Ներածություն

Հայոց պատմության սկզբնաղբյուրները։Հայոց պատմության վերաբերյալ տեղեկություններ են պահպանվել հույն մատենագիրներ Հերոդոտի և Ստրաբոնի մոտ։Մետրոդորոսը գրել է Հայաստանի պատմությունը,բայց դա չի պահպանվել։Այնուհետև հայոց պատմության մասին աշխատություն է գրել Մար-Աբաս Կատինան,որը հարմարեցված է Աստվածաշնչի հետ։Հանդես եկան նաև Մովսես Խորենացին և 18-րդ դ․ Միքայել Չամչյանը։Որպես սկզբնաղբյուրներ հանդես եկավ հին պարսկերեն լեզուն,եգիպտական հիերոգլիֆները,ասորական գրերը,հնագիտական պեղումները,ուրարտական սեպագրերը։

Առաջին եվրոպացի գիտնականը,որ գնաց Վան սեպագրերն ուսումնասիրելու համար պրոֆեսոր Շուլցն էր։Նա ընդօրինակեց 38 արձանագրություն և ուղարկեց Փարիզ։Շուլցը սպանվեց մի քուրդ ցեղապետի ձեռքով։Այնուհետև Մյուլբախը գտավ սեպաձև մի արձանագրություն Մալաթիայում։1840-ական թթ․ ֆրանսիացի դը Սոլոք գիտնականը մի սեպաձև արձանագրություն գտավ Բասենում։

1860-ական թթ․ Մեսրոպ վարդապետ Սմբատյանը,որը Էջմիածնի միաբանության անդամ էր,հետո արքեպիսկոպոս,գտավ սեպաձև արձանագրություններ։Առաջին արձանագրությունները նա գտել է Երևանից Դիլիջան տանող խճուղու Էլար Իջևանում 1862 թ.։

Արձանագրություններ գտան նաև Կեստները,Ա․ Երիցյանը,Վունշը,Դեվերը և այլն։

Հայաստանի աշխարհագրական դիրքը,տարածքը և բնական պայմանները։Աշխարհագրական միջավայրը որոշակի ազդեցություն է թողնում հասարակության զարգացման վրա։Մարդկային կյանքի վրա հնագույն ժամանակներում աշխարհագրական գործոնն ուներ մեծ նշանակություն,հետագայում գիտության զարգացման պայմաններում այն նվազում է։Պատմությունը մի պրոցես է,որի ընթացքում մարդն ազատագրվում է միջավայրի ունեցած ազդեցությունից։

Իր գործունեությամբ մարդը փոխում է բնական միջավայրը,վերափոխելով այն,փոխվում է նաև ինքը։

Հայ ժողովրդի պատմական կյանքը ընթացել է երեք տարածքների վրա՝Մեծ Հայքում,Փոքր Հայքում և Կիլիկիայում։

Հին աշխարհի ամենամեծ մասը Ասիան է։Ասիական սարահարթը բաժանվում է երկու մեծ մասերի`արևմտյան և արևելյան։Արևմտյան սարահարթը կոչվում է Առաջավոր Ասիա։Նրա սահմաններն են՝հարավից՝Հնդկական օվկիանոսը,արևմուտքից՝Կարմիր և Միջերկրական ծովերը,հյուսիսից՝Սև ծովը,Կովկասի գլխավոր լեռնաշղթան,Կասպից ծովը և Թուրանական տափարակները,իսկ արևելքից Հինդու-Քուշը։Հայաստանի տարածքը լեռնային զանգված է,որն իրենից ներկայացնում է մեծ ու փոքր սարահարթերի,լեռնային գոգահովիտների և կիրճերի մի ամբողջ համակարգ։Այս լեռնային զանգվածը կոչվում է Հայկական լեռնաշխարհ։Նա գտնվում է Իրանական և Փոքրասիական բարձրավանդակների միջև,գրավելով 300․000 քառ․ կմ․։

Լեռնաշխարհի սահմաններն արևմուտքում կազմում են Անտիտավրոսի լեռները,իսկ հյուսիս-արևմուտքից՝Պոնտական լեռները։Լեռնաշխարհի հյուսիսային սահմանները ձգվում են Մոսքական և Թռեղքի լեռնաշղթաների ջրաբաժանով։Արևելքում դրանք կազմում են Արցախի և Կուր-Արաքսյան դաշտավայրի եզրասահմանները։

Հայկական լեռնաշխարհն իր բարձր դիրքի պատճառով հայտնի է եղել նաև Հայկական բարձրավանդակ,Լեռնային երկիր կամ Լեռնային կղզի անուններով։

Հայկական լեռնաշխարհը հարուստ է լեռնային զանգվածներով։

Հայկական լեռնաշխարհի ամենաբարձր կետը մեծ Մասիս լեռնագագաթն է(5165 մ.)։Մեծ Մասիսի գագաթը ծածկված է հավերժական ձյունով,նրա ձյունածածկ լանջը հյուսիսային կողմում կտրված է խոր ծերպով(<<վիհք Մասեաց>>)։Հայկական աղբյուրներում կոչվում է Ազատ Մասիս,որը <<Սարդարի աղբյուր>> անունը կրող թամքոցով միանում է Սիս կամ Փոքր Արարատ լեռնագագաթին(3925 մ․)։Մասիսը հայերի սուրբ լեռն է,հայրենիքի խորհրդանիշ։Ժողովուրդը բազմաթիվ ավանդություններ և ասքեր է հյուսել Մասիսի մասին։Աստվածաշնչի համաձայն Մասիսի վրա է հանգրվանել աստվածաշնչյան Նոյյան տապանը։

341թ․ տեղի ունեցավ երկրաշարժ։1319թ․ երկաշարժը քարուքանդ արեց շատ քաղաքներ,նաև Անի քաղաքը։1840թ․ երկրաշարժը կործանեց Ակոռի գյուղը։Հին հայերը Մեծ Մասիսը անվանում էին Ազատ Մասիս։Փոքր Կովկասի լեռների հյուսիս-արևմտյան մասը կազմում է Մոսխական լեռնապարը։

Փոքր Կովկասի լեռների հյուսիս-արևելյան մասը երկշար է։

Քաշաթաղից հյուսիս-արևմուտք ձգվում է Մրղուզ լեռնաշղթան համանուն գագաթով(2993թ․):

Քաշաթաղ և Սոթք լեռնաշղթաների միացման վայրում բարձրանում է Ռմբասար գագաթը(3379 մ․),որից դեպի հյուսիս է ձգվում Մռավի լեռնաշղթան Մռավասար գագաթով(3343 մ․)։Մռավի լեռներին զուգահեռ ձգվում են Արցախի լեռները։

Սյունիքի լեռնաշղթայից դեպի արևելք ճյուղավորվում են Բարկուշատի լեռները։Սյունիքի լեռնաշղթայի հարավային մասում վեր է խոյանում Փոքր Կովկասի ամենաբարձր լեռնագագաթը՝Կապուտջուղը(3904թ․):

Փոքր Կովկասի ներքին շարքը կազմում է մի ընդհանուր շղթա,որը սկիզբ է առնում Վրաստանի Թրիալեթի լեռնապարից,ապա ձգվում է հարավային ուղղությամբ դեպիԿեչուտի լեռնաշղթան։

Փոքր Կովկասի ներքին շարը Փամբակի Մեծ Մայմեխ և Փոքր Մայմեխ գագաթներից շարունակվում է դեպի հարավ-արևելք,կազմելով Ծաղկունյաց լեռները Թեղենիս գագաթով(2812մ․)։Եղվարդի սարահարթում միայնակ վեր է խոյանում Արայի լեռ գագաթը(2614 մ․)։

Կեչուտ լեռների արևելյան բազուկը Բազումի լեռնաշղթան է,սրանից հարավ շարունակվում են Սպիտակի(Փամբակի) լեռները։

Փոքր Կովկասի ներքին շարը արձակում է մի լեռնաբազուկ՝Աշոցքի լեռները։

Տայքի լեռները Ճորոխ և Եփրատ գետերի ջրաբաժանն են ու հայտնի են տարբեր անուններով։Սյունյաց լեռները ընդհատվում են Արաքս գետով այժմյան Մեղրի- Ագարակի մոտ։

Թրիալեթի լեռնաշղթայից հարավ սկսվում են Հայկական լեռնաշխարհի համար բնորոշ հրաբխային սարահարթերը՝Թռեղքը և Ջավախքը,որոնք միմյանցից բաժանված են հրաբխային լեռնային զանգվածով։

Կենտրոնական հրաբխային բարձրավանդակի հյուսիսում վեր է խորանում Արագած զանգվածը,որը Հայաստանի ամենաբարձր կետն է և հասնում է 4090 մետրի ծովի մակերևույթից։Արագածը ունի 180 կմ․ շրջագիծ։Միջին մասում բարձրանում են չորս ժայռոտ գագաթները,որոնք կազմում են կրկեսի ձև ունեցող հրաբխային խառնարանները։Հավերժական ձյուն ունեցող տարածքը հասնում է 5,8 քառ․ կմ․։Միայն Գեղովիտ գետի ակունքներում կա ոչ մեծ սառցադաշտ։Արագածի լանջերում կան շատ վճիտ լճակներ և հոսում են բազմաթիվ ջրառատ առվակներ։Արագածի լանջերը հարուստ են բուսականությամբ։

Արագածի զանգվածից արևմուտք ընկած է Կարսի սարահարթը։Կարսի սարահարթը սկսվում է Շիրակի դաշտից արևմուտք և համապատասխանում է Վանանդ գավառին։

Հայկական Պարի համակարգում Ջրաբաշխ լեռների արևմտյան շարունակությունն են կազմում Այծպտունք լեռները։Այս լեռները ձգվում են մինչև Դերջանի դաշտը։

Թոնդրակ լեռից դեպի արևմուտք ձգվում է Նպատի լեռները։Նպատի լեռների հյուսիսային լեռնաբազուկները կազմում են մի միակ հովիտ, Ծաղկոտն գավառը,ուր գտնվում են Արևելյան Եփրատի կամ Արածանիի ակունքները։

Նպատ լեռնային համակարգի շարունակությունն են հանդիսանում Վասպուրականի կամ Կոտուրի լեռները,որոնք այժմ կազմում են Թուրքիայի և Իրանի սահմանները։

Հայկական Պարը ձգվում է դեպի արևմուտք և հարավ-արևմուտք մինչև Այծպտունք լեռը,որի հյուսիսային փեշերին է գտնվում Կարին քաղաքը։

Այծպտունք լեռը դեպի չորս կողմերը ձգվող լեռնաշթաների մի հանգույց է։Նրանից դեպի հյուսիս-արևելք ձգվում է Ծիրանյաց լեռնաշղթան։

Բարձր Հայքի լեռները ձգվում են արևելքից արևմուտք տարբեր անուններով։

Բարձր Հայքի լեռները զուգահեռ են Հայկական Տավրոսին,այդ պատճառով էլ հնում հայտնի էին Անտիտավրոս անունով։

Բարձր Հայքի լեռները ձգվում են դեպի արևմուտք մինչև Եփրատի գալարը Ակն քաղաքի մոտ։Կենտրոնական հրաբխային բարձրավանդակի հարավային գոտում վեր է խոյանում Սիփան(4434 մ․) հանգած հրաբուխը։

Նեխ-Մասիք զանգվածից հարավ-արևմուտք գտնվում է Նեմրութը(3050 մ․)։Նեմրութը գոյացել է չորրորդական շրջանում և մեկուսացրել Վանի գոգահովիտը Մշո դաշտից։Նեմրութի վերջին ժայթքումը տեղի է ունեցել 1441թ․։

Կենտրոնական հրաբխային բարձրավանդակի հարավային գոտու երրորդ հրաբխային զանգվածը Սերմանց կամ Բյուրակն լեռան ընդարձակ զանգվածն է։

Բյուրակն զանգվածը հռչակված է հազար ակնանի անթիվ լճակների ու ջրափոսերի առկայության պատճառով, դրանք գոյանում են հաստ ձյունածածկոցի հալվելուց։Բյուրակնի հյուսիսային լանջից է սկիզբ առնում Արաքս գետը։

Խիտ անտառներով ծածկված Ռշտունիքի լեռները հյուսիսից եզերում են Մոկք գավառը։

Հայկական Տավրոսը Հայաստանի մասում անտիկ հեղինակներն անվանում էին նաև Նպատ։

Զագրոս լեռնաշղթան հյուսիսում Կապուտան լճի շրջանում,ձուլվում է Հայկական Տավրոսին,կազմելով մի աղեղ,որի մեջ պարփակված է Վանա լճի փակ ավազանը։

Հայկական լեռնաշխարհի բարձրավանդակը հանդիսանում է Առաջավոր Ասիայի գլխավոր գետերի ջրաբաժանը։

Առաջավոր Ասիայի ամենամեծ գետն է Եփրատը(3065 կմ․),որը Հայկական լեռնաշխարհի տարածքով հոսում է 500 կմ․։Եփրատը գոյանում է երկու գետերի միախառնումից՝Արևմտյան Եփրատ(Կարա-սու)․որը կրում է Ֆրատ անունը և Արևելյան Եփրատ(Մուրադ)։Արևմտյան ճյուղը երկու գետակներից է կազմվում։Նրա ակունքները գտնվում են Էրզրումից հյուսիս,Դումմիդաղ լեռներում։Դումմիդաղի հարավային ստորոտների լանջերում մի աղբյուր է։Այդ աղբյուրը եղել է պաշտամունքի առարկա։Երբ բյուզանդական Հերակլ կայսրը,Քրիստոսի խաչափայտը գերությունից տանում էր Բյուզանդիա,մի ինչ որ վտանգի պատճառով,ստիպված խաչափայտը թաղեց հողի մեջ։Երբ նորից հանեցին խաչափայտը,նրա հետ միասին դուրս բխեց այդ աղբյուրը։Երևի այս ավանդության հետ է կապված այն,որ լեռան այդ կողմը կոչվում է Խաչափայտ,իսկ մոտակա զինված վանքի անունն է ս․ Խաչ։Լողանալ աղբյուրի մեջ կարող են նրանք,ովքեր մեղք չունեն,իսկ լվացվել այդ ջրերով,նշանակում է բժշկվել մարմնի և հոգու արատներից։

Արևմտյան Եփրատի ակունքները Ծաղկավետ կամ Կապույտ լեռնաշղթայի հարավային լեռնաբազուկներում են ,ավելի ճիշտ Ոսկեանց լեռան հարավ-արևմտյան լեռնաբազուկներում։Այս գագաթից իջնող առվակները կազմում են մի լճակ,որտեղից բխում է մի գետակ,որի հոսանքը Կարինից հյուսիս դանդաղում է և գոյանում Շամբ Կարնո ճահիճը,որտեղից Եփրատի ջուրը դառնում է պղտոր,այդ պատճառով էլ այն կոչվում է Կարա-սու(Սև ջուր)։Այնուհետև գետը հոսում է արևմտյան ուղղությամբ։

Կարին գավառում Արևմտյան Եփրատը հոսում է դեպի արևմուտք։Դերջանի դաշտից հոսում է դեպի հարավ։Ձախից նրան է խառնվում Մանանաղի վտակը և Եփրատը մտնում է մի նեղ կիրճ,որտեղից դուրս է գալիս Երզնկայի դաշտը։Դարանաղի գավառում Եփրատը հոսում է խոր կիրճով և Ակնից ցած թեքվում դեպի հարավ,մինչև Արևելյան Եփրատին միանալը։

Արևելյան Եփրատը կամ Արածանին սկիզբ է առնում Նպատ կամ Ծաղկանց լեռներում։

Այս գետի ակունքները գտնվում են Ոսկիք վայրում։Արածանիի առաջին մեծ վտակը՝Բագրևանդ գետն է։Մանազկերտի մոտ դուրս է գալիս արձակ տարածություն և հոսում Հայքի և Տարոնի դաշտերով։Ձախից նրա առավել նշանավոր վտակներն են Կորո ձորը և Մեղրագետը։Ապա գետը անցնում է Խարբերդի արգավանդ դաշտով։Եփրատ-Արածանին վտակներ ունի աջ կողմից․դրանք են Բագրևանդ,Խնուս,Բյուրակն,Գինեկ և Գայլ գետերը։

Արևելյան Եփրատը միախառնվում է Արևմտյան Եփրատին Լուսաթառիճ(Կապան-Մադեն) քաղաքի մոտ։Հետո Եփրատը ճեղքում է Տավրոսը,հետզհետե մտնելով Միջագետքի ցածրավայրը։Այս մասում Եփրատի ամենանշանավոր վտակներն են Կառամիսն և Մելասը։

Արածանին եղել է սրբազան պաշտամունքի առարկա։Հեթանոսության շրջանում հայերը իրենց տոնախմբությունները կատարում էին Արածանիի ակունքների մոտ։Այստեղ Նպատ սարի ստորոտում էր,որ Արածանիի ջրերի մեջ մկրտվեցին Տրդատ թագավորը,նրա ընտանիքը,զորքը և քրիստոնեությունը պաշտոնական կրոն դարձավ Հայաստանում։

Տիգրիսը ևս գոյանում է երկու գետերի՝Արևմտյան և Արևելյան Տիգրիսի միախառնումից։

Տիգրիսը ունի 1950 կմ․ երկարություն,որից 400-ը Հին Հայաստանի սահմաններում է։Տիգրիսը սկիզբ է առնում Ծովք լճից։Զեբենե-սուին միանալուց հետո Արևմտյան Տիգրիսը դառնում է ջրառատ գետ և հոսում դեպի արևելք,որպես սահման ծառայելով Մեծ Հայքի և Միջագետքի միջև։Այդ գետի վտակներից են Քաղիրթը,Խարզանը։Արևելյան Տիգրիսը հայտնի է Կենտրիտես անունով և սկիզբ է առնում Կորդվաց լեռներից,Վասպուրականի Անձևացիք գավառից։Արևելյան Տիգրիսը հոսում է դեպի արևմուտք։Իր մեջ ընդունելով Կեցան և Բաղեշ գետերը ,Տիգրիս-Ջերմ գետը,Սղերդ քաղաքից հարավ միանում է Արևմտյան Տիգրիսին,կազմելով Տիգրիս ջրառատ գետը։

Արաքսը,որ մոտ 1000 կմ․ երկարություն ունի,սկիզբ է առնում Բյուրակն կամ Սերմանց զանգվածի աղբյուրներից։Այն թափվում է Կասպից ծովը։Արաքսի հետ է խառնվում Մուրց գետը,այնուհետև իր մեջ առնելով Ախուրյան վտակն,լայնորեն տարածվում է Արարատյան դաշտով։Արարատյան դաշտում Արաքսի մեջ են թափվում Վարդամարգ,Քասաղ,Հրազդան վտակները։Վտակներից են նաև Ազատը և Ուրծաձորը։Արաքսի մեջ թափվող վտակներն են՝Արփա,Նախճավան,Ողջի,Որոտան,Հագարու և Գարգար գետերը։

Աջից առավել հայտնի վտակներն են՝Մակու,Կարմիր գետ,Տղմուտ և Մարանդ գետերը։

Արաքսը հաճախ փոփոխում էր իր հունը,նավարկության համար պիտանի չէր,սառնամանիքներից Արաքսն էլ էր սառչում։

Արաքսի և նրա վտակների հովիտներում է տարածվում Տվարածատափի,Բասենի,Կարսի,Սուրմալուի,Կոգովիտի և այլ դաշտերը։Արածանիի հովտում սփռված են Ալաշկերտի,Մանազկերտի,Մուշի,Խարբերդի դաշտերը։

Երկրի ամենաշօգ շրջանները Արարատյան դաշտն ու Արևմտյան Տիգրիսի հովիտն են։Ցրտության կետրոնը Կարսի շրջանն է։

Կուրի ակունքները գտնվում են Տայք նահանգի Կող գավառում,Կարմիր փորակ լեռնաշղթայի արևմտյան լանջերին։Կուրի վտակներն են Ալգետը,Ցուրտագետը,Կուր գետն են թափվում Ձորագետը,այնուհետև Կուրի վտակներն են Աղստև,Հախում,Տավուշ,Զակա,Շամքոր,Առան-ռոտ,Տրտու և այլ գետերը։

Գետը մտնում է Արդահանի դաշտը,որ մի բարեբեր,սնահող երկիր է։Կուրը,ոռոգելով Վրաստանը,հարավ-արևելյան ուղղությամբ գնում է Աղվանից դաշտը,իր մեջ ընդունելով Մեծ և Փոքր Կովկասի ջրերեը։Մուղանի դաշտով առաջանալով՝Կուրը խառնվում է Արաքսի հետ և թափվում է Կասպից ծովը։

Կուրի աջափնյա շրջանը՝ Շակաշենի և Գուգարքի ցածրավայրերը հարուստ է պտուղներով,այգիներով և մշտադալար բույսերով և տալիս է նույնիսկ ձիթապտուղ։

Սև ծովն են թափվում Ճորոխ գետը։Ճորոխ գետի ակունքները գտնվում են Չորմայրի(3285 մ․) լեռան բազուկներում։Անտիկ շրջանում այն կոչվում է Ակամսիս,նաև Վոհ։Ճորոխ գետի ակունքներից է Օլթի-չայ գետը,Թորթումը։Գետը սեղմված է մեծ բարձրություն ունեցող ժայռի պատերի մեջ։

Հայկական լեռնաշխարհը հարուստ է նաև լճերով։Գայլատու լիճը գտնվում է Հայկական Պարի հարավային լանջերին,որից բխում է Առուն գետը,Զարիշատի լիճը,որից դուրս է հոսում Մեծագետը։

Առավել խոշոր լճերից են Կապուտան(Ուրմիան),Վան և Սևանա լճերը։

Հնում Սևանա լիճը կոչվում էր Գեղամա ծով,Գեղարքունյաց ծով։

Սևանա լիճը գտնվում է ծովի մակերևույթից 1919 մ․ բարձրության վրա։Մակերեսը 1416 քառ․ կմ․ է։Լիճը բաժանվում է երկու մասի,Փոքր Սևան և Մեծ Սևան։Լճի խորությունը 99 մետր է։Նրա մեջ թափվող գետերից են Սոդքը,Իշխանագետը և Գավառագետը։Լճից բխում է միայն Հրազդանը։Լճի ջուրը անուշահամ է,ձկներն են՝կարմրախայտը,իշխանը,գեղարքունիկը,բաղտակը և կողակը։Ունի միայն մի կղզի՝Սևան անունով։

Վանա լիճը (Տոսպ,Բզնունյաց կամ Ռշտունյաց ծով) 1720 մ․ բարձր է ծովի մակերևույթից,լայնությունը 60 կմ․ է,երկարությունը 120 կմ․,խորությունը 25 կմ․։Լճի ջուրը օգտագործվում է ոչ ոռոգման և ոչ էլ խմելու համար։Վանա լճում կա ձկան միայն մի տեսակ՝տառեխը։Վանա լճի կղզիներից այժմ մնացել են միայն Աղթամարը,Լիմը։1841 թ․ ջրի խիստ բարձրացման հետևանքով լիճը ծածկել է հնագույն Արճեշ քաղաքը։

Ուրմիա (Կապուտան) լիճը գտնվում է 1275 մ․ բարձրության վրա,խորությունը 16 մ․ է։Կապուտան լիճն է թափվում 12 գետ,որոնցից նշանավոր են Վարարակ,Թաթավա,Սագարտու,Սոուջբուլաղ գետերը։Կապուտան լիճն են թափվում Զարեհավանը,Բերդաձորը,Բարանդուսը։Ուրմիան աղի լիճ է։Լողորդները չեն կարող նրա մեջ սուզվել և նրանց մարմինը իսկույն ծածկվում է աղի շերտով,որ փայլում է արևի տակ,ինչպես ադամանդի փոշի։Ձկներ Ուրմիայի մեջ չկան։

Հայկական լեռնաշխարհի կլիման պայմանանվորված է նրա դիրքով։Ձմեռվա ընթացքում Առաջավոր Ասիայի վրա տարածվում է Կենտրոնական Ասիայի խորքերից եկած չոր,ցամաքային,օդային զանգվածների լայն հոսանքը։

Ձմռան ընթացքում գոյանում է ձյան զգալի շերտ,որը պահպանվում է մինչև ապրիլ ամիսը։Հայկական լեռնաշխարհում ցրտի կենտրոններն են Կարսի և Էրզրումի սարահարթերը։

Հայկական լեռնաշխարհում կա կլիմայի երեք գոտի՝փոքրասիական տիպի չոր մերձարևադարձային,արալա-կասպիական տիպի չոր ցամաքային և այլն։

Հայաստանի ձմեռը նկարագրել է Քսենոֆոնը։Հիշվում է նաև,թե ինչպես է ձմեռը տառապանքներ պատճառել հռոմեական բանակին։

Խստաշունչ է ձմեռը նաև Հայաստանի հարավային կողմերում,օրինակ՝Տավրոս լեռներում։Սասունցիները ձյուների կույտերի վրա ման գալու համար հնարել էին մի տեսակ փայտե ոտնամաններ։

Արաքսի հովտում ամռանն նույնքան շոգ է,որքան արալա-կասպիական ցածրավայրում։

Արարատյան դաշտում տեղումները լինում են գերազանցապես գարնանը՝150-300 մմ․։Ամենաչոր վայրը Արալըխ գյուղն է։Երևանում տեղումների տարեկան քանակն է 318մմ․։Ամառը Երևանում շոգ է,ձմեռը ցուրտ։

Հայկական լեռնաշխարհի բուսականության բազմազանությունը պայմանավորված է ռելիեֆի,հողի և կլիմայական պայմանների բազմազանությամբ։Հայկական լեռնաշխարհում կա թխկու,հաճարի,կաղնու,տանձենու,խնձորենու,կեռասենու,լորենու և այլ տեսակներ։Աճում են նաև գիհին,նշենին,պիստակենին,բալենին և այլն։

Հնագույն դարաշրջաններում կաղնու և հաճարենու անտառները գրավել էին մեծ տարածքներ,քան այժմ։Կաղնու անտառներ կան Արագածի լանջերին,Սևանա լճի Արեգունի կոչված ափին,Ազատ և Ուրցաձոր գետերի ավազուտներում և այլն։

Հայկական լեռնաշխարհում կա սոճու անտառներ։Անտառներ կան Ծոփքում,Բարձր Հայքի հյուսիսային հատվածում,Աղձնիքում,Տուրուբերանի Տավրոսյան լեռնաշղթայի շրջանում,Տայքում,Արցախում,Գուգարքում,Սյունիքի հարավում,Մոկքում և այլն։

Արհեստական անտառատնկումների մասին եղած տեղեկությունները վերաբերում են Արարատյան դաշտավայրին և Այրարատին։Հայտնի է Երվանդի տնկած Ծննդոց անտառը։Հայտնի են Սոսյաց,Խոսրովակերտ և Տաճար մայրի անտառները։

Բուսաբանները Հայաստանը համարում են մի քանի մրգերի,մասնավորապես խաղողի հայրենիքը։

Հայաստանը հարուստ է կենդանական աշխարհով։Հայաստանը համարվում էր <<որդան կարմիր>> ներկի արտադրության կենտրոն։Կիսաանապատներում ապրում են կարիճների,մողեսների և օձերի որոշ տեսակներ,տարածված էր կովկասյան ագաման,թունավոր գյուրզան։

Թռչուններից ապրում են աքարները,փոքրիկ արտույտները,գեղեցկուհի արոսը,սպիտակաբեղ շիկահավը,ճահիճներում լինում են փոքր սպիտակ ձկնկուլը,մոխրագույն ձկնկուլը,քաջահավը,սպիտակ արագիլը։

Կաթանասուններից ապրում են նապաստակը,աղվեսը,ժանտաքիսը,բորենին,լուսանը,փորսուղը,եղջերուն,այծյամը,քարայծը և այլն։

Տնային կենդանիներից էին ոչխար,այծ,կով,ջորի,էշ,ձի։Հատկապես զարգացած էր ձիաբուծությունը։Պարսից արքաները Հայաստանից հարկ էին ստանում 20 հզ․ մատակ ձի։

Հայաստանի ընդերքը հարուստ է օգտակար հանածոներով։Հայտնի են փոքր Կովկասի լեռներում պղնձի,երկաթի,կապարի,արծաթի և ոսկու շատ հանքեր։

Սյունիքի ընդերքը հարուստ է մոլիբդենի հանքերով։Ճորոխի ակունքներում և Տայքում հայտնի էին ոսկու հանքերը՝Փառանգիոն և Բոլոն վայրերում։Երկաթի, պղնձի և արծաթի հանքերով էր հարուստ Անգեղ-տուն գավառը Աղձնիքում։

Աղահանքերով հռչակված էին Կողբը,Կաղզվանը և Նախճավանը։Աղի մեծ պաշարներ են հայտնաբերվել Երևանի տարածքում(Ավան):Հայտնի էին ջերմուկները։Հռչակված էին Վայոց ձորի ջերմուկը,Եղեգիք-Եղեգին՝Կարնո դաշտում,Վարշակի աղբյուրները՝Ծաղկոտնում,Ջերմաջրի բուժիչ ջրերը՝Վայկունիք գավառի տարածքում։Հայտնի էին նաև Բջնիի,Արզնիի,Դիլիջանի,Արարատի,Գավառի տաք և սառը հանքային աղբյուրները։

Ամբողջ Հայաստանը բաժանված էր երկու մեծ մասերի Մեծ Հայք և Փոքր Հայք։Մեծ Հայքը ուներ 15,իսկ Փոքրը՝3 նահանգ։

Մեծ Հայքի 15 նահանգներն էին՝Բարձր Հայք,Չորրորդ Հայք,Աղձնիք,Տուրուբերան,Մոկք,Կորճեք,Պարսկահայք,Վասպուրական,Սյունիք,Արցախ,Վաս-պուրական, Ուտիք,Գուգարք,Տայք,Այրարատ։

Բարձր Հայքը իր անունը ստացել է սարահարթի բարձրությունից։

Գավառներից էր Դարանաղին։Դարանաղիի Անին հիմնված էր Եփրատի վրա և այստեղ էին թաղվում Արշակունի թագավորները։Անիից սկսվեց քրիստոնեության քարոզչությունը։Այստեղ է գտնվում Մանյա այրը,Թորդան գյուղը։

Եկեղյաց գավառում է գտնվում Երիզա ավանը,որտեղ գտնվում էր Անահիտ աստվածուհու տաճարը։Երիզայում հաճախ երկրաշարժեր են պատահում։

Այստեղ էին Մանանաղին,Դերջանը,Սպերը,որը հարուստ էր ոսկու հանքերով։

Գավառներից էին Շաղագոմքը,Կարինը,որը վերանորոգեց բյուզանդական Թեոդոս կայսրը և նրա անունով էլ կոչվեց Թեոդոսուպոլիս,նահանգի մայրաքաղաքն էր։

Չորրորդ Հայքի գավառներից էին Խորձյանքը,որը ուներ շատ բերդեր ու գյուղեր,Հաշտյանքը,Պաղնատունը,որն ուներ Պաղին անունով բերդը,Բալահովիտը,որն ուներ Բալու բերդը,Ծոփքը,որի մեջ էր Բնաբեղ բերդը,Հանձիթքը,որտեղ հայտնի էր Անձիտ բերդը,Գորեքը Դեգիքը,որը հնում կոչվում էր Անգեղ տուն։

Աղձնիքը Հայաստանի հարավ-արևմտյան ծայրագավառն էր։Այստեղ էր հաստատված Հայաստանի սահմանները պաշտպանող 4 բդեշխություններից մեկը։Այն հարուստ էր լեռնային հանքերով,նաև կապարով,կար և նավթ։

Գավառներից էր Արզն,Նփրկերտ,Կեթիկ,Տատիկ,Ազնվաց ձոր,Խերնեթք,Սասուն։

Տուրուբերանի գավառներն են Խուրթը,Ասպակունիքը,Տարոնը,որտեղ գտնվում էին Անահիտի և Աստղիկի մեհյանները,Իննակյան վանքը,Գլակա վանքը։Հիշատակության արժանի է Հացեկաց և Խորնի գյուղերը։Գավառներից էին Մարդաղի,Դասնավորք,Տվարածատափ,Դալառ,Հայք,Վարաժնունիք,Բզնունիք,Երեվարք,Աղիո-վիտ,Ապահունիք,Կոր,Խոռխոռունիք։

Մյուս նահանգն էր Մոկքը,որի գավառներն էին Մոկք,Առանձնակք,Արքայից գավառ,Ջերմաձոր և այլն։

Հաջորդ նահանգն էր Կորճայքը,որի գավառներն էին Կորդուքը,Որսիրանքը,Ճահուկը և այլն։

Պարսկահայքի գավառներից էին Զարեհավան,Հեր և այլն։

Վասպուրականի գավառներից էին Ռշտունիքը,որտեղ էլ գտնվում էր Նարեկ վանքը,Տոսպը,Աղիովիտը,Առբերանը,Արտազը,որտեղ գտնում էր Ավարայր դաշտը։

Սյունիքի գավառներից էր Երնջակը,Ճահուկը,Սոթքը,Հաբանդը,Բաղքը,Ծղուկը և այլն։

Արցախի գավառներից էր Մյուս Հաբանդ,Բերձոր,Պիանք և այլն։

Փայտակարանի գավառներից էր Վարդանակերտը,Բագավանը,Հանին և այլն։

Ուտիքի գավառներից էր Գարդմանը,Շակաշենը,որտեղ էլ գտնվում էր Գանձակ քաղաքը և այլն։

Գուգարքի գավառներից էին Ձորափորը,Կանգարքը,Ջավախքը և այլն։

Տայքի գավառներից էին Բերդացփորը և այլն։

Այրարատի գավառներից էին Բասենը,Գաբեղյանք,Հավունիք,Բագրևանդ,Ծաղկոտն,Շիրակ և այլն։

Փոքր Հայքում հայերը բնակության տեղ էին դարձրել Մեծ Հայքից առաջ։Փոքր Հայքը բաժանվում էր հետևյալ շրջանների․

Առաջին Հայք,որը գտնվում էր Կապադովկիայի և Պոնտոսի միջև,գլխավոր քաղաքը Կեսարիան էր։

Երկրորդ Հայք՝գլխավոր քաղաքը Սեբաստիա,քաղաքներից էր Ավալա,

Ակն և այլն։

Երրորդ Հայք՝գլխավոր քաղաքն է Մելիտենեն,այլ քաղաքներից էին Քեսունը,Բարձրբերդը,Ուլնին և այլն։

Առաջին բաժին

Հնագույն շրջան

Համայնական հասարակությունը Հայկական լեռնաշխարհում։

Հին քարի դար։Հին քարեդարյան մարդու կայանները։Համաձայն ժանանակակից պատկերացումների՝երկրագնդի վրա մարդը հանդես է եկել մոտ 3 մլն տարի առաջ։Մարդկային գործունեության առաջին հետքերը Հայկական բարձրավանդակում վերաբերում են ստորին պալեոլիթի շելյան և աշելյան փուլերին։Կենդանական աշխարհից հազիվ անջատված նախամարդը(պիթեկանթրոպ,սինանթրոպ) կարողացավ դնել մարդկային հասարակության նյութական և հոգևոր մշակույթի հիմքերը։Իրացնելով Դարվինի դիտողությունները բարձրագույն պրիմատների զարգացման մասին,Էնգելսը նշում է,որ <<Մարդու ծագումը հանդիսացել է ոչ միայն կենդանական աշխարհի զարգացման հետևանք,այլ բնության վերափոխության արդյունք։Աշխատանքը մարդուն առանձնացրել է կենդանական աշխարհից>>։

Զարգանում էր նաև հոդաբաշխ լեզուն։

Բաժանվելով կենդանական աշխարհից,մարդը դեռևս կախման մեջ է եղել բնությունից։Սկզբում մարդիկ ծանոթ չէին կրակի գործածությանը։Նրանք հագուստ չունեին և ծանոթ չէին կրակի գործածությանը։Նրանք հագուստ չունեին և չէին կարողանում կառուցել ամենապարզ կացարանները,դրա համար էլ դուրս չէին գալիս արևադարձային և մերձարևադարձային գոտիներից։Նախնադարյան հասարակության հինքարիդարյան փուլի առաջին ենթափուլը՝ստորին հին քարի դարը,Հայաստանի տարածքում սկսվել է մոտ 2 միլիոն տարի առաջ և ավարտվել մոտ 100․000 տարի առաջ։Մարդն այն ժամանակ ապրել է խմբերով,թափառական կյանք վարել։Մարդուն ապաստան են ծառայել քարայրները,անձավները,անտառները և այն։Մարդիկ որսացել են հսկա կենդանիներ։

Մարդն օգտագործել է փայտե մահակ և քարե բեկորներ։

Մարդկային մշակույթի զարգացման առաջին փուլը շելյանն է(Ֆրանսիայի Շել վայրի անունով)։Հայաստանի տարածքում ստորին պալեոլիթի շելյան փուլի քարե գործիքներ առաջին անգամ հայտնաբերվեցին 1943-1945թթ․ Արտին լեռան կայաններում՝Սատանի-դար,Արեգունի,Հարավային բլուրների լանջերին։

Արտին լեռը գտնվում է Արագածի հարավ-արևմտյան լանջին,ծովի մակերևույթից բարձր է 2047 մետր։

Արտին լեռան հյուսիս-արևելյան լանջին գտնվող Սատանի-դար կայանում հայտնաբերված են մեծ քանակությամբ գործիքներ,որոնք բնորոշ են մինչշելյան ու շելյան,այնպես էլ աշելյան ժամանակների համար։Դրանք պատրաստված են վանակատից(օբսիդիանից և դիաբազից)։

Հայկական լեռնաշխարհը՝Արագածի համակարգը,Սիսիանը,Ջրաբերը,Գեղամա լեռները,Ազատ Մասիս լեռը,Նեխ-Մասիքը(Սիփան) և այլն օբսիդիանի հանքերի մեծ հարստություն ունեին։

Շելյան գործիքներով նախամարդը մտել է նախնադարյան համայնական հասարակարգի սկզբնական փուլը։Սատանի-դար կայանում շելյան ձեռքի հատիչների հետ միասին գտնվել են գործիքներ։Հին <<վարպետը>> կոպիչը տաշելու ժամանակ ստանում էր սուր կողերով շատ ցլեպներ,որոնցից խոշորները օգտագործելի էին որպես հասարակ կտրող գործիքներ։Նույն ժամանակաշրջանին են պատկանում Նռնունիսի հնագույն գործիքները՝հար և նման Սատանի-դարի նախնական հատիչներին։

Սատանի-դար կայանն գործիքների հարստությամբ կապող օղակ է հանդիսանում Առաջավոր Ասիայի նախնադարյան մշակույթի Միջերկրականի,Կովկասի ու Հարավ-ռուսական տափաստանների պալեոլիթյան մշակույթների միջև։

Սատանի-դարը,Արեգունի բլուրը,Հարավային բլուրը,Հրազդան գետի միջին հոսանքը,Արզնո դարավանդը՝Ճատկերանը,Նռնունիսը,Լուսավանը,Ջրաբերը և այլ վայրերը,կայանները,որոնք հարուստ էին վանակատի արտազեղումներով,տվել են շատ զարգացած քարե գործիքների բնորոշ ժողովածուներ։

Աշելյան դարաշրջանում հանդես են գալիս ժամանակավոր ճամբարներ ու երկարամյա բնակավայրեր։Այդպիսի բնակավայրերից են Արտին լեռան և Հրազդանի միջին հոսանքի կայաններն ու քարայրները։

Արզնու աշելյան բնակավայրը գտնվում է Հրազդան գետի աջ ափին։Ջուր խմելու համար դեպի գետն էին գալիս փղերը,ռնգեղջյուրները,ձիերը և այլ կենդանիներ,որոնք դառնում էին որսի առարկա։

Արզնու կացարանի հնագիտական կոմպլեքսները բաղկացած են աշելյան ձեռքի հատիչներից,կտորներից ու ցլեպներից պատրաստված ուղեկցող սրածայրերից,քերիչներից,շեղբերից և այլն։Աշելյան ժամանակի մարդը օգտագործում է պատրաստի կացարանները՝քարայրները,ծածկերը և այլն։

Հին քարի դարի բնակավայրեր են հայտնաբերվել Կարսից հյուսիս,Սասունի լեռների ստորոտում,Արածանիի ավազանում,Խարբերդի դաշտում,Հայքի հովտում և այլուր։

Փաստերն ապացուցում են,որ Հայկական լեռնաշխարհն բնակեցված է եղել մարդկային պատմության ամենավաղ շրջաններից սկսած։

Փոքր Ասիայի տարածքի վրա ուրվագծվում են հին քարի դարի հայտնագործությունների տարածման երկու շրջան՝Կենտրոնական Փոքր Ասիան և Հայաստանի՝Ասորիք-Պաղեստինին հարող շրջանը։

Աշելյան գործիքների տարածումը ցույց է տալիս,որ միջին կամ ուշ աշելյան մարդը լայնորեն յուրացրել էր Հայաստանի և Կովկասի շրջանները։

Հայաստանի և Կովկասի սևծովյան ափի վաղ քարի դարի հուշարձանները թույլ են տալիս պատկերացնելու նախնադարյան մարդու բնակությունը մեր երկրի սահմաններում։

Պիթենկանթրոպը առաջին անգամ հայտնաբերվեց Յավա կղզում,այնուհետև Աֆրիկայում,Ասիայում և Եվրոպայում։

Հայկական լեռնաշխարհը բնակեցված է եղել նախնադարյան մարդկանցով,որոնք կեր են հավաքել և կենդանիներ են որսացել։

Իրենց գոյությունը պահպանելու,վայրի կենդանիներից պաշտպանվելու,բնության ուժերի դեմ պայքարելու համար մարդիկ ստիպված էին միանալ մի քանի տասնյակներով։

Զարգացման ստորին պալեոլիթի աստիճանի վրա մարդկությունը մնացել է շատ երկար ժամանակ։Դանդաղ է ընթացել կենդանուց մարդուն անցումը։

Միջին պալեոլիթի մշակույթը վերաբերում է Քա․ 100․000-40․000 թվականները ընդգրկող ժամանակաշրջանին։Հայաստանի բնական պայմանները,կլիման,բուսական ու կենդանական աշխարհն փոխվում են։

Ուվարյան շրջանի վերջում Հայաստանի սառցակալումը հասնում է առավելագույն չափերի։Սառցային ծածկույթը հետզհետե մեծանալով,տարածվում է Արարատի,Արագածի,Սիփանի գագաթներն ու լեռնաշղթաների լանջերը։

Փոխվում է նաև կենդանական աշխարհը,անհետանում են այնպիսի կենդանիներ,ինչպիսիք են հարավային փիղը,մերկա-ռնգեղջյուրը,գետաձին և այլն։

Ջերմասեր կենդանիների փոխարեն հանդես են գալիս եղջերուները,սառցային ժամանակի այլ կենդանիներ։Հայաստանի ֆաունայի բնորոշ ներկայացուցիչներ են դառնում մամոնտը,բրդոտ ռնգեղջյուրը,վայրի ցուլը և այլն։

Մուստյերյան մարդու հայտնագործությունը կրակն էր,մարդիկ զբաղվում էին որսորդությամբ։

Կյանքի պայմանների փոփոխությանը զուգընթաց զարգանում են նաև նախամարդու աշխատանքային գործիքները։

Վաղ մուստյերյան գործիքներ են հայտնաբերված Արտին լեռան կայանում,Սատանի-դարում,Արզնիում,Նռնունիսում,Ջրաբերում,Լուսավանում,Տաճարաբակում,Պեմզաշենում և այլուր։

Վերին պալեոլիթում զբաղմունքի նոր բնագավառների հանդես գալը առաջ են բերում աշխատանքի բնական բաժանում տղամարդկանց և կանանց միջև։Եթե տղամարդը զբաղվում էր որսորդությամբ,գործիքներ ու զենքեր պատրաստելով,ապա կինը հավաքում էր բույսեր,խնամում երեխաներին և այլն։Տոհմային համայնքներում խմբակցական ամուսնության պայմաններում երեխայի հայրը հայտնի չէր,ուստի երեխաները պատկանում էին մորը։Առաջանում է մայրական տոհմային համայնքը,հաստատվում է մայրիշխանություն։

Նոր քարի դարում մարդը կատարում է նետ ու աղեղի գյուտը։

Արզնու գործիքներից էր հատիչները,սրածայրերը,քերիչները,սրիչները,շեղբերը և այլն։

1957-1958թթ․ Մեծ Զաբ գետի միջին հոսանքում այժմյան Ռևանդուզից հյուսիս-արևմուտք՝Շանիդար քարայրում գտնվել են նեանդերթալյան մարդկանց մնացորդներ։Քարայրի տարբեր շերտերում գտնվել է մարդկանց 6 կմախք։Դրանք եղել են նեանդերթալյան մարդիկ։Շանիդարի մարդիկ ունեն բանական մարդու որոշ գծեր՝ուղիղ ճակատ,լայն ու ցած ակնախոռոչներ և այլն։

Նեանդերթալցիների համայնքը բնորոշվում է կրակ ստանալու եղանակների հայտնագործմամբ և աշխատանքային գործիքների բարձրացմամբ։

Վերին պալեոլիթի մշակույթն ընդգրկում է Քա․ 40․000-14․000 թթ․ միջև ընկած ժամանակաշրջանը։Մեզանից 40-35 հազար տարի առաջ Եվրոպայի և Մերձավոր Արևելքի հինքարիդարյան մշակույթներում տեղի է ունենում զգալի առաջընթաց։Այն կապված էր երկրագնդի վրա բանական մարդու և նրա մշակույթի տարածման հետ։ Հայաստանում վյուրմյան ժամանակին է պատկանում Սևանա լճի ավազանի ֆաունան՝ցուլը,հյուսիսային եղջերուն և այլն։

Վերին պալեոլիթի կայաններ են Արտին լեռան ստորոտը,Ձորաշեն,Թալինի շրջանի Սաբունչի և Մաստարա գյուղերը։Զարգացավ աշխատանքային գործիքները,սկսեցին օգտագործվել օբսիդիանե գործիքները։

Վերին պալեոլիթի մշակույթն բաժանվում է 3 խմբի։Վերին պալեոլիթի մարդը պատրաստում է նիզակ,նետ,տեգեր և այլն։

Վերին պալեոլիթի մշակույթին վերաբերող նորամուծությունները բաժանվում է 2 խմբի՝որսորդական զենքերի ու կենցաղական գործիքների։

Ուշ պալեոլիթի բնակչության գոյության հիմնական աղբյուրը մամոնտի,հյուսիսային եղջերուի,ցուլի,վայրի ձիու և այլ կենդանիների որսն էր։

Ծանոթ էր նաև ձկնորսությունը։Չորրորդական ժամանակաշրջանում մշակույթի տարրերից մեկը հագուստն էր։

Մշակույթում առանձնակի տեղ էր գրավում արվեստը։Այն հիմնականում բաժանվում էր երկու խմբի՝քարանձավային արվեստի՝քարայրերի պատերին պահպանված գծանկարներ,և փոքր չափերի արվեստի՝ արձանիկների,տարատեսակ առարկաների վրա փորագրված և ներկանյութով պատված զարդեր,պատկերաքանդակներ։

Վերին պալեոլիթի սահմաններում նեանդերթալյան մարդու զարգացման հետևանքով առաջ է գալիս նեոանթրոպը։Վերին պալեոլիթում նեանդերթալյան մարդուն փոխարինում է կրոմանյոնյան մարդը,որը ժամանակակից մարդու նախատիպն է։Վերին պալեոլիթի մարդու ուղեղը չէր տարբերվում ժամանակակից մարդու ուղեղից։Նեանդերթալցուց բանական մարդուն անցնելու պրոցեսը կատարվել է Միջին Ասիայում և Առաջավոր Ասիայում,Կովկասում,Անդրկովկասում և Հայաստանում։

Միջին և վերին պալեոլիթի սահմանագծում առաջ է գալիս մայրական տոհմական համայնքը։Վերին պալեոլիթի ժամանակաշրջանում աշխատանքի սեռատարիքային բաժանում կատարվեց տղամարդու և կնոջ միջև։Որսորդությունը դարձավ տղամարդու գործը։Կանայք պատրաստում էին հագուստ,ուտելու բույսեր հավաքում,պատրաստում մթերքներ։Հաստատվեց էքզոգամ(արտատոհմային) ամուսնություն։Սկեսցին կառուցվել բնակարաններ։Հայաստանը մարդկային մշակույթի հնագույն օջախներից մեկն է,նախամարդու և նրա մշակույթի բնօրրաններից մեկն է։

Միջին քարի դար։Միջին քարի դարն ընդգրկում է Քա․ 12․000-10․000 թթ․։Այդ շրջանի սկզբում Քա․ 12․000 տարի առաջ ավարտվում է սառցածածկույթի հալքը,անհետանում են վյուրմյան սառցադաշտերը։Հայաստանի բնական միջավայրը ստանում է իր այժմյան տեսքը։Անհետացան հյուսիսային եղջերուն,մամոնտները,նրանց տեղը գրավեցին եղջերուն,ցուլը,այծյամը,վարազը,գորշ արջը և այլն։Միջին քարի դարը(մեզոլիթ) բաժանվում է երկու ժամանակաշրջանի՝Ազիլյան ու տարդենուազյան ժամանակների։Ազիլյան բնակիչները զբաղվում էին վայրի կենդանիների որսով։Ազիլի(ֆրանսիայի Ազիլ քարայրի անունից) բնորոշ առանձնահատկություններից է կակղամորթների օգտագործումը։Որսորդության հետ միասին մեծ դեր է կատարել հավաքչությունը։

Ազիլի մշակույթը հետագայում փոխարինվում է նոր,ավելի միակերպ՝տարդենուազյան մշակույթով։

Մեզոլիթյան շրջանում հայտնագործվեց նետ ու աղեղը,սկսեցին կիրառվել քարե կացինները,մեզոլիթի շրջանում նկատվում է անցում դեպի զույգային ընտանիք։

Տոհմական համայնքների միավորման հետևանքվով ծագում են տարբեր տոհմերի խոսվածքներից առաջացած ընդհանուր ցեղային լեզուները,որոնք հասկանալի էին հազարավոր մարդկանց։

Մեզոլիթում է առաջանում ժամանակակից մարդը։Մեզոլիթյան ցեղերը զբաղվում էին որսորդությամբ։Նետ ու աղեղին անցնելը պայմանավորեց որսորդության մեջ մթերատվությունը։Ընտելացվեց շունը,որը առաջին ընտելացված կենդանին էր։

Մեզոլիթյան գործիքները՝սլաքները,քերիչները,սրածայրերը գործ են ածել Զաղայի(Թալինի շրջանում) և Արեգունի բլրի բնակիչները։

Արեգունի բլրի վրա հայտնաբերվել են պատրաստման բարձր տեխնիկայով պատրաստված քարե բազմաթիվ գործիքներ։

Որսում էին ոչ միան խոշոր կենդանիներ,այլև ջրային թռչուններ(բադ,սագ,ձկներ և այլն):

Մեզոլիթյան դարաշրջանի բնորոշ գծերից մեկն էլ փայտամշակությունն էր։Լաստերը պատրաստվում էին ծառերի բնից։Վերին պալեոլիթի մարդիկ նախշել են իրերը,ոսկրե գործիքները,տեգերի կոթերը,սլաքները և այլն։Հայաստանի տարածքում բնակվող հին ցեղերը հասան նախնադարյան համայնական հասարակության մյուս փուլին՝նոր քարի դարին(նեոլիթին)։

Վերին հին քարի դարը համարում են սնունդ հավաքողների,միջին քարի դարը՝սնունդ պահեստավորողների,իսկ նոր քարի սարը՝սնունդ արտադրողների ենթափուլեր։

Նոր քարի դար։Նեոլիթը ընդգրկում է Քա․ 10-6-րդ հազարամյակները։Դա անցման փուլ էր հավաքչությունից ու որսորդությունից դեպի վաղ երկրագործությունը,անասնապահությունն ու նստակեցությունը։Հայկական լեռնաշխարհում նեոլիթի ժամանակ կլիման ավելի խոնավ էր ու տաք։Կային եղջերուներ,վայրի ցուլեր,այծյամներ և այլն։Նեոլիթյան ժամանակաշրջանն բնորոշվում է քարե գործիքների պատրաստման տեխնիկայի բարելավմամբ։Նեոլիթյան գործիքները դառնում են ավելի կատարյալ,երևան են գալիս օբսիդիանե մեծ շեղբեր,բացառիկ զենք է դառնում քարե կացինը։Կիրառվում են մարմարը,բազալտը,նեֆրիտը։Առաջանում են նոր անհայտ գործիքներ։Պատրաստվեցին կավե ամաններ։Որսորդությունից,ձկնորսությունից և հավաքչությունից բույսերի մշակմանն ու կնեդանիների ընտելացմանը անցնելը հիմք հանդիսացավ հողագործության և անասնապահության զարգացման համար։Նեոլիթյան մարդը կատարելագործեց նետն ու աղեղը,սովորեց միսը,կաշին,ոսկորը,եղջյուրը օգտագործելու նոր եղանակներ։Նեոլիթյան բնակավայրեր են հայտնաբերվել Արարատյան դաշտում։

1990-ական թթ․ առաջին կեսին Սասնո ջուր գետի արևմտյան ափին պեղված հնավայրի տվյալները եկան փաստելու,որ այստեղ կայուն բնակատեղիներ հիմնող առաջին համայնքները հանդես են գալիս արդեն Քա․ 10-րդ հազարամյակից։Եդեսիայի մոտ գտնվող Պորտաբլուր հնավայրի արևելյան հատվածի վաղ շերտում բացվել է 1000 քառ․ մ․ տարածք զբաղեցնող մի հրապարակ,որի հարևանությամբ պեղվել են սալե կոթողների տունը և գանգերի տունը։Այս կառույցները նախատեսված են եղել համահայկական արարողությունների ու հավաքների համար։Պորտաբլուրում բացվել են Երկիր մոլորակի վրա մինչև օրս հայտնի ամենահին տաճարները։

Մինչև 4 մ․ բարձրություն ունեցող քանդակազարդ կոթողներով շինություն է բացվել՝<<առյուծների տունը>>։

Կղզյակ-բլուր բնակավայրում հանդես են գալիս Արարատյան դաշտի առաջին հողագործները։Կղզյակի նեոլիթյան շերտերում նկատվում է,որ վանակատե գործիքները հետզհետե անհետանում են և երևան են գալիս առաջին կացինները։Ներկայացված են կավե ամանների մնացորդները։Որսորդությունը կարևոր դեր էր կատարում տնտեսության մեջ։Բնակավայրում գտնվել են լավ պատրաստված օբսիդիանե ներդիրներ,նետի ծայրեր,սանդեր և այլն։Նեոլիթի ժամանակի բնակիչները ցանել են գարի ու ցորեն։Հացահատիկը աղացել են աղորիքով,հաց են թխել,կերակուր եփել։Հողագործությունը լրացվում էր անասնապահությամբ։Եղել են խոշոր եղջերավոր անասուններ,ինչպես նաև ոչխարի և այծի հոտեր։

Տերտերի ձորի բնակիչները կառուցում էին մի քանի սենյակներից բաղկացած կացարաններ,քարե կամ հում աղյուսե պատերով,կավե սվաղով ցածր ու նեղ դռներով։Կացարաններին կից բացվել են մառաններ։Կացարանների ներսում կար ոչ մեծ օջախներ։Հյուսում էին ձկնորսական ցանց և այլն։Բուսական թելերից տարբեր տիպի կտավներ էին գործում։Առատանում է կերամիկան։

Վերը նշված բնակավայրերին նման են <<Մաշտոցի բլուր>>,<<Աղվեսի բներ>> բնակատեղիները։

Տերտերի ձորի,Սև բլուր 1-ինի ուշ նեոլիթյան բնակատեղիները կապված են Հաջիլարի շերտերի հետ,որի տարիքն չի անցնում 4976 թ․։

Այսպիսով,Քա․ 7-5-րդ հազարամյակներում Արագածի հարավ-արևմտյան լանջերին և Արարատյան դաշտավայրում արդեն գոյություն ունեին նեոլիթյան մշտական բնակավայրեր։Հայաստանի վաղ նեոլիթի բնակավայրերին բնորոշ են վայրի կենդանիների ոսկորները։

Հավաքչությունից անցան հողագործության և որսորդությունից՝կենդանիների ընտելացման։Կովը,ոչխարը,այծը և խոզը նեոլիթյան Հայաստանում ընտելացվել են Քա․ 7-6-րդ հազարամյակներում։Հայաստանի առաջին հողագործները սկզբում օգտագործում էին ընտանի կենդանիների միսը,կաշին,բուրդը և ապա նաև կաթը։Երկրագործության զարգացման համար նպաստավոր էին Հայկական լեռնաշխարհի հովիտները։Դեռևս մեզոլիթի վերջում որոշ ցեղեր բնակություն են հաստատում Արարատյան դաշտավայրում,Հայաստանի մեծ ու փոքր գետերի հովիտներում։Հենց այս հովիտներում Քա․ 6-5-րդ հազարամյակում ծագեցին տնտեսության մշակութային նոր ձևեր։Հիմքեր կան պնդելու,որ Հայաստանը հողագործության և անասնապահության նախահայրենիքներից մեկն է։

Տոհմային համայնք։Տոհմերը միավորվեցին նեոլիթի ժամանակ։Այժմ վերջնականորեն ձևավորվում են ցեղային միավորումները։Ուսումնասիրված է նեոլիթի մակարդակի վրա գտնվող հյուսիս-ամերիկյան հնդկացիների(իրոկեզների) ցեղային կառուցվածքը։Իրոկեզները ապրում էին մայրական տոհմերով,որոնք միանալով կազմում էին խոշոր ցեղային խմբավորումներ։Ցեղերի ներսում գոյություն ունեցող տոհմային միությունները կազմում էին ֆրատրիաներ(եղբայրություններ)։Ֆրատրիաները կազմված էին երկու սկզբնական տոհմերից։ էքզոգամ ամուսնության պայմաններում չէր կարելի ամուսնանալ ֆրատրիայի ներսում։Տոհմի անդամների մահվան ժամանակ մեռնողի ֆրատրիան մասնակցում էր թաղմանը։Երկու ֆրատրիան կազմում էր մի ցեղ։Ցեղի մեջ մտնող տոհմերը խոսում էին մի ընհանուր բարբառով։Ցեղը հաստատում և արձակում էր տոհմերի ընտրած ավագներին։Ցեղի գլխին կանգնում էր գլխավոր առաջնորդը։Հայաստանի նորքարիդարյան կայանները տոհմական բնակատեղիներ էին։

Նեոլիթի վերջում զարգանում և հարատևում է նյութական մշակույթը։

Քա․ 5-րդ հազարամյակի կեսերին Հայաստանը անցնում է պատմամշակութային նոր ժամանակաշրջանի՝պղնձեքարեդարյան մշակույթին(էնեոլիթին)։

Նեոլիթի շրջանում մայրական տոհմը լրիվ զարգանում է։Ամեն մի տոհմ ուներ իր տարածքը։Տոհմի ղեկավարման գերագույն մարմինը հանդիսանում էր տոհմի խորհուրդը։Տոհմի խորհուրդը վճռում էր տոհմի ներքին և արտաքին բոլոր հարցերը,ընտրում և հրաժարեցնում էր տոհմի ավագին և ռազմական առաջնորդին։Վերին նեոլիթում առաջանում է զույգային ամուսնությունը։Զարգացած էր տոտեմիզմը։Ամեն մի տոհմ ուներ իր բուսական կամ կենդանական տոտեմը։Տվյալ տոհմի անդամները հավատում էին,որ իրենց տոհմը առաջացել է այս կամ այն բույսից կամ կենդանուց։Հայաստանում ապրող տոհմերի տոտեմներ են հանդիսացել ցուլը,եզը,ձին,վարազը և այլն։Այս ժամանակ մարդը չկարողանալով բացատրել բնության մի շարք երևույթներ,սկսում է պաշտամունքի առարկա դարձնել բարի և չար <<ոգիներին>>։Հայաստանում հավատում էին,որ մարդու մեռնելուց հետո նրա <<հոգին>> չի մեռնում,այլ փոխադրվում է մի ուրիշ աշխարհ։Դրա համար էլ հանգուցյալի հետ թաղված են տեսնում նրա զենքերը,զարդերը,ձին և այլն։Ննջեցյալները ոչ միայն թաղվել են հողի մեջ,այլև կարասների,քարարկղների,մեծ սալաքարերից պատրաստված տնականման դոլմենների մեջ։ Դոլմենների հետ կապված էր նաև մենհիրները և կրոմլեխները։Դոլմեններ,մենհիրներ և կրոմլեխներ կան Աշտարակի,Ապարանի,Գորիսի և այլ շրջաններում։

Պղնձի և քարի դար։Հայկական լեռնաշխարհում հայտնաբերվել է Քա․ 5-4-րդ հազարամյակներին պատկանող հուշարձանների մի ստվար խումբ։Այս հուշարձանները ներկայացնում են Հայաստանի և Առաջավոր Ասիայի զարգացման շրջադարձային փուլերից մեկը,երբ Հին Արևելքի զարգացած ցեղերն ու ժողովուրդները անցան երկրագործական-անասնապահական արտադրող տնտեսություն վարելուն,ձեռնամուխ եղան մետաղե գործիքների և կավե ամանեղենի արտադրանքը և այդ ամենով նախադրյալներ ստեղծեցին բրոնզեդարյան քաղաքակրթության զարգացման համար։

Հայաստանի հուշարձանները գրավում են մի մեծ տարածություն Եփրատի արևմտյան մարզերից մինչև Արաքսի և Կուրի հովիտները։

Մշակութային հուշարձաններից մեկը Շամիրամ-Ալթի բլուրն է,որը գտնվում է Վանա լճից մեկուկես կիլոմետր հեռավորության վրա,ունի 6-7 մ․ բարձրություն և գագաթի մասում 70-80 քմ․ տարածություն։Շամիրամ-Ալթիի պեղումները տվեցին 5-4-րդ հազարամյակների մշակույթի նմուշներ,մետաղե,ոսկրե ու քարե գործիքներ,անասնապահության,երկրագործության և խեցեգործության առարկաներ։

Խեցեղենի տիպերով հարուստ է Թեղուտի բնակատեղին։Կացարաններն աղքատիկ են,ունեն հում աղյուսից շարված կավածեփ պատկեր։Թեղուտի բնակատեղին կապող օղակ է Հայկական լեռնաշխարհի շրջանների և Կովկասի միջև։

Հնագիտության համար մեծ նշանակություն ունեցան Նախիջևանի սահմաններում գտնվող Քյուլ-թափա(Արաքսի ափին) բնակավայրի պեղումները։Այս բնակավայրն ունի 4-3-րդ հազարամյակների նստվածքներ։Հնագիտական տվյալները ցույց տվեցին,որ Քյուլ-թափայի ստորին շերտը համապատասխանում է Կապուտան լճի շրջանում գտնվող Գեոյ-թափա բնակավայրի <<Մ>> շերտը։Նշված հուշարձանները ընդգրկում են ժամանակագրական մի մեծ հատված,սկսած Քա․ 5-րդ հազարամյակի սկզբից և վերջացած 4-րդ հազարամյակով։Այդ բնակատեղիների ուսումնասիրությունը հնարավորություն է ընձեռում ուրվագծելու բնիկ ցեղերի սոցիալ տնտեսական զարգացման որոշակի փուլերից մեկը՝էնեոլիթյան ժամանակաշրջանը,որի հիմնական էությունը տնտեսության արտադրող ճյուղերի բուռն զարգացումն էր։

Բրիչային երկրագործություն։Հայկական լեռնաշխարհի էնեոլիթյան շրջանի բնակատեղիները գտնվում են հարթավայրերում,գետերի հուների մոտ։Հայաստանի հին երկրագործությունը յուրացրել էր ցանքատարածությունների համար պիտանի շատ շրջաններ։Նա ուներ շատ գործիքներ,որոնցով բնորոշվում է ժամանակի երկրագործական տնտեսության մակարդակը։Հայտնաբերվել են ոսկրե սրածայրեր,բրիչներ,բազալտե աղորիքներ,սանդերի շատ նմուշներ,որոնք բոլորն էլ օգտագործվել են հողի փխրեցման,բերքահավաքի և երկրագործական մթերքների վերամշակման աշխատանքներում։Այս գործիքների մեջ եզակի տեղ են գրավում Թեղուտի սրածայր բրիչները,վանակատի շեղբից ու եզան կողոսկրից պատրասված դանակը,նաև մանգաղի ներդիրները։

Երկրագործության մեջ զգալի դեր էին կատարում բանող անասունները,բնորոշ էր հացաբույսերի խառը ցանքերը։Ցորենն ու գարին բնիկների հիմնական սննդամթերքներն էին։Թեղուտի կացարաններում հայտնաբերվել են մեծ քանակությամբ ցորենի ու գարու հատիկներ։

Բացի հացաբույսերից կային նաև երկրագործական շատ կուլտուրաներ,մեծ դեր է կատարել հավաքչությունը։

Անասնապահության զարգացումը։։Տնտեսության հիմնական ճյուղերից մեկն էր անասնապահությունը։

Հանդիպում են ցուլերի կամ կովերի,այծերի,ոչխարների,խոզերի ոսկորների մնացորդներ։Խոշոր ու մանր եղջերավոր անասուններն օգտագործվել են երկրագործության մեջ որպես քաշող ուժ,ապահովել մսի,կաթնամթերքի,կաշեգործության պահանջները։

Տնտեսության ոչ մի ճյուղ չէր կարող համեմատվել անասնապահության հետ։Անասնապահությանը ուղեկցում էր որսորդությունը,զարգացած էր ձկնորսությունը։

Զարգանում էր նաև արհեստները,պատրաստվում էին քերիչներ,սրածայրեր,բրիչներ և այլն։Բուրգն օգտագործում էին թաղիքի,մանվածքի ու գործվածքի համար։

Բրդից ու բուսական թելերից պատրաստում էին տարբեր տեսակի գործվածքներ։Բարձր զարգացման էր հասել կողովագործությունը։

Հայկական լեռնաշխարհն իբրև դրամամշակության հնագույն կենտրոն։Արհեստների մեջ մեծ ապագա խոստացողը մետաղամշակությունն էր։Քա․ 5-4-րդ հազարամյակների պղնձե հերուններ,ասեղներ,շեղբեր,նետասլաքներ են հայտնաբերված Շամիրամ-Ալթիի պեղումների ընթացքում։Միջագետքյան մշակույթի հուշարձաններում ևս հայտնի են շատ պղնձե իրեր։Մեր նախնիներին հնուց ծանոթ էին մի քանի հանքաքարերի։Հանքաքարն օգտագործվում էր որպես շինանյութ։Պղնձաքարն ավելի դյուրահալ է և հեշտությամբ է ենթարկվում կոփման։Այդ պատճառով էլ պղինձը դառնում է մարդկությանը ծանոթ առաջին մետաղը։

Մետաղաձուլությունը իրավունք է տալիս Քա․ 5-րդ հազարամյակի վաղ-երկրագործական մշակույթը անվանել էնեոլիթյան։Մետաղի մշակությունը հայտնի էր 6-րդ հազարամյակից։Այդ հուշարձանների թվին են պատկանում Չաթալ-Հուրուքը և Հաջիլարը,Թեփե-Հիսարը։Մի խումբ հնագետների կարծիքով Փոքր Ասիան և Հայկական բարձրավանդակը եղել են մետաղամշակության կենտրոններ,որտեղից թափանցել է Ասորիք,Պաղեստին և Հյուսիսային Միջագետք։

Վաղ բրոնզի դար։Այս ժամանակահատվածը համապատասխանում է մեր պատմության վաղ բրոնզի դարին՝Քա․ 3500-2300թթ․։Այս ժամանակաշրջանի հնագիտական հուշարձանները ուրվագծում են Հայկական լեռնաշխարհի հասարակության ծաղկման ժամանակաշրջանը։Հասարակական կյանքը թևակոխում է հայրիշխանական-նահապետական հարաբերությունների զարգացման ոլորտը։

Արարատյան դաշտավայրը,Կոտայքի շրջանը, պատմական Մազազ գավառը,Սևանի ավազանը,Տաշիր-Ձորագետը և այլ բնակավայրեր Քա․ 3-րդ հազարամյակում ունեցել են խիտ բնակչություն և եղել են երկրագործական-անասնապահական բարձր զարգացած մշակույթի օջախներ։

Այս ժամանակաշրջանի երկրագործական մշակույթի կարևոր օջախը Արարատյան դաշտավայրն էր,որն աչքի էր ընկնում արտակարգ բերրիությամբ ու հարստությամբ։Այստեղ են գտնվում վաղբրոնզեդարյան ժամանակաշրջանի շատ բնակատեղիներ՝Էջմիածնի,Արտաշատի,Աշտարակի և այլ շրջաններ։

Հայաստանի ցածրադիր հովիտների վաղբրոնզեդարյան բնակատեղիները արհեստական բլուրներ են՝բաղկացած կավակերտ հյուղակների մնացորդներից և մոխրի թանձր շերտերից։Դրանք զետեղված են համեմատաբար բարձրադիր վայրերում,բարեբեր դաշտերի մեջ։Արարատյան դաշտավայրի ամենաերևելի ու երկարակյաց հուշարձաններից մեկը Շենգավիթ կոչվող բնակատեղին է,Հրազդանի ափին(ներկայիս Երևանյան լճի շրջանում)։Բնակատեղին շրջափակված է հզոր պարսպով,որն ունի աշտարակներ։Պարսպից դուրս տարածվում է Շենգավիթ դամբարանադաշտը։Պարսպապատի մեջ առնված բնակատեղին կառուցապատված է առանց որոշակի հատակագծի։Բոլոր շերտերում հայտնաբերված կառույցները բաղկացած են գավիթներից,կլոր կացարաններից և այլն։

Շենգավիթի կառույցները վկայում են ճարտարապետության որոշակի զարգացվածության մասին։Շենգավիթի կացարանները ընդարձակ են ու բարեկարգ։

Նույնպիսի հարուստ հնագիտական նյութ է ընձեռում Արարատյան դաշտի հարավ-արևելյան անկյունում՝Նախիջևան գետի ձախ ափին գտնվող Քյուլ-թափա բնակատեղին։Քյուլ-թափա շերտը համադրվեց Գեոյ-թափա բնակավայրի վերին հորիզոնների հետ։Հայկական լեռնաշխարհի նախալեռնային կամ լեռնային բնակատեղիներից շատերը վերաբերում են վաղբրոնզեդարյան մշակույթի ուշ շրջանին։Այսպիսի բնակավայրերով հարուստ է Տաշիր-Ձորագետի շրջանը և Կիրովական քաղաքը։

Վաղբրոնզեդարյան բնակավայրերի մի խումբ է նշմարվում Վանի շրջակայքում։

Վաղբրոնզեդարյան հուշարձանները մեծ թվով աչքի է ընկնում Արևմտյան Հայաստանի Խարբերդ-Մալաթիայի շրջանում։Հայկական լեռնաշխարհի տարբեր վայրերում ուսումնասիրված են մի քանի այլ բնակատեղիներ՝Ջրահովիտ,Գառնի,Էլար և այլն։

Վաղբրոնզեդարյան Հայաստանի տնտեսությունը։Հայկական լեռնաշխարհի տեղաբնակ ցեղերի հիմնական զբաղմունքը վաղբրոնզեդարյան ժամանակաշրջանում երկրագործությունն ու անասնապահությունն էր։Նախալեռնային և լեռնային շրջաններում օգտագործվում էին հեղեղատների,լեռնային գետակների ձնհալքի ջրերը։Արագածի շրջանում պահպանվել են ոռոգման հնագույն առուների հետքերը։

Երկրի բարենպաստ կլիմայի շնորհիվ վաղ բրոնզի դարում Հայաստանի երկրագործությունը թևակոխում է զարգացման մի նոր փուլ,որին բնորոշ է բերքի առատությունը։Հնավայրերից հայտնաբերվել են հացահատիկ։

Հանդես է գալիս արորը,որը օգտագործվում է խոշոր եղջերավոր անասունների օգնությամբ։Լծկան անասունը օգտագործվում էր բեռներ տեղափոխելու համար։Հանդես են գալիս առաջին մետաղե մանգաղները։

Ոռոգման կիրառումը անասնապահության զարգացումը,խոշոր եղջերավոր անասունների օգտագործումը և գյուղատնտեսական գործիքների կատարելագործումը հանգեցնում են նախնադարյան համայնքի բարելավման։

Երկրագործության զարգացումը պետության ծագման հիմք դարձավ Հին Արևելքի առավել զարգացած երկրներում։Բրոնզի դարում Հայաստանի նախնադարյան մարդը հնարում է երկանիվ և քառանիվ սայլը։Սայլեր են գտնվել Լճաշենի և Գետաշենի դամբարաններում,որոնք այժմ պահվում են Հայաստանի պատմության թանգարանում։

Զարգանում էր նաև անասնապահությունը։Հնավայրերի պեղումները հայտնաբերված են խոշոր մանր եղջերավոր կենդանիների,նաև ձիու,խոզի և շան ոսկորներ։Նկատելիորեն աճում են մանր եղջերավոր անասունների հոտերը,որոնք կազմված էին ոչխարներից և այծերից։Անասնապահության և երկրագործության զարգացման հետևանքով Հայաստանի լեռնային շրջաններում ապրող տոհմերն ու ցեղերը սկսում են զբաղվել անասնապահությամբ,իսկ դաշտավայրերում՝երկրագործությամբ։Այս պատճառով անասնապահությունը և երկրագործությունը բաժանվում են իրարից և տեղի է ունենում աշխատանքի առաջին խոշոր բաժանումը։

Որսորդության զգալի տեսակարար կշռի մասին են վկայում ազնիվ եղջերուի,վայրի այծի,կխտարի,նապաստակի և այլ կենդանիների և թռչունների ոսկորներ։Հայտնաբերվել են նաև ձկնորսական գործիքներ։

Զարգանում էր արհեստագործությունը և առաջին հերթին՝խեցեգործությունը։Բրուտները պատրաստում էին կաթսաներ,ամանեղեն,կափարիչներ,պատվանդաներ և այլն։Ամանեղենի մեծամասնությունը ունի փայլեցված մակերես և գունավոր մակերես։

Խեցեղենը բաժանվում է 3 խմբի։

Առաջին խմբի խեցեղենին բնորոշ են անոթի եռամաս կառուցվածքը,շեշտված անցումները,ցածրադիր ձևերը,լայնակոս և խոր փորագրված զարդանախշերը։

Երկրորդ խմբի խեցեղենին բնորոշ է եռամասնությունը։Պահպանվում են նախորդ փուլի զարդանախշման հատկանիշները․երևան են գալիս նոր յուրահատկություններ։Կավամանների վիզը զարդարվում է նրբագիծ երկրաչափական մոտիվներով։

Երրորդ խմբին յուրահատուկ է կավամանների ձևերի ու զարդանախշերի պարզեցումը։Լայնակուռ և ռելիեֆ-վերճկված զարդանախշերը անհետանում են։Բաժանվում է երեք մասերի՝էլարյան,շենգավիթյան և արագածյան։

Վաղբրոնզեդարյան մշակույթի շրջաններ կային Փոքր Ասիայում,Հյուսիսային Կովկասում,Պաղեստինում,Կուբանում և այլուր։

Մեծ հետաքրքրություն է ներկայացնում Գյումրիի շրջանում գտնված ամաններից մեկը,որի վրա ոչխարի զոհաբերության տեսարան է քանդակված։Նույնքան հետաքրքիր են նաև Ալավերդու շրջանում գտնված այն ամանեղենը,որոնց կոթերը զանազան կենդանիների՝եղջերուի,օձի և այլ տեսք ունեին։

Այս ժամանակաշրջանի հնավայրերում հայտնաբերված մետաղաձուլական շատ իրերի ուսումնասիրությունը ցույց է տալիս մետաղամշակության զարգացման բավական հասուն մակարդակ։Շենգավիթի,Գառնիի,Նախիջևանի բրոնզաձույլ կաղապարների հայտնագործությունը վկայում է մետաղամշակության խոշոր առաջընթացի մասին։Հայտնաբերվել են լայնաշեղբ դաշույններն ու փետրաձև նիզակների գեղարդները։

Կոթավոր կացինների և ուղեկցող այլ գործիքների հայտնաբերված նշանավոր գանձը ապացուցում է,որ Հայկական լեռնաշխարհը նման զենքերի խոշոր կենտրոններից մեկն էր։

Վաղբրոնզեդարյան արհեստներից էր քարագործությունը,փայտագործությունը,ոսկրագործությունը,մանածագործությունն ու կաշեգործությունը։

Զարգացած էր բնակարանաշինությունը,օգտագործում էին քարը,փայտը,եղեգնը,կավը,հարդը։

Հայաստանում Քա․ 15-րդ դ․ հնարվում է ռազմակառքը։Բրոնզի դ․ զարգանում է փոխանակությունը։Եթե առաջ առևտուրը տեղի էր ունենում հարևան տոհմերի միջև,ապա այժմ տեղի է ունենում հեռավոր տոհմերի միջև։Փոխանակության տարբեր առարկաներ են դառնում աղը,բրոնզե գործիքները և զենքերը։Առևտրական կապեր է հաստատում Անդրկովկասի և Առաջավոր Ասիայի երկրների հետ։Հայաստանը տալիս է անասուններ և մաքուր պղինձ։

Վաղ բրոնզեդարի ցեղերն ու ցեղային միությունները։Քա․ 3-րդ հազարամյակում և 2-րդի սկզբներին խուրրիական ցեղերն արդեն գերիշխող տարր էին Հայկական լեռնաշխարհի միջին մասում,նրան կից Հյուսիսային Միջագետքում և Փոքր Ասիայի արևելյան շրջաններում։

Խուրրիների տարածքը շումերերեն կոչվում է Սու-բիր,իսկ ակկադերեն՝Սուբարտու կամ Շուբարտու։Հյուսիսային Միջագետքի բնիկները կոչվում էին շուբարեցիներ։Այս անունը պահպանվել է Աղձնիք գավառի Շուպրիա անվան մեջ։Խուրրիների բնակության վայրերից էր Խուբուշկիան և Ուրմիա լճից դեպի արևմուտք և հարավ-արևմուտք ընկած լեռնային երկիրը։Թիշարի թագավորի արձանագրությունից երևում է,որ խուրիների և ուրարտացիների նախնիները խոսել են միմյանց մոտ բարբառներով։Հավանաբար հենց այս խմբին պատկանող ցեղերն են թողել Թռեղքի,Կիրովականի և Լճաշենի թաղումների հուշարձանները։

Կապուտան լճի մոտ բնակվում էին կուտիները։Կենտրոնական Անատոլիան բնակեցրել էին նախախեթերը։Նրանց լեզուն մեզ հայտնի է դարձել խեթական թագավորության արխիվներում գրի առնված կրոնական, ծիսական հատվածներից։Քա․ 2-րդ հազարամյակի սկզբներին նախախեթերը ձուլվել էին խեթերին։

Կասկերը բնակեցնում էր հյուսիս-արևելյան Փոքր Ասիան և հարավային Մերձսևծովյան մարզը։

Նախաքարթվելական ցեղերը բնակվում էին Հայկական լեռնաշխարհից դեպի հյուսիս։

Ասորիքի հովիտներում հյուսիսային Միջագետի հարթավայրերում և Փյունիկիայում ապրում էին արևմտյան սեմիտները(քանանացիներ և ամորեացիներ),Եփրատի ու Տիգրիսի երկայնքով՝արևելյան սեմիտները կամ ակկադացիները,որոնք հայտնի են ասորեստանցիներ և բաբելացիներ անուններով։

Խեթերը բնակվում էին Հալիսից հարավ ընկած տարածքը՝Փոքր Ասիայի կենտրոնական մասում,մինչև Կեսարիա։

Քա․ 1-ին հազարամյակում Խաթի,Խաթե անունով կոչում էին խեթական թագավորության բնակչությունը։

Սոցիալական անհավասարության դրսևորման ձևերը։Քա․ 3-րդ հազարամյակի վերջերին սկսում են նկատվել սոցիալ-տնտեսական տարբերակման,ունեցվածքային անհավասարության երևույթներ և գծագրվում է տոհմացեղային ավագանին։Դրա ցուցանիշն է Քա․ 3-րդ հազարամյակի վերջին դարերով թվագրվող դամբարանաթմբերի առաջացումը Լեռնային Ղարաբաղում ու Մուղանի դաշտում,Թռեղքում ու Հյուսիսային Կովկասում(Մայկոպ)։ Նշանավոր դամբարանում կուտակված արժեքները ցույց են տալիս,որ առանձին ցեղերի առաջնորդներ հասնում են բարձր դիրքի։Քա․ 3-րդ հազարամյակում դիտվում է նախնադարյան տոհմացեղային կազմակերպության աստիճանական անկման պրոցես։Անասնապահության,որսորդության,արհեստների զարգացումը հանգեցնում են տղամարդու գերիշխանության տնտեսական և հասարակական ոլորտներում։Կնոջ դերը սահմանափակվում է ընտանիքի շրջանակներում։Այժմ զարգանում է պատրիլոկալ ուղղությունը,որը հետո հանգեցնում է համայնքի տրոհման։

Միջին բրոնզի դար։Խեթական և խուրրիական ցեղերի համախմբման,նրանց մեջ դասակարգային հարաբերությունների ձևավորման և պետությունների ստեղծման ժամանակաշրջանը համընկնում է Հայաստանի մշակույթի միջինբրոնզեդարյան ժամանակաշրջանի հետ։

Այս փուլը ընդգրկում է Հայաստանի տոհմացեղային հասարակության վայրէջքի ժամանակաշրջանը։Սոցիալ-տնտեսական զարգացման բարձր մակարդակի են հասնում Հայկական լեռնաշխարհի ցեղերն ու ցեղախմբերը,որոնք մտնում են խեթական պետության Հայասա-Ազիի ցեղային միավորման Միտաննի պետության կազմի մեջ։

Միջինբրոնզեդարյան մշակույթի օջախներից էր Արսլան-Թեփեն,Արգավանը,Խանքենդը,Ռշտունյաց,Կարնո,Կորճայք-Ջուլամերկի,Անգեղտան գավառները՝ միջին բրոնզե դարի ժամանակաշրջանի մշակույթի հարուստ և մեգալիթյան աչքի ընկնող հուշարձաններով։Անասունների և արոտավայրերի համար մղվող միջցեղային պայքարը հասցրել էր զինական բախումների։Հայաստանի ցեղերի շատ բնակավայրեր վերածվում են ամրոցների։Այդպիսի ամրոցներից էր Հոռոմը,Ոսկեվազի ամրոցը,Թաղաքենդի բերդը և այլն։

Երիվարաց դաշտի բնակավայրը կազմված է կրկնակի պարիսպներից,նշմարվում են իրար կից տների քարակերտ պատերի հետքեր։

Ուզերլիկի և Մուխաննաթ-թափայի շերտերում հայտնաբերված են շատ իրեր՝ոսկորե հերուններ ու թեղիկների գլուխներ,սանդեր,աղորիքներ,մանգաղի օբսիդիանե ներդիրներ։Կիրովականից դեպի Դմանիս և Թռեղք տարածվող դամբարանաթմբերի պեղումներով լրացվում են ժամանակի նյութական արտադրության,տեխնիկայի,հասարակական կյանքի վերաբերյալ տեղեկությունները։

Կիրովականում ցեղապետներից մեկի համեստ դամբարանը փորված էր հողի մեջ։Ցեղապետների թաղումներ կային նաև Ծալկայի սարահարթում(Թռեղք գավառում)։Հանգուցյալին դիակիզում էին և աճյունասափորը դիակառքով տեղավորում թաղման սրահի կենտրոնում,որի շուրջը սփռում էին մորթված անասունների մարմիններ, ուտելիքով լի ամաններ,հանգուցյալի սպառազինության,արդուզարդի,կենցաղի առարկաներ և այլն։

Դամբարաններ են ուսումնասիրվել Էջմիածին քաղաքից հարավ՝Խաթունարխի ճանապարհի աջ եզրին։Այս գերեզմաններում հանդիպում են կողքի վրա պառկեցրած մարդկային կմախքների մնացորդներ՝սակավաթիվ փոքրիկ բրոնզե դաշույներով։Հանդիպում են նետասլաքներ։

Միջին բրոնզի դարի տնտեսությունը։Միջինբրոնզեդարյան Հայաստանի համար բնորոշ է երկրագործության դանդաղ աճը։Դրա մասին են վկայում հայտնաբերված երկրագործական իրերը։Երկրագործությունը հեռու չէր գետերին և գետաբերաններին հարող բարեբեր ու հեշտ ոռոգելի վայրերից։Բնակչության աճը,բնակավայրերի ընդլայնումը,խոշոր եղջերավոր անասունների աշխատանքի ավելի լայն կիրառումը երկրագործության մեջ հասցնում են այգեգործական կուլտուրաների մշակության համար բարձր մակարդակի։

Զարգանում է նաև անասնապահությունը։Միջինբրոնզեդարյան բնակավայրերում հանդիպում են մանր ու խոշոր ընտանի կենդանիների կմախքներ,ձիերի և շների ոսկորներ։Սևանի ավազանում,Հյուսիսային Հայաստանի շատ վայրերում նկատվում է տոհմային անասնապահության ու ձիաբուծության զարգացում։Լճաշենի պեղումներում երևում է առաջին անգամ խոզաբուծության մասին տվյալներ։Մանր եղջերավոր անասուններից էր ոչխարաբուծությունը և խոզը։Վայրի կենդանիներից պատահում էր եղջերուի,կխտարի,կզաքիսի,վագրի և այլ կենդանիների մնացորդներ։Զարգացած էր որսորդությունը։Սևանի ավազանի,Տաշիր-Ձորագետի անտառները լիքն էին եղնիկներով,արջերով և այլ կենդանիներով։Զարգացած էր խեցեգործությունը։Խեցեգործական կոմպլեքսների են հանդիպում Թազաքենդի,էլարի,Մեծամորի դամբարանադաշտերում,Մուխաննաթ-թափա,Աղթամիր,ֆրանգանոց բնակատեղիներում։Նշված հուշարձանների համար բնորոշ է միատիպ գունազարդ խեցեղենը,որի պատճառով էլ միջինբրոնզեդարյան զարգացման ամբողջ փուլը հնագետները անվանում են <<գունազարդ խեցեղենի դարաշրջան>>։

Խեցեղեն են հայտնաբերվել Թազաքենդում,Խարբերդ-Մալաթիայի ու Կենտրոնական Անատոլիայի մի շարք բնակավայրերում։

Գունազարդ խեցեղեն է հայտնաբերված Սևանի ավազանի և Մուղան-Ղարաբաղի հուշարձանների խմբում,նաև Թռեղք-Կիրովական խմբի հուշարձաններում։

Փոփոխություններ են կատարվում մետաղամշակության մեջ։Ասորիք-Պաղեստինում,Հայաստանում,էգեյան և միքենյան մշակույթների տարածման շրջանում երևան են գալիս զենքերի ու գործիքների կատարելագործված տիպեր։

Լճաշենի խողովակակոթառ նիզակի կատարելագործված տեսակներ են հայտնաբերվել Կարմիր-վանք հնավայրում։

Նոր տիպի զենքերի՝մարտական սակրերի թվին են պատկանում Մուրղուզ լեռան լանջին՝Շամշադինի Նավուր գյուղում գտնված սակրերը։

Թռեղքի և Կիրովականի ցեղապետների կուրգաններում հանդիպում են բազմազան մետաղներից պատրաստված մեծ քանակությամբ զենքեր ու գործիքներ։

Սպառազինման առարկանների և աշխատանքի գործիքների կատարելագործումն ընթանում է մետաղամշակության զարգացման հիման վրա։

Հանդիպում են Քա․ 3-րդ հազարամյակի վաղբրոնզեդարյան մշակույթից եկող առարկաներ,որոնք վկայում են մետաղագործության հին ավանդույթները։

Հայաստանն ուշ բրոնզի և վաղ երկաթի դարաշրջանում։Պետական կազմավորումները։Արտադրողական ուժերի զարգացումը

Հայկական լեռնաշխարհի նախնադարյան մշակույթի վերջին՝ամենահետաքրքրական փուլը,սկսվում է Քա․ 14-ր դ․ վերջերից և հասցնում մինչև 1-ին հազարամյակի սկիզբը։

Հայաստանի հարավային և հարավ-արևմտյան մասերում զարգացման են հասնում ուրարտական ցեղերը,Հայասան մոտենում է պետական կարգի ստեղծմանը։Արհեստների և արվեստի,նյութական բարիքների արտադրության այլևայլ ճյուղերի զարգացմամբ ձևավորվում է Հայաստանի բրոնզեդարյան մշակույթը։

Հայաստանը ընդլայնում էր համագործակցությունը Առաջավոր և Փոքր Ասիայի երկրների հետ։Սակայն երկրի արտադրողական ուժերի զարգացման մեջ մեծ դեր էին խաղում նրա տնտեսության վերելքը։

Երկրագործություն։Բարձր զարգացման հասած երկրագործները կազմում էին նախնադարյան համայնական տնտեսության հիմքը։Կարմիր-բլուրի բնակարանների մեջ հնագետները բացել են կարասներ,հացահատիկի շատ հորեր։Մի շարք վայրի բույսերի մնացորդները մատնանշում են,որ իր գործը շարունակում էր նաև հավաքչական տնտեսությունը։

Երկրագործության բարձր զարգացման մասին են խոսում կավե ամանների վրա պահպանված բուսական հարուստ զարդապատկերներն ու պտղաբերության՝կանացի կուռքերը,գործիքների քանակը։Հայտնաբերվել են մեծ թվով սանդղակոթեր,աղորիքներ,մանգաղների ներդիրներ։Հայտնաբերվել են բրոնզյա կեռ մանգաղներ։

Երկրագործությունը զարգանում էր արհեստական ջրանցքների ու առուների ջրերով և բարեբեր հովիտներում։

Անասնապահություն։2-րդ հազարամյակի 2-րդ կեսին ձևավորվեց անասնապահությունը։

Քոչվոր անասնապահների կարողությունը մանր եղջերավոր անասունն էր,որի քանակը մեծ էր երկրի նախալեռնային և լեռնային շրջաններում։Այս շրջանների դամբարանադաշտերում հայտնաբերված են տնային անասունների ոսկորներ։Նախնադարյան քոչվորների դամբարանաքարերը զարգանում էինընտանի կենդանիների պատկերներով։Այդպիսի զարդերով հարուստ են Աշտարակի շրջանի Շամիրամ գյուղի կրոմլեխներն ու մենհիրները։

Հայաստանի դաշտային շրջաններում զարգանում էր անասնապահությունը,սակայն այստեղ առաջատար նշանակություն էին ստանում խոշոր եղջերավոր անասնապահությունը։

Կարմիր-բլուրի պեղումներում գտնվել են կովերի,եզների,ոչխարների,այծերի,խոզերի,շների և այլ կենդանիների մնացորդներ։

Շունը նույնքան կարևոր էր անասանպահության զարգացման համար,որքան եզը երկրագործության համար։Հայկական բարձրավանդակի որոշ շրջաններում՝Գեղարքունիքում,Արցախում և այլուր,հնում զբաղվում էին ցեղային ձիաբուծությամբ։Աչքի էր ընկնում մերձուրմյան Սուբի երկիրը,որտեղից ասորեստանցիները ձիերի մեծ երամակներ էին տանում։Տնտեսության մեջ ձիերի նշանակությունն այնքան մեծ էր,որ Լճաշենի,Խոջալիի և Առաջաձորի,Դիլիջանի և Կիրովականի և այլ շրջանների դամբարաններում գտնվում են ձիերի ամբողջական կմախքներ։

Այսպիսով անասունների հոտերը, նախնադարյան համայնքները գլխավոր համայնքների գլխավոր հարստություններից մեկն էր։

Որսորդություն։Նոր վերելք է ապրում նաև որսորդությունը։Դամբարանային նյութերի մեջ հաճախ են հանդիպում եղնիկների ու եղջերուների,վարազների,քարայծերի ու զանազան թռչունների ոսկորներ։Անդրկովկասի և Հյուսիսային Կովկասի պղնձե լայն գոտիների վրա բրոնզեդարյան նկարիչները պատկերել են որսի տեսարաններ։Նախնադարյան որսորդները օգտագործում էին նետն ու աղեղը։

Հայկական լեռնաշխարհի այժմյա լերկ տարածքները ուշ բրոնզի դարաշրջանում ծածկված էին ծառերի խիտ անտառներով,որոնք ոչնչացվում էին անասնապահության,մետաղագործության,խեցեգործության,փայտամշակության ու շինարարության,այնպես էլ երկրագործական ցանքատարածությունների ընդլայնման հաշվին։

Մետաղամշակություն։Քա․ 2-րդ հազարամյակում ձևավորված մետաղագործական օջախները՝Ջուլամերկը,Սասնո,Տայոց շրջաններում և այլուր դառնում են մետաղամշակության ու փոխանակության նշանակալի կենտրոններ։

Մետաղամշակության մեջ Հայաստանի բնակիչները մասնագիտանում էին ամբողջ ընտանիքներով ու տոհմերով։Ուշ բրոնզի ձուլական փոքրիկ արհեստանոցներ հանդես եկավ նույնիսկ դաշտավայրային շրջաններում։Այսպիսի արհեստանոցի մնացորդներ հայտնաբերվել են Կարմիր բլուրում։Հայկական լեռնաշխարհի բարձրադիր մարզերում,մանավանդ Մոկսում ու Սասունում մինչև 20-րդ դ․ սկզբները հանքաքարը հալում էին գետի մեջ փորված հնոցներում։

Հայաստանը դարձավ Առաջավոր Ասիայի մետաղագործության խոշոր կենտրոններից մեկը։

Մետաղագործության զարգացման ճյուղերից մեկն էլ ոսկերչությունն էր։Լճաշենի և Տոլորսի ննջեցյալները պճնված էին ոսկյա զարդերով։Հայաստանն ուներ զարգացած ոսկերչություն,որը ոչ միայն պահպանում,այլև զարգացնում էր հին ավանդույթները։

Ուշ բրոնզի դարաշրջանում մետաղագործությունը վերելք է ապրում։Երկաթը հանդես եկավ Հայաստանում,նաև Արևելքում որպես թանկարժեք մետաղ զարդարանքի,մանր առարկանների,նաև զենքերի ձևով։

Դանդաղորեն ներդրվող երկաթի արտադրությունը գալիս էր փոխարինելու բրոնզագործությանը։Քա․ 2-րդ հազարամյակի վերջին քառորդում բարձր զարգացման հասան քարագործությունը,ոսկրագործությունը,կաշեգործությունը և այլն։

Զինագործություն։Ուշբրոնզեդարյան մետաղագործության ճյուղերից էր զինագործությունը։Հայտնաբերված զենքերը վկայում են նախնադարյան վարպետների հմտության մասին։Զենքերը մեծ մասամբ տեղական արտադրության արգասիք էին։

Արևելյան տիպերի պատկանող զենքերի ուսումնասիրությունը լայն հնարավորություններ է ընձեռում տեղական նյութի թվագրման համար։

Սպառազինության արևելայն տիպի առարկաներով հարուստ էին հասարակության արտոնյալ խավերի ներկայացուցիչներին պատկանող դամբարանները։Լճաշենի տեղային առաջնորդների դամբարաններում և Կիրովականի հարուստ դամբարաններից մեկում հայտնաբերվել են լայնաշեղբ դաշույններ,որոնք իրենց հարուստ զարդանախշերով հիշեցնում են Հարավային Միջագետքի նշանավոր Ուր քաղաքի պեղումներում հայտնաբերված ոսկյա պատյանի մշակված ձևերն ու նրբին զարդարանքը։Արթիկ-տուֆի դամբարաններից մեկում հնագետները հայտնաբերել են բրոնզյա գործիքներ։

Խեցեգործություն։Խեցեգործության արտադրանքը ավելի լայն էր,քան մետաղագործությունը։Մեծ հետաքրքություն են ներկայացնում սև փայլեցրած պաշտամունքային ամանները՝իրենց վերնագիր ու փորագիր պատկերներով։

Զանգեզուրի և Սևանի շրջաններում հայտնաբերվեցին կոշկաձև անոթների ուշագրավ նմուշներ,որոնք ներկայացնում են ցածրակրունկ,փափուկ ճտքավոր կոշիկների տարբեր ձևերն ու մանրամասները։

Ի տարբերություն արհեստների այլ ճյուղերի,բրոնզեդարյան Հայաստանի խեցեգործությունը քիչ ընդհանրություններ ունի Հին Արևելքի և Կովկասի նույնատիպ արտադրանքի հետ և լավագույն ձևով է դրսևորում տեղական արհեստի զարգացման առանձնահատկությունները։

2-րդ հազարամյակի վերջերին բարձր զարգացման հասավ խեցեգործության տեխնոլոգիան։Օգտագործվում էին կավերի ամենատարբեր տեսակներ։Հանղես էին եկել բրուտագործական դուրգն ու ամանեղենը թրծելու մեծ ու բարդ վառարանները,որոնք հայտնի էին Հարավային Միջագետքի Ուրուկ,Նիպպուր և այլ քաղաքներում։

Խեցեգործական արտադրանքի տիպերի բազմազանությունը ցույց են տալիս,որ նա մասնագիտացված էր ու կենտրոնացված առանձին արհեստավորական գերդաստաններում։

Փոխանակություն։Գտնվելով Արևմուտքի և Արևելքի միջև Հայկական բարձրավանդակը կապում էր Արևմուտքի համեմատաբար ցածր զարգացած շրջանները հին արևելյան քաղաքակրթությունների կենտրոնների հետ։Հայաստանի միջով էին անցնում Հին աշխարհի կարևոր տարանցիկ ուղիները,որոնք հանգուցվում էին Արարատյան հովտում։

Հայկական լեռնաշխարհի հարավային շրջանները 2-րդ հազարամյակում մտնում էին Արևելքի ամենահզոր պետություններից մեկի՝Միտաննիի կազմի մեջ և մասնակից էին դարձել Առաջավոր Ասիայի տնտեսական և առևտրական կյանքին։Միջցեղային փոխանակությունը տարածված էր տասնյակ հարյուրավոր ու հազարավոր կիլոմետրի վրա։Միջցեղային առևտրի մեջ,որն ընդգրկում էր հյուսիս-արևելյան Աֆրիկայի,Առաջավոր ու Փոքր Ասիայի ,Կովկասի ընդարձակ տարածություններ,Հայկական լեռնաշխարհը աչքի ընկնող դեր էր խաղում փոխանակության մեջ։Մեծ էր անասունների,անասնապահական մթերքների,երկաթի, արծաթի ու ոսկու տեսակարար կշիռը։Առևտրի զարգացման շնորհիվ Հայաստան էին ներմուծվել Արևելքի ընդհանուր չափն ու կշիռը՝տաղանդը,մինան,սիկղը։Վանի միջնադարյան ձաղկողները թողել են մանրանկարներ,ուր պատկերված են դրամական համարժեքների նախնական ձևերը՝ոսկու և արծաթե մեծ կտորներ։Այս նկարներում պահպանվել են նախաուրարտական և ուրարտական ավանդույթները,քանի որ միջնադարում գաղափար անգամ չունեին դրամական նման համարժեքների մասին։

Ցեղային միություններ։2-րդ հազարամյակի վերջերին Հայաստանում հարատևում էր տոհմա-ցեղային նախնադարյան կարգերը։Հայկական լեռնաշխարհի սփռված ընդարձակ բնակավայրերը,հսկա կիկլոպյան կառույցներն ու նրան կից դամբարանադաշտերը,երբեմնի գոյություն ունեցող տոհմացեղային հասարակության կյանքի լավագույն վկաներն են։Ցեղերը կազմավորվում էին էթնիկական,լեզվական,տնտեսական,տարածքային ու գաղափարական ընդհանրության հողի վրա։Հայկական լեռնաշխարհի ամբողջ տարածքը բաժանված էր նման տասնյակ և հարյուրավոր ցեղերի միջև,դրանց սահմանները երբեմն ձգվում էին զենքի ու բռնի ուժի հիման վրա։Ցեղային սահմանների մեջ ընկնող արոտավայրերը,ցեղերն ու լճերը,այգիները,անտառներն ու հանքային հարստությունները կազմում էին նրանց հոսքային սեփականությունը։Յուրաքանչյուր ցեղ զբաղեցնում էր աշխարհագրական մի շրջան։

Ցեղերը հաճախ կազմում էին ցեղային միություններ թշնամուց պաշտպանվելու համար։Հայկական լեռնաշխարհի տարբեր շրջաններում՝Ջավախքում ու Թռեղքում,Սևանի ափերին,Արարատյան դաշտում,Տայքում,Վանա լճի շրջանում 13-10-րդ դդ․ Քա․ կային ցեղային շատ միություններ։

Տոհմա-ցեղային ավագանի։Ցեղային առաջնորդների տրամադրության տակ կային մարտական ջոկատներ։Հայկական լեռնաշխարհի դամբարանադաշտերում հանդիպում են <<զորականների>> դամբարաններ։

Պատերազմական գերեվարությունն ու ավարառությունը եկամուտներ էին բերում ցեղային ավագանուն։Նրանց ձեռքում էին կուտակվում անասունների հոտեր,ոսկու,արծաթի և այլ թանկարժեք իրերի պաշարներ։

Գույքային սոցիալական շերտավորումը խորանում է,տոհմա-ցեղային ավագանու ներկայացուցիչներն այժմ սահմանազատվում էին ցեղակիցներից։Տոհմացեղային ավագանու ներկայացուցիչների դամբարաններն արդեն տարբերվում էին շարքային ցեղակիցների թաղումներից իրենց հարստությամբ և ապրանքային ձևերով ու կառուցվածքային առանձնահատկություններով։Հետաքրքրական են Լճաշենի դամբարանադաշտի հարավային մասում գտնվող դամբարանաբլուրները։

Տոհմա-ցեղային ավագանին առանձնացել էր որպես հասարակական իշխող խավ։

Պաշտամունքը և արվեստը։Պաշտամունքն ու հավատալիքն ընդհանրապես զարգացման բարձրակետին են հասնում ուշ բրոնզի և վաղ երկաթի դարում։Կիրառական արվեստի մեջ զարգանում են կրոնապաշտամունքային իրերն ու առարկաները։Կիրառական արվեստի հուշարձաններում տիեզերքը՝երկիրը,երկինքն ու ջուրը,թեև պատկերվում են երևակայական կենդանիների,թռչունների ու լուսատունների միջոցով,սակայն նրանք այժմ ներկայացվում են երկնային երեք հորիզոնների ձևով։

Մեր նախնիները համոզված էին,որ ծովի հատակին ձկների ու ջրային այլ կենդանիների հետ միասին ծնվում,ապրում,զորեղանում էին առասպելական դյուցազուններ,հավերժահարս դիցուհիներ,երկրային կենդանիներից տարբերվող ցուլեր,գոմեշներ,ձիեր,որոնցից շատերը օգնում էին մարդկանց՝կյանքի ու բնության արհավիրքները հաղթահարելու համար։Ամենագլխավորը արևի պաշտամունքն էր։Արևը պատկերվում էր զանազան կենդանիների ու թռչունների՝առյուծի,ցուլի,ձիու,արագիլի և այլնի միջոցով։Թռչունները բնորոշ էին գարնանային արևին,իսկ առյուծները՝ամառային։

Արևի հետ սերտ կապ ուներ նաև լուսատուների պաշտամունքը։Բրոնզե գոտիներից մի քանիսի վրա երկնային լուսատուները ներկայացվում են թռչունների,վայրի այծերի,ոչխարների և այլ կենդանիների գծանկարներով։Բրոնզեդարյան հոգևոր մշակույթը զարգանում է նաև Հայաստանում Վանի թագավորության շրջանում։

Կիրառական արվեստի հուշարձանների վրա հանդիպող ջրային թռչունների,օձերի,ձկների պատկերները մարմնավորում են ջրի պաշտամունքը։Հայաստանում էլ վիշապ ձկների քարակոթողները տեղադրված են ջրանցքների ու ջրավազանների մոտ։Հետագայում այդ էակները ժողովրդական մտածողության մեջ դարձան չար վիշապներ,որոնք փակում էին աղբյուրների ակունքները։Այդ է պատճառը,որ ուշ շրջանի հայ ազգագրագրության մեջ ջրի պաշտամունքը հանդես է գալիս չար վիշապների հետ կապված։Նախնիների համոզմամբ լեռնային աղբյուրների ու գետերի ջրերը ամոքում էին մարդկանց հիվանդությունները։Հմայական գործողություններով ջրի օգնությամբ մարդիկ ձգտում էին պատկերել երաշտի,մորեխի և այլ վնասատուների դեմ,ամուլ կանայք ձգտում էին երեխա ունենալ և այլն։Այդ պատճառով էլ շատ աղբյուրներ ու գետեր,նույն թվում Արաքսը․Եփրատը ու Տիգրիսը,սրբազան էին համարվում։

Հայ ժողովրդական հեքիաթները,առասպելները,հանելուկները,էպոսը լի են որսորդ նախնիների կերպարներով,որոնք մարտնչում էին վիշապ օձերի,դևերի,կատաղի ցուլերի դեմ։Դվինում հայտնաբերված կարասներից մեկի վրա պատկերված են որսի կենդանիներ,որսորդներ։Հայկական լեռնաշխարհի ու Կովկասի գոտիների վրա էլ ներկայացված են սպառազեն որսորդների կերպարներ։Այս նյութերը պատմում են որսի ու գազանների,աստվածների մասին։

Պաշտամունքային մեծ նշանակություն ունեցող ժողովուրդների թվին են պատկանում բրոնզեդարյան տներում հացահատիկների հորերի մոտ հայտնաբերվող բազմապիսի մարդակերպ քարակոփ կուռքերը։Բրոնզեդարյան մեր նախնիները հավատում էին անդրշիրիմյան կյանքի գոյությանը։ՆՆջեցյալի հետ դամբարան էին իջեցնում տարբեր իրեր։

Հայոց հինավուրց հեքիաթներից կարելի է բերել շատ օրինակներ հանդերձյալ կյանքի,մեռելների հարության և այլնի մասին,որոնց արմատները նախնադարյան հնություն ունեն։

Քա․ 2-1-ին հազարամյակների սահմանագլխին տեղի էին ունեցել որակական փոփոխություններ,որոնք հող էին նախապատրաստում հեթանոս կրոնի և արվեստի համար։

Հնագույն պետությունները Հայկական լեռնաշխարհի հարակից շրջաններում։Շումերական բնագրերում՝Քա․ 28-27-րդ դդ․ իրադարձությունների հետ կապված հիշատակվում է Արատտա երկիրը։Այն եղել է աստվածապետական կարգեր ունեցող երկիր։Աշխարհիկ և հոգևոր ողջ իշխանությունը գտնվում էր հոգևոր դասի ձեռքում,որն էլ Աստծո անունից կառավարում էր երկիրը։Արատտայի արքան նաև երկրի գերագույն քրմապետն էր։Կարևոր հարցերի լուծման համար քրմապետ-արքան գումարում էր Ավագների ժողով։Արատտայում հիշատակվում են նաև տնտեսական ոլորտի պաշտոնյաներ՝հարկահաններ,վերակացուներ և այլն։Արատտայի բնակիչները մետաղներ ու թանկարժեք քարեր են արտահանել Միջագետք և փոխարենը ներմուծել հացահատիկ և երկրագործական այլ ապրանքներ։Շումերական բնագրերը տեղեկություններ են պահպանել Արատտայի բանակի և մայրաքաղաքի մասին։Կարևորագույն տեղեկություններից մեկը երկրում սեփական գրի գործածության փաստն է։

Առաջավոր Ասիայում սկսում է գլխավոր դեր խաղալ Միտաննի խուրիական թագավորությունը։Քա․ 16-րդ դ․ Հյուսիսային Միջագետքում ստեղծվեց Միտաննի թագավորությունը Վաշշուգանե մայրաքաղաքով։Նրա թագավորները կենցաղում օգտագործում էին խուրրիերենը,իսկ պաշտոնական շրջաններում նաև ակկադերենը և սեպագրի ակկադական համակարգը։Միտաննիի կազմի մեջ են մտել կիսանկախ շրջաններ և մանր թագավորություններ։Միտաննիի ազդեցությունը տարածվել է՝արևելքում ներկայիս Քերքուքից մինչև Օրոնտես գետի հովիտը Ասորիքում,Միջերկրականի ծովեզերքը և Կիլիկյան Տավրոսի լեռները։Հայկական Տավրոսից հարավ ընկած շրջանների վրա։ Միտաննիի հզորության հիմնադիրներ կարող են համարվել Սաուսսադատտար(Քա․ 15-րդ դարի առաջին կես) թագավորը։

Դաշտավայրերում ապրող խուրրիները հիմնականում երկրագործներ էին,բայց ունեին նաև զարգացած արհեստագործություն։Երկրագործ բնակչությունն ապրում էր մեծ ընտանեկան համայնքներով,որոնք խուրրիերեն կոչվում էին դիմտու՝<<աշտարակ>>։Դրանցից յուրաքանչյուրն ուներ իր տիրույթը(էվրու) և գտնվում էր նահապետի(էվրի) տնօրինության տակ։Մի քանի ազգակից կամ ոչ ազգակից ընտանեկան համայնքները միասին կազմում էին գյուղ,որը հանդիսանում էր դրացիական կամ դրացիական- տոհմային համայնք։

Գյուղերը համախմբվում էին բնակավայրերի շուրջը,որոնք կոչում ենք <<քաղաք>>։Այստեղ էր հավաքվում ավագների խորհուրդը։Այդ <<քաղաքը>> ենթարկվում էր թագավորին։Առավել աղքատ ընտանիքները գրավ էին դնում իրենց անդամներին՝հանձնելով նրանց պարտատիրոջ տնտեսությանը որպես աշխատող ձեռքեր,կամ իրենք էին կախման մեջ ընկնում և հաճախ այդպես էլ մնում էին,որովհետև չէին կարողանում պարտքը մարել։Այդպիսի կախյալը համարվում էր ստրուկ։Վկայություններ կան այնպիսի արշավանքների մասին,որոնք ձեռնարկվում էին գերեվարման նպատակով։Գերիների մեծ խումբը վտանգ էր ներկայացնում տերերի համար։Խեթերը շատերին կուրացնում էին,ապա օգտագործում։

Համայնական տնտեսության մեջ պետք է հիշատակել պալատական և տաճարային տնտեսությունների գոյությունը։

Միտաննական թագավորին շրջապատում էր տոհմիկ ավագանին։Միտաննի թագավորությանը ենթարկվում էին մի շարք ինքնավար թագավորություններ։

Ռազմիկներ էին տրամադրում համայնքները,բայց զորատեսի և արշավանքների ժամանակ նրանց պահում էր արքունիքը։Նա էլ նետեր և այլ հանդերձանք էր մատակարարում շարքային ռազմիկներին։

Կրոնի դերը կարևոր էր։Կարևոր աստվածություններից էին ամպրոպի աստված Թեշուբը,որի պաշտամունքի կենտրոնն էր Կումմանի քաղաքը։Պաշտվում էին Թեշուբի կինը՝Խեբատ աստվածուհին,պտղաբերության,պատերազմի և մարմնական սիրո աստվածուհի Շաուշկան,արևի աստված Շիմիդեն և այլն։Պաշտվում էին նաև բաբելոնական և հնդիրանական աստվածներ։

Գրի հետ խուրրիները ծանոթ էին դեռևս Քա․ 3-րդ հազարամյակում։Քա․ 2-րդ հազարամյակում նրանք կիրառում էին ակկադական սեպագրի հյուսիս-սիրիական-հյուսիս-միջագետքյան տարբերակը։Խուրրիական գրականությունը,որ գտնվում էր բաբելականի ազդեցության տակ,բավական ծավալուն է եղել։

Կենտրոնական Փոքր Ասիայում գերիշխող է դառնում Կուսսար քաղաք-պետության կառավարիչ Անիտտասը,որը խեթական պետության իրական հիմնադիրն էր։Սակայն խեթերը խեթական պետության հիմնադիր համարում էին Լապառնասին։Խեթական հաջորդ թագավորները ջանում էին նվաճել Հյուսիսային Ասորիքը,իսկ Լապառնասի թոռը՝Մուրսիլիս 1-ինը ավերիչ արշավանք է կատարում դեպի Բաբելոն։Ետդարձին ճանապարհին նա ընդհարվում է Միտաննիի հետ։Մուրսիլիս 1-ինի սպանությունից հետո Խեթական թագավորությունը քայքայվում է։Աելեպինուս թագավորի օրոք սահմանվում է գահաժառանգման կարգ և կարգավորվում են հարաբերությունները զինվորական իշխանության և ռազմիկների ժողովի միջև,այն արտահայտում էր ավագանու շահերը։

Խեթական թագավորության բնակչության հիմնական զբաղմունքը երկրագործությունն էր,արհեստները։Ռազմական արշավանքներից խեթական զորքը բազմաթիվ ռազմագերիներ էր բերում,սակայն բոլորը չէ,որ ստրկացվում էին։

Թագավորի ծառայողները կոչվում էին <<թագավորական ստրուկներ>>։Հատուկ խումբ էին կազմում խիպպարես կոչված ստրուկները,որոնք ռազմագերիներ էին։

Խեթական թագավորության բնակչության հիմնական մասը կազմում էին ազատ համայնականները՝երկրագործներն ու անասնապահները։

Արտոնյալ ավագանուց հավաքագրվում էին բարձրաստիճան պաշտոնյաներն ու վարչական կազմը։Խեթական հասարակության ամենավերին խավը թագավորական տոհմի անդամներ էին։

Անմիջականորեն թագավորին,նաև տարբեր կարգի փոխարքաներին ենթակա քաղաքներից բացի գոյություն ունեին մանր թագավորություններ։

Պետության գլուխ էին կանգնած թագավորը,որ կոչվում էր խասսուս կամ տապպաունաս,և թագուհին՝տավաննանաս։Թագավորը գլխավորում էր ռազմական ուժերը։Թագուհին գլխավոր քրմուհին էր։

Թագավորը սկզբում ընտրվում էր մի որոշակի ցեղից։Ընտրությունը կատարում էր համաժողովրդական ժողովը (պանկուս)։Այն կազմված էր թագավորի ազգականներից ու մերձավորներից և նրա անձնական զորախմբի անդամներից։

Սակայն թե՛ թագավորը,և թե՛ տավանաննասը ենթակա էին պանկուսի դատին։

Խեթական պետության կյանքում հսկայական դեր էր խաղում կրոնը։Գլխավոր աստվածությունն էր Տարխունտասը։

Թագավորի հատուկ հովանավորն էր համարվում արևի աստվածուհին,որին երկրպագում էին Արինա քաղաքում։

Գիրը քաջ հայտնի էր խեթերին։Սեպագրերից բացի խեթական թագավորությունում կիրառվում էր նաև տեղական հիերոգլիֆային գիրը։

Հայասա-Ազզի թագավորությունը։Խեթական արձանագրություններում անվանվում է կամ   
<<Հայասա քաղաքի երկիր>> կամ <<Ազզի քաղաքի երկիր>>։

Մանանդյանի այն կարծիքը,թե Հայասա երկիրը տեղորոշվում է Վանա լճից հյուսիս և արևմուտք ընկած շրջաններում կարևոր է մնում հիմնավորման։Անհավանական է թվում գիտության մեջ տարածում գտած նաև այն կարծիքը,թե Հայասա-Ազզի երկիրը գտնվել է Սև ծովի մերձպոնտոսյան ափերին,ներկայիս Տրապիզոնից հարավ-արևելք։

Միանգամայն ճիշտ է Հայասա-Ազզի թագավորության տարածքի տեղորոշումը Բարձր Հայք նահանգի սահմաններում,արևմուտքում Փոքր Հայքի տարածքի ընդգրկմամբ։

Այս ցեղային միության քայքայումից և խեթական պետության անկումից հետո Հայասա-Ազզին այլևս չի հիշատակվում։

Հայասական լեզուն պատկանում է հնդեվրոպական հին անատոլիական լեզուների խեթա-լուվիական խմբին։Հայասա անունը հիմք է դարձել հայ ժողովրդի ինքնանվանվան և նրա կողմից զբաղեցրած երկրի անվան համար։

Հայասա-Ազզին և Խեթական թագավորությունը։Խեթական թագավոր Խաթթուսիլիս 3-րդի <<ինքնակենսագրության>> մեջ հաղորդվում է,որ մեր տոմարով Քա․ 16-15-րդ դդ․ համընկնող ժամանակաշրջանում,խեթերին հարևան ցեղերն ու թագավորները մխրճվեցին նրա տերիտորիայի խորքը։

Թութխալիաս 3-րդին հաջողվեց հնազանդեցնել Հայասան։Այնուհետև խեթերը ստիպված են լինում շատ նոր արշավանքներ կազմակերպել։

Խեթերը գրավում են Միտաննին։Ազզիի առաջնորդ Աննիասը հարձակվում է խեթական Տանկուվա շրջանի վրա և այնտեղից գերիներ ու անասուններ տանում Հայասա։Աննիասը մերժում է դրանք վերադարձնելու Մուրսիլիսի պահանջը,որի հետևանքով խեթերը պատերազմ են սկսում և պաշարում Ուրա ամրոցը։Հայասցիները գրավում են Իստիտինա ամրոցը և պաշարում Կաննուվարան:

Նաիրի երկրները։Հեթիթական պատմության համար գոյություն ունեն երկու տեսակի աղբյուրներ՝արտաքին և ներքին։Արտաքին աղբյուրը Ասորեստանն էր,որի թագավորները պատերազմներ էին մղում Հայաստանում։Առաջին անգամ Հայկական Բարձրավանդակը հիշատակողը Սալմանասար 1-ինն է,հետո Թիգլաթպալասար 1-ինը,Թեգլաթ-Ադար 2-րդը,Սալմանասար 2-րդը և այլն։Ներքին աղբյուրները վանյան կամ ուրարտական սեպագրություններն են,որոնք խոսում են գլխավորապես ներքին շինարարական գործերի մասին, նաև քաղաքական դեպքերի մասին։

Քա․ 14-13-րդ դդ․ Վանա լճի շրջանում ընկած ընդարձակ տարածության վրա ապրում էին շատ ցեղեր։Այս ցեղերի զբաղեցրած տարածքը ասորեստանյան արձանագրությունների մեջ անվանվում է Նաիրի երկիր։Նաիրին իր մեջ պարունակում էր շատ գավառներ։Նշվում են Ասորեստանի կողմից Նաիրիի 23 երկրների նվաճման մասին։

Նաիրիում զարգացած էր անասնաբուծությունը,գինեգործությունը։Նաիրիի գինին այնքան հարգի էր,որ նույնիսկ նրանով էլ հարկ էր վճարվում Ասորեստանի թագավորներին։

Նաիրիում պաշտում էին շատ աստվածների։Դրանց թիվը հասնում էր 46-ի։Պաշտվող աստվածներն էին Խուտուինի,Սեբիդու,Անապսա և այլ։Աստվածներին նվիրաբերել կարելի էր յուղ,գինի,միս,խոզ։Նախնիները իրենց աստվածներին ներկայացնում էին ոչ թե մարդկային կերպարանքով այլ մարդու մարմնի վրա զանազան անասունների գլուխ դնելով։

Ասորեստանի թագավորներից Սալմանասար 1-ինն է,որ առաջին անգամ հիշատակում է իր արձանագրության մեջ,թե տիրեց Նաիրի երկներին։Սալմանասարի որդի Թեգլաթ-Ադարի 1-ին թագավորը զբաղված էր երկարատև պատերազմներով Քաղդեայի դեմ,իր տիրապետությունը հաստատեց Բաբելոնում,արշավեցին նաև Նաիրի երկրները։

Թեգլաթ-Ադար 2-րդը արշավեց Նաիրիի վրա հյուսիս-արևմտյան ուղղությամբ,Սուբնատ գետի կիրճում նա փորագրել է մի համառոտ արձանագրություն։

Նրան հաջորդած Ասսուրնազիրպալ 2-րդ(883-859թթ․) թագավորը 4 արշավանք է կատարել Նաիրի երկրի վրա։Առաջին արշավանքը նա կատարեց 883թ․ Նումմի երկրի վրա և այդտեղից արշավելով Ուրմիայի ծովը,վերահաստատեց ասորական տիրապետությունը Խուբուշկիա և այլ հարևան երկրներում։Նա հայտնում է,որ Նաիրի երկրում 250 քաղաք իրենց զորավոր պարիսպներով ավերեց։Իր տարեգրության մեջ Ասսուրնազիրպալը հաճախ հիշատակում է,որ Նաիրի երկրից որպես ավար տարել է մեծ քանակությամբ գերիներ,ձիեր,ջորիներ,խոշոր և մանր եղջերավոր անասուններ,հացահատիկ,գինի,պղինձ,բրոնզ և այլն։Մասնավոր սեփականության և գույքային անհավասարության հիման վրա ցեղի ներսում առաջացած շերտավորման,ինչպես ստրկատիրության և շահագործման առաջացման հետևանքով նաիրյան ցեղերի մոտ քայքայվում է տոհմատիրական կարգերը և առաջանում է դասակարգային հասարակությունը,որի հիման վրա էլ կազմավորվում է պետությունը։

Հայ ժողովրդի կազմավորումը

1․Հայ ժողովրդի ծագման պատմական ավանդությունները։

Հայ ժողովրդի ծագման հարցը պատմագիտության մութ ու չպարզաբանված հարցերից մեկն է։Հայերի ծագման մասին ոչ հայկական և ոչ էլ օտար աղբյուրներում ստույգ տեղեկություններ չկան։Գոյություն ունի 3 առասպելախառն ավանդություններ։Հայկական ավանդությունը,հայտնի է նաև <<Հայկի ու Բելի>> առասպել անունով,մեզ է հասել խորենացու և Սեբեոսի աշխատություններից։

Ըստ ավանդության,հայ ժողովրդի նախահայրը համարվում է Հապետոսյան Հայկը,որը Թորգոմի որդին էր։Բաբելոնյան խառնաշփոթությունից հետո,Տիտանյան Բելը տիրանում է բոլորին ու իրեն թագավոր հայտարարում։Հայկը չի կամենում հնազանդվել Բելին,ուստի իր Արամանյակ որդու ծնվելուց հետո 300 հոգուց բաղկացած հարազատներով գնում է Արարատի երկիրը և բնակվում մի լեռան ստորոտում գտնվող դաշտավայրում և այստեղ սակավաթիվ մարդկանց հնազանդեցնում իրեն։Հայկը այստեղ կալվածքներ է ստեղծում և նվիրում Արամանյակի (Արմենակ) որդուն՝ Կադմոսին,իսկ ինքը իր հարազատների հետ շարժվում է հյուսիս-արևմուտք և հաստատվում մի դաշտում ,որը կոչվում է Հարք։Այստեղ նա Հայկաշեն անունով մի գյուղ է շինում։Այստեղ գտնվող մարդիկ նույնպես հնազանդվում են Հայկին։Բելը,լսելով Հայկի անհնազանդության մասին, իր որդուն և հավատարիմ մարդկանց ուղարկում է Հայկի մոտ՝հնազանդվելու պահանջով։Սակայն Հայկը մերժում է։Բելը զորք է հավաքում ու գալիս է Կադմոսի երկիրը։Հայկը իր հարազատների հետ շարժվում է դեպի Բելը։Վանա լճի մոտ տեղի է ունենում ճակատամարտ,որի ընթացքում Բելը սկզբում կանգնած էր մի բլրի վրա։Այնուհետև նա որոշում իջնել և մտնել զորքի մեջ։Հայկը,տեսնելով այդ, առաջ է շարժվում և նետով խոցում է Բելի սիրտը։Նետը դուրս է գալիս թիքունքից և ընկնում գետնին։Զորքը,տեսնելով Բելի մահը,փախուստի է դիմում։

Հայկը ճակատամարտի վայրում դաստակերտ է շինում՝անվանելով այն Հայք,որի պատճառով էլ գավառն անվանվում է Հայոց Ձոր,մեր աշխարհն էլ Հայկի անունով կոչվում է Հայք։

Այնուհետև Հայկի սերունդները բնակություն են հաստատում Արարատյան դաշտում և հյուսիսային Հայաստանի տարբեր մասերում։Այդ տարածքները կոչվում են Հայկի որդիների անունով։Օրինակ,Արագածը՝Արամանյակի,նրա անունով է կոչվում նաև Արագածոտնը,Արմավիրը՝Արամայիսի,Շիրակը շատակեր Շարայի,Գեղարքունիքը՝ Գեղամի,Սյունիքը՝Սիսակի,Արայի անունով՝ Այրարատը և այլն։Հայկի սերունդներից Արամը աչքի ընկավ իր քաջագործություններով և և ընդարձակեց Հայոց աշխարհի սահմանները,այդ պատճառով էլ նրա անունով հայերին անվանեցին արմեն,իսկ երկիրը՝ Արմենիա։

Ավանդության մեջ իր արտացոլումն է գտել հայ ժողովրդի կազմավորման պրոցեսը,այդ պրոցեսին մասնակցած տարբեր ցեղերի գործունեությունը,հայկական ցեղերի աստիճանական տարածումը Հայկական լեռնաշխարհում։

Ավանդությունը ստեղծվել է Քա․ 6-5-րդ դարերում։Ավանդությունը եկեղեցականների կողմից ժամանակին փորձ է արվել հարմարեցնել Աստվածաշնչի Ծննդոց գրքի հետ,այդ պատճառով էլ փորձել են հայերին գաղթեցնել Բաբելոնից։Ավանդության մեջ տեղ գտած անունները հանդես են գալիս առանձին ցեղերի առաջնորդների էպոնիմներ։Օրինակ,Հայկը՝ հայ ցեղի,Արան՝ ուրարտական ցեղի,Արմենակը՝ արմեն ցեղի և այլն։Հին արևելքի ավանդույթի համաձայն,յուրաքանչյուր ցեղի գործունեություն վերագրվում է նրա առաջնորդին։

Վրացական ավանդության համաձայն,հայերի նախահայր Հայկը,աղվանների նախահայր Ռանոսը, եգերացիների նախահայր Եգերոսը եղել են հարազատ եղբայրներ և սերել են Թորգոմից։

Աշտարակաշինությունից հետո Թորգոմը իր ժողովրդով դուրս գալով Բաբելոնից գալիս ու հաստատվում է Մասիս ու Արագած լեռների միջև,որտեղից նրանք տարածվում են Սև ծովից մինչև Կասպից ծովը եղած տարածքները և Կովկասյան լեռները։Թորգոմի որդիներից իրենց քաջությամբ աչքի են ընկնում 8-ը՝Հայկը,Քարթլոսը,Բարդոսը,Մովականը,Լեկոսը,Հերոսը,Կովկասը և Եգերոսը։

Թորգոմի մահից հետո նրանք ապստամբություն են բարձրացնում և սպանում աշխարհի առաջին բռնակալ Նեբրովթին,որից հետո նրանք իշխում են խաղաղ կերպով։

Վրացագետները ցույց են տվել,որ այս ավանդությունը ծագել է 9-10-րդ դարերում՝հայկական ավանդության անմիջական ազդեցությամբ,ուստի գիտական արժեք ունենալ չի կարող։Այն ցույց է տալիս հայ և վրացի ժողովուրդների դարավոր բարեկամությունը։

Հունական առասպելը մեզ է հասցրել Ստրաբոնը։Դեպի Կողքիս նավարկման ժամանակ Յասոնը թեսալացի Արմենոսի հետ գնացել էր մինչ Կասպից ծովը ,անցել Իբերիան,Ալբանիան (Աղվանքը) և Արմենիայի ու Մարաստանի մեծ մասը։Արմենոսը Փերեի և Լարիսայի մինչև գտնվող Արմենիոն քաղաքից էր,որը գտնվում է Բոյբեիս լճի շուրջը։Նրա ուղեկիցները բնակվել էին Ակիլիսենեում և Սիսպիրիդիսում՝ մինչև Կալաքենե և Ադիաբենե։Արմենիա էր կոչվել երկիրը Արմենոսի անունով։

Եթե Արմենոսը արմեն ցեղի էպոնիմն է,ապա ստացվում է, որ հին հունական առասպելներից մեկի՝ արգոնավորդների ստեղծման ժամանակ,այսինքն Քա․ 11-10-րդ դարերում,հայերը դուրս են եկել Թեսալիաից և եկել ու հաստատվել են Հյուսիսային Միջագետքում և հարավ-արևմտյան մասում՝ Հայկական լեռնաշխարհի։

Պարզվում է,որ նա այս ավանդությունը վերցրել է Կիրսիլոս Փարսալացուց և Մեդիոս Լարիսացուց,որոնք մասնակցել են Ալեքսանդրի արշավանքներին։Այս առասպելը հավանաբար հորինվել է Քա․ 4-րդ դարի վերջում,երբ հայերը առասպել են հորինել մարերի ու պարսիկների մասին,թե իբր նրանք գաղթել են Բալկաններից։Այս առասպելը Քա․6-րդ դարից շատ չի կարող հորինված լինել,որովհետև այդ ժամանակ Արմենիա պետություն գոյություն չուներ։Այս վարկածը գիտական նշանակություն չունի։

Արաբական ավանդությունը հայերի ծագումը կապում է ջրհեղեղից հետո ազգերի՝Նոյի որդիներից առաջացած լինելու պատկերացման հետ։Այն շարադրված է արաբ մատենագիրներ Յակուտիի և Դիմակչիի երկերում։Ըստ այդ ավանդության Նոյի որդի Հաբեթից ծնվեց Ավմարը,ապա նրա թոռ Լանթան,որի որդին էր Արմինին(հայերի նախնին) և որի որդիներից սերում են աղվաններն ու վրացիները։

Հին եբրայական ավանդությունը գրի է առնվել Հովսեպոս Փլավիոսի <<Հրեական հնախոսության>> էջերում։Հաղորդման համաձայն <<Ուրոսը հաստատեց Հայաստանը>>։Կա կարծիք,որ այստեղ խոսքը Արամ նահապետի որդի Արա Գեղեցիկի մասին է։Մեկ այլ տեսակետի Ուրոսը կարող է լինել Վանի թագավորության սեպագիր արձանագրություններում հիշատակվող արքա <<Ռուսա Էրիմենայի որդին>>։

Կղերա-ֆեոդալական տեսություն։Մինչև 19-րդ դարի սկիզբը մարդկության մի շարք ժողովուրդների առաջացումը բացատրվում էր Աստվածաշնչյան առասպելներով,ըստ որոնց մարդկությունը առաջին անգամ առաջացել է Ադամից,երկրորդ անգամ՝ Նոյ նահապետից։Մինչ բաբելոնյան աշտարակաշինությունը միակ լեզուն համարվում էր եբրայերենը։Հայերենը ևս առաջացել է աշտարակի խառնաշփոթության ժամանակ։

Միջնադարում այս տեսությունը լայն տարածում ստացավ։18-րդ դարում և 19-րդ դարում հայ և օտար կղերաֆեոդալական պատմագրության ներկայացուցիչների կողմից ստեղծվում է մի տեսություն,ըստ որի մարդկության ստեղծման 2 փուլերն էլ առաջացել են Հայաստանում։

Հայ ժողովուրդը աշխարհի ամենահին ժողովուրդներից է։Ըստ նրանց,Ադամի ժամանակ նկարագրված դրախտը եղել է Հայաստանում,իսկ հայերենը մարդկության նախամայր լեզուն։Ըստ նրանց, Նոյը Արարատ լեռան գագաթից իջնելուց հետո հաստատվել է Հայաստանում և խոսել է հայերեն։Այդ է վկայում մի շարք տեղանուններ՝Երևան,Ակոռի (ուռի տնկելու վայր),Նախճավան (Նոյի իջևանած առաջին վայրը) և այլն։Սա գիտական նշանակություն ունենալ չի կարող։

Հնդեվրոպական տեսություն։Եվրոպական գրեթե բոլոր ժողովուրդների և Ասիայում ապրող մի շարք ժողովուրդների լեզուների միջև նմանություններ կան։Գիտնականները եզրակացրին,որ Եվրոպայի գրեթե բոլոր ժողովուրդները և Ասիայի ժողովուրդները իրար ցեղակից են եղել և ունեցել են 1 հայրենիք։Գտնում էին,որ այդ երկիրը Հնդկաստանն է և նրանց նախամայր լեզուն սանսկրիտը։Այստեղից էլ այդ ցեղերն ու լեզուները կոչվեցին հնդեվրոպական։Այնուհետև նշվում էր,որ հնդեվրոպացիների հայրենիքը եղել է Միջին Ասիան,Բալթիկ ծովի ափերը,այնուհետև ընդհանրապես ամբողջ Արևմտյան Եվրոպան։

1837թ․ Պետերմանը,այնուհետև Վինդիշմանը և Բոպպը ապացուցեցին,որ հայերենը նույնպես հնդեվրոպական լեզվաընտանիքին է պատկանում։Դա հաստատեց հետագայում Հյուբշմանը։

Հայերի նախնիները համարվում են արմենները,որոնք հայ անվանումը ձեռք են բերել տեղական փոքր ցեղից։Այնուհետև նրանք դուրս գալով հայրենիքից բնակություն են հաստատել Բալկանյան թերակղզում՝Թեսալիայում,որտեղից էլ իրենց ազգակից թրակա-փռյուգիական ցեղերի հետ 11-12-րդ դարերում Քա․ դուրս գալով Բալկանյան թերակզուց,անցել են Հելլեսպոնտոսը և մտել են Փոքր Ասիա,որտեղից էլ 500-600 տարվա ընթացքում շարժվել են արևելք և հաստատվել 7-րդ դարի վերջում Հայկական լեռնաշխարհում։

Որոշ առումով այս տեսությունը գիտական արժեք չունի։

Հայկական ցեղային միությունները

Հայասան խեթական սկզբնաղբյուրների համաձայն առաջացել է Քա․ 15-րդ դարում,կամ ավելի ուշ Ռոթը,այնուհետև Կրեչմերը ցույց են տվել,որ Հայասան նույնն է,ինչ Հայաստանը կամ Հայքը։<<Սա>>-ն Փոքրասիական մասնիկ է,<<ստան>>-ը՝ պարսկական։Հայասա նշանակում է <<հայերի երկիր>>։Ձևավորվել է Փոքր Հայքի և Բարձր Հայքի շրջանում։

Խեթական աղբյուրներում այն անվանվում է Հայասա-Ազզի։Հայասները բնակվում էին Հայաստանի արևմտյան և հյուսիսային,իսկ ազզիները՝ հարավային շրջանում։

Հայասա երկիրը առաջին անգամ հիշատակած է խեթական Սուպիլուլիումի(1380-1346թթ․) տարեգրության մեջ,որը արձանագրել է նրա որդի Մուրշիլ 2-րդը (1345-1320թթ․)։Ըստ դրանց, Տուդխալիա 3-րդը իր որդի Սուպիլուլիումասի հետ 2 արշավանք է ձեռնարկում Հայասա։2-րդ արշավանքի ժամանակ Կումմախա քաղաքի մոտ ճակատամարտ է տեղի ունենում,որտեղ Հայասայի <<թագավոր>> Կարանին պարտություն է կրում։Ֆորերը,Ադոնցը,Ղափանցյանը գտնում են,որ Կումմախա քաղաքը Եփրատի ափին գտնվող Անի-Կամախն է,իսկ Կարանիի անունը հիշեցնում է Կարինը։Սուպիլիուլիումի և Հայասայի թագավոր Հուգգաննայի միջև դաշնագիր է կնքվել,որը պահպանվել է մինչև Հուգգաննայի մահը։

Նրան հաջորդած Անիա թագավորը 1339թ․ Քա․ հարձակվում է խեթական Դանկուվա քաղաքի վրա,բերում է մեծ հարստություն։Մուրշիլը Կաշկա ցեղի դեմ հաղթանակ տանելուց հետո 1338թ դեսպանություն է ուղարկում Անիայի մոտ՝ գերիներին վերադարձման պահանջով։Մերժում ստանալուց հետո գալիս է Հայասայի սահմանը,նորից է դնում նույն պահանջը,կրկին մերժում ստանալով՝Մուրշիլ 2-րդը հարձակվում և գրավում է Հայասայի մոտ գտնվող Ուրա քաղաքը։

1336թ Մուրշիլը իր զորքի հետ գնում է իր պետության հարավային մասը։Օգտվելով դրանից՝Անիան ներխուժում է խեթերի տիրապետության տակ գտնվող Վերին երկիրը,ավերում է Իշտիտինա շրջանը և պաշարում է Կանաուվարա քաղաքը,որի մոտ տեղի ունեցած ճակատամարտում Անիայի բանակը պարտություն է կրում,որը բաղկացած էր 10․000 հետևակից և 700 կառամարտիկներից։

1335թ․ Մուրշիլը հարձակվում է Հայասայի վրա,գրավում Արիպսա քաղաք-ամրոցը,շարժվում դեպի Դուկամա քաղաքը։

Հայասա-Ազզիի ավագները,տեսնելով որ չեն կարողանում դիմադրել թշնամուն,գնում են Մուրշիլի մոտ և հպատակություն հայտնում։Տուդխալիա չորրորդի (1260-1230թթ․Քա․) հիշատակությունը վերջինն է Հայասայի մասին։Այստեղ նշվում է,որ Հայասա,Կաշկա և Լուկկա երկրները խեթերի թշնամական երկրներն են։Սա նշանակում է,որ 13-րդ դարի կեսերին Հայասան ուժեղացել էր։

Հայասները 15-18-րդ դարերում տոհմական կարգերով էին ապրում,զբաղվում էին անասնապահությամբ,երկրագործությամբ,մետաղամշակությամբ։Հայասան ուներ մոտ 30 քաղաք-ամրոցներ։

Ստրկությունը թույլ էր զարգացած,ցեղային միության առաջնորդները ժառանգաբար էին տիրում,կար ցեղային միության խորհուրդ՝ կազմված ցեղապետներից,զորքը կազմված էր հեծելազորից,հետևակից,օգտագործվել են ռազմակառքեր,հայասները ունեին բարձր մարտունակություն,հարստություն ձեռք բերելու համար կազմակերպվել են արշավանքներ։

Պանթեոնը կազմված էր տարբեր ցեղերի աստվածներից,կա Հայասայի 14 քաղաքների աստվածները։

Արմենի-Շուպրիա։Նախքան փռյուգիական ցեղերի ներխուժումը արմենները ապրում էին Հայկական լեռնաշխարհի հարավ-արևմտյան և Փոքր Ասիայի արևելյան մասերում, տարածված էին Փռյուգիայից(Կապադովկիա) մինչև Սասնա լեռները։

Հին ասուրա բաբելական և խեթական արձանագրություններում արմենները հիշատակված են արման,ասորեստանյան արձանագրություններում՝ արիմե կամ ուրումե,ուրարտական արձանագրություններում՝արմե ուրմե,Հոմերոսի <<Իլիականում>> արիմ անուններով։<<Արմենի>>-ի <<նի>> ածանցը ունի ուրարտական ծագում,և ցույց է տալիս,որ այդ անունով օտարներն են անվանել արմեններին։Սա ցույց է տալիս,որ Արմենին գոյություն է ունեցել Ուրարտուի անկումից առաջ, և նրա անունից էլ օտարները Հայաստանը անվանել են Արմինա։

Մոտ 2550թ․ տասնյոթ <<թագավորներ>> Աքքադի Նարամսին թագավորի դեմ կոալիցիա են կազմում,որի մեջ մտնում եր Խեթական Պամբա թագավորը,Կանեշ երկրի Զիպահի թագավորը,Արմանի երկրի Մանդակինա թագավորը։ Արմանին գտնվում է Փոքր Ասիայի արևելյան և հարավ-արևմտյան շրջանում։

Սարգոն առաջինը(1980-1948թթ․) հայտնում է,որ իր տիրապետության տակ են գտնվել Արմանի,Լուպրի(Շուպրիա),Ռապիգում,Արրապխա,Լուբդի և Լուլլուբի երկները։Ասուրբանիպալ թագավորը(668-633թթ․) նշում է ,որ Լաբդին գտնվել է Աղձնիք նահանգում,ինչպես Շուբրիան։

Տաշյանը գտնում է,որ Արմանի երկիրը գտնվում է Ուրմիա լճից հարավ։

Պիոտրովսկին և Մելիքաշվիլին Արմեն նույնացնում են Շուպրիայի հետ,իսկ Ղափանցյանը գտնում է,որ այն գտնվում է Շուպրիայից արևմուտք և իր մեջ ներառում է Մեծ Ծոփքը,Անգեղտուն,Հանձիտ,Մնզուր,Սասունք գավառները։10-րդ դարում,հավանաբար,Արմեն գրավել է Շուպրիան։Արմենի-Շուպրիայի կենտրոնը եղել է Անգեղ բերդաքաղաքը։

9-րդ դարից սկսած Արմե-Շուպրիան ենթարկվում է ասորեստանյան և ուրարտական արշավանքին։

Ադադնիրարի(911-889թթ․) թագավորը գրավում է Արմեն,նրա մահից հետո Արմեն գրավում է Ասորեստանյան մի շարք բնակավայրեր։

Մենուան արշավում է Արմեի վրա,գրավում Կուլմերի քաղաքը և 400 բնակավայր։

773թ․ Արգիշտի առաջինը ավերում է Արմեն,Սարդուր երկրորդը, նույնպես ավերում է այն՝կատարելով նրա վրա 3 արշավանք։Մինչև 7-րդ դարի կեսը արմեն կոչվող ցեղերը ապրում էին տոհմական համայնքով։5-րդ դարի հայ պատմիչներ Բուզանդը,Խորենացին,Ագաթանգեղոսը և ուրիշներ հայերին սերած են համարում Թորգոմի սերնդից։3-4-րդ դարերում եկեղեցական պատմագիրներ Հիպպոլիտոսը և Եվբեսոս Կեսարացին հայերին նույնպես սերած են համարում Թորգոմից։Եզեկիել մարգարեն նույնպես վկայում է այն մասին,որ Թեգարամա երկիրը գտնվում է կիմմերների երկրի (Գամեր կամ Գոմեր) մոտ։Շատ ուսումնասիրողներ այն տեղադրում են Մելիտինե քաղաքի շրջանում՝հետագայի Երրորդ Հայքի տերիտորիայում։

Չնայած մյուսների,մի շարք ուսումնասիրողներ գտնում են,որ Թեգարամա երկիրը հանդիսացել է հայ արմենների բնակավայրերից մեկը։Լնորմանը գտնում է,որ Թեգ-ցեղ,ազգ,իսկ արմարաման նշանակում է արմենների տուն։

Տուդխալիա 3-րդի ժամանակ Թոգարաման և 14 այլ երկրներ ապստամբություն են բարձրացնում,բայց պարտվում են և տեղափոխվում Ծոփք,որոնց հետագայում Սուպիլուլիումի թագավորը վերադարձնում է իրենց երկիրը։

Մոտ 1200թ փռյուգիական ցեղերի կողմից խեթական թագավորության կործանումից հետո Թեգարաման ազատագրվում է խեթերի տիրապետությունից։

Քա․ 695 թ․ Ասորեստանի Սինախերիբ թագավորը արշավանք է կատարում դեպի Թեգարամա երկիրը,որտեղ կառավարում է Գուրդի անունով մեկը։Թալանելուց հետո Սինախերիբը վերադառնում է իր երկիրը։

Գուրդիի հաջորդների օրոք Թեգարաման ուժեղանում է։Ասորեստանի Ասարհադդոն թագավորի՝675-673թթ օրոք Թեգարամայի Մուգալու թագավորը գրավել էր Մելիտինե քաղաղը;

Ֆորերը,Ադոնցը,Մանանդյանը,ելնելով արմենների և փռյուգիացիների՝Բալկաններից գաղթած լինելու տեսակետից գտնում են,որ Գուրդի թագավորի անունը նման է Գորդիոն քաղաքի անվանը, որ Գուրդի թագավորը հանդիսացել է փռյուգիական արմենների առաջնորդը,որոնք Կեսարիայից շարժվել և հաստատվել են Փոքր Հայքում։Սակայն սա անհամոզեցուցիչ է։

Զբաղվում էին անասնապահությամբ և երկրագործությամբ։

Ուրարտու

1․Ուրարտուի կազմավորումը,նրա ամրապնդումը Արամեի և մերձավոր հաջորդների օրոք։

Կազմավորվել է 9-րդ դարի կեսին Վանա լճի շրջանում։Իրենց երկիրը տեղացիները անվանում էին Բիայնիլի,ասորեստանցիները՝Ուրարտու,Աստվածաշնչում՝Արարատ,Հերոդոտը՝Ալ-արոդ։Նյութեր են հայտնաբերվել Վանի մոտ գտնվող Թոփրակկալայի,Երևանի մոտ գտնվող Կարմիր-բլուրի և Արինբերդի,Արմավիրի պեղումներից։Ուրարտուն ընդգրկել է պատմական Հայաստանի տարածքը։

Սալմանասարը հայտնում է,որ 3 օրում նվաճել է <<Ուրարտուն>> և 51 բնակավայրեր։13-10-րդ դարերում Ուրարտուն եղել է Նաիրյան ցեղային դաշնակցության մեջ մտած ցեղային միություններից մեկը։

Ասսուրնազիրպալ 2-րդը 9-րդ դարի առաջին կեսին չորս արշավանք է կատարում Նաիրի երկիրը և նվաճում մինչև <<Ուրարտու>> ընկած տարածքները,այսինքն Ուրարտուն զերծ է մնում ավերածությունից ։Ուրարտուն հզորանում է և տիրում Նաիրիին:

Ուրարտուի ավագանին 9-րդ դարի առաջին կեսին ստեղծում է կենտրոնական պետություն։Արամը(860-843թթ․Քա․) մի շարք հաղթանակներ է տարել Սիրիայի,Մարաստանի,Մաննայի,Ասորեստանի և այլ երկրների դեմ։

Սալմանասար 3-րդը (860-825թթ․Քա․) 860թ․ արշավում է և Ուրարտու,գրավում և ավերում է Սուգունիան,14 բնակավայր,իջնում մինչև Վանա լիճը։

858թ․ նա կրկին արշավում է Ուրարտու և պաշարում Արզասկուն,որտեղ մի բլրի վրա ճակատամարտ է տեղի ունենում,որտեղ Արամը պարտվում է,թողնում է 3400 սպանված և մեծ ավար։

848թ․ 3-րդ անգամ նա արշավում է Ուրարտու և մինչև Արածանի գետը ավերածություններ է կատարում։

1-ին և 2-րդ արշավանքների պատկերները նա քանդակում է Բալավաթի իր պալատի բրոնզե դռների վրա։

4-րդ արշավանքը Ուրարտուի դեմ տեղի է ունենում 833թ,բայց Սալմանասար 3-րդը ուղարկում է իր զորավարին,որը Սարդուրի 1-ինի (Սիդուր) դեմ հաղթանակ է տանում։

Սարդուրի 1-ինը թողել է արձանագրություն Վանի միջնաբերդում,որտեղ նա հայտնում է,որ Ալնիունու քաղաքից քարեր է բերել և բերդ է կառուցել։Դրա հիման վրա եզրակացնում են, որ նա է կառուցել է Վան քաղաքը։

Իշպուինիի(825-810թթ․Քա․) օրոք Ուրարտուն ավելի հզորացավ։Ուրարտացիները գրավում են Մուսասիր կամ Արդինի քաղաքը,Ուրմիա լճի հարավային ափի մոտ գտնվող Մաննա երկրի մի մասը,նվաճումներ է կատարում հյուսիսում։Տուշպայի շուրջը կառուցել է ամրոցներ,տաճարներ և այլն։

2.Ուրարտուն Առաջավոր Ասիայի հզոր տերություն(Մենուա,Արգիշտի 1-ին)

Ուրարտուն հզորանում է Մենուայի(810-786թթ․Քա․) օրոք։Մենուան նվաճում է Ասորեստանին ենթակա Մաննա,Բուշտու,Պարսուա և այլ երկրներ։

Հարավ-արևմուտքում նա գրավում է Տարոնը,Արածանիի հովիտը,Ծոփքը,Եփրատ գետի արևմտյան ափին՝Մելիտինեի Խեթական թագավորությունը։

Հյուսիսում,անցնելով Հայկական Պարը, Մենուան գրավում է Արարատյան դաշտի մեծ մասը,որտեղ բնակվող ցեղերը գտնվում էին տոհմատիրական կարգերի քայքայման շրջանում։Հյուսիս -արևմուտքում նվաճում է Դիաուխի ցեղային միությունը,գրավում նրանց մայրաքաղաք Շաշիլուն։Թագավորը ընդունում է Մենուայի գերիշխանությունը,հարկ վճարում։

Արարատյան դաշտւմ կառուցում է Մենուախինիլի քաղաքը՝Ուրարտուի հետագա նվաճումների համար հենարան ստեղծելու նպատակով։Դա գտնվում է այժմյան Դաշբուռուն գյուղի շրջակայքում ։

Նա կառուցում է բերդեր,պալատներ,տաճարներ,քաղաքներ,ջրանցքներ,որոնցից աչքի է ընկնում Վանի ջրանցքը,որը ջուր է մատակարարում Վանին և սկիզբ է առնում Խոշաբ գետից 5կմ․ հարավ գտնվող լեռան ստորոտից բխող աղբյուրներից։

Արգիշտի 1-ինը(786-764թթ․Քա․) իր արշավանքների արձանագրությունը թողել է Վանա ժայռի վրա փորագրված <<Խոռխոռյան>> արձանագրության մեջ,որը բաղկացած է 400 տողից;

Մենուայի մահից հետո մի շարք երկրներ դուրս էին եկել Ուրարտուի կազմից;

Արգիշտի 1-ինը արշավում է Դիաուխի երկիրը և վերանվաճում այն։Նա նվաճում է Էրիախի (Շիրակ) երկիրը,գրավում է Արարատյան դաշտի մնացած մասը,հասնում է Սևանա լճի հյուսիս-արևմտյան ափը։Էլար և Լճաշեն գյուղերի արձանագրություններից երևում է,որ Արաքս գետից մինչև Սևանա լիճն ընկած տարածքում ապրել են բազմաթիվ ցեղեր։

782թ․ Արգիշտին Արին-բերդ բլրի վրա կառուցում է Էրեբունի քաղաքը,Ծոփքից և Խեթերից 660 զինվոր է տեղափոխում։

775թ․ Քա․ նա կառուցում է նաև Արգիշտիխինիլի քաղաքը։Նա վերանվաճում է հարավ-արևմուտքում Ծոփքը և Մելիտինեի խեթական թագավորությունը, գրավում Հյուսիսային Միջագետքի և Հյուսիսային Ասորիքի մի շարք շրջաններ,վերանվաճում է Մաննա և Պարսուա երկրները,ներխուժում է բուն Ասորեստան մի քանի անգամ և ավար բերում։

Սարդուրի 2-րդը(764-735թթ․ Քա․) հյուսիս-արևմուտքում հասնում է Կոլխա երկրին,որն այժմյան Կոլխիդան է։Նա նվաճում է Էրիախի երկիրը հյուսիս-արևմուտքում,գերիներ ու ավար է բերում։

Սևանա լճի արևմտյան և հարավային շրջանները ևս ենթարկեցնում է իրեն։Այս երկրներում ուրարտացիները թալանում են 150 թաքստոց-պահեստներ։

Հարավում նա նվաճում է Մաննա երկիրը,ներխուժում Բաբելոնիա։

753—752թթ․ Սարդուրին արշավանք է կատարել Ասորեստան և հաղթել նրա Ասսուրնիրարի 4-րդ(753-746թթ․) արքային։

746թ․ հարավ-արևմուտքում ուրարտացիները նվաճում են Կումուխի(Կոմմագենե) երկիրը։

Վանում,Արճեշում և այլ շրջաններում կառուցում է բերդեր, մթերքի և զենքի պահեստներ և այլն,վերակառուցում է Արգիշտիխինիլին,հանում է ջրանցք և այլն։

Ուրարտա-ասուրական հակամարտությունը

Ասորեստանը ոտքի է կանգնում Թիգլաթպալասար 3-րդի օրոք։745թ․ նա հարձակվում է Արպադ քաղաքի վրա՝Հյուսիսային Ասորիքում։Նրա դաշնակից Ուրարտուն,Կումուխի,Մելիտենե և Գուրգամի(Մարաշ) թագավորները օգնության են շտապում։Ճակատամարտում դաշնակիցները պարտություն են կրում։

735թ․ Կումմուխի երկրի Կիշտան և Խալպու քաղաքների մոտ ճակատամարտ է տեղի ունենում ասորական և ուրարտական զորքերի միջև,որտեղ վերջիններս պարտություն են կրում։Թիգլաթպալասարը հետապնդելով՝պաշարում է Տուշպան,բայց չի կարողանում գրավել նրա միջնաբերդը։

Կենտրոնական և ծայրամասային մի շարք մարզեր անջատվում են նրանից։

Սարդուրի 2-րդին հաջորդում է Ռուսա 1-ինը(735-714թթ․ Քա․)։Նա ձեռնամուխ է լինում երկրի հզորության վերականգնմանը։Երկիրը ավելի փոքր կառավարչությունների է բաժանում Ուրարտուի տիրապետությունը տեղերում ամրապնդելու նպատակով։

Վերանվաճում է Սևանա լճի հարավային,արևմտյան և նույնիսկ արևելյան մասերը,կառուցում է 2 քաղաք-ամրոց,նվաճումներ է կատարում Ուրմիա լճի հյուսիսային և արևելյան շրջաններում,հասնում Մաննայի պետության սահմաններին։Տուշպայում կառուցում է թաղամաս՝ Ռուսախինիլի անունով։

Ուրարտուի հզորանալը անհանգստություն է առաջ բերում Ասորեստանում,որի արքա Սարգոն 2-րդը(722-705թթ․ Քա․) հետևում էր այստեղ տեղի ունեցող իրադարձություններին։

Ռուսան հարավ-արևելքում և արևմուտքում հակաասորական դաշինք է կազմում։716թ․ Ուրարտուն Ուրմիա լճի արևելյան մասում հաղթում է Ասորեստանի վասալ Մաննայի թագավորին և գահ բարձրացնում նրանց եղբորը։

714թ․ Սարգոնը պատժիչ արշավանք է կազմակերպում Ուրմիա լճի արևելյան շրջանները։Սարգոնը ներխուժում է Ուրարտու,գրավում Մուսասիրը, տանում մեծ հարստություն։Մուսասիրի գրավման տեսարանը Սարգոնը քանդակել է Դուր-Շարուկինի իր պալատի դահլիճներից մեկում։

Ուրարտուի թուլացումը և անկումը

Սարգոն 2-րդի արշավանքից հետո Ուրարտուն թուլացում է ապրում ներքին և արտաքին անբարենպաստ պայմանների հետևանքով։Ռուսա 1-ինին հաջորդում է Արգիշտի 2-րդը(713-685 թթ․ Քա․):Ասորեստանը ապահովված չէր համարում իր դիրքերը,պատերազմում էր Մելիդի, Կամմանուի դեմ Քա․ 712թ․։Քա․ 708թ․ Ասորեստանը պայքարում է Կումմուխ երկրի դեմ,որի թագավոր Մուտտալուն ապավինել էր Արգիշտի 2-րդի աջակցությանը և հարկը չէր վճարում Ասորեստանին։Դիարբեքիրի կառավարիչ Ուպախիր-բելը նամակ է գրում Սարգոնին,որտեղ տեղեկություններ կան այն մասին,որ ասորեստանյան հետախուզությունը իր շրջանակների մեջ է առել ուրարտական մարզերի կառավարիչներից մեկին,որ ուրարտական բանակի որոշ կայազորներ ծառայություն են վարում Խարդայում։707թ․ Քա․ Տուշխանի կառավարիչ Շա-Աշշուր դուբրուի նամակից՝ ուղղված Սարգոնին, իմանում ենք ,որ Ուրարտուի և Ասորեստանի միջև պայմանավորվածություն է եղել անտառահատում կազմակերպելու մասին։Դա վկայում է խաղաղասիրական տրամադրությունների հակումների մասին։

Սինախերիբը(705-680թթ․Քա․) պատերազմներ էր մղում Բաբելոնի,Մարաստանի,Էլամի,Հուդայական արքայության,արամեացիների դեմ։Հյուսիսում ամուր հաստատվելու համար Սինախերիբը արշավանք է ձեռնարկում Նիբուր։

Արգիշտի 2-րդը արշավանք է ձեռնարկում դեպի Կասպից ծովի արևելյան շրջանները՝Սարգոնի արշավանքի հետևանքները վերացնելու նպատակով։Արևմուտքում Քա․ 695թ․ Թիլ-Գարիմման Ուրարտուի աջակցությամբ փորձեր է անում թոթափելու Ասորեստանի լուծը։

Արգիշտի 2-րդը կառուցում է Արգիշտիխինիլի(Արճեշ) քաղաքը։

7-րդ դարի 80-ական թվականներին սկյութները հյուսիսից ներխուժում են Արևելյան Անդրկովկաս,հաստատում իրենց թագավորությունը և արշավանքներ կազմակերպում դեպի Առաջավոր Ասիայի երկրները։Նրանք Ասորեստանի հետ ընդհարվում են 670-ական թթ․,բայց Ասորեստանին հաջողվում է դաշինք կնքել սկյութների հետ և նրանց օգտագործել իր թշնամիների դեմ։

Այս ընթացքում Ուրարտուում արքա էր Ռուսա 2-րդը(685-645թթ․Քա․)։Նա արևմուտքում նվաճում է Տապլանի երկիրը,Արածանիի հարավային ափերի երկայնքում՝Մուշկինի երկիրը,անցնելով Եփրատը՝ Խաթե,Խալիտու և Լուբարախի երկրները։Ռուսա 2-րդը Ասորեստանի և նրա դաշնակից սկյութների հարվածից զերծ պահելու համար բարիդրացիական կապեր է հաստատում Ասորեստանի արքա Ասարհադդոնի հետ(680-669թթ․Քա․)։673թ․ Ասարհադդոնը Շուպրիայից իր ստրուկներին և ուրարտական ստրուկներին հետ է վերցնում։Կալի Թեշուբը բազմիցս ժխտել էր ստրուկների վերադարձնելու Ռուսայի պահանջները։

Աշուրբանիպալի թագավորության շրջանում(Քա․668-633թթ․) դրությունը փոխվում է։Նրա արձանագրություններից մեկի համաձայն Ուրարտուն Ումմանմանդայի(կիմմերներ) հետ դաշնակցած դավեր է նյութում Ասորեստանի դեմ։Սակայն սա էական հետևանքներ չի ունենում։Կիմմերների պարտությունից հետո 654թ․ Ռուսան բարեկամական այցով դեսպաններ է ուղարկում Ասորեստան,որտեղ սիրալիր ընդունվում են։Կիմմերների ջախջախումը տեղի է ունենում սկյութների կողմից։Այդ ընթացքում սկյութները մտնում են Ուրարտուի հյուսիս-արևելյան շրջանները և ավերածություններ անում։

Ռուսա 2-րդը Վանա լճի հյուսիս-արևմտյան ափին՝Զիուկունի երկրում կառուցում է Խալդի անունը կրող տաճար,Մակուի շրջանում՝հիմնում <<Ռուսայի փոքր քաղաքը>> և տաճար։Հիմնում է Արարատյան դաշտում (Ազա) Թեյշեբաինի քաղաքը։Ազան ուներ ռազմաստրատեգիական նշանակություն՝ ապահովում էր Ուրարտուի թիկունքը հյուսիսից,դրա համար էլ Ազան մինչև Ուրարտուի անկումը մնում է նրա կազմում։Սկյութների հարվածից հետո Ռուսա 2-րդին հաջորդած Սարդուրի 3-րդը(645-625թթ․) շարունակում է բարեկամական կապերը Ասորեստանի հետ։Ասուրբանիպալը խաղաղություն է բարեմաղթում Սարդուրի 3-ին և նրա երկրին։Սարդուրի 3-րդը Ասուրբանիպալին <<եղբայր>> անվանելու փոխարեն անվանում է <<իմ տեր>>:

Քա․ 2-րդ հազարամյակի վերջից մարերը ապրում էին Իրանական բարձրավանդակի հյուսիս-արևելյան մասում,իսկ պարսիկները հարավային մասում։Մարա-պարսկական ցեղերի զբաղմունքը երկրագործությունը և անասնապահությունն էր։Քա․ 9-րդ դարից արտաքին արշավանքների հետևանքով միավորվում են Ասորեստանի դեմ պայքարելու համար։Մարական ցեղերը 7-րդ դարի վերջում կազմակերպում են ցեղային միություն,որը հետո վերածվում է ստրկատիրական պետության,որի մայրաքաղաք է դառնում Էքբատանը (Համադան):

Կիաքսար թագավորը (625-585թթ․ Քա․) Բաբելոնի և տեղական ցեղերի հետ դաշնակցած Քա․ 612թ․ գրավում և կործանում են Ասորեստանի մայրաքաղաք Նինվեն,իսկ 605թ․ Կարքեմիշը։

<<Բաբելոնյան ժամանակագրության>> համաձայն Քա․ 609թ․ մարերը գրավում են Տուշպան,իսկ Ուրարտուն շարունակել է գոյությունը մինչև 4-րդ դարի 90-ական թթ․։

Ուրարտուի վերջին թագավորն էր Էրիմենայի(Քա․625-605թթ․) որդի Ռուսա 3-րդը (605-590թթ․Քա․):590թ․ մարերը մտնում են Արարատյան դաշտը,կործանում Թեյշեբաինին։Կործանվում է ուրարտական պետությունը։

Մարերը կործանում են նաև Մաննայի պետությունը և Արևելյան Անդրկովկասում՝սկյութների հիմնած թագավորությունը,որից հետո սկյութները վերադառնում են Սև ծովի հյուսիսային ափերը,իսկ տեղում մնացածը ձուլվում է ժողովրդի հետ։Մարերը շարժվում են Փոքր Ասիայի արևելյան մասը՝որտեղ ընդհարվում են լյուդիացիների հետ։Ճակատամարտն ավարտվում է 585թ․ մայիսի 28-ին տեղի ունեցած արևի լրիվ խավարման պատճառով։Կնքվում է հաշտություն և նրանց մինչև սահմանը անցնում է Հալիս գետով։Սա ցույց է տալիս,որ Ուրարտուն արդեն գտնվում էր մարերի տիրապետության տակ,ուստի այն կործանվել է մոտ մինչև 585թ․։Մյուս կողմից ենթադրվում է,որ Մեդիան իր թիկունքում չէր թողնի Ուրարտուին,ուստի այն պետք է գրաված լիներ,նոր արդեն պատերազմ սկսեր լյուդիացիների դեմ։

Մարաստանը ընդգրկում է Իրանական բարձրավանդակի մեծ մասը,Արևելյան Անդրկովկասը,Ասորեստանը և Փոքր Ասիայի արևելյան շրջանները։

Ուրարտուի տնտեսությունը

Երկրագործությունը։Հայկական ցեղերին վաղուց հայտնի երկրագործությունը զարգանում է Ուրարտական ժամանակաշրջանում։Ուրարտուն ուներ հզոր տնտեսություն։Գյուղատնտեսության մեջ երկաթե գործիքների մուտքը,ոռոգման ցանցի ստեղծումը նպաստեց երկրագործության զարգացմանը։Մի շարք վայրերում հայտնաբերվել են ծանր արորի երկաթե թիականման խոփեր,բահեր,մանգաղներ,եղաններ,կացիններ։Ծանր արորի կիրառումը բարձրացրեց աշխատանքի արտադրողականությունը,ընդարձակեց ցանքատարածությունները։

Բնակչության աճը,ստրուկների հոսքը պահանջում էին մեծացնել ցանքատարածությունները, սակայն դա հնարավոր չէր առանց ոռոգման։

Ուրարտացիները մշակում էին գարի,ցորեն,կորեկ,հաճար,սիսեռ,ոսպ,քնջութ։Սարգոն 2-րդը հիշատակում է կողոպտված ցորենի ու գարու մասին։Կարմիր-բլուրի պեղումներում հայտնաբերվել են գարու,ցորենի,կորեկի ու սիսեռի ածխացած մնացորդներ,կորեկից պատրաստված հաց և այլն։Զբաղվում էին խաղողի և այլ պտղածառերի մշակմամբ՝Վանա լճի ավազանում,Արարատյան դաշտում,և այլուր։Պատրաստում էին գինի,գարեջուր և ձեթ։

Անասնապահությունը։Լեռնային և նախալեռնային շրջաններում զբաղվում էին անասնապահությամբ,պահում էին ոչխար,ձի,ջորի․էշ,խոզ և ուղտ։Արշավանքների ժամանակ խոշոր և մանր եղջերավոր անասուններ են բերել Բիայնիլի։Դիաուխի և Էլիախի երկրներում,Ուրմիա լճի հյուսիս-արևելյան շրջաններում և այլ վայրերում զարգացած է ձիաբուծությունը։Ձին օգտագործվել է ինչպես ռազմական,այնպես էլ երկրագործության մեջ։

Անասնապահության մասին են վկայում Թեյշեբաինիի,Էրեբունիի և Արգիշտիխինիլիի հնագիտական տվյալները։Աշխարհագրական պայմանները հնարավորություն են ստեղծում միևնույն շրջաններում և երկրագործության և անասնապահության զարգացմանը։

Վանա լճից արևելք գտնվող Արմարիլի և Սանգիբուտու նահանգներում,ինչպես նաև Զլմզըմ-դաղի շրջանում զարգացած է եղել անասնապահությունը։Հայտնի է Զլմզըղ-դաղի տաճարային տնտեսությունը։

<<Լուվրի աղյուսակի>> համաձայն Սարգոն 2-րդը խարույկների վրա այրել է Արմարիլիի հարդը,իսկ Սալմանասար 3-րդը տարել է մեծ քանակությամբ անասուններ։

Սանգիբուտուում արածում էին ամենուրեք անասունների հոտերը ,ձիերի երամակները և ուղտերը։Ուլխու քաղաքի արոտատեղին Սարգոնը համարել է Ռուսայի ձիերի հույսը,իսկ Բալի գավառը՝անասունների ապավենը։

Անասնապահական կենտրոններ էին Սանգիբուտուից արևելք ընկած Պուլուադի երկիրը,ձիաբուծական կենտրոն էր Գիլզանը,Մաննայի թագավորությունը՝Ուրարտուի հարավ-արևելքում։Մաննայի թագավորության Սուբի և Անիաշտունիան ձիաբուծական կենտրոններ էին։Ռուսան ձիերի երամակները ուղարկել է Սուբի՝վարժեցնելու համար։

Անասնապահական խոշոր կենտրոններ էին Կիրրարին,Ուլմանիան,Վանա լճի հարավում Խուբուշկիան,նրա հարևան Խաբխին,որտեղ բուծում էին լծկան ձիեր։

Վանա լճի հարավ-արևմտյան մասում՝Շուպրիա-Ուրմեում անասնապահությունը մեծ մակարդակի է հասել ,որի մասին հիշատակում է Ասարհադդոնը։

Միլետեան և Տաբալը նույնպես հայտնի էին անասնապահությամբ։Տաբալը Առաջավոր Ասիայի ձիաբուծական խոշոր կենտրոններից մեկն էր։

Տավարածների հովիտը,որը գտնվում է Ուրմիայից հեռու,ինչպես վկայում են օտար աղբյուրները,հայտնի էր անասնապահությամբ։Հյուսիսում հայտնի կենտրոններ էին Դիաուխին,Զաբախան,Տարիունին և Կուլխան,որը հանդիսանում է Ուրարտուի առավել զարգացած անասնապահական կենտրոններից մեկը։

Դիաուխին անասուններ է տվել Ուրարտուին, իսկ նրանից պարտություն կրելուց հետո՝ավելացրեց տրվող անասունների քանակը։

Վանա լճի հյուսիսում անասնապահական կենտրոններ էին Աբիլիանին,Էթիունին,Աբունին,Ուդարի-Էթիունին,Էրիախին,Իգանի-Իյանին,Ուիտերուխին և այլն։

Աբիանուում և Էթիունիում տարածված էր մանր եղջերավոր անասունները,իսկ Իգանին գերազանցել է մերձուրմյան շրջանի անասնապահական շրջաններին։

Անասնապահությամբ զարգացած էր Սևանա լճի ավազանը։

Էրեբունիի և Թեյշեբաինիի պեղումները վկայում են այստեղ անասնապահության զարգացման մասին։Հայտնաբերվել են ոսկորներ,որմնանկարներ,որոնք վկայում են որսորդության մասին։Արարատյան դաշտում մանր անասնապահությունը չնչին տեղ է գրավել։

Ուրարտացիները լայնորեն զբաղվել են ջորիների և ավանակների բուծությամբ։Ջորիների մասին վկայում է Սարդուրյան տարեգրությունը և Կարմիր- բլուրում հայտնաբերված սեպագիր աղյուսակը,ավանակների մասին՝Կարմիր-բլուրի հնագիտական նյութերը։

Ուղտերի թիվը եղել է սահմանափակ։

Արհեստական ոռոգում։Ուրարտուի համար առաջնահերթ նշանակություն ուներ արհեստական ոռոգումը։

Մենուան կառուցել է 9-րդ դարի վերջերին ջրանցք,որը սկիզբ էր առնում Վերին Մժնկերտից,ունի մոտ 70 կմ․ երկարություն։Ժամանակ առ ժամանակ այն վերականգնվել է և այսօր էլ պահպանել է իր գոյությունը,բացի Վանից,ապահովել ջրով 25 գյուղերի,այժմ սպասարկում է մոտ 40 ջրաղացների։

Ներքին Մժնկերտից սկսվում է ջրանցքն ավետող արձանագրությունների ի հայտ գալը։Դա բացատրվում է նրանով ,որ այս հատվածից դժվարացել է ջրանցքի կառուցումը։Հատկապես դժվար է Արտամետ գյուղից սկսվող տեղամասը,որն անցնում է ձորերով ու բարձունքներով։Խորենացին այն գետ է անվանել,ինչպես Ուրմիա լճի հյուսիսային մասերում գտնվող Ուլխուի ուրարտական ջրանցքին Սարգոն 2-րդը համեմատել է Եփրատի հետ։

Ռուսախինիլիի ջրանցքը ունի 25 կմ․ երկարություն։Այս ջրանցքի մասին է պատմում Քեշիշ-գյոլի(Քահանայի լիճ) մոտ թողած արձանագրությունը։Վանից դեպի արևելք Տոնի գյուղի մոտակայքում Ռուսա 1-ինը հիմնել է արհեստական լիճ՝<<Ռուսայի ծով>> անվամբ,և դրանից ջրանցք է տարել դեպի Ռուսախինիլի։Այն մինչև օրս շարունակում է իր գոյությունը և ոռոգում են Թոփրակ-կալեի շրջանում եղած ցանքատարածությունները։Բելքը և Լեման Հաուպտը ապացուցել են,որ ջրանցքը տեղ-տեղ անցնում է ստորերկրյա խողովակներով։

Ռուսա 1-ինը կառուցում է նաև Ուլխուի ջրանցքը,որի մասին տեղեկություններ է պահպանում Սարգոն 2-րդը իր <<Լուվրի աղյուսակում>> ։Ռուսան ջրանցքի ափին կառուցեց պալատ,որը շրջապատվեց նոճիներով։Ասորեստանցիները քանդում են այդ ջրանցքը ծառերը կտրում են։Ջրանցքը սկիզբ էր առնում Կարմիր(Կոտոր) գետից,որը Արաքսի վտակներից մեկն էր։Մենուան Վանա լճի հարավային ափին մեծ աշխատանք է կատարել։Աղթամարի արձանագրության համաձայն ջրանցքը սնուցել է Մենուախինիլի քաղաքին և ողջ Աիդու նահանգին։

Վանա լճի հյուսիսում ևս եղել է ոռոգում,որի մասին են վկայում Արճեշում և Բերկրիում հայտնաբերված արձանագրությունը։Բերկրիի ջրանցքը սնվել է Վանա լիճը թափվող Բենդի-մահի գետից,Արճեշի ջրանցքները Կալիալա գետից և Արգիշտի 2-րդի կառուցած լճից։Խորխորյան տարեգրության և Արծվաբերդի արձանագրության համաձայն Արածանիի հովիտը սնուցել է Դաինալա(Արածանի) գետը,որի ափերից անցկացվել են ջրանցքներ՝Տուարածիի և Ալիայի ոռոգման համար։

Մանազկերտում նույնպես կառուցվել են ջրանցքներ։Արգիշտիխինիլիի շրջակայքում եղել է 5 ջրանցքներ՝Արաքսի ջրից սկիզբ առնող։Ուրարտական մայր առուն սկիզբ է առնում Կարակալայի ավերակներից,ճյուղավորվում Արարատյան դաշտում,որտեղ աչքի է ընկնում Ռուսա 2-րդի կառուցած Ումեշինի ջրանցքը,որը սկիզբ է առնում Իլդարունիա(Հրազդան) գետից։

Արհեստները։Զարգացած էր արհեստները։Թոփրակ-կալայում և Կարմիր-բլուրում հայտնաբերվել են երկաթե,բրոնզե,ոսկե,արծաթե իրեր՝կացիններ,մուրճեր,սրեր,ամաններ,վահաններ,կապարճներ և այլն։

Աշխարհական գործիքներ և զենքեր պատրաստելու համար օգտագործվել է երկաթը,ամաններ ու զարդեր պատրաստելու համար՝բրոնզն ու պղինձը։Ուրարտացիները տիրապետում էին բրոնզը ոսկեզոծելու,իսկ քարը մետաղի հետ զուգակցելու արհեստին։Այս կապակցությամբ կա 2 արձանիկ։

Քանդակագործական արվեստի հիանալի նմուշ է Արգիշտի 1-ինի և Սարդուրի 2-րդի բրոնզե սաղավարտները՝ գտնված Կարմիր բլուրում։Թոփրակ-կալայում գտնված ոսկե մեդալյոնի վրա քանդակված է գահի վրա բազմած ուրարտական աստվածուհիներից մեկը,որի առջև կանգնած է բազկատարած մի թագուհի։Այդ աստվածուհու բրոնզե արձանը գտնվել է Դարուբեյ բերդում և այժմ պահվում է պատմության թանգարանում։

Տարածված էր քարի մշակումը՝կնիքներ,հուլունքներ,տնային գործածության մանր իրեր,սեպագիր արձանագրություններ։

Զարգացած էր կավագործությունը՝կաթսաներ,կճուճներ,սափորներ,կժեր և այլն՝պատրաստված բլուրի դրգի վրա։Կարասները ունեին 600 լիտր տարողություն։

Հայտնի էր գործվածքններ հյուսելը՝բրդից,այծի մազից,վուշի-կտավատի թելից՝մի խոսքով զարգանում էր մանածագործությունը։Սարգոն 2-րդը վկայում է,որ Մուսասիրից և Ուրարտուից տարել է գույնըզգույն գործվածքներ,Կարմիր-բլուրի պեղումներից հայտնաբերվել է գործվածքներ։

Փայտից պատրաստում էին ամաններ,գդալներ,բռնակներ և այլն։Պատրաստում էին նաև սայլեր,կառքեր և այլն։

Առևտուրը։Արհեստագործությունը երկրագործությունից անջատվելու հետևանքով զարգանում էր ներքին առևտուրը։Թոփրակ-Կալայում,Արին բերդում,Կարմիր-բլուրում գտնվել են մետաղյա իրեր,որոնք փոխանակվել են։Դրա մասին են վկայում իրարից հեռու վայրերից հայտնաբերված նմանատիպ իրերը՝միևնույն արհեստադրոշմով։

Փոխանակում էին նաև գյուղատնեսական մթերքները՝ցորեն,գարի, և այլն։Սարգոն 2-րդը վկայում է,որ Ուրարտուն հացահատիկի առևտրով ավելացնում էր իր եկամուտները։Կապեր է հաստատվում Հին Արևելքի,Փոքր Ասիայի,Հյուսիսային Կովկասի, Իրանի և այլ երկրների հետ։

Կարմիր-բլուրից հայտնաբերվել է եգիպտական Սոխմետ դիցուհու արձանիկը՝հախճապակյա,Ասորեստանյան կնիքներ,հուլունքներ,Էգեյան ծովի շրջանից ծագող ոսկե օղեր,կնիքներ,որի մասին վկայում են նաև գրավոր աղբյուրները։Սարգոն 2-րդը հիշատակում է Ուրարտուից տարված ասորեստանյան բաժակներ և այլն։

Ուրարտուից արտահանում էին մետաղագործական իրեր,որի մնացորդները հայտնաբերվել են Ասորեստանում,Իրանում,Միջագետքում,Անդրկովկասում և այլն։

Գիրը։Գեղարվեստական ու գիտական բնույթի ուրարտական տեքստեր մեզ չեն հասել,ուստի չենք կարող իմանալ՝գիր գոյություն ուներ Ուրարտուում թե ոչ։

Մեզ են հասել ուրարտական մոտ 600 արձանագրություններ։Ուրարտացիները սկզբում օգտագործել են ասորեստանյան սեպագրերը,հետագայում Քա․ 9-րդ դարի վերջում այն հարմարեցրել են իրենց լեզվին։Ուրարտական առաջին արձանագրությունը մեզ է հասել Իշպուինի թագավորից։Ուրարտական սեպագիրը կարդացվում է ձախից աջ,առանց բառերը իրարից անջատելու և առանց տողադարձի։Ուրարտական գաղափարները և՛ պարզ են և՛ բարդ։Պարզը 1 նշանով մի բառ կազմողն է ,իսկ բարդը 2 նշանով 1 բառ կազմողը։Մենք չենք կարող իմանալ,թե ինչպես էին խոսում ուրարտացիները։Դետերմինատիվ նշանները դրվել են հատուկ անուններից առաջ։Օրինակ, քաղաքի անուն գրելիս նրանք այդ բառի սկզբում դրել են քաղաքի գաղափարագիրը։Ուրարտացիները օգտագործել են նաև հիերոգլիֆներ,որոնք նման են խեթականին։Ուրարտերենը նման է խուրիտերենին,խեթերենին։

Պաշտամունքը։Ուրարտական պաշտամունքի մասին տեղեկություններ է հաղորդում Իշպուինիի և Մենուայի թողած <<Մհերի դռան>> արձանագրությունը։

Գլխավոր աստվածը Խալդն էր,որը համարվում էր երկնքի,քաջության,բարության և պատերազմի աստվածը։Նրա կինը Արուբանին էր։Նրան զոհաբերում են 17 ցուլ և 34 խոյ։

Երկրորդ գլխավոր աստվածը Թեյշեբան էր,որը համարվում էր ջրի,անձրևի,հեղեղի,փոթորկի աստվածը։Նրա կինն էր Խուբա աստվածուհին։Թեյշեբա աստծու գլխավոր տաճարը գտնվում էր Կումենու քաղաքում,որի տեղը մինչև այժմ հայտնի չէ։

Երրորդը Շիվինին էր ՝արևի աստվածը,որի կինն էր Տուշպեյան՝Տուշպայի աստվածուհին,որի և Շիվինիի տաճարը գտնվում էր Վանում։

Կար նաև այլ աստվածներ,տարածված էր սրբազան ծառերի պաշտամունքը։

Ուրարտուի պետական կարգը և բանակը

Ճարտարապետություն,որմնանկարչություն(Էրեբունի)

Պետական կարգը

Ուրարտական պետությունը հին արևելյան տիպի ռազմա-ստրկատիրական պետություն էր,որը ուղղված էր ստրուկների,ազատ համայնականների և նվաճված ցեղերի դեմ։Այն ազգային պետություն չէր,այլ բռնի ուժով իրար միացված,տարբեր մակարդակներ ունեցող ցեղերի միություն էր։

Տարածքային և քաղաքական իմաստով պետությունը բաժանված էր 2 մասի՝ Բիայնիլի (Վանա լճի շրջակայքը),որը ուրարտացիների բուն հայրենիքն էր,և բռնի ուժով Ուրարտուին միացված ցեղային երկրները։

Կառավարման ձևը բացարձակ միապետությունն էր՝ թագավորի անսահմանափակ և ժառանգական իշխանությամբ։Թագավորը երկրի գերագույն կառավարողն էր,զորքի գերագույն հրամանատարը և երկրի գերագույն դատավորը։

Կառավարման օրգաններից էր ավագների խորհուրդը՝կազմված թագավորական տան անդամներից,պետական և ռազմական բարձրաստիճան պաշտոնյաններից,տարբեր ցեղերի խոշոր ստրկատերերից,տարբեր ցեղերի խոշոր ստրկատերերից,թագավորի խորհրդականներից։Այն քննարկում էր համապետական նշանակություն ունեցող հարցեր։Ավագների խորհուրդը տոհմատիրական կարգերից պահպանված օրգան էր և կառավարման դեմոկրատական ձևից փոխվել էր դասակարգային ճնշման օրգանի։

Ուրարտուն ունեցել է հարկային-ֆինանսական,պետական տնտեսության ղեկավարման,պետական-հասարակական աշխատանքի կազմակերպման և այլ գերատեսչություններ։Վարչական տեսակետից երկիրը բաժանված էր մեծ ու փոքր <<երկրների>>,որի հիմքում ընկած էր ցեղային հատկանիշը,այսինքն, ամեն մի ցեղի զբաղեցրած տարածքը ,որի մեծությունը կամ փոքրությունը պայմանավորված էր ցեղի զբաղեցրած տերիտորիայի մեծությունից։

Բուն ուրարտական և ցեղային երկրները կառավարվում էին թագավորի նշանակած փոխարքաների կամ կառավարիչների,երբեմն էլ տեղական ռազմա-ստրկատիրական ավագանու ներկայացուցիչների կողմից։

Պետական-ֆինանսական միջոցները գոյանում էր պատերազմի ժամանակ ձեռք բերված ավարից,պետական տնտեսությունից և արհեստանոցներից ստացվող եկամուտներից,ինքնուրույն տնեսություն վարող պետական ստրուկներից,նվաճված ցեղերից և ազատ համայնականներից գանձվող հարկերից։

Բանակը։Ուրարտուի կյանքում մեծ դեր է խաղում բանակը,որը մշտական չէր,թեև ուրարտական թագավորները ունեին իրենց սեփական մշտական զորքը,որը կազմում էր բանակի կորիզը,բայց ուրարտական բանակի մեծ մասը կազմում էին երկրների ազատ բնակչությունը ՝աշխարհազորային հիմունքներով,որն ուներ իր հրամանատարը։Այդ հրամանատարը տվյալ մարզի կառավարիչն էր։Պատերազմի ժամանակ նրանք պարտավոր էին միանալ թագավորի զորքին։

Նվաճված ցեղերին հնազանդ պահելու,Ասորեստանի դեմ հաջող պայքար մղելու համար անհրաժեշտ էր զորամասեր նաև հպատակ ցեղերից։Այդ զորամասերը օգտագործում էին կայազորային ծառայության համար՝էթնիկական տարբեր ծագում ունեցող ցեղերի տերիտորիաներում։Զորքի հիմնական տեսակներն էին ռազմակառքերը ,հետևակը և հեծելազորը։Ռազմակառքերը և հեծելազորը <<արիստոկրատական>> տեսակներն էին և համալրվում էին իշխող և արտոնյալ դասակարգի ներկայացուցիչների կողմից,իսկ հետևակը՝ազատ համայնականներից։

Գերագույն հրամանատարը թագավորն էր,կար նաև առաջին և երկրորդ գլխավոր հրամանատարները՝տուրտանները։

Զենքի տեսակներն էին նետ ու աղեղը,սուրը,դաշույնը,տապարը,նիզակը,վահանը և սաղավարտը։

Ճարտարապետությունը։Ուրարտուում զարգացած էր ճարտարապետությունը և շինարարական տեխնիկան։Կառուցում էին քաղաքներ,տաճարներ,պալատներ,շենքեր և այլն։Քաղաքների միջնաբերդը և ամրոցները կառուցել են անմատչելի բլուրների վրա։

Թեյշեբաինի քաղաքի միջնաբերդը գրավել է շուրջ 4 հա․ տարածություն,շրջապատված է եղել 6-12մ․ բարձրություն ու 3մ․ լայնություն ունեցող պարիսպներով,որոնք գլխավոր մուտքի մոտ ունեցել են պաշտպանական աշտարակներ։Միջնաբերդի ներսի աղյուսներով պատրաստված շենքը բաղկացած էր 120-150 իրար հետ կապ չունեցող սենյակներից։Շենքը միհարկանի էր,բայց նրա կենտրոնական մասը ունեցել է 2 հարկ,որտեղ տեղավորվել են պաշտոնյաները,իսկ առաջին հարկում եղել են պահեստներ,մառաններ։

Համանման համակարգով են կառուցված ուրարտական միջնաբերդերից ու ամրոցներից շատերը։

Տուշպայի միջնաբերդը պատրաստված է լավ հղկված քարերից,իսկ Թոփրակ-կալայի տաճարը՝տարբեր գույնի սրբատաշ քարերից։

Էրեբունիի եռանկյունաձև միջնաբերդը շրջապատված է բազալտե հիմքի վրա հում աղյուսով շարված 15-20 մետր բարձրություն և 3մ․ լայնություն ունեցող ատամնավոր պարսպով։Միջնաբերդում գտնվում է Արգիշտի 1-ինի կառուցած պալատական համալիրը՝աշխարհիկ ու պաշտամունքային շենքերով,ցորենի մի խոշոր պահեստ,գինու մառան,բնակելի թաղամասի հետքեր։Շենքերը միհարկանի են՝առանց պատուհանների,հում աղյուսով շարված։Հրաշալի կոթող է պալատական սյունազարդ դահլիճը,Խալդ աստծուն նվիրված տաճարը,որոնց պատերը գեղազարդված են որսի,ռազմական ու կրոնական երթերի,կենաց ծառերի որմնանկարներով։

Մուսասիրի տաճարը ունեցել է երկթեք տանիք,քանդակներով և հոնիական ոճի 6 սյուներով գեղազարդված ճակատ։Այն հունական դասական ճարտարապետության նախատիպերից մեկն է։Մեզ է հասել միայն տաճարի քանդակի նկարը։Ուրարտացիները Վանում,Մանազկերտում,Հին Բայազետի մոտ և այլ վայրերում կառուցել են ժայռափոր բնակարաններ,դահլիճներ,որմնախորշեր,սանդուղքներ ,ջրանցքի թունելներ և այլն։

Որմնանկարչությունը։Պեղումները վկայում են,որ Ուրարտուում տարածված է եղել նաև որմնանկարչությունը։Արին-Բերդի պեղումներում 1950թ․ շինություններից մեկի պատերի սպիտակ ֆոնի վրա կապույտ ու կարմիր ներկերով արված հիանալի որմնանկարներ են հայտնաբերվել։Պատի վերին մասում տեղադրված էին շրջանակները՝ներգծված բազմաթիվ աստղերով,դրանից ներքև՝արմավազարդերն էին,դրա տակ՝աստիճանաձև փոքր աշտարակներ։

Կարմիր-բլուրում հայտնաբերվել են վերին հարկի սենյակները զարդարող որմնանկարներ։

Էրեբունի քաղաքի միջնաբերդի շինություններից մեկում հայտնաբերվել են նոր որմնանկարներ՝ուրարտական ռազմիկները՝գույնզգույն հագուստներով,հետաքրքիր հանդերձանքով։Այստեղ կան թագավորական որսի շքեղ տեսարաններ,Ուրարտուի ճաճանչափայլ թագավորը՝ մարտակառքի վրա,նետաձգության պատրաստ վիճակում,նրան շրջապատող տոհմիկները,հետևազորն ու այրուձին։Սրանք բոլորը որսի շներով հետապնդում են նժույգների,վայրի ցուլերի,առյուծների և ընձառյուծների։Կան նաև թփուտներում թաքնվող հորթուկի,կենդանուն պատառող կատաղած շների,սայլապանի պատկերներ։Որսի տեսարաններ են պատկերված Էրեբունիում հայտնաբերված բրոնզե գոտիների վրա։

Երվանդունիների արքայատոհմի հաստատումը,հայերի ընդվզումը ընդդեմ մարական գերիշխանության դեմ

Կիմմերների և սկյութների հարվածների տակ Ասորեստանը և Ուրարտուն անկում էին ապրում։Դրանով պետք է բացատրել Մեդիայի հաջողությունները։Նա հասավ մինչև Լյուդիայի սահմանը։

Ասորեստանի դեմ պայքար սկսեց նաև Բաբելոնը,որի արքա Նաբոպալասարը մինչև 616թ․ ապստամբել էր Ասորեստանի թագավոր Սինշարիշկունի(629-612թթ․Քա․) դեմ,որի ժամանակ մեդացիները բաբելոնացիների դաշնակիցներն էին,իսկ Մաննան և Եգիպտոսը Ասորեստանի դաշնակիցներն էին։

Եվսեբիոս Կեսարացու <<Եկեղեցական պատմությունում>>,որը սկիզբ է առնում պատմաբան Բերոսոսից, Բաբելոնի արքա Նաբոպալասարը դաշնակցել է Մեդիայի արքա Կիաքսարի հետ,որը նրան հնարավորություն է տվել արշավելու դեպի ասորեստանյան մայրաքաղաքներ Աշշուր և Նինվե։Կաբլինի տակ Նաբոպալասարը ջախջախում է ասորեստանյան զորքերին,ինչպես նաև մանայական զորքերին։Դրանից օգտվելով՝ Կիաքսարը 616-615թթ․ Մեդիային է միացնում Մանայի թագավորությունը,այնուհետև մոտենում է Ասորեստանի Աշուր քաղաքին,ավերում այն։

Այսպիսով,Մեդիան Ասորեստանի դեմ սկզբում հանդես եկավ որպես Բաբելոնի դաշնակից,այնուհետև ղեկավար։

614թ․ Աշուրի մոտ Կիաքսարն ու Նաբոպալասարը դաշինք են կնքում,որն ամրապնդվում է Բաբելոնի արքա Նաբոպալասարի որդի Նաբուգոդոնոսորի և մարաց արքայադստեր ամուսնությամբ։

Քա․ 612թ․ հուլիս-օգոստոս ամիսներին Նինվեի մոտ տեղի ունեցած 3 ճակատամարտերից հետո քաղաքը գրավվեց,Սինշարիշկունը իրեն նետեց այրվող պալատի բոցերի մեջ։Քա 610թ․ նվաճվեց Խառանը,իսկ 605թ․՝Կարքեմիշը։Դրանով Ասորեստանը կործանվեց։

Այդ ժամանակ հայկական ցեղերի կատարած նվաճումների հետևանքով քայքավել էին տոհմատիրական կարգերը և առաջացել էին ստրկատիրական հարաբերությունները։Ի հայտ եկան մի շարք հայկական պետական կազմավորումներ,որից միայն 2-ի մասին է մեզ տեղեկություններ հասել։

Արմե-Շուպրիայի թագավոր Պարույր Սկայորդին,ինչպես վկայում է Խորենացին,նույնպես մասնակցություն է ունեցել Նինվեի կործանմանը։

Ղափանցյանը գտնում է,որ <<Պարույր>> անունը ծագում է սկյութական Պարտատուա անունից։Հին հայկական աղբյուրներում նա հայտնի է նաև Պրոտոթիես-Պարույր անունով։

Այնուհետև Խորենացին վկայում է,որ Կիաքսարը(623-585թթ․Քա․), ի փոխհատուցումն նրա ցույց տված օգնության, Պարույրին ճանաչում է Հայաստանի թագավոր։Այսպիսով,Պարույրը դառնում է հայոց առաջին պսակավոր թագավորը։

Նորաստեղծ հայկական թագավորության առաջին տարիների մասին հետաքրքրություն է ներկայացնում բաբելոնյան <<Գեդդի ժամանակագրության>> տեքստի վերջավորությունը,որը վնասված տեղեր ունի։Ըստ այդ ժամանակագրության Բաբելոնի արքա Նաբոպալսարը օգնության է գնում Խառանի կայազորին,որը շրջապատված էր եգիպտական և ասորեստանյան զորքերի կողմից։Ասորեստանի արքա Աշշուրբալլիտ 2-րդը,վախենալով շրջապատումից փախչում է Իզալա երկիրը՝այնտեղից Կարքեմիշ գնալու մտադրությամբ։Նաբոպալասարը ավերում է Իզալան և հյուսիսում հասնում մինչև Ուրաշտուի տարածքը։Այդ տարածքը արդեն գտնվում էր Արմե-Շուպրիա հայկական պետական կազմավորման տիրապետության տակ։Բաբելացիները, հետապնդելով Աշշուրբալիտ 2-ին, ներխուժում են <<ուրարտական գավառը>>՝ Քա․ 608թ․։ Բեհիստունյան արձանագրությունում Ուրաշտու ասելով նկատի ունեին Արմինան։<<Գեդդի ժամանակագրությունում>> Ուրաշտու անվան տակ հանդես է գալիս Արմե-Շուպրիան։

Քա․ 609թ․ հայկական ցեղերը մարերի հետ դաշնակցած Ուրարտուի մայրաքաղաք Տուշպան գրավելուց հետո այնտեղ հիմնում են 2-րդ պետական միավորումը,որտեղ գահ են բարձրանում Երվանդունի տոհմի ավագանու ներկայացուցիչները։Այս տոհմի ձեռքն է անցնում Ուրարտուի զգալի մասը՝այդ թվում Տուշպա-Վանը,որը հետագայում վերանվանվում է Երվանդունիք։Այսպիսով,Երվանդունի տոհմը նախապես գերիշխել է Վանում և նրան կից Հայոց ձորում։

Թովմա Արծրունին իր <<Արծրունյաց տան պատմության>> մեջ Վանը անվանում է Երվանդավան։Նույն կերպ է անվանում Վանը նաև մատենադարանում պահպանված 2 ձեռագրերի մեջ։

Հետագայում Արմե-Շուպրիան և Բիայնիլին միավորվում են և կազմում են Հայկական թագավորություն,որը կոչվեց Հայք՝հայերի մոտ,օտարների մոտ՝Արմենիա,Արմինա։

Եթե Ուրարտուն բռնի ուժով ստեղծված պետություն էր,այդ պատճառով էլ չկարողացավ երկար գոյություն ունենալ,ապա հին հայկական պետությունը (Քա․ 6-րդ դարի սկիզբ) տարածքային կազմակերպությունների տարերային միավորման արդյունք էր։

Քսենոֆոնի <<Կյուրեպեդիայում>> նշվում է Հայկական թագավորության տարածքը՝Մարաստանից մինչև Փոքր և Բարձր Հայքի լեռները՝իր մեջ ներառելով Աղձնիքը,Կորճայքը,Ծոփքը․Վանա լճի հարավային մասը,Վասպուրականը,Տուրուբերանը․Բարձր Հայքը և Փոքր Հայքը։Հետագայում՝ 5-րդ դարում Քա․ Երվանդունիները իրենց են միացնում Արարատյան դաշտը,Սյունիքը և Շիրակը։Երվանդունիների մայրաքաղաքը Տուշպա-Վանն էր․իսկ երկրորդ կարևոր կենտրոնը՝Անի-Կամախը։

Կա վարկած,որ Երվանդունիների դինաստիան ծագել է Մուսասիրից։Պլինիոսը այդտեղ հիշատակում է Օրոանդների ցեղը։Մուսասիրը սահմանակից էր Մատիենեին։Մատիենեում է ծագել ոչ միայն հին հայկական դինաստիաները,այլև Մեդական ու Աքեմենյան տոհմը։

Հայոց ձոր գավառի ժառանգական իշխանությունը՝Երվանդունիները,գոյություն ունեին դեռևս Քա․ 7-րդ դարում։

Այսպիսով,հայկական պետության սահմանները ընդգրկում են այն տարածությունը,որոնք ընդգրկվել են հայ ժողովրդի կազմավորման պրոցեսի մեջ։Առաջին փուլը նշանավորվում է Հայասա Ազզին՝կենտրոնը Երզնկայի դաշտ,հայկական էթնոսի գլխավորությամբ,երկրորդ փուլը՝արմեի գերակշռությամբ,կենտրոնը Արմե-Շուպրիա,իսկ հայկական էթնոսի տարածման երրորդ փուլը հանդիսացավ Վանը,որտեղ 6-րդ դարի սկզբին տիրապետող էր դառնում հայ-արմենները։Հայ ժողովրդի տարածման չորրորդ փուլը նշանավորում է Արարատյան դաշտը։Ահա այս չորս վայրերի գոյությամբ էր պայմանավորված հայ ժողովրդի կազմավորումը։

Քա․ 7-6-րդ դարերում հայ-մեդական փոխհարաբերությունները ընթացել են 3 շրջանով։

Առաջին շրջանը բնորոշվում է դաշնակցային հարաբերություններով,հայկական ցեղերի առաջնորդները մասնակցում էին մեդական թագավորների ռազմական արշավանքներին։Առանձին դինաստիաներ իրենց ցեղակիցների վրա ճանաչվում են թագավորներ։Մեդիայի և հայերի դաշինքը ուղղված էր Ուրարտուի և Ասորեստանի դեմ։Այդ ընթացքում տարածվում էր հայ էթնոսը Հայկական լեռնաշխարհում։Մեդիայի՝Լյուդիայի դեմ մղած պատերազմը(Քա․589-585թթ․) և հաղթանակը պայմանավորված էր թիկունքի ապահովմամբ։

Երկրորդ շրջանը բնորոշվում է նրանով,որ Մեդիան կեղեքում էր երեկվա դաշնակիցներին։Երբ Մեդիան տիրեց Արաքսի հովտում և Միջագետքում գտնված հաղորդակցության ուղիներին,Հայաստանը պետք է ճանաչեր նրա իշխանությունը։

Առաջացան թշնամական հարաբերություններ,Հայաստանը առիթի էր սպասում ապստամբելու համար։

Երրորդ շրջանը չհասավ իր ավարտին։Մեդական պետությունը սկսեց քայքայվել։

<<Կյուրեպեդիայում>> և Խորենացու <<Հայոց պատմությունում>> տեղեկություններ կան հայերի մղած պայքարի մասին։

Կիաքսարին հաջորդած Աստիագեսը(Աժդահակ) (Քա․585-550․թթ) հարձակվում է Հայաստանի վրա՝իրեն ենթարկելու համար։Երվանդ առաջինը պարտվելով՝ստիպված է լինում ընդունել Աստիագեսի իշխանությունը և նրան վճարել 50 տաղանդ և պետք է պատերազմի դեպքում իր զորքի մի մասով մասնակցեր նրա մղած կռիվներին։

Հետագայում օգտվելով Մեդիայի և Բաբելոնիայի միջև մղվող պայքարից,Երվանդ 1-ինը ապստամբում է և սկսում ամրություններ կառուցել։Սակայն այդ ապստամբությունը ճնշում է Աժդահակի զորահրամանատար Կյուրոսը։

Երբ Երվանդ 1-ինը լսում է Կյուրոսի մոտենալու մասին,իր որդի Շավարշին ուղարկում է ապահով վայր,իսկ ինքը խորամանկությամբ ձերբակալվում է։Բայց Երվանդի մյուս որդի Տիգրանը Կյուրոսի որսընկերն էր,այդ պատճառով էլ հաշտություն է կնքվում 100 տաղանդ հարկ վճարելու պայմանով։

Հայաստանը ուներ 40 000 հետևազոր,8 հզ․ հեծյալ,3000 արծաթ տաղանդ։Կյուրոսը վերցնում է 4 հզ․ հեծելազոր և 20 հզ․ հետևակ՝մարերին օգնելու համար։

Կյուրոսը կարգավորում է նաև հայերի և խալդայների միջև փոխհարաբերությունները։Խալդայները բնակվում էին Փոքր Հայքի և Պոնտոսի լեռնային շրջաններում գտնվող Խալդիկա կոչվող երկրում։Դա վկայում է,որ Հայաստանը ընդգրկում էր նաև Փոքր Հայքը և Բարձր Հայքը 6-րդ դարի սկզբում։

Մարկվարտը և Մանանդյանը խալդայներին նույնացնում են ուրարտացիների հետ,որը սխալ է։

Աքեմենյան Պարսկաստանի հիմնումը։Տիգրան Երվանդյանը որպես Կյուրոս Մեծի դաշնակից։Օգտվելով Մարաստանի ներքին հակասություններից Պարսքի թագավոր Կյուրոսը ապստամբեց 553թ․ և 550թ․ հաղթանակ տարավ,իսկ Աստիագեսը գերի ընկավ։Կյուրոսը գրավում է Էկբատանը,որին նպաստում է մարական բանակի ներսում ծագած ապստամբությունը։

Կյուրոսը Աքեմենյան տոհմից էր,ուստի նրա հիմնած պետությունը կոչվում է Աքեմենյան Պարսկաստան։

Մարերի դեմ պայքարին աջակցում են նաև հայերը։Տիգրան Երվանդյանը և Կյուրոսը դաշինք են կնքում,որը վտանգավոր էր Մարաստանի համար,ուստի Աժդահակը փորձում էր խարխլել այն,բայց չի հաջողվում։Տիգրանը նույնպես ապստամբություն է բարձրացնում,որը պսակվում է հաղթանակով։Հայաստանը հույս ուներ անկախություն ձեռք բերել,բայց նա ընդունում է Աքեմենյանների գերիշխանությունը՝նրան հարկ վճարելու պայմանով։Մարական գերիշխանությունը փոխարինվում է պարսկականով։

Կյուրոսին և նրա որդուն Կամբյուսեսին հաջողվում է պարտության մատնել իր դեմ ուղղված եռյակ դաշինքին՝Եգիպտոս,Լյուդիա,Բաբելոն։Կյուրոսը(550-529թթ․) 546թ․ նվաճում է Փոքր Ասիան,538թ․՝Բաբելոնը,իսկ նրա որդի Կամբյուսեսը(529-522թթ․)՝Եգիպտոսը՝525թ․։Հայկական զորքերը Տիգրանի և Էմբասի գլխավորությամբ մասնակցել են Բաբելոնի գրավմանը։

Տերության կենտրոնում մոգ Գաումատայի գլխավորությամբ ապստամբություն ծագեց։Գաումատան ներկայացել էր որպես Կամբյուսեսի եղբայր՝Բարդիան,մինչդեռ վերջինիս Կամբյուսեսը սպանել էր եգիպտական արշավանքի նախօրեին։Կամբյուսեսի անակնկալ մահը ամրապնդեց նրա դիրքերը։Նա երկրում բարեփոխումներ կատարեց։Քա․522թ․ Վշտապսի որդի Դարեհը սպանեց Գաումատային և գահ բարձրացավ(Քա․522-486թթ․)

Այսպիսով, Հայաստանը ինչպես Մարաստանի,այնպես էլ Պարսկաստանի նկատմամբ ունեցած իր հարկային ու զինվորական պարտավորություններին,պահպանում էր տնտեսական,կրոնական,լեզվական,պետական-կառավարչական ներքին ինքնուրույնությունը։

Դարեհ 1-ինը և նրա ռեֆորմները։Հայերի ապստամբությունն ընդդեմ պարսկական գերիշխանության։Դարեհի իշխանության առաջին իսկ տարիներին՝522-520թթ․ ապստամբություններ է տեղի ունենում նրա դեմ,որին անմասն չեն մնում նաև հայերը։Սակայն Դարեհին հաջողվեց ճնշել այդ ապստամբությունը,որի մասին են պատմում նրա թողած Բեհիստունյան (Աստծո տուն) արձանագրությունը՝Քիրմանշահից ոչ հեռու ժայռի վրա։Այստեղ նա հայերի մասին պատմում է այն,որ ինքը հայազգի Դադարշիշի գլխավորությամբ զորք է ուղարկում Արմինա(հին պարսկերեն) կամ Ուրաշտու(բաբելոներեն)։

Դադարշիշը մղեց 3 ճակատամարտ․Զուզա ավանի,Տիգրա բերդի,Ուհիամա բերդի։ Ուհիամա բերդի մոտ տեղի ունեցած ճակատամարտը,ըստ Դարեհի, ավարտվեց պարսիկների հաղթանակով։Այնուհետև նա պարսիկ զորավար Վահումիսային ուղարկեց Հայաստան,որը Իզալա երկրում և Աուտիյարա գավառում պարտության մատնեց հայերին։

Պարզվում է,որ առաջին երեք ճակատամարտում հայերը հաղթանակ են տարել,քանի որ 4-րդ ճակատամարտը տեղի է ունեցել Հայաստանից դուրս՝Հյուսիսային Միջագետքում։

Զուզայի ճակատամարտը տեղի ունեցավ 521թ․ մայիսի 21-ին,երկրորդը մայիսի 31-ին, երրորդը հունիսի 21-ին,չորրորդը դեկտեմբերի 31-ին,հինգերորդը 520թ․ հունիսի 12-ին։

Պարսիկների կրած պարտությունն էր պատճառը,որ Դարեհ 1-ինը ստիպված էր փոխել իր զորավարին։Հայազգի Դադարշիշ անունի վկայությունը ապացուցում է այն մասին,որ հայերը բարձր դիրք են ունեցել պարսկական արքունիքում։

Դարեհ 1-ինը ձեռնարկում է մի շարք ռեֆորմներ՝ապստամբությունը ճնշելուց հետո։Դրա նպատակն էր ամրապնդել կենտրոնական իշխանությունը։

Իր երկիրը բաժանեց 20 սատրապությունների,որտեղ ղեկավար էին նշանակվում սատրապները։Նրանք օժտված էին դատական,վարչական անսահմանափակ իշխանությամբ,պետք է զբաղվեին հարկահավաքությամբ և այլն։Դարեհը ամրապնդեց բանակը։Թագավորը,արքունիքի բարձրաստիճան անդամները ունեին տերության տարբեր վայրերում ընդարձակ տնտեսություններ,որտեղ աշխատող մարդիկ կոչվում էին մանիյա կամ գրդա։

Հայաստանը ընդգրկում էր 13-րդ և 18-րդ սատրապությունները։13-րդ սատրապությունը ընդգրկում էին հայերին,պատյուկներին և նրանց հարևան ցեղերին,իսկ 18-րդը՝ալարոդներին,սայսպերներին և մատիեներին։13-րդ սատրապությունը ընդգրկում էր Հայկական Պարից հարավ ընկած Հայաստանի տերիտորիան՝այդ թվում Փոքր Հայքը և Ծոփքը։Ամեն մի սատրապության համար նա սահմանում է կայուն հարկեր։Հերոդոտը վկայում է,որ 13-րդ սատրապությունը Պարսկաստանին վճարում էր 400 արծաթ տաղանդ,իսկ 18-րդը՝200 արծաթ տաղանդ,20 000 ձիու քուռակ։

Աքեմենյան արքաներից մեզ հասած արձանագրությունները առանձին-առանձին չեն հիշատակում 13-րդ և 18-րդ սատրապությունները։Սա վկայում է այն մասին,որ Հայկական լեռնաշխարհը հանդես է գալիս որպես միասնական Արմինա կամ Ուրաշտու անվան տակ և ընկալվում էր որպես միասնական Հայաստան,որը նախկին ուրարտական պետության ժառանգորդն էր։

Հայերը Դարեհի բանակում,ինչպես նաև մյուս արքանների բանակներում մասնակցում էին նրանց վարած պատերազմներին։Քսերքսեսի բանակում,որը Քա․480թ․ արշավեց Հունաստան,հայերը զինված էին փռյուգիացիների նման և նրանց ղեկավարն էր Արտոքմեսը,որն ամուսնացած էր Դարեհի աղջկա հետ։

Շրջագայությունների ժամանակ արագ զորքեր տեղափոխելու նպատակով Դարեհ 1-ինը մայրաքաղաք Շոշից(Սուզա) մինչև Սարդես կառուցում է <<Արքայական ճանապարհը>>,որը ուներ 2400 կմ․,որի վրա տեղակայված էր կայաններ,փոստեր և այլն։Սատրապները,որոնց տարածքով էր անցնում այս ճանապարհը,պարտավոր էին ապահովել ճանապարհների անվտանգ երթևեկությունը։Այս ճանապարհը նպաստում էր առևտրի զարգացմանը։<<Արքայական ճանապարհի>> 330կմ․ երկարությունը անցնում էր Հայաստանի հարավային նահանգների՝Աղձնիքի և Ծոփքի վրայով։Այն նպաստեց նաև հայ ժողովրդի կազմավորման պրոցեսի արագացմանը։

Դարեհ 1-ինը մտցրեց նաև միասնական դրամ՝դահեկանը։

13-րդ սատրապության կենտրոնը եղել է Վանը,քանի որ այնտեղ պահպանվել է Քսերքսեսի թողած մի արձանագրություն։

Հայաստանն ըստ Քսենոֆոնի

Աքեմենյան ժամանակաշրջանում արմենների մասին կարևոր աղբյուր է հանդիսանում Քսենոֆոնի <<Անաբասիս>> աշխատությունը։Պարսից արքայազն Կյուրոս Կրտսերը Քա․ 401թ․ ապստամբել էր իր եղբոր՝պարսից արքա Արտաքսերքսես 2-րդի դեմ(404-358թթ․Քա․) գահը գրավելու համար։Կյուրոս Կրտսերը փոքրասիական բոլոր սատրապությունների կառավարիչն էր։Հույները հաղթանակի դեպքում նոր թագավորից զիջումներ ստանալու նպատակով ուղարկում են վարձկաններից կազմված 10 հազարանոց զորաբանակ։Բայց Կունաքսայի մոտ տեղի ունեցած ճակատամարտում Կյուրոս Կրտսերը պարտություն է կրում ու սպանվում։Հույները ստիպված Բաբելոնի մոտից Միջագետքի,Կորդվաց աշխարհի,Հայաստանի և Տրապիզոնի վրայով վերադառնում են Հունաստան։Այս նահանջը նկարագրել է հունական զորքի մեջ գտնվող պատմագիր Քսենոֆոնը իր <<Անաբասիս>> աշխատության մեջ։Այն արժեքավոր տեղեկություններ է պարունակում Հայաստանի մասին։Ըստ Քսենոֆոնի,Հայաստանը գտնվում էր Օրոնտեսի,այսինքն Երվանդի իշխանության տակ։

Հույները Կորդուխների երկրի վրայով անցնելուց հետո հասնում են Կենտրիտես(Բոհտան-սու,Արևելյան Տիգրիս) գետին,որը Հայաստանը և Կորդուխների երկիրը բաժանում էր իրարից։Կորդուխների երկրում գիշերելուց հետո հույները առավոտյան գետի մյուս ափին տեսնում են զինված ձիավորների և հետևակ զորքերի,որոնց նպատակն էր՝թույլ չտալ հույներին անցնել գետը և մտնել Հայաստան։Մեծ վահաններով ու երկար նիզակներով զինված այս զորքը Օրոնտես-Երվանդի զորքն էր՝կազմված հայերից,վարձկան մարդերից ու Խալդայներից։Կորդուխների հետ կռվի պատճառով հայկական ափի մոտ գյուղեր չկային։5 փարսաղ (մոտ 25կմ․) անցնելուց հետո հույները Սղերդի կամ Ռեդվանի շրջանում հանդիպում են մի մեծ գյուղի,որը սատրապի համար ուներ ապարանք-ամրոց,իսկ տները՝մեծ աշտարակներ,գյուղը առատ էր կենսամթերքով։Պետք է նշել, որ Երվանդը ամուսնացած էր պարսից արքայադուստր Հռոդոգունեի հետ։

Հույները այստեղից անցնելով մոտ 125կմ․ իջնում են Մշո դաշտը,հասնում Տելեոբաս(Մեղրագետ) գետին ,որից սկսած՝երկիրը կոչվում էր Արևմտյան Հայաստան,որի կառավարիչը Տիրիբազն էր։Նա ուներ պարսից արքային՝Արտաքսերքսես 2-րդին,ձի նստեցնելու հատուկ արտոնություն։Տիրիբազը բանակցություններ էր վարում հույն զորքի հրամանատարի հետ և պայման կապում,որ հույները պետք է վառեին հայկական գյուղերը,իսկ կենսամթերքը վերցնել այնքան ,որքան անհրաժեշտ եր իրենց։Տելեոբաս գետից հետո հույները հասնում են մի ապարանք-ամրոցի։Նրանց հետևում էր Տիրիբազը։Տեղացող առատ ձյան պատճառով հույները տեղավորվում են շրջակա գյուղերում,որտեղ առատ մթերքներ կար։Տիրիբազի հարձակումից վախենալով,հույն զորքի հրամանատարը որոշում է մի տեղ հավաքել գյուղերում ցրված զորքին,սակայն ձյան և ցրտի պատճառով զորքը ստիպված նորից է ցրվում շրջակա գյուղերը։Հակառակ պայմանի ,հույները այրել էին տները։Հույները ձերբակալված մի պարսիկից տեղեկանում են ,որ Տիրիբազը փորձում է լեռնանցքում հարձակվել նրանց վրա,ուստի իրենք են նախահարձակ լինում և փախուստի մատնում Տիրիբազին։Նրանք գերում են Տիրիբազի վրանը,որի մեջ գտնվում էին արծաթե ոտքերով գահույքներ ու ըմպանակներ,գերում են նաև Տիրիբազի հարազատներին ու մատռվակներին։Դրանից հետո հույները վախենում են,որ Տիրիբազը կարող է գրավել լեռնանցքը,ուստի ուղեկիցների միջոցով կարողանում են խոր ձյան միջով անցնել այն և գրավել լեռնանցքը։

Դրանից հետո հույները մոտ 75կմ․ անմարդաբնակ վայրով առաջ են շարժվում և հասնում են Արածանի գետին,որն անցնում են մինչև գոտկատեղը ջուր դառնալով։Մեծ կորուստներից հետո հույները հասնում են մի ամրություն ունեցող գյուղի։Այստեղ տները գետնափոր էին,մարդիկ մուտքով ցած էին իջնում սանդուղքներով։Տներում մարդկանց հետ միասին ապրում էին նաև ընտանի կենդանիներ,որոնց մուտքը նեքևից էր։Այստեղ կային ցորեն,գարի,ինչպես նաև գարեջուր,որը Քսենոֆոնը անվանում է <<գարուց պատրաստված գինի>>:Այն խմում էին կարասների մեջ դրված եղեգներով՝ծծելու միջոցով։Այն շատ թունդ էր,եթե ջուր չէին խառնում,իսկ սովոր մարդու համար այն ախորժելի էր։

Այնուհետև Քսենոֆոնը լինում է մի շարք գյուղերում,որտեղ առատ էր սննդամթերքը և գինին։Հույները հայկական այս գյուղերում 7 օր մնալուց հետո Ֆասիս,Հարբազոս ու ճորոխ գետերի երկայնքով շարժվելով անցնում են փասիաների,տաոխների,խալյուբների,սկյութների և այլ ցեղերի երկրների վրայով,հասնում են Տրապիզոն,որտեղից էլ գնում են Հունաստան։

Քսենոֆոնի նկարագրությունից երևում է,որ 5-րդ դարի վերջում Հայկական լեռնաշխարհում ապրող բազմաթիվ ցեղեր միաձուլվել էին հայերի հետ։Դրա մասին են վկայում այն,որ ամենուրեք հանդիպում էին հայկական գյուղեր։Սակայն կային իրենց ինքնուրույնությունը պահպանած ցեղեր,որոնք հետագայում ձուլվել էին հայերի հետ՝մարդերը,փասիաները,տաոխները,որոնց անունից են առաջացել պատմական Հայաստանի Մարդաստան,Մարդաղի,Մարդպետունի,Բասեն և Տայք գավառի անունները։Պատմագիտական գրեթե բոլոր աշխատություններում Օրոնտեսին անվանել են Արևելյան Հայաստանի,իսկ Տիրիբազին Արևմտյան Հայաստանի կառավարիչ։Սակայն պարզվում է,որ Օրոնտեսը եղել է Հայաստանի սատրապը,իսկ Տիրիբազը եղել է Արևմտյան Հայաստանի կառավարիչը։Երվանդը ծագում էր Երվանդունի տոհմից։

Քսենոֆոնի վկայությունից երևում է,որ Օրոնտեսի և Արտուխասի զորքերում պարսիկներ չեն եղել և զորքի հիմնական մասը բաղկացած էր հայերից։Այստեղից երևում է,որ Երվանդը եղել է Հայաստանի թագավորը,միաժամանակ պարսից սատրապի ֆունկցիա է կատարել։Երվանդը և Արտուխասը անկասկած հայեր էին,քանի որ ոչ մի պարսիկ սատրապ չէր հենվի միայն հայկական զորքերի վրա։Հայտնի է,որ սատրապի պաշտոնում երբեմն նշանակվում էր տեղական ծագում ունեցող ներկայացուցիչ։Այդպես է եղել Եգիպտոսում և ինչպես պարզվում է,նաև Հայաստանում։Երբեմն Օրոնտես-Երվանդ 2-րդը Երվանդունի տոհմի հայ թագավորներից էր։Բայցի այդ,հայ ժողովրդի կազմավորումը պետք է տեղի ունենար անկախ պետականության ժամանակ։

Արևելյան Հայաստանը ընդգրկում էր Կորճեք և Աղձնիք նահանգները,Վանա լճի ավազանը և Ծոփքը,իսկ Արևմտյան Հայաստանը՝Տարոնը,Բագրևանդը,Բասենը,Բարձր Հայքը և Փոքր Հայքը։

Հայաստանի թագավոր-սատրապը Օրոնտես-Երվանդն էր,իսկ Արևմտյան Հայաստանի կուսակալը՝Տիրիբազը,որը Երվանդի օգնականն էր։Հավանաբար Արտուխասը եղել է Արևելյան Հայաստանի կուսակալը կամ զորքի հրամանատարը։Հայկական ընդհանուր սատրապության կենտրոնը հավանաբար շարունակում էր մնալ Վանը,իսկ տարբեր վայրերում կային սատրապի նստավայր-ապարանքներ։

Այսպիսով,Քսենոֆոնը հարուստ տեղեկություններ է հաղորդում Հայաստանի տնտեսության տարբեր ճյուղերի՝անասնապահության,երկրագործության և այլնի մասին։Զարգացած էր ձիաբուծությունը։Ձիերը պարսկականից փոքր էին,բայց ավելի կայտառ էին։Ձիերը հիմնականում բուծվում էին տարեկան 20 հզ․ նժույգ պարսից արքային տալու համար։Անասնապահությունը զարգացավ խալդայների հետ վեճերը կարգավորելուց հետո։Հերոդոտը Հայաստանը անվանվում է <<անասուններով հարուստ ժողովուրդ>> ։Քսենոֆոնը իր ծերացած ձին տալիս է գյուղապետին,որպեսզի նա զոհ բերի արևին,իսկ փոխարենը վերցնում է ձիաքուռակներից մեկը։Արմենները եղել են նստակյաց ու հողագործ ժողովուրդ;

Ալեքսանդր Մակեդոնացու արշավանքները և Հայաստանը

Պարսկաստանը սատրապների ապստամբությունների,գահակալական կռիվների ու ներքին հակասությունների պատճառով Քա․ 4-րդ դարի կեսից թուլանում էր,որը որոշ չափով կապված էր նաև տնտեսական կյանքի հետամնացության հետ։Հույները վաղուց ձգտում էին նվաճել Փոքր Ասիան և Արևելքի մյուս երկրները։Դեռևս Քա․ 395թ․ Սպարտայի թագավոր Ագեզիլաոսը փորձ էր արել արշավելու Պարսկաստան,սակայն նրանք ստիպված հետ դարձան բուն Հունաստանում պարսիկների կողմից նրա հակառակորդներին ոտքի հանելու պատճառով։Մակեդոնիան՝Բալկանյան թերակղզու հյուսիսային մասում,տնտեսական,քաղաքական ու մշակութային տեսակետից թույլ էր։Այն սկսեց ուժեղանալ Ֆիլիպ 2-րդի(359-336թթ․Քա․) ժամանակ,որը իրեն ենթարկեցրեց Հունաստանը։Քա․ 336թ․ Ֆիլիպ 2-րդը սպանվում է,երբ պատրաստվում էր հարձակվել Պարսկաստանի վրա։Նրան հաջորդում է իր որդի Ալեքսանդրը(336- 323թթ․Քա․),որը եղել է Արիստոտելի աշակերտը։Քա․ 334թ․ հունա-մակեդոնական զորքերը ներխուժեցին Փոքր Ասիա և պատերազմ սկսեցին Պարսկաստանի դեմ։Քա․ 334թ․ Մարմարա ծովը թափվող Գրանիկ գետի մոտ ճակատամարտ տեղի ունեցավ հունա-մակեդոնական և պարսկական զորքերի միջև,որտեղ պարսկական զորքերը պարտություն կրեցին։Քա․ 333թ․ Կիլիկիայի Իսոս քաղաքի մոտ նորից հանդիպեցին իրար հունա-մակեդոնական և պարսկական զորքերը։Դարեհ 3-րդը (Քա․336-331թթ․),որը մինչև պարսից արքա դառնալը Հայաստանի սատրապն էր՝Կոդոմանոս անունով,անձամբ մասնակցում էր ճակատամարտին։Սակայն կրած պարտությունից հետո նա փախուստի դիմեց՝իր մորը,կնոջը և զավակներին թողնելով թշնամու ձեռքում։

Այս հաղթանակից հետո Մակեդոնացին գրավեց Եգիպտոսը,իրեն հռչակեց եգիպտական աստված Ամոնի որդի և փարավոնների ժառանգը,հիմնադրեց Ալեքսանդրիան։Մինչ այդ Դարեհը բազմաթիվ առաջարկներ էր արել հաշտության մասին,բայց մերժում էր ստացել։Ալեքսանդրը Ասորեստանի Գավգամելա կոչվող վայրում Քա․ 331թ․ վճռական հաղթական տարավ Դարեհի նկատմամբ։Այս ճակատամարտին մասնակցել են հայկական զորքերը՝Երվանդի և Միթրաուստեսի գլխավորությամբ։Պարսից արքայի սատրապները սպանեցին Դարեհ 3-րդին։

Դրանից հետո Ալեքսանդրը գրավեց Միջին Ասիան,շարժվեց դեպի Հնդկաստան,բայց զինվորների պահանջով վերադարձավ ու հաստատվեց Բաբելոնում,որը նրա տերության մայրաքաղաքն էր։Ալեքսանդրի արշավանքները ավարտվեցին Քա․ 324թ․։Նրա ստեղծած վիթխարի տերությունը ձգվում էր Դանուբ գետից մինչև Գանգես և Սև ծովից ու Միջին Ասիայից մինչև մինչև Եթովպիա։

Այս արշավանքի ընթացքում Ալեքսանդրը Հայաստան չի մտնում։Գավգամելայի ճակատամարտից հետո,Երվանդը և Միթրաուստեսը,որոնք դուրս էին բերել 40․ 000 հետևակ և 7000 հեծյալ զորք,վերադառնում են Հայաստան։Ալեքսանդրը Հայաստանի սատրապ է նշանակում Միթրեն(Միհրան) անունով մի պարսիկի,որը դավաճանաբար իրեն էր հանձնել Սարդեսի ամրոցը։Սա ձևական էր,որովհետև Միհրանը չէր կարողացել մտնել Հայաստան և հաստատվել սատրապի պաշտոնում։

Ալեքսանդրը Մենոն զորավարի գլխավորությամբ մի բանակ է ուղարկում Հայաստան՝Սպերի ոսկու հանքերը գրավելու համար,սակայն այս զորքը պարտություն է կրում,իսկ Մենոնը սպանվում։Սա ևս ապացուցում է այն մասին,որ Գավգամելայի ճակատամարտից հետո Հայաստանը չի ենթարկվել Մակեդոնացուն։

Բացի այդ, Ալեքսանդր Մակեդոնացու մահից հետո(323թ․ Քա․) նրա տերությունը 3 անգամ բաժանվեց նրա զորավարների կողմից։Առաջին բաժանումը կատարվեց Քա․ 323թ․ Բաբելոնում,երկրորդը Քա․321թ․ Տրիպարադիսում և Քա․ 315թ․ Պերսեոպոլիսում։Ուշագրավ է,որ այս բաժանումների ժամանակ Հայաստանը չի հիշատակվում։

Գավգամելայի ճակատամարտից հետո Երվանդ 3-րդը և Միթրաուստեսը օգտվեցին Մակեդոնացու՝Միջին Ասիայում և Հնդկաստանում զբաղված լինելու հանգամանքից։Երվանդ 3-րդը իրեն անկախ է հայտարարում Մեծ Հայքում,իսկ Միթրաուստեսը՝Փոքր Հայքում։

Մեծ Հայքը ընդգրկում էր Աղձնիք և Կորճայք նահանգները,Վանա լճի ավազանը։Մեծ Հայքը վերելք էր ապրում Մակեդոնացու զորավարների,հելլենիստական պետությունների միջև պատերազմ մղվելու ժամանակ։4-րդ դարի վերջում կամ 3-րդ դարի սկզբում Քա․ Մեծ Հայքի մայրաքաղաքը դառնում է Արմավիրը։Այս ժամանակից սկսած Արարատյան դաշտը դառնում է Հայաստանի քաղաքական,տնեսական ու մշակութային կենտրոնը։3-րդ դարում Հայաստանի տնտեսական,հասարակական կյանքում փոփոխություններ են տեղի ունենում,որը պայմանավորված էր հելլենիստական երկրների հետ ազդեցությամբ։

Երվանդ 4-րդ Վերջինը(մոտ 220-201թթ․Քա․) կառուցում է Արաքս և Ախուրյան գետերի խառնարանի մոտ Երվանդաշատը,այստեղ է տեղափոխում արքունիքը։Միջնաբերդը ամրացնում է պարիսպներով,որոնց մեջ դնում է պղնձե դռներ,սանդուխքներ։Ախուրյան գետի ձախ ափին կառուցում է Երվանդակերտ դաստակերտը և Բագարանը,այստեղ է տեղափոխում հեթանոս աստվածների արձանները Արմավիրից։Իր եղբայր Երվազին նշանակում է քրմապետ։3-րդ դարում են առաջանում նաև Երվանդավան,Նախճավան,Վարդգեսավան(հետո՝Վաղարշապատ),Երազգավորս և այլ քաղաքատիպ ավանները։

Մեծ Հայքի գյուղատնեսությունը,անասնապահությունը,արհեստագործությունը բուռն զարգացում է ապրում,զարգանում է առևտուրը և քաղաքները,որին նպաստում էր սելևկյանների մայրաքաղաք Սելևկյայից դուրս եկող և Միջագետքի,Մարաստանի ու Արարատյան դաշտի վրայով դեպի Սև ծով գնացող առևտրական ճանապարհը։Մեծ Հայքում հայտնաբերվել են հին դրամներ։Այդպիսի դրամներ են հայտնաբերվել Սիսիանում,Երևանում,Ղարաբաղում և այլուր։Դրանց մեջ կան Մակեդոնացու,ինչպես նաև 3-րդ դ և 2-րդ դարի առաջին կեսում իշխած սելևկյան պարթևական,պոնտական,կապադովկյան թագավորների անունից կտրված ոսկե, արծաթե և պղնձյա դրամներ։

Արմավիրում գտնված հունարեն արձանագրության մեջ Մեծ Հայքը անվանված է <<գեղեցիկ երկիր Արմենիա>>։Սրանք ցույց են տալիս,որ Մեծ Հայքի ստրկատիրական վերնախավում տարածված էր հելլենիստական մշակույթը քաղաքները կառուցված են հելլենիստական ոճով։

Մեծ Հայքի աջակցությամբ Արիարաթ 2-րդը գրավում է Կապադովկիան և հիմնում է թագավորություն,իսկ Միհրդատ 1-ինը հիմնում է Պոնտական թագավորությունը,որոնք արևմուտքից պատնեշի դեր են կատարում Հայաստանի համար։

Փոքր Հայք։Գավգամելայի ճակատամարտից հետո Հայկական Լեռնաշխարհի հյուսիս-արևմտյան մասում հիմնվում է Փոքր Հայքի թագավորությունը՝Միթրաուստեսի կողմից,որն ընդգրկում էր Եփրատ և Գայլ գետերի վերին հոսանքների միջև ընկած տերիտորիան։Արևելքից սահմանակից էր Մեծ Հայքին,արևմուտքից և հյուսիսից Պոնտոսին,իսկ հարավից՝Ծոփքին և Կապադովկիային։2-րդ դարի սկզբում Քա․ Փոքր Հայքը իրեն ենթարկեցրեց խալդայներին և տիբարեններին։

Քա․ 322թ․ հունա-մակեդոնական զորքերը գրավում են Կապադովկիան,Պաֆլագոնիան,Սև ծովի մոտակա շրջանները,Փոքր Հայքը միացնում են Մակեդոնացու քարտուղար Եվմենոսի սատրապությանը,որը այստեղ կառավարիչ է նշանակում Նեոպտողեմեոսին։Վերջինիս վարած դաժան քաղաքականության հետևանքով հայերը ապստամբություն են բարձրացնում։Միայն Եվմենոսի միջամտության շնորհիվ հնարավոր է լինում հնազանդեցնել ապստամբ հայերին։Իպսոսի ճակատամարտից հետո Քա, 301-300թթ․ Փոքր Հայքը վերականգնում է իր անկախությունը։

4-3-րդ դարերում Փոքր Հայքում զարգանում էր երկրագործությունը,այգեգործությունը,անասնապահությունը,արհեստագործութան մի շարք ճյուղեր։Զարգանում էր առևտուրը և դրամական շրջանառությունը,որին նպաստում էր Փոքր Հայքում խաչավորվող առևտրական ճանապարհները։Փոքր Հայքը իր ինքնուրույնությունը պահպանեց 200 տարի։Այն կառավարում էին սեփական իշխանները։

Ծոփք և Կոմմագենե։Ծոփքը գտնվում է Հայաստանի հարավ-արևմտյան մասում։Նրա տերիտորիան տարածվում է Արածանիի ստորին հոսանքի բարեբեր հովտում,որին Պոլիբիոսը անվանում է <<գեղեցիկ դաշտ>>:Մոտ Քա․ 220թ․ Մելիտենե քաղաքը և նրա գավառը միացվում են Կապադովկիային։

Ծոփքում հայկական ստրկատիրական իշխող վերնախավը մոտ Քա․ 260թ․ Ծոփքը անջատում է Մեծ Հայքից և հիմնում է անկախ թագավորություն։Նրա անջատմանը որոշակի դեր են կատարել արտաքին գործոնները՝Կապադովկիան և Սելևկյան տերությունը։Այս թագավորության հիմնադիրը հանդիսանում է Սամոսը(մոտ․ 260-240թթ․Քա․),որը, հավանաբար, Երվանդունիների տոհմից էր և եղել էր Ծոփքի կառավարիչը։Անտիոքոս Հիերաքսը մոտ 230թ․ Քա․ ապստամբում է իր եղբայր

Սելևկոս 2-րդի(247-223թթ․Քա․) դեմ,մտնում է Հայաստան և ապաստանում Արշամի մոտ,որի բարեկամն էր նա:

Նա Կոմմագենեում կառուցում է Սամոսատ մայրաքաղաքը։Սամոսին հաջորդում է նրա որդի Արշամը(մոտ․ Քա․ 240-220թթ․):Սամոսը կառուցում է նաև Սամոկարտ քաղաքը՝Ծոփքի արևելքում։

Արշամը կառուցում է պետության նոր մայրաքաղաքը՝Արշամաշատը,իսկ Կոմմագենեում՝Արսամեյանները։

Ծոփքի նշանավոր քաղաքներից էր նաև Արկաթիակերտը՝Տիգրիսի վտակ Արղանայի վրա։

Արշամից հետո Ծոփք-Կոմմագենեի թագավորությունը բաժանվել է 2 մասի։Հայտնի է,որ Քա․ 212թ․ Ծոփքում,բայց ոչ Կոմմագենեում իշխել է Քսերքսես թագավորը։Նա ստիպված ենթարկվում է Անտիոքոս 3-րդին և որոշ պարտավորություններ է ստանձնում։Մինչ այդ ոչ Քսերքսեսը և ոչ էլ իր հայրը հարկ չէին վճարել Սելևկյաններին։Ծոփքի կիսանկախ վիճակին վերջ տալու նպատակով նա վերացնել է տալիս Քսերքսեսին և այստեղ ստրատեգոս է կարգվում Զարեհը։Ըստ երևույթին, Արկաթիակերտը կառուցել է Զարեհի որդի Արկաթիասը։

Ծոփքը,գտնվելով ավելի մոտ հելլենիստական քաղաքներին և գտնվելով առևտրական ճանապարհների վրա ավելի զարգացած էր քան Մեծ Հայքը կամ Փոքր Հայքը։Ծոփքի վրայով էր անցնում <<Արքայական ճանապարհի>> մի հատվածը,ինչպես նաև հարավից դեպի Սև ծովի ափերը տանող բանուկ և կարճ ճանապարհը,Եփրատի մոտ կառուցված Տոմիսա ամրոցը՝ քարավանների համար։Ծոփքի ներսում գոյություն ուներ դրամային շրջանառություն,քաղաքային կյանքի զարգացում։Ծոփքի թագավորները առաջինն էին,որ իրենց անունով կտրել են սեփական դրամներ։Դրամի մի երեսին դրոշմված էր թագավորնների պրոֆիլ կիսանդրիները,իսկ երկրորդ երեսին՝ձիավոր և նիզակակիր զինվորի,արծվի և հունական առասպելներից վերցված նկարներ։Հայտնաբերվել են Արշամ,Աբդիսարես,Քսերքսես և Զարեհ թագավորների արծաթե և պղնձե դրամները։

Երվանդ Վերջին,Երվանդունիների անկումը

Ինչպես հայտնի է,Ալեքսանդր Մակեդոնացու մահից հետո նրա զորավարների մի մասը ձգտում էր ինքնուրույնության,իսկ մյուս մասը՝ պահպանել Ալեքսանդրի ստեղծած պետությունը։Նրա տերությունը չհաջողվեց պահպանել և այն տրոհվեց մի քանի թագավորությունների՝Մակեդոնական,Եգիպտական,որի հիմնադիրը Պտղոմեոսն էր և Սելևկյան՝Սելևկյոս Նիկատորի (հաղթող) ստեղծած պետությունը։3-րդ դարի կեսից այս պետությունը արտաքին և ներքին կռիվների,տնտեսական ու մշակութային թույլ կապերի պատճառով սկսեց անկում ապրել։Նրանից սկսում են անջատվել մի շարք երկրներ։

Այսպես,մոտ 250թ․ Քա․ պարն թափառական ցեղի առաջնորդ Արշակը ապստամբություն է բարձրացնում և Իրանի հյուսիս-արևելքում հիմնադրում Պարթև Արշակունիների թագավորությունը(Քա․248-247թթ․)։Սկզբում նրա մայրաքաղաքը հանդիսանում է Նիսան,այնուհետև Տիզբոնը։

Քա․ 250թ․ Բակտրիայի կուսակալ Դիոդորոսը ապստամբություն է բարձրացնում Սելևկիայի դեմ և հիմնադրում հունա-բակտրիական պետությունը։

Սելևկյան պետությունը սկսեց ուժեղանալ Անտիոքոս 3-րդի(Քա․ 223-187թթ․) ժամանակ։

Քա․ 220թ Անտիոքոս 3-րդը մի պատժիչ արշավանք է կատարում Մարաստանի կուսակալ Մոլոնի դեմ,որը գրավել էր արևելյան սատրապությունների մեծ մասը և հյուսիսային Միջագետքը՝Սելևկիայի հետ։Մոլոնի զորքերը անցան Անտիոքոսի կողմը,ուստի Մոլոնը պարտվեց և ինքնասպան եղավ։

Անտիոքոս 3-րդը գրավում է պարսիկ սատրապ Ատրպատի հիմնադրած Ատրպատականի թագավորությունը։Այս ժամանակ է,որ Անտիոքոս 3-րդը իրեն է ենթարկեցնում Մեծ Հայքին և Ծոփքին։Վերջիններս հարմար պահի էին սպասում ապստամբելու համար։

Քա․ 217թ․ Եգիպտոսի պտղոմեոսականներից կրած Սելևկիայի պարտությունից օգտվելով՝ Ծոփքի արքա Աբդիսարեսը հրաժարվում է Սելևկիայի իշխանությունից և հարկ վճարել նրան։Քա․ 212թ․ Անտիոքոսը բանակ է դնում Արշամաշատ քաղաքի մոտ։Ծոփքի Քսերքսես թագավորը բանակցությունների մեջ է մտնում Անտիոքոսի հետ,որը Քսերքսեսին է զիջում հարկի մեծագույն մասը,որ մերժել էր իրեն վճարել Քսերքսեսի հայր Աբդիսարեսը։

Անտիոքոսը վերցնում է Քսերքսեսից 300 տաղանդ,100 ձի և ջորի իրենց լծասարքերով,վերադարձնում է նրան ամբողջ իշխանությունը և նրան ամուսնացնում է իր քրոջ հետ։Անտիոքոսը սրանով նպատակ ուներ Քսերքսեսին իր կամակատարը դարձնել,բայց նրա հույսերը չի արդարանում ուստի Քա․ 201թ․ սպանել է տալիս Քսերքսեսին և գահին բազմեցնում է իր զորավար-կառավարչին՝Զարեհին։

Հայկական ավագանու ընդդիմադիր տարրերի ղեկավար Արտաշեսը,Անտիոքոս 3-րդի աջակցությամբ պայքար է սկսում Երվանդ Վերջինի դեմ։Նա Մեծ Հայքի վերջին թագավորն էր և սերում էր Դարեհ 1-ինի զինակից Հիդարնեսից։Նրա աթոռանիստը շարունակում էր մնալ Արմավիրը,որը պաշտամունքային կենտրոն էր։Այստեղ էր գտնվում Արեգի(Ապոլլոն) և Լուսնի(Արտեմիս-Անահիտ) տաճարը,որտեղ կային նաև Երվանդունի և Աքեմենյան նախնիների արձանները։Երվանդի եղբայր Երվազը Երվանդի կողմից հիմնված Բագարանում քրմապետ էր։Թագավորի գործերը վարվում էին հունարեն լեզվով,օգտվում էին մակեդոնա-սելևկյան տոմարից։Արմավիրում գոյություն ուներ հունական դպրոց։Երվանդ Վերջինը կառուցել է Երվանդաշատ մայրաքաղաքը,Երվանդակերտ դաստակերտը,Երվանդավանը։

Երվանդը վախենում էր ժողովրդից և իր շրջապատից,այդ պատճառով էլ նա կուռքերը չտեղափոխեց Երվանդաշատ ՝վախենալով,որ ժողովուրդը նրանց պաշտելու համար կհավաքվի այնտեղ և հնարավոր չի լինի ապահովել իր անվտանգությունը։

Որպեսզի սելևկյանները ծավալվեն Փոքր Ասիա,նախ և առաջ պետք է հպատակեցնեին Հայաստանը։Նա Երվանդ 4-րդի մոտ է ուղարկում իր դեսպան Նումենիոսին,որը հաջողությամբ չի պսակվում։Այնուհետև նա Երվանդի դեմ է հանում Արտաշեսին։Քա․ 201 թ․ Երվանդավանի մոտ ճակատամարտ է տեղի ունենում Արտաշեսի և Երվանդի միջև։Երվանդը փախչում է դեպի Երվանդաշատ,որը պաշարվում է Արտաշեսի զորավար Սմբատի կողմից։Այստեղ նրան է միանում Արտաշեսը,որը արդեն տիրացել էր Երվանդակերտին։Արտաշեսի բանակը խուժում է Երվանդաշատ։Նրա զինվորներից մեկը դաշույնով սպանում է Երվանդին։Այնուհետև Արտաշեսը սպանում է նաև Երվանդի եղբայր Երվազին՝Բագարանը գրավելուց հետո։Այսպիսով Քա․ 201թ․ Երվանդունիների դինաստիան դադարում է իշխելուց։Շուրջ 10 տարի Արտաշեսը և Զարեհը ստրատեգներ էին Մեծ Հայքում և Ծոփքում։

Հայաստանի տնտեսությունը Քա․ 6-3-րդ դարերում

Գյուղատնտեսություն։Բեհիսթունի արձանագրությունից,Հերոդոտի ու Քսենոֆոնի աշխատություններից երևում է,որ հայերը նստակյաց ցեղեր էին,բնակվում էին հիմնականում գետերի ու լեռների հովիտներում, իրար մոտ գտնվող գյուղերում և զբաղվում էին երկրագործությամբ և անասնապահությամբ։

<<Կյուրոպեդիայում>> նկարագրված հայերի ու խալդայների միջև հողի շուրջը ունեցած վեճերից երևում է հայերի և նրանց հարևանների հիմնական ապրուստը։Քսենոֆոնի այն վկայությունից,թե գյուղերը լի էին պաշարով,ապացուցում է,որ Հայաստանում զարգացած էր երկրագործությունը։Հայերը մշակում էին ցորեն,գարի,քնջութ,կտավատ և այլն։

Հայաստանում զարգացած էր նաև այգեգործությունը և պտղաբուծությունը՝Վանա լճի ավազանում,Ծոփքում և Այրարատյան դաշտում։Դրա ապացույցն է այն,որ հույները նահանջելիս հանդիպել են կարասների մեջ պահվող գինիներ,չամիչ և այլ չոր մրգեր։Գինիները վկայում են,որ Հայաստանում զարգացած է եղել խաղողագործությունը։Հայերը գիտեին պատրաստել նաև գարեջուր,քնջութի և կտավատի ձեթ,դառն նշի և բևեկնի յուղ,օծանելիք,անուշահոտ յուղեր։Հայաստանում գինու մի մասը արտահանվում էր։

Խմիչքի,ընդեղենի և տեխնիկական կուլտուրաների գոյությունը ապացույց է զարգացած երկրագործության,քանի որ այդպիսի կուլտուրաների մշակումը պահանջում էր երկարամյա փորձ և հմտություն։Տեխնիկական կուլտուրաների մշակումը վկայում է,որ Հայաստանում գոյություն է ունեցել ոռոգման ցանց։5-4-րդ դարերի Հայաստանի երկրագործության մասին տվյալները համընկնում են ուրարտական երկրագործության մասին մեզ հայտնի տվյալներին։

Անասնապահությունը։Հայաստանի լեռնային և նախալեռնային շրջաններում զարգացած էր անասնապահությունը։Խալդայների հպատակեցումից հետո պայմաններ են ստեղծվում նրա զարգացման համար,քանի որ հայերը տիրում են արոտավայրերով հարուստ երկրների։Հերոդոտը Հայաստանը անվանում է <<արոտավայրերով հարուստ երկիր>>։ Քսենոֆոնը վկայում է,որ հայերը պահում էին կով,այծ,ոչխար,ձի,տնային թռչուններ,խոզ,ջորի,էշ,ուղտ։Հայերը բուծում էին նեսեական կոչվող ձիեր՝տարեկան 20 հզ․ նժույգ պարսից արքային տուրք տալու համար։Թեև հայկական ձիերը փոքր էին,բայց դրանք ավելի կայտառ էին,քան պարսկականը։

Հայերը զբաղվում էին որսորդությամբ։Քսենոֆոնը վկայում էր,որ հայկական գյուղերից մեկի փեսան գնացել էր նապաստակ որսալու,իսկ հույները հայերի տներում հանդիպել էին որսի մսի։

Արհեստները։Քսենոֆոնը հիշատակում է նաև արհեստավորներին՝հյուսներին և քարագործ վարպետներին։Չնայած հնագիտական նյութերը և գրավոր տվյալները կցկտուր են,այնուամենայնիվ 6-4-րդ դարերում Քա․ Հայաստանում կատարվել էր աշխատանքի 2-րդ մեծ բաժանումը․արհեստները բաժանվել էին երկրագործությունից։

<<Հայկ և Բել>> ավանդության մեջ նշված է,որ երկու կողմերը իրար հետ կռվել են նետ ու աղեղով և սրերով,Հայկը օգտագործել է երեքթևյան նետ։Հերոդոտը և Քսենոֆոնը վկայում են,որ հայերը օգտագործել են սրեր,դաշույներ,նետ ու աղեղ,կարճ ու երկար նիզակներ,վահաններ,սաղավարտներ,զրահներ և այլն։Հայոց թագավորը ունեցել է թանկարժեք զարդեր և տնային կարասիներ,իսկ Տիրիբազի վրանում գտնվել է արծաթե ոտքերով գահույքներ և ըմպանակներ։Հայաստանի տարբեր շրջաններում հայտնաբերվել են արծաթե ու բրոնզե առարկաներ՝թասեր,գավաթներ,գլանաձև փոքրիկ տուփ,ամանի բռնակ և այլն։Հասանղալայի դամբարաններից մեկում գտնվել է ոսկուց պատրաստված ձիու բաշ։Սա վկայում է,որ ուրարտական ժամանակաշրջանի որոշ արհեստանոցներ իրենց գործունեությունը շարունակել են հայկական թագավորության և աքեմենյան տիրապետության ժամանակաշրջանում։Հայաստանում զարգացած էր նաև մանածագործությունը,կաշեգործությունը,կավագործությունը և այլն։Դրանց մասին են վկայում այն,որ Հայաստանի տարբեր մասերում հայտնաբերվել են կավե կժեր,կարասներ,կճուճներ և այլն։Հայկական ավագանին և զինվորները հագնում էին կարճ վերնազգեստներ,ճտքավոր կոշիկներ,գյուղացիները՝տարբեր գույնի երկար զգեստներ և տրեխներ։Հայաստանի 2 սատրապությունները Պարսկաստանին վճարում էին 600 արծաթ տաղանդ(2.400. 000 ոսկի ռուբլի) հարկ,որը կարող էր վճարել միայն տնտեսապես զարգացած երկիրը,մանավանդ,որ Եգիպտոսը վճարում էր տարեկան 700,Բաբելոնիան 1000,իսկ Փոքր Ասիան իր 3 սատրապությունների հետ միասին՝1760 արծաթ տաղանդ։

Արևելյան Հայաստանը ընդգրկում էր Ուրարտական պետության կենտրոնական շրջանները և մոտիկ էր գտնվում Հին Արևելքի զարգացած երկրներին։Առևտրական հիմնական ճանապարհները անցնում էին այստեղով։Արևելյան Հայաստանը ավելի զարգացած էր քան Արևմտյան Հայաստանը,որտեղ,ինչպես վկայում է Քսենոֆոնը գյուղական տները գետնափոր էին,իսկ Արևելյան Հայաստանում գյուղական տների մեծ մասի վրա կային աշտարակներ։

Փոխանակությունը և առևտուրը։Պատմագրության մեջ տիրել է այն կարծիքը,որ Քա․ 6-4-րդ դարերում Հայաստանում քաղաքներ գոյություն չեն ունեցել,քանի որ հույները իրենց նահանջի ճանապարհին քաղաքների չեն հանդիպել։Սակայն դա սխալ կարծիք է,քանի որ հույները իրենք են խուսափել քաղաքներից և,բնական է,քաղաքների չէին հանդիպի։

Մարերը և հայերը մոխրակույտերի չէին վերածել ուրարտական բոլոր քաղաքները։Վանի միջնաբերդում հայտնաբերվել է պարսից արքա Քսերքսես 1-ինի(Քա․486-465թթ․) պարսկերեն մի սեպագիր արձանագրություն,որտեղ նա խոսում է իր կատարած շինարարական աշխատանքների մասին։Էրեբունիում հայտնաբերվել են աքեմենյան ժամանակաշրջանին պատկանող նյութական մշակույթի մնացորդներ։Այս ամենը ցույց է տալիս,որ Տուշպա-Վանը,հավանաբար նաև Արգիշտիխինիլի-Արմավիրը պահպանել են իրենց գոյությունը Քա․ 6-4-րդ դարերում։

Մասնավոր սեփականության առաջացումը և արհեստների անջատումը երկրագործությունից նպաստեցին առևտրի զարգացմանը։

Հերոդոտը վկայում է,որ Եփրատ գետի վրայով Հայաստանի և Բաբելոնի միջև առևտուր է տեղի ունեցել։Ասորեստանցիները կլոր ու կաշվեպատ նավերով,որոնց կողերը շինված է ուռիներով և պատված է կաշվե ծածկով դեպի Բաբելոն էին տանում գինիներ,ամեն մի նավում գտնվում էր մի էշ,իսկ մեծ նավերում մի քանի էշ և տանում էր 5 հազար տաղանդ բեռ։Բաբելոն հասնելուց հետո բեռի հետ վաճառում էին նաև նավի կմախքը,իսկ կաշին բարձում էին էշերի վրա և նորից գնում էին հայերի երկիրը։Սա վկայում է առևտրի զարգացվածության մասին։Առևտրականները Բաբելոնից իրենց հետ ապրանքներ չեն բերել՝հայերի հետ գյուղատնտեսական մթերքներ ձեռք բերելու համար։Սա վկայում է,որ Հայաստանում իրենց գնումները կատարվել են դրամների միջոցով։Երևանի նախկին նահանգում հայտնաբերվել է արծաթյա մի դրամ,իսկ Էրեբունի ամրոցում 5-րդ դարին Քա․ պատկանող միլեթյան 2 արծաթե դրամ։Սրանք վկայում են,որ առևտրի ու արհեստների առաջին կենտրոնները հանդիսացել են քաղաքները,թեև նրանք ռազմա-վարչական բնույթ ունեին։

Քսենոֆոնի <<Կյուրոպեդիա>> աշխատությունում տվյալներ կան Հայաստանի առևտրի մասին։Կյուրոսը հրամայում է,որ հայերին չվնասեն և նրանք կարող են իր զինվորների վրա վաճառել ուտելիք կամ խմիչք։Մեկ այլ տեղ նշվում է,որ Կյուրոսը մերժում է հայոց թագուհու մատուցած ոսկին և ասում է,որ այդ փողով թող նա իր ամուսնու և դուստրերի ու որդիների համար այնպիսի բաներ գնի,որ կյանքը ուրախության մեջ անցնի,այլ ոչ թե թույլ տա հայոց թագավորին,որ թաղի հողի տակ։

Սրանք վկայում են,որ Քսենոֆոնը տեղյակ է եղել Հայաստանի առևտրին և դրամներին։Հայոց թագավորի 3000 արծաթ տաղանդ կարողությունը և տարեկան վճարած 600 տաղանդ գումարը ևս վկայում է,որ Հայաստանը 6-4-րդ դարերում ունեցել է դրամական տնտեսություն։Սակայն Հայաստանի գյուղերի մեծ մասը դեռ անծանոթ էին դրամական տնտեսությանը և առևտուրը կատարվում էր ապրանքափոխանակության միջոցով։

Չնայած այս ամենին,Հայաստանի տնտեսությունը աքեմենյան շրջանում գտնվում էր փակ ու բնական շրջանում։

Առևտրի զարգացմանը նպաստում էր նաև <<Արքայական ճանապարհը>>,որի 330 կմ․-ը անցնում էր Հայաստանի վրայով։Նրա յուրաքանչյուր 25 կմ-ի վրա կար սպասարկման շենքեր։Հայաստանում այդ ճանապարհի վրա կար 15 այդպիսի կայան։Արքայական ճանապարհը հատկապես նպաստել է Ծոփքի և Աղձնիքի զարգացմանը։

Վաղ հելլենիստական դարաշրջանում (Քա․ 4-րդ դար) զարգացած էր Հայաստանի տնտեսությունը՝արհեստները,երկրագործությունը և անասնապահությունը,քանի որ ի հայտ եկան մասնավոր սեփականությունը,ստրկատիրական աշխատանքի ինտենսիվ շահագործումը,գործիքները ավելի կատարելագործվեցին։

Հայկական մշակույթը Քա․ 6-3-րդ դարերում

Քաղաքաշինություն։Վաղ հայկական մշակույթը երկարատև պատմություն չունի։Իսկ դրան վերաբերվող նյութերը նոր են երևան եկել։Էրեբունի միջնաբերդի,Արին բերդի պեղումները բացահայտեցին վաղ հայկական մշակույթին վերաբերվող նյութեր։Մի քանի շենքերի մնացուկները հնարավորություն են տալիս պատկերացում կազմելու այդ ժամանակաշրջանի ճարտարապետության բնույթի մասին։Վաղ հայկական մշակույթի նյութեր են հայտնաբերվել Հրազդանի շրջանում,Աթաբեկյան և Ջրառատ գյուղերում,Թեյշեբաինիում,Գառնիում,Արմավիրում,Իջևանից ,Կապանից և այլուր։Հիմնական թանկագին մետաղից նյութեր են հայտնաբերվել նաև Արևմտյան Հայաստանից,որոնք ցրվել են եվրոպական թանգարանում։Խոսքը հիմնական պաշտամունքային և սեղանի արծաթյա ամանեղենի մասին է։Վաղ հայկական մշակույթի մասին տվյալներ է հաղորդում նաև Քսենոֆոնի <<Անաբասիս>> աշխատությունը։Վաղ հայկական մշակույթը բնութագրող նյութերը բաժանվում են 2 մասի՝յուրաքանչյուրը հասարակության կյանքում խաղացած իր դերով։Առաջին մասին են վերաբերվում ժողովրդի կենցաղում կիրառություն գտած նյութերը։Քա․ 4-3-րդ դարերի եզրին Հայաստանը նահապետական ստրկատիրական վիճակից թևակոխում է ստրկատիրական տնտեսական զարգացման ավելի բարձր աստիճանը։

Դա կապված էր երկրի զարգացումով և Առաջավոր Ասիայի հելլենիստական երկրների տնտեսական վերելքին մասնակից դառնալու հետ։Կարևոր դեր խաղաց նաև պետականության վերականգնումը։Այս պայմաններում բնորոշ դարձավ քաղաքաշինությունը։Ուրարտուի անկումից հետո Թեյշեբաինին և Արգիշտիխինիլին Քա․ 5-րդ դարից սկսած վեր են ածվում դամբարանադաշտերի։Սակայն,վերակենդանանում են այն հին կենտրոնները,որոնք դադարել էին նախկին դերը խաղալուց ուրարտական պատմության 2-րդ շրջանում։Այսպիսիններն էին Տուշպան,Էրեբունին,Արգիշտիխինիլին(Արմավիր):Սրանցից Վանը,թերևս նաև Էրեբունին աքեմենյան ժամանակաշրջանում սատրապությունների կենտրոններ էին։

Քա․ 4-րդ դարում ուժեղանում է Արմավիրի դերը։Արմավիրի շրջակայքում ուրարտական ժամանակաշրջանին վերաբերող մեզ են հասել 2 հուշարձան՝Արմավիր-բլուրը և Դավթի բլուրը,որի վրա տեղադրված ամրոցից դեպի արևելք ձգվում է միայն հիմնապատերը պահպանած կառույցների մի ամբողջ շղթա,որոնցում հելլենիստական ժամանակաշրջանի նյութերը սակավաթիվ են։

Հայկական Արմավիր քաղաքը հիմնադրվել է ուրարտական Արմավիր-բլրի տեղում և նրա շրջակայքում,որտեղ հայտնաբերվել են հելլենիստական նյութեր։Բլրի վրա տեղադրված ուրարտական ժամանակաշրջանի միջնաբերդը՝ շրջապատված հոյակապ պարիսպներով,ներսում ունենալով մեծ շենքեր՝հարմար վայր էր Երվանդունի թագավորի նստավայր և պետութան կենտրոն դառնալու համար։

Արմավիրը ունեցել է կրոնական բնույթ և հնարավոր է,որ այն առաջացել է որպես կրոնական կենտրոն։

Քա․ 3-րդ դարի վերջերին այստեղ գոյություն ուներ քաղաքային համայնք։<<Արմավիրցիներ>> տերմինը վերաբերվում էր միայն քաղաքի լիիրավ քաղաքացիներին։Արմավիրը գտնվում էր առևտրական ճանապարհների խաչմերուկում։

Քա․ 3-րդ դարից սկսած հիմնվում են հայկական քաղաքներ՝թագավորների կողմից։

Ծոփք-Կոմմագենեի քաղաքներից էր Սամոսատը՝Եփրատի ափին,Սամոկարտը՝Ծոփքի արևելքում,որոնք հիմնադրվել են Սամոս թագավորի կողմից։

Արշամ թագավորը կառուցել է Արշամաշատ քաղաքը՝Արածանիի մոտ։Նա Կոմմագենեում՝Եփրատ և Նյումփայոս գետերի վրա կառուցել է ևս 2 քաղաք Արսամեյա անունով։

Երվանդ 4-րդը Արաքսի և Ախուրյանի գետախառնուրդում կառուցում է Երվանդաշատ մայրաքաղաքը,Երվանդակերտ թագավորական դաստակերտը և Երվանդավանը։Այրարատում կառուցվում է Վարդգեսավանը(ապագա Վաղարշապատի տեղում)։Քաղաքատիպ բնակավայր էր Բագարանը՝ տաճարների քաղաքը։

Երվանդակերտում կար վարելահողեր,պարտեզներ,հողագործների բնակավայրեր և թագավորի ապարանք,այն հիմնականում ստրկատիրական կոմպլեքս էր։

Քրմապետ Երվազի սպանվելուց հետո Արտաշեսի զորավար Սմբատը տիրանում է Բագարանին՝քրմության աթոռանիստին։Բացի գանձերից,այստեղ գերեվարվում են նաև 500 ծառայողներ,որոնք աշխատում էին Բագարանում գտնվող դաստակերտում։Բացի Բագարանից,տաճարային այլ կենտրոններին կից կային դաստակերտներ,գյուղեր և այլն։

Ճարտարապետությունը։Հին հայկական ճարտարապետության մեջ առանձնանում է գյուղական ճարտարապետությունը։Քսենոֆոնը նկարագրել է Արևելյան և Արևմտյան նոր գյուղական տները։Արևելյան Հայաստանի գյուղական տները աշտարակավոր էին,որը ուներ պաշտպանողական նկատառումներ։Քսենոֆոնը աշտարակաձև տների է հանդիպել նաև Պոնտական լեռներում,մոսինոյկների երկրում։Այս ոճը պետք է որոնել ուրարտական ճարտարապետության մեջ։

Արևմտյան Հայաստանի տները տարբերվում էին Արևելյան Հայաստանի տներից։Այստեղ տները գետնափոր էին,մուտքը ջրհորի բերանի նման,մարդիկ իջնում էին սանդուխքներով։Մուտքը ներքևի մասում լայնանում էր։Կենդանիների համար մուտքը գետնի միջով էր փորված։

Վաղ հայկական ժամանակաշրջանին բնորոշ էր կոլեկտիվ թաղումները։Դամբարանները կառուցում էին ձվածիր հատակագծով՝քարից,որոնք ծածկված էին կեղծ թաղով։Բնորոշ էր նաև մեծ սալերից կառուցված սալարկղը՝թաղումների համար։

Աքեմենյաների օրոք Էրեբունիում շինարարական նոր աշխատանքներ են կատարվում։Միջնաբերդում (Արին-բերդ բլուր) կառուցված ուրարտական տաճարի նախամուտքի սյունաշարը ընդլայնվեց,որի արդյունքում կազմավորվեց սյունազարդ դահլիճը։Ի տարբերություն շենքի պատերի ներքևի քարի մասի բարձրությունը՝1,5-2մ․,նոր պատրաստված սյունազարդ դահլիճի պատերի քարե մասը 0,54մ․ է,շարված է մաքուր տաշված քարերից։Դահլիճը ունեցել է սյուների 5 շարք ,ամեն մի շարքում 6-ական սյուն։Ներսում պատերի երկայնքով կար հնադարյան զոհասեղան։Նրա մեջ կար նաև ընդունասրահ,ժողովների վայր։Նման դահլիճներ են գտնվել Աքեմենյանների հնագույն մայրաքաղաքներ Պասարգադեում և Պերսեոպոլիսում։

5-րդ դարում վերափոխվեց նաև ուրարտական պալատի միջին մասը,որտեղ գտնվող <<սուսի>> տաճարի առջև գտնվում էր սյունազարդ բակ։Այդ աշխատանքների ընթացքում բակը մեկուսացվեց տաճարից,վերացվեցին բակի սյուները։Հայտնաբերվեց մոխրի շերտ,որը վկայում է,որ այն դարձել է մշտական կրակի պահպանման վայր։Այսինքն,այդ վերակառուցումը աքեմենյան կրոնական ռեֆորմն էր,որի արդյունքում տեղական աստվածները և նրանց սրբավայրերը վերածվեցին կրակի տաճարների։Այս տեղեկությունները հայտնի են Քսերքսես արքայի <<Դևերի մասին արձանագրությունից>>։

Պալատից արևելք հայտնաբերվեց մի աղյուսից կառուցված շինություն՝2 փոքր սենյակներով։Այս շինությունը բացի մուտքից,լուսամուտներ չուներ։Մեծ սենյակի պատերը ներսից ուներ կամարաձև խորշեր։Այստեղ հայտնաբերված մոխրի շերտը վկայում է,որ այն հանդիսացել է կրակի տաճար։Այս ամենը վկայում են այն մասին,որ Էրեբունին աքեմենյան սատրապության կենտրոններից մեկն է եղել։

Դրամները։Նախահելլենիստական շրջանում (Քա․ 6-4-րդ դդ․) Հայաստանի դրամական տնտեսությունը զարգանում էր Աքեմենյան Պարսկաստանի դրամաշուկային համակարգով։Դրամահատման իրավունքը վերապահված էր պարսից արքային։Ոսկու գծով հիմնական միավորը դահեկանն էր՝ 8,4 գրամ։Արծաթի գծով հիմնական միավորը կոչվում էր սիկլոս ( հայերեն սիկղ)՝ 5,6 գրամ։Դահեկանը փոխանակվում էր 20 արծաթյա սիկղով։Սիկղերը և դահեկանները կնքվում էին միայն մեր կողմից։

Հատուկ կաղապարներում ոսկին ձուլվում էր, տրվում համապատասխան քաշը։Դրամի վրա պատկերվում էր արքայի պատկերը՝մի ոտքով ծնկաչոք,նետ ու աղեղ և կամ գայիսոն բռնած,գլուխը ճառագայթաձև թագով զարդարված,դեմքը մորուքավոր,ծիրանի հագած։Այդ դրամների վրա գրություններ չկային։Սակայն Իրանում,նաև Հայաստանում դրամները լայն տարածում չստացավ,ապրանքափոխանակությունը կատարվում էր բնատուր ձևով և թանկարժեք մետաղների ձուլվածքներով։

Հայաստանում հայտնաբերվել են հատուկենտ արխայիկ դրամներ։Դրանք են աքեմենյան սիկղը՝գտնված նախկին Երեվանի նահանգում,ատտիկյան չորեքդրամյան՝գտնված Սիսիանում,Մյուս 2-ը միլետյան դրամներն էին (մոտ 0,8գ․ արծաթի քաշով)`գտնված Էրեբունի ամրոցում։

5-րդ դարի վերջում և 4-րդ դարում Հայաստանի աքեմենյան կառավարիչների՝Տիրիբազի և Օրոնտասի կողմից հատվել են դրամներ։

Տիրիբազի դրամները դրվագվել են Կիլիկիայի Իսոս,Սոլի Մալլոս և Տարսոն քաղաքներում՝ Քա․ 386-380 թթ․։Դրանց վրա կային Տիրիբազի և նշված քաղաքների անունները,Ահուրամազդայի,Բահալի,Հերակլեսի,Անահիտի,Դիոնիսոսի,Տիրիբազի դիմանկարները։Դրանք հիմնականում արծաթից էին,կրկնակի դրախմաներ էին (11,2 գրամ) և ավելի փոքր արժեչափի՝օբողոսներ։Տիրիբազի դրամները շրջանառության մեջ էին Կիլիկիայում,Ծոփքում,Փոքր Հայքում։

Հայաստանի սատրապ Օրոնտասի դրամները ոսկյա,արծաթյա,և պղնձյա էին,թողարկվել է տեղական պահանջներից բխելով՝362թ․։Նրա վրա պատկերված են Զևսի, Աթենասի,Աքեմենյան արքաների և Երվանդի պատկերները,նաև արևի պաշտամունքին վերաբերող պատկերներ։Այդ դրամները թողարկվել են Լամպսակ,Կլազոմեն և այլ քաղաքներում։

Քա․ 4-րդ դարի վերջերից Հայաստանը ընդգրկվում է հելլենիստական դրամների շրջանառության ոլորտը։Հայաստան են ներթափանցում ատտիկյան սիստեմի ոսկյա ու արծաթյա դրամներ։

Ատտիկյան սիստեմի միավորը ոսկու գծով ստատերն էր (հայերեն սատեր) 8,6 գրամ,արծաթի գծով միավորը դրախմեն էր (հայերեն դրախմե,դրամ)՝4,36գր․։Մեկ ստատերը փոխանակվում էր 20 դրախմեի հետ։Փոքր միավորներից էին քաղկոսը՝0,091գր․, օբղոսը՝0,728գր․։

Ամենամեծ միավորը տաղանդն էր (հայերեն քանքար)`26196,2 գր․ և մնասն էր։Հիմնական դրամային միավորը դրախմեն էր։Ոսկյա-դրամներ քիչ էին թողարկվում,քանի որ հիմնական վճարումը կատարվում էր արծաթյա դրախմաներով և չորեքդրամայաններով՝17,46 գրամ։

4-րդ դարում շարունակվում էին թողարկվել աքեմենյան դրամները՝Մակեդոնացու նվաճումներից հետո Իրանում,Փոքր Հայքում սատրապ Միհրանի կողմից և այլն։Սակայն պարսկական դրամները աստիճանաբար կորցնում են իրենց նշանակությունը և տարածում է ստանում Մակեդոնացու դրախմանոցները և տետրադրախմանոցները,որի վրա դրոշմված էր Հերակլեսի գլուխը՝Ալեքսանդրի դիմագծերով և Զևսի կերպարը՝պաշտամունքի խորհրդանշաններով։Սրանք արծաթից էին։Շուտով շուկա էր մտնում Մակեդոնացու հատած ոսկե դրամները՝Աթենասի և հաղթանակի պատկերներով։

Հետագայում Հայաստան են ներթափանցում սելևկյան,պարթևական արծաթյա դրամները։

Քա․ 3-2-րդ դարերում Փոքր Հայքում և Ծոփքում հատվում են ոսկուց,արծաթից և պղնձից դրամներ՝տեղական նշանակություն ունեցող,որոնք իրենց կշռային տվյալներով ատտիկյան էին։Դրանք հատել են Արշամաշատում,Աբդիսարես և Քսերքսես թագավորները։Դրանց վրա պատկերված էին թագավորների դիմանկարները,պաշտամունքային խորհրդանիշներ՝արծիվ,ձի,Աթենաս և Անահիտ դիցուհիների կերպարները։Սրանց շուրջը հունարեն գրվում էր թագավորի անուները,թողարկվել են Արշամաշատ,Արկաթիակերտ և այլ քաղաքներում։

Հոգևոր մշակույթ

Տոմար։Գյուղատնտեսական աշխատանքների ճիշտ ժամանակը որոշելու համար հայերը հին ժամանակներում ստեղծեցին իրենց տոմարը,որը կազմվեց երկնային լուսատուների շարժման հիման վրա։Հին եգիպտոսցիների,բաբելոնցիների և պարսիկների նման հայերը ևս սկզբում տարին հաշվել են լուսնի շարժումով։Լուսնային տարին ունեցել է 360 օր։Հայերը հետագայում ընդունում են արեգակի շարժումը՝արեգակնային տոմարը,ըստ որի տարին ուներ 365 օր բաժանված էր 12 լրիվ և մեկ փոքր ամսի։Ամիսների անուններն էին․

1․Նավասարդ 6․Արաց 11․Մարգաց

7․Մեհեկան 12․Հրոտից

2․Հոռի 8․Արեգ 13․Ավելյաց

3․Սահմի 9․Ահեկան

4․Տրե 10․Մարերի

5․Քաղոց

Ավելյաց ամիսը ունեցել է 5 օր,իսկ առաջին 12 ամիսները՝30 օր։Հայկական ամիսները հայոց լեզվով անբացատրելի են։Նավասարդ անունը իրանական փոխառություն ունի և նշանակում է <<նոր տարի>>։Հոռին և Սահմին նույնացվում են վրացական <<օրի>> և <<սամի>>,այսինքն՝<<երկու>> և <<երեք>> բառերի հետ։Ենթադրում են նաև,որ Հոռի անունը առաջացել է եգիպտական <<օրուս>> և հունա-հռոմեական <<Հոռա>> անուններից։Տրե և Մեհեկան անունները առաջացել են Տիր և Միհր աստվածների անուններից և նվիրված են եղել սրանց։Քաղոց և Մարգաց ամիսները կազմված են եղել բերքահավաքի,մարգեր կապելու գյուղատնտեսական աշխատանքների հետ։Արեգը կապված է եղել արեգակի հետ։

Ամսվա յուրաքանչյուր օրը ևս ուներ իր անունը․

1.Արեգ 4․Մարգար 7․Աստղիկ 10․Մուրց

11․Երազահան

2․Հրանդ 5․Ահրանք 8․Միհր 12․Անի

3․Արամ 6․Մազդեղ 9․Ձոպաբեր

13․Պարխար 16․Մանի 19․Անահիտ 22․Կորդուք

14․Վանատ (Վանատուր) 17․Ասակ 20․Արագած 23․Ծմակ

15․Արամազդ 18․Մասիս 21․Գրգուռ 24․Լուսնակ

25․Ցրոն 28․Սեին

26․Նպատ 29․Վարագ

27․Վահագն 30․Գիշերավար

Ցանկից երևում է,որ ամսվա օրվա անունները կոչվել են Հայաստանի լեռների,աստվածների,Անի մայրաքաղաքի,մարզերի,մի քանի այլ անուններով։

Ավելյաց ամսվա 5 օրերը կոչվել են Փայլածու,Արուսյակ,Հրատ,Լուսընթագ և Երևակ մոլորակների անուններով։

Հայերը մինչև 11-րդ դարի վերջը նահանջ տարի չեն ունեցել,այդ պատճառով էլ 4 տարին մեկ օրով հայոց տարին առաջ էր ընկնում։1084թ․ հայ գիտնական Հովհաննես Սարկավագը մտցնում է նահանջ տարվա գաղափարը։Հայկական անշարժ տոմարով Նավասարդի 1-ը կամ հայոց ամանորը համընկնում է օգոստոսի 11-ին։

Հայկական տոմարը իր գոյությունը պահպանել է մինչև 17-րդ դարի սկիզբը։

Հին հայերը ունեցել են նաև ցերեկվա և գիշերվա ժամանունները․

Ցերեկվա ժամանուններ

1․Այգ 7․Շանթակող

2․Ցայգ 8․Հրակաթ

3․Զայրացյալ (Զորացյալ) 9․Հուրփայլյալ

4․Ճառագայթյալ 10․Թաղանթյալ

5․Շառավիղյալ 11․Արագոտ

6․Երկրատես 12․Արփող

Գիշերվա ժամանուններ

1․Խավարակ 7․Խոթափյալ

2․Աղջամուղջ 8․Գիզակ(Գիջակ)

3․Մթացյալ 9.Լուսակն

4․Շաղավոտ 10․Առավոտ

5․Կամավոտ 11․Լուսափայլ

6․Բավական 12․Փայլածու

5-րդ դարի կեսերից 468թ․ հայերը ընդունում են տարվա սկիզբ մարտի 21-ը։

Պաշտամունքը։Հայ ժողովրդի կազմավորմանը զուգընթաց ձևավորվեց հնագույն հայկական կրոնական պանթեոնը։

Նրա գլխավոր աստվածը Հայկն էր,որի անունով է կոչվում երկնքի Օրիոն-Երևակ աստղը և նրա համաստեղությունը։Հայկը համարվում է հայ ժողովրդի նախահայրը,քաջ որսորդ էր,երկնքի,լույսի,երկրին կյանք պարգևող և նրան արտաքին թշնամիներից պաշտպանող աստվածը։Հայկը մարմնավորել է հայ ժողովրդի պայքարը։Օրինակ, նրա պայքարը սեմական ժողովրդի աստված Բելի հետ,որի արդյունքում Հայկը սպանում է Բելին։

Հայերի հնագույն աստվածներից էր նաև Տորք Անգեղը։Ելնելով նրա Անգեղ-տուն գավառի հետ ունեցած կապից կարելի է ենթադրել,որ նրա պաշտամունքը տարածված է եղել Հայաստանի հարավ-արևմտյան շրջաններում։Տորքը Անգեղի սերնդից էր։Նրա պաշտամունքը տարածված է եղել նաև Առաջավոր և Փոքր Ասիայի մի շարք ցեղերի ու ժողովուրդների մեջ։Նա Հայկի թոռներից էր։Նրա գլխավոր տաճարը գտնվում է Անգեղ ամրոցում,այդ պատճառով էլ կոչվում է Տորք Անգեղ։Տորքը համարվում էր ուժի,քաջության,արհեստների և արվեստների աստվածը։

Անգեղի անունով է կոչվել Անգեղ տուն գավառը,նույն գավառի կենտրոն Անգեղ ավանը և Ծաղկոտն գավառի Անգեղ գյուղաքաղաքը։Աստվածաշնչում սեմական անդրերկրյա Նեգալ աստծու անունը հայերենում թարգմանված է Անգեղ։

Ծովի,ջրի ու անձրևի աստվածուհին էր Ծովինարը կամ Նարը,որի պաշտամունքը պահպանվել է ժողովրդի մեջ Նուրին և այլ անուններով։Երաշտի ժամանակ հայերը կազմում էին թափորներ և աղերսում էին Ծովինարին,որ նա անձրև պարգևի իրենց։

Հայերը պաշտում էին <<լուսաղբյուր>>,<<կաթնաղբյուր>> աղբյուրներին և այլն։Հայերը հավատում էին,որ աղբյուրները բուժում են հիվանդություններ։

Հայոց հին աստվածներից էր Արան,որի պաշտամունքը տարածված էր նաև Փոքր Ասիայում։Նա գեղեցկության,ողջախոհության,երկրագործության,մեռնող ու հարություն առնող աստվածն էր։Ըստ առասպելի,Շամիրամը կանգնեցրել է Արայի արձանը։Հայաստանում մի շարք տեղանուններ վկայում են Արայի պաշտամունքի տարածման մասին։

Արայի հետ միասին պաշտվում է նաև Շամիրամը,որը Դերկետոյի դուստրն էր,իր մոր նման պտղաբերության և սիրո աստվածուհին էր,վավաշոտ էր ու պատերազմասեր։Հայաստանում մի շարք տեղանուններ վկայում են Շամիրամի պաշտամունքի մասին։

Արայի և Շամիրամի հետ միասին պաշտվում էր նաև արալեզներ կոչված ոգիները,որոնք լիզելով կենդանություն էին պարգևում հայրենիքի համար զոհվածներին։

Տարածված էր լուսնի,աստղերի ու արևի պաշտամունքը,որի մասին է վկայում Քսենոֆոնի այն տեղեկությունը,որ ինքը իր ձին տվել է տանուտերին,որպեսզի վերջինս այն զոհաբերի արևին։Արևին ու լուսնին նվիրված սրբատեղի է եղել Արմավիրում։

Ուրարտացիների պաշտած <<Սրբազան>> կամ <<կենաց ծառերը>> պաշտել են նաև հայերը։Արա գեղեցիկի որդի Անուշավանը նվիրված էր Արմավիրում գտնվող սոսիներին,այդ պատճառով էլ նա կոչվում էր <<Սոսանվեր>>։

Նոր պանթեոն։Հին հայկական պաշտամունքի հիման վրա և իրանական ազդեցությամբ ձևավորվեց հայկական պաշտամունքի նոր պանթեոնը,որի գլխավոր աստվածը Արամազդն էր,որը հին պարսկերենում նշանակում է <<տեր գերագույն իմաստության>>։Նա համարվում էր աստվածների հայրը,երկնքի ու երկրի ստեղծողը,մարդկանց արիություն,երկրին առատություն շնորհողը։Նրա գլխավոր մեհյանը գտնվում էր Դարանաղյաց գավառի Անի ամրոցում,որը նաև հայոց քրմապետի կենտրոնատեղին էր։Նրա պաշտամունքային կենտրոններից էր նաև Պաղատ լեռը։Նա համապատասխանում էր պարսկական Ահուրամազդային,հռոմեական Յուպիտերին,հունական Զևսին և հնդկական Ինդիրային։Նրա զավակներն էին Անահիտը,Նանեն,Միհրը։Նրան զոհաբերում էին սպիտակ կենդանիներ(ցուլ,նոխազ,ձի և ջորի)։Հելլենիստական շրջանում Անահիտին փոխարինել է Դիոն Զևսը։Արամազդի ատյաններն ու մեհյանները կործանել են Տրդատ 3-րդը և Գրիգոր Լուսավորիչը։

Անահիտի(պարսկերեն նշանակում է <<անբիծ,անարատ>>) պաշտամունքը տարածված էր Արևելքի ժողովուրդների և հայերի մեջ։Նա համարվում էր մայրության,պտղաբերության աստվածուհին։Նա համապատասխանում է պարսկական Անահիտային,հունական Արտեմիսին,հռոմեական Դանային,եգիպտական Նիիթին և այլն։

Նրա գլխավոր մեհյանը գտնվում էր Եկեղյաց գավառի Երիզա ավանում։Մյուս մեհյանները գտնվում էին Արտաշատում,Արմավիրում,Աշտիշատ ավանում,որը հայտնի է <<Անահտայ աթոռ>> անունով։Եկեղյաց գավառը երբեմն կոչվել է նաև Անահտական։Անահիտը Արտաշատ մայրաքաղաքի և ամբողջ երկրի հովանավորն էր։Նրան զոհաբերում էին սպիտակ երինջներ։Նա ունեցել է ոսկեձույլ արձան,որի համար կոչվել է <<Ոսկեմայր>>,<<Ոսկեծին>> և <<Ոսկեհատ>>։Քա․ 34թ․ Անտոնիոսի զորքերը Երիզայի տաճարը գրավում,Անահիտի ոսկեձույլ արձանը բաժանում են միմյանց միջև։Սատաղում գտնվել է Անահիտի պղնձաձույլ գլուխը,որը պահվում է Բրիտանական թանգարանում։Կամոյի Հացառատ գյուղից գտնվել է Անահիտի պատկերով մեդալիոն։

Անահիտին նվիրված էր տարվա ընթացքում 2 տոն՝գարնանն ու աշնանը։

Վահագնը եղել է քաջության,ուժի,հերոսության,ռազմի և ամպրոպի աստվածը։Նրա մասին կան շատ զրույցներ։Դրանցում նկարագրված է,թե իբր նա հաղթել է վիշապներին,որի համար էլ կոչվել է <<Վիշապաքաղ>>։Նա նաև գողացել է ասորաց Բարշամ աստծու հարդը,սակայն այդ հարդը թափվել է և առաջացել է Հարդագողի ճանապարհը՝Ծիր-կաթինը։Նրա գլխավոր մեհյանը գտնվում էր Աշտիշատում և կոչվում էր <<Վահէվանեան>>։

Աստղիկը եղել է լույսի,ջրի,սիրո և գեղեցկության աստվածուհին,համապատասխանում է հունական Աֆրոդիտեին,եղել է Վահագնի սիրուհին կամ կինը,որի պատճառով էլ Աշտիշատում գտնվող նրա մեհյանը կոչվում էր <<Սենեակ Վահագնի>>։Նրան էր նվիրված Վարդավառի տոնը,որի ժամանակ մարդիկ իրար վարդ են նվիրել,այդ պատճառով էլ Աստղիկը կոչվել է <<Վարդամատն>>,իսկ տոնը՝Վարդավառ։

Ըստ ավանդության,Աստղիկը գիշերները սովորություն ուներ լողալու Արածանիի կիրճի իր լողարանում։Հայ կտրիճները նրան տեսնելու համար կրակ են վառել լեռների լանջերին,բայց Աստղիկը մշուշ է տարածել,որի համար էլ երկիրը կոչվել է Մուշ։

Միհրը եղել է արեգակի,լույսի,կրակի աստվածը,արդարության պաշտպանը,գլխավոր մեհյանը գտնվում էր Դերջանի Բագառիճ ավանում,նրան է նվիրված եղել նաև Գառնիի տաճարը,նրա տոնը կատարվել է մեհեկան ամսում։

Նանեն եղել է մայրության,տան օջախը պահպանող աստվածուհին։Նրա գլխավոր մեհյանը գտնվում էր Թիլ ավանում։

Տիրը Արամազդի քարտուղարն էր,եղել է գրի,գրականության,գիտության ու արվեստի հովանավորը,նրա մեհյանը գտնվել է Արտաշատի մոտ՝Երազամույնում։Նրա անունով էր կոչվում Տրե ամիսը։

Վանատուրը եղել է պտղաբերության,բերքի,այգեկութի,խաղողի,գինու և ուրախության աստվածը,գլխավոր մեհյանը գտնվում էր Բագրևանդի Բագավան ավանում։Բերքի տոնը՝Նավասարդի 1-6-ը,նվիրված էր նրան։

Հելլենիզմի շրջանում հայկական աստվածները նույնացվում էին հունական աստվածների հետ։Այսպես,Արամազդը նույնացվում է Զևսի,Անահիտը՝Արտեմիսի,Աստղիկը՝Աֆրոդիտեի,Տիրը՝Ապպոլոնի հետ և այլն։Սակայն օտար այս աստվածների պաշտամունքը տարածում չեն ստանում։

Արտաշեսյան թագավորության հաստատումը Հայաստանում

Քա․ 201թ․ Անտիոքոս 3-րդի զորքերը հայազգի զորավարներ Արտաշեսի և Զարեհի գլխավորությամբ ներխուժում են Հայաստան։Արտաշեսը Մեծ Հայքում սպանում է Երվանդին,իսկ Զարեհը Ծոփքում՝Քսերքսեսին։Նույնը կատարվում է նաև Փոքր Հայքում և Կոմմագենեում։Դեռևս Քա․ 212թ․ Անտիոքաս 3-րդը իր քույր Անտիոքիսին ամուսնացրել էր Քսերքսեսի հետ։Իր նպատակին չհասնելով՝Քա․ 201թ․ Անտիոքիսի միջոցով սպանել է տալիս Քսերքսեսին։<<Մեծ>> պատվանունը նա ստացավ Պարթևստանը և Բակտրիան նվաճելու համար։

Կոմմագենեն ևս անցնում է սելևկյանների տիրապետության տակ և այստեղ կառավարիչ է կարգվում Պտղոմեոսը,որը հույն էր։Կոմմագենեն ավելի մոտ էր գտնվում հելլենիստական երկրներին,այստեղ հելլենական բնակչության ստվար զանգված կար և այդ էր պատճառը,որ ի տարբերություն Մեծ Հայքի և Ծոփքի այստեղ հույն կառավարիչ էր կարգված։Փոքր Հայքում կառավարիչ է կարգվում Միհրդատը,որի մայրը Անտիոքոս 3-րդի քույրն էր։Այնուհետև Անտիոքոսը նվաճում է Փոքր Ասիան,որի նվաճմանը մասնակցել էր նաև Միհրդատը։

Քա․ 200-197թթ․ տեղի ունեցած Մակեդոնական 2-րդ պատերազմի ժամանակ Հռոմը ենթարկեց Հունաստանը իրեն՝Փոքր Ասիայի համար վտանգ ստեղծելով։Հռոմը հանդես էր գալիս հույներին <<ազատագրելու>> կեղծ լոզունգներով։

Անտիոքոսի ծրագրի մեջ էր մտնում Հունաստանի նվաճումը։Այս պլանի իրագործման համար,բնական է,նա պետք է ընդհարվեր Հռոմի հետ։Անտիոքոս 3-րդի մոտ ապաստանած Հաննիբալը Իտալիայի նվաճման պլաններ էր առաջարկում,բայց Անտիոքոսը այն չընդունեց։

Քա․ 192թ․ անցնելով Հելլեսպոնտոսը՝Անտիոքոս 3-րդը ներխուժում է Հունաստան՝էտոլացիների հրավերով։Կարևորագույն հունական քաղաքները,վախենալով Հռոմից օգնություն ցույց չտվեցին նրան։Մակեդոնիայի արքա Ֆիլիպոսը ոչ միայն օգնություն ցույց չտվեց,այլև թշնամական դիրք գրավեց։

Անտիոքասի նավատորմը Քա․ 191թ․ Թերմոպիլի մոտ պարտություն կրեց։Հռոմեացիները առաջին անգամ ոտք դրեցին Ասիա։Քա․ 190թ․ Մագնեսիայի մոտ հռոմեացի զորավար Սցիպիոնը պարտության մատնեց Անտիոքոսին։Քա․ 188թ․ Ապամեայում կնքված պայմանագրի համաձայն Սելևկյան պետությունը զրկվեց Փոքր Ասիայից,զրկվեց նավատորմից,վճարեց ռազմատուգանք և այլն։Անտիոքոսը դրանից հետո միայն մեկ տարի ապրեց։

Մագնեսիայի ճակատամարտից հետո Արտաշեսը Մեծ Հայքում,իսկ Զարեհը Ծոփքում իրենց անկախ հայտարարեցին։Անկախացան նաև Փոքր Հայքը և Կոմմագենեն,որտեղ թագավորներ դարձան Միհրդատը և Պտղոմեոսը։Սրանցից վճռական դերը պատկանում էր Մեծ Հայքին,քանի որ նա հանդիսանում էր Հայաստանի մեծ մասը։

Արտաշես 1-ինի մասին տեղեկություններ են հաղորդում Պոլիբիոսը,Դիոդորը,Պլուտարքոսը,Ապպիանոսը,Պորփյուրը,Հիերոնիմոսը և Ստրաբոնը,ինչպես նաև Խորենացին։

Օտար այս աղբյուրներից արժեքավոր է հատկապես Ստրաբոնի հաղորդած տեղեկությունը։

Խորենացին Արտաշեսի մասին պատմությունը գրելիս հիմք է ընդունել Օղյումպի <<Մեհենական պատմությունը>>։Բայց Խորենացին թյուրիմացաբար 2 դար ժամանակով տեղաշարժել է Արտաշեսին,նրա գործունեության մեծ մասը վերագրելով Վաղարշակ ավանդական արքային։Եվ վերջապես,Արտաշես 1-ինի մասին տեղեկություններ են հաղորդում նրա թողած արամերեն արձանագրությամբ սահմանաքարերը։

Խորենացին պատմում է,որ Երվանդը,իշխանությունը կորցնելու երկյուղից դրդված,հետապնդում է մանուկ Արտաշեսին,որն ապաստանում է հովիվների մոտ։Հետագայում նա հարևան երկրի թագավորի օգնությամբ գալիս և տիրանում է հայոց գահին,իսկ Երվանդը սպանվում է Արտաշեսի զորավար Սմբատի կողմից։Երվանդը Խորենացու մոտ ներկայացվում է իբրև օրինական գահակալ,իսկ Արտաշեսը՝գահից զրկված թագաժառանգ։

Արտաշեսը Սևանի ափին գտնված արամերեն արձանագրությունում իրեն անվանում է <<Արտաշես արքա,որդի Զարեհի,Երվանդական>>,իսկ Սիսիանի արձանագրությունում՝<<Բարի>>։Բայց իրականում նա միայն մոր կողմից էր Երվանդական և իրեն Երվանդական է համարում,որպեսզի ամրապնդի իր իրավունքները գահի նկատմամբ։Նույն կերպ են վարվել հենց իրենք՝Երվանդունիները,որոնք լինելով պարսկական մեծատոհմիկ Հյուդարնեսի սերունդը,իրենց հայտարարում էին Աքեմենյաների շառավիղ։Առաջին անգամ Բորիսովն է այս արձանագրությունը վերագրել Արտաշեսին։

Նա ծնվել է մոտ 230-ական թթ․, ծառայել է Սելևկյանների բանակում,հասել բարձր պաշտոնի,կարգվել Հայաստանի ստրատեգ,189թ․ հիմք դրել Արտաշեսյան դինաստիան,որը գոյատևել է մինչև 1թ․,իսկ ինքը կառավարել է 189-160թթ․։Նա ուներ հելլենական կրթություն,մեծ դեր է խաղում Հայաստանի տնտեսության,կրթության զարգացման գործում։

2.Հայկական հողերի միավորումը։Արտաշատի հիմնադրումը

Հայկական առաջին միասնական պետությունը ստեղծեց Ուրարտուն։Այս թագավորությունը մեծ դեր խաղաց հայկական լեռնաշխարհի ցեղերի միավորման և հայ ժողովրդի կազմավորումը խթանելու գործում։Սելևկյան տիրապետությունից ազատագրվելուց հետո 4 հայկական թագավորությունները մասնատված էին իրարից,որը Հայաստանի թուլության հիմնական պատճառն էր։3-րդ դարում Հայաստանի տնտեսության,առևտրի,քաղաքների զարգացումը,2-րդ դարի սկզբում հայ ժողովրդի կազմավորման պրոցեսի ավարտվելը,ինչպես նաև այն,որ Արտաշեսի կողմից Մեծ Հայքին միացված երկրները հայախոս էին,թույլ տվեց կենտրոնացված,միասնական պետություն ստեղծել։Այս խնդիրը իրագործեց Արտաշես 1-ինը։

Քանի որ Արտաշեսի կողմից գրավված երկրները հայախոս էին,ուստի Արտաշեսի կատարածը բնորոշվում է ոչ թե <<նվաճում>>,այլ <<միավորում>> բառով։

Ստրաբոնը մանրամասնորեն նկարագրում է Արտաշես 1-ինի կատարած միավորիչ գործունեությունը։Նա արշավանքներ է ձեռնարկում 4՝ հյուսիսային,հարավային,արևմտյան և արևելյան ուղղություններով։

Արտաշեսը արշավանք է ձեռնարկում արևելյան ուղղությամբ դեպի Ատրպատական-Մարաստանի կողմերը։Այս արշավանքի հետևանքով նա գրավում է Կասպիանեն կամ Կասպից երկիրը Կուրի և Արաքսի խառնուրդի շրջանը և նրանից արևելք,մինչև Կասպից ծովն ընկած երկիրը,որը նույնանում է Փայտակարանի հետ,Բասորոպեդիան(Պարսպատունիք) և Փավնիտիսը։

Կասպից երկիրը,ըստ Խորենացու,նախoրոք եղել է Հայաստանի իշխանության տակ,Արտաշեսի օրոք այն ապստամբել է։Զորավար Սմբատի գյխավորությամբ Արտաշեսը զորք է ուղարկում,որը ճնշում է ապստամբությունը և գերեվարում երկրի թագավոր Զարդմանոսին։

Արտաշեսը արշավանք է կազմակերպել նաև հյուսիսային ուղղությամբ դեպի Վիրքի կողմը։Այդ արշավանքները նկարագրվել են <<Քարթլիս ցխովրեբա>>-ում։Վրաց արքա Գարձամը ապստամբում է,գերի վերցնում հյուսիսային կողմերի հայկական զորքի հրամանատար,Արտաշեսի որդի Զարեհին։

3 անգամ դեպի Վրաստան արշավանք է ձեռնարկվում։Առաջին անգամ Արտաշեսը գրավում է Մցխեթան,հպատակեցնում երկիրը և հեռանում։

Երկրորդ անգամ գալիս է նրա որդի Զարեհը՝ճնշելու վրացիների և օսերի(ալանների) ապստամբությունը,բայց գերի է ընկնում։Երրորդ անգամ Արտաշեսի զորավար Սմբատ Բյուրատյանը՝ Արտավազդ և Տիգրան արքայորդիների հետ գալիս և ազատում են Զարեհին,դաշնագիր կնքում,որի համաձայն վրացիները և օսերը պատրաստվում են պատերազմի դեպքում զորք տրամադրել Արտաշեսին և դրամ հատել՝Արտաշեսի պատկերով։Հյուսիսային արշավանքի հետևանքով Հայաստանին են միացվում Պարխար լեռների ստորոտի հողերը,Գուգարքը(Գոգարենե) և Կղարջքը(Խորձենե)։Հայերը վերադարձրին Ջավախքն ու Արդահանը,Ծունդա քաղաքը։

Ողջ 3-րդ դարի ընթացքում այս գավառները ընդգրկված են եղել Երվանդունիների պետության մեջ և միայն այդ դարավերջում են անցել Վրաստանին։

Մեծ Հայքը և Ծոփքը ինչ-որ ժամանակահատվածում միասնական են գործել։Նրանք այդ ուղղությամբ պետք է գործեին,որտեղ Հայաստանի շահերն էլ համընկնում էին։

Այդպիսի ուղղություն կարող էր լինել փոքրասիականը՝արևմուտքում։

Փոքր Ասիայում Մագնեսիայի ճակատամարտից հետո տեղի ունեցան լուրջ փոփոխություններ։Փոքրասիական երկրները բաժանվեցին 2 խմբավորումների,որոնցից մեկը հարում էր Հռոմին,մյուսը՝Սելևկյան պետությանը։

Առաջին խմբավորման մեջ էին մտնում Կապադովկիան,Պերգամոնը,Բյութանիան,սրանց դաշնակիցները։Քա․ 188թ․ Կապադովկիայի արքա Արիարաթ 4-րդի դուստրը կնության տրվեց Պերգամոնի արքա Եվմենես 2-ին։

Մյուս խմբավորման մեջ էր մտնում Պոնտոսը և Փոքր Հայքը։

Քա․ 183թ․ Պոնտոսի արքա Փառնակը դաշինք կնքելով Փոքր Հայքի կառավարիչ Միհրդատի հետ,պատերազմ սկսեց հակառակ խմբավորման դեմ։Սելևկոս 4-րդը,որը Փառնակից 500 տաղանդ ստացած լինելով,պատրաստվում էր օգնել նրան,բայց Հռոմը դա կանխեց՝իր սպառնալիքներով։

Միհրդատն ու Փառնակը պարտություն կրեցին։Նրանք զրկվեցին գրաված հողերից,ռազմատուգանք տվեցին։Պայմանագիրը կնքվել է Քա․ 179թ․։Այս պայմանագրից,որը պահպանվել է Պոլիբիոսի պատմության մեջ,երևում է,որ պատերազմին մասնակցել է նաև Հայաստանը,որը հարում էր Կապադովկիայի և Պերգամոնի խմբավորմանը,քանի որ նա թշնամական հարաբերությունների մեջ էր գտնվում Սելևկյան տերության հետ,իսկ Հռոմի հետ ուներ լավ հարաբերություններ։Բացի այդ,Արտաշեսի հիմնական նպատակը Փոքր Հայքը իրեն միացնելն էր,և քանի որ Փոքր Հայքը գտնվում է Պոնտոսի կողմում,ուստի Արտաշեսը կանցներ հակառակ խմբավորման՝Կապադովկիայի և Պերգամոնի կողմը։Օգտվելով Փոքր Ասիայի և Կապադովկիայի պարտությունից՝Արտաշես 1-ինը Փոքր Հայքից խլում է Կարինը և Դերջանը։Հայաստանի հարավային սահմանը մեծ մտահոգության առարկա էր Արտաշես 1-ինի համար։Սելևկյանները մնում էին Հայաստանի համար վտանգավոր։Մագնեսիայի ճակատամարտից 3 տարի հետո մահացավ Անտիոքոս 3-րդը և գահին բազմեց նրա որդին՝Սելևկոս 4-րդը(187-175թթ․),որը թուլամորթ էր և գերադասում էր պատերազմներ չմղել։Հենց նա չօգնեց Փառնակին։Հայաստանի հարավային կողմում կային հայաբնակ երկրամասեր,որոնք Մեծ Հայքից դուրս էին։

Սելևկոս 4-րդին հաջորդեց Անտիոքոս 4-րդ Եպիփանեսը(Քա․ 175-164թթ․),որը վարում էր ակտիվ քաղաքականություն՝ի տարբերություն նրա նախորդի։Նա պաշարեց Եգիպտոսի մայրաքաղաք Ալեքսանդրիան,բայց հռոմեացիները նրան ստիպեցին հեռանալ այնտեղից։Մինչ Անտիոքոսը զբաղված էր այս գործերով,Քա․ 168թ․ Արտաշեսի զորավար Սմբատը ներխուժել է Տմորիք,այստեղ է բերել գերեվարվածների ստվար զանգված։Նա նշանակվել էր հարավային զորքի հրամանատար։

Քա․ 163թ․ Ծոփքի գահը թափուր էր։Գահի հավակնորդ երկու արքաեղբայրներից մեկը գտնվում էր Կապադովկիայում՝Արիարաթ 5-րդի մոտ,երկրորդը Մեծ Հայքում։Արտաշեսը ցանկանում էր Ծոփքի գահին նստեցնել իր մոտ գտնվող արքայազնին,դրանով Ծոփքը իր ազդեցության ոլորտում պահել։Սակայն եղբայրներից ավագը՝Մերուժանը,որը գտնվում է Արիարաթ 5-րդի մոտ,իրական գահաժառանգն էր,որովհետև ավագն էր։ Մեծ Հայքի և Կապադովկիայի շահերը այս առումով բախվում էին։Արտաշեսը կարող էր զենքի դիմել,բայց նա հաշվի էր առնում Հռոմի միջամտությունը,ինչպես նրան կասեցնում էր հակասելևկյան ընդհանուր շահերը,որը նա ուներ Կապադովկիայի հետ։

Նա առաջարկեց Արիարաթին Ծոփքը կիսել միմյանց միջև։Բայց Արիարաթը կարող էր իր մոտ գտնվող Մերուժանին նստեցներ Ծոփքի գահին և այն ամբողջությամբ իրեն ենթարկել,ուստի մերժեց։Արտաշեսը թույլ տվեց,որ Արիարաթը Ծոփքի գահին բազմեցնի Մերուժանին։

Այսպիսով, Արտաշես 1-ինը միավորեց բոլոր հայկական 14 նահանգները բացի Ծոփքից,որի խնդիրը հետագայում լուծեց Տրգրան 2-րդը։Իսկ Եկեղիք երկրամասը Արտաշես 1-ինը դեռևս Ծոփքի թագավոր Զարեհի օրոք դաշնակցել էր նրա հետ և գրավել այն, կիսել միմյանց միջև։Այս իրադարձությունը տեղի է ունեցել 185-175թթ․ միջև ընկած ժամանակահատվածում։

Ինչպես արդեն նշվեց,հայկական հողերի միավորումը հետևանք էր այն բանին,որ միավորված բոլոր հայկական հողերը,բացի Կասպից երկրից հայեր էին։

Հայկական ընդարձակ թագավորության տարածքները Կասպից ծովի արևմտյան ափերից մինչև Եփրատ գետն էր հասնում,Վիրահայոց լեռներից մինչև Տավրոսյան լեռնաշղթան։

Արտաշես 1-ինի օրոք Հայաստանում արհեստագործության,առևտրի և դրամական շրջանառության զարգացումը պայմաններ ստեղծեց նոր քաղաքների հիման համար։Արտաշես 1-ինը Քա․ 180-160թթ․ ընթացքում Արարատյան դաշտում,Արաքսի ձախ ափին հիմնում է քաղաք և այն անվանում իր անունով Արտաշատ։Արտաշատի ավերակները գտնվում են Խոր-Վիրապի շրջակայքում։Արտաշատը 3 կողմից պատված էր Արաքսի ջրերով,իսկ 1 կողմից խրամով և պատվարով։

Տակիտոսի և Ագաթանգեղոսի վկայությամբ Արտաշատը Արաքս գետի հակադիր ափի հետ կապված էր կամուրջներով։Արտաշատը կառուցվել էր նախօրոք գծված հատակագծով։Ստրաբոնը և Պլուտարքոսը վկայում են,որ Արտաշատը կառուցելու համար օգնել է Կարթագենցի զորավար Հաննիբալը,նա է գծել հատակագիծը։Բայց պատմագետներից ոմանք գտնում են,որ Հաննիբալը Հայաստանում չի եղել։Նա Մագնեսիայի ճակատամարտից հետո Անտիոքոս 3-րդի մոտից սկզբում փախչել է Կրետե կղզին,այնուհետև Բյութանիա,որտեղ Քա․ 183թ․ թույն խմելով վերջ է տվել իր կյանքին։

Այնուամենայնիվ,Արտաշատը ուներ հարմար դիրք։Նա գտնվում էր Չինաստանից,Միջին Ասիայից,Միջագետքից ու Մարաստանից եկող և դեպի Սև ծովը գնացող միջազգային առևտրական ճանապարհների վրա։Նա ուներ նաև հարձակումներից ավելի ապահով,անառիկ դիրք,որի համար էլ ,ինչպես Պլուտարքոսն է վկայում,հռոմեացիները Արտաշատը անվանել են <<Հայկական Կարթագեն>>։Այդպես է անվանվել նաև նրա համար,որ Արտաշատը բազմամարդ,հարուստ ու վաճառաշահ քաղաք էր։

Ստրաբոնը Արտաշատը անվանում է <<Մեծ և շատ գեղեցիկ քաղաք>>։

Արտաշատը կարճ ժամանակում դառնում է ոչ միայն Հայաստանի,այլև Առաջավոր Ասիայի վաճառաշահ քաղաքներից մեկը։Այստեղ վաճառականներ էին գալիս ինչպես մոտիկ,այնպես էլ հեռու երկրներից։

Արտաշատը բնակեցնելու համար Արտաշես 1-ինը Երվանդաշատից ու Արմավիրից բնակչության հոծ զանգվածներ է բերում և բնակեցնում այստեղ։Այս ոճը հատուկ էր հելլենիստական աշխարհում և կոչվում էր <<համաբնակեցում>>։Արտաշատում է տեղավորվել նաև ռազմական արշավանքի ընթացքում գերեվարված բնակչության հոծ զանգվածներ։

Արտաշես 1-ինը Բագարանից Արտաշատ է տեղափոխում հայկական աստվածների,ինչպես նաև հունական Արտեմիս և Ապոլլոն աստվածների արձանները,որոնցից Ապոլլոնի արձանը կանգնեցնում է քաղաքից դուրս՝ճանապարհի վրա։Արտաշատում հիմնադրվում է նաև փողերանոց,որտեղ սկսում են կտրել դրամներ։Հայտնաբերվել են պղնձե 2 դրամներ,որոնց վրա հունարեն գրված էր Արտաքսատա՝այսինքն՝Արտաշատ։

Արտաշես 1-ինը Ատրպատականի մոտ հիմնում է Արքսատա անունով քաղաք։Նրա օրոք հիմնադրվել են նաև այլ քաղաքներ,որոնք կոչվել են Արտաշեսի հոր Զարեհի անունով։Սա ևս հատուկ էր հելլենիստական աշխարհում։Այսպես կառուցվեցին Նորշիրակավանի Զարեհավանը,Բագրևանդի Զարեհավանը, Հավնունիքի Զարեհավանը, Աղիովիտի Զարիշատը և Վանանդի Զարիշատը ,Վանա լճի մոտ Արտաշեսը կառուցեց Արտամետ քաղաքը,որը ըստ ավանդության,Սաթենիկի համար է կառուցվել։

Պայքար օտարների դեմ (ալաններ,սելևկյաններ)

Մեզ հասած տվյալներից երևում է Արտաշես 1-ինի վարած արտաքին քաղաքականությունը և պատերազմները։Խորենացին վկայում է,որ Արտաշեսը պատերազմ է մղել ալանների և նրանց միացած լեռնական ցեղերի դեմ,որոնք Վրաստանի կողմերից հյուսիսից ներխուժել էին Հայաստանի հյուսիսային շրջանները։Ալանները սկյութա-սարմատական ծագմամբ իրանալեզու ցեղեր էին։Տեղի ունեցած ճակատամարտում ալանները պարտվում են և ստիպված բարեկամական դաշինք են կնքում Արտաշեսի հետ։

Արտաշեսը բարեկամական դաշինք է կնքել նաև Վրաստանի հետ,ըստ որի վրացիները պարտավորում են թշնամիների հարձակման դեպքում օգնել հայերին,իսկ Հայաստանի սահմաններից դուրս մղած պատերազմի ժամանակ տրամադրել 10 հազար զորք։

Ինչպես արդեն նշվեց Քա․168թ․ հայերը ներխուժում են Սելևկյանների իշխանության տակ գտնվող Տմորիք երկրամասը և այն միացնում Մեծ Հայքին։Սելևկյան արքա Անտիոքոս 4-րդ Էպիփանեսը(Քա․ 175-164թթ․) պատերազմի մեջ էր Եգիպտոսի դեմ։

Միայն 165թ․ նրանք անցնում են Եփրատը և Միջագետքում ընդհարվում են հայերի հետ,որտեղ հայերը,ըստ Դիոդորոսի և Ապպիանոսի պարտություն են կրում։Ճակատամարտը արյունահեղ է լինում,հատկապես շատ զոհեր են տալիս հայերը։Սակայն սա վիճակը չի փոխում,քանի որ սելևկյան զորքերը նույնիսկ Տիգրիսը չեն անցնում,իսկ Անտիոքոսը իր վրանը խփում է Ափեդոնում։Ենթադրվում է,որ Արտաշեսը մեծ զոհերի գնով կարողանում է հետ մղել սելևկյան զորքերի հարձակումը։

Այնուամենայնիվ,Անտիոքոսի այս արշավանքը Մեծ Հայքի համար ճակատագրական չէր,որովհետև դրանից հետո Արտաշես 1-ինը հաջողությամբ վարում էր ակտիվ քաղաքականություն։

Անտիոքոսը,ետ քաշվելով,արշավում է Ծոփք,գրավում Արկաթիակերտ քաղաքը և այն անվանում Էպիփանիա։Ծոփքի թագավորը՝Զարեհի որդին,սպանվում է, իսկ նրա 2 որդիներից Մերուժանը անցնում է Կապադովկիա,իսկ կրտսերը՝Արտաշես 1-ինի մոտ։Այնուհետև Անտիոքոսը գրավում է Մեդիայի մայրաքաղաք Էկբատանը,այն նույնպես անվանում Էպիփանիա։Մեդիայի կառավարիչ է նշանակում Տիմարքոսին։Քա․164թ․ Անտիոքոսը մահանում է Մեդիայում։Արտաշես 1-ինի արտաքին քաղաքականության մի մասն են կազմում նաև այն միջոցառումները,որը նա ձեռնարկեց Ծոփքը իրեն միացնելու համար։

Արտաշեսի արտաքին քաղաքականության վերջին գործունեությունը կապված էր Մեդիայի սելևկյան սատրապ Տիմարքոսի Քա․162-160թթ․ ապստամբության հետ։Նա հրաժարվել էր ենթարկվել Սելևկյան թագավորությանը։Նրա ապստամբությունը ուղղված էր Սելևկյան նոր արքա Դեմետրիոս 1-ինի դեմ։Արտաշեսը շահագրգռված էր Սելևկյան պետության թուլացմանը,ուստի նա դաշինք է կնքում Տիմարքոսի հետ։Տիմարքոսը կապեր էր հաստատել նաև Հռոմի հետ։Արտաշեսի ցույց տված օգնությամբ Տիմարքոսը գրավում է Հյուսիսային Միջագետքը։Բայց շուտով Տիմարքոսը պարտություն է կրում ու սպանվում,բայց Մարաստանը այլևս չընկավ Սելևկյանների տիրապետության տակ,այլ անցավ պարթևներին։Տիմարքոսի անհաջողության պատճառն այն էր,որ նա չուներ միասնական էթնիկական բազա։

Արտաշես 1-ինի բարեփոխությունները

Աստիճանաբար հզորացող Հայաստանը բարեփոխումների կարիք էր զգում։Արտաշես 1-ինը պետք է մտածեր պետության կառավարման և ամրապնդման մասին։Կենտրոնական իշխանությունը ամրապնդելու և տեղերում առաջացող ապստամբությունները ճնշելու համար նա Հայաստանը բաժանում է 4 զինվորական շրջանների՝զինվորական կարևոր պաշտոնները կենտրոնացնելով իր որդինների և մերձավորների ձեռքում։Նա իր մեծ որդուն՝Արտավազդին,հանձնում է արևելյան նահանգների կառավարումը և հայկական բանակի սպարապետությունը,իր մյուս որդուն՝Տիրանին արևմտյան,Զարեհին՝հյուսիսային,իսկ իր դայակ Սմբատին հարավային զինվորական շրջանների կառավարումն ու զորքերի հրամանատարությունը։Իր որդի Վրույրին,որն իմաստուն ու բանաստեղծական ձիրք ունեցող մարդ էր,նշանակում է հարկային,շինարարական և արքունի գործերի կառավարիչ։Իր մյուս որդի Մաժանին նա նշանակում է քրմապետ։

Արտաշես 1-ինի օրոք երկրում զարգանում էր պետական,տաճարային և մասնավոր տնտեսությունները։Մասնավոր տնտեսությունների զարգացմանը նպաստեց նոր հողերի ձեռք բերումը,ստրուկների գերեվարությունները Հայաստան։Մասնավոր տնտեսությունները կոչվում էին դաստակերտներ կամ ագարակներ։

Հողի մասնավոր սեփականության զարգացումը վտանգ էր ներկայացնում համայնական հողատիրության համար։Մասնավոր հողատերերը սկզբում վերցնում էին խամ ու խոպան,գյուղական համայնքների կողմից չմշակվող հողերը,այնուհետև փորձում էին զավթել բուն համայնական հողերը։Պայքարը ուղեկցվում էր սուր ընդհարումներով։Արտաշես 1-ինը փորձեց վերջ տալ այդ ընդհարումներին և դրա համար անցկացրեց հողային ռեֆորմ,որը առաջին ագրարային ռեֆորմն էր հայ իրականության մեջ։Նա հրամայում է սահմանաքարեր դնել մասնավոր հողատերերի և համայնական հողերի միջև։Դրանք քառակուսի են,դրանցից յուրաքանչյուրի վրա կա պնակաձև փոսեր և արամերեն արձանագրություն։

Այս ռեֆորմը ելնում էր մասնավոր հողատերերի շահերից,քանի որ օրինականացնում էին նվաճումները։Բայց միաժամանակ որոշ չափով ամրապնդում էր համայնքի դիրքերը։Չպետք է մոռանալ,որ համայքը հարկ էր տալիս պետությանը,տրամադրում էր հետևակ զորքի մեծ մասը և օժանդակ զորամասեր։Պեղումների ժամանակ հայտնաբերվել են այդպիսի սահմանաքարեր։

Երկրի կառավարումը հեշտացնելու նպատակով նա իր երկիրը բաժանում է 120 ստրատեգիաների՝կարգելով ստրատեգոսներ։

Նոր վարչական բաժանումը,հողային կադաստրի (հաշվառման ցուցակ) ստեղծումը պետք է հանգեցներ արքունի նոր դիվանի ստեղծմանը,որտեղ գործերը կատարվում էր արամերեն լեզվով։Հայաստանում տարածված էր նաև հունարենը։

Արտաշես 1-ինը բարեփոխեց նաև տոմարը և օրացույցը,գետերի և լճերի վրայով կազմակերպեց նավագնացություն։Նրա օրոք զարգացան նաև արվեստներն ու գիտությունները։

Քայլեր արվեցին արքունիքի դրությունը ամրապնդելու համար։Արքունիքը զարգացման որոշ աստիճանի էր հասել։

Սիսիանում գտնված արձանագրությունից երևում է,որ Հայաստանում գոյություն է ունեցել <<թագադրի>> պաշտոնը։Որպես թագադիր հիշատակվում է Աշխարհսատի որդի Նեկփառը։Հավանաբար,Նեկփառը և Սմբատ <<թագադիր ասպետը>> նույնանում են։

Գոյություն ուներ <<երկրորդական պաշտոնը>>,որը պատկանում էր Արգամին։Նա զոհ գնաց արքունիքում ծավալված ներքին պայքարին։

Հիշատակվում է նաև սպարապետություն,հազարապետություն և քրմապետություն պաշտոնները։

Թագավորը,իր անձը բարձրության վրա ներկայացնելու համար երկրում մտցրեց թագավորական նախնիների պաշտամունքը։Նա Արտաշատում կառուցված տաճարում դրեց իր հոր Զարեհի և թագավորական մյուս նախնիների արձանները։Այդ պատճառով էր Արտաշեսը ստացավ <<Բարեպաշտ>> մականունը։

Արտաշես 1–ինի կատարած ռեֆորմներից երևում է նրա քաղաքագետ և հանճարեղ պետական գործիչ լինելը։

Խորենացին վկայում է,որ Արտաշեսի դագաղը թագը և զենքերը ոսկուց էին,գահույքը և անկողինը բեհեզից,իսկ պատմուճանը ոսկեթել բեհեզից։

Արտաշես 1–ինի թագավորության տարիները Հայաստանի տնտեսական ու մշակութային կյանքի վերելքի տարիներ են եղել։

Ապրող թագավորի անձի պաշտամունքին Արտաշես 1–ինը չի դիմել։Դրան դիմել է հետագայում Տիգրան 2-րդը։Արտաշեսի գերեզմանի վրա շատերը ինքնասպանություն գործեցին։

Տիգրան Մեծի գահակալությունը, Հայկական հողերի միավորումը

Արտաշես 1-ինից հետո Հայաստանում իշխեցին Արտավազդ 1-ինը(Քա․ 160-115թթ․) և Տիգրան-Տիրանը կամ Տիգրան 1-ինը(Քա․ 115-95թթ․)։

Արտավազդ 1-ինի օրոք ուժեղանում է Պարթևական թագավորությունը,որը գրավում է Պարսկաստանը,Միջագետքը ,Մարաստանը և մոտ 150թ․ Ատրպատականը և վտանգավոր հարևան է դառնում Հայաստանի համար։

Միհրդատ 2-րդը (123-88թթ․) կռվում է Արտավազդ 1-ինի դեմ։Հայաստանը ստիպված էր ընդունել Պարթևստանի գերիշխանությունը,չնայած պարթևները չէին նվաճել այն։Արտավազդ 1-ինը ժառանգ չունենալու պատճառով իր եղբորորդի Տիգրանին պատանդ է տալիս պարթևներին։Արտավազդը քաջ,միաժամանակ նաև դաժան ու նախանձոտ մի իշխող էր։Նա կասկածում էր իր եղբայրների հավատարմության վրա,ուստի նրանց արքունիքից և Այրարատ նահանգից հեռացնում է Աղիովիտի և Առբերանի գավառները,բացի Տիգրանից,որին նա պահում էր որպես փոխանորդ։

Արտավազդին հաջորդում է նրա եղբայր Տիրանը,որը Տիգրան 2-րդի հայրն էր։Նա մեծ գործեր չի կատարել,ապրել է խաղաղությամբ,զբաղվել որսորդությամբ և զբոսանքներով։

Այսպիսով,Արտավազդ 1-ինի և Տիգրան 1-ինի գահակալության շրջանը համեմատաբար հանգիստ է եղել։

Քա․95թ․ հայոց գահը թափուր էր մնացել,մահացել էր Տիգրան 1-ինը։Նրա որդի Տիգրանը շուրջ 1 տասնամյակ էր,ինչ գտնվում էր պարթևական արքունիքում։Պարթևների համար հայկական գահի նկատմամաբ հավանական թեկնածուն Տիգրանն էր։Ուստի պարթև արքա Միհրդատ 2-րդը օժանդակում է Տիգրանին հայոց գահին բազմելու համար և պահանջում է որպես փոխհատուցում Հայաստանի հարավ–արևելքում գտնվող,Մարաստանին սահմանակից <<70 հովիտները>>։Տիգրանը գալով Հայաստան,բազմում է հայոց գահին։Նա այն ժամանակ արդեն 45 տարեկան էր։Պատմագրության մեջ նա հայտնի է<<Մեծ>> մականունով։

Ապպիանոսը վկայում է,որ նա թագադրվել է այն վայրում,որտեղ հետագայում հիմնել է Տիգրանակերտ մայրաքաղաքը։

Տիգրան 2-րդը պետական-վարչական,ռազմական ու դիվանագիտական հմտությամբ օժտված իշխող էր։Նրա օրոք Հայաստանը դառնում է Առաջավոր Ասիայի հզոր պետություններից մեկը։

Տիգրան 2-րդին վերաբերվող տվյալներից շատերը միակողմանի,անբարյացակամ բնույթ են կրում։

Մասնավորապես,Հայաստանի և Հռոմի միջև մղվող պատերազմների խնդրում անտիկ հեղինակների մեծ մասը հանդես է գալիս որպես Հռոմի ջատագով։

Տիգրան 2-րդի հաջողությունը դիտվում է որպես պատահականություն,նրան համարում են որպես <<բարբարոսի>>։Տիգրանակերտ մայրաքաղաքի հիմնադրումը դիտվել է որպես Տիգրան 2-րդի գոռոզամտության նշան։Սրանց կողքին կան պատմաբաններ,որոնք ճիշտ կերպով են բնորոշել Տիգրան 2-րդի գործունեությունը։

Դրանցից է ֆրանսիացի խոշոր արևելագետ Ռընե Գրուսեն։Նա գրում էր,որ Տիգրան 2-րդը ավելի է արժանի պատմության հիացմունքին,քան Միհրդատ Եվպատորը,քանի որ Միհրդատը փայլուն կերպով <<ինքնասպանության հասցրեց իր երկիրը>>,իսկ Տիգրանը ապահովեց իր ժողովրդի հավերժական հարատևումը։

Տիգրան 2-րդի մասին նոր լուսաբանություններ են տվել Մանանդյանը,ամերիկահայ պատմաբան Հրանդ Արմենը։

Տիգրան 2-րդի ժամանակ Հայաստանի հզորացումը կապված էր արտաքին և ներքին բարենպաստ պայմանների հետ։Ներքին նպաստավոր պայմանները հետևյալն էին։

1․Հայաստանի տնտեսությունը Աքեմենյան դարաշրջանից սկսած վերելք էր ապրում։Այդ վերելքին նպաստեցին հելլենիզմի ազդեցությունը,հայկական հողերի միավորումը։

2․Արտաշես 1-ինի ժամանակ հայկական հողերի միավորումը տնտեսական,քաղաքական ու մշակութային սերտ կապեր են հաստատում երկրի տարբեր շրջանների միջև,հզորանում են կենտրոնական իշխանությունը,համախմբվում են ժողովրդի ուժերը։

3․Տնտեսության զարգացումը և հայկական հողերի միավորումը թույլ տվեց կազմել ուժեղ բանակ։

Ինչպես Խորենացին է վկայում․<<հետևակ կռվողները ձիավոր դարձան,պարսավորները՝աղեղնավորներ,շերտավորները զինվեցին սրերով,տեգավորները՝նիզակներով,մերկերը պատսպարվեցին վահաններով ու երկաթե զգեստներով։Միայն նրանց արտաքին տեսքը բավական էր թշնամիներին հալածելու համար։Բացի սրանցից,ներքին նպաստավոր նախադրյալներն էին քաղաքային կյանքի վերելքը,տեղական ու արտաքին առևտրի զարգացումը։

4․2-րդ դարի կեսից Հայաստանի,ինչպես նաև Արևելքի մյուս երկրների վիճակը ծանրանում է Պարսկաստանի և Հռոմի նվաճողական քաղաքականության հետևանքով։Պարսկաստանը գրավելով Ատրպատականը վտանգավոր թշնամի է դառնում Հայաստանի համար։

Հռոմը 133թ․ գրավում է Պերգամոնը՝առաջին անգամ ոտք դնելով Փոքր Ասիա,իսկ 102թ․՝Արևմտյան լեռնային Կիլիկիան, Գալատիան,Բյութանիան և Կապադովկիան գցում է իր ազդեցության տակ։

Այսպիսով,Հայաստանը,Սիրիան և Պոնտոսը կանգնում են արևմուտքից Հռոմի,իսկ արևելքից՝Պարթևական թագավորության վտանգի առաջ։

Տիգրան 2-րդի օրոք Հռոմից և Պարսկաստանից եկող վտանգը վերանում է։

Հռոմում պայքար է սկսվում սուլլայականների և մարիուսականների միջև,որը 83թ․ հասցնում է Հռոմում Սուլլայի դիկտատուրայի հաստատմանը։Սուլլայի մահից հետո (Քա․ 78թ․) Իսպանիայում ամրացած մարիուսական Սերտորիուսը մի քանի տարի հաջող պայքար է մղում սուլլայականների դեմ։

Քա․ 74-71թթ․ Հռոմում Սպարտակի գլխավորությամբ ապստամբություն է տեղի ունենում։

Հռոմը այս անբարենպաստ պայմաններում չէր կարող կասեցնել Հայաստանի հզորացումը։

Առաջին դարի սկզբում միջինասիական քոչվոր ցեղերի ներխուժման,երկրի ներսում առաջացած խռովությունների և գահակալական կռիվների պատճառով Պարթևաստանը թուլանում էր։

Բացի այդ Տիգրանի դուստր Ավտոման ամուսնացած էր Միհրդատ 2-րդի հետ։

Սելևկյան տերությունը ներքին դասակարգային պայքարից և գահակալական կռիվներից թուլացել էր։Բուռն աճ էր աճում Պոնտոսի թագավորությունը,որը ձգտում էր տիրանալ Բոսպորի թագավորությանը։Սակայն Հայաստանի և Պոնտոսի շահերը չբախվեցին,այլ 2 տերությունների միջև բարեկամական դաշինք կնքվեց։

Տիգրան 2-րդը,օգտագործելով արտաքին և ներքին բարենպաստ պայմանները,ձգտում էր ավարտել հայկական հողերի միավորումը,ընդարձակել Հայաստանի տարածքները,ամրապնդել ստրկատիրական պետությունը,ձեռք բերել նոր հարստություններ։

Քա․94թ․ Տիգրան 2-րդը հարձակվում է Ծոփքի թագավոր Արտանեսի վրա,հաղթում է նրան և Ծոփքը միացնում Հայաստանին։Դա չէր հաջողվել Արտաշես 1-ինին։Արտանեսը սպանվեց,և հավանական է,որ Ծոփքի կուսակալ է նշանակվել Տիգրանի կողմից Զարեհի տոհմի մեկ այլ ներկայացուցիչ՝Մերուժանը։

Ծոփքի միացումից հետո Տիգրանը տիրանում է <<Արքայական ճանապարհի>>՝Ծոփքով անցնող հատվածին,Արարատի կարևոր գետանցին,Տոմիսա ամրոցին,ռազմաստրատեգիական կարևոր դիրք է գրավում Հյուսիսային Ասորիքի և Կապադովկիայի նկատմամաբ։Սրանով գրեթե ավարտին էր հասցվում հայկական հողերի միավորումը։Դրանից հետո Տիգրան 2-րդը հետ է խլում պատանդներին զիջած 70 հովիտները։

Տիգրանը միայն Փոքր Հայքը չի կարողանում միացնել Մեծ Հայքին,որովհետև նրա անդրեփրատյան գավառները Քա․111թ․ միացվել էր Պոնտոսին։

Հայ-պոնտական դաշինքը։Տիգրան Մեծի նվաճումները

Ծոփքը վաղուց ի վեր կապեր ուներ Կապադովկիայի հետ և նրա ջանքերով պահում էր իր անկախությունը։Տիգրան 2-րդի կողմից Ծոփքի նվաճումից հետո Հայաստանը հայտնվեց միջազգային հարաբերությունների ոլորտում։Հայաստանը հաշիվներ ուներ Կապադովկիայի հետ։

Կապադովկիային ցանկանում էր կլանել նաև Պոնտոսը,որի արքա Միհրդատ 6-րդ Եվպատորը(Քա․111-63թթ․) շահագրգռվածություն ցուցաբերեց Հայաստանի զինակցության հանդեպ։

Պոնտոսի արքա Միրհրդատ 5-րդը մասնակցեց Արիստոնիկոսի ապստամբության ճնշմանը և իրեն ենթարկեց Փռյուգիան։Նա իր գերիշխանությունը հաստատեց նաև Պալփագոնիայի և Գալատիայի վրա։Կապադովկիայի գահին նստեցրեց Արիարաթ Էպիփանեսին,որին ամուսնացրել էր իր դստեր հետ։

Միհրդատ Էվերգետեսի որդի և Փառնակ 1-ինի թոռ Միհրդատ 6-րդ Եվպատորը նվաճեց Փոքր Հայքը,Կոլխիդան,Տավրիկյան Խերսոնեսը,Բոսպորը(Ղրիմ) և սկյութական երկրները։Միհրդատը Մերձսևծովյան հյուսիսում հիմնում է 75 բերդ,որոնցից շատերում պահվում էին նրա գանձերը։Հաջորդ զոհը պիտի դառնար Կապադովկիան։Այն Պոնտոսի համար ուներ ռազմա-ստրատեգիական նշանակություն,նրա հետ կապված էր մշակութային,կրոնական ցեղային կապերով։2-րդ դարի վերջում Կապադովկիայում թագավորում էր Պոնտացու քույրը՝իր որդի Արիարաթ 7-րդի անունից։Միհրդատն ու Նիկոմեդեսը Կապադովկիայի հարցում գժտվեցին։Նիկոմեդեսը ներխուժեց Կապադովկիա և կնության վերցրեց թագուհուն,տիրացավ Կապադովկիային։

Քա․ 99թ․ Միհրդատը գրավեց Կապադովկիան և թագավոր դրեց իր որդի Արիարաթ 9-րդին։Սակայն Քա․95թ․ Հռոմի միջամտությամբ Կապադովկիայի գահը անցավ Արիոբարզան 1-ին Հռոմեասերին։Սա լուրջ վտանգ էր ներկայացնում Հայաստանի և Պոնտոսի համար։Եվպատորը միաժամանակ ցանկանում էր հռոմեասերին դուրս քշել Փոքր Ասիայից,Հունաստանից ու Մակեդոնիայից և ստեղծել ընդարձակ հելլենիստական պետություն։Տիգրանը իր հերթին ձգտում էր պարթևներից հետ խլել հայկական հողերը,նվաճել Հյուսիսային Միջագետքն ու Ասորիքը և դուրս գալ Միջերկրական ծով։Փոխադարձաբար միմյանց թիկունքն ապահովելու և իրար օգնելու համար Քա․ 94թ․ Միհրդատ Պոնտացին և Տիգրան 2-րդը ռազմա-քաղաքական դաշինք են կնքում։Դրանով Միհրդատը արևելքից ապահովում էր իր թիկունքը։Բացի այդ,դաշինքը օգտավետ էր Պոնտական առևտրի զարգացման համար։Դաշինքն ամրապնդվեց Տիգրան 2-րդի և Պոնտացու դստեր՝Կլեոպատրայի ամուսնությամբ։

Այդ դաշինքով Միհրդատին վերապահվում է գրավել Փոքր Ասիան,Հունաստանը,Մակեդոնիան և Սև ծովի ափերը,իսկ Տիգրան 2-րդին՝Ատրպատականը,Մարաստանը,Միջագետքը,Ասորիքը և սրանց շուրջը գտնվող երկրները։Բացի այդ,որոշվում է նվաճել Կապադովկիան։Այն, ինչը շարժական էր,պետք է անցնի Տիգրանին,իսկ տարածքը Պոնտացուն։Սա ձեռնտու էր Տիգրանին,որովհետև Կապադովկիան հանդիսացավ Հայաստանի համար ստրուկների,մարդկային զանգվածների մի շտեմարան։

Քա ․93թ․ Տիգրանի և Միհրդատի զորքերը գրավեցին Կապադովկիան,այստեղ իշխող Արիոբարզանին գահընկեց արեցին։Այստեղ թագավոր կարգվեց Պոնտացու որդի Արիարաթը,որի խնամակալը Գորդիոսն էր։

Հռոմի ծերակույտի հրամանով Քա․ 92թ․ Կապադովկիա եկավ Կիլիկիայի փոխպրետոր Լուկիոս Կոռնելիուս Սուլլան,պարտության մատնեց Գորդիոսի և Տիգրանի զորքերին,Կապադովկիայի գահին կրկին բազմեցրեց Արիոբարզանին։Երբ Սուլլան գտնվում է Եփրատ գետի մոտ,այստեղ եկավ Միհրդատի դեսպան Օրոբազոսը և բարեկամական բանակցություններ վարեց Սուլլայի հետ,առաջարկեց,որ Եփրատը լինի Հռոմի և Պոնտոսի սահմանը։

Կապադովկիայի Մելիտենե մարզը Տիգրանը նախօրոք կցել էր իր պետությանը։

Սուլլան Քա․ 91թ․ վերադառնում է Հռոմ։Նույն թվականին հայոց զորավարներ Միթրասը և Բագոասը(Բագրատ) գրավում են Կապադովկիան,Արիոբարզանը կրկին փախչում է Հռոմ։Այդ նույն ժամանակ Բյութանիայում մահացել էր Նիկոմեդես 2-րդը և Հռոմը այստեղ թագավոր էր հաստատել Նիկոմեդես 3-րդին։Բայց Նիկոմեդես 2-րդի կրտսեր որդի Սոկրատեսը,ապավինելով Եվպատորին,ինքը գրավեց Բյութանիայի գահը։

Արիոբարզան 1-ինը և Նիկոմեդես 3-րդը գնացին Հռոմ և օգնություն խնդրեցին։Հռոմը արևելք ուղարկեց Մանիոս Ակվիլիոսին և Մանլիոս Մալթինոսին,որոնք Քա․ 89թ․ Արիոբարզան 1-ինին և Նիկոմեդես 3-րդին վերահաստատեցին իրենց թագավորությունում։

Պարթևստանը և Հայաստանը չցանկացան դիմադրություն ցույց տալ,քանի որ նրանք չէին ուզում ընդհարվել Հռոմի հետ։Քա․ 89թ․աշնանը սկսվում է Միհրդատյան առաջին պատերազմը։Մանիոս Ակվիլիոսը դրդեց,որ Նիկոմեդեսը հարձակվի և կողոպտի Պոնտոսի հյուսիս-արևելյան շրջանները,մինչև Ամաստրիս։Միհրդատը շարունակեց իր խաղաղ բանակցությունները,խնդրեց,որ իրեն թույլ տրվի պատերազմել միայն Նիկոմեդեսի հետ,բայց Հռոմը մերժեց։

Ամնիասի և Պրոտոպաքիոնի հաղթանակներից հետո Միհրդատին հաջողվում է գրավել ողջ Փոքր Ասիան։Այս կռիվներին մասնակցել է Փոքր Հայքի հեծելազորը(10 000) հայազգի Նայմանես կամ Նեմանես զորավարի գլխավորությամբ։

Փոքր Ասիայի ճնշվող մասսաներին իր կողմն անցնելու դեպքում Միհրդատը խոստանում էր ազատություն։Նրա հրամանով Փոքր Ասիայում կոտորվում է 80հզ․ հռոմեացի։

88թ․ վերջում պոնտական զորքերը Միհրդատի որդի Արիարաթի գլխավորությամբ մտան Հունաստան,գրավեցին Թրակիան,Մակեդոնիայի մի մասը,Էլլադայի գրեթե բոլոր մանր պետությունները,Էգեյան ծովի բոլոր կղզիները,բացի Հռոդոսից։Այս կռիվներին նորից մասնակցել է հայկական հիշյալ զորաջոկատը։

Հռոմը,որը թուլացել էր ներքին պայքարից,Արևելք ուղարկեց Սուլլային,որը 2 տարվա արյունահեղ կռիվներից հետո հաղթում է Միհրդատին։Սուլլան շտապում էր Հռոմ՝մարիուսականների հետ հաշվեհարդար տեսնելու,որոնք գրավել էին իշխանությունը։Նա ընդունում է հաշտության առաջարկը և Քա․ 85թ․ Դարդանոսում բանավոր կերպով հաշտություն է կնքվում,որտեղ Միհրդատը հրաժարվում է արտաքին նվաճումներից,տալիս է 2000 տաղանդ ռազմատուգանք,70 կամ 80 նավ։

Միհրդատյան առաջին պատերազմի գրեթե սկզբից սկսում է նվաճումներ կատարել Տիգրան 2-րդը։Նա իր ուժերը ուղղում է Պարթևստանի դեմ,որի իշխանության տակ էր գտնվում Ատրպատականը,Մարաստանը և Հյուսիսային Միջագետքի երկրները,նաև <<Յոթանասուն հովիտները>>։Պարթևները ներքին խնդիրներ ունեին։Բաբելոնի <<սատրապաց սատրապ>> Գոդերձը Քա․ 91թ․ ապստամբել և իրեն անկախ էր հայտարարել։Քանի դեռ կենդանի էր Տիգրանի փեսան՝պարթևների թագավոր Միհրդատ 2-րդը(նա ամուսնացած էր Տիգրանի Արիազատե Ավտոմա դստեր հետ),ևս խուսափում էր Պարթևստանի հետ ընդհարվելուց։Սակայն Քա․ 87թ․ մահացավ Միհրդատ 2-րդը։Նրան փոխարինեց Գոդերձը։Օգտվելով դրանից,Տիգրանը նախ իրեն միացրեց <<Յոթանասուն հովիտները>>,այնուհետև ներխուժեց Ատրպատական-Մարաստանի հողերը,այն անցնելով՝մտավ բուն Մարաստան։

Ստրաբոնը նշում է,որ բացի <<70 հովիտներից>> հայերը գրավել են Մեծ Աղբակ գավառը,որը Քա․33թ ատրպատականցիները հետ առան։

Գրավելով Մարաստան-Ատրպատականը,հայկական զորքերը հարավ-արևելքում հասան մինչև Պարթև Արշակունիների ամառային մայրաքաղաք Էկբատան,որի պաշարման ժամանակ հրի ու սրի մատնվեց Էկբատանից 10կմ․ հեռավորության վրա գտնվող Ադրաբանա թագավորական դղյակը։

Մինչև 85թ․ Քա․ Տիգրանը գրավեց Հյուսիսային Միջագետքում Կորդուքը,Ադիաբենեն,Տիգրիս գետն անցնելով՝գրավեց Միգդոնիան՝Մծբին մայրաքաղաքով և Օսրոյենեն՝Եդեսիա կենտրոնով։

Քա․ 84թ․ պարթևների թագավոր Գոդերձի հետ կնքված պայմանագրով Հայաստանին անցավ <<70 հովիտները>>,Ատրոպատյան Մարաստանը,Հյուսիսային Միջագետքի գրավված տարածքները,ինչպես նաև <<Արքայից արքա>> տիտղոսը,որը այնուհետև կրելու էին Տիգրանը և նրա հաջորդները։

Ստեղծված իրավիճակը ամրապնդվեց Տիգրանի դստեր և Ատրպատականի թագավոր Միհրդատի ամուսնությամբ։

Այս նվաճումների հետևանքով Տիգրանի գերիշխանության տակ են ընկնում մեծ թվով հարուստ քաղաքներ ու երկրամասեր,Հյուսիսային Միջագետքի,Մարաստանի և Ատրպատականի վրայով անցնող միջազգային առևտրական ճանապարհները,Եփրատի բոլոր կարևոր գետանցերը։

Նվաճված երկրների թագավորները թերևս պահպանում էին իրենց գոյությունը,բայց ստիպված էին հարկ վճարել և օգնել զորքով Տիգրանին։

Այս նվաճումներից հետո Հայաստանի և Սելևկյան թագավորության սահմանը դարձավ Եփրատ գետը։

Տիգրանը իր զենքն ուղղեց Սելևկյան թագավորության դեմ։Նա ցանկանում էր գրավել Ասորիքի և Փյունիկիայի հելլենիստական քաղաքները և դուրս գալ Միջերկրական ծով։Սելևկյան աշխարհակալ տերությունը անկում էր ապրում։

Դեռևս Քա․ 130թ․ Անտիոքոս 7-րդը փորձ արեց վերականգնել Սելևկյան տերության հզորությունը՝հարվածելով պարթևներին,բայց ձախողվեց։Սելևկյան տերությունը մնաց պարփակված Ասորիքի,Փյունիկիայի և Կիլիկիայի սահմաններում։

Դեմետրիոս 2-րդից (Քա․ 129-125թթ) սկսվում է թագավորության անկումը։125 թ. Քա․ Ասորիքում սկսեց թագավորել Դեմետրիոս 2-րդի որդի Անտիոքոս 8-րդ Գրյուպոսը,իր մոր՝Կլեոպատրա Թեայի հետ։Քա․ 121թ․ մայրը փորձ արեց թունավորել իր որդուն,բայց ինքը զոհ գնաց այդ փորձին։Նա այդպես էր վարվել իր ավագ որդի Սելևկոսի հետ։

Քա․ 114թ․ Ասորիքում նոր թագավոր ի հայտ եկավ՝ Անտիոքոս 9-րդ Կիզիկեցին(Քա․ 114-95թթ․),որը Անտիոքոս 8-րդի կրտսեր եղբայրն էր։Երկու եղբայրների միջև քաղաքացիական կռիվ սկսվեց։Քա․ 96թ․ Անտիոքոս 8-րդը սպանվեց,Անտիոքոս 9-րդը գրավեց մայրաքաղաքը,կնության առավ Գրյուպոսի կնոջը՝Սելենեին։

Բայց նույն 96թ․ Պտղոմեոս 8-րդ Լաթյուրոսը Դամասկոսում թագավոր կարգեց Գրյուպոսի և Սելենեի որդիներից Դեմետրիոսին(Դեմետրիոս 3-րդ 96-88թթ․)։Այս Դեմետրիոսի ավագ եղբայրը նույնպես իրեն թագավոր հռչակեց՝Սելևկոս 6-րդ(96-95թթ․),սպանեց Անտիոքոս 9-րդին։Սրա որդին թագադրվեց որպես Անտիոքոս 10-րդ(95-92թթ․)։Նա ամուսնացավ իր խորթ մայր Սելենեի հետ և սպանեց Սելևկոս 6-րդին։

Անտիոքոս 10-րդի երկու եղբայրները իրենց զույգ թագավորներ հռչակեցին՝Անտիոքոս 11-րդը և Փիլիպպոսը,որոնք միանալով Դեմետրիոս 3-րդի հետ Ասորիքից դուրս արեց Անտիոքոս 10-րդին,որը շուտով սպանվեց պարթևների կողմից։Անտիոքոս 11-րդը և Դեմետրիս 3-րդը շուտով մահացան։Գրյուպոսի և Սելենեի մյուս որդին թագավոր հռչակվեց՝Անտիոքոս 12-րդ։Փիլիպոսը և Անտիոքոս 12-րդ Ֆիլադելֆիոսը Քա․ 84թ մահացան։

Այս պարագաներում,ռազմա-ստրկատիրական ավագանին և վաշխառուական խավերը չէին կարողանում իրենց իշխանությունը պահել ճնշվող դասի նկատմամբ և դա ցանկանում էին անել դրսի ուժի օգնությամբ։

Ոմանք կարծում էին,որ պետք է հրավիրել Եգիպտոսի Պտղոմեոսին,բայց նա Ասորիքի թշնամին է եղել։ Միհրդատ Պոնտացին այդ ժամանակ զբաղված էր պատերազմներով։Հավանական թեկնածուն Տիգրան 2-րդն էր։Նա սեփական ուժ ուներ,Միհրդատի խնամին էր։

Տիգրան 2-րդի հարձակումը Ասորիքի վրա համընկնում էր տեղի իշխող խավի շահերին։Ուստի նրանք Քա․ 84թ․ առանց դիմադրություն ցույց տալու Անտիոքի դռները բաց են անում Տիգրանի բանակի առջև։Տիգրանը 17 տարի խաղաղությամբ կառավարեց Ասորիքում։Այնուհետև հայկական զորքերը գրավում են Ասորիքն ու Դաշտային Կիլիկիան։Անտիոքի և Ասորիքի վաճառաշահ քաղաքների անձնատուր լինելը բացատրվում էր նրանով,որ Ասորիքը Փոքր Ասիայի և Հյուսիսային Միջագետքի հետ կապող առևտրական ճանապարհները գտնվում էր Տիգրանի տիրապետության տակ։Դաշտային Կիլիկիան գրավելուց հետո Հայաստանը անմիջական հարևան է դառնում Հռոմին,որը Քա․ 102թ․ գրավել էր Լեռնային Կիլիկիան։

Եթե Տիգրանին հրավիրած կուսակցությունը կողմ էր նրան,ապա գոյություն ուներ նաև հակառակ կուսակցությունը։

Տիգրանը շարունակեց իր առաջխաղացումը և մտավ Փյունիկիա,որի ծովափնյա քաղաքները դիմադրութուն ցույց տվեցին Տիգրանին,քանի որ շահագրգռվածություն չունեին ցամաքային առևտրի նկատմամբ և իրենց առևտուրը կատարում էին ծովով։Տիգրանին հաջողվում է գրավել իրեն դիմադրություն ցույց տված քաղաքները։Այնուհետև նա պաշարում է Փյունիկիայի հարավում գտնվող,Եգիպտոսին սահմանամերձ Պտղոմայիս քաղաքը Քա․ 71թ․։Այստեղ ամրացել էր Սելևկյան Սելենե-Կլեոպատրա թագուհին,որը մեծ դիմադրություն ցույց տվեց Տիգրանի զորքերին։Բայց Տիգրանը գրավում է քաղաքը և Սելենեին գերում է Սելևկիա բերդում։Լուկուլլոսի արշավանքից առաջ նա գլխատվեց Տիգրանի հրամանով։

Տիգրանի մոտենալը սարսափով է ընդունում Պաղեստինը։Հրեաստանի թագուհին,վախենալով հայկական զորքի ներխուժումից,դեսպաններ և թանկարժեք նվերներ է ուղարկում Տիգրանին և ընդունում նրա գերիշխանությունը։

Կոմմագենե երկրի նվաճումով Տիգրանը ավարտում է իր նվաճումները։Նրա նվաճումները ավարտվում են Քա․ 70թ․։

Ասորիքի առափնյա քաղաքներից միայն Սելևկյա նավահանգիստը չնվաճվեց։

Սուլլայի մահից և Միհրդատյան 3-րդ պատերազմից առաջ Տիգրանը Միհրդատ Պոնտացու սադրանքով նորից արշավեց Կապադովկիա,գրավեց նրա Մաժաք մայրաքաղաքը,մոտ 300 000 գերի տարավ։

Հարևան Վիրքը և Աղվանքը նույնպես ընդունում են Տիգրանի գերիշխանությունը։

Հայաստանը աշխարհակալ տերություն,Տիգրանակերտի հիմնումը

Տիգրան 2-րդի տերությունը տարածվում էր Միջերկրական ծովից մինչև Կասպից ծով,Մարաստանի լեռներից մինչև Արևմտյան Եփրատ։Հայաստանը դարձավ Առաջավոր Ասիայի հզոր տերություններից մեկը։Տերության մեջ խոսում էին 15-ից ավելի լեզուներով։Այն արևելյան տիպի ռազմա-ստրկատիրական միապետություն էր,որի գլխավոր հենարանը հանդիսանում էր հայ ստրկատիրական դասակարգը,զորքը։

Տիգրանի տերությունը բազմացեղ,բազմալեզու,զարգացման տարբեր մակարդակի վրա գտնվող երկրների ու ժողովուրդների խառնուրդն էր։Դրանք միացված էր զինվորական բռնի ուժով։

Քանի որ Հայաստանը տնտեսապես թույլ էր,ուստի չէր կարող տնտեսապես իրեն ենթարկել նվաճված երկրները,դրանց միջև տնտեսական ամուր կապեր ստեղծել։

Նվաճված երկրները հնազանդության մեջ պահելու համար Տիգրանը ստեղծում է հզոր բանակ։Այդ երկրները կառավարելու համար նա հիմնում է փոխարքայություններ։

Տիգրանի իշխանության տակ գտնվող երկրներից ամենից զարգացածը Ասորիքն էր՝Սելևկյանների երբեմնի ընդարձակ տերության կենտրոնը։Ասորիքում էր գտնվում Սելևկյանների ռազմական կենտրոն Ապամեյա քաղաքը,Լաոդիկեյա և Սելևկիա նավահանգիստները,Անտիոքը։Այս բոլորը գտնվում է Ասորիքի կենտրոն Սելևկիսում։Անտիոքը հիմնադրվել է Քա․ 300թ․ Սելևկոս 1-ինի կողմից,ուներ մոտ 500հզ․ բնակիչ ,հայտնի էր իր թատրոնով,արհեստագործական արտադրանքով,Դափնե զբոսավայրով։Ասորիքում Տիգրանը փոխարքա է նշանակում իր Գուրաս անունով եղբորը։Տիգրանի տերության մեջ գտնվող Փյունիկիան հայտնի էր իր Տյուրոս,Արադ,Սիդոն և այլ քաղաքներով։Դաշտային Կիլիկիայի քաղաքներից էին Տարսոնը,Սոլեն,Մալլոսը,Ադանան,Անարզաբան և այլն։Այս քաղաքներից մեծ քանակությամբ բնակչություն տարվեց Հայաստան։

Միջերկրական ծովը հանձնվեց ծովահեններին,որոնք հիմնել էին պետություն և որոնց անվանում էին կիլիկեցիներ։Տիգրանը նրանց հետ դաշինք ուներ,քանի որ նա նավատորմ չուներ։Կապադովկիայի Մաժաք մայրաքաղաքը(հետագայի Կեսարիան) նույնպես մեծ քանակությամբ բնակչություն տվեց։

Սելևկյաններից գրավված երկրում վարչապետ նշանակվեց Տիգրանի մերձավորներից մեկը՝Բագարատը,որի նստավայրը Անտիոքն էր։

Նշանավոր քաղաքներից էին Մծբինը և Եդեսիան,որոնք պիտի մեծ դեր խաղային Հայաստանի կյանքում։

Միջագետքի երկրների վրա վերակացու էր կարգված թագավորի Գուրաս եղբայրը,որը նստում էր Մծբինում,որը շրջապատված էր հաստ ու բարձր պարիսպներով,լայն խրամով։Գուրասի իշխանության տակ էր գտնվում նաև Օսրոյենեից և Միգդոնիայից հարավ բնակվող արաբական ցեղերը։

Կորդուքը լեռնային երկիր էր,ուստի հետ էր մնում զարգացման մակարդակով,բայց հայտնի էր իր շինարարներով։Այստեղ հայտնի է 3 բերդ՝Սարխա,Սատալկա և Պինակա։

Այս երկրներից հարկեր էր գանձվում,տարվում էին արձաններ և բնակչություն։Դրանք նպաստում էին տերության զարգացմանը։

Տիգրան 2-րդի տերությունը առավել ընդարձակվել էր հարավից։Արտաշատը և Անտիոքը գտնվում էին տերության հարավային և հյուսիսային մասերում և մայրաքաղաքի դեր չէին կարող կատարել։Բացի այդ ,Անտիոքը բաղկացած էր օտար տարրից և Տիգրանի համար հուսալի հենարան չէր կարող լինել։Ուստի Տիգրանը Աղձնիք նահանգի Նփրկերտ գավառում հիմնում է Տիգրանակերտ մայրաքաղաքը։Տիգրանը իր մայրաքաղաքը հիմնել է այնտեղ,որտեղ թագադրվել էր։Այն գտնվում էր առևտրական կարևոր ուղիների վրա։Այն շրջապատված էր բարձր, մոտ 50 կամ 25 մետր ունեցող բարձրությամբ աղյուսե պարիսպներով։Այդ պարիսպներում կառուցվեցին ձիերի ախոռներ ու պահեստներ։

Քաղաքի ամուր միջնաբերդի մոտ գտնվում էր պալատը՝շրջապատված պարտեզներով, որսատեղիներով,և ձկնավազաններով ու զբոսարաններով։

Տիգրանը Կապադովկիայից(Մաժաք),Ասորիքից,Դաշտային Կիլիկիայի Սոլե,Մալլոս,Ադանա քաղաքներից և այլ վայրերից բնակչություն է բերում և բնակեցնում Տիգրանակերտում։Այն ուներ մոտ 300 000 բնակչություն։Հայկական ստրկատերերը Տիգրանի պահանջով բնակվում են Տիգրանակերտում,կառուցում են շքեղ կառույցներ,հակառակ դեպքում նրանց ունեցվածքը կբնռագրավվեին։Տիգրանը Տիգրանակերտ անունով քաղաք է կառուցել նաև Ուտիք նահանգում,Արցախ նահանգում,Տիգրանավան՝Գողթնում։

Քանի որ Տիգրանի տերության մեջ մտնող ժողովուրդները իրար հետ ամուր կապեր չէին հաստատել,ուստի Տիգրան 2-րդը գիտակցում էր իր կառուցած պետության անկայունությունը։Նա ցանկանում էր արհեստական միջոցներով ստեղծել կայուն կապեր։Բայց հայ ժողովուրդը փոքր էր այս ընդարձակ պետության մեջ տիրող տարր կազմելու համար,ինչպես նաև դրա համար Հայաստանի կենտրոնները հեռու էին նվաճված երկրներից,որպեսզի կարողանային ազդել նրանց վրա։

Տիգրան 2-րդի հաջողությունները ու տերության հզորացումը կապված էր նրա հետ,որ Հայաստանի կալվածատիրական ու զինվորական ազնվականությունը հզոր էր,Տիգրանին նախորդած շրջանում Հայաստանի տնտեսությունը,բավական զորեղացել էր։Տիգրանի տերության մեջ ամենազարգացածը Ասորիքն էր։Սելևկոս 1-ինը այն անվանել էր իր հոր անունով։Նա այստեղ բնակեցրել էր Անտիգոնիա քաղաքի բնակիչներին,մարդիկ տեղափոխել Փոքր Ասիայի և Արշիպելագոսի հունական քաղաքներից։Սկզբում այն ունեցել է 4 թաղամասեր,իսկ առաջին դարում դուրս է հորդել 4 թաղամասերի սահմաններից։Տիգրանը այստեղ նույնպես շինարարական գործունեություն է ծավալել։

Քաղաքը ուներ ջրմուղ։Անտիոքը հաճախ անվանում էին <<Դափնեին կից Անտիոք>>։Այն նաև արհեստագործության կենտրոն էր,հելլենիստական մշակույթի օջախ։Այստեղ ստրկությունը տարածված էր ոչ միայն քաղաքներում,այլև գյուղատնտեսական բնագավառում՝արքունի,տաճարային և մասնավոր տնտեսություններում։Փյունիկյան այդ քաղաքները ստրկավաճառության խոշոր շուկաներ էին։

Փյունիկյան քաղաքները այնքան էին հզորացել ,որ գերիշխում էին Միջերկրածովյան ավազանում,փորձեր էին անում դուրս գալու Հերակլյան սյուներից(Ջիբրալթար) այն կողմ։Նրանք իրենց գաղութներն էին հիմնում Միջերկրականի ափերին։Դրանցից էր Կարթագենը։Քա 1-ին դարում փյունիկյան քաղաքները արևելքի արևմուտքի տարանցիկ առևտրի մեջ մեծ նշանակություն ունեին։

Դաշտային Կիլիկիայի քաղաքները հին էին,հելլենիստական թագավորների ժամանակ պոլիսային կառուցվածք ստացած։Հայտնի է,որ Մակեդոնացին Սոլեին պարսկական կողմնորոշման համար տուգանել էր 50 տաղանդ արծաթ,որը մեծ հարստություն է։Այն ուներ նաև շքեղ թատրոն։Մալլոսը և Ադանան իրենց սեփական դրամները հատելիս են եղել դեռևս Աքեմենյանների շրջանում։Տիգրանը արշավանքներ էր կատարել նաև Կապադովկիայում,որն իբրև,Քա․ 6-րդ դարից օրենսդիր Քարոնդասի օրենքներով էր ղեկավարվում։

Մծբինի և Եդեսիայի հետ ամուր մշակութային և տնտեսական կապեր կար։

Միգդոնիայից(կենտրոնը Մծբին) արևելք ընկած էր Կորդուքը(Գորդիենե),որը այդ ժամանակ կիսահայացած էր։

Տիգրիսի հոսանքն ի վար ձգված էր Ադիաբենեն,որը ընդգրկում էր պատմական Ասորեստանի մեծ մասը,ինչպես նաև Նինվե մայրաքաղաքը։Սրա կենտրոնը Արբելա քաղաքն էր,որի անունով էլ երկիրը հաճախ կոչել են Արբելիտիս։Այստեղ ևս կար հոծ հայկական բնակչություն։Այս երկրներից արևելք մինչև Կասպից ծովը տարածված էր Ատրոպատյան Մարաստանը՝Գանձակ և Փրասպա քաղաքներով։Երկիրը նոսր էր բնակեցված,հետ էր մնում իր զարգացման մակարդակով,նոր էր թևակոխել ստրկատիրական հասարակարգը։Ահա այս երկրներն էին գտնվում Տիգրանի տերության մեջ։

Տարբեր մակարդակի բնակչությունից ու էթնիկական տարրից կազմված այս տիպի պետությունների բախտը կախված էր քաղաքական իրադարձությունից ու իրադրությունից,ռազմական հաջողությունից ու անհաջողությունից։Պետք է հիշել,որ Ալեքսանդրի տերությունը,որը նույնպես այս տիպի էր,գոյություն ունեցավ մոտ 10 տարի,Տիգրանի տերությունը գոյություն ունեցավ մոտ 1 տասնամյակ։

Հելլենիստական շրջանում նման պետությունների առաջացումը օրինաչափ երևույթ էր։Դրանց առաջացման տնտեսական պատճառը ստրկատիրական հարաբերությունների ծավալումն էր,նախադասակարգային հասարակությունների ներգրավումը ստրկատիրական աշխարհ։Տնտեսական այսպիսի հասարակությունների գոյության համար անհրաժեշտ էր տեղական և տարանցիկ առևտրի կարգավորումը,որն էլ ի վիճակի էին այնպիսի պետություններ,որի իշխանության տակ գտնվեին բազմաթիվ երկրներ,առևտրական ուղիներ։

Զարգացող տնտեսությունը,քաղաքները պահանջում էին վերաբնակեցում։Հայաստան են բերվել Կիլիկեցիներ,կապադովկիացիներ,որոնք նպաստեցին Հայաստանում հելլենիզմի զարգացմանը։Բացի այս,Հայաստան բերվեցին նաև ասորիներ,ադիաբենցիներ,կորդվացիներ և հրեաներ։Հայաստան է բերվել մոտ 500հզ․ բնակչություն,որոնք օգտագործվում էին տնտեսության բնագավառում։

Նվաճված երկրներից գանձվում էին նաև հարկեր,տուրքեր։Տիգրանի զորքը բաղկացած էր մարերից,ադիաբենցիներից,արաբներից,վրացիներից,մարդերից,աղվաններից և այլն։

Տիգրանը բանակը ստեղծեց նվաճումներ կատարելու և նվաճված երկրները հնազանդության մեջ պահելու համար։

Տիգրանը կրում էր <<արքայից արքա>> տիտղոսը,որին մեծ նշանակություն էր տալիս։Դա է վկայում նրա հիվանդագին վերաբերմունքը Լուկուլլոսի նկատմամբ ,երբ վերջինս Տիգրանին ուղղված նամակում նրան անվանել էր սոսկ արքա։Տիգրանը Ատրպատականի և Կորդուքի թագավորներին թողեց իրենց գահերին։Առաջինի արքան դարձավ Տիգրանի փեսան։Նվաճված երկրների վարչակարգի մեջ էական փոփոխություն չէր մտցվում։

Տիգրանի կարևոր գործերից էր առևտրի կարգավորման գործը,որը կարևոր էր առևտրականների,հողատերերի,անասնատերերի,արհեստավորների համար։Հայաստանով էին անցնում արևմուտքը արևելքին կապող առևտրական ուղիները,ինչպես նաև արևելյան երկրները Միջերկրականի նավահանգիստներին միացնող ուղիները։Հայաստանը կլանել էր այդ նավահանգիստները։Մաքսերի գանձման գործը կարգավորելու համար նա առևտրական ուղիների երկայնքով բնակեցրեց Միջերկրականի տափաստանից արաբական ցեղեր։

Նրա օրոք պահպանվեց Սելևկյան քաղաքների արտոնյալ վիճակը։Այսպես,Լաոդիկեյան և Բերիթը(Բեյրութ),հայկական տիրապետության շրջանում Քա 81թ․ստացան <<ազատություն>> կոչվող արտոնությունը,որից նրանք զրկված էին Սելևկյանների ժամանակ։

Քա․ 81թ․ այդ 2 քաղաքները համարել են իրենց քաղաքային տոմարի սկիզբը և իրենց հատած քաղաքային դրամները թվագրել են այդ տոմարով։

Քա․ 76թ․ Ապամեա քաղաքը իրավունք է ստացել հատելու իր սեփական քաղաքային դրամները,որից նա զուրկ էր Սելևկյանների ժամանակ։<<Ազատություն>> կոչվող արտոնությունը հելլենիզմի դարաշրջանում նշանակում էր ինքնավարության սովորականից ավելի լայն իրավունք։

Այսպիսով,Ասորիքի համար նպաստավոր պայմաններ էին ստեղծվել։

Տիգրանի ժամանակ երկրում կարևոր դեր էին խաղում 4 բդեշխները,որոնց հանձնարարված էր պաշտպանել պետության սահմանները։Հյուսիսային սահմանների պաշտպանությունը Գուգարաց բդեշխին էր վերապահված,արևմտյան կողմինը՝Ծոփաց բդեշխին,հարավը՝Աղձնյաց,իսկ արևելյանը՝Նոր Շիրական գավառի բդեշխին։

Պլուտարքոսը վկայում է,որ 4 թագավորներ մշտապես ուղեկցում էին նրան։Երբ Տիգրանը ձի հեծած գնում էր մի տեղ,նրանք կարճ շորեր հագած վազում էին նրա երկու կողքից,իսկ երբ Տիգրանը բազմում էր գահին,այդ 4 թագավորները կանգնում էին գահի աստիճանների վրա,ձեռքերը իրար վրա դրած՝իբրև նշան,որ իրենց կյանքը տվել են իրենց տիրոջ։Հավանաբար այս 4 թագավորները Հայաստանի 4 բդեշխներն էին։

Տիգրանը երկրում վերականգնեց իշխող թագավորական դինաստիայի պաշտամունքը։Նա պաշտամունքի առարկա դարձրեց նաև իշխող թագավորի անձը՝ընդունելով <<աստված>> մականունը, թերևս նույնացնելով իրեն Վահագն-Հերակլես աստծու հետ։

Տիգրանը կրում էր ծիրանի բաճկոն,կես սպիտակ և կես ծիրանի շապիկ և լայն վարտիք,գլխին դնում էր բարձր խույր,որի վրա ոսկով գործած էին իրար մոտ կանգնած և գլուխները դեպի հակառակ կողմը դարձրած արծիվներ։

Տիգրանի օրոք երկրում ուժեղացավ հելլենիզմի ազդեցությունը,որը կապված էր նրա հետ,որ Հայաստանը դարձավ հելլենիստական պետության միջուկ,որ Հայաստանը լցվեց հելլենիզմի ավանդությունները կրող ժողովրդով։Եկվորները իրենց հետ բերում էին սոցիալական,քաղաքային ու մշակութային սովորություններ։Այս բնակչությունը,բացի հրեաներից, բռնեցին հայերի հետ մերվելու ուղին։Հելլենիզմի ազդեցությանը ենթարկվեց նաև արքունիքը,հունարենը դարձել էր միջազգային հարաբերությունների ու առևտրի լեզու։

Ժողովուրդը նվազ էր ենթարկվել հելլենիզմի ազդեցությանը։Այդ է վկայում այն,որ հունարենի հետ զուգահեռ արամեերենը դարձել էր պետական լեզու։Նա քիչ մասնակցություն ուներ տնտեսական գործերին։

Հելլենիզմի ազդեցությանը ենթարկվեց նաև հայկական աստվածները՝Արամազդը նմանվեց(սինկրետացվեց) Զևսին,Վահագնը՝Հերակլեսին,Աստղիկը՝Ափրոդիտեին և այլն։Ժողովուրդը հեռու էր հելլենիզմի կրոնից ու ապրում էր իր հնամենի պատկերացումներով։Սրա հետ,Հայաստանում զարգանում էր մեկ այլ մշակույթ,որի հիմքը հայոց լեզուն էր։

Հելլենիզմի ազդեցության հետևանքով Տիգրան Մեծի ժամանակ զարգանում էր ստրկատիրությունը,տնտեսությունը,առևտուրը,դրամական շրջանառությունը։Սրվում էր հարաբերությունները քաղաքի և գյուղի միջև։

Նվաճված երկրները հեշտ կառավարելու,այդ երկրները Հայաստանի հետ կապելու ու քաղաքային կյանքը զարգացնելու համար Տիգրան 2-րդը Քա․ 80-70-ական թթ․ հիմնում է Տիգրանակերտը։Այն գտնվում էր Հյուսիսային Միջագետքից Փոքր Ասիա,Արարատյան դաշտը և Սև ծովի նավահանգիստները տանող գլխավոր ճանապարհների վրա։Այն բնակեցվեց հելլենական 12 քաղաքների բնակչությունից։

Տիգրանը ոչինչ չէր խնայում այն շքեղ կառուցելու համար։

Այստեղ բնակեցվեցին հույներ,հրեաներ,ասորիներ և այլն։

Տիգրանակերտը դարձավ ոչ միայն միջազգային առևտրի,արհեստների ու արդյունաբերական կենտրոն,այլև հելլենական գիտության, արվեստի ու գրականության։Հայաստան էր հրավիրված Աթենքից աքսորված նշանավոր հռետոր Ամփիկրատեսը,որը մերժել էր Սելևկյանների հրավերը և ապրում էր Տիգրանի արքունիքում։Այստեղ էր նաև հայտնի գրող ու փիլիսոփա Մեթրոդորոս Սկեպսիացին,որը հայտնի էր նաև <<հռոմեատյաց>> մականունով։Նա Հայաստան էր եկել Պոնտոսից։Նա գրել է Տիգրանի պատմությունը,որից միայն մի բեկոր է մեզ հասել։Հայտնի էր Տիգրանակերտի թատրոնը,որտեղ ներկայացումներ էին տալիս տարբեր վայրերից հրավիրված դերասաններ։Այդ թատրոնի շենքը կառուցված էր հելլենական քաղաքների թատրոնների շենքերի ոճով։Տիգրանի որդի Արտավազդը գրել էր հունարեն ողբերգություններ,ճառեր,պատմական երկեր,որոնցից մի քանիսը ծանոթ է եղել հռոմեացիներին։Իր խելքով ու կրթությամբ աչքի էր ընկնում Տիգրանի կինը՝Կլեոպատրան։

Հայ-հռոմեական պատերազմի պատճառները,առիթը և սկիզբը

Մինչդեռ Հայաստանում Տիգրան 2-րդը զբաղված էր իր տերության ներքին խնդիրներով,Հայաստանի հարևան ու դաշնակից Պոնտոսը 3 անգամ պատերազմ մղեց Հռոմի դեմ,որը հայտնի է Միհրդատյան պատերազմներ անունով։Միհրդատյան առաջին պատերազմը տեղի ունեցավ Քա․ 88-84թթ․։Այս պատերազմի պատճառը Բյութանիայի և Պոնտոսի միջև ծագած մի փոքր կոնֆլիկտն էր։Հռոմը օժանդակեց իր բարեկամ ու դաշնակից Բյութանիային։Աստիճանաբար կոնֆլիկտը վերածվեց հռոմեա-պոնտական պատերազմի։Այս պատերազմի սկզբում հաջողությունը Պոնտացու կողմն էր,նա նույնիսկ գրավեց Փոքր Ասիան,կոտորեց մոտ 80․ 000 հռոմեացիների։Սակայն Սուլլան Քերոնեայի և Օրքոմենի մոտ պարտության մատնեց Միհրդատին։Դարդանոսում կնքված բանավոր հաշտությամբ Միհրդատը հրաժարվեց իր արտաքին նվաճումներից,պարտավորվեց վճարել մեծ ռազմատուգանք։

Քա․ 83թ․ հռոմեական Ասիայի կառավարիչ Մուրենան առանց Հռոմի ծերակույտի համաձայնությամբ,վերսկսեց պատերազմը Միհրդատի դեմ։Այս պատերազմը (83-81թթ․) դադարեցվեց Սուլլայի հրամանով այն ժամանակ,երբ հռոմեական զորքերը պարտված հեռանում էին Պոնտոսից։

Երկրորդ պատերազմից հետո Միհրդատը դեսպանություններ ուղարկեց Հռոմ,որպեսզի Դարդանոսի դաշնադրությունը ձևակերպվի գրավոր կերպով,սակայն անհետևանք մնացին նրա այդ ցանկությունները։

Միհրդատյան 3-րդ պատերազմի (Քա․ 73-71թթ․) պատճառը դարձավ Բյութանիայի միացումը Հռոմին։Բյութանիայի Նիկոմեդես թագավորը Բյութանիան կտակել էր Հռոմին։Տիրանալով Բյութանիային Հռոմը տիրացավ նաև Պոնտոսի համար կենսական նշանակություն ունեցող սևծովյան նեղուցներին։Հռոմը,երբ ուզենար,կարող էր փակել այդ նեղուցները՝մեծ վնաս հասցնելով Պոնտոսին։Միհրդատյան 3-րդ պատերազմի ընթացքում Միհրդատին օգնում էր հռոմեական դեմոկրատների առաջնորդ Սերտորիուսը։Միհրդատը համաձայնության եկավ Սերտորիուսի հետ ուղարկելով նրա մոտ՝Իսպանիայից Պոնտոս փախած Լուցիոս Փաննիուս և Լուցիուս Մագիուս հռոմեացի սպաներին։Նրանք պարտավորվել էին,որ պրովինցիա Ասիան մնալու էր հռոմեացիներին,իսկ Բյութանիան,Պալփագոնիան և Կապադովկիան անցնելու էր Պոնտոսին։Միհրդատը Սերտորիուսին ուղարկեց 40 նավ,3000 տաղանդ։Պոնտական զորքերը առանց պատերազմ հայտարարելու ներխուժեցին Կապադովկիա և Բյութանիա։Բյութանիայում գտնվող հռոմեական զորքերի հրամանատար Կոտտան ամրացավ Քաղկեդոն քաղաքում։Այս քաղաքի մոտ տեղի ունեցած ճակատամարտում հռոմեացիները պարտություն կրեցին։Այսպիսով պոնտական զորքերը գրավեցին Բյութանիան։Այնուհետև,առաջ շարժվելով,նրանք գրավեցին գրեթե ողջ Փոքր Ասիան։Պոնտացու հակառակորդը Լուկիոս Լուկկուլոսն էր։Լուկուլլոսը որոշեց խանգարել պոնտական բանակի համար պարենի հայթայթումը։Եվ նրան հաջողվեց։Պոնտացին,փոխանակ հետ նահանջելու,որոշեց գրավել Կիզիկոս քաղաքը,բայց պարտություն կրեց։Հռոմեական զորքերը մտան Պոնտոս։Միհրդատը օգնություն խնդրեց իր որդուց՝Բոսպորի փոխարքա Մակարեսից,պարթևներից և Տիգրան 2-րդից։Նա Տիգրանի մոտ ուղարկեց հույն փիլիսոփա և պատմագիր Մեթրոդորոս Սկեպսիացուն։Երբ Տիգրանը հարցրեց,թե ինչ խորհուրդ կտա այդ մասին,նա պատասխանեց,որ որպես դեսպան խորհուրդ եմ տալիս,իբրև խորհրդատու խորհուրդ չեմ տալիս։Տիգրանը գերադասեց չեզոքություն պահպանել։Մակարեսը նույնպես չօգնեց հորը։Տիգրանը ցանկանում էր չեզոքություն պահպանել,դրանով խուսափել Հռոմի դեմ պատերազմելուց։Սակայն դա սխալ ու կարճատես քաղաքական հաշիվ էր։Հռոմը իր հերթին Տիգրանի հանդեպ այն կեղծ պատրանքն էր ստեղծել,թե ինքը մտադրություն չունի բախվելու Հայաստանի հետ։

Կաբիրայի մոտ տեղի ունեցած ճակատամարտում Միհրդատը պարտվեց և փախավ Հայաստան։Բայց Տիգրանը նրան իր արքունիքում չընդունեց,այլ թույլ տվեց,որ նա բնակվի իր տերության ծայրամասային բնակավայրերից մեկում։

Չնայած Հայաստանը,լինելով Պոնտոսի դաշնակից,օգնություն չէր ցույց տվել նրան և խուսափել էր Հռոմի հետ ընդհարվելուց,վաղ թե ուշ պետք է բախվեր նրա հետ,քանի որ Հռոմը չէր հանդուրժի,որ Արևելքում գոյություն ունենա աշխարհակալ տերություն։Սա էր հայ-հռոմեական պատերազմի հիմնական պատճառը։

Եվ ահա Լուկուլլոսը իր կնոջ եղբայր Ապպիոս Կլավդիոսին Քա․ 71թ․ ուղարկեց Հայաստան՝Տիգրանից պահանջելու,որ Միհրդատին հանձնի Լուկուլլոսին,որպեսզի վերջինս Հռոմում կազմակերպվելիք հաղթահանդեսսւմ ցույց տա պարտված Միհրդատին։Երբ Կլավդիոսը եկավ Անտիոք,Տիգրանը այնտեղ չէր,քանի որ զբաղված էր Փյունիկիայի քաղաքների նվաճմամբ։Այս բանակցությունների ընթացքում Լուկուլլոսը Տիգրանին ուղղված իր նամակում չէր նշել նրա <<արքայից արքա>> տիտղոսը,այլ անվանել էր ուղղակի թագավոր։Տիգրանը իր հերթին պատասխան նամակում չնշեց Լուկուլլոսի իմպերատոր տրտղոսը։Բացի այդ,Տիգրանը Կլավդիոսին ասաց,որ եթե հռոմեացիները հարձակվեն,ապա ինքը կպաշտպանվի։Երբ տեղի ունեցավ հանդիպումը,Տիգրանը մերժեց,ասելով,որ եթե ինքը Միհրդատին հանձնի,բոլոր մարդիկ իրեն կպախարակեն։Կլավդիոսը ուներ գաղտնի նպատակ։ Նախքան Անտիոք գալը նա շրջել էր և տեղեկություններ էր հավաքել Հայաստանի մասին,կաշառել և Տիգրանի դեմ էր գրգռել առանձին իշխանավորների։Այսպես,նա իր կողմն էր գրավել Կորդուքի թագավոր Զարբիենոսին։

Ապպիոս Կլավդիոսը,հարուստ տեղեկություններ հավաքած,վերադառնում է Լուկուլլոսի մոտ։Քանի որ Տիգրանը մերժել էր հանձնելու Միհրդատին,ուստի առիթը պատրաստ էր Լուկուլլոսի համար պատերազմ սկսելու Հայաստանի դեմ։

Վերջնականապես ավարտելով Պոնտոսի նվաճումը,Լուկուլլոսը,Քա․ 69թ․ գարնանը,երբ Տիգրանը գտնվում էր իր տերության հարավում և պաշարել էր Պտղոմայիս քաղաքը,առանց հռոմեական ծերակույտի և ժողովրդի համաձայնությունը ստանալու անցավ Եփրատ գետը, ներխուժեց Ծոփք։Եփրատ գետը նրանք անցան Մելիտենե քաղաքի մոտից։

Պտղոմայիսը դեռևս դիմադրում էր,երբ հրեական Ալեքսանդրա թագուհու դեսպանությունը եկավ Տիգրանի մոտ՝թանկարժեք նվերներով,նպատակ ունենալով կասեցնել Տիգրանի առաջխաղացումը դեպի Պաղեստին։Տիգրանը դեսպանությանը հանգստացրեց՝խաղաղ ապագայի հեռանկարով։Պտղոմայիսը գրավվեց,Սելենե թագուհին գերի վերցվեց,որը հետագայում մահապատժի ենթարկվեց։Տիգրանը դեռ տոնում էր իր հաղթանակը,երբ սուրհանդակը լուր բերեց,որ Լուկուլլոսը ներխուժել է Հայաստան։Տիգրանը չէր հավատում դրան,այդ պատճառով առաջին լուր բերողին հրամայեց կախաղան հանել՝կեղծ լուրեր տարածելու և խուճապ առաջացնելու համար։

Լուկուլլոսը Հայաստանի վրա հարձակվելու որոշում կայացրել էր դեռևս Պոնտոսի դեմ պատերազմելու ժամանակ։Հայաստանի դեմ պատերազմը ելնում էր Լուկուլլոսի փառամոլությամբ ու մեծամտությամբ,ինչպես նաև հռոմեական ստրկատերերի շահերից։Լուկուլլոսը և ստրկատերերը ցանկանում էին իրենց տիրապետությունը հաստատել Հայաստանում,Անդրկովկասում,Միջագետքում և Ասորիքում,ձեռք բերել կողոպուտի նոր աղբյուրներ։Միաժամանակ Լուկուլլոսը ցանկանում էր Միհրդատին հաղթողի իր փառքին ավելացնել Տիգրանին հաղթողի փառքը։

Ծոփքում Լուկուլլոսը դիմադրության չի հանդիպում,քանի որ ստրկատիրական ավագանին դժգոհ էր Տիգրանից իրենց երբեմնի արտոնություններից զրկվելու պատճառով։

Համոզվելով Լուկուլլոսի հարձակման մեջ,նա թողեց ամեն ինչ և իր վեց հազարանոց դրանիկ գնդի հետ շտապեց Հայաստան՝Ասորիքի հայկական կուսակալ Բագարատին հրամայելով հավաքել իր զորքերը և շարժվել իր հետևից։Բացի դրանից,նա 3000-անոց մի հեծելազոր՝Մերուժանի գլխավորությամբ,ուղարկում է Ծոփք՝Լուկուլլոսին դիմագրավելու համար։Սակայն տեղի ունեցած ճակատամարտում այս հեծելազորը պարտություն է կրում Սեքստիլիոսից,իսկ Մերուժանը հերոսաբար ընկնում է մարտում։Մերուժանը, հավանաբար,Ծոփքի սատրապն էր,Զարեհյանների տոհմից էր և Ծոփքի սատրապ էր նշանակվել Ծոփքը նվաճվելուց և նրա Արտանես թագավորի սպանվելուց հետո։

Լուկուլլոսը ցանկանում էր արագ կերպով գրավել Տիգրանակերտը՝դրանով իսկ անջատել Տիգրանի՝հարավում նվաճված երկրները Հայաստանից և թույլ չտալ,որ այդ երկրները օգնություն ուղարկեն Տիգրանին։

Երբ Տիգրանը հասավ Տիգրանակերտ,նա այն պաշարված տեսավ։Քանի որ նա չուներ անհրաժեշտ զորք ճակատամարտ տալու համար,իսկ արքայի կանանոցը և գանձերը գտնվում էր Տիգրանակերտում,ուստի նա անակնկալ հարձակում է գործում։ 6000-անոց հայկական մի ջոկատ ճեղքում է պաշարումը,մտնում է Տիգրանակերտ,դուրս բերում արքայի կանանոցն ու գանձերը։Տիգրանակերտը,որը պաշարվել էր Լուկուլլոսի զորքերի կողմից,հերոսաբար դիմադրում էր։Հռոմեացիները պաշարողական մեքենաներով գրոհներ էին կատարում քաղաքի վրա,բայց հայկական զորքերը նետերի տարափ տեղալով և պաշարողական մեքենաները այրելով նավթով՝հետ են մղում այդ գրոհները։Մոտ 5 ամիս Տիգրանակերտի բնակչությունը և կայազորը՝մեծ մասամբ բաղկացած հույներից ու կիլիկեցիներից,Մանկայոս զորավարի գլխավորությամբ դիմադրություն են ցույց տալիս հռոմեական զորքերին։Թեև հռոմեացիները գրավել էին պարիսպներից դուրս գտնվող արքայական պալատը,բուն քաղաքը շրջապատել էին խրամով ու պատնեշով,բայց նրանց ավելին չհաջողվեց անել։Բնակչությունը հուսով էր,որ ուր որ է կերևա Տիգրանը և նրանց կազատի պաշարումից։Այսպես,69թ․ Քա․ գարնանից մինչև աշուն Տիգրանակերտը պաշտպանվում էր։

Տիգրանակերտի և Արածանիի ճակատամարտերը

Լուր ստանալով հռոմեացիների հարձակման մասին Տիգրան Մեծը իր բանակով Փյունիկիայից վերադարձավ Հայաստան,իր մոտ հրավիրեց Միհրդատին ու խորհրդակցեց նրա հետ։Որոշվում է,որ Միհրդատը 10․000-ոց հայկական զորքով գնա Պոնտոս,այնտեղ կռիվ սկսի հռոմեացիների հետ,որպեսզի վերջիններս իրենց ուժերը բաժանեն 2 մասի և հնարավորություն չունենան նոր զորք ուղարկել Հայաստան։

Տիգրանը նոր ուժեր է հավաքում։Նրան օգնում են Վրաստանը,Աղվանքը,Միջագետքի արաբները,Ադիաբենեի և Ատրպատականի թագավորները։Ընդհանուր առմամբ,նրա բանակի թիվը հասնում էր մոտ 70-80 հզ-ի,իսկ Լուկուլլոսի բանակը՝մոտ 40․000-ի(7-8 լեգեոն),այդ թվում նաև գալատական,թրակիական,բյութանական զորքերը,իսկ բուն հռոմեական զորքերի թիվը հասնում էր մոտ 15-16 հզ-ի։Լուկուլլոսին օգնել էր նաև Կապադովկիայի Արիոբարզան թագավորը,որը դրա դիմաց Լուկուլլոսից ստացել էր Ծոփքի նշանավոր Տոմիսա ամրոցը։

Տիգրանը Մշո դաշտի ու Տավրոսյան լեռների վրայով Քա․ 69թ․ հոկտեմբերին գալիս ու բանակ է դնում Տիգրանակերտի մոտից հոսող Ֆարկին-սու գետի ափին,որը հետո կոչվեց Նիկեֆորիոն։Այն թարգմանաբար նշանակում է հաղթանակ և այդպես է կոչվել հռոմեացիների հաղթանակի պատճառով։Ըստ Պլուտարքոսի,Տիգրանը տեսնելով հռոմեական զորքը, ասաց․<<Եթե սրանք իբրև դեսպաններ են եկել,ապա շատ են,իսկ եթե եկել են իբրև զինվորներ,ապա քիչ են>>։

Տիգրանը անհեռատեսություն է հանդես բերում և չի գրավում իր բանակի թիկունքում գտնվող ցածրադիր բլուրը։

Մեմնոնը և Պլուտարքոսը վկայում են,որ Միհրդատը այս ժամանակ Տիգրանի մոտ ուղարկեց զորավար Տաքսիլեսի գլխավորությամբ մի պատգամավորություն ու զգուշացրեց,որ խուսափի վճռական ճակատամարտից,որովհետև հռոմեական զորքը անպարտելի է։Նրանք խորհուրդ տվին,որ Տիգրանը չէր դժվարացնի հռոմեական զորքի պարենավորումը և նրանց սովի մատնի։Սակայն Տիգրանը չէր կարող այնպես վարվել,որովհետև չէր ուզում և չէր կարող երկարացնելով պատերազմը՝զոհ բերել Տիգրանակերտը,որին անհապաղ օգնություն էր հարկավոր։

Ճակատամարտը տեղի ունեցավ հոկտեմբերի 6-ին՝Տիգրանակերտի մոտ։ճակատամարտի սկզբում թշնամու հեծելազորը հարձակվում է հայկական բանակի կենտրոնի վրա և ապա կեղծ փախուստի դիմում։Հայկական զորքերը նրանց հետապնդելով ՝բացազատվում ու ցրվում են։Այդ ժամանակ թշնամու հետևակ զորքերը,որով գրավել էին հայկական բանակի հետևում գտնվող բլուրը,թիկունքից հարձակվում են զրահավոր հեծելազորի և գրաստագումակի վրա,որն էլ առաջ է բերում խուճապ և հայկական բանակը պարտվում է։Պլուտարքոսը վկայում է,որ հայկական հետևակի կորուստը հաշվվում է 100․000 մարդ,իսկ հեծելազորից քչերն են ազատվել,իսկ հռոմեացիներից վիրավորվել է 100 և սպանվել 5 մարդ։Այս փաստերը շինծու են։Փլեդոն Տրալլացին վկայում է,որ հայերի կորուստը կազմում է մոտ 5000 մարդ։Ըստ երևույթին Տիգրանակերտի ճակատամարտը տևական չէր,որպեսզի հայերը այդքան զոհ տային։Այս ճակատամարտը ոչ թե արյունալի ճակատամարտ էր,այլ խուճապ ու փախուստ՝առանց կռվի։

Տիգրանակերտի ճակատամարտից հետո Լուկուլլոսը ուժեղացնում է Տիգրանակերտի պաշարումը։Մինչև ճակատամարտի սկսվելը այստեղ գտնվող օտար բնակիչները հավատարիմ էին մնացել և կռվում էին մայրաքաղաքի պաշտպանության համար։Սակայն հայերի պարտությունից հետո նրանք դրսի օգնության հույսը կորցրին։Քաղաքում գտնվող հույն վարձկանները պարիսպների 2 աշտարակների միջև եղող մասը գրավում են և բանակցությունների մեջ են մղում հռոմեացիների հետ ու ներս են թողնում նրանց։Պատճառը այն էր,որ Մանկայոսը չէր վստահում նրանց և հրամայել էր նրանց զինաթափել։

Այսպիսով,հռոմեացիները դավադրությամբ Տիգրանակերտը գրավվելուց հետո անխնա կողոպտում ու ավերում են այն։Լուկուլլոսին բաժին է ընկնում 8000 արծաթ տաղանդ,իսկ զինվորներից յուրաքանչյուրին՝800 դրաքմե։Ի փոխհատուցումն իրենց ապստամբության,Լուկուլլոսը հույն և օտար բնակչությանը Տիգրանակերտից ուղարկում է իրենց երկրները:

Տիգրանակերտում գտնվող հույն դերասանները,որոնց հավաքել էր Տիգրանը,օգտագործվում են Լուկուլլոսի հաղթությանը նվիրված հանդեսների համար։Ըստ երևույթին,Տիգրանակերտի գրավման ժամանակ ավերված չեն եղել նրա վիթխարի պարիսպները,քանի որ դրանց մասին հիշատակվում է Լուկուլլոսի արշավանքից հետո։

Հայկական զորքերի պարտությունը ծանր հետևանք ունեցավ Տիգրանի տերության համար։Հայաստանից անջատվեցին ու հռոմեական պրովինցիաներ դարձան Ասորիքը,Փյունիկիան,Դաշտային Կիլիկիան։Այստեղ թագավոր է նշանակվում Անտիոքոս 1-ինը։Արաբական ցեղապետները նույնպես հպատակություն են հայտնում Լուկուլլոսին։Նրանցից ամենաազդեցիկը Ալքաուդոնիոս ցեղապետն էր։

Հայաստանին մնաց Միջագետքի մի մասը և Մծբին քաղաքը՝Գուրասի իշխանության ներքո։

Ժամանակավորապես Հայաստանից անջատվում է Կորդուքը,որի Զարբիենոս թագավորը մինչև Լուկուլլոսի արշավանքը դավաճանել էր Տիգրանին և անցել էր հռոմեացիների կողմը։Տիգրանը հրամայում է սրի քաշել նրան և նրա ընտանիքին։Ծոփքը նույնպես դավաճանել էր Տիգրանին և անցել էր հռոմեացիների կողմը։

Վրա հասավ ձմեռը։Այն Լուկուլլոսը օգտագործեց հանգստի,իսկ Տիգրանը՝նոր զորքեր կուտակելու համար։Լուկուլլոսը իր բանակով քաշվեց Կորդուք՝ձմեռելու համար,որտեղ կային հացի առատ պաշարներ։Նա Տիգրանակերտից հեռացավ այն պատճառով,որ վախենում էր թշնամաբար տրամադրված շրջապատից և հռոմեացիների համար անսովոր ձմեռվա ընթացքում հայկական բանակի հարձակումներից։

Ինչպես արդեն նշվեց Տիգրանի հրամանով սպանվել էր Կորդուքի Զարբիենոս թագավորը։Երբ Լուկուլլոսը եկավ Կորդուք,նա մեծ շուքով կատարեց Զարբիենոսի հուղակավորությունը,նրա պատվին կանգնեցրեց նույնիսկ մահարձան։Լուկուլլոսը ինքը նույնիսկ վառեց խարույկը։Զարբիենոսի արքունիքում գտնվեցին մեծ քանակությամբ ոսկի,արծաթ,120․000 տոննա ցորեն։

Տիգրանակերտի ճակատամարտից հետո Տիգրանը իր զորքի հետ քաշվեց մի ապահով վայր։Միհրդատը,դեռ Պոնտոս չհասած,լսեց Տիգրանի պարտության լուրը և եկավ Տիգրանի մոտ։Կորովի պոնտացին,որի գլխով շատ փորձանքներ էին անցել, քաջալերեց Տիգրանին և նրա ուշադրությունը դարձրեց հերթական խնդիրների վրա։Պոնտացին գտնում էր,որ Հայաստանը ունի անհրաժեշտ ուժերը Լուկուլլոսի դեմ պատերազմը շարունակելու համար։

Ձմեռվա ընթացքում Տիգրանը և Միհրդատը,ինչպես նաև Լուկուլլոսը դիվանագիտական աշխույժ գործունեություն են ծավալում։Անհրաժեշտ էր հոգ տանել Հայաստանի արտաքին հարաբերությունների կարգավորման վերաբերյալ։Ասորիքում Բագարատի հեռանալուց հետո թագավորում էր Անտիոքոս 13-րդ Սելևկյանը։Այն Տիգրանի համար կորսված էր,բայց հայերը շարունակում էին ինչ-որ դիրք պահպանել։Ասորիքից օգնություն սպասելն ավելորդ էր։

Կարևոր էր պարթևների դիրքորոշումը։Ինչպե՞ս պիտի վարվեին պարթևները Հայաստանի համար այս ծանր ժամին,Լուկուլլոսի դեմ պատերազմի շարունակման հեռանկարն ընգծելիս։Այստեղ դեռևս սաղմնային վիճակում Հայաստանի առջև ծառացավ մի խնդիր,որը հետո պիտի դառնար նրա կյանքի կարևորագույն խնդիրը՝Արևմուտքի և Արևելքի պայքարը և Հայաստանի վիճակը։

Տիգրանն ու Միհրդատը դիմում են պարթևների թագավորին՝ Հռոմի դեմ մղվող պայքարում Հայաստանին օժանդակելու հարցով։Նրանք Սանատրուկին հաջորդած Հրահատ 3-րդին(Քա․ 70-57թթ․) տեղեկացնում են,որ Հռոմը իր առաջխաղացումը չի կանգնեցնելու և հաջորդ զոհը լինելու է Պարթևստանը։Դաշնակցության փոխարեն նրանք խոստանում են պարթևներին տալ <<Յոթանասուն հովիտները>> և Հյուսիսային Միջագետքի պարթական հողերը։Լուկուլլոսը իր հերթին ցանկանում էր Պարթևստանին գրավել իր կողմը։2 կողմերի համար կարևոր էր Պարթևստանի դիրքորոշումը։Եթե այն օգներ կողմերից որևէ մեկին,ապա այդ կողմը կստանար մեծ գերակշռություն։Լուկուլլոսը իր դեսպանների միջոցով Հրահատ 3-րդին պահանջեց կամ իր հետ դաշնակից լինել,կամ չեզոքություն պահպանել։Լուկուլլոսը նպաստավոր խոստումներ էր տվել Հրահատին,հիշեցրել էր նրան Միհրդատ 2-րդի Քա․ 92թ․ բարեկամական համաձայնությունը Սուլլայի հետ։Հրահատ 3-րդը չմերժեց Միհրդատի և Տիգրանի առաջարկը,միաժամանակ նա Լուկուլլոսին տեղեկացրեց,որ պատրաստ է դաշինք կնքելու նրա հետ։Սակայն Տիզբոն ժամանած Լուկուլլոսի տեղակալ Սեքստիլիուսը,որը զինվորական էր ոչ թե դիվանագետ,կասկածներ առաջացրեց,թե եկել է իբրև լրտես,փորձում է ծանոթանալ պարթևների ռազմական ուժին և պատերազմ սկսել նրանց հետ։Հրահատ 3-րդը կորցրեց վստահությունը հռոմեացիների նկատմամբ և որոշեց չեզոքություն պահպանել։Նա գտնում էր,որ Հռոմը և Հայաստանը միմյանց դեմ պատերազմելով կթուլանան,դրանով կապահովվի իր տերության անվտանգությունը և Պարթևստանը Արևելքում կգրավի խոշոր դիրք։Պարթևստանի այս որոշումը նպաստավոր էր Հայաստանի համար և նա կարող էր իր ուժերը ուղղել Հռոմի դեմ։

Միհրդատը և Տիգրանը սկսեցին վարժեցնել հայկական զորքը։Ողջ ձմռան ընթացքում զորք հավաքեցին Հայաստանի տարբեր շրջաններից։Կարճ ժամանակում ստեղծվում է վարժեցված ու արագաշարժ հետևազոր ,հռոմեականից ավելի մարտունակ ու մեծաթիվ հեծելազոր։Տիգրանին մեծապես օգնում էին Միհրդատի զորավարները,որոնք Հռոմի դեմ պատերազմելու ընթացքում ձեռք էին բերել մեծ փորձ և ծանոթ էին հռոմեացիների մարտավարությանը։Հռոմեացիների օրինակով հայկական զորքը բաժանվում է ջոկատների,վաշտերի։Հայ արհեստավորները բանակի համար կռում էին նոր զենքեր,պատրաստում այլ ռազմահանդերձանքներ։

Ուշադրություն դարձվեց ոչ թե բանակի թվաքանակի,այլ որակի վրա։Եվրոպական բանակի թուլությունը ձիավոր զորքի պակասությունն էր,մինչդեռ ասիացիների առավելությունը հենց դա էր։Այդ էր պատճառը,որ բանակում մեծ թիվ էր կազմում նաև հեծելազորը։Նրա բանակում կային վրացիներ և մարեր։Մարերին առաջնորդում էր Ատրպատականի արքա Միհրդատը,որը Տիգրանի փեսան էր։

Քա․ 68թ․ գարնան վերջին վերսկսվում են պատերազմական գործողությունները։Լուկուլլոսը տեսնելով,որ Տիգրանը ոչ՛ հաշտություն է խնդրում ոչ՛ սկսում է պատերազմական գործողությունները,իր զորքերով Կորդուքից դուրս է գալիս Տիգրանակերտի մոտով ու Տավրոսյան լեռների վրայով շարժվում է դեպի Մշո դաշտը և Արածանիի հովիտը,դեպի Հայաստանի խորքերը։Նրա հիմնական նպատակը այն էր,որ Արտաշատին սպառնալով՝կհարկադրի հայերին տալ վճռական ճակատամարտ և նրանց հետ կկնքի վերջնական հաշտություն։

Քա․ 68թ․ ամառը Լուկուլլոսը իջավ Մշո դաշտ,որտեղ դեռևս հացաբույսերի ցանքերը կանաչ էին։Դա որոշակի դժվարություն էր հռոմեական բանակի պարենը ապահովելու համար։Մյուս կողմից հայերը վարում էին լեռնային պաշտպանողական և փոքր պատերազմ,փորձում էին հռոմեական զորքը քաշել երկրի ներսը,դժվարացնել նրա պարենավորումը և նրան ուժասպառ անել։Միհրդատը,որի տրամադրության տակ էր գտնվում ամբողջ հետևազորը և հեծելազորի մի մասը,որոշ հեռավորության վրա ճակատից անընդհատ նետահարելով,խուսափելով կանոնավոր ճակատամարտից աստիճանաբար նահանջում են և թշնամուն քաշում են երկրի խորքերը։

Տիգրանի հրամանատարությամբ գործող հեծելազորը թշնամու բանակի թիկունքից և թևերից հեռվից նետահարում ու լարված վիճակի մեջ էին պահում հակառակորդներին,շրջապատում ու ոչընչացնում էին նրա փոքր խմբերին,կտրում հաղորդակցության ճանապարհները ու դժվարացնում պարենավորումը։Լուկուլլոսը պաշարում է Միհրդատի վրանը,բայց թիկունքից վրա հասած Տիգրանի զորքերը ձախողում են հռոմեացիների այդ փորձը։Ձմեռն արդեն մոտ էր։Լուկուլլոսը կամ պետք է հեռանար Հայաստանից,կամ շարունակել իր երթը դեպի Արտաշատ։Առաջինը հավասարազոր կլիներ պարտության։Նա նախընտրեց շարունակել արշավանքը։Նա հույսով էր,որ Արտաշատի մոտ Տիգրանը իր դեմ ճակատամարտ կտա։Հռոմեացիների վիճակը ավելի է ծանրանում,երբ նրանց դեմ ոտքի է կանգնում ժողովուրդը։Նրանց ցասումն ավելի է բորբոքվում,երբ Լուկուլլոսը հրամայում է ավերել հայկական գյուղերը։

Հռոմեացիները հասնում են Արածանիի գետանց,որտեղ ուղիղ ճանապարհ էր բացվում դեպի Արտաշատ։Միհրդատը և Տիգրանը հաշվի են առնում Արտաշատին սպառնացող վտանգը և որոշում են ճակատամարտ տալ։

Քա․ 68թ․ սեպտեմբերին Արածանի գետի ափին տեղի է ունենում երկրորդ խոշոր ճակատամարտը։Այս ճակատամարտին մասնակցել է Տիգրանի թեթևազեն հեծելազորը։Նա ցույց էր տվել թե իբրև նահանջում է,որի ընթացքում էլ ձիավորները նետահարել են թշնամուն։Հայերի նետերի սլաքները թունավոր էին և ունեին 2 ծայր,և թե՛ վերքի մեջ մնալու,թե՛ հանելու ժամանակ արագ մահ էր պատճառում։Ծանր կորուստների պատճառով հռոմեական զորքը հետ է նահանջում։

Կան կեղծ տեղեկություններ,թե Լուկուլլոսը Հայաստանից նահանջել է զորքի ապստամբության պատճառով,իսկ ապստամբության պատճառը եղել է սովը,հայրենիքի կարոտը,նաև ցուրտը։Եթե նրանք հաղթանակ տարած լինեին,ապա իրենց քաղցը կարող էին բավարարել Արտաշատը գրավելով,որը ավելի մոտ էր գտնվում նրանց։Բացի այդ,Հայաստանում,Արածանիի հովտում սեպտեմբերին սաստիկ ցրտեր չէն լինում,որ հռոմեական բանակն էլ այդ պատճառով հեռանա Հայաստանից։

Պարտված հռոմեական զորքը նահանջում է դեպի հարավ։Սակայն Տիգրանը և Միհրդատը թույլ են տալիս մեծ սխալ։Նրանք չեն հետապնդում հռոմեական զորքերին։Վերջիններս օգտվելով դրանից,հասնում են Հյուսիսային Միջագետք և այստեղ պաշարում են Մծբինը,որը հայկական փոխարքայության կենտրոնն էր,ռազմական կարևոր նշանակություն ուներ,շրջապատված էր կրկնակի պարիսպներով։Մծբինի վերակացուն էր Տիգրան 2-րդի եղբայր Գուրասը,իսկ զինվորակական ուժերի ղեկավար՝Կալլիմաքոսը,որ դրանից առաջ ղեկավարել էր Ամիսոսի պաշարումը։Քաղաքը մեծ դիմադրություն էր ցույց տալիս։Պաշտպանները,վստահ էին,որ հռոմեացիները կհեռանան։Սակայն անձրևային ու փոթորկալի մի մութ գիշեր հռոմեացիներին հաջողվեց նախ տիրել արտաքին պարսպին,այնուհետև միջպարսպային փոսը լցրին ցախով և հեշտությամբ վերցրին նաև երկրորդ պարիսպը։Անձրևի պատճառով պարիսպը անհնար էր պաշտպանել այրվող նավթով։Պարիրսպների գրավումից հետո Գուրասը և բերդապահ զորքը անձնատուր եղան՝պայմանով,որ ազատ արձակվեն։Միայն Կալլիմաքոսը մեղավոր համարվեց և շղթայվեց։Քա․ 68-67թթ․ ձմեռը հռոմեացիները ձմեռում են Մծբինում։Մծբինի գրավումը Հռոմի վերջին հաջողությունն էր։

Հռոմեական զորքի նահանջից հետո Միհրդատը Տիգրանից վերցրեց 8000 զինվոր և մեկնեց Պոնտոս՝այն հռոմեացիներից մաքրելու համար։Ժողովուրդը ցնծությամբ դիմավորեց նրան,քանի որ ատելությամբ էին լցված հռոմեացի կեղեքիչների նկատմամբ։Միհրդատի դեմ դուրս եկավ Ֆաբիուս Հադրիանոս զորավարը։Ճակատամարտի ընթացքում հռոմեացիները կորուստներ էին տալիս։Այն դադարեցվեց Միհրդատի՝ծանր վիրավորվելու պատճառով։Պարտված Ֆաբիուսին փոխարինեց Տրիարիուսը,որը օգնություն խնդրեց Լուկուլլոսից։

Տիգրանը իր հերթին Հայաստանի հարավային մասում վերագրավեց մի շարք շրջաններ,պաշարեց տեղական ամրություններիրց մեկը,որտեղ գտնվում էր հռոմեական Փաննիուս զորավարը,որին Դիոնի վկայությամբ,ազատեց Լուկուլլոսը։

Լուկուլլոսը փորձեց Միջագետքից օգնության հասնել Տրիարիուսին,բայց նրա զորքը հրաժարվեց ձմռանը արշավանքի դուրս գալ։Հայ- հռոմեական այս պատերազմի ժամանակ Հռոմում հանրապետականները ցանկանում էին տապալել Լուկուլլոսին իր պաշտոնից։Լուկուլլոսի դեմ դժգոհությունը Հռոմում ավելի աճեց,երբ նա անհաջող ելույթներ ունեցավ Քա․ 68թ․։Քա․ 67թ․ գարնանը Լուկուլլոսը թողեց Տիգրանակերտը և Մծբինը ու շտապեց օգնության Տրիարիուսին։Սակայն վերջինս Զելայի մոտ ծանր պարտություն էր կրել հայ-պոնտական զորքերից։Չնայած հռոմեացիները դիմադրություն էին ցույց տվել,այնուամենայնիվ հայ-պոնտական զորքերը կարողացել էին նրանց ետ մղել մի տղմուտ ձորի մեջ,ուր և նրանք պարտություն կրեցին։Հռոմեացիները այստեղ կորցրին մոտ 7000 զինվոր։Սպանվածների դիակները թաղվել էր միայն Պոմպեոսի կողմից Քա․ 64թ․։

Քա․ 67թ․ Լուկուլլոսը Փոքր Հայքից օգնություն խնդրեց Կիլիկիայի կուսակալ Մարկիուս Ռեքսից,բայց նա մերժեց։

Տրիարիուսի պարտությունից հետո Լուկուլլոսը զրկվեց իր հրամանատարությունից՝ընդդեմ Միհրդատի,նաև Պոնտոսի ու Բյութանիայի կուսակալություններից։Այդ իրավունքները անցավ Գլաբրիոնին։Երբ վերջինս եկավ Փոքր Ասիա,Լուկուլլոսը խնդրեց,որ հանուն Հռոմի ժողովրդի որոշման նա ընդունի իրենից զորքի գերագույն հրամանատարությունը,բայց Գլաբրիոնը մերժեց,որովհետև այդ պաշտոնը վտանգավոր էր դարձել։Լուկուլլոսը որոշեց արշավել Տիգրանի դեմ,բայց զորքը չհամաձայնվեց և նա վերադարձավ Գալատիա։

Միհրդատին հաջողվեց ազատագրել Պոնտոսը,իսկ Տիգրանը Ատրպատականի թագավոր Միհրդատի օգնությամբ գրավում է Հռոմի <<դաշնակից>> Կապադովկիան։

Այսպիսով,Լուկուլլոսի 7 տարի առաջ սկսած արշավանքը վերջանում է անփառունակ կերպով։Նա,որը չէր բավականացել Պոնտացուն հաղթողի փառքով,այժմ զրկվել էր նաև դրանից։Միհրդատին և Տիգրանին հաջողվեց վերականգնել իրենց թագավորությունը և Հռոմի փոքրասիական պրովինցիաները գտնվում էին հայկական ու պոնտական զորքերի ներխուժման վտանգի առաջ։

Պոմպեոսի արշավանքը և Հայաստանի ներքին իրադրությունը

Լուկուլլոսի պարտությունից հետո հայ-պոնտական դաշինքը աստիճանաբար սկսում է թուլանալ Հայաստանում առաջացած ներքին կռիվների և իշխող վերնախավի ներսում հակասությունների սրման հետևանքով։Հայ ստրկատիրական ավագանու որոշ ներկայացուցիչներ դժգոհ էին Տիգրանի ներքին ու արտաքին քաղաքականությունից,ուստի խռովություններ են կազմակերպում,որոնց գլուխ կանգնում էին Տիգրանի որդիները։

Նախ,ապստամբեց Տիգրանի ավագ որդի Զարեհը,հայ ավագանու դժգոհ ներկայացուցիչների հետ։Նրանք հավատարմության երդում տվեցին՝իրենց աջ ձեռքներից արյուն խմելով։Սակայն այս խռովությունը ճնշվում է,իսկ Զարեհը՝սպանվում։

Նրա երկրորդ որդին նույնպես աշխատում է գահը խլել։Երբ Տիգրանը իր այդ որդու և մյուս որդի Տիգրանի հետ որսի էր գնացել,պատահաբար ընկնում է ձիուց և ուշագնաց լինում։Նրա երկրորդ որդին վերցնում է թագը,և դնում իր գլխին և հեռանում,իսկ Տիգրանը խնամում է իր հորը։Ուշքի գալով՝Տիգրանը հրամայում է սպանել նրան,իսկ Տիգրանին խոստանում է տալ իր գահը։

Բայց շուտով ապստամբում է նաև Տիգրան Կրտսերը,որը դառնում է դժգոհ տարրերի պարագլուխը։Օգտվելով նրանից,որ Տիգրան 2-րդը գտնվում էր Կապադովկիայում Տիգրան Կրտսերը փորձում է գրավել գահը։Տիգրանը իմանալով այդ մասին վերադառնում է Հայաստան,ճնշում ապստամբությունը,իսկ Տիգրան Կրտսերը իր կողմնակիցների հետ փախչում է Պարթևստան՝Տիզբոն,և ամուսնանում Հրահատ 3-րդի դստեր հետ։Հրահատ 3-րդը հարմար առիթի էր սպասում Տիգրան Կրտսերին հայոց գահին բազմեցնելու համար։Քա․ 66թ․ գարնանը Հրահատը հարձակվեց Հայաստանի վրա՝իր մտադրությունը իրականացնելու նպատակով։Նրանք պաշարեցին Արտաշատը,իսկ Տիգրան 2-րդը փախավ լեռները։Արտաշատի ուժեղ դիմադրությունից ընկճված՝Հրահատը ետ քաշվեց իր երկիրը,Տիգրան Կրտսերին թողնելով զորքի մի մասը։Տիգրան 2-րդը վերադարձավ և ջախջախեց այդ զորքին,իսկ Տիգրան Կրտսերը,հույսը պարթևներից կտրելով,փախավ հռոմեացիների մոտ։

Տիգրանը իրավացիորեն կարծում էր,որ այս դավադրությանը օժանդակում էր Պոնտացին։Նա ցանկանում էր հայոց գահին տեսնել թոռանը՝Տիգրան Կրտսերին,և նրան խաղալիք դարձնել իր ձեռքում,քանի որ նա չէր հանդուրժում Տիգրան Մեծի ինքնուրույն քաղաքականությունը։Այս խռովությունը հրահրված էր նաև հռոմեացիների և պարթևների կողմից։Այս ամենը թուլացրեց և Հայաստանի ներքին վիճակը և հայ պոնտական դաշինքը։Հռոմը դժգոհ էր Լուկուլլոսից ուստի ժողովրդական տրիբուն Մանիլիուսի առաջարկությամբ Արևելքում հռոմեական զորքերի գլխավոր հրամանատար է նշանակվում Պոմպեոսը։Նրան տրվում էր պատերազմ վարելու,հաշտություն կնքելու,պրովինցիաները կառավարելու լիազորություններ և անսահմանափակ իշխանություն։Պոմպեոսը այդ ժամանակ գտնվում էր Կիլիկիայում,որտեղ էլ սկսեց նախապատրաստվել պատերազմի՝Միհրդատի և Տիգրանի դեմ։Նա Կիլիկիայի և Կապադովկիայի պաշտպանության համար թողեց Մարկիուս Ռեքսի 3 լեգեոնները և շարժվեց Գալատիա՝Լուկուլլոսից գերագույն հրամանատարությունը ընդունելու համար։Երկու զորավարների հանդիպումը տեղի ունեցավ Դանալա ամրոցում,որն ավարտվեց փոխադարձ անարգանքով։Լուկուլլոսին մնաց 1600 զինվոր։Նա գնաց Հռոմ ու սկսեց վարել շռայլ կյանք։Պոմպեոսը Պոնտոս ուղարկեց Միտրոփանեսին բանակցությունների համար։Բայց իրականում նա Պոնտոս էր գնացել լրտեսական նպատակներով։Պոմպեոսին հաջողվել էր դաշինք կնքել Պարթևստանի թագավոր Հրահատ 3-րդի հետ։

Պոմպեոսը նախքան Միհրդատի դեմ պատերազմ մղելը Քա․ 67թ․ կարողացել էր պարտության մատնել ծովահեններին(կիլիկեցիներին),որոնք Միջերկրական ծովում կողոպտում էին հռոմեացիների նավերը։Բացի այդ նա կռվել էր նաև Իսպանիայում Սերտորիուսի դեմ։

Քա․66թ․ գարնանը Պոմպեոսը մոտ 60․000 զորքով հարձակվում է Պոնտոսի վրա։Միհրդատը կարողանում է Հռոմի դեմ դուրս բերել 33․000 զորք,որից 3000-ը հեծելազոր։Միհրդատը խուսափում էր ճակատամարտ տալուց և վարում էր պարտիզանական պատերազմ։Սակայն Փոքր Հայքում ,Գայլ գետից հարավ գտնվող Դաստիր բնակավայրի մոտ տեղի ունեցած ճակատամարտում Միհրդատի բանակը պարտություն էր կրում և փախչում է իր սիրուհի Հիպսիկրատիայի հետ Սինորիա ամրոցը։Այստեղից նա օգնություն է խնդրում Տիգրան 2-րդից,բայց վերջինս ոչ միայն չի օգնում,այլև նրա գլխի համար սահմանեց 100 տաղանդ,որովհետև Միհրդատը աջակցել էր Տիգրան Կրտսերի ապստամբությանը։Տիգրանը ձերբակալեց Միհրդատի դեսպաններին և ուղարկեց Պոմպեոսին։Չսպասելով Տիգրանի պատասխանին՝Միհրդատը փախավ Կողքիս,հետո Բոսպոր(Ղրիմ),որտեղ Քա․63թ․ ինքնասպանությամբ վերջ է տալիս իր կյանքին։Բոսպորի թագավորությունը ղեկավարում էր Միհրդատի որդի Փառնակը։Գրավելով Պոնտոսը և Փոքր Հայքը Պոմպեոսը արշավում է Հայաստան։Նրան է միանում նաև Տիգրան Կրտսերը,որը պարտություն էր կրել Տիգրան 2-րդից և ցանկանում էր փախչել Պոնտացու մոտ։Սակայն վերջինս պարտություն էր կրել Պոմպեոսից և նա որոշում է գալ վերջինիս մոտ՝նրա միջոցով գահը գրավելու համար։

Քա․ 66թ․ Արտաշատի պայմանագիրը

Պոմպեոսը,նվաճելով Պոնտոսը և Փոքր Հայքը Տիգրան Կրտսերի ուղեկցությամբ մտնում է Հայաստան՝նախքան անցնելով Արաքս գետը։Նա շարժվում է դեպի Արտաշատ։ Տիգրան Մեծը այդ ժամանակ պատերազմում էր Պարթևստանի դեմ,ներքին վիճակը անկայուն էր։Նման պայմաններում Տիգրանը չէր կարող պատերազմ մղել Պոմպեոսի դեմ,ուստի ընտրեց խաղաղ բանակցությունների ճանապարհը։Պոմպեոսը ընդունում է Տիգրանի հաշտության մասին առաջարկը։75-ամյա Տիգրանը մեն-մենակ ներկայացավ Պոմպեոսի ճամբարը։Սա իմաստուն ու դիվանագիտական լուրջ քայլ էր։Տիգրանը ձիով մոտեցավ Պոմպեոսի ճամբարին,այստեղ հանեցին նրա սուրը,որովհետև կարգն այդպես էր,ու մտավ Պոմպեոսի վրանը։Նա գլխից հանեց,մի կողմ դրեց իր թագը և փորձեց խոնարհվել,բայց Պոմպեոսը տակավին երիտասարդ,գրկեց ծերունուն ու բազմեցրեց իր աջ կողմին,իսկ ձախ կողմին նստած էր Տիգրան Կրտսերը։Տիգրան 2-րդը իր վրա չէր կրում ծիրանին։Սրանով Տիգրան Կրտսերը կորցրեց Հռոմի <<բարեկամ>> լինելու նրա շնորհը։Տիգրանը համաձայնվեց,որ հռոմեական զորքը ոչ կողոպտելու նպատակով մտնի Արտաշատ։

Այնուհետև Քա 69 թ․ աշնանը հաշտություն կնքվեց Տիգրանի և Պոմպեոսի միջև,որի պայմանները հետևյալն էին։

1․Հայաստանը զրկվում է արտաքին նվաճումներից,բայց պահպանում է Մեծ Հայքի ամբողջականությունը։Հայաստանից Ասորիքը,Փյունիկիան,Կիլիկիան և այլ տարածքներ հեռացել էին դեռևս Քա․ 69թ․։Ուրեմն կամ Պոմպեոսը չէր ճանաչել իր հակառակորդ Լուկուլլոսից գրաված շրջանների փաստը և այն ցանկացել է ստանալ անձամբ Տիգրանից,կամ էլ Տիգրանը 69 թ-ից հետո իր դիրքերը պահպանում էր Միջերկրականի ափերին։Այս է վկայում այն,որ նա Ասորիքում կառավարեց 17 տարի(83-66 թթ․ Քա.):

2.Ծոփքը ստանալու էր Տիգրան Կրտսերը,որը իր հոր մահից հետո պետք է ժառանգի նրա գահը։Այսինքն,Տիգրան Կրտսերը ոչինչ չստացավ,որովհետև Ծոփքը նրան էր պատկանում դեռևս ապստամբությունից առաջ։

3․Տիգրանը Պարթևստանին պետք է վճարեր 6000 տաղանդ,յուրաքանչյուր հռոմեացի զինվորին 50 գրաքմե,յուրաքանչյուր հայրուրապետի 100 գրաքմե,յուրաքանչյուր զինվորական տրիբունին՝1 տաղանդ(ընդամենը 12․000 տաղանդ):

4․Տիգրանը հռչակվում էր <<Հռոմի դաշնակից ու բարեկամ>>։Այսինքն,Հայաստանը պետականությունը պահպանելով հանդերձ՝ճանաչում է Հռոմի գերիշխանությունը և պատերազմի ժամանակ խոստանում էր օգնել զորքով։

Այս պայմանագրով Պոմպեոսը ցանկացել էր հայերին չմղել պարթևների կողմը։Չնայած Պարթևստանը այդ ժամանակ Հռոմի դաշնակիցն էր,բայց այլևս չկար Պոնտոսը,Հայաստանը Հռոմի <<բարեկամ և դաշնակիցն>> էր,ուստի Հռոմը պետք է բախվել Պարթևստանի հետ,որովհետև չէր հանդուրժի այդպիսի հզոր տերության գոյությունը Արևելքում։Այդ էր պատճառը,որ Պոմպեոսը նախընտրեց հայոց գահին տեսնել Տիգրան 2-րդին,և ոչ թե Տիգրան Կրտսերին,որը Պարթևների դաշնակիցն էր,իսկ Տիգրան 2-րդը՝թշնամին։

Այս հաշտությունից հետո չնայած Հայաստանը պահպանեց իր ինքնուրույնությունը,բայց Տիգրանից հետո նրա թագավորները պետք է իշխեին Հռոմի հավանությամբ։

Այս պայմանագրի դեմ բողոքեց Տիգրան Կրտսերը,որը ակնկալում էր Հայաստանի գահը և բացի այդ,Պարթևտանին տրվող ռազմատուգանքը պետք է հանվեին նրան պատկանող Ծոփքի բերդերից։Նա փորձեց Հրահատ 3-րդի աջակցությամբ դավեր նյութեր իր հոր դեմ,բայց Պոմպեոսը նրան և իր ընտանիքին շղթայեց և ուղարկեց Հռոմ՝տրիումֆին ցուցադրելու համար։Ծոփքը մնաց Տիգրան 2-րդի իշխանության տակ։Հռոմում Տիգրան Կրտսերը մի քանի տարուց հետո սպանվեց։

Այսքանից հետո Տիգրան Մեծը կառավարեց ևս 10 տարի և մահացավ Քա․ 55թ․։Ժողովուրդը նրա մասին հյուսել է հետաքրիքիր երգեր ու պատմություններ։

Հայաստանը դադարեց Առաջավոր Ասիայի հզոր տերություն լինելուց,նրա արտաքին քաղաքականությունը որոշ չափով կախվեց Հռոմից։

Հայաստանում գործերն ավարտելուց հետո Պոմպեոսը որոշեց ձմեռել Քուր գետի հովտում,ապա՝հետապնդել Պոնտացուն։Սակայն դեկտեմբերի կեսերին նա հարձակման անցավ ենթարկվեց իբերների(Արտակ) և աղվանների(Օրյոզես) հարձակմանը,չնայած նրանք համաձայնվել էին թույլ տալ,որ Պոմպեոսը անցնի իրենց հողերով։Հռոմեացիներին հաջողվեց հետ մղել այս գրոհները և ձմեռել մինչև գարուն։Գարնանը Պոմպեոսը արշավեց իբերների վրա։Պելուրոս գետի ափին Արտոկեսը(Արտակ) Պոմպեոսին նվերներ տվեց,իր որդիներին պատանդ ուղարկեց նրանց։Սրանից հետո Պոմպեոսը փորձեց հետևել Պոնտացուն,բայց սա արդեն գրավել էր Բոսպորի թագավորությունը։Ուստի Պոմպեոսը որոշեց պատժել աղվաններին։Դեպի Աղվանք ճանապարհին հռոմեացիները տանջված էին ծարավից։Ալազան գետի մոտ տեղի ունեցած ճակատամարտում աղվանների զորքը՝թագավորի եղբայր Կոզիսի գլխավորությամբ պարտություն կրեց,կնքված հաշտությամբ Աղվանքը հպատակվեց Հռոմին։Աղվանքը և Վրաստանը դառնում են <<Հռոմի բարեկամ և դաշնակից>>։Հռոմի գերիշխանությունը ընդունում է նաև Ատրպատականը։

Քա․ 64թ․ Պոմպեոսը կողոպտեց Սինորիայում և այլ վայրերում Պոնտացու հարստությունները։Պոմպեոսի ձեռքն ընկավ Միհրդատի հետաքրքրական դիվանը(արխիվ):

Ասորիքում իշխող Լուկուլլոսի պլանավորած Անտիոքոս 13-րդի և Ֆիլիպոս 2-րդի իշխանությունը նա ապօրինի հայտարարեց և Ասորիքը վերածեց պրովինցիայի։

Քա․ 65թ․ Հրահատ 3-րդը,Պոմպեոսի հետ կնքած դաշինքի համաձայն գրավում է Կորդուքն ու Հյուսիսային Միջագետքի մի մասը։Նրա օգնական Ափրանիուսը գրավում է այդ տարածքները և տալիս Տիգրան 2-րդին։Բայց Քա․ 64թ․ գարնանը Հրահատը նորից շարժվեց Հայաստան,իսկ Տիգրանը բողոքի պատվիրակություն ուղարկեց Պոմպեոսին,որը 3 միջնորդ դատավորներ ուղարկեց,որոնք վճիռ կայացրին հօգուտ Տիգրանի և Կորդուքն ու Հյուսիսային Միջագետքի մի մասը՝անցավ Հայաստանին։Հրահատ 3-րդը լռությամբ ընդունեց դա՝հույս ունենալով հետագայում դաշնակցել հայերի դեմ՝ընդդեմ Հռոմի։Հայաստանին էր միացել նաև Ակիլիսենե գավառը։

Պոմպեոսի բարյացակամ վերաբերմունքը Տիգրանի նկատմամբ բացատրվում է նրանով,որ նա ցանկանում էր Հայաստանը օգտագործել Պարթևստանի դեմ իր նվաճողական ծրագրերը իրագործելու համար։Պարթևստանը նույնպես ուներ իր նվաճողական ծրագրերը,հետևաբար Հայաստանի չեզոքությունը այս երկու կողմերի համար բարենպաստ չէր լինելու։Այն,որ Պարթևստանը նույնպես հույս ուներ համաձայնության գալ Հայաստանի հետ երևում է նրանից,որ Հրահատ 3-րդը չընդիմացավ,երբ Կորդուքն ու Հյուսիսային Միջագետքի որոշ հողեր անցան Հայաստանին։Հռոմեացիներին ձեռնտու էր,որ այդ տարածքները գտնվեին Հայաստանի,և ոչ հզորացող Պարթևստանի ձեռքում։Այժմ Հրահատը պետք է հասկացած լիներ,թե ինչ ճակատագրական սխալ էր գործել։

Քա․ 63թ․ Պանտիկապեոն քաղաքում (Կերչ) ինքնասպան եղավ Պոնտացին։Նա ցանկանում էր կրկնել Հաննիբալի փորձը,բայց նրա դեմ սկսվեց ապստամբություն՝իր որդի Փառնակի մասնակցությամբ։Նա թաղվեց Սինոպում։

Այս ամենից հետո Տիգրան Մեծը կառավարեց 10 տարի և մահացավ Քա․ 95թ․։Վերջին տարիներին Կլեոպատրան նրա հետ չէր,քանի որ իր հոր ինքնասպանության ժամանակ գտնվում էր Պանտիկապեոն քաղաքում։Նա կրում էր <<արքայից արքա>> տիտղոսը,որը Տիգրանի աշխարհակալ տերության տապալումից հետո կրում էր Հրահատ 3-րդը,բայց հռոմեացիները այն հետո վերապահեցին Տիգրանին։

Հայտնի է նաև,որ Տիգրան Կրտսերը ժողովրդական տրիբուն Կլոդիոսին ազատ էր արձակել՝հավանաբար կաշառքի միջոցով պարթևների կողմից։Սա Հայաստանի կյանքում ոչինչ չփոխեց։Տիգրան 2-րդի մասին հետաքրքիր տեղեկություններ են պահպանվել Խորենացու և Փավստոսի աշխատություններում։

Արտաշեսյան հարստության անկումը

1․Արտավազդ երկրորդ։Հայ-պարթևական դաշինքը։Տիգրան Մեծին հաջորդեց նրա որդի Արտավազդ երկրորդը(Քա․55-34թթ․):Հայաստանը այդ ժամանակ Հռոմից որոշ չափով կախված պետություն էր։Արտավազդ երկրորդը,հավանաբար,դեռևս հոր կենդանության վերջին տարիներին դարձել էր հոր աթոռակիցը։Արտավազդը շրջահայաց,հեռատես,քաղաքական բարդ իրադրությունում ճիշտ կողմնորոշվող,հելլենիստական կրթություն ստացած մարդ էր։Նա գրել էր ողբերգություններ,ճառեր,պատմություններ հունարեն լեզվով,որոնք ծանոթ են եղել Պլուտարքոսին։

Նրա օրոք Մեծ Հայքի սահմաններից դուրս էր միայն Ծոփքը,որը Քա․ 62թ․ Պոմպեոսը տվել էր Կապադովկիայի Արիոբարզան թագավորին։Արտաշատի դրամատանը կտրված Արտավազդի արծաթե դրամները հասել են մեզ,որոնց վրա մի երեսին պատկերված է արքայական թագով նրա պատկերը,մյուս երեսում՝քառաձի ռազմակառք։Այդ դրամների վրա հունարեն մակագրությամբ Արտավազդը իրեն անվանում է <<արքայից արքա>>։Չնայած Պոմպեոսը և Լուկուլլոսը ավերել ու կողոպտել էին Հայաստանը,բայց այն դեռևս ուժեղ պետություն էր,ուներ զգալի ռազմական ու նյութական միջոցներ։Սա հաշվի էին առնում և հռոմեացիները և պարթևները։Եթե Հռոմը ցանկանում էր անտեսելով Հայաստանի շահերը նրան օգտագործել իրենց նվաճողական քաղաքականությունը իրագործելու համար,Պարթևստանը ցանկանում էր դաշնակցել Հայաստանի հետ՝ ընդդեմ Հռոմի։Այդ էր պատճառը,որ Պարթևստանը լռության էր մատնել այն փաստը,որ Կորդուքի և Հյուսիսային Միջագետքի մի մասը միացավ Հայաստանին։Արտավազդ երկրորդը հենվելով երկրի ռազմական ուժերի և հռոմեա-պարթևական հակասությունը օգտագործելով ցանկանում էր Հայաստանը դուրս բերել Հռոմի նկատմամբ կախումից,վերականգնել Հայաստանի ինքնուրույնությունը։

Հռոմը առիթի էր սպասում Պարթևստանի դեմ պատերազմ սկսելու համար։Քա․ 66-62թթ․ Հռոմեական հանրապետությունը Կատիլինայի դավադրության և քաղաքացիական պատերազմի պատճառով ծանր դրության մեջ էր։

Քա․ 60թ․ դավադրության ճնշումից հետո Հռոմում իշխանության գլուխ անցան Կրասոսը,Կեսարը և Պոմպեոսը,որոնք կազմեցին առաջին եռապետությունը(տրիումվիրատ)։Երկիրը կենտրոնացվեց այս 3 մարդկանց ձեռքում։

Եռապետության իրական կազմակերպիչը Կեսարն էր,որը ցանկանում էր հասնել միանձնյա իշխանության՝օգտագործելով Կրասոսի և Պոմպեոսի հեղինակությունը։Քա․ 56թ նրանք նվաճված երկրները բաժանեցին միմյանց միջև։Կեսարը կառավարում էր Գալլիայում,իսկ Պոմպեոսը և Կեսարը հնգակական տարով նախատեսեցին պրոկոնսուլական նահանգները(Պոմպեոսին բաժին ընկավ Իսպանիան,Կրասոսին իր փափագած արևելքը)։Պոմպեոսը ցանկանում էր օրինական ձևավորում տալ Արևելքում իր գործողություններին,Կրասոսը ցանկանում էր ձեռք բերել մեծ հարստություններ։Նա աչքի էր ընկել Սպարտակի ապստամբությունը(74-71թթ․) ճնշելու ժամանակ։Նա Հռոմի ամենահարուստ վաշխառուներից մեկն էր։

Պարթևստանում Քա․57թ Հրահատ 3-րդի որդիները՝Օրոդեսը և Միհրդատը հոր գահը գրավելու համար նրան սպանում են։Գահը ստացավ մեծ որդին՝Օրոդեսը,բայց Միհրդատը գահընկեց արեց եղբորը և կարճ ժամանակով ինքը թագավոր դարձավ(Քա․ 56-55թթ․)։Բայց նա պարտվեց և ենթարկվեց մահապատժի։

Քա․ 54թ․ գարնանը Կրասոսը գալիս է Ասորիք և Գաբինիոսից ընդունում զորքերի հրամանատարությունը։Նա ցանկանում էր ոչ միայն ստանձնել Ասորիքի կառավարչի պաշտոնը և դիզել հարստություն,այլև Միջագետքի վրայով արշավել Պարթևստան,հռչակվել որպես Լուկուլլոսն ու Պոմպեոսը,մեծ զորավար։Չնայած նրան,որ Հռոմի ծերակույտը դեմ էր Պարթևստանի դեմ պատերազմ սկսելուն,Կրասոսը,ստանալով իր ընկերակից-եռապետների քաջալերանքը,սկսեց ռազմական գործողությունները։Նա անցնելով Եփրատը՝սկսում է հետախուզական բնույթի որոշ գործողություններ։Նա հետ է շպրտում սատրապ Սիլլակի փոքրաքանակ զորքը,գրավում մի շարք քաղաքներ։Սա Կրասոսը բավարար համարեց,որ զորքին թույլ տա իրեն <<իմպերատոր>> հայտարարելու։Այնուհետև նա կայազորներ թողնելով՝ քաշվում է Ասորիք հիմնական արշավանքների նախապատրաստվելու համար։Այստեղ Կրասոսը սխալ գործեց,որովհետև թույլ տվեց պարթևներին ժամանակ շահելու։Ասորիքում Կրասոսը կողոպտեց մի շարք տաճարներ՝Հիերապոլիս-Բամբյուկե,Երուսաղեմ և այլն։

Քա․ 53թ․ գարնան կողմը Պարթևստանի թագավոր Օրոդեսի դեսպանները եկան Կրասոսի մոտ՝պատերազմի պատճառը իմանալու համար։Կրասոսը ասաց,որ այդ հարցի պատասխանը ինքը կտա Տիգրիսյան Սելևկիայում(այսինքն՝պարթևներին նվաճելուց հետո)։Դեսպանը ասաց,որ ավելի շուտ իր ձեռքի ափին մազեր կբուսնեն,քան Կրասոսը կտեսնի Սելևկիան։

Դրանից առաջ Կրասոսի մոտ,որպես <<Հռոմի դաշնակից և բարեկամ>>,գալիս է Արտավազդ թագավորը՝6000-անոց դրանիկ գնդի ուղեկցությամբ։

Եթե նա չգնար Կրասոսի մոտ և անցներ Պարթևստանի կողմը,ապա դա կնշանակեր,որ Արտավազդը համոզված էր,որ Պարթևստանը կհաղթի։Բայց ելնելով մոտ անցյալի իրադարձություններից՝Արտավազդը հակառակ կարծիքին էր,այսինքն նա գտնում էր,որ Հռոմը կհաղթի։Կրասոսին նա ներկայացրեց իր ծրագիրը։Նախ, խոստացավ իր 6000-անոց դրանիկ գնդի հետ միասին տալ նաև 10․000 հեծելազոր և 30․000 հետևակ զորք,բայց մեկ պայմանով,որ Կրասոսը արշավի ոչ թե Միջագետքի տափաստաններով,այլ Հայաստանի վրայով՝հռոմեական բանակը պարթևական հեծելազորի հարձակումներից զերծ պահելու համար,քանի որ ի տարբերություն Հայաստանի լեռնոտ շրջանների,պարթևական հեծելազորը կարող էր ազատորեն գործել Միջագետքի տափաստաններում։Դրանով Արտավազդը ցանկանում էր նաև Հայաստանը ապահովել Պարթևստանի հարվածից։

Բայց Կրասոսը մերժեց այդ առաջարկը և նախընտրեց Միջագետքի կարճ ճանապարհը դեպի Պարթևստան,իսկ Արտավազդը վերադառնում է Հայաստան։Արտավազդը Ասորիքում տեսավ,որ Կրասոսի արշավանքը վատ է նախապատրաստված,համոզվեց,որ Կրասոսը ապիկար մարդ է,ինքնահավան,թշնամուն թերագնահատող,բարեկամների հետ հաշվի չնստող։Բացի այդ, քանի որ պատերազմը սկսվել էր առանց Հռոմի ծերակույտի համաձայնության,ուրեմն Հայաստանի՝այդ պատերազմի մասնակցելու անհրաժեշտությունը կախված է Կրասոսի հզորության աստիճանից։

Կրասոսը հույսերը կապել էր հռոմեական լեգեոնների և մյուս դաշնակիցների հետ,որոնցից էին արաբ Ալքաուդոնիոսը և Եդեսիայի արքա Աբգար 2-րդը։Միջագետքի տափաստաններում Կրասոսին սպասվում էր ոչ միայն պարթևների այրուձիի հարձակումները,այլև սովն ու ծարավը։

Քա․ 53թ․-ի գարնանը Կրասոսը 4000 հեծելազորով,4000 թեթևազեններով և 7 լեգեոններով(ընդամենը 45 000 զինվոր) Զևգմայի մոտ անցավ Եփրատ գետը և հարթավայրերով շարժվեց դեպի Սելևկիա և Տիզբոն։Նրան իր օգնականներից Կասիուսը(հետագայում Կեսարին սպանողներից մեկը) խորհուրդ էր տալիս գործել առանց շտապողականության,ավելի շատ տեղեկություններ ձեռք բերել պարթևների ուժերի բնույթի մասին և այլն,բայց Կրասոսը անդրդվելի էր։

Պարթևների թագավոր Օրոդեսը իր զորքերը բաժանել էր 2 մասի,մի մասը՝ այրուձիի գերակշռությամբ,Սուրեն երիտասարդ ու տաղանդավոր զորավարի գլխավորությամբ ուղարկել էր հռոմեացիների դեմ,իսկ ինքը զորքի մյուս մասով,որտեղ գերակշռում էր հետևակը,մտավ Հայաստան։Հավանաբար,պարթևները տեղեկացել էին Արտավազդի՝Կրասոսին այցելության մասին և որոշել էին նախահարձակ լինել։Այսպիսով,չեզոքությունը Հայաստանի համար անիրագործելի էր։

Արտավազդը դեսպաններ ուղարկեց Կրասոսի մոտ ինչպես վկայում է Պլուտարքոսը,որպեսզի Կրասոսին զգուշացնեն,որ Արտավազդը չի կարող օգնության գալ,որովհետև պարթևները ներխուժել էին Հայաստան։Արտավազդը խորհուրդ էր տալիս,որ կամ Կրասոսը գա և միանա հայերին ու միասին պայքարեն պարթևների դեմ,կամ էլ խուսափի հարթավայրերից ու իր վրանը զարկի լեռներում։Բայց Կրասոսը նամակ չուղարկեց,այլ բերանացի ասաց,որ ինքը այժմ ժամանակ չունի Հայաստանով զբաղվելու և երբ վերադառնա,կպատժի Արտավազդին դավաճանության համար։Այսպես,Կրասոսը <<բարեկամությունն ու դաշնակցությունը>> հասկանում էր նրանով,որ Արտավազդ 2-րդը,իբրև Հռոմի շահերի հլու սպասավոր,պարտավոր է մտածել միայն հռոմեական զենքի հաջողության մասին և հայերի՝իրենց իսկ հայրենիքի պաշտպանությունը դավաճանություն է։

Կրասոսը ցանկանում էր շփման մեջ մտնել պարթևների հետ։Վերջիններս խուսափում էին սկզբից ճակատամարտից,թշնամուն քաշում են Միջագետքի անապատները։

Խառան քաղաքում հռոմեացիները անցնելով Բալիսսոս գետը՝ շփման մեջ մտան պարթևների հետ։Սուրեն զորավարը որոշեց այստեղ ճակատամարտ տալ,քանի որ դիրքը բարենպաստ էր պարթևական հեծելազորի համար։Ճակատամարտը տեղի ունեցավ մայիսի 6-ին։Կրասոսը իր զորքի մի թևի հրամանատար էր նշանակել Կասսիոսին,մյուս թևի հրամանատար՝իր որդի Պուբլիոս Կրասոսին,իսկ ինքը ստանձնում է կենտրոնի հրամանատարությունը։Կրասոսը անտեղյակ էր պարթևների ուժերի մասին,մինչդեռ վերջիններս քաջ ծանոթ էին Կրասոսի զորքի բնույթին։Պարթևները նախապես լաթերով ու կաշիներով ծածկել էին իրենց զենքն ու զրահը՝դրանով մեղմելով նրանց փայլը,ուստի հակառակորդը կարծում էր, թե պարթևները փոքրաքանակ են։Պարթևները սկսում են նետահարել հռոմեացիներին։Նետերի պաշարները պարթևները լրացնում էին թիկունքում կանգնած ուղտերի բեռներից,այդ պատճառով էլ նետերի տարափը չէր դադարում։Պարթևները սկսում են շրջանցել հռոմեական զորքի թևերը։Կրասոսը իր որդի Պուբլիոսին հրամայում է հարձակում գործել։Պարթևները նահանջի ցույց են անում։Պուբլիոսը իր 4 հզ-ոց ջոկատով ոգևորված նետվում է պարթևների վրա։Պարթևները հետ են դառնում,շրջապատում ու կոտորում են Պուբլիոսի ջոկատը,որոշները գերի են ընկնում։Պուբլիոսը իր զինակրին հրամայում է սուրը մխրճել իր կողը։Պուբլիոսի գլուխը աշտեի վրա ցցած տանում են ցուցադրելու Կրասոսին։Հռոմեացիները սկսում են նահանջել,որը տևում է մի քանի օր։Պարթևները անընդհատ հարվածներով մաշում էին թշնամու զորքը։Սպանվում է նաև Կրասոսը։Նրա գլուխը Սուրենը ուղարկում է Օրոդեսին։Արշավանքի ընթացքում հռոմեացիները տվեցին մոտ 20․000 սպանված և 10․000 գերի։Պարթևների ձեռքն են ընկնում հարուստ ավար,նաև հռոմեական արծվանիշ դրոշները։Գերիները ուղարկվեցին Մերվ։

Մինչ այդ,պարթևների և հայերի միջև դաշինք էր կնքվել։Արտավազդը ոչ մի շահագրգռվածություն չուներ պարթևների դեմ մղվող պատերազմում։Հայերը գիտակցում էին,որ հռոմեացիները,պարթևներին հաղթելուց հետո կվերացնեն հայկական պետականությունը և Հայաստանը կդարձնեն հռոմեական պրովինցիա։Երբ դեսպանները հայտնեցին Կրասոսի սպառնալից պատասխանը Արտավազդին,Հայաստանի շահերը պահանջում էին անհապաղ դաշինք կնքել պարթևների հետ և համատեղ պայքարել Հռոմի դեմ։Օրոդեսը Հայաստանը նվաճելու ծրագրեր չուներ և չէր կարող չընդառաջել հայերի այդ ձգտումներին։Բացի այդ,նա հաշվի էր առնում ապագայի փոթորիկները,որոնց մեջ հայերը կարող էին վճռական դեր խաղալ։Նա հաշվի էր առնում նաև ներկա վիճակը։Այս պայմաններում Հայաստանի և Պարթևստանի միջև դաշինք կնքվեց,որն ամրապնդվեց Արտավազդի քրոջ և Օրոդեսի որդի Բակուրի ամուսնությամբ։Երբ Արտաշատում տեղի էր ունենում ամուսնության հանդեսը,Սիլլակ սատրապը Կրասոսի գլուխը ներս բերեց սեղանատուն և այն նետեց դահլիճի մեջտեղը։Ներկայացվում էր Էվրիպիդեսի <<Բաքոսուհիները>>,որի գլխավոր դերասանը՝Յասոն Տրալլացին խաղում էր Ագավեի դերը։Այս ողբերգության մեջ ցուցադրվում էր Պենթևսի գլուխը,որ հոշոտել էին Բաքոսի քրմուհիները։Յասոնը դեն է նետում Պենթևսի դիմակը,վերցնում է Կրասոսի գլուխը և արտասանում հետևյալ տողերը՝<<Մենք բերում ենք լեռներից սպանված եղջերուն՝բախտավոր մի որս>>։Կրասոսին սպանողը Պոմաքսաթրեսն էր։Օրոդեսը Յասոնին տվեց 1 տաղանդ,իսկ Սիլլակին թույլ տվեց,որն նստի սեղանին։

Այնուհետև Օրոդեսը Սուրենին մեծ նվերներ տվեց՝արտահայտելով իր գոհունակությունը։Սուրենը թագավորական Արշակունի տոհմից հետո երկրում մեծ նշանակություն ունեցող՝Սուրեն տոհմի ներկայացուցիչ էր։Այս տոհմին էր վերապահվում արքային թագադրելու պատիվը։

Իր հաղթանակով հրճված՝Սուրենը Տիգրիսի ափի Սելևկիայում հաղթահանդես է կազմակերպում՝ի զավեշտ Հռոմում ընդունված նման հանդեսների,որի ժամանակ Կրասոսի փոխարեն ցուցադրում է նրա նման մի հռոմեացու՝պարթևական կանացի զգեստով։Թափորը եզրափակում էր Սելևկիայի պոռնիկների բազմությունը։

Հռոմի առաջին փորձը՝նվաճելու պարթևներին,ավարտվում է պարտությամբ,որը մի քանի հռոմեական սերունդներ սոսկումով էին հիշում։Այն ցույց տվեց նաև Հայաստանի վճռական դիրքը Արևմուտքի և Արևելքի բախումներում։

Պարթևները Սուրենի առաջնորդությամբ պատրաստվում էին հարձակվելու Ասորիքի վրա(Քա․ 52թ.),երբ Օրոդեսը կասկածելով,թե Սուրենը վտանգավոր թշնամի է իր գահի համար,սպանել է տալիս նրան։Պարթևները գրավել էին միայն Միջագետքը մինչև Եփրատ գետը։Արշավող զորքերի առաջնորդ նշանակվեց Բակուրը(թագաժառանգ),բայց երիտասարդության ու անփորձ լինելու պատճառով,որպես խորհրդատու կցվեց հայազգի Վասակը,որն իր հետ ուներ հայկական ջոկատ։

Քա․ 51թ․ սեպտեմբերին պարթևա-հայկական զորքը մտավ Ասորիք,որտեղ տեղի բնակչությունը նրանց ուրախությամբ ընդունեց։Մյուս կողմից,Արտավազդ 2-րդը,հռոմեացիների ուժերը ջլատելու և ուշադրությունը շեղելու համար ցույցեր էր անում,թե իբր միտք ունի հարձակվելու Կապադովկիայի վրա։Ասորիքում հռոմեական զորքերի հրամանատար Կասիոսը ամրացել էր Անտիոքում,որը հայ-պարթևական զորքերը չկարողացավ գրավել և ստիպված առնելով Անտիոքի շրջակայքը,հետ դարձան։Անտիգոնիա քաղաքի մոտ նրանք տանը պարտություն կրեցին հռոմեացիներից։Հռոմեացիները օգտագործելով պարթևական տակտիկան(նահանջ-հակահարվածի տակտիկան) սպառում էին հայ –պարթևական ուժերին։Մարտերց մեկում Վասակը ծանր վիրավորվեց և մահացավ,իսկ 51-50թթ․ Քա․ ձմռանը հայ-պարթևական զորքը Բակուրի գլխավորությամբ ձմեռեց Հյուսիսային Ասորիքում(Կիրեստիկայում):Նույն այս ժամանակ Կիկերոնը,որը Կիլիկիայի կուսակալն էր,վկայում է,որ ինքը Կապադովկիա է եկել,որպեսզի հայերը իմանան,որ Կապադովկիայում հռոմեական զորք կա և չհարձակվեն Կապադովկիայի վրա։

Պարթա-հայկական զորքերը Քա․ 45 և 40 թթ․ նորից էին արշավել Ասորիք։

Քա․ 40թ․ Բակուրը ներխուժում է Ասորիք,որի կուսակալ Սաքսան սպանվում է։Բակուրը գրավում է Ասորիքը,Փյունիկիան բացի Տյուրոսից,հասնում Պաղեստինի սահմանը։

Պաղեստինում քահանայապետ էր Հյուրկանսը,որի եղբայր Անտիգոնոսը հետամուտ էր նրա պաշտոնին,ուստի նա դիմում է Բակուրին և նրա հայազգի զորավար Բարզափառնային՝1000 տաղանդ և 500 կին նվիրելու առաջարկով,փոխարենը իրեն Հուդայում թագավոր կարգելու պայմանով։Նրանք համաձայնվում են։Պարթևները ավերում են Երուսաղեմը,Անտիգոնոսը թագավոր է հռչակվում Պաղեստինում,Հյուրկանոսը գերեվարվում է հայ-պարթևական զորքերի կողմից,բազմաթիվ հրեաների կողմից բնակեցվում Հայաստանում(Վանում):Այսպիսով,հայերը Տիգրանից հետո նորից եղան հեռավոր Պաղեստինում և դեռևս ամուր էր հայ-պարթևական դաշինքը։

Քա․ 52թ կամ 51թ․ Արտավազդը գրավում և Հայաստանին է միացնում Ծոփքը։Այսպիսով Հայաստանը վերականգնում է իր լրիվ ինքնուրույնությունը։

Անտոնիոսի արշավանքները

Քա․ 49թ․ Կեսարի և Պոմպեոսի միջև կռիվներ են սկսվում։Պոմպեոսին օժանդակում էր ողջ Արևելքը։Այս կռիվներին Պոմպեոսի կողմից մասնակցել են Մեծ Հայքի և Փոքր Հաքի զորքերը՝Մեգաբատեսի և Տաքսիլեսի գլխավորությամբ: Փոքր Հայքը այդ ժամանակ գտնվում էր Գալատիայի Դեյոտարուս թագավորի իշխանության տակ,որի որդին ամուսնացել էր Արտավազդ 2-րդի դստեր հետ։Քա․ 48թ․ հունիսի 6-ին Փրասպայի մոտ Պոմպեոսը պարտվեց և փախավ Եգիպտոս,որտեղ էլ սպանվում է։Կեսարը Քա․ 44թ․ մարտի 15-ին սպանվեց սենատում։Քա․ 43թ․ Անտոնիոսը,Օկտավիանոսը և Լեպիդոսը կազմում են երկրորդ եռապետությունը,իսկ 40թ․ հռոմեական պրովինցիաները բաժանում են միմյանց միջև։Արևելքը բաժին է ընկնում Անտոնիոսին։Անտոնիոսը Արևելք է ուղարկում իր զորավար Վենտիգոս Բասոսին,որը Քա․ 39-38թթ․-ի ընթացում պարտության է մատնում պարթևներին,գրավում Ասորիքը։Սպանվում է նաև թագաժառանգ Բակուրը։

Քա․ 38թ․ Արևելք է գալիս Անտոնիոսը։Նա որոշեց Պարթևստան արշավել Հայաստանի և Ատրպատականի վրայով՝հաշվի առնելով նախորդի տխուր փորձը։Քա․ 37թ․ նրա հրամանով արևելյան պրովինցիաների կառավարիչ Պուբլիոս Կանիդիոսը ներխուժում է Հայաստան։Պարթևները ոչ մի օգնություն ցույց չեն տալիս,որովհետև Հրահատ 4-րդը(Քա․ 37-2թթ․) կոտորել էր իր հորը՝Օրոդեսին,եղբայրներին և այլոց,երկրում ստեղծվել էր անկայուն վիճակ։Հայաստանը ստիպված կրկին ընդունում է Հռոմի գերիշխանությունը,ճանաչում է <<Հռոմի դաշնակցի ու բարեկամի>> իր պարտավորությունները։Կանիդիոսը կարողանում է Արտավազդից օգնություն ստանալու խոստում կորզել։Փաստորեն,Անտոնիոսը փորձում էր իրագործել Կեսարի՝պարթևական արշավանքի ծրագիրը։Կանիդիոսը կարողացավ պարտադրել նաև Վիրքին ու Աղվանքին՝իրենց օգնություն տալու համար։Այդ ժամանակ Հայաստանի և Պարթևստանի հարաբերությունները սառել էին,ուստի Հռոմը օգտվեց դրանից։Պատճառն այն էր,որ Պարթևստանին գահ բարձրացած Հրահատ 4-րդը,ինչպես արդեն նշվեց,սպանել էր երկրի մեծամեծներին։Բակուրի սպանվելուց հետո խզվել էին խնամիական կապերը։Հրահատ 4-րդը կապվեց Մարաստանի Արտավազդ թագավորի հետ։Իսկ Անտոնիոսը հաշվի էր առնում Հայաստանի դիրքի վճռական նշանակությունը առաջիկա պատերազմում։Հրահատ 4-րդի կոտորածների հետևանքով հռոմեացիների մոտ էր փախել Մոնեսը,որը սակայն արշավանքների նախօրյակին հետ էր կանչվել և ստանձնել էր պարթևական զորքի հրամանատարությունը։Հնարավոր է,որ սա դիվանագիտական խաղ էր։

Քա․ 36թ․ Անտոնիոսը Եգիպտոս գնաց,որտեղ նրան սպասում էին դաշնակից զորքերը։Արտավազդ 2-րդը եկել էր 7 հազար հետևակով և 6 հազար հեծելազորով։Այսպիսով,Անտոնիոսի բանակը կազմված էր մոտ 100․000 զորքից և 300 սայլերի վրա բարձած պաշարողական մեքենաներից։Հունիսին նրանք շարժվում են Ատրպատական այնտեղից պարթևների վրա հարձակվելու համար։Անտոնիոսը շտապում էր այնտեղ հասնել պարթևներից շուտ։Նա,իրականում,պատկերացում չուներ պարթևների գործունեության մասին։Սակայն պաշարողական մեքենաների դանդաղ ընթացքը խանգարում էր Անտոնիոսին շուտ հասնելու Ատրպատական։Ուստի նա թողնում է պաշարողական մեքենաները,իսկ ինքը առաջ է անցնում՝ հրամայելով հնարավորին չափ արագորեն հետևել իրեն։Մոնեսը անընդհատ հետևում էր Անտոնիոսին։

Անտոնիոսը պաշարեց Ուրմիա լճի հարավ-արևելյան մասում գտնվող Ատրպատականի մայրաքաղաք Փրաասպան կամ Գանձակը։Պարթևստանը 50․000 հեծելազորով օգնության է գալիս Ատրպատականին։Գերվում են հռոմեական լեգեոնների արծվակիր դրոշները,Պոնտոսի արքա Պոլեմոնը,սպանվում է 7500 մարդ։Հայկական զորամասերին ևս հանձնարարված էր պաշարողական մեքենաների պաշտպանությունը։Այս պարտությունից հետո Արտավազդը որոշեց չկռվել պարթևների դեմ։Նա կանխատեսում էր հռոմեացիների պարտությունը և հույս ուներ վերականգնելու պարթևների հետ բարեկամական դաշինքը,ուստի չի մասնակցում կռիվներին և իր զորքով ետ է վերադառնում Հայաստան։Հայաստանի շահերի տեսակետից սա ճիշտ քայլ էր։

Փրաասպան լուրջ դիմադրություն էր ցույց տալիս հռոմեացիներին։Անտոնիոսը հռոմեական զորքին սննդամթերքով ապահովելու համար ստիպված է լինում խոշոր ուժեր առանձնացնել և հեռավոր արշավանքներ կազմակերպել,որը ջլատում էր հռոմեական բանակի ուժերը։Շուտով երևացին Հրահատի և Մար Արտավազդի զորքերը։Հռոմացիները մատնվեցին խուճապի,բայց Անտոնիոսը ստիպված եղավ կարգապահությունը ապահովելու համար պատժել մեղավորներին։Հռոմեացիները սկսեցին նահանջել՝ենթարկվելով պարթևների հարձակումներին և տալով մեծ կորուստներ։Եկավ մի պահ,որ Անտոնիոսը փորձում էր ինքնասպան լինել։Աշնան ցրտերը և սննդամթերքի պակասը ավելի են ծանրացնում հռոմեացիների վիճակը։Անցնելով Արաքս գետը հռոմեացիները մտնում են Հայաստան 27 օր տևած նահանջից հետո։Հռոմեացիները,ինչպես վկայում է Պլուտարքոսը,այստեղ ուրախությունից լաց եղան,միմյանց գրկախառնվեցին։

Արտավազդը չէր անցել պարթևների կողմը։Նա գթաց Անտոնիոսին,ապահովեց նրան պարենով։Անտոնիոսը Արտավազդին ցույց է տալիս կեղծ հարգանք,որպեսզի իր զորքի համար վերցնի կենսամթերք։Անտոնիոսը վախենալով,որ պարթևները,մարերը և հայերը կարող են հարձակվել իր վրա ,դուրս է գալիս ու գնում Ասորիք,որի գյուղերից մեկում նա տեսակցություն էր նշանակել Կլեոպատրայի հետ։Հայաստանից Ասորիք հռոմեացիները կորցնում են 8000 մարդ։Ընդհանուր առմամբ,Անտոնիոսը պարթևական արշավանքի հետևանքով կորցրեց 35․000 մարդ։

Վերադառնալով Ալեքսանդրիա՝Կլեոպատրա թագուհու մոտ,նա փորձեց հռոմեացիներից թաքցնել իր պարտությունը։Սակայն այդ փորձերը երկար չտևեցին։Այնուհետև նա փորձում էր իր պարտության մեղքը բարդել Արտավազդի վրա։Նա գտնում էր,որ Արտավազդի դավաճանության պատճառով է,որ ինքը պարտություն է կրել։Մինչդեռ Արտավազդը գործել էր սխրանք՝փրկելով Հայաստանը խորաթափանց հայրենասերի իմաստությամբ ու շրջահայեցությամբ։Իրականում Անտոնիոսը փորձում էր դրանով իրեն արդարացնել,ինչպես նաև Անտոնիոսին անհրաժեշտ էր մի պատրվակ՝Հայաստանը նվաճելու ու կողոպտելու համար,քանի որ այդ ժամանակ Հռոմեական Ասիան,Փոքր Ասիան,Գալատիան,Կապադովկիան և Պոնտոսը տնտեսապես թույլ և կողոպտված վիճակում էին գտնվում,ուստի Հռոմին անհրաժեշտ էր այնպիսի երկիր,որ կարողանային կողոպտել։

Անտոնիոսի պարտությունից հետո մար Արտավազդի և Հրահատ 4-րդի միջև տարաձայնություններ էր առաջացել ավարի բաժանման հետ կապված։Մար Արտավազդը ազատեց Պոլեմոնին,ուղարկեց նրան Անտոնիոսի մոտ,առաջարկեց դաշինք կնքել՝ընդդեմ պարթևների։Անտոնիոսը այս առաջարկը ընդունեց,որովհետև պարթևների դեմ պայքարում անհրաժեշտ էր Ատրպատականի զորական ուժը,բացի այդ,դրանով Հայաստանը թիկունքից մեկուսացվում էր,որը նա մտադիր էր նվաճել։Այս դաշինքը իրականում ուղղված էր Հայաստանի դեմ։

Հայաստանը Անտոնիոսը սկզբում փորձեց նվաճել նենգ միջոցներով։Նա իր մոտ հրավիրեց Արտավազդին՝գալ իր մոտ,իբրև պարթևների դեմ նոր արշավանքի ծրագիր կազմելու համար։Իրականում նա դրանով փորձում էր ձերբակալել Արտավազդին,որովհետև այդ ժամանակ նա պարթևների դեմ արշավելու ոչ մի միջոց չուներ։Զգալով այդ՝Արտավազդը չի ներկայանում։Երկրորդ անգամ նա Հայաստան է ուղարկում Դելլիոսին՝Արտավազդի դստեր և Անտոնիոսի ու Կլեոպատրայի որդի Ալեքսանդրի ամուսնության առաջարկությամբ։Արտավազդը այս անգամ ևս խուսափում է ծուղակից։

Տեսնելով,որ դիվանագիտական խաղերը արդյունք չէն տալիս,Անտոնիոսը զորքերով շարժվում է դեպի Հայաստան։Կլեոպատրան նրան ուղեկցում է մինչև Եփրատ։Նա Փոքր Հայքում,որտեղ թագավոր էր նշանակել Պոլեմոնին,Նիկոպոլիաում դադար է առնում,կրկին իր մոտ է կանչում Արտավազդին,բայց ապարդյուն։

Անտոնիոսը ներխուժում է Հայաստան։Հայաստանի թիկունքում մար Արտավազդը հայերին հարվածելու առիթ էր որոնում,պարթևների հետ լավ հարաբերություններ չկար,իսկ հռոմեական լեգեոնները գտնվում էին Արտաշատի դարպասների տակ։Արտավազդը երկիրը ավերածությունից փրկելու,թերևս հաշտության եզր գտնելու հույսով գնում է Անտոնիոսի ճամբարը։Վերջինս Արտավազդին շղթայում է արծաթե շղթաներով,գերում է հայոց թագուհուն և նրա երկու որդիներին՝Տիգրանին ու Արտավազդին,իսկ Արտաշեսին հաջողվում է խույս տալ։Անտոնիոսը փրկագնի գանձման պատրվակով Արտավազդի հետ շրջագայում է Հայաստանի բերդերը,բայց բերդի կայազորները չեն լսում Անտոնիոսին ու չեն բավարարում նրա ընչաքաղցությունը։Զայրացած ժողովուրդն ու զորքը թագավոր են հռչակում Արտավազդի անդրանիկ որդի Արտաշեսին և պատերազմի են դուրս գալիս հռոմեացիների դեմ։Բայց նրանք լավ չեին նախապատրաստված,ուստի պարտվում են,իսկ Արտաշես 2-րդը(Քա․ 34-20թթ․) անցնում է պարթևների մոտ։Այնուհետև հռոմեացիները սկսում են կողոպտել Հայաստանը,կողոպտում են նույնիսկ Երիզայում գտնվող Անահիտի ոսկեձույլ արձանը։Հռոմեացի զորքի հետ Հայաստան էին ներխուժել հռոմեական վաճառականներ և փորձում էին բույն դնել այստեղ՝այն համարելով հռոմեական պրովինցիա։

Քա․ 34թ․ ամռանը Անտոնիոսը իր զորքի մի մասի հետ կողոպտած հարստության ու արքայի և նրա ընտանիքի հետ վերադառնում է Եգիպտոս։Աշնանը Ալեքսանդրիայում իր <<հաղթանակի>> կապակցությամբ Անտոնիոսը կազմակերպում է շքերթ՝տրիումֆ։Ոսկե շղթաներով կապված Արտավազդը,նրա ընտանիքը և մյուս գերիները տարվում էին շքերթի առջևից,իսկ Կլեոպատրա 7-րդը նստած էր ոսկե գահի վրա՝արծաթապատ բեմում։Հռոմեացիները խոստանում էին Արտավազդին և նրա ընտանիքին ազատել,եթե նրանք Կլեոպատրայի առջևից անցնելիս նրան անվանեին <<թագուհիների թագուհի>>,դիմեին աղերսանքով։Սակայն թագավորն ու իր ընտանիքը մահը գերադասելով ստրկական աղերսանքով ձեռք բերված ազատությունից,արհամարանքով լի հպարտությամբ են Կլեոպատրայի առջևով անցնում։Կասիուսը վկայում է,որ հայերը ցույց տվեցին իրենց հոգու վեհությունը,ուստի և փառավոր անվան արժանացան։

Կլեոպատրան չէր շլանում Անտոնիոսի ցուցամոլությամբ,բայց և այնպես նա զնդան նետեց նրանց։։Անտոնիոսի և Կլեոպատրայի 6-ամյա որդի Ալեքսանդրին նվիրվեց Հայաստանը,դեռևս չնվաճված Պարթևստանը և Մեդիան։Ալեքսանդրը ներկայացել էր պարսկական տարազով,շրջապատված հայ դրանիկներով։2-ամյա Պտղոմեոսը,որը ներկայացել էր մակեդոնական տարազով և մակեդոնացի դրանիկներով,ստացավ Եփրատից արևմուտք ընկած երկրները՝մինչև Հելլեսպոնտոս,Կլեոպատրա-Սելենեն՝ Լիբիան ու Կիրենակիան,իսկ Կեսարի և Կլեոպատրայի ոդի Պտղոմեոս Կեսարիոնը հայտարարվեց մոր գահակիցը և ստացավ Եգիպտոսն ու Կիպրոսը։Կլեոպատրան հայտարարվեց <<թագուհիների թագուհի>>։Անտոնիոսը հատեց իր և Կլեոպատրայի պատկերներով դրամներ՝<<Անտոնիոսը Հայաստանը նվաճած>> մակագրությամբ։

Քա․ 33թ․ Անտոնիոսը և մար Արտավազդը Արաքսի ափին մշակեցին համագործակցության մի ծրագիր,ըստ որի Անտոնիոսը մարին պիտի օգներ պարթևների դեմ,նրան տրամադրեց Հայաստանում գտնվող իր զորքի մի մասը,փոխարենը ստացավ մարական հեծելազորի մի ջոկատ։Որոշվեց ամուսնացնել Արտավազդի դուստր Իոտապեին Անտոնիոսի Ալեքսանդր որդու հետ։Մարը Անտոնիոսին վերադարձրեց Ստատիանոսի լեգեոնների ջախջախման ժամանակ վերցված արծվեկիր դրոշները։Փոքր անց պարթևների մոտ գտնվող Արտաշեսը փորձեց տիրանալ հայոց գահին,բայց մեդացուն հաջողվեց հռոմեական զորքերի օգնությամբ վանել նրա գրոհը։Քա․ 32թ․ Հռոմի ծերակույտը զրկեց Անտոնիոսին բոլոր լիազորություններից,հայտարարեց հայրենիքի թշնամի։Խիստ սրվել էին Անտոնիոսի և Օկտավիանոսի միջև հարաբերությունները։Պատճառը Անտոնիոսի՝ պարթևներց կրած պարտությունն էր,Արևելքի ինքնակամ բաժանումը,ինչպես նաև այն,որ Օկտավիանոսին բաժին չէր հասել Հայաստանի կողոպուտից։Անտոնիոսի կողմնակիցները Հռոմից փախչում են Արևելք։Քանի որ օրենքի տեսակետից անհնար էր պաշտոնապես պատերազմ հայտարարել Անտոնիոսին,ուստի պատերազմը հայտարարվում է Կլեոպատրային։Անտոնիոսը նույնիսկ հետ է կանչում մար Արտավազդին տված զորքը,ստեղծվում են Օկտավիանոսի և Անտոնիոսի կողմից նավատորմներ։Քա․ 31թ․ սեպտեմբերի 2-ին Հունաստանի Ակտիում հրվանդանի մոտ ճակատամարտ է տեղի ունենում Օկտավիանոսի և Անտոնիոսի միջև։Կռվի թեժ պահին Կլեոպատրան հրամայում է նավերը շրջել դեպի Եգիպտոս։Անտոնիոսը հետևում է նրան։Մնացած զորքը հանձնվում է Օկտավիանոսին։Ճակատամարտը ավարտվում է Օկտավիանոսի հաղթանակով։

Կլեոպատրան քայլեր էր անում իր,կամ գոնե իր զավակների իշխանությունը պահպանելու համար,ուստի մար Արտավազդին սիրաշահելու համար նրան է զոհաբերում Արտավազդին՝նրա գլուխը ուղարկելով մարին։Այդ ժամանակ նա 60-ը չէր բոլորել։

Անտոնիոսն ու Կլեոպատրան շուտով ինքնասպանություն գործեցին,Եգիպտոսը դարձավ հռոմեական նահանգ,իսկ Արտավազդի ընտանիքը Օկտավիանոսը տարավ Հռոմ։Սկզբում ինքնասպան եղավ Անտոնիոսը։Կլեոպատրան ցանկանում էր համոզել Օկտավիանոսին՝պահպանելու իր զավակների իշխանությունը։Օկտավիանոսը հուսադրում էր նրան։Իրականում նա նպատակ ուներ Կլեոպատրային ցուցադրել իր հաղթահանդեսում։Երբ Օկտավիանոսը ժամանեց Եգիպտոս,Կլեոպատրան իմացավ նրա մտադրությունը և ինքնասպան եղավ։

Այսպես ընդհատվեց մեր մեծ թագավորի կյանքը,որը լի էր հերոսական դրվագներով։Գտնվելով 2 պայքարող հարևանների միջև՝Արտավազդը չէր ցանկացել դառնալ կամակատար և աշխատել էր վարել ինքնուրույն քաղաքականություն՝նկատի առնելով ժողովրդի շահերը։Բացի դրանից,նա վարում էր մասամբ իր հոր նվաճողական քաղաքականությունը։

Հայաստանը Արտավազդ 2-ի հաջորդների օրոք

Մանկահասակ Ալեքսանդրը այդպես էլ ոտք չդրեց Հայաստան։Օկտավիանոսը նրան նույնպես տարավ Հռոմ։Կլեոպատրայի զավակները ցուցադրվեցին Օկտավիանոսի տրիումֆին։Ալեքսանդրի <<իրավունքները>> փորձեց զբաղեցնել մար Արտավազդը,որը հավանաբար գործում էր իր դուստր Իոտապեի՝ <<հայոց թագուհու>> անունից։Անտոնիոսը հովանավորում էր նրան և նա նույնիսկ որոշ հաջողություններ ունեցավ։

Բայց Ակտիումի ճակատամարտից հետո,երբ թուլացել էին մար Արտավազդի դիրքերը հռոմեական զորամասերի՝Օկտավիանոսի կողմից հետ կանչվելու պատճառով,պարթևների մոտ ապաստանած Արտաշեսը,պարթևական զորքերին,բայց հիմնականում հայկական ուժերին ապավինելով՝մտավ Հայաստան,ջախջախեց մար Արտավազդի զորքերը և նրան գերի վերցրեց։Քա․ 30թ, նա հաստատվեց հայոց գահի վրա։Արտաշես 2-րդը(Քա․ 30-20թթ․) մար Արտավազդին հաղթելուց հետո իրեն էր միացրել նաև Ատրպատականը,ուստի նա դառնում է ոչ միայն Հայաստանի,այլև Ատրպատականի թագավորը։

Արտաշես 2-րդը,ինչպես նաև ժողովրդական մասսաները խոր ատելությամբ էին լցված հռոմեացիների նկատմամբ։Ուստի անցնելով հայոց գահին՝Արտաշես 2-րդը հրամայեց ոչնչացնել երկրում գտնվող հռոմեական կայազորները,հռոմեացի առևտրականին ու այլևայլ մարդկանց,որոնք Հայաստան էին եկել տեղական շուկան յուրացնելու համար։

Այսպիսով,Հայաստանը վճռականորեն հայտարարեց իր անկախությունը։Օկտավիանոսը այդ ժամանակ գտնվում էր Արևելքում և զբաղված էր Ասորիքի ու Փոքր Ասիայի գործերով։Մար Արտավազդին հաջողվել էր փախչել գերությունից և ապաստան գտնել Օկտավիանոսի մոտ,որն էլ մարին նշանակեց Փոքր Հայքի թագավոր,իսկ այստեղ Անտոնիոսի կողմից իշխող նշանակված Պոլեմոնին նշանակեց իր հայրենի Պոնտոսի թագավոր։

Օկտավիանոսը գործում էր զգուշաբար, խույս տվեց պատերազմից հայերի և պարթևների միացյալ ուժերի դեմ և ավելի առաջնահերթ համարեց Հռոմում իր միանձնյա իշխանությունը հաստատելը։Բացի այդ,հռոմեական զորքը և հասարակությունը հոգնել էին երկարատև պատերազմներից։Օկտավիանոսը Հռոմի արևելյան սահմանները ապահովելու համար դիմեց նենգ միջոցների։Այդ ժամանակ Քա 31թ պարթևական գահին տիրանալու համար ոմն Տրդատ պայքար էր սկսել։Բայց նա պարտվեց Հրահատ 4-րդից ու փախել էր Օկտավիանոսի մոտ։Հովանավորելով Տրդատին՝նա սպառնալիքի տակ էր պահում Հրահատ 4-րդին։Ինչպես նշվեց,նա իր մոտ էր պահել նաև մար Արտավազդին,որը Հայաստանի թշնամին էր։

Քա․ 29թ․ Արտաշես 2-րդը բանակցություններ է վարել Օկտավիանոսի հետ,խնդրում է նրանից Հայաստան ուղարկել իր եղբայրներին՝Տիգրանին ու Արտավազդին,բայց Օկտավիանոսը մերժում է,պատճառաբանելով,որ Արտաշեսը կոտորել է Հայաստանում մնացած հռոմեացիներին։

Մինչ Տրդատին վռնդելը,Հրահատը նրա կողմից քշվել էր <<սկյութների>> երկիրը։Տրդատին հաջողվեց իր հետ Օկտավիանոսի մոտ տանել Հրահատ 4-րդի որդի Հրահատակին։Պարթևները չկարողացան մեծ օժանդակություն ցույց տալ Արտաշես 2-րդին հայոց գահը գրավելու համար,որովհետև երկրում ստեղծվել էր այսպիսի անկայուն վիճակ։

Քա․ 27թ․ հունվարին Հռոմում հաստատվում են միապետական կարգեր,Օկտավիանոսը դառնում է Հռոմի առաջին կայսրը և հռոմեական սենատից ստանում ու իրեն վերանվանում է Օգոստոս(սրբազան,աստվածների կողմից բարձրացյալ):Իր դիրքերն ամրապնդելուց հետո նա ցանկանում է Հայաստանը ենթարկել իր իշխանությանը,որովհետև այն ուներ կարևոր ստրատեգիական դիրք և արգելք էր հանդիսանում Հռոմի համար դեպի արևելք տարածվելու։Օգոստոսն էր ղեկավարում Հռոմի ամբողջ արտաքին քաղաքականությունը,իրավունք ուներ պատերազմ հայտարարելու և հաշտություն կնքելու։

Օգոստոսը ջանում էր իրեն ենթարկել Հայաստանը և Պարթևստանը հռոմեական դիվանագիտության միջոցով։Այդ դիվանագիտությունը Հայաստանում ուժեղացրեց հռոմեասեր կուսակցությունը և աշխատեց թուլացնել նրան ներքուստ։Հակադիր կուսակցությունը պարթևական կուսակցությունն էր։Արտաշեսը ընտրել էր պարթևական կողմնորոշումը,որովհետև նա քաջ գիտակցում էր,որ Հռոմի գերիշխանությունը ավելի դաժան է քան պարթևներինը,բացի այդ,հայերը հելլենիստական ավանդություններով,կրոնի,բարքերի,տնտեսաձևի,պետական կառուցվածքի և այլ տեսակետից մոտ էին պարթևներին։

Բացի այդ,Օգոստոսը ոչ միայն ոտքի հանեց Հռոմի կողմնակիցներին Հայաստանի ներսում,այլ աշխատեց բարեկամություն հաստատել աղվանների ու իբերների հետ,հետզհետե օղակել Հայաստանը Հռոմի ազդեցության տակ գտնվող պետություններով։

Այսպես, հենց այդ նպատակով նա Փոքր Հայքի իշխանությունը տվել էր Արտավազդ Մեդացուն,Պոնտոսը՝և Կողքիսը՝Պոլեմոնին,որը հռոմեացիների նեցուկն էր Անդրկովկասում։

Նա ներքին հակասություններ էր հրահրում նաև Պարթևստանում։Այսպես,իր մոտ գտնվող պարթևական գահի թեկնածու Տրդատին Քա․ 26-25թթ․ նորից հրահրեց գահընկեց անելու Հրահատ 4-րդին։Սակայն վերջինս անհաջողություն կրեց և վերադարձավ Ասորիք՝իր հետ տանելով Հրահատ 4-րդի փոքր որդուն՝Հրահատակին։Օգոստոսը ետ ուղարկեց Հրահատակին և Հրահատ 4-րդը խոստացավ վերադարձնել արծվակիր դրոշները և հռոմեական գերիներին։Բայց քանի որ Հրահատ 4-րդը չէր կատարում իր խոստումը,Օգոստոսը դիմեց լուրջ միջոցների՝միաժամանակ փորձելով լուծել նաև Հայաստանի հետ կապված հարցերը։Պարթևստան արշավելու համար պետք էր հարվածել Հայաստանին և նրա միջով ներխուժել Պարթևստան։Քա․ 20թ․ Օգոստոսը եկավ Ասորիք և իր որդեգիր Տիբերիոս Կլավդիոս Ներոնին,որն այդ ժամանակ 21 տարեկան էր,ուղարկեց Հայաստան և հրամայեց գահընկեց անել Արտաշես 2-րդին և թագավոր նշանակել նրա եղբայր Տիգրանին։Հրահատ 4-րդը,վախենալով,որ կարող է հարձակման ենթարկվել,որոշեց կատարել Օգոստոսի պահանջը և Քա․ 20թ․ մայիսի 12-ին հանձնեց հռոմեացիներին Կրասոսի պարտության հետևանքով պարթևներին անցած արծվեկիր դրոշները և գերիներին։Այս ամենից հետո Հայաստանի վիճակը ծանրացավ,ավելի սրվեց ներքին հակասությունները։Հռոմեասեր կուսակցությունը ավելի է ոգևորվում՝Ներոնի գլխավորությամբ բանակի՝Հայաստան արշավելու կապակցությամբ,որն իր հետ բերում էր Տիգրանին։Հռոմեական կուսակցությունը պատգամավորություն ուղարկեց Օգոստոսի մոտ,խնդրեց,որ Արտաշես 2-րդի փոխարեն Հայաստանում թագավորի Տիգրանը։Դեռ հռոմեական զորքը Հայաստան չէր հասել,երբ դավադրությամբ սպանվում է Արտաշես 2-րդը։

Արտաշեսի մահվամբ Հայաստանը զրկվեց Արտաշեսյան հարստության վերջին հզոր տիրակալից։Նրա դրամների վրա դրոշմված է <<արքայից արքա>> տիտղոսը։Նրա կառավարման տարիները Հայաստանի համար խաղաղության և անկախության տարիներ էին։Արտաշեսը,դաշնակցելով պարթևների հետ, վարում էր միանգամայն ինքնուրույն և հակահռոմեական քաղաքականություն։

Արտաշես 2-րդի մահից հետո Տիբերիոսը,առանց դիմադրության հանդիպելու մտավ Հայաստան և իր լեգեոնների ներկայությամբ հանդիսավոր կերպով թագ դրեց Տիգրան 3-րդի գլխին։Այսպիսով,Հայաստանը կորցնելով իր անկախությունը ընկավ Հռոմի գերիշխանության տակ։Ատրպատականը,որը գտնվում էր Արտաշես 2-րդի իշխանության տակ,Օգոստոսը տվեց Փոքր Հայքի իշխան,մար Արտավազդի որդի Արիոբարզանին,որը Տիգրան 3-րդի նման Հռոմում էր դաստիարակվել,ստացել էր հռոմեական կրթություն։Հայկական գահի վրա Տիգրան 3-րդին բազմեցվելուց հետո Հռոմում հատվեցին ոսկե և արծաթե դրամներ,որոնց վրա,մի կողմում դրոշմված էր Օգոստոսի գլուխը,մյուս կողմում գրված էր՝<<Հայաստանն առնված>> կամ <<Հայաստանը վերստին առնված>> մակագրությունները, քանդակված են Հայաստանը խորհրդանշող պատկերներ՝օրինակ,հայոց թագավորի խույրը՝կողքին կապարճ ու աղեղ,հայ զինվոր՝աջ ձեռքում նիզակ,իսկ ձախում ՝աղեղ,երբեմն Հայաստանը ներկայացված է ծնկաչոք և ձեռքերը կարկառած կնոջ կերպարանքով և այլն։Հռոմեացի բանաստեղծներից Հորացիոսը գրում է,որ հային ցած է գցել Տիբերիոս Կլավդիոսի ահռելի ուժը,իսկ Օվիդիոսը նշում է,որ հայն այժմ աղերսում է խաղաղություն։

Օգոստոսը իր կտակում գրում է,որ ինքը կարող էր Արտաշես 2-րդի սպանությունից հետո Հայաստանը դարձնել պրովինցիա,բայց ավելի լավ համարեց գահին նշանակել Տիգրանին։

Բայց Օգոստոսը դրանով ցանկանում էր քողարկել իր քաղաքականության ձախողումը Հայաստանի հարցում։Օգոստոսը լավ էր հասկանում,որ եթե դիմի այդպիսի քայլի,ապա ինքը մեծ դիմադրության կհանդիպի հայերի կողմից,մեծ կորուստներ կկրի։

Տիգրանը մոտ 10 տարի մնացել էր Հռոմում,ստացել էր հռոմեական դաստիարակություն,ուստի հռոմեացիները կարծում էին,թե նա կվարի հռոմեամետ քաղաքականություն,բայց հետո իր թագավորության վերջում նա լքում է հռոմեական կողմնորոշումը,իր հատած դրամների վրա սկսում է պահլավերեն արձանագրություններ անել։

Հռոմի ագրեսիվ քաղաքականությունը Հայաստանի նկատմամբ։Արտաշեսյան հարստության անկումը

Տիգրան 3-րդի (20-8թթ․) մահից հետո,առանց Հռոմի համաձայնության,գահակալում են Տիգրան 3-րդի որդի Տիգրան 4-րդը ՝իր խորթ քրոջ,որը նաև նրա կինն էր,Էրատոյի հետ։Եղբոր և խորթ քրոջ ամուսնությունը թույլատրվում էր զրադաշտական կրոնով,նաև հունական որոշ օրենքներով։Նա իր թողած դրամների վրա կրում է <<արքայից արքա>> տիտղոսը,որը նշանակում է,որ Հռոմից անկախ է,որովհետև Հռոմից կախում ունեցող հայոց թագավորները <<մեծ թագավոր>> տիտղոսն էին կրում։Նա,ի տարբերություն Պարթևստանի, վարում էր ինքնուրույն քաղաքականություն։

Հրահատը Քա․ 20թ Օգոստոսին հանձնեց Կրասոսի լեգեոնների արծվեկիր դրոշները և գերիներին։Որպես բարեհաճության նշան Հրահատին նվեր է ուղարկվում Մուսա անունով մի իտալուհի ստրկուհու,որը թագուհի դարձավ,երբ Հրահատ 4-րդը մի տղա ունեցավ։Մոտ Քա․ 10թ․ Մուսան համոզում է իր ամուսնուն,որպեսզի Հրահատի ավագ որդիներին՝իրենց ընտանիքների հետ ուղարկի Հռոմ։Դրանով նա իր որդի Հրահատակի համար ճանապարհ է հարթում դեպի պարթևական գահը։Քա․ 2թ․Մուսան թունավորում է իր ամուսնուն և գահ բարձրացնում իր որդի Հրահատակին։Սա սկզբում փորձում է ընդվզել Հռոմի դեմ,միանալ Հայաստանի հետ և պահանջել իր 4 եղբայրներին՝նրանց սպանելու նպատակով,որովհետև նրանք վտանգ էին ներկայացնում իր գահի համար։Բայց Օգոստոսը Արևելք է ուղարկում մեծ բանակ իր որդեգիր Գայոս Կեսարի գլխավորությամբ։Հրահատակը տեղի է տալիս և Քհ․ 1թ․ Եփրատի կզիներից մեկի վրա հավաստում է Կեսարին այլևս չմիջամտել հայկական գործերին։Մինչ այդ,Օգոստոսը անհանգստացած Տիգրան 4-րդի ինքնուրույն քաղաքականությունից,կրկին հանձնարարում է Տիբերիոսին զբաղվել հայերի հարցով,բայց վերջինս մերժում է և ընտանեական գժտությունների պատճառով հեռանում է Հռոդոս։Բայց հռոմեական մի բանակ մեկ այլ հրամանատարի գլխավորությամբ ներխուժում է Հայաստան և գահընկեց է անում Տիգրան 3-րդին և Էրատոյին և գահը տրվում էր Արտավազդ 2-րդի մյուս որդուն՝Արտավազդ 3-րդին(Քա․ 5-2թթ․): Սակայն հայերը ապստամբում են Արտավազդ 3-րդի դեմ,որը արդեն 25 տարի Հռոմում էր և չկարողացավ իր եղբոր նման շուտ կողմնորոշվել։Ստանալով պարթևների նոր թագավոր Հրահատակից օգնություն,հայերը վտարեցին Արտավազդ 3-րդին և գահը նորից անցավ Տիգրան 4-րդին և Էրատոյին։Քա․ 1թ․ Օգոստոսը Արևելք է ուղարկում մի բանակ՝Գայոս Կեսարի գլխավորությամբ։Տիգրան 4-րդը, տեսնելով պարթևների զիջողական քաղաքականությունը,ինքը նույնպես ընծաներ է ուղարկում Օգոստոսին։Իր նամակի մեջ նա իրեն չէր անվանել թագավոր,համաձայնվելով այս տիտղոսը ընդունել նրանից։Օգոստոսը ընդունում է Տիգրանի ընծաները և հանձնարարում է նրան գնալ Արևելքի գործերը կառավարող Կեսարի մոտ,բայց այդ այցը տեղի չի ունենում,որովհետև 1թ․ նա սպանվում է Կովկասի լեռնականների դեմ մղվող պայքարում,իսկ Էրատոն էլ ծեր լինելով հրաժարվում է գահից։

Այսպիսով,շուրջ 2 դար իշխած Արտաշեսյան հարստությունը (Քա․ 189-Քհ․1թ․) վերջանում է։Այս ժամանակաշրջանը հայ ժողովրդի պատմության ամենանշանավոր փուլերից մեկն է։Հայ ժողովուրդը արդեն կենսունակ էր դառել և նրա ընդդիմությունը Հռոմի դեմ շարունակվելու էր նաև Արտաշեսյան թագավորության անկումից հետո։Մեզ է հասել Տիգրան 4-րդի և Էրատոյի անունից մի գեղեցիկ դրամ,որի տարբեր երեսներին դրոշմված են Տիգրանի և Էրատոյի նկարները,որոնց շուրջը մակագրված է <<Տիգրան՝արքայից արքա>> և <<Էրատո՝քույրը Տիգրան թագավորի>>։Այդ դրամը այժմ պահվում է Փարիզի ազգային գրադարանում։

Արշակունյաց արքայատոհմի հիմնումը

Առաջին դարի առաջին կեսի խառը ժամանակները

Արտաշեսյան թագավորության անկումից հետո (1 թ․) Հայաստանը մնում էր 3-րդ հզոր տերությունը Հռոմից ու Պարթևստանից հետո։Այդ ժամանակ Հայաստանը ընդգրկում էր մոտ 310 000 քկմ․։Պարթև Արշակունիները ձգտում էին գահի վրա հաստատել իրենց արքայական տոհմի ներկայացուցիչներին,իսկ Հռոմը արտաքուստ հանդես էր գալիս որպես Արտաշեսյան դինաստիայի շառավիղների օրինական իրավունքների պաշտպան և,ձգտելով իր իշխանության ներքո պահել Ատրպատականը,Հայաստանի գահին բազմեցնում էր Արտաշեսյան դինաստիայի հետ արյունակցական կապեր ունեցող Ատրպատականի թագավորներին։Հռոմի դրածո այս թագավորները հայկական գահի վրա իրենց անապահով էին զգում և չէին պաշտպանում երկրի շահերը և որքան կարելի է,կողոպտում էին այն։Հռոմը ցանկանում էր Հայաստանը պրովինցիայի վերածել։Հռոմի դրածոները հիմնականում իրենց տիրապետությունը պահպանում էին հռոմեական ռազմական ուժերի միջոցով։Հայ ժողովուրդը ապստամբություններ էր բարձրացնում Հռոմի դեմ՝իր պետականությունը վերականգնելու համար։Էրատոյի՝հայկական գահից հրաժարվելուց հետո,Օգոստոսի կողմից Արևելք ուղարկված իր թոռ և որդեգիր Գայոս Կեսարը Մեծ Հայքի թագավոր ճանաչեց Ատրպատականի Արիոբարզան թագավորին(2-4թթ․):Այս փաստը վիրավորանք է հասցնում հայ ժողովրդին և հայկական ավագանու հպարտությանը,որովհետև ոչ վաղ անցյալում Ատրպատականը գտնվում էր Հայաստանի տիրապետության տակ,իսկ այժմ՝Հայաստանը միացված էր Ատրպատականին։Ուստի հայ ժողովուրդը ապստամբություն բարձրացրեց Արիոբարզանի դեմ,բայց Գայոս Կեսարին հաջողվում է 2թ․ ճնշել ապստամբությունը։Միայն Արտագերս ամրոցն էր,որ շարունակում էր համառ դիմադրություն ցույց տալ։Կեսարը գալիս է այստեղ այն գրավելու և տեղի արքունի գանձերը տանելու համար։Արտագերսում գտնվող զորքերի հրամանատար Ադդոնը կեղծ բանակցություններ սկսեց վարել Կեսարի հետ։Նա ցույց տվեց բերդում պահվող արքայական գանձերի ցուցակը։Մինչ Կեսարը նայում էր ցուցակը,Ադդոնը նրան դաշույնով ծանր վիրավորեց։Դա 2թ․ սեպտեմբերի 9-ն էր։Հռոմ վերադառնալիս,4թ․ փետրվարի 21-ին Լյուկիայի Լիմիրա նավահանգստում Կեսարը մահանում է,իսկ Արտագերսը երկար պաշարումից հետո գրավվեց հռոմեացիների կողմից,կողոպտվեց ու ավերվեց։Ադդոնը թշնամու ձեռքը չընկնելու համար ամրոցի աշտարակից իրեն գցում է խարույկի մեջ։4թ․ մահանում է Արիոբարզանը։Հավանաբար,նրան սպանել են հայերը։Օգոստոսը Հայաստանը հանձնում է Արիոբարզանի որդի Արտավազդին,որը Արտավազդ 4-րդն էր հայոց գահի վրա։Հայերը ապստամբեցին և սպանեցին Արտավազդ 4-րդին(մոտ 4-6թթ․)։

Տեսնելով,որ ձախողվում է Հայաստանը Ատրպատականին միացնելը,Օգոստոսը Հայաստանի թագավոր նշանակեց Հրեաստանի Հերովդես 1-ինի(Քա․ 70-4թթ․) թոռ Տիգրան 5-րդին (6թ․)։Օգոստոսը իր կտակի մեջ հայտնում է,որ սա ծագումով <<հայոց արքունի տոհմից>> էր։Բայց իրականում նա ծագումով հրեա էր և միայն մոր կողմից հեռավոր ազգակցական կապ ուներ Արտաշեսյան տոհմի հետ։Սակայն սա ևս գահընկեց արվեց։<<Գործք հանգուցյալ Օգոստոսի>> անունը կրող Կտակը լատիներեն և հունարեն լեզուներով փորագրված էր Անկյուրայում(Անդորա) կառուցված տաճարի վրա։Գտնվել է տաճարի ավերակներում,կոչվում է նաև <<Հիշատակարան Անկյուրական>>։

Տիգրան 5-րդից հետո հայերի ջանքերով գահին 6թ․ կրկին բարձրանում է Էրատո թագուհին։Սա ծեր էր և չկարողացավ կառավարել երկիրը,ուստի հեռացվեց գահից։Մի քանի տարի Հայաստանում անտերունչ վիճակ էր տիրում։

11թ․ պարթևական գահը գրավում է Արտավան 3-րդը(11-40թթ․),որը ճակատամարտում հաղթելով՝երկրից հեռացնում է Վոնոնին։Վերջինս Պարթևների գահին էր նստել 8թ․,երբ պարթևները խնդրանքով դիմեցին Օգոստոսին թագավոր նշանակել Վոնոնին(8-11թթ.),որը մոլի հռոմեասեր էր։Արտավան 3-րդը մոր կողմից էր միայն Արշակունի։Գահընկեց արված Վոնոնը եկավ Հայաստան,հռոմեացիների և հռոմեասեր հայ նախարարների ջանքերով տիրացավ հայոց թափուր գահին։

Արտավան 3-րդը,հզորացնելով իր երկիրը,իրեն միացրեց Ատրպատականը՝թագավոր նշանակելով իր եղբայր Վոնոնին։Արտավանը,գիտակցում էր Հայաստանի ռազմա-ստրատեգիական դիրքը,ցանկանում էր այնտեղ նստեցնել իր որդի Օրոդեսին։Հռոմը անհաջողություններ էր կրում իր տերության հյուսիս-արևմտյան մասում,ուստի Պարթևստանը պատերազմի սպառնալիքով Հռոմից պահանջում է իր ախոյան Վոնոնին,որի գահակալությունը չէր հանդուրժում ինքը,հեռացնել Հայաստանից։Հռոմը խուսափում է Արևելքում պատերազմելուց,բավարարում է Արտավանի պահանջը։Հայ ժողովուրդը հավաքվում է Նպատ լեռան ստորոտում,ապօրինի է համարում Վոնոնի(12-16թթ․) կառավարումը և գահընկեց է անում նրան։Հռոմի կայսր Տիբերիոսի(14-37թթ․) հրամանով Ասորիքի կուսակալ Սիլանոսը 16թ․ Անտիոքում հսկողության տակ վերցրեց Վոնոնին՝թողնելով նրա արքայական պատվանշանները։

Տիբերիոսը Արևելք ուղարկեց իր որդեգիր Գերմանիկոսին,որը Կապադովկիան,Կոմմագենեն և Կիլիկիան դարձնելով հռոմեական պրովինցիաներ,մտավ Հայաստան և Արտաշատում հայ ավագանու համաձայնությամբ Պոնտոսի Պոլեմոն թագավորի որդի Զենոնին հռչակեց թագավոր։Զենոնը մանկությունից ապրել էր հայկական միջավայրում և յուրացրել էր հայ ժողովրդի բարքերն ու սովորությունները։Նա ժողովրդի կողմից ստացավ Արտաշես անունը։Զենոն-Արտաշեսի(18-34թթ․) կառավարման ժամանակաշրջանում Հայաստանը խաղաղ ժամանակաշրջան էր ապրում։Նա միակ թագավորն էր,որ մահացել է իր բնական մահով։

Արտավան 3-րդը իր գահի վրա ամուր չէր զգում,ուստի հարկադրված եղավ ճանաչել Զենոնի հայկական գահին բարձրացումը։Նա Գերմանիկոսին խնդրեց,որ Վոնոնը հեռացվի Անտիոքից։Նա փոխադրվեց Կիլիկիայի Պոմպեոպոլիս քաղաքը։Վոնոնը փորձում է փախչել սկյութների մոտ,բայց սպանվում է։

Գերմանիկոսը Հռոմ վերադառնալու ճանապարհին,19 թվի հոկտեմբերի 10-ին Անտիոքում հիվանդանում ու վախճանվում է։

Այսպիսով,հայ ավագանուն հաջողվեց վերականգնել իր արտոնյալ վիճակը,որը Հռոմի զիջումն էր՝Հայաստանում իր դիրքերը որոշակի պահպանելու համար։

Արտավանն իր դիրքերը կարողացավ ամրապնդել Պարթևստանում,հաջող պատերազմներ էր վարել Իրանի հարևան ցեղերի դեմ,իսկ Տիբերիոսը պետական գործերը աչքաթող արած առանձնացել էր Կապրի կզում։Արտավան 3-րդը հույս ուներ վերականգնել աքեմենյանների պետությունը,Հայաստանում գահ բարձրացնել իր որդի Արշակին։34թ․ հայկական ավագանու համաձայնությամբ Հայաստանում թագավոր կարգվեց Արշակը(Սանատրուկ)`Զենոնի մահից հետո։Հայերը փորձում էին իրենց երկիրը մտցնել Արշակունի տոհմի սիստեմում՝իրենց ինքնուրույնությունը և անկախությունը վերականգնելու նպատակով։

Սակայն Տիբերիոսը դիմեց վճռական գործողությունների։Նա Արևելք ուղարկեց մեծ զորավար Լուկիոս Վիտելլիոսին։Միաժամանակ նա փորձում էր ներքին դժգոհություններ մտցնել Պարթևստանում և Հայաստանում։Պարթական գահի համար Հռոմի թեկնածուն Հրահատ 6-րդի որդի Հրահատն էր,իսկ հայկական գահի համար՝Իբերիայի Փարսման թագավորի եղբայր Միհրդատը։Հռոմեացիները կողոպուտի ու դավադրության միջոցով պալատական ծառայողների ձեռքով 35թ սպանում են Արշակին,հարձակվում են Հայաստանի վրա և գրավում Արտաշատը։Արտավանը Հայաստան է ուղարկում իր որդի Օրոդեսին,որը աղվաններից,վրացիներից ու Կովկասի լեռնականներից կազմված բանակի դեմ ճակատամարտում պարտվում է։Վերջիններս դեմ էին Պարթևստանի հզորացմանը և Հռոմի <<բարեկամն ու դաշնակիցներն>> էին։Շուտով Հայաստան եկավ Արտավան 3-րդը։Բայց այդ ժամանակ Հռոմը կարողացել էր Պարթևական գահին բազմեցնել Հրահատ 4-րդի թոռ Տրդատ 3-րդին(37թ․),իսկ որդի Հրահատը Ասորիքում մահացել էր։Արտավան 3-րդը փախավ Վրկանից երկիրը և մոտ 37թ․ նորից է տիրանում պարթևական գահին՝Տիգրան 3-րդից դժգոհ տարրերի օգնությամբ։

Այսպիսով,Հռոմին հաջողվեց հայկական գահի վրա բազմեցնել Փարսմանի եղբայր Միհրդատին։

Այդ ժամանակ պարթևները իրենց սահմանները ընդարձակել էին մինչև Վերին Միջագետք։Վիտելլիոսը նորից հռոմեական լեգեոնները տարավ դեպի Եփրատ գետը։Հաշտության բանակցություններ սկսվեցին Արտավան 3-րդի և Վետիլլիոսի հետ։Կնքվեց խաղաղության դաշինք,ըստ որի Արտավան 3-րդը ճանաչեց վրաց Փառնավազյան տոհմի ներկայացուցիչ Միհրդատի գահակալությունը Հայաստանում,ընդունում է Հռոմի հովանավորությունը Հայաստանի նկատմամբ։Հռոմը ճանաչում է Պարթևստանի գահին Արտավան 3-րդի իշխելը,որպես պատանդ Արտավան 3-րդը Տիբերիոսին ուղարկում է իր Դարեհ որդուն՝մեծ ընծաներով։Ըստ այս պայմանագրի Ադիաբենեին է միանում Հայկական Միջագետքը,իսկ հյուսիսում Վրաստանին է անցնում Գոդերձականը։Երբ Արտավան 3-րդը պայքարում էր Տրդատ 3-րդի դեմ և պարտվեց,պատսպարվել էր Ադիաբենեի Իզատես թագավորի մոտ։Եվ ահա իր գահը գրավելուց հետո որպես երաշխիքի նշան նա Իզատեսին տվեց նշված տարածքը՝թանկարժեք նվերների հետ։

Տիբերիոսին հաջորդեց Կայոս Կեսար Կերմանիկոսը(Կալիգուլա),որը վերականգնեց պրովինցիաի վերածված Կոմմագենեի և Կապադովկիայի թագավորությունը,նաև Փոքր Հայքը՝թագավոր նշանակելով Պոնտոսի Պոլեմոն 1-ինի թոռ Կոտիսին։

Կալիգուլան դիմեց այս քայլին,որովհետև այս երկրներում դժգոհությոուններ էին սկսվել։Կալիգուլան Հռոմ կանչեց Միհրդատին,ձերբակալեց,ապա՝աքսորեց ու Մեծ Հայքում թագավոր չդրեց՝անհայտ պատճառներով։Կոտիսը 37-43թթ-ին միաժամանակ կառավարում էր նաև Մեծ Հայքում,որը ձևական բնույթ էր կրում և այն կառավարվել է հայ ավագանու կողմից՝Գիսակ Դիմաքսյանի գլխավորությամբ։Նրա գլխավորությամբ հայերը պայքար էին մղում վրաց-իբերական զորքերի դեմ Փոքր Հայքի թագավոր Կոտիսին միանալու համար,որը Զենոն-Արտաշեսի քրոջ որդին էր։Պարթևստանում այդ ժամանակ գահակալական կռիվներ էին սկսվել և հայերը չէին կարող հույս դնել նրանց վրա։

Կալիգուլային հաջորդած Կլավդիոսը ցանկանում էր Հայաստանը Հռոմի հովանավորության ներքո պահել,ուստի աքսորից հետ է կանչում Միհրդատին,հռոմեական զորքերի հետ միասին ուղարկում է Հայաստան՝Փարսման 1-ինին առաջարկելով օգնել նրան։Սակայն վերջիններս հանդիպում են մեծ դիմադրության՝Գիսակ Դիմաքսյանի գլխավորությամբ,որոնց օժանդակում էր նաև Կոտիսը։Բայց Միհրդատին և Փարսմանին հաջողվեց կոտրել հայերի դիմադրությունը,իսկ Կոտիսը,որին Հռոմի կայսրը նամակով ստիպել էր չմիջամտել,ընկրկում է և մնում է սոսկ Փոքր Հայքի թագավոր։Այսպիսով Միհդատը երկրորդ անգամ տիրանում է հայոց գահին(47-51թթ․)։Նրա իշխանությունը Հայաստանում դաժան էր և Հայաստանին տիրում էր Գառնի բերդում և այլ վայրերում տեղակայված հռոմեական զորքերի միջոցով։

Այդ ժամանակ վրացական արքունիքում բարդ վիճակ էր տիրում։Փարսման 1-ինի օրոք Վիրքը հզոր պետություն էր դարձել։Փարսմանի և իր եղբոր՝Միհրդատի միջև հակասություն կար։Բացի այդ,Փարսմանի գահի նկատմամբ հավակնություն ուներ նաև իր Հռադամիստ որդին,ուստի նրան երկրից հեռացնելու համար Փարսմանը Հռադամիստին հրահրում է Հայաստանում կառավարող Միհրդատի դեմ։Արքունիքում պայքար էր գնում Փարսմանի 2 կանանց՝Համազասպուհու և Դադանայի միջև։Առաջինը գահաժառանգ էր համարում իր որդի Համազասպին,երկրորդը՝իր որդի Հռադամիստին։Հռոմը հավակնորդներ ուներ թե՛ երկրի ներսում,թե՛ նրանից դուրս։Այսպես,Հռադամիստը վտանգ էր ներկայացնում վրացական գահի համար։Փարսմանը միաժամանակ Հռադամիստին զգուշացնում էր,որ պետք է խուսափել Միհրդատի դեմ պատերազմելուց,որովհետև դա կնշանակի պատերազմ Հռոմի դեմ,որն վեր է Վրաստանի ուժերից։ 51թ․,ձևացնելով թե գժտված է հոր հետ՝Հռադամիստը եկավ Միհրդատի մոտ,կապեր է հաստատում Միհրդատից դժգոհ տարրերի հետ։Ի դեպ,Միհրդատը նրան ընդունել էր սիրալիր։Հռադամիստը հոր հետ հաշտվելու պատրվակով վերադառնում է Վրաստան։Այսպիսով,ամեն ինչ պատրաստ էր,մնում էր դիմել զենքի։

Փարսմանը դժգոհություն է հայտնում Միհրդատին,որովհետև երբ ինքը կռվում էր աղվանների դեմ և օգնություն խնդրեց Հռոմից,եղբայրը դեմ էր դրան,ուստի այդ վիրավորանքի համար ինքը պետք է վրեժ առնի Միհրդատից։Այս պատրվակով Փարսմանը զորք է ուղարկում Հռադամիստին,որն էլ մտնում է Հայաստան։Միհրդատը փակվում է Գառնի ամրոցում,որը Հռադամիստը չի կարողանում գրավել զենքի ուժով։Գառնիում գտնվող հռոմեական զորքերի հրամանատարներն էին Պոլիոնը և Կասպերիոսը։Հռադամիստը կաշառել էր Պոլիոնին։Գառնիում հրավիրված ռազմական ժողովի ժամանակ Կասպերիոսը Պոլիոնին խնդրում է,որ դիմադրությունը չդադարեցվի կաշառակերության պատճառով,իսկ վերջինս մատնացույց է անում վրացական մեծաքանակ զորքը։Կասպերիուսը Հռոմի ներկայացուցիչն էր երկրում,ուստի պատերազմական գործողություններն դադարեցնելուց և Հռադամիստի ու Պոլիոնի միջև դաշինք կնքելուց հետո գնում է Փարսմանի մոտ՝նրան պատերազմից հետ կանգնեցնելու նպատակով։Փարսմանը երկմիտ պատասխան է տալիս,միաժամանակ սուրհանդակներ է ուղարկում Հռադամիստի մոտ՝հրամայելով արագացնել Գառնիի գրավումը։Պոլիոնի դրդումով Միհրդատը գնում է Հռադամիստի մոտ։Վերջինս գրկախառնվում է նրա հետ,երդվում է նրա դեմ չգործակցել ոչ թուր,ոչ էլ թույն։Հռադամիստը հավատարիմ է մնում իր խոստմանը և Միհրդատին Գառնի ամրոցում սպանում է իր կնոջ հետ՝ծանր գորգեր գցելով նրանց վրա։Սպանվում են նաև Միհրդատի որդիները,որովհետև լացել էին ծնողների սպանության ժամանակ։

Այսպես, Հռադամիստը նստում է հայոց գահին,իսկ Կասպերիոսը գնում է Ասորիքի կառավարիչ Քվադրատոսի մոտ։Խորհրդակցություն է հրավիրվում,որոշելու,թե վրեժ առնեն թե ոչ։Որոշվում է,որ այդ ոճրագործությունը պետք է ընդունվի ուրախությամբ,անհրաժեշտ է օտարների մեջ առաջ բերել երկպառակություններ։

Կապադովկիայի կուսակալ Պելիգնոսը,որը կաշառված էր Հռադամիստից, Արտաշատում թագադրում է նրան։Հայերը Հռադամիստի և նրան հովանավորող հռոմեացիների հանդեպ ատելությամբ էր լցված։

Տրդատ 1-ինը Հայաստանում և 10-ամյա պատերազմը Հռոմի դեմ(54-64թթ․)

Պարթևստանում Վոնոն 2-րդի մահից հետո գահին բազմեց նրա որդի Վաղարշ 1-ինը(51-75թթ) իր եղբայրներ Բակուրի և Տրդատի համաձայնությամբ։Նա մեծ շարժում սկսեց հունականության դեմ,հավաքվեց զրադաշտական կրոնին վերաբերվող հին գրքերը,զարկ տրվեց տեղական մշակույթին։Զրադաշտականության կենտրոն է դառնում Գանձակը և Գիշը։Գահակալական հնարավոր կռիվները կանխելու համար նա իր եղբայր Բակուրին նշանակում է Ատրպատականի թագավոր,իսկ Տրդատին որոշում է տալ Հայաստանի գահը՝այն դարձնելով պարթև Արշակունիների տոհմի ինքնուրույն թագավորություն։

Հայաստանում գերիշխանություն հաստատելու համար Հռոմի և Պարթևստանի միջև մղվող պայքարի ընթացքում հայերը թեքված էին պարթևների կողմը,որովհետև․․

1․Եթե Հռոմը սպառնում էր Հայաստանի ինքնուրույնությանը և տարածքային ամբողջականությանը,ապա պարթևներից այդ վտանգը չկար։Հայերն ատում էին հռոմեացիներին։

2․Հայերը իրենց բարքերով ավելի մոտ էին պարթևներին,նրանց հետ կապված էին մշակութային,կրոնական և ամուսնական կապերով։

Հայկական ավագանին Հռոմի տիրապետությունից Հայաստանը դուրս բերելու նպատակով համաձայնության է գալիս Վաղարշ 1-ինի հետ՝միահամուռ ջանքերով Հռոմի դեմ պայքարելու համար։

52թ․ Վաղարշ 1-ինը և Տրդատը զորքով մտնում են Հայաստան։Արտաշատը և Տիգրանակերտը հոժարակամ հանձնվում են նրանց։Հռադամիստը փախչում է Վրաստան,հայերը դուրս են քշում Հայաստանից հռոմեացիներին և վրացիներին,իսկ Տրդատը հռչակվում է Հայաստանի թագավոր։

Հռադամիստի հետ Վրաստան փախչող իր կինը՝Զենոբիան հղի էր,չի կարողանում շարունակել ճանապարհը,ուստի զգալով,որ կընկնի թշնամու ձեռքը և անարգանքի կմատնվի,խնդրում է իր ամուսնուն սպանել իրեն։Հռադամիստը ակինակով(արևելյան թուր) վիրավորում է նրան,գցում Արաքս գետը։Բայց հովիվները գյուղական դեղամիջոցներով բուժում են Զենոբիային,ուղարկում Տրդատի մոտ,որտեղ էլ ունենում է մի արու զավակ Փարսման անունով,որը հետագայում դառնում է Վրաստանի թագավոր։Դաժան ձմեռը,ժանտախտը,պարենամթերքի պակասությունը պարթևներին ստիպում են նահանջել։53թ․ Հռադամիստին նորից հաջողվում է գրավել Հայաստանի գահը,ժողովրդի հետ ավելի դաժան է վարվում։Ժողովուրդը ապստամբում է,պաշարում Հռադամիստի ամրոցը։Նրան հաջողվում է նորից փախչել Վրաստան՝իր հետ տանելով կնոջն ու երեխային։Դա 54 թվականն էր։Վրաստանում Հռադամիստը կարողանում է գրավել գահը,բայց 20 օրից հետո սպանվում է Փարսման 1-ինի կողմից։Իսկ 54թ․ Տրդատը նորից գրավել էր հայոց գահը,իսկ հռոմեական բանակը խուսափելով պարթևների հետ ընդհարումից՝հեռացավ Ասորեստան։Տրդատի հաստատվելը գահին,փաստորեն անխուսափելի դարձրեց բախումը Հռոմի դեմ,որտեղ Կլավդիոսը վախճանվել էր և նրան հաջորդել էր Գերմանիկոսի թոռը՝17-ամյա Ներոնը(54-68թթ․)։

Հռոմը մոտ 100 տարի ապարդյուն ջանքեր էր գործադրել՝Հայաստանը իրեն ենթարկելու համար։Դա կապված էր հայերի և պարթևների դիմադրության հետ։

Հռոմի,Պարթևստանի ու նրա դաշնակից Հայաստանի միջև պատերազմը տևում է 10 տարի 54-64թթ․։

Սկզբնական շրջանում Ներոնը Հայաստանի սահմանակից կախյալ թագավորություններում ուժեղացնում է հակապարթևական ու հակահայկական տարրերը։Այսպես, Փոքր Հայքում Կոտիսի փոխարեն թագավոր է նշանակվում Արիստոբուլոսը,Ծոփքը 55թ․ անջատվեց Մեծ Հայքից ու թագավոր նշանակվեց Սոհեմոսը,Կապադովկիայի կուսակալ և հռոմեական զորքերի գլխավոր հրամանատար նշանակվեց Դոմիտիոս Կորբուլոնը,Կոմմագենեի,Քաղկիդիկեի և Իբերիայի թագավորներին հրամայված էր պատրաստ լինել։Այս դաշնակիցները գործելու էին Կորբուլոնի հրամանատարության տակ։Նա արևելք եկավ 55թ։

Նրանք Վաղարշ 1-ինի դեմ դուրս են բերում նախկին թագավոր Վարդանի որդուն։Կորբուլոնը դեսպաններ է ուղարկում Վաղարշ 1-ինի մոտ՝բանակցություններ վարելու համար։Վաղարշ 1-ինը զրկված էր Տրդատին օգնելու հնարավորությունից,ամբողջությամբ զբաղված էր իր տերության հյուսիս-արևելյան մասով։Նա պատանդներ ուղարկեց Հռոմ։(55թ․)

Հռոմը այս պայմաններում ամբողջ 56թ․ նախապատրաստվում էր ռազմական գործողությունների,հռոմեական բանակը մարզում էին։

Կորբուլոնը ազատում է Ասորիքից բերված անգործությունից ծուլացած ժողովրդին,զորահավաք կատարվեց Գալատիայում և Կապադովկիայում,ավելացրին գերմանական մի լեգեոն,նաև օժանդակ հեծելազոր ու հետիոտն կոհորտներ։

Կորբուլոնը 57 թ․ իր բանակով մտավ Հայաստան,ձմեռեց Կարնո սարահարթում։Նա լիովին պատրաստ էր պատերազմի։57-58թթ․ ձմեռը նա անցկացրեց Կարնո դաշտի Էլեգիայի ջերմուկների վայրում։

58թ․ գարնանը սկսվեց ռազմական գործողությունները։Տրդատը միայնակ էր կռվում,քանի որ Վաղարշը զբաղված էր Վրկանում ապստամբությունը ճնշելով։Տրդատը խուսափում էր բաց ճակատամարտից և վարում էր պարտիզանական բնույթի պատերազմ՝դժվարացնելով պարենի մատակարարումը՝Սև ծովից ստացվող։Կորբուլոնի թելադրանքով Հայաստանի վրա արևմուտքից ներխուժեցին Կոմմագենեի,Փոքր Հայքի և Ծոփքի թագավորությունը,հյուսիսից հենիոխների և մաքելոնների թագավորությունը,նաև Փարսման 1-ինի գլխավորությամբ՝մոսխերն ու իբերները։

Կորբուլոնը իր հերթին զորքը բաժանում է առանձին մասերի և ետ մղում հայերի հարձակումները։

Տրդատը,ընկելով ծանր կացության մեջ,սկսեց բանակցություններ վարել Կորբուլոնի հետ։Տրդատի պատվիրակները ցանկանում էին իմանալ,թե ինչու՞ 55թ․ հաշտությունից հետո պետք է Տրդատը վտարվի Հայաստանից։Իսկ Կորբուլոնը առաջարկում էր Տրդատին գնալ Ներոնի մոտ և նրանից խնդրել թագը։Սրանով Կորբուլոնը ցանկանում էր,որ վերականգնվի այն վիճակը,որ ստեղծվել էր Հայաստանի և Հռոմի միջև 66թ․ պայմանագրից հետո։Կորբուլոնը այս առաջարկը արել էր,որ երբ Տրդատից մերժում ստանա,հիմք ունենա մեղադրելու,թե առաջինը նախահարձակ են եղել հայերն ու պարթևները։

Համոզվելով,որ Տրդատը համաձայն չէ իր առաջարկին,Կորբուլոնը գարնանը Կարինից Բասենի,Բագրևանդի վրայով հասավ Կոգովիտ,այնուհետև Կուջաղի կամ Քարվանսարայի լեռնանցքով անցավ Հայկական Պարը և հասավ Արարատյան դաշտ։Կուջաղի լեռնանցքով կային մի շարք ամրություններ,այդ թվում՝Վոլանդ ամրոցը,որի գրավումը անձամբ գլխավորում է Կորբուլոնը,իսկ մնացած ամրությունների գրավումը վերապահում է Ֆլակկուսին և Կապիտոնին։Տեղական բնակիչներից ռազմունակները սրի են քաշվում,անռազմունակները՝ստրկության վաճառվում։

Հռոմեական բանակը Վարդանակերտ ավանի գետանցով անցնելով՝մոտենում է Արտաշատին,չգերադասելով Արաքսը անցնել Տափերական կամրջով,որտեղ նրան սպասում էր հայերի դիմադրությունը։

Տրդատը Արտաշատի մատույցներում մի շարք մանր հարձակումներ է ձեռնարկում Կորբուլոնի դեմ,բայց պարտվելով՝հեռանում է Ատրպատական։Գրեթե առանց դիմադրության հանդիպելու Կորբուլոնը գրավում է Արտաշատը,58-59թթ․ ձմեռը անցկացնում այնտեղ։Այնուհետև շարժվում է դեպի Տիգրանակերտ՝նախապես հրդեհելով ու հողին հավասարեցենելով այն։

Կորբուլոնի՝Տիգրանակերտ արշավելու ճանապարհին հայ շինականները անընդհատ հարձակումներ էին գործում ատելի հռոմեացիների վրա,որոնք իրենց հետ տանում էին ստրկության դատապարտված հայ ընտանիքների։

Կորբուլոնի վրա են հարձակվում նաև լեռնցի մարդերը՝Մարդաստանում։Բայց վրացիների օգնությամբ Կորբուլոնը պարտության է մատնում մարդերին,ավերում նրանց երկիրը։Ճանապարհին ամեն ինչ հրի մատնելով,մեծ դժվարությամբ գրավելով Բագավան և Ծումբ ամրությունները Կորբուլոնը հասնում է Մշո դաշտ(Տարոն)։Նախքան այստեղ հասնելը,հռոմեական բանակը նեղվում էր ջրի և պաշարի պակասությունից։Տարոնում նրա մոտ եկան Տիգրանակերտից ուղարկված պատգամավորները նրան հանձնեցին ոսկե պսակ և հայտնեցին,որ Տիգրանակերտի դռները բաց են նրա առջև։Կորբուլոնը գրավում է Տիգրանակերտը,բայց,պատմագիր Տակիտոսի ասելով,խնայում է ու չի կողոպտում այն։Տիգրանակերտի անվախ երտասարդությունը Լեգերդա ամրոցում համառ դիմադրություն է ցույց տալիս,բայց այն ևս գրավվում է հռոմեացիների կողմից։Այնուհետև Կորբուլոնը մտնում է Ծոփք,որտեղ թագավորում էր Սոհեմոսը 55թ․։Տրդատը նորից է փորձում տիրանալ հայկական գահին,բայց պարտվում է։Տիգրանակերտի դռները բացել էին մեծ մասամբ օտար բնակիչները։

Հայաստանի վերանվաճման առթիվ <<Հավերժական քաղաքում>>(Հռոմ) կազմակերպվում են տոնահանդեսներ,հատվում են պղնձե, ոսկե և արծաթե դրամներ՝<<Հայաստանը վերանվաճված>> և այլ մակագրութուններով։Հատկապես Արտաշատի գրավման համար Ծերակույտը որոշեց այդ հաղթության օրը տոն օր համարել։

Կառուցվեցին հաղթակամարներ,Ներոնը ստացավ իմպերատոր տիտղոսը(մինչ այդ մոտ 5-6 անգամ նա այդ տիտղոսը ստացել էր):

Չնայած Հայաստանը նվաճված էր,բայց Հռոմը այն չէր կարող պրովինցիա դարձնել,ուստի այստեղ թագավոր նշանակեց Տիգրան 5-րդի եղբայր Ալեքսանդրի որդի Տիգրան 6-րդին(60-61թթ․),որը նաև Կապադովկիայի Արքեղայոս թագավորի ծոռն էր։Տիգրան 6-րդը թագավոր հռչակվեց Տիգրանակերտում։Տակիտոսը վկայում է,որ Տիգրանը Հռոմում երկար ժամանակ մնալով՝ստրկամիտ էր դարձել,ուստի հայերը դժգոհ էին նրանից։Նա իր մայրաքաղաքը դարձրեց Տիգրանակերտը,որովհետև տեղի հելլենական բնակչությունը իր հենարանն էին։

Որպես Տիգրան 6-րդի հենարան,Կորբուլոնը Տիգրանակերտում թողնում է 5000-անոց զորք,իսկ ինքը գնում է Ասորիք,որտեղ մահացած Քվադրատոսի փոխարեն նշանակվել էր կուսակալ։Այնուհետև Հայաստանի հյուսիս-արևմտյան սահմանները,ի փոխհատուցումն իրենց օգնության,Կորբուլոնը տվեց Պոնտոսի արքա Պոլեմոն 2-րդին(հավանաբար Սպեր գավառը),Իբերիայի արքա Փարսմանին(հավանաբար Գուգարքը),Փոքր Հայքի Արիստոբուլոս թագավորին(հավանաբար Ակիլիսենե-Եկեղյաց երկրամասը)։

Այնուհետև հռոմեացիների դրդմամբ Տիգրան 6-րդը հարձակվեց Ադիաբենեի վրա,որի տարածքում էր գտնվում հայկական Միջագետքը՝Մծբին կենտրոնով։Ադիաբենեի արքան Մոնոբազ 2-րդն էր։Այդ ժամանակ Վաղարշ 1-ինը զբաղված էր Վրկանում։Հավանական է,որ Տիգրան 6-րդը այդ արշավանքը ձեռնարկել է այն պատճառով,որ ստիպի Վաղարշ 1-ինին ճանաչելու Հայաստանում ստեղծված դրությունը։Նաև նպատակ ուներ գրավելու Մծբինը,որովհետև այն հանդիսանում էր հայ-պարթևական ուժերի համախմբման կենտրոնը։Պարթևստանի տիրապետության տակ գտնվող Ադիաբենեն կողոպտվում է։

Տրդատի արտաքսումը Հայաստանից,Տիգրան 6-րդի գահ բարձրանալը և նրա ներխուժումը Ադիաբենե խիստ դժգոհություններ է առաջացնում Վաղարշ 1-ինի դեմ,որը վճռականություն չի ցուցաբերում։Նրանից դժգոհ էր նույնիսկ Տրդատը,որը գտնում էր,որ մեծ պետությունները պահպանում են ոչ թե անգործության,այլ զենքի միջոցով։

Հաշվի առնելով այս դժգոհությունները,նաև այն,որ Վրկանաց թագավորը բանակցություններ է սկսել Հռոմի հետ,շտապ հաշտություն է կնքում Վրկանի հետ,որով ճանաչում է նրա անկախությունը։Այնուհետև Տիգրանի ներխուժումը Ադիաբենե առիթ դարձնելով՝61թ․ պատերազմ է սկսում Հռոմի և Տիգրան 6-րդի դեմ։

Այնուհետև Վաղարշ 1-ինը գալիս է Մծբին,այնտեղ հետագա անելիքները որոշելու համար ժողով է գումարում,նաև թագադրում է Տրդատին՝որպես Մեծ Հայքի թագավոր։Խորենացին վկայում է,որ այդ թագադիրը եղել է Շամբատ Բագարատը։Մծբինը այդ ժամանակ Տրդատի ժամանակավոր նստավայրն էր։

Այնուհետև զորքը բաժանեց 2 մասի։Մի մասը՝Մոնեսի և Մոնոբազի գլխավորությամբ մտնում են Հայաստան՝Տրդատին գահին վերահաստատելու համար,իսկ մյուս մասը՝ Վաղարշ 1-ինի գլխավորությամբ գնում է Ասորիք,որի կառավարիչը Կորբուլոնն էր։Հայաստան մտած զորքերը պաշարում են Տիգրանակերտը,որտեղ փակվել էր Տիգրան 6-րդը,բայց չեն կարողանում գրավել և որոշում են պաշարվածներին սովամահության մատնել։Կորբուլոնը գտնում էր,որ չէր կարող պատերազմել հայ-պարթևական միացյալ ուժերի դեմ,միաժամանակ չէր ցանկանում իր ձեռք բերած փառքը կորցնել,ուստի դիմում է Ներոնին,որ նա Հայաստան ուղարկի ուրիշ զորավարի,իսկ ինքը միայն,որպես Ասորիքի կուսակալ,պետք է պաշտպանի նրա տարածքները։Տիգրան 6-րդին օգնություն ուղարկեց միայն 2 լեգեոն։

Այնուհետև Վաղարշ 1-ինի և Կորբուլոնի միջև դաշինք է կնքվում,որի նախաձեռնողը եղել է Կորբուլոնը։Նա խուսափում էր պատերազմելուց,ուստի դաշինք կնքեց,որպեսզի ժամանակ շահի մինչև նոր զորավարի Արևելք գալը։

Ըստ այդ հաշտության․

1․Որոշվում է,որ 2 կողմերը իրենց զորքերը պետք է դուրս բերեն Հայաստանից,Տիգրան 6-րդը գահընկեց է արվում։

2․Տրդատը ճանաչվում է հայոց թագավոր,բայց պետք է թագը ստանա Ներոնից,իսկ Հայաստանը ճանաչվում է ինքնուրույն պետություն։Ըստ այս պայմանագրի Հայաստանից դուրս բերվեցին հռոմեական և պարթևական զորքերը,իսկ մյուս պայմանի համաձայն Վաղարշը դեսպանություն ուղարկեց Հռոմ՝Ներոնից թագը ստանալու։Բայց Ներոնը անորոշ պատասխան տվեց։Այսպես,Վաղարշը փոխադարձ զիջման գնաց այն իմաստով,որ նա համաձայնվեց թագը ստանալ Ներոնից,միայն թե Հայաստանում հաստատվեն Արշակունիները։

Ներոնը չընդունեց Վաղարշ 1-ինի խաղաղության առաջարկը և Կապադովկիայի կուսակալ ու Հայաստան ուղարկված բանակի հրամանատար նշանակեց Կեսենիոս Պետոսին,որը անտաղանդ զորավար էր և այդ պաշտոնին հասել էր Ներոնի հետ մտերմության պատճառով։

61թ․ աշնանը Պետոսը ժամանում է Կապադովկիա և Հայաստանի սահմանները։Կապադովկիայում Պետոսը հայտարարում է,որ ինքը պարտված հայերի վրա հարկ է դնելու,Հայաստանում թագավորի ստվերի փոխարեն հաստատելու է հռոմեական իշխանություն։Ներոնը հաստատ որոշել էր նվաճել Հայաստանը։

61թ․ աշնանը Կապադովկիայից Պետոսը անցնում է Եփրատը և մտնում Ծոփք։Ձմռան վրա հասնելու պատճառով Պետոսը անցնում է Խարբերդի դաշտը՝Անձիտ գավառում ձմեռելու։

62թ․ գարնանը Վաղարշ 1-ինը շարժվում է դեպի Խարբերդի դաշտը՝Պետոսի ճամբարը։

Պետոսի բանակի մարտունակ զինվորները գտնվում էին Հռանդեա վայրում,իսկ նրա կինն,երեխաները և անմարտունակ զինվորները՝Արշամաշատում։

Պարթևական բանակին հաջողվեց գրավել Տիգրանակերտը։Հուսալքված Պետոսը օգնություն է խնդրում Կորբուլոնից։Երբ վերջինս ժամանեց,3 օր առաջ Պետոսը արդեն խայտառակ զինադադար էր կնքել Հռանդեայում՝ 62թ գարնանը,ըստ որի․

1․ Պետոսը համաձայնվում է երկրից դուրս հանել իր զորքերը Հայաստանից,հանձնել գրաված ամրությունները։

2․Վաղարշ 1-ինը համաձայնվում է դեսպանություն ուղարկել Հռոմ և թագը խնդրել Ներոնից։

Պետոսը պարտավորվել էր,որ մինչև Հռոմում բանակցությունների վերջանալը ոչ ոք չպետք է մտնի Հայաստան։

Տակիտոսը նշում է,որ հռոմեացիները 1 օրում Հայաստանից փախնելու ժամանակ անցել էին 60 կմ․։

Հռանդեայի պարտությունից հետո հռոմեական բանակը անցավ <<լծի>> տակով,որը մեծ անարգանք էր պարտվողի համար,և իրենից ներկայացնում էր գետնի մեջ խփված 2 նիզակներ,որոնց վրա դրվում էր երրորդը։Դրա տակով պարտվողը դեն է գցում իր զենքը և վերնազգեստը ու անցնում։Փախչող հռոմեական բանակի վրա էին հարձակվում հայերը և խլում նրանց կողոպուտը,նաև գերիներին։

Պետոսի հետ հաշտության բանակցություններ վարել էր հայ հեծելազորի հրամանատար Վասակը։Վաղարշը հաշվի էր առնում Հռոմի հզորությունը,ուստի նա թողեց,որ Պետոսը Հայաստանից անվնաս հեռանա։

Փախչող Պետոսը,օգտվելով նրանից,որ պարթևական զորքերը դուրս էին բերվել Հայաստանից,Կորբուլոնին խորհուրդ է տալիս համատեղ ուժերով հարձակվել Հայաստանի վրա,իսկ Կորբուլոնը պատասխանում է,որ ինքը կայսրից հրաման չունի։

Այնուհետև Վաղարշը սուրհանդակներ է ուղարկում,հրամայում է քանդել անդրեփրատյան ամրությունները,իսկ Կորբուլոնը պահանջում է,որ Վաղարշը Հայաստանից դուրս բերի պահակախմբերը։

63թ․ գարնանը Վաղարշը դեսպաններ է ուղարկել Հռոմ,տեղեկանում է,որ Տրդատը քրմական պարտականություններ է կատարում,ուստի չի կարող գնալ Հռոմ և թագը ստանալ Ներոնից,ուստի առաջարկում է Ներոնի կիսանդրու առաջ Տրդատը ստանա թագը։Այս առաջարկի ընդունումը կնշանակեր Պետոսի պարտության հանդիսացող Հռանդեայի համաձայնագրի ճանաչում։Ներոնը դեսպաններին հետ է ուղարկում թանկարժեք ընծաներով և պատասխանում,որ եթե Տրդատը գնա Հռոմը,ինքը պատրաստ է նրան տալու թագը։

Ներոնը Կորբուլոնին նորից է ուղարկում Հայաստան՝պատերազմ վարելու։Այդ նույն ժամանակ Հռոմը պատերազմ էր մղում Սև ծովի ափերին տիրանալու համար։Պատերազմը ձեռնտու չէր 2 կողմերի համար։Կորբուլոնը առաջարկում է Վաղարշին հաշտություն կնքել և Տրդատին ուղարկել Հռոմ։Այս միջոցով նա փորձում էր հարցը լուծել խաղաղ ճանապարհով։

Երբ Կորբուլոնը մտավ Հայաստան,նրա մոտ եկան Տրդատի և Վաղարշի հաշտության բանագնացները։Վաղարշը հեռանում է Էկբատան՝ձևացնելով,թե չի միջամտելու Կորբուլոնի և Տրդատի գործերին։

Հաշտության բանակցությունները տեղի են ունենում Հռանդեայում,որով պարթևները ցույց են տալիս,որ հաղթողները իրենք են և Կորբուլոնը համաձայնվում է այդ առաջարկին։

Հռանդեայի պայմանագիրը,Տրդատ 1-ինի ուղևորությունը Հռոմ

Հռանդեայում,հրապարակի մեջտեղում բարձր բեմի վրա գտնվող աթոռի վրա դրված էր Ներոնի անդրին։Տրդատը,սովորության համաձայն զոհեր մատուցեց,գլխից արքայական խույրը դրեց կայսեր պատկերի առջև,խոստացավ,որ իր թագը ետ կստանա Ներոնի ձեռքից։Այնուհետև նա նամակ գրեց Ներոնին,իր աղջկանը պատանդ թողնելով՝գնաց Ատրպատականի մայրաքաղաք Գանձակ՝իր եղբորն ու մորը տեսնելու, նաև Էկբատան ՝Վաղարշին տեսնելու համար։

Հաշտության համաձայն,որ կնքվել էր 64թ․,հռոմեական և պարթևական զորքերը դուրս բերվեցին Հայաստանից։

65թ․ Տրդատը իր ընտանիքի,եղբորորդիների և 3000-անոց հայ-պարթևական շքախմբի ու հռոմեական մի ջոկատի ուղեկցությամբ գնում է Հռոմ։Մինչև Իտալիա Տրդատը և իր կինը,որը իր գլխին դրած էր ոսկե սաղավարտ՝դեմքը ծածկած պահելու համար,ըստ սովորության,գնացին ձիով։Նրանք գնում էին ցամաքով,որովհետև Տրդատը զրադաշտական էր և պիղծ էր համարում ջրով գնալը։Օրական ծախսը,որը հոգում էր կայսերական գանձարանը,կազմում էր 200․000 դինար-դրաքմե։Ճանապարհորդությունը տևեց 9 ամիս։Երբ նրանք հասան Իտալիա,նստեցին կառքերը,որը ուղարկել էր Ներոնը։

Ներոնը նրանց ընդունեց Նեապոլիսում։Ներոնին ներկայանալու ժամանակ նրան առաջարկեցին հանել սուրը,բայց Տրդատը մերժեց,սուրը մեխերով ամրացրեց պատյանին։Նա խոնարհվեց կայսրին և նրան անվանեց իմ տեր։Ներոնը Պուտելոլում հանդեսներ սարքեց,որտեղ Տրդատը մի նետով 2 ցուլ սպանեց։Հետո նրանք գնացին Հռոմ,որտեղ մեծ հանդիսավորությամբ,նա թագադրեց Տրդատին։Կայսրը նստել էր բարձր գահի վրա,հրամայեց Տրդատին իր մոտ բարձրանալ,համբուրեց նրան,նստեցրեց մի աստիճան ցածր ու թագը դրեց գլխին։Այնուհետև Պոմպեի թատրոնում ներկայացում տեղի ունեցավ։Այդ օրը կոչվեց <<ոսկե օր>>։Ներոնը Տրդատին զանազան նվերների,50 միլիոն դրաքմե-դինարի և արհեստավորների հետ ուղարկեց Հայաստան՝Արտաշատը վերանորոգելու համար։

Տրդատ 1-ինի գործունեությունը

Հռանդեայի դաշնագրից հետո Արևելքում հաստատվում է մոտ 50 տարվա խաղաղության շրջան,որը նպաստում է Հայաստանի զարգացմանը։

Գալով Հայաստան՝Տրդատը ձեռնամուխ է լինում ավերված Արտաշատի վերականգնմանը։Նա փորձել էր գնել նաև այլ արհեստավորների,բայց Կորբուլոնը թույլ չտվեց։Նա ոչ միայն վերանորոգում է Արտաշատը,այլև նրա հյուսիսային մասում կառուցում է <<Դվին-Ասաակ>> սրբավայրը,որը նվիրված էր Տիր աստծուն։

Տրդատը վերականգնում է Գառնիի ամրոցի պարիսպը,որտեղ թողել է հունարեն մի արձանագրություն,որում իրեն անվանում է <<Ինքնակալ>>։Նա կառուցում է նաև Գառնիի հռչակավոր հեթանոսական տաճարը(77թ․):

Արտաշատը Ներոնի պատվին անվանվեց Ներոնեա,որը լայն տարածում չստացավ։Հայաստանը մնաց հելլենիստական մշակույթի կենտրոնը,որի ազդեցությամբ էր պայմանավորված քրիստոնեական գաղափարախոսության ձևավորումը։

Նրա օրոք Հայաստանը ենթարկվեց ալանների արշավանքներին՝72թ․։Տրդատը ճակատամարտ է տալիս նրանց հետ։Ալանների արշավանքը կրկնվում է 75թ․։

Տրդատը մահացել է 88թ․ Բակուրակերտ ավանում։Այսպիսով,Տրդատ 1-ինը Հայաստանում հիմնադրեց Արշակունյաց հարստությունը։Թեև նա ընդունում է Հռոմի գերիշխանությունը,բայց իրականում դա ձևական էր և Հայաստանը դառնում է պարթև Արշակունիների երկրորդ ինքնուրույն թագավորությունը։Առաջին Արշակունի թագավորները խնամիական կապեր հաստատելով հայկական իշխանական տոհմերի հետ,հայանում են։Տրդատը այնքան է սիրվում ժողովրդի կողմից,որ ընդունում է Տրդատ-Արտաշես կրկնակի անունը։

Արշակունիները 2-3-րդ դարերում

Հայաստանը Տրդատ 1-ինի հաջորդների օրոք

Տրդատ 1-ինին հաջորդել է Սանատրուկը(88-110թթ):Նա,ինչպես վկայում է Արիանոսը,որի Սանատրուկին վերաբերվող հատվածը վերցրել է Սուիդասը և այն զետեղել իր բառագրքում,ունեցել է միջակ հասակ,հակում ուներ դեպի պատերազմական գործերը,պահապան էր արդարադատության,կենցաղավարության մեջ զուսպ էր։91թ․ նա արշավել է Եդեսիայի թագավոր Աբգար 6-րդի դեմ,Եդեսիան ենթարկել իրեն,որը իրեն էր պատկանել մինչև 109թ։

Սանատրուկը հայտնի է նաև իր շինարարական գործունեությամբ։Նա Արածանի գետի Մեղրագետի միախառնման տեղում,Մշո դաշտի արևմտյան մասում կառուցում է Մծուրք(Մծուրն) քաղաքը,որը գտնվում էր Արտաշատից Տիգրանակերտ տանող ճանապարհի վրա,առևտրական կապերով կապված է եղել Տիգրանակերտի,Արտաշատի,Կարինի և Հայաստանի այլ քաղաքների հետ։Մծուրն քաղաքում գտնվող Սանատրուկի ապարանքի ավերակների մեջ,մի քարի վրա հունարեն փորագրված է եղել հայ և պարթև առաջին թագավորների մասին ժամանակագրական տեղեկություններ։Սա վկայում է այն մասին,որ Մծուրնը եղել է Սանատրուկի աթոռանիստ քաղաքը։Բայց այն 4-րդ դարում ավերվում է երկրաշարժից։

Սանատրուկը թաղվում է Դարանաղյաց գավառի Անի ամրոցում գտնվող հայ թագավորների և Արշակունի թագավորների տոհմական դամբարանում,որը այնքան ամուր էր,որ 365թ․․երբ պարսիկները գրավեցին Անի ամրոցը և հայ թագավորնների գերեզմանները քանդել ու նրանց մեջ եղած ոսկորները տարել էին,Սանատրուկի դամբարանը չկարողացան քանդել։

Հռանդեայի դաշնագրի համաձայն,հայերը պետք է իրենց համար թագավոր ընտրեին,որին պետք է հաստատեր Հռոմը։Սանատրուկին Տրայանոսի հավանությամբ և հայերի առաջարկությամբ հաջորդել է պարթևական Բակուր 2-րդ թագավորի որդի Աշխադարը(110-113թթ․)։Բակուր 2-րդին հաջորդած Խոսրովը Աշխադարին պարթևական շահերին անհամապատասխան համարելով՝հեռացնում է և նրա փոխարեն Հայաստանի թագավոր է նշանակում Բակուր 2-րդի մյուս որդի Պարթամասիրին(113թ․):

Տրայանոս կայսեր արշավանքը։Վաղարշ 1-ին

Պարթամասիրը գահակալել էր առանց Տրայանոսի համաձայնությամբ։Ուստի այս հանգամանքը օգտագործելով՝նա պատերազմ է հայտարարում հայերին և պարթևներին։Նրա հիմնական նպատակն էր Հայաստանը դարձնել հռոմեական պրովինցիա՝չեղյալ հայտարարելով Հռանդեայի դաշնագիրը։Այդ ժամանակ Հռոմը հասել էր իր զարգացման բարձրակետին,իսկ Պարթևստանի արտաքին վիճակը անկայուն էր,Հայաստանում աճում էր Պարթևստանից ազատագրվելու միտումները։

113թ․ հոկտեմբերի 27-ին Տրայանոսը դուրս է գալիս Հռոմից շարժվելու հայերի և պարթևների դեմ։Աթենքում նրա մոտ են գալիս Խոսրովի դեսպանները՝խաղաղություն խնդրելու համար,որոնք իրենց հետ բերել էին նվերներ։Բայց Կայսրը չի ընդունում նվերները և ասում է,որ երբ ինքը գա Ասորիք,կանի այն ամենը,ինչը պատշաճ է։Անտիոքում Տրայանոսը նամակ է ստանում Պարթամասիրից,բայց պատասխան չի տալիս։Պարթամասիրը ուղարկում է 2-րդ նամակը,որտեղ չէր նշել՝ իր հայոց թագավոր լինելը։Կայսրը առաջարկում է Պարթամասիրին ներկայանա իրեն անձամբ։

114թ․ գարնանը Տրայանոսը պատերազմ է հայտարարում հայերին և պարթևներին,Ասորիքից գալիս է Մելիտենե,որտեղից նա շարժվում է Սատաղ,այստեղից Արտաշատ։Նա ճանապարհին հասնում է Եղեգիսի(Էլեգիա) ջերմուկները,որտեղ ժամանակավորապես կանգ է առնում։

Նախքան Սատաղ շարժվելը,նա Մելիտենեից զորք է ուղարկում,որը գրավում է Արշամաշատը(Ծոփքի մայրաքաղաքը)։

Եղեգիսում նրան է ներկայանում Պարթամասիրը,իր թագը հանում է,դնում նրա ոտքերի տակ՝սպասելով,որ ինքը թագը հետ կստանա Տրայանոսից։Տրայանոսը նստած էր պատնեշի ծայրին։

Զինվորները տեսնելով այս՝Տրայանոսին անարյուն << հաղթանակ >> տանելու համար կոչեցին իմպերատոր։Այս տեսարանը պատկերված է Կոստանդինոս Մեծի հաղթական կամարի վրա։

Պարթամասիրը,մտածելով,որ կարող է մատնվել կորստի,շուռ եկավ և ուզեց փախչել,բայց բռնվեց։Պարթամասիրը ասաց,որ ինքը չի պարտվել,այլ կամավոր կերպով է եկել՝հավատացած լինելով,որ իր թագը կստանա Տրայանոսից,ինչպես Տրդատը ստացավ Ներոնից։Բայց Տրայանոսը ասաց ,որ Հայաստանը հռոմեական կուսակալը պետք է կառավարի,իսկ Պարթամասիրին թույլ կտա գնա՝ուր որ կամենում է։

Պարթամասիրին և նրա հետ եկած պարթներին Տրայանոսը բաց թողեց և որպես ուղեկիցներ կարգեց ձիավորների,որպեսզի նրանք ոչ ոքի հետ չբանակցեն։Պարթամասիրը փորձում է փախչել,բայց հռոմեական հեծելազորի հետ ընհարման ժամանակ բռնվում է և գլխատվում կայսեր հրամանով։

Պարթամասիրի (113-114թթ․) սպանությունից հետո Տրայանոսը շարժվում է դեպի Արտաշատ և գրավում այն։Հայաստանը անվանվում է <<Պրովինցիա Արմենիա>>,որի կուսակալն է դառնում Ռուփինոսը։Այս առթիվ 115թ․ Արևելքում թողարկվում է պղնձե սեստերցիա,որը հասել է մեզ։Հայաստանը մտնում է Կապադովկիայի ռազմական մարզի մեջ,որի լեգատն էր Կատիլիոս Սեվերոսը։Հայաստանում տեղավորվում են հռոմեական զորքեր։Հայաստանում տեղավորվում են հռոմեական զորքեր։Արտաշատում Տրայանոսը թողել է հունարեն արձանագրություն,Արտաշատի փողերանոցում հատել է մի դենար Հայաստանի նվաճման առթիվ։Հայաստանը պետք է ընդուներ հռոմեական կայսեր պաշտամունքը,նրա արձանը պետք է դրվեր Հայաստանի տաճարներում։Աղվանքը ևս կախման մեջ է ընկնում Հռոմից։

Տրայանոսը դուրս է գալիս Արտաշատից և շարժվում դեպի Միջագետք։Վանա լճի հյուսիսային մասերով անցնելիս նա,իրեն Ատպատականի կողմից պարթևներից պաշտպանվելու համար,հարավ է ուղարկում իր զորավար Լուսիոս Կուիետիոսին։Հայաստանի հարավում հռոմեական գերիշխանությունը հրաժարվում է ճանաչել Կորդուքի Մանիսար իշխանը։Բայց Կուիետոսին հաջողվում է գրավել ամբողջ Կորդուքը։

Տրայանոսը ոտք դրեց Միջագետք,որտեղ գտնվում էր Ադիաբենեի թագավորությունը,որի թագավոր Մեբարսապեսը փակվեց իր Արբելա մայրաքաղաքում։Ադիաբենեն գտնվում էր պարթևների գերիշխանության տակ։Մծբին,Բատնա և Սինգարա քաղաքները գրավելուց հետո,հռոմեացիներին հպատակություն է հայտնում նաև Եդեսիայի Աբգար 7-րդ թագավորը՝ուղարկելով իր որդի Արբանդեսին հռոմեացիներին և ճանաչվում է Օսրոյենեի թագավոր։

114թ․ գրավվում են նաև Տիգրիս և Եփրատ գետերի միջև ընկած հարթավայրերը՝վերածվելով պրովինցիայի՝<<Մեսոպոտամիա>> անունով։

Անտիոքում ձմեռելուց հետո 116թ․ Տրայանոսը մտնում է Ադիաբենե և այն հայտարարում պրովինցիա՝<<Ասիրիա>> անունով։Այնուհետև նա մտավ Բաբելոնիա,գրավեց Տիզբոնը,Սելևկյան։Խոսրովը փախչում ու ապաստանում է Հայաստանի հյուսիս-արևելյան մասերում։Շոշում նրա ձեռքն են ընկնում արքայադուստրը և ոսկե գահը։Նա հասավ մինչև Պարսից ծոց՝գրավելով Խարաքս-Սպասինու քաղաքը։Այս տարածքները կցվեցին <<Մեսոպոտամիա>> պրովինցիային։Տրայանոսը Բաբելոնում տեղեկանում է,որ իր դեմ ապաստամբել են Հայաստանը,Միջագետքը և Ադիաբենեն։Հայաստանում ապստամբության գլուխ է կանգնում Վաղարշը,որը Սանատրուկի որդին էր։

Տրայանոսին հաջողվեց ճնշել իր դեմ ծագած Միջագետքի ապստամբությունները,լրիվ ավերվում են Մծբինը,Եդեսիան,Սելևկյան։Բայց Տրայանոսը երկար չապրեց և 117թ․ օգոստոսի 7-ին մահացավ Կիլիկիայի Սելինունտ քաղաքում։

Նրան հաջորդեց Հադրիանոսը,վերջինիս Անտոնիոս Պիոսը։Նրանք հրաժարվեցին իրենց նախորդի նվաճումներից։Արևելքում կայսրության սահմանը Եփրատ գետն էր։Հռոմեական բանակները հեռանում են Հայաստանից,Միջագետքից և Ադիաբենեից,Տիզբոնում հաստատվում է Խոսրովը,նրան է վերադարձվում իր դուստրը։Պատճառն այն էր,որ հռոմեական լեգեոնները չեին կարող Հայաստանը և Պարսկաստանը պաշտպանել ալաններից։Պարսկաստանը և Հռոմը պարտավորվեցին պահպանել Հռանդեայի դաշնագիրը։Բացի ալանների ներխուժումից,Հռոմը չէր կարող դիմագրավել անընդհատ ծագող ապստամբություններին։

Վերականգնվում է Հայաստանի ինքնուրույնությունը և գահ է բարձրանում Հռոմի և Պարթևստանի համաձայնությամբ՝Վաղարշ 1-ինը(117-140թթ․),որը ընդունելի անձնավորություն էր Հռոմի համար,քանի որ,բուն պարթև Արշակունիներց չէր,այլ այս դինաստիայի նոր ձևավորվող հայկական ճյուղից,ուստի վաղ թե ուշ հակադրվելու էր պարթևներին։

Վաղարշ 1-ինի օրոք Հայաստանում համեմատաբար երկար խաղաղություն է հաստատվում,ծաղկում են տնտեսությունը,առևտուրը,մշակույթը։Արարատյան դաշտում,Շրեշ-Բլուրի մոտակայքում գտնվող Վարդգեսավան քաղաքից հարավ՝Էջմիածնի վանքի և նրա շրջակայքի տարածքում հիմնել է Վաղարշապատ(իր անունով) քաղաքը։Մերձքաղաքային տերիտորիան կոչվել է <<Քաղաքադաշտ>>։Նա Վաղարշապատ է փողադրում իր արքունիքը։Այն կոչվել է նաև Նոր քաղաք կամ Կայնեոպոլիս։Սա հայոց երկրորդ մայրաքաղաքն էր,իսկ գլխավորը շարունակում էր մնալ Արտաշատը։

Նա,ինչպես վկայում է Խորենացին,Բասենի գավառում հիմնադրել է Վաղարշավան ավանը։

Վաղարշ 1-ինի օրոք ալանները վրաց Փարսման 2-րդ թագավորի աջակցությամբ Հայաստանի վրայով անցնում են Կապադովկիա։Վաղարշ 1-ինը կարողանում է նրանց <<նվերներով>> կանգնեցնել,իսկ Կապադովկիայի կուսակալ Ադրիանոսը ռազմական պատրաստություն է տեսնում։Ահաբեկված ալլաները դադարեցնում են իրենց ներխուժումները։

Վաղարշ 1-ինը դեսպաններ է ուղարկում Հռոմ և գանգատվում Փարսման 2-րդին,բայց վերջինս իր հայրենիք է վերադառնում կայսրից նոր շնորհներ ստացած։

Վաղարշ 1-ինի ժամանակ Կապադովկիայի լեգատի զորքի կազմում եղել է նաև հայկական զորամաս։

Վաղարշ 1-ինի մահից հետո (114թ․) Անտոնիոս Պիոսը գահ է բարձրացնում Սոհեմոսին։

Դժգոհ լինելով Վաղարշ 1-ինի քաղաքականությունից Անտոնիոս Պիոսը 114թ․ նրան գահընկեց է անում և նրա փոխարեն նշանակում է Սոհեմոսին,որը Ասորիքի Էմեսա քաղաքի թագավորն էր և Աքեմենյան տոհմի շառավիղ էր։Նա նաև Հռոմի սենատի անդամ էր։Սոհեմոսի՝թագավոր դառնալու առթիվ Հռոմում Պիոսը հատել է պղնձե սեստերցիա։Խորենացու համաձայն Սոհեմոսը համապատասխանում է Տիգրան Վերջինի հետ։Սոհեմոսի մասին մեզ է հասել հետաքրքիր տեղեկություններ Փոտի միջոցով։

Սոհեմոս-Տիգրանի գահ բարձրացնելը Հռանդեայի դաշնագրի խախտումն էր,ուստի Պարթևստանը չէր կարող հանդուրժել դա։Պարթև արքա Վաղարշ 2-րդը պատրաստվում էր պատերազմի,բայց Անտոնիոս Պիոսը կարողացավ նամակներով հետ պահել նրան այդ մտքից։Վաղարշ 3-րդը իր հերթին ևս պատրաստվում էր պատերազմի,բայց Եփրատի մոտ Պիոսը անձամբ տեսակցություն ունեցավ նրա հետ և կանխեց նոր պատերազմի վտանգը։Այսպիսով,140 և 154թթ․ Պիոսին հաջողվեց կանխել պատերազմի վտանգը։Նրան հաջորդած Մարկոս Ավրելիոսի օրոք Վաղարշ 3-րդի հրամանով Հայաստան ներխուժեց Խոսրով զորավարը,իսկ Սոհեմոսը փախավ Հռոմ։

Հայաստանի գահին պարթևները բազմեցրին Արշակունի Բակուրին(161-163թթ․)։Հռոմեացիները Կապադովկիայից նոր ուժեր են ուղարկում Հայաստան,բայց Կարնո գավառում պարտություն է կրում հայ-պարթևական զորքերի կողմից,իսկ Կապադովկիայի կուսակալ Սեվերիանոսը ինքնասպան է լինում։Այնուհետև հայ-պարթևական զորքերը ներխուժում են Կապադովկիա և Ասորիք։Մարկոս Ավրելիոսը Արևելք է ուղարկում իր գահակից եղբայր Լուկիոս Վերոսին,որը սկզբում Վաղարշ 3-րդին առաջարկում է հաշտություն կնքել,բայց մերժում ստանալուց հետո 163թ․ ամռանը հռոմեական զորքերը հարձակման են անցնում Հայաստանում,Ասորիքում և Միջագետքում։

Հայաստանում կռիվները մղում էր Ստատիոս Պրիսկոսը,որին հաջողվում է գրավել Հայաստանը,իսկ Արտաշատը խիստ կերպով ավերվում է։

Հռոմեական զորքերին հաջողվում է պարտության մատնել նաև Վաղարշ 3-րդին,Սելևկյան հրդեհի մատնել,իսկ Տիզբոնի արքայական դղյակը՝հավասարեցնել հողին։

Հայաստանի Բակուր 1-ին թագավորը գերվում է Հռոմ,որտեղ էլ որդեգրվում է Ավրելիոսների տոհմում և այստեղ էլ մահանում է։

Մարկոս Ավրելիոսը և Լուկիոս Վերոսը ստանում են <<Հայկ>>,իսկ Պարթևստանը գրավելուց հետո՝<<Պարթևական>> անունը։Պրիսկոսին,որին հավանաբար սպանել էին հայերը,նվաճված Հայաստանում փոխարինում է Մարտիոս Վերոսը։

Հայաստանում կրկին թագավոր կարգվեց Սոհեմոսը։Զայրացած հայերը Տրդատի գլխավորությամբ ապստամբություն են բարձրացնում։Տրդատը սպանում է հռոմեացիների դրդմամբ Հայաստան ներխուժած հենիոխների թագավորին։

Բայց հռոմեական զորքերը ճնշում են ապստամբությունը և ձերբակալում Տրդատին։Տրդատին Անտիոքում Լուկիոս Վերոսը հանդիմանում է ապստամբություն բարձրացնելու համար և հենիոխների թագավորին սպանելու համար։Տրդատը սուրը հանում և ուզում է սպանել նաև Վերոսին։Ավրելիոս կայսրը,Տրդատի կողմնակիցներին սիրաշահելու համար Տրդատին չի ենթարկում մահապատժի և ուղարկում է Բրիտանիա։

164թ․ հռոմեացիները Վաղարշապատը հայտարարում են հայոց գլխավոր քաղաք,զորքերի կայան՝պարհակների միջոցով հետագայում նրա պարիսպները ավելի ամրացնելով։164թ-ից մինչև 5-րդ դ․ կեսերը Վաղարշապատը դառնում է Հայաստանի մայրաքաղաքը։

Պարտված պարթևները 166թ․ հաշտություն են կնքում հռոմեացիների հետ,ըստ որի Հայաստանը անվանապես հռչակվում է անկախ,բայց նրա թագավորները պետք է լինեն Հռոմի դրածոները։Հռոմ տարված Բակուրը չի կորցրել արքայական աստիճանները։16-րդ դ․ վերջում Հռոմում մի մարմարե զոհասեղանի վրա պահպանվում էր Բակուրի հունարեն արձանագրությունը՝նվիրված իր մահացած եղբայր Միհրդատ- Ավրելիոսի հիշատակին,որտեղ նա իրեն անվանել է Մեծ Հայքի թագավոր։

Մարկոս Ավրելիոսը և Լուկիոս Վերոսը իրենց հաղթանակները տոնում են 166թ․ օգոստոսի 23-ին։Ավրելիոսը Հռոմում կառուցեց կոթող,որը պահպանվել է մինչև օրս,հատել է ոսկյա,արծաթյա ու բրոնզե շքադրամներ։

166թ․ պայմանագրով որոշված Հայաստանի սահմանները հարատևեցին մինչև 387թ․։

Սոհեմոսի կրկին անգամ կառավարման տարիների (163-186թթ․) մասին տեղեկություններ են հաղորդում Վաղարշապատում գտնված հունարեն և լատիներեն արձանագրությունները,որոնցից իմանում ենք,որ այդ տարիներին Վաղարշապատում տեղադրված էր հռոմեական զորամասերը,որոնք պիտի պաշտպանեին Հռոմի շահերը։

Արշակունիների ժառանգական դինաստիայի հաստատումը։Վաղարշ 2-րդ

Սոհեմոսի մահից հետո Հայաստանում թագավոր է դառնում Վաղարշ 2-րդը(185-198թթ․),որը պարթև թագավորի եղբայրն էր։Հռոմը ներքին անկայուն վիճակում էր,այդ պատճառով էլ համաձայնվեց Հայաստանում տեղի ունեցած այդ փոփոխությանը։

Սեպտիմոս Սևերեոս կայսրը գալիս է Արևելք՝իր հակառակորդ Նիգերի դեմ։Վերջինս օգնություն է խնդրում Հռոմի վասալ երկրներից,բայց Վաղարշ 2-րդը հրաժարվում է օգնել նրան,որովհետև գիտակցում էր,որ գերակշռությունը գտնվում է Սևերոսի կողմը։

Նիգերին պարտության մատնելուց հետո Սևերոսը ցանկանում է ներխուժել Հայաստան,բայց Վաղարշ 2-րդը կանխում է այդ՝նրան ուղարկելով փող,նվերներ ու պատանդներ՝խոստանալով բարեկամություն։

197-199թթ․ տեղի է ունենում հռոմա-պարթևական պատերազմ,որտեղ Պարթևստանը պարտվում է և Հռոմին զիջում Միջագետքը։Դրանով Հռոմը սեպ է խրում Հայաստանի և Պարթևստանի միջև։

Հայ Արշակունիները ձգտում էին ազատվել պարթև Արշակունիների վերահսկողությունից և Հայաստանում հիմնել իրենց սեփական ժառանգական դինաստիան։Ցանկանալով սիրաշահել հայերին և հայ-պարթևական հետագա հնարավոր դաշնակցությունը կանխելու համար Սևերոսը դաշինք է կնքում Վաղարշ 2-րդի հետ,որին ձեռնտու էր այդ,քանի որ Հռոմը չէր սպառնում Հայաստանին։Ըստ այդ դաշինքի Հայաստանից դուրս են բերվում հռոմեական զորքերը,թույլ է տրվում մեծացնել հայկական հեծելազորի թիվը,որը պետք է գլխավորեր սպարապետը,և ամեն տարի Հռոմը պետք է գումար վճարի՝զորքի պահպանման համար,բայց այդ զորքը պետք է մասնակցի հռոմեական արշավանքներին։

Այս դաշինքի հետևանքով Հայաստանը թեև մնում է Հռոմի<< դաշնակից ու բարեկամ>>,բայց մեծ չափով ձեռք է բերում ինքնուրույնություն։Հայաստանում Վաղարշ 2-րդը հիմնում է ժառանգական դինաստիա։

1961թ․ պեղումների ժամանակ Գառնիում գտնվել է պահլավերեն մի արձանագրություն,որը թողել է է Վաղարշ թագավորի որդին։Սա ևս ապացույց է,որ Վաղարշ 2-րդի ժամանակ հայ Արշակունիների թագավորությունը դարձել է ժառանգական։198թ․ կովկասյան լեռնականները ներխուժում են Հայաստան։Վաղարշը նրանց դուրս քշեց Հայաստանից,բայց տեղի ուեցած ճակատամարտում Վաղարշ 2-րդը սպանվում է։Վաղարշ 2-րդին հաջորդեց նրա որդին՝Խոսրով 1-ինը(198-215թթ․):Նա,իր հոր վրեժը լուծելու համար արշավում է Կովկասի լեռնականների դեմ և հաղթում նրանց։Վերադառնալով՝նա մի արձան է կանգնեցնում՝հունարեն լեզվով,որպեսզի հայտնի լինի,որ ինքը հնազանդվում է Հռոմին։Հավանաբար Եգիպտոսի Թեբե քաղաքում գտնված արձանագրությունը վերաբերվում է Խոսրով 1-ինին։

Սևերոսին հաջորդեց Կարակալան ,որը փոքրոգի ու նենգամիտ մարդ էր,երազում էր նմանվել իր սիրելի հերոս Մակեդոնացուն,նվաճել ամբողջ Առաջավոր Ասիան։215թ․ նա գալիս է Ասորիք,Օսրոենեյի Աբգար թագավորին գերելուց հետո նրա երկիրը հռչակում է հռոմեական պրովինցիա։Այդ ժամանակ Խոսրով 1-ինի և նրա որդիների միջև վեճեր էին առաջացել։Կարակալան հայոց թագավորին և նրա որդիներին հաշտեցնելու կեղծ նպատակով իր մոտ է կանչում Խոսրովին և նրա ընտանիքի անդամներին։Երբ Խոսրով 1-ինը և նրա կինը գնում են Անտիոք,Կարակալան ձերբակալում է նրանց և ուղարկում Հռոմ։Հայերը ապստամբություն են բարձրացնում և հայոց թագավոր են հռչակում Խոսրով 1-ինի որդիներից Տրդատ 2-րդին(215-252թթ․)։Կարակալան Հայաստան է ուղարկում Թեոկրիտես զորավարին,բայց նա պարտվում է։

Կարակալան առաջարկում է Արտավան 5-րդին իր դստերը կնության տալ իրեն։Նա ճանապարհ էր որոնում Պարթևստանին տիրանալու համար։Մերժում ստանալով՝216թ․ պատերազմ է սկսում Պարթևստանի դեմ,Մարաստանի շուրջը գտնվող երկրները ավերելուց հետո գրավում է Ադիաբենեն,որտեղի մայրաքաղաք Արբելայում նա քանդել տվեց թագավորների գերեզմանները,այնուհետև ձմեռեց Եդեսիայում։217թ․ ապրիլի 8-ին,երբ նա նորից արշավանքի էր ելել Պարթևստանի դեմ,սպանվեց իր զինվորներից մեկի ձեռքով։

Նոր կայսր Մարկինիոսը Մծբինի մոտ 2 անգամ պարտություն կրելուց հետո խաղաղության պայմանագիր կնքեց Արտավան 5-րդի հետ,ըստ որի Միջագետքը մնաց Հռոմին,կայսրը 50 միլիոն դինար վճարեց Արտավան 5-րդին։

Քանի որ Խոսրով 1-ինը բանտում մահացել էր,նա թագ ուղարկեց նրա որդի Տրդատ 2-րդին,Հայաստան վերադարձրեց 11 ամիս բանտում պահվող Տրդատի մորը,ավարը,նաև հայրենի կալվածքները Կապադովկիայում։Տրդատը հույս ուներ,որ Հռոմից կստանա իր հորը տրվող տարեկան նպաստը։

Սասանյան Պարսկաստանը։Հայաստանը 3-րդ դարում

Ներքին հակասությունների ու անկայուն վիճակի,ինչպես նաև Հռոմի դեմ մղած երկարատև պատերազմի հետևանքով պարթև Արշակունիների դինաստիան հեղինակազրկվում,թուլանում ու կանգնում է կործանման եզրին։

Պարթև Արշակունիների դեմ պայքարը սկսվում է Պարսքից,որը հանդիսանում էր Աքեմենյանների հայրենիքը և զրադաշտական կրոնի կենտրոնը։Շարժման գլուխ է կանգնում Ստահր քաղաքի արքա,Սազանի թոռ և Պապակի որդի Արտաշիրը,որը գրավում է Պարսքը,Սպահանը,Կրմանը և Խուզիստանը։

Արտավան 5-րդը 224թ գարնանը պատերազմի է դուրս գալիս Արտաշիրի դեմ,բայց պարտվում է,իսկ Արտաշիրը գրավելով Պարթևական թագավորության մնացած մարզերը և նրա մայրաքաղաք Տիզբոնը,որտեղ էլ 226թ․ հանդիսավոր կերպով թագադրվում և իրեն հայտարարում է <<Իրանի արքայից արքա>> կամ <<Իրանի շահնշահ>>։

Այսպիսով Արտաշիր 1-ինը(226-241թթ․) հիմնում է Պարսկաստանում մի նոր դինաստիայի,որը նրա պապ Սասանի անունով կոչվում է Սասանյան։

Սասանյանները,հենվելով Իրանում նոր ձևավորված ֆեոդալական դասակարգի ու քրմական դասի վրա,համախմբելով իրանական ժողովրդի վրա ստեղծում են ավելի ուժեղ պետություն,քան Պարթևստանն էր։Նրանք ձգտում էին վերականգնել հին պարսկական աշխարհակալ պետությունը,այդ պատճառով էլ Հռոմի նկատմամբ սկսում են վարել հարձակողական քաղաքականություն։

Սասանյանները անհաշտ դիրք են գրավում Հայ Արշակունիների նկատմամբ՝նրանց համարելով իրենց դինաստիայի հակառակորդները։Նրանք ձգտում էին նվաճել նաև Հայաստանը։

Հայաստանը ստիպված է լինում պայքար մղել իր ինքնուրույնության համար և այդ պայքարում հակված է լինում դեպի Հռոմը,քանի որ այն այլևս վտանգ չէր ներկայացնում Հայաստանի համար,բացի այդ կրոնական ու մշակութային առումով,եթե առաջ հայերը կապված էին Պարթևստանի հետ,ապա այժմ նրանք ձգտում են դեպի Հռոմը։

Սասանյանները սկսում են սպառնալ նաև Աղվանքին և Վրաստանին,ուստի Հայաստանը նույնպես մերձենում է այս 2 պետությունների հետ,ամրապնդվում է Անդրկովկասի ժողովուրդների դարավոր բարեկամությունը։

Պարթև Արշակունիների անկումից հետո Արտավան 5-րդի որդիները գալիս ու ապաստան են գտնում Հայաստանում,նաև պարթև ավագանու ներկայացուցիչները՝իրենց զորքերով։Փաստորեն,Հայաստանը դառնում է հակասասանյան ուժերի համախմբման կենտրոնը։Հայաստան են գալիս Պարթևստանից ու Բակտրիայից Մամիկոնյանները և Կամսարականները։

Հայոց թագավոր Տրդատ 2-րդը(217-252թթ․) պարթևական,վրացական,աղվանական,կովկասի լեռնականների և հայկական զորքերի ուժերով 11 տարի շարունակ արշավանքներ է կատարում Իրան՝տեղի Սասանյան դինաստիան տապալելու համար,բայց արդյունքի չի հասնում։

Արտաշիր 1-ինը 228թ․ հարձակվում է Հայաստանի վրա,բայց պարտություն կրելով՝դուրս է քշվում երկրից։

Պարթևստանը հզորանում է Արտաշիրի որդի Շապուհ 1-ինի ժամանակ(241-272թթ․)։

3-րդ դարի կեսից Հայաստանի արտաքին վիճակը Հռոմի թուլացման պատճառով խիստ ծանրանում է։

Տրդատ 2-րդը առաջարկում է քուշանաց Վեհսաճան թագավորին համատեղ պայքարել Սասանյանների դեմ։Այս դաշնակցությունը արդյունք չի տալիս։252թ․ Շապուհը նվաճում է Հայաստանը,Տրդատ 2-րդը փախչում է Հռոմ,իսկ նրա որդիները՝պարսից կողմերը։Շապուհը Հայաստանի թագավոր է կարգում Արտավազդին(252-262թթ․):

Շապուհը Հայաստանը վերջնականապես նվաճելուց հետո թագավոր է նշանակում իր որդի Որմիզդ-Արտաշիրին(262-272թթ․),որը ձգտելով շահել հայերին,վարում էր մեղմ քաղաքականություն։Նա կրում էր <<Հայաստանի մեծ թագավոր>> տիտղոսը։Նա կարգավորում է Հայոց աշխարհը,հաստատում է նախկինում գոյություն ունեցող կարգ ու կանոնը,պայքար է սկսում հելլենիզմի մշակույթի դեմ,Հայաստանում աշխատում է տարածել իրանական մշակույթը և զրադաշտական կրոնը։

Հռոմի Ավրելիանոս կայսրը արշավում է Արևելք,որի ժամանակ 273թ․ Հայաստանը ազատագրվում է Պարթևստանից, վերականգնում է իր ինքնուրույնությունը,թագավոր է հռչակվում հայ Արշակունիների տոհմից Խոսրով 2-րդը(273-287թթ․) որը,հավանաբար,Տրդատ 2-րդի որդիներից էր։Սասանյան Պարսկաստանը Շապուհ 1-ինի մահից հետո անկայուն վիճակում է,այդ պատճառով էլ լռելյայն համաձայնվում է այդ փոփոխության հետ։

Խոսրով 2-րդը դաշնակցում է վրացիների,աղվանների,նաև հռոմեացիների հետ,պատերազմներ է մղում Պարսկաստանի դեմ,բայց արդյունքի չի հասնում։287թ․ Խոսրովը Վաղարշապատում սպանվում է Պարթև Անակի ձեռքով,որը Լուսավորչի հայրն էր և որը ուղարկվել էր Սասանյանների կողմից։

Նրա մահից հետո Հայաստանը կրկին նվաճվում է պարսիկների կողմից,իսկ թագաժառանգ պատանի Տրդատը փախչում և ապաստանում է հռոմեացիների մոտ։

Հայաստանի տնտեսական-հասարակական հարաբերությունները հելլենիզմի ժամանակ Քա․ 2-րդ Քհ․ 3-րդ դարերում

Տնտեսության զարգացումը(երկրագործություն,անասնապահություն)

Հելլենիզմի ժամանակ Հայաստանի բնակչության հիմնական զբաղմունքը երկրագործությունը և անասնապահությունն էր։Գյուղատնտեսության զարգացումը կապված էր 4-րդ դարի 2-րդ կեսում Քա․ Հայաստանի անկախության վերականգնման,երկրորդից առաջին դարերում հայկական հողերի միավորումը և Հայաստանի հզորացումը,քաղաքային բնակչության և զորքի՝կենսամթերքի նկատմամբ ունեցած պահանջի,նաև երկաթե գործիքների լայն օգտագործման,մասնավոր սեփականատիրական տնտեսությունների առաջացման հետ։

Երկրագործության մեջ կարևոր տեղ էին գրավում հացահատիկային,յուղատու և թելատու բույսերի մշակությունը՝ցորեն,գարի,հաճար,սիսեռ,ոլոռ,կտավատ,բրինձ,քնջութ,կանեփ և կորեկ,նաև բամբակ։Մշակվում էին բանջարանոցային բույսեր՝կաղամբ,վարունգ,ձմերուկ,սոխ և այլն։

Արարատյան դաշտում,Սյունիքի հարավային մասերում,Արածանիի հովտում,Վանա լճի շրջակայքում,Ծոփքում և այլուր զարգացած էր այգեգործությունը և պտղաբուծությունը։Ստրաբոնի վկայությամբ,Հայաստանը այգեշատ ու գինեվետ էր,լի էր պտղատու ծառերով ու հացահատիկներով։Հայաստանում քնջութի,կտավատի,կանեփի հատիկներից,ընկույզից,կաղինից,նշից ստանում էին ձեթ,խաղողից պատրաստում էին գինի,օղի,չամիչ,ծաղիկներից՝անուշահոտ յուղեր։

Այս ժամանակաշրջանի գյուղատնտեսության մեջ գերիշխող էր վարելահողային երկրագործությունը,իսկ ծայրամասային շրջաններում,ցեղային տարածքներում,որտեղ պահպանվում էին նախնադարի մնացուկները,տիրում էր մինչվարելահողային երկրագործությունը,իսկ խիտ անտառային վայրերում տիրում էր անտառահատման և խոպանային համակարգը։

Հողագործության անտառահատման համակարգը տիրապետում էր Հայաստանի հյուսիսային և հարավային ծայրամասերում,որովհետև այստեղ կային խիտ անտառներ։Անտառահատման ձևի էությունը հետևյալն էր․գյուղացին ծառերը մաքրելուց հետո օգտագործում էր այդ հողը,իսկ այն սպառելուց հետո թողնում էր,որ նորից անտառ աճի։Անտառահատման ժամանակ գյուղացին թողնում էր վայրի պտղատու ծառերը։Երկրագործության մեջ օգտագործում էին <<երկմատնի փայտատը>>,որ պահպանվում էր Սասունում դեռևս 10-րդ դարում,մարկեղը,բահը,որոշ վայրերում,որոնք հարուստ էին հումուսով,նույնիսկ կեռը։Այսպիսի գործիքներ օգտագործելով հնարավոր էր դառնում մշակել այնպիսի անպահանջկոտ բույսեր,ինչպիսին կորեկն է։

Երկմատնի փայտատի զարգացումը հանգեցրեց երկժանի մարկեղի,այսինքն՝արորի ստեղծմանը,որը հայտնի էր նաև Ռուսիայում։Հետագայում երկժանի արորը հանգեցրեց միաժանի արորի ստեղծմանը,որի վրա լծում էին զույգ եզներ։Սա արորի հնագույն ձևն է։Անտառահատական հողագործությունը փոխարինվեց խոպանային հողագործության,որի դեպքում հողը ավելի կարճ ժամանակով հանգստանում էր՝ծածկվելով նոր անտառով։

Հայաստանի կենտրոնական մասերում գերիշխում էր երկրագործության հարոսային ձևը,որի էությունը այն է,որ մշակվող հողը մի քանի տարվա ընթացքում պարբերաբար թողնվում է առանց վարելու՝բերրիությունը վերականգնելու համար։Որոշ դեպքերում հանգստացող արտում ցանում էին որևէ միամյա խոտ(առվյուտ)`որպես անասնակեր։

Այս համակարգի գերիշխանության պայմաններում անհրաժեշտ էր ունենալ պինդ հողը հերկող գործիք՝արոր կամ գութան,իսկ արորը անհրաժեշտ էր այնպես վարել,որ պինդ հողում այն ավելի խորը ակոսներ աներ։Այսպես,երևան է գալիս մաճկալը։Ուշ շրջանում հանդես է գալիս մաճկալը։Ուշ շրջանում հանդես է գալիս գութան բառը,որը կապվում էր երկաթե արորի հետ։

Խորենացին վկայում է,որ Արտաշես 1-ինի օրոք Հայաստանում ոչ մի անմշակ հող չկար։

Երկրագործությունը մեծ էր ժողովրդի կյանքում,որի մասին են վկայում նրա պաշտամունքը։

Ժողովուրդը պաշտում էր բերրիության և բնության զարթոնքի աստծուն՝Արա Գեղեցիկին,որը միաձուլվում էր Տիր,աստծու պաշտամունքների հետ։Տիր աստծու անունից է առաջացել ցորենի <<տիր>> կամ <<դիր>> տեսակը։Ժողովուրդը պաշ-

տում էր Անահիտին՝բնության արտադրող ուժերի աստվածուհուն,որը նույնացվում էր Դեմետրեի և Արտեմիսի հետ։Պեղումների ժամանակ Վաղարշապատի մոտ գտնվել է գեմմա,որի վրա պատկերված էր Դեմետրե աստվածուհին՝հակը ձեռքին։Տարածված էր նաև խաղողի վազի պաշտամունքը,որը երևում է քանդակներում։

Հայաստանի լեռնային և նախալեռնային շրջաններում,որտեղ կային ալպյան հարուստ արոտավայրեր,զարգացած էր անասնապահությունը,որոշ նահանգներ հռչակված էին ձիաբուծությամբ։

Հելլենիզմի դարաշրջանում Հայաստանում գոյություն ունեին պետական և մասնավոր ստրկատիրական տնտեսություններ։

Հայաստանում հողի սեփականության գերագույն իրավունքը պատկանում էր թագավորին,բայց հելլենիզմի ժամանակ այդ իրավունքը զգալի չափով խախտվել էր։Պետությանն էր պատկանում նաև երկրի ոռոգման համակարգը,գյուղական շրջաններում պետությունը ուներ ստկատիրական ուժի վրա հիմնված տնտեսություններ,քաղաքային վայրերում և ամրոցներում՝արհեստանոցներ,որոնք կոչվում էին <<գործոց տներ>>,իսկ թագավորին պատկանող հողերը՝<<երկիր արքունի>>։Պետության սեփականությունն էր հանքերը,ձկնորսարաններոը։Հելլենիզմի ժամանակ Հայաստանում հողի պետական սեփականության կողքին առաջանում են մասնավոր տնտեսություններ։Հայ թագավորները և ավագանու ներկայացուցիչները դրսից բերված գերի ստրուկներին բնակեցնելու միջոցով հիմնում էին նոր ավաններ և գյուղեր,որոնք կոչվում էին <<դաստակերտ>> կամ <<ձեռակերտ>>։Անմիջականորեն ստրկատերերի կողմից վարվող տնտեսությունները,որոնք հիմնված էին ստկատիրական աշխատանքի վրա,կոչվում էին <<ագարակ>>։

Դաստակերտները և ագարակները հիմնվում էին գյուղական համայնքներից դուրս գտնվող ազատ հողերի վրա։Ստրկատերերը չէին բավարարվում իրենց տարածքներով և փորձում էին խլել նաև գյուղական համայնքների հողերը։Երկու կողմերի միջև ստեղծված հակասությունները լուծելու համար Արտաշես 1-ինը կանգնեցնում է սահմանաքարեր՝մասնավոր տնտեսությունների և գյուղական համայնքների միջև,որոնք կոչվում էին <<Արտաշիսական>>։Խորենացին վկայում է,որ Արտաշես 1-ինը հրամայում է տաշել քառակուսի քարեր,մեջերը փորել փոսեր և թաղել գետնի մեջ,իսկ նրանց վրա կանգնեցնել քառակուսի աշտարակներ՝գետնից քիչ բարձր։

Ագարակները զուտ ստրկատիրական տնտեսություններ էին,իսկ դաստակերտները գյուղերի ձևով կառուցված ստկատիրական տիրույթներ։

Գոյություն ուներ նաև տնտեսություններ։Տաճարները ունեն իրենց սեփական բնակավայրերը,զորքը և ազատ բնակչությունը։Տաճարների կողմից շահագործվող տնտեսություններում աշխատում էին ստրուկ սպասավորներ,որոնց հունական աղբյուրները կոչում են <<հիերոդուլներ>>։

Քաղաքները հելլենիստական Հայաստանում։Առևտուր

Արտադրողական ուժերի, առևտրի զարգացման,ստրկատիրական հարաբերությունների խորացման հետևանքով հելլենիզմի դարաշրջանում առաջանում են քաղաքները։

Դրան նպաստում է նաև միջազգային տարանցիկ առևտուրը։Հայաստանի վրայով անցնող հյուսիսային ճանապարհի վրա առաջանում են Արմավիր,Երվանդաշատ,Արտաշատ,Նախճավան ու Վաղարշապատ,իսկ հարավային ճանապարհի վրա՝Արշամաշատ,Արկաթիակերտ ու Տիգրանակերտ,իսկ Տիգրան 2-րդի կառուցած <<Արքունի ճանապարհի>> վրա՝Վան,Զարեհավան,Զարիշատ և Մծուրն քաղաքները։Առաջանում են նաև 10-յակ ավաններ։

Քաղաքները առևտրի,արհեստագործության,մշակույթի ստրկատիրական կենտրոններ էին։Հայաստանում քաղաքները հիմնականում կառուցվում էին թագավորների կողմից և կրում էին իրենց հիմնադիրների անունները։Դրանք համարվում էին պետության սեփականությունը և արքունի դաստակերտներ էին։Հայ թագավորները շահագրգռված էին քաղաքների զարգացմամբ,որովհետև քաղաքները մեծ եկամուտներ էին տալիս պետական գանձարանին և կենտրոնական իշխանության համար ամուր հենարան էին։

Հայաստանի քաղաքներից Արմավիրը,Բագարանը,Անի-Կամախը ունեին տաճարային քաղաքների բնույթ և նրանց ղեկավարը քրմապետն էր։

Ստրկատիրական Հայաստանի քաղաքները ևս հիմնված էին երկրագործության վրա։Հայաստանի քաղաքները ավելի ուժեղ էին կապված գյուղերի հետ քան Հին Հռոմի ու Հունաստանի քաղաքները։Յուրաքանչյուր քաղաք իր շրջակայքում ուներ թագավորի կողմից հատկացված հողային տարածքներ,որոնք հաճախ կազմում էին մի ամբողջ գավառ և կոչվում էր Տոսպ,Նախճավան քաղաքինը կոչվում էր Նախճավան,իսկ Վաղարշապատինը՝Քաղաքադաշտ։Այդ հողերը բաժանվում էին ազատ քաղաքացիների միջև։Հասարակ քաղաքացիները իրենց հողերը իրենք էին մշակում,իսկ ստրկատերերը ստրուկների միջոցով։

Հայաստանի քաղաքները ունեին ներքին ինքնավարություն,միաժամանակ ենթարկվում էին կենտրոնական իշխանությանը։Քաղաքային ինքնավարության բարձրագույն մարմինը քաղաքի խորհուրդն էր,որի անդամները ընտրվում էին ազատ քաղաքացիների կողմից։Քաղաքային ինքնավարության մարմիններն էին կարգավորում քաղաքի ներքին վարչական,դատական,տնտեսական և մշակութային կարգը։

Քաղաքները ենթարկվում էին միայն կենտրոնական իշխանությանը` թագավորին,որի կողմից նշանակված կառավարիչը քաղաքում կոչվում էր <<շահապ>> կամ <<վերակացու քաղաքի>>։Նրա պարտականությունն էր հսկել թագավորի կարգադրությունների կատարմանը,հարկերի հավաքմանը և այլն։Յուրաքանչյուր քաղաք ուներ իր սեփական զորամասը։Խաղաղ ժամանակ բացի մայրաքաղաքից,մյուս քաղաքներում երկար մնալու իրավունք չուներ։Միայն պատերազմի ու ապստամբության դեպքում թագավորը կարող էր իր զորքերը մտցնել քաղաք։Տիգրանակերտի հյուսիսային պարսպի ավերակներից հայտնաբերվել է Արշակունի թագավորներից մեկի թողած արձանագրությունը,որից մենք իմանում ենք,որ Տիգրանակերտում կենտրոնական իշխանության դեմ ապստամբություն է տեղի ունեցել և այդ ապստամբությունը ճնշելու համար թագավորը զորք է մտցրել քաղաք։

Հայաստանի քաղաքներում բացի հայերից ապրում էին հույներ,հրեաներ,ասորիներ,որոնց Տիգրան 2-րդը և Արտավազդ 2-րդը իրենց արշավանքների ժամանակ բերել էին Արևելքի տարբեր երկրներից։Հայերենում առևտրի հետ կապված մի շարք բառեր <<շուկա>>,<<խանութ>>,<<հաշիվ>>,<<գաղութ>> և այլն ունեն սեմական ծագում և փոխառություններ են ասորերենից։

Քաղաքային բնակչության էթնիկական տարբեր խմբեր ապրում էին համայնքներով՝քաղաքի առանձին թաղամասերում,ունեին իրենց վարչական ու դատական մարմինները,մշակութային կրոնական հիմնարկները։Ծանր հանցագործությունները և տարբեր համայնքների անդամների միջև առաջացած դատական գործերը քննվում էին համաքաղաքային դատարաններում։

Քաղաքային բնակչության իշխող վերնախավի մեջ էին մտնում ստրկատերերը,խոշոր առևտրականները ու վաշխառուները,որոնք ունեին մեծ արհեստանոցներ կամ <<գործոց տներ>>,ագարակներ,դաստակերտներ,խանութներ և տներ։Սրանց ձեռքում էր մտնում քաղաքային ինքնավարության վարչական ու դատական մարմինները։

Ազատ բնակչությունը կազմում էին արհեստավորները,հողագործները,օրավարձով աշխատողները և լյումպեն պրոլետարները։

Բացի անձնական ազատությունից ազատ քաղաքացիները ունեին թագավորի կողմից շնորհվող հարկային, պահակային զինվորական և այլ արտոնություններ։Նրանք ենթարկվում էին քաղաքային ինքնավարության օրենքների,չնայած հարկատու էին պետությանը։

Քաղաքացիները իրավական տեսակետից ավելի բարձր դիրքի վրա էին կանգնած քան ազատ գյուղացիները կամ համայնականները։Խորենացին վկայում է,որ Վաղարշակ թագավորը հրամայեց,որ գյուղացիները պատվեն քաղաքացիներին,ինչպես իշխաններին։

Քաղաքների իրավազուրկ խավը ստրուկներն էին։

Հելլենիստական դարաշրջանի քաղաքները գոյատևեցին մինչև Քհ․ 4-րդ դարը։Հետագայում,երբ 12-13-րդ դարերում ծաղկում էին հայկական քաղաքները,հելլենիստական քաղաքներից գրեթե ոչ մեկը չվերածնվեց։

Առևտուր։Քաղաքների առաջացման ու զարգացման,արհեստները քաղաքներում կենտրոնանալուն զուգընթաց աճում էր ներքին շուկան։Եթե առաջ արհեստավորները արտադրում էին պատվիրատուի պատվերով,ապա այժմ նրանք իրենց արտադրանքի մեծ մասը սկսում են արտադրել շուկայի համար։

Քաղաքացիներից շատերը չնայած զբաղվում էին գյուղատնտեսությամբ,բայց նրանց արտադրանքը չէր կարող բավարարել քաղաքային բնակչության և արհեստագործական մի շարք ճյուղերի ՝գյուղամթերքների նկատմամբ ունեցած պահանջները։Այս պատճառով էլ քաղաքամերձ գյուղական շրջանները իրենց արտադրանքի մեծ մասը դուրս էին բերում շուկա։

Զարգանում էր նաև արտաքին առևտուրը։

Դեռևս Երվանդունիների ժամանակ Հայաստանը առևտրական կապեր էր հաստատել Միջագետքի,Վրաստանի,Պոնտոսի,Պարթևստանի և այլ երկրների հետ։

Արտաքին առևտրի զարգացմանը նպաստում էր Հայաստանում անցնող միջազգային նշանակության 2 կարևոր ճանապարհները։

Մեկը սկսվում էր Սելևկիայից,Մարաստանի,Ատրպատականի և Արարատյան դաշտի վրայով գնում էր Կոլխիդա,այստեղից էլ Բոսպոր և Մերձազովյան շրջաններ։Էկբատանում և Գանձակում այս ճանապարհին էր միանում 2 ճանապարհներ ևս։

Այս ճանապարհի հանգուցակետը Հայաստանում սկզբում Արմավիրն էր,հետո՝ Արտաշատը,որը ևս առանձին ճանապարհներով կապված էր Կոլխիդայի,Սև ծովի և Փոքր Ասիայի հետ։Բացառիկ էր նաև <<Արքայական ճանապարհի>> դերը։

Տիգրան 2-րդի ժամանակ Հայաստանի տնտեսական և առևտրական կապերը ավելի են ընդլայնվում։Հայաստանը այդ ժամանակ իր մեջ էր ներառել Եփրատի՝Զևգմայի,Սամոսատի և Տոմիսայի գետանցերը,որոնք մաքսային մեծ եկամուտ էին բերում։Տիգրան 2-րդը կառուցում է նաև Տիգրանակերտից Արտաշատ տանող <<Արքունի ճանապարհը>>։

Հնդկաստանից Հայաստան էին ներմուծում համեմունքներ,թանկագին քարեր,փղոսկր,Չինաստանից՝մետաքս,Ասորիքից՝ապակյա ամաններ,գեղանկարչական իրեր և պերճանքի առարկաներ,մերձազովյան շրջաններից՝թանկագին մորթիներ և այլն։Հայաստանից արտահանում էին բուսական ու հանքային ներկեր,<<որդան կարմիր>>, գինի,դեղաբույսեր,ձիեր,ջորիներ,մետաղներ և այլն։Առևտուրը նպաստում է դրամական շրջանառության զարգացմանը։Բացի Ծոփքից,Մեծ Հայքի թագավորներ Տիգրան 2-րդը,Արտավազդ 2-րդը,Արտաշես 2-րդը,Տիգրան 3-րդը,Տիգրան 4-րդը և Էրատո թագուհին հատել են իրենց դրամները,մեզ են հասել նաև պոնտական,հռոմեական,սելևկյան,պարթևական և այլ դրամներ։

Չնայած առևտրի ու դրամական շրջանառության զարգացմանը,այնուամենայնիվ Հայաստանի տնտեսությունը Հելլենիզմի ժամանակաշրջանում փակ բնույթ էր կրում։

Պետական կարգը,վարչական բաժանումը,բանակ

Հայաստանը բնույթով հելլենիստական տիպի ստրկատիրական պետություն էր։Այն ստրկատերերի դիկտատուրա էր,որն ուղղված էր ստրուկների և շահագործվող դասակարգի դեմ։Կառավարման ձևը բացարձակ միապետությունն էր,թագավորի իրավունքները անսահմանափակ էին։Նա էր երկրի գլխավոր տերը,զորքերի գլխավոր հրամանատարը,գերագույն դատավորը։Հայոց թագավորները կրում էին <<Մեծ Հայքի թագավոր>>,իսկ Տիգրան 2-րդից սկսած <<արքայից արքա>> տիտղոսը։

Երկրում կարևոր դեր էին կատարում թագավորի խորհրդականները,որոնք նշանակվում էին ավագանուց,թագավորական տան անդամներից և բարձրաստիճան քրմերից։Թագավորի առաջին խորհրդականներց մեկը քրմապետն էր։

Պետական գործադիր գերատեսչություններից էին հարկային-ֆինանսական,արքունի տնտեսության կառավարման,շինարարների կազմակերպման,ռազմական,դատական և այլն։Արքունի գրասենյակը կոչվում էր <<դիվան>>,այնտեղ աշխատող գրագիրները դպիր,իսկ նրանց պետությունը՝դպրապետ կամ դիվանապետ։

Հայաստանը բաժանված էր 15 նահանգների և նրանց մեջ մտնող փոքր գավառների։Նահանգների վարչական բաժանման հիմքում ընկած էր նախկին ցեղային միությունների տարածքները,իսկ գավառների հիմքում նախկին ցեղային երկրները։Հայաստանը բաժանված էր 120 ստրատեգիաների։

Նահանգների կառավարիչները կոչվում էին <<աշխարհակալ>> կամ <<կուսակալ>>,գավառներինը՝<<գավառակալ>>։

Հայաստանը ըստ աշխարհագրական կողմերի բաժանված էր 4 բդեշխությունների՝արտաքին հարձակումներից պաշտպանվելու համար։Հայտնի էին Ծոփքի,Աղձնիքի,Նորշիրականի և Գուգարքի բդեշխությունները։Տիգրան 2-րդի ժամանակ նվաճված երկրները վերածված էին փոխարքայությունների,որոնք կառավարում էին փոխարքաները։Ֆինանսական միջոցները գոյանում էին պետական տնտեսություններից,արհեստանոցներից,հանքերից,հարկերից,տուրքերից,ավարից և այլն։Հայկական բանակի կորիզը կազմում էր արքունի մշտական զորքը,որը համալրվում էր ստրկատիրական խավերից։Պատերազմի դեպքում բանակը համալրվում էր աշխարհազորային,երբեմն զորակոչային հիմունքով քաղաքային ռամիկներից ու շինականներից կազմված զորամասերով։Բանակը բաժանվում էր գնդերի,գումարտակների,վաշտերի և այլ ստորաբաժանումների։Բանակը կազմված էր թեթևազեն և հեծյալ ու հետևակ զորամասերից,պարիսպներ քանդող արկավոր ջոկատներից,օժանդակ ուժերից և գումակից։Արևելքում հռչակված էր հայկական հեծելազորը։Բանակի գլխավոր հրամանատարը սպարապետն էր։Հայ մարտիկները զինված էին երկար նիզակներով,տեգերով,սրերով,թրերով,դաշույններով,նետ ու աղեղով,տապարներով։Մարտիկները կրում էին վահաններ,սաղավարտներ,զրահներ։Հայերը թշնամու դեմ օգտագործում էին կեռ ճանկերով թունավորված նետասլաքներ։

Ավատատիրական կարգերի հաստատումը Հայաստանում

Ավատատիրական ֆեոդալական հարաբերությունների ձևավորումը։Հողատիրության ձևերը

Մթ․ 1-2-րդ դարերում Հայաստանում ստրկատիրական հասարակարգից անցում էր կատարվում դեպի ֆեոդալիզմ։Սա երկարատև գործընթաց էր։Ստրկատիրական հասարակությունը սկսում է քայքայվել և քայքայվող հին հասարակությանը բնորոշ ստրկատիրական ավագանու փոխարեն պատմական հրապարակ է իջնում հայ նախարարական ազատանին։Ֆեոդալական կածութաձևը ստրկատիրական հասարակության ընդերքում գոյություն ուներ վաղուց,բայց դրանք արտադրության հիմնական եղանակ դարձավ 3-րդ դարում։Նախկինում ստրուկների փոխարեն արտադրողի հիմնական դերը այժմ ստանձնում է գյուղացին։65թ․ մինչև 2-րդ դարի կեսերը Հայաստանում զարգանում էր տնտեսությունը,կատարելագործվում էր գործիքները,ոռոգման ցանցը ընդլայնվում է։Տարանցիկ առևտրի հետ կապված 1-2-րդ դարերում Հայաստանի քաղաքները էական դեր չեն կատարում այլևս։Այժմ սկսում է էական դեր խաղալ գյուղը։Ստրկատիրական հասարակությունը 1-2-րդ դարերում խոչընդոտում էին տնտեսության զարգացմանը։Արշակունիների պետությունը ի վիճակի չէր նվաճողական պատերազմներ վարել և ապահովել ստրուկների ձեռք բերումը,ստրուկների աշխատանքը անշահաբեր էր։Եվ ահա, ստրկատիրական հասարակությանը փոխարինելու է գալիս ֆեոդալական հասարակությունը,որը նախկինի համեմատ առաջադիմական էր՝արտադրության եղանակի իմաստով։Ֆեոդալիզմի հիմնական էությունը այն էր,որ նախկինում պետական հողը աստիճանաբար դառնում էր մասնավոր սեփականություն,իսկ նրա վրա հաստատված համայնական հողագործ գյուղացին՝շինականը,դառնում էր ֆեոդալականապես կախյալ գյուղացի։Միաժամանակ ագարակներում ու դաստակերտներում աշխատող ստրուկները դառնում են հողին կցված,բայց անձնապես ազատ հողագործներ։Նրանք կոչվում էին <<ագարակների բնակիչ>>։Վաղ ֆեոդալիզմի ժամանակաշրջանում գեղջուկները և ագարակների բնակիչները կազմում են մի դասակարգ՝ֆեոդալականապես կախյալ գյուղացիություն։Հայաստանում ֆեոդալիզմը ձևավորվել է ոչ միայն ստրկատիրական տնտեսությունների,այլևս ցեղատոհմային կացութաձևի և գյուղական համայնքների քայքայման վրա։Հայաստանի Արշակունի թագավորները <<իշխանազուն անձանց>> տիրույթներ են նվիրել Հայաստանի մեծ մասամբ լեռնային շրջաններում ,որոնց բնակչությունը չէր անցել ստրկատիրության ոլորտով։

Հայաստանի բոլոր վայրերում չէ,որ ձևավորվել է ֆեոդալական հարաբերությունները։Առանձին տեղերում դեռևս պահպանվում էին տոհմատիրության և ստրկատիրության մնացորդները։Հայաստանում ֆեոդալական հարաբերությունների ձևավորումը վերջնականապես ավարտվել է 9-րդ դարում։

Եթե Արևմտյան Եվրոպայում ֆեոդալիզմը ձևավորվել է Հռոմեական կայսրության պետական կազմակերպությունների քայքայման հետևանքով,ապա Արևելքում տոհմական կյանքի կազմալուծման հետևանքով։

Տոհմային կենցաղից առաջացած ֆեոդալիզմը անվանում են առաջնական ֆեոդալիզմ,իսկ միջնադարյան եվրոպայինը՝կրկնված ֆեոդալիզմ։

Ֆեոդալական հասարակության բնորոշ հատկանիշներից մեկը հողատիրությունն էր։Գոյություն ուներ հողատիրության 3 ձև՝<<հայրենական>>,<<պարգևականք>> և <<գանձագին>>։

Ամենախոշոր հողատերը հանդիսանում էր արքունիքը,որի կալվածքների մեծ մասը կենտրոնացված էր Արարատում։Ընդ որում, բացի թագավորից և նրան փոխարինող ժառանգից ոչ մեկը իրավունք չուներ կալվածք ունենալ Արարատում։Արքունական կալվածատիրությունը ժառանգական էր։

Արքայի կողմից տրված պարգևականք հողերից նախարարը կարող էր օգտվել այնքան,ինչքան նա գտնվում էր պարտավորության մեջ,իսկ նրա պարտավորությունները ավարտվելուց հետո հողը հետ էր տրվում։Բայց,քանի որ Հայաստանում նախարարությունը ժառանգական էր,այդ հողը մշակում էր նախարարի որդին։

Արքունիքը ձգտում էր կրճատել խոշոր նախարարների տիրույթները և կալվածքներ շնորհել մանր ազնվականներին։Նախարարները ցանկանում էին իրենց տիրույթները ընդարձակել հարևան նախարարների հողերի հաշվին,որն էլ հիմք է հանդիսանում նախարարների միջև ընհարումներին։

Հայաստանում տարածված էր նաև եկեղեցական կալվածատիրությունը։Քրիստոնեության ընդունումից հետո եկեղեցուն տրամադրվեցին մեհենական կալվածքները։Եկեղեցականները դասվեցին ազատների շարքում։Հետագայում եկեղեցին ընդարձակեց իր տիրույթները։4-րդ դարում վանքերը դարձան խոշոր տնտեսություններ,իսկ եկեղեցին կալվածքներ ուներ Հայաստանի 15 նահանգներում։Եկեղեցիները և վանքերը հետագայում տնտեսական այնպիսի մեծ ուժ են դառնում,որ քաղաքային իշխանությունները հարկադրված են լինում սահմանափակել նրանց իրավունքները։

Գահնամակ։Ավատատիրական աստիճանակարգություն։Ազատներ,նրանց փոխհարաբերությունները

Ֆեոդալական հասարակության բնորոշ հատկանիշներից մեկը իշխող դասի աստիճանակարգությունն է,որը վաղ ֆեոդալիզմի ժամանակ բնորոշ էր նաև Հայաստանին։

Հայաստանում ֆեոդալական պետության գլուխ կանգնած էր թագավորը,որը համարվում էր <<Գլուխ երկրին Հայոց>> և ուներ անսահմանափակ իշխանություն։Նա էր պատերազմ հայտարարում,հաշտություն կնքում և այլն։Բոլոր նախարարները գտնվում էին նրանից կախման մեջ և պարտավոր էին հարկ վճարել և պատերազմի ժամանակ զորք տալ։

Թագավորից անմիջապես վասալական կախման մեջ էին գտնվում բդեշխները,որոնք հանդիսանում էին <<բյուրավորներ>>(նրանց զորքը 10․ 000-ից ավել է եղել)։Բդեշխներն ունեին իրենց գահանիստ կենտրոնները։Նրանց էր հանձնարարված հսկելու երկրի սահմանների պաշտպանությունը օտար ուժերի ներխուժումների դեմ։Նրանք թագավորին ներկայանում էին իրենց տոհմական տարազով,իրավունք ունեին մի ոտքին կարմիր կոշիկ հագնելու,իսկ մյուս ոտքին՝կանաչ կոշիկ(միայն թագավորն իրավունք ուներ 2 կարմիր կոշիկ հագնելու)։Նրանց ենթարկվում էին որոշ թվով միջին և մանր ազնվականներ։

Բդեշխները հավասար էին Սասանյան Պարսկաստանի <<շաթրադարներին>>։Բդեշխությունները թվով 4-ն էին։Հայաստանի հարավ-արևելքում իշխում էր Նորշիրականի բդեշխությունը,հարավային մասում Աղձնիքի բդեշխությունը,հարավ-արևմուտքում Ծոփքի(նաև Կորդուքի) բդեշխությունը,իսկ հյուսիսում Գուգարքի բդեշխությունը։Աստիճանակարգություն (հիերարխիա) գոյություն ուներ նաև այս բդեշխությունների մեջ։Աղձնիքի բդեշխությունը համարվում էր <<մեծ բդեշխ>> Գուգարքինը՝<<մյուս բդեշխ>>,սրանցից հետո գալիս էին Կորդուքի և Նոր Շիրականի բդեշխությունները։Նրանք գրեթե հավասար էին թագավորին,չէին ընդգրկվել նախարարական գահակարգի շարքը։Դա երևում է նրանից,որ նրանք չէն վարել գործակալություններ։Նրանց անվանում էին նաև <<աշխարհակալք>> կամ <<գավառակալք>>։Այդպես են անվանվել նաև մեծամեծ նախարարները։

Աղձնիքի բդեշխը պետք է Հայաստանի սահմանը պահպաներ Տավրոսի լեռնանցքով դեպի Հայաստան տանող մուտքը։Աղձնիքի բդեշխի նստավայրը Արզան քաղաքն էր։Նրա հիմնական զինվորական ուժը մարտական աշխարհազորն էր,կազմված Սասունի լեռնականներից։

Կորդուքը պետք է պաշտպաներ Հայաստանի տարածքը Իրանի տիրապետության տակ գտնվող Ադիաբենեի կողմից,կենտրոնը՝Փինիկ բերդաքաղաքն էր։Ռազմական ուժերի հիմնական մասը կազմված էր այստեղ բնակվող ամորեական ցեղերից։

Նոր-Շիրականի բդեշխությունը բաղկացած էր 2 մասից՝Շիրական և Մարաց ամուր աշխարհ։

Նոր Շիրականը պաշտպանում էր Հայաստանի մատույցները Ատրպատականի կողմից՝Արաքս գետով։Նրա կենտրոնն էր Զարեհավան քաղաքը։

Գուգարքի բդեշխության ֆունկցիան Հայաստանի հյուսիսային սահմանների պաշտպանումն էր Հյուսիսային Կովկասի վաչկատուն ցեղերի ու լեռնցիների ներխուժումից։Կենտրոնը Ցուրտավն էր,Գուգարքի բդեշխը կրում էր <<Աշուշա>> տոհմանունը։Թագավորից վասալական կախման մեջ էին գտնվում նախարարները,որոնք նույնպես հարկ էին վճարում և պարտավոր էին թագավորին պատերազմի ժամանակ ներկայանալ իրենց զորքով։Այս պարտականությունը կոչվել է <<Ի սպասու ծառայության>>։Նախարարներից յուրաքանչյուրը ուներ իր դրոշակը և զինանշանը։Գոյություն ուներ ավագ և կրտսեր նախարարներ։Ավագ նախարարները նրանք էին,ովքեր գահերեց էին,իսկ կրտսեր նախարարները նրանք էին,որոնց գահերը երկրորդական կարգի էին։

Հաճախ ավագ էին անվանվում նահապետները կամ տանուտերերը։Ավագ նախարարներից էին կազմվում արքունի իշխող վերնախավը։

Նախարարները իրենց տիրույթներում անձնիշխան էին։Բացի նախարարական զորքի հրամանատարը լինելուց վարում էին նաև իրենց երկրամասի վարչական ու դատական գործերը։Նախարարները ունեին ամրոց նստավայր,ուր պահում էին գանձները,իսկ կռվի ժամանակ այդտեղ էին ապաստանում բնակչությունը։Ավելի մեծ տիրություն և ռազմական ուժ ունեցող նախարարները ավելի մեծ հեղինակություն ունեին։

Արքունիքում սահմանված էր նախարարների տեղը՝ըստ բարձերի։Ազդեցիկ նախարարները թագավորին ավելի մոտիկ բարձերին էին բազմում։Սահմանված էր 400 բարձ,որոնք շարվում էին թագավորի աջ և ձախ կողմերում։

Դրա մասին է վկայում Նեսես Պարթևը։Մեզ է հասել Գահնամակ անունով մի վավերագիր,ուր սահմանված էր նախարարներից յուրաքանչյուրի տեղը արքունիքում։

Ամեն անգամ նոր թագավորի գահ բարձրանալով <<Գահնամակը>> վերահաստատվում էր։Արքունիքում գրաված դիրքը մեծ չափով պայմանավորված էր թագավորին տրամադրած հեծյալների թվով։

Նախարարները իրենց տիրույթներում գործակալների միջոցով հարկ էին հավաքում։

Նախարարական շրջանի կենտրոնը կոչվել է <<գահ>> կամ <<գահոյք>>։

Թագավորից վասալական կախման մեջ էին գտնվում նաև ոստանիկները,որոնք թագավորի հետ հեռավոր կամ մոտիկ աղգակցություն ունեին,արքունիքին ավելի մոտ էին կանգնած և տիրույթներ ունեին թագավորի ոստանում՝Այրարատում։Նրանք ավելի վստահելի ազնվականներ էին,նրանց էր վստահվում արքունիքի պաշտպանությունը և այլ պաշտոններ։Իրենց ծառայությունների համար նրանք ստանում էին տիրույթներ՝<<պարգևականք>>։

Վաղ ֆեոդալական հասարակության մեջ իրենց հատուկ տեղը ունեին նաև սեպուհները՝նախարարական տան անդամները՝նախարարի եղբայրները,որդիները և այլն։<<Սեպուհ>> նշանակում է <<տոհմի, ցեղի որդի>>։Կար 2 կարգի սեպուհ՝ավագ և կրտսեր։Սեպուհին <<ավագ>> են անվանել,հավանաբար,կամ ըստ տարիքի,կամ էլ ըստ նախարարական տոհմի կարևորության։Ավագ սեպուհները մասնակցություն են ունեցել պետական գործերում։Նրանք հանդիսանում էին տանուտիրական գահաժառանգներ։Այս կարգը պահպանվել է նաև Բագրատունիների ժամանակ։Սեպուհները զինվորական ծառայություններ էին կատարում իրենց ազգակից նախարարի զորամասում։Հետագայում <<սեպուհ>> տերմինը կորցնում է իր նախկին իմաստը և ստանում է պետական ու զինվորական պաշտոնի նշանակություն։

Քրիստոնեության ընդունումը Հայաստանում

Քրիստոնեության ծագումը,նոր կրոնական գաղափարարների ներթափանցումը Հայաստան

Քրիստոնեությունը սկիզբ առավ Պաղեստինում,որի ստեղծողները եղան հրեաները։Այսինքն քրիստոնեությունը դուրս եկավ հրեության ծոցից։Հայաստանում 293-297թթ․ ընթացքում ծավալվեց այն շարժումը,որը 301թ․ հանգեցրեց քրիստոնեության ճանաչմանը։

Քրիստոնեության տարածման համար Հայաստանում կային մի շարք նախադրյալներ։Սասանյանների կողմից հովանավորվող զրադաշտականությունը Հայաստանում դիտվում էր որպես հայերի ստրկացման և պարսիկների հետ նրանց միաձուլման միջոց։Ստեղծված պայմաններում քրիստոնեության նպատակն էր Հայաստանի ինքնուրույնության պահպանումը։Քրիստոնեությունը հակասում էր նաև Հռոմեական կրոնական գաղափարներին ,սակայն Հռոմը հանդուրժեց Հայաստանում դրա ճանաչմանը,քանի որ այն ուղղված էր Պարսկաստանի և զրադաշտականության դեմ։

Քրիստոնեությունը Հայաստան է ներթափանցել դեռևս 1-2-րդ դարերում Ասորիքից և Կապադովկիայից։Նրա առաջին տարածողները հույները և ասորիներն էին։Քրիստոնեական համայնքները սկզբում գլխավորապես ստեղծվել էր քաղաքներում։Հայաստանում քրիստոնեության տարածման գործում մեծ դեր խաղաց Օսրոյենեն՝Եդեսիա կենտրոնով։Եդեսիայում առաջին անգամ Աբգար 9-րդ թագավորը 207թ․ ընդունեց քրիստոնեությունը։Ադիաբենեից ևս Հայաստան էին ներթափանցում քրիստոնեության քարոզիչներ։Քրիստոնեության կենտրոններից էին Աշտիշատը,Արտազ գավառը։Հայաստանում քարոզչությամբ է զբաղվել նաև Բարդածանը,քրիստոնյա եպիսկոպոս Արքելայոսը։Փոքրասիական քարոզիչների առաջին համայնքները հիմնվում էին Հայաստանի Դարանաղի,Եկեղիք և Դերջան գավառներում։

Քրիստոնեության տարածման և որպես պետական կրոն ընդունման նախադրյալները Հայաստանում։Լուսավորիչ

Հայաստանում քրիստոնեության տարածման համար կային մի քանի նախադրյալներ։Նախ, ֆեոդալական նոր հարաբերությունները պահանջում էին համապատասխան նոր գաղափարախոսություն։Քրիստոնեությունը միաժամանակ հիմք հանդիսացավ հայկական վաղ ֆեոդալական մշակույթի ձևավորման համար։Անհրաժեշտ էր ամրապնդել նաև թագավորի իշխանությունը։Քրիստոնեությունը թագավորին հռչակեց աստծո օծյալներ,նրանց իշխանությունը սրբազան հռչակեց։Բացի այդ,քրիստոնեական համայնքների ներքին կառուցվածքը նման էր կենտրոնացված միպետական կազմակերպությանը։Եկեղեցին կենտրոնացված պետության կողմնակից էր։Պետությունը եկեղեցու օգնությամբ մտադիր էր սանձել հայ նախարարների անջատողական տրամադրությունները։

Հայաստանում քրիստոնեության տարածման եռանդուն գործիչներից էր Լուսավորիչը։Նա սկզբում Դարանաղի,Եկեղյաց և Դերջան գավառների եպիսկոպոսն էր՝նշանակված Կեսարիայի արքեպիսկոպոսի կողմից։Այս վայրերից է իր քարոզչությունը սկսել նաև Պրորերիոսը։

Լուսավորիչը Հայաստանում Տրդատ 3-րդի կողմից հալածանքների է ենթարկվել։Այդ հալածանքներից նահատակվել են Հռիփսիմյան կույսերը։Գրիգոր Լուսավորիչը գտնվում էր Տրդատի արքունիքում։Տրդատ 3-րդը նրան հրամայում է ծաղկե պսակներ նվեր տանել Անահիտի արձանին։Սակայն Գրիգորը ծածուկ քրիստոնեություն էր դավանում,ուստի մերժում է։Տրդատ 3-րդը ավելի է զայրանում,երբ իմանում է,որ Գրիգորը իր հորը սպանող Պարթև Անակի որդին է։Նրա հրամանով Գրիգորը բանտարկվում է Խոր-Վիրապում։Սակայն որոշ ժամանակ անց Տրդատը զղջում է իր արարքի համար,15 տարի անց ազատում է Գրիգորին։

Տրդատ 3-րդ Մեծ։Քրիստոնեության ընդունումը պետական կրոն։Պայքար հեթանոսության և քրիստոնեության միջև

Բայց Տրդատ 3-րդը փոխեց իր վերաբերմունքը քրիստոնեության նկատմամբ։Քրիստոնեությունը դարձավ շահագործող դասակարգի գաղափարախոսությունը՝ կոչ անելով աշխատավորությանը հնազանդ լինել իրենց տերերին։

Ագաթանգեղոսը հայտնում է,որ Եփրատ-Արածանիի մոտ՝Բագավան վայրում,Նպատ լեռան ստորոտում Գրիգոր Լուսավորիչը մկրտում է թագավորական ողջ ընտանիքը։Տրդատ 3-րդը ստանում է մկրտության անունը՝<<Հովհաննես>>։Բագավանում հիմնվում է <<սուրբ Հովհաննես>> բազիլիկ տաճարը։Սա 301 թվականին էր։Վաղարշապատում 303թ․ դրվում է Էջմիածնի տաճարի հիմքը,որը պիտի նշանավորեր հայոց եկեղեցու առաքելական լինելը։

Քրիստոնեության տարածումը Հայաստանում տեղի էին ունենում հեթանոսական կրոնի կողմնակիցների հետ բախումներով։

Քրիստոնեական սրբավայրերն ստեղծվում են հեթանոս տաճարների տեղում,որոնց հողերն անցնում են եկեղեցուն։Հոգևորականության շարքերը համալրում էին նաև քրմական դասի ներկայացուցիչները,որոնք այդ ձևով պահպանում էին իրենց հողերը։Տրդատը և իր համախոհները Արտաշատի ճանապարհի վրա ոչնչացնում են Տիր աստծու տաճարը,Թորդանում <<Սպիտակափառ>> կոչվող Վահագնի տաճարը,Երիզայում Անահիտի մեհյանը։

Զենոբ Գլակը նկարագրում է Տարոնում հեթանոսների և քրիստոնյաների միջև ընդհարումները։Հեթանոսները Արձան քրմապետի գլխավորությամբ կռվում էին Տրդատի բանակի դեմ ։Ճակատամարտում սպանվել է 1039 հոգի,սպանվել է նաև Արձան քրմապետը։Հեթանոսներին հաղթելուց հետո ժողովրդին ստիպել են քրիստոնեություն ընդունել ։Նոր կրոնը ժողովրդին գրավիչ դարձնելու համար սրբագործվեցին հեթանոսական շատ ծեսեր և սովորույթներ՝զոհաբերություն,ուխտագնացություն,տրնդեզ,վարդավառ և այլն։Քրմերի որդիների համար բացվեցին դպրոցներ,ու նրանց դաստիարակում էին քրիստոնեական ոգով։

Քրիստոնեության ընդունման հետ միասին Հայաստանում սկսվում է ձևավորվել եկեղեցական դասը,որի գլուխ կանգնած էր կաթողիկոսը։4-րդ դարում կաթողիկոսությունը գտնվում էր Գրիգոր Լուսավորչի և Աղբիանոսների տոհմերի ձեռքում։Կաթողիկոսությունից կախման մեջ էին գտնվում եպիսկոպոսները,հետո ստորադաս հոգևորականներ։Լուսավորիչը Հայաստանի տարբեր գավառներում 12 կամ 13 եպիսկոպոս է ձեռնադրել։Մեծ Հայքի արքեպիսկոպոսի պաշտոնը դառնում է Լուսավորչի տոհմի ժառանգական արտոնությունը։Հայ եկեղեցու առաջնորդը ղեկավարել է <<Մեծ դատավարություն>> գործակալությունը։Նա էր գերագույն դատավորը։Այդ պաշտոնի հետ կապված էր հսկայական եկամուտներ,որոնք ստացվում էին եկեղեցական կալվածքներից։

Հայաստանում քրիստոնեության ընդունման սկզբնական շրջանում բնակչության մեծ մասը հեթանոս էին։Այդ պատճառով քորեպիսկոպոսներ էին ուղարկվում տարբեր շրջաններ՝քարոզչության համար։Հայտնի էր Գրիգորիսը,որը սպանվել է մասկուտների երկրում։

Եկեղեցին աստիճանաբար հզորացավ։Նա պահում էր <<գործոց տներ>>,խանութներ։Բարձրաստիճան հոգևորականները մեծ դեր էին խաղում հայոց թագավորնների,նաև Հռոմեական կայսրների արքունիքում։

Քրիստոնեության ընդունումով Հայաստանը,փաստորեն,կողմնորոշվեց դեպի Հռոմեական կայսրությունը՝ի հակադրություն Պարսկաստանի։Չնայած Հռոմը այդ ժամանակ քրիստոնյա չէր,բայց նա համակերպվեց դրա հետ,քանի որ նա թշնամական հարաբերությունների մեջ էր գտնվում Սասանյան Պարսկաստանի հետ։Բացի այդ,քրիստոնեությունը իր խոր ազդեցությունը ունեցավ մեր ընդանուր մշակույթի ՝պատմագրության,ճարտարապետության և այլնի վրա։Մեր պատմագրությունը և գրականությունը հիմնականում գրվել է եկեղեցականների ձեռքով։

Պետության բացակայության ժամանակ եկեղեցին իր հովանավորության տակ է առել ժողովրդին,բացել է դպրոցներ,հիվանդանոցներ,որբանոցներ և այլ հաստատություններ։

Այն,որ քրիստոնեության ընդունումով Հայաստանը մերձեցավ Հռոմին երևում է նրանից,որ Տրդատը և Կոստանդինոսը դաշինք են կնքել,որով Հռոմը անհրաժեշտության դեպքում համաձայնվել էր օգնել Հայաստանին։

Հայաստանը 4-րդ դարում

Հայաստանը Խոսրով Կոտակի օրոք։Շինարարական գործեր,պայքար ներքին և արտաքին թշնամիների դեմ

298թ․ Մծբինի հաշտությունից հետո Մերձավոր Արևելքում խաղաղություն է հաստատվում։Հայաստանում այդ ժամանակ գահ է բարձրանում Տրդատ 3-րդի որդի Խոսրով Կոտակը(330-338թթ․)։Չնայած Փավստոսը հայտնում է,որ Խոսրովի գահակալության տարիները խաղաղության տարիներ էին,բայց նրա գահակալության վերջին տարիները բնորոշվում են արյունալի բախումներով։Խոսրովի թագավորության առաջին տարիներին կատարված շինարարական գործերից հայտնի է Դվին նոր մայրաքաղաքի հիմնումը։4-րդ դարում Արաքս գետը փոխել էր իր հունը,որից Արտաշատ մայրաքաղաքի պաշտպանունակությունը վատացել էր։Գետի հունը փոխվելու հետևանքով Արտաշատի շուրջը ստեղծվել էր ճահիճներ,որից օդը վատառողջ էր դարձել։Այդ պատճառով էլ Կոտակը Արտաշատից որոշում է արքունիքը տեղափոխել առողջ կլիմայով բարձրադիր մի վայր։Եվ արքունիքը տեղափոխում է Արտաշատից հյուսիս ՝Դվին բլրի վրա։Դեռևս Տրդատ 1-ինի ժամանակից այստեղ գոյություն ուներ Դվին-Ասաակ սրբավայրը։Դվինը դառնում է Հայաստանի նոր մայրաքաղաքը։Օդը բարելավելու համար հրամայում է անտառներ տնկել։Վաչե սպարապետին հանձնարարում է հավաքել աշխատող ձեռքեր և կարճ ժամանակում տնկվեցին անտառները։

Դվինից մինչև Արաքս գետը տնկված անտառը կոչվում էր Խոսրովակերտ,իսկ Ազատ գետն ի վեր տնկված անտառը կոչվեց <<Տաճար մայրի>>,որտեղ էլ գտնվում էր թագուհու <<Տիկնունի>> ապարանքը։

Այս աշխատանքները կատարվում էին պետական պարհակի (<<Խաղար>>) կարգով։Տնկիները հիմնականում ընկուզենիներ ու կաղնիներ էին։Այդ անտառները լցվեցին տարբեր կենդանիներով և դարձան ոչ միայն արքունի որսատեղի,այլև զորավարժությունների համար հարմար վայր։<<Տաճար մայրին>> և <<Խոսրովակերտը>> պարսպապատվում են,բայց իրար չեն միացվում,որովհետև նրանց միջով էր անցնում Վաղարշապատից Արտաշատ տանող արքունի պողոտան։Այժմ պահպանվել է <<Խոսրովակերտ>> անտառի մի մասը,որը այժմյա <<Խոսրովի արգելոցն>> է։Խոսրով 3-րդի կառավարման այս խաղաղության շրջանում Հայաստանի կաթողիկոսն էր Գրիգոր Լուսավորչի թոռ Վրթանեսը՝Արիստակեսի եղբայրը։

Սակայն շուտով Հայաստանի համար սկսվում է ծանր շրջան,որն ուղեկցվում էր ներքին և արտաքին ուժերի պայքարով։3-րդ դարում Հայաստանում ֆեոդալիզմը տիրապետող էր դարձել։Ուստի շուտով սկսվեց արտահայտվել ֆեոդալիզմի բնորոշ գծերից մեկը՝մասնատվածությունը։Թագավորը և նրան մոտիկ նախարարները ձգտում էին ամեն կերպ ամրապնդել կենտրոնական իշխանությունը։Բայց կային խոշոր նախարարներ,որոնք իրենց շուրջն էին համախմբել մանր ու միջին ազնվականներին և իրենցից կենտրոնախույս ուժ էին ներկայացնում,ձգտում էին քաղաքական ու տնտեսական անկախության։Ծայր է առնում պայքար նաև առանձին նախարարությունների միջև։Խոսրովը կարգ սահմանեց,որով բոլոր <<բյուրավոր >> նախարարները պետք է գտնվեին արքունիքում հսկողության տակ,որպեսզի հնարավորություն չունենան դավադրություններ կազմակերպելու։

Թագավորը և նրան նվիրված մարդիկ ձգտում էին ստեղծել կենտրոնացված հզոր պետություն և հավասարապես թշնամաբար էին տրամադրված թե՛ հռոմեացիների և թե՛ պարսիկների նկատմամբ։Կաթողիկոսը և սպարապետը ունեին հռոմեական կողմնորոշում և քանի որ սպարապետի ձեռքում էր գտնվում զորքը,ճնշում էին գործադրում թագավորի վրա։Կար նաև մի այլ խմբավորում,որը հակված էր դեպի պարսիկները։Առաջին 2 խմբավորումները միավորվում էին՝վերջինիս դեմ պայքարելու համար։Քանի որ հայոց կաթողիկոսը դեմ էր Սասանյաններին,ուստի պարսիկները մահափորձ են կազմակերպում կաթողիկոս Վրթանեսի դեմ,որին մասնակցում էր նաև հայոց թագուհին։Նրանք օգտագործում են լեռնցի սասունցիներին,որոնք դեմ էին քրիստոնեությանը։Մահափորձը կազմակերպվեց Աշտիշատի եկեղեցում,որին մասնակցում էին ըստ Փավստոսի 2000 մարդ,բայց այն ձախողվել է։

Հայաստանի ներքին կյանքում տեղի ունեցող պայքարից կարելի է նշել Մանավազյանների և Օրդունինների միջև տեղի ունեցող պայքարը։Այդ պայքարի ընթացքում ավերվում էր երկիրը,բազմաթիվ մարդիկ էին զոհվում։Հայոց թագավորը և կաթողիկոսը նրանց մոտ ուղարկեցին եպիսկոպոս Աղբիանոսին,որպեսզի հաշտեցնի,բայց նրանք անարգեցին նրան։Վաչե սպարապետի գլխավորությամբ արքունական բանակից նրանք պարտություն են կրում։Սպարապետը այս տոհմերի արու զավակներին ոչնչացնում է,նրանց տիրույթները տալիս եկեղեցուն։Այս քաղաքականությունը հանգեցնելու էր թագավորական իշխանության թուլացման։Աղբիանոս եպիսկոպոսին տրվեց Մանավազյանների ավանը և աթոռանիստ գյուղը՝Մանանվազակերտն իր սահմաններով,որը Եփրատ գետի կողմն էր,իսկ Բասենի եպիսկոպոս Եվտաղիոսին տվին Օրդունիների բուն գյուղը,Օրդորուն իր սահմաններով,որը Բասենում էր։Բայց թագավորը չի ճանաչել նախարների այդ իրավունքը։

330թ մայիսի 11-ին Կոստանդինոս կայսրը մայրաքաղաքը Հռոմից տեղափոխում է Բյուզանդիոն(Կոստանդնուպոլիս),ուստի կենտրոնը ավելի է մոտենում Արևելքին,հետևաբար Հայաստանին,որը Հռոմի համար ձեռք է բերում կարևոր ռազմաստրատեգիական դիրք։Եկեղեցին և հռոմեասեր նախարարները ավելի են մերձենում Հռոմին։

Իրանում գահ էր բարձրացել Շապուհ 2-րդ Երկարակյացը(309-379թթ․),որը ցանկանում էր վերականգնել Սասանյանների նախկին հզորությունը վերացնել Մծբինի հաշտության իր համար անբարենպաստ պայմանները։

Եվ Հռոմը և Պարսկաստանը չեին ցանկանում,որ Հայաստանը հզորանա,ուստի նրանք սատար էին կանգնում կենտրոնախույս ուժերին,բազմաթիվ ցեղերի հրահրում էին Հայաստանի դեմ։330-ական թվականներին սկսվեց Շապուհի գործողությունները Հայաստանի դեմ։

Շապուհ 2-րդի սադրանքով մազքութների Սանեսան թագավորը,բազմաթիվ ցեղերի հետ (ալաններ,մազկութներ,հոներ,փոխեր,գաթեր և Հյուսիսային Կովկասի մյուս ժողովուրդներ) անցավ Կուր գետը և հյուսիսից ներխուժեց Հայաստան 335թ․։Նրա բանակը այնքան բազմազբաղ էր,որ նրանց զինվորները ճանապարհի կողքին մեկական քար էին նետում,որից գոյանում էր մի մեծ կույտ։Այդ ժամանակ հայկական զորքը ցրված էր երկրով մեկ,Վաչեն մեկնել էր Բյուզանդիա։Սևանա լճի ափով նրանք ներթափանցում են Արարատյան նահանգը,գրավում են հյուսիս-արևելյան շրջանները մինչև Արաքս գետը։Խոսրովը և Վրթանեսը ամրանում են Կոգովիտ գավառի Դարույնք բերդում։Շուրջ 1 տարի մազքութները ասպատակում էին երկիրը,գերեվարում բազմաթիվ մարդկանց։

Վաչեն վերադառնում է Բյուզանդիայից,հավաքում է զորքը և 336 թվականի գարնանը Ցլու գլուխ տեղավայրում, Օշականի մոտ գտնվող Առապար կոչվող վայրում պարտության է մատնում մազքութներին,խլում նրանցից Հայաստանից տարվող գերիները և ավարը։Սպանվում է թագավոր Սանեսանը,նրա բանակը փախչում է Հայաստանից։Վաչեի հարձակման ժամանակ Սանեսանը գտնվում էր Հայաստանի 2-րդ մայրաքաղաք Վաղարշապատում,որտեղից էլ գնում է Օշական։

Աչքի ընկան Վաչեի զինակիրներ Մեհունդակ և Գարեգին Ռշտունիները,Բագրատ Բագրատունին,Վարազ Կամինականը,Վահան Ամատունին։Մինչ այդ Սանեսանը Աղվանքում սպանել էր Վրթանեսի որդի Գրիգորիսին։

Մծբինի դաշնագրից հետո ևս մոտ երկու 10-ամյակ շարունակում է Հռոմի և Պարսկաստանի քաղաքականությունը Հայաստանին տիրելու համար։Հռոմը հանդես էր գալիս Հայաստանի պաշտպանի կեղծ դիմակի տակ և ուներ նվաճողական պլաններ։Հայաստանը հաճախ էր դիմում Բյուզանդիայի կայսրերին,որպես <<դաշնակցի>> և օգնություն խնդրում,բայց միշտ էլ հուսախաբ է եղել։

335թ․ հետո Պարսկաստանի և Հռոմի հարաբերությունները նորից սրվում են,տեղի էին ունենում մանր միջադեպեր։Երբ 337թ․ մայիսի 22-ին Նիկոմեդիայում վախճանվում է Կոստանդիանոս Մեծը,պարսիկները ակտիվանում են,337թ․ շրջապատում են Մծբինը,բայց ապարդյուն։Նախքան 337 թ․,335թ․ պարսիկները պաշարել էին Ամիդը,բայց պարտություն էին կրել։

Պարսկական մի այլ բանակ շարժվում է Հեր և Զարեվանդ գավառների ուղղությամբ։Դատաբեն Բզնունու գլխավորությամբ մի բանակ է ուղարկվում այդ զորքի դեմ։Բայց Դատաբենը ինքնագլուխ հաշտություն է կնքում Շապուհի հետ,նրան ներս է թողում ճորա պահակից։Հայկական արքունիքը 30․000-ոց բանակով Վաչեին ուղարկում են նրանց դեմ։Ճակատամարտը տեղի է ունենում Վանա լճի ափին,Առեստ ձկնորսարանում։Հայերը հաղթում են,գերում են զինվորներ,նաև փղեր։Ձերբակալվում են Վաչեն և Վահան Ամատունին,Դատաբենը,որին Խոսրովի առջև քարկոծելով սպանում են,իսկ Բզնունյաց ողջ տոհմը բնաջնջվում է։Թագավորը Բզնունիք գավառը շնորհում է Աղբիանոսին։

Թագավորի դեմ ապստամբում է Աղձնիքի Բակուր բդեշխը,որը օգնական զորք է ստանում Շապուհից։Խոսրով Կոտակը նրա դեմ է ուղարկում իր հավատարիմ իշխաններին՝Կորդուքի Ջոն իշխանին,Մեծ Ծոփքի Մար իշխանին,Ծոփքի Շահունյացի Ներսեհ իշխանին,Հաշտենի Դատ և Բասենի իշխանին՝Վաղինակ Սյունու գլխավորությամբ։Բակուր բդեշխը սպանվում է,նրա ողջ տոհմը կործանվում։Աղձնիքը միացվում է թագավորական իշխանությանը,որտեղ կառավարիչ է նշանակվում Վաղինակ Սյունին։Բակուր բդեշխը արքունիքի 4 գահերեց իշխաններից մեկն էր։

Շապուհը իր կրած պարտության վրեժը լուծելու համար նոր արշավանք է ձեռնարկում Հայաստան,որտեղ հաղթում են հայերը,տալիս են մեծ կորուստներ,զոհվում է Վաչեն։Զոհված հերոսների հիշատակը պահպանելու համար կարգ է սահմանվում,որ նրանց հիշատակը նշվի ամեն տարի։

Վաչեին փոխարինում է նոր սպարապետ՝նրա որդի Արտավազդ Մամիկոնյանը։Հավանաբար հայ-պարսկական այս կռիվներից առաջ մահացել էր Խոսրովը և թաղվել Դարանաղյաց Անիում։Գուցե,Խոսրովի մահն է առիթ տվել Շապուհին կազմակերպելու հայկական արշավանքը և գահ բարձրացնելու իր դրածոներից մեկին։

Պարսիկները 333թ․ աշնանը ավելի մեծ բանակով դավաճան իշխանների ուղեկցությամբ գալիս են Հայաստան։Հայերը պարտություն են կրում: Արտավազդ Մամիկոնյանը,նրա համակիրները,նաև Խոսրովի որդի Տիրանը ապաստան են գտնում բյուզանդացիների մոտ։

Հայաստանը Տիրան թագավորի օրոք։Արշակ 2-րդի գահակալումը

Այս ամենից հետո Հայաստանում Վրթանեսը ժողով է գումարում,Անդոկ Սյունուն ուղարկում են Բյուզանդիա՝նոր կայսր Կոստանդիոսին ողջունելու համար։Նա գալիս է Հայաստան,գահ բարձրացնում Տիրանին(339-350թթ․):Նրա օրոք ավելանում է բախումը եկեղեցու հետ,քանի որ Տիրանը անտարբեր էր վերաճող հեթանոսության նկատմամբ։Հուսիկը նրան անհավատ է անվանում և չի թողնում,որ եկեղեցի մտնի։Տիրանի հրամանով Հուսիկը բրածեծ է արվում Բնաբեղ բերդում։Հուսիկին հաջորդած Դանիել Ասորին պարանով խեղդամահ է արվում,իսկ սրան հաջորդած Փառենը և Շահակը ստիպված համակերպվում են Տիրանի քաղաքականության հետ։Տիրանը գործում էր Հայր Մարդպետի հետ միասին,որի միջոցով էլ նա պատժում է Արծրունի և Ռշտունի նախարարական տոհմերին։

Տիրանը փորձում է մերձենալ Շապուհի հետ,բայց այդ բարեկամությունը կեղծ էր,որովհետև Շապուհը չէր հրաժարվի Հայաստանը նվաճելու իր մտադրությունից,իսկ Տիրանը դաշինք ուներ Բյուզանդիայի հետ։

Տիրանի գահակալության տարիներին Շապուհը զբաղված էր Պարսկաստանի հյուսիս-արևելյան մասի ամրացմամբ,իսկ Հռոմը հյուսիսային արշավանքով։Ավարտելով իրենց գործերը,նրանք կռիվ են սկսում միմյանց դեմ։Շապուհը պաշարում է Մծբինը,որը պաշտպանվում է 3 ամիս։347թ․ կնքվում է զինադադար։

354թ․ Հռոմում խռովություն է սկսվում,Շապուհը մտնում է Հայաստան, ձերբակալում է Տիրանին,նրա աչքերը հանում է շիկացած երկաթով,Հայաստանի թագավոր նշանակում իր որդի Ներսեսին։

Ըստ Փավստոսի,Ատրպատականի կողմնակալ Վարազ-Շապուհը բանակցություններ է սկսում Տիրանի հետ,որի ընթացքում Տիրանի ներկայացուցիչն էր Փսակը։Նա Վարազ-Շապուհին խորհուրդ էր տալիս Տիրանից նվեր պահանջել կապույտ ձին,բայց Տիրանը ուրիշ ձի է տալիս,որի համար էլ Վարազ-Շապուհը նրան կուրացնում է։Շապուհի հաջողություններին նպաստել են կենտրոնախույս իշխանությունները։Հայ հոգևորականները,ժողովուրդը պատվիրակություն են ուղարկում Բյուզանդիա՝օգնություն խնդրելու։Կոստանդիոսը,որը վերջացրել էր գործերը խոստանում է օգնել։350թ․ սկսվում են ռազմական գործողությունները։

Նախքան ճակատամարտը,կայսրը Արշավիր և Անդովկ իշխանների հետ,կաղամբավաճառի շորեր հագած շրջում է թշնամու բանակում։ Ճակատամարտում հայ-հռոմեական զորքերը հաղթում են։Շապուհը հազիվ է ազատվում։Շապուհը համաձայնվում է բաց թողնել Տիրանին,բայց սրա կոշտ լինելու հետևանքով հրաժարվում է գահից և գահին է բազմում Արշակ 2-րդը։

Աշտիշատի ժողովը

Հայ եկեղեցու պատմության մեջ այս ժողովը աննախադեպ երևույթ էր։Այն գումարվեց 354թ․ Ներսես Մեծի գլխավորությամբ։Ժողովի հիմնական նպատակը դասակարգային պայքարի մեղմելն էր՝իշխանների և շինականների միջև։Ժողովը պատվիրում էր իշխաններին,որ չնեղեն,իսկ շինականներին,որ հնազանդ լինեն։

Եկեղեցական կալվածատիրությունը չտրոհելու համար որրոշվում է վանքեր հիմնել կուսակրոն միաբանների համար։

Վերացվում է հեթանոսական մի շարք սովորույթներ՝մահացածների վրա շատ լաց ու կոծ անելը։Որոշվում է բացել դպրոցներ՝մատաղ սերնդին քրիստոնեական ոգով դաստիարակելու համար,որպեսզի պայքարեն հեթանոսության դեմ։

Որոշվեց հիմնել հասարակական բարեգործական հաստատություններ։Բացվում են հիվանդանոցներ,ուրկանոցներ,որբանոցներ,իջևանատներ՝գլխավոր ճանապարհների վրա,աղքատանոցներ և այլն,որը խոշոր քայլ էր։Ժողովն արգելում է բազմակնությունը,անչափահասների ու արյունակիցների ամուսնությունը։

Աշտիշատում գտնված ժամանակ Հայր Մարդպետը Ներսեսի կողմից հրավիրվում է ճաշի,որից հետո բարձրանում է տանիք և հիացած վանքապետական կալվածներով,միաժամանակ իր վրդովմունքն հայտնում,թե ինչու այդ հողերը պետք է պատկանեն հոգևորականներին։

Աշտիշատի օրենքները վերաբերում էին ոչ միայն աշխարհիկ,այլև հոգևոր կյանքին։

Հայր Մարդպետը հայտնում է,որ եթե իրքը գնա արքունիք,Արշակ 2-րդին կասի,որ բռնագրավեն այդ հողերը։Բայց ճանապարհին նա սպանվում է։

Հռոմեա-պարսկական պատերազմները,ամոթալի պայմանագիրը

Արշակ 2-րդի կառավարման սկզբնական շրջանում հաստատված խաղաղությունը ժամանակավոր էր։Բյուզանդական և հռոմեական բանակները առիթ էին փնտրում միմյանց վրա հարձակվելու համար։Կռվախնձորը դարձյալ Հայաստանը և Միջագետքն էր։Հռոմը և Պարսկաստանը չեին հանել Հայաստանը նվաճելու իրենց ծրագիրը։Միջագետքում և Արևմտյան Հայաստանում միմյանց դեմ կանգնած հռոմեական և պարսկական զորքերը հարմար առիթի էին սպասում միմյանց վրա հարձակվելու համար։Պարսկական զորքերը ժամանակ առ ժամանակ հարձակումներ էին գործում Հայաստանի այս կամ այն շրջանի վրա,ասպատակում և տուն էին վերադառնում,բայց պատերազմը Բյուզանդիայի և Պարսկաստանի միջև դեռևս չէր սկսվել։

Այդ պետություններից յուրաքանչյուրը ցանկանում էր Հայաստանը իր կողմը գրավել։Այդ նպատակով Հռոմի կողմից Հայաստան է ուղարկվում 354թ․ քվեստոր Տավրոսը,որի առավելությունը պսակվեց հաջողությամբ և Արշակ 2-րդը ստիպված կապը խզեց Շապուհ 2-րդի հետ և սկսեց հարել Հռոմին։

357թ․ Արևելքի կառավարիչ Մուսոնիանոսը տեղեկանալով,որ Շապուհ 2-րդը դժվարությամբ է արևելքում կռիվ մղում թշնամի ցեղերի դեմ,փորձեց օգտվել այդ վիճակից և կայսրության սահմանամերձ շրջաններում գտնվող պարսկական զորքերի հրամանատար Դենշապուհի միջնորդությամբ խաղաղության առաջարկ արեց։Շապուհ 2-րդը գտնվում էր իր տերության հեռավոր արևելյան շրջաններում,ուստի հաշտության առաջարկը ստացավ շատ ուշ,երբ նա խաղաղության դաշինք էր կնքել խիոնիտների և թշնամի այլ ցեղերի հետ(358թ․ գարուն)։

Շապուհ 2-րդը 358թ․ նամակ է գրում Կոստանդիոսին,որը պահպանվել է Ամմիանոս Մարկելիանոսի պատմության մեջ։Դրանով նա պահանջում էր Հայաստանը և Միջագետքը,որն անօրինական կերպով խլվել էր իր պապ Ներսեհից 298թ․։Պատասխան նամակում Կոստանդիոսը մերժում է Շապուհ 2-րդին։

359թ․ բռնկվում է պատերազմը Հռոմի և Պարսկաստանի միջև։Շապուհը Նինվեի մոտ անցավ Տիգրիսը և 155 հզ-ոց զորքով մտավ Միջագետք։Նրա հետ էին դաշնակիցներ խիոնիտների Գրումբատես թագավորը և Աղվանքի թագավորը։Հռոմեական դասալիք սպա Անտոնիոսը Շապուհին խորհուրդ տվեց Միջագետքի քաղաքները պաշարելու փոխարեն անցնել Եփրատը և արշավել Ասորիքի հարուստ շրջանները։

Պարսիկները,համաձայն այդ ծրագրի թողեցին Մծբինը և շարժվեցին դեպի Եփրատ գետը,բայց տեղեկանալով,որ Եփրատը ներքևում անանցանելի է վարարման պատճառով,գնացին դեպի հյուսիս՝որպեսզի Եփրատը անցնեն Ծոփքի կողմերում։Ճանապարհին նրանք կանգ առան Ամիդ քաղաքի մոտ։Երբ Գյումբատեսը իր որդու և հեծյալ ջոկատի հետ մոտեցել էր Ամիդի պարիսպներին և ուզում էին բանակցել քաղաքի անձնատվության մասին՝բերդապահ զինվորներից մեկը խախտելով պատերազմական ընդունված ավանդույթը,նետ արձակեց և սպանեց Գյումբատեսի որդուն։Շապուհը որոշեց քաղաքը կործանել։73 օրվա պաշարումից հետո 359թ․ հոկտեմբերի 6-ին գրավեցին Ամիդը,իսկ քաղաքի բնակչությունը և հռոմեական կայազորը՝6 լեգեոնից բաղկացած գերի վերցրին կամ կոտորեցին։Շապուհը կորցրեց 30․000 զինվոր։Ամմիանոսը նույնպես գտնվում էր Ամիդում և հազիվ կարողացավ փախչել։

Պարսիկները գրավել են նաև բազմաթիվ այլ բերդեր՝այդ թվում Զիատա բերդը,գերեցին բազմաթիվ մարդկանց,կտրում էին անհնազանդների սրնքաոսկրը և ոտնակոճերը։Շապուհը մեծ ռազմագերիներով և ավարով վերադառնում է Պարսկաստան։

360թ․ նա նորից է մտնում Միջագետք,գրավում Սինգարան,Բեզաբդեն՝Տիգրիսի վրա,շարժվելով պաշարեցին Վիտտան,բայց տալով մեծ կորուստներ՝վերադառնում են Պարսկաստան։Այդ ժամանակ կայսր Կոստանդիոսը Արևմուտքում ալեմանների դեմ կռիվներ էր մղում։Նա շտապ գալիս է Կեսարիա՝Շապուհին կասեցնելու համար։

360թ․ գարնանը նա իր մոտ է հրավիրում Արշակին՝ցանկանալով ճշտել նրա դիրքը պատերազմում։Արշակը հավաստիացրեց,որ ինքը ավելի շուտ կհրաժարվի կյանքից,քան կդրժի արդեն կնքված դաշնադրությունը։Նախ պետք է նշել,որ նախքան պատերազմի բռնկվելը Արշակը դաշինք էր կնքել և՛ Բյուզանդիայի և՛ Պարսկաստանի միջև։

Այնուհետև կայսրը Կեսարիայից մեծ ընծաներով Արշակին ճանապարհեց Հայաստան։Այնուհետև կայսրը փորձում է գրավել Բեզաբդե բերդը,բայց հաջողություն չի ունենում։

361թ․ գարնանը բանակը ուժեղացնելու նպատակով կայսրը Հուլիանոսին իր լեգեոններով Թրակիայից տեղափոխում է արևելք։Հուլիանոսի զորքը չէր ցանկանում արևելք գալ,այդ պատճառով էլ ապստամբում են և Հուլիանոսին հռչակում կայսր։Կոստանդիոսը նախընտրեց պայքարել արտաքին թշնամու՝Պարսկաստանի դեմ։Նա 361թ․ գարնանը եկավ Եդեսիա՝կարծելով որ Շապուհն արշավելու է Միջագետք,բայց լսում է,որ Շապուհը մտադիր չէ պատերազմը վերսկսելու։Նա որոշում է գնալ Արևմուտք Հուլիանոսի դեմ պայքարելու համար,բայց ճանապարհին ծանր հիվանդացավ և 361թ․ նոյեմբերի 3-ին տենդից մահացավ Կիլիկիայի Մոպսուկրենե քաղաքում։

Նրա մահից հետո գահ է բարձրանում իր հորեղբոր որդի Հուլիանոսը(361-363թթ․),որը քրիստոնեական եկեղեցու դեմ մղած պայքարի հետևանքով ստանում է <<Ուրացող>> մականունը։Նրա գահակալությունը շնորհավորում են Հայաստանից,Անդրտիգրիսյան և այլ երկրներից եկած պատվիրակները։

Հայոց արքունիքում այդ ժամանակ տեղի ունեցավ Օլիմպիայի սպանությունը,որը կազմակերպել էր Փառանձեմը պալատական Մրջյունիկ քահանայի միջոցով,որը Օլիմպիային սպանել էր 362թ հաղորդության ժամանակ։Մրջյունիկը այդ ծառայության դիմաց ստանում է Գոմկունք գյուղը Տարոնում։

Հուլիանոսը որոշեց պաշտպանական պատերազմ մղելու փոխարեն վարել հարձակողական պատերազմ,գրավել Տիզբոնը։

363թ․ մարտի 5-ին Հուլիանոսը դուրս եկավ Անտիոքից և շարժվեց դեպի Միջագետք։Արշավանքի սկզբում նա պատվիրել էր Արշակին զորքերը հավաքել և պատրաստ լինել։Խառան քաղաքում նա իր զորքերը բաժանեց 2 մասի, մի մասը մոտ 30․000 հոգի Պրոկոպիոս և Սեբաստիանոս զորավարների գլխավորությամբ ուղարկում է Արշակի զորքին միանալու և նրա հետ միասին Մարաստան արշավելու,որպեսզի Շապուհին հարվածեն թիկունքից,իսկ մյուս մասը՝իր հրամանատարությամբ շարժվում է դեպի Տիզբոն։Պրոկոպիոսը,Սեբաստիանոսը և Արշակը նրան պետք է միանային Ասորեստանում։Հուլիանոսը,ավերելով մի շարք պարսկական քաղաքներ,Տիզբոնի մոտ ջախջախում է պարսիկներին։Բայց քաղաքը չի կարողանում գրավել և նահանջում է դեպի հյուսիս՝հույս ունենալով հանդիպել Պրոկոպիոսի և Արշակի զորքերին։Շապուհը կտրած էր այդ կապը։Արշակը գրավել էր Խիլիոկոմը։Կարծելով,թե հռոմեացիները գրավել են Տիզբոնը,Շապուհը սկսեց պարտիզանական կռիվներ մղել Հուլիանոսի դեմ,հյուծելով նրա բանակը։Այդ կռիվներից մեկում նա առանց զրահի դուրս եկավ թշնամու դեմ,կռվեց առաջին շարքերում,բայց ծանր վերք ստանալով մահացավ Սումերեի հարավ-արևելյան մասում 363թ․ հունիսի 26-ին։

Հուլիանոսին հաջորդեց Հովիանոսը(363-364թթ․)։Երկու կողմերն էլ ուժասպառ էին եղել։Հովիանոսի կայսր դառնալուց 1 շաբաթ հետո պարսիկները դեսպանություն ուղարկեցին Հայաստան և առաջարկեցին հաշտություն կնքել։Հովիանոսը շտապում էր Արևմուտք,որպեսզի ապահովի իր կայսերական իշխանությունը,որովհետև լուրեր էին պտտվում,որ իբր Պրոկոպիոսը ցանկանում է երկրում նոր դրություն առաջացնել։Նա իր ձեռքի տակ ուներ թարմ զորամասեր։Հովիանոսը ընդունեց այդ ծանր պայմանները,որ առաջարկել էր Շապուհ 2-րդը։

Ըստ այդ պայմանագրի, Անդրտիգրիսյան գավառներից հինգը՝Աղձնիքը,Մոկքը,Ծավդեքը,Ռեիմենեն և Կորդուքը 15 ամրոցների հետ,նաև Սինգարան,Մծբինը և Կաստրա-Մավրորումը(մավրերի բնակատեղին) տրվեցին Պարսկստանին։Մծբինի և Սինգարայի բնակչությանը թույլ տրվեց գաղթելու հռոմեական շրջաններ։Այդ դաշինքը կնքվեց 363թ․ հուլիսին 30 տարի ժամանակով(մինչև 393թ․)։Մծբինը,փաստորեն,ընդմիշտ անցավ Սասանյաններին։Հռոմը պարտավորվում էր չխառնվել Աղվանքի և Հայաստանի գործերին,Շապուհի հարձակման դեպքում պետք է օգնություն ցույց տար հայերին։Իրենք՝հռոմեացիները այդ դաշինքը անվանել են <<Ամոթալի>>՝Հռոմի համար ծանր պայմանների հետևանքով։

Խաղաղությունը կնքելուց հետո Հովիանոսը գնաց Անտիոք։364թ․ փետրվարի 16-ին Անտիոքից Կոստանդնուպոլիս գնալու ճանապարհին հանկարծամահ եղավ Բյութանիայի Դադաստանա քաղաքում։

Հայ-պարսկական քառամյա պատերազմը,Արշակ 2-րդի մահը

<<Ամոթալի>> դաշինքից հետո Շապուհը ամեն ինչ անում էր Հայաստանը գրավելու համար։Կայսր Հովիանոսի մահից հետո նոր կայսր դարձավ Վալենտիանոս 1-ինը(364-375թթ․),որը հռոմեական կայսրության արևելյան մասի կառավարությունը հանձնեց իր եղբայր Վաղեսին(364-373թթ․)։Շապուհը փորձում է իր քրոջը կնության տալ Արշակին։Նա կաշառքով ու խոստումներով իր կողմն է գրավում մի շարք հայ նախարարների։Դրանցից էին Վասակ սպարապետի քրոջ որդի Մերուժան Արծրունին,նրա եղբայր Վահան Մամիկոնյանը։Պարսկամետ կուսակցությունը պայքարում էր ոչ միայն Արշակունիների և հռոմեական նախարարների դեմ,այլ նաև քրիստոնեական եկեղեցու դեմ ՝ցանկանալով Հայաստանում տարածել մազդեզական կրոնը։

Հայ նախարարները նույնիսկ գնացին Ներսես կաթողիկոսի մոտ՝Արշակի դեմ բողոքելու։Բայց Ներսեսը նրանց հավաստիացրեց,որ Արշակունիները լավ են հեթանոս Շապուհից։

Մերուժանը անձամբ ներկայացել էր Շապուհին,դարձել զրադաշտական կրոնի պաշտող։Նա ցանկանում էր հայոց թագավոր դառնալ։

Վահան Մամիկոնյանը Վասակի եղբայրն էր և զբաղեցրել էր Վարդանի տեղը,որին Վասակը սպանել էր։Վահանը ամուսնացել էր Շապուհի քրոջ՝Որմիզդուխտի հետ։Նա նույնպես գնացել էր Շապուհի մոտ,ընդունել զրադաշտականությունը։

Հայաստանում ունենալով իր կողմնակիցները՝Շապուհը 364թ․ արշավանք ձեռնարկեց Հայաստան։Հայաստանը իր հույսը պետք է դներ սեփական ուժերի վրա։Սկսվեց հայ-պարսկական քառամյա պատերազմը(364-368թթ․)։Պետք է նշել,որ Շապուհը 364թ․ արշավանք ձեռնարկեց Հայաստան։Հայաստանը իր հույսը պետք է դներ սեփական ուժերի վրա։Պետք է նշել,որ Շապուհը երկպառակությունների միջոցով առանձին հաջողությունների չհասավ,այդ պատճառով էլ դիմեց զենքի։364թ․ գարնանը պարսկական հսկայական մի բանակ,Մերուժան Արծրունու ուղեկցությամբ Աղձնիքի ուղղությամբ արշավում են Հայաստան։Նրանք իրենց առաջին հարվածը ուղղում են Տիգրանակերտի վրա,որի բնակչությունը հերոսական դիմադրություն են ցույց տալիս,բայց պարսիկները կարողացան գրավել Տիգրանակերտը,որից հետո պարսկական բանակը շարժվում է դեպի Բարձր Հայք՝ճանապարհին կոտորելով ժողովրդին,կանանց ու երեխաներին սայլերի ցիցերը հանելով սպանում էին։Բարձր Հայքի Դարանաղյաց գավառի Անի ամրոցը պարսիկները գրավում են,այստեղ գտնվող Արշակունի հայ թագավորների գերեզմանները քանդում,վերցնում են նրանց ոսկորները՝Պարսկաստան տեղափոխելու նպատակով։

Ըստ նրանց,դրանով հայ ժողովրդի բախտը հայ թագավորների ոսկորների հետ կհեռանա երկրից։

Պարսիկները շարժվում են դեպի Այրարատյան նահանգը։Վասակ Մամիկոնյանը պարսիկներին սպասում է Ատրպատականում,բայց երբ իմացավ,որ պարսիկները այլ ճանապարհով են մտել Հայաստան,գալիս է Այրարատյան նահանգ,որտեղ էլ հանդիպում են հայկական և պարսկական բանակները։Տեղի է ունենում վճռական ճակատամարտ,որտեղ հայերը փայլուն հաղթանակ են տանում։Վասակը ոչ միայն ետ է խլում գերիներին,այլ նաև թագավորների ոսկորները,որոնք ամփոփվում են ոչ թե Անիում,այլ Արագածի լանջերին՝Աղցում։Հետագայում ևս պատերազմը շարունակվում է,մերթ հայերն են հարձակվում պարսկական տարածքների վրա,բայց ոչ մեկը վճռական հաջողության չի հասնում։

Այս կռիվների հիմքի վրա էլ ստեղծվում է <<Պարսից պատերազմ>> վիպերգությունը,որտեղ կենտրոնական դերը Վասակ Մամիկոնյանն էր կատարում։Այդտեղ պահպանվել է տեղեկություն նաև այն մասին,որ դավաճան Վահան Մամիկոնյանի որդի Սամվելը սպանում է իր հորը և խորթ մորը՝Որմիզդուխտին,որը Շապուհի քույրն էր։

Տեսնելով,որ զենքի ուժով հաջողության չի հասնում,Շապուհը դիմում է խորամանկության։

Նա փորձում էր բարեկամ ձևանալ,իբր ցանկություն ունի նրա հետ բանակցելու։Նա մի քանի անգամ իր մոտ հրավիրեց Արշակին։Արշակը սկզբից չէր վստահում,բայց երբ Շապուհը վարազագիր մատանիով կնքված աղ ուղարկեց Արշակին,որը զրադաշտական սուրբ երդում էր,Արշակը հավատում է և Վասակի հետ մեկնում է Տիզբոն։Սկզբում այստեղ նրանք սիրալիր ընդունելություն են գտնում,բայց հետո Արշակին ձերբակալում և բանտ են դնում։

Հայկական ավանդությունը վկայում է,որ Շապուհը ցանկանում էր բաց թողնել Արշակին,բայց կասկածում էր,որ նա կարող է դավաճանել իրեն։Ուստի դիմում է իր աստղաբաշխ մոգերին,որոնք խորհուրդ են տալիս Հայաստանից հող և ջուր բերել,փռել վրանի հատակին և խոսեցնել նրան։Առավոտից երեկո կրկնվում է այդ պրոցեսը։Ի վերջո Շապուհը համոզվում է,որ անհնար է Արշակին հնազանդ պահել,ուստի ընթրիքի պահին արծաթե շղթաներով շղթայում է նրան և նետում Անհուշ բերդը։Հողի և ջրի այս ավանդությունը հիշեցնում է Անթեյի մասին հունական առասպելը։

Ուշագրավ է նաև Վասակի հետ կապված դրվագը։Շապուհի առջև են բերում Վասակին։Շապուհը ծաղրելով նրա կարճ հասակը,նրան աղվես է անվանում։

Վասակն այստեղ ասում է,որ ինքը առաջ նրա համար առյուծ էր,իսկ այժմ դարձավ աղվե՞ս։<<Երբ մի ոտքս մի սարի վրա էի հենում այդ սարն էր խորտակվում,իսկ երբ մյուս ոտքն էի հենում այդ սարն էր խորտակվում։Եվ այդ երկու լեռներից մեկը Պարսկաստանն էր էր,մյուսը՝Հունաց թագավորը։Շապուհի հրամանով Վասակին մորթազերծ են անում,մեջը հարդ լցնում և դնում Արշակի առջև,որ նա,որքան կենդանի է,իր սիրելի զորավարի խրտվիլակին նայելով՝միշտ խոցվի վշտից։Արշակը մահանում է Անհուշ բերդում(Խուզիստանում,որը գտնվում է հարավային Պարսկաստանում):

Մեկ այլ տարբերակի համաձայն Արշակը ինքնասպանություն է գործում։Արշակը Դրաստամատ անունով մի ներքինի ուներ,որը հետագայում զինվորական ծառայության մեջ է մտնում պարսկական բանակում,և աչքի ընկնում քուշաների դեմ մղված կռիվներում,փրկում է նույնիսկ Շապուհի կյանքը։Դրաստամատը դեռևս Արշակի մոտ Անգեղ և Բնաբեղ բերդերի վերակացուն էր։Դրաստամատը ցանկություն է հայտնում տեսնելու Արշակին։Նա ազատ է արձակում Արշակին կապանքներից,արքայավայել խնջույք է կազմակերպում։Երբ Դրաստամատը նշանակված ժամին ցանկանում էր բաժանվել,Արշակը վերցնում է միրգ կտրելու համար բերված դանակը և ինքնասպան է լինում։Դրաստամատը,տեսնելով այդ,նույնպես ինքնասպան է լինում նույն դանակով։

Իսկ Ամմիանոսը վկայում է,որ Արշակը մահապատժի է ենթարկվել Ագաբանա բերդում։

Պապ թագավոր,ներքին և արտաքին քաղաքականությունը

Արշակ 2-րդի և Վասակի ձերբակալությունից հետո Շապուհ 2-րդը որոշում է վերջնականապես նվաճել Հայաստանը։Այդ նպատակով նա Զիկ և Կարեն զորավարների գլխավորությամբ պարսկական մի բանակ է ուղարկում Հայաստան։Արշակի փոխարեն պետության գլուխ է կանգնում Փառանձեմը,իսկ սպարապետ է նշանակվում Վասակի որդի Մուշեղ Մամիկոնյանը։Հայ նախարարները,որոնք ցրված էին երկրով մեկ,թագուհու կոչով համախմբվում են համատեղ պայքարելու թշնամու դեմ։Թագուհին,թագաժառանգ Պապի հետ և 11․000-ոց զորքով ամրանում են Արշարունիքի Արտագերս բերդում(ներկայիս Կաղզվանի մոտ):

Արտագերսում էր նաև թագուհուն հավատարիմ նախարարները։Արտագերսը ուներ անառիկ դիրք։368թ․ աշնանը պարսկական զորքերը շրջապատում են Արտագերսը,սակայն նրա անառիկ դիրքի և ձմռան պատճառով չեն կարողանում գրավել այն։Ուստի որոշում են Փառանձեմի մոտ բանակցելու և հանձնվելու համար համոզելու ուղարկել Գլակ և Արտավան հայ դավաճան իշխաններին։Պաշարման ընթացքում թագուհու հիմնական նպատակը Պապի կյանքը փրկելն էր(ենթադրվում է,որ Պապը Փառանձեմի և Գնելի որդին է),ուստի նրան ուղարկում է հռոմեացիների մոտ։Վաղես կայսրը բնակության վայր է նշանակում Պոնտոսի Նեոկեսարիա քաղաքը,որտեղ նա ապրում է արքայական ծախսերով։

Հայ նախարարները մտնելով բերդ,տեսնում են թագուհուն հուսահատ վիճակում։Տեսնելով թագուհու այս ծանր դրությունը և հայ զորականների անմխիթար վիճակը նրանք որոշում են միանալ հայրենիքի պաշտպաններին։Գիշերը,երբ պարսկական զորքը հանգիստ քնած էր հայերը հարձակվում են նրանց վրա ու կոտորում։

Պետք է նշել նաև,որ Արտագերսը խլված էր Կամսարականներից։Նաև այն,որ հայկական ուժերի կազմակերպման գործում մեծ դեր խաղաց Մուշեղի հետ միասին Ներսես կաթողիկոսը։

Հայերի հաղթանակը պայմանավորված էր նրանով,որ Գլակը և Արտավանը նախքան հարձակումը Արտագերսից գնացել էին պարսիկների մոտ,հայտնել նրանց,որ հայերը 2 օր ժամանակ են խնդրել անձնատրության պայմանների մասին մտածելու համար։Ուստի պարսկական զորքերը մատնվում են անհոգության,որով էլ պայմանավորված էր նրանց պարտությունը։Հարկ է նշել,որ Արտագերսը նաև ունեցել է գաղտնի մուտք,որտեղից էլ Պապին ուղարկել են Հռոմ,Գլակն ու Արտավանը մտան բերդ։Պարսիկների փախուստից հետո որոշվում է մի դեսպանություն ուղարկել Վաղեսի մոտ,որպեսզի նա Պապին հռոմեական զորքի ուղեկցությամբ ուղարկի Հայաստան՝արքայական թագով։

Ավելացնենք,որ Գլակն ու Արտավանը անցել էին հայերի կողմը այն հիմնական պատճառով,որ նրանք Արտագերսի պաշարումը վերացնելուց հետո հռոմեացիներից մեծ պարգևներ կստանան։

Կա վարկած,որ Գնելն ու Արտավանը Արտագերսից չէն վերադարձել պարսկական բանակ,այլ հենց իրենք լավ գիտեին հռոմեական զորքի տեղադրությունը,ուստի իրենք էլ գլխավորեցին հարձակումը հռոմեացիների վրա։

Վաղեսը այդ ժամանակ պատերազմ էր մղում վեստգոթերի դեմ,բացի այդ չէր կարողանա խախտել <<ամոթալի դաշինքը>>,ուստի Պապին Տերենտիոս դուքսի գլխավորությամբ ուղարկում է Հայաստան՝առանց զորքի և ճանաչում է նրան Հայաստանի ոչ թե թագավոր,այլ կառավարիչ (369թ․ գարուն):

Լսելով Պապի և Տերենտիոսի Հայաստան գալը,պարսկական զորքերի պաշտպանությունը,Շապուհ 2-րդը գազազում է և անձամբ գլխավորում է դեպի Հայաստան մի արշավանք,որը աղետաբեր եղավ հայերի համար։Այդ զորքը սկսում է ավերել Հայաստանը։Պապը,Գնելը և Արտավանը հեռանում են Ճորոխի հովիտը,Տայքի անառիկ կիրճերը։Մոտ 5 ամիս նա թաքնվում է Լազիկիեի սահմանի մոտ։

Այդ ժամանակ Շապուհը մտնում է Վրաստան,գահընկեց անում հռոմեացիների նշանակած Սուրմագ թագավորին և տեղը նշանակում իր ազգական Վարազ-Բակուրին,այնուհետև վերադառնալով՝Պապին անհաջող գերելու փորձ է անում,գալիս ու պաշարում է Արտագերսը։Բերդում եղած զորքը փորձում է պաշտպանվել,բայց սովը և հիվանդությունը կոտորում են զինվորների մեծ մասին և Փառանձեմը ստիպված 369թ դեկտեմբերին բաց է անում դռները պարսիկների առջև 14-ամյա հերոսական դիմադրությունից հետո։Շապուհը գերում է արքայական գանձերը,նաև թագուհուն,որին ըստ Փավստոսի Տիզբոնում հետո մահապատժի է ենթարկում։

Սակայն Շապուհը սրանով չբավարարվեց։Արտագերսի անկումից հետո պարսկական զորքերը ցրվում են երկրով մեկ և սկսում քարուքանդ անել Հայաստանի գրեթե բոլոր առևտրաշատ քաղաքները՝տեղի բնակչությանը գերության քշելով։Ըստ Փավստոսի,Արտաշատից նրանք քշում են 49․000 ընտանիք,Վաղարշապատից 19․000,Երվանդաշատից 50․000 և այլն։Չնայած այս թվերը չափազանցված են,բայց իրական է այն,որ Շապուհը մեծ ավերածություններ է կատարել երկրում ՝ավերելով նաև Վանը,Զարիշատը,Զարեհավանը,Նախիջևանը և այլն։Հայաստանից տարված գերիները տեղավորել են Խուժիստանի(հավանաբար,Շոշ քաղաքում) և Ասորեստանի քաղաքներում։Այդ բնակչության մեջ հայերից հետո մեծ մաս են կազմել հրեաները։Սա հայ իրականության մեջ բռնագազթի առաջին խոշոր դեպքն էր։Այս բնակչության մեջ մեծ թիվ կազմող որակյալ արհեստավորներին օգտագործում էր արհեստագործության և արդյունագործության զարգացման համար։

Դրանով Հայաստանի տնտեսությունը ծանր հարված է ստանում։Կործանված քաղաքները այլևս չվերականգնվեցին և կորցրեցին իրենց նշանակությունը։Հայաստանի քաղաքների ավերումը խախտում էր երկրի առանձին շրջանների միջև գոյություն ունեցող կապերը,որն էլ տանում էր դեպի անջատողական խորացմանը։Հելլենիստական տիպի քաղաքների տեղում առաջացավ ֆեոդալական կալվածքն՝ իր կախյալ բնակչությամբ և այլ բնորոշ գծերով։

Շապուհ 2-րդի այս արշավանքները ուղեկցում էին հայ դավաճան իշխաններ Մերուժան Արծրունին և Վահան Մամիկոնյանը։Պարսիկները,նաև նրանց համակիր նախարարները Հայաստանում վարում էին միաձուլման քաղաքականություն։Հայաստանում կառուցում էին մեհյաններ,հետապնդում էին հոգևորականներին,դպրոցներում պարտադիր պետք է դասավանդվեր պարսկերենը,խրախուսում էին հավատափոխներին և այլն։

Փավստոսը վկայում է,որ Շապուհի ասպատակության ժամանակ Հայաստանի տարբեր շրջաններից հավաքեցին կանանց և երեխաներին և տարան Շապուհի մոտ։

Բագրևանդ գավառի Զարեհավան քաղաքում բոլոր գերի չափահաս տղամարդկանց տրորեց իր բանակի փղերի ոտների տակ,կանանց և երեխաներին՝սայլերի ցցերը հանեց։Նա պատմում է նաև,որ Վահան Մամիկոնյանը սպանեց Ռշտունյաց իշխան Գարեգինի կնոջը՝Համազասպուհուն, Վանի միջնաբերդում։

Հովիանոսի կնքած պայմանագրով չնայած Բյուզանդիան պարտավորվել էր չմիջամտել հայկական գործերին,բայց դա չի նշանակում,որ նա Հայաստանը համաձայնվել է հանձնել Պարսկաստանին։Բյուզանդիան չէր կարող հանդուրժել պարսիկների նվաճումները Հայաստանում,մանավանդ որ ավարտվել էր գոթերի դեմ մղվող պատերազմը։

Վաղես կայսրը Հայաստան է ուղարկում բյուզանդական մի բանակ՝Արինթեոսի հրամանատարությամբ։

Նախքան բյուզանդական բանակի Հայաստան գալը Շապուհը փորձել էր բանակցություններ սկսել Պապի հետ։Պապը ևս շահագրգռված էր պարսիկների հետ մերձենալու համար,որովհետև մոտ 5 ամիս Լազիկիեի անտառներում թափառելուց և հռոմեացիների անվերջ խոստումներից արդեն հոգնել էր։Շապուհը իր ուղարկած պատվիրակների միջոցով կշտամբում է Պապին,որ նա հռոմեացիների ձեռքին խաղալիք է դարձել և կատարում է Գլակի և Արտավանի կամքը։Պապը ցանկանում էր բանակցություններ սկսել Շապուհ 2-րդի հետ նաև այն հույսով,որ իր թագավորությունը կկարողանա ստանալ նրանից։Շապուհ 2-րդի խոստումը բարեկամության դաշն կնքելու մասին մեծ տպավորություններ էր ՝թողել Պապի,նաև նրան շրջապատող այն հայերի վրա,որոնք գիտակցում էին,որ Հայաստանի դժբախտության պատճառը հենց ինքը՝Հռոմն է՝կնքելով 363թ․ ամոթալի դաշինքը։Ամմիանոսը վկայում է,որ Պապը,հրապուրվելով Շապուհ 2-րդի խոստումներով,սպանել տվեց Գլակին և Արտավանին,նրանց գլուխները ուղարկեց Շապուհին՝ի նշան հպատակության։

Ամեն ինչ այլ կերպ կդասավորվեր,եթե հռոմեական զորքերը Հայաստան չգային։Փաստորեն,բանակցություննները Պապի և Շապուհի միջև չկայացավ։Արինթեոսին հրամայաված էր ապահովել Պապի գահակալությունը և հայերին պաշտպանել պարսիկների հարձակումից։Օժանդակ զորքերը,նրան միացած ժողովրդական աշխարհազորայինները դուրս մղեցին պարսիկներին Հայաստանից։369թ․ գարնանը Պապը զորքի հետ միասին մտավ Արտաշատ և հռչակվեց Մեծ Հայքի թագավոր։Պապը և սպարապետ Մուշեղ Մամիկոնյանը ձեռնամուխ են լինում հայկական բանակի ստեղծմանը։Կազմավորված բանակի թիվը հասնում էր 10․000-ի։

Պապի առաջին խնդիրն էր միացնել Հայաստանից անջատված նախարարությունները՝Ատրպատականը,Նոր-Շիրականը,Հեր և Զարեվանդ գավառները,Արցախը,Ուտիքը,Շակաշենը,Փայտակարանը,Գուգարքը,Աղձնիքը,Ծոփ-քը,Անգեղտունը և Անձիտը։Պապը այդ նախարարների մի մասին սիրաշահում է,մյուսներից հավատարմության պատանդներ վերցնում՝նրանց հպատակության մեջ պահելու համար։

Հռոմեական զորքերի՝Հայաստան ժամանումը ավելի սրեց Պարսկաստանի և Հռոմի հարաբերությունները և պատերազմը այս 2 պետությունների միջև անխուսափելի է դառնում։370թ․ Վաղեսը Տերենտիոսի գլխավորությամբ 12 լեգեոններ է ուղարկում Վրաստան՝Սուրմակին այնտեղ թագավոր կարգելու համար,իսկ ինքը գալիս է Անտիոք՝պատերազմը մոտիկից ղեկավարելու համար։

Վրաստանում,Վաղես կայսեր հավանությամբ,որոշվեց,որ Սուրմակը թագավոր լինի Վրաստանի Հայաստանին սահմանակից հարավային և արևմտյան շրջաններում,իսկ Վարազ-Բակուրը՝հյուսիսային և արևելյան շրջաններում։

Շապուհը իր արշավանքը սկսել է 370թ․ աշնանը։Պարսկական բանակը Հայաստան է ներխուժում Ատրպատականից,բայց հայկական զորքերը Մուշեղի գլխավորությամբ ծանր հակահարված են տալիս՝վերցնելով ավար,գերիներ,նաև Շապուհի <<տիկնաց տիկինը>> և այլ ազնվական կանայք,որոնք հետագայում բաց են թողնվում Մուշեղի կողմից։371թ․ գարնանը Շապուհը նոր արշավանք է ձեռնարկում հարավից։Հայկական և հռոմեական զորքերը՝Տրայանոսի և ալամանների իշխան Վադոմարի գլխավորությամբ ճակատամարտ են տալիս թշնամու դեմ՝Ձիրավի դաշտում,Նպատ լեռան հյուսիսային փեշերին,որտեղ գտնվում էր Բագավանը(այստեղ էին արքունիքը և արքունի բանակը անցկացնում ամառը)։Այստեղ հայերը փայլուն հաղթանակ են տանում։Ճակատամարտին պարսիկների կողմից մասնակցում էր Մերուժան Արծրունին։Հայերը նրան գերի են վերցնում և (հավանաբար Սմբատ Բագրատունին) շիկացած երկաթե թագ են դնում նրա գլխին՝ասելով,որ իրենք թագադրում են Մերուժանին,որովհետև ուզում էր Հայաստանի թագավոր դառնալ։

Մյուս դավաճան Վահան Մամիկոնյանը սպանվում է իր որդի Սամվելի ձեռքով։Նա սպանում է նաև իր խորթ մորը՝Շապուհի քույր Որմիզդուխտին։Այս իրադարձու- թյունները պատկերված են Րաֆֆու <<Սամվել>> վեպում։Պարտված Շապուհը ստիպված հաշտություն է կնքում,որից հետո պարսկական զորքը վերադառնում է Պարսկաստան,իսկ հռոմեական զորքը Անտիոք։Շապուհը ստիպված ճանաչեց Սուրմակի գահակալությունը Վրաստանի մի մասում և Պապի գահակալումը Հայաստանում։Այսպիսով,363թ․ դաշնագրի՝Հայաստանին և Վրաստանին վերաբերող մասը վերանայվում է և հայ Արշակունինների թագավորությունը վերացնելու Շապուհ 2-րդի ծրագրերը նորից տապալվում են։

Հռոմի և Պարսկաստանի միջև զինադադարի կնքումից հետո Հայաստանում խաղաղություն է հաստատվում և Պապը անցնում է իր պետության ներքին խնդիրների լուծմանը։

Պապը գահակալում է Հայաստանում ավերված քաղաքների վրա,ահագին ժողովուրդ գերի էին տարված,երկրում տարածված էր սովն ու համաճարակը։

Պապը կարողանում է համախմբել նախարարներին և բարձրաստիճան հոգևորականությանը և երկիրը դուրս բերել քայքայված վիճակից։Ներսեսը,որ Արշակի ժամանակ թողել էր կաթողիկոսությունը նորից գործի է անցնում։

Պապը Մուշեղի աջակցությամբ հայկական բանակը 10․000-ից հասցնում է 90․000-ի։

Պապը սահմանափակում է եկեղեցական կալվածատիրությունը։Հեծելազորը՝կազմված հիմնականում մանր ազնվականներից,պետք է իր ծառայության համար սահմանաված քանակով հող ստանար,իսկ դա ապահովելու համար արքունիքը կամ պետք է հողեր տար իր կալվածքներից,կամ էլ բռնագրավել որևէ մեկից։Դա չէր կարելի անել նախարարների հետ,որովհետև գժտությունների տեղիք կտա,ուստի այդ հողերը վերցվում է եկեղեցուց,մանավանդ որ նրա ձեռքում էր կենտրոնացվել ամենախոշոր կալվածքները։

Եկեղեցական հողատիրությունը կրճատելու հարցը առաջացել էր դեռևս Տիրանի ժամանակներից,նրա լուծումն առաջնահերթ դարձավ Արշակի օրոք,բայց իրագործվեց Պապի ժամանակ։Եկեղեցական 7 կտոր հողերից 5-ը բռնագրավվեց հոգուտ արքունիքի։Դրանք տրվեցին ազատներին,որոնք բանակի հիմնական կորիզն էին կազմում։

Ներսես 1-ինի հիմնած օտարանոցները,անապատներն ու մենաստանները մեծ մասամբ վեր էին ածվել ձրիակերների ապաստանների,բացի այդ դրանք ծանր բեռ էին դարձել հյուծված ժողովրդի համար։Պապը հրամայեց վերացնել դրանք,աշխատունակներին ուղարկել աշխատանքի։Նա վերացրեց այդ հարստությունները նաև այն պատճառով,որ դրանք պահելու համար մեծ միջոցներ էին անհրաժեշտ։

Սնանկացած երկրի համար անհանդուրժելի համարվեց ու վերացվեց տասանորդն ու պտղին։Նա նաև կրճատեց հոգևորականության թիվը,երեցների և սարկավագների

եղբայրներն ու որդիները պետք է անցնեին զինվորական ծառայության։

Նա նաև փակեց կուսանոցների մեծ մասը՝ցանկանալով,որ բոլորն էլ ամուսնանան և ավելացնեն բնակչության թիվը։Թույլատրել էր ամուսնալուծությունը,չէր արգելել մահացածների վրա սուգ ու կոծ անելը,հեթանոս հայրերի նկատմամբ եղել է հանդուրժող՝ինչպես վկայում է Փավստոսը։

Պապի այս ձեռնարկումները առաջացրեց հոգևորականների դժգոհությունը։Այդ է պատճառը,որ հայ պատմիչները,որոնք հիմնականում եկեղեցականներ էին,Պապին ներկայացնում էին բացասական գծերով,մինչդեռ Ամմիանոսը նրան ներկայացնում է որպես ճկուն դիվանագետի։

Հայ պատմիչները նրան հերյուրում են,որ իբր Փառանձեմը նորածին արքայորդուն նվիրել էր դևերին,որոնք օձերի կերպարանքով ապրում էին նրա ծոցում և թելադրում էին նրան իրենց կամքը։

Հայ հոգևորականությունը,օգտագործելով Ներսեսի մահը,որ տեղի էր ունենում 372թ․,Պապին մեղադրում են,որ իբր նա Ներսես կաթողիկոսին հրավիրել էր Եկեղյաց գավառի Խաղ ավանի իր ապարանքը,ընթրիքի ժամանակ ձեռքով տվել էր նրան ըմպելիք և թունավորել էր։Բայց Ներսեսի թունավորման մասին տեղեկություն չուներ Ամմիանոսը։Բացի այդ,եթե Պապը թունավորած լիներ Ներսեսին,Կեսարիայի մետրոպոլիտ Բարսեղն իրեն ենթակա քահանայապետի սպանության համար Պապին պատասխանատվության կհրավիրեր։

Ներսեսի մահից հետո Պապը կաթողիկոս նշանակեց Մանազկերտի եպիսկոպոս Հուսիկ-Շահակին՝Աղբիանոսի տոհմից։Սակայն նա ձեռնադրվել էր տեղում,ոչ թե Կեսարիայում։

Պապը վարում էր ինքնուրույն արտաքին քաղաքականություն և չէր ուզում խաղալիք դառնալ ոչ Հռոմի,ոչ Պարսկաստանի ձեռքում։Նա բանակցությունների մեջ է մտել նույնիսկ Շապուհի հետ,ինչպես վկայում է Փավստոսը։Նա ցանկանում էր,Հայաստանից հեռացնել հռոմեական զորքերը՝Տերենտիոսի գլխավորությամբ,որը միջամտում էր Հայաստանի ներքին գործերին և իր շուրջն էր համախմբում Պապից դժգոհ եկեղեցականներին և նախարարներին։Նրա ինքնուրույն քաղաքականությունը երևում է նաև կաթողիկոսության նկատմամբ։Պապը ցանկանում է կշռադատված քաղաքականություն վարել և Հռոմի և Պարսկաստանի հետ՝հասնելով իր ձգտած անկախությանը։

Պապից դժգոհ տարրերը ամբաստանում են նրան Վաղես կայսրին։Այդ գործում մեծ դեր է խաղում Բագրևանդում գտնվող հռոմեական զորքերի հրամանատար Տերենտիոսը։Ամմիանոսը ներկայացնում էր,որ Տրայանոսը միշտ լուրջ կերպարանք ուներ բայց շատ էր գրգռել երկպառակություններ։Նա Վաղեսի գրած իր զեկույցների ժամանակ ներկայացնում է,որ Պապը սպանել է իր հորեղբոր տղաներին՝ Գլակին և Արտավանին,որ բռնություն է գործ դնում հոգևորականության վրա և այլն։

Վաղեսը որոշեց վերացնել Պապին և խորհրդակցության պատրվակով իր մոտ հրավիրեց նրան,որն այնտեղ գնաց 300 թիկնապահ հեծյալ գնդի հետ։Կայսրը գտնվում էր Տարսոնում։Սակայն այնտեղ Պապին թույլ չտրվեց,որպեսզի նա տեսակցի կայսրին,նրա վրա հսկողություն սահմանվեց։Այսպիսով,Պապը չէր կարող իմանալ,թե ինչի համար է կայսրը իր մոտ կանչել։Պապը արքունիքում աշխատող հայ պաշտոնյաներից իմանում է,որ ինքը ամբաստանված է։Նրան հայտնի է դառնում Տերենտիոսի նամակը՝ուղղված կայսրին,որտեղ գրված էր,որ Հայաստան ուղարկվի նոր թագավոր։

Պապը իր թիկնապահ գնդի հետ իրիկնապահին ճեղքում է քաղաքի պաշտպանությունը և դուրս գալիս այնտեղից։Երկրի հրամանատարը Պապին աղաչեց,որ ետ դառնա,բայց հազիվ կարողացավ փրկել իր կյանքը։Նրանց հետևից ուղարկեց մի ջոկատ,սակայն հայերի նետերի տարափի տակ սա ևս հետ դառավ։2 օրից հետո հասան Եփրատ։Այնտեղ նավեր չկար,ուստի թագավորը և ավագները գյուղացիներից վերցրին գահավորակներ,ամրացրին տիկերի վրա և նստելով դրանց մեջ ու քաշելով իրենց հետևից ձիերին անցան գետը,իսկ զորքը նստեց ձիերի վրա և անցավ այն լողալով։

Կայսրը,վախենալով,որ Պապը կդրժի իր հավատարմության երդումը,1000 հոգանոց հեծյալ թեթևազեն նետաձիգներ է ուղարկում՝Դանիել կոմսի հրամանատարությամբ՝նրանց ետ բերելու համար։Սրանք,իրենց երկրին լավ ծանոթ լինելով,կարողացան առաջ անցնել և գրավել իրար մոտ գտնվող ճանապարհները,որոնցով պետք է անցներ Պապը։Բայց նրանց այս ծրագիրը ձախողվեց։Մի ուղևոր,տեսնելով,որ 2 ճանապարհները գրավված են,չուզեց նրանց հանդիպել և գնաց շրջանցիկ ճանապարհով,որը պատված էր մացառուտներով։Նրան տարան Պապի մոտ,որն էլ պատմեց եղելությունը։Պապը ուղարկեց 2 ձիավոր այս 2 ճանապարհներով՝որպեսզի նրանք նախապատրաստեն օթևան և ուտելիք։Այս 2 ձիավորները,որ ուղարկված էին հռոմեական զորքին շփոթեցնելու համար, ձերբակալվեցին։Դանիելն ու Բազիմերը կարծում էին,որ շուտով իրենց ձեռքը կընկնի Պապը։Բայց ուղևորը հայոց գնդին առաջնորդեց այն մացառոտ ճանապարհով դեպի Հայաստան։Դանիելն ու Բազիմերը խաբված վերադարձան Բյուզանդիա։Իրենց մեղքերը թեթևացնելու համար ամբաստանեցին Պապին կայսրին։Ամմիանոսը վկայում է,որ այս ամենից հետո Պապը շարունակում էր բարեկամական հարաբերություններ պահպանել Բյուզանդիայի հետ։

Այս դավադրության փորձի ձախողումից հետո անհարմար էր Տերենտիոսի՝ Հայաստանում մնալը,ուստի նա կանչվում է Հռոմ և նրա փոխարեն բյուզանդական զորքերի հրամանատար է նշանակվում Տրայանոսը՝Պապի դավադրությունը տեղում կազմակերպելու համար։Տրայանոսը,գալով Հայաստան,ձգտում էր Պապի մոտ ստեղծել այն տպավորությունը,որ ինքը նրա կողմնակիցն է և Հռոմը թշնամություն չունի Պապի դեմ։Նա Վաղեսի նամակները ի նշան բարի տրամադրության հանձնում էր Պապին,գնում էր նրա մոտ առանց հրավերի։Դավադրությունը ի վերջո պատրաստ էր և Տրայանոսը նրան հրավիրեց ճաշի։

Պապը ոչ մի վտանգ չզգալով՝գնաց նրա մոտ։

Քաղցրավենիքը մատուցվեց,դահլիճը թնդում էր լարավոր ու փողավոր գործիքների հնչյուններից և երբ բոլորը գինովցած էին,Տրայանոսը դուրս գնաց բնական կարիքները բավարարելու պատրվակով։Ներս մտավ բարբարոսներից մեկը,որ կոչվում էր սուպրեր։Պապին նախօրոք զրկել էին դուրս գալու հնարավորությունից։Ներս մտած զինվորը հանել էր սուրը՝Պապին սպանելու համար։Պապը վեր կացավ տեղից,որպեսզի պաշտպանվի,բայց ընկավ՝սրտից խոցված, որին հետևեց մի քանի հարվածներ։

Փավստոսը մի փոքր այլ կերպ է վկայում։

Երբ Պապը գինովցած էր և բաժակը ձախ ձեռքով բռնել էր և մոտեցրել բերանին,հույներին հրաման տրվեց աչքի ակնարկով։2 զինվորներ մոտեցան Պապին,մեկը խփեց վզին,մյուսը աջ ձեռքի թաթին,որ թրի կոթի վրա էր դրված։Պապը երեսնիվայր ընկավ սեղանի վրա և նրա արյունը խառնվեց գինու հետ։Պապը անմիջապես մեռավ։

Անձևացյաց գավառի տեր Գնելը վեր կացավ բազմած տեղից,հանեց սուրը և սպանեց Պապին հարվածողներից մեկին,բայց այդ ժամանակ Տերենտիոսը խփեց Գնելի գլխին և ցած գցեց գանգը՝աչքերի վրա։Ուրիշ ոչ մեկը չհանդգնեց ասել ոչ մի խոսք։

Ամմիանոսը վկայում է,որ Պապի սպանությունը տեղի է ունեցել ոչ թե Տերենտիոսի,այլ Տրայանոսի դավադրությամբ,որը այդ ժամանակ հռոմեական զորքերի հրամանատարն էր Հայաստանում և հաջորդել էր Տերենտիոսին։Հավանաբար,375թ․ այս դավադրությանը մասնակցել էր սպարապետ Մուշեղը։Պապի սպանությունից հետո հայ մեծամեծները ժողով գումարեցին և որոշում կայացրին,որ անհրաժեշտ է ծառայել Հռոմին և չմտածեցին վրեժխնդիր լինել։

Փավստոսի այս վկայությունից երևում է,որ Մուշեղը և մեծամեծ հայ իշխաններից ոմանք լքել էին և չեին պաշտպանել Պապին,ուստի չեին կարող նեցուկ համարվել Արշակունյաց թագավորության։

Պապի սպանությունից հետո Արշակունյաց թագավորությունը արագ կերպով գնում էր դեպի կործանում։

Ձիրավի ճակատամարտում Ներսեսը և Պապը բարձրացել էին Նպատ լեռան կատարը,որտեղ Պապը դիտում էր ճակատամարտը,իսկ Ներսեսը աղոթում էր հայոց զորքի հաղթանակի համար։Պապը սկզբում չէր թողնում,որ Մուշեղը մասնակցի ճակատամարտին,բայց Ներսեսի խնդրանքով ի վերջո թույլատրում են։Ճակատամարտի ժամանակ Մուշեղը գերի է վերցնում Աղվանքի Ուռնայր թագավորին,սակայն նորից բաց է թողնում։Պապին նա պատասխանում էր,որ միայն թագ ունեցողին է վայել թագակրի հետ հաշվեհարդար տեսնելը և ինքը անչափ հարգում է թագակիր մարդուն։Դրանից հետո վերացան Պապի կասկածները Մուշեղի նկատմամբ։Սա հայտնում է մեր հայոց դյուցազնավեպը։

Երբ Ատրպատականի ճակատամարտից հետո Մուշեղը Շապուհի տիկնանց նստեցրեց ժանավարների վրա(փայտե արկղեր) և ուղարկեց Պարսկաստան,Շապուհը սկսեց հարգել Մուշեղին,նկատել տվեց նրան և ամեն անգամ դնում էր իր առջև գինեխմության ժամանակ։

Արշակունիների թագավորության տնտեսական-քաղաքական դրությունը 4-րդ դարի վերջին և 5-րդ դարի առաջին քառորդին

Պապի սպանությունից հետո հայ նախարարները ժողով են գումարում,որտեղ որոշվում է ոչ մի ըմբոստ քայլ չձեռնարկել Հռոմի դեմ՝հաշվի առնելով Պարսկաստանի՝Հայաստանի նկատմամբ ունեցած դիրքը։Հայաստանում գահ է բարձրանում Պապի եղբորորդի Վարազդատը(375-378թթ․),որը ինչպես Փավստոսն է վկայում,կռփամարտի վարպետ էր,օլիմպիական խաղերի չեմպիոն,բայց մտքով տկար էր և թուլամորթ։

Սրա գահակալության առաջին տարիներին(375-76թթ․) հռոմեա-պարսկական հարաբերությունները կրկին սրվում են,որովհետև Պարսկաստանը Հռոմի կողմից Վրաստանի թագավոր նշանակվելը դիտում է որպես ապօրինի քայլ։

Ամմիանոսը վկայում է,որ Շապուհ 2-րդը,երբ իմացավ Պապի սպանության մասին,վշտացավ։Նա վախենում էր Հռոմի ակտիվ գործունեության համար,ուստի Վաղեսի մոտ դեսպանություն ուղարկեց,որպեսզի Հայաստանը,որը մշտական աղետների պատճառն է 2 երկրների համար,բոլորովին վերացվի՝հակառակ դեպքում կդրվեր ուրիշ պահանջ՝վերացնել Իբերիայի 2 մասի բաժանումը,հանել այնտեղից հռոմեական զորքերը և թագավոր կարգել միմիայն Վարազ-Բակուրին։

Վաղեսը ասաց,որ ինքը չի կարող փոփոխություններ մտցնել երկուստեք համաձայնությամբ ընդունված դաշնագրերի մեջ,ուստի ինքը դրանք պաշտպանելու է մեծ ուշադրությամբ։Հարաբերությունները 2 երկրների միջև սրվել էին,և Վաղեսը Պարսկաստան ուղարկեց հեծելազորի առաջնորդ Վիկտորին և Միջագետքի դուքս Ուրբիկոսին,որոնք ընդունեցին Պարսկաստանի առաջարկը՝Հայաստանից տալ մի քանի փոքր գավառներ։Հռոմեական պատվիրակության վերադառնալուց հետո Հռոմ գնաց պարսկական դեսպան Սուրենը,որը մեծ ընդունելություն գտավ,սակայն ուղարկեցին ձեռնունայն։Սուրենը Վաղեսին առաջարկել էր այն նույն գավառները,որոնք առանց երկար մտածելու ընդունել էին հռոմեական դեսպանները։

Այդ ժամանակ Հայաստանում ներքին երկպառակություններ էին տեղի ունենում։Վաղեսը,թեև գտնվում էր Հռոմի հսկողության տակ,բայց շուտով միացավ երկրի անկախության կողմնակիցներին և ձգտում էր ինքնուրույն քաղաքականության։Սակայն նա չի փորձում միավորել պառակտված ուժերը։Իր քսու խորհրդականներով՝ավելի է խորացնում ընդվզումները և պառակտումները։Բատ Սահառունին,որը Վաղեսի դայակն էր,ցանկանում էր սպարապետ դառնալ։Նրա խորհրդով հեռացվում էին թագավորին մոտ կանգնած ազդեցիկ մի շարք նախարարներ՝ավելի սրելով խռովությունները։

Հայաստանը արագ կերպով անկում է ապրում։Հայաստանի կենտրոնաձիգ ուժերի պայքարը արտաքին և ներքին երկպառակիչ ուժերի դեմ՝ավարտվեց անհաջողությամբ։

Վերահաս վտանգից Հայաստանը ազատելու համար Մուշեղ Մամիկոնյանը առաջարկում է ամրացնել Հայաստանի բոլոր բերդերն ու ամրությունները,նոր զորամասեր տեղադրել այնտեղ՝մինչև Պարսկաստանի սահմանը՝Գանձակ,որոնք պետք է պահպանվեին հռոմեական ծախքերով։Նա առաջարկում է նաև վարձու զինվորներ հավաքագրել հայերից։Հայոց արքան նախկինի պես պետք է համարվեր Հռոմի կայսեր բարեկամն ու դաշնակիցը։Սակայն նրա ծրագիրը չի իրագործվում։Հետաքրքիր է,որ Մուշեղը կռահել էր Հայաստանի սպասվող ապագան և այն պահպանելու համար քայլեր էր ձեռնարկում։

Մուշեղի այս ծրագիրը ոչ միայն չընդունվեց,այլև պատճառ դարձավ նրա նկատմամբ մեղադրանքներ առաջադրելու համար։Թագավորը և նրան համախոհ նախարարները,այդ թվում և Բատ Սահառունին,Մուշեղին ամբաստանում են Պապի դավադրության կազմակերպմանը օժանդակելու մեջ,թե իբր այդ ծրագիրը առաջադրել է՝ իր քաղաքական նպատակների իրագործման ՝Հայաստանը հռոմեացիներին հանձնելու համար։Արքունիքում կազմվում է դավադրություն՝Սահառունու գլխավորությամբ։Նրան Վաղեսը հրավիրում է հյուրասիրության․կերուխումից հետո հյուրասենյակ են մտնում 12 հոգի,որոնցից 6-ը բռնում են Մուշեղի մի ձեռքից,մյուս վեցը՝մյուս ձեռքից։Սահառունին հանում է սուրը և կտրում նրա գլուխը։Սահառունին դառնում է սպարապետ, Վաչե Մամիկոնյանը՝Մամիկոնյան տոհմի նահապետ։

Հռոմեասեր նախարարները համոզվեցին,որ Վաղեսը այն մարդը չէ,որի վրա հռոմեացիները կարող են հույս դնել։Բայց Հռոմը չէր կարող զբաղվել Հայաստանի ներքին հարցերով,որովհետև արևմուտքում վիճակը նորից վատացել էր․վեստգոթերի հետ պայքար էր մղվում։Վեստգոթերը հասել էին Թրակիա։Նրանց հետ պայքար մղելու համար Հայաստանից հանվում են հռոմեական զորամասերը։Օգտվելով Հռոմի ծանր դրությունից՝Շապուհի հրամանով Սուրենը առանց պատերազմի վերցրեց Դանիելի խոստացած գավառները։Սա մինչև վեստգոթերի դեմ կռիվ սկսելն էր։Հայաստանից հռոմեական զորքերը հանելուց հետո նա նորից բանակցություններ սկսեց Շապուհի հետ,ուղարկեց այնտեղ հեծելազորի հրամատատար Վիկտորին,հանձնարարեց նրան համաձայնության գալ Հայաստանի խնդրում։Խաղաղության դաշինքը պահպանվել էր,բայց դրա պայմանները հայտնի չեն(377թ․)։Դաշինքից հետո Հայաստանի մեծ մասում հաստատվեց պարսկական գերիշխանություն։378թ․ Ադրիանուպոլիս քաղաքի մոտ Վաղեսը պարտություն կրեց վեստգոթերից և սպանվեց օգոստոսի 9-ին։Վաղեսի մահից հետո Արևմտա-հռոմեական կայսրության կայսր Գրատիանոսն իրեն կառավարչակից դարձրեց Թեոդոսիոսին(379-395),որը շարունակեց պայքարը վեստգոթերի հետ,հետևաբար մինչև 382թ․ չէր կարող միջամտել Հայաստանի գործերին։

Քաղաքական այս իրադրության պայմաններում պարսկական գերությունից ազատվում և Հայաստան է գալիս Մանվել Մամիկոնյանը։Նա Տարոնում հանդիպում է Վաղեսի հետ, ստանում Մամիկոնյան տոհմի նահապետությունը։Նա մարդ է ուղարկում Վաղեսի մոտ,հանդիմանում է նրան Մամիկոնյանների նկատմամբ ապերախտ լինելու համար,պահանջում է Վաղեսին հեռանալ Հայաստանից,եթե չի ցանկանում զրկվել իր կյանքից։Նա ավելացնում է,որ ինքը Արշակունի չէ,լինելով ապօրինի զավակ՝ձեռք է բարձրացրել Մամիկոնյանների վրա։Թագավորը իր հերթին ևս պահանջում է Մամիկոնյաններին թողնել Հայաստանը։Մանվելը ասել էր նաև,որ իրենք Արշակունիների հետ հավասար իրավունքներ են ունեցել,նրանց ծառաները չէն եղել,այլ ընկերները։Բանը հասնում է պատերազմի։377թ․ Վաղեսի և Մանվելի զորքերը ընդհարվում են Կարնո դաշտում,որտեղ Վաղեսը պարտություն է կրում,փախչում է Արևմտյան Հայաստան։Մանվելը սպանում է Վաղեսի կուսակիցներին,այդ թվում՝Բատ Սահառունուն,որը գլխատվում է։Վարազդատին երկրից դուրս քշելուց հետո Մանվելը գահ է բարձրացնում Պապի երիտասարդ որդուն՝Արշակին(378-389թթ․),որի եղբայր Վաղարշակը դառնում է ավագ եղբոր գահակից օգնականը։Նրանց խնամակալ են դառնում Մանվելը և Պապի կինը՝Զարմանդուխտը։Փաստորեն,երկրի պետական գործերի կառավարումը գտնվում էր Մանվելի ձեռքում։

Շապուհը հարմար պահ էր փնտրում Հայաստանում իր տիրապետությունը հաստատելու համար։Նա իր որդի Սուրենի միջոցով Հայաստան է ուղարկում

պետական դրոշը և թագեր՝պատանի արքայազունների համար,Մանվելին՝ծիրանի ոսկե արծվազարդ վրան։Այնուհետև Հայաստանի պետականությունը պաշտպանելու

պատրվակով Հայաստան է ուղարկում 10․000-ոց մի հեծելազոր։Սուրենը Հայաստանում իր ձեռքն է վերցնում իշխանությունը և պարտադրում հարկ վճարել

նույնիսկ պարսկական արքունիքին։Նախարարները միավորում են իրենց ուժերը և դուրս վտարում պարսկական զորքերը Հայաստանից։

Պարսկաստանում 379թ․ մահացել էր Շապուհ 2-րդը և գահակալական պայքար էր սկսվել,այդ պատճառով էլ հայերի այդ արարքը մնում է անպատիժ։Արտաշիրի(379-384թթ․) գահակալությունից հետո գահ է բարձրանում Շապուհ 3-րդը(384-388թթ․),որը զորք է ուղարկում Հայաստան՝պատժելու հայ նախարարներին։Հայ-պարսկական զորքերը հանդիպում են Բագրևանդի Բագավան դաշտում,որտեղ պարսիկները պարտություն են կրում և փախչում։

Մանվելը հայ միասնական պետության պահպանման շնորհալի կազմակերպիչներից էր,մեծ քայլեր է արել հայ նախարարներին համախմբելու,պետության և եկեղեցու միջև վեճերը հարթելու գործում։Նա իր դուստր Վարդանդուխտին ամուսնացնում է Արշակի հետ,իսկ Վաղարշակին կին է տալիս Սպեր գավառի Բագրատունի ասպետի դստերը։Մանվելը իր մահից առաջ հոգալով երկրի ապագայի մասին,նամակով դիմում է Թեոդոսիոս Մեծին՝Հայաստանի բախտը հանձնում է նրան։

Դրանով հռոմեական ազդեցությունը ուժեղանում է Հայաստանում։Մանվելի խնամակալության շրջանը տևում է 7 տարի և անցնում է համեմատաբար խաղաղության մեջ։Փավստոսը պատմում է,որ երբ Մանվելը պառկած էր մահվան մահճում,հանում է իր շորերը և ներկաներին ցույց է տալիս պատերազմում ստացած իր վերքերի սպիները և ափսոսանք հայտնում,որ չի մեռնում ձիու վրա,պատերազմում,հայրենիքի պաշտպանության դիրքում։Մանվել Մամիկոնյանի օրոք Հայաստանը համեմատաբար խաղաղ պայմաններում էր գտնվում։

Շապուհ 2-րդին հաջորդող պարսիկ թագավորները չէին հրաժարվել Հայաստանը նվաճելու քաղաքականությունից։Բացի այդ,հայ նախարարները գնացին պարսիկ թագավորի մոտ և խնդրեցին նրանից Արշակունի թագավոր։Այդ քայլին գնացին հիմնականում Մամիկոնյանների հակառակորդները,որովհետև Մանվելի օրոք Մամիկոնյանների ազդեցությունը Հայաստանում բավական մեծացել էր։Ինչպես Փավստոսն է վկայում,Շապուհ 3-րդը Խոսրովին թագ տվեց,կին տվեց իր Զրվանդուխտ քրոջը և զորքերի ուղեկցությամբ ուղարկեց Հայաստան։Այդ զորքերը 385թ․ գլխավորում էր Առավանը՝Զիկ տոհմական տիտղոսով։Արշակ 3-րդը,ի վիճակի չլինելով դիմադրել պարսիկներին հեռանում է Հայաստանի արևմտյան մասը։Այսպիսով,Արշակի թիկունքում Բյուզանդիան էր,Խոսրով 4-րդի թիկունքում Պարսկաստանը։Այսպիսով,Հայաստանը բաժանվում է 2 ազդեցության շրջանների՝պարսկական և հռոմեական։

Թեոդոսիսոս կայսրը(379-395թթ․) վեստգոթերի դեմ պատերազմը վերջացնում է հաջողությամբ և Արևելք է ուղարկում զորք՝Հռոմի քայքաված դիրքերը այստեղ վերականգնելու համար։Բանակի հրամանատարությանը 383թ․ նա հանձնարարեց պաշտպան կանգնել Արշակին։

Տեղեկանալով հռոմեացիների գործողություններին,Պարսկաստանը ևս պատրաստվում է պատերազմի։Պարսիկները զորք են մտցնում Եկեղյաց գավառը՝պաշտպանելու Արշակին,իսկ պարսիկները,Այրարատյան նահանգը՝պաշտպանելու Խոսրովին։Բայց կռիվ տեղի չի ունենում,նրանք բանակցությունների մեջ են մտնում,համաձայնության գալիս և զորքերը քաշում Հայաստանից,սկսում են նոր բանակցություններ՝երկիրն իրար մեջ բաժանելու համար։

384թ․ Կոստանդնուպոլիս եկավ Շապուհ 3-րդի ուղարկած դեսպանությունը,որն իր հետ բերել էր կայսրի համար թանկագին քարեր,մետաքս,նույնիսկ փղեր և տեղեկացրել կայսրին,ըստ սովորության,Շապուհ 3-րդի գահակալության մասին։Հավանաբար,այստեղ այս դեսպանությունը որոշ առաջարկություններ էր արել խաղաղության կնքման և Հայաստանի բաժանման մասին։

386թ․ Պոլիս եկավ պարսկական երկրորդ պատգամավորությունը,հետո՝Թեոդոսիոս կայսրը Տիզբոն ուղարկեց դեսպան Ստիլիքոնին,որի միջնորդությամբ էլ,387թ․ կնքվեց խաղաղության դաշինքը և Հայաստանը բաժանվեց։

Ըստ 387թ-ի պայմանագրի,Հայաստանի արևելյան մասը անցնում է Պարսկաստանին,արևմտյան մասը՝Բյուզանդիային։Բաժանման գիծը հյուսիսում Կարինն էր,որը գտնվում էր Բյուզանդիայի իշխանության տակ,միջին մասում՝Սրմանց կամ Բյուրակն լեռնաշղթան,հարավում՝Մծբինը։

Բյուզանդիայի գերիշխանության տակ են ընկնում Եկեղյաց գավառը,Դերջանը,Խորձենը,Կարինը,Ծոփքը և Անգեղ տունը։Բոլոր Արևելյան նահանգները ընկնում են Պարսկաստանի տիրապետության տակ։Արշակը թագավոր է թողնվում բյուզանդական,իսկ Խոսրովը՝պարսկական մասում՝որպես վասալներ։Պարսկաստանին անցած նահանգներն էին Տուրուբերանը,Մոկքը,Վասպուրականը,Սյունիքը,Տայքը,Այրարատը։Պապի թագավորության ժամանակ միացված Մեծ Հայքի ծայրամասային գավառները կրկին անջատվեցին։

Պարսկաստանին անցած տարածքը 4 անգամ մեծ էր Բյուզանդիային անցած տարածքից։387թ․-ից հետո Հայաստանը ոչ միայն 2 մասի էր տրոհվել,այլ երկուսից էլ,Փավստոսի վկայությամբ,շատ գավառներ կտրվեցին(հավանաբար Բալահովիտը,Հաշտյանքը,Հերը և Զարեհավանը)։Բյուզանդիային անցած մասը հռոմեական աղբյուրները անվանում են Մեծ կամ ներքին Հայաստան։Կնքված դաշնագիրը չէր համապատասխանում Բյուզանդիայի քաղաքական շահերին։Փավստոսը վկայում է,որ Բյուզանդիան և Պարսկաստանը դա արեցին այն պատճառով,որ Հայաստանը այլևս կռվախնձոր չլինի նրանց միջև։Նրանք դա արեցին Հայաստանը թուլացնելու համար։

Հայաստանի բաժանմանը նպաստեց նաև Հայաստանի ներքին դրությունը։3-4-րդ դարերում հայ Արշակունիների թագավորությունը խիստ թուլացել էր,տնտեսապես հզոր նախարարները և եկեղեցին 4-րդ դարի ընթացքում չեին ցանկանում վճարել հարկը պետությանը,ձգտում էին անկախության։Կենտրոնական իշխանությունը ի վիճակի չէր կանխելու մասնատվածության այս երևույթները և դեպի անկում էր գնում։Պարսկաստանը և Բյուզանդիան այս նախարարներին իրենց կողմը գրավեցին և հող նախապատրաստեցին Հայաստանի բաժանման համար։

Հայաստանի բաժանումից հետո Պարսկաստանը և Բյուզանդիան պահպանեցին այդ նախարարների ինքնուրույնությունը՝հաշվի առնելով Հայաստանի ստրատեգիական ուժը և ռազմական նշանակությունը։Նրանց հիմնական նպատակը այդ հայ նախարարների ռազմական ուժերով իրենց սահմանների անվտանգությունը պահպանելն էր։

Հայաստանի բաժանման հետևանքով Արշակ 3-րդի հետ Հայաստանի արևմտյան մասն էին հեռացել շատ հայ նախարարներ։Սակայն սրանք,լսելով,որ իրենց կալվածքները Արևելյան Հայաստանում հոգուտ հարքունիս են գրավվում,սկսում են վերադառնալ։Դրանցից էին Սահակ ասպետ Բագրատունին,որի իշխանությունը՝Սպեր գավառը,գտնվում էր կայսրության անցած մասում,Սուրեն Խոռխոռունին,Վահան Առավեղյանը և Աշխադար Դիմաքսյանը։Խոսրովը Սահակ Բագրատունուն նշանակեց իր զորքերի սպարապետ,հավանաբար Բագրատունի նախարարական տոհմին շնորհվեց Կոգովիտ գավառը։Արշակ 3-րդի արքունիքում գտնվող նախարարները առիթ էին փնտրում Խոսրովի կողմն անցնելու համար։Երբ Արշակ 3-րդը իր գանձերը Անի ամրոցից տեղափոխում էր Ծոփք,Սուրենը,Վահանը և Աշխադարը հափշտակեցին գանձերը և ցանկանում էին գնալ Խոսրովի մոտ,բայց Սամվել Մամիկոնյանը նրանց հետապնդում է մինչև Մանանաղի գավառի քարայրները և նեղ վիճակի մեջ գցում նրանց։

Սակայն այդ ժամանակ վրա է հասնում Սահակ ասպետը և ազատում է Վահանին,Սուրենին և Աշխարհդարին և գանձերի հետ գնում է Խոսրովի մոտ։Խոսրովը այդ գանձերի մի մասը ուղարկում է Շապուհ 3-րդին։Արշակը պատերազմ է հայտարարում Խոսրովին և մտնում է Վանանդ։Խոսրովի զորքը Մորքից հասավ Վանանդ։Արշակ 3-րդը Վանանդի մոտ գտնվող Երևել դաշտում էր։Տեղի ունեցած ճակատամարտում Արշակը պարտվեց,Գազավոն Մամիկոնյանը նրան կարողացավ փրկել և հանձնել Եկեղյաց գավառը,որտեղ էլ Արշակ 3-րդը հիվանդացավ բարակացավով և տենդից հյուծվելով՝մահացավ։Նրա մահից հետո Բյուզանդիան Հայաստանի արևմտյան մասում թագավոր չնշանակեց,այլ կարգեց բյուզանդական կառավարիչներ՝կոմեսները։Այս մասում նախարարներին առաջնորդում էր Գազավոնը։Վերև բերված պատմությունը վկայում է Խորենացին։

Արևելյան Հայաստանում պարսիկները որոշ ժամանակ հանդուրժեցին Հայաստանի քաղաքական անկախության պահպանումը,որովհետև Հայաստանը այդ ժամանակ ուներ նախարարական հզոր ուժ,որը մեծ դիմադրություն ցույց կտար Պարսկաստանին,իսկ Պարսկաստանին տվյալ ժամանակ ձեռնտու չէր դա։

Հայաստանի հռոմեական մասի նախարարները,ըստ Խորենացու,որոշեցին հնազանդվել Խոսրովին,նամակ են ուղարկում նրան,որով համաձայնվում են հնազանդվել նրան՝պայմանով,որ Խոսրովը ճանաչի նրանց տիրակալական իրավունքները։

Սամվել Մամիկոնյանը ձեռք է գցում Խոսրովի պատասխան նամակը և հայ նախարարների նամակի պատճենը ուղարկում է Արկադիոս կայսրին։Այդ նամակը պահվել էր դիվանում և հայտնի էր Խորենացուն։

Խոսրովը խնդրում է կայսրին,որ իրեն վստահի Հայաստանի հունական մասը՝նրան հարկ վճարելու և Հայաստանը շեն պահելու պայմանով։Արկադիոսը համաձայնվում է։

Խոսրով 3-րդը միաժամանակ ենթարկվում էր և Պարսկաստանին և Բյուզանդիային ու հարկեր էր վճարում սրանց երկուսին։

Խոսրովը համաձայնվում է,որ հռոմեական կողմը անցած նախարարները իրենց կալվածքները վերադառնան։Ասպուրակես կաթողիկոսի մահից հետո նոր կաթողիկոս է նշանակում Լուսավորիչների տոհմի վերջին ներկայացուցիչ Սահակ Պարթևին։Հույս կար,որ Հայաստանը կվերականգնի իր միասնականությունը։

Խոսրովի ինքնուրույն քաղաքականությունը թշնամաբար է ընդունվում Տիզբոնում։Շապուհը նրան սպառնալիք է ուղարկում,իսկ Խոսրովը,ըստ Խորենացու, ըմբոստ պատասխան է տալիս և անարգանքով ուղարկում է պատգամավորներին։Խոսրովը բյուզանդական կայսրին առաջարկում էր կապը խզել Պարսկաստանի հետ։Սակայն Բյուզանդիան այն ուժը չուներ,որ դա կարողանար անել։Խոսրովը կալանավորվում է,չեղյալ են հայտարարվում նրա կողմից արված նշանակումները,Պարթևը և հայկական կենտրոնաձիգ իշխանության համար պայքարող նախարարները զրկվում էին իրենց պատիվներից։Պարսկական մի գունդ թողնվում է Հայաստանում,իսկ Խոսրովը տարվում է Պարսկաստան՝Գազավոն Կամսարականի հետ։Ճանապարհին Գազավոնի եղբայր Շավարշ Կամսարականը և Պարգև Ամատունին 700 հոգուց բաղկացած մի ջոկատով փորձում են ազատել Խոսրովին,բայց հաջողություն չեն ունենում,որովհետև Խոսրովի ոտքերը կապված էին շղթայով։Տեղի ունեցած կռվում սպանվում է Շավարշը,Պարգևի որդի Մանվելը և այլոք։Պարգևին տանում են պարսից զորավարի մոտ՝նրան մորթազերծ անելու և Խոսրովի առաջ կախելու համար։Հարքունիս գրավվում են Գազավոնի և Շավարշի,Պարգևի տիրույթները։Խոսրովը բանտարկվում է Անհուշ բերդում։Հայկական գահը մնում է թափուր։

Վռամշապուհ Արշակունու գահակալությունը։Պարսից արքունիքը Խոսրովի փոխարեն Հայաստանում թագավոր է նշանակում Վռամշապուհին  
(388-414թթ․),որը Սահակ Պարթևին հաստատում է կաթողիկոս։Վռամշապուհը ճանաչվում է Հայաստանի երկու մասերի թագավոր։408թ․ -ից հետո Վռամշապուհը մնաց միայն Հայաստանի արևելյան մասի թագավոր։Հյուսիսային Գուգարքի մեծագույն մասը անցնում էր Վրաց թագավորությանը։Աղվանից թագավորությանը կցվեց նաև Արցախը։Վերակազմվեց հայոց <<Գահնամակը>>։Նա և Հազարապետ Առավանը աջակցեցին Սահակ Պարթևին և Մեսրոպ Մաշտոցին հայ նոր գրերի ստեղծման և ազգային դպրոցների բացման գործում։Վռամշապուհ արքայի հետ խորհրդակցելով Սահակ Պարթևը մտնում է արքունիք և ստանում համաձայնություն Համազասպ Մամիկոնյանին հայոց սպարապետ նշանակելու մասին։

Հայ Արշակունիների թագավորության անկումը։Վռամշապուհի մահից հետո հայ նախարարների խնդրանքով Հազկերտ 1-ինը թագավոր է հաստատում Խոսրով 4-րդին,որը ութ ամիս անց մահանում է։Հազկերտը հայոց գահին բազմեցնում է իր որդուն Վռամշապուհին(415-419թթ․),որի կառավարումը տևում է 4 տարի։Նախարարները պայքարում էին կետնրոնաձիգ իշխանության վերականգնման համար։Այդ շարժումը գլխավորում էր Ներսես Ճիճրակեցին և Ապրսամ Սպանդունին։Ապստամբական այս շարժումը տևեց 3 տարի(419-421թթ․)։

420թ․ Հազկերտ 1-ինին հաջորդեց նրա որդին Վռամ 5-րդ Գոռը։421թ․ գարնանը Միհրներսեհը ընդլայնեց պատերազմական գործողությունները կայսրության դեմ։Պատերազմի գլխավոր բեմը դառավ նախկին հայկական Աղձնիքը և Հյուսիսային Միջագետքը։Բյուզանդական զորքերն Արդաբուրիոս զորավարի առաջնորդությամբ ներխուժեցին Աղձնիք և 421 թ․ տեղի ունեցած մեծ ճակատամարտում նրանք պարտություն կրեցին և Միհրներսեհը նահանջեց Մծբինի կողմերը։Վռամ 5-րդ Գոռը հարկադրված էր խաղաղության դաշն կնքել Թեոդոսիոս 2-րդի հետ։Արքայից արքան խոստանում էր իր պետության մեջ ապրող քրիստոնյաներին ազատություն տալ,իսկ կայսրը պարտավորվում էր ամեն տարի որոշ գումար հատկացնել Ալանաց դռների ամրապնդման համար։Խաղաղություն կնքելուց հետո ապստամբական շարժումը դադարում է։

Վռամ 5-րդը Հայաստանի թագավոր է նշանակում Արտաշիրին(422-428թթ․),իսկ Համազասպ Մամիկոնյանի որդի Վարդանին ՝Հայոց սպարապետ։Վռամ 5-րդը նախարարներին սիրաշահելու քաղաքականություն է վարում և իր կողմն է գրավում խոշոր նախարարներին։

Պարսից արքունիքը խոստանում էր,որ եթե Հայկական թագավորությունը վերանա,ապա իշխանությունը նախարարներին կանցնի։Նախարարները Արտաշեսին գահընկեց անելու համար դիմում են պարսից արքային՝ամբաստանելով նրան։Սահակ կաթողիկոսը դեմ լինելով Արտաշեսի գահընկեցությանը,ասում է․<<Քավ լիցի՝իմ մոլորված ոչխարը մատնեմ գայլերին>>։Վռամը 428թ․ թագավորությունը վերցնում է Արտաշեսից և նրան արգելափակում է Պարսկաստանում։Կաթողիկոսությունը նա տալիս է Սուրմակին։Հայաստանը վերածվում է մարզպանության և մարզպան է նշանակվում Վեհմիհրշապուհը։Այսպիսով,վերանում է Արշակունիների թագավորությունը։

Ազատագրական պատերազմները 5-րդ դարում

Հայկական մարզպանության կիսանկախ վիճակը։Վասակ Սյունու մարզպանությունը։Բաբիկի որդին էր Վասակը,որը իր պապից ժառանգել էր և՛ խիզախ հանդգնություն,տոհմային պատվասիրություն և՛ անձնական քաջություն։Հայրը,Վասակին 10-11 տարեկան հասակում ուղարկեց Պարսից արքունիքը,ուր նա ապրում էր իբրև պատանդ։Տիզբոնում թագավորում էր Վռամը։Բաբիկի մահից հետո Վռամը վճռեց Վասակին ուղարկել հայրենիք՝հորը հաջորդելու համար։Երբ Սամ Գնթունին գնում է Վասակին աչքալույս ասելու,Վասակը հայտնում է,թե Սյունյաց իշխանությունը իր ժառանգությունն է,և Վռամը չպիտի լինի նրան շնորհողը։Սամը հաղորդում է Վռամին Վասակի արտասանած խոսքերը,ուստի արքան այլևս Վասակին չի ուղարկում Սյունիք և նրա տոհմային ժառանգությունը տալիս է նույն Սամ Գնթունուն։Սրա մահից հետո նախարարական կարգը ստանում է նրա հորեղբայր Վաղինակը։Պարսից արքունիքը Վասակ Սյունուն տվեց Հայաստանի մարզպանի պաշտոնը։Նա սկսեց նեցուկներ որոնել և հարստություն դիզել։Վասակի դեմ թշնամացած էր Վահան Ամատունին,որովհետև նա ազատվեց հազարապետի պաշտոնից Վասակի հրամանով։Վասակի գործը շարունակեցին նրա հաջորդները։Սյունյաց դիվանը հետագայում տեղափոխվեց Փայտակարան։

Շահապիվանի ժողովը։Շահապիվանի եկեղեցական ժողովը գումարվեց 455թ-ին։Դրա շարժառիթն էր այն,որ Հայաստանում շատացել էր Մծղնե կոչված աղանդի կողմնակիցները։Հատկապես հայտնի էր այն աղանդը,որի հիմնադիրն էր պարսիկ Մանին։Այդ աղանդը հիմնվեց 4-րդ դարում և այն ժամանակ էլ մուտք գործեց Հայաստան։Մանիքեականությունը մերժում էր եկեղեցական խորհուրդները,ազատություն էր տալիս սեռական հարաբերությունների վերաբերմամբ։Հայոց եկեղեցին հալածանքներ սկսեց նրա դեմ,օրինակ վերցնելով արևմտյան եկեղեցիներից։Շահապիվանի ժողովում պատիժներ սահմանվեցին մծղնեության աղանդը հարողների համար։Եթե դրանք եպիսկոպոսներ կամ քահանաներ էին,ապաշխարհության էին ուղարկվում,իսկ նրանց ճակատներին խարանվում էին աղվեսադրոշմ։Դարձի եկողներին սպառնում էին ծանր տանջանք,կտրում էին նրանց երկու ոտների ջիլերը,անդամալույծ դարձնում և ուղարկում ուրկանոցները։Շահապիվանում հավաքված հոգևոր հայրերը սահմանում էին պատիժներ ծեծով և տուգանքներով։Ծեծը ռամիկների համար էր։Հավատուրացներին Շահապիվանի ժողովը հրամայում էր քարկոծել։Մծղնեությունը մոտ էր կանգնած պարսիկներին և նրանց դեմ հալածանքները ուղղված էր պարսից կառավարության դեմ։Պայքարողներից էր Ղևոնդ Երեցը։

450-451թթ․-ի հակապարսկական ապստամբությունը ։Հազկերտ 2-րդի քաղաքականությունը։Հայաստանի վիճակը վատթարացավ Հազկերտ 2-րդի(439-457թթ․ ) գահակալությամբ։Միջին Ասիայում վաչկատուն ցեղերի նաև հոների դեմ պատերազմելու համար Հազկերտը 2-րդը հավաքում է ոչ միայն իր պետության ռազմական ուժերը,այլև հատուկ հրովարտակով հրամայում է զորք հավաքել ենթակա քրիստոնյա երկրներից և առաջին հերթին Հայաստանից։Այս երկրները մնում էին անպաշտպան,որը հնարավորություն էր տալիս Սասանյաններին իրագործելու իրենց նվաճողական ծրագրերը։

Հայկական հեծելազորը գտնվում էր հեռավոր վայրում։Հայաստանի սպարապետ Վարդան Մամիկոնյանը գտնվել է հոների դեմ Մարվիռոտ վայրում՝իբրև վասալ։Հայրենիքից հեռու գտնվող քրիստոնյա զինվորներին պարսիկ մոգերը աշխատում էին կրոնափոխ անել։

Դենշապուհի աշխարհագիրը։Հայաստան ուղարկված պարսից արքունիքի ներկայացուցիչ Դենշապուհը անցկացրեց աշխարհագիր,ըստ որի բացի շինականներից հարկատու էին դառնում նաև հոգևորականությունը։Եղիշեն նկարագրում է,թե առնում էին հափշտակելով,այն աստիճան,որ իրենք մեծապես զարմանում էին,թե մի տեղից,որ այսքան գանձ է դուրս գալիս,ինչպես է շեն մնում այդ աշխարհը։

Աշխարհագրի նպատակն էր՝տնտեսական ճնշում գործադրելով ստիպել ազգաբնակչությանը ընդունել զրադաշտականությունը։Դենշապուհը երկրի գործակալությունները վերցնում է հայ նախարարներից և հանձնում պարսիկ ավագանուն։Վահան Ամատունուն նա հեռացրեց պաշտոնից և նրա փոխարեն հազարապետ նշանակեց մի պարսիկի։Հովսեփ Հողոցմեցուն նա զրկում է կաթողիկոսի տեղապահի պաշտոնից և նրա փոխարեն նշանակվում է մի մոգպետ։

Արտաշատի ժողովը։Միհրներսեհը հրովարտակ ուղարկեց <<հայոց բոլոր մեծամեծներին>> հայերի հավատափոխության մասին։Հրովարտակում նշվում է,որ նախարարները երկու ելք ունեն,կամ կետառկետ պատասխանեն դրանց և կամ գնան Տիզբոն ու ներկայանան Մեծ ատյանին։Դրան պատասխանելու նպատակով Հայաստանի նախարարները հրավիրում են Արտաշատում ժողով։Ժողովի նախագահն էր կաթողիկոսի տեղապահ Հովսեփ Հողոցմեցին։ժողովին ներկա էին նախարարական դասից 17 իշխան և հոգևոր դասից 17 եպիսկոպոս։Միայն Բագրատունյաց տոհմն էր բացակայում։Հավաքվածներից շատերը սահակ-մաշտոցյան դպրոցի նախկին աշակերտներն էին։

Նրանք զգում էին իրենց բարոյական վեհությունը Սասանյանների համեմատությամբ և համոզված էին,որ <<այս բոլոր չարիքները մարդու միտքն են մտնում անուսումությունից>>։Նշանակալից են հայոց ոսկեդարը պսակող Եղիշեի խոսքերը-<<Կույրը զրկվում է արեգակի ճառագայթներից,իսկ տգետը զրկվում է կատարյալ կյանքից։Լավ է աչքով կույր լինել,քան մտքով կույր։Ինչպես որ հոգին մեծ է մարմնից,այնպես էլ մտքի տեսողությունը մեծ է մարմինների տեսողությունից>>։Ահա այսպիսի վեհ գաղափարներով էին տոգորված Արտաշատի ժողովականները։

Կաթողիկոսական տեղապահից հետո աթոռ էր գրավում Սյունյաց եպիսկոպոս Անանիան։Վասակ մարզպանը իր նախագահ տեղն ուներ գրաված հայ նախարարների մեջ։Զրադաշտական կրոնի վարդապետությունը,որ ուղարկված էր արքունիքից,ավելորդ համարեցին բացել ու կարդալ և վճռեցին արդպես էլ վերադարձնել թագավորին։Նամակը վերադարձնելուց հետո ժողովականները երդվում են հավատարիմ մնալ իրենց միաբանությանը։

Հայ նախարարների Տիզբոն կանչվելը։Հանդուգն պատասխան նամակը վրդովեցնում է արքային և նա հրամայում է հրովարտակ ուղարկել,որով հրամայում է Հայաստանի,Վիրքի և Աղվանքի բոլոր մեծամեծներին գնալ Պարսկաստան։Հայաստանից Տիզբոն ներկայացան հետևյալ տասը նախարարները․Մարզպան Վասակ Սյունին,Ներշապուհ Արծրունին,Արտակ Ռշտունին,Գադիշո Խոռխոռունին,սպարապետ Վարդան Մամիկոնյանը,Արտակ Մոկացին,Մանեճ Ապահունին,Վահան Ամատունին,Գյուտ Վահևունին,Շմավոն Անձևացին,վրաց աշխարհից գնաց Աշուշա բդեշխը։

Հազկերտ 2-րդը հրամայում է երկրպագել կրակին,նախարարները ընդդիմանում են։Հազկերտը մահապատժով սպառնում է նրանց ուրանալ քրիստոնեական կրոնը։Հայոց սպարապետ Վարդան Մամիկոնյանն աներկյուղ քաջությամբ պատասխանում է արքային․<<Այն օրենքները,որ աստծուց սովորեցի թողնել անհնար է>>։Երեք երկրների նախարարները,լսելով Վարդան Մամիկոնյանի պատասխանը,դիմում են արքային՝խնդրելով,որ նա ժամանակ տա նրանց պատասխանի համար։Նրանք որոշեցին առերես ուրանալ։Իմանալով,որ Վարդան Մամիկոնյանը առերես չի ուրանա,դիմում են նրա մտերիմ ընկերոջը՝Արտակ Մոկացուն,որպեսզի նա խորհրդակցի նրա հետ և համոզի առերես ուրանալ։Համոզում էր նաև Աշուշա բդեշխը։Վարդանը անդրդվելի էր մնում։Այն ժամանակ երեք երկրների նախարարները բերեցին Ավետարանը և բոլորը միասին ձեռքերը վրան դնելով երդվեցին,որ եթե Վարդանը մի փոքր ժամանակով ընդունի Հազկերտ 2-րդի ասածները և նրանց ազատի թշնամու հարձակումներից ,ապա նրա բոլոր ասածները կլսեն։Վարդան Մամիկոնյանը հանձն առավ առերես ուրանալ։Նախարարների ուրացումը մեծ ուրախություն պատճառեց Հազկերտ 2-րդին։Արքան նրանց պատիվներ տալով ՝վերադարձնում է իրենց երկրները զրադաշտականություն տարածելու համար։նախարարներին ուղեկցում էին <<բազում այրուձի>> և 700 մոգ,որոնց գլխավորում էր մոգպետը։Մոգերին Հազկերտը հանձնարարում է,որպեսզի բնակչությանը կրոնափոխ անեն։Որպեսզի նախարարները ետ չկանգնեն իրենց խոսքից,Հազկերտը պատանդ է պահում վրաց Աշուշա բդեշխին և Սյունյաց Վասակ իշխանի երկու որդիներին՝Բաբիկին և Ամիրներսեհին։

Զարեհավանի և Անգղի ժողովրդական ելույթները։Մինչ առերես կրոնափոխ եղած հայ նախարարները գտնվում էին Տիզբոնում,Հայաստանում սկսվում է տարերային շարժում՝ընդդեմ պարսիկների ու նախարարների։Տիզբոն վերադարձող նախարարները Հայաստան հասնելով՝կանգ են առնում Անգղ գյուղաքաղաքում։Անգղում մոգերը փորձում են քանդել եկեղեցին և դրա փոխարեն ատրուշան կանգնեցնել։Ժողովուրդը դագանակներով զինված հարձակվում է մոգերի վրա և ցրում նրանց ։Ժողովուրդը սպանում կամ երկրից արտաքսում է պարսիկ պաշտոնյաներին և մոգերին։

Սպարապետ Վարդան Մամիկոնյանը Տիզբոնից վերադառնալուց հետո ընտանիքով,եղբայրների հետ հեռացել էր կայսրության սահմաններում գտնվող իր կալվածքները,որովհետև երկրում վատ դրություն էր տիրում։Վասակ Սյունին պատգամավորություն է ուղարկում Վարդանի մոտ,որ կանգ էր առել Բասենի սահմանում։Պատգամավորության մեջ էին Ղևոնդ Երեցը և սպարապետի փեսա Արշավիր Կամսարականը։ Վասակ Սյունին ցանկանում էր,որպեսզի Վարդան Մամիկոնյանը վերադառնա։Վարդանը վերադառնալով՝կազմակերպում է երկրի զինված ուժերի նախապատրաստությունը։

Համաժողովրդական ճնշումից հետո աշխարհազորականները հարձակվում են մոգերի կանգնեցրած ատրուշանների վրա,խորտակում դրանք,իսկ զրադաշտական կրակը հանգցնում ջրով։Ապա կալանավորում են Անգղում եղած բոլոր մոգերին,տանում Զարեհավան և այնտեղ սպանում։

Խաղխաղի ճակատամարտը։Աղվանքում ևս տարվում էր նույն քաղաքականությունը,ինչ Հայաստանում։Այստեղ կրոնափոխության նպատակով Հազկերտ 2-րդն ուղարկել էր 300 մոգ։Մոգերի հետ մեկտեղ մեծ զորքով եկել և Բաղասականի Փայտակարան քաղաքում ճամբար էր դրել Միհրներսեհը՝Աղվանքում շարժումը գլխավորող Վաչե թագավորի համար ստեղծվում է տագնապալի վիճակ։Աղվանքից եկած դեսպաններն հայերին խնդրում են օգնության գալ իրենց։Վարդան սպարապետը արշավանք սկսեց դեպի Աղվանք։Ճակատամարտը տեղի ունեցավ Խաղխաղ ավանի մոտ,Կուր գետի ափին։Սկզբում անհաջողության հանդիպեց հայոց մի թևը,որի հրամանատարներն էին Արշավիր Կամսարականը և Մուշ Դիմաքսյանը,որոնք իրենց ձիերի հետ խրվեցին ճահիճների մեջ։Մուշ իշխանը այստեղ էլ սպանվեց պարսիկներից,բայց Արշավիրը կարողացավ ազատվել։Նա սպանեց Լփնաց թագավորի եղբայր Վուրկին,ապա քշեց պարսիկներին։Հաջողակ հետաքննությամբ Արշավիրն սպանեց նավավարներին և առաջացած շփոթից կործանվեցին նավակներն ու շատ պարսիկ մեծամեծներ խեղդվեցին ջրի մեջ։Այս հաղթանակը մեծ ոգևորություն պատճառեց հայոց բանակին։

Վասակ Սյունու դիրքորոշումը։Մինչ Վարդան Մամիկոնյանը պարսիկների դեմ հաղթանակներ էր տանում,Վասակ Սյունին դավաճանության դիմեց։Նա ցրեց Այրարատի ամրություններում տեղավորված հայկական կայազորները և նրանց տեղը պարսկական կայազորներ դրեց։Վասակ Սյունու դավաճանության լուրը շարժում է Աղվանքում հաղթանակ տարած զորքի զայրույթը։Վարդան Մամիկոնյանը հարկադրված էր Ճորա պահակից վերադառնալ Հայաստան։

Վասակ Սյունին ամրանում է իր հայրենի Սյունիքում։Վարդան Մամիկոնյանի հրամանով հայոց զորքը ձմեռելու համար ցրվում է երկրով մեկ,այն պայմանով,որ գարնանը պատրաստ լինի պատերազմական գործողությունների։

Վարդան Մամիկոնյանը Արտաշատում նոր կառավարություն է կազմում։<<Տանուտեր հայոց>> է դառնում Վարդան Մամիկոնյանը։Վահան Ամատունին վերահաստատվում է հազարապետի պաշտոնում,մաղխազ է դառնում Խորեն Խոռխոռունին։Մեծ դատավորն էր կաթողիկոսի տեղապահ Հովսեփ եպիսկոպոսը,մարդպետի պաշտոնը հանձնվում է Միհրշապուհին։Հայաստանը փաստորեն դառնում է անկախ պետություն։Սասանյանների նոր ընդհարումն անխուսափելի էր։

Վասակ Սյունին և նրա կողմնակիցները ժողովրդին համոզում էին հրաժարվել ապստամբության մտքից։Հազկերտ 2-րդն Միջին Ասիայում պարտություն է կրում հոներից և վերադառնում Տիզբոն։Վասակ Սյունին համոզում է Հազկերտին,որպեսզի ներման հրովարտակ շնորհի։Հազկերտ 2-րդը <<ներման>> հրովարտակ է ուղարկում ապստամբներին։

Վասակ Սյունու հեղինակությունը նրանց աչքում բարձրանում է։Հազկերտ 2-րդը միաժամանակ գաղտնի պատվիրակություն է ուղարկում Մարկիանոս կայսեր մոտ,որ Բյուզանդիան ոչ մի օգնություն ցույց չտա ապստամբած հայերին։

Հազկերտ 2-րդի հրովարտակի արդյունքը այն եղավ,որ ապստամբների շարքերը սկսեցին թուլանալ։Սասանյանները տեսնելով այդ, շտապում են զորք ուղարկել Հայաստանի սահմանը։Պարսկական զորքը Միհրներսեհը կենտրոնացնում է Փայտակարանում։Այստեղ է կանչվում Վասակ Սյունին՝ապստամբած հայերի մասին տեղեկություններ հաղորդելու համար։Միհրներսեհը խոստացել էր ապստամբությունը ճնշելուց հետո նրան հռչակել թագավոր։

Հայրենիք վերադառնալով՝Վասակ Սյունին վերսկսում է հայ նախարարների միասնականությունը խախտելու իր գործունեությունը։Նա խափանում է ապստամբ հայերի և աղվանների դաշինքը։Ապստամբությանը չեն մասնակցում նաև ծայրագավառները՝Աղձնիքը,Տմորիքը,Կորդուքը,Արցախը։Վասակ Սյունին նամակ է ուղարկում բյուզանդական Հայաստան՝Վասակ Մամիկոնյանին և հայտնում,թե իբր ապստամբների կողմնակիցները հեռացել են նրանցից,ամբողջ Հայաստանն իր կողմն է անցել։Վասակ Մամիկոնյանն իր հերթին այդ լուրը,հայտնում է Կոստանդնուպոլսի արքունիք։

Միայն հոներն էին հավատարիմ մնացել իրենց խոստմանը։Սակայն հոների ներխուժումը կանխելու համար Վասակ Սյունին ամրացրել էր անցումներ։Վասակ Սյունին հավաքագրում է մի շարք լեռնային ցեղեր։Ապստամբների դեմ պատրաստվող այս ուժերը հավաքվում են Փայտակարանում,ուր Միհրներսեհին կրկին ներկայացած Վասակ Սյունին իր համախոհներով հավաստիացնում են,որ հայերի ու պարսիկների ընդհարման դեպքում իրենք կլինեն վերջիններիս կողմը։Վասակից ու նրա կողմնակիցներից տեղեկություններ ստանալով ապստամբների բոլոր ծրագրերի մասին՝Միհրներսեհը ուևորվում է Միջին Ասիա,Հազկերտին այս ամենի մասին զեկուցելու համար,իսկ ապստամբ հայերի դեմ կռվելու համար պարսից զորքի հրամանատար է նշանակում Մուշկան Նիսալավուրտին։

Ավարայրի ճակատամարտը։450-451թթ․ ձմռան ընթացքում ապստամբների զորքը նախապատրաստվում է առաջիկա կռիվներին։451թ․ ապրիլին պարսիկներն իրենց զորքերը Փայտակարանից քաշում են դեպի Հայաստանի հարավային սահմանը՝Հեր և Զարևանդ գավառների մոտ,որտեղ Ամբրիոտիկ ամրոցի կողմից ներխուժելու էին Հայաստանի կենտրոն Այրարատ նահանգը։Վարդան Մամիկոնյանը կարգադրում է,որ բոլոր նախարարներն իրենց աշխհարազորով հավաքվեն Արտաշատում։Արտաշատում ներկա էին ուխտապահ նախարաները(Ներշապուհ Արծրունին,Արտակ Պալունին,Վահան Ամատունին,Վահևունյաց Գյուտը,Թաթուլ Դիմաքսյանը,Արշավիր Արշակունին,Շմավոն Անձևացին,Տաճատ Գնթունին,Ատոմ Գնունին,Խոսրով Գաբեղյանը,Կարեն Սահառունին,Հմայակ Դիմաքսյանը,մի այլ Դիմաքսյան Գազրիկը,Ներսեհ Քաջբերունին,Փարսման Մանդակունին,Արսեն Ընծայացին,Վրեն Տաշրացին,Ապրսամ Արծրունին,արքունի ախոռապետը,Խուրս Սրվանձտյանցը,Քոշյանները,Ակեացիները,Տրպատունիները և Ռշտունիների զորքը և արքունի բոլոր գործակալներն ամեն մեկն իր զորքերի հետ միասին։Ապստամբների զորքի թիվն էր 66 հզ․ մարդ,պարսկական զորքում հաշվվում էր 80-90 հզ․ հազար մարդ և 13 մարտական փիղ։Վարդանը հագուստ էր բաժանում չունեցողներին,ով զենք չուներ՝նրան զենք էր տալիս։Ղևոնդ Երեցը քաջալերում էր ապստամբներին։Տղմուտ գետի հյուսիսային ափին պարսկական զորքին դիմագրավ կանգնում է հայերի փոքրաթիվ զորքը։

Վարդան Մամիկոնյանը հայկական զորքը բաժանում է չորս մասի,աջ թևի զորամասի հրամանատարությունը հանձնում է Ներշապուհ Արծրունուն և նիզակակից կարգում Մոկաց իշխան Արտակ Մոկացուն,ձախ թևի զորամասի հրամանատարությունը հանձնում է Խորեն Խոռխոռունուն և նիզակակիցներ կարգում Արսեն Ընծայացուն և Ներսես Քաջբերունուն և նրան նիզակակից կարգում Տաճատ Գնթունուն։։Վարդան Մամիկոնյանը վերցնում է չորրորդ գունդը և իրեն նիզակակից նշանակում Արշավիր Կամսարականին ու իր հարազատ եղբայր Համազասպյանին։Ճակատամարտն սկսվեց 451 թ․-ի մայիսի 26-ին,շաբաթ օրը,կեսօրին։Ձախ թևում Վարդան Մամիկոնյանն անցնում է գետը և թշնամուն հարկադրում նահանջել,պարսկական <<անմահների գունդը>> փախուստի է դիմում։Մուշկան Նիսալավուրտը հարձակում է սկսում հայկական զորքի ձախ թևում։Նա կռվի մեջ է մտցնում մարտական փղեր։Թշնամին շրջապատում է Վարդան Մամիկոնյանի և նրա ջոկատի հեծյալներին։Այստեղ ընկնում են հայոց սպարապետ Վարդան Մամիկոնյանը և նրա զինակիցները։

Մայրամուտին մարտը դադարում է։Եղիշեի խոսքերով ասած՝<<ոչ թե մի կողմը հաղթեց և մյուսը կողմը պարտվեց,այլ քաջերը քաջերի դեմ դուրս գալով երկու կողմերն էլ պարտություն կրեցին։Հայերից զոհվեց 1036 հոգի,պարսիկներից 3544 հոգի։Պարսիկների զորքերի թիվը 80-90 հզ․ էր։

Ավարայրի ճակատամարտը մնաց իբրև հայ ժողովրդի ազատասեր ոգու և ազատասիրական պայքարի անջնջելի պատգամ դարեր շարունակ։Ավարայրի ճակատամարտում զոհվածները դասվում են <<հայրենիքի նահատակների>> շարքը և այսօր էլ <<Վարդանանց տոնը>> համազգային տոն է։

Տարերային պայքարը Սասանյանների տիրապետության դեմ։Ավարայրի ճակատամարտից հետո ապստամբական շարժումն ընդունեց տարերային պայքարի բնույթ։Ժողովուրդը քաշվում է լեռներն ու ձորերը,որտեղից անընդհատ հարձակումներ է գործում պարսկական պատժիչ ջոկատների վրա։Սովորաբար պարսիկները պաշարում էին այն ամրությունները,որտեղ էլ պատսպարված էր լինում խաղաղ բնակչությունը և ներումն խոստանում՝եթե հանձնվեն։Կամովին հանձնվածներին էլ պարսիկները չէին խնայում,կոտորում էին կամ գերության քշում,իսկ բնակավայրերը՝հրկիզում։

Վարդան Մամիկոնյանի եղբայր՝Հմայակի մոտ ապաստան էր գտել ապստամբների հիմնական մասը։Հմայակ Մամիկոնյանի դեմ ուղարկվում են պարսիկների ջոկատներ։Հմայակ Մամիկոնյանն Պարխարյան լեռներից իջնում է Որջնհաղ գյուղը։

Այստեղ թշնամու զորքը հաղթում է աշխարհազորական ջոկատներին։Նահանջի ճանապարհին Բերդագրակ ամրոցի մոտ անհավասար մարտում ընկնում է նաև Հմայակ Մամիկոնյանը։Հայերի ղիմադրությունը զորեղանում էր,իսկ պարսիկների գործերը Միջին Ասիայում վատ էին։Մուշկան Նիսալավուրտը անհաջողություններ կրելով՝ ամբաստանագիր է գրում Վասակ Սյունու դեմ։Հազկերտ 2-րդը որոշում է փոխել իր քաղաքականությունը։

Վասակ Սյունին հեռացվեց և կանչվեց Տիզբոն։Մարզպանի պաշտոնը հանձնվեց Ատրորմիզդ Արշակունուն։Ատրորմիզդ մարզպանը խաղաղ բանակցությունների դիմեց ։Հայ նախարարները համաձայնվեցին բանակցություններ վարել։Նրանք խոստում էին ստանում,թե իրենց կալվածները հարքունիս չեն գրավվի և իրենք էլ ոչ մի պատասխանատվության չեն ենթարկվի։Այս պայմանով էլ նախարարներն իջան լեռներից։

Տիզբոնի դատավարությունը։Սասանյանները բռնություններ են կիրառում ապստամբական շարժման ղեկավարների նկատմամբ։Ավարայրի ճակատամարտից կենդանի մնացած նախարարները՝թվով 37 հոգի,և 8 եկեղեցականները տարվում են Տիզբոն։Եղիշեն և Ղազար Փարպեցին բերում են Տիզբոն գնացող նախարարների ցուցակը՝Սյունյաց տոհմից երկու եղբայրներ՝Բաբգեն և Բակուր,Արծրունյաց տոհմից Ներշապուհ և Շավասպ և Մեհրուժան և Պարգև և Տաճատ,Մամիկոնյան տոհմից՝Համազասպյան և Համազասապ և Արտավազդ և Մուշեղ,Կամսարականների տոհմից՝Արշավիր և Թաթ,Վարդ,Ներսեհ և Աշոտ, Ամատունյաց տոհմից՝Վահան և Առանձար և Առնակ,Գնունյաց տոհմից՝Ատոմ, Դիմաքսյանների տոհմից՝Թաթուլ,Անձևացյաց տոհմից՝Շմավոն և Զվարեն և Առավան․Առավեղյանների ցեղից՝Փափագ և Վարազդեն և Դատ, Արծրունյաց տոհմից՝Ապրսամ,Մանդակունյաց տոհմից՝Սահակ և Փարսման,Տաշրացյաց տոհմից՝Վրեն,Ռափսոնյան տնից Բաբիկ և Հոհան։Իբրև պատանդ Տիզբոն է ուղարկվում ամենաերևելի նախարարների երեխաները։

Տիզբոնում ատյանը կազմվեց Միհրներսեհի նախագահությամբ,452թ․ սկզբներին։Նախապես դատվեցին հոգևորականները՝Հովսեփը,Ղևոնդ Երեցը և այլն։

Այնուհետև հերթը հասնում է նախարարներին։Դատում են նաև Վասակ Սյունուն։

Վասակի վրայից դահճապետը հանում է արքունիքից ստացած հագուստները և նրան մահապարտի զգեստ հագցնում։Վասակի ոտքերն ու ձեռքերը կապում են և կնոջ նման ձի նստեցնում և տանում զնդանը։Նրան ամեն օր բերում էին մեծ հրապարակը,նախատում,ծաղրում ամբողջ բանակի առաջ։Վասակին Հազկերտը հեռացնում է ասպարեզից և նրա տեղը նշանակում է Վարազվաղանին։

454թ․ հուլիսի 7-ին Նյուշապուհ քաղաքից ոչ հեռու գտնվող Վարդգես գավառում տեղի է ունենում հոգևորականների մի մասի սպանությունը,իսկ մնացած եկեղեցականները,որոնց թվում նաև Ղևոնդ երեցը սպանվեցին 454թ․ հուլիսի 25-ին,Ուհան քաղաքում։Այդ ժամանակներում բնորոշ էր նահատակված քրիստոնյաների մասունքների առուծախը։Պարսից արքունիքը ստիպված էր վերականգնել Հայաստանի ինքնուրույնությունը,սակայն դիտելով դա ժամանակավոր զիջում,սպանություններով ոչնչացնում էր ապստամբության ղեկավարներին,փորձելով լծի տակ գցել Հայաստանը։

481-484թթ․ ազատագրական պատերազը։Սահակ Բագրատունին և Վահան Մամիկոնյանը ապստամբության ղեկավարներ։Տիրանալով իշխանության՝ապստամբները կազմակերպում են կառավարություն։Մարզպան նշանակվեց Սահակ Բագրատունին,իսկ սպարապետ՝Վահան Մամիկոնյանը։Մաղխազ նշանակվեց Գարջոյլ Խոռխոռունին,Սյունյաց տանուտեր Բաբգեն Սյունին։

Նախարարները հավաքվում են խորհրդակցության և որոշում մինչև վերջ կռվել պարսիկների դեմ։Այս միաբանության լուրը հասցնում են Հովհաննես Մանդակունի կաթողիկոսին(478-490թթ․)։

Մովսես Խորենացին հրավիրվում է արքունիք և Սահակ Բագրատունին ընդունում է նրան։Մովսեսը ներկայացնում է Մեծ Հայքի պատմությունը՝<<Պատմություն Հայոց Մեծաց>> աշխատությունը՝բաղկացած 3 գրքից։Վահան Մամիկոնյանն Ղազար Փարպեցուն պատվիրում է գրել <<Պատմություն Հայոց>>-ը։

Ակոռիի ճակատամարտը և պարսից զորքերի վտարումը Հայաստանից։Դեպի Ատրպատական նահանջող մարզպանն ու հազարապետը շտապում են սկսել ռազմական գործողությունները։

Վասակ Մամիկոնյանը շտապում է Կռվակք գյուղը։Բայց նա ուշացել էր և Ատրվշնասպ մարզպանն արդեն գտնվում էր այդ գյուղում։Բայց մեծ ճարպկությամբ իր զինվորներին ետ ուղարկեց հայոց զորաբաժինը,որ կանգ էր առել Վարազկերտ գյուղում։Նա ժամանակը գործադրեց պարսկական բանակը լավ լրտեսելու վրա։Վերադառնալով իր ընկերների մոտ,հայտնեց,որ թեև շատ են պարսիկները,բայց անվարժ զինվորներ են,պատշաճ է ավելի   
<<իշապան>> անունը տալ։

Փախուստի մատնված Ատրվշնասպ մարզպանը 7000-անոց զորքով նորից ներխուժեց Հայաստան։Հայերը Վահան Մամիկոնյանի գլխավորությամբ 400 հեծյալով հանդիպեցին Մասիս լեռան ստորոտին գտնվող Ակոռի գյուղի մոտ։Այս 400 հեծյալները բաժանվեցին չորս մասի հարյուրական հեծյալներով։Նրանց միջին մասը ղեկավարում էին Բաբգեն Սյունին և Վասակ Մամիկոնյանը,ձախակողմյանը՝Գարջոյլ Խոռխոռունին և աջակողմյանը՝Ատոմ և Առաստոմ Գնունի եղբայրները,իսկ պահեստի թևը՝Ներսեհ և Հրահատ Կամսարականները։

Չնայած Գարջոյլ Խոռխոռունու դավաճանությանը,Ակոռիի ճակատամարտն ավարտվեց հայերի հաղթանակով։Դվին սուտ լուր է հասնում,թե հայերը պարտություն են կրել,սակայն հասնում է հաղթանակի ավետիսը։

Ձմռանը հայկական զորքերը ձմեռեցին և նախապատրաստվեցին գարնանային կռիվներին։

Հարավային Հայաստանի և լեռնային շրջանները՝Անձևացիքը,Մոկքը և Ռշտունիքը դեռևս չէին ընդգրկվել շարժման մեջ։Վահան Մամիկոնյանը նրանց կոչ արեց մասնակցել երկրի ազատագրմանը։Նախարարներից շատերը ներկայացան Վահան Մամիկոնյանին։

Ներսեհապատի ճակատամարտը։Գարնան գալուն պես Պերոզը հայերի և վրացիների դեմ մեծ բանակ ժողովեց,որի մի մասը ուղարկեց Հայաստան,իսկ մյուս մասը՝Վիրք։

Դվինում 482 թ․ ապրիլի 25-ին լուր ստացվեց,որ թշնամին ներխուժել է Հայաստան՝Հեր և Զարևանդ գավառների կողմից։։Թշնամու բանակում էր նաև ուրացյալ Գդիհոն Սյունին։Թշնամու բանակում կային աչքի ընկնող գործիչներ՝Սուրեն Պահլավ,Ատրներսեհ Փուշտիպանյան-Սալար,Ատրվշտասպ-ի-Տապյան,Գդիհոն Սյունի և ուրիշներ։Գլխավոր հրամանատարն էր Փուշտիպանյան-Սալարը։

Վահան Մամիկոնյանը բանակի կենտրոնը հանձնեց Սահակ Բագրատունուն,աջ թևը՝Վահևունուն,օգնականներ տալով Բաբգեն Սյունի,Ատոմ Գնունի ևՓափագ Պալունի իշխաններին։Վահան Մամիկոնյանն իրեն պահեց ձախ թևը։Պահեստի գունդը նա հանձնեց Վրեն Վանանդեցուն և Պապ Արշակունուն։Ներսեհապատի ճակատամարտը սկսվեց վաղ առավոտյան և երեկոյան դեմ ավարտվեց հայերի հաղթանակով։Սահակ մարզպանն սկսեց նիզակով մենամարտել Փուշտիպանյան-Սալարի հետ․երկուսի նիզակն էլ վրիպելով,սկսեցին ձեռնամարտը և մոտենալով իրար,ձիաների վրայից իրար մազերը բռնած էին կռվում։Պահեստից դուրս կանչելով Վրեն Վանանդեցուն,հրամայեց նրան առաջանալ դեպի աջ կողմը։Սակայն,լսելով Վրենի հուսահատական պատասխանը,Վահանը հարձակվում է թշնամու վրա և փախուստի մատնում նրան։Ներսեհապատի կռիվը ավարտվեց հայերի հաղթանակով։Հայ հայրենասերների ցնծությանն ավելացավ Վարդ Մամիկոնյանի փախուստը Տիզբոնից և վերադարձը հայրենիք։

Ճարմանայնի ճակատամարտը։Երբ հայկական զորամասերը գտնվում էին Ծաղկոտն գավառի Անգղ ավանում,այնտեղ է գալիս վրաց դեսպանը, և հայտնում,որ Վախթանգ թագավորը օգնություն է խնդրում հայերից։Հայերը օգնության են շտապում Վրաց Վախթանգ թագավորին։Հայկական բանակը գալիս է Կանգարք գավառը։Հայ-վրացական զորագնդերի գործողությունների ղեկավարությունը դրվեց սպարապետ Վահան Մամիկոնյանի վրա։Պարսկական բանակը Միհրանի հրամանատարությամբ հանդիպեց հայ-վրացական զորաբանակին։Ճարմանայնի ճակատամարտում (482թ․) զոհվեցին մարզպան Սահակ Բագրատունին,Վասակ Մամիկոնյանը և ուրիշներ։Բազմաթիվ գերիներ վերցրին,որոնց թվում էր Հրահատ Կամսարականը։

Ազատագրական պայքարի հետագա վերելքը։Սպարապետ Վահան Մամիկոնյանը ամրացավ Տայքում։Միհրանը կանգ առավ Դու գյուղում։Միհրանը համոզում է սպարապետ Վահան Մամիկոնյանին՝հնազանդվել Պերոզին։Բանակցությունները դեռ չէին ավարտվել,երբ Միհրանն կանչվեց Պարսկաստան։Հեռանալիս նա իր հետ տարավ գերի ընկած Հրահատ Կամսարականին և Յազդ Սյունուն։Ներսեհ Կամսարականը կարողանում է փրկել իր եղբորը և նրանք հեռանում են իրենց հայրենի Շիրակը։Հրահատի փախուստի վրեժը պարսիկները լուծում են Յազդ Սյունուց,որին գլխատում են 482թ․ սեպտեմբերի 12-ին։

Պարսկական զորքի հեռանալուց հետո Վահան Մամիկոնյանը գնում է Դվին,ուր մնում է մինչև գարուն։Դվինում Վահան Մամիկոնյանը ստանձնում է երկրի կառավարչի՝մարզպանի պարտականությունները։

Պարսկական բանակը Զարմիհր Հազարավուխտի հրամանատարությամբ ներխուժում է Հայաստան։Վահան Մամիկոնյանը պարտության է մատնում թշնամուն։Հովհան կաթողիկոսը ձիուց ընկավ և կիսամահ դրության մեջ ընկավ։Սակայն նրան չթողեցին,որ թշնամու ձեռքն ընկնի և տարան իրենց հետ։Հետո նա առողջացավ։Շուտով Հազարավուխտը Պերոզից հրաման է ստանում գնալ հեփթաղների դեմ,որ բերել էր Վախթանգ Գորգասարը։Արքայից արքան հրամայում է Հազարավուխտին գնալ Վիրք,իսկ Շապուհ զորավարին թողնել Հայոց աշխարհում որպես մարզպան։

Դեպի Խաղտիք էր դիմում հայոց սպարապետը։Շապուհը Ոքաղե գավառում փորձում է Վահանին իր ձեռքը գցել,սակայն վերջինս մտնում է Կարնո գավառը,որտեղից հույս ուներ կապվել Հաշտյանքում գտնվող հայ նախարարների հետ։Կարին գավառի գյուղացիները սահմանի վրա սպանում են 72 պարսկական զինվոր,որոնք հետապնդում էին Վահանին ու նրա հետ գնացողներին։Վահանն անընկճելի էր իր փոքրիկ գնդով լեռնային պատերազմի մեջ,ցույց էր տալիս աչքաբացություն,զգուշություն և քաջություն։

Երեզ գյուղի մոտ տեղի է ունենում ընդհարում պարսիկների և հայերի միջև,որտեղ թշնամին պարտություն է կրում։Անակնկալ մի աղետ տեղի ունեցավ Վահանի աչքի առաջ։Նրա ամբողջ զորագունդը,երևի հոգնածությունից ու վախից ստիպված սկսեց փախչել։Վահանը մնաց թշնամու առաջ 30-40 հոգով։Նրանք անվեհեր կռվում էին թշնամու դեմ։Մահացավ Գդիհոն Սյունին և Սյունյաց հեծելազորը վերադարձավ իր երկիրը։Շապուհն անկարելի համարեց Վահանին հետապնդելու գործը։Նա վճռեց վերադառնալ Դվին և սպասել Պերոզի կարգադրությանը։Միջին Ասիայում հոները-հեփթաղները Սասանյաններին ծանր հարված էին հասցրել։484թ․ ամառվա վերջին Իրանից սուրհանդակները գալով հայտնում են արքայից արքա Պերոզի սպանվելու և հոների ներխուժման լուրը։Հայերի ու վրացիների դեմ կռիվները շարունակելն անհնարին է դառնում և Պարսից զորապետներն շտապում են Տիզբոն։

Վահան Մամիկոնյանը ձեռնամուխ է լինում բանակը,կայազորներն ու ռազմական հենակետերը կարգի բերելու գործին։Երկրի գործակալությունները մաքրում է կասկածելի նախարարներից ու ղեկավարությունը հանձնում մյուսներին ժառանգության իրավունքի պահպանման սկզբունքով։Մարզպանական Հայաստանը դարձավ <<Տանուտիրական երկիր>>,իսկ Դվինը՝նրա մայրաքաղաքը։Վահան Մամիկոնյանը նորոգեց Էջմիածնի Մայր տաճարը։

Նվարսակի պայմանագիրը։Իրանում գահ բարձրացած Պերոզի եղբայր Վաղարշը 484թ․ վերջին Դվին է ուղարկում դեսպանություն,հայտնելով,որ նա ցանկանում է խաղաղություն հաստատել հայերի հետ։Վահան Մամիկոնյանը ընդառաջ է գնում այդ առաջարկությանը։

Սահմանամերձ Նվարսակ գյուղում Խոյ քաղաքից արևմուտք կնքվելու էր հաշտության պայմանագիր Հայաստանի և Իրանի միջև։Հայերը առաջադրում են երեք հիմնական պահանջ։Առաջին՝ոչ մի ոտնձգություն հայերի քրիստոնեական դավանանքի նկատմամաբ,հայերը պետք է պաշտեն իրենց դավանանքը։Ատրուշանները հեռացնել Հայաստանից և թույլ չտալ,որ ուրացող և վատ մարդիկ անարգեն հայոց եկեղեցին։Երկրորդ՝պետք է անխախտ պահպանվեն Հայաստանում հաստատված նախարարական կարգերը։Լավերին և օգտակարներին վարձատրել և առաջ քաշել,իսկ վատերին արհամարհել։Երրորդ՝հայ նախարարները ճանաչում են միայն պարսից արքայի իշխանությունը։

Այս պայմանները Նիխորին տալու համար Վահանն ուղարկում էր հետևյալ մարդկանց՝Սահակ Կամսարականին,Առավան Աղբերկանին,Պաճակին,որ մարդպետական գնդից էր և այլոց։Նիխորը մեծ պատվով ընդունեց այդ պատգամավորներին և հրավիրեց Վահանին գալ իր մոտ։Հայոց սպարապետը կանգ առավ Արտազ գավառի Եղինդ գյուղում,նորից մարդ ուղարկեց Նիխորի մոտ և պահանջեց,որ պարսիկներից պատանդներ տա,որոնք կմնան հայերի մոտ մինչև իր վերադարձը։

Պատանդներն էին Բազեն,Վեհ-Վեհնամը և Միհրանի եղբայր Ներշապուհը։Վահանը շարժվում է Նվարսակ և մոտենալով պարսից բանակին՝հրամայեց ռազմի փողեր հնչեցնել։

Նիխոր զորավարի այն պնդումին,թե այդ եղանակով պարսից բանակը մտնել կարող է միայն Արյաց սպարապետը,Վահան Մամիկոնյանը պատասխանում է՝նախ ինձ դարձրու Արյաց տիրոջ ծառա,ապա նման պահանջ ներկայացրու։

Նվարսակում կնքված պայմանագիրը մեծ նշանակություն ունեցավ։Քրիստոնեությունը ճանաչվեց որպես Հայաստանի պաշտոնական կրոն,վերականգնվեցին նախարարների նախկին արտոնությունները։Երկրի կառավարումը կրկին հանձնվեց հայ տոհմիկ ավագանուն։Նախարարների գերագույն սյուզերենն ու դատավորը կարող էր լինել միայն արքայից արքան և ոչ թե մարզպանը։

Նիխորը պայման դրեց,որ վերականգնվի հին սովորությունը և հայերը հեծելազոր ուղարկեն արքունի դասը։Վահանը այս պայմանը կատարեց Դվին վերադառնալուց հետո։

485թ․ գարնանը Վահան Մամիկոնյանը մեկնում է Տիզբոն,որտեղ Վաղարշը հաստատում է հաշտության պայմանագրի կետերը,իսկ հետո Հայաստանի տանուտեր է ճանաչում Վահան Մամիկոնյանին։Մարզպան նշանակվեց պարսից Անդեկանը։Պարսկական ավագանու ճնշման տակ Վաղարշն ստիպված էր երկրի գերագույն կառավարիչ ճանաչել Վահան Մամիկոնյանին(485թ․ աշնան վերջին)։

Այսպիսով,450-451 և 481-484թթ․ ապստամբությունների արդյունքները նշանակալից էին։Ձախողվեցին Հայաստանը Իրանի մի սովորական մարզ դարձնելու,հայերին դավանափոխ անելու բոլոր փորձերը։Հայաստանը պահպանեց իր քաղաքական ինքնուրույնությունը և մշակութային զարգացման հնարավորությունները։

Վահան Մամիկոնյանը Հայաստանի տանուտեր։Երբ 485 թ․-ի գարնանը մեկնել էր Տիզբոն,արքայից արքա Վաղարշը մեծ սիրով ընդունեց նրան,կրկնեց Նիխորի խոսքերը,թե բոլոր չարիքների պատճառը Պերոզն է եղել,ներում շնորհեց ապստամբությանը մասնակցած բոլոր հայերին,Կամսարականների տոհմի նահապետությունը տրվում էր Ներսեհին։Դվինում Վահանին դիմավորում է կաթողիկոս Հովհան Մանդակունին,իսկ ժողովուրդը մեծ ընդունելություն ցույց տվեց իր զորավարին։Անդեկան մարզպանը իր հետ Հայաստան էր տանում իր հարեմը,իր մեծ շքախումբը,որոնց պահպանությունը խոշոր ծախսեր էր պահանջում արքունի գանձից։Վահան Մամիկոնյանի պատմության ամենաարժանահավատ աղբյուրը Ղազար Փարպեցին է։

Վաղարշին հաջորդեց Կավատը (489-531թթ․)։Նա քրիստոնեության դեմ հալածանքներ է սկսում Հայաստանում և շինում է այդտեղ ատրուշաններ։Հայերը բարձրացնում են նոր ապստամբություն՝Վահան Մամիկոնյանի գլխավորությամբ։Բյուզանդիայի Անաստաս կայսրը,համակրելով հայերին և կամենալով օգնել նրանց վարում է հակապարսկական քաղաքականություն։

Կավատը,պահանջեց բյուզանդական արքունիքից ,որպեսզի նա կատարի 363թ․ Պարսկաստանի հետ կապած դաշնադրության այն կետը,որով նա պարտավորվել էր տարեկան որոշ նպաստ տալ պարսից թագավորին։Անաստասը մերժեց այդ պահանջը և 502 թ․ Կավատը պատերազմ սկսեց նրա դեմ։

Կավատը պաշարեց և գրավեց Կարինը,Ամիդը,Եդեսիան։Այնուհետև Բյուզանդիան հետ գրավեց իր տարածքները։Հովհան կաթողիկոս Մանդակունին կառուցեց Տեկորի եկեղեցին։

Վահան Մամիկոնյանին հաջորդեց նրա եղբայր Վարդը։

Հայաստանը 6-րդ դարում

Արևմտյան Հայաստանը և Հուստինիանոսի ռեֆորմները

Հուստինիանոսը ցանկանում էր Հայաստանի ռազմական ու քաղաքացիական իշխանությունը միացնել Բյուզանդիային։529թ․ կազմված ռազմական շրջանի առաջին մագիստրոս նշանակվեց Սիտտասը,որին տրվեց ռազմական ուժ,որը կազմվել էր Կոստանդնուպոլսի զորքերի կազմից առանձնացված ուժերից,նաև արևելյան և այլ զորքերից։Սիտտասը իր զորքը համալրեց տեղից զորակոչվածներից,որոնք Հայաստանի վայրերին քաջատեղյակ էին։

Մագիստրոսը ռազմական ամենաբարձր աստիճանն էր Բյուզանդիայում։Ամբողջ կայսրությունում կային 5 մագիստրոսներ՝2-ը մայրաքաղաքում,2-ը արևմուտքում,1-ը՝արևելքում։Սա ցույց է տալիս,որ Բյուզանդիան Հայաստանին մեծ նշանակություն էր տալիս։

Հուստինանիոսի այս ռեֆորմով քաղաքական ու ռազմական իշխանությունները ենթարկվում էին մագիստրոսին։

Ռազմական տեսակետից Հայաստանի տարածքը ենթարկվեց նոր նշանակած 3 դուքսերին,որոնց նստավայրերն էին Մարտիրուպոլիսը,Կիթառիճը,Արտալեսը։

Հայազգի Սիտտասը(իսկական անունը Ուրսիկոս) խոշոր ռազմական դեմքերից էր Բյուզանդիայում։

536թ․ մարտի 18-ին հրապարակեց իր նոր օրենքը(31-րդ նովել) քաղաքացիական վերակառուցման մասին։Այդ նովելլայի ներածության մեջ Հուստինիանոսը նշում է,որ իր նպատակը Հայաստանում ներդաշնակություն ապահովելն է։Իրականում,դրանով նա ցանկանում էր,որ փշրվի երկրի յուրահատուկ հասարակական-քաղաքական կարգը և այն հռոմեականացվի։Կազմվեցին առաջին,երկրորդ,երրորդ և չորրորդ Հայքերը։

Առաջին Հայքի կենտրոնը Թեոդոսուպոլիսն էր՝7 քաղաքներով։Կառավարիչ նշանակվեց Ակակիոսը։Երկրորդ Հայք՝Սեբաստիա կենտրոնով,5 քաղաքներով։Երրորդ Հայք՝Մելիտենե կենտրոնով,6 քաղաքներով։

Չորրորդ Հայք՝կենտրոնը Մարտիրուպոլիս,բերդը՝Կիթարիզոն։Սա բնակեցված էր տարբեր ազգություններով։Երրորդ Հայքի կառավարիչ նշանակվեց մինչ այդ Հայաստանում երկարատև պաշտոնավարած Թովման,որին տրվեց ոչ միայն քաղաքական,այլև ռազմական իշխանություն։Նրան են ենթարկվում այդ պրովինցիաներում գտնվող ռազմական ուժերը։31-րդ նովելլան ավարտվում է կոչով՝ուղղված երրորդ Հայքի կառավարիչ Թովմային,որպեսզի նա <<ամեն ինչ անի ամենամյա սահմանված հարկերը հավաքելու համար>>։Հուստինիանոսը առաջին հերթին հենց մտահոգված էր հարկերը հավաքելու խնդրով և իրեն քիչ էր մտահոգում Հայաստանի համար բարվոք վիճակ ստեղծելու համար։Այս օրենքով վերացվեց հայ նախարարների ռազմական ու քաղաքական իշխանությունը։Ամբողջ Արևմտյան Հայաստանի վրա տարածվեց Բյուզանդիայի կառավարման համակարգը։

Հուստինիանոսը այս օրենքներով երկրի անվտանգությունը ապահովելը քիչ էր համարում։Կար արտաքին վտանգ ևս։Բազմաթիվ քոչվոր ցեղերի ներխուժումները միշտ չէ,որ որոշակի գումար վճարելով չեզոքացնում էր։Հուստինիանոսը փորձում էր իր արևելյան սահմաններին վտանգ սպառնացող պարսկական վտանգը հոներին,արաբական ցեղերին Պարսկաստանի դեմ գրգռելով,որը ևս միշտ իր արդյունքները չէր տալիս։Ուստի Հուստինիանոսը իր արևելյան սահմաններով մեկ ամրությունների գիծ կառուցեց։Արևմտյան Հայաստանի՝Պարսկաստանին սահմանակից շրջանում սկսեցին կատարվել մի այնպիսի շինարարություններ,որի նախադեպը դեռևս չէր եղել։

Նախ մեծ ուշադրություն դարձվեց Միջագետքին։Կարևոր ուշադրություն դարձվեց Դարայի վրա,վերանորոգվեցին Ամիդի պարիսպն ու նախապարիսպը,ուշադրություն դարձվեց Ամիդից հարավ՝Կոստանդինե քաղաքի վրա։

Աշխատանքներ կատարվեցին նաև Հայաստանում,որի մասին պատմում է Կեսարացին՝իր <<Կառուցումների մասին>> աշխատության երրորդ գրքում։Հայաստանում կառուցվեց ամրությունների 2 շարք։Առաջինը ձգվում էր Դարայից մինչև Տրապիզոն։Այս գծի վրա կառուցվեցին կամ վերանորոգվեցին հետևյալ ամրոցները՝Մարտիրուպոլիս,Կիթառիճ,Արտալես,Թեոդոսուպոլիս-Կարին,Հորոնո և Ծանծաղ։Կարինում նստում էր Հայաստանի ստրատեգը,մնացած 5 քաղաք-ամրոցներում հաստատված էին 5 դուքսերը։

Սրա թիկունքում էր գտնվում պաշտպանական երկրորդ գիծը,որի հիմնական կենտրոններն էին Մելիտենեն և Սատաղը։

Շինարարությունը սկսվեց Ծոփքում,Մարտիրուպոլիս քաղաքում,որը ավելի մոտ էր գտնվում պարսկական սահմանին։Մարտիրուպոլիսը հնուց ի վեր վատ էր պաշտպանված։Անաստաս զորավարը կառուցեց 20 ոտնաչափ բարձրությամբ,և 4 ոտնաչափ լայնությամբ պարիսպ,որը այնքան էլ ամուր չէր։Ուստի Հուստինիանոսը բարձրացրեց այդ պարսպի երկրարությունը և ավելացրեց դրա լայնությունը,բացի դրանից,քաղաքը շրջապատեց նախապարսպով։

Հուստինիանոսը Ծոփքում Մարտիրուպոլսից արևմուտք՝Փիսոն(Ֆեյսոն) վայրում նույնպես ամրություններ կառուցեց։

Հաշտյանք գավառում` Կիթառիճում, նա նոր ամրոց կառուցեց,մշտահոս ջուր բերեց բնակիչներին,դուքսերից մեկին հաստատեց այստեղ։

Հարավային Հայաստանի Խորձյանք գավառը Պարսկաստանից սահմանազատվող որևէ պատնեշ չուներ։Ուստի նա գավառի կենտրոն Արտալեսը պարիսպով շրջապատեց,այստեղ կայազոր հաստատեց՝դուքսի գլխավորությամբ։

Մեծ Հայքում գնտվող Թեոդոսուպոլիս-Կարինում ևս շինարարական աշխատանքներ կատարեց։Այստեղ,մի բլրի վրա,Թեոդոսոս երկրորդ կայսրը կառուցել էր մի ամրոց։Այն քաղաք դարձրեց Անաստասիոս կայսրը՝այդ ամրոցը առնելով պարսպաշարի մեջ։Բայց դրանք ամուր չէին և Հուստինիանոսը կառուցեց նախապարիսպ,բարձրացրեց Անաստասիոսի կառուցած պարսպաշարը։Նա այստեղ հաստատեց Հայաստանի զինված ուժերը և <<Հայքերի զորավարին>>։

Ծումինա վայրում նոր ամրոց կառուցվեց,որը կոչվում էր Հուստինիանուպոլիս։

Սատաղ քաղաքի պարիսպը ավերվել էր,ուստի Հուստինիանոսը կառուցեց նոր նախապարիսպ և պարիսպ։

Վերանորոգվեց Կոլոնիայի պարիսպը,տեղացի բնակչությանը դրամական միջոցներ հատկացրեց,որպեսզի սրանք իրենց ագարակներում կառուցեն կամ վերանորոգեն ամրություններ։Հուստինիանոսը Կոլոնիայի շրջանում կառուցեց Բաբերդ և Արեոն,նորոգեց Սեբաստիա և Նիկոպոլիս քաղաքների պարիսպները։

Փոքր Հայքի մայրաքաղաք Մելիտենեում Հուստինիանոսը ավարտին հասցրեց Անաստիասոս կայսեր օրոք կիսատ մնացած պարսպապատումը։

Հուստինիանոսը իր պետության սահմանները ամրապնդեց նաև Լազիկիեյի կողմից,այստեղ կառուցեց ամրություններ,որոնցից հայտնի է Հորոնոն բերդը։

Հուստինիանոսը կառուցեց նաև Աստվածածին եկեղեցին Թեոդոսուպոլսում,նաև Քառասուն նահատակների վանքը՝Թեոդոսուպոլսի մոտ,Նիկոպոլսում Քառասունհինգ նահատակների վանքը։

Սակայն Հուստինիանոսի շինարարությունը չապահովեց երկրի խաղաղ կյանքը։Նոր պատերազմների ժամանակ զորքը նորից ոտնատակ էր անում Հայաստանը։

Հուստինիանոսի մտահոգությունն էր հայերի նիստ ու կացը փոխելը,նրանց իրենց՝պարսկական տիրապետության տակ գտնվող եղբայրներից հեռացնելը։

Հայ ֆեոդալ- նախարարները այն ուժն էին,որոնք ընդդիմանում էին կայսեր այս քաղաքականությանը,ուստի Հուստինիանոսը պետք է նախ և առաջ հայ ֆեոդալների դերը չեզոքացներ։Ուստի նա 535թ․ հուլիսի 23-ին Հուստինիանոսը հրապարակեց հայոց ժառանգական իրավունքի մասին օրենքը։Այդտեղ նշվում է,որ Հայաստանում պետք է տարածվեն հռոմեական օրենքները,ժառանգական իրավունք տրվի ոչ միայն արու զավակներին,այլև կանանց,նրանք պետք է օգտվեն տոհմային կալվածքներից։Հուստինիանոսը այս օրենքը գործող համարեց 527թ․-ից,և մինչև 535թ-ը մահացածների ժառանգության հարցը պետք է որոշվի այս օրենքով։Հուստինիանոսը սրանով ցանկանում էր թուլացնել հայ նախարարներին,որպեսզի հեշտացվի Հայաստանի <<յուրացումը>>։

Այս օրենքը ուժի մեջ դնելով 527թ․ մեծ դժվարությունների առաջ կանգնեց։Այդ պատճառով,536թ․ մարտի 18-ին հրապարակեց նոր օրենք,որով չեղյալ էր հայտարարվում նախորդ օրենքի այն կետը,թե դա ուժի մեջ է 527թ,նաև անդրադարձավ այս օրենքով հայոց ժառանգական իրավունքի մի շարք հարցերին,որ Հայաստանում տարածվի հռոմեական օրենքները։

Ապստամբությունները Արևմտյան Հայաստանում

387թ․ Արևմտյան Հայաստանին տիրանալուց հետո Բյուզանդիան սկսեց վերացնել հայերի քաղաքական և տնտեսական ինքնուրույնությունը։Չնայած Թեոդոս 1-ինի հետ կնքած պայմանագրի,ըստ որի հայերը կայսրությանը հարկատու չեին,Բյուզանդիան սկսեց հարկադրել նրանց։Նա վարում էր նաև ծանր կրոնական քաղաքականություն։Այս ամենն էր հետևանքը,որ հայերը աջակցեցին Բյուզանդիայի Զենոն կայսեր դեմ բարձրացած ապստամբությանը։Հուստինիանոսի օրոք հալածանքները ավելի սաստկացան։532թ․ Բյուզանդիան Պարսկաստանի հետ կնքելով <<հավիտենական>> հաշտությունը,կայսրությունը սկսեց կեղեքել հայերին։Նա Հայաստանից կազմելով զինված ուժեր նրանց տանում էր կայսրության ծայրամասերը՝պատերազմելու ու սահմանները պաշտպանելու համար։

Արևմտյան Հայաստանից տաղանդավոր զորավարներին ուղարկում էին հեռավոր վայրեր։Հայտնի է 17 հայ զորահրամանատարներ,որոնք ծառայում էին բյուզանդական բանակին։

Հուստինիանոսը Արևմտյան Հայաստանի կառավարիչ էր նշանակել ոմն Համազասպի,որը ձգտելով անկախության՝գաղտնի կապեր ուներ Պարսկաստանի հետ։Հայազգի Ակակիոսը Համազասպին զրպարտում է Հայաստանում չարագործություններ և Թեոդուպոլիս և այլ քաղաքներ Պարսկաստանին հանձնելու մեջ Հուստինիանոսին և նրանից ստանձնում է Հայաստանի կառավարչի պաշտոնը։

Նրա վարած ծանր քաղաքականության հետևանքով 539թ․ բռնկվում է ապստամբություն։Ապստամբությունները կենտրոնացան Ֆարանգիոն վայրում։Նրանք սպանեցին Ակակիոսին մինչ կենտրոնանալը Ֆարանգիոնում։528թ․ Հայաստանի զորքերի գլխավոր հրամանատար նշանակված Սիտտասը գալիս է Հայաստան,խոստանում միջնորդ հանդիսանալ կայսեր առաջ ծանր հարկի վերացման համար։Ապստամբները սպանեցին նրան։

Նրան փոխարինած Բուզը խորամանկորեն ճնշեց ապստամբությունը,իսկ հայերը Վասակի գլխավորությամբ գնացին Պարսկաստան։Նրանք դրդում են Խոսրովին խախտել 532թ․ <<հավերժ>> հաշտության պայմանագիրը և 540թ․ գարնանը սկսվում է պարսկա-բյուզանդական երկրորդ պատերազմը։Հայաստանը այդ ընթացքում ոտնատակ էր տրվում։Այդ ամենին հայերը մեղավոր են համարում Հուստինիանոսին և 548թ․ Կոստանդնուպոլսում Հուստինիանոսի և նրա զորավար Բելիսարիոսի դեմ դավադրություն են կազմակերպում՝Արտավան Արշակունու գլխավորությամբ,որը Բյուզանդիայում ծառայության էր անցել,վանդալներից նվաճել էր Աֆրիկան։

Արշակ Արշակունին,որը նախկինում ևս կայսեր դեմ ոտնձգություններ էր արել,ևս միացավ ապստամբներին։Նրանց միացավ նաև Խանարանգես անունով մի հայ։Բայց դավադրությունը բացահայտվում է,Արտավանը պաշտոնանկ է արվում,ղեկավարները բանտարկվում են պալատում։

Պարսկական արքունիքը հայերի նկատմամբ վարում էր խիստ կրոնական քաղաքականություն։Սկզբում նա քաջալերում էր հայ եկեղեցուն՝քաղքեդոնականության դեմ մղած պայքարում՝ցանկանալով թույլ չտալ հայ և բյուզանդական եկեղեցիների միանալը։Դրա հետևանքով բարձրացել էր հայ եկեղեցու ազդեցությունը ոչ միայն Հայաստանում,այլև երկրից դուրս։Մասնավորապես,միաբնակ ասորիները իրենց եպիսկոպոսների ձեռնադրման համար դիմում էին հայոց կաթողիկոսի աջակցությանը։Հայ եկեղեցին իր ինքնուրույնությունը պաշտպանելու համար 554թ․ մարտի 29-ին Դվինում գումարում էր եկեղեցական ժողով,որին մասնակցում էին Հայաստանի համարյա բոլոր եպիսկոպոսները,35 նախարարներ,հասարակության ստորին խավերի ներկայացուցիչներ,նույնիսկ շինականներ,նախագահն էր Ներսես 2-րդը։Ժողովը մերժում է քաղքեդոնականությունը,նեստորականությունը,ընդունվում է հայկական տոմարը։

Հետագայում Պարսկաստանը փոխում է իր քաղաքականությունը և կրոնական բռնություններ է կիրառում Հայաստանում։Մասնավորապես,Դվինում Խոսրով 1-ինի կողմից մարզպան նշանակված Դենշապուհը Ռշտունիքում կառուցում է ատրուշան,ստիպում երկրպագել,դիմադրողներից շատերը նահատակվում են։Դվինում մոգերը հաճախակի բորբոքել են կրակը,որը լարվածություն է առաջացրել հայերի և պարսիկների միջև։Պարսիկ իշխանները անբարո կյանք էին վարում,բռնաբարություններ անում և այլն։

571-572թթ-ի ապստամբությունը

564թ․ Խոսրով 1-ինը Հայաստանի մարզպան է նշանակում Սուրենին,որը Հայաստանում հենվում էր իր հետ բերած 2000-անոց այրուձիի վրա։Նա սպանում է Կարմիր Վարդանի եղբայր Մանվելին,այլ բռնություններ կիրառում։Նման պայմաններում հայերը պետք է դիմեին ապստամբության։Հովհաննես կաթողիկոսը և Կարմիր Վարդանը սկզբում փորձում են խաղաղ ճանապարհով լուծել հարցը։

Հովհաննես կաթողիկոսը մարզպանին հայտնում է,որ իրենք հետամուտ են Պարսկաստանին,բայց հավատափոխ չեն լինի։Նրանք ցույց են տալիս Վաղարշ թագավորի հետ կնքած պայմանագիրը 484թ․,ըստ որի նրանք կրոնական ազատություն են ստանում։Բայց պարսիկները շարունակում են ատրուշաններ կառուցել։Կաթողիկոսի կոչով հավաքվում է 10 հզ-ոց բանակ։

Հայերը օգնություն են խնդրում Հուստինիանոսից,որը խոստանում է օգնել նրանց։Բացի այդ,ապստամբության նախօրյակին հայերը դեսպաններ են ուղարկել Հուստինիոսի մոտ(570թ․),կնքվում է հայ-բյուզանդական դաշինքը,ըստ որի Հայաստանը ապստամբության հաղթանակից հետո մտնելու էր Բյուզանդիայի տիրապետության տակ,հայերը ստանում էին կրոնական ազատություն,3 տարի ազատվելու էին հարկերից։Դրանից առաջ Դվինի կաթողիկոսական գանձարանը տեղափոխում են Կարին։Ապստամբությանը մասնակցելու համար 571թ․ Սյունիքի իշխան Վահանը առանձնացավ մարզպանական Հայաստանից և ենթարկվեց Գանձակի փոխարքային։

Սուրենը 15․000-ոց զորքով գալիս հաստատվում է Դվինում։Հայերը 572թ․ փետրվարի 2-ին հարձակվում են նրանց վրա,սպանվում է նաև Սուրենը,որի գլուխը ուղարկում են Թեոդոսուպոլիս՝բյուզանդական արևելյան զորքերի հրամանատար Հուստինիանոսին։Դվինի գրավմանը օժանդակում էր կայսերական օժանդակ զորքը։Մարզպանի սպանությունը պարտավորեցնում էր կայսրությանը գործադրել հայերի հետ կնքած դաշինքը,բայց կայսրությունը չէր կարող անհրաժեշտ քանակությամբ զորք տրամադրել։Բյուզանդիայի և Պարսկաստանի միջև բախումը անխուսափելի է դառնում,սկսվում է պատերազմ,որը ընդհատումներով տևում է 20 տարի։

Պարսկա-բյուզանդական պատերազմները և Հայաստանի երկրորդ բաժանումը։Ռազմական գործողությունների թատերաբեմ են դառնում Միջագետքը և Հայաստանը։Հայաստան է ներխուժում զորավար Վարդան Վշնասպը,բայց մի տարի անց հեռանում է։Ապա 573թ․ արշավում է Միհրան Չուբինը՝զորքով և փղերով։Միհրան Չուբինը պարտություն է կրում Վրաստանում։Այնուհետև Հայաստան է արշավում Սյունյաց իշխաններից Փիլիպոսը,որը Խաղամախի դաշտում և Վանանդի Ութմըսու գյուղի մոտ տեղի ունեցած ճակատամարտում պարտություն է կրում։

576թ․ Հայաստան է ներխուժում պարսից Խոսրով 1-ին արքան։Նա շարժվում է դեպի Կապադովկիական Կեսարիա։

Բյուզանդական բանակը պարսիկների և Մելիտենեի մոտ մղած ճակատամարտերում հաղթում է։Խոսրովը Մելիտենեի մոտ բյուզանդական զորավարներից մեկը Կուրս անունով ճեղքեց պարսկական ճակատը,և գրավեց թագավորական կայանը,ուր գտնվում էին Խոսրովի կանանոցը։Խոսրով 1-ինը հազիվ ազատվեց,հեծնելով մի փիղ,որ նրան անցկացրեց Եփրատի մյուս կողմը։

577թ․ աշնանը Տամ-Խոսրով զորավարն 30 հազարանոց զորքով մտնում է Հայաստան և հարձակվում Հուստինիանոսի 120 հազարանոց բանակի վրա։Բասենում և Բարգրևանդում բյուզանդացիները ծանր պարտություն են կրում։Մարզպանական ողջ Հայաստանը նորից գրավում են պարսիկները։

577-578թթ․ բյուզանդական բանակի գլխավոր հրամանատար է նշանակվում և Հայաստան ուղարկվում Մավրիկիոսը(Մորիկը),որը Տիբերիոսի մահից հետո դառնում է կայսր(582-602թթ․)։

Նա զինվորական մեծ ուժեր է հավաքագրում պարսիկների դեմ։Տամ-Խոսրովը հեռանում է Հայաստանից։578թ․ բյուզանդացիները ամայացնում են Աղձնիքը և 10․000 հայերի վերաբնակեցնում Կիպրոս կղզում։Ամայացվում են նաև Հայաստանի մյուս շրջանները։590թ․ պարսկական բանակի՝Վահրամ Չուբինի ապստամբությունները փոխում է 20-ամյա պատերազմի ընթացքը՝հօգուտ Բյուզանդիայի։Որմիզդ 4-րդ արքայի(579-590թթ․) կնոջ եղբայրների՝Վնդոյի և Վստամի գլխավորությամբ կազմակերպվում է դավադրություն։Որմիզդը զոհ է դառնում պալատական հեղաշրջման։Գահակալում է նրա որդի Խոսրով 2-րդ Փարվեզը(590-628թթ․),որը Մծբինի մոտ տեղի ունեցած ճակատամարտում պարտություն է կրում և փախչում է Բյուզանդիա։

Խոսրով 2-րդ Փարվեզը(590-628թթ․),վերահաստատվելով գահին,վարձահատույց է լինում բյուզանդական և հայկական զորքերին։

Նախքան հետ կանչվելը Տամ Խոսրովը Բասենում,Բոլորապահակի մոտ,ապա Բագրևանդում,Կըթնի գյուղի մոտ տեղի ունեցած պատերազմներում հաղթեց։

Նրան հաջորդեց Վարազ-Վզուրը,որ պատերազմ ունեցավ Վանանդում։Նրան հաջորդեցին Պահլավ,Հրահատ և Դասան մարզպանները։Աղձնիք նահանգի Արձն կամ Արզն գավառը ավերվեց,հայ ազգաբնակությունը ստիպված էր թաքնվել գետնի տակ,իրենց ցորենի հորերի մեջ։Պատերազմում բյուզանդական զորավարներից անուն հանեցին Հովհաննես պատրիկը,Փիլիպպիկը,Հերակլը,Ներսեսը,իսկ պարսիկների կողմից ժողովրդականություն վաստակեց Վահրամ Չուբինը։

589թ․ պարսից բանակի մի մասը Վահրամ Չուբինի առաջնորդությամբ Կասպից ծովի արևելյան ափերին ջարդ տվեց թուրքերին։Որմիզդը որոշեց արշավանք սկսել հոռոմների դեմ։Վահրամ Չուբինը հրաման ստացավ անցնել Այսրկովկաս։Բայց նրա շարժումը նկատեցին բյուզանդացիները,որոնք զորքեր ուղարկեցին դեպի Աղվանք՝Չուբինի առաջն առնելու համար։Վահրամ Չուբինը կանգ առավ Արաքս գետի ափին։Սկսվեց արյունահեղ կռիվ,որտեղ պարսիկները պարտություն կրեցին,Արաքսը լցվեց նրանց դիակներով և նրա ջրերը կարմրեցին թափված արյունից։

Որմիզդը,առնելով այդ պարտության լուրը,Վահրամ Չուբինին ուղարկեց մի ձեռք կանացի զգեստ։Վահրամը իր ստացած վիրավորանքը Որմիզդին վերադարձնելու համար,գրեց նրան մի նամակ,որի հասցեն էր՝<<Որմիզդին,Խոսրովի աղջկան>>։Խոսրովն իր պաշտոնյաներից մեկին ուղարկեց,որ բռնի Վահրամին և իր մոտ բերի։Բայց Վահրամն այդ պաշտոնյային գցեց ռազմական փղերից մեկի ոտների տակ և ինքն իր զորքի հետ ապստամբեց(589թ․)։Նրա բանակին միացավ Մծբինի մոտ պարտություն կրած պարսկական զորքը։

Այս ապստամբական շարժումն անդրադարձավ Սասանյան արքունիքում,ուր Որմիզդից անբավական ավագանին և կղերը սովորական հեղաշրջումներից մեկը կրկնեցին։Հեղաշրջման պարագլուխ հանդիսացան Վնդոն և նրա եղբայր Վստամը։Խոսրովի մոտ մտավ Վնդոն,վերցրեց նրա գլխի խույրը և հրամայեց կապել նրան։Նա բանտարկվեց բանտում,ուր նրան կուրացրին։Գահ բարձրացրին նրա փոքրահասակ որդուն,որի անունն էր Խոսրով(590թ․)։Սա փորձեց ամոքեր իր հոր դժբախտությունը,ուղարկելով նրան ընծաներ,որպեսզի ցույց տա,թե չի մոռացել նրան։

Նա ետ դարձրեց այդ ընծաները,ուստի և սպանվեց որդու հրամանով։Մծբինի մոտ տեղի ունեցավ հանդիպում Խոսրովի և Վահրամ Չուբինի միջև,որտեղ արքայական զորքերը ցրվեցին։Փախստական Խոսրովը Կիրկեսիոն քաղաքից նամակ գրեց Մորիկ կայսրին,որ պատրաստ է որոշ տարածքներ զիջել Մորիկին,փոխարենը պետք է ստանա նրա օգնությունը։Մորիկը կատարում է նրա խնդրանքը և Խոսրովին վերահաստատում է Տիզբոնի գահի վրա։

591թ․ Մորիկ կայսեր և Խոսրով 2-րդի միջև կնքվում է հաշտության պայմանագիր,որով վերջ է տրվում պարսկա-բյուզանդական 20-ամյա պատերազմին։Հաշտության կնքման հարցը քննարկվել է երկու անգամ․ ա)Բյուզանդիայում Խոսրով 2-րդի գտնվելու ժամանակ տեղի ունեցած նախնական բանակցություններում․բ)Պարսկաստանում գահին նոր վերահաստատվելուց հետո վերջնականապես կնքված հաշտության պայմանագրով։Բյուզանդիային էր անցնում ամբողջ Հայաստանը մինչև Դվին։Խոսրովը կայսրությանը հանձնեց ողջ Արուաստանը և Հայոց երկիրը,տանուտիրական տունը մինչև Հրազդան գետը,Կոտեից գավառը մինչև Գառնի ավանը և Բզնունյաց ծովի ափը,նաև Առեստավանը և Կոգովիտ գավառը,մինչև Մակու։Խոսրովը զիջեց նաև Վրաց աշխարհի մեծ մասը մինչև Տփղիս քաղաքը։

Մավրիկիոս կայսեր վերակառուցումները Արևմտյան Հայաստանում։Կայսրը ձգտում էր Հայաստանի նոր նվաճած հատվածում իրականացնել վարչական բաժանում,որին Մորիկ կայսրը,ձեռնամուխ է լինում Պարսկաստանի հետ պայմանագիր կնքելուց հետո։Այս մասին տեղեկություններ է տալիս Հովհաննես Դրասխանակերտցին։

Երրորդ Հայքը Մորիկը բաժանում է երկու մասի։Հյուսիսային մասը Տրապիզոն կենտրոնով անվանել է <<Մասն Մեծ Հայոց>>,իսկ նրանից հարավ գտնվող Կարինի երկիրը՝<<Մեծ մասն մեծ Հայոց>>՝Կարին քաղաքով։

Անգեղտուն գավառը Նփրկերտ գավառի հետ միացնում է Աղձնիքի բդեշխության տարածքին։Նոր պրովինցիան կոչվում է <<Մեծ Ծոփք>>, կենտրոնն էր Նփրկերտը։

Այրարատ նահանգը կոչվում է <<Ներսագույն Հայք>>,որի կենտրոնը պիտի դառնար Մավրիկապոլիսը,որտեղ նստում էր Արևելքի մագիստրոսը։

Մորիկը խնդիր է դնում բնաջնջել հայ զինվորական ուժը։Հայաստանն ապառազմականացնելու ծրագիրը և դրա գործադրման եղանակը շարադրված են այն նամակում,որն,ըստ ավանդության Մորիկը գրել է Խոսրով 2-րդ արքային․<<մեր և ձեր միջև,խոտոր և անհնազանդ մի ազգ կա,որ միշտ պղտորում է։Ահա արի՛ ես իմ մարդկանցով հավաքեմ և ուղարկեմ Թրակիա,դու էլ քո մասի մարդիկ հավաքիր և՛ հրամայիր Արևելք տանել։Եթե նրանց սպանեն,ապա մեր թշնամիներին կսպանեն և մենք խաղաղ կապրենք։Որովհետև,եթե դրանք իրենց երկրում մնան,մենք հանգիստ լինել չենք կարող>>-ասվում է նամակում։

Մորիկի հրամանով երկրում անց են կացվում զորահավաքներ,կազմակերպվում են հայ հեծյալ և հետևակ գնդեր,որոնք հայ իշխան-զորավարների հրամանատարությամբ փոխադրվում են Թրակիա։Խոսրովը իրենց ենթակա նախարարների հեծյալ և հետևակ գնդերը հավաքում և ուղարկում էր Մարաստանի ու Բակտրիայի կողմերը։

Հայաստանը 7-րդ դարում

Հայաստանը Բյուզանդիայի և Պարսկաստանի թուլացման ժամանակաշրջանում։Վրաց եկեղեցու անջատումը Հայոց եկեղեցուց։Հայ-վրացական պառակտման մեջ գլխավոր դերակատարն էր Վրաց Կյուրիոն կաթողիկոսը,որը գնում է Դվին,ուր ընդունվում է Հայոց կաթողիկոսարանում(593-594թթ․)։Ժամանակի կաթողիկոսն էր Մովսես Եղվարդեցին,որը անհաշտ հակաքաղքեդոնական էր։

598-599թթ․ մեռնում է Վրաց կաթողիկոսը և մի պատգամավորություն գնում է Հայոց կաթողիկոսի մոտ և խնդրում է նոր կաթողիկոս Վրաստանի համար։Մովսեսն իր աշխատակից Կյուրիոն եպիսկոպոսին ձեռնադրում է կաթողիկոս և ուղարկում Վրաստան։

604թ․ վախճանվում է Եղվարդեցին։Դվինի աթոռն սկսեց կառավարել,տեղապահի կոչումով Վրթանես եպիսկոպոսը։Սա շատ կարևոր դիրք ունեցող և հեղինակավոր մի հոգևորական գործիչ էր։Նա մի շատ զարգացած,մատենագրական խոշոր կարողությամբ օժտված եկեղեցական էր,գրչի մարդ,տեղյակ հունարեն լեզվին։Նրա հայրը Քչիկ իշխանն էր և նա հաճախ անվանվում էր Քչկան որդի։

606թ․ Դվինում կայացել էր մի ժողով,որին մասնակցում էին 50 եպիսկոպոս և 300 վարդապետ ու քահանա։Այս ժողովը որոշում էր,թե ինչ վերաբերմունք պիտի ունենա Հայոց եկեղեցին դեպի իր այդ դավանակից և ուխտակից եկեղեցիների անջատողական ձգտումները։

Հողը,որի վրա առաջ եկավ հայ-վրացական ընդհարումը,Ցուրտավ քաղաքն էր։Ցուրտավի եպիսկոպոսական աթոռը գրավում էր Մովսես անունով մի հայ եպիսկոպոս։Երբ Մովսեսն իմացավ,թե Կյուրիոնը քաղքեդոնականություն է տարածում,գնաց նրա մոտ և հանդիմանեց նրան։Այս արդեն բավական էր,որ ստեղծվի անձնական թշնամություն։

607թ․ Սմբատ մարզպանի նախաձեռնությամբ գումարված եկեղեցական ժողովը կաթողիկոս ընտրեց Աբրահամ Աղբաթանցուն,որը շարունակեց նամակագրությունը Կյուրիոն կաթողիկոսի հետ։Կյուրիոնն առանց Հայոց կաթողիկոսից թույլտվություն ստանալու,գլուխ բերեց իր եկեղեցու անկախությունը։Վրացական եկեղեցին դարեր հետո ընկավ հունական եկեղեցու ազդեցության տակ։1103թ․ Րուիս-Ուրբնիսի եկեղեցական ժողովը հայոց եկեղեցին համարեց հերետիկոսական։

Պարսկա-բյուզանդական պատերազմների վերսկսումը։607/608-610թթ․ ընթացքում պարսկական զորքերը Միջագետքում և Ասորիքում գրավում են Եդեսիա,Ամիդ,Թելա,Անտիոք և այլ քաղաքները։Այս ժամանակաշրջանում պարսկական մի զորք Աշտատ Ցեզտայարի գլխավորությամբ մտնում է Հայաստան։Բյուզանդական զորքը հավաքվում է Բասեն գավառում։Ճակատամարտը տեղի է ունենում Դու և Որդորու գյուղերի միջև ընկած դաշտում։Բյուզանդացիները պարտություն են կրում։Պարսիկները բանակ են դնում Կարին քաղաքի շուրջը։Կարինի գլխավորները քաղաքը հանձնում են պարսից ծառայության։Աշտատ Ցեզտայրն գրավում է Հաշտենից գավառի Կիթառիճը։Այնուհետև գրավում են Սատաղ,Առաստիա և Նիկոպոլիս քաղաքները,որից հետո պարսից զորքը վերադառնում է Պարսկաստան։

Կարին գավառից հույներին հալածում է մի այլ պարսկական զորավար՝Շահեն պատգոսպանը։Խոսրովի հրամանով Կարինի բնակիչներին վերաբնակեցնում են Պարսկաստանում։609/610թ․ պարսից զորքը գրավում է Կապադովկիայի Կեսարիան։

Այս ժամանակ Բյուզանդիայում գահընկեց է արվում և սպանվում Փոկասը։Գահն անցնում է Հերակլին(610-641թթ․)։Հերակլը փորձում է խաղաղություն խնդրել Խոսրովից։Խոսրովը չի ուզում լսել դրա մասին,պատճառաբանելով,որ իրական կայսրը Մավրիկիոսի <<որդի Թէոդոսն>> է և հրամայում է սպանել Հերակլի պատգամավորներին։Կայսրը բանակ է դնում Կապադովկիայի Կեսարիա քաղաքի շուրջը։Պաշարումը հանձնարարելով իր կուրատորներից մեկին,ինքը վերադառնում է մայրաքաղաք։Հաջորդ տարվա ամռանը պարսիկներն այրում են քաղաքը։Անտիոք քաղաքի մոտ ճակատամարտ է տեղի ունենում,որտեղ պարսիկները փախուստի են մատնում հույներին։Այնուհետև ճակատամարտ է տեղի ունենում Կիլիկիա տանող լեռնանցքի մոտ,որտեղ հույները փախուստի են դիմում։Պարսիկները գրավում են Տարսոն քաղաքը և իրենց ենթարկում ողջ Կիլիկիան։

614թ․ պարսկական զորքը արշավում է Երուսաղեմի վրա և գրավում այն։Քաղաքի բնակչության զգալի մասը սրի է քաշվում,ողջ մնացածներից շատերին գերեվարում են։Վերջիններիս մեջ էին նաև Երուսաղեմի պատրիարք Զաքարիան և խաչապահը։Երկար տանջանքներից հետո նրանք հայտնում են խաչի տեղը։Պարսիկները գտնում են <<խաչափայտը>>,որի վրա խաչել էին Հիսուսին։Այն ավարառված ոսկու և արծաթի հետ միասին ուղարկում են իրենց արքային։

Պարսիկները 615-616թթ․ գրավում են Եգիպտոսի Ալեքսանդրիա քաղաքը։

608-615/616թթ․ պարսկա-բյուզանդական պատերազմական գործողությունների արդյունքն այն եղավ,որ Խոսրով Փարվեզը Միջագետքում,Ասորիքում,Հայաստանում,Փոքր Ասիայում,Պաղեստինում և Եգիպտոսում տիրացավ ընդարձակ տարածքների։618-619թթ․ պարսկական զորքը գրավում է Քաղկեդոնը։Կոստանդնուպոլսի մոտ ծովային մարտում պարսիկները պարտություն են կրում։Կայսրության վիճակը շարունակում էր վատթարանալ։Հերակլը մի շարք միջոցառումներ է անցկացնում,որոնք հնարավորություն են ընձեռում կայսրությանը ամրապնդել իր դիրքերը և անցնել հակահարձակման։

Պարսկաստանի կրոնական նոր քաղաքականությունը։Ստեղծված իրադրության մեջ սասանյան արքունիքը պետք է գործ ունենար նվաճված երկրների այլադավան բնակչության հետ։Խոսրով Փարվեզը նվաճված երկրների քրիստոնեական եկեղեցիների ժողով է հրավիրում Տիզբոնում՝դավանաբանական վեճերը <<կարգավորելու>> նշանաբանով։Հայաստանից ժողովին ներկա էին Կոմիտաս Մամիկոնյան և Մատթեոս Ամատունի եպիսկոպոսները։Այդ ժողովը տեղի է ունեցել 615-616թթ․։Առաջին հավաքի ժամանակ ժողովականների միջև խիստ տարաձայնություններ ծագեցին։Խոսրովը հրամայում է ձեռնարկել միայն Նիկիայի,Կոստանդնուպոլսի,Եփեսոսի և Քաղկեդոնի ժողովների դավանության հարցը։Ճշմարիտ են ճանաչվում միայն առաջին 3 տիեզերական ժողովների վճիռները։Խոսրովը հանդես եկավ հայոց եկեղեցու <<հովանավորի>> դերում։

Զրադաշտականությունը անկում էր ապրում։Իրանում տարածվել էին աղանդները։Հայոց եկեղեցին թշնամական այնպիսի դիրք էր ընդունել բյուզանդական եկեղեցու հանդեպ,որ այս ժամանակաշրջանում Սասանյաններն ստիպված են լինում հաշվի նստել դրա հետ։

Հերակլ կայսեր արևելյան արշավանքները և 501թ․ սահմանագծի վերականգնումը։Հերակլը վերստեղծեց մարտունակ բանակ։Նա զինադադար է կնքում ավարների հետ և ռազմական դաշինք խազարների հետ։Կայսրը <<խաչափայտի>> Տիզբոն տանելու հանգամանքն օգտագործեց Պարսկաստանին <<սրբազան պատերազմ>> հայտարարելու համար։

622թ․ Հերակլը գալիս է Կապադովկիայի Կեսարիա քաղաքը։Նա մտադրվում է Հայաստանի վրայով արշավել դեպի Տիզբոն։Կիլիկիայում տեղի ունեցած ճակատամարտում պարսկական ջոկատը չարաչար պարտվում է։623թ․ գարնանը Հերակլը Հայաստանի վրայով անցնում է Ատրպատականի Գանձակը։Պատերազմը կրոնական էր և Հերակլը ավերի և ամայացման մատնեց համարյա ամբողջ նահանգը,իսկ Գանձակի ատրուշանը քանդեց։

Հերակլը իր զորքով հեռանում է Փայտակարան։Կայսրը այդտեղից գնում և գրավում է Պարտավը։Խոսրովը հրամայում է իր զորավարին՝Շահր-Վարազին,փակել Հերակլի ճանապարհը։Այդ ժամանակ թիկունքից վրա է հասնում Շահեն պատգոսպանի զորքը։Կայսրը պարտության մատնելով Շահենի զորքը,Սյունիքի վրայով անցնում է Նախճավան։

Հերակլը հասնում է Ապահունիք և բանակ դնում Աղի ավանի Հրճմունք գյուղի մոտ։Շահր-Վարազն Արճեշից 500 հոգիանոց մի ջոկատ է ուղարկում Աղի։Հերակլի զորքը ջարդում է պարսից ընտրյալ գունդը։Հերակլը գնում է Պոնտոս։

Պարսից զորքը Շահր-Վարազի գլխավորությամբ 626թ․ շարժվում է Կոստանդնուպոսլի վրա և կանգ առնում Քաղկեդոնի մոտ։Խազարները դաշն կնքելով բյուզանդացիների հետ,սկսում են իրենց ներխուժումները Անդրկովկաս։Հերակլը դաշինք է կնքում խազարների հետ։

626թ․ խազարները պաշարում են Տփղիսը։Կայսրը միանում է նրանց։Տփղիսի պաշարումը ոչինչ չտվեց հույներին և խազարներին։Հերակլի բանակը 627թ․ դեկտեմբերին պարտության է մատնում պարսկական զորքը։

Կոստանդնուպոլսի պաշարման ժամանակ խաքանը փայտե աշտարակներ շինել տվեց,որպեսզի կարողանա պարիսպներին մոտենալ և գրոհել դեպի քաղաքի ներսը՝բայց քաղաքի պաշտպաններն առաջին անգամ սկսեցին գործածել իրենց հնարած հունական կրակը։<<Հեղուկ կրակի>> հեղինակ է համարվում Կալլինիկոս անունով մեկը։Այն պատրաստվում էր դյուրավառ նյութերից՝ծծմբից,կուպրից,նավթից և այլն։

Այնուհետև Նինվեի մոտ բյուզանդացիների և պարսիկների միջև տեղի ունեցավ ճակատամարտ,որտեղ պարսկական բանակը պարտություն կրեց։

Պարսից մեծամեծները,տեսնելով պայքարի անհուսալիությունը 628թ․ փետրվարի 28-ին հեղաշրջում են կատարում՝գահընկեց անում և սպանում Խոսրովին,տեղը նստեցնելով նրա որդուն՝Կավատ Շերոյեին և խաղաղություն խնդրում Հերակլից։

Հաշտության պայմանագիր է կնքվում երկու տերությունների միջև,ըստ որի վերականգնվում էին պարսկա-բյուզանդական այն սահմանները,որոնք որոշվել էին Մորիկի օրով։Սիրիան,Պաղեստինը վերադարձվում էին Բյուզանդիային։Հիսուսի <<Խաչափայտը>> վերադարձվում էր Երուսաղեմ՝631թ․ սեպտեմբերի 14-ին։Այդ օրն էլ այնուհետև դարձավ եկեղեցական տոն,որ մեզանում կոչվում է <<Խաչվերաց>>։

Այդ ժամանակ Հայաստանի բյուզանդական մասում իշխանության ներկայացուցիչն էր Մժեժ Գնունին ։Հայաստանի մնացած մասի կառավարիչ էր Վարազտիրոցը։Կարճ ժամանակ անց Հայաստանն սկսեց ենթարկվել արաբական ասպատակություններին,որոնց հետևելու էր խալիֆայության տիրապետության ծանր լուծը։

Հայաստանի կացությունը արաբական արշավանքների նախօրյակին։Արաբական խալիֆայության երևան գալու նախօրեին Հայաստանում կատարվել էր շատ կարևոր փոփոխություն։6-7-րդ դդ․ Մամիկոնյաների մրցակիցները դարձան Բարգատունիները։

628թ․ պարսկական Հայաստանի մարզպան էր դարձել Վարազտիրոց Բագրատունին(628-632թթ․),որի օրոք Հայոց սպարապետ էր Թեոդորոս Ռշտունին։Սասանյան Իրանը քայքայվել էր և 628թ․ Խոսրով Փարվեզի մահից հետո 4 տարում իրար էին հաջորդել մոտ 10 անզոր արքաներ։

Նման պայմաններում Հայաստանը,Ատրպատականը և այլ նահանգներ վայելում էին քաղաքական ինքնուրույնություն։

Բյուզանդական Հայաստանի կառավարիչ Մժեժ Գնունին ձերբակալեց իշխան Դավիթ Սահառունուն և ուղարկեց Կոստանդնուպոլիս։Բայց նա ճանապարհին խորտակում է իր կապանքները, սպանում է իր պահապաններին և նորից միանում հայոց զորքին,որի գլուխն անցած՝հարձակվում է Մժեժի վրա,հաղթում ու սպանում է նրան և Վարազ-Գնել Գնունուն։Հերակլը Դավթին նշանակում է ամբողջ երկրի կառավարիչ,նրան տալիս է <<պատրիկ-կյուրապաղատի>> աստիճան՝635թ․։

Ատրպատականի մարզպան Խոռոխ Որմզդի և բյուզանդական Հայաստանի կառավարիչ Մժեժ Գնունու սադրանքների հետևանքով Վարազտիրոց Բագրատունին թողեց Դվինը,իսկ պարսկական Հայաստանում իշխանության տեր մնաց Թեոդորոս Ռշտունին։

630-ական թթ․ Դավիթ Սահառունին գլխավորում է երկրի վերամիավորման գործը,որին փոխարինում է Թեոդորոս Ռշտունին։639թ․ նա իրար կցեց Հայաստանի պարսկական և բյուզանդական մասերը,միավորեց երկիրը,որը դարձավ ինքնուրույն իշխանապետություն։Նստավայրն էր Ռշտունյաց գավառի Աղթամար կղզին։

633թ․ արաբները ներխուժեցին Պաղեստին,ապա Միջագետք,637թ․ տեղի ունեցավ Կադիսիյյայի ճակատամարտը։Սասանյան զորքը պարտություն կրեց և Տիզբոնը ընկավ արաբների ձեռքը,որից հետո Հայաստանի արևելյան նահանգները լրիվ կտրվեցին Սասանյան Իրանից։

Ահա այսպիսին էր իրադրությունը,երբ երևան եկան արաբները։

Արաբական առաջին արշավանքները և Հայաստանը։Արաբական արշավանքները Հայաստան և հայ ժողովրդի դիմադրությունը։Արաբական ցեղերը հնագույն ժամանակներից բնակվում էին Արաբական թերակզում։7-րդ դ․ սկզբներին արաբները միավորվեցին իրենց առաջնորդ Մուհամեդի գլխավորությամբ։Նա նոր կրոնի մահմեդականության և պետության՝Արաբական խալիֆայության հիմնադիրը դարձավ։

Արաբները մտան Մեծ Հայքի սահմանները՝Իյազ իբն Ղանմի հրամանատարությամբ։Առանց դիմադրության ընկան Ամիդն ու Նփրկրետը,Աղձնիքը,Կորճայքի Կորդուք,Տմորիք և Վասպուրականի Անձևացիք գավառները։Թեոդորոս Ռշտունին,լսելով՝արաբների ներխուժման մասին,շտապել էր փակել Ձորա պահակի լեռնանցքը։Իյադ իբն Ղանմը Ձորա պահակից անցավ հյուսիս ու ներխուժեց Տարոն,որի իշխան Տիրան Մամիկոնյանը 8 հզ-ոց զորքով դուրս եկավ արաբների 18 հզ․-ոց զորքի դեմ,սակայն պարտվեց։Իյադը հասավ Խլաթ,այնտեղից Կարնո կողմերը,բայց շուտով վերադարձավ Բաղեշ։Մնացած զորքը շարունակեց արշավանքը դեպի Աղիովիտ,այնտեղից Կոգովիտ և ապա Դվին։Տարոնում Անձևացյաց իշխան Սահուռն անցնում է արաբացիների կողմը։Տիրան Մամիկոնյանը հասնում է դավաճանին և սրով թռցնում է նրա գլուխը,բայց ինքն էլ սպանվում է երկու իշխանների հետ։

Երեք հայ իշխաններ՝Թեոդորոս Վահևունին,Խաչյան Առավեղյանը և Շապուհ Ամատունին քանդեցին Մեծամորի կամուրջը և հասնելով Դվին,տեղյակ պահեցին քաղաքացիներին եղելության մասին։Այգեկութի ժամանակ էր և դաշտում գտնվող ժողովուրդն ապաստանեց քաղաքի պարիսպներից ներս։Արաբներն իրենց հետ վերցրեցին Մոկաց Վարդիկ իշխանին,որը հնազանդություն էր հայտնել Իյադ իբն Ղանմին։

Արաբները բանակ դրեցին Խոսրովակերտ անտառի եզերքին։Նրանք հոկտեմբերի 5-ին հարձակվեցին Դվինի վրա և պարիսպների վրա գտնվող փոքրաթիվ պաշտպաններին ծխով ու նետաձգությամբ ետ մղեցին,բարձրացան պարիսպների վրա և ներս խուժելով,բաց արեցին քաղաքի դռները։Դվինը գրավվեց հոկտեմբերի 6-ին,Դվինը կողոպտվեց,բնակիչներից շատերը կոտորվեցին,35 հզ․ մարդ գերի տարվեց։Թեոդորոս Ռշտունին արաբական զորամասին դիմադրություն ցույց տվեց Կոգովիտ գավառում,բայց պարտվեց։

Նորընտիր Ներսես 3-րդ Տայեցի կաթողիկոսը դիմեց Կոստանդ կայսրին և խնդրեց,որ Թեոդորոս Ռշտունին ճանաչվի <<Հայոց իշխան>>։

Հայաստան ուղարկվեց զորք Պռոկոպ զորավարի հրամանատարությամբ։Թեոդորոս Ռշտունին և Պռոկոպը 642-643թթ․ Աղձնիքի վրայով մտան Վերին Միջագետք։

639-641թթ․ արաբները նվաճեցին Ատրպատականը,այնուհետև ասպատակեցին Գողթնը,Նախճավանը։Այստեղ նրանք բաժանվեցին երկու մասի։Մի մասը վերադարձավ Ատրպատական,իսկ մյուսը՝մտավ Արտազ գավառը։Թեոդորոս Ռշտունին Կոգովիտ գավառում հարձակվեց արաբների զորամասի վրա և ետ քաշվեց Վասպուրականի Գառնի գավառը։Թեոդորոս Ռշտունին Կոգովիտ գավառում հարձակվեց արաբների զորամասի վրա և ետ քաշվեց Վասպուրականի Գառնի գավառը։Հույները Կոգովիտի և Մարդուցայքի սահմանների վրա բախվեցին արաբների հետ և պարտություն կրեցին։

Այս պարտությունից հետո Հայաստան եկավ մի հույն պաշտոնյա՝Թումա անունով,որը ձերբակալեց Թեոդորոս Ռշտունուն Կոտեից գավառում և տարավ Կոստանդնուպոլիս։Սակայն նա արդարացվեց,իսկ Թուման պաշտոնազուրկ արվեց։

Այդ ժամանակ Կոստանդնուպոլիս էր վերադարձված Վարազտիրոց ասպետը։Նա և Ռշտունին իրար լանջով են ընկնում և արտասվում։Վարազտիրոցը հայրենիքի կարոտից դրդված փախչում է Տրապիզոն,այնտեղից էլ Տայոց աշխարհը։Կոստանդնուպոլսից հրամաններ են թողնում փախստականին բռնելու համար,բայց նա կարողանում է նամակով համոզել կայսրին,թե ինքը փախստական չէ,ոչ էլ անհավատարմության որևէ միտք ունի։Կայսրը նրան տալիս է կյուրապաղատի աստիճան և նշանակում է Հայաստանի կառավարիչ։Բայց Վարազտիրոցը վախճանվում է,ուստի կյուրոպաղատության աստիճանը տալիս է նրա Սմբատ որդուն։

Բյուզանդական կայսրը նորից առաջ քաշեց քաղկեդոնականության հարցը՝Հայաստան ուղարկելով Դավիթ Բագավանցի վարդապետին։Դվինում ժողով գումարվեց Ներսես կաթողիկոսի և Թեոդորոս Ռշտունու գլխավորությամբ։Հայերը չընդունեցին Կոստանդ կայսեր առաջարկն ու պաշտպանեցին միաբնակ դավանանքը։

650թ․ ամռանը Ատրպատականից արաբական մի զորամաս ներխուժեց Հայաստան՝ասպատակելու նպատակով։Այն բաժանվեց 3 խմբի․մեկը անցավ մինչև Տայք,մյուսը՝դեպի Վասպուրական,իսկ երրորդը՝դիմեց Աղվանք։

Երկրորդ խումբը հարձակվեց <<Հերևան>>-ի բերդի վրա,բայց հաջողություն չունեցավ,իջավ Կոգովիտ և բանակ դրեց Արծափ բերդի դիմաց։

Բերդի պաշտպանները Դարույնքի ամրոցի Բագրատունիներից օգնություն խնդրեցին։Սմբատ Բագրատունին միայն 40 ռազմիկ ուղարկեց։Պաշարող արաբները անցքով ներս մտան և գրավեցին բերդը ( օգոստոսի 8-ին,կիրակի օրը):Թեոդորոս Ռշտունին վրա հասավ իր զորամասով և ոչնչացրեց 3 հզ․ զինվոր,այդ թվում նաև Օսման և Օկբա զորապետերին։Թեոդորոսը կայսրին ընծա է ուղարկում 100 արաբական ձի։

652 թ․ հայ-արաբական պայմանագիրը։Թեոդորոս Ռշտունին ազգային շահերի պաշտպան էր,պարսկական կրթություն ստացած և հակահունական ձգտումներով լցված։Մնում էր մի ելք-կամ հաշտվել հայ ժողովրդի ներքին ինքնավարության ջնջման հետ,կամ համաձայնություն կայացնել նոր տիրողների հետ։

Այս վերջին ճանապարհն էլ ընտրեց Թեոդորոս Ռշտունին։Նա բանակցություններ վարեց Ասորիքի և Վերին Միջագետքի հզոր կուսակալ Մուավիայի հետ,որն Օսման խալիֆայի օրոք (644-656թթ․) բարձր հեղինակություն ուներ։

652թ․ Դամասկոսում նրանց միջև պայմանագիր կնքվեց,ըստ որի Հայաստանը 3 տարի ժամկետով ազատվեց արաբներին հարկ վճարելուց,որից հետո պետք է վճարեր այնքան,որքան կամենար։Հայերին իրավունք տրվեց ունենալ 15 հզ․-ոց հեծելազոր,որի ծախսերը պետք է հայ նախարարները հոգային։Հայաստանի բերդերում չէին լինելու արաբական կայազորներ,սակայն եթե հույները հարձակվեին,արաբները հայերի պահանջով պարտավոր էին զորք ուղարկել։

Սա առաջին քաղաքական պայմանագիրն էր,որ հայերը կնքեցին արաբական խալիֆայության հետ։

Ռշտունին Հայաստանի կառավարիչ։Տեղեկանալով,կնքված պայմանագրի մասին Կոստանդ կայսրը Ռշտունուն հրավիրեց Կարին՝բանակցությունների։Ռշտունյաց տերը չհամաձայնվեց բանակցել նրա հետ։Կոստանդը 653թ․ 100․000 զորքով հասավ Կարին։Հայոց իշխան Թեոդորոս Ռշտունին քաշվել էր Աղթամար։

Դվինում կայսրը,Մուշեղ Մամիկոնյանին կարգեց <<իշխան Հայոց հեծելոց>>,որպեսզի նրան հակադրի Թեոդորոս Ռշտունուն։

Կայսեր գլխավոր նպատակներից մեկը հայերին քաղկեդոնական ծեսի պարտադրումն էր։Ս․ Գրիգոր Մայր տաճարում հայ եկեղեցականներն ընդունեցին երկաբնակ ուսմունքը։Եպիսկոպոսներից մեկը չհաղորդվեց։Բայց ի վերջո զիջեց։Հեռանալով Դվինից՝կայսրը բյուզանդական զորքը թողեց Հայաստանում՝Մավրիանոսի գլխավորությամբ։

652թ․ Թեոդորոս Ռշտունին օգնական զորք պահանջեց Մուավիայից և ստացավ 7 հզ․-ոց մի զորամաս,հարձակվեց հույների վրա և մինչև Տրապիզոն հալածեց նրանց։

654թ․ Օսման խալիֆան հրամայեց Մուավիային զորք մտցնել Հայաստան,Վիրք և Աղվանք։

Սա ուղարկեց զորավար Հաբիբին,որը գրավեց Կարինը։Նրան հպատակվեցին Խլաթի,Մոկքի,Ապահունիքի,Արճեշի,Շիրակի,Աշոցքի,Բագրևանդի և Տայքի տերերը։Դվինը և Սյունիքը սկզբում դիմադրեցին,բայց շուտով անձնատուր եղան։

Հանձնվեց Վիրքը և Աղվանքը։Հաբիբը իր հետ Ասորիք տարավ Թեոդորոս Ռշտունուն,որը մի քանի տարի հետո մահացավ Դամասկոսում,մարմինը բերվեց Հայաստան և թաղվեց Ռշտունիքում։Նրա կերպարն արտահայտվեց Սասնա ծռերի մեջ,որպես քեռի Թորոս։Նա իր գործունեությունը սկսեց որպես սպարապետ,Հայոց իշխան Դավիթ Սահառունու անկումից հետո միավորեց Հայաստանի պարսկական և բյուզանդական հատվածները։Հայկական լեռնաշխարհը մեծ չափով վերականգնեց իր ներքին քաղաքական ինքնավարությունը։Նրա հաջորդների ժամանակ Հայաստանը մնաց կիսանկախ իշխանապետություն։

Մեծ Հայքի վերամիավորումը և քաղաքական կացությունը 7-րդ դարի երկրորդ կեսում։Թեոդորոս Ռշտունու Ասորիք գնալուց հետո նախարարները Ներսես կաթողիկոսի գլխավորությամբ Հայոց իշխան ընտրեցին Թեոդորոսի փեսա Համազասպ Մամիկոնյանին։Նրա իշխանության տարիները(654-661թթ․) խաղաղության և բարգավաճման մի շրջան կազմեցին։Նրա օրոք Ներսես կաթողիկոսն ավարտեց Զվարթնոցի շինարարությունը և նրա կողքին պալատ շինեց։Կոստանդ կայսրը հաստատեց նրան Հայոց իշխան, նվիրեց արծաթե գահ և տվեց կուրոպաղատ տիտղոսը։Նրա իշխանության տարիներին Հայոց զորքի սպարապետն էր Վարդ Ռշտունին՝Թեոդորոսի որդին։Համազասպ Մամիկոնյանի իշխանության տարիներին Սյունյաց իշխանությունը Արցախի հետ միացավ Հայաստանին։

Հայոց իշխան Համազասպ Մամիկոնյանը մահացել էր և Ներսես կաթողիկոսն ու նախարարները խնդրեցին Մուավիային՝Գրիգոր Մամիկոնյանին կարգել Հայոց իշխան։Խալիֆան կատարեց հայերի խնդրանքը։

Արաբական խալիֆայությունը սկսեց հարձակումը Բյուզանդիայի դեմ։Խալիֆայության և Բյուզանդիայի միջև մղվող գոտեմարտը տեղի էր ունենում Փոքր Ասիայում։Գրիգոր Մամիկոնյանի օրոք Հայաստանի կախումը արտահայտվում էր տարեկան 500 դահեկան (ոսկեդրամ) հարկի վճարմամբ։

Գրիգոր Մամիկոնյանը Արուճում կառուցեց մի տաճար և կողքին իշխանական պալատ։Նրա իշխանության տարիները Հայաստանի համար խաղաղ շինարարության ժամանակաշրջան էին։

680թ․ Մուավիայի մահից հետո Հայաստանը,Վիրքը և Աղվանքը դադարեցին հարկ վճարել և ստանալ լիակատար անկախություն։

Գրիգոր Մամիկոնյանն ու Սահակ կաթողիկոսը և Աղվանից իշխան Վարազ-Տրդատը մի ծրագիր մշակեցին՝խազարներից և հոներից վտանգը չեզոքացնելու համար։Իսրայել եպիսկոպոսի գլխավորությամբ պատվիրակություն ուղարկվեց,որի նպատակն էր հոների երկրում քրիստոնեություն տարածել։682թ․ փետրվարին պատվիրակությունը ժամանեց Վառաչան։Հոների թագավորն իրեն հայտարարեց քրիստոնյա։Սակայն խազարները չհետևեցին նոր կրոնին,նույնիսկ 685թ․ մի ավերիչ արշավանք կազմակերպեցին դեպի Աղվանք և նրանց դեմ կռվում զոհ գնաց նաև Գրիգոր Մամիկոնյանը։Նրան հաջորդեց Աշոտ Բագրատունին(686-689թթ․)։685թ․ խալիֆա դարձավ Աբդը,իսկ Բյուզանդիայում գահին տիրացավ Հուստինիանոս 2-րդը։Երկու պետությունները պայմանագիր կնքեցին,որի համաձայն Կիպրոսը,Հայաստանը և Վիրքը գտնվելու էին համատեղ իշխանության ներքո։Հուստինիանոս կայսրը Հայաստան ուղարկեց Լևոնտիոս զորավարին,որը նվաճեց նաև Վիրքն ու Աղվանքը։Բյուզանդական զորքը ավերեց 25 գավառ և գերի տարավ 8 հզ․ հայեր։

Աշոտ Բագրատունու նստավայրն էր Դարույնքը,որտեղ կառուցել էր մի եկեղեցի։Այստեղ էր գտնվում Բագրատունիների տոհմային գերեզմանատունը։Այնուհետև տեղի ունեցավ արաբների հարձակումը,որոնք ասպատակեցին Խրամը և Խոշակունիքը։Հայոց իշխանը եկավ Արաքսի հովիտը և կոտորեց ասպատակողներից շատերին։Աշոտ Բագրատունին նրանց հետապնդեց,սակայն սպանվեց նրանց կողմից։Արաբական զորքը Վիրքում պարտություն կրեց։

689թ․ Հուստինիանոսը հարձակվեց Հայաստանի վրա։Նրա զորքը նվաճեց Հայաստանը,Վիրքն ու Աղվանքը։Հուստինիանոսը Հայոց իշխան նշանակեց Ներսես Կամսարականին(689-693թթ․)։Նրա իշխանության օրոք կառուցվել է Թալինի եկեղեցին։Այնուհետև Հուստինիանոսի բանակը ծանր պարտություն կրեց Կիլիկիայում Սևաստոպոլիս բերդի մոտ։Օգուտ քաղելով այդ հաջողությունից,Աբդ-էլ-Մելիքը վճռում է հաստատվել այդ երկրում։

695թ, Մուհամմեդ իբն Մերվանը նորից արշավում է Հայաստան։Կոստանդնուպոլսում տեղի ունեցավ հեղաշրջում և կայսր հռչակվեց Տիբերիոս 3-րդը(698-705թթ)։696թ․ Մուհամմեդ իբն Մ երվանը թողնելով իր զորքերի մի մասը Դվինում,անցնում է Աղվանից աշխարհը։Հայաստանում տեղի է ունենում մի շարժում։Հայերը հոռոմներից օգնություն ստանալով՝հարձակվում են Դվինում մնացած արաբների վրա և նրանց կոտորում են։Մուհամմեդը վերադառնում է և պատժում է հայերին։Այնուհետև նա Աբդլա անունով մեկին իր գործը շարունակելու համար թողնում է Հայաստանում,իսկ ինքը գնում է Սիրիա,որտեղ հիվանդանում է և մահանում։

Հայաստանը ենթարկվում էր արաբական իշխանության իրականապես։Հայոց իշխանը,որն ինքնիշխան էր,դարձավ խալիֆայության ներկայացուցիչ,արաբ կառավարիչներին ենթակա մի պաշտոնյա։701թ․ կազմվեց Արմինիա կոչվող միավոր՝փոխարքայություն,որի կենտրոնը Դվինն էր,8-րդ դարի վերջից Պարտավը։

Հայ ժողովրդի ազատագրական պայքարը արաբական տիրապետության դեմ 8-9-րդ դդ․-ում

703-705թթ․ ապստամբությունը արաբական տիրապետության դեմ։Սմբատ Բագրատունին 703թ․ նախարարների ժողով հրավիրեց ,որին մասնակցեցին Աշոտ իշխանի որդին՝Սմբատը,Թեոդորոս Ռշտունու որդին՝Վարդը,Սմբատ Բագրատունու եղբայր Աշոտը և այլ նախարարներ։Ժողովականները չկարողանալով որևէ ելք գտնել,որոշեցին երկրից հեռանալ և ապաստանել Բյուզանդիայի կողմերում։Նրանք վստահություն չունենալով իրենց խելքի և հեռատեսության վրա,գնացին մի ինչ-որ ճգնավորի մոտ,որ ապրում էր Վանա լճի արևելյան կողմում և նրանից խորհուրդ հարցրին,թե ինչ անեն իրենց կյանքը փրկելու համար։Նա խորհուրդ տվեց զգույշ լինել, նենգության զոհ չդառնալ։

Ապստամբությունը հաջող ելք ունեցավ նաև Վանանդում։Կամսարական իշխանը վրդովված արաբ զորավար Օքբայի ասպատակություններից,Վանանդի ազատների հեծյալ գնդով հարձակվեց ու սրի մատնեց նրա զորամասը։Օքբան փախավ Ասորիք։Աբդ ալ-Մալիքը Հայաստանը հանդարտեցնելու գործը հանձնարարեց Մուհամմադին։Վերադաս վտանգը կանխելու համար հայ նախարարները խալիֆայի մոտ ուղարկեցին Հայոց կաթողիկոս Սահակ Ձորափորեցուն։Խառանում կաթողիկոսը հիվանդացավ ու վախճանվեց։Երբ Մուհամմադը հասավ Խառան նրան հանձնեցին հայերի խնդրագիրը։Մուհամմադը գոհացրեց հայերի պահանջները և եկավ Հայաստան՝ հսկելու նպատակով։

Վարդանակերտի ճակատամարտը և արաբների պարտությունը։Հայ նախարարներն դիմեցին դեպի Արաքսի հովիտը,հասան Ակոռի մեծ ավանը։Նախճավանում գտնվող արաբական 8 հզ․-ոց կայազորն հետապդնեց նրանց։Հայերը բանակ դրեցին Վարդանակերտ ավանում։Առավոտյան գնդերը դասավորելով ,հայերի երկու հզ․-ոց զորքը նախահարձակ լինելով մեծ ջարդ տվեց արաբներին։Ցրտաշունչ գիշերին դրսում մնացած արաբներն անխնա կոտորվեցին ,իսկ հայերի սրից ազատվածներն իրենց գետը գցեցին,սակայն բարակ սառույցը կոտրվեց և նրանք ջրահեղձ եղան։Նրանցից միայն մի մասը ապաստան խնդրեց Վանանդի կողմերից մեկի հայ իշխանուհուց՝Շուշանից,որը խնդրեց Սմբատին չկոտորել նրանց։Նա կապել տվեց թշնամի վիրավորների վերքերը և ուղարկեց խալիֆա Աբդ ալ-Մալիքի մոտ։Վարդանակերտի ճակատամարտը տեղի է ունեցել 702-703թթ․ ձմռանը։Հաղթանակած հայ նախարարները Վարդանակերտում ավար վերցրած արաբական ընտիր երիվարներից ընծա ուղարկեցին Բյուզանդիայի կայսրին,ավետելով իրենց հաղթությունը։Կայսրը կուրապաղատության աստիճան շնորհեց Սմբատ Բագրատունուն։Սմբատը ամրացավ Տայքի հյուսիսում գտնվող Թուխարք ամրոցում։

Ապստամբությունը տարածվել էր Հայաստանի շատ նահանգներում։Հայերն սպանեցին ոստիկան Աբդալլահին։Ռշտունիքում Գուկանք գյուղի մոտ հայերն ու արաբները ընդհարվեցին։Հայերը կոտորեցին արաբներին և միայն 380 արաբ կարողացան ճողոպրել ու ապաստանել գյուղի եկեղեցում։Պաշարվածները սկսում են բանակցել հաշտության մասին։Դուրս է գալիս մի արաբ և ողորմություն է խնդրում։Սակայն Սմբատ իշխանը մերժում է։Պաշարվածները դուրս են գալիս և բոլորն էլ ընկնում են հայերի սրերի տակ։Իսկ այն մարդուն,որ պատգամավոր էր եղել,խեղդեցին՝լճի մեջ գցելով։

Հայ նախարարների ողջակիզումը Նախճավանում և Խրամում։705թ․ խալիֆա դարձավ Վլիթը․իսկ Բյուզանդիայի կայսր Հուստինիանոսը նորից տիրացավ իր գահին։Նա Հայաստան ուղարկեց Սմբատ Բագրատունուն,որը Վանանդի Դրաշպետ գյուղի մոտ պարտություն կրեց և նորից հեռանալով հաստատվեց Եգերաց Փոթի քաղաքում։

Արաբական իշխանությունները առիթը բաց չթողեցին,որպեսզի 703թ․ ապստամբության վրեժը լուծեն հայ նախարարներից։Մուհամմադ իբն Մրուանը կարգադրեց Նախճավանում նստող զորավար Կասիմին,որ խաբեությամբ իր մոտ հրավիրի հայ նախարարներին իբրև այրուձիի հաշվառում կատարելու և ռոճիկ վճարելու համար։

Նախարարները չկասկածելով,ժամանեցին Նախճավան։Արաբները նրանց բռնի զինաթափ անելով՝ստիպեցին մտնել Նախճավանի ու Խրամի եկեղեցիները և հրկիզեցին(շուրջ 2000 մարդ)։Ըստ արաբ պատմիչ Քուֆիի,արաբ զորավարը համոզեց,որ մտնեն եկեղեցիները՝հավատարմության երդում տալու։Նա դռները փակել տվեց և նավթի կրակով վառեցին։

Պատմվում է,որ եկեղեցիների դռներն ու պատուհանները ամուր փակվեցին և հյուսվեցին աղյուսով։

Ապա Կասիմը հրամայեց վառել եկեղեցիների փայտե ծածկերը։705թ․ հայտնի է <<կրակի տարի>> անունով։

Հերթի աշխարհագիրը։Արմինիայի Հերթ ոստիկանի օրոք(724-725թթ․) Հայաստանում աշխարհագիր կատարվեց՝725թ․ ձմռանը՝դա տեղի ունեցավ Հեշմ խալիֆի օրոք։Հերթ ոստիկանը հարկերը խիստ ավելացրեց։Երդահարկի փոխարեն ժողովուրդը պարտավոր էր գլխահարկ վճարել։

Խալիֆայության ազգային և կրոնական քաղաքականությունը։Օմայանների Վալիդ խալիֆան նոր ոստիկան նշանակեց Աբդ ալ-Ազիզին ու նրա միջոցով ճանաչեց նրանց հողատիրական ժառանգական իրավունքները։Նոր ոստիկանը կոչ արեց վտարանդի հայ նախարարներին՝վերադառնալ հայրենիք,խոստանալով նրանց հին ժառանգական տիրույթները։Վերադարձան բազմաթիվ նախարարներ,որոնցից է Վահան Գողթնացին։

712թ․ խալիֆ դարձավ Օմարը։Հայոց կաթողիկոս Հովհաննես Օձնեցու և Օմայան խալիֆայի միջև տեսակցություն տեղի ունեցավ։Նա առաջարկել էր կաթողիկոսին՝խնդրել ինչ որ կամենա ,իսկ Օձնեցին խնդրում է երեք բան՝դավանանքի ազատություն տալ քրիստոնյաներին,հարկերից ազատել եկեղեցին և արարողությունների ազատություն տալ քրիստոնյաներին։Նա Դամասկոսից վերադառնալուց հետո պայքար ծավալեց քաղքեդոնականության դեմ։

719թ․ Օձնեցին հրավիրեց Դվինի եկեղեցու ժողովը։Ընդունվել էր պավլիկյան աղանդավորների հետ չհաղորդվելու մասին կանոններ։Հավաքվեցին տիեզերական և հայ եկեղեցու բազմաթիվ կանոններ,որը կոչվեց <<Կանոնագիրք Հայոց>>։Նրան է վերագրվում նաև <<Գիրք թղթոց>> ժողովածուի կազմումը։

Նրա ամենաուշագրավ քայլը հայ-ասորական միության ստեղծումն էր։Նրա նախաձեռնությամբ գումարվեց հայ և ասորի եկեղեցիների միացյալ ժողով։Ժողովատեղի ընտրվեց Ապահունիք գավառի Մանազկերտ քաղաքը։Ժողովին ներկա էին Հայոց կաթողիկոսը՝23 եպիսկոպոսով և 8 վարդապետով,իսկ ասորվոց կողմից 6 եպիսկոպոս։Ժողովը մերժեց երկաբնակ վարդապետությունը։

Եզիդ 2-րդի (720-724թթ․) և Հիշամի (724-744թթ․) իշխանության առաջին տարիներին Հայաստանի վիճակն ավելի վատթարացավ։Եզիդի օրոք Հայաստանում խոզասպանության հրաման տրվեց։

Նրան հաջորդեց Հիշամը(724-743թթ․),որը Հայաստանի ոստիկան նշանակեց Մրվան իբն-Մուհամմեդին։Նա Հայաստանի կառավարիչ նշանակեց Աշոտ իշխանին։Սմբատի որդիներ Գրիգորը և Դավիթը թշնամացած էին Աշոտի հետ։Մրվանը նրանց աքսորեց Եմեն։Աշոտ իշխանը վերականգնեց Հայոց այրուձիու ռոճիկ ստանալու իրավունքը։

Մրվանն Աշոտի հետ հաղթանակներ տարավ խազարների դեմ։

Հիշամին հաջորդեց Վելիդը,որին էլ Եզիդ 3-րդը։Սակայն Մրվանը չընդունեց Եզիդին խալիֆ և նրա դեմ գնաց մեծ զորքով։Նրա հեռանալուց հետո Հայոց աշխարհը մտան Գրիգոր և Դավիթ եղբայրները,որոնք ազատվել էին աքսորից և հարձակվեցին Աշոտի վրա։

Օմայան խալիֆայության անկումից հետո ծնունդ առավ Աբբասյանների խալիֆայությունը(750-1258թթ․)։Աբբասյանները խալիֆայության մայրաքաղաքը տեղափոխեցին Բաղդադ։Աբու-ալ-Աբբաս ալ-Սաֆֆահի ժամանակ նրա եղբայրը՝Աբու Ջաաֆարը նշանակվեց Արմինիայի,Ատրպատականի,Ջազիրայի,Մոսուլի փոխարքա,իսկ Արմինիայի ոստիկան դարձավ Մուհամմադ իբն Սուլը։Աբու Ջաաֆարը եկավ Հայաստան՝Մրուան 2-րդի օրոք ծագած ապստամբությունը ճնշելու և անցյալ տարիներին չմուծված հարկերը հավաքելու համար։Նա հարկ էր պահանջում նույնիսկ մեռյալների փոխարեն,որոնք կենդանության օրոք չէին վճարել հարկերը։Գլխահարկը ոչ թե ըստ երդի էր գանձվում ,այլ ըստ անձի։Նրան անվանում էին <<դանգի(փող) հայր>>։

Հեռանալով Հայաստանից,Աբու Ջաաֆարը Արմինիայի ոստիկան նշանակեց Եզիդ իբն Ուսայդ Սուլամիին,որը Հայոց իշխան նշանակեց Սահակ Բագրատունուն,սպարապետ դարձավ Սմբատ Բագրատունին։

Բյուզանդիայի Կոստանդին Կոպրոնիմոս կայսեր օրոք,752թ․ բյուզանդական զորքը գրավեց Կարնո քաղաքը։Եզիդ իբն Ուսայդը վերագրավեց Կարնո քաղաքը։

Այդ տարիներին Վասպուրական մտավ Սուլայման հրոսակը,որին դիմադրեցին Սահակ և Համազասպ Արծրունի եղբայրները։Համազասպը ծանր վերք ստանալով ձիուց ընկնում է և սպանվում,Սահակը թռչում է ձիուց,իջնում և հետիոտն սուրը հանած՝ընկնում է թշնամիների վրա։

Շատերին է նա կոտորում,բայց հաղթվում է ու ընկնում թշնամու սրերի տակ։Երրորդ եղբայր Գագիկին հետագայում հաջողվեց իր եղբայրների վրեժը լուծել և սպանել Սուլայմանին։

Հայաստան է գալիս Սալեհ անունով արաբ պաշտոնյան։Գագիկը ամրացավ Նկան բերդում։Գագիկը դուրս է գալիս բերդից և արշավանքներ գործում։

Հեր գավառում Գագիկի դեմ դուրս եկավ Ռուհ անունով արաբ զորավարը։Արծրունիները շատ զոհ տվեցին։Ապա Վասպուրական մտավ Մուսե զորավարը։Գագիկը միամտաբար ընկավ Մուսեի ծուղակի մեջ։Նրան կալանավորեցին և պահանջեցին այն փողերը,որ նա հավաքել էր ազգաբնակությունից իբրև հարկ։

Ոչ միայն այդ փողերն էր տալիս Արծրունին,այլև իր սեփական գանձը։Բայց դա էլ չօգնեց,և Գագիկը մեռավ բանտում անտանելի տանջանքներից։

Եզիդ իբն Ուսայդը կրկին ոստիկան նշանակվելով(759-769թթ․) հարկերն այնքան ծանրացրեց,որ Հայոց իշխան Սահակ Բագրատունին և Տրդատ կաթողիկոսը քանիցս բողոքեցին Մանսուր խալիֆային,որը նրա փոխարեն նշանակեց Բաքարին,սրանից հետո էլ Հասանին։

748-750թթ․ ապստամբությունը։Հայ նախարարների մի խումբ,Գրիգոր ու Դավիթ Մամիկոնյանների գլխավորությամբ պայքար սկսեց Հայոց իշխան Աշոտ Բագրատունու դեմ,իսկ վերջինս գնաց Ասորիք՝օգնություն խնդրելու։Դավիթը Մրուանի հրամանով մահապատժի ենթարկվեց։

Գրիգոր Մամիկոնյանը կապ հաստատեց Բյուզանդիայի կայսր Կոստանդին Կոպրոնիմոսի հետ։Հայ նախարարներն ամրացան Տայքի կողմերում։Հայոց իշխան Աշոտը վերադարձավ Բագրևանդ։Գրիգոր Մամիկոնյանը գիշերելով Հազր գյուղում հարձակվեց և գերի վերցրեց Աշոտին ու կուրացրեց նրան։

Գրիգոր Մամիկոնյանը վերադարձավ Կարնո քաղաք և այնտեղ մահացավ։Հայոց իշխանի պաշտոնը հանձնվեց Մուշեղ Մամիկոնյանին։

748-750թթ․ ապստամբությունն իր արձագանքը գտավ Սասունում,որը գտնվում էր Արմինիա նահանգից դուրս՝Ջազիրայի կազմում։Նփրկերտում նստող արաբ կառավարիչը հարձակվեց Խուլփ գավառի վրա և ձերբակալեց մեծամեծներին ու 7 հոգու սպանեց։Փիս գավառում Հովհանի գլխավորությամբ լեռնականներն ինքնապաշտպանության դիմեցին։

Հյուսիսային նահանգների փոխարքա Աբդալլահ իբն Մուհամմադը Հովհանին ճանաչեց լեռան կառավարիչ։Մի արաբ զորավար հարձակվեց Սասունի վրա,ձերբակալեց Հովհանին,որը հետո վերադարձավ Սասուն։

Այս ապստամբությունն այն նշանակությունն ունեցավ,որ Սասուն-Խույթ լեռնաստանը միացավ Արմինիա նահանգին։

Խալիֆայության հարկային քաղաքականության խստացումը։Արաբական տիրապետության ժամանակաշրջանում Հայաստանը կառավարում էր խալիֆայության կուսակալը,որին հայերն անվանում էին ոստիկան։Վերջինս վարում էր զինվորական ու քաղաքացիական գործերը։Ոստիկանի նստավայրը Դվինն էր,իսկ 7-րդ դարի վերջերից՝Պարտավը։Նրա տեղապահն էր Հայոց իշխանը,որին ենթակա էր Հայոց կաթողիկոսը և սպարապետը։Արաբական պետությանը հայերի հպատակ լինելն արտահայտվում էր հարկատվությամբ։ Եթե հարկը սկզբում գանձում էին ըստ ծխերի,ապա 725թ․ Հերթ ոստիկանի անցկացրած <<աշխարհագրից>> հետո սկսեցին գանձել գլխահարկ։Գլխահարկը գանձվում էր դրամով։8-րդ դարի կեսերին արաբները պահանջում էին վճարել նաև մեռածների հարկերը։Հոգևորականությունը նույնպես հարկվում էր,թեև օրենքով ապահարկ էր։

Դրամի պակասը և հարկահանների կեղեքումները շատերին հարկադրում էին թողնել հայրենի տներն ու պատսպարվել դժվարամատույց վայրերում։Շատերն էլ հարկեր վճարելու դիմաց ստիպված էին լինում իրենց վաճառել։Արաբները սեփականել էին երկրի նշանակալի մասը,իսկ հայ բնակչությանը հարկադրել հեռանալ լեռնային շրջաններ։

Ուժեղացան հալածանքները նախարարական որոշ տոհմերի նկատմամբ։

774-775թթ․ ապստամբությունը։Ծանր հարկերը և անլուր կեղեքումը հայ ժողովրդին հասցրին հուսահատության եզրին։Դժգոհ երկիրը միակ ելքը տեսնում էր ապստամբության մեջ,թեև ժամանակը բոլորովին հարմար չէր իր հզորության գագաթնակետին գտնվող Աբբասյան խալիֆայության դեմ նման հանդուգն շարժում ձեռնարկելուն։774թ․ շարժմանը հարեց հայ նախարարների մեծամասնությունը։Այս ապստամբության մասին տեղեկություններ է հաղորդում Ղևոնդը։Հայ նախարարները լավ համարեցին մահանալ քաջությամբ,քան ապրել վտանգի մեջ,ուստի ձեռնամուխ եղան ապստամբության։

Կումայրիի և Բագրևանդի կռիվները։Շարժումն սկսվեց Շիրակի Կումայրի գյուղից։Արտավազդ Մամիկոնյանը գնացել էր Դվին,ոստիկանից սպառազինություն խնդրելու իր գնդի համար։Արտավազդը իր պահանջը պատճառաբանում էր նրանով,որ ինքը գնալու էր խալիֆայության թշնամիների դեմ կռվելու։

Սպառազինելով իր գունդը,նա եկավ Կումայրի և հարձակվեց գլխավոր հարկահանի վրա,սպանեց նրան և խլեց նրանից հավաքված հարկերը,նախարարների մի խմբի հետ հեռացավ Սամցխե։Իսկ նախարարների մի մասը,որի մեջ էր և Սմբատ սպարապետ Բագրատունին,արաբական իշխանությանը հավատարիմ է մնում։

Ոստիկանը բազմամարդ զորքով Սամցխեում խլեց պետական հարկերի մի մասը,իսկ ապստամբները ապաստանեցին Եգերաց երկրում։

Հասանն էլ ավելի խստություններ գործադրեց։Շարժումը գլխավորեց Մուշեղ Մամիկոնյանը։Արաբ պաշտոնյաները մտնելով Մուշեղի տոհմական կալվածքները,արյան վրեժ էին պահանջում Արտավազդի ձեռքում սպանված արաբների համար։Մուշեղի ջոկատը կոտորեց այդ արաբներին և հաստատվեց Արտագերս անառիկ ամրոցում։Մուշեղը 200 հոգով հարձակվեց արաբ հարկահան Աբու Մջուրի(Ապումճուր) վրա և ոչնչացրեց նրան։200 արաբներ Մուշեղ Մամիկոնյանի դեմ հարձակվելու համար կանգ առան Բագրևանդի Խարս գյուղում։Մուշեղը հարձակվեց և պարտության մատնեց արաբներին։Նա նորից վերադարձավ Արտագերս ամրոցը։

Դվինից Աբու Նաջիբ (Ապունճիպ) զորավարը 400 հեծյալ զորքով կանգ առավ Բագավան գյուղում։Մուշեղը նրանց հալածեց մինչև Արուճ ավանը,սպանվեց զորավար Աբու Նաջիբը։Արաբական գնդի մնացորդները հասնելով Դվին՝փակվեցին Դվինում։

Ապստամբության ծավալումը և նրա համաժողովրդական բնույթը։Մուշեղի հաղթանակները ոտքի հանեցին Հայաստանը և շատերը կարծում էին,թե Աբբասյան խալիֆայության վախճանը հասել է։Երևան եկավ մենակյաց մի անապատական,որը գուշակում էր,թե հասել է Հայոց թագավորության վերականգնման ժամանակը։<<Ձեզանից ամեն մեկը հազար մարդ կհալածի,-ասում էր նա,-աստված է,որ պիտի պատերազմե ձեր պատերազմը>>։

Ապստամբությանը միացավ սպարապետ Սմբատը իր եղբոր Վասակի հետ,որին վիճակված էր դառնալ Բագրատունյաց վրացական ճյուղի հիմնադիրը։

Սակայն ապստամբությունն ուներ նաև հակառակորդներ,որոնցից պետք է հիշատակել Աշոտ Բագրատունուն։

Աշոտը խորհուրդ էր տալիս չտարվել ոգևորված քարոզիչների կոչերով,քանի որ բազմագլուխ վիշապը՝արաբական խալիֆայությունը, իր հզորության գագաթնակետին էր գտնվում։Նա հիշեցնում էր,որ խալիֆայության ռազմական ուժի դիմաց անզոր էր նույնիսկ Բյուզանդիան։

Համազասպ Արծրունին քաշվեց Վասպուրական,Աշոտի որդի Վասակ Բագրատունին Ամատունի և Տրունի իշխանների հետ ամրացավ Դարույնք ամրոցում և Մակուի արևելյան կողմերում։

Ապստամբ զորքը ուներ 5000 ռազմիկ։Նրանք պաշարեցին Կարինը և քարանետ մեքենաներով ռմբակոծում էին քաղաքը։Դվինի արաբական կայազորը ասպատակեց ապստամբներին միացած մի քանի գյուղեր՝Պտղունք,Թալին,Կողբ և այլն։

775թ․ գարնանը Մանսուր խալիֆան 30 հզ․ հեծյալներից բաղկացած զորք ուղարկեց՝Ամր իբն Իսմայիլի գլխավորությամբ,որը նվաճեց Խլաթը։Համազասպ Արծրունին,Ամատունիներն ու Տրունիները և Վասակ Բագրատունին արդեն կողմնակից էին զինված ապստամբության,քանի որ թշնամին սպառնում էր բոլորին։

Արճեշի և Արձնիի ճակատամարտերը։Համազասպ Արծրունին որոշել էր գրավել Արճեշը,որի համար բացի Արծրունիներից,Ամատունիներից,օգնության կանչեցին նաև Վասակ Բագրատունուն։Երբ հայերը հարձակվեցին Արճեշի վրա,արաբները դուրս գալով թաքստոցից հարձակվեցին նրանց վրա,որի մի մասը ջրահեղձ եղավ Վանա լճում։Արճեշի ճակատամարտը տեղի ունեցավ 775թ․ ապրիլի 15-ին՝շաբաթ օրը։Ռազմիկներից սպանվեց 1500 զինվոր,իսկ նախարարներից 4 հոգի,երեքը՝Ամատունի,մեկը՝Ուրծա տոհմից։Հայոց զորքի մնացորդները նահանջեցին մինչև Տայ գյուղը։

Կարինի արաբական կայազորը Արճեշի աղետի լուրն առնելով հրաժարվեց հանձնվելուց։Հայ ռազմիկները գնացին Բագրևանդ։Հայոց 5000-անոց զորքը հասնելով Արձնի գյուղի մոտերքը,բանակ դրեց թշնամու դիմաց։

Ճակատամարտը տեղի ունեցավ հաջորդ օրը՝արևածագին։Օրհասական րոպեին նահատակության պատրաստվող ռազմիկներն իրար քաջալերում էին այսպիսի խոսքերով․<<Քաջությամբ մեռնենք մեր աշխարհի և մեր ազգի համար,և թող մեր աչքերը չտեսնեն մեր սրբարանների և մեր Աստուծո փառաբանման վայրերի ոտնակոխ լինելն ու պղծվելը․․․ այլ թշնամիների սուրը թող նախ և առաջ մեր դեմ ուղղվի,ապա թող անեն ինչ կկամենան>>»։Հայ եկեղեցականները մարտիկներին քաջալերելու նպատակով ավետարաններով,մոմերով ու խնկամաններով ընթանում էին զորքի հետ,հոգեպես զորավիգ կանգնելու նրան և պայքար մղելու։3000 մարդ զոհվեց։Ընկան ապստամբության ղեկավար Մուշեղ Մամիկոնյանը,հայոց սպարապետ Սմբատ Բագրատունին և Սահակ Բագրատունին, Մամիկոնեից տեր Մանուելը,Վահան Գնունին և ուրիշներ։Զոհվածների թիվն այնքան մեծ էր,որ թաղելու համար բավական հող չկար,այլ բացօթյա վայրում ընկած մնացին արևի ու փոշու,անձրևի ու մրրիկի տակ։

Արձնիի ճակատամարտը տեղի ունեցավ 775թ․ ապրիլի 25-ին երկուշաբթի օրը։

Ճակատամարտից հետո արաբներն ասպատակ սփռեցին Բագրևանդ գավառում։Մի քանի ամիս անց մեռավ Մանսուր խալիֆան։

Այս ապստամբությունը ողբերգական վախճան ունեցավ։

Արաբական վաչկատուն ցեղերի զանգվածային բնակեցումը Հայաստանում։Արաբական ցեղերի գաղթն սկսվեց Հարուն ալ Ռաշիդի օրոք։Սուլայմ ցեղը հաստատվեց Վանա լճի կողմերում։Սուլայմ ցեղից էին նաև Զահհաֆյաններն ու Բերկրիի Ութմանիկները։Արաբական ցեղերի հաստատումը Հայաստանում պատճառ դարձավ հայ նախարարական ուժերի արտագաղթին դեպի Փոքր Ասիա։Արաբ տարրի ներկայությունը Հայաստանում հիմք դարձավ ամիրայությունների գոյացման համար։

Հայաստանի քաղաքական դրությունը 8-րդ դ․ վերջին և 9-րդ դ․ առաջին կեսին։Մանսուրին հաջորդեց Մահդին(775-785թթ․),որը հայտնի դարձավ մեղմ քաղաքականությամբ։Այդ ժամանակ հայոց իշխանն էր Աշոտը(775-781թթ․),այնուհետև Տաճատ Անձևացին։775թ․ անհաջող ապստամբությունից հետո հայկական նախարարությունները զրկվել էին իրենց ինքնավարական իրավունքներից ու արտոնություններից։

785թ․ խազարների դեմ պայքարի պատրվակով Հայոց իշխան Տաճատին,սպարապետ Բագարատին և Ներսես Կամսարականին Արմինիայի ոստիկան Օսմանը հրավիրեց Դարբանդի կողմերը և հանձնարարեց ամբողջ ամառն անցկացնել Քերան կոչված դաշտում,ուր վախճանվեցին Տաճատը,Բագարատը,Ներսեհը և ուրիշներ։

Հարուն ալ-Ռաշիդի(785-809թթ․) օրոք վիճակը ողբալի դարձավ։Հայկական գավառներում շրջում էին արաբական հարկահանները,որոնք ամեն տեսակ կամայականություններ էին գործում։Ոստիկան Խուզայմա իբն Խազիմ-ալ Տամիմին ձերբակալեց Արծրունի եղբայրներին և առաջարկեց մահմեդականություն ընդունել։Ընդունեց միայն Մերուժանը,իսկ Համազասպն ու Սահակը նահատակվեցին։

Հարուն-ալ-Ռաշիդը ուներ Ովբեդլա անունով մի եղբայր,որը գահի կռիվ սկսեց նրա դեմ՝ստանալով Ատրպատականը,Հայաստանը,Վրաստանն ու Աղվանքը։

Կեղեքումներից ազատվելու համար մի բազմություն 12 հզ․ հոգուց բաղկացած,գնում է հունաց կողմը,որի գլուխ կանգնած էին Շապուհ Ամատունին և նրա որդի Համամը։Սուլեյման ոստիկանը ընկնում է փախչող հպատակների հետևից։ Կոշ գավառում գաղթականները կոտորում են արաբներին և անցնում են Տայք։Կայսրի հրամանով նրանց բնակության տեղ է տրվում արգավանդ մի երկրում։

Հովսեփ կաթողիկոսի(795-806թթ․) օրոք Խուզիմա ոստիկանը վճռում է տիրանալ Դվինի կաթողիկոսարանին պատկանող Արտաշատ,Կավակերտ և Հոռոմոս Մարգ կալվածներին։Հովսեփը դիմադրում է,իսկ ոստիկանը բանտարկում է նրանց։Ազատվելով բանտից նրան հաջողվեց ետ ստանալ Կավակերտն ու Հոռոմոց մարգը,իսկ Արտաշատը կորցվեց ընդմիշտ։Հարուն ալ-Ռաշիդի մահվանից(809թ) հետո վերջ գտան այն հարստահարությունները,որոնք 8-րդ դ․ երկրորդ կեսում սովորական երևույթ էին դարձել։

9-րդ դ․ սկզբին Ատրպատականում ծնունդ առավ խուրրամյան կոչված աղանդավորական շարժումը։817թ․ շարժման գլուխ կանգնեց Բաբեկը։Մուտասիմ խալիֆան Բաբեկի դեմ ուղարկեց Աֆշին զորավարին,մահապատժի ենթարկեց նրան։

Աշոտ Մսակեր Բագրատունի։806-807թթ․ Բագրևանդի կռվի հերոս Սմբատի որդի Աշոտը ստանձնում է սպարապետի պաշտոնը,որը հայտնի էր <<Մսակեր>> և <<Քաջ>> անուններով։Նա ուներ 4 որդի՝Դավիթ,Սահակ,Բագարատ և Սմբատ և մեկ աղջիկ՝Հռիփսիմե։

Աշոտը 783թ․ Կամսարական իշխանների միջոցով գնում է Արշարունյաց գավառը,հաստատվում է Տարոնում։

Աշոտի(806-807-825-826թթ․) կալվածատիրական լայն ձգտումները դիմադրության են հանդիպում Մամիկոնյանների մի ժառանգի՝Զահապի կողմից։Նա հափշտակում է Արշարունյաց գավառի մի մասը։

Մի անգամ,թշնամիները հարձակվեցին և պաշարեցին Աշոտին այն ժամանակ,երբ նա աղոթում էր։Նա շարունակեց իր աղոթքը,և երբ վերջացրեց,զենք վերցրեց և կոտորեց թշնամիներից 500 հոգու և նրանց հրամանատարին։Աշոտը Շիրակի մոտ ջարդեց Ջահապին և տիրացավ Արշարունյաց,Շիրակ,Աշոցք և Տայք գավառներին։

Ջահապը Կայսիկ ցեղից մի գաղթականություն Հայաստան մտցրեց և բնակեցրեց Վանա լճի մոտ։Գնունյաց ազգը խնդրում է Աշոտ Մսակերին փրկել նրան արաբների ձեռքից և Աշոտը Գնունյաց ամբողջ ցեղը գաղթեցնում է Տայք նահանգը։

Այս ժամանակ սկսվել էր խուրրամյան շարժումը։ Խուրրամյան վարդապետությունը իրենից ներկայացնում էր մազդեզականության ,իսլամի և քրիստոնեության մի խառնուրդ։Այդ ուսուցանում էր,որ մարդիկ իրար հավասար պետք է լինեն։Այդ հավասարությունը պիտի հաստատի Մահդին։Խալիֆաթը մեծ վտանգ էր տեսնում այդ աղանդի մեջ և պատերազմ հայտարարեց նրա դեմ։Հասան իբն-Սահլը ջարդում է Մահդիին,որը փախչում է Հայաստան։Նա կալանավորվում է և սպանվում։Մահդիին հաջորդում է Հարունը,որին էլ Բաբեկը։

Ջահապը,ապստամբելով խալիֆից,հավաքում է մեծ թվով(մինչև 5 հզ․) կողմնակիցներ և ամրանում է Դվին քաղաքում։Նա արշավում է Տարոնի վրա,սակայն Աշոտ Քաջը և նրա եղբայր Շապուհը հարձակվում են Ջահապի վրա և տանում են հաղթանակ։Ջահապին զսպելու համար Մամուն խալիֆը Հայաստանի ոստիկան նշանակեց Թահիրին։Եկավ մի նոր ոստիկան,որի ժամանակ Ջահապն ստիպված եղավ հաշտություն խնդրել և ներում ստացավ։

Երևան է գալիս Սևադա անունով մի նոր ապստամբ,որը ամուսնանում է Բագրատունյաց տոհմից Արուսյակի հետ։Այս վարմունքը պատերազմ է առաջացնում նրա ևԱշոտ Մսակերի ու Շապուհի միջև։Սևադան ուներ 4000 մարդ։Շապուհն սպանվում է պատերազմում,իսկ Աշոտ Մսակերը մեռնում է 2 տարի հետո։

Աշոտին հաջորդում է որդին՝Սմբատ սպարապետը։Հոլ ոստիկանն 2000 մարդով գնաց ապստամբների դեմ,որոնք ամրացել էին Հրազդան գետի վրա Կավակերտ բերդում։Արաբների հարձակումն աղետաբեր է լինում Սևադայի և նրա ընկերների համար։Սևադան դիմում է Սյունիք և ամրանում Շաղատում և սկսում նեղություն տալ մարդկանց։Բայց,Սյունյաց իշխան Վասակը բերում է Բաբեկին,որը ջարդում է Սևադային։

Բագարատ Բագրատունի։Մութավաքիլ խալիֆան(847-861թթ․) բիրտ միջոցների դիմեց խալիֆայության մասնատման առաջն առնելու համար։850թ․ Աբու Սաիդ ոստիկանին Ձորա պահակի մոտերքը դիմավորեց Բագարատ Բագրատունու ուղարկած պատվիրակությանը,որը նրան հանձնեց հարկերը։Աբու Սաիդը վերադարձավ Սամառա՝իր հետ տանելով Հայաստանում հաստատված արաբների բողոքագրերը,որոնց ամբաստանել էին Բագարատ Բագրատունու և Աշոտ Արծրունու դեմ՝որպես Բագրատունու թշնամիների։

850-855թթ․ ապստամբությունը։ Էլ-Վաթիք Բիլլահի մահից հետո գահն անցավ Մուտավաքքիլին(847-861թթ․)։Աբբասյան այս խալիֆն աչքի էր ընկնում իր կամայականությամբ և անառակությամբ։Իր մի վեզիրին պատժելու համար նրան ողջ-ողջ այրեց։Մուտավաքքիլը մի օր ճաշի կանչեց իր դրանիկներին և կոտորեց ամենքին։Նա հալածեց ազատ մտածողներին,գիտնականներին։

850թ․ ոստիկանի պաշտոնով Հայաստան է գնում Աբուսեթը՝հավաքելու բոլոր հարկերը։Նրա ճանապարհն Աղձնյաց նահանգով էր անցնում։Բագարատը լուր առնելով այդ մասին,նախարարական մի պատգամավորություն է ուղարկում համոզելու ոստիկանին,որ չմտնի Հայաստան։Նա իր հետ տանում էր ընծաներ ոսկուց,արծաթից ու թանկարժեք կտորներից,միաժամանակ հավատարիմ էր նոր ոստիկանին,թե Հայոց աշխարհը իր հարկը կուղարկի գանձարան։Աբուսեթը չի շարունակում իր ճանապարհը։Իր զորքը նա բաժանում է երկու մասի,մի մասը հանձնում է Աղձնիքի կառավարիչ Մուսային,իսկ մյուսը Ալայ անունով մեկին։Ալային հրամայում է մտնել Վասպուրական,իսկ Մուսային ուղարկում է Տարոն՝Բագրատունուն պատժելու համար։Աբուսեթը գնում է Սամառա։

Աշոտը արշավում է Ալայի վրա։Աշոտը բաժանում է իր բանակը 3 մասի և իրեն վերապահում ամբողջ ճակատի ղեկավարությունը։Կռիվը շատ արյունահեղ էր։Հայերը վնասներ շատ չունեցան,հովիտը լցրին թշնամու դիակներով։Իրենց քաջություններով աչքի ընկան Աշոտի եղբայր Գուրգենը և Վահանը։Աղձնիքի կառավարիչ Մուսան,մտել էր Տարոն և խիստ ընդհարումներ ունեցել Բագարատի հետ։Աշոտը օգնության գնաց Տարոնին և հարձակվելով թշնամու հեծելազորի վրա՝պարտության է մատնում։

Մուտավաքքիլ խալիֆան Յուսուֆին ուղարկեց Հայաստան։Նա մտավ Վասպուրականի Աղբակ գավառը։Աշոտ Արծրունին հեռացավ Մարդաստանի և Ձորոհասկի կողմերը և այնտեղից ոստիկանին ուղարկեց մի նամակ՝թանկարժեք քարերի հետ միասին,որը տարավ իր մայրը՝Հռիփսիմե տիկինը։Ոստիկանը վերցնելով ընծաները և մի քանի պատանդներ՝գնաց Խլաթ քաղաքը։

Յուսուֆը իր մոտ է հրավիրում Բագարատ Բագրատունուն։Նա հավաստիացնում էր,որ նպատակ ունի Բագարատին նշանակել Արմինիայի ոստիկան։Բագարատը գնաց Խլաթ։Սակայն Յուսուֆը նենգորեն ձերբակալեց Բագարատին և ուղարկեց Սամառա (Իրաքում),իսկ ինքը եկավ Մուշ քաղաքը՝ձմեռելու ։Տարոնում նա ասպատակ սփռեց և գերեվարեց ժողովրդին։Նա որջացավ Մուշում և սպասում էր գարնան,որպեսզի իրագործի իր առաջադրանքը՝Հայաստանի մեծամեծ իշխաններին գերեվարել և նրանց փոխարեն արաբ պաշտոնյաների նշանակել։

Խութեցի Հովնան։Բագարատի գերեվարումից հետո նրա որդիներ՝Աշոտն ու Դավիթը ոտքի հանեցին ու զինեցին Խույթի ու Սասունի լեռնականներին։Ապստամբ լեռնականների գլուխ կանգնեց Հովնան Խութեցին։Խութեցիք թեթևազեն էին։Ապստամբների բազմությունը լեռներից իջավ դաշտ ու հարձակվեց Մուշ քաղաքի վրա։Յուսուֆը թաքնվեց սուրբ Փրկիչ եկեղեցու գմբեթի ներսում,սակայն հայ ռազմիկներից մեկը աշտեով սպանեց նրան։Այս ապստամբության մասին մանրամասն հաղորդում է նաև Իբն ալ—Ասիրը։

Սասունում և Տարոնում կատարվող այս պայմանական դեպքերն իրենց արտացոլումն են գտել <<Սասնա ծռեր>> հերոսական վեպում,որի կենտրոնական հերոսի՝Դավթի և գլխավոր կերպարներից Ձենով Օհանի (Հովհան Խութեցի) պատմական նախատիպերը հենց այս ապստամբության ղեկավարներն էին։

Բուղայի արշավանքը։Մուտավաքքիլ խալիֆան 852թ․ գարնանը Բուղա Շարաբիի գլխավորությամբ 200 հզ․ոց զորք է ուղարկում Հայաստան։Նա հարձակվեց Արզնիի ու Բաղեշի տեր Մուսայի վրա։30 հզ․ մարդ Աղձնիքում կոտորելուց հետո Բուղան նրան վեց եղբայրների հետ շղթայակապ ուղարկեց Մուտավաքքիլի մոտ։

Բուղան բարձրանում է Խույթ,ջարդում է լեռնցիներին։Տաբարին կոտորված խութեցիների թիվը հաշվվում է 30 հզ․։Աշոտ և Դավիթ Բագրատունիները և Խութեցի Հովնանը ձերբակալվեցին և ուղարկվեցին Սամառա։Այնուհետև արաբները գրավում են Մուշը։

Իր զորքի մի մասը տալով Ժիրաք զորավարին,ուղարկեց Ռշտունիք,իսկ ինքը զորքի հիմնական մասով գնաց Ապահունիք,նպատակ ունենալով պաշարել Աշոտ Արծրունուն։

Ժիրաքի զորամասն ասպատակեց Ռշտունիքն ու Մոկաց նահանգը։Ռշտունքի Նորագեղջ ավանի ռազմիկներին բերեցին Ռշտունյաց Ոստանի վաճառատեղին,չվանն անցկացրին պարանոցները և սրի քաշեցին,ապա այնտեղից գնացին Ածանա ձոր,փախստականներին սրի քաշեցին ու գերի տարան նրանցից շատերին։

Գերի տարվող բազմությանը ազատելու համար արաբական զորքի վրա հարձակվեցին երկու եղբայրներ,որոնցից մեկի անունը Շապուհ էր։Նրանց հաջողվեց ազատել գերիներին և թաքցնել ապահով վայրերում։Ժիրաքը հասավ մինչև Վան Տոսպ և հրկիզեց Արտամետի մեծ եկեղեցին։

Բուղան Վասպուրական մտավ կայսիկների և ութմանիկների ուղեկցությամբ։Արծրունյաց Աշոտ իշխանը իր մերձավորների Մուշեղ Վահևունու, Վահրամ սեպուհի,Հասանի և ուրիշների հետ ամրացավ Թոռնավան գավառի Նկան ամրոցում։Արաբական զորքը պաշարեց ամրոցը,իսկ բազմությունը տեղավորվեց Ղոկոուրատ ավանում։

Բուղան հարձակվեց բերդի վրա,սակայն Նկան ամրոցն անառիկ մնաց։Բուղայի զինվորներն ունեին տեսակ-տեսակ վաղրեր,սուսերներ,սվիններ,տապարներ,քարհատ գործիքներ,մեքենաներ այլն։Վերցնում էին նաև կրակ,ծծումբ և նավթ՝պատերազմելու համար։Լուծույթը լցնում էին ապակեղեն անոթների մեջ,մանր ծծումբը խառնում նրա հետ և դնում մեքենայի պարսատիկի վրա,նրա հետ նաև՝կրակը և գցում ամրոցի վրա։

Վասպուրականի իշխանները՝ Վահան ու Մուշեղ Արծրունիները և ուրիշներ,հավաքվելով Աշոտ Արծրունու մոտ,մտածում էին գյուղեր ու ագարակներ առաջարկել Բուղային,վճարել հարկեր և տալ պատանդներ։Աշոտ Արծրունին անդրդվելի էր մնացել և իշխանները գաղտնի բանակցություններ սկսեցին պաշարողների հետ։Իմանալով այս գաղտնի բանակցությունների մասին,Աշոտ իշխանը փորձեց զգաստացնել հիշյալ իշխաններին,բայց հաջողության չհասնելով անձանտուր եղավ։Արաբները գերի վերցրին Աշոտ,Գրիգոր և Վահան Արծրունիներին և այլ իշխանների հետ ոտքերի վրա կապած,ուղարկեցին Սամառա։

Աշոտի հետ գերի գնացին նրա որդի Գրիգորը,Վահանի եղբայր Մուշեղը և տիկին Հրանուշը։Գերեվարվածներից ոմանք փախուստի դիմեցին և ազատեցին շատերին։

Բուղան պատերազմեց նաև Վասպուրականի նոր տիրոջ՝Գուրգենի(Աշոտի եղբոր) դեմ,որ կարողացել էր կազմակերպել 900 հոգուց բաղկացած մի գունդ։

Արաբական 15 հզ․-ոց զորքն ուղղվեց դեպի Որսիրանք գավառը,ուր ապաստանել էր Գուրգեն Արծրունին Վասպուրականի մեծամեծների հետ։Նրա զորքը բանակ էր դրել Թուա գյուղի վերևում Արյան լճի մոտ։Գուրգեն իշխանն իր մոտ՝Հռիփսիմեի միջոցով փորձեց հաշտության եզր գտնել արաբ զորավարի հետ։Բուղան Հռիփսիմե տիկնոջը պատվով պահելով իր մոտ,զորք պատրաստեց Գուրգենի դեմ կռվի՝Զավ գետի ափին։

Նա Աբդլա անունով դեսպան ուղարկեց՝հրավիրելով Գուրգենին գալ արաբական ճամբարը,համոզելով,որ իր նպատակն էր Աշոտի փոխարեն նրան նշանակել Վասպուրականի իշխան։

Գուրգենը գնում է արաբական բանակը։Նախարարներից Աբումկդեմը,նկատելով,որ արաբական բանակն արշավանք է սկսել հայերի դեմ,շտապում է Գուրգենի բանակը,կարգադրություններ է անում,որ զորքերը ճակատամարտի պատրաստվեն,իսկ ինքը ձին քշում է Գուրգենի հետևից,որպեսզի նրան հետ դարձնի կորստյան ճանապարհից։Աբումկդեմը հասնում է,ետ դարձնում Գուրգենին։

Արյան լճի ճակատամարտին մասնակցում էին 30-ից ավելի զորավարներ՝Արծրունյաց տոհմից Գուրգենը,Վասակը,Պելճը և այլն,Գնունիներից՝ Վահանը,Շապուհը,Պատրիկը և այլն,Գազրիկյաններից՝Ապուսեմը,Վասակը և Վահանը,Ամատունիներից՝Մուշեղը,Ասիթը և Սահակը և այլն։Հոգևորականները կռվում էին զինվորների շարքերում,որովհետև,ասում է Թովմա Արծրունին,պատերազմը հոգևոր էր։Պատերազմը տևեց մինչև երեկո։Թշնամիներից ընկան 1800 հոգի։Ըստ առասպելի,երբ երկու կողմերը խառվեցին իրար,սպիտակ ձի հեծած մի մարդ երևաց։Աջ ձեռքին նա սուր ուներ,ձախ ձեռքին՝խնկով լիքը բուրվառ,որի ծուխը տանում էր թշնամիների դեմ։Երբ սաստակնում էր ծուխը և թշնամիների դեմքին էր խփում,հայոց գնդերն էին զորեղանում,իսկ երբ ծուխը հանդարտվում էր,մի քիչ ուշք էին առնում թշնամիները։Հայերի զորքերի թիվը 900 էր։

Բուղան Գուրգենին հրավիրեց իր մոտ և հռչակեց Վասպուրականի իշխան։Արաբական բանակում սարքվեց մի թուղթ,որ իբր Մուտավաքքիլ խալիֆն էր ուղարկել Բուղային։Այդ թղթի մեջ Իսլամի հրամանատարը պահանջում էր ձերբակալել Գուրգենին։Գուրգեն ու Արծրու նի մյուս իշխանները կապվում են ուղտերի վրա, բարձվում և ուղարկվում Սամառա։Արյան լճի հաղթությունն փոխվում էր պարտության։Հռիփսիմե տիկինը գնաց նրանց հետևից։

Դվինում շատերը մերժեցին հավատափոխության նվաստացումը և ընդունեցին մահը,որոնց մեջ էին <<Ատոմյան վկաները>>(նրանց զորավարի՝Ատոմի անունով)։

Կախեթից Բուղան ուղղվեց դեպի Գարգարաց դաշտը և իջավ Պարտավ քաղաքը։Արցախում ձերբակալվեցին Գարդմանի Կտրիճ իշխանը,Խաչենի Ատրներսեհն իր հոր Սահլ Սմբատյանի հետ, լեռնային Ոտիքի Սևորդիների Ստեփանոս Կոն իշխանը։

Աբու Մուսեն ոչ շղթայակապ գնաց Սամառա։Վասպուրականում ապստամբության գլուխ էր կանգնած Ապուջափր Արծրունին,որին օգնում էր Սահակ Ապումկդեմը։Նրանք իրենց 4000-անոց զորքվ սկսեցին ռազմական գործողություններ Ճուաշ ու Թոռնավան գավառներում։

Այդ ժամանակ ասպարեզ իջավ Գուրգեն Ապուպելճ Արծրունի իշխանը,որը դեռ Բուղայի Վասպուրականում կատարած ապստամբության ժամանակ հեռացել էր Բարգրևանդ,ապա Սպեր գավառը՝Իշխանիկ Բագրատունու մոտ։Ապա Սմբատ սպարապետը նրան վերցրեց իր զորքի մեջ։

Բուղան նախքան Հայաստանից հեռանալը մի վերջին փորձ արեց խեղդելու այդ ապստամբությունը և ուղարկեց մի արաբ զորավարի,որը Բերկրիի Ութմանիկների հետ ճակատեց Հայոց ձորի Որդուք գյուղում,Արունթունի(Երվանդունի) գավառի մոտ։Գուրգենը կոտորեց ու փախուստի մատնեց արաբներին։

Հաջող ապստամբությունը Վասպուրականում,նաև Հայաստանի մյուս մասերում վկայում է այն մասին,որ Բուղան չկարողացավ ճնշել ապստամբությունը։Նա Գուրգենին ճանաչեց որպես Վասպուրականի իշխան,նվիրեց իշխանական սուսեր,թանկարժեք գոտի և ընտիր երիվարներ։

Սմբատ Բագրատունու փոխարեն Հայոց իշխան և սպարապետ դարձավ որդին՝Աշոտ Բագրատունին։

Վասպուրականի ապստամբության ելքը բարենպաստ հետևանքներ ունեցավ Հայաստանի համար։Վերականգնվեց Հայաստանի ներքին ինքնավարությունը։

Մուտավաքքիլ խալիֆան Սամառա գերի տարված հայ իշխանների դատ կազմակերպեց,առաջարկելով նրանց կրոնափոխություն կամ մահ։Հայ նախարարներն այն եզրակացության հանգեցին,որ անհրաժեշտ է գոնե առերես ընդունել խալիֆայի հրամանը,ներքուստ պահպանելով քրիստոնեական հավատը։Գերի տարվածների մի մասը դիմադրեց և նախընտրեց մահը։Դրանց մեջ էին Արծրունյաց Հովհաննես եպիսկոպոսը հոգևորականների հետ,նաև Սմբատ Բագրատունին,իր քրոջ՝Հռիփսիմե տիկնոջ հետ,Հովհան Խութեցին,Ստեփանոս Կոնը և Գրիգոր Արծրունին։Հայ նախարարները աստիճանաբար սկսել էին վերադառնալ հայրենիք։Աշոտ Արծրունին հայրենիք ուղարկեց իր որդուն՝Գրիգոր Դերենիկին,որպես Վասպուրականի իշխան։Գուրգեն Ապուպելճը քաշվեց սեփական ամրոցները։Գերությունից վերադարձաց Աշոտի եղբայր Գուրգեն Արծրունին նախ հարձակվեց Գուրգեն Ապուպելճի Սրինգ և Ջղմար բերդերի վրա,հետո առաջարկեց նրան միասին ապստամբել Աշոտի և Դերենիկի իշխանության դեմ և Վասպուրականն իրենց միջև բաժանել։Գուգեն Ապուպելճը չհամաձայնվեց։

Գերությունից վերադաձան նաև Սյունյաց Վասակ իշխանն իր եղբոր ՝Աշոտի և այլոց հետ։

Բուղան իր փոխարեն ոստիկան նշանակեց Իբրահիմին։

Արաբական տիրապետության շրջանը մոտենում էր իր վախճանին։Աբբասյան խալիֆայության քայքայումը ,Բյուզանդիայի առաջխաղացումը Փոքր Ասիայում ,նաև հայ ժողովրդի պայքարն հանգեցրին Հայաստանի անկախության վերականգնմանը։

861թ․ սպանվեց Մուտավաքքիլ խալիֆան և արաբական խալիֆայությունն սկսեց քայքայվել։862թ․ Աշոտ Բագրատունին դարձավ <<իշխանաց իշխան Հայոց և Վրաց>> և դարձավ Բագրատունյաց թագավորության հիմնադիրը։

Հայ գրերի գյուտը

Հայ գրերի ստեղծումը 4-րդ դարի վերջերին դարձել էր անհրաժեշտություն՝դպրությունը,նոր առաջացած կրոնական և ֆեոդալական գաղափարախոսության ձևավորումը և հաղթանակը ապահովելու համար։Այն պետք է ծառայեր հայ մշակույթի զարգացմանը։Այն ուներ քաղաքական անհրաժեշտություն։

Շինական Վարդանի որդի Մաշտոցը ձեռնամուխ է լինում այդ գործին։Նախ նա Խոսրով 3-րդի արքունիքում Առավան հազարապետի օրոք աշխատեց որպես գրագիր և զինվոր։Գողթնից(ներկայիս Օրդուբադ և Ջուղա) նա գալիս է Այրարատ,իր մտորումները հայտնում Սահակին,որը հավանություն է տալիս այդ ծրագրին,ժողով է գումարում,որին ներկա էին նաև հայ բոլոր եպիսկոպոսները՝Սահակի և Մեսրոպի հետ միասին,որտեղ որոշում են հայ ժողովրդի համար նշագրեր հորինել,դիմում են Վռամշապուհին։ Աբել քահանան հայտնել էր թագավորին,որ ասորի եպիսկոպոս Դանիելի մոտ կան հայերեն նշագրեր։Վռամշապուհը Դանիելի մոտ է ուղարկում Վահրիճին,որը Աբելի միջոցով ստանում է դրանք և բերում է Վաղարշապատ։2 տարի դրանցով մանուկներին սովորեցնելուց հետո պարզվում է,որ այդ նշագրերը չեն համապատասխանում հայերենի հնչյունական համակարգին։Մաշտոցը մեկնում է Ասորիք,լինում է Ամիդ և Եդեսիա քաղաքներում,որտեղ նրան և իր աշակերտներին մեծ ընդունելություն է ցույց տալիս Ակակիոս(Ամիդ) և Բաբիլոս(Եդեսիա) եպիսկոպոսները։Մաշտոցը իր աշակերտներին բաժանում է 2 մասի,մի մասը պետք է սովորեր հունարեն,մյուս մասը ասորերեն,նա հայկական այբուբենի 36 տառերը ստեղծում է հունական այբուբենի օրինակով։

Այնուհետև նա գնում է Գողթան գավառը,որտեղ նրան օժանդակում է Գողթնի իշխան Շաբաթը։Դպրոցներ հիմնվեցին Այրարատում։Վաղարշապատում կրթություն են ստանում հոգևորական և աշխարհիկ մարդիկ։Նա Գողթն է մեկնում իր աշակերտներ Տիրայր Խորձենացու և Մուշեղ Տարոնացու հետ,որտեղ նրան օժանդակում է ոչ միայն իշխան Շաբաթը,այլև նրա որդի Գյուտը։Այստեղից անցնում է Սյունիք։Մինչև օրս պահպանվել են Գողթնում եղած լուսավորական վայրերից մեկը՝Մեսրոպավանը։

Հետո Մաշտոցը անցնում է Բյուզանդիա,որտեղ գնալիս Կարին և Դերջան գավառներում մեծ ընդունելության է արժանանում,իր աշակերտներին թողնում է Մելիտենեում,ինքը գնում ներկայանում է վերնախավին։

Հետո նա գնում է Վրաստան,որտեղ թագավոր Բակուրի,եպիսկոպոս Մովսեսի և Ջաղա վրացերեն թարգմանի օժանդակությամբ ստեղծեց նշագրեր,Աղվանքում Բենիամին քահանայի,թագավոր Արսվազի օժանդակությամբ ստեղծեց գարգարացիների(Աղվանական ցեղերից մեկը,որի լեզուն դարձավ աղվանից գրական լեզվի հիմքը) նշագրերը։Նա այդ հավանաբար արեց Հայաստանի թիկունքը ապահովելու համար Սասանյան Պարսկաստանի դեմ։Բյուզանդիան թույլ տվեց,որպեսզի Մաշտոցը այնտեղ քարոզչություն աներ,որովհետև Բյուզանդիայի արտաքին դրությունը լարված էր։Թեոդոսիոս 2-րդը նամակ գրեց Պարթևին,որտեղ նրան կշտամբում էր,որ գրերը Բյուզանդիայում չեն ստեղծել,այլ Ասորիքում։Աղվանքում նա հանդիպում է թարգման Բենիամինին,որին ուղարկել էր Սյունյաց Վասակ իշխանը իր Անանիա եպիսկոպոսի ձեռքով։Այստեղ նա հանդիպում է նաև աղվանների Երեմիա սուրբ եպիսկոպոսին։

Պավլիկյան շարժումը Հայաստանում 7-9-րդ դարերում

Միջնադարում հակաֆեոդալական հզոր շարժումները մեկը Պավլիկյան շարժումն էր,որը արտաքուստ կրում էր կրոնական բնույթ,բայց իրականում այն սոցիալական շարժում էր՝ուղղված տիրող խավերի դեմ։

Պավլիկյան շարժման մասին տեղեկություններ է հաղորդում Պետրոս Սիկիլիացին,որը օգտվել է շարժման մասնակիցների աշխատություններից,եղել է Տևրիկում 9 ամիս Վասիլ 1-ինի հանձնարարությամբ,օգտագործել է Սերգիոսի նամակները և այլն։Իսկ աղանդավորների գրած աշխատությունները չեն պահպանվել այն պատճառով,որ դրանք այրվել ու ոչընչացվել են իշխանությունների ձեռքով։

Պավլիկյան շարժումը սկիզբ է առել 7-րդ դարի կեսերից Արևմտյան Հայաստանում,տարածվեց Բյուզանդիայում,Արևելյան Հայաստանում և այլուր։

Պատահական չէ,որ Պավլիկյան շարժումը ծագեց Արևմտյան Հայաստանում։Բյուզանդական իշխանություններն այստեղ իրագործում էին դաժան քաղաքականություն,ծանրացնում էին հարկերը սահմանափակում նրանց իրավունքները՝զրկում ժառանգական իրավունքից և այլն,ձգտում էին տրվել քաղքեդոնականությանը և այլն։

Այս ամենի հետևանքով ժողովուրդը ընդվզեց կայսրության դեմ և այդ ընդվզումը 7-րդ դարի կեսերին հանդես եկավ պավլիկյանների դրոշի ներքո։Շարժման առաջնորդը աշխատավոր խավի մարդիկ էին։Այս շարժումը առաջացել է Պողոս առաքյալի անունից։Դա է ապացուցում Փոտ պատրիարքի այն ցուցումը,թե պավլիկյանները իրենց համարում են Պողոս առաքյալի անվան կրողներ։Շարժման առաջնորդները ստանում էին ավելադիր անուններ,կրում էին Պողոս առաքյալի աշակերտների անունները,իրենց հիմնադրած համայնքները կոչում էին Պողոսի հիմնադրած համայնքների անուններով։Արևմտյան Հայաստանում առաջին պարագլուխներից մեկն էր Կոստանդինը,որը ծնվել էր Մանանաղի գյուղում,որտեղից էլ սկիզբ է առել Պավլիկյան շարժումը։Նա չէր ընդունում մանիքեյական գրքերը։Նա ստացավ Պողոսի աշակերտ Սիլվանոսի անունը,հետո Կիբբոսայում հիմնադրած պավլիկյան համայնքը կոչեց Մակեդոնիա,Սիլվանոսի հիմնադրած Մակեդոնիա համայնքի անունով։Կիբբոսայում նա գործում է 27 տարի։Կայսրը Կոլոնիա է ուղարկում Սիմեոն անունով մի պալատականի,որը ձերբակալում է Կոստանդինին, և Հուստոս անունով մեկը քարով սպանում է նրան։

Հետո Սիմեոնը փորձում է դարձի բերել Կոստանդինի աշակերտներին,որոնք սակայն անհողդողդ են մնում իրենց հավատին։Սիկիլիացին համոզվում է պավլիկյան և գաղափարախոսության ճշմարտացիությանը,նա վերադառնում է Կոստանդնուպոլիս,3 տարի ծածուկ հեռանում է,գալիս Կոլոնիա,իր շուրջը հավաքում Կոստանդինի աշակերտներին և դառնում նրանց առաջնորդը,ըստ կարգի ստանում Տիտոս անունը,3 տարի գլխավորում շարժումը։

Կոստանդին Սիլվիանոսի քարկոծման վայրը նրա գերեզմանի վրա կուտակված քարերից կոչվեց Սորոս(<<քարակույտ>>)։Սակայն նույն Հուստոսի և Սիմեոն-Տիտոսի միջև վեճ է ծագում։Հուստոսը տեղյակ է պահում Կոլոնիայի եպիսկոպոսին Սիլվանոսի մասին,նաև պավլիկյան համայնքի մասին։Կոլոնիայի եպիսկոպոսը այդ մասին զեկուցում է Հուստինիանոս 2-րդ կայսերը,որը հրամայում է հարցաքննել նրանց և աղանդից չհրաժարվողներին ողջակեզ անել։Այդպես էլ արվում է,Սիլվիանոսը և ուրիշ պավլիկյաններ այրվում են Իսրայելում։

Շարժումը հետզհետե տարածվում է Արևելյան Հայաստանում Հովհան Օձնեցի կաթողիկոսը 719թ․ Դվինում ժողով է գումարում՝ուղղված պավլիկյանների դեմ։

Սերգիոս Տյուքիկոսի մահից հետո պավլիկյանները ապաստան են գտնում Պոնտոսում։Նա ուներ 2 որդի՝Գենեսիոս և Թեոդորոս։Նա շարժման առաջնորդ է նշում Գենեսիոսին,նրան տալիս է Տմոթեոս անունը։Թեոդորոսը ինքն էր ցանկանում դառնալ շարժման առաջնորդ,այդ պատճառով էլ 2 եղբոր միջև վեճ է առաջանում։Լևոն 3-րդը և Կոնստանդին 5-րդը փորձում են պավլիկյաններին օգտագործել արտաքին թշնամինների,նաև վանականության դեմ մղված պայքարի մեջ։

Պավլիկյան շարժումը մուտք էր գործել նաև Մելիտենե և Չորրորդ Հայք,Կարինում և սահմանամերձ այլ շրջաններում կային շատ պավլիկյան համայնքներ։Արաբները սկզբում փորձում են իրենց կողմը գրավել պավլիկյաններին՝ընդդեմ Բյուզանդիայի,այդ պատճառով էլ պավլիկյան շարժումը որոշ թափ է ստանում նաև Արևելյան Հայաստանում։Բայց 725թ․ հետո պավլիկյանների վրա ծանր հարկային քաղաքականության հետևանքով շարժումը ուղղվում է արաբների դեմ,և 748թ․ Գրիգոր Մամիկոնյանի գլխավորած ապստամբության մեջ ընդգրկվում են նաև պավլիկյանները։

Բյուզանդիայի կայսր Կոստանդին 5-րդը 752թ․ հարձակվում է Մելիտենե և Կարին քաղաքների վրա գրավում այն։Տեղի բնակչությունը կայսրին տեղափոխում է Բյուզանդիա։Կայսրը նրանց հաստատում է Թրակիայում,կայսրության հյուսիսային այլ շրջաններում,որպեսզի նրանց օգտագործի արտաքին թշնամիների դեմ։

Թրակիայում հաստատված բնակչությունը սկսում է այստեղ տրվել պավլիկյան գաղափարախոսությանը։Այս շարժման հիման վրա հետագայում այստեղ առաջանում է Բոգոմիլյան շարժումը։

Պավլիկյան շարժման ղեկավար է շուտով դառնում ոմն Սերգիոս։Նա ծնվել է Անկյուրասում,մինչ պավլիկյան աղանդին հարելը աստվածաբանությամբ չէր զբաղվել,մի կնոջ խորհրդով ծանոթանում է ավետարանին,համոզվում է որ այդ կինը գիտե,թե իբր հոգևորականները ճիշտ չէն և ավետարանների ասույթների իսկական միտքը չէն հասցնում ժողովրդին,նրանք թաքցնում են ճշմարտությունը։Շուտով նա դառնում է շարժման կարկառուն դեմքերից մեկը,ստանում է Տյուքիկոս անունը։Բայց Սերգիոսի և Վահանի միջև տարաձայնություններ են առաջանում։

Վահանը հանդիսանում էր Հովսեփի աշակերտների հաջորդը,հետևում էր իր ուսուցիչների գաղափարներին,այնինչ Սերգիոսը նոր գաղափարներ էր մտցրել շարժման մեջ։Այդ պայքարը այնքան սրվեց,որ 9-րդ դարի սկզբում պավլիկյան շարժումը տրոհվեց 2 մասի՝սերգիոսականներ և վահանյաններ։

Սերգիոսը 801թ․ 34 տարի գլխավորեց շարժումը,համայնքներ կազմակերպեց Պոնտոսում,Մոպսուեստայում,Արգաուսում։Նա սպանվում է 835թ․ Արգաուսում ոմն Կանիոնի կողմից։

Վասիլ 1-ինը իր անհաջող արշավանքից հետո գալիս է Կ․Պոլիս և իր կառուցած Հրեշտակապետաց եկեղեցում աստծուն աղոթում է՝իրեն արժանացնել տեսնելու Տևրիկի կործանումը։Նա Պետրոս Սիկիլիացուն ուղարկում է Տևրիկ՝իր սպանված կամ գերի ընկած զորավարներին փոխարինելու,նաև լրտեսելու համար,բայց սա ևս անհաջողությամբ է վերջանում։Ագրանեի ճակատամարտում Խրիսոխիրը սպանվեց,նրա գլուխը ուղարկվեց Վասիլ 1-ինին,որը 3 մեխ գամեց նրա գլխին։Շուտով գրավվեց Տևրիկը,որի առթիվ Պոլսում հանդիսավոր շքերթ կազմակերպվեց,որի նկարագիրը տալիս է Կոնստանդին Ծիրանածինը։

Պավլիկյան շարժման պարտության պատճառները այն էին,որ Բյուզանդիան հզորացել էր Վասիլ 1-ինի կատարած մի շարք ֆինանսական և տնտեսական բարեփոխումներով,պավլիկյանները մենակ էին մնացել Բյուզանդիայի դեմ,նրանց այլևս չեին օգնում արաբները,նաև այն պատճառով պարտվեցին,որ աղանդավորների մեջ սոցիալական ու էթնիկական խայտաբղետություն կար,այդ շարժմանը հարում էին տարբեր դասակարգերի ու կրոնի ներկայացուցիչներ։Երբ Վասիլ 1-ինը պարտություններ էր կրում,Տևրիկի շատ աղանդավորներ փոխվում էին նրա կողմը։

Աղանդավորների մի մասը այս ամենից հետո ապաստան գտավ Արևելյան Հայաստանում,որտեղ տվյալ ժամանակաշրջանում սկսվել էր թոնդրակյան շարժումը,Թրակիայում,որտեղ կենտրոնը Ֆիլիպուպոլիսն էր(Պլովդիվ)։

Թրակիայի պավլիկյանները իրենց գոյությունը պահպանեցին մինչև 19-րդ դարը,այդ դարում նրանք ընդունեցին կաթոլիկություն,ձուլվեցին բուլղարների հետ։

Պավլիկյան շարժման գաղափարախոսությունը։Գաղափարախոսությունը իր վերջնական ձևավորումն է ստացել 9-րդ դարում։Պավլիկյանների գաղափարախոսությունը արտահայտվեց այդ շարժման զանազան հոսանքների մեջ։Փոտ պատրիարքը նշում է,որ այդ գաղափարախոսությունը <<բազմաճյուղ>> է։

Չար աստծուն նրանք անվանում են Սատանա։Ըստ նրանց Մովսես մարգարեն Սինա լեռան վրա տեսել է ոչ թե աստծուն,այլ սատանային։Նրանք մարդկային մարմինը Չարի ստեղծածն են համարում,գտնում են,որ մարդ աշխարհում գործած իր մեղքերի համար պատասխանատու չէ,քանի որ դա չարի ստեղծածն է,դրանով էլ ժխտում էին հարությունն ի մեռելոց։

Նրանք երկնային աստծո արարչագործություն են համարում 2 բան մարդկային հոգին և արեգակը։Ըստ նրանց կա 8 երկինք,որոնցից 7-ը ստեղծել է երկնային աստվածը,որոնց վրա էլ բազմած է,իսկ 8-րդ երկինքը ամենից ցածն է գտնվում և մարդկանց համար տեսանելի է,դա սատանայի ստեղծածն է։

Սոցիալական անհավասարությունը ու ճնշումը Չար աստծու ստեղծածն է և պետք է պայքարել դրա դեմ,կգա օրը,երբ կտիրի Բարի աստվածը։Նրանք իրենց էին համարում քրիստոնյա,ընդունում էին Քրիստոսին,իսկ բյուզանդացիներին անվանում էին հոռոմներ՝արհամաբար։Ըստ նրանց,Քրիստոսը Բարի աստծո,երկնային աստծո որդին է,ոչ թե երկրային՝արարիչ աստծո։Քրիստոսը ծնվեց Մարիամից,քարոզեց,որ իրենց արարիչը ոչ թե երկնային աստվածն է,այլ երկրայինը,որն ապրում է նրանց մեջ։Նրանք չեին ընդունում Մարիամին որպես աստվածածին։Նրանք գտնում էին,որ Քրիստոսը իր մարմինը հետ բերեց երկրից,որ Մարիամը Քրիստոսի ծննդից հետո էլ Հովսեփից ուրիշ երեխաներ ունեցավ։

Նրանք ընդունում էին միայն Նոր կտակարանը,բացառապես Պետրոս առաքյալի երկու տիեզերական թղթերը։Ավետարանի հիման վրա նրանք կազմել էին մի նոր գիրք՝<<Զորություն>>,սուրբ էին համարում Սերգիոս Տյուքիկոսի թղթերը,մերժում էին Հին կտակարանը,Ղուկասի ավետարանը,Պետրոս առաքյալի հանդեպ թշնամություն էին տածում երևի այն պատճառով,որ նա համարվում է եկեղեցու խորհրդանիշ,եկեղեցին կոչում էին <<դևերի կացարան>>։Չեին ընդունում սրբերին,սրբապատկերները,հաղորդությունը։

Իրենց հավաքատեղիները անվանում էին աղոթարան կամ կաթողիկե եկեղեցի,հոգևորականններին՝ <<ուղեկիցներ>> և <<նոտարներ>>,որոնք չեին տարբերվում մնացած մարդկանցից հագուստով։Մերժում էին խաչը,կան տվյալներ,որ իրենց վրա էին դնում փայտե խաչը,երբ հիվանդանում էին,առողջանալուց հետո՝այն ոչնչացնում էին։

Պավլիկյան համայնքի կազմակերպությունը։Պավլիկյանները կազմակերպված էին տերիտորիալ համայնքների ձևով։Սկզբում հիշատակվում է 6 համայնք։Սերգիոսը հիմնադրել է Մակեդոնիան,Մանանաղին՝Գեգնեսիոս-Տիմոթեոսը,Հովսեփը՝Փիլիպպեցվոց համայնքը,Սերգիոս Տյուքիկոսը հիմնադրել է 3 համայնք՝Կողոսացվոց,Եփեսացվոց,Լավոդիկեցվոց։

Պավլիկյաններին գլխավորում էր աղանդապետը,որը ընտրովի էր և նրա ընտրությանը մասնակցում էին ոչ բոլոր աղանդավորները,այլ ղեկավար կորիզը՝սինեկդեմոսները(ուղեկիցներ),որոնց ենթարկվում էին նոտարները։Սինեկդեմոսները նշվում էին աղանդապետի կողմից,նոտարները՝սինեկդեմոսների կողմից։Սինեկդեմոսների և նոտարների պարտականությունը գաղափարների տարածումն էր։

Կար աշակերտների մի խումբ՝աստատներ,որոնք թշնամու դեմ զինված պայքարի կազմակերպիչներն էին,այսինքն՝գործնական աշխատանքով էին զբաղված։9-րդ դարից կար նաև սպարապետի պաշտոնը,որը ևս ընտրովի էր և դրան մասնակցում էին բոլոր աղանդավորները։Սպարապետը գլխավորում էր զինված ուժերը։

Պավլիկյանների վերջին աղանդապետը Տյուքիկոսն էր,որից հետո հանդես եկած Կարբեասն ու Խրիսոխիրը՝սպարապետներ էին։

Հայկական մշակույթը 4-9-րդ դարերում

Հայկական մշակույթի զարգացման միտումները 6-րդ դարում։Վաղ ֆեոդալիզմի դարաշրջանը նշանավորվեց հայ ժողովրդի պատմության մեջ մշակութային կյանքի էական փոփոխություններով,որոնք էապես փոխեցին երկրի հոգևոր ու նյութական մշակույթի բնույթն ու կերպարը։Այդ շրջադարձերը մեծ դեր խաղացին հայոց պատմության ավելի քան հազարամյա կյանքի ընթացքում,հիմք դնելով միջնադարյան աշխարհայեցողությանը և մշակույթին իր բոլոր դրսևորումներով։Արդեն 4-5-րդ դարերում ձևավորվող նոր ֆեոդալական արտադրահարաբերություններին համապատասխան,սկսեցին արմատական փոփոխություններ կատարվել գաղափարական վերնաշենքում։301թ․ տեղի ունեցավ քրիստոնեության ընդունումը։5-6-րդ դարերի ընթացքում ստեղծված հայ գրականությունը իր բազմատեսակ գրական սեռերով(ճառագիտություն,վարքագրություն,սրբախոսություն,խրատական երկեր,մեկնություն,ջատագովություն,հայրախոսություն և այլն),պատմագրությունը,փիլիսոփայությունը,քերականությունը,ճարտասանությունը դարձան այն հիմնաքարերը,որոնց վրա բարձրացավ հայ միջնադարի հոգևոր մշակույթի շենքը։Այն դուրս եկավ իր շրջանակներից և ձեռք բերեց համամարդկային պատմամշակութային նշանակություն։

Առանձնահատուկ տեղ է գրավում պատմագրությունը։5-րդ դարի հայ հեղինակներ Կորյունի,Ագաթանգեղոսի,Փավստոս Բուզանդի,Խորենացու,Եղիշեի,Փարպեցու երկերը մեծ արժեք են ներկայացնում Հայաստանի պատմության,նրա քաղաքական և սոցիալ-տնտեսական կյանքի մշակույթի ուսումնասիրության համար։Դրանք միաժամանակ կարևոր սկզբնաղբյուր են հարևան ժողովուրդների պատմությունը հետազոտելու առումով,քանի որ հարուստ տեղեկություններ են պարունակում Վրաստանի,Աղվանքի,ողջ Կովկասի,ինչպես նաև Պարսկաստանի,Միջին Ասիայի,Բյուզանդիայի,և Ասորիքի վերաբերյալ։

Գիտական մեծ արժեք են ներկայացնում վաղ միջնադարյան հայ փիլիսոփայական,մաթեմատիկական,տիեզերագիտական,քերականական մտքի հուշարձանները։

Պատմագրությունը։Հայ ինքնուրույն գրականության մեջ 5-րդ դարի կեսերին Մաշտոցի և Սահակի անմիջական աշակերտների կողմից հիմք է դրվում մատենագրության մի նոր ճյուղի՝պատմագրության,որը զարգանալով՝հարատևում է մինչև 18-րդ դարը։

Պատմագրությունը հենվում էր ժամանակի միջազգային,հելլենիստական մասնավորապես բյուզանդական ու ասորական գրականության ավանդների վրա,բայց դրա այս զարգացումը՝գրերի գյուտի վրա։Դա ազգային ինքնահաստատման այն զորեղ միտումն էր,որ գրերի գյուտից հետո պարտավորեցնում էր հայ առաջին հեղինակներին ճանաչել սեփական ազգը,իր պատմական անցյալին,իր մշակույթին,եկեղեցուն,թագավորական ու նախարարական տների պատմությունը։Մինչև գրերի գյուտը հայոց պատմության գլխավոր սկզբնաղբյուրն օտար գրավոր աղբյուրներում եղած թռուցիկ հիշատակություններն էին,մանավանդ ազգային հին բանավոր ավանդությունն էր իր պատմականացած առասպելներով,աշխարհիկ ու կրոնական զրույցներով,վեպերով ու վիպերգերով,բանավոր ավանդությունով,ականատեսերի վկայություններով։Այստեղից էլ առաջ են գալիս հայ հին պատմագրության երկու կարևոր հատկանիշները՝պատմագիտական կողմը՝հայ և հարևան ազգերի մասին իր պատմական մեծարժեք նյութով և արժեքավոր վկայություններով,մյուսը գրական-գեղարվեստական հատկությունը։

5-րդ դարի հայ պատմագրության մեծածավալ երկերից է Ագաթանգեղոսի <<Պատմություն Հայոց>>-ը,որ պատմական մի ամբողջ ժամանակաշրջան ընդգրկելու առումով առաջին հայոց պատմությունն է,որպիսի իմաստով հասկացել են նաև հնում։Ագաթանգեղոսի երկը 3-4-րդ դարերի հայոց քրիստոնեական դարձի,եկեղեցու հիմնադրման և երկու խոշորագույն կրոնա-քաղաքական գործիչների Գրիգոր Լուսավորչի ու Տրդատ 3-րդի կյանքի ու գործունեության պատմությունն է։Ագաթանգեղոսի պատմությունը բաղկացած է ընդարձակ առաջաբանից և 3 մասից։

Առաջին մասն,որ կոչվում է <<Վարք ի պատմություն սրբոյն Գրիգորի>> նվիրված է Գրիգոր Լուսավորչի և Խոսրովի որդի Տրդատ թագավորի մանկության և պատանեկության վիպական պատմությանը,Հռիփսիմյաց կույսերի նահատակությանը։Երկրորդ մասը,որ կոչվում է <<Վարդապետություն սրբոյն Գրիգորի>> կրոնական մի ընդարձակ տրակտատ է,նվիրված քրիստոնեական եկեղեցու գաղափարների քարոզին։Իսկ երրորդ մասում (<<դարձ փրկության աշխարհիս Հայաստան ընդ ձեռն առն սրբոյն նահատակի>>) պատմվում է հայերի,քրիստոնեություն ընդունելու հեթանոսական մեհյանների կործանման,Գրիգորի տեսիլքի և Էջմիածնի տաճարի հիմնադրման,նահատակված կույսերի համար վկայությունններ շինելու,Գրիգորին Կեսարիայում կաթողիկոս ձեռնադրելու և այլնի մասին։

Ագաթանգեղոսի պատմությունը գրված է 5-րդ դարի կեսերին հայերեն,նրա հեղինակը դեպքերին ժամանակակից չէ,այլ 5-րդ դարի անձ,որ օգտվել է Կորյունի <<Վարք Մաշտոցի>> երկից և <<Ագաթանգեղոս>>  
 ոչ թե հատուկ անուն է,այլ մակդիր ծագած հունարեն ագաթոս(լավ,բարի) և անգելոս (լրաբեր,ավետաբեր) բառերից,որ հոմանիշ է Եվանգելոսին(ավետող)։Հետևաբար՝<<Ագաթանգեղայ պատմություն>> նշանակում է պատմություն ավետաբերի։Ագաթանգեղոսը իր պատմությունը գրելիս օգտվել է Գրիգորի մասին գրվածքից(վարքից),նաև Գրիգորի,Հռիփսիմյաց կույսերի վկայաբանություններից,Լուսավորչի վարդապետությունից,տեսիլից,<<Պարսից պատերազմ>> վեպից։Ագաթանգեղոսի պատմությունը ենթարկվել է խմբագրումների ու հապավումների։

Ագաթանգեղոսի վերջին մասում վկայություններ կան Հայաստանի տեղագրության,նախարարական կարգի,հայ դիցաբանության ու հեթանոսական կրոնի,պաշտամունքային վայրերի,երկրի ներքին սոցիալական կյանքի վերաբերյալ։Ագաթանգեղոսի երկը ունի նաև գրական-գեղարվեստական արժեք։Այն ձևավորված լինելով հայ գրականության սկզբնավորման շրջանում և ներառելով վիպական բանահյուսությունից,վարքաբանական վկայաբանական գրականության ձևերն ու արտահայտչամիջոցները՝ենթարկվել է գիտական հյուսված պատմության։Ագաթանգեղոսի երկը սիրված է եղել և ծառայել է քրիստոնեության ջատագովությանը՝ընդդեմ հեթանոսության։Այն մեծ դեր ունի հայ գեղարվեստական արձակի սկզբնավորման պատմության մեջ։

Փավստոս Բուզանդի <<Պատմություն Հայոցը>>-ը բացառիկ տեղ ունի հայ պատմագրության մեջ։Ըստ Փարպեցու,այն Ագաթանգեղոսի պատմությունից հետո երկրորդ հայոց պատմությունն էր՝գրված 5-րդ դարի կեսերին։Նա գրել է հունարեն կամ ասորերեն,իսկ հետագայում 5-րդ դարում նրա պատմությունը թարգմանել են հայերեն։Նրա ասորի կամ հույն լինելը հնացած կարծիք է։Նա եղել է հայ և ստեղծագործել է հայերեն։Նա ժողովրդի հասարակ խավին պատկանող մարդ էր։Բուզանդի պատմությունը ընդգրկում է 4-րդ դարի 65 տարվա ժամանակաշրջան՝սկսած Խոսրով Կոտակից մինչև Հայաստանի բաժանումը Սասանյան Իրանի և Հռոմի միջև(319-385թթ․)։Այն շարունակում է Ագաթանգեղոսի պատմությունը։Բուզանդը օգտվել է հուշապատումներից,պատմական անձանց շուրջը հյուսված ժողովրդական աշխարհիկ ու կրոնական զրույցներից,լեգենդներից,վեպերից,երգերից։

Բուզանդի երկը բաժանվում է երկու խմբի՝կրոնա-եկեղեցական և աշխարհիկ պատմությունների։

Եկեղեցական պատմությունները սկսվում են Գրիգոր Լուսավորչի և նրա որդի Արիստակեսի մահով,ապա պատմվում է Վրթանեսի և հաջորդ կաթողիկոսների,հայ,հույն և ասորի կրոնավորների մասին,որոնց մեջ մեծ տեղ են գրավում Ներսես Մեծի կյանքն ու գործունեությունը։Պատմության այս մասերը հրաշապատում ձևով են շարադրված։Այնտեղ արտացոլված են եկեղեցական և իշխող աշխարհիկ դասերի հակամարտությունը,ճգնավորական կենցաղը,անարժան հոգևորականների նկատմամբ ծաղրը,Ներսես Մեծի ինքնուրույն եկեղեցի ունենալու ձգտումը,ընդդիմությունը քրիստոնեական բարքից շեղվող իշխանավորներին։

Բուզանդի պատմության մեծագույն մասն են կազմում աշխարհիկ պատմությունները կապված Արշակունի թագավորների և Մամիկոնյանների գործունեության շուրջ։Դա կազմում է <<Պարսից պատերազմ>>-ը։Այս պատմության մեջ առկա է նաև շատ պատմակենցաղային զրույցներ՝ազնվականների և թագավորների հարաբերությունները,աշխարհական և եկեղեցական իշխանությունների հակասությունները,զանազան դավեր ներկայացնող պատմությունները։Դրանք ունեն մեծ արժեք Հայաստանի ներքին կյանքի և կենցաղի մասին պատկերացում կազմելու համար։

Բուզանդի երկը հիմնված էր ժողովրդական բանավոր ավանդության հիման վրա և զուրկ էր ճշգրիտ ժամանագրությունից։Նրա հերոսներից էին Ներսեսը,Տիրանը,Արշակը,Փառանձեմը,Պապը,Վասակը,Մուշեղը,Մանվելը, Շապուհը և այլն։Փայլուն հերոսներից Ներսես Մեծը և Մուշեղ Մամիկոնյանը զոհվում են Արշակունի թագավորների ձեռքով՝(Ներսեսը՝Պապի,իսկ Մուշեղը՝ Վարազդատի)։

Բուզանդի երկը հարուստ նկարագրություններով,պատմական անձնավորությունների գեղարվեստական կերպավորմամբ մեծ երևույթ է հայ հին պատմագրության և գեղարվեստական մտքի զարգացման պատմության մեջ։

Ուշագրավ է,որ պատմագրությունը սկզբնավորվում է 5-րդ դարում՝հայ գրերի գյուտի հեղինակ Մեսրոպ Մաշտոցի կենսագրության շարադրմամբ։Դա Կորյունի <<Վարք Մաշտոցի>> երկն է՝ գրված 443թ․ Մաշտոցի մահից հետո Մաշտոցի մյուս աշակերտ,կաթողիկոսի տեղապահ Հովսեփի հանձնարարությամբ։Կորյունի երկը ձևով հարում է վարքագրությանը,բովանդակությամբ պատմագրության աղբյուր է Հայ գրի,դպրոցի,կրթության ու գրականության սկզբնավորման մասին գրված ականատեսի կողմից։

Եվ Մաշտոցի կյանքի ու մշակութային գործունեության,և գրերի գյուտի պատմության,և հայ գրականության սկզբնավորման վերաբերյալ Կորյունի <<Վարք Մաշտոցի>>-ն միակ ժամանակակից և վավերագրական սկզբնաղբյուրն է,որից հետագայում օգտվել են մեր մյուս պատմիչ գրողները։

5-րդ դարում տեղի ունեցող Վարդանանց պատերազմի անմահացնողն ու ականատեսն է եղել Եղիշեն։Նա եղել է Վարդան Մամիկոնյանի զինվորն ու քարտուղարը,Ավարայրի ճակատամարտի և դրան հաջորդող դեպքերի վկան։Հերոսամարտից հետո նա թողել է զինվորական գործը,դարձել կրոնական մենակյաց Մոկաց աշխարհում և այնտեղ գրել <<Վասն Վարդանանց և Հայոց պատերազմին>> երկը,<<Արարացոց>> (Ծննդոց) գրքի մեկնությունը և այլ աշխատություններ։Պարապել է իմաստասիրությամբ,գիտելիքներով,արժանանալով <<Վարդապետ>> կոչման։Վախճանվել է Ռշտունիքի ծովեզրա մի այրում ճգնելիս մոտ 480-485թթ․։

Այս երկն ընդգրկում է Արշակունյաց հարստության անկումից հետո մինչև 464-465թթ․։Եղիշեն եղել է այդ դեպքերի մասնակիցը։ Վարդանանց պատերազմը դիտելով իբրև հավատի համար մղված պատերազմ տվել է վկայաբանական երանգավորում հակադիր անձանց (Վարդան,Վասակ և այլն) օժտել դրական և բացասական հատկանիշներով։

Եղիշեի երկի գեղարվեստական հատկանիշները հիմք են տվել որոշ հայագետների թերագնահատելու նրա պատմագիտական արժեքը։

Եղիշեն Վարդանանց պատերազմի միակ ժամանակակից հեղինակն է,որի փաստերը միանշանակ ստույգ են։

Եղիշեն կարողացել է բացահայտել Վարդանանց պատերազմի բոլոր էական երկրորդային դրդապատճառները։Առաջինը Եղիշեն համարում է կրոնա-գաղափարախոսականը,այն,որ Սասանյան Իրանը,Հազկերտ 2-րդի օրոք սաստկացնում է հալածանքները քրիստոնեության դեմ։Հայերի հավատափոխության առաջին քայլը Եղիշեն համարում է հայկական այրուձիու Հայաստանից հանելը։

Հաջորդ պատճառը հայկական նոր քաղաքականությունն էր՝աշխարհագրի կիրառումը։

Իսկ հավատափոխության թուղթը հայերի դժգոհությունը հասցնում է իր գագաթնակետին։

Ահա այն քաղաքական,կրոնական և սոցիալ-տնտեսական պատճառները,որ Եղիշեն արծարծել է։Նա ըմբռնելով ապստամբության համաժողովրդական բնույթը՝այն անվանել է << Հայոց պատերազմ>>։

Եղիշեն ընդհանրացնում է պատերազմի հետևանքները։Ապստամբությունից հետո պարսից արքունիքն իրավունք է վերապահում հայերին դավանելու քրիստոնեությունը,եկեղեցականներին ազատ վարելու իրենց իշխանությունը,բռնի հավատափոխվածներին՝վերադառնալու իրենց հավատքին,թեթևանում էր սահմանված հարկերը և հեծելազորի պարտականությունները,ժողովուրդը ետ է ստանում իր ունեցվածքը։Եղիշեի երկը մի կոթող է ոչ միայն հայ միջնադարյան,այլև իր ժամանակի համաշխարհային գրականության մեջ։Այն պատմական անձանց անցուդարձերի վրա կերտած մի հուշարձան է,եթե 5-րդ դարի նախորդ պատմագիրները իրենց երկերով զինվում էին Իրանից սպասվող վտանգի դեմ,ապա 5-րդ դարի կեսերին այդ վտանգը դառնում է իրական,գաղափարական պայքարը Ավարայրի հերոսամարտով վերածվում է ռազմական պայքարի։Ավարայրում հերոսաբար ընկնում են Վարդան Մամիկոնյանը և շատ նշանավոր նախարարներ,Պարսկաստան են տարվում և նահատակվում կաթողիկոսի տեղապահ Հովսեփը ու մի քանի եկեղեցականեր,բանտարկվում են նախարարներ։

Եթե Եզնիկ Կողբացին <<Եղծ աղանդոց>>-ով պատրաստում էր զինված պայքարը Իրանի դեմ,ապա Եղիշեն ընկածների օրինակով սերունդներին ներշնչում է ազատության տոգորում դավաճանության և բռնության նկատմամբ։Այն եղել է սերունդների ոգեշունչ աղբյուրը։

Եղիշեի ընդգծած բանաձևն է՝<<Մահ ոչ իմացյալ մահ է,մահ իմացյալ անմահություն է>>։

Ղազար Փարպեցին 5-րդ դարի վերջի նշանավոր պատմագիրն է,ծնված մոտ 443թ․ Արագածոտն գավառի Փարպի գյուղում։Նախնական կրթությունը ստացել է Վրաց աշխարհում Աշուշա բդեշխի տանը,Վահան Մամիկոնյանի հետ միասին։Վերջինիս մորաքույրը Աշուշա բդեշխի կինն էր և Աղան Արծրունու քույրը։Հետագայում նա ուսումը շարունակել է Աղան Արծրունու մոտ,որը եղել է կրոնավոր և նրա շնորհիվ էլ Ղազարը կրոնավոր է դարձել։Ուսումը շարունակելու համար Ղազարին ուղարկում են Կոստանդնուպոլիս,որտեղ նա տիրապետում է հունարենին,ուսումնասիրում եկեղեցական նշանավոր հայրերի գրվածքները։Վերադառնալով հայրենիք՝2 տարի անց է կացնում Սյունիքում՝Մովսես կրոնավորի մոտ,իսկ երբ 485թ․ Վահան Մամիկոնյանը դառնում է Հայաստանի մարզպան և նորոգել տալիս Վաղարշապատի Կաթողիկե եկեղեցին,Սյունիքից իր մոտ է հրավիրում իրեն մտերիմ Ղազարին և այնտեղ վանահայր կարգում։

Սկզբում նրան հովանավորում էին Վահան Մամիկոնյանը և Կամսարական իշխանները,հոգևորականներից հալածվում,գնում է Ամիդ քաղաքը և լսելով զրպատություններ իր մասին՝գրում է հռչակավոր <<Թուղթը>>՝ուղղված Վահան Մամիկոնյանին։

Փարպեցու <<Թուղթը>>,որը կրում էր <<Մեղադրություն ստախօս աբեղայից>> խորագիրը,մի հուշարձան է Հայոց պատմության եկեղեցական դասի հասարական-քաղաքական հոսանքների մասին,ամբաստանագիր՝ուղղված ժամանակի հոգևոր տգետ դասի դեմ։Ըստ այդ թղթի՝Հայաստանում կար 2 հակադիր հասարակական-քաղաքական հոսանք՝ազգային-հայկական և պարսկական։Փարպեցին իբրև հունական կրթություն ստացած մարդ հալածվել է պարսկական կողմնորոշում ունեցող հոգևորականներից։Հալածվել են նաև Մովսես Խորենացին,Խոսրովիկ թարգմանիչը և ուրիշներ։Ղազարին մեղադրել են նաև Մծղնե(Մեսալյան) աղանդի մեջ։

Փարպեցու թուղթը ազդել է Վահան Մամիկոնյանի վրա․նա հետ է կանչել Փարպեցուն և պատվիրել գրել հայոց պատմությունը՝տալով այդ ծրագիրը(որտեղ կանգ է առել Բուզանդը)։Փարպեցու <<Պատմություն Հայոցը>>-ը բաղկացած է 3 մասից։Առաջինը սկսվում է Հայաստանի 2 մասի բաժանումից մինչև Արշակունյաց թագավորության անկումը,Սահակի ու Մաշտոցի մահը։Այստեղ ստույգ են միայն պարսից և Հայոց թագավորների հաջորդության կարգը,սակայն պատմական դեպքերի հաղորդումները սխալ են։Նա օգտվել է Եղիշեից։

Երրորդ դրվագը Վարդանանց պատերազմին հաջորդող 35-ամյա շրջանն է՝Պարսկաստանի կողմից բարոյալքման քաղաքականությունը և Վահանյան ապստամբությունը։

Փարպեցու երկը՝գրված լինելով Վահան Մամիկոնյանի պատվերով,տոգորված է Վարդանի ու Վահանի սխրագործությունների փառաբանմամբ։

Մովսես Խորենացին հայ դասական պատմագրության հիմնադիրն է։Նրա գրական –ճարտասանական հեղինակությունն այնքան մեծ է եղել սերունդների աչքում,որ հորջորջվել է <<Քերթողահայր>>։Ծնվել է մոտ 410-415թթ․ միջև,եղել է Սահակի և Մեսրոպի աշակերտներից,որոնք 435թ․ նրան ուղարկում են Ալեքսանդրիա ուսանելու։Խորենացին և մի խումբ աշակերտները նախ գնում են Եդեսիա,ապա Պաղեստին,հետո Ալեքսանդրիա։Այստեղ նա հմտանում է հունարենին,քերթողական,ճարտասանական,քերականական արվեստներում,սովորում է փիլիսոփայություն,հունական հարուստ գրականություն և առասպելաբանություն,կատարելագործվում է եկեղեցական կրթության,գրականության մեջ։

Ալեքսանդրիայից վերադառնալիս՝նա ընկերների հետ անցնում է Հռոմ,Աթենք և Բյուզանդիայի վրայով Հայաստան,440թ հետո գալիս հայրենիք,որտեղ արդեն վախճանված էին նրանց ուսուցիչներ Սահակն ու Մաշտոցը։Նրանք ենթարկվել են տգետ հոգևորականների հալածանքին։Նաև այդ ժամանակ եղել է եպիսկոպոս և <<Քերթողահայր>>։Նա հունարենից թարգմանել է <<Գիրք պիտոյից>>-ը։

Մովսես Խորենացու գլուխգործոցը նրա <<Պատմություն Հայոց>>-ն է՝գրված մոտ 470-480-ական թթ․՝իշխան Սահակ Բագրատունու պատվերով։Այն բաղկացած է 3 գրքից․առաջինը <<Հայոց մեծերի ծննդաբանությունը>> նվիրված է Հայկի,Արամի,Արա Գեղեցիկի,Տիգրանի,Վահագնի պատմություններին։Երկրորդ գիրքը <<Մեր նախնիների միջին պատմությունը>>՝սկսվում է Ալեքսանդր Մակեդոնացուց,անցնում պարթևների թագավորությանը,ապա Հայաստանում Արշակունիների հաստատմանը և հասնում մինչև Գրիգոր Լոուսավորչի և Տրդատի մահը։Երրորդ գիրքը՝<<Ավարտաբանություն մերոց հայրենյաց>>,ընդգրկում է 4-5-րդ դարերի պատմությունը՝Սահակի ու Մաշտոցի մահը և եզրափակվում Խորենացու ողբով։

Խորենացու երկը հայ առաջին պատմությունն է,որ սկսվում է հայ ժողովրդի ծագման ժամանակներից և հասնում մինչև 5-րդ դարի կեսերը։Սա պատմություն է՝գրված հայ և օտար գրավոր աղբյուրների քննական օգտագործման հիման վրա։

Խորենացու աղբյուներից է եղել Աստվածաշունչը,Մար Աբաս Կատինան և իր ժամանակակից երգերն ու զրույցները։Նա առասպելներից օգտվելու ժամանակ ցուցաբերում է Եվհեմերյան եղանակը՝հերոսներին համարելով երբեմնի իրական,հետո՝աստվածացված։Խորենացին քննդատական էր վերաբերվում աղբյուրներին։Խորենացին նաև դժվար է աղբյուրներ գտել։Նա բարձրացրել է Բագրատունիների տոհմը,քանի որ իր պատմությունը շարադրել է Սահակ Բագրատունու պատվերով։Խորենացին գրում էր <<Չկա ստույգ պատմություն առանց ժամանակագրության>>։Հայաստանը 2 մասի բաժանվելուց հետո նրա երկը մնում է լավագույնը։Երկը ունի մեծ հայրենասիրություն։Խորենացին հելլենասեր էր։Սահակ Բագրատունին ցանկություն էր հայտնել,որ նա իր երկում խոսի պարսից ազգային առասպելների մասին,որոնք հետո մտան Ֆիրդուսու <<Շահնամեի>> մեջ։Սակայն Խորենացին մեծ տեղ տվեց հունականությանը։Խորենացին գրում էր․<<Թեփետ մենք փոքր ազգ ենք,բայց մեր երկրում հիշատակության արժանի շատ դեպքեր կան>>։

Դարերի ընթացքում այն Ս․ Գրքից հետո շատ ընթերցվող գիրքն է եղել հայոց իրականության մեջ։Բազմաթիվ են հայոց պատմության տպագրությունները։Առաջին անգամ տպագրվեց 17-րդ դարի վերջում։Խորենացին գրել է նաև <<Աշխարհացոյց>> երկը,որը 7-րդ դարում շարունակել է Անանիա Շիրակացին։

Սեբեոսի պատմությունը գրվել է 7-րդ դարի երկրորդ կեսին։Այս պատմության հեղինակը ստույգ հայտնի չէ։Միակ վկայությունը այն է,որ նրա հեղինակը եղել է պարսից Խոսրով(Ապուրեզ) արքայի (590-628թթ․) արքունիքում,Չինաստանի դեսպանից լսել նրա երկում պատմվող Մամիկի և Կոնակի զրույցը,և իր նկարագրած 7-րդ դարի դեպքերի ժամանակակիցն է։Ներսես կաթողիկոսի ժամանակակիցն էր Բագրատունյաց Սեբեոս եպիսկոպոսը,որը հակաքաղքեդոնական էր և թողել է իր <<Պատմություն ի Հերակլն>> աշխատությունը։Նրա երկում կրոնա-դավանաբանական հակաճառությունները մեծ տեղ են բռնում։Սեբեոսի աշխատությունը բաղկացած է 52 գլխից,որոնցից առաջին 6-ը սկսած Հայկի և Բելի առասպելներից մինչև Արշակունյաց թագավորության անկումը պատկանում է նրանից հետո ապրած մի անանուն հեղինակի։Չնայած 46 գլուխներում,մանավանդ ժամանակակից պատմություն կոչված մասում շարադրված է 6-7-րդ դարերի Հայաստանի և հարևան պետությունների պատմությունը։Այս երկը մեծ աղբյուր է նաև հարևան երկրների պատմությունը ուսումնասիրելու համար։Այստեղ ներկայացված են Երուսաղեմի գրավումը պարսիկների կողմից(614թ․),Խոսրով Ապրվեզի և Հերակլ կայսեր(610-641թթ․) միջև մղված պարսկա-բյուզանդական պատերազմները,արաբների արշավանքները և Սասանյան հարստության անկումը և այլն։Ուշագրավ է Մորիկ կայսեր ամբաստանագիրը հայ իշխանների ուժերը ջլատելու մասին,քաղքեդոնականությունը՝Մորիկ կայսեր՝Ավանում քաղքեդոնական հակաթոռ կաթողիկոսության,կամ Կոստանդինի(649-668թթ․) բանակով Հայաստան մտնելու և Ներսես կաթողիկոսին Դվինում բռնի Քաղքեդոնի ժողովն ընդունել տալու փաստերը։Թեոդորոս Ռշտունին և Սմբատ Բագրատունին այս պատմության մեջ գեղարվեստական-վիպական գծերով են պատկերված։Տեղ է գտել նաև <<Պարսից պատերազմ>> ցիկլից Մուշեղի մասին պատումը՝պարսից Խոսրովի հետ զուգակցված,որ փոխարինել է հին վեպի հայոց Պապ թագավորին։Սեբեոսի ոճը նման է Կորյունի ոճին։Նա հունական պատմագիրներին է հարում։Նրա վեպի գլխավոր գործող անձը Հերակլ կայսրն է։

Հովհան Մամիկոնյանի <<Պատմություն Տարօնոյ>> երկը նվիրված է օտար նվաճողների դեմ հայերի մղած պայքարին։

Մովսես Կաղանկատվացին 7-րդ դարի պատմագիր է։Նա ծնվել է Ուտիք նահանգի Կաղանկատու գյուղում,որը գտնվում է Թարթառ գետի ափին՝Պարտավ մայրաքաղաքից դեպի արևմուտք։Նա Աղվանքից Վիրո կաթողիկոսի փոքրավորն էր։Մովսես Կաղանկատվացին (Աղվանցի) հայացած աղվաններից մեկն էր։Աղվանից երկրում հաստատվելով (Հայաստանի հյուսիս-արևելյան մասում) հայերը սկսեցին հայացնել այն։Արցախ և Ուտիք գավառները գտնվում էին այստեղ։Նրա երկը բաղկացած է 3 մասերից։Առաջին և երկրորդ մասերը պարունակում են Աղվանքի պատմությունը հին ժամանակներից մինչև 7-րդ դարի վերջերը,իսկ երրորդ մասը մինչև 10-րդ դար(10-րդ դարի այս պատմության շարունակողը Մովսես Դասխուրանցին է)։Կարելի է նկատել,որ 7-րդ դարից մինչև 10-րդ դարը գրված է ուրիշ լեզվով և ոճով։Այստեղ նկարագրվում է մատնահատների աղանդը, Դավթակ Քերթողի ողբը Ջևանշերի մահվան առթիվ,և այլն։Նա նյութերը վերցնում է ժողովրդական վեպերից,երազներից և այլն։Այն մինչև մեզ փոփոխությունների է ենթարկվել։Առաջին անգամ այն տպվել է Փարիզում Կարապետ վարդապետ Շահնազարյանի հրատարակությամբ,երկրորդը Մոսկվայում(1860-ական թվականներ),երրորդը Թիֆլիսում 1913թ․։

Ղևոնդ պատմագիրը ապրել է 8-րդ դարում,կենսագրական տվյալներ չեն պահպանվել և իր երկը գրել է Շապուհ Բագրատունու հրամանով։Նրա նկարագրած դեպքերը հասնում են մինչև 788թ․։Ղևոնդի պատմության առաջին 3 գլուխներում պատմվում է առաջին 3 խալիֆների օրոք Պաղեստինում,Ասորիքում,Իրանում և Հայաստանում կատարված արաբական արշավանքների,Դվինի գրավման ու ավերման,Թեոդորոս Ռշտունու կյանքը,Մոավիայից(661-680թթ․) մինչև Հարուն-ալ Ռաշիդի(786-869թթ․) քաղաքականությունը,նկարագրվում են Հայաստանում արաբների,խազարների և հույների կողմից գործված ավերածությունները,ներկայացնում է Վլիթ(Վալիդ առաջինի,705-715թթ․) ամիրապետի քաղաքականությունը,Նախճավանի ու Խրամի ողջակիզումը,Դվինի կոտորածը(Մուսե ամիրապետի օրոք(785-786թթ․)։

Պատմիչը պատմում է նաև արաբների բռնությունների,տնտեսական-սոցիալական կեղեքումների դեմ դիմադրական կռիվների մասին։

Գեղարվեստական գրականություն։Հայ գրականությունը սկզբնավորվում է 5-րդ դարի առաջին կեսին գրերի գյուտից հետո՝Մաշտոցի և Պարթևի և նրանց աշակերտների ջանքերով։Գրերի գյուտի առաջին շարժառիթը քրիստոնեական կրոնի՝մայրենի լեզվով տարածումն էր,այդ պատճառով Մաշտոցի առաջին գործն է դառնում Աստվածաշնչի հայերեն թարգմանությունը։Մաշտոցը և Պարթևը թարգմանում են հնգամատյանը,Սողոմոնի առակները,Դավթի սաղմոսները,մարգարեությունները,առաքյալների թղթերը՝ողջ աստվածաշունչը։Թարգմանվել են նաև եկեղեցական աղոթքները հոգևոր երգերը։

Աստվածաշնչի հայացումը մեծ փոփոխություն է առաջացնում հայ կյանքի մեջ,հեթանոսությունը տեղի է տալիս քրիստոնեությանը,հին բանահյուսությանը զուգահեռ երևան են գալիս Հին կտակարանը։Աստվածաշունչը լուրջ ազդեցություն է գործում գրավոր ավանդության վրա,բոլոր գրողների մոտ ձեռք է բերում դասական չափանիշի արժեք։

Գիրն ու գրականությունը նախ տարածում էին նոր կրոնը և քանի որ հայ առաջին հեղինակները եկեղեցականներ էին, գրականությունը տոգորված էր քրիստոնեական ոգով։Մինչև գրի ու գրականության ձևավորումը աշխարհիկ հասարակության գրավոր սնունդն էր ազգային բանահյուսությունը։Քրիստոնեությունը հակադրվում էր անգիր բանահյուսության հեթանոսական-աշխարհիկ ոգուն։Հետևաբար,երբ սկզբնավորվում է 5-րդ դարի կեսերից հայ գրականությունը,այն սահմանազատվում է անգիր բանահյուսությունից և զարգանում յուրովի։

Կոմիտաս կաթողիկոսը(615-628թթ․) կառուցում է Հռիփսիմյան կույսերի վկայարան Էջմիածնում։Այդ առիթով էլ նա գրում է <<Անձինք նվիրյալք սիրոյն Քրիստոսի>> շարականը։Վեհ է այդ հոգևոր երգի 36 տան այբուբենի կարգով յուրաքանչյուր տողը։Պարզությունը,համեմատությունները շարականի ձևն է։Նյութը նեղ է՝կույսերի նահատակություն։Բայց հեղինակը այն անց է կացնում կրկնությունների միջով։Հայ ինքնուրույն գրականությունն սկզբնավորել են առաջին թարգմանիչներ Մեսրոպ Մաշտոցը,Սահակ Պարթևը,Եզնիկ Կողբացին,Կորյունը և այլն։Մեսրոպ Մաշտոցը(361-440թթ․) հայ թարգմանական գրականության սկզբնավորողն է։Նա նաև հայ ինքնուրույն գրականության սկզբնավորողն է։Մեզ են հասել գրականության 2 տեսակ՝ճառեր և հոգևոր երգեր՝ շարականներ։Նա գրել է <<Հաճախապատում ճառք>>-ը։Այն գրվել է 420-ական թթ-ին և քարոզում է քրիստոնեական առաքինի կյանք։

Մեզ է հասել <<ապաշախարության կարգի>> հոգևոր երգեր և <<Ողորմեա>>-ն։

Սահակ Պարթևից մեզ են հասել մի շարք շարադրություններ,որոնք աչքի են ընկնում Ավետարանի բովանդակությամբ,որոնց նպատակն է եղել Ավետարանի ուսուցումը՝շարականներով։Դրանք աչքի են ընկնում պարզությամբ։

Եզնիկ Կողբացին հեղինակն է <<Եղծ աղանդոց>> երկի,որը հակաճառություն է ուղղված քրիստոնեությանը դեմ ուսմունքների դեմ։Այն բաղկացած է 4 մասից։

Հովհան Մայրագոմեցին շատ ընդունակ գրող էր։Նա գրում էր կրոնական վիճաբանությունների մասին,որոնց նա մասնակցում էր։Նա հավաքեց և թարգմանեց բազմաթիվ գրվածքներ,որոնք հակաքաղքեդոնական ուղղափառություն էին հաստատում։Այս ժողովածուն կոչվում է <<Հավատարմատ>>,որը մեզ է հասել <<Կնիք հավատոյ>> անունով(հրատարակվել է Էջմիածնում 1914թ․ Կարապետ եպիսկոպոսի առաջաբանով)։Նա գրել է նաև <<Խրատ Հավատոյ>> աշխատությունը՝բաղկացած մի շարք ճառերից,որը տալիս է կյանքի վառ պատկերը։Մայրագոմեցին անվանվեց աղանդավոր և նրա անունը ջնջվեց իր աշխատությունների վրայից։

5-րդ դարում հունարենից և ասորերենից հայերեն են թարգմանվում Զմյուռնիայի եպիսկոպոս Պողիկարպոսի թղթերը,Բարսեղ Կեսարացու,Փիլոն Ալեքսանդրացու,Գրիգոր Աստվածաբանի,Գրիգոր Սքանչելագործի,Դիոնիսոսի,Կյուրեղ Ալեքսանդրացու,Տիմոթեոս Կուզի ևայլոց ճառերը։

Արիստիդես Աթենացու <<Ջատագովությունը>> 5-րդ դարի կեսերին է թարգմանվում,որը եղել է հույն փիլիսոփա և ճարտասան։Պարթևն ու Կողբացին թարգմանել են Աստվածաշնչի շատ մեկնություններ։5-րդ դարում թարգմանվում են Հովհան Ոսկեբերանի,Կյուրեղ Ալեքսանդրացու,Եփրեմ Ասորու,Հին կտակարանի առաջին մեկնիչ Հիլոն Եբրայեցու(Քա․ 1-ին և Քհ․ 1-ին դդ․) և այլոց աշխատությունները։

Եկեղեցական գրականությունից բացի թարգմանվում են փիլիսոփայական,ճարտասանական,քերականական և պատմագիտական երկեր՝Պորփյուրի,Դիոնիսոս Թրակացու <<Քերականությունը>>,Եվսեբիոս Կեսարացու <<Ժամանակագրությունը>>,<<եկեղեցական պատմությունը>> և այլն։

Վարքերի ու վկայաբանությունների թարգմանությունը վերաբերում են 5-րդ դարի հույն հեղինակ Աբրահամ Խոստովանողին,կազմվել են <<Վարք սրբոց>>,<<Վարք հարանց>>,<<Ճառընտիր>>,<<Յայսմավուրք>> և այլն։<<Մեկնություն Գրիգոր Աստվածաբանի հինգ ճառից>> երկի թարգմանությունը,ուշագրավ է,որտեղ տեղեկություններ է տրվում հունական առասպելաբանության մասին։

Թարգմանվել է նաև Բարսեղ Կեսարացու <<Վեցօրյաք>>-ը,որի մեջ ամփոփված են աշխարհի արարչագործությունը 6 օրում,Ալեքսանդրիայում հիմնված <<Բարոյախոս>> (<<ֆիզոլոգ>>) ժողովածուն,որտեղ կան կենդանիների և բույսերի մասին տեղեկություններ,որն ուշագրավ է։

Աչքի է ընկնում Կեղծ-Կալիսթենեսի <<Պատմություն վարուց Ալեքսանդրի>> երկը՝Մակեդոնացու մասին,Արիստիդեսի <<Ջատագովությունը>>,Եվսեբոս Կեսարացու <<Ժամանակագրությունը>>,Իրենոսի <<Ցոլք առաքելական քարոզությանը>>,Հերմես Եռամեծի <<Սահմանքը>> և այլն։

Սոկրատ Սքոլաստիկոսի եկեղեցական պատմությունը թարգմանել է Փիլոն Տիրակացին՝Ներսես Կամսարականի հրամանով։Մի գրիչ,այն համառոտագրել է,որը Փոքր Սոկրատն էր։

Գրիգոր Ձորափորեցին,որը կրում էր <<Աբաս>> տիտղոսը,թարգմանել է <<Պատմություն վարուց Սեղբեստրոսի>> կենսագրությունը։

Հունաբանները,լինելով անտիկ գիտության քաջատեղյակ մարդիկ,հետևում էին այլ ծրագրի։Նրանք տեղյակ էին վաղ միջնադարում ընդուված գիտությունների դասակարգմանը,ըստ որի մարդկային գիտությունը բաժանվում է բանական և գործնական արվեստների։Բանական արվեստը իր հերթին բաժանվում է քերականության,ճարտասանության և փիլիսոփայության։Փիլիսոփայությունը իր հերթին բաժանվում էր տեսականի և գործնականի։Տեսական փիլիսոփայությունը ընդգրկում էր բնաբանությունը(ֆիզիկան,մաթեմատիկան և բնազանցությունը(աստվածաբանությունը)։Մաթեմատիկան բաժանվում էր 4 մասերի՝թվաբանության,երաժշտության,երկրաչափության և աստղաբաշխության։Հունաբանները ձեռնամուխ են եղել հայերեն քերականության ստեղծմանը։

Հունաբանները 460-470-ական թթ․ թարգմանում են Դիոնիսոս Թրակացու <<Քերական արվեստ>> երկը,Անիթոնիոսի և Թեոն Ալեքսանդրացու <<Գիրք պիտոյից>> և <<Յաղագս ճարտասանական կրթությանց>> երկերը։Փիլիսոփա Փիլոն Եբրայեցու երկերը թարգմանվել են հայերեն՝<<Յաղագս նախախնամության>>,<<Վասն լինելիության>>,<<Լուծմունք ելիցն>>,<<Յաղագս բան ունել և անասուն կենդանեացդ>> և այլն։Դրանք հիմնականում նվիրված են Աստվածաշնչին։

Փիլոնի,Երանոսի,Տիմոթեոս Կուզի երկերի թարգմանությունից հետո հունաբանները թարգմանում են Արիստոտելի <<երկերը>>։Նախքան այդ,նրանք թարգմանում են Պորփյուրի,Փյունիկեցու<<Ներածություն ստորոգությունցն Արիստոտելի>> երկը,որի շնորհիվ բազմաթիվ տերմիններ են ստեղծվում։Այս տերմինների շնորհիվ նրանք թարգմանում են (490-ական թթ․) Արիստոտելի <<Ստորոգությունք>>(կատեգորիաներ) և <<յաղագս մեկնության>>(մեկնաբանության մասին) երկերը։490-500-ական թթ․ Յամբլիխոսին վերագրվող մեկնություններ <<Ստորոգությունք>> և <<Յաղագս մեկնութեան>> երկերն են թարգմանվում։

Հունաբանները շտկում,ստեղծում էին նոր բառեր։Հունաբանները,որոնք կրթություն էին ստանում Ալեքսանդրիայում,թարգմանում են Պլատոնի <<Տիմեոս>>,<<Եվտիփրոն>>,<<Մինոս>>,<<Սոկրատի պաշտպանություն>> և <<Օրենքներ>> երկերը։Հունաբան դպրոցի թարգմանությունների շնորհիվ մեծ զարգացում ապրեց գիտությունը։

Փիլիսոփայություն։Միջնադարյան հայ մշակույթի բաղկացուցիչ մասն է կազմում փիլիսոփայությունը,որը տարբեր խավերի աշխարհայացքն էր,օտար նվաճողների դեմ մղվող պայքարի միջոցներից մեկը։Այն սկզբից կապված էր աստվածաբանության հետ,իսկ հետո ինքնուրույն ճյուղ էր կազմում։Այն 5-րդ դարի սկզբից աննախնթաց վերելք բռնեց գրերի գյուտից հետո։

Հին Հայաստանը,որը մտնում էր հելլենիստական աշխարհի մշակութային ազդեցության ներքո,մեծ չափով ընկալել էր հունական փիլիսոփայության գաղափարները։Հեթանոսական Հայաստանի հայ(Տիրան Քերական,Արտավազդ 2-րդ,Օղյումպ) և այլազգի հեղինակների(Մետրոդորոս Սկեպսացի,Ամֆիկրատես Աթենացի,Բարդածան) ստեղծագործությունները,կազմում են հայ փիլիսոփայական մտքի նախապատմությունը։4-րդ դարի հայ ճարտասան և մանկավարժ Պարույր Հայկազնի(Պրոերեսիոս) երկերը չեն պահպանվել։

Փիլիսոփայությունը բաժանվում էր 2 ուղղությունների՝քրիստոնեական(ջատագովություն և հայրախոսություն) և նորպլատոնական։Մյուս ուղղությունը ռամիկների համար էր,որը դրսևորվում էր աղանդավորական շարժման մեջ և այն մեզ չի հասել։Հայոց փիլիսոփայության ձևավորման գործում մեծ նշանակություն ունեցավ Աստվածաշնչի թարգմանությունը։Եզնիկ Կողբացին(մոտ 380-450թթ) 5-րդ դարի 40-ական թթ․ գրեց մի երկ՝<<Եղծ աղանդոց>> կամ <<Գիրք ընդդիմութեանց>> անվամբ։Նա բանավիճում է եկեղեցու գաղափարախոսությանը դեմ ուսմունքների հետ։Նա հերքելով մազդեզականությունը՝խոսում է մեկ բարի էության մասին,որը ստեղծում է ողջ գոյացությունները։Նա մերժում է էպիկուրյան պլատոնական,պյութագորյան և պերիպատետիկյան ուսմունքները։Նա մերժում է ճակատագրապաշտությունը՝գտնելով,որ աստված կանխագետ է,բայց նա չի կանխորոշում մարդու արարքները։Իր բարի գործերով մարդ պետք է հաճոյանա աստծուն և անհաշտ պայքար մղի չարի դեմ։Կողբացին գտնում էր,որ երբ թշնամին նվաճում է երկիրը,պետք չէ վերագրել նախախնամությանը,այլ պետք է պայքարել դրա դեմ։Եզնիկը հանդես է գալիս Սասանյան Պարսկաստանի ագրեսիայի դեմ։

Հայ փիլիսոփայության աշխարհիկ ուղղության ամենանշանավոր ներկայացուցիչը հունաբան դպրոցի գործիչ Դավիթ Անհաղթն էր։Ալեքսանդրիայում ուսում ստացած Դավիթ Անհաղթի գործերում կատարվում էին շրջադարձ անտիկ աշխարհայացքից դեպի նորը։Նրա փիլիսոփայությունը պատկանում է 5-6-րդ դդ․ այն ուղղությանը,որը իշխում էր Ալեքսանդրիայում Արիստոտելի,Պլատոնի և Պյութագորասի երկերից համակցումներ բնագիտությանը,մաթեմատիկային և տրամաբանությանը մեծ տեղ էր տրվում և այլ հակումներ կային։

Ըստ Դավթի,բոլոր գոյացությունների սկիզբը աստվածն է։Ըստ Դավթի աստծո ճանաչման ընթացքում մարդը ճանաչում է նաև բնությունը։

Դավիթը <<Սահմանք իմաստասիրության>> երկի մեջ ապացուցում է,որ մարդու զգայարանները բավական են շրջապատը ճանաչելու համար։Ըստ Դավթի հնարավոր չէ որևէ բան ճանաչել՝առանց այն սահմանելու։Սահմանումը,նաև տվյալ առարկայի զատումն է այլ իրերից։Աշխարհի ճանաչման և աստծուն մոտենալու լավագույն միջոցը,ըստ Դավթի,փիլիսոփայությունն է։Ճանաչումն ընթանում է 2 ճանապարհով և ունի 2 ձև՝զգայական և բանական։Մի ձևից մյուսին գտնելու համար ճանաչումն անցնում է 5 ձև՝զգայությունը,երևակայությունը,կարծիքը,խոհականությունը և բանականությունը։Զգայությունը,երևակայությունը և կարծիքը տալիս են փորձնական գիտելիքներ,իսկ երևակայությունը հիմք են ծառայում արվեստի համար։Խոհականությունը տալիս է գիտական գիտելիք,իսկ բանականությունը փիլիսոփայության հիմքը։Փիլիսոփայությունը նա բաժանում է 2 մասի՝տեսական,որն զբաղվում է գոյություն ունեցող իրերի ճանաչմամբ և գործնական,որի նպատակն էր մարդկային հոգին հասցնել կատարելության։Բաժանման նման հիմքը,ըստ Դավթի,հոգին է իր ճանաչողական և կենդանական հատկությամբ։

Իսկական փիլիսոփան՝ըստ Դավթի նա չէ,ով շատ բան գիտե,այլ նա,ով վարում է մաքուր կյանք։Գիտությունը պետք է օգնի ճանաչել բարին և մերժել չարը։Ըստ Դավթի,բարին բարձր է ճշմարտությունից։Մարդն օժտված է բարի և չար հատկություններով և փիլիսոփայությունը ցույց է տալիս բարուն հասնելու ուղիները։Նա ձգտում էր անտիկ փիլիսոփայությունը հաշտեցնել՝քրիստոնեության մեջ,որը համապատասխանում էր ավատատերերի շահերին։

Նրա երկերից են <<Սահմանք իմաստասիրության>>,<<Վերլուծություն ներածությանն Պորփյուրի>>,<<Մեկնություն ի վերլուծականն Արիստոտելի>> և <<Մեկնություն ստորոգությանցն Արիստոտելի>>։Նա գիտությունները դասկարգել է ըստ բնագիտության,թվաբանության և աստվածաբանության։

Իրավունքը։Ֆեոդալական հարաբերությունների զարգացման հետ մեկտեղ ձևավորվեց ֆեոդալական իրավունքը։Քրիստոնեական կրոնի հաղթանակով ծնվեց եկեղեցական կանոնական իրավունքը։Հայաստանի քաղաքական պայմանները,Պարսկաստանի և Բյուզանդիայի միջև երկրի բաժանվածությունը,պետականության անկումը,հայոց արքայից զրկված լինելը խանգարեցին հայ պետական իրավունքի զարգացմանը,մինչդեռ նպաստեցին կանոնական իրավունքի զարգացմանը։Հայ կանոնական իրավունքի հիմնական աղբյուրն էր Հայոց Կանոնագիրքը,որը խարսխվեց Հին և Նոր կտակարանների,եկեղեցական ավանդույթների և առաքելական կանոնների վրա։Կանոնական ակտերն ստանում էին պատվիրանների,սահմանումների,որոշումների,ծիսարանների,կանոնների կամ օրենքների ձև։Իրավասությամբ օժտված էին ընդհանրական եկեղեցու տիեզերական,տեղական և ազգային ժողովները,նրանց պահնորդները,որոնց ընդունած կանոնախմբերը ճանաչվում էին Հայաստանում։<<Կանոնագիրք Հայոց>>-ում վարվերագրվեցին <<Առաքելականք>>,<<Երկրորդ առաքելական >>(Կղեմես) և <<Հարանց հետևողաց>>-ը։

Եկեղեցու իրավասահմանումներից հայ եկեղեցին ճանաչել է Նիկիայի(325թ․),Կոստանդնուպոլսի(381թ․) և Եփեսոսի(431թ․),6 արտաքին տեղական ժողովների՝Անկյուրիայի(314թ․),Կեսարիայի,Նեոկեսարիայի(315թ․),Գանգրայի(340-370թթ․),Անտիոքի(341թ․) և Սարդիկիայի(344-347թթ․) կանոնները։Հայոց եկեղեցին յուրացնում էր նաև հունական եկեղեցու հայրերի անվամբ եղած կանոնները։Կանոնագիրք հայոցում վավերագրված են Կյուրեղ Ալեքսանդրացու,Աթանաս Ալեքսանդրացու,Եպիփանի և Գրիգոր Նազիազանցու կանոնախմբերը։

Բարսեղ Կեսարացու անվամբ հասել է 2 կանոնախումբ՝51 և 272 կանոններով։Անգնահատելի է հայ ազգային-եկեղեցական կանոնախմբերի նշանակությունը,որոնք բաժանվում են ազգային եկեղեցական ժողովների կողմից ընդունված կանոնախմբերի՝Աշտիշատի(354թ․),Շահապիվանի(447թ․),Դվինի չորորդ(648թ․),Դվինի 5-րդ(719թ․),Պարտավի(768թ․),Աղվենի(5-րդ դ․) և հայ հոգևոր առաջնորդների կանոնների,որոնց մեջ դասվում են <<Հարանց Հետևողաց>>,Թադևոս և Փիլիպպոս առաքյալներին վերագրված,Գրիգոր Լուսավորչին,Սահակ Պարթևին,ս․ Ներսեսին վերագրված կանոնները։Նշված օտար և ազգային կանոնախմբերը հնարավորություն են ընձեռում ուրվագծելու հայ ընտանեկան,քրեական,քաղաքացիական իրավունքների կարևոր ինստիտուտները,պատկերացում էին կազմում,թե ինչպես էր հայ եկեղեցին ղեկավարում <<գործակալութեան մեծի դատավորութեան>>-ը։Հովհան Օձնեցին(717-728թթ․) ստեղծեց <<Կանոնագիրք Հայոց>>-ը,որը ամփոփում էր 24 կանոնախումբ և 10-րդ դարում այն հասցվում է 40-ի։

Հայ իրավունքի ծիսարանն է << Մաշտոցը>>,որը ստեղծվել է 5-րդ դարում։Մատենադարում ձեռագիր մաշտոցների թիվն անցնում է 700-ից,որոնք ընդօրինակված են 10-րդ և հաջորդ դդ․։Ծիսարան <<Մաշտոցը>> պարունակում է ընտանեկան,քրեական և կանոնական իրավունքի կարևոր նորմեր։

5-րդ դարում է գրվել <<գիրք թղթոցը>>,որը պարունակում է ամուսնական,քաղաքացիական և քրեական իրավունքի նորմեր։

Հայ թագավորները ընդունել են օրենքներ՝Արշակ 2-րդ,Տրդատ 3-րդ,Խոսրով Կոտակ և այլն։

Հուստինիանոսի օրոք գործում էր <<Հայոց ժառանգական իրավունքի մասին>> էդիկտը և 21-րդ նովելան։

Կար նաև <<Ասորական>> դատաստանագիրքը,որը գրված էր նաև Կոստանդիանոսի,Լևոն 1-ինի և Թեոդոսի անունով և բովանդականում է 152 հոդված։

Իրավունքի ճյուղերից էին քաղաքացիական,ընտանեկան,քրեական և դատավարական։

Հայոց կանոնագրքի և <<Օրենք հաղթող թագավորացի>> այն նորմերը,որոնք կարգավորում էին գույքային հարաբերությունները,կազմում էին քաղաքացիական իրավունքը,որը կարգավորում էր արտադրության և սպառման միջոցների,ծառա-աղախինների նկատմամբ սեփականատիրական հարաբերությունները։Քաղաքացիական հարաբերությունները կարգավորում էին աշխարհիկ իրավունքի նորմերով և մասամբ կանոնական օրենսդրությամբ։Քաղաքացիական իրավունքի սուբյեկտներ էին ամենքը ծննդյան օրից։Անգործունյա էին մանկահասակները՝1-8 տարեկանները,սահմանափակ գործունյա 13-24 տարեկան աղջիկները և 15-24 տարեկան տղաները։Գործունակությունը սկսվում էր 25 տարեկանից։Լիիրավ սուբյեկտ էին թագավորը,իշխանները և նախարարները,քաղաքի ու գյուղի ազատները,եկեղեցին և հոգևոր դասի բոլոր անդամները,սահմանափակ՝շինականները,կարճազատները,ծառա-աղախինները(որոնք հաճախ հանդիսանում էին առուծախի առարկա):Իրավահարաբերության օբյեկտներն էին նյութական բարիքները,ծառանգման,առուծախի,նվիրաբերված ինչքը։Տարածված էր որոշակի գումարի և կամ գույքի գրավ դնելը։Քաղաքացիական իրավունքի ձևերն էին զանազան գործարքները,որոնք կնքվում էին կողմերի կամքով,գրավոր կամ բանավոր։Դարաշրջանի իրավունքի կենտրոնական առարկան մասնավոր սեփականությունն էր։Ինչքը բաժանվում էր 2 տեսակի՝շարժականի և անշարժի։Ժամանակի կանոնական և աշխարհիկ օրենսդրությունները հատուկ ուշադրություն են նվիրել սեփականության իրավունքի պաշտպանությանը։Եկեղեցական ինչքը օտարելի չէր։ Գանգրայի ժողովը նզովում էր եկեղեցական ունեցվածքի դեմ ոտնձգություն անողներին։Պարտապանից վաշխը գանձվում էր դրամով,եթե գրավ է դրվել հողը,այգին ՝նրանց մուտքից,եթե անասուն է՝նրանց կիթը և ծինը,աղախինը՝նրա աշխատավարձով գոյացած վաստակը։Մահացածի սեփականությունը փոխանցվում էր 2 ձևով՝կտակով և առանց կտակի՝օրենքի ուժով։Առանց կտակի ժառանգման իրավունք ունեին մահացածի հայրական գծով մերձավոր ազգականները՝հիմնականում արու որդիները։Անզավակ հանգուցյալի ինչքը ժառանգում էր մերձավոր ազգականը։Կտակարարն իր գույքը կարող էր փոխանցել իր դուստրին և նրա զավակներին,եթե հայրը չուներ արու զավակ։Դատաստանագիրքը զրկում էր ժառանգման իրավունքից,որոնց ծնողները խախտել էին մերձավոր ազգականների հետ չամուսնանալու օրենքը։Նման դեպքում հանգուցյալի ինչքը փոխանցվում էր <<տուն գանձուց թագավորի>>։Ժառանգությունը փոխանցվում էր նաև կտակով,որը մահացածի կարգադրությունն էր իր գույքի հետմահու տնօրինման մասին։Դատաստանագիրքը իրավանորմեր էր վավերագրում կանանց ժառանգական իրավունքների վերաբերյալ։Հոգևորականների ինչքը սեփականության իրավունքով փոխանցվել է նրանց սերունդներին։Դվինի 4-րդ ժողովի 7-րդ կանոնով հոգևորականը կարող էր որդեգրել իր ազգականի որդուն՝նրան իր ժառանգորդը դարձնելու նպատակով։Անժառանգ մահացած հոգևորականի ինչքը անցնում է եկեղեցուն։Կանոնական իրավունքի հաղթանակով ընտանեկան հարաբերությունները Հայաստանում կարգավորվեցին 2 տիպի օրենսդրությամբ՝աշխարհիկ և կանոնական։Կանոնական իրավունքը նորմավորեց նշանադրությունը,պսակադրությունը,ամուսնալուծությունը և ամուսինների գույքային հարաբերությունները։Ընտանեկան իրավունքը բնութագրվում էր հաստատուն սկզբունքներով,ըստ որի իշխող դասակարգին շնորհվում էին առավել իրավունքներ,քան ծառա-աղախիններին։Կնոջն ընտանիքում վերապահվում էր ավելի նվազ իրավունքներ,քան տղամարդուն,առանց եկեղեցական պսակի չկար ամուսնություն։Ընտանիքն իրականացնում էր իր որոշ ֆունկցիաները՝սերնդի վերարտադրությունը,հայրական տոհմի պահպանումը և այլն։

Ընտանեկան իրավունքի կարևոր ինստիտուտը պսակադրությունն էր։Սահմանվեցին ամուսնական կանոններ,որոնք ամփոփվեցին ծիսարան <<Մաշտոցում>>,մենամուսնությունը հաստատված կարգ էր կանանց՝ 5-րդ դարից ոչ ուշ տղամարդկանց համար։12 տարեկան հասակը 3-4-րդ դդ-ում դիտվել է ամուսնության տարիք։Հայոց Կանոնագիրքը և <<օրենք հաղթող թագավորացը>> արգելում էր առանց տերերի համաձայնությամբ ծառա-աղախինների ամուսնությունը։Մերձավոր ամուսնությունը արգելված էր։4-7-րդ դդ․ ընթացքում արգելվեց ամուսնությունը հեթանոսների,հրեաների,քաղքեդոնականների և զանազան աղանդավորների հետ։Նշված պայմանների ոտնահարման դեպքում սահմանվում էին իրավական միջոցներ՝ամուսնությունը ճանաչվում էր անվավեր,նզովվում էին մեղավորները,պաշտոնազրկում էին պսակն օրինականացրած քահանաներին,ենթարկում էին ապաշխարհանքի,տուգանքի և այլն։Մարդու և կնոջ ամուսնական միությունը հռչակվեց ցմահ պարտականություն։Միակ ընդունելի պատճառը դավաճանությունն էր։4-րդ դարում Ներսես Մեծի ահից ոչ ոք չէր համարձակվում խլել ուրիշի կինը,թողնել իր կնոջը,ուրիշ կին առնել։Դվինի 645թ․ ժողովից հետո կար ամուսնության դադարման մի քանի դրդապատճառներ՝ամուսիններից մեկի երկարամյա անհայտ բացակայությունը,բորոտությունը,դիվահարությունը,կախարդությունը,կնոջ և տղամարդու ամլությունը։Ամուսնության ժամանակ ձեռք բերված ինչքը ճանաչվում էր տվյալ ամուսնու սեփականությունը։Զավակը ծնողի և ծնողը զավակի գույքի նկատմամբ՝սեփականություն չուներ։Որդեգրվում էին անչափահասները։Հոգաբարձուին նշանակում էր թագավորը և դատավորը,որի նպատակն էր երեխաներին մեծացնելը,իրականացնում էր կնունք,սնուցում,դաստիարակում,որի նշանակման ժամանակ նախապատվությունը տրվում էր ազգականներին։Երկրի սոցիալ-տնտեսական պայմանները,դասակարգային ու կրոնական հակամարտությունները,մասնավոր սեփականության այլասերող ազդեցությունը անխուսափելի էին դարձնում քրեա-իրավական նորմավորումը։Կողբացու կարծիքով չարիքների արարիչը մարդն է․<<նախանձն է չարիքի սկիզբը>>։Հանցագործության սուբյեկտ էր ճանաչվում մարդը՝սկսած 15-րդ դարից։Անձը քրեական պատասխանատվության էր ենթակա դիտավորությամբ և անզգուշությամբ գործած հանցանքի համար։Հանցավոր արարքներն ուղղվում էր ընդհանուր և կոնկրետ օբյեկտների դեմ։Պատժվում էին աղանդավորները։Աղանդն ու շինականները՝տարբեր կերպ էին պատժվում։Ըստ <<օրենք հաղթող թագավորաց>>-ի նախատեսվում էին հետևյալ պատիժները՝ապաշխարհանք,տուգանք,մարմնական պատիժներ,մահապատիժ,եկեղեցական կարգից և քահանայական պաշտոնից զրկելը,բանադրելը նզովելը,դավաճանությունը,դավադրությունը,լրտեսությունը և ապստամբությունը տարածված հանցատեսակներ էին,որոնց պատժում էր արքան՝ոչնչացնելով ողջ ընտանիքներ,տոհմեր։Ըստ <<օրենք հաղթող թագավորաց>>-ի՝ գողը,ավազակը,հափշտակողը ենթակա էին մահապատժի։Այս ժամանակ Հայաստանում գործում էր 2 տիպի դատարան աշխարհիկ և հոգևոր։Առաջինը վաղեմի էր,երկրորդը քրիստոնեության ընդունումից հետո։Աշխարհիկ դատարանները գործում էին Հայաստանի քաղաքներում,գավառներում,ավաններում։Դատավորները արժանանում էին բարձր պատիվների։Դատավորները բաժանվում էին 2 կարգի ՝ավագ դատավորներ և դատավորներ։Ավագ դատավորը լուծում էր իշխանների,իսկ դատավորը շինականների հարցերը։Երկրի գերագույն դատավորը Հայոց արքան էր,նրա բացակայության դեպքում մարզպանը,հազարապետը և այլն։Գավառներում նշանակված էր 1,իսկ քաղաքներում 1-ից ավելի դատավորներ։Դատավարությունը բանավոր էր,մայրենի լեզվով։Հաճախ շահում էր նյութապես զորեղ կողմը։Հոգևոր դատարանները ստեղծվեցին 4-րդ դարի ընթացքում ,որոնք սկզբից լուծում էր հոգևորականների հարցերը։Ներսես Պարթևը ամուսնալուծության գործերը տվեց եկեղեցու իրավասացությանը,իսկ Պապ թագավորի մահից հետո այն կրկին հանձնվեց աշխարհիկ դատարաններին։5-րդ դարի 40-50-ական թթ․ եկեղեցուն դատական իրավասությունից զրկելու փորձ արեց Դենշապուհը,որով նա ցանկանում էր հարված հասցնել եկեղեցուն և միջամտել երկրի ներքին գործերին։Հոգևոր ատյանները բաժանվում էին դատական 3 աստիճանի՝կաթողիկոսական,եպիսկոպոսական,քորեպիսկոպոսական։

Տիեզերագիտություն։Առաջատար էր փիլիսոփայության ընդհանուր համակարգում հանդես եկող տիեզերագիտությունը։Կոսմոգոնիական և աշխարհագրական տեսությունները պայմանավորեցին տիեզերագիտության առաջացումը։Զարգացավ աստղագիտությունը,որը արտահայտվեց Արտիստարքոս Սամոսացու,Ապողոնիոս Պերգամցու,Հյուպարքոսի,Պլինիոս Ավագի և Կլավդիոս Պտղոմեոսի աշխատություններում։Տիեզերքի կառուցվածքի մասին արիստոտելյան- պտղոմեոսյան համակարգի հիմքում ընկած էր երկրակենտրոն աշխարհընկալումը,որը պյութագորականների պատկերացման և Արիստարքոս Սամոսացու հին արեգակնակենտրոն համակարգի հետ համեմատած հետադիմական էր։Տիեզերագիտական հայացքները 5-րդ դարում Դավիթ Անհաղթի,Գյուտ կաթողիկոսի նամակում և Անանիա Շիրակացու աշխատություններում են դրսևորվել։Դավիթ Անհաղթը և Գյուտը նյութական աշխարհի հիմքը համարում էին 4 տարրերը։Հետևելով անտիկ աշխարհի գիտությանը՝Գյուտը և Անհաղթը գտնում էին,որ Երկիրը և Արեգակը և այլ տիեզերական մարմինները գնդաձև են։Շիրակացին գտնում էր,որ աստղային երկնքի ուսումնասիրության համար պետք է ճանապարհորդել։

--------Բժշկությունը։Հին Հայաստանի մշակույթի անբաժանելի մասն է։Սնվելով ժողովրդական բժկության ակունքներից՝այն կուտակել է բժիշկների բազում սերունդների դարավոր փորձը՝Հայաստանի բուսական և կենդանական աշխարհի նաև հանքային նյութերի բուժիչ հատկությունների մասին։Ուրարտական և ավելի վաղ շրջանի հնագիտական պեղումների արդյունքները վկայում են Հին Հայաստանում բժշկությա ն բարձր մակարդակի մասին։Նախնադարյան հասարակությունում բժշկի դերը կատարել է կինը,առողջության պահպանման աստվածությունն էլ մարմնավորված է կնոջ կեպարի մեջ։Հեթանոս հայերը Աստղիկին և Անահիտին պաշտում էին որպես բժշկության հովանավորների։Հիշյալ դիցուհու տաճարները կառուցված են եղել Հին Հայաստանի գեղատեսիլ վայրերում,Բարձր Հայքի,Այրարատի,Տարոնի,Վասպուրականի նահանգներում,որոնք հետագայում դարձան բուժական կենտրոններ։ Տաճարների քրմերը,յուրացնելով ժողովրդական բժշկության փորձը և կատարելագործելով բժշկակական արվեստի մեջ,օգնություն էին ցույց տալիս բնակչությանը։301թ-ից հետո,երբ հիմնվեցին քրիստոնեական վանքերը,նրանց կից բացվեցին առաջին հիվանդանոցները։Ներսես Մեծը Հայաստանի տարբեր կողմերում հիվանդանոցներ է հիմնում՝բորոտների,հաշմանդամների և ցավագարների համար։Մասնավոր հիվանդանոցներ կային Հայաստանում դեռևս 3-րդ դարում։Այսպես 260թ․ հայ նախարար Սուրեն Սահառունու կինը Դերջան գավառի Սուրենաշեն ավանում Առբենուտ կոչվող բուժիչ հանքային աղբյուրների մոտ իր միջոցներով բորոտանոց կառուցեց։Երոպայում առաջին բորոտանոցները բացվել են դրանից 300 տարի հետո միայն։Հայ ժողովրդական բժշկությունը ստեղծել է դեղամիջոցների մի հարուստ գանձարան։Քսենոֆոնը իր <<Անաբասիս>> երկում խոսում է հայկական գինիների և գարեջրի,քնջութի և այլնի մասին։Հայաստանը և Մարաստանը հանդիսացել են մի շարք խեժաբեր բույսերի,այդ թվում ուպանի հայրենիքը,որը ուներ բուժիչ մեծ հատկություն։Վաղարշակ թագավորը Տայքի և Կոշի ճահճուտ վայրերում այգիներ է հիմնել,որտեղ աճեցվում էին զանազան դեղաբույսեր։Արտաշես թագավորը Արտամետում տնկեց բուրաստաններ,որտեղ աճում էին բուժիչ բույսեր,որոնք բժիշկները դեղեր էին պատրաստում համաձայն Ասկղեպիասի արվեստի։Պոնտոսի թագավոր Միհրդատը իր հակաթույնը պատրաստում էր Հայաստանի դեղաբույսերից։Լոշտակի և սև գնդիկի բուժիչ հատկությունները առաջացրին այդ բույսերի պաշտամունքը,որի արձագանքները պահպանվել են հայ բանահյուսության մեջ։Մեծ համբավ ունեին հանքային դեղամիջոցները՝հայկական կավը,հայկական քարը,բորակը,սնդիկի,երկաթի,արճճի,ցինկի միացությունները,որոնք Հայաստանից արտահանվում էին հարևան երկրներ։Հայակական կավը օգտագործվել է որպես հակաբորբոքային,հակաալերգիկ և հակաուռուցքային դեղամիջոց,այն օգտագործվել է արյունահոսությունների և թունավորումների դեպքում։Այն բարձր է գնահատվել Իբն –Սինայի կողմից։Այն օգտակար է թոքախտը և ժանտախտը բուժելու համար։Մեծ համաճարակների ժամանակ շատերը փրկվեցին,քանի որ այն խմում էին թույլ գինու հետ։Հայկական կավը այսօր էլ մեծ կիրառություն ունի։Դեպի Վանա լճի եզերքն իջնող Ռշտունյաց լեռները կոչվում էր <<երկաթահայաց և կապարահայաց լերինք>>։Այդպիսի հանքեր կային նաև Սասնա լեռներում։Երկաթի միացություններից պատրաստված դեղամիջոցներն օգտագործվում էին մի շարք հիվանդություններ բուժելու համար։Հատուկ տեղ ունեին սնդիկի միացությունները,այդ թվում և կարմիր ներկը,որոնք արդյունահանվում էին Հայաստանում և կոչվում է հայկական ներկ և նման է ծիրանիին։Հայ բժշկության մեջ օգտագործվել են նաև կենդանական ծագում ունեցող դեղամիջոցներ՝պատրաստված կենդանիների օրգաններից՝լեղին,<<խոնավ գուֆան>>,որը հավաքվում է ոչխարների դմակի բրդի վրա,որ քարշ է գալիս կաղնչանի վրայով։Այն իր մեջ ներծծում է այդ խոտերի ուժը և կաթնահյութերը։Այդ ճարպը մաշեցնում է կոշտ ուռուցքները և ուղղում ծռված ոսկորները,եթե նրանով վիրակապ դրվի։Գրերի գյուտից հետո երևան եկավ բժշկական գրականությունը։Հայ բժշկությունը կրել է հելլենական մշակույթի ազդեցությունը։Թարգմանվեցին Արիստոտելի <<Ստորոգությունք>> և <<յաղագս մեկնության>> երկերը,Պլատոնի <<Տիմեոսը>>,Զենոնի <<յաղագս բնության մարդոյ>>,Կեղծ Արիստոտելի <<Յաղագս աշխարհի>> և <<Յաղագս առաքինության>> ուսումնասիրությունները։<<Տիմեոսում>> ելնելով 4 տարրերի ուսմունքից,տրված է տիեզերքի և մարդու առաջացման ձևերը։Նախնական տարրերի տեսությունը առաջին անգամ շարադրել է մի հույն բժիշկ։Հայ բժիշկներին ծանոթ էր Հիպոկրատեսի <<Պրոգնոստիկոն>> վեպից մի հատված՝Գաղիանոսի <<Բառք Գաղիանոսի>> և <<Վասն նշանաց ցավոց>>,Ասկղեպիադեսի <<Վասն բնության մարդոյ>>,<<Յաղագս բնության հոգվոց>>,Օրիբազեսի <<Վասն տղայոց բնության>>,<<Վասն երիտասարդացաց բնության>>․<<Վասն ծերոց բնության>> և այլն։8-րդ դարի սկզբին Ստեփանոս Սյունեցին թարգմանել է 4-րդ դարի հույն բնափիլիսոփաներ Նեմեսիոս Եմեսացու <<Յաղագս բնության մարդոյ>> և Գրիգոր Նյուսացու <<Տեսություն ի մարդոյն կազմություն>> երկերը։Արաբների նվաճումները հայ մշակույթի ընդհանուր անկման պատճառը հանդիսացան։Միայն 10-րդ դարում հանդես եկան հայ բժիշկների առաջին <<Բժշկարանները>>։Միջնադարյան հայ մատենագրության մեջ 4 տարրերի և նրանց համապատասխանող 4 հեղուկների(արյուն,լորձ,դեղին և սև մաղձ) տեսությունը հանդես է գալիս առաջին անգամ Կողբացու երկերում։Հիվանդությունների առաջացումը նա կապում է 4 հեղուկների հավասարակշռության խախտման հետ։Հիպոկրատեսի նման նա ևս ժխտում էր ընկնավորության <<սրբազան բնույթը>>,նա ևս հոգեկան հիվանդությունները համարում էր ուղեղի հյուծման հետևանք։Դավիթ Անհաղթը իր <<Վերլուծություն <<Ներածության>> Պորփյուրի>> աշխատությունում նշում է,որ Հայաստանում կատարվել է դիահերձում։Անանիա Շիրակացին իր <<Քննիկոնում>> տեղ է տվել բժշկագիտական երկերին։<<Քննիկոնի>> մեծ մասը այժմ կորած է։Անանիա Շիրակացին զբաղվել է բուսաբուժության հարցերով և Այրարատ նահանգի Ձողակերտ վայրում հայտնաբերել է համասփյուռ բույսը։

Տոմար։Հայակական լեռնաշխարհում հնագույն ժամանակներից օգտագործվել է լուսնային օրացույց։Շիրակացին նշում է Անդրեաս Բյուզանդացու տոմարի մեջ,որ այդ շրջանում ամսանուններ չէն օգտագործվել,այլ ամիսները կրել են համարներ և որ դրանք հաշվել են գարնանային գիշերահավասարից։Լուսնային օրացույցը փոխարինվեց լուսնա-արեգակնային օրացույցի։Հայաստանում օգտագործվել է նաև արեգակնային օրացույց։ Այն կազմված էր 12 ամսից և լրացուցիչ 5 օրով։Նավասարդ նշանակում է <<նոր տարի>>։Արեգակնային օրացույցը եգիպտականի տիպի էր։Գիշերը և ցերեկը բաժանվում էր 12-ական մասի։Օրը 24 մասի բաժանելը առաջին անգամ հանդիպում է Պտղոմեոսի մոտ (83-168թթ․)։Հայերը ուշ դարերում անցել են օրը 24 հավասար մասի բաժանելուն։Անդրեաս Բյուզանդացու մոտ 4-րդ դարում հանդիպում է օրը 24 մասի բաժանելու մասին տեղեկություն։

7-րդ դարում Անաստաս կաթողիկոսի հրամանով Անանիա Շիրակացին կազմում է <<անշարժ>> տոմարի նախագիծ,որը դժբախտաբար չի գործածվում,քանի որ կաթողիկոսի մահից հետո դրանով ոչ ոք չի զբաղվում։<<Անշարժ>> տոմարը մտցվեց 1084թ․-ին Հովհաննես Իմաստասերի կողմից։Այս տոմարով 4 տարին մեկ լինում էր նահանջ,և այդ տարում ավելյաց ամիսը 5-ի փոխարեն ունենում էր 6 օր։1054թ․-ից մի այլ տոմարագետ Ստեփանոսը ևս կազմեց <<անշարժ>> տոմար,որտեղ 4 տարին մեկ մտցնում էր լրացուցիչ օր։Այն լայն տարածում չստացավ։

Անանիա Շիրակացին (610-685թթ․) ծնվել է Շիրակավան (կոչվում է Երազգավորս՝այժմ Բաշ-Շորագյալ) գյուղում։Նա կոչվում է նաև Անեցի,որովհետև երկար ժամանակ ապրել է Անի քաղաքում,Կամսարական իշխանների տանը։Հայրենի երկրում նա ստանում է նախնական կրթություն,որտեղ հմտանում էր Աստվածաշնչի մեջ։Տեղափոխվում է Չորրորդ Հայք,Քրիստափոր անունով մի մարդու մոտ,որտեղ 6 ամիս սովորում է մաթեմատիկա։Սակայն գիտելիքների պակասի պատճառով նա մեկնում է Կոստանդնուպոլիս,ապա Տրապիզոն՝Տյուքիկոսի մոտ։Այնտեղ գնում էր նաև Կոստանդնուպոլսի պատրարքի սարկավագը,որը շատ աշակերտներ էր տանում։Այստեղ նա 8 տարի ուսանում է և հմտանում մաթեմատիկայի մեջ։

Վերադառնալով հայրենիք նա զբաղվում է ուսուցչությամբ,ապա հանդես եկավ իբրև գրող,գրեց <<Յաղագս կշռոց և չափուց>>,<<Ի յայտնություն Տեառն>>,<<Ի Զատիկն Տեառն>>,<<Յաղագս երկնի>>,<<Յաղագս հարցման և լուծման>>։Շիրակացին հեղինակ է նաև մի ժամանակագրության,որ կոչվում է <<Կայսերաց գիրք>>,որի մեջ ընդհանուր պատմության վերաբերյալ ժամանակագրական տեղեկություններ կան՝աշխարհի սկզբից մինչև 7-րդ դարի երկրորդ կեսը։

Շիրակացին համարվում է բնական,ճշգրիտ գիտությունների և բնագիտական ուղղության հիմնադիրը Հայաստանում։Նա ելնում է Աստվածաշնչի դրույթներից։Նա փիլիսոփայության հիմնական հարցը լուծում է ըստ գերբանական աննյութ էության։Աստված,ըստ Շիրակացու ստեղծել է ողջ տիեզերքը։Շիրակացին գտնում է,որ ողջ տիեզերքը առաջացել է 4 տարրերից,դրանք էլ աստծուց։Նա տարածում է երկրակենտրոնության սկզբունքը,որը հայ եկեղեցու այրերը վերցրել էին արիստոտելյան-պտղոմեոսյան համակարգից։

Շիրակացին քննադատում է աստղահմայությունը։Շիրակացին մի ժամանակ ընդունում էր հակոտնյաների գոյությունը(այսինքն՝կա՞ արդյոք կյանք երկրի հակառակ կողմի վրա),կարծելով,որ այն համապատասխանում է Աստվածաշնչին։Նա երազում գտավ լուծումը․երկրի մյուս կողմում կյանք չկա։Այսպիսով,նա մերժում էր հակոտնյաների գոյությունը։

Մեզ են հասել Շիրակացու <<Տիեզերագիտությունը>>,<<Աշխարհացույցը>> և այլն։Շիրակացու աշխատությունների առաջին ժողովածուն հրատարակել է Քերովբե Պատկանյանը 1877թ․-ին Պետերբուրգում։Շիրակացու երկերի ամբողջական ժողովածուն առանձին հատորով հրատարակել է Աբրահամյանը՝<<Շիրակացու մատենագրությունը>> ընդհանուր խորագրով։

Շիրակացու տիեզերական երևույթներին նվիրված աշխատությունն առաջին անգամ հրապարակել է բանասեր Գ․ Տեր-Մկրտչյանը 1896թ․-ին։Վերահրատարակվել է <<Անանիա Շիրակացու մատենագրությունը>> հատորում՝1944թ․։

Նա գրել է նաև <<Անձրևների մասին>>,<<Մշուշների մասին>>,<<Ձյան մասին>>,<<Կարկտի մասին>>,<<Քամիների անունների մասին>>,<<Աղբյուրների բնույթի մասին>>,<<Երկրաշարժի մասին>> և այլն։Իր աշխատություններում՝բացի տիեզերագիտական ու մաթեմատիկական,շարադրել է նաև աստղագիտության հարցեր։Շիրակացին մաթեմատիկան համարում է <<բոլոր գիտությունների մայրը>>։Շիրակացու մաթեմատիկական աշխատություններն ամփոփող դասագիրքը աշխարհում մեզ հասած ամենահինն է։Շիրակացին գրել է նաև թանկարժեք քարերին,չափ ու կշիռներին,ֆիզիկայի ու օդերևույթաբանության տարբեր հարցերին վերաբերող աշխատություններ։Նա կազմել է <<տասնորդական աղյուսակի>> հայկական տարբերակը,որը զարգացրել է հայկական երաժշտագիտությունը։Հորինել է շարականներ։Շիրակացին կատարել է նաև տիեզերքի դիտումներ։

Վաղ միջնադարյան Հայաստանի աշխարհագրության և քարտեզագրության հուշարձան է <<Աշխարհացույցն>> է։<<Աշխարհացույց>>-ի հիմնական մասն է կազմում Հայաստանի,Կովկասի և Սասանյան Իրանի աշխարհագրական նկարագրությունը։Շիրակացին <<Աշխարհացույց>>-ում հետևում է Պտղոմեոսի <<Աշխարհագրության ձեռնարկ>> երկի շարադրության հաջորդականությանը՝թարմացնելով տվյալները։Արևմտյան Հռոմեական կայսրության տարածքների շարադրման մասին նա հենվում է Պտղոմեոսի և Պապպոս Ալեքսանդրացու շարադրանքի վրա։Արևելյան Հռոմեական կայսրության Եվրոպական մասի՝հատկապես Հունաստանի պատմությանը անդրադառնալիս նա փորձում է կապեր գտնել Հայ և հույն ժողովրդի պատմության անցյալի մասին։Փոքր Ասիան նա անվանում է <<Միջերկրայք>>։Նա տալիս է Փոքր Ասիայի վարչական բաժանումը 6-7-րդ դդ-ում։Շիրակացին խոսում է Էլինոպոնտոսի,Առաջին Հայքի,Երկրորդ Հայքի մասին,որոնք գոյություն չունեին Պտղոմեոսի և Պապպոս Ալեքսանդրացու ժամանակներում։

Մեծ Հայքի,Վիրքի և Աղվանքի մասին շարադրված է բոլորովին նոր նյութերի հիման վրա։<<Յաղագս Ասորոց>>-ը հարազատ է մնացել Պտղոմեոսի բնագրին,որը բացատրվում էր նրանով,որ նախաարաբական ժամանակաշրջանի հելլենիստական Ասորիքը,Եգիպտոսի հետ միասին մնում էր անտիկ հասարակարգի և մշակույթի ավանդույթների մեծ պաշտպան։<<Յաղագս Պարսից>> բաժնում նա տալիս է Հայաստանի մի բաժնի՝Սասանյան Իրանի քաղաքական-վարչական բաժանումը՝մի կողմ թողնելով Պտղոմեոսին։

Սասանյան Իրանի <<Երանշահր>>-ի կազմի մեջ են ցույց տրված 385թ․-ի բաժանումից և 428թ․-ին Արշակունյաց հարստության վերացումից հետո Հայաստանում և Անդրկովկասում գոյություն ունեցող քաղաքական բաժանումները։

Մեծ Հայքի փոխարեն ցույց է տրված <<Արմենիա,որ է Հայք>>,այսինքն՝մարզպանական Հայաստանը,որը <<Վարջան>>,որ է <<Վիրք>> և <<Ռան>>,որ է Աղվանք>> մարզպանությունների հետ մտնում էր <<Քուստ ի Կապ-կոհ>> երկրամասի մեջ։

Շիրակացին նյութը շարադրել է <<Աշխարհացույց տիեզերայ>> քարտեզից,որի քարտեզագրման փորձը կատարել է Ք․Պատկանյանը։Շիրակացին ղեկավարվել է աշխարհի քարտեզով։Շիրակացին Եվրոպայի երկրները բաժանում է 2 մասի արևելյան և արևմտյան,որի սահմանագիծն անցնում է 395թ․-ին Արևմտյան և Արևելյան կայսրությունների բաժանման գծին։

<<Աշխարհացույց>>-ի երրորդ քարտեզն ընդգրկել է Արևելյան Հռոմեական եվրոպական մասը,չորրորդը Աֆրիկան,հինգերորդը Փոքր Ասիան,վեցերորդը <<Աշխարհ Ասիոյ Սարմատացոց>> և այլն(15 քարտեզ)։

<<Աշխարհացույց>>-ի հետ մեկտեղ կազմվել է նաև <<աշխարհագիր>>-ը՝բնագիրը։

Վերականգնվող գլոբուսը հիմնականում կրկնում է Պտղոմեոսի տվյալները։Բնակյալ երկիրը բաժանվում է 3 մասի՝<<Եվրոպա,Լիբիա(Աֆրիկա), և Ասիա>>։

Արվեստը։Ճարտարապետություն։Վաղ միջնադարում բուռն վերելք է ապրում ճարտարապետությունը։Կազմավորվում է իր յուրահատուկ դեմքն ունեցող հայ ազգային ճարտարապետությունը,որը հասնում է դասական արվեստի աստիճանի։Շինարարական աշխատանքներ են կատարվում տարբեր քաղաքներում,ամրոցներում և այլ բնակավայրերում։Այն հովանավորում էին հայոց կաթողիկոսները և նախարարները(Մամիկոնյաներ,Բագրատունիներ և այլն)։

6-րդ դարի երկրորդ կեսից սկսվում է հայկական ճարտարապետության զարգացման նոր փուլը։Ազգային ինքնագիտակցության բարձրացումը (ազատվել թե իրանական և թե բուզանդական գերիշխանությունից) արտահայտվեց շինարարությամբ։Ազգային աշխարհիկ հերոսների(որոնք դասվում էին սրբերի շարքը) պատվին կառուցվում էին վկայարաններ։6-7-րդ դդ-ում գմբեթավոր ճարտարապետությունը հասնում է զարգացման բարձր աստիճանի։Զարգանում էր ճարտարապետության 2 բնագավառներ՝աշխարհիկ և հոգևոր։

Քասաղի բազիլիկան գտնվում է Արարատի Նիգ գավառի Քասաղ(այժմ Ապարան) ավանում,որը Արշակունի թագավորների ամառանոցային նստավայրերից մեկն էր և ունեցել է իր արքունի ապարանքը։Այն հանդիսացել է արքունի աղոթատեղի և կառուցվել է 4-րդ դարի առաջին կեսին։Այն սկզբնական շրջանում բաղկացած էր ուղղանկյուն սրահից,որը 3 զույգ պայտաձև մույթերի միջոցով բաժանվել է մեկ լայն և 2 նեղ նավերի,որոնք ծածկվել էին թաղերով և բոլորն էլ առնվել մեկ ընդհանուր երկթեք կտուրի տակ։

Այս ձևը կոչվում է <<բազիլիկալ կառուցվածքների արևելյան տիպ>> կամ <<սրահաձև եկեղեցի>>։

Տաճարը սկզբում ունեցել է ուղղանկյուն ձևի սեղան(խորան),որը հետագայում փոխարինվել է ներսից,պայտաձև,արտաքինից հնգանիստ աբսիդով։Ներկայումս այն կիսավեր վիճակում է, պահպանվել են աղոթասրահի արտաքին պատերը,կենտրոնական նավի հարավային կամարաշարքը,բազմանիստ խորանը,սենյակի պատերի և արտաքին սրահի մույթերի մնացորդները։Գտնվելով Քասաղ գետի ակունքի մոտ՝ պատկերվել է Արագած լեռան ֆոնի վրա։Տաճարը կառուցված է բարձր մակարդակով և իր մեջ կրում է անտիկ ճարտարապետության տարրեր։Ենթադրելի է,որ այն հանդիսացել է եկեղեցու փոխարկված հեթանոսական նախկին տաճար։

Էջմիածնի Մայր տաճարը քրիստոնեական արվեստի հանրահայտ հուշարձաններից է։Ստեղծված լինելով հեթանոսական,թերևս ուրարտական ժամանակաշրջանի սրբավայրի տեղում,1,5 հազարամայակի ընթացքում ենթարկվել է վերակառուցումների։

Տաճարի սկզբնական կառուցվածքն 4-րդ դարի սկզբին ունեցել է բազիլիկալ եռանավ հորինվածք։Ըստ ավանդության տաճարը կառուցվել է երկնքից իջած միածնի ցուցումով,որի համար էլ այն կոչվում է Էջմիածին(Էջք-միածին)։

4-5-րդ դարում Հայաստանում Պարսկաստանի կողմից եղած ավերածությունների ժամանակ տաճարի սկզբնական կառուցվածքը ենթարկվում է լուրջ վնասվածքների։Ներսես 1-ին և Սահակ 1-ին կաթողիկոսները կատարեցին վերանորոգումներ,իսկ 5-րդ դարի երկրորդ կեսին վերակառուցվեց նաև Մայր տաճարը։

Քանի որ Մայր տաճարի սկզբնական տեսքը քայքայվել էր,ուստի 480-ական թթ-ին մարզպան Վահան Մամիկոնյանի պատվերով քանդել և կառուցել են նորը։Գմբեթը,սեղանը և խորանը կառուցվել են հին սրբավայրի խարիսխների վրա։Հետաքրքիր է 6-րդ դարի բեմ-խորանի մնացորդների կենտրոնում վեմ քարի վրա պատվանդանի տակ բացված կրակարանի գոյությունը։Նման կրակարաններ կառուցվեցին 450թ․ Հայաստանում զրադաշտականության փորձերի պարտադրման ժամանակ,իսկ վեմ քարի կանգնեցումը խորհրդանշում էր հայերի հաղթանակը զրադաշտականության նկատմամբ։4-րդ դարի բազիլիկալ շենքի այդ մնացորդների վրա 5-րդ դարի 80-ական թթ-ին ստեղծվում է Մայր տաճարի խաչաձև գմբեթակիր կառուցվածքը։

Մայր տաճարը 6-րդ դարում ունեցել է փայտաշեն գմբեթ,որը Կոմիտաս կաթողիկոսը փոխարինել է քարով։Այժմյան գմբեթը 17-րդ դարի հետագա վերակառուցման արգասիք է։

Երկայնական տիպի տաճարներից է պատմական Շիրակի Երերույքի ավանում կառուցված եռանավ բազիլիկան։Ըստ հատակագծի դա եռանավ ուղղանկյուն դահլիճ է,որի անյունային սենյակների միջև հարավային,հյուսիսային և արևմտյան կողմերից կառուցվել են կամարազարդ ընդարձակ սրահներ։Դահլիճի կենտրոնական մասն ավելի լուսավորելու համար գլխավոր նավի երկայնական պատերի վրա եղել են լուսամուտի բացվածքներ։Անկյունային սենյակները երկհարկանի են և ունեցել են թաղակապ ծածկեր։Նման ձևով են ծածկվել նաև փոքր նավերը։

Շենքն այժմ կիսավեր վիճակում է։Պահպանվել են աղոթասրահի պատերը,գլխավոր խորանն իր երկու կողմի ավանդատներով,հյուսիսարևմտյան սենյակի պատերի մի մասը,արտաքին սրահների մնացորդները և տաճարը 4 կողմից երիզող բազմաստիճան գետնախարիսխները։Այն կառուցվել է աստիճանաբար։Սկզբնական կառուցվածքին(աղոթասրահ և խորանին կից ավանդատներ) հետագայում ավելացել են արևմտյան,հյուսիսային և հարավային ճակատներին կից արտաքին սրահները,բազմաստիճան գետնախարիսխները և հավանաբար արևմտյան սենյակները։Առանձին մասերը(խոյակներ,լուսամուտների պարակալներ և այլն) ընդհանրություն ունեն քրիստոնեական վաղ շրջանի սիրիական նույնատիպ կառուցվածքների(Տուրմանին,Կալբ-լուզե) համանման մասերի հետ։Երերույքի տաճարի արտաքին կամարաշարքի սյուների բները Գառնիի հեթանոսական տաճարի սյուների բների նման դեպի վեր նեղացում ունեն։Նմանություն կա նաև Երերույքի և Գառնիի արտաքին սյունասրահների խարիսխների միջև։Երերույքի տաճարի սկզբնաղբյուր է հանդիսացել հաջորդ դարերի հուշարձանների համար(Պտղնի,Զվարթնոց և այլն)։Հռիփսիմեի տաճարը կառուցվել է 618թ․ Կոմիտաս կաթողիկոսի կողմից՝Հռիփսիմեի նահատակության վայրում բարձրացող դամբարանի տեղում,որի ստորերկրյա մասը որպես սրբություն պահպանվել է նորակառույց հոյակերտ տաճարի աբսիդի տակ։Վկայարանում ներկայացված է քրիստոնեությունը Հայաստանում տարածվելու լեգենդը։Դրա շինարարությունը վերագրվում է Տրդատին և Գրիգոր Լուսավորչին։

Դա մի աշտարակաձև կառուցվածք է,որի ներքևի բուն դամբարանային մասը մարմնավորող հարկի վրա էլ բարձրանում է երկրորդ հարկը՝մշակված 4 մույթերի վրա հենվող կամարակապ ծածկույթի ձևով։7-րդ դարում Կոմիտաս կաթողիկոսը քանդում է այդ կառուցվածքի վերերկրյա մասը և դրա փոխարեն կառուցում մի նոր տաճար։Հռիփսիմեի տաճարում անկյունային սենյակներն արդեն քառակուսի են։

Հռիփսիմեի տաճարը նախօրինակ հանդիսացավ Ձորադիրի(Վասպուրական),Թարգմանչացի,Գանահովտի և Սիսավանի հոյակապ տաճարները,Աթենքի Սիոն տաճարը՝կառուցված հայ ճարտարապետ Թոդոսակի ձեռքով։

Զվարթնոցի տաճարը կառուցվել է 641-661թթ․-ին Ներսես 3-րդ Շինողի կողմից։Դրա շինարարության վայրում դեռևս 5-րդ դարում եղել են ինչ-որ կառուցվածքներ,իսկ հայտնաբերված ուրարտական կոթողը հիմք է տալիս ենթադրելու,որ հին ժամանակում այստեղ կյանք է եղել։

Տաճարն ըստ իր հատակագծային հորինվածքի ներկայացնում է հավասարաթև քառաբսիդ կառուցվածք՝շրջապատված օղակաձև սրահով։Բացի արևելյանից մյուս բոլոր խաչաթևերը միջանցիկ են և հենվում են վեցական սյուների վրա։Խաչաթևերի անկյունում տեղավորված են գմբեթակիր հզոր մույթերի հետևում տեղադրվել են առանձին կանգնած մեկական սյուները,որոնք իրենց հերթին պսակվել են արծվաքանդակ մեծ խոյակներով։

Հուշարձանը բարձրացել է մի բազմանիստ հարթակի վրա,որի նիստերը ձևավորված են գոթական աստիճանով։Աբսիդների սյուները պսակված են հիանալի մշակված ոլորազարդ խոյակներով,որոնց ներքևի մասը հյուսված <<զամբյուղ>> է։Տաճարը կազմված է առանձին կանգնած սյուների արծվաքանդակ խոյակներից։

Պատը դրսից ունեցել է 32 կող։Կամարաղեղներից վեր տեղավորվել է լայն զարդագոտին՝մշակված նռան թփի և խաղողի որթի մոտիվներով։Այդ զարդագոտուց վեր դասավորված են կլոր լուսամուտներ,որոնց շարքում տաճարի հարավային ճակատում գտնվել է արևի ժամացույցը։

Աչքի է ընկնում 4 կենտրոնական բարձր սյուները,որոնց վրա հաստատված էր մեծ գմբեթը։Այս սյուների վրա քանդակված էին թևատարած արծիվներ։Արծիվների լայն բացված թևերի ուժգին թափը,որոնք 4 անկյունում կանգնած երկրից երկինք էին սլացնում երկնանման գմբեթը,կարծես պատկերացնում էր մահկանացուների ջերմ աղոթքների բարձր թռիչքը դեպի բարձրյալի գահը։Տանիքը և գմբեթը շինվել է թեթև հրաբխային չեչաքարից։Սյուների խոյակների վրա կան Ներսեսի անվան սկզբնատառերը և հունարեն արձանագրություն՝<<Ներսեսն է կառուցել՝հիշեցեք>>։Ներսեսը շատ բան վերցրել է հունական ճաշակից։Սյուների խոյակները հոնիական ոճն են ներկայացնում։Տաճարի վրա աշխատել են բյուզանդացի և հայ վարպետներ։Կան նաև կաթողիկոսական ապարանքի մնացորդներ՝հողից քիչ բարձր պատեր։Դահլիճները սյունազարդ էին։Պատուհանները շինվում էին առաստաղի վրա։Դահլիճը շինված էր բազմականների նստելու համար։Առաջին անգամ Զվարթնոցի ճարտարապետն էր,որ մշակելով կրկնակի կորություն ունեցող լայնաթռիչք կամարների սիստեմը,կարողացավ տարածական այդ բարդ սիստեմը ծածկել քարակերտ ծածկով։Լայնաթռիչք կամարների վրա հենվող վերնահարկի օղակաձև պատը շարունակվել է վեր,կազմել տաճարի երկրորդ հարկաբաժինը և իր մեջ պարփակել ներքին քառաթև կառուցվածքը։Տաճարի երրորդ հարկաբաժինն է կազմել բազմանիստ գնբեթը։Տաճարն ուսումնասիրել է Թորոս Թորամանյանը և 1905թ․-ին հրատարակել է իր առաջին հոդվածը։

Զվարթնոցի տաճարի նմանությամբ կառուցվեցին Իշխանի եկեղեցին,Աղվանքում Լյակիտի տաճարը,Գագկաշեն տաճարը,Սեն-Լավրենտ եկեղեցին Միլանում և այլն։Զվարթնոցում պեղումներ իրականացվել են 1900-1907թթ․-ին։

Դվինը հիմնադրվել է 4-րդ դարի 30-ական թթ․-ին։Դվինի ավերակների հետազոտության առաջին փորձը կատարել է Նիկողայոս Մառը(1899թ․-ին),հետո Դադյանի պեղումների(1907-1908թթ․-ին) շնորհիվ բացվեցին մոնումենտալ մի քանի շենքերի մնացորդներ։Դվինի սիստեմատկ պեղումները սկսվեցին 1937թ․-ից։Սկզբում այն ղեկավարում էր Ս․ Տեր-Ավետիսյանը(1937-1939թթ․-ին),իսկ 1946-1976թթ․-ը՝Կարո Ղաֆադարյանը։

Դվինը աստիճանաբար ընդարձակվում է և ստեղծվում են պաշտպանական,հասարակական,բնակելի,արտադրական,տնտեսական,պաշտա-մունքային և այլ կառույցներ։

Դվինի գլխավոր կենտրոնը միջնաբերդն էր,որը գտնվում էր տեղանքի ամենաբարձր մասում,որի արևելյան շրջանում պահպանվել են քարի խոշոր զանգվածներով շարված պարսպապատի մնացորդներ։428 թ․-ից հետո Դվինում են գտնվել մարզպանների,ոստիկանների,կաթողիկոսների և այլ իշխանավորների ապարանքները։

Պատերազմների հետևանքով միջնաբերդը մի քանի անգամ ենթարկվել է նոր կառուցումների։Հետևաբար այն ուսումնասիրելիս կարելի է ըմբռնել հայ ճարտարապետության զարգացումը։

Միջնաբերդից ցած գտնվել է <<ստորին բերդը>>,որտեղ կենտրոնացած է եղել իշխանավորների բնակելի շենքերը,զինվորական պահակախմբին անհրաժեշտ կառույցները։Բերդն ունեցել է աշտարակների ու բուրգերի հաջորդականությամբ ստեղծված հզոր համակարգ։

Միջնաբերդի պաշտպանունակությունը ուժեղացնելու նպատակով պարսպին զուգահեռ ստեղծվել է բերդն օղակով ջրի անանցանելի գոտի։Միջնաբերդից հարավ-արևմուտք գտնվել է քաղաքի կենտրոնական թաղամասը,որը միջնաբերդի հետ հաղորդակցվել է ջրով լցվող խրամի վրա նետված մեկ կամ երկու թռիչք ունեցող կամուրջների միջոցով։Կենտրոնական թաղամասը հանդիսացել է երկրի հոգևոր իշխանության գլխավոր կենտրոնը,որի շինություններից պահպանվել են կաթողիկոսական ապարանքների,Մայր տաճարի,քարաշեն շենքի պաշտամունքի մի այլ կառուցվածքի և առանձին կանգնեցված կոթողների մնացորդները։Այդ ուշագրավ խմբի կենտրոնը հանդիսացել է Մայր տաճարի հորինվածքը։

Կենտրոնական թաղամասի ու միջնաբերդի շուրջը փռվել է քաղաքային տարածքը,որը շրջապատվել է պարսպապատերով։Քաղաքը ունեցել է իր արվաձանները,որը գտնվել է նրա հյուսիսային,հարավային,արևելյան և արևմտյան ծայրամասերում։Առայժմ դժվար է խոսել քաղաքի քաղաքաշինական հիմնական սկզբունքների մասին։

1920-ական թթ-ին պեղումների ժամանակ բացվեց նաև մի այլ պալատական շենք 3 զույգ սյուներով բաժանված 3 նավի,որը նույնպես կողքերին կից սենյակներ ուներ։Այս շենքը հրկիզվել է 572թ-ի ապստամբության ժամանակ և նրա փլատակների վրա լցված էր 7-րդ դարի պալատական շենքի շինարարական խիճը։Դա եղել է կաթողիկոսկան առաջին պալատը՝կառուցված 5-րդ դարում։

1962թ․ -ին Դվինի միջնաբերդի արևելյան մասում բացահայտվեց դահլիճը,որը կառուցվել է 4-րդ դարում և հանդիսացել է հայ թագավորների <<գահասրահը>>։Այն 12,5 28․25 մ․ չափի ուղղանկյունի է,որը 2 զույգ հենարանների միջոցով բաժանված է 1 լայն և 2 նեղ նավերի։Հավանաբար գլխավոր նավի կենտրոնում պահպանված կառույցի մնացորդը պատկանում է արքայական գահի պատվանդանին։Հուշարձանն ունի արևելք-արևմուտք կողմնորոշում․ ցավոք այդ կառուցվածքից պահպանվել են միայն հատակի և հիմքերի մնացորդներ։

Շինարարական աշխատանքները Դվինում շարունակվել են նաև 6-7-րդ դդ․-ում։7-րդ դարի սկզբին Սմբատ Բագրատունին վերաշինեց քաղաքի այս հանգույցը,կառուցեց գմբեթավոր տաճար,կաթողիկոսական պալատ։

Կաթողիկոսական ապարանքի հատակագիծը 31 32մ․ չափի քառանկյունի է,որի կենտրոնական տարածքը 4 զույգ սյուների միջոցով բաժանված է 1 լայն և 2 նեղ մասերի։Սյունազարդ այդ հատվածի հյուսիսային և հարավային կողմերից կառուցված են նույն տիպի հնգական ոչ մեծ չափերի սենյակներ,որոնք բացի 1-ից կապվում են սյունազարդ կենտրոնի հետ։Շենքը եղել է տուֆաշեն,որից պահպանվել են պատերի ներքին հիմքերը,սյուների խարիսխները և 1 խոյակ։Սյունազարդ դահլիճում սյուների հեռավորության շնորհիվ առաջացած 3 հավասարակողմ քառանկյունների վրա ստեղծված են եղել 3 փայտաշեն գմբեթներ։Եթե սյուների խարիսխները և խոյակները անտիկ արվեստի էին,ապա մնացածները տեղական արևելյան արվեստի էին։Կաթողիկոսարանը կործանվել է 893թ-ի երկրաշարժից։Դվինի կաթողիկոսական ապարանքի մնացուկներ էլ կան Արուճում։Դվինի կաթողիկոսական ապարանքը հիմք է հանդիսացել Արուճի իշխանական ապարանքի համար։

Քանդակագործություն։Վաղ ֆեոդալիզմի ժամանակաշրջանում հայկական արվեստը ստանում է նոր կերպարանք․այն է՝քանդակագործությունը։Անտիկ մշակույթի անկման հետ էլ անհետանում է նաև ինքնուրույն քանդակագործությունը։Շենքերի և կոթողների վրա քանդակվում են պատկերներ,տեսարաններ,բուսական և երկրաչափական զարդաձևեր։

Հայ կյանքը պատկերում էր պատկերաքանդակները,պաշտամունքային քանդակները կապվում էին քրիստոնեական կրոնի,առասպելական բովանդակության հետ։Կրոնական քանդակները քարոզում էին քրիստոնեությունը,որը ավելի հասկանալի էր քան գրավոր և բանավոր խոսքը։Այդ էր պատճառը,որ ողողվեց Աստվածաշնչի պատկերներով ողջ քրիստոնեական աշխարհը։Դրանք են՝Դանիելը առույծների գբում(Աղցքի Արշակունիների դամբարանում,4-րդ դար,Երզնկայի,Ավանի,Թալինի և այլ վայրերի կոթուների վրա),մկրտություն,Եղիայի համբարձումը,Տիրամայրը՝Մանուկ Հիսուսը գրկին,Թեկղի և Պողոս(էջմիածնի Մայր տաճարի հյուսիսային պատի վրա դրսից արված քանդակները),Քրիստոս և առաքյալներ(Օձուն,Մրեն,Պտղնի) 4 ավետարանիչներ(Սիսավան),Իսահակի զոհաբերությունը(Անի,Կամսարականների ժամանակի եկեղեցի),հրեշտակներ,սուրբ զինվորներ(կոթողների վրա,Օձունի տաճարի պատերին),սբ․ Գևորգը՝պատկերված վիշապի գլուխը նիզակով ջախջախող հեծյալի տեսքով,զուտ տեղական՝Տրդատի և Գրիգոր Լուսավորչի առասպելը և այլն։

Վաղ շրջանի կրոնական քանդակները պարզունակ են,առանձին պատկերներ քանդակված են դեմքով,դեպի նայողը,իսկ ոտքերը կողքից են պատկերված,իսկ 6-7-րդ դդ․-ի քանդակները ավելի բարձրարվեստ են։Կրոնական բնույթ ունեցող քանդակները պատկերվում են տեղական զգեստներով։Տեղայնացումը հանգեցրել է պատկերների խախտման՝Իսահակի զոհաբերության տեսարանը,որտեղ խորը կանգնած է ոչ թե զոհասեղանի մոտ,այլ եղջյուրներով կախված է ծառից։Տիրամորը գրկին նստած Հիսուսը մորուքավոր է,քանի որ մորուքը ըստ տեղական հասկացութունների իմաստության նշան է։Դանիելն առյուծների գբում տեսարանը պատկերված է ոչ թե Դանիելի 2 կողմերում առյուծներով,այլ առյուծները կծում են նրա կողքերը,Դանիելը բռնել է առյուծների ետևի ոտքերից և գլխիվայր կախ գցել։

Ինքնատիպ են Օձունի կոթողի վրա փորագրված հարթաքանդակները,որոնք նշանավորում են քրիստոնեության հաղթանակը։Այսպիսով,4-7-րդ դդ․-ի կրոնական քանդակները,կապված լինելով հարևան երկրների,մանավանդ Ասորիքի վաղ քրիստոնեական արվեստի հետ,միաժամանակ երևան են բերում տեղական գծեր։

Աշխարհիկ քանդակները արտահայտում են վերնախավի կենցաղը և բնակչության զբաղմունքները։Շատ էր որսի տեսարանները,որը եղել էր վերնախավի զբաղմունքը։Վարազի որսի տեսարանով քանդակ կա Աղցքում Արշակունյաց դամբարանի սալերից մեկի վրա(360—ական թթ․)։Զվարթնոցում գտնվել է 5-րդ դարի մի քանդակ՝առյուծի հետ մենամարտի տեսարանով։

Իշխանների շքերթներով պատկերներ կան Անիից ոչ հեռու Ճալայի ձորում,Մրենի եկեղեցու վրա։

Իշխանները իրենց անունները հավերժացնում էին եկեղեցիներ կառուցելու և դրանց վրա իրենց քանդակները փորագրել տալով։Այդպիսին է Տեկորի տաճարի վրա քանդակված Կամսարական Սահակ իշխանի պատկերը։Ուշագրավ է Սյունյաց Կոհազատ իշխանի քանդակը,որի կողքին գտնվում են Սյունյաց Հովսեփ եպիսկոպոսի և Թոդորոս վանականի պատկերները։

Աշխարհիկ քանդակների շարքում ուշագրավ են բնակչության զբաղմունքին վերաբերող պատկերներ։

Կան խաղողի մշակման և բերքահավաքի հետ կապված քանդակներ։Նման տեսարան քանդակված է Դվինում գտնված մի սալի վրա։ Նմանատիպ պատկերներ կան նաև Զվարթնոցի տաճարի առաջին հարկի պատերին՝դրսից։Դրանք խաղողի և նռան պտղաբերած ճյուղերից կազմված քանդակների շքեղ գոտուց ցած տաճարի կամարաղեղների միջև գտնվող եռանկյունիների վրա քանդակված մարդկային պատկերներ են՝ձեռքերին զանազան գործիքներ։

Մեզ են հասել նաև առասպելական և խորհրդանշական բնույթի քանդակներ։Աղցի Արշակունյաց դամբարանի քանդակների մեջ կան ծծնդի ու մահվան,լույսի ու խավարի հակադրություններին վերաբերող արտահայտություններ։

4-7-րդ դդ․-ի քանդակների մեջ հանդիպում են կենդանիների և թռչունների պատկերներ, առասպելական կենդանիներից՝գրիֆոնը,վիշապը։

Առանձնապես մեծ դեր է վերագրվում տասներկու կենդանակերպերին։

Կար նաև բուսական և երկրաչափական զարդաքանդակներ,խաղողի և նռան քանդակներ։

Խճանկար։Ճարտարապետական հուշարձանների ներքին հարդարման առավել ցայտուն ձևերից էր խճանկարը(մոզաիկան)։

4-7-րդ դդ․ խճանկարներ Հայաստանում հայտնաբերվել են Դվինի և Էջմիածնի մայր տաճարներում,Զվարթնոցում,Հայաստանից դուրս՝Երուսաղեմում։Խճանկարչությունը գալիս էր հին շրջանից։Հնագույնը Դվինն է,որը հայտնաբերվել է 1951թ․ Մայր տաճարի հատակին,վերաբերում է 5-րդ դ-ին։Խճանկարը պատրաստված է 1 սմ․-ից պակաս մակերես ունեցող քառանկյունի ձևի բնական խճաքարերից։Դվինի խճանկարն առնչվում է 4-5-րդ դդ-ի փոքրասիական,ասորական խճանկարների հետ և վկայում է Հայաստանի և այդ երկրների մշակութային կապերի մասին։Դվինի տաճարում 1907թ․ հայտնաբերվել էր նաև Տիրամոր խճանկար պատկերը,որը պատկանել է 3-րդ դ-ի սկզբներին,սակայն չի պահպանվել։Խճանկարով զարդարված են եղել նաև Էջմիածնի Մայր տաճարի պատերը։Խճանկարներ կան նաև Զվարթնոց տաճարի վրա։Երուսաղեմի Ձիթենյաց լեռան վրա ռուսական վանքի ձեռք բերած հողամասում 1868-1872 թթ․ շենքեր կառուցելիս հայտնաբերվել են խճանկարներ՝հայերեն արձանագրություններով։

Առաջին խճանկարը գտնվում է ռուսական վանքի փոքր սրահի հատակին։Նրա բաց ֆոնի վրա կարմիր,դեղին,թուխ կամ մուգ շականակագույն քարերով արված են բարձրարվեստ զարդեր։Խճանկարը երիզված է լայն և կրկնակի շրջանակներով,որոնցից դրսինի կենտրոնական առանցքով անցնում է մուգ գույնի փոքրիկ քառակուսիների մի շարք,իսկ դրանից վերև՝խաչաձև դասավորություն ունեցող կետերի մի շարք։Ներսի շրջանակը բաղկացած է հյուսվածքալաթից՝2 կողմից երիզված գալարների կամ կեռերի անընդհատ շարքերում։Խճանկարի մակերեսը պարանահյուս զարդերի օգնությամբ բաժանված է բոլորակ,կիսաշրջան,ձվածիր շրջանակների և դրանց միջև առնված ոչ կանոնավոր ձև ունեցող շրջանակների,որոնցից յուրաքանչյուրի մեջ զետեղված է ինչ-որ պատկեր։Խճանկարի կենտրոնում ձվածիր շրջանակի մեջտեղում՝քառակուսու մեջ,պատկերված է մի գառ,որից ներքև և վերև բոլորակ շրջանակների մեջ՝մի աքաղաղ է՝խրոխտ կեցվածքով և մի բադ։Երկրաչափական ոչ կանոնավոր ձևի 3 շրջանակի մեջ պատկերված է մեկական ձուկ,մի նույնպիսի շրջանակում՝մրգեր։Կիսաշրջան կազմող ձևերի մեջ պատկերված են ոճավորված բուսական ու երկրաչափական հովհարաձև զարդեր։Այս խճանկարը կազմել է եկեղեցու հատակը,որի տակ 8 քարարկղային գերեզման կա։

Երկրորդ խճանկարը գտնվում է ռուսական վանքի դահլիճի հյուսիսյաին կողմի սենյակի հատակին և դրա մակերեսին շարքերով դասավորված են մուգ գույնի հատիկներով կազմված աստղաձև փոքրիկ պատկերներ,իսկ միջին մասում քառակուսի շրջանակներ են,որոնց կենտրոնում դրված են նույնպիսի աստղաձև փոքրիկ պատկերներ։

Երրորդ խճանկարը երկրորդի պես պատված է աստղաձև փոքրիկ պատկերներով։Չափերով փոքր են՝1,19 0,49մ․ մի քանի սմ․ լայնությամբ երիզից հետո խճանկարն առնված է շրջանակի մեջ և կենտրոնից քիչ վերև ավելի փոքր քառակուսի շրջանակի մեջ զետեղված է արձանագրություն․տառերը շարված են սև քարի հատիկներից,իսկ շրջանակը և տողերը իրարից անջատող գծերը՝կարմիր քարի հատիկներից։

Չորրորդ խճանկարը բացվել է մի այրի մեջ կամարակապ դամբարանի հատակին․չափերն են 1,00 0,72մ․։Մի փոքր երիզից բացի առնված է պարանահյուս շրջանակի մեջ,որը շարված է գունագեղ խորանարդիկներից,իսկ վերևի մասում կա արձանագրություն այն մասին,որ այդ հիշատակարանը Վարդանն է կառուցել տվել։

Հինգերորդ խճանկարը հայտնաբերվել է 1893թ․ նույն վայրում։Դա մի քառանկյունի է 3,50 3,20մ․ չափերի,որի ողջ մակերեսը բաժանված է քառակուսիների և բոլորակ շրջանակների,որոնք հաջորդելով իրար,կազմում են 5 շարք՝ամեն շարքում ունենալով 7 շրջանակ,բոլորը առնված են պարանահյուս շրջանակի մեջ։

Այս 35 քառակուսիներից յուրաքանչյուրի մեջ պատկերված է մեկը՝թռչուն,կամ կենդանի,մրգեր և ծառ կամ ճյուղեր։Խճանկարը,որը եղել է մի մատուռի հատակը,միաժամանակ ավելի պարզ է։Այն արված է գծանկարային ոճով։

Հայկական խճանկարներից մեկը հայտնաբերվել է 1894թ․ Երուսաղեմի հյուսիսային մասում՝Դամասկոսյան դռան մոտ։Սա մի խոշոր թռչնանոց է՝բաղկացած 43 թռչուններից,որոնց մեջ կան աղավնի,կաչաղակ,թութակ,սագ, բադ և այլն։

Երաժշտություն։Հայաստանում եկեղեցին վաղ ֆեոդալիզմի ժամանակաշրջանում իր վերահսկողության տակ է առնում երաժշտությունը։Նա պայքար է ծավալում հեթանոսական գեղջկական և գուսանական երգերի դեմ։Անկախ դրանից Հայաստանում ծաղկում է ապրում աշխարհիկ երաժշտությունը։

Լուրջ տեղաշարժեր են կատարվում նաև վիպերգրության մեջ՝<<Պարսից պատերազմը>>,<<Տարոնի պատերազմը>> և այլն։

Ծաղկում է ապրում քաղաքային երաժշտությունը՝Ակնա երգեր,գուսանական արվեստը,որը դուրս է գալիս Հայաստանի սահմաններից և տարածվում է Պարսկաստանում։Պարսկաստանի Խոսրով Ապրուեզ արքան Տիզբոնում նախաձեռնում է երաժշտության կանոնավորումը(Խոսրովային ոճ),որին մասնակցում է Սարգիսը(հայ լինելու համար <<Հոռոմ>> անունն էր ստացել)։Աստվածաշնչի բնագրում հիշատակված է փանդիռը,սրինգը,քնարը և այլն։Դվինի պեղումներից հայտնաբերվել է պարկապզուկի մնացորդները,Գառնիում գտնված ոսկե սրինգը,Մամբրե Վերածնողի նկարագրած բազմափող սրինգը։

Հայ հոգևոր երաժշտությունը զարգացման 2 փուլ է անցել՝4-6-րդ դդ․ և 7-9-րդ դդ․։Սաղմոսները ժողովուրդը անգիր էր անում։Շարականների հեղինակներն էին Մաշտոցը,Պարթևը և նրանց աշակերտները։

Երգեր են հորինել Ստեփանոս Սյունեցի 1-ինը,,Մովսես Խորենացին,Հովնան Մանդակունին,Գյուտ Արահեզացին և այլն։

Խմբակային կատարման համար նախատեսված երգերը կապված են սաղմոսների հետ։

Հայոց հոգևոր ինքնուրույն երգը կապված էր Սահակ-Մեսրոպյան դպրոցների հետ,որոնցից կարևորագույնը 5-րդ դ-ում Վաղարշապատի վարդապետանոցն էր։5-րդ դ-ի հայ մշակութային գործոնների մեծ մասը կապված էին ասորական և հունական դպրոցների հետ և սա հայ երգարվեստի թռիչքն ապահովող ազդակներից մեկն էր։

6-րդ դ-ում Բյուզանդիան իր մշակութային դեմքը դարձրեց դեպի քրիստոնյա Արևելք,իսկ հայկական հոգևոր կյանքը կապվեց հելլենաբյուզանդականին։Ծանոթանում են Ռոմանոս Երգեցողի ստեղծագործությանը։Հաջորդ 7-րդ դ-ում փայլեց Սյունյաց մեծ դպրոցը(Մաթուսաղայի ուսուցչապետության շրջանում),դրա հետ մեկտեղ ծաղկեցին Արշարունյաց <<Վարդիկ հայր>> դպրոցն ու Շիրակի Դպրեվանքը,Կոմիտաս Աղցեցու շնորհիվ բարձրագույն կրթության ծարավ երիտասարդները այլևս պետք չունեին հեռագնաց ուղևորությունների։Երգահաններից էին Սահակ Ձորոփորեցին,Անանիա Շիրակացին և Բարսեղ Ճոնը,որը գրել է <Ճոնընտիր>> ժողովածուն։Բարձրանում է 8-րդ դարում Սյունյաց,Այրիվանքի և Մաքենոցաց դպրոցների մակարդակները։Երգաստեղծության գործին մասնակցում են Հովհան Օձնեցին,Ստեփանոս Սյունեցի 2-րդը,Գռզիկ Այրիվանեցին,Սահակադուխտը և Խոսրովադուխտը։

8-րդ դ-ի երկրորդ քառորդից Հայաստանի քաղաքական ու տնտեսական ծանր իրադրության պատճառով խափանվում է հայոց երաժշտամշակութային կյանքի առաջընթացը։Տաթևի դպրոցը 896թ․ լեցուն էր,Սևանում Մաշտոց 1-ին Եղիվարդեցի կաթողիկոսը կարգավորում է Մաշտոցը։Երաժշտական կյանքում լայնորեն տարածվում է ութ ձայնի դրությունը։Արվում են խազագրության առաջին փորձերը։

Թատրոն։Միջնադարյան թատրոնն ազատ է եղել իշխանությունից և իր նյութը վերցրել է ուղղակի կյանքից։Թատերական զվարճալիքները սկսվում են նախարարական խնջույքներից,որոնք եղել են երգի,պարի,առակների ու վեպերի հորինման ասպարեզ։Խնջույքների դահլիճներում պատմել ու երգել և խաղացել են խնջույքի մասնակից նախարարարներն ու իշխանները։Խնջույք նշանակել է որևէ հանդեսի համար հավաքված բազմություն։Թատերական խաղահրապարակների նախնական տեսակներից մեկը պալատական խնջույքների սրահն է։

Դահլիճում սեղաններն ու բազմոցները դասավորվել է պատերի երկայնքով,իսկ կենտրոնում գուսանների համար թողնվել է ընդարձակ տարածություն։Երգը և խրախճանքները սկսվել են ճաշկերույթից հետո։Բակուր Սյունյաց նահապետի Նազենիկ անունով վարձակին Տրդատ Բագրատունին խլում է տիրոջից՝պարով հափշտակված։Հետաքրքրական է,որ Պապ թագավորի սպանությունը տեղի է ունենում խնջույքի պահին։Շապուհ Բագրատունին Փավստոսից 600 տարի Ս․ Գրքի ոճով նկարագրում է Դերեն Արծրունու խրախճանքը,որտեղ խաղ ներկայացնողները պարում էին։Մենապարողները հիմնականում եղել են կանայք։Միջնադարյան կատակերգակ դերասանը կրում է մի քանի անուններ՝խեղկատակ,կատակ,կատակերգու,ծաղրածու և այլն։

Փառեն կաթողիկոսի որդի Հոհան եպիսկոպոսը խաբեությամբ հասնում է արքունիք և դառնում հայոց թագավորների խեղկատակը։Թատերական խաղերը միևնույնն են եղել Բյուզանդիայում,Ասորիքում և Հայաստանում։Կային շրջիկ կրկեսային խմբեր,որոնք շրջում էին Առաջավոր Ասիայում,հյուսիսային Աֆրիկայի ափերում,Արևմտյան Եվրոպայում,Ռուսաստանում։

Թատերական ներկայացումները տեղի էին ունենում ամսվա առաջին օրերին,որոնք Հին Հունաստանում,Հռոմում և Բյուզանդիայում,հետագայում միջնադարյան Եվրոպայում կոչվել են կալենդներ,իսկ Հայաստանում՝կալենդամսագլուխ։

Հայաստանում նախարարական ամրոցները ունեցել են թատրոններ։Հովհան Մանդակունի կաթողիկոսը,Մայրագոմեցին վկայում են,որ թատրոնը խաղացել է կարևոր դեր միջնադարյան մարդու կենցաղում։Միջնադարյան եկեղեցիները դատարկ են եղել,իսկ թատրոնները լեցուն էին։

Մանդակունին ծնվել է Արշամունյաց գավառում։Մաշտոցի և Պարթևի աշակերտներից է։478-490թթ․ եղել է Հայոց կաթողիկոս,մասնակցել է 481-84թթ-ի ապստամբությանը,զբաղվել է թարգմանությամբ,հռչակ է բերել հատկապես ճառերի ժողովածուն։Նա դեմ էր հեթանոսական բարքերին՝կողմ քրիստոնեությանը։3-9-րդ դդ-ի հայական մշակույթի ուսումնասիրությունը ցույց է տալիս,որ հայ ժողովուրդը ժամանակի քաղաքակիրթ ժողովուրդների շարքում թողել է մեծ ժառանգություն և իր դերը գրավեց համաշխարհային մշակույթի պատմության մեջ։

Հայաստանը զարգացած միջնադարում (9-14-րդ դարի կեսեր)

Հայաստանի անկախության վերականգնումը,Բագրատունիների թագավորությունը

Քաղաքական կացությունը Առաջավոր Ասիայում 9-րդ դ. երկրորդ կեսին։Արաբական խալիֆայությունը 9-րդ դ. սկսեց թուլանալ և դեպի անկում ընթանալ։Խալիֆայությունը զուրկ էր տնտեսական միասնական հիմքից,նրան ենթակա երկրները գտնվում էին զարգացման տարբեր մակարդակի վրա և իրար հետ սերտ կապեր չունեին։Տարբեր լեզուներ ու դավանանք և շահեր ունեցող ժողովուրդների միավորումը մի ընդարձակածավալ պետության մեջ կայուն լիներ չէր կարող։Խալիֆայությունը նաև ռազմապես էր թուլանում։Արաբական ցեղերից կազմված աշխարհազորը դադարել էր նրա հենարանը լինելուց,ուստի Մուտասիմ(833-842թթ․) խալիֆան ստեղծեց մի հեծելազոր թուրք վարձկաններից բաղկացած,որի ձեռքին խաղալիք դարձան խալիֆանները։Դրանով տնտեսական և քաղաքական նախադրյալներ էին ստեղծվել տեղական անկախ իշխանների գոյացման համար։Խալիֆայության դեմ ծագած ապստամբությունները Եգիպտոսում,Իրաքում,Իրանում և Անդրկովկասում և այլուր,Խուռամյանների ապստամբությունը Բաբեկի գլխավորությամբ խարխլեցին Արաբական խալիֆայության հիմքերը։Առաջացան Թահիրյանների պետությունը Խորասանում(821թ․) և Դուլաֆյանների իշխանությունը Ատրպատականում՝Համադան կենտրոնով(825թ․)։Եղավ նաև զինջինների 869-883թթ․ ապստամբությունը։Հայաստանում զորեղացել էին Բագրատունյաց,Արծրունյաց և Սյունյաց նախարարական տները։Բագրատունյաց տիրույթները փռվում էին Տարոնից մինչև Սպեր,Շիրակ և Աշոցք,Արծրունիները տիրացել էին Վանա լճի արևելյան և հարավային ավազաններին,իսկ Սյունյաց նախարարները Սյունիքին էին միացրել Գեղարքունյաց լճի ավազանը,նաև Գողթն և Նախճավան գավառները։

Աշոտ Բագրատունին Հայաստանի կառավարիչ։Հայկական պետականության վերականգնաման համար ստեղծված պայմաններում քաղաքական ասպարեզում գործում էր Աշոտ Բագրատունին։Նա ծնվել է 820թ․։Սմբատ սպարապետն ուներ 4 զավակ՝Աբաս,Մուշեղ,Շապուհ և Սմբատ։Աշոտը զարգացած էր 2 ասպարեզներում էլ-թե՛ մտքի և թե՛ զենքի։Երբ հունաց պատրիաիք՝Փոտը կամենում էր վերացնել հայերի և հոռոմների միջև գոյություն ունեցող դավանական խտրականությունը՝Աշոտին էր դիմում։

Աշոտը օժտված էր նաև քաղաքագիտական ընդունակությամբ։Աշոտը նաև հանդարտեցնում էր երկիրը՝նույնիսկ Վրաստանում և Աղվանքում։

Թուրք զորավարը Դվինում թողել էր Իբրահիմ անունով մի ոստիկան,որը չէր խառնվում երկրի ներքին գործերին,բայց աչալուրջ հետևում էր ապստամբության մեջ խառնված ժողովրդին։Մութավաքիլ խալիֆի ձեռքին հայոց աշխարհը պատանդներ ուներ։Դրանցից մեկը Գրիգոր Մամիկոնյանն էր,որը տարված էր Բաղդատ։Նա փախչեց և եկավ Հայաստան,բայց նա մեռնում է Հայաստան վերադառնալուց 7 օր հետո։

Աշոտին ոստիկանից հրաման է ստանում ձերբակալել նրան։Նա կտրում է մեռածի գլուխը և ուղարկում ոստիկանին,ասելով՝թե փախչելու ժամանակ ինքը սպանեց նրան։Ոստիկանից նա ստանում է խոշոր գումարը և կալվածք՝նախատեսված Գրիգոր իշխանի գլխի համար։Փաստորեն,փրկում էր արաբասիրությունը։Գերի տարված հայ նախարարների հետ Մոթավաքիլը դատաստան նստեց։Նրանք առերես ընդունեցին իսլամը։Մի քանի հոգի միայն հավատարիմ մնացին իրենց կրոնին։Դա Հովհան Խութեցին էր,Արծրունյաց տոհմից Գրիգոր անունով մեկը,Սմբատ սպարապետը և նրա քույր Արծրունյաց Հռիփսիմե տիկինը։

Նրանք սկսեցին հետզհետե վերադառնալ հայրենիք(857-859թթ)։Վասպուրականում կռիվներ են սկսվում,որոնք առաջ են բերում Աշոտի միջամտությունը։Գուրգեն Աբու-Պելճից իր հայրենի կալվածները ետ բերելու համար Վասպուրական գնաց Աշոտ Արծրունու եղբայր Գրիգորը,որը թողնում է փախչում։Այնուհետև Աշոտի որդի Վահան Արծրունին գնում է Գուրգենի դեմ,բայց Ոստանի մոտ պարտվում է։

Մոթավաքիլը Աշոտ Արծրունուն վերադարձնում է Վասպուրականը։Նա Վասպուրական է ուղարկում իր Գրիգոր-Դերենիկ որդուն,Աշոտի եղբայր Գուրգենը թշնամական գործողություններ է սկսում Աբու-Պելճի դեմ՝կամենալով նրանից խլել Սրինգ բերդը։Սակայն կռիվ տեղի չի ունենում։Գուրգենը Աբու-Պելճին առաջարկում է հարձակվել Գրիգոր Դերենիկի վրա։Բայց Աբու-Պելճը չի ուզում դա և հեռանում է Կարին՝մտադրություն ունենալով իր ծառայությունը առաջարկել Միքայել կայսրին։Սակայն ճանապարհին նա ձերբակալվում և հանձնվում է Աշոտ սպարապետին,որը նրան հանձնում է Թիֆլիսի կառավարչին,վերջինս էլ պահանջում է ուրանալ քրիստոնեությունը,որից հրաժարվում է,հետո էլ նրան ուղարկում է Բաղդադ,որտեղ նա բանտ է նետվում։

Հայկական պետականության վերականգնումն ու ամրապնդումը։859թ․ Հայաստանի ոստիկան նշանակվեց Ալի Իբն Յահիան,որը հակական ծագման համար կոչվում է ալ-Արմանի։Նրա միջնորդությամբ 862թ Աշոտը դառնում է իշխանաց իշխան։Աշոտին հանձնարարվում է երկրի հարկահանությունը։Նվազեց երկրից գանձվող հարկերի քանակը՝8-րդ դարի վերջերի 13 միլիոն դիրհեմի փոխարեն,9-րդ դարի կեսերին 4 միլիոն դիրհեմ։Աշոտը իր եղբայր Աբասին նշանակեց սպարապետ և բանակի թիվը հասցրեց 40 հզ․-ի։

Հայաստանին իր կողմը թեքելու նպատակով Բյուզանդիան հարց բարձրացրեց հայկական եկեղեցին բյուզանդականի հետ միավորելու վերաբերյալ։Այս առթիվ Փոտ պատրիարքը նամակով դիմում է Աշոտին։Շիրակավանում 869թ․ գումարված եկեղեցական ժողովի որոշման համաձայն Աշոտը մերժում է դավանաբանական միավորման առաջարկը,միաժամանակ հասկացնում,որ կողմնակից է քաղաքական դաշինքի։Աշոտը վերականգնում է ավերված բերդերը։Արաբ զորավար Սևադայի որդի Շապուհը որոշեց ընդհարվել Բագրատունիների հետ և խլել նրանց տիրույթների մի մասը։Նա մեծ զորքով մտավ Արշարունիք և եկավ հաստատվեց Արաքսի աջ ափին՝Քառասունք կոչված վայրում։Այստեղ Կաղզվանի մոտ,նրա վրա հարձակվեց Աբաս սպարապետը 40հզ․ զորքով և ջախջախեց նրանց։Աշոտը Զաքարիա կաթողիկոսի հետ մեկնեց Վասպուրական միջամտելու Արծրունի իշխանների գժտություններին։Աշոտը իր դստերը կնության տվեց Վասպուրականի Դերենիկ իշխանին։Իր Մարիամ անունով աղջկան էլ ամուսնացրեց Գեղարքունիքում իշխող Սյունյաց Վասակ Գաբուռ իշխանի հետ։

Նա շուտով միջամտեց վրաց գործերին։Արաբները խլել էին Քարթլին։Աշոտի որդի Բագրատը ետ ստացավ այն,իսկ մյուս որդին Գուարամը իր իշխանությանը միացրեց նաև Ջավախքը,Թռեղքը,Տաշիրը,Աշոցքը և Արդահանը։Բագրատի մահից հետ 876թ․ Թռեղքում հաստատվեց վրաց իշխան Լիպարիտը,իսկ ափխազաց թագավորը գրավեց Քարթլին։Աշոտ իշխանը շուտով մտավ Քարթլի վրաց Դավիթ և Լիպարիտ իշխաններն անցան նրա կողմը,իսկ Գուարամը՝Ափխազաց թագավորի կողմը։Աշոտը իր քրոջը կնության տվեց Գուարամին,իսկ վերջինս իշխանաց իշխանին զիջեց Աշոցքը և հաստատվեց բարեկամություն։

Այս ժամանակ արաբական վարչական միավոր Արմինիայի ոստիկան Իսա իբն Շայխը Պարտավի քաղաքապետ էր նշանակել Մուհամադ Աբուլվերին(հայ աղբյուրներում Եմենիկ Մահմեդ որդի Ապլվիտա),որը խռովություն բարձրացրեց ոստիկանի դեմ։Վերջինս օգնության կանչեց հայ նախարարներին,որոնց հետ գնաց նաև Աշոտ իշխանաց իշխանը։Պատերազմական գործողությունները շարունակվեցին մոտ 13 ամիս,Աղվանից մայրաքաղաքը պաշարված էր։Հիսեն հեռացավ Աղվանքից և գնաց Սիրիա,որի կուսակալն էր նշանակված։Եմենիկը Պարտավից առաջարկություն ուղարկեց հայ նախարարներին,որ իրեն ճանաչեն Հայ ոստիկան։Հայ նախարարները չուզեցին նրան և պատգամավորություն ուղարկեցին խալիֆի մոտ՝խնդրելով ոստիկան նշանակել Ահմադ իբն Խալդին,որ քիչ առաջ վարել էր այդ պաշտոնը Հայաստանում։Ահմադը Բաղեշի վրայով հասավ Դատվան,որը արաբների սեփական ժառանգությունը կազմող մի ավան էր Վանա լճի արևմտյան ափին։Այստեղ նրան նվերներով դիմավորեցին Վասպուրականի մի քանի իշխաններ՝գահերեց իշխան Գրիգոր Դերենիկի գլխավորությամբ,Տարոնի Աշոտ Կյուրոպաղատը,Պարտավի տեր Եմենիկ Մուհամադի պատվիրակները,Մոկաց իշխան Մուշեղ Բագրատունին,Աշոտի կրտսեր եղբայր Շապուհը,Մանազկերտի Կայսիկ ամիրա Աբու-լ-Վարդը և հարավի այլ արաբ իշխանավորներ։Ինքը Աշոտը հարկ չհամարեց ներկայանալ։

Դատվանում Ահմադը,Եմենիկ Մուհամադի ներկայացուցիչները,Աբու-լ-Վարդը և արաբ մյուս իշխանավորները դավադրություն ծրագրեցին,որի նպատակն էր կոտորել հայ նախարարներին,վերացնել հայկական իշխանությունները և ամբողջովին տիրանալ երկրին։Ահմադին կողմնակից էին դարձել Մանազկերտի Կայսիկ էմիրն և այլոք։Դավադրության ծրագրի համաձայն Ահմադը Պարտավի ամիրա Եմենիկ Մուհամադին նամակ է ուղարկում,որտեղ ասվում է,որ երբ ինքը մտնի Դվին,արքունի հարկը վերցնի և հայոց իշխանների կասկածները փարատի,Եմենիկ Մուհամադը իր վրա զորք գումարի և իր դեմ կեղծ պատերազմ սկսի, միասին սրանց իրենց ձեռքը կգցեն և կկոտորեն։Սակայն Աշոտը բոլոր կամուրջների,ձորերի և ճանապարհների վրա հետախույզներ էր դրել,որոնք բռնում են Մուհամադին ուղղված նամակը։Դատվանում Աբու-լ-Վարդը և մյուսները դիմում են բանսարկությունների,որ իբր թե հայ իշխանները կամենում են վնասել ոստիկանին։Դերենիկ Արծրունուն էլ հայտնում են,թե Աշոտ Կյուրոպաղատը նրան չարախոսել է ոստիկանի առջև,կամեցել է նրան իշխանությունից զրկել և այլն։Վասպուրականի իշխաննները հասկանալով որ դավադրություն է նյութվում որսի դուրս գալու պատրվակով հեռանում են իրենց երկիրը։Նույն միջոցին է դիմում Աշոտ Կյուրոպաղատը,բայց Դերենիկ Արծրունին կալանավորում է նրան և Տարոնի իշխանությունը անցնում է Բագարատի մյուս որդի Դավթին։Դատվանից հեռանում են մյուս իշխանները իսկ Ահմադը կայսիկ զորքի ուղեկցությամբ գալիս է Դվին՝հույս ունենալով իրականացնել ծրագրված դավադրությունը։Աշոտը ձևացնելով թե ոչնչից տեղյակ չէ,նվերներով գալիս է Դվին՝եղբորը պատվիրելով(Աբասին) մտնել քաղաք՝դավադրությունը ճնշելու պատրաստակամաությամբ։

Ահմադն իր վրանում մեծամեծներից պատիվներ էր ընդունում՝ սպասելով Աշոտին։Վերջինիս փոխարեն ներս է մտնում Աբասը և նրան է պարզում Մուհամադին ուղարկված նամակը։Ոստիկանը թակարդն էր ընկած։Ոստիկանի և կայսիկ ամիրայի զորքերը զինաթափ են արվում և ազատ արձակվում,իսկ Ահմեդին,նժույգի փոխարեն ջորու վրա նստեցրած Շապուհը իր զորքով տանում է մինչև Միջագետքի սահմանը և ազատ արձակում,որ գնա այնտեղ,որտեղից եկել էր։

Այսպես վերջացավ արաբական իշխանությունը Հայաստանում։Այս դեպքերը տեղի են ունեցել 874-875թթ․։Աշոտը Վրաց կուրապաղատի որդի Գուարամի միջոցով ձերբակալեց Տփղիսի ամիրային(880թ․)։Նա հնազանդեցնում է Բերկրիի և Խլաթի ամիրաններին,ապա պաշարում Մանազկերտը։Բայց Վասպուրականում ներքին գժտությունների պատճառով,որը վտանգ էր սպառնում գահերեց իշխան Դերենիկի կյանքին(իր փեսա),շտապ հաշտություն է կնքում Մանազկերտի Աբու-լ-Վարդ ամիրայի հետ և ուղղվում Վասպուրական,որտեղ Գևորգ կաթողիկոսի հետ վերջ է դնում Վասպուրականի իշխանների և Տարոնի կուրապաղատի միջև ծագած գժտություններին։

Գուարամը բացի տոհմային կապից խնամիական մերձակցությամբ էր կապված նրա հետ՝լինելով նրա հորաքրոջ ամուսինը։

Մանազկերտի ցեղապետերը Ահմադ ոստիկանի աշխատակիցներն էին:Մանազկերտի կայսիկ ամիրան թշնամական հարաբերություններ էր գրգռել Վասպուրականի ու Տարոնի միջև և այստեղից ծագած խռովությունները հանկարծակի խանգարել էին այն խաղաղությունը,որ հաստատվել էր երկրում նախարարների միաբանությամբ։

Գրիգոր-Դերենիկն էր,որ անձնական նկատառումներով ազգամիջյան խլրտումներ էր առաջացնում։Տարոնի իշխանապետ Բագարատ Բագրատունու 2 որդիները՝ Աշոտը և Դավիթը, կալանավորված էին և ուղարկված Բաղդադ։Վերադառնալով գերությունից 2 եղբայրները վերստացան իրենց հայրենի ժառանգությունը և Աշոտը,իբրև ավագագույնը դարձավ Տարոնի իշխանապետ։Դավիթն ամուսնացավ Դերենիկի քույր Մարիամի հետ,որը պատճառ հանդիսացավ,որ Դերենիկը բռնի ջանքեր անի՝Տարոնի իշխանապետությունն Աշոտից խլելու և իր փեսային տալու համար։Դա հաջողվեց,սակայն թշնամական հարաբերություններ ստեղծեց նրա և Աշոտ կյուրոպաղատի միջև։Մանազկերտի ամիրա Աբլբատը երկուսին էլ կանչեց Մանազկերտ որսի պատրվակով և համոզեց Դերենիկին,թե Աշոտը պատրաստվում է նրանից վրեժ առնել։Այն ժամանակ Դերենիկը կալանավորում է նրան և ուղարկում Վասպուրականի բերդերից մեկը,որի անունն էր Սևան և որի տերն էր պատանի Հասան կամ Հասանիկ Արծրունին։Ժամանակի Գևորգ 2-րդ կաթողիկոսը(877-897թթ․),որ Աշոտի անձնական բարեկամն էր,գնաց Վասպուրական՝խնդրելու ազատ արձակի Աշոտին Դերենիկից,բայց հաջություն չունեցավ։

Գործն այս դրության մեջ էր,երբ Աշոտ իշխանաց իշխանը,հնազանդության բերելով Խլաթը և Բերկրին,գնաց պաշարելու Մանազկերտը։Այստեղ նա լուր առավ,որ Դերենիկի և Աշոտ կյուրապաղատի վեճը սուր բնույթ է ընդունել։Աշոտ Կյուրապաղատը տեղեկացնում է Հասանիկին,որ Դերենիկը ցանկանում է վնասել նրան։Ձևանալով խիստ հիվանդ՝նա Դերենիկին առաջարկեց իրեն տեսակցելու։Դերենիկը Սևան մտնելու պես թակարդն է ընկնում։Գիշերը,երբ ամենքը քնած էին,Հասանիկը Դերենիկին կալանավորում է բանտում,իսկ Աշոտ կուրապաղատն ազատվում և հեռանում է բերդից։Գուժկանից լուր առնելով՝Աշոտ իշխանաց իշխանը շտապեց իր փեսային օգնության հասնել։Հաշտությամբ գործը վերջացնելով Աբլբատ ամիրայի հետ գնաց Վասպուրական։Սևանի պատանի տեր Հասանիկը հեշտությամբ համաձայնվեց ազատել իր քեռուն։Հասանիկն իր ապահովության համար պատանդ պահանջեց,որը Դերենիկի որդիներից Գագիկն էր։

Հայոց թագավորության հռչակումը։Դեռևս 874թ․ Սևանի արձանագրությունից երևում է,որ Աշոտ Բագրատունին հայ նախարարների կողմից ճանաչված էր թագավոր Հայոց,իսկ Գառնիի 879թ․ արձանագրության մեջ նրա տիկինը՝ Կատրանիդեն թագուհի Հայոց։Աշոտը պատրաստվում էր թագավորական գահ պատրաստել։Դրա պատճառը երկրի ներսում ստեղծված իշխողների միակամությունն էր։Աշոտի աջակիցներն էին փեսան՝Գրիգոր-Դերենիկ Արծրունին,թոռը՝Գրիգոր Սուփան Սյունյաց իշխան և մյուսը՝Վասակը։Հոգևոր իշխանությունն էլ նրա ձեռքին էր,քանի որ Գևորգ կաթողիկոսին ինքն էր նշանակել։Նա համակրանք էր նվաճել նաև Վասպուրականում։ Բյուզանդական գահ բարձրացավ Վասիլ 1-ին կայսրը,որը կոչվում էր Մակեդոնացի և Մակեդոնական հարստության (867-1057թթ․) հիմնադիրը եղավ։Նա ծնվել էր Ադրիանապոլսում և հայ էր։Նրան համեմատում են Նապոլեոն 1-ինի հետ։Նրա հիմնած դինաստիան կոչվում է նաև հայկական,Վասիլը իրեն համարում էր ծագումով Արշակունի և իմանալով,որ Արշակունի թագավորներին թագադրում էին բագրատունիները՝876թ․-ին Հայաստան ուղարկեց Նիկիտ անունով ներքինուն՝խնդրելով,որ Աշոտը իբրև Բագրատունի թագ ուղարկի իրեն։Բյուզանդիայի շահն էր մոտենալ Արևելքին,մանավանդ Հայաստանին և Վրաստանին՝նախկին ազդեցությունը վերականգնելու համար։870թ․ թագավորեց Ահմեդ Էլ-Մոթավորը։Իսլամական կայսրության մեջ ապստամբություն սկսվեց Եգիպտոսում և Պարսկաստանում։Խալիֆայությունը ճնշեց այս ապստամբությունը։

885թ․ Գևորգ կաթողիկոսը թագադրում է Աշոտին,որին ճանաչեց Բյուզանդիան։Նա բնակության տեղ հաստատեց իր տոհմային կալվածքում՝Շիրակ-Արշարունիքում։Երազգավորսը կամ Շիրակավանը(Վերին Շիրակ) և Բագարանը(Արշարունիքում) դարձան այն տեղերը,որոնք կարող էին կոչվել մայրաքաղաքներ։

Արշակունյաց թագավորության անումից (428թ․) հետո վերականգնվում է հայկական պետականությունը։Աշոտի իրավասությանը ենթակա էին Արևելյան Վրաստանը և Աղվանքի հայաբնակ մասը։Աշոտը թագադրվեց 885թ․ օգոստոսին Բագարան քաղաքում։Աշոտը ջանք չէր խնայում իրեն ենթարկելու ողջ Հայաստանը։

Անդրկովկասյան երկրները հայոց թագավորության կազմում։Դեռ նոր էր Աշոտը հռչակվել թագավոր,երբ նրա փեսա Դերենիկը զոհ գնաց մի դավադրության և մեծ սուգ պատճառեց նրա դուստր Սոփիին և Վասպուրականին։Դերենիկը կարծելով,որ Գագիկ Աբումրվանն(որը նրա քենու որդին էր) իր թշնամի Աշոտ Կյուրոպաղատի կողմնակիցն էր,որոշեց նրան իր ձեռքը գցել՝Հասանիկի միջոցով(սրան վերադարձրել էր նրա հայրենի կալվածքները՝Սևան բերդը,հենց այս պայմանով)։Հասանիկը գնաց Կորդվաց աշխարհի Ճահուկ բերդը,շղթայեց Գագիկին և տվեց Դերենիկի ձեռքը։Սա բանտարկում է նրան Վանում և հսկողությունն էլ հանձնում էր Սոփիի կնոջը։Բայց դավադրություն կազմակերպվեց Դերենիկի դեմ,որին մասնակցում էին Պարտավի Եմենիկ,Մանազկերտի կայսիկ տիրողը։Դերենիկը ուղարկվեց Մառական,որը գտնվում էր Արաքսի ափին՝Ճուաշ գավառում և Արծրունիների ձմեռոցն էր։Ճանապարհը Հեր(այժմ Խոյ) քաղաքով էր,որի քաղաքապետն այդ միջոցին մի արաբ էր՝նույնպես մասնակից Դերենիկի դեմ կազմակերպված դավադրության։Չնայած իր հետևորդների զգուշացումներին նա աշտանակեց ձին և առաջ նետվեց։Սակայն դիրքն այնպես էր,որ նրա մարդիկ չկարողացան հետևել նրան,ուստի թշնամինները շրջապատեցին նրան և սպանեցին։Թովմա Արծրունին նկարագրում էր այն սուգը,որը Դերենիկի մահով պատճառեց Վասպուրականին։

Երկրի կառավարությունը հանձնվեց Սոփիին։Աշոտը,գնալով Վասպուրական Դերենիկի որդուն,որ կոչվում էր Սարգիս-Աշոտ,նշանակեց Արծրունյաց իշխանապետ։

Աշոտ թագավորը մտնելով Վրաստան՝887թ․ հասավ մինչև Կովկասի գլխավոր լեռնաշղթան,ընկճեց այստեղի անհնազանդ ցեղերին և բարեկամական դաշինք կնքեց Եգերեաց թագավորի հետ և վերադարձավ Հայաստան։Աշոտի գերադասությունը ընդունում էր նաև Աղվանքի Համամ թագավորը։

Այնուհետև Աշոտ 1-ինը իր որդի Սմբատի գլխավորությամբ,որին իշխանաց իշխան էր կարգել,զորք ուղարկեց Գուգարք և Ուտիք՝վերջ տալու այնտեղ եղած որոշ իշխանների անհնազանդությանը։

Դրությունը բարենպաստ էր Սյունիքում,որտեղ գահերեց իշխան Վասակը և նրան հաջորդած Աշոտ իշխանը հավատարիմ էին Աշոտ արքային և խաղաղ շինարարությամբ էին զբաղված։

Այսպիսով,Աշոտ 1-ին թագավորը տնտեսական և քաղաքական մեծ գործունեություն ծավալեց՝ցուցաբերելով իր կարողությունը նաև պետական շինարարական բնագավառում։Հովհաննես կաթողիկոսը նշում է,որ Աշոտը շատ կարգեր սահմանեց իր երկրում,կարգավորումներ արեց տոհմերի,տների քաղաքների,շեների,դաստակերտների,բարեխառն դաշտաբնակների համար։Ագարակներ և գոմեր դրեց,կարգավորեց երկրի ներքին և արտաքին գործերը։Նրա օրոք զարգանում էին երկրագործությունը,արհեստները,առևտուրը,քաղաքները և այլն։

Աշոտ 1-ինի գերիշխանությունը ճանաչում էին Ատրներսեհը և Հայաստանի արաբական ամիրայությունները։Մանազկերտի ամիրան տիրում էր Խլաթ,Արճեշ և Բերկրի քաղաքներին։Աշոտ 1-ին Բագրատունին բարեկամական հարաբերություններ էր հաստատել նաև Բյուզանդական կայսրության հետ։

Այս անդուլ աշխատանքներից հետո ծերունի թագավորը հաճախ ճանապարհորդություններ կատարեց իր պետության ներսում։Այս ճանապարհորդություններից մեկի ժամանակ էլ նա ծանր հիվանդացավ և կանգ առավ Քարսպառ վայրում և իր մոտ կանչելով Գևորգ կաթողիկոսին,բոլոր հարկավոր կարգադրություններն արավ։ Հոգ տանելով իր հոգու փրկության համար,նա դրամական գումարներ,ձիերի երամակներ և անասունների նախիրներ նվիրեց եկեղեցիներին,որ իր համար պատարագ անեն։

Այստեղ էլ նա վախճանվեց 890թ․ վերջին՝71 տ․ հասակում։Կաթողիկոսը շքեղ հուղակավորությամբ մարմինը տարավ թագավորանիստ Բագարան ավանը,ուր գտնվում էր Բագրատունիների տոհմիկ գերեզմանոցը։Դագաղը զարդարված էր ոսկեթել զգեստներով,հետևից գնում էին զինավառ զորքերի շարքերը,թագավորի ընտանիքը,ապա և 3 որդիները։

Իր մահից հետո նա հետնորդներին թողեց ընդարձակ և խաղաղ բարգավաճող երկիր։

Սմբատ 1-ին Բագրատունու հայկական հողերի վերամիավորման քաղաքականությունը։Աշոտի մահից հետո ըստ հին հայկական սովորության գահը պիտի անցներ նրա ավագ որդի իշխանաց իշխան Սմբատին։Նա թողեց Գուգարքը և վերադարձավ Երազգավորս՝ավանդական կարգով իր հոր սուգը կատարելու և նրա տեղն անցնելու համար։Բայց գահին հավակնություն ունեց նաև Աշոտի եղբայր Աբաս սպարապետը,որը առանձնացավ Վանանդ գավառում,որպեսզի խոսի գահի նկատմամբ իր իրավունքների մասին։Այս հարմարությունը բերում էր վրաց իշխան Ատրներսեհը։Սմբատը զորք է հավաքում և հարձակվում Աբասի վրա։Ազգամիջյան պատերազմը ավերումներ է գործում Շիրակի և Վանանդի վրա։Գևորգ 2-րդ կաթողիկոսը միջամտում է կողմերին խաղաղեցելու նպատակով և խնդրում է Աբասին՝ազատել Ատրներսեհին։Նա համաձայնվում է,պայմանով,որ իրեն վերադարձնի 2 բերդերը,որոնք խլել էր Աբասը քրոջ ամուսին Գուրգենից և իր Դավիթ որդուն էլ պատանդ կտա։Ատրներսեհը կատարում է նրա պահանջը,բայց Աբասը մերժում է իր խոստումը։

Կաթողիկոսը դիմում է Սմբատին,որն էլ պատերազմ է սկսում Աբասի դեմ,որն էլ փակվում է Կարսում,իսկ ողջ գյուղական բնակչությունը հավաքվում է բերդի շուրջը՝ապավինելով նրա պաշտպանությունը։Սմբատն իր ուժը ուղղում է այս գաղթականության դեմ։Աբասի ուժերը սպառվել էին և դիմում է հաշտության։Սմբատը կատարեց նրա պահանջները՝նրան պատանդ տվեց իր Աբաս որդուն և Շապուհ հորեղբոր մի որդուն։Հաշտությունը կնքվեց և Ատրներսեհը ազատվեց բանտից,Սմբատը նրան մեծ պատիվներով ուղարկեց իր երկիրը։

892թ․ խալիֆ Մոհամմեդ-Բիլլահը թագավորական թագ,զգեստներ և այլ ընծաներ ուղարկեց Սմբատին՝Սաջյան Մուհամմադ Ափշինի միջոցով,որը Աբու-Սաջ Դևդայի որդին էր և 889-890թթ․ նշանակվել էր Ատրպատականի կառավարիչ և իր համար ստեղծել էր այդտեղ մի կիսանկախ դրություն՝օգտվելով խալիֆաթի ընդհանուր քայքայումից։Այսպիսի դրություն ունեին շատ էմիրներ Պարսկաստանում և այլ տեղերում և նաև Բագրատունիները։

Այսպիսով Հայաստանի կողքին հիմնվում էր Սաջյան հարստությունը։Թագադրությունը կատարվեց Շիրակավանում(Երազգավորս),որտեղ հավաքվել էին շատ իշխաններ։

Շարունակելով իր հոր քաղաքականությունը՝Սմբատը պատգամավորություն ուղարկեց Կ․ Պոլիս՝հայազգի կայսր Լևոն 6-րդ Իմաստասերի(փիլիսոփա) (886-912թթ․) մոտ։Կայսրը առատ ընծաներ ուղարկեց և նրան անվանեց <<սիրելի որդի>>։893թ․ կնքվեց համաձայնագիր,որով Հայաստանը լայն չափերով դառնում էր տարանցիկ առևտրի գլխավոր կենտրոնը՝Բյուզանդիայի և Արաբական խալիֆայության երկրների միջև։Դրանից հետո Բյուզանդիայի համար բացվում էր Հայաստանի վրայով մի նոր շուկա դեպի Արաբիա։Մշտական թշնամությունը Բյուզանդիայի և Արաբիայի միջև արգելման դրություն էր ստեղծել,բայց հայերը բաց անելով այդ ճանապարհը մեծ շահ էին տալիս և իրենք էլ պակաս չէին օգտվում։

Սմբատի այս ձեռնարկությանը կասկածամտությամբ վերաբերվեց Մուհամեդ-Ափշինը,որին Բաղդադի արքունիքը հանձնարարել էր ստանալ Հայաստանի հարկը և հսկողություն ունենալ այնտեղի անցուդարձի վրա։Ափշինը նկատել էր,որ Սմբատը ձգտում էր իրեն տալ անկախ դիրք։

Նրա դաշնադրությունը Բյուզանդիայի հետ դիտվեց մի վտանգ,որ կարող էր առաջին հերթին սպառնալ Ատրպատականին։Ափշինը սկսեց զորաժողով՝պատրաստվելով հարձակման։Սակայն Սմբատը վաղօրոք իմանալով սա՝30 հզ-ոց բանակով արշավեց Ատրպատականի սահմանները։Սմբատը պատգամավոր ուղարկեց Ափշինի մոտ և ասաց,որ այս պայմանագիրը առևտրական բնույթ է կրում և որից կարող է օգտվել խալիֆը։Ափշինը բարեկամական կապ հատատեց և վերադարձավ իր տեղը,իսկ Սմբատը սկսեց Հայոց երկրի զանազան մասերը միացնել։Նա իր իշխանությունը ամրապնդեց Նախճավանի,Երնջակի,Ալաշկերտի,Բասենի,Ապահունիքի,Հարքի և Տարոնի վրա։Այսպիսով,9-րդ դարի վերջերին և 10-րդ դարի սկզբներին Բագրատունյաց թագավորությունն ընդգրկում էր Հայաստանի մեծ մասը և նրա սահմանները հասնում էին Շամխորից մինչև Կարին,Կուր գետից մինչև Վանա լճի հարավային ափերը և Տարոն։Սմբատի գերիշխանությունը ճանաչում էին Սյունիքի իշխանները,Վասպուրականի Արծրունիները,վրաց գահերեց իշխան Ատրներսեհը,Աղվանքի Համամ թագավորը,Մանազկերտի և Խլաթի արաբ ամիրաները։Սմբատի թագավորությանը կցած երկրները հարկեր ու մաքսեր չէին տալիս։

Այսպիսին էր դրությունը,երբ 893թ․ տեղի ունեցավ Դվինի երկրաշարժը։Աղետը պատահեց գիշերը,երբ քաղաքը քնած էր խոր քնի մեջ։Փլվեցին եկեղեցիները,ապա պարիսպները և այլն,ռամիկ ժողովուրդը կորցրեց իր տների մեծ մասը։Մարդկային զոհերի թիվը ահռելի էր՝70 հզ․։

Ատրպատականի էմիրության արշավանքները Հայաստան։Պատմական այս ժամանակաշրջանում Հայաստանի հարևանն էր մի ընդարձակ ամիրայություն,որը չպիտի հանդուրժեր Բագրատունյաց թագավորության զորեղացումը։Դա Ատրպատականի Սաջյան ամիրայությունն էր։

Դրա հիմնադիրը եղավ Մուհամմադ Ափշինը,որը 889 կամ 890 թ․-ին նշանակվեց Ատրպատականի ամիրա։Օգտվելով Արաբական խալիֆայության կազմալուծումից և հենվելով տեղական ուժերի վրա՝նա ձևականորեն էր ճանաչում խալիֆայի գերիշխանությունը։

Արաբական խալիֆայությունը և Սաջյան ամիրայությունը չէին հաշտվում Հայաստանի զորեղանալու հետ։Սաջյանների զորությունը Հայաստանի դեմ ուղղելու միտումով խալիֆան Սաջյան Ափշինին ճանաչեց Ատրպատականի և Արմինիայի ոստիկան՝նրան շնորհելով Հայաստանի հարկերի հավաքումը և հանձնումը խալիֆայությանը։Իսկ Ափշինը Հայաստանի դեմ ոտնձգություններ սկսելու համար առիթ էր որոնում։

Սմբատը,որը զբաղված էր Դվինի երկրաշարժից քաղաքի վերաշինության գործերով՝894թ․ Ափշինը մոտեցավ սահմանին,գրավեց Նախճավանը,ապա՝Դվինը։Նախքան գրավելը,նա թաքցրել էր իր նպատակը,լուր տարածելով,թե ուրիշ կողմերում պիտի պատերազմի։

Ափշինը զորքերով մոտեցավ Նախճավանին,Սմբատը սկսեց պատրաստություն տեսնել։Քանի որ ուշ էր,նա թողեց որ Ափշինը գրավի Դվինը։Իսկ Սմբատը զորաժողով գումարեց և բանակը կենտրոնացրեց Արագած լեռան հարավային ստորոտում գտնվող Վժան գյուղում,մինչև որ օգնության գային հյուսիսային ժողովուրդները։Սմբատը Գևորգ կաթողիկոսին ուղարկեց Ափշինի մոտ,որպեսզի հաշտություն հաստատի։Նա պահանջեց,որպեսզի Սմբատն անձամբ ներկայանա,որը չընդունվեց,իսկ Ափշինի մոտ կրկին բանակցությունների համար վերադարձած կաթողիկոսը կալանավորվեց՝ենթադրվելով,թե դրանք Սմբատի հերթական խաղաղասիրական բանակցություններն են։

Ապա,պատրվակ բռնելով հարկերը չգանձելը,Ափշինի և Սմբատի միջև ճակատամարտ տեղի ունեցավ Արագածոտն գավառի Դողս գյուղի մոտ 894թ․։Հաղթեցին հայերը և Ափշինը հաշտություն խնդրեց։Հաշտությունը կայացավ,սակայն Ափշինը պահանջեց խալիֆայությանը տվող հարկերը,որը վճարվեց և հաշտությունը կայացավ։Սակայն կալանավորված կաթողիկոսին Ափշինը բաց չթողեց,այլ շղթայակապ տանում էր իր հետ,որտեղ ուզում էր։Կաթողիկոսարանի եպիսկոպոսներին դիմեցին հայ իշխանները և Սմբատ թագավորին,հավաքեցին մի գումար,ուղարկեցին Համամ թագավորին(Աղվանից),որպեսզի նա բանակցություններ սկսի Ափշինի հետ,որ այդ միջոցին գտնվում էր Փայտակարանում։Համամն էլ իր հերթին գումար ավելացրեց,ազատեց կաթողիկոսին և պատվով դարձրեց իր աթոռը։Դողսի հաղթանակը ամրապնդեց Սմբատի դիրքերը և մի քանի տարով ապահովեց երկրի խաղաղությունը։

Վերցնելով Թիֆլիսն ու շրջակա ամրոցները՝Ափշինը Կուր գետի ձախ ափով մտավ Քարթալինիայի խորքը և անցավ Վանանդ գավառը։Սմբատը կարողանալով խոշոր ուժ հանել Ափշինի դեմ,հեռացավ Տայք։Իմանալով,որ թագուհին և նրա հարսը և մի քանի ազնվատոհմ կանայք իրենց հետ ունենալով իրենց մոտ և արքունի գանձերը և թանկագին կարասին,ամրացել են Կարսում,Ափշինը գնաց պաշարեց այդ բերդը։Բերդապահ Հասան Գնթունին,տեսնելով,որ դիմադրութան միջոցները թույլ են,բանակցություններ սկսեց Ափշինի հետ՝առաջարկելով նրան անձնատվություն,բայց այն պայմանով,որ բոլոր բերդեցիներն իրավունք ունենան հեռանալու։Ափշինը համաձայնվեց,բայց երբ մտավ բերդը հայտնեց,թե իր ընդունած պայմանը վերաբերում է ռամիկ ժողովրդին։Հետևաբար գերի վերցվեցին թագուհին,որ այդ միջոցին հեռացել էր աշխարհից և կրոնավոր դարձել,նրա հարսը,որը Մինգրելիայի(եգերացիների) թագավորի աղջիկն էր,մյուս նախարարական կանայք և բերդապահ Հասանը։Ափշինը գնում էր Դվին՝ձմեռելու,իսկ Սմբատը,վերադառնալով Կարս,տեսավ ամեն ինչ հափշտակված։Այնտեղից մեկնեց իր ձմեռոցը Կաղզվան։

Ափշինի և Սմբատի միջև բանակցություններ են սկսվում և կնքվում է հաշտություն ծանր գնով։Սմբատը պարտավոր էր մեծամեծ նվերներից բացի պատանդ տալ թագաժառանգ Աշոտին,նրա հորեղբոր որդի Սմբատին՝Սահակի որդուն,իսկ թագավորի մյուս եղբոր որդի Շապուհի աղջիկը պիտի տրվի Ափշինին։Գերությունից ազատվեցին թագուհին և Հասան Գնթունին,բայց թագուհու հարսին թողնում է գերի։Գարնանը Ափշինը ճանապարհվեց Ատրպատական ։Սմբատը թագադրեց վրաց գահերեց իշխան Ատրներսեհին մեծ հանդեսով։Մինչ այդ հաստատվել էր Արևմտյան Վրաստանի Եգերաց թագավորությունը,հասունացել էր Արևելյան Վրաստանի անկախության հարցը և հայկական և վրացական թագավորությունները պիտի լինեին բարեկամ։Թագադրության այս քայլը սաստկացրեց ոչ միայն Սմբատի,այլև Ատրներսեհի հակառակորդների նախանձը և ստիպեց նրանց գանգատներ ուղղել Ափշինին։Ափշինը պատճառաբանելով,թե թագադրության իրավունքը միայն խալիֆին է պատկանում,նոր արշավանք է սկսում Հայաստանի և Վրաստանի դեմ։Թիֆլիսի ուղղությամբ Ափշինը նոր արշավանք է սկսում։Սմբատը մի փոքրիկ գունդ հազիվ հավաքելով՝խույս է տալիս Տայք,Ափշինն էլ ուղևորվում է Դվին։Այստեղ Ափշինը հայտարարարում է,որ Հայաստանը ենթարկվում է իր հսկողության,որ իր տեղ կառավարիչ է նշանակում իր որդի Դևդադին ։Դվինից գնալիս Շարուրում մեծ ընծաներով նրա առաջն է դուրս գալիս Սահակ Բագրատունու կինը և աղաչում է նրան խնայել իրեն իբրև մի այրի մոր և ազատել նրա որդի Սմբատին։Ափշինը կատարում է խնդիրը։

Վերջացնելով իր գործը Բագրատունիների հետ Ափշինը սկսում է հաշիվ տեսնել Արծրունիների հետ։Սարգիս-Աշոտը իր քեռու մոտից Բագրևանդի վրայով վերադարձավ տուն։Այստեղ նա խորհրդակցում է իր եղբայրների և զորքի հետ,թե ինչ վերաբերմունք պետք է ցույց տա դեպի Ափշինը։Խորհուրդը վճռում է,որ Սարգիս-Աշոտը գնա Ափշինի մոտ հաշտության բանակցություններ վարելու։

Ափշինը նրանից պատանդ է վերցնում Խաչիկ-Գագիկին,բայց 5 ամսից հետո նրան փոխարինում է Գուրգենը։Բայց սա չի կարողանում մնալ Ափշինի մոտ և փախչում է իր եղբայրների մոտ։Ափշինը մտավ Վասպուրական։3 եղբայրները փախան հարավային կողմերը և ամրացան Որսիրանց ձորում։Ափշինը 2 կուսակալ նշանակեց մեկը Վանում, իսկ մյուսը Ոստանում։Իսկ ինքն անցավ Աղբակ և բնակություն հաստատեց Արծրունիների Հադամակերտ ոստանում,այնտեղից էլ Ատրպատական։Վանում նստողը հավատուրաց հույն էր,Սափի անունով։Վերադառնալով Շիրակ և հանդիպելով Անիում Ափշինի նշանակած ներքինապետին,որը ապստամբական դիտավորություն ուներ իր տիրոջ նկատմամբ,Սմբատը ազատում է արքայազն Աշոտին և թագավորի հարսին,որը գերի էր վերցված Կարսում և ներքինապետին ուղարկում նրան Միջագետք։Իմանալով այս՝Ափշինը նոր արշավանք է ձեռնարկում Սմբատի դեմ,սակայն նրա զորքի մեջ ծագած աղիքային համաճարակը խափանում է այդ արշավանքը։

Համաճարակին զոհ դարձան ոչ միայն զինվորներից շատերը,այլև ինքը Ափշինը և Վասպուրականի նրա նշանակած կուսակալները,իսկ Դևդադը իմանալով պատահածի մասին գիշերով Դվինից փախավ Ատրպատական։ Այս դիպվածը մեծ նշանակություն ունեցավ Հայաստանի համար,քանի որ դրանից հետո երկիրը շունչ քաշեց։

Երկրում հաստատվեց խաղաղություն,լայն թափ ստացան շինարարական աշխատանքները,նպաստավոր պայմաններ ստեղծվեց հայկական իշխանությունները միասնական պետության մեջ համախմբելու համար։Սյունյաց իշխանները հավատարիմ էին Բագրատունյաց գահին,Վասպուրականի իշխան Սարգիս-Աշոտ Արծրունին՝նույնպես,Մանազկերտի կայսիկ ամիրան չէր ընդունում Սմբատի գերիշխանությունը։Սմբատը զորքով շարժվեց Ապահունիք։Ճակատամարտը սկզբում հաջողություն չէր խոստանում թագավորին,բայց երբ նրան միացան Վասպուրականի Սարգիս-Աշոտը,Մոկաց և Անձևացյաց զորքերը Սմբատը պաշարեց Մանազկերտը։Արծրունյաց իշխանի միջամտությամբ Կայսիկ ամիրան կրկին ճանաչեց հայոց արքայի գերիշխանությունը։

Սմբատ թագավորն այս ծառայությունների համար Աշոտ Արծրունուն մեծամեծ նվերներ տվեց՝այդ թվում Նախճավան քաղաքը,որը գտնվելով Վասպուրականի և Սյունիքի սահմանագլխում,վեճի առարկա էր դարձել երկու իշխանությունների միջև։Թագավորի այս անզգույշ քայլը պատճառ դարձավ,որ Սմբատ Սյունյաց իշխանը ապստամբի Սմբատ թագավորի դեմ։Շարուրի դաշտում հակառակորդ զորքերը նույնիսկ ընհարվեցին,սակայն Բագրատունյաց և Արծրունյաց գերակշիռ ուժերից պարտություն կրելով,Սյունյաց իշխանը ենթարկվեց Հայոց թագավորին։

901թ․ Ափշինը մահացավ։Սմբատը,օգտվելով իր թշնամու մահից,կարողացավ վերականգնել Աշոտ 1-ինի ստեղծած իրականությունը։Ափշինին հաջորդեց Դևդադը,այնուհետև Յուսուֆը։Դևդադի կառավարման օրոք Սմբատը բանակցություններ սկսեց Բաղդադի արքունիքի հետ,որպեսզի հարկերը միանգամից ուղարկվի Բաղդադ և չենթարկվի Ատրպատականին։Խնդրանքը ընդունվեց,որովհետև խալիֆաթը թուլացել էր։

Վասպուրականի անջատումը և թագավորության հռչակումը։10-րդ դարում Հայաստանի քաղաքական մասնատվածության առաջին օրինակը ցույց տվեց Վասպուրականը,իսկ առիթը Նախճավանի հարցն էր,որը 902 թ․ Հայոց թագավորի կողմից շնորհվեց Աշոտ Արծրունի գահերեց իշխանին,սակայն իբրև պայմանական և ոչ ժառանգական սեփականություն։Սրա համար էլ Աշոտ Արծրունու մահից(904թ․) հետո այն խլվեց Վասպուրականից և քիչ հետո (908թ․-ի սկզբներին) տրվեց Սյունիքին,որով սրվեցին հարաբերությունները Բագրատունիների և Արծրունիների միջև։

Արծրունիների կողմից գրավված Ամյուկ բերդը նրանց ձեռքից խլելուց և <<բազում գանձով>> միայն նրանց հանձնելուց հետո,Նախճավանի ետ խլելը լցնում էր Արծրունիների համբերության բաժակը։Իրականում Գագիկը թագավորեց Վասպուրականում,Մոկքում և հարևան գավառներում,իսկ <<ամենայն Հայոց թագավոր>> տիտղոսը միջոց էր Գագիկին Սմբատ թագավորի դեմ հանելուն։909թ․ նրան վերապահվեց Հայաստանից հարկեր ստանալու իրավունքը։

Յուսուֆը պատերազմի նախապատրաստվեց Հայոց թագավորի դեմ։Ատրպատականի ամիրային Հայաստանի վրա արշավելու մտքից ետ պահելու համար,Սմբատը Յուսուֆի մոտ ուղարկեց Հովհաննես կաթողիկոսին։Գուրգեն Արծրունին Յուսուֆի մոտ հակազդեց այս առաքելությանը։Գագիկ Արծրունին խոստացավ Յուսուֆին գործակցելու Սմբատի դեմ։Յուսուֆը Գագիկ Արծրունու գլխավորությամբ Սմբատի դեմ է ուղարկում մի բանակ,որը հաջողության չի հասնում։Զուր են անցնում Բագրևանդին տիրանալու Գագիկի ջանքերը։Յուսուֆը ոչնչացնում էր հայ նախարարներին,ուստի Արծրունիները 912թ․ ամռանը,հեռացան Վասպուրական։Աշոտ Երկաթից պարտություն կրելուց հետո 914թ․ գարնանը Յուսուֆը զենքն ուղղեց Վասպուրականի դեմ։Գագիկ թագավորը եղբոր հետ վճռական և հաջող դիմադրություն կազմակերպեց Պարսկահայքի վրայով երկիր խուժած՝Յուսուֆի զորաջոկատի դեմ,որոնց հարձակումները տեղի էին ունենում բազում անգամ։Դվինում որջ դրած Յուսուֆը Վասպուրականի դեմ է նետում նաև Հերի, Զարևանդի ու Մարանդի ամիրաներին,սակայն հաղթանակը շահում են հայերը։Յուսուֆը հետո վասպուրականցիների դեմ է առաջնորդում մի ստվար բանակ։

Բաց դաշտում բախումներից խույս տալով՝Գագիկ թագավորը ժողովրդին հեռացնում է անմատույց վայրեր։Վասպուրականցիները խմբերով բարձրանում են լեռները և հարձակումներով ջլատում թշնամու ուժերը և երկամսյա համառ դիմադրությունից հետո 914թ․ աշնանը Վասպուրականից դուրս է շպրտում թշնամու Մուկտադիր խալիֆան,որ տեղյակ էր Հայաստանում զարգացող իրադարձույուններին,անհնազանդ Յուսուֆին հակակշիռ Միջագետքի ամիրայի միջոցով,914թ․ աշնանը նա առաջին անգամ Գագիկ Արծրունուն ուղարկում է թագ և արքայական զգեստներ։Աշոտ Արծրունին Վասպուրականին է միացնում Բագրևանդ,Կոգովիտ,Արտազ և Մասյացոտն գավառները։Դիվանագիտության ասպարեզում ևս Արծրունին հասավ ակնառու հաջողությունների օգտվելով Յուսուֆի և խալիֆայի միջև ծայր առած հակասություններից։919թ․ երբ խալիֆայի զորապետ Մունիսը պատժարշավի էր ելել Ատրպատականի դեմ,խալիֆան կրկին թագ է ուղարկում Գագիկ Արծրունուն,իսկ Յուսուֆը բանտ է նետվում։

Գագիկը ինքնուրույն քաղաքականություն է վարում նաև Յուսուֆի հաջորդ Սբուքի օրոք,որը կամեցավ զենքի լեզվով խոսել Վասպուրականի տիրոջ հետ,բայց վերջինս քիչ ուժեր չուներ և կարողացավ բանակցություններով կանխել թշնամու հարձակումը։Գագիկի օրոք Ոստան քաղաքի միջնաբերդը նորոգելուց հետո նորոգվում է նաև ս․ Աստվածածին եկեղեցին։Վարագա լեռան ստորոտներից քարաշեն,ստորգետնյա ջրմուղ է անցկացվում դեպի Վան։Գագիկ Արծրունին ավարտում է իր հոր սկսած պալատի շինությունը՝Վանի ժայռաբերդում։Արծրունիների ձմեռոց Մարական ավանում կառուցվում է միջնաբերդ՝մերձակա զբոսատեղիներով։Ռշտունիքի Մահռաշտ գյուղում կառուցվում են վանքեր,իսկ Օձ կոչվող ձորի գլխին հիմնվում է Գագկակերտ ձեռակերտը։

919թ․ Ոստանի միջնաբերդը վերաշինվելով՝վերածվում է թագավորական դղյակի։Աղթամարում հիմնադրվում է նույնանուն քաղաքը՝իր նավահանգստով։Կառուցվում է արքայական պալատը՝ամրապարսպով,շտեմարանով,համբարանոցով,զինապահեստով, հանգստի տեղերով։

919-921թթ․ Գագիկ Արծրունին կառուցում է Աղթամարի տաճարը։Գագիկ Արծրունու օրոք Վասպուրականի սահմանները հյուսիսից հարավ՝Արաքսից մինչև Կորդվաց լեռները,արևմուտքից արևելք՝Վանա լճից Կապուտան լիճը ընդարձակվում է։Հարավում Վասպուրականի սահմանները հասնում են Մեծ Զավ գետը,արևելքից Պարսկահայքի արևմտյան շրջաններից մի քանիսը՝Կարմիր գետի ավազանով ընդարձակվում է Վասպուրականի սահմանները։Թագավորության հիմնական մասն էր Վասպուրականը՝35 գավառով(բացառությամբ Գաբիթյանն ու Պարսպատունիքը):Բացի Վասպուրականից,Արծրունյաց թագավորության մեջ մտնում էին նաև Մոկքը,Պարսկահայքի Տամբետ և Ըռնա գավառները,Հեր և Զարևանդ գավառների մի մասը։Կորճայք նահանգից Վասպուրականի թագավորության մեջ էին մտնում Ճահուկ և Փոքր Աղբակ գավառները։Գագիկ Արծրունու օրոք Վասպուրականի թագավորությանը միացվեցին Այրարատի Կոգովիտ,Բագրևանդ և Մասյացոտն գավառները,որոնք հետագայում անջատվեցին։1000թ․ թագավորությանը միացվեցին Խլաթը,Մանազկերտը,Բերկրին,Արճեշը և Արծկեն։

Բանտից դուրս եկած Յուսուֆը,որը խալիֆաթի ձեռքին գործիք էր հարձակման է անցնում Միջագետք-Կորդուք-Վասպուրական գծի ուղղությամբ,որպեսզի վասպուրականցիներին զրկի Մոկաց և Կորդվաց լեռներն ապաստանելու հնարավորությունից։Գագիկը բնակչությանը երկրի անապահով վայրերից տեղափոխեց Կոգովիտ և Ծաղկոտն գավառները։Գագիկը և Գուրգենը ետ էին պահում թշնամուն,որը մտավ Անձևացյաց և Աղբակ գավառները։Յուսուֆը դեսպաններ է ուղարկում Գագիկի մոտ՝պահանջելով հարկը,որն էլ ստանում է։

Գագիկը Աղթամար հրավիրեց Հովհաննես Դրասխանակերտցի կաթողիկոսին,որին էլ Աշոտ Երկաթի մահից հետո կաթողիկոս էր կարգում։Աբասին հրավիրելով Վասպուրական՝Գագիկ Արծրունին նրան թագադրում է Հայոց թագավոր։Արծրունին ղեկավարեց մինչև 942-943թթ․։

Արաբական նոր ներխուժումները Հայաստան։909թ․ ապրիլին զատիկի օրը Յուսուֆը արշավեց Հայաստան,Նախճավանում միանում են Յուսուֆին Գագիկ մարզպանը և Գուրգեն Արծրունիները,Խաչիկ-Գագիկը և այլն։Յուսուֆը հարվածն ուղղում է Սյունիքի դեմ,որի իշխան Սմբատի դեմ Խաչիկ-Գագիկը վեճ ուներ Նախճավանի համար։Սմբատի ընտանիքը,որ բաղկացած էր Սմբատի մայր Շուշանից,ամուսին Սոփիից,որ Խաչիկ-Գագիկի քույրն էր,մի փոքրիկ երեխայի հետ,եղբայր Սահակի կնոջից,որը Գուգարքի իշխանի դուստրն էր,փակվեց իշխանական գանձի հետ միասին Երնջակ բերդում,իսկ Սմբատն ու Սահակը փախան իրենց աներների մոտ,առաջինը՝Վասպուրական,երկրորդը՝Գուգարք։Մյուսները՝Գրիգոր Սուփան,Սահակ և Վասակ իշխանները իրենց մայր Մարիամի հետ,որը Սմբատ թագավորի քույրն էր ամրացան լեռներում։

Յուսուֆը մտավ Դվին քաղաքը՝ իր հետ տանելով Հովհաննեսին։

Սյունյաց Գրիգոր Սուփան և Վասակ իշխանները անելանելիությունից անձնատուր եղան Յուսուֆին։Սյունիքում մնացել էր Բաբկեն իշխանը,իսկ Սմբատի մայրը,կինը և ուրիշներ ամրացել էին Երնջակ ամրոցում։

Յուսուֆը հաշտության առաջարկություն արեց Սմբատին՝պահանջելով նաև 60 հզ․ ոսկի՝1 տարվա հարկը,որը և ստանում է։Սակայն Յուսուֆը նորից սկսեց հետապնդել Սմբատին։Սմբատն իր զորքով անցավ Տաշիր գավառի Օձուն գյուղը,այնտեղից դեպի Տայք և Կղարջքի կողմերը։Յուսուֆը գրավեց Թիֆլիսը,հետո թողնելով արշավանքը՝անցավ Դվին։Սմբատը անցավ Երազգավորս։Թշնամուն անձնատուր եղավ նաև Հայոց սպարապետ Աշոտը՝Շապուհ Բագրատունու որդին։Միայն կաթողիկոսը կարողացավ փրկագնով ազատվել և աստանդական կյանք վարել Աղվանքում,Վրաստանում և Գուգարքում։Կովկասյան լեռների մոտ նա հյուրընկալվեց Սահակ իշխանին և Ատրներսեհ թագավորին։

Ձկնավաճառի ճակատամարտը։910թ․ գարնանը պատերազմական գործողությունները վերսկսվեցին։Յուսուֆը մնաց Դվինում և բանակի գլուխ դրեց Խաչիկ-Գուրգենին,նրա եղբայր Գուրգենին և Արծրունի մյուս նախարարներին,նաև Գագիկ Արծրունուն և դավաճան Ատրներսեհին։Ծեր Սմբատ թագավորի զորքերը առաջնորդում էին իր որդիներ Աշոտը և Մուշեղը։Զորքերը իրար հանդիպեցին Նիգ գավառի Ձկնավաճառ կոչվող վայրում։Մարտի թեժ պահին Ուտիք գավառում Սևորդյաց զորքերը լքում են դաշտը իրենց հետ տանելով Աշոտին,իսկ Մուշեղը գերի է ընկնում։Ձկնավաճառի պարտությունից հետո Յուսուֆը սպանում է իր կողմն անցած Գրիգոր Սուփանին,Մուշեղ արքայազնին,Սահակի որդի Սմբատին։Ձկնավաճառի ճակատամարտից հետո Սմբատ 1-ինը ամրացավ Կապույտ բերդում(պատմական Արտագերս ամրոցը՝Կաղզվանի մոտ),որը նրա վերջին հենարանն էր։Փրկության հույսը կորցրած՝Սմբատը բռնում է թշնամու ողորմածությանը հանձնվելու ուղին։Յուսուֆը նրան շղթայակապ Դվին բերեց,իսկ այստեղից էլ տարավ Երնջակ ամրոցը։Յուսուֆը պահանջեց,որպեսզի սա հանձնվելու հրաման տար Երնջակ բերդի պաշտպաններին։Սմբատը հրաժարվեց դրանից։Յուսուֆը հրամայեց կտրել նրա գլուխը,իսկ մարմինը խաչ բարձրացնել Դվին քաղաքի հրապարակում։

Ազատագրական արշավանքները Աշոտ 2-րդ Երկաթի գլխավորությամբ։Սմբատ 1-ինի սպանությունից հետո Յուսուֆը մնաց Հայաստանում։Հայ ժողովրդը ստրկության այսչափ լուծ չէր տեսել,բայց և այնպես նրա ուժերը չէին սպառվել։Ազատագրական պայքար է սկսվում Աշոտի և Աբասի գլխավորությամբ։

Յուսուֆը կենտրոնացումներ ուներ Սյունիքում,Վասպուրականում և Այրարատյան երկրում։Սմբատի որդիներ Աշոտն ու Աբասը աստիճանաբար հետ են խլում հայկական հողերը։Նրանք երևում էին Բագրևանդում,Շիրակում,Գուգարքում,Տաշիրքում,Աղստև գետի հովտում,Արշարունիքում և այլուր։Աշոտը հարձակվեց նաև Տփղիսի վրա և ջախջախեց Յուսուֆի կայազորը գերի վերցրեց արաբ մեծամեծներին գերության մեջ գտնվող և հայերի հետ փոխանակելու համար։Սյունյաց Սմբատ և Սահակ իշխանները Վասպուրականից և Գուգարքից վերադառնալով ազատագրում են Սյունիքը։Աշոտը լեռնային թեթև պատերազմներով նվաճել էր երկիրը։Վրաց Ատրներսեհ թագավորը Հայոց զորքի օգնությամբ Աշոտին թագավոր հռչակեց։Սյունյաց Սմբատ և Սահակ իշխանները վերադառնալով Վասպուրականից ու Գուգարքից և գործակցելով Աշոտ Երկաթի հետ ազատագրում են իրենց երկիրը։

Պայքարը ծավալված էր Բագրատունյաց թագավորության սահմաններում,Սյունիքում,Վասպուրականում,Գագիկ Արծրունին Կորդվաց լեռներում։

Յուսուֆը սրան պատասխանեց բնակչության տեղահանումով և ճնշումներով։Պատմագիրը վկայում է,որ որդուն հորից էին բաժանում,եղբորը եղբորից,կնոջն ամուսնուց,մորն աղջկանից և այլն։Թույլերը և ծերերը,որոնք ի վիճակի չէին վաճառելու համար,բանտարկվում էին կամ պարզապես կոտորվում։Ահա Հովհաննես Դրասխանակերտու նկարագրած մի քանի օրինակներ․մարդու փորը պատռում էր դահիճը և քանի դեռ կենդանի էր հանում էր լյարդը,բաժանում զինվորներին մի ինչ որ պաշտամունքի համար։Պարաններով կապում էին մարդուն,ձգում պարանները մինչև մեջքը կոտրվեր,հետո կտրում էին մարմինը և հավաքվում էին գլխի մոտ՝տեսնելու,թե մահանալիս ինչ է խոսում դժբախտը։

Հյուսիսային ազգերը՝եգերացիները,ուտիացիները և գուգարները,որպեսզի Յուսուֆը չասպատակի իրենց երկիրը,որոշեցին ամայի մի գոտի ստեղծեն Հայաստանում և ասպատակեցին՝ավերելով հյուսիսային գավառները՝մանավանդ Արարատյան դաշտը։

Երկրում երաշտի պատճառով սով և մարդակերություն սկսվեց։

Բյուզանդական Կոստանդին Ծիրանածին կայսրը հետևում էր Աղվանքում,Վրաստանում և Հայաստանում կատարվող իրադարձություններին։Բյուզանդական պատրիարք Նիկողայոսը նամակ է ուղարկում Հովհաննես կաթողիկոսին՝առաջարկելով Հայաստանի,Աղվանքի և Վրաստանի միասնությունը Բյուզանդիայի հետ։Աշոտը դաշինքը ամրացնում է Բյուզանդիայի հետ,իսկ կաթողիկոսը գնում է Կ․Պոլիս։Աշոտը վերադարձավ իր հետ բերելով բյուզանդական օժանդակ զորք,որը շուտով հետ դարձավ,քանի որ Յուսուֆը հեռացել էր Հայաստանից՝պատերազմի պատրաստվելու իր իշխանության սահմանները դեպի արևելք ընդարձակելու համար։

Դժբախտությունն այն էր,որ բացի արտաքին թշնամիներից,կային նաև ներքին թշնամիներ։Դա գժտությունն էր Աշոտ Երկաթի և Աշոտ Շապուհայնի միջև,որը սպարապետ էր։Յուսուֆը կանչեց և թագադրեց Աշոտ-Շապուհյանին։2 հորեղբորորդիների միջև պայքարը ավարտվեց նրանով,որ Հովհաննես կաթողիկոսը հաշտություն կնքեց։Աշոտ Շապուհյանին պատկանում էր Կողբ ավանը,որը Աշոտ Երկաթը ավերել էր բյուզանդական զորքերի օգնությամբ։Վեճը կալվածքների համար էր։Հաշտությունից հետո Կողբից և Դվինից բացի,որոնք Շապուհյանի ժառանգությունն էին,իբրև տիրույթ ստացավ Վաղարշապատը՝իր շրջակայքով։

Այնուհետև Աշոտը իր եղբայր Աբասի հետ գնաց Գուգարք՝հնազանդեցնելու Սմբատի 1-ինի կողմից Շամշուլդե բերդի կառարավարիչներ նշանակված Վասակ և Աշոտ Գնթունի իշխաններին,որոնք օգտվելով Յուսուֆի արշավանքներից,չհնազանդվեցին Հայոց թագավորին։Աշոտը,որը պարենավորման դժվարությունների պատճառով չկարողացավ Շամշուլդեի դեմ հանել ողջ զորքը,ուստի 200 մարդով հարձակվում է Վասակի և Աշոտի 4000-անոց զորքի վրա,որը հավաքվել էր Թիֆլիսից և Կովկասյան լեռների ստորոտներից։Աշոտ 2-րդ Երկաթը հաղթում է թշնամուն,սակայն Շամշուլդեն գրավել չի կարողանում։

Հետո Աշոտ 2-րդ Երկաթը իջնում է Արարատյան դաշտը՝իր հորեղբոր Աշոտ Շապուհյանի դեմ,որը խախտելով հաշտությունը հափշտակել էր Վաղարշապատի մոտ գտնվող մի քանի կալվածներ,որոնք պատկանում էին Աշոտ Երկաթին։Պատերազմը շարունակվեց 2 տարի։Սկզբում հաղթեց Երկաթը՝գրավելով Վաղարշապատը,իսկ մյուս Աշոտը հաստատվեց Դվինում։

Աշոտ Երկաթը ամուսնանում է Աղվանքի Սահակ Սևադա քաջ և անվանի իշխանի աղջկա հետ։Սևադան տիրում էր Գարդման գավառում և իր իշխանությունը տարածել էր նաև Գուգարքի մի մասի վրա մինչև Ձորագետ։Իր աներոջից զորք վերցնելով նա վերսկսում է պատերազմը Աշոտ Շապուհյանի դեմ և պարտություն կրում։Հովհաննես կաթողիկոսի միջամտությամբ հաշտություն է կնքվում։

Հետո Աշոտ 2-րդը շարժվում է Ուտիք,որտեղ իր նշանակած Մովսես իշխանը,օգտվելով խառը դրությունից,ապստամբել էր արքայի դեմ։Կռիվը հաղթական էր և Մովսեսը փախավ Սյունյաց Սմբատ իշխանի մոտ։Հետո Մովսեսը փորձեց Ծանարների երկրից զորք հավաքել,Աշոտը այդ պահին կուրացրեց նրան։

Հետո Աշոտ 2-րդ Երկաթը գնում է Շիրակ և այդ մեծ պարգևներով մեծարում իր եղբայր Աբասին և Վրաց Բագրատունիներից Ատրներսեհ թագավորի քեռորդի Գուրգենին,որը Կախեթի իշխանն էր։Նա չգիտեր,որ այս երկուսի կողմից դավադրություն էր սարքված իր կյանքի դեմ։Աշոտ Երկաթի կյանքի մեջ մեծ դեր են խաղացել դրանիկները,որոնք խաբում էին թագավորին և ուղղում այս կամ այն անձի դեմ։Որմանի գյուղում թագավորասպանության գործը չի հաջողվում և հետաձգվում է,մինչև որ Աշոտը վերադառնում է Երազգավորս։Այստեղ Աշոտին հայտնի է դառնում դավադրությունը և իր հետ վերցնելով Աբասի որդուն՝փախչում է Ուտի՝Սահակ Սևադայի մոտ։Հեռանում են Շիրակից և Աբասն ու Գուրգենը։Եվ երեքի միջև սկսվում է թշնամություն։

Աբասը,միացած Կախեթի Գուրգեն իշխանի հետ,դավադրություն է կազմակերպում թագավորի դեմ։Աշոտը պաշարում է Դվինը,այնտեղից անցնում Կախեթ,հետապնդում Գուրգենին։Այստեղ լսելով,որ իր դեմ ապստամբել է իր աներ Սահակ Սևադա իշխանը,ասպատակել Ձորափորի Կայեն ամրոցը և մի այլ ամրոց,գերիներ է տարել և ամրացել Տավուշի ձորերից մեկում ու կամենում թակարդը գցել թագավորին՝Աշոտը ցրում է զորաջոկատը,գրավում է Գարդմանի բերդը և Սևադայի բոլոր տիրույթները։

Խալիֆան թագ ուղարկեց Աշոտին Ատրպատականի կաառվարիչ Սբուքի միջոցով,և շնորհեց նրան շահնշահի կամ արքայից արքայի տիտղոս։

Գեղարքունու իշխան Վասակը,Աշոտի հորաքրոջ Մարիամի որդին,Աշոտից երդման թուղթ խնդրեց, որ իր կյանքի դեմ փորձ չի արվի։Հովհաննես կաթողիկոսի միջնորդությամբ այդ թուղթը տրվում է։Չարախոս մարդիկ,Աշոտին գրգռում են,թե Վասակի գրագրությունն Աշոտ Շապուհյանի հետ բռնված է և այլն։Աշոտը բանտարկում է Վասակին Ձորափոր գավառի Կայան բերդում։Հովհաննես կաթողիկոսը հանդիմանություններ է կարդում նրան այդ ուխտադրժության համար և խոստանում է մի քանի ժամանակից հետո արձակել կալանավորին։

Աշոտի դեմ նորից ապստամբեց Շամշուլդե բերդի կառավարիչ Վասակ Գնթունին,որը դաշինք էր կնքել Կախեթի իշխան Գուրգենի հետ։Գուրգենն ինքն էր կամենում զենքի ուժով խլել Շամշուլդեն,սակայն Աշոտը պաշարեց և խլեց բերդը։Նա խիստ պատիժների ենթարկեց՝ոմանց կուրացնելով,ոմանց քիթն ու ականջները կտրելով։Հետո հյուսիսային ազգերը բոլորովին ընկճվեցին և հպատակվեցին Աշոտին։

Աշոտը ընդունում է Աշոտ Երկաթի իշխանությունը՝Դվին քաղաքում Աշոտ Շապուհյանին խաղաղության առաջարկություն է ուղարկում,որը համոզում է Հովհաննես կաթողիկոսը։Կաթողիկոսն ու Աշոտը գնում են Աշոտ Երկաթի մոտ,բարեկամություն են հաստատում։Աշոտ Շապուհյանը շուտով Դվինից հեռացավ։

922թ․ Դվինի վրա հարձակվեցին բյուզանդացիք,սակայն պարտություն կրեցին Սբուքի և Աշոտ Երկաթի միացյալ ուժերից։

Աշոտ Երկաթը ուղևորվում է Ուտիք նահանգը։Սակայն ճանապարհին լուր է առնում,որ ամբողջ Ուտիքն ապստամբության մեջ է,իսկ ապստամբության գլուխ կանգնած է Ամրան իշխանը,որին ուժեղության պատճառով կոչում էին Ցլիկ և որին Աշոտն էր նշանակել երկրի կառավարիչ՝իր աներ Սահակ Սևադային պարտության մատնելուց և կուրացնելուց հետո։Աշոտը,հասկանալով,որ իր ուժերը թույլ են,գնում է Եգերացոց երկիրը(Մինգրելիա),դաշն է կապում թագավորի հետ և օգնական զորք ստացած,վերադառնում է նույն Տավուշի ձորի մոտերքը։Ցլիկը հպատակվել էր Վրաց Գուրգեն իշխանին ,որ իր զորքերով ղեկավարում էր ամբողջ ապստամբությունը։

Աշոտ Երկաթը անզգուշություն է ունենում առանց երկիրն ուսումնասիրելու իր զորքի հետ մտնել մի նեղ,թեև ամուր բերդի շրջանը,ուր նրան շրջապատում են ապստամբների խմբերը։Հետո եգերացիները բանակցություն են վարում ապստամբների հետ՝իրեն նրանց ձեռքը մատնելու համար։Նրա զորքը չուներ մթերքներ,խմելու ջուր։Իր շուրջը հավաքելով իրեն հավատարիմ մարդկանց պատռում է ապստամբների շարքերը և ձիերով հասնում է Կաքավաքար բերդը,ուր ազատված էր վտանգից։Աշոտը այլևս անզոր էր կանխել ներքին խռովությունները։Ազատվելով կալանքից և վերադառնալով Ատրպատական՝Յուսուֆը իր զենքն ուղղեց Վասպուրականի,Կորդվաց աշխարհի և Աղվանքի դեմ,տեղի իշխաններց պահանջեց հարկատու դառնալ իրեն։Յուսուֆը,օգտվելով իր հակառակորդ Սբուքի մահից,Հայաստան ուղարկեց ոստիկանի պաշտոնով Նասրին,որը Սբուք էլ էր կոչվում և Աշոտ Շահնշահին տիտղոս էր բերել,որից հետո վախճանվել էր Արդաբիլ քաղաքում։Նասրը Հայաստան մուտք էր գործում կեղեքումներով։Սիսակյան տոհմը նորից վերադարձավ իր տեղը,գրավեց իր կալվածները,բացի Երնջակից,որ Յուսուֆը տվել էր Գողթն գավառի արաբ էմիրին։Յուսուֆը վերադարձրեց Սմբատ իշխանին նրա Սոփի կնոջը,որը գերի էր Պարսկաստանում։Օգտվելով Յուսուֆի բանտարկությունից չորս եղբայրները՝Սմբատը,Սահակը,Վասակը և Բաբկենը պատերազմ են սկսում Գողթնի էմիրի դեմ՝Երնջակը ետ ստանալու համար։Սակայն պատերազմը անհաջող է լինում և Վասակը սպանվում է։Հետո խռովություն է ծագում մնացած 2 եղբայրների՝Բաբկենի ու Սահակի միջև ՝Վասակի բաժինն առիթ դարձնելով։Նասրը Պարսկաստանից գալիս է Նախճավան՝ուշանալով իր կնոջ պատճառով,Բաբկենը գնաց նրա մոտ,գանգատվեց Սահակի վրա,կարծելով թե կարող է իր եղբորը կորստի մատնել և տիրանալ նրա կալվածքին։Նասրն իր մոտ կանչեց և Սահակին,կալանավորեց 2 եղբայրներին և շղթայակապ իր հետ Դվին տարավ։Մայրաքաղաքի բարձր դասակարգից մի խումբ մարդիկ գնացել էին դիմավորելու նոր ոստիկանին քաղաքից հեռու։Նասրը սրանցից 40 մեծամեծների ձերբակալեց և ուղտերի ու ջորիների վրա բարձած՝իր հետ Դվին մտցրեց՝հետագայում փրկավճարով՝ազատելու միտումով։

Նասրը Հայաստան մտնելով բանակցություններ սկսեց,որպեսզի Յուսուֆի երկարատև պատերազմների հետևանքով Ատրպատականի դատարկված գանձարանը լցնի։Այն կարելի էր անել Վասպուրականում հարկեր գանձելով և ապօրինի կեղեքումներ կատարելով։

Հովհաննես կաթողիկոսն այդ միջոցին գտնվում էր Այրիվանք կոչված վանքում(Գառնիի մոտ՝այժմ Գեղարդ)։Կաթողիկոսին շրջապատողները սկսեցին համոզել նրան,որ հեռանա մի ապահով վայր,որպեսզի Նասրի կողմից բռնության և հարստահարության չենթարկվի։Նա գնում է Սևանա կղզի։Այստեղ նա մտածում էր,որ կաթողիկոսարանը բռնավորի կամքին թողնել չի կարելի և որքան արժեքավոր իրեր կա թողնել Նասրին և թույլտվություն ստանալ Դվինում վերաբնակվելու։Նա բանակցություններ է սկսում՝տեղափոխվելով Բյուրական գյուղը,որտեղ նա իր սեփական միջոցներով կառուցել էր մի փոքրիկ վանք և ամրոց։Նասրը համաձայնություն է տալիս և կարգադրում է,որ երդման ուխտ գրվի։Բայց իսլամ կրոնավորներից մեկը համոզում է նրան ոչ մի զիջումների չգնալ և գունդ կազմել նրան բռնելու համար։Այդ գունդը նախ հարձակվում է Այրիվանքի վրա,կողոպտում և ավարը տանում է Նասրին։Հովհաննես կաթողիկոսը թողնում է Բյուրականը և փախչում Բագարան՝Բագրատունյաց ոստանը,որ այդ ժամանակ ապրում էր Աշոտ Շապուհյանը։Սահակ եպիսկոպոսը հիվանդության պատճառով փախչել չի կարողանում,որի հետ մնում էին քահանաները և սարկավագները։Սրանք վճռեցին դիմադրել արաբներին և հավաքեցին գյուղում եղած այն բոլոր մարդկանց,որոնք զենք գործածել գիտեին և ամբողջ գյուղը ամրացնելով ամրոցիկի մեջ՝սպասում են Նասրի զինվորներին։Սրանք գալիս են և պաշարում են ամրոցիկը։Բերդեցիները դիմադրում են 7 օր,սակայն դավաճանությունների միջոցով ամրոցը գրավվում է,սպանվում է Սահակ եպիսկոպոսը և 200 հոգի,իսկ մնացածներին տանում է Դվին(նաև սպանվածների գլուխները)։Նասրը դատում է դավաճաններին։

Սևանի ճակատամարտը։Յուսուֆը Նասրին ետ է կանչում Ատրպատական՝այնտեղ ծագած ապստամբությունը ճնշելու համար՝Դվինում թողնելով Բեշիրին։Աշոտ 2-րդ Երկաթը լքված էր ամենքից,ուներ 100 մարդ թիկնապահ զորք և փակված էր Սևանա կղզում։Հովհաննես կաթողիկոսը նախաապտվություն էր տալիս Աշոտ Շապուհյանին։

Բեշիրը գնում է Աշոտ 2-րդին նվաճելու,քանի որ չէր ենթարկվում Յուսուֆին։Աշոտը դուրս չէր գալիս կղզուց,բայց նրա զորավարներից Գևորգ Մարզպետունին ջարդում էր արաբական զորքերը։Նա հսկում էր երկրի ամրացման և շինարարության վրա։Բեշիրը հարձակվում է Գևորգ իշխանի ջոկատի վրա,սակայն վերջինս ջարդում է Բեշիրին և զորքը ետ է մղում մինչև Դվին։Բեշիրի զորքը մոտ 1000 հոգուց կլիներ,Գևորգինը 20 հոգուց։Բեշիրը սրա վրեժը լուծելու համար 20 գլուխներ կտրելով տանում է իր մոտ իբրև հաղթանակի նշաններ։

Երկրորդ անգամ Բեշիրը պաշարում է Սևանա կղզին արևմտյան ափից,իսկ Աշոտ 2-րդ Երկաթը պատրաստելով 11 նավակ 70 աղեղնավորներ նետաձգություն է սկսում։Նշանը հիմնականում առնում էին աչքերի վրա։Թշնամին փախչում է։Դա մառախլապատ օր էր և 921թ․։Նահանջող թշնամու վրա հարձակվեց Գևորգ իշխանը և մի նոր ջարդ տվեց։Այս քայլը իր արտացոլումն է գտել Մուրացանի <<Գևորգ Մարզպետունի>> վեպում։

Բեշիրը,նահանջելով դեպի Դվին,կամենում է գրավել Քեղա ամրոցը,որտեղից Գևորգ Մարզպետունին դուրս գալով հարձակվում է Բեշիրի զորքի վրա,կոտրում է նրա ձիու ոտքերը։Բեշիրը ուրիշ ձիով փախչում է դեպի Դվին իր զորքի հետ։

Պարսկաստանից Հայաստան էր վերադարձել Նասրը,որը հարձակվում է Սյունյաց իշխանի վրա։Սյունյաց Սմբատ իշխանը զորք է հավաքում երկրի պաշտպանության համար։Նասրը,տեսնելով որ դժվար է լինելու կռվել հաշտություն է առաջարկում,որը ընդունվում է։Պայմանների մեջ էր նաև այն,որ նա պետք է արձակեր Սահակին և Բաբկենին,որը Նասրի Դվին վերադառնալուց հետո իրականանում է՝փրկավճարով։

Նասրը խլեց կաթողիկոսարանի ամբողջ շինությունը Դվինում և նրան պատկանող գյուղերը։Հովհաննես կաթողիկոսը ապաստան է գտնում Աշոտ Շապուհյանի մոտ։Հետո հետևելով իր հյուրընկալի խորհրդին գնաց Վասպուրական՝Խաչիկ-Գագիկի մոտ,որ վաղուց հրավիրում էր նրան։Այստեղ նա գտավ պատիվ և հանգիստ։Ծերունին երազում էր տեսնել իր կաթողիկոսարանը,որին խոստանում էր աջակցել նաև Խաչիկ-Գագիկը,սակայն ծերունին վախճանվեց և թաղվեց Վասպուրականում 929թ․։

Այսպիսով, կաթողիկոսը վախճանվեց Վասպուրականում Գագիկ Արծրունու մոտ։

Աշոտ 2-րդ Երկաթը,վերադառնալով Շիրակ,ամրապնդել էր իր իշխանությունը։

Արաբների վերջնական վտարումը Հայաստանից։923թ․ Սևանի դեպքերից հետո Հովհաննես կաթողիկոսը և Թովմա Արծրունին ոչ մի տեղեկություն չեն հաղորդում Բագրատունյաց թագավորության մասին։Բշիրի և Նասրի անհաջողությունները հետևանք էին Ատրպատականի Սաջյան ամիրայության կործանման։Յուսուֆը ընկել էր կռվում և հետնորդ չունեցավ։Արաբական խալիֆայությունը թուլանում էր։Կասպից ծովի հարավային ափին(այժմ Մազանդարան) հանդես եկավ Բուվահյաների պարսիկ պետությունը,որ իր սահմանները տարավ մինչև Հարավային Պարսկաստան և նվաճեց Բաղդատը՝դարձնելով խալիֆին մի խաղալիք իր ձեռքում։Արաբական խալիֆայությունից անջատվել էին Միջին Ասիան,Իրանը,Հայաստանը,Վրաստանը,Շիրվանը,Ատրպատականը,Եգիպտոսը,որ-տեղ հաստատված Թուլունինները(հետագայում Ֆաթիմյան խալիֆանները) տիրացել էին նաև Ասորիքին(Սիրիա)։Մոսուլի մեջ հաստատվել էր Համդանյան արաբական հարստությունը։Արևմուտքում Ֆաթիմյան հարստությունն էր,որը խլում էր Եգիպտոսը,Սիրիան,իսկ արևելքում Թաբասարան աշխարհն էր։

Արաբական խալիֆայությունը պալատական հեղաշրջումների մի երկիր էր դարձել։Շատ նահանգներ այլևս հարկ չէին վճարում խալիֆին։Ահա այս պայմաններում Հայաստանը ազատագրվում է ոչ միայն Ատրպատականի Սաջյանների ոտնձգությունից և դադարում է ճանաչել արաբական խալիֆայությունը,վճարել հարկերը։Բարձրանում էր Բյուզանդիան։Բագրատունյաց թագավորությունն ամրապնդված էր,երկիրը հասել էր կատարյալ անկախության և ընթանում էր բարգավաճման ճանապարհով։

Հայոց թագավորությունը խաղաղ զարգացման և տնտեսական վերելքի ժամանակաշրջանում։

Հայաստանն Աբաս Բագրատունու և Աշոտ 3-րդի ժամանակ։Բագրատունյաց թագավորությունը թեև չկարողացավ վերականգնել միասնությունը,բայց հսկայական նշանակություն ունեցավ հայ ժողովրդի պատմական բախտի համար։

Համեմատաբար բարենպաստ պայմաններում Աշոտ 2-րդից հետո գահ բարձրացավ Աբաս Բագրատունին(928-953թթ․),որը սաստիկ թշնամացած էր իր եղբոր հետ։Աբասը մայրաքաղաք դարձրեց Կարսը։Աղբյուրները քիչ տեղեկություններ են հաղորդում Աբասի մասին,որովհետև աշխարհը խաղաղ էր։Կարսում նա կառուցեց մայր եկեղեցի։Աբասի միջոցով եկեղեցական կյանքը առաջնակարգ տեղ էր գրավում,առաջ էր քաշում հին վեճերը եկեղեցու ազգայնացման շուրջը և ընդարձակում էր կրոնավորական կազմակերպությունները։Աբասը երկրի ապահովությամբ և շինարարական գործերով էր լծված։

Հայաստանն այդ ժամանակ ենթարկվում էր վրացիների և ափխազների ապսատակություններին։Ափխազները ապրում էին Կովկասյան լեռների մյուս կողմում։Ափխազների թագավոր Բերը արշավանք է սկսում կրոնական և ավազակային նպատակներով։Նա Կուր գետի մոտ կանգ առնելով՝լուր է ուղարկում Կարս,թե գալիս է եկեղեցին քաղքեդոնական ծեսով օծելով համար։Աբասը կանգ է առնում Կուրի աջ ափին։Ափխազները հարձակվում են անցնելով գետը և ասպատակություններ փռում։Աբասը հարձակվում է նրանց վրա,ետ է մղում մինչև գետի մեջտեղը և մեծ կոտորած է անում,որի մեջ ինքն էր առաջամարտիկը և անձնական քաջություն ցույց տվեց։Անցնելով գետի մյուս ափը՝ցրում է թշնամու բանակը,Բերին գերի է բռնում և տանում Կարս,ցույց է գալիս նրան եկեղեցին և ասում,որ լավ տեսնի այն,որը ուզում էր քաղքեդոնիկ օծել։Ապա հանել է տալիս նրա աչքերը։Ափխազները գնում են իրենց կույր թագավորին և դադարեցնում են արշավանքները։

Արաբական խալիֆայությունը տրոհվել է ինքնուրույն պետությունների և մանր ու մեծ ամիրայությունների,իսկ Բյուզանդիան կռվի էր բռնվել և Բուլղարիայի հետ,որը զորեղացել էր Սիմեոն թագավորի օրոք(892-927թթ․) և արաբական ամիրայությունների հետ,իսկ ծովում նրա դեմ դուրս էր եկել արաբական նավատորմը։

Բյուզանդական կայսրության զորքերը Հովհաննես Կուրկուասի գլխավորությամբ 20 տարի տևած մարտերում հաղթանակներ տարան արաբների դեմ։Կայսրության արևելյան սահմանները ընդարձակվեցին արաբների հաշվին։Կուրկուասը Մելիտենեն գրավելով՝մինչև Խլաթ հասավ,իսկ նրա եղբայր Թեոփիլոսը գրավեց Կարինը։

Այս պայմաններում Հայաստանում ստեղծվել էր բարենպաստ վիճակ։Աբասի օրոք երկրի մասնատվածությունը հաղթահարված չէր և մի շարք իշխանություններ ինքնուրույն էին։Երկրի մասնատվածությունը խորացնելու համար Բյուզանդիան դիմում էր այդ հայկական իշխաններին։Կոստանդին Ծիրանածինը թվարկում էր մի շարք հայկական իշխանություններ՝Վասպուրականը,Կոգովիտը,Տայքը,Մոկքը Անձևացիքը,Սյունիքը,Վայոց ձորը,Խաչենը և Սևորդիքը  
(Ուտիք)։

Աբասի օրոք Կարսում շինարարական աշխատանքներ կատարվեց,իշխանական առանձին տների միջև բախումները դադարել էին,քանի որ ժառանգական հողատիրությունը ձևավորվել էր։Հայաստանն հարկատու չէր և երկրում արտադրվող նյութական բարիքները մնում էին նրա ներսում։Աբասի օրոք Հայաստանն թույլ չէր և տնտեսական ու շինարարական վերելք ապրեց։

10-րդ դարի երկրորդ կեսում Բագրատունյաց թագավորությունն ապրեց իր ծաղկման ժամանակաշրջանը՝Աշոտ 3-րդի(953-977թթ․) գահակալությամբ։Աշոտին է վերագրվում բորոտներին,հիվանդներին,կաղերին,կույրերին պատսպարելու համար ուրկանոցների հիմնադրումը՝այստեղից էլ նրա <<Ողորմած>> մականունը։Աշոտը թագավորությանը որոշեց միավորել Դվինը,որին տիրացել էր Մուհամադ իբն Շադադը։953-թ․ 30 հզ․-ոց բանակով հարձակվեց Դվինի վրա,որը անհաջողության մատնվեց։954թ․ Դվինը գրավեց Ատրպատականի ամիրա Սալար Մարզուբանի զորքերը։Աշոտի օրոք կովկասյան ցեղերը ներխուժեցին Հայաստան,սակայն Աշոտը ետ էր մղում այն։959թ․ Հայաստան արշավեց Աղձնիքի Համտուն ամիրան,որ ետ շպրտվեց։

Բյուզանդիայում կայսր դարձավ Հովհաննես Չմշկիկը։966թ․ Տարոնն արդեն ենթակա էր բյուզանդական կայսրությանը։973թ․ բյուզանդական բանակը Մլեհի գլխավորությամբ պաշարեց Մելիտենեն,սովի ենթարկեց այն,և վերցրեց քաղաքը,հետո վերցրեց Նփրկերտը։Այնուհետև Մլեհը մոտեցավ Ամիդ քաղաքին,կռվի բռնվելով ջարդեց զորքին և մտավ քաղաք։2 օր հետո քաղաքն օգնական զորք ստացավ և բյուզանդական բանակը պարտություն կրեց։Կռվի ժամանակ սաստիկ քամի բարձրացավ՝բերելով իր հետ թանձր փոշի,որը սարսափեցրեց մարդկանց։Մլեհը և 40 հոգի գերի ընկան և ուղարկվեցին Բաղդադ ու մահապատժի ենթարկվեցին։Մլեհը կարողացավ նամակ ուղարկել կայսրին,որտեղ ասվում էր,որ վերջին դատաստանի օրը Չմշկիկը կպատժվի Քրիստոսից,եթե Ամիդի առջև թափված արյան և իր ու իր ընկերների մահվան վրեժը չհանի։Չմշկիկը եկավ Տարոն,որպեսզի Հայաստանի վրայով մտնի Միջագետք։Աշոտ արքան դաշինք կնքելու նպատակով շարժվեց Հարք գավառը Վասպուրականի,Սյունիքի,Աղվանքի և Սասունի իշխանների 80 հզ․-ոց զորքերի հետ։Չմշկիկի մոտ ուղարկվեց պատգամախոսություն,որի մեջ մտնում էին Սմբատ իշխան Թոռնեցին և Ղևոնդ անունով վարդապետը,որը փիլիսոփայի կոչում ուներ և կոչվում էր Պանտալեոն բժիշկ,որի հետ կայսրը սերտ հարաբերություններ հաստատեց։Աշոտ 3-րդը Չմշկիկին էր տալիս 10 հզ․-ոց զորք և ուտելիքի պաշար։

Աշոտ 3-րդի և Չմշկիկի հետ կնքած հաշտության պայմանագիրը ժամանակավորապես կանխեց բյուզանդական վտանգը և ուժեղացրեց Բագրատունիների միջազգային դիրքը։

Անին մայրաքաղաք։Բագրատունիները չունեին իրենց հիմնական նստավայրը։Առաջին Բագրատունիները հաստատվել էին մերթ Բագարանում,մերթ Երազգավորսում։Աբասը նստում էր Կարս քաղաքում,որը ընկած լինելով ծայրամասային գավառում՝մայրաքաղաքի նշանակություն ստացավ։Դվինը,գտնվելով Բագրատունյաց թագավորության հարավ-արևելյան սահմանագլխին հաճախ անցնում էր հարևան ամիրայութնների ձեռքը։Անին հիշատակվում է իբրև ամրոց,որը չի նշանակում,թե միայն բաղկացած էր միայն զինվորական շինություններից։Ախուրյան գետի ձորի և նրա մեջ թափվող Ծաղկաձորի ջրի ու խոր նեղ ձորի կազմած եռանկյունաձև տարածության վրա բարձրացած 2 ժայռոտ բլուրները,որոնք շրջապատված էին պարիսպներով բավական էին,որ Անին անառիկ ամրոցի հռչակ ունենա։Մայրաքաղաք դառնալու համար թելադրում էին քաղաքի քաղաքական և տնտեսական շահերը։Մայրաքաղաք հռչակելը որոշել էին նաև Աշոտ 3-րդի նախորդները։963-964թթ․ Աշոտ 3-րդի Ախուրյանի ձորից մինչև Անի գետակի ձորը պարսպապատեց։Միջնաբերդում և քաղաքում կառուցվեցին պալատական և բնակելի շենքեր,բաղնիքներ,եկեղեցիներ և այլ շինություններ։

Աշոտը նաև ջրմուղով ջուր է բերել քաղաքը։Բացի դրանից,նստավայր կար նաև Կարսում,որտեղ նստում էր Աշոտի եղբայր Մուշեղը։Այսինքն գոյություն ունեին մի քանի նստավայրեր։Աշոտը կրում էր Շահնշահ տիտղոսը,որը ցույց է տալիս,որ գլխավոր կենտրոնը Անին է։Սա նշանակում էր անկախություն և գահերեցություն ավատական թագավորների շրջանում։Բագրատունիները չունեին սեփական դրամը։Բանակը 80հզ․ էր և քաղաքականապես թույլ էր։Կարևոր էր քաղաքային մշակույթը։Զորքը բաղկացած էր մարզպանական բանակից,որի մեջ մտնում էին հայ իշխանների բոլոր զորագնդերը ՝45հզ․ զինվոր և արքունական գնդից։Զորքը հարկավոր էր խաղաղությունը ապահովելու և խաղաղ աշխատանքը հովանավորելու համար։Շիրակում տեղի էին ունենում շինարարական աշխատանքներ,որի միջոցները ոչ թե ավարառությամբ էր ձեռք բերվում,այլ հալաղ աշխատանքով։Դրանք արտահայտվում էին արձանագրությունների մեջ։Սրանք Անիին մայրաքաղաքի դիրք տալու խոշոր գործոն էր։Անին 961թ․ հռչակվեց մայրաքաղաք։

Անիում Անանիա կաթողիկոսը օծեց հայոց թագավորին շահնշահ՝արքայից արքա։Այնտեղ կառուցվել էին տասնյակ եկեղեցիներ,տաճարներ,պալատներ,հյուրանոցներ և աշխարհիկ շատ շենքեր։Անին ուներ հազար ու մեկ եկեղեցի։Աշոտ 3-րդի կառուցած պարիսպները կոչվում էին Աշոտյան,իսկ Սմբատ 2-րդինը Սմբատյան պարիսպներ։

Կարսի թագավորությունը։Բագրատունյաց թագավորության համար Կարսը մեծ նշանակություն ուներ և Կարսի միջնաբերդը պաշտպանում էր Շիրակի մատույցները Բյուզանդական կայսրության և արաբական խալիֆայության դրածոների հարձակումներից,որոնց սադրանքներով Կարսի միջնաբերդում նստած Վանանդեցի նախարարական տոհմի ներկայացուցիչ Վարդի որդի իշխան Սահակ Մլեհը 888թ․ ապստամբեց Աշոտ 1-ինի դեմ։Վերջինս օգտագործեց Վանանդ գավառի տիրակալի խռովությունը և հայոց սպարապետ Աբաս Բագրատունին Վանանդեցի նախարարական տունը զրկեց սեփականատիրական իրավունքից և Վանանդ գավառը միացրեց Բագրատունիների տիրույթներին։Աբասը ամրացրեց Կարսը,այնտեղ պալատ կառուցեց և այդ պալատը դարձավ հայոց սպարապետների նստավայրը։Շիրակի Բագրատունիների տիրույթների սահմաններում Կարսը 9-10-րդ դդ․ շեմին ամենախոշոր կենտրոնն էր և այստեղ էր կենտրոնացած թագավորական զորքը։Աբասը ամուսնացած էր Վրաց Բագրատունիների ավագ ճյուղի ներկայացուցիչ Ատրներսեհ իշխանաց իշխանի դստեր հետ։

Շիրակի կողմից Վանանդ գավառում նոր կենտրոնի ստեղծումը նպաստում էր անջատողականության ուժեղացմանը,մանավանդ որ նրա կողքին էին գտնվում Տայքի կյուրոպաղատությունը և Վրաց Բագրատունիների թագավորությունը։Աբասը դառնում է գահի հավակնորդ։Աշոտ 2-րդ Երկաթը սպարապետ է նշանակում Գևորգ իշխանին,իսկ իր եղբայր Աբասին նշանակում է իշխանաց իշխան և Կարս քաղաքի կառավարիչ(921-928թթ․)։

Աբասը,դառնալով թագավոր,Կարսը Հայաստանի մայրաքաղաք դարձրեց։Կարսը տեղավորված էր միջնաբերդի արևելյան լանջերին,իսկ թագավորական շինությունները՝միջնաբերդում։Աբասը քաղաքի կենտրոնում,գետի ափին կառուցեց Առաքելոց մայր եկեղեցին։Աշոտ 3-րդը մայրաքաղաքը փոխադրեց Անի,Կարսի կառավարիչ նշանակվեց նրա եղբայր Մուշեղ Բագրատունին,որը 963թ․ իրեն հռչակեց Կարսի թագավոր՝<<Թագավոր Կարուց>>։Աշոտ 3-րդը ճանաչեց նրա թագավորությունը,որը գոյատևեց 1 դար(963-1064թթ․)։Այսպես ստեղծվեց Կարսի թագավորությունը։Կարսում նստող սպարապետն ու իշխանաց իշխանը,լինելով Բագրատունյաց տոհմի լիիրավ ներկայացուցիչներ,իրենց համարում էին Բագրատունյաց կենտրոնական թագավորության գահի օրինավոր ժառանգներ,ուստի պատեհ առիթներում հանդես էին գալիս հավակնություններով։Աշոտ 3-րդի մահվանից հետո Կարուց թագավոր Մուշեղը փորձեց բազմել Անիի գահին,Անիի ավագանին շտապեց գահ բարձրացնել մահացած Աշոտ 3-րդի որդուն Սմբատ 2-րդին և Մուշեղը ստիպված հաշտվեց դրա հետ։Եթե Կարսը հայ Բագրատունիների կենտրոնն էր,այժմ դա Անին էր։Հայոց կենտրոնական թագավորության և նրան ենթակա Կարսի միջև բարեկամական փոխհարաբերթյուններին խանգարում էին հարևան հայ,վրաց և արաբական տիրակալները,որոնք վախենում էին Հայոց շահնշահների ուժեղացումից։

Կարևոր է հետևյալ վեճը։Սմբատ 2-րդը փորձում էր տիրանալ Շատիկ ամրությանը։Այստեղով էր անցնում Շիրակի Բագրատունիների թագավորության հետ կապող Բագրևանդի ճանապարհը։

Մուշեղը Սմբատ 2-րդի դեմ է հրահրում Դվինի ամիրա Սալարյան Աբուլ -Հայջային։Վերջինս 982թ․ հասնում է Անի քաղաքը,որը ջախջախվում է։

Մուշեղը և նրա որդի Աբասը հավակնություն ունեին Փառիսոսի նկատմամբ,որտեղ իշխում էին Սենեքերիմ և Գրիգոր <<Բարեպաշտ>>թագավորները։Վերջիններիս մահից հետո նկրտումներ ունեցան Մուշեղն ու սրա որդի Աբասը։Կարսի թագուհին ժառանգորդ կարող էր համարվել ապագա թափուր գահի։Անիի թագավորությանը ձեռնտու էր Կարսի թագավորության հզորացումը։Աբասը(984-1029թթ․) գահ բարձրացավ իր ազգակից Սմբատ 2-րդի հրամանով։

Նա վերացնում է ավազակությունը,պատժում է հանցագործներին։Աբասը կարմիր գույնի զինվորական համազգեստ է մտցնում։Նա մասնակցում է արշավանքներին ընդդեմ Հայաստանի արաբական ամիրաների(994թ․)։

Բյուզանդիայի և վրաց Բագրատունիների միջև տեղի ունեցող պատերազմների ժամանակ,որի պատճառը Դավիթ Կյուրապաղատի ժառանգության շուրջ ծագած վեճն էր։Կարսի թագավորության տարածքը ավերածությունների էր ենթարկվել։Սակայն Կարսի թագավորությունը խաղաղություն պահպանեց Աբասի որդի Գագիկ Կարսեցու օրոք(1029-1065թթ):

Գագիկ Կարսեցին ազգակցական կապեր ուներ Շիրակի Բագրատունիների,Տաշիր Ձորագետի Կյուրիկյանների և Վասպուրականի Արծրունիների հետ։Նա ամուսնացած էր <<թագավոր ափխազաց և վրաց>> Բագրատ 4-րդի (1027-1072թթ․) քրոջ Գուրանդուխտի հետ։1045թ․,երբ ընկավ Անիի Բագրատունյաց կենտրոնական թագավորությունը,Գագիկ Կարսեցին ձևականորեն կրում էր <<շահնաշահ>> տիտղոսը,որը արժանացավ Գագիկ 2-րդի ճակատագրին։Գագիկ Կարսեցին վերջին Կարսի թագավորն էր։

Կարսի թագավորության տարածքը գրավում էր Մեծ Հայքի Այրարատ նահանգի արևմտյան գավառները՝Արաքս գետի վերին հոսանքը,ներառյալ Ախուրյան գետի վերին և միջին հոսանքը,Չլդր լճի գոգահովտի հետ,նաև Փոս գավառակը մինչև Կուր գետը։Կարսի սարահարթը իր 8 գավառներով ուներ խստաշունչ կլիմա։

Կարսի թագավորության կենտրոնական գավառը Վանանդն էր,որի անունով այն կոչվում էր Վանանդի թագավորություն։10-11-րդ դդ․ Վանանդ գավառը բաժանվում էր 3 մասի՝բուն Վանանդ կամ Կարուց երկիր Կարս կենտրոնով,Զարիշատ,որն ընդգրկում է Պաղակտիս լճի գոգահովիտը,որի միջով հոսում է Մեծագետը։Գավառակի կենտրոնն էր Զարիշատ ավանը։

Կարսի թագավորության գավառները պաշտպանված էին մի շարք ամրոցներով։Հարավում տեղադրված էին Հավնունյաց գավառը,որտեղ գտնվում էր Ավնիկ բերդը։Սուկավետ լեռնապարի,այժմ Հայկական պարի հյուսիսային փեշերին էր փռվում Զարեհավան գավառակը։Կաղզվանը սահմանակից էր Բագրատունիների բուն տիրույթներին։Կարսի թագավորությունը ընդգրկում էր 10 հզ․ քառ․ կմ․ տարածություն,որի կենտրոնն էր Կարս քաղաքը։Վանանդը պայմաններ ուներ երկրագործության և հացահատիկային բույսերի աճեցման համար։Երասխաձորը բարենպաստ էր այգեգործության,գինեգործության համար։Մեծրաց լեռների անտառները շինանյութ էին մատակարարում։Կարմիր փորակը և Արջո-Առիճը անասնապահության զարգացման կենտրոն էր։Երասխաձորը լավ ձմեռանոց էր անասունների համար։

Կարսի թագավորությունում հայտնի էին պղնձի,արծաթի,արճճի և երկաթի հանքերը,Կեչուանում զարգանում էր արհեստագործությունը։Գյուղատնտեսության,լեռնագործության և արհեստագործության հիման վրա ընդլայնվում էր ապրանքափոխանակությունը,որը նպաստում էր Կարսի վերելքին։

Սյունիքի թագավորությունը։9-րդ դարի երկրորդ կեսին և 10-րդ դարի առաջին կեսին Սյունիքի իշխանությունը հանդիսանում էր Բագրատունիների թագավորության վասալը,քանի որ սահմանակից լինելով Ատրպատականի ամիրայությունը,զգում էր նրա հովանավորությունը։Սյունիքը տնտեսական կապեր ուներ Բագրատունյաց թագավորության հետ և վերջիններս ճկուն քաղաքականություն էին տանում Սյունիքի նկատմամբ։Ավատական կարգերի զարգացումը հանգեցրեց Սյունիքի կետրոնախույս ուժերի հզորացմանը։Սյունիքը հետ էր մնում տնտեսական զարգացմամբ,իսկ երբ Արաքսի հովիտն ընկավ արաբների ձեռքը,տնտեսական կապերը ավելի թուլացան, Բագրատունիների թագավորությունը թուլանում էր և ի վերջո հանգեցրեց Սյունիքի թագավորության հռչակմանը։

Դեռևս 890-ական թթ․-ին Սյունյաց վասալ իշխանությունը հպատակվել էր Ատրպատականի ոստիկան Ափշինին,իսկ վտանգն անցնելուց հետո կրկին ճանաչեց Սմբատ արքայի իշխանությունը։

902թ․ Սմբատ 1-ինը Նախճավանը հանձնեց Վասպուրականին,որի համար Սյունյաց Սմբատ իշխանը գժտվեց թագավորի հետ։Բայց գիտակցելով իր թուլությունը կրկին հնազանդվեց թագավորին։Սմբատ իշխանի օրոք նկատվում է գահի հետզհետե թուլացում և իշխանների ուժեղացում։Սմբատին հաջորդում է նրա որդի Վասակը,որը մասնակցում է Արաքսի հովտի քաղաքական իրադարձություններին։

Տիրելով Արաքսի հովտին 10-րդ դարում Սալարյանները Սյունիքից ստանում էին 50․000 դինար և այլ նվերներ,որը նշված է իբն Հաուկալի վկայություններում։

Աշոտ 3-րդի օրոք Սյունյաց Վասակ իշխանը մասնակցեց Չմշկիկի դեմ դուրս բերած զորքերին։

Վասակն ուներ 2 որդի՝ Սմբատ և Գագիկ,սակայն նրա մահից հետո գահերեցությունն անցնում է Բաղքի իշխան Սահակի որդի Սմբատին։

Սմբատ 2-րդի դիրքերը Սալարյաններից պարտություն կրելուց հետո թուլացան և նկատվեց Սյունիքի անջատողական ձգտումները և 980-ական թթ․ Սմբատը իրեն թագավոր հռչակեց։Այսպիսով,987թ․-ին,հռչակվեց Սյունիքի թագավորությունը։Սմբատի օրոք ձևավորվում է պետական համակարգը։

988թ․ մահացավ Աբու-լ-Հայջա Ռավվադյանը և դրանից օգտվելով Գողթնի ամիրա Աբու-Դուլաֆը տիրեց Դվինին և դաշն կնքեց Սմբատ 2-րդի հետ։Կորցնելով Ատրպատականի հովանավորությունը Սմբատ Սահակյանը ճանաչեց Սմբատ 2-րդի իշխանությունը։Հետո Սյունյաց զորքերը մասնակցում են ափխազաց թագավորի դեմ արշավանքներին։

Սմբատ 2-րդի մահից հետո Սյունիքը անհնազանդություն էր ցուցաբերել և Գագիկ 1-ինը արշավեց ու Սյունիքից խլեց Վայոց ձորը,Ճահուկը,Ծղուկքը և այլ շրջաններ։Այս արշավանքը կայացավ 990-992 թթ․,որից հետո մեծացավ Դվին-Պարտավ ճանապարհի նշանակությունը,որը անցնում էր Վայոց ձորով։Հետո Սյունիքի թագավորության սահմանները պահպանվեցին մինչև 12-րդ դ․։Հարավ-արևելքում սահմանը հասնում էր Հագարի գետը,իսկ հյուսիս-արևելքում՝Արցախի լեռների ջրաբաժանը,հյուսիսում սահմանն անցնում էր Բռնակոթից հյուսիս-արևմուտք ընկած ջրաբաժանով՝հասնելով Արցախի լեռնաշղթան՝հատելով Հագարի գետը։Արևմուտքում սահմանն իջնում էր հարավ Սյունյաց լեռների ջրաբաժանով՝իր մեջ ներառելով Երնջակ, Շոռոթ և կրկին Սյունյաց լեռների ջրաբաժանով հասնում մինչև Երասխ գետը։

11 տարի թագավորելուց հետո 998թ․-ին Սմբատ թագավորը մահացավ և թաղվեց Տաթևի վանքում և իր կին Շահանդուխտը ամուսնու հոգու փրկության համար Տաթևի վանքին է նվիրում Հաբանդի Տեղ գյուղը։Սմբատից հետո Սյունիքի թագավոր դարձավ որդին Վասակը,որը իր եղբայր Սևադային դարձնում է իշխանաց իշխան,իսկ նրա մայրը՝Շահանդուխտը՝թագավորի խնամակալը։

Վասակ թագավորի օրոք հզորացավ Տաթևի եպիսկոպոսապետությունը,որին ենթարկվում էին Վանանդը,Որդուատը,Նախճավանը,Ջուղան և Գողթնը։

10-րդ դ․ վերջին և 11-րդ դ․ սկզբներին Սյունիքում ծավալվում է լայն շինարարություն։Տաթևի վանքում կառուցվում են բազմաթիվ՝հարակից շինություններ,գործատներ։1000թ․ Սյունյաց թագուհի Շահանդուխտը ավարտում է Վաղատնի սբ․ Ստեփանոս եկեղեցու շինությունը,որի կառուցումն սկսվել էր դեռևս Սմբատ թագավորի օրոք։Շուտով այստեղ հավաքվում են կրոնավորներ,իսկ Շահանդուխտը եկեղեցու առջև կառուցում է աղոթատուն,համբարանոցներ,գործատներ և պարսպապատում է վանքը։Վանքին են նվիրաբերվում Վաղատնում,Գոմեր ագարակը և զանազան թանկարժեք սպասքներ։1006թ․ Շահանդուխտի կրտսեր որդի Սևադան կառուցում է սբ․ Կարապետ անունով եկեղեցի և գավիթ նրա արևմտյան կողմում։Կապան մայրաքաղաքում շինարարական աշխատանքներ են կատարվում։

Չունենալով արու ժառանգներ Վասակը իր թագավորության վերջին տարիներին կառավարման մեջ է ներգրավում իր փեսա Աշոտ իշխանի որդիներ Սմբատին և Գրիգորին,որոնցից Աշոտին կտակում է թագավորական գահը։Սրանք կոչվում էին Ավագ Աշոտյաններ,որոնց կալվածները գտնվում էին Ծղուկ գավառում։

Դառնալով թագավոր Սմբատ Աշոտյանը(1040-1044թթ․) իր եղբորն է հանձնում իշխանաց իշխանի պաշտոնը։1040թ․ Շադդադյան ամիրա Աբու-լ-Ասվարը արշավում է Լոռու թագավորության վրա։Վտանգի ենթարկված էր նաև Սյունիքը,ուստի Սմբատը 1040թ․ 2հզ․ զինվորներից բաղկացած մի ջոկատով մասնակցեց Շադդադյան Աբու-լ-Ասվարի բանակի ջախջախմանը։

1044թ․ Ատրպատականի,Արդաբիլի,Ահարի,Թալիշի ամիրայությունները ներխուժում են Սյունիք և ավերում Տաթևի վանքը։Վանքում կային 1000-ի չափ միաբաններ,որոնց մեծ մասին կոտորում են,ավերում են Գրիգոր Լուսավորիչ եկեղեցին և շատ շինություններ,փորձում են խորտակել շարժական սյունը։Հարձակման ժամանակ Սյունյաց մետրոպոլիտ Հովհաննեսը վանքում չէր։Տաթև են ժամանում Սմբատ թագավորը,նրա եղբայր Գրիգորը,Սիսական աշխարհի բոլոր ազատները և սրանց օժանդակությամբ մետրոպոլիտը 2 տարվա ընթացքում վերականգնում է վանքը,որին են նվիրաբերվում նոր կալվածքներ։Վանքի վերականգնումը ավարտվեց 1046 թ․,երբ Սյունիքում թագավորում են Սմբատ արքայի եղբայր Գրիգորը(1044-1084թթ․):Գրիգոր արքան ամունանում է Արցախի իշխան Մեծն Սևադայի դուստր Շահանդուխտի հետ։

Սյունյաց թագավորությունը մինչև Գագիկ 1-ին թագավորի արշավանքները ընդգրկում էր 12 գավառներից 9-ը՝Վայոց ձոր,Ծղուկք,Ճահուկ,Հաբանդ,Երնջակ,Ձորք․Բաղք,Արևիք և Կովսական։Այսինքն նրա տարածքը 10․ 000 կմ քառակուսուց դարձավ 5500 կմ․ քառակուսի։

Վայոց ձորը Սյունիքի ամենամեծ գավառն էր,համապատասխանում էր ներկայիս Եղեգնաձորի շրջանին և Նախիջևանի ԻՀ-ը,Նորաշենի շրջանի հյուսիս-արևելյան մի փոքր հատվածին։Այն սահմանակից էր հյուսիսում Գեղարքունիք և Սոդք,արևելքում Վայկունիք և Ծղուկք,հարավում Ճահուկ և արևմուտքում Շարուր և Արած գավառներին։Գավառի կենտրոնն էր Եղեգիս գյուղաքաղաքը,որի միջնաբերդի ավերակները մինչև այսօր էլ պահպանվել են Սմբատաբերդ անունով։

Ծղուկ գավառը սահմանափակված էր արևելքից Աղահեճք,Հաբանդ և Բաղք,հարավից՝Ձորք և Երնջակ,արևմուտքից Ճահուկ և Վայոց ձոր և հյուսիսից Վայկունիք գավառներով։Համապատասխանում էր ներկայիս Սիսիանի և Գորիսի շրջանների հարավ-արևմտյան հատվածին։991-992թթ․ հետո Ծղուկ գավառի հյուսիսային մասը,որը Այլախն է,Գագիկ 1-ինը միացնում է իր թագավորությանը։Գավառի կենտրոնն էր Սյունիք ավանը։Այստեղ էր գտնվում Տաթևի եպիսկոպոսապետությունը։

Ճահուկը հյուսիսից ամփոփված էր Վայոց ձոր,արևելքից Ծղուկ և Երնջակ,արևմուտքից և հարավից Նախճավան և Շարուր գավառների մեջ և նրա միջով անցնում էր Նախճավանից Սյունիք տանող առևտրական ուղին։Կենտրոնն էր Ճահուկ ավանը։

Հաբանդ կամ Ձագեձոր գավառը տարածվում էր Հագարու և Ոստան գետերի միջին հոսանքի շրջանում և իր մեջ էր առնում Գորիսի և Լաչինի շրջանների հարավային և Զանգելանի շրջանի հյուսիսային մասերի տարածքը։Ներկայումս օգտագործվող Զանգեզուրը Ձագեձորի աղավաղված ձևն է։Հաբանդը հյուսիսում հարում էր Աղահեճք,արևելքում Արցախի մյուս Հաբանդ,հարավում Բաղք և արևմուտքում Ծղուկք գավառներին։

Երնջակին հարում էր Ճահուկ,Ծղուկ,Ձորք,Գողթն և Նախճավան գավառները։Նրա տարածքը համապատասխանում է Նախիջևանի Ջուլֆայի և Օրդուբադի շրջաններին,գավառի կենտրոնն էր Երնջակ ամրոցը։

Ձորք գավառը ընդգրկում էր Ողջագետի և Գեղվագետի ավազանները և սահմանակցում էր հյուսիսում Ծղուկք,արևելքում Բաղք,հարավում Կովսական և Արևիք և արևմուտքում Երնջակ գավառներին։Ձորքը Սյունիքի լեռնոտ շրջանն էր և այստեղ էր գտնվում Բաղաբերդ նշանավոր ամրոցը և թագավորության մայրաքաղաք Կապանը։

Բաղքը սահմանակից էր Հաբանդ,մյուս Հաբանդ,Կովսական,Ձորք և Ծղուկք գավառներին։Նրա տարածքը այժմ համապատասխանում է Կապանի շրջանին և Զանգելանին,նրա սահմանն էր Հագարու գետը։

Արևիքը համապատասխանում էր Մեղրու շրջանին։Այն սահմանափակված էր Գողթն,Ձորք,Կովսական գավառներով,իսկ հարավում Երասխ գետով։Կենտրոնն էր Մեղրի ավանը։

Կովսականը զբաղեցնում է Կապանի շրջանի հարավ-արևելյան մասը և Զանգելանը։Սահմանակից էր Ձորքը և Բաղքը,մյուս Հաբանդը և Պարսպատունիքը,Արևիքը,գավառի սահմանն էին Արաքս և Հագարու գետերը։

Տաշիր-Ձորագետի թագավորությունը։Բագրատունյաց Հայաստանում 10-րդ դարում առաջացավ նոր՝Տաշիր-Ձորագետի Կյուրիկյան թագավորությունը՝երկրի հյուսիսային ծայրամասում՝ընդգրկելով պատմական Գուգարքի արևելյան շրջանները։

Կյուրիկյան կոչվեց Լոռվա գյուղի հիմնադիր Գուրգենի անունից։9-րդ դարի վերջում Աշոտ 1-ին Բագրատունին մաքրեց արևելյան Գուգարքը արաբներից և միացրեց իր ոստանին՝նշանակովի կառավարիչների իշխանության ներքո՝980-ական թթ․։890թ․ խառնակություններ առաջացան Տաշիրում և կարգավորումը հանձնվեց Սմբատին։Շուտով մահացավ նրա հայրը Աշոտը և Սմբատը վերադարձավ Բագարան՝կառավարիչ նշանակելով Վասակ և Աշոտ Գնթունիներին՝որպես <<բերդապահ ու վերակացու>>,որոնց նստավայրը Շամշուլդե ամրոցն էր։

Նկատի ունենալով այս մասերի կարևոր նշանակությունը արքունիքը մեծ ուշադրություն է դարձնում դրանց պաշտպանությանը։Այդ նպատակով ստեղծվել էր իշխանություն,որի ղեկավարները նաև զորապետներ էին։Ստեղծելով վերակացուների ինստիտուտը՝արքունիքը հանդիպեց լրացուցիչ դժվարությունների։Նշանակովի պաշտոնյանները խառնակ իրավիճակում ըմբոստանում էին՝ձգտելով ինքնուրույնության։

10-րդ դ․-ի կեսերին կառավարման կարգը չէր բավարարում ժամանակի պահանջներին։Արքունիքը արևելյան Գուգարքի կառավարումը հանձնեց իր տոհմակիցներին՝երկրամասը կապելով կենտրոնի հետ։Տաշիր-Ձորագետի գավառները միավորվեցին մեկ մարզի մեջ և ստացան քաղաքական և եկեղեցական իրավասություն։

Աշոտ 3-րդի որդի Գուրգենը կառավարիչ էր նշանակված այստեղ։Նրան ճանաչելով՝Բագրատունի թագավորները Գուգարքը ձգտում էին զորեղացնել պետության հյուսիսային սահմանների ամրապնդման համար։

Ընդգրկելով Գուգարքի արևելյան մասը Տաշիր-Ձորագետի թագավորությունը արևմուտքից սահմանակից էր Շիրակին,հարավից Նիգ գավառին և Ծաղկունյաց լեռներին,հյուսիսից Վրաստանին։Թագավորության վարչական կենտրոններն էին նախ Շամշուլդեն,ապա Լոռե բերդաքաղաքները։Արևելյան սահմանն էին Կայան գավառը և Կանգարքը՝Գագ բերդով։

Գուգարքի կառարարիչ,իսկ այնուհետև թագավոր նշանակված Գուրգենը իշխել է 979-991թթ․։974թ․ Գուրգենը մասնակցեց զորահավաքին,Չմշկիկ կայսեր արևելյան արշավանքի առթիվ։

Դավիթը(989-1048թթ․) ընդարձակեց սահմանները հյուսիսային ուղղությամբ՝գրավելով Դմանիսը և իրեն ենթարկեց Տփղիսի արաբ ամիրային։Դավիթը պայքարեց Գանձակի Շադդադյան ամիրայության դեմ։

Շադդադյանների Փատլուն ամիրան նվաճել էր Փառիսոս գավառի կեսը,Խաչենը և այլն։1003թ․ Դավիթը պարտության մատնեց Փատլունին և ետ շպրտեց Գուգարքից։

Կենտրոնախույս ուժերը Գագի իշխան Դեմետրեին նշանակեցին Տաշիրի կառավարիչ։Սակայն Դեմետրեն պարտվում է։

Լոռվա թագավորության հզորացումից հետո Դավիթը փորձ է կատարում ազատվելու հայոց շահնշահի գերիշխանությունից։Հաղպատի 966թ․ արձանագրությունից մեկում նա մեծարվում է <<ինքնակալ արքա>> տիտղոսով։Գագիկ թագավորը ճնշեց ըմբոստությունը՝1001թ․ շրջապատելով Շամշուլդեն,քանդելով բերդերը։

Դավիթը Սարգիս կաթողիկոսի միջնորդությամբ իր հպատակությունն է հայտնում շահնշահին։Դավիթը որոշ հողեր զիջեց Գագիկ 1-ին։

11-րդ դ․ 30-ական թթ․ Կյուրիկյանների դիրքը ուժեղացավ,որովհետև Կախեթում իշխանությունը անցավ նրանց ձեռքը։Դավիթը ամուսնացավ Կախեթի իշխան,քորեպիսկոպոս Կվիրիկեի քրոջ Զորակցրելի հետ,ուստի Կվիրիկեի մահից հետո իշխանությունը ժառանգեց Դավթի որդի Գագիկը,որը Կախեթի Կյուրիկյան հիմնադիրը հանդիսացավ՝ազգակցական և քաղաքական կապեր հաստատելով Լոռվա Բագրատունիների հետ։

1040-ական թթ․ Դվինի ամիրա Աբու-լ-Ասվարը ներխուժում է Գուգարք և նվաճում թագավորության զգալի մասը՝1 տարվա մեջ։Դավիթը օգնության է դիմում Հովհաննես-Սմբատին,Կապանի և Ափխազաց թագավորներին։Օգնական զորքից զատ ունենում է 20 հզ․ զինվոր։Կազմվում է աշխարհազոր։Ճակատամարտում Աբու-լ-Ասվարը պարտություն է կրում և դուրս շպրտվում Գուգարքից։11-րդ դարում Դավիթը երկիցս փորձեց տիրանալ Անիին,բայց հաջողություն չունեցավ։

Դավիթը կառուցել է բերդեր,Լոռվա նշանավոր բերդը,նա մահանում է 1048թ․ և թաղվում Սանահնում,Աստվածածին եկեղեցու արևելյան պատի մոտ,սակայն այժմ գերեզմանն անհայտ է։

Դավթին հաջորդեց Կյուրիկեն,որի օրոք Լոռվա բերդը դարձավ թագավորանիստ քաղաք։

Կյուրիկյան թագավորության տարածքը հարուստ է լեռնային մարգագետիններով,զարգացած էր անասնապահությունը,դաշտավարությունը,հացահատիկների մշակությունը,մետաղի և պղնձի հանքերը հարուստ էին և մշակվում էին հնագույն ժամանակներից սկսած։

Լոռվա թագավորության սահմանները որոշվում էին Սանահնի վանքը <<Քյոթուկ>> մատյանում արտագրված Սմբատ 2-րդի 979թ․ հրովարտակից։

Կյուրիկյանների կենտրոնն էր Տաշիր գավառը,որը Բազումի և Փամբակի լեռներով սահմանակից էր Բագրատունյաց թագավորությանը։Գավառը տարածվում էր Փամբակ գետի ավազանում։Տաշիրում հիմնվել էր 11-րդ դ․ կեսերին երկրորդ մայրաքաղաքը՝Լոռին։10-11-րդ դդ․ գավառի անունով թագավորությունը անվանում էին <<Տաշրա>> երկիր։

Հյուսիսից թագավորությունը սահմանակից էր Վրաց թագավորությանը,ընդգրկելով իր տարածքում արևելյան Գուգարքի հյուսիսային շրջանների Կյուրիկյանների վարչական-քաղաքական կենտրոնը սկզբանպես գտնվում էր Շամշուլդում։

Արևելյան սահմանի գլխավոր գավառն էր Ձորոփորը,թագավորության երկրորդ մասը,որը տարածվում էր Աղստև գետի միջին հոսանքում(ներկայիս Իջևանի շրջան)   
և հարևան էր Ուտիքի Տավուշ գավառի հետ։Այստեղից էին անցնում տարանցիկ առևտրական ճանապարհները դեպի Գանձակ և Կասպից ծով։Գավառում կառուցվել է ճանապարհները հսկող բերդեր՝Կայանը(ներկայիս Աղջկա բերդը)։Արևելքում էր գտնվում Կանգարքը՝որտեղ գտնվում էր Գագա բերդը(ներկայիս Կոթի գյուղից արևելք):Հարավից տարածվում էր մինչև Պահլավունիներին պատկանող Այրարատի Նիգ գավառը(այժմ՝Ապարանի և Հրազդանի շրջաններ)։Այստեղ թագավորության սահմանագիծը Պահլավունիների տիրույթների հետ անցնում է Ծաղկունյաց լեռնաշղթայով։

Տայքի կյուրոպաղատությունը։Պատմական այս ժամանակահատվածում Բյուզանդիայի և Անդրկովկասի երկրների համար կարևոր նշանակություն է ստանում Տայքը ինչպես իր դիրքի,այնպես և զորեղ իշխանության առկայության շնորհիվ։

Վաղ միջնադարում (4-8-րդ դդ․) Տայքը Մամիկոնյանների ժառանգական տիրույթն էր։774-75 թթ․ ապստամբության ժամանակ արաբներից կրած պարտությունը ծանր կացության մեջ դրեց Մամիկոնյաններին։Նրանք էին ապստամբության ղեկավարները և նրանց դեմ ուղղվեց խալիֆայության հալածանքները։Մամիկոնյան տան վերնախավը ապաստանեց Բյուզանդիայում,իսկ տեղում մնացին նրանց կրտսեր ներկայացուցիչները։Հայաստանում մնացած Մամիկոնյաններից էին Թոռնիկյանները։12-13-րդ դդ․ նրանց մի ճյուղը իշխում էր Դսեղում։

8-9-րդ դդ․ սահմանագլխին Աշոտ Մսակերը կարողացավ և զենքով և դրամով իր իշխանությունը հաստատել Շիրակում,Արշարունիքում,Աշոցքում,իսկ Տայքում կառուցեց Կալմախ ամրոցը և այնտեղ տեղափոխեց իր ընտանիքը։Նա Տայք տեղափոխեց Գնունիններին,որոնք արաբներից նեղվելով դիմել էր իր օգնությանը։

Տայքում 9-րդ դ․ առաջացել էր կուրոպաղատություն վրաց Բագրատունինների Տայքի ճյուղի գլխավորությամբ ,իսկ բնակչությունը հայեր էին,որոնցից շատերը հարել էին քաղքեդոնականությանը։9-րդ դ․ սկզբներին Տայքում հաստատվեց հայ Բագրատունիների մի ճյուղը։Տայքը Դավիթ կուրոպաղատի (966-1000թթ․) օրոք պայքարում էր օտար տիրապետությունից ազատագրված Անդրկովկասի երկրների և հարավի ամիրայությունների միջև։Հայոց և Վրաց թագավորությունները կապված էին կրոնական-մշակութային կապերով։

Հայերն էլ Տայեցիներին անվանում էին վրացի՝հետևելով կրոնին։Տայքը Վրաստանի հետ սահմանակցում էր Օլթի գետով,իսկ հարավից և հյուսիս-արևելքից կայսիկների ամիրայության և Կարսի թագավորության հետ։Հյուսիս-արևմուտքից սահմանակից էր Բյուզանդիային և վայելում էր նրա հովանավորությունը,որի զոհն էլ ի վերջո դարձավ ինքը։

949թ․ Կարինը գրավվեց,966թ․ Տարոնը,969թ․ արաբներից խլվեց Մանազկերտը։

Վարդ Սկլերոսի ապստամբության ժամանակ կայսրության ծանր կացությունից օգտվեցին Մրվանյանները և Բատ ամիրան գրավեց Մանազկերտը։Թոռնիկը Դավթի մոտ զորավար էր,բայց հետո թողեց այն և վանք մտավ։Թոռնիկը մի աբեղա էր Աթոս լեռան վրա գտնվող մի վրացական վանքում։Վասիլը օգնական զորք էր խնդրում՝խոստանալով Դավթին տալ Խաղտո առիճը,Կղեսուրքը,Չորմայրին,Կարինը,Բասենը Մարդաղի գավառը(կամ Սևուկ բերդը),Հայքն ու Ապահունիքը։

Սպասված զորքը 12հզ․ էր,որի հրամանատարը Ջոջիկն էր(իշխանաց իշխան)։Այս 12հզ․ զորքը Դավիթը տալիս էր ոչ թե իր սեփական բանակից,այլ Հայաստանից և Վրաստանից։

Այս զորքը Վարդ Փոկասի գլխավորությամբ 979թ․ ամռան վերջում Հալիս գետի ափին Սարավենե դաշտում պարտության մատնեց Սկլերոսի բանակին։Ճակատամարտում Փոկասին հաջողվեց ձիուց վայր գցել Սկլերոսին։Տեսնելով,որ Սկլերոսի ձին առանց հեծյալի վազվզում է բանակում,կարծեցին թե հրամանատարը սպանված է փախուստի դիմեցին։Փոկասի և Դավթի ուղարկած զորքը մեծ ավար վերցրեց,որից մեծ մասը ուղարկեցին Դավթին։Սկլերոսը ուշքի եկավ և տեսնելով,որ այլևս բանակ չի մնացել,փախավ արաբական հողը,ուր նրան կալանավորեցին։Ապստամբական շարժումը վերջացած էր և Փոկասը մնաց ասիական բանակի գլխավոր հրամանատար։

Դավիթը ստացավ խոստացված հողերը բացի Հարքից ու Ապահունիքից։Այդ գավառներ Դավիթը չմտավ մինչև Բատ ամիրայի մահը։Միայն 990թ․ Բատի հաջորդ Մրվանի ժամանակ նրա բանակը պաշարեց Մանազկերտը։Մանազկերտի կորուստը դրդեց հարևան ամիրայություններին միացյալ ուժերով դուրս գալ կուրոպաղատի դեմ՝Ատրպատականի ամիրա Մամլանի գլխավորությամբ,որը հանդիպելով հայ-վրացական զորքերի դիմադրությանը,ետ նահանջեցին։

Հակամարտ ուժերի պայքարը Բյուզանդիայում վերսկսվեց նոր թափով 980-ական թթ․։Այս անգամ Դավիթը օգնեց ապստամբ Փոկասին,որովհետև Դավթին ձեռնտու էր երկպառակություններով թուլացած կայսրությունը։Փոկասը խոստացել էր Վասիլի հողերից։Վասիլը,օգնություն խնդրելով Ռուսիայի իշխան Վլադիմիրից,Տրապիզոն ուղարկեց մագիստրոս Տարոնեցուն,որը Խաղտիքում զորք հավաքեց ու շարժվեց Եփրատի կողմը։Այժմ վտանգ էր ստեղծվել Տայքի համար ուստի Փոկասը հետ վերադարձրեց Դավթի զորքը և Տայք ուղարկեց իր որդի Նիկեփոր Ծռվիզին։Ապստամբության ձախողումից հետո Դավիթը հաշտությամբ դիմեց կայսրին և խոստացավ իր մահից հետո Բյուզանդիային կտակել իր տիրույթները։

Դավիթը իրեն ժառանգորդ էր նշանակել վիրա-ափխազաց թագավոր Բագրատ 3-րդին(975-1014թթ․)։Հետագայում նրա հարաբերությունները վատացան և 988թ․ գործը հասավ ընդհարման։Այս գժտությունը համընկնում է Փոկասի ապստամբությանը։Բագրատին Դավթի դեմ լարել էր Բյուզանդական կայսրությունը։Այդ ժամանակ Տայքի զորամասը ապստամբների բանակումն էր և Բագրատը,օգտվելով Դավթի թուլացումից թշնամական գործողություններ սկսեց նրա դեմ,իսկ Դավիթն օգնություն էր խնդրել Սմբատ 2-րդից։Սմբատ 2-րդը իր եղբայր Գագիկի,Կարսի Աբաս թագավորի,Վասպուրականի,Սյունյաց և Աղվանից իշխանների գնդերի հետ մտավ Ջավախք և միացավ Դավթի զորքերին՝Դլիվեկ գյուղում։Բագրատը տեղի տվեց և հաշտվեց նրա հետ,որ Դավիթը պահանջի զիջել Սակուրեթ ամրոցը։

Արաբների դեմ վերջին կռիվները կապված էին Մրվանյանների հողերին տիրանալու հետ։977թ․ հարձակվեցին Խլաթի վրա,երբ Տայքի հողերը կտակված էին Բյուզանդիային։Այն կատարվել էր կայսրի դրդմամբ,որովհետև որքան շատ հողեր գրավեր Դավիթը,այնքան այն պիտի անցներ Բյուզանդիային։997թ․ ձմռանը Դավիթը պաշարեց Խլաթը,սակայն գրավել չկարողացավ։998թ․ գարնանը Դավթի բանակը պարտություն կրեց Մրվանյան ամիրա Աբու Մանսուր Սաիդից և նահանջեց մեծ զոհեր տալով։Պարտությունից օգտվեցին արաբ ամիրանները և փորձեցին վերադարձնել խլված շրջանները՝հատկապես Ապահունիքը։

Այն գլխավորեց Ատրպատականի ամիրա Մամլանը,որը 998թ․ մեծ բանակով մտավ Ապահունիք։Դավիթի խնդրանքով օգնության հասան Կարսի և Վրաց թագավորությունները։Պարտվեց Մամլանը։Կուրոպաղատությունը գոյատևեց 2 տարի՝մինչև Դավթի մահը։1000թ․ կայսրը Կիլիկիայից ժամանեց Հայաստան և շրջագայեց իր նոր տիրույթներով։Եկեղյաց գավառում նրան դիմավորեցին Տայքի ազատները,որոնց մեծարեց մեծ պարգևներով։

Ներկայացան Բագրատ 3-րդը և նրա հայր թագավոր Գուրգենը ու մեծարվեցին տիտղոսներով(առաջինը կուրոպաղատի,երկրորդը մագիստրոսի)։Տայքում Վասիլը նոր վարչական համակարգ ստեղծեց,տեղերում նշանակվեցին աստիճանավորներ ու դատավորներ,իշխանությունը վերափոխվեց բանակաթեմի(ռազմավարչական մարզի)։

Կուրոպաղատության անկումով բարդացավ Հայոց և Վրաց թագավորների վիճակը,քանի որ նորաստեղծ բանակաթեմը դարձավ նրանց վրա հարձակվելու հենակետ։1000թ․ տեղական գահակալների հանդիպումը կայսեր հետ,որին ներկայացել էին նաև Կարսի ու Վասպուրականի թագավորները և Նփրկերտի ամիրան,մի փորձ էր,թեև ապարդյուն,հեռացնելու վերահաս վտանգը։Տայքը շարունակեց պայքարը Բյուզանդիայի դեմ՝դաշնակցելով Վրաց թագավորության հետ։1001թ․ կայսրը եկել էր Հայաստան լուծելու Վասպուրականի հարցը։Նա Կարինից դիմել էր Վրաց թագավոր Գեորգի 1-ինին՝պահանջելով հնազանդություն,սակայն վերջինս այրել էր Ուղթիքի դաստակերտները՝առանց բնակչությանը վնաս պատճառելու։1021թ․ Պաղակատիս(Չըլդր) լճի և 1022թ․ Արշարունիքի Շղփավայրում Գեորգին երկու պարտություն կրեց և հաշտություն խնդրելով կատարեց կայսեր պահանջը։Բյուզանդիայի հակառակորդները 1022թ․ Տայքում պարտվեցին և կայսրությունը բռնությամբ կամ սիրաշահելով ստիպում էր տեղական իշխաններին հրաժարվել սեփական կալվածքներից և գնալ Բյուզանդիա՝զինվորական ծառայության։

1045թ․ Բագրատունյաց թագավորության անկումից հետո Բյուզանդիան ստեղծեց Արմենիա կատեպանը՝նրա հետ Տայքը(Իբերիա բանակաթեմը) և վարչական միավոր կազմեց,որի կենտրոնն էր Անի քաղաքը և հետո կոչվեց <<Արմենիա և Իբերիա>> բանակաթեմ։Տայքը մնաց Բյուզանդիայի կազմում մինչև նրա վախճանը։Հայաստանի հյուսիս-արևմտյան գավառներում առաջացել էին Կարինը,Արծնը,Երզնկան,Բաբերդը,որոնք արհեստագործության,առևտրի և մշակույթի կենտրոններ էին։Բնակչությունը այստեղ զբաղվում էր գյուղատնտեսությամբ,այգեգործությամբ և անասնապահությամբ։Կային խաղողի,խնձորի,տանձի,ձիթապտղի այգիներ,կար թուզ,սերկևիլ,նուռ և այլն։

Տայքում՝Բող և Փառանգիոն բերդերի շրջանում կար ոսկի,կար նաև շինանյութ։

Բագրատունիներին ենթակա արաբական ամիրայությունները։Հայոց թագավորության միասնականությանը խանգարում էին առաջին հերթին տեղական արաբական ամիրայությունները։Այս բառը ծագում է արաբերեն <<ամիր>> (իշխան,հրամանատար) բառից,ուստի հայերեն կարելի է գործածել ամիրայություն ձևը։

Աշոտ Բագրատունու իշխանությունը Արաբական խալիֆայությունը ճանաչել էր ամբողջ Հայաստանի վրա,ուստի նրանից կախյալ դրության մեջ ընկան արաբ ամիրայությունները՝Ապահունիքի Կայսիկները,Բերկրիի Ութմանիկները,Կարնո քաղաքի ամիրաները,Հերը և Սալմաստը։Այս ամիրայությունները պարտավոր էին հարկ և զորք տալ Հայոց Բագրատունի թագավորներին։

Կայսիկներից Աբու-լ-Վարդին Աշոտ Բագրատունին զիջել էր Խլաթ և Արճեշ քաղաքները։

Բերկրիի Ութմանիկները Բուղայի արշավանքի ժամանակ՝իջնելով Վանա լճի արևելյան ափով,գրավել էին Ամյուկ բերդը և հասել մինչև Վարագա սարը։

Տեղական իշխաններից Ռոստոմ Վարաժնունու սպանությունը առիթ դարձավ,որ Վասպուրականի իշխան Աշոտ Արծրունին հարձակվեր Ութմանիկների վրա։Սա թեև չգրավեց Ամյուկը,սակայն նվաճեց Վարագա սարը։

Բուղայի ձեռքով Մուսա իբն Զուրարայի գերի տարվելուց հետո այս ամիրայության հողերը՝Բաղեշ կենտրոնով անցան Աղձնիքի Շայբանիներին։

Մուսայի սպանությունից հետո,որդին՝Աբու-լ-Մաղրան,վախենալով հարևան Շայբանիների հզորացումից,ամուսնացել էր Արծրունի իշխանուհու հետ,որի մայրն էլ հայուհի էր։Աբու-լ-Մաղրան վարչականորեն ենթակա էր Շայբանի ամիրա Իսա իբն ալ-Շայխին,այնուամենայնիվ Զուրարիկներն կծկվեցին Վանա լճի հարավ-արևմտյան անկյունում,որը մտնում էր Հայոց թագավորության մեջ։Վասպուրականի իշխան Գուրգեն Ապուպելճին ենթակա էր Զուրարիկների տիրույթ Արզնը։

Փոքրիկ ամիրայություններ էին առաջացել Հեր և Զարևանդ գավառներում։Վասպուրականի իշխան Աշոտ Արծրունու որդի Դերենիկը հնազանդեցրել էր այս գավառների արաբ ամիրաններին։Վերջիններս թեպետ և առերես հպատակություն էին հայտնել,սակայն առիթ էին որոնում ազատվելու Արծրունիների գերիշխանությունից։

Կարինի կառավարիչները նշանակվում էին խալիֆայության կողմից։Դվինը իր Ոստան գավառով դարձավ Բագրատունիների տիրույթ։

Սմբատ 1-ինի տարիներին Ափշինի գործողություններից հետո գլուխ բարձրացրեց Դվինը,որտեղ կառավարում էին արաբ եղբայրներ։Նրանք զլացան թագավորի նկատմամբ ունեցած իրենց պարտականություններից և հարկերը չէին վճարում։Սմբատը հարձակվեց Դվինի վրա,երկու ապստամբ կառավարիչները փախան քաղաքից,բայց ճանապարհին բռնվեցին ու բերվեցին թագավորի առջև,որը նրանց շղթայակապ ուղարկեց Բյուզանդիա։

893թ․ տեղի ունեցած Դվինի երկրաշարժը և Ափշինի հարվածը պատճառ դարձավ,որ կաթողիկոսը,որը հայ իշխանների միջնորդությամբ նոր էր ազատվել գերությունից,լքի Դվինը և հաստատվի Վաղարշապատում։

894թ․ Դողսի ճակատամարտում Ափշինի կրած պարտությունից հետո Դվինում օտար տարր դժվարությամբ կարող էր իշխել։

Հայոց թագավորության նկատմամբ հավակնություններ ունեին Շայբանիները։9-րդ դ․ վերջին Շայբանիների իշխանն էր Իսա Իբն-ալ-Շայխի որդի Ահմադը։Սա նվաճեց Արզնի ամիրայությունը։Ահմադը կալանքի առավ Մուսա իբն Զուրարայի որդի Աբու-լ-Մաղրային և գրավեց նրա բոլոր հողերը՝վերջ դնելով Արզնում Զուրարայի տան իշխանությանը։

Ահմադը պայքար սկսեց նաև Տարոնի իշխան դավիթ Բագրատունու դեմ,գրավեց Սասունը(Սիմ լեռ),իսկ Դավթի մահվանից հետո իշխան դարձավ սրա եղբորորդի Գուրգենը,որին 895թ․ Ահմադը սպանեց և գրավեց Տարոնը։Սմբատ 1-ինը Ահմադի դեմ հանեց և գրավեց Տարոնը։Սմբատ 1-ինը Ահմադի դեմ հանեց իր բանակը՝շարժվելով դեպի Աղձնիք,որը անհաջողության մատնվեց Գագիկ Ապումրվանի վարքագծի պատճառով։

Հանգիստ չմնաց Ապահունիքը,Աբու-լ-Վարդին հաջորդել էր որդին,որն կարճ իշխեց։Սրա մահվանից հետո Կայսիկների տիրույթում իշխում էին նրա 3 որդիները։

Օգտվելով Սմբատ թագավորի Աղձնիքում կրած պարտությունից և Ափշինի Հայաստանի վրա ձեռնարկած հարձակումից 3 եղբայրները հրաժարվեցին հարկ վճարել և զինվորական ծառայություն կատարել հայոց թագավորի համար։

Կայսիկ եղբայրների ապստամբությունը ճնշելու համար Սմբատ 1-ինը մեծ զորք գումարեց,քանի որ Կայսիկները միայնակ չէին այս կռվում։Թովման զանազանում է 2 զորք՝առաջինը բուն Կայսիկների գնդերն էին,իսկ երկրորդը բուն մահմեդական գնդերը,որոնք եկել էին կռվելու Բյուզանդիայի դեմ։Հույների առաջխաղացման դեմ մահմեդական զորքերը գալիս էին Հյուսիսային Սիրիա,Ամիդ(Աղձնիք) և Արևմտյան Հայաստան՝Ապահունիք,Կարին։Կայսիկները պարտություն կրեցին և հաշտություն կնքեցին Սմբատի հետ՝պարտավորվելով նորից վճարել հարկը և պատանդներ տվեցին։Այս դեպքերը տեղի էին ունեցել 902թ․։

9-րդ դ․ վերջում Հայաստանում գոյություն չունեին Բերկրիի Ութմանիկները,Արաքսի հովտում կազմավորվել էին Դվինի և Գողթնի նոր ամիրայությունները։Աղձնիքում անհետացել էին Զուրարիկները,իսկ 10-րդ դ․ սկզբներին վերացավ Աղձնիքի Շայբանիները։Սմբատ 1-ինի Յուսուֆից կրած պարտությունից հետո Հայաստանում արաբ ամիրայությունները դարձան ինքնուրույն միավորներ։Դվինը ընկնելով Սաջյանների ձեռքը,վերածվեց հենակետի՝ընդդեմ Սմբատ 1-ինի։Այստեղ Յուսուֆը բանտարկել էր իշխաններին և Հովհաննես կաթողիկոսին։Սաջյանների 30-ամյա տիրապետության շրջանում՝Դվինը կտրվեց հայոց թագավորությունից և կաթողիկոսական աթոռը տեղափոխվեց այս քաղաքից։

Դվինը կապված չէր Ատրպատականի հետ,ուստի Յուսուֆը այստեղից մինչև Ատրպատական ստեղծեց Գողթնի ամիրայությունը,որը կազմում էր մինչ այդ Սյունիքի մի մասը։10-րդ դ․ սկզբին Գողթնին տիրացավ մի արաբ ամիրա։Յուսուֆը Երնջակը գրավեց և հանձնեց Գողթնին։

Յուսուֆը Աշոտ 2-րդի ախոյան Աշոտ Շապուհյանին կանչեց Դվին և թագ տվեց։Արքայի և Շապուհյանի հաշտությունից հետո նրանք եկան Դվին,որտեղ մահմեդականները թշնամական գործունեություն էին ծավալել և թագավորը հնազանդեցրեց նրանց։Շապուհյանը Դվինից տեղափոխվեց Բագարան։Սյունյաց իշխանները փորձեցին գրավել Երնջակը,որը ձախողվեց։

Խալիֆան բանտից ազատեց Յուսուֆին,որը Հայաստան ուղարկեց Նասր ալ-Սուբուքիին,որը Նախճավանում ձերբակալեց Սյունյաց իշխաններին,ապա Քարունջում Դվինի իշխաններին։Շապուհայնը կոտորել էր Դվինի մահմեդականներին։Նասրը հեռացավ Հայաստանից և 909թ․ թ․ վերացան Սաջյանները։930-ական թթ․ Ատրպատականից Հայաստան արշավեց իբն Մարդին,որը գրավեց Դվինը։Խոր-վիրապի մոտ տեղի ունեցած ճակատամարտում հայերը ջախջախեցին 13 հզ․-ից բաղկացած բանակը,որից 8 հզ․-ը զոհվեցին։Արաբ թագավորը և Գագիկ Արծրունին միացել էին իրար։Իբն Մարդին ներխուժեց Վասպուրական և հարձակվեց Անձևացիք գավառի վրա,որտեղ իշխում էր Ատոմը,որը Գագիկ Արծրունու ազգականն էր։Ատոմը հաշտության առաջարկի մերժումից հետո մի նեղ կիրճում ջարդեց նրա զորքը։Ըստ արաբ պատմիչ իբն Միսքալայնի Ատոմը 10հզ․ մարդ կոտորեց,որոնց մեջ էր իբն Մարդին։Արծրունիների հաղթանակը նպաստեց,որպեսզի Ատրպատականում իշխանությունը իր ձեռքը վերցնի Վասպուրականի դաշնակից Դայսամ իբն Իբրահիմ ալ Քուրդին,որը գրավեց Դվինը։

Կոստանդին Ծիրանածինը հաղորդում է Կայսիկների համառոտ պատմությունը։

Մանազկերտի երեք կայսիկ եղբայրները Բագրատունիներից անկախացել էին։

Նկատելով Բյուզանդիայի ձգտումները Աշոտ 2-րդը կապերը խզեց Բյուզանդիայի հետ և օգնական զորքը ետ ուղարկեց։Սակայն Սմբատ 1-ինի մահվանից հետո Հայաստանի արևմտյան որոշ գավառներ մնացին Բյուզանդիայի ազդեցության տակ։Կայսիկ երեք եղբայրները այն հարկը,որը առաջ վճարում էին Սմբատ 1-ինին,նրա մահվանից հետո տալիս էին Բյուզանդիային։

Կայսիկները տիրում էին Տուրուբերանի գավառներին(Ապահունիք,Հարք,Վարաժնունիք,Աղիովիտ,Խոռխոռունիք և Բզնունիք)։Կայսիկները կազմում էին տիրույթների բնակչության վերնախավը՝այն էլ քաղաքներում,իսկ գյուղական վայրերում խախուտ էր,որովհետև բնակչությունը հայկական էր։Հետագայում նրանք նվաճեցին նաև Բաղեշը։

332թ․ բյուզանդական բանակը Հովհաննես Կուրկուասի գլխավորությամբ հասավ Դվին։Սբուք ամիրան և Աշոտ Շահնշահը համագործակցեցին և Դվինը մնաց անառիկ։Բյուզանդական զորքերը ետ նահանջեցին։

Հովհաննես Կուրկուասը մի քանի անգամ արշավեց արևմտյան գավառները։Ռոմանոս Լիկապենոսի իշխանության ժամանակ Կուրկուասը,Դվինի դեմ արշավելիս,ամայացրեց Բասենը,որտեղ արշավեց նաև նրա եղբայր Թեոփիլոսը,որը Խաղտիք բանակաթեմի զինվորական կառավարիչն էր։

Հովհաննես Կուրկուասը հարձակվեց Կայսիկների վրա,գրավեց 931թ․ Խլաթը,Բաղեշը,Բերկրին։Գագիկ Արծրունին դիմեց Ռոմանոս կայսրին՝օգնության խնդրանքով։Բյուզանդական զորքերի արշավանքների համար հարկավոր էր պատվար,որը հանդիսացավ Համդանյանները։

10-րդ դարում Վերին Միջագետքը և Հյուսիսային Սիրիան դարձան Համդանյան տան տիրույթներ,որոնք սահմանակից էին Բագրատունյաց Հայաստանին։Մոսուլի Համդանյանները սահմանակից էին Անձևացյաց գավառին,իսկ Հալեպի Համդանյանները՝Տարոնի Բագրատունիններին և Վանա լճին։

Համդանյանները տարածվեցին դեպի Աղձնիք։930-ական թթ․ զորեղ իշխանություն էր ստեղծել Համդանյան Նասիր ալ Դաուլա ամիրան,որի դեմ 936թ․ ապստամբեց Արզնում հաստատված Դելմիկը։Նասիր ալ Դաուլան նրա դեմ ուղարկեց իր եղբորը՝Սայֆ ալ Դաուլային՝նշանակելով Աղձնիքի կառավարիչ։Սայֆ ալ-Դաուլան 939թ․ Մծբինից արշավեց Հայաստան,անցավ Մանազկերտը և ուղղվեց դեպի Կալիկալա(Կարին),որի դիմաց հույները կառուցել էին Հաֆիզ անունով մի քաղաք։Վերջիններս ավերեցին քաղաքը և փախան։940թ․ Սայֆ ալ-Դաուլան Նփրկերտից ուղղվեց Դատվան Արծրունիներից խլեց 2 ամրոց,կայսիկներից վերցրեց Բաղեշը,2 ամրոց Սասունի Բագրատունիներից,գրավեց Խլաթը և Մուշը և հարձակվեց Բյուզանդիայի վրա։Կայսիկները ենթակա էին ալ-Դաուլայի հետ,զերծ պահեց իր թագավորությունը թշնամու ներխուժումից՝խոստանալով ավազակներից պաշտպանել ճանապարհները։

Արաբական ամիրայությունում տիրող խառը վիճակը նպաստավոր էր Բյուզանդիայի համար։Կարին և Բասեն գավառներում կային 3 քաղաք՝որոնք գտնվում էին արաբների ձեռքում։

Բյուզանդիան գրավեց Ավնիկը,հետո Կարինը՝949թ Կարինի ռազմական կառավարիչ նշանակվեց Թեոփիլոս զորավարը։Կարինի գրավմամբ սկիզբ դրվեց Բյուզանդիայի՝դեպի արևելք առաջխաղացմանը։

Կայսիկները միավորված էին Աբու-լ-Վարդին և տիրացավ նրա տարածքներին,որին էլ սպանեց ալ Դաուլան և տիրացավ Կայսիկների քաղաքներին։

967թ․ Սայֆ ալ Դաուլան մեռավ և Համդանյանների իշխանությունը քայքայվեց։

Հայաստանի ամիրայությունները ունեին յուրահատուկ գծեր,որոնք տարբերվում էին Հայաստանի մանր թագավորություններից։Ամիրայությունները բաղկացած էին քաղաքային տիրույթներից։Նրանք ձգտում էին դեպի վաճառաշահ քաղաքները և քաղաքների շուրջը գտնվող գյուղերը նրանց չէին հրապուրում և գավառներում արաբ գյուղացիություն բոլորովին չկար։Արաբական բոլոր ամիրայությունները մնացին գավառական նեղ սահմաններում և բավարարվեցին քաղաքներով։

Երկրորդ յուրահատկությունը այն էր,որ հայկական իշխանությունները ձգտում էին ինքնուրույնության,բայց ճանաչում էին Բագրատունիների գերիշխանությունը և վտանգի դեպքում հավաքվում էին Բագրատունի թագավորների դրոշի ներքո։Եվ եթե եղել են դեպքեր,երբ հայ իշխանները դաշնակցել էին թշնամու դեմ,ապա միայն գահի նկատմամբ նրանց հավակնություններն էին պատճառը։

Հայաստանի ամիրայությունները ոչ միայն ջանում էին ազատվել հայոց թագավորի իշխանությունից,այլև հայոց թագավորության թշնամիների դաշնակիցներն էին և նպաստում էին նրանց արշավանքների հաջողությանը։

Հաստատվելով Հայաստանում ամիրայությունները նպաստեցին Հայաստանի մասնատվածությանը։Դվինի,Բերկրիի և Մանազկերտի ամիրայությունները նպաստեցին Վասպուրականի մեկուսացմանը։Մանազկերտի Կայսիկ ամիրայությունը կտրել էր կապը Բագրատունի թագավորների և Տարոնի Բագրատունիների միջև։Ամիրայությունների դեմ պայքարը ավելի վտանգավոր էր,որովհետև այն կարող էր հարուցել մահմեդական պետությունների զայրույթը։Սկսած հայ ժողովրդի կազմավորումից Հայաստանի բնակչությունը եղել է միատարր,իսկ ամիրայությունները,հաստատվելով Տուրուբերան և Այրարատ նահանգներում,առաջին լուրջ ճեղքը բացեցին։

Գագիկ 1-ին։Սմբատ 1-ին հաջորդեց Գագիկ 1-ինը(990-1020թթ․)։Նրա օրոք Բագրատունյաց թագավորությունը հասավ իր հզորության գագաթնակետին։Իր եղբոր հետ համեմատ նա ավելի քաջ էր։Ասողիկը վկայում է,որ նա շատ բերդեր խլեց Սյունյաց և Աղվանից իշխանություններից։Արտաքին հարաբերությունների մեջ նա ուժեղ էր և անկախ։Այդ է վկայում այն,որ Վասիլ կայսրը 11-րդ դարի սկզբում եկել էր Բյուզանդական Հայաստանի սահմանագլուխը և Վրաց ու Հայոց թագավորները ներկայացան նրան,մենակ Գագիկն էր,որ իմանալով,որ կայսրն Բագրևանդում իրեն է սպասում,չգնաց նրա մոտ՝համարելով այն փոքրոգություն։30 տարվա ընթացքում ներքին և արտաքին մեծ գործեր կատարեց Գագիկ 1-ինը։

Հայաստանի հանդեպ սպառնացող վտանգը Ատրպատականի Աբլհաճ էմիրի որդի Մամլունն էր։Մամլունը թշնամական դիրք բռնեց Հայաստանի և Վրաստանի նկատմամբ,որի պատճառը հանդիսացավ Դավիթ կյուրոպաղատը։Նա Բյուզանդիայից ստացել էր Ապահունյաց գավառը,սակայն տեղի Մանազկերտ բերդը կռվախնձոր էր դարձել տեղի էմիրների և նրա միջև։Էմիրները սովորություն ունեին Խլաթ քաղաքն ու Մանազկերտն իրենցն համարել։Դավիթը,կամենալով հարցը լուծել և օգտվելով Բատի մահից(քուրդ էմիր),որը իր իշխանությունը թողել էր իր քեռորդուն,պաշարեց Մանազկերտը և տեղի մահմեդականներին հեռացրեց։Սա չընդունեց մահմեդական աշխարհը և Մամլանը պահանջում է Դավթից,որ մահմեդականներ էլ բնակվեն Մանազկերտում կամ պատերազմ ընդունել։Դավիթը ընդունում է պատերազմը։Մամլունը իր բանակով գալիս է Ծաղկոտն գավառը։Դավթի հետ էին Գագիկ, Աբաս և Վրաց Բագարատ թագավորններն իրենց զորքերով,որոնք հավաքվում էին Բագրևանդի Վաղարշակերտ քաղաքում։Մամլունը,տեսնելով Դավթի թվական գերակշռությունը,գիշերով թողնում և փաչում է՝այրելով գյուղերը։

998թ․ Մամլունը մեծ պատերազմ է հայտարարում Դավթին՝որոշելով նվաճել Հայաստանը և Վրաստանը։

Այս անգամ երկու թագավորները չկային զորքի կողքին։Զորքի հրամանատարն էր Վահրամ իշխան Պահլավունին։Վահրամի օգնականներն էին իր որդի Սմբատ մագիստրոսը և Աշոտ մարզպանը։Զորքը բաղկացած էր 6 հզ․ հոգուց։Վրաց թագավոր Գուրգենն ուղարկել էր 6 հզ-ոց զորք Փորսի իշխանի գլխավորությամբ,որ իշխանաց իշխան Ջոջիկի որդին էր։Տայոց զորքերի հրամանատարն էր Գաբրիելը Ողոպնտիրի որդին։Այս միացած բանակը հավաքվում է Սուկավ լեռան վրա,իսկ Մամլունը Թավրիզից,որ իր բնակավայրն էր,Վասպուրականի վրայով անցնում է Ապահունյաց գավառը։Զորքերը հարմարվում են Ծմբո գյուղի մոտ։Թշնամին ուներ 100հզ․ զորք։Բանակը և ամբողջ երկիրը երկնքի վրա էր օգնական հույս դրել։Հայ և Վրաց թագավորները նվերներ էին բաժանում վանքերին ու աղքատներին։Մամլունը,համոզված լինելով,որ ինքն է ուժեղը,ստիպում է պատերազմը ընդունել։Հայերը և վրացիները մերժեցին ՝ասելով,որ պիտի պատերազմել ուրիշ օր։Թշնամին,ավելորդ համարելով սպասելը,ինքը հարձակում սկսեց։Հայ և վրաց բանակը ընդհանուր հրամանատարություն չունեին և յուրաքանչյուր ազգային զորամաս ինքնավար էր։Դաշնակիցները կռվեցին մեծ քաջությամբ։Հայերը Պահլավունու գլխավորությամբ հարձակում գործեցին թշնամու աջ թևի վրա և հալածեցին այն։Մեծ քաջագործություններ էին ցուցաբերում նաև վրաց զորավարներ Գամրեկելի եղբայրները,որոնք Մոսխունի տոհմին էին պատկանում։Մամլունի բանակը հալածվում է մինչև Արճեշ և տոնվում է հաղթություն։Վահրամ Պահլավունու եղբորորդի Գրիգոր Մագիստրոսը նրա մահվան առթիվ գրված մի նամակի մեջ պատմում է,որ զորավարի մասին տաղեր էին կազմվել,որոնք երգվում էին պարերով նույնիսկ Վրաստանում։

1000թ․ զատկին մեռնում է Դավիթ Կյուրապաղատը։Թեև նա ծեր էր,բայց բնական մահով չմեռավ,այլ սպանվեց վրաց եպիսկոպոս Իլարիոնի ձեռքով։

Տայքի իշխաններն էին դավադրություն կազմել նրա կյանքի դեմ։Իլարիոնը գիշերը,երբ Դավիթը քնած էր,մտավ ննջարան և բարձը հանեց գլխատակից ու խեղդեց նրան։Վասիլը գտնվում էր Կիլիկիայում և ձմեռում էր այնտեղ Սիրիայում եգիպտական զորքերի դեմ պատերազմներ մղելուց հետո։

1000թ․ Քրիստոսի ծննդյան առաջին հազարամյակը բոլորելու տարին լուր էր պտտվում,թե աշխարհը պետք է կործանվի,որը սակայն սուտ ու սնոտիապաշտական էր։Բոլորը շտապում էին բարեգործություն անել,որպեսզի փրկվեն կործանումից։Բյուզանդիան սակայն իր քաղաքականությունն էր վարում արևելքում։

Կայսրը գալիս էր Տայք՝Հավճիչ քաղաքը՝Երասխ գետի ակունքների շրջանում,որտեղ նրան ընդառաջ է գնում ափխազների Բագարատ և վրաց Գուրգեն թագավորները,որոնցից առաջինին Վասիլը շնորհում է կուրապաղատի,իսկ երկրորդին մագիստրոսի կոչում։Վասիլը շարժվեց դեպի Հայաստանի կենտրոնական շրջանները,նրան ներկայացան Կարսի Աբաս և Վասպուրականի Սենեքերիմ թագավորները։Ապա նա անցնում է Հարք,Մանազկերտ,հետո Բագրևանդ և բանակ դնում Վաղարշակերտ քաղաքի դաշտում։Տայքից կայսրն ուղևորվեց հարավ՝ դեպի Վանա լիճը։Վանանդի սահմաններում էր,որ ձիավարում էր կայսրի առջև՝կրելով իր քաջության համար նշանները։Վասպուրականի թագավոր Սենեքերիմն էլ իր Գուրգեն եղբոր հետ գնաց տեսնելու Վասիլին։Ամենքն էլ պարգևներ ստացան կայսրից՝գործիքներ,ձիեր,զարդեր։Այցելելով Մանազկերտ,Վասիլը նորից վերադարձավ Բագրևանդ և բանակ դրեց Վաղարշակերտ քաղաքի մոտ,դաշտում։ Նա վստահ էր,որ Գագիկ 1-ինը կներկայանա իրեն,բայց դա չեղավ։Գագիկի քրոջ որդի Աբուսահլ Արծրունին,որը դժգոհ էր Գագիկից և տիրում էր Կոգովիտ և Ծաղկոտն գավառներին,իր տիրույթները բյուզանդական նվաճումից փրկելու համար ներկայացավ Վասիլ կայսրին և չարախոսեց նրան։Գագիկը իր որդի Հովհաննես-Սմբատի գլխավորությամբ զորք ուղարկեց և գրավեց Աբուսահլի տիրույթները։Կայսրը արշավեց Տայք՝կարգելով այստեղ հավատարիմ պաշտոնյաներ և վերադարձավ Կոստանդնուպոլիս։Այս արշավանքի ժամանակ Վասիլ 2-րդը իրեն ենթարկեց Խլաթի ամիրային,գրավեց Մանազկերտը և Բերկրին,սակայն վստահ չլինելով,թե այս քաղաքները կարող է իր ձեռքում պահել,համարեց,որ դրանց տիրանան Գուրգեն և Սենեքերիմ Արծրունիները։Բացի այդ,կայսրը դրանով իրենից կախման մեջ կձգեր Վասպուրականը,նաև հետապնդում էր հեռուն գնացող նպատակներ։

Գուգարքի թագավոր Գուրգենը,որը վախճանվեց 989թ․,ուներ 2 որդի՝Դավիթ և Սմբատ։Թագավոր դարձավ Դավիթը,որը կոչվեց Անհողին։Նա իր նստավայրը դարձրեց Շամշուլդե բերդը,նվաճումներ արեց Վրաստանի և Ուտիքի կողմերում։Նվաճեց Դմանիքը,Թիֆլիսը,դեպի Աղվանքի խորքերը։Շեդդադյաններից Փատլունը առաջ գնաց Դավիթ Անհողինի դեմ,բայց պարտվեց ու փախչեց։

Գագի տեր Դեմետրեն դիմեց վրաց թագավորին՝ցանկանալով պահպանել իր անկախությունը,ընդունեց վրաց դավանությունը,ստացավ մամփուզ(արքայիկ) տիտղոսը։Դավիթը հեշտությամբ նվաճում է նրան։

Երկրի ներսում ստեղծված թագավորությունները զորեղ էին և Գագիկը որոշեց իր պետությունը պահելու համար հնազանդեցնել դրանք։Այդ թագավորություններից էին Սյունիքը,Արցախը և այլն։1001թ․ ձմեռը Գագիկը մտավ Տաշիր,իջավ վրաց դաշտը,մի պտույտ գործեց Շամշուլդե բերդի շուրջ և եկավ Գագ գավառը,որտեղից անցավ Աղստևի ձորը։3 ամսվա ընթացքում նա քանդեց երկիրը։Դավիթը Սարգիս (989-1019թթ․) կաթողիկոսի միջնորդությամբ հաշտություն կնքեց և խաղաղ մնաց 20 տարի,որի ընթացքում շինեց 12 նոր բերդ և այլ ամրոցներ։

Վերադառնալով Գուգարքից՝Գագիկը Անիում սկսում է Գրիգոր Լուսավորչի անվան եկեղեցու շինությունը,իսկ Անիի մայր եկեղեցու շինությունը վերջացել էր։Անիի Մայր տաճարը շինել է Տրդատ ճարտաարպետը,որը Արգինայի եկեղեցու հեղինակն էր։Նա եղել է քարագործ,մասնակցել է նաև ս․Սոֆիայի եկեղեցու վերաշինմանը հույն ճարտարապետների հետ,որը փլվել էր վերից վար։

Կատրամիդեն վերջացրեց Մայր տաճարի շինարարությունը։Սքանչելի էր այն բյուրեղյա կանթեղը,որը բերվել էր Հնդկաստանից և կախվեց գմբեթի միջից։Գմբեթի վրա բարձրանում էր մի մարդահասակ արծաթե խաչ։Մայր տաճարը նվիրված էր Մարիամ Աստվածածնին։

Գագիկը 1015թ․ Մայր տաճարի դիմաց կառուցեց ևս մի եկեղեցի՝Առաքելոցը։Գագիկը դրեց իր քարե մեծ արձանը,երեսը դարձրած դեպի քաղաքը,երկու ձեռքի վրա պահած իր եկեղեցու մոդելը։Գագիկ 1-ինը Զվարթնոց տաճարի նմանությամբ,որ կործանվել էր,մի տաճար կառուցեց Անիում։

Խոշոր շինարական աշխատանքներ կատարեցին Ապուղամրենց տոհմի իշխանները,որոնք յուրացրեցին Պահլավունի տոհմանունը։Նրանք էին կառուցել Բջնիի ամրոցը(Պահլավունիների նստավայրը),Ամբերդը,Մարմաշենը և այլն։Շինարարական աշխատանքներ էին կատարվել Հայաստանի այլ վայրերում։

1001թ․ վրաց Գուրգեն թագավորը,կամենալով ստանալ Դավիթ Կյուրապաղատի տիրույթները,իրեն վիրավորված էր համարում,որ կայսրն իրեն ավելի ցածր աստիճան էր տվել քան իր որդուն,որն ափխազների թագավորն էր,պատերազմ է հայտարարում Բյուզանդիային։Կայսրի բանակը հարձակում է գործում Ուտիք այժմ Օլթի բերդի վրա։

Երկու զորքերը մեկ տարի բանակ դրին Բասենի ս․ Աստվածածին գյուղի մոտ,որտեղ և հաշտվեցին։1003թ․ մեռան Սենեքերիմ և Գրիգոր թագավորները։Գագիկի և Գանձակի էմիր Փատլունի միջև պատերազմից հետո հաշտություն կնքվեց Փառիսոսում։

1020թ․ թ-ին մեռավ Գագիկը և թաղվեց Հոռոմոսի վանքում,Ս․ Գևորգի մատուռում։

Բագրատունյաց թագավորության թուլացումն ու անկումը

Գահակալական պայքարը Անիի թագավորությունում։Անիի կտակումը Բյուզանդիային։Բագրատունյաց թագավորությունը ապրում էր հասարակական-քաղաքական ճգնաժամ։Աշխարհիկ և հոգևոր հողատերերը կեղեքում էին գյուղացիներին։Սրվել էր դասակարգային ներհակությունները,թոնդրակյան շարժումը նոր ծավալ էր ստացել,Բյուզանդական կայսրությունը սպառնում էր Բագրատունիների գոյությանը,արդեն զգացնել էին տալիս թուրքական քոչվոր ցեղերը։Նման ծանր պայմաններում,Գագիկ 1-ինի մահից հետո,նրա երկու որդիների՝Հովհաննես-Սմբատի և Աշոտի միջև գահին տիրելու համար պայքար ծավալվեց։Գագիկն ուներ նաև երկու աղջիկներ՝Խուշուշ,որը Վասպուրականի Սենեքերիմ թագավորի կինն էր և Սոփի,որը Վրաց թագավորի կինն էր։Հովհաննես-Սմբատը մարմնով խոշոր էր,դանդաղաշարժ,զինվորական արհեստն ատող,չուներ պետական գործչի ընդունակություն,սակայն գրասեր և զարգացած մարդ էր՝ինչպես վկայում են Մաթևոս Ուռհայեցին և Վահրամ Պահլավունին Մարմաշենի արձանագրության մեջ։Մինչդեռ Աշոտը քաջ էր,լցված տիրելու և կառավարելու տենչով։Պետական ամեն մի նկատառում թելադրություն էր,որ թագավոր լինի Աշոտը,բայց եղավ հակառակը։Հովհաննես-Սմբատն էր շինել Հոռոմոսի վանքը,և սրա ժամատան առաստաղի արձանագրություններից երևում է,որ նա հոյակապ հիշատակություններ թողած կլիներ,եթե չունենար թագավորելու միտքը։Հովհաննես-Սմբատը նման էր Սմբատ 2-րդին՝իր ընդունակություններին վերապահված գործունեության մեջ։Հովհաննես-Սմբատը,ինչպես երևում է ս․Փրկիչ եկեղեցու արձանագրության մեջ,անվանված էր տիեզերակալ,ինչպես Սմբատ 2-րդը։

Գահի համար կռիվ սկսվեց երկու եղբայրների միջև։Աշոտը գնաց Վասպուրական,օգնություն խնդրեց Սենեքերիմ թագավորից օգնական զորք ստացավ՝փոխարենը ընծաներ տալով Վարագի վանքին։Անիի մեջ Աշոտի դեմ դուրս եկավ 60․000 զորք,որոնցից 20․ հազարը հեծյալ։Այս պահից Անիում էր գտնվում Ափխազաց թագավորի կողմից դեսպանության պաշտոնով եկած մի իշխան,որը առաջարկեց Աշոտի դեմ մենամարտ Հովհաննես-Սմբատին։Աշոտը ընդունում է մենամարտը և իր սուրը իջեցնում է սաղավարտի վրա,որը ճեղքում է մարմինը մինչև մեջքը։Ճակատամարտի ժամանակ բազմաթիվ մարդիկ խեղդվեցին Ախուրյան գետի մեջ։ Վահրամ Պահլավունին,վրաց և Ափխազաց թագավոր Գեորգին,կաթողիկոսը հաշտեցրին երկու եղբայրներին։Կայացած հաշտությամբ Հովհաննես-Սմբատը դառնում է հայոց թագավոր Անի մայրաքաղաքով,Շիրակը,Արարատյան դաշտը,Աշոտաց ձորը,Ամբերդը,Կայան և Կայծոն բերդերը և Տավուշ գավառը մտնում էին թագավորության մեջ։Աշոտը տիրացավ Պարսկաստանի և Վրաստանի սահմանակից գավառներին։Եթե Հովհաննես-Սմբատը մեռնի,ապա գահը պետք է ժառանգի Աշոտը։Աշոտի կողմնակիցներից մեկը գանգատվում է Վրաց Գեորգիին թե Հովհաննես-Սմբատը խլել է Շատիկը,որ իրենն է,ուստի Գեորգին զորք է ուղարկում և հարձակումը տեղի է ունենում հանկարծակի ու Հովհաննես-Սմբատը բռնվում և տարվում է Գեորգիի մոտ։Հայերը կռվելով փախչում են Անի։

Ափխազները Անիից վերադառնալով կողոպտում են Արգինայի կաթողիկոսարանի եկեղեցիները և տանում են խաչի բևեռները՝ասելով թե նրանցով պիտի պայտեն իրենց ձիերը։Թագավորից խլելով երեք բերդ ազատ արձակեցին։Աշոտը,հիվանդ ձևանալով Թալին գյուղում կանչում է Հովհաննես-Սմբատին իր մոտ,սակայն թակարդ է սարքում և Հովհաննես- Սմբատը բռնվում է։Նա հանձնում է Ապիրատ իշխանին,որ սպանի,իսկ Ապիրատը ազատում է Հովհաննես-Սմբատին։Վախենալով Աշոտի վրեժխնդրությունից Ապիրատը փախչում է Դվինի էմիր Աբուլսվարի մոտ,որը սպանում է Ապիրատին։

Անիի կտակումը Բյուզանդիային։Բյուզանդիան շարժվեց դեպի Արևելք։Ձմեռելու համար Տրապիզոնում գտնվող կայսրի մոտ Հովհաննես-Սմբատը ուղարկում է Պետրոս Գետադարձին բանակցությունների համար(1019-1059թթ․)։Սա գեղեցիկ հունական կրթություն էր ստացել,եղել էր Կոստանդնուպոլսում,հաճախել տեղի դպրոցները,Գրիգոր Բջնեցու ընկերն էր և գիտեր հունական գրականություն և փիլիսոփայություն։Բանակցությունները վերաբերում էին միայն Անիին,իսկ Կարսի վրա Հովհաննես-Սմբատը ոչ մի իշխանություն չուներ։Կայսրը Հովհաննես-Սմբատին խոստանում էր պաշտպանություն ներքին և արտաքին թշնամիների դեմ,դրամական նպաստ էր տրվում։Բյուզանդիան ստանում էր Անի քաղաքը Հովհաննես-Սմբատի մահից հետո,որովհետև նա անժառանգ էր,միակ որդին վախճանվել էր,և թագավորը ժառանգ է կարգում կայսրին։

Կայսրը Գետադարձին հրավիրեց ջրօրհնեքի հանդեսը հասարակական ծեսով կատարելու 1022 թ․ հունվարի 6-ին։Տրապիզոնի փոքրիկ գետակի վերևի մասում հայերն էին կանգնած,իսկ ներքևի մասում հույները,որոնք օրհնում էին ջրերը,որպեսզի հերձվածող հայերի օրհնած ջուրը ինքն էլ օրհներ և մաքրեր նրան հերձվածից։Լաստիվերտցին վկայում է,որ Պետրոսը մեռոն ածեց գետակի մեջ և ճառագայթներ փայլեցին ջրերի միջից,մի երևույթ,որ կարող է պատահած լինել արևի ճառագայթներից։Ըստ ավանդությանՊետրոսը շրջում է գետի հունը և ստանում Գետադարձ անունը։Գետակը վերագրվում է նաև Ճորոխ գետին։

Պետրոս կաթողիկոսը հասկանում էր,որ այս երեսով չպետք է Անի վերադառնալ՝ուստի ձմեռում է Տրապիզոնում,հետո գնաց Սեբաստիա,4 տարի մնաց և վերադարձավ Անի։

Վասիլի հաջորդներից Կոստանդին 8-րդ կայսրը,հիշելով Անիի վերաբերյալ թուղթը,հրամայեց իր մոտ բերել մի հայի,ով որ լինի։Գտնվում է Կիրակոս անունով մի քահանա և կայսրը նրան է տալիս Տրապիզոնի դաշնագիրը,որպեսզի հայոց թագավորը իր թագավորությունը փոխանցի սերնդեսերունդ։Կայսրը մեռնում է,իսկ Կիրակոսը թուղթը Հայաստան չի տանում այլ վաճառում է Միքայելին,որը Կոստանդինի հաջորդն էր,որն էլ սկսում է պահանջել թղթի իրագործումը։

Պատմության մեջ երևան եկավ Վեստ Սարգիսը,որը ուներ <<անթիպատ>> և <<պատրիկ>> աստիճանները,<<արևելից դուկ>> անունը։Նրա կալվածքն էր Տեկոր գյուղն իր շրջակայքով։Սա ազատներից էր և ամուսնացած էր Գրիգոր Բջնեցու աղջկա հետ։

1033 թ․ տեղի ունեցավ արեգակի խավարում և երկրաշարժ։Հիշեցին,որ Քրիստոսի խաչելության ժամանակ արեգակի խավարում է տեղի ունեցել։Այս ժամանակ Արևելքից մի մարդ եկավ Ապահունյաց և Հարքա,Մանանաղի,Եկեղյաց գավառները՝<<վայ ինձ,վայ ինձ>> գոչելով։Արեգակի խավարումը նշան է համարվում Նեռի ծննդյանը։

Իր գիտնականությամբ և սրբակերությամբ հայտնի Հովհաննես-Կոզեռն վարդապետը ողբում էր,լալիս էր երեսնիվայր ընկած,որի մոտ գնացին թագավորը և կաթողիկոսը։Իր մկրտության ժամանակ Քրիստոսը կապել էր սատանային 1000 տարով և հենց այժմ էլ լրացել է դրա ժաամանկը։

1041թ․ մեռավ Հովհաննես-Սմբատը և թաղվեց Անիի արքայական գերեզմանատանը։

Գագիկ 2-րդ (1042-1045թթ․)։18 տարեկան էր Գագիկը,երբ Պահլավունիները մտցրին Շիրակի մայրաքաղաքը և թագավոր օծեցին։Նա քաջ և դաստիարակված էր,տիրապետում էր հունարենին և դաստիարակվել էր Բյուզանդիոնում։Նա որոշեց վերջ տալ Վեստ-Սարգսի ըմբոստությանը,գնաց մինչև միջնաբերդ,բանակցեց։Վեստ Սարգիսը հեռացավ,հետո ամրացավ Սուրմառիում։Գագիկը հարձակվեց Սուրմառիի վրա գրավեց բերդը,ձերբակալեց Սարգսին և տարավ Անի։Այս անգամ էլ նա նորից խնայեց Սարգսին,որը խորամանկ էր և բարեկամ ձևացավ։

Գագիկը Գրիգոր Բջնեցու հետ բանակ դրեց Հրազդան գետի վրա և հաղթեցին սելջուկ-թուրքերին,նրանց գլխավորներից ոմանց ուղարկեցին Պարսկաստան,ոմանց ձերբակալեցին։Վեստ Սարգիսը Գագիկի և Բջնեցու մեջ թշնամություն սերմանեց,թե նա է բյուզանդական ոտնձգությունների գլխավոր պատճառը։

Գագիկը հալածում է Բջնեցուն,որը հեռանում է Անիից։Բջնեցին գրում է իր նամակներից մեկում,թե Գագիկը մանկամիտ է և ժառանգական հիվանդ։Սակայն Վահրամից ազդված Գագիկը չզղջաց և Վահրամին ուղարկեց նրա հետևից։Բջնի չհասած նա նամակ է գրում Գրիգորին,սակայն նա մերժում է։Գագիկը նամակով իր մոտ է կանչում Սևանի առաջնորդ Սարգսին,որպեսզի միասին պարապեն։

Գագիկը գնաց բյուզանդական տիրույթ Տարոն,որտեղ շինարարական գործունեություն ծավալեց։Նա շինություններ կառուցեց Մուշի ս․ Կարապետ վանքում։

Բյուզանդական զորքերի հարձակումները։1044թ․ Կոստանդին Մոնոմախը պահանջ ուղարկեց Գագիկ 2-րդին կատարելու Տրապիզոնի դաշնադրությունը։Գագիկը պատասխանեց,որ չի կարող Անին տալ Բյուզանդիային։Կայսրը Միքայել Իասիտեսին ուղարկում է Հայաստան,սակայն պարտություն է կրում։1044 թ․ Նիկոլայոսի՝բյուզանդական զորքերի սպարապետի գլխավորությամբ զորք է ուղարկում Հայաստան,որի մեջ կար նաև սենեկապետ ներքինի,որոնք պարտություն կրեցին Վահրամ Պահլավունուց և Գագիկից։Զորավար Նիկոլայոսը ապաստանեց Օլթիում։

Բյուզանդիան բանակցությունների մեջ մտավ Դվինի էմիր Աբու-լ-Ասվարի հետ՝առաջարկելով ասպատակել նրա տիրույթները։Սակայն հայերը նորից հաղթանակ տարան։Կայսրը իր մոտ է կանչում Գագիկին՝բանակցությունների համար։Վահրամ Պահլավունին և մնացած ազատանին խորհուրդ է տալիս Գագիկին չգնալ։Պետրոս Գետադարձի և Վեստ Սարգսի կողմից Քրիստոսի արյամբ՝գինուն թաթախված գրիչով գրվում է թուղթ՝նվիրականության։

Վերջիններիս խորհրդով Գագիկը գնում է Կոստանդնուպոլիս։Կայսրը Գագիկին առաջարկեց Մելիտենեն՝փոխարենը խնդրելով Անին։Պետրոս Գետադարձը և Վեստ Սարգիսը բանալիները ուղարկեցին կայսրին։Գրիգոր Մագիստրոսը (Բջնեցի) այս պահին գնաց Կոստանդնուպոլիս,իր Բջնին և մյուս կալվածները հանձնեց կայսրին և Միջագետքում կալվածքներ ստացավ։Բջնեցին պարգևատրվեց մագիստրոսի աստիճանով և ստացավ Մագիստրոս հորջորջումը՝նշանակվեց Միջագետքի թեմի կառավարիչ ։Նա դարձավ Վասպուրականի,Տարոնի,Մանազկերտի,Արճեշի, Բերկրիի և Միջագետքի տերը։

Գագիկը,տեսնելով Անիի բանալիները,ասաց,որ <<Հայոց տան տերն ու թագավորը ես եմ և քեզ չեմ տալիս Հայոց երկիրը,որովհետև դու ինձ խաբեությամբ ես բերել Կոստանդնուպոլիս>>։Այս որոշման վրա նա մնում է 30 օր։Դիմադրությունը ավելորդ էր և նա հրաժարվեց հայրենիքից՝ ստանալով տեղեր Փոքր Հայքում,նաև Կալոն-Պեղասոն և Պիզու քաղաքները։Նա ամուսնացավ Սեբաստիայի վախճանված Դավիթ Արծրունի թագավորի աղջկա հետ և ժառանգեց նրա տիրույթները։

Անեցիները ոչ մի ճար չունենալով՝մարդ ուղարկեցին բյուզանդական հրամանատարին,որը պարտություն կրելուց հետո քաշվել էր Արծն քաղաքը,հրավիրեցին գալ և գրավել Շիրակի թագավորությունը,որը այդպես էլ արեց։

Թոնդրակյան շարժումը և գյուղացիական ելութները Հայաստանում 9-11-րդ դդ․-ում։

Թոնդրակյան շարժման սկզբնավորումը։9-11-րդ դդ․ ավատատիրական հարաբերությունների խորացման հետևանքով գյուղացիների շահագործումն ուժեղացավ։Ծանրացավ հարկային բեռը։Սոցիալական պայքարը,որը մղվել էր երկրորդ պլան ,կրկին աշխուժացավ։Իշխանները և եկեղեցին պայքար էին մղում նոր աղանդավորական թոնդրակյան շարժման դեմ։Դեռևս չէր մարել պավլիկյան շարժումը,երբ սկսվեց թոնդրակյան շարժումը,որը 200 տարի ցնցեց Հայաստանը։Հիմնադիրն էր Սմբատ Զարեհավանցին,իսկ կենտրոնը Ապահունյաց գավառի Թոնդրակ գյուղն էր,որի անունով էլ կոչվում էր շարժումը։Շարժումը իր գաղափարախոսությամբ,տևականությամբ,զանգվածների ընդգրկումով և սրությամբ Հայաստանում ամենախոշորն էր։Նախկինում այն մի հերձված էր,իսկ այժմ ստացել է գիտական մեկնաբանություն։

Սմբատ Զարեհավանցի։Զարեհավանցին Ծաղկոտն գավառի Զարեհավան գյուղից էր։Ապահունիքում նա հաստատվեց Թոնդրակ ավանում ,որտեղ հիմնադրեց համայնքներ և սկսեց գործունեությունը։Նա եղել էր Փոքր Ասիայում,Թուլայլ գավառի Տևրիկ բնակավայրում։Մասնավոր սեփականության վերացմամբ և հավասարության հիմունքներով համայնքների ստեղծումը վանական կալվածատիրության մերժումը,պայքարը տիրողների դեմ բնորոշ են Զարեհավացուն։Զարեհավանցին ունեցել է իր հետնորդները,սակայն գրականություն չի պահպանվել(պահպանվել է նրա հակառակորդների կողմից)։Աբու-լ-Վարդի տիրույթներում էր ծավալվում թոնդրակյան շարժումը,որոնք պայքարում են ոչ միայն հայ եկեղեցու,այլև օտար իշխողների դեմ։<<Դու քեզ Քրիստոս ես համարում>> ասել է Աբու-լ-Վարդը Սմբա- տին։Քրիստոսը հարություն առավ 3 օրից հետո,ես քեզ կսպանեմ և կթաղեմ,եթե 30 օրից հետո էլ հարություն առնես,կիմանամ,որ իրոք Քրիստոս ես>>։Աբու-լ-Վարդ ամիրան իշխել է 9-րդ դարի 30-40-ական թթ․ մինչև 70-80-ական թթ․։

Սմբատի սպանությամբ թոնդրակյան շարժումը չդադարեց։

Թոնդրակյան շարժման սոցիալական կազմը և հոսանքները։Նրանք կանանց բազմության հետ ապրում են շնավաններում,ասում է Գրիգոր Մագիստրոսը և զրպարտելով նրանց ավելացնում է,որ թե խտրություն չեն դնում արանց և կանանց և ոչ էլ ընտանիքի միջև,թեև հայտնապես չեն համարձակվում անել դա։Թոնդրակյանները հիմնել էին իրենց համայնքները,որտեղ բոլորը նաև տղամարդիկ և կանայք հավասար էին համարվում։Թոնդրակյանները ունեցել են իրենց համայնքները,որոնք ունեցել են իրենց ավագները,որոնց տունը ժողովատեղի է եղել։Խոսրով Անձևացին վկայում է,որ նրանք պաշտում էին ոչ թե աստծուն,այլ մարդու։Նրանք քարոզում էին սեր։

Գրիգոր Մագիստրոսը նրանց բաժանում է 3 խմբի։Առաջինը նրանք էին,որոնք չարի մեջ կատարելագունն են, քարոզում են անհասություն և անաստվածություն էպիկուրյանների պես։Երկրորդը նրանք էին,ովքեր մանիքեցիների նման ինչ-որ անիծում,այն էլ գործում են։Երրորդը նրանք էին,ովքեր առերես պաշտում են քրիստոնեությունը,որը ներքուստ այդպես չէ և աղանդավորներ էին։

Կային թոնդրակյան աղանդի այլ ճյուղավորումներ։Խնուսի թոնդրակյանները հայհոյում էին Քրիստոսին և գրում,որ նա թլպատված է,իսկ թույլայլեցի կոչվածները հրաժարվում էին Քրիստոսից ։Նրանք թույլայլեցի են կոչվել բյուզանդական Թույլայլ գավառի անունից,որտեղ գտնվում էր Տևրիկը։Մագիստրոսը թոնդրակեցիներին համեմատում է մանիքեցիների և սադուկեցիների հետ,որովհետև մանիքեցիները նույնպես մերժում էին նյութականը և իրենց միջից առաջնորդներ էին առաջադրում,իսկ սադուկեցիները չեին ընդունում մեռածների հարությունը։

Թոնդրակյան գաղափարախոսությունը։Թոնդրակյանների գաղափարախոսության մասին տեղեկություններ են հաղորդում Գրիգոր Նարեկացին,Գրիգոր Մագիստրոսը,նաև Արիստակես Լաստիվերտցին։Թոնդրակյանները մերժում էին՝

1․Ձեռնադրությունը,այսինքն եկեղեցու աստիճանավորության ամբողջ նվիրապետությունը։

2․Հաղորդությունը,որը Սմբատ Զարեհավանցին համարում էր ոչ թե եկեղեցու խորհուրդ,այլ <<հասարակաց կերակուր>>։

3․Ծննունդը հոգուց։Նկատի ունի Հին կտակարանի Ծննդոց գիրքը,արարչության պատմությունը և նոր կտակարանի Քրիստոսի ծնունդը սուրբ հոգուց և մկրտությունը ջրում,մինչդեռ Սմբատը իր հետնորդներին սովորեցրել է,թե այն սոսկ լվացման ջուր է։

4․ Կիրակի օրվա խորհուրդը,երբ ասվում է,թե դրա հետ կապված մերժում էին Քրիստոսի հարության լույսը։Տերունական կիրակի օրը հավասար էին համարում սովորական օրերին։

5․ Ծնրադրությունը,որպես աստծուն պաղատելու խորհրդի արտահայտություն։

6․ Մկրտության ավազանը,այսինքն մկրտության խորհուրդը։

7․ Անմահության հաղորդությունը։

8․ Ամուսնության խորհուրդը

9․Խաչի երկրպագությունը։

10․ Քարոզում էին մարդապաշտ ուրացություն,թոնդրակեցիներինը Քրիստոսին մարդ էին համարում։

11․ Իրենք իրենցից քահանաներ էին առաջադրում։

12․ Անգոսնում են եկեղեցական պսակն ու ամուսնությունը։

13․ Ծաղրում էին մատաղը,Աբելը,Նոյը,Աբրահամը,Դավիթը,Սողոմոնը և Եղիան մեղմում էին Աստծո բարկությունը ու նրան հաշտեցնում մարդկանց հետ։

14․ Աղանդի գլխավորին Քրիստոս էին անվանում,ինչպես Քրիստոսն էր ասում,որ հանդես կգան սուտ Քրիստոսներ։

Սրանք շարադրել է Գրիգոր Նարեկացին ,որը վկայում էր,որ Սմբատը պահանջել է իրեն աստված անվանել։Մյուռոնով օծելը համարում էին խաբեություն,մերժում էին զատիկն ու պահք պահելը։Նրանց առաջնորդներից Կյուրեղը ծաղրում էր հաղորդությունը,հայհոյում ս․կույս Աստվածածնին։Նրանք ծաղրում էին հին և նոր կտակարանները։Մի խոսքով,նրանք դարձել էին սատանայի գործակիցները։Նրանք ոչխարի հանդերձով գայլի պես հափշտակում էին հավատացյալներին և քաղցր խոսքերով մեծացնում են իրենց բանակը։

Թոնդրակյանները հակադրվում էին քրիստոնեությանը,նրանց հերձվածը չարափառությունից է՝կախարդություն,դյութություն,հմայություն,անհավատություն։

Արիստակես Լաստիվերտցին թոնդրակյաններին անվանում է մծղնեականներ։Նրանք չեն ընդունում ոչ մկրտություն,ոչ պատարագ,ոչ խաչ։

Թոնդրակյանները իրենց համարում էին արամյան տոհմից։Գրիգոր Մագիստրոսը թոնդրակյաններին անվանում է շուն,գայլ,օձ,Նեռի կարապետ,սատանայի ծառա և այլն։

Ժխտելով Քրիստոսի հարությունը,հոգու անմահությունը,հանդերձյալ կյանքը և այլն,գտնում էին,որ մարդը իր բարօրությունը պետք է կառուցի երկրի վրա։

Նրանք պավլիկյաններից զարգացած էին։9-րդ դ․ սկզբներին թոնդրակյան շարժումը անհանգստացրել էին ֆեոդալներին,մանավանդ հոգևորականությանը։

Գյուղացիական հուզումները Այրարատում և Սյունիքում 10-րդ դ․ առաջին կեսին։Դեռևս 9-րդ դ․ ծայր առած թոնդրակյան շարժումը տարածվում էր նորանոր գավառներում,նաև Սյունիքում և Այրարատում։

Քանի որ ապստամբական շարժումը Այրարատում ծավալվեց 10-րդ դ․ առաջին տասնամյակում,ուստի պարարտ հող էր ստեղծվել սոցիալական ներհակությունների ծայր աստիճան սրման համար։

Օտար ասպատակողների դեմ միաբան դուրս գալու փոխարեն թագավորն ու իշխանները շարունակում էին ներքին խժդժությունները։17 տարի տևած պատերազմները ու ապստամբական կռիվներն ուղեկցվում էին բնական արհավիրքներով։Այրարատում տարածվում է սովը։Ապստամբները ում որ բռնում էին,տանջանքների էին ենթարկում,որպեսզի մթերք պոկեն։Սմբատ թագավորի մահից հետո Այրարատում շարժումները տևեցին մինչև 10-րդ դ․ երկրորդ տասնամյակի վերջերը,մինչև որ թուլացան,ճնշվեցին․մասամբ էլ միահյուսվեցին օտարների դեմ մղվող պայքարին։

Սյունիքում պայքարը ուղղված էր Տաթևի վանքի դեմ։Պատճառն այն էր,որ վանքը դարձել էր հողատեր և իր տիրույթները ընդարձակում էր մոտակա գյուղերի հաշվին։906թ․ Տաթևի վանքի Կաթողիկե եկեղեցու և մյուս շենքերի շինարարությունից հետո վանքին նվիրաբերվեց 15 բնակավայր։Դրանից հետո պայքար է սկսվում վանքի և նրան անցած մի քանի բնակավայրերի միջև։

Ցուրեցիների ելույթը։Ցուրաբերդցիները և Տամալեք գյուղի բնակիչները չենթարկվեցին Տաթևի վանքին։

Թագավորի և իշխանների նվիրաբերությունների հետևանքով վանքին էր անցել շատ բնակավայրերից վճարվող արքունական և իշխանական հարկերի ու տուրքերի գանձման իրավունքը։Վանքապատկան գյուղերի բնակիչների հողերին կարելի էր տիրանալ միայն բռնությամբ։Ցուրաբերդի, Տամալեքի,Բերդի, Ավելադաշտի բնակիչները դիմադրում էին։Վանքի թիրախը Ցուրաբերդն էր։915թ․ մի գիշեր նրանք հարձակվում են վանքի վրա և դատաստան տեսնում վանականների հետ։

Հովհաննես եպիսկոպոսը գնաց ուրիշ երկիր։Վանքին օգնում է Սյունյաց Սմբատ իշխանը և Հովհաննես եպիսկոպոսին հետ է բերում։Ցուրաբերդը հանձնվում է Տաթևի վանքին։Ցուրաբերդը նորից շենանում է և պայքարը շարունակվում է։Պայքարում է նաև Ավելադաշտը։Ապստամբների ճնշումը կատարվում էր սրի, խաչի և փողի օգնությամբ։Սմբատ իշխանի որդի Սոփին,1000 դահեկան վճարելով,Տամալեքկը կցում է վանքին։Այս դեպքերը տեղի են ունեցել 943թ․։1003թ․ ապստամբները սպանում են Տաթևի Հակոբ եպիսկոպոսին։

Այս շարժումը ուղղված էր ֆեոդալական հողատիրության դեմ,նվաճողների և երկիրը ասպատակողների դեմ։

Թոնդրակյան շարժման վերելքը 10-րդ դ․ վերջին և 11-րդ դ․ առաջին կեսին։Թոնդրակյան շարժումը ավելի է խորանում աշխարհիկ և հոգևոր ֆեոդալների կողմից և գյուղացիների կախումը նրանցից հետզհետե խորանում էին։Ավելի ձևավորվում էր ֆեոդալների և վանքերի կալվածը։Սկսվում է գյուղացիության կեղեքումը։Ոչինչ չէր կարող կասեցնել թոնդրակյան շարժումը,դրսևորվում էր մանր հարձակումներով՝որոնք իշխողները անվանում էին ավազակություն։Շարժումը նոր թափ էր ստանում և 11-րդ դ․ պետք է վերածնվեր գյուղացիական ապստամբության։

Շարժումը արմատացած էր Հայաստանի հարավում։

Կճավա վանքի Մուշեղ անունով գիտնականը պաշտպանում էր շարժումը։Գրիգոր Նարեկացին դեմ էր թոնդրակյաններին։11-րդ դ․ առաջին կեսում շարժումը ծավալվեց Հայաստանի հարավ-արևմտյան գավառներում,որոնք ենթակա էին Բյուզանդիային։

Թոնդրակեցիների ելույթները Հարք և Մանանաղի գավառներում։11-րդ դ․ սկզբին շարժումը բորբոքվեց Հարք գավառում։Շարժման առաջնորդն էր Հարքի Հակոբոս եպիսկոպոսը։Նա իր կենցաղավարությամբ համբավ էր վաստակել և պահք պահող քահանաների հետ շրջում էր Հարքում և քարոզում։Հակոբոսը քահանաներ է ընտրում,մերժում է Նիկիայի ժողովը,մատաղը։Նա մի մատաղացու անասուն բերելով ժողովրդի մոտ ասում է՝<<Այ տառապյալ չորքոտանի,ասենք թե նա մեղքեր գործեց և մեռավ,դու ինչ մեղք ես գործել,որ նրա հետ պիտի մեռնես>>։Նրա քարոզներին հետևում էին իշխանները,մանր հողատերերը,որոնք թույլ չտվեցին,որպեսզի Հակոբոսը հանձնվի վրեժխնդիր հոգևորականության հաշվեհարդարին։

Դառնալով Եսայի անունով քահանայի զոհը՝կանչվում է Սարգիս Սևանեցի (992-1019թթ․) կաթողիկոսի մոտ,որը նրան կարգալույծ է անում,ճակատին աղվեսի կերպարանքով դրոշմ խարանում և հրամայում բանտ նետել։Փախչելով բանտից անցնում է Բյուզանդական կայսրություն,հասնում՝Կոստանդնուպոլիս,ապա Ապահունյաց գավառը,Թոնդրակ ավանը,ապա Խլաթ,այնտեղից Նփրկերտ՝որտեղ և մեռնում է։

Թոնդրակյան շարժումը զորեղ էր Մանանաղիում։Շիրնի կոչված բերդաքաղաքի մոտ մի ագարակում բնակվում էր Կունծիկ աբեղան,որի անունով էլ կոչվում է ագարակը։Նա թոնդրակյան շարժման առաջնորդներից մեկն էր և իրեն համարում էր աղվանեցի մի աբեղայի հենտորդ։Կունծիկին պատմիչը անվանում է սատանայի խորհուրդների շտեմարան,որից թունավորվեցին շատերը։Դրանց թվում էր Հրանույշ անունով մի կին,որը հողերի տեր էր,դառնում է թոնդրակյան շարժման քարոզիչ և ընդգրկում է Ախնի և Կամարա քույրերին,որոնք տոհմակից էին նրան։Ախնի և Կամարա քույրերի Կաշե և Աղյուսո կոչվող ագարակները վերածվեցին թոնդրակայն շարժման կենտրոնի։Եկեղեցիները լքվեցին,դադարեցին պաշտել խաչը,ավերեցին Բազմաղբյուրի ավանի խաչը,որը Մարաշի և նվիրաբերության վայր էր դարձել։

Թոնդրակյանները հայտնաբերվում են,որովհետև գիշերը ձյուն էր տեղացել և հետքերը տանում են նրանց բնակավայրը։Գավառի առաջնորդ Սամուել եպիսկոպոսը ամբոխի և քահանաների հետ գնում է Կաշե,որը հրկիզում են,վեց ղեկավարների տանում են Ջերմա քաղաքագյուղը և աղվեսադրոշմ խարանում նրանց ճակատներին։

Սրանք տեղի են ունեցել Սարգիս Սևանեցի կաթողիկոսի օրոք՝1011թ․ գարնանը,իսկ ամռանը Բյուզանդիայից Եղիան ուղարկվում է մեղավորներին պատժելու համար։Եկեղյաց գավառում Եղիային ընդառաջում է Վրվեռ իշխանը՝ամբաստանելով Սամուել եպիսկոպոսին։Եղիան իր մոտ կանչելով Սամուել եպիսկոպոսին,կամենում է բանտ նետել,բայց սա գնացել էր մեծ բազմությամբ,որոնք ամբաստանում են Վրվեռին և թոնդրակյաններին։Վրվեռը ազատվում է,իսկ թոնդրակյանները՝պատժվում։

Հասարակական-տնտեսական հարաբերությունները և պետական կարգը 9-11-րդ դդ․

Ֆեոդալական հարաբերությունների հետագա զարգացումը։Արաբական տիրապետության ժամանակաշրջանում ֆեոդալների իրավունքները խախտվել էր,իսկ արաբական խալիֆայությունը համարվում էր հողի,ջրի,երկրի բնական հարստությունների տիրակալը։Ժառանգական խոշոր հողատիրությունը հետզհետե զարգանում էր՝խալիֆայության թուլացման պայմաններում 8-րդ դ․ վերջերից և 9-րդ դ․ սկզբից։

9-րդ դ․ մինչև 10-րդ դ․ առաջին քառորդը տեղի էր ունենում հողերի վերաբաշխումը հայկական ֆեոդալական տների և նրանց ճյուղերի միջև, հողային տիրույթներ էին ձեռք բերում վանքերը։10-րդ դ․ վերականգնվել էր նաև եկեղեցական հողատիրությունը։Բագրատունի թագավորները ձևականորեն համարվում էին երկրի,ջրի և բնական հարստությունների գերագույն տերերը։Եթե Բագրատունի առաջին թագավորները 9-րդ դ․ սկզբներին դեռևս պահպանում էին ժառանգական տիրույթների բաժանմանը և վերաբաժանմանը միջամտելու իրավունքներ,ապա հետագայում նրանք համաձայնվում էին ստեղծված իրավիճակի հետ։

Աշխարհիկ և հոգևոր ֆեոդալական հողատիրության ձևավորման միջոցներն էին հողերի վերաբաշխումը,որն ուղեկցվում էր միջֆեոդալական կռիվներով, գյուղական հողերի հափշտակումը,հողատարածությունների գնումները,նվիրաբերությունները վանքերին։Առանձին ֆեոդալական տների հողային տիրույթները ամբողջ նահանգներ էին ընդգրկում։

Ամենախոշոր հողատերերը Բագրատունիներն էին։Տիրույթներն էին Շիրակը,Արշարունիքը,Վանանդը,Բագրևանդը,Արտազը,Արարատյան նահանգի մեծագույն մասը,Գուգարքը,Տարոնը,Մոկքը։

Հողային տիրույթների բաժանումը Բագրատունիների,Վասպուրականի,Սյունիքի և այլ վայրերի իշխանական տների և նրանց ճյուղերի միջև տեղի էին ունենում խաղաղ համաձայնությունների և սուր բախումների միջոցով։Պատճառն այն էր,որ դա տեղի էր ունենում նոր հիմունքներով(ժառանգական հողատիրության վերականգնումը)։

Արշակունիների օրոք նախարարական հողատիության հիմքում ընկած էր տվյալ տոհմի նահապետի իրավունքը։Ժառանգման իրավունքը տեղի էր ունենում ուղիղ գծով՝հորից որդուն։

9-10-րդ դդ․ հողային տիրույթները բաշխվում էին տվյալ տոհմի բոլոր գյուղերի միջև։Ավագության իրավունք պահպանվում էր միայն տվյալ տոհմի յուրաքանչյուր ճյուղի ներսում։Ժառանգական հողատիրությունը վերականգնված էր և այն վերաբաժանելու համար ֆեոդալները դիմում էին ուժի,ամուսնական կապերի։

Սյունյաց Բագրատունյաց և Արծրունյաց իշխանական տոհմերի ներսում պայքարը դադարեց 10-րդ դ․ 20-ական թթ․։Խոշոր ժառանգական հողատիրությունը ձևավորվեց և անվանվեց <<հայրենիք>>,<<բնիկ տերություն>>,<<բնիկ աշխարհ>>,<<հայրենական սեպհականություն>>։Ձևավորվեց տերունի կալվածը։

Բագրատունիներին պատկանում էին Տեկորը,Մրենը,Բագարանը,Կողբը,Թալինը,Արուճը,Վաղարշապատը,Երերույքը,,Տա-րուսը,Մաստարան,Սահառունին,Ավանը,Քեղարագոմը,Նախճավանը և այլն։

Գրիգոր Սուփանը Սևանա լճի ափին ընդարձակ տնտեսություն էր վարում։Նրա սեփականությունն էր Կոթ գյուղաքաղաքը։Բագրատունյաց,Արծրունյաց,Սյունյաց իշխանները ֆեոդալական հիերարխիայի առավել բարձր աստիճանի վրա եղած խոշոր ֆեոդալներ էին։9-11-րդ դդ․ խոշոր և մանր հողատերերի տիրույթները դարձել էին առ և ծախքի առարկա։

Աշխարհիկ և եկեղեցական խոշոր հողատիրության ընդլայնումը։Հայկական եկեղեցին ունեցել է իր հողային տիրույթները,սակայն վանական խոշոր կալվածատիրությունը նոր երևույթ էր։Եթե հնում կային հատ ու կենտ վանքեր,ապա 9-10-րդ դդ․ առաջացան մեծ թվով վանքեր։Վանքերը հիմնադրվում էին քաղաքներից հեռու։Դա պայմանավորված էր նաև նրանով,որ աշխարհիկ բարքերը չթափանցեին վանքեր։Քաղաքներում և այլ բնակավայրերում ևս կառուցվում էին եկեղեցիներ,հիմնադրվում վանքեր,որոնք նույնպես ձեռք էին բերում հողային տիրույթներ,և որ բնորոշն է ջրաղացներ,ձիթհաներ,հյուրատներ,կուղպակներ,բնակելի տներ և այն։Նշանավոր էին Հաղբատը,Սանահինը,Կիչառիսը,Այրիվանքը(Գեղարդ),Հավուց Թառը,Դպրեվանքը,Խծկոնքը,Մարմաշենը,Հոռոմոսի և այլ վանքեր։Վասպուրականում և Սյունիքում ևս կային վանքեր։

Սյունիքում Տաթևի վանքը հայտնի է դառնում 9-րդ դ․ 30-ական թթ․։Սյունիքի մետրոպոլիտական աթոռը դեռևս մեծ փարթամության չէր հասել,հին եկեղեցին և Փիլիպե իշխանի կառուցած եկեղեցին անշուք էր համարվում։895-906թթ․ Սյունյաց եպիսկոպոս Հովհաննեսը,Աշոտ իշխանի օգնությամբ կառուցում են վանքը,եկեղեցին և կրոնական այլ շենքեր,տնտեսական բնույթի շենքեր։Վանքի միաբանների թիվը այդ ժամանակ հասնում էր 500-ի։Կատարվում են եկեղեցու բացման հանդեսները,որին մասնակցում էին Բագրատունի Սմբատ թագավորը,Հովհաննես կաթողիկոսը,իշխաններ ու եպիսկոպոսներ։Նավակատիքի ժամանակ Տաթևի վանքը պարգև է ստանում 14 գյուղ,1 ավան,մեկ բերդ,երկու վանք։Որոշվում են վանքի սեփական տիրույթները,որոնք ընդարձակ էին։ Վանքն ուներ այլ տեղերում հողեր,այգիներ,արոտատեղ-մարգագետիններ,խոտհարքեր,ջրաղացներ,ձիթհաններ և այլն։Տաթևի վանքին անցած գյուղերից երկուսը վանքն էր դրամով գնել,հինգը գնել և վանքին նվիրել էին Սմբատ 1-ին թագավորը և մյուս իշխաններն ու իշխանուհիները իրենց սեփական տիրույթներից։Նա իշխաններից նվեր է ստանում մի քանի գյուղ վանքին քիչ հեռու,ինչպես և Գեղամա և Հաբանդ գավառներում։Վանքում հողերի ոռոգման համար անցկացվում է մեծ առու։ 10-րդ դ․ կեսում և 11-րդ դ․ Տաթևի վանքը ձեռք է բերում էլի որոշ կալվածներ։Այս շրջանում պայքարն ընթանում էր առավելապես արդեեն ձևավորված վանական կալվածները պահպանելու,իշխանների կողմից խլվածները վերադարձնելու ուղղությամբ։Տաթևին են վերադարձվում Հարժիս և Ծարծարդ գյուղերը,Բոլորաքաղ գյուղը։

Սյունյաց Վասակ թագավորը 1019 թ․ ․ վանքին է վերադարձնում Ցողունի և Գոդեվան գյուղերը,վերահաստատելով վանքի իրավունքը Սյունյաց 12 գավառների վրա։

Կալվածատեր էր դարձել Վահանավանքը՝հիմնադրված 911թ․։Նրա կրոնավորների թիվը 100-ից ավել էր,իսկ տիրույթների մեջ մտնում էին դաշտեր,ձորեր,լեռնալանջեր,այգեստաններ,մի քանի գյուղեր և այլն։

Սյունիքի վանքերից էր Բղենո Նորավանքը և Վաղատինի վանքը,910թ․ հիմնադրված Խոտակերաց կամ Քարակոփ վանքը իր հինգ եկեղեցիներով,936թ․ Եղեգյաց ձորից վերև հիմնադրված Հերմոնի վանքը և այլն։

10-11-րդ դդ․ Վայոց ձորի ամենախոշոր վանքը Գնդեվանքն էր։Սմբատ իշխանի կին Սոփիա տիկինը 966թ․ այստեղ հիմնադրում է վանք,կրոնավորների անապատ,նվիրում է գյուղեր։Վանքին նվիրաբերվում են նաև հողեր,ջրաղացներ։Ձկնարած գետից ջուր է բերվում 1008թ․ վանքի հանդաստանը ոռոգելու համար։Վանքի տիրույթների մեծ մասը նրա սեփական տնտեսությունն էր կազմում։

Գեղարքունիքում Սևանա կղզու վրա առաջնորդ Մաշտոցի նախաձեռնությամբ 871-874թթ․,կառուցվում են Առաքելոց և Աստվածածնի եկեղեցիները,բնակարաններ հոգևորականության համար։

Վանքին այցելության եկած Աշոտ Բագրատունին,որի դուստր Մարիամը հիմնադրել էր վանքը,իբրև ժառանգություն տալիս էր Վարսեր,Ցամաքաբերդ,Գոմաձոր,Բերդք գյուղերը,այգիներ Գառնիում,Երևանում և այլուր։

Խոշոր կալվածներ ունեին Շողագա վանքը,Վանեվանքը,Մաքենյաց վանքը։

Սյունյաց նահանգում կար 30 վանք,վանքեր կային նաև Արարատյան նահանգում,Շիրակում,Վասպուրականում,Գուգարքում։

966թ․ հիմնադրվում է Սանահնի վանքը Աշոտ Ողորմածի կնոջ՝Խոսրովանուշի հովանավորությամբ։

929թ․ Սանահնի վանքը դառնում է եպիսկոպոսական աթոռանիստ,վանականների թիվը հասնում է 500-ի։Նույն Խոսրովանուշ թագուհին հիմնադրում է նաև Հաղբատի վանքը։10-11-րդ դդ․ վանքը նվեր է ստանում գյուղեր,ագարակ հողեր,այգիներ,դրամական գումարներ։

Շիրակում կալվածատեր դարձավ Մարմաշենի վանքը,որին գյուղեր,ընդարձակ կալվածներ,այգիներ,ջրաղացներ,տներ նվիրեց Վահրամ Պահլավունին։

11-րդ դ․-ի սկզբներին ընդարձակ կալվածներ ուներ Պահլավունիների հիմնադրած Ծաղկաձորի Կեչառիսի վանքը։Գրիգոր Մագիստրոսը 1051թ․ վանքին նվիրել է երկու գյուղ և մի այգի,որոշվեց վանքի սահմանները 25 գյուղ և մի քաղաք։

Աղթամարի Սուրբ Խաչ վանքի վերաբերյալ Թովմա Արծրունու հաղորդած վկայությամբ Դերենիկ Արծրունու զավակները 9-րդ դ․ վերջերին այս վանքին նվիրել էին 4 ագարակ Փղոց վանքը,Ահավանք ագարակը։

Արծն քաղաքի քորեպիսկոպոս Դավթակի հարստությունը առասպելական էին։Ուռհայեցին գրում է,թե քորեպիսկոպոսի ունեցվածքը կատարելով սելջուկ զորավար Իբրահիմ Յաննալը 40 ուղտի վրա բարձեց նրա գանձերը։Դավթակի հարստությունները ստացվում էր ընդարձակ կալվածներից,ապա և 800 եկեղեցիների տուրքերից,որոնք եպիսկոպոսական հաս էին վճարում։

Կաթողիկոսին էին պատկանում Կավակերտ և Հոռոմոց դաստակերտները։10-րդ դ․ սկզբներին Հովհաննես կաթողիկոսը գնեց Բյուրականը։10-րդ դ․ վերջերին Արգինան դարձավ կաթողիկոսի նստավայր։11-րդ դ․ առաջին կեսում Պետրոս կաթողիկոսը հողեր ուներ Աշնակում։

Տեր Պետրոսը թագավորների կողմից ուներ տրված 500 գյուղ ։Կաթողիկոսարանում կար 12 եպիսկոպոս,4 վարդապետ,60 երեց և 500 աշխարհական։

Վանական հողատիրությունը ձևավորվում էր տարբեր եղանակներով։Վանքերը տիրանում էին շրջակա հողերին,ստանում էին նվերներ,գնում էին հողեր։

Եկեղեցական հողատիրությունը անօտարելի էր։Վանքերը իրենց սեփական տիրույթներում կազմակերպում էին սեփական տնտեսություն։

Եկեղեցին և վանքերը պետությանը հարկ չէին վճարում։

Ժառանգական հողատեր էին նաև բարձր հոգևորականության մի մասը։

Ոսկու և արծաթե հանքերը պատկանում էին երկրի թագավորին,իսկ թանկագին քարերի հանքերը թագուհուն,բայց զարգացած ֆեոդալիզմի դարաշրջանում այդ ամենի տերը խոշոր հողատիրությունն էր։

Գետակները և աղբյուրները պատկանում էին այն հողատերերին,որոնց տիրույթների սահմաններում գտնվում էին նրանց ակունքները։Ջրանցքներն ու առուները կամ ջրամբարները պատկանում էին կառուցողներին։Գյուղական համայնքներն իրավունք չունեին օգտվելու այդ ջրանցքներից։

Խոշոր գետերը սեփականություն չէին համարվում։

Թագավորներն ու իշխաններն էին կարգավորում համայնքների միջև ջրի բաշխման գործը։

9-10-րդ դդ․ ժառանգական խոշոր հողատիրությունը նոր հիմնունքներով վերականգնվեց։

Խոշոր ֆեոդալները և վանքերը իրենց տիրույթները բաժանում էին երկու մասի և տրամադրում էին գյուղական համայնքներին,իսկ մյուս մասի վրա վարում էին սեփական տնտեսություն։Այսպիսով,ձևավորվեց ֆեոդալական կալվածքը։

Արհեստների անջատումը գյուղատնտեսությունից։9-10-րդ դդ․ Հայաստանում տեղի ունեցող երևույթներից էր արհեստների զարգացումը։Դա խոշոր նշանակություն ունեցավ երկրի տնտեսական,հասարակական,քաղաքական և մշակութային վերելքի համար։

Միջին դդ․ տնտեության հիմնական ճյուղերն էին երկրագործությունը և անասնապահությունը։Զարգացած ֆեոդալիզմի ժամանակաշրջանում,երբ ձևավորվեց ֆեոդալական քաղաքը,արհեստը ևս ձեռք բերեց խոշոր նշանակություն և երկրորդական զբաղմունքից վերածվեց խոշոր արտադրության։Արհեստագործությունն իր մանր ապրանքային բնույթով հանդերձ կազմում էր քաղաքների առաջացման տնտեսական հիմքը։Մինչ այդ աստիճանին հասնելը միջնադարյան արհեստագործությունն անցել էր զարգացման երկար ուղի,արհեստներով զբաղվում էին գյուղերում և այլուր։

Գյուղերում արհեստավորները կտրված չէին երկրագործությունից,անասնապահությունից և արհեստով զբաղվում էին պահանջված դեպքում։Արհեստով զբաղվում էին տվյալ գերդաստանի անդամները։Այսպիսով,գյուղական արհեստագործությունը տնայնագործական բնույթ էին կրում և բավարարում էր տվյալ գերդաստանի և գյուղական համայնքի պահանջները,ինչպես երկրագործական գործիքների,հարմարանքների,նույնպես և կենցաղական առարկանների,հագուստեղենի և այլ կարգի արտադրանքի նկատմամբ։

Բերդ-դղյակներում և խոշոր վանքերում աշխատողները սպասարկում էին ֆեոդալական տվյալ տոհմի կամ վանքի տնտեսական-կենցաղային պահանջները։Այստեղ արհեստային արտադրանքը ապրանքային բնույթ չէր կրում,իսկ արհեստավորը կախման մեջ էր գտնվում բերդատեր ֆեոդալից կամ վանքից։

Արհեստագործության զարգացումը միջին դդ․ կազմված էր աշխատանքի հասարակական երկրորդ մեծ բաժանման երկրագործությունից արհեստների անջատման և քաղաքում կետրոնացման հետ։Դա իր հերթին խոշոր ու վճռական նշանակություն ունեցավ ֆեոդալական քաղաքի առաջացման համար,որը Հայաստանում տեղի էր ունենում 9-10-րդ դդ․։

Արհեստագործության զարգացումը։Արհեստների զարգացմանը նպաստեց աշխատանքի բաժանման խորացումը հենց արհեստագործության մեջ։Արհեստանոցի ներսում այն շատ սահանափակ էր և դրսևորվում էր աշխատանքի բաժանմամբ վարպետի,ենթավարպետի,աշակերտների միջև։Դրանցից ամեն մեկը կատարում էր տվյալ արհեստի հետ կապված բոլոր աշխատանքները՝ըստ իր փորձի և կարողության։Օգտագործվում էր նաև վարձկանի աշխատանքը։Արհեստագործության մեջ բնորոշ էր արհեստների տրոհումը նոր ճյուղերի։Միջնադարյան Հայաստանում առաջացել էին մի քանի տասնյակ արհեստներ։Աշխատանքի նման բաժանումը այն աստիճան ակնառու երևույթ էր,որ Գրիգոր Մագիստրոսը գրում է․<<Հյուսների մոտ եղած կարգի համաձայն,ովքեր արհեստին գիտակ են,անտառ չեն շտապում փայտ կտրելու,քանի որ դրանով ուրիշներն են զբաղվում>>։

Արհեստների և արհեստագործության արտադրության զարգացման մասին նյութեր են տվել Հայաստանի միջնադարյան բնակավայրերի Անի և Դվին քաղաքների,Ամբերդ և Գառնի ամրոցների պեղումները,որոնց արդյունքներին նվիրված մի շարք ուսումնասիրողների մեջ մեծ տեղ է հատկացված։Արհեստները բաժանված են եղել շատ ճյուղերի։

Մետաղների մշակումը արհեստագործության կարևոր բնագավառն էր,որովհետև նա էր տալիս զինվորների զինավառությունը ,կենցաղային շատ իրեր,պերճանքի առարկաներ։Դարբնի արհեստը արհեստներից ամենակարևորն էր։Դարբնոցների հետքեր գտնվել են Դվինի,Անիի,Գառնիի և Ամբերդի պեղումների ժամանակ։Դրանց շարքում կան գութանի խոփեր,կացիններ,ուրագներ,մանգաղներ և այլ իրեր։Երկաթն օգտագործվում էր նաև շինարարության մեջ։Թովմա Արծրունին վկայում է,որ Աղթամարի պալատական շենքի վրա ծախսվել է մոտ 80 տոննա երկաթ։Դարբնի արհեստը այնքան էր զարգացել,որ մի շարք բարձորորակ գործիքներ պատրաստելու արհեստը նրանից անջատվելով դարբնյան ինքնուրույն ճյուղ էր դարձել։Դվինի պեղումների ժամանակ գտնվել են հյուսնի ուրագներ,սղոցի բեկորներ,դուր,մկրատներ և այլ գործիքներ։Ինքնուրույն արհեստ էր դարձել պայտարությունը,փականագործությունը,դանակագործությունը։

Դարբնից անջատված զինագործությունն ինքն էր արդեն մայր արհեստ դարձել,ծնունդ տալով մի քանի դուստր ճյուղերի։Հարձակողական զենքերը լինում էին պողպատից,իսկ պաշտպանական միջոցները պղնձից,բրոնզից,երբեմն արծաթից։Դվինի պեղումների ժամանակ զենքերի բազմաթիվ տեսակներ են գտնվել։Պղնձագործությունը լայնորեն տարածված արհեստ էր։Պղնձից պատրաստում էին կենցաղային առարկաներ,եկեղեցական սպասքներ,պաշտպանական միջոցներ և զարդեր։Պղնձագործության մայր արհեստից անջատվել էին նաև կաթսայագործությունը,ջահագործությունը և պղնձե զարդեր պատրաստելու արհեստը։Պղնձագործության հետ կապված արհեստ էր պղնձե իրերի անագապատելը։Անագապատված իրեր գտնվել են Անիի պեղումների ժամանակ։

Ոսկերչությունը հնագույն արհեստ է։Միջնադարյան ոսկերիչները պատրաստում էին կենցաղային առարկաներ,սպասք՝ ունևոր բնակչության,եկեղեցիների համար։

Ոսկով և արծաթով հարուստ Հայաստանը արտահանում էր ոսկյա և արծաթյա պատրաստի իրեր։

Հայաստանում շինարարության համար օգտագործել են տարբեր տեսակի ու գույնի տուֆ,բազալտ,որձաքար,նաև կրաքար։Քարն օգտագործվել է զանազան կոթողներ,խաչքարեր,տապանաքարեր,տնտեսական ու կենցաղային նշանակություն ունեցող գործիքներ,սարքեր և հարմարանքներ պատրաստելու համար։

Քարի հանքերը,որոնք կոչվում էին քարհատ,ձեռք էին բերել տնտեսական նշանակություն,ուստի կազմում էին հողատերերի և մեծահարուստ քաղաքացիների սեփականությունը։

Շենքերի հարդարման եղանակներից մեկն էլ եղել է գիպսե զարդերի գործադրությունը։Զարգացած էր նաև քանդակագործությունը։Հայ շինարարները ունեցել են մի սովորություն՝կառուցվածքների,խաչքարերի և տապանաքարերի վրա փորագրել են արձանագրություններ։Քարի վրա արձանագրություն փորագրող վարպետը կոչվում էր գրիչ։

Փայտամշակության մի ճյուղն էր ատաղձագործությունը,որոնք պատրաստում էին շենքերի փայտյա ծածկերը,դռները և այլ մասերը։Միջին դարերում Հայկական լեռնաշխարհում անտառներ ավելի շատ կային։

Հյուսները շինում էին փայտե երկրագործական գործիքներ,կահույք,զանազան հաստոցներ,ճախարակներ,ռազմական մեքենաներ և սարքեր։

Փայտամշակության արհեստներից մեկն էլ նավաշինությունն էր։

Կավագործությունը միջնադարյան Հայաստանի առավել զարգացած արհեստներից մեկն էր։Բրուտները գտնում էին ամանների,իրերի պատրաստման,ձևավորման նորանոր միջոցներ։Խեցեղենն արտադրում էին բրուտի ճախարակի և դուրգի վրա։Անիի,Դվինի,Անբերդի,Գառնիի և այլ բնակավայրերի պեղումների շնորհիվ հայտնաբերվել է մեծ քանակությամբ խեցեղեն։

Ապակեգործությունը ևս հին արհեստ էր։Դվինի,Անիի և Գառնիի պեղումների ժամանակ գտնվել են ապակյա թասեր,վազեր,շշեր,ջրամաններ և այլ իրեր։Բնակչության կենցաղում ապակին զգալի տեղ էր խաղում։Ջուլհակությունը միջնադարյան Հայաստանում առավել տարածված արհեստներից էր,որի արտադրանքը արտահանվում էր։

Արաբական խալիֆայության և Բյուզանդական կայսրության երկներում զարգացավ նաև մետաքսագործությունը ։

Ջուլհակության կենտրոններ էին Դվինը,Անին,Արծնը,Կարինը,Կարսը,Վանը,Խլաթը և Նփրկերտը։

Քաղաքներում զարգացած էր դերձակությունը։Աղբյուրներում նշվում է,որ իրենց առևտրական քարավանները տանում էին նաև հագուստեղեն։

Գորգագործությունը Հայաստանի զարգացած արհեստներից մեկն էր։Գորգագործությունը տնայնագործական արհեստ է։Գորգագործությամբ զբաղվում էին Դվինում,Վանում,մանավանդ Կարնո քաղաքում,որը համարվել է գորգագործության կենտրոն։Լայն գործածություն ունեին կարպետները։

Զարագացավ նաև ներկարարությունը,մեծ հռչակ էր վայելում որդան կարմիրը։

10-րդ դ․ սկսած ներկարարները գտան գործվածքները ներկելու մի շատ կարևոր եղանակ՝գործվածքների դրոշմազարդումը։

Կաշեգործությունը նույնպես հին արհեստ էր։9-10-րդ դդ․ բաժանվում է մի քանի արհեստների,որոնցից էին կոշկակարությունը,թամբագործությունը,մագաղաթ,թոկեր ու լարեր պատրաստելը և այլն։Մշակված կաշվից պատրաստում էին ամեն տեսակի կոշիկներ՝տարբեր խավերի համար։Կար կաշեգործական մեկ այլ արհեստ՝ձիու սանձեր պատրաստելու արհեստը։

Մորթեգործությունը նույնպես ճյուղավորվել էր։Մորթուց մուշտակ կարողները կոչվում էին մուշտակագործ։

Ոչխարի մորթին օգտագործվում էր գդակ կարելու համար։

Հայ ժողովրդի մշակութային դարավոր ժառանգության մեջ գիրքն ու գրչությունը մեծ տեղ է գրավել։9-11-րդ դդ․,երբ երկիրն ապրում էր տնտեսական ու մշակութային վերելք,Հայաստանում գրվել և արտագրվել են մեծ թվով գրքեր։Միջին դարերից մեզ են հասել 25 հզ․ ձեոագրեր։Հայաստանում թուղթ պատրաստելը սկսվել է 10-րդ դ․ վերջերից։Թղթի վրա գրված հայերեն ամենահին ձեռագիրը պատկանում է 981թ․։Գրքի և գրչության համար անհրաժեշտ էին զանազան ներկեր և թանաքներ։Գրչության բուն արհեստը՝գրքեր ընդօրինակելը և նկարազարդելը զարգացած էր քաղաքներում և վանքերում։Հայաստանի բոլոր խոշոր վանքերն ունեցել են իրենց գրչության արհեստանոցները։Ձեռագրեր արտագրելը մեծ ուշադրություն և համբերություն պահանջող ծանր գործ էր։

Կային նաև արհեստագործության այլ ճյուղեր։Դրանցից մեկն էր ոսկրի մշակումը։Անիի,Դվինի,Գառնիի պեղումների ժամանակ գտնվել են ոսկրե զանազան իրեր։Պերճանքի առարկաներից գործածական էր ակնեղենը։Զարգացման էր հասել նաև դեղագործությունը։Դեղերը պատրաստում էին բույսերից և հանքային նյութերից։Որոշ դեղանյութեր նաև արտահանում էին։Սովորական էր դառնում ամուշահոտ յուղերի և նման նյութերի արտադրությունը։Պատրաստում էին աբեթ, <<լուցկի>> և այլն։Կային մի շարք այլ արհեսավորներ՝վարսավիրներ,հացթուխներ,կողով,զամբյուղ գործողներ և այլն։

Կային մի շարք զբաղմունքներ՝մսագործություն,խոհարարություն,պարտիզպանություն և այլն,որոնք միջին դարերում համարվում էին արհեստ։Արհեստ էր անվանվում անգամ ալքիմիան։Ալքիմիան,որը համարվում էր <<ծածուկ արհեստ>> համեմատաբար ուշ մտավ գրականության մեջ։

Արհեստների ուսումնասիրությունը մեր առջև բացում է Հայաստանի առօրյայի ու կենդանի բազմակողմանի պատկերը։

Առևտուրը։Ֆեոդալական հասարակության արտադրողական ուժերի զարգացումը և դրա հետևանքով տեղի ունեցած աշխատանքի հասարակական բաժանումը,որը դրսևորվեց երկրագործությունից արհեստների անջատումով,խոշոր նշանակություն ունեցան առևտրի զարգացման համար։Արհեստները և առևտուրը կենտրոնացան քաղաքներում,որով և քաղաքը անջատվեց գյուղից։Ապրանքափոխանակություն սկսվեց քաղաքի և գյուղի միջև։Գյուղի երկրագործական և անասնապահական արտադրանքի մի մասը անհրաժեշտ էր քաղաքի բնակչությանը՝իբրև սննդամթերք և հումք արհեստային արտադրության համար։Որքան աճում էր քաղաքի բնակչությունը,այնքան մեծանում էր պահանջարկը գյուղական արտադրանքի նկատմամբ։Քաղաքային արտադրանքի մի շարք տեսակներ էլ իրենց հերթին սպասարկում էին գյուղական բնակչության անմիջական սպառողական և տնտեսական պահանջները։

Հետզհետե առևտրի մեջ էր ներգրավվում նաև գյուղացիներից՝բնամթերքով գանձվող հավելյալ արդյունքի,ինչպես նաև ֆեոդալների ու վանքերի տնտեսություններից ստացվող եկամտի մի մասը։Ուշագրավ է,որ վանքերը դեռևս 10-րդ դ․ սկզբներին կուղպակներ ունեին քաղաքներում։Մաքենացոց վանքը 901թ․ նվեր ստացավ հինգ կուղպակ Անի քաղաքում։

Բագրատունյաց Հայաստանը միջազգային առևտրի իդեալական վայր էր։

Ներմուծվող և արտահանվող ապրանքները։Հայաստանի մասնակցությունը միջազգահին առևտրին՝սեփական արտադրանքով,նշել են արաբ հեղինակները։Բարձր էին գնահատվում Դվինում պատրաստվող բրդե գործվածքներն ու զգեստները,գորգերը։Հիշատակվում է նաև Դվինում արտադրվող բոզյունը,որը մետաքսե ծաղկավոր ծանր գործվածք էր։

Ալ-Մուկադդասին գովում է Հայաստանից արտահանվող գործվածքները,մանավանդ որդան կարմիրով ներկված մետաքսե,բրդե սփռոցները։

10-րդ դ․ մի այլ հեղինակ Իբն-Հաուկալը խոսում է,որ Դվինում պատրաստում էին աղվամազից և բրդից մանվածքներ՝գորգերի,բարձերի,բազմոցների գոտիների և այլ տիպի ապրանքների համար՝ներկած կրմզով(որդան կարմիր):Դվինում,ըստ նրա,պատրաստվում են շատ մետաքսե զգեստներ,որոնց նմանները շատ կան Բյուզանդիայում,բայց հայկականը ավելի արժեքավոր է։Այդ իրերից են բազմոցները,գորգերը,ծածկոցները,տապաստանները(փոքրիկ գորգեր) և բարձերը։

Հայկական գործվածքները վաճառվում էին Բյուզանդական կայսրության շուկաներում։Կրեմերը,Նեյցը,Մանանդյանը նշում են,որ հայկական մետաքսե գործվածքները վաճառվում էին Տրապիզոնում։Հայկական գործվածքները հասնում էին նաև հեռավոր երկրներ։Հայտնի է Ֆաթիմյան Մութավաքիլ խալիֆայի(847-861թթ․) վրանը,որը պատրաստված էր որդան կարմիրով ներկված ոսկեթել հայկական գործվածքից։

Հայկական բազմոցներն ու ծածկոցները այնպիսի համբավ ունեին,որ նրանց նմանները արտադրում և որդան կարմիրով ներկում էին Եգիպտոսի Ասիութ քաղաքի անկվածագործները։Միջազգային առևտրի մեջ հայտնի էին նաև հայկական գորգերը և տապաստակ կոչված փոքրիկ գորգ-օթոցները կամ աղոթքի գորգերը,ինչպես անվանում էին արաբ հեղինակները։Հայկական գորգերը,գործվածքները և պղնձե անոթները հիշատակված են 814թ․ թրակիայում բուլղարների վերցրած ավարի մեջ,Իբն-Ֆադլանը 10-րդ դ․ 20-ական թթ․-ին,այցելելով Կամայի բուլղարների երկիրը,տեսել է,որ նրանց թագավորի վրանում կան հայկական գորգեր։Հայկական գորգերը հռչակ էին վայելում նաև Իրանում։Արտահանվում էին Բյուզանդիա և Եգիպտոս։

Հայաստանը արտահանում էր նաև մետաղ և մետաղից պատրաստված իրեր։Յակուտը նշում է Աղձնիքի Հայնի քաղաքի մոտ արտադրվող երկաթի մասին։Վանա լճից ստացվող բորակը ևս արտահանվում էր։Ուրմիա լճից արտադրվող թութիան և մկնդեղը արտահանվում էին Իրաք,Ասորիք,Եգիպտոս։Արտահանվում էր նաև պաղլեղ։

Վանա լճից ստացվող աղը ևս արտահանվում էր։Աղը տարվում էր Ջազիրա և Իրաք հացթուխներին վաճառելու համար։Արտահանվում էր նաև խեժ։

Արտահանվում էին ներկեր,Վանա տառեխ, ձիեր,ջորիներ,հացահատիկ,գինի,չորացրած մրգեր,բուսական յուղեր,մեղր և այլն։

Ներմուծվել են հնդկական համեմունք,գոհարեղեն,շինական գործվածքներ և հախճապակի,բյուզանդական գործվածքներ,պերճանքի առարկաներ և այլն։

Հնդկաստանից,Ցեյլոնից,Մալայան արշիպելագից բերվում էր գոհարեղեն և համեմունք,խունկ,մեխակ,սանդալի փայտ,ընկույզ,կարդամոն,քուբեբա և այլն։Անիի մայր տաճարի համար,Հնդկաստանից բերվել էր բյուրեղյա շքեղ ջահ,որը 10 հզ․ դիրհեմ արժեր։

Հայտնաբերվել են զինական խեցեղեն,բյուզանդական ապակեղեն,էմալած գոտի և այլն։

Իրաքից և Եգիպտոսից քարավանները բերում էին բամբակ։Կար նաև թելի ներմուծում Նահրաբան քաղաքից։Խազարների երկրից արտաահնվում էր սոսինձ,իսկ սնդիկը,մեղրը,մոմը,մորթիները և բուրդը վաճառվում էին վաճառականներին։

Կառուցվում էին քարավանատներ։Մերձակա գյուղերից բերված ապրանքներից գանձվում էր բաժ,իսկ տարանցիկ առևտրից՝մաքս։

Առևտուրը նպաստում էր տնտեսական վերելքին,քաղաքների և արհեստների զարգացմանը։

Դրամական շրջանառությունը։Հայ Բագրատունի թագավորների կտրած դրամները մեզ հայտնի չէն։Դրամական միավորը արծաթ դրամն էր՝դիրհեմը,որը ուներ միջազգային նշանակություն։Պղնձե դրամները թողարկվում էին տեղական կարիքների համար։Ոսկե դրամները հայտնվում էին սահմանափակ չափերով։Դրամական շրջանառությունը բնորոշվում էր աբբասյան արծաթ դրամների լայն տարածմամբ։Հայաստանում աբբասյան դրամների թողարկման կենտրոնը Դվին քաղաքն էր։Դվինից բացի աբբասյան դրամներ էին թողարկվում Պարտավ և Մծբին քաղաքներում։Շրջանառության մեջ էին նաև Սաջյանների և Սալարյանների հատած դրամները։Հայաստանը կամուրջի դեր էր կատարում նաև արաբական երկրներում կտրված դրամների շրջանառության համար։10-րդ դ․-ի վերջերին և 11-րդ դ․-ի սկզբին փոխվել էր Հայաստանի դրամական շրջանառության կազմը։

Թողարկված արծաթ դրամները այլևս չունեին արծաթի պարունակության նախկին որակը։Հաճախ,արծաթապատում էին միայն դրամի մակերեսային շերտը։Արծաթի սղության պատճառով 200 տարի պետությունները թողարկում էին կամ զուտ պղնձյա դիրհեմներ,կամ արծաթե դրամներ արծաթի չնչին պարունակությամբ։Առաջացել էր արծաթի ճգնաժամ։Շադդադյանները պղնձի խառնուրդով ցածրորակ արծաթ դրամներ էին թողարկում,որոնք արտաքին առևտրի մեջ ընդունելություն չգտան։11-րդ դ․ սկզբից միջազգային առևտրի մեջ տիրապետող էին դարձել բյուզանդական ոսկե դրամները,իսկ ներքին շուկայի համար՝պղնձե դրամները։Բյուզանդական ոսկե դրամներըՀայաստանում հայտնի էին <<բիզանդ>> կամ <<դահեկան>> <<ոսկե դահեկան>> անուններով։

Առևտրի հայկական շուկաներում 10-րդ դ․ վերջից և 11-րդ դ․ ընթացքում ամենատարածվածը Քրիստոսի պատկերով,բայց,առանց կայսեր անվան բյուզանդական պղնձյա դրամն էր։Կյուրիկե թագավորը՝Տաշիր-Ձորագետի,իր կողմից թողարկում է պղնձե դրամներ։Դրանց մի կողմի վրա պատկերված է Քրիստոսը,որի մեջ Կյուրիկեն հիշատակված է կուրապաղատ բյուզանդական տիտղոսով․դա նշան է,որ նա ճանաչել է կայսրության գերիշխանությունը։

Քաղաքների զարգացումը 9-11-րդ դդ․-ում։

Անի։Անին,որ Շիրակի հին ամրոցներից էր,քաղաք դարձավ 9-րդ դ․ վերջերին և 10-րդ դ․։961թ․ մայրաքաղաք հռչակելով,Անին 10-11-րդ դդ․ դարձավ Հայաստանի խոշոր քաղաքներից մեկը։Աշոտ 3-րդի օրոք կառուցված պարիսպը հին քաղաքն ամբողջությամբ իր մեջ չէր առնում։Այս պարսպից ներս Ախուրյան և Անի գետերի միացման տեղից ոչ հեռու,երկու ձորերի միջև խոյացած բարձունքի վրա գտնվում էր քաղաքի միջնաբերդը,որն իր պարիսպն ուներ։Քառորդ դար հետո կառուցվեց նոր Սմբատյան պարիսպները՝989թ․ քաղաքի ընդարձակվելու պատճառով։Այս պարսպից փռվում էր քաղաքի արվարձանները։Սմբատյան պարիսպը ուներ 9,5 կմ․ երկարություն 8-10 մ․ բարձրություն։Իգաձորի և Գլիձորի միջև ընկած հարթության վրա փորված էր ջրով լցվող խրամ,որն ուներ 500 մետր երկարություն և 10-12 մետր լայնություն։Խրամը կասկադի տեսք ուներ,հոսում էր պարտեզները ջրելու և ջրաղացները աշխատեցնելու համար։10-րդ դ․ վերջին Անին ետ չէր մնում Դվինից։Մատթեոս Ուռհայեցին և Իբն ալ-Ասիրը վկայում են,որ Անին մեծ ու բարգավաճ քաղաք էր։Անիում պեղումներ և հնագիտական աշխատանքներ են կատարել Նիկողայոս Մառը,Հովսեփ Օրբելին և Թորոս Թորամանյանը։Քաղաքում զարգացած էր մետաղագործությունը,կավագործությունը,ջուլհակությունը,կաշեգործությունը և այլն։

Արտադրվում էին ապակե անոթներ,ջրաղացներ պերճանքի առարկաներ և այլն։Կային ձիթհաններ,ջրաղացներ և հասութաբեր ձեռնարկություններ,շուկաներ,հյուրատներ,պանդոկներ,իջևաններ,փողոցներ,ջրմուղ և այլն։Անին աչքի էր ընկնում վաշխառությամբ և ցոփ բարքերով։Նրա բնակչության վերնախավերի և ստորին խավերի միջև առաջացավ խոր վիհ։10-11-րդ դդ․-ում Անին դարձել էր մշակութային կենտրոն,կային վանական դպրոցներ,աչքի էր ընկնում Դպրեվանքի դպրոցը։

Կարս։9-րդ դ․-ում Կարսը բերդ էր Վանանդ նահանգում։10-րդ դ․-ի առաջին քառորորդում այն դարձել էր քաղաք և Աբասը այն դարձրեց մայրաքաղաք։

Անին մայրաքաղաք դառնալուց հետո Կարսը մնաց Վանանդի կազմում և շարունակում էր աճել։Կարսը տարանցիկ առևտրի կենտրոն էր և կապված էր Անիի հետ,նաև Արծնի և Վրաստանի Արտանուջ և Տփղիս քաղաքների հետ,նաև Բաբերդի և Սև ծովի հետ։Կարսը զարգանում էր,որովհետև արշավանքների չէր ենթարկվել։Քաղաքը շրջապատված էր պարսպով,իսկ բարձրադիր բլրի վրա գտնվում էր միջնաբերդը։

Կարին։(Թեոդոսուպոլիս)։Հյուսիսային առևտրական մայրուղու արևմտյան հատվածի հանգուցակետն էր։Ըստ ավանդության այս քաղաքը հիմնադրվել է Հայաստանը Սասանյան Պարսկաստանի և Բյուզանդիայի միջև բաժանվելուց հետո,բյուզանդական մասում՝Թեոդոս 2-րդ կայսեր օրոք(408-450թթ․),ուստի և ստացել է Թեոդոսուպոլիս անունը։Խորենացու ասելով այն ժամանակ այստեղ ամրոց է կառուցվել։Անաստաս և Հուստինիանոս կայսրերի օրոք ամրոցը դարձել է բերդաքաղաք և քանիցս հիշատակված է Սեբեոսի մոտ։

7-րդ դ․-ի կեսերին Կարինը գրավում են արաբները՝դարձնելով հենակետ Բյուզանդիայի դեմ։10-րդ դ․-ի կեսերին բյուզանդական զորքերը գրավեցին Կարինը։Ստեփանոս Տարոնացին Կարինի առումը դնում է 949թ․ և վերագրում է Չմշկիկ զորավարին։Քաղաքը չվերաշինվեց և լքվեց։1018թ․ Վասիլ 2-րդ կայսրը ձեռնարկեց քաղաքի վերաշինությունը։Կարինը դառնում է մեծ քաղաք,միջնաբերդը կառուցված էր բարձր բլրի վրա,շրջապատված քարաշեն պարիսպներով և ջրով լցվող խրամատով։Կարինում զարգացած էր մետաղագործությունը,գորգերի արտադրությունը,պատրաստում էին մի տեսակ գորգ,որը կոչվում էր խալի,կար պղնձի,ոսկու և արծաթի հանքեր։

Արծն։Կարինից հյուսիս-արևմուտք Տրապիզոն տանող ճանապարհի վրա էր Արծն քաղաքը։Նա գոյացավ առևտրական ճանապարհների վրա իբրև արհեստագործության և առևտրի կենտրոն։Լաստիվերտցին հիշատակում է Արծնի վաճառափողոցները,նրբափողոցները և ընդարձակ սրահները։Կեդրենոսը վկայում էր,որտեղ բնակվում էին տեղացի վաճառականներ,նաև ասորիների,հայերի և այլ ժողովուրդների ոչ փոքր բազմություն։Զարգացած էր մետաղագործությունը,ջուլհակությունը գորգագործությունը,կավագործությունը,ապակեգործությունը և այլն։Արծնը զոհ գնաց օտարների բարբարոս ավերածության։

Երզնկա։Կարինից առտրական մայրուղին անցնում է դեպի Երզնկա։Այս քաղաքն առաջացավ 10-րդ դ․-ում,հին հայկական Երիզա ավանում,Եփրատի ափին։Երզնկան ուներ հրապարակներ,փողոցներ,արհեստավորները հանում էին պղինձ,զարգացած էր այլ արհետներ։Առևտրական ճանապարհներով Երզնկան կապված էր Կարինի,Արծնի,Սեբաստիայի,Կեսարիայի հետ։1045թ․ Երզնկան վնաս կրեց երկրաշարժից։Այն կապված էր նաև Նախճավանի,Վաղարշակերտի,Կապանի,Եղեգիսի,Կոթի և այլ քաղաքների հետ։

Վան։Այս քաղաքը 9-րդ դ․-ից վերակենդանացավ։Աղբյուրներում այն հայտնի է Վան,Վանտոսպ և Շամիրամի քաղաք անուններով։Քաղաքն իր բերդով վերականգնվեց Դերենիկ և Գագիկ Արծրունի իշխանների օրոք։Վարագա լեռից մինչև Վան ջրմուղ անցկացվեց և հանձնվեց նաև Վանա ժայռի գլուխը։Շապուհ Բագրատունին Վանին տալիս է <<մայրաքաղաք>> անունը։

Վանը միջին մեծությամբ էր,որտեղ զարգացած էր գորգագործությունը,բորակի և աղի հանույթը,մետաղագործությունը,ոսկերչությունը,շինարարական արհեստները,ձկնորսությունը։Քաղաքը շրջապատված էր պտղատու այգիներով։

Մանազկերտ։7-րդ դ․-ում Մանազկերտը գյուղաքաղաք էր,իսկ 8-րդ դ․-ում քաղաք։9-րդ դ․-ում Թովմա Արծրունին Մանազկերտը անվանում է քաղաք։9-րդ դ․-ի վերջերին Մանազկերտի կայսիկ ամիրան ընդարձակել էր իր իշխանությունը։Այդուհանդերձ նա ենթակա էր Աշոտ 1-ինին և Բագրատունի մյուս թագավորներին։ Մանազկերտը գրավեցին բյուզանդական զորքերը,սակայն շուտով այնտեղ հաստատվեց Մրվանյան դինաստիան։10-րդ դ․-ի վերջին Տայք-Կղարջքի Դավիթ Կուրոպաղատը,գրավելով Մանազկերտը,օտարազգիներին հեռացրեց և քաղաքը լցրեց հայ վրացի բնակիչներով։Դավիթ Կուրոպաղատի մահից հետո նրա տիրույթների մեծ մասը,նաև Մանազկերտը անցավ Բյուզանդական կայսրությանը։Ալ-Մուկադդասին Մանազկերտը ներկայացնում է իբրև անառիկ բերդ ունեցող քաղաք,որտեղ կար շուկա։

Այս քաղաքից ճանապարհը թեքվում էր դեպի Խլաթ,մյուսը Վաղարշակերտ։

Խլաթ։Խլաթը գտնվում էր Վանա լճի հյուսիս-արևմտյան ափին և առաջին անգամ հիշատակվում է 774-775թթ․։Թովմա Արծրունին Խլաթը անվանում է քաղաք։10-րդ դ․ արաբական հեղինակները նույնպես Խլաթը անվանում են քաղաք։9-րդ դ․ Խլաթում հաստատվում է Կայսիկների ամիրայությունը,սակայն ենթակա էր Բագրատունիներին։

Արաբական աղբյուրները նշում են,որ Խլաթը գտնվում էր հովտի մեջ,ուներ առատ ջուր և հրաշալի այգիներ։Քաղաքի շուրջը հողե պատվար կար,իսկ քաղաքի միջով գետ էր հոսում։Աբու-լ-Ֆեդայի ասելով,Խլաթը հավասարվում էր Դամասկոսի տարածությանը։Աշխարհագրագետ Նասիր Խոսրովը,որը 1046թ․ այցելել է Խլաթ,ասում է,որ քաղաքը խոսում է երեք լեզվով՝արաբերեն,պարսկերեն և հայերեն,առևտուրը այստեղ պղնձե դրամներով է կատարվում։13-րդ դ․ արաբական հեղինակ Յակուտը ասում է,որ Խլաթում կային աղահանքերի հորեր։Խլաթը արհեստագործության և քարավանային առևտրի խոշոր կենտրոն էր։

Նփրկերտ(Մայաֆարկին)։Տիգրանակերտ հին քաղաքի տեղում բյուզանդական աղբյուրները առաջացած քաղաքը անվանում են Մարտիրոպոլիս։Արաբական աղբյուրները նրան տալիս են Մուֆարկին կամ Մայաֆարկին անունը,իսկ հայկական աղբյուրներում Մարտիրոսաց(նահատակների) քաղաք,անվանված է նաև Նփրկերտ։Հովհաննես կաթողիկոսի վկայությամբ Նփրկերտը եղել է միտրոպոլիտության կենտրոն։Դեռևս 5-րդ դ․ բյուզանդական հենակետ էր՝ընդդեմ Սասանյան Իրանի։Հուստինիանոսի ռեֆորմներից հետո դարձավ չորրորդ Հայքի կենտրոնը,որտեղ դուքս էր նստում։Կառուցվում է քաղաքի նոր պարիսպը,որն ուներ 40 ոտնաչափ բարձրություն և 12 ոտնաչափ հաստություն։Հայ և ասորի բնակչություն ունեցող այս քաղաքում ասորի եպիսկոպոս Հակոբիկը 726թ․ մասնակցել է հերձվածողների դեմ ուղղված Մանազկերտի ժողովին։Մայաֆարկինը հիշատակվում է արաբների դեմ ուղղված քաղաքների թվում։Նփրկերտը եղել է արաբական Բաքր ցեղի ամիրայության կենտրոն։10-րդ դ․ վերջերից Բյուզանդիան ուժեղացնում է ճնշումը Մայաֆարկինի վրա,ուստի ամիրա Աբումսարը 11-րդ դ․ սկզբներին հարկադրված է լինում հեռացնել բնակիչներին։Ամիրան ճանաչում է Վասիլ 2-րդի իշխանությունը։Բյուզանդիան չամրացրեց իր իշխանությունը Խլաթի և Նփրկերտի ամիրայությունների նկատմամբ։Նասիր Խոսրովը վկայում է,որ քաղաքն ունեցել է պարիսպ,բացառված չէ,որ պահպանվում են նաև անտիկ շրջանի պարսպի մնացորդները։Նփրկերտից առևտրական մայրուղին անցնում էր Ամիդ,Եդեսիա,Սիրիա,Խարբերդ և Փոքր Ասիա։Հարավային մայրուղու վրա գտնվող քաղաքները զիջում էին հյուսիսային մայրուղու վրա գտնվող քաղաքներին։Այն քաղաքները,որոնք առևտրական մայրուղիներից դուրս էին,մեծ զարգացում չունեցան։

Քաղաքային վարչություն և ինքնավարություն։9-11-րդ դդ․ քաղաքը հանդիսանում էր քաղաքի տեր ֆեոդալի նստավայրը և պատկանում էր նրան։Արաբական պետության ժամանակ քաղաքները համարվում էին պետական,սակայն ենթակա էին ամիրաներին և ոստիկաններին։Նրանց ենթակա էին հարկահանները,որոնք կոչվում էին ամիլ և շուկայական վեահսկիչները՝մուհթասիբները։Կար դատարան՝ղադիի գլխավորությամբ։Արաբական տիրապետությունից ազատագրված Հայաստանում 9-11-րդ դդ․ քաղաքները պատկանում էին ֆեոդալներին,որոնք իրենց ձեռքում էին կենտրոնացրել իշխանությունը՝բացի դատական իշխանության,որոնք ենթակա էին հոգևորականությանը։

Քաղաքային դասը պայքարի մեջ է մտնում ֆեոդալի դեմ՝ընդդեմ նրա իշխանության և ձեռք բերում քաղաքային վարչության մեջ մասնակցության իրավունք։

Քաղաքային վարչության գլուխ էր կանգնած քաղաքապետը,վարչության կազմի մեջ մտնում էր եպիսկոպոսը,դատավորը,տանուտեր-թաղապետերը և այլն։Քաղաքային վարչությունը տնօրինում էր այն հարցը,թե քաղաքը ու՞մ իշխանությանը պետք է ենթարկվեր,նաև բնակչությունից գանձվող հարկերը,ամրություններ կառուցելու,ջրամատակարարման,արտադրական և շուկայական հարաբերությունները և այլն։

Պետական կարգը։Բագրատունյաց թագավորությունը համարվում էր Արշակունյաց պետության ժառանգորդը։Բագրատունիները պահպանեցին մի շարք պաշտոնների անունները՝<<մարզպան>>,<<իշխանաց իշխան>>,<<շահնշահ>> և <<ոստիկան>> տիտղոսները։

Հայոց թագավորության գլուխ կանգնած էր թագավորը։Նա էր տնօրինում երկրի քաղաքական ու տնտեսական կյանքը,բոլոր իշխաններն ու եկեղեցին նրան ենթակա էին։Աշոտ 1-ինի և Սմբատ 1-ինի օրոք թագավորի իշխանությունը տարածվում էր նաև Վրաց և Աղվանքից երկրների վրա։Դա գալիս էր Աշոտ Բագրատունու իշխանաց իշխան եղած ժամանակներից,երբ գոյություն ուներ Արմինիա ոստիկանությունը։Օրինակ,վրաց Բագրատունի իշխան Ատրներսեհին թագավոր օծեց Սմբատ 1-ինը։Թագավորը անձամբ էր լուծում պետական գործերը,որոշ դեպքում խորհրդակցում պաշտոնյաների հետ։Հողը համարվում էր պետական սեփականություն։Հետագայում թագավորը չուներ բացարձակ իրավունքներ խոշոր իշխանների նկատմամբ։Հայաստանում գոյություն ունեցող մանր թագավորները ձևականորեն էին ենթակա Բագրատունի թագավորին։Կարսի Տաշիր-Ձորագետի և Սյունյաց թագավորների նկատմամբ թագավորի գերագույն իշխանությունը գործադրվում էին բացառիկ դեպքերում։Այսպես,Գագիկ 1-ինը հարձակվեց Տաշիր-Ձորագետի Դավիթ թագավորի վրա,իրեն հպատակեցնելուց հետո գրաված հողերը կրկին վերադարձրեց նրան։Հայաստանի շահնշահին ենթարկվում էին երկրի բոլոր գավառական թագավորները,որոնք իրենց իշխանության հաստատումը նրանից էին ստանում։Վասպուրականի,Սյունյաց,Կարսի և Տաշիր-Ձորագետի թագավորները ինքնուրույն էին և թագավորները նոր ուղիներ էին որոնում իրենց իշխանությունը ամրապնդելու համար։Աշոտ 3-րդից սկսած թագավորները սկսեցին ազատների միջավայրից առաջ քաշել նոր իշխանական տներ։Ապուղամրենք ու Ապիրատյանները բարձր դիրքի հասան։

Մեզ է հասել հայոց թագավորների թագադրման նկարագրությունը։Հայոց մայրաքաղաքի մայր տաճարում թագավորական զգեստներ հագած արքան կանգնում էր խորանի առջև,որտեղ արծաթե սկուտեղի վրա դրված էր թագը և ծիրանի պատմուճանը։Հայոց կաթողիկոսը,բռնելով նրա աջ ձեռքից որոշված սաղմոսների ու օրհներգերի հնչյուների տակ դարձնում էր նրան դեպի իշխանների ու ժողովրդի բազմությունը,ապա կրկին դարձնելով դեպի սեղանը,արքայի ուսին էր գցում ծիրանի պատմուճանը։Արքայի ճակատը մեռոնով օծելուց հետո,կաթողիկոսը թագը դնում էր նրա գլխին,հայտարարելով,որ վերականգնվել է Թորգոմի տան թագավորությունը։

Անիի թագավորների տարազը հայկականի կողքին օգտագործում էին թե բյուզանդացիները և թե մանավանդ արևելյան-արաբականը։Լավագույն օրինակ է Անիում գտնված Գագիկ 1-ինի արձանը,որտեղ Հայոց թագավորն ունի երկար պատմուճան,գլխին ապարոշ(չալմա),իսկ կրծքին խաչ։Նման տարազ էին հագնում նաև Բագրատունյաց Հայաստանի մյուս մանր թագավորները։Հաղպատի քանդակում Սմբատ 2-րդի գլխին գոհարազարդ թագ կա։Թագավորն օգտագործում էր համակ ոսկե ակնազարդ կամար։Հայոց թագավորները մարգարտով ընդելուզված ոսկե խույր էին տալիս նաև իրենց կարգած ենթակա թագավորներին։

Բագրատունյաց թագավորության զինանշանը արծիվն էր,ինչպես եղել էր Արշակունայց և Արտաշեսյան ժամանակներում։Բացի <<թագավոր Հայոց>> տիտղոսից,հայոց թագավորը կոչվում էր նաև <<թագավոր Հայոց և Վրաց>>։

Բյուզանդական կայսրությունը հայոց տիրակալներին թագավոր չէր կոչում։Երբ Աբբասյան խալիֆան թագ ուղարկեց Աշոտ Բագրատունուն և նրան թագավոր ճանաչեց,Բյուզանդիայի Վասիլ կայսրը նրան կոչեց <<որդի սիրելի>>։

Կոստանդին Ծիրանածինի <<Արարարողութեանց մասին>> գրքից երևում էր,որ կայսրությունը չէր ուզում ճանաչել Բագրատունիների <<թագավոր>> տիտղոսը,այլ սոսկ <<իշխանաց իշխան>> էր կոչում նրանց,քանի որ Բյուզանդիայի համար թագավոր կոչվում էին միայն <<Հռոմեական կայսրը>>։Մատթեոս Ուռհայեցին նշում է,որ Հովհաննես Չմշկիկը Աշոտ 3-րդին անվանում է <<Աշոտ Շահնշահ հայոց մեծաց և իմ հոգևոր զավակ>>։Վարդան պատմիչը Սմբատ 1-ինին անվանում է <<տիեզերակալ>>։<<Շահնշահ>> տիտղոսը դուրս է եկել իրանական պետությունների ներսից։Բագրատունյաց թագավորության անկումից հետո այդ տիտղոսը կրում էին նրանց տոհմի փոքր թագավորները։Բագրատունի թագավորները գահը ժառանգում էին հորից ավագ որդուն հաճախ էլ նաև եղբորը։Տաշիր-Ձորագետի թագավորներն էլ էին այդ տիտղոսը կրում,որն էլ անցավ Զաքարյաններին։

Մեծ դեր էր տանում նաև հայ եկեղեցին։Նստավայրը սկզբում գտնվում էր Դվինում,այնուհետև Աղթամարում,հետո Արգինայում,որը նստավայր դարձրեց Անանիա Մոկացի կաթողիկոսը։Թագավորները հաշտ էին եկեղեցու նկատմամբ։Հայկական թագավորները խնամիական կապեր էին հաստատում բյուզանդական և վրաց իշխանազունների հետ։Իշխաններն իրավունք չունեին թագավորական զգեստներ հագնել առանց թագավորի թույլտվության։Թագավորի հետ նստելու և նրա հետ սեղան բազմելու իրավունք ուներ միայն կաթողիկոսը,իսկ իշխանները կարող էին նստել և մասնակցել միայն թագավորի հրամանով։

Արքունիքն ու գործակալությունները։Իշխանաց իշխանի պաշտոնը Բագրատունյաց Հայաստանը ժառանգեց արաբական ժամանակաշրջանից։Եթե արաբական շրջանի իշխանաց իշխանը ոստիկանի փոխանորդն էր և Հայաստանի կառավարիչը,ապա Բագրատունյաց շրջանում քիչ դեր ուներ։Իշխանաց իշխանը Հայոց թագավորի ներկայացուցիչն էր ու փոխանորդը։Առաջին Բագրատունիների օրոք այս պաշտոնը տրվում էր թագավորական տան անդամներից որևէ մեկին։

Աշոտ 1-ինի օրոք նրա որդի Սմբատն էր իշխանաց իշխանը,իսկ նրանից հետո նրա մյուս որդին՝Դավիթը։Մասնատվածության շրջանում այս պաշտոնը վարում էին Պահլավունիները,ինչպես Վահրամ Պահլավունին՝Գագիկ 1-ինի օրոք։Իշխանաց իշխանի պաշտոնը կար նաև գավառական թագավորություններում,օրինակ,Աբլղարիբը՝Վասպուրականում,Տաշիր-Ձորագետում իշխանաց իշխան էր Մուկը,հետո Պահլավունի Շապուհիկը։Սյունիքում Վասակ թագավորի եղբայր Սևադան իշխանաց իշխան էր։

Իշխանաց իշխանը նվեր էր ստանում արագավազ երիվարներ,գեղեցիկ զգեստներ,մեջքին կապում էր կամար։Իշխանաց իշխանը գլխավորում էր Հայաստանի բոլոր իշխաններին։Նրան էին ենթարկվում բերդապահ իշխաններն ու քաղաքապետները և շուկայի հսկիչները,նա էր կառավարում երկրի հարկերի գործը։Ամեն մի նահանգի իշխան ինքն էր նշանակում հարկահաններին,որոնց հավաքած գումարը հասցնում էին մայրաքաղաք։Իշխանաց իշխանը գլխավորում էր հայոց զորքը։

Բագրատունյաց արքունիքն ուներ իր դիվանատունը,որը սերտ հարաբերությունների մեջ էր Աբբասյան խալիֆայության,Բյուզանդական կայսրության,հարևան մանր պետությունների և երկրի ներսում իշխանների հետ։Հայոց թագավորի ուղարկած նամակները կոչվում էին հրովարտակ,գիր,թուղթ,իսկ տանողը դեսպան կամ քարտուղար։Հայկական թագավորությունը դիվանագիտական կապեր էր պահպանում Աբբասյան արքունիքի և բյուզանդական կայսրության հետ՝բանագնացություններով և նամակագրությամբ։

Հովհաննես Դրասխանակերտցին իր գրքում մեջ է բերում Կոստանդնուպոլսի Նիկողայոս պատրիարքից ստացված նամակի և Կոստանդին կայսրին իր գրած նամակի պատճենները,որոնք շատ հետաքրքիր են որպես Բագրատունյաց ժամանակաշրջանի դիվանագիտական փաաստաթղթեր։Այս ժամանակաշրջանին են վերաբերում Նիկողայոս Միստիկոս պատրիարքի երկու նամակները հայոց թագավորին և կաթողիկոսին ուղղված։

Բագրատունի թագավորներն իրենց հրովարտակները,հրամաններն ու կարգադրությունները քանդակել էին տալիս նաև եկեղեցիների պատերին։Դրանք վերաբերում էին վանքերին նվիրատվություններ անելուն կամ նրանց հարկերից ազատելուն։

Հայաստանի նահանգների ու գավառների կառավարման մեջ կարևոր նշանակություն ունեին փոքր թագավորությունների տիրակալները,իսկ Բագրատունյաց կենտրոնական թագավորության բուն կալվածքներում գավառապետ իշխանները իրենց հաստատումը ստանում էին Հայոց թագավորից։

Առևտրի և արհեստի զարգացման հետևանքով առաջացան նոր պաշտոններ՝քաղաքի ամիրան(քաղաքապետ) և մանավանդ մութասիբը(շահապետ)։

Բագրատունյաց թագավորության մեջ թագադիր ասպետի պաշտոնը բացակայում էր,որովհետև արքային թագադրում էր կաթողիկոսը։Հայոց թագավորները ոստիկան էին կոչում ոչ միայն իրենց կողմից նշանակված վերակացուներին,այլև իշխանության խնամակալներին։Արծրունյաց Դերենիկ իշխանի սպանությունից հետո,Աշոտ 1-ինը նրա որդիների վրա ոստիկան նշանակեց Գագիկ Ապումվրանին։

Բագրատունյաց թագավորության մեջ գործում էին հոգևոր և աշխարհիկ դատարաններ։Հոգևոր դատարանները քաղաքային և քրեական գործերն էին վարում հենվելով Հայոց կանոնագրքի վրա,որը դեռ 8-րդ դարում ամբողջական և պաշտոնական ձև էր ընդունել։Աշխարհիկ դատարանների մեջ պետք է հիշել արքունի ատյանը,որը իրավասու էր դատել իշխաններին քաղաքական կամ այլ հանցագործությունների համար։

Բանակը։Հայկական բանակը Բագրատունիների օրոք բաղկացած էր հեծելազորից և հետևակազորից,նրա զինվորների թիվը՝100․000 էր։Աղձնիքի տեր Ահմադ Շայբանու դեմ պատերազմի գնալիս,Սմբատ 1-ինի ձեռքի տակ կար 100․000-ոց զորք։Անիում կատարված տոնահանդեսների ժամանակ,ըստ Մատթեոս Ուռհայեցու,հայոց թագավորի մոտ հավաքվել էր 100․000 զորք։Լինում էին դեպքեր,երբ ավելի քիչ թվով էր հավաքվում հայկական զորքը։

Հովհան Չմշկիկ կայսեր առաջախաղացումը դիմագրավելու համար Աշոտ 3-րդը 80․հզ․-ոց զորքով բանակ դրեց Հարք գավառում։Հետևակազորը բաղկացած էր լինում ռամիկ ժողովրդից։Հայոց զորքն ուներ նիզակավորներ,աղեղնավորներ,սուսերավորներ և այլ զորատեսակներ։Հայկական զորքը բաղկացած էր մարզպետական և արքունական գնդերից։Առաջինը կազմվում էր ամբողջ Հայաստանից հավաքված գնդերից և ենթակա էր մարզպետ կամ մարզպան կոչված զորավարին։Սմբատ 1-ինի ժամանակ մարզպանն էր Գուրգեն Արծրունին,իսկ Գագիկ 1-ինի օրոք հիշվում է Աշոտ մարզպանը։Հայոց զորքի հիմքն էր այրուձին՝հեծելազորը,որն աչքի էր ընկնում իր զինավառությամբ։Արիստակես Լաստիվերտցու մոտ այն անվանված է <<սեպուհ գունդն ազատաց>>։Հեծելազորն իր թվով հետևակազորի կեսն էր կազմում,այսինքն ամբողջ զորքի մեկ երրորդը։Օրինակ,Հովհաննես Սմբատ թագավորի ժամանակ,երբ նրա եղբայր Աշոտը դուրս եկավ հայոց թագավորի դեմ,վերջինս ուներ 40հզ․ հետևակ և 20 հզ․ ձիավոր։Բագրատունի թագավորների հենարանն էր արքունական գունդը,որը թագավորական տիրույթներից հավաքված ռազմիկներից էր բաղկացած և պահվում էր մեծ մասամբ մայրաքաղաքում և արքայական ամրոցներում։Առաջին Բագրատունիների օրոք հայկական զորքը միացյալ էր,սակայն մասնատվածության շրջանում որոշ ինքնուրույնություն ունեցան տեղական գնդերը։Ամեն մի իշխան կամ տեղական թագավոր ուներ իր գունդը,հատուկ դրոշմով և զինանշանով։Վասպուրականի Արծրունյաց և այլ մանր թագավորների գնդերը նույնիսկ առանձին մարզպան ունեին։

10-րդ դ․ վերջին Սմբատ Բագրատունի թագավորի ժամանակ հիշվում է Վասպուրականի Տիգրան մարզպանը,նաև Վարաժնունյաց տեր Սահակ մարզպանը,Տաշիր-Ձորագետում՝մազպան Դեմետրը։Հայկական զորքի պատմության մեջ Բագրատունյաց ժամանակաշրջանում վարձկան ռազմիկների օգտագործումը նոր երևույթ էր։Աշոտ 2-րդի ժամանակ,երբ Սյունյաց իշխանը հարձակվեց Գողթնի ամիրայության վրա,իր զորքի մեջ ուներ վարձկաններ,որոնք դավաճանեցին և պարտության պատճառ դարձան։Բագրատունի թագավորներից առաջինը Աշոտ 3-րդն է,որը վարձկան զորք է ունեցել։Նոր իշխանական տներ ստեղծելու քաղաքականությանը զուգընթաց նա օգտագործեց նաև վարձկան զորքը,համարելով այն ավելի հավատարիմ,քան տոհմիկ սեպուհները,որոնք կենտրոնախույս ձգտումներով էին վարակված։953թ․ Դվին քաղաքի վրա կատարած հարձակման ժամանակ իր 30հզ․-ոց զորքի մեջ Աշոտ 3-րդը ուներ հայեր,լեզգիներ և այլ <<անհավատներ>>։Նույն կազմն ուներ նաև Վայոց ձորի Տեր Մոզա իշխանի զորքը։Ինչպես երևում է,հայոց թագավորները այս օտար ռազմիկներին հողեր չէին պարգևում,ուստի նրանք չէին կարող այս միջոցով Հայաստանում հաստատվել։Հայոց թագավորության թուլացման և անկման շրջանում հայկական զորքի թիվը փոքրացել էր։Անիի պաշտպանության ժամանակ բյուզանդական հարձակվող զորքի դեմ հայերն ունեին 30 հզ․ զորք։

Հայոց զորքը տեղավորված էր ամրոցներում և քաղաքի միջնաբերդում։Հայերն ունեին բերդերի մի ընդհանուր պաշտպանական համակարգ։Կարևոր պաշտպանական համակարգը Անին շրջապատող բերդերն էին,որոնք թագավորության սիրտն էին պաշտպանում։Անին արևմուտքից պաշտպանում էին Կարս բերդաքաղաքը,Կապույտ բերդը(Արտագերս) և այլ ամրոցներ։Անիի մատույցները պաշտպանում էին հարավից Մաղասբերդը,իսկ հյուսիսից՝Տիգնիսը։Ատրպատականի կողմից պաշտպանական գիծը ավելի խիտ էր,և հարձակումները հաճախ նույնիսկ չէին հասնում Անի։Նախճավանը հարավում առաջին պաշտպանության կետն էր,որից հետո գալիս էին Դվինը,Սուրմառին,Երևանի բերդը,ապա Գառնին,Բջնին ու անառիկ Ամբերդը։Այս վերջին բերդերը,իրենց թիկունքում ունենալով Արագածը,կանգնեցնում էին թշնամու հարձակումները։Հայկական զորքի հրամանատար՝սպարապետի հեղինակությունը մեծ էր,թագավորից հետո երկրորդ անձնավորությունն էր պետության մեջ։Սպարապետը զուտ հայկական երևույթ էր և չկար ո՛չ Արաբական խալիֆայության մեջ,որտեղ պետության երկրորդ անձը վեզիրն էր,ո՛չ էլ Բյուզանդական կայսրությունում։Առաջին Բագրատունիների օրոք բոլոր սպարապետները թագավորական ընտանիքից էին,այնուհետև մասնատվածության շրջանում այս սովորույթը վերանում էր և սպարապետներ էր հանդես գալիս իշխանական տներից։

Սպարապետի պաշտոնի հետ կապ ուներ նաև <<Հայոց զօրավարությունը>>։Նրա առջևից խաչադրոշ էր տարվում։

Հայ ժողովրդի պայքարը սելջուկ-թուրքերի դեմ

Հայաստանը սելջուկյան արշավանքների նախօրյակին։Բագրատունյաց թագավորության անկումից հետո,բացի Վանանդից,Արցախից,Գուգարքից,Սյունիքից,Դվինից և Նախիջևանի շրջակայքից հայկական լեռնաշխարհի բոլոր նահանգներն ու գավառներն գտնվում էին Բյուզանդիայի տիրապետության ներքո։1045-1071թթ․ կայսրության արևելյան և հարավ-արևելյան տիրույթները,որոնք իրենց մեջ ընդգրկում էին Հայկական լեռնաշխարհը,բաժանված էին Միջագետքի,Տարոնի,Վասպուրականի և Անիի կատապանությունների։

Միջագետքը գրավում էր Հայաստանի հարավ-արևմտյան մասը սկսելով Եփրատից և անցնելով Դիարբեքիրի հյուսիսային կողմով։Այս թեմը տրված էր Գրիգոր Մագիստրոսին։

Տարոնը գտնվում էր Միջագետքի թեմից արևելք։Այստեղ կառավարիչների պաշտոնում զբաղեցնում էին Բագրատունիներից սերված Թոռնիկը,որը սկսեց փոխարինել տոհմային անվանը։Այս թեմը նշանավոր տեղ էր գրավում պետական պաշտոնեության գործի մեջ։Այստեղ էր գտնվում Մանազկերտը՝լավ զինված և ամրացված բերդը։

Վասպուրականը ընդգրկում էր Վանա լճի արևելյան մասը,որը կառավարվում էր հույն պաշտոնյաների ձեռքով։Այն երեք կողմից շրջապատված էր մահմեդական երկրներով՝հարավից Քրդիստանով,արևելքից՝Ատրպատականով և հյուսիսից՝Դվինով։Այն ենթարկված էր վտանգի և ուներ ազդու ուժ,որովհետև դեռևս չէին վնասվել նրա այն բերդերը,որոնք արմացված էին Վասիլ Բուլղարասպանի հրամանով։Իբերիան(Վիրք) գլխավորապես Տայք նահանգն էր պարունակում իր մեջ։Թեմի կառավարիչը նստում էր Անի քաղաքում։

Կայսրությունը պետք է պաշտպաներ նոր սահմանները։Մոնոմախ կայսրը դրամական հարկ դրեց արևելյան սահմանագծի երկարությամբ ապրող մանր իշխանների վրա։Ահա այսպիսին էր դրությունը սելջուկյան արշավանքներից առաջ։

Առաջին արշավանքները։Քաղաքականապես և ռազմականապես թուլացած Հայաստանը կանգնած էր սելջուկ- թուրքերի ներխուժման վտանգի առջև։Առաջավոր Ասիայի երկրներում դարեր շարունակ տեղի են ունեցել կրկնվող ահռելի ընդհարումներ և ավերածություններ։Այդ ընդհարումների թատերաբեմից էր Հայկական լեռնաշխարհը։7-րդ դ․ գլուխ են բարձրացնում արաբական ցեղերը և իրենց իշխանությունն ու կրոնը տարածում Առաջավոր Ասիայի արևելյան մասում։Տեղի ունեցավ փոփոխություն և թուրքական ցեղերի տիրապետությունը ծայր առավ այստեղ 11-րդ դ․ սելջուկ-թուրքերի աշխարհակալությամբ։11-րդ դ․ սելջուկ-թուրքերն,որը միջին Ասիայի,Իրանի վրայով ձգվում էին մինչև Փոքր Ասիա,ստեղծեցին պատմական մի նոր իրադրություն,որից կախված էր հայ ժողովրդի բախտը։Թուրքական ցեղերի նախնիները հնագույն ժամանակներից,ապրել են Չինաստանից հյուսիս ընկած շրջաններում և հաճախակի հարձակումներ են գործել Չինաստանի վրա։Նրանք տարածվեցին դեպի արևմուտք՝հասնելով Կասպից ծովից մինչև Դանուբի ափերը։Դեռևս 5-րդ դ․ առաջացավ թուրքական ցեղերի արևմտյան միավորումը։9-11-րդ դդ․ Միջին Ասիայի թրքախոս ցեղերը ենթարկվեցին արաբական ազդեցությանը և ընդունեցին իսլամը։10-րդ դ․ թուրքական մի ցեղ դուրս գալով Արևմտյան Թուրքեստանից՝հիմնեց Ղազնևյան սուլթանությունը՝Խորասանում։Այս թուրքերը լուծվեցին Իրանի ժողովրդի մեջ։10-րդ դ․ երկրորդ կեսին Թուրքեստանում տեղի էր ունենում մի շարժում,որից պիտի ծնվեր սելջուկյան թուրքերի աշխարհակալ կայսրությունը,որը և կոչվեց իր հիմնադիր Սելջուկի անունով։Սելջուկի նախնիները թուրքական օղուզական Քընըք ցեղի առաջնորդներն են եղել։Սելջուկ-թուրքերը ծագում էին թուրքական ուզ կամ օղուզ կոչվող ցեղախմբից։Սելջուկի նախնիները,ապա և ինքը ծառայել են Թուրքեստանի խաքանի պալատում։Սելջուկն իր շուրջն է համախմբել Օղուզ ցեղախմբերը։

Լինելով խաշնարած ու քոչվոր մի ցեղից մյուսը իրենց ընտանիքներով և անասուններով,վարում էին թափառական կյանք։Թուրքական ցեղերի շարժումն Արևելքից Եվրոպա մի անգամ արդեն ահաբեկել էին ամբողջ Արևմուտքը 5-րդ դ․։Դա տեղի էր ունեցել Վոլգայի և Հարավային Ռուսաստանի վրայով։Դա Ատտիլայի արշավանքն էր։Այդ ժամանակ թուրքական ցեղերը արդեն գրավել էին Հարավային Ռուսաստանի և Հյուսիսային Կովկասի տափաստանները։Վոլգայի վրայով թուրքական ցեղերի գաղթը դեպի Արևմուտք շարունակվել էր նաև հետագայում։

11-րդ դ․ տեղի ունեցավ թուրքական ցեղերի նոր տեղաշարժը Արևելքից դեպի Արևմուտք,բայց այս անգամ ոչ միայն Վոլգայի,այլև Առաջավոր Ասիայի վրայով։Այս շարժը սկսվեց արևմտյան թուրքության շրջանում։Սրանց առաջխաղացման համար Առաջավոր Ասիայի քաղաքական պայմաններն նպաստավոր էին։10-րդ դարը արաբական խալիֆայության թուլացման շրջանն էր,բարգավաճման շրջան էր Անդրկովկասի և Իրանական ժողովուրդների համար։Իրանում կազմվել էր իրանական իշխանություններ,որոնք թեև մշակութապես բարգավաճում էին,բայց քաղաքականապես թուլանում էր երկպառակչական կռիվների պատճառով։

Այս կռիվների ընթացքում թուրքերը ձեռք էին բերել որոշ ազդեցություն և զորքեր։

Սելջուկների հայրենիքը եղել է Սիր-Դարիայի միջին հոսանքը՝Կարայաուի նախալեռնային շրջանը և Սղնախի մարզը։Սելջուկյան ցեղախմբները ստվարանում էին Սիր-Դարիայի ստորին հոսանքում ապրող օղուզների հաշվին։

Շուտով սրվում էին հարաբերությունները սելջուկյան առաջնորդների և Թուրքեստանի խաքանի միջև՝նոր արոտավայրեր և հողեր ձեռք բերելու համար։Սելջուկյան առաջնորդներն 10-րդ դ․ 60-ական թթ․-ին հաստատվում են Սամարղանդի,Բուխարայի,Զուրայի շրջաններում և այդ ժամանակ էլ ընդունում իսլամը։

Թուրքեստանի խաքանի դեմ պայքարը վերջացավ Ջենտի գրավումով։Սելջուկի որդիներ Արսլանը,Միքայելը և մյուսները 11-րդ դ․ առաջին քառորդում օգնում են Սամանյաններին՝ընդդեմ Մավերաննահրի Կարախանյան թուր- քական պետության,պարտության մատնելով վերջինիս, հաստատվում են Մավերանահրում։

Թեև 1025 թ․ Արսլանը,որը գլխավորում էր Բուխարայի Սելջուկյան խմբավորումը,պարտվում է Ղազնևյան Մահմուդի զորքերից,սակայն Սելջուկի թոռները՝Միքայելի որդիներ Տուղրիլ և Չակիր բեգերը,շարունակելով պայքարը Ղազնևյանների դեմ,1040թ․ Դանդանականի ճակատամարտում պարտության են մատնում Մասուդի զորքերին,գրավում Խորասանը և Ղազնևյաններին ստիպում են ամփոփվել իրենց պետության հնդկական մասում։Այս պատերազմները տեղի էին ունենում Ամու-Դարիա գետի ձախ կողմում՝Իրանի Խորասան նահանգին տիրանալու համար։Խորասանը ենթարկվում էր թուրքական արշավանքներին և ավերվում էր սոսկալի չափերով։Վերջապես երկու եղբայրները հաղթանակ տարան և նրանց դռները բաց էր անում Մերվ քաղաքը։Ամբողջ Խորասանը դառնում էր Սելջուկի թոռների սեփականություն։Չակիրը մնաց այստեղ,իսկ Տուղրիլը գնաց նվաճելու։Հյուսիսային Խորասանի գրավումից հետո Տուղրիլը գրավում է Իրանի արևմտյան սահմանները,ուր Բաղդադի խալիֆայությունը և Հոռոմների կայսրությունը փռվում էին թուրքի առջև։Նրանք ձգտում էին տարածքներ նվաճելու փոխարեն,որովհետև իրենց ուժերից վեր էր,նվաճել Բյուզանդիայից հարստություններ։Նրանք չգիտեին,որ Բյուզանդիան և արաբական խալիֆայությունը ներքուստ փտած էին։

Եվ այսպես,Միջին Ասիայի խորքերից առաջ էր գնացել մի ահավոր,վայրենի ուժ։Սա սոսկ զինվորական մի արշավանք չէր,այլ ազգերի տեղափություն։Նստակեցությունը խորթ էր նրանց համար և նրանք քանդում էին այդ նստակեցությունը։Այսպիսին էր խաշնարած տափաստանի ներկայացուցիչ ցեղերի վերաբերմունքը դեպի Արևմտյան Ասիայում տիրող կուլտուրական իրականությունը։Սելջուկները իսլամի զինվորներ էին՝սյունիներ և ճնշում էին շիա հավատացյալներին։Սրանք թշնամի էին քրիստոնեությանը։Այսպիսի ուժի հանդեպ ի՞նչ պաշտպանողական կարողությունների տեր էր Բյուզանդիան բախման ենթարկված իր արևելյան ծայրամասերում։

Արդեն 11-րդ դարի 30-ական թթ․ թուրքական ցեղերը հաստատվել էին Խորասանում և Մերվում։Այստեղից թուրքական արշավախմբերը տարածվեցին Պարսկաստանի տարբեր կողմերը։11-րդ դ․ 40-ական թթ․ ցրվել էին Հյուսիսային Պարսկաստանի և Ատրպատականի երկրները և հասել Բյուզանդական Հայաստանի սահմանները։Պարսկաստանի հյուսիս-արևմտյան կողմերում գործում էին Տուղրիլ բեգը և նրա եղբայր Իբրահիմ Եաննալը,իսկ Չակիր բեգն իշխում էր Խորասանում և այստեղից իր որդու Արփասլանի հետ նվաճում էր Պարսկաստանի արևելյան մասերը։

1059թ․ Ղազնևյան Մահմուդի Իբրահիմ թոռը,խաղաղություն կնքեց Չակիրի հետ և զիջեց նրան Պարսկաստանի արևելյան երկրները մինչև Հինդուքուշ։Տուղրիլը,որն իրեն էր ենթարկել Բուիդների պետությունը և 1065թ․ գրավել էր նաև Բաղդադը՝Չակիրի մահից հետո (1059թ․) դառավ բոլոր նվաճված երկրների միակ տերը։

Տուղրիլ բեգի մրցակից Իբրահիմ Եաննալը,որը կազմակերպել էր զինվորական ապստամբություն,Ալփասլանի օգնությամբ 1059 թ․ ջարդվեց և խեղդամահ արվեց իր սեփական աղեղով։

Անդրկովկասի և Փոքր Ասիայի մեծագույն մասի և Հայաստանի նվաճումը տևեց 60 տարի։Այն բաժանվում է երկու փուլի։Առաջին փուլին(1016-1063թթ․) բնորոշ է ավարառությունն ու կողոպուտը,գերեվարությունն ու քաղաքների ամայացումը։Երկրորդ փուլում(1064-1092թթ․) բնորոշ էր ավարառությունը,նաև վերջնական նվաճումը։

Արշավանքների առաջին շրջանում (1016-1021թթ․) ասպատակություններ կատարում էին Հայաստանի հարևան մահմեդական երկրների բանակներում ծառայող վարձկան թուրքերը։Իրանում և Ատրպատականում 10-րդ դ․ վերջում և 11-րդ դ․ սկզբին՝իրանական իշխանությունների կռիվների ընթացքում թուրքերը մեծ դեր էին խաղում այդ երկրների բանակներում։

Հայ և բյուզանդացի պատմիչների հաղորդած տեղեկություններից հայտնի է,որ Իրանի և Ատրպատականի ամիրայությունների բանակներում ծառայող թուրք զինվորները դեռևս 1016թ․ ներխուժել էին Վասպուրականի Արծրունյաց թագավորության սահմանները։Արշավողները Միջին Ասիայից էին։Մատթեոս Ուռհայեցին վկայում է,որ նրանք ունեին երկար մազեր կանանց նման,զինված էին աղեղներով,իսկ հայոց զորքերը չէին կարող պաշտպանվել նրանց նետերից,որովհետև չունեին համապատասխան հանդերձանք։Նրանք չեն պատվում մեծամեծներին,չեն խղճում երիտասարդներին ու տղաներին,ոչ էլ խնայում են որևէ մեկի մանկությունը։Նրանք ունեին արյունարբու գազանների բնություն,սարսափելի էին իրենց տեսքով,որովհետև նրանց դեմքերի կերպարանքը տեսնողներին զարհուրեցնում էր և ահաբեկում։

Թովմա Արծրունին էլ վկայում է,որ մեզ վրա թագավորեցին մեր և մեր հայրերի մեղքերը և Աստված մեզ ու մնացածներին մատնեց անօրեն,արծաթաքաղց,եղեռնագործ և մեղսասեր ելիմացոց ազգի ձեռքը,որ թուրքերի ցեղերն են և նրանք տիրեցին աշխարհին Արևելից ծովեն մինչև Արևմտից ծովը․և չմնաց մինչև իսկ ոչ մի քարանձավ,որը չմատներ Աստված նրանց ձեռքը։

Եվ նրանք ունեին արյունարբու գազանների բնություն՝սարսափելի էին իրենց տեսքով,որովհետև նրանց դեմքերի կերպարանքը տեսնողներին զարհուրեցնում էր ու ահաբեկում։Նրանց բնակարանները,ինչպես և վայրենի գազաններինը,լեռներն էին,դաշտերը ու անապատները և նրանք գիշակեր էին գազանների նման։Չար ու դառնացող ժողովուրդ էին,որը չէր դարձրել առ Աստված իր հոգին։

Վասպուրականի հայ զորքը շարժվեց նրանց դեմ Սենեքերիմ թագավորի որդու՝Դավթի առաջնորդությամբ,սակայն ետ նահանջեցին։Սենեքերիմ թագավորը,չկարողանալով պաշտպանել Վասպուրականի սահմանները,տվեց իր պետությունը Բազիլեյոս 2-րդին և ստացավ փոխարենը Սեբաստիան և Լարիսան։

1021թ․ Նախճավանի և Դվինի վրայով մինչև Նիգ գավառն ընկած տարածքը հարձակման է ենթարկվել թուրք-օղուզների կողմից։1025-1028թթ․ Բուխարայում հաստատված սելջուկյան թուրքմենական խմբավորումը և օղուզ-թուրքմենական ուժերը պարտություն կրելով Ղազնևյան Մահմուդ սուլթանի զորքերից,հարկադրաբար ճողոպրեցին Իրան և Ատրպատական։Նրանք ասպատակություններ կատարեցին դեպի Հայաստան և Միջագետք։Նրանք մնացին Ատրպատականի Վահսուդան իբն Մամլանի հրամանատարության ներքո,սակայն դավաճանեցին և լքելով Ատրպատականը բաժանվեցին երկու մասի։Նրանց թիվը 30․000-40․000-ի էր հասնում։Մի խմբավորումն ասպատակեց Համադանը,իսկ մյուսը Ռեյը։1029թ․ ներխուժեցին Հայաստան,շատ մարդ սպանեցին և վերադարձան Ուրմիա և Համադան։1029-1030թթ․ թուրքմենական մի խմբավորում Թավրիզի մոտ պարտություն էր կրել իբն Մամլանից։Սրա հրամանատարներից Աբդ-ալ-Յուսուֆը ներխուժեց Առան՝Գանձակի Շադդադյանների տիրույթը։Ատրպատականի Վահսուդան իբն Մամլանի քրոջ որդին Ուրմիայի տիրակալ Աբուլ-Հայջա իբն Ռաբիբ ալ Դաուլան,որը իշխում էր Բերկրիում,մի զորաջոկատ օգտագործեց բյուզանդական զորքերի դեմ,որոնք հայ իշխան Գանձիի հրամանատարությամբ պաշարել էին Բերկրին։Թուրքմենական զորքերը վերադարձի ճանապարհին հասան Ուրմիա։

1037թ․ մի ուրիշ հրոսակախումբ է մտնում Հայաստան և մեծ ավարով վերադառնում Ուրմիա։

1031թ․ օղուզների մի խմբավորում Բուղա,Գյոկ-տաղ և Յաղմուր Կըզըլ տեղային առաջնորդների ղեկավարությամբ ապստամբում է Ղազնևյան Մասուդի դեմ,քոչում Իրան և 1036թ․ միանալով Պարսկական Իրաքում և Ատրպատականում թափառող թուրքմենների հետ,հիմնում են յայլաղներ հատկապես Ատրպատականում։

Սելջուկների կողոպտիչ գործողությունը Ատրպատականում և Առանում ստիպեցին իշխաններին դաշինք ստեղծել նրանց դեմ։Վահսուդան իբն Մամլանը դաշինք կնքելով քուրդ Հեզբանիների հետ 1038թ․ ձմռանը մարտերից հետո սելջուկներին ստիպեց հեռանալ Ատրպատականից և քոչել Ռեյի և Իսպահանի կողմերը։Ուրմիա լճի շուրջը թափառող թուրքմենները Դանայի գլխավորությամբ շարունակում էին իրենց ներխուժումները հայկական հողերը։

Վիրա-ափխազաց թագավոր Բագարատը,լսելով օղուզների վայրագությունները,դադարեցրեց Տփղիսի պաշարումը և միջոցներ ձեռնարկեց։

1042թ․ 15․000 թուրքմեններ Ուրմիայից Վասպուրական մտան և սկսեցին կողոպուտը։Թշնամու դեմ դուրս եկավ Թոռնավանի Խուլ Խաչիկ մականունով Արծրունի իշխանը,որը պարտվեց և թուրքմենները մեծ ավարով վերադարձան Ուրմիա։

Թափառելով պարսկական Իրաքում թուրքմենները 1042-1043թթ․ մտան Դիարբեքիրի,Ջազիրայի և Մոսուլի շրջանները։Մոսուլ ներխուժող թուրքմենները,որոնք պարտություն կրելուց հետո մնացել էին 5000 հոգի,Իրաքից դեպի Ուրմիա նահանջի ճանապարհին հետապնդվելով արաբներից,մտնում են Դիարբեքիր,որտեղից ուղղվելով հայերի և հույների դեմ կողոպտում են նրանց։Նրանց միացան նաև Դիարբեքիրի շրջանը ասպատակող թուրքմենները։Այդ ավարառությունների առթիվ Դիարբեքիրի Մրվանյան ամիրա Նասր-ալ-Դաուլայի բողոքին Տուղրիլը պատասխանում է․<<նպատակներիս քո երկիր գալը իմացա․դու մի սահմանային ամիրա ես․դրանց պետք է մթերք տաս և նրանց օգտագործես անհավատների դեմ,որովհետև նրանց հիմնական նպատակը՝հայկական երկրները գրավելն է>>։

Ատրպատական և Ուրմիա վերադարձող թուրքմենները ասպատակեցին Վանա լճի հյուսիսում գտնվող հայկական քաղաքներն ու գյուղերը։

Արճեշի մոտ նրանք պարտության մատնեցին բյուզանդական կատապան Ստեփանոս Լիխուդեսին և գերի վերցրին նրան։

1042-1043թթ․ Իրաքից վերադարձող օղուզների մյուս մասը ասպատակում է Արարատյան նահանգի Բջնի գավառը։Հրազդան գետի ափին՝Բջնիի մոտ,նրանց դեմ են դուրս գալիս Հայոց Գագիկ Բագրատունի թագավորը և Վասակ Պահլավունու որդի Գրիգոր Պահլավունին(Մագիստրոսը),որոնք պարտության մատնելով թշնամուն,ստիպում են նրան վերադառնալ Ատրպատական։Արաբ պատմիչ Իբն ալ-Ասիրը,շարադրելով 1043-1045թթ․ դեպքերը,ասում է,որ օղուզ-թուրքմենները հաճախակի ճանապարհվում էին հայերի երկիրը,կողոպտում այն և վերցնում շատ գերիներ։

Այսպիսով 1029-1045թթ․ օղուզ-թուրքմենների կողմից կատարված արշավանքներն ու ասպատակությունները էլ ավելի թուլացրին Հայաստանը,արագացրին Բագրատունյաց թագավորության անկումը և նախապատրաստեցին ամբողջ Հայաստանի նվաճումը սելջուկյան թուրքերի կողմից։

Սելջուկյան արշավանքները Հայստանում 1028-1045թթ․ մանր ասպատակությունների բնույթ էին կրում։Սակայն 1047-1063թթ․ դրանք ավելի ծավալվեցին։Նրանք թափանցում էին Հայաստանի խորքերը,ամայացնում բոլոր մեծ քաղաքներն ու բնակավայրերը։Դրանք կատարվում էին Տուղրիլ բեգի հրամանով նրա տեղակալների մասնակցությամբ։

Բացի սելջուկայն զորաբանակներից այդ արշավանքներին մասնակցում էին թուրքմենական հրոսակները։

1040թ․ Դանդանականի ճակատամարտում Ղազնևյանների դեմ տարած հաղթանակից հետո հռչակվեց սելջուկյան սուլթանը և Տուղրիլը դարձավ պետության ղեկավար։Սելջուկների ուժերը համալրվում էին օղուզ-թուրքմենների գաղթերով,ընդ որում 1040-ական թթ․ արշավանքները ոչ միայն սոսկ ռազմական առաջխաղացում էին,այլև ցեղախմբերի տեղափոխություն՝բնակություն և արոտավայրեր որոնելու նպատակով։

Դեպի Իրան օղուզների գաղթեր տեղի էին ունեցել 1017-1028,1031,1042 և 1047 թթ․։

1042թ․ գաղթած օղուզ-թուրքմենների և Տուղրիլ բեգի հարաբերությունները վատացան այն ժամանակ,երբ սուլթանը 1042թ․ գրավեց Ռեյը,իսկ 1043թ․ Համադանը,որով փակվեց օղուզների ասպատակությունների ճանապարհը։Ռեյը դարձավ սուլթանության մայրաքաղաքը,որը գտնվում էր դեպի Հայաստան և Բաղդադ տանող ճանապարհների հատման կետում։Ռեյում գտնվող թուրքմենները,այս բանից դժգոհ հրաժարվում են ենթարկվել սուլթանին և,փախչելով Իբրահիմ Յաննալի առջևից,անցնում են Ատրպատական։Սակայն Ատրպատականում երկար չեն մնում,անցնում են քրդական Սարա լեռնաշղթայի վրայով,ողողում Ջազիրան և սկսում իրենց ավերումն ու կողոպուտը,ապա Վասպուրականի վրայով վերադառնում են Առան՝ճանապարհին տալով մարդկային մեծ կորուստներ։

Քանի որ այդ ցեղախմբերը Տուղրիլ բեգի հպատակներն էին,դրանց ոչնչացումը դրդապատճառ դարձավ մի շարք արշավանքների,որոնք նրա հրամանով կատարվեցին 1045-1055թթ․։Այս շրջանում դեպի Բաղդադ առաջխաղացման ժամանակ,այսինքն կենտրոնում տեղի ունեցած ռազմական գործողություններին զուգընթաց,կատարեցին մի շարք արշավանքներ նաև այլ ուղղություններով՝հատկապես դեպի Հայաստան։Երբ Իբրահիմ Յաննալը,1043-1047թթ․ զբաղված էր Համադան և Սպահան նահանգների գրավմամբ,Չակիր բեգի որդին՝ Յակուտը նշանակվեց Ատրպատականը նվաճող զորքերի հրամանատար։

Այս տարիներին Արսլան Յաբղույի որդի Գթլմուշը,խազարաց(Կասպից) ծովի հարավային ափերը գրավելուց հետո անցնում է Արաքս գետը,մտնում է Հայաստանի արևելյան կողմերը,այնտեղից էլ ուղևորվում դեպի Անի,Հայաստանի հյուսիսը,Տայք և Վրաստան։Յակուտի և Գթլմուշի ռազմական գործողություններին օժանդակում էին Ուրմիա լճի ավազանում հաստատված թուրքմենները։

Խորասանից Իրանի վրայով դեպի Հայաստան ներխուժող թուրքմենների համար Ատրպատականը դարձել էր գլխավոր հանգրվան,այն պատճառով,որ գաղթող թուրքմենների անասունները սնող լեռնային հովիտները Խորասանից նայում էին մինչև Համադան։Բացի այդ,Ատրպատականը դարձել էր բյուզանդական կայսրության դեմ զինվորական գաղութներ ստեղծելու վայր։Հետևաբար հիմնականում Ատրպատականից և նրա վրայով էին կատարվում սելջուկյան արշավանքները։1045թ․ Անիի գրավումից հետո բյուզանդական զորքերի ուշադրությունը շեղելու նպատակով Տուղրիլը սելջուկյան բանակ ուղարկեց նրանց դեմ,իր հորեղբորորդու՝Գթլմուշի հրամանատարությամբ։Մինչև նրա գալը բյուզանդական զորքերը պարտվել էին Դվինի պարիսպների տակ,որից հետո Գթլմուշի բանակը շարունակեց ասպատակել այդ վայրերը։

1047թ․ Վասպուրական մտավ սելջուկյան մի բանակ,որի հրամանատարն էր Գութլմիշը և որը գալիս էր Դիարբեքիրի երկրից,ուր պարտություն էր կրել Մոսուլի ամիրա Կորեյշից։Ատրպատական անցնելու համար ճանապարհ ընտրելով Վասպուրականը,Գութլմիշը դիմեց երկրի բյուզանդական կառավարիչ Ստեփանոս Լիխուտեսին և առաջարկեց ազատ ճանապարհ տալ իր բանակին,խոստանալով ոչ մի թշնամական գործողություն չկատարել ճանապարհին։Սելջուկյան բանակը,որը պարտված էր, մեծ վտանգ չէր կարող ներկայացնել։Բյուզանդական պաշտոնյան կարծեց,թե Քութլմիշը երդվում է,թե չի խախտի Վասպուրականի չեզոքությունը,միայն այն պատճառով,որ նա վախենում է բյուզանդական ուժից։

Ուստի մարտահրավեր նետեց Քութլմիշին։Ճակատամարտը տեղի ունեցավ Արճեշի մոտ։Սելջուկները հաղթեցին և գերի վերցրին մեծախոս կատապանին։Քութլմիշը գնաց Թավրիզ իր հաղթությամբ այնքան հպարտացած,որ ծախեց իր գերուն և ապստամբեց Տուղրիլ-բեկի դեմ։

Տուղրիլ-բեկը,մի կողմ թողնելով իր ապստամբած ազգականին,նույն 1047թ․ 20․000-անոց մի բանակով Հասան-Խուլի գլխավորությամբ մտնում է և Վաղարշավան դաստակերտը։Արիստակես Լաստիվերտցին հետևյալն է գրում․<<Այս տարիներին (1047-1048թթ․) բացվեց երկնքի բարկության դուռը մեր աշխարհի վրա,և մեր դեմ շարժվեց Թուրքեստանից բազում զորք,որոնց ձիերն արագընթաց էին ինչպես արծիվները,իսկ սրանց սմբակները հաստատուն էին ապառաժի նման։Չնայած աղեղները ձիգ քաշված էին և նետերը սուր էին նրանք կտրիճի պես գոտևորված էին և նրանց կոշիկների կապերը պինդ ամրացված էին։Գալով Վասպուրականի գավառը՝նրանք քաղցած գայլերի նման ,որոնք չեն կշտանում ուտելուց՝հարձակվեցին քրիստոնյաների վրա։

Նրանք եկան մինչև Բասեն գավառը,մինչև մեծ դաստակերտը,որ կոչվում է Վաղարշավան և քանդեցին ու ավերեցին սրով ու գերեվարությամբ 24 գավառ։

Վասպուրականի կատապան Ահարոն Բուլղարի և Անիի կատապան Կատակալոն Կեկավմենոսի ուժերը մեծ Զավ գետի ափին տեղի ունեցած ճակատամարտում,թշնամուն թակարդի մեջ գցելու նպատակով,դիմեցին խորամանկության․դիտավորյալ նահանջելով նրանք թողեցին իրենց ունեցվածքը։Իսկ սելջուկները կարծելով,թե բյուզանդացիք նահանջում են,սկսեցին բաժանել ավարը։Դարան մտած բյուզանդական զորքերը հարձակվեցին թուրքերի վրա և կոտորեցին,Հասանը և մի շարք այլ հրամանատարներ սպանվեցին։

Բյուզանդիան կարողացավ մի շարք բերդեր գրավել Դվինի Շադդադյաններից,սակայն Կոստանդնուպոլսում ծագած Լևոն Թոռնիկոսի ապստամբությունը վերջ տվեցին բյուզանդացիների հաջողություններին։Բյուզանդական զորքերի տեղափոխումը Կոստանդնուպոլիս և արևելյան սահմաններում պաշտպանության թուլացումը բացեցին ճանապարհը սելջուկյան զորքերի առաջ։

Հասանի բանակը պարտության վրեժը լուծելու և 1047թ․ Խորասանից գաղթած թուրքմեններին կենտրոնից հեռացնելու նպատկով Տուղրիլ բեգը,որը զբաղված էր Տիգրիսի արևելյան կողմերը նվաճելով,100․000-անոց մի բանակ հանձնում է իր եղբորը Իբրահիմ Յաննալին և Գթլմուշին,որոնց միանում են նաև Ատրպատականում համախմբված թուրքմենները և հրամայում է արշավել Հայաստան։

1045թ․ սելջուկները մտան Բասենի և Կարնո դաշտը։Նրանք արևմուտքում հասան մինչև Սպեր և Տայքի ու Արշարունիքի ամրությունները,իսկ հարավում մինչև Տարոն և Խորձյանի անտառը։Այս հարձակումների ընթացքում նրանք կոտորում էին խաղաղ բնակչությունը,չխնայելով կանանց ու երեխաներին,կողոպտում էին երկրի հարստությունը,հրդեհում էին ու ոչնչացնում։Սելջուկյան բանակները Ատրպատականի,Խոյի և Սալմաստի վրայով ներխուժում են Հայաստան։

1048-1049թթ․,-վկայում է Արիստակես Լաստիվերտցին,-որը մեր գերության երկրորդ տարին էր՝մյուս անգամ շարժվեց ահագին ալեկոծությամբ դառնության մրուրը,բարկությամբ լիքը՝Պարսկաստանի կողմից և եկավ լցվեց Բասենի և Կարնո դաշտը։Հեղեղատի ցայտուկները բռնեցին երկրի չորս անկյուները արևմուտքում մինչև Խաղտյաց գավառը,հյուսիսում մինչև Սպեր և մինչև Տայքի ու Արշարունիքի ամրությունները,իսկ հարավում մինչև Տարոն և մինչև Հաշտյանքի գավառները՝մինչև Խորձյանք անտառը։

Նրանք ջարդ ու ավերածություն գործեցին Մանանաղի գավառի Սմբատաբերդ կոչվող լեռան վրա,ուր ապաստանել էր ժողովրդի մեծ բազմություն՝իր ունեցվածքով։Թուրքերը ներս խուժելով Սմբատաբերդ՝սրի էին անցկացրել,գերել բոլորին։

Արծնի կործանումը,Բասենի ճակատամարտը։Իբրահիմ Յաննալի զորքը օգտվելով բյուզանդացիների անգործությունից,հարձակվեց Արծնի վրա։Արծնը պարիսպներ չուներ,գտնվում էր Թեոդոսուպոլիս քաղաքի մոտ։Նրանք հիմնովին կործանեցին Արծնը։Արծնը իր վաճառականությամբ և բազմամարդությամբ հռչակված մի հարուստ կենտրոն էր։Արծնը Տրապիզոնի մոտ էր գտնվում և այն ճանապարհի վրա,որը Սև ծովի ափը կապում էր Պարսկաստանի և Միջին Ասիայի հետ։Գոյություն ուներ Տրապիզոն-Դվին գիծը,որի վրա առաջին կայանը կազմում էր Արծնը։Առևտրական ճանապարհը գնում էր Կարինի և Անիի վրայով,և այսպիսով այս քաղաքներն էլ մասնակցում էին այն ապրանքային շարժմանը,որ տեղի ուներ այդ ճանապարհի վրա։Արծնում և Դվինում առևտուրն ուներ միջազգային բնույթ։Արծնում առևտուր էին անում ոչ միայն հայերը,այլև սիրիացիներն ու այլ տեղերից եկած վաճառականներ։Արծնցիները,չկամեցան ցույց տալ,որ իրենք վախկոտներ են։Հրամանատար Կատակալոնը նամակ էր գրել նրանց թախանձելով,որ նրանք իրենց քաղաքից փոխադրվեն Կարին քաղաքը։Նրանք մերժեցին այդ առաջարկությունը և նետվեցին կռվի։Բայց նրանք փոքրաթիվ էին և պարտվեցին։Սելջուկները թափվեցին քաղաք։Բայց այստեղ հանդիպեցին կատաղի դիմադրության։Կռիվը շարունակվեց փողոցներում։Կտուրներից սելջուկների վրա էին թափում քարեր,փայտեր,նետեր,նիզակներ։Կռիվը տևեց վեց օր։Այս ժամանակ Վասպուրականի կուսակալն էր Ահարոն Բուլղարը,իսկ Անիի տեղակալն էր կատաակալոն Կեկավմենոսը։Կատակալոնը փորձեց օգնել,բայց Ահարոնը կանգնեցրեց նրան։Բանակը մնաց՝սպասելով Լիպարիտի գալստյան,իսկ արծնեցիները թողնվեցին ճակատագրի կամքին։Իբրահիմ Յաննալը հրդեհեց քաղաքը։

Սկսվեց փախուստը,բայց սելջուկ ձիավորները հասնում էին ամեն տեղ ու կոտորում փախչողներին։Շատերն անարգ մահից ազատվելու համար,իրենց կանանցով ու երեխաներով ընկնում էին հրդեհի բոցերի մեջ։Հրդեհի ուժն ավելացնում էր հանկարծակի բարձրացած սաստիկ քամին։Այսպես,Արծնը ավերվեց։Արիստակես Լաստիվերտցին ողբ է հորինում Արծնի վրա,որ իր հայրենի քաղաքն էր։Կամենալով ապացուցել,որ Արծնի աղետը երկնքի պատուհասն էր նրա բնակիչների մեղքերի համար,տալիս է մի քանի գծեր նրանց բարքերից և այդ գծերի մեջ մենք տեսնում ենք առևտրական քաղաքի համար սովորական վլվլուկը,որ մրցությունների է հանում մարդկանց իրար դեմ՝իրար ձեռքից վաստակ խլելու,իրար կեղեքելու համար։Արծնի վաճառականները առաջ բարեպաշտ և բարեսեր են եղել։Մատթևոս Ուռհայեցին պատմում է․ <<եվ ահա 1049թ․ անօրենների զորքերը հասան հայոց հռչակավոր ու բազմամարդ քաղաքը,որն անվանվում է Արծն և տեսան,որ այդ քաղաքը առանց պարսպի է,լցված է տղամարդկանց կանանց անթիվ բազմությամբ և ունի անհամար ոսկի և արծաթ։Եվ քաղաքացիները տեսնելով այլազգիների զորքը՝միահամուռ կերպով ելան պատերազմի,այլազգիները սրերով հարձակվեցին քաղաքի վրա և սաստիկ կոտորած արին ու սրի անցկացրին հավասարապես ամբողջ քաղաքը՝մոտ 150․000 մարդ։Այդ ոսկու և արծաթի դիպակների մասին ավելորդ է խոսել,որովհետև անկարելի է այդ գրի անցկացնել>>։

Այս ամենի պատճառը Բյուզանդական կայսրության քաղաքականությունն էր,որը երկիրը թողել էր անպաշտպան և զինվորական հայրենասեր հայ տարրը փոխարինել օտար վարձկան զորքերով։Կատակալոնը հալածում էր հայ եկեղեցականներին։Պետրոս կաթողիկոսին նա արտաքսել էր Անի քաղաքից և մտադիր էր հայ եկեղեցին ենթարկել հարկատվության։Հայաստանում հաստատվել էր հունական հոգևորականությունը և 21 եպիսկոպոսներ,որոնց համար նստավայր էին ծառայում հայկական վանքերը։

Զգալով,որ առանց հայերի և վրացիների համագործակցության Կատակալոնը և Ահարոնը պիտի չկարողանան կասեցնել սելջուկյան հաղթական արշավը,բյուզանդացիները օգնության կանչեցին Գրիգոր Մագիստրոսին և վրաց Լիպարիտ իշխանին։Երբ վերջիններս ժամանեցին իրենց զորքերով,բյուզանդական բանակը դուրս եկավ խրամատներից։

Ընդհարումը տեղի ունեցավ 1048թ․ սեպտեմբերի 18-ին Բասենում Կապուտռու բերդի մոտ,որը գտնվում է Արջովիտում։Վերոհիշյալ զորավարները արշավանքի սկզբից անմիաբան էին։Հակասական էին Կատակալոնի և Ահարոնի ռազմական ծրագրերը։Կռվի կեսին Ահարոն Բուլղարն իր զորամասերով նահանջեց,իսկ մնացյալ զորքը չարաչար պարտություն կրեց։

Պարսկական Իրաքում և Հայաստանում ձեռք բերված գերիները,անասուններն ու հարուստ ավարը ուռճացրին թուրքմեն առաջնորներին։Բյուզանդական կայսրի հետ 1049թ․ սկսված հաշտության բանակցությունները վերջացել էին զինադադարի կնքմամբ,ուստի Տուղրիլը ստիպված էր,մոտավորապես չորս տարի դադարեցնել արշավանքները կայսրության դեմ,մանավանդ որ զբաղված էր թուրքմենների ապստամբության ճնշմամբ,մյուս կողմից սուլթանի գլխավոր նպատակն էր գրավել Բաղդադը՝մահմեդականների խալիֆայի նստավայրը։

Բասենի ճակատամարտում գերի ընկած Լիպարիտը երկար չմնաց գերության մեջ։Տուղրիլը նրան արձակեց և թույլ տվեց,որ վերադառնա իր հայրենիքը։Իբրահիմ Եաննալը այնքան արբեցած էր իր հաղթանակով,որ ապստամբեց Տուղրիլ-բեկի դեմ։

Արիստակես Լաստիրվերտցին և Իբն-ալ-Ասիրը վկայում են,որ <<Այդ շատ աղաչանքներից հետո եկավ Լիպարիտը,ստանալով իբրև պարգև առատ գանձեր,սակայն դրանով ևս ոչինչ գլուխ չեկավ,որովհետև նրանք հենց իրենք միաբան չէին իրար հետ։Ուստի,երբ պատերազմը սկսվեց՝Բուլգարի որդին ետ քաշվեց թիկունք իր մարդկանց հետ և թշնամիներին ներշնչեց համարձակություն։Սրանք,շրջափակելով Լիպարիտին ու նրա քաջ մարդկանց՝ոմանց նրանցից սպանեցին,իսկ իրեն Լիպարիտին,կտրելով նրա ձիու մկանները սրով՝ձերբակալեցին։Երբ մյուս զորքերն այս տեսան՝ի փախուստ դարձան,իսկ թշնամիները,հետապնդելով նրանց,անչափ մեծ կոտորած արին՝ոմանց սպանեցին սրով և շատերին,որովհետև արդեն մութն ընկել էր,ցած գլորեցին բարձր տեղերից ու քարանձավներից։Մնացածները,մերկ ու կողոպտված ազատվեցին։Եվ թշնամիները վերցնելով ավելի ևս հարուստ ավար՝ուրախացան,իսկ մերոնք լաց տվին գլուխներին ու ողբացին։

Իբն ալ Ասիրը վկայում է,որ Իբրահիմ Եաննալը պարտության մատնեց հոռոմներին և վերցրեց ավար։Բանն այն է,որ նրա մոտ եկել էին ուզեր,բայց նա ասաց նրանց հետևյալը․<<Իմ երկիրը չէ կարող ձեզ տեղավորել,ուստի խորհուրդ եմ տալիս ելնել ընդդեմ հոռոմների,պատերազմել հանուն Աստուծո և վերցնել ավար։Ես կգամ ձեր ետևից և կօգնեմ այդ բանում >>։Նրանք այդպես էլ արին՝արշավանքի ելան նրանից առաջ,իսկ նա գնաց նրանց ետևից։Եվ հասան նրանք մինչև Մանազկերտ,Արզն,Կարին քաղաք,Տրապիզոն և այլն։Նրանց դեմ եկավ մեծ զորաբանակ 50․000 հոգուց՝հոռոմներ և աբխազներ։Եվ սկսվեց նրանց միջև ուժեղ պատերազմ,որոնց ընթացքում հաղթանակում էր թե մեկ կողմը և թե մյուսը։Բայց հաղթեցին մուսուլմանները։Գերիների թվում էր նաև Լիպարիտը,որն առաջարկեց իր համար իբրև փրկանք 300․000 դինար և նվերներ 100․000 դինարի,բայց Եաննալը չհամաձայնեց։Մուսուլմանները գերի վերցրին 100․000 մարդ։Նրանք վերցրել էին մեծ քանակությամբ գրաստներ,ջորիներ,ավար և գույք։Ավարը տարել էին 10․000 սայլի վրա և ավարի մեջ էին 19․000 վահաններ։

Իբրահիմ Եաննալը,որը ըմբոստացել էր Տուղրիլի դեմ,պարտվեց։

Բյուզանդիան չէր կարող ձեռնարկել ռազմական գործողություններ իր արևելյան սահմաններում,որովհետև ստիպված էր բանակների մի մասը տեղափոխել Բալկանյան թերակղզի՝պեչենեգների գրոհները կասեցնելու համար։

Բյուզանդիան սելջուկյան արշավանքների համար որոշ չափով մեղմացրել էր քաղաքականությունը հայերի հանդեպ,սակայն շարունակում էր ոտնձգությունը հայ իշխանների դեմ։Ուստի սելջուկայն առաջին արշավանքներից հետո,փոխանակ հենվելու հայերի վրա,որոշեց վերջ տալ Պաղինի գավառում Արկնի կենտրոնով պահպանվող հայկական իշխանությունը՝խոցելի դարձնելով իր հարավային սահմանները։

1052թ․ թեև սելջուկները արշավանքներ չկատարեցին,սակայն ստեղծվեցին նախադրյալներ հետագայում այդ անելու համար։Թուրքմենները գաղթում էին Իրան և Իրաք։Բնակչությունը փախչում էր Բաղդադի կողմերը։Խալիֆան բողոքում է Տուղրիլ բեգին,որը հրամայում է շարժվել դեպի Հայաստան՝Ատրպատականի վրայով։

Գթլմուշը 1053թ․ թուրքմենական բանակով պաշարեց Կարսը,որը գրավել չկարողացավ և նահանջեց Իրաք։Վերադարձին,Դվինի ճանապարհի վրա գտնվող Սուրմարի քաղաքի բնակիչները նահանջող Գթլմուշի 60․000-անոց բանակին մի գիշեր հյուրասիրելով գինիով,լուսադեմին կոտորում են և Գթլմուշը իր փոքրաթիվ թիկնապահներով ճողոպրում է։

1054թ․-ի արշավանքը։Սելջուկների պարտությունը Վանանդում(Թաթուլ)։Վրաստանի առաջխաղացումը կանգնեցնելու և Գթլմուշին հետապնդելու նպատակով,Տուղրիլ բեգը 1052-1053թթ․ արշավեց Վրաստան,այն դարձնելով սելջուկյան ասպատակությունների թատերաբեմ։1054թ․ Հայաստան մտավ Տուղրիլ բեգը անթիվ զորքերով,փշերով,կուռքերով և ռազմական լայն պատրաստությամբ։Հայաստան մտավ Ատրպատականի վրայով։Սելջուկ-թուրքերը հաջողությունների չհասան Կարինի և Կարսի կողմերում,բայց կողոպտեցին Տարոն,Խորձյան և Անձիտ գավառները,Եկեղյաց,Տայքի,Խաղտյաց և այլ շրջանները,բնակչության մի մասին սրի քաշեցին շատերին գերի տարան։Հյուսիսում նրանք հասան Աբխազիայի ամրությունները և Պարխար լեռները․արևմուտքում՝մինչև Ճաների,այն է Խաղտիքի անտառները,իսկ հարավում մինչև Սիմ լեռը,այսինքն՝Սասնո և Խույթի Տավրոսյան լեռները։Առավել ուժեղ դիմադրեցին Կարսի հայ ռազմիկները՝ցուցաբերելով հայրենիքի պաշտպանության և հերոսության օրինակներ։Քաղաքի շուրջը մղված մարտերի ժամանակ աչքի ընկավ Թաթուլ անունով մի իշխան,որը մահազդու հարվածով վիրավորել էր Տուղրիլի ազգական սելջուկ մի երիտասարդի,բայց ինքն էլ գերի էր ընկել։Տուղրիլը, իր մոտ կանչելով Թաթուլին,ասում է․<<Եթե վիրավորը ապրի քեզ կազատեմ,իսկ եթե մեռնի,կհրամայեմ քեզ մատաղ անել նրան>>։Թաթուլը պատասխանում է ․<<Եթե հարվածն իմն է,չի ապրի>>։

Պետք է նշել նաև,որ սելջուկները իրենց արշավանքները սկսել են Բերկրիից և Արճեշից,որոնցից առաջինը նվաճեցին,երկրորդը փողով գնեցին։Վանանդի դիմադրությունը կազմակերպվում էր Գագիկ թագավորի կարգադրությամբ։Հայերի ձիերը հոգնած էին,ուստի չկարողացան պարզել շղթան և ճանապարհ բացել իրենց համար։30 հոգի սպանվեցին,իսկ ոմանք գերի ընկան։

Թաթուլից վիրավորվածը մեռավ և սուլթանը սպանել տվեց Թաթուլին,կտրեց նրա ձեռքը,ուղարկեց մեռածի հորը,որպեսզի նա մխիթարվի,որ վատ բազուկից չի մեռել նրա որդին։Այս ամենի մասին վկայում է Արիստակես Լաստիվերտցին։

Մանազկերտի պաշտպանությունը։Տուղրիլը,չկարողանալով գրավել Մանազկերտը,գնացին ասպատակելու մյուս գավառները։Վերադարձին նորից պաշարեցին Մանազկերտը։Քաղաքի բնակիչները հաջողացրին սնունդ բերել դրսից։Տուղրիլը հույս ուներ պատերազական մեքենաների օգնությամբ քանդել պարիսպը կամ թե անցք փորելով ներխուժել քաղաք։Տուղրիլը հույսը դրեց երկար պաշարման վրա,ուստի իր բանակի մի մասը թողնելով բերդի տակ՝պաշարումը շարունակելու համար,երբ երեք օր էր անցել,մնացած մասով գնաց դարձյալ Բասենի վրա,նպատակ ունենալով Կարինը գրավելու մի փորձ անել։Մինչև Կարինին հասնելը,պետք է գրավել Ավնիկ անունով բերդը,որտեղ հավաքվել էր փախստական հայերի և նրանց անասունների մեծ քանակություն։Տեսնելով,որ այս բերդը անառիկ է,սուլթանը գնաց Դու գյուղը,որտեղից կարելի էր դիտել Կարինը։Կարինը անառիկ էր և վերադարձավ Մանազկերտի տակ։Բերդի հրամանատար Վասիլը,որ մի գործունյա բյուզանդական պաշտոնյա էր,կարողացավ օգտվել սելջուկների անհոգությունից և մեծ պաշարներով լցնել Մանազկերտը՝քանի որ հնձի ժամանակն էր։Տուղրիլը օրը երկու անգամ մեկ ամիս հարձակումներ գործեց Մանազկերտի վրա,բայց անօգուտ։Թշնամու բանակի զինվորներից մեկը,որը մոտ էր սուլթանին և գիտեր բոլոր ծրագրերը,տեղեկացնում էր պաշարվածներին խոսքով կամ գրով։

Իր իմացած գաղտնիքները պատմող թղթի կտորը կապում էր նետի սլաքին և գցում քաղաքի մեջ։

Սուլթանի բոլոր ջանքերը ի չիք էր դարձվում։Քաղաքը գրավելու համար դիմեց քարաձիգ մեքենաների օգնությանը։Սակայն մի հայ քահանա հետո մեքենա շինեց,որով հետ էր մղում թշնամու բանակի քարերը։Այս անգամ նա Բաղեշից մի բաբան բերեց,որը տեղափոխում էին 400 հոգի։Սակայն հայերը մի ֆրանկ զինվորի,որը ներկայացավ որպես թղթատար,ուղարկեցին թշնամու բաբանի մոտ,որը այրեց այն և վերադարձավ քաղաք։

Սուլթանը հրամայեց կոտորել 400 սպասարկուներին։Քաղաքի բնակչությունը ծաղրում և հայհոյում էին նրան պարիսպներից։

Երկու օր անց նա վերացրեց պաշարումը և ճանապարհ ընկավ Պարսկաստան՝իր կատաղությունը թափելով Արծկե բերդի վրա։

Արիստակես Լաստիվերտցին վկայում է,որ նրանք հրդեհեցին և ոչնչացրեցին տներն ու եկեղեցիները։Եվ այսպես,նրանք կործանեցին մեր երկիրը ոչ թե մեկ անգամ,այլ երեք անգամ՝մեկ մեկու ետևից վերադառնալով, մինչև որ երկրում ամեն տեղ հատան բնակիչները և դադարեց անասունների բառաչը։

Մանազկերտի մոտ կրած անհաջողությունից հետո Տուղրիլ բեգը կռիվներ էր մղում Միջագետքում և Պարսկաստանի հարավային կողմերում։

Ալփ-Ասլանի արշավանքը։Տուղրիլի մահվանից հետո սուլթան դարձավ նրա եղբայր Չակիրի արդի Ալփասլանը(1063-1072թթ․),որը պարտության մատնեց ապստամբ տարրերին,Գթլմուշին,մաքրեց կայսրության արևելյան շրջանները խռովարաներից և Իրանի ամբողջ տարածքում իր տիրակալությունը հաստատեց։Այնուհետև նա ձեռնարկեց մի շարք արշավանքներ դեպի Հայաստանի հյուսիսային և կենտրոնական շրջանները։Գրաված երկրներում ստեղծվում էին սուլթանություններ։

Ալփասլանի առաջին արշավանքը դեպի Անդրկովկաս նպատակ ուներ Մերձավոր Արևելքում ապահովել իր թիկունքը՝Եգիպտոսի Ֆաթիմյանների և Բյուզանդիայի դեմ ձեռնարկվելիք հետագա խոշոր արշավանքների նախօրեին։

Ալփասլանը մեծ բանակով փետրվարին Հյուսիսային Իրանի Ռեյ քաղաքից եկավ Վասպուրականի Մարանդ քաղաքը։Այստեղ նրա շուրջը համախմբվեցին Ատրպատականի և Շիրվանի ամիրանները,որոնց հետ Ալփասլանը անցավ Արաքսը և մտավ Նախճավան։Նա իր որդու Մելիքշահի և մեծ վեզիր Նիզամ ալ Մուլքի առաջնորդությամբ մի զորաբանակ Նախճավանի վրայով ուղարկեց Հայաստանի կենտրոնական շրջանները նվաճելու,իսկ ինքը ուղղվեց Վրաստան։

Մելիքշահը գրավում է Սուրմառի բերդը Ճակատք գավառում,որը այժմյան Սուրմալին է։Իբն-ալ-Ասիրը պատմում է,որ Մելիքշահն ու Նիզամ ալ-Մուլքը գնացին մի բերդի դեմ,որտեղ կային բազմաթիվ հոռոմներ։Բերդի բնակիչները գրոհում էին դեպի դուրս և սպանեցին շատերին։Մելիքշահը և Նիզամ-ալ-Մուլքը կռվեցին բերդում գտնվողների դեմ և սպանեցին բերդի հրամանատարին և տիրեցին բերդին։Այստեղից նրանք գնացին դեպի Սուրմառի բերդը,որի մեջ կային հոսող ջրեր և առուններ։Սուրմառիի մոտ գտնվում էր մի ուրիշ բերդ,որը Մելիքշահը նվաճեց և ուզեց քանդել։Սակայն Նիզամ-ալ-Մուլքը դա չթողեց և ասաց,որ դա մուսուլմանների համար սահմանային բերդ է,ուստի և Մելիքշահը հայթայթեց սրան կայազոր,մթերքներ,նաև միջոցներ ու զենք և հանձնեց այն Նախճավանի ամիրային։Այնուհետև Ալփասլանի բանակը հյուսիսում միանում է Մելիքշահի բանակին։Հայաստանը և Վրաստանը ենթարկված էին մեծ վտանգի։

Ուռհայեցին վկայում է,որ 1064թ․ Ալփասլանը գրավեց Աղվանքը,Վրաստանը և Ախալքալաքը։Բյուզանդիան ոչ մի օգնություն ցույց չտվեց։

Ալփասլանի հարձակումներից փրկվելու համար Վրաստանի Բագրատ 4-րդ և Տաշիր-Ձորագետի Կյուրիկե թագավորները հպատակվեցին նրան։Ալփասլանը խաղաղություն է կնքում Կյուրիկեի հետ և նրա դստերը կնության առնում Նիզամ-ալ-Մուլքին։Հպատակվելով Ալփասլանին՝Կյուրիկեն վերադառնում է իր Լոռե մայրաքաղաքը։

Այնուհետև Իբն-ալ-Ասիրը տեղեկություններ է հաղորդում Մարմաշենի գրավման մասին,որը նրա մոտ անվանված է <<Մարիամ-Նիշին>>,այսինքն Մարիամի աթոռանիստ։Նրա վկայությամբ Մարմաշենն ունեցել է ամրապատ պարիսպներ և պաշտպանված է մեծ գետով։Մարմաշենի պարիսպներին թուրքերը մոտեցել էին Ախուրյան գետի կողմից և ներս խուժելով քաղաք՝հրդեհել ու քանդել էին քաղաքը։

Իբն-ալ-Ասիրը պատմում է,որ Մելիքշահն ու Նիզամ-ալ-Մուլքը շարժվեցին Մարմաշեն,որի մեջ կային շատ վարպետներ,իշխաններ,ռամիկ ժողովուրդ։Այս քաղաքը ամրացված քաղաք էր,որի պարիսպը մեծ էր և իրար հետ միացված էր կապարով և երկաթով,սրա մոտ գտնվում էր մի մեծ գետ։Նիզամ-ալ Մուլքը պատրաստեց նավեր և այն ամենը ,ինչ որ հարկավոր էր քաղաքի դեմ պատերազմ վարելու համար։Նրանք մոտեցան քաղաքի պարսպին և բարձրացան։Նրանք բնակիչներին շատերին կոտորեցին,իսկ շատերն ընդունեցին մահմեդականություն։

Մարմաշենի առումից հետո Ալփասլանը Մելիքշահին կանչեց իր մոտ և այնուհետև զորքի առաջնորդ դարձավ Ալփասլանը։Սելջուկյան զորքեը հետ գրավեցին Սիպետ-շահրը(<<Սպիտակ քաղաք>>) ։ Ախալքալաքը նվաճվեց 1064թ․ հունիսի 19-ից մինչև հուլիսի 18-ը։Մատթեոս Ուռհայեցին և Քարթլիս-Ցխովրեբան նշում են,որ Ալփասլանը խուժեց Կանգարք ու Թռեղք,որոնք նա ավերեց,այնուհետև մտան Ջավախք և պաշարեցին Ախալքալաքը,որը պարիսպներով չէր շրջապատված և կռվեցին 3 օր և գրավեցին այն։Պետք է նշել,որ Ալփասլանը խնդրել էր,որ Բագարատ 4-րդը ամուսնացնի Կյուրկեի եղբոր դստերը։Սակայն Կյուրկեն չէր համաձայնվում,ուստի Վրաց թագավոր Բագարատի զորախմբերը անտառում դարան մտան,վերցրեցին աղջկան ու Շամշուլդե քաղաքը։

Հայաստանի կենտրոնական և հյուսիսային շրջանների գրավումը։Ուռհայեցին նշում է այն ճանապարհը,որով Ալփասլանը եկել էր Վրաստան։Նա վկայում է,որ Ալփասլանը 1064թ․ մտել էր նախ Աղվանք,սրի և գերության մատնել այն,հետո անցել Վրաստան և առել Ախալքալաքը,որ բնակչությանը կոտորել էր կամ գերել։

Ալփասլանի 1064թ․ արշավանքը տեղի էր ունեցել երկու ուղղությամբ՝Աղվանքի վրայով դեպի Կանգարք,Թռեղք ու Ջավախք և Նախիջևանի վրայով դեպի Սուրմառի ու Մարմաշեն։

Մելիքշահն ու Նիզամ ալ-Մուլքը արշավել էին կենտրոնական Հայաստան և գրավել էին Սուրմառին,Մարմաշենը և մի քանի այլ ամրություններ,իսկ Ալփասլանը մտել էր Լոռի ու Վրաստան՝Աղվանքի վրայով։

Վրաստանի Բագարատ 4-րդ թագավորը և Ձորագետի ու Աղվանքի Կորիկե թագավորը,որը դավիթ Անհողինի որդին էր՝հպատակվեցին նրան,որպեսզի ազատեն իրենց երկրները սոսկալի վտանգից։Ալփասլանը,խաղաղություն կնքելով Կորիկեի հետ՝ամուսնացել էր նրա դստեր հետ ։

Ախալքալաքի առումից հետո 1064թ․ ամռան վերջերին Ալփասլանը իր զորքերով պաշարեց Անի քաղաքը։Թեև սելջուկները այնքան էլ վարժ չէին պաշարողական գործողություններին,այնուամենայնիվ նրանք կարողացան գրավել քաղաքը,այն պատճառով,որ Բյուզանդիան չուներ մեծ թվով զորք և կռվի ժամանակ զորք չուղարկեց Անին փրկելու համար։Անին ընկավ և ենթարկվեց կողոպուտի։1064թ․ օգոստոսի 16-ին Անիի գրավման մասին տեղեկություններ է հաղորդում ոչ միայն հայկական,այլև բյուզանդական,ասորական և պարսկական աղբյուրները։

Կարևոր են համարվում Իբն ալ-Ասիրի և Սադր-ալ-Դին ալ Հուսայնիի վկայությունը։

Սադր- ադ-դին ալ-Հուսայնին գրում է,որ սուլթանը քայլեց Անիի վրա։Անիի պարիսպները ամուր էին և սարերի վրա բերդեր կային։Անին Ռումի քաղաքներից ամենից ամրացվածն էր։

Բոլոր գանձերը Անիի մեջ էր գտնվում։Քաղաքի բնակիչները սուլթանին և զինվորներին վաճառականների տեղ դրեցին,որովհետև մինչ այդ թշնամու զինվորներ չէին տեսել։Սուլթանը իր վրանը խփեց արտերի մեջ։

Քաղաքներից ցանված արտերի ջրամատակարարումը հսկող մի քանի պաշտոնյաներ դուրս եկան և ցանկացան սուլթանի զինվորներին արտից դուրս քշել։Սուլթանի զինվորները հարձակվեցին սրանց վրա։Հույները տեսնելով զինված մարդկանց փախան և մտան քաղաք։

Սուլթանի ուժը տեսնելով՝բարձրացան Անիի պարիսպների մեջ տեղադրված աշտարակների վրա,փայտով ու քարով փակեցին այն անցքերը,որոնք տանում էին դեպի քաղաք և հետո փակեցին դեպի բերդերը տանող ճանապարհները։Սուլթանը հրամայեց այրել փայտերը և քանդել քարե պատնեշները։Սրա վրա հույները ներքնաբերդից դուրս գալով ընդունեցին ջիզիա վճարել սուլթաններին։Սուլթանը սրանց վրա վերակացու նշանակեց Շեմշուլ-Խադիմին։Հույները այս հաշտությունից հրաժարվեցին և նորից սկսեցին կռվել։Սուլթանը պարսպի տակ մի բլուր շինելու համար հրամայեց տոպրակների մեջ լցնել հարդ և հող և դարսելով բլրի տեսք տվեց։Սրա վրա բարձրացան պարսատիկավորները և նավթոտ քուրձ նետողները։Իսկ ուրիշները երկաթյա գործիքներով ցցեր էին մխում պարսպի մեջ։

Հույները Անիի ամենագեղեցիկ կանանց և մանչերին ընտրելով՝ ուղարկեցին սուլթանի առաջ,որպեսզի նա հմայվի նրանց գերելով։Սուլթանը հրամայեց բոլորին գերի վերցնել։Սուլթանը և զինվորները ժամանակ չէին վատնում ուտելու և հանգստանալու համար։

Սուլթանը հրամայեց շինել փայտի մի աշտարակ և այն ծածկեց քացախի մեջ թաթախված թաղիքով,որպեսզի չայրվի,սրանից հետո այս աշտարակի(որը շարժական էր) վրայից սկսվեցին կռվել և արգելակել հույների մոտենալը պարսպին։

Վերջապես մահմեդականներին հաջողվեց մտնել քաղաք։Այնուհետև քաղաքի բնակիչներին ոտնակոխ այրեցին իրենց ձիերի սմբակների տակ։Նրանք կոտորեցին անթիվ բնակչություն,այնքան շատ,որ մահմեդականներից շատերը չկարողացան ներս խուժել քաղաք սպանվածների բազմության պատճառով։Նրանք գերի վերցրին այնքան,ինչքան սպանել էին։

Իբն ալ-Ասիրը վկայում է,որ երբ սուլթանը եկավ Անի,տեսավ,որ այն ամուր քաղաք է և հարձակվել չէր կարելի Ախուրյան գետի պատճառով,իսկ մնացած մասը պատսպարված էր մի արագահոս գետով,որը գլորում էր ու տանում քարերը,որ մեջն էին գցում։Ճանապարհը գնում էր քաղաք փոսի միջով,որի վերև գտնվում էր պարիսպը՝շինված հաստաբեստ քարերից։Անին մեծ քաղաք էր,ունի շատ բնակչություն և 500 եկեղեցի։Սուլթանը պաշարեց Անին,սակայն այն վերցնելու հույս չունեին՝անառիկ լինելու պատճառով։Սուլթանը շինել տվեց մի փայտե աշտարակ,զինավորեց նրան կռվողներով և նրա վրա կանգնեցրեց քարաձիգ մեքենան և նետաձիգներին։Այնուհետև հույները հեռացան պարսպից և մուսուլմանները մոտեցան նրան,որպեսզի անցք բանան։Բայց պարսպի մեծ մասը քանդվեց և նրանք ներխուժեցին քաղաք։

Մատթևոս Ուռհայեցին պատմում է,որ Ալփասլանը,չկարողանալով ներխուժել քաղաք,արդեն նահանջում էր,սակայն Անիի իշխանավորներ՝Բագրատը և Գրիգոր Բակուրյանը հետ քաշվեցին միջնաբերդ՝թողնելով ժողովրդին անպաշտպան։Մահմեդականները իմանալով այդ և տեսնելով,որ ժողովուրդը խուճապի է մատնվել,ետ դարձան ու գրավեցին քաղաքը,որը առանց պաշտպանների էր։

Դեռևս շարունակում էր գոյություն պահպանել Կարսի Բագրատունյաց թագավորությունը՝Աբբասյան Գագիկի իշխանության ներքո։Ալփասլանը պատվիրակություն է ուղարկում նրա մոտ՝հնազանդության կոչելով․Վերջինս պատվիրակներին դիմավորում է սգավոր սև հագուստ հագած և նստած սև բարձի վրա՝ասելով նրանց,թե սգում է Տուղրիլ բեգի մահը։Գագիկը հնազանդություն է հայտնում Ալփասլանին և փրկում է Կարսը ավերածություններից։1065թ․ վախենալով թուրքերի հետագա հարձակումներից,Գագիկը թագավորությունը հանձնեց Բյուզանդիայի Դուկաս կայսրին(1059-1067թթ․),փոխարենը ստանալով Կիլիկյան Տավրոսում Ծամնդավ,Կեսարիա և Խավատանեք քաղաք-ամրոցները։ Գրիգոր Բակուրյանը իր ծառայությունների դիմաց նշանակվեց Կարսի կառավարիչ(1065-1074թթ․)։

Ալփասլանը իր 100․000 բանակով և 50․000 գերիներով վերադարձավ Ռեյ։Ալփասլանը իր սուրը կարող էր դարձնել Փոքր Ասիայի դեմ։Մինչ այդ թուրքմենները մի շարք արշավանքներ ձեռնարկեցին։

1065-1067թթ․ Խորասանի Սալարը գրավեց Ուռհայի շրջակայքը,սակայն Ուռհայի բյուզանդական կայազորից պարտություն կրեցին և երբ Դիարբեքիրի վրայով նահանջում էր Իրան,թակարդի մեջ ընկավ ու սպանվեց Մրվանյան Նիզամ ալ-Դաուլա Նասրի կողմից։

1066-1067թթ․ թուրքմենները Աֆշինի գլխավորությամբ արշավանք սկսեցին Փոքր Ասիայի հարավային մասում,Անտիոքում ու Կիլիկիայում,որի ընթացքում գերիներ ու ավար ձեռք բերեցին։Նույն տարիներին շարունակում էին ավերել Մալաթիայի և Կեսարիայի շրջանները։

1064թ․ մեծ հաջողություններից հետո բավական էր մեծ հարված ևս և սելջուկները կկարողանային խուժել Փոքր Ասիա և հաստատվել այնտեղ։

Բյուզանդիան որոշել էր դավանափոխ անել հայերին։Հուզմունքը հայ և հույն դասակարգերի մեջ այնքան էր սաստկացել,որ ընդունում էր վենդետտայի բնույթ։

Գագիկ 2-րդ Բագրատունին հրամայել էր իր զինվորներին սպանել Կեսարիայի Մարկոս մետրոպոլիտին,որը ատում էր հայերին և իր շան անունը դրել էր Արմեն։Այս սպանության վրեժը առնում են Կիզիստրա բերդի հույն իշխանները՝Մանդալեի որդիները,որոնք տանջում ու սպանում են Գագիկին և մարմինը կախում բերդի պարսպից(1079թ․)։Մանդալեի որդիներին սպանում է Ռուբինյան Թորոս իշխանը։Վրիժառությունների զոհ եղան Գրիգոր Մագիստրոսի որդին Վասակը,որ Անտիոքի իշխանն էր,Եպիխտ իշխանը և այլն։Հայ պատմիչները այդ վրիժառության մասին ունեն բազմաթիվ վկայություններ։

Արևելյան քրիստոնեության այս անհաշտ երկվությունը արձագանք էին գտնում բյուզանդական զորքի մեջ և առիթ դառնում դավաճանության,նպաստում էին սելջուկյան թուրքերի անհաջողություններին։Ալփասլանի 1064թ․ արշավանքից հետո հայերի գաղթը սաստկացավ նաև Հայաստանի հյուսիսային կողմերից։Հավանական է,որ Ալփասլանի հարձակումներից հետո Փոքր Ասիա էին գաղթել հայեր Հայաստանի հյուսիսային և արևելյան կողմերից։Հայերի գաղթը Փոքր Ասիա գլխավորապես Կապադովկիա ու Կիլիկիա,որը շարունակվել էր 11-րդ դարի առաջին քառորդից՝հիմք ծառայեց այստեղ հայկական նոր իշխանության ծագմանը Կիլիկիայում,որը գոյություն ունեցավ 3 դար։

Ալփասլանի 1064թ․ արշավանքը Հայաստան և Վրաստան նախերգանքն էր այն ընդհարումների,որ Սելջուկյան աշխարհակալությունը ձեռնարկելու էր շուտով Բյուզանդական կայսրության դեմ։Այդ ընդհարումը հետաձգվեց՝շնորհիվ տան երկպառակություններից և Ալփասլանի դեմ ապստամբություններից։

1063-1064թթ․ Ալփասլանը ճնշում էր Գթլմուշի ապստամբությունը Ռեյում,որը Տուղրիլի և Ալփասլանի ժամանակ սելջուկների մայրաքաղաքն էր,իսկ 1067թ․ կռվում էր իր հարազատ եղբոր՝Կավարդի դեմ,որը Կիրմանի կուսակալն էր։

Թեև արշավանքները կատարում էին սուլթանի տեղակալները կամ երկրորդական հրամանատարները,սակայն այն ձեռնարկվում էին սելջուկյան կենտրոնական իշխանության գիտությամբ և նախապատրաստում էին Ալփասլանի հետագա արշավանքները։1068թ․ Բյուզանդիայում գահ բարձրացած զինվորական Ռոմանոս 4-րդ Դիոգենեսը(1068-1071թթ․),որոշեց վերջ դնել սելջուկների ստեպ-ստեպ կրկնվող հարձակումներին,որոնց ենթարկվում էր Կապադովկիան և Պոնտոսը։1068թ․ բյուզանդացիները հետ մղեցին սելջուկներին,որոնք ավերում էին Պոնտոսի շրջակայքը։Նույն թ․ կայսրը ետ քշեց սելջուկ-թուրքմեններին Եփրատ գետի ափերից և առաջ շարժվեց՝նպատակ ունենալով գրավել Խլաթը։

Այս ժամանակ Կապադովկիայում պարտություն էր կրել Փիլարտոս զորավարը և թուրքական զորախմբերը հասել էին մինչև Իկոնիա,ուր ավերում էին հույն զորքի թիկունքը։Ռոմանոս Դիոգենեսը ստիպված ետ նահանջեց և Իտալիայում ծագած բարդությունների պատճառով 1070թ․ վերադարձավ Կոստանդնուպոլիս։

Այդ ժամանակ Ալփասլանը հարվածն ուղղել էր Վրաստանի դեմ։Քարթլիս Ցխովրեբան վկայում է,որ Ալփասլանը կրկին ռազմի էր եղել Ափխազիայի և Վրաստանի թագավորի դեմ և որ սուլթանին հարկադրմամբ միացել էին Տաշիր-Ձորագետի և Աղվանքի Կյուրիկե թագավորը,Տփղիսի ամիրան և Կախեթի Աղսարթան թագավորը,որոնք 1068թ․ դեկտեմբեր ամսին իրենց ուժերով մտել էին Վրաստան։Սուլթանը 6 շաբաթվա ընթացքում գրավեց շատ բնակավայրեր ու բերդեր,թուրք զորքերը հասան մինչև Սև ծովի մոտերքը։Խստաշունչ ձմեռն Ալփասլանին ստիպեց ձմեռել Կարսում,որը,հավանական է,սուլթանը գրավել էր այդ ժամանակ։

Այս պատերազմին է վերաբերում ժամանակակից վրացական աղբյուր՝<<մատեան Քարթլայ>>-ի կամ Ջուանշերի հետևյալ վկայությունը․<<Սուլթանը 3 տարուց հետո նորից եկավ վրացիների դեմ և երկիրը լցրեց արյունով։Նա գրավեց Տփղիսը և տվեց Գանձակի ամիրա Փատլունին։Եվ Աղսարթանը,Կախեթի թագավոր Գագիկի որդին,եկավ նրա մոտ և շրջում էր նրա հետ միասին,մինչև որ սուլթանը հեռացավ։

Մանազկերտի ճակատամարտը։1070թ․,երբ Ռոմանոս 4-րդ Դիոգենեսը Արևելքից վերադարձել էր Կոստանդնուպոլիս Ալփասլանը մեծ ուժերով շարժվեց դեպի Փոքր Ասիա։Հայաստանի հարավային ճանապարհներով,Արածանիի հովիտներով նա դիմեց Բյուզանդական կայսրության հարավ-արևելյան կողմերը։Մանազկերտում,ուր պարտություն էր կրել իր հորեղբորոդի Տուղրիլ բեգը,Ալփասլանը առանց դժվարության նվաճեց և քաղաքացիներից վրեժխնդիր եղավ իր հորեղբոր անհաջողության համար։Նրա հարվածների տակ ընկնում էին Բյուզանդիայի իշխանության տակ գտնվող Հայաստանի բերդերն ու քաղաքները։Փոքր Ասիային սպառնացող այս վտանգի հանդեպ Բյուզանդիային հարկավոր էր իր բոլոր ռազմական ուժերով պաշտպանել կայսրության արևելյան երկրները։Կայսրությունը կանգնած էր մեծ վտանգի առջև։

Ռոմանոս 4-րդ Դիոգենեսը ժողովեց մեծ զորք և ինքն անձամբ եկավ նորից Արևելք Ալփասլանի դեմ։Սկզբում հաջողությունը կայսեր կողմն էր և նա նվաճեց Մանազկերտը։Այստեղ բորբոքվեց մի ճակատամարտ,որն իր հետևանքներով համաշխարհային պատմության մեջ բախտորոշ եղավ։Այս կռվում երևաց բյուզան- դացիների զորքի քայքայվածությունը և կարգապահության ու հավատարմության բացակայությունը։

Շտապ հավաքված ու մեծ մասամբ վարձկաններից կազմված զորքը ահռելի էր միայն թվով,բայց ոչ մարտունակությամբ։Զորավարների մեջ կային կայսրին անձնապես ոխերիմ թշնամիներ։Կռվի առաջին օրը տեղի ունեցան դավադրության և մատնության դեպքեր,որոնք թուլացրին բյուզանդական բանակի ոգևորությունը։

Կռվի երրորդ օրը մարտի դաշտը դավաճանաբար լքեց Անդրոնիկոս Դուկաս իշխանը,որին հետևեցին ուրիշ զորապետներ իրենց զորագնդերով։Այս ճակատամարտում հույները պարտություն կրեցին,իսկ կայսրը գերի ընկավ։Գելցերը ասում է,որ Մանազկերտի պարտության օրը Բյուզանդիայի մահվան օրն էր։Թեև հետևանքները զգալի չեղան,սակայն Փոքր Ասիայի արևելյան մասերը,Հայաստանը և Կապադովկիան,որոնք շատ կայսրեր և զորապետներ էին տվել և կազմում էին պետության ուժը,ընդմիշտ կորած էին կայսրության համար և թուրքը հաստատեց հին հռոմեական ավերակների վրա իր վրանը։

Ալփասլանը կայսեր հետ մեղմ վարվեց,նրա հետ կնքեց խաղաղության դաշն,նրան ազատ արձակեց,պահանջելով թուրք գերիների վերադարձ և դրամական որոշ հատուցում։Սակայն Ռոմանոսի հակառակորդների աջակցությամբ Կոստանդնուպոլսում նոր կայսր էր հռչակվել Միքայել 7-րդ Դուկասը։Պարապինակեսը,1071-1073թթ․-ին, և Ռոմանոսը ստիպված եղան անձնատուր լինել նույն Դուկասին,որի դավաճանությանն էին վերագրում Մանազկերտի պարտությունը։Ռոմանոսին կուրացրին,իսկ Ալփասլանի հետ կնքված դաշինքը չընդունվեց։

Հայաստանի նվաճումը։Մանազկերտի ճակատամարտից հետո թուրքերը ներխուժեցին Փոքր Ասիայի կենտրոնական և արևմտյան նահանգները։Դրանց առաջխաղացմանը նպաստեցին Բյուզանդիայի ներքին գահակալական կռիվները և հույն և օտար զորավարներին հաջորդեց նրա որդին Մելիքշահը(1072-1092թթ․),որը Բյուզանդիայի դեմ կռիվը հանձնարարեց Գթլմուշի որդի Սուլայմանին,որը Տուղրիլ սուլթանի թոռն էր։Նա շարունակեց Փոքր Ասիայի նվաճումը և աշխատեց հաստատել այստեղ իր տիրապետությունը։Վերջինս օգտվելով Մելիքշահի սուլթանության առաջին տարիներին(1072-1074թթ․) Իրանում տեղի ունեցած գահակալական կռիվների ժամանակ ստեղծված նպաստավոր պայմաններից(երբ Փոքր Ասիայի նվաճմամբ զբաղված մի շարք ամիրաներ կանչվել էին կենտրոն),իր շուրջը համախմբեց հյուսիսային Սիրիայում թափառող թուրքմեններին և հաջողությամբ շարունակեց Փոքր Ասիայի նվաճումը։

1073թ․ Կեսարիայի մոտ պարտության մատնեց բյուզանդական զորավար Իսահակ Կոմնենին։Սրան փոխարինեց Կեսար Դուկասը,որը միանալով Փոքր Ասիայում նորմանական զորքերի հրամանատար ապստամբ Ուրսելի հետ և ձգտելով գահակալության զենքն ուղղեց ոչ թե սելջուկների,այլ իր հարազատ եղբորորդու Միքայել 7-րդ Դուկասի դեմ։Կայսրը ստիպված էր դիմել սելջուկների օգնությանը և նրանց հետ դաշն կնքել։Սուլայմանի աջակցությամբ նա ճնշեց Կեսար Դուկասի և Ուրսելի ապստամբությունը և դաշինքի համաձայն Սուլայմանի իշխանությունը ճանաչեց գրեթե ամբողջ Փոքր Ասիայի վրա(1075թ․)։Սուլայմանը 1083թ․ գրավեց Ադանա,Տարսոն,Մսիս և Անարզաբա քաղաքները՝դրանով թուլացնելով Փիլարտոս Վարաժնունու իշխանությունը։1084թ․ գրավեց Անտիոքը,բայց 1086թ․ Հալեպի պաշարման ժամանակ սպանվեց։1086թ․ Սիրիայում իշխանության գրավման համար տեղի ունեցող կռիվներին վերջ տալու համար,Մելիքշահը մեծ բանակով եկավ Սիրիա և գրավեց Հալեպը։Նրան ուղեկցող ամիրաներից Բուզանը գրավեց Ուռհան(1087թ․),  
որը մինչ այդ մնացել էր անառիկ։Բյուզանդիայի կենտրոնական և արևմտյան նահանգների նվաճման ժամանակ սելջուկները շարունակում էին ամրապնդել իրենց դիրքերը Անդրկովկասում՝Վրաստանում,Հայաստանում և Շիրվանում։

Մելիքշահի գահակալության ժամանակ Անդրկովկասյան իշխանությունների մեծ մասը գտնվում էր սելջուկյան սուլթանության գերիշխանության ներքո։Ափխազիան,Վրաստանը Բագրատ 4-րդի թագավորության ժամանակ(1072-1089թթ․),որը <<մատյան Քարթլայում>> անվանված է <<Գեորգի Կյուրապաղատ>>,նորից հարել էին Բյուզանդիային և հրաժարվել էին ենթարկվել սելջուկյան սուլթանների գերիշխանությանը։

Դեռևս Ալփասլանի սուլթանության վերջին տարիներին Բագրատ 4-րդը,ինչպես վկայում է հիշյալ վրացական աղբյուրը,հարձակվեց Տփղիսի վրա,որն Ալփասլանը տվել էր Փատլուն ամիրային։Գանձակի ամիրան,մատնվելով այս կռվում ծանր պարտության Լիպարիտի որդու Իվանե Օրբելյանի կողմից,գերի ընկավ և ազատ արձակվելով,Ափխազաց և Վրաց թագավորին զիջեց Տփղիսը,Գագա բերդը և Քավազին(կամ Գավարզին ամրոցը),որոնք գտնվում էին այժմյան Ղազախի գավառում՝Աղստև գետի արևմտյան կողմում։

Բայց սելջուկյան պետությունը չէր կարող հանդուրժել Վրաստանի զորեղացումը։Ուստի վերոհիշյալ դեպքերը Մելիքշահին ստիպում են նորից վերադառնալ Անդրկովկաս(1075թ․)։Մելիքշահը մտնում է Վրաստան՝Արաքսի վրայով,կողոպուտի է ենթարկում Սոմխիթը,գրավեցին Տփղիսը և Շամշույլդեն,Կորիկյան Բագրատունիների մայրաքաղաքը,որին Բագարատ 4-րդի թագավորության ժամանակ վերստին տիրել էին վրացիները։Պարտության մատնելով Իվանեին և նրան գերի վերցնելով գրաված վայրերը նորից հանձնում է Սրահանգին։Վերջինս երկրորդ անգամ հարձակվելով Վրաստանի վրա,կրկին պարտվում է Գեորգի 2-րդի կողմից,որից հետո Ուղթիքը,Կարինը,Կարսը և այլ բերդեր ու քաղաքներ ենթարկվում են Վրաստանին,կազմելով առանձին վարչական միավոր՝դքսություն։Սելջուկները գրավեցին նաև Մրվանյան ամիրայությունը Դիարբեքիրում,չնայած նրանց տիրակալը հպատակություն էր հայտնել Մանազկերտի ճակատամարտում հաղթանակ տարած Ալփասլանին 1071թ․։

Մրվանյան վերջին ամիրա Մանսուրի (1095-1096թթ․) մահից հետո Մրվանյանների մյուս տիրույթներն էլ անցան սելջուկյան ամիրանների ձեռքը։

Ափխազիայի և Վրաստանի թագավորության դրությունը ծանրացել էր արևելքից։1087թ, Բուզան ամիրայի գլխավորությամբ մի մեծ բանակ ուղարկեց Փատլունյանների դեմ,որը գրավեց Գանձակը,գերի վերցրեց Փատլունին և վերջ տվեց ամիրայությանը։Նրանք վերագրավեցին Տփղիսն ու Շամշույլդեն։Այսպիսով,Վրաստանը սպառնալիքի էր ենթակա հարավ-արևմուտքից և արևելքից։Ուստի,Գեորգի 2-րդը,ընկնելով ծանր դրության մեջ,գնում է Մելիքշահի մոտ՝Սպահան,հնազանդվում է նրան և համաձայնվում վճարել նրան որոշ տուրք։

1090թ․ Մելիքշահի մոտ գնաց նաև հայ հոգևորականներից ու ազնվականներց կազմված մի պատգամավորություն՝Բարսեղ կաթողիկոսի հետ,խնդրեց հայ եկեղեցին ազատել ծանր հարկերից և աջակցություն ցույց տալ կաթողիկոսական աթոռի միացմանը։

Մելիքշահը կաթողիկոսին ընդունեց պատվով և ընդառաջելով պատգամավորության խնդրանքին,ազատեց հայ եկեղեցին ծանր հարկերից՝կաթողիկոսին տալով հատուկ հրովարտակներ և ապահարկության գիր։

Մելիքշահը իր հորեղբորորդու՝Կութբ ադ-Դին Իսմայիլ իբն-Յակուտ ամիրային նշանակեց Առանի,Ատրպատականի և Հայաստանի ընդհանուր կուսակալ՝մելիք տիտղոսով,որը իրեն կենտրոնավայր էր ընտրել Գանձակ քաղաքը։Վարդան վարդապետը վկայում է,որ Հայաստանում հարկերից ազատեց վանքերը և բոլոր եկեղեցականներին։Վարդան վարդապետը վկայում է,որ նա բարեմիտ էր հայերի վերաբերմամբ և բարեկարգեց երկիրը։

Մատթեոս Ուռհայեցին ևս նրա մասին խոսում է գովեստով։Սա քաղցր էր,ողորմած,բարի,խնամակալ,մարդասեր,խաղաղար և շինող էր Հայոց համայն աշխարհի,զարդարիչ էր վանքերի,մխիթարիչ էր կրոնավորների և հավատացյալներին ազատ էր պահում պարսիկների ամեն տեսակ չարագործություններից,նրա կառավարման օրերում ամեն տեսակ մեկը տիրում էր հայրենի ժառանգությանը և ամբողջ Հայաստանը լի էր ուրախությամբ։

Հայաստանը սելջուկյան պետության կազմում։Սելջուկյան աշխարհակալությունը տարածվում էր արևելքից արևմուտք Չինաստանի և Աֆղանստանի սահմաններից մինչև Միջերկրական ծով,այն է՝մինչև Եգիպտոս ու գրեթե մինչև Կոստանդնուպոլիս,իսկ հյուսիսից հարավ՝Սև ծովից ու Կովկասից մինչև Եմեն և Հնդկական օվկիանոս։

Բյուզանդական աշխարհակալությունը ջախջախված լինելով Փոքր Ասիայում,այնուհետև Արևմտյան Ասիայի պատմության ղեկն անցավ սելջուկյան թուրքերի ձեռքը։

Մելիքշահի ժամանակ Հայաստանի ու Փոքր Ասիայի մեծագույն մասը քանդված ու ավերված էին։Թեև սելջուկյան թուրքերի հարձակումներից տուժել էին նաև Պարսկաստանը և հարևան երկները,սակայն ավերածությունն դաժան էր եղել Անդրկովկասի և Փոքր Ասիայի մի շարք երկրներում։Սելջուկյան պետությունը,որի կազմի մեջ մտնող երկրները ավերված էին,չէր կարող պահպանել իր գոյությունը։Ուստի Մելիքշահը հնարավորություն տվեց նվաճված երկրներին վերականգնելու իրենց տնտեսությունը։

Մելիքշահի ժամանակ սկսվեցին շինարարական աշխատանքներ։Երկրի տնտեսական դրությունը բարվոքելու համար վերաշինվում էին ավերված շրջանները,կարգի էին բերվում հաղորդակցության ճանապարհները,վերացվում էին առևտուրը արգելակող ծանր մաքսերը,կառուցվում էին քարավանատներ և շենքեր,կամուրջներ։Աշխարհակալության աթոռանիստ կենտրոններն էին Ռեյը,Նյուշապուհը և կամ Սպահանը։

Բաղդադում կառուցվեց աստղադիտարան։Նշանավոր քաղաքներում հիմնվեցին բարձրագույն դպրոցներ։Արքունիքում ծաղկում էր արաբական և պարսկական գրականությունը՝կառավարության հովանավորության տակ։Մելիքշահը և նրա վեզիր Նիզամ ալ-Մուլքը բարեհաճ վերաբերմունք ունեին դեպի Օմար Խայամը,որը մաթեմաթիկոս և աստղագետ ու բանաստեղծ էր։Քրիստոնեական երկրների համար որոշակի նշանակություն ունեցավ Մելիքշահի համբերողությունը բոլոր կրոնների և դավանությունների վերաբերմամբ։

Ուշագրավ է սելջուկյան տիրապետության սկզբնական շրջանում գյուղացիության տնտեսական դրության բարեփոխումը Բյուզանդական նախկին երկրներում։Բյուզանդիայում ցավոտ խնդիր էր խոշոր կալվածատիրության անընդհատ ծավալումը ի հաշիվ աղքատացող ու շահագործվող մանր գյուղացիության։Մեծամեծների կալվածները մշակում էին ճորտեր։Հողային այս խնդիրը չկարողացան լուծել Ռոմանոս 1-ինը և Բազիլեյոս 2-րդը։Այն լուծեց Սուլեյման 1-ինը՝հոգուտ գյուղացիության։Ճորտ գյուղացիությունը հայտարարվեց ազատներ իրենց հողաբաժինների,և նա պետք է վճարեր հարկ միայն կառավարությանը։Այս աշխատանքները չպետք է վերագրել հետամնաց սելջուկներին,այլ պարսկական –արաբական մշակույթի ականավոր ներկայացուցիչներին։

Մելիքշահի կառավարության վարիչն էր եռանդուն պարսիկ Հասան իբն-Ալին՝Խորասանի Թուս քաղաքից,որի մականունն էր Նիզամ ալ-Մուլք(տերության կարգավորիչ)։

Տերության ղեկը գտնվում էր այս նշանավոր վեզիրի և նրա նշանակած պաշտոնյաների ձեռքին։Նրա գրչին է պատկանում <<կառավարման ձեռնարկ>>(Սիասեթ-Նամե) երկը։Իր թագավորության վերջին տարիներում Մելիք-շահը,ընկնելով մեծ վեզիրի թշնամիների ազդեցության տակ,դժգոհություն էր հայտնել նրան,Նիզամ-ալ-Մուլքը սուլթանի մարդկանց ներկայությամբ ասել էր՝<<Մելիքշահի թագն անխզելի կերպով կապված է իմ գրչի հետ,եթե գրիչս ձեռքիցս վայր դնեմ՝նրա թագն իսկույն կխորտակվի>>։

1092թ․ հոկտեմբերին իսմայիլական աղանդավորների ուղարկած ֆիդայու ձեռքով սպանվեց Նիզամ ալ-Մուլքը,իսկ մի ամիս հետո մեռավ և Մելիքշահ սուլթանը։

Պետության գլուխ կանգնած էր սուլթանը։Թեև Մելիքշահի ժամանակ սուլթանը երկիրը ղեկավարում էր միանձնյա իշխանությամբ,սակայն պետությունը նրա և իշխող դինաստիայի տիրույթն էր համարվում և թուրք-օղուզական բեգերը երկրի ղեկավարման գործում ունեին մի շարք իրավունքներ։

Ստեղծվեցին մի շարք վարչատնտեսական միավորումներ՝էյալեթներ(նահանգներ)։Դրանք ղեկավարում էին ամիդները,փոխարքաներն,մելիքները և ամիրաները։Էյալեթների կառավարիչներ էին նշանակում սուլթանի ընտանիքի անդամներին կամ օղուզ թուրք բեգերին կամ այդ նահանգը նվաճող սուլթանին հավատարիմ ամիրաներին։

Նվաճված Հայաստանը՝նաև Ատրպատականը և Առանը մտնում էին մի խոշոր էլայեթի կազմի մեջ,որն իբրև իկթա հանձնված էին սուլթանական ընտանիքի անդամներից մեկին՝Մելիքշահի հորեղբայր Յակուտի որդի՝Գանձակի մելիք Կութբ ադ-դին Իսմայիլին(1085-1093թթ․)։Իսմայիլին նախորդել է Սրահանգ Սևթեքին ամիրան(1076-1085թթ․),որը նվաճել էր Առանը և Հայաստանը։Հայաստանի և հարևան երկրամասերի մի շարք գավառներն ու քաղաքներն էլ որպես իկթա հանձնված էր նվաճմանը մասնակցած ամիրաներին։Վերջինս այդ շրջանների բանակների հրամանատարներն էին։Քաղաքների ներքին կարգ ու կանոնին հսկող պաշտոնյաները կոչվում էին շահնա կամ մուհթասիբ։Սրանք էին հսկում առևտրական գործարքների ճիշտ կատարման և չափերի ու կշիռների ճիշտ օգտագործման վրա,գանձում էին հարկերը առևտրից,հասութաբեր հաստատություններից,հսկում էին հանրային բարոյականության վրա և հետևում էին,որպեսզի քրիստոնյա և հրեա հպատակները (զիմմիները) կրեն մահմեդականներից զատող նշաններ,արգելում էին հասարակական վայրերում գինի խմելը և գիտական-կրոնական հավաքույթներում տղամարդկանց հետ կանանց խառը նստելը։Արվարձաններն ու գյուղերը հանձնվում էին ռեյիսներին,իսկ բերդերն ու ամրոցները և սրանց ենթակա արվաձանները հանձնվում էին քուտուվալներին,որոնք ենթարկվում էին տվյալ շրջանի սուբաշիներին,զինվորական հրամանատարներին։

Ամիդներն ու ամիրաները իրենց՝որպես իկթա հանձնված նահանգներից ստացված եկամուտներից որոշակի գումար ուղարկում էին պետության գանձարանը։Թեև Հայաստանի նահանգների իշխանությունը գտնվում էր սելջուկայն իշխող տարրի ձեռքում,սակայն մի շարք նահանգների կառավարումը թողնված էր ազնվականության ներկայացուցիչներին։Վերջինս,ինքնավար լինելով հանդերձ,որպես սուլթանի և ամիրաների վասալներ,ուղարկվում էին իրենց սյուզերենին։Մելիքշահի ժամանակ այդպիսի վիճակում էին Սասունի Թոռնիկյան և Վասպուրականի Խեդենեկյան իշխանությունները,Սյունյաց և Տաշիր Ձորագետի թագավորությունները։

Ամիդները,մելիքներն ու ամիրաները ենթարկվում էին սուլթանի մեծ դիվանին և նշանակվում էին սուլթանի կամ մեծ դիվանի տնօրեն՝մեծ վեզիրի,կամ սահիբ դիվանի կողմից։Մեծ դիվանի անդամներն իրենց հերթին հանդիսանում էին փոքր դիվանների նազիրներ կամ սահիբներ։

Մելիքշահի մահից հետո,սելջուկայն միասնական աշխարհակալության քայքայման և տրոհման ժամանակաշրջանում(11-րդ դ․-ի վերջից 12-րդ դ․-ի վերջ) Հայաստանի տարածքում կազմակերպվեցին մի շարք սելջուկ-թուրքական ամիրայություններ։Վերջիններս թեև ձևականորեն պահպանում էին իրենց կախումը սելջուկյան սուլթանությունից,սակայն իրականում անկախ էին տնտեսապես և քաղաքականապես։Նրանց ենթակայությունը,ավելի ճիշտ դաշնակցային կապը արտահայտում էր հատկապես այն ժամանակ,երբ կարիք էր զգացվում միասնական ռազմական ճակատ կազմել քրիստոնյա խաչակիրների և հզորացող Վրաստանի դեմ։

Հայաստանի տարածքի վրա կազմավորված սելջուկյան և քրդական ամիրայությունները ենթարկվում էին Գանձակի ամիրային՝ մելիքին։Դեռևս Մելիքշահի մահից հետո Ատրպատականից,Առանից ու Հայաստանից կազմված էլայեթի մելիք Իսմայիլը շարունակում էր մնալ իր պաշտոնում։1093թ․ նրա մահից հետո մելիք նշանակվեց Մուհամմադ Տափարը(1094-1105թթ․)։Վերջինս սուլթան դառնալուց հետո աղբյուրները հիշատակում են Մուհամմադ Տափարի որդի Մելիքին(1118-1131թթ․):

Հետզհետե պայմանական հողատիրության բնույթ կրող իկթայական իրավունքը փոխվեց ժառանգական հողատիրական իրավունքի,որի հետևանքով ամիրայություններն ավելի ինքնուրույն դարձան։Մելիքից հետո այլևս չեն հիշատակվում Ատրպատականից,Առանից և Հայաստանից կազմված էլայեթի մելիք՝կուսակալներ։Այնուհետև ամիրայություններն դարձել էին հիմնական վարչա-կառավարման առանձին միավորներ։

Այս վերակենդանությունը երկարատև չեղավ։Մոնղոլական ավերիչ արշավանքները և դեպի արևմուտք շարժվող թուրք-թաթարական ցեղերի նոր հարձակումները ոչնչացրին հետզհետե առաջադիմության այս ջանքերը և նախկին քաղաքակրթության պահպանված մնացորդները։

Սելջուկյան պետության քայքայումը։Մելիքշահի մահից հետո նրա որդիների,եղբայրների ու սելջուկյան տան մյուս անդամների միջև սկսված գահակալական արյունահեղ կռիվներից հաղթանակած դուրս եկավ Մելիքշահի 14-ամյա որդի Բարկիարուքը(1093-1104թթ․),որը Ատրպատականի Իսմայիլ իբն Ակութ ամիրայի քրոջ որդին էր։Այդ պայքարում զոհ դարձան և քաղաքական թատերաբեմից հեռացան Ատրպատականի,Առանի և Հայաստանի կուսակալ,Գանձակի ամիրայության մելիք   
(Մելիքշահի հորեղբորորդի) Իսմայիլը և Ասորիքում իրեն անկախ հռչակած,գահի հավակնորդ՝Մելիքշահի եղբայր Տուտուշը։Վերջինիս որդիների միջև սկսված գահակալական կռիվները թուլացրին սելջուկյան տիրապետությունը Պաղեստինում և Ասորիքում։

Բարկիարուքի եղբայրը Մուհամմադ Տափարը,որը Ատրպատականի,Առանի և Հայաստանի կուսակալ էր նշանակված,երկու անգամ անհաջող փորձ կատարեց(1099թ և 1101թ․) գրավելու գահը։Բաղդադի խալիֆայի միջնորդությամբ երկու եղբայրների միջև կնքված պայմանագրի համաձայն Բարկիարուքը մնաց սուլթան,իսկ Մուհամմադ Տափարը Գանձակի մելիք հորջորջմամբ դարձավ տիրակալ՝Ատրպատականի,Առանի,Հայաստանի,Նփրկերտի(Դիարբեքրիրի) և Ջազիրայի էլայեթներին։Ատրպատականը,Առանը և Հայաստանը միասին կազմում էին մի էլայեթ,որի կենտրոնը Գանձակն էր և կուսակալը կրում էր մելիք տիտղոսը։

Մուհամադ Տափարը նորից խախտելով համաձայնությունը,վերջին անգամ(1103-1104թթ․) փորձ կատարեց խլել գահը իր եղբորից։1103թ․ իր շուրջն էր համախմբում Հայաստանի սելջուկյան ամիրայությունների ուժերը և պատրաստվում էր արշավել Բարկիարուքի դեմ։Վերջինս,նկատի ունենալով սուլթանության տնտեսական և քաղաքական վիճակը և դեռևս 1096-1099թթ․ Արևելքում հաստատված խաչակիրների կողմից սպառնացող վերահաս վտանգը,առաջարկեց հաշտություն։1104թ․ կնքված պայմանագրով Ատրպատականը,Առանը,Հայաստանը և մինչև Ասորիք ընկած տարածքը անցնում էր Մուհամմադ Տափարի իշխանության տակ։

Մուհամմադ Տափարը խաչակիրների դեմ պայքարելու համար կարողացավ իր շուրջը համախմբել Խլաթի Շահ Արմեն և Դիարբեքիրի Արտուխյան ամիրաներին։Խլաթի Շահ Արմեն ամիրայի վերահաս մահվան (1113թ․) և սելջուկյան բանակում սկսված երկպառակությունների հետևանքով խաչակիրներին հաջողվեց որոշ հաղթանակներ տանել սելջուկյան ամիրաների դեմ։Օգտվելով սելջուկյան աշխարհակալության քաղաքական ճգնաժամից,Վրաստանը,Դավիթ Շինարար թագավորի(1089-1124թթ․) գլխավորությամբ,նույնպես զգալի հաջողություններ ունեցավ սելջուկների դեմ մղվող պայքարում։

Վրացական բանակները 1110թ․ հասան Գանձակի դռներին։Մուհամմադ Տափարը կանգնեցրեց վրացական զորքերի արշավը։Երկրի հարաբերական կայունությունը ըհդհատվեց նրա մահով(1118թ․) ։

Սելջուկյան տերությունը բաժանվեց 3 սուլթանության։Առաջինի կենտրոնն էր Խորասանը,որի միակ տիրակալ սուլթան Սինջարը(1119-1137թթ․) ձևականորեն հանդես էր գալիս իբրև աշխարհակալության մեջ մյուս սուլթանների,մելիքների և ամիրայությունների գերիշխողը։

Երկրորդը Պարսկական Իրաքում ստեղծված սուլթանությունն էր,որի տիրակալը հորջորջվում էր <<Մեծ սուլթան>>,որից ձևականորեն կախման մեջ էին գտնվում վերոհիշյալ նահանգների մելիքներն ու ամիրաները։

Երրորդը Իկոնիայի սուլթանությունն էր,որը ենթարկվում էր Իրաքի սելջուկներին,բայց իրականում անկախ էր։

Հայաստանի և Անդրկովկասի պատմությունը կապվում է Իրաքի և Իկոնիայի սուլթանությունների հետ։

Կերմանում հաստատեց իր իշխանությունը Ալփասլանի եղբոր Կավուրդի սերունդը։Իկոնիայի սուլթանությունը հիմնեցին Գթլմուշի և Սուլեյմանի հաջորդները,որի կենտրոնն էին Իկոնիան և Նիկիան։

Ասորիքի և Միջագետքի կողմերում հաստատվեցին Տուտուշի որդիները,որոնց երկպառակությունների պատճառով կազմվեցին մի շարք մանր իշխանություններ։Այսպիսի իշխանություններ ստեղծվեցին նաև Սելջուկյան պետության ուրիշ մասերում։

11-րդ դարի երկրորդ կեսին և 12-րդ դարի սկզբներին Մերձավոր Արևելքի պատմական իրադրության մեջ տեղի էին ունեցել խոշոր փոփոխություններ։Վերափոխվել էր նրա քաղաքական քարտեզը։Այստեղ հաստատված տերությունը սկսեց տրոհվել բազմաթիվ իշխանությունների և ամիրայությունների։Արաբական խալիֆայությունը քայքայվել էր, Բյուզանդիան թուլացել էր։Տեղական մանր թագավորությունների և իշխանությունների մի մասը վերացել էր,մյուսները թուլացել,առաջացել էին նաև իշխանություններ Եգիպտոսում,Կիլիկիայում և այլուր։1096-1099թթ․ Մերձավոր Արևելք էին ներխուժել խաչակիրները,որոնք հաստատեցին իրենց իշխանությունները Արևելքում։

Հայաստանը բաժանված էր մի քանի մանր իշխանությունների և ամիրայությունների։Վրացական թագավորությունը,թեև սելջուկներին ենթակա վիճակում,պահպանվում էր։Ատրպատականում և Շիրվանում առաջացել էին սելջուկյան մանր իշխանություններ։Մասնատվածությունը տիրում էր ամենուրեք։

Ամիրայությունների առաջացումը Հայաստանում։Սելջուկյան տիրապետությունը թեև կարճատև եղավ,սակայն կերպարանափոխեց Հայաստանը։Բագրատունյաց թագավորության անկումից հետո երկրում մնացել էին քաղաքական ոչ մեծ միավորներ՝Տաշիր-Ձորագետի ու Սյունյաց թագավորությունները,Արցախի,Վասպուրականի ու Սասունի իշխանությունները,նաև Մոկաց մանր իշխանությունը,որոնք Հայոց թագավորության բեկորներն էին,սակայն դրանցից ոչ մեկը ի վիճակի չէր հայկական հողերը վերամիավորելու և երկրի անկախությունը վերականգնելու գործն իր ձեռքը վերցնելու։Հայ ժողովրդի պատմական բախտի համար ամենավտանգավորն այն էր,որ Մեծ Հայքում հաստատվել էին օտար տարրեր,իրենց իշխանությամբ։Շիրակում Անի կենտրոնով հաստատվել էր 1072թ․ Շադդադյան ամիրայությունը։12-րդ դ․ առաջին կեսում Մեծ Հայքի միջնաշխարհում և շրջակայքի նահանգներում հաստատվեցին սելջուկյան մի քանի ամիրայություններ՝  
Շահ Արմեն Սուքմանյանները՝Խլաթում,Արտուխյանները՝Աղձնիքում,Դանիշմանյանները՝Փոքր Հայքում նաև Երզնկայի,Կարնո և Կարսի մանր ամիրայությունները։

Նրանք,գործակցած Հայաստանի հարևանությամբ առաջացած Ատրպատականի Ելտկուզյան և այլ ամիրայությունների հետ,պայքարում էին հայկական իշխանությունների դեմ և թուլացնում նրանց։

Բագրատունյաց թագավորության անկման ժամանակ հայկական որոշ գավառների և քաղաքների տիրացած Մրվանյաններն ու Շադդադյանները 11-րդ դ․ վերջին և 12-րդ դ․ առաջին կեսում կորցրին իրենց բոլոր տիրույթները։Մրվանյանների տիրույթները տարածվում էին Աղձնիքում և Խլաթի շուրջը։Մրվանյանները նախ ենթակա էին Բյուզանդիային,ապա՝սելջուկներին։Նրանք երկար չմնացին Աղձնիքում և Խլաթում,քանի որ սելջուկյան զորքերը հանգիստ չէին տալիս նրանց։Մրվանյաններից վերջինը՝Մանսուրը(1090-1096թթ․) զրկվեց իր տիրույթներից և նրա մահվանից հետո սելջուկները տիրացան նրանց կալվածքներին։Սակայն Մրվանյանների մնացորդները որպես մանր ամիրաներ մնացին Աղձնիքում։

Մրվանյանների տիրույթներն անցան Խլաթում հաստատված Սուքմանյան Շահ Արմեններին(1100-1207թթ․) և Աղձնիքի Արտուխյաններին(1101-1231թթ․)։Արտուխյան տան հիմնադիրն էր Մելիքշահի եղբոր Տուտուշի հայտնի զորավար Արտուխի որդի Սուքմանը։Տուտուշը Արտուխին նշանակել էր Երուսաղեմի կուսակալ(1077թթ․)։1096թ․,երբ Եգիպտոսի Ֆաթիմյանները վերագրավեցին Երուսաղեմը Արտուխի որդիները հեռացան այստեղից Միջագետք և Իրաք։1101թ․ Սուքմանը գրավեց Հիսն Կեֆը,հետո նաև Մարդինը և Մծբինը։Հիսն Կեֆի Արտուխյանները իշխում էին նաև Նփրկերտում և Ամիդում։12-րդ դ․ վերջերին քուրդ Այուբյանների ուժեղացման ժամանակ Արտուխյանները կուլ գնացին նրանց,թեև ալ-Մալիք ալ-Սալիհը հպատակություն էր հայտնել Եգիպտոսի սուլթան Սալլահ ալ-Դինին։Սուքմանի մահից հետո այս իշխանությունը ստացավ նրա եղբայրը,Իլխազլին,որը Հիսն Կեֆը զիջեց Սուքմանի որդուն։Արտուխի տոհմը բաժանվեց երկու ճյուղերի,որոնցից մեկը հաստատվեց Մերդին քաղաքում,իսկ մյուսը Հիսն-Կեֆում։

Փոքր Հայքում հանդես եկան Դանիշմանյանները(1097-1165թթ․),որոնց ձեռքում էին Սեբաստիան,Կեսարիան և Մելիտենեն։Այստեղ էր տեղափոխվել հին Կապադովկիայի և Սեբաստիայի շրջանն իր ընտանիքով,իշխաններն ու զորքը,Վասպուրականի Սենեքերիմ թագավորը՝11-րդ դ․ վերջերում։Դանիշմանի հաջորդների ժամանակ հայերի դրությունը սկսել էր հետզհետե ծանրանալ։1155թ․ Ալիբասանի ամիրայության ժամանակ,որն իշխում էր Սեբաստիա քաղաքում և Պոնտոսի կողմերում՝ծանր տանջանքների էին մատնվել և նահատակվել Թեոդորոս աբեղան և Դավիթ հայ իշխանավորի որդիները՝Գոհարինե,Ռադիոս,Ծամիդես և Տուկիոս եղբայրները,որոնք հրաժարվել էին ուրանալ իրենց հավատը։

Դանիշմանյանները ընդհարվեցին խաչակիրների հետ և Մելիտենեի մոտ ջարդ տվեցին,սակայն նրանց գլխավոր թշնամին Իկոնիայի սուլթաններն էին,որոնք ի վերջո տիրացան նրանց բոլոր կալվածներին։Փոքր Հայքին տիրելուց հետո սելջուկները Մեծ Հայքում գրավեցին Երզնկան և Կարինը։

Ամենազորեղը Ատրպատականի Ելտկուզյան(Իլդիգիզյան) իշխանությունն էր՝Մեծ Հայքին սահմանակից։Սելջուկյան արշավանքներից հետո իրար հաջորդող թուրքական տարրերը թեև ենթարկվեց իրանական ազդեցությանը,սակայն աստիճանաբար թուրքացրին Ատրպատականը։

1336թ․ Ատրպատականի աթաբեկ դարձավ Շամս ադ-Դին Ելտկուզը(Իլդիգիզ),որը 1148թ․,ետ մղելով Միջագետքի սելջուկյանների զորքերը,դարձավ անկախ տիրակալ։Ելտկուզյանների(1148-1225թթ․) մայրաքաղաքը սկզբում Եկբատանն(համադանն) էր,հետո Դավրեժը(Թավրիզ)։Ելտկուզյաններին էր ենթարկվում նաև Ուտիքը՝Պարտավ,Բայլական և Գանձակ քաղաքներով։

Ելտկուզյանները խլել էին Նախճավանը և հաստատվել այնտեղ,իսկ Սյունիքն ու Արցախը,նաև Դվինը,նույնիսկ Անին,ենթարկվում էին նրանց ասպատակություններին։Ելտկուզյանները ի վնաս հայ իշխանական տների,հովանավորում էին Հայաստանում հաստատված ամիրայություններից Շադդադյաններին և Շահ Արմեն Սուքմանյաններին։Հայաստանի զանազան մասերում գոյություն են ունեցել մի շարք մանր իշխանություններ։

Բացի Հայաստանի հյուսիս-արևելյան և հարավային մի քանի շրջանից,գրեթե ամբողջ Հայկական լեռնաշխարհը անցել էր նոր ամիրայությունների ձեռքը։Այս իշխանությունները հաճախ ընդհարվում էին իրար հետ,չէին միացված մի ուժեղ ձեռքի տակ և այս հանգամանքը մեծապես նպաստավոր եղավ Վրաց և Հայոց հյուսիսային իշխանությունների համար,որոնք պատմական դառն փորձերից խրատված՝գործում էին այժմ ավելի համերաշխ և միաբան,քան բյուզանդական բռնությունների և սելջուկյան արհավիրքների ժամանակ։

Սելջուկյան արշավանքներից սկսած դարերի ընթացքում զգալիորեն փոխվեց Առաջավոր Ասիայի ցեղային կազմը՝Արևելքի որևէ ժողովուրդների՝հույների,հայերի,պարսիկների,ասորիների և ուրիշների հաշվին։

Միջագետքն ու Սիրիան(Ասորիքը) կորցնելով իրենց հինավուրց ազգային լեզուն արդեն ուրացել էին,Ատրպատականում իրանական տարրը և բուն Աղվանքում և Շիրվանում արդեն տարրալուծված աղվանները աստիճանաբար համաձուլվեցին թուրքալեզու տարրի հետ,իսկ արևելյան Փոքր Ասիան ենթակցվեց թուրքացման,թեև հույների և հայերի համայնքները այստեղ մշտապես պահպանեցին իրենց գոյությունը։

Հասարակական-տնտեսական և մշակութային զարգացման ցածր մակարդակի վրա գտնվող սելջուկ թուրքերի ներխուժումը Մեծ Հայքի և դրացի երկրներ,բացասական հետևանքներ ունեցավ։Հայաստանում պահպանվող մանր թագավորություններն ու իշխանությունները,որոնք բյուզանդական արշավանքներից հետո աստիճանաբար քայքայվեցին։

Մեծ Հայքի հիմնական,մանավանդ կենտրոնական տարածքում հաստատվել էին սելջուկյան իշխանություններ,իսկ երկրի ծայրամասերում պահպանված հայկական իշխանությունները բաժանված էին երկու անջատ խմբի։Դրանցից առաջինը համախմբված էր գլխավորապես Գուգարքի,Սյունիքի և Արցախի լեռնային շրջաններում,իսկ երկրորդը Վասպուրականի,Մոկաց և Սասունի  
(Հայկական Տավրոս) լեռնային գավառներում։Այս իշխանությունները հայկական պետականության վերականգնման հնարավորություն չունեին։

Բավական ուժեղ ամիրայություններ էին Հայկական միջնաշխարհում Դվինի և Անիի իշխանությունները։Շադդադյանները դեռևս 1022թ․ հաստատվել էին Դվինում։1064թ․ Անիի վրա Ալփասլանի ձեռնարկած արշավանքին մասնակցում էին նաև Շադդադյան Աբու-լ-Ասվարը,որը դեռևս 1048թ․ դարձել էր Գանձակի ամիրա՝Դվինը հանձնելով իր տեղակալին։Ալփասլանին ցույց տված ռազմական օժանդակության փոխարեն նա ձեռք բերեց նոր գավառներ՝Այրարատում։Շիրակում Շադդադյանները հաստատվեցին Ալփասլանի կողմից Անին գրավելուց հետո։Մունաջջիմ Բաշին վկայում է,որ 1065թ․ հունիսին Դվինի Շադդադյան ամիրա Աբու-լ-Ասվարը գրավեց Անին և այնտեղ տեղավորեց իր մերձավորներին։Ալփասլանը Հյուսիսային Հայաստանում նվաճած հողերը հանձնում է Աբու-լ-Ասվարին։

Աբու-լ-Ասվարի մահվանից հետո(1067թ․) Գանձակի Շադդադյան ամիրա Փատլունը(1067-1073թթ․) թանկարժեք ընծաներ տալով սելջուկ սուլթանին,ստացավ Անին և հանձնեց իր փոքր եղբորը՝Մանուչեին։Տիրանալով Անիին՝Մանուչեն իրեն շրջապատեց հայ իշխանական տների մնացորդներով,մանավանդ որ ինքն էլ մոր կողմից հայ էր։Այս շրջանում Պահլավունի իշխաններից ոմանք,առաջին հերթին Ապիրատյան Գրիգոր իշխանը նորից հաստատվեցին իրենց տիրույթներում։

Այս ժամանակաշրջանում կարևորություն էր ստացել հայոց կաթողիկոսության և նրա աթոռի տեղի հարցը։

Պետրոս Գետադարձի Սեբաստիա աքսորվելուց հետո հայ եկեղեցու պետը կտրվեց երկրի կենտրոնից,իսկ 1066թ․ ընտրված Գրիգոր 2-րդ Վկայասերը իր նստավայրը տեղափոխեց Գագիկ Աբասյանի մոտ՝Ծամնդավ։

Նա իր ազգականներից մեկին՝Բարսեղ Պահլավունուն ձեռնադրեց Շիրակի եպիսկոպոս և նշանակեց կաթողիկոսական փոխանորդ։Հետևեց հայ եկեղեցու անմիասնությունը։1067թ․ Փիլարտոս իշխանը Մարաշի մոտ գտնվող Հոնի քաղաքում հիմնեց կաթողիկոսություն։Այս պարագաներում անհրաժեշտ էր վերականգնել հայոց կաթողիկոսությունը բուն Հայաստանում,որին ձեռնամուխ եղան երկրի իշխանները՝Կյուրիկեի գլխավորությամբ։Գրիգոր Ապիրատյանի եղբայր Բարսեղ Պահլավունին վկայասերի համաձայնությամբ և Կյուրիկեի աջակցությամբ 1081թ․ Հաղբատում օծվեց կաթողիկոս։

Կաթողիկոսական աթոռը հաստատվեց Անիում,քանի որ Անին պահպանում էր հայոց մայրաքաղաքի հողը և այնտեղ զորեղ էին Պահլավունիները։

Հայ իշխանների և ազատների վերադարձի մասին Անի,ուշագրավ է Վարդան վարդապետի վկայությունը։Նա վկայում է,որ Փատլունը առավ Ալփասլանից Անին,տալով նրան Ծաղկոցի ոսկիակուռ նկարները և ուղարկեց իբրև տեր ավերված քաղաքին իր թոռ Մանուչեին,որը փոքր տղա էր։Մեծանալով՝նա ավելացրեց Անիի պարսպի և ամրությունների կառուցումները։

Նա քաղաք բերեց բոլոր իշխաններին,որ մնացել էին։Նա Վասակի Գրիգոր որդուն,Ապիրատի թոռանը առաջնորդեց քաղաք։Ապիրատի ազատների կանայք իրենց գլխին ունեին 500 երևելի թագ,որովհետև սա տեր էր մեծ զորքի և շատ ազատների։Նա եղբայրն էր տեր Բարսեղի,որը Գևորգից հետո ձեռնադրվեց կաթողիկոս։Անին շինվեց ոչ մի բանով պակաս,քան առաջվանը։

Անիի և Շիրակի բնակչությունը հայկական էր,միայն իշխանությունն էր անցել Շադդադյանների ձեռքը,որոնց ռազմական հենարանը Գրիգոր Ապիրատյանի հայկական զորամասերն էին։Երբ 11-րդ դ․ 90-ական թթ․ Արտուխյան Իլխազին(Էթիազի) ասպատակելով Հայաստանը,հասավ մինչև Անի ,նրա զորքը թիվը 7000 էր։Այս պատերազմում Պահլավունի Գրիգոր իշխանը սպանել էր Էլխազի ամիրայի եղբորը,որը, ինչպես ասում է Վարդան վարդապետը,<<նման էր Գողիաթու հսկայի>>։

1099թ․ Մուհամմեդ-Տափարի ապստամբության ընթացքում Բարկիրարուխի դեմ՝Ապիրատյան Գրիգորն իր հայկական զորքերով պատերազմել էր նաև թուրքական բանակի դեմ Արշարունիք գավառի Կաղզվան գյուղում։Այստեղ նա կոտորել էր ու հալածել թուրքերին և ազատել էր մահից Մանուչե ամիրային։Բայց հաղթությունից հետո նրան նետով սպանել էր դարան մտած մի թուրք։Նրան թաղեցին Կեչառիսի վանքում։

1105թ․ գահակալական նոր խռովությունների ժամանակ Մուհամմեդ Տափարի ու եղբայրների միջև,ինչպես Կյուրիկյանների թագավորությունը,նույնպես և Շեդդադյանների Դվինի ամիրայությունը ենթարկվեցին հարձակման Ղզիլ ամիրայի կողմից։Սա առավ Լոռին,այրեց Հաղբատն ու Սանահինը և գրավեց Դվինը ու սպանեց Մանուչեի եղբորը՝Աբու Նասրին։Ի վիճակի չլինելով առանձին կռվել Ղզըլ ամիրայի դեմ՝Մանուչեն գնաց սելջուկյան Ղիյաս ալ-դին Մուհհամմադի մոտ(1105-1118թթ․) և օգնական զորք ստանալով՝հաղթեց Ղզըլ ամիրային սպանեց Աբու Նասրի գերեզմանի վրա։

Մանուչեի որդին՝Աբու-լ-Ասվարը(մոտ 1118-1124թթ․),որն արդեն իշխում էր Անիում ու Դվինում,թշնամական վերաբերմունք ցուցաբերեց հայերի նկատմամբ։

Անիի հայ մեծամեծները և բնակչությունը ապստամբեցին Աբու-լ-Ասվարի դեմ,հրավիրեցին վրաց Դավիթ Շինարարին(1089-1125թթ․) և քաղաքը առանց կռվի նրան հանձնեցին։Անիի մայր տաճարի խաչը,որը Աբու-լ-Ասվարը հանել էր,նորից դրվեց իր տեղը,իսկ Աբու-լ-Ասվարն իր ութ որդիների հետ աքսորվեց Ափխազիա։Անիում կառավարիչ նշանակվեցին Աբուլեթ Օրբելին և նրա որդի Իվանեն։

Աբու-լ-Ասվարի որդիներից մեկը՝Փատլունը,որը գտնվում էր Խորասանում,սելջուկյան սուլթան Սինջարից օգնական զորք վերցնելով,պաշարեց Անին։Փատլունը Անիի ավագանուն խոստումներ արեց և Աբուլեթ Օրբելին 1126թ․ ստիպված եղավ քաղաքը հանձնել ու հեռանալ։

Շադդադյանների դիրքերը թուլացան,երբ 1130թ․ Արզնի ամիրայական տնից Խուրթը գրավեց Դվինը։Ըստ արաբ պատմիչ Ֆարիկիի 1154թ․ Շադադը կնության է ուզում Կարնո ամիրա Իզզ ալ-դին Սալդուխի աղջկան,սակայն մերժում ստանալով,խորամանկորեն հրավիրում է նրան Անի,իբրև թե վրացիների դեմ կռվելու նպատակով։Նա օգնական զորք է խնդրում Գեորգի 3-րդից և նրա միջոցով հաղթում Կարնո ամիրային։

Անին սկսել էր մասամբ վերականգնվել,և նրա ազատատենչ ու անհնազանդ հայ բնակչությունը ձգտում էր թոթափել օտարի տիրապետությունը։Նույն պատմիչի վկայությամբ,1115թ․ Անիի հայերն ապստամբվեցին և դուրս քշելով Շադդադին,ամիրա դարձրին նրա եղբորը՝Փատլունին։

Երբ 1161թ․ հայերը նորից ապստամբեցին Անիում և քաղաքը հանձնեցին Գեորգի 3-րդին,Անիի վրա հարձակվեցին մահմեդական ամիրաները,բայց պարտություն կրեցին։ 1162թ․ Գեորգի 3-րդը գրավեց նաև Դվինը։Սակայն Ատրպատականի Ելտկուզ ամիրան նվաճեց Դվինը և կառավարիչ նշանակեց Ալի Շիրին։

Ելտկուզ ամիրան 30 օր պաշարեց Անին,սակայն այն գրավել չկարողացան։Անիում ամիրա դարձավ Շադդադյան Շահնշահը,որը իր նախորդի՝Փատլունի եղբայրն էր։Իվանե Օրբելին 1174թ․ գրավեց Անին։Ելտկուզ ամիրան նոր հարձակում ձեռնարկեց,բայց պարտվեց։Անին երկար չմնաց վրաց իշխանության ներքո։Շադդադյանները կրկին վերադարձան Անի։Այդ մասին է վկայում 1198-1199թթ․ պարսկերեն արձանագրությունը,որտեղ հիշվում է Շադդադյան Քեյ սուլթանը։Շադդադյանները փորձեցին իրենց հենարան ստեղծելու միտումով մեծացնել Շիրակի մահմեդական բնակչության թիվը,թուրքեր բնակեցնելով Շիրակի սահմաններում։

1186թ․ անեցիք ավերեցին Ծառաքաղը,որտեղ հավաքվել էին հանցագործ տարրեր։Անիի և Շիրակի ազատագրումը դարձել էր կենաց և մահու խնդիր։Սելջուկյան պետության քայքայման շրջանում հարավային Հայաստանում գոյացած ամենախոշոր պետական կազմավորումը գրավում էր Վանա լճից հյուսիս ընկած երկրամասերը՝կենտրոն ունենալով Խլաթ քաղաքը։Տեղի սելջուկ տիրակալները կրում էին Շահ Արմեն(Հայոց թագավոր) տիտղոսը,որովհետև նրանց տիրույթների հիմնական բնակիչները հայեր էին ։Շահ Արմենների ամիրայության հիմնադիրն էր Սուքման ալ-Կութբին,որը Խլաթում գտնվող իր կողմնակիցների աջակցությամբ 1100թ․ դյուրությամբ գրավեց քաղաքը,վտարելով Մրվանյաններին։

Նրա մահվանից հետո իշխեց որդին՝Իբրահիմը(1112/1113-1127թթ․),որի օրոք ամիրայության սահմանները ընդարձակվեցին՝ընդգրկելով,բացի Խլաթից,Մանազկերտը,Արճեշը և այլ քաղաքներ՝իրենց գավառներով։Իբրահիմի մահվանից հետո Խլաթում ծայր առավ խառնաշփոթություն և երկար պայքարից հետո 1133-1134թթ․ իշխանությանը տիրացավ Սուքմանը։

Սուքման 2-րդին հայերը՝աղբյուրներում կոչում են Շահ Միրան։Սուքմանը բարեկամացել էր Կարնո ամիրա Սալդուխին,ամուսնանալով նրա քրոջ հետ։Վրաստանի հզորացումը հայ-վրացական դաշնակցությունը և հայկական հողերի ազատագրումը անհանգստացնում էր Խլաթի և Կարնո ամիրաներին,որոնք Ատրպատականի Ելտկուզյանների հետ դաշնակցած ջանացին կասեցնել նրանց առաջխաղացումը։Սակայն թե Սալդուխը,թե Սուքմանը պարտություն կրեցին։

Շահ Արմեն Սուքմանը հավակնություններ ուներ նաև Հյուսիսային Հայաստանի նկատմամբ։Նա հասել էր նույնիսկ Կաղզվանի կողմերը։1160թ․ վրացական զորքերը Ուղթիքի մոտ պարտության մատնեցին Շահ Արմենի ուղարկած զորքերին։

Հետևյալ տարին,երբ Գեորգ 3-րդը Շադդադյաններից գրավեց Անին,վերջինիս օգնության հասան Շահ Արմենի զորքերը։Ըստ Սամուել Անեցու,Խլաթի ամիրան ուղարկել էր 80 հզ․-ոց զորք,որը պարտություն կրեց՝տալով 7 հզ․ զոհ։Ընդհարումը տեղի ունեցավ Անիի մոտ՝օգոստոս ամսին։Շահ Արմենի զորքից մեծ թվով երևելիներ,որպես ստրուկ,ծախվեցին,մեծ ավար մնաց։

Այուբյան սուլթան Սալահ ալ-Դինը նպատակ ուներ նվաճել նաև Խլաթը,սակայն շուտով մահացավ։Բեկ Թեմուրն էլ 1193թ․ սպանվեց Սուքման 2-րդի ստրուկ Ակ Սունկուր Հազարդինարի սադրանքներով։Սա բանտարկել տվեց Բեկ Թեմուրի կնոջն ու որդուն Մշո Այզաս ամրոցում և դարձավ Խլաթի ամիրա(1193/1198-1199թթ․)։

Ներքին երկպառակությունները թուլացրին Խլաթի ամիրայությունը։Կարճ իշխեց հայազգի մամլուք Կուտլուզը,որը սպանվեց։Խլաթի մեծամեծները Մուշից բերեցին Բեկ Թեմուրի որդի Մուհամմադին(Մանսուր) և դարձրին ամիրա։Սակայն սրա օրոք Խլաթի ամիրայությունն էլ ավելի թուլացավ,մանավանդ որ նրան հանգիստ չէին տալիս Ռումի սելջուկները և հայ-վրացական զորքերը։1205-1206թթ․ Խլաթի մամլուքներից Բալբանը իր կողմնակիցների հետ հարձակվեց Մանսուրի վրա,բանտարկեց նրան ու սպանեց։

Բալբանը մեկ տարի մնաց իշխանության գլուխ։Շուտով հարձակվեցին Ռումի սելջուկները,որոնք ոչնչացրել էին Սեբաստիայի Դանիշմանյաններին և Երզնկայի ու Կարնո քաղաքի ամիրայությունները։1207-1208թթ․ Խլաթի վրա հարձակվեց Ռումի Խլիճ Արսլան սուլթանի որդի Տուղրիլ Շահը։Բայց Խլաթի ու Մանազկերտի բնակիչները վտարեցին նրան։Այս դրությունից օգտվեցին Այյուբյանները և տիրացան Խլաթի ամիրայությանը։

12-րդ դ․ վերջում Մեծ Հայքում նկատվում է քաղաքական ուժերի որոշ համախմբում։Մեկ դար տևող մասնատվածությունը վերջապես տեղի տվեց։Այս նոր գոյավիճակը դրական արդյունք տվեց միայն Հյուսիսային Հայաստանում,որտեղ Զաքարյանները համագործակցում էին զորեղացած Վրաստանի հետ,սելջուկյան ամիրայությունների դեմ մղվող պայքարում։

Սասունը և Վասպուրականը ժամանակի ընթացքում թուլացել էին և վերածվել լեռնային իշխանությունների,նրանք արդեն ենթակա էին հարևան զորեղ իշխանություններին։Եգիպտոսի Այյուբյանները,խաչակիրներին հաղթելուց հետո,իրենց տիրապետությունը տարածեցին մինչև Հարավային Հայաստան։Իսկ Փոքր Ասիայում 13-րդ դ․ սկզբին լուրջ վտանգ էին ներկայացնում Իկոնիայի սուլթանները,որոնք իրենց տիրապետությունը հասցրել էին մինչև Հայաստանի արևմտյան գավառները։

Այյուբյանները իրենց ենթարկեցին Աղձնիքի և Հիսն Կեֆի Արտուխյաններին,որոնց որոշ ժամանակ հետո վտարեցին այդ հողերից։

1207-1208թթ․ Այյուբյան Ադիլի որդի Աուհադը Նփրկերտից առաջացավ դեպի հյուսիս և գրավեց Մուշը։Խլաթի և Մանազկերտի մեծամեծները ենթարկվեցին Մելիք Աուհադին,որը և տիրացավ Շահ Արմենների հողերին։

Մելիք Աուհադը մյուս Այյուբյան ամիրանների նման ենթակա էր Եգիպտոսի սուլթան Մելիք Ադիլին։Այսպիսով,Հյուսիսային Հայաստանը հարևան դարձավ Այուբյանների պետությանը։

Այյուբյանները Սուքմանյաններից ժառանգեցին ոչ միայն նրանց հայկական հողերը,այլև Շահ Արմեն(<<Թագավոր Հայոց>>) տիտղոսը։Նման տիտղոս կրում էին նաև Մեծ Հայքի այլ մասերում իշխող ամիրանները։Արտուխյան ալ-Մալիք ալ-Սալիհ Մահմադը Ամիդի 1208/1209թ․ արձանագրության մեջ իրեն անվանում է <<Դիարբեքիրի,Ռումի և Հայոց սուլթան>>։Նույնիսկ Ռումի սելջուկ սուլթան Քեյ Խոսրով 2-րդը մի արձանագրության մեջ իրեն կոչում է <<Ռումի,Հայոց,Դիարբեքիրի և Ասորիքի սուլթան>>,հավանաբար նկատի ունենալով ոչ միայն իր տիրապետությունը Մեծ Հայքի արևմտյան կողմերում,այլև հավակնությունները Կիլիկիայի նկատմամբ։

Աուհադի եղբայր Մելիք Աշրաֆի տիրույթներն ընդգրկում էին ոչ միայն Խլաթի ամիրայությունը,այլև Վերին Միջագետքի շատ մասեր,ուստի նա 1220-1221թթ․ Խլաթի և Նփրկերտի վրա կառավարիչ նշանակեց իր մյուս եղբոր՝ալ-Մուզաֆֆար Ղազիին։Վերջինս Դամասկոսի Այյուբյանների գրգռումով ապստամբվեց Մելիք Աշրաֆի դեմ։Սա պաշարեց(1223-1224թթ․) Խլաթը և ստիպեց եղբորը հանձնվել,որից հետո նրա ձեռքում թողեց միայն Նփրկերտը։Մելիք Աշրաֆը Ամիդում թողած մի արձանագրության մեջ իրեն կոչում է <<Շահ Արմեն>>։

Դեռևս 1080թ․ Անդրկովկասի չնվաճված վայրերը գրավելու նպատակով Մելիքշահը մի մեծ բանակ էր ուղարկել՝Ահմադ ամիրայի հրամանատարությամբ։Վերջինս պարտության մատնելով վրացական զորքերին,անցել էր հյուսիսի Կարինի դքսության սահմանները,գրավել Կարսը,Կարինը ,Ուղթիքը և այլ բերդեր։Դրանով վերջ տրվեց այդ դքսությանը,որի տարածքի վրա առաջացավ Սալդուխյան ամիրայությունը՝Կարին կենտրոնով։

Թեև գրավոր աղբյուրները լռում են այդ ամիրայության հիմնադիր՝Աբու-լ-Կասիմի մասին,սակայն Կարինի մոտ գտնվող Մժնկերտ բերդի քարերից մեկի վրա հայտնաբերված արաբերեն արձանագրությունը(որը թողել է Սալդուխյան վերջին ամիրաներից Աբու Մանսուր Բասաթը՝1230թ․) ցույց է տալիս,որ Կարինում իշխել են թվով 5 ամիրաներ։Աբու-լ-Կասիմի(1105թ․) գործունեության մասին ոչ մի գրավոր տեղեկություն չի հասել մեզ։ Վերջինիս որդու Իմադ ադ-Դին Ալիի(1105-1145թթ․) ժամանակ,1121-1124թթ․ Ուղթիքը և Ճորոխի երկայնքով ձգված շրջանը վերագրավվում է։

Իմադ ադ-Դին Ալիին հաջորդում է նրա որդին՝Մելիք Սալդուխը(1145-1174թթ․) Իզզ ադ-Դին մականունով։Սա բարեկամացել էր Խլաթի Շահ արմեն Շահմիրանի  
(Սուքման 2-րդ) հետ,վերջինիս կնության տալով իր քրոջը։Նրա ժամանակ ընդարձակ և զորեղ էր Կարնո ամիրայությունը։Ժամանակագիրները տարբեր ձևով են պատմում Սալդուխ ամիրայի՝Վրաստան կատարած 1154թ․ արշավանքի մասին։Այսպես, 1154թ․ Անիի Շադդադյան ամիրան կնության է ուզում Սալդուխի աղջկան։Վերջինս մերժում է նրա առաջարկը։Շադդադյան ամիրան վրեժխնդիր է լինում՝խորամանկությամբ կոտորելով նրա զորքը։

Ըստ Իբն ալ-Ասիրի 1153-1154թթ․ վրացիների,հայերի և Կարնո ամիրա Սալդուխի միջև տեղի է ունեցել մեծ պատերազմ։Այս պատերազմում Սալդուխը պարտություն է կրել և գերի բռնվել,սակայն փրկավճարով ազատվել և վերադարձել է Կարին։Նրա ազատման համար Նփրկերտի Արտուխյան և Խլաթի Շահ Արմեն Սուքմանյան ամիրաները սպառնացել են ռազմական միջամտությամբ։Գերությունից ազատված Սալդուխ ամիրան 100 հզ․ դինար է վճարում իր հետ գերի ընկած մահմեդական ռազմագերիներին ազատելու համար։

Այնուհետև Կարնո Սալդուխ ամիրան Խլաթի Շահ Արմեն Միրանը,Նփրկերտի և Ամիդի Արտուխյան ամիրաները,Գանձակի և Նախճավանի ամիրա Ելտկուզ աթաբեկի գլխավորությամբ փորձեցին կասեցնել վրաց բանակի առաջխաղացումը և իրենց իշխանությունը տարածել Վրաստանի կողմերում։

1161թ․ հունիսին,երբ երկրորդ անգամ վրաց զորքը գրավեց Անին,Շահ Արմեն Միրանը՝իր շուրջը համախմբելով Կարնո տիրակալ Սալդուխի,Արզնիի տիրակալ Դլմաջյան Դովլեթ շահի,Կարսի ամիրա Քարիմ ադ-Դինի,Սուրմալուի Իբրահիմ ամիրայի զորքերը,արշավեց Անի՝Շադդադյանների իշխանությունը վերականգնելու համար։Գեորգի 3-րդը Կարնո ամիրա Սալդուխին հիշեցնելով 1154թ․ կնքված պայմանագիրը և միաժամանակ սպառնալով քանդել Կարինը,ապահովեց Կարնո ամիրայի չեզոքությունը։Անիի մոտ օգոստոսին տեղի ունեցած ճակատամարտում Շահ Արմեն Միրանը պարտություն կրեց։

Այնուհետև Կարնո ամիրա Սալդուխը չի հիշատակվում այն ամիրանների շարքում,որոնք համախմբվելով Ելտկուզ աթաբեկի շուրջը,կռվում էին Անիի գրավման համար 1163թ, ճակատամարտում։

Զորեղացած Վրաստանը սպառնում էր Կարնո և Խլաթի ամիրայություններին։Դեռևս Ղզըլ Արսլան Նասր ադ-Դինի օրոք հասնում են մինչև Կարին։

Քաղաքի մատույցներում տեղի է ունենում 2 ընդհարում։Կարնո ամիրան ընդունում է Վրաստանի գերիշխանությունը և վերջինիս վճարում որոշ հարկ։

Ավելի ուշ Կարինը մնաց Իկոնիայի սուլթանության կազմում մինչև մոնղոլների արշավանքը։

1080թ․ Անդրկովկաս արշավող սելջուկ ամիրաների շարքում հիշատակված Աբու-լ-Յաղուբ ամիրան գրավում է Կարսը։Հետո Կարսի ամիրան հիշատակվում է 1125թ․ Անին վերստին գրավող ամիրաների շարքում։Կարնո և Խլաթի ամիրաներից առանձին հիշատակվող Կարսի և Սուրմարիի ամիրայությունները,Սելջուկյան Սուքմանյան և Դիլմաջյան տոհմերից էին։

Դեռևս 12-րդ դ․-ի 2-րդ կեսին աղբյուրները շարունակում են առանձին հիշատակել Կարսի և Սուրմարիի ամիրայությունները։1161թ․ Անիի մոտ կրած պարտությունից հետո Շահ Արմեն Միրանը,ազատվելով գերությունից,Արզնի Ֆախր ադ-Դին(Դովլաթլան) ամիրայի հետ փախչում և ապաստանում է Կարսի ամիրայի մոտ։1163թ․ Գեորգի 3-րդի Անիի մոտ կրած պարտությունից հետո Կարսը միացվում է Շահ Արմենների ամիրայությանը։Այդ էր պատճառը,որ Կարսի ամիրանների Կարնո ամիրայություններից անջատ մասնակցում էր Ելտկուզ աթաբեկի և Շահ Արմեն Միրանի գլխավորած 1163թ․ արշավանքին։

1175թ․ Ելտկուզ աթաբեկը մի շարք ամիրանների մասնակցությամբ արշավում է Անի և գրավում այն։Այս կռիվների ժամանակ է գերի ընկնում Անիի Բարսեղ եպիսկոպոսի եղբայր Ապիրատ Պահլավունին և բանտարկվում այս կռիվներին մասնակցած Կարսի ամիրայի բերդում։1174-1777թ․ ըստ Վարդան վարդապետի,դուրս ելավ Կարսի բանտից մեծ իշխան Ապիրատը և եկավ Անի։

13-րդ դ․ սկզբին Կարսի ամիրայությունը վերացավ։Սելջուկները ոչնչացրին հայկական տեղական իշխանությունները և երկիրը բաժանեցին 10 ամիրայությունների միջև։Հայաստանի քաղաքական միասնությունը վերացված էր։

Տաշիր-Ձորագետի թագավորությունը։Բագրատունյաց թագավորության անկումից հետո Կյուրիկյան թագավորությունը զորեղանում էր։Դավթի օրոք արևելյան շրջանները ընդարձակվեց։Թագավորությանը միացվեց Ուտիքի սահմանամերձ շրջանը։Դավթի, մասամբ գուցե նաև Կյուրիկեի ժամանակ Ուտիքի Տավուշ և Գարդման գավառներում Կյուրիկյաններին պատկանել են Տավուշ,Մածնաբերդ,Նոր-Բերդ և Տերունական բերդերը։

Իշխանություններից Կյուրիկյաններն էին մոտ Հայոց շահնշահներին,իրենց համարում էին Բագրատունիների շարունակողները,իրենց վերապահում էին կարևոր իրադարձություններին միջամտելու իրավասությունը։Նրանք Անիի անկումից հետո ստանձնեցին դրամ կտրելու իրավունք ՝ընգծելով Գուգարաց տան ավագությունը։Նրանց հետ էր կապված Հայաստանի պետականության վերականգնման հույսերը։Կյուրիկեի(1050-մոտ 1090թթ․) իշխանության սկզբում Բյուզանդիան սահմանակից է Գուգարքին,որը վտանգ կարող էր ստեղծել Լոռվա թագավորությանը։Կյուրիկեն հույսեր էր կապում բյուզանդիայի հետ,իսկ վերջինս փորձում էր օգտագործել հայկական իշխանությունները սելջուկների դեմ։Կյուրիկեի փոխհարաբերությունը Բյուզանդիայի հետ իր արտացոլումն է գտել Կյուրիկեի դրամի վրա՝<<տեր օգնէ Կորիկե կորապաղատին>> մակագրությամբ։Կյուրիկեն ներկայացված է ոչ թե թագավոր այլ բյուզանադական <<կյուրապաղատ>> տիտղոսով։Կուրապաղատ,մագիստրոս,պատրիկ և նման տիտղոսներ կրում էին Բյուզանդիայից կախված գահակալները։Նման վիճակում էր գտնվում Տաշիր-Ձորագետի թագավորությունը Կյուրիկեի իշխանության առաջին մեկուկես տասնամյակների ընթացքում ։1064թ․ Կյուրիկեն ճանաչել էր սելջուկ սուլթանի գերիշխանությունը և Ալփասլանը նրան օգտագործում էր Անդրկովկասում Բյուզանդական ազդեցության դեմ պայքարելու համար։

11-րդ դ․ կեսերից սկսվում է Լոռվա թագավորության տարածքի նվազումը։1065թ․ Ալփասլանը կնության խնդրեց Կյուրիկեի դստերը,բայց մերժում ստանալով պարտադրեց վրաց թագավոր Բագրատ 4-րդին համոզելու Կյուրիկեին։Բագրատը վերջինիս բանակցությունների համար իր մոտ կանչեց։Կյուրիկեն որոշ համառությունց հետո համաձայնվեց իր դստեր ամուսնությանը,նաև Բագրատին զիջեց Շամշուլդեն,որից հետո թագավորության կենտրոնը տեղափոխվեց Լոռի։Այդ ժամանակվանից Լոռվա բերդը վերածվում է բերդաքաղաքի։Այնուհետև Լոռիով էր անցնում Հայաստանից Վրաստան տանող առևտրական ճանապարհը,նպաստելով քաղաքի աճին։Այն ունեցել է 8-10 հզ․ բնակչություն։

11-րդ դ․ 70-ական թթ․-ի կեսերից Գանձակի սելջուկ ամիրանները գրավում են Կյուրիկյանների բերդերը(Գագ,Գավարզին,Տավուշ)։Թագավորության անվտանգությունն ապահովելու համար Կյուրիկեն ստիպված է լինում ճանապարհվելու Խորասան և տեսակցել Մելիքշահի հետ(մոտ 1088թ․)։Վարդան պատմագիրը վկայում է,որ Կյուրիկեն ետ <<դարձավ պատվով>>, Մելիքշահի մահից հետո Գանձակի ամիրայությունը շարունակում էր մնալ Լոռվա թագավորության ախոյանը։

11-րդ դ․ 90-ական թթ․-ին Կյուրիկեն աղբյուրներում այլևս չի հիշատակվում։Վերջին անգամ նրա անունը հիշատակվում է Հաղբատի 1089թ․ արձանագրության մեջ։Կյուրիկեն դրանից հետո երկար չի ապրել և 90-ական թթ․ սկզբից Լոռիում արդեն իշխում էին նրա հաջորդները՝Դավիթն ու Աբասը։

Կյուրիկեի մահից հետո սելջուկ-թուրքերի տիրապետությանը ենթակա Գուգարքի կամ Տաշիր-Ձորագետի թագավորությունը թուլացել էր։1105թ․ մայրաքաղաք Լոռեն և վանքեր Սանահինն ու Հաղբատը կողոպտվում են ոմն Ղզիլ ամիրայի կողմից։5 տարի անց Սանահինի վրա հարձակումը կրկնվում է։Ժամանակակից հիշատակարաններից մեկը վկայում է,որ սելջուկների ներխուժումները դառնում են անընդհատ,թագավորությունը թուլանում է և ժամանակի ընթացքում օտարները տիրում են Տաշիրին,իսկ Դավիթն ու Աբասը <<մերժվում են>> իրենց հայրենիքից։Ստեփանոս Օրբելյանը և Մխիթար Այրիվանեցին Դավթի և Աբասի հեռանալը Լոռիից համարում են 1110-1113թթ․ միջև։Դա թագավորության վերջնական անկումն էր։

Թագավորության անկումից նետո Կյուրիկյաններին հաջողվեց կալվածներ ձեռք բերել Տավուշ գավառում։Դավիթը հաստատվում է Մածնաբերդում,իսկ Աբասը՝Տավուշում։Վարդանը վկայում է,որ եղբայրները նոր տեղում <<կային տառապանօք>>։

Դավթի մասին ոչինչ հայտնի չէ,իսկ Աբասը 1139թ․ Աղվանից կաթողիկոսի ընտրությանը օժանդակելու կապակցությամբ է հիշատակվում։1145թ․ Աբասը կորցրեց Տավուշը,բերդը գրավեց Գանձակի Չոլի ամիրան,իսկ ինքը տեղափոխվեց եղբոր մոտ։

1145թ․ Դավիթն ու Աբասը մահանում են և Դավթին հաջորդում է որդին՝Կյուրիկեն(1145-1170թթ․),որը մի պահ պապական տիրույթը ետ ստանալու սին հույսն ունեցավ,որին և զոհ գնաց։Կյուրիկեի որդիներից մեկը՝12-ամյա Աբասը հաջորդեց հորը և 7 տարի անց վախճանվեց,իսկ մյուսը՝Վասակը հիմնեց մի փոքր իշխանություն Նոր Բերդում։Նոր Բերդի Կյուրիկյանների վերջին ներկայացուցիչ կրտսեր Վասակը արձանագրություններում հիշատակվում է 13-րդ դ․ 30-ական թթ։Դրանից հետո նորբերդցիները ասպարեզից անհետանում են։

Կյուրիկեի դուստրերից իր շինարարական գործունեությամբ աչքի է ընկել Մարիամը,որը կառուցել է Քոբայրի վանքի գլխավոր եկեղեցին,Կյուրիկյան տոհմական տապանատունը Հաղբատում։

Սյունիքի թագավորությունը։Սյունիքը համեմատաբար զերծ մնաց սելջուկ-թուրքերի արշավանքներից։Դրան նպաստում էր ոչ միայն անառիկ դիրքը,այլև Սյունյաց թագավորության գոյությունը։Սակայն,երբ սելջուկ-թուրքերը երրորդ անգամ արշավեցին Հայաստան,ընդունեցին նրանց գերիշխանությունը։Այն ընդունեց Գրիգոր թագավորը։1064թ․ սելջուկները Մելիքշահի գլխավորությամբ,որի հետ էր վեզիր Նիզամ ալ-Մուլքը Սյունիքը ասպատակության ենթարկեցին։Հաշտությունը ձեռք բերվեց ծանր գնով,խզվեցին սահմանամերձ մի շարք գավառներ և տրվեցին մահմեդականներին։

1062թ․ Գեորգ և Հովհաննես կրոնավորները կառուցում են Բղենո Նորավանքի երկրորդ համալիրը,որը մինչև այսօր էլ կանգուն է։Գրիգորը ժառանգներ չուներ,ուստի նշանավոր իշխանների հետ խորհրդակցելուց հետո,նա Սյունիք է բերում իր կնոջ եղբորը՝Սենեքերիմին և դարձնում իր ժառանգը։

Սենեքերիմի գահ բարձրանալով հաստատվեց նոր հարստություն։Սենեքերիմը ցուցաբերում է դիվանագիտական լուրջ ընդունակություններ։Նա շնորհների է արժանանում սելջուկյան արքունիքում՝Մելիքշահի (1072-1092թթ․) կողմից։Նա վերականգնում է Սյունյաց թագավորության նախկին սահմանները,ինչպես Մելիքշահի օգնությամբ,այնպես էլ զենքի ուժով։Այսպես,Հասան իշխանը Փատլուն ամիրայից ազատագրում է Կովսականը։

Սենեքերիմի իշխանության տարիներին Սյունիքը բարգավաճում է,ծավալվում են շինարարական աշխատանքներ։1087թ․ Սյունյաց Գրիգոր եպիսկոպոսը կառուցում է Տաթևի Աստվածածին եկեղեցու կամարները և մի շարք այլ շինություններ։Շահանդուխտ թագուհին իր քույր Կատայի հետ միասին դեռևս Գրիգոր թագավորի օրոք սկսում է կառուցել Վահանավանքի ս․ Աստվածածին եկեղեցին,որի շինությունն ավարտվում է 1086թ․։

Նվիրաբերությունների,գնումների,երբեմն էլ բռնագրավումների միջոցով վանքը զգալիորեն մեծացնում և ետ է վերադարձնում երբեմնի խլված կալվածները։

Մելիքշահի օրոք Սյունիքի կախվածությունը սելջուկներից ձևական բնույթ էր կրում,որովհետև ներքին գործերում ինքնուրույն էր,միայն հարկ էր վճարում։

Այսուհանդերձ,օգտվելով Սելջուկյան պետության թուլացումից,Սյունիքի թագավորությունը վերականգնեց իր անկախությունը։Այն մնում էր գավառական փոքր իշխանություն ՝կանգնած արտաքին վտանգների առջև։11-րդ դ․ վերջին թագավորությունը զբաղեցնում էր լոկ Սյունիքի նահանգի տարածքի 1/3-ից մի փոքր ավելին ՝շուրջ 5,5 հզ․ քառ․ կմ․,ուներ 48 բերդ,որոնցից նշանավոր էին 12-ը,48 վանք,1008 գյուղ և մի քաղաք՝Կապանը։12-րդ դ․ սկզբին Սյունիքը ուներ 200․000 բնակիչ։

Ինչպես հաղորդում է Սյունյաց պատմիչը,Մելիքշահի մահից հետո քաղաքական մթնոլորտը Հայաստանի արևելյան մասում շիկացավ։1094թ․ Գանձակի սելջուկյան կուսակալությունը,կամենալով վերջ տալ Սյունիքի թագավորության անկախությունը,արշավանք է կազմակերպում դեպի Սյունիք,որին մասնակցում էին Շադդադյանների զորաբանակները։

Թշնամին պաշարում է Կապանը,բայց հերոսական պաշտպանության շնորհիվ,նրանք հաջողության չեն հասնում։Հանդիպելով համառ դիմադրության՝հակառակորդը դիմում է նենգ միջոցի։Գրիգոր Ապիրատյան իշխանի միջնորդությամբ Սենեքերիմ թագավորը հրավիրվում է բանակցությունների,որի ժամանակ էլ սպանվում է։

Սենեքերիմին հաջորդեց նրա որդի Գրիգորը(1094-1166թթ․)։Սրա թագավորության առաջին տարիներին երկիրը կառավարում էր նրա քույր Շահանդուխտ թագուհին։1094թ․ անհաջող արշավանքից հետո սելջուկները մինչև 12-րդ դ․ սկիզբը այլևս չէին անհանգստացնում Սյունիքին և զբաղված էին Արցախի լեռնային անառիկ շրջանները գրավելով։Այս ժամանակներում է,որ նեղվելով սելջուկներից, Ուտիքից Սյունիք է փախչում Աղվանից կաթողիկոս Տեր Ստեփանոսը,որը հաստատվում է Վահանավանքում։

12-րդ դ․ սկզբից Գանձակի կուսակալության ճնշումը Սյունյաց թագավորության վրա գնալով ուժեղանում էր։Դա բացատրվում է նրանով,որ Արցախի իշխանությունները մասամբ արդեն թուլացել էին կամ ենթարկվել սելջուկներին,նաև Վրաստանից երկյուղելով,կամենում էին վերջ տալ Հայաստանի հյուսիս-արևելքում պահպանված այդ վերջին թագավորությանը։Սյունիքը 70 տարի մաքառեց ու ընկավ։Օրբելյանը հայտնում է,որ 1103թ․ թուրքերը Չորթմանի գլխավորությամբ գրավում են ու ավերում Կապանը։1104թ․ թշնամու ձեռքն ընկավ Որոտն ամրոցը,որը թագավորության հյուսիսային սահմանին էր,ապա մեկ տարի անց գրավեց Բղենը։Բղենի՝կռիվների ժամանակ գերվեց Խոսրովիկ իշխանը,իսկ հայ բնակչությունը սրի քաշվեց։Բերդերից թագավորությանը մնացին Բաղբերդը,Գեղին,Կաքավաբերդը,Շլորուտը,Կարճևանը,Մեղրին և Գրհամը։Կրճատվեց թագավորության տարածքը՝սահմանափակվելով Ձորք կամ Կապան,Արևիք գավառներով,Ծղուկք,Բաղք և Կովսական գավառների որոշ մասերով։

1105թ․ թ․ արշավանքից հետո շուրջ երկու տասնամյակ խաղաղություն տիրեց Սյունիքում,որովհետև սելջուկներն զբաղված էին Վրաստանի դեմ պատերազմելով։Օգտվելով Վրաստանի հաջողություններից Սյունիքը փորձեց բարելավել իր վիճակը,սակայն,երբ 1126թ․ վրացական թագավորությունը որոշ անհաջողություններ ունեցավ,սելջուկները նույն թ․ փորձեցին վերջ տալ Սյունյաց թագավորությանը։

Արշավանքները դեպի Սյունիք վտանգավոր դարձան 12-րդ դարի կեսին ,երբ Գանձակի կուսակալությանը տիրացավ Ատրպատականի Ելտկուզյան տոհմը,1151-1152թթ․ Ելտկուզի զորքերը գրավեցին Շլորուտ բերդը,իսկ 1157թ․՝Մեղրին։Գրիգոր թագավորը,որ արու ժառանգներ չուներ,իր դստերը՝Կատային ամուսնացնում է Խաչենի Հասան Գեռաքարեցի իշխանի հետ և նրան դարձնում թագաժառանգ։

Սյունիքը փրկել այլևս անհնար էր։Վրացական զորքերի առաջխաղացումը դեպի Անի և Շիրակ,Դվին և Այրարատ 1161-1162թթ․ անհանգստացրեց սելջուկներին,որովհետև վրացիները սպառնում էին ներխուժել Սյունիք և ձեռք բերել կարևոր դաշնակից՝հանձին Սյունիքի թագավորության։Վրացիներին պարտության մատնելուց հետո Ելտկուզ աթաբեկի զորքերը շարժվեցին Սյունիք 1166-1169թթ․ նրանք գրավեցին Գրհամը,Գեղին և Կաքավաբերդը։1176թ․ սելջուկները պաշարեցին Բաղաբերդը՝որտեղ գտնվում էր Հասան թագավորը։Հասան Գեռաքարեցին բերդապահներ կարգելուց հետո,իր ընտանիքի հետ գիշերով հեռանում է Խաչեն՝իր հայրենական կալվածքը։

Սելջուկները խաբեությամբ տիրացան բերդին և կոտորած կազմակերպեցին։Բաղաբերդում պահվում էր թագավորական,նաև բազմաթիվ վանքերից բերված հարստությունը,մեծարժեք իրեր,եկեղեցական թանկարժեք սպասներ,Տաթևի եպիսկոպոսական աթոռի մասունքները,ոսկե և արծաթե գոհարազարդ իրերը և ենթարկվեց ավերածության,ոչնչացվեց ձեռագրերի մեծ մասը։Բաղաբերդի անկումից հետո թագավորության մյուս բերդերն արդեն ենթարկվում էին Ելտկուզ աթաբեկին և շատ իշխաններ հեռացավ Կապանից։Սյունյաց թագավորությունը գոյություն ունեցավ մինչև 1170թ․։

Սյունյաց թագավորության անկումից հետո մնաց Արցախի իշխանությունը,որն իր գոյությունը պահպանեց մինչև Հյուսիսային Հայաստանը կազատագրվեր սելջուկյան տիրապետությունից։

Սասունի իշխանությունը։Տարոնի Բագրատունիների անկումից հետո Սասունը չենթարկվեց Բյուզանդական կայսրությանը։Սելջուկյան արշավանքների ժամանակ Սասունը պայքար մղեց նրանց և Մրվանյանների դեմ։

11-րդ դ․ կեսերին Սասունի իշխանն էր Թոռնիկը։Այդ ժամանակ Հարավային Հայաստանը և վերին Միջագետքը գտնվում էր Գրիգոր Մագիստրոսի դքսության մեջ։Թոռնիկը Մամիկոնյան էր։Սասունի Թոռնիկյանները համարվել են Տայքի Մամիկոնյանների հետնորդներ։

Ուռհայեցին վկայում է,որ 1056թ․ Տավրոսյան լեռների ստորոտում Սասուն ամրոցից ոչ վիպական ձևով,որը հիշեցնում է Սասնա ծռեր էպոսը,նկարագրում է բախումը երկու ուժերի միջև,որտեղ հաղթում է Սասունը։

Սասունի տիրոջը(սահիբ ալ-Սանուսինա) ենթակա էր նաև Ճապաղջուրը և Աշմուշատը։Սասունը ընդգրկում էր Արածանիի միջին հովիտը,հարավում նրա սահմանները հասնում էին Նփրկերտի հյուսիսում Արածանիի ափերը։Սասունի իշխանը կոչվում էր նաև <<Սասունի թագավոր>>(մալիք ալ-Սանուսինա)։

Սասունի իշխանությունը ինքնուրույն էր,իսկ Մանազկերտի ճակատամարտում չենթարկվեց սելջուկյան պետությանը։Մանազկերտում Բյուզանդիայի պարտությունից հետո Թոռնիկ իշխանը բախվեց Կոմմագենեում իշխող հայազգի Փիլարտոս Վարաժնունու հետ։Վերջինս փորձեց Թոռնիկին ենթարկել իրեն,բայց Թոռնիկը չհամաձայնվեց։

Վարաժնունին հարձակվեց Սասունի վրա։Թոռնիկի զորքը բաղկացած էր 50․000 հետևակ և 6000 ձիավոր զինվորներից։Հանձիթ գավառի Ալելուա դաշտում տեղի ունեցած ճակատամարտում Փիլարտոսը պարտվեց և փախավ Խարբերդ։

1075թ․ Թոռնիկի դեմ դավադրություն կազմակերպեցին Վարաժնունին ու Աղձնիքի Մրվանյան ամիրան,և,օգտագործելով մի սելջուկ ամիրայի,սպանեցին նրան։

Թոռնիկին հաջորդեց որդին՝Չորտվանելը,որը անչափահաս էր։Սրա օրոք քայքայվեց Մրվանյանների իշխանությունը Աղձնիքում։1096թ․ Մանսուրը կոտորեց իր տիրույթները,որոնց տիրացան հարևան իշխանությունները։Ըստ արաբ պատմիչ Ֆարիկի վկայության,Սասունի իշխանը տիրացավ 30 գյուղի՝շրջակա ընկուզենու անտառներով։

12-րդ դ․ առաջին կեսում Սասունի իշխանն էր Չորտվանելի որդի Վիգենը․որը ամուսնացել էր Մոկաց Արծրունի Հմայակ իշխանի դստեր՝Մելիքսեթի հետ,որը կոչված է նաև թագուհի,իսկ Վիգենը պատվելիսիմուս։

Վարդան պատմիչը նշում է,որ Սուքման ամիրան պաշարեց Սասունը և գերի վերցրեց Վիգենին,հետո ազատ արձակեց։

Վիգենի որդի Չորտվանելը ամուսնացել էր Պահլավունի Վասիլի դստեր՝Վանենիի հետ։Չորտվանելը մահացավ 1165թ․ և թաղվեց Վիգեն իշխանի կառուցած Վանդիր իննխորանյան վանքում։Նույն դարում է կառուցվել նաև ս․ Առաքելոց վանքը։

Վիգենի օրոք Ծոփքի Դեգիք գավառում կանգուն էր երկու դար առաջ հիմնադրված Կամենասի տան իշխանությունը,որը հյուսիս-արևմուտքից սահմանակից էր Տարոնի իշխանությանը։Դեգիքի իշխան Կատակալոնի որդի Գրիգորի որդի Շահնշահը բարեկամական կապեր հաստատելու նպատակով ամուսնացավ Վիգենի դուստր Կատայի հետ։Վիգեն իշխանը մեռավ 1176թ․։

Վիգենի հաջորդ Շահնշահը 1184թ․ փորձեց իրեն ենթարկել Հռոմկլան,որի կաթողիկոսը՝Գրիգոր Տղան իր մորեղբայրն էր։Կաթողիկոսը ետ մղեց նրան Հռոմկլայից։

Խլաթի ամիրա Բեկ Թեմուրը(1183/84-1193թթ․) բախվեց Շահնշահի հետ և գերի ընկավ։Սասունի իշխանը նրանից առավ Թարձյան բերդը և խաղաղության երդում վերցնելով արձակեց,Բեկ Թեմուրը դրժեց իր խոստումը և գրավեց Սասունը,իսկ 1118թ․ Չորտվանելի որդիները անցան Կիլիկիա,որտեղ և մահացավ Շահնշահը։

Շահնշահի գաղթելով Սասունի իշխանությունը թուլացավ և սեղմվեց լեռնային շրջաններում։Սասունի անցքերը դրանից հետո հայտնի չեն։

Սասունը Թոռնիկյանների օրոք 12-րդ դ․ առաջին կեսում Մեծ Հայքի ամենաուժեղ իշխանությունն էր,Մուշը տնտեսական զարգացման համար մեծ նշանակություն ուներ։

Սասունի իշխանները իրենց շուրջն էին համախմբել հարավային մանր իշխանությունները՝Մոկք,Դեգիք,Խորձյան,որը հավակնություն ուներ իրեն ենթարկելու Հռոմկլան։

12-րդ դ․-ի վերջում Խլաթի Սուքմանյանների դեմ պայքարեց թուլացած Սասունի իշխանությունը վերածվեց մ ի փոքր իշխանության,որի հասարակական կառուցվածքը գտնում ենք Սասնա ծռերի մեջ։

Հայաստանի սոցիալ-տնտեսական դրությունը սելջուկների օրոք։Սելջուկ-թուրքերի արշավանքները մեծ վնաս հասցրին Հայաստանի քաղաքային կյանքին և տնտեսությանը։Հայաստանի քաղաքները ավերվելով՝կորցեցին արհեստագործական և առևտրական կենտրոնի նշանակությունը։Սելջուկ տիրակալների գահակալական կռիվների,նաև սելջուկյան ամիրայությունների ու Վրաստանի միջև ընդհարումների թատերաբեմ դարձած երկիրը զրկված էր տնտեսական առաջընթացի հնարավորությունից։

Խաչակրաց արշավանքների և հարավային Ռուսաստանի երկրների դեմ ղփչախ թուրքերի ավերիչ ասպատակությունների հետևանքով,միջազգային առևտուրը կատարվում էր Առաջավոր Ասիայի երկրների՝Սիրիայի,Պաղեստինի և Եգիպտոսի վրայով։

11-12-րդ դդ․ ընթացքում Հայաստանի տնտեսական,սոցիալական և մշակութային կյանքը չընթացավ բացարձակ լճացման հունով,և դա տեղի ունեցավ դարերով կուտակված փորձի շնորհիվ։

Ավերված քաղաքները հառնեցին մոխիրների միջից։Կարևոր նշանակություն ստացան Խլաթը,Նփրկերտը,Մանազկերտը,Կարինը,Երզնկան,Նախճավանը,Անին և Դվինը։

Որոշ փոփոխությունների ենթարկվեց քաղաքների բնակչության ազգային կազմը։Օղուզ թուրքմեն ցեղերը վարում էին քոչվորական կենցաղ։Թուրքերն աշնանը անցնում էին Հայքով,իսկ գարնանը վեր են բարձրանում Հայոց և Արարատյան լեռները։Անասունները ոտնատակ էին տալիս և ոչնչացնում գյուղացու մշակած հողերը։Սելջուկների կենցաղը չփոխեց հպատակների ապրելակերպը։Երկրի տնտեսական զարգացմանը խանգարում էր սելջուկների հարկապահանջությունը և շինականների ու արհեստավորների արտագաղթը։

Փոփոխություններ հողատիրության ձևերի մեջ։11-րդ դ․ սելջուկ թուրքերը Հայաստանում մտցրեցին հողատիրության այն ձևերը,որոնք առկա էին ռազմա-ֆեոդալական պետության մեջ։Հողը և ժողովուրդները համարվում էին սուլթանի սեփականությունը։

Սուլթանը և նրա ընտանիքի անդամների եկամուտները ապահովվում էին խաս անունը կրող հողաբաժիններից։Խաս հողը օգտագործող գյուղացուց գանձվում էր հողային հարկ(խարաջ),որը մտնում էր պետական գանձարանի հատուկ բաժանմունքը։

Սելջուկյան պետության մեջ հողատիրության ձևը հանդիսանում էր զինվորական անձնակազմին պարգևված կալվածները,որոնք կոչվում էին իկթա։Իկթան կիրառվում էր նաև Արաբական խալիֆայությունում,Սուքմանյան,Ղարախանյան և Բուվենյան պետություններում։

Հողատիրության մյուս ձևը կրոնական հաստատություններին տրվող հողերն էին,որոնք կոչվում էին վակֆ(վակուֆ)։

Տուղրիլի և Ալփասլանի ժամանակ կիրառվում էր իկթա այն կատեգորիան,երբ էլայեթի կառավարումն հանձնվում է այդ երկրամասերը՝նվաճող ամիրայի տնօրինությանը։

Իկթադայական հողատիրությունը պահպանվեց մինչև 11-րդ դ․ կեսերը։Մելիքշահի ժամանակ փոփոխվեց շնորհիվ ստացված ավարի և երկրներից գանձվող եկամուտների բաշխման համակարգի։Նախ գոյություն չուներ զինվորների մշտական եկամուտ և սելջուկ-թուրքերի աշխարհազորի փոխարեն ստեղծվեց մշտական բանակ և զինվորները ստանում էին իկթա զինվորական կալվածքներ(պարգև,բենեֆիցիաներ)՝դրանց վրա ապրող բնակչությունից իրենց օգտին հարկեր գանձելու իրավունքով։

Նիզամ ալ-Մուլքի բարեփոխումների մյուս առանձնահատկությունն այն էր,որ նա վախենալով իկթադարի զորեղացումից և որոշեց կախման մեջ դնել մեծ դիվանից,իկթադարներին կալվածքներ պարգևեց։Նա յուրաքանչյուր ռազմիկի համար նշանակում է իկթա 1000 դինարի չափով,որի կեսը նա ստանում էր Սամարղանդի,իսկ մյուս կեսը՝Ռումի երկրի եկամուտներից։

11-12-րդ դդ․ գոյություն ուներ իկթայի միջին և մանր տեսակներ։

11-12-րդ դդ․ գոյություն են ունեցել իկթայի մի շարք տեսակներ,որոնք բաժանվում էին միջին և մանր իկթաների։Տարածված էր զինվորական իկթաները,որոնք կոչվում էին իկթախաղամ։Մելիքշահի ժամանակ տիրապետող ձևը պայմանական իկթաներն էին։Կային ցմահ և ժառանգական իկթաներ։Վերջիններս տրվում էին սուլթանական տան անդամներին,աչքի ընկնող գործիչներին,Մամլուք հրամանատարներին։Հասարակ զինվորների ձեռքին էին գտնվում փոքր չափի մնայուն ժառանգական իկթաները։Հողերի ժառանգական իկթայական բնույթ ստանալը տեղի ունեցավ սելջուկների օրոք կարևոր էր իկթայական ձևերի զարգացման մեջ։Իկթադար զինվորները կոչվում էին սիփահիներ,կազմում էր սուլթանի խաս բանակը,որի մշտական քանակը 45․000 էր։Ամիրայություններում նրանց թիվը հասնում էր 12․000-ի։Մելիքշահի հաջորդների ժամանակ ավելի էր տարածվում իկթաների հողատիրական ժառանգական իրավունքը։Սիփահիի մեռնելուց հետո իկթա թիմարն անցնում էր նրա որդուն։Եթե որդին փոքր էր,մինչև նրա չափահաս դառնալը,իկթան երաշխավորվում էր իկթադարի կնոջ կամ որևէ սիփահիի կողմից։

Այսպիսով,12-րդ դ․ ժառանգական իկթադարությունը վերածվեց լիակատար ժառանգական և օտարելի հողատիրության՝մուլքադարության,որը սելջուկյան սուլթանության և ամիրայությունների կործանումից հետո սահմանափակվեց։Հետո Հյուսիսային Հայաստանում վերականգնվեց հողատիրության <<հայրենիք>> ձևը։Իկոնիայի սուլթանությանը միացված Մեծ Հայքի և Փոքր Հայքի տարածքում անհատական սեփականատիրական մուլքադարական ձևին փոխարինեց հողատիրության պետական մուլքատիրության(միրի արազիե) ձևը։

Հայաստանը նվաճելուց հետո սելջուկները հայ ֆեոդալներին զրկեցին իրենց տիրույթներից։Լաստիվերտցին նկարագրել է Կարինի Բասենի,Սպերի,Խաշտյոց,Տարոնի և Հաշտյանց,բազմաթիվ բերդերի ու ամրոցների գրավումը սելջուկ-թուրքական հորդաների կողմից։

Սելջուկ-թուրքերը բռնագրավել էին նաև Սյունիքի և այլ վայրերի հայ իշխանների կալվածները։

Բռնագրավված հողերը հանձնվում էին սելջուկներին որպես արոտավայր,նաև իկթա։

Մելիքշահը 1090թ․ սիրաշահում է Բարսեղ կաթողիկոսին և ազատում եկեղեցին հարկերից,տրվում է ազատություն և ապահարկության գիր։Նույն քաղաքականությունն էին վարում նաև Մելիքշահի հաջորդները։Եկեղեցականները ձևականորեն մտնում էին հողատիրության վակիֆ ձևի մեջ։

Հետզհետե հայ իշխանների մի մասը ևս ստանում է հողատիրության իր իրավունքը։Սասունի,Տարոնի Թոռնիկյանների,Վասպուրականի Խեդենեկյան Արծրունիների և Կյուրիկյան ու Սյունիքի թագավորների տիրույթները շարունակում էին մնալ հայ իշխանների ձեռքին։Վերջիններս տարեկան հարկ էին վճարում սելջուկյան սուլթաններին կամ իկթադար մելիքներին։

Մանուչեն Անի-Շիրակ է կանչում Պահլավունի Գրիգոր և մյուս իշխաններին և վերականգնում նրանց իրավունքները իրենց կալվածների վրա։

Իկթա բաժնեկալվածքներ են ստանում նաև հայ,հույն և վրացի իշխանները,որոնք ծառայում էին Շահ Արմենների և Իկոնիայի սուլթանության տիրույթներում։12-րդ դ․ երկրորդ կեսին Շադդադյանները հալածեցին հայ իշխաններին և զրկեցին հողատիրական իրավունքից նրա համար,որ նրանք պայքարում էին ամիրայությունների դեմ՝Հայաստանը ազատագրելու համար։

Գյուղացիության վիճակը։Մինչև սելջուկյան նվաճողները հայ գյուղացիությունը գտնվում էր ընդհանուր ֆեոդալական,իսկ մյուս մասը անձնական կամ ճորտական կախման մեջ։Սելջուկ-թուրքական տիրապետության ժամանակաշրջանում իշխում էր նվաճողների հողատիրության <<խաս>>,<<դիվանի>>,<<իկթա>>,<<մուլք>>,<<վակֆ>> ձևերը,որտեղ գյուղացիությունը բաժանված էր երկու շերտի՝դեհկան և մուզարիներ։Հայ գյուղացիները կոչվում էին <<ռայաթ>>։Հողազուրկ գյուղացիները կոչվում էին <<ֆուկարա>>(աղքատներ) տերմինով։

Առանձին ձև էր կազմում գյուղական համայնական հողատիրությունը։Մանր հողատեր գյուղացիների հողատիրական իրավունքը ժառանգական էր և հողատիրոջ մեռնելու դեպքում հողն անցնում էր մեռնողի որդուն։

Իկթաների վրա ապրող գյուղացիությունը կազմում էր այդ ժամանակաշրջանի գյուղացիության մեծամասնությունը։Իկթայի վրա ապրող գյուղացիությունից հարկերը ստանալուց հետո իկթադարը որևէ պահանջ չուներ նրա նկատմամբ։Գյուղացին տեղաշարժման հնարավորություն է ունեցել մի տիրույթից մյուսը։

11-րդ դ․,քանի դեռ սելջուկների մոտ գերիշխում էր <<քոչվորական>> ֆեոդալիզմը,հպատակները ազատ էին անձնական կախումից։Ճորտացման պրոցեսը,որը սկսվել էր Բագրատունիների ժամանակ,այժմ կասեցվել էր։Գյուղացիության ճորտացման ընթացքի կասեցումը չբերեց երկրի տնտեսական կյանքի առաջխաղացում,ուղեկցվում էր ծանր հարկերի գանձումով,բացասաբար ազդեց երկրի զարգացման վրա։

12-րդ դ․ գյուղացու կախումը ֆեոդալից և ճորտացումը խտանում էին։Ֆեոդալական հողատիրության զարգացումը և սելջուկ-թուրք ֆեոդալների նստակյաց կյանք վարելու փաստը,նպաստում էին Մելիքշահից հետո նրա հաջորդների ժամանակ ամիրայությունների միջև ծայր առած հակամարտություններին և գահակալական կռիվներին։Թափառաշրջիկ անասնապահ ցեղերի տեղաշարժերը,միջցեղային և միջֆեոդալական ընդհարումները,ավարառումները հայ գյուղացու համար ստեղծում էին անապահով վիճակ։

Գրիգոր 4-րդ Տղա կաթողիկոսը(1173-1193թթ․) Գրիգոր Տուտեորդուն ուղղած իր նամակում ասում է,որ Արարատյան,Կարնո և Տարոնի կողմերում հայերը դեգերում են ծանր կացության մեջ։Նույնը վկայում է Եկեղյաց գավառի եկեղեցականների մասին,տրտնջալով,թե ճշմարիտ ուսումը վերացել է այդտեղ՝աղքատության և անօրենների բռնության հետևանքով։12-րդ դ․ գյուղացիների և ֆեոդալների հարաբերությունները վերածվում էին անձնական կապանքների։Հողին գյուղացու ամրացման պահանջ առաջանում էր նաև այն պատճառով,որ սելջուկ-թուրք ֆեոդալների մի մասը անցել էր նստակեցության և սկսել զբաղվել գյուղատնտեսությամբ

Սելջուկ-թուրքերը Հայաստանից տանում էին նաև հայ գերիներ և վաճառում Փոքր Ասիայի և Իրանի շուկաներում։11-12-րդ դդ․ ստրուկներին աշխատեցնում էին հանքերում,ճանապարհաշինության,ռազմական ու պետական այլ շինություններում։

Հայ ստրուկների(շուլամներ) մի մասին էլ զինվորագրում էին սուլթանի և ամիրաների ռազմական ջոկատներում։Հիշատակվում է 7000 հայ ստրուկներից բաղկացած սուլթանական մի մեծ ջոկատի մասին,որը մասնակցել է Մելիքշահի դեմ սուլթանի եղբոր՝Թեքիշի բարձրացած խռովությանը։

Շարիաթի օրենքները մերժում են մահմեդականների կախվածությունը տիրոջից։Հետևաբար գյուղացիների վիճակը չէր կարող իր ձևակերպումը ստանալ օրենսդրական և կրոնական գրքերում։

Սելջուկյան սուլթաններին եկամուտ էին բերում նաև գերեվարված հայ,հույն և վրացի իշխանների համար ստացվող փրկավճարը։

Պետական ռազմական ծախսերը ապահովում էին խոշոր,միջին և մանր իկթադարների կողմից ռայաթի հողօգտագործման իրավունքի դիմաց գանձվող ռենտաների ձևերով։Իկթադարները վերցնում էին նաև ավելին։

Հայ գյուղացիները վճարում էին եկեղեցական հարկեր,խարաջ կամ ջիզյա՝գլխահարկ։

Մելիքշահի և նրա հաջորդների ժամանակ նշանակված էին քարտուղարներ,որոնք վարում էին գլխահարկի գանձման գործը։Այդ քարտուղարները հաշվետու էին դիվանապետին։

Խարաջը և ջիզյան գանձում էին միայն ոսկե դրամով։

Հայ հպատակները,հաճախ գաղթում էին Կիլիկիա,որի պատճառով երկրի բնակչությունը նոսրանում էր և սելջուկները զրկվում էին եկամուտներից։

Եկամուտներ ձեռք բերելու նպատակով սուլթաններն ու ամիրաները 10․000-ից մինչև 70․000 մարդ տեղափոխել են Անկարա,Ակչեհիր,Խլաթ և այլ քաղաքներ։Օրինակ,Ղիյաս ադ-Դին Քեյ Խոսրովը 1196թ․ Հայաստանի գրավված շրջաններից 70․000 հայերի տեղափոխում է Ակշեհիրի շրջանը։Այստեղ հայերին բաժանելով 5000-ական խմբերի,նրանց տալիս է գյուղեր,տներ,վարուցանքի գործիքներ և սերմացու։Գյուղացիներից զատ ամիրաները հարկադրում էին նաև քաղաքային բնակչությանը։Իկթադարների ստացած եկամուտներից զատ,պետական գանձարանը մուծված գումարը ըստ Համդալլահ Ղազվինու,տարեկան հասնում էր 210

միլիոն ոսկի դինարի։Իկոնիայի սուլթանությունը 12-րդ դ․

վերջին Հայաստանից ստանում էր դինար։Հիշատակություններ կան շատ ամիրաների թողած ժառանգության մասին։Դրանցից շատերն ունեցել են 100 հզ․ ոսկի դինար։

Կողոպուտը,հարկապահանջությունը և գերեվարությունը հայերի համար ստեղծում էր տնտեսական,քաղաքական ու անձնական ծանր կացություն։Հայ ժողովուրդը պայքարի ելավ սելջուկների դեմ,որում մեծ օժանդակություն ցույց տվեց Վրաստանը։

Հայերի զանգվածային արտագաղթը։Հայ ժողովրդի պատմության հատուկ երևույթներից է բռնի գաղթականությունը։Քանի դեռ գոյություն ուներ Մեծ Հայքի թագավորությունը ,հայը իր հայրենիքից հազվադեպ էր հեռանում։Թագավորության անկումը սկիզբ դրեց գաղթականության մուտքը դեպի Արևմուտք՝Բյուզանդիա։Գաղթում էր հայ ռազմիկ տարրը,զինվորագրվելով բյուզանդական զորքում։Այն շեշտվեց 8-րդ դ․։ Օտար տիրապետության պատճառած աղետներից,գերեվարությունից ու կողոպուտից խույս տալով հայերը հեռանում էին երկրից։Ղևոնդ պատմիչը վկայում է,որ 8-րդ դ․ 80-ական թթ․ Շապուհ Ամատունու և նրա որդի Համամի հետ 12 հզ․ հայեր գաղթեցին Բյուզանդիային ենթակա Պոնտական հողերը։ Հայերի արտագաղթի պատճառներն էին պետության անկումը,օտարի լուծը,նվաճողների կեղեքումները,հարկապահանջությունը,տնտեսական քայքայումը,նաև կրոնական հալածանքները։ Բյուզանդիայի քաղաքականության նպատակն էր հայ ռազմիկ տարրով լցնել Փոքր Ասիան։Հայերի արտագաղթի պատճառներից մեկը օտար տարրի հաստատումն էր Հայաստանում։8-րդ դ․ արաբական ցեղերը,այնուհետև սելջուկ-թուրքերը հաստատվեցին Հայաստանում և տեղի բնակչությունը բռնեց արտագաղթի ճամբան։

Հայերը արտագաղթեցին Միջագետք,Ասորիք,Պարսկաստան,Սև ծովի ափերը և այլուր։

Հայերը տեղավորվեցին Կապադովկիայի սահմաններում։Բյուզանդիայի կողմից կատարված գաղթեցումները (Արծրունիներին՝Սեբաստիա,Գագիկ 2-րդին՝Պիզա,Կարսի Գագիկ թագավորին՝Ծամնդավ և այլն) հայ ռազմիկ տարրի մի հոսանք տարան դեպի Փոքր Հայք և Կապադովկիա։Սելջուկ նվաճողներից փախչում էին նորանոր հայ գաղթականներ։12-րդ դ․ հայերի թիվը Փոքր Ասիայի այս կողմերում այնքան ստվարացավ,որ նախկինում գոյություն ունեցող 2 եկեղեցական թեմից(Սեբաստիա,Լարիսա) բացի,արդեն հիշվում են նոր եպիսկոպոսական թեմեր՝Չմշկածագ,Մալաթիա,Նեոկեսարիա և Կեսարիա։Փոքր Հայքում և Կապադովկիայում հայերը մեծ թիվ էին կազմում։Հայերը կենտրոնացան նաև Կիլիկիայում։

11-12-րդ դդ․ համայնք կար նաև Պոնտոսում։Արդեն 1022թ․,երբ Գետադարձը այցելեց Տրապիզոն,հայերն ունեին աղոթատեղի։

11-րդ դ․ Տրապիզոնի դուքս է նշանակվում Գրիգոր Տարոնացին,հետո Հովհաննես Տարոնացին։Հայերը Տրապիզոնում դեր խաղացին մոնղոլական արշավանքներից հետո,իսկ 1342թ․ Տրապիզոնում կար հայ եպիսկոպոս։

11-13-րդ դդ․ հայերը գաղթեցին Կոստանդնուպոլիս ,որտեղ հայերը բազմամարդ էին և 1024թ․ ապստամբության ժամանակ հիշվում են նաև հայերը։

12-րդ դ․ Կոստանդնուպոլսում հայերի դեմ հալածանք սկսեցին,Բյուզանդիայի եկեղեցին ստիպում էին ընդունել քաղքեդոնականությունը,որի պատճառով Գրիգոր Ապիրատ կաթողիկոսը Կոստանդնուպոլիս ուղարկեց Ներսես Լամբրոնացուն,որպեսզի կայսրը չնեղի հայերին։Սկսած 5-7-րդ դդ․ մինչև Բյուզանդիայի անկումը հայերը մեծ դեր են խաղացել կայսրության կյանքում։

Միջագետքում և Ասորիքում հայերը բնակություն հաստատեցին դեռևս հին ժամանակներում։Յուսուֆը և Բուղան զգալի հայեր գերի տարան Միջագետք և Ասորիք։

12-րդ դ․ ասորի հեղինակ Դիոնիսիոս Բարսալաբիի պատմելով,երբ Հովհաննես Օձնեցի կաթողիկոսը և ասորիների Աթանասիոս պատրիարքը միաբանություն հաստատեցին Մանազկերտում 726թ․, հայերը սկսեցին իջնել Ասորիք։Աթանասիոսը հայերին տրամադրում է մի վանք,որտեղ ընդունվեցին հայ և ասորի աշակերտներ և երկու ժողովուրդների լեզուներն էլ սովորեցին ու եկեղեցականների գործերը թարգմանեցին հայերեն։Ասորիքի հայերի լեզուն աղավաղվել էր ասորական փոխառություններով։Սելջուկյան արշավանքների ժամանակ Վասպուրականի Սենեքերիմ Արծրունի թագավորի հետ Սեբաստիա գաղթող հայերի թիվը հասավ 400․000։10-11-րդ դդ․ Միջագետքում և Հյուսիսային Ասորիքում(հին Կոմագեն թագավորության երկրում) առաջացան շատ հայ իշխաններ։

Միջագետքում և Ասորիքում տիրույթներ ունեին Պահլավունիները։1045թ․,Գրիգոր Պահլավունին հայրենի Բջնին հանձնեց հույներին,իսկ 1046թ․ կարգվեց Միջագետքի հետագայում Վասպուրականի,Բերկրիի,Արճեշի,Մանազկերտի,Տարսոնի կառավարիչ՝դուքս <<կիտօն և դուկ>> կամ բդեշխի կոչումով։Պահլավունիները(Գրիգոր,Ապլղարիպ,Վասակ,Վասիլ,Շահան,Լիկոս և ուրիշներ) իշխել են Ծոփքում կամ Ծովում,Բիրում կամ Բիրեջիկում,Թլպաշարում,Կարկառում և այլուր։

Միջագետքում և Ասորիքում տիրույթները ունեին նաև հայ իշխաններ և զորավարները,դրանցից էին Փիլարտոս Վարաժնունին և Գող Վասիլը։Մանազկերտի ճակատամարտից հետո Փիլարտոսը իրեն ենթարկեց Անտիոքի և Մարաշի և մի շարք այլ վայրերի իշխանությունները,որը երկար կյանք չունեցավ։Նույնը և Գող Վասիլի իշխանությունը Եսու կենտրոնով։Բյուզանդական կայսրերը մի կողմից օգնում էին հայ իշխաններին՝հաստատվելու Կիլիկիայում և Կապադովկիայում որպեսզի փակեն սելջուկների ճանապարհը,մյուս կողմից քայքայում էին դրանց միասնությունը։Կիլիկիայում,Ասորիքում և Միջագետքում հայերը սրտաբաց ընդունեցին խաչակիրներին,սակայն նրանք գրավեցին հայերի տիրույթները,իշխանությունը։Ասորիքի և Միջագետքի հայկական իշխանությունների վրա էին արշավում նաև սելջուկ-թուրքերը արևելքից,Իկոնիայի սուլթանությունը՝Հյուսիս-արևմուտքից,Եգիպտոսի իշխողները՝հարավ-արևմուտքից։Հայերը կռվում էին թե՛ բյուզանդացիների,թե՛ խաչակիրների և սելջուկների դեմ։12-րդ դ․ հայ իշխանությունները կործանվեցին,սակայն հայություն մնաց Ուռհայում,Անտիոքում,Մարաշում,Թլպաշարում,Բիրեջիկում և այլուր։

Ուռհայում հնագույն ժամանակներից ասորիների հետ միասին ապրում էին մեծ թվով հայեր։

944թ․ բյուզանդացիները գրավեցին Ուռհան,11-րդ դ․ սկզբներին վերստին տիրացան Ուռհային և ղեկավարեցին՝մեծ մասամբ հայերի միջոցով։Ուռհայի կառավարչի պաշտոնում հիշատակվում է Աբուկապը,նրա որդի Վասիլը,Սմբատը և ուրիշներ։1083թ․ Փիլարտոսը գրավեց Ուռհան և կառավարիչ նշանակեց Թորոս կուրապաղատին։1096թ․ խաչակիրները սպանեցին Թորոսին,տիրացան քաղաքին և Սամոսատի,Թլպաշարի հետ ստեղծեցին Ուռհայի լատին կոմսությունը։Ուռհայի հայերը,համաձայնության գալով Արտուխյանների հետ,փորձել են ապստամբություն բարձրացնել խաչակիրների դեմ սակայն հնարավորություն չեն ունեցել։1144թ․ Հալեպի Զանգի ամիրան ավերում է Ուռհան։Ներսես Շնորհալին <<Ողբ Եդեսիո>> քերթվածում նկարագրում է Ուռհայի աղետը,այն համեմատում 1064թ․ Անիի գրավման հետ։Ուռհայում եղել է եպիսկոպոսական աթոռ,հետևաբար գաղութը օժտված էր վարչա-եկեղացական կազմակերպությամբ։

1081թ․ Գրիգոր Վկայասեր կաթողիկոսը Ուռհայի ժողովուրդը թուղթ է ուղարկում՝կապված <<ծռազատկի>> հետ։1103թ․ Բարսեղ Անեցի կաթողիկոսը այցելության է գնացել Ռւռհայի հայությանը։1179թ․ Ուռհայի Ստեփանոս եպիսկոպոսը մասնակցել է Հռոմկլայում գումարված եկեղեցական ժողովին։

Հայերի դարավոր գաղթավայր էր Սամոսատը։958թ․ բյուզանդացիները արաբներից գրավեցին Սամոսատը և վերաբնակեցրին մեծ թվով հայ և հույն գաղթականներ։Երբ սելջուկները մտան Սամոսատ,հույները հեռացան իսկ հայերը ընդունեցին նրանց տիրապետությունը։Միքայել Ասորին Սամոսատի իշխաններից հիշատակում է Կոնստանդինին,Դավթուկին և Սմբատի որդի Քրիստափորին,որոնք տիրում էին նաև հարևան Մար Բարսումայի վրա։11-րդ Սամոսատը Բյուզանդիայի արևելյան հրամանատարության կայանն էր։Գետադարձ կաթողիկոսը այնտեղ գնաց՝Անին հույներին հանձնելու համար։Խաչակիրները 1098թ․ խաբեությամբ հայերից կորզեցին Սամոսատը և ենթարկեցին Եդեսիայի լատին կոմսությանը։Սամոսատը բազմիցս իրար ձեռքից խլել են բյուզանդացիները,սելջուկները և խաչակիրները ապա այն ընկավ Այուբյանների տիրապետության ներքո։Սամոսատում հայերը մեծամասնություն են կազմել։Ըստ արաբ աշխարհագրի 13-րդ դ․ սկզբներին Սամոսատի բնակիչները հայեր էին։

Թլպաշար քաղաքը կառուցված էր Այնթապից ոչ հեռու,Սաջուր գետի վրա։11-րդ դ․ Վասակ և Լիկոս Պահլավունիները սելջուկներից գրավելով հաստատվեցին այնտեղ։1090թ․ խաչակիրները խլեցին Թլպաշարը,իսկ հետագայում ենթարկեցին Եդեսիայի լատին կոմսությանը։

1151թ․ Զանգի ամիրան գրավեց Թլպաշարը,որը կռվախնձոր է դառնում Ասորիքի և Եգիպտոսի Այուբյանների միջև։

Բիր կամ Բիրեջիկ քաղաքը գտնվում էր Ուռհայի և Թլպաշարի միջև՝Եփրատի արևելյան ափին։Վասակ Պահլավունու որդիներ Աբլղարիբ և Լիկոս իշխանները սելջուկներից խլեցին Բիրը։1117թ․ խաչակիրները գրավեցին Բիրը,1144թ․ Զանգի ամիրան գրավեց այն,որն ընկավ մեկ Արտուխյանների,մեկ բյուզանդացիների,իսկ վերջում Այուբյանների ձեռքը։Միջագետքի հայաբնակ վայրերից էր Թլկուրանը,որը գտնվում էր Ուռհայից հարավ։Ներսես Շնորհալին թուղթ է գրել դավանաբանական վեճերի վերաբերյալ։

Հայեր էին բնակվում նաև Խառանում,Սևերեկում,Արուճում,Ռակկայում,Ռաս ալ-Այնում,Նիսիբինում կամ Մծբինում,Մոսուլում,մանավանդ Մարֆինում,որտեղ հիշատակվում են ս․ Աստվածածին եկեղեցին և Հայոց եպիսկոպոսը։

Ասորիքում հայկական խոշոր գաղթավայրերից էր Անտիոք քաղաքը,որտեղ ըստ Լորանի,հայկական գաղութ է եղել դեռևս սելևկյան ժամանակներից։10-րդ դ․Անտիոքում հայությունն այնքան էր բազմացել,որ Խաչիկ կաթողիկոսը(973-992թթ․) այստեղ հաստատել է եպիսկոպոսական աթոռ։Անտիոքի հայոց եպիսկոպոս են հիշատակվում Կիպրիանոսը,Գրիգորիսը,Հովսեփը,Միքայելը։Անտիոքը կառավարում էին Բյուզանդիայից նշանակված հայ և հույն կառավարիչներ,օրինակ,Աբաս իշխանը,Վեստ Խաչատուր Անեցին,Վասակ Պահլավունին և այլն։

Բյուզանդական կայսրերը և հույն հոգևորականությունը թշնամանք էին բորբոքում հայերի դեմ․նրանց նպատակն էր Բյուզանդական կայսրության սահմաններում առաջացած հայկական իշխանությունների վերացումը։Փիլարտոսը,գրավելով քաղաքը,հռչակվեց <<դուքս Անտիոքի>>։12-13-րդ դդ․ Անտիոքը կռվախնձոր է եղել Բյուզանդիայի,խաչակիրների,թուրքական էմիրների և Կիլիկիայի միջև։Հայաբնակ էին Սելևկյան(Սվեդիա) Կասիոսը(Քեսապ),Ալեքսանդրետը,Պայասը։Ալեքսանդրետում հիշատակվում է նույն ս․ Հովհաննես Ավետարանիչ եկեղեցին,իսկ Պայասում ս․ Աստվածածնի եկեղեցին։Հայկական գաղութ կար Լաժազզոյի նավահանգստում։

11-րդ դ․ հայաբնակ էր Մարաշ կամ Գերմանիկե քաղաքը,որտեղ Փիլարտոսը հաստատել էր իշխանության կենտրոնը։Փիլարտոսի մահից հետո Մարաշը անցել էր բյուզանդացիներին։1104թ․ խաչակիրները,տեղահան անելով իշխան Թաթուլին,Մարաշը կցել են Եդեսիայի կոմսությանը։Մարաշում տիրել են սելջուկները,հետո Կիլիկիայի հայ թագավորները։

Հայ իշխանների ավատներն էին՝Քեսունը,Ռապանը,Անդրիունին,Տլուքը,Ծովքը և այլն։Ծովք բերդը,որի տերն էր Ապիրատ Պահլավունին,գտնվում էր Անտիոքի երկրում,Մարաշից արևելք։1116թ․ Գրիգոր Պահլավունի կաթողիկոսն իր աթոռը Քեսունից տեղափոխեց Ծովք,որտեղ էլ մնաց 1150թ․։Մարաշից ոչ հեռու գյուղեր են Էնդոզեկը,Պերթեզը,Ֆենկը և այլն։Տլուքի մերձակայքում՝Կերճիկինը,Մազմախորը,Պետերքենդը և այլն։

Գաղութներ կային նաև հարավային Ասորիքի մի շարք քաղաքներում։1179թ․ Հռոմկլայում գումարված եկեղեցական ժողովին մասնակցել են Լաոդիկեի և Հոմսի հայոց առաջնորդները՝Սարգիս և Կոստանդին եպիսկոպոսները։Պտղոմեում նույնպես բնակվում էին հայեր։

Միջագետքի և Ասորիքի քաղաքների տնտեսության հիմքը երկրագործությունն էր,զարգացած էր այգեգործությունը և պտղաբուծությունը,շերամապահությունը,գինեգործությունը և ձիթահանությունը։

Քաղաքներում զբաղվում էին արհեստներով և առևտրով։Կային հյուսն,դարբին,կտավագործ,դերձակ,բրուտ,կոշկակար և այլ արհեստավորներ։13-րդ դ․ ճանապարհորդ Մարկո Պոլոն հիշատակում է Մարդինի միջակայքում մշակվող բամբակի մասին,որից պատրաստում էին բեհեզներ և այլն։Լայազզոյում հայերը պատրաստում էին մետաքսյա և բրդյա գործվածքներ,վենետիկցիները հայերից սովորելով,ձեռնարկեցին դրանց արտադրությունը։Զարգացած էր մետաղագործությունը՝տեղական հանքերից ստացվող երկաթի,պղնձի և կապարի առևտրի ասպարեզում։

Գլխավոր հանգրվաններից էր Մոսուլը,որտեղից ճանապարհը բաժանվում էր երկուսի,առաջինը Մծբինից անցնելով գնում էր դեպի Փոքր Ասիայի խորքերը,մյուսը Ամիդի,Սամոսատի,Ուռհայի և Խառանի վրայով՝Ռակկա։Ռակկայից դուրս էր գալիս երկու ճանապարհ,մեկը՝դեպի Հալեպ,մյուսը՝Հռոմ։Հալեպից քարավանները Միջերկրական էին հասնում Հալեպ-Լաոդիկե և Հալեպ-Անտիքոք,իսկ Հոմսից՝Հոմս-Տարտաս և Հոմս-Տրիպոլի ճանապարհներով։Անտիոքը ծովի հետ կապված էր Որոնդեսի մոտ կառուցված Սեն-Սիմոն նավահանգստի միջոցով։Միջերկրականը և Ասորիքը կապված էին Հայաստանի հետ։Գլխավորը Հայաստանի միջով անցնող հարավային ուղեգիծն էր,որը Մարանդից գնում էր Հեր-Բերկրի-Արճեշ-Խլաթ-Բաղեշ-Արզն-Նփրկերտ։Այստեղից մի ճանապարհ գնում էր դեպի Ամիդ-Խառան-Բաղդատ,մյուսը դեպի Ամիդ-Եդեսիա-Անտիոք,երրորդը՝դեպի Մելիտենե-Կեսարիա այլ քաղաքներ։Հայաստանից այստեղ ներմուծվում էին աղ,բորակ,տառեխ,ձուկ,կժեր,ձիեր,ջորիներ և այլն։

Հայերը զգալի դեր էին խաղում Անտիոք-Սվեդիա,Տարտաս,Լաոդիկե և Տրիպոլի նավահանգիստներում կատարվող առևտրի մեջ։

Տրիպոլիի,Լաոդիկեի և Անտիոքի գրավումից հետո միջազգային առևտուրը տեղափոխվեց Պայաս և Լաժազզո նավահանգիստները։

1269 և 1271թթ․ լինելով Լաժազզոյում Մարկո Պոլոն տեսել էր համեմունքներ,մետաքսեղենի,ոսկյա թելերով բանված կերպասներ։Առևտրականները այստեղ արևմտյան ապրանքները փոխանակում էին արևելյան ապրանքների հետ։Հերդը պատմում է,որ ջենովացիների կողմից Կոռիկոսի նավահանգստում մի նավ են բռնագրավել։

Հայկական գաղութները հաստատված էին քաղաքներում,որոնք ունեին իրենց վարչությունը։Ավագների կամ ծերերի խորհուրդներ կային մերձավոր Արևելքի շատ քաղաքներում։Ուռհայեցին նշում է,որ Ուռհայի և Միջագետքի ու Ասորիքի մյուս քաղաքների բնակիչները ունեին որոշ ինքնավարություններ։

Միջագետքի և Ասորիքի քաղաքներ էին թափանցել պավլիկյաններն ու թոնդրակյանները։

Ուռհայեցին վկայում է,որ Ուռհայում,Քեսունի կամ Շուղրի Կարմիր վանքում գործել է վարդապետարան,որտեղ ուսանել են Գրիգոր և Ներսես Պահլավունիները,Սարգիս,Իգնատիոս,Բարսեղ Շնորհալիները և ուրիշներ։

Միջագետքում և Ասորիքում կար գրչության մի քանի օջախներ,ու ծաղկազարդված ու գրված ձեռագրերից մեզ հասել են մի քանի նմուշներ։Միջագետքում է ծնվել Վարդան Այգեկցի առակագիրը։

Միջագետքի և Ասորիքի միջավայրում հայերի հետաքրքրությունը դեպի արաբական մշակույթը մեծ էր։Հունական և ասորական մի շարք գործեր թարգմանվել էին հայերեն ասորերենից։1295-1298թթ․ Անատոլ Պերեթացու <<գիրք վաստակոցը>> հայերեն է թարգմանվել Սիս քաղաքում իբն ալ-Համավու փոխադրությունից ։Արաբերենից թարգմանվել են <<Պղնձե քաղաք>> վիպակը և ուրիշ գրքեր։

Երուսաղեմում կային շատ վանքեր։Անաստաս վարդապետը հիշատակում է 70 վանք։Երուսաղեմի հայերն ունեին իրենց եպիսկոպոսը։

Երուսաղեմի հայկական գաղութը վերելք ապրեց լատինական թագավորության ժամանակաշրջանում(1099-1187թթ․)։Լատինական արքունիքում կային հայեր։1187թ․ Երուսաղեմում կար 1080 տուն հայեր և 500 հայ հոգևորականներ։

Հայկական գաղութներ կային նաև Պաղեստինի մի շարք այլ քաղաքներում։1307թ․ եկեղեցական ժողովը որոշում ընդունեց կաթոլիկ եկեղեցու հետ միանալու մասին։Երուսաղեմի հայոց աթոռը բողոքեց դրա դեմ և Եգիպտոսի սուլթանից հրովարտակ ստանալով հռչակեց իրեն ինքնուրույն պատրիարքություն։

Հայեր կային Եգիպտոսում,ավելի մեծ թվով հայեր կենտրոնացան Եգիպտոսում Ֆաթիմյանների տիրապետության ժամանակաշրջանում(963-1171թթ․)։

Ֆաթիմյանների արքունիքը խայտաբղետ էր,կային քրդեր,հայեր,հրեաներ,թուրքեր,բերբերներ և այլն,որոնք դարձան վեզիրներ կամ զորահրամանատարներ։11-րդ դ․ երկրորդ կեսում,երբ Ֆաթիմյան խալիֆայությունը թուլացավ,սկսվեց մի նոր շրջան <<մեծ վեզիրների դարը>>։

Դրանցից առաջինը Բադր ալ-Գամալին էր,որին ծախել էին որպես ստրուկ։Դառնալով Դամասկոսի կառավարիչ,ապա Աքքայի (Պաղեստինի) վերակացու Բադրը մտավ Կահիրե,դարձավ վեզիր և զորահրամանատար Ֆաթիմյան Եգիպտոսում։

Իր վեզիրության 22 տարիների ընթացքում նա պայքար մղեց բոլոր կենտրոնախույս ուժերի դեմ,բարեկարգիչ և շիրանարար էր,Եգիպտոսի բոլոր գյուղացիներին ազատեց 3 տարվա հարկերից ։Մարկիզին վկայում է,որ Կահիրեի պարիսպները և դռներից շատերը կառուցվել են Բադրի ջանքերով,իսկ ճարտարապետները Եդեսիայից բերված հայեր էին։Բադրի հենարանը հայ ռազմիկ գնդերն էին։Հայերը շատացել էին և նրանց ու տեղացի ղալդիների միջև վեճեր էին առաջացել։Բադրի հրամանով Ալեքսանդրիայի Կյուրեղ պատրիարքը ժողով գումարեց,որին ներկա էր հայոց Գրիգոր արքեպիսկոպոսը,տարաձայնությունները կարգավորվեց։

Բադրին հաջորդեց Աֆդալ Շահնշահը։1121թ․ Ավդալի սպանությունից հետո հաջորդեց որդին Ահմադը,ապա որդեգիր Յանիս ալ-Արմանին,որոնց վեզիրությունը կարճատև եղավ։Եգիպտոսի հայ վեզիրների մեջ հատուկ տեղ ունի Վահրամ Պահլավունին,որը ծնվել էր Կիլիկիայի Թլպաշար քաղաքում,եղել է Ղարբիա նահանգի կառավարիչը։1135թ․ Վահրամը շարժվեց դեպի Կահիրե և Հաֆիզին ստիպեց ընդունել իր վեզիրությունը։Եգիպտոսի հայերի թիվը հասավ 30 հազարի։Կահիրեում գոյացավ մի հայկական զորամաս,որի ծախսերը Ֆաթիմյաններն էին հոգում։Պաշտոնավոր հայերի թիվը հասավ 2000-ի,հայերը կառուցեցին եկեղեցիներ,վանքեր։Վահրամը 20 հզ-ոց զորաբանակ ուներ։

Վահրամ Պահլավունին,որը կրում էր <<պետության թագ>> պատվանունը,երկրում կարգ ու կանոն հաստատեց։Նա պաշտոններ տվեց իր ազգականներին,մեծ պաշտոններ ստացան Վահրամի եղբորորդիներ՝Վասիլ և Շահան Պահլավունիները։Պաշտոնների տիրացած հայերի թիվը 2 հզ․-ի հասավ։Ֆաթիմյանները վտանգ էին տեսնում հայերի հզորացման մեջ,նեղվում էին նաև Երուսաղեմի խաչակրաց թագավորից։

Հաֆիզ խալիֆայի համաձայնությամբ Ղայբիյա նահանգի կառավարիչը 30 հզ-ոց զորքով արշավեց Կահիրե։Վահրամ Պահլավունին նրան դիմադրեց,սակայն պարտվեց։

Նա հալածանք սկսեց հայերի դեմ,Վասակ Պահլավունին սպանվեց,բոլոր հայերը հանվեցին պաշտոններից։Վահրամը քաշվեց ճերմակ վանքը։

Հաֆիզ խալիֆան նրանից ազատվելու համար 1140թ․ հրավիրեց Վահրամ Պահլավունուն,որը հետո դարձավ վեզիր ու վախճանվեց։

Եգիպտոսի վերջին վեզիրները Ռուզզինքների ընտանիքից էին։Նա նաև բանաստեղծ էր։Բանաստեղծները նրան ներբողներ նվիրեցին,ինքն էլ գրեց երկու հատոր բանաստեղծություն,որոնք պահպանվել են իբն Խալլիքանի մոտ։Նրան հաջորդեց որդին Ռուզզիքը ,որը դարձավ Ազիզ խալիֆայի վեզիրը,որը զոհ գնաց 1163թ․ մի պաշտոնանկ նահանգապետի խռովության։

Սա Ֆաթիմյանների վերջին հայ վեզիրն էր,1171թ․ հետո իշխանության եկան Այուբյանները(1171-1250թթ․)։Այուբյաններից Սալահ ալ-Դինը ընդունեց սուննիզմը,ցրեց արաբներից,հայերից և սևամորթներից բաղկացած զորքը։Այուբյաններից նշանավոր էին ճարտարապետ Կարակուշը և ծովակալ Լուլու ալ-Հաջիբը։

Մամլուքյան ժամանակաշրջանում (1250-1517թթ․) կային մահմեդականացած հայերը։Կար հայկական ծագմամբ մի վեզիր՝Աբու-լ-Ֆարաջ,որը պաշտոնավարել է սուլթան Բարկուկի օրոք(1382-1389թթ․)։Հայտնի էր նաև Թաջ ալ-Դինը և ուրիշներ։Բուրջի (չերքեզ) մամլուքների ժամանակ(1382-1517թթ․) հայ մամլուքների թիվը մեծացավ։Եգիպտոսը հայ վեզիրների օրոք զարգացավ։Կառուցվեցին եկեղեցիներ և վանքեր,որոնք թիվը հասել էր 35-ի Ֆաթիմյան շրջանում(969-1121թթ․)։Նշանավոր էր Սոհագ քաղաքի մոտ գտնվող ճերմակ վանքը,որը հետագայում վերածվել է ղպտական վանքի՝ս․ Շնուդայի անվան։ Վանքում մնացել է նաև Վահրամ Պահլավունին։Աբուսահլը գրել է Եգիպտոսի Եկեղեցիների և վանքի 1170-1208թթ․ պատմությունը։

Հյուսիս-արևելյան Հայաստանի ազատագրումը,Զաքարյանների իշխանությունը

Հայ-վրացական ռազմա-քաղաքական համագործակցությունը։Անդրկովկասում և Հայաստանում ստեղծված սելջուկ-թուրքական ամիրայությունների և Վրաստանի միջև տեղի ունեցող պայքարը,որը տեղի ունեցավ 12-13-րդ դդ․ վճռվեց հօգուտ Վրաստանի։

Երկրի հարավ-արևելյան շրջանները մաքրելով սելջուկյաններից և Վրաստանի անկախությունը վերականգնելով՝Դավիթ Շինանար Բագրատունի թագավորը(1089-1125թթ․) ընդարձակեց պետության սահմանները և տեր դարձավ ամբողջ Անդրկովկասին։

Հայաստանի և Անդրկովկասի տարբեր շրջաններում առաջացած սելջուկ-թուրքական ամիրայությունների միջև տեղի ունեցող կռիվները,հարկերը,կամայականությունները ստեղծել էին ծանր վիճակ։Բնակչության մեջ սկսվել էր խմորումներ իշխանության դեմ։

Հայ իշխանները դիմում են վրաց Բագրատունիների հովանավորությանը դիրքերը պահպանելու,ամիրայությունների ոտնձգություններից իրենց տիրույթները պահպանելու,կորցրածը վերականգնելու համար։

Վրաստանի հզորացումը հայերին անհրաժեշտ էր սելջուկյան լուծը թոթափելու համար,իսկ վրացիներին ձեռնտու էր վրաց ու սելջուկյան մրցակցության մեջ հավատարիմ դաշնակից ունենալու համար։Դրա համար Դավիթ թագավորը հայերի նկատմամբ վարում էր բարեկամական քաղաքականություն։Դավիթ թագավորը հայ գաղթականների համար կառուցեց Գորի քաղաքը։

Նա օգնեց նաև հայ եկեղեցուն,Հաղբատը ավերածությունից ազատեց,գրով և վճռով ընծայեց սուրբ եկեղեցիներին այգիներ,գյուղեր։

Հայ-վրացական զինված ուժերը 1110թ․ ազատագրեցին Շամշուլդե և Սոմխեթի բերդերի մեծ մասը։

Դավիթ Շինարարի ժամանակ Տփղիսը ,Ռուսթավը,Շամշուլդեն և Սոմխեթի որոշ մասը թուրքերի ձեռքին էին,իսկ Կախեթը առանձին թագավորություն էր և այնտեղ իշխում էր Դավիթ Անհողինի Գագիկ որդու թոռը՝Կյուրիկե 4-րդը(1084-1102թթ․)։

Դավիթ Շինարարն ունեցել է երկու կին։Նրա առաջին կինը եղել է հայ,իսկ երկրորդը՝Գորանդուխտը ղփչաղների մեծ իշխանի որդու դուստր էր։

1118թ․ Դավիթը գրավեց Լոռե քաղաքաբերդն ու Ագարակը և ապա Կյուրիկյան թագավորության բոլոր գավառները։Տփղիսը,Ռուսթավը,Հայքը և Սամշվիլդեն թուրքերի ձեռքին էին։Թուրքերն,իմանալով Սամշվիլդեի առումը, Հայքի(Սոմխեթի) շատ բերդեր թողին ու փախան։1104-1105թթ․ սկսվեցին մեծ կռիվներ վրացիների ու թուրքերի միջև,որոնք վերջացան վրացիների հաղթանակով։Կյուրիկե 1-ինի որդիները Դավիթ 2-րդը և Աբասը գնացին Գանձակի ամիրայության իշխանների մոտ և ուրացան Տավուշը, Մածնաբերդը և այլն։

1118-1120թթ․ Դավիթ Շինարարը հնազանդեցրեց իրեն օսերի իշխաններին և գրավեց Դարիալի բերդը և Կովկասյան լեռների այդ կողմի անցքերը։

Հյուսիսային Կովկասից նա Վրաստան գաղթեցրեց 40․000 տուն ղփչաղներ։

1120թ․ Դավիթը արշավեց Շիրվան և գրավեց Կապաղակը։Հետո նա կոտորեց թուրքերին Արշարունիքում և Թուղաքի ձմեռոցում։

1121թ․ մարտին Դավիթը գնաց Խունան,ուր թուրք քոչվորներն արածեցնում էին իրենց հողերը ձմեռոցում,և կոտորեց նրանց և հասավ մինչև Պարտավ։

Այս կռիվները զուգադիպում են խաչակրաց արշավանքներին և Դավիթը դրամների վրա անվանում է <<մեսիայի սուր>>։Նրա զորքերի շարքում կար ֆրանկների մի փոքր զորամաս։

Դավիթ թագավորի դեմ արշավանք կազմակերպվեց,որին մասնակցում էին Գանձակի Մելեք սուլթանը,Միջագետքի Արտուխյան տոհմի իլխազի ամիրան և արաբների թագավոր Դուբեյս 2-րդը։Թուրքերը պարտություն կրեցին և Դավիթը հետո նվաճեց բազմաթիվ շրջաններ Սոմխեթում ու Առանում Շիրվանում ու Հայաստանում։

1122թ․ նա գրավեց Տփղիսը,որը 8-րդ դ․ գտնվում էր օտար իշխանության ներքո։1113թ․ Դավիթը արշավեց Շիրվան ընդդեմ Մահմադ սուլթանի և գրավեց Շամախի քաղաքը։Գագը,Գավարզինը,Կայենը,Կայծոնը,Տերունականը,Նոր Բերդը,Տավուշը,Մահկանաբերդը,Մանասագոմը,Խալինճքարը և այլն։

Այդ հաղթանակները մեծ ոգևորություն առաջ բերցերին և ազատագրական հույսեր ներշնչեցին Վրաստանի սահմանակից հայկական հողերում։

Հայկական նահանգներում,զգալով իրենց անկայուն վիճակը,Շադդադյանները մի կողմից սաստկացնում էին տնտեսական և բարոյական ճնշումը հայերի նկատմամբ,մյուս կողմից կամենում էին Անին և Շիրակը միավորել Կարսի ամիրայությանը։

Այդ իմանալով անեցիները ապստամբեցին և դիմեցին Վրաստանի օգնությանը։Այդ ժամանակ զորեղացել էր Դավիթ թագավորը,որը արաբներից ազատագրել էր Տփղիսը,իսկ Անիի տեր Մանուչեն մեռել էր,և նրան հաջորդած Աբուլսուար ամիրան,որը <<անարի և կնամարդի>> մեկն էր,կամեցավ վաճառել Անին Կարսի ամիրային՝60 հզ․ դինարով,ապա Խլաթից բերել տալով մի մեծ մահիկ,դրեց Անիի կաթողիկեի գմբեթի վրա։Այդ առիթով քրիստոնյանները զարմացան և կանչեցին Դավթին ու Անի քաղաքը նրան հանձնեցին։

Ինչպես վկայում է Քարթլիս-ցխովրեբայի Անանուն հեղինակի <<Դավիթ արքայից արքայի պատմությունը>>,1123թ․ օգոստոսի 20-ին Դավիթ թագավորին ներկայանալով Անեցի ավագներն ու դպիրներրը հայտնեցին,որ քաղաքացիները ցանկանում են քաղաքը հանձնել իրեն։Եվ Դավիթը 60․000 հեծյալ զորքով ուղարկվեց և հեշտությամբ գրավեց Անի քաղաքը։

Անիում և Շիրակում իշխում էր Մանուչեի <<անարի և կնամարդի>> որդին,Աբուլսուարը,որը ուզում էր Անին 60․000 դինարով վաճառել Կարսի ամիրային։Հայերը,դժգոհ էին Շեդդադյաններից,որովհետև նրանք Անիի կաթողիկե եկեղեցին վերածել էին մզկիթի։

Այս դյուրին հաղթանակը պայմանավորված էր նրանով,որ վրաց բանակը դեռ քաղաք չհասած անեցիներն ապստամբում են,ձերբակալում Աբուլսուարին և քաղաքի դարպասները բացում օգնության եկող բանակի առաջ:

Շիրակը և Անին համարվում էր Բագրատունյաց տոհմի սեփականությունը։Երբ 1045թ․ հույները դուրս հանեցին Գագիկ 2-րդին,Անի քաղաքի ավագների մի մասը տրամադիր էր քաղաքը հանձնելու նույն այս Դավիթ թագավորի պապին,Բագարատ թագավորին,որովհետւև սա ևս ծագում էր Բագրատունիների տոհմից և որդին էր Սենեքերիմ Արծրունու Մարիամ դստեր։Վրաց Բագրատունիների տիրապետությունը Անիում օրիանավոր պետք է ճանաչվեր ոչ միայն ժողովրդի աչքում,այլև հայ իշխանների կողմից։

Դավիթ թագավորը,Անին գրավելուց հետո՝գերի տարավ Աբուլսար ամիրային ու նրա որդիներին և քաղաքի վրա տեղակալ կարգեց Աբուլեթ իշխանին և նրա որդուն Իվանեին։

1124թ․ Դավիթը նվաճեց ամբողջ Շիրվանը և այնուհետւև նրա կազմած պետության մեջ մտնում էին Անդրկովկասի մեծագույն մասը։Վրաց մեծ թագավորության սահմանները տարածվում էին Սև ծովից մինչև Կասպից ծովը և Կովկասյան լեռներից մինչև Շիրակ և մինչև Կարսի ու Կարնո ամիայությունների շրջանները։

Դավիթն աշխատում էր բարեկարգել իր երկիրը։Մշակութային և շինարարական իր գործունեության համար Դավիթ թագավորին անվանում են Շինող։Նրա կարգադրությամբ վերնորոգվեցին ամեն տեղ սելջուկների ավերած եկեղեցիները,վանքերը,պալատներն ու հասարակական շենքերը,կառուցվեցին հանրօգուտ նոր հիմնարկություններ,վերաշինվեցին նաև ճանապարհներն ու ջրանցքները։Նա նպաստում էր գիտության և արվեստի զարգացմանը։

Նա բարեհաճ վերաբերմունք ունեցավ հայերի նկատմամբ,հովանավորում էր հայերին,աջակցում էր ավերված հայ եկեղեցիների ու վանքերի վերաշինությանը,նվիրաբերություններ էր անում ի նպաստ հիմնարկությունների։

Շնորհիվ Դավիթ Շինողի հայերի հանդեպ վարած բարեհաճ քաղաքականության մեծ չափեր ստացավ հայերի գաղթը դեպի Հայաստանի հյուսիսային կողմերը և դեպի Վրաստան։Այս գաղթականության համար Դավիթը հատկացրել էր հատուկ ավաններ։

Դավիթը ունեցել է երկու կին։Նրա առաջին կինը եղել է հայ։Նրա երկրորդ կնը,Գորանդուխտը,ղփչաղների մեծ իշխանի որդու դուստրն էր։Դավիթ Շինողը մեռավ 1125թ․ հունվարի 24-ին և նրան հաջորդեց որդին՝Դեմետրեն(1125-1155/56թթ․)։

Դեմետրե 1-ինի ժամանակ թեև շրջակա թուրք ամիրաները շարունակում էին իրենց հարձակումները Վրաստանի դեմ,սակայն նրա մոտ 31 տարվա ընթացքում Վրաց պետությունը զորեղանում էր։Թշնամու հարձակումներից նեղվում էին Վրաստանի սահմանային շրջանները։

Ծանր էր Անի քաղաքի և Շիրակի դրությունը։Աբուլսուար ամիրան մեռել էր աքսորում,նաև նրա երկու որդիները։Աբուլսուարի մեծ որդին Փատլունը,Պարսկաստանից եկավ և օգնություն ստանալով շրջակա ամիրայություններից 1126թ․ պաշարեց Անին։Քաղաքացիները Աբուլեթի որդու Իվանեի առաջնորդությամբ դիմադրում էին Փատլունին։Մասնակցում էին նաև կանայք։Սամուել Անեցու վկայությամբ Այծեմնիկ անունով մի հայ աղջիկ քարերով հալածում էր պարիսպը բարձրացող թշնամու զինվորներին։Նա զոհվեց քաղաքի պարիսպների վրա։Քաղաքում սով է սկսվում։Դեմետրեն,նկատի ունենալով ժողովրդի դառն վիճակը,1166թ․ Անին զիջեց Փատլունին ,պայմանով,որ վերջինս ընդունի Վրաստանի գերիշխանությունը և վրեժխնդիր չլինի հայերից և Վրաստանի կաթողիկե եկեղեցին մնա հայերի ձեռքին։

Սակայն Փատլունը դրժեց խոստումը և հաշվեհարդար տեսավ քաղաքացիների հետ։

Հայերի պայքարը և աջակցությունը Վրաստանին ստեղծում են լարված կացություն մահմեդական ամիրայությունների իշխանության տակ գտնվող հայկական շրջաններում։

Դեմետրե 1-ինի ժամանակ կռիվները շարունակվեցին Գանձակի ամիրայության դեմ։1128թ․ վրացական բանակը ազատագրեց Դմանիսը և Խունանը։Վերջինս հայոց Հունարակերտ քաղաքն էր,որ գտնվում էր Կուր գետի վրա Ձորոփորի հարավակողմում։Դեմետրեն պարտության էր մատնել Նոր բերդում Ղարա Սնգուր աթաբեկին։

Դեմետրեի թագավորության առաջին տարիները կռիվներ տեղի ունեցան Հայաստանում,բայց Վրաստանը հաջողություն չունեցավ։

1130թ․ Խուրթի ամիրան՝ Կուզի որդին հարձակվեց և գրավեց Դվինը։Տեղի ունեցած պատերազմում վիրավորվեց Անիի Փատլուն ամիրան(1126-1132թթ․) և մահացավ։Փատլունը,որը 1126թ․ ընդունել էր Վրաստանի գերիշխանությունը՝ըստ երևույթին կռիվ էր մղել Խուրթի ամիրայի դեմ իբրև Վրաստանի դաշնակից։

1131թ․ Գառնիի կողմերը արշավեց և ուզեց հարձակվել Դվինի վրա Աբուլեթի որդին՝Իվանե Օրբելյանը։Սակայն նա պարտություն կրեց Խուրթի ամիրայից և վերջինս,կտրել տալով ճակատամարտում սպանված վրացական զինվորների գլուխները՝եփել տվեց թանի մեջ և այդ գանգերը դարսել տվեց Դվինի Մինարեի կտուրի վրա։

Վրաստանի ընդհարումները ամիրայությունների դեմ տեղի էին ունենում Վրաստանի սահմանից դուրս։

Դեմետրե թագավորի ժամանակ կար ապստամբության փորձեր,որին մասնակից էին Աբուլեթ Օրբելյանը և նրա որդին Իվանեն։Դեմետրեն կարողացավ պատժել խռովարարներին։

Անմիաբան էին նաև արաբական ամիրայությունները։

1139թ․ սեպտեմբերի 30-ին Գանձակում,Փառիսոսում և Խաչենում տեղի ունեցավ երկրաշարժ։Փլատակների տակ վախճանվել էր 100 հզ․ բնակչություն։Դեմետրե թագավորը եկավ Գանձակ,գերի վերցրեց և սրի անցկացրեց բնակչության մնացորդները և քաղաքը կողոպտելով իր հետ Վրաստան տարավ քաղաքի երկաթյա դռները։

Կարճ ժամանակից հետո Պարսկաստանից Գանձակ եկավ Ղարա-Սնգուր աթաբեկը,որը շինեց քանդված քաղաքի պարիսպները։

Ղարա-Սնգուրը արշավեց Վրաստան և պարտության մատնելով Իվանե Օրբելյանին գրավեց այնտեղ բերդեր և դղյակներ։Պարսկաստան վերադառնալիս նա ճանապարհին վախճանվեց՝հասնելով Ատրպատականի սահմանը։(1140թ․)։

Ղարա-Սնգուրի մահից հետո Գանձակի կուսակալության մեջ սկսվեցին ըմբոստություններ Սելջուկյան Իրաքի սուլթանության դեմ,որոնք շարունակվեցին մինչև Փահլևանյան տոհմի իշխանության հաստատումը Առանում։

1240-1241թթ․ Գանձակի իշխան կարգվեց Ղարա-Սնգուր աթաբեկի ծառան,Խուհտուշտին,որը ապստամբեց Մասուդի դեմ(1133-1152թթ․) և ուզեց անկախ լինել Սելջուկյան կառավարությունից։Խուհտուշտը հետագայում կուրացվեց։

Առանի հյուսիսային մասերին տիրեց Փախրադինը,որը հետո սպանվեց։Փախրադինի սպանությունից հետո Գանձակին ուզեց տիրել Երշիշ ամիրան,սակայն քաղաքացիները նրան չընդունեցին և իշխանությունը ստանձնեց Ռովադի ամիրան։

Ռովադի իշխանության ժամանակ ապստամբվեցին Գանձակի գավառի թուրքմենները,որոնց ձեռքում էին Հերքան-Բերդը,Ճառաբերդը(Թարթառ և Թրշին գետերի միախառնման մոտ) Չարեքը և այլն։

Թուրքմենների ապստամբությունը վերջ տալու համար Ռովադիի հակառակորդները կանչեցին Ելտկուզ աթաբեկին,որն այդ ժամանակ Նախիջևանի ամիրան էր։Սա 1148-1149թթ․ տիրեց Գանձակի կուսակալությանը,խաղաղեցրեց երկիրը և հիմնադրեց Ելտկուզյան կամ Փահլավանյան տոհմի իշխանությունը։

1142թ․ Գանձակի Խուհտուշտի ամիրան,ապստամբելով Մասուդի դեմ՝ուզեց հիմնադրել սեփական ամիրայությունը,նա Չարեք բերդի մոտ Գարդման գավառում ավերեց <<կաթողիկոսի քար>>-ը և <<Կարապետանց քար>>-ը։

1143-1144թթ․,ինչպես վկայում է Մխիթար Գոշը,Խաչենի կողմերը արշավեց Գանձակի Չավլի ամիրան,որը գրավելով Խաչենի կողմերը արշավեց, քանդեց եկեղեցիները,այրեց վանքերը,կոտորեց բնակչությանը։Չավլին Խաչենի արոտները առավ խաբեությամբ։

1145թ․ պաշարեց Տավուշ բերդը,որի մեջ ամրացել էր Կյուրիկե 1-ինի որդին Աբաս 1-ինը։40 օրվա պաշարումից հետո նա առավ բերդը և Աբասին և յուրայիններին հրամայեց գնալ,որն էլ պատսպարվեց Վրաց Դեմետրե 1-ին թագավորի մոտ Մածնաբերդում։

1145-1146թթ․ Չավլին կրկին եկավ Խաչենը,որովհետև բերդամրոցները,նորից վերագրավվել էին,որոնք թաքնվում էին անտառներում։Սակայն այս անգամ նա չկարողացավ գրավել ամրոցները և վրեժ առնելով հայերից՝ավերեց դաշտային շրջանները և այրեց Դադի վանքերը,որը գտնվում էր Թարթառ գետի վերին հովտում Հաթերքից դեպի արևմուտք։

Արցախի և Սյունիքի վրա հարձակումը ավելի սուր բնույթ ստացավ Գանձակի և Նախճավանի Ելտկուզ աթաբեկի ժամանակ(1148-1172թթ․)։Ելտկուզը գրավեց Սյունիքը։Թշնամին կողոպտում և ոչնչացնում էր հայերին։

12-րդ դ․ կեսերին Վրաստանի ախոյանն էր Ելտկուզյան կամ Փահլավանյան ամիրայությունը։

Ելտկուզյանները և սելջուկյան ռազմական ուժերը հարձակման անցան Վրաստանի դեմ։1161թ․ երկրորդ անգամ ազատագրվեց Անին և Շիրակը։Անիի կառավարիչ նշանակվեց Իվանե Օրբելին,իսկ օգնական Զաքարյան Սարգիս իշխանը։

Դեմետրե 1-ինը իր թագավորության վերջին տարում հեռացավ վանք և նրան հաջորդեց մեծ որդին Դավիթ 5-րդը։

Սա իր մոտ հրավիրեց Կյուրիկյան Դավիթ թագավորի որդուն,Կյուրիկե 2-րդին,և խոստացավ վերադարձնել նրան հայրենի թագավորությունը,որ իր նախնիները խլել էին նրանցից։

Ինչպես վկայում է Գոշը,երբ այս մասին իմացան Օրբելյանները,որոնց Դավիթ Շինողից ստացել էին իբրև պարգև Կյուրիկյան թագավորության բերդերն ու երկրները,նրանք մահաբեր դեղ տվին Դավիթ թագավորին և նրան սպանեցին։

Դավիթ 5-րդի մահից հետո պետք է հաջորդեր Դեմետրեն,սակայն այս անչափահասության պատճառով Վրաստանի թագավոր դարձավ Դեմետրեի հորեղբայրը՝Գեորգին։Իվանե Օրբելին,որը Դեմետրեի փեսան էր,փորձեց գահ բարձրացնել Դեմետրեին՝վրաց ազնվականության վերնախավի ներակյացուցիչների հետ միասին դավադրություն կազմակերպելով Գեորգիի դեմ։Գահաժառանգի իրավունքների պաշտպանությունը իրականում պատրվակ էր,դավադրության բուն պատճառը Գեորգիի վարած քաղաքականությունն էր,թագավորական իշխանության զորեղացումը։Իվանե Օրբելուն միացել էին Սարգիս Զաքարյանը և Գրիգոր Ապիրատյանը։

Դավադիրները ամիրացել էին Սոմխիթի լեռներում,որոնք պարտություն կրեցին։Դեմետրեն և Իվանեն դիմում են փախուստի և ապաստանում են Լոռիի բերդում։Գեորգին գրավում է բոլոր ամրոցներն ու բերդերը,իսկ Սարգիս Զաքարյանը և Գրիգոր Ապիրատյանը անցնում են Գեորգիի կողմը։ Հետո Սարգիսը,որը Զաքարիա որդու և Զաքարիա եղբորորդու հետ առաջինն էր հեռացել դավադիրներից և օգնել թագավորին,մեծարվում է և դառնում խոշոր իշխանական տան հիմնադիրը։

Գեորգի 3-րդը ոչնչացրեց Օրբելյանների ողջ տոհմը,փրկվեց միայն Իվանեի եղբայր Քարթլիի իշխան Լիպարիտը իր երկու որդիների հետ։Այս Լիպարիտը և նրա ժառանգները հետագայում Զաքարյանների միջնորդությամբ Թամար թագուհուց հետ են ստանում Սյունիքը՝հիմք դնելով Օրբելյանների իշխանությանը։

Գեորգի 3-րդը Անիում և Շիրակում թշնամու կողմից վերցրած գերիներին ետ գնելու նպատակով որպես փրկագին նվիրել էր 40․000 դահեկան,նրա աջակցությամբ Կարսի բանտից ազատվել և Անի էր վերադարձել Պահլավունի մեծ իշխանը։

Գեորգի 3-րդի թագավորության ժամանակ զորեղացան Խլաթի և Գանձակի ամիրայությունները։

Գանձակի կուսակալությանը 1148-1149թթ․ տիրեց Փահլավանյան տոհմը։Մասուդ սուլթանը Ելտկուզին գնել էր ղփչաղների երկրում,հետո ամուսնացրել Տուղրուլ 2-րդ սուլթանի այրի կնոջ հետ։Նա նրան տվեց Նախիջևանի իշխանությունը։

1147-1148թթ․ Մոսուլի աթաբեկը սպանել էր Գանձակի Փախրադին ամիրային։Փարսի և Խուժաստանի Բուզաբեյ ամիրան,լսելով որ այդ սպանությունը կատարվել է սուլթանի հրամանով՝արշավում է գահընկեց անելու նպատակով,սակայն պարտվում է։Բուզաբեյի ապստամբությունը ճնշելու ժամանակ աջակցություն էր ցույց տվել նաև ելտկուզը,որը հետո տիրել էր Գանձակի կուսակալությանը։Սա վախճանվել է 1172թ․ Ելտկուզյան տոհմը կոչվում է նաև Փահլևանյան,որը իրեն ենթարկեցրեց Ադրբեջանը,Առանը և Հայաստանի որոշ մասը,Պարսկական Իրաքը,Սպահանը և Ռեյը։Ելտկուզյանները խաղալիք դարձրին սելջուկյան սուլթաններին,դարձան Վրաստանի հակառակորդը։

Մանազկերտի և Խլաթի ամիրայությունը զորեղացավ Շահարմեն ամիրայի ժամանակ։Սրա իշխանության մեջ է մտնում Խլաթը,Արճեշը,Մանազկերտը,Մուշը և այլն։

Շահարմենը Արծրունիների Խեդենեկ իշխանությունից Ամյուկ ամրոցն էին գրավել,իսկ Վիգենից Սասունը։

Շիրակ-Անիում,որը Դավիթ Շինողը 1126թ․ վերադարձել էր Շեդադյաններին՝Աբուլսուարի որդու Փատլունի մահից հետո (1132թ) ամիրայական իշխանությունը ժառանգել էր սրա եղբայր Խուշշերը,և ապա մյուս եղբայր Մահմուդը։Հետո Շիրակ-Անիի ամիրայություններ են հիշատակված Շադադը և նրանից հետո Փատլուն 2-րդը։1153թ․ մարտի 29-ից 1154թ․ մարտի 17-ը վրացիների,հայերի և Սալդուխի միջև պատերազմ էր տեղի ունեցել որտեղ Սալդուխը պարտություն էր կրել,գերի ընկել,վճարելով փրկանք,ազատվել էր ու վերադարձել Կարին։

Սալդուխ ամիրան,Շահարմենը,Ելտկուզ աթաբեկը և նրա որդի Մուհամմեդ Փահլավանը ոչ միայն աշխատեցին կասեցնել Վրաստանի առաջխաղացումը,այլև ձգտեցին տարածվել մինչև Վրաստանի կողմերը։Հայերի վերաբերյալ վարել են խաղարարար քաղաքականություն։

Ելտկուզի հրամանով 1170թ․ նահատակվել է Հովսեփ Դունեցին,1167թ․ Խոսրով Գանձակեցին,Կարինում Հորդանան թուրք վկան,իսկ Շահարմենի հրամանով՝Ավետ քահանան։

Վրաց Թիրքաղ իշխանը,որի հայրը Իվանեն սպանված էր Դեմետրե 1-ինի հրամանով ապաստանեց Շահարմենի մոտ և ստացավ Երասխաձորում Արշարունյաց գավառը։Շահարմենի սահմանները տարածվում էին մինչև Կաղզվանի կողմերը։

Վասակ հայ իշխանը,որը Դավթին լավ էր սպասավորել քան նրա Գեորգի եղբորը,վախենալով Գեորգիի ոխակալությունից՝իր քուրդ և Սարգիս եղբայրների հետ փախել էր Կարին։Սալդուխը ընդունեց նրան և պարգևեց շատ գյուղեր։Վասակին փոխարինեց Քուրդը։

Ելտկուզ աթաբեկի մոտ ապաստանում էին հայ և վրացի իշխանները։Սրանք պարտավոր էին դուրս գալ ամիրայությունների զորքերի շարքերում։

Գեորգի 3-րդը,ամրանալով Կաղզվան քաղաքում,ավերեց Արշարունիք գավառը,որը գտնվում էր Շահարմենի(Շահի-Արմեն Միրան) իշխանության ներքո։Միրան ամիրան ուզենալով վրեժ առնել դրա համար,Վրաստան ուղարկեց իր աներոջը(1160թ)։Այս ժամանակ Գեորգի 3-րդի զորքերը գալիս էին ասպատակելու թուրքերի երկիրը,ուստի թշնամի զորքերն իրար հանդիպեցին այժմյան Օլթի գավառում։Տեղի ունեցած ճակատամարտում վրացիները հաղթեցին թուրքերին։

1161թ․ վրաց զորքերը երկրորդ անգամ առան Անին Շադդադյաններից՝1161թ․ հունիսի 13-ին։Քաղաքի մեծավորները՝Բարսեղ եպիսկոպոսը և նրա եղբայրները ընդդիմացան և չուզեցին տալ Անին Գեորգի 3-րդին։Ուստի վրաց զորքերը կողոպտեցին ոչ միայն մահմեդականներին,այլև քրիստոնյաններին։Անիի կառավարիչներ նշանակվեցին Իվանե Օրբելյանը և Զաքարյան Սարգիս Մխարգրձելին։

Անիի առումից մոտ երկու ամիս անց Շադդադյաններին օգնության հասած Շահ արմեն Միրանը,որը իր շուրջն էր համախմբել նաև հարևան ամիրայությունների զորքերը, Անիի մոտ 1161թ․ օգոստոսին տեղի ունեցած ճակատամարտում ծանր պարտություն կրեց։Մատթեոս Ուռհայեցին վկայում է,որ վերցրել էին մեծ քանակությամբ ձիեր,ջորիներ,ուղտեր,զրահներ և այլն։

Անիի և նրա շրջակայքը աղետներից զերծ պահելու համար անհրաժեշտ էր կոտրել Անիի թիկունքում գտնվող Դվինի ամիրայության զորքը։1162թ․ օգոստոսին Գեորգի 3-րդը անցավ հարձակման Դվինի վրա և գրավեց այն,զորքի մի մասը կոտորվեց,մյուսները գերեվարվեցին։1162թ․ զորքերի մեծ բազմությամբ Գեորգիի դեմ շարժվեց Ելտկուզը,գրավեց Դվինը և 30 օր Անին պաշարելուց հետո,չկարողանալով ընկճել քաղաքացիների հերոսական դիմադրությունը,վերացրեց պաշարումը և Գագա դաշտում ծանր պարտության մատնեց վրացիներին։

Այս արշավանքի ընթացքում Ելտկուզի զորքերը Դվինի վրեժը լուծեցին հայերից։Նրանք Արագածոտն գավառի և Շիրակի Թալին,Աշնակ,Մրեն ավանները գրավեցին։Գեորգի 3-րդը ստիպված էր 1165թ․ Անին և Շիրակը նորից զիջել Շադդադյաններին։

1166թ․ Գեորգի 3-րդը գրավեց Ուտիքը։

1152թ․ թուրքերը գրավեցին Շլորուտը Կապանի թագավորության մեջ,1157թ․ Մեղրին,1166-1169թթ․ Գրհամը,Գեղին և Կաքավաբերդը,իսկ 1170թ․՝<<Կկոց քար>>-ը և Բաղաբերդը։

Թշնամու ձեռքն անցան Տաթևի եկեղեցու ձեռագրերը,որ գրավել էին թուրքերը Բաղաբերդում՝10․000-ից ավելին։

Հետո ամբողջ Կապանի թագավորությունը անցավ թուրքերին։

1172թ․ մեռավ Ելտկուզը և նրան հաջորդեց որդին՝Մուհամեդ Փահլավանը(1172-1186թթ․) և ապա որդին Խզիլ Ասլանը(1186-1191թթ․)։

1174թ․ Անին և Շիրակը երրորդ անգամ ազատագրվեցին։Անիի կառավարիչ նորից նշանակվեց Իվանե Օրբելին և նրա օգնական Սարգիս Զաքարյանը։

Գեորգի 3-րդի դեմ 1180թ․ ապստամբություն բռնկվեց,որը նա ճնշեց։

Արցախում ևս տիրում էր անիշխանություն,որի պատճառը եղել են նախկին տերերը։

Կազմակերպվել էին ավազակային որջեր,որոնք սանձարձակ անիշխանության արդյունք էին։1178-1180թթ․ գողերն առան Ծառաքարը Կեչրորի Ղարաչայ ամիրայի հրամանով։Նա այնտեղ բնակեցրեց հանցագործ մարդկանց,որոնք անդադար արյունահեղություն էին անում։

Ծառաքարի այս ավազակային որջը 1186թ․ նվաճեցին անեցիները և կոտորեցին բնակչությանը,բացի կանանց և երեխաներին։Այս հարձակման ժամանակ մեռել էր նաև Դվինի ամիրայի կինն ու որդիները։

Գեորգի 3-րդի և Թամար թագուհու ժամանակ Վրաստանը այնքան էր հզորացել,որ շրջակա ամիրայությունները չհամարձակվեցին պատերազմ սկսել։

1184թ․ մահացավ Գեորգի 3-րդը և նրան հաջորդեց դուստրը՝Թամարը(1184-1213թթ․)։

Հայաստանի ազատագրումը 12-րդ դ․ 90-ական թթ․-ին նոր թափ ստացավ և վճռական դեր խաղացին նրանում Զաքարյան տնից Սարգսի՝Զաքարե և Իվանե որդիները։Մինչև Թամարի գահակալումը վրաց արքունիքում բարձր պաշտոններ գրավում էին ղփչաղ ազնվականության ներկայացուցիչները։Թամարի ժամանակ դրությունը փոխվեց հայերի օգտին։

Սելջուկներից ազատագրված շրջաններում պաշտոնների էին նշանակվում հայերը։Դրանցից էին Մահկանաբերդի Արծրունիները և Ձորագետի Զաքարյանները։

1185թ․ իշխան Սարգիս Զաքարյանը նշանակվեց վրաց բանակի ամիրսպասալար։Մինչ այդ նա և նրա որդիներ Զաքարեն և Իվանեն վարում էին վրացական բանակի կողմում գտնվող հայկական ուժերի սպարապետի պաշտոնը և հանդիսանում էին վրաց ամիրսպասալարի օգնականները։Սարգիսը իբրև ժառանգական սեփականություն ստացավ Լոռին,որը տրվում էր ամիրսպասալարներին։Սարգիս Զաքարյանն եղել է խիզախ պատերազմող,որի համար նրան տվել են <<մեծ>> անունը և կոչել Մխարգրձելի՝լայնաթիկունք։

Սարգիսը 1185թ․ կարողացել էր համոզել Թամարին վերականգնել նախկին պաշտոնում իր կին Սահակդուխտի եղբայր Մահկանաբերդի և Հաղպատի իշխան Ամիր-Քուրդ Արծրունուն։

Ամիր-Քուրդը,որ Քարթլիի և Տփղիսի էրիսթավների էրիսթավն էր ևամիրաների ամիրը,միաժամանակ վարել է արքունի գանձապետի պաշտոնը։Օրբելյանների դավադրության ճնշումից հետո Գեորգի 3-րդը նրան պաշտոնազրկել էր,որը ապաստանել էր Էրզրումի ամիրայի մոտ։

Տփղիսի ամիրայության և արքունի գանձապետի տեղակալի պաշտոնը հանդիսացել է Մահկանաբերդի Արծրունիների ժառանգական արտոնությունը։Ամիր-Քուրդը,որը կրել էր Աբուլ-Հասան անունը,նշանակվել էր գանձապետ։Նրա որդին Հասանը Կղարջքի էրիսթավն էր։

Ամիր-Քուրդը և Սարգիսը գլխավորում էին առևտրա-վաշխառուական վերնախավի հետ սերտորեն կապված ազնվականության թևը։Ամիր-Քուրդը 1186-1191թթ․ պետական խորհրդի (Դարբազի) անդամ էր,մոտիկ էր Թամարի ռուս ամուսնու Յուրիի հետ։Ամիր-Քուրդին էին տրվել Տփղիսից հարավ-արևելք ընկած հողերը Ռուսթավի քաղաքով և Արագվի գետի ձախափնյա շրջանը՝Ժինվանի քաղաքով։

Նրա Բարսեղ եղբայրը վարել է Քարթլիի արքեպիսկոպոսի պաշտոնը։

Յուրիի ապստամբությունը ճնշելուց հետո Ամիր-Քուրդը հեռանում է Մահկանաբերդ,որտեղ և մեռնում է։

Գեորգի 3-րդի թագավորության վերջին տարիներում Վրաստանի միացյալ զորքերի ամիրսպասալարության պաշտոնը տրվել էր ղփչաղ Խուպասարին։Քանի որ սպասալարության պաշտոնը աշխարհագրորեն պատկանում էր հայկական Լոռուն,ուստի նրան տրվեց նաև Լոռու իշխանությունը։Սակայն նա չկարողացավ հաստատել իր իշխանությունը Լոռում։Ամիրսպասալարության պատիվն ուզեց գրավել Խութլու-Արսլանը։

1187թ․ վախճանվեց Սարգիսը և թաղվեց Սանահնի մայր տաճարի բակում։

1187թ․ Սարգսի մահից հետո ամիրսպասալարի պաշտոնը հանձնվեց Գամրեկել Թորելուն,իսկ 1192թ․ այդ պաշտոնը ստանձնեց Սարգսի ավագ որդի Զաքարեն։Զաքարեն վարում էր արքունի առաջին վեզիրի՝մանդացուրթ-ուխուցեսի պաշտոնը,իսկ Իվանեն նշանակվեց մսախուրթ-ուխուցեսի՝արքունի վեզիր։Թամարը նրանց շնորհեց նոր կալվածներ։Հետագայում Զաքարեի մահից հետո,աթաբեկի՝խնամակալի պաշտոնը հանձնվեց Իվանեին,իսկ մսախուրթ-ուխուցեսի պաշտոնը՝նրա հորեղբոր տղա Զաքարեին։

Զաքարեի և Իվանեի մայրն էր Սահակադուխտը,որը Կայեն բերդի ու գավառի նեծ իշխան Քուրդի քույրն էր։

Կիրակոս Գանձակեցին ասում է,որ սրանք քաջ մարդիկ էին ու հզոր էին և արժանացել էին պատիվների վրաց թագուհու կողմից։Նրանք հայ են համարել իրենց։Նրանք մինչև Ձորագետ գաղթելը խնամություն էին ունեցել Կյուրիկյան Բագրատունիների հետ և ազգական են իգական գծով։

Զաքարեին՝ Սարգիս ամիրսպասալարի որդուն, տրվեց Ռուսթավ քաղաքը։

Զաքարյանների նկատմամբ վրաց գահակալի այս առատաձեռնությունը պայմանավորված էր նրա դեմ այդ ժամանակ բռնկված ապստամբության ճնշման գործում առաջինների ցուցաբերած ակտիվ գործունեությամբ։Ապստամբությունը գլխավորում էր Թամարի նախկին ռուս ամուսին Գեորգին,որն իր շուրջն էր համախմբել Ջավախքը,Թմոգվին,Ախալքալաքը,Թրիալեթը և Սոմխիթը,սակայն հաջողություն չունեցավ։

Զաքարյանների գլխավորությամբ սկսվում է պատերազմական գործողությունների մի ամբողջ շարան,որը բերեց ռազմական նշանակալից հաղթանակներ։Ազատագրվեց Հայաստանի մեծ մասը,Ատրպատականի հյուսիսային շրջանները։

Զաքարեն և Իվանեն նվաճեցին Սևանի շուրջը գտնվող բոլոր հայ շրջանները,հին Այրարատի գրեթե ամբողջ նահանգը,նաև Գուգարքի,Տայքի,Սյունիքի և Ուտիքի բազմաթիվ գավառները։

1187-1188թթ․ Թամար թագուհին բաժանվեց Գեորգի ռուս ամուսնուց,որը հեռացավ Պոլիս և ամուսնացավ օսերի թագավորի որդու Սոսլալի հետ,որը դառնալով Վրաստանի թագավոր՝անվանվեց Դավիթ։

Աբու-Բեկրը ուզեց հակահարված տալ Վրաստանին։Բայց նա Շամքորի և Գանձակի միջև պարտություն կրեց և Վրաստանի զորքերը գրավեցին Շամքորն ու Գանձակը և վերցրին մեծ թվով ավար։ Իբրև պարգև Զաքարեն Թամարից ստացավ Գագը։

Զաքարեն և Սարգիսը առան Գարդմանը,Քահերդը,Երգեվանքը,Կածարեթը,Տերունականը և Գագը ու Շամքոր քաղաքը։Գանձակի և Շամքորի միջև պարտությունից հետո վրացական զորքերը գրավեցին Արցախը,Սյունիքը,Շիրակը և Արարատյան դաշտը։

1196թ․ Զաքարեն և Իվանեն նվաճեցին Անբերդը։Ի հիշատակ Անբերդի առման՝Զաքարեն 1200թ․ կառուցել է,ինչպես հաղորդում է Գարեգին Հովսեփյանը,մի խաչքար,որը գտնվում է այժմ Ինաքլու գյուղի Նորաշեն եկեղեցում։

1199թ․ Զաքարեն և Իվանեն գրավեցին Անին։Շադդադյանների վերջին իշխանն էր Կեյ-սուլթանը,որի 1198-1199թթ․ պարսկերեն արձանագրությունը,որ գտնված էր Անիի մեծ մինարեի պատի վրա՝հրատարակել է Խանիկովը։Ըստ պատմիչի Թամարը գրավված քաղաքներն ու բերդերը իր թագավորությանը չէր միացնում,այլ տալիս էր իր զորավարներին։

1201թ․ ազատագրվեց Բջնին,իսկ 1203թ․՝Դվինը,որոնք տրվեցին իբրև սեփականություն Իվանեին։

Վրաց-հայկական զորքերը մոտեցել էին Կարսին և վտանգ էին սպառնում Կարնո և Խլաթի ամիրայություններին։1203թ․ նրանք արշավանքներ ձեռնարկեցին հարևան այդ ամիրայությունների դեմ։

Սելջուկյան ամիրայություններից այդ ժամանակ ամենահզորը Իկոնիա-Ռումի սուլթանն էր,որի Սուլեյման 2-րդ Շահ սուլթան Ռուքն ադ-Դինի օրոք(1096-1204/1205թթ․) իր մեջ ընդգրկում էր Փոքր Ասիայի մեծագույն մասը,Սեբաստիայի Դանիշմանների երկիրը,Պոնտոսը,նաև պատմական Հայաստանի Եկեղյաց,Դարանաղյաց գավառները և Ծոփքը՝մինչև Կարնո և Եդեսիայի շրջանը։

Գանձակի ամիրայության թուլացումը խիստ նպաստավոր եղավ Զաքարյանների Վահրամյան ճյուղի զորեղացման համար։Զաքարեի և Իվանեի հորեղբայր Վահրամը և նրա որդիները կալվածքներ ունեին Ձորոփոր կամ Կայեն գավառում։Գեորգիի ապստամբության ժամանակ Կայեն գավառը և ամբողջ Սոմխիթը Քուրդվաճառի ձորից դեպի արևելք,միացել էին ապստամբներին։

1204թ․ Իկոնիա-Ռումի սելջուկյան Ռուքն ադ-Դին սուլթանը պատերազմ սկսեց Վրաստանի դեմ,նպատակ ունենալով կասեցնել նրա հարձակումները մահմեդական իշխանությունների վրա։Ճակատամարտը տեղի ունեցավ 1201-1205թթ․ Բասենի դաշտում։Վրաց-հայկական միացյալ ուժերը պարտության մատնեցին թշնամուն,ազատագրեցին Բարձր Հայքի արևելյան շրջանը՝մինչև Բասենի դաշտը,սակայն այդ շրջանը նրանք չկարողացան պահել և ետ նահանջեցին։

Բասենի ճակատամարտի մասին կարևոր տեղեկություն է տալիս 1204-1205թթ․ Մշո Առաքելոց վանքի Ճառընտրի հիշատակարանը։Ըստ Ճառընտրի․

<<Սեբաստիայի սուլթանը հավաքելով անհուն բազմություն հասավ Թեոդոսուպոլիս և այնտեղից կամենում էր անցնել Հայոց և Վրաց աշխարհը և ուզում էր ավարի առնել այն։Սակայն վրացական զորքերը Իվանեի և Զաքարեի գլխավորությամբ ջարդեցին նրանց։

Այս կռվից առաջ Կարնո և Երզնկայի ամիրաները ընդունել էին վրաց գերիշխանությունը և որոշ հարկ էին վճարում Թամարին։

Ապահովելով վրացական պետության սահմանները Գանձակի ամիրայության և Ռումի սուլթանության հարձակումներից Վրաստանը ուշադրություն դարձրեց Մանազկերտ-Խլաթի ամիրայության դեմ։Շահի-Արմեն Միրանը(1125-1185թթ․) գրավել էր Վիգենից Սասունը։1124թ․ Սասունի դեմ պատերազմ էր սկսել Նփրկերտի ամիրան։Նրանք իրենց ամիրայությունները հանձնեցին Շահի-Արմեն Միրանին,որովհետև մատնվել էին սովի։

Միրանին փոխարինեց Բեկդամուրը(1185-1193թթ․),որը Նփրկերտի կուսակալն էր։Նրա դեմ ապստամբեց Շահնշահը,որին հաջողվեց գերի վերցնել Բեկդամուրին և առնել Թառձյան բերդը։

1204-1205թթ․ ներխուժեցին Խլաթի ամիրայությունը և հասան մինչև Մանազկերտ և Արճեշ։

1205 օգոստոսի 18-ից 1206թ օգոստոսի 7-ը արշավեցին Խլաթի ամիրայության դեմ սակայն ծանր պարտություն կրեցին։

1206-1207թթ․ վրաց-հայկական բանակը Զաքարեի հրամանատարությամբ գրավեցին Կարսը։

Կարսից բացի գրավել էին Կարնիփորի,Վանանդի և Արաքսի ափին գտնվող բերդերը։

Այս ամենից անհանգստացած Արդաբիլի սուլթանը մտավ Անի և սկսեց կոտորել և գերել բնակիչներին։Միայն եկեղեցիներում սպանվում է 12․000 մարդ,գերեցին սուլթանին իր ընտանիքով ու վերցրին մեծ ավար,ետ վերադարձան։Զաքարեն և Իվանեն եկան Անի,զորք գումարեցին և Գեղարքունիքի և Սյունիքի վրայով իջան Կուր գետի հովիտը և,դիմելով դեպի Արդաբիլ, հանկարծ հարձակվեցին քաղաքի վրա և Անիի վրեժն առնելով՝գերի վերցրին սուլթանին և նրա կանանց ու երեխաներին,սպանեցին մզկիթների մեջ մոտ 12․000 բնակիչ և,սպանելով նաև քաղաքի մեջ ավելի մեծ բազմություն՝մեծ ավարով վերադարձան Անի։

1207-1208թթ․,երբ ավերածության մատնեցին Անին և Արդաբիլը՝Խլաթի ամիրայության մեջ տեղի ունեցավ հեղաշրջում։Խլաթի ամիրայությանը տիրելու նպատակով՝սրա ամիրային սպանեց սելջուկյան իշխան Տուղրուլ-Շահը,որը Էրզրումի ամիրան էր։Բայց Մանազկերտի և Խլաթի բնակիչները չընդունեցին իբրև իրենց ամիրա և դուրս վտարեցին։Այստեղ հաստատվեց Էյուբյանների դինաստիան և Խլաթի ամիրայությանը տեր դառավ Մելիք Աուխադը։

Էյուբյանները,հաստատվելով Եգիպտոսում հիմնադրեցին մի նոր աշխարհակալություն,որի մեջ մտնում էին Եգիպտոսը, Ասորիքը և Միջագետքի մեծագույն մասը։Սալահեդդինի մահից հետո նրա ժառանգների մեջ սկսվեցին երկպառակություններ։Այս արշավանքներին վերջ տվեց Սալահեդդինի եղբայր Մելիք Ադիլը,որի իշխանությունը ընդունեցին Էյուբյանները և Մարդինի Արտուխյան տոհմի ամիրայությունը։

Մանազկերտի-Խլաթի ամիրայությունը այլևս ինքնամփոփ անկախ պետություն չէր,այլև անբաժան մասն էր Էյուբյանների պետության։

1208թ․ հուլիսի 16-ից-1209թ․ հուլիսի 5-ին Զաքարեն և Իվանեն ազատագրեցին Բագրևանդի շրջանը,Տուրուբերան նահանգի հյուսիսային գավառները,Մանազկերտ և Արճեշ քաղաքները և պաշարեց Խլաթը,սակայն հաջողություն չունենալով,ետ վերադարձան։Հաջորդ տարին նոր արշավանք կազմակերպվեց Մանազկերտ-Խլաթի ամիրայության դեմ,որը նույնպես անհաջողություն ունեցավ։Անհաջողության պատճառը Իվանե աթաբեկի անհաջողությունն էր,որը,Խլաթի պաշարման ժամանակ,քաղաքի շուրջը զբոսնելիս,գերի էր ընկել քաղաքացիների ձեռքը։Զաքարեն,ստիված վերացրեց Խլաթի պաշարումը,բանակցություններ վարեց Այյուբյանների հետ և 30 տարի ժամանակով խաղաղության դաշն կնքեց,նրանց զիջեց մի քանի ամրություններ և 5000 մահմեդական գերի,վճարեց որոշ գումար,և Իվանեի դուստր Թամթային կնության տվեց Խլաթի տիրակալ Աուհադին։

Այս դաշնագրից հետո Այուբյանների հետ հաստատվեցին բարեկամական հարաբերություններ։Այս դաշնագրից հետո Այյուբյանները ազատություն տվին քրիստոնյաններին,թեթևացրին հարկերը։Խլաթի դաշնագրից հետո,երբ վրացական պետության թիկունքը հարավից և արևմուտքից ապահոված էր,1210-1211թ․ բանակը նոր արշավանք սկսեց Ատրպատականի դեմ․Նախճավանի ու Ջուղայի վրայով զորքերը շարժվեցին դեպի Մարանդ,Թավրիզ,Ղազվին։Արշավանքից վերադառնալիս ամիրսպասալար Զաքարեն հիվանդացավ և 1212թ․ մահացավ,թաղվեց Սանահնի վանքում,ուր գտնվում էր նաև նրա հոր՝ Սարգիս Մեծի գերեզմանը։Դրանից հետո Իվանեն ազատագրեց Չարեքը,և օգնեց Զաքարյան Վահրամ Գուրգենին գրավելու Շամքորը,իսկ 1219թ․՝նաև Որոտնը։25-ամյա մարտերի ընթացքում վրաց-հայկական զինված ուժերը վերացրին Անի-Շիրակում և Դվինում հաստատված Շադդադյան և Կարսի սելջուկ-թուրքական ամիրայությունները,խարխլեցին Գանձակի,Խլաթի Շահ-Արմենների,Դանիշմանների և Արտուխյան ամիրայությունների ռազմա-քաղաքական դիրքերը։

Զաքարեն և Իվանեն գրավեցին Առանից մինչև Ներքին Բասենը,առան Կարսը,Վաղարշակերտը,Կաղզվանը,Սուրբ-Մարին,Անին,Անբերդը և այլ տարածքներ։

Նվաճված երկրներում հաստատվեցին հայկական նոր իշխանություններ,որոնք ստորադրված էին Զաքարե ամիրսպասալարին և Իվանե աթաբեկին։

Զաքարյանների ինքնավար իշխանության հաստատումը հյուսիս-արևելյան Հայաստանում։Ազատագրված էին Հայաստանի հյուսիսային,արևելյան,մասամբ և կենտրոնական նահանգները՝Շիրակի, Արարատյան դաշտավայրը,Գուգարքը,Ուտիքը,Սյունիքը և Արցախը։

Զաքարյանները վրաց Բագրատունիներից ստանալով Հայաստանի ազատագրված նահանգները՝ստեղծեցին երեք առանձին իշխանություններ։

Ամիրսպասալար Զաքարեի իշխանությունը տարածվում էր Լոռու մի մասի Անի-Շիրակի Բագրատունյաց նախկին թագավորության և այլ գավառների վրա մինչև Բասեն կամ Մժնկերտ,իշխանության կենտրոնն էր Անին։Զաքարյան տոհմի այս ճյուղը իրեն է վերագրել Բագրատունյաց <<շահնշահ>> տիտղոսը։

Իվանե աթաբեկի իշխանությունը տարածվում էր Լոռու մի մասի,Արարատյան նահանգի արևելյան մի քանի շրջանների,Սևանա լճի շուրջը գտնվող գավառների,գլխավորապես Գեղարքունիքի,Սոդքի,Վայոց ձորի,հյուսիս-արևելյան Սյունիքի ու այլ շրջանների վրա։Կենտրոնն էր Դվինից հետո՝Բջնին։

Զաքարյան երրորդ իշխանությունը պատկանում էր Զաքարեի և Իվանեի հորեղբայր Վահրամի Զաքարե որդուն,տարածվում էր Տավուշում,Փառիսոսում և Գարդմանում,կենտրոնն էր Գագը,Վահրամի մյուս որդին՝Սարգիսը,իր Շալվա և Իվանե որդիներով իշխանություն էր հաստատել Ջավախքում։

Զաքարյան այս ճյուղը կոչվել է Վահրամյան։Ավագը Զաքարեն էր և նրա իշխանությունը մյուսների նկատմամբ համարվում էր գերադաս։Նրա մահից հետո գերադասությունն անցավ Իվանեին։Զաքարյանները ճանաչում էին վրաց Բագրատունի թագավորների գերադասությունը,հողերը ճանաչել են Զաքարյանների տիրույթ։Զաքարյաններից չեն գանձել հարկեր,ունեցել են հիմնականում զինվորական ծառայություն։

Արքունիքին վճարվող հարկերի գանձման իրավունքն էլ շնորհվեց Զաքարյան իշխաններին։

Վրաց Բագրատունիներին հարկատու են եղել միայն մահմեդական ամիրայությունները։

Զաքարյանների իշխանապետությունը օժտված էր ներքին ինքնավարությամբ,հաճախ կոչվում է <<թագավորություն>>։Զաքարեն,Իվանեն,Զաքարեի որդի՝Շահնշահը,Իվանեի որդի Ավագը՝հիշվում են <<թագավոր>>,<<արքա>>,<<շահնշահ>>,<<արքայազն>>,<<կեսար>> տիտղոսներով։Իվանե Աթաբեկի կինը՝Խոշաքը,իրեն անվանում է <<Հայոց թագուհի>>։Զաքարյան իշխանությունը հանդիսանում էր վրացական պետության <<յոթ թագավորներից>> մեկը՝<<Սոմխիթի>> թագավորությունը,Զաքարյանների իշխանապետությունը հարավից և արևմուտքից շրջապատված էր Այուբյանների և Իկոնիա-Ռումի սելջուկ-թուրքական պետություններով,որոնք ամեն ջանք գործադրում էին վերականգնելու իրենց տիրապետությունը Հայաստանում։

13-րդ դ․ դավանաբական վեճերն սուր բնույթ էին ստացել վրաց և հայ հոգևորականության անգամ Զաքարյանների ու հայ եկեղեցու միջև։Իվանե աթաբեկն ընդունել էր քաղքեդոնականություն և հետևում էր վրաց դավանանքին,իսկ Զաքարեն հավատարիմ էր հայ եկեղեցու դավանանքին։Նա պնդում էր բանակում պատարագի համար շարժական սեղան ունենալու վրա։Հայ հոգևորականության մեծագույն մասը,նաև Զաքարե ամիրսպասալարի խոստովանահայր Մխիթար Գոշը դեմ էր նրա նորամուծություններին։

Վեճին միջամտում են կաթողիկոսը և Կիլիկիայի թագավոր Լևոն 1-ինը։Զաքարեն 1204-1205թթ․ Լոռիում ժողով է հրավիրում,որին մասնակցում են ժամանակի անվանի հայ հոգևորականությունը,որոնք մերժում են ամիրսպասալարի պահանջը։Վերջինս փորձում է բռնի ուժով իրականացնել իր նորամուծությունը։Գոշը նամակով դիմում է Զաքարյան եղբայրներին,խորհուրդ տալով առանց բռնությունների լուծել դավանաբանական վեճը հայերի և վրացիների միջև։

Զաքարեն Անիում երկրորդ ժողովն է հրավիրում,օրինականացնելու իր պահանջները։Գոշը գալիս է Անի,սակայն Զաքարեն թույլ չի տալիս մասնակցելու ժողովին և ուժով անցկացնում է իր պահանջը։

Վեճը հարթված էր,հայ-վրացական համագործակցությունը տալիս էր իր հիմնական պտուղները։

Զաքարյան իշխանություներում և նրանց հովանավորության ներքո ձևավորվեց ֆեոդալական իշխանությունների նոր հիերարխիա՝համապատասխան աստիճանավորմամբ։Երկրի կյանքում սկսեցին կարևոր դեր խաղալ ֆեոդալական նախկին տներից մի քանիսը,նաև առաջացան ֆեոդալական նոր տներ,որն և նոր ֆեոդալական տները մտնում էին Զաքարյան տան երեք ճյուղավորումների մեջ։Զաքարեի տանը ենթարկվում էին Վաչուտյանները,Պահլավունիները,Արծրունիները և Մամիկոնյանների մնացորդները,Իվանեի տանը՝Օրբելյանները,Խաղբակյանները,Դոփյանները և ուրիշներ։

Զաքարեին ենթակա ֆեոդալական իշխանություններից ամենամեծը Վաչուտյանների իշխանական տունն էր Արագածոտն գավառում,որի մեջ մտնում էին Սաղմոսավանքը և Հովհանավանքը։Տոհմի հիմնադիրը Վաչուտյան Սարգսի որդի Վաչեն երկրի ազատագրման ժամանակ ծառայություններ էր մատուցել Զաքարյանների բանակում,ի հատուցումն դրա,որպես սեփականություն ստանում է ընդարձակ տիրույթներ և ամբողջ գավառի վերակացու-կողմնակալի պաշտոնը,նաև իշխանաց իշխանի տիտղոսը։Վաչեն արձանագրությունների մեջ անվանում է իրեն <<իշխանաց իշխան>>։Վաչեն շինեց սուրբ Սիոն եկեղեցին և նրան տվեցին Աղկունծ գյուղը։Արձանագրություններից մեկի մեջ Վաչեն իրեն անվանում է <<ծառայ Զաքարեի>>։Զաքարեն նրան տվեց Արագածոտնի,Շիրակի,Նիգի,Անբերդի իշխանությունը։

Պահլավունիների տիրույթները ծավալվում են Մարմաշենի,Բագնայրի,Լմբատի,Արթիկի մոտ և այլն։Հաճախ դրանց ձեռքում են գտնվել Անիի ամիրայի պաշտոնը,նաև եպիսկոպոսության պաշտոնը։Այս տոհմից էին եպիսկոպոսներ՝Ապիրատի որդի Սարգիսը,Ապուղամրի որդի Գրիգորը և ուրիշներ։Աշխարհիկ Պահլավունիներից էր իշխանաց իշխան Վահրամի թոռ և Ապուղամրի որդի Ղարիբ մագիստրոսը։

Իվանեի իշխանության սահմաններում ամենահզոր ֆեոդալական տունը Սյունյաց Օրբելյաններն էին,որը հիմնադրվել էր Վայոց ձորում 13-րդ դ․։Այս իշխանության հիմնադիրը Լիպարիտն էր,Էլիկումի որդին և Վրաց իշխան Սմբատի Լիպարիտ որդու թոռը։Այս վերջին Լիպարիտը և նրա որդիները,Էլիկումն ու Իվանեն,գնացել էին Պարսկաստան Մուհամմեդ Փահլավանի և Խզիլ-Ասլանի մոտ 1177-1178թթ․ ապստամբության ժամանակ,որ Վրաց իշխանների,Լիպարիտի եղբոր՝Իվանե Օրբելյանի ղեկավարությամբ,կազմակերպել էին Գեորգի 3-րդ թագավորի դեմ։Հոր մահից հետո Ելիկումը ստացավ Փահլավանից կալվածքներ Նախիջևանի կողմերում և ամուսնացավ այստեղ Սյունյաց Ստեփանոս եպիսկոպոսի Խաթուն անունով քրոջ աղջկա հետ,որը Աբաս Ճահկեցու դուստրն էր։Էլիկումի որդին՝Լիպարիտը հոր մահից հետո սնվում էր նույն կողմերում մի մահմեդականի մոտ,որն ամուսնացել էր Խաթունի հետ։

Երբ Զաքարյանները նվաճեցին Դվինը՝սրանք կարողացան Ստեփանոս եպիսկոպոսի աջակցությամբ այլազգի ամուսնու տնից փախցնել Խաթունին ու Լիպարիտին և նրանց բերել տվին Վայոց ձոր։Այստեղ Լիպարիտը Իվանեից ստացավ իր հայրենի Լոռու կալվածների փոխարեն Հրաշկաբերդը և շատ գյուղեր Վայոց ձորում,Գեղարքունիքում,Կոտայքում և Կայենում։Նստավայրն էր Արփա ավանը և Եղեգիսը։

Լիպարիտը ամուսնացավ իշխանաց իշխան Բուբակի դստեր Ասփայի հետ,մերվում է Սյունիքի ազնվականներիի հետ և դառնում է Սյունյաց հայ Օրբելյանների տան հիմնադիրը։

Բուբակը մեծ կալվածներ ուներ Գեղարքունիքում և Վայոց ձորում։Բուբակն արձանագրության մեջ անվանում է իրեն այդ երկրի տեր,1223թ․ Նորավանքի արձանագրության մեջ,խոսելով Աղբերիս գյուղը Նորավանքին ընծայելու մասին,նշում է,որ այդ գյուղը նա բազկով էր առել։

Բուբակը եղել է Զաքարյանների արքունի մսախուրթուխուցեսը,վարել է այնպիսի պաշտոն,որպիսին ունեցել է Իվանեն վրացական արքունիքում։

Իվանեի խոշոր վասալական տներից էր Վայոց ձորում և հարևան շրջաններում 13-րդ դ․ հաստատված Խաղբակյան կամ Պռոշյան տոհմի իշխանությունը,որի պատմությունը լուսաբանված է Գարեգին Հովսեփյանի <<Խաղբակյանք կամ Պռոշյանք Հայոց պատմության մեջ>> աշխատության մեջ։Խաղբակյանները,ինչպես պարզել է Գարեգին Հովսեփյանը,խաչենցիներ էին և աթոռանիստը 12-րդ դ․ գտնվել է Հավապտուկում Խոխանաբերդ ամրոցի դեմ Խաչենագետի վրա։

13-րդ դ․ Վասակ Խաղբակյանը գործակցել էր Վայոց ձորի,Դվինի և Բջնիի գրավմանը։Խաղբակյանների տիրույթները տարածվում էին Վայոց ձորի գրավմանը։Խաղբակյանների տիրույթները տարածվում էին Վայոց ձորի արևմտյան մասում,Շահապունիքի,Վարաժնունիքի,Կոտայքի շրջանում,մի մասն էլ Այրարատի նահանգում։Վասակին է վերագրվում նաև Եղեգյաց ձորի ամրոցների և Հրաշկաբերդի գրավումը։Խաղբակյանների իշխանության կենտրոններն էին Սղկունքը (ներկայումս Վերնաշեն) և Բոլորաբերդը,որոնց մոտ գտնվում էին նրանց կառուցած Սպիտակավոր Աստվածածինը և Աղբերց կամ Գայլեձոր ու Թանատի վանքերը:Օրբելյանների կենտրոնավայրերն էին Վայոց ձորում Արփա ավանը և Եղեգիքը։

Վասակին փոխարինել է Պռոշ որդին,որն մինչև 1284թ․ վարել է Զաքարյանների բանակի սպարապետի պաշտոնը,եղել է հմուտ պետական գործիչ։Պռոշի անունով իշխանական այդ տունը կոչվել է Պռոշյան։Այս Պռոշի և նրա որդու պատվերով են շինվել Այրիվանքի(Գեղարդի) վիմափոր կառուցվածքները ։

Վայոց ձորում,բացի Օրբելյաններից,Խաղբակյաններից և Բուբակից կալվածներ ուներ և Մահևանեանք։Վերջիններս Կապանի իշխանական տոհմի մնացորդներն էին։

Շահուռնեաց տունը իշխում էր Հերհերում,իսկ Մահևանեանը Վայոց ձորի արևմտյան կողմում։

Զաքարեն և Իվանեն ունեին չորս քույր՝Վանենին,Դոփի,Խորիշահ և Նրջիս։Վանենին ամուսնացած էր Մածնաբերդի Աբաս 2-րդի հետ։Նա կառուցեց Սանահնի կամուրջը Ձորագետում։Դոփին ամուսնացած էր Հասան իշխանի հետ։Դոփիի անունով էլ իշխանական այդ տունը կոչվում էր Դոփյան։Դոփյանների իշխանանանիստ կենտրոնը եղել է Ծար գյուղաքաղաքը։

Խորիշահը ամուսնացած էր Խաչենի տեր Վախթանգի հետ,որոնց որդին էր Հասան Ջալալ Դոլան։Սրա անունով էլ նրանց շառավիղները կոչվեցին Հասան Ջալալյաններ։Իշխանության կենտրոնն էր Հավապտուկը։

Հայաստանում իշխանական տներից էր Համազասպյան-Մամիկոնյանների մի ճյուղը Դսեղում։Արծրունյաց Ամիր-Քրդի տոհմը Մահկանաբերդով Ուքանյանները և Սևազյանները Ձորագետում,Կյուրիկյան Բագրատունիները՝Մածնաբերդում։

Հաթերքում իշխում էր Վախթանգ իշխանը,Մամքանի որդին։Կենտրոնը Հաթերքն էր։

Լինելով ծառա Տիգրան Հոնենցի զբաղվել էր առևտրով,նվիրաբերություններ է արել վանքերին,նորոգել է Անիի Բեխենց վանքը և շինել է Գրիգոր Լուսավորիչ եկեղեցին։Հոնենց տոհմական դամբարանը գտնվում է Ծաղկոցաձորի քարայրներից մեկում։Գրիգոր Լուսավորիչ եկեղեցուն նա նվիրաբերել էր ութ գյուղ,վեց այգի,մեկ իջևանատուն,խանութներ,երկու բաղնիք,մեկ ջրմուղ, մեկ պանդոկ,ձիթահանք,ախոռներ,մարագներ,երկու բանջարանոց,արոտավայր։

Շուտով Միջին Ասիայից ներխուժեցին մոնղոլները,որոնք նվաճեցին Ասիան և Արևելյան Եվրոպան։

Տնտեսական կյանքի վերելքը Զաքարյանների օրոք։Զաքարյանների շրջանում վերելք ապրեց երկրագործությունը,արհեստները,առևտուրը քաղաքային կյանքը։

11-12-րդ դդ․ <<հայրենիք>> տերմինը որոշ զարգացում է ապրում։Այն համապատասխանում է <<մուլք>> հասկացությանը։Այդ տերմինը նշանակում էր ոչ միայն հողատիրության կատեգորիան,այլև սեփականություն կազմող անշարժ ունեցվածք։

<<Հայրենիք>> է համարվել <<ժառանգություն>>,<<բաժին>>,<<հայրենաբաժին>> բառերը։<<Հայրենիք >> էր համարվում նաև <<դրամագին>> կամ <<գանձագին>> կալվածքը,անշարժ ունեցվածքը,նաև ռազմական ուժով նվաճված հողերը։Լայն չափեր ընդունեց <<պարգևականք>> ձևը։Զաքարյանները տիրույթներ էին նվիրում իրենց վասալներին։Վանքերի խոշոր տնտեսությունն ապրում էր իրենց ծաղկման շրջանը։12-րդ դ․ Տաթևի վանքն ուներ 50 գյուղ,ավան,ագարակ,ձկնորսարաններ և այլն։Հողատեր էին նաև Վայոց ձորի Նորավանքը,Հաղբատը,Ձորագետիկը, Հաղարծինը և այլն։Վանքերը գյուղատնտեսությունից,անասնապահությունից և այլ զբաղմունքներից բացի զբաղվել են նաև առևտրա-վաշխառուական գործարքներով։

Զարգացան երկրագործությունը և անասնապահությունը,ընդարձակվեց շերամապահությունը,գյուղատնտեսական մթերքների վերամշակումը և ապրանքայնացումը։Մեծացել էր այգեգործությունը և խաղողագործությունը։Զարգացած էր գինեգործությունը։

Զարգացել էին Էրզրումը,Երզնկան,Մանազկերտը,Բիթլիսը և այլն։

Զարգացել էր նաև անասնապահությունը,արտահանվում էին ոչխարներ,ձիեր, ջորիներ և այլն։Սուրմարիից արտահանվում էր ձիեր,իսկ Կարսից՝ ոչխարներ։

Գյուղացիները լայն չափերով էր կիրառում պարարտացումը,մոլախոտերի հեռացումը,սերմի ընտրությունը և այլն։Կառուցվեցին նոր ջրամցքներ՝ոռոգման համար։

Քաղաքային կյանքի վերելքը։12-13-րդ դդ․ քաղաքները վերելք ապրեցին։Նոր ձևավորված քաղաքները քիչ էին։Դրանք էին Երևանը,Կեչրորը,Խիզանը,Սղերդը։Հյուսիսային մայրուղու վրա գտնվում էին Նախճավանը,Դվինը,Երևանը,Անին,Կարսը,Կարինը,Երզնկան,իսկ հարավայինի վրա՝Հերը,Սալմաստը,Վանը,Ոստանը,Արճեշը,Մանազկերտը,Խլաթը,Բաղեշը։ Առևտրական գլխավոր ճանապարհներից դուրս գտնվող քաղաքները Սյունիքում,Տաշիր-Ձորագետում,Այրարատում թույլ էին զարգացած։Առաջացել էին մի քանի նոր գյուղաքաղաքներ՝Անգեղակոթը՝Սյունիքում,Աշտարակը և Կարբին՝Այրարատյան նահանգում,Մժնկերտը՝Բասենում։Ստորև ներկայացնենք մի շարք մեծ քաղաքների պատմությունը։

Անին աճեց Զաքարյանների օրոք։Քաղաքում կային շատ արտադրական և առևտրական հաստատություններ։

Քաղաքի ներսում շենքերը շատ խիտ էին։Աճող քաղաքի շուրջ առաջացել էին արվաձաններ,մեծ թվով բնակչութուն ապրում էր քարայրներում։Հյուսիսում քաղաքը հասնում էր մինչև Հոռոմոսի վանքը,արևմուտքից՝մինչև Անի կոչվող գյուղը։Անին ուներ 10 հզ․ տուն և շուրջ 100․000 բնակիչ։Անին արհեստագործության,երկրագործության արտադրանքի վերամշակման և առևտրի խոշոր կենտրոն էր ։Իզուր չէ,որ վրաց Անանուն հեղինակը Անին կոչում է <<մեծ քաղաք>>,իսկ հայկական աղբյուրները՝<<մեծ մայրաքաղաք>>,<<քաղաքամայր>> և այլն։Անիի բնակչությունը աչքի էր ընկնում ազատաբույր կենցաղով,աշխարհիկ բարքերով՝հակված դեպի թատերական խաղերը,երգն ու պարի հանդեսները,երաժշտությունն ու արվեստը։Քաղաքի վերնախավը սիրում էր շքեղությունը,արծաթն ու ոսկին,ցոփ ու զեխ կյանքը։Անիում կար ազատ շուկաներ։Անին հազար ու մեկ եկեղեցիներով,գրագետ և արվեստասեր բնակչությամբ ապրում էր ծաղկուն քաղաքային կյանք։

Դվինը սելջուկների օրոք գտնվում էր Շադդադյանների ձեռքին։Վրաց Գեորգի թագավորը մի քանի անգամ փորձեց ազատագրել այն,բայց հաջողության չհասավ։Այն ազատագրվեց միայն 1203թ․։Քաղաքում զարգացել էին մի շարք արհեստներ,մետաղագործությունը,կավագործությունը,գործվածքների արտադրությունը և այլն։Հայտնաբերվել են Դվինի թաղամասերը։Քաղաքը ունեցել է ջրմուղի։Դվինում գտնված դրամները պատկանում են 12-13-րդ դդ․։Քաղաքում ապրում էին հայերի կողքին 10․000 ոչ քրիստոնյա բնակչություն,որի զգալի մասը կազմում էր զինվորական տարրը։

Երևանը 9-11-րդ դդ․ հայտնի էր այգիներով,քան արհեստներով և առևտրով և գյուղաքաղաք էր։Իբրև քաղաք Երևանը ձևավորվեց 12-13-րդ դդ․։Հիշատակվում են Երևանի պատրոնը, տանուտերերը և պարոնները,հարկային ու ֆինանսական գործերը տնօրինող պաշտոնյանները։Երևանը 12-13-րդ դդ․ միջին մեծության քաղաք էր։

Կարսը 1064թ․ կանգնած էր սելջուկյան վտանգի առջև։1173թ․ Ներսես Շնորհալի կաթողիկոսը Կարսն անվանում է անմատույց դղյակ,իսկ հայ իշխաններից,հոգևորականներից բացի հիշատակում է վաճառականներին։Կարսը 1206-1207թթ․ ազատագրվեց,հետո աճեց։

Կարինը,գտնվելով Հայաստանի միջով անցնող մայրուղու վրա,զարգացավ։

Արծն քաղաքի կործանումից հետո նրա բնակիչները տեղափոխվեցին Կարին։1204թ․ Կարինը անվանված է մեծ և հռչակավոր։Կարինը արհեստագործության կենտրոն էր,հռչակված էր մետաղագործությամբ և գորգագործությամբ։

Երզնկան սելջուկներից հետո վերելք ապրեց։Այն ծաղկեց,որովհետև գտնվում էր առևտրական մայրուղու վրա և ուներ պղնձահանքեր։Այստեղ պատրաստում էին պղնձե իրեր,ջահեր աշտանակներ։

1165-1176թթ․ մեծ երկրաշարժ էր տեղի ունեցել,բայց քաղաքը վերականգնվել էր։Երզնկայում ապրում էին հայեր և մուսուլմաններ։Երզնկան 13-րդ դ․ շուրջ 50 հզ․ բնակչություն ուներ։

Խլաթը անվանում են մեծ ու հռչակավոր քաղաք։Այն հայտնի է առատ ջրով,արհեստներով,առևտրով,կա լիճ,հայտնի է տառեխը,աղը։

Մանազկերտի բնակչությունը բաղկացած էր հույներից և հայերից,կար ամուր միջնաբերդ,մաքուր օդ ու պարարտ հողեր,աղահանքեր մագնիսի հանքեր,կար ձիթհանքեր և մեծ թվով կուղմպակ-արհեստավորներ։

Արճեշը մտնում էր Շահ Արմենների տիրույթների մեջ։Կար հարուստ ձկնորսարաններ,լավ հող ու ջուր։Կար ոմն մեծատուն,Արճիշեցի Աղբակա որդի Ասատուր կրոնավոր,կար ոմն Սահմադին,որը մեծահարուստ էր և եկեղեցիներ էր կառուցել ու վերանորոգել։Արճեշը հին քաղաք էր Խլաթի մոտ,բնակիչները մեծ մասամբ հայեր էին։

Նփրկերտը դարձավ Արտուխյանների կենտրոնը,այնուհետև քաղաքին տիրացան Այյուբյանները։Քաղաքն ուներ պարիսպ,բնակչություն։Կար Պողոս-Պետրոս եկեղեցին։Զարգացած էր մետաղագործությունը,զանազան արհեստներ։

Բաղեշում կար այգիներ,խնձոր։Իսկ Արզնը և Խարբերդը չբարգավաճեցին։

Հայաստանը մոնղոլական նվաճումների ժամանակաշրջանում

Մոնղոլական առաջին արշավանքները։13-րդ դ․-ի սկզբին պատմության թատերաբեմում Ասիայի և Արևելյան Եվրոպայի ժողովուրդների կյանքում մեծ դեր սկսեց խաղալ Կենտրոնական Ասիայի խորքերից դուրս եկած շատ ժողովրդական ցեղեր,որոնք պատմությանը հայտնի են մոնղոլներ ընդհանուր անվամբ։

1220թ․ աշնանը Չինգիզ խանը իր բանակից առանձնացրեց 20․000-անոց մի զորամաս Ջեբե Նոյինի և Սուբադայ բահատուրի գլխավորությամբ Իրանն ու Անդրկովկասը նվաճելու նպատակով։Այս զորքը Իրանի հյուսիսային շրջաններով մոտենում է Արաքսին,ապա անցնում գետը և Նախճավանի արևմտյան կողմով բարձրանում է հյուսիս՝հասնելով մինչև Աղստևի շրջանը։Ինչպես վկայում է Գանձակեցին,նրանք ճանապարհին ինչ գտնում էին,ոչնչացնում էին՝թե՛ մարդ,թե՛ անասուն,մինչև իսկ շներին։Նրանց մասին ասում էին,թե մոգեր են,հավատով քրիստոնյաներ։Նույնիսկ մի երեց,վերցնելով կր ժողովուրդը, խաչ ու խաչվառով գնաց նրանց ընդառաջ։Եվ նրանք կոտորեցին բոլորին։

Աղստևի շրջանում 1220 թ․ դեկտեմբերին ճակատամարտ է տեղի ունեցել վրաց-հայկական 10․ հզ․-ոց զորախմբի և մոնղոլների միջև։Վրաց-հայկական ուժերը նահանջում են։Մոնղոլները ճակատամարտից հետո տեսնելով,որ Վրաստանի սահմաններում խորանալը կարող է վտանգավոր լինել,ետ են դառնում և բանակատեղ ընտրում Ուտիքի Բեղամեջ շրջանում։

Գեորգի Լաշայի առաջնորդությամբ Խունան դաշտում,որը գտնվում է Խրամի գետաբերանի արևելակողմում՝Վրաստանի զորքերը թշնամիներին սկզբում փախուստի դարձրին։Բայց մոնղոլական զորքի մասը,որը դարան էր մտնել՝հանկարծակի նրանց վրա հարձակվեց թիկունքից և Ջեբեի ու Սուբադայի զորքերը շրջապատեցին և պարտության մատնեցին նրանց։Այսպիսով,հայ-վրացական զորքերը պարտություն կրեցին։Այս ճակատամարտը տեղի ունեցավ 1221թ․ հունվարին։Մոնղոլական զորքերը առաջնորդում էր Ատրպատականի աթաբեկ Ուզբեկի վասալներից մեկը Ակուշը։

Կոտմանի մոտ տեղի ունեցավ ճակատամարտ,որտեղ մոնղոլները սկզբում պատերազմի դաշտ են նետում Ակուշի զորամասերը։Վրաց-հայկական զորքերը նախաձեռնությունը վերցնում են իրենց ձեռքը։Մոնղոլները պատերազմի դաշտ են նետում թարմ ուժեր։Վրաց-հայկական զորքերը նահանջեցին։Վահրամ Գագեցին,չիմանալով թագավորական բանակի պարտության մասին,մարտնչում է և հետապնդում զորքերին մինչև Գարդման։Սա առաջին դիմադրությունն էր,որին հանդիպեցին մոնղոլները։

1221թ․ սեպտեմբերին մոնղոլները պաշարում են Ուտիքի Բայլական քաղաքը։Մոնղոլները պատգամավոր են ուղարկում քաղաքի իշխանավորների մոտ և առաջարկում հանձնվել։Ստորին խավերը սպանում են պատգամավորներին և իշխաններին ստիպում հրաժարվել քաղաքի հանձնվելու մտադրությունից։Մեկ ամսից ավելի քաղաքը պաշտպանվում է,միայն հոկտեմբերին թշնամուն հաջողվում է գրավել այն և հիմնահատակ ավերել։

Բայլականից հետո շարժվում են դեպի Գանձակ,մեծ գումար են վերցնում և հեռանում։Այնուհետև երկրորդ անգամ ներխուժում են Վրաստանի սահմանները։

Հետո մոնղոլները մտնում են Շիրվան և պաշարում Շամքոր քաղաքը։Եռօրյա մարտերից հետո թշնամին գրավում է այն և սրի քաշում բնակչությանը։Այնուհետև մոնղոլական զորքը անցնում է Հյուսիսային Կովկաս։

Մոնղոլների հեռանալուց հետո Անդրկովկասում դրությունը չի խաղաղվում։1222թ․ Դերբենտի վրայով Անդրկովկաս է ներխուժում ղփչաղների մեծ զանգված։

Բանակցելով Գանձակի ամիրա Կուշկարայի հետ՝վերջինս բնակչության տեղ է հատկացնում ղփչաղներին։

Ղփչաղները,օգտվելով Անդրկովկասի ֆեոդալական ուժերի ներքին հակամարտություններից,բավական մեծ վնասներ են պատճառում Վրաստանի,Շիրվանի և Առանի մի շարք շրջանների բնակչությանը։

1222թ․ Իվանե աթաբեկը Գանձակի մոտ հարձակվում է ղփչաղների վրա,բայց ծանր պարտություն կրեց։Այստեղ սպանվել էր Վասակ Խաղբակյանի որդին Պապաքը և գերի էր ընկել Վասակի եղբայր Գրիգորը։Վերջինս ծանր տանջանքների ենթարկվեց և նահատակվեց,որովհետև չուրացավ քրիստոնեությունը։1222թ․ հայ-վրացական զորքերը Վարդանաշատի մոտ գերի վերցրին և սրի անցկացրին ղփչաղներին։

Վրաստանի արշավանքները վերջանում էին նրանց պարտությամբ։Դրա պատճառն այն էր,որ Վրաստանը կորցրել էր նախկին հզորությունը։Գեորգի Լաշան իր անբարոյական կենցաղով գրգռել էր իր դեմ Վրաստանի իշխաններին։Նա վախճանվեց Բագավանում 1222թ․ հունվարի 18-ին։Նրան հաջորդեց իր քույրը Ռուսուդանը։Նա ևս անբարոյական կյանք էր վարում։

Մոնղոլների 1220-1223թթ․-ի արշավանքը նախերգանքն էր նոր փորձանքների,որոնց ենթարկվելու էին Վրաստանը և Հայաստանը և սրանց հարևան երկրները։

Ջալալ-էդ-Դինի ասպատակությունները։Խորեզմի շահ Ջալալ էդ-Դինը,նպատակ ունենալով վերականգնել խորեզմյան պետության վաղեմի դիրքերը,նվաճելով Իրանի հյուսիսային շրջաններն ու Ատրպատականը, արշավանքներ է սկսում դեպի Վրաստան և Հայաստան։

1225թ․ սեպտեմբերին Ջալալ էդ-Դինը 60 հզ․-ոց բանակով մտնում է Արարատյան դաշտավայր,գրավում Դվինը,ապա Գառնի ամրոցի մոտ 1225թ․ սեպտեմբերին տեղի է ունենում ճակատամարտ,ուր վրաց-հայկական ուժերը Իվանեի գլխավորությամբ պարտություն են կրում։

Գառնիի մոտ հաղթանակ տանելուց հետո Ջալալ էդ-Դինը սկսում է իր ասպատակությունները Հայաստանում և Վրաստանում։Ստեփանոս Օրբելյանը վկայում է,որ խորազմցիները մեր երկիրը անտերունչ գտնելով՝անխնա ոչնչացրին քաղաքների,գյուղերի և վանքերի բոլոր շինությունները,նաև այրեցին մեր ամբողջ վաստակը,որի պատճառով սաստիկ սով տիրեց։Գառնիի մոտ տարած հաղթությունից հետո Խորեզմի շահը փորձել էր համաձանության գալ Վրաստանի հետ և ուզեցել էր դադարեցնել կռիվը նրա դեմ։Ջալալ էդ-դինը տեսակցություն ունեցավ Բջնիի ձորում Իվանեի որդու Ավագի հետ և հայտնեց,որ ինքը եկել է Վրաստանի հետ հաշտություն կնքելու։Ավագը զեկուցեց այդ մասին մեծամեծներին,բայց նրանք մերժեցին այդ առաջարկը։

Ջալալ էդ-Դինը գրավեց Գանձակը և Գագի դաշտավայրերի կողմով արշավեցին Տփղիս և պարտության մատնելով վրացական միացյալ ուժերը,1226թ․ գարնան սկզբին գրավեցին Տփղիսը։

Տփղիսի առումը նկարագրել է Իբն ալ-Ասիրը․

<<Ջալալ էդ-Դինը իր զորքի մեծ մասը մի քանի տեղերում դարան մտցրեց և 3000 ձիավորի գլուխ անցած շարժվեց դեպի քաղաք։Վրացիները տեսնելով նրան ոգի առան,որովհետև նրա հետ ելած մարդկանց թիվը շատ չէր։Տեղեկություն չունենալով մյուս զորքի մասին՝նրանք դուրս եկան քաղաքից և մարտնչեցին նրա հետ,սակայն հետ քաշվեց։Այդ նրանց քաջալերեց,որովհետև կարծեցին,որ փախչում է,ուստի և հետապնեցին նրան։

Սակայն երբ նրանք գտնվում էին նահանջող զորքերի մեջտեղում՝վերջինները դուրս եկան նրանց դեմ և սկսեցին կոտորել։Վրաց զորքի մեծ մասը սպանվեց,իսկ մնացածները փախան և ներս մտան քաղաք՝հետապնդվելով մուսուլմաններից։Մուսուլմանները քաղաքը գրավեցին և կոտորեցին քաղաքում գտնվող բոլոր վրացիներին,չխնայելով ոչ՛հասակավորներին,ոչ՛ էլ երեխաներին,բացի նրանց,ովքեր ընդունեցին իսլամը։Սրանք խնայվեցին և Ջալալ էդ-Դինը հրամայեց նրանց թլպատել և ձեռք չտալ>>։

Տփղիսում Ջալալ էդ-Դինը թողեց իր Շարաֆ ալ-Մուլք վեզիրին և ինքը գնաց Պարսկաստան։Շուտով Խորեզմյան զորքը Տփղիսում ունեցավ պարենավորման պակասություն։Ուստի Շարաֆ ալ-Մուլքը արշավեց Էրզրում,վերցրեց այնտեղ մեծ ավար։

Այնուհետև Ջալալ էդ-Դինը պաշարում է Անին և Կարսը,սակայն չի կարողանում գրավել այն։1126թ․ պաշարում է Խլաթն ու Մանազկերտը,ուր նույնպես հաջողություն չի ունենում։1227թ․ փետրվարի 19-մարտի 20-ը վրաց-հայկական զորքերը հարձակվում են Տփղիսի վրա,գրավում այն,ոչնչացնում տեղի կայազորը և հեռանում։

Հայ-վրացական զորքերի հաջողությունները պայմանավորված էին նրանով,որ Ջալալ էդ-Դինը կռիվներ էր մղում Ադրբեջանում և Պարսկաստանում։1227թ․ նա ճնշում է թուրքմենների ապստամբությունը։

Իսկ հետո նա պատերազմ է մղում Ռեյ և Սպահան քաղաքների կողմերում մոնղոլական հրոսակների դեմ։

1228-1229թթ․ նա ավերածության է ենթարկում Հայաստանի հարավային և արևմտյան շրջանները,պաշարում է Խլաթը,որի մեջ գտնվում էին Էյուբյան Աշրաֆի զորքերը։Պաշարումը տևեց մեկ և կես տարի։1230թ․ ապրիլին Ջալալ էդ-Դինը գրավում է քաղաքը,բնակիչների մի մասին կոտորում է,իսկ մյուսներին քշում է վաճառքի։

Խլաթի պաշարման ժամանակ Ջալալ էդ-Դինը օգնել էր Իկոնիայի Ալադին սուլթանի հորեղբոր որդուն։Ջալալ էդ-Դինի դեմ միավորվել էին քաղաքների և գյուղերի բնակչությունը։Ստեղծվեց ուժեղ դաշինք Մելիք Աշրաֆի և Իկոնիայի սուլթանի գլխավորությամբ,որոնց միացել էին նաև Կիլիկիայի հայկական թագավորության և խաչակիրների զորամասերը։Դաշնակից ուժերը 1230թ․ ամռանը Երզնկայի մոտ պարտության մատնեցին Ջալալ էդ-Դինին։

Չկարողանալով դիմադրել մոնղոլական զորամասերին,Ջալալ էդ-դինը 1231թ․ հաշտություն է կնքում Մելիք Աշրաֆի և Քեյ-Կուբայի հետ,փորձում է Ավագ Զաքարյանի միջոցով հաշտություն կնքել նաև Վրաստանի հետ,որը մերժում է նրա առաջարկը։Մոնղոլները կրնկակոխ հետապնդում են Ջալալ էդ-Դինին,որն էլ նահանջում է Խլաթ,ապա Ամիդ,ու վերջանականապես ջախջախում է և սպանվում է Ամիդի լեռներում։Մոնղոլները գրավում են նաև Գանձակը։

Ջալալ էդ-Դինի յոթնամյա արշավանքները ծանր հետևանքներ ունեցան Հայաստանի համար։Քայքայվեցին երկրի արտադրողական ուժերը,ավերածության ենթարկվեցին քաղաքներն ու գյուղերը։Երկրում սկսեց թագավորել սովն ու համաճարակը։Քաղաքներում արդեն խաները դիմադրություն էին ցույց տալիս Հայաստանը նվաճողներին,իսկ ֆեոդալները ամրացել էին բերդերում։

1236թ․ արշավանքը և Հայաստանի հյուսիս-արևելյան նահանգների գրավումը։Ջալալ էդ-Դինի մահից հետո Մոնղոլիայի Կարակորում մայրաքաղաքում,որը գտնվում էր Օրխոն գետի վրա՝1235թ․ նոր մեծ ժողով տեղի ունեցավ։Այս ժողովում(ղուռուլթայ) որոշվեց մոնղոլական տիրապետությունը հաստատել նաև Ռուսաստանի,Արևելյան Եվրոպայի և Անդրկովկասի դեռևս չնվաճված երկրների վրա։1236թ․ դեպի Ռուսաստան արշավում է Բաթուն,մյուս կողմից դեպի Անդրկովկաս Չարմաղանը։

Մոնղոլների այս արշավանքի նախօրյակին անդրկովկասյան երկրների վիճակը բավական ծանր էր։1220-1232թթ․ մոնղոլական արշավանքները թուլացրել էին երկրի դիմադրողական ուժերը։Գտնվելով անկարող Ռուսուդան թագուհու տակ,Վրաստանը սկսել էր քայքայվել։

Ներխուժելով Անդրկովկաս,Չարմաղանը 1236թ․ շարժվում է դեպի Առան,բանակ դնում Մուղանի դաշտում,որը դառնում է մոնղոլական ուժերի հավաքատեղին։Այստեղից սկսում են հարձակումները Անդրկովկասյան երկրների վրա։Մոլար նոյինը Մուղանից մոնղոլների մի խումբ է ուղարկում Շամքոր։Սրանք գալիս ու գրավում են քաղաքի դարպասները և արգելում ելք ու մուտքը։

Քաղաքացիները օգնություն են խնդրում Վահրամ Գագեցուց և նրա որդուց՝Աղբուղային,որոնց իշխանության տակ էր գտնվում քաղաքը։Սակայն Վահրամը ոչ միայն չի օգնում,այլև Աղբուղային թույլ չի տալիս օգնություն կազմակերպել։Վահրամը ապաստան է գտնում Քութայիսում։Քաղաքին է մոտենում Մոլար նոյինը և պաշարում այն։Շամքորի բնակչությունը մեծ դիմադրություն է ցույց տալիս թշնամուն,սակայն մոնղոլները գրոհով վերցնում են քաղաքը։Շամքորից հետո Մոլար նոյինը գրավում է Սագամը,Երգեվանքը,Գագը,Տավուշը,Մածնաբերդը,Նոր Բերդը և այլն։

Տավուշ բերդի հարավակողմում մոնղոլները գերեվարում են մատենագիր և ուսուցիչ Վանական վարդապետին,որը Մխիթար Գոշի աշակերտն էր։Սա հիմնադիրն էր Խորանաշատ վանքի,որը գտնվում էր Գարդմանի Ղուլալի գյուղում։Գերեվարում են նաև Վանական վարդապետի աշակերտներին և Կիրակոս Գանձակեցուն։80 դահեկան փրկագնով Վանական վարդապետը ազատվում է,իսկ Գանձակեցին իր կյանքն ազատում է փախուստի միջոցով։

Ղատաղա նոյինը գրավում է Գարդմանը,Չարեքը,Գետաբեկը,Վարդանաշատը և այլն։Մեծ իշխան Վահրամ Գագեցին,որը գտնվում էր Գարդմանում,գիշերը այստեղից փախավ և իր որդու հետ պատսպարվեց Քութայիսում։Վահրամի երկիրը քիչ էր տուժել,որովհետև նրա բերդերը կամովին անձնատուր էր եղել։

Լոռու շրջանը գտնվում էր Զաքարեի որդի Շահնշահի իշխանության տակ։Չաղատայը,տեղեկանալով Լոռի բերդաքաղաքի մեջ թաքնված Շահնշահի գանձերի մասին,պաշարեց քաղաքը։Շահնշահը ամրացավ մի քարայրի մեջ և քաղաքի պաշտպանությունը հանձնարարեց իր կնոջ ազգականին ։Մոնղոլական զորքը քանդեց պարիսպները,փորելով տակից և մտնելով քաղաք՝անխնա կոտորեց մարդկանց։Նրանք վերցրին Շահնշահի գանձերը։

Չաղատայ նոյինը վերցրեց Դմանիսը,Շամշուլդեն և Տփղիսը։Լոռիի անկումից հետո Շահնշահը փախել էր Աճարա։

Ղողատա նոյինը պաշարում է Կարին բերդը,ուր ամրացել էր Ավագ Զաքարյանը։Մոնղոլական զորավարը պատվիրակ է ուղարկում և Ավագին առաջարկում է հպատակություն հայտնել։Ավագը թշնամու սիրտը շահելու նպատակով իր դստերն է ուղարկում նրա մոտ՝մեծ նվերներով։Սակայն մոնղոլներն ավելի են աշխուժացնում պաշարողական գործողությունները։Ավագը իր հեջուբ Գրիգոր Տղային ուղարկում է Չարմաղանի մոտ։Վերջինս հրամայում է դադարեցնել ռազմական գործողությունները,իսկ Ավագին ուղարկել իր մոտ։Ավագը հպատակություն է հայտնում նվաճողներին,պարտավորվում է հարկ վճարել,իր զինված ուժերով մասնակցել մոնղոլների ռազմական գործողություններին և բավարարել մոնղոլական երթևեկող պաշտոնեության պահանջները,իսկ Չարմաղանը հրամայում է նրա բոլոր տիրույթները վերադարձնել իրեն։Ավագի նկատմամբ ցուցաբերած վերաբերմունքը կապված էր նրա բարձր դիրքով։Հետագայում Չարմաղանը Ավագին ուղարկում է մեծ խաքանի մոտ,որը նույնպես համաձայնվում է վերադարձնել նրա տիրույթները։

1236թ․ գրավեցին Խաչենը և Սյունիքը։

Ջուղբուղա զորավարը ներխուժելով Վերին Խաչեն ավերում է անպաշտպան շրջանները,գրավում Հավքախաղաց բերդը(Վերին Խաչենում՝Թարթառ գետի աջ կողմում),սրի քաշում բերդում պատսպարված բնակչությանը,մի մասին էլ գահավեժ անում։

Հետո Ջուղբուղան շարժվում է Ներքին Խաչեն,մտնում Հասան Ջալալի ֆեոդալական իշխանության սահմանները։Վերջինս ամրացել էր Խոխանաբերդում,որը մոնղոլները չեն կարողանում գրավել։Ջուղբուղան հաշտություն է առաջարկում։Հասան Ջալալը և տեղական իշխանները ստիպված են լինում հպատակություն հայտնել մոնղոլներին։

Ասլան նոյինին բաժին էր ընկել Սյունիքը,որի իշխան Էլիկում Օրբելյանը ամրանում է Վայոց ձորի Հրաշքաբերդ ամրոցում(Նորավանքի մոտ)։Էլիկումը ընդունում է Ասլան նոյինի առաջարկը,մեծ ընծաներով ներկայանում է Ասլանին և իր հպատակությունը հայտնում։

Անիի պաշտպանությունը։1236թ․ նրանք մոտենում են Անի քաղաքին։Չարմաղանի պատվիրակները ներկայանում են քաղաքի ավագանուն և առաջարկում հանձնել քաղաքը։Բնակչությունը սպանում է պատվիրակներին և հերոսաբար դիմադրում են թշնամուն։Մոնղոլներին հաջողվում է կործանել պարսպի մի հատվածը և խուժում է քաղաք։Մոնղոլները կոտորում են բնակչությանը։

Կարսի բնակչությունը,տեղեկություն ստանալով անեցիների կոտորածի մասին,որոշեցին անձնատուր լինել և քաղաքի բանալիներն ուղարկեցին Չարմաղանին։Մոնղոլները կողոպտեցին Կարսը և բնակիչներին կոտորեցին և մի մասն էլ գերի տարան։

Չարմաղանի զորավարներից Ղարա Բահատուրը հարձակվեց Սուրմառիի վրա և կողոպտեց ու ավերեց քաղաքը։

Այսպիսով 1236թ․ Չարմաղանը նվաճում է Շիրվանը, Զաքարյան ֆեոդալական իշխանություններին ենթակա բոլոր նահանգները և Վրաստանի հարավ-արևելյան շրջանները։

Մոնղոլները ուր որ գտնվում էին՝հափշտակում էին ու ավելին էին անում,եթե որևէ մեկի վրա գտնում էին իրենց խարանադրոշմները։Իրենց բոլոր անասուները ու նաև այն որ առնում էին՝ամեն մի զորագլուխ կնքում էր իր նշանով,խարանելով մարմնի որևէ մասը։

Նրանք,իրենց տեսքով տգեղ էին և սոսկալի մորուք չունեին, բայց ոմանք քիչ քանակությամբ մազ ունեին շրթունքների կամ կզակի վրա։Նրանց աչքերը նեղ էին ու սրատես,ձայները նուրբ և սուր,երկար ապրող էին ու դիմացկուն։Երբ կարելի էր ուտում ու խմում էին շատ ու անկշտորեն,իսկ երբ կարելի չէր՝չափավոր էին։Ուտում էին ամեն տեսակ կենդանիներ սուրբ և անսուրբ,բայց ձիու միսն ավելի էին գերադասում։Ոմանք ուտում էին ուղտերի նման չոքած,ոմանք էլ նստած։Երբ խմում էին կումիս կամ գինի՝վերցնում էին մեկը մեծ ամանով իր ձեռքը և սրանից առնելով փոքր բաժակով՝շաղ էին տալիս դեպի երկինք և ապա դեպի արևմուտք,հյուսիս և հարավ։Այնուհետև ինքը շաղ տվողը նրա միջից մի փոքր խմում էր և տալիս էին,որ ուտե և խմե ինքը բերողը,իսկ իրենք ուտում և խմում էին նրանից հետո․այդ անում էին,որպեսզի խաբեությամբ չթունավորվեն մահացու դեղերով։Կին էին առնում որքան ուզենային,բայց պոռնիկներին չէին թողնում կենդանի։Բայց իրենք ուր որ հանդիպեին այլազգի կանանց՝անխտիր կենակցում էին։Գողությունը նրանք ատում էին,ուստի և գողերին սպանում էին չարաչար մահով։Նրանք եղել են կռապաշտներ,աստվածային են համարել և սրբազան արևը,լուսինը,նաև ջուրն ու հողը։Նրանց մեջ խիստ տարածված է եղել շամանականությունը,կրոնական հավատալիքների մեջ նկատելի էր բուդդայականության ազդեցությունը։

Մոնղոլները ոչ միայն թշնամական վերաբերմունք չեն ունեցել դեպի մյուս կրոնները,այլև հովանավորել են դրանք։

Այդ է պատճառը,որ քրիստոնյաները կառուցում էին եկեղեցիներ։Այդ վերաբերմունքը փոխվեց այն ժամանակ,երբ մոնղոլները Ղազան խանի ժամանակ ընդունեցին մահմեդականություն։Մոնղոլները քաջ զինվորներ են,հնազանդ իրենց զորավարին և կառավարվում են նշանների միջոցով։Պատերազմ գնալու ժամանակ մոնղոլների իշխանը նրանց ռոճիկ էր տալիս և նրանք ապրում են ավարի միջոցով,որից բաժին են տալիս իրենց տիրոջը։Կերակրվում են ձիու կաթով և մսով։

Իբրև հեծելազոր հաջողակ են,նաև լավ աղեղնավորներ են,բայց որպես հետևազոր՝ծանր են քայլում։Ճարտարությամբ վերցնում են կռվով քաղաքներ և ամրոցներ։Ամոթալի չեն համարում փախչելը։Նրանք կարողանում են ուրիշների երկիրն առնել,բայց պահել չեն կարողանում։Երբ թուլանում են խոնարհ են,իսկ երբ զորեղանում են՝ամբարտավան են։Նրանք հմուտ նետաձիգներ էին և նրանց հաճախ տալիս են <<նետող>> անունը։

Կանանց պարտականությունն էր կթել կովերը,պատրաստել յուղ և մածուն,մորթիներ։Նրանք կարում էին նաև տրեխներ,չմուշկներ և այլ հագուստներ։Գործում էին թաղիք և ծածկում էին նրանցով բնակարաններ։Նրանք ուղեկցում էին իրենց ամուսիններին և ծնողներին արշավանքներում։Նրանց այրի կանայք դառնում էին պետության խնամակալուհիներ և իշխանությունների կառավարիչներ։

Հայաստանի հարավային և արևմտյան նահանգների գրավումը։1242թ․ մոնղոլները վերսկսում են իրենց արշավանքները,նպատակ ունենալով գրավել ոչ միայն Արևմտյան Հայաստանը,այլև իրենց տիրապետությունը տարածել Իկոնիայի սելջուկյան պետության վրա։Այս արշավանքը համրացած Չարմաղանի փոխարեն ղեկավարում էր նրա Բաչու զորավարը։

1242թ․ գարնան սկզբին մոնղոլական զորքերը Բաչուի գլխավորությամբ պաշարում են Կարինը,որը գտնվում էր Իկոնիայի Ղիաթեդդին Քայ Խոսրով սուլթանի իշխանության տակ։Նրանք դեսպաններ ուղարկեցին և պահանջեցին,որ անձնատուր լինեն։Սակայն քաղաքի պաշտպանները անարգեցին նրանց դեսպաններին։Երկու ամիս պաշարումից հետո քաղաքը նվաճվեց,իսկ բնակչությունը ենթարկվեց սրի և կոտորածի։Կարինի առման ժամանակ մոնղոլների ձեռքն ընկան մեծ քանակությամբ ձեռագրեր։Այս ձեռագրերը,որ չնչին գներով առնում էին քրիստոնյաները՝նվիրաբերվեցին Շիրակի և Հյուսիսային Հայաստանի վանքերին ու եկեղեցիներին։Գերիներին՝տղամարդկանց,կանանց,երեխաներին,որքան հնարավոր էր գնեցին քրիստոնյա իշխանները։

Կարինի առումից հետո մոնղոլական զորքը ետ քաշվեց Մուղան,այստեղ ձմեռը անցկացնելուց հետո 1243թ․ գարնան սկզբին Բաչուի բանակը արշավում է Իկոնիայի սելջուկյան պետության վրա։Ղիաս ադ-դին Քայ Խոսրով սուլթանը շարժվում է ընդառաջ։Երկու բանակները հանդիպում են Չմանկատուկ գյուղաքաղաքի մոտ  
(Երզնկայից 15-20 կիլոմետր դեպի արևելք)։Սուլթանական ուժերը սկզբում որոշ հաջողություն են ունենում,սակայն Ղիաս ադ-Դինը,տեսնելով,որ իր բանակում երկպառակություն է առաջացել,փախուստի է դիմում։

Այնուհետև մոնղոլները գրավում են Երզնկան,Կեսարիան,Սեբաստիան,Տիվրիկը։Ավարի ու կոտորածի ենթարկվեցին մանավանդ Երզնկան ու Կեսարիան։

Մոնղոլները Փոքր Ասիայի արևելյան շրջանները նվաճելուց հետո դուրս են գալիս Կիլիկիան հայկական թագավորության սահմանները,լուրջ վտանգ սպառնում նրան։Մոնղոլները նույնպես հոգնած էին,այդ էր պատճառը,որ 1243թ․ Կիլիկիայի Հեթում թագավորի և Բաչուի միջև պայմանագիր կնքեց՝Խաչենի Հասան Ջալալի միջնորդությամբ։

1245թ․ Բաչուն ձեռնարկեց իր երկրորդ արշավանքը։Նրա բանակը մտավ Միջագետքի և Ասորիքի սահմանները,որտեղ իշխում էին Սալահեդդինի և նրա եղբայր Ադիլի որդիներն ու թոռները։նրանք նախ մտան Հայաստանի Բզնունիք գավառը և առան այստեղ Բաղեշը և Խլաթը,վերջ դնելով Այյուբյանների տիրապետությանը Հարավային Հայաստանում։

Բաչուն այնուհետև գրավեց Ամիդը,Ուռհան,Մծբինը և հասավ Դամասկոս։Այսպիսով ավարտվեց Հայաստանի հարավային և արևմտյան շրջանների նվաճումը։

1249թ․ ապստամբությունը։Մոնղոլների վարած կեղեքման քաղաքականությունը շուտով առաջ բերեց խորը ատելություն նվաճված երկրներում։Իրենց դիրքերը վերականգնելու նպատակով վրաց և հայ ֆեոդալները համախմբվում են վրաց Դավիթ թագավորի շուրջը 1248թ․ և որոշում են ապստամբել։Դրա մասին վկայում է Պլանո Կարպինին։

Կիրակոս Գանձակեցին,Գրիգոր Ակներցին և 14-րդ դ․ վրաց Անանուն պատմիչը նույն ձևով են նկարագրում այդ դեպքերը։Ըստ նրանց Դավիթ թագավորը զորաժողով է հրավիրում, ճաշկերույթի ժամանակ իշխանները հաշվում են իրենց ուժերը և որոշում են հարձակվել թշնամու վրա։Իշխանների այս որոշմանը դեմ էր Ավագը,իսկ մոնղոլական զորքը,իմանալով նախապատրաստվող ապստամբության մասին,հայտնում է իր զորավարներին,որոնք զորամասեր են ուղարկում,ձերբակալում են բոլորին և ավերածության մատնում։

Գանձակեցին վկայում է,որ մոնղոլական զորքի ավագանին որոշում է կոտորել հայերին և վրացիներին ,պատճառաբանելով,թե Վրաց թագավորն իր բոլոր իշխաններով որոշել է կոտորել է մոնղոլներին։Տփղիսում Դավիթ թագավորի մոտ զորաժողովի են հավաքվել վրաց և հայ իշխանները և երբ գինուց մի քիչ տաքացել են,նրանից մի քանիսն ասել են․<<Ինչու՞ ենք մենք սրանց ծառայում,ունենալով զորքի այսքան բազմություն,եկեք հարձակվենք նրանց վրա,կոտորենք,ջնջեք նրանց>>։Գրիգոր Ակներցին վկայում է,որ Վրաց թագավորի մոտ ճաշկերույթի ժամանակ իշխանները հաշվում են վրաց և հայոց զորքի թիվը և գտնում են,որ կարող են մոնղոլներին հաղթել,իրենց վրա գլխավորներ են նշանակում։Սակայն նրանցից մեկը մատնում է մոնղոլներին, թե վրաց թագավորն իր իշխաններով որոշել են կռվել ձեր դեմ։

<<Վրաց ժամանակագրությունից>> երևում է,որ Ավագի ջանքերն իզուր էին անցել,վրաց և հայ իշխանները դիմել էին գործնական քայլերի։<<Այս խառնաշփոթությունների մեջ էր երկիրը,երբ Կոխտայի ծայրը հավաքվեցին Վրաստանի իշխանները,Եգարոլանը,Ցոտնե Դադիանին,Վահրամ Գագեցին,Ղվարդվարեն,Շոթա Կուպարը,Թորդան,հետո կախեցիք,քարթլեցիք,Թորելի Գամրեկելը,Սարգիս Թմոգվեցին,մեսխերն ու տայեցիք>>։Հավաքվածները որոշում են կռվել։

Երբ մոնղոլները իմացան վրացիների ի մ ի գումարվելու մասին,նրանց երկու զորավարները՝Բիլոն և Անգուրտը եկան Կոխտա,կալանավորեցին ավագանուն ու տարան Անիի երկիրը՝Շիրակավան կոչվող վայրը։Չարմաղանը մերկացնում է բոլորին,թևերը կապում է,շոգին հրապարակում մերկ նստեցնում է և ամեն օր հրամայում է հարցաքննել,իմանալ նրանց գումարման նպատակը,և եթե չխոստովանեն,բոլորին մահապատժի ենթարկել։Մոնղոլական պատժիչ զորամասերը ցանկացան կոտորել,սակայն զորավարներից մեկը՝ Չաղատայը,որ մտերիմ էր Ավագին,կանխում է կոտորածը։Վրաց և հայ իշխաններին ձերբակալում են,իսկ բացականներին կանչում են իրենց մոտ։

Ավագ Զաքարյանի մայրը ներկայանում է մոնղոլական զորավարներին և երաշխավորում է իր որդու անմեղությունը։Ավագն էլ շատ վկայություններով ապացուցում է,որ այդ ծրագրին մասնակից չէ։Դավիթ թագավորը և հայ ու վրաց իշխանները երեք օր ձեռքերն ու ոտքերը բարակ չվանով կապած մնում են հրապարակում,նրանց ծաղրում են։Ավագի միջնորդությամբ մեծ փրկագին տալով նրանք ազատվում են։

Ապստամբության ղեկավարներին ազատ արձակելուց հետո,մոնղոլները հարձակվում են Վրաց կողմերի շատ գավառների վրա,շատերին կոտորում են ու գերեվարում,անթիվ տղամարդկանց,կանանց ու մանուկներին գետերում խեղդում։

Հողատիրության ձևերը։Մոնղոլական տիրապետության ժամանակ տեղական հողային սեփականության գոյություն ունեցող ձևերը՝հայրենիք,պարգևականք,եկեղեցական և համայնական,պահպանվեցին։11-րդ դ․ վերջերից հայկական հողատիրության ձևերը իրենց տեղը զիջել էին սելջուկ-թուրքական նվաճողների հողատիրության դիվանի,ինջու,իկթա,մուլք,վակֆ ձևերին։

Մինչ Ղազան խանը մոնղոլական հողատիրության հիմնական ձևը դիվանի հողատիրությունն էր։Հուլավյանների պետության հիմնադրումից հետո դիվանի հողերի ֆոնդը ընդարձակվեց ի հաշիվ մուլք,հայրենիք և համայնական հողատիրության։

Հայաստանի հարավային և արևմտյան նահանգների զգալի տարածությունները նույնպես անցան արքունի դիվանին։Հետագայում դիվանին պատկանող հողային տարածությունները կրճատվեցին և դրանց հաշվին աճեց մասնավոր հողատիրությունը՝մուլքադարությունը։

Դիվանի հողերից ստացվող հարկերը կապալով էին տրվում։Կապալային համակարգը լայն տարածում էր ստացել մոնղոլական պատմաշրջանում,որը խիստ էր անդրադառնում գյուղացիության ,հատկապես դիվանի տիրույթների բնակության վրա։

Գրեթե բոլոր աղբյուրները շեշտում են նշված տիրույթների տնտեսական անկման,գյուղացիական քայքայման ,բնակավայրերի լքման հանգամանքները,որոնք և հանդիսացավ 13-րդ դարի 90-ական թթ․ սկսված տնտեսական , ֆինանսական ճգնաժամի պատճառները։

Կապալառուն մտածում էր պետական դիվանին իր վճարած հարկաչափից ավելին ձեռք բերելու մասին։

Ծառայություններով աչքի ընկած առանձին մարդկանց կամ արքայական տան անդամի գոյությունը պահպանելու համար իլխանները դիվանի կամ ինջու հողերից շրջաններ էին հատկացնում։

Այս նահանգներում նոր տիրակալներն իրենց օգտին լրացուցիչ հարկեր էին սահմանում տեղի բնակչության վրա։Հողատիրության այս ձևին պատկանող տիրույթներում ռենտան մեծ էր։Այն կլանում էր գյուղացու եկամտի հիմնական բաժինը՝տարվա բերքի 2/3-ը։Գյուղացին բացի ռենտայից,տալիս էր և այլ հարկեր ու տուրքեր։Ինջու հասկացության երկու ձև է հայտնի ինջու ու տուրքեր։Ինջու էին կոչվում թագավորական տան անդամներին պատկանող կալվածները,իսկ ինջու-ի խաս՝ այն հողերը,որոնք գտնվում էին խանի տիրապետության տակ։

Ինջու հասկացությունն արտահայտել է արտոնված հողային ֆոնդի իրավունք կամ օբյեկտ։

Ինջուն անցնում էր ժառանգաբար,ենթակա էր օտարման,նվիրման և վաճառքի։

Իլխանները ինջու տալիս էին քոչվոր ազնվականության ներկայացուցիչներին։Ինջու էին կոչվում նաև պետական անձինք։

<<Ինջու>> տիրույթներն ազատ էին պետությանը տրվող հարկերից։Մալաթիա քաղաքը որպես <<ինջու>> Աբաղա խանը տվել էր կառավարելու։

<<Ինջուն>> վերաբերել է տեղական ֆեոդալական դասակարգի տիրույթներին։

Սյունիքը դարձավ <<ինջու>>։Սյունիքի գյուղացին հարկերը վճարում էր տեղի ֆեոդալներին։

Միշտ չէ,որ <<ինջու>> քաղաքի բնակիչները ազատվում էին հարկերից,օրինակ,Անին։

Մոնղոլական տիրապետության ժամանակաշրջանում Հայաստանի ֆեոդալական հասարակության զարգացման կողմը պատրոնատի ՝հովանավորության համակարգի մասսայական բնույթ ստանալն էր։Այդ համակարգը համընկնում էր նվաճող մոնղոլական քոչվոր ազնվականության շահերին։Նրա զարգացումը թուլացնում էր կենտրոնական իշխանությունը և նպաստում ֆեոդալների իշխանության ուժեղացմանը։

Իկթադարական հողատիրությունը մեծ տարածում ստացավ 14-րդ դ․ սկզբին Ղազան խանի տիրապետության օրոք։Զինվորական ավատային հողատիրության այս ձևը անցնում էր հորից որդուն։Բայց եթե <<իկթա>>-ի տիրոջ մահից հետո նրա ընտանիքում զինվորական ծառայության գծով փոխարինող չէր լինում,ապա այն տրվում էր ուրիշին։Իկթադայական համակարգը մոնղոլական շրջանում դուրս է գալիս զինվորական նեղ շրջանակներից և ստանում է ավելի լայն բնույթ։

Իրենց զինվորական ծառայության դիմաց հողային տարածությունները ստանալով որպես <<իկթա>> ամիրները հողերը բաժանում էին ինչպես քոչվոր ազնվականությանը,այնպես և շարքային զինվորներին։Իկթադարը ոչ միայն հողաբաժին էր ստանում,այլև օգտվում էր ջրից,ոռոգման առուներից,արոտավայրերից և գանձում էր հավելյալ արդյունք։Իկթադարի պարտականությունն էր՝ստացած հողաբաժնի դիմաց տարեկան պետությանը հանձնել 50 թավրիզյան ման հացահատիկ։Իկթայական հողատիրության արտադրողների՝գյուղացիության իրավական վիճակը ծանր էր։Հաճախ ավատառուները <<իկթային>> հողերում չէին ապրում,այլ քոչում էին իրենց ցեղերի հետ՝<<իկթային>> գյուղերից,շրջաններից ստանալով իրենց հասանելիք եկամուտները։14-րդ դ․ 50-ական թթ․ <<իկթա>> հողատիրության զարգացումը հանգեցրել էր իկթայի իրավունքների ընդլայնմանը։Իկթադարը հողատիրոջից վեր է ածվում ժառանգական հողատեր ֆեոդալի՝ունենալով հող և աշխատող ձեռք։

Արղունի աշխարհագիրը։Մանգուն,ստանձնելով խաքանի պարտականությունները,ամբողջ կայսրության մասշտաբով անցկացրեց մարդկանց,անասունների շարժական և անշարժ ունեցվածքի հաշվառում-աշխարհագիր։1252-1257թթ․ իրականացված այդ միջոցառումը նպատակ ուներ կարգավորել հարկահանությունը,ամրապնդել գրաված երկրների տնտեսական նվաճումը և հաստատուն հիմքերի վրա դնել բանակն ու զինվորական ծառայությունը։

Աշխարհագիրն անց է կացվել Չինաստանում՝1252թ․,Իրանում՝1253թ․,Անդրկովկասում՝1254թ․,Ռուսաստանում՝1257թթ․։Սկսեցին հաշվառել մարդկանցից մինչև անասունները,արոտից մինչև տունկ,այգի ու բանջարանոց։Հայաստանում Արղունի գործակիցն էր Թորոս Աղան։Հյուսիս-արևելյան Հայաստանի և վրաց թագավորության բնակչության թիվը 13-րդ դ․ կեսերին եղել է 4-5 միլիոն։

Աշխարհագիրը նպատակ է ունեցել ուժեղացնել տեղական ֆեոդալների կախվածությունը քոչվոր ազնվականներից,թուլացնել նրանց տնտեսական հզորությունը։Այն ավելի ուժեղացրեց նվաճված երկրներում բնակչության արտագաղթը,քաղաքների ու գյուղերի ուժեղացումը։Աշխարհագիրը ծանր հետևանքներ ունեցավ,50-ական թթ․ վերջերից նորից ծայր առան ապստամբությունները։

Արղունը հարկի տակ էր դրել բոլոր տղամարդկանց,որոնք 10 տարեկանից մեծ էին։Հարկեր վճարելուց ազատված էին կանայք,տղաները և ծերերը,նաև հոգևորականությունը։

1254թ․ աշխարհագրից հետո մոնղոլական իշխանությունը խիստ ծանրացավ և այստեղ կազմակերպեցին հատուկ զորամասեր,որոնց նպատակն էր հսկողություն ունենալ ներքին անդորրության և տեղական իշխանությունների վրա։

Աշխարհագրից հետո հիմնվեցին կառավարական գրասենյակներ՝<<դիվան>>- ներ,որոնց մոտ պահվում էին աշխարհագրի մատյանները,որ կոչվում էին <<դավթար>>։Դիվաններում ծառայող գրագիրները,անվանվում էին <<բիթիքլի>>։Շրջանի քարտուղարի և նոտարի իմաստ ուներ <<քեթոբայը>>։Քաղաքներում հարկահավաք պաշտոնյաներ էին կնիք խփողները կամ բաժրարները,որոնք գանձում էին հարկեր վաճառականներից,արհեստավորներից և առուծախ անողներից,1254թ․ աշխարհագրի նպատակը ոչ միայն հարկերի ավելացումն էր,այլև զորակոչիկները։

Քաղաքային կյանքի անկումը։Մոնղոլական դարաշրջանում քայքայվում և ամայանում էին քաղաքները։Արշավանքների հետևանքով ավերված քաղաքների վերականգնման նախադրյալները իսպառ անհետացան։

Բնակչության մեծ մասը ոչնչացվել էր կամ գաղթել, արհեստավորության մեծ մասը գերեվարվել։Դա ծանր էր անդրադառնում երկրի քաղաքների կյանքի և ներքին շուկայի վրա։Արհեստագործությունը խիստ անկում էր ապրում։Ծանր էր ազատ արհեստավորների դրությունը։Արհեստավորի աշխատանքը չէր ապահովում նրա ապրուստը։Քայքայվեց նաև արհեստավորությունը։

Միջազգային տարանցիկ առևտուրը չէին նպաստում նվաճված երկրներում ժողովրդական տնտեսության ընդհանուր զարգացմանը։Առևտուրն ու դրամական շրջանառությունը նույնպես անկում ապրեցին։

Մոնղոլական պետությունը առևտրի վրա նույնպես դրել էր հարկեր,որը արգելակում էր երկրի ներսում առևտրի ծավալմանը։Արտաքին առևտրի զարգացման համար մեծ նշանակություն ունեին առևտրական քարավանային ճանապարհները։Առևտրական քարավանային մեծ ճանապարհը,որ անցնում էր Հայաստանի հյուսիսային և կենտրոնական շրջաններով,տեղափոխվում է հարավ։Անին,Կարսը իրենց տեղը զիջում են Թավրիզին և Սուլթանիային։Արարատյան դաշտի ճանապարհներն անբանուկ են դառնում։Հարավային շրջանների քաղաքներում՝Խլաթ,Նփրկերտ,Արճեշ և այլն,որոշ չափով սկսել էին աշխուժանալ առևտուրն ու արհեստները,իսկ հյուսիսային ու կենտրոնական շրջաններում քաղաքներն սկսում են քայքայվել,ավանների և գյուղերի վերածվել,ներքին և արտաքին շուկաները ամայանում էին,ծանր վիճակ ստեղծելով նաև քաղաքային բնակչության համար,ամենուրեք իշխում էր սովն ու թանկությունը։

Հայաստանը Բաչու նոյինի ժամանակ։Ասորիքից և Միջագետքից նրանք ետ նահանջեցին և ձմեռը հանգստացան Մուղանում։1245թ․ մոնղոլները վերաշինեցին Կարինը։

Հոքաթա խանի մահից հետո (1241թ․) նոր խանի ընտրությունը հետաձգվում էր։Այս ժամանակ պետության գործերը վարում էր Հոքաթայի կինը։1246թ․ կայացավ ղուրուլթայը և Գույուկը ընտրվեց մեծ խան։

Նա հարկահաններ ուղարկեց ամեն տեղ և հրամայեց հավաքել նվաճված երկրներից հարկեր։Հարկահաններից գլխավորներն էին Արղունը և Բուղան։

Ինչպես վկայում է Կիրակոս Գանձակեցին Բուղան մտնում էր ավագանու տները և ինչ-որ իրեն դուր էր գալիս՝առնում էր անխնայաբար։Այս էր պատճառը,որ Բուղային գրգռեցին Հասան Ջալալ իշխանի դեմ։Նա քանդեց Բուղայի Խոյական բերդը,նաև Դեդը,Ծիրանաքարը և այլ ամրոցներ։

Այնուհետև Վրաստանում առաջացավ գահակալական խնդիրներ։Վրաստանի թագավոր դառավ Տփղիսում Գեորգի Լաշայի որդի Դավիթը,որի մայրը Ռուսուդանը մեռել էր 1247թ․։

1248թ․ Կիլիկիայի Հեթում թագավորը ևս,որը հայտնել էր Բուղային իր հնազանդությունը՝ուղարկեց մեծ խանի մոտ իր եղբորը՝Սմբատ սպարապետին մատուցելու իր ուղարկած նվերները և հայտնելու նրան իր հպատակությունը։Սմբատը ընդունվեց սիրով և ստացավ խանից ոսկե փայիզաներ,որոնք փոքրիկ տախտակներ են,որոնց վրա գրված էին աստծու և խանի անունները և որոնք տրվում էին վասալ իշխաններին ի նշան նրանց իշխանության,թաթար կին բարձր գդակով և հատուկ արտոնագիր յառլեխ,որի համաձայն Կիլիկիայի թագավորին պետք է տրվեին այն բոլոր գավառներն ու բերդերը,որոնք գրավել էին Իկոնիայի Ալայեդդին սուլթանը։

Բաթուի մոտ գնում էին թագավորներ և արքայորդիներ,իշխաններ և բոլոր վշտացածները և նա արդար դատաստանով վերադարձնում էր նրանց իրենց տիրույթները։

Բաթուի և նրա որդու Սարթախի մոտ գնացել էր նաև Հայաստանից ներքին Խաչենի Հասան Ջալալ իշխանը։Սրան վերադարձրել էին Չարաբերդը,Ականան և Կարկառը։

Վրաստանը և Հայաստանը խիստ նեղվում էին մոնղոլների ագահությունից։

Արդեն 1249թ․ Ավագը,որը Վրաց թագավորության աթաբեկն էր ու ամիրսպասալարը,նաև հիվանդ էր և վախճանվեց 1250 թ․։Նա թաղվեց Բջնիի Պղնձահանք վրացական վանքում։

Գանձակեցու վկայությամբ՝Ավագի մահից հետո նրա իշխանությանը տրվեց Շահնշահի որդուն՝Զաքարեին։Ավագը որդի չուներ,այլ ուներ մի դուստր Խոշաք անունով։Զաքարեից իշխանությունը վերցրին և տվին Ավագի կնոջը՝Գոնցային։

Չինգիզ խանի որդի Հոքաթայի մահից հետո մեծ խան էր ընտրվել նրա որդին Գույուկը և գահը անցել էր ուղիղ գծով մեռնող մեծ խանի որդուն՝ուստի իրենց թագաժառանգ էին համարում Հոքաթայի մյուս որդիները։Այսպիսով,մոնղոլական մեծ խանության մեջ առաջացել էր գահաժառանգման համար պայքար։Երբ Գույուկը մահացավ,մոնղոլական զորքի բոլոր ավագները դիմեցին Բաթուին,որը մեծ խան նստեցրեց Չինգիզ խանի որդի Տուլիի որդուն՝Մանգուին՝ 1251թ․։

Մանգուի իշխանության ժամանակ (1251-1259թթ․) մեծ խանի խանությունը ենթարկվեց որոշ փոփոխությունների։Չինգիզ խանի պետությունը բաժանված էր 4 մեծ ուլուսների։

1․Չինգիզ խանի ու մեծ խաների ուլուսը,-Մոնղոլիան,Չինաստանը և Տիբեթը,-որի մայրաքաղաքն էր Կարակորումը,որը գտնվում էր Օրխոն գետի վրա Բայկալյան լճից դեպի հարավ-արևելք։

2․Չինգիզ խանի որդի Չաղատայի ուլուսը,որը տարածվում էր Ալտայից մինչև Ամու-Դարյա,պարունակելով իր մեջ Մավերանախր-Թուրքաստանը։

3․Չինգիզ խանի մեծ որդու Ջուչիի և սրա որդու Բաթուի նվաճած պետությունը Դեշտ-ի-Ղփչաղը,որը գտնվում էր Կասպից և Սև ծովից հյուսիս և տարածվում էր մինչև Մոսկվա և Վոլգայի բուլղարների երկիրը։Այս ուլուսի մեծ մասը նվաճել էր Բաթուն՝Ոսկե-Հորդայի հիմնադիրը(1236-1255/56թթ․)։

4․Առաջավոր Ասիան,-Պարսկաստանը և նրա հարևան արևմտյան երկրները,-միակ մեծ ուլուսն էր,որի կառավարությունը գտնվում էր մոնղոլական զորապետների ձեռքին։

Մանգուն իր եղբորը Խուբիլային հարավ-արևելյան երկրների ու Չինաստանի կառավարիչ նշանակեց,որի հետևանքով մեծ խանության մայրաքաղաքը փոխադրվեց Կարակորումից Պեկին։

Երկրորդ փոփոխությունը վերաբերվում է Առաջավոր Ասիային և,հետևապես,նաև Հայաստանին և Վրաստանին։Իբրև այս ուլուսի կառավարիչ Մանգուն ուղարկեց իր մյուս եղբորը Հուլավուին։

Հուլավուի ժամանակ վերսկսվեցին կատաղի կռիվները արևմուտքում։Այստեղ դեռևս ուժեղ էր Արաբական խալիֆայությունը և դեռ նվաճված չէին Իսմայելիտ աղանդավորների երկիրը,Հյուսիսային Միջագետքի և Ասորիքի որոշ մասեր և մամլուքների եգիպտական պետությունը։Այս նոր նվաճումները գլուխ բերելու համար էր,որ 1255թ․ Մոնղոլիայից եկավ արևմուտք Հուլավու խանը։

Հուլավուն և նրա արշավանքները։1256թ․ մեծ բանակով Իրան ժամանած Հուլավու խանը(Մանգու խանի եղբայրը) հնազանդեցրեց ֆեոդալներին,հիմք դրեց Հուլավյան մոնղոլա-իրանական պետությանը,որը պատմության մեջ մտավ <<իլխանություն>> անունով (իլխան-ժողովրդի տեր)։Պետության կենտրոնը դարձավ Ատրպատականը,մայրաքաղաքն էր սկզբում Մարաղան,իսկ հետո Թավրիզը։Նա նվաճեց Բաղդադի խալիֆայությունը։Այնուհետև մոնղոլները պաշարում են Նփրկերտ քաղաքը,հետո էլ Սասունը։

Հուլավուի իլխանության կազմում էին Իրանը,Ատրպատականը,Արևելյան Վրաստանը,Հայաստանը,Ռումը,Քուրդիստանը,Իրաքը,Արևմտյան Վրաստանը,Տրապիզոնը և Կիլիկյան հայկական պետությունը։

Հուլավյանների ժամանակ <<Գյուրջիստանի վիլայեթում>> ինչպես վարչա-տնտեսական ու ֆինանսական,այնպես էլ դատական-դատաքննչական համակարգն անփոփոխ մնաց, այնտեղ տեղական իշխանություն էին տնօրինում։

Արղունը իլխանության ստեղծումից հետո շարունակում էր վարել <<Գյուրջիստանի վիլայեթի>> բասղաղի պաշտոնը։Հայկական հինգ թումաններում որպես կառավարիչներ հանդես են գալիս Զաքարեն՝Անի-Շիրակում,Գոնցան՝Ավագյանների տիրույթներում,Վահրամի որդի Աղբուղան՝Վահրամյանների իշխանությունում,Սմբատ Օրբելյանը՝Սյունիքում,Հասան-Ջալալը՝Ներքին Խաչենում։50-ականների վերջերին գերիշխող դիրք էր գրավում Սահիբ-Դիվան Ջավեյնին,Սմբատ Օրբելյանը և Սադուն Արծրունին։Հուլավուի բանակում ազդեցիկ դեմք էր հայկական զորքի սպարապետ Պռոշը։Հուլավուի հովանավորությունը վայելում էին Ումեկը,Շնորհավորը,Սահմադինը և այլն։Նա Դարոյնքի դաշտում հսկայական կուտակումներ էր արել։Շինարարության կառավարիչ էր Սմբատ Օրբելյանը։

1256թ․ Հուլավուն հարձակվեց Իսմայելիտ աղանդավորների՝մլհետների կամ հաշիշյանների վրա։Սրանց ամենամեծ ամրությունը Ալամութն էր։Նրանց առաջնորդ Ռուքնեդդինը անձնատուր եղավ։Իսմայելիտներին սրի մատնեցին և քանդեցին նրանց ամրությունները։

Հուլավուն իր նոր իշխանության կենտրոնը ընտրեց Մուղանի դաշտը։

1152թ․ աշնանը Հուլավուն պաշարեց Բաղդադը։Հուլավուի արշավանքներին մասնակցում էին Շահնշահի որդին Զաքարեն,Խաղբակյան Վասակի որդին Հասան Պռոշը,Գրիգոր Խաչենցու որդին Սևադան,Կյուրիկեի որդին։

Բաղդադը պաշարելուց հետո Հուլավուն ուղարկեց Մուսթասիմ խալիֆի մոտ դեսպանություն,որի մեջ էր նաև Խաղբակյան Պռոշ իշխանը։Շուտով քաղաքը վերցվեց մարտով։Բաղդադը առնվել էր 1258թ․ փետրվարի 4-ին։Աբբասյան խալիֆաների անթիվ գանձերը,ինչպես և քաղաքի մեծ հարստությունները,բաժին ընկան Հուլավուին,խալիֆը սպանվեց,իսկ բնակչությունը սրի մատնվեց կամ գերի տարվեց,բացի քրիստոնյաներից,որոնք ազատվեցին շնորհիվ Հուլավուի կնոջ Տողուզ խաթունի բարեսրտության։

Բաղդադից վերադառնալիս իր կրտսեր որդուն Իսմութին ուղարկեց Հյուսիսային Միջագետք ավերելու այն։Բայց այստեղ մոնղոլական զորքերին,որոնց միացել էին նաև հայկական զորքերը Խաղբակյան Հասան Պռոշի գլխավորությամբ,համառ դիմադրություն ցույց տվեց Մուֆարղին քաղաքը։Այն տևեց 2 տարի և 1260թ․ մոնղոլները կոտորեցին սովատանջ բնակչության մնացորդները։Այստեղ սպանվել էր Սևադա Խաչենցին։

Մուֆարղինի անկումից առաջ մեծ զորքով Ասորիք արշավեց Հուլավուն (1259թ․)։Հյուսիսային Միջագետքում Հուլավուին միացավ Կիլիկիայի Հեթում թագավորը և որոշեցին նվաճել Ասորիքում Հալեպը,որը Մելիք Նասիրի մայրաքաղաքն էր։Նրանք գրավեցին Հալեպը,Դամասկոսը,Մերդինը ,Համաթը,Հեմսը,Հելիոպոլիսը և այլն։

Հուլավուն և Հեթումը պետք է գրավեին Երուսաղեմը,սակայն լուր հասավ,որ Մանգու մեծ խանը մեռել է։Հուլավուն ընդհատեց իր հարձակումը՝թողնելով Ասորիքում իր զորքի մի մասը՝Քիթբուղայի հրամանատարությամբ։

Եգիպտոսի սուլթանը,տեսնելով որ Քիթբուղայի զորքը շատ չէր,մեծ զորքով մտավ Պաղեստին՝կանգնեցնելու մոնղոլների առաջխաղացումը։Ընդհարումը տեղի ունեցավ 1260թ․ աշնանը Հորդանան գետի մոտ,Այնա Չալուի հովտում,հին Նեապոլիս-Սիխեմի մոտ։Քիթբուղան պարտվեց,գերի ընկավ և սպանվեց։

Այս ճակատամարտում մեծ թվով հայեր և վրացիներ կոտորվեցին,որոնք գտնվում էին Քիթբուղայի զորքերում։

Հուլավուի իշխանության ժամանակ հայ-վրացական իշխանությունների դրությունը ծանր էր և 1259թ․ Վրաց թագավոր Լաշայի որդի Դավիթը ապստամբեց մոնղոլների դեմ։Նա փախավ Սվանեթի ամրությունները։Խռովարարների հետևից ուղարկվեց մեծ զորքով Արղունը,որը Հուլավուի վեզիրն էր։Սակայն Արղունը չկարողացավ նրանց հետևից հասնել,կոտորեց շատ գավառներ,քանդեց Վրաց թագավորների գերեզմանատունը Գելաթում։Այս ապստամբությունը տևեց մի քանի տարի։

Իլխան Հուլավուն մեռավ 1265թ․ ՝թողնելով իր հաջորդին՝ավագ որդուն (1265-1282թթ․) հսկայական միահեծան մի պետություն։

Աբաղա խանը և նրա հաջորդները։Հուլավուի մահից հետո իշխանության կառավարումը անցնում է Աբաղա խանին(1265-1282թթ․)։Սա ամուսնացավ Բյուզանդիայի Միքայել Պալեոլոգ կայսեր ապօրինի Մարիամ աղջկա հետ,որին հայ աղբյուրներն անվանում են Դեսպինա խաթուն։Մեծ պատերազմը Ոսկե Հորդայի և իլխանության միջև,որ սկսվել էր 1262թ․,շարունակվեց և Աբաղայի իշխանության առաջին տարիներում։Բերքան Աբաղայի դեմ ուղարկեց մեծ զորքով իր զորավարին,,հույս ունենալով գրավել Անդրկովկասը։Նրա դեմ դուրս եկավ Իսմութը 1265թ․։Աքսու գետի մոտ նրա բանակը պարտություն կրեց։Շուտով օգնության հասավ Բերքան և Իսմութը ստիպված նահանջեց Կուր գետի աջ կողմը՝ոչնչացրեց նրա վրա եղած կամուրջները։Այնուհետև Բերքան ուզեց գետն անցնել Տփղիսի մոտ,բայց ճանապարհին հիվանդացավ և վախճանվեց և նրա զորքը ցրվեց։Աբաղան պատերազմը շարունակեց Բերքայի հաջորդ Մանգու-Տիմուրի դեմ(1266-1280թթ․),որը նրա հետ կնքեց հաշտություն։

Բերքա խանի կռիվների ժամանակ Հուլավուի և Աբաղայի դեմ սկսվեցին բարեկամական սերտ հարաբերությունները մամլուքների միջև։Այս երկու մահմեդական պետությունների նպատակն էր նրանց համագործակցությունը ընդդեմ ընդհանուր թշնամու՝Հուլավյանների։

Բերքայի և նրա զորավարի 1265-1266թթ․ արշավանքն Անդրկովկաս տեղի էր ունեցել Եգիպտոսի սուլթանի գիտությամբ։1265թ․,երբ Աբաղան անկարող էր օգնության գնալու Կիլիկիայի հայոց թագավորին՝Եգիպտոսի սուլթան Բեյբարսը զորք ուղարկեց Կիլիկիա,որը պարտության մատնեց հայոց բանակը,սպանեց Հեթումի որդուն՝Թորոսին,այրեց արքայանիստ Սիսը։

1268թ․ Աբաղա խանի դեմ ապստամբում է արքայորդի Թագուդարը՝Չաղատայի թոռը,որի բաժնեկալվածքն էր կազմում <<Գյուրջիստանի վիլայեթի>> մի մասը,այդ թվում և Գեղարքունիքը։Թագուդարի զինվորները իրենց ծեծում են և խլում են իրենց ձիերը։Վրաց-հայկական ուժերը ջախջախում են Վրաստանի խորքերը ապավինած ապստամբներին։

Աբաղայի օրոք պատերազմ բռնկվեց նաև իլխանության և Ջաղատայների ուլուսի միջև։

Հայ-վրացական ֆեոդալների երկրորդ ապստամբությունից հետո երկրի քաղաքական կյանքում Զաքարյանների տան դիրքը խախտվել էր։1270թ․ վախճանվեց Վրաստանի Դավիթ թագավորը,Գեորգի Լաշայի որդին և նրան հաջորդեց իր որդին Դեմետրեն,որը 12 տարեկան էր։Նրա փոքրահասակության պատճառով Արևելյան Վրաստանի աթաբեկ նշանակվեց Մահկանաբերդի իշխան Սադուն Արծրունին։1278թ․ նա ստացավ Դեմետրեից Թելավը,Բելականին,Դմանիսը,Կարսը,որը դառավ նրա աթոռանիստը։Սրա վախճանվելուց հետո աթաբեկ է կարգվել Տարսայիճ Օրբելյանը։

Զաքարյանների Ավագյան ճյուղի տան ավագությունը ժառանգելուց և ամուսնանալուց հետո,Խոշաքը գերիշխող դիրք է գրավում։Եկեղեցու խարխլված դիրքը վերականգնելու նպատակով հայ ֆեոդալները 1270թ․ Ձագավանում գումարում են հատուկ ժողով։Հասան Ջալալը վստահելի հենարան չէր և առաջնությունը տրվեց Սմբատ Օրբելյանին։Սմբատ Օրբելյանը 1273թ․ 20 տարի իշխելուց հետո մահանում է։Նրան հաջորդում է եղբայրը,Տարսայիճը։ Աբաղայի իշխանության տարիներին երկրի քաղաքական կյանքում աչքի ընկնող դեմքերից էր Դոփյաններից Հասան 2-րդը։

Աբաղայի օրոք շարունակվում է պատերազմը Ոսկե Հորդայի դեմ։Միաժամանակ պատերազմական գործողություններ ծավալվեցին Արևելքում՝Չաղաթայների ուլուսի դեմ։Եգիպտոսի դեմ Աբաղայի ձեռնարկած ռազմական գործողությունները 1281թ․ հաջողություն չունեցան։

1284թ․ Արղունը՝Աբաղայի որդին,գահընկեց է անում իր հորեղբայր Ահմադին և տիրանում է գահին։Հաղթանակից հետո Արղունը ճանաչում է Դեմետրեի իրավունքները նրա հոր տիրույթների վրա։1288թ․ Արղունը Նիկողայոս 4-րդ պապի մոտ որպես դեսպաններ ուղարկեց ույղուր մի վանականի և քաղքեդոնիկ Սահմադինին։

1289թ․ Արղունի դեմ դավադրություն կազմակերպեց գլխավոր ամիր Բուղան,Մուղանում,որը խիստ պատժվեց։

Արղունին 1291թ․ հաջորդեց եղբայրը՝Քեյղաթուն,որն իշխեց մինչև 1295թ․ ապրիլ ամիսը։Նա ոչ մի կրոնի չէր հետևում։Պետության կառավարման գործում անզոր էր։Պետության գանձարանը դատարկվել էր,իլխանությունն ապրում էր տնտեսական և քաղաքական անկում։1294թ․ շրջանառության մեջ դրվեց Ռաշիդ ադ-Դինի խոսքերով ասած <<չարաբաստիկ թղթադրամը>>,որը հանդիպելով ժողովրդի սուր դիմադրությանը,հանվեց գործածությունից։

1295թ․ նա զոհ գնաց քոչվորական ազնվականության կառավարող շրջանների քաղաքական խավերին։Գահը ժառանգեց Բարդուն,որի դեմ հանդես եկավ Արղուն խանի որդին՝Ղազանը։

1274-1275թթ․ Եգիպտոսի զորքերը Կիլիկիայի թուրքմենների հետ նորից արշավեցին Կիլիկիա՝Բեյբարսի առաջնորդությամբ։Նրանք ավերեցին Մսիսից դեպի հարավ-արևմուտք գտնվող շրջանները մինչև Կոռիկոս։Առնվեց Տարսոնը,որն այդ ժամանակ Կիլիկիայի մայրաքաղաքն էր։Քաղաքը ավարի տրվեց,իսկ բնակիչները սպանվեցին,կամ գերի ընկան։

1277թ․ նա զորքով մտավ Փոքր Ասիա։Այստեղ տեղի ունեցավ ճակատամարտ մոնղոլական զորավարներ Թոխու Նոյինի և Թովդա Բահատուրի հետ,որոնք պարտություն կրեցին և սպանվեցին(1277թ․ ապրիլի 16-ին)։Թուրքերի հետ Աբաղան դաժան դատաստան տեսավ։Փոքր Ասիայի սուլթանն էր փոքրահասակ Ղիաթեդդին 3-րդը,իսկ փաստական կառավարիչն էր Ղիաթեդդինի պարսիկ վեզիր Մուինեդդինը,որի մականունն էր Փարվանա։Այս վերջինը,որ ապստամբության հրահրողն էր և փախել էր Թոխաթ՝սպանվեց։Սպանվեցին ապստամբ ամիրաները նաև 200․000 մարդ խաղաղ ազգաբնակությունից։

1277թ․ պատերազմը Բեյբարսի դեմ Աբաղան հարկադրված եղավ ընդհատել և վերադառնալ Անդրկովկաս,որովհետև նա տեղեկություն ստացավ,որ Ոսկե Հորդայի զորքերը պատրաստվել էին Դերբենտի վրայով արշավել երկրի հյուսիսային շրջանները։

Միայն 1281թ․ Աբաղան վերսկսեց պատերազմը հարավում։Աբաղայի մյուս եղբայրը Մանգու-Տիմուրը և Վրաստանի Դեմետրե թագավորը եկան Ասորիք։Նրանց դեմ դուրս եկան Եգիպտոսի սուլթան Ալֆին ու նրա հետ միասին Դամասկոսի սուլթանը։Ճակատամարտում,որ տեղի ունեցավ Համաթ և Հեմս քաղաքների միջև 1281թ․ հոկտեմբերին Ալֆիի զորքերից պարտված՝ հայ-վրացական և մոնղոլական զորքերը ետ քաշվեց Եփրատի կողմերը։

1282թ․ ապրիլի 1-ին Համադանում մեռավ Աբաղա խանը։Աբաղա խանին և Մանգու-Տիմուրին սպանել էին մահացու դեղով։

Աբաղայի մահից հետո գահին տիրացավ Թագուդարը։Ընդունելով մահմեդականություն՝նա ուզում էր նեցուկ դարձնել իր իշխանությանը մահմեդական ժողովուրդներին։Նա սպանեց իր եղբայր Ղոնղրաթային,Ղիաթեդին 3-րդ սուլթանին։

1284թ․ նա մտավ Խորասան և բանտարկեց այստեղ Աբաղայի որդուն,Արղունին,որը համարվում էր իլխանական գահի օրինավոր ժառանգ։Արղունի կողմնակիցներ Առուխը և ուրիշներ նրան բանտից ազատեցին,սպանեցին Թագուդարին և սրա համախոհներին և իշխանությունը հանձնեցին Աբաղայի որդուն Արղունին։Արղունին օգնող զորքերի մեջ էր Դեմետրե թագավորը։Արղունը նրան մեծարեց և դրեց նրա գերիշխանության տակ Ավագի,Շահնշահի,Գագեցու իշխանական տները և Սադուն աթաբեկի որդիներին։Շարուրում Դեմետրեին ընդառաջ եկավ ընծաներով Տարսայիճ Օրբելյանը։Դեմետրեն նրան տարավ իր հետ Այրարատ և նշանակեց նրան իր թագավորության աթաբեկ։

Արղունը կառուցեց Թավրիզի մոտ հեթանոսական տաճար և սկիզբ դրեց Սուլթանիե քաղաքի կառուցմանը։

Արղունի ժամանակ իլխանության կառավարիչն էր Բուղան,որին անվանել էին <<Չինքսան>>,այսինքն՝<<իշխանաց իշխան>>։Բուղան դավադրություն կազմեց Արղունի դեմ։Արղունը հարձակվեց Բուղայի ու մյուս դավադիրների վրա։Սրանց հետ էր Դեմետրե թագավորը,որին սպանեցին։

Ներքին կռիվները նրա օրոք սաստկացան։Արղունը վախճանվեց և նրան հաջորդեց եղբայրը՝Քեյղաթուն(1291-1295թթ․):

Նա Արևելյան Վրաստանի թագավոր հաստատեց Դեմետրե 2-րդի որդուն՝Դավիթին։Քեյղաթուն ոչ մի կրոն չէր դավանում և վարում էր ցոփ ու զեխ կյանք։Քեյղաթուի պալատական բարձր պաշտոնյաները,որոնք զզվել էին նրանից,որոշեցին գահընկեց անել և իշխանությունը տալ Բայդուին։Շուտով Քեյղաթուի զորքերը ապստամբեցին,խեղդամահ արեցին նրանց։Այնուհետև Ձիրավ դաշտում հայտարարեցին խան Բայդուին։Նա գահակալեց մի քանի ամիս և նրա դեմ եկավ Խորասանի կողմից Արղունի որդին Ղազանը,որը համարում էր իրեն իլխանության օրինավոր ժառանգ։Ղազանը ձերբակալեց և կոտորեց Բայդուի կողմնակիցներին և իշխանությունը գրավեց։

Ղազան խանի օրոք (1295-1304թթ․) մոնղոլական պետության մեջ լուրջ տեղաշարժեր կատարվեցին։Նրա օրոք ամիրի պաշտոնը գրավում էր Արղուն բասղաղի որդին՝Նովրուզը։Նա հալածանքներ սկսեց քրիստոնյաների նկատմամբ։Վրաց-հայկական ֆեոդալներին ճնշելու նպատակով Ղազան խանը Խութլուշահին հատուկ զորամասով ուղարկում է Վրաստան։Նա ավերածության է մատնում Հայաստանի հյուսիսային և Վրաստանի արևելյան շրջանները և հաշտություն կնքելով Դավիթ թագավորի հետ՝վերադառնում է։Խութլուշահի արշավախմբի մեջ էր Օրբելյան Տարսայիճի եղբոր որդին Լիպարիտը և Խաղբակյան մեծ իշխան Պռոշի թոռը,Ամիր Հասանի որդին։Նովրուզը գահին տիրելու հույսով Խորասանում դավադրություն է կազմակերպում Ղազանի դեմ,որը կանխվում է։Այս դավադրության ճնշման գործում մասնակցություն է ունեցել Լիպարիտ Օրբելյանը։

Ղազանը ձեռնամուխ եղավ երկրի տնտեսական ու քաղաքական ճգնաժամից դուրս բերելու միջոցառումներին։Այդ գործի մեջ դեր է խաղացել Ռաշիդ ադ-Դինը։Այս բարենորոգումները վերաբերում էին հողային,ֆինանսական,հասարակական,վարչական և ռազմական բնագավառներին։Նա պետությունը այս վիճակից դուրս բերելու միջոցը տեսնում էր կենտրոնախույս ուժերի սանձահարման, ֆեոդալների կախվածության ուժեղացման մեջ։Ղազանը ընդունել էր մահմեդականություն։Նա վերականգնեց ջիզիան,սակայն հաշվի առնելով հայ և վրաց ֆեոդալների բողոքները վերացրեց այն։

Նա վերացրեց օթևանյան պարհակը,վերացրեց հարկերի գանձման կապալային համակարգը։Կանոնավորեց պետական գանձարանի գործերը։Գանձարան մտնող ամբողջ դրամը և արժեքները խնամքով գրանցվում էին հատուկ պայմաններում։Գանձարանից գումարներ բաց էր թողնվում խանի գրավոր կարգադրության հիման վրա։Ղազան խանը 1303թ․ անցկացրեց հողային ռեֆորմ։Բոլոր զինվորներին իկթա տրվեց։Սահմանեց դրամական և չափ ու կշռի միասնական միավորներ։

Ղազան խանի ձեռնարկած միջոցառումները մասնակի բարեփոխումներ էին և ի վիճակի չէին կանխելու դեպի կործանում գնացող պետության անկումը։

Զինվորական իկթա հողատիրության զարգացումը երկրում հանգեցրեց ֆեոդալական մասնատվածության հաղթանակին։

Ղազան խանը իր զենքը ուղղեց Եգիպտոսի դեմ։

Հեթում 2-րդի և նրա եղբայրների ժամանակ Կիլիկիայի թագավորության դրությունը ծանր էր։Կիլիկիայի թագավորությունը իր փրկության հույսը դրել էր Ղազան խանի վրա,որի մոտ եկել էին Հեթում 2-րդը ու նրա եղբայր Սմբատը և կնքել համաձայնություն։1298թ․ Կիլիկիա արշավեց Եգիպտոսի սուլթանը։Ղազան խանը,միանալով հայերի հետ Հեմսի մոտ պարտության մատնեց եգիպտական զորքերը։Ղազան խանը հասել էր մինչև Դամասկոս,որի բնակիչները խնդրեցին տալ իրենց զինվորական կառավարիչ։Ղազան խանը հասել էր մինչև Գազա։Ասորիքում թողնելով պահապան զորքեր Խութլուշահի հրամանատարության տակ՝վերադարձավ Թավրիզ։Նրա հեռանալուց հետո 1300թ․ ապստամբեցին Դամասկոսը և Ասորիքը և մոնղոլական զորքը դատարկեց երկիրը։1303թ․ Ղազան խանի զորապետ Խութլուշահը Դամասկոսի մոտ պարտություն կրեց և իր զորքի հետ նահանջեց Միջագետք։1304թ․ մեռավ Ղազան խանը և Կիլիկիայի Հայոց թագավորությունը մնաց անհույս։Եթե Կիլիկիայի թագավորությունը գնաց դեպի կործանում,դրա պատճառներից մեկը եվրոպական պետություններն էին և նրանց երկմիտ քաղաքականությունը։

Իլխանության անկումը։1304թ․ Ղազանի մահից հետո հաջորդեց եղբայրը՝Ուլջեյթուն,որը մահմեդականություն ընդունելուց հետո կոչվեց սուլթան Մուհամմադ Խուդաբանա (1304-1316թթ․ <<ծառա Աստծու>>,իսկ հայկական աղբյուրներում՝Ղարբանդա կամ <<Խարբանդա>>՝<<ծառա էշի>>):Սա իլխանության կենտրոնը փոխադրեց Սուլթանիե։Նա հալածանքներ սկսեց քրիստոնյաների դեմ։1307թ․ վերականգնեց ջիզիա հարկը։Այն գանձում էին 10-ից մինչև 30-40 արծաթ դրամի չափով՝ըստ ունեցվածքի։Համաձայն Ույջեյթուի կարգադության քրիստոնյաները մահմեդականներից տարբերելու համար,իրենց մեջքերի վրա պետք է ունենային սև կամ կապույտ նշաններ։

Ույջեյթուին հաջորեց նրա փոքրահասակ որդին՝Աբու-Սեյիդը(1316-1335թթ․),որը վերջին իլխանն էր։Ոսկե Հորդան ուզեց տեր դառնալ Հայաստանին։1319թ․ Ոսկե Հորդայի խան Ուզբեկը(1312-1340թթ․) մտավ Անդրկովկաս և կողոպտելով Շիրվանը,հասավ մինչև Կուր գետը։Նրա դեմ ելավ Աբու-Սեիդի զորավար Չոբանը և նրան փախուստի մատնեց։Այնուհետև կռիվներ տեղի ունեցան Ոսկե Հորդայի և իլխանության միջև նաև 1325 և 1335թթ․-ին։ Արևելյան Անդրկովկասի և Հյուսիսային Կովկասի որոշ շրջաններ կողոպտվեցին և ավերվեցին։

Անդրկովկասում 1319թ․ Աբու-Սեիդի դեմ ապստամբություն բարձրացրեց Ղուռումչին,որի ժամանակ ավերվեց Գեղարքունիքը։1320թ․ ապստամբում է Գյուրջիստանի բասղաղը։Նրա դավադրությունը նույնպես ճնշվում է։Այս ապստամբության ժամանակ տուժում են Արևելյան Վրաստանը և Հայաստանի հյուսիսային շրջանները։1319թ․ Անին տուժել էր երկրաշարժից։Շահնշահ 2-րդը քաղաքի վիճակը թեթևացնելու նպատակով դիմում է Աբու-Սեիդին,որը Անին դարձնում է <<խաս ինջու>>։Սակայն քաղաքի վիճակը շարունակում է ավելի խորանալ։Աբու-Սեիդը հարկադրված է լինում հատուկ հրովարտակով Անի քաղաքի և <<Գյուրջիստանի վիլայեթի>> բնակիչներին ազատել մի քանի հարկերից։

Զաքարյան Շահնշահ 2-րդի որդին մահացել է երիտասարդ հասակում,որից հետո ավագությունը 30-ականներին անցել է վերջինիս հորեղբորը՝Վահրամին։

Այնուհետև Զաքարիայի Շահնշահ 3-րդ որդուն,որի մահից հետո ժառանգորդի դերում հանդես է գալիս նրա որդին՝Ջաղան։Զաքարյան տոհմի վերջին ժառանգորդները Անի-Շիրակյան թատերաբեմից անհետացան 14-րդ դ․ 60-ական թթ․։

1290թ․ Տարսայիճ Օրբելյանի մահից հետո նրան փոխարինում է Էլիկումը,նրա մահից հետո 1300թ․ իշխանությունն անցնում է նրա ավագ որդուն՝Բուրթելին։Բուրթելին հաջորդել է նրա որդին Բեշքենը։Օրբելյանների մասին 14-րդ դ․ 90-ական թթ․ից հետո տեղեկություններ այլևս չեն հանդիպում։

Նույն ճակատագրին են արժանանում հայ իշխանական մյուս տները։Գրիգոր Դոփյանի մահից հետո իշխանությունն անցնում է նրա Վահրամ որդուն,ապա վերջինիս Սարգիս տղային,հետո Սարգսի Հասան որդուն։Հասանից հետո Դոփյանների տոհմը՝երեք ճյուղավորումներով գլխավորում են Հասանի երեք որդիները։14-րդ դ․ սկզբից Պռոշյանների տան ավագությունը գտնվում էր ամիր Հասանի որդու՝Էաչիի ձեռքում,նրան հաջորդել էր որդին Ամիր Հասան 2-րդը(1318-1348-1351թթ․)։Սրա օրոք ծաղկում է Գլաձորի համալսարանը։

Աբու Սեիդի մահից հետո այլևս հնարավոր չեղավ պահել պետության միությունը։Մոնղոլական Սուլդուզ և Ջելայիր ցեղերի առաջնորդները՝Չոբանյանները և Ջելայիրյանները՝1335-1344թթ․ նստեցրին և գահից զրկեցին կամ սպանեցին 8 խան։Աբու Սեիդից հետո Հուլավյանների պետության վերջին իլխաններն էին Արփա 1335-1336թթ․, Մուսա 1326թ․,Մուհամմեդ 1336-1338թթ և այլն։Աբու Սեիդը մեռել էր Առանում 1335թ․ նոյեմբերի 30-ին,երբ նա պատրաստվում էր ետ մղել Ոսկե Հորդայի Ուզբեկ խանի հարձակումը։Նրանից հետո իլխան ընտրվեց Արփան,նրան չէին ընտրել ղուռուլթայում՝ուստի իլխանության մի շարք շրջաններ հրաժարվեցին ճանաչել իլխան։

Նա իշխեց 6 ամիս։Նրա դեմ եկավ Աբու Սեիդի քեռին Ալի փաշա Նոյինը,որը սպանեց նրան և իլխանության գահը տվեց Բարդու-խանի թոռ Մուսային։

Իլխանության հոգևարքի վերջին տարիների ընթացքում անիշխանությունը,ավերածությունները,կողոպուտները ծայրահեղ աստիճանի հասան։

Աբու Սեիդի մահից հետո Հուլավյանների պետության փլատակների վրա հիմնվեցին շատ ինքնուրույն ու անկախ մանր պետություններ,որոնք ավերում էին երկիրը։Բայց 14-րդ դ․ վերջում եկավ Միջին Ասիայից Լանկթամուրը,որը վերացնելով այս մանր պետությունները՝հիմնեց հսկայական մի նոր պետություն։

Կիլիկիայի հայկական պետությունը

Կիլիկիայի բնաշխարհը։Այն տարածքը,որտեղ Բագրատունյաց թագավորության անկումից հետո առաջացավ հայկական նոր պետականություն,հայտնի է Կիլիկիա անվանումով։Կիլիկիան տարածվում է Միջերկրական ծովափի հյուսիս-արևելյան երկրամասում։Այն արևմուտքից սահմանակից էր Փամփիլիային և Իսավրիային,հյուսիսից՝Լիկաոնիային և Կապադովկիային,արևելքից՝Կատաոնիային և Կոմմագենեին,հարավ-արևելքից՝Ասորիքին։

Խիլակկու ձևով այս երկրի անունը առաջին անգամ հիշատակվում է Ասորեստանի թագավոր Սալմանասար 3-րդի արձանագրության մեջ,որը Քա․ 834թ․ նվաճել է Կիլիկիան։Այնուհետև Կիլիկիան մտավ Բյուզանդիայի կազմի մեջ։11-րդ դարում Կիլիկիայում հայկական պետությունն անվանվում է <<աշխարհ>>,<<Կիլիկիան աշխարհ>> կամ <<հայոց աշխարհ>>։Սիս մայրաքաղաքի անունով Կիլիկիան անվանվել է նաև <<Սիսուան>>։Ղևոնդ Ալիշանը Կիլիկիայի մասին իր աշխատությունը անվանել է <<Սիսուան>>(Սսո երկիր)։

Կիլիկիան բաժանվում է մի քանի մասերի։Երկրի արևմուտքում է քարքարոտ կազմություն ունեցող մանր բլուրների շրջանը-այսպես կոչված Քարուտ Կիլիկիան։Կիլիկիայի արևմտյան մասը կազմում է արգավանդ դաշտ-երկրի այդ շրջանն ստացել է Դաշտային Կիլիկիա անունը։Նրա հիմնական մասը ծովի մակերևույթից բարձր է մոտ 150-200 մ․։Երկրի հյուսիս-արևելյան մասը ծածկված է լեռնային Կիլիկիա կամ Ղևոնդ Ալիշանի արտահայտութայմբ Գահ Կիլիկիոյ։

Տավրոսի լեռնաշղթան Կիլիկիան պատնեշում է փոքրասիական դրացի երկրամասերից։Կապադովկիայից Կիլիկիայի կենտրոն տանող գլխավոր լեռնանցքը կոչվում է Դրունք Կիլիկիո,իսկ բերդը Կուկլակ կամ Գուկլագ։Աքեմենյան Պարսկաստանի տիրակալության ժամանակ այդ կիրճով անցնում էր Շոշ-Սարդես <<արքայական ճանապարհը>>(այժմ այդ կիրճով անցնում է Բեռլին-Բաղդադ երկաթուղին)Տավրոսի մյուս կարևոր լեռնանցքը,որով Կիլիկիան կապվում էր Իսավրիային,գտնվում է Կալիկադնոս գետի վերին հոսանքի շրջանում։Տավրոսի արևելյան հատվածում գտնվում էր Կապանի լեռնանցքը։Կիլիկիան Ասորիքից պատնեշվում էր Սև կամ Ամանոսի լեռնաշղթայով։Կիլիկիայի լեռների առանձին գագաթները հասնում են 3500 մետր բարձրության։Կիլիկյան Տավրոսի,Անտիտավրոսի և Ամանոսի լեռնաշղթաներն ու այդտեղ կառուցված ամրոցները հանդիսացել են պաշտպանական ամուր գոտիներ՝արտաքին թշնամիների դեմ։

Կիլիկիան դեռևս հին ժամանակներից ծանոթ էր հայերին։Քա․ 1-ին դարում Տիգրան Մեծը նվաճեց Կիլիկիայի արևելյան շրջանները։

Երեք կողմերից լեռնաշղթաներով շրջապատված Կիլիկիան հարավից ողողում են Միջերկրական ծովի ջրերը։Լեռնային Կիլիկիայում ձմեռն խստաշունչ էր,գարունն սկսվում է ապրիլ ամսից։Դաշտային Կիլիկիան իր մեղմ կլիմայով ամենաարգավանդ երկրներից մեկն է։

Կիլիկիայի մեծ գետերն են Պիռամոսը,Սարոսը,Կյուդնոսը,Կալիկադնոսը կամ Սելևլկյան։Այս գետերը սկիզբ են առնում Տավրոսից կամ Անտիտավրոսից ու թափվում Միջերկրական ծով։

Բազմազան է Կիլիկիայի բուսական ու կենդանական աշխարհը,հարուստ նրա ընդերքը։Կիլիկիայի լեռնային մասերը ծածկված են արոտավայրերով,փշատերև ու սաղարթավոր ծառերի անտառներով,որոնք պայմաններ էին ստեղծել անասնապահության ու փայտամշակության զարգացման համար։Դաշտային Կիլիկիայում մշակում էին բամբակ,բրինձ,ցորեն,գարի և յուղատու բույսեր։Կիլիկիայում մշակել են նաև մերձարևադարձային կուլտուրաներ՝նարինջ,ձիթապտուղ,շաքարեղեգն։Լեռնային Կիլիկիան հարուստ է հանքատեսակներով,որոնցից օգտագործվել են երկաթի,կապարի,արծաթի,ծծմբի,աղի հանածոները։Կիլիկիայում կան շատ բուժիչ հանքային ջրեր։Լեռնային շրջանները ծածկված են մայրու,ձիթենու,եղևնու,սոճու,կաղնու անտառներով։Անտառներում բնակվում էին վիթ,եղնիկ,,այծյամ,ոչխար,քարայծ,հովազ,շնագայլ,լուսան և հավքեր, արագիլ,արոս,արծիվ,անգղ,բու,բազե ,փասիան և այլն։Կիլիկիայի բնակչությունը միջին դարերում բաղկացած էր հայերից,ասորիներից,հույներից,արաբներից,հրեաներից։

13-րդ դարում Կիլիկիայի տարածքը կազմում էր 40․000 քառ․ կմ․,բնակչության թիվը անցնում էր 1 միլիոնը։Խոշոր քաղաքներից էին Սիսը,Տարսոնը,Ադանան,Անարզաբան,Մամեստիան,Այասը և Կոռիկոսը։Կիլիկիայում կար 100 ամրոցներ,որոնցից էին Վահկան,Լամբրոնը,Կուլկակը և Կապանը։ Կիլիկիան ենթարկվել է Ալեքսանդր Մակեդոնացուն,Սելևկյաններին,Հռոմին,ապա Բյուզանդիային։

Հայերի զանգվածային հոսքը Կապադովկիա,Հյուսիսային Միջագետք և Կիլիկիա 11-րդ դարում և 12-րդ դարի սկզբին։Բյուզանդիայի վարած քաղաքականության հետևանքով հայերը գաղթեցվում էին դեպի Փոքր Ասիա,Ասորիք,նաև Կիլիկիա և այլուր։Բյուզանդիան ձգտում էր հայ ֆեոդալներին չեզոքացնել և հայերի դիմադրական ուժը կոտրել,նրանց ուժը օգտագործել իր թշնամիների դեմ։

Վասպուրականի արտագաղթի մասին Միքայել Ասորին գրում է,որ Սենեքերիմից,Վասիլ կայսրը զավթեց նրա երկիրը և փոխարենը տվեց Կապադովկիական Սեբաստիան։Գրիգոր Պահլավունին,հանձնելով Բջնին,դրանց դիմաց ստացավ Միջագետքի մի շարք բնակավայրեր։1065թ․ Կարսի Գագիկ թագավորը իր թագավորությունը զիջեց Բյուզանդիային և նրանից ստացավ Ծամնդավ բերդաքաղաքը։

Հայկական իշխանությունները Փոքր Հայքում,Կապադովկիայում և Հյուսիսային Միջագետքում։11-րդ դ․ 40-ական թթ․ Կիլիկիայում առաջացան մի շարք իշխանություններ։Աբլղարիբ Արծրունին,որը Սենեքերիմ Արծրունու հետ Մեծ Հայքից տեղափոխվել էր Սեբաստիա,1042թ․ Կոստանդին Մոնոմախը կայսրից ստանձնեց Տարսոնի,Մամեստիայի,Ադանայի,Պապեռոնի և Լամբրոնի կառավարումը։Աբլղարիբի դուստրերից մեկը ամուսնացավ Գանձակից Կիլիկիա տեղափոխված իշխան Օշինի հետ՝ստանձնելով Լամբրոնի ամրոցը։Գագիկ 2-րդը հաստատվել էր Կիլիկիայի սահմանագլխին գտնվող Պիզու քաղաքում։Կիլիկիայի արևելյան շրջանները մտնում էին Փիլարտոս Վահրամյանի իշխանապետության մեջ։Քարուտ Կիլիկիայում իշխում էր Խաչատուրը։Հայկական այդ իշխանություններից շատերը կործանվեցին խաչակրաց արշավանքների հետևանքով։

Փիլարտոսի և Գող Վասիլի իշխանությունները։Այս իշխաններից Փիլարտոս Վարաժնունին փորձ արեց իր գերիշխանությանը ենթարկել Կիլիկիան,Միջագետքի և Ասորիքի մի շարք գավառներ։Վարաժնունին Վասպուրականից էր։Ստանալով կայսրից մեծ դոմեստիկոսի տիտղոս,ծառայում էր բյուզանդական բանակում։Փիլարտոս Վարաժնունին ստեղծեց մի իշխանություն,որը տարածվում էր Մեծ Հայքից մինչև Անտիոք և Կիլիկիա՝Մարաշ կենտրոնով։Այդ իշխանությունը գոյատևեց 1072-1090թթ․։Փիլարտոս Վարաժնունին նվաճեց երկրի մեծ մասը,այդ թվում նաև Տարսոնը։

1086թ․ Փիլարտոսը մեկնեց սելջուկյան սուլթան Մելիքշահի մոտ հնազանդություն հայտնելու՝տանելով ոսկի,արծաթ,ցեղական ձիեր և թանկարժեք զգեստներ։Իր իշխանությունը կորցնելու ահից նա նույնիսկ մահմեդականություն ընդունեց,սակայն ոչինչ չօգնեց գործին,նորից քրիստոնյա դարձավ,քաշվեց մի վանք մինչև իր մահը։

Այսպիսով,սելջուկների զինվորական ուժի հարվածներից խորտակվեց Փիլարտոս Վարաժնունու ստեղծած հայկական մեծ իշխանությունը։Փիլարտոսի հայկական իշխանություն ստեղծելու փորձը կրկնվեց նաև հետագայում։Նրա իշխանության վերացումից հետո էլ այստեղ շարունակեցին իրենց գոյությունը պահպանել հայկական մի քանի փոքր իշխանություններ,որոնք վերացվեցին խաչակիրների կողմից։Դրանցից մեկը Եդեսիայի իշխանություն էր։

11-րդ դարի 80-ական թթ․ կեսերից Կիլիկիայի արևելյան կողմերում առաջացած Գող Վասիլի իշխանության մեջ էր մտնում նաև բուն Կիլիկիայի մի մասը։Կենտրոնը Քեսունն էր։Այն գոյատևեց 1082-1117թթ․։Վասիլը եղել է Փիլարտոսի վասալը։1107թ․ և հետագա տարիներին ընդարձակեց իր իշխանության սահմանները։1112թ․,երբ մահացավ Գող Վասիլը,իշխանությունը ժառանգեց որդեգիրը։Այս իշխանությունը Բոլդուինը վերացրեց ասպարեզից։

Նույն բախտին արժանացավ Գող Վասիլի եղբայր Բագրատը։Եդեսիայի կոմս Բոլդուինը նվաճեց Կուրիս բերդը և վերջ տվեց Բագրատի իշխանությանը։Նա զավթեց նաև Կոստանդին հայ իշխանի Կարկառ ամրացվաց քաղաքը,բանտարկեց Կոստանդինին Սամոսատի բերդում,որտեղ և նա մահացավ։

Ռուբինյանների հաստատումը Կիլիկիայում և նրա կենսունակության պատճառները։Մեծ Հայքից դուրս գոյացած հայկական իշխանություններից փորձություններին դիմագրավեց միայն Կիլիկիայի Ռուբինյան իշխանությունը։Հայ պատմիչները(Սամուել Անեցի,Կիրակոս Գանձակեցի և այլն) հակասական տեղեկություններ են հաղորդում Ռուբինյանների մասին,նրանց վերագրելով՝Բագրատունի կամ Արծրունի ծագում։Դա բխում է Ռուբինյաններին արքայական ծագում վերագրելու միտումից։Հավանականն այն է,որ Ռուբինյան իշխանության հիմնադիր Ռուբենը եղել է Գագիկ 2-րդի թիկանպահ իշխաններից,թերևս Բարձրբերդում հաստատված ազգականներից մեկը։Ըստ երևույթին,Ռուբեն իշխանը անկախ է եղել Փիլարտոսից։

Ռուբեն 1-ին և Կոստանդին 1-ին։Ռուբենը 1080թ․ ապստամբում է բյուզանդացինների դեմ և ամրանում Կոռոմոզոլ,Բարձրբերդ և Կոպիտառ բերդերում։Կարճ ժամանակում հայերին հաջողվում է ազատագրել Լեռնային Կիլիկիան և բյուզանդացիններին վտարել այդ վայրերից։Ռուբեն իշխանը(1080-1095թթ․) հիմք դրեց հայկական իշխանությանը Կիլիկիայում։Այդ իշխանությունը Ռուբենի անունով էլ կոչվեց Ռուբինյաց իշխանություն(1080-1198թթ․)։

Նրան հաջորդեց Կոստանդին 1-ինը(1095-1100թթ․),որի ժամանակ իշխանությունը ավելի ամրապնդվեց։1018թ․ Կոստանդինը գրավեց Վահկա բերդը,որը դարձրեց իր իշխանության կենտրոնատեղին։Կոստանդին 1 –ինը իր դստերը կնության տվեց Եդեսիայի դուքս Ժոսլինին։

Խաչակիրները Մերձավոր Արևելքում։Այս ժամանակ էր,երբ արևելքում երևացին եվրոպական խաչակիրները։Խաչակիրները քանիցս կրկնեցին իրենց արշավանքները,ստեղծեցին իրենց իշխանությունները և շուրջ 200 տարի (1096-1270թթ․) գոյատևեցին Մերձավոր Արևելքում։Սելջուկներից պարտված Բյուզանդիան Պաղեստինի քրիստոնեական սրբավայրերը մահմեդականների լծից ազատագրելու պատրվակով օգնություն խնդրեց արևմուտքից և սկիզբ առավ արշավանքների(թվով ութ) մի ամբողջ շարք։Ուժերը տրամադրում էին ֆրանսիան և Գերմանիան,Վենետիկն ու Ջենովան։Խաչակիրները հաղթեցին Իկոնիայի սուլթանի զորքերին։

Հայ-վրացական հարաբերությունները։1097թ․ Կիլիկիա ներխուժեցին խաչակիրների երկու ջոկատներ։Վահկա բերդի և Լամբրոնի իշխաններ Կոստանդինն ու Օշինը համագործակցեցին խաչակիրների հետ։Արշավանքներից հոգնած խաչակիրներին օգնում էին հայերը։Խաչակիրները մտան Ասորիք,գրավեցին Եդեսիան և հիմնեցին առաջին լատինական իշխանությունը Արևելքում։Անտիոքում հիմնվեց խաչակրաց երկրորդ պետությունը։1099թ․ մտան Պաղեստին,որտեղ հիմնվեց Երուսաղեմի թագավորությունը։1109թ․ գրավեցին Տրիպոլին և հիմնեցին չորրորդ իշխանությունը։Խաչակիրների իշխանությունները սահմանակից լինելով Կիլիկիայի հայկական պետությանը ,մեծ ազդեցություն ունեցան նրա ճակատագրի վրա։

Խաչակրաց առաջին արշավանքի հետևանքով սելջուկները Բյուզանդիային հանձնեցին Նիկիան,Փորք Ասիայի հյուսիս-արևմտյան մարզերը։Բյուզանդիայի կայսր Ալեքսիոս 1-ինը (1081-1118թթ․) պատերազմական գործողություններ ձեռնարկեց Կիլիկիան և Ասորիքը նորից իր գերիշխանությանը ենթարկելու։Խաչակիրների միացյալ ուժերը պարտություն կրեցին Հալեպի ամիրա Ռըդվանից։Բյուզանդիան վերականգնեց իր իշխանությունը Մամեստիայի,Ադանայի և Տարսոնի վրա։1108թ․ խաչակիր Տանկրեդը նորից գրավեց Դաշտային Կիլիկիան։Շուտով խաչակիրները հրաժարվեցին Դաշտային Կիլիկիայից ու Հյուսիսային Ասորիքից։Տանկրեդը ճանաչելու էր Բյուզանդիայի գերիշխանությունը։Նման պայմաններում Կոստանդինի որդիներ Թորոսին (1100-1129թթ․) և Լևոնին(1129-1137թթ․) վիճակված էր պայքարել Թորոսի դեմ Դաշտային Կիլիկիան ազատագրելու համար։Կոստանդին 1-ինի աճյունը նույնպես ամփոփվել է Կաստալոնի վանքում։

Թորոս 1-ին և Լևոն 1-ին։Թորոս 1-ինը 1104թ․ իր իշխանությանը միացրեց Սիս և Անարզաբա քաղաքները,Կիզիստրա ամրոցը և ավելի ընդարձակեց Ռուբինյան իշխանությունը։Նա անվանվում է ամբողջ Կիլիկիայի իշխան և վարել է Բյուզանդիայից անկախ քաղաքականություն։Դա երևում է այն բանից,թե Թորոսը ինչպես վրեժ լուծեց հույն Մանդալե եղբայրներից։Սրանք 1079թ․ սպանել էին Գագիկ 2-րդին։1111թ․ Թորոսը հարձակվում է Մանդալե եղբայրների վրա,գերի վերցնում ու սպանում է նրանց։1107թ․ սելջուկ-թուրքերը ներխուժեցին Կիլիկիա և Բերդուսի ճակատամարտում Թորոս 1-ինը ջախջախեց թշնամուն։Մի քանի տարի անց սելջուկները բավարարվեցին միայն Անարզաբայի շրջանի կողոպուտով։Նա Անարզաբա քաղաքում կառուցեց ապարանքներ,Ս․ Զորավարաց եկեղեցին։Սսի մոտ հիմնեց Դրազարկի և Մաշկևորի վանքերը,որոնք դարձան մշակույթի և ուսման խոշոր կենտրոններ։Թորոս 1-ինի աճյունն ամփոփվեց Դրազարկի վանքում,որն այնուհետև դարձավ Ռուբինյանների տոհմական դամբարանը։

Թորոս 1-ինին հաջորդեց նրա եղբայր Լևոն 1-ինը։Նա 1132թ․ բյուզանդական տիրապետությունից ազատագրեց Մամեստիա․Ադանա,Տարսոն քաղաքները։

1137թ․ Հովհաննես 2-րդ Կոմնենոս կայսրը ներխուժեց Կիլիկիա։Կայսրը գրավեց Տարսոնը,Ադանան և Անարզաբան։Լատին դուքսը ճանաչեց Բյուզանդիայի գերիշխանությունը։Այս արշավանքը նկարագրել է բյուզանդական տարեգիր Նիկիտաս Խոնիատը։Հայկական զորքերը Լևոն 1-ինի գլխավորությամբ ամրացավ Վահկա բերդում և Անարզաբա քաղաքում։Կայսրը նրան,կնոջը,նաև Ռուբեն և Թորոս որդիներին ուղարկեց Կոստանդնուպոլիս։1138թ․ Լեռնային Կիլիկիայի մի զգալի հատվածը զավթեցին Դանիշմանյան թուրքերը։

1137թ․ Հովհաննես 2-րդ Կոմնենոս կայսրը չկարողացավ իրականացնել Ասորիքի ու Միջագետքի գրավումը,ուստի կայսրը 1142թ․ կազմակերպեց նոր արշավանք դեպի Արևելք։Նա պաշարեց Անտիոքը,սակայն թողնելով պաշարումը հաջորդ տարվան,մեկնեց Կիլիկիա,ուր մահացավ որսորդության ժամանակ։

Նրան հաջորդեց որդին Մանուլեը,որի օրոք սրվեցին հակամարտությունները խաչակիրների և Կիլիկիայի միջև։1143թ․ Անտիոքի խաչակիրները նորից հարձակվեցին Կիլիկիայի վրա և գրավեցին որոշ վայրեր։

Թորոս 2-րդը և հայկական իշխանության վերականգնումը։1142թ․ Կոստանդնուպոլսում գերության մեջ մահացել էր Լևոն Ռուբինյանը,իսկ նրա որդի Թորոսը կարողացել էր վերադառնալ Կիլիկիա։Թորոսը Կիլիկիայի սահմաններից դուրս է վտարում բյուզանդացիներին ու սելջուկ-թուրքերին և ընդարձակում է երկրի սահմանները,վերականգնում Ռուբինյան իշխանությունը Կիլիկիայում։Թորոսի հաջողությունները պայմանավորված էր նրանով,որ Անտիոքի խաչակիրները պարտություն էին կրել Հալեպի ամիրա Նուր ադ-Դինից,ապա Եդեսիան ընկել էր թշնամու ձեռքը,իսկ Բյուզանդիան զբաղված էր Արևմուտքում պատերազմական գործողություններով։

Բյուզանդիան Արևելք ուղարկեց մի մեծ բանակ՝Անդրոնիկոս Կոմնենոսի գլխավորությամբ։Նա 12 հազարանոց զորաբանակով պաշարեց Մամեստիա բերդաքաղաքը։Նրա զորքերին միացել էին նաև բյուզանդամետ մի շարք իշխաններ՝Լամբրոնի տեր Օշին Հեթումյանը,Պապեռոնի տեր Սմբատ Հեթումյանը և այլն։1152թ․ Մամեստիայի մոտերքում տեղի ունեցած ճակատամարտում բյուզանդական բանակը ջախջախվեց՝կորցնելով 3000 մարտիկ։Մարտադաշտում սպանվեց Պապեռնոի տեր Սմբատը։Անդրոնիկոսը փախավ Անտիոք։Թորոսը գերեց Լամբրոնի իշխան Օշինին,որը պարտավորվեց Թորոսին վճարել 40․000 բյուզանդական ոսկի փրկագին։Հետագայում Օշինը շարունակեց օգնել Բյուզանդիային՝Թորոսի դեմ պայքարում։Թորոսը պաշարեց Լամբրոնը։

Պայքար պետականության պահպանման համար։Բյուզանդիան Իկոնիայի սուլթան Մաքսուդին հրահրեց ընդդեմ Կիլիկիայի։Մաքսուդը շլացած Մանուել կայսրի ուղարկած ոսկիներով,մեծ բանակով շարժվեց դեպի Կիլիկիա։Սելջուկյան սուլթանը պահանջեց Թորոսին ենթարկվել Բյուզանդիաին,սակայն Հայոց իշխանը պատասխանեց,որ գերադասում է սելջուկ-թուրքերի ավագությունը։Մաքսուդը ետ քաշեց բանակը։Սուլթան Մաքսուդը 1155թ․ կրկին հարձակվեց Ռուբինյանների վրա,սակայն անհաջողության մատնվեց։3000-անոց մի ջոկատ Ասորվոց դռների վրայով փորձեց մտնել Անտիոքի դքսութայն սահմանները,բայց պարտություն կրեց։Սելջուկ-թուրքերը ստիպված եղան նահանջել Կիլիկիայից։

Անտիոքի իշխան Ռեյնալդը Թորոսից պահանջեց ուղարկել Գաստոն ամրոցը։Թորոսը Ռեյնալդին զիջեց մի քանի ամրոցներ և հաշտություն կնքեց։Թորոսն ու Ռեյնալդը 1156թ․ հարձակում գործեցին Բյուզանդիայի տիրապետության ներքո գտնվող Կիպրոս կղզու վրա և մեծ ավար ձեռք բերեցին։

1158թ․ Մանուել կայսրը 50 հազարանոց բանակով շարժվեց Կիլիկիայի ու Անտիոքի դքսության վրա։Մանուելը ներխուժեց Ասորիք։Երուսաղեմի թագավոր Բոլդուին 3-րդի միջնորդությամբ կայսրը հաշտվեց Թորոս 2-րդի հետ։Սելջուկները սպառնում էին Կիլիկիային,Անտիոքի խաչակիրներին և Բյուզանդիային։Ստեղծվեց երեք պետությունների դաշինք ուղղված Ասորիքի տիրակալ Նուր-ադ-Դինի դեմ։1164թ․ Խարիմի մոտ տեղի ունեցած ճակատամարտում Դաշտային Կիլիկիայի բյուզանդական կառավարիչ Կալոմանը,Անտիոքի իշխան Բոհեմունդը և Տրիպոլիի կոմս Ռայմոնդը պարտություն կրեցին Նուր-ադ-Դինից։Այս հաղթանակից հետո Նուր-ադ-Դինը սկսեց նեղել Անտիոքին ու սպառնալ Կիլիկիային։

1162թ․ Բյուզանդիան զավթեց Դաշտային Կիլիկիան և այնտեղ կառվարիչ նշանակեց Անդրոնիկոս Ֆերբենոսին,որը խաբեությամբ Ստեփանեին հրավիրեց Համուս բերդը և սպանեց նրան։Թորոս 2-րդը և Մլեհը Դաշտային Կիլիկիան ազատագրելու և իրենց եղբոր վրեժը լուծելու վճռականությամբ բյուզանդացիներից ետ գրավեցին Տարսոն քաղաքից մինչև Թիլ Համդուն ընկած տարածքները։1165թ․ Թորոս 2-րդը բյուզանդացիներին դուրս մղեց Քարուտ Կիլիկիայից։Նա պաշարեց Լամբրոնը և փորձեց ընկճել Օշին իշխանին։Ներսես Շնորհալու միջնորդությամբ կողմերը շուտով հաշտվեցին՝Օշինի հնազանդության պայմանով։Թորոս 2-րդի դեմ ըմբոստացավ Մլեհը,որը դժգոհ էր եղբոր վարած քաղաքականությունից։Թորոսը նախ բանտարկեց,ապա արտաքսեց երկրից։Թորոսի ջանքերով հայոց կաթողիկոսությունը 1151թ․ փոխադրվեց Հռոմկլա,ուր մնաց մինչև 1292թ․։

1166-1167թթ․ Թորոս 2-րդը ետ մղեց Բյուզանդիայի նոր հարձակումները։1168թ․ նա վանք մտավ և դարձավ կրոնավոր,իսկ գահը Թովմաս պայլի խնամակալությամբ թողեց իր անչափահաս որդի Ռուբեն 2-րդին(1168-1169թթ․)։Թորոս 2-րդը վախճանվեց,որի աճյունն ամփոփվեց Դրազարկի վանքի տոհմական գերեզմանոցում։

Մլեհի արտաքին և ներքին քաղաքականությունը։1169թ․ Մլեհը Նուր ադ-Դինի ռազմական օգնությամբ ներխուժեց Կիլիկիա և բռնատիրեց Հայոց Մեծ իշխանի գահը։Թովմաս պայլը Ռուբեն 2-րդին ուղարկեց Հռոմկլա՝Հայոց կաթողիկոս Ներսես Շնորհալու մոտ։1170թ․ Ռուբեն 2-րդը մահացավ կասկածելի հանգամանքներում։Դեռևս Թորոսի կենդանության ժամանակ Մլեհը ձգտում էր իշխանության։Ասում են,որ նա մինչև իսկ կամեցել է սպանել իր եղբորն ու այդ պատճառով արտաքսվել է երկրի սահմաններից։Նա զինվորական ծառայության մեջ էր մտել Հալեպի սուլթան Նուր ադ-Դինի մոտ,որից ստացել էր Գուրու քաղաքն իր շրջակայքով։Մլեհի գլխավոր նպատակն էր Հայկական Կիլիկիայի բացարձակ ձեռք բերումը։1173թ․ Մլեհը բյուզանդացիներից ազատագրեց Դաշտային Կիլիկիայի մեծ մասը,Ադանան,Մսիսը,Տարսոնը։Նա հաջող մարտեր մղեց Երուսաղեմի խաչակիրների թագավոր Ամորիի և Անտիոքի դուքս Բոհեմունդի դեմ։Մլեհը(1169-1175թթ․) Կիլիկիայում տաճարական ասպետների ամբողջ ունեցվածքը պետականացրեց։Նա փոխեց իր նախորդների վարած արտաքին քաղաքականությունը։Նուր ադ-Դինի հետ դաշնակցած 1170թ․ և 1173թ․ Մլեհը պարտության մատնեց բյուզանդական զորքերին,կանխեց Դաշտային Կիլիկիայի նկատմամբ Կոստանդին Կալամանոս զորավարի ոտնձգությունները,Նուր-ադ-Դին սուլթանի հետ միասին դրամ կտրեց և կարգավորեց երկրի դրամական շրջանառությունը։

Սիս մայրաքաղաքը։Մլեհը երկրի մայրաքաղաքը դարձրեց Սիսը 1173թ․՝Հին Փլավիոպոլիսը,որն այդ օրվանից մինչև անկումը դարձավ Կիլիկիայի հայկական պետության կենտրոնը։Մլեհը պայքար մղեց Լամբրոնի Հեթումյանների դեմ նպատակ ունենալով վերջ դնել այդ բյուզանդասեր հայ իշխանությանը։1175թ․ վերջին կամ 1176թ․ սկզբին իշխաններն ու բարձր հոգևորականությունը,դժգոհ Հալեպի սուլթանի հետ Մլեհի համագործակցության քաղաքականությունից,դավադրություն կազմակերպեցին ու Սիս քաղաքում սպանեցին նրան։Ըստ Սմբատ տարեգրի,Մլեհին սպանեցին վատ վարքի համար։

Ռուբեն 3-րդ։Մլեհի մահից հետո իշխանությունն անցավ նրա եղբորորդի 30-ամյա Ռուբենին(1175-1187թթ․)։Նա Տարսոն քաղաքի Ս․ Սոֆիա մայր տաճարում ճոխ հանդիսավորությամբ օծվեց Հայոց Մեծ իշխան։Ռուբեն 3-րդը պատժեց իր հորեղբոր դահիճներին և Մլեհի աճյունն ամփոփեց նրա հիմնած Մեծքար վանքում,իսկ Մլեհի այրիացած կնոջը շնորհեց երեք բերդ։Ռուբեն 3-րդը ազատագրեց բյուզանդացիների ձեռքում մնացած Ադանան,Տարսոնը և Մամեստիան։Մինչև 1180թ․ Ռուբեն 3-րդը վերացրեց բյուզանդական կայսրության բոլոր հենակետերը Կիլիկիայում։

1181թ․ Երուսաղեմի թագավոր Բոլդուին 4-րդի հետ Ռուբեն 3-րդը կնքեց ռազմա-քաղաքական դաշինք,որն ամրապնդվեց Ռուբեն 3-րդի և խաչակրաց իշխան Հեմֆրի 3-րդի դուստր Իզաբելի ամուսնությամբ։1182-1185թթ․ փորձելով ընկճել ըմբոստացած Հեթում իշխանին՝Ռուբեն 3-րդը Լամբրոն բերդը ենթարկեց երկարատև պաշարման։Հեթումի դրդմամբ 1185թ․ Անտիոքի դուքս Բոհեմունդ 3-րդը բարեկամություն հաստատելու պատրվակով Ռուբեն 3-րդին հրավիրեց Անտիոք,նենգորեն ձերբակալեց նրան,ապա խոշոր ուժերով փորձեց նվաճել Կիլիկյան Հայաստանի հարավարևելյան հողերը։Սակայն Ռուբեն 3-րդի եղբայրը՝սպարապետ Լևոնը,Թիլ Համդուն բերդի մոտ տեղի ունեցած ճակատամարտում ջախջախեց ներխուժողներին և Բոհեմունդ 3-րդին հարկադրեց բանակցություններ սկսել Ռուբեն 3-րդին փրկագնելու պայմանների շուրջ։Նա բանտարկությունից ազատվեց Անտիոքի դքսությանը Սարվանդիքար,Թիլ Համդուն և Ճկեր բերդերի զիջման և 30․000 դինար փրկագնով։Բայց Ռուբեն 3-րդի՝հայրենիք վերադառնալուց հետո Լևոնը ետ գրավեց վերոհիշյալ բերդերը։Ռուբեն 3-րդը չունենալով արու զավակ,1187թ․ մայիսի 6-ին Հայոց Մեծ իշխանի գահը փոխանցեց եղբորը 40-ամյա Լևոնին,ինքը դարձավ կրոնավոր,բայց նույն թվականին էլ մահացավ և թաղվեց Դրազարկի վանքի տոհմական գերեզմանոցում։

Լևոն 2-րդ։Իշխանության գլուխ անցած Լևոն 2-րդը (1187-1219թթ․) շուտով Կիլիկիային վերադարձրեց Ադանան։Այժմ արդեն Սելևկիայից մինչև Ալեքսանդրետ ձգված Միջերկրականի ափը գտնվում էր հայերի ձեռքին։Այսպիսով,խաչակիրների և Կիլկիայի միջև պայքարը ավարտվեց հօգուտ հայերի։Լևոն 2-րդը 1203թ․ իր գերիշխանությանը ենթարկեց նաև Լամբրոնի Հեթումյաններին։

Այսպիսով,Կիլիկիան հայերի պայքարը բյուզանդացիների,սելջուկների ու խաչակիրների դեմ վերջացավ հայերի հաղթանակով։

Թագավորության հռչակումը։Լևոն 2-րդի իշխանության տարիներին Կիլիկիայի արտաքին հարաբերությունները բարդ էին։12-րդ դ․ վերջին Մերձավոր Արևելքում տեղի ունեցան փոփոխություններ,որոնք զգալի ազդեցություն թողեցին Կիլիկյան Հայաստանի վրա։Այն ժամանակ հզորացել էր Եգիպտոսի Այյուբյան սուլթանությունը։Սուլթան Սալահ ադ –Դինը Եգիպտոսին միացրեց Ասորիքի և Պաղեստինի մի մասը,գրավեց Երուսաղեմը։Իկոնիայի սելջուկյան սուլթանությունը վերեք էր ապրում,Իննոկենտիոս 3-րդի օրոք տեղի էին ունեցել խաչակրաց 3-րդ,4-րդ,5-րդ արշավանքները։Անգելոսների հարստության ժամանակ թուլացել էր Բյուզանդական կայսրությունը,հայկական և վրացական զորքերի հարվածների ներքո թուլացել էր սելջուկյան պետությունների երբեմնի ռազմական հզորությունը։Իկոնիայի սուլթանությունը և Եգիպտոսը թշնամաբար էին տրամադրված Կիլիկիայի նկատմամբ։Լարված էին նաև Անտիոքի իշխանության և Կիլիկիայի փոխհարաբերությունները։

Միջազգային կյանքում տեղի ունեցած այս փոփոխությունները նպաստավոր էին Կիլիկիայի համար,և Լևոն 2-րդը օգտագործեց դրանք իր արտաքին քաղաքականության մեջ։Գործ ունենալով Սալահ ադ-Դինի,Ֆրիդրիխ Շիկամորուսի,Իննոկենտիոս 3-րդի և Փոքր Ասիայի սելջուկների հետ,նա դրսևորեց արտակարգ ընդունակություններ։

Լևոն 2-րդը կարողացավ ետ մղել թուրքմեն վաչկատուններին։1187թ․ Ռավինի դաշտում նա ջախջախեց Կիլիկիա ներխուժած թուրքմենական վաչկատուն ցեղերին,իսկ 1188թ․ աշնանը հարավ-արևելյան սահմաններից ետ մղեց Եգիպտոսի սուլթանության զորքերը։Այնուհետև 1189-1190թթ․ Բյուզանդական կայսրությունից և Իկոնիայի սուլթանությունից ազատագրեց Պռականա,Սելևկիա և Ատալիա բերդաքաղաքները,Կիլիկյան Հայաստանին միավորեց Իսավրիա երկրամասը։Լևոն 2-րդի իշխանության ժամանակ Կիլիկիային վտանգ էր սպառնում Եգիպտոսի Այյուբյան սուլթան Սալահ ադ-Դինի կողմից։Ամանոսյան լեռներից Կիլիկիա ներխուժեցին Սալահ ադ-Դինի զինվորները Ռոստոմի առաջնորդությամբ։Նրա զորքը պարտություն կրեց։

1190թ․ մայիսին խաչակրաց զորքերը Հռոմեական սրբազան կայսրության(Գերմանիա) կայսր Ֆրիդրիխ 1-ին Շիկամորուսի առաջնորդությամբ մտան Կիլիկիա և ճամբարեցին Սելևկիա քաղաքի դիմաց,Կալիկադնոս գետի աջ ափին։Կայսրը դիմեց Լևոն 2-րդի նյութական և ռազմական աջակցությանը՝փոխարենը խոստանալով նրան օծել հայոց թագավոր։Հայկական պատվիրակությունը բարեկամաբար դիմավորեց Ֆրիդրիխ կայսրին և բավարար քանակությամբ պարեն հասցրեց սովյալ զորքերին։Հունիսին հայկական մի նոր պատվիրակություն՝Ներսես Լամբրոնացու գլխավորությամբ, ժամանեց Սելևկիա,որպեսզի կայսրին ուղեկցի Տարսոն՝Լևոն 2-րդի թագադրման արարողությունն իրագործելու համար։Սակայն Կալիկադնոսի գետանցման ժամանակ Ֆրիդրիխ 1-ինը մահացու վիրավորվեց և հունիսի 10-ին վախճանվեց։

1193թ․ Այյուբյան սուլթանը Լևոն 2-րդի մոտ ուղարկեց դեսպանություն՝պահանջելով իր իշխանությանը հանձնել բուն Կիլիկիան։Լևոնը մերժում է այս պահանջը։Սալահ ադ-Դինը իր զորքով շարժվում է Կիլիկիայի վրա և հասնում մինչև Սև գետը,սակայն արշավանքի ընթացքում նա մահանում է (1198թ․մարտի 4-ին),իսկ բանակը ետ է վերադառնում։Սալահ ադ-Դինի մահից հետո Այյուբյանների պետությունը սասանվեց՝երկրում ծայր առած գահակալական երկպառակություններից։Թուլացած եգիպտական այս պետությունը այլևս լրջորեն չէր սպառնում Կիլիկիային։

Այժմ Դաշտային Կիլիկիայում գերիշխանություն ձեռք բերելու համար նորից սուր պայքար վերսկսվեց Կիլիկյան հայերի և Անտիոքի դքսության միջև։

1193թ․ Անտիոքի դուքս Բոհեմունդ 3-րդը (1163-1201թթ․) դավադրաբար Անտիոք հրավիրեց Լևոն 2-րդին։Սակայն Ռուբինյան իշխանը նախօրոք իմանալով Բոհեմունդի նենգութայն մասին հանդիպեց նրան Գաստոն ամրոցում։Լևոն 2-րդը ինքը գերեց Բոհեմունդ 3-րդին(1194թ․)։Անտիոքի դուքսը ստիպված պայմանագիր կնքեց Լևոն 2-րդի հետ,ըստ որի հրաժարվում էր Գաստոնից մինչև Այաս ձգված Դաշտային Կիլիկիայի հարավային մասերի նկատմամբ ունեցած հավակնություններից,Կիլիկիային էր տրվում Դրունք Ասորվոցը(Պորտելլան)։Համաձայն պայմանագրի,Բոհեմունդի որդի Ռայմոնդը ամուսնանալու էր Լևոն 2-րդի եղբոր՝Ռուբեն 3-րդի աղջիկ Ալիսի հետ։Այդ ամուսնությունից ծնված Ռայմոնդ-Ռուբենը հետագայում Լևոնի կողմից հայտարարվեց գահաժառանգ։Այս քայլով Լևոն 2-րդը փորձում էր իր իշխանությանը ենթարկել նաև Անտիոքը։

Լևոն 2-րդը մի շարք շրջաններ նվաճեց նաև Իկոնիայի սելջուկյան սուլթանությունից։

Այսպիսով,իշխանության սահմանների ընդարձակումը,բնակչության աճը,երկրի բարգավաճումը նպաստեցին Կիլիկիայի ծաղկմանը։Ստեղծվեցին նախադրյալներ Կիլիկիայի հայկական իշխանությունը թագավորություն հռչակելու համար։

Լևոն 2-րդին շտապեց թագ ուղարկել Ալեքսիոս կայսրը(1195-1203թթ․)։Կոստանդնուպոլիս ուղարկվեց հատուկ պատվիրակություն՝Ներսես Լամբրոնացու գլխավորությամբ։Հույն հոգևորականությունը անհաշտ դիրք է գրավում և հայոց եկեղեցուց պահանջում է ընդունել հունական դավանանքի մի շարք կարևոր դրույթներ։Հայոց պատվիրակությունը մերժում է հույն հոգևորականության պահանջը և Բյուզանդիայի ու Կիլիկիայի քաղաքական մերձեցումը ձախողվում է։

1196թ․ Լևոն 2-րդը Հռոմի պապ Կելեստինոս 3-րդի մոտ ուղարկեց մի պատվիրակություն,որի խնդիրն էր պապի միջնորդությամբ թագ ստանալ Հռոմեական Սրբազան Կայսրությունից։

Պապի ուղարկած պատվիրակությունը թագ հանձնելու պայմանների մասին բանակցություններ սկսեց Լևոն 2-րդի հետ։

Պատվիրակությունը պապի անունից Լևոն 2-րդից պահանջեց ընդունել կաթոլիկ եկեղեցու դավանանքի մի շարք կետերը և այդ մասին տալ Պարտավորագիր։Հայերն առերես ընդունեցին Հռոմի Կելլեստինոս 3-րդ պապի ներկայացուցիչ Մայնցի արքեպիսկոպոս Կոնրադի առաջադրած մի շարք պայմանները։

Լևոն 2-րդի թագադրության հանդիսավոր արարողությունը տեղի ունեցավ 1198թ․ Տարսոն քաղաքի Ս․ Սոֆիա մայր տաճարում,ներկա էին աշխարհիկ ու հոգևոր շատ իշխաններ,հարևան պետությունների դեսպանություններ,նաև Բաղդադի խալիֆի ներկայացուցիչը։Լևոն 2-րդին թագավոր օծեց կաթողիկոս Գրիգոր 6-րդ Ապիրատը։Լևոն 2-րդի թագադրությունը ժամանակակիցների կողմից դիտվել է որպես հայկական թագավորության վերականգնում։

Լևոն 2-րդի արտաքին և ներքին քաղաքանությունը։Կիլիկիայի հայկական թագավորությունը ինքնուրույն քաղաքականություն վարեց Հռոմեական Սրբազան կայսրության և Բյուզանդիայի նկատմամբ։Հռոմին չհաջողվեց Կիլիկիայում ունենալ ուժեղ հենարան։1201թ․ մարտին Ջենովայի հետ կնքած առևտրական պայմանագրերում Լևոն-2րդը իրեն հորջորջում է <<Աստծո ողորմածությամբ Հայոց թագավոր՝Լևոն>>։Կիլիկիայի հարևանութայմբ հաստատվել էր <<Տևտոնական>> և <<Հյուրընկալ>> ասպետները,որոնց նկատմամբ Լևոն 2-րդը բարյացակամ վերաբերմունք ցուցաբերեց Եվրոպայի ու խաչակիրների հետ քաղաքական ու առևտրական կապերի հաստատումը,Անտիոքի դքսութայն,Երուսաղեմի ու Կիպրոսի թագավորոթյունների հետ խնամիական կապերի հաստատումը Կիլիկիայի հայ աշխարհիկ ու հոգևոր ֆեոդալների մի մասի մոտ առաջադրեցին լատինասերների հոսանք։Հայոց թագավորը բարյացակամ էր լատինասերների նկատմամբ։

Լևոնի կարևոր ձեռնարկումներից մեկը Կիլիկիայի Լամբրոն բերդի գրավումն էր։1202թ․ նա Լամբրոնի Հեթում իշխանին հրավիրեց Տարսոն և բանտարկեց։Դրանից հետո Լևոնն առանց կռվի գրավեց բերդը։Վերաշինվեցին Այաս և Կոռիկոոս նավահանգիստները։Կառուցվեց ռազմական և առևտրական նավատորմ,կարգավորեց երկրի դրամական շրջանառությունը,արտոնություններ շնորհեց Ջենովայի և Վենետիկի քաղաքների վաճառականներին,ուշադրություն դարձվեց մշակույթի զարգացմանը։

Լևոն 2-րդի անկախ քաղաքանությունը դրսևորվեց Անտիոքի դքսության գահի շուրջ առաջացած վեճում։Երբ Բոհեմունդ 4-րդը Տաճարական խաչակիրների օգնությամբ Ռուբեն-Ռայմոնդի ձեռքից խլեց Անտիոքի դքսությունը,Լևոն թագավորը 1203թ․ բռնագրավեց Կիլիկիայում տաճարականներին հարկադրված ավատական տիրույթներն ու նրանց վտարեց երկրից։Չնայած Իննոկենտիոս 3-րդ պապի միջամտությանը Լևոն 2-րդը ամհողդողդ մնաց մինչև Ռուբեն-Ռայմոնդի դարձը Անտիոք։

Կիլիկիայի և Անտիոքի դքսության միջև սկսվեց երկարատև պայքար,որի ժամանակ հայոց թագավորին օգնում էին Հյուրընկալ ասպետները։Ի վերջո 1216թ․ Լևոն 2-րդը գրավեց Անտիոքը և հանձնեց Ռուբեն-Ռայմոնդին։

Սակայն 1219թ․ Անտիոքի մի խումբ իշխանավորներ դավադրություն կազմակերպեցին Ռուբեն-Ռայմոնդի դեմ,որը փախավ Անտիոքից։Այդ ժամանակ Լևոն 2-րդը իր մանկահասակ աղջկան՝Զաբելին նշանակեց Կիլիկիայի թագաժառանգ։

1216թ․ սելջուկները ներխուժեցին Կիլիկիա և հունվարի 25-ին պաշարեցին Կապան ամրոցը։Սելջուկներին չհաջողվեց գրավել այն,սակայն ամրոցից դուրս տեղի ունեցած ահեղ մարտերում հակական զորքը պարտություն կրեց և Լամբրոնի Հեթում իշխանի որդի Կոստանդին Գունդստամբլն ու մի շարք այլ իշխաններ գերի ընկան սելջուկների ձեռքը։Պարտության պատճառն այն էր,որ թագավորին ընդդիմադիր իշխաններից ոմանք լքեցին ռազմի դաշտը։Լևոն 2-րդը սուլթան Քեյ Քավուսին զիջեց բերդեր,որոշեց տարեկան որոշ տուրք տալ սելջուկներին և սուլթանին ամեն տարի տրամադրել 300 զինվոր։Լևոն 2-րդի օրոք ստեղծվեց երեք կարգի դատարան՝Վերին,Սսի արքեպիսկոպոսական և Ստորին Փոքր ատյաններ։Այս վերջինը անվանվել է նաև Բուրջես։

1219թ․ մայիսի 1-ին իր մահկանացուն կնքեց 72-ամյա Լևոն 2-րդ Մեծագործը,որի մարմինն ամփոփվեց Սսի Էջմիածին եկեղեցում,իսկ սիրտը՝Ակների վանքում։Մինչ այդ նա հայոց թագավորության մանկահասակ գահաժառանգ Զապելի խնամակալն էր նշանակել սպարապետ Կոստանդին Հեթումյանին և Հովհաննես 6-րդ Սսեցի կաթողիկոսին։Լևոն 2-րդի մահից հետո Ռուբեն-Ռայմոնդը փորձեց հաստատվել հայոց գահին,սակայն ձերբակալվեց և նետվեց բանտ։Նույն բախտին արժանացավ հայոց գահին բազմած Ֆիլիպը։

Լևոն 2-րդի մահը և գահաժառանգության խնդիրը։Լևոն 2-րդը թեկուզ թագաժառանգ էր նշանակել իր դուստր Զաբելին,սակայն նրա մահից հետո գահակալության հարցը բարդությունների առաջ կանգնեցրեց։Զաբելը անչափահաս էր և նրա խնամակալներ էին նշանակված Լամբրոնի տեր Կոստանդինը և Գաստոնի տեր Ադանը։Լևոն 2-րդը Ադանին հանձնարարել էր Զաբելին ամուսնացնել Հունգարիայի թագավորի որդու հետ։Սակայն այն տեղի չունեցավ։Շուտով թագի հավակնորդների շուրջ հավաքված խմբավորումների միջև պայքար սկսվեց իշխանության համար,որը տևեց վեց տարի։Իշխանության համար մղվող պայքարից աշխատում էին օգտվել երկրի ներսում և երկրից դուրս գտնվող օտար իշխաններն ու թագավորները։Այսպես,1220թ․ Տարսոնի և Մսիսի հույն և հայ իշխանները խռովություն են բարձրացնում և 5000 զորքով գրավում են Տարսոնն ու մի շարք այլ քաղաքներ։Ճակատամարտը տեղի է ունենում Տարսոնի մոտ,որտեղ հաղթում են Կոստանդինի քաջերը։

Թագի հավակնորդներից էր Լևոն 2-րդի ավագ դուստր Ռիթայի ամուսինը՝ Երուսաղեմի թագավորը,որն ուզում էր իր որդուն դնել Կիլիկիայի թագավորական գահին։1220թ․ Ռիթայի և իր որդու մահով դադարում է այդ պայքարը։

Թագի ավելի ուժեղ հակառակորդ էր Անտիոքի իշխան Ռուբեն-Ռայմոնդը,որը գրավելով Տարսոնը,պատրաստվում է գրավել իշխանությունը։Սակայն Կոստանդին պայլը պարտության է մատնում նրան և ապստամբներին բանտարկում է Տարսոնի բերդում,որտեղ էլ նրանք մեռնում են։

Գահակալության հարցը լուծելու համար 1222թ․ Կոստանդին պայլը խորհրդակցություն հրավիրեց և որոշեցին Զաբելին ամուսնացնել։Խորհրդաժողովը որոշեց նրան ամուսնացնել Անտիոքի իշխան Բոհեմունդի որդի Ֆիլիպի հետ։Ֆիլիպի առաջ դրվեց որոշ պայմաններ,որ նա հետևեր հայկական սովորություններին,պահպաներ հայ եկեղեցու ծիսակատարությունը։Ֆիլիպը ամուսնացավ Զաբելի հետ։Օգտագործելով թագավորական իրավունքները Ֆիլիպը դրժեց վերոհիշյալ պայմանները և աշխատեց մեկուսացնել Կոստանդինին և մյուս իշխաններին։Կոստանդինը հեռացրեց Ֆիլիպին և բանտարկեց Թիլ ամրոցում,որտեղ էլ մահացավ։Կոստանդինը դարձավ երկրի կառավարիչը՝1224-1226թթ․։

1226թ․ Կոստանդինը նորից առաջ քաշեց գահի համար թեկնածու ընտրելու հարցը։Որոշվեց Զաբելին ամուսնացնել Կոստանդին պայլի որդի Հեթումի հետ և նրան ճանաչեց Կիլիկիայի թագավոր։Զաբելը չհամաձայնվեց,որովհետև Հեթումը պատանի էր։Իր մորը տեսնելու պատրվակով գնաց Հյուրընկալների օրդենի Պարգևական ամրոցը։Հայերը Կոստանդինի գլխավորությամբ պաշարեց Սելևկյան։Հյուրընկալները չդիմադրեցին,հանձնեցին բերդը և թագուհուն։Զաբելը ամուսանցավ Հեթումի հետ։Հեթումը դարձավ Հայոց թագավոր։

Հեթում 1-ին։Այսպիսով,1226թ․ իշխանության գլուխ անցավ Հեթումյանների հարստությունը։Երկրում վերականգնվեց կարգ ու կանոնը,ստեղծվեցին կենտրոնացված միապետական կարգեր։Երկրում իշխանությունն ամրապնդելու համար պետական բարձր պաշտոններն ու գործակալությունները կենտրոնացվեցին Հեթումյան տոհմի ներկայացուցիչների ձեռքում։Հեթումի (1226-1269թթ․) հայրը նշանակվեց թագավորահայր և ավագ պարոն։Խոշոր գործակալությունները հանձնվեցին նաև թագավորի եղբայրներին։Սպարապետությունը տրվեց Հեթում 1-ինի ավագ եղբորը՝Սմբատին։Լևոնը նշանակվեց մարաջախտ՝բանակի հրամանատար սպառազինման և և մատակարարման գծով․միաժամանակ նրան հանձնվեց իշխանաց իշխանի բարձր պաշտոնը։Օշինը նշանակվեց պայլ։Թագավորի եղբայրներից Բարսեղը նշանակվեց Դրազարկի վանքի վանահայր և Սսի արքեպիսկոպոս։

Լամբրոնը վերադարձվեց Կոստանդին իշխանին։Միաժամանակ շնորհվեց թագադրի պաշտոնը։Կոռիկոսը վերադարձվեց Վահրամ մարաջախտի որդիներին։

Մոնղոլական արշավաքները և Կիլիկիան։Հեթում 1-ինի թագավորության սկզբներին 13-րդ դարի 20-30-ական թթ․ մոնղոլ-թաթարական ցեղերը սպառնացին Կիլիկիայի հայոց պետությանը։Մոնղոլները բախվեցին Եգիպտոսի մամլուքների սուլթանության հետ։Կիլիկիային սպառնում էին նաև Եգիպտոսի մամլուքները և Իկոնիայի սուլթանությունը,մանավանդ խաչակրաց 7-րդ և 8-րդ արշավաքների անհաջողությունից հետո։

Չմանկատուկի և Քյոսեդաղի մոտ մոնղոլների և սելջուկների միջև տեղի ունեցած ճակատամարտի նախօրեին,Կիլիկիայի քաղաքագետները որոշեցին մոնղոլների հետ բարեկամությունը,դրանով թշնամանալով Իկոնյան սուլթանության,իսկ հետագայում Եգիպտոսի հետ։

Չմանկատուկի ճակատամարտի նախօրեին Հեթում 1-ինը օգնության հրավեր ստացավ Իկոնիայի սուլթան Քեյ-Խոսրովից։

Իբն Բիբիի վկայությամբ,Կիլիկիան պարտություն կրելով Իկոնիայի սուլթանից,պարտավորվել էր յուրաքանչյուր տարի տալ 100 ձիավոր և 500 աղեղնավոր,խոստացել էր կրկնապատկել վճարելիք տուրքը և համաձայնվել էր Կիլիկյան դրամների վրա դրոշմել <<երջանիկ>> սուլթանի անունը։Երբ 1243թ․ Չմանկատուկի ճակատամարտում Իկոնիայի սուլթանի բանակները պարտվեցին, Հեթում 1-ինը Կոստանդին թագավորահոր գլխավորությամբ պատվիրակություն ուղարկեց մոնղոլ զորավար Բաչուի մոտ՝առաջարկելով բարեկամություն հաստատել և դաշինք կնքել երկու պետությունների միջև։Խաչենի տեր Հասան Ջալալի միջնորդությամբ կնքվեց պայմանագիր։

Մոնղոլներն ընդունեցին հայերի առաջարկը ,այն պայմանով,որ Կիլիկիայի թագավորն անձամբ գնար մոնղոլական մեծ խանի մոտ։Մոնղոլները պահանջեցին,որ իրենց հանձնվեն Իկոնիայի սուլթանի հարազատները,որը կատարվեց։

Չմանկատուկի ճակատամարտը վերջ դրեց Իկոնիայի սուլթանության ռազմա-քաղաքական հզորությանը։Սակայն Իկոնիան դեռևս բավականին ուժ ուներ վրեժ լուծելու Կիլիկիայից։Դրա համար Քեյ Խոսրովը դաշնակցեց Լամբրոնի իշխան Կոստանդինի հետ։։Կոստանդինը Իկոնիայի սուլթանի հետ մտավ Կիլիկիա։Ավերեց բազմաթիվ ավաններ և ագարակներ,սպանեց և կոտորեց շատերին։Հեթում 1-ինը հավաքում է իր զորքը,հարձակվում թշնամու վրա,մեծ մասին կոտորում,իսկ մնացածին Կոստանդինի հետ վանում է Իկոնիա։

1246թ․ սելջուկյան 26․000-անոց մի բանակ ներխուժում է Կիլիկիա և պաշարում Տարսոնը։Քեյ Խոսրովի մահվան մասին լսելով՝նրանք թողնում են Կիլիկիան,պահելով իրենց ձեռքում միայն Պրական ամրոցը։Կոստանդին Լամբրոնացին սպանվեց սեփական ամրոցում։

Հայ-մոնղոլական բանակցությունները և ռազմա-քաղաքական համագործակցությունը։Կարակորումում իշխանության համար մղվող պայքարը վերջացավ Մանգու խանի հաղթանակով։Հեթում 1-ինը 1254թ․ գարնանը մեկնեց Մանգու խանի մոտ։Նա իր ուղևորությունը կատարեց Հայաստանի վրայով։Այստեղ տեսակցեց մի շարք նշանավոր հայ իշխանների,ծանոթացավ Հայաստանի տնտեսական և քաղաքական դրությանը,ապա անցավ Ոսկե Հորդա և այնտեղից ուղևորվեց Կարակորում։Կնքվեց պայմանագիր,ըստ որի․

Առաջին․-Պայմանավորվող կողմերը պարտավորվում են օգնել միմյանց պատերազմի ժամանակ։Կիլիկիան օգնելու էր մոնղոլներին՝Միջագետքը,Սիրիան և Պաղեստինը գրավելու գործում,իսկ մոնղոլներն էլ պարտավորվում էին պաշտպանելու Կիլիկիան՝Իկոնիայի,Եգիպտոսի և շրջակա մյուս մահմեդական պետությունների հարձակումներից։

Երկրորդ․-Մշտնջենական խաղաղություն և բարեկամություն հաստատեցին իրար միջև։

Երրորդ․-Առանց Կիլիկիայի համագործակցության մոնղոլական զորքն ու պաշտոնյաները չպետք է մտնեին Կիլիկիա։

Չորրորդ․-Այն հողերն ու քաղաքները,բերդերն ու ամրոցները,որոնք նախկինում պատկանում էին հայկական թագավորությանը,բայց զավթվել էին ուրիշների կողմից,իսկ հետո էլ անցել մոնղոլներին,պետք է վերադարձվեին հայկական թագավորությանը։Հայոց եկեղեցիներն ու վանքերը ազատվում էին հարկերից։

Կիրակոս Գանձակեցին գրում է,որ Հեթումը Մանգու խանից մեծարվեց և ստացավ հրովարտակ,որ ոչ ոք իրավունք չուներ նեղություն տալ նրան և իր երկրին։Նա տվեց բացատրության գիր՝հարկերից ազատեց հայկական եկեղեցիները։

Շարունակում էր հարատևել Բաղդադի խալիֆայությունը,իսկ Սիրիան գտնվում էր Եգիպտոսի մամլուքների հովանավորության տակ։1259թ․ մոնղոլական մի ջոկատ ավարառության նպատակով ասպատակեց Դիարբեքիրի և Մայաֆարկինի շրջանները և մոտեցավ Բաղդադին,սակայն փորձ չկատարեց գրավել այն։Հուլավուն նշանակվեց մոնղոլական խանության արևմտյան տիրույթների խան։Հեթումը եկավ Թալաս՝այցելելու Հուլավուին։

Այնուհետև Հեթումը Հայաստանում հանդիպում է մոնղոլ զորավար Բաչուին,որն ասպատակում էր Իկոնյան սուլթանության տիրույթները։Հեթումը օգնում է Բաչուին։

1258թ․ Բաղդադի գրավումից հետո Հուլավուն ձեռնարկում է Միջագետքի մյուս քաղաքների գրավումը։

Հեթում 1-ինի մասնակցությունը պատերազմական գործողություններին սկսվում է 1259թ․,երբ Հուլավուն ձեռնարկում էր Սիրիայի նվաճումը։

Հուլավուն հավանություն է տալիս ռազմական արշավանքի Հեթումի առաջարկած ծրագրին և գրավում են Հալեպը։Հեթումի հետ էր նաև Կոստանդին կաթողիկոսը։Հալեպից հետո հայ-մոնղոլական զորքերը գրավում են Դամասկոսը։

Թեև Հեթումը չէր մասնակցում մոնղոլական բանակների վերջին արշավանքներին,սակայն սննդամթերքներով,հագուստով ու ձիերով օգնում էր Հուլավուի բանակին։

Հեթում 1-ինը 1256-1262թթ․ ընթացքում մի քանի հաջող արշավանքներ ձեռնարկեց Իկոնյան սելջուկների և թուրքմեն կարամանցիների դեմ,որոնց շնորհիվ վերջնականապես վերագրավեց Հերակլեա և Մանիոն ամրոցները և վերացրեց 1220թ․ պայմանագրի վերջին հետքերը։Մոնղոլական և սիրիական անհաջող արշավանքից հետո Կիլիկիային սպառնացող գլխավոր ուժը Եգիպտոսն էր։

Որպեսզի Կիլիկիային ավելի ներգրավեին Եգիպտոսի դեմ պատերազմի մեջ,մոնղոլները որոշում են Իկոնյան սուլթանության հարաբերությունները բարելավել Հեթում 1-ինի հետ։Այդ նպատակով 1263թ․ Հեթումին կանչում են Իրան և խորհուրդ են տալիս հաշտություն կնքել սուլթանի հետ։Հերակլեայում կնքվում է հաշտության պայմանագիր՝այստեղ ժամանած Հեթում 1-ինի և Իկոնիայի սուլթան՝Ռուքն ադ-Դինի միջև։

Եգիպտոսի մամլուքյան սուլթանության զորքերի ներխուժումը Կիլիկիա։Կիլիկիայի հզորացումը,նրա զինակցությունը մոնղոլների և Անտիոքի դքսության հետ,անհանգստություն էր առաջացնում Եգիպտոսում։Կիլիկիայի և Եգիպտոսի հարաբերություններն էլ ավելի սրվեցին,երբ Հուլավուին հաջորդող Աբաղա խանը երկար ժամանակ չկարողացավ արշավել Եգիպտոս՝Ոսկե Հորդայի դեմ շարունակվող պատերազմի պատճառով։

Այսպիսով,եթե Առաջավոր Ասիայում մինչև Բաղդադի գրավումը,ռազմական և քաղաքական գերազանցությունը մոնղոլների կողմն էր,իսկ Կիլիկիայի արտաքին քաղաքականության դիրքավորումը ելնում էր ուժերի իրական վիճակի հաշվառումից,ապա 1262թ․ հետո այդ քաղաքականությունը հենվում էր խարխուլ պատվանդանի վրա։Այդ թվականից մինչև հաջորդ դարը մամլուքների և մոնղոլների բախումները ավարտվում էին վերջիններիս պարտությամբ։Մամլուքները մեծ վնաս էին հասցնում Կիլիկիային։

Թեև Կիլիկիայի ու Անտիոքի իշխանության միջև շարունակվում էին հակասությունները,սակայն 13-րդ դարի 60-ական թթ․ սելջուկների և մամլուքների վերահաս վտանգի պատճառով Հեթումը բարեկամական կապեր հաստատեց Անտիոքի և Կիպրոսի հետ։

Հեթում 1-ինը ռազմական օգնություն ցույց տվեց Անտիոքին,երբ վերջինս հարձակման ենթարկվեց մամլուքների կողմից։Անտիոքը օգնեց Հեթումին,երբ սելջուկները պաշարեցին Տարսոնը։

Խաչակիր պետությունների վերացումը Եգիպտոսի համար ուներ ոչ միայն տնտեսական,այլև ռազմա-քաղաքական նշանակություն։

1256թ․ Հեթում 1-ինը իր 20-ամյա որդի Լևոնին ձեռնադրեց <<ձիավոր ասպետ>> և հռչակեց թագաժառանգ։Մտերմիկ հարաբերություններ հաստատվեցին Լամբրոնի բերդատեր իշխան Հեթումի հետ,որի դուստր Կեռանը 1162թ․ կնության տրվեց արքայազն Լևոնին։

1263թ․ սուլթան Բեյբարսն սկսեց իր արշավանքները Սիրիայի խաչակիրների դեմ։1263թ․ Հեթում 1-ինը մոնղոլական 700 զինվորների և Անտիոքի 150 ասպետների օգնությամբ մտավ Սիրիա։Դաշնակից զորքերը հասան մինչև Հարիմի դաշտը,սակայն նահանջեցին։1264թ․ Հեթումը կրկնեց իր արշավանքները Հալեպի վրա,որը նույնպես վերջացավ անհաջողությամբ։

Օգտվելով մոնղոլական խանությունների ներքին երկպառակություններից,Եգիպտոսը որոշեց հաշվեհարդար տեսնել Կիլիկիայի հետ և պատժել նրան՝մոնղոլներին սիրիական արշավանքների ժամանակ ցույց տված ռազմական օգնության համար։Եգիպտոսը չէր հաշտվում այն բանի հետ,որ մոնղոլների համաձայնությամբ Կիլիկիան իրեն էր միացրել մի շարք բերդեր և քաղաքներ,այդ թվում Մարաշը,Այնթապը,Բեհեսին և Կապադովկիայի հարավային շրջանները։Բեյբարսը 1266թ․ որոշեց հարձակվել Կիլիկիայի վրա։Նա Կիլիկիայից պահանջեց Եգիպտոսին վերադարձնել Կիլիկիայի սահմանին գտնվող բերդերը,նաև պահանջեց վերացնել Կիլիկիայից Եգիպտոս հաց արտահանելու արգելքը։Սակայն Հեթումը մերժեց,քանի որ ենթակա էր մոնղոլներին։

Մառիի ճակատամարտը։1266թ․ օգոստոսին Բեյբարսը հարձակվեց Կիլիկիայի վրա։Հեթում 1-ինը բանակը բաժանեց 3 մասի։Մի մասը վերցրեց ինքը և մեկնեց մոնղոլ-թաթարներին օգնություն խնդրելու։Երկու մասը պաշտպանելու էր սահմանները։Ճակատամարտը տեղի ունեցավ Սև լեռների մոտ՝Մառի կոչված վայրում օգոստոսի 23-ին։Մոնղոլական զորքը օգնության չեկավ և հայկական բանակը պարտություն կրեց։Եգիպտական զորքերը խուժեցին Կիլիկիա,գրավեցին Սիս մայրաքաղաքը և այլ քաղաքներ,որոնք կողոպտեցին և հրկիզեցին։

Արաբ պատմագիր Մակրիզին հաղորդում է,որ հայերը մեծ կորուստներ տվեցին,սպանվեց Հեթումի որդի Թորոսը,իսկ մյուս որդին Լևոնը գերի էր ընկել։Ուգան էմիրը ուղղվեց դեպի Ռումի երկիրը,իսկ Կալավուն էմիրը դեպի Մասիսա,Ադանա,Այաս և Տարսոն։Երկուսն էլ ջարդեցին բնակիչներին,գերիներ վերցրին,մեծ թվով բերդեր ավերեցին և ամեն ինչ հրդեհի մատնեցին։

Եգիպտացիները Կիլիկիայից իրենց հետ տարան 40․000 գերի։

Կիլիկյան բանակի պարտությունը ուներ իր պատճառները ։Դրանցից առաջինը եգիպտական բանակի գերակշռությունն էր։Նրա ուժը հասնում էր 30․000-ի,մինչդեռ Հեթումի զորքի թիվը 15․000-ի։Թուլացել էր հայկական բանակի մարտունակությունը։Սուր էին կենտրոնախույս ուժերի միջև եղած հակասությունները։Գրիգոր Ակներցին գրում է,որ 50 իշխաններից միայն 12-ը ուժեր հանեցին թշնամու դեմ,որոնցից շատերն էլ առանց կռվելու լքեցին մարտի դաշտը և փախան։Նա իշխաններին անվանում է <<նախանձ,նենգաբարո,երկմիտ>>։Մարկո Պոլոն գրում է,որ Կիլիկիայի իշխանները նշանավոր էին իրենց քաջությամբ,բայց հիմա ողորմելի են և վատոգի,լավ խմողներ են միայն։

1268թ․ եգիպտական զորքերը գրավեցին Անտիոքը և վերջ դրեցին խաչակիրների իշխանությանը։

Հայ-եգիպտական հաշտության պայմանագիրը։Անտիոքի գրավումից հետո Հեթում 1-ինը բանակցություններ սկսեց Եգիպտոսի հետ՝հաշտություն կնքելու նպատակով։Եգիպտոսը հաշտության և գերված արքայազն Լևոնին ազատ արձակելու համար պահանջում էր,որ իրեն հանձնեին սահմանամերձ մի քանի բերդերը՝Բեհեսնին,Դարպսակը,Մարզբանը,Դաբանը։Եգիպտոսը պահանջում էր ազատ արձակել եգիպտական զորավարներից մեկին։Հիշյալ վայրերը բացի Բեհեսիից հանձնվեցին Եգիպտոսին։Այսպիսով 1268թ․ հուլիսին հաշտություն կնքվեց Կիլիկիայի և Եգիպտոսի միջև։Ալ-Մալիք ալ-Զահիրն էլ ազատ արձակեց Սսի տեր Հեթումի որդուն՝Լևոնին ու վերադարձրեց իր հողերը։

Հեթումը Տարոնում գահը հանձնեց Լևոնին։Այդպես էլ Հեթումը ավարտեց իր քաղաքական կյանքը,մտավ վանք որպես <<եղբայր Մակար>> և մահացավ 1270 թ․։

Լևոն 3-րդ։Կիլիկիայի հայկական թագավորության դրությունը 13-րդ դարի 70-80-ական թթ․ պայմանավորված էր այն փոփոխություններով,որ կատարվեցին Մերձավոր Արևելքի միջազգային դրութայն մեջ։Մոնղոլներն աստիճանաբար թուլանում էին։Սուր բախում կար մահմեդականների և խաչակիրների միջև։

Անտիոքի խաչակիր դքսության վերացումից հետո Լևոն 3-րդի (1271-1289թթ․) գահակալության առաջին տարվան զուգադիպող խաչակրաց 8-րդ արշավանքն անհաջողության մատնվեց,որով ավելի սրվեցին Կիլիկիայի և Եգիպտոսի հարաբերությունները։

1274թ․ Լևոն 3-րդը ռազմական օգնության նոր պահանջ ներկայացրեց Լիոնում տեղի ունեցող եկեղեցական ժողովին,որտեղ քննարկվում էին հունական և հռոմեական եկեղեցիների միության և նոր խաչակրաց արշավանքներ կազմակերպելու հարցերը։Նույնպիսի դիմումներով հանդես էր գալիս նաև Աբաղա խանը,խոստանալով իր հերթին օգնել խաչակրաց արշավանքներին։Նման դիմումներ Լևոն 3-րդի կողմից կրկնվեցին 1278,1279 և 1282թթ․։

Խաչակրաց արշավանքների շուրջ ստեղծված աղմուկի հետևանքն այն եղավ,որ Կիլիկիայի և Եգիպտոսի հարաբերություններն էլ ավելի սրվեցին։Եգիպտոսը Կիլիկիայի բանագնացների ուղևորությունը Եվրոպա դիտեց որպես 1268թ․ հաշտության պայմանագրի խախտում և սկսեց հարձակումներ գործել Կիլիկիայի վրա։Կիլիկիան մեկուսացված էր,իսկ Եգիպտոսի սուլթանությունը Արևել քում ուներ դաշնակիցներ։

Այլ էր Կիլիկիայի ներքին դրությունը,ուժեղացել էին խոշոր իշխանությունների կենտրոնախույս ձգտումները։

Լևոն 3-րդի թագադրման առիթով 1271թ․ ներում շնորհվեց բանտարկյալներին։Դրա դեմ հանդես եկան խոշոր ֆեոդալները,սակայն նրանց ընդվզումը ճնշվեց։

Մամլուքները 1275թ․ ներխուժեցին Կիլիկիա,ավարի մատնեցին Մսիսը,հասան մինչև Կոռիկոս,այնուհետև պաշարեցին Սիսը։Լևոն 3-րդը ամրացավ բերդում,հայերը դուրս վռնդեցին նրանց։

1276թ․ մամլուքների և թուրքմենների զորքերը ներխուժեցին Կիլիկիա։Սմբատ Սպարապետի գլխավորությամբ հայերը թեև պարտության մատնեցին,սակայն Սմբատ Սպարապետն ընկավ մարտում։1275-1276թթ․ մամլուքները մտան Փոքր Ասիա,գրավեցին Կեսարիան։Ձգտելով գրավել Փոքր Ասիան,մամլուքները նպատակ ունեին մեկուսացնել Կիլիկիան։

Եգիպտոսի մամլուքները 1278-1279թթ․ ասպատակեցին Կիլիկիայի սահմանամերձ շրջանները և պաշարեցին Հռոմկլան։Հայերը այս անգամ էլ հեռացրին թշնամուն։1279թ․ Կահիրեում իշխանության գլուխ անցավ Կալաունը(1270-1290թթ․)։

1280թ․ մոնղոլական զորքերը Աբաղա խանի եղբոր՝Մանգու Թիմուրի գլխավորությամբ ներխուժեցին Սիրիա և գրավեցին Այնթապ,Դարպսակ և Բաղրաս քաղաքներն ու ամրոցները։Կալաունի զորքերը ճակատամարտ տվեցին մոնղոլական միացյալ ուժերի դեմ։Մանգու Թիմուրը լքում է ռազմադաշտը և դիմում փախուստի։Կալաունը հաղթանակ է տանում։ճակատամարտին մասնակցում էին նաև հայերը։

Կալաունի հրամանով ներխուժեց Կիլիկիա։

Լևոն 3-րդը 1285թ․ հաշտության պայմանագիր կնքեց Եգիպտոսի հետ՝10 տարի 10 ամիս,10 օր ժամանակով։Հաշտության պայմանագրով Կիլիկիան պարտավորվում էր Եգիպտոսին վճարել տարեկան 500․000 թագավորական,25 ջորի և այլն։Երկու կողմերը պայմանավորվում են կատարել գերիների փոխանակություն,թույլատրել առևտրական ազատ երթևեկություն երկու պետություններում։

Ծանր դրությունից Կիլիկիան սկսեց բարգավաճել ։Հիմնվեց Դրազարկի վանքը,որտեղ զարգացավ մանրանկարչությունն ու երաժշտությունը։Ուշադրություն դարձվեց ձեռագրերի ընդօրինակմանը։Հարաբերական անդորրը խզվեց Լևոն 3-րդի մահից (1289թ․) հետո։

Հեթում 2-րդ։Լևոն 3-րդի որդին ու հաջորդը Հեթում 2-րդը (1289-1305թթ․) զորք ուղարկեց Ամանոսյան լեռները պաշտպանելու։Նա օգնության խնդրանքով դիմեց մոնղոլներին,սակայն մերժում ստացավ։Նա պատգամավորներ ուղարկեց նաև Եվրոպա։1292թ․ Նիկողայոս 2-րդ պապի նամակները ուղղված Ֆրանսիայի թագավոր Ֆիլիպ Գեղեցիկին և Անգլիայի թագավոր Էդվարդին,մնացին անհետևանք։

1292թ․ եգիպտական մամլուքները ներխուժեցին Կիլիկիա և հունիսին գրավեցին Հռոմկլան։Այնուհետև Հեթում 2-րդը մամլուքներին զիջեց Մարաշ, Թիլ-Համտուն ամրոցներն ու քաղաքները։1294թ․ Հեթում 2-րդը հրաժարվեց գահից,մտավ Դրազարկի վանքը,իր եղբորը՝Թորոսին հանձնելով գահը։1295թ․ Թորոսը նույնպես մտավ վանք,իշխանությունը նորից իր ձեռքը վերցրեց Հեթում 2-րդը։Եգիպտոսի սուլթան մելիք Աշրաֆը Կիլիկիային վերադարձրեց վերոհիշյալ ամրոցներն ու քաղաքները,որովհետև երկրում սով ու համաճարակ էր տիրում։

Անդրոնիկոս 2-րդի խնամախոս պատվիրակները Սիս էին եկել խնդրելու Հեթում 2-րդի քրոջ Ռիթայի ձեռքը,Անդրոնիկոսի որդի Միքայելի համար։Հեթում 2-րդը Թորոս եղբոր հետ մեկնեց Կոստանդնուպոլիս,ներկա գտնվելու քրոջ ամուսնության հանդեսին։Թագապահ նշանակված Սմբատ եղբայրը իրեն հռչակեց Հայոց արքա։Սմբատը ձերբակալում է Թորոսին և Հեթում 2-րդին բանտարկում է Բարձրբերդում։Սմբատը սպանել է տալիս Թորոսին,իսկ Հեթում 2-րդին կուրացնում։

1298թ․ եգիպտական զորքերը պաշարում են Համաս ամրոցը։Այն ժամանակ,երբ Սմբատը՝ Հռոմի պապը,Արևմտյան Եվրոպայի թագավորները զբաղված էին ապարդյուն նամակագրությամբ,Հեթում 2-րդի երրորդ եղբայր Կոստանդինը Սսի մոտ տեղի ունեցած եղբայրասպան ճակատամարտում հաղթանակ տարավ։Սմբատը ձերբակալվեց և բանտ նետվեց։

1298թ․ հունիսին եգիպտական զորքերը երկրորդ անգամ ներխուժում են Կիլիկիա ու գրավում են Համուս բերդը։

Եգիպտական զորքերը գրավում են Համտունը։

1299թ․ հայ իշխանների խնդրանքով Հեթում 2-րդը երրորդ անգամ անցավ իշխանության գլուխ։

Ղազան խանը ձեռնարկեց խոշոր արշավանք՝դեպի Սիրիա,որը նրա առաջին սիրիական արշավանքն էր։Դեկտեմբերին պաշարեց Հալեպը։Այնուհետև գրավեց Հոմս քաղաքը։Հայերը նույնպես մասնակցեցին այս արշավանքին և Ղազան խանի զորքի հետ գրավեցին Դամասկոսը։

Ղազան խանի ձեռնարկած սիրիական առաջին արշավանքի հետևանքով 1299թ․ Կիլիկիային վերադարձվեցին գրավված սահմանային ամրոցներն ու բերդերը։

Ղազան խանի ձեռնարկած սիրիական երկրորդ արշավանքը 1300 թ, աշնանն անհաջողության մատնվեց։1301-1303թթ․ եգիպտական մամլուքները նորից հարձակվեցին Կիլիկիայի վրա։1303թ․ գրավեցին Թիլ Համդունը,սակայն հայ-մոնղոլական միացյալ ուժերը Այասի մոտ պարտության մատնեցին մամլուքներին և նրանց ստիպեցին նահանջել։

1303թ․ մոնղոլական 50․000-անոց բանակը սկսում է սիրիական երրորդ արշավանքը։Նրանք հասնում են Դամասկոս,սակայն պարտություն են կրում։

Այս բոլորից տուժում էր Կիլիկիան,դառնալով քավության նոխազ մոնղոլների աշխարհակալ նկրտումներին։Հեթումը մեկնեց Իրան Ղազան խանից օգնություն խնդրելու։Խանը նրան տվեց 1000 ձիավոր,դրամական օժանդակություն։

1303-1305թթ․ եգիպտական բանակները հրի ու սրի մատնեցին Կիլիկիան։1305թ․ ամռանը պարտություն կրեցին Կիլիկիայում և հաշտություն կնքեցին։1305թ․ Հեթում 2-րդը հրաժարվեց գահից,վանականի զգեստ հագավ,գահը հանձնեց Թորոսի եղբոր որդի Լևոն 4-րդին,իսկ իրեն վերապահեց թագավորահոր տիտղոսը։

Սսի և Ադանայի ժողովները։Լևոն 4-րդի (1305-1307թթ) պատվիրակները Նեապոլի վրայով ուղևորվեցին Հռոմ և Փարիզ։Կլեմենտ 5-րդ պապը պահանջեց,որ հայկական եկեղեցին ենթարկվի իրեն։Այդ առթիվ 1307թ․ Սսում հրավիրվեց եկեղեցական ժողով,որտեղ քննարկվեց կաթոլիկ և հայ եկեղեցիների միության՝Ունիայի հարցը։Ժողովականներն ընդունեցին պապի առաջարկը,սակայն այդ որոշումը չկատարվեց,որովհետև Հայաստանի հոգևորականությունը առանձին հույսեր չէին կապում պապի խոստումների հետ։Սսի եկեղեցական որոշումներն ունեցան այն հետևանքը,որ երկրում առաջացան իրարամերժ խմբավորումներ՝ունիթորներ և հակաունիթորներ,որով և ավելի խախտվեց երկրի քաղաքական միասնությունը։Սսի եկեղեցական ժողովի գլխավոր հետևանքներից մեկն էլ եղավ այն,որ էլ ավելի սրվեցին Կիլիկիայի հարաբերությունները շրջապատող մահմեդական պետությունների հետ։

Կիլիկիայում մոնղոլական ջոկատի հրամանատարը,որն արդեն մահմեդականություն էր ընդունել,1307թ․ նոյեմբերի 18-ին ձեռնարկում է մի դավադրություն։Նա Անազարբա քաղաքն է հրավիրում Լևոն 4-րդ թագավորին,Հեթում թագավորահորը և 40 իշխանների,այդ թվում Օշին սպարապետին։Հեթումի եղբորորդի պարոն Թորոսը կազմակերպում է նրանց սպանությունը։Մոնղոլները հետո սպանեցին նրան։Հայ-մոնղոլական զինակցությունը անփառունակ վախճան ունեցավ։

1309թ․ Ադանայում տեղի է ունենում նոր ժողով,որի նպատակն էր ժողովրդին ստիպելու ընդունելու 1307թ․ Սսի եկեղեցական ժողովի որոշումները։Սիս մայրաքաղաքում ընդվզումը կրկնվում է ավելի ուժգնությամբ։

Պապականությունը 1316թ․ Օշինից պահանջեց հրավիրել նրան ժողով,որը տեղի ունեցավ Կոստանդին կաթողիկոսի նախաձեռնությամբ Ադանայում՝18 եպիսկոպսների,7 վարդապետների և 10 աշխարհիկ իշխանների մասնակցությամբ։Ժողովը հաստատեց Սսի 1307թ․ որոշումները։Այդ ժողովին չէին մասնակցում Հայաստանի գավառների և Կիլիկիայի և հարևան երկրների աշխարհիկ ու հոգևոր ներկայացուցիչները։Այդ պատճառով էլ որոշումները մնացին թղթի վրա,նրանց դեմ բռնկվեցին ցույցեր ու բողոքներ,որոնք դաժանորեն ճնշվեցին Օշինի կողմից։

Եկեղեցական ժողովների գումարմամբ Կիլիկիայի ղեկավարները հավատացնում էին,որ նրանք կողմնակից էին Ունիային։1317թ․ Օշինը նամակներով նոր պատվիրակություն է ուղարկում Ավինիոն և Փարիզ՝պապի ու Ֆրանսիայի թագավորի մոտ։

Պապը 1310թ․ Կիլիկիայի արքունիքին առաջարկում է դպրոցներում մտցնել լատիներեն լեզուն։

Լևոն 5-րդ և ունիթորական շարժման ուժեղացումը։1320թ․ Օշինի մահից հետո իշխանության գլուխ է անցնում որդին Լևոն 5-րդը(1320-1342թթ․)։Վերջինիս անչափահասության պատճառով երկիրը ղեկավարվում է խնամակալների միջոցով։Լևոն 5-րդի իշխանության առաջին տարում բռնկվում են ֆեոդալական երկպառակություններ։Լևոնի խնամակալներից էր Կոռիկոսի իշխան Օշինը,որը Լևոն 5-րդին ամուսնացրեց իր դստեր հետ,իսկ ինքը ամուսնացավ մայր թագուհու հետ։Նրա եղբայր Կոստանդինը նշանակվեց սպարապետ։Դժգոհ այս ամենից իշխանները վեճեր ծավալեցին։Օշին պայլը խիստ պատժեց դավադիրներին։

Եգիպտական արշավանքները Կիլիկիա և 1323 և 1337թթ․ պայմանագրերը։Մոնղոլական տերությունը հոգևարք էր ապրում։Մամլուքները տեղեկանալով Կիլիկիայի ներքին և արտաքին վիճակին,1320թ․ սկսած արշավանքներ ձեռնարկեցին դեպի Կիլիկիա։1320թ․ Սիրիայի մահմեդական զորքերը ասպատակելով երկիրը,հասան մինչև Սիս մայրաքաղաքը։1321թ․ թաթար Թեմուրտաշը և թուրք Ամիր Օմարը 30․000 զորքով հյուսիսից և արևելքից մտան Կիլիկիա,հասան մինչև Մամեստիա և Ադանա,մոտ մեկ ամիս կողոպտեցին երկիրը,ապա վերադարձան։Լևոն թագավորը և սպանությունից խույս տված հայերն ապաստանեցին Այաս նավահանգստի բերդում։

Եգիպտոսը պահանջեց այն բերդերն ու ամրոցները,որոնք Ղազան խանի ժամանակ միացվել էին Կիլիկիային։Մերժում ստանալով՝մամլուքները Թեյմուրազի հետ միասին ներխուժեցին Կիլիկիա և,17 օր ասպատակելով երկրի գյուղերն ու քաղաքները մեծ ավարով վերադարձան Դամասկոս։

1322թ․ տեղեկանալով խաչակրաց նոր արշավանք նախապատրաստելու ակնկալությամբ Լևոն 5-րդի Եվրոպայում կատարած ձեռնարկումներին,Եգիպտոսի սուլթան Նասիրը համաձայնության եկավ Թեմուրտաշի հետ՝համատեղ ռազմական գործողություններ սկսելու ընդդեմ Կիլիկիայի։Նրանք որոշեցին գրավել Այասը,որը ռազմական և առևտրական մեծ նշանակություն ուներ։

1322թ․ ապրիլին գրավեցին Այասը։

Հայկական բանակը անպատրաստ գտնվեց այդ հարձակումների հանդեպ։Մանկահասակ թագավորը,Օշին պայլը և սրա եղբայրը Կոստանդինը իրենց զորքերով քաշվեցին լեռները և ամրացան բերդերում։

Երկիրը մնաց անպաշտպան։Հայկական մի քանի գնդեր փորձեցին հետապնդել թշնամուն։Մի խումբ դարան մտավ մի կիրճի մոտ,որտեղից անցնելու էր եգիպտական հեծելազորը։Սրանք 6000 թշնամի կոտորեցին և շատ գերիներ վերցրին։

600 զինվորներից բաղկացած ուրիշ խումբ հարձակվեցին մամլուքների վրա և մեծ ջարդ տվեցին։Սակայն մամլուքների գերազանց ուժի առաջ ստիպված նահանջեցին մինչև Մսիս,ուր և տեղի ունեցած ճակատամարտում պարտություն կրեցին։

Այասի գրավումը և հայկական բանակների պարտությունը հետևանք էին Կիլիկիայում տիրող ռազմա-քաղաքական և տնտեսական ճգնաժամի։

Ներքին գահակալական կռիվներն ու կրոնական վեճերը։

Մոնղոլները 20․000 զորք ուղարկեցին Եգիպտոսի սահմաններն զգուշացնելով դադարեցնել արշավանքները և հաշտություն կնքել, հակառակ պարագայում նրանք սպառնում էին ռազմական գործողություններ սկսել Եգիպտոսի դեմ։Կոստանդին կաթողիոկոսի գլխավորությամբ Կահիրե ժամանած պատվիրակությունը 1323թ․ Նասիր սուլթանի հետ կնքեց հաշտության պայմանագիր՝Կիլիկիայի համար ծանր պայմաններով։Կիլիկիան պարտավորվում էր Եգիպտոսին վճարել 1․200 000 արծաթ դիրհեմ։Հայերը հանձն էին առնում Եգիպտոսին վճարել Այաս նավահանգստից ստացված եկամուտների 50 տոկոսը և օտարականներին վաճառված աղի կեսը։Իսկ Եգիպտոսը պարտավորվում էր զորքերը ետ քաշել Կիլիկիայից և Եգիպտոսի ծախսերով վերաշինել ավերված քաղաքները,բացի Այասի ծովային բերդի ամրություններից։

Լևոն 5-րդը 1329թ․ ձերբակալեց և գլխատեց Կոռիկոսի տեր Օշին պայլին ,նրա եղբայր Կոստանդին սպարապետին։Լևոն 5-րդը դրանով նպատակ ուներ իշխանությունից հեռացնել հակալատին տարրերին։Լևոն 5-րդը ամուսնանում է Կիլիկիայի թագավոր Ֆիլիպ 1-ինի դստեր հետ և գլխատված իշխանների փոխարեն Ջիվան Լուսինյանին նշանակում է պայլ,իսկ վերջինիս եղբոր՝Բոհեմունդին,Կոռիկոսի տեր։Լևոն 5-րդը 1331թ․ դեսպանություն է ուղարկում Եվրոպա՝խաչակրաց նոր արշավանք կազմակերպելու խնդրանքով։

Վերոհիշյալ միջոցառումները Եգիպտոսը դիտեց 1323թ․ հաշտության պայմանագրի խախտում և ասպատակեց Այասի շրջակայքը և ավարով ետ վերադարձավ։

Մամլուքները Հալեպի ամիր Ալթուն Բուղային հրամայեցին ասպատակել Կիլիկիայի սահմանամերձ շրջանները։Նրանք գրավեցին Մամեստիա, Ադանա,Այաս և Տարսոն քաղաքները,հրկիզեցին շատ բնակավայրեր։Հայոց թագավորը հաշտություն կնքելու նպատակով պատվիրակություն ուղարկեց Մելիք Նասիրի մոտ։Եգիպտական սուլթանը բանտարկեց արքունի պահակախմբի պետ իշխան Սիրունին և քարտուղար Վասիլին,ապա ծանր պայմաններ առաջարկելով ,1337թ․ հաշտության պայմանագիր կնքեց։Այդ պայմանագրով սուլթանին էր մնում Այասը։

Կիլիկիայի հայկական թագավորության ներքին և արտաքին քաղաքականությունը 14-րդ դարի 40-70-ական թթ․։Պապի կողմնակիցներն անբավարար գտնելով Լևոն 5-րդի համագործակցությունը Արևմուտքի հետ,սպանեցին նրան։

Լևոն 5-րդի մահից հետո 1343թ․ Գվիդոն Լուսինյանը <<հայկական ծեսով>> օծվում է Կիլիկիայի թագավոր Կոստանդին 3-րդ անունով։Այսպիսով,Կիլիկիայում հաստատվում է Լուսինյանների դինաստիան։Նա իշխանությունից հեռացրեց ունիայի հակառակորդներին,ապա փորձեց արքունիքում վերացնել հայոց լեզուն։Նա թշնամական քաղաքականություն էր վարում Եգիպտոսի դեմ։

1343-1344թթ․ թուրքմենները քանիցս ասպատակեցին Սսի երկիրը կոտորեցին ու գերեցին շատերին,գրավեցին Ադանան։Գվիդոն Լուսինյանի արտաքին և ներքին քաղաքականությունից դժգոհ հայ իշխանները,ժողովրդի օժանդակությամբ 1345թ․ սպանեցին նրան Ադանայի իր պալատում։Բացի Գվիդոնից,ապստամբները սպանեցին նաև նրա եղբորը Կոռիկոսի կոմս Բոհեմունդին և 300 ֆրանկ ասպետներին,որոնց իր հետ Կիլիկիա էր բերել Գվիդոնը։Այսպիսով հայերը ձախողեցին լատինական տարրերի Կիլիկիան ֆրանկացնելու փորձերը։

Գվիդոնի սպանությունից հետո թագավոր ընտրվեց մեծ մարաջախտ Կոստանդինը։

Կոստանդին 4-րդի (1345-1363թթ․) իշխանության ժամանակ Կիլիկիայի դրությունը վատացավ։Կլիմենտ 6-րդ պապը Ավինյոնում գտնվող Կիլիկիայի պատվիրակներին հասկացրեց,որ Կիլիկիային օգնություն կտրվի այն ժամանակ,եթե հայերը անմիջապես ընդունեն կաթոլիկություն։

Կոստանդին 4-րդը 1345թ․ Սսում հրավիրեց եկեղեցական ժողով,որտեղ ընդունվեց ունիան ձևականորեն՝հույս տածելով օգնություն ստանալ Եվրոպայից։ Մամլուքները և թուրքմեննները 1346թ․ համատեղ արշավանք սկսեցին Կիլիկիայի վրա։Թուրքմենները տիրեցին Կապանի բերդին,որը Սսի երկրի ամենազորեղ բերդերից էր։

Միաժամանակ Կիլիկիա ներխուժեցին մամլուքները՝Հալեպի Նաիբի գլխավորությամբ։Չդիմանալով թշնամիների երկուստեք հարձակումներին,Կիլիկիան ստպված եղավ զիջել Կապան ամրոցը։Կապան բերդի տեր դառնալու շուրջ թշնամիների միջև սկսվեց գզվռտոց։ Հայերն օգտվելով դրանից,վերագրավեցին այն։

1347թ․ Եգիպտոսը հարձակվեց Կիլիկիայի վրա։Հայկական զորքերը Լիպարիտ զորավարի առաջնորդությամբ ջախջախեցին մամլուքները,իսկ հայ-կիպրական զորքերը 1347թ․ գրավեցին Այասը։Այնուհետև եգիպտական զորքերը գրավեցին Այասը։

1348թ․ Կիլիկիայում տարածվեց ժանտախտը,Եգիպտոսում գահակալական կռիվներ ծավալվեցին,որից օգտվեց Կոստանդին 4-րդը և գրավեց Ալեքսանդրիա քաղաքը,սակայն հետ նահանջեց։

1355թ․ Եգիպտոսը հարձակվեց և գրավեց Տարսոն և Ադանա քաղաքները։1360թ․ Հալեպի ամիրա Բեկ Թեմուրը վերջնականապես գրավում է այդ քաղաքները։

1360թ․ Սսում հրավիրվեց եկեղեցական ժողով,որը չեղյալ հայտարարեց եկեղեցական նախկին ժողովների որոշումները և դատապարտեց պապի վարքագիծը։

Այսպիսով պապականության փորձերը 13-14-րդ դդ․ Կիլիկիայում կաթոլիկություն տարածելու ուղղությամբ վերջնականապես ձախողվեցին։

Կոստանդին 4-րդի մահից հետո Կիլիկիայի պատմությունը կապված է Կիպրոսի թագավորության պատմության հետ։1361թ․ Սսի եկեղեցական ժողովի որոշումներից դժգոհ՝ սադրում էին պետական հեղաշրջում՝հօգուտ Լուսինայն եղբայրների։Շուտով մահացավ Բոհեմունդ Լուսինյանը։

2 տարի գահը թափուր մնալուց հետո գահին բազմեց Կոստանդին 5-րդը։Նրա օրոք Կիլիկիայի մեծ մասը գրավված էր մամլուքների և թուրքմենների կողմից։Ծովային Կիլիկիայում իր տիրապետությունն էր հաստաստել Եգիպտոսը։

1367թ․ Պետրոս 1-ինի ուժերը Այասի մոտ ութ օր համառ մարտեր մղեցին,բայց չկարողացան գրավել Այասի բերդը և ստիպված հետ նահանջեցին։

1367թ․ Պետրոսը մեկնեց Արևմտյան Եվրոպա օգնություն ստանալու համար։

1369թ․ նա վերադարձավ ձեռնունայն և Նիկոսիայում սպանվեց ապստամբ պարսիկների կողմից։Ֆրանկասերները ծրագրում էին Կոստանդին 4-րդի այրուն՝Մարիամին ամուսնացնել եվրոպացի որևէ իշխանի հետ,հուսալով,թե վերջինս կկարողանար ռազմական օգնություն ստանալ Եվրոպայից։

Մարիամը նամակներով դիմեց պապին,Նեապոլին և Վենետիկին։Վենետիկի դոժը խոստացավ հատուկ կետ մտցնել հաշտության պայմանագրում,որը շուտով կնքվել է Եգիպտոսի և Ջենովայի միջև։Սակայն այդ պայմանագիրը չկնքվեց։

Մամլուքները 60․000-անոց բանակով պաշարեցին Սիսը,որտեղ իրենց սխրագործություններով աչքի ընկան Լիպարիտը և ամուսիններ Հեթումն ու Զարմանդուխտը։Այստեղ զոհվեց Լիպարիտը,ապա նաև Հեթումը և նրա կինը Զարմանդուխտը։Թեև մամլուքները մտան Սիս,հրդեհեցին քաղաքը,սակայն չկարողացան գրավել Սսի բերդը։1373թ․ ֆրանկասեր և լատինամոլ տարրերը դավադրաբար սպանեցին Կոստանդին 5-րդին։

Լևոն 6-րդ։Լևոն Լուսինյանը թեև ծնվել է Կիլիկիայում 1342թ․,բայց 1345թ․ տեղափոխվել էր Կիպրոս։Նրա խոսովանահայր Հովհաննես Դարտելը գրում էր,որ նա հավատարիմ կաթոլիկ և նվիրված զավակ էր Հռոմի եկեղեցում։Լևոն Լուսինյանը գերի էր ջենովացիների ձեռքը և ազատվել էր 9000 դուկատ փրկավճարով։Կիպրոսի թագուհի Էլեանորայի աջակցությամբ և եվրոպացի 100 զինվորների ուղեկցությամբ շրջանցելով մամլուքների կողմից գրավված հողերը,գաղտագողի ուղևորվում է Սիս և հասնում այնտեղ 1347թ․ սեպտեմբերի 14-ին։Հայ իշխանները ու հոգևորականները Պողոս կաթողիկոսի գլխավորությամբ պահանջեցին,որ Լևոն թագավորը օծվի ըստ հայկական օրենքների,սակայն Լևոնը մերժեց,պատճառաբանելով,թե Կիլիկիան պաշարված է թշնամիներով,ուստի հարկավոր է օծվել կաթոլիկ ծիսակատարությամբ,ապա Պողոս կաթողիկոսի ձեռքով՝հայկականով։

1374թ․ աշնանը Լևոն 6-րդի թագավորության մեջ մտնում էին միայն Սիս քաղաքն,Անազարբա և Վահկա բերդերը և Լեռնային Կիլիկիայի մի քանի մարզերը։

Անկումը։Սսի բնակչությունը ենթարկված էր կրկնակի պատուհասի՝մի կողմից թշնամին էր սպառնում ֆիզիկապես ոչնչացնել նրան,մյուս կողմից սովը։Լևոն 6-րդը թուրքմենների առաջնորդ Դավուտ Բեկին համոզում է թույլ տալ սննդամթերք մուծելու Սիս։Սակայն դավադիրները Դավուտ Բեկին հայտնում են Լևոն 6-րդի ինչ-որ <<չար>> մտադրության մասին։Ուստի թուրքմենները ձերբակալում են Լևոն 6-րդի դեսպաններին և խափանում Սսի մատակարարման գործը։Լևոն 6-րդի նախաձեռնությամբ հաշտություն է կնքվում Դավուտ Բեկի հետ։Սակայն մամլուքյան զորքերի հրամանատար Աբուբաքրը,որին սուլթանը 15․0000-անոց բանակով 1374թ․ ուղարկել էր Սիսը գրավելու,չհամաձայնեց հաշտություն կնքել և 1375թ․ հունվարին նորից պաշարեց Սիս մայրաքաղաքը և պահանջեց ռազմական տուրք։1375թ․ փետրվարին,թշնամու ուժերը համալրվում են Հալեպի Իշիկ Թիմուր էմիրի 15․000-անոց բանակով,որոնք միասին փետրվարի 24-ին գրոհում են Սիսը։Հայերը հրկիզում են այն և քաշվում Սսի վերին ամրոց։Սննդամթերքի պակասը բերդի անվեհեր պաշտապններին ստիպում է 1375թ․ ապրիլի 16-ին հանձնել միջնաբերդը։Գերի վերցվածների թվում էին Պողոս կաթողիկոսը,Մարիամ թագուհին և այլ մեծամեծներ տարվում են Կահիրե։Հայ պատմիչները այդ դեպքը դիտում են որպես հայ պետության վախճան։

Հասնելով Կահիրե՝Լևոն Լուսինյանը ներակայացվում է Եգիպտոսի սուլթանին,որը ազատ է արձակում գերիներին,իսկ Լևոն 6-րդին արգելվեց դուրս գալ Կահիրեից։Լևոն 6-րդը Հովհաննես Դարդելին ուղարկում է Եվրոպա։Վերջինիս հաջողվում է համոզել Կաստիլիայի թագավորին՝նվերներով դեսպաններ ուղարկելու Եգիպտոսի սուլթանի մոտ։Սուլթանը ազատ է արձակում Լևոն 6-րդին,որը 1382թ․ Հռոդոս կղզու վրայով հասնում է Եվրոպա։Լևոն 6-րդը 1393թ․ նոյեմբերի 29-ին վախճանվեց և թաղվեց Փարիզում։

Հայկական իշխանությունները Կիլիկիայում 14-րդ դ-ի վերջին և 15-րդ դ․-ի առաջին կեսին։Լեռնային Կիլիկիայի առանձին վայրերում իրենց անկախ իշխանությունները շարունակում էին պահպանել մի շարք հայ իշխաններ,որոնցից հիշատակվում են Օշինի որդի Թորոսը։Իշխանական տները ամրացան Ուլնիա,Հաճն,Մարաշ և այլ բերդաքաղաքներում։1441թ․ Հայոց կաթողիկոսական աթոռը Սսից տեղափոխվեց Վաղարշաապտ։1487թ․ Կիլիկյան Հայաստանը նվաճեցին օսմանյան թուրքերը։Այսպիսով հայերը թողեցին իրենց երկիրը և գնացին Կիպրոս,Հռոդոս,Իտալիա,Ֆրանսիա և այլ երկրներ։

Այսպիսով,հայերը մեն-մենակ էին մաքառել եգիպտական մամլուքների,կարամանյան թուրքմենների և նրանց դաշնակիցների դեմ,մատնվեցին և տեղի տվեցին ոսոխների մի քանի անգամ գերակշիռ ուժերի առջև։Կիլիկիայի հայկական թագավորության անկմամբ փակվեց հայ ժողովրդի պետական գոյության նաև այս նշանավոր էջը։

Կիլիկիայի հայկական պետության հասարակական-տնտեսական հարաբերությունները և պետական կարգը։

Սոցիալական կառուցվածքը։Սոցիալ-տնտեսական հարաբերությունները ավելի բարդ ձևեր ընդունեցին Կիլիկիայում,քան Հայաստանում,որովհետև կրում էին արևմտա-եվրոպական և բյուզանդական ֆեոդալական հարաբերությունների կնիքը։Հասարակությունը բաժանվում էր երկու մասի՝ազատների և անազատների։Ազատները կազմում էին թագավորի գլխավորությամբ ֆեոդալների դասակարգը։Սրանք բաժանված էին զանազան դասերի՝աշխարհիկ և հոգևոր,միջին և մանր հողատերերի։

Անազատները բաժանված էին գյուղական և քաղաքային բնակչության։

Հողատիրության ձևերը։Ֆեոդալական խոշոր հողատիրությունը Կիլիկիայում զգալի չափեր էր ընդունել դեռևս 10-11-րդ դդ․։Այն ստեղծվել է տարբեր ուղիներով։Հայ ֆեոդալների կալվածքները առաջացել են Բյուզանդիայի կողմից հայ իշխաններին բռնի Կիլիկիայում բնակեցնելու միջոցով։

Կիլիկիայում ֆեոդալական խոշոր հողատիրության հիման վրա զարգանում էր ալլոդական,ֆեոդալական և պարգևական հողատիրության ձևերը։Վերջիններս պահպանում էին հայկական <<հայրենիք>> և <<պարգևականք>> հողատիրության ձևերը։12-13-րդ դդ․ ֆեոդալական խոշոր հողատիրությունը աճում է ապստամբ վասալների,նաև գյուղացիների՝ մանր հողատերերի հողերն ու կալվածները բռնագրավելու հաշվին։

Լևոն 2-րդի օրոք ֆեոդալական խոշոր հողատիրությունը ավելի զարգացավ առաջացնելով նոր ձևեր։Թագավորի սեփականությունը տարածվում էր նաև երկրի՝հանքերի,ձկնորսարանների,մարգագետինների և լեռների վրա։Սակայն թագավորի իշխանությունը կրում էր սոսկ բնույթ։Գոյություն ուներ նաև իշխանական և վանքապատկան հողատիրություն։Այդպիսի հողերի տերերն անվանվել են հայրենատեր-բերդատերեր,իսկ նրանց կալվածները՝հայրենիք։13-14-րդ դդ․ մեծ ու փոքր հայրենատեր և ոչ հայրենատեր բերդատերերի թիվը հասնում էր 70-80-ի։Սրանք բաժանվում էին երեք խմբի․

1․Մեծ իշխաններ՝հողի լիակատար սեփականատիրական իրավունքով իրենց ենթակա ոչ-հայրենատեր,բերդատեր վասալ իշխանություններով։

2․Իշխաններ՝հայրենատեր-բերդատերեր՝թագավորի վասալներ։Սակայն թագավորը նրանց նկատմամբ չուներ հողի գերագույն սեփականատիրական իրավունք։

3․Թագավորի և մեծ իշխաններին ենթակա ոչ հայրենատեր-բերդատերեր,այդ թվում հոգևոր ասպետական օրդենները։

Զարգանում էր նաև եկեղեցական հողատիրոթյունը։Եկեղեցական հողերը օտարելի չէին,չէր կարելի դրանք նվիրել կամ վաճառել ուրիշին։

Ընդարձակ հողային տարածություններ էին ստացել նաև ասպետական երեք օրդենները՝Հյուրընկալները,Տաճարականները և Տևտոնական օրդենները։Նրանք Կիլիկիայի թագավորությունից ստացել էին ընդարձակ կալվածներ <<Պարգևականք>> և <<ֆեոդ>> -ական հողատիրության պայմաններով։13-րդ դ․ վերջում օրդեններն արտաքսվում են Կիլիկիայից։

Գյուղացիությունը։Կիլիկիայի գյուղացիությունը կազմված էր հայերից,մասամբ հույներից,ասորիներից և այլ ազգություններից։

Յուրաքանչյուր գյուղ կազմում էր մի համայնք,որի գործերը տնօրինոում էր համայնքի ժողովը,իսկ սրա ղեկավարները կոչվում էին <<գլուխ>>,այսինքն՝ավագներ։

Կիլիկիայի գյուղացիությունը բաժանված էր հետևյալ խավերի․

1․Մանր հողատեր սեփականատեր ազատ գյուղացիներ։Սրանք պահպանում էին հողաբաժինների նկատմամաբ իրենց ունեցած սեփականատիրական իրավունքը,որը ժառանգական էր։Ազատ գյուղացիները հարկեր և տուրքեր էին վճարում միայն արքունիքին։

2․Արքունի կամ պետական գյուղացիներ,որոնք ավելի ազատ էին։Դարպասային գյուղացիները ամրացված չէին հողին և կարող էին ազատորեն տեղափոխվել մի կալվածքից մյուսը։Թագավորին պատկանող հողերը,քաղաքները,բերդերը կոչվում էին թագավորական կամ արքունի։

3․Գյուղացիության երրորդ խավին էին պատկանում կախյալ գյուղացիները։Սրանք հարկատու էին իրենց իշխաններին,ունեին իրենց <<հայրենիք>> հողակտորը,որից նրանց զրկելու իրավունք չունեին իշխանությունները։Ֆեոդալական հողատիրության հետագա զարգացման պայմաններում այս խավը ենթակա էր ճորտացման։

4․Ամենաճնշված խավը կազմում էին ճորտ գյուղացիները՝պառիկոսները։Դեռևս 12-րդ դարում կախյալ գյուղացիների մի մասը սկսել էր ճորտացվել։Սրանք սեփական տնտեսություն չունեին,ապրում էին ֆեոդալի դղյակում և աշխատում էին ֆեոդալի տնտեսության մեջ։Կիլիկիայում իշխանների մի մասն ուներ որոշակի տարածքներ,որոնց տիրում էին ժառանգաբար։Այս տարածքները կոչվում էին հայրենիք,իսկ սրանց տերերը՝հայրենատեր-բերդատերեր։12-րդ դարում խոշոր հայրենատերերի թիվը հասնում էր 45-ի։

Կիլիկյան Հայաստանում ձևավորվում էին հողատիրության իշխանական,վանքապատկան,համայնական տիպերը։Կիլիկիայում կար շուրջ 150 վանք ու եկեղեցի,որոնք ունեին հսկայական չափերի հասնող հողատարածություններ։

Գյուղական բնակչության կազմակերպման հիմնական ձևը համայնքն էր։Յուրաքանչյուր համայնք ուներ իր եկեղեցին կամ մատուռը,որը նվիրված էր լինում գյուղը հովանավորող որևէ սրբի։Գյուղական եկեղեցին էր տնօրինում ծննդյան,հարսանիքի,թաղման և գյուղում կատարվող այլ արարողություններ։Եկեղեցուն կից կար դպրոց,ուր գյուղի երեխաները սովորում էին գրել,կարդալ,հաշվել և երգել։

Անասնապահությունը զարգացած էր Լեռնային Կիլիկիայում։Այստեղ պահում էին ձիեր,ջորիներ,խոշոր ու մանր եղջերավոր անասուններ և ընտանի թռչուններ։Զարգացած էր ձիաբուծությունը ։Կիլիկիայից արտահանում էին ձիեր,ջորիներ,կաշի,բուրդ։Մշակում էին մերձարևադարձային բույսեր՝արմավենի,նարինջ,կիտրոն,ձիթապտուղ։

Արտադրության համար անհրաժեշտ միջոցները՝անասունը,հողակտորը,աշխատանքային գործիքները,փոխադրական միջոցները,այգիները ապահովում էին արտադրողների գոյությունը։Գյուղացի պառիկոսը ամրացված է եղել հողին և առանց ֆեոդալի թույլտվության իրավունք չի ունեցել տեղափոխվել մի այլ կալված՝այլ ֆեոդալի մոտ։

Կիլիկիայում կային ստրուկներ,որոնց առաջացման աղբյուրներից գլխավորը եղել է պատերազմը,գերեվարությունը։Ստրուկները վաճառվում էին հատուկ շուկաներում,որոնցից գլխավորը Այաս նավահանգիստ էր։

Կիլիկիայում ստրուկը ծառայելով վեց տարի,յոթերորդ տարվա մեջ ազատվում էր։

Հարկերն ու տուրքերը։Կիլիկիայում աշխատավոր գյուղացու շահագործումը տեղի էր ունենում հողային ռենտայի երեք ձևերով՝ աշխատավճար ռենտա,արդյունավճար ռենտա և դրամական ռենտա։

Բացի ռենտայից,գյուղացիները կատարում էին պարտավորություններ,անում էին նվիրատվություններ,վճարում արտակարգ տուրքեր և տուգանքներ։

Աշխատավճար ռենտան օրինականացված էր դատաստանագրքով։13-րդ դ․ կախյալ գյուղացին պարտավոր էր շաբաթական մի օր աշխատել հողատիրոջ համար։Գյուղացին պարատվոր էր իր գրաստներով տարվա 12 տոների առթիվ ծառայել ֆեոդալին և յուրաքանչյուր տարի երկու անգամ աղ ու հաց տանել իշխանի բերդը՝ կալվածքը։Աշխատավճար ռենտան գանձելու էր նաև արդյունքով կամ մթերքներով։Ֆեոդալի տիրույթներում գտնվող հավաքվող կամ հանածո օգտակար նյութերից,վայրի պտուղներից,խոտհարքից,ձկնորսությունից օգտվելու դեպքում բնակչությունը պարտավոր էր տասանորդ վճարել։Կային նաև հետևյալ հարկերը․

1․Աշխատավճար ռենտա։

2․Ֆեոդալական պարտավորություն,որը վճարում էր սենյորին ենթակա բնակչությունը։

3․Այն հարկը,որը յուրաքանչյուր ստորադրյալ տալիս էր սինյորին պատերազմի ժամանակ կամ այլ արտակարգ դեպքերում։

4․Այլ հարկեր,որոնք վճարվում էին խաղողի այգիներից,պարտեզներից և մշակվող հողերից իսկ գլխահարկը վճարում էին ոչ քրիստոնյա հպատակները թագավորին և իշխաններին։

Նյութական բարիքներ արտադրողները հարկեր և տուրքեր էին վճարում նաև եկեղեցուն ու վանքերին։Ժողովրդից վանքերն ու եկեղեցիները ստանում էին նվերներ ու ընծաներ։Գյուղացիությունը կրում էր նաև պահակային պարտավորություններ,կատարում հասարակական հարկադիր և ձրի աշխատանք։Գյուղի և քաղաքի աշխատավորներն կատարում էին քաղաքների,բերդերի,կամուրջների շինարարություն և այլն։

Կիլիկիայի բնակչությունը պայքարում էր աշխարհիկ և հոգևոր տերերի շահագործման դեմ։Կիլիկիայում իրենց արտահայտությունն են գտել ճորտերի փախուստը,աղանդավորությունն ու հերետիկոսությունը։Թագավորի և իշխանների դեմ ամեն մի անհարիր ընդդիմություն և ոտնձգություն դիտվում էր որպես ապստամբություն և նույնիսկ արժանանում էր մահապատժի։

Կիլիկիայում սոցիալական բողոքը՝աշխարհիկ և հոգևոր ֆեոդալների դեմ դրսևորվում էր տարբեր ձևերով,իսկ տերերը ճնշում էին աշխատավորների ամեն մի դիմադրություն։

Ներքին և արտաքին առևտուրը։Կիլիկիայի տնտեսական բարգավաճումը,խոշոր քաղաքների առկայությունը,երկրի աշխարհագրական դիրքը նպաստում էին ներքին և տարանցիկ առևտրի զարգացմանը։

Ներքին առևտրին նպաստում էր մանավանդ քաղաքի անջատումը գյուղից և փոխանակության զարգացումը նրանց միջև։

Ներքին և արտաքին առևտրի զարգացմանը նպաստում էր կենտրոնացված պետության առկայությունը։Լևոն 2-րդի ժամանակ ուշադրություն դարձվեց առևտրի զարգացմանը,հատվեցին ոսկյա և արծաթյա դրամներ։Կիլիկիայի հայոց թագավորների կտրած <<թագավորական>> կոչվող արծաթե դրամները լայն տարածում էին գտել նաև Կիլիկիայի սահմաններից դուրս՝Իտալիայում։Լևոն 2-րդը ու նրա հաջորդները կտրեցին նաև <<տարեկան>> կոչվող ոսկե դրամներ։

Արտաքին առևտուրը Կիլիկիայում խոշոր ծավալ էր ստացել։Կիլիկիան կապված էր Ջենովայի,Վենետիկի,Ֆրանսիայի,Իսպանիայի,Ղրիմի,Մերձավոր Արևելքի ու Առաջավոր Ասիայի երկրների հետ։

Առևտրական պայմանագիր կնքվեցին 1201թ, մի շարք երկրների վաճառականների հետ։

Կիլիկիան հոգում էր Այաս և Կոռիկոս այցելող օտարերկրյա նավերի և քաղաքների անվտանգության ու ապահովության համար։

Առևտրական քարավանները Կիլիկիայից զանազան երկրներ էին արտահանում բամբակ,հացահատիկ,անտառանյութ,անասուններ,չոր միրգ,ձիթապտուղ,համեմունքներ,երկաթ,աղ,շինափայտ,կաշի,բուրդ, և հանքային նյութեր։Կիլիկիա էին ներմուծվում մի շարք ապրանքներ,ինչպիսիք են մետաքսեղեն,զարդեղեն,զենք,օճառ և այլն։Ներմուծվող և արտահանվող ապրանքներից ստացվող մաքսը վճարվում էր մաքսային վարչության տներում,որոնք կոչվում էին բաժտուն։Առևտրի զարգացմանը նպաստում էին հայոց թագավորների կողմից եվրոպացի վաճառականներին տրված առևտրական արտոնությունները։Այսպես՝1201թ․ արտոնություններ ստացան ջենովացիները,1271թ․՝վենետիկցիները,իսկ 1335թ․՝ֆլորենցացիները։Առևտրի զարգացման համար մեծ նշանակություն ունեցավ Մոնղոլական տերության ստեղծումը,որի տարածքվ անցնող առևտրական ճանապարհների մի մասն ավարտվում էին մոնղոլների դաշնակից Կիլիկիայում։

Առևտրից գանձվող մաքսերն ու հարկերն էին․

1․Ոսկե արծաթե իրերի և թանկագին քարերի վաճառքից ստացվող հարկը։

2․ Միջնորդության հարկը,որ գանձվում էր Կիլիկիայի շուկաներում,տոնավաճառներում և խանութներում վաճառվող ապրանքներից։

3․ Անցահարկը և տուրքը,որ գանձվում էր կիրճերի,լեռնանցքների,կամուրջների և գետերի վրայով կատարվող առևտրից։

5․Տաբուլաժում կոչվող հարկը,որ գանձվում էր շուկայում վաճառքի սեղան ունենալու համար։

7․Օտար պանդոկապետներից և գինեվաճառներից գանձվող հարկը։

Կիլիկիան արքունի գանձարանը մեծ եկամուտներ էր ստանում արտաքին և տարանցիկ առևտրից,որն իր հերթին նպաստում էր Կիլիկիայի տնտեսական զարգացմանը։

Դրամահատություն։Ներքին և արտաքին առևտրին զարկ տալու համար կիլիկյան իշխանավորները և թագավորները կտրեցին իրենց դրամները,որոնք գերազանցապես հայերեն գրերով արծաթե ու պղնձե դրամներ էին։

Դրամների թողարկումը Կիլիկիայում սկսվեցին դեռևս Ռուբինյանների իշխանության շրջանում։Թագավորության շրջանում դրամներ են թողարկվել մշտապես։Լևոն 2-րդը թողարկեց արծաթե,պղնձե և ոսկե դրամներ։Լևոն 2-րդի կտրած ոսկե դրամները կազմում էին 4,8 գրամ նվազագույն և 7 գրամ առավելագույն քաշ։Դրամների մի երեսին դրոշմվում էին հայոց թագավորի պատկերը,շուրջը գրված Լեւոն թագաւոր Հայոց,մյուս երեսին մեկ կամ երկու առյուծ՝խաչի նշանով։Թողարկվել են նաև պղնձե խոշոր դրամներ,որոնց մի երեսին պատկերված է թագավորի առյուծանման գլուխը,շրջապատված Լեւոն թագաւոր Հայոց գրությամբ,հակառակ կողմին պատկերված է խաչ,շուրջը գրված՝Շինեալ ի քաղաքս ի Սիս։

Պղնձե խոշոր դրամը կոչվում էր <<դանգ>> և թողարկվում էր 7,40 գրամ միջին քաշով։Թողարկվեցին նաև երկլեզվյան հայերեն ու արաբերեն արձանագրություններով արծաթե դրամը։

Հեթումին հաջորդող Լևոն 3-րդի օրոք շրջանառության մեջ մտան <<նոր դրամներ>>։

Հեթում 2-րդի պղնձյա դրամները թողարկվում էին թագավորի հանդիպահայաց դիմաքանդակով,սակայն եղել են նաև պղնձե դրամներ,որոնց վրա Հեթում 2-րդը պատկերված է արևելյան ձևով՝ծալապատիկ նստած,մի ձեռքը կրծքին,մյուսով՝գավազանը բռնած։

Սմբատին հաջորդած Կոստանդին 1-ինը դրվագել տվեց արծաթե,պղնձե, ոսկե դրամներ։

Կոստանդին 1-ինի ոսկե դրամները ունեցել են 3,50 գրամ քաշ՝մի կողմի վրա պատկերված ձիավոր թագավոր,աջ ձեռքին սուր բռնած,իսկ հակառակ կողմի կենտրոնում՝Սսի անառիկ ամրոցը մեկ կամ երկու աշտարակներով։

14-րդ դ․ սկզբին փոխվում է դրամակշռային համակարգը։Պղնձե դրամների շարքում 14-րդ դ․ սկզբից հանդես է գալիս <<փող>> կոչված միավորը։

Բացի Սսից,դրամներ կտրվել են Տարսոնում։Դրամական տնտեսության սնանկությունը դարձել էր բացահայտ։

Հետագայում 1393-1489թթ․ Կիպրոսի թագավոր-թագուհիները թողարկեցին լատինատառ դրամներ,սակայն սրանք հայ ազգային դրամների հետ կապ չունեին։

Այսպիսով,Կիլիկիան իր ծագման ու զարգացման ընթացքում հայերեն գրերով դրամներ է թողարկել,որոնք լայն տարածում են ունեցել։Դրանք հայտնաբերվել են ոչ միայն բուն Կիլիկիայում,այլև նրա սահմաններից դուրս։

Քաղաքային կյանքը։Քաղաքային կյանքը Կիլիկիայում ունեցել է վաղեմի անցյալ։Կիլիկիայի քաղաքները մեծ զարգացման հասան պետության ստեղծումից հետո։Կիլիկիայի քաղաքային կյանքի զարգացմանը նպաստում էին Հայաստանի քաղաքների արհեստավորների գաղթը դեպի Կիլիկիա։

Հայտնի քաղաքներ էին Տարսոնը,Ադանան,Մամեստիան,Անարզաբան,Սելևկիան և Սիսը։Քաղաքներն ու նավահանգիստները մտել են արքունի տան տիրույթների մեջ։Թագավորական քաղաքները գլխավորել են կապիտանները։Քաղաքներում թագավորի կողմից էին նշանակվում ձեռներեցները և մուխթասիպները։Սրանք հսկում էին քաղաքների շուկաներում չափի և կշռի կարգավորմանը,գանձում էին հարկերն ու մաքսերը։

Վարչական պարտականություններ էին կատարում <<երեսփոխանները>>։Թաղամասերի կառավարման համար նշանակվում էին <<տանուտերերը>>։

Սիսը դարձավ երկրի քաղաքական,վարչական,առևտրի և մշակույթի զարգացման խոշոր կենտրոններից մեկը։Սիսը 1292-1441թ․ եղել է Հայոց կաթողիկոսական,իսկ 1441-1927թթ․ Մեծի տանն Կիլիկիո կաթողիկոսի նստավայրը։

Սսում էր գտնվում արքունի պալատը,արքունի գանձատունը,հիշատակված են Սսի միջնադերդի բանտը,դրամատունը,իշխանաց տունը,գրադարանը կամ մատենադարանը,վարժարան-համալսարանը՝դպրատունը։

Կիլիկիայի հարուստ քաղաքը Տարսոնն էր,որը գտնվում էր Կյուդնոսի գետաբերանում Միջերկրական ծովի ափին։Տարսոնը 11-12-րդ դդ․ եղել է իշխանանիստ քաղաք։Այն Կիլիկիայի երկրորդ մայրաքաղաքն էր։Բացի հայերից քաղաքում բնակություն էին հաստատել հույներ,ասորիներ,հրեաներ և իտալացիներ։

Կիլիկիայի բարգավաճ քաղաքներից էին Ադանան և Մամեստիան։

Արհեստագործության և առևտրի զարգացման տեակետից մեծ դեր է խաղացել Այաս նավահանգիստը։Թե ինչքան մեծ է եղել Այասում կատարվող առևտուրը,երևում է վենետիկցի վաճառականների Այասում կատարած առևտրական գործառնություններից։ Այն անվանում էին <<Հայոց թագավորի նավահանգիստ>>։Նրա առևտրական մրցակիցը Եգիպտոսի Ալեքսանդրիա նավահանգիստն էր։Այասի առևտրական նշանակությունը բարձրացավ,երբ խաչակիրները կորցրեցին Անտիոք և Աքքա նավահանգիստները։

Քաղաքային բնակչությունը ավելի արտոնյալ էր,քան գյուղական բնակչությունը։12-13-րդ դդ․ արհեստագործությունը անջատվել էր գյուղատնտեսությունից և կենտրոնացվել քաղաքներում։Արհեստավորների մեծ մասը կազմում էին հայերը։Նրանք զբաղվում էին մետաղամշակությամբ,ատաղձագործությամբ,մանածագործությամբ և այլն։Հիշատակվում են մի քանի տեսակ վարձու աշխատողներ։

Քաղաքային բնակչութայն մի մասը զբաղվում էր արհեստագործությամբ։Արհեստավորները ստեղծում էին իրենց կազմակերպությունները։Միևնույն մասնագիտության արհեստավորները միավորվում էին մեկ համքարության մեջ։Կիլիկյան Հայաստանում զարգացած էին մետաղամշակությունը,պղնձագործությունը,զինագործությունը,ոսկերչությունը ևայլն։

Պետական կարգը։Կիլիկիայի հայկական թագավորությունը մի զորեղ պետություն էր։Կիլիկիայի քաղաքական-պետական կարգերում շարունակվում էին նախորդ շրջանի բնորոշ գծերը։Բյուզանդական ու արևմտաեվրոպական ֆեոդալական կարգերի ազդեցությունը մեծ է եղել,որն արտահայտվում էր նաև կառավարման մարմինների անվանումներում(գունդստամբլ,դուկ,կապիտան,կիր,կոմս,մարաջախտ,պարոն,կանց-լեր,պռոքսիմոս և այլն)։

Երկրի ամբողջ իշխանությունը ֆեոդալական դասակարգի ձեռքում էր։Արքունիքի գլուխ կանգնած էր թագավորը։Հետո կանգնած էին խոշոր հողատերերը։Թագավորը օժտված էր բացառիկ իրավունքներով։Նա վարում էր արտաքին հարաբերությունները,գլխավորում բանակը,պատերազմ հայտարարում,հաշտություն կնքում,օրենքներ հրապարակում։Նրա հրահանգով հատում էին դրամներ,հիմնում քաղաքներ ու բերդեր,մաքսեր գանձում ևայլն։Նա իր դեսպանություններն ուներ Բյուզանդիայում,Անգլիայում,ֆրանսիայում և այլ պետություններում։

Վերին կամ արքունի ատյանն իր զարգացման հետագա շրջանում դառնում է թագավորական խորհուրդ,որին կից ստեղծվում է դատարան,որը կոչվում է Վերին կամ մեծ դարպաս։

Հետագայում արքունական դիվանը դադարում է գործադիր օրգանի որևէ դեր կատարելուց,ուժեղանում է <<թագավորական խորհրդի>> դերը,որը վճռական է դառնում 1342թ․,երբ թագավորներից մեկը մյուսին հաջորդում են ոչ թե նախկինում գոյություն ունեցող ժառանգական իրավունքով,այլ ընտրվում էին թագավորական խորհրդի կողմից։

Արքունիքի մեջ էին մտնում պետական կառավարման օրգանները՝գործակալությունները։Վերջիններս գլխավորում էին Կիլիկիայի խոշոր ֆեոդալական տների ներկայացուցիչները։Այս պաշտոնը կրում էր ժառանգական բնույթ։

Թագադիր գործակալը հանձվեց Կոստանդին իշխանին։Թագադիր գործակալը թագավորի գլխին թագ էր դնում,հետևում էր,որպեսզի իշխանները թագավորին ներկայանան պատշաճ ձևով։

Սպարապետություն գործակալությունը գլխավորում էր սպարապետը,որը աղբյուրներում հիշատակվում է նաև գունդստամբլ տերմինով։Սպարապետը չի եղել որևէ իշանական տան ժառանգական պաշտոն։

Երկրի բանակի սպասարկման համար գործում էր մատակարարման գործակալությունը։Գլխավոր մատակարարն անվանվում էր մարաջախտ։

Գոյություն ուներ խնամակալության կամ պայլության գործակալությունը,որը հանդիսանում էր թագավորի առաջին խորհրդականը։Թագավորական պայլը թագավորին ներակայացնում էր Արևմտյան Եվրոպայի երկրներում և լատինական Արևելքում։Երբ գահը թափում էր մնում,պայլը գլխավորում էր հայոց հեծյալը և հնազանդեցնում էր կենտրոնախույս տրամադրություններ ունեցող իշխաններին։

Արքունի քարտուղարության գլխավոր գործակալը կոչվել է թագավորական ջանցլեր կամ կանցլեր։Այդ պաշտոնը վարողը կոչվել է նաև ատենադպիր։Ջանցլերի պաշտոնի կրողը Սսի արքեպիսկոպոսն էր։1260-1289թթ․ այն զբաղեցնում էր Վահրամ Րաբունի վարդապետը,որը նաև փիլիսոփա էր։Ջանցլերի պաշտոնը ժառանգական չէր։Երկրի ներսում գործերը վարվում էին հայերեն լեզվով,իսկ օտար պետությունների հետ՝ֆրանսերենով և լատիներենով։

Սեղանապետությունը տնօրինում էր արքայական պալատի կառավարիչը,արքունի եկամուտներն ու ծախսերը հսկող պաշտոնյան։Այն կոչվում էր նաև սենեսկալ։Սենեսկալին էին ենթարկվում արքունական մյուս աստիճանավորները՝ասպետները,մանր ազնվականության ներկայացուցիչները։Պետական փոստի գործակալությունը ղեկավարում էր սուրհանդակապետը՝ավագ չավուշը։

Առավել կարևոր էր ֆինանսները ղեկավարող մաքսապետության գործակալությունը,որին էին ենթարկվում մաքսատների պաշտոնյաները,հարկահավաքները,նաև ներքին շուկաների վերակացուները։Պրոքսիմոսն էր գլխավորում մաքսերի,հարկերի և տուրքերի գանձումը։

Կիլիկիան բաժանված է եղել գավառների,երկրների,պարոնությունների,որոնց թիվը հասնում էր 45-ի։

Դատարան։Սկսեցին գործել մի քանի տիպի ատյաններ։Այդ ատյանները հետևյալներն էին․

1․Արքունի դատարան՝Վերին կամ Մեծ դարպաս։Սրա նախագահն էր թագավորը,իսկ նրա բացակայության դեպքում՝իշխանաց իշխանը։Վերին կամ Մեծ դարպասի իրավասությունների մեջ էին մտնում թագաժառանագին հաստատելը,գործակալությունների գործունեության վերահսկողությունը,առանց թագավորի թույլտվության բերդեր կամ քաղաք կառուցող իշխաններին դատելը,հարկերի սահմանումը և այլն։Վերին ատյանը կամ մեծ դարպասը հաստատված էր Սիս մայրաքաղաքում։Օտար և հայի միջև ծագած վեճերը քննվում էին Այասում։Մեծ դարպասի նիստերը նախագահում էր <<Մեծ պարոն>> կամ <<Պարոնաց պարոն>> տիտղոսով իշխանը։

Սսի արքեպիսկոպոսական ատյանում քննվում էին հոգևորականներին վերաբերող հարցերը։Այս ատյանը ղեկավարում էր Սսի արքեպիսկոսպոսը։Այնուհետև Սսի արքեպիսկոպոսական ատյանին կից ստեղծվեց թագավորական պայլի ատյանը,որը գլխավորում էր գունդստամբլ-դուկը,իսկ Այասում՝Այասի կապիտանը։

Այս ատյաններում քննվում էին օտար վաճառականների և հայերի միջև ծագած վեճերը։Բուրջես կոչվող դատարանները քննում էին բուրգերության՝քաղաքային բնակիչների վեճերն ու քրեական գործերը։Դատարանական ատայնների ատենադպիրները կոչվում էին <<դիվանբաշիք>>,երդվյալ ատենակալները՝<<դիվնցիք>>,դատախազը՝<<հոգցող>>։Կիլիկյան Հայաստանում դատավարություններն ընթացել են անվճար,իսկ ծառայողները ռոճիկ են ստացել դատական տուգանքներից գանձված գումարից։

Կանոնական իրավանորմերը բավարար չէին հասարակական ողջ կյանքը կարգավորելու համար,ուստի Տարսոնի արքեպիսկոպոս Ներսես Լամբրոնացին հունարեից թարգմանում է հունա-բյուզանդական իրավունքի մի շարք երկեր։Անհրաժեշտ էր ստեղծել միասնական օրենսդրություն։Այս խնդիրը լուծեց Հեթում 1-ին թագավորի եղբայր Սմբատ սպարապետը։Նրա կազմած <<Դատաստանագիրքը>> միավորեց հայկական,հունական և խաչակրաց իրավանորմերը և հարմարեցրեց Կիլիկիայում ձևավորված պայմաններին։

Կիլիկիան բաժանված էր գավառների կամ պարոնությունների,յուրաքանչյուր շրջան ուներ իր կառավարիչը՝գավառապետը կամ պարոնը։

Կիլիկիայում գործում էր եկեղեցական,թեմական,այսինքն հոգևոր ֆեոդալներին ենթարկվող ատյանները։Եկեղեցական ատյաններում քննվում էին ամուսնության,ապահարզանի,թաղման,ամուսնական հավատարմության խախտման և այլ հարցեր։Կաթողիկոսն ուներ բավականին մեծ լիազորություններ,ընդ որում նա գլխավորում էր հանցագործ թագավորներին դատող գերագույն ատյանի նիստերը։

Հետաքրքիր տեղեկություններ են հաղորդում Կիլիկիայում գործող միջազգային իրավունքի նորմերի մասին։Այդ օրենքներից են օտար քաղաքացիների ունեցվածքի ժառանգման հարցը կարգավորող օրենքը,նավաբեկության օրենքը։

Կիլիկիայում գործել են նաև այլ օրենքներ,որոնք մեզ չեն հասել։

Այսպիսով՝Կիլիկյան Հայասատնում ստեղծվել էր ճյուղավորված և լավ կազմակերպված դատական համակարգ։

Բանակը։Դեռևս Ռուբինյան առաջին իշխանների ժամանակ Կիլիկիայում կազմակերպվել էր բանակ՝բաղկացած մի քանի տասնյակ հազար զինվորներից։Պատերազմի ժամանակ բանակի կազմում գերակշռություն էր ստանում հետևակը,սակայն բանակում հիմնականը հեծելազորն էր։Ձիավորները խաղաղ ժամանակ ապրել են իրենց կալվածներում,պարապել երկրագործությամբ,շահագործելով կախյալ գյուղացիներին։Կիլիկիայի հեծյալ զինվորները գլխին կրում էին սաղավարտ,հագնում զրահ,զրահի վրայից՝բրդյա պատմուճան առջևից խաչի նշանով։

Հեծելազորը համալրում էին ազնվականները,հետևակը՝քաղաքի ռամիկները և գյուղի շինականները։Ծառայության համար զինվորները ստանում էին ռոճիկ(հեծյալը 12,հետևակայինը՝3 ոսկեդրամ),իսկ ձիավոր ազնվականները՝նաև կալվածներ և ռազմական ավարի որոշ մասը։Սպասարկող անձակազմի մեջ մտնում էին զինվորական բժիշկները,գումակավորները,մատակարարները։Բանակում մտցված էին ռազմական ուսուցում ու դաստիարակություն,սահմանված էր ծառայության ժամկետները,հրամանատարության կազմը,զինվորական կոչումները և այլն։

Պատերազմի ժամանակ Կիլիկյան Հայաստանը կարող էր ռազմադաշտ դուրս բերել 80-100 հազար զինվոր։Հայոց բանակում մեծ տեղ ուներ ռազմական նավատորմը։Առանց նրա օգնության անհնար էր պաշտպանել պետության ծովային սահմանները։

Ձիավորի կոչում ստանալու համար զինվորականությունը պետք է քննություն տար ձիավարժությունից,նիզակի գործածությունից,նետաձգությունից ու զինվորական գիտելիքներից։Կիլիկիայի ձիավորների նպատակն էր պաշտպանել Կիլիկիայի սահմանները։

Հայ մշակույթը 10-14-րդ դդ․։

Դպրոցն ու կրթությունը։Բագրատունյաց թագավորության հաստատման շրջանից զարգանում էր հայկական մշակույթը։Դպրոցները,որոնք եկեղեցիների տնօրինության տակ էին,բաժանվում էին ծխական,վանական և տաճարային տիպերի։12-14-րդ դդ. գործում են հասարակական և մասնավոր դպրոցներ։Հիմնադրվում են նոր վարդապետարաններ Հայաստանում և Կիլիկիայում։Երեխաները դպրոց էին ընդունվում 12-13 տարեկանում և սովորում շուրջ 3 տարի։Վարդապետարաններում դասընթացի տևողությունը 7-8 տարի էր։

Անիի Հովհաննես Իմաստասերի վարդապետարանը նոր ծաղկում է ապրում 12-րդ դ․։Այստեղ կարդացվել են մատենագրություն,պատմագրություն,ուսումնագիտական երկերի մեկնության արվեստ,քերականություն,տոմարագիտություն,աստղաբաշխություն,երկրաչափություն և երաժշտություն։

Հովհաննես Իմաստասերն ընդհանրացրեց վարդապետների ուսումնական ծրագիրը։Նա հանձնարարեց գրքերի ցուցակ կազմել։Անիի ուսումնագիտական կենտրոնների ուսուցչապետերը թարգմանել ու հեղինակել են երկեր՝տոմարագիտության,աստղաբաշխության,երկրաչափության,թվաբանության ու մաթեմատիկայի վերաբերյալ։Անիի ուսումնագիտական կենտրոնները հարստացրել են հայոց մատենագրությունը նաև պատմագրական,փիլիսոփայական և քերականական երկերով։

Տաթևի համալսարանը հիմնադրվել է 9-րդ դարի վերջերին և գործել մինչև 15-րդ դարը։Այդ դպրոցի մանկավարժներն էին Հովհաննես Որոտնեցին,Գրիգոր Տաթևացին,Առաքել Սյունեցին և ուրիշներ։

Նարեկա դպրոցը հիմնադրվել է 10-րդ դ․ Վանա լճի ափին գտնվող համանուն վանքում։Այդտեղ դասավանդում էին Անանիա Նարեկացին և Գրիգոր Նարեկացին։

Այրիվանքի ուսումնագիտական կենտրոնը 13-րդ դարում գլխավորում էր Հովհաննես Գառնեցին,ապա Մխիթար Այրիվանեցին։Գառնեցուց հայտնի են բարոյա-դաստիարակչական շուրջ 150 խրատներ։Մխիթար Այրիվանեցին նոր բարձունքի է հասցնում Այրիվանքի ուսումնագիտական կենտրոնը։

Սանահինի ուսումնագիտական կենտրոնում գործել են ականավոր ուսուցչապետներ,որոնցից էր Գրիգոր Տուտեորդին(12-րդ դ․):Նրա հեղինակությունը ճանաչված էր նաև Կիլիկիայի արքունիքում և կաթողիկոսարանում։13-րդ դ․ Սանահինի ուսուցչապետների մեջ կարկառուն դեմք հանդիսացավ Աբասի որդի Գրիգորը։Նա տվեց <<լայն>> և <<նուրբ>> երկերի մատենագիտական տեսությունը՝նրանցից յուրաքանչյուրի ստեղծման հակիրճ պատմությամբ։Այն հայտնի է <<Պատճառաց գիրք>> խորագրով։Սա աստվածաբանության,եկեղեցու հայրերի գործունեության պատմության,փիլիսոփայության,քերականության ու ճարտասանության վերաբերյալ աշխատություն է։<<Պատճառաց գիրքը>> դասագրքի նշանակություն ուներ բարձրագույն ուսումնառության համար։Սանահնում նշանակալի բարձրության է հասնում գրչության արվեստը։

Հաղբատի ուսումնագիտական կենտրոնը 12-14-րդ դդ․ մեծ հեղինակություն էր վայելում։Լևոն 3-րդ թագավորը Հաղբատը մեծարում էր արքայական նվերներով։Հաղբատում է կրթվել Հովհաննես Իմաստասերը։Նա դասախոսություններ է կարդացել ճշգրիտ գիտությունների ու երաժշտության վերաբերյալ։Հաղբատի ուսումնականներից էր Դավիթ Քոբայրեցին,Վարդանը։

Այստեղ երկար ժամանակ ուսուցչապետություն է արել նաև իրավաբան Դավիթ Ալավկավորդին։Այստեղ դասախոսություններ է կարդացել Վարդան Արևելցին,Հովհաննես Երզնկացին(Պլուզը)։13-րդ դ․ հիշատակվում է Հաղարծինի ուսումնագիտական կենտրոնը,որը հիշատակում են Կիլիկիայի կաթողիկոս Կոստանդին 4-րդ Բարձրբերդցին,Ստեփանոս Օրբելյանը և ուրիշներ։Հաղարծինը մեծ հռչակ է ձեռք բերում Խաչատուր Տարոնեցու ուսուցչապետության ժամանակ։

Նոր Գետիկի կամ Գոշավանքի վարդապետարանն իր ծաղկումն է ապրում 12-13-րդ դդ.,Մխիթար Գոշի օրոք։Նա իր վարդապետարանը նախ հաստատում է Կարինում,ապա Գանձակում։Գանձակից նա մեկնում է Արցախ՝ապաստանելով Հաթերքի իշխան Վախթանգի մոտ,այստեղից էլ Գետիկ վանքը,որը 1191 թ․ եկրաշարժի պատճառով ավերվում է։Զաքարե իշխանի օժանդակությամբ Մխիթար Գոշը Տանձուտ ձորում հիմնադրում է Նոր Գետիկի վարդապետարանը,որը հետագայում կոչվում է Գոշավանք։Այստեղ են ուսում ստացել Վանականը,Կիրակոս Գանձակեցին և ուրիշներ։

13-րդ դ․ մեծ հռչակ է ձեռք բերում Խորանաշատի վարդապետարանը,որի հիմնադիրն էր Վանական վարդապետը։Առաջին տարիներին Հովհաննես Վանականի դպրոցը գտնվելիս է եղել Երգեվան բերդի հանդիպակաց վանքում։Սակայն շուտով այն ավերում են սուլթան Ջալալեդդինի զորքերը,ուստի Վանականն ապաստան է գտնում Տավուշ բերդի մոտ։Նա եղել է ժուժկալ և անձաձիր ուսուցանող։Խորանաշատի վարդապետարանում զարգացել է պատմագիտութունը։Ինքը՝վանական վարդապետը գրել է <<Նետողաց ազգի>> շուրջ 30-ամյա պատմությունը,որը մեզ չի հասել։Պահպանվել են նրա աշակերտների՝Կիրակոս Գանձակեցու,Վարդան Արևելցու և Գրիգոր Ակներցու պատմագրական երկերը։Վանականի մահով(1251թ․) Խորանաշատի կենտրոնը մարեց։

Կայենաձորի և Խորվիրապի վարդապետարաններն աչքի են ընկնում Վարդան Արևելցու ուսուցչապետության ժամանակաշրջանում։Վարդան Արևելցին հեղինակել է պատմագրական մի շարք աշխատություններ,որոնք մեծ արժեք են ներկայացնում։Խորվիրապում Վարդան Արևելցու մոտ սովորել են շուրջ 40 աշակերտներ։Այս դպրոցի ծրագրի մեջ մտնում էր հունական անտիկ փիլիսոփաների,տրամաբանների,ճարտասանների,քերականների աշխատությունները։Այս դպրոցի սաներից են Գևորգ Սկևռացին,Հովհաննես Երզնկացին,Ներսես Մշեցին և Գրիգոր Բալուեցին։

Կեչառույքի վանքն գտնվել է Պահլավունիների,ապա Խաղբակյան-Պռոշյանների տիրույթում։Նրա ուսուցչապետներն են եղել Գրիգոր Մոնոնիկը,Ներսեսը,Մխիթարը,Թադևոսը,Աթանասը,Խաչատուր Կեչառեցին։Խաչատուր Կեչառեցու մահվամբ Կեչառույքի կենտրոնի փայլը խամրում է։

Վարդան Արևելցու մահից հետո նրա աշակերտ Ներսես Մշեցին 1280-ական թթ․ վերակառուցում է նրա դպրոցը՝հիմնելով Աղբերց վանք ուսումնագիտական կենտրոնը,որը հետագայում Եսայի Նշեցու օրոք,վերաճում է համալսարանի՝անվանվելով Գլաձորի համալսարան։Գլաձորի համալսարանը բնութագրվել է <<երկրորդ Աթենք>>,<<իմաստության մայրաքաղաք>>,<<իմաստության գահ>> և այլ որակումներով։Մխիթար Երզնկացին Գլաձորի համալսարանը բնութագրում է իբրև <<մայր իմաստության>> և <<իմաստության տուն>>։

Գլաձորի համալսարանն ունեցել է 9 <<րաբունապետներ>> և 13-15 <<րաբուններ>>։

Գլաձորի համալսարանն ունեցել է երեք <<ուսումնարաններ>>․ա)երաժշտության,բ)գրչության արվեստի և գ)հասարակական բնական գիտությունների։Գլաձորի համալսարանի հիմնական խնդիրը եղել է սաներին <<տեսական>> և <<գործնական>> գիտություններ ավանդելը։Գլաձորի համալսարանի և եվրոպական համալսարանների միջև ընդհանրություն կար։Կործանվեցին հայկական իշխանական տները,որոնց թվում և Պռոշյաններինը։Գլաձորի համալսարանի գոյությունը հովանավոր Պռոշյաններին կորցնելու հետևանքով,1340-ական թթ․ հետո դարձավ անհնարին։

Հայ մշակույթի ծաղկումն ու բարգավաճումը Կիլիկիայում սկսվում է 12-րդ դ․ և իր բարձրակետին հասնում 13-14-րդ դդ․։Մտավոր կյանքի կազմակերպման համար Կիլիկիայում նախանձախնդություն են ցուցաբերել իշխաններն ու թագավորները,իշխանուհիներն ու թագուհիները։Կիլիկիայի Թորոս իշխանը կառուցել է ուսումնագիտական կենտրոններ Դրազարկն ու Մաշկևորը։

Դրազարկը հիմնադրվել է 12-րդ դ․։Սարգիս Պիծակը այս կենտրոնի սանն է,որը եղել է մանրանկարիչ և խոշորագույն ծաղկող։

Դրազարկը հայտնի է եղել երաժշտագիտական կրթության բարձր մակարդակով։Հիշատակվում են Թորոս և Հովսեփ երաժիշտները։Թորոսը Լևոն 3-րդի և Հեթում 2-րդի օրոք դեսպան էր Անգլիայում։Դրազարկում գործել են առակագիր Վարդան Այգեկցին,Հեթում 1-ինի եղբայր ուսուցչապետ Բարսեղը և ուրիշներ։

Թորոս իշխանի հիմնադրած մյուս վարդապետարանը Մաշկևորն է։

Կիլիկիայի ուսումնագիտական բարձրագույն հաստատությունները կենտրոնացված են եղել Սև լեռան շրջակայքում։Նշանավոր ուսումնագիտական կենտրոններից են եղել Պառլահոնը,Արեգը,Շուղրը։

Պառլահոնում (<<Դրախտ աստուծոյ>>) դասախոսություններ են կարդացել Գևորգ Մեղրիկը,Գրիգոր Լոռեցին,Կիրակոս գիտնականը,Գրիգորն ու Մատթեոսը։Այստեղ է ուսանել Գրիգոր Վկայասերը։

Արեգը եղել է կաթողիոս Գրիգոր Վկայասերի կայանը։

Շուղրում իրենց կրթությունը ձեռք են բերել Ներսես Շնորհալին,Գրիգորիսը և ուրիշներ։

Մլեհ իշխանը հիմնադրել է Մեծքար ուսումնագիտական կենտրոնը Բերդուս գյուղի արևմտյան մասում։

Այս կենտրոնի ուսուցչապետերից է Հակոբը և Հովհաննես Երզնկացի Պլուզը։

Ուսումնագիտական կենտրոններին բարոյական և նյութական մեծ աջակցություն է ցույց տվել Հեթում 1-ին թագավորը և նրա կին Զապել թագուհին։

Ակների նշանավոր վարդապետարանը կառուցել է տվել Լևոն 3-րդ թագավորը։Այս կենտրոնի ծրագիրը մշակել է Լևոն 3-րդ թագավորը։Կիլիկիայում օտար լեզուների իմացությունը դարձել էր հարկադրական պահանջ։Ուսմանը նպաստել է նաև Լևոն 3-րդի կինը՝Կեռան թագուհին։

Նշանավոր են եղել նաև Սսի ուսումնագիտական կենտրոնները,որտեղ բուռն զարգացում է ապրել դպրությունը,փիլիսոփայությունը,տրամաբանությունը,երկրաչափությունը և այլն։Այստեղ ստեղծվել է համալսարան՝Ներսես Լամբրոնացու անունով։Ժամանակի հռչակավոր գիտուններն են զեկուցումներ կարդացել։

Պատմագրություն։12-14-րդ դդ․ հայ պատմագրության մեջ հանդես եկավ ժամանակագրությունը։

Հայոց պատմության շարքը շարունակում է նշանավոր հասարակական –քաղաքական գործիչ,կաթողիկոս Հովհաննես Դրասխանակերտցին։Նրա գրչին է պատկանում <<Պատմութիւն Հայոց>> աշխատությունը,որտեղ հեղինակը դեպքերի շարադրանքը սկսում է Հայկի ու Բելի ավանդությունից և հասցնում 924թ․։

Հայոց պատմության շարքի հաջորդ պատմագիրը Արիստակես Լատիվերտցին է(11-րդ դ․),որի <<Պատմութիւն>> աշխատությունը ներառում է 1000-1071թթ․-ը՝հայ-բյուզանդական հարաբերությունները,սելջուկյան արշավանքներն ու աղանդավորական շարժումները։

Ստեփանոս Տարոնեցին(Ասողիկ),որն ապրել և ստեղծագործել է 10-րդ դարի երկրորդ կեսին-11-րդ դարի սկզբին,գրել է <<Տիեզերական պատմություն>> աշխատությունը,որը բաղկացած է երեք բաժիններից։Հեղինակը Հայաստանի պատմությունը շարադրում է՝շաղկապված Արաբական խալիֆայության և Բյուզանդիայի պատմության հետ։

Թովմա Արծրունին գրել է <<Արծրունիների տան պատմությունը>>,որը նվիրված է Վասպուրական նահանգի և Արծրունիների տոհմի պատմությանը։10-րդ դարի սկզբի անցքերի նկարագրությամբ ավարտվող երկը հետագայում շարունակել է Անանուն Արծրունի պատմիչը։

Մատթևոս Ուռհայեցին (11-12-րդ դդ․) հայ ժամանակագրության աչքի ընկնող հեղինակներից է։Նրա երկը ընդգրկում է 952-1136թթ․ ընկած ժամանակահատվածի իրադարձությունները։1136 թ․ հետո Ուռհայեցու ժամանակագրությունը շարունակել է Քեսունցի Գրիգոր երեցը և ավարտել 1162թ․ դեպքերով։Ուռհայեցու ժամանակագրությունն ունի լայն ընդգրկում և կարևոր աղբյուր է Մերձավոր Արևելքի մի շարք երկրների՝Փոքր Ասիայի,Ասորիքի․Միջագետքի,Հայաստանի,Վրաստանի 10-12-րդ դդ․ պատմության վերաբերյալ։Հեղինակին հուզել են հայրենիքին ու ժողովրդին՝Բյուզանդիայի,սելջուկ-թուրքերի,խաչակիրների պատճառած արհավիրքները։Նրա երկում պահպանվել են շատ կարևոր փաստեր,որոնց մասին հայ և օտար աղբյուրներում ոչինչ չի հանդիպում։Նա հավատ է ընծայել սնոտիապաշտական զանազան զրույցների։Նրա լեզուն պարզ է ու անպաճույճ։

Սամուել Անեցու (12-րդ դ․) ժամանակագրությունը սկսվում է Ադամից և հասցվում մինչև 1080թ․։Սամուել Անեցին ժամանակագրությունը շարադրել է Գրիգոր Տղա կաթողիկոսի հանձնարարությամբ։Նա օգտվել է Եվսեբիոս Կեսարացու և Մովսես Խորենացու երկերից։

Մխիթար Անեցին(12-13-րդ դդ․) գրել է երեք մասից կազմված <<Պատմություն>>։Առաջին մասն ընդգրկում է հայոց Պարույր թագավորից մինչև նախավերջին Բագրատունի թագավորն ընկած ժամանակաշրջանը,երկրորդը՝11-12-րդ դդ․,իսկ երրորդը՝խաչակրաց արշավանքները։Նա գրել է հայերի,պարսիկների,վրացիների և արաբների մասին։

Մխիթար Այրիվանեցին թողել է մի ժամանակագրություն՝սկսած Ադամից մինչև 1289թ․։

Հայաստանի և Կիլիկիայի հայկական պետության պատմության, մանավանդ 12-րդ դ․ իրադարձությունների համար կարևոր աղբյուր է Միքայել Ասորու ժամանակագրությունը։Ադամից սկսելով ընդգրկում է մինչև 1195թ․ դեպքերը։

Հայ պատմագրությունը նոր փայլով հանդես եկավ 13-րդ դ․։

Վանական վարդապետ Տավուշեցին(13-րդ դ.) հայ պատմագրական դպրոցի հիմնադիրն է։Նրա դպրոցում են իրենց ուսումնառությունն ստացել Կիրակոս Գանձակեցին,Վարդան Արևելցին,Գրիգոր Ակներցին։

Վանականը գրել է իր ապրած օրերի և մոնղոլական նվաճումների պատմությունը։

Կիրակոս Գանձակեցին(13-րդ դ․) ծնվել է Գանձակ քաղաքում,մահացել 1271թ․։Նրա <<Պատմություն հայոց>> երկն սկսվում է 4-րդ դ․ և հասնում մինչև 1265թ․։Կարևոր վկայություններ կան տեղական ֆեոդալների նկատմամբ մոնղոլների վարած քաղաքականության և դրա հետևանքների մասին։Նրա մեջ արտացոլում են գտել նաև մոնղոլների նիստ ու կացը,հավատալիքներն ու սովորույթները,մասամբ՝լեզուն։Կիրակոսի երկը՝իր ժամանակաշրջանի պատմության ստուգապատում աղբյուր է։

Վարդան Արևելցին իր <<Պատմություն տիեզերական>> երկն սկսում է հին ժամանակներից և հասցնում մինչև 1267թ․։Կարևոր են նրա վկայությունները մոնղոլների հարկային քաղաքականության մասին։Նա իր հեղինակությունը օգտագործել է՝մեղմելու հայրենիքի ու սեփական ժողովրդի ծանր վիճակը։

Գրիգոր Ակներցին (13-րդ դ․) նույնպես Վանականի սաներից էր,գրել է <<Պատմություն վասն ազգին նետողաց>> երկը։Այն բովանդակում է 53 տարվա պատմություն (1220-1273թթ․)։Նրա երկասիրության մեջ կարևոր տեղեկություններ կան Հայաստանի,Կիլիկիայի և հարևան երկրների ներքին կյանքի՝հարկահանման վայրագ ձևերի,մոնղոլների կառավարման համակարգի մասին։Նա տեղեկություններ է տալիս մոնղոլների արտաքինի,լեզվի,նիստ ու կացի մասին։

Ստեփանոս Օրբելյանը 13-րդ դ․ պատմիչ է։Նա Սյունյաց հոգևոր թեմի առաջնորդն էր,Օրբելյան իշխանական տան ներկայացուցիչը։Նա գրել է <<Պատմություն նահանգին Սիսական>> երկը։Նրանում տրված է Սյունիքի տեղագրությունը,Սյունյաց նախարարության առաջացումը,քրիստոնեության տարածումը Սյունիքում,երկրի համառոտակի պատմությունը մինչև 9-րդ դ․։Այն ավարտվում է 13-րդ դ․ վերջին(1297թ․-ին) տեղի ունեցած դեպքերի նկարագրությամբ։Ստեփանոս Օրբելյանը իր պատմությունը չի հորինել ավանդական պատմագրության ձևով։

Նա տվել է պատմության գիտական շարադրանքը։Նա օգտվել է իշխանական դիվանի փաստաթղթերից,կաթողիկոսական շրջաբերություններից,հրովարտակներից,եկեղեցիների կալվածագրերից,վիմական արձանագրություններից և այլն։Նա պատմությունը շարադրել է Հյուսիսային Հայաստանի,Վրաստանի և Մերձավոր Արևելքի պատմության մեջ տեղի ունեցած խոշոր անցքերի անդրադարձումներով,ուստի նրա երկը մեծ արժեք է ներկայացնում ոչ միայն Հայաստանի,այլև հարևան ժողովուրդների պատմության համար։Օրբելյանի համար ժողովուրդը չի կարող լինել պատմության ստեղծողներ,նրանք միայն պատմության առարկան են։

Պատմագրությունը Կիլիկիայում ևս ունեեր իր ներկայացուցիչները։

Սմբատ Գունդստաբլը(13-րդ դ.) Կիլիկիայի ականավոր գործիչ,օրենսդիր ու պատմագիր է,որի գրչին <<Դատաստանագրքից>> բացի պատկանում են նաև մի քանի այլ գործեր։Նրա պատմագիտական երկասիրությունը <<Տարեգիրքն>> է՝951-1276թթ․ դեպքերի նկարագրությամբ։Սմբատի տարեգրության սկզբի մասը առնված է Ուռհայեցու Ժամանակագրությունից։

Հեթում պատմիչը(13-րդ դ․ վերջ-14-րդ դ․ սկիզբ) երկրորդ աշխարհիկ հեղինակն է Կիլիկյան հայ պատմագրության մեջ։Հայտնի է որպես քաղաքական-հասարակական և դիվանագիտական խոշոր գործիչ։Նա մասնակցել է Եգիպտոսի դեմ մղված հայ-մոնղոլական արշավանքներին։Նրա <<Պատմություն թաթարաց>> երկը ոչ միայն թաթարների,այլև միջնադարյան Արևելքի պատմությունն է։Հեթումի երկասիրությունը,որը գրված էր միջնադարյան ֆրանսերենով,վերահրատարակվել է մի քանի լեզուներով։

Հեթումը ֆրանսերենից թարգմանել է <<Պատմություն Քրոնիկոնին>> աշխատությունը,որում տեղեկություններ են հաղորդված Հռոմի կայսրերի,ֆրանսիական պատմության Մերովինգյան և Կարոլինգյան թագավորնների և իշխանությունների մասին։

Մանր ժամանակագրությունները՝գրված 13-14-րդ և հետագա դդ․ հարուստ նյութ են պարունակում Հայաստանի մասին։ժամանակագիրները գրի են առել անցյալի կամ էլ ժամանակակից դեպքերը։

13-րդ դ․ կարևոր աղբյուր է Սամուել Անեցու ժամանակագրության շարունակող Ստեփանոս եպիսկոպոսի <<Տարեգրությունը>>։Այն սկսվում է 1193թ․ և ավարտվում է 1290թ․ դեպքերի գրառմամբ։

13-րդ դ․- Անանուն տարեգրքի <<Ժամանակագրությունը>>,որը սկսվում է 4-րդ դ․ և հասցվում է մինչև 1236թ․,արժեքավոր աղբյուր է հատկապես մոնղոլների կողմից Հայաստանի նվաճման պատմության համար։

Կիլիկյան Հայաստանի ներքին կանքի,կենտրոնախույս և կենտրոնաձիգ ուժերի պայքարի,խաչակիրների արշավանքների,նրանց պատմության համար կարևոր աղբյուր է Հեթում 2-րդ թագավորի <<Տարեգրությունը>>։

13-րդ դ․ 60-ական թթ․ վերջից սկսած մինչև 1309 թ․ Հայաստանի և Կիլիկիայի պատմության կարևոր աղբյուր է Անանուն Սեբաստացու <<Տարեգրությունը>>։

Կիլիկյան Հայաստանի պատմության կարևոր աղբյուր է հանդիսանում Ներսես Պալինեցի ժամանակագրական հատվածները։

Միջին դդ․ գրավոր երկի մի ուշագրավ ձև էին նաև թղթերը։Կարևոր է Ներսես Շնորհալու <<Թուղթ ընդհանրականը>>։Արժեքավոր է հատկապես Գրիգոր Տղա կաթողիկոսի Թուղթը ուղղված Գրիգոր Տուտեորդուն։

Վիմական արձանագրությունների թիվը 12-14-րդ դդ․ մեծ չափեր է ընդունում։Դրանք փորագրվել են շենքերի,խաչքարերի և այլ հուշարձանների,տապանաքարերի վրա։

Հիշատակարանները հանդիսանում են Հայաստանի և մի շարք երկրների միջին դդ․ պատմության ուսումնասիրության համար։Ձեռագրերի վերջում թողել են սեղմ նշումներ։Հիշատակարանների նշանակությունը մեծ է 14-16-րդ դդ․ պատմության ուսումնասիրման համար։

Վարքագրությունները և վկայաբանությունները արտացոլում են հայ ժողովրդի տառապանքների պատմությունը։Գրիգոր Բալուեցու,Գրիգոր եպիսկոպոս Կարնեցու,Սեբաստացի Ստեփան արքեպիսկոպոսի,Ավագ Սալմաստեցու վարքագրություններում պահպանվել են հավաստի փաստեր՝սելջուկ և մոնղոլ նվաճողների պատճառած ավերածությունների,նրանց չարաշահումների մասին։

Առակները,պատմական վիպասանությունները,ճառերն ու քարոզները նույնպես արժեքավոր աղբյուրներ են Հայաստանի և այլ երկրների 12-14-րդ դդ․ պատմության ուսումնասիրության համար։

Գեղարվեստական գրականության մեջ ևս բավականաչափ նյութ կա երկրի պատմության վերաբերյալ։Նշանավոր են Մխիթար Գոշի,Վարդան Այգեկցու առակները,Ներսես Շնորհալու <<Վիպասանությունը>>,<<Ողբ Եդեսիոյ>> քերթվածը,Կիլիկիայում Ռաբունու <<Ոտանավոր պատմություն Ռուբինյաց>> աշխատությունը,Ֆրիկի բանաստեղծությունները։

12-14-րդ դդ․ պատմիչների,տարեգիրների,ժամանակագիրների,գրիչների թողած գործերի կարևոր սկզբնաղբյուրներ են ոչ միայն Հայաստանի,Կիլիկիայի,այլև Կովկասի և Մերձավոր Արևելքի երկրների պատմության ուսումնասիրության համար։

Իրավունք։12-14-րդ դդ․ հայ իրավունքի աղբյուրներ են Կանոնագիրքը,դատաստանագրքերը,վիմագիր արձանագրությունները և ձեռագրերի հիշատակարանները։

Հովհաննես Որոտնեցու(1318-1388թթ․) գրական ժառանգության մեջ ուշադրության արժանի են Արիստոտելի <<Կատեգորիայի>>,Պորփյուրի և Փիլոնի փիլիսոփայական աշխատությունների վերլուծությունը։

Նշանավոր է Գրիգոր Տաթևացու <<Գիրք հարցմանցը>>,<<Ամռան հատոր>>,<<Ձմռան հատոր>> և այլ աշխատություններ։

Դավիթ Ալավկաորդու <<Կանոնները>> ուշագրավ հուշարձաններից է։Դավիթ Ալավկաորդու կանոնների թիվը 97 է։Կանոնները գրվել են ի պատասխան քահանաների առօրյա գործունեության մեջ ծագած հարցերի,որով և պայմանավորվել է ընգրկված խնդիրների շրջանակը։Դրանք կարևոր սկզբնաղբյուր են հայ իրավունքի պատմության,մասնավորապես՝դատական,քրեական և քաղաքացիական իրավունքների մտքի պատմության համար։Դավիթ Ալավկաորդու կանոններից օգտվել է Մխիթար Գոշը՝իր Դատաստանագիրքը կազմելիս։

Մխիթար Գոշի Դատաստանագիրքը հայ միջնադարյան իրավունքի գլուխգործոցներից է։Գոշը ուզում էր սեփական օրենսդրությամբ երկրի ներսում ամրապնդել խաղաղությունը։Դատաստանագիրքը գրվել է 1184թ․։

Հայ ժողովրդի հասարակական-տնտեսական հարաբերությունների,նիստ ու կացի,վարք ու բարքի,ապրելակերպի,զբաղմունքի,առօրյա հոգսերի,մի խոսքով ներքին կյանքի տարբեր կողմերի վերաբերյալ Դատաստանագիրքը տալիս է հարուստ նյութ։Այն գործադրվել է հայ իրականության մեջ շուրջ 700 տարի։

Գոշի Դատաստանագրքում կան մարդասիրական բնույթի առաջադիմական օրենքներ։Նա պահանջում է,որ ստրուկի կյանքի դեմ ոտնձգողը քրեական պատասխանատվության ենթարկվի։Գոշը չի հանդուրժում ոտնձգությունը մարդու կյանքի դեմ՝անկախ նրանից՝քրիստոնյա՞ է նա,թե մահմեդական։Գոշն իր գործունեությամբ և իր Դատաստանագրքով տիրապետող կարգերի պաշտպանն էր։

Կիլիկիայում Ներսես Լամբրոնացին հայերենի թարգմանեց հունական օրենքներ։Սմբատի Դատաստանագրքի գլխավոր աղբյուրը Մխիթար Գոշի Դատաստանագիրքն է։Կիլիկիայի վերացումով շրջանառությունից դուրս եկավ նաև նրա Դատաստանագիրքը։

Միջնադարյան Հայաստանում հանցագործություն է համարվել ամեն գործողություն՝ուղղված գոյություն ունեցող հասարակական հարաբերությունների,պետության,հասարակական կառավարման,ունեցվածքի և սեփականության,անձի կյանքի ու առողջության,եկեղեցու գաղափարախոսության դեմ։

Հանցագործության պատճառները Հայաստանում սոցիալ-տնտեսական էին։

Հանցագործության ենթական կարող էր լինել միայն մարդը։Միջնադարում Եվրոպայում հանցագործության ենթակա համարվում էին նաև կենդանիները,միջատները,նույնիսկ առարկաները։Ըստ միջնադարյան հայկական իրավունքի անմեղսունակության սահմանը 10 տարին է,15-ից բարձրը լիակատար մեղսունակության հասակն է։

Ի ծնե կամ հիվանդագին պատճառներով խանգարված գիտակցությունը քրեական պատասխանատվությունը բացառող հանգամանք է։

Գործած մեղքերի համար սահմանվում էին պատիժներ։Կիրառվում էր հոգևոր-կանոնական պատիժներ՝բանադրանք,նզովք,ապաշխարհանք և այլն։Մարմնավոր-աշխարհական պատիժներ՝մահապատիժ,մարմնական պատիժներ,ազատությունից զրկող պատիժներ և գույքային-դրամական պատիժներ։Հանցագործը կրում էր երկու տեսակի պատիժ՝մարմնական և նյութական,ենթակա էր դատարանի իրավասությանը և հոգևոր պատիժը,որը ենթակա էր դատարանի իրավասությանը։

Ամուսնությունը ընտանիքի և հասարակական կյանքի հիմքն է կազմում և կոչված է ապահովելու մարդկային ցեղի վերարտադրում։Հուստինիանոսի օրենսգրքով ամուսնական չափահասության տարիք սահմանված էր 14 տղամարդկանց և 12 կանանց համար։Ներսես Շնորհալին սահմանում է 15 տարեկան հասակ տղայի և 12՝ աղջկա համար։

Ըստ Մխիթար Գոշի տղան կարող է ամուսնանալ 14 տարեկան հասակից։Մի այլ հոդվածից ակնհայտ է դառնում,որ ավելի սովորական էր 18 տարեկան տղայի և 15 տարեկան աղջկա ամուսնությունը։Տղամարդը պետք է ունենա մի կին և կինը՝մի ամուսին։Ամուսնացողները պետք է նույն դավանանքն ունենան։Ամուսնությունը պետք է լինի կողմերի կամավոր ցանկությամբ։Անհրաժեշտ էր ամուսնացողների ծնողների համաձայնությունը։Արյունակցական կամ իրավաբանական որոշ կարգի բարեկամությունը նույնպես արգելք է եղել ամուսնության։Ամուսնությունը ուղղագիծ ազգականների միջև եկեղեցու կողմից արգելված էր։

Որոշ կարգի հիվանդներ ամուսնանալու իրավունք չունեն(հոգեկան հիվանդներ,անբուժելի բորոտներ,կույր կինը և այլն)։Մխիթար Գոշի Դատաստանագրքում սահմանված էր,որ տղամարդը տան գլուխն է,նա է վարում ընտանիքի տնտեսությունը։Ամուսինը պարտավոր է հարգել իր կնոջը,մարդկային լինել նրա նկատմամբ,հոգալ նրա բոլոր կարիքները,խնամել հիվանդանալու դեպքում և այլն։Մխիթար Գոշի Դատաստանագիրքը արգելում էր ամուսնուն դաժանությամբ վարվել կնոջ հետ,ծեծել նրան և նման արարքների համար նա կարող էր պատասխանատվության ենթարկվել։Կնոջ մահվամբ,եթե անզավակ է եղել,նրա գույքը անցնում է իր ծնողներին,իսկ եթե զավակներ է ունեցել,անցնում է սրանց և ոչ ամուսնուն։Ապահարզանի պատճառներն են․ամուսնական անկարողություն,կամ ամլություն,զանազան հիվանդություններ,որոնք անբուժելի են,կրոնափոխություն,անբարոյական վարք,փոխադարձ ատելություն և այլն։

Դատաստանագրքով կարգավորվում էին նաև ծնողների և զավակների անձնական և գույքային հարաբերությունները։Ծնողները պարտավոր են պահել իրենց զավակներին,զավակները պարտավոր են լսել իրենց ծնողներին։

Հայրերի հանցագործության համար որդիները պատասխանատու չեն և հակառակը։Ժառանգումը լինում է առանց կտակի և ըստ կտակի։

Մխիթար Գոշի Դատաստանագրքի տվյալների հիման վրա հայկական դատարանային համակարգը կայացվում է հետևյալ պատկերը․

1․Պետական դատարաններ․ա)թագավորական,բ)իշխանական,գ)ստորին։2․Ավատական դատարաններ․ա)դասային,բ)տերունական։3․Հոգևոր-եկեղեցական դատարաններ․ա)կաթողիկոսական․բ)եպիսկոպոսական,գ)քահանայական։Կար նաև ծերոց ատյանը։Ծերոց ատյանը համքարային մարմին էր և կարգավորում էր միայն համքարությունների և համքարության անդամների միջև ծագած վեճերը։Հայկական պետության պայմաններում դատական իրավասության բարձրագույն կրողը եղել է թագավորը։

Հայ իրավունքի պատմության մեջ հոգևորականությունը եղել է դատական իրավասության փակ կրողը։Քրեական գործերը ենթակա էին աշխարհական դատարանների իրավասությանը։

Աշխարհական դատարաններին ընդդատյա էին թագավորի,իշխանների,ազատների,հողատերերի ու շինականների փոխադարձ հարաբերությունների,զինապարտության,պատերազմական ավարի բաժանման,դավաճանության,լրտեսությանսպանության,ավազակության,դրամահատության,գողության,մարմնական վնասվածքների պատճառման և այլ գործեր։

Հոգևոր ատյաններին ընդդատյա էին միայն այն գործերը ,որոնք վերաբերում էին եկեղեցու ներքին կյանքին,ամուսնաընտանեկան իրավունքին։

Մխիթար Գոշի Դատաստանագրքում տեղեկություններ են պահպանվել դատարանի կառուցվածքի մասին։

Դատարանը կազմված էր 3 հոգուց՝նախագահ և ատենակալներ։Ատենակալներին ընտրում էր դատարանի նախագահը։

Դատավոր դառնալու համար անհրաժեշտ պայմանները 3-ն էին՝ա)սոցիալական,բ)տարիքային գ)կրթական-բարոյական։Դատավոր չէին կարող լինել կանայք։Դատավորներ էին թագավորը,կաթողիկոսը,իշխանը,եպիսկոպոսը։Ստորին դատարանները երկրորդական նշանակություն ունեին։Դատավոր կարող է լինել 25-ից ոչ պակաս տարիք ունեցող անձը։Պահանջվում էր,որ նա լինի հմուտ,գիտուն,օրենսգետ,բարի,առաքինի,աննախանձ,ուղղամիտ,զգաստ,անաչառ,համբերող և այլն։Հոգևոր ատյանի դատավորները վարձատրվում էին եկեղեցու հաշվին,աշխարհական դատավորները՝պետության։Դատարանն ուներ այլ պաշտոններ՝քարտուղար,գրագիր,դատարանում կարգ ու կանոն ապահովողները և այլն։Դատավարություն կարող է սկսվել այն ժամանակ ,երբ շահագրգռված կողմը դիմում էր դատարանին։Դատաքննության ժամանակ դատարանն ու կողմերը ունեին իրենց հատուկ տեղերը։Մինչև բուն դատաքննության անցնելը,դատարանը փորձում էր հարցաքննել կողմերին։

Վճիռը կարող էր կատարվել անմիջապես կամ դատաքննությունից օրեր անց։

Դատական ապացույցներն էին՝խոստովանությունը,վկաների ցուցմունքները,փորձագետների եզրակացությունը,գրավոր փաստաթղթերը և երդումը։Վկաների թիվը չէր կարող երկուսից պակաս լինել։

Փիլիսոփայություն։Զարգացում ապրեց փիլիսոփայությունը,որը կապված էր ճշգրիտ գիտությունների հետ և քիչ էր տուրք տալիս կրոնին ու աստվածաբանությանը։Բնագիտական ուղղությանն է պատկանում 12-րդ դ․ նշանավոր բժշկագետ Մխիթար Հերացին։Նրա <<Ջերմաց մխիթարություն>> փիլիսոփայական միտքը արգասավորում է նոր գաղափարներով։Հերացին գտնում էր,որ մարմինը և հոգին կազմում են միասնական ամբողջություն։Հոգին բաղկացած է երեք մասից՝բուսական,կենդանական և բանական։Հոգեկան երևույթները Հերացին բացատրում է նյութական պատճառներով։

Մխիթար Հերացու գիծը շարունակեց հայ բժիշկ գիտնական Գրիգորիսը ( 12-14-րդ դդ․):Բոլոր հիվանդությունները նա բացատրում էր բնական,նյութական պատճառներով,իսկ նրանց բուժումը՝մարդու ներքին հեղուկների հավասարակշռության վերականգնումով,ինչպես և արտաքին պայմաններով։13-րդ դ․ փիլիսոփա Հովհաննես Երզնկացին արեց փիլիսոփայական եզրակացություններ։Հովհաննես Երզնկացու հայացքներում ցայտուն է իրապաշտական մոտեցումը դեպի բնությունը,բնական երևույթները մեկնաբանելիս՝աստվածաբանական պատճառաբանությունից խուսափելու ձգտումը։Նա առաջ է քաշում մի գաղափար,որն իր մեջ պարունակում է նյութի պահպանության օրենքը։Երզնկացին գտնում էր,որ մաքուր գոյացությունը և նյութն ենթակա չէ ապականության։Մարդը ճանաչում է աշխարհը 4 ձևով՝բանականությամբ,փորձելով,զգացությամբ և հավատալով։Բնության մեջ չկա ոչինչ,որ ենթակա չլինի մարդու 5 զգայարաններին։Նրա գտնելով մարմինը չար չէ,որովհետև եթե այդպես լիներ,ապա կստացվեր,որ հոգին ավելի չար է,որովհետև նա է մարմնի առաջնորդը։

Երզնկացին ուժեղացրեց մատերիալիզմը և հանդիսացավ հայ փիլիսոփայության մեջ բնագիտական ուղղության ամենացայտուն դեմքերից մեկը։

Նոմինալիստների և <<ռեալիստների>> վեճերը կազմում են միջնադարյան փիլիսոփայության ամենաբովանդակալից էջերից մեկը։<<Ռեալիստները>> գտնում էին,որ ռեալ գոյություն ունեն ընդհանուր հասկացությունները,իսկ ըստ նոմինալիստների ռեալ գոյություն ունեն միայն առանձնակի իրերը,առարկաները։Նոմինալիզմն ու <<ռեալիզմը>> հանդիսացան այն երկու հուները,որոնցով սկսեցին իրենց համար ուղի հարթել մատերիալիստական և իդեալիստական հոսանքները։Նոմինալիզմը ձեռք է բերում հակաեկեղեցական բնույթ։Նոմինալիստական ուսմունքները Հայաստանում երևան եկան 13-14-րդ դդ․։Հայկական փիլիսոփայության մեջ նոմինալիզմի ներկայացուցիչը հանդիսացավ 13-րդ դ․- երկրորդ կեսին Կիլիկիայի հայկական թագավորության քաղաքական գործիչ Վահրամ Ռաբունին։Նրա գրչին են պատկանում հետևյալ գործերը․<<Լուծմունք ստորոգութեանց Արիստոտելի>>,<<Լուծմունք Պորփիրի ներածության>>,<<Լուծմունք Արիստոտելի վասն աշխարհաց գրոց>> և մեկնություններ՝նվիրված Դիոնիսիոս Արեոպագացու գործերին։Ռաբունու իմացաբանության մեջ առաջին անգամ նոմինալիզմը հանդես եկավ որպես առանձին հոսանք,որը հաջորդ դ․ Տաթևի դպրոցի ներկայացուցիչների երկերում հասավ իր զարգացման գագաթնակետին։Նոմինալիստական ուղղությունը ազատում էր փիլիսոփայությունը աստվածաբանության գերիշխանությունից։

Գեղարվեստական գրականություն։Հասարակության նյութական և հոգևոր կյանքում տեղի ունեցած փոփոխությունները նպաստավոր պայմաններ էին ստեղծել նաև գեղարվեստական գրականության համար։Զարագնում էին նաև ժողովրդական բանահյուսությունը։Այս պատմաշրջանի ծնունդ էր <<Սասնա ծռեր<>> ժողովրդական վեպը՝կենտրոնական տեղ գրավող Սասունցի Դավթի կերպարով։Ժողովրդական երգերի շունչը նկատելի է Գրիգոր Նարեկացու շատ ստեղծագործություններում։Դարաշրջանի հուզող խնդիրները դարձան նրա գլխավոր ստեղծագործության ՝<<Մատյան ողբերգության>> պոեմի թեման։Հայ գրականության վերելքը կապված է ժամանակի հասարակական-քաղաքական գործիչ Ներսես Շնորհալու հետ։Բանաստեղծի ամենանշանավոր ստեղծագործությունը <<Ողբ Եդեսիոյ>> պոեմն է։Անիի գրական դպրոցի ներկայացուցիչներից էին Գրիգոր Մագիստրոս Պահլավունին և Հովհաննես Սարկավագ Իմաստասերը։Առաջինը հայտնի է իր <<Թղթերով>>։Մեծ նշանակություն ունեցան Գանձարան և Տաղարան ժողովածուները։Սկսեցին երևան գալ արտաեկեղեցական տաղերը,խրատները՝սկիզբ դնելով նորանոր տաղարանների։Գրականությունը անդրադարձնում էր երկրի վիճակը,նպաստում հայ ժողովրդի մտավոր առաջընթացին։Ֆրիկը,Հովհաննես և Կոստանդին Երզնկացիները,Հովհաննես Թլկուրանցին բեկում առաջացրին քնարերգության առաջընթացի գործում։Ձևավորվեց առակագրությունը։Առաջինը եղավ Մխիթար Գոշը Հյուսիսային Հայաստանում,ապա Վարդան Այգեկցին՝Կիլիկիայում։Դժվար է նկատել դասական որևէ գրական տեսակ ու թեմա ,որը կյանքի կոչված չլիներ այս շրջանում։

Տարագրված էին ժողովրդական երգերը։Կիլիկիայի Լևոն արքայորդու մասին ստեղծվել է մի գեղեցիկ երգ։Գերվելու,ապա դիմադրելու և ազատվելու մասին այս երգերը կապված են 12-14-րդ դարերի հետ։

Հայրենները հայ հին բանաստեղծության մեջ մի ուրույն բնագավառ են կազմում։Հայրենները հորինված են աշխարհիկ թեմաներով ժողովրդական մտածողությամբ,խոսակցական լեզվով,փոքր ծավալով և բարձր արվեստով։Նրանք ունեցել են ժողովրդական եղանակներ և երգվել նվագարանների զուգակցությամբ։Ծիսական հայրենները հին ծագում ունեն։

Հայրեններն ունեն ժողովրդական կամ կամ գուսանա-ժողովրդական ծագում։Գուսանները հորինում էին հայրեններ,որոնք բռնում էին ժողովրդականացման ուղին։Հայրենները զարգանում էին խնջույքներում,տոնախմբություններում,ուխտավայրային հավաքներում,ծիսական արարողություններում և երիտասարդական միություններում։Կարելի է հիշել Ներսես Շնորհալու,Հովհաննես Երզնկացու,Ֆրիկի,Վարդան Բարձրբերդցու և այլոց հայրենները։Հայրենները բաժանվում են մի քանի խմբի՝ծիսական,պանդխտության,խոհա-խրատական։

Ծիսական հայրենները հնագույններն են։

Հայրենների մեծ մասը նվիրված է սիրո թեմային։Այդ հայրեններում հանդիպում ենք սիրող երիտասարդին,մերթ նաև նրա սիրուհուն,իսկ մերթ էլ նրանց խանգարող մի երրորդ անձնավորության։Պանդխտության հայրեններում արտացոլվում են հեռավոր ափեր մեկնած երիտասարդների հոգու ծանր ապրումները։

Խոհա-խրատական հայրենները հագեցված են ժողովրդական փիլիսոփայությամբ ու առօրեական մտորումների՝ամփոփումներով։Հայրեններում վերարտադրված են նաև բնության հրաշալիքները։

Հայրենները հարստություն է՝ սերած հայ ժողովրդի դարավոր ճանապարհին։

Մխիթար Գոշը հանդիսացավ գեղարվեստական արձակի ուղղության՝հայ առակագրության։Գոշը կողմնակից է սոցիալական համերաշխության և ազգային ուժերի համախմբան,ուստի հորդորում է իշխողներին սահման դնել իրենց կեղեքումներին։Նա իր առակներում պաշտպանում է եկեղեցու շահերը։

Մխիթար Այրիվանեցին եղել է անվանի գրագետներից մեկը։Նրանից պահպանված ժամանակագրությունից բացի կարևոր նշանակություն ունեն չափածո ստեղծագործությունները։

Առաջին գանձերն ու տաղերը գրել է Գրիգոր Նարեկացին։Մխիթար Այրիվանեցին թողել է շուրջ երեք տասնյակ գանձ ու տաղ։Մխիթար Այրիվանեցու սեփական գանձերը և նրա գանձարանը մեծ կարևորություն են ունեցել։

Ստեփանոս Օրբելյանը բացի <<Պատմություն նահանգին Սիսական>> աշխատությունից,գրել է նաև այլ գործեր։

Խաչատուր Կեչառեցին գործունեության հիմնական վայրը եղել է Կեչառիսի(Ծաղկաձոր) մենաստանը,որն այն ժամանակ մտնում էր Պռոշյանների տիրույթների մեջ։Նա իր ժամանակի նշանավոր վարպետներից ու բանաստեղծներից մեկն էր։Նա ունեցել է նաև նկարչական ձիրք։Նրա բանաստեղծությունների մի զգալի մասում դրսևորվում է ժամանակի պատմա-քաղաքական իրականությունը և հայրենի երկրի ազատագրության գաղափարը։Նա երգել է հոգևոր գաղափարներ,նաև բնությունը։Մեծ է Խաչատուր Կեչառեցու դերը հատկապես Ալեքսանդր Մակեդոնացու պատմության խմբագրման,կաֆայավորման և բարառնություններով հարստացնելու գործում։

Ֆրիկի (13-14-րդ դդ․) մասին կենսագրական որոշակի տեղեկություններ չկան։Բուռն հայրենասիրություն,ատելություն դեպի մոնղոլ բռնակալները,նաև բողոք սոցիալական անարդարությունների դեմ –ահա Ֆրիկի բանաստեղծությունների բուն ոգին։Ֆրիկը գրել է նաև հոգևոր բնույթի բազմաթիվ բանաստեղծություններ։Մեծ հմայք ունեն նրա խոհա-խրատական հայրենները։Ֆրիկի բանաստեղծությունների մեծ մասը բողոք է աշխարհի անարդարությունների և օտարների բռնությունների դեմ։

Տերտեր Երևանցին ծնվել է Երևանում,Սարգիս քահանայի ընտանիքում։Սովորել է Թեղենյաց վանքում՝Հակոբ վարդապետի մոտ։1330-1340-ական թթ նա հանգրվանում է Ղրիմի տարբեր քաղաքներում։Նրա գրչին է պատկանում մի պոեմ՝խաղողի,գինու և իմաստասերի վիճաբանության մասին։Տերտեր Երևանցու այս պոեմը մի կողմից աշխարհականացման,իսկ մյուս կողմից թատերականացման տարրեր էին մուծում գրականության մեջ։

Անանուն Սյունեցին (13-14-րդ դդ․) մի մեծարժեք պոեմի հեղինակ է։

Արևմտյան Հայաստանում նշանակալից էր Բարձր Հայքի Եկեղյաց գավառի Երզնկայի տնտեսական ու հոգևոր վերելքը։Երզնկան հատկապես 13-14-րդ դդ․ երևան հանեց նաև անվանի մտավորականների,գիտնականների ու բանաստեղծների մի ամբողջ բույլ։Նրանցից են Հովհաննես,Կոստանդին,Կիրակոս,Գևորգ,Մովսես Երզնկացիները և շատ ուրիշներ։

Հովհաննես Երզնկացին (Պլուզ 13-րդ դ․) շնորհալի բանաստեղծ էր։

Հովհաննես Երզնկացու բանաստեղծությունների մեջ մեծ տեղ են գրավում նրա գրած հայրենները,որոնք խոհա-խրատական քառյակ ութնյակներ են։Նա ունի նաև ուրիշ ստեղծագործություններ կրոնական թեմաներով։Մեծ նշանակություն ունի բանաստեղծի երկնային մարմիններին նվիրված մի քերթվածք։

Կոստանդին Երզնկացին (13-14-րդ դդ․) գրում է սիրո երգեր։Կոստանդին Երզնկացու գրչի տակ բանաստեղծության նյութ դարձան գարունը,բնությունը,վարդն ու սոխակը,արևը,լույսը առավոտը և այլն։<<Ահա եղև պայծառ գարուն>>,<<Ահա հոտն գար գարնան>> և այլ երգերում բանաստեղծը նկատի ունի բնության զարթոնքն ազդարարող կենարար գարունը։Նա ունի ուրիշ բնույթի բանաստեղծություններ,խրատներ,որոնք տոգորված են նոր,ինքնատիպ մտածողությամբ։

Կիլիկիան իր զորության գագաթնակետին հասավ 12-14-րդ դդ․։

Ներսես Շնորհալին ծնվել է Կիլիկիայի և Ասորիքի միջև ձգված Սև լեռան ճյուղերից մեկի վրա՝Տլուք գավառի Ծովք կոչված դղյակում։Նա սերել է Պահլավունիների տոհմից։Կրթություն ստացել է Քեսունի մոտ գտնվող Կարմիր վանքի դպրոցում Ստեփանոս Մանուկ Վարդապետի մոտ,իսկ հետո կատարելագործվել տքնաջան աշխատասիրությամբ։

Այնուհետև դարձավ հայոց կաթողիկոս,մեռավ այդ պաշտոնում և թաղվեց Հռոմկլայի հայկական դամբարանում։

Նրանից պահպանվել է գրական հարուստ ժառանգություն,որը բաժանվում է երկու մասի՝արձակ և չափածո։Առաջինն ընդգրկում է հեղինակի քաղաքական-հասարակական գործունեության հետ կապված թղթերը,նամակները,մեկնությունները,իսկ երկրորդը՝բանաստեղծական խոհերի ու զգացմունքների մարմնացումները։Արձակ գործերի մեջ հատուկ տեղ ունի նրա <<Թուղթ ընդհանրական>>-ը,որն ուղղված է հայ ժողովրդի բոլոր խավերին,նպատակ ունի մեղմել նրանց ներքին սոցիալական ծայրահեղ հակասությունները,պաշտպանել ճնշվածներին անլուր կեղեքումներից։

Ներսես Շնորհալին գրել է շուրջ 300 հանելուկներ։ Վալերի Բրյուսովը թարգմանել է Ներսես Շնորհալու մի շարք բանաստեղծությունները,այսպես է բնութագրել նրան․<<Ներսես Շնորհալին նշանավորագույն գրողներից մեկն է,որն ունեցել է վիթխարի ազդեցություն իր ժամանակի մտածողության վրա>>։

Գրիգոր Տղան Ներսես Շնորհալու եղբոր որդին էր և նրա հաջորդը՝կաթողիկոսական աթոռի վրա։Նրա ժառանգությունը բաղկացած է մի շարք բանաստեղծություններից,պոեմներից և թղթերից։Նրա ստեղծագործությունները նվիրված են հասարակական-քաղաքական կյանքի հրատապ հարցերին։Գրիգոր Տղան երրորդ և վերջին հեղինակն է,որ փորձել է ստեղծել իր <<Մատեան ողբերգութեանը>>։

Ներսես Լամբրոնացին ինքնատիպ հեղինակ է։Կրթվել է Ներսես Շնորհալու և Գրիգոր Տղայի մոտ,կատարելագործվելով նաև ինքնազարգացմամբ։Զբաղվել է մեկնություններով,իրավաբանական գրականությամբ,թարգմանություններով։Արժեքավոր է նրա արձակը,որն աչքի է ընկնում երևույթների խոր ընդգրկումով։

Վարդան Այգեկցին (12-13-րդ դդ․) աշխատել է նախ Կիլիկիայի Ծովք ու Տլուք գավառներում,ապա Այգեկ մենաստանում։Նրա ժառանգության մեջ մեծ տեղ են գրավում առակները և քարոզները։

Վարդան Այգեկցու առակներում մեծ տեղ են գրավում սոցիալական խնդիրները,քննադատվում է ուժեղի իրավունքները։Իշխողների մերկացմանն է վերաբերում <<իշխան և այրի կին>> առակը;Առակների մեջ պաշտպանված ենք գտնում աշխատավոր ժողովրդի շահերը։Վարդան Այգեկցու առակների շնորհիվ ձևավորվեց ազգային առակագրության ժանրը։Առակներն հայ գրականության դասն համարվելու իրավունք ունեցող հազվագույտ արժեքներից են։

Բժշկագիտություն։Բժշկագիտությունը լինելով կենսաբանական գիտություն,կրել է նրա ձեռք բերած նվաճումների բարերար ազդեցությունը։Գրերի գյուտից հետո բնագիտական գիտությունը Հայաստանում զարգանում է հին Հայաստանի,Հռոմի,հելլենիստական երկրների,Բյուզանդիայի և Արևելքի ժողովուրդների ձեռք բերած նվաճումների ազդեցության ոլորտում։Առաջին հեղինակը,որ անդրադարձել է բժշկագիտական հարցերին,Գրիգոր Մագիստրոսն է։Կենսաբանական մտքի առաջադիմության մասին են վկայում նաև Հովհաննես Իմաստասերի(11-12-րդ դդ․) դատողությունները։Հովհաննես Երզնկացի Պլուզը արտահայտում է ուշագրավ մտքեր։

Հայաստանում բժշկագիտության զարգացմանը նպաստեցին <<բժշկանոց>>-ները։Բժշկագիտությունը թույատրվում էր սովորել հանրագիտական 7 առարկաներ անցնելուց հետո։Ապա սովորում էին մարդու անատոմիան և մարդու բնության որպիսությունը(ֆիզոլոգիան),դեղագիտությունը,հիվանդությունների պատճառագիտությունը և ախտածնությունը,հիվանդի բուժման և խնամքի ձևերն ու կերպերը։

Բժշկագիտության ուսուցումը մեծ տեղ է գրավում Անիի,Տարոնի,Սսի,Տաթևի և այլ դպրոցներում։Բժշկագիտության զարգացման նպատակով մահվան դատապարտված հանցագործներին ենթարկում էին կենդանի հատումների։Հայ բժիշկները մեջբերում էին կատարում դասական հեղինակների՝Հիպոկրատի,Արիստոտելի,Գալենի,Փիլիպոսի,իբն Սինայի և այլոց գործերից։Մխիթար Հերացին գտնում է,որ թոքախտը ընթանում է ոչ միայն ծերերի,այլև երիտասարդների և միջին տարիքի մարդկանց մոտ։Մեր բժշկարաններում գիտական արժեք են ներկայացում նյարդային համակարգությանը,ողոսկրին,աչքին,ներքին բոլոր օրգաններին և հյուսվածաբանությանը վերաբերող նկարագրություններ։Հայ բժիշկներին հայտնի է եղել այն,որ մարդու բոլոր օրգան-համակարգությունների բնախոսական գործունեությունը ղեկավարում է գլխուղեղը։Ո՞ր ուժի շնորհիվ է,որ գլխուղեղը ղեկավարում է օրգանիզմը։Գրիգորիսի կարծիքով այդ ուժը առաջանում է մարդու սննդից։Հայ բժիշկները լայն պատկերացումներ ունեին մարդու օրգան-համակարգերի վերաբերյալ։Մի շարք հիվանդություններ,օրինակ՝մարմնի մի կողմի կաթվածի,դիմային նյարդի բորբոքման և այլ տառապանքների ախտածնությունը մեկնաբանել են գլխուղեղի հատվածներում տեղի ունեցող ախտահարումներով։Հովհաննես Երզնկացին գլխուղեղին վերագրում է ոչ միայն հաղորդումներ ընդունողի,այլև դրանք մշակման ենթարկողի հատկություններ։

Հայ բժիշկները հիվանդությունների առաջացումը կապել են արտաքին միջավայրի՝կլիմայական պայմանների,սննդանյութերի,ճաշերի ու ջրի որակական հատկությունների,սնվելու կարգի և այլնի հետ։Ախտորոշման համար հայ բժիշկները հիվանդներին քննելու ընթացքում գործադրում էին հիվանդին աչքով զննելու,նրա մարմնի զարկերակի շոշափման,փորի և կրծքավանդակի ունկնդրության,իսկ երբեմն էլ գործիքային հետազոտման եղանակներ։

Հիվանդների ախտորոշման առումով մեծ նշանակություն է տրված արտաթորանքների հետազոտությանը։

Բժշկագիտության զարգացման պատմության տեսակետից 12-13-րդ դդ. մեր բժշկական հուշարձանները խիստ արժեքավոր են այն առումով,որ նկարագրում են,թե այս կամ այն հիվանդության ժամանակ ախտաբանական ինչ բնույթի ու որակի փոփոխություններ են տեղի ունենում մարդու օրգան-համակարգություններում։

Միջնադարյան Հայաստանում սուր վարակիչ ախտաբանության վերաբերյալ ամենահին լավագույն սկզբնաղբյուրը պետք է համարել Մխիթար Հերացու <<Ջերմաց մխիթարություն>> երկը։Այս երկում նա տալիս է մալարիայի,տիֆային հիվանդությունների,թոքային պալարախտի,բնական ծաղկի և այլ հիվանդությունների նկարագրությունը։

Հայ բժիշկները կատարել են մի շարք վիրաբուժական միջամտություններ՝անզգայացման միջոցով։

Միջնադարյան Հայաստանում հիվանդի բուժման սկզբունքները մշակելիս,ելնում էին մի շարք հանգամանքներից։

Նկատի էին ունենում հիվանդի տարիքը,աշխատանքի բնույթը,նրա դիմադրողական ուժերը և այլն։Հայ բժիշկները օգտագործել են բուսական,հանքային և կենդանական ծագում ունեցող դեղապատրաստություններ։Բուսական միջոցներից էին ջրաբուժությունը։Մեծ տեղ են հատկացրել ներշնչման միջոցով բուժական եղանակներին,նաև երաժշտության օգտագործմանը։

Այսպիով,Հայաստանում 11-14-րդ դդ․ բժշկագիտությունը ունեցել է զարգացման մատերիալիստական միտում,այն խարխսված է եղել կիրառական բժշկականության տվյալների վրա։

Ճարտարապետություն։12-րդ դարի երկրորդ կեսից ՝ ճարտարապետությունը ևս աչքի ընկնող զարգացում էր ապրում։Հայտնի էր Աղթամարի տաճարը,որը կառուցել էր Մանուել ճարտարապետը 915-921թթ․։Բնութագրական է Անիի մայր տաճարի ներքին հորինվածքը,որը Գագիկ 1-ին թագավորի արքունական ճարտարապետ Տրդատի ձեռակերտն էր։Շինարարական գործունեությամբ աչքի են ընկնում Զաքարյանները,Վաչուտյան,Խաղբակյան,Օրբելյան և այլ տոհմերի ներկայացուցիչները,իսկ Կիլիկիայում՝Ռուբինյան և Հեթումյան հարստությունները։Կառուցողական աշխատանքներում ներգրավվում են նաև մեծահարուստներ(օրինակ,Տիգրան Հոնենցը՝Անիում,Սահմադինը՝Մրենում)։Անին հարստացավ եկեղեցական ու աշխարհիկ նոր շենքերով։Դրանց թվում աչքի ընկան Տիգրան Հոնենցի,կուսանաց վանքի,Լուսավորչի և այլ եկեղեցիները,Պարոնի և Սարգսի պալատները և այլ շենքեր։

13-14-րդ դդ․ ավարտվում է միջնադարյան Հայաստանի նշանավոր վանքերի՝Տաթևի,Սանահինի,Հաղբատի,Կեչառիսի,Հաղարծինի,Հառիճի,Մակարավանքի և ուրիշ վանքային խմբերի կազմավորումը։Կազմավորվում են նաև վանքային նոր համակառույցներ՝Այրիվանքը,Գոշավանքը կամ Նոր-Գետիկի վանքը,Ամաղուի Նորավանքը և այլ վանքեր։Ժողովրդական ճարտարապետության ազդեցությունը ցայտուն արտահայտություն է գտնում վանքային համալիրներին կից կառուցված աշխարհիկ շենքերում(սեղանատներում,գրատներում,դպրոցներում):Միջնադարյան Հայաստանի եկեղեցական ճարտարապետության նորույթներից են զանգակատները։Ակնառու էին վանական ժամատները կամ գավիթները,գրատները ու սեղանատները։13-րդ դ․ Անիում վերաշինվում են նոր եկեղեցիներ,պալատներ,բնակելի տներ և այլն։Անիի Սմբատյան պարիսպների վերականգնմանը մասնակցել են քաղաքի բնակիչները,նույնիսկ՝կանայք։Քաղաքացիական շենքերից հիշատակության արժանի է Պարոնի պալատը։

Տիգրան Հոնենցի եկեղեցին Անիի լավագույն կոթողներից է։Տիգրան Հոնենցն է կառուցել նաև Կուսանաց վանքի ու Հռիփսիմե եկեղեցին։Կարավանատները բաժանվում էին երկու տիպերի՝միադահլիճ և բազմադահլիճ։Միադահլիճ կարավանատները լինում էին միանավ և եռանավ,իսկ բազմադահլիճ կարավանատները բակավոր և անբակ։Կարավանատներից են Լեռնանցքի,Սելիմի,Յայջիի,Թալիշի <<Քյոր Օղլու թավլա>>,Ներքին Ջրափիի և Աղավնաձորի կարավանատները։Սելիմի կարավանատունը կառուցվել է Չեսար Օրբելյան իշխանի կողմից՝1332թ․։Հայտնի կարավանատներից էր նաև Ներքին Թալինի կարավանատունը։

Միջնադարյան Հայաստանի կամուրջներից են Ներքին Ջրափին,Սանահինի կամուրջը Դեբեդ գետի վրա։

Հայաստանի մի շարք վանքեր իրենց զարգացումն են ապրում 12-14-րդ դդ․։1189թ․ կառուցվել է դամբարանի երկարավուն թաղակապ,երկթեք տանիքով ծածկված և արտաքին պարզ ճարտարապետություն ունեցող շենքը։Այստեղ են թաղված Իվանե և Զաքարե եղբայրների պապ Վահրամը և հայրը՝Սարգիս իշխանը։Պահպանվել է ս․ Հակոբ եկեղեցին,իսկ կողքին կանգնեցված է Տուտեորդու նշանավոր խաչքարը։Ս․ Հակոբ եկեղեցու արևելյան կողմում գտնվում են ս․ Հարություն եկեղեցին և շատ խաչքարեր։1255թ․ է շինվել Սանահնի վանքի աղբյուրը։

Հաղբատի վանքն ավելի բազմակառույց է։Առաջնակարգ տեղ է գրավում ս․ Նշան եկեղեցու ժամատունը,որը գտնվում է ս․ Գրիգոր և ս․ Աստվածածին եկեղեցիների միջև։

Հաղբատի վանքի հուշարձաններից է գրատունը,սեղանատունը,ժամատունը։Ժամատունը կառուցված է 1157թ․ վանքի առաջնորդ Համազասպ եպիսկոպոսի օրոք։Այն ամենից խոշորն է միջնադարյան Հայաստանի ժամատների մեջ։Հոյակապ է Հաղբատի զանգակատունը։Վանքի ներսում են գտնվում ս․ Աստվածածնի եկեղեցին և խաչքարեր։Այստեղ տեղադրված են աղբյուրը,ապա Դրսեվանքը։

Կեչառիսի կամ Կեչառույքի վանքը(Ծաղկաձորում) նույնպես 12-13-րդ դդ․ ապրում է կառուցապատման մի նոր շրջան։Վանքի ս․ Գրիգոր եկեղեցուց և ժամատնից բացի կառուցվում են երեք նոր եկեղեցիներ:Դրանցից առաջինը ս․ Նշան եկեղեցին է,սրա կողքին Վասակ Խաղբակյան կամ Պռոշյան իշխանը 1214թ․ կառուցել է տվել Կաթողիկե եկեղեցին։Վանքի ս․ Հարություն եկեղեցին կանգնեցված է անտառը տանող ճանապարհի մոտ։Վանքի տարածության վրա կանգնեցված են 12-13-րդ դդ․ պատկանող խաչքարեր և մահարձաններ։Դրանցից մեկը գտնվում է եկեղեցու արևելյան կողմում։

Հաղարծնի վանքում կա ս․ Գրիգոր և ս․ Աստվածածին եկեղեցիներ։Այստեղ կա նաև ս․ Ստեփանոս եկեղեցին,մատուռներ,խաչքարեր։Կարևորագույն հուշարձաններից է սեղանատունը,որը կառուցվել է 1248թ․ Մինաս ճարտարապետի կողմից։

13-րդ դ․ Իվանե և Զաքարե եղբայրները Հառիճավանքում կառուցել են եկեղեցի։Այնուհետև կառուցվել է ժամատունը,մատուռը։

Հովհաննավանքը Վաչուտյան իշխանները կառուցել են Քասախ գետի կիրճի եզրին։Վաչե Վաչուտյան իշխանի օրոք կառուցվում է գլխավոր եկեղեցին։Ավելի ուշ՝1247-1250թթ․ Քուրդ իշխանը կառուցել է ժամատուն։Կան նաև խաչքարեր ու կոթողներ։

Մակարավանքը կազմավորվել է 10-րդ դ․ վերագրվող մի եկեղեցու շուրջ։1204թ․ կառուցվում է ս․ Աստվածածին եկեղեցին։13-րդ դ․ կառուցվում է ժամատուն։Մակարավանքի երրորդ եկեղեցին կառուցվել է 1198թ․։13-րդ դ․ են վերաբերում կիսավեր պարիսպները,մատուռը,բնակարանները,աղբյուրը և խաչքարերը։

Այրիվանքը կամ Գեղարդավանքը հրաշալիք է։Գլխավոր եկեղեցին կառուցված է 1215թ․։Եկեղեցուն կից կառուցվել է ժամատունը կամ գավիթը։Գեղարդավանքում Պռոշյան կամ Խաղբակյան իշխանները կառուցել են վիմափոր եկեղեցիներ,դամբարանատունը։Այդ աշխատանքը իրականացրել է տաղանդավոր ճարտարապետ Գալձագը։Առաջին եկեղեցին կառուցվել է Խաղբակյան Պռոշ իշխանի միջոցներով։Սրա հյուսիսային պատի մեջ ավազան է փորված,որի մեջ են հոսում սուրբ ու բուժիչ համարված ստորերկրյա ջրերը։Մյուս եկեղեցին կառուցվել է 1283թ․։Ժամատունը կառուցված է 1288թ․։Հետագայում ժամատունն օգտագործվել է իբրև դամբարան։

Գոշավանքը կամ Նոր Գետիկը ձևավորվել է 12-13-րդ դդ․։Մխիթար Գոշը հիմնադրել է Նոր Գետիկի վանքը ավերված Գետիկ վանքի տեղում,սկսելով վանքի գլխավոր եկեղեցու՝ս․ Աստվածածնի կառուցմամբ(1191թ․)։Ժամատունը կառուցվել է 1200-1203թթ․ Մխիթար Գոշի օրոք։Ս․ Գրիգոր եկեղեցու կառուցումն ավարտվել է 1241թ․։Ս․ Լուսավորիչը կառուցել է Գրիգոր Տղան,որի միջոցներով ավարտվել է նաև ս․ Գրիգոր եկեղեցու շինարարությունը։Ուշագրավ հուշարձաններից է գրատուն-զանգակատունը։Կառուցվել է <<Հռիփսիմե>> եկեղեցին։Սրանցից քիչ վեր Մխիթար Գոշի դամբարանն է։Կան մատուռներ և մահարձաններ։

Նորավանքը (Ամաղու գյուղում) Վայոց ձորի վանքերից է,որը հիմնադրել է Վահանավանքի առաջնորդ Հովհաննես եպիսկոպոսը։13-14-րդ դդ․ այն կառուցապատվել է Օրբելյան տոհմի ներկայացուցիչների ջանքերով։Վանքային խումբը բաղկացած է չորս եկեղեցիներից,կրկնահարկ-դամբարան-եկեղեցուց և ժամատներից։Պահպանվել են մատուռներ,հյուրատուն,ձիթհան։Լիպարիտ Օրբելյանը 1216-1223թթ․ կառուցել է ս․ Կարապետ եկեղեցին։Ժամատունը կառուցել է Սմբատ Օրբելյանը,Տարսայիճ Օրբելյանը իր եղբոր՝Սմբատի գերեզմանի վրա կառուցել է ս․ Գրիգոր Լուսավորիչ եկեղեցին։1379թ․ Բուրթել Օրբելյանը կառուցել է ս․ Աստվածածին եկեղեցին,որը նաև Բուրթելաշեն է կոչվում։Այն կառուցել է Մոմիկ ճարտարապետը։Դամբարանի մուտքի վրա պատկերված է բազկաթոռին բազմած Աստվածամայրը՝մանուկ Հիսուսը գրկին։Աջ ու ձախ կողմերից կանգնած են հրեշտակներ։Վանքի տարածության վրա գտնվում են խաչքարեր։

Պատմական Արցախի նշանավոր համալիրներ են Գանձասարի և Դադի վանքերը։

Գանձասարի վանքը հիմնադրվել է Խաչենի իշխան Հասան Ջալալ Դոլայի և նրա կին Մամքանի նախաձեռնությամբ։Վանքի համակառույցի մեջ են մտնում եկեղեցին,ժամատունը և վանքապատկան շենքերը։Գանձասարի վանքը հայկական ճարտարապետության լավագույն հուշարձանախմբերից մեկն է։

Դադիվանքը հիմնադրել է Թադևոս առաքյալի աշակերտ Դադին։Վանքի համալիրի մեջ է մտնում եկեղեցին՝կառուցված Վախթանգ իշխանի կնոջ կողմից 1214թ․։Վանքային համալիրի մեջ է մտնում մի կիսավեր եկեղեցի(1181թ․),նրա թաղածածկ գավիթը(1224թ․) և առաջնորդարանը։

Հայտնի է Աշտարակի Մարիանե եկեղեցին,Եղվարդի ս․ Աստվածածին եկեղեցին։

Հռչակված ճարտարապետներից էր Սարգիսը,Վահան քահանան,Անդրիասը,Գալձակ վարպետը և այլն։

Արվեստ։Հայաստանում զարգանում էր արվեստի քանդակագործության,որմնանկարչության,մանրանկարչության,կիրառական արվեստների,երաժշտության և այլ բնագավառները։Ճարտարապետական հուշարձանների ծաղկումը և խաչքարերի պատրաստումը նպաստեցին քանդակագործության զարգացմանը։

Բացի զարդաքանդակներից,երբեմն պատկերված են նաև հայտնի պատմական անձնավորություններ։Հիշատակության արժանի են Զաքարե և Իվանե եղբայրների բարձրաքանդակները Հառիճավանքի եկեղեցու արևելյան ճակատի խորշում։13-րդ դ․ հուշարձաններից է Գանձասարի եկեղեցու հարդարանքը։Այստեղ ներկայացված են խաչելության տեսարանը,Ադամի և Եվայի քանդակները,Հասան Ջալալն ու իր որդին՝եկեղեցու մոդելը ձեռքերին,ապա իշխանները և այլ անձիք։Ուշագրավ են Աղջոց ս․ Ստեփանոս վանքի Պողոս-Պետրոս եկեղեցու քանդակները։Դրանք պատկերում են Պողոս-Պետրոս առաքյալներին։

Հայտնի է 1261թ․ կառուցված Ամաղու-Նորավանքի ս․ Կարապետ եկեղեցու քանդակները։Պատկերված է Տիրամայրը՝մանուկ Հիսուսը գրկին,Տիրակալի կիսանդրին։

Արենիի եկեղեցու վրա Մոմիկը քանդակել է գահավորակին բազմած Տիրամոր պատկերը՝մանուկ Հիսուսը գրկին։Եղեգնաձորի Սպիտակավոր ս․ Աստվածածին եկեղեցու շքամուտքի վրա քանդակված է Տիրամայրը՝մանուկ Հիսուսը գրկին։Պահպանվել է նաև Ամիր-Հասանին որսի ժամանակ պատկերող քանդակը։

Ամաղու-Նորավանքի Բուրթել իշխանի կառուցած դամբարան-եկեղեցու վրա քանդակված է Տիրամայրը՝Հիսուսը գրկին,Գաբրիել և Միքայել հրեշտակապետերի միջև։Քանդակված է Քրիստոսը՝Պողոս և Պետրոս առաքյալների միջև։Գմբեթում Սուրբ հոգին է և Տիրամայրը՝հրեշտակների միջև։

Շնորհալի գրիչ և մանրանկարիչ,ճարտարապետ ու քանդակագործ Մոմիկը ապրել է Սյունյաց աշխարհի Վայոց ձորում։Մոմիկն է կառուցել Արենի գյուղի ս․ Աստվածածին եկեղեցին և Նորավանքի Բուրթելաշեն կրկնահարկ դամբարան-եկեղեցին։

Նորավանքում պահպանվել են նաև Մոմիկի ձեռակերտ խաչքարերը։

12-13-րդ դդ․ խաչքարերի բարձր կատարելությունը վկայում են Սանահնի,Հաղբատի,Գեղարդի և ուրիշ վայրերի շատ խաչքարեր։Խաչքարեր էին կանգնեցվում որևէ նշանակալից իրադրության կապակցությամբ։Նշանավոր խաչքարագործ վարպետներից էին Պողոսը և Մոմիկը։

Անիում որմնանկարներով են զարդարվել նաև աշխարհիկ շինություններն ու պալատները։Միջնաբերդի պեղումներից հայտնաբերվել են 12-13-րդ դդ․ որմնանկարչության բեկորներ՝հեծյալների խմբի,բարձրաստիճան անձնավորությունների և ծաղիկների պատկերներով։12-րդ դ․ 1036թ․ կառուցված Փրկչի եկեղեցին զարդարվում է որմնանկարներով։Պահպանվել են նկարիչ վարպետի՝Սարգիս Փառշիկի անունը։Ուշագրավ է Տիգրան Հոնենցի միջոցներով կառուցված Գրիգոր Լուսավորիչ՝եկեղեցու որմնանկարները։Որմնանկարչության բեկորներ հայտնաբերվեցին Բախտաղեկի եկեղեցում։Այստեղ պատկերված են եղել հրեշտակապետներ Միքայելը և Գաբրիելը։Զաքարյանների շրջանի հայկական որմնանկարչությունը մեծ ընդհանրություններ ունի վրացական և բյուզանդական արվեստի հետ։

14-րդ դ․ պետք է վերագրել Արցախի Դադիվանքի որմնանկարները։Եկեղեցին կառուցել է իշխանուհի Արզու խաթունը 1214թ․։Որմնանկարները կատարված են 1312թ․ վերանորոգման ժամանակ։Պահպանվել են Քրիստոսի և Աստվածածնի,Ստեփանոսի քարկոծման պատկերները։

Հայ մանրանկարչությունը 12-13-րդ դդ․ մեծ վերելք ապրեց։Այս ժամանակ ձևավորվել են Դրազարկի,Սկևռայի,Ակների,Գռների,Բարձրբերդի և Հռոմկլայի մանրանկարչական դպրոցները,որտեղ աշխատել են նկարիչներ՝Գրիգոր Մլիճեցին,Կոստանդինը,Վարդանը,Կիրակոսը,Հովհաննեսը,Թորոս Ռոսլինը,Սարգիս Պիծակը և ուրիշներ։

Սկևռայում հայտնի են երեք մանրանկարիչներ՝Վարդանը,Կոստանդինը և Գրիգոր Մլիճեցին։Կոստանդինի աշխատանքներից հայտնի է Վենետիկի Մխիթարյանների մատենադարանում գտնվող ավետարանը։Գրիգոր Մլիճեցին պատկերազարդել է Գրիգոր Նարեկացու <<Մատյան ողբերգության>> երկը՝Ներսես Լամբրոնացու պատվերով։Կիլիկյան մանրանկարչության հուշարձաններից է նաև Կոստանդին նկարիչի ձեռքով պատկերազարդված Ավետարանը և Գրիգոր Մլիճեցու ծաղկած <<Լվովի ավետարանը>>։

Ակների և Բարձրբերդի մատենագիտական գեղանկարչության բարգավաճումը կապվում է Հեթում 1-ին թագավորի եղբոր՝Հովհաննես եպիսկոպոսի անվան հետ։Նրա պատվերով պատկերազարդվել են շատ ձեռագրեր,հաճախ էլ ձեռագրերը ինքն էր արտագրում՝ հավանաբար և ծաղկազարդում։Հռոմկլայում պատկերազարդված ավետարանը բնութագրվում է որպես անցման շրջանի հուշարձան։Այնտեղ ստեղծագործող մանրանկարիչ և գրիչ Կիրակոսի նկարազարդած 1248,1249 թթ․ ձեռագրերը վկայում են Կիլիկյան մանրանկարչության առաջընթացի մասին։

13-րդ դ․ խորանների,լուսանցազարդերի գլխազարդերի կողքին ձեռագրերում մեծ տեղ են գրավում ավետարանական թեմաները։

Թորոս Ռոսլինը պատկերազարդել է 7 ձեռագիր,նաև <<Զեյթունի ավետարանը>>։Նա պատկերազարդել է Կոստանդին 1-ին կաթողիկոսի պատվերով։Նա պատկերել է Կեռան թագուհուն։

Սարգիս Պիծակը աշխատել է Սիս մայրաքաղաքում,համարվել է պալատական նկարիչ,պատկերազարդել է 18 ձեռագիր։

12-13-րդ դդ․ գրքային գեղանկարչությունը վերելք ապրեց Հայաստանում։1205թ․ ստեղծվեց <<Մշո ճառընտիրը>>։1232թ․ մանրանկարիչ Գրիգորը նկարազարդեց <<Թարգմանչաց ավետարանը>>։

Գլաձորի մանրանկարչական դպրոցը ձևավորվեց 13-14-րդ դ․ սկզբներին։Գլաձորի մանրանկարչական դպրոցի առաջին խոշոր ներկայացուցիչը Մոմիկն է,որը Կիլիկիայում 1232թ․ պատկերազարդել է մի ճոխ ավետարան։

Հետագայում նա Գլաձորում 1299թ․ պատկերազարդել է մի ձեռագիր։Նրա լավագույն գործերից է Ստեփանոս Օրբելյանի համար 1302թ․ գրված ու պատկերազարդված Աստվածաշունչը։

Գլաձորի դպրոցի մյուս ներկայացուցիչը Թորոս Տարոնացին էր։1307թ․ Թորոս Տարոնացին ծաղկազարդում է մի ձեռագիր։Նա պատկերազարդել է աստվածաշունչը։

Խոշոր մանրանկարիչներից էր Ավագը,որը աշակերտել է Եսայի Նշեցուն։Նրա անվան հետ կապված ձեռագրերը պատկերազարդել են Փայտակարանում,Կիլիկիայում,Սուլթանիայում,Օրթա-Բազարում և այլուր։Նա հակում է ցուցաբերում դեպի դիմանկարչությունը։Տաճարների ներսի որմնանկարների նյութը վերցվում էր Հին և Նոր Կտակարաններից։Հանդիպում են նաև պատմական գործիչների դիմանկարներ։

12-13-րդ դդ․ մեզ են հասել կիրառական արվեստի շատ առարկաներ։Դրանցից է Մշո Առաքելոց եկեղեցու դուռը,որը 1916թ․ Մուշից փոխադրվեց Անդրկովկաս և այժմ զարդարում է Հայաստանի պետական պատմական թանգարանի ցուցասրահներից մեկը։Դուռը պատրաստել են Տեր Թորոսը, Գրիգորը և Ղուկաս գծողը՝1134թ․։Աչքի ընկնող գործ է նաև Սևանի Առաքելոց եկեղեցու դուռը,որը քանդակել է Հովհաննես հյուսնը 1176թ․։Բարձրարվեստ նմուշներ են նաև Անիից փրկված գրակալները։

Մետաղագործության գործ է Հաղարծնի կաթսան,որը կշռում է 350 կգ․։Կաթսան ունի չորս կանթ։Փորքրիկ կաթսա է, գտնվել է Դվինում։Անիի համար բնորոշ գեղարվեստական մշակում ունի բրոնզե մի մեծ ձուլածո զանգ,որի վրա տեսնում ենք խանի պատկեր և այլ զարդեր։

Անիում և Դվինում հայտնաբերվել են պղնձե աշտանակներ,ջրամաններ,ճրագներ։Ամբերդում գտնված են բրոնզյա հավանգներ։12-րդ դ․․ Կիլիկյան մի արծաթյա թաս գտնվել է մերձուրալյան շրջանում և պահվում է Պետական Էրմիտաժում (Լենինգրադ)։Թասի հատակին պատկերված է Դավիթ Արքան,որի տավիղի նվագը լսում են Բերսաբեն,գազաններն ու թռչունները։

Սև ու Ազովի ծովերի ափերը առևտրական կարավանների ազդեցության սովորական վայրեր էին կիլիկյան հայերի համար։Գտնվածը մի գանձ է եղել՝բաղկացած մի քանի առարկաներից՝թասերից,սափորից և ջրամանից։Վերջինս պատրաստված է ծովային խեցուց և արծաթից։

Կիրառական արվեստի գործեր են կիլիկյան դրամները և արքայական կնիքը,որոնց վրա պատկերված են թագավորների դիմանկարները։Նշանավոր գործերից է Սկևռայի մասնատուփը,որը զարդարված է սրբապատկերներով։

Ընդարձակ բնագավառ է գործվածքների և գորգերի արտադրությունը։Եկեղեցական զգեստների վրա տպվում էին սրբապատկերներ և կրոնական տեսարաններ։

Արզու խաթունը պատրաստում է մի գեղեցիկ վարագույր Գետիկի վանքի համար։Արզու խաթունը նման վարագույրներ է նվիրել Հաղբատին,Մակարավանքին և Դադիվանքին։

Միջնադարում հայ կինը իր շնորհքը փորձել է նաև ասեղնագործության բնագավառում։Գտնված է մետաքսե զգեստ և գլխաշոր,որի վրա ասեղնագործությամբ պատկերված են իրար մոտեցող խրոխտ տեսքով հովազ և առյուծի կորյուն։

Միջին դարերում հայկական գորգերից մեզ է հասել ընդամենը մեկ երկու նմուշ։

Կիրառական արվեստի ընդարձակ բնագավառ էր խեցեգործությունը։Դրոշմազարդ կարասներ գտնվել են Դվինում,Անիում,Գառնիում,Լոռիում,Ամբերդում և այլուր։

Հայ երգ-երաժշտությունը 10-14-րդ դդ․ իր զարգացման բարձր փուլն է թևակոխում։<<Վերջնականապես>> սահմանվում են գեղջուկ երգի ժանրերը,ինչպես և մշակվում նրա ձևերը։

Բարձրացել էր հայ գեղջուկ երկերում քնարական նախասկզբի դերը։Հին գուսանական արվեստի ազդեցությունը շատ ավելի անաղարտ պահած վիպական մի երգ է <<Մոկաց Միրզան>>։

Միջնադարյան քաղաքական գուսանական երգն ու երաժշտությունը աշխարհիկ բնույթ ունեին։Հորինվել են նաև պատմական երգեր։Մեր մատենագիրները հաճախ են հիշում երաժշտական գործիքներն ու գործիքային նվագը,Առաքել Սյունեցին՝ութլարանի քնարի մասին։

Այս շրջանում Հայաստանի բարձրագույն տիպի դպրոցներում(Սանահին,Տաթև,Անի,Նարեկա վանք) մյուս առարկաների հետ միասին ավանդվում էր երգ-երաժշտություն։Հայտնի էին մի շարք երաժիշտներ՝Խաչիկ վարդապետը,Դանիել երաժիշտը,Հակոբ վարդապետ Սանահնեցին և ուրիշներ։

Ծագեցին տաղերը։Առաջացել էին նոր դպրոցներ՝Նոր Գետիկ,Մշո-Առաքելոց կամ Ղազարավանք-դպրոցները,Գլաձորի համալսարանը,որտեղ ավանդվում էին երաժշտություն։Հայտնի էին երգահանների անուններ Խաչատուր Տարոնեցին,Եղիա վարդապետը,Վարդան Արևելցին,Հովհաննես Երզնկացի Պլուզը։Հայտնի երգերից են Խաչատուր Տարոնեցու <<Խորհուրդ խորին>>,Մխիթար Այրիվանեցու <<Սիրտ իմ սասանի>>,Հովհաննես Երզնկացու <<Այսօր ձայնն հայրական>> և այլն։

Կիլիկիայում հիշատակելի է Սկևռան,Ակները,Դրազարկը,Հռոմկլան և Կարմիր վանքը։Այս վանքերում են դաստիարակվել Ներսես Շնորհալին,Գրիգոր Խուլը,Գևորգ Սկևռացին,Գրիգոր 7-րդ Անավարզեցի կաթողիկոսը,Թորոս Թափրոնցը և ուրիշներ։Ժողովրդական թատրոնը ներկայացնում էր ծիսական գործողություններով,ուղեկցված երգ ու պարով,հնամենի տոների հետ կապված կերպարներով։Ծնունդը,բարեկենդանը,վարդավառը,համբարձումը ներկայացվում էին թատերականացված արարողությամբ։Բուսական և կենդանական աշխարհի պտղաբերության վերաբերյալ պատկերացումները ներկայացվում էին այծի,եզան,արջի և այլ կենդանիների կերպարներով։

Սովորական էին հրապարակային խաղ ու տեսարանները ու մրցումները,ճարպկության և ուժի ցուցադրությունները։

Թատերականացաված էր նաև գուսանական արվեստը։Գուսանական արվեստի մեջ մտնում էին հերոսական ու սիրային վիպերգերը,պարն ու երաժշտությունը,միմոսությունը,աճպարարությունը,լարախաղացությունը և այլն։Հաճախ ներկայացումներն ուղղված էին աշխարհիկ և հոգևոր ցեղերի դեմ։Իշխող դասակարգի գաղափարախոսները կոչ էին անում չհաճախել <<պիղծ>> հանդեսները։

Աշխարհիկ թատրոնին բնորոշ էին առասպելական թեմաները։

Բարվոք վիճակում էր եկեղեցական թատրոնը։Ավելի վաղ ներկայացվել են Հին կտակարանի թեմաները։Եկեղեցական թատրոնի գլխավոր կենտրոնները գտնվում էին Գլաձորում,Երզնկայում,Սսում և այլուր։

Միջնադարյան թատերական ներկայացումները զարգանալով հիմք հանդիսացան հայ թատրոնի ձևավորման։

Շարունակվում էր թատերական արվեստի զարգացումը։Սովորական էին լարախաղացությունը,մրցում-խաղերը,վարժեցված կենդանիներով ներկայացումները։10-րդ դարում Խոսրով Անձևացին հանցանք է համարել թատրոն գնալը,որովհետև այդ վայրերում այլասերող ներկայացումներ են բեմադրվել։Հասարակ ժողովուրդը սիրում էր թատրոն հաճախել,ինչն անհանգստացնում էր հոգևորականներին։

Հայաստանի քաղաքական վիճակը և սոցիալ-տնտեսական հարաբերությունները 14-15-րդ դդ․

Հայաստանը Չոբանյանների և Ջելաիրյանների տիրապետության շրջանում։14-րդ դարում,երբ Հուլավյանների պետությունը բաժանվեց մի շարք երկրների՝Հայաստանի հայկական իշխանությունները գոյություն ունեին։Անիում իշխում էր Շահնշահ 1-ինի թոռները՝Շահնշահ 2-րդը,Վահրամը,որոնք կոչվում էին աթաբեկներ։Իրենց գոյությունը շարունակեցին Վաչուտյանները,Օրբելյանները,Պռոշյանները,Դոփյանները։Աբու-Սաիդ իշխանի մահից հետո (1325-թ․նոյեմբեր) նրա կտակով գահը գրավեց Արփա խանը։Արփայի գահակալությունից հետո իշխանությունը գրավելու փորձ կատարեց Ալի-Փադիշահը,որը պարտության մատնեց Արփա խանին և սպանեց նրան։Ջելաիրյան ցեղախմբի առաջնորդ Հասան-Բուզուրդը ընդհամենը 5 ամիս հետո պայքարի հրապարակ է իջնում։Հեր քաղաքի մոտ սպանվում է Ալի-Փադիշահը և Հասան Բուզուրդը խան է հռչակում Մուհամմեդ անունով մի մանուկի։Մուհամմեդ խանի հաղթանակից մեկ տարի էր անցել,երբ քաղաքական հրապարակ իջան Չոբանյանները։

1338թ․ Չոբանի հանգուցյալ Թամուրտաշ որդու անվամբ հրապարակ իջավ մի գործիչ(Կեղծ-Թամուրտաշ),որը դաշնակցեց իսկական Թամուրտաշի որդի Հասան –Քուչուկի հետ և արշավեց Հասան-Բուզուրդի և Մուհամմեդ խանի դեմ։Խանը սպանվեց,Ջելաիրյան Հասանը,փախուստ տալով,հաստատվեց արաբական Իրաքում։

Շուտով սրվում են Հասան-Քուչուկի և Կեղծ-Թամուրտաշի հարաբերութունները։Հասան-Քուչուկը պարտության մատնելով Թամուրտաշին,Չոբանյան դինաստիայի տիրապետության տակ է առնում Մոնղոլական իշխանության մեծագույն մասը՝Հյուսիսային Իրանը,Պարսկական Իրաքը,Ատրպատականը և ամբողջ Հայաստանը։

Չոբանյաններն ու Ջելաիրյանները պատերազմեցին նաև հաջորդ տարիներին։Հասան-Քուչուկը արշավեց դեպի Դիարբեքիր,ուր հաստատվել էր Ջելաիրյանների կուսակիցը։ Չոբանյանների բանակը մտավ Մշո դաշտ,ավերեց քաղաքներն ու գյուղերը։

Հասան—Քուչուկը արշավեց նաև Ջելաիրյանների Արևմտյան Հայաստանում գտնվող Էրզրում,Սեբաստիա և այլ վայրեր։Հասան-Քուչուկը 1344թ․ դեկտեմբերի 15-ին խեղդամահ արվեց իր կնոջ կողմից։Իշխանությունը գրավեց նրա եղբայր Մելիք-Աշրաֆը։Սա գահակալ հռչակեց Նուշիրվան-ե Ադել կոչված խանին։Մելիք -Աշրաֆը եղել է նենգ ու արյունարբու կեղեքիչ։Անին ու Շիրակը ենթարկվել էին հարձակման,Բջնին ևս ենթարկվել էր հարձակման։

Մելիք-Աշրաֆի լուծը թոթափելու համար Թավրիզի բնակիչները մի պատգամավորություն են ուղարկում Ոսկե Հորդայի տիրակալ Ջանիբեկ խանի մոտ։Ջանիբեկը գրավեց Թավրիզը։Մելիք Աշրաֆը մազապուրծ փախչում է Մարանդ,ապա Խոյ,սակայն բռնվում և հանձնվում է Ջանիբեկին։Աշրաֆին տանում էին Թավրիզի փողոցներով,տանիքներ բարձրացած բնակչությունը մոխիր ու ավազ էր նետում նրա վրա։Այսպիսով,գահազրկվում և սպանվում է Մելիք-Աշրաֆը։

Այսպիսով,1357թ․ նշանավորվում է Չոբանյան դինաստիայի անկումով։

Ոսկե Հորդայի խան Ջանիբեկը երկար չմնաց Թավրիզում։Նա նվաճված երկրամասերի կառավարիչ կարգեց իր որդուն և ճանապարհվեց դեպի Դաշտ-ի Ղփչաղ։Ճանապարհին նա հիվանդացավ և 1357թ․ հուլիսի 22-ին սպանվեց։Իշխանությունը անցավ ամիր Ախիջուքի ձեռքը։1358թ․ գարնանը Ախիջուքի դեմ արշավանք է կազմակերպում Ջելաիրյան Սուլթան Ուվեյսը։Նա միավորում է Ջելաիրյանների և Չոբանյանների տիրույթները և իր աթոռանիստը Բաղդադից տեղափոխվում է Թավրիզ։Պայմաններ է ստեղծվում խաղաղ աշխատանքի համար։Գահը գրավելու փորձ է կատարում Մելիք-Աշրաֆի Թամուրտաշ որդին։Նա միջին Ասիայի վրայով անցնում է Շիրազ,ապա Արծկեի շրջանում պատրաստվում ապստամբություն բարձարցնել Ջելաիրյանների դեմ։Սակայն ձերբակալվում է և հանձնվում Սուլթան Ուվեյսին ու սպանվում։

Սուլթան Ուվեյսը վախճանվեց 1374թ․ հոկտեմբերի 10-ին։Նրան հաջորդեց իր որդին Հուսեյնը։1382թ․ Սուլթան Հուսեյնի դեմ պայքար է սկսում իր եղբայր Ահմեդը։Հուսեյնը պարտություն է կրում ու սպանվում։

1384թ․ Ոսկե Հորդայի խան Թողթամիշը իր 50 հզ․-ոց բանակով ներխուժում է Ատրպատական։Սուլթան Ահմեդը փախչում է Բաղդադ։Թոխթամիշի զորքերը պաշարում են Թավրիզը։Քաղաքը հերոսաբար դիմադրում է և 1385թ․ հունվարի 5-ին բացում են դարպասները թշնամու առաջ։Այնուհետև գրավում են Մարաղան,Որոտանը և հայրենազուրկ անում Իվանեին։

Ավերածություններ են գործում նաև Վայոց ձորում։Տուժում է նաև Հովհան Որոտնեցին,որը իր 60 աշակերտենրի հետ շրջում էր վայրից վայր՝շարունակելով իր իմաստասիրական դասախոսությունները։Թոխթամիշը վերադառնում է Դաշտ-ի Ղփչաղ՝իրենց հետ տանելով 200․000 գերի։

Թոխթամիշը հազիվ էր հեռացել Անդրկովկասից՝երբ սկսվեցին Լանկ-Թամուրի գլխավորությամբ կազմակերպված արշավանքները։

Հայաստանը Լանկ-Թամուրի արշավանքների շրջանում։Չաղաթայան հզոր պետությունը 14-րդ դարում պառակտվել էր երկու հակամարտ մասերի Մոգոլիստանի և Մավերաննահրի։Մոնղոլական Բարլաս ցեղից սերված Լանկ(կաղ) -Թամուրը(1335-1405թթ․) հռչակվեց Մավերաննահրի տիրակալ՝Սամարղանդը դարձնելով իր աթոռանիստ քաղաքը։Լանկ- Թամուրը կազմակերպեց նվաճողական արշավանքներ դեպի Ոսկե Հորդա ու Ռուսաստան,Հնդկաստան ու Իրան,Անդրկովկաս ու Փոքր Ասիա։1385թ․ Լանկ-Թամուրն բախվեց Ջելաիրյան պետության ուժերին և ներխուժեց Ատրպատական ու գրավեց Սուլթանիե քաղաքը։1386թ․ նա գրավում է Թավրիզը,այնուհետև մտնում է Սյունիք,գրավում է Նախիջևանը և պաշարում Երնջակ բերդը,ուր պահվում էին Ջելաիրյանների գանձերը։Բերդի պաշտպանությունը ղեկավարում էր Սուլթան Ահմեդի որդի Թահիրը։Բերդը դիմադրեց մինչև 1401թ․։Լանկ- Թամուրը գրավեց Կարբին,Բջնին,Գառնին,Սուրմարին և Կողբը։Կողբի բնակիչները տանուտեր Մարտիրոսի գլխավորությամբ պատսպարվում են Բարդող լեռան վրա։Երկարատև է եղել նաև Պռոշայնների իշխանանիստ Շահապոնք բերդի դիմադրությունը։

Համառ դիմադրություն է ցույց տվել նաև Սուրմարի բերդաքաղաքը և Բջնի բերդը։Բջնիի պաշտպանությունը ղեկավարում էր Վանական եպիսկոպոսը։Այնուհետև Լանկ- Թամուրի զորքերը ներխուժում են Փոքր Սյունիք,գրավում Հասան Ծարեցի իշխանի ամրոցները։Հասանը իր 3 որդիների՝Սարգսի,Ալբուղայի և Շիրվանշահի հետ սպանվում է։Գրավում են Երևան գյուղաքաղաքը։

Թամուրի զորքերը մտնում են Վրաստան և 1386թ․ նոյեմբերի 21-ին գրավում են Տփղիսը։

Կարա-Կոյունլու թուքմենական ցեղերի առաջնորդ Կարա-Մահմադն իր որդի Կարա-Յուսուֆի հետ իշխում էր Վաղարշակերտի ու Քաջբերունիքի շրջաններում։

Լանկ-Թամուրի զորքերը մտան Քաջբերունիք։Լանկ- Թամուրի մի զորագունդ ջախջախվեց Մուշի Առաքելոց վանքի մոտ տեղի ունեցած ճակատամարտում։Նրանց հետ բախվեց Փիր-Հասանի զորագունդը,որը հաղթանակ տարավ։Լանկ -Թամուրը հասավ մինչև Կարին,բայց ավելի առաջ գնալ նրանց չհաջողվեց։

1387թ, սեպտեմբեր ամսին Լանկ-Թամուրը պաշարեց քուրդ ամիր Եզդինի իշխանության տակ գտնվող Վանի բերդը։Վանի բերդը 26 օր դիմադրություն ցույց տվեց և սեպտեմբեր ամսին գրավվեց։Թամուրի հրամանով բնակչությանը ցած գլորեցին բերդի պարիսպներից։Գահավիժվածների թիվն այնքան շատ էր,որ վերջին նետվածները չէին մեռնում՝ընկնելով կիտված դիակների վրա։Բերդից գահավիժվածների թիվը 7000 է հաշվվում։1387թ․ աշնանը երկու տարի Հայաստանն ասպատակելուց հետո Լանկ-Թամուրը վերադարձավ Սամարղանդ՝անբավ հարստություններով ու անթիվ գերիներով։Պատերազմական գործողությունների հետևանքով 1388թ․ Հայաստանում եղավ անբերիություն և սաստիկ սով։

1388-1393թթ․ Լանկ-Թամուրը պատերազամում էր Ոսկե Հորդայի իշխան Թոխթամիշի,իսկ այնուհետև Մուզաֆֆարյան Շահ-Մանսուրի դեմ՝Պարսկական Իրաքում և Պարսկաստանում։

Շուտով Լանկ-Թամուրը 1394թ․ ձեռնարկեց երկրորդ մեծ արշավանքը։Նրա զորքերը նախ մտան Իրաք,գրավեցին Բաղդադը(այստեղ տասնյակ հազարավոր մարդկանց գլուխներից 6 խոշոր բուրգեր կիտեցին)։Նրանք գրավեցին Մոսուլը,Եդեսիա,Մերդին ու Ամիդ քաղաքները։Հյուսիսային Միջագետքից անցան Արևմտյան Հայաստան։Գրավեցին Երզնկան,ուր իշխում էր Թախրաթանը,արշավեցին դեպի Բասեն,ընկավ նաև Ավնիկ ամրոցը։Կարս,Սուրմալու,Կողբ,Բագարան քաղաքները ավերվեցին։Թամուրն ասպատակեց նաև Կարա-կոյունլու ցեղի տիրապետության շրջաններ՝Արճեշ կենտրոնով։

Թամուրն ստիպված էր հեռանալ դեպի Աղվանք՝հակահարված տալու Թողթամիշին։1395թ․ Թամուրը շարժվեց Ոսկե Հորդա։Ապրիլին Թերեք գետի մոտ տեղի ունեցած ճակատամարտում Թողթամիշի զորքերը ծանր պարտություն կրեցին։

Թամուրը 1396թ․ վերադառնալով Անդրկովկաս՝իր որդի Միրանշահին կարգեց կուսակալ՝Իրանի,Իրաքի,Հայաստանի ու Անդրկովկասի մյուս բռնագրավված երկրամասերի վրա։1396թ․ Միրանշահն հարձակվեց Բաղեշի վրա,բռնեց ու սպանեց քուրդ ամիր Իբրահիմին։

1397թ Թամուրյանները բռնել ու Աղթամարի կղզում բանտարկել էին Հաքքարիի քուրդ ցեղապետին ու կողոպտել Վասպուրականի հարավային շրջանները,գրավել Անին։

Լանկ-Թամուրը Երնջակի գրավման լուրն առնելով,1389թ․ սեպտեմբերին ուժեղ բանակով սկսեց իր երրորդ արշավանքը դեպի Անդրկովկաս,Միջագետք,Ասորիք ու Փոքր Ասիա։1400թ․ նա ավերեց Վրաստանի նախաարևելյան Հայաստանի շրջանները։Վրաց Գեորգի 7-րդ թագավորը և նրա Կոստանդին ու Դավիթ եղբայրները վրացիներին և հայերին պատրաստեցին ամրությունների մեջ և իրենք ամրացան նեղ ու կածան տեղերում։

Այնուհետև Լանկ-Թամուրն իր բանակը ուղղեց դեպի Փոքր Ասիա և Ասորիք։Նա գրավեց Սեբաստիա և Մելիտենե քաղաքները։Սեբաստիայի բերդի պաշտպանները համաձայնվեցին զենքը վայր դնել պայմանով,որ իրենց արյունը չթափվի։Թամուրը կարգադրեց մի փոս փորել ու կենդանի թաղել նրա մեջ 3-4 հազարի չափ մարտիկների։Ասորիքում նա կործանեց Հալեպն ու Դամասկոսը։Ասորիքում ձմեռելուց հետո 1401թ․ մտավ Միջագետք,ուր սրի ու հրի մատնվեցին Մերդինը և Բաղդադը։

1401-1402թթ․ ձմեռն անցկացնելով Դամասկոսում,գարնանը Թամուրը ձեռնարկեց նոր արշավանք Օսմանյան թուրքերի դեմ,որոնք վերագրավել էին Սեբաստիան և Երզնկան։Անկարայի մոտ 1402թ․ հուլիսին Անգորայում տեղի ունեցավ ճակատամարտ Լանկ-Թամուրի և սուլթան Բայազիդ 1-ինի միջև։Վերջինս պարտություն կրեց ու գերվեց Թամուրի կողմից։Բայազիդ 1-ինի պարտությունից հետո Լանկ-Թամուրի իշխանությունը ճանաչեց Եգիպտոսի սուլթանը։

1403թ․ Լանկ-Թամուրը արշավեց Վրաստան և Աբխազիա։Իբրահիմ Շիրվանշահի միջնորդությամբ,որը նրա դաշնակիցն էր,հաշտվեց Գեորգի 7-րդ թագավորի հետ,որը ընդունեց թամուրյանների իշխանությունն ու մուծեց մեծ փրկավճար։1403-1404թթ․ Թամուրն ձմեռեց Ղարաբաղի դաշտային շրջանում,իսկ գարնանը մեծ ավարով վերադարձավ Սամարղանդ։

1405թ․ նա արշավեց Չինաստան։Լանկ-Թամուրը,որ արդեն մոտ 70 տարեկան էր,ծանր հիվանդացավ և մեռավ Օթրարում փետրվարի կեսերին։

Հայաստանը կարա-կոյունլու թուրքմենների տիրապետության տակ։Թամուրի մահվանից հետո նրա պետությունը սկսեց քայքայվել։Գահաժառանգների միջև սկսվեցին արյունահեղ կռիվներ։Դրանցից օգտվեցին կարա-կոյունլու և ակ-կոյունլու թուրքմենական ցեղերի առաջնորդները։Սրանք դեռևս 13-րդ դ․ վերջին Միջին Ասիայից ներգաղթել էին Փոքր Ասիա և Հայաստան։Նրանց դրոշների վրա պատկերված էին սպիտակ(ակ) և (կարա) ոչխարներ,ինչից ծագել են այդ ցեղերի անունները։Միրանշահը սկսեց պատերազմ իր որդու Միրզա-Օմարի դեմ։Թամուրի մյուս որդին՝Շահռուխը,որը Խորասանի կուսակալ էր նշանակված,պայքար էր մղում Միրանշահի մյուս որդի Խալիլի դեմ,միաժամանակ օգնում էր Միրանշահին՝Միրզա-Օմարի դեմ նրա մարտերում։

1405թ․ ամռանը Աբուբաքրը բանտից փախչում և միանում է հորը՝Միրանշահին,և նրանք արշավում են դեպի Ատրպատական՝Միրզա-Օմարի դեմ։Զորքը լքում է Միրզա-Օմարին,և Աբուբաքրը իր հորը հայտարարում է փադիշահ։

1406թ․ Շիրվանշահ Իբրահիմը գրավում է Թավրիզը։Շուտով գահակալական պայքարի ասպարեզ է մտնում Կարա-Յուսուֆը։Սա ապաստանել էր Եգիպտոսում։Կարա-Յուսուֆին հպատակություն են հայտնում Բաղեշի ամիրա Շամս-ադ Դինը,Ոստանի ամիր Եզդինը,իր իշխանության սահմանները հասցրեց մինչև Երզնկա։1406թ․ աշնանը նա պարտության է մատնում Աբուբաքրին և գրավում Թավրիզը։1407թ․ արշավում է Վրաստան,գերեվարում է 15 հզ․ մարդ։Յուսուֆի և թամուրյանների վերջին բախումը տեղի ունեցավ 1408թ․ ապրիլի 21-ին Թավրիզի մոտակայքում։1409թ․ գրավում է Մերդինը,1410թ․ Մշո դաշտում ջարդում է Աղ-Կոյունլու Կարա-Յուլուք Օսմանին և պաշարում Դիարբեքիրը։

Ջելաիրյան սուլթան Ահմադը ապստամբում է։Կարա-Յուսուֆը 1410 օգոստոսի 30-ին տեղի ունեցած ճակատամարտում պարտության է մատնում ապստամբներին և խեղդամահ անում Ահմադին։Նա գրավում է Բաղդադը և Ատրպատականի,Հայաստանի և Իրաքի վրա հաստատում է կարա-կոյունլուների տիրապետությունը(1410-1468թթ․):

Կարա-Յուսուֆն արշավեց Վրաստան ու գրավեց Ախալցխան։1416թ․ Կարա-Յուսուֆն արշավեց Հյուսիսային Միջագետք,Հռոմկլայի մոտ հաղթեց իր ախոյան Ղարա-Յուլուք Օսմանին և մտավ Սիրիա,բայց լսելով Փիր-Բուդաղ որդու մահվան լուրը,ետ դարձավ։1419թ․ աղ-կոյունլուների առաջնորդ Օսմանը,առավ Երզնկան և սպանեց նրա իշխան Փիր Օմարին։Կարա-Յուսուֆը դուրս եկավ նրա դեմ,բայց Ուջան քաղաքի մոտ հանկարծամահ եղավ։

Կարա-Յուսուֆի Իսքանդար որդին 150 հզ․-ոց բանակով գալիս է թամուրայններին ընդառաջ։Ճակատամարտը տեղի է ունենում Վաղարշակերտի դաշտում,մոտ 1421թ․ օգոստոսի 1-ին։Կարա-կոյունլուները պարտություն են կրում,Իսքանդարն ու իր եղբայր Սպանդիարը փախչում են Մերդին ու Մոսուլ,իսկ Շահռուխը մեծ ավարով վերադառնում է Խորասան։Կարա-Յուսուֆի որդին Սպանդիարը ասպատակում է Արճեշի և Արծկեի շրջանները,քանդում Բասենի և Ավնիկի ամրությունները,մեծ վնասներ պատճառում Կարին քաղաքին։

1422-1427թթ․ Իսքանդարը պայքար ծավալեց Բաղեշում, Ռշտունիքում,Խիզանում և այլուր։1422թ․ օգոստոսին պաշարեց Բաղեշի կենտրոններից Խլաթը և սպանեց իր փեսա Շամս-ադ-դինին։Խլաթի բերդը գրավել նրան չհաջողվեց,բայց այրեց քաղաքը։Այնուհետև պաշարում է Աղվանք բերդը,հայերը պարտվում են,200-ից ավելի զոհ են տալիս։Այս վայրերից կարա-կոյունլուները 500 գերի են վերցնում։1425թ․ Իսքանդարը պաշարում է Վանը։Մելիք-Ասադը հանձնում է բերդը։Աղ-կոյունլուները 1425թ․ գրավում են Երզնկան,ասպատակում Արճեշի և Արծկեի շրջանները։Կարա-կոյունլունները 1426-1428թթ․ հակահարված են տալիս աղ-կոյունլուներին։Իսքանդարը հարձակվում է Շիրվանի վրա,ստիպում Շիրվանշահ Խալիլուլլահ 1-ին ենթարկվել կարա-կոյունլուներին,ապա ներխուժում է թամուրյանների տիրապետության սահմաններն ու գրավում Սուլթանիե,Զենջան և Ղազվին քաղաքները։

Սալմաստի մոտ տեղի ունեցած ճակատամարտում Իսքանդարը պարտություն է կրում։Թամուրյանները ասպատակում են Հայաստանի տարբեր շրջանները։

1435թ․ Շահռուխը պատերազմական գործողություններ է ծավալում Իսքանդարի դեմ։Նա պաշարեց Սյունիքի Երնջակը,ուր գտնվում էր Իսքանդարը։Բայց Իսքանդարը այստեղից փախավ Արծափ և ապա Էրզրում։

Էրզրումի շրջանում մոտ 20․000 զորքով Իսքանդարի դեմ դուրս եկավ Աղ-կոյունլուների առաջնորդ ղարա Օսմանը,որի դաշնակիցն էր Շահռուխը։Իսքանդարը,որն ուներ միայն մոտ 3000 հեծելազոր,հարձակվեց նրա զորքերի վրա,կոտորեց նրանց։Ճակատամարտում սպանվեց ինքը՝Ղարա-Օսմանը և նրա որդի Բայազիտը և Աղ-Կոյունլու թուրքմենների իշխանությունը ժառանգեց Օսմանի մեծ որդի Համզան(1435թ․)։Այս ճակատամարտից մի քանի օր հետո,Իսքանդարի հետևից հասավ մեծ բանակով Շահռուխի որդի Գոնդան,բայց Իսքանդարը պատրաստվեց Թոխատ քաղաքի կողմերում։Իսքանդարի Թոխատ փախչելուց հետո Շահռուխն վերադարձավ Խորասան,բայց հեռանալուց առաջ Հայաստանի մեծ մասի իշխանությունը հանձնեց Իսքանդարի եղբորը՝Ջհանշահին։Իսքանդարը նոր զորք հավաքեց,հրի ու սրի մատնեց Թոխատի,Սեբաստիայի,Խարբերդի ու Դերջանի շրջանները և 1437թ․ եկավ Հայաստան՝պատերազմելու իր եղբոր դեմ։Սակայն զորքերը թողեցին նրան, անցան Ջհանշահի կողմը։Իսքանդարը փախավ և ամրացավ Երնջակ բերդում,ուր մնաց ամբողջ ձմեռը(1457-1458թթ․)։Նրա որդի Շահ-Ղուբադի կողմից նա սպանվեց քնած ժամանակ և գլուխն ուղարկեցին Ջհանշահին,որը պաշարել էր բերդը։Եվ սակավ ժամանակով խաղաղություն տիրեց։

Ջհանշահն իշխեց մինչև 1467թ․։

1441թ․ կաթողիկոսական աթոռը վերահաստատվեց Հայաստանի կենտրոնում՝Վաղարշապատում(Էջմիածին)։Այրարատի կենտրոնում վերահաստատված հայրապետական աթոռը համահայկական կենտրոնի դեր ստանձնելով,շաղկապելու էր հայ ժողովրդի բռնապետական իշխանությունների տակ հեծող հատվածները և հող էր նախապատրաստելու երկրի անկախության վերականգնման համար։Մեծ էր լինելու հայ եկեղեցու միասնական կենտրոնի դերը նաև հարևան ու հեռավոր երկրներում ստեղծված հայկական գաղթավայրերի միջև մշակութային ու գաղափարական կապեր հաստատելու գործում։Էջմիածինը հայ եկեղեցու կենտրոն դարձնելուն համակիր էին հայ ժողովրդի լայն շրջանները։

1441թ․ Թովմա Մեծոփեցու և Հովհաննես Կոլոտիկ Հերմոնեցու նախաձեռնությամբ Էջմիածնում գումարվում է մեծ ժողով,որին մասնակցում են 12 եպիսկոպոսներ,18 վարդապետներ և 300-ից ավելի քահանաներ,կալվածատերեր,ձեռնավորներ,տանուտերեր։Կաթողիկոս է ընտրվում Կիրակոս Վիրապեցին,հետո Գրիգոր Մակվեցի Ջալալբեկյանը։

Այսպիսով,1441թ․ շուրջ հազարամյա դեգերումներից հետո Էջմիածինը կրկին դառնում է հայ եկեղեցու գերագույն պետերի աթոռանիստ կենտրոն։

1440թ․ Ջհանշահը 20 հզ․-ոց բանակով արշավեց Վրաստան ու գրավեց Տփղիսը,Սամշվիլդեն ու Ջուլամերիկը,1446թ․՝Բաղդադը։

1450թ․ Ռուստամ Թարխան-օղլու հրամանատարությամբ գործող 60 հզ․-ոց բանակը արշավանք է սկսում աղ-կոյունլուների դեմ։Կարա-կոյունլուները գրավում են Երզնկան,ավերում են Դերջանը,Բաբերդը և այլն։1457թ․ սկսում է երկրորդ խոշոր արշավանքը։Նա գրավում է Ռեյը,Ղազվինը,Գիլանը,Խորասանը,մտնում է Հերաթ։

Առնելով Ջհանշահի գալստյան լուրը՝Զաքարիա կաթողիկոսը ընդառաջ է գնում փադիշահին։Ջհանշահն արշավում է իր որդու վրա և ճնշում է Հասան-Ալու գլխավորած ապստամբությունը։

1461թ․ Ջհանշահը 12 հզ․-ոց հեծելազոր է ուղարկում Բաղեշի անհնազանդ ամիր Շարաֆ-բեկի դեմ։Զաքարիա կաթողիկոսի միջնորդությամբ հաշտություն է կայացվում։1461թ․ Ջհանշահն արշավում է Շիրազ՝իր Փիր-Բուդաղ որդու ապստամբությունը ճնշելու։Վերջինս պարտություն է կրում։

1463թ․ Զաքարիա կաթողիկոսը թունավորվում է,նրան հաջորդում է եղբորորդին՝Ստեփանոս 4-րդ կաթողիկոսը(1464-1489թթ․)։1465թ․ Սմբատը իր եղբոր կողմից օծվում է թագավոր։

1467թ․ մայիսին Ջհանշահը վճռական արշավի է դուրս գալիս աղ-կոյունլուների դեմ։Նրա զորքերը ավերում են Բաղեշը։Նոյեմբերի սկզբներին կարա-կոյունլուների բանակը հասնում է ճապաղջուր։Որոշում են ձմեռել,գարնանը Երզնկայի վրայով պատերազմական գործողությունները վերսկսելու մտադրությամբ։Սանճախում Ուզուն-Հասանը 10 հզ․-ոց զորախմբով հարձակվում է Ջհանշահի զորքի վրա և գլխովին ջախջախում բոլորին։Այսպես 1467թ․ նոյեմբերի 10-ին սպանվում է 70-ամյա Ջհանշահը։

Ջհանշահի սպանությունից հետո Հասան-Ալին ազատ է արձակվում,պարտության մատնում գահը գրավել ցանկացող Հուսեյն-Ալուն և պատրաստություններ է տեսնում աղ-կոյունլուներին դիմադրելու։1468թ․ հուլիսի 2-ին Մարանդի մոտ տեղի ունեցած ճակատամարտում Ուզուն-Հասանը 30հզ․-ոց զորքով պարտության է մատնում Կարա-կոյունլուներին։Այսպիսով,Ուզուն-Հասանը Աղ-կոյունլու թուրքմենների տիրապետությունն է հաստատում մի պետության վրա,որի բաղկացուցիչ մասն էր կազմում նաև Հայաստանը։

Հայաստանը Աղ-կոյունլու թուրքմենների տիրապետության տակ։Ընդհամենը մի երկու տասնամյակների ընթացքում թուրքերի ձեռքն անցան Սև և Միջերկրական ծովերի բոլոր նավահանգիստները,որոնք կենսական նշանակություն ունեին ինչպես աղ-կոյունլուների,այնպես էլ Վենետիկի համար։Այս դրության հետ չէին կարող հաշտվել տուժած կողմերը։

Վենետիկը փորձեց օսմանցիների դեմ ստեղծել եվրոպական ու արևելյան երկրների մի զինակցություն։Ուզուն-Հասանը Իտալիա էր ուղարկել մի դեսպանություն՝խոջա Միրաքի գլխավորությամբ։Նա առաջարկում էր դաշնակցություն կնքել Թուրքիայի դեմ։Այս դեսպանությունից երեքը Վենետիկից անցան Հռոմի պապի,ապա Նեապոլի թագավորի մոտ,առաջարկելով նույնպիսի դաշինք։Ստեղծվեց հակաօսմանյան լիգա,որի կազմի մեջ էին մտնում Եվրոպայում՝Վենետիկի հասարակապետությունը,Նեապոլի թագավորությունը և Հունգարիան,աղ-կոյունլուների պետությունը,Ղարամանիան և Կիպրոսը։Այս դաշինքը ձևական բնույթ էր կրում։

Ուզուն-Հասանի արշավանքը թուրքերի դեմ սկսվեց 1472թ․։Նա ավերում է Տարոնը,Թոխատը,իսկ օգոստոսին Կոնիայի մոտ պարտություն են կրում,հրամանատար Յուսուֆը գերի է ընկնում,Ուզուն-Հասանի որդիներից 3-ը սպանվում են։1473թ․ օգոստոսի 12-ին Դերջանի դաշտում աղ-կոյունլուները պարտություն կրեցին։

Ուզուն-Հասանը հովանավորում էր հայ հոգևորականությանը,սիրաշահում հայ իշխանական տներին։Նրա օրոք անցկացվեց աշխարհագիր՝կարգավորելու հարկերն ու տուրքերը։Հարկման ենթակա էին 15-60 տարեկան տղամարդիկ։

Դեպի Վրաստան Ուզուն-Հասանը արշավանք սկսեց 1476թ․ սեպտեմբերին,ավերեց Տփղիսը։Ուզուն-Հասանը մահացավ 1478թ․ հունվարի 5-ին։

Իշխանությունը նախ գրավեց Սուլթան-Խալիլը,ապա Յաղուբը(1478-1490թթ․)։

1488թ․ Սեֆյան Շեյխ-Հայդարը արշավանքի էր դուրս եկել դեպի Դաղստան,Շիրվան,հրդեհել այն։Շիրվանշահ Ֆառուխ-Յասաբը օգնութոյւն խնդրեց Յաղուբից։Աղ-կոյունլուները պարտության մատնեցին կըզըլբաշներին։

Յաղուբի օրոք սուր բնույթ ստացան կրոնական հալածանքները,քրիստոնյաներին արգելվեց ձի հեծնել,իրենց հանգուցյալներին բարձր բռնած տանել թաղելու,սպիտակ գոտի կապել և այլն։

Յաղուբի մահվանից հետո թագավորում է Բայսոնղուրը մինչև 1492թ․ հունիսի 1-ը։Սրա օրոք Հայաստանը պայքարի թատերաբեմ է դառնում Սուֆի-Խալիլի և Սուլեյման-բեկ Բիժան-օղլու միջև։Բայսոնղուրին հաջորդում է Ռուստամը,որը թագավորում է մինչև 1497թ․,այնուհետև Ահմադը,ապա Ալվանդը։

Սեֆյան Շեյխ-Իսմայիլը իր շուրջն է համախմբում կըզըլբաշ աղանդին պատկանող ցեղերին։

1500թ․ նրանք ասպատակեցին Սամցխեի աթաբեկության և Շիրակի շրջանները,գրավեցին Շամախին։1501թ․ Շեյխ-Իսմայիլը Շարուրում ջարդեց Աղ-կոյունլու Աղվանքի զորքերին և մտավ Թավրիզ։Կըզըլբաշները պարտության մատնեցին նաև Աղ-կոյունլու մյուս փադիշահ Մուրադին։

Այսպիսով,վերացավ աղ-կոյունլուների պետությունը,որի կազմի մեջ էր նաև ողջ Հայաստանը։

--------------Հայաստանի վարչակարգը և սոցիալ-տնտեսական հարաբերությունները 14-15-րդ դդ․։Կարա-կոյունլու և Աղ-կոյունլու թուրքմենական պետությունների քաղաքական կենտրոնը Թավրիզն էր։Կարա-Յուսուֆի բնակավայրը Վաղարշակերտն էր։Վանը երկրորդ խոշոր դեմքի նստավայրն էր, Երնջակը թուրքմենական տիրակալների պատսպարանն էր վտանգի պահին,այստեղ էր գտնվում գանձատունը,կենտրոնական բանտը և այլն։Նախիջևանը կատարում էր հեծելազորի ձմեռային կայանի դեր։

Հայաստանի նահանգները տրվում էին որպես սոյուրղալ բարձրաստիճան մարդկանց։Արարատյան նահանգի վրա իշխող ամիրներից էին՝Ամիր-Սաադին,Միր-Հուսեյնը,Ավդուլը,Ռուստամը,Յաղուբ-բեկը և այլն։

Առավել կայուն էին Հարավային Հայաստանի քուրդ տիրակալները։Նրանց տիրապետության տակ էին գտնվում Վանա լճի երկրամասերը,Տուրուբերանը,Բաղեշի ամիրայությունը և այլն։Ֆինանսական և հարկային տեղական պաշտոնները մեծ մասամբ գրավում էին հայերը։

Հայ ֆեոդալական տների մասնատումը,ուր ծայր էր առել մոնղոլական իլխանության քայքայման շրջանում,մոտեցավ ավարտին հենց թուրքմենական տիրապետության տասնամյակներին։

Հայ ֆեոդալական տների վերացմանը զուգընթաց եկեղեցին իր վրա էր վերցրել նաև հայ ժողովրդի ներքին գործերի տնօրինման պարտականությունը։Ֆեոդալական տների քիչ ներկայացուցիչները վանական հաստատությունների գլուխ էին կարգում մերձավոր ազգականներին։Կյանքի է կոչվում նոր տերմին՝<<պարոն-տեր>>։<<Պարոն>> (այսինքն աշխարհիկ իշխան) և <<տեր>>( հոգևոր առաջնորդ)։Պարոն-տեր էին Աղթամարի ու Գանձասարի կաթողիկոսները,Սյունյաց մետրոպոլիտները,Վայոց ձորի առաջնորդները,Հաղբատ,Սանահին,Կեչառիս և այլ վանքերի առաջնորդները։Երկրագործությունից բացի,վանական տնտեսություններն զբաղվում էին նաև անասնապահությամբ,ձկնորսությամբ,առևտրով ու վաշխառությամբ։

Պարոն-տերերն ունեին զինված ջոկատներ,որոնցով պաշտպանում էին իրենց գույքն ու պատիվը։Փոքր էր նրանց կշիռը հայրենի երկրում,սակայն մեծ էր նրանց դերը ժողովրդի գոյության ու մշակութային արժեքների պահպանության գործում։

Թուրքմենական տիրապետողների լծի տակ էր հայ աշխատավոր գյուղացիության վիճակը։

Գյուղական համայնքից ստանալով վարելահող,ունենալով անհրաժեշտ քանակությամբ անասուն ու գյուղատնտեսական գործիքներ,գյուղական հարուստ ընտանիքները տանուտերերի մեծ կշիռ էին ձեռք բերում։Ռեսերը կամ քյադխուդաները,որ ընտրվում էին գյուղականից,համայնքի կողմից լիազորված անձինք էին և ներկայացնում էին համայնքը պետության և ֆեոդալի առջև։Ռեսի գլխավորությամբ է կատարվում հողաբաժանումը,ջրանցքների ու առուների մաքրումը,հարկերի բաշխումը,հարկահանության վրա հսկողությունը,պետական պաշտոնյաների ու հարկահավաքների ընդունումը,նրանց հյուրընկալության կազմակերպումը և այլն։Գյուղական աղքատ գերդաստաններից մի քանիսը միանալով կազմում էին հարաքաշություններ։Թուրքմենների տիրապետության ժամանակաշրջանում անկում ապրեցին Հայաստանի ծաղկուն քաղաքները։

14-րդ դարում Արևելքի ու Արևմուտքի միջև կատարվող առևտրի ուղին անցնում էր Ադրբեջանով ու Կասպից ծովի վրայով։

Ոսկե Հորդայի իշխանության միջև հաճախակի տեղի ունեցող պատերազմների հետևանքով առևտրական հիշյալ այս մայրուղին դարձավ վտանգավոր։Առևտրի հիմնական ապրանքը հում մետաքսն էր։

14-15-րդ դդ․ կային շուրջ երեք տասնյակ տարբեր մասնաճյուղերի արհեստավորներ՝արծաթագործ,բրուտ,դանակագործ և այլն։

Հայ արհեստավորների արտադրանքի մեծ մասը սպասարկվում էր երկրի ներքին շուկաներում,ապրանքափոխանակություն էր կատարվում նաև Հայաստանում հաստատված քոչվոր ցեղերի միջև։

Վտանագավոր է եղել վաճառականների կյանքը մեզ հետաքրքրող ժամանակաշրջանում։Քուրդ ու թուրքմենական քոչվոր ցեղապետերը իրենց զորախմբերով կողոպտում էին քարավաններին։

Խիստ ծանր էր հարկային լուծը։Ուզուն-Հասանը չարաշահումների առաջն առնելու համար հրատարակեց <<Կանունամե>> կոչվող օրենքների գիրքը։Ստորև թվարկում ենք հիմնական հարկերը։

1․Պետական ռենտա-հարկ (կոչվում է մալ,բահրա,բահրաչե ու խարաջ)․գանձվում էր եկամտաբեր բոլոր ձեռնարկություններից ՝արդյունքի մեկ հինգերորդի չափով,եթե այն գտնվում էր պետական հողի վրա,և մեկ տասներորդի չափով՝սեփականատիրական կալվածքներում։

2․Կալվածատիրական ռենտա(կոչվում է մուլք,մալիքանե և այլն) գանձվում է բերքի մեկ տասներորդի չափով։

Գլխահարկ(կոչվում է ջիզյա,երբեմն նաև՝խարաջ) գանձվում էր ոչ մահմեդական չափահաս արական հպատակներից։

Թամշա․այսպես էր կոչվում արհեստանոցներից,ձեռնարկություններից,նաև ձկնորսարաններից գանձվող հարկը։Հայաստանում այդ պաշտոնը գերազանցապես գրավում էին հայ խոջաները։

Բաժ էր կոչվում վաճառականներից գանձվող հարկը։

Չերիքը գանձվում էր ոչ մահմեդական հպատակներից զինվորական ծառայությունից ազատված լինելու համար։

Շիգար ու բիգար էին կոչվում բերդերի,ճանապարհների ու ջրանցքների շինարարություն կատարելու պարտավորությունը։

Նվերը պարտադիր տուրք էր։Կար նաև Իխրաջաթ և Շիլթաղաթ հարկերը։

Գանձվում էին նաև եկեղեցական տուրքեր՝խոստովանադրամ,տյառնական մատաղ և այլն։

Մոնղոլական ու թուրքմենական ցեղերը մեծ հարված հասցրին գյուղատնտեսությանը և տնտեսության մյուս ճյուղերին։Հայ բնակչությունը մարտնչում էին քոչվորական տիրապետողների դեմ։Պայքարի ձևերից էր պաշտոնյաների մասին պետական վերադաս մարմիններին գանգատներ ուղարկելը։Բնակչությունը փախչում էին տարբեր երկրներ, եկեղեցուց խորթացավ ժողովուրդը։

Ամենայն հայոց կաթողիկոսության վերահաստատումը Ս․ Էջմիածնում։Կիլիկիայում թագավորական իշխանության վերացումից հետո այնտեղ գտնվող կաթողիկոսական Աթոռը մնաց անպաշտպան։Էջմիածնում <<թագավորական աթոռն ու կաթողիկոսական գավազանը>> վերականգնելու խնդիրը բարձրացվել էր Սյունյաց միտրոպոլիտ և պատմիչ Ստեփանոս Օրբելյանի կողմից։Նման ծրագիր են ունեցել Հովհան Որոտնեցին և Գրիգոր Տաթևացին։Կաթողիկոսության տեղափոխման գործը ղեկավարեցին Թովմա Մեծոփեցին և Հովհաննես Հերմոնեցին։1440թ․ նրանք Գրիգոր կաթողիկոսից պահանջեցին Սսից տեղափոխել Էջմիածին։Մերժում ստանալով՝Թովմա Մեծոփեցին և Հովհաննես Հերմոնեցին 1441թ․ հայ բարձրաստիճան հոգևորականների և իշխանների մասնակցությամբ՝թվով շուրջ 300 մարդ,ժողով հրավիրեցին նախ Երևանում,ապա Էջմիածնում կաթողիկոսական հարցը վճռելու համար։Ժողովը Ամենայն Հայոց կաթողիկոս ընտրեց Կիրակոս Վիրապեցուն։Շուրջ 1000 տարվա ընդմիջումից հետո Սբ․ Էջմիածնում վերահաստատվեց Ամենայն Հայոց կաթողիկոսությունը։

12-րդ դարի սկզբից Հայոց եկեղեցու նվիրապետական կառույցներից մեկը Աղթամարի կաթողիկոսությունն էր,որը գտնվում էր Աղթամար կղզում։Այն կարգավորում էր հիմնականում Վասպուրականի հայ բնակչության հոգևոր կյանքը։

Հայոց եկեղեցու կարևոր թեմերից էր Երուսաղեմի հայոց պատրիարքությունը։Աղվանից կոչվող եկեղեցին միավորում էր Արցախ և Ուտիք նահանգների քրիստոնյա հայ բնակչությանը։Կաթողիկոսի նստավայրն էր Արցախի Գանձասար վանքը։

Հայոց եկեղեցու պատմության մեջ կարևոր դեր է խաղացել Կոստանդնուպոլսի հայոց պատրիարքությունը,որը հիմնվեց 1461թ․։Կիլիկիայի կաթողիկոսության իրավասության ներքո էր միայն շրջակա տարածքների հայ բնակչությունը։

Հայ ազատագրական շարժման նախաքայլերը

Հայ ազատագրական լեգենդը։Բագրատունյաց և Կիլկիայի հայկական թագավորությունների կորուստները,քոչվորական ցեղերի արշավանքներն,հայ ժողովրդի զանգվածային արտագաղթերն ու օտար ցեղերի վերաբնակեցումը Հայաստանում թուլացրին հայերի դիմադրողական կարողությունները։Սելջուկ-թուրքերը,այնուհետև թաթար-մոնղոլները առանց լուրջ դիմադրության գրավեցին Հայաստանը։

Սելջուկյան տիրապետության պայմաններում է՛լ ավերի զանգվածային է դառնում հայերի արտագաղթը դեպի Միջերկրական ծովի ափերը,Բյուզանդիայի խորքերը և այլուր։Նույնը տեղի ունեցավ մոնղոլական արշավանքների շրջանում։Հայ ժողովրդի համար ամենաահավորը թուրքմենական ակ-կոյունլու և կարա-կոյունլու ցեղերի տիրապետության ժամանակաշրջանն էր։Անընդհատ կրկնվող արշավանքները,երկրի ամայացումն ու բնակչության գերեվարումները ստիպում էին հայ քաղաքական և հոգևոր գործիչներին ելք փնտրել դուրս գալու ստեղծված իրավիճակից։Ահա այս պայմաններում էլ դրսևորվում են հայ ազատագրական շարժման անդրանիկ դրսևորումները։

Հայաստանի անկախության վերականգնման գաղափարն դառնում էր հասարակական բոլոր խավերին հուզող և հետաքրքրող խնդիր։

Հայ հոգևոր միջավայրն իրավիճակը փորձում էր բացատրել հայերի զանազան մեղքերով,աստվածային բարկությամբ։Նրանք գտնում էին,որ յուրաքանչյուր ոք,յուրաքանչյուր ժողովուրդ պետք է պատասխան տա իր արարքների համար։Եկել էր ժամանակը,որպեսզի հայերը ապաշխարհեին իրենց գործած մեղքերի համար։Եկեղեցական այս միջավայրում էլ ծնվում է ազատագրական մտքի յուրօրինակ արտահայտություններից մեկը՝ազատագրական լեգենդը։

Այս լեգենդի առաջին դրսևորումները վերագրվում են Ներսես Մեծին,որն իբր մահվան մահճում գուշակել էր ոչ միայն հայկական պետականության կործանումը,այլև հայերի աշխարհով մեկ ցրվելը։Տեսիլի համաձայն Հայաստանը կարող էր ազատագրվել միայն երկար տարիներ անց,բայց սեփական ուժերով դա հնարավոր չէր։

<<Մեղավոր>> լինելու գիտակցությունը ծնում էր սեփական ուժերի նկատմամբ անվստահության բարդույթ։Այստեղից էլ ծագում էր աստվածային կամեցողությամբ որչէ արտաքին քրիստոնյա ազգի օգնությամբ ազատագրվելու համոզումը։

Հայերը խաչակիրներին դիտում էին որպես իրենց ազատարարների։Սակայն հետագա իրադարձությունները ցույց տվեցին,որ խաչակիրներին չէր վերապահված Հայաստանի փրկչի դերը։

Ազատագրական առաքելությունը վերապահվում էր մերթ Հռոմի պապին ու Վենետիկի դոժին,մերթ Բուրբոններին,Հաբսբուրգներին և ռուսաց ցարին։

Հայ ազատագրական շարժման առանձնահատկություններից էին կողմնորոշման հիմնահարցի փոփոխությունները,խմբագրումները,նոր հասցեատիրոջ որոնումները։Շրջանառության մեջ էր դրվում <<Դաշանց թուղթը>>,ըստ որի քրիստոնյա Արևմուտքը հանձինս Հռոմի Կոստանդիանոս Մեծ կայսրի իր վրա պատասխանատվություն էր վերցրել օգնել քրիստոնյա Հայաստանին։

Հայկական թագավորության վերականգնման փորձ 15-րդ դարի կեսերին։Հայկական պետականության անկումից հետո հայ ազատագրական միտքը երբեք չլքեց այն վերականգնելու գաղափարը։

Հայաստանի ազատագրության վերականգնման կրողը պետք է դառնար ազնվականությունը։

Հայաստանի տարբեր վայրերում իրենց գոյությունն էին պահպանում հայ իշխանական տների որոշ շառավիղներ։Սյունիքում իշխում էին Օրբելյանների,Խաչենում՝Հասան-Ջալալյանների,Ծարում՝Դոփյանների,Արագածոտնում՝Վաչուտյանների,իսկ Վայոց ձորում՝Պռոշյանների սերունդները։Փոքրիկ իշխանություններ գոյություն ունեին Մակվում,Համշենում,Զեյթունում,Շատախում,Խութում,Սասունում և այլ վայրերում։

Հայկական թագավորության վերականգնումը վերապահվում էր ոչ թե Արևմուտքին՝Հռոմի պապին,այլ արևելյան մի հզոր միապետի՝կարա-կոյունլու թուրքմեն տիրակալ Ջհանշահին։Ջհանշահի կառավարման ժամանակաշրջանում Գեղամա երկրի,Վայոց ձորի,Արցախի,Սյունիքի և այլ գավառների հայ իշխանական տների ներկայացուցիչները վերականգնեցին իրենց իշխանությունները և կոչվեցին մելիքներ։Երևանը՝որպես կուսակալության կենտրոն,սկսեց արագորեն վերելք ապրել։Իրադարձություններին գործուն միջամտություն ցուցաբերեց Աղթամարի Զաքարիա 3-րդ կաթողիկոսը։Նա փորձում է իրականություն դարձնել իր իղձերից մեկ ուրիշը։1463-1464թթ․ նա բանակցություններ է վարում Ջհանշահի հետ՝Վասպուրականի հայկական թագավորությունը վերականգնելու շուրջ։Նա ներկայացնում է գահի հավակնորդին,որն իր եղբորորդի Սմբատ Արծրունի-Սեֆեդինյանն էր։Նրա մահից հետո նոր կաթողիկոս Ստեփանոս 4-րդ Տղան շահից համաձայնություն ձեռք բերեց Սմբատին հայոց թագավոր օծելու վերաբերյալ։1465թ․ սկզբներին կաթողիկոսը Աղթամարի Ս․ Խաչ մայր եկեղեցում հանդիսավորությամբ Սմբատ Արծրունուն օծեց Հայոց թագավոր։Սմբատի թագավորությունը հեռու էր իսկական պետություն լինելուց։Նրա տարածքը սահմանափակվում էր միայն Աղթամար կղզու և Վանա լճի առափնյա որոշ տարածքով։

Որպես Հայոց թագավոր Սմբատ Արծրունին հիշատակվում է մինչև 1471թ․։

Ս․ Էջմիածնի և Սեբաստիայի գաղտնի խորհրդաժողովները։Հայաստանը թեև երկար ժամանակ զրկվել էր ազգային պետականությունից,սակայն ազատության հասնելու նրա ձգտումը հայ ժողովրդի մեջ չէր մարել։ Հայ ազատագրական գաղափարի կրողները հրավիրում էին գաղտնի ժողովներ,որոնցում քննարկման առարկա էր դառնում Հայաստանի ազատագրության խնդիրը։

Նման առաջին խորհդաժողովը հրավիրվել է 1547թ․ Ս․ Էջմիածնում։Նրա կազմակերպիչը Ամենայն Հայոց կաթողիկոս Ստեփանոս 5-րդ Սալմաստեցին էր։Սա մտավորական էր,բանաստեղծ ու երաժիշտ,ուներ խոր գիտելիքներ,գիտեր մի քանի օտար լեզուներ,որոնց թվում և լատիներեն։Պաշտոնավարել էր Կ․Պոլսում,Լեհաստանում և Մոսկովյան Ռուսիայում։Խորհրդաժողովը ընդունում է մի <<Աղերսագիր>> և որոշում կաթողիկոսի գլխավորությամբ պատվիրակություն առաքել Վենետիկ ու Հռոմ։Պատվիարկությունը եղավ Հռոմում,ուր ընդուվեց Հռոմի Հուլիոս 3-րդի պապի կողմից։Հաջորդ խարսխակայանները դարձան Վիեննան,ապա Վարշավան,ուր Ստեփանոս 5-րդը հանդիպումներ ունեցավ Կարլոս 5-րդ կայսեր և Սիգիզմունդ 2-րդ թագավորի հետ։Պատվիրակությունը 1551թ․ վերադարձավ հայրենիք։Եվրոպայի հայոց կաթողիկոսի վարած բանակցությունները որևէ շոշափելի արդյունք չտվեցին։

1562թ․ մայիսի 20-ին հայոց կաթողիկոս Միքայել Սեբաստացին Սեբաստիայի Ս․ Աստվածածին մայր եկեղեցում հրավիրում է գաղտնի խորհրդաժողով։Այս ժողովին մասնակցում էին արևելահայ և արևմտահայ գործիչներ։Բարձրացվեց բովանդակ Հայաստանի ազատագրության հարցը։Որոշվեց Եվրոպա ուղարկել մի նոր պատվիրակություն,որի ղեկավար նշանակվեց Աբգար Եվդոկացին(Թոխաթեցին)։Աբգար Եվդոկացին 1563-1564թթ․ բանակցություններ է վարում Վենետիկի հանրապետության դոժի՝Հերոնիմոսի հետ։Հայաստանի նկատմամբ Վենետիկի հովանավորության խոստումը ստանալուց հետո Աբգարը ուղևորվում է Հռոմ։1564թ․ նա ընդունվում է Պիոս 4-րդ պապի կողմից և նրան է ներկայացնում Սեբաստիայի խորհրդաժողովի ընդունած ծածկագրերը։Դիմումում նշված է,թե հայերը կընդունեն պապի գերիշխանությունը,եթե կաթոլիկ Եվրոպան օգնի հայերին։Հռոմի պապը ապագա ազատագրված Հայաստանի թագը խոստանում է Աբգար Եվդոկացուն։

Աբգարի բանակցությունները որևէ դրական արդյունքի չհանգեցրին։

1575թ․ կաթողիկոս Թադևոսը ուղևորվում է Եվրոպա,նույն թվականին Սսի Խաչատուր Զեյթունցի կաթողիկոսը դիմում է Գրիգոր 13-րդ պապին և օգնություն հայցում նրանից։Այդպես է վարվում նաև նրա հաջորդ Ազարիա 1-ին Ջուղայեցի կաթողիկոսը։

Հույսը դնելով միայն արտաքին օգնության վրա՝Հայաստանի ազատագրությունը երազող շարժման գործիչները հստակ պատկերացում չունեին իրենց անելիքների մասին։

Հայաստանը Սեֆյան Իրանի և Օսմանյան Թուրքիայի տիրապետության տակ

Հայաստանը թուրք-իրանական պատերազմների ժամանակաշրջանում։15-րդ դարի վերջին և 16-րդ դարի սկզբներին Մերձավոր Արևելքում նոր ուժեր ասպարեզ եկան։Այդ ուժերից մեկը Օսմանյան սուլթանությունն էր,իսկ մյուսը Սեֆյան Պարսկաստանը։16-րդ դարի սկզբներից մինչև 17-րդ դարի 30-ական թթ․ վերջերը Հայաստանը ռազմական թատերաբեմ էր դարձել Օսմանյան Թուրքիայի և Սեֆյան Իրանի միջև։15-րդ դարում կըզըլբաշները Սեֆյանների գլխավորությամբ գրավեցին Գիլանի և Շիրվանի շրջանները։16-րդ դ․ սկզբներին շահ Իսմայիլը(1502-1524թթ․) Շարուրի դաշտում պարտության մատնեց աղ-կոյունլուներին,և գրավելով Թավրիզը,հիմք դրեց կըզըլբաշների Սեֆյան պետությանը։Այս նոր պետության մեջ մտան Պարսկաստանը,Միջագետքը,Ատրպատականը,Հայաստանն ու Վրաստանը։Այնուհետև նվաճեց Խուզիստանը,Գիլանը և Մազանդարանը։Իսմայիլը պետական կրոն հայտարարեց շիիզմը։Աղ-կոյունլու Էլվենդի զորքին Իսմայիլը հանդիպեց Նախճավանի մոտ,որտեղ Էլվենդը պարտություն կրեց և սպանվեց։Աղ-կոյունու Մուրադին ոչնչացրեց Համադանի մոտ և տեր դարձավ Աղ-կոյունլուների պետությանը։

13-րդ դարում Փոքր Ասիայում ձևավորվել էր Օսմանյան Թուրքիան,որը հիմնել էր Միջին Ասիայից եկած և Փոքր Ասիայում հաստատված թուրքական մի ցեղախումբ։Նրանց առաջնորդներից Օսմանը,օգտվելով քաղաքական նպաստավոր պայմաններից,1299 թ իրեն անկախ հայտարարեց և հիմք դրեց Օսմանյան պետությանը։Մուհամեդ 2-րդ սուլթանի օրոք 1453թ․ պարտության մատնելով Բյուզանդական կայսրությանը,գրավեցին Կոստանդնուպոլիսը և վերջ տվեցին կայսրության գոյությանը։

Բայց Սեֆյան Իրանն ուներ մի թշնամի՝Թուրքիան։Թուրքիան չէր կարող թույլ տալ Պարսկաստանի ուժեղացումը և շարժումը դեպի Արևմուտք։Օսմանյան պետությունն անկարող էր թողնել Հայկական բարձրավանդակը Պարսկաստանի ձեռքին,որովհետև դա կնշանակեր արգելել թուրքերի շարժումները Միջագետքի և Սիրիայի շրջաններում։Վեճը ստանում էր կրոնական պատերազմների կերպարանք։Պայքարում էին իրար դեմ շիա և սյուննի դավանությունները։Երբ Իսմայիլը ընդունում էր Իրանի շահնշահի տիտղոսը Թուրքիայում թագավորում էր Բայազիդ 2-րդը։1512 թ․ Բայազիդին հաջորդեց Սելիմ 1-ինը,որ իր ժողովուրդից ստացել էր Յավուզ(Արնախում) անունը։Գահի վրա իր դիրքը ամրացնելու համար Սելիմը կոտորեց իր եղբայրներին և առհասարակ մոտիկ թեկնածուներին,բայց դրանից մի քանիսն ազատվելով՝ապաստան գտան Շահ Իսմայիլի մոտ։Կատաղությունն անսահման է դառնում Իրանի միապետի դեմ։Այս կատաղությունն արտահայտվեց նրանով,որ Սելիմի հրամանով Թուրքիայում կոտորվեցին 40 հզ․ շիա մահմեդականներ։Այս բարբարոսության իբրև պատասխան՝Իսմայիլը պատերազմ հայտարարեց Սելիմին։Բացի դրանից,շահը պետական կրոն հայտարարեց շիիզմը և սուննիներից խլեց նրանց վակֆային կալվածքները։Սուննիզմը հովանավորող Թուրքիան ընկալեց իբրև իր դեմ ուղղված մարտահրավեր։Մինչև 1507թ․ շահ Իսմայիլը նվաճում է Հայաստանի մի զգալի,մասը և Արևմտյան Քրդստանը։

Երկու բռնակալները փոխանակվեցին անձնական վիրավորանքներով։Սելիմն ուղարկեց Իսմայիլին շեյխի հագուստ,ակնարկելով նրա ծագումը,ապա և կանացի զգեստ։Իսմայիլը պատասխանեց՝ուղարկելով սուլթանին աֆիոնի ոսկե տուփ,ակնարկելով,որ նա անձնատուր եղած է աֆիոնի մոլության։Սելիմն այնպիսի անասելի կատաղության մեջ ընկավ այդ ծաղրից,որ հրամայեց իր աչքի առջև կտոր-կտոր անել դժբախտ դեսպանին։Օսմանյան բանակը բաղկացած էր 140 հզ․ հոգուց։

Թուրքական բանակը ուղղություն բռնեց դեպի Էրզրումի կողմերը։Շահ Իսմայիլը նահանջում էր՝անապատի վերածելով երկիրը,որպեսզի թուրքերը պարենի չտիրանան։

1512թ․ սուլթան Սելիմ Ահեղը զորք գումարեց և հարձակման անցավ Իրանի դեմ։1514թ․ օգոստոս ամսում տեղի ունեցավ ճակատամարտ երկու մեծ բանակների միջև՝Չալդրանի մոտ։Իսմայիլն ուներ 80 հզ․ լավ ձիավոր զորք։Օսմանայն բանակը նույնքան էր։Իսմայիլը պարտություն կրեց՝թողնելով թշնամու ձեռքում իր կանանոցն անգամ։Այս պատերազմի ժամանակ օգտագործվում էին ոչ միայն սուր կամ նետ,այլև հրազեն՝հրանոթ ու հրացան։

Քրդերը Հայաստանում հպատակվել էին Շահ-Իսմայիլին։Սելիմը որոշեց քրդերին հպատակեցնել իրեն։Մինչդեռ Սելիմի զորքերն արշավում էին Չալդրան,քրդերը միացան բանակին,հպատակություն հայտնելով օսմանյան բանակին։Բայց Շահ-Իսմայիլը,չկամենալով զրկվել իր տիրապետությունից Քրդիստանի կողմում,իր Կարախան անունով զորավարի գլխավորությամբ զորք ուղարկեց այնտեղ,որն և պաշարեց Դիարբեքիրը։Պաշարումը տևեց 1 տարի։Քաղաքը ներսից պաշտպանող զինվորական ուժը բաղկացած էր քրդերից,մահացավ 15 հզ․ մարդ։Սելիմը քրդերին օգնության գործը հանձնեցին Մոլլա-Իդրիսին,որը քրդական ցեղերի մեջ կարողացավ միություն ստեղծել։Օսմանյան մի զորաբաժին Բըյըքլը Մուհամմեդ փաշայի հրամանատարությամբ միացավ քրդական զորքին։Դիարբեքիրը պաշարած պարսկական բանակի դեմ հաղթանակ են տանում։Այնուհետև քրդերը պաշարում և գրավում են Մարդին քաղաքը։Սակայն Կարախանը հետ է գրավում այն։

Բըյըքլը Մուհամմեդ փաշան իր քուրդ-թուրքական բանակով փոխադրվեց Միջագետքի հյուսիսային մասը։Այստեղ բնակվող քրդական ցեղերը դիմադրություն ցույց չտվին նրան։Շահ Իսմայիլը կորցրեց այդտեղ իր բոլոր քաղաքներն ու բերդերը,նաև Մոսուլը։Այսպիսով Սելիմ Յավուզի ժամանակից Հայաստանի մի նշանավոր մասը դառնում էր օսմանյան սեփականություն։

Շահ Իսմայիլը Եգիպտոսի և Վենետիկի հետ սերտ հարաբերություններ հաստատեց։Շահը բարյացակամ վերաբերմունք ուներ դեպի հայոց կաթողիկոս Զաքարիա 3-րդը։Սելիմը նվաճեց նախ Սիրիան,ապա Եգիպտոսը։

Պատերազմը ուղեկցվում էր ապստամբություններով։

Շահը վերագրավեց Բաղդադը։Բաղեշի քուրդ իշխող Շերեֆը,ընդվզելով օսմանցիների դեմ,փախավ Պարսկաստան,իսկ Շահ-Թահմազի պաշտոնյաներից մեկը,Ուլաման՝Ատրպատականի կուսակալը,փախավ Թուրքիա։Սուլեյմանը Ուլամային ուղարկեց Բաղեշ,որն էլ նվաճեց Արծկեն,Խլաթը,Արճեշը։

Շահ Թահմազը նկարագրում է Բասենի,Խնուսի,Էրզրումի,Բաբերդի,Վանի ավերումը։

1554թ․ թուրքերը 200 հզ․-ոց բանակով հարձակման անցան և գրավեցին Երևանը,Նախիջևանը ու Սյունիքը։1541թ․ Էջմիածնի կաթողիկոս ընտրվեց Ստեփանոս Սալմաստեցին։Նա ծնվել էր Սալմաստում,բայց իր պատանեկությունն անց էր կացրել Կ․ Պոլսում,ստանալով այնտեղ իր դաստիարակությունը։Այնուհետև եղել է Ռուսաստանում և Լեհաստանում։Գիտեր օտար մի քանի լեզուներ։

Հաստատվելով Էջմիածնում՝նա իր տեղ կաթողիկոս ձեռնադրեց Միքայել Սեբաստացի եպիսկոպոսին։

1547թ․ էջմիածնի վանքում Ստեփանոս կաթողիկոսի նախաձեռնությամբ կայացավ գաղտնի մի ժողով։Ժողովը որոշում է,որ կաթողիկոսը գնա Եվրոպա և քրիստոնյա պետությունների ուշադրությունը դարձնելով հայերի թշվառ դրության վրա՝խնդրի նրանց ազատության մասին։Նա դիմեց Հռոմի պապին և Վենետիկի հանրապետությանը,սակայն իզուր։

1562թ․ Միքայել կաթողիկոսը Սեբաստիայում մի ժողով գումարեց,որտեղ որոշվեց պատվիրակություն ուղարկել Եվրոպա օգնություն խնդրելու։Պատվիրակությունը գլխավորում էր Աբգար Թոխաթեցին,որը սերում էր արքայական շառավիղից։Նրա հետ էր իր որդի Սուլթանշահը և մի քահանա,որի անունն էր Ալեքսանդր։Աբգարը հրավիրվեց Հռոմ,ուր հասկացնել տվեց,թե հայ կաթողիկոսը պատրաստ է հնազանդվելու լատին եկեղեցուն,եթե պապը ստանձնի մահմեդականության լծից հայ ժողովրդին ազատելու գործը։Աբգարի առաքելությունը ժառանգեց նրա որդին Սուլթանշահը։Պիոս 4-րդը սիրալիր ընդունելություն ցույց տվեց հայ դեսպանին։Բայց Աբգարի դեսպանությունը Պիոս 4-րդի համար աննշան արժեք ունեցավ,որովհետև նա զբաղված էր Տրիեստի եկեղեցական ժողովով։

1578թ․ վրաց Սիմոն թագավորը Հռոմի պապին հղած մի նամակում խնդրում էր օժանդակել քրիստոնյա ժողովուրդների ազատագրմանը։Սպանիայի Ֆիլպ 2-րդ թագավորին գրած նամակում Սիմոնը հայտնում էր,որ հետամուտ է թուրքերի ձեռքից Երուսաղեմն ու քրիստոնեությունը ազատելու մտքին։

1555թ․ Իրանը և Թուրքիան Ամասիայում հաշտություն կնքեցին։Ըստ այդ հաշտության թուրքերը ստացան Արևմտյան Հայաստանի մեջ մտնող Վասպուրականն ու Ալաշկերտի հովիտը Արևմտյան Վրաստանը։Իրանը վերստացավ Անդրկովկասյան մյուս մարզերը՝Ադրբեջանը,Արևելյան Վրաստանը և Արևելյան Հայաստանը։Ստեղծվեցին Շիրվանի,Ղարաբաղի և Չուխուր-Սադի(Երևան և Նախիջևան) բեկլարբեկությունները։Այս բաժանմամբ Օսմանյան Թուրքիային անցած տարածքը կոչվեց Արևմտյան Հայաստան,իսկ պարսիկներին մնացածը՝Արևելյան Հայաստան։Շահ-Թահմազի մահից հետո Իրանում գահաժառանգության շուրջ բորբոքվեց արյունահեղ կռիվներ։1578թ․ կըզըլբաշները գահ բարձրացրին Մուհամեդ Խուդաբանդային։Սակայն դրանով դադար չառավ իշխանության համար մղվող պայքարը։

Իրանում ստեղծված խառնակ վիճակից օգտվեց Թուրքիան։1578թ․ թուրքերը գրավեցին Շիրվանը և մտան Դերբենդ,2 տարի անց նրանք խուժեցին Ղարաբաղ,գրավեցին Երևանն ու հասան Գեղարքունիք։

Գրավելով Երևանը՝Ֆահրադ փաշան ձեռնամուխ եղավ բերդի կառուցմանը,որի համար օգտագործվում էին անգամ Երևանի եկեղեցիների քարերը։

1585թ նրանք ավերեցին Թավրիզը և մինչև 1588թ․ իրենց զենքի տակ պահեցին ամբողջ Ատրպատականը։Պատերազմը կողոպուտի ասպարեզ դարձրեց Անդրկովկասյան մարզերը։

Պետք է նշել,որ Թահմազը բնական մահով չմեռավ,նրան թունավորեց նրա կանանոցից մեկը,մի վրացուհի,որ ուզում էր շտապեցնել իր Հեյդար անունով որդու թագադրությունը։Հեյդարը գահ բարձրացավ։Թահմազի աղջիկներից մեկը,որ ծնված էր չերքեզ կնոջից,իմաց տվեց իր մոտ ազգականներին,որպեսզի Հեյդարի տեղ թագավորեցնեն չերքեզ Իսմայիլին։Հեյդար-Շահը փորձեց փախչել կնոջ շորեր հագած,բայց բռնվեց և սպանվեց։Իսմայիլը գտնվում էր բանտարկված Ալամութ ամրոցում,որտեղ անձնատուր էր եղել թունդ և թունավոր խմիչքների։Իսմայիլը թագավոր հայտարարվեց։Սակայն նրա քույրը և 15 հոգուց բաղկացած մի խումբ դահիճներ մտան Իսմայիլի սենյակը և խեղդեցին նրան։Նա միայն ութ ամիս գահակալեց։

Լալա Մուստաֆա փաշան մահացու հարվածների ենթարկեց Արարատյան դաշտը և գրավեց Երևան քաղաքը։

1585թ․ սուլթան Մուրադ 3-րդը պատերազմական գործողություններ է ձեռնարկում Պարսկաստանի դեմ։Օսման –Յուզդեմիրին,որն ուներ 6-7 հարյուր հզ․ զորք ուղարկեց Խուդաբանդա Շահի դեմ։

Թավրիզից ետ մղված պարսիկները կենտրոնացրին իրենց ուժերը Ղարաբաղի և Գանձակի կողմերում։Այդտեղ էր և ինքը Խուդաբանդա Շահն իր քաջարի Համզա-Միրզա որդու հետ։Շուտով պարսկական ամբողջ բանակը կազմալուծեց։Ղըզըլբաշները նույնիսկ սպանեցին և իրենց հրամանատար Համզա-Միրզային։Դժբախտ հայրը գնաց Խորասան՝իր մյուս որդու,Աբբասի մոտ։1588թ․ Ղարաբաղը դառնում է պատերազմական դաշտ։Այնտեղ է գնում Ֆահրատ փաշան՝պարսից զորքերը քշելու համար։Այդ գործը կատարվում է։1598-1600թթ․ Հայաստանի արևմտյան մասում և մասնավորապես Էրզրումի նահանգում սով սկսվեց,որը բնական պատահարից էր առաջանում։

Շահ Աբբասի արշավանքները։Մուհամմադ Խուդաբանդա շահի իշխանության վերջին տարիներին Իրանի գահի շուրջը բորբոքված կռիվները վերջացան շահ Աբբաս 1-ինի(1587-1629թթ․) գահակալությամբ։Նրա օրոք ուզբեկներն ապսամբեցին,գրավեցին և ավերեցին Խորասանի մի նշանավոր մասը Հերաթ քաղաքով։1590թ․ շահը Ստամբուլում հաշտություն կնքեց թուրքերի հետ՝ուզբեկների և Դաղստանի լեռնցիների ապստամբությունից նեղված։

Ստամբուլում կնքված պայմանագրով շահը թուրքերին զիջեց Վրաստանը,Արևելյան Հայաստանը,Շիրվանն ու Ատրպատականը։Պարտավորվելով տարեկան 200 բեռ մետաքս վճարել Թուրքիային,նա խոստացավ նաև չմիջամտել Ռուսաստանին ցույց տրվելիք դիմադրությանը։Շահ Աբբասը սկսեց կարգ ու կանոն մտցնել ընդհանուր քաոսի մեջ։1597թ․ ուզբեկները պարտություն կրեցին Հերաթի։

Արմատ դրեց ժամանակի ամենազարհուրելի չարիքը՝ջալալիների շարժումները։Դրդապատճառը համարվում է Մուհամմեդ 3-րդի մեծ վեզիր Ջղալ-զադես Սինան փաշան,որ Ջենովացի հավատուրաց էր և իսկական անունն էր Չիկալա։1596թ․ հյուսիսային ազգերի դեմ մղած պատերազմի ժամանակ նա պատժեց Փոքր Ասիայի զորքին,որովհետև նրանք իրենց վատ էին պահել պատերազմի դաշտում։Փոքրասիական զորքերը տուն վերադառնալով ապստամբեցին կառավարության դեմ և այդ պատճառով էլ կոչվեցին ջալալիներ(ապստամբներ)։Ջալալիները տագնապի մեջ էին պահում ազգաբնակչությունը՝Կիլիկիայից մինչև Կասպից ծովը։1598թ․ ապստամբեց Ղարա-Յազըճին,1599թ․՝Հուսեին փաշան և Քոսա Սաֆարը,1601թ․՝Ահմեդ փաշան և այլն։Ջալալիներից շատերն մեծ հռչակ են ստացել։Դրանցից էին Ղարա Յազըճին և նրա եղբայրը։Նրանք նվաճեցին Եդեսիան,Չորումը,Ամասիան,Մարզվանը,Թոխաթը,Կեսարիան,Սեբաստիան։Մուհամմեդ 3-րդի օրոք պետական պաշտոնյաներն էլ պակաս չէին ամեն մի ջալալի հրոսկաապետից։Այսպիսի պաշտոնյա էր Ջաֆար փաշան,որը նախ Վանի կառավարիչ էր,ապա նույն պաշտոնով գնաց Թավրիզ։

Շահ Աբբասին Ղազվին քաղաքում ներկայացան երկու անգլիացի եղբայրներ՝Անտոնի և Ռոբերտ Շերլե։Անտոնին հանձն առավ վերակազմել պարսկական բանակը եվրոպական ձևով և խորհուրդ էր տալիս շահին պատերազմ սկսել Թուրքիայի դեմ։Շահ Աբբասը Շերլեի գլխավորությամբ դեսպանություն ուղարկեց Ռուսաստան,Գերմանիա,Իտալիա և եվրոպական բոլոր արքունիքները՝օգնություն խնդրելու Թուրքիայի դեմ պատերազմելու համար։

1603թ․ Շահ Աբբասը գրավեց Թավրիզը,Նախիջևանը և Սոֆիանի դաշտում պարտության մատնեց թշնամուն։Պարսիկները հետևելով նահանջող թշնամուն,պաշարեցին Երևանը։

Անցնելով Արաքսը՝1603թ․ Շահ Աբբասը մտավ Ջուղա։Արաքսի ձախ ափին,ուր նրա մեջ է թափվում Երնջակ գետը,չոր լանջի վրա տեղավորվել էր 10-12 հզ․ մի ազգաբնակություն։Կար մոտ 2000 տուն և 7 եկեղեցի։Ամբողջ գյուղաքաղաքը բաղկացած էր միայն վաճառականներից։16-րդ դարում ջուղայեցի վաճառականն առևտուր էր անում Հնդկաստանի շուկաներում։

1604թ․ Ջուղան ընդունեց Իրանի շահնշահին։Ջուղայեցիները կոտորեցին օսմանյան զինվորներին և նրանց գլուխները տարան շահին ընծա։Իշխանները թանկագին զենքերով առաջ էին ընթանում։Երեխաները ոսկի բաժակներով գինի էին մատուցում։Շահի ճանապարհը զարդարված էր։Արաքսի ափից մինչև Խոջա-Խաչիկի ապարանքը փռված էին գորգերը։Խոջա-Խաչիկը ոսկի մատուցարանի վրա սոկու կույտեր ընծայաբերեց շահին և նրա օրինակին հետևեցին մյուս իշխանները։Մեծ բռնավորն ընդունում էր այդ ընծաները,խմում էր ոսկե թասերով մատուցվող գինին և վայելում էր ջուղայեցիների կերակուրները։3 օր տևեց հյուրասիրությունը։Շահ Աբբասը որոշեց Ջուղան մտցնել Պարսկաստանի կազմի մեջ։

Լուր ստանալով,որ շահը շարժվում է դեպի Նախիջևան,թուրքական զորքերը Մուհամմադ-Շարիֆ փաշայի հրամանատարությամբ նահանջեցին և ամրացան Երևանի բերդում։Երևանում կար երեք բերդ։Գլխավորը կոչվում էր <<Հին բերդ>>,մյուսը փոքրիկ բերդն էր,երրորդը գտնվում էր Հին բերդին մոտ։Բերդի պաշարումը տևեց ութ ամիս։

1604թ․ հունիսին Երևանի բերդը գրավվեց և Արարատյան երկրի կամ Չուխուր-Սանդի վիլայեթի բեկլարբեկությունը հանձնվեց Ամիր-Գունա խանին։

Բերդի գրավումից հետո շահ Աբբասն իր բանակը տարավ Կրխբուլաղի ամառանոցը,ուր իր զորքերի հետ բարձրացավ Գեղարքունյաց լեռները։Այստեղից կըզըլբաշները երկրորդ անգամ ասպատակեցին Գանձակի վիլայեթը։Այս դեպքերից հետո շահն իջավ Գեղարքունիք և գրավեց նաև Շորագյալի բերդը։

Լսելով,որ Ջղալ-Օղլի Սինան փաշան բանակ է դրել Մշո դաշտում և որոշում է Երևան արշավել,Շահ Աբբասը հրամայում է իր զորքին Երևանի ու Նախիջևանի վրայով նահանջել դեպի Թավրիզ՝կարգադրելով հրկիզել բոլոր գյուղերն ու քաղաքները,իսկ բնակչությանը քշել դեպի խորը թիկունք։

Նահանջելով Ղարսի կողմերից՝ Շահ Աբբասը կանգ առավ Աղջա-Ղալայի բերդում,ապա արագ երթով եկավ Էջմիածին,երբ շահը Էջմիածնում էր,Ջղալ-օղլու բանակը հասել էր Ղարս։Ուստի շահը հրամայեց քշել Արարատյան դաշտում կուտակված գաղթականությանը։

Գառնի գյուղը ցույց տվեց դիմադրություն,սակայն ապարդյուն։Բռնագաղթվածների թիվը հասնում էր 300 հզ․-ի։

Տեղահանության հերթը հասավ Ջուղային։Շահ Աբբասն այդ գործը հանձնարարեց հավատուրաց վրացի մի իշխանի՝Հանիս Թահմազ-Ղուլի բեկին։Տեղահանվող ժողովուրդը կուտակված էր Արաքսի ձախ ափին։Եկավ Շահ Աբբասը և տեղեկություն ստանալով Թահմազ-Ղուլի բեկից,որ Ջուղան տեղահանված է,հարցրեց նրան,թե ժողովուրդը հանելուց հետո հրկիզե՞լ է նա շինությունները թե՞ ոչ։Ստանալով պատասխան,որ այդպիսի հրաման վրացի բեկը չի ունեցել,շահը հրամայեց,որ գնա և Ջուղայի բոլոր տները կրակի ճարակ դարձնի։Թահմազ-Ղուլի բեկը կատարում է այդ հրամանը։Պարսկական զորքը շրջապատել էր գերի բազմությունը,որպեսզի փախչողներ չլինեն։Այսպես էլ ժողովուրդը մտցվեց Արաքսի ձորը։Ջրի ափին զորքն սկսեց փայտերով ծեծել գերիներին,որ նրանք մտնեն ջրի մեջ։Հայոց աղետը ողբացող ժամանակակիցներից էր Հովահննես Մակվեցին։

Շահ Աբբասը մնաց ձմեռելու Թավրիզում։Այդտեղ պահեց նաև ջուղայեցիներին,իսկ մյուս ժողովուրդը տեղավորվեց շրջակա գյուղերում մինչև գարուն։Սինան փաշան առաջանալով մինչև Նախիջևան,տեսավ,որ ամբողջ ժողովուրդը քշված է Արաքսի մյուս կողմը։

Գարունը բացվելուն պես Շահ Աբբասը կարգադրեց,որ տեղահան ժողովուրդը քշվի դեպի Ղազբին և այնտեղից՝Սպահանի կողմերը։Լուր առնելով,որ ձմեռվա ընթացքում հայեր են հավաքվել Ջուղայում,շահը հրաման տվեց նորից դատարկել հռչակավոր ավանը։Այս հրամանն էլ ճշտությամբ կատարվեց։Շահ Աբբասը կարգադրեց,որ Նախիջևանի և Երնջակի հայերը վերադառնան իրենց հայրենիքը։Նրա այս շնորհը վերաբերում էր Նախիջևանի և Երնջակի հայ կաթոլիկներին։Հռոմի պապը և Եվրոպայի կաթոլիկ պետությունները պաշտպանում էին նրանց։Հենց այդ տեղահանության ժամանակ շահի մոտ էր եկել <<ֆրանկների>> դեսպանությունը,որ և միջնորդեց Նախիջևանի և Երնջակի ունիթոռների համար։

Շահը,որ ինքն էր ամեն միջոց որոնում արևմտյան քրիստոնյա պետություններին մերձենալու համար,չէր կարող անտես առնել նրանց դեսպանների խնդրվածքները։

Ջղալ-օղլին գնաց Էրզրում և զորահավաքի պատրաստություն տեսավ։Տեսնելով,որ Երևանը լքված է,Օմար աղայի առաջնորդությամբ գնաց և գրավեց Նախիջևանը։Սակայն Շահ Աբբասը նրա դեմ ուղարկեց Ամիրգունա խանին,որը սպանեց Օմարին,փախուստի մատնեց նրա զորքը։

Սոֆիանի դաշտում տեղի ունեցած ճակատամարտում պարսիկները հաղթանակ տարան։

Պատերազմները,տեղահանությունները,ջալալիները սպանեցին երկրագործությունը։1605թ․ սով սկսվեց։Սովը տարածվեց Կ, Պոլսից մինչև Երևան,Բաղդադից մինչև Դերբենտ։Մարդակերությունը ընդհանուր իրողություն է դառնում։Սովը ոտքի էր կանգնեցրել բոլոր ջալալիներին։Արարատյան երկիրն էլ ուներ իր սեփական ջալալիները։Այսպես էր Քանաքեռցի Մահմադը։Որքան էլ ավերակ էր դարձել երկիրը,անբնակ չէր մնացել նա։Այս վայրերն էլ դառնում էին ջալալիների ասպատակության նպատակակետերը։Մի խումբ ջալալիներ թալանեցին Հովհանավանքը։

Մի ուրիշ հրոսախումբ գնում է թալանելու Գառնի գավառը։Մի մեծ արհեստական այրի մեջ թաքնվում են մոտ 500 հոգի՝ջալալիներից իրենց անձը պահպանելու համար։Ջալալիները որոշում են դիմել խորամանկության։Ջալալիները կրակ են վառում այրի մուտքի մոտ,որպեսզի թանձր ծուխը ներս թափվի այրի մեջ։Կրակի վրա գցում են ինչ-որ գարշահոտ լեշ,որ սկսում է այրվել և այնպիսի գազեր է արձակում,որ այրի մեջ վառած ճրագներով հանգչում են։

Պակաս դառը չէր Գեղարքունու բնակիչների դրությունը։Շատ գյուղեր կողոպտվեցին,ցորենի և գարու ամբարներ բացվեցին։Բնակչությունը բռնում էր գաղթի ճանապարհը։Ոմանք գնում էին Մոլդավո-Վալաքիա,Լեհաստան,Ղրիմ,Սև ծովի ափերը,ոմանք Թավրիզ,Արդաբիլ և նրանց գավառները։

Նոր ընդհարումներ 17-րդ դարի 20-30-ական թթ․։Այնուհետև Շահ Աբբասը նվաճեց Ղարաբաղն ու Գանձակը։Նա Վրաստանից ժողովուրդ տեղահանեց Պարսկաստան։Երկրորդ անգամ գաղթականություն Երևանից նա տարավ 1608թ․։1607թ․ Շահ Աբբասը գրավեց Դմանիսի,Գորու և Թիֆլիսի բերդերը։Թիֆլիսից անցավ Գեղարքունիք և Սոթքի Մազրա գյուղում հյուրընկալվեց Մելիք-Շահնազարի կողմից։Անցնելով Երևանով Շահ Աբբասն այնտեղ թողեց հատուկ սպառազեն զորամասեր։

1607թ․ Փոքր Ասիայում հռչակված էր մի նոր ջալալի՝Ալի փաշա Ջանփոլադ օղլի։Ջանփոլադ օղլին սկսեց փող կտրել իր անունով։1604թ․ սուլթան Ահմեդը հաջորեց Մուհամմեդին։Նա Մուրադ փաշային ուղարկեց Ջանփոլադ օղլու դեմ։Բացի Ալի փաշայից ջալալիներից մնացել էր Գարա Սաիդը,Թոփալ Օսմանը,Մուսելլի Չավուշը,Ֆախրեդդինը և այլն։Մուրադը կոտորել է ավելի քան 100 ջալալիների։

Փոքր Ասիայի ջալալիներին Ամիր-Գունա խանը բնակեցրեց Էջմիածնում։Հետո ջալալիները տեղափոխվեցին Թավրիզ,ապա Ղազվին։

Ամիր-Գունա խանը աշխատում էր վերաբնակեցնել Երևանի շրջակայքում գտնվող գյուղերը։Այդ նպատակով նա արշավեց Կարսի,Էրզրումի,Վանի և Մուշի շրջաններ և հայերին բնակեցրեց Արարատյան դաշտի գյուղերում։Նա գրավեց Մաղասբերդի,Մժնկերտի,Կարսի,նաև Մակվի ու Բայազետի բերդերը։

1612թ․ հաշտություն կնքվեց Իրանի ու Թուրքիայի միջև։1616թ․ թուրքերը նոր հարձակում սկսեցին Երևանի վրա,որը գրավել չկարողացան։Թուրքական զորքերի հրամանատար Մուհամմադ փաշան հետ նահանջեց։

1618թ․ գարնանը թուրքերը ծովակալ Խալիլ փաշայի հրամանատարությամբ Ատրպատականի ուղղությամբ նոր արշավանք սկսեցին։Թուրքերը պարտություն կրեցին և ետ նահանջեցին։Նրանք Մարանդից,Խոյից,Սալմաստից մեծ քանակությամբ բնակչություն քշեցին դեպի Վանի ու Դիարբեքիրի կողմերը։

Էրզրումում Աբաղա փաշայի գլխավորած շարժումը մեծ ծավալ էր ստանում։

1625թ․ Գեորգի Սահակաձեի գլխավորությամբ Վրաստանում խոշոր ապստամբություն բռնկվեց։Ապստամբների դեմ մղվող կռիվների ընթացում Ամիր-Գունա խանը ծանր վերք ստացավ և վախճանվեց։

1629թ․ հունվարին Շահ Աբբաս 1-ինի մահից հետո Սպահանում գահ բարձրացավ նրա թոռ Սաֆին։1630թ․ գարնանը թուրքական Խոսրով փաշան արշավեց Բաղդադ,որը հաջող վախճան չունեցավ։

Ամիր-Գունա խանի որդին՝Թահմազկուլի խանը արշավեց Արևմտյան Հայաստան,հասավ մինչև Արծկե և Խլաթ։

1639թ․ թուրքական հրոսկախմբերին դիմադրություն ցույց տվեցին Եղվարդ գյուղի բնակիչները։Քանաքեռի,Նորագավիթի,Վաղարշապատի,Օշականի բնակիչները հակահարված են տալիս կողոպտիչներին։

1635թ․ ամռանը սուլթան Մուրադը 400 հզ․-ոց բանակով պաշարեց Երևանի բերդը։Պաշարումը տևեց 7 օր։Թահմազկուլի խանը հանձնեց բերդը։Թուրքական զորքերը գրավեցին Մակվի և Բայազետի բերդերը և մտան Թավրիզ։Այս նվաճումը տևեց 3 օր։Թուրքերը հեռացան Վան։1636թ․ մարտի 26-ին կըզըլբաշները գրավեցին Երևանի բերդը։

1638թ․ թուրք-պարսկական պատերազմների թատերաբեմը տեղափոխվեց Միջագետք։

1639թ․ Կասրե-Շիրինում կնքված հաշտությամբ,Բաղդադը և Արաբական Իրաքը անցան թուրքերին,իսկ Անդրկովկասի սահմանները մնացին անփոփոխ։

Հայաստանը 1639թ․ կնքված թուրք-իրանական հաշտությունից հետո։Թուրքիայի և Իրանի միջև ստեղծված խաղաղությունը նպաստում էր երկու երկրների տնտեսական վերելքին և առևտրական հարաբերությունների զարգացմանը։

Արարատյան դաշտի բերքն ու վճարվող բնատուրքը՝բամբակը,յուղը,պանիրը,ճրագուն,կաշին և այլն, արտահանում էին Թավրիզի կողմերը։Վերականգնվում էին թուրք-պարսկական պատերազմների ընթացքում ավերված տները ու քարավանատները,ճանապարհներն ու ոռոգման համակարգը։1667թ․ Շարդենը Սպահանում հիշատակվում է <<լոնդրա>> անունով վաճառատեղին,որտեղ հայ վաճառականները բացառապես անգլիական ապրանք էին վաճառում։

Նա վկայում է,որ Եվրոպայից Հնդկաստան ու Հնդկաստանից Եվրոպա հայ վաճառականները մեծ քանակով ապրանքներ էին փոխադրում։

Բնավճար և աշխատանքային հարկերից զատ այլադավաններից գանձվում էր նաև դրամական գլխահարկ <<ջիզյա>>։17-րդ դարի կեսերից յուրաքանչյուր տղամարդուց մեկ մսխալ ոսկի էր առնվում։

Հայ եկեղեցու հասարակական դիրքերի ամրապնդումն ու վերանորոգչական ջանքերի պատմական նշանակությունը։Նվազ նկատելի չէին այն ջանքերը,որ ձեռնարկվում էին 17-րդ դարում ազգային եկեղեցին տագնապալի վիճակից հանելու, հայ ժողովրդի ազգային-եկեղեցական միասնությունը վերականգնելու ուղղությամբ։Վանքերը ամայացած վիճակում էին։Գրչության փոխարեն վանքերը տարված էին սեփական գույքերը բազմացնելու,սեփական ոչխարների հոտերը աճեցնելու հոգսով։Հոգևորականությունը,լքելով հոգևոր պարտավորությունները,անց էին կացնում իրենց օրերը հեշտասիրությամբ ու զվարճությամբ,գինարբությամբ,աշխարհիկ կատակներով ու խրախճանքով։Իշխանների պես,նրանցից ոմանք կրում էին սուր ու հրազեն։Սրանք տիրանում էին տանուտերերի ու մելիքների պաշտոններին։

16-17-րդ դդ․ Էջմիածնի հայրապետական աթոռի վրա բազմում էին մի քանի կաթողիկոսներ։Կենդանի էր Առաքել կաթողիոկսը,երբ ձեռնադրվեց Դավիթը,որին աթոռակից դարձան Մելիքսեթը,Սրապիոնը,Սահակը և Ավետիսը։

Վանական կարգերի չարափոխումը աշխուժացնում էր աղանդավորության օջախները։

1606-1620թթ․ Արցախում տարածված էր Մեխլու անունով ուտիացի վանականի շարժումը։Մեխլուն սարկավագի աստիճան էր ստացել Գանձասարի վանքում։Մեխլուի քարոզները հանդիպեցին եկեղեցական ու աշխարհիկ կալվածատերերի թշնամիներին։Մեխլուն անցնում է Երևանի կողմերը՝շատ հետնորդներ գտնելով Արևելյան Հայաստանի հայ և այլազգի գեղջուկների մեջ։Մեխլուն վկայում էր,որ սևագլուխ սպանողներն <<էն կայնքում>> արժանանալու են արքայության։Գնալով աճում էին Մեխլուի հետևորդների թիվը։

Մեխլուի քարոզների մեջ խաղացվում էին քրիստոնեական և մուսուլմանական աղանդների հայացքները։Մեխլուն հանդես էր գալիս քողարկված դեմքով․շուռ տված վեղարով ծածկում էր իր երեսը։Շքեղազգեստ վանականներից տարբերվելու համար նա կրում էր երկու մեխով ամրացած այծի մազից հյուսված փալաս,դրա համար էլ նրան <<Մեխլու>> անունն էին տվել։

Նոր ջուղայում հայտնի դարձավ Թումիկի հետ կապված նոր աղանդը։Թումիկի հետնորդները ժխտում էին եկեղեցու բոլոր յոթ խորհուրդները,Քրիստոսի աստվածության,մեռելների հարության և վերջին դատաստանի առասպելները։

Թումիկի աղանդին վերջ դնելու համար Նոր Ջուղայի առաջնորդ Խաչատուր Կեսարացին 1642թ․ եկեղեցականների աշխարհակալների կրոնաժողով գումարեց Նոր Ջուղայում և բանադրեց Թումիկին։

Անապատականները ևս մերժում էին վանականների մասնավոր սեփականությունը,նրանք վանքերի <<հասարակաց սեփականություն>> էին հռչակում վանականների մասնավոր գույքը։Նրանք քարոզում էին կուսակրոնություն,չորակեր էին,սնվում էին օրական մեկ անգամ,հրաժարվում էին գինուց և մսից,պարտադիր էին համարում պահեցողությունը նաև շաբաթվա մնացած օրերին։Օրական մի քանի անգամ զբաղվում էին ժամասացությամբ,մյուս ժամերին՝ընթերցանությամբ,դասատվությամբ և գրչության արվեստով։

Օգտագործելով շահ Աբբասի և Ամիր-Գունա խանի հովանավորությունը,Մովսես վարդապետը ջանում էր վերականգնել Էջմիածնի իրավունքները։Մովսես Տաթևացին ձգտում էր տպարան հիմնել։Դա իրականացրեց խաչատուր Կեսարացին,որը 1640-ական թթ, Նոր Ջուղայում հիմնադրեց առաջին հայկական տպարանը։

Հաղորդակցության միջոցների զարգացումը և հայ վաճառականների հաստատած կապերի ընդլայնումը նպաստում էին ոչ միայն Արևմուտքի մեջ կատարվող ապրանքների,այլև գաղափարների փոխանակությանը։1669թ․ լույս տեսավ Առաքել Դավրիժեցու գիրքը,1695թ․ Խորենացու <<Հայոց պատմությունը>> և այլն։

Ազգի ազատագրման գործը եկեղեցական գործիչները պատկերացնում էին եկեղեցականների և գավառահայ մեծամեծների նախաձեռնությամբ։Հայ իրականության ազատագրական ձգտումները կողմնորոշվում էին դեպի Արևմուտքի քրիստոնյա տերությունները։

Հայ ազատագրական շարժումը և նրա արևմտաեվրոպական կապերը 17-րդ դարի երկրորդ կեսում։Ալեքսանդրիայի,Անտիոքի,Երուսաղեմի հույն պատրիարքարաններից և և Հալեպի ասորական համայնքի հոգևոր առաջնորդներից զատ աչքի ընկան Սսի Խաչատուր Գաղատացի կաթողիկոսը և Կ․Պոլսի նախկին պատրիարք Հովհաննես Թութունջին։1663թ․ Խաչատուր կաթողիկոսը Լյուդովիկոս 14-րդին կոչ էր անում իր ձեռքն առնել բոլոր քրիստոնյաներին ազատագրելու գործը։Թութունջին եղավ Ֆրանսիայում ու Լեհաստանում,Նեղոսի ակունքներում,հանձնարարություն ունենալով քրիստոնյա եթովպացիներին ևս թուրքերի դեմ ինչ որ գործողությունների դրդելու։Գաղատացու կողմնորոշումն ուներ բաղիշեցի խոջա Մուրադը։Նա Լյուդովիկոս 14-րդին հավաստիացնում էր,թե հայերը և հույները պատրաստ են ապստամբելու,արևելյան կայսրությունը վերականգնելու և Ֆրանսիայի կողմից նախատեսված մեկին կայսրության գահակալ հռչակելու։

Բանակցություններ էին գնում նաև արևմտյան պետությունների և արևելահայերի միջև։Շահ Սուլեյմանի հետ հակաթուրքական դաշինք կնքելու նպատակով 1669թ․ Իրան էր հղված Նախիջևանի հայ ունիթորական համայնքի վիճակավոր Մատթևոս Հովհաննեսենցի գլխավորած պատվիրակությունը։1662թ․ կաթողիկոսի կողմից Վենետիկ և Հռոմ հղած Առաքել Բոպիկ վարդապետը իր ծառայություններն է առաջարկում՝շահին հակաթուրք կոալիցիայի մեջ ներգրավելու։Եղիազար Այնթապցին հակառակորդներ ուներ Արևմտյան Հայաստանում,Հակոբ Ջուղայեցին Արևելյան Հայաստանում։Եղիազարի դեմ էին Կ․ Պոլսի նախկին պատրիաք Մարտիրոս Կաֆայեցին և հայ պատմագիր Երեմիա Քյոմուրճյանը,Հակոբին դիմադիր էր կանգնած Էջմիածնի վանական խմբակը։

Պետրոս Պետիկը հույս ուներ,թե հայերը կհաղթահարեն կիսալուսնի տիրապետությունը։

Այս հավաստի աղբյուրը կաթողիկոսը համարում էր հայերի թվաքանակն ու քաջարիությունը։

Այս ժամանակ ուշագրավ իրադարձություններ էին տեղի ունենում Արևելյան Հայաստանում և Վրաստանում։Երևանի խանի դեմ գլուխ էին բարձրացել նրա մահմեդական <<նոքարներն<< ու հասարակ ժողովուրդը։

1677թ․ Հակոբ Ջուղայեցու գլխավորությամբ Էջմիածնում հրավիրվել է գաղտնի ժողով,որին մասնակցում էին հոգևորականության,քաղքենի մեծամեծների և Սյունյաց ու Արցախի հայ մելիքների ներկայացուցիչները։Գաղտնի ժողովը որոշում է պատվիրակություն ուղարկել Հռոմ և զինված օգնություն ստանալ ազատագրական գործը գլուխ բերելու համար։1677թ, Հակոբ Ջուղայեցին գնում է Վրաստան ու բանակցություններ վարում վրաց շարժման ղեկավարների և վրաց կաթողիկոսի հետ։

Հակոբ կաթողիկոսը Հռոմ է ուղարկում Առաքել Բոպիկ վարդապետին և միաժամանակ իրեն հուզող խնդիրների շուրջ թղթակցում Լեհաստանի Յան Սոբեսկի թագավորի հետ։

Վերջինս օգնություն է խոստանում հայերի անկախությունը վերականգնելու բաղձանքին։Սակայն կաթողիկոսի մահը խոչընդոտ է հանդիսանում ինչպես հայ-արևմտաեվրոպական բանակցությունների սկզբնավորմանը,այնպես էլ հայ-լեհական բանակցությունների շարունակությանը։

Իսրայել Օրի։Հակոբ Ջուղայեցու մահից հետո հանդս եկավ իրեն իշխանական ծագում վերագրող մի հայ գործիչ Իսրայել Օրի անունով։Իսրայել Օրին Հակոբ Ջուղայեցի կաթողիկոսի գլխավորությամբ Արևմուտք ուղարկված անդամներից մեկի՝սիսիանցի մելիք Իսրայելի որդին էր։Տակավին 18-19 տարեկան պատանի Օրին,կաթողիկոսի մահից հետո անցնում է Արևմուտք,շուրջ երեք տարի դեգերում է Վենետիկում,ապա զբաղվում ֆրանսիական բանակի մատակարարման գործով,որոշ ժամանակ ծառայում ֆրանսիական գումարտակում և անգլո-ֆրանսիական հերթական պատերազմի ժամանակ Նամյուր քաղաքի մոտ գերի ընկնում անգլիացիների ձեռքը։Գերությունից ազատված Օրին անցնում է Հռենոսյան Պֆալց և Հովհան- Վիլհելմ կուրֆյուրստի մոտ՝Դյուսելդորֆ քաղաքում 4 տարի վարում է Հայդելբերգ և Մանհայմ քաղաքների մատակարարման կոմիսարի պաշտոնը։Օրին տիրապետել է ֆրանսերենին,իտալերենին,լատիներենին,գերմաներենին։Դյուսելդորֆում Օրին դարձավ վաճառական։Նա այնքան մոտեցավ Հովհան-Վիլհելմին,որ նույնիսկ սկսեց պատմել Հայաստանի դրությունը։Նա զեկուցում է Հովհան-Վիլհելմին,որ հայ իշխանները կամենում են ազատվել պարսից բռնակալությունից։Հովհան-Վիլհելմը հանձն առավ Հայաստանի ազատագրության նախաձեռնողը դառնալ և Իսրայել Օրիին դիվանագիտական առաքելությամբ ուղարկեց Հայաստան։Օրին հայերի վաղեմի կողմնորոշումը Բուրբոններից ուղղում է դեպի Հաբսբուրգները։Հայերը Հովհան-Վիլհելմին ճանաչելու էին իրենց թագավոր։

1698թ․ օգոստոսի 2-ին Իսրայել Օրին թողեց Դյուսելդորֆ քաղաքը և գնաց Վիեննա։Այստեղից նա գնաց Լեհաստան,ապա Թուրքիա։Կ․Պոլսում նա տեսնվեց հայոց պատրիարք Մելքիսեդեկի հետ։Օրին գնաց Էրզրում,այնտեղից էլ Երևան։

Հռենոսյան Պֆալցն այդ ժամանակ մասնակցում էր այն պատերազմին,որն Ավստրիայի գլխավորությամբ մղում էին Թուրքիայի դեմ Կենտրոնական Եվրոպայի պետությունները և Ռուսաստանը։Կուրֆյուստը շահագրգռված էր սիրաշահելու Մերձավոր Արևելքի քրիստոնյա այն ժողովուրդներին,որոնցից օժանդակություն կարող էին ստանալ այդ պատերազմում։Օրին կուրֆյուստին հավատացրեց,որ հայ ժողովուրդը պատրաստ է նետվելու կաթոլիկ եկեղեցու գիրկը։

Օրին 1699թ․ ժամանեց Սյունիք՝իր հետ բերելով Պֆալցի կուրֆյուրստի նամակները՝ուղղված վրաց Գեորգի 11-րդ թագավորին,Էջմիածնի և Գանձասարի կաթողիկոսներին,Վրաց իշխաններին և հայ մելիքներին։Նրա առաքելության նպատակն էր հայտնել,որ Հովհան- Վիլհելմը տրամադիր էր իր ձեռքը վերցնել հայ ժողովրդի ազատագրման գործը։

Խաների չարաշահումները մեծ ծավալ էին ստացել երկրում։Դրամով էին գնվում ու վաճառվում պետական պաշտոնները։Քրիստոնյաներից գանձվող գլխահարկը կրկնապատկվել էր։Հայ գյուղը նեղվում էր ոչ միայն խանական,այլև եկեղեցական վարչության չարաշահումներից։Պաշտոնավաճառության ախտը թափանցել էր նաև հայաբնակ վայրերի վարչական մեքենայի ներսը։

1699թ․ ապրիլի 4-ին Օրին մտավ Էջմիածին,ուր այդ ժամանակ կաթողիկոս էր Նահապետ Եդեսացին։Սակայն նա այդտեղ իմացավ,որ կաթողիկոսը նվիրված էր պարսիկներին։

Այնուհետև Օրին գնաց Անգեղակոթ։Անգեղակոթի Մելիք-Սաֆրազի և Քշաթաղի իշխող Էմիրբեկի միջև թշնամությանը Օրին կարողանում է վերջ տալ՝ամուսնացնելով էմիրբեկի տասնամյա աղջկան Մելիք-Սաֆրազի տասնչորսամյա տղայի հետ։

Օրին գնում է Գանձասար՝խոսելու համար այնտեղի կաթողիկոսի հետ,որի անունն էր Փիլիպոս։Վանքում ժողով գումարվեց,որտեղ Օրին հայտարարեց,թե Հովհան-Վիլհելմը ցանկություն ունի ազատելու Հայաստանը։Գանձասարը հրաժարվեց ճանաչել կաթոլիկ կղերի իշխանությունը։Ս․ Հակոբի վանքի վանահայր Մինաս վարդապետ Տիգրանյանը համաձայնություն տվեց Օրիի և մելիքների հետ գործել։

1699 թ ապրիլին Անգեղակոթում գումարվեց ժողով,որին մասնակցում էին 11 հոգի՝Հակիզի որդի Փիլիպպոսը,Ասատուրի որդի Սարուխանը,Մելքոնի որդի Սաֆրազը,Մարտիրոսի որդի Էմիրբեկը,Նարինբեկի որդի Շահնազարը,Փահումի որդի Մելքոնը,Պաղտասարի որդի Թադեոսը,Յավրի որդի Աղաջանը,Նավի որդի Հովհաննեսը,Պաղտասարի որդի Մելքոնը,Շահինի որդի Սուքիասը։Ժողովը նամակ հղեց Հռոմի պապին՝ցանկություն հայտնելով ընդունել կաթոլիկություն։Մյուս դիմումը կուրֆյուրստ Հովհան-Վիլհելմին էր ուղղված, և բաղկացած էր մի ընդարձակ խնդրագրից,որի մեջ հայ մելիքներն առաջարկում էին նրան Հայաստանի թագը։Կուրֆյուրստը պետք է իր Կարլոս եղբորը ուղարկեր՝հարկավոր օգնական զորքով։Անգեղակոթի ժողովը ստորագրում է մի խնդրագիր՝Պետրոս Մեծի անունով։

Վերադառնալով Դյուսելդորֆ՝ Օրին կյուրֆյուրստին շարադրում է Արևելյան Հայաստանի ազատագրման նպատակով կուրֆյուրստի նախաձեռնությամբ 1700 թ․ մայիսին ձեռնարկվելիք ռազմարշավի ծրագրերը։Ռազմարշավը գլուխ պիտի գար կուրֆյուրստի՝Հայաստանի ապագա գահակալի և նրա դաշնակիցների՝գերմանական Լեոպոլդ կայսրի,Հռոմի պապի և կուրֆյուրստի աներոջ Թոսկանայի մեծ դուքսի համագործակցությամբ։Ներկայացնելով կուրֆյուրստին Իրանի ռազմական վիճակը ,Օրին նշում էր,որ Իրանը հազիվ 5000 մարդ միայն կարող է դուրս բերել։Արշավանքի ամբողջ ծախսերը պետք է հոգային հայերը։Նախատեսվում էր Հայաստանը ազատագրել 20-25 օրում։Սակայն այս ծրագիրը չիրականացավ։

Լեոպոլդ կայսրը խորհուրդ տվեց դիմել Ռուսաստանի օգնությանը և նամակ գրեց Պետրոս թագավորին,որով խնդրում էր նրա աջակցությունը։

1701թ․ գարնանը Իսրայել Օրին ուղևորվեց Ռուսաստան։

Հայ ազատագրական շարժումը իրանական տիրապետության և թուրք զավթիչների դեմ 18-րդ դարի առաջին կեսում։

Հայ-ռուսական քաղաքական կապերը։Հայ-ռուսական կապերի ամրացման համար մեծ դեր կատարեցին Սպահանի հայ առևտրական ընկերության հետ 1662 և 1672թթ․ Ռուսաստանի կնքած առևտրական պայմանագրերը։

1660թ․ Մոսկվա ժամանեց այդ ընկերության ներկայացուցիչը՝Իրանի վարչապետի գործակատար խոջա Զաքար Սահրատյանը։Խոջա Զաքարը իր հետ բերել էր հայ վարպետների պատրաստած ադամանդակուռ այն գահը,որը Կրեմլի զինապալատի զարդերից մեկն է ներկայացնում։1666թ․ Մոսկվա ժամանեց Սպահանի հայ առևտրական ներկայացուցիչ՝Գրիգոր Լուսիկենցը։1667թ․ ցարական արքունիքը պայմանագիր ստորագրեց Սպահանի հայ առևտրական ընկերության հետ,որով մի շարք նպաստավոր պայմաններ ստեղծվեցին ռուս-իրանական առևտրի համար։Պայմանագրի իրագործումը լուրջ խոչընդոտների հանդիպեց,որոնցից մեկը Ստեփան Ռազինի ապստամբությունն էր,մյուսը ռուս մեծավաճառ առևտրականների այն առարկությունը,թե կնքված պայմանագիրը վնաս է հասցնում ցարական գանձարանին և որ դրանով իրենք զրկվում են Արևելքի և Արևմուտքի միջև միջնորդի դեր կատարելուց։

Իրանից Ռուսաստան էին ներմուծվում բոժոժ,մետաքս,ուղտի բուրդ,զենքեր,թանկագին քարեր և այլն։Ռուսաստանից Իրան էին ներմուծվում թանկարժեք մորթեղեն,կաշի,չիթ,մահուդ,քաթան,տարբեր մետաղներ,ապակեղեն և ձկնեղեն։

Ռուսների հետ պայմանագիր կնքելուց հետո իրանահայ առևտրականները շարունակում էին կապված լինել թուրքական ճանապարհների հետ։1688թ․ նրանք առևտրական պայմանագիր էին կնքել Հնդկաստանում գերիշխող անգլիացիների հետ,որոնք զորեղ մրցակից էին իրանա-ֆրանսիական և ռուս-իրանական առևտրի համար։

Լուսիկնեցը հակաթուրքական կոալիցիայի մեջ նշմարում էր Իրանի,Ռուսաստանի նաև ողջ <<Քրիստոնեական աշխարհի>> շահախնդրությունը։

Ռուսաստանի նշանակությունը բարձրացավ,երբ 1676թ․ ռուսները ռազմական գործողությունների անցան և Չիգիրինի մոտ պարտության մատնեցին թուրքերին։Ռուսաստանի նկատմամբ հայերի ակնկալությունը ավելի աճեցին 1686թ․ հետո,երբ Մոսկվան միացավ հակաթուրքական կոալիցիային։Հայտնի է,որ Պետրոս Մեծը մտահոգված էր ռուս-իրանական առևտրի խնդիրներով և ուշադիր էր հայ առևտրականների նկատմամբ։  
Այս վիճակի մեջ էր հայ-ռուսական փոխհարաբերությունները,երբ 1701թ․ գերմանական կայսրի և Պֆալցի կուրֆյուրստի հանձնարարությամբ Օրին և Մինաս վարդապետը ժամանեցին Մոսկվա։

Հայաստանի ազատագրման հարցի շրջադարձը դեպի Ռուսաստան։Կառավարությունը Օրիին Մոսկվայում առանձին բնակարան հատկացրեց։Նրա հետ եկել էր և Նազար Օրեխովիչ անունով մեկը,որը թարգմանի պաշտոն էր կատարում։Հուլիսի 11-ին բոյարին Գոլովինը Օրիին կանչեց հարց ու փորձի։Պետրոսն իսկույն ունկնդրություն չշնորհեց Օրուն։Թարգմանի պաշտոնը ռուսաց կառավարությունը հանձնեց Նիկոլայ Սպաթարիոս անունով հույնին։Ըստ Օրիի ծրագրի,արշավանքը կատարելու էին 25 հազար կոզակներ՝երկու ուղղությամբ։Մի մասը պետք է արշավեին նավերով Շամախի,մյուսը ցամաքով Անդրկովկաս՝ Վրաստանի վրայով։Իրանի դիմադրության դեպքում,ազատարարաների բանակը կռվով կանցնի Արաքսը՝Թավրիզն ու Գիլանը գրավելու համար։Օրին ենթադրում էր,որ ինքը և Իմերեթի նախկին թագավոր Արչիլը կփակեն Արաքսի անցքը՝պարսիկներին հնարավորություն չեն տա՝ամրապնդելու Հայաստանը։Վճռված էր վաճառականի անվան տակ մի մարդ ուղարկել Իրան՝ավելի մանրամասն տեղեկություններ հավաքելու համար։Ցանկալի էր համարվում,որ այդ մարդու հետ գնար և մի եվրոպական ճարտարապետ,որ կազմեր պարսկական բերդերի հատակագիծը։

Օրին վճռեց անձամբ գնալ Պարսկաստան։Հայ պատվիրակներին հասկացրին,որ ցարը կարող կլինի իր ձեռքն առնել Հայաստանի ազատագրման գործը միայն շվեդների դեմ մղվող պատերազմի ավարտումից հետո։Օրիի իրանական առաքելությունը դյուրացնելու և նախատեսված գնդի կազմակերպումը գլուխ բերելու նպատակով ցարը կարաբինակիրների գնդապետի կոչում շնորհեց նրան։1704թ․ փետրվարի 10-ին Օրին ուղևորվեց Եվրոպա։

1702թ․ Գանձակ ուղևորվեց Օրիի սուրհանդակ Միրոն Վասիլևը։Նա իր հետ բերած նամակներից մեկը պետք է տաներ Աղվանից Սիմեոն կաթողիկոսին,մյուսը էջմիածին՝ կաթողիկոսին։Գանձասարի մելիքները զբաղվեցին Միրոն Վասիլևի բերած թղթերով և պատասխան գրեցին Իսրայել Օրիին և Մինաս վարդապետին։

Օրին պիտի մեկներ Սպահան՝քրիստոնյաների դեմ Իրանում սկսված հալածանքներին վերջ դնելու համար Հռոմի կողմից Իրանի շահի միջնորդությունը խնդրելու պատրվակով։1708թ․ Օրին հասավ Իրանի սահանագլուխ Շամախի քաղաքը,նրան դիմավորեցին որպես պապական հավատարմագրով ծպտված ռուսական դեսպանի։Ահա թե ինչու Իրանում թշնամանքով դիմավորեցին։Օրիի հետ կապված խմորվեցին զրույցներ,թե Օրին ծագում է հայ արքաների սերնդից և մտադրություն ունի վերականգնել իր նախնիների թագավորությունը։Եղան կարծիքներ,թե նա ինքն իսկ այն մարդն է,որին ենթադրվում է բազմեցնել հայկական գահին։Այդ պատճառով էլ նրա <<Իսրայել Օրի>> անունը ֆրանսերեն նշանակում է <<նա թագավոր կլինի>>։

Սպահան ուղևորվելիս և վերադառնալիս Օրին հանդիպումներ ունեցավ հայոց կաթողիկոսի՝Ալեքսանդր Ջուղայեցու հետ,նաև Գանձասարի Եսայի կաթողիկոսի հետ։Նա արտահայտում էր Արցախի հայ մելիքների տրամադրությունները։Եսային քաղաքական հակում ուներ դեպի Ռուսաստանը։Ընկերանալով Օրիին,1710թ․ Եսայի կաթողիկոսը պատրաստություն տեսավ երկու եպիսկոպոսների հետ մեկնելու Մոսկվա՝ներկայանալու ցարին։

Սպահանից վերադառնալիս Օրին եղավ Գանձակում և հանդիպում ունեցավ Արցախի հայ ղեկավարների հետ։Դրա վկայությունն է հիշյալ վայրերի մի շարք եկեղեցական ու աշխարհական գործիչների 1721թ․ նամակը հասցեագրված Պետրոս 1-ինին Եսայի կաթողիկոսից ու Արցախի 4 վանահայրերից զատ,այդ նամակի տակ կան նաև Ջրաբերդի Մելիք-Եսայու և գանձակեցի ու ղափանցի երեք քաղաքացիների ստորագրությունները։Իրանում Օրին տեղեկություններ էր հավաքում նաև Թուրքիայի ռազմական ուժերի ու հնարավորությունների մասին։Օրիին մտահոգում էին այն արգելքները,որոնք կարող էին ստեղծել Թուրքիան՝ռուսների Իրան արշավելու դեպքում։Նա նախատեսում էր Դաղստանի ֆեոդալների դիմադրությունը։Նա բարեկամացավ Ղուբայի խանի հետ՝ջանք չխնայելով նրան Ռուսաստանի կողմը թեքելու։Օրին իր հետ Ռուսաստան էր տանում 20 հայ ընտանիք,ապրանքներ,25 ձի։Ձիաները նա ցամաքային ճանապարհով ուղարկեց Աստրախան։Աստրախանից լուր եկավ,թե նրա ուղարկած ձիաները և ապրանքը տեղական իշխանության կողմից արգելքի տակ են դրված։

Վերջապես Օրին հասնում է Աստրախան։Այստեղ 1711թ․ օգոստոսին Օրին վախճանվեց։Օրիի բերած ձիերից մնացել էին քսան հատ և Կազանի նահանգապետը նրանք ուղարկեց թագավորին։Իսկ Եսայի կաթողիկոսը,թաղելով Օրիին հայոց եկեղեցու բակում,վերադարձավ Գանձասար։

Նա ազատագրական շարժումը կապեց անդրկովկասյան ժողովուրդների պայքարի հետ։Նա մեծ դեր կատարեց հայ-ռուսական քաղաքական կապերի մեջ։

Պետրոս Մեծի իրանական արշավանքը։Մեռավ Օրին,բայց նրա գործը նրա հետ գերեզման չմտավ։Նրանից հետո մնում էր նրա ընկեր Մինաս վարդապետը,որ բռնեց նրա տեղը։17-րդ դարի վերջում Իրանին ենթակա ժողովուրդների ծանր կացությունը հաջորդ դարի սկզբներին վերածվում է քաղաքական տագնապի։Սեֆյան Իրանի տարբեր ծայրերում բռնկվում էին տեղական ցեղապետերի ու ֆեոդաների զինված ապստամբությունները։Ռուսական դեսպան Վոլինսկին գրում է,որ պարսիկները ի վիճակի չեն պաշտպանվելու ապստամբներից ու թշնամիներից։

1715թ․ արաբները գրավել էին Պարսից ծոցի կղզիները,ապստամբեցին իրանական քրդերը,1717թ․ սրանք գրավեցին Համադանը։1717թ․ Մուղանի դաշտում գլուխ էին բարձրացրել թրքախոս ցեղերը։Ուզբեկները ասպատակում էին Խորասանի կողմերը։Սպառնալից ծավալ էին ստանում լեզգիների ասպատակությունները։Նրանք փորձում էին Իրանի հետ դեսպան Վոլինսկու կնքած առևտրական պայմանագիրը և Անդրկովկասում աճող ռուսական ազդեցությունը ոչնչացնել։Լեզգիների հարձակումները հանդիպում էին Իրանի և Թուրքիայի դիմադրությանը։1720թ․ լեզգի հրոսակախմբերը Սուրխայի առաջնորդությամբ ավերեցին Լոռվա բնակավայրերը։1721թ․ օգոստոսի 15-ին նրանք խուժեցին Շամախի,կոտորեցին 4-5 հազար շիա բնակչութուն։Անդրկովկասի զորքերը անկարող եղան զսպելու լեզգի ֆեոդալներին։Լեզգի ասպատակիչները մտան Քուռ,Արաքս,Թարթառ,Խաչեն, և Կարկառ գետահովիտների հայաշատ շրջանները։ՎարանդայիՄելիք-Բաղիրը միայն հարուստ նվերների գնով կողոպտիչներից ազատեց իր գավառը։1722թ․ գարնանը լեզգիները մտան Դիզակի գավառը և ասպատակեցին Խաչենը։

Ըմբոստ նահանգների մեջ Հուսեին շահի ժամանակ անվանի դարձավ Ավղանստանն իր Ղանդահար քաղաքով։Ղանդահարը վտանգավոր դարձավ այն ժամանակից,երբ այնտեղ ապստամբութայն գլուխ անցավ Միր-Վեյսը։Հուսեին-շահը նրա դեմ ուղարկեց Գուրգին-խանին։

Միր-Վեյսն էլ,հպատակվելով Ղանդահարի կառավարչի հրամանին,հեռացավ Սպահան։Նա մնաց Սպահանում,իրավունք չունենալով հեռանալ այդտեղից։Սուլթան-Հուսեինը որոշում է Միր-Վեյսին հաստատել նախկին պաշտոնում։Միր-Վեյսը համաձայնվեց իր աղջկան կնության տալ Գուրգին-խանին։Իբրև աղջկա նշանած՝նա գնաց խնջույքին և այդտեղ սպանվեց զայրացած աղվանների ձեռքով։Նրա դիակը քաշքշվում էր փողոցներում և անարգանքի ենթարկվում։Կոտորվեց և ամբողջ վրաց զորագունդը։Ղանդահարը այժմ անկախ էր։

Միր-Մահմուդը առաջացել էր մինչև Սպահան։Սուլթան-Հուսեինը Գյուլնաբաթի մոտ,1722թ․ փետրվարի 26-ին տեղի ունեցավ ճակատամարտ ավղանների և պարսիկների միջև։Պարսիկների զորքի թիվը 50 հազար հոգի էր,ունեին 24 փոքր թնդանոթ։Ավղանները հաղթանակ տարան։

Պետրոսը՝լուր առնելով,որ Պարսկաստանը նվաճվում է,այլևս անկարելի համարեց անգործության մատնվելը։

Աստրախանում հավաքված էր 30 հազար կանոնավոր և մոտ 70 հազար անկանոն զորք։1722թ․ օգոստոսի 23-ին Դերբենտը նվաճվեց։Բաքվի խանն էլ հայտնեց,թե պատրաստ է հպատակվել։1722թ․ նվաճվեց նաև Գանձակը։Պետրոսը,հաշվի առնելով պայմանները,դադարեցրեց կասպիական արշավանքը։Նա գնդապետ Շիպովին հանձնարարեց գրավել Ռեշտը,իսկ Մատյուշկինին Բաքուն,իսկ ինքը վերադարձավ Ռուսաստան։

1723թ․ հուլիսին Պետրոսը Իվան Կարապետի(Հովհաննես Շիրվանյան) ձեռքվ մի հրովարտակ ուղարկեց Ղարաբաղ,որով նա թույլատրում էր հայերին առևտուր անել Կասպից ծովի վրա իր ձեռք բերած քաղաքներում։Իվան Կարապետը այդ թուղթը մեծ դժվարությամբ տեղ հասցրեց։

1723թ․ սեպտեմբերի 12-ին կնքվեց մի դաշնադրություն,ըստ որի Պետրոսը պարտավորվում էր զինվորական ուժով պաշտպանել շահ Թահմազին բոլոր այն ապստամբներից,որոնք գլուխ են բարձրացրել Պարսից շահի դեմ։

Իբրահիմ փաշայի առաջնորդությամբ օսմանյան մի բանակ,որը բաղկացած էր 80․000 մարդուց արշավեց Գանձակի վրա։Իբրահիմ փաշան մարդ ուղարկեց հայերի հրամանատար Ավան յուզբաշու մոտ՝առաջարկելով միանալ իր բանակին։Հայերը մերժեցին այդ առաջարկը։Օսմանյան բանակը վերադարձավ Թիֆլիս։Մեծ սղնախն առժամանակ ազատված էր վտանգից։

Բայց դրանց համար կար ավելի մեծ վտանգ,ներքին քայքայման վտանգը։Բայց դավաճանության տեսակետից հայ զինվորությունն ուներ ավելի ահռելի թշնամի՝Տաթևի մելիք Բաղրը։Ղափանի բանակը մարդ է ուղարկում Ավան յուզբաշու մոտ և հրավիրում նրան կռվել մելիք Բաղրի դեմ։

Հայկական սղնախների պայքարը իրանական տիրապետության դեմ և Գանձակի 1724թ․ պայմանագիրը։Իրանի շուրջը սրված միջազգային իրավիճակը մեծ բարդություններ էին առաջացնում անդրկովկասյան ժողովուրդների կյանքում։Սյունյաց և Արցախի գավառների վարչական ղեկն անցել էր բնիկ կառավարիչների՝մելիքների ու յուզբաշիների,տանուտերերի ու քյադխուդարների ձեռքը։

Արցախի հայաբնակ գյուղերը 100-150 թուման,իսկ փոքր գյուղերը 30-40 թուման հարկ էին վճարում Իրանին։

1720-ական թթ․ սկզբներին Ղարաբաղի և Ղափանի մահալներում տեղի էին ունենում ինքնապաշտպանական ժողովրդական ջոկատների համախմբում։1722թ․ Բարդայի,Ջրաբերդի և Գանձակի հայ ուժերը ջանքեր էին գործադրում պաշտպանելու Լեռնային Ղարաբաղի մատույցները և փակելու Գանձակի ու Թիֆլիսի ճանապարհները ադրբեջանական ֆեոդալների առաջ,որոնք հարկեր էին պահանջում նրանցից կամ ավերում ու թալանում էին հայկական մահալների գյուղերը։1723թ․ հոկտեմբերին Դիզակի մահալում,Հադրութ գյուղի մոտ,հայկական զինված ջոկատները խանական հեծյալների հետ ունեցավ զինաբախում,որի ժամանակ վերջիններս կորցրին 2000 մարդ։

1720-ական թթ Ղարաբաղում կային մելիքական 5 իշխանություններ,որոնք համախմբված էին պաշտպանողական հանգրվանների կամ սղնախների շուրջը։

30-ական թթ․ սկզբներին Ղարաբաղի հինգ միավորումներից առաջինն ընդգրկում էր Գյուլիստանի և Ջրաբերդի մահալները՝կենտրոն ունենալով Գյուլիստանի բերդը և Երիցմանկանց վանքը։Երկրորդը Խաչենի մահալն էր՝կենտրոն ունենալով Գանձասարի վանքը։Երորդը Վարանդայի մահալն էր՝Ծովատեղ-Ավետարանոց կենտրոնով։Չորրորդ մահալն էր Վարանդայի մյուս մասը՝կենտրոն ունենալով Քարագլուխ կոչված սղնախը,իսկ հինգերորդը Դիզակի միավորումն էր՝Տող կենտրոնով և Քիրս լեռան սղնախով։Զինապարտների մի մասը կռվում էր չախմախի հրացաններով կամ ատրճանակներով։Հրացաններ շինող վարպետներ կային,սակայն չկային թնդանոթի վարպետներ։Այդ պատճառով հայկական սղնախներն ի վիճակի չէին խոշոր մասշտաբի հարձակողական գործողություններ ծավալել։Սղնախների ինքնապաշտպանությունը տուժում էր նաև ներքին հակամարտութոյւններից։Պետրոս Մեծի կողմից հղված էլչի(պատգամաբեր) Իվան Կարապետը գրում էր,որ հայ գյուղապետներն իրենց նպատակների հետ վարվում էին ինչպես <<անօրեն>> ճնշողներ։

1720-ական թթ․ Անդրկովկասում ստեղծված նոր պայմանների հետևանքով հայ կյանքում ասպարեզ եկան մի շարք գործիչներ,որոնք կապվեցին հայ ազատագրական շարժման հետ։Դրանցից էր Իվան Կարապետը,Պետրոս դի Սարգիս Գիլանենցը,Ղուզանենց Փարսադան բեկը։1724թ․ Պետրոս Մեծի հայ ժողովրդին ուղղած կայսերական հրովարտակը Ղարաբաղ հասցնելով,Իվան Կարապետը հաղորդեց,որ ցարը ցանկանում է նրանց ազատել անօրենների լծից։1724թ․ ամռանը Իվան Կարապետը հուսադրեց նաև Ղափանի հայությանը։

Մտնելով Թիֆլիս,թուրքերը պատրաստվում էին գրավել ամբողջ Անդրկովկասը։Պետրոս ցարը որդեգրեց Անդրկովկասում ժողովուրդների և Իրանի միջև հակաթուրքական դիմադրություն կազմակերպելու ուղեգիծ։Դրա համար Իվան Կարապետը Ղարաբաղի և Գանձակի <<մուսուլման>> բնակչությանը կոչ արեց համաձանություն կնքել Ղարաբաղի <<քրիստոնյաների>> հետ։

----------------------------1723թ․ Գանձակի ադրբեջանցի և հայ բնակչության զինված ուժերը 18-20 օր դիմադրեցին Իբրահիմ փաշայի բանակին։Թուրքական զորքը պարտություն կրեց և նահանջի դիմեց։1724թ․ մարտի 24-ին վրաց ու ադրբեջանական ֆեոդալների և հայկական սղնախների միջև պայմանագիր կնքվեց։Պայմանագիրը կնքվեց Շահ Թահմազ 2-րդի ներկայացուցիչների,Իվան Կարապետի և Գանձակի բեկլարբեկի Մուհամեդկուլի խանի մասնակցությամբ։

Գանձակի պայմանագրում համաձայնություն կայացավ իրանական կողմնորոշում ունեցող Գանձակի խանության ղաջար իշխանավորների և նրանց հպատակվելու պատրաստակամություն հայտնող սղնախների հայ բնակչության ղեկավարների միջև։Վերջիններս հրաժարվում էին Գանձակի կալվածատերերի և մյուս շիա մուսուլմանների դեմ ունեցած ապստամբական դիրքորոշումից և խոստանում օգնության գալ քաղաքի ազգաբնակչությանը։Գանձակի բնակչությանը խոստանում էին մեղապարտ ճանաչել և պատժել ղաջարներին,եթե նրանք փորձեն կողոպտել սղնախներն ու Ղարաբաղի քրիստոոնյաներին կամ օգնության չգան նրանց թուրքերից պաշտպանվելու համար։

Այսպիսով,համաձայն Գանձակի պայմանագրի Անդրկովկասի 3 ժողովուրդների ներկայացուցիչները որոշում են միավորել իրենց ուժերը թուրքական հարձակումը վանելու համար։

Ռուս-թուրքական պայմանագիրը և հայկական սղնախների հերոսամարտը թուրքական զինակալության դեմ։Հաշվի առնելով թուրքերի դեմ պատերազմելու դժվարությունը,1724թ․ հուլիսին Կ․Պոլսում ռուսները պայմանագիր կնքեցին Թուրքիայի հետ,ըստ որի թուրքերը ճանաչեցին Ռուսաստանի տիրապետությունը՝Դերբենտից մինչև Մազանդարան ընկած Կասպից ծովի առափնյա շրջաններում,իսկ ռուսները թուրքերի իրավուքները Իրանի անդրկովկասյան տիրույթների նկատմամբ,ներառյալ Թիֆլիս,Գանձակ,Նախիջևան քաղաքները,Ղարաբաղի ու Ղափանի մարզերը,նաև նրա տիրապետությունը Արդեբիլ-Թավրիզ գծից դեպի հյուսիս և Թավրիզ-Քերմանշահ գծից դեպի արևմուտք ընկած հողերի վրա։

1724թ․ ձմեռը էրզրումում գումարվեց օսմանյան մի խոշոր բանակ,որին հանձնարարվում էր արշավել Երևանի վրա։1724թ․ հունիսին Արիֆ Ահմեդ փաշան մտավ Արարատյան դաշտ և պատրաստվեց պաշարել Երևանը։Այդ նպատակով Սուրմալուի,Շորագյալի և Ապարանի շուրջ 300 գյուղերի բնակիչներ քշվեցին Թուրքիայի խորքերը։

1724թ․ օգոստոսին թուրքերը գրավեցին Նախիջևանն ու Օրդուբադը,Գողթնը,Համադանը,որից հետո համակենտրոնացրին իրենց ուժերը Երևանն ու Թավրիզը գրավելու համար։

1724թ․ մարտին օսմանյան բանակն առաջ խաղաց և կանգ առավ թուրք-պարսկական սահմանագլխի ,այն է Արփաչայ գետի վրա։Եղիվարդի դաշտում սկսվեց պատերազմ,որտեղ պարսկական բանակը պարտություն կրեց ։Միհրալի փաշան փախավ Երևան,ուր նա փակվեց բերդում,մատնվելով կատարյալ անգործության։Օսմանյան բանակը առաջացավ դեպի Կարբի։Միհրալի փաշան ասում է կարբեցիներին,թե նրանք պարտավոր են *պատերազմել* օսմանցիների դեմ։Աբդուլլահ փաշան զինաթափ արեց Կարբին։Նա մոտեցավ Երևանին Զանգու գետի կողմից, առաջարկեց Միհրալի խանին հանձնել քաղաքը,սակայն մերժում ստացավ։

Նա պաշարեց Երևանը։Երևանի տակ հավաքեց 30 հազար քրդեր,այստեղ ուղևորվեց Եվդոկիայի փաշան՝տասն հազար զորքով։Ինքնապաշտպանության գլխավորներն էին՝Հովհաննես Հունդիբեկյանը,Պողոս Քիչիբեկյանը,Կառչիկ Հովհաննեսը և Դավիթ Միրզեջանյանը։Աբդուլլահ փաշան ստացավ նորանոր օժանդակ զորաբաժիններ։Նա գրոհեց Ձորագեղի կողմից։Քաղաքն ընկնելուց հետո Միհրալի խանը փակվեց բերդում։1724թ․ հունիսի 12-ին,այսինքն Երևանի գրավումից հետո Ռուսաստանի և Թուրքիայի միջև ստորագրվեց մի դաշնադրություն՝հետևյալ պայմաններով․Կասպից ծովին կից գտնվող տարածքները անցնում են Ռուսաստանին,իսկ Շամախին Դաուդ-բեկի տիրապետության տակ։

Եսայի կաթողիկոսը համաձայնություն է կայացնում Ներսես կաթողիկոսի հետ՝մի անգամ ևս դիմելու Պետրոս կայսրին։1724թ․ հոկտեմբերի 18-ին ուղարկվում է կայսրին մի նամակ։

Հայկական զինվորությունը օգնական զորք էր խնդրում ռուսաց կառավարությունից։Այս օգնությունը խնդրելու լիազորությունը ունեին Անտոն քահանան և իր ընկերները։Անտոն քահանան ծախվեց, արավ հետևյալ հայտարարությունը․<<Եթե նորին կայսերական մեծությունը չի բարեհաճի հայերին օգնելու համար զորք ուղարկել,այդ դեպքում նրանք խնդրում են նորին կայսերական մեծությունից իր հովանավորության տակ վերցնելու հայերին և նրանց համար բնակութայն տեղ նշանակել Կասպից ծովի մոտ՝Գիլանում,Սալյանում,Բաքվի մոտ և Դեբենդում։Հիշյալ տեղերում բնակվելու համար նորին կայսերական մեծությունից ոչ մի օժանդակություն չեն պահանջում․իրենք իրենց ծախսով կանեն ամեն ինչ>>։

Օսմանյան բանակը արշավեց հայոց սղնախների վրա՝նրանց գոյությանը վերջ տալու համար։Բանակը բաղկացած էր 40 հազար հոգուց և նրա հրամանատարն էր Սարը-Մուստաֆա փաշան։Հաղթեցին հայերը։

Հայերը կազմել էին ձիավոր բաժին,որը ստացավ <<Հայկական էսկադրոն>> անունը։Կազմողն էր Պետրոս դի Սարգիս Գիլանենցը։Նրա գործունեությունը հիմնականում հետախուզությունն էր։Գիլանենցի գործողությունների կենտրոնը Ռեշտն էր։Նա սպանվեց պատերազմում և նրան փոխարինեց Ղազար Խաչատրյանը։

Կազմակերպվեցին ռազմական 5 շրջաններ՝սղնախներ․Դիզակի,Խաչենի,Ջրաբերդի,Շոշի և Գյուլիստանի։Յուրաքանչյուր սղնախ ուներ շուրջ 6 հազար զինվոր։Ընդհանուր զորահրամանատարն էր Ավան հարյուրապետը։

Ազատագրական պայքարը Արցախում։Պետրոս 1-ինի պարսկական արշավանքից հետո ապստամբած հայերն ու վրացիները հայտնվեցին աննպաստ վիճակում։Ապստամբ հայերը ստիպված էին միայնակ շարունակել պայքարը։

Արցախ նորից եկած հայկական զինական ուժերը ազատագրական կռիվների միջոցով դուրս քշեցին պարսկական զորամասերին։

Փաստորեն 1722թ․ վերջերին և 1723թ․ սկզբներին ամբողջ Արցախն ազատագրված էր պարսիկներից։Տեղական կառավարումն անցավ հայերի ձեռքը ։Շարժման առաջնորդ Եսայի Հասան Ջալալյանը տեղի ունեցած երևույթները գնահատել է որպես հայոց հանգած իշխանության <<նոր նորոգում>>։Կազմակերպվեցին 5 սղնախներ՝Դիզակի,Խաչենի․,Ջրաբերդի,Շոշի և Գյուլիստանի,որոնց զորքերի հրամանատարներն էին Ավան,Սարգիս,Եսայի,Թարխան և այլ զորավարներ։Ընդհանուր հրամանատարն էր Ավան հայրուրապետը։

1733թ․ Հադրութում տեղի ունեցած ճակատամարտում պարսկական 40 հզ․-ոց բանակը պարտություն կրեց և կորցնելով 2000 մարդ՝հետ նահանջեց։Արցախի որոշ շրջաններում հիմնավորված թուրք (ադրբեջանցի) ջոկատները փորձում էին իրենց ձեռքը վերցնել Արցախի հարկահավաքությունը։1724թ․ սրանք պարտություն կրեցին Ջրաբերդի և Գյուլիստանի զինված ուժերից։Թուրք փաշաները 1724թ․ նամակ գրեցին էջմիածնի կաթողիկոսին,դրդում են նամակ գրել Ղարաբաղի հայերին,որ նրանք վայր դնեն զենքերը։Սակայն հայերը անհետևանք թողեցին կաթողիկոսի նամակը։

1725թ․ փետրվարին թուրքական 6 հզ-ոց զորաջոկատը ներխուժեց Վարանդա և տեղավորվեց հայկական 33 գյուղերում։Տեղի հրամանատարությունը հարձակում գործեց թուրքական զորաջոկատի դեմ,փրկվեցին քչերը։

1726թ․ մարտեր տեղի ունեցան Քարագլուխ ամրոցի համար,որտեղ թուրքերը կորցրին 800 զինվոր։

Ազատագրական շարժումը կանգնեց փակուղու առջև։

Առավել իրատես գործիչները (այդ թվում Եսայի Հասան-Ջալալյանը) առաջարկում էին,բանակցություններ վարել թուրքերի հետ և երաշխիքներ ստանալուց հետո վայր դնել զենքերը։Շատերը Հասան-Ջալալյանին մեղադրեցին դավաճանության մեջ և սղնախներում ծայր առան երկպառակություններ։1728թ․ մահացավ Հասան-Ջալալյանը։Ապստամբական շարքերը լքեց Ավան հարյուրապետը։Նա ռուսական հրամանատարությունից օգնություն ստանալու հույսով գնաց Բաքու,սակայն մերժում ստանալով,այլևս չվերադարձավ Արցախ։

Գյուլիստանի և Ջրաբերդի սղնախները Աբրահամ սպարապետի հրամանատարությամբ 1729-1731թթ․ թուրքական զորքերի դեմ մղում էին վերջին անձնազոհ կռիվները։Սակայն թուրքերին հաջողվեց ճնշեց նաև նրանց դիմադրությունը։

Այսպիսով,Արցախի ազատագրական ապստամբսւթյունը պարտություն կրեց։

Ազատագրական կռիվները Սյունիքում։Միջին դարերում Սյունյաց նահանգի Բաղք և Ձորք գավառները միանում են և այստեղ հիշվում է Կապան անունով մայրաքաղաքը,որ և տալիս է իր անունն ամբողջ գավառին։Խոր ձորերի,լեռնային կապերի,վիթխարի գագաթների մի անտառոտ աշխարհ է դա,հռչակված իր անմատչելի բերդերով,որոնց թիվը հասնում է յոթի,և հենց այդ պատճառով էլ Ղափանը կոչվում է <<Յոթնաբերդ գավառ>>։Տոկուն,քաջ մի ժողովուրդ էր ապրում այս աշխարհում։

Բուն Ղափանը կոչվում էր Փոքր Ղափան։Իսկ Մեծ Ղափանն էլ այնքան ընդարձակ էր,որ մինչև իսկ Գանձակն էլ համարվում էր նրա մեջ։Նրա մի մասը բաղկացած էր վաճառականներից։Բուն Ղափանի և Մեղրիի սահմանների վրա գտնվող Վանք գյուղից Ոսկան Շահումյանը 17-րդ դարի կեսերից բաց է անում Վենետիկ քաղաքում առևտրական տուն։Նրա եղբայրն էր Վրթանես Շահումյանը,իսկ սրա որդին էր Ստեփանոսը,որը մասնակցեց Ղափանի զինվորական շարժումներին,այնուհետև գնաց Վենետիկ և վաճառականություն էր անում։Նա իր մարտական ընկերների գործերը գրել տվեց Հ․ Ղուկաս Ստեփանյան Սեբաստացուն։Այն կոչվում է <<Ընտիր պատմութիւն Դավիթ բէգին>>։Այս աշխատությունում Ստեփանոս Շահումյանը հանդես է գալիս որպես շարժման նախաձեռնող և վրաց Վախթանգ թագավորի որդի Շահնավազին ներկայացրել է Ղափանի 50 <<տանուտերերի>> կեղծ կնիքներն ու արձանագրությունները կրող դիմում,խնդրելով Սյունյաց երկիր հղել մեկին։Դավիթ-Բեկի գործուղումը Ղափան դիտված է այդ դիմումի հետևանք։

Բացի դրանից,Դավիթ-Բեկի մասին որոշ տեղեկություններ է պարունակում նաև 1746թ․ Աստարախանում գրված մի հիշատակարան,որի հեղինակն է թիֆլիսեցի Ղուզանենց Փարսադան բեկի որդի Թաղին։

Դավիթ-Բեկի գլխավորած շարժումը հայ գյուղացիական զանգվածների վրա հենված ազգային ապստամբությունն էր՝ուղղված կործանված Սեֆյան պետության դրածո հարստահարիչների,օսմանյան նվաճողների դեմ։Ստեփանոս Շահումյանն ասում է,որ տեսնելով աշխարհի ալեկոծված դրությունը,մտածեց հայկական զինվորություն կազմել,գնաց Մցխեթ,Շահնավազ խանի (Վախթանգի որդի Բակուրի) մոտ և խնդրեց ուղարկել Դավիթ-Բեկին հայրենիք։Նա գիտեր,որ մենակ իր խոսքով գլուխ չի գա այդ գործը,ուստի կեղծիք կատարեց․երկրի բոլոր տանուտերերի կնիքների պես կեղծ կնիքներ շինել տվեց,ապա նրանց բոլորի անունից հորինեց մի դիմում Շահնավազին և կնքեց այդ թուղթը կեղծ կնիքներով։

Հալիձորի մեկիք Փարսադանը,որը եթե հավատանք ավանդություններին,նրա հորեղբայրն էր,և մելիք Փարսադանի փեսա Տեր Ավետիս քահանան սկզբում անտեսեցին Դավիթ-Բեկի հրավերը։Դավիթ-Բեկը ձերբակալում է երկուսին,բանտարկում է Շնհերի բերդում։Մեջ է ընկնում Սղնախների Ավան յուզբաշին,որի կարգադրությամբ ազատվելով բանտից,մելիքն ու քահանան թողնվում են Դավիթ-Բեկի տրամադրության տակ։Նրանք հնազանդություն են հայտնում Բեկին,մտնում են գործի մեջ։

Սկզբում նրա կայանը Շնհեր բերդն էր,Որոտնա գետի ձորում,այնուհետև Հալիձորը։

Դավիթ-Բեկի հետ եկել էին Մեծ Գորգին,Փոքր Գորգին,Բայինդուրը,Ավթանդիլը,Ծատուրը,ՀովհաննեսըՄխիթար սպարապետը,որը Գանձակ քաղաքից էր։Բուն ղափանցի համհարզներից էին մելիք Փարսադանը,նրա որդի Բալին,փեսա Տեր-Ավետիսը,Թորոս զորավարը,կալերցի Պապը,Ստեփանոս Շահումյանը։

Մենք ունենք Ղափանի զինվորության բաժանումների,նրանց բնակության տեղերի,զորագլուխների ցուցակը,որը տալիս է այսպիսի պատկեր․

Շնհեր ավանում-Բայինդուր զորապետը,Բալի զորապետը,Մինասը,Ստեփանոս Շահումյանը և նրանց հետ 550 զինվոր։

Տաթև գյուղում-Ղիջին,Այդին,Եսային,Տիրացուն,Սիմեոնը և նրանց հետ 400 զինվոր։

Հալիձորում-մելիք Փարսադանը՝250 մարդով, և Տեր Ավետիսը՝468 մարդով։

Չավնդուր գավառում-Թորոսը,մյուս Բայինդուրը,Նուբարը,Վարդանը,Փարսադանը,Թովմասը,Թուրինջը,Հովհաննեսը՝2000 զինվորով։

Կալեր ավանում-Պապը և նրա հետ 700 զինվոր։

Մեղրի բերդում-Կոստանդին,Հովհաննես,Սարի,Առաքել և նրանց հետ 400 զինվոր։

Դավիթ-Բեկն անխնա էր դավաճանության դեմ։Տաթևի մելիք Դավիթը թշնամական դիրք բռնեց և ամբողջ ընտանիքով մահմեդական դառանլով՝իր որդիներին անվանեց շահ ղուլի(շահի ստրուկ)։Մահմեդականացած մելիք Դավիթը կոչվում էր մելիք Բաղր։Հայերի բոլոր գաղտնիքները նա հայտնում էր պարսից կառավարությանը,դավադրությամբ 55 աչքի ընկնող հայ գործիչների գլուխները կտրել էր տվել և ուղարկել շահին։Դավիթ-Բեկը ձերբակալեց նրան և տարավ Շնհեր բերդը։Այստեղ,ուրացողը 12 օր շարունակ եկեղեցում բարձր ձայնով կրկնում էր ժողովրդական ասացվածքը-<<Լոյսը Լուսաւորչի հավատին,վայ ուրացող մարդին>>։Տասներկու օրից հետո Դավիթ-Բեկը կտրեց դավաճանի գլուխը և գնաց հաստատվելու նրա Տաթև գյուղում։

Ժամանելով Զանգեզուր՝Դավիթ-Բեկը ստիպված էր համառ գոտեմարտի մեջ մտնել ժողովրդական մի քանի ցեղային միավորումների դեմ։Նա առաջին կործանիչ հարվածը ուղղեց Ղարաչոռլու կոչվող ռազմիկ ցեղի դեմ,որը տեղավորված էր դեպի Որոտանի ձորը տանող ճանապարհի վրա։

Ուչթափալարի դաշատվայրում թափառող մյուս 32 ցեղերն էլ,որոնք կոչվում էին ջիվանշիր ցեղեր,հարձակվում էին Դավիթ-Բեկի վրա։Նրանք ունեին 16 հազար մարդ,մինչդեռ Դավիթ-Բեկի զորքը 400 հոգուց ավել չէր։Հայերը հաղթանակ են տանում։Այնուհետև Դավիթ-Բեկն ուղարկում է Մխիթար սպարապետին Քուրթլար ավանի վրա,որը քանդում և ավարի է առնում։

Թուրք ազգաբանկությունն սկսում էր նույնպես արագ կազմակերպվել՝հայկական գրոհները կանգնեցնելու համար։Այդ գործը հանձն են առնում Ղափանի երկու մահմեդական իշխողներ՝Բարգուշատի և Օրդուբաթի խաները։1723թ․ Բարգուշատի Ֆաթալի խանը,օգնություն ստանալով Ղարադաղի խանից,18 հազար մարդով գնում է Չավնդուր,որի տերն էր Թորոս իշխանը։Հայոց զորքը դարանամուտ լինելով՝գիշերային մի հարձակումով ջարդ տվեց Ֆաթալի խանի զորքերին։

Ղափանում թուրք խան կար,Ասլամազ-Ղուլի անունով,որի ձեռքին էր Զեվա բերդը,որը գտնվում էր Հալիձորի և Գեղվա գետերի ձորում։Զեվան պաշարման ենթարկվեց և Մխիթար սպարապետը ու Տեր-Ավետիսը հարձակողական գործողություններ սկսեցին՝բերդին ուժով տիրանալու համար։Տեր-Ավետիսին հաջողվում է խաբել բերդապահներին և ներս մտնելով բերդ՝ձերբակալել նրանց գլխավորին։ Միաժամանակ Մխիթար սպարապետը դրսից է հարձակում գործում և այն գրավում։Բերդապահ թուրք զորքից, Շահումյանի ասելով,կոտորվում են 4000 հոգի։

1724թ․ Դավիթ-Բեկը պաշարեց Որոտնա բերդը և գրավեց այն։Նախիջևանի խանը հարձակվեց Սիսիանի վրա։Հայերը հաղթեցին և հալածեցին թշնամուն,բայց մատնվեցին մի անակնկալ արկածի,որ խուճապ առաջացրեց նրանց զորքի մեջ։Անակնկալն այն էր,որ թուրքերը ետ դառան և հարձակում գործեցին սրանց վրա։Թուրքերը նրանց սեղմում են գետին և կոտորում են նրանցից մինչև 1000 մարդ ։Մնացածները փախչում են Սիսիանի սահմանները։

Չավնդուրի սահմաններում Թորոս իշխանը կոտորել է տալիս Բարգուշատի Ֆաթալի խանի հովիվներին և գրավում ամբողջ հոտը։Ֆաթալի խանը հարձակվում է Չավնդուրի վրա իր Աղասի եղբոր հետ,սակայն պարտություն են կրում։

Սաֆի-Ղուլին երևան է գալիս Չափնիս ավանում։Թորոս իշխանը 500 մարդկանցով հասնում է Չափնիս և փախցնում Սաֆի-Ղուլիին։Հայերը ոչնչացնում են երեք գյուղ։Հարձակում է գործվում Մանլև գյուղի վրա,բայց Թորոսը փախուստի է մատնում նրանց։Գավառի այս մասում փոխանորդ նշանակելով Կալեր գյուղի բնակիչ Պապին՝Թորոս իշխանը վերադառնում է Չավնդուր գավառը։

Երևան է գալիս Ղափանի ազատագրական շարժման երկրորդ հայ դավաճանի դեմքը։Դա Արծվանիկ կամ Երիցվանիկ գյուղի մելիք Ֆռանգյուլն էր։Թորոս իշխանը իր արշավանքն ուղում է դեպի Բարգուշատ,հասնում է Եղիվարդ գյուղը,ուր մելիք Ֆռանգյուլը դիմավորում է նրան 2000 մարդով և միանում է նրա զորքին։Թորոս իշխանը հարձակվում է թուրքերի վրա,փախուստի է դարձնում նրանց և ընկնում է նրանց հետևից՝հալածելու համար։Մելիք Ֆռանգյուլը լուր է հասցնում Ֆաթալի խանին,թե ինչու՞ ես փախչում,ետ դարձիր,դու առջևից հարձակվի՛ր,ես ետևից կխփեմ։Խանը կատարում է հայ դավաճանի խրատը։Թորոս իշխանը տեսնում է,որ ինքը դավադրության զոհ է դարձել։Հայերը կորուստներ են ունենում,սպանվում է Թորոսը։

Եղիվարդի դժբախտ ճակատամարտը մեծ հարված էր,որ կրում էր Ղափանի հայ զինվորությունը։Րաֆֆին պատմում է,որ ժողովուդն այսօր էլ ցույց է տալիս այն դաշտը,ուր տեղի ունեցավ Թորոս իշխանի օրհասական կռիվը։Նա գտնվում է Եղիվարդ գյուղի մոտ և կոչվում է Շուշանների դաշտ։<<Բարգուշատի Եղիվարդ գյուղի եկեղեցու դռան հանդեպ-գրում է Րաֆֆին,-կա մի փոքրիկ գերեզմանատուն։Այդ գերեզմանատան համարյա թե եզրին գտնվում է մի շիրիմ։Տապանաքարի մեկ երեսին քանդակված է մենամարտության հանդես։Դրա մյուս երեսին արհեստավորի ֆանտազիան ստեղծել է մի այլ պատկեր։Մի աղվես,առյուծի գլուխն իր բերանի մեջ առած,աշխատում է կլանել նրան։Խորամանկությունը ոչնչացնում է քաջությունը։Դա Թորոսի գերեզմանատունն է։Մելիք Ֆռանգյուլն իր մահից հետո չարժանացավ հասարակաց գերեզմանատան անգամ և նրան թաղեցին հեռու այդ գերեզմանատնից։Անցնողը կամ թքում է նրա վրա կամ մի քար է շպրտում նրա վրա>>։

Սաֆի-Ղուլին պաշարեց Մեղրին։Ավանի ազգաբնակությունն բաժանվում է երեք թաղի։Թշնամին գրավում է փոքրիկ թաղը։

Մեղրիին օգնության հասավ Բայինդուրը և հաղթանակ տարավ։

Դավիթ-Բեկը իր փոքրաթիվ զորքով փակվեց Հալիձորի բերդում։Մխիթարն ու Տեր-Ավետիսն առաջացան և դիմեցին դեպի բերդի դուրսը։300 քաջեր հետևեցին նրանց։Մխիթար սպարապետի և Տեր-Ավետիսի հարձակմանը թշնամին չդիմացավ։

Մխիթարը և Տեր-Ավետիսը որոշեցին գրավել Մեղրին։Նրանք հարձակվեցին և գրավեցին Մեղրին։Մեղրիում հայերը մեծ ավար վերցրին,նրանց ձեռքն ընկան օսմանյան զորքի ծանրոցքն ու այլ հանդերձանքներ։Սպանվեց օսմանյան հարկահանը։

Շահը Դավիթ-Բեկին ուղարկում էր առանձին դրոշ առջևից տանելու համար,նժույգ և պատվական զգեստներ։Նրան տրվեց նաև դրամ կտրելու իրավունք։Ընծաներ ստացան և նրա ձեռքի տակ եղած զորապետները։Այսպիսով,նա ճանաչեց Դավիթ Բեկին կատարյալ և կիսանկախ իշխան ամբողջ Ղափանի վրա,նրան հպատակեցնելով նույնիսկ տեղական թուրք բեկերին և խաներին։

Այնուհետև Դավիթ-Բեկը մուտք է գործում Ագուլիս։Ագուլիսի քաղքապետ մելիք Մուսին կասկածելի մարդ երևաց Դավիթ-Բեկին,որ հրամայեց սպանել այդ մարդուն։

Օսմանյան բանակը մեծ թվով իջավ Մարաղայի դաշտը։Դավիթ-Բեկն իր զորքերը բաժանեց երեք մասի․մի թևը պարսից զորքերն էին կազմում,մյուս թևը հայոց զորքերն էին,իսկ Տեր-Ավետիսն ուղարկվեց բռնելու Արաքսի կողմը։

Թովմա Առաքյալի վանքում ամրացած Դավիթ-Բեկի,Մխիթար-Բեկի և նրանց զինակիցների համար շուտով ստեղծվում է վտանգավոր վիճակ։Մելիք-Մուսին անցնում է թուրքերի կողմը և հարձակում գործում ղափանցի մարտիկների վրա։Ագուլեցիք սպանում են իրենց մոտ բանագնաց եկած Մելիք-Փարսադանին։Խուսափելով եղբայրասպան կռիվներից՝Դավիթ-Բեկն ու իր զինակիցները քանդում են վանքի պարիսպը,հեռանում Ղափան։

1728թ․ մահացավ Դավիթ-Բեկը։Դավիթ-Բեկին հաջորդեց Մխիթար սպարապետը։Մի տարի շարունակվեց Մխիթարի իշխանությունը Հալիձորում։

Դավիթ-Բեկի մահից մի տարի անց՝ Հալիձորը նորից պաշարված էր։Տեր-Ավետիսը գնաց օսմանյան բանակը անձնատուր լինելու պայմանների մասին խոսելու։Մխիթար սպարապետը,չկարողանալով տանել այդ դրությունը,որ ստեղծվում էր Տեր-Ավետիսի դավաճանությամբ,հեռացավ բերդից՝թողնելով այնտեղ իր կնոջն ու երեխաներին։Տեր-Ավետիսին օսմանցի փաշան խոստանում է,որ Հալիձոր մտնելուց հետո ,բնակիչներին չի վնասի։Մյուս օրը Հալիձորը հիմն ի վեր քարուքանդ դարձավ և քահանան ականատես եղավ սոսկալի կոտորածի։Մխիթար սպարապետի կինն ու երեխաները գերի տարվեցին։Տեր-Ավետիսը ճանապարհվում է Երուսաղեմ՝այնտեղ իր մեղքերը քավելու համար։

Մխիթարը գյուղեր,նույնիսկ քաղաքներ էր խլում օսմանցիներից։Նա վերցրեց Օրդուբաթ քաղաքը և մեծ ավար տարավ Խնձորեսք անունով բերդը։Խնձորեսքը սարսափի մեջ ընկավ․ամենքը վախենում էին օսմանցիներից,թե կգան և իրենց այնպես կկոտորեն,ինչպես կոտորեցին հալիձորցիներին։Այդ երևակայական վտանգից ազատվելու համար նրանք հրացանով սպանում են Մխիթարին(1730թ․)։Այնոուհետև նրանք կտրում են հերոս սպարապետի գլուխը և տանում են Թավրիզի փաշային։

Մնում է մեզ միայն տեսնել վերջիններից վերջինին,որ Ստեփանոս Շահումանն է։Այսպես,ս․ Ղազարի վանքում նա իր ազգականների հետ շինել տվեց մի խորան Լուսավորչի անունով և այդ սեղանի առաջ պատրաստեց դամբարան իր և իր ազգականների համար։Նա ամուսնացավ Վենետիկում Գարագաշյան հայ-կաթոլիկ ընտանիքի մի աղջկա հետ։Հայտնի է,որ նա հարուստ չմեռավ․1757թ․ Շահումյանների առևտրական տունը սնանկացավ։Հետագայում կռիվները ղեկավարել են նաև Մելիք-Փարսադանի թոռ Այվազ բեկն ու Ստեփան իշխանի որդի Մելիք-Ղուկասը։Ղափանի ժողովրդական զանգվածների դիմադրությունը օսմանյան ռազմակալման դեմ շարունակվել է մինչև 1730-ական թթ․,երբ պարսկական զորաբանակները Նադիրի հրամանատարությամբ անցան Շիրվան և կապ հաստատեցին Արցախի ու Սյունյաց հայ մելիքների հետ։

Ղափանն այնուհետև թաղվում է խոր անհայտության մեջ և հեռու էր մնում ազատագրական շարժումներից։

Ապստամբության անհաջողությունն նրա սահմանափակվածությունն էր,այն չուներ միասնական ղեկավար կենտրոն։

Թեև Սյունիքի ապստամբությունը իր նպատակին չհասավ,բայց մեծ նշանակություն ունեցավ։

Թուրքական իշխանների վարչա-տնտեսական քաղաքականությունը Արևելյան Հայասատնում։Թուրքական նվաճումներին հետևում է աշխարհագիրը։Յուրաքանչյուր նահանգում գործի էին դրվում նույն նահանգի համար <<Արքունի ընդարձակ դավթարում>> հաստատված հայկական օրենքները։Գանձակի էյալեթի կանուննամեում,որը վերաբերում էր նաև Լոռի-Փամբակի և Աղստևի շրջաններին ու Արցախական աշխարհին չորսից մեկ տասանորդ վերցնելը օրենք է եղել։

Կանուննամեներում նշված է նաև,թե որ շրջանում ինչ հացահատիկային և տեխնիկական կուլտուրաներ են մշակվում և որից ինչ չափով է գանձվում հօգուտ պետության։

Թուրքական իշխանությունները գանձում էին նաև օսմանյան բոլոր հպատակներին պարտադրվող այլ հարկեր ու տուրքեր։Արևելյան Հայաստանում և Անդրկովկասի թուրքական ռազմակալման ենթարկված այլ նահանգներում 1728թ․ անց է կացվում նոր աշխարհագիր և կազմվում են <<Նոր ընդարձակ մատյաններ>>,որտեղ ավելացված են այլ հարկեր։

Թուրքական իշխանությունները հատուկ ուշադրություն են նվիրել մետաքսի առևտրին։Հարկահանությունն ու կողոպուտը իրագործվում էր զինվորական մարմինների ձեռքով և բիրտ ուժի գործադրությամբ։Թուրքական իշխանությունները դաժան դատաստան էին տեսնում ըմբոստ գյուղացինների հետ,որոնք հրաժարվում էին կալվածատիրոջը ռենտա վճարել։

Յուրաքանչյուր շրջանի հարկացուցակում թվարկված էին վակֆային կալվածները,նշված էր նաև,թե գյուղացիները բերքի որ տոկոսը պետք է տան վանքին։

Իրանի հզորացումը Նադիրկուլի խանի ժամանակ և հայ մելիքների դիրքերի ամրապնդումը։Պետրոս Մեծի կասպիական արշավանքը և Քարթալինիայի ուՂարաբաղի միացած զինվորության շարժումը դեպի Գանձակ,միացրեց իսլամի պառակտված մասերը,զգալ տալով քրիստոնեության՝իբրև վերածվող վտանգի՝մոտալուտ արշավը։Հայ զինվորությունը իր հաջողություններով գրգռում էր մահմեդականության կատաղությունը երկրի սահմաններից դուրս ապրող հայության դեմ։

Պետրոս դի Սարգիս Գիլանենցի <<հայկական էսկադրոնը>> հավատարմությամբ ծառայում էր ռուսաց զորքերին Գիլանի և Մազանդարանի կողմերում։

Հարվածներն ամենից առաջ ուղղվում էին Էջմիածնի դեմ։Օսմանցիները շարունակ սպառնալիքներ էին կարդում Աստվածատուր կաթողիկոսին։Կարինի փաշան արգելեց հայերին ուխտ գնալ Էջմիածին՝կասկածելով թե կաթողիկոսը կարող էր նրանց միջոցով հեշտացնել ռուսների արշավանքը դեպի Թուրքիա։

Երևանը հանձնված էր Կախեթի Մուհամմեդ-Ղուլի խանին,որ կառավարում էր այդ երկիրը իր նման մի վրացի հավատուրացի ձեռքով։Այս պաշտոնյան հարկադրում էր Աստվածատուր կաթողիկոսին ազդել հայ զինվորության վրա։Մուհամմեդ-Ղուլի խանը,տեսնելով իր պահանջերն անկատար մնացած,հրամայեց կաթողիկոսին գալ իր մոտ,և սա ստիպված էր հպատակվել այդ հրամանին։Հավատուրաց խանին մնում էր զենքով խոսել։Նա պարսկա-վրացական խառն արշավանք ուղարկեց հայ զինվորության դեմ։Բայց կռվի մեջ հաղթող հանդիսացան հայոց Սղնախները և խանի զորքերը փախան Գեղարքունի գավառը։Այստեղ նրանք կոտորելով 2000 հոգի կանաց,երեխաներին,գերելով կանանց,տարան Երևան։Այստեղ մահմեդականները հարձակվեցին թե՛քաղաքների և թե՛ գյուղերի վրա,կողոպտեցին,կոտորեցին և սարսափներ տարածեցին։

Դաղստանցիները,որոնք գործում էին Դաուդ-Բեկի,Շամխալի,Իսմիի,Սրխովի առաջնորդությամբ,ավերակ դարձրին Մսկուրի գավառի 2 հայ գյուղեր։Աղվանական,ռուսական,օսմանյան գրավումները,հայոց ազատագրական գործողությունները ծնունդ էին առել Իրանի տկարությունից։

Աղվանական հարստության հիմնադիր Մահմուդ շահն անգութ բարբարոս էր։Ղազվինի ապստամբությունը ճնշելու համար Մահմուդը խնջույքի կանչեց պարսից ազնվականությանը,կոտորեց ամենքին։Նա Հուսեինի աչքի առաջ իր ձեռքով խեղդեց նրա որդիներին ու թոռներին,թվով 100 հոգի։Նա սպանվեց և նրան հաջորդեց նրա հորեղբորորդի Աշրաֆը։

Թահմազի տրամադրության տակ իրեն դրեց Խորասան երկրից ծագումով թուրքմենական աֆշար ցեղից Նադիր-Ղուլին(Հրաշքների ստրուկ)։Նրա հայրը աղքատ մարդ էր։Հոր մեռնելուց հետո նա ժառանգություն ստացավ մի հատ ուղտ միայն և իր մորն ու եղբայրներին ապրեցնելու համար նա վառելափայտ էր բարձում իր ուղտի վրա և ծախում էր։Շուտով նա դարձավ ավազակապետ։Նա Խորասանի շատ տեղեր աֆղաններից մաքրեց։Հանդես գալով Խորասանում և գլխավորելով այնտեղ կզլբաշների ցեղերի ու քրդական մի քանի ցեղային միավորումների ելույթները, նա մեծ համբավ վաստակեց ։Այսպիսի մի պատերազմողի Թահմազը մերժել չէր կարող։Նա փոխեց իր անունը և կոչվեց Թահմազ-Ղուլի(Թահմազի ստրուկ)։Նադիրը աֆղաններից ազատեց ամբողջ Խորասանը և գնաց Աշրաֆ շահի դեմ։1729թ սեպտեմբերին Մեմանդուստ գետի հովտում և նոյեմբերի 13-ին մայրաքաղաք Սպահանից 60 կմ․ հեռու Մուրչեխորթ գյուղի մոտ ջախջախելով Միր-Մահմուդի աֆղանական զորքերին,Թահմազկուլի խանը մուտք գործեց Սպահան,որից հետո շահ Թահմազ 2-րդը բազմեց հոր գահի վրա։․Աշրաֆը փախավ Սպահան,այնուհետև Աֆղանիստան,ուր սպանվեց մի ավազակի ձեռքով։

Այնուհետև նա հաղթել էր ուզբեկներին,թուրքմեններին,քրդերին,լեզգիներին,պարսկական ու ադրբեջանական կենտրոնախույս խաներին։Շահ Թահմազը խուսափեց երկու ճակատով մարտեր մղելուց,ստիպված ստորագրեց թուրքերի կողմից առաջարկվող հաշտության պայմանագիրը,ըստ որի Անդրկովկասը անցնում էր թուրքերի տիրապետության տակ։

Օգտագործելով շահ Թահմազի անհաջողությունները 1732թ․ Նադիրկուլին կարողացավ գահընկեց անել շահ Թահմազին և շահ հայտարարել Աբբաս 3-րդին։

1732թ․ ռուսների հետ կնքած պայմանագրից հետո,որով ռուսական զորքերն պետք է հեռանային Իրանի մերձկասպյան նահանգներից,Նադիրն իր ուժերը կենտրոնացրեց Իրաքում և Անդրկովկասում հաստատված թուրքական զորքերի դեմ։

Նադիրն Թավրիզի ու Արդաբիլի վրայով մտել էր Շիրվան,գրավել Շամախին ու պաշարել Գանձակի բերդը։

Նադիրի բանակում գտնվող հայկական զորախմբերը բազմացան 1735թ․ Գանձակի պաշարման ամիսներին,Արցախի և Սյունյաց հայ զինվորությունը մելիքների գլխավորոթյամբ ուղեկցում էր նրան ամենուրեք։

1730-ական թթ․ հայ իրականության խոշոր դեմքը Դիզակի Մելիք-Եգանն էր,ապա հիշվում են Մելիք-Թամրազի և Մելիք-Հարությունի անունները։

1735թ․ մայիսին Նադիրը Գանձակը թողեց պաշարված և գնաց դեպի Կարս,որտեղից անցավ Կարբի և բանակ դրեց Եղվարդի շրջակայքում։

Այցելելով Էջմիածին՝Նադիրը նոր հրովարտակներով հաստատում է կաթողիկոսի,հոգևորականության և հայ համայնքի իրավունքները։Վանքի վերանորոգումը հանձնարարում է հմուտ վարպետների՝հատկացնելով 1000 թուման,տաճարը զարդարում է ոսկե ջահով և կարգադրում է ամենաընտիր գորգերը բարձել գրաստներին և ուղարկել Էջմիածին։

1735թ․ հունիսի 8-ին Եղվարդի մոտ Մուրադ-Թափա անունով բլրի մոտ մղված ճակատամարտում թուրքերը պարտություն կրեցին։Սպանված օսմանցիների թիվը հասնում էր 40 հազարի։Սպանվեց և գլխավոր հրամանատար Քյոփյրուլու Աբդուլլա փաշան։Թուրքերը հրաժարվեցին Ատրպատականից,Անդրկովկասից և Դաղստանից։Սրանից հետո Նադիրն իր զորքերով բարձրացավ դեպի Կոտայք և Գեղարքունյաց լեռները։Նադիրն այնուհետև անցավ Ախուրյանը և պաշարեց Կարսի բերդը։Նա ասպատակ սփռեց Կարսից մինչև Կարին և Բայազետ։

Սակայն շուտով Ահմադ փաշան պատվիրակություն ուղարկեց Կարս և հաշտության բանակցություններ սկսեց Նադիրի հետ։Հաշտությունից հետո Նադիրը գնաց Թիֆլիս։

1735թ․ նոյեմբերին Նադիրը բանակ դրեց Մուղանի դաշտում և հրավեր ուղարկեց Իրանի բոլոր նահանգների մեծամեծներին շտապ հավաքվելու կարևոր խորհրդակցության Մուղանի <<կուռուլթայում>>(ավագանու ժողով) ներկայացված էր Իրանի աշխարհիկ և հոգևոր վերնախավը,կանչված էին նաև հայ մելիքներն ու կաթողիկոս Աբրահամ Կրետացին։Գարնանամուտին պարսից ավանդական ամանորին ՝մարտի 10-ին,Մուղանում տեղի ունեցավ Նադիրի թագադրության հանդեսը։Գլխավոր արարողությունը-թուր կապելը-կատարեց Աբրահամ կաթողիկոսը։Սեֆեվիների թագավորությունը վերջացավ,սկիզբ դրվեց աֆշարների հարստության։Դրանից հետո Իրանի շահն ընդունեց թուրքական պատվիրակությանը և կնքեց հաշտության պայմանագիր,որով հռչակեց սուննի և շիա մուսուլմանների միջև թշնամության վերացումը։Նա բարձր պաշտոններով վարձատրեց ամիրներին ու ավատատերերին։Նադիրը հաստատում է Երևանի մելիքներ՝Մելիք Մկրտումի և Մելիք Հակոբջանի իրավունքները։Արարատյան երկրի քալանթար նշանակվեց Սոդքի և Գեղարքունիքի տեր Մելիքշահ մելիք-Շահնազարյանցը։Նրա միջավայրում կային նաև մելիքներ Եգանը,Թամրազը և ուրիշներ։

Արցախական աշխարհում Գանձակի բեկլարբեկությանը ենթակա Գյուլիստանի,Խաչենի,Ջրաբերդի,Վարանդայի և Դիզակի մահալների հայությունը սղնախների քայքայումից հետո մելիքների ղեկավարությամբ մարտեր մղելով ինքնիշխան էր դարձել։Դիզակի Մելիք-Եգանի գլխավորությամբ Արցախի հայ մելիքների զինակալությունը Նադիրի հետ ամրացրեց նրանց իշխանույթունը՝ծնունդ տալով նոր վարչական միավորի՝<<Խամսայի մելիքությունների>>։<<Խամսա>> արաբերեն նշանակում է <<հինգ>>։Հինգ մելիքների միավորված նահանգը,կենտրոն ունենալով Տող ավանը,Դիզակի Մելիք-Եգանի գլխավորությամբ ճանաչվեց որպես հայկական ինքնավար մի երկիր,որի սահմանները ձգվում էին Գանձակի հարավային շրջաններից մինչև Արաքս գետը։Խամսան պետք է ենթարկվեր Ատրպատականի փոխարքա Ւբրահիմ Աֆշար խանին,որը Նադիրի եղբայրն էր։

1735-1736թթ․ սովն էր մոլեգնում Անդրկովկասում։Աբրահամ Կրետացին նկարագրում է երկրում տիրող ծանր վիճակը։Նադիրը կաթողիկոսի և Երևանի բեկլարբեկի հետ ուղիներ էր որոնում հողագործների վիճակի բարելավման,գյուղատնտեսությանը զարկ տալու,առևտրին նպաստող պայմաններ ստեղծելու մասին։Կաթողիկոսի խնդրանքով Նադիրը հրամայեց բացել Երևանի փողերանոցը՝տնօրինությունը հանձնարարելով Մելիք-Հակոբջանին։

Նադիրը հրաման տվեց,որ հոգևորական եկամուտները հատկացվեն պետական գանձարանին։

1737թ․ Նադիրը ներխուժեց Աֆղանստան,այստեղից մուտք գործեց Հնդկաստան։1739թ․ փետրվարի 24-ին Կառնալ քաղաքի մոտ մղված ճակաատմարտում՝Նադիրը ոչնչացրեց Մուհամմադ շահի բանակը,իսկ ապրիլի 20-ին գրավեց Դեհլին։Կողոպտվեց Մեծ մողոլի շահերի ամբողջ հարստությունը,գրավվեց մեծ քանակությամբ ոսկի և թանկագին ակնեղեն։Նադիր շահի Ավղանստան և Հնդկաստան կատարած արշավանքների վերաբերյալ մի աշխատություն է գրել նշանավոր երաժիշտ Թամբուրի Հարութինը,որը կոչվում է <<Թահմազ Ղուլու պատմությունը>>։

Նադիրը իրանի բնակչությանը 3 տարի ազատեց պետական հարկերից։Նադիր շահը Արարատյան երկրում անց է կացնում բնակչության և մշակելի տարածքների հաշվառում։1742թ․ վերսկսվեց բնակչության ընդհանուր աշխարհագիրը։Նադիրը արշավեց Դաղստան և վերադարձավ Դերբենտ։Նրա բանակը կորցրեց շատ մարդ։Նրան հավատացրին,որ կազմվել է դավադրություն,որի գլուխ է անցել նրա որդի Ռզակուլի Միրզան,որին շահը կուրացնել տվեց։Հետո պարզվեց Ռզակուլի Միրզայի անմեղությունը։1744թ․ նա արշավանք սկսեց դեպի Թուրքիա,նպատակ ունենալով գրավել Բաղդադը,սակայն հաղթանակ չտարավ։

Դժգոհությունները սաստկանում էին նրա դեմ։1747թ․ երեք դավադիր սպաներ մտան Նադիրի ննջարանը։Շահը ձեռնամարտ սկսեց երեքի դեմ,բայց նրանցից մեկը Սալահ բեկը,կարողացավ խենջարը կոխել նրա փորը։Նա մեռավ 47 տարեկան հասակում կիսախելագար վիճակում։

Նադիրը բարյացակամ վերաբերմունք ցույց տվեց դեպի հայերը։Թոփուզ Մելիքջան Մելիք-Շահնազարյանն միացավ Նադիրի բանակին։Նադիրը գոհ եղավ Մելիքջանի քաջությունից,առատ պարգևատրեց նրան և անվանում էր նրան <<բաբա>>,այսինքն՝ հայր։

Նադիրին մեծ աջակցություն ցույց տվեցին Հյուսիսային Ղարաբաղի հայ մելիքները։Նա մի բացառիկ բարի տրամադրություն ուներ դեպի խեղճ,հիվանդոտ ծերունին՝Աբրահամ կաթողիկոսը։

Նրան հաջորդեց Ադիլ շահը,ապա Իբրահիմը,անուհետև Նադիրի թոռը Շահ-Ռուխին,վերջինիս էլ Զենդ-Քերիմ խանը,որը թագավորեց 18 տարի՝միշտ անվանելով իրեն խան և ոչ թե շահ։Նա արդարասեր,շինարար մարդ էր,ամեն ջանք գործ էր դնում հանել պետությունն անիշխանությունից։Բայց անիշխանության առաջացրած խռովությունները այնքան ուժեղ էին,որ Քերիմ խանը զբաղված էր ներքին պատերազմներով։

Ազատագրական շարժումները Հայաստանում 18-րդ դարի երկրորդ կեսին։

Արևելյան Հայաստանը 18-րդ 50-70-ական թթ․։Իրանում կայուն վիճակ ստեղծվեց Զենդ ցեղի առաջնորդ Քարիմ խանի տիրակալության ժամանակ(1762-1779թթ․),որը հեռացնելով Իսմայիլ 3-րդին կառավարում էր երկիրը։Նադիրի մահից հետո Քարթլին ու Կախեթը անկախանում են 1762թ․ Հերակլի գլխավորությամբ։Իրանում սկսված անիշխանության հետևանքով Երևանի,Նախիջևանի,Խոյի,Մակվի,Ղարաբաղի,Ուրմիայի,Գանձակի,Ղուբայի և այլ խանությունները անկախացան։

Երևանի խանը ձգտում էր ոչնչացնել հայերի դիմադրողական ուժը և առաջին հերթին Նադիր շահի պաշտպանությունը վայելող հայ իշխանական տների շառավիղներին։Այդպիսիններից էր Մելիքջան Մելիք-Շահնազարյանի որդի Մանուչարը։Նադիրի մահից հետո 1747թ․ հունիսի 22-ին,Մանուչարին խաբեությամբ հրավիրում է Երևանի այգիներից մեկը և սպանել տալիս։

Նադիրի զորավարներից Մուհամմադ խան Ղաջարը 1749թ․ շարժվում է Երևանի վրա և պաշարում բերդը։Երևանցիններն օգնության խնդրանքով դիմում են Քուրթլ-Կախեթի թագավորներին։Վրացական զորքը Թեյմուրազ և Հերակլի հրամանատարութամբ շարժվում է Երևան։Վճռական ճակաատմարտը տանուլ տալուց հետո Մուհամմադ խանը հեռանում է Երևանից։

Դրանից հետո վրացական զորքը նորից է արշավում Արարատյան դաշտ՝Երևանը Ազադ խանից պաշտպանելու համար։Վրացական զորքը պարտության է մատնում Ազադ խանին։

Նախիջևանի գավառը Ադիլ շահի ժամանակ հայտարարեց,թե այլևս չի ճանաչում Իրանի իշխանությունը։Աստապատ գյուղում բնակիչները դիմադրություն ցույց տվեցին և խանը փախավ։Ադիլ շահը խան նշանակեց Հեյդար-Ղուլի խանին։Իբրահիմ Միրզա շահը սկսեց պատրաստություններ տեսնել Պարսկաստանը նվաճելու համար։Սկսվում է հարկապահանջություն։Իբրահիմ շահը նոր կառավարիչ է ուղարկում Նախիջևան Բեհնամ խանին,որը իր շուրջն է համախմբում հայերին,որոնցից աչքի էր ընկնում Հովհաննես Խանդամիրյանը՝Շահկերտ կամ Ղազանչի ավանից։Հեյդար –Ղուլի խանը մեծամեծ կաշառքներով ստանում է Նախիջևանի խանությունը։

Շահկերտ գյուղը գտնվում է Գողթանում,բնակիչները մեծ մասամբ պզնձագործներ էին,ուստի և գյուղի երկրորդ անունն էր Ղազանչի(կաթսայագործ)։Պատերազմելու համար Խանդամիրյանը ժողովրդից 500 հոգի ընտրեց։1750թ․ ամառը Հեյդար-խանը Շահկերտի մոտ իսկույն զենքի չդիմեց,դիմեց խորամանկության։Նա խաղաղ բանակցություններ սկսեց։Շահկերտը բաժանվեց երկու մասի․մեկը համաձայն էր հայ հրամանատարի հետ,այսինքն պատերազմել,մյուսը հաշտություն կնքել։Նա հպատակվեց Հեյդար-Ղուլի խանին։Վերջացավ Շահկերտի հերոսական դիմադրությունը։

Ազադ խանը 1751թ․ արշավում է Նախիջևան։Նա ջախջախում էր Հեյդարկուլի խանին։Ազադ խանի հետ էր նաև Բեհնամ խանը,որը սպանեց Հեյդարկուլիին և ստանձնեց Նախիջևանի կառավարումը։

Ազադ խանն իր զորքն ուղղեց դեպի Ագուլիս։Նա խնդրեց տալ իր զորքին ցորեն,գարի, յուղ և դրամական գումար։Բայց ագուլիսցիները մերժեցին նրան։Ագուլիսի մելիք Եսային համոզեց դիմադրել խանին։Ազադ խանը ներխուժեց Ագուլիս։Եսային թաքնվում է ս․ Թովմա Առաքյալի եկեղեցում,սակայն թշնամին սրի է քաշում բոլորին։Ազադ խանը 12․000 գերիներով հեռանում է Իրան։

Մինչ այդ 1752թ․ հունիսին Ազադ խանը սկսում է իր հարձակումը Երևանի վրա։Շուտով Քանաքեռ է հասնում Հերակլ թագավորը։Վճռական ճակատամարտը տեղի է ունենում հուլիսի 28-ին։Վրացական զորքը,որին միացել է նաև Երևանի կայազորը,պարտության է մատնում Ազադ խանին։Նահանջող աֆղանները վերադարձի ճանապարհին թալանում են Նախիջևանը։

1749թ․ օգոստոսին Երևանի և Գանձակի խաները գնացին Թեյմուրազ թագավորի մոտ և խնդրեցին նրա պաշտպանությունը։Նա համաձայնվեց,որ իրեն հարկ տան։1750թ․ Թեյմուրազն ու Հերակլը ձեռնարկեցին արշավանք դեպի Գանձակ և Երևան։Թեյմուրազը Բարդա գյուղի մոտ ջարդեց Մամադ խանի բանակը և Փանահ խանի բանակը Բարգուշատ գավառում։Հերակլը հաղթեց Ազադ խանին։

Արևելյան Հայաստանը տուժում էր հյուսիս-կովկասյան լեռնականների արշավանքներից։1759թ․ Անդրկովկաս է ներխուժում լեզգիների 8000 հոգուց բաղկացած մի ջոկատ։1760թ․ լեզգիները ներխուժում են Քանաքեռ և գերի վերցնում մի քանի հոգու։Երևանցիները հարձակվում են նրանց վրա և ազատ արձակում գերիներին։Լեզգիները ուղղվում են դեպի Դարաքյանդ։Լեզգիները գրավում են ամրոցը,գերում բոլորին,կողոպտում ամեն ինչ և վերադառնում։Հերակլը հարձակվում է լեզգիների վրա և ազատում գերիներին։

Վրաց թագավորները որոշում են օգնություն ստանալու համար դիմել Ռուսաստանին։Այդ նպատակով 1760թ․ Ռուսաստան է մեկնում Թեյմուրազ 2-րդը։Հայոց կաթողիկոս Հակոբ Շամախեցին կոնդակ է գրում Ելիզավետա կայսրուհուն՝խնդրում է ընդառաջել Թեյմուրազ թագավորին։

Ղազար Ջահկեցին(1738-1751թթ․) ահաբեկվում էր պարսիկներից և ինքն էլ ահաբեկում էր Էջմիածինը։Նա ծեծել է տալիս Էջմիածնի միաբանության անդամներին և բանտի մեջ տանջում նրանց։Նրա օրոք Էջմիածինը ընկավ տուգանքների մեջ,կորցրեց իր բոլոր հարստությունները։Երբ նա կաթողիկոս էր ընտրվում,Կ․Պոլսում թեկնածուներից մեկն էր Պետրոս Քյություրը,որը աշխատում էր տապալել Ղազարի կաթողիկոսությունը։Ղազարը ծեծել էր տալիս նրա բերանը,հետո պահում էր բանտում։Պետրոսը փախչում է բանտից և գնում Կ․ Պոլիս։ Ղազարն աքսորվեց Սևան,իսկ կաթողիկոս դարձավ Պետրոս Քյություրը։Բայց այս կաթողիկոսությունը 10 ամսից ավելի չտևեց։Ղազարն Պետրոսին ուղարկեց Ջահուկ գյուղը,ուր նրան սովամահ արին։

1763թ․ Էջմիածնում կաթողիկոս դարձավ Սիմեոն Երևանցին(1763-1780թթ․)։Նա բարեփոխեց տոնացույցը,բազմաթիվ շինություններ կառուցեց,բացեց տպարան։

Ռուսահայոց հոգևոր առաջնորդը նշանակվում էր Էջմիածնի կաթողիկոսների կողմից։1749թ․ այդ կարգը խախտվում է և ռուսահայերը մտնում են Գանձասարի կաթողիկոսի վիճակի մեջ։1766թ․ Սիմեոն Երևանցին Էջմիածնում գումարում է եպիսկոպոսական ժողով,որտեղ որոշվում է դիմել Եկատերինա 2-րդ կայսրուհուն ու նրա որդի Պավել Պետրովիչին։Կաթողիկոսի կոնդակը Ռուսաստան է տանում Էջմիածնի միաբան Դավիթ վարդապետը։Եկատերինա 2-րդը վերականգնում է Էջմիածնի իրավունքները ռուսահայության նկատմամբ։Սիմեոն Երևանցին նրա պատվին հեղինակեց հատուկ մաղթանք,որն այնուհետև կատարվում է հաjկական եկեղեցիներում։

Սիմեոն Երևանցու և Եկատերինա 2-րդի փոխանակած գրությունները սկիզբ դրեցին այն կապերին,որոնք հետագայում զորացան։

Խամսայի մելիքությունները։Հայոց Սղնախների քայքայումից և Ավան յուզբաշու Ռուսաստան հեռանալուց հետո՝հյուսիսային Ղարաբաղը վերածվում էր անջատ մելիքությունների։1733թ․ Սարը-Մուստաֆա փաշան բնակություն էր հաստատել Գանձակ քաղաքում,իսկ զորքը ցրված էր գյուղերում։Հայ մելիքներից մեկը՝Ավանը,դավադրություն կազմեց մյուս մելիքների հետ և մի գիշերվա մեջ,յուրաքանչյուր տանտեր,որի տանը բնակվում էր օսմանցի ասկար,նրա նշանով սպանեց իր անկոչ հյուրին։Նադիրի համակրությունը գրավել էր Ջրաբերդի մելիք Ալլահ-Ղուլին,որին տվեց <<սուլթան>> տիտղոսը։Նա հաստատեց նրանց իրենց հին ժառանգական իրավունքի մեջ,որոնցից ամենագլխավորն այն էր,որ մելիքները կախում պիտի ունենային միմիայն պարսից Շահից։Մելիք Եգանը ներկա էր Մուղանի դաշտի հանդեսներին։Նա էր կերակրում շահական ամբողջ բանակը։Նադիրն այնքան սիրեց հայ մելիքին,որ նրան անվանում էր <<բաբալղի>>։

Նադիրի ժամանակվանից Ղարաբաղում զատվում են հինգ մելիքություններ։Դրանց գրաված երկիրը կոչվում է Խամսա,որը արաբերեն բառ է և նշանակում է <<հինգ>>։Այդ հինգ երկրամասերն են Գյուլիստան,Ջրաբերդ,Խաչեն,Վարանդա և Դիզակ։Առաջին երկրամասում տիրապետող ենք տեսնում Մելիք-Բեգլարյանների տոհմը,երկրորդում մելիք-Իսրայելյանների տոհմը,երրորդում՝Հասան Ջալալայնների տոհմը,չորրորդում՝Մելիք-Շահնազարյանների տոհմը և հինգերորդում՝Մելիք-Եգանյանների տոհմը։Խամսայի սահմանները տարածվում էին Հյուսիսում մինչև Գետաշեն,հարավում Խուդափերինի կամուրջը,Արևմուտքում Սոդք,իսկ Արևելքում Հին Տիգրանակերտի ավերակները։Մելիք-Բեգլարյանների իշխանանիստն էր Գյուլիստանի ամրոցը,Մելիք-Իսրայեյլաններինը Ջրաբերդը,Հասան Ջալալյաններինը՝Խոխանաբերդը,Մելիք-Շահնազարյաններինը Ավետարանոց ավանը,Մելիք Եգանյաններինը Տող ավանը։Գերագահ նշանակվեց մելիք Եգանը։Նա շահի պալատական խորհրդականն էր։Խամսայի հոգևոր կենտրոնը Գանձասարի վանքն էր։Մելիքներն ունեին անսահմանափակ իշխանություն։Մելիքական պաշտոնը ժառանգական էր,դատավարության իրավունքը նրանց ձեռքին էր,մշտական բանակ չունեին,պահում էին մշտապես 300 թիկնապահ զինվոր։Նրանց ռազմական ուժը կարող էր հասնել 20 հազարի։Տանուտերերին ընտրում էր մելիքը։Նադիր շահից հետո Պարսկաստանի նոր տիրակալները վերացնում են Խամսայի շատ արտոնություններ։Նրանց պատմությունը պահվել է տեղացի ժողովրդի անգիր ավանդությունների մեջ։Դրանք հավաքել են Առաքել վարդապետը,Րաֆֆին,Մակար եպիսկոպոս Բարխուդարյանը։Խամսայի պատմության համար կան նաև թուրք ազգաբնակության ավանդությունները։Թուրք հեղինակներից են Միրզա-Ադիգյոզալը,Միրզա-Ջամալ- Ջիվանշիրը։

Մելիք-Բեգլարյանների նախահայրն էր Աբովը,որին հայերը անվանում են Սև Աբով։Նա,գալով Նիժ գյուղից 17-րդ դարում բնակություն է հաստատում Թալիշ գյուղի մոտ։Իր հետ բերել էր յոթ ընտանիք։Մի օր նրա գրաստների վրա հարձակվեց ավազակային խումբ,որը քշեց տարավ նրա բոլոր անասունները։Սև Աբովը թռավ նրանց ետևից,ետ խլեց անասունները և ձերբակալեց բոլոր ավազակներին։Այդ միջոցին Բարդայի խանը մարդիկ էր ուղարկել այդ ավազակախումբը ոչնչացնելու։Խանի մարդիկ տեսնում են,որ սև հարյուրապետն արդեն կալանավորել է ավազակներին,ուրախացած՝նրանց տանում են խանի մոտ,բայց չեն հայտնում,թե Աբովն է եղել նրանց բռնողը,այնպես որ խանը կարծում է,թե հենց նրանք են եղել ավազակներին բռնողները,և պարգևատրում է նրանց ,իսկ ավազակներին գլխատել է հրամայում։Այդ ժամանակ ավազակապետն ասում է խանին․<<Պատժեցեք մեզ որպես ձեր կամքն է,որովհետև մենք քո երկրները ավերակ դարձրինք։Բայց մի անպատվեցեք մեզ,այդ ողորմելի մարդիկների չկատարած քաջությունները վարձատրելով,իբրև թե դրանք են եղել մեզ հաղթողները>>։Այսպես խանն իմանում է իսկական հաղթողի ով լինելը,կանչում է իր մոտ Սև Աբովին և նրան է պարգևում Թալիշ գյուղը։

Սակայն Գյուլիստանի հայ մելիքության հիմնադիրը եղավ Մելիք-Բեգլար առաջինը,Սև Աբովի որդին։Նա ընդարձակեց իր կալվածները։Նրան հաջորդեց իր որդին,Կաղ Աբովը։Նա հափշտակեց Գանձակի խանի աղջկան,Ղամար-Սուլթանին և ամուսնացավ նրա հետ։Այս առիթով պատերազմներ ծագեցին Աբով 2-րդի և Գանձակի խանի միջև։Աբով 2-րդը վախճանվեց՝թողնելով անչափահաս մի որդի՝ Հովսեփ անունով։

Ջրաբերդի Մելիք-Իսրայելյանների տոհմի նահապետն էր մելիք Եսային,որը գաղթելով Սյունիքից,բնակություն հաստատեց Մռավ լեռան ձորերում։Նրա եղբայրն էր մելիք Ալլահ-Ղուլին։

Վարանդայի Մելիք-Շահնազարյանների տան հիմնադիրն էր Գեղարքունու մելիք Շահնազար 1-ինի եղբայր Միրզա-բեկը։

Դիզակում մելիքական տան հիմնադիրն էր մելիք Եգանը,որին հաջորդեց նրա որդի մելիք Արամը,իսկ վերջինիս էլ նրա եղբայր մելիք Եսային։

Խամսայի երկրում սկսվում են ներքին գժտություններ,որոնց հետևանով երկիրը մատնվում է մեծամեծ դժբախտությունների։

Այդ կործանարար սկզբունքը զարգանում է և գլուխ է բարձրացնում Վարանդայում։Մելիք Հուսեինին հաջորդում է նրա որդի Հովսեփը,որը գրասեր և թույլ մարդ էր։Նրա կրտսեր եղբայր Շահնազարը,որն ուժեղ էր և փառասեր,վճռեց նրա ձեռքից խլել իշխանությունը և մի գիշեր հարձակվեց մելիք Հովսեփի տան վրա,սպանեց եղբորն իր ձեռքով և կոտորել տվեց նրա ամբողջ ընտանքիը և դարձավ մելիք։Այս եղբայրասպան գժտություններին անհամբեր սպասում էր թափառական մի թուրք ցեղից դուրս եկած Փանահ խանը,որը աչք էր դրել ամբողջ Ղարաբաղի վրա։Մելիք Շահանզարը հպատակվում է Փանահ խանին՝նրա միջոցով իր թշնամիներին դիմադրելու համար։

Փանահ խանը հարձակվեց Խաչենի վրա,Ուլուպապ բերդի մոտ տեղի ունեցավ ճակատամարտ,որտեղ հայերը պարտություն կրեցին՝կորցնելով 300 մարդ։Փանահը Խաչենը վերցրեց Հասան-Ջալալյաններից և տվեց Միրզախանին։Փանահն ընդունեց մելիք Շահնազարի առաջարկությունը և իր ձեռքով հիմք դրեց այն բերդին,որ սկզբում անվանվեց Փանահաբադ,հետո հայտնի դարձավ Շոշուի բերդ անունով։

Փանահը հարձակվեց Ջրաբերդի վրա,որի մելիքն էր Ալլահ-Ղուլի սուլթանը։Մելիք Ալլահ-Ղուլի սուլթանը գնաց Փանահ խանի մոտ և երկուսի միջև բարեկամական հարաբերություններ ստեղծվեցին։Սակայն Փանահը դավաճանում է և մի գիշեր սպանում է Ալլահ-Ղուլի սուլթանին։Նրան հաջորդում է իր եղբայրը՝մելիք Հաթամը։Կռիվը վերսկսվում է Ջրաբերդի և խանի միջև։Ջրաբերդի և Գյուլիստանի միջև առաջանում է մերձեցում։Փանահը շտապեց թույլ չտալ այդ մերձեցումը և գնաց Ջերմուկ բերդի վրա։Այստեղ Փանահը հաղթանակ տարավ և մարդ ուղարկեց մելիք Հովսեփի մոտ և պահանջեց հպատակություն հայտնել։Սակայն մելիքը մերժեց և նա հարձակվեց Գյուլիստանի վրա։Փանահը հաղթանակ տարավ և երկու մելիքները հեռացան Գանձակ,որի Շահվերդի խանը թշնամական հարաբերություններ ուներ Փանահի հետ։

Փանահ խանը հարձակվեց Դիզակի մելիք Եսայու վրա,որը պարտություն կրեց և հաշտություն խնդրեց։Խանն ուներ իր ձեռքին երկու մելիքություն,իսկ մնացած երեքը դրված էին այնպիսի դրության մեջ,որ երկար ժամանակ չէին կարող վտանգավոր լինել խանի համար։

Մելիքների դեմ մղված թշնամական գործողություններից ստացված ամենանշանավոր օգուտը Շուշի բերդի կառուցումն էր։Փանահ խանը ջանքներ չխնայեց,որ իր այդ դաստակերտը լավ պաշտպանված ու շենացած լինի։

Փանահ խանը նվաճել էր ոչ միայն ամբողջ հյուսիսային Ղարաբաղը,այլև Սյունյաց ամբողջ աշխարհը։Այս երկրներից նա կազմեց Ղարաբաղի խանությունը և իշխում էր այստեղ իբրև անկախ մի տիրող,որ իր սեփական դրամն էր կտրում։Նրա կտրած դրամները կոչվում էին <<փանահաբար>>։

1763թ․ Շուշի բերդում Փանահ խանին հաջորդեց նրա որդի Իսմայիլ-Խալիլ խանը։

Իշխան Պոտյոմկինը Եկատերինա կայսրուհու անունից առաջարկեց Արղությանին՝հուսադրել Ղարաբաղի մելիքներին և Արղությանը կատարեց այդ առաջարկությունը։

1781թ․ վախճանվեց Դիզակի մելիք Եսային,իսկ 1783թ․ Ջրաբերդի մելիք Հաթամը և մելիք Հովսեփը։Մելիք Եսայուն հաջորդում էմելիք Բախտամը,մելիք Հաթամին՝մելիք Մեժլումը և մելիք Հովսեփին՝մելիք Աբովը։

Այս երեք մելիքներն էին,որ ժողով կազմեցին Գանձասարում։Դավաճան Մելիք-Շահնազարյանին հրավեր չէր ուղարկված։Ժողովը իր հպատակությունը հայտնեց Ռուսաստանին։Ռուսական արշավանքը դեպի Հայաստան նշանակված էր 1784թ․ ամառը։Ղուկաս կաթողիկոսը նամակով դիմեց իշխան Գրիգորի Պոտյոմկինին։Գեներալ Պավել Պոտյոմկինը այսպես էր ծրագրել արշավանքը դեպի Հայաստան։Բաժանել բանակը երկու մասի․մի մասը Մոզդոկից Կովկասյան սարերով գնում է Թիֆլիս և այստեղից դեպի Ղարաբաղ ու Ղարադաղ։Տեսնելով,որ գեներալ Պոտյոմկինի խոստումը չի իրականանում,մելիքները 1784թ․ նորից դիմեցին Հովսեփ Արղությանին և խնդրեցին շուտափույթ օգնություն,որովհետև Իբրահիմ խանն աշխատում է ոչնչացնել հայերին։Ռուսաստանը արշավանք սկսել չէր կարող,որովհետև այդ միջոցին ծագեց մի վտանգավոր շարժում,որ խճճեց կովկասյան քաղաքական հարցերը։Համիսլամական քարոզչությունը շատ շուտ արտադրեց այնպիսի պտուղներ,որոնք ցարական կառավարությանը ծանր հոգսեր պատճառեցին։Իբրահիմ խանը իր մոտ հրավիրեց մելիքներ Մեժլումին,Աբովին և Բախտամին և բանտարկեց։Այնուհետև Իբրահիմ խանի մարդիկ կողոպտեցին Գանձասարի վանքը,իսկ կաթողիկոսին և նրա հինգ եղբայրներին կալանավորեցին և տարան Շուշի։

Մելիք Մեժլումն ու Մելիք Աբովը փախան Շուշու բանտից 1787թ․։Նրանց ազատողներն էին մելիքների խմբապետները-Թյուլի Արզումանը,Դալի-Մահրասան և Զարգար Մելքումը,որոնք մտան Շուշի բերդը,խորտակեցին բերդի դռները և փախցրին երկու մելիքներին։

Դալի-Մահրասան Ջրաբերդի Եղիշե Առաքելոց վանքի միաբան էր։Նրա կատարած արյունահեղությունների համար Սիմեոն կաթողիկոսի ժամանակ նրան տարան Էջմիածին և բանտարկեցին սառցատան մեջ,որպեսզի ապաշխարհի։ Մի օր բանտում լսեց,որ վանքում ինչ-որ աղմուկ և իրարանցում է տիրում։Նրա հարցին պատասխանեցին,թե ջալալի քրդերը եկան վանքի անասունները թալանեցին,հիմա վտանգ կա,որ վանքն էլ կողոպտեն ։Նա ձի և զենքեր խնդրեց և հետ բերեց ավարը։Նրան ազատ արձակեցին։ Հայրենիքի թշնամիներին սպանելը նա մեղք չէր համարում և շարունակում էր մասնակցել մելիքի բոլոր պատերազմներին։

Մի օր Փանահ խանն ասաց Թյուլի-Արզումանի հորը,որ նա խրատե իր որդուն։Ծերունին պատասխանեց,որ իրեն Արզուման անունով որդի չունի,որովհետև եթե նա իր որդին լիներ,մինչև այսօր խանին կենդանի չպիտի թողներ։Խանը հրամայեց իսկույն գլխատել ծերունուն։

Իբրահիմ խանը բանտում թունավորեց Հովհանես կաթողիկոսին։Սպանվեց մելիք Բախտամը և Դիզակի մելիքությունը ոչնչացավ։Մելիք Մելժումն և Մելիք Աբովը ապրում էին Թիֆլիսում աղքատության մեջ։ Գեներալ Գորիչն Արղությանին ասել էր,որ ինքը պետք է ուղարկվի Անդրկովկաս ՝ռուսական արշավանքն իրագործելու համար։

Մելիքները գնացին Գանձակ։Նրանց հպատակներից մոտ 500 տուն թողել էին Ղարաբաղը և գաղթել իրենց մելիքների հետ ապրելու համար։Գանձակի Ջավադ խանը մտերմական բարեկամություն ուներ Գյուլիստանի և Ջրաբերդի մելիքների հետ։Այդ գաղթականներին խանը տեղավորեց Շամքորում։Բնակություն հաստատելով Շամքորում և վայելելով Ջավադ խանի անփոփոխ բարեկամությունը,մելիք Մեժլումն ու մելիք Աբովը անդադար ասպատակում էին Ղարաբաղի երկիրը։ Այդ գործողությունների մեջ գլխավոր դեր կատարողներից էին Դալի-Մահրասան,Թյուլի-Արզումանը,Զարգար Մելքումը և ուրիշներ։

Արղությանը 1790թ․ հունվարի 23-ին Յաշ քաղաքում ներկայացնում է իշխան Պոտյոմկինին մի զեկուցագիր Խամսայի մելիքների մասին։Արղությանը երկու մելիքների անունից առաջարկում էր Խամսայի հարցի լուծման երկու եղանակ։Արղությանը գրում է,որ մելիքները խնդրում են զորք,իրենց վրա դնել բարձրագույն իշխանություն,իրենց տեղափոխել Կասպից ծովի ափերը։

Կոմս Պլատոն Զուբովը կազմեց մի ծրագիր,ըստ որի ռուսաց զորքը հաղթական արշավանք էր գործում մինչև Հնդկաստան,անցնում էր Ասիական Թուրքիա,առաջ էր խաղում դեպի Բոսֆոր։

1792թ․ մեռավ Վարանդայի մելիք Շահնազարը։Երեք կին ուներ նա՝Թաջում,Սոնա, և Սալակ անուններով։ Նա ժողովրդական մարդ է եղել ,դեռ ապրում է ժողովրդի հիշողության մեջ տաղանդավոր ծաղրածու Պըլը-Պուղու(խենթ Պողոս) շնորհիվ։Այսօր էլ ժողովուրդը պատմում է նրա հանաքները,ասացվածքները և արարմունքները,որոնց մեջ ծաղրի է ենթարկվում մելիք Շահնազարը։

Մելիք Աբովն իր հպատակների հետ գնաց Վրաստան,իսկ մելիք Մեժլումը մնաց Գանձակում։

Քաղաքական հանգամանքները գցել էին Խամսայի մելիքներին Վրաստան,սովն ու ժանտախտը հարկադրել էին նրանց հպատակներին նույնպես անցնել վրաց հողը։

Վարանդայի մելիք Ջումշուդը և Գյուլիստանի մելիք Ֆրեյդունը 1797թ․ գնացին Աստրախան։1799թ․ նրանք գնացին Պետերբուրգ։Մելիք Ֆրեյդունն ստացավ Բորչալուի մի մասը,իսկ մելիք Ջումշուդը՝Լոռին։Մելիք Աբովը մնաց Բոլնիսում,Մելիք Մեժլումի որդի Հաթամը՝Գանձակում։Գյուլիստանի մելիք Աբովը մինչև 1799թ․ Բոլնիսում ուներ 400 տուն հպատակ հայեր,և այդ բազմությունը ինքն էր դուրս բերել Ղարաբաղից իր արշավանքների միջոցով։

Հովսեփ Էմին։Ազատագրական շարժմանն իրենց մասնակցությունը բերեցին նաև Հնդկաստանում հաստատված հայերը։Հայկական գաղութներ կային Հնդկաստանի Մադրաս,Կալկաթա,Բոմբեյ,Չիչրա և այլ քաղաքներում։

Հնդկահայերի հիմնական զբաղմունքը առևտուրն ու արհեստներն էին։Նրանց առջև բաց էին Հնդկաստանի ինչպես ծովափնյա, այնպես էլ հեռավոր վայրերի շուկաները։Նրանք առևտրական պայմանագիր ունեին անգլիական <<Արևելահնդկական>> ընկերության հետ։

Հայ մեծահարուստ վաճառականներից ոմանք էլ ունեին իրենց սեփական նավերը և նավարկում էին եվրոպական երկրների դրոշներով։

Հայ վաճառականները մեծ գումարներ են կուտակում։Օրինակ,Նոր Ջուղայեցի Մարգարյան եղբայրները 100․000 ռուփի դրամագլուխը երեսուն տարում հասցնում են 1․736․000 ռուփիի։

Շահամիր Շահամիրյանը,որը Նոր Ջուղայից Հնդկաստան էր գաղթել որպես դերձակ,թանկագին քարեր ու չոր մրգերի առևտրով հսկայական հարստություն էր կուտակել։

Հայ առևտրականներից ոմանք նույնիսկ ձեռք էին բերել առևտրի առանձին ճյուղերի մենաշնորհը։Օրինակ Պետրոս Ոսկանը 18-րդ դարի կեսերին ստանում է Մադրաս ապրանքներ ներմուծելու և շրջակա իշխանությունների ներքին մասերի հետ առևտուր անելու մենաշնորհը։Հնդկահայ առևտրականները իրենց են ենթարկում նաև արտադրության որոշ բնագավառներ։

Չկարողանալով մրցել բրիտանական առևտրականների հետ,հայ առևտրականները կապիտալները փրկելու համար սկսում են Նոր շուկաներ որոնել։

Նրանց հայացքները ուղղվում են դեպի Հայաստան,որտեղ առևտրական կապիտալը կարող էր գտնել գործունեության լայն ասպարեզ։Այդ ժամանակ Հայաստանը գտնվում էր օտար տիրապետության ներքո։Ուստի հնկահայ առևտրականները երազում էին օտար բռնակալներին Հայաստանից դուրս քշելու,անկախ պետություն ստեղծելու մասին։Հայրենիքի ողբալի դրությունը ևս ստիպում էր մտահոգվելու նրա ազատագրության խնդրով։Ազատագրական շարժման հնկահայ գործիչների վրա մեծ ազդեցություն են ունեցել նաև եվրոպական լուսավորիչների գաղափարները և Խորենացու <<Հայոց պատմությունը>>։

18-րդ դարի երկրորդ կեսին հայ ազատագրական շարժումների կենտրոնը Հայաստանից տեղափոխվում է գաղթավայրեր,որովհետև Հայաստանում ներուժ և գաղափարական միջավայր չէր մնացել։18-րդ դարում հայ ազատագրական շարժումը տվեց մի շարք նշանավոր դեմքեր։Դրանցից էր Հովսեփ Էմինը(Էմին Հովսեփի Էմինյան)

Հովսեփ Էմինը ծնվել է 1726թ․ Իրանի Համադան քաղաքում։Նրա հայրը վաճառական էր։Էմինի հայրը որդուն ձգտում էր դարձնել վաճառական ,սակայն Էմինը երազում էր դառնալ զինվորական։Էմինը որոշում է մեկնել Անգլիա,դառնալ զինվորական։

1751թ․ Էմինը նավաստի է վարձվում <<Արևելա-հնդկական ընկերության>> նավերից մեկի՝<<Վալպոլ>> նավի վրա,ուղևորվում դեպի Անգլիա։7 ամիս հետո նրանք հասնում են Լոնդոն։Նա Սեն Ջեյմս այգում ծանոթանում է անգլիական քաղաքական և գրական գործիչ Էդմոնդ Բըրքի հետ։Նա ծանոթանում է նաև Գյու Ստիմսոնի,դուքս Ռիչմոնդի,կոմս Օքսֆորդի,լեդի Անտոնի և ուրիշներ հետ։Թագավորական ընտանիքի անդամ Կումբերլանդի դուքսի միջոցով նա ընդունվում է Վուլվիչի զինվորական ակադեմիան։Նա մասնակցում է յոթնամյա պատերազմին։Համոզվելով,որ անգլիական իշխանություններից օժանդակություն ակնկալելը անիմաստ է,Հովսեփ Էմինը 1759թ․ մեկնում է Հայաստան,անցնում Էրզրում,ապա Էջմիածին։Այստեղ նա համոզվում է,որ միայն տեղական ուժերով անհնարին է իրագործել իր ծրագիրը։Միակ ուժը Ռուսաստանն է և նա որոշում է մեկնել Ռուսաստան։Էմինը Ռուսաստանում ծանոթություն հաստատեց Թարխան Մարգարյանի,Պապա Խաթունյանի,Մովսես Բաղրամյանի հետ։

1761թ․ հասնելով Պետերբուրգ՝էմինը տեսակցություն է ունենում ռուսական կանցլեր կոմս Վորոնցովի հետ։Նա անցագիր է տալիս Էմինին և նրա մասին հանձնարարական նամակ գրում Հերակլ թագավորին։1762թ․ մարտի կեսերին էմինը մեկնում է Աստարախան։Նրան են միանում նաև աստարախանցի մի խումբ հայ կամավորներ՝իրենց ձիերով ու զենքերով։Ղզլարում նրանց են միանում նաև ղզլարցի զինավառ երիտասարդներ։

Էմինը հանդիպումներ է ունենում կանցլեր Վորոնցովի և վիցեկանցլեր Գոլիցինի հետ։Վերջինից տեղեկանում է,որ կայսրուհին պատրաստ է օգնելու։

Իր 80 ձիավորների հետ անցնելով Կովկասյան լեռները՝Էմինը 1763թ․ գարնան վերջերին մտավ Թիֆլիս։Մոսկվայում նրան է միանում Մովսես Բաղրամյանը։Նրան ընդունում է Հերակլ թագավորը։Ամառն էմինը գնում է Հերակլի հետ Կախեթի ամառանոց։էմինը պատմում է Հերակլին իր ծրագրի մասին,որը հետևյալն էր․վրացիներից և հայերից ստեղծել բանակ եվրոպական բանակների օրինակով,բացել դպրոցներ,ժողովրդի մեջ տարածել լուսավորություն,կազմակերպել ապստամբություն Թուրքիայի և Պարսկաստանի դեմ։Դեռևս Մոսկվայում Էմինը ծանոթացել էր Մշո ս․Կարապետ վանքի վանականներից մեկի՝տեր Սուքիասի հետ և իմացել,որ իր ծրագրերը դրական վերաբերմունքի կարժանանան այդ վանքի վանահայր Հովնանի կողմից։Այդտեղից նա նամակագրություն է սկսկում Ղարաբաղի մելիքների և Մուշի ս․ Կարապետ վանքի վանահոր հետ,որը հավաստիացնում է,որ հազարավոր արևմտահայեր պատրաստ են նրա դրոշի տակ մտնելու և պայքարելու։Կաթողիկոս Սիմեոն Երևանցին նամակով խնդրում է Հերակլին,որ նա հեռացնի Էմինին,որին նա անվանում էր <<վտանգավոր մարդ>>։24 հայ ձիավորների ուղեկցությամբ Էմինը գնում է Հաղբատի վանքը։Ճանապարհին լեզգիների մի խումբ,50 հոգուց բաղկացած,հարձակվում է նրանց վրա կողոպտելու նպատակով,բայց հանդիպում է դիմադրության։10 ժամ Էմինը կռիվ է մղում հարձակվողների դեմ,լեզգիները փախչում են։Էմինը սկսում է համոզել թագավորին,որ նա արշավանք գործի դեպի Թուրքիա և միացնելով հայաբնակ երկրները Վրաստանին,դառնա հայոց թագավոր։Նա ցույց է տալիս ս․ Կարապետի վանահոր նամակները,որոնց մեջ Հովհանը հավատացնում էր,որ Հերակլն իր արշավանքի ճանապարհին կգտնի զինված և պատրաստ հայեր։Նա կամենում է փեսայացնել Էմինին ,բայց Փիլիպպոս անունով հայ քահանան,որ Հերակլի ուսուցիչն էր, հայտնում է նրան,թե Էմինն արդեն նշանված է Ավան յուզբաշու աղջկա հետ։

Բորագան գյուղում Էմինը հիվանդացել էր,որը տևեց մի քանի ամիս։Այդ ժամանակ Էմինը նամակ է գրում Ավան յուզբաշու կնոջը՝Գոհար խանումին և խնդրում է նրա աղջկա՝իշխանուհի Մարիամի ձեռքը։Գոհար խանումը նամակին չի պատասխանում,բայց ճանապարհորդների միջոցով,բերանացի,մերժում է Էմինին։Քիչ ժամանակ անցած իշխանուհի Մարիամը նրան նամակով հայտնում է,որ թյուրիմացություն է տեղի ունեցել նրա և իր մոր մեջ,Էմինը պատասխանում է,թե ինքն այլևս չի կարող ամուսնանալ օրիորդի հետ։Այնուհետև սկսվում են Էմինի թափառումները Դաղստանում։Մշո ս․ Կարապետի միաբաններից Սուքիաս վարդապետը վերադառնում էր Մուշ և Էմինի հյուրն էր։Հովհան արքեպիսկոպոսը այնքան սիրով նվիրված էր Էմինի գործին,որ գրել էր Սուքիաս վարդապետին անպատճառ տեսնվել Էմինի հետ և նրան տալ ամբողջ այն գումարը,որ հավաքած լինի Ռուսաստանում,բայց նա չի ընդունում՝ասելով թե նոր է ստացել Անգլիայի իր բարեկամներից 100 ոսկի տարեկանը,որ և բավական է իրեն։

Հարավային Դաղստանում Էմինը մնաց վեց ամիս։

Ճանապարհվելով Շամախի՝Էմինն այդտեղ լսում է,թե Խոյի ու Սալմաստի ասորի քրիստոնյաները պատրաստակամություն են հայտնել 18․000 զինվոր դնել նրա տրամադրության տակ։Էմինը գնում է Խոյ քաղաքի մոտ գտնվող Խոսրով գյուղը,որտեղ Հովհաննես անունով մի վարդապետից լսում է,թե ասորի ժողովուրդը պատրաստ է զինվորագրվելու։ Բայց երբ իմանում է,որ Էմինը հարստություն չունի,հայտարարում է,թե առանց փողի ոչինչ չի կարելի անել։Այնուհետև նա գնում է Թիֆլիս։Արդեն 8 տարի էր,ինչ Էմինը անօգուտ թափառում էր։Անհաջողություններն կոտրեցին նրա կամքը և նա հիշեց իր երկրորդ հայրենիքը՝ Հնդկաստանը։Ճանապարհվելով Գանձակ՝Շուշու,Օրդուբաթի,Թավրիզի վրայով մեկնում է Բաղդադ,այստեղից Բասրա։1766թ․ Նա գնում է Հնդկաստան՝Կալկաթա,որտեղ էլ վերջնականապես անհետանում է հայկական հորիզոնից։Հայտնի էր միայն,որ նա մասնավոր կյանքի էր նվիրված և հասավ խորին ծերության։Նա շարադրել է <<Հովսեփ Էմինի կյանքն ու արկածները>> ինքնակենսագրական գիրքը։

Մադրասի հայրենասիրական խմբակի գործունեությունը։18-րդ դարի 70-80-ական թթ․ Հնդկաստանի Մադրաս քաղաքում հնդկահայ մի խումբ գործիչներ լուրջ աշխատանք են ծավալում Հայաստանի ազատագրման ուղղությամբ։Այս խմբակի անդամներից են Մովսես Բաղրամյանը,Հակոբ և Եղիազար Շահամիրյանները և Գրիգոր Խոջաջանյանը։Խմբակի ոգեշնչողն էր մեծահարուստ վաճառական Շահամիր Շահամիրյանը։Նա Ջուղայից է,արհեստով դերձակ,տեղափոխվել է Հնդկաստան,թողել է ասեղն ու մկրատը,ակնավաճառ է դարձել և շատ հարստացել։Հայաստանն ազատագրելու իրենց հույսերը մադրասցիները դրել էին հայ ժողովրդի վրա,որին նրանք ցանկանում էին ապստամբեցնել օտար տիրապետողների դեմ։Այդ ապստամբությունը գլխավորելու էին Ղարաբաղի մելիքներն ու Էջմիածնի հոգևորականությունը։Նրանք անհրաժեշտ էին համարում նախ և առաջ լուսավորել հայերին երիտասարդությանը ծանոթացնել իրենց հայրենիքի պատմության և աշխարհագրության հետ։1771թ․ Շահամիր Շահամիրյանը Մադրասում հիմնադրում է տպարան։Մադրասցիները լույս են ընծայում Հայաստանի ազատագրության վերաբերյալ վավերագրեր։1773թ․ Մադրաս է ժամանում Հովսեփ Էմինը։Մադրասի հայերը էմինի տրամադրության տակ են դնում տարեկան 10․000 ռուփի՝զորախմբեր ստեղծելու համար։Գրիգոր Խոջաջանյանը հայտնում է,որ ինքը պատրաստ է այդ ծրագրի իրականացման համար կտակել իր հարստության մի մասը։

Շահամիրյանների տպարանում Մովեսս Բաղրամյանի աշխատասիրությամբ լույս տեսավ <<Նոր տետրակ,որ կոչի յորդորակ>> աշխատությունը,առաջին քաղաքական-հրապարակախոսական գիրքը հայ իրականության մեջ։<<Նոր տետրակում>> Հայաստանի ազատագրության գործը հայ ժողովդրի գործն է։Ազատագրվելու միակ միջոցը զինված ապստամբությունն է։Հեղինակը անհրաժեշտ է համարում ժողովրդին կրթել։Նա դիմում է հայ ժողովրդի պատմության օգնությանը։

Մովսես Բաղրամյանը ղարաբաղցի էր,Մոսկվայում միացել էր Էմինին։Վրաստանում բաժանվելով Էմինից,նա տեղափոխվում է Հնդկաստան։

<<Նոր տետրակի>> նպատակն էր հայ երիտասարդների մեջ սեր արթնացնել Հայաստան երկրի նկատմամբ,ծանոթացնել նրանց հայ ժողովրդի անցյալի հետ։Գիրքը կոչ է անում հայ երիտասարդներին՝դուրս գալ օտար բռնակալների դեմ։<<Նոր տետրակի>> մեջ քննադատության է ենթարկվում միապետական կարգը։Ըստ դրա պետք է ստեղծվի սահմանադրական միապետություն։<<Նոր տետրակի>> օրինակները մադրասցիները տարածում են հայերի մեջ,մի քանի օրինակ էլ ուղարկում են Ղարաբաղի մելիքներին,ուղարկում են նաև զենք։

<<Նոր տետրակի>> մի օրինակ ՝էլ ուղարկում են Սիմեոն կաթողիկոսին։Առաջարկում էին օգնություն խնդրել Ռուսաստանից։Կաթողիկոսին խորհուրդ էր տրվում պարզել հայերի քանակը,ռազմական գործ սովորեցնել բնակչությանը։Առաջարկվում էր մի նախարար կարգել,որը ծերակույտի հետ միասին պետք է ղեկավարեր ժողովրդին։Սիմեոն կաթողիկոսը առաջարկում էր վերջ տալ այդ ամենին։Սակայն տպարանը շարունակում է աշխատել,իսկ կապը Ղարաբաղի մելքիների,նաև Գանձասարի կաթողիկոսի հետ չի ընդհատվում։

1786թ․ <<Նոր տետրակը>> թարգմանվում է ռուսերեն և լույս է ընծայվում Պետերբուրգում։Գրքի թարգմանությանը նյութական օգնություն էր ցույց տվել Շահամիր Շահամիրյանի որդին՝Եղիազար Շահամիրյանը։Այդ թարգմանության բաժանորդների թվումն են եղել նաև ռուս մեծ զորավարներ Սուվորովն ու Կուտուզովը։

1788-1789թթ․ տպագրվեց Շահամիր Շահամիրյանի <<Որոգայթ փառացը>>։<<Որոգայթ փառացը>> քննադատության է ենթարկում կառավարման միապետական եղանակը,մերժում է ազնվականության ու եկեղեցու դասային արտոնությունները։

Գլխի երկրորդ մասում տրված է Հայաստանի սահմանադրության նախագիծը։Իշխելու էր օրենքը, երկրի գերագույն իշխանությունը վերապահված էր <<Հայոց տանը>>՝պառլամենտին։Յուրաքանչյուր ընտրական տեղամասից երեք տարի ժամանակով ընտրված երկու փոխանորդներից մեկը պետք է դառնար <<Հայոց տան>> տանուտեր,մյուսը պետական պաշտոնյա։Փոխանորդներն իրենց միջից ընտրելու էին տասներեք հոգու,որոնցից մեկը վիճակահանությամբ դառնալու էր նախարար երեք տարի ժամանակով,իսկ մյուսները խորհրդակիցներ,այսինքն՝տեղակալներ։Նախարար կարող էր ընտրվել հարստության կամ գավառի տեր մեկը։Հայաստանի բոլոր բնակավայրերն ունենալու էին դպրոցներ։Եկեղեցին անջատվելու էր պետությունից,դպրոցը եկեղեցուց։Հայաստանի Հանրապետության բոլոր քաղաքացիները օրենքի առջև հռչակվում էին հավասար,նրանք ունենալու էին խոսքի,անձի,դավանանքի և գործունեության ազատություն։Ըստ <<Որոգայթ փառացի>> Հայաստանի ազատությունը պիտի կատարվի Հերակլ թագավորի ձեռքով,նա էլ պիտի լինի Հայաստանի Հանրապետության ընտրված,բայց ցմահ նախագահը։Այս իրավունքը Հերակլը ստացել է իր ծագումից,քանի որ նա Բագրատունի է։

<<Որոգայթ փառացի>> հրապարակումից առաջ՝դեռևս 1783թ․ Մադրասի տպարանում լույս ընծայվեց <<Նշավակը>>,որի հեղինակը Շահամիր Շահամիրյանն է։<<Նշավակում>> դրված է ներգաղթի հարցը։<<Նշավակում>> բերված է ռուսաց թագավորի և գաղթական հնդկահայերի միջև կնքվելիք պայմանագրի օրինակը։

Մադրասի հրատարակություններից մեկն էլ Հայաստանի քարտեզն էր <<Աշխարհացույց Հայասատնյացը>>,որը պատկերացում է տալիս Հայաստանի լեռների,ջրերի,բնակավայրերի և այլնի մասին։Քարտեզի հիշատակարանը շրջապատված է հայ ազգային հերոսների նկարներով։Քարտեզի վրա Հայաստանի մի մասը և Վրաստանը,որի հետ նաև Կովկասյան լեռնաշղթայի և Հյուսիսային Կովկասի մի մասը,վերցված են մի ընդհանուր սահմանի մեջ։Դա մադրասցիների երազած հայ-վրացական միասնական պետության տարածքն էր,որը նրանք կամենում էին ստեղծել Ռուսական կայսրության հովանու ներքո։

Հայ-ազատագրման ծրագիրը 1768-1774թթ․ ռուս-թուրքական պատերազմի ժամանակ։1768-1774թթ․ ռուս-թուրքական պատերազմը նոր թափ հաղորդեց հայ ազատագրական շարժմանը։Ձգտելով Օսմանյան կայսրության դեմ հանել թուրքահպատակ քրիստոնյա ժողովուրդներին,ռուսական իշխանությունները հայտարաարում էին,թե պատերազմի հիմնական նպատակներից մեկն էլ քրիստոնյա ժողովուրդների ազատագրումն է։Նորից հույսեր ծագեցին ռուսների օգնությամբ Հայաստանն ազատագրելու և Ռուսաստանի հովանավորության ներքո հայկական պետություն ստեղծելու։Այդ նոր հույսերից էր Մովսես Սարաֆյանի կազմած Հայաստանի ազատագրման ծրագիրը,որը 1769թ․ հունիսի 8-ին ներկայացվեց Ռուսաստանի արտաքին գործերի կոլեգիային։

Մովսես Սարաֆյանն առաջարկում է Թուրքիայի դեմ պատերազմի հանել վրաց երկու թագավորներին՝Հերակլին ու Սողոմոնին, Վրաստան ուղարկել ռուսական բանակային կորպուս։Ռուսասատնում բնակվող հայերից և վրացիներից կազմել կամավորական ջոկատ և ուղարկել Վրաստան։Նա առաջարկում էր սկզբում գրավել Երևանը։

Երևանը գրավելուց հետո Հերակլ 2-րդը հարձակվելու էր Ախալցխայի և Կարսի,իսկ մյուս զորախմբերը՝Բայազետի և ապա Վանի վրա, հետո շարժվելու էին դեպի Արևմուտք։Ծրագրի համաձայն Հայաստանում պետք է ստեղծվեր ինքնուրույն հայկական պետություն և Ղարաբաղի մելիքներից մեկը պետք էդառնար Հայաստանի թագավոր։Վտանգի դեպքում Ռուսաստանը ռազմական օգնություն էր ցույց տալու հայերին,վերջիններս էլ օգնելու էին Ռուսաստանին։Այս ծրագիրը կրում էր Էմինի գաղափարների ազդեցությունը։Սարաֆյանի ծրագրի մասին զեկուցում են Ռուսաստանի արտաքին գործերը գլխավորող Պանինին,որը, սակայն , դրա վրա առանձին ուշադրություն չի դարձնում։

Ռուսական արշավանքի լուրը խանդավառում է Հովնան եպիսկոպոսին։Նա Մուշում հրացաններ էր թաքցրել և այժմ պատրաստ էր հանձնելու զենք չունեցողներին։Եզդի ցեղապետ Չոբան աղան խոստանում էր իր բոլոր հպատակներով անցնել Հերակլի կողմը։

Այսպիսով,հայերը և եզդիները սպասում էին ռուսական զորքերին։Սակայն 1769թ․ օգոստոսին Ռուսաստանը Վրաստան ուղարկեց ընդհամենը 600 զինվոր,իսկ հետո նրանց թիվը հասցվեց 3267 հոգու։Այդ զորամասի հրամանատարն էր գեներալ Տոտլեբենը։

Հայ-ռուսական հարաբերությունները 18-րդ դարի 80-90-ական թթ․

Ցարական Ռուսաստանի քաղաքականությունը և հայ գործիչների բանակցությունները ռուսական արքունիքի հետ։Քյուչուկ-Կայնարջիի պայմանագիրը,որ կնքվեց Ռուսաստանի և Թուրքիայի միջև 1774թ․ ամրապնդեց Ռուսաստանի դիրքերը Սև ծովի շրջաններում։Ռուսաստանին անցավ Կերչը։Թուրքիան ընդունեց Ղրիմի անկախությունը։Որոշված էր գրավել Անդրկովկասը։Իրանի դեմ նոր արշավանքի նախապատրաստումը հանձնարարվեց Սուվորովին։Սուվորովը տեղեկություններ է հավաքում Անդրկովկասի վերաբերյալ։1780թ․ հունվարին իշխան Պոտյոմկինը և Սուվորովը Պետերբուրգում հանդիպումներ են ունենում Հովսեփ Արղությանի և Հովհաննես Լազարյանի հետ։Սուվորովը հուսադրում էր Արղությանին և Լազարյանին,թե վերականգնվելու է հայկական պետականությունը։Հայերը այն հարցին,թե հնարավո՞ր է արշավանքի միջոցով վերականգնել Հայկական թագավորությունը,Պոտյոմկինը հուսադրում է,թե կարելի է,միայն անհրաժեշտ է,որ Հայոց կաթողիկոսը դիմի ռուսաց կառավարությանը։Ռուսաստան է հրավիրվում Էմինը։

1780թ․ հունվարի 10-ին Լազարյանը զեկուցագիր է ներկայացնում Սուվորովին,որով հայտնում է,թե Հայաստանի ազատագրումը կարելի է իրականացնել,եթե մեկը ղեկավարի այդ գործը։Վերջինս հաստատվելու էր Դերբենտում։Հեշտությամբ գրավելու էր Երևանը և մյուս քաղաքները։Ապագա Հայաստանը պահելու էր 15․000-20․000 զորք,իսկ պատերազմի դեպքում 60․000։

Այս զեկուցագիրը Սուվորովը ներկայացնում է Եկատերինա 2-րդ կայսրուհուն։1780թ․հունվարին Սուվորովը մեկնում է Աստարախան և ձեռնամուխ լինում արշավանքի նախապատրաստամանը։

1781թ․ փետրվարի 24-ին Իբրահիմ խանը Դիզակի Մելիք-Եսայուն դավադրաբար սպանել է տալիս։Ջրաբերդի Մելիք-Ադամը,Գյուլիստանի Մելիք-Բեգլարը,Մելիք-Հովսեփի որդին և վեց այլ անձինք 1781թ․ սեպտեմբերի 2-ին օգնության խնդրանքով նամակներ են ուղարկում ռուսական իշխանություններին։ Իշխան Պոտյոմկինին նրանք խնդրում են Սուվորովի գլխավորությամբ 10․000 ռուս հետևակայիններ ուղարկել Ղարաբաղ և հայտնում,որ իրենք պատրաստ են ապստամբելու։Այս խնդրագրերը մնացին անպատասխան։

Արշավանքը նախատեսվում էր սկսել 1783թ․ գարնանը,պատրաստությունները շարունակվում են իշխան Պոտյոմկինի ազգական գեներալ Պ․Ս․ Պոտյոմկինի ղեկավարությամբ։

1782թ․ նոյեմբերի 4-ին գեներալ Պ․ Ս․ Պոտյոմկինը ժամանում է Գեորգիևսկ ամրոցը,որտեղից նամակագրական կապ է հաստատում Հերակլ 2-րդի,Ղարաբաղի մելիքների,Ղուկաս Կարնեցի կաթողիկոսի հետ։

Ստեփան Տեր-Սահակյանը մեկնում է Ղարաբաղ և դեկտեմբերի 22-ին գեներալ Պ․Պոտյոմկինին հայտնում,որ հինգ մելիքներն ունեն 5000 հոգուց բաղկացած զորք։

1782թ․ Պ․ Պոտյոմկինը ռուսական մի գործակալի՝դատավոր Յակով Ռայնեգսի հետ թանկարժեք նվեր և նամակ է ուղարկում Ղուկաս կաթողիկոսին։Էջմիածնում գումարվում է խորհրդակցություն,որի մասնակիցները որոշում են Հայաստանի ազատագրման համար զինվորական օգնություն խնդրել ռուսներից։

1783թ․ հուլիսի 24-ին Հյուսիսային Կովկասի Գեորգիևսկ ամրոցում Ռուսաստանի և Վրաստանի միջև կնքված պայմանագրով Վրաստանը մտնում է Ռուսաստանի կազմի մեջ։Վրաց թագավորը հրաժարվում էր ինքնուրույն արտաքին քաղաքականություն վարելուց և հավատարմության երդում էր տալիս կայսրուհուն։

Հայ-ռուսական դաշնագրերի նախագծերը։Հայ գործիչների կողմից մշակվում և ռուսական արքունիքին են ներկայացվում ապագա հայկական պետության և Ռուսաստանի միջև կնքվելիք դաշնագրերի երկու նախագծերը,որոնցից մեկի հեղինակը ռուսահայոց հոգևոր թեմի առաջնորդ Հովսեփ արքեպիսկոպոս Արղությանն էր,մյուսինը հնդկահայ հայրենասեր Շահամիր Շահամիրյանը։

Նախագծերից մեկը՝<<Կերպ դաշնադրության ի մեջ երկու ազգաց՝Ռուսաց և Հայոց>>, խորագրով,որը հայտնի է նաև <<Հյուսիսային ծրագիր>> անունով,1783թ․ հեղինակել է Հովսեփ արքեպիսկոպոս Արղության-Երկայնաբազուկը։Նա հոգևորական էր,սերում էր հինավուրց ազնվականական ընտանիքից,որի տիրույթները գտնվում էին Լոռիում։1773թ․ նա նշանակվել էր ռուսահայոց հոգևոր թեմի առաջնորդ և եղել է 1783թ․ Գեորգիևսկի պայմանագրի նախաձեռնողներից մեկը։Այս ծրագրի կազմմանը մասնակցել է Հովհաննես Լազարյանը(1735-1801թթ․)։Նա սերում էր մեծահարուստ վաճառականական ընտանիքից։Լազարյանները մոտ էին արքունիքին։

<<Հյուսիսային ծրագրի>> նախագիծը ,որ բաղկացած էր 18 կետից,արքունիքին ներկայացվեց 1783թ․։Առաջարկում էր վերականգնել Հայկական թագավորությունը և հայոց թագավորի ընտրության իրավունքը վերապահել ռուսական կայսրուհուն,որը կարող էր թագավոր ընտրել հայերից կամ ռուսներից։Երկրորդ դեպքում նրանք նկատի ունեին Գ․ Ա․ Պոտյոմկինին։Հայոց թագավորը պետք է դավաներ հայոց երկիրը,օծվեր Ս․ Էջմիածնում։Հայկական թագավորությունը ստեղծելու էր իր զինանշանը,դրոշը,հատելու էր սեփական դրամ։

Մայրաքաղաքը պետք է լիներ Վաղարշապատը կամ Անին։Հայկական թագավորությունում չպետք է լինեին ճորտեր,ճորտական կարգեր,բայց պահպանվելու էր մուլքադարական հարաբերությունները։

Հայկական թագավորությունն ու Ռուսաստանը միմյանց հետ կապված էին լինելու բարեկամությամբ։Հայաստանը կախման մեջ էր գտնվելու Ռուսաստանից,տրամադրվելու էր զինված ուժեր։Առևտրի համար Ռուսաստանը Կասպից ծովի ափին Հայաստանին էր տրամադրելու մի նավահանգիստ,որը լինելու էր Հայաստանի սեփականությունը։

Հայաստանի ազատագրության <<Հարավային ծրագիրը>> մշակվել էր Շահամիր Շահամիրյանի կողմից։նախագիծը բաղկացած էր 20 հոդվածից։Ըստ այդ նախագծի Հայաստանը ազատագրվելու էր ռուսական զորքերի կողմից և դառնալու էր ինքնուրույն պետություն։Հայաստանը հռչակվելու էր հանրապետություն,որի գլուխ կանգնելու էր ազգությամբ հայ նախագահ։Հանրապետությունը ունենալու էր խորհրդարան,մշտական դեսպան Սանկտ Պետերբուրգում ։Հայաստանը տալու էր 6000 զինվոր։

Ըստ ծրագրի,Հայաստանը դառնալու էր պառլամենտական կարգերով առաջնորդվող բուրժուական հանրապետություն։Հայաստանի կախվածությունը Ռուսաստանից աննշան էր լինելու։

Հայ-ռուսական դաշնագրի այս երկու նախագծերն էլ ներակայացվեցին ցարական արքունիք։Ռուսական կառավարությունը անորոշ խոստումներ տվեց հայերին։

Այսպիսով,հայ-ազատագրական գաղափարը մնաց երազ։

Պարսկական և Ռուսական արշավանքները։1795թ․ Պարսկաստանը արշավեց Անդրկովկաս՝Աղա Մամադ խանի գլխավորությամբ։Նա ղաջար թուրք ցեղից էր,6 տարեկան հասակում նրան ներքինացրել էր Նադիր շահը։Պարսկաստանը նա հնազանդեցրեց ոչ միայն զենքով,այլև սարսափ տարածելով ամենքի վրա։Նա դառավ Իրանի իսկակակն տերը և բազմելով գահի վրա՝հիմք դրեց Ղաջարների թագավորական հարստության։Աղա Մամադ խանը բաժանեց իր բանակը երեք մասի։Մի մասը,եղբոր՝Ալի-Ղուլի խանի առաջնորդությամբ,ուղարկեց Երևանի վրա,մյուսը՝դեպի Մուղանի դաշտը՝Թալիշի,Շամախու և Նուխու խաների դեմ,երրորդ մասը նա տարավ Շուշու վրա։Պաշարումը տևեց 33 օր։Շուշին նրանք չկարողացան վերցնել,բայց դրա փոխարեն ավերակ դարձրին ամբողջ երկիրը։

Այնուհետև նա գնաց Թիֆլիսի վրա։Նրա բանակը առաջնորդում էր Ջավադ խանը և մելիք Մեժլումը։Թիֆլիսն ավերակների կույտ դարձավ։Նա փորձեց հնազանդեցնել Նուխու և Շամախու խաներին,բայց նրա ուղարկած զորքը պարտություն կրեց։Պարսկաստանում ապստամբություններ ծագեցին և նա իր բանակով գնաց այդտեղ։

Ղարաբաղի տերն Ավարիայի Օմար խանի հետ արշավեց Գանձակի վրա՝Ջավադ խանին պատժելու համար։

Պարսկական արշավանքը սկսվեց 1796թ․ Ղզլարից։Գլխավոր հրամանատար նշանակված էր Վալերիան Զուբովը։1796թ․ մայիսի 10-ին ռուսները գրավեցին Դերբենտը։Դերբենտից հետո Ղուբայի և Բաքվի խաները հնազանդություն հայտնեցին Զուբովին։Այնուհետև հավատարմության երդում տվեց Շամախու Մուստաֆա խանը։Ռիմսկի-Կորսակովը մոտեցավ Գանձակին։Արղությանը վաղօրոք էր բանակցություններ սկսել Ջավադ խանի հետ և համոզել,որ բերդը հանձնվի ռուսներին առանց դիմադրության։Այդպես էլ եղավ,և ռուսները,առանց հրացան արձակելու,մտան Գանձակ։

Սակայն 1796թ․ պարսկական արշավանքը անակնկալ վախճան ունեցավ։Նոյեմբերի 6-ին մեռավ Եկատերինա կայսրուհին։Նոր գահ բարձրացած Պավել կայսրը հրամայեց թողնել ամեն ինչ և վերադառնալ Հյուսիսային Կովկաս։

1797թ․ գարնանն Աղա-Մամադ խանն անցավ Խուդաֆիրինի կամուրջը և շարժվեց դեպի Շուշի։Իբրահիմ խանը փախչում է Ղաղստան՝Թարթառ գետի մոտ պարտության մատնելով իր ետևից շահի ուղարկած 2000 հեծյալներին։Աղա Մամադ խանի զորքերը գրավում են Շուշին և սկսում են ավերել Ղարաբաղը։Սպանվում է Աղա Մամադ խանը և պարսից զորքը վերադառնում է Պարսկաստան։

Կաթողիկոս Ղուկաս Կարնեցին խնդրում է Պավել 1-ինին իր հովանավորության տակ առնել հայ ժողովրդին։Կայսրը բավարարում է այդ խնդրանքը։

Վրաստանի դրությունը գնալով ծանրանում է։1801թ․ սեպտեմբերին Ալեքսանդր 1-ինի հրովարտակով վերացվեց վրաց թագավորությունը և Վրաստանը միացվեց Ռուսասատնին։Դրանով սկիզբ դրվեց ողջ Անդրկովկասը Ռուասատնին միացնելու գործին։

Սոցիալ-տնտեսական հարաբերությունները Արևելյան Հայաստանում 16-18-րդ դդ․

Արևելյան Հայաստանը կզլբաշների տիրապետության տակ։Զաքարյանների շրջանում Արևելյան Հայաստանում հաստատված հայ ֆեոդալական տների բեկորները(Դոփյաններ,Պռոշյաններ,Վաչուտյաններ և ուրիշներ) հետզհետե կորցնում են իրենց դիրքերը։15-րդ դարում հայ ֆեոդալականացումը դուրս մղվեց պատմության թատերաբեմից։16-րդ դարում հայ ֆեոդալակալացման վերջին մնացորդների վերացման գործում կարևոր դեր էին խաղում <<Քեյթ-ուլ-մալի>> մուսուլմանական հաստատությունը։Տվյալներ կան բռնի մահմեդականացման մասին։Հայ ֆեոդալական տների վերջին ներկայացուցիչներից շատերը,իրենեց հողային կարողությունների մնացորդները հափշտակումից փրկելու նպատակով <<նվիրում>> էին վանքերին և հոգևոր կարգ ընդունելով,փորձում պահպանել իրենց իրավունքները հայ աշխատավորության նկատմամբ։

Արևելյան Հայաստանում կզլբաշ ցեղերի նոր տեղաշարժերի և խոշոր ավատների(<<օլքաներ>>) վերաբաշխման հետևանքով Այրարատի,Վասպուրականի,Սյունյաց,Արցախի և Գուգարաց նահանգների մեծ մասում ժառանգական տիրույթներ ստացան Շամլու,Թաքալու,Կաջար,Քանգարլու,Բայաթ,Սադլու և այլ ցեղերի առաջնորդները,որոնք իրենց ցեղերով բնակություն հաստատեցին սահմանամերձ շրջաններում։

Կզլբաշների տերության մեջ էին մտնում պատմական Հայաստանի Սյունիք,Արցախ,Ուտիք,Փայտակարան և Պարսկահայք նահանգներն ամբողջությամբ և Այրարատի,Գուգարքի ու Վասպուրականի արևելայն շրջանները։

Երկրի վարչական բաժանումը Սեֆյանների օրոք կատարված էր ըստ վիլայեթների։

<<Թազքիրաթ-ալ-մուլուքում>> թվարկված են Սեֆյան Իրանի բոլոր նահանգներն ու նրանցից ստացվող եկամուտները,հիշատակված են չորս վալիություններ՝Արաբական Իրաքի,Լոռստանի,Վրաստանի,Քուրդիստանի և 13 բեկլարբեկիություններ։

Արևելյան Հայաստանն ու Ադրբեջանը ընդգրկված էին Ազերբայջանի(Ատրպատական),Չուխուր-Սանդի,Ղարաբաղի և Շիրվանի բեկլարբեկիությունների մեջ։

Չուխուր-Սանդի վիլայեթի մեջ էին մտնում Արարատյան դաշտը,Ախուրյանից Արևմուտք ընկած գավառները և Կարս ու Կաղզվան քաղաքները։16-րդ դարի թուրք-իրանական նոր սահմանի հաստատումից հետո,այդ վիլայեթի մեջ որպես մահալ մտնում էին Այրարատի Վարաժնունիք,Նիգ,Շիրակ,Մասսյացոտն,ճակատք,Արագածոտն,Կոտայք և Սյունյաց աշխարհի Գեղարքունի,Սոթք գավառները։

Վիլայեթները կազմված էին ավելի փոքր վարչական միավորներից՝նահիաներից կամ մահալներից,որոնք կառավարվում էին հաքիմների կամ նայիբների միջոցով,սակայն առանձին շրջաններ ֆեոդալական տիրույթի իրավունքով տրված էին քոչվոր ցեղերի առաջնորդներին,որի դիմաց նրանք սպառազեն ռազմիկներ կամ յասաղքեղներ էին տրամադրում պետությանը։

Նախիջևանը ընդգրկում էր Սյունյաց աշխարհի Նախիջևան,Ճահուկ,Երնջակ,Գողթն,Վայոց ձոր,Ծղուկ տեղանքները և,որպես օլքա,մինչև 17-րդ դարի սկիզբը ենթարկվում էր Ազերբայջանի կամ Թավրիզի բեկլարբեկիին,իսկ 17-րդ դարից հետո ենթակա էր Չուխուր-Սանդի բեկլարբեկիությանը։

Ազերբայջանի բեկլարբեկիին ենթակա էր նաև Կապանի երկիրը։Սեֆևիների օրոք այն ընդգրկում էր Սյունյաց Արևիք,Կովսական,Քաշունիք,Ձորք,Հաբանդ,Աղահեճք և Արցախի որոշ շրջաններ։Ազերբայջանի վիլայեթի մեջ էին մտնում Վասպուրականի արևելյան գավառներից Արտազի,Ճուաշ-ռոտի,Մարանդի,Պասպարտունիքի գավառներն ու Պարսկահայք նահանգը։

Ղարաբաղի վիլայեթի մեջ էին մտնում Դիզակի,Վարանդայի,Խաչենի,Ջրաբերդի և Գյուլիստանի մահալները,որոնք կառավարվում էին հայ մելիքների կողմից։18-րդ դարում դրանք միավորվեցին <<Խամսա>>(հնգյակ) անվան տակ,որի կառավարիչ նշանակվեց Դիզակի մելիքը։

Ազերբայջանի,Չուխուր-Սանդի և Ղարաբաղի վիլայեթները կառավարվում էին բեկլարբեկիների միջոցով։

Կենտրոնական իշխանության թուլության հետևանքով բեկլարբեկիությունը վերածվում էր ժառանգական տիրույթի։Բեկլարբեկիններն ունեին հարկային և մաքսային եկամուտներ։Նրանք ունեին դատական իրավունքներ։Քաղաքացիական բոլոր տեսակի վեճերը քննվում էին հոգևորական ատյաններում,որ կոչվում էր <<Շար>>։Հայ համայնքի ներսում ծագած քաղաքացիական բնույթի դատերը իրավունք ունեին վարելու հայ հոգևորականներից կազմված դատական ատյանները։

Բեկլարբեկիի (սարդար) իշխանության տակ գտնվում էին շատ ծառայողներ,որոնց միջոցով նա կառավարում էր երկիրը։Գյուղերի կառավարությունը հանձնվում էին նայիբներին և մելիքներին։Նայիբներն այն գյուղերի համար էին,որոնք ունեին մահմեդական կամ խառն ազգաբնակություն,իսկ մելիքները զուտ հայաբնակ գյուղերի համար էին։

Երկիրը բաժանված էր մահալների,որոնք կառավարվում էին նայիբների կամ միր-բոլյուքների միջոցով։Մի քանի մահալներ միասին կազմում էին խանություններ։

Քաղաքներում ոստիկանական մասը կենտրոնացած էր դարուղայի (ոստիկանապետի) ձեռքում։Քաղաքացիների կողմից նշանակվում էր մի քաղաքապետ,որ կոչվում էր քալանթար,յուրաքանչյուր թաղ իր պետն ուներ՝քեղխուդա անունով։

Հայաբնակ նահանգներից ստացվող եկամուտների արտադրական և առևտրա-ֆինանսական աղբյուրները։Սեֆյան Իրանի հայաբնակ նահանգներն երկրի ամենաեկամտաբեր նահանգներն էին։Հայ ռայաթները վճարում էին նաև գլխահարկ՝<<ջիզյա>>,որը մեծ գումար էր կազմում։

1604թ․ բռնագաղթից հետո բեկլարբեկիներ Ամիրգունա խանն ու նրա որդին՝Թահմազկուլի խանը,նպաստում էին գաղթականների վերադարձին։Արևմտյան Հայաստանի մերձակա շրջաններից ևս մեծ թվով հայ ընտանիքներ բռնի նպատակով բերում և բնակեցնում էին Արարատյան երկրում։

Հայաբնակ վիլայեթները առանձնապես աչքի էին ընկնում իրենց բարձրորակ և բազմատեսակ հացահատիկային կուլտուրաներով։17-րդ դարում ապրանքային արտադրությունը Արարատյան երկրում,նախիջևանում,Ղափանում և այլ գավառներում լայն չափեր էր ընդունել։

Զարգացած էր նաև բանջարանոցային տնտեսությունը, մշակվում էր <<վարունգ,սեխ և կանաչեղեն>> և բանջարանոցային այլ կուլտուրաներ։Ֆրանսիայի բուսաբան Տուրնեֆորի վկայությամբ 17-րդ դարում Արարատյան դաշտում մշակվում էին բրինձ,բամբակ,կտավատ,ձմերուկ,սեխ,մրգեր և ծխախոտ։Երևանի Ձորագյուղ թաղամասում գործում էին 50-ից ավելի ջրաղացներ։Զարգացած էր նաև բուսական յուղերի արտադրությունը,այդ են վկայում շատ ձիթհանքերի առկայությունը։Երևանում,Էջմիածնում,Տաթևում,նաև Շիրակի ու Գեղարքունիքի խոշոր բնակավայրերում։Ֆրանսիացի ճանապարհորդ Շարդենի վկայությամբ մշակում էին խաղողի ընտիր տեսակներ։Մշակվում էր նաև բամբակ։

Անասնապահությամբ զբաղվող ցեղերը արտադրում էին յուղ,պանիր,ճրագու և այլ մթերքներ,որոնք հանվում էր շուկա։Զարգացած էր ոչխարաբուծությունը։

Օժանդակ տնտեսություններից էին շերամապահությունն ու մեղվաբուծությունը։Շերամապահությամբ զբաղվում էին Սյունյաց և Արցախի լեռնային շրջաններում։Մետաքսի արտահանման կենտրոններն էին Կապան և Ագուլիս քաղաքները։

Գեղարքուն իքում,Կոտայքում,Արագածոտնում,Տաթևում և այլ շրջաններում զբաղվում էին մեղվաբուծությամբ։Զբաղվում էին որսորդությամբ և ձկնորսությամբ։Զբաղվում էին նաև գորգագործությամբ,կտավագործությամբ ու կավագործությամբ։Տեղեկություններ կան Կողբի աղահանքերի,Լոռվա և Ղափանի պղնձի օգտագործման մասին։Արևելյան Հայաստանով էր անցնում քարավանային ճանապարհներ։

Առաջին մեծ ճանապարհը,որ Թավրիզի վրայով կապվում էր Հնդկաստանի ու Միջին Ասիայի հետ,Ջուղայի մոտ անցնելով Արաքսը,Նախիջևանի,Երևանի,Էջմիածնի և Կաղզվանի վրայով տանում էր դեպի Կարին։Երևանից դեպի Էրզրում տանող մի այլ ճանապարհ Եղվարդով,Ապարանով,Արագածի հյուսիսային փեշերով ձգվում է դեպի արևմուտք,կտրում Ախուրյան գետը,Ղարսի վրայով գնում Հասանղալա և այստեղ միանում էր նույն մայրուղուն։Կար նաև Երևանից Թիֆլիս գնացող ճանապարհ։

Փողերանոցներ կային Թավրիզում,Երևանում,Նախիջևանում,Կարբիում,Շուշիում և այլուր։Խոշոր դրամահատման կենտրոն էր Երևանի փողերանոցը,խոջա Շմավոնը երկար ժամանակ եղել է այդ փողերանոցի վերակացուն։

Հողատիրություն։16-18-րդ դդ․ Արևելյան Հայաստանում հողային տարածությունները հինգ խմբի էին բաժանվում․1)Պետական կամ դիվանի հողեր,2)Արքունի,3)Մուլք կամ հայրենիք,4)Վանքապատկան-մզկիթապատկան հողեր,5)Համայնքապատկան հողեր։

1․Պետական հողերը երկու անունով են հիշվում դիվանի և խալիսե։Այն հողերը,որոնց եկամուտները հատկացվում էին պետական պաշտոնյաներին և զինվորականությանը և ենթակա էին երկրի կենտրոնական ֆինանսական տեսչությանը,կոչվում էին դիվանի հողեր,իսկ այն հողերը,որոնք հարկադրված էին տվյալ վիլայեթին,անվանվում էին խալիսե հողեր։

Դիվանի գյուղերից ստացվող ռենտա-հարկը իրացվում էր առանձին գյուղերից և գյուղախմբերից ստացվող ամբողջ հարկերը կամ դրանց մի մասը ռոճիկի դիմաց զինվորականության ու պետական պաշտոնեությանը հանձնելով։Հարկային գումարների փոխանցումները կատարվում էին տարբեր ձևերով։

Ամենատարածված ձևը թիուլն էր,որը տրվում էր ու անպայման դիվանի գյուղերից ստացվող եկամուտներից։Թիուլները դիտվում էին որպես ժամանակավոր,ոչ ժառանգական հողատիրություն։Թիուլդարը իրավունք ուներ գանձելու միայն այդ գյուղերից որոշակի հարկեր։Ինչպես դիվանի,այնպես էլ դիվանի գյուղերի թիուլդարները նույն գյուղի ռայաթների նկատմամբ ունեին նաև վարչական ու դատական իրավունքներ։

Դիվանի գյուղերից ստացվող եկամուտների մի այլ ձև կոչվում էր համեսալե(ամենամյա)։Համեսալե ստացողները կոչվում էին համեսալեդար։

Բացի թիուլից ու համեսալեից,գոյություն ունեին նաև ռոճիկների հատուցման այլ ձևեր։

2․Արքունի կալվածները,որոնք կոչվում էին խասս Արևելյան Հայաստանում մեծ թիվ չէին կազմում։Թագավորական ընտանիքի անդամները նախընտրում էին հողեր ունենալ մայրաքաղաքի մոտ։

Տեղեկություններ կան Ագուլիսի և Նախիջևանի մոտակայքում գտնվող 5 խասս գյուղերի  
(Ագուլիս,Մեղրի,Շոռոթ,Աստապատ) մասին։Խասս գյուղերի համայնքները ենթարկվում էին Խասսեդարներին,որոնք միաժամանակ վարում էին նույն վայրի ոստիկանապետի (դարուղա) պաշտոնը։Խասս գյուղերը վարձակալվում էին մասնավոր մարդկանց կողմից։

3․Վանական հողատիրությունը այն հողերն էին,որ նվիրվել էին կրոնական հաստատություններին և գտնվում էին վանահոր պատկանող կալվածքների տնօրենի՝մութավալլիի տնօրինության տակ։

Այս հողերը կոչվում էին վակֆ։Վակֆային կալվածները նվիրելով որևէ կրոնական հաստատության,առհավետ ամրացվում էին նրան։

Բացի Էջմիածնից աչքի էին ընկնում Հավուց Թառի,Գանձասարի,Տաթևի,Ագուլիսի,Դարաշամբի և Մակվի Թադևոս Առաքյալի վանքերը։էջմիածնի վանքը 17-րդ դարի վերջում ուներ 23 մեծ ու փոքր գյուղ վարելահողեր,այգիներ,ջրաղացներ և այլն։

Վանքապատկան կալվածները երկու խմբի էին բաժանվում ա)կանխիկ դրամով գնված կալվածներ,որոնք անվանվում էին մուլք-ե-զարխարիդ,բ)մովկուֆաթ,որոնք վակֆ էին տրվել հավատացյալների կողմից։

17-18-րդ դդ․ Էջմիածնի,նաև այլ վանքերի կալվածների և հատկապես մուլքային գյուղերի մի մասը<<գանձագին>> էր և ենթակա էր հարկման։Գանձագին կալվածներն կարող էին տրվել վարձով կամ վաճառվել,իսկ վակֆերը օտարումների ենթակա չէին։

4․)Մուլքը կամ հայրենիքը հողի մասնավոր սեփականության հնագույն հաստատություններից էր։Այն պայմանավորված չէր պետական կամ զինվորական ծառայությամբ։Հայաստանում կային մեծ քանակությամբ գյուղեր,որոնք որպես հայրենիք կամ մուլք պատկանել են առանձին սեփականատերերի և որոնց սեփականատիրական իրավունքը ժառանգաբար անցնում էր սերնդից սերունդ և ենթարկվում զանազան կարգի օտարման։Հողային ռենտան բնամթերքով էր գանձվում։Գոյություն ուներ ռենտայի հատուցման երկու հիմնական ձև․

Ա)Ըստ տվյալ տարվա բերքի,նրա որոշ մասը կալվածատիրոջը հատուցելու պայմանով,որ կոչվում էր հասթ-օ-բուդ։Այդ դեպքում չափվում էր ամբողջ բերքը և վերցվում նրա որոշ տոկոսը։

Բ)Առանց բերքը չափելու,յուրաքանչյուր տարի գանձվում էր որոշ քանակությամբ հացահատիկ և այլ մթերքներ կամ կանխիկ դրամ վճարելու պայմանով,որը կոչվում էր մակթա(կտրված որովայն)։

Հավելյալ արդյունքի միայն մի մասն էր,որ յուրացվում էր կալվածատիրոջ կողմից։Մյուս մասը հատուցվում էր պետությանը,նաև եկեղեցուն։

5)Համայնքապատկան գյուղեր էին կոչվում այն գյուղերը,որոնք մուլքային իրավունքով պատկանում էին նույն գյուղի անդամ հողագործ ռայաթներին։Թեև այս կարգի գյուղական համայնքները,ազատ էին կալվածատիրական լծից,սակայն մանր կալվածատերերի և կրոնական հաստատությունների կողմից շարունակ փորձեր էին կատարվում նրանց հողերը զավթելու և կալվածատիրական լուծը նրանց վզին փաթաթելու ուղղությամբ։Այս գյուղերը դասվում էին մուլքերի շարքը։Մուլքատիրոջ սեփականատիրական իրավունքը արտահայտվում էր գյուղի ընդհանուր բերքի որոշ տոկոսի գանձումով։

Հողօգտագործման եղանակներն ու հողագործ գյուղացիության սոցիալ-իրավական վիճակը։Հողագործ աշխատավորության,հողի սեփականատիրոջ նկատմամբ ունեցած կախումն տարբերվում էին ըստ տեղի և ժամանակի։

Կար ըստ կարգի հողային սեփականություններ՝գյուղեր,որոնք կոչվում են Կարիյյե և ագարակներ,որոնք կոչվում էին մազրաե։

Կարիյյեներում հողի օգտագործման իրավունքը վերապահված էր ռայաթներին։Գյուղացին պարտավոր էր ռենտա վճարել պետությանը։Մազրաեները ընդարձակ տիրույթներ էին,որտեղ սեփականության իրավունքները վերապահված էին կալվածատիրոջը։Այստեղ կենտրոնացվում էին ունեզրկված գյուղացիներ կամ բռնի կերպով այլ կողմերից քշված ռայաթներ։

Մազրաեների տարածված ձևերից էր վարձու աշխատանքը։Ռաջբարները մշակում էին կալվածատիրական մազրաեները։Հայ գյուղացիությունը ենթակա էր ֆեոդալական դաժան հարստահարման։

Ռայաթները չէին կարող փոխել իրենց բնակության վայրը։Ըստ <<գերագույն խոսք>> օրենքի,եթե ռայաթները լքում էին իրենց բնակավայրը և բնակություն էին հաստատում մի այլ վայրում,մինչև 12 տարի ենթակա էին վերադարձման,իսկ 12 տարին անցնելուց հետո այլևս ոչ ոք իրավունք չուներ նրանց ետ վերադարձնելու։

Եթե տեղավորված ռայաթները 12 տարվա ընթացքում շարունակվում էին իրենց պետական հարկերը վճարել նախկին վայրում,ապա կարող էին մնալ այնտեղ և 12 տարուց հետո վերջնականապես գրանցվել նոր վայրի մատյաններում։ Մուլքային գյուղերում տեղափոխություններ հազվադեպ էին։Հայտնի էր <<տրված ռայաթներ>> արտահայտությունը։Ռայաթաները հեռանում էին իրենց գյուղից և բնակչությունից հաստատում մի այլ վայրում։Լոռի-Փամբակում և Արևելյան Հայաստանի այն շրջաններում,որոնք ենթակա էին Արևելյան Վրաստանի վալիությանը,գյուղացիները ճորտական կախման մեջ էին և վաճառքի էին ենթարկվում։

Հարկային համակարգը և բնակչությունից գանձվող հարկերն ու տուրքերը 16-18-րդ դդ․։Հողային ռենտան բաժանվում էր երկու մասի՝ պետական և կալվածատիրական։

Բնակչությունից գանձվող հարկերի գրանցումը կատարվում էր ըստ դավթարների։

Հարկերի հաշվառման մասին տեղեկություններ կան 17-րդ դարի պատմիչ Զաքարիա Սարկավագի պատմության մեջ և 18-րդ դարի սկզբի եկեղեցական և քաղաքական գործիչ Եսայի կաթողիկոս Հասան Ջալալյանի <<Պատմութիւն համառօտ Աղուանից երկրի>> գրքում։

Սեֆյան պետության մայրամուտին տեղի ունեցավ հայկական այս օբյեկտների և բնակչության նոր հաշվառում։

Պետական ռենտա-հարկի գանձման հիմնական ձևը ռոճիկի դիմաց դրանց հանձնումն էր զինվորականությանն ու պետական պաշտոնյաներին։

Նույն գյուղից ստացվող հարկերը գանձվում էին տարբեր մարդկանց կողմից։

Ահա 16-18-րդ դդ․ հարկերի ու տուրքերի ցանկը։Մալ էր կոչվում այն հարկը,որ գանձվում էր բոլոր տեսակի եկամտաբեր սեփականությունից։Գյուղերում այն գանձվում էր ջևաթ կոչվող հողային հարկի հետ միասին։

Չոբանբեկին գանձվում էր մանր եղջերավոր անասունների դիմաց։

Ջիզյա էր կոչվում գլխահարկը,որ գանվում էր չափահաս քրիստոնյա տղամարդուց,տարին մեկ անգամ,ըստ հարկատու ռայաթի կարողության։

Բիգար- ռայաթների պարտադիր,անվճար աշխատանքը ամրությունների,բերդերի,ջրանցքների,ճանապարհների վրա և ռազմական արշավանքների ժամանակ։

Սուրսաթները ռազմական արշավանքների ժամանակ բնակչության վրա դրվող այն պարտավորություններն էին,որոնք հատուցվում էին մթերքներով։

Չերիք էր կոչվում բնակչության զինվորական պարտավորությունը։

Սավարին հատուկ տուրք էր,որ գանձվում էր ռայաթներից,երբ տվյալ վայրից անցնում էր շահը։

Նովրուզի-պարսկական նոր տարվա առաջին օրը՝գարնանամուտին,ֆեոդալին մատուցվող նվեր-տուրք։

Վիշքաղ-տարբեր առիթներով բնակչության կողմից պետական պաշտոնյաներին մատուցվող նվեր-տուրք։

Շիլթաղաթ-պետական պաշտոնյաների կողմից տարբեր զրպարտություններով,կեղծ ու հնարովի պատրվակներով ռայաթներից որևէ բան շորթելը։

Գյուղի և քաղաքի հայ աշխատավորությունը ուներ նաև պարտավորություններ եկեղեցու նկատմամբ։Կար հարկերի նաև այլ տեսակներ։

Պետական ռենտա-հարկի այս ծախսերն ու սանձարձակ կողոպուտը բզկտում էին ժողովրդական տնտեսությունը,այն մատնելով լճացման ու քայքայման։

Սոցիալ-տնտեսական հարաբերություններն Արևմտյան Հայաստանում 16-18-րդ դդ․

Երկրի վարչական բաժանումը և հողատիրական համակարգը։16-րդ դարի երկրորդ կեսին Օսմանյան Թուրքիան,որի գերիշխանության տակ էր ընկել Արևմտյան Հայաստանը,հասավ հզորության գագաթնակետին։

Կայսրության գերագույն տերը համարվում էր սուլթանը՝աստուծո շուքը երկրի վրա։

Կայսրության երկրորդ դեմքը մեծ վեզիրն էր,փաստորեն նրա ձեռքում էր գտնվում երկրի կառավարման ղեկը։Կայսրության տերիտորիան բաժանված էր նահանգների(էլայեթ կամ վիլայեթ),որոնք կառավարվում էին բեյլերբեյերի կամ միրիմանների կողմից։Յուրաքանչյուր նահանգ բաժանվում էր մեծ կամ փոքր շրջանների,որոնք կոչվում էին սանջակներ կամ լիվաներ,սանջակներն էլ՝կազանների։Կայսրության ասիական մասի հայկական մարզերը բաժանվել են հետևյալ վարչական միավորների՝վիլայեթների(Էրզրումի,վանի,Կարսի,Չըլդըրի,Սեբաստիայի,Դիարբեքիրի)։

Էրզրումի վիլայեթի մեջ են մտել հետևյալ սանջակները՝Էրզրում,Սպեր,Բասեն,Խնուս և այլն։

Վանի էլայեթի մեջ են մտել Վան,Արճեշ,Մուշ,Բերկրի,Կարկա և այլ սանջակներ։

Կարսի էլայեթն ունեցել է Փոքր Արդահան,Կաղզվան և այլ սանջակներ։

Չըլդըրի էլայեթի մեջ են Օլթի,Չըլդըր,Արտուջ,Արդահան,Մախջել,Աջուրա և այլ սանջակներ։

Դիարբեքիրի էլայեթի մեջ են մտել Ամիդ,Արզնի,Մծբին և այլ սանջակներ։Էլայեթների շարքում հիշատակվում են Ադանան։

Հայկական իշխանություններից ամենաուժեղը լեռնային Սասունն էր։Հայկական իշխանություններ կային Մոկսում,Շատախում,Ճապաղջրում,Խնուսում,Զեյթունում և այլուր։

Հողային տարածությունները բաժանվել են երեք խմբի՝պետական հողեր,վակուֆային հողեր և մուլքեր։

Պետական հողերի մի մասը գտնվում էր սուլթանի,նրա ընտանիքի և պետական պաշտոնեության տնօրինության տակ,իսկ մյուս մասը բաժանված էր խոշոր ու մանր ֆեոդալների միջև։Այդ հողերը կոչվել են խասսեր,զեամեթներ ու թիմարներ։

Հողատիրության երկրորդ տարածված ձևը վակուֆներն էին,մասնավոր սեփականատիրական հողերը հատկացվում էին պաշտոնյաներին պետության նկատմամբ մատուցած ծառայության դիմաց։

Արևմտյան Հայաստանում մուլքի իրավունքով հողային տարածություններ ունեին ոչ միայն թուրք և քուրդ ֆեոդալները,այլև հարուստ հայ գյուղացիությունը։

Օսմանցի թուրքերը թողնում էին Արևմտյան Հայաստանում հողօգտագործման նախկին հաստատությունները(վակֆ,մուլք և այլն),մյուս կողմից զարկ էին տալիս զեամեթի ու թիմարի թուրքական հողատիրության ձևերին։Հողատիրության տարատեսակներից հայկական աղբյուրներում հանդիպում ենք արփալըք, մալիքանե,բաշմակըլըկ,յուրթլուկ և այլ տերմինների։

Մալիքանեի մյուս ձևը սուլթանների կողմից ֆեոդալին ծառայության համար նվիրաբերված հողն էր։

Արփալըկը պետության դիմաց ցուցաբերած ծառայության դիմաց զառամյալ պաշտոնյաններին նվիրված հողն էր։Որպես արփալըք,տրվել են ոչ միայն մի շարք գյուղեր,այլև ամբողջ քաղաք իր շրջակայքով։

Կար երկու տեսակ արփալըկ։Մի դեպքում արփալըկը համարվել է խասս հող,մյուս դեպքում տրվել է ֆեոդալին որպես ցմահ կամ ժառանգական տիրույթ։

Բաշմակլըկը տրվում էր պալատում բարձր դիրք ու կշիռ ունեցող կանանց։

16-18-րդ դդ․ քրդական ցեղերն ընդարձակ շրջաններ էին զբաղեցրել։Ըստ <<Շերեֆ-նամեի>> Վանի վիլայեթում հաստատված էին հետևյալ քրդական ցեղերը․Մահմուդի ցեղը,Դումբուլի ցեղը,Ռուզակի ցեղը և այլն։

Հողօգտագործման և հողի վարձակալման ձևերն ու գյուղացիության վիճակը։Խասերի,զեամեթների ու թիուլների տեր ֆեոդալներն իրենց հողերը բաժանում էին այն գյուղացիներին,որոնց հատուկ վճարով գրանցում էին դաֆթարներում։Հողը հանդիսանում էր որդու ժառանգական սեփականությունը ։Եթե վախճանվածը մի քանի որդի ուներ,ապա հողը տրվում էր ամուրի որդուն,սակայն մյուս որդիներն էլ պարտավոր էին հողակտորը համատեղ վճարել։Եթե մահացած գյուղացին միայն դուստր ուներ,այն տրվում էր ուրիշի։

Հողային տիրույթներ ունեին նաև վանական-եկեղեցական հաստատությունները։Միայն Վանի շրջանում կային 64 վանքեր,Բաղեշի շրջանում 48 և այլն։Վանքապատկան կալվածները նույնպես ենթարկվում էին չարաշահումների,ունեին հարկային որոշ արտոնություններ։Հողագործությունից առատ բերք էր ստացվում։

Արևմտյան Հայաստանում հացահատիկային կուլտուրաների հիմնական կենտրոնները եղել են Էրզրումի,Մշո,ՍԵբաստիայի դաշտերի,Դիարբեքիրի ու Վանի շրջակայքը։

Արևմտյան Հայաստանը հայտնի էր նշանավոր ալպյան մարգագետիններով։

Գյուղացին ենթարկվում էր շահագործման։Ֆեոդալները ձգտում էին օրինականացնել գյուղացիների ամրակցումը հողին։Գյուղացին իրավունք չուներ ինքնակամ թողնել իր ապրած վայրն ու գնալ մի ուրիշ տեղ։Գյուղացիները ֆեոդալների կամայականություններից փրկվելու ելքը գտնում էին փախուստի և ուրիշ վայրերում վերաբնակվելու մեջ։ֆեոդալները,սակայն,գյուղացիներին փնտրում էին և ետ բերում նախկին բնակավայրերը։

Քրիստոնյա գյուղացիությունը ենթարկվում էր կրոնական ու ազգային խտրանքի,բռնության։

Գյուղատնտեսական և արհեստագործության ապրանքների գները սկսում են բարձրանալ։Վաշխառուները խեղդում էին ժողովրդին պարտքերի տակ։Ամենամեծ զոհերը մարաբա կոչվող գյուղացիներն էին։Այդպես էին կոչվում այն գյուղացիները,որոնք վաշխառուից վերցրած պարտքի դիմաց գրավ էին դնում իրենց հողը,անասունները,այգին ու պարտեզը,պարտավորվելով տարեկան աճեցրած բերքի կեսը հանձնել պարտատիրոջը։Անելանելի վիճակից փրկվելու համար շատ գյուղացիներ լքում էին իրենց հողակտորը,մեկնում խոշոր քաղաքներ։

Թե որքան անտանելի էր դարձել հպատակ գյուղացիության վիճակը կայսրության մեջ 17-րդ դարի 40-ական թթ․,գաղափար է տալիս Կոչիբեյը սուլթան Մուրադ 4-րդին ուղղած իր ուղերձում։16-18-րդ դդ․ հայերեն ձեռագրերի հիշատակարանները լի են հայ ժողովրդի ծանր վիճակի նկարագրությամբ։

Հարկերն ու հարկային համակարգը։Օսմանյան կայսրության մեջ հարկերը բաժանվում էին երկու հիմնական խմբի։Հարկերը,որոնք հիմնվում էին շարիաթի վրա և հարկերը,որոնք հիմնվում էին սովորույթի վրա։Առաջին խմբի մեջ մտնում էին հետևյալ հարկերը՝աշար,խարաջ և ջիզիե։

Աշարը թուրքերի մոտ նշանակում էր պետության կամ ֆեոդալական-կալվածատերերի օգտին մուսուլման ռայաթից վերցված բնատուրքը,բերքի 1/10 չափով։

Խարաջը ոչ մուսուլման բնակչությունից գանձվող հարկն էր։Խարաջ տերմինի տակ հասկացվում էր ջիզյան(գլխահարկ)։

Բահրա նշանակում է մաս,բաժին։Այսպես էր կոչվում հողային ռենտան,որը վճարում էր գյուղացին պետությանը տարեկան բերքի 1/5-1/3 չափով։

Ջիզյա էին պահանջում ոչ միայն տեղի բնակիչներից,այլև տվյալ վայրից հեռացածներից և նույնպես մեռածների հաշվով։Հարկատուները բաժանվում էին նաև հարուստների,միջակների և աղքատների։

Պատերազմների ժամանակ թուրքական ղեկավարող շրջանները գանձում էին ևս մի հարկ՝իմդադ-ի սեֆերիե։

Կային նաև իմդադ-ի ջիհադիե,բեդել-ի նուզալ և այլ հարկեր։

Դրամով գանձվող հարկեր էին՝ռեմս-ի բոստան,ռեմս-ի կովան կամ ռեմս-ի կուվվերե և այլն։

Քաղաքային ազգաբնակությունից գանձվող հարկերի մեջ էական տեղ էին գրավում առևտրից գանձվող հարկերը։

Քաղաքներն ու քաղաքային կյանքը։Թուրք-պարսկական պատերազմներից քաղաքները և արհեստանոցները մեծ հարված ստացան։Քաղաքների մեծ մասը հետադիմել էին։Աչքի էին ընկնում Բիթլիսը,Վանը,Էրզրումն ու Երզնկան։Քաղաքներում զարգացած էին գորգագործությունը,կաշվի արդյունագործությունը,բրուտագործությունը և քարակոփությունը։

Արտադրողական ուժերի զարգացում է նկատվում Արևմտյան Հայաստանի այն քաղաքներում,որոնք գտնվում էին պատերազմների ոլորտից դուրս։Դրանք էին Էրզրումը,Երզնկան,Թոխաթը։

Արևմտյան Հայաստանում զարգացած էր համքարական կազմակերպությունները։Ընդերքը հարուստ էր օգտակար հանածոներով։Հայտնի էր Գյումուշխանե արծաթի հանքերը։Հանքային հարստությունները արտահանվում էին էմինների կողմից։

Զարգացած էր նաև առևտուրը։Տարանցիկ ուղիներից էին Պոլիս-Թոխաթ-Էրզրում-Թավրիզ,Զմյուռնիա-Թոխաթ-Էրզրում-Թավրիզ,Տրապիզոն-Էրզրում-Թավրիզ ճանապարհները։Առևտրի հիմնական ապրանքներն էին թանկագին քարերը,պերճանքի առարկաները,մուշտակները,գորգերը,բրդյա և մետաքսյա զանազան կերպասներ,արևելյան համեմունքներ։

Հայ համայնքների իրավական վիճակը Օսմանյան կայսրության մեջ։Թուրք ֆեոդալների գերիշխանության տակ հայ ժողովրդի համար չկար կյանքի ու գույքի ապահովություն։Քրիստոնյաներին թույլ էր տրվում բնակվել միայն հատուկ թաղամասերում,արգելված էր կառուցել նոր եկեղեցիներ։

Քրիստոնյա հպատակը իրավունք չուներ վկա լինելու դատարանում։Եթե որևէ թուրք հարձակվել է քրիստոնյայի վրա,վերջինս իրավունք չուներ դիմելու ինքնապաշտպանության։Հաճախ էին բռնի մահմեդականացման դեպքերը։Կեղծ մեղադրանքներով նահատակվում էին անմեղ մարդիկ։Պատուհաս էին մանկահավաքը և աղջկաժողովները։Մանկահավաքման ժամանակ տղաներին մտցնում էին ենիչերիների բանակի շարքերը։Աղջկաժողովների ժամանակ համալրվում էին թուրք փաշաների ու սուլթանների հարեմները։

Բռնկվում էին առանձին ֆեոդալների ապստամբությունները։1639թ․ Կասրե Շիրինում կնքված հաշտության պայմանագրից հետո Արևելյան Հայաստանում նախապայմաններ ստեղծվեցին երկրի զարգացման համար։Արևմտյան Հայաստանում դրությունը մնաց անփոփոխ։

Հայկական գաղթավայրերը 14-18-րդ դդ․-ում

Մերձավոր Արևելքի հակական գաղթավայրերը։Գաղութ,գաղթավայր կամ գաղթօջախ հասկացության տակ պատմագիտությունն ընդունում է օտար երկրներում բնակություն հաստատած այն զանգվածներին,որոնք նոր միջավայրում ստեղծում են իրենց համայնքը։Նրանք ստանում են ինքնավարություն,պահպանում մայրենի լեզուն,ազգային սովորություններն ու դավանանքը։Հայկական գաղթավայրերի պատմությունը բաժանվում է երեք փուլերի։Գաղթավայրերի պատմությունը հայ ժողովրդի ամբողջական պատմության անքակտելի մասն է։Հայ գաղթավայրերի գոյությունը հայ ժողովրդի պատմությունն ամբողջացնող կարևոր գործոններից է։Հայաստանից արտագաղթերը պայմանավորված է եղել Հայաստանի տնտեսական և քաղաքական դրության մի շարք հանգամանքներով։Որքան անապահով ու ծանր է եղել երկրում դրությունը,այնքան մեծ չափեր է ընդունել բնակչության արտահոսքը և խաղաղ տարիներին դադարել է այն։Մոնղոլական տիրապետությանը հաջորդող շրջանն ու Լանկ-Թամուրի ասպատակությունները և Կարա-կոյունլու և Աղ-կոյունլու թուրքմենական ցեղերի կռիվները,հարյուրամյա պատերազմները,ջալալիների շարժումները քայքայել էին հայ ժողովրդի տնտեսությունն ու երկրում ստեղծել կյանքի ու սեփականության անապահով վիճակ։Բնականաբար սկսվում է ուժեղ արտագաղթ։

Զանգվածային արտագաղթն ողողվում էր այն երկրամասերը,որոնք ծանոթ էին հայ առևտրական կապիտալի ներկայացուցիչներին։

Ղրմում,հարավ-արևելյան Եվրոպայի երկրներում,Կ․ Պոլսում,Սիրիայի և Իրանի քաղաքներում և այլ վայրերում համայնքներ գոյություն ունեին դեռևս նախորդ դարաշրջանում մինչև հոծ բնակչություն ունեցող գաղթօջախների ստեղծումը՝14-18-րդ դդ-ում։

Այս շրջանում են ձևավորվել Աստրախանի,Մոսկվայի,Պետերբուրգի,Ղզլարի,Մոզդոկի,Նոր Նախիջևանի և Գրիգորիոպոլի գաղթոջախները։Նշանակալից դեր են կատարում Կոստանդնուպոլսի,Զմյուռնիայի,Սիրիայի ու Եգիպտոսի հայ համայնքները։Զարգանում են Նոր Ջուղայի և Հնդկաստանի գաղթավայրերը։

Գաղթավայրերը մեծ դեր կատարեցին հայ ժողովրդի մշակութային ավանդույթների պահպանման ու զարգացման գործում։

Հայաստանի հարևան Բյուզանդիան այն երկիրն էր,ուր հանգրվան գտան հայերը։Կ․ Պոլիսը աստանդական հայեր հյուրընկալեց տակավին 5–րդ դ․։1360 թ Կ․ Պոլսի մեջ հայերն ունեին ս․ Սարգիս եկեղեցին և դրա շուրջը համախմբված հայկական համայնք։15-րդ դ․ Կ․Պոլսի Ստամբուլ և Ղալաթիա մասերում արդեն բնակվում էր շուրջ 1000 հայ ընտանիք։16-18-րդ դդ․ հայ բնակչության թիվը հասավ 200․000-ի։

1461թ․ Կ․ Պոլսի հայադավանները ձևավորվեցին իբրև առանձին համայնք։Հովակիմ եպիսկոպոսը նշանակվեց առաջնորդ։Պատրիարքն էր արտոնում վանքերի ու եկեղեցիների կառուցումը,դպոցների ու նախակրթարանների բացումը,տպարանների հիմնումը,գրքերի տպագրությունը։Արևմտահայ <<հողի հովվապետերն>> ունեին կալվածքներ,պաշտոնյաներ,բանտախցեր,դատական և ոստիկանական իրավունքներ։Սուլթանը պատրիարքին ու նրա ծառայողներին ազատել էր հարկերից։Հովակիմից մինչև Հակոբ եպիսկոպոս պատրիարքական աթոռին բազմել են 82 անձնավորություն։Կ․ Պոլիսը տալիս է այնպիսի պատրիարքներ,որոնք հարում էին Եվրոպայի ռազմա-քաղաքական միջամտության ճանապարհով Հայաստանը Թուրքիայի և Իրանի բռնատիրոջից ազատելու գաղափարին։

Չելեբի պատվանուն են ստացել մայրաքաղաքում այն հայ եկեղեցիները,որոնք պարապում էին վաշխառությամբ,տոկոսով դրամ էին տալիս,սուլթանի առաջ երաշխավորներ դառնում։

Չելեբիներից էին Աբրոյենց հայտնի տոհմը։Չելեբիներից շատերը խոջաներ էին։Չելեբիներն հովանավորել են ժամանակի կրթված մարդկանց։

Աբրո Չելեբին հովանավորել է Երեմիա Չելեբի Քյոմուրճյանին,ընդօրինակել տվել հայկական ձեռագրեր,վերակառուցել Կ․ Պոլսի Նիկողայոս,Սիլիվրիի ս․ Գևորգ,Կանդիայի ս․ Կարապետ և Ֆիպպեի ս․ Գևորգ եկեղեցիները։

Պոլսահայ առևտրական դասը 17-ր դ․ սկսած խոջա պատվանունն էր կրում։Կ․ Պոլսի հայ գաղութի խոջաներից էին վանեցի խոջա Ռուհիջանը,Երզնկայի խոջա Հովսեփը,խոջա Դավիթը և ուրիշներ։17-րդ դարը <<խոջայական կապիտալի ոսկեդար>> է անվանվում։17-րդ դ․ խոջաների ազդեցության տակ էր Ղալաթիայի առևտրական թաղամասը՝ս․ Գրիգոր Լուսավորիչ եկեղեցով։

Խոջաները իրենց գործարքները սկսել էին Հայաստանի քաղաքներում և հանգրվանել էին առափնյա քաղաքներում։Նախքան սուլթանի պալատում տեղեր գրավելը խոջաները ընդդիմադիր դիրքում էին խանա-փաշայական վարչակարգի նկատմամբ։

Կոստանդնուպոլսի հայկական գաղութի հիմնական դասը կազմում էին աշխատավոր զանգվածները,էսնաֆությունների(համքարությունների) մեջ համախմբված արհեստավորները,առևտրականները,օրավարձու մշակները,պանդուխտները,այլ խոսքվ՝ներքնախավերը։

Սուլթանները նախընտրում էին մայրաքաղաք բերել արհեստավորներին՝սեփական ապրանքները զարդարելու,նորերը կառուցելու նպատակով։Դրա հետևանքվ հայ արհեստավորների մեծ մասը ստեղծեցին իրենց էսնաֆությունները։

Հայ արհեստավորները,որոնք համախմբված էին Պալյան գերդաստանի շուրջը,17-18-րդ դդ․-ում Թուրքիայի մայրաքաղաքում կառուցեցին շինություններ՝Պեշիկթաշի հին պալատը և այլ շքեղ պալատներ,վերակառուցվեցին Այա Սոֆիան և այլ եկեղեցիներ,որոնք մզկիթի էին վերածված։

18-րդ դ․ Կ․ Պոլսի հայ արհեստավորներն արդեն համախմբվել էին 65 էսնաֆությունների մեջ։Դրանից կարևորներն էին՝սեղանավորների,ոսկերիչների հացագործների,ծաղկակարների,մուշտակագործների,դերձակների,պղնձագործների,գավա-թագործների կոշկակարների էսնաֆությունները։

Կ․Պոլսի էսնաֆություններն ունեին սրբագործված կանոններ,ընտրում էին իրենց ղեկավար մարմինները,միասնաբար դիմագրավում վերահաս աղետները,ձեռք մեկնում աղքատին,դժբախտության մեջ ընկնող հայրենակիցներին։

Կ․Պոլսի հայ գավառահայերը 16-18-րդ դդ․-ում տեղեր էին զբաղեցնում գավառահայերը՝դրսեցիները։նրանք գալիս էին Եվդոկիայից,Սեբաստիայից,Տիվրիկից,Կամախից և Արևմտյան Հայաստանի այլ շրջաններից։

18-րդ դ․ այստեղ կային մշակութային հիմնարկներ,տպարաններ,դպրոցներ։Առաջին դպրոցը բացվեց Գում-Գաբուում մայր եկեղեցուն կից։

Կ․Պոլսում ծաղկում էր ապրել հայ տպագրությունը։Առաջին տպարանն այստեղ հաստատեց Աբգար դպիրը, 1562 թ․,որը տպագրեց 5 գիրք,սրան հաջորդեց հարյուրամյա պայքարի շրջանը,մինչև Երեմիա Չելեպի Քյոմուրճյանը հիմնեց իր տպարանը,որն երկու տարվա կյանք ունեցավ և տպագրեց 2 գիրք։Կ․ Պոլսի տպարանների թիվը հասնում է 25-ի։Տպագրվում են պատմական գործեր,ողբերգություններ,թարգմանություններ։

Այսպիսով,15-18-րդ դդ․ պոլսահայ գաղթավայրը դարձել էր ոչ միայն տնտեսական,այլև մշակութային կենտրոն։Կ․Պոլսից հետո Թուրքիայի տնտեսապես զարգացած մյուս կենտրոնը Զմյուռնիան էր(Իզմիրը)։Հայերը Զմյուռնիա են գաղթել Հայաստանի արևելյան հատվածից՝սկսած 11-12-րդ դդ․։Կիլիկիայից արտագաղթած շատ հայեր հանգրվանեցին Զմյուռնիայում։Շահ-Աբբասի բռնագաղթեցման ժամանակ Արևելահայերի 500-ից ավելի ընտանիքներ հետագայում խարիսխ գցեցին Զմյուռնիայում։Ամենախոշոր գաղթը եղավ 18-րդ դ․՝Աղա-Մուհամմադ խանի արշավանքից հետո։Այս անգամ քաղաք էին գալիս կարբեցիներ,օշականցիներ,աշտարակցիներ և հայերի թիվը հասնում է 12 հզ․-ի։

Գաղթօջախի հայերը տարբեր զբաղմունքներ ունեին և տրոհված էին մի քանի դասերի ու խմբերի։Գաղութի դասերից էր արհեստավորությունը։Հայտնի էին ոսկերիչները,գորգագոծները,դարբինները,ներկարարները,մետաքսագործները։1717թ․ հունվարի 28-ին Պետրոս Մեծը Զմյուռնիայից Մոսկվա հրավիրեց Պետրոս Ապրոյին և նրա եղբայրներին՝հանձնարարելով մետաքսագործական արհեստանոց բացել և ռուսներին սովորեցնել այդ արհեստը։

Քաղաքում գործում էին չթագործական արհեստանոցներ։Զմյուռնիայում կային օրամշակ բանվորներ,պանդուխտներ,ագարակատերեր,առևտրականներ։

Զմյուռնիայի հայ վաճառականները ներմուծում էին անգլիական բամբակյա և բրդյա գործվածքներ,ֆրանսիական ու շվեյցարական մետաքսեղեն,ավատատիրական ապակեղեն և շաքար,եգիպտական բրինձ,ռուսական կարագ ու նավթ,իտալական զենքեր։

Զմյուռնիան արևմտահայ մշակույթի կենտրոնն էր,այստեղ կային տպարաններ,Մեսրոպյան վարժարան,նախակրթական դպրոցներ,ազգային հիվանդանոց։

Բյուզանդական տիրապետության վերջին տասնամյակներին Ադրիանապոլսում հաստատվել էր հայ եպիսկոպոսություն։

Ադրիանապոլսի հայկական գաղութը գնալով բարգավաճեց։Այստեղ իրենց ամառանոցներն ունեին Կ․Պոլսի հայ երևելիները,խոջաներն ու չելեբիները,որոնց շուրջը խմբվում էին արհեստավորներ,պարտիզպաններ,մանրավաճառներ։Քաղաքում հիմնվեց առանձին հայաբնակ թաղամաս։17-րդ դ․ վերջին Ադրիանապոլսում հայ բնակիչները կազմում էին 250 տնտեսություն,իսկ 18-րդ դ․՝314։

Հայաբնակ գյուղեր կային նաև Ղարամանիայում։Հայկական գաղթավայրեր էին հաստատված նաև Տրապիզոնում,Կիպրոսում,Այտընի փաշայության մեջ և Օսմանյան կայսրության այլ շրջաններում։

Կիլիկիայի հայկական պետության կործանումից հետո հայկական հոծ զանգվածներ ապաստան գտան նաև Սիրիայում։Թավրիզից-Հալեպ ճանապարհն անցնում էր Հայաստանի Բերկրի,Արճեշ,Արծկե,Խլաթ,Բաղեշ քաղաքներով։Հալեպից դեպի Միջերկրական ծով դուրս էր գալիս երկու ճանապարհ։

Նշանավոր էր Հալեպի գաղութը։14-րդ դ․ Հալեպում կային փոքրաթիվ հայեր։Նրանք կազմակերպել էին ուրույն համայնք,որի գլուխ կանգնած էր տանուտերը։Կառուցվեց ս․ Աստվածածին և ս․ Քառասուն Մանկանց եկեղեցիները,առաջնորդարան,նաև հյուրատուն։16-18-րդ դդ․ Հալեպի գաղութը բազմացավ Ջուղայից,Երևանից,Ղարաբաղից,Էրզրումից,Սասունից և այլ վայրերից գաղթած ամենատարբեր զբաղմունքի տեր հայերով։Հայաբնակ էին Սվեդիան,Քեսաբը։

Դամասկոսում կառուցված էր ս․ Սարգիս վանքը,համանուն եկեղեցին,նաև հյուրատուն ու վանքապատկան կալվածները։

Գրիգոր Շղթայակիրը կոնդակով ազդարարել է Դամասկոսի հայերին,որ տեղի կալվածները կազմում են Երուսաղեմի պատրիարքության սեփականությունը և սպառնացել է պատժիչ միջոցներ գործադրել անհնազանդների դեմ։

Լաոդիկեում կառուցվել է հյուրատուն,իսկ 1776թ․ ս․ Աստվածածին եկեղեցին։

Սիրիայում հայերը ունեին կրոնա-համայնքային թեմական կազմակերպություն։Հայերը կարևոր դեր էին կատարում Սիրիայի միջազգային տարանցիկ առևտրի,ապրանքափոխանակության և արհեստագործության մեջ։

Կ․Պոլսի գրավումից ներքո Հալեպը դարձավ առևտրական խոշոր հանգույց։

Վենետիկցի առևտրական Ֆրիդրիխը հիշատակում է ջուղայեցի խոջաներին։Ջուղայի բռնագաղթից հետո Հալեպում բազմացան ջուղայեցի առևտրականները։Եվրոպայում հալեպահայ խոջաներին ընձեռում էին ազատ և շահավետ առևտրի պայմաններ։Լյուդովիկոս 13-րդ թագավորի հրովարտակը պարսիկ և հայ վաճառականների մասին հետաքրքրական է։Այդ հրովարտակով պաշտպանության ներքո են դրվում այն պարսիկ և հայ վաճառականները,որոնք Ֆրանսիա են տանում իրենց ապրանքները։

Հայերը աշխույժ դեր էին կատարում նաև Սիրիայի ներքին առևտրի բնագավառներում։17-րդ դ․ հայ խոջաների ձեռքում էր Հալեպի մաքսատունը,փողերանոցը։

Սիրիայում հայերը հռչակված էին որպես ընտիր արհեստավորներ,ոսկերիչներ,ներկարարներ,դերձակներ,կաշեգործներ և այլն։Հալեպում մեծ տարածում էին գտել մագաղաթ և թուղթ կոկելու,ձեռագիր կազմելու և վերանորոգելու արհեստները։

Առաքել Դավրիժեցին հիշատակում է հալեպցի Մուրադ Սարգսին։

Սիրիայում հայերը գտնվում էին սոցիալ-տնտեսական և իրավական ծանր դրության մեջ։Նրանց արգելվում էր թավշյա գլխարկ,դեղին կոշիկներ,կարմիր գոտի և զենք կրել,ձի հեծնել և այլն։Նրանք վճարում էին ծանր հարկեր։

16-րդ դ․ ծայր առան ներքին երկպառակություններ։1598-1599թթ․ Կարա-Յազըջիի հրոսակները ավերեցին Հալեպը,Դամասկոսը և շրջակա գյուղերը։1604-1608թթ․ Ջանփոլադ-օղլի Ալին ապստամբություն բարձրացրեց Լիբանանում,Սիրիայում և Կիլիկիայում։

Սիրիայի հայերն ունեցել են մշակութային շատ արժեքներ։Աչքի ընկնող գործիչներից են Հովհաննես Ուռհայեցին,Խաչատուր Զեյթունցին,Ղազար դպիրը,Սարգիս Խիզանցին,Աբրահամ Երեցը և այլն։

Հալեպահայ որմնանկարիչներից էին Հանանիայի որդի Ճըճը․Մկրտիչը,Մուրադը,Խաչատուրը և այլն։

Եգիպտոսում մամլուքյան տիրապետռության հաստատումից հետո եգիպտահայ գաղութի համար սկսվեց մի ծանր ժամանակաշրջան։Պատերազմելով Կիլիկիայի հայկական պետության դեմ,սուլթանները Եգիպտոսը լցնում էին հայ գերիներով։

Եգիպտոսը շատ գերիներ էր ընդունում նաև Կովկասից։Բազմաթիվ եգիպտահայեր խորհրդականի պաշտոնով ծառայում էին եգիպտական արքունիքում։

Եգիպտահայերի հիմնական զբաղմունքերն էին գյուղատնտեսությունը և արհեստները։Ասիութ քաղաքում կային հայ ջուլհակներ,որոնց արտադրանքը տարբերելով սովորական գործվածքներից,կոչվում էր <<հայկական կտավ>>։

Հին հայերը խառն ամուսնություններ էին կնքում ղպտիների և հաբեշների հետ։

Հայերը կարևոր մասնակցություն են ունեցել նաև 1798թ․ թ․ Նապոլեոն Բոնապարտի նվաճողական արշավանքին դիմադրելու պայքարին։Եգիպտական նավատորմի հրամանատարը եղել է Նիկողայոս անունով մի հայ,որին ֆրանսիացիները գերի են վերցրել։Եգիպտական զորքի կազմում եղել են նաև բազմաթիվ հայազգի զինվորներ՝մամլուք Ռուստամը և ուրիշներ։

18-րդ դ․ Եգիպտոսում ստեղծագործել է նշանավոր հայ նկարիչ Հովհաննես Հայը։

Նոր Ջուղայի և Հնդկաստանի հայկական գաղթավայրերը։Իրանում հայ գաղթօջախներ սկսել են առաջանալ 3-4-րդ դդ․։11-14-րդ դդ․ հայկական բնակավայրեր կային Թավրիզում,Սուլթանիեում,Մարաղայում,Ռեշտում և այլուր։

16-րդ դ․ իրանա-թուրքական համարյա անընդմեջ և արյունահեղ պատերազմների ընթացքում պատերազմող կողմերը,ռազմական գործողությունների թատերաբեմ դարձած վայրերի բնակչությանը ենթարկում էին զանգվածային տեղահանության։

Սոցիալական և ազգային հարստահարությունների հետևանքով Արցախից,Սյունիքից ու մի շարք այլ շրջաններից և բնակչության առանձին խմբեր լքեցին իրենց հայրենիքը և գաղթեցին։

Իրանի հյուսիսային շրջանների հայ բնակչություն ունեցող քաղաքները՝Ջուղան,Վանանդը,Բիսարը,Ագուլիսը,Նախիջևանը,Օրդուբադը,Մեղրին հայտնի էին որպես առևտրա-քարավանային ճանապարհների կարևոր հանգուցակետեր։

Մեծ էր ջուղայեցի վաճառականների դերը իրանա-եվրոպական առևտրում։Շահը ցանկանում էր ջուղայեցի վաճառականներին օգտագործել երկրի ներքին և արտաքին առևտուրը զարգացնելու գործում։

Գաղթեցված 300 հզ․ հայ բնակչության որոշ մասը տեղավորվեց Թավրիզում,Համադանում,Ղազվինում,Սուլթանաբադի շրջանի Բուրվառի շրջանում,Շիրակում և այլ վայրերում։Հատուկ հրովարտակով Սպահանի հարավային մասում Զաենդերուդ գետի ափին շահ Աբբասը ջուղայեցիներին հատկացնում է մի տարածություն՝նոր ավան հիմնելու համար, ավանը ստանում է Նոր Ջուղա անունը։

17-րդ դ․ այն ուներ 30 հզ․ բնակչություն։

Շահ Աբբասը նրա բնակչությանը տրամադրեց մի շարք արտոնություններ։Շահ Աբբաս 1-ինը հրապարակեց հատուկ հրովարտակ,ըստ որի վաճառական հային սպանողը ենթարկվում էր մահապատժի։

Նոր Ջուղան ստացավ ինքնավարության իրավունք։Նա ուներ քալանթար(քաղաքապետ) ընտրելու արտոնություն,որը իրավասու էր տնօրինելու Նոր Ջուղայի ներքին գործերը։

Դատական վեճերը լուծվում էին քեդխուդարի գլխավորությամբ,որը հանդիսանում էր քալանթարի տեղակալը։Հաճախ շահ Աբբասի հրամանով դատական իշխանությունները վճիռ էին կայացնում հօգուտ հայերի։

Շահ Աբբաս 1-ինը հանդուրժողական վերաբերմունք է ցուցաբերել նաև կրոնական հարցում։Նա նոր Ջուղայում խրախուսում էր դրանց շինարարությունը,հաճախ գանձարանից միջոցներ էր բաց թողնում։17-րդ դ․ ստեղծվում է բեմ,որի կենտրոնը դառնում է Նոր Ջուղան,որի մեջ մտնում էին Հնդկաստանի,Բաղդատի և մի շարք այլ վայրերի հայ համայնքները։Շահական կառավարությունը գլխավորապես հովանավորում էին հայ վաճառականներին,նաև լուսավորչական հոգևորականությանը։

Ջուղայեցիների և անգլիական Արևելա-հնդկական ընկերության միջև սկսվում է մրցակցություն իրանական մետաքսի արտահանման մենաշնորհը ձեռք բերելու ուղղությամբ։Այդ պայքարից հաղթող են դուրս գալիս ջուղայեցի խոջաները։Ջուղայեցի վաճառականները իրենց ապրանքները տեղափոխում էին Ֆրանսիա,Հոլանդիա,Իսպանիա,Պորտուգալիա,Անգլիա,Սիամ,Տիբեթ,Բիրմա,Հնկդաստան և այլուր։

17-րդ դ․ ջուղայեցի վաճառականները կազմակերպում են առևտրական ընկերություններ։<<Ջուղայի հայ առևտրական ընկերությունը>> առևտրական պայմանագրեր կնքեց օտարերկրյա այլ ընկերությունների հետ։Ջուղայեցի վաճառականների մի այլ ընկերություն Սուրաթում 1688թ․ առևտրական պայմանագիր կնքեց անգլիական Արևելահնդկական ընկերության հետ,ըստ որի հայ վաճառականները հիշյալ ընկերությունից ստացան այն բոլոր արտոնությունները,որոնցից օգտվում էին անգլիական վաճառականները։Խոջաներն իրենց առևտրով հարստացնում էին շահական գանձարանը և կուտակում էին հսկայական հարստություններ։Սեֆյան կառավարությունը միաժամանակ Նոր Ջուղայի վաճառականներին տալիս էր դիվանագիտական բնույթի հանձնարարություններ։

Խոջա Սաֆար անունով մի վաճառական բանակցություններ էր վարում եվրոպական քաղաքական գործիչների հետ։Նոր Ջուղայեցի առևտրականներ Հարություն Շեհրիմանյանին և Էմնիազ-աղա խոջա Մինասյանցին Նադիր շահը կասկածել է հայերի և վրացիների կազմակերպած ըմբոստացումների հրահրման մեջ։Շահի հրամանով նրանց այրել են խարույկի վրա։Շահ-Սեֆի 1-ինի օրոք Նոր Ջուղայում Թոմաս անունով մի մարդ սկսում է ժողովրդի մեջ քարոզել քրիստոնեական եկեղեցու անընդունելի գաղափարներ։Այդպիսի մի շարժում է սկսում Տեր-Օհան աբեղան։

Նոր Ջուղայում բարձր զարգացման էին հասել ոսկերչությունը,գորգագործությունը,կերպասագործությունը,ներկարարությունը և այլն։

Շահագործման ենթարկվելով Սեֆյան իշխանությունների և հայ խոջաների ու հոգևորականության կողմից։17-րդ դ․ 30-40-ական թթ․-ին Նոր Ջուղայի հայ արհեստավորության մեջ ծագել է աղանդավորական մի շարժում,որի առաջնորդներն էին դերձակ Թումիկը և Սև Պետրոսը։

Այնուհետև Նոր Ջուղայի բնակչության վրա ծանր հարկեր է դնում։Սկսվում է Նոր Ջուղայի վաճառականության զանգվածային արտագաղթ։

17-րդ դ․ թեմի առաջնորդ Խաչատուր Կեսարացին հիմնում է դպրոց,որտեղ դասավանդում էին տարբեր առարկաներ՝երաժշտություն,բանաստեղծություն,քերականություն,փիլիսոփայություն և այլն։  
Նոր Ջուղայի դպրոցներից մեծ դեր է խաղացել Ամենափրկիչ վանքի վանական դպրոցը։Դպրոցի խնդիրներից մեկն է եղել երեխաներին սովորեցնել <<արվեստ վաճառականության>>։Այդ նպատակով Կոստանդ Ջուղայեցին գրում է <<Աշխարհաժողով գիրք>> դասագիրքը։Նոր Ջուղայի Ամենափրկիչ վանքում հիմնվում է նաև մատենադարան։

17-18-րդ դդ․ Նոր Ջուղայում զարգանում է մանրանկարչությունը,ճարտարապետությունը,աշուղական գրականությունը։Ջուղայում Խաչատուր Կեսարացու ջանքերով հիմնվում է տպարանատուն,որն առաջինն էր Իրանում։

Հնդկաստանը Արևելքի այն երկրներից է,ուր հայերը ոտք են դրել հնդիկ ժողովրդի հետ,փոխհարաբերությունների մեջ մտել վաղ ժամանակներում։

Սկսած 16-րդ դ․ Հնդկաստանի շատ վայրերում հաստատվում են առաջին հայ համայնքները։

Հնդկահայ գաղթօջախների զարգացմանը նպաստել է Աքբար թագավորի(1556-1605թթ․) քաղաքականությունը։

Հնդկահայ հնագույն գաղթավայրերից մեկը գտնվել է Ագրայում։

Աքբարն մեծ վստահություն է ունեցել հնկահայերի նկատմամբ և իր պետության մի քանի կարևոր պաշտոններ վստահել է նրանց։Հայտնի է,որ բարձրագույն դատավոր Միր Աբդլը հայ է եղել ,արքունի պալատական բժշկուհի Հուլիանան՝հայուհի,արտաքին գործերի նախարարության մեջ աշխատող թարգմանների ու դիվանագիտների մի մասը հայեր էին,հայուհի էր Աքբարի թագուհիներից մեկը՝Մարիամ Զագանի Բեկումը։

Ագրայում ապրող հայերի մեջ եղել են նաև պետական պաշտոնյաներ,զորավարներ,զինվորներ,թնդանոթաձիգներ,զինագործներ,ճարտարապետներ և այլն։Հայտնի էին թնդանոթ ձուլող լավագույն մասնագետ Հովհանշահ Ջուղայեցին։Մողոլ կայսր Աուրանգզեբը խրախուսել է հայ բնակչության ներգաղթ Հնդկաստան։

Հայկական գաղթականության առաջին հանգրվանը եղել է Սուրաթը,որը Հնդկաստանի նշանավոր նավահանգիստն էր։Սուրաթում բնակվել են կերպասագործներ։

Հնդկաստանի աչքի ընկնող գաղութներից էր Մադրասը։Մադրասում համայնք ստեղծվել է 16-րդ դ․ կեսերից։Դրա ապացույցն էր Մադրասից ոչ հեռու գտնվող ս․ Թովմայի բլրի վրա կառուցված Հայկական եկեղեցին,որն այժմ կանգնուն չէ։ՀՆդկահայ գաղութ է եղել նաև Բոմբեյ քաղաքում,որտեղ խոշոր վաճառականներից էր խոջա Մինասը։Հայերը Բոմբեյում կենտրոնացած են եղել քաղաքի Հայկական կոչվող թաղամասում։

Հայերը Կալկաթայի հնագույն բնակիչներից էին։Հայկական փոքր համայնքներ են եղել նաև Հնդկաստանի բազմաթիվ այլ քաղաքներում։Հայերի ձեռքում գտնվում էին Եգիպտոսի,Ռուսաստանի,Լիվոռնոյի,Վենետիկի և եվրոպական այլ երկրների հետ կատարվող առևտուրը։

Անգլիացիները ու ֆրանսիացիները բարի աչքով էին նայում հայ վաճառականների գործունեությանը։Սրանից տուժում էր հնդկահայ առևտրական խավը։Անգլիացիները հայերին դուրս են մղում առևտրական շուկաներից։

Տեղեկություններ կան հնդիկ ժողովրդի ազատագրական պայքարին հնդկահայերի մասնակցության մասին։Անգլիացի գաղութարարներին Հնդկաստանի արևելյան ափերից դուրս վտարելու համար կազմակերպվում է բանակ,որի հրամանատար է նշանակվում Գրիգոր Հարությունյանը,որը հայտնի է Գորգին խան անունով։Անգլիացիների դեմ մղած կռիվներում աչքի են ընկնում Մարգար Հարությունյանը,Գրիգոր Այվազյանը,Մկրտիչ Զաքարյանը և ուրիշներ։Հնդիկ-անգլիական կռիվները շարունակվում են 1762-1763թթ․։Անգլիացիները սպանում են Գորգին խանին։

Հայերը Չինաստանում ոտք են դրել հնագույն ժամանակներից սկսած։Հայերի թիվը մեծ էր Կանտոնում,որտեղից քիչ հեռու կառուցվել է հայկական գեղեցիկ մի եկեղեցի։Հայկական օջախներ կային Շանհայում։

Հայկական գաղթօջախներ կային Ֆիլիպիններում,Բիրմայում,Մանիլայում։

Ուկրաինայի և Արևելյան Եվրոպայի հայկական գաղթավայրերը։Հայկական գաղթավայրեր էին հիմնվել Արևմտյան Ուկրաինայում,Գալիցիայում,Բուկովինայում,Կամենեց-Պոդոլսկում,Տրանսիլվանիայում,Վալախիայում,նաև Հունգարիայի ու Բուլղարիայի տարբեր վայրերում։Գալիցիայի ռուս իշխան Դմիտրին 1067թ․ հայերին հրավիրել է իր մոտ լեհերի դեմ կռվելու համար։

Ըստ Կիևո-պեչորյան <<Հարանց վարքի>> մեջ զետեղված Ագապիտի վարքի 11-12-րդ դդ․ Կիևյան Ռուսաստանի իշխաններ Վսեվոլոդ Յարոսլավիչի և Վլադիմիր Մոնոմախի կառավարման շրջանում բնակվել են հայեր։Այդ ժամանակ Կիևում ապրել է մի հայ բժիշկ,որը բուժում էր Ալեքսանդրիայից բերված դեղաբույսերով։Նրան իր մոտ է հրավիրում նաև Վլադիմիր Մոնոմախը։Կիև-պեչորյան վանքի վանականները տեղի գիտուն հայերի և Մերձավոր Արևելքից եկած ասորիների և այլոց հետ վիճում էին դավանաբանական հարցերի շուրջ։Հայ ճարտարապետության և նկարչության նմուշները իրենց արտացոլումն են գտել Սոֆիայի տաճարի,Միխայլովյան ոսկեգմբեթ վանքի և Կիևի ճարտարապետական այլ կոթողների պատերի վրա։

13-րդ դ․ վերջերին մոնղոլ-թաթարների օրոք շատ հայեր Հայաստանից,իսկ 15-րդ դ․ Կիլիկիայից և Ղրիմից տեղափոխվեցին և հաստատվեցին Ուկրաինայի Լվով,Կամենեց-Պոդոլսկ,Ակկերման,լեհական Ռաշկով,Ստանիսլավ,Տրանսիլվանիայի Եղիսաբեթապոլիս,Կեռլա,Բուկովինայի Չերնովեց,Սուչավա,Մոլդավիայի Քիշնև,Բուլղարիայի Վառնա և այլ քաղաքներում հիմնվեցին Հայկական գաղութներ։Եվրոպայի հայկական գաղթօջախների բնակչությունը բաղկացած էր արհեստավորներից,առևտրականներից,գյուղացիներից,ազնվականներից և այլն։

1518 թ․ լեհական թագավոր Սիգիզմունդ 3-րդը հայերից պահանջում է պետությանը ներկայացնել իրենց օրենսդրությունը։Նրանք կազմում են օրենքների մի ժողովածու,որի մեջ մտցնում են հայկական եկեղեցական կանոններից և Մխիթար Գոշի <<Դատաստանագրքից>> շատ հոդվածներ։

Իշխան Դանիել Գալիցկին հիմնելով Լվով քաղաքը հայ գաղթականներ է հրավիրում։14-րդ դ․ հայերը Լվովում մեծ թիվ էին կազմում,կառուցել էին երկու եկեղեցի և մեկ վանք,բաղնիք և այլն։Կամենեց-Պոդոլսկում գործում էին հայկական եկեղեցի,14-րդ դ․ հայոց դատարան,Վլադիսլավ 3-րդ թագավորի անունից հայերը զբաղվում էին առևտրով։

Վլադիմիր,Լուցկ և այլ քաղաքներում կային հայկական գաղթօջախներ։14-ր րդ դ․ Լուցկում գոյություն է ունեցել սբ․ Ստեփանոս եկեղեցին,որին էր պատկանում Ցեպերով և Օստրով գյուղը։

1585թ․ Լեհաստանի կանցլեր Յան Զամոյսկին արտոնագիր շնորհեց Զամոստիե քաղաքում բնակվող հայերին,իրավունք էին ստանում կառուցել եկեղեցի,դավանել իրենց ազգային կրոնը,հիմնել դատարան,զբաղվել առևտրով և արհեստներով։Զամոստիեն առևտրական կապեր ուներ Կոստանդնուպոլսի,Ադրիանապոլի,Վենետիկի,Լիսաբոնի և այլ քաղաքների ու երկրների հետ։Ստանիսլավում հայերի համար հեռանկարներ բացվեցին։

Լվովը հանդիսանում էր Լեհաստանի և Արևելյան Եվրոպայի հայկական գաղթօջախների ոչ պաշտոնական մայրաքաղաքը։1367թ․ Լվովը հոգևոր կենտրոն դարձավ հարավ-արևելյան Եվրոպայի հայության համար։

Լեհաստանի թագավոր Կազիմիր 3-րդը (1333-1370թթ․)1356թ․ Լվով քաղաքին շնորհեց գերմանական քաղաքային իրավունք։Լեհ թագավորն իր արտոնագրով սահմանում է,որ եթե հայերը,ուկրաինացիները,հրեաները չեն ցանկանում օգտվել մագդեբուրգյան իրավունքից,ապա քաղաքային կյանքի բոլոր հարցերում կարող են առաջնորդվել իրենց օրենքներով։Կազիմիր 3-րդը 1367թ․ Լեհաստանի հայերի հոգևոր առաջնորդ էր ճանաչում Գրիգոր եպիսկոպոսին։

Լեհաստանի և Հնդկաստանի գաղթավայրերը հասել էին զարգացման։Գաղթավայրերի զարգացմանը նպաստեց այն հանգամանքը,որ մի կողմից Գալիցիայի,Պոդոլիե և Վոլինի հին ռուսական իշխանները,ապա նաև լեհական ֆեոդալները հայերի համար ստեղծեցին նպաստավոր պայմաններ։Գդանսկի միջոցով Լվովը կապված էր Բալթիկ ծովի հետ։Լվովից Արևելք էր ձգվում <<թաթարական ճանապարհը>>։Հայ գաղթականները Լեհաստանի մի շարք քաղաքներում իրենց ձեռքում էին պահում արևելյան առևտուրը։

Հայկական համայնքները առանձին ազգային ինքնավարություններ էին՝ օժտված դատական և այլ հարցեր տնօրինելու որոշակի իրավունքներով։Լվովի հայկական ինքնավարությունն իրականացնում էր հայկական դատարանը։Սեյմը հաստատում է Լվովի հայերի իրավունքը՝ընտրելու իրենց 12 ավագներին։

Լեհական,ապա արևմտա-ուկրաինական քաղաքներում ստեղծվեցին <<40-ի կոլեգիաները>>,որոնք մասնակցում էին քաղաքի կառավարմանը։

<<Քառասուն աղբարց>> հայկական կոլեգիաները բաղկացած էին հայ առևտրական և արհեստավորական վերնախավի ներկայացուցիչներից։Հայկական բոլոր համայնքներում ընտրությունների օրը համարվում էր ազգային տոն։

Ինքնավար մարմինները իրականացնում էին դատական իշխանությունը,միջնորդում էին առևտրա-ֆինանսական ու քաղաքացիական գործարքներում և տնօրինում էին եկեղեցու նյութական և դատական հարցերը։

Դատական գործերը քննվում էին լեհահայոց դատաստանագրքի հիման վրա։Ինքնավար հիմնարկությունները զբաղվում էին նաև հայ եկեղեցու գործերով։Որոշ հարցերում եկեղեցին ինքնուրույն չէր գործում։

Արևմտյան Ուկրաինայի և Լեհաստանի հայկական բնակչությունը զբաղվում էր առևտրով և արհեստագործությամբ։Լեհաստան էին ներմուծում թանկարժեք գորգեր,կերպասներ,գոհարներ,զենք և այլն։

Լեհ թագավորները մեծահարուստ հայերից պարտքով խոշոր գումարներ էին վերցնում։Օրինակ,լվովահայ վաճառական Քրիստոֆ Բերնատովիչը Վլադիսլավ 3-րդ թագավորի խնդրանքով արքայական գանձարանին տրամադրել է 100․000 դուկատ ոսկով ու արծաթով։

14-18-րդ դդ․ հայ առևտրականների իրավունքները և հայ ու լեհ վաճառականների առևտրական փոխհարաբերությունների հարցերը կարգավորվում էին թագավորի և քաղաքատեր ֆեոդալների հրամանագրերով։

Հայ արհեստավորներին չէին ընդունում կաթոլիկական համայնքերում,երբեմն արգելում էին զբաղվել արհեստներով։Նրանք սահմանափակվում էին կաշվի վերամշակմամբ ու ոսկերչությամբ։Յան Սոբեսկին Լվովում ուներ մի արհեստանոց,որտեղ աշխատում էր հռչակավոր ոսկերիչ Բեդրոս Զախարիասևիչը,որը թանկարժեք քարերով,ոսկով ու արծաթով զարդարում էր թագավորի անձնական զենքները ու հագուստը։

Բարձր կատարելության էին հասել նաև հայազգի կաշեգործ վարպետները։Նրանք կաշվից պատրաստում էին զամշ,տնային գոտիներ,ձիու լծասարք և այլն։17-րդ դ․ կաշեգործ հայերը համքարություններ կազմակերպեցին Ստանիսլավում,Լվովում և այլ քաղաքներում։

Կային դերձակներ,բրուտներ և այլն։Լվովի լեհական մագիստրատի 1663թ․ սահմանած կարգի համաձայն համաքաղաքային ժողովներում առաջին խոսքը պատկանում էր քաղաքի լեհական ինքնավարությանը,երկրորդ տեղն ու խոսքը՝հայոց համայնքի ներկայացուցիչներին։

16-17-րդ դդ․ դիվանագիտական հանձնարարություններ կատարող լեհահայերի կարելի էր հանդիպել Կոստանդնուպոլսում,Սպահանում,Ղրիմի խանությունում,Վիեննայում և այլուր։Հայազգի դիվանագետներից էին Սուլեյման Կոստանդին դե Սիրին,Պյոտր Գրիգորևիչը,Սեֆեր Մուրադովիչը և ուրիշներ։

Լեհահայերը մասնակցել են նաև Ռուսաստանի հետ լեհական պետության վարած տնտեսական և դիվանագիտական բանակցություններին։Հայտնի էին Պյոտր Իվանովը,Գասպար Շիմանսկին,Բոգդան Չուրդին,նրա եղբայր Փարսադան Գուրդեցկին և այլն։

Հայեր էին բնակվում նաև Զապորոժյան Սեչում։

Ուկրաինայի և Լեհաստանի հայերը,մասնակցում էին ազատագրական պայքարին։1683թ․ սեպտեմբերի 12-ին Վիեննայի ճակատամարտում լեհական բանակի շարքերում կռվում էին 500 հայեր։

Հռոմի թելադրանքով ճիզվիտները ձգտում էին կաթոլիկական դավանանքը հայերի մեջ տարածել հայերի միջոցով։

Լեհական քաղաքների տնտեսական քայքայման և ոչ կաթոլիկ բնակչության նկատմամբ կիրառվող ազգային կրոնական հալածանքների հետևանքով լեհահայերը Լեհաստանից հեռանում էին և տեղափոխվում Մոլդավիա,Վալախիա,Տրանսիլվանիա,Բուլղարիա,Զապորոժյան Ուկրաինա և Ղրիմ։Լեհահայ բնակչությունը աստիճանաբար ձուլվեց լեհերի հետ։

Լվովում և Կամենեց-Պոդոլսկում զարգանում էր մատենագրությունը,պատմագրությունը,թարգմանչական գործը։Հայտնի մատենագիրներից էին Սիմեոն Լեհացին,Հովհաննես Կամենեցացին,Ստեփանոս Ռոշքան և ուրիշներ։

Լեհահայ գաղութում հայտնի առակագիրներից էին Մինաս Թոխաթեցին,Հակոբ Թոխաթեցին,Պարսամ Տրապիզոնցին և ուրիշներ։

Լեհահայերի մշակույթի օջախներից էին դպրոցները,գրադարանները,հիվանդանոցները և այլն։

Հովհաննես Քարմատանենցը հիմնում է հայկական տպարան։Խոշոր գրադարան գոյություն ուներ Լվովի հայոց եկեղեցում։Արևմտյան Ուկրաինայի և Լեհաստանի հայկական գաղութներում զարգացում ապրեցին ճարտարապետությունը,նկարչությունը,գեղարվեստական գրականությունն ու ասեղնագործությունը։

Հայտնի նկարիչներ էին Պավել Բոգուշը և նրա որդիները՝Սիմեոնը և Յանը։Սիմեոն Բոգուշի խոշոր կտավներից էր <<Կեղծ Դմիտրի և Մարինա Մնիշեկի թագադրությունը Մոսկվայում>> կտավը։Լեհաստանում մեծ հռչակ էին վայելում հայ ոսկերիչները ասեղնագործողները և կաշվե իրերի վարպետները։

Սկսած 5-րդ դ․ երկրորդ կեսից,հայ ժողովրդի Մեծ և Փոքր հատվածներ ստիպված բռնում են արտագաղթի ճամբան։Արտագաղթը զանգվածային բնույթ է ստանում 8-9-րդ դարերում։Մեծ չափերի է հասնում պավլիկյանների բռնագաղթը։Բուլղարիան գտնվում էր խաղաղ պայմաններում և հայերը բնակություն էին հաստատում նաև բուլղարների հողում։Կիլիկյան թագավորության անկումից հետո 15-րդ դարում մեծ թվով հայեր գաղթեցին նաև Բուլղարիա։Նման տեղաշարժ եղավ նաև Ղրիմից։Թուրք-պարսկական բախումների և ջալալիների խժդժությունների հետևանքով 17-րդ դարում հարյուրավոր հայեր գաղթեցին Բալկաններ։Հայ գաղթականության մասին հետաքրքիր տեղեկություններ է հաղորդում նաև Սիմեոն դպիր Լեհացին։

Մուհամմեդ 4-րդը 1673թ․ գրավեց Կամենեց-Պոդոլսկ քաղաքը և տեղաբնակ հայերին գաղթեցրեց Փոքր Ասիա։Երեք առագաստներով նրանք դուրս բերվեցին բաց ծով,ուր հանդիպեցին ուժեղ փոթորկի։Նավերից մեկն ընկղմվեց,իսկ մյուս երկուսը նետվեցին բուլղարական ափերը՝Ղալաթիա և Սոզոպոլ ծովագյուղերը։Աղերից փրկված գաղթականներ բնակություն հաստատեցին բուլղարական հողում։

Հոծ հայության հանդիպում ենք Սոֆիայում և Ֆիլիպոպոլսում(Պլովդիվ)։Հիմնադրվում է Սոֆիայի հայոց եկեղեցին Սոֆիայի հայկական գաղթօջախի բնակչության թիվը հասնում էր 1600-ի։Տակավին 11-րդ դ․ Պլովդիվ քաղաքի մոտ հիմնվում է Սուրբ Աստվածածին վանքը։

Հայաշատ կենտրոններից էր Վելիկո Թրնովոն(Թրնովո) ,որտեղ փոքրաթիվ հայ համայնքում կարևոր դեր են կատարում նախիջևանցի,շոռոթցի և ղափանցի հայ վաճառականները,որոնք բնակվում էին քաղաքի Պոպ-Ցորկի տեղամասում,որը հետագայում կոչվեց Հայկական թաղամաս։ Մինաս Բժշկյանը անցել է Թրնովոյով և նկատել,որ տեղի հայերը սակավաթիվ են,գտնվում են տնտեսական ոչ բարվոք վիճակում։

Վառնան եղել է հանգրվան հայ գաղթականության համար։Էվլիա Չելեբին տեղեկություն է հաղորդում այնտեղ <<Հայկական թաղամասի>> առկայության մասին։Կառուցվում է եկեղեցի ու թեմական դպրոց։

Հայերը բնակություն են հաստատել Բուլղարիայի Ռուսշչուկում։Ռուսչուկի հայությունը կենտրոնացած էր Յենիմահլայում։

Հայ գաղթականության համար հանգրվան ծառայեց Բուլղարիայի բերդաքաղաք Շումենը։Հայերը բնակություն հաստատեցին բերդաքաղաքից դուրս՝Քյոշկլեր կոչված բարձունքի մոտ,ուր հայտնաբերված է հայկական հնագույն գերեզմանատուն։

Հայկական գաղութ ձևավորվեց Պրովացիա քաղաքում։Այն կազմված էր Ղրիմի և Փոքր Ասիայի հայ գաղթականներից,դարակեսին այն համալրվում է պարսկահայ գաղթականներով։Պրովացիայի հայ գաղթօջախը 19-րդ դարի սկզբից սկսեց ապրել խոր ճգնաժամ։

14-18-րդ դարերում հայեր են բնակվել նաև բուլղարական Ռազգրադ,Բուրգաս,Արտոս և այլ բնակավայրերում։

Բուլղարահայ գաղթականության մեծամասնությունը կազմում էին հմուտ արհեստավորները։Նրանց հիմնական զբաղմունքներից էին ոսկերչությունը,պղնձագործությունը,դարբնությունը,թիթեղագործությունը,դերձակությունը,ժամագործությունը,հողագործությունը,հացագործությունը և այլն։Հայտնի էին Սոֆիայի հայ դարբինները,շումենահայ պղնձագործները։

Հայ գաղթականները նպաստել են արհեստների և առևտրի,հետևաբար քաղաքների զարգացմանը։

Հայ գաղթականները հաստատվել են գյուղական վայրերում,ուր զբաղվել են հողագործությամբ,այգեգործությամբ,խաղողագործությամբ և բանջարաբուծությամբ։

Բուլղարահայ մի շարք գաղթավայրեր դարձել են հայկական գրչության ու մշակույթի օջախներ։ֆիլիպոպոլսում,Սոֆիայում,Ռուսչուկում և Վառնայում նկարազարդվել են հայկական ձեռագրեր։

Հայերը մեծ ազդեցություն են թողել ճարտարապետության և կիրառական արվեստի բնագավառներում ։Հայերը բուլղարների հետ միասին պայքարում էին Թուրքիայի դեմ։

Հայերը Հունգարիայում հաստատվել են հունգարական պետության ստեղծման ժամանակաշրջանում։Հայերին ծանոթ էր նաև Տրանսիլվանիան։7-10-րդ դարերում Թրակիան և Բալկանյան թերակզու մի մասը բնակեցված էր հենց բռնազավթեցված զանգվածներով։Այդ հայերի մի մասը 9-10-րդ դարերում Բուլղարիայից մուտք է գործել Վալաքիա,Տրանսիլվանիա և Հունգարիա։Հայերի հետագա ստավարացմանը նպաստել է Կիլիկյան Հայաստանի թագավոր Լևոն 2-րդի և Հունգարիայի թագավոր Անդրեաս 2-րդի միջև բարեկամական դաշինքի կնքումը։Միջին դարերում Հունգարիայում և Տրանսիլվանիայում հայ բնակչության առկայության մասին է խոսում այն հանգամանքը,որ անտեղ գտնում են հայկական բազմաթիվ տեղանուններ։1497թ․ Լեհաստանի Ալբերտ թագավորի արշավանքի հետևանքով Մոլդովայի մայրաքաղաք Սուչավայաից 700 հայ ընտանիքներ գաղթեց դեպի Հունգարիա,Տրանսիլվանիա և Գալիցիա։ 16-17-րդ դարերում Տրանսիլվանիայի մի շարք քաղաքներում շատ հայ առևտրականներ են հիշատակված,իսկ Բուդայում գործում էին հայ առևտրականներ ու այլ արհեստավորներ։Խաչիկ Կաֆայեցին նշում է,որ Տրանսիլվանիայի Տըրգու Մուրեշ քաղաքում բնակվել են հայեր։ Մոսկվայից որոշ թվով հայեր գաղթում են Տրանսիլվանիայի մի քանի քաղաքներ։Մոլդովիայից Տրանսիլվանիա հայերի զանգվածային գաղթ տեղի ունեցավ։Տրանսիլվանիա գաղթած հայերի թիվը շուրջ 10 հզ․ էր։Միքայել 1-ին Ապաֆի իշխանը հայերին իրավունք վերապահեց դատավոր ունենալու,ապա առևտուր անելու իրավունք։ 12-րդ դարում Բուդայում գործում էր հայազգի դիվանագետ Պետրոս Ապետիքը։Հունգարիայի սիրտը՝Բուդան,հեծում էր թուրքական լծի տակ։Նրա ազատագրման համար պայքարեցին շատ հայեր,որոնց թվում էր Գաբրիել Թոխաթեցին,որի խորհրդով ապստամբները հրդեհել են Բուդայի վառոդի պահեստը։Իսրայել Օրու շքախմբում եղել են երկու անձնավորություններ՝Սիմոն Վենիտերը և Անդրե Հարիտոնովը։Հայ գաղթականությունը կենտրոնացավ նորաստեղծ հայաքաղաքներում։1700թ․ Սոմեշ գետի ափին հիմնադրվեց Գեռլա քաղաքը։Մյուս հայաքաղաքը Եղիսաբեթուպոլիսն էր։Համայնքներ ստեղծվեցին Բիստրիցա,Ալբա-Յուլիա,Գուրգեն Սեն-Իմրե և այլ քաղաքներում։Տրանսիլվանիայի հայերի թիվը հասնում էր 15-20 հազարի։

Ինքնավարական կարևոր մարմին էր <<Հայկական կոմպանիան>>,որը 1689թ․ արդեն ուներ իր դատավորը 3 օգնականներով։

Քաղաքային վարչությունը գլխավորում էր դատավորը կամ բիրովը։

Տրանսիլվանիայի հայ առևտրականների քարավանները հասնում էին մինչև Կ․ Պոլիս,Իտալիա և Դանիա։Հայերը վաճառում էին անասուններ,փայտ,զբաղվում էին փականագործությամբ,կաշեգործությամբ,ասեղնագործությամբ,մսագործությամբ,մուշտակա-գործությամբ և այլն։

Հայերը բարեկամական հարաբերությունների մեջ էին հունգարների,ռումինների,սաքսոնացիների հետ։

Եղիսաբեթուպոլսում,Գեռլայում գործում էին հայկական դպրոցներ,Եղիսաբեթուպոլսում բացվում է նաև աղջկանց դպրոց։Հայերն ունեցել են հարուստ գրադարաններ,օրինակելի դիվանագետներ։Գաղթավայրերում ստեղծվել են առածներ,հեքիաթներ,հանելուկներ և ժողովրդական երգեր։

Տրանսիլվանիայում հայերը կարևոր դեր են կատարել քաղաքաշինության և ճարտարապետության ասպարեզներում։Գեռլա հայաքաղաքի հատակագիծը պատրաստել է Ալեքսա հայազգի ճարտարապետը,իսկ քաղաքաշինությանը մասնակցել է ամբողջ հայությունը։

Հայերը զարգացրել են նաև նկարչությունը,երաժշտությունը,ոսկերչությունը,ասեղնագործությունը և արվեստի ու արհեստի այլ մասնաճյուղեր։

Հայկական հիմնական գաղթավայրերը Մոլդովայի տարբեր շրջաններում ստեղծվեցին 14-րդ դարի սկզբներին։1350թ․ Բոտոշանում և 1395թ․ Յաշում հայերը կառուցել էին իրենց քարաշեն եկեղեցիները։1395թ․,երբ Լվովում հիմնվեց հայ եկեղեցու հատուկ թեմ,այն իր իրավասության տակ առավ Մոլդովայի հայերին։-Հետագայում,Մոլդովայի հայկական գաղթավայրերի բազմամարդ դառնալու կապակցությամբ,Ալեքսանդրու շել Բուն(Բարի) իշխանի հրովարտակով,երկրի մայրաքաղաքաք Սուչավայում հայերի համար հաստատվում է առանձին եպիսկոպոսական թեմ Հովհաննես եպիսկոպոսի գլխավորությամբ։Ամենամեծ ներգաղթը տեղի է ունենում 1418թ․,երբ 3000 հայ ընտանիք հրավիրվում է Մոլդովա։

1453թ․ Կ․ Պոլսի գրավման ժամանակ Բերայում հաստատված հայերը տեղափոխվում են Մոլդովա։1475թ․ թուրքերի կողմից Ղրիմի գրավումը պատճառ է դառնում շատ հայերի արտագաղթին,որոնց մի մասը ապաստան է գտնում Մոլդովայի Սուչավա,Յաշ,Ֆոկշան և Ուման քաղաքներում։Հաջորդ տասնամյակներում տիրող անբարենպաստ պայմանների հետևանքով մեծ թվով հայեր հարկադրված են լինում հեռանալ այդ երկրից։

Մոլդովայում հայերի դրությունը վատացավ,երբ Շտեֆան Ռատեշ իշխանը 1551թ․ բռնությամբ փորձեց հայերին դավանափոխ անել։Այս հալածանքի հետևանքով հայերի մի մասը գաղթում է Լեհաստան և Տրանսիլվանիա։Այնուհետև Արևմտյան և Արևելյան Հայաստանի շատ շրջաններից մեծ թվով հայեր են արտագաղթում Մոլդովա։

Այս արտագաղթերը հետևանք էին 1598-1608թթ․ ջալալիների շարժման,1604-1605թթ․ շահ Աբբասի արշավանքների,Փոքր Ասիայում և Հայաստանում տիրող մեծ սովի և անապահով դրության։

Մոլդավայի հայ առևտրականները Վալաքիայից և Բրաշովից բերում էին մեղրամոմ,Հունգարիայից՝սամույր,այլ վայրերից՝կտավ,գորգեր,մետաքս,պղպեղ,խունկ,հունական գինի,իսկ Մոլդովայից տանում էին ոչխար,խոզ,ձի,սկյուռ,աղվես,ոչխարի մորթի։Նրանք 16-րդ դ․ հացահատիկ և մոլդովական գինի էին տանում դեպի Ռուսաստան և Լեհաստան,իսկ մեղրամոմ,մեղր,միս,յուղ՝Կ․Պոլիս։Հայերը Կրետեից Լեհաստան էին ներմուծում բարձրորակ գինիներ,իսկ Լեհաստանից Մոլդովա էին բերում թուղթ և այլն։

Հայերը զբաղվում էին նաև անասնաբուծությամբ։Մոլդովայի հայերը կարևոր դեր են կատարել նաև արհեստագործության ասպարեզում։Հայ արհեստավորները զբաղվում էին մուշտակագործությամբ,դերձակությամբ,կոշկակարությամբ,արծաթագործությամբ,հրուշակա-գործությամբ և այլն։

Մոլդովահայերն ունեցել են ինքնավարական նկատելի առանձնաշնորհումներ,իրենց ազգային եկեղեցին ունենալու արտոնություն։

Հայերը երկրի մայրաքաղաք Սուչավայում և Յաշում ունեցել են իրենց հոգևոր առաջնորդները։

Սուչավայում հայերն ունեին իրենց առանձին քաղաքագլուխը,նրանք ունեին նաև իրենց դատարանները և առաջնորդվում էին հայկական դատաստանագրքով։Քաղաքագլուխներից Սուչավայում հիշվում են Սերգիոսը,Ծուռ Գթակը,Խաչիկը,Կյուրեղը և այլն։

Երկրի քաղաքական կյանքում նշանակալից դեր կատարեցին մոլդովահայ գործիչները։

Մոլդովահայերը սերտ կապերի մեջ էին Եվրոպայի,Երուսաղեմի,Մուշի,Էջմիածնի և այլ հայաշատ կենտրոնների հետ։

Մոլդովայում ստեղծագործել են հայ բանաստեղծության մի շարք անվանի դեմքեր։Դրանից էր Մինաս Թոխաթեցին,Վրթանես Սռնկեցին,Հակոբ Թոխաթեցին։

Մոլդովահայերը կառուցել են եկեղեցիներ և վանքեր։Հայտնի է Զամկայի վանքը,Հաճկատարի վանքը։Ուշագրավ են հայերի քանդակազարդ գերեզմանաքարերը։Մոլդովահայերն ունեցել են իրենց երգերն ու պարերը։Հայտնի են մոլդովական երկու պարեղանակներ՝<<Արմենասկա>> և <<Բլընըրեասկա>> անուններով։

14-րդ դ․ հայերի գաղթեր են տեղի ունենում դեպի Վալաքիա։Երբ Կ․ Պոլիսն ընկավ թուրքերի ձեռքը,Բերայի հայերի մի մասն անցավ Վալաքիա,Ղրիմի գրավումը շատ հայերի համար պատճառ դարձան գաղթելու դեպի Վալաքիա։

Արգովիշտեում,որը Վալաքիայի մարյաքաղաքն էր,հայերի թիվը շատ էին։

Բուխարեստում ևս հիշատակված են հայեր։Այստեղ հայերը զբաղվում էին արհեստագործությամբ և առևտրով։

Այնտեղ եղել են շատ դերձակներ,հացագործներ,շինարար վարպետներ և այլ արհեստավորներ։Սիլիստրայում է գործել Մարտիրոս Ղրիմեցին։Պետրոս Գրիգորովիչը մասնակցել է թուրքերի դեմ մղված ճակատամարտերին։Թուրքիայի դեմ միասնական ճակատ ստեղծելու համար Պրադա է հասնում Դավիթ Արքեպիսկոպոսը։

Հայ արվեստի մեծ ազդեցությունը տեսնում ենք Վալաքիայի ճարտարապետության փառքը կազմող Արճեշի հռչակավոր վանքի վրա։

Ռուսաստանի հայկական գաղթավայրերը։Հայ-ռուսական առնչությունները սկզբնավորվել են դեռևս 9-րդ դ․։Վոլգայի դելտան մուտք էին գործում հայ,արաբ և արևելյան այլ վաճառականներ։Վոլգյան ճանապարհից էին օգտվում Հայաստանի,Վրաստանի և Աղվանքի հայերը։ 1240-ական թթ․ ապրանքափոխանակության կենտրոն է դառնում Ոսկե Հորդայի մայրաքաղաք Սարայը։13-րդ դ․ հայերի զանգվածային տեղաշարժ է եղել դեպի Ստորին Վոլգա,Աստրախան։

Վոլգա-Դոնյան առևտրին մասնակցում էին հայ և ռուս վաճառականները,որոնք աշխույժ գործարքներ էին կատարում Նիժնի Նովգորոդում,Կազանում։Հովհաննես Մկրտչի տոնին Կազանում մեծ տոնավաճառ էր բացվում,որին մասնակցում էին արևելյան,ռուսական վաճառականները։

Մոսկվայում 15-րդ դ․ կար հայկական փոքր գաղթօջախ։Աստրախանում և Կազանում կային հայկական գաղթօջախներ։Կազանում մինչև հիմա պահպանվել են <<Հայկական փողոց>>,<<Հայկական հրապարակ>>,<<Հայկական գերեզմանատուն>> անվանումները,գերեզմանատանը պահպանվել են տապանաքարեր և արևի ժամացույց։Աստրախանում հայերը հաստատվել են 16-րդ դ․։Հայերն Աստրախանում ունեին հատուկ հրապարակ,առևտրական իջևան,գերեզմանատուն և եկեղեցի։Աստրախանի հայերն զբաղվում էին նաև խաղողագործությամբ և գինեգործությամբ։1667թ․ առևտրական պայմանագիր կնքվեց Նոր Ջուղայի հայ վաճառականների և ռուսական արքունիքի միջև։Հայկական առևտրական ընկերության ներկայացուցիչ և շահի դեսպան Գրիգոր Լուսիկովը 1672թ․ ռուսական կառավարության առջև բարձրացնում է Աստրախանում հայկական նոր եկեղեցի կառուցելու հարցը։Պետրոս 1-ինը ցանկանում էր ստեղծել հայրենի մետաքսագործություն։Այդ նպատակով քաջալերում էր թթենիների ծառատունկը Աստրախանում։Ներմուծվում էին գործվածքներ,համեմունք,չոր միրգ,քաղցրավենիք դեպի Ռուսաստան։

Դեպի Աստրախան ներմուծվում էին գործվածքներ,համեմունք,չոր միրգ,քաղցրավենիք, պերճանքի առարկաներ,ժամացույցներ,հայելիներ և այլն ։

Աստրախանի հայկական գաղթօջախում զարգանում էր արհեստագործությունը։Հայ ջուլհակները,դերձակները,ներկարարները,կոշկակարները հռչակված էին Աստրախանում և նրա սահմաններից դուրս։Առաջին մետաքսագործական մանուֆակտուրան Աստրախանում ստեղծվել է հայեր Հովսեփ Իզբելևի և Ստեփան Տիգրանսկու կողմից ։18-րդ դ․Աստրախանի մանածագործական արդյունաբերությունն ուներ 200 դազգահ,որոնք պատկանում էին հայերին։Աստրախանի արդյունաբերության մեջ օգտագործվում էր վարձու աշխատանքը։1746թ․ հիմնվեց հայկական դատարան կամ ռաթհաուզը,որը հետևում էր հարկերի բաշխմանն ու հավաքմանը,ներկայացվում էր հայերի շահերը ռուսական իշխանությունների առջև և այլն։Եղիազար Գրիգորյանը,Գրիգոր Կամպանյանը և Սարգիս Օհանյանը 1765թ․ ստեղծեցին << Աստրախանի հայոց դատաստանագիրքը>>։Ըստ դատաստանագրքի,դատարանը կազմված էր երկու ատյանից՝ստորին և վերին։Ստորին դատարանը կազմված էր ինը հոգուց,որոնց գլուխ կանգնած էին երեք դատավորներ։Հայկական դատարանն իր գործը պահպանեց մինչև 1841թ․։

Աստրախանի հայերը ակտիվ դեր էին խաղում Ռուսաստանի սոցիալական և դասակարգային շարժումներում։Աստրախան փոխադրվեցին 1720-ական թթ․ հայ ժողովրդի ազատագրական շարժման նշանավոր գործիչներ Ավան Յուզբաշին,Դավիթ Նազարովը և ուրիշներ փոխադրվեցին Աստրախան։Աստրախանում կանգ էր առել Հովսեփ Էմինը։Աստրախան ժամանեց Հովսեփ արքեպիսկոպոս Արղությանը։1769թ․ կազմված Հայաստանի ազատագրման նախագծերից մեկը կազմել են Աստրախանցի գործիչներ Մովսես Սարաֆովը ,Դավիթ Նազարովի որդի իշխան Միքայելը,Գրիգոր Կամպանյանը ևուրիշներ։

Պահպանվել են Սուվորովին,Պոտյոմկինին,Արղությանին Աստրախանի հայերի հղած զեկուցագրերը։

Աստրախանում հայ բնակչության մեջ շատ են եղել տարբեր գիտություններով հետաքրքրվող կրթված մարդիկ։

Աստրախանի հայկական առաջին ուսումնական հաստատությունը կազմակերպվել է 1780-ական թթ․ սկզբներին,որը Հովսեփ Արղությանի ջանքերով ստեղծված հոգևոր ուսումնարանն էր։Հայոց լեզու դասավանդվում էր 1785թ․ բացված Աստրախանի ռուսական գիմնազիայում,որի կազմակերպմանը գործուն մասնակցություն էին ցույց տվել հայերը։

Պետրոս 1-ինը 1724թ․ Ռուսաստանում բնակվող հայերին մի շարք արտոնություններ շնորհող հրամանագիր հրապարակվեց։Դրանից հետո Եկատերինա 2-րդի օրոք հրապարակվեցին հայերին առանձնաշնորհումներ տվող մի շարք կայսերական հրովարտակներ։

1730-ական թթ․ հիմնադրվում է Ղզլար ամրոցը։1736թ․ մեծ թվով հայեր հաստատվում են Ղզլարի մոտ և զբաղվում հողագործությամբ։Ղզլարում առաջանում է հայկական թաղամաս և ապա գաղթօջախ։

Նովգորոդի տաճարներից մեկի պատերի վրա նկարված են եղել Գրիգոր Լուսավորչի և Հռիփսիմե կույսի պատկերները։

1763թ․ հիմնադրվում է Մոզդոկը։Հայերը հայտնի էին Դերբենտում։Հիմնարկում է Պրիկումսկ քաղաքը,հիմնադրվում է Նոր Նախիջևանի հայկական գաղթօջախը,իսկ Դնեստրի ավազանում՝Գրիգորիոպոլը։

1778թ․ Ղրիմի հայաշատ վայրերից գեներալ Սուվորովի գլխավորությամբ գաղթեցվում են 12․500 հայեր։1780թ․ հայ գաղթականները հասնում են Դոնի տափաստանը և Դոն գետի աջ ափին հիմնադրում են Նոր Նախիջևան քաղաքը,իսկ նրա շրջակայքում Մեծ Սալա և այլ հայկական գյուղեր ։

Մոլդովայից ու Բեսարաբիայից գաղթեցվում են շուրջ 4000 հայեր,որոնք հիմնադրում են Գրիգորիոպոլ քաղաքը,իսկ նրա մոտակայքում Վասիլևկա գյուղը։Խրախուսվում էր առևտրի,երկրագործության,արհեստների ու արդյունաբերության զարգացումը։Վերոհիշյալ բոլոր գաղթօջախներում կիրառվում էր <<Ասատրախանի հայոց դատաստանագիրքը>>։Նորաբնակներն ունեին դավանանքի ազատություն՝թույլատրվում էր կառուցել եկեղեցիներ։Զարգանում է մետաքսագործությունը․խաղողագործությունը,բամբակի ու բրնձի մշակումը։Ղզլարը և Նոր Նախիջևանը հայտնի էին շերամապահության և մետաքսի հումքի արտադրությամբ։

Ղզլարի,Նոր Նախիջևանի և այլ հայկական գաղթավայրերում մեծ տարածում գտավ խաղողագործությունը,զարգացան արհեստները,մանավանդ ոսկերչությունը,արծաթագործությունը,կաշեգործությունը և այլն։

Հայկական գաղթավայրերում լայն տարածում գտավ առևտուրը։Հայ վաճառականներից(Իվան Մակարով,Լուկա Շիրվանով,Գասպար Բոգդանյան և ուրիշներ) Կասպից ծովում ունեին իրենց առևտրական նավերը և առևտուր էին անում Իրանի հետ։Վերը հիշատակված հայ գաղթավայրերի կյանքում նկատելի դեր կատարեց Լազարյան գերդաստանը։Աղազար Լազարյանը,Նոր Ջուղայից իր չորս զավակներով եկել էր Ռուսաստան,սկզբում հաստատվել Աստրախանում,ապա տեղափոխվել Մոսկվա։1773թ․ ռուսահայ նորահաստատ թեմի առաջնորդ է նշանակվում Հովսեփ Արղությանը( 1743-1801թթ․)։Նրա մասնակցությամբ է կատարվում Նոր Նախիջևանի և Գրիգորիոպոլի հիմնադրումը։

Նոր Ջուղայի հայ վաճառական Գրիգոր Խալդարյանը 1751թ․ Պետերբուրգում հիմնադրում է հայկական տպարան։

Մոսկվայի հայ գաղութը 16-18-րդ դարերում մեծ դեր է կատարել ռուսահայերի կյանքում։

Հայերը Մոսկվայում լինելու մասին առաջին հիշատակությունները վերաբերում են 14-րդ դարին։Կուլիկովոյի ճակատամարտում (1380թ․) զոհվել է նաև հայազգի Սիմեոն Մելիքովը։ 1390թ․ հուլիսին Մոսկվայում բռնկված հրդեհը սկսվել է հայազգի Աբրահամի տնից։Մոսկովյան առևտրական գործարքներում կարևոր դեր էին կատարում հայ վաճառականները։Ղրիմից հայերը Մոսկվա էին տանում վաճառելու ձիեր և արևելյան ապրանքներ։

Մոսկվայի դերը հայերի կյանքում ավելի ակնբախ դարձավ,երբ Իվան Ահեղի օրոք Ռուսաստանը նվաճեց Կազանի և Աստրախանի խանությունները։Աստրախանի միացումը Ռուսաստանին հնարավորություն ստեղծեց կապեր հաստատել Անդրկովկասի հետ։1563թ․ Շամախու Աբդուլլա խանի դեսպանը հովանավորություն է խնդրում Ռուսաստանի հետ հայերի վաղեմի առևտրական կապերի վերականգնում։Հայերի այցելությունը Մոսկվա այնքան հաճախակի է դարձել,որ Կրեմլից ոչ հեռու ստեղծվել էր հայկական իջևանատուն,ուր առևտրական գործարքներ էին կատարում հայ վաճառականները։

Մոսկվայի հայ բնակչության դերը մեծանում է 1650-60-ական թթ․,երբ ռուսական պետությունը սկսում է ավելի մոտիկից զբաղվել Անդրկովկասի հարցերով։Այս շրջանում Մոսկվայում մշտական բնակություն են հաստատում ոչ միայն առևտրականներ,արհեստավորներ,այլև մտավորականներ՝թարգմանիչներ,դիվանագետներ։Որպես հայազգի թարգմանիչներ հայտնի են աստրախանցի Թավաքալովի որդիներ Բորիսն ու Իվանը։ Դեսպանական պրիկազում ծառայում է Վասիլի Դաուդովը,թարգմանչի պաշտոնով Մոսկվայում ծառայել են հայազգի Վասիլի Իվանովը,Աթանաս Իվանովը և ուրիշներ։Սարգիս Օվանեսովը նույնպես աշխատանք է ստացել Արտաքին գործերի ատյանում։

1660թ․ Մոսկվա են մեկնում Նոր Ջուղայի նշանավոր վաճառականներ խոջա Զաքարը իր 9 ընկերների հետ,ցարին տանելով նշանավոր <<Ադամանդյա գահը>> ։

1666թ․ Մոսկվա են գալիս հայկական առևտրական ընկերության 40 ներկայացուցիչներ,որոնց բանակցությունները ավարտվում են արքունիքի և Հայկական ընկերության միջև առևտրական պայմանագրի կնքումով։

Հայերի հետ Մոսկվա էր եկել նաև նշանավոր նկարիչ Բոգդան Սալթանովը,որն աշխատանքի է անցնում Կրեմլի Զինապալատում որպես նկարիչ։

Մոսկվայում սկսեց գործել ս․ Աստվածածին հայկական եկեղեցին։

1666թ․ ապրիլին Մոսկվայում ստեղծվեց սաֆյանի(սեկ) գործարան,որի վարպետ կարգվեց սեկագործ Հայրապետ Մարտինովը։

Մոսկվայի գաղութի բազմամարդության մասին են վկայում 1703թ․ եկեղեցուն տրված նվերների ցանկը։

Մոսկվայում բնակություն հաստատած հայ վաճառականների կողքին հանդես են գալիս վաշխառուներ,հողատերեր,գործարանատերեր,բանվորներ,վարպետներ։Շիրվանի խանը դիմում է Իվան 4-րդին,խնդրելով,որ նա հնարավորություն տա վերականգնելու իրենց առևտուրը Ռուսաստանի հետ։Ցարը ընդունում է այդ առաջարկը։

Գանձասարի կաթողիկոս Պետրոս կաթողիկոսը և հայոց կաթողիկոս Հակոբ Ջուղայեցին նամակ են գրում ռուսական ցարին՝խնդրելով օժանդակել Հայաստանի ազատագրման գործին։

Մոսկվա է տեղափոխվում նաև Լազարյանների գերդաստանը։

Մոսկվայում էր գործում նշանավոր հայ վաճառական Վասիլի Խոստատովը։17-րդ դարում Պրեսնյայում կառուցվում է հայկական առաջին եկեղեցին՝ս․ Աստվածածինը,18-րդ դարում Մոսկվայում ս․ Խաչը։Մոսկվայի Վասիլի Երանելու տաճարի մի խորանը կոչվել է <<Գրիգոր հայոց>>՝Գրիգոր Լուսավորչի անունով։

Պետերբուրգում բնակություն են հաստատում նաև հայերը։Վաճառականների և արհեստավորների կողքին հանդես էին գալիս նաև թարգմաններ։Իբրև թարգմաններ աշխատում էին հայեր Աֆանասի Պանկրատովը,Լուկա Շիրվանովը՝Իվան Կարապետի եղբայրը և ուրիշներ։Պետերբուգում հաստատվեց ռուսահայ գաղթավայրերի հայտնի գործիչներից Հովհաննես քահանա Շերիստանյանը։

Նոր ջուղայեցի Իսախանով չորս եղբայրները Պետերբուգում հիմնեցին Ռուսաստանի առաջին բաժնետիրական ընկերություններից մեկը։Մետաքսագործական ֆաբրիկաներ ունեին Արտեմ ի Մանուիլովը,Բոգդան Ախվերդովը,Պետրոս Շիրվանովը,Մանուչարյան եղբայրները։

1760-ական թթ․ Պետերբուգում իր առևտրական գրասենյակն է հիմնում Հովհաննես Լազարյանը։1770-1779թթ․ կառուցվում է Պետերբուրգի ս․ Կատարինե հայկական տաճարը,իսկ 1791թ․՝հայկական գերեզմանատուն ս․ Հարություն եկեղեցին։

Այստեղ հաստատվեց Գրիգոր Խալդարյանի տպարանը։Այս տպարանում հրատարակվեց մայրենի լեզվի <<Այբբենարան>>։Հովսեփ Արղությանը և Հովհաննես Լազարյանը Պետերբուգում բանակցություններ էին վարում ռուսական կառավարության հետ Հայաստանի ազատագրման վերաբերյալ։

Պետերբուրգի հայ գաղթօջախը առևտրա-տնտեսական կապեր ուներ ռուսահայ մյուս գաղթավայրերի հետ։Պետերբուրգի հայ գաղթավայրի գործիչները կարևոր դեր են խաղացել հայ և ռուսական ժողովուրդների բարեկամական հարաբերությունների ամրապնդման գործում։

Պետերբուրգի հայկական գաղթօջախը տնտեսական,առևտրական,քաղաքական և մշակութային կյանքում ունեցել է իր դերը։

Ստվար բնակչություն է տեղափոխվում Ղրիմ։Մի քանի տասնյակ հայեր դուրս են գալիս Սարայ-Բերկեից և Աստրախանից և զենքով իրենց համար ճանապարհ բացում դեպի Ղրիմ,որտեղ բնակվում էին բազմահազար հայեր։1338թ Ղրմիմում Հովհաննես վարդապետ Սեբաստացին վերաշինում է սբ․ Խաչի վանքը և այնտեղ կազմակերպում ճեմարան։Հայերը բնակվում էին Կաֆայում,Սուրխաթում,Օրբազարում և այլ քաղաքներում։Կաֆա քաղաքի 70 հզ․ բնակչից 40 հզ․-ը հայեր էին։Թերակզու հարավարևելյան շրջանը հաճախ անվանում էին Ծովային Հայաստան։Հայ և օտարազգի վաճառականները Ղրիմ էին ներմուծում գործվածքեղեն,մորթեղեն,պերճանքի առարկաներ և այլն։Ղրիմից արտահանում էին հաց,ձուկ,կաշի, մոմ,աղ և այլն։

Ներկայիս Ռումինիայի մեջ մտնող Մոլդովայում,Վալախիայում և այլ երկրամասերում հայաշատ գաղութներ առաջացան 14-րդ դ․։Հայերը հաստատվել են Սուչավայում,Յաշում,Ֆոկշանում և այլուր։Ցամաքային ուղիներում հայ առևտրականների քարավանները հայտնի էին հայկական սայլեր անունով։

Հայերն Իտալիայում համայնքներ են ձևավորել 13-15-րդ դդ․։Դրանցից էր Հռոմը,որի բնակչությունն այնքան էր համալրվել հայերով,որ 13-րդ դ․ ուներ <<Հայոց տուն>> և երկու եկեղեցի։

Իտալիայի ամենախոշոր համայնքը Վենետիկ քաղաքում էր։Վենետիկ ժամանող հայ վաճառականներն ունեին իրենց կենտրոնատեղին՝<<Հայոց տունը>>։Այնտեղ եղել է <<Հայոց փողոցը>>,իսկ մոտակա կամուրջը կոչվել է <<Հայոց կամուրջ>>։Վենետիկում հաստատված հարուստ վաճառականներից նշանավոր էին Շահրիմանյանները,Միրիմանյանները,Շահումյանները և ուրիշներ։Վենետիկում հայտնի էր Անոտն Սուրյան անունով մեկը,որը հնարել էր ջրասույզ եղած նավերը ջրի տակից դուրս հանելու հարմարանք։

Հայերը Նիդերլանդիայի երկրներին ծանոթ են եղել 14-րդ դ․։Բրյուգե նավահանգստային քաղաքում կար հայ բնակչություն։Բրյուգեին փոխարինում է Ամստերդամը։1653թ․ Ամստերդամից դեպի Զմյուտռնիա են ճանապարհվում հինգ առևտրական նավեր։Դրանցից երկուսը հայկական էին և կոչվել են <<Հայկական վաճառական>> ու <<Պարսկական վաճառական>>։

Ամստերդամում հայկական առաջին տպարանը հիմնել է Մատթեոս Ծարեցին 1660թ․։Նրա գործը շարունակում է Ոսկան Երևանցին։

Հայկական հոծ զանգված ապաստան գտավ Սիրիայում։Սիրիայի համայնքներից էին Հալեպը,որը գլխավորում էր տանուտերը։Հայերը կառուցում են Սուրբ Աստվածածնի եկեղեցին։

Հայկական մշակույթը 14-18-րդ դդ․

Դպրոց և մանկավարժություն։15-16-րդ դդ․ անկում ապրեց գիտությունը,փիլիսոփայությունը,խամրեց դպրոցական գործը։Պատմագրական երկերին փոխարինեց գրիչների հիշատակարանները և մանր ժամանակագրությունը։Մեծ էր վայրէջքը ճարտարապետության,նկարչության,կիրառական արվեստի և նյութական մշակույթի այլ բնագավառներում։17-րդ դ․ հայոց գրականությունը հանդես է բերում զարգացման նշաններ։Ի հայտ է գալիս տպագրությունը։

Ամբողջ այս շրջանը բաժանվում է երեք հատվածի։

1․14-րդ դարի երկրորդ կես-15-րդ դարի 40-ական թվականներ․այս շրջանում նկատվում են անկման նշաններ մշակույթի որոշ ճյուղերում։Սակայն հայկական մշակույթի որոշ ճյուղերում պահպանվում էին գիտության բարձր մակարդակը։Պետք է նկատի ունենանք Տաթևի և Մեծոփի դպրոցների գիտական մեծ ավանդը։Հովհան Որոտնեցու և Գրիգոր Տաթևացու,Մատթեոս Ջուղայեցու,Թովմա Մեծոփեցու և Հակոբ Ղրիմեցու երկերը։

2․ 15-րդ դարի երկրորդ կես և 16-րդ դարն ամբողջությամբ՝մշակույթի անկման ժամանակաշրջան էր։Այս ժամանակաշրջանում բացառիկ երևույթ է բնագետ-բժիշկ Ամիրդովլաթ Ամասիացու ստեղծագործությունը։Վենետիկում և Կ․ Պոլսում սկիզբ է առնում հայ տպագրությունը։

17-18-րդ դարերը աչքի են ընկնում մշակութային վերելքով։Մանրանկարչության փոխարեն առաջատար դեր են գրավում հաստոցային գեղանկարչությունը և որմնանկարչությունը։Իրենց դիրքերն են վերականգնում պատմագիտությունը և փիլիսոփայությունը։

Գեղարվեստական գրականությունը բռնեց աշխարահականացման ուղին,երգեց հասարակ մարդկանց թախիծն ու սերը,հայրենիքի կարոտն ու պանդուխտի տվայտանքը։Գրաբարը իր դիրքերը զիջեց կենդանի խոսակցական աշխարհաբարին։

Հայկական մշակույթի զարգացման համար կարևոր առանձնահատկություն էր հայկական գաղթօջախներում հայ մշակութային արժեքների ստեղծումն ու փոխադրումը բուն Հայաստանի տարածք։Տարբեր գաղթօջախներում տպագրված գրքերի ուշ տպաքանակը փոխադրվում էր Հայաստան։Այլևայլ երկրների գաղթօջախներում կրթություն ստացած հայ գիտնականներն ու մշակույթի գործիչները վերադառնում էին հայրենիք և իրենց գիտելիքները փոխանցում։Մեծ էր մշակույթի պահպանման գործում գաղթավայրերի դերը։

14-18-րդ դարերի պատմա-քաղաքական ծանր պայմաններում Հայաստանի մշակութային կյանքը շարունակեց հարատևել անհամաչափ առաջընթացով։15-17-րդ դարերի քաղաքական բուռն անցուդարձերը,հարատև պատերազմները,բացասական ազդեցություն ունեցան հայ մշակույթի զարգացման ընթացքի վրա։Թուրք-իրանական պատերազմների ավարտից հետո մշակութային հետագա անկումը կանխելու ճիգեր սկիզբ առան։Հայաստանում և գաղթօջախներում ընդհատված ավանդույթների վերականգնմանը հաջորդեց հոգևոր զարթոնքը։

Սերտ շփումները եվրոպական գիտության,գրականության և արվեստի հետ հանգեցին այնպիսի տեղաշարժերի,որոնց արդյունքը եղավ նոր վերելքը։Բարձրագույն կարգի դպրոցները կամ համալսարանները եղել են նաև մատենագրական,գիտական ու մշակութային կյանքի կարևոր կենտրոններ։Հայկական դպրոցներն արձագանքել են ժամանակի համազգային բոլոր իրադարձություններին,հաճախ ծնունդ տալով հոգևոր գաղափարական և ազգային-հասարակական ձեռնարկումներին։

Տաթևի համալսարանի հիմնադիրը Հովհան Որոտնեցին էր,որը Գլաձորի համալսարանի ամենաերևելի սաներից էր։Իր ուսուցիչներ Եսայի Նշեցու և Տիրատուր վարդապետի մահվանից հետո 1380-ական թթ․ նա անցնում է Որոտան,լինում է Թիֆլիսում,Դարանաղյաց գավառի վանքերում,Երուսաղեմում և 1373թ․ հաստատվում Տաթևում,ուր և հիմնում է համալսարան։

Հակաունիթորական պայքարը մոտիկից վարելու համար նա 1379թ․ համալսարանը փոխադրում է Երնջակի շրջանի Ապրակունյաց վանք,իսկ 2 տարի անց վերստին հաստատվում է Տաթևում՝ իր սան Գրիգոր Տաթևացուն հանձնարարելով Ապրակունյաց վանքի դպրոցի ուսուցչապետությունը։Համալսարանը վերջնականապես վերահաստատում է Տաթևում։1409թ․ դեկտեմբերի 27-ին Գրիգոր Տաթևացու մահից հետո այն շարունակում է գործել Մխիթար րաբունապետի և Մատթեոս Ջուղայեցու և Հովհաննես Հերմոնեցու ջանքերով,բայց շուտով խամրում է՝1410-1412թթ․-ին։

Այստեղ դասավանդել են նաև Հովհաննես,Գրիգոր,Սարգիս,Բարսեղ,Ծերուն,Առաքել,Հակոբ,Վարդան,Կիրակոս,Գևորգ,Մատ-թեոս և այլ վարդապետներ։Հովհան Որոտնեցու և Գրիգոր Տաթևացու շնորհիվ վերածվում է մշակութային խոշորագույն կենտրոնի։

Ուսման շրջանը 6-7 տարի էր։Սաների թիվը տատանվել է 80-100-ի միջև։Համալսարանն ունեցել է դասավանդվող առարկաների բազմազան ծրագիր։Առաջին անգամ այստեղ է ուսումնական հաստատությունը մասնատվել 3 բաժինների։Դրանցից մեկում սաները ձեռք էին բերում երաժշտական տեսական պատրաստություն,մյուսում տիրապետում էին մանրանկարչական-ծաղկարարական արվեստին,գրչագրությանը,կազմարարությանը և ձեռագրագիտական մշակույթի հետ կապված մյուս արհեստների։Մեզ են հասել շատ ձեռագրեր,որոնք գրվել,ընդօրինակվել,ծաղկվել ու կազմվել են Տաթևում։Երրորդ բարձրագույն բաժնի ուսանողները սովորում էին ոչ միայն կրոնա-աստվածաբանական առարկաներ,այլև փիլիսոփայություն,տրամաբանություն,պատմություն,աշխարհագրություն և այլն։Ըստ Հովհան Որոտնեցու և Գրիգոր Տաթևացու ամեն ինչ ճանաչելի է դառնում մարդու զգայարանների միջոցով։

Մարդուն կարելի է ուսուցանել,ճանաչել տալ իր շրջապատը։Հովհան Որոտնեցու և Գրիգոր Տաթևացու դասախոսությունները ձևավորվել են որպես դասագրքեր։Այդպիսի դասագրքերից են <<Համառօտ լուծմունք Պերի արմենիաս գրոցն>>,<<Հաւաքեալ ի բանից իմաստասարիաց>>,<<Համառօտ վերլուծութիւն Պորփիւրի դժուարալուծիցն>><<,Հավաքումն համառօտ վերլուծութեան Ստորոգութեանցն Արիստոտէլի>>,Գրիգոր Տաթևացու <<Համառօտ տեսութիւն ի գիրս Պորփիւրի>> և այլն։

Հակաունիթորական պայքարում հաջողության հասնելու համար Հովհան Որոտնեցին,Գրիգոր Տաթևացին,նրանց սաները ուսումնասիրում են անտիկ մտածողների,քրիստոնյա եկեղեցու գործիչների,հայ մատենագիրների և ունիթորների երկերը։

17-րդ դարում Տաթևի մոտ,Որոտան գետի ձորում,բացվում է Սյունյաց Մեծ կամ Հարանց անապատի դպրոցը։1610թ․ այստեղ են գալիս Սարգիս եպիսկոպոսը և Կիրակոս Տրապիզոնցին։Ամրդոլուի դպրոցից այնտեղ է գալիս Ներսես Մոկացին։

Այստեղի նշանավոր ուսուցիչներից Մովսես Տաթևացին(1578-1632թթ․),որը հետագայում դարձավ Ամենայն Հայոց կաթողիկոս,դպրոցներ հիմնադրեց նաև Երևանում ու Հովհանավանքում։

Տաթևի համալսարանից հետո հաջորդ ուսումնակրթական կենտրոնը Մեծոփի դպրոցն է եղել։

Գլաձորի համալսարանի սան՝Մխիթար Սասնեցու ղեկավարությամբ այն գործում էր դեռևս 14-րդ դարի առաջին կեսերին։Բայց Հովհաննես Մեծոփեցու ժամանակ՝1390-ական թթ․ ավելի է աշխուժանում։Հովհաննես Մեծոփեցին Ապրակունիսում աշակերտել է Հովհան Որոտնեցուն և Գրիգոր Տաթևացուն։Մեծոփա վանքի դպրոցը վերակառուցվում է ըստ Գլաձորի և Տաթևի համալսարաններում կիրառված դպրոցական համակարգի և ուսումնական ծրագրի։1408թ․ Գրիգոր Տաթևացին իր շուրջ 100 ուսանողներով փոխադրվում է այստեղ։Գրիգոր Խլաթեցին,շուրջ 60 տարեկան մի անձնավորություն,գալիս է վերստին աշակերտելու։Գրիգոր Տաթևացու մահից հետո դպրոցի ղեկավարությունը ստանձնում է Գրիգոր Խլաթեցին և Հովհաննես Մեծոփեցին,ապա ուսուցչապետ է կարգվում Թովմա Մեծոփեցին։Օտար նվաճողների խժդժությունները հարկադրել են Թովմա Մեծոփեցուն և իր աշակերտներին հեռանալու նախ Բաղեշ,ապա Մուշի Առաքելոց վանքը։Բայց ի վերջո նա վերադառնում է Մեծոփ և վերսկսում ուսուցումը մինչև իր կյանքի վերջը՝1446 թ․։Թովմա Մեծոփեցու մանկավարժական գործունեության 40 տարիների ընթացքում հետազոտության նյութ են դառնում գիտության, գրականության և արվեստի գրեթե բոլոր բնագավառները։Դասավանդվող առարկաների համար հրավիրվում են ճանաչված մասնագետներ,ինչպես տոմարագիտության համար Հակոբ Ղրիմեցին։Մեզ հասած լեզվա-ուսուցողական առաջին հայերեն դասագիրքը հորինվել է այստեղ Թովմա Մեծոփեցու կողմից։Թովմա Մեծոփեցին մշակել է <<մեկնութիւն աւետարանին Ղուկասու>>,<<մեկնութիւն Յայտնութեան Հովհաննու>> և այլ երկեր։

Մեծոփա դպրոցին առընթեր եղել է հարուստ մատենադարան։Տեղում կազմում էին հայերեն շատ ձեռագիր մատյաններ,որոնց մեծ մասը մեզ է հասել Թովմա Մեծոփեցու սրբագրությամբ։

14-15-րդ դդ․ գործում էր Սյունյաց աշխարհի Հերմոնի դպրոցը,հատկապես Տիրատուրի և Հովհաննես Հերմոնացու ժամանակաշրջանում։

Ոսումնագիտական նշանակալից արդյունքի են հասնում Եղիվարդի,Այրիվանքի,Հավուց-Թառի,Աստապատի,Սուխարա վանքի,Սալնապատի,Ցիպնա վանքի դպրոցները։Անվանի ուսուցիչներից էին Սիմեոն Այրիվանեցին,Սարգիս Ապրակունեցին,Վարդան Հողոցեցին,Գրիգոր Խլաթեցին,նաև որպես սաներ Թովմա Մեծոփեցին և Առաքել Բաղիշեցին։Այս դպրոցները շարունակում են Տաթևի համալսարանի ուսումնագիտական ավանդները։

Բարգավաճ վիճակում են եղել Երզնկայի Սեպուհ լեռան Ավագ և Կապոսի,Այրիվանքի,Եղիվարդի վանքերին առընթեր դպրոցները։Այս դպրոցներում գործած ուսուցչապետներից հայտնի են Կիրակոս,Գևորգ,Հովհաննես,Մկրտիչ,Աբրահամ Երզնկացիները և այլն։

Դեռևս 14-րդ դ․ Ղրիմում գործում էր ս․Խաչ վանքի դպրոցը,որը Հակոբ Կաֆայեցու տաղերից մեկում անվանվում է ճեմարան,որտեղ դասավանդում էին և՛ տեղի, և՛ հրավիրված վարդապետները։Աշակերտներից ոմանք դառնում են գրիչներ,ծաղկողներ,մատենագիրներ ու տաղասացներ։

15-րդ դ․ հռչակ էր հանել Ղրիմի հայոց Անտոնի անապատը,որի ուսուցչապետն էր Սարգիս փիլիսոփան։Այստեղ դասավանդում էին կրոնա-աստվածաբանական,քերականագիտական առարկաներ,տոմարագիտություն,աստղաբաշխություն և այլն։Դպրոցում ունկնդրել են Սարգիս վարդապետի դասախոսություններն Արիստոտելի ու Պորփյուրի փիլիսոփայության վերաբերյալ և Հովհան Որոտնեցու գրած մեկնությունները։Հետաքրքիր վկայություն է հաղորդում դպրոցի սան Թադևոս Ավրամենցը իր <<Լուծմունք Պերիարմենիասի Հովհաննու Որոտնեցւոյ>> աշխատությունն ընդօրինակելիս։

Երուսաղեմից Սարգիս եպիսկոպոսն ու Կիրակոս Պոնտացին,Մովսես Տաթևացու խորհրդով գալիս են Սյունիք և Տաթևի վանքի մի վայրում, Որոտան գետի ձորում,Սյունյաց Մեծ կամ Հարանց անապատում դպրոցի հիմքը դնում։Այն վայելում էր Մելիք-Հայկազի ուշադրությունը։

Հարանց անապատի դպրոցում են դասավանդել Կիրակոս Պոնտացին,Մովսես Տաթևացին,Պողոս Մոկացին և այլն։Մովսես Տաթևացին դպրոցներ է հիմնում Աստապատում,Ագուլիսում,կուսանոցներ Կարբիում,Հալիձորում և Շնհերում։Նա հիմնում է նաև Երևանի Անանիա առաքյալի անապատը և Հովհանավանքի դպրանոցը։Այստեղ է դասավանդել Մելքիսեդեկ Վժանեցին։1635-1637թթ․ Հովհաննավանքի դպրոցը փոխադրվում է Էջմիածին,սակայն այնտեղ դեռևս ուսուցումը չի դադարում։Այստեղ է ուսանում դեռևս Զաքարիա Քանաքեռցի պատմիչը։

Հովհաննավանքում դասավանդում են նաև <<Արհեստ արտաքնոց>>,<<Երաժշտություն>>։

Բաղեշի Խնդրակատար վանքի դպրոցը փակ ուսումնական կենտրոն էր 16-րդ դ․։Ներսես Մատաղը վերակազմում է այդ դպրոցը,որը շարունակվում է Ներսես Բաղիշեցու,Ներսես Ամկեցու,Հովհաննես Բրգութենցու ժամանակ։

Բաղեշի Ամիրդոլու վանքի դպրոցը հիմնվում է Բարսեղ Գավառցու կողմից։Վարդան Բաղիշեցու օրոք բարեփոխվում է դպրոցի գիտա-կրթական մակարդակը։Մեր պատմիչներից մի քանիսի երկերի միակ ձեռագրերն ընդօրինակվել են Բաղեշի դպրոցում։Վարդան Բաղիշեցու մահով(1704թ․) Ամիրդոլու դպրոցը խամրում է։

Այս դպրոցի սան Հովհաննես Կոլոտը 1219թ․ Կ․ Պոլսի Սկյուտար թաղամասում հիմնում է նոր դպրոց։Ղուկաս Խարբերդցին,որը այս դպրոցի սաներից էր,թարգմանական արդյունավետ աշխատանք է տանում։Այս դպրոցում հատուկ ուշադրություն է նվիրվում հայ պատմիչների երկերի հրատարակության գործին։Դպրոցն արդյունավետ գործել է Հակոբ Նալյանի և Զաքարիա Փոքուշյանի պատրիարքության օրոք։Զաքարիա պատրիարքը Բարդուղեմիոս Կապուտիկյանի միջոցով բաց է անում Արմաշի դպրեվանքը։Հովհաննես Կոլոտի դպրոցում ուսուցչություն էր անում Ղուկաս վարդապետ Խարբերդցին։Նա եղել է Վենետիկում,ուր ուսումնասիրել էր լատինական և իտալական լեզուները։Կոլոտը 1719թ․ հրատարակեց Զենոբ Գլակը։Հրատարակվեցին Փավստոս Բյուզանդացու,Մեսրոպ Երեցի պատմագրությունները,Գրիգոր Տաթևացու գրվածքները։1717թ․ հրատարակվեց Կյուրեղ Ալեքսանդրացու <<Պարապմանց գիրքը>>։

Ղազար Ջահկեցին տպագրեց Կ․Պոլսում <<Գիրք աստուածաբանական որ կոչի Դրախտ ցանկալի>> ստվար հատորը։Հովհաննես Հաննա վարդապետից մնացել է կարևոր աղբյուր Երուսաղեմի հայոց կրոնական գաղութի պատմությունից։Կոլոտը վախճանվեց 1741թ․ թողնելով մի խոշոր ժառանգություն։Նրա ժամանակ Կ․ Պոլսում տպագրվեցին 80-ից ավելի գրքեր։Հակոբ Նալյանը գրեց <<Վէմ հաւատոյ>> աշխատությունը։Նա գրել է նաև <<Գանձարան ծանուցմանց>> հատորը,որտեղ տեղեկություններ կան ընդհանուր աշխարհագրությունից,Հայաստանի հին և նոր մանրապատում աշխարհագրությունից։Նալյանը մեռավ 1764թ․ հուլիսի 19-ին,և թաղվեց Կ․Պոլսի Պերա թաղի գերեզմանատանը։Հայտնի էին Բաղդասար և Հակոբ դպիրները։Տիրացու Մանվել Սրմաքեշը եղել է հեղինակ և գրաշար։Գրել է <<գաւազան կրկնազօր>>,<<Ակն լուսատու>>գրքերը,<<Լուծիչ տարակուսանաց>> գրքույկը։Գրիգոր պատրիարք Բասմաջյանը հրատարակեց <<Յիշատակարան Գրիգոր պատրիարքի>> աշխատությունը։

Սիմեոն կաթողիկոսը տպագրեց <<Պարտավճար>>,<<Ջամբռ>> աշխատությունները։Սիմեոն կաթողիկոսի ժամանակ ապրում էր Պետրոս եպիս․ Բերտումյան Աղամալյանը,որը էջմիածնի դպրոցի պարծանքն էր կազմում։Նա նախիջևանցի էր և գտնվում էր Կ․ Պոլսում։Նա գրել է <<Մեկնութւին Գրոցն Ծննդոց>>,<<Մեկնութիւն Յոբայ>>,<<Երգարան>> և այլ աշխատություններ։

Սիմեոն կաթողիկոսի աշակերտն էր Հովսեփ արքեպիսկոպոս Արղությանը,որը Պետերբուրգում հրատարակեց մի քանի գործեր։Այսպես էին Ներսես Շնորհալու մի քանի երկերը՝<<Թուղթ ընդհանրականը>>,<<Յիսուս որդի>>,Եղիշեի <<Պատմությունը>>,<<Ժամագիրքը>> և այլն։Խաչատուր աբեղա Ջուղայեցին ապրում էր Ղուկաս կաթողիկոսի ժամանակ և վախճանվել է Բասրայում։

17-րդ դ․ Խաչատուր Կեսարացին դպրոց է հիմնում Նոր Ջուղայում։Ուսումնասիրում էին տոմարագիտություն,հաշվողական առարկաներ,ձեռք էին բերում չափերի,կշիռների վերաբերյալ գիտելիքներ և այլն։Այս դպրոցը անվանի դեմքեր է տվել՝ Հակոբ,Ստեփանոս,Ալեքսանդր Ջուղայեցիներ և Աստվածատուր Համադանցի կաթողիկոսները,Դավիթ,Սիմեոն,Խաչատուր,Մինաս,Հովհաննես,Կոստանդ Ջուղայեցիներ,Ոսկան Երևանցի և Հովհաննես Մրքուզ գիտնական մատենագիրներ։Նոր Ջուղայի դպրոցին կից մատենադարանը ունի շուրջ 600 հայերեն ձեռագիր։Նոր Ջուղայի դպրոցը գոյատևել է մինչև 18-րդ դ․։

Մխիթար Սեբաստացին 1706թ․ հեռանում է Կ․Պոլսից և հաստատվում հունական Մեթոն քաղաքում։Այնուհետև 1717թ․ Սուրբ Ղազար կղզում նա հիմնադրում է Մխիթարյան միաբանությունը։Մխիթար Սեբաստացին այստեղ դպրոց է հիմնում։Դպրոց էին ընդունվում 12-16-րդ տարեկան տղաներ։1732թ․ դպրոցն ուներ երկու բաժին։Դպրոցի առաջին ուսուցիչը եղել է Մխիթարը,ապա Ստեփանոս և Մատթեոս Եվդոկացիները։Դասավանդվում էին հռետորություն,փիլիսոփայություն,աստվածաբանություն,տրամաբանություն,քերա-կանություն և այլն։Շրջանավարտների շարքում եղել են պատմաբաններ,աշխարհագրագետներ,աստվածաբաններ,լեզվաբաններ և այլն։Հրատարակվում է Սեբաստացու <<Բառքգիրք հայկազեան լեզուի>> աշխատությունը,Միքայել Չամչյանի <<Պատմություն Հայոց>> եռահատոր աշխատությունը։Հրապարակ են գալիս դպրոցի երբեմնի սաների և մանկավարժների մի շարք գիտական աշխատություններ։Դրանցից էին Ստեփանոս Ագոնցի <<Ճարտասանությունը>>,Սուքիաս Աղամալյանի թվաբանական,Վրթանես Ասկերյանի տոմարագիտական,Ղուկաս Ինճիճյանի աշխարհագրական,Սահակ Պրոնյանի երկրաչափական երկերը։Այստեղ 1800 թ․ հրատարակվում է հայերեն երկրորդ պարբերականը՝<<Տարեգրությունը>>։Մխիթարյանների ջանքերով լույս է ընծայվել շուրջ 100 անուն գիրք։

Հայտնի դպրոցներից էին նաև Ամիդի,Հալեպի,Կեսարիայի,Թոխաթի,Սեբաստիայի,Կ․Պոլսի դպրոցները և այլն։

Փիլիսոփայություն։Օտար բռնակալների արշավանքները ավերիչ հետևանքներ ունեցան Հայաստանի մշակութային կյանքի համար։Մտավոր կյանքը շարունակվեց Գլաձորի և Տաթևի համալսարաններում,որոնք 14-րդ դ․ մեծ դեր կատարեցին հայ փիլիսոփայական մտքի զարգացման գործում։

Գլաձորի և Տաթևի համալսարաններում հասակ առած գիտնականները,փիլիսոփաները և եկեղեցական գործիչները կարողացան ետ մղել կաթոլիկների գրոհները և հիմնավորել հայ եկեղեցու ինքնուրույնությունը։Հասկանալի է 14-րդ դ․ տեղի ունեցած պայքարը,որը մղել են Եսայի Նչեցու(Գլաձորի) և Հովհան Որոտնեցու(Տաթևի) դպրոցները ունիթորների պարագլուխ Հովհաննես Քռնեցու և նրա հետևորդների դեմ։Ունիթորները ձգտում էին իրականացնել հայ և հռոմեական եկեղեցիների միացումը փիլիսոփայական ապացույցների օգնությամբ։Նրանց կողմից հայերեն թարգմանված Ալբերտուս Մեծի,Թովմա Աքվինացու նաև Նախիջևանի Քռնա ավանում հաստատված կաթոլիկ միսիորներներ Բարթուղիմեոս Բոլոնիացու և Պետրոս Արագոնացու գործերը տարածում էին կաթոլիկ եկեղեցու ընդունված չափավոր <<ռեալիզմը>>։

Միջնադարյան <<ռեալիստները>> պնդում էին,թե ռեալ գոյություն ունեն ընհանուր հասկացությունները։Ի հակադրություն դրան,նոմինալիստները պնդում էին,որ ընդհանուր հասկացությունները առանձնականի իրերի լոկ անուններն են։Ըստ նոմինալիստների ռեալ գոյություն ունեն միայն առանձնակի իրերը,իսկ ընդհանուր հասկացությունները չունեն ռեալ գոյություն։Նոմինալիզմը միջնադարյան փիլիսոփայության մեջ հանդես է գալիս որպես մատերիալիստական տենդենցների կրող և առաջավոր գաղափարներին ծնունդ տվող մի ուղղություն։

Հայ ունիթորների և կաթոլիկ քարոզիչների դեմ իրենց իմաստասիրական երկերով հանդես եկան Հովհան Որոտնեցին և նրա աշակերտ Գրիգոր Տաթևացին։

17-րդ դարում Սիմեոն Ջուղայեցին վերակենդանացնում է հայ փիլիսոփայական միտքը։Հայ փիլիսոփայական մտքի պատմության մեջ նոր էջ են բացում 18-րդ դարի վերջում նորելուկ գաղութահայ բուրժուազիայի գաղափարախոսները։Դրանք Մադրասի հայկական գաղութի խմբի անդամներն էին (Շահամիր և Հակոբ Շահամիրյաններ,Մ․Բաղրամյան,Հ․էմին)։

Հովհան Որոտնեցին (1313-1386թթ․) իր փիլիսոփայական և աստվածաբանական կրթությունն ստացել է Գլաձորի համալսարանում Եսայի Նչեցու և Տիրատուր վարդապետի ձեռքի տակ։

1345թ․ Տաթևի վանքի կրթական օջախում Հովհան Որոտնեցին հիմնադրում է մի դպրոց,որը 1375թ․ վեր է ածվում համալսարանի։Այստեղ Որոտնեցին դասդախոսություններ է կարդում իմաստասիրական հարցերի շուրջ։Նրա երկերից մեզ են հասել հինգը․<<Վերլուծութւն ստորոգութեանց Արիստոտելի>>,Պորփյուրի <<Ներածության>>, մեկնությունները հետևյալ վերնագրով՝<<Համառօտ վերլուծութւն Պորփիւրի դժուարալուծիցն>>,<<Հավաքեալ ի բանից իմաստասիրաց >>,<<Վերլուծութւն Արիստոտէլի Յաղագս մեկնութեան գրոցն>> և <<Հաւաքումն յայտնաբանութեան ի Փիլոնէ իմաստնոյ>>։Կրոնական նկատառումները նրա երկերում ետ են մղվում և բարձրացված աշխարհայացքային հարցերը քննվում են իրենց գիտական ճանաչողական առումով։Նրա համար աներկբայելի ճշմարտություն է,որ աշխարհը,բնությունը,նյութը ստեղծված են աստծո կողմից։

Որոտնեցին ընդունում է արտաքին աշխարհի գոյության առաջնությունը,միաժամանակ պնդելով,որ մարդու զգացությունները երկրորդային են։Որոտնեցին պարզաբանում է օյեկտի և սուբյեկտի փոխհարաբերության խնդիրը։Իմացության պրոցեսի ելակետը արտաքին աշխարհն է։Հովհան Որոտնեցին,Վահրամ Ռաբունին և Գրիգոր Տաթևացին մերժում են գաղափարների,իդեալների,հասկացությունների առաջնությունը։Դրանում է էական տարբերությունը,որ կա միջնադարյան նոմինալիստների և ռեալիստների միջև։Իմացումը սկսվում է զգացումներից։

Նա հաստատում է նյութական իրերի,արտաքին աշխարհի առաջնությունը մտքի նկատմամբ։Ընդհանուրի և եզակիի փոխհարաբերությունը Որոտնեցին դիտում է որպես մտածողության և իրական աշխարհի առնչակցության հարց,ընդ որում առաջնությունը տալով կոնկրետ իրերին,անհատին։

13-14-րդ դդ․-ի հայ փիլիսոփայության մեջ ուժեղացավ նոմինալիստական հոսանքը։Կաթոլիկ եկեղեցին վախենում էր նոմինալիստական հոսանքից,որովհետև իր մեջ պարունակում էր կաթոլիկության և Հռոմի եկեղեցու ընդհանուր,տիեզերական,աշխարհակալական կրոն և կազմակերպություն լինելու ժխտման վտանգը։

Ամենաականավոր դեմքերից էր նոմինալիստական փիլիսոփա,Հովհան Որոտնեցու աշակերտ և հաջորդ Գրիգոր Տաթևացին(1346-1409թթ․),որը իր ուսուցչի մահվանից հետո գլխավորեց Տաթևի համալսարանը։Նրա փիլիսոփայական հայացքների համար հատկանշական է բազմակողմանիությունը։։Նա գտնում է,որ գիտության առարկան բնությունն է,իսկ հավատը չի էլ կարող խառնվել գիտության գործերին։Հավատի բնագավառը գերբնական,աստվածային գոյացությունների ճանաչումն է։Սահմանազատելով հավատի և գիտության բնագավառները,Տաթևացին շեշտում է,որ աշխարհը ճանաչելի է։Տաթևացին բանականությունը անվանում է միակ դատավորը։Աստվածն,ըստ Տաթևացու,առաջնային է իր ողջ էությամբ։Բնության գոյության հիմքում ընկած են չորս տարրերը՝հողը,ջուրը,օդը և հուրը։Նա հաստատում է ճանաչման երկու ձև՝<<շնորհական>>,որը զբաղվում է գերբնական գոյացությունների ընկալմամբ,և <<բնական>>,որը ընդգրկում է իրական աշխարհի առարկաները։Դուրս գալով սնոտիապաշտության դեմ,նա գտնում է,որ <<շնորհական>> իմաստությունը պիտի լուսավորվի <<բնական ճանաչման>> լույսով։Տաթևացին հանդես է գալիս <<բնական գաղափարների>> տեսության դեմ ու գտնում,որ մտքի ու հոգու բովանդակությունը կազմվում է արտաքին աշխարհի ազդեցության շնորհիվ։Տաթևացու իմացաբանությունն լույս է սփռում նաև նրա հոգեբանական հայացքների վրա։Նա առարկում է Պլատոնին,գտնելով,որ վերջինս մոլորվում է,երբ հայտարարում է,որ հոգին առաջնային է և մարմնին նախորդող,որովհետև ասում է Տաթևացին,հոգին և մարմինը ծնվում են միաժամանակ։

-------------------------------Գրիգոր Տաթևացու միտքը զարգացրեց Մատթեոս Ջուղայեցին։

Գրիգոր Տաթևացու աշակերտ Առաքել Սյունեցին հակվեց դեպի աստվածաբանությունը և փիլիսոփայության խնդիրների իդեալիստական մեկնաբանությանը։Նրա միակ աշխատությունը Դավիթ Անհաղթի <<Սահմանաց գրքի>> մեկնությունն է։Առաքել Սյունեցին գտնում է,որ առանց աստծո գաղափարի չի կարող լինել իմաստասիրություն։Ըստ Սյունեցու,այն ամենը,ինչ ունի սահմանում,գոյություն ունի։Սակայն աստված չի ենթարկվում որևէ սահմանումի,բայց դա չի նշանակում,որ նա գոյություն չունի։Անսահմանելի աստծու գոյությունը ապացուցվում է նրա ստեղծագործությամբ՝աշխարհի գոյությամբ։

Աշխարհի ճանաչումը,ըստ Սյունեցու անհնար է առանց զգայարանների։Վերջնական խոսքը պատկանում է բանականությանը,բայց եթե որևէ տեղեկություն արտաքին աշխարհի մասին չի անցել զգայարանների միջով,ասենք, չի ընկալվել աչքով,ապա նա չի կարող ըմբռնվել նաև մտքով։Սիմեոն Ջուղայեցուց մնացել է մի քանի փիլիսոփայական երկեր,որոնց մեջ կարևորագույններն են <<Տրամաբանությունը>> և Պրոկղի <<Շաղկապք ասուածաբանականը>> երկի մեկնությունը։Փիլիսոփայության հիմնական հարցը Սիմեոն Ջուղայեցին լուծում է իդեալիզմի դիրքերից։Աշխարհն,ըստ նրա, աստծո արարչագործության արդյունքն է,իսկ ինքը աստված անեղ է և հավերժ։Բնության հիմքում ընկած են չորս տարրերը՝հողը,ջուրը,կրակը և օդը։Այդ նյութական գոյացությունների հավերժական շրջապտույտը թույլ չի տալիս,որ աշխարհը ծերանա։Բնությունը գտնվում է անընդհատ շրջապտույտի մեջ։Ճանաչման այդ պրոցեսը բաղկացած է հինգ աստիճաններից՝զգացություն,երևակայություն,հիշողություն,կարծիք և մտածողություն։Ըստ Ջուղայեցու ընդհանուրի գոյությունը պայմանավորված է եզակիի առկայությամբ։

Ջուղայեցին ոչ միայն վերակենդանացրեց փիլիսոփայական գիտությունը Հայաստանում,այլև նպաստեց նրա տարածմանը։

Ստեփանոս Լեհացին հայտնի է իր թարգմանություններով,մասնավորապես <<Մետաֆիզիկայի>>,Պրոկլի,Հովսեփ Փլաբիոսի <<Պատմության>> և այլ հուշարձանների։Նա տարածում է աշխարհիկ բնույթի փիլիսոփայական գիտություն։Ստեփանոս Լեհացին,մեկնելով Արիստոտելի հայացքները,տալիս է նրանց իդեալիստական երանգ,երբ լուծում է ընդհանուրի և եզակիի առնչակցության խնդիրը։Լեհացին այս հարցում հարում է <<ռեալիստներին>>։

Ճշմարտությունը նախ գոյություն ունի մտքում,իսկ հետո համապատասխան իրերի մեջ,ընդ որում սկզբից աստծո գիտության մեջ,որը անձև նյութին հաղորդում է որակական հատկանիշներ։Իրերն աստծո մտքում նախապես գոյություն ունեցող տեսակների նմանահանություններ են։

Լեհացին լուծում է աստծո և բնության հարաբերակցության խնդիրը։Աստծո գիրքը աշխարհի գոյության պատճառն է։Նյութը սկզբից ստեղծվում է անորակ և անձև որպես սոսկ քանակ,իսկ այնուհետև աստծո գաղափարով ստանալով որակ և տեսակ,առաջ է գալիս որպես նյութական իր։Ամեն մի գոյացում և վերացում տեղի է ունենում մի հակասությունից ուրիշին անցնելու պատճառով։

16-18-րդ դդ․ հայ փիլիսոփայական մտքի պատմության մեջ իրենց գործերով որոշ տեղ են գրավում նաև Հովհաննես Ջուղայեցին,Պաղտասար Դպիրը,Հակոբ Նալյանը և Խաչատուր Էրզրումցին։

Սիմեոն Երևանցին անհրաժեշտ է համարում կրկնել Դավիթ Անհաղթի,Գրիգոր Տաթևացու և Սիմեոն Ջուղայեցու մեկնությունները,նվիրված Արիստոտելի,Պորփյուրի և Պրոկլի գործերին։

Ս․ Երևանցին խոսում է ժողովրդի կրթական մակարդակը բարձրացնելու մասին,հորդորում է սիրել գիտությունն ու իմաստությունը։Նա տպարան և թղթի գործարան է հիմնադրում Էջմիածնում ու հրատարակչական գործունեություն ծավալում։

Բարսեղ Գավառացին 17-րդ դ․ սկսում է ուսումնասիրել հույն և հայ փիլիսոփաների գրվածքները։Նրա աշակերտները Ներսես Մոկացին Սյունյաց Մեծ անապատի դպրոցում դասախոսություններ կարդաց փիլիսոփայության,քերականությaն և գիտության այլ բնագավառների մասին։

Բարսեղ Գավառացին,Ներսես Մոկացին և Մելիքսեթ Վժանացին ասպարեզ հանեցին մոռացված գիտությունները։Խաչատուր Էրզրումցին(Խաչատուր Առաքելյան) ծնվել է Կարինում։Նախնական կրթությունը ստացել է ծննդավայրում,իսկ հետո եկել է Էջմիածին և շարունակել կատարելապես ուսման մեջ։Նրա գրչին են պատկանում <<Գիրք քերականութեան>>,<<Համառօտ մեկնութւն երգոց երգոյն Սողոմոնի>>,<<Լիակատար աստվածաբանութւն>> և այլն։Փիլիսոփայական ընդհանուր հարցերում նա իդեալիստ է։Նա ժողովրդի ազատության համար մղվող պատերազմը համարում է արդարացի։

Բուրժուական հասարակական-քաղաքական և փիլիսոփայության մտքի առաջին արտահայտիչների հայ իրականության մեջ հանդիսացան Մադրասի հայկական գաղութի լուսավորչական խմբակի անդամներ Մովսես Բաղրամյանը,Շահամիր Շահամիրյանը և Հովսեփ Էմինը։

Հայ Լուսավորիչներ Շահամիրյանի,Բաղրամյանի և Էմինի հայացքների առանցքը <<բնական իրավունքի>> գաղափարն է։Ամեն մի երևույթ կատարվում է ըստ որևէ օրենքի։Եթե ոտնահարվում է մարդու <<բնական իրավունքը>>,այդ նշանակում է,որ հասարակությունը իր սահմանած օրենքներով ու սովորույթներով դեմ է գնում բնության։Օրենքները պետք է համապատասխանեն մարդու բնական պահանջներին։Այդ պահանջներն են անհատի ազատությունը,մարդկանց իրավահավասարությունը։Բռնության վրա հիմնված հասարակարգը դեմ է բնությանը և անօրինական է։

Էմինը և Շահամիրյանը առաջ են քաշում այն տեսակետը,որ ժողովուրդն իրավասու է ապստամբել բռնակալների դեմ իր բնական իրավունքը վերահաստատելու համար։

Ազատության և մարդկանց իրավահավասարության գաղափարներն են արծարծում նաև Բաղրամյանն ու Էմինը։Մադրասի խմբակի հայ լուսավորիչները ձգտում էին նպաստել ազգային-ազատագրական շարժմանը։

Ապագա հանրապետության համար Շ․ Շահամիրյանը գրում է սահմանադրության նախագիծ՝<<Որոգայթ փառաց>> երկը։Թուրք և պարսիկ բռնակալներից Հայաստանի ազատագրումը նրանք կապում էին ցարական Ռուսաստանի միջամտության հետ։

<<Որոգայթ փառացում>>,նաև Շ, Շահամիրյանի և Մ․ Բաղրամյանի <<Նոր տետրակ,որ կոչի յորդորակում>> Հ․էմինի <<Ինքնակենսագրությունում>> առաջադրված ծրագրերն նոր գաղափարներ էին։Մադրասի փոքրիկ քաղաքական ընտանիքի գլուխն էր Շահամիր Շահամիրյանը,ընտանիքի տարրերից էին Գրիգոր Խոջաջանյանը,Մովսես Բաղրամյանը և Հակոբ Շահամիրյանը։<<Նոր տետրակ,որ կոչի յորդորակը>> սկսվում է մի երկար ոտանավորով,առաջին աղբյուրը Ս․ Գիրքն է,հետո Մովսես Խորենացին է։<<Նոր տետրակում>> հոգևորականությանը ղեկավարող դեր չի հատկացվում,պետք է ուսում տարածել հայերի մեջ։<<Նոր տետրակի>> ամենամեծ մասը նվիրված է հայոց պատմությանը և Հայաստանի աշխարհագրությանը։Մեր հեղինակը քննում է,թե ինչից ընկավ հայոց թագավորությունը։Յոթը հատ են պատճառները՝բռնապետական ձևը Հայաստանում,մեր մտքի կուրությունը,անմիաբանությունը,ծուլությունը,համառ բնավորությունը,մտավոր կուրությունը։Ի՞նչպես պետք է գլուխ բերվի Հայաստանի ազատությունը։Այս հարցի պատասխանը պարզ չի տալիս։Նա ասում է,որ Հայաստանում կան հայ իշխաններ,որոնք դուրս կգան այդ գործը կատարելու։Դրանք Ղարաբաղի հայ մելիքներն են։Բաղրամյանը Խամսայի երկրից էր,բայց ուսում ստացել էր Նոր Ջուղայում,մի հոգևորականի մոտ։Բաղրամյանն աստվածապաշտ էր։<<Նոր տետրակի>> տպագրությունը վերջացավ 1773թ․,Հակոբ Շահամիրյանի տպարանում տպագրվեց մի գիրք՝<<Որոգայթ փառացը>>։Ըստ <<Որոգայթ փառացի>> Հայաստանի փրկությունը պետք է հիմնել երկու սյուների վրա՝Օրենք և Հանրապետություն։Շահամիրյանը պնդում էր,որ Հայաստանը կործանողը միապետությունն էր։Բոլոր պետական պաշտոնները տրվում են միայն լուսավորական եկեղեցուն պատկանող հայերին։Գործնական իշխանության մյուս պաշտոնեություններն են լրտեսապետությունը,զինապետությունը,վառոդապետոթյունը,վրանապետությունը և այլն։Պետության գլխավոր նեցուկը զորքն է։Մշտական բանակը 90 հազարը,ձիավոր է և հետևակ։Դրոշակների գույներով բանակը բաժանվում է երեք սպարապետության-կարմիր,կապույտ և դեղին։Սպարապետությունը ընտրովի է,յուրաքանչյուր հայ զինվոր 12 տարեկան հասակից պիտի զինվորական ծառայություն սովորի։Եկեղեցում Շահամիրյանն այսպես է կանգնեցնում աղոթողներին՝նախարարը,իշխանները,զորագլուխները,զինվորները,վաճառականները,հողա-գործները,արհեստավորները։Հոգևորականությանը պատվավոր տեղ է հատկացվում հայկական հանրապետության մեջ։Բոլոր մեծ քաղաքներում գոյություն ունեն մնայուն դատարաններ,որոնց անդամներն ընտրովի են։

1769թ․ Մադրասում գործում է մի ուրիշ տպարան,որ բաց էր արել Հարություն քահանա Շմավոնյան Շիրազցին։Նա Պարսկաստանի Շիրազ քաղաքից էր։Նա ծնվել է 1790թ․։Նա պատրաստում է տառեր և տպում է մի քանի գրքեր,որոնցից է Պորփյուրի <<Գիրք ներածութեան>>։Առաջին հայերեն ամսագիր <<Ազդարար>>-ն ուներ քաղաքական բաժին։<<Ազդարար>>-ն տեղեկություններ էր հաղորդում Հայաստանի և դրսի աշխարհների հայության մասին։Ամսագրի լեզուն գրաբարն էր։<<Ազդարար>>-ը հրատարակվելով 18 ամիս,դադարեց 1796թ․ մարտին։Ինքը քահանան երկար ապրեց և շատ դժվարություններ տեսավ ընտանեկան կյանքում։Նրա աղջիկն ու փեսան Հնդկաստանի փչացած հայերից էին։Նրանց պատճառով էլ նա վատնում է եկեղեցական և ազգային գումարներ,դատաստանի տակ է ընկնում և մեռնում է մի շատ ցավալի մահով 1824թ․։Նա թաղված է Մադրասի հայկական եկեղեցու պարտեզում։

Շ․Շահամիրայնը,Մ․ Բաղրամյանը․Հ․ Շահամիրյանը և Հ․ Էմինը միջնադարյան խավարամտության և բռնապետության դեմ սկսվող մեծ պայքարի նախակարապետներն էին։

Գիտություն։Հայաստանում գտնվող միջնակարգ և բարձրագույն դպրոցներում գիտնական վարդապետները ձգտում էին յուրացնել նախորդ սերունդների ստեղծած գիտելիքները,նաև հարստացնել դրանք նոր փաստերով։Գիտությունը Հայաստանում ստանձնել էր աստվածաբանության կամակատարի դերը։

Տաթևի դպրոցի վարդապետներ Հովհան Որոտնեցին,Գրիգոր Տաթևացին վերաշարադրեցին հայերեն լեզվով ստեղծված բնագիտական տեղեկությունները,սակայն անկարող եղավ տեսական նոր դրույթներ առաջ քաշել։

Հովհան Որոտնեցին քննարկել է նաև բնագիտական բազմաթիվ հարցեր։Որոտնեցին քննադատում է անտիկ բնափիլիսոփայության բոլոր ներկայացուցիչներին,որոնք բնությունը դիտում են որպես մեն մի տարրի (հող,ջուր և այլն) փոխակերպման արդյունք։

Հովհան Որոտնեցին,չորս տարրերի ուսմունքից բացի, իր դասախոսությունների մեջ շոշափում է նաև բնագիտական և տիեզերագիտական հարցեր,փորձում յուրովի դասակարգել կենդանական աշխարհը։Նրա կարծիքով բոլոր կենդանիները,ըստ իրենց ծննդյան կերպի բաժանվում են երեք խոշոր խմբերի ․առաջինի մեջ մտնում են նեխման հետևանքով ծնունդ առածները,ձվից ծնվողները և մոր արգանդից ծնվող կենդանիները։Կենդանիների մի մասը բուսակեր է,մյուս մասը՝մսակեր,իսկ երրորդը խառնակեր։

Իր շատ աշխատությունների,մասնավորապես հանրագիտարանի բնույթ ունեցող <<Հարցմանց գրքի>> մեջ՝տիեզերագիտական,կազմախոսական,կենդանաբանական ու բնագիտական հարցեր է քննարկել նաև Գրիգոր Տաթևացին։

<<Հարցմանց գրքի>> երկու հատորները նվիրված են բույսերի,կենդանիների ու մարդու կազմության և բնության հարցերին։

Տաթևացին ինքնուրույն տեսակավորում է բուսական և կենդանական աշխարհի ներկայացուցիչներին․բույսերը ստորաբաժանված են ըստ իրենց պտուղների պիտանիության,թռչունները ըստ իրենց պտուղների պիտանիության,թռչունները՝ըստ իրենց թևերի,իսկ ձկներն՝ըստ <<թևերի>> և թեփերի։

Գրիգոր Տաթևացին հայ գիտության ամենախոշոր ներկայացուցիչներից էր,որ իր աշխատություններով ընդհանուր հայտարարի բերեց զարգացած ֆեոդալիզմի ժամանակաշրջանի հայ գիտական մտքի ստեղծած արժեքները։

Լանկ-Թամուրի արշավանքների տասնամյակներին ամայացած երկրում չկային նյութական պայմաններ և բարոյական ազդակներ ծանրակշիռ գիտական գործունեության համար։

Աննպաստ այս պայմաններում հրապարակ իջած գործիչներից արժանի են հիշատակության երկուսը՝Մատթևոս Ջուղայեցին և Հակոբ Ղրիմեցին։

Մատթևոս Ջուղայեցին հանգում է այն եզրակացության,որ բնության մեջ ի սկզբանե ստեղծված պետք է լինեն հետևյալ 10-ը նյութերը՝ոսկին,արծաթը,պղինձը,անագը,կապարը,երկաթը,լաժվարդը,սնդիկը,ծծումբը և զանազան թանկագին քարեր։

Ուշադրության արձանի են Մ․ Ջուղայեցու բնագիտական հայացքները։Մ․ Ջուղայեցին հանգում է այն գաղափարներին,որ մարդիկ ևս մյուս կենդանիների նման,սկզբից եղել են չորքոտանի,հետո միայն անհրաժեշտությունից դրդված՝կանգնել են ետևի ոտքերի վրա,իսկ առաջին երկուսն ուղղելով՝դարձրել իրենց համար աշխատանքային գործիք։

Անասունների և մարդկանց տարբերությունը Ջուղայեցու կարծիքով կայանում է նրանում,որ առաջինները,զուրկ լինելով մտածելու ունակությունից,մնացել են չորքոտանի։

Գիտական մեծ վաստակ ունի Հակոբ Ղրիմեցին,որը տոմարագիտական և բնագիտական հարցերի մասին դասախոսություններ է կատարել Մեծոփա դպրոցում։Նա գրել է <<Մեկնութւն տոմարի>> և <<Յաղագս բնութեան>> աշխատությունները։<<Մեկնութւն տոմարի>> աշխատությունը գաղափար է տալիս Հայաստանի բարձրագույն ուսումնական հատորներում քառյակ գիտությունների՝թվաբանության,երկրաչափության,երաժշտության և աստղաբաշխության գծով դասավանդվող գիտելիքների ծավալի մասին։

Տիեզերքի կառուցվածքի մասին Հ․ Ղրիմեցու պատկերացումները,խարսխված պետք է լինեին Պտղոմեոսի կողմից ձևավորված երկրակենտրոն համակարգի վրա։

Հակոբ Ղրիմեցին իր գիտելիքները չի շարադրել գուշակություններ կատարելով,նաև խիզախ դիրք է բռնել ընդդեմ խավարամտության ու բախտագուշակության։

Ղրիմեցին աշխարհի վախճանը գուշակող աստղաբաշխ-տոմարագետների դեմ գիտական բանավեճով է նաև հայտնի։Հայ տոմարագետները հաշվել էին,որ 1416թ․ տեղի է ունենալու աշխարհի վախճանը։Հակոբ Ղրիմեցին աշխատություն է գրել և ապացուցել դրանց հիմնազուրկ լինելը։Բնությունը նա քննարկում է որպես մի ամբողջություն,որի մեջ տարածված են գոյի չորս վիճակները՝անշունչ առարկաները,բուսական աշխարհի ներկայացուցիչները,կենդանիները և մարդիկ։

Հայ գիտական մտքի պատմության մեջ իր տեղն ունի Եսայի Ղրիմեցին,որն ապրել է իր ծննդավայրում և լինելով Կաֆայում գտնվող Ս․ Անտոնի վանքի միաբան,1441թ․ կազմել է տոմարագիտական բարդ աղյուսակներ պարունակող մի ուսումնասիրություն,իսկ երեք տարի հետո՝<<Տումար արեգական և լուսնի>> աշխատությունը։

Նրա հեղինակած աշխատությունները կատարել են նաև ուսումնական ձեռնարկների դեր։

Միջնադարյան հայ բնագիտական մտքի կարկառուն ներկայացուցիչներից է բժիշկ ու կենսաբան Ամիրդովլաթ Ամասիացին(ապրելով մինչև զառամյալ ծերություն մահացել է 1496թ․)։Բուժող բժշկի մեծ համբավ վաստակած,բազմաթիվ լեզուներ տիրապետած,թուրքական սուլթանի անձնական բժշկի պաշտոնը գրաված այս գիտնականը հեղինակել է չորս տասնյակ աշխատություններ,որոնց <<Ուսումն բժշկութեանը>> և <<Անգիտաց անպէտը>> մեծ գիտական նշանակություն ունեն։

Ամիրդովլաթ Ամասիացին գտնում է,որ բոլոր հիվանդությունները հետևանք են մարմնի մեջ եղող չորս հիմնական հեղուկների ՝արյան,խարտյաշ մաշկի,լորձի և սև մաղձի բնությունից սահմանված համամասնության խախտման։

Ամիրդովլաթի կողմից առավել բծախնդրությամբ մշակված գիտական մասնաճյուղը՝դեղագիտությունն է։<<Անգիտաց անպետ>>-ում գրանցված 1700-ից ավելի բույսերի,կենդանիների և հանքանյութերի մասին ուշագրավ տվյալներ են գրանցված։

<<Անգիտաց անպետ>>-ի մեջ նկարագրվում են բոլոր դեղանյութերի հատկությունները,տեղեկություններ են հաղորդվում նրանց տեսակների մասին,նշվում շատերի աճման վայրերը,տրվում արմատների,տերևների և ծաղիկների առանձնահատկությունները։

Նա պահանջում է բժիշներից լինել անկաշառ,արհամարհեն նյութական շահը,բուժել հարուստ և աղքատ մարդկանց։Նա գրել է ժամանակի խոսակցական լեզվով,որպեսզի հասկանալի լինի բոլորին։

Հայ բժիշկներից հիշատակության արժանի են Փոքր Հայքի Սեբաստիա մայրաքաղաքում ծնված ու ստեղծագործած Հովասափ,Բունիաթ և Ասար Սեբաստացիները։Նրա գրչին է պատկանում բժշկագիտական փոքրածավալ մի ուսումնասիրություն,որի մեջ քննարկվում են տեսական,դեղագիտական,սաղմնաբանական,կազմախոսական ու բնախոսական կարևոր խնդիրները։

Ասար Սեբաստացին,1622թ․ կազմել է <<Գիրք բժշկական արհեստի>> աշխատությունը,խմբագրել է նաև Աբուսայիդի <<մարդակազմությունը>>։

13-14-րդ դդ․ Հայաստանում տարածվում են թարգմանական և ինքնուրույն ալքիմիական ձեռնարկներ։Դրանք բոլորն էլ խարսխված էին տեսական այն դրույթի վրա,որի համաձայն բոլոր մետաղներն անխտիր,թեպետ և զանազանվում էին միմյանցից,բայց ընդհանուր հատկություններ ունեն։Ալքիմիկոսները հավատացած էին,որ լրացնելով բնության անկատար թողածը,սնդիկի ,ծծումբի և այլ նյութերի ներգործությամբ,հնարավոր է վերափոխել հասարակ մետաղները,նրանցից արծաթ և ոսկի ստանալ։

Կային նաև ալքիմիկոսի անունով թափառող բախտախնդիր մարդիկ,որոնք խաբում էին ընչաքաղց մարդկանց։

Եվրոպայում սաղմնավորվում էին կապիտալիստական հարաբերությունները,ստեղծվում էին մանուֆակտուրային ձեռնարկություններ,կատարելագործվում էին գործիքներն ու մեքենաները,զարգանում էր առևտուրը։Եվրոպացի մարդը,շփվելով Ասիայի,Աֆրիկայի և Ամերիկայի ժողովուրդների հետ,ընդարձակում էր տեսական ու գործնական իր գիտելիքները։1543թ․ հրապարակվում է Կոպեռնիկոսի <<Երկնային շրջանների պտույտի մասին>> ուսումնասիրությունը,որով աստղաբաշխությունն ազատագրվում է երկրակենտրոն համակարգի դարավոր կաշկանդումներից։1669թ․ Գալիլեյը հեռադիտակն ուղղում է երկինք՝ապացուցելով Կոպեռնիկոսի տեսության ճշմարտացիությունը։

Ա․ Վեզալիուսը 1543թ․ հրապարկում է <<Մարդու մարմնի կառուցվածքի մասին>> ուսումնասիրությունը,որով մերժվում է Գալենի հնացած անատոմիան և հիմք դրվում ժամանակակից կազմախոսությանը։Վ․ Գարվեյը (1578-1657թթ․)հայտնագործում է արյան շրջանառության դերը կենդանի օրգանիզմում,որով հիմք է դրվում գիտական կենսաբանության։Այսպես,գիտությունը դուրս է գալիս խանձարուրային վիճակից։

Հովհաննես Անկյուրացին թարգմանեց գերմանացի աստղաբաշխ,աշխարհագիր,քարտեզագիր Պետրոս Ապիանի <<Կոսմոգրաֆիա>> աշխատությունը,որով առաջարկվում էին աշխարհագրական երկայնության որոշման նոր եղանակներ։

1615թ․, Ամստերդամում տպագրվում է <<Համատարած աշխարհացոյց>> անունով մեծ քարտեզը,Ղուկաս, Թովմա,Մատթեոս Վանանդեցիների ջանքերով։Ղուկաս Վանանդեցու գործընկեր Մատթևոսի պատրաստած աստրոլաբը՝աստղաբաշխական մի գործիք,հասել է մեզ։

Աստղաբաշխության ուղիով զարգանում է նաև մաթեմատիկան։ 16-րդ դ․ արևմտահայ մի անհայտ անձնավորություն կազմում է հայերեն առաջին թվաբանության դասագիրքը։Շատ չի ուշանում նաև թվաբանության տպագիր դասագիրքը․այդ լինում է գերմանացի մաթեմատիկոս Քրիստափոր Կլավիուսի <<Գործնական թվաբանության համառոտ շարադրանք>> աշխատության հայերեն թարգմանությունը,որը լույս աշխարհ է գալիս Մարսելում <<Արհեստ համարողութեան՝ամբողջ և կատարյալ>> խորագրով։16-17-րդ դդ․ շրջանառության մեջ են դրվում գործնական թվաբանության տպագիր ու ձեռագիր այլ ձեռնարկներ ևս,իսկ Վենետիկի Մխիթարյան միաբանության անդամ Ս․ Աղամալյանցը 1781թ․ հրատարակած իր <<Թուաբանութեան>> երկրորդ մասն նվիրում է այնպիսի հարցերի,որոնք ճանապարհ են հարթում դեպի մյուս չափաբանական գիտությունները։

Հայերեն թարգմանվեց Էվկլիդեսի <<Երկրաչափությունը>>՝Գրիգոր Կեսարացու ջանքերով։Հայաստանում երկրաչափական գիտելիքների տարածմանը նպաստեց Մխիթարյան վարդապետ Սահակ Պրոնյանի <<Երկրաչափութիւնը>>՝բաղկացած երեք բաժիններից։

Պարսկահայ վաճառականների մեծամասնությունը,տեղյակ լինելով արաբական թվերին առևտրական գործարքների հաշվապահությունը կատարում էր նորահնար այս եղանակով։

Նշանավոր գործիչներից էր Աբրահամ Պոլսեցին՝հայ միջնադարի միակ կենդանաբանը,որ 1611թ․ Կոստանդնուպոլսում շարադրել է մի ուսումնասիրություն՝<<Պատմութիւն անասնոց և գազանաց>> խորագրով։Այս գրքի նյութը հեղինակն ամբողջացրել է հայերեն,հունարեն,լատիներեն,արաբերեն,պարսկերեն և թուրքերեն լեզուներով ձեռք բերած գրավոր ու բանավոր աղբյուրներից։Հեղինակը կենդանական աշխարհի ներկայացուցիչներին բաժանել է 5 խոշոր խմբերի․1․Չորքոտանիներ(50 տեսակ),2․Թռչուններ(44 տեսակ),3Ջրային կենդանիներ ու զեռուններ(12 տեսակ),4․Ծովային պատենավոր(<<կէճէպ>> ունեցող),ժմժմակներ և 5․ձկներ ու խեցեմորթներ(48 տեսակ)։Մեծ ուշադրություն է նվիրված կենդանիների վարքին ու բարքին,սնմանը,ընտելացմանը և այլն։

Պետրոս Քալանթարյանը ծնվել է Նոր Ջուղայում,սովորել Եվրոպայում,ապա բնակություն հաստատել Մոսկվայում։1793թ․ Նոր Նախիջևանում հրատարակվում է նրա հեղինակած բժշկարանը,բաղկացած երկու մասերից։Առաջին մասում շարադրված են ախտաբանության և բուժման կարևորագույն խնդիրները։Երկրորդ մասը լատինա-հայկական բժշկական բառարանն է,ուր տրված են տերմիների բացատրությունները։

Հովակիմ Օղուլլուխյանը ծնվել է,հավանաբար,Տրապիզոնում,սովորել է Վիեննայի համալսարանում,այնուհետև հաստատվել է Կոստանդնուպոլսում։Գրել է <<Ախտաբանություն>>,<<Դեղագիտություն>> և մի այլ գործ,որ շարադրված է հոլանդացի նշանավոր բժիշկ Պոերգավի երկերի հիման վրա։

Նշանավոր է Ստեփանոս Շեհրիմանյանը՝բժիշկ և բնագետ,որ ծնվել է Թիֆլիսում,սովորել Իտալիայում,աշխատել Կոստանդնուպոլսում,ապա վերադարձել իր ծննդավայրը,ուր և կնքել է իր մահկանացուն։

1791-1796թթ․ Կոստանդնուպոլսում ժանտախտի համաճարակի ժամանակ Շեհրիմանյանը անձնվեր աշխատանք է կատարել և շարադրել է <<Անդեղեայ ժանտախտի>> ուսումնասիրությունը։Շեհրիմանյանը գրել է նաև <<Տնկաբանութւն կամ փղորայ Հայաստանի>> աշխատությունը,որտեղ այբբենական շարահյուսությամբ թվարկված են 800 բույսերի անուններ։

Տրվում են նաև բույսերի բուժական հատկությունների մասին տվյաները։Հեղինակը օգտագործել է նաև անտիկ հեղինակների,եվրոպական բնագետների և հայ ու միջնադարյան Արևելքի այլ բժիշկների աշխատությունները։

17-18-րդ դդ․ այս հայ գործիչները իրենց կյանքը անց են կացրել եվրոպական գիտական կենտրոններում և հաղորդակից լինելով եվրոպական գիտության նվաճումներին,կարողացել են ստեղծել ժամանակակից գիտության մակարդակին համապատասխան արժեքներ։

Ավետիք Բաղդասարյան Տիգրանակերտցին,որ 1684-1719թթ․ թափառելով երկրից երկիր,ստեղծել է թվաբանության,տոմարագիտության,աստղաբաշխության,երաժշտության և գիտության այլ ճյուղերի մասին նյութեր պարունակող մի ժողովածու՝<<Տեֆտեր գիրք>> խորագրով։Էրզրումում ֆրանսիացի մի գիտնականի մոտ Տիգրանակերտցին տեսնում է աստղաբաշխության արժեքավոր նյութեր։Գիտնականը մեկնում է Էրզրումից Թավրիզ։Ավետիքը հասնում է Թավրիզ,ներկայանում գիտնականին և հայերեն թարգմանում աստղաբաշխական աշխատությունը։Ավետիք Տիգրանակերտցու աշխատությունների մասին Ղևոնդ Ալիշանը հայտնում է,որ նրա գործերի մեջ ստույգի հետ սուտն էլ կա։Ավետիքը գանգատվում է իր ժամանակի հոգևորականների վրա։

Ստեփանոս Լեհացին ծնվել է Լվով քաղաքում 17-րդ դ․։Հոր անունը Վարդան էր,մորը Կատարինե։Ստեփանոսը կրթություն է ստանում Լվովի բարձրագույն դպրոցում,հմտանում է լատիներեն լեզվին,ուսումնասիրելով փիլիսոփայական գիտությունը և նկարչությունը։Կարիք էր զգացվում,որ լեհահայերի մեջ լինեն լավ զարգացած,մասնավորապես հայագետ մարդիկ։

Այդ նպատակով Ստեփանոսը Լվովից գնում է էջմիածին,յուրացնում է հայերեն լեզուն,բայց Լեհաստան չի վերադառնում։Նա Փիլիպպոս կաթողիկոսի կողմից ձեռնադրվում է վարդապետ։Նա տվեց մի շարք թարգմանություններ պատմական,փիլիսոփայական և կրոնական բովանդակությամբ։Դրանցից է Յովսեպոսի պատմագրությունը։Աչքի են ընկնում հետևյալ փիլիսոփայական թարգմանությունը․<<Ի գրոց Պատճառաց Արիստոտելի կամ ոմանց թուի Պրոկղի>>,<<Գիրք բնազանցական Արիստոտելի և լուծմունք նորին>>,<<Բանք իմաստասիրականք և աստվածաբանականք համառօտաբար իբր սահմանորեն արտագրեալք և հաւաքեալք ըստ այբուբենից>>։ Կրոնա-աստվածաբանական թարգմանություններից հայտնի են <<Գիրք սրբոյն Դիոնեսիոսի Արիսպագացւոյ յաղագս երկնայնոց քահանայապետութեանց>>,<<Հայելի վարուց որ կոչի ֆրանկաց Հարանց վարք>>,<<Համառօտ հաւաքումն յաղագս հրեշտակաց>>,<<Բուրաստան աղօթից>>։Հիշատակելի են Աստվածաշնչի <<Գիրք Յեսուայ որդւոյ Սիրաքայ>> գրքի թարգմանությունը և Ղուրանի թարգմանությունը։Վախճանվել է 80 տարեկանում,1689թ․ և թաղված է Հռիփսիմեի վանքի գերեզմանատանը։

Երբ Լեհաստանում սկսվում է հայերի դավանափոխությունը,այնտեղ գտնվում էին էջմիածնի միաբաններից երկուսը՝Խաչատուր վարդապետ Կեսարացի և Սիմեոն աբեղա Ջուղայեցի։Լատին կրոնավորները աշխատեցին վարկաբեկել այս գործիչներին։Էջմիածնում Մելիքսեթ վարդապետին աշակերտելուց հետո տեղափոխվում են Նոր-Ջուղա,որտեղ Խաչատուր Կեսարացին Նոր Ջուղայի Ամենափրկչյան վանքում բաց է անում մի բարեկարգ դպրոց։Այս դպրոցի սյուներից մեկն էր Սիմեոն վարդապետը։Նրա հորինած <<Քերականությունն>> ու <<Տրամաբանությունը>> հայտնի դասագրքեր դարձան։

Իսպանիայում իր ճանապարհորդությունների մասին էր պատմում Մարտիրոս եպիսկոպոս Երզնկացին։Եղիշե Սարբականցու արշավախումբը Մագելանից հետո այցելել էր Հարավային Ամերիկա(Հրո երկիր)։

Հովհաննես Անկյուրացին 1621թ․ թարգմանել է գերմանացի քարտեզագիր և աշխարհագրագետ Պետրոս Ապիանի <<Կոսմոգրաֆիա>> աշխատությունը։Մաթեմատիկական գիտության զարգացման համար կարևոր ձեռնարկում էր էվկլիդեսի <<Երկրաչափության>> հայերեն նոր թարգմանությունը։Ներսես Մոկացու հետ մեծ դեր խաղաց նրա աշակերտ Մելիքսեթ Վժանացին,որն ուսումնասիրեց Արիստոտելի,Պլատոնի,Պորփյուրի,Դավիթ Անհաղթի աշխատությունները,նաև տոմարագիտությունն ու քերականությունը։

Բարսեղ Գավառացին,Ներսես Մոկացին և Մելիքսեթ Վժանացին ասպարեզ հանեցին մոռացված գիտություններ։

Պատմագրությունը։14-րդ դ․ սկսած անկում ապրեց նաև հայ պատմագիտությունը։Մեծարժեք ստեղծագործություն է Թովմա Մեծոփեցու <<Պատմութիւն Թամուր Լանկին և յաջորդած իւրոց>> աշխատությունը։Նա ծնվել Քաջբերունիքում։Նրա պատմությունը սկսվում է 1386թ․։Պատմությանը կցվում է նաև Թովմա Մեծոփեցու <<Յիշատակարանը>>։

Գրիգոր Ծերենց Խլաթեցու գրչին է պատկանում <<Յիշատակարան աղետից>> աշխատությունը,որը նվիրված է 1386-1422թթ․ իրադարձություններին։Պատմական իրադարձություններին մեզ ծանոթացնող հիմնական աղբյուրը հիշատակարանն ու մանր ժամանակագրություններն են։Դրանց կողքին պետք է հիշատակել Սիմեոն Ապարանցու <<Վիպասանութւն սակս Պահլաւունեաց զարմի և Մամիկոնեաց սեռի>> աշխատությունը։

17-րդ դ․ 30-40-ական թթ․ սկսվում է հայ պատմագրության զարթոնքը։

Գրիգոր Դարանաղցին կամ Կամախեցին (1576-1643թթ․) ծնվել է Դարանաղյաց գավառի Կամախ քաղաքում։Ստացել է <<Բուք>> մականունը։1590թ․ ձեռնադրվել է աբեղա,այնուհետև վարել է վարժապետի թափառաշրջիկ կյանք։Վանական միաբան է եղել Սաղմոսավանքում,ապա Բաբերդի Վահանաշեն վանքում,ուր աշակերտել է Սրապիոն վարդապետին։Նա այցելել է Ղրիմ,Կոստանդնուպոլիս,Երուսաղեմ,Հռոդոս,որտեղ եղել է հայկական գաղութի առաջնորդը։1634-1640թթ․ գրել է <<Ժամանակագրություն>>։

<<Ժամանակագրությունը>> բաժանվում է երկու մասի։Առաջինն ընդգրկում է 1018-

1539 թթ․,երկրորդը հեղինակի կենդանության օրոք տեղի ունեցած իրադարձությունների նկարագրությունն է։Աշխատության մեջ նկարագրված է Արևմտյան Հայաստանի իրադարձությունները։<<Ժամանակագրությունը>> աղբյուր է հանդիսանում ջալալիների շարժման մասին,Օսմանյան կայսրության սոցիալ-տնտեսական և քաղաքական ճգնաժամի մասին,հայ վաճառականության ու հոգևորականության վարքի ու բարքի մասին։Գերակշռող դիրք աշխատության մեջ գրավում է ժամանակի աշխարհաբար լեզուն։Նա վախճանվեց Հռոդոս քաղաքում։Նա հարգված էր հայից այն պատճառով,որ Քրիստոսի խաչափայտի բևեռը բերել է դրել տեղական եկեղեցում։

Առաքել Դավրիժեցին ծնվել է 16-րդ դ․ Թավրիզում։Կյանքի մեծ մասը,որպես հոգևորական,անց է կացրել Էջմիածնում։Լինելով կաթողիկոսի նվիրակը,Առաքելը ճանապարհորդում է մասնավորապես դեպի Հունաստան։Փիլիպպոս Աղբակեցի կաթողիկոսի հանձնարարությամբ շարադրել է իր <<Պատմությունը>>։Դեռևս կենդանության օրոք 1669թ․ նրա <<Պատմությունը>> հրատարակվել է Ամստերդամում Ոսկան Երևանցու ձեռքով։<<Պատմությունը>> գրելու ժամանակ ծերության հասակում էր նա,հիվանդոտ ոչ ոք նյութական աջակցություն չարեց։Այդ գործը նա սկսում է 1651թ․։4 տարի հետո Փիլիպպոս կաթողիկոսը վախճանվում է։Նա թողնում է իր գործը։Բայց Հակոբ կաթողիկոսի ստիպմամբ վերսկսում է աշխատանքը և վերջացնում է 1662թ․։Առաքելը գրում է 60 տարվա պատմություն(1602-1662թթ․)։

<<Պատմության>> հիմնական մասը նվիրված է Հայաստանի և հարևան երկրների քաղաքական պատմությանը։Հեղինակը տեղեկություններ է հաղորդում Հայաստանի տարածքում պարսկական ու թուրքական բանակների վարած ռազմական գործողությունների մասին։Կարևոր աղբյուր է ջալալիների շարժման,Գեորգի Սահակաձեի գլխավորությամբ վրաց ժողովրդի մղած ազատագրական պայքարի,նաև Լվովում ծավալված դավանաբանական վեճերի և ունիթորության դեմ մղվող պայքարի պատմության համար։Սակայն այն ունի նաև թերի կողմեր,հաճախակի են կրկնությունները։

Էջմիածնի միաբանության գերեզմանոցում,Եփրեմ կաթողիկոսի գերեզմանի մոտ Առաքել Դավրիժեցու գերեզմանն է։

Նրա աշխատությունը տեղեկություններ է պարունակում նաև շահ Աբաս 1-ինի և նրա հաջորդների՝Հայաստանում ու հարակից երկրներում վարած քաղաքականության,թուրք-պարսկական պատերազմների,հայ բնակչության բռնագաղթի և այլ իրադարձությունների վերաբերյալ։

17-րդ դ․ աչքի ընկնող պատմագիրներից էր Զաքարիա Քանաքեռցին։Ծնվել է Քանաքեռ գյուղում։Զաքարիայի նախահայրը կոչվում էր Ղապո,ուստի նրա տոհմը գյուղում հայտնի էր Ղապոյենց անունով։Հոր անունն էր Մկրտիչ,մորը՝Խանազա։Այս ամուսնությունից ծնվում են երկու որդի՝Խաչատուր և Զաքարիա,որոնք սովորեցին ոսկերչություն։Մանկությունում նա տեսել էր պարսկական բարբարոս կարգերը։Զաքարիան մորից կաղ էր ծնվել։Նա ուսումն ստացել է Հովհանավանքում,որտեղ և անց է կացրել իր ողջ կյանքը,մահացել է 1699թ․։Նա եղել է Ղազվինում,Զմյուռնիայում,Կոստանդնուպոլսում և այլուր։

Զաքարիայի երեք մասից բաղկացած <<Պատմությունը>> սկսվում է Արշակունիների իշխանության հաստատումից և հասցվում մինչև 1699թ․։Բացառիկ արժեք են ներկայացնում Մեխլուի գլխավորած սոցիալական շարժմանը վերաբերող տեղեկությունը։<<Պատմության>> երրորդ մասը նվիրված է Հովհանավանքի տնտեսական կյանքին։

Աչքի է ընկնում Հովհաննես Կամենացու <<Խոտինյան պատերազմի պատմությունը>>,որտեղ նկարագրված են Խոտինյան պատերազմի հետ առնչվող իրադարձությունները։

Երեմիա Չելեբի Քյոմուրճյանը ծնվել է Կոստանդնուպոլսում,քահանայի ընտանիքում,մահացել է 1695թ․։Նա գրել է <<Տնօրինական տեղից>> վերնագրով մի գիրք,հայ ժողովրդի պատմության համար արժեքավոր <<Գիրք պատմաբանութեան>> աշխատությունը,որի մեջ նա նկարագրում է պարսկա-օսմանյան պատերազմները, օտար զավթիչների կողմից նվաճված քրիստոնյա ժողովուրդների նկատմամբ գործադրված բռնությունները Արևմտյան Հայաստանում։<<Տարեգրական պատմություն>> աշխատության մեջ,պատմվում է Կոստանդնուպոլսի ներքին կյանքի,հայկական գաղութում եղած վեճերի ու պայքարի մասին։

Չափածո գրված <<Պատմութիւն համառօտ երեքհարիւր տարւոյ>> երկը նրա պատմագիտական ամենավաղ ստեղծագործությունն է,որի մեջ շարադրված է օսմանյան սուլթանների պատմությունը։Նրա հայրը՝Մարտիրոսը,քահանա էր։Երեմիայից բացի ուներ երկու զավակ ևս Կոմիտաս և Մարտիրոս,որոնք քահանայացան։Երեմիան ստացավ սարկավագության աստիճան։Նա պայքարեց սանձարձակ հոգևորական Եղիազար Այնթափցու դեմ։Նա գիտեր թուրքերեն,հունարեն և լատիներեն լեզուները։Մենք տեսնում ենք նրա գործերը պատմագրական աշխարհագրական և աշուղական-բանաստեղծական ասպարեզներում։

Նա Կ․Պոլսում բացեց տպարան,որտեղ կարողացավ միայն երկու գիրք տպագրել՝<<Յիսուս որդի>> և <<Տնօրինական տեղիք>> անունով։Երկար ժամանակ նրա գրվածքներից ոչ մեկին չվիճարկվեց տպագրության։Միայն 1909-1913թթ․ էր,որ Վիեննայում հրատարակվեց նրա երկրորդական գործերից մեկը՝<<Ստամպօլոյ պատմութիւն>> անունով։Նա գրել է <<Տարեգրութիւնք>>,<<Օրագրութւնը>>,<<Հայաստանի պատմությունը>>։

17-րդ դ․ կարևոր սկզբնաղբյուրներից է նաև Զաքարիա Ագուլեցու(1630-1691թթ․) <<Օրագիրը>>։Նա ծնվել է Գողթան գավառի Ագուլիս գյուղաքաղաքում,որը մեծ ղեր էր կատարում Անդրկովկասի և Իրանի մետաքսի արդյունահանման մեջ։Տեղի հայերը հայտնի էին զոկ անունով։Նա եղել է Քուրդունց Մղդսի Աղամիրի որդին։

Առևտրական գործերով շրջել է Իտալիայում,Հոլանդիայում,Պորտուգալիայում։Օրագիրը նկարագրում է ճանապարհորդությունը,սկսած 1642թ․ մարտի 5-ից վերջացրած 1681թ․ հոկտեմբերի 11-ով։Օրագրության մեջ գրանցված են մեր վաճառականի և նրա եղբոր ընտանիքի կյանքի հետ կապված անցուդարձերը՝ամուսնություն,ծնունդ,մահ և այլն։<<Օրագիրը>> պարունակում է նաև հարուստ ազգագրական նյութ։

Հայտնի է նորջուղայեցի հայ վաճառական տեր Դավթի որդի Հովհաննեսի <<Հաշվետումարը>>։

1682թ․ Հովհաննես Ջուղայեցին դուրս է գալիս Սպահանից և մեկնում է Հնդկաստան։1686թ․ նա մեկնում է Տիբեթ,այնուհետև Լհասա։

Տիբեթում նա մնում է մոտ 5 տարի։Նա սովորում է տիբեթերեն,ծանոթանում է ժողովրդի կենցաղին։

Նրա <<Հաշվետումարը>> կարևոր սկզբնաղբյուր է Իրանից Հնդկաստան,Նեպալ,Տիբեթ ներմուծվող և արտահանվող ապրանքների,դրանցից գանձվող մաքսերի,ապրանք ու դրամ փոխադրելու եղանակների մասին։

Պետք է հիշատակել Մարտիրոս Երզնկացուն,որը 1489թ․ հոկտեմբերին Կոստանդնուպոլսի վրայով հասել է Իտալիա,ապա հետզհետե անցել է Շվեյցարիայի,Գերմանիայի,Ֆլանդրիայի,Անգլիայի,Ֆրանսիայի,Իսպանիայի մի շարք քաղաքներում։

Նավարկել է Պիրենեյան թերակզու շուրջը և հասել մինչև Կադիքս։Նրա <<Ուղեգրությունը>> թռուցիկ նոթերի օրինակ է։

Նրանից մեկ դար հետո նույն երթուղով ճանապարհորդել է Սարգիս անունով մի աբեղա։Հատկապես ուշագրավ են նրա <<Ուղեգրության>> Իսպանիային և Պորտուգալիային նվիրված էջերը։

Հետաքրքրական է Փիրզադա Ղափանեցու <<ուղեգրությունը>>։Նա այցելել է եվրոպական մի շարք երկրներ՝Լեհաստան,Իտալիա,Ֆրանսիա,Իսպանիա,Անգլիա,Դանիա,Շվեյցարիա։Հաբեշստանի մասին նոթեր է նվիրել Հովհաննես Ախթամարցին,Ղրիմի մասին է գրել Խաչատուր Կաֆայեցին և այլն։

Ավգուստինոս Բաջեցին ծնունդով Երնջակից էր,17-րդ դարում Պարսկաստանից ուղևորվում է Եվրոպա,այցելում Մոսկովյան պետություն ապա անցնում է Լեհաստան,Գերմանիա,Իսպանիա,Իտալիա։Տեղեկություններ կան 1604թ․ շահ Աբբաս 1-ինի կազմակերպած բռնագաղթի մասին։

Սիմեոն Լեհացին ծնվել է 1584թ լեհական Զամոստյե քաղաքում։Նա ուխտագնացություն է կատարում դեպի սուրբ վայրերը,որի արդյունքն է լինում <<Ուղեգրությունը>>։

1608թ․ փետրվարի 15-ին սկսված և 12 տարի տևած իր ճամփորդությունը սկսելով Լվովից,նա այցելել է Ստամբուլ,Բալկանյան երկրներ,Իտալիա, Մեծ Հայք,Եգիպտոս,Պաղեստին,Սիրիա,Անատոլիա։

Հակոբ երեց Կարնեցին (1622-1662թթ․) Էրզրումի հայոց միաբան ս․ Աստվածածին եկեղեցու 15 քահանաներից մեկն էր,որից մնացած միակ գործը <<Տեղեկագիր Վերին Հայոց>> աշխատությունն է։Այն Բարձր Հայքի 23 գավառների աշխարհագրական,գյուղատնտեսական,ազգագրական ակնարկն է։Աբրահամ Կրետացին ծնվել է Կրետե կղզում։Նա գրել է <<Պատմութիւն անցիցն իւրոց և Նատրշահին պարսից> գիրքը։Գրքում պատմվում է Նադիր շահի զորքերի՝Եղվարդ գյուղի մոտերքում թուրքերի մղած ճակատամարտի,<<Խամսայի մելիքությունների>> և այլնի մասին։

Աբրահամ Կրետացին 25 տարի եղել է Հռոդոսի հայոց հոգևոր առաջնորդ։1734թ․ եկել է Էջմիածին,ընտրվել կաթողիկոս,մահացել 1736թ․։Նրա կաթողիկոսության շրջանը քաղաքական բուռն իրադարձությունների,թուրք-իրանական պատերազմների ,Նադիր շահի բարձրացման տարիներն էին։Տրված է Մուղանի դաշտում կայացած մեծ կուրուլթայը,որտեղ Նադիրն ընտրվեց Իրանի շահ։Խաչատուր Ջուղայեցին ծնվել է Նոր Ջուղայում։

Մեծ հետաքրքություն է ներկայացնում Խաչատուր Ջուղայեցու <<Պատմութիւն Պարսիցը>>,որի էջերում հավաքվել է Իրանի պատմության վերաբերյալ հայկական պատմագրական հուշարձաններում ամբարված բոլոր տեղեկությունները։Գիրքը կազմված է երկու մասից։Առաջինում տրված է Կյուրոսից մինչև Քերիմ խան եղած պարսկական թագավորների պատմությունը,երկրորդում Քերիմ խանի պատմությունը։

Ուրույն տեղ է գրավում Սիմեոն Երևանցու <<Ջամբռ>> աշխատությունը։Առաջին 12 գլուխները հայոց եկեղեցու պատմությունն է,երկրորդ մասում դրվում է Էջմիածնի տիրույթների ցուցակը,վերջին հինգ գլուխներում բերվում է պարսկերեն և թուրքերեն հրովարտակները։Չամչյանը ծնվել է Կոստանդնուպոլսում,նախնական կրթությունը ստացել է ծննդավայրում,հետո Վենետիկի ս․Ղազար կզում։1779թ․ լույս է տեսել նրա <<Քերականությունը>>։Միքայել Չամչյանը ծնվել է Կ․ Պոլսում 1738թ․,հոր անունն էր Աբրահամ։Նրան աշակերտ տվին արքունի ոսկերիչ Միքայել աղա Տյուզյանին։Բայց պատանին առանձին հակում ունենալով դեպի ուսումը,թողեց իր արհեստը և 23 տարեկան հասակում գնաց ս․ Ղազար կղզին։Նա ստանձնեց շրջիկ միսիոնարի պաշտոնը։Նրա առաջին երկը,բաղկացած 4 հատորից,աստվածաբանական մի վիճաբանություն էր Հակոբ պատրիարք Նալյանի դեմ։Նա գրում է իր <<Քերականությունը>>,այնուհետև <<Պատմություն հայոց>>-ը։Նա գրում է նաև <<Պատկեր Տօնից>>,<<Նուագարան օրհնութեանց>>,  
<<Սեղան Խնկոց>> և այլ աշխատություններ։

Վենետիկի Մխիթարյան միաբանության անդամ Միքայել Չամչյանը գրել է եռահատոր <<Պատմություն Հայոցը>>,որը լույս է տեսել 18-րդ դարի 80-ական թթ․։Նա ապացուցում էր,որ Ադամի դրախտը Հայաստանում էր գտնվում,հետևաբար այդ երկրում են կատարվել այն բոլոր անցքերը,որոնք նկարագրված են Աստվածաշնչի մեջ։Հայոց պատմությունը նա սկսում է ոչ թե Հայկից,այլ Ադամից։

Նա հիշատակել է իր աշխատանքների հիմնական փուլերը։Դրանք են բնագրական աղճատումների սրբագրություն,իրական փաստերի բացահայտում,աշխատության մեջ ամփոփված է Հայաստանի ամբողջական պատմությունը։Բնագրերի մեջ ներմուծված ընդմիջումների զտում,հայ պատմիչների երկերից բացակայող տեղեկությունների լրացում այլալեզու հիշատակարանների և այլ օժանդակ նյութերի հիման վրա,հայ ժողովրդի պատմության համադրում այլ ժողովուրդների պատմության հետ,Հայաստանի պատմության ճշգրիտ ժամանակագրության սահմանում՝հիմք ընդունելով զանազան աշխարհակալների գահակալության տարիները,տիեզերական ժողովների տարեթվերը և այնպիսի նշանավոր գործիչների օրոք տեղի ունեցած իրադարձությունները,ինչպիսիք են Կյուրոսը,Դարեհը,Ալեքսանդր Մակեդոնացին և ուրիշներ։

Չամչյանի հետազոտական աշխատանքի բնորոշ գծերն են՝սկզբնաղբյուրների մշակումը և տվյալների գիտական վերլուծությունը։Սրանով էլ դրել է Հայաստանի պատմության ստույգ ժամանակագրության հիմնաքարը։Առաջաբանին հաջորդում է հայ և օտար աղբյուրների տեսությունը,հիշատակվում են ոչ միայն մեզ հասած,այլև անհետ կորած սկզբնաղբյուրները։

Նրա եռահատոր աշխատության յուրաքանչյուր հատորը բաղկացած է երկու գրքից(ընդհամենը վեց գիրք),որոնք նվիրված են հայոց պատմության հետևյալ շրջաններին՝Հայաստանի պատմության հնագույն շրջան,Արշակունյաց թագավորություն,պարսիկ մարզպաններ,արաբական ոստիկաններ և հայ նախարարներ,Բարգրատունիների թագավորություն,Կիլիկյան հայկական պետականություն,<<անիշխանության>> շրջան։

Գրքերից ամեն մեկին կցված են ընդարձակ մեկնաբանություններ,որոնց մեջ ներկայացված են տարբեր մատենագիրների ցուցումներ և այլևայլ գիտնականների կարծիքներ։Այս բաժնում Չամչյանը լուսաբանում է այս կամ այն հարցի կապակցությամբ իր հայեցակետը։

Մենագրության լուսանցքներում նշված են պատմական իրադարձությունների թվականները և այլ աղբյուրները,որոնց հիման վրա զարդարված է տվյալ բաժինը։Որպես կաթոլիկ հոգևորականության ներկայացուցիչ,նա Հայաստանի պատմությունը դիտում է,առաջին հերթին որպես եկեղեցու պատմություն,ձգտելով ապացուցել,որ հայերը միշտ հակված են եղել դեպի կաթոլիկությունը։Այս դիքերից էլ նա գնահատում է պատմական իրադարձություններն ու նշանավոր գործիչներին։Հայաստանի մասին նա անտեսում է հին դասական պատմագիրների վկայությունները,բավարար քննադատական մոտեցում հանդես չի բերում միջնադարյան սկզբնական աղբյուրների նկատմամբ։Նրա գրքում մեծ տեղ են գրավում նահատակների այնպիսի վարքագրություններ,որոնց մենք հանդիպում ենք միջնադարյան աշխատությունների մեջ։

Չամչյանի <<Պատմություն Հայոց>>-ը առաջին աշխատությունն է,որում տրված է Հայաստանի ամբողջական պատմությունը և ստույգ ժամանակագրությունը։Չամչյանը վախճանվեց Կ․Պոլսում 1823թ․,86 տարեկան հասակում։Նա թողել է բազմաթիվ կրոնական անտիպ աշխատություններ էլ,որոնցից մեկը գողացվեց նրա բարձի տակից այն ժամանակ,երբ նա մերձիմահ հիվանդ էր,և ուղարկվեց Հռոմ,ուր ոչնչացվեց։Այդ աշխատության մեջ,որի անունն էր <<Վահան հաւատոյ>>,Չամչյանը զղջացել էր իր լատինամոլության վրա։

Դավիթ-Բեկի պատմությունը Ստեփանոս Շահումյանի և այլոց հուշերի հիման վրա շարադրել է Վենետիկի մխիթարյան միաբան Ղուկաս Սեբաստացին։Ստեփանոս Շահումյանը ծնվել է Ղափանում,եղել է Դավիթ-Բեկի զորավարներից մեկը։Ապստամբությունից հետո գնացել է Վենետիկ,զբաղվել առևտրով։Այնտեղ էլ նա թելադրել է,իսկ Ղուկաս Սեբաստացին գրի է առել <<Դավիթ-Բեգ,ընտիր պատմութիւն Դավիթ-Բեգին և պատերազմաց հայոց Խափանու>> գործը։

Այս պատմությունը սկսվում է լեզգիների ասպատակության հետևանքով Ղափանի բնակչությանը հասած աղետների նկարագրությամբ,իսկ այնուհետև հեղինակը մանրամասն պատմում է Դավիթ-Բեկի մասին։Մխիթարյան վանականը պատմական անցուդարձերը գնահատել է կրոնական հայեցակետից։Նա համոզված էր,որ աստված է միայն,որ հաղթանակ է պարգևում։

---Բացառիկ արժեք է Գանձասարի կաթողիկոս Եսայի Հասան-Ջալալյանի <<Պատմությունը>>,որից պահպանվել է միայն մի բաժին՝Պարսկաստանի պատմության համառոտ ակնարկը։Նա ծնվել է Ղարաբաղում 17-րդ դ․։Կրթությունը ստացել է Գանձասարում և զբաղեցրել է կաթողիկոսական աթոռը Գանձասարում։Գրել է <<Համառօտ պատմութիւն Աղուանից>> աշխատությունը,որի մեջ պատմում է Արցախի և Սյունիքի դրության մասին 18-րդ դ․։Պատմվում է Վախթանգ 6-րդ թագավորի կողմից հայկական զինվորության ցույց տված օգնության մասին։Կարևոր են հարկային ծանր քաղաքականությունը բացահայտող ճշգրիտ տվյալները։18-րդ դարում հայ վաճառականությունը արդեն այն չէր գրականության մեջ,ինչպես առաջ։Վաճառական-գրողներ,վաճառական-հեղինակներ,վաճառական-թարգմանիչներ-սրանք կազմում են մի հոսանք,որը մենք անվանում ենք վաճառականական,որովհետև այդ ժամանակվա մեր կյանքում այդ դասակարգն էր,որ հոգևորականությունից հետո կատարում էր խոշոր հասարակական դեր։Մեզ են հասել մի գրություն,որ հրատարակված է <<Կռունկ>> ամսագրի մեջ՝<<Ժամանագրութիւն Պետրոս դի Սարգիս Գիլանենցի>> վերնագրի տակ։

Ամենահետաքրքիր հուշարձաններից մեկն էլ Պետրոս դի Սարգիս Գիլանենցի <<Օրագիրն>> է։Նա վաճառական էր և թողնելով առևտրական ասպարեզը,նվիրվել էր հայ ժողովրդի ազատագրական պայքարին։Հեծյալ ջոկատ կազմակերպելով,նա ծառայության է մտնում Կասպից ծովի հարավային ափերը գրաված ռուսական զորքերի շարքերում։Դեպի Պարսկաստան աֆղանների կատարած արշավանքի ժամանակ Պետրոս Գիլանենցը գտնվում էր Ռեշտում,որտեղ ռուսական հրամանատարության համար տեղեկություններ էր հավաքում և ուղարկում էր Գիլանի կառավարիչ Լևաշովին։Այդ զեկուցագրերը,որոնք ներկայացնում են 133 հոդված,կազմում են Գիլանենցի <<Օրագիրը>>։Որպես տեղեկության աղբյուր նրա համար ծառայում էին մեծ մասամբ հայ վաճառականները,որոնք Ռեշտ էին գալիս Իրանի և Թուրքիայի տարբեր մասերից։

Ստեփանոս Շահումյանը Դավիթ բեկի համհարզներից էր։Նրան ենք պարտական,որ Դավիթ բեկի գործերը գրական գործի մեջ հասել են մեզ։Ստեփանոս Շահումյանը չի գրել այդ պատմությունը,այլ թելադրել է,իսկ թելադրությամբ գրողը եղել է Մխիթարյան միաբաններից մեկը,Հ․ Ղուկաս Ստեփանյան Սեբաստացին։Երևանցի Գաբրիել Արիստակեսի որդի Համազասպյանը թարգմանեց Մարկոս Ավրելիոս իմաստասեր կայսրի կենսագրությունը։

<<Օրագրում>> մանրամասն նկարագրված են աֆղանների արշավանքները,Նոր Ջուղայի ավերումը,սուլթան Մահմուդի մուտքը Սպահան,տրվում են նաև կենցաղային բնույթի մի շարք մանրամասնություններ՝պարենամթերքի գները Սպահանի պաշարումից առաջ,Ջուղայում աֆղանների թալանած հարստությունների արժեքը և այլն։

Թուրք նվաճողների դեմ Երևանի բնակչության պայքարի նկարագիրն է Աբրահամ Երևանցու <<Պատմություն պատերազմաց>>-ը։Նա Երևանի բնակիչ է եղել։Նա պատմական դեպքերը աստվածամոռացությամբ է մեկնաբանում։

Սկսելով աֆղանների կողմից Սպահանը գրավվելուց հետո Իրանում ծայր առած անիշխանության նկարագրությունից,նա անցնում է հայ-թուրքական,թուրք-վրացական,աֆղանա-իրանական և իրանա-թուրքական հարաբերությունների ու պատերազմների նկարագրությանը։Ուշագրավ են այն էջերը,որ պատմում է,թե ինչպես էին Կարբիի ու Երևանի հայերը պատրաստվում դիմադրելու օսմանյան զորքերին։Զգալի հետաքրքրություն են ներկայացվում պատերազմող բանակների տեխնիկայի,նաև Թահմազկուլի խանի քաղաքական ու ռազմական գործողությունների մասին նրա հայտնած ուշագրավ տեղեկությունները։Թուրքերի դեմ Արփաչայի հովտում Թահմազկուլի խանի տված ճակատամարտի նկարագրությունը պատկանում է Աբրահամ Երևանցու գրքի ամենավառ էջերի թվին։

Հովսեփ Էմինի հուշագրությունները դուրս են գալիս անձնական կյանքի նկարագրության սահմաններից։

Մադրասի խմբակի ղեկավարի որդու՝Հակոբ Շահամիրյանի անունով Մադրասում տպարան բացվեց։1773թ․ տպարանը լույս ընծայեց Հակոբ Շահամիրյանի և Մովսես Բաղրամյանի <<Նոր տետրակ,որ կոչի յորդորակ>> գիրքը,որի նպատակն էր հայ ժողովրդին մղել հայրենիքի ազատագրության գործուն պայքարի։<<Յորդորակի>> մեջ շարադրված է Հայաստանի պատմությունը՝սկսած <<ջրհեղեղից>> մինչև դարի վերջին տասնամյակները։

19-րդ դ․․ շեմին հայ պատմագրությունը հանդես եկավ որպես գիտական ամենահարուստ ճյուղերից մեկը։

Ներսես վարդապետ Մոկացին Բաղեշի դպրոցի աշակերտ էր,ապա Սյունյաց դպրոցի,այնուհետև Լիմ կղզու դպրոցի հիմնադիրն էր։Նա տալիս է Նոր Ջուղայի պատմության մի շատ հետաքրքիր էջ,հանձին նախնադարի և նրա որդի Հայկազնի։

Մինաս վարդապետ Համդեցին 17-րդ դ․ Երուսաղեմի հայոց պատրիարք էր,որը <<Ազգաբանութւն Հայոց>> անունով աշխատության հեղինակ էր։Այն բաղկացած է երկու մասից․ առաջինը հայոց պատմության է վերաբերում,երկրորդը հռոմեական պատմության։Հեղինակն իրեն ցույց է տալիս շատ տեղերում տգետ։Հռոմեական ժամանակագրության մեջ նա մանրապատում է,աչքի առջև ունեցել է այդ նյութին վերաբերյալ լավատեղյակ գրականություն։

Մարտիրոս Ղրիմեցին ոտանավորով գրել է մի ժամանակագրություն,որի մեջ հիշատակել է թագավորներին՝սկզբից մինչև Ռուբինյան գահի անկումը։Հայտնի չէ,թե ուր է այդ աշխատությունը և նրանից միայն մի կտոր է մնացել՝այն էլ ֆրանսերեն։

Բաղեշում 12-րդ դ․ սկզբին ծավալված գրականական շարժումը երկու ժամանակագրություններ առաջ բերեց՝Դավիթ և Վարդան անունով։Դավիթը՝տեղափոխվեց Ներսես Մոկացու հիմնած Լիմի անապատը,ուր և վախճանվեց 1673թ․։Նա գրել է մի ընդարձակ ժամանակագրություն՝բաղկացած երկու հատորից։Այս աշխատությունը ամբողջովին չի մնացել։Համառոտ է Վարդան Բաղիշեցու ժամանակագրությունը։։Երկուսն էլ գրել են կանոնավոր գրաբարով։

Լեհաստանի Կամենեց քաղաքի հայոց երկու ավագերեց Հովհաննեսի Ժամանակագրությունը հրատարակված է <<Տարէգիրք Կամենիցայ>> վերնագրով։Այն սկսվում է 1430 թ․-ից և ընդգրկում է մինչև 1611թ․-ը։Թանկագին նյութեր են տալիս Լեհաստանի և Ռումինիայի հայության պատմության համար։

Հովհաննեսը վախճանվել է 1610թ․ թ․-ին 84 տարեկան հասակում։

Մաղաքիա Ճեվահիրճյանը Կոստանդնուպոլսեցի էր,Երեմիա Չելեպի Քյոմուրճյանի բարեկամը և շարունակել է այս Պատմությունը։Գրիգոր դպիր Վարագեցուց մնացել է մի փոքրիկ հիշատակարան՝Ժամանակագրություն։

Թովմաս Խոջամալյանցը հնդկահայ վաճառական էր,գործել է 18-րդ դ․։Եղել է նավավար,բայց հետո զբաղվել է առևտրով և գրականությամբ։Նա իմացել է հայերեն,անգլերեն,հնդկերեն և պարսկերեն,եղել է Անգլիայում,ծանոթացել է եվրոպական կյանքին ու գիտությանը և զբաղվել գրականությամբ։Նա գրել է Հնդկաստանի պատմությունը սկսած եվրոպացիների ներթափանցումից մինչև իր օրերը,բաղկացած երկու մասից։Հրատարակվել է երկրորդ մասը,ուր պատմվում է 18-րդ դ․ դեպքերի,մասնավորապես անգլիացիների և ֆրանսիացիների դեմ հնդիկների մղած պայքարի մասին։

Գրականություն։14-18-րդ դդ․ նկատվում է նաև գրականության աշխարհականացման պրոցեսի հետագա խորացում։18-րդ դարում տաղեր և հոգևոր բանաստեղծություներ գրել են Ալեքսանդր 1-ին Ջուղայեցի,Ղազար Ջահկեցի,Սիմեոն Երևանցի,Ղուկաս Կարնեցի, կաթողիկոսները,Ավետիս և Հակոբ Նալյան պատրիարքները և այլն։Սիմեոն կաթողիկոսը հորինեց <<Արի Աստուած>> երգը։

Հոգևոր չափածոի բնագավառում նորից իշխում էին Շարակնոց կոչվող ժողովածուները։10-րդ դ․ երևան են գալիս գանձարան ժողովածուներն իրենց գանձերով,տաղերով,մեղեդիներով։Բնութագրական են Տաղարան կոչված ժողովածուները։Պատվիրատուներից շատերը իրենց ճաշակի համաձայն ընտրություն էին կատարում տարբեր հեղինակների տարբեր բնույթի բանաստեղծություններից և ստեղծում մի նոր տաղարան-ժողովածո։Իր արժանի տեղն է գրավում Հակոբ Մեղապարտի կազմած,<<Տաղարան է սայ հոգոյ և մարմնոյ>> ժողովածուն։Նման ժողովածուները բովանդակում էին սիրո,բնության,հայրենասիրության վարք-վկլայաբանական,բնական աղետների,կենցաղային մանրուքների,ծիսական արարողությունների,զավեշտ-ժամանացի և այլնի մասին։

<<Տաղարան>> կոչվող ժողովածուներում կենտրոնական տեղ են գրավում սիրո երգերը։Սիրո բանաստեղծությունների մեջ ձևավորվում են այլաբանական երգեր։Այս երգերի խմբում յուրովի առանձնանում են <<Տաղ սիրոյ և գարնան>> գործը,ուր հստակ տեղ է տրվում բնության զարթոնքին։Դրանց գումարվում են խնջույքային տրամադրություն ունեցող հավելումներ՝ստեղծելով <<Տաղ սիրոյ,գարնան և ուրախութեան>> և այլն։Հոգևոր նպատակներ հետապնդող բանաստեղծներն էլ ստեղծում են երկիմաստ երգեր,որոնց մեջ սերը,գարունը և ուրախությունը դիտվում են հոգևոր առումով։

Բանաստեղծների մեկ այլ խումբ են երգիծական բովանդակություն ունեցողները։Այստեղ կարելի է հանդիպել սոսկ զավեշտական նմուշների,ուր նյութ են դարձել հարիսան,ճաշը,գինին,ծխախոտը և այլն,լուն ու փայտոջիլը,էշը,դանակն ու ցավող ակռաները։Տաղեր են նվիրվել հարբածների,կենցաղային այլ մանրուքների ծաղրմանը։Այս

ստեղծագործությունների խմբում կարող են զետեղվել նաև չափածո առակները՝այլաբանական մոտիվներով։Նրա ձևավորումն ընկած է 14-18-րդ դդ․ սահմանումներում։Տաղարաններում հանդիպող բանաստեղծությունների մեջ ուրույն խումբ են կազմում վիճաբանական բնույթի ստեղծագործությունները։Դեռ Հովհաննես Սարկավագն էր տվել նման ստեղծագործության առաջին օրինակը։Հաջորդ նմուշը պատկանում է 14-րդ դարի առաջին կեսի բանաստեղծ Տերտեր գրիչ Երևանցուն։Տաղարաններում մեծ տեղ են հատկացվում սրբերին։Դրանք հիմնականում քաղաքական-հայրենասիրական ստեղծագործություններ են, վերաբերում են առանձին անձանց կազմակերպած կրոնական և այլ հալածանքների։Կային վկայաբանական ողբերը,որոնք մեծ մասամբ պատկանում են ժամանակի գեղարվեստական արձակին։Հայտնի էին ողբերի այն տեսակները,որոնք վերաբերում են բնական մահով կամ պատահական դիպվածով,երբեմն էլ կենցաղային ու անձնական հաշիվների պատճառով մեռած ու սպանված հերոսական գործիչների,հարազատների,որդիների հիշատակին։Նույնը կարելի է ասել նաև մահտարաժամից,երկրաշարժից,սովից և այլ պատճառներից զանգվածաբար մեռածներին,ավերված շեներին ու քաղաքներին հատկացված ողբերի մասին։

Քիչ չեն մեռածներին նվիրված ողբերը,որոնք հատուկ տեղ ունեն <<Մաշտոց>> կոչվող ժողովածուներում՝<<Ողբ ննջեցելոց>> խորագրի տակ։

14-18-րդ դդ․ տաղարաններում կային բանաստեղծություններ,որոնք նվիրված են հայրենիքի գաղափարին։Դրանցից են օրինակ,կռունկին ուղղված և պանդուխտին <<ղարիպ>> նվիրված բանաստեղծությունը։Այս մոտիվները առանձին որակ ստացան 16-18-րդ դդ․ և կատարելության հասան Պաղտասար դպրի և Պետրոս Ղափանցու գրչի տակ։Կային նաև գիտական և հոգևոր բանաստեղծություններ։

Ուշագրավ է Կաֆայում կոչվող երգերի հաստատումը։Աչքի են ընկնում Գրիգորիս Աղթամարցին,Զաքարիա Գնունեցին,Հովասափ Սեբաստացին և ուրիշներ։

Խաչատուր Էրզրումցին ծնվել է Էրզրում քաղաքում։Նա գնաց Հռոմ,ուր դարձավ կաթոլիկ քահանա։Գործունեության ասպարեզ նա ընտրեց Կ․ Պոլիսը։Նա հռչակ ստացավ իբրև գրող,Վենետիկում լույս ընծայեց <<Քարոզագիրքը>>,<<Բովանդակություն ամենայն ուսմանց>>,<<Համառօտ Մեկնութւն Երգոց Երգոյն Սողոմոնի>> աշխատությունները։

Մխիթարը ծնվել է Փոքր Հայքի Սեբաստիա քաղաքում փետրվարի 7-ին,նրա հայրը,Պետրոսը,վաճառական էր,մոր անունն էր Շահրիստան։Քսան տարեկան հասակում,1696թ․,նա աբեղա է ձեռնադրվում Սեբաստիայի Ս․Խաչ վանքում։Հրատարակվեց Թոմա Կեմպացու <<Նմանութիւն Քրիստոսի>>,ապա Թիֆլիսեցի Պետրոս վարդապետի թարգմանությունները լատիներենից՝<<Գիրք մտածողական աղօթից>> և <<Մեկնութիւն Յայտնութեան Յովհաննու աւետարանչին>> աշխատությունները։1730թ․ Մխիթարը լույս ընծայեց իր <<Քերականութւն Գրաբարի Լեզուի Հայկազեան սեռի>> աշխատությունը,արտատպեց Ոսկան վարդապետի տպագրած Աստվածաշունչը,հիմք դրեց <<Նոր Հայկազեան Բառգիրք>> երկհատոր աշխատության,որ միաբանության անդամները տպագրեցին 1836թ․։Նա մեռավ 1749թ․ ապրիլի 27-ին,74 տարեկան հասակում և թաղվեց իր շինած վանքի մեջ։16-17-րդ դդ․ հայ բանաստեղծության մեջ առաջ է գալիս բանաստեղծության ու երգի մի նոր տեսակ,որը հայտնի է <<աշուղ>> անունով։Այսպիսի ստեղծագործություններ հորինում էին ժողովրդական զանգվածներին մոտ կանգնած անհատները։Նաղաշ Հովնաթանը Պաղտասար դպիրը,Պետրոս Ղափանցին ազգային հին ձևերի և աշուղականի համադրումով ստեղծեցին նոր երգեր և բանաստեղծություններ։Համաշխարհային աշուղական գրականության հսկան էր Սայաթ-Նովան իր հայերեն,վրացերեն և ադրբեջաներեն երգերով։

14-18-րդ դդ․ տաղարաններում սկիզբ է առնում երգերի մի նոր տեսակ՝հայատառ թուրքերենը։

Քննվող ժամանակահատվածը հարուստ է նաև պոեմներով։Ուշագրավ են Առաքել Սյունեցու <<Ադամգիրքը>> և <<Դրախտագիրքը>>,Առաքել Բաղիշեցու <<Հովասափի և Բարաղամի պատմությունը>>,Գրիգոր Լուսավորչի կյանքին նվիրված պոեմը և այլն։Զարգացած են եղել փոքրիկ խաղիկները։Հայրենների ու կաֆաների առաջին շարքերը տվել են Հովհաննես Երզնկացին,Ֆրիկը և ուրիշներ։Իսկական խաղիկները երևան են գալիս ավելի ուշ 17-18-րդ դդ․։Ուշագրավ են Ստեփանոս Դաշտենցու շարքերը,Սայաթ-Նովայի նմուշները և այլն։

Միջնադարյան գեղարվեստական արձակի նմուշներ կարելի է գտնել պատմագքերում,ժամանակագրություններում և այլուր։Այս խմբի նյութերը ծնված էին Գրիգոր Տաթևացու,Գևորգ Երզնկացու,Մատթեոս Ջուղայեցու,Առաքել Սյունեցու,Ղուկաս Լոռեցու,Սիմեոն Երևանցու և այլոց կողմից։

Մեծ կյանք էր վերապահված առակներին նաև 14-18-րդ դդ․,որոնք խմբվում էին մեկ ընդհանուր՝<<Աղուեսագիրք>> խորագրի տակ։Վարդան Այգեկցու առակները լրանում էին ժողովրդական ու անհատական նորանոր նմուշներով։

Մեծ զարգացում էին ապրում եկեղեցու հայրերի և սրբերի մասին եղած զրույցները։<<Հարանց վարք>> կոչված թարգմանական զրույցներն ու պատվածքները խաղում էին օգտակար դեր։

Այս ընթացքին գումարվում էին վարքագրական և վկայաբանական գրվածքները։Առանձին փոփոխություններ էին մտնում <<Յասմաւուրք>> կոչված ժողովածուների մեջ։Ձևավորվում էր գեղարվեստական արձակի մի ուրիշ ճյուղ,որին <<զրույցներ>> անունն է տրվում։Դրանք գալիս են առակներից,ձգվում մինչև մանրավեպն ու հեքիաթը,քիչ չեն նաև հարանց վարքերից,ժողովրդական առօրյայից առնված նմուշները։

Գեղարվեստական գրականությունը շոշափում էր հայրենասիրության գաղափարը։Մեծ տեղ է հատկացվում բարոյախրատական քարոզին,դաստիարակչական հարցերին։Դրվատվում էր խելքը,գիտությունը,ազնվությունը,ծաղրվում էին հասարակական չարիքները,սոցիալական անիրավությունը,կենցաղային այլանդակությունները։

Առաքել Սյունեցին Տաթևի դպրոցի ներկայացուցիչներից է։Նա ապրել է 14-15-րդ դդ․ և եղել է Գրիգոր Տաթևացու քրոջ որդին և նրա սաներից մեկը։

Ստանալով ժամանակի բարձրագույն կրթություն,Սյունեցին թողել է քերականության մեկնություն,դաստիարակչական ձեռնարկ,քարոզներ,փիլիսոփայական երկերի ներբողներ,բանաստեղծություններ և պոեմներ։

Մեծ արժեք ունեն Առաքել Սյունեցու գրած հավատալիքների աշխարհին վերաբերող ստեղծագործությունները։Անդրաշխարհային երևակայական կյանքի վերարտադրություն է հանդիսանում <<Դրախտագիրք>> կոչված պոեմը։

Ուշագրավ են Առաքել Սյունեցու քերթվածներում ու պոեմներում ամփոփված կենցաղային,սոցիալական,քաղաքական բնույթի տեղեկությունները։

Ուրույն տեղ ունի <<Ադամգիրքը>>։Այստեղ մշակված է աստվածաշնչային ավանդությունը՝՝Ադամին ու Եվային դրախտից արտաքսելու մասին։

Գրիգոր Խլաթեցին ծնվել է 1350թ․ Խլաթում և իր ողջ կյանքը նվիրել գրչության,մանկավարժության,բանաստեղծության և հոգևոր ծառայության բնագավառներին։Աշխատանքի հիմնական կենտրոնը հանդիսացել է Քաջբերունիքի Ցիպնա վանքը,ուր և 1425թ․ սպանվել է քուրդ ասպատակությունների կողմից։Գրիգոր Խլաթեցու հոգևոր ժառանգության մեջ մեծ տեղ է գրավում նրա խմբագրած ու լրացրած <<Յայսմավուրք>> և <<Գանձարան>> ժողովածուները,նաև բանաստեղծությունները։Նշանավոր էր <<Յիշատակարան աղէտից>> պատմական ընդարձակ քերթվածը։

Գրիգոր Խլաթեցին սգաց հայրենիքի ու ժողովրդի ողբերգական կյանքը,մինչև որ ինքն էլ մի օր նահատակվեց նույնքան ողբերգաբար։

Առաքել Բաղիշեցին ծնվել է 1380-ական թթ․ Բաղեշի գավառի Պոռ գյուղում և վախճանվել է 1450-ական թթ․։Եղել է ամուսնացած ,ունեցել է զավակներ,իսկ կնոջ մահից հետո՝ձեռնադրվել է վարդապետ,սովորել է Գրիգոր Խլաթեցու մոտ։

Հայտնի է չափածո ստեղծագործություններով,բայց նա ունի նաև գեղարվեստական արձակի արտագրություններ,որոնք բաժանվում են երկու խմբի՝ներբողներ և վկայաբանություններ։Նրա չափածո ստեղծագործությունները բաժանվում են երկու հիմնական խմբի՝տաղեր և պոեմներ։Նրա պոեմներում հայրենասիրությունը մեծ տեղ է գրավում։Մեծ արժեք ունի <<Տաղ Հովասափու>> պոեմը և <<Հովասափ և Բարաղամ>> ավանդավեպը։Նշանակալից է Գրիգոր Լուսավորչի կյանքի վերապատումը։

Մկրտիչ Նաղաշը ծնվել է Բաղեշի Պոռ գյուղում։Ծնվել է 1390-ական թթ․,տեղում սկզբնական կրթություն ստանալուց հետո կատարելագործվել է Թովմա Մեծոփեցու դպրոցում,Գրիգոր Խլաթեցու ձեռքի տակ։Նրա համար ծանր հարված էր իր՝կառուցած ս․ Աստվածածին եկեղեցու զանգակատան ու գմբեթի ավերումը մահմեդականների կողմից։Մկրտիչ Նաղաշը մահացել է 1449թ․ հետո։

Նա հայտնի է նկարչական,տաճարաշինական աշխատանքներով և բանաստեղծություններով,որոնց թիվը չի հասնում 12-13-ից։Ինքնատիպը դա պանդխտության երգերն են։Նրա բանաստեղծությունների մեջ մեծ տեղ է գրավում բարոյախրատական թեման։Ուշագրավ է Մկրտիչ Նաղաշի <<Վասն ագահութեան>> տաղը։Նա գրել է սիրո,բնության գեղեցկության մասին։Գրել է ժամանակի աշխարհաբար լեզվով։Նա նշանավոր էր որպես նկարիչ և դրա համար էլ ստացել է նաղաշ(այսինքն՝նկարիչ) մականունը։16-18-րդ դդ․ հայտնի էին Խաչգռուզ Կաֆայեցու գրի առած ժողովրդական երգերի մի մասը՝<<Ջրիկ>>,<<Կռունկ>>,<<Մի թափիր,վարդ>> և այլն։

Նշված երգերի մեջ առանձին տեղ են գրավում հայրենասիրական նմուշները,պանդխտական երգերը։

Գրիգորիս Աղթամարցին ծնվել է 1480-1490-ական թթ․ սահմաններում, մահացել է 1544թ․։Նրանք սերած են համարում Աղթամար կղզու ֆեոդալական գերդաստանից։Նրա ուսուցիչներից են եղել Գրիգոր Րաբունապետը և Հովսեփ Աղթամարցին։Ընդհանուր կրթությունից բացի,Գրիգոր Աղթամարցին սովորել է նկարչություն,տիրապետել է պարսկերենին,1512-1514 թթ․ նա եղել է Աղթամարի կաթողիկոսը։

---------------------------Նրանից մեզ են հասել շուրջ 3 տասնամյակ բանաստեղծություններ,նաև Ալեքսանդր Մակեդոնացու և Պղնձի քաղաքի պատմությունների համար գրած և մշակած կաֆաները։Նա գովերգում է Աստվածամորը,Քրիստոսին և այլն։Նրա ստեղծագործությունների մեջ զգալի տեղ ունեն կրոնական թեմաները։

Ծնվել է Վասպուրականի Խառակոնիս գյուղում,իր կյանքը ձգված է եղել 16-րդ դ․ մեկ։Նա ուներ համեստ կրթություն և երգիչ-բանաստեղծի համեստ ընդունակություններ։Բնությունը նրան օժտած է եղել քաղցր ձայնով և գուսան-աշուղի շնորհքով։

Նրա բանաստեղծությունների թիվն անցնում է մեկ տասնյակից։Նրանց մ ի մասը ձգված է հայերեն,իսկ մի մասն էլ՝հայատառ թուրքերեն։Ուշագրավ է <<Գովասանք սուրբ Աստուածածնին և վանքերի Քոչակք ասացեալ>> տաղը։Մանուկ Աբեղյանը նկատում է,որ Նահապետ Քուչակը մեր առաջին աչքի ընկնող այն երգիչն է,որով սկսվում էր աշուղական բանարվեստի զարգացումը։

Սիմեոն Ապարանցին ապրել է 16-րդ դ․,պարապել է մանկավաժությամբ,գրել է բանաստեղծություններ և պոեմներ։Նա գրել է <<․․․Ի վերայ թախթին Տրդատայ թագավորին>>,<<Ի վերայ առմանն Թաւրիզու․․․>> ողբերը։

Սիմեոն Ապարանցին գրել է մ ի պոեմ ՝նվիրված հայ ժողովրդի պատմությանը։

Հովասափ Սեբաստացին սկզբնական կրթությունը ստացել է հոր՝Թադևոս քահանայի մոտ,որը և՛ գրիչ է,և՛նկարիչ,և՛ բանաստեղծ։Նա նյութ է դարձնում նաև Ներսես Մեծի տեսիլը,Մուշեղ Մամիկոնյանի կյանքը,նաև վարքաբանական-վկայաբանական ուրիշ նյութեր։Նա գրել է <<Փրկիչ,մի՛ տար զմեզ ի փորձանք չարին>> բանաստեղծությունը՝նվիրված հենց այդ թեմային։Նա գրել է կաֆաներ։Նա ստեղծել է նորորակ կաֆա-հայրեններ։Նրանից հայտնի է սիրո տասը երգ։Առանձին խումբ են կազմում Հովասափ Սեբաստացու տոմարագիտական ոտանավորները։

Թադևոս Սեբաստացին գրել է <<Ողբ ի վերայ մանկաց,որ գերի տարան ի քաղաքն Ստամբօլ>> ստեղծագործությունը,որը վերաբերում է 1531թ․ մանկահավաքին։

Մինաս Թոխատցին ծնվել է 1510թ․ և ապրել մ ինչև 1622 թ․։Նա գրել է <<Ողբ Օլախաց երկիրին>> բանաստեղծությունը։Նա գրել է նաև զավեշտական ոտանավոր՝նվիրված <<հարիսա>> ճաշի գովքին։

Ստեփանոս Թոխատցին ծնվել է Թոխատում,պանդխտությամբ ապրել Ղրիմում և վերադարձել ու 1680թ․ մեռել հայրենի քաղաքում։Նա ապրել է նաև Սուրխաթի սուրբ Նշան կամ սուրբ Խաչ վանքում։Եղել է ուսուցիչ,գրիչ և բանաստեղծ։Նրա չափածո ստեղծագործություններից ուշագրավ են Թոխաթի ավերման ողբը,Կաֆա քաղաքի գովքը,նաև երգիծական ոտանավորները։

Խաչատուր Թոխատցին հասել էր Ղրիմ,նաև Արևմտյան Եվրոպայի երկրները։Վենետիկից Կոստանդնուպոլիս վեչադառնալիս նավի մեջ գրում է <<Պատմութւն Վէնէտկոյ քաղաքին>> ընդարձակ քերթվածը։Հովհաննես Տերզնցին,որ ծնվել է մոտավորապես 1540-ական թթ․ և մեռել 1630 թ․-ին Հռոմում,մեծ գործ է կատարել <<Փարէզ և Վեննա>> պոեմը հայկականացնելով։

Հակոբ Թոխաթցին (մականունն է Բադուկենց) ծնվել է Թոխաթում 1563 թ․։Փախել է Լեհաստան,ապրել,ստեղծագործել և մեռել է այնտեղ 1690թ․-ին։Նա բանաստեղծություններ գրելուց բացի,զբաղվել է նաև ուշագրավ փոխադրություններով ու թարգմանություններով։Նրա գործերից էր <<Յոթ իմաստասիրաց պատմության>> թարգմանությունը։Նա լայնացնում է էր հայկական միջնադարյան գեղարվեստական արձակի սահմանները<<Ալեքսանդրի պատմության>>,<<Պղնձի քաղաքի պատմության>> և թարգմանչական մյուս գործերի կողքին՝դնելով զրույցների մի փունջ։

Վրթանես Կաֆացին ծնվել է 1520-ական թթ․ և ապրել մինչև 1570-ական թթ-ը։Նրա բանաստեղծությունները նվիրված են Լվովի հայության առաջնորդ Գրիգոր Վանեցուն։

Նահատակը տանում է բոլոր զարհուրելի տանջանքները։Խաչգռուզ Կաֆայեցին ծնվել է 1592թ․ Ղրիմի Կաֆա քաղաքում։Նրա կողմից է ստեղծված նաև ղրիմահայության կյանքին վերաբերող ամենաընդարձակ ժամանակագրությունը։Տեղ-տեղ նա ժողովրդական երգերի մեջ հյուսում է իր անունը։Այդ երգերում ներհյուսվում է Կաֆայի բնությունը,տեղի հայոց առօրյան,երգն ու պարը և այլն։Խաչգռուզի ջանքերով փրկվել է միջնադարյան ժողովրդական երգերի ամենաընտիր փնջերից մեկը։

Մարտիրոս Ղրիմեցին ծնվել է 17-րդ դ․ սկզբներին և վախճանվել 1683թ․։Ուսումն ստացել է տեղում՝բանաստեղծ Ստեփանոս Թողաթցու,ապա Երուսաղեմում՝Աստվածատուր Տարոնեցու և ուրիշների մոտ։

Գրավել է հոգևոր բարձր պաշտոններ՝աշխատելով Ղրիմում,Կոստանդնուպոլսում և Երուսաղեմում։Հայտնի է եղել որպես գրիչ,ձեռագրերի հավաքող,պատվիրող,նաև ուսուցիչ ու բանաստեղծ։Նրա աշակերտներից է Երեմիա Քյոմուրճյանը։Նա թողել է շատ բանաստեղծություններ և պոեմներ։Ուշագրավ է պատմական ու հայրենասիրական <<Պատմութիւն Ղրիմայ յերկրի․․․>> ընդարձակ քերթվածը։

Այս կարգի ստեղծագործությունների թվին է պատկանում նաև <<յաղագս քաղաքին Ամասիու>> տաղը։Նրա երգերի մեջ որոշակի տեղ է հատկացված խնջույքներին և աշխարհիկ ուրախություններին,նաև բարեկենդանի տոնախմբություններին։

17-րդ դ․ Հայաստանի առաջին բնակավայրերում երևան են գալիս ժողովրդական մտածողությամբ օժտված բազմաթիվ բանաստեղծներ։Դրանցից են Դավիթ Սալաձորցին։Նրան հիշել են որպես ծաղիկների գովքի հեղինակի,մինչդեռ նա ունի նաև սիրո,կենցաղային մի շարք ուրիշ երգեր։Նրա բանաստեղծությունների մեջ ուշագրավ է նաև այն ողբը,որ բանաստեղծը գրել է իր միակ դստեր Նռանայի մահվան առիթով։Նա մի բանաստեղծություն է գրել ոմն <<մոլորյալ Խաթունի>> մասին։Նրանից պահպանվել են մի շարք սիրո զուլալ տաղեր՝նվիրված երկուսը Հուսնիխան անունով մի աղջկա,իսկ երկուսը Ազգյուլ անունով մի ուրիշ աղջկա։

Քոսա երեցը ապրել է 17-րդ դ․,եղել է Բասենցի։

Քոսա երեցից մեզ են հասել մի տասնյակ երգ,որոնցից 8-ը աշխարհիկ,իսկ 2-ը հոգևոր բովանդակությամբ։

Քոսա երեցի երգերը հագեցված են զվարթ տրամադրությամբ,իսկ տեղ-տեղ էլ վեր են ածվում զավեշտի։Այդպիսիններից են մորեխին և աղվեսին նվիրված մեկական երգերը։

Երեմիա Քյոմուրճյանը ծնվել է 1637թ․ Կոստանդնուպոլսում։Կրթությունը ստացել է տեղում,տիրապետել է մի շարք լեզուների։Մեռել է 1695թ․ ։Նա վարել է աշխարհիկ կյանք և ունեցել մեծ ընտանիք։Նա հայտնի է բանաստեղծություններով,պոեմներով,ինքնատիպ գանձերով։Աչքի են ընկնում <<Այ ջուր,պասքելոց դու զովացարան>> ստեղծագործությունը։Նա ջուրը դարձրել է մի լուսավոր ու կենսաբեր խորհրդանշան։Նրա ստեղծագործություններից մեկն է <<Ագուլեցի խօճայ Խոսրովի մահուան>> մասին գրված գանձը։Նա թարգմանել է <<Փարիզ և Վեննա>> պոեմը։Նա ձգտում էր գրականության միջոցով տարածել լուսավոր գաղափարներ։

Ստեփանոս Դաշտեցին ծնվել է 1640-50-ական թթ․ և ապրել մինչև հաջորդ դարի սկզբները։Ստացել է հիմնավոր կրթություն և առևտրական գործերին զուգընթաց,զբաղվել է նաև բանաստեղծություններ գրելով։Նա գրել է <<գլորեալ թաւալիմ երեսօք բոլորակի գնդի աշխարհիս․․․>> աշխատությունը իր մասին՝նշելով շրջագայած մայր ցամաքները՝Ասիա,Եվրոպա,Հնդկաստան։Առանձնահատուկ արժեք ունեն Դաշտեցու քառյակները։Տպավորություն են թողնում սիրուն աղջկա մասին գրված քառյակները։

Երգիծական բնույթի բանաստեղծություններից են <<Ի վերայ Նոր Ջուղայեցւոյը>>։

Ղուլ Էգազը ծնվել է Նոր Ջուղայում 1650-ական թթ․ և մեռել ու թաղվել նույն տեղում 1734թ․։Եղել է աշուղ։Որպես աշուղ Ղուլ Էգազն առաջին հերթին կոչված է եղել սիրո երգեր ստեղծելու համար։

Նաղաշ Հովնաթանը ծնվել է Շոռոթում 1661թ․, կրթություն ստացել է նախ տեղում․ապա Ագուլիսում։Նա փոքր հասակից ուներ բանաստեղծի,նկարչի,երգիչ-երաժշտի ընդունակություններ։Նա դառնում է ուշադրության առարկա։Նկարչության արվեստն էլ տվել է նրան Նաղաշ անունը։Նա ծնվել է Տեր Հովհաննես քահանայի ընտանիքում։Նաղաշը հորից ժառանգել էր նկարչական շնորհք։Երիտասարդության հասակից նա գրած ունի մի ձեռագիր,որի մեջ ցույց էր տալիս նկարչական ձիրքը։Այդ ժամանակ նա կոչվում էր դպիր,հետո դարձավ սարկավագ։Նա ամուսնացավ և երկու որդի ունեցավ։Նրան ճանաչում էին Երևանում,Թիֆլիսում և Թավրիզում։Թիֆլիսում նա ընդունված էր վրաց Վախթանգ թագավորի արքունիքում ոչ միայն իբրև նկարիչ,այլև իբրև հայ աշուղ,որի երգերը մեծ հաճույք էին պատճառում թագավորին և ավագանուն։Թիֆլիսում նա ունենում է իր աշակերտները,որոնք որմնանկարչության և պատկերանկարչության գծով կազմում են Հովնաթանյան դպրոցի հիմքը։Որպես Հովնաթանյան դպրոցի ուսուցիչներ մեկը մյուսի ետևից փայլում էին բանաստեղծի որդիները,թոռները,ծոռները։Նա թողել է մոտ 70 ոտանավոր։Նա մեռնում է 1722թ․ և թաղվում Շոռոթում։

Առանձին խումբ են կազմում Նաղաշ Հովնաթանի սիրո երգերը։Նրանից անպակաս է բնությունը,ջրերի խոխոջը,ծառ ու ծաղիկների դալարը և այլն։Նա գրել է քաղաքական առօրյայի մասին բանաստեղծություններ՝<<Ոմանք ի մարդոյ>> և այլն։

Նրա տաղարանում հատուկ բաժին են կազմում երգիծական բանաստեղծությունները։Նաղաշ Հովնաթանը նաև խնջույքի երգերի հեղինակ էր։Նա գրել է <<Յամենայն ժամ․․․>>,<<Այսօր ցնծամաք պարելով․․․>> և այլն։Քիչ չեն նաև եկեղեցական տոներին,ծիսական արարողություններին,զանազան սրբերին ու սրբություններին ձոնված բանաստեղծությունները։

Պաղտասար Դպիրը ծնվել է 1683թ․ և մեռել 1768թ․։Ամբողջ կյանքն անց է կացրել Կոստանդնուպոլսում՝աչքի ընկնելով որպես մանկավարժ,հրատարակիչ և բանաստեղծ։Նրա գրական հետաքրքրությունները լայն են եղել՝սկսած պատմական,կրոնագիտական-դավանաբանական,փիլիսոփայական,քերականագիտական աշխատություններից մինչև բանաստեղծություններ և նամակաձևեր։Նրա երկերի մի մասը տպագրվել է մի քանի անգամ։Նա գրել է թրքախոս հայերի համար, հրատարակում է ձեռնարկներ՝շարադրված թուրքերենով։Դրանցից էր <<Կըրթութիւն քրիստօնեական պաշտօնի>> գիրքը։Սայաթ-Նովան հոգեհարազատ տողերով արձագանքեց նրան իր <<Բեզարիլ իմ>> երգով։Նա կազմեց երկհատոր <<Քերականություն>>։

Պետրոս Ղափանցին ծնվել է 18-րդ դ․ սկզբին Ղափանում,ապրել Կոստանդնուպոլսւմ։Ծնվել է դարասկզբին և մեռել 1784թ․։Նա եղել է Ադրիանապոլսի առաջնորդ։Նա գրել է մի ոտանավոր՝խաչված Հիսուսի մայր Մարիամի լեզվից։Այս մի ողբ է,որ ստացել է <<Մեծ Ուրբաթի Կտակ>> անունը։Պետրոս Ղափանցու մոտ էլ առաջնակարգ են եղել սիրո,վարդի ու սոխակի երգերը։Ինքնատիպ ստեղծագործություն է <<Քաղցրիկ թռչնոց կաքաւոց>> բանաստեղծությունը։Պետրոս Ղափանցու ամենաընդարձակ ստեղծագործությունը նվիրված է հայ ժողովրդի և Հայաստանի հարցին։

Սիմեոն Երևանցին ծնվել է 1710-ական թթ․ Երևանի քաղաքամեջ թաղամասում,կրթություն ստացել Էջմիածնում,պաշտոնավարել որպես ուսուցիչ ու նվիրակ Հնդկաստանում,Երուսաղեմում,Արևմտյան Հայաստանում։Կաթողիկոս է ընտրվել 1763թ․ և մնացել այդ պաշտոնում մինչև մահը՝1780թ․։Թաղված է էջմիածնում։Նա իր տաղերում բողոքում է Հայաստանի ծանր վիճակի մասին։Նրա երգերում բողոք է ասված հայ գեղջուկի,աշխատավորի,զրկվածի,պանդուխտի,բանտարկյալի և ուրիշ հալածանքների մասին։Հոգևորական դասից առաջացած մեր ժողովրդական երգիչները-Կոստանդին Երզնկացի,Հովհաննես Թլկուրանցի,Մկրտիչ Նաղաշ և այլն աշուղ էին այնքանով,որ երգում էին հասկանալի լեզվով։Աշուղությունը շատ տարածված ժողովրդական արհեստ է։Գևորգ Ախվերդյանը ասում է,որ եթե մի քանի աշուղների գրվածքները չեն մնացել,պատճառներից մեկն էլ այն է եղել,որ երբ մեռել է աշուղը,նրա մայրը կամ կինը շտապել են ոչնչացնել նրա երգերի տետրակը,որպեսզի աշուղի որդին չտեսնի ու չիմանա,թե ինչ կա այնտեղ,և հոր ճանապարհով չգնա։Նրանց մեծ գործերի մեծագույն մասը թուրքերեն են։

Սայաթ-Նովան ծնվել է 1717թ։Նրա հայրը մահտեսի Կարապետը,Հալեպից Թիֆլիս տեղափոխված հայ է,իսկ մայրը՝Սառան,Հավլաբար թաղամասից։Նրանք իրենց որդուն,որն սկզբում կոչվում էր Արութին(Հարություն),նախնական կրթությունից հետո տալիս են ջուլհակության արհեստանոց, որտեղից նա դուրս է պրծնում և նվիրվում աշուղության արվեստին։Նա իրեն դնում է Մուշի ս․ Կարապետի հովանավորության տակ։Իր կնոջ մահից հետո նա քաշվում է Հաղբատի վանքը,կրոնավորի զգեստ հագնում։ Նա ստեղծում էր երգեր նվագում ու երգում էր դրանք։Նա իր երգերն կատարել է հայերեն,վրացերեն և ադրբեջաներեն,տիրապետել է նաև պարսկերենին։

Նա հրավիրվում է վրաց արքունիք,որպես պալատական երգիչ։Հերակլ արքայի քրոջ՝Աննայի հետ գաղտնի և փոխադարձ սերը եկավ փոթորկելու երգչի ներաշխարհը։Արքունական առօրյան իր աննպաստ պայմաններն էլ ուներ,որոնք երգչին մերթ բամբասանքների,մերթ հալածանքների,մերթ ծանր ապրումների գիրկն էին նետում։Այդ ամենը նրան դուրս մղեցին արքունական պալատից,դրսում աշուղությամբ զբաղվելու հնարավորությունից,ցմահ դատապարտեցին վանականի ճգնավորության։1795թ․ պարսից Աղա Մուհամադ խանը արշավում է Թիֆլիս։Սայաթ-Նովան Հաղբատից շտապում է քաղաք,որ փախցնի իր չորս զավակներին։Ուղարկում է նրանց Մոզդոկ քաղաքը։Սեպտեմբերի 13-ին սկսվում է Թիֆլիսի ավերումն ու կոտորածը։Սայաթ-Նովան եկեղեցում է,աղոթքի ժամանակ։Ներս են թափվում պարսիկները և պահանջում ուրանալ հավատը։Բայց նա մերժում է և անշնչանում է պարսից սրերի տակ։Նրա գերեզմանը գտնվում է Բերդի կոչված ս․ Գևորգ եկեղեցու դռան առջև։

Նրա երգերի նյութը սիրերգությունն է։Նա ունի բանաստեղծություններ՝նվիրված տարբեր հարցերի,որոնց բարոյագիտական,սոցիալական,հասարակական ընդհանուր խնդիրներ են շոշափում։

Սիրուհու գաղափարը երգչի համար դառնում է կյանքի իմաստ։Նրա երգերի մեջ բաբախում է ազնիվ ընկերության,անխարդախության,հավատարմության,վստահության և այլ գաղափարներ։։Նա դժգոհում է վատ ընկերոջից։Հայտնի է նրա <<աշխարհս մի փանջարա է․․․>> երգը։

Նա միջնադարյան հայ քնարերգության ամենաաշխարհիկ բանաստեղծն է։Սայաթ-նովան մեծապես ազդեց նաև հայ դասական քնարերգության զարգացման վրա։

Հակոբ Շահամիրյանը ծնվել է 1745թ․ Նոր Ջուղայում և մեռել և 1724թ․ թ․ Հնկաստանում <<Յորդորակի>> բանաստեղծական գլուխներում հեղինակը ներկայացնում է հայ ժողովրդի ծանր վիճակը և պարսիկ ու թուրք բռնակալների անլուր հալածանքը։

Հակոբ երեց Կեսարացին ծնվել է Կեսարիա քաղաքում 16-րդ դ․ վերջին քառորդում։Թողել է մի քանի գանձեր և տաղեր,որոնք մնում են լոկ իբև պատմական աղբյուրներ։Հաջողված է համարվում Երուսաղեմի վրա գրված գովասանությունը։

17-րդ դ․ հայոց գաղութային կյանքի ամենախոշոր երևույթներից մեկն էլ այն զզվելի բռնությունն է,որ կաթոլիկ կղերը գործադրեց Լեհաստանի հայության վրա և որի այդ ամբողջ հայությունը խլվեց մայրենի եկեղեցուց և միացվեց Հռոմի եկեղեցուն։Այս ողբերգության գլխավոր հերոսն էր Նիկոլ Թորոսովիչ հայ եպիսկոպոսը,որը դավաճանեց այն եկեղեցուն,որին պատկանում էր։Մեզ է հասել ընդարձակ պատմական բերված <<վիպասանութիւն Նիկոլական>> անունով։Քերթվածը ողբերգու շեշտերով է ներկայացնում Լվով քաղաքի հայության բարոյական անկումը։

Անհիշատակ երգիչների թիվը մեծ է։Դրանցից մեկը <<բանաստեղծում է>> թութունի,իսկ մյուսը հիվանդ ատամների վրա և այլն։Սակայն այսպիսի տրամադրություններով գրված ոտանավորները շատ չեն։Պանդխտության մասին է <<Կռունկ>> երգը։

Կային գարնան,աշնան,ջրի մասին ստեղծագործություններ։Հայտնի էր Մուրադ Խիկարի տաղը,ուր հայոց զատիկն է,գարնան տոնը։Հեթանոսական շրջանում հատուկ էր նաև ջրերի պաշտամունքը,որ ունի <<Մանուկն և ջուր>> վերնագիրը։

Անհիշատակ երգիչների գրականության մեջ փառաբանվում է խաղողը։Հայտնի էր Աստվածատուր երգիչը։Հակոբ քահանա Արծկեցին իր երգի մեջ վարդ է երգել։Դավիթ Սալաձորցին կամ Մշեցին թողել է մի ընդարձակ ոտանավոր <<գովասանք ծաղկանց>> անունով։Սալաձորցին բերում է հարյուրավոր ծաղիկների անունները,նկարագրում է նրանց առանձնահատկությունները -գույնը,տեսքը։

Մի ուրիշ երգասաց,Հովհաննես եպիսկոպոսը,թռչունների բնավորությունն է նկարագրել։Հյութեղ է Սեբաստացի Ղազար երեցի մի երկար սիրերգը։Օքսիս անունով մի տերտեր սիրո տագնապի մեջ ասում է,Վանեցի Քուչակը գեղուհի է տեսել Անկուրիայում և մի ստեղծագործություն գրեց։

Հովհաննես Երզնկացին գրել է մի փոքրիկ սիրավեպ։Հովհաննես Թլկուրանցին գրել է մի ոտանավոր,ուր տոգորված է սաստիկ ատելությամբ դեպի կինը։Դժոխքի սարսափները նկարագրել է Դանտեն։Սրտառուչ է մի գեղեցիկ պատանու մահվան նկարագիրը։

Անհիշատակ երգիչների գրականության մեջ ուժեղ շեշտ ունի հոգևարքը։Առաքել վարդապետը դրա հետ կապված տաղ ունի։Հայտնի է ծովային ալեկոծություն պատկերող տաղեր։Պատմական բովանդակություն ունեցող տաղերը բազմաթիվ են մեր հին երգարանում։Այդպիսի ոտանավորներից են՝<<Տաղ Տրդատայ թագաւորին>>,<<Տաղ գեղեցիկ>>,<<Յաղագս Հռիփսիմէ կուսին>>,<<Սուգ դստեր մեծի իշխանի>>։

Խաչատուր Եթովպացին և Հակոբ Գրիգորենցը քահանաներ էին,երկուսն էլ ճանապարհորդել են Եվրոպա և ոտանավորով նկարագրել են իրենց տպավորությունները։Խաչատուր քահանան եղել է Վենետիկ քաղաքում,իսկ Գրիգորենցը գնացել է Անգլիա,ապրել է Օքսվորդ քաղաքում և գրել է Բրիտանիա գովքը։Խաչատուր Եթովպացին մի աշխատություն է գրել Եվրոպայից վերադառնալիս նավի վրա,Քորֆու կղզու դիմաց,ուր նավը կանգ էր առել քաղցր ջրի պակասության պատճառով,գրել է մի աշխատություն։Նա չի հավանում,որ վենետիկցիք շներ շատ են սիրում,որ ուտում են ծովի ամեն տեսակ ժժմունքներ,գորտեր և այլն։

Հակոբ Գրիգորենցը 1674թ․ գնաց Լոնդոն և այնտեղից Օքսֆորդ՝ դոկտոր Մարշալի մոտ։1675թ․ ձմեռը Հակոբ քահանան վերջացրեց Բրիտանիայի գովքը,որ գրել է իր բարեկամ Մարշալի խնդիրքով։Դրա վերնագիրն էր <<Գովք Պրիթանիոյ>>։Նա գրել է <<Վասն եպիսկոպոսաց>>,<<Վասն վարդապետաց>>,<<Վասն քահանայից>> և այլ ստեղծագործություններ։Մարգար Զաքարիա Խոճենցը թարգմանեց <<Տելեմաք>> արձակ քերթվածքը։

Հայ թատերագրությունները առաջինը ծնվեցին լեհահայ գաղութում և բեմադրվեցին այնտեղ։Դրանցից է <<Մահ Հերովդեայ>>,<<Սրբուհի կոյսն Հռիփսիմք>>,որոնցից պահպանվել է միայն վերջինի բնագիրը։Վենետիկի Մխիթարյանների մոտ հրապարակ հանվեց շուրջ երկու տասնյակ պիես՝կրոնական,հայրենասիրական թեմաներով։

Այսպիսին է հայ միջնադարյան գրականության վերջին հատվածի պատկերը։

Երաժշտություն։14-16-րդ դդ․ երաժշտությունը զարգացում ապրեց։Քննարկվող պատմաշրջանում հայ երաժշտության ճյուղերից կուսական վիճակում պահպանվածը գեղջուկ երգաստեղծությունն է։Մի առանձին շեշտ են ստացել պանդխտության երգերը։

Մի քանի վկաների վարքեր համակել են ժողովրդի սիրտը, ինչպես Վառվառե կույսի վկայաբանությունը և այլն։Ամենից շատ տուժել են վիպական,հերոսական,ռազմական,քաղաքի կենցաղին շաղկապված ժողովրդական երգերը և այլն։Պահպանվել են այնպիսի կոթողներ,ինչպիսիք են <<Ծամթելը>>,<<Գույն առա,ելա դարը>>,<<Պիլիբի>> և ուրիշներ։

Գեղջուկ ժողովրդական երգին մոտ էր կանգնած գուսանական և աշուղական արվեստը։Հայոց հին գուսանական արվեստը սահմանափակված է։Գուսաններն տիրապետում էին թուրքերեն լեզվին։Միջնադարյան հայ գուսանական արվեստի նշանավոր ներկայացուցիչներից մեկը՝Հովհաննես Մանուկ Խլաթեցին,1438թ․ սպանվել է կրոնափոխությունը մերժելու պատճառով։Հաջորդ դարում Նահապետ Քուչակը բացի հայերենից,հորինում է նաև թուրքերեն երգեր։Հայ մասնագիտական աշուղությունն ու սազանդարությունը ժառանգեցին նաև գուսանականի պատմական ավանդույթները։17-18-րդ դարերում գաղթավայրերում (Նոր Ջուղա,Կ․Պոլիս և այլ տեղեր)ձևավորվեցին հայ աշուղի և նոր տիպի ժառանգական երգիչ-նվագածուի(սազանդարի) կերպարներ։

Աշուղներն ու սազանդարները հայ արվեստում արևելյան գծի հաղորդողներն էին։Նրանք մեր ժողովրդին ծանոթացրին արևելյան մի ամբողջ շարք վեպերի,սիրավեպերի ու հեքիաթների հետ։Դրանցից են՝<<Ռոստոմ Զալը>>,<<Խոսրով թագավորը>>,<<Դաղ-Մուրադ-Շահը>>,<<Միրզա Մահմադը>>,<<Ապի Քյարամը>> և այլն։Գրագետ աշուղներից ու սազանդարներից շատերը հաղորդվեցին Արևելքի մեծ երգիչների՝Ֆիրդուսու Նիզամու,Խայամի,Հաֆիզի,Ֆիզուլու արվեստին։18-րդ դ․ կեսերին ստեղծագործական ասպարեզ իջավ հանճարեղ Սայաթ-Նովան։Նրա ժամանակակիցն էր հայ անվանի թամբուրհար Հարութինը։Ուշ միջնադարում հայ իրականության մեջ կիրառվել են քյամանին ու քյամանչան,սանթուրն ու քանոնը,ուդն ու սազը,թամբուրը,բլուլը,շվին դուդուկն ու պարկապզուկը և այլն։Ներսես Շնորհալու <<Հիսուս որդին>> պոեմից հետո հրապարակ է գալիս Առաքել Բաղիշեցու <<Հովասափ և Բարաղամ>> վեպը,որը եղանակավոր պատմվել ու հատվածաբար երգվել է։

15-16-րդ դդ․ շարունակում է զարգանալ բուն տաղերգությունը։Ձևավորվում է հայ միջնադարյան <<Տաղարանը>>,մեզ հայտնի հնագույն տաղարանը Հակոբ Մեղապարտի հրատարակածն է։Տաղարան-երգարանների զարգացմանը մասնակցություն են բերում Եվդոկացի երգիչներ Վրթանես Սռնկեցին,Մինաս Թոխաթցին և ուրիշներ։Տաղարաններում հանդիպում ենք նաև մի շարք տաղերգուների՝Հովհաննես Թլկուրանցու,Մկրտիչ Նաղաշի,Գրիգոր Աղթամարցու և այլոց երգերից խազավորված նմուշներ:

Նշանավոր էին պանդուխտի երգերը։Պանդուխտի երգեր երգել է Մկրտիչ Նաղաշը։Հայտնի է նրա <<Կռունկ,ուստի կուգաս>> երգը։

17-18-րդ դարերի երգիչ-բանաստեղծներն են Նաղաշ Հովնաթանը,Պաղտասար դպիրն ու Պետրոս Ղափանցին։Նաղաշ Հովնաթանից հայտնի է <<Յորժամ եղև գարուն>> երգը։

Գրիգոր Օշականցու և Սիմեոն Երևանցու տաղերից մի քանիսը հորինված են Պաղտասար Դպրի տաղերի <<ձայներով>>։

Այժմ անդրադառնանք հոգևոր երգարվեստին։Հատուկ կշիռ է ստանում Տաթևի և Մեծոփա վանքերի համալսարաններն ու նրանց ուսուցիչները։

Մեծոփեցու կենդանության օրոք նրա աշակերտների ջանքերով խմբագրվել են Շարակնոցը և այլ մանրուքներ։Գրիգոր Խլաթեցու և Թովմա Մեծոփեցու ջանքերով ծիսական մատյանները,խազագրության տեսակետով որոշակի տարբերություններ ունեին այդ գրքերի կիլիկյան խմբագրություններից։Հիշյալ գրքերի վերախմբագրման աշխատանքներն իրագործվել են երաժշտա-ստեղծագործական որոշակի մոտեցումով։

Հոգևոր տաղերի ու գանձերի ստեղծագործության բնագավառում բեղմնավոր աշխատանք են տարել Առաքել Սյունեցին,Մատթեոս Ջուղայեցին,Գրիգոր Խլաթեցին և Առաքել Բաղիշեցին։

Հետզհետե տարածվող Սաղմոսները,Ժամագրքերը միտում են հանդես բերում՝միաձևություն մտցնելու հայ ծեսի ու արարողության մեջ։Այդ գործին մասնակցություն է բերում Սիմեոն Երևանցին,որը հրատարակում է հայոց Տոնացույցը։Սիմեոն Երևանցու ձեռնարկումներից մի սարկավագ ուսուցանում է հայ հոգևոր երգերի Էջմիածնական եղանակները։Հայտնի էին Սիմեոն Երևանցու <<Արի աստուած>> ողբը։

Սյունեցին տեղեկություններ է հաղորդում հին ու միջնադարյան Հայաստանի գործիքային երաժշտության վերաբերյալ։

17-18-րդ դդ․ բանաքաղելու միջոցով ամբողջական հոդվածներ են ստեղծվում։Ինչպես երևում է Ավետիք Պաղտասարյանի,Զեննե-Պողոսի,Խաչատուր Էրզրումեցու և Մխիթար Սեբաստացու գրվածքներից,իրենց գիտելիքները նորովի համալրելու նպատակով,նրանք դիմում են արևելյան երաժշտական աղբյուրներին և բյուզանդական ձայնագրագիտությանը և արևմտա-եվրոպական երաժշտության տեսությանը։

Գրիգոր դպիր Գապասախլյանը փորձում է խազային հին համակարգի տեղ նոր համակարգ ստեղծել։1794թ․ ստեղծված <<Նվագարանում>> նա խոսել է հայկական ու թուրքական երաժշտության մասին։

Հայկական նոր ձայնագրությունը ստեղծում է Բաբա Համբարձում Լիմոնջյանը 19-րդ դ․։

Հայ երաժշտությունը 16-17-րդ դդ․ անցնելով ամենադժվարին ճանապարհը,19-րդ դ․ հանգեց նոր ծաղկման։

Կերպարվեստ։Հայաստանի քաղաքական և տնտեսական ծանր իրավիճակը բացասաբար ազդեց հայ արվեստի բնակչության զարգացման վրա։Սակայն այն շրջանում հայ վարպետները շարունակում են գործել և ստեղծում են մի շարք ուրույն մանրանկարներ։

14-17-րդ դդ․ հայկական մանրանկարչության պատմության մեջ յուրահատուկ տեղ ունի Վասպուրականի տարբեր վանքերի գրչատները(Արճեշ,Խիզան,Վան,Ոստան,Աղթամար) և այլն։

Վասպուրականի մանրանկարչական դպրոցի առաջին ներկայացուցիչ պետք է համարել

Սիմեոն Արճիշեցուն,որի գործունեությունը ընդգրկում է 13-րդ դ․ 80-ական թթ․ մինչև 14-րդ դ․ սկիզբը։Նշանավոր վարպետներից էր մանրանկարիչ Ծերունը և ծաղկող Ռստակեսը։Գեղարվեստական մշակույթի նշանավոր օջախներից էր Տաթևի վանքը։Այն իր երկրորդ վերածնունդն ապրեց Հովհան Որոտնեցու և Գրիգոր Տաթևացու ժամանակներում։

Տաթևի մանրանկարչության ամենախոշոր ներկայացուցիչը Գրիգոր Տաթևացին էր։Տաթևացու կատարած մանրանկարների հմայքին նպաստում է նաև օգտագործված գունաշարը։

Հայկական մանրանկարչության նմուշ է 1449թ․ մի ձեռագրում պահպանված Գրիգոր Տաթևացու մանրանկար-դիմապատկերը։Այստեղ նկարիչը ընգծելով Տաթևացու գիտնական ու մանկավարժ լինելու հանգամանքը,նրան պատկերել է աշակերտների հետ։

Այս շրջանում նշանակություն են ստանում դամբարան-եկեղեցիները,որոնցով պայմանավորված է պատկերաքանդակների թեմատիկ բովանդակությունը և ճարտարապետական կառուցվածքային բնույթը։Նախ հանդես են գալիս երկհարկանի դամբարան-եկեղեցիներ ու վանքային համալիրներ,որոնց շքամուտքերի քանդակները պատկանում են հայկական միջնադարյան մշակույթի հուշարձանների թվին։

Արփա գյուղի 1321թ․ կառուցված եկեղեցու արևմտյան մուտքի կիսակամար քարի վրա,ընդարձակ արձանագրությունների հետ մեկտեղ քանդակված է գահավորակին բազմած Աստվածածինը՝Հիսուսը գրկին։Եկեղեցու ներսում գմբեթակիր առագաստների վրա քանդակված են ավետարանիչների խորհրդանիշերը։

Եղեգնաձորի Սպիտակավոր ս․ Աստվածածին կոչված եկեղեցու շքամուտքի ճակատի քարի վրա նույնպես քանդակված է Աստվածածինը՝մանուկ Քրիստոսը գրկին։Գլխավոր խորանի վերևը քանդակված է Քրիստոսը,իսկ գմբեթի վրա Քրիստոսն ու ավետարանիչները։Սպիտակավորի քանդակների մեջ ուշագրավ են աշխարհիկ բովանդակություն ունեցող կերպարները։Հյուսիսային պատի ճակատին է եղել եկեղեցու հիմնադիր Էաչի Պռոշյանին և նրա ավագ որդուն՝Ամիր-Հասանին պատկերող խմբաքանդակը։Պահպանվել է նաև Ամիր-Հասանին որսի ժամանակ պատկերող քանդակը։

Նորավանքում 1339թ․ Բուրթել իշխանի կառուցած երկհարկանի դամբարան-եկեղեցու մուտքի ճակատակող քարի վրա քանդակված է Աստվածամայրը՝Մանուկը գրկին՝Գաբրիել և Միքայել հրեշտակապետերի միջև։Երկրորդ հարկի շքամուտքի ճակատաքարի վրա քանդակված է Հիսուսը՝Պողոս և Պետրոս Առաքյալների միջև։Աբսիդի գմբեթում աղավնակերպ սուրբ հոգին է և Աստվածածինը՝հրեշտակների միջև։

Եկեղեցու գմբեթակիր սյուների վրա եղած քանդակներից պահպանվել են Աստվածածինը գահի վրա՝Մանուկը գրկին,ապա մի իշխանի խորաքանդակ պատկեր և մի այլ անձնավորություն։

Հոյակապ գրիչ և մանրանկարիչ,ճարտարապետ ու քանդակագործ Մոմիկը,ապրել է Վայոց ձորում։Նրա տաղանդի արգասիք են Արփա գյուղի Աստվածածին կոչված եկեղեցին և հավանաբար Նորավանքի Բուրթելաշեն երկհարկանի դամբարան-եկեղեցին՝իրենց պատկերաքանդակներով։Նորավանքում պահպանվել են նաև Մոմիկի ձեռակերտ խաչքարերը։

Մեզ են հասել կիրառական արվեստի զանազան առարկաներ,որոնք վկայում են հայ վարպետների բարձր կարողությունների մասին։Ոսկերչական արվեստի նմուշների հետ առանձնակի տեղ են գրավում ձեռագիր մատյանների կազմերը։Առավել արժեքավոր են արծաթե՝հաճախ ոսկեջրած կազմերը,որոնց վրա դրվագված են Քրիստոսի խաչելության,ծննդի,Աստվածածնի ու այլ սրբերի պատկերներ։

Սևանի Առաքելոց եկեղեցու համար 1486թ․ պատրաստված դուռը (Հայաստանի պատմության թանգարան) արվեստի մի գլուխգործոց է։Դռան ամբողջ հարթության վրա փորագրված է հոգեգալուստի տեսարանը։

15-րդ դարում հասարակական-քաղաքական անբարենպաստ փորագրությունների հետևանքով Հայաստանի շինարարական արվեստը կանգ առավ։16-17-րդ դդ․ նորից վերածվում է խաչքարեր կանգնեցնելու սովորույթը։

Նորադուզի կամ Հին Ջուղայի գերեզմանոցներում խաչքարերի թիվը անցնում է հազարից։16-րդ դ․ Հին Ջուղայում աշխատել են Հայրապետ և Գրիգոր վարպետները,Քերամ կազմողը և այլք։

Հայտնի էին 17-րդ դ․ 30-ական թթ․-ին Կարինում Առաքելի ձեռքով ընդօրինակված ձեռագրերի մանրանկարները։

17-րդ դ․ այս շրջանի ձեռագրեր գրվել և պատկերազարդվել են այնպիսի քաղաքներում,ինչպիսիք էին Ջուղան,Կարինը,Վանը և այլն։Նախկին բարձրաստիճան իշխանների ու հոգևորականների փոխարեն ձեռագրեր էին պատվիրում մեծահարուստ վաճառականները։Դրանցից էր․օրինակ Խոջա Ավետիքը։

Հայտնի էր Հակոբ Ջուղայեցին,որը ծագումով Հին Ջուղայից էր։Նա հանդիսացավ հայ մանրանկարչության պատմության վերջին ամենախոշոր ներկայացուցիչը։

Հայ մանրանկարչության զարգացման կարևոր մի հատված է գաղթօջախներում զարգացած գրքի պատկերազարդման արվեստը։

Կիլիկյան հայկական պետության անկումից հետո սկսված գաղթը նպաստեց նաև Կիլիկիայում մշակված սովորույթների տարածմանը ինչպես Հայաստանում,այնպես էլ գաղթավայրերում։Երկրից արտագաղթողները իրենց հետ տանում էին նաև նկարազարդված ձեռագրեր,իսկ մանրանկարիչները այլ վայրերում էին փնտրում աշխատանքի բարենպաստ պայմանները։

Պահպանվել են մի շարք ձեռագրեր,որոնք պատկերազարդվել են Հռոմում,Պերուջայում Երեմիա գրչի կողմից գրված ձեռագիրը,որը զարդարված է գլխազարդերով,գլխատառերով ու լուսանցազարդերով։

Ամբողջական են Ղրիմում պատկերազարդված ձեռագրերը։Մեծ քանակությամբ կիլիկյան ձեռագրեր են հավաքվում Ղրիմի հայկական երկրներում։

Գրքի ձևավորման արվեստը գաղթօջախներում հարատևեց մինչև 17-րդ դ․։

Քննարկվող ժամանակաշրջանում զարգացում են ապրել նաև կիրառական արվեստի ճյուղերը։

Թեև 15-16-րդ դդ․ հայկական գորգեր չեն պահպանվել,սակայն դրանք մեծ հռչակ են վայելել և պահպանվել են զանազան երկրներում։Այս նույն ժամանակաշրջանին են վերագրվում Արևմուտքի թանգարաններում ու մասնավոր հավաքածուներում պահպանվող <<վիշապագորգերը>> (այդպես են կոչվում նրանց վրա եղած պատկերների շնորհիվ)։

Տարածված է եղել նաև ձեռագործ-ասեղնագործության արվեստը։Դաջման արվեստը նույնպես Հայաստանում հասել է բարձր մակարդակի։

Հայկական գաղթօջախները դառնում են հայ մշակույթի կենտրոններ։Դրանցից 16-րդ դ․ վերջին նշանակալից է դառնում Լվովը,ուր ստեղծված նկարչական դպրոցը գոյանում է մինչև 18-րդ դ․։17-րդ դ․ Լվովում հայտնի է եղել Բոգուշների ընտանիքը։Սրանք հռչակվել են որպես դիմանկարիչներ։

Նոր Ջուղայում աշխատում էին նկարիչներ,աշխարհիկ սյուժեներով նկարազարդում էին հայ խոջաների առանձնատները,կատարում պատվիրատուների դիմանկարները,ծածկում նորակառույց վանքերի պատերը որմնանկարներով և այլն։Զարգանում է դիմանկարչությունը։Երբ 1664թ․ Խոջա Ավետիքի ջանքերով ավարտվում է Ամենափրկիչ վանքի կառուցումը,Հովհաննես Մրքուզին է հանձնարարվում եկեղեցու ներսի պատկերազարդումը,որն ավարտվում է 1666թ․ հետո։

17-րդ դ․ 40-80-ական թթ․ Նոր Ջուղայում գործում էր Մինաս նկարիչը։

Մի անգամ Շահ-Սեֆին հյուր է գնում Խոջա Սաֆրազի մոտ։Մինասը կանչվում է խնջույքի սենյակը,ուր շահը հարցեր է տալիս նրան և առաջարկում է նկարել իր հետևորդներից մեկին,որի անունն էր Չրաղ խան։։Նա տգեղ դեմքով մի մարդ էր,և բոլոր հանդիսականները հասկացան,որ ծաղրելու համար է նկարել տալիս նրա դեմքը։Այդպես հասկացավ և ինքը և Չրաղ խանը։Ուստի երբ Մինասն սկսեց նկարել,նա դեմքն ամեն կերպ ծռմռում էր՝նրան սխալեցնելու համար։Սպահան է ժամանում ռուսական մի դեսպանություն՝բերելով իր հետ ընծաներ շահի համար։Այդ ընծաների մեջ ուշագրավ էր մի բազե,իսկ նրանից ավելի՝նրան կրող մարդը։:Շահ Սեֆին հավանեց թե՛բազեն և թե՛ բազեակիր ռուսին և հրամայեց պալատական նկարիչների պետին,որի անունն էր Նաղաշ Մահմադ բեկ,նկարել թռչունը նրա սպասավորի հետ։

Սակայն նրա նկարածը պատկերագրություն էր։Շահը Մինասին է առաջարկում միևնույն գործը։Իբրև այդ հիացման արդյունք՝Մինասն ստանում է շահից տասներկու թուման և ոտից գլուխ նոր շորեր։Նրան գրում են շահական զինվորների շարքում,որպեսզի տարեցտարի ստանա զինվորին հատկացրած ռոճիկը։Բայց Մինասը,քրիստոնեական զգացմունքից թելադրված,հրաժարվեց զինվորից և նրա հետ կապված ռոճիկից ու գնած իր տունը՝արվեստագետի կյանքը շարունակելու։Մինասը դպրոց էլ է ունեցել։Մինասը դառնում է նկարիչ։Նա առավելապես դիմանկարիչ էր։Մեծահարուստ խոջաներ հայր և որդի Հակոբջան և Ոսկան Վելիջանյանների պահպանված դիմանկարները նրա արվեստի զարգացման ինքնատիպ ուղիների վկայարաններն են։17-18-րդ դդ․ Նոր Ջուղայում աշխատել են նաև ուրիշ նկարիչներ։

Աշխարհիկ նկարչության լավագույն նմուշներից են Խոջա Պետրոսի տանը պահպանված դիմանկարները, Ս․ Տեր Բարսեղյանի տան որմնանկարները,ուր պատկերված է Շահ-Աբբաս 2-րդը խրախճանքի պահին։

Հայտնի նկարիչներից էր Նաղաշ Հովնաթանը։Նա որմնանկարներով պատկերազարդել է Շոռոթ ու Ագուլիսի եկեղեցիները։Նա ուներ իր արհեստանոցը և վրաց Վախթանգ 6-րդ թագավորի կողմից հրավիրվում է Թիֆլիս։Հետաքրքիր են թեմատիկ որմնանկարներից պատկերված պահպանված բեկորները։Դրանցից մեկը պատկերում է ծնկաչոք Տրդատ թագավորին,Աշխենին ու Խոսրովիդուխտին,մյուսը Հայկ նահապետին և աղոթող զինվորին։Նրա գործը շարունակել են որդիները՝Հակոբ և Հարություն Հովնաթանյանները։Նրանց որմնանկարներով է զարդարված Ապրակունիսի ս․ Կարապետ վանքը։

Հովնաթանյան գերդաստանի հաջորդ ներկայացուցիչը Հովնաթան Հովնաթանյանն է։1789թ․ Երևանի խանի հրավերով,Հովնաթանն իր Հակոբ որդու հետ աշխատել է Երևանում։

Կաթողիկոսի հրավերով նա աշխատում է Էջմիածնում և շարունակում տաճարի պատկերազարդումը,պատերը և գմբեթը պատելով զարդանախշերով՝Հին և Նոր կտակարաններից քաղված նյութերի հիման վրա։Ստեղծում է մի շարք պատկերներ(<<Խորհրդավոր ընթրիքը>>,<<Մոգերի երկրպագությունը>> և այլն),միջնադարյան գործիչների դիմանկարների մի ամբողջ շարք (Հովհան Որոտնեցի,Հովհան Օձնեցի,Ներսես Շնորհալի,Դավիթ Անհաղթ,Գրիգոր Տաթևացի և ուրիշներ)։Այս բնագավառի նշանավոր ներկայացուցիչ է Մինաս Ջուղայեցին,որը ծնվել է Նոր Ջուղայում,նկարչություն է սովորել Հալեպում՝մի եվրոպացի նկարչի մոտ,նորից վերադարձել է Նոր Ջուղա,որտեղ գործել է մինչև իր մահը։Նոր Ջուղայի հարուստ հայ առևտրականների,պարսից շահի և խաների պալատները զարդարել է իր որմնանկարներով։Նկարչական արվեստը ուսումնասիրել է Ստեփանոս Լեհացին,որը Լվովից գալիս է Էջմիածին և մնում այնտեղ։

Ճարտարապետություն։Հայկական ճարտարապետության համար 14-րդ դ․ սկսվեց մի ծանր ժամանակաշրջան։Այս ժամանակաշրջանում առանձնանում են երկու հայ ճարտարապետներ Նեքեմատը և Հիսան։15-րդ դ․ Նաղաշը ձեռնամուխ է լինում Արզնիի ս․ Աստվածածնի վանքի շինարարությանը և Ամիդի ս․ Թեոդորոսի եկեղեցու վերակառուցմանը։

Հիսան ստեղծագործել է Հալեպում։Նա 1499թ․ վերանորոգում է տեղի Քառասուն մանկանց եկեղեցին։

15-16-րդ դդ․ հայազգի Սինանը Պոլսում կառուցել է հարյուրավոր շենքեր։17-րդ դ․ Պոլսում սկսվում է հայ ճարտարապետների հռչակավոր գերդաստանի՝Պալյանների գործունեությունը։

14-րդ դ․ հայ ճարտարապետությունը զարգանում էր Ռուսաստանում,Ղրիմում,Լեհաստանում և այլուր։

14-16-րդ դդ․ Ղրիմում կառուցվել են պաշտամունքային և աշխարհիկ շենքեր։Ղրիմի հայկական ճարտարապետության հուշարձաններից է Թեոդոսիայի Հովհաննես Մկրտչի եկեղեցին։

Վերանորոգվեցին Էջմիածնի Մայր տաճարը,Գայանեն,Հռիփսիմեն,Սանահնի և Հաղպատի վանքերը։17-րդ դ․ վերելք ապրեց հայկական որմնանկարչությունը։Մի շարք վանքեր ու եկեղեցիներ զարդարվեցին որմնանկարներով(Էջմիածնի Մայր տաճար,Մուղնու ս․ Գևորգ,Մեղրու,Ագուլիսի,Աստապատի,Շոռոթի,Նոր Ջուղայի եկեղեցիներ և այլն)։Տարածում գտավ զանգակատների շինարարությունը։1653-1658թթ․ այդպիսի զանգակատուն կառուցվեց Էջմիածնի Մայր տաճարի արևմտյան ճակատին կից։

17-18-րդ դդ․ գավիթներ կառուցվեցին Վասպուրականում,Վարագավանքում,Աղթամարում,Նարեկավանքում։

Գմբեթավոր սրահի հորինվածքով են կառուցված Էջմիածնի Շողակաթը։

Մուղնու ս․ Գևորգ եկեղեցին 1664-1669թթ․ կառուցել են Սահակ և Մուրադ ճարտարապետները։

Աղյուսից են կառուցված Աստապատի ս․ Վարդան եկեղեցին,Քարատակի ս․ Ստեփանոս վանքի գմբեթավոր բազիլիկան և այլն։

Մեղրիում, Ագուլիսում,Շոռոթում կառուցվեցին գմբեթավոր եկեղեցիներ։Հայտնի էր Մեղրու Աստվածածնի եկեղեցին,Շոռոթի ս․ Հակոբ գմբեթավոր եկեղեցին,

Ագուլիսի վերին թաղի եկեղեցին։Նոր Ջուղայում կառուցված Աստվածածնի,Բեթղեհեմի,Ամենափրկչի եկեղեցիների ճակատները և գմբեթների ուրվագծերը կրկնում են պարսկական մզկիթների ճարտարապետական ձևերը։

Բազմաթիվ կամուրջներ կառուցվեցին Հրազդան,Քասախ,Որոտան,Մեղրի և այլ գետերի վրա,որոնցից աչքի են ընկնում Աշտարակի,Երևանի,Օշականի կամուրջները։

Երևանցի վաճառական մահտեսի Գրիգորի միջոցներով 1664թ․ Աշտարակի մատույցների մոտ,Քասախ գետի վրա հին կամրջի փոխարեն կառուցվեց նորը։

1679թ․ երկրաշարժից հետո վերակառուցվեց Հրազդանի ձորում՝Երևանի,Էջմիածնի և Աշտարակի հետ կապող ճանապարհի վրա տեղադրված կամուրջը։

Օշականի կամուրջը կառուցել է Նահապետ կաթողիկոսը 1706թ․ և վերանորոգել Սիմեոն կաթողիկոսը՝1778թ․։

Կամրջաշինությունը լայն թափ ստացավ Սյունիքում։Սիսիանի Լոր գյուղի եկեղեցին 1666թ․ կառուցել է Խոջա Պետրոսը։

Երևանի մեծահարուստների,Ջուղայի և Ագուլիսի վաճառականների միջնորդներով վանքեր ու անապատներ կառուցվեցին Սյունիքում,Այրարատում,Գողթան և Երնջակ գավառներում։Մի շարք եկեղեցիներ,օրինակ Փարպիի,Աշտարակի Ծիրանավոր,Բյուրականի ս․ Հովհաննես բազիլիկաները ստացան բարձր պատեր։Պարիսպներով լրացվեցին Տաթևը,Գեղարդը,Բջնիի վանքը,Գնդեվանքը,ս․ Թադեոս առաքյալի վանքը։Վանք-ամրոցն իր ավարտուն կերպարն ստացավ նոր կառուցվող մենաստաններում (Տաթևի Մեծ անապատ,Խորվիրապ,Հալիձորի Հարանց անապատ,Դարաշամբի ս․ Ստեփանոս,Աստապատի,Ագուլիսի վանքեր և այլն)։

Շատին վանքը Սյունիքի մենաստաններից էր և 1655թ․ կառուցել է ջուղայեցի Հակոբ վաճառականը։Շատին վանքի բարգավաճմանը նպաստել է նրա աշխարհագրական դիրքը՝Նախիջևանը և Սյունիքը Սևանի ավազանին կապող ճանապարհի վրա տեղադրված լինելը և սերտ կապերը Ջուղայի ու Գողթան գավառի մյուս կենտրոնների հետ։

Հիմնադրվեց Սյունյաց Մեծ անապատը։Հետագայում <<Հարանց անապատ>> անունն ստացած այս մենաստանը կառուցվել է Որոտանի ձորում,Հալիձոր գյուղի հանդեպ։Երկրաշարժից հետո միաբանությունը 1660թ․ տեղափոխվում է մի այլ վայր և կառուցում Տաթևի Մեծ անապատը։

Սյունյաց դպրոցն իր ճյուղավորումները ունեցավ Հայաստանի տարբեր մասերում,և Մեծ անապատից դուրս եկած գործիչները կառուցեցին Տանձափարախի,Չարեքագետի,Նոր Ջուղայի,Երևանի,Վասպուրականում Լիմի և Կտուցի անապատները։

Համալիրների բնակելի կառուցվածքները երկու տիպի են բաժանվում՝ վանքային և անապատային։

Վանքերը և անապատները ունեին համապատասխան շենքեր։

Որպես բնակարան օգտագործվում էին քարայրները։Զանգեզուրի և Ղարաբաղի գյուղական տների հոծ զանգվածում առանձնանում են մելիքների ապարանքները։

Գյուղական տները միհարկանի են,փայտածածկ։

Հայաստանի լեռնային և նախալեռնային շրջաններում բնակարանի հիմնական տիպը գլխատունն է,որի շուրջը համախմբվում են գոմը,թոնրատունը,մթերանոցը և այլ տնտեսական շինություններ։

Այգեգործական շրջանների տներն ունեն մառաններ։Վերին հարկը հատկացված է բնակելի սենյակներին։

Հետաքրքրական են ձիթհանքները,հնձանները,ջրաղացները։Կառուցվում էին նաև ժայռափոր ձիթհանքեր(Ազատաշեն,Խնձորեսկ)։

17-18-րդ դարերում Հայաստանում վերելք ապրեց քաղաքաշինությունը։Զարգացում ապրեցին Վանը,Կարսը,Բաղեշը,Մուշը,Կարինը,Երզնկան,Երևանը և այլն։Քաղաքների շարքում առանձնանում է Երևանը,որը դարձել էր Արևելյան Հայաստանի վարչական կենտրոնը։Երևանը կազմված էր բերդից,այգիներից,բնակելի թաղամասերից և քաղաքը շրջապատող շատ բնակավայրերից։Բերդը տեղադրված էր քաղաքի հարավային կողմում՝Հրազդանի ձախ բարձրադիր ափին։Այս մի փոքրիկ քաղաք էր,կրոնական և աշխարհիկ շենքերով,բնակելի տներով,պալատով, խանութներով և այլն։

Երևանի բնակելի թաղամասերը երեքն էին՝Հին թաղը կամ Շահարը,Կոնդը և Քարհանքի թաղը։Երևանը շրջապատված չէր պաշտպանական կառուցվածքներով։Երևանում կային մի շարք հրապարակներ,որոնցից ամենակարևորը Մեծ կամ Շուկայականը գտնվում էր բերդի ու բնակելի թաղամասերի միջև։Այս հրապարակը ոչ միայն առևտրական,այլև հասարակական նշանակություն ուներ՝նա քաղաքի զբոսարանն էր,բացօթյա ներկայացումների,զվարճությունների վայրը,նույնիսկ մարզական կենտրոնը։Երևանը բազմաթիվ եկեղեցիներից ու մզկիթներից բացի, ուներ նաև նշանակալից հասարակական և կոմունալ շենքեր՝խոշոր քարավանատներ,բաղնիսներ,ծածկած շուկա և այլն։

Հատկանշանական եղավ ամրոցաշինությունը։

Սյունիքի հնագույն բերդերի մեկի՝Մեղրի բերդի տեղում կառուցվեց նորը։Այն մեզ հատնի հայկական փակ պաշտպանական կառուցվածքն է,ստեղծված հրազենի օգտագործումը հաշվի առնելով։

Հալիձորի բերդը կառուցվել է 17-րդ դ․։1723թ․ Դավիթ-Բեկը այն դարձնում է Կապանի կենտրոնը։Հալիձորը տեղադրված է Ողջի գետի աջ ափին,արդի Կապանից ոչ հեռու։Այս բարձունքից բերդն իշխում է Ողջիի ձորի վրա և հսկողության տակ պահում ձորով անցնող այն կարևոր ճանապարհը,որը կապում էր Կապանը Մեղրու հետ։Բերդից դիտվում են ձորից դեպի Հալիձոր տանող կածանները։Բերդում գերիշխողը եկեղեցին է։Եկեղեցուն կից երկհարկանի շինություններն օգտագործվել են նաև ռազմական նպատակներով։Հալիձորի բերդը գաղտնի անցք է ունեցել դեպի դուրս՝պաշարման ընթացքում ջուր հայթայթելու կամ թշնամու վրա անսպասելի հարձակվելու համար։

Հայ խոջաները Հին Ջուղայի գերեզմանատանը կանգնեցրել էին 10 հզ․ խաչքարեր ու խոյանման տապանաքարեր։Հին Ջուղայում մեր օրերում հայ բնակչության հետքերը ջնջելու նպատակով ադրբեջանցի ջարդարարների կողմից լիովին ոչնչացվել է։

Տպագրություն։14-18-րդ դդ․ հայ մշակութային կյանքի մեջ նշանակալից եղավ հայկական տպագրության սկզբնավորումն ու զարգացումը։Առաջին մարդը,որին հաջողվեց Եվրոպայում հիմնել տպարան և հրատարակել հայերեն գրքեր,Հակոբ Մեղապարտն էր՝հայ տպագրության ռահվիրան։

Հակոբ Մեղապարտը տպագրական գործով զբաղվել է Վենետիկում 1510-ական թթ․։Գուտենբերգյան տպագրությունը 1440-ական թթ․ ծագելով Գերմանիայում՝1465թ․ արդեն անցել էր Իտալիա։

16-րդ դ․ սկզբներին այս քաղաքում գործել է շուրջ 250 տպարան։Հայկական տպագրություն ստեղծելու համար Վենետիկն ուներ նպաստավոր պայմաններ։ Վենետիկում կար հայկական համայնք,եվրոպական տարբեր քաղաքների հետ առևտուր անող հայ վաճառականները մեծ մասամբ Վենետիկով էին անցնում։Կիլիկյան հայկական պետության և Վենետիկյան հանրապետության միջև հաստատված վաղեմի բարեկամությունն էլ պահպանվում էր,որի արձանագրությունն էր Վենետիկի <<Հայոց տունը>>,որ ստեղծվել էր Մարկոս Ծիանիի կտակով։

Մեզ են հասել Հակոբ Մեղապարտի տպագրած 5 անուն գրքեր,դրանք են՝<<Ուրբաթագիրք>>,<<Պատարագատետր>>,<<Աղթարք>>,<<Պարզատումար>>, << Տաղարան>> և <<Սաղմոսարան>>,որը չի պահպանվել մինչև մեր օրերը։

Հայ տպագրության սկիզբը համարվում է 1512թ․-ը։

Այդպիսով մերձավորարևելյան լեզուների մեջ եբրայերենից հետո հայերենը դարձավ հաջորդ լեզուն,որն ունեցավ իր տպագրության արվեստը։

Հակոբի գրքերի տպատառերը երկու տեսակ են՝գլխագիր և բոլորգիր։Նա իր գրքերում օգտագործել է նաև հատուկ ոճի բազմաթիվ զարդագրեր։Նրա տպագրությունը երկգույն է՝սև և կարմիր։

Հակոբ Մեղապարտի տպագրած գրքերի բովանդակությունը բազմազան է։Այդ գրքերը կարելի է 3 տեսակի բաժանել․եկեղեցական,կիսաշխարհիկ և գեղարվեստական։Նրա տպարանը աշխատել է առավելագույնը 2-3 տարի։

Տպագրված առաջին գրքերը հասցեագրված էին հայկական գաղթօջախների,Հայոց եկեղեցու,միջազգային առևտրի մեջ ներգրավված հայ վաճառականության կարքիների բավարարմանը։

Աբգար Դպիր Թոխաթցին հայտնի անձնավորություն է՝16-րդ դ․-ի ազատագրական շարժումների մասնակից։Նա ժամանակի զարգացած մարդկանցից է։Միքայել Սեբաստացի կաթողիկոսի հանձնարարականով 1562թ․ նա մեկնում է Իտալիա,իր որդի Սուլթանշահի և մի քահանայի ուղեկցությամբ։Հռոմ է հասնում 1564թ․։Պատգամավորության նպատակն էր Հռոմի ուշադրությունը գրավել Հայաստանի ազատագրության հարցի վրա։Այդ ուղևորության փակ արդյունքը լինում է հայկական նոր տպագրության կազմակերպումը։Աբգարը Հռոմի պապից հայերեն տպատառեր պատրաստելու թույլտվություն է ստանում,որը պատրաստել է տալիս Հռոմում։Վենետիկում 1565թ․ նրա ջանքերով լույս է տեսնում մի մեծադիր թերթի վրա տպագրված տոմարացույց,որի ճակատին կա երկու նկար։Առաջինում պատկերված է ինքը՝Աբգարը իր որդու հետ Հռոմի պապի և մի կարդինալի առջև հայերեն տպատառեր ձեռքին,իսկ մյուս նկարում Աբգարը Վենետիկի դոժի և մեծամեծների առջև է կանգնած։1565-1566թթ․ Աբգար Թոխաթցին տպագրում է մի Սաղմոսարան,որի մեջ կա 150 սաղմոս։

Կ․Պոլսում Աբգարի տպարանը գործում է Քեֆթալի թաղի ս․ Նիկողայոս եկեղեցում և լույս է ընծայում <<Տօնացույց>>,<<Պարզատումար>>,<<Տաղարան>> և <<Մաշտոց>> գրքերը։

Աբգար Թոխաթցու որդի Սուլթանշահը բնակություն է հաստատում Հռոմում և ուսումնասիրում լատինական դպրությունը,նկատելի դիրք ձեռք բերում Վատիկանում։

Նրան է միանում քահանա Հովհաննես Տերզնցին,որն իր որդի Խաչատուրի հետ Հռոմ էր եկել։Սուլթանշահը 1586թ․ Հռոմում տպագրում է հայկական <<Մաշտոցից>> մի հատված,իսկ Տերզնցին Վենետիկում լույս է ընծայում <<Սաղմոսարան>>։Սաղմոսարանը ոչ միայն եկեղեցու,այլ նաև աշխարհիկ ընթերցանության գիրք էր։Սաղմոսարանները կարդում էին կիսագրագետ հայ վաճառականները,այդ գրքերով մայրենի լեզու էին սովորում դեռահասները։

17-րդ դ հայ տպագրության զարգացումը երկու կարևոր շրջան ունեցավ․ա)մինչև 1660-ական թթ և բ)1660-ական թթ-ից սկսած։

1616թ․ Լվովում տպարան է սարքավորում և հայերեն գրքեր տպագրում տեղի հայկական եկեղեցու քահանա բաղիշեցի Հովհաննես Քարմատանենցը։Նրա հրատարակած գրքերից պահպանվել են Սաղմոսարանը և մի հայատառ ղփչաղերեն աղոթագիրք։

1630թ․ Մովսես 3-րդ կաթողիկոսը դիմում է Հռոմի պապին հայերեն գրքեր հրատարակելու խնդրով։Նույն ժամանակ նման խնդրանքով Վատիկանին դիմում են Նոր Ջուղայի հայ հոգևորականները։Աստվածաշունչ տպագրելու խնդրանքով Վատիկանին է դիմում նաև Զմյուռնիայում Վենետիկի հանրապետության դեսպանի թարգման Հովհաննես Անկյուրացին։Նա 1642թ․ Վենետիկում տպագրում է մի Սաղմոսարան,իսկ 1643թ․ Ներսես Շնորհալու <<Յիսուս որդին>>։

Նորջուղայեցիները Իտալիա են ուղարկում Ամենափրկիչ վանքի միաբան Հովհաննես Ջուղայեցուն,որպեսզի նա տպագրի Աստվածաշունչ ու այլ գրքեր։Հովհաննեսը 1644թ․ տպագրում է դարձյալ սաղմոսարան։

Խաչատուր Կեսարացու նախաձեռնությամբ Նոր Ջուղայի Ամենափրկիչ վանքի միաբանները ինքնաշեն տպարանում 1638թ․ լույս են ընծայում սաղմոսարան,այնուհետև <<Հարանց վարքը>>,իսկ 1642թ․ լույս է հանում մի <<Ժամագիրք ատենի>>, նաև <<Խորհրդատետրը>>։

Եվրոպայից Նոր Ջուղա է վերադառնում Հովհաննես Ջուղայեցին։Նա այստեղ 1647թ․ տպագրում է Ազարիայի <<Պարզատումարը>>,իսկ 1650թ․ Աստվածաշունչը,որը սակայն ընդհատվում է։

Հովհաննես վարդապետը ճանապարհորդում է մի ամբողջ տարի և կանգ է առնում Իտալիայում։Նա Լիվոռնոյում 1643թ․ տպագրեց մի <<Սաղմոս>>։Նա տպարանը ուղարկում է Ջուղա։Նա 1647թ․ հրատարակեց <Պարզատումար Ազարիայի>> գիրքը։Խաչատուր Կեսարացու մահից հետո Ջուղան մնաց առանց առաջնորդի և կառավարվում էր նրա աշակերտ Դավթի ձեռքով։Այդ ժամանակ Հովհաննես վարդապետի դեմ հակառակությունն սաստկանում է և նա հարկադրված է լինում գնալ Էջմիածին,ուր նրան եպիսկոպոս են ձեռնադրում և ուղարկում Հին Ջուղա։Այստեղ նա իր ժողովրդի իրավունքները պաշտպանելիս սպանվեց։Ջուղայի տպարանն փակված մնաց։

1656թ․ Հակոբ 4-րդ Ջուղայեցի կաթողիկոսը Էջմիածնի դպիր Մատթեոս Ծարեցուն ուղարկում է Եվրոպա՝առևտրական գործերով։Ծարեցին Փիլիպպոս կաթողիկոսի քարտուղարն ու սպասավորն էր։Նա Վենետիկում անգործ մնալով 14 ամիս՝գնաց Հռոմ,որտեղ համաճարակ կար և բոլոր ճանապարհները փակված էին։Նրան արգելք էին հանդիսանում հայ կրոնավորները։Հռոմում նա մնաց ութ ամիս և գնաց Հոլանդիա։Ամստերդամը այնուհետև դարձավ հայոց լուսավորության մի նոր Վենետիկ։

Եթե Վենետիկի փառքը Ալդոների ընտանիքն է,Հոլանդիան էլ ունեցել է Էլզեվիրների տոհմը տպագրական արվեստի մեջ։Մատթեոս Ծարեցու ժամանակ Ամստերդամում գործում էր Լյուդվիգ և Դանիել Էլզեվիրների տպարանը,որի ժամանակ տառեր փորագրողը Քրիստափոր Վան Դեյկն էր։Այս արվեստագետին դիմեց Ծարեցին և 1658թ․ նոյեմբերի 27-ին կնքված պայմանագրով Վան-Դեյկը հանձն առավ պատրաստել հայերեն երեք տեսակ տառեր՝Աստվածաշունչ տպագրելու համար։1660թ․ Ծարեցին սկսեց տպագրել Ներսես Շնորհալու <<Յիսուս որդին>>։

Սակայն գրքի տպագրությունը չէր վերջացել,երբ նա հիվանդացավ։Տպարանի վիճակը տնօրինելու համար իր մոտ կանչեց Ավետիս Ղլիջենցին,որը Ամստերդամում գտնվող ջուղայեցի վաճառական էր և առաջարկեց նրան ընկերանալ իր հետ։

Ավետիսը առաջարկեց տպարանը նվիրել Էջմիածնին և ս․ Սարգսի վանքին,որ գտնվում էր Ուշի գյուղի մոտ։Ս․ Սարգսի վանքի վանահայրն էր Ավետիսի եղբայր Ոսկան վարդապետը։Ծարեցին վախճանվեց 1661թ․ սկզբին,իսկ նրա սկսած հիմնարկությունն ստացավ <<Տպարան էջմիածնի և ս․ Սարգսի>> անունը։Ծարեցու մահից հետո Ավետիս Ղլիճենցը վճարեց տպարանի պարտքերը,հարկադրեց Վան-Դեյկին փութացնել մյուս տառերի փորագրությունը։Նա Ամստերդամ է կանչում իր եղբորը Ոսկան Երևանցուն։Նա փորձում է շարունակել <<Յիսուս որդու>> տպագրությունը։

Ոսկան Երևանցին Ղլիճենց ընտանիքից էր,բայց կոչվում էր Երևանցի այն պատճառով,որ նրա հայր Թորոսը և մայր Գոհարազիզը դեռ երիտասարդ հասակում,Շահ-Աբբասի գաղթականության հետ տարվեցին Սպահան,ուր և ամուսնացան։Ոսկանը ծնվել է Սպահանում 1614թ․ հունվարին։Պատանեկան հասակում նրան գրագիտություն սովորեցրին տեղական քահանայի մոտ։Նա մտնում է Ամենափրկչի վանքի դպրոցը,ուր նրան ձեռնարկեցին աբեղա։Կաթողիկոսը Ոսկանին տանում է Էջմիածին,որտեղ նա տեսնում է Մելիքսեթ վարդապետին։Այստեղ նա հանդիսանում է կաթոլիկ միսիոնար Պողոս Պիրոմալիին և սկսեց աշակերտել նրան։Նա սովորեց լատիներեն,քերականություն,բնաբանություն,փիլիսոփայություն, աստղաբաշխություն։Ոսկան վարդապետի վարած պաշտոններից հայտնին միայն ս․ Սարգսի վանքի վանահայրությունն էր։Հակոբ կաթողիկոսը 1662թ․ ուղարկեց նրան Եվրոպա։

Նախքան Ոսկանը կհասներ Ամստերդամ,նրա աշակերտ Կարապետ Անդրիանացին արդեն ստանձնել էր տպարանի ղեկավարությունը,հրատարակել չորս գիրք(երկու Ժամագիրք,երկու Սաղմոսարան) և սկսել հինգերորդի՝մի Շարակնոցի տպագրությունը։

Ոսկանը հասնում է Ամստերդամ և ավարտում սկսած տպագրությունը։Ապա տպարանը լույս է ընծայում մի Այբբենարան և Ոսկանի հեղինակած <<Քերականութեան գիրքը>>,Առաքել Դավրիժեցու <<Պատմագրութւնը>>։1666թ․ մարտի 11-ին Ոսկանը իր օգնականներ Կարապետ Ադրիանցու և Օհան Երևանցու հետ սկսում է Աստվածաշնչի տպագրություն։Ոսկանյան տպարանը լույս է ընծայում 11 անուն գիրք,այդ թվում Մաշտոց,Նոր կտակարան,<<Աղուեսագիրք>> և այլն։

Ամստերդամում Ոսկան Երևանցու շուրջը կազմվել էր մի ամբողջ տպագրական ընտանիք։Այդ ընտանիքի մեջ էին Կարապետ վարդապետ Անդրիանեցին և Հովհաննես սարկավագը,Սողոմոն Լևոնյանը և Թադևոս Համազասպյանը։

1669թ․ Ոսկանը մի աղերսագրի հետ ուղարկում է Լուի 14-րդ թագավորին իր տպագրած Աստվածաշունչը։Թագավորն ընդունում է այդ նվերն և Ոսկանը շտապում է Փարիզ,ուր խնդրում է իրավունք հայ տպարան բաց անելու Ֆրանսիայի քաղաքներից մեկում։

1668թ․ նա տպարանը տեղափոխում է Լիվոռնո,որտեղ տպագրում է <<Պարտէզ հոգևոր>> և <<Քրիստոնէական>> անունով գրքերը։Ապա նա տպարանը տեղափոխում է Մարսել և 1673թ․ վերսկսում աշխատանքը,գործում է մինչև 1680-ական թթ վերջերը՝լույս ընծայելով ևս 16 անուն գիրք։Մարսելում 1673թ․ Ոսկան Երևանցին սկսում է Գրիգոր Նարեկացու <<Մատեան ողբերգութեան>> երկի տպագրությունը,որը մնում է անավարտ,<<Գրքույկ կարևոր>> անունով գիրքը,ուր պարունակում էր իր մեջ օգտակար գիտելիքներ,մանավանդ վաճառականների համար։։Տպարանի նյութական ծանր վիճակը և աշխատողներից մեկի խարդավանքները ընկճում են Ոսկան Երևանցուն,վնասում նրա առողջությունը։Նա ընկնում է անկողին և մահանում 1674թ․ փետրվարի 4-ին։

Ոսկան Երևանցու մահից հետո Թադեոս քահանան շտապեց կառավարության ձեռքով կնքել տալ տպարանը։Սկսվեց մի վեճ Ոսկանի ժառանգ Սողոմոն Լևոնյանի միջև։Տպարանի ղեկավարությունն անցնում է Ոսկանի ազգական Սողոմոն Լևոնյանին,իսկ իբրև գլխավոր վարպետ շարունակում է աշխատել Ոսկանի աշակերտներից Մատթեոս Վանանդեցի Հովհաննիսյանը։Լևոնյանի հավատարմատար Նասիբ Գրիգորյանը գրաքննիչ խնդրեց և Հռոմից ուղարկվեց Հովհաննես Հոլով անունով հայ կաթոլիկ քահանային։Ոսկան Երևանցու աշակերտ Մատթեոս Վանանդեցին ավելի կատարելագործված տառաշար է պատվիրում հունգարացի նշանավոր գրաձույլ Նիկողայոս Քիշին,սարքավորում տպարան և 1685թ․ տպագրում մի Շարակնոց։Մարսելում լույս տեսան <<Արուեստ համարողութեան>>,<<Պարտեզ հոգևոր>> և <<Ակն հոգեկան>> գրքերը։

Ռիվոլան տպագրեց հայ-լատիներեն <<Բառարանը>>,Կղեմես Գալանոսը լույս ընծայեց <<Քերականություն>> և <<Տրամաբանություն>>։

Հովհաննես Հոլովը Մարսելի տպարանի առաջին գրաքննիչն էր։Հովհաննես Հոլովը տպագրեց իր <<պարտեզ հոգեվոր>> աղոթագիրքը,<<Համառօտ ճարտասանութիւն>> գրքերը։

Թադեոս քահանա Համազասպյանը Վենետիկում հրատարակեց երկու գիրք՝<<Խորհրդատետր>> և <<Ճաշոց>>։

Հովհաննես Հոլովը թարգմանեց <<Գիրք բնազննութեան բոլոր մարդկային մարմնոյ>> գիրքը։

Հայ վաճառական-ագուլեցի Խոջա Նահապետ Գյուլնազարյանը բաց է անում նոր տպարան։Նա տպագրեց միայն մի Սաղմոս։

Մշակութային-լուսավորչական կարևոր դեր կատարեց նաև վանանդեցիների տպարանը Ամստերդամում,որի հիմնադիրն էր Ոսկան Երևանցու աշակերտ Մատթեոս Վանանդեցին։Սա ավելի կատարելագործված տառաշար է պատվիրում հունգարացի գրաձույլ Նիկողայոս Քիշին,սարքավորում տպարան։

Տպարանի գլուխ է անցնում Մատթեոսի ազգական Թովմա Վանանդեցի Նուրիջանյանը,որին Հայաստանից (Գողթան գավառից) հրավիրել էր Մատթեոսը։Սրանց են միանում նաև Թովմասի եղբորորդիներ գիտնական եղբայրներ Ղուկաս և Միքայել Նուրիջանյանները։

Վանանդեցիները 1695թ․ լույս են ընծայում աշխարհի առաջին հայերեն տպագիր քարտեզը՝<<Համատարած աշխարհացոյցը>>։Տպագրում են նաև Մովսես Խորենացու <<Հայոց պատմութիւնը>>։

Հրատարակվում է նաև Ղուկաս Վանանդեցու <<Գանձ չափոյ,կշռոյ,թուոյ և դրամից բոլոր աշխարհի>> գիրքը,Ղուկաս և Մատթեոս Վանանդեցիների <<Դուռն իմաստութեանը>>,<<Բնաբանութիւն իմաստասիրականը>>։

<<Համատարած աշխարհացոյցին>> 1696թ․ ընկերանում էր բացատրությունը կամ՝<<Բանալին>>։<<Համատարած աշխարհացոյցը>> հիացնում է տեսնողին իր գեղեցիկ փորագրությամբ։Փորագրիչները եղել են հոլանդացի երկու եղբայրներ՝Ադրիան և Պետրոս Սկոնբեկ։

1704թ․ տպագրվում են <<Նոր Կտակարան>>,<<Շարական>>,1699թ․ հրատարակվեց Ղուկասի և Մատթեոսի կազմած <<Դուռն իմաստութեան>> տետրակը,1704թ․ տպվեց <<Յոգնադիմի աստուածաբանական, բարոյական և քաղաքական իրողութեանց սահմանք>> աշխատությունը,որտեղ հավաքված են զանազան մարդկանց մտքեր ու բացատրություններ։Ղուկաս Վանանդեցին է,որ հեղինակն է այն գուշակողական գիրքը,ուր հռչակված է մեզանում <<Էֆեմիրտե>> անունով։

1704թ․ հետո Վանանդեցիների հրատարակչական գործունեությունը արդեն թուլացած է երևում։Վանանդեցիների տպարանը նորից կենդանության նշաններ է ցույց տալիս 1711թ․ ,երբ տպվում է Հովհաննես Ջուղայեցու <<Համառոտ քերականութիւնք>> և <<Տրամաբանութիւնը>>։

Վանանդեցիները կապեր են հաստատում նշանավոր մարդկանց,այդ թվում գերմանացի փիլիսոփա Գոտֆրիդ Լայբնիցի հետ։Ղուկաս Վանանդեցու մոտ այստեղ հայերեն է սովորում գերմանացի արևելեագետ Յոհան Յոախիմ Շրոյդերը,որը Ամստերդամում 1711թ․ հրատարակում է իր <<Արամեան լեզուին գանձ>> հայագիտական աշխատությունը։1717թ․ Ղուկասը տպագրում է մի <<Համառօտ ժամագիրք>> վաճառականների համար։

1717թ․ պարտքատերերը բռնագրավում են Վանանդեցիների տպարանը և այն դադարում է գոյություն ունենալուց։

Կ․Պոլսում 1672թ․ տպարան է հիմնում Երեմիա Չելեպի Քյոմուրճյանը,որը տպագրել է <<Տեղեաց տնօրինականցը>>։Գրիգոր Մարզվանեցին 1698թ․ լույս է ընծայում <<Տաղարան>>։

Նա հրատարակում է Ագաթանգեղոսի <<Պատմութիւնը>>,Զենոբ Գլակի <<Գիրք պատմութեանց երկրին Տարօնոյ>> երկը,<<Յայսմաւուրքը>>։

Աստվածատուր Դպիր Կոստանդնուպոլսեցին հրատարակում է Գրիգոր Նարեկացու <<Մատեան ողբերգութեանը>>,Կյուրեղ Ալեքսանդրացու <<Գիրք պարապմանությունը>>,Սիմեոն Ջուղայեցու <<Գիրք Տրամաբանութեանը>>,Հաննա Հովհաննեսի <<Պատմութիւն Երուսաղեմին>>,Դավիթ Անհաղթի <<Գիրք սահմանացը>> և այլն։

Արապյանների դերը նշանակալից էր։Այս գերդաստանի նշանավոր դեմքը Պողոս Արապյանն էր։Զմյուռնիայում Մահտեսի Մարկոս տպագրիչը լույս է ընծայում երեք գիրք,որոնցից կարևոր էր Եզնիկ Կողբացու <<Եղծ աղանդոցը>>։

Վենետիկում հրատարակվել է Մխիթար Սեբաստացու <<Բառգիրք հայկազեան լեզուին>> երկու հատորով գիրքը,Աստվածաշունչը։Մխիթարյանները տպարան են հիմնում Տրիեստում։

Ս․ Ղազարում տպարանը հիմնվում է 1788թ․,հրատարակվում են Գրիգոր Նարեկացու <<Մատեան ողբերգութեանը>>,Ղազար Փարպեցու <<Պատմութիւն հայոցը>>,Մովսես Խորենացու <<Գիրք պիտոյիցը>> և այլն։

Հնդկաստանի Մադրաս քաղաքի տպարանը 1772թ․ հիմնում են Շահամիրյանները։Այստեղ լույս են տեսնում <<Նոր տետրակ,որ կոչի յորդորակ>>,<<Որոգայթ փառաց>> գրքերը,<<Ազդարար>> պարբերականը,Պորփյուրի <<Ներածութիւնը>>,Պաղտասար Դպրի<<Քերականութիւնը>>, Հակոբ Թաշյանի <<Երկրաչափականը>> և այլն։

Կալկաթայում 1726թ․ Հովսեփ Ստեփանոսյանը հիմնում է տպարան,որտեղ հրատարակվում է Աբրահամ Կրետացու <<Պատմութիւն անցիցը>>։

1781թ․ Ռուսաստանի Պետերբուրգ քաղաքում Գրիգոր Խալդարյանցը հիմնում է տպարան,որտեղ հրատարակվում են <<Տետրակ այբբենականը>>,Կլեոպատրա Սաֆարյանի <<Բանալի գիտութեանը․>>,Ներսես Շնորհալու ,<<Ընդհանրականը>> և այլն։

1771թ․ Սիմեոն Երևանցու ջանքերով Էջմիածնում հիմնվեց տպարան,որտեղ լույս է տեսնում <<Զբօսարան հոգևոր>> աղոթագիրքը,<<Տաղարանը>>,<<Տօնացույցը>>։Սիմեոն Երևանցին հիմնում է նաև թղթի գործարան։Լույս է ընծայվում Սաղմոսարան,Խորհրդատետր,Շարակնոց։

1512-1800թթ․ հայ տպագրիչները լույս ընծայեցին մոտ 1000 անուն մեսրոպատառ գիրք։Նոր Ջուղայում 1640թ․ տպագրվում է <<Դուռն իմաստության>> դասագիրքը։Կ․Պոլսում տպագրվում է Ներսես Շնորհալու <<Հանելուկները>>։

Մշակույթի այլ ճյուղեր։Մադրասում լույս ընծայվեց <<Նոր տետրակ,որ կոչի հորդորակ>> և <<Որոգայթ փառաց>> գրքերը։Այս գրքերում քարոզվում են հետևյալ սկզբունքները․

ա․)Հայերը նույնպես մի ամբողջական ազգություն են,նրանք նույնպես իրավունք ունեն ազատ լինելու և ունենալու իրենց սեփական պետությունը,

բ․)Հայերը ազատություն ձեռք բերելու համար պետք է կազմակերպվեն,միավորվեն,զինվեն,սովորեն զենք գործածել,դպրոցներ բացեն,երիտասարդությանը դաստիրակեն ազատասիրության,հայրենասիրության ոգով,լուսավորություն տարածեն ժողովրդի մեջ,գ.)Հայերն իրենք պետք է պայքարեն իրենց ազատության համար,դ․)Պետք է համագործակցել վրաց ժողովրդի հետ,նախապատրաստել զինված ապստամբության Թուրքիաի և Պարսկաստանի դեմ,ե․)Վերացնել երկրում ֆեոդալական կարգերը։

1793թ․ Մադրասում Հարություն Շմավոնյանը Մադրասում նոր տպարանը հիմնեց և գրքեր հրատարակեց։1794թ․ հոկտեմների 16-ին Մադրասում լույս է տեսնում հայերեն առաջին թերթը՝<<Ազդարար>> անունով։Ազդարարը ուներ տարբեր բաժիններ,օրինակ քաղաքական բաժին,ազգի կյանքին վերաբերող բաժին,գրական բաժին,առևտրական կյանքի և հայտարարությունների բաժին։Թերթը կարճ կյանք ունեցավ՝մինչև 1726թ․ մարտը։

1799թ․ Վենետիկում Ղուկաս Ինճիճյանի խմբագրությամբ լույս է տեսնում հայերեն երկրորդ պարբերականը՝<<Տարեգրություն>> անունով։

18-րդ դ․ հայ իրավաբանական միտքը մի առաջընթաց քայլ ևս կատարեց։Մադրասում լույս ընծայվեց մի նոր օրենսգիրք՝<<Որոգայթ փառաց>> վերնագրով։Ըստ դրա,Հայաստանում պիտի ստեղծվեր Հայկական ազգային պետություն՝դեմոկրատական և հանրապետական սկզբունքներով։Պետության գերագույն օրգանը լինելու էր <<Հայոց տունը>>(պառլամենտը)։Նա պետք է կազմվեր երկու պալատից՝օրենսդրական և գործադիր իշխանություններից,որոնց անդամները ընտրվելու էին ժողովրդի կողմից,բոլոր ընտրական շրջաններից ընտրված երկուական փոխանորդներից էլ կազմվելու էր Հայոց տունը՝պառլամենտը։Այդ երկու փոխանորդներից մեկը դառնալու էր օրենսդրական,մյուսը՝գործադիր օրգանի անդամ։Բոլոր պետական պաշտոնները պետք է լինեին ընտրովի։Գործադիր օրգանի փոխանորդներն ընտրելու էին պետության բարձրաստիճան պաշտոնյաներ,օրենսդրական օրգանի փոխանորդները՝դատավորներ և դատական այլ պաշտոնյաներ խղճի,կրոնի,խոսքի ազատություն,ունեցվածքի և անձի ապահովություն,իրավահավասարություն,պարտադիր կրթություն հաշմանդամներին ու ծերերին պետության կողմից օգնություն ստանալու հնարավորություն և այլն։

Օրենսգիրքը պահանջում էր ֆեոդալական հարաբերությունների վերացում։Խրախուսվում են մասնավոր ձեռներեցությունը,արհեստագործությունը և առևտրի զարգացումը։

<<Որոգայթ փառացի>> հիմնական սկզբունքները սահմանում էին բուրժուա-դեմոկրատական հանրապետություն։Այդ գաղափարները վերցվել են Մոնտեսքյոյից։

Զարգացավ նաև հայոց լեզուն։18-րդ դ․ Գրիգոր Խալդարյանը Պետերբուրգում կազմում է հայ-ռուսերեն բառարան <<գիրք որ կոչի Շավիղ լեզվագիտություն>> վերնագրով։Պետերբուրգում Կլեոպատրա Սարաֆյանը լույս է ընծայում ռուսաց լեզվի ուսուցման ձեռնարկ։

Վենետիկում 1749թ․ կազմվեց <<Բառգիրք հայկազյան լեզուի>>՝Հայկազյան բառարանը։Դրա հիման վրա 1836թ․ հրատարակվեց <<Նոր հայկազյան բառգիրք>> աշխատությունը։

16-18-րդ դդ․ Հայաստանի տարբեր վայրերում գուսանները և դերասանները բնակավայրերում կազմակերպում էին ներկայացումներ՝պարում էին,երգում։Այդպիսի մի ներկայացման նկարագրությունը տվել է ֆրանսիացի ճանապարհորդ Շարդենը։Նա 1664թ․ եղել է Երևանում,դիտել մի ներկայացում,որի ժամանակ ցույց են տվել ըմբշամարտ ։Լվով քաղաքի հայկական դպրոցի աշակերտները թատերական խմբակ են կազմակերպում և 1668թ․ ապրիլի 9-ին հայերեն լեզվով ներկայացում տալիս քաղաքի հասարակության համար։Նրանք բեմադրում են <<Հռիփսիմե կույսի նահատակությունը>> ողբերգությունը։Վենետիկի Մխիթարյանների մոտ բեմադրության նյութ դարձավ Տիգրան Մեծի,Տրդատ 3-րդի,Վարդան Մամիկոնյանի և Բագրատունի թագավորների գործունեությունը։

Մխիթարյաններ։1701թ․ սեպտեմբերի 8-ին Մխիթարը հավաքեց իր համախոհներին Կապուցինյան վանքի այն սենյակում,որտեղ թաքնվել էր։Այդտեղ նա բացատրեց,թե ինչպիսի կազմակերպություն պիտի ունենա այն միաբանությունը,որի մասին մտածում է այսքան տարի։Մխիթարը հասավ այն եզրակացության,որ ամենահարմար տեղը Հունաստանի Մորեան էր,որ գտնվում էր Վենետիկի տիրապետության տակ։Այսպես էր ծնվում Մխիթարյան միաբանությունը։Սկզբում նրա անդամների թիվը տասն էր։Մխիթարը մի ամբողջ տարի մնաց Կ․ Պոլսում։Սակայն եկավ նոր պատրիարք Ավետիքը,խռովությունները սաստակացան,և Մխիթարը անկարող լինելով մնալ Կ․Պոլսում,փախավ վաճառականի շորեր հագած։12 տարի նա մնաց Մեթոնում,բայց ոչ մի գրավոր վաստակ չստեղծեց։Վենետիկում կար մի հին եկեղեցի ավետարանում հիշված աղքատ Ղազարի անունով և կոչվում էր ս․ Ղազարի կղզի։Մխիթարը դիմեց մեծավորներին,որ իրեն շնորհվի այդ կղզին։Ծերակույտն ընդունեց այդ աղերսանքը, և 1717թ․ սեպտեմբերի 8-ին Մխիթարն իր միաբանակիցների հետ հաստատվեց ս․ Ղազարի կղզում։Մխիթարին աբբայության պաշտոնում հաջորդեց Ստեփանոս Մելգոնյան Կ․ Պոլսեցին։Սրա ժամանակ ներքին հակառակություններ ծագեցին միաբանությանմեջ։Դժգոհները հեռացան ս․ Ղազարից և վանք հիմնեցին ավստրիական Տրիեստ քաղաքում։

Հայաստանը 19-րդ դարի սկզբին։

Արևելյան Հայաստան

Վարչական բաժանումը և վարչակարգը։Հայ ժողովուրդը 19-րդ դար ոտք դրեց բաժանված լինելով Պարսկաստանի և Օսմանյան Թուրքիայի միջև։Հայաստանի երեք հատվածները՝Արևմտյան Հայաստան,Արևելյան Հայաստան,արտերկիր,գտնվում էին ծանր վիճակում և չունեին քաղաքական միասնություն։Բացի Արևելյան Հայաստանից Անդրկովկասում Պարսկաստանը նվաճել էր նաև Արևելյան Վրաստանը։

Անդրկովկասը և Արևելյան Հայաստանը մասնատված էին մանր իշխանությունների։Երկրամասը ներկայացնում էր հետևյալ պատկերը․Քարթլիի և Կախեթի թագավորություն,Իմերեթիայի թագավորություն,Գուրիայի,Միգրելիայի,Աբխազիայի,Աջարիայի իշխանություններ,Ախալցխայի փաշայություն։Արևելյան Հայաստանը բաժանված էր խանությունների։Խանություններից էին Երևանի,Ղարաբաղի,Նախիջևանի,Գյանջայի,Ղուբայի,Շաքիի,Շիրվանի,Բաքվի և Թալիշի խանություններ։

Անդրկովկասում մեծ նշանակություն ուներ Երևանի խանությունը։Աբաս Միրզան Երևանի խանությունը հանձնեց Մեհթի-Ղուլի խանին,ապա Ահմադ խանին,որին 1807թ․ փոխարինեց Հյուսեին Ղուլի խանը՝Երևանի վերջին սարդարը։

Սկսած 1805թ․ Պարսկաստանը ֆինանսական միջոցներ էր տրամադրում ռազմականորեն ամրացնելու Երևանի բերդը,վարժեցնելու խանության զորական ուժերը։Այդ նպատակով Երևան էին ուղարկվում անգլիական և ֆրանսիական զինվորական հրահանգիչներ։Երևանի խանությունը բաժանված էր 15 վարչական միավորների,որոնք կոչվում էին մահալներ։Դրանք էինԿրխբուլաղի,Զանգիբասարի,Գառնիբասարի,Վեդիբասարի,Շարուրի,Սուրմալուի,Յարա-քենդ-Փարչենիսի,Սաաթլուի,Թալինի,Սեիդլի-Աղսախլիի,Սարդարապատի,Կարբիբասարի,Ապարանի,Դարաչիչագի և Գյոկչայի մահալները։Մինչև 1805թ․ Երևանի խանության մեջ էր գտնվում նաև Շորագյալի սուլթանությունը,որը միացվեց Ռուսաստանին։Վարչական բաժանման հիմքում ընկած էր ջրաբաշխման սկզբունքը։

Նախիջևանի խանությունը բաժանված էր մի քանի մահալների՝Ալինջա-չայի,Խոքի,Դարալագյազի և այլն։Օրդուբադի գավառն կազմված էր Ագուլիսի,Դաութինի,Բելևիի,Չանանափի մահալներից։

Ղարաբաղի խանության կազմի մեջ էր մտնում Սիսիանի,Կապանի,Դեմուրչասահլի,Բաղաբերդի,Բարգուշատի,Տաթևի,Ջիվանշիրի,Ջրաբերդի,Կարաչորլուի,Վարանդայի,Մեղրու,Ջափանշիրի մահալները։

Մահալների կառավարիչներն էին միրբոլուքները կամ նաիբները,որոնց նշանակում էին սարդարը կամ խանը։

Երևան քաղաքը կառավարում էր դարուղան(ոստիկանապետը)։Հայկական որոշ շրջաններում կառավարման համար նշանակվում էին մելիքներ։Կրխբուլաղի մահալը հանձնված էր հարյուրապետ Գաբրիել Գեղամյանին,իսկ Երևանի հայ բնակչության կառավարումը՝Մելիք-Աղամալյաններին։19-րդ դ․ սկզբում Երևանում մելիք էր Աբրահամ Մելիք-Աղամալյանը։Գյուղերը կառավարում էին տանուտերերը և գյուղական մելիքները։Խանություններում պաշտոնները նշանակովի էին,երբեմն ժառանգական կամ ընտրովի։

Երևան քաղաքի գլխավոր պաշտոնյաներից էին նաև քալանթարը(քաղաքապետ),բազարբաշին(շուկայի կառավարիչ),միրաբը(ջրի տնօրեն) և այլն։Երևանի սարդարը պահում էր մեծ քանակությամբ հետևակ և հրետանային զորամաս։Տարբեր խանություններում պաշտոնյաները պատկանում էին արտոնյալ դասին։Արտոնյալ դասին էր պատկանում նաև հոգևորականությունը։

Ավազակային հարձակումները այն ժամանակ սովորական երևույթ էին,ուստի ամեն մի գյուղ ունենում էր զինված ջոկատներ,որոնք ղեկավարում էին յուզբաշիները։

Երևանի խանությունը ուներ երեք գերատեսչություն՝ֆինանսների,պատերազմի և հանրային։

Սարդարը և խաները ունեին իրենց խորհուրդը,ուր մնում էին վեզիրը և մի քանի միրզաներ։Գանձապետի հսկողությանն էր հանձնված խանական գանձարանը,իսկ ծախսարարը հոգում էր արքունի ծախսերը,բնամթերային տուրքերը կենտրոնացվում էին շտեմարանապետի ղեկավարության տակ գտնվող շտեմարաններում։Դիվանի մեջ մտնում էին զորապետը,մուհասիլը,նաև Երևանի և մյուս քաղաքների ոստիկանապետը։

Կառավարության խնդիրներն էին հոգալ արքունիքի պետքերը,ղեկավարել ֆինանսական ու ռազմական գործերը և իրականացնել դատաստանական վճիռները։

Դատական ֆունկցիան հանձնարարված էր հոգևորականությանը։Սարդարը երբեմն անձամբ լսում էր քրեական գործեր և միջամտում քաղաքացիական գործերին։Նրա ամեն մի խոսքը օրենքի ուժ ուներ։Կիրառվում էին մարմնական պատիժներ։

Երբ դատական վեճը գնում էր մահմեդականների և քրիստոնյայի միջև,դատավարությունը կատարվում էր համաձայն շահույթի։

Արևելյան Հայաստանի բնակչությունը նվազել էր։Մեծաթիվ հայեր էին բնակվում նաև բուն վրացական տարածքներում։19-րդ դ․ սկզբներին Թիֆլիսում ապրում էր շուրջ 3 հազար հայ ընտանիք(14․600 մարդ)։Մեծ թվով հայեր կային հարավարևելյան Կովկասում․Շամախիում՝38,Նուխիում՝ 47 հայկական գյուղ։

Հողային հարաբերությունները։Արևելյան Հայաստանում հողը համարվում էր շահի սեփականությունը։19-րդ դ․ Արևելյան Հայաստանում գոյություն ունեին հողատիրության հետևյալ ձևերը՝պետական,մուլքադարական և թիուլդարական։

Պետական հողեր համարվում էին այն գյուղերի հողատարածությունները,որոնք շահի կողմից տրամադրված էին խաներին։

Բոլոր գյուղերը բաժանվում էին երեք կարգի՝բահրաքյարական,յարիքյարական և ռանչպարական։Բահրաքյարական էին համարվում զարգացած տնտեսություն ունեցող գյուղերը։

Յարիքյարական գյուղերի բնակչությունը կազմված էր տարբեր վայրերից բերված գաղթականներից։

Ռանչպարական գյուղերի բնակչությունը լիովին ընչազուրկ էր։

Հողատիրության մուլքադարական ձևի էությունը հետևյալն էր,մուլքադարներն իրավունք ունեին գյուղից գանձել հարկ-ռենտայի այն մասը,որը կոչվում էր մուլք և կազմում էր բերքի 1/10-ը։

Հողատիրության մյուս ձևը թիուլդարականն էր։Թիուլները շնորհվում էին առանձին անհատների՝նրանց պետությանը մատուցած ծառայության դիմաց։

Էջմիածնի վանքն ուներ նաև <<սեփական հողեր>>,որոնց մեծ մասը կենտրոնացած էր Վաղարշապատ գյուղում։

Գոյություն ունեին նաև մասնավոր,մզկիթապատկան,եկեղեցապատկան և հողատիրության այլ ձևեր։

Հայ բնակչությունը մահմեդական տիրակալների համար կատարում էր ձրի,պարտադիր աշխատանք՝բեգար և կոռ։

Հայը իրավազուրկ էր՝ռայա,այսինքն՝ստրուկ։

Գյուղատնտեսությունը։19-րդ դարում Արևելյան Հայաստանում տնտեսության հիմնական ճյուղը գյուղատնտեսությունն էր։Տարածված էր հողի մշակման եռադաշտային համակարգը,գյուղատնտեսական գործիքներից էին արորը,գերանդին,մանգաղը,կամը,փոցխը և այլն։

Տարերային աղետների հանդեպ անզոր էր հողագործը։

Մշակվում էին ցորեն,գարի,կորեկ,բամբակ,ծխախոտ։

Բամբակի մշակության կենտրոներն էին Զանգիբասարի,Կարբիբասարի,Գառնիբասարի,Վեդիբասարի,Շարուրի,Սուրմալուի,Սարդա-րապատի մահալները։

Զարգացած վիճակում էր գտնվում այգեգործությունը՝հատկապես խաղողագործությունը։

Գյուղատնտեսական տարածված կուլտուրաներից էր բրինձը,հաճարը,ոսպը,սիսեռը,սոխը և այլն։

Հացահատիկ էին ցանում Կարսի,Ալաշկերտի,Շիրակի,Կաղզվանի,Խնուսի,Մշո դաշտի,Սեբաստիայի շրջանները։

Բամբակը ու ծխախոտը հայտնի էր Մերձավոր Արևելքում։

Հողագործության զարգացման համար կարևորություն ուներ արհեստական ոռոգումը։

Ոռոգման ջրերը բաժանվում էին երկու կարգի՝բնական և արհեստական։Առաջին դեպքում խոսքը վերաբերում էր լճերի,գետերի,առուների,աղբյուրների ջրերին և այլն։Արհեստական ջրերին էին պատկանում արհեստական ջրամբարները՝ջրանցքները,քյարեզները և ոռոգման այլ կառույցների միջոցով ստացվող ջրերը։

Գյուղերում ջրաբաժանման գործը կարգավորում էին ջուվարները,որոնք ենթարկվում էին միրաբներին։Ջուվարներն ունեին օգնականեր,որոնք կոչվում էին կարաջուվարներ։

Արևելյան Հայաստանի տնտեսության կարևոր ճյուղերից էր անասնապահությունը։Գյուղացիական յուրաքանչյուր տնտեսություն որոշ քանակությամբ անասուններ էր պահում՝կաթ,պանիր,յուղ,մածուն և այլ կաթնամթերքներ պատրաստելու նպատակով։

Գյուղական հողերը գտնվում էին համայնքի տնօրինության ներքո։Համայնքի հիմնական միավորը ընտանիքն էր։Գյուղական գերդաստանները բաժանվում էին 5 համփաների։Գյուղական համայնքի գլուխ կանգնած էին լինում տանուտերերը,որոնց պարտականությունն էր հոգ տանել,որ համայնքի ներսում պահպանվեն խաղաղությունը։

Գյուղական համայնքն ուներ միջնորդ դատարան։Նահապետական կացութաձևի պայմաններում համայնքի կառավարումը կենտրոնացած էր համփային խոշոր ընտանիքների գլխավորների ձեռքով։

Արհեստագործություն և առևտուր։Արևելյան Հայաստանի կյանքում զգալի դեր էր խաղում արհեստագործությունը։Արհեստագործության կենտրոններից էին Երևանը,Էջմիածինը։

Արհեստներից էին բրուտագործությունը,պղնձագործությունը,գինեգործությունը,դերձակությունը և այլն։

19-րդ դ․ Երևանում գործել են ապակու,թնդանոթաձուլական և վառոդի ձեռնարկությունները։

Հայտնի էին Կողբի և Նախիջևանի աղահանքերը։Աղի հանույթով զբաղվում էին 173 ընտանիքից բաղկացած Կողբ գյուղի բնակիչները՝բոլորն էլ հայեր։

Կար նաև պղնձի հանքավայրեր,որոնք գտնվում էին Դարալագյազում և Դարաչիչագում։Ցարական կառավարությունը բնական հարստությունների շահագործման ուղղությամբ 1799թ․ Անդրկովկաս ուղարկեց լեռնային գործի գիտակներից մեկին Ա․ Ա․ Մուսին-Պուշկինին,որը մեծ գործունեություն ծավալեց Ալավերդու պղնձահանքերի և Ախթալայի արծաթահանքերի մշակումը կազմակերպելու ուղղությամբ։1802թ․ հունիսի 2-ին նա պայմանագիր է կնքում Ալավերդու նախկին կապալառուների հանքագործ վարպետների հետ,ըստ որի կարգավորվելու էին հարաբերությունները պետության և պղնձահանքները մշակողների միջև։1803թ․ փետրվարի 3-ին պայմանագիր է կնքվում Լոռու կալվածատերերի՝Արղության Երկայնաբազուկների և Մելիքովների հետ,որոնք պետք է հանքավայրերը և հարակից հողամասերն ու անտառները տրամադրեին պետությանը՝հանքերը՝ շահագործելու համար։

Արևելյան Հայաստանում արհեստագործության ճյուղերից տարածված էր ջուլհակագործությունը ,կաշվի մշակությունը,օճառագործությունը,ներկագործությունը,բրուտագործությունը։Արհեստավոր-ները ունեն իրենց կազմակերպությունները,որոնք կոչվում էին համքարություններ կամ էսնաֆություններ։

Համքարությունները որոշակի զբաղմունք ունեցող անձանց կազմակերպություններ էին և գործում էին որոշակի կանոնադրություններով,որոնք լինում էին բանավոր,երբեմն էլ՝գրավոր։Եփրեմ կաթողիկոսի ստորագրությամբ հաստատվել էր արևելահայ համքարությունների <<սահմանադրություն>>։

Վաճառականները նույնպես ունեին իրենց համքարությունները։Վաճառականությունը բաժանվում էր 4 խմբի՝սովդաքյարներ,բինահյարներ,բազազներ և չարչիներ կամ փերեզակներ։

Սովդաքյարները հարուստ վաճառականներ էին։Սովդաքյարներից հետո վաճառականության շարքերում աչքի ընկնող տեղ էին գրավում բինահդարները։

Բազազները մանր առևտրականներ էին,ունեին փոքրիկ խանութներ։

Չարչիները կամ փերեզակները շրջիկ մանր առևտրականներ էին։Աղքատ չարչիները շրջում էին ոտքով,համեմատաբար ունևորները ձիով կամ ավանակով։

Մեծ դեր էին խաղում համքարությունների գանձարկղները,որի դրամագլուխը գոյանում էր համքարության անդամների մուծումներից։

Համքարությունը ղեկավարելու համար ընտրվում էր ուստաբաշի,ուստաբաշու օգնական,գանձապահ և իգիթ բաշի։

Ուստաբաշուց և աղսախկալներից կազմված համքարական դատարանները լուծում էր վարպետների և աշակերտների փոխհարաբերությունները։

Գանձապահը ընտրվում էր գրագետ անդամներից,նրա պարտականությունն էր անդամավճարների,հարկի,տուգանքների հավաքումը։

Իգիթբաշու պարտականությունն էր տեղյակ պահել ուստաբաշու ընդունած որոշումները։

Ընդհանուր հավաքներում քննարկվում էին համքարության ղեկավարների հաշվետվությունները։

Ամենաստորին աստիճանին կանգնած էին աշակերտները։Ուսման տևողությունը երեքից մինչև տասը տարի էր,նայած արհեստին։

Երբ աշակերտները հմտանում էին,դարձնում էին վարպետացու։

Ենթավարպետը աշակերտից բարձր էր կանգնած,քննությունը բռնելու դեպքում վարպետացուն ստանում էր վարպետի կոչում։

Համքարությանը խորթ էր մենաշնորհի ձգտւմը։Արհեստանոցները մեծ մասամբ տեղավորված էին շուկաներում և հրապարակներում։

Յուրաքանչյուր համքարություն ուներ իր սուրբը,որը համարվում էր տվյալ արհեստի հովանավորը։

Ատաղձագործների սուրբը եղել է աստվածահայր Հովսեփը,կաշեգործներինը՝Սիմեոն Ծերունին և այլն։Համքարությունները ունեին իրենց խաչվառաձև դրոշները՝համքարության հովանավոր սրբի պատկերով։

19-րդ դ․ Արևելյան Հայաստանում առևտուրը աշխույժ բնույթ էր կրում։

Երևանից Թիֆլիս և Էրզրում էին արտածում մետաքսեղեն,կաշի,բուրդ,բուսական յուղ,բամբակ,չոր մրգեր,աղ և այլն։

Ամեն տարի որոշ գումարի դիմաց Հյուսեին Ղուլի խանը մաքսի գանձումը հանձնարարում էր կապալառուներին։

Ապրանքների վաճառքը կազմակերպելու համար կառուցվում էին քարավանատներ։Կային պետական և մասնավոր քարավանատներ։Երևանում կար ութ քարավանատուն։

Քարավանատներից օգտվելու համար վաճառականները գանձում էին տուրքեր։Դրանցից էին ավային և բորոնան։

Եթե արտաքին առևտուրը աշխույժ վիճակում էր,այդ նույնը չի կարելի ասել ներքին առևտրի մասին։Գյուղատնտեսության ու արհեստագործության հետամնաց վիճակը արգելակում էին առևտրի ծավալմանը։Շրջանառության մեջ են գտնվել բազմատեսակ դրամներ՝պարսկական,թուրքական,ռուսական,վրացական և այլն։Ստեղծվել էր դրամափոխների(սարաֆների) մի խումբ։Երևանում խաչաձևում էին տարբեր ճանապարհներ։

Մանր և միջին առևտրականները (չարչի,փերեզակ) զբաղվում էին վաճառքով։

Անդրկովկասում Օսմանյան կայսրությունում և Մերձավոր Արևելքում ապրանքափոխանակությունը իրականացվում էր հայ առևտրականների միջոցով։

Հայերը տեղափոխում էին չինական և հնդկական համեմունքներ ու թանկարժեք քարեր,Արևելքից այլ երկրներ էին տանում մետաքս, գործվածքներ և այլ պերճանքի առարկաններ։

Հայտնի էր Նոր Ջուղա քաղաքը,որը զգալի դեր էր խաղում համաշխարհային առևտրում։

Հարկային համակարգը։Հարկերը երկու տեսակի էին՝դրամական և բնամթերային։Բնամթերքով գանձվող հարկը լինում էր և՛ մուլք և՛ բահրա։

Հարկային համակարգը կարգավորելու նպատակով խանական վարչությունը գյուղերը բաժանել էին երեք խմբի՝բահրաքյարական,յարիքյարական և ռանչպարական։Գյուղերն էլ իրենց հերթին տրոհված էին բինաչաների։

Յուրաքանչյուր տարի Երևանի խանին տրվում էին ընծաներ՝փեշքեշներ։Խոշոր հարկ էր տրվում նաև խաղողի այգիների վրա։Բնակչությունը հարկահավաքներին պետք է վճարեր ծառայության վարձ։

Սարդարը մահալներ էր ուղարկում իր հարկահաններին,որոնք գյուղերում հայտնվում էին մայիս ամսին։

Գանձվում էին գլխահարկ,ծխահարկ,անասնահարկ,արոտահարկ և հավատի հարկ,ատամի վարձ,բահրա և այլն։

Գյուղացիները կատարում էին նաև կոռ ու բեգար։

Հարկերի գանձումը ուղեկցվում էր բռնություններով,խժդժություններով։

Ազգային ճնշումներ։Պարսկական տիրապետության վերջին տարիներին հայերի վիճակը ավելի ծանրացավ։Հայերը ենթարկվում էին սոցիալական,ազգային ու կրոնական հալածանքների։Նույնիսկ ամենայն հայոց կաթողիկոսությունը ենթարկվում էին հալածանքների։Հյուսեին-Ղուլի խանի կառավարչության բնութագիրը տվել է Մեսրոպ Թաղիադյանը։

Նրանք,ովքեր <<զայրացնում էին>> խանին, պետք է բռնեին փախուստի ճանապարհը։Շուշիում հաստատված մեծահարուստ Զոհրաբ Թառումյանը,հալածվելով սարդար Մամադ խանից,երեք օր մնացել էր մի արկղի մեջ թաքնված,որից հետո փախել էր։1893թ․,երբ Եփրեմ կաթողիկոսը գտնվում էր փախուստի մեջ,Միրզա Ջապարը իր ծառաների հետ հյուրընկալվում է մի վանքում։Երբ նրանք գինովանում են,հանում են սրերը և հարվածում են մարդկանց։Վիրավորում են Ստեփաննոս Գեղամյան և Փիլիպպոս Թոխատցի եպիսկոպոսներին,Հակոբ և Գևորգ Տաթևացի վարդապետներին։1810թ․ 40 թուման պարտքի դիմաց ցանկանում էին վաճառել քանաքեռցի Հովհաննեսի Ահարոն և Կարապետ որդիներին։Հայրը այդ գումարը վերցնում է Ներսես Աշտարակեցուց և փրկում է իր որդիներին։

Ահա այսպիսի միջոցների էին դիմում սարդարը և նրա պաշտոնյաները։ Տարածված էին տուգանքները,ծեծն ու սպառնալիքները,կաշառակերությունը բռնի կրոնափոխությունը։Պարսկական տիրապետության վերջին տարիներին հայ ժողովրդի անտանելի գոյավիճակի սարսռեցուցիչ պատկերը թողել է Խաչատուր Աբովյանը <<Վերք Հայաստանի>>վեպում։

Արևմտյան Հայաստան

Քաղքական իրավիճակը Թուրքիայում։18-րդ դարի վերջին և 19-րդ դարի սկզբին Թուրքիան ապրում էր տնտեսական ու քաղաքական ճգնաժամ։Հաճախակի էին դառնում միջֆեոդալական ու միջցեղային բախումներն ու ներքին երկպառակությունները։Ենիչերիները(ենիչերի՝նոր զորք) մասնակցում էին գահակալական կռիվներին։

Քրդական ցեղապետներն հարկեր չէին վճարում,զինվորական ուժեր չէին տրամադրում գերագույն սյուզերենին։

Թուրքահպատակ ազգային շրջանների, թուրք կառավարիչների ու բարձրագույն Դռան փոխհարաբերությունները ևս լարված էին։

Կայսրության ներքին հակամարտությունները օգտագործում էին Անգլիան,Ֆրանսիան և ցարական Ռուսաստանը,որոնց շահերը խաչաձևում էին Մերձավոր Արևելքում։Բարձրագույն Դուռը մի շարք ռեֆորմներ էր անցկացնում,Թուրքիայի եվրոպականացման փորձեր արվեցին։

19-րդ դարի առաջին քառորդում Թուրքիան շարունակում էր մնալ միջնադարյան հետամնաց,մասնատված մի կայսրություն։

1805թ․ ֆրանսիացի գիտնական Ամիդե Ժոբերը գնում է Պարսկաստան՝ ճանապարհ ընտրելով Կ․Պոլսից Էրզրում-Բայազետ ուղղությունը։

Տեղացի քուրդ բեկերից մեկը,արհամարհելով Բայազետի քուրդ փաշային,կազմել էր ավազակային հրոսակախումբ և կողոպտում էր ամենքին։Ցերեկը սրանից պրծում չկար,միան գիշերները,երբ ավազակապետը հանգստանում էր,քարավաններն շարունակում էին իրենց ճանապարհը։Ժոբերը ձերբակալվեց ու բանտարկվեց։Ժոբերը,ազատվելով Բայազետի բանտից,վերադարձավ Էրզրում և նոր ճանապարհորդություն սկսեց դեպի Պարսկաստան՝Վանի վրայով։Հայաբնակ վայրերում նա հանդիպում էր ամայության։18-րդ դարում Մանազկերտի և Խնուսի քրդերի մեջ պատերազմներ բռնկվեցին և գյուղերի թիվը 300-ից հասավ 20-ի։

Հայաստանի մեծ մասում զինվորական տարրը կազմում էին քրդերը։

Վարչական բաժանումը։Օսմանյան կայսրության մեջ մտնող երկրները բաժանված էին կուսակալությունների,որոնք կոչվում էին էլայեթներ կամ փաշայություններ։Սրանք իրենց հերթին բաժանվում էին սանջակների,վերջիններս էլ մանր միավորների։

Արևմտյան Հայաստանը բաժանված էր Էրզրումի, Բայազետի,Կարսի,Ախալցխայի,Վանի,Դիարբեքիրի,Սեբաստիայի,Կեսարիայի փաշայությունների։

Մինչև 1829թ․ Արևմտյան Հայաստանի և Հայկական Կիլիկիայի վարչական բաժանումը հետևյալ պատկերն էր ներկայացնում․

1․Էրզրումի փաշայությունը ընդգրկում էր Կարին,Թեքման,Բասեն,Թորթում,Սպեր,Բաբերդ,Դերջան,Երզնկա,Կամախ,Քեշքիթ,Ղուզուջան սանջակները։Հիշյալ սանջակները ենթարկվում էին Կարինում նստած սերասքյար փաշային։

2․Բայազետի փաշայությունը բաղկացած էր Բայազետ,Դիադին,Խնուս,Ալաշկերտ,Խմոր,Թոփրակ Կալե,Նահին գավառներից։

3․Կարսի փաշայության կազմում էին Կարս,Կաղզվան,Քեշյան,Զարուշատ,Խոջեան,Արևմտյան Շորագյալ գավառները։Կենտրոնը Կարս քաղաքն էր։

4․Ախալցխայի փաշայության գավառներն էին Ախալցխա,Նարիման,Օլթի,Ֆենեսկերտ,Թավըսկերտ,Արդահան և այլն։23 գավառներից բաղկացած վարչամիավորի կենտրոնը Ախալցխան էր։

5․Վանի փաշայության գավառներն էին Վան,Խոշաբ,Խլաթ և այլն։

6․Դիարբեքիրի փաշայության գավառներն էին Ամիդ,Նանի,Միոֆարկին,Խարբերդ,Ճապաղջուր և այլն։

7․Սվազի փաշայության կազմում էին Սվազ,Ամասիա,Բողոք,Ջանիկ և այլ գավառները։

8․Ադանայի փաշայության գավառներն էին Ադանա,Տարսոն,Սիս,Բեյլան և այլն։

9․Մարաշի փաշայությունն ուներ Մարաշ,Մալաթիա,Սամսաթ,Գերգեր և այլ գավառներ։

Փաշաները բաժանվում էին երեք կարգի՝միհերձանի,երկհերձանի,եռհերձանի։

Սանջակները բաժանվում էին կազանների,որոնց կառավարիչները կոչվում էին կայմակամներ։Կազանները տրոհվում էին նահիեների,կառավարիչ ունենալով մյուդիրներին։

Քրիստոնյաները զրկված էին պաշտոններ վարելու իրավունքից։

Իրենց կիսանկախ գոյությունը պահպանում էին Բաղեշի,Ջուլամերկի,Ոստանի,Բերկրիի,Դերսիմի,Խոշաբի և այլ իշխանապետություններ։

19-րդ դարում Թուրքիայում ապրում էր 3 միլիոն հայ։

Հայկական կիսանկախ իշխանությունները։Օսմանյան հորդաները չկարողացան բարձրանալ լեռնագավառներ։Կիսանկախ համայնքներից էին Սասունը,Դիարբեքիրի փաշայության մեջ մտնող հայկական ազատ համայնքներ էին մնում Սավուրը և Իսյանը,Մոկսը,Ճապաղջուրը,Խնուսը,Տուժիկ և Մանազկերտ գավառները,Զեյթունը։

Զեյթունը կառավարվել է 4 իշխանական տների կողմից՝Սուրենյանների,Յաղուբյանների,Ենիտուկյանների և Շովրոյանների։

Հողային հարաբերությունները։Սուլթանապատկան հողերի մեծ մասը կոչվում էր միրիե(պետական)։Սրանք տարատեսակ էին լինում։Կային խասեր,զեամեթներ,թիմարներ։

Խաս էր կոչվում հողային այն միավորը,որից ստացված եկամուտը կազմում էր 100 հզ․ ակչեից ոչ պակաս։

Սուլթանական բանակին զինվորներ տրամադրող թուրք հողատեր ազնվականները կոչվում էին սիպահիներ,նրանց ծառայության համար հատկացված հողակտորները՝զեամեթ և թիմար։Ռազմա-ֆեոդալական հողատերերն աճել էին,դարձել հողային արիստոկրատներ։

Արևմտյան Հայաստանի հողերի մյուս մասը վակուֆային անունն էր կրում և պատկանում էր հայ հոգևորականությանը։Վակուֆները բաժանվում էին 3 խմբի։Առաջին խմբի վակուֆներն էին այն գույքերը,որոնցով կերակրվում էր հոգևոր դասը։Երկրորդ կարգի վակուֆներից ստացված եկամուտները ծախսվում էին կարիքավորներին օգնելու նպատակով։

Երրորդ խմբին էին պատկանում սովորական վակուֆները,որոնք նվիրվում էին մզկիթներին։

Վակուֆներ ստանալու իրավունք վերապահվեց նաև Կ․Պոլսի Հայոց պատրիարքարանին։

Հողային կալվածներ ունեին Արևմտյան Հայաստանի վանքերը նաև մի քանի տասնյակ եկեղեցիներից՝Վարագա ս․ Նշանի վանքը,Մուշի ս․ Կարապետը,Ախթամարի ու Սսի կաթողիկոսները և այլն։Նրանք հողեր մշակելու համար աշխատեցնում էին մարաբաներին։

Արևմտյան Հայաստանում հարատևում էին մասնավոր սեփականատիրական հողեր՝մյուլքեր։Մյուլքեր ունեին նաև հայ հողատերերը Վանի,Արճեշի,Դիարբեքիրի գավառներում,Ակնում և Սեբաստիայում։Մասնավոր հողեր էին հյուքյումեթ,օջաքլըք,դերեբեյություն կոչված գավառների հողատարածությունների մեծամասնությունը։

Երկրի ամենախոշոր ֆեոդալը սուլթանն էր,նրանցից հետո վեզիրը,բեյլերբեյերը,միրիմիրաները,սանջակբեյերը։

Բիթլիսի իշխանության գլուխ կանգնած քուրդ Շերեֆների տոհմը ուներ հողային հսկայական կալվածներ,պահում էր մինչև 50 հզ․-ոց զորք։

19-րդ դ․ Հարավային Հայաստանի նահանգներում քրդերը խլել էին քրիստոնյաներից մահմեդական հողատարածություններ։

Վասպուրականում Դանկովյանների տոհմն ուներ հողային կալվածներ։

Զեյթունում,Սասունում,Մոկսում,Սավուրում,Ճապաղջուրում գյուղացիությունը ազատ էր։

Բռնությունն ու աղքատությունը ստիպում էին վաճառել իրենց զավակներին։

Գյուղացիություն,հարկեր և տուրքեր։19-րդ դ․ Արևմտյան Հայաստանի տնտեսության հիմնական ճյուղը գյուղատնտեսությունն էր,մոտ 80 տոկոսը զբաղվում էր գյուղատնտեսությամբ։Երկիրը հարուստ էր լավորակ վարելահողերով,անտառներով և արոտավայրերով։։Մեծ տեղ էին գրավում հացահատիկային կուլտուրաները,հատկապես ցորենը,գարին,բրինձը։Ցորենի և գարու արտադրությամբ աչքի էին ընկնում Էրզրումի էյալեթի Երզնկա գավառը,Բասենի դաշտը,Դերջանի հովիտը։Սեբաստիան հայտնի էր կարմիր և սպիտակ ընտիր ցորենով։Ադանայի ու Մարաշի փաշայություններում ընդարձակվում էին բամբակի ցանքատարածությունները։Տարածված էին ափիոնի,ծխախոտի արտադրությունը,շերամապահությունը։Ողջ Տրապիզոնի փաշայությունը ծխախոտի <<Սամսոն>>,<<Դիջկուլաղ>> տեսակները արտահանում էին Ռուսաստան և բավարարում ասիական Թուրքիայի պահանջները։Արևմտյան Հայաստանը համարվում էր այգեգործության երկիր։Աճեցվում էին խաղող,խնձորի ու տանձի շատ տեսակներ։

Հայտնի էին Եվդոկիայի <<Համով-հոտով>>,<<Չավուշ>>,<<Ֆենեհիտ>>,<<Կելին-Փարամազը>> խաղողատեսակները։

Սեբաստիայում բուծում էին ոչխարների մի քանի տեսակներ,արտադրում ընտիր բուրդ։Վանը արտահանում էր նաև այծի մազ՝կապերտներ գործելու,գլխարկներ պատրաստելու համար։Գյուղատնտեսությունը Թուրքիայում և Արևմտյան Հայաստանում հետամնաց էր։

Արևմտյան Հայաստանի թուրքահպատակ շրջաններում գյուղացին հարկեր էր վճարում պետությանը։Հարկերից ամենածանրը աշարն էր։Հարկերից էին թոփրակ-խարաջը,տասանորդը,ջիզիեն(գլխահարկը)։Հոգևոր դասը ազատ էր գլխահարկից։Որոշ վայրերում գլխահարկը գանձել են տարվա մեջ երկու, երեք անգամ։

Մահմուդ 2-րդը վերականգնեց մանկահավաքը։Թուրքիայի գանձած հարկերից էր ավարիզը,հողային հարկը։Պետական հողերի համար գանձվող հողահարկը կոչվում էր թափու,մասնավոր սեփականատիրական կալվածների համար հողային հարկը կոչվում էր Էմլաք։Գանձում էին արոտների հարկ,անասնահարկ,անասունները գազանների հարձակումներից պաշտպանելու հարկ,ձմեռանոցի հարկ,փեթակի հարկ,յուղի հարկ,ջրելու վարձ և այլն։

Արևմտյան Հայաստանի աշխատավորությունը թալանվում էր սուլթանական կառավարության,թուրք փաշաների,քուրդ խաների ու բեկերի,հայ հոգևոր ու աշխարհիկ վերնախավի կողմից։

Քաղաքներ,արհեստներ,առևտուր։Արևմտյան Հայաստանում կանգուն էին շուրջ 40 հայկական քաղաքներ,որտեղ հայերի ձեռքին էին կենտրոնացած արհեստագործությունը և առևտուրը։Աչքի էին ընկնում Կարինը,Սեբաստիան,Կեսարիան,Եվդոկիան։

Արհեստաճյուղերի մեջ մեծ տեղ ուներ մետաղագործությունը,որի կենտրոներն էին Եվդոկիան,Վանը,Կարինը,Ադանան,Զեյթունը,Երզնկան։Պղնձագործները պատրաստում էին կաթսաներ,թասեր,ափսեներ,ինքնաեռներ,ջրամաններ։

Զարգացած էր երկաթագործությունը։Պատրաստում էին երկաթյա գործիքներ,կողպեքներ,մանկական օրորոցներ,անիվներ,մկրատներ։

Ոսկերչությունը լայն տարածում ուներ Կարինում,Ախալցխայում,Սեբաստիայում,Վանում։

Զինագործության օջախներ էին Զեյթունը,Սասունը,Կարինը,Վանը։Հռչակված էր Վեմյան գերդաստանը։Կային թիթեղագործներ,մսագործներ,հյուսներ,վարսավիրներ,հացագործներ,մսագործներ,կավա-գործներ,զարգացած էր չթագործությունը,կտավագործությունը,դերձակությունը,ջուլհակությունը։

Բամբակագործության և մետաքսագործության մանուֆակտուրաներ էին առաջացել Ուրֆայում,Դիարբեքիրում,Բրուսայում,Հալեպում և այլ քաղաքներում։

Ամբողջ Մերձավոր Արևելքում հռչակված էին Վանի ոսկերիչներն ու Կարինի պղնձագործները,Կ․Պոլսի զինագործներն ու շինարարները։

Թուրքիայի արտաքին ու ներքին առևտուրը 19-րդ դ․ աշխուժացել էր։Թուրքիան առևտրական հարաբերությունների մեջ էր Եվրոպայի,Ասիայի,Նույնիսկ Ամերիկայի երկրների հետ։Արտահանում էին գյուղատնտեսական մթերքներ,հացահատիկ,մրգեր և այլն։Թուրքիայի արտաքին առևտուրը կենտրոնացված էր քրիստոնյա վաճառականների ձեռքում։

Բաղեշի հայ վաճառականներն ընկերանում էին Հալեպից Թավրիզ գնացող քարավաններին։Հարուստ վաճառականներ էին Ախիջան,Կարասեֆերյանը,Մահտեսի Գալուստ Շաշկատրյանը,Մարտիրոս աղան։Սակայն վաչկատուն ցեղապետերը ամբողջ ունեցվածքը խլեցին ու հալածեցին։

Տրապիզոնի,Կ․Պոլսի,Զմյուռնիայի հայ վաճառականները արտահանում էին Դամասկոսի մետաքսյա և բամբակյա գործվածքներ,փոքրիկ գորգեր,թաշկինակներ,վարագույրներ։

Արտահանվում էին ծխախոտ,բամբակ,խեժ,բուրդ,մորթիներ,չորացրած մրգեր,հացահատիկ և այլն։

Կարինի վաճառականները բերում էին շալեր,բամբակ,մուշտակներ և այլն։Կարին էին ներմուծում սպիրտ,երկաթ,պղինձ,բամբակ և այլն։

19-րդ դ․ Արևմտյան Հայաստանի և Փոքր Հայքի քաղաքների առևտուրը աշխուժություն էր ապրում։

Ազգային ճնշումները և հալածանքները։Թուքահպատակ քրիստոնյա ժողովուրդները ենթարկվում էին բիրտ ճնշումների։Ոչ մահմեդական ժողովուրդները կոչվում էին ռայա,զիմմի,գյավուր(անհավատ)։

19-րդ դ․ Արևմտյան Հայաստանի մի շարք շրջաններում հայերի նկատմամբ կիրառվում էր բռնի կրոնափոխության քաղաքականություն։

1808թ․ Յուսուֆ փաշան հրապարակեց մի ֆերման,ըստ որի քրիստոնյաներին արգելվում էր նոր եկեղեցիներ և վանքեր կառուցել,նրանց երեխաները չպետք է ղուրան սովորեին,մահմեդականների տարազ չպետք է հագնեին,իրավունք չունեին գինի վաճառել,մազեր սանրել,կարմիր շորեր հագնել։Եթե մահմեդականը սպաներ քրիստոնյային,տուգանք վճարելով ազատվում էր,իսկ եթե քրիստոնյան նման հանցանք գործեր,կգլխատվեր։

Քրիստոնյաների համար Թուքիայում դատաստան գոյություն չուներ։Հայերը զրկված էին դատարանում վկայություն տալու իրավունքից։

------------------------- Հայաստանի հյուսիս-արևելյան շրջանների միացումը Ռուսաստանին։

Մեծ տերությունների հակամարտություններն Անդրկովկասում։18-րդ դ․ երկրորդ կեսին Ռուսաստանը երկու պատերազմներ մղեց Թուրքիայի դեմ և հաղթելով՝դուրս եկավ Սև ծով։Հայերը հույսեր էին կապում Ռուսաստանի հետ։

Անդրկովկասի համար պայքար էր մղվում Ռուսաստանի,Պարսկաստանի,Թուրքիայի,նաև Անգլիայի ու Ֆրանսիայի միջև։

Անգլիան և ֆրանսիան ձգտում էին իրենց ազդեցության տակ գցել Մերձավոր արևելքը,Թուրքիային ու Պարսկաստանին լարել Ռուսաստանի դեմ։

Արևելյան Վրաստանի թագավոր Գեորգի 12-րդը դիմում է Ռուսաստանի կայսր Պավել 1-ին՝Ռուսաստանի կայսր Պավել 1-ին Ռուսաստանի կազմի մեջ մտցնելու խնդրանքով։1801թ․ սեպտեմբերի 12-ին հրապարակվեց Ալեքսանդր 1-ինի մանիֆեստը,որը հռչակում էր Վրաստանի միացումը Ռուսաստանին։Վրաստանի հետ Ռուսաստանի կազմի մեջ մտան Փամբակը,Լոռին,Ղազախ-Շամշադինը։

Անդրկովկասի միացումը Ռուսաստանին համապատասխանում էր թուրք փաշաների և պարսիկ խաների ստրկությունից ազատագրվելու հայ ժողովրդի ձգտումներին։

Պատերազական նախապատրաստություններ էր տեսնում նաև Երևանի Մամադ խանը։

1801թ․ անգլո-պարսկական պայմանագրով Անգլիան խոստանում էր ֆինանսական ու ռազմական օգնություն ցույց տալ Պարսկաստանին։Պայմանագիրն ուղղված էր Ֆրանսիայի և Ռուսաստանի դեմ։

Ֆրանսիան իր դիրքերն ուժեղացնելու նպատակով Կ․Պոլիս ուղարկեց Սեբաստիանիի գլխավորած պատվիրակությունը։Իր գործակալների միջոցով Նապոլեոնը շահին հավաստիացնում էր թե ֆրանսիական ու պարսկական բանակների ջանքերով ռուսները դուրս կմղվեն Վրաստանից։

Ալեքսանդր 1-ինը ուղարկեց Կնորինգին,որը տեղում տեղեկացավ ժողովրդի կամքին։Ժողովուրդը կողմ էր,որպեսզի միանան Ռուսաստանին։1802թ․ ապրիլի 12-ից հետո վրացիները պահանջ էին ներկայացնում,որ վերականգնվի վրացական թագավորությունը։Որոշվեց Կովկասյան կառավարչապետությունը հանձնել Ցիցիանովին։

Պավել Ցիցիանովը ծնվել է 1754թ․։

Ջառի և Բելաքանի լեզգիները Վրաստանի պատուհասն էին կազմում։Ցիցիանովի հրամանով գեներալ Գուլյակովը նվաճեց Ջառը և Բելաքանը։Սակայն Բելաքանի և Ջառի շրջաններում դարձյալ սկսվեց խմորում։Ախալցխայում ապրող լեզգիների մի հրոսակախումբ խուժեց Գորու գավառը և բնաջինջ արավ ռուսական փոքրիկ սահմանապահ զորամասը։Ցիցիանովը նորից հրամայեց Գուլյակովին գնալ Ջառ՝անհնազանդ բնակիչներին պատժելու համար։

Իսկ ինքն էլ Թիֆլիսում էր պատրաստվում Գանձակի վրա հարձակվելու համար։

1803թ․ Ռուսաստանին միացան Մեգրելիան,1804թ․՝Իմերեթիան և Գորիան,իսկ 1810թ․՝Աբխազիան։

Դավիթ և Դանիել։Հովսեփ կաթողիկոս Արղությանը Վրաստանի միացումը Ռուսաստանին մեծահանդես արարողություններով տոնելուց հետո պատրաստվեց թողնել Թիֆլիսը և ուղևորվեց Էջմիածին։ՓԵտրվարի 20-ին Գեորգի թագավորի հուղակավորությանը մասնակցելուց հետո Հովսեփը գնաց լողանալու Թիֆլիսի հանքային բաղնիսում,ուր մրսեց և ծանր հիվանդացավ և մահացավ մարտի 9-ին։

Ծագեց կաթողիկոսական հարցը։Այն հայտնի էր Դավիթ-Դանիելյան վեճ անունով։

Դավիթը Լոռու գավառի Էնեգաթ գյուղից էր,Ղորղանյան տոհմից էր,ազնվական ծագում ուներ։Դավիթն աչքի էր ընկնում իր խելքով,տոկուն բնավորությամբ և կամքի ուժով․խիստ էր ու պահանջկոտ,փառքի և իշխանության սիրահար։Նա ժողովրդականություն չուներ։Դանիել եպիսկոպոսը Սուրմառվի գավառից էր դուրս եկել,համեստ,բնավորությամբ թույլ և անվճռական մարդ էր,քիչ էր մտածում փառքի մասին,գործիք էր դառնում ուրիշների ձեռքին,նրա կուսակցությունը ավելի մեծ էր և ժողովրդականություն էլ նա ավելի շատ ուներ,քան Դավիթը։

Գրիգոր Աղքիրմանցին Հովսեփ Արղությանի սպասավորն էր,Ներսես Աշտարակեցին Դանիել եպիսկոպոսի։

Կաթողիկոս ընտրվեց Դանիելը,որը ապրում էր Թուրքիայի Թոքատ քաղաքում։Պետք էր վերահաստատել այդ ընտրությունը և նշանակել նվիրակներ,որոնք գնացին Թոքատ՝բերելու կաթողիկոսին։

Նկատի առնելով,որ Դանիելը հեռու է Էջմիածնից,իսկ Աթոռը մնացել է առանց գլխի,ժողովական միաբանը առաջարկում էր կաթողիկոս ընտրել Դավթին։Սակայն ժողովը վիրավորական ձևով մերժեց Դավթի թեկնածությունը։

Դավիթը ստանում է Գրիգոր վարդապետ Աղքիրմանցու նամակը,որը համոզում էր,թե աջակիցներ կան իր թեկնածությունը հաջողեցնելու համար։Սակայն Գրիգորի և նրա ընտրյալի դիտավորությունները գաղտնի չմնացին։Մահմադ խանը հակվեց Դավթի կողմը։Խանի կամեցողությունը պատրաստված էր Դավթի համար իրավունք ստեղծելու Հովսեփ Արղությանի կտակից։Հակառակորդ կուսակցությունը հայտարարեց,թե Արղությանն այդպիսի կտակ չի արել,հետևաբար Գրիգոր վարդապետը սուտ է խոսում։

Իբրև դանդաղկոտ և թույլ մարդ՝նա չշտապեց գնալ Էջմիածին,այլ կանգ էր առնում ամեն տեղ,ուր գտնում էր հյուրասիրություն։Մահմադ խանն չսպասեց և Դավիթն հավանություն ստացավ իրեն կաթողիկոս հայտարարելու։Ապրիլի 28-ին Դավիթը օծվեց կաթողիկոս։Գրիգոր վարդապետը գնաց Էջմիածին,թաղեց Հովսեփ կաթողիկոսին,եպիսկոպոս ձեռնադրվեց,ստացավ Ռուսաստանի հայոց առաջնորդարանը։

Ռուսաստանը ձգտում էր Էջմիածնում ունենալ մի կաթողիկոս,որ իր գործիքը դառնա։

Դանիելը կանգ առավ Բայազետում և սկսեց պայքարել Դավթի դեմ։Նա Դավթի վրա բարդում էր ծանր մեղադրանքներ և զրպարտություններ։Դավիթն էլ նույն եռանդով հերքում էր Դանիելի կուսակիցներին։

Կ․Պոլսում Դանիելի կողմնակիցների մեջ էին մի քանի անվանի ամիրաներ,որոնց պաշտպանությունը խնդրելու համար Դանիելը,Բայազետ հասնելուն պես,Կ․Պոլիս ուղարկեց իր սպասավոր Մանուել վարդապետ Կյումուշխանեցուն։Սակայն այս վարդապետը և ամիրաները ոչ մի հաջողություն չունեցան։

Կ․Պոլսում ռուսական դեսպանը,ստանալով կայսրի գրությունը,դիմեց ռեյս Էֆենդիին(արտաքին գործերի մինիստրին) և հայտնեց նրան Ալեքսանդրի կամքը,այն է,որ կաթողիկոս ընտրվի երկու թեկնածուներից մեկը՝կա՛մ Հովհաննես պատրիարքը,կա՛մ թե Դավիթ եպիսկոպոսը,և ընտրությունն էլ թողնվի էջմիածնի ժողովին։

Շուտով գաղտնի խորհրդական Տամարան՝Ռուսաց դեսպանատան թարգմանը,իմացավ,որ Կ․Պոլսի սարաֆների գաղտնի ժողովում վճռված է,որ կաթողիկոս հաստատվի Դանիելը։

Մայիսին ընտրողական ժողով գումարվեց Ս․Աստվածածին եկեղեցում,և այս անգամ չտրվեց Դանիելի անունը։Դրվեցին 3 թեկնածուների անունները՝Բարսեղ արքեպիսկոպոս և Դավիթ կաթողիկոս։Սուլթանը հատուկ բարաթով հաստատում էր Դավթին։

Կաթողիկոսական հարցը փակված էր թվում։Դանիելը նշանակվում էր Մուշ քաղաքի արքեպիսկոպոս։

Դանիելի կողմնակիցները նորից նետվեցին ասպարեզ՝իրենց ընտրյալին գահ բարձրացնելու համար։Այս քաղաքականության գլխավոր դերակատար է դառնում Եփրեմ եպիսկոպոս Ձորագեղցին,մի թույլ և ապիկար հոգևորական ,որ գործիք դարձավ հակադավթյան կուսակցության ձեռքին։

Մրցության ասպարեզում երևան է գալիս մի խոշոր ուժ՝Լազարյան տոհմը,որի ներկայացուցիչներն էին երեք եղբայրներ՝Հովհաննես,Մինաս և Հովակիմ։Այս ուժեղ երրորդության թևի տակ էր մտնում Եփրեմ արքեպիսկոպոսը՝Դավթին հեռացնելու համար։

Կայսրին ներկայացվեց նորից Էջմիածնի կաթողիկոսական հարցը։Առիթը Դանիելի դիմումն էր,Եփրեմն իր թեմից հավաքել էր ստորագրություններ Դավթի և Գրիգոր Աղքմիրմանցու մասին։Մատնանշվում էր,որ Հովսեփ Արղությանը մեռնելիս կտակ չի արվել և որ կտակը Աղքմիրմանցու սարքած կեղծիքն է,կայսրը հրամայում է,որ կաթողիկոսացվի Դանիելը։

Եփրեմ արքեպիսկոպոսի հորդորներով հրավիրում է պոլսեցիներին,որ նրանք այժմ օգտվեն Ալեքսանդրի փոփոխամտությունից և Դանիելին կաթողիկոս դնեն։

Որոշվեց Դանիելին կաթողիկոս օծել Էջմիածնից դուրս։Լավագույն տեղը համարվում էր Ուչքիլիսա վանքը Բագրևանդում։

Դանիելականները Հովհաննես Չամաշրճյան պատրիարքին աքսորեցին Թոքատ քաղաքը։

Նոր պատրիարք նշանակվեց Գրիգոր եպիսկոպոս Խամսեցին։Հովհաննես Չամաշրջյան պատրիարքին հեռացնելը կատարվեց մեծամեծ կաշառքներով։Գրիգոր Աղքիրմանցին էլ խորհուրդ էր տալիս Դավթին առատ կաշառքներ ուղարկել Ռուսաստան։Էջմիածնի գանձարանից գումարներ էին ուղարկվում արևմուտք և հյուսիս՝Դավթի գործին ծառայելու համար։

1802թ․ հունվարի 15-ին Կ․Պոլսից շատ կնիքներով ծածկված մի հանրագիր ուղարկվեց Բայազետ՝Դանիել եպիսկոպոսին։

Նույն Գրիգոր պատրիարքի հրամանով էր,որ մայիս ամսում Ուչքիլիսա վանքում գումարվեց ժողով,որին մասնակցում էին Աղթամարի Կարապետ կաթողիկոսը,13 եպիսկոպոսներ,18 վարդապետներ և շատ քահանաներ։Ժողովն իրեն հայտարարարեց <<Սյունհոդոս>> մի դատարան,որ սկսեց դատել Դավթին։Նա դատապարտեց Դավթին և մայիսի 25-ին Ուչքիլիսա վանքում կաթողիկոս օծեցին Դանիելին։Ալեքսանդր կայսրն իր հրովարտակով նույնպես հաստատում էր Դանիելի կաթողիկոսությունը մայիսի 29-ին։

Մայիսի 29-ի հրովարտակով ցարականությունը ձեռք էր բերում իր նվաճողական առաջխաղացության կարևորագույն հանգրվաններից մեկում մի Էջմիածին։

Դանիելականները Դավթին անվանում էին Ջաղան,բայց նրա գազանությունները հաստատելու համար զրպարտություններ էին հերյուրում,մատնանշում էին միաբաններին ծեծելը։Նրանք հավատացնում էին,որ Դավիթն Երևան ուղարկեց ս․Գեղարդ կոչված իրը և այդ մեծ հանգամանքի դեմ բնությունը բողոքեց երկրաշարժով։Դանիելականները հավաստում էին,որ Դավիթը կողոպտել է վանքը և բոլոր անոթները վաճառել ու կաշառք էր տարել խաներին ու բեկերին։

Հովհաննես Գեղարդակիրը՝Թիֆլիսի առաջնորդը,հուլիսի 13-ին տոնեց կայսերական վավերացումը։Տոնախմբության ժամանակ Ալեքսանդր 1-ինի հրովարտակը և պատկերը դրված էին բերդի ս․ Գևորգ եկեղեցու շքեղ բարձերի վրա։Հրովարտակից պատրաստված էին և երկու թարգմանություններ՝հայերեն և վրացերեն։Մեծ թափոր սկսվեց ս․ Գևորգ եկեղեցուց դեպի վանքի եկեղեցին։Թափորի առջևից գնում էին տասներկու խաչվառները,որոնց հետևում էին վարդապետները,ավագերեցները,քահանաները և այլն։Կատարվեց կայսերական հրովարտակը։

Նորից հանդես եկավ կաշառքը և թուրքաց կառավարչությունը պաշտոնանկ արեց Գրիգոր Խամսեցի պատրիարքին և նորից պատրիարք հաստատեց Հովհաննես Չամաշրճյանին,որ աքսորված էր Թոքատ։Այս հեղաշրջումը տեղի էր ունենում 1802թ․ հոկտեմբերին։Դեսպան Տամարան պաշտպանում էր դավթականներին։Գեորգ Աղայեկյանը մնաց իր պաշտոնում,իսկ նրա դեսպան Իտալինսկին Տամարայի նման էր վերաբերվում Դավթին։

Հովհաննես Չամաշրճյանը կարգադրեց,որ պատարագի մեջ հիշատակվի Դավթի անունը,սաստկացրեց հալածանքները դանիելականների դեմ։Նրա միջնորդությամբ թուրքաց կառավարությունը նորից հաստատում էր Դավթին կաթողիկոսական պաշտոնի մեջ,իսկ մի ուրիշ հրամանագրով էլ արտոնում էր նրան աքսորել Դանիելին և նրա կողմնակիցներին ուր հարկավոր կհամարե։

Դավթի ձեռքն էին հանձնվում նրա բոլոր հակառակորդները։ Կ․ Պոլսում կազմվում էր մի մեծ համախոսական,որ ծածկվում էր հազարավոր կնիքներով և ստորագրություններով և նորից վերահաստատում էր,թե Դավիթն է Ամենայն Հայոց կաթողիկոսը։

Դավիթը Մահմադ խանի հետ մարդիկ է ուղարկում Բայազետ՝Դանիելին և նրա մոտ եղածներին Էջմիածին բերելու համար։Դանիելը փորձում է դիմադրել,հենվելով այն հանգամանքի վրա,թե իրեն հաստատել է ռուսաց կայսրը։Բայազետի փաշան Կ․ Պոլսից կատարում է Երևանի խանի պահանջը և Դանիելին հանձնում է խանի մարդկանց ձեռքը։

1802թ․ դեկտեմբերի 31-ին Դավիթը Դանիելին հարկադրեց ստորագրել իր հրաժարականը և բանտարկեց նրան։

Դավիթը դիմումներ հղեց Ցիցիանովին և Ալեքսանդր կայսրին։Ալեքսանդրը,Ցիցիանովին Թիֆլիս ուղարկելով,նրան էր թողել ընտրություն անել երկու կողմերի մեջ։

Փետրվարի 6-ին Թամազ Օրբելիանին ճանապարհվում է Երևան՝տանելով Ցիցիանովի նամակը,որի մեջ պահանջում էր Հայոց կաթողիկոսությունը տալ Դանիելին։Ցիցիանովը փետրվարի 20-ին գրում էր կայսրին,թե ամբողջ հայ ազգությունը ցանկանում է Դանիելին։

Ցիցիանովը,գտնվելով Հովհաննես Գեղարդակրի,Գրիգոր Խամսեցու և Ներսես Աշտարակեցու ազդեցութայն տակ,որոնք ցանկանում էին ռուսաց զորքերին Երևան տանել՝իրենց կաթողիկոսին և հայ ազգը պարսկական լծից ազատելու համար։Այս փափագը արտահայտում է Խամսեցու և Աշտարակեցու նամակը՝ուղղված Ցիցիանովին։

1806թ․ դավթական հոգևորականերից մեկը Աբրահամ եպիսկոպոս Քոլյան Տաթևացի,Կ․Պոլսից ճանապարհվում է Օդեսա՝տանելով իրենց Հովհաննես պատրիարք Չամաշրճյանի հոգացողությամբ պատրաստված մի հանրագիր,որ ռուսական կառավարությունը ճանաչի Դավթի կաթողիկոսությունը։Խնդրագիրը տեղ է հասնում և արտաքին գործերի մինիստր բարոն Բուդբերգը հունիսի 14-ին իր գրությամբ հաղորդում էր նրան,թե կայսրությունը կամենում է,որ Գուդովիչն իր կարծիքը հայտնի այս հարցը ընդմիշտ պարզելու համար։Ներսես վարդապետ Աշտարակեցին գնում է Օդեսա՝Քոլյանին դիմազուրկ անելու համար։Դավթականներն այս անգամ էլ պարտություն են կրում։

Հյուսեին խան սարդարն էլ խնդրեց Աբաս Միրզային նստեցնել նրան Էջմիածնի գահի վրա։

Աբաս Միրզան համոզում է իր հորը կաթողիկոսական հրամանագիր տալ Դանիելին և արձակել նրան Էջմիածին։Դանիելը Մարաղա քաղաքից ճանապարհվում է Թավրիզ՝Երևան վերադառնալու համար։Մայիսի 14-ին նա հասավ Երևան,իսկ մայիսի

20-ին Էջմիածնում էր և նստեց կաթողիկոսական գահի վրա։

Ալեքսանդր կայսրը շնորհավորեց Դանիելին՝շնորհելով նրան Ս․ Աննայի շքանշանը։Դանիելի վերադարձից օգտվողը եղավ Ներսես Աշտարակեցին։1808թ․ հունիսին Դանիելը ձեռնադրվում է եպիսկոպոս և համարյա միաժամանակ էլ ստանում է արքեպիսկոպոսության աստիճան։

1805թ․ սեպտեմբերին Դանիելը հիվանդանում է և մտնում անկողին։Հրավիրվում է տեղական <<հեքիմը>>,որ պահանջում է տալ իրեն Ամիրդովլաթի բժշկարանը,որպեսզի դեղ պատրաստի։Սակայն բժշկարանից միայն մի հատ կար Էջմիածնում և այն էլ կազմում էր Դավիթ կաթողիկոսի սեփականությունը։Մի վարդապետ է ուղարկվում բժշկարանը տանելու,բայց Դավիթը չի տալիս։

Վիճաբանություն է տեղի ունենում Դավթի և նրա մոտ գնացած վարդապետի միջև,որից հետո դանիելականները Ներսեսի կարգադրությամբ թափվում են Դավթի վրա,ծեծում ու ցած գլորում և ոչխար խուզելու մկրատով կտրում են նրա միրուքը,ապա սափրել տալիս։Դավիթը բանտարկվեց ստորերկրյա մի տան մեջ։Երևանի Հյուսեին խան սարդարը գնում է Էջմիածին և հայտարարում,որ եթե Դավթի վրա գործադրված բռնությունը Դանիելի հրամանով է գործադրվել,նա ոչինչ անելիք չունի,բայց եթե մի ուրիշի գործն է եղել այդ,այն ժամանակ նա կիմանա թե ինչ կանե։

Ներսեսը խուճապի է մատնվում և խնդրում է Դանիելին,որ իր վրա վերցնի հանցանքի պատասխանատվությունը,որն էլ այդպես էլ անում է,մեծամեծ նվերներ է տալիս Հյուսեին խան սարդարին և վերադարձնում է նրան Երևան։Հյուսեին Ղուլի խանը ռուսական արշավանքի լուրն առնելու պես Երևան փոխադրեց Դանիել կաթողիկոսին և Դավթին։Դանիելն զգում էր,որ իր մահը մոտ է,և մի աղերսագիր է ուղարկում կայսրին,որ իր մահից հետո նա կաթողիկոս հաստատի Ռուսաստանի Հայոց Եփրեմ արքեպիսկոպոսին։Ալեքսանդրը խնդրեց Եփրեմին պատարագ մատուցանել Պետերբուրգի Հայոց եկեղեցում,ինքը ներկա եղավ պատարագին,ապա գհաց Հովակիմ Լազարյանի տունը,ուր ճաշ էր պատրաստված ի պատիվ նրա և կաթողիկոսի։

Եփրեմին տրվեց 5000 ռուբլի։Նա Էջմիածին հասավ 1810թ․ հոկտեմբերին։Էջմիածին հասնելու պես նա ներկայացավ Աբաս Միրզային։

Եփրեմը Դանիելի նման թույլ էր, հիվանդության պատճառով տարվա մեծ մասը անկողնում էր անցկացնում։Այսպիսով նա անվանական էր իբրև կաթողիկոս,և իսկական կաթողիկոս մնում էր Ներսես Աշտարակեցին։

1804-1813թթ․ ռուս պարսկական և 1806-1812թթ․ ռուս-թուրքական պատերազմները։Վրաստանի միացումը Ռուսաստանին այնքան սրեց ռուս-պարսկական հարաբերությունները,որ շուտով պատերազմ սկսվեց Ռուսաստանի և Պարսկաստանի միջև։Ցիցիանովը պատրաստվեց գնալ Գանձակի վրա,իսկ գեներալ Գուլյակովին հրամայեց լեզգիներին պատժել։Հայկական մի առանձին զորագունդ ուներ Վարանդայի Մելիք Ջումշուդ Մելիք-Շահնազարյանը,որը մասնակցում էր ռուսական արշավանքին։Նոյեմբերի 20-ին Գանձակի դեմ արշավող զորամասը հավաքվեց Թիֆլիսի մոտ գտնվող Սողանլուղ գյուղում։Գանձակի Ջավադ խանը խորամանկ,ստեղծված դրությունը հմտությամբ օգտագործող մարդ էր։

Նա Գանձակի բերդի մեջ հավաքեց շատ կանանց,որպեսզի նրանց ամուսինները չհամարձակվեն թշնամու կողմն անցնել։

Դեկտեմբերի 2-ին Ցիցիանովը վճռեց գրավել նրա այգիները։Ցիցիանովը գրավեց այգիները։Այստեղ նրան անձնատուր եղան 200 շամշադինցիներ և 300 հայեր։Նա ռմբակոծության ենթարկեց բերդը։Պաշարումը տևեց մի քանի ամիս։Մթերքների սուր ճգնաժամ սկսվեց,քաղաքի առուները լցված էին սպանված մարդկանց դիակներով։Այս հանգամանքից առաջացան հիվանդություններ։Ցիցիանովը բաժանեց իր զորքը երկու մասի։Մի մասի հրամանատարն էր Պորտնյագինը,մյուս մասինը՝Կարյագինը։1804թ․ հունվարի 3-ին բերդի վրա գրոհը սկսվեց։Հեծնելով բերդի ամենամեծ թնդանոթի վրա,նա հանեց իր սուրը և նրանով պաշտպանվում էր,մինչև որ ռուսական զինվորները կտոր-կտոր արին նրան։Քաղաքի թուրք ազգաբնակությունը ՝մոտ 17 հազար հոգի,հայտարարվեց գերի։Խանի կանայք ընկան Ցիցիանովի ձեռքը։Ցիցիանովը թոշակ նշանակեց և թույլ տվեց,որ նրանք գնան ուր կուզեն։Գանձակի նվաճման ժամանակ ռուսների կողմից սպանվածների թիվն էր 38 և վիրավորվածներինը՝204։

Ցիցիանովը խնդրեց Ալեքսանդր կայսրին ի պատիվ կայսրուհի Ելիզավետայի Գանձակը անվանել Ելիզավետպոլ։Ալեքսանդրը Ցիցիանովին հետևակազորի գեներալի աստիճան շնորհեց։Թողնելով Հովհաննես արքեպիսկոպոսին Գանձակում տեղական գործերը կարգավորելու համար՝նա վերադարձավ Թիֆլիս։Իսկ Գուլյակովը վերցրել էր Ջառը և հրդեհել։

1804թ․ մայիսի 29-ին ռուսական զորքերը գեներալ-մայոր Լեոնտևի հրամանատարությամբ հասան Գյումրի։Հունիսի 9-ին սրանց միացավ Տուչկովը։Հունիսի 10-ին Ախուրյան գետի ափին,Ազատան գյուղի մոտ տեղի ունեցած ճակատամարտում ռուսները հաղթանակ տարան։Պարսկական գերությունից ազատվեցին 400 հայ ընտանիք,7000 հայ ընտանիքի համար էլ ճանապարհ բացվեց անցնելու Փամբակ-Լոռի։Տուչկովի զորաբաժնի հետ էին Թիֆլիսի առաջնորդ Հովհաննես Գեղարդակիրը և Ներսես Աշտարակեցին։

Հունիսի 14-ին ուղարկելով մի հրամայողական թուղթ՝Ցիցիանովը հունիսի 15-ին դուրս եկավ Գյումրիից դեպի Երևան Ապարանի վրայով հանձնելով իր բանակի առաջապահ մասը՝գեներալ Տուչկովին,իսկ վերջապահ մասը գեներալ Լեոնտևին։Զորքը բաղկացած էր 1370 զինվորից,20 դաշտային թնդանոթից և հայ-վրացական աշխարհազորային ջոկատից։Հունիսի 17-ին ռուսական զորքն Ապարան անունով ավերակ գյուղի մոտ կռվի բռնվեց Երևանի բեկերից բեկի գլխավորությամբ գործող մի հրոսակախմբի հետ,որ բաղկացած էր մոտ 500 հոգուց,որոնք քշել տարել էին Փամբակի գյուղերից մեկի անասունները։

Մահմադ խանը մի նոր պատգամավորություն ուղարկեց Ցիցիանովի մոտ,որի գլուխն էր Կասումբեյը,որի հետ ուղարկվում էին երկու հայ հոգևորականներ՝Բարսեղ և Գրիգոր եպիսկոպոսները։Դանիելը և Դավիթը գտնվում էին բերդում։Խանը Դանիելին էր դիմում ռուսների հետ բանակցություններ վարելու համար։

Հունիսի 19-ին ռուսաց զորքը մոտեցավ Էջմիածնին։Գեներալ Պորտնյագինը կռվով դուրս քշեց պարսիկներին այգիներից։

Էջմիածնի վանքի մեջ գտնվում էր պարսկական մի զորաբաժին,որի քանակը 400 մարդ էր։Աբաս-Միրզան,21 տարեկան մի երիտասարդ,արտասովոր ընդունակություններով և պայծառ հայացքների տեր մարդ էր։Նա իր հովանավորության տակ էր վերցրել ամենայն Հայոց Մայր Աթոռը։Գահաժառանգ Աբաս Միրզան հոգատարությամբ էր վերաբերվում միաբաններին։

Ցիցիանովի առջև հունիսի 20-ին կանգնած էր պարսկական 20 հզ․-ոց բանակը։Հարձակումն սկսեցին պարսիկները,կռիվը տարածվում էր Շողակաթ և Հռիփսիմեի վանքերից մինչև Գայանեի վանքը։

Աբաս-Միրզան հույս ուներ Էջմիածնի մոտ ջախջախել ռուսական կորպուսը,գրավել Թիֆլիսը և գրավել Վրաստանն ու Կովկասը։Ռուսական կորպուսի հրամանատարությունը զգալով,որ ուժերն անհավասար են,որոշում է շրջանցել Էջմիածինը,շարժվել Քանաքեռ՝այնտեղից գրոհել Երևանի վրա և հակառակորդներին հարվածել թիկունքից։

Աբաս-Միրզան վերակազմում է բանակը՝բաժանելով դրան երեք մասի,որոնցից մեկի հրամանատարությունը պահում էր իր ձեռքի մեջ,մյուսը հանձնում է Փիր Ղուլի խանին,իսկ երրորդը բաղկացած էր 1000 թուրքմեններից։

Ցիցիանովը,թողնելով Երևանը,գնաց Աբաս-Միրզայի բանակի վրա,որ կայան էր ընտրել Ղրխբուլաղ անունով տեղը,առաջավոր մասեր ունենալով Քանաքեռ գյուղում։Կանգ առնելով Զանգու գետի աջ ափին,նա մի գունդ ուղարկեց մաքրելու Քանաքեռ գյուղը պարսիկներից։Գնդի հրամանատար Ցեխունսկին կատարեց հանձնարարությունը։Դա տեղի ունեցավ հունիսի 25-ին,պարսիկների կողմից սպանվածների թիվը 7000 էր։Ռուսական զորքերը հունիսի 25-ին գրավեցին Քանաքեռը։Աբաս-Միրզայի բանակը նահանջեց և ճամբար դրեց քաղաքից 8 կիլոմետր դեպի հուսիս-արևելք Գառնի-չայ գետի ափին։

Ստանալով գլխավոր հրամանատարի թույլտվությունը՝Կոզլովսկին առաջ նետվեց բարձրանալու անմատչելի լեռներով։Բանակը սկսեց փախչել ։Հուլիսի 2-ին Ցիցիանովը գրավեց Երևանի արվարձաները և շրջապատեց Երևանի բերդը։

Հրամանատարը բնակության վայր ընտրեց Կոզեռ անունով թաղը։Ցիցիանովը բանակցություններ վարեց Երևանի խանի հետ՝բերդը իրեն հանձնելու մասին։Մամադ խանը ձգձգում էր բանակցությունները,որպեսզի ժամանակ շահի և պարսկական բանակցություններից օգնություն ստանա։Աբաս-Միրզան ճամբար դրեց Գառնի-չայի ափին։Հուլիսի 14-ին Աբաս-Միրզային օգնության հասավ Ֆաթհ-Ալի շահը՝15 հզ․-ոց զորքով։Բերդի կայազորը բաղկացած էր 7000 սարբազներից,ուներ 60 թնդանոթ և երկու հրասանդ։Այն համալրվեց 800 զինվորներով։

Երևանի մոտ կենտրոնացնելով 35 հզ․-ոց բանակ,հուլիսի 15-ին պարսկական զորագնդերն անցնում են հակահարձակման՝նպատակ ունենալով ոչնչացնել Ցիցիանովի կորպուսը։Պարսկական զորքերը հարվածն ուղղում են Լեոնտևի,Պորտնյագինի ուժերի դեմ,նաև Հոլդեի մարտկոցի վրա։Քաջություններ ցույց տվին պորուչիկ Լաբինցևը,փոխգդապետ Սիմոնովիչը և այլոք։Հուլիսի 15-ին ութ ժամից ավելի տևած ճակատամարտը ավարտվեց պարսիկների պարտությամբ։

Հուլիսի 24-ից 25-ի գիշերն էր,որ Պորտնյագինը սկսեց իր գրոհը Երևանի բերդի վրա։Պորտնյագինը կանգնած էր պարսից 40 հզ․-ոց բանակի դեմ։Պորտնյագինը սկսեց նահանջել։Ցիցիանովը կանգնած էր վատառողջ տեղ,շուրջն ամեն տեղ բռնացած էր ջերմախտը։Շատերը մեռան,այդ թվում Ցեխանսկին։

Ռոստոմ բեկի խումբը Փամբակաձորում հանդիպեց Փիր Ղուլի խանին և Ալեքսանդր արքայորդու զորքերին։Պարսկական բանակը հաղթանակ տարավ Ռոստոմ բեկի դեմ։

Ցիցիանովը օգոստոսի 15-ին Ղարաքիլիսա է ուղարկում Մոնտրեզորին։Սակայն Մոնտրեզորը պարտվեց պարսիկներից։

Շուտով հայտնի դարձավ,որ խռովություններ են սկսվել Օսեթիայում,Վրաստանում ծագել էին ապստամբություններ։Ցիցիանովը ստիպված սեպտեմբերի 3-ին դադարեցրեց Երևանի բերդի պաշարումը և սեպտեմբերի 7-ին ուղղություն վերցրեց Թիֆլիս։

Երևանի բերդի պաշարման ժամանակ աչքի ընկան Գրիգոր Մանուչարյանը՝իր ջոկատով։

Բերդի պաշարման ժամանակ հայերը բերդի ներսից գաղտնի կապեր էին հաստատել ռուսական հրամանատարության հետ։Ռուսական զորքերի նահանջից հետո Երևանի խանը դաժան դատաստան էր տեսնում հայերի հետ։

Երևանյան արշավանքի անհաջողությունը չէր կանգնեցնում ռուսական նվաճողության տարածումը։1805թ․ Ռուսաստանին բերում էր 3 մեծ նվաճումներ՝Ղարաբաղի,Շաքիի և Շորագյալի խանությունների միացումը։

Ղարաբաղի մայրաքաղաքը Շուշին էր։Ղարաբաղի խանն էր Իբրահիմ խանը,85 տարեկան,շատ առույգ,ուժեղ և ճարպիկ մի մարդ։Գանձակի խանության բնակիչները իրենց տավարն ու ոչխարը քշել տարել էին Ղարաբաղ։Այդ հողերի վերադարձումն էր նա պահանջում Իբրահիմ խանից 1804թ․ հունվարի 8-ին գրած իր նամակով։Բացի դրանից Ցիցիանովը պահանջում էր,նաև,որ Իբրահիմ խանը վերադարձնի Վարանդայի Մելիք Ջումշուդի որդի Բեհրամին,պատճառաբանելով,որ Մելիքը ռուսահպատակ է։Իբրահիմ խանը չկատարեց այս պահանջը և Ցիցիանովի հրամանով Լիսանևիչը արշավանքի գնաց,բայց ղարաբաղցիները,տեսնելով նրան,կարողացան բոլոր հոտերն ու երամակները քշել սարերը։Մայոր Լիսանևիչը վերադառնալիս քշեց տարավ 250 հայ ընտանիքներ,որոնք բնակեցվեցին Գանձակի արվարձանում։

Գանձակի մոտ երևաց Ղարադաղից եկած մի հրոսախումբ,որ մտադրություն ուներ քշել տանելու ռուսական երամակը։

Կարյագինի ուղարկած խմբից ոմանք թրակոտոր եղան,մնացածներն էլ տրվեցին։Հաջորդ արշավանքի ժամանակ նրանք քշեցին տարան 290 գլուխ ձին։

Իբրահիմ խանը մի նամակով դիմեց Ցիցիանովին՝խնդրելով պաշտպանել իրեն պարսիկներից։

Գանձակից 30 վերստ հեռավորության վրա գտվնող Քյուրակչայ գետի ափին զարկված վրաններում տեսակցություն տեղի ունեցավ Ցիցիանովի և Իբրահիմ խանի միջև։Հայերից ներկա էին Թիֆլիսի և Գանձակի առաջնորդ Հովհաննես Գեղարդակիրը և Վարանդայի մելիք Ջումշուդ մելիք Շահնազարյանը։Ըստ այդ պայմանագրի Ղարաբաղը ռուսական հպատակություն ընդունեց։Քյուրակչայի պայմանագրով Ռուսաստանի տիրապետության տակ անցան Ղափանի,Մեղրու,Գորիսի և Սիսիանի շրջանները։1805-1806թթ․ Ռուսաստանին միացվեց Շիրվանի,Բաքվի ու Դերբենտի խանությունները։Մայիսի 21-ին Քյուրակչայի ափին նույնպիսի պայմանագիր ստորագրեց նաև Շաքիի Սելիմ խանը։

Ուղարկելով Ղարաբաղի և Նուխու դաշնադրությունների համառոտությունն իր զորավարներին՝Ցիցիանովը հրամայում էր,որ բոլոր եկեղեցիներում գոհացողական մաղթանքներ կատարվեն։Ղարաբաղի խանության սահմաններն էին․հյուսիսից Կուր գետով Շաքիի և մասամբ Շամախու խանությունները,արևելքից այս վերջին խանությունը,հարավից Արաքս գետով մասամբ Ղարաբաղի և մասամբ Նախիջևանի խանությունները և արևմուտքից Գանձակի շրջանը և մասամբ Երևանի խանությունները Սևանա լճի վրայով։

Ղարաբաղի ձեռք բերելը Ռուսաստանի համար հետևյալ օգուտներն ունի․Ղարաբաղը կարող է համարվել Պարսկաստան մտցնող դռներ,Ղարաբաղով Վրաստանը մոտենում է Բաքվին,որը մտադրություն կա գրավելու,Ղարաբաղից և Շամախուց կստանան մետաքս,իսկ Գանձակից՝շիբ։

Իբրահիմ խանին տրվում էր գեներալ լեյտենանտի,նրա ավագ որդի Մահմուդ Հասան աղային և միջնակ որդի Մեհտի Ղուլի աղային՝գեներալ-մայորի,իսկ կրտսեր որդի Խանլար աղային բրիգադի աստիճաններ և ռոճիկ։

Շորագյալի(Արփաչայի արևելյան ափի Շիրակի) գլխավոր կենտրոնն էր Արթիկ գյուղը։Այն հպատակվում էր Բուդաղ Սուլթանին։1800թ․ հոկտեմբերին Բադաղ Սուլթանի որդին հարձակում գործեց Փամբակի վրա և քշեց տարավ հայ գյուղացիների անասունները։Ղարաքիլիսայի ռուս զորքերի հրամանատար Նեսվետաևն պահանջեց վերադարձներ տարած ապրանքը և կալանավորեց 10 հատ շորագյալցիների։Ցիցիանովը առաջարկեց Նեսվետաևին արձակել կալանավորվածներին,իսկ Բուդաղ Սուլթանին հարկադրեց վերադարձնել անասուններին մի արշավանքով։Մահմադ խանը բանտարկեց Բուդաղ Սուլթանին և պահանջեց փրկանք 30 հզ․ ռուբլի՝սպառնալով զորք ուղարկել Շորագյալ՝ժողովրդից բռնությամբ ստանալու։Նեսվետաևը արշավեց Շորագյալ նրանց Երևանի խանի բռնություններից ազատելու համար։Մարտի 30-ին Արթիկ գյուղն գրավված էր։Նա այնուհետև գրավեց Թալին գյուղը։

Մայոր Լիսանևիչը նոր էր տեղավորվել Շուշիում,երբ Իբրահիմ խանի լրտեսները հայտնեցին,որ պարսից զորքը Ղարադաղի վրայով գալիս է Ղարաբաղի վրա։

Լիսանևիչը գնաց նրան հանդիպելու։ Ջաբրայիլի այգիների մոտ տեղի ունեցած կռվի ժամանակ Լիսանևիչը հետ նահանջեց Շուշի։Հուլիսի 18-ին Շուշի ուղևորվեց գնդապետ Կարյագինը։Հուլիսի 24-ին նա մոտեցավ Ասկարանի կիրճին և գտավ նրա բերդը գրավված պարսիկներով։Շուշու ճանապարհը կտրված էր։Վանի յուզբաշի Աթաբեկյանը սկսում է մեծ ծառայություններ մատուցել ռուսներին։Կարկառ գետի ափին տեղի ունեցած կռվում աչքի ընկավ Լադինսկին։

Մի սպա Լիսենկո անունով անձնատուր եղավ պարսիկներին։Շահ Բուլաղ կոչվում է մի մեծ աղբյուր,որ կտրում է Շուշուց Գանձակ տանող ճանապարհը։Աղբյուրի կողքին բարձրացած է մի փոքրիկ բլուր,որի գլուխը գրաված է հին ամրոց։Ռուսները դուրս մղեցին պարսիկներին։Փոքրիկ ամրոցը շրջապատվեց բոլոր կողմերից։Ռուսները հացի փոխարեն խոտ էին ուտում,պարսիկներից խլված ձիաներն էլ մորթվեցին։

Կարյագինը Աբաս Միրզային զիջեց Շահ Բուլաղը և պատսպարվեց Մոխրաթաղ գյուղի մոտ,որ շինել էր Ջրաբերդի Մելիք Հաթամը։Աբաս Միրզայի բանակը հետ քաշվեց տեղի ունեցած կռվից հետո։Հուլիսի 15-ին Ցիցիանովը միացավ Կարյագինին և Կոտլյարևսկուն,շնորհակալություն հայտնեց Վանի յուզբաշուն,որին ընծայեց իր մեծ արծաթե ժամացույցը։

Ցիցիանովը շարունակեց առաջխաղացումը դեպի Շուշի,իսկ Կարյագինին ուղարկեց Գանձակ հանգստանալու և բժշկվելու։Հուլիսի 26-ին Իբրահիմ խանը հրավիրեց Ցիցիանովին Շուշի։Գանձակում սկսվեց մի ապստամբական շարժում,որի ղեկավարն էր Ջավադ խանի որդի Ուղուրլու աղան։Զագամի դաշտում Կարյագինը պարտության մատնեց Աբաս Միրզային։Վերջինս գնաց Երևան։

Ցիցիանովը պատերազմ հայտարարեց Շիրվանի Մուսթավա խանին։Դեկտեմբերի 25-ին դաշնագիր ստորագրվեց և Շիրվանը հպատակվեց կայսրին։

Ցիցիանովը հանձնարարեց Զավալիշինին գրավել Բաքուն։Զավալիշինը պահանջեց Հյուսեին Ղուլի խանից,որ նա իրեն հանձնի բերդի բանալիները։1806թ․ փետրվարի 8-ին,նշանակված անձնատրության օրը,Ցիցիանովը գնաց խանի հետ տեսակցելու։Խանի հետ եկած Իբրահիմ Բեկ անունով մեկն ատրճանակի երկու հարվածով սպանեց Ցիցիանովին,ապա խենջարով կտրեց նրա գլուխը և տարավ Թավրիզ՝Աբաս Միրզային։Նրա մարմինը նետեցին քաղաքի անմաքրությունները։Եվ միայն հայերն էին,որ նրա դիակը ձյութապատ դագաղի մեջ դրեցին և պահեցին Աստվածածին եկեղեցու մեջ երկար ժամանակ։Ինչպես արդեն նշվեց,1806թ․ Ռուսաստանին միացան Բաքվի ու Դերբենտի խանությունները։

Նապոլեոն Բոնապարտի նպատակն էր Պարսկաստանի և Թուրքիայի ջանքերով թուլացնել Ռուսաստանը և իշխող դիրք ստանալ Մերձավոր Արևելքում։1806թ․ օգոստոսին Ֆրանսիայի դեսպան գեներալ Սեբաստիանին,ժամանելով Թուրքիա,ամեն ինչ պետք է աներ,որպեսզի Թուրքիան պատերազմ սկսեր Ռուսաստանի դեմ։

Նապոլեոնը ծրագրում էր հաշտեցնել Թուրքիային և Պարսկաստանին և ռազմական դաշինք ստեղծել ընդդեմ Ռուսաստանի։Խախտելով 1791թ․ կնքված Յասսի հաշտության պայմանագիրը,Թուրքիան արգելեց ռուսական ռազմական նավերին անցնել Բոսֆորի և Դարդանելի նեղուցներով,սկսեց ուժեր կուտակել Դանուբի և Ախուրյանի ափերին,ամրացրեց սահմանային բերդերը և 1806թ․ դեկտեմբերի 18-ին պատերազմ հայտարարեց Ռուսաստանին՝Ֆրանսիայի կայսր Նապոլեոնի դրդումով։Ֆրանսիան և Անգլիան ռազմամթերք էին մատակարարում Թուրքիային և Պարսկաստանին։Նապոլեոնը թուրքերին խոստանում էր Ղրիմն ու Կովկասը։

Այսպիսով սկսվեց 1806-1812թթ․ ռուս-թուրքական պատերազմը։Պատերազմը տեղի էր ունենում երկու ճակատով՝Դանուբում և Կովկասում։

1807թ․ մայիսի 4-ին Ֆրանսիայի և Պարսկաստանի միջև Ֆինկեյշտեյնում կնքվեց պայմանագիր,որով Նապոլեոնը խոստանում էր իր օգնությունը՝ռուսներին դուրս մղելու Վրաստանից,զենք տրամադրել Պարսկաստանին,բանակը վարժեցնելու համար ռազմական հրահանգիչներ ուղարկեց Պարսկաստան։Պարսկաստանն պարտավորվում էր խզել կապերն Անգլիայի հետ։Այս պայմանագիրը ուղղված էր Անգլիայի և Ռուսաստանի շահերի դեմ,նաև Անդրկովկասի ժողովուրդների ազատագրական շարժումների դեմ։

Գուդովիչը բաժանեց Թուրքիայի դեմ գործող զորաբանակը երեք մասի։Առաջինը,ձախ թևը,գտնվում էր Փամբակում գեներալ Նեսվետաևի հրամանատարության տակ։Երկրորդը,որ կազմում էր կենտրոնը,իր՝ Գուդովիչի հրամանատարության տակ էր՝Թիֆլիսի մոտ։Իսկ երրորդ կամ աջ թևի զորաբաժինը հավաքված էր Մինգրելիայում։1807թ․ փետրվարի 8-ին թուրքերը Փոթի քաղաքից հարձակվեցին և գրավեցին Ռեդութ-կալե փոքրիկ ամրոցը։

Մամեդ բեկը ստացավ փաշայության աստիճան և նշանակվեց Կարսի նահանգի կառավարիչ,իսկ Կարա բեկը մնաց Մաղասբերդում։Մամեդ փաշան ցանկանում էր դառնալ Կարսի նահանգի անկախ տերը,ուստի նա բանակցություններ վարեց գեներալ Նեսվետաևի հետ։Կարսի թուրք բնակիչներչը դիմեցին Էրզրումի սերասքեր Քյոռ Յուսուֆ Զիա փաշային,որն էլ հսկողություն նշանակեց Մամեդ փաշայի վրա։Նա հայտնեց Նեսվետաևին,թե թող ռուսները նախ Ախալցխան վերցնեն,ապա Կարսը։Գուդովիչը գլխի է ընկնում,որ Կարսի փաշան խաբեբա է և հրամայում է Նեսվետաևին մտնել Կարս։

Անցնելով Արփաչայը Գյումրի բերդի մոտ՝ Նեսվետաևը մարտի 16-ին Բաշ-Շորագյալ գյուղում հանդիպեց 1000 հոգուց բաղկացած մի զորամասի,որի հարմանատարն էր Կարա բեկը։Ռուսները հարձակվեցին նրա վրա,վերցրին գյուղը, 400 գերի տարան։

Նեսվետաևը գրավեց Կարսի արվարձանը՝Բայրամ փաշա անունով։Գուդովիչից Նեսվետաևը հրաման ստացավ չձեռնարկել այնպիսի գործողություններ,որոնք կարող են պատճառել զինվորների կորուստ։

Նեսվետաևը հեռացրեց իր զորքերը Կարսից և ետ նահանջեց դեպի ռուսական սահմանը։Նեսվետաևը կանգ առավ մարտի 23-ին Մուշկո գյուղում,որ նա 500 տուն հայերի ազատեց գերությունից։

Ապրիլին Գուդովիչը իր զորքերը տարավ Ախալքալաքի վրա։Նա հարձակում գործեց,սակայն պարտություն կրեց։

1807թ․ մայիսի 30-ին թուրքական սերասքյար (գլխավոր հրամանատար) Յուսուֆ փաշան 10 հազար զինվորներով և 20 հրանոթով հարձակվում է Գյումրիի վրա։Ռուսական զորքերը Նեսվետաևի հրամանատարությամբ հակառակորդին հարկադրում են նահանջել։Հունիսի 5-ին թուրքերը ռմբակոծում են Գյումրին,թուրքերը ներխուժում են գյուղ,բայց գրավել չեն կարողանում։Կովկասյան գրենադերական գնդի քաջարի զինվորները թշնամուն քշում են Ախուրյանի մյուս ափը։Յուսուֆը կորցնում է սեփական դրոշակը և 200 զինվոր Էրզրումի սերասքյար Յուսուֆ փաշան ծրագրում է մխրճվել Գուդովիչի և Նեսվետաևի գլխավորած զորախմբերի միջև։Թուրքական սահմանին է մոտենում նաև Աբաս-Միրզան 12 հազարանոց զորքով։

Հունիսի 18-ին Ախուրյանի ափին,Փոքր Ղարաքիլիսա գյուղի մոտ տեղի է ունենում ճակատամարտ,որին ռուսներից մասնակցում է 2 հազարանոց,իսկ թուրքերից 20 հազար զինվոր։Ճակատամարտն ավարտվեց ռուսների հաղթանակով։Յուսուֆը չհասցրեց ձի նստել և փախավ ոտքով։1807թ․ հուլիսի 8-ին Ռուսաստանի և Ֆրանսիայի միջև կնքված Տիլզիտի պայմանագրից հետո Ռուսաստանի և Թուրքիայի միջև կնքվեց ժամանակավոր զինադադար։

1808թ․ սեպտեմբերի 25-ին Գուդովիչը Ապարանի վրայով շարժվեց դեպի Երևան։Սեպտեմբերի 26-ին ռուսական զորքը գրավում է Ապարանը։Սեպտեմբերի 29-ին ռուսական կորպուսի և Հյուսեին Ղուլի խանի հեծելազորի միջև Աշտարակի մոտ տեղի ունեցած ճակատամարտում ռուսները հաղթանակ են տանում։Սեպտեմբերի 30-ին Գուդովիչը գրավում է Էջմիածինը։

Գուդովիչի հրամանով Նեբոլսինի զորագունդը Ղարաբաղից շարժվում է Նախիջևան։Հոկտեմբերի 28-ին Ղարաբաբա գյուղի մոտ ռուսական զորքը ճակատամարտ տվեց Աբաս-Միրզայի զորքերին և հաղթեց։Նոյեմբերի 1-ին Նեբոլսինը գրավում է Նախիջևանը։

Ի․ Գուդովիչը 6000-անոց բանակով հոկտեմբերի 9-ին սկսում է Երևանի բերդի պաշարումը։Նոյեմբերի 17-ին սկսվում է Երևանի բերդի գրոհը։Բերդն առանց կռվի հանձնելու մեկ ամսից ավելի շարունակվող բանակցությունները որևէ արդյունք չունեցան։Հասան խանը նրանց դիմավորեց թնդանոթային ուժեղ կրակով։Գուդովիչը տեսնում է,որ բերդն ամրացված է եվրոպական ռազմական կանոններով։Երևանի բերդի պատերի տակ կնքած անհաջողությունը,վերահաս ձմեռը,սննդամթերքի ու ռազմամթերքի փոխադրումների դժվարությունները հարկադրում են նոյեմբերի 30-ին թողնել Երևանը և վերադառնալ Վրաստան։Դեկտեմբերի 1-ին Նախիջևանից Ղարաբաղ է վերադառնում նաև Նեբոլսինի զորամասը։

Երևանի գրավման երկրորդ փորձը հաջողություն չի ունենում։Գուդովիչը հեռացվեց Վրաստանի կառավարչապետի և Կովկասում ռուսական զորքերի հրամանատարի պաշտոնից։Նրան փոխարինեց գեներալ Տորմասովը։

1810թ․ ամռանը գեներալ Կոտլյարևսկին գրավեց Մեղրին,ապա Աբաս-Միրզան պարտության մատնեց և հարկադրեց զորքերը դուրս բերել Ղարաբաղից։1810թ․ սեպտեմբերի 5-ին գեներալ Պաուլուչչի զորագունդը Ախալքալաքի մոտ ներխուժեց Երևանի Հյուսեին-Ղուլի խանի բանակի շարքերը և ստիպեց նահանջել։

Տորմասովը գնաց Ախալցխայի բերդը վերցնելու։Այդ ժամանակ ժանտախտ սկսվեց։Տորմասովը վերացրեց պաշարումը և ետ դարձավ։

Անգլիան Պարսկաստանին բաց էր թողնում տարեկան 3 միլիոն ռուբլի արծաթ,ուղարկել էր 22 թնդանոթ,12 հազար ռուբլու ռազմամթերք,12 հազար հրացան և մահուդ։

Ռուսական զորքերը հաջողության հասան նաև թուրքական ճակատում։1809թ․ նրանք գրավեցին Փոթին,1810թ․ Սուխումը․իսկ 1811թ․ դեկտեմբերի 8-ին Կոտլյարևսկու զորագունդը վերցրեց Ախալքալաքը։

Ռուսները հաջողությունների հասան Դանուբյան ռազմաճակատում։1811թ․ հունիսի 22-ին Ռուշչուկի տակ ռուսները Կուտուզովի և Մարկովի գլխավորությամբ հաղթանակ տարան թուրքերին,որոնց գլխավորում էր Ահմադ-բեյը։

Զրկվելով դանուբյան բանակից՝Թուրքիան հաշտություն խնդրեց։

Ռուս-պարսկական պատերազմում ռուսական զորքերին օգնություն ցույց տվեց հայ ժողովուրդը։Բորչալուում,Ղազախում և Շամշադինում կռվում էր Գրիգոր Մանուչարյանի գլխավորած՝500 հայ հեծյալներից կազմված ջոկատը։Նա պարգևատրվեց Գեորգիևյան խաչով և Վլադիմիրի ու Աննայի շքանշաններով։

Կոտլյարևսկին հոկտեմբերի 12-ին հարձակվեց Ասլանդուզի վրա և Աբաս Միրզային պարտության մատնեց։

Այնուհետև նա հարձակվեց Լենքորանի վրա և հաղթանակ տարավ Սադղխանի նկատմամբ։Պարսիկների կողմից սպանվածների թիվը հասնում էր 3800-ի։

1812թ․ մայիսի 16-ին ռուս նշանավոր զորավար Կուտուզովը հայ դիվանագետ Մանուկ բեյի օժանդակությամբ Բուխարեստում կնքեց հաշտության պայմանագիր,որով ավարտվում է ռուս-թուրքական պատերազմը։

Բուխարեստի պայմանագրով Ռուսաստանին է անցնում Բեսարաբիան,Աբխազիան,Մեգրելիան և Գուրիան։Ղարաբաղի Գյուլիստան ավանում 1813թ․ սեպտեմբերի 27-ին սկսվեցին ռուս-պարսկական բանակցությունները և շարունակվեցին մինչև հոկտեմբերի 12-ը։Բանակցությունների արդյունքում կնքվեց 11 կետից բաղկացած պայմանագիր։Ռուսաստանի կողմից փաստաթուղթը ստորագրեց Կովկասի կառավարչապետ Ռտիշչևը,Պարսկաստանի կողմից արտաքին գործոց նախարար Միրզա Աբդուլ Հասան խանը։Այդ պայմանագրով Պարսկաստանը հրաժարվում է Վրաստանից,Լոռու և Շամշադինի շրջաններից,Դաղստանից,Շորագյալի գավառից։Ռուսաստանին էր անցնում Գանձակի,Ղարաբաղի,Շաքիի,Շիրվանի,Դերբենտի,Ղարաբաղի,Բաքվի,Թալիշի խանությունները։Ռուսաստանի կազմի մեջ էին մտնում հյուսիս-արևելյան Հայաստանի հետևյալ շրջանները՝Գանձակը,Ղարաբաղը,Զանգեզուրը,Շիրակը։Ռտիշչևը պարսիկներին տալիս էր Մեղրիի շրջանը։

Այսպիսով,19-րդ դարի սկզբին Լոռու,Ղազախի,Շամշադինի,Ղարաբաղի,Իջևանի,Շիրակի,Զանգեզուրի և Ղափանի հայաբնակ շրջանները,եղբայրական Վրաստանի և Ադրբեջանի հետ միասին ազատագվում են շահական Պարսկաստանի լծից և միանում Ռուսաստանին։Ֆաթալի շահը Ռտիշչևին պարգևեց Առյուծի և Արեգակի շքանշանի առաջին կարգը,ոսկե շղթայի վրա և կանաչ մետաքսե ժապավեն ուսով գցելու համար,հրամայեց տալ նրան 500 Թավրիզի բաթման մետաքս։Պայմանագիրը չէր բավարարում նաև հայ ժողովրդին,որի ակնկալիքն ամբողջ Արևելյան Հայաստանի միացումն էր Ռուսաստանին։

Արևելյան Հայաստանի ազատագրումը պարսկական լծից

1826-1828թթ․ ռուս-պարսկական պատերազմի սկիզբը։Գյուլիստանի պայմանագրից հետո Պարսկաստանը ձգտում էր ետ խլել իր կորցրած տարածքները։Ռուսաստանը ցանկանում էր իր դիրքերն ամրապնդել Կովկասում և Մերձավոր արևելքում։Անգլիան 1814թ․ նոյեմբերի 25-ին պայմանագիր է կնքում Պարսկաստանի հետ,որը հայտնի է <<Թեհրանի պայմանագիր>> անունով։Անգլիան զինամթերք էր մատակարարում Պարսկաստանին և Թուրքիային։Անգլիան դրդում էր Պարսկաստանին նոր պատերազմ սկսել Ռուսաստանի դեմ։

1817թ․ Կովկասյան հատուկ կորպուսի հրամանատար գեներալ Ա․ Պ․ Երմոլովը,մեկնում է Պարսկաստան՝(կազմված 203 մարդուց) բանակցություններ վարելու։

Նա բանակցություններ է վարում Թավրիզում՝Աբաս Միրզայի,ապա Սուլթանիեում՝ Ֆաթհ-Ալի շահի հետ։Նրա նպատակն էր Թավրիզում ունենալ մշտական դիվանագիտական առաքելություն,Ռեշտում առևտրական գրասենյակ,լուծել Պարսկաստանում գտնվող ռուսական ռազմագերիներին հայրենիք վերադարձնելու հարցը,ջանալ,որ Պարսկաստանում թուլանա Անգլիայի և ուժեղանա Ռուսաստանի ազդեցությունը։Երմոլովը ձեռնունայն վերադարձավ Թիֆլիս։

1826թ․ փետրվարին Պետերբուրգից Թեհրան է մեկնում Ա․ Ս․ Մենշիկովը,որը պետք էր Պարսկաստանի հետ բարիդրացիական հարաբերություններ ունենալ։Սակայն Մենշիկովին սառը ընդունեցին,նա ականատես եղավ պատերազմի տենդագին նախապատրաստությունների։

Անգլիայի դրդումով,խախտելով Գյուլիստանի պայմանագիրը,Աբաս-Միրզան առանց պատերազմ հայտարարելու 1826թ․ հուլիսի 16-ին և 17-ին պարսկական ուժերը երկու ուղղությամբ ներխուժեցին ռուսական տիրապետության սահմանները։1826թ․ հուլիսի 16-ին Երևանի սարդարի ուժերը Ապարանում հարձակվեցին Միրաքի ռուսական պահակակետի վրա,իսկ հուլիսի 17-18-ին պարսկական 60 հազարանոց բանակը Աբաս-Միրզայի հրամանատարությամբ ներխուժեցին Ղարաբաղ և հուլիսի 25-ին պաշարեց Շուշին։Աբաս-Միրզան 12 հազարանոց մի զորաբանակ շարժեց դեպի Ելիսավետպոլ։Նա ծրագրում էր գրավել Թիֆլիսը։Երևանի Հյուսեին-Ղուլի խանի և նրա եղբայր Հասան խանի ուժերը ներխուժեցին Փամբակի և Շիրակի գավառները։Իսկ 25 հազարանոց հեծյալներից կազմված պարսկական մի այլ բանակ էլ Թալիշից մտավ Մուղանի հարթավայրը։Պարսկական բանակներին հաջողվեց գրավել Ելիսավետպոլ,Շամախի,Նուխի քաղաքները,Թալիշի,Շաքիի,Շիրվանի և Շորագյալ-Փամբակի որոշ գավառներ։Այսպես սկսվեց ռուս-պարսկական երկրորդ պատերազմը(1826-1828թթ․)։

Աբաս Միրզան Արաքսն անցավ Խուդափերինի կամուրջով։Այստեղ նրան սպասում էին Ղարաբաղի խոշոր բեկերը։Աբաս Միրզան ընդունելություն գտավ այդ բեկերից մեկի՝Հաջի Աղալար բեկի տանը։Եկել էին նաև Ղարաբաղի Մեհտի ղուլի խանը և Շիրվանի Մուսթավա խանը։

Այդ հրեշին դիմադրելու համար կար մի ռուսական զորաբաժին,բաղկացած 42 եգերյան գնդի մի քանի մասերից և կոզակ զորքերից,ընդամենը 2700 հոգուց։Զորահրամանատարն էր գնդապետ Ռեուտը,իսկ մյուս մասը 1000 հոգուց բաղկացած փոխգնդապետ Նազիմկայի հրամատարությամբ գտնվում էր Գորիսում։

Բանակի ,մի մասը ջախջախեց Նազիմկայի զորքին։Աբաս Միրզան 40 օրից ավելի պաշարեց Շուշին։Մեհտի Ղուլի խանը կալանավորեց Գանձասար վանքի Սարգիս միտրոպոլիտին և Կուսապատ գյուղի մելիք Վանուն։Պարսիկները Շուշին ռմբակոծում էին անգլիական հրանոթներով ու անգլիացի սպայի ղեկավարությամբ։

Աբաս Միրզան բանակցությունների մեջ է մտնում Ռեուտի հետ և 10 օրով զինադադար կնքում։Շուշու պաշտպանության գործում մեծ դեր են խաղում Բարութչի Պողոսը,կապիտան Մադաթովը,սուրհանդակ Հ․ Ալթունյանը,Ասլան-բեկը,Սաֆար և Ռոստոմ Թարխանյան եղբայրները և ուրիշներ։Կանայք նույնպես ակտիվ մասնակցություն են ունենում Շուշու պաշտպանությանը։Շուշու պաշտպանությունը տևեց 48 օր։Հրետանավոր Օրբուխովի,պրապորշչիկ Խվոստիկովի,մայոր Կլյուկի և ուրիշների անունները հայտնի դարձան։

Շուշու պաշտպանությունը պարսկական զավթիչների դեմ հայ ժողովրդի մղած ազատագրական պայքարի հերոսական դրվագներից մեկն էր։

Հասան խանը ձգտում էր գրավել Արևելյան Շիրակը,Լոռի-Փամբակը և շարժվել դեպի Թիֆլիս։

1826թ․ հուլիս-օգոստոս ամիսներին արյունալի մարտեր տեղի ունեցան Շիրակում,որոնցից նշանավոր էին Փոքր Ղարաքիլիսայի (Խլղարաքիլիսա,այժմ Ազատան) մղված մարտերը։<<Վերք Հայաստանի>> վեպում Աբովյանը թողել է այդ մարտերի նկարագրությունը։Հակառակորդին հաջողվեց Փոքր Ղարաքիլիսան գրավել այն ժամանակ,երբ անհավասար մարտում ընկան գյուղի հայ և ռուս վերջին քաջարի պաշտպանությունը։

1826թ․ սեպտեմբերի 3-ին Մադաթովի հրամանատարությամբ 2000 հոգուց բաղկացած ռուսական ջոկատը Շամքոր գետի մոտ հարձակվում է Աբաս-Միրզայի 10 հազարանոց շահական գվարդիայի վրա։Պարսիկները մարտի դաշտում թողնելով իրենց հրետանին և 1500 սպանված այդ թվում հրամանատար Էմիր խանին՝փախչում են։Մադաթովն ստանում է գեներալ-լեյտենանտի աստիճան և ադամանդներով զարդարված սուր՝<<քաջության համար>> մակագրությամբ։

Ելիզավետպոլի մոտ Պասկևիչը պարտության մատնեց Աբաս-Միրզայի 25 հազարանոց բանակին և ստիպեց նրան զորքը դուրս բերել Ղարաբաղից։Պարսկական բանակը ռազմական դաշտում թողնելով մոտ 2000 սպանված՝փախուստի դիմեց։Ռուսները գերի վերցրին 1000 գերի,գրավեցին երկու թնդանոթ,չորս զինադրոշ և այլ ռազմավար։

Սեպտեմբերի 20-ին Դավիդովի զորագունդը թշնամուց ետ խլեց Համամլու գյուղը։Սեպտեմբերի 21-ին Դենիս Դավիդովի զորագունդը Ապարանում,Միրաք գյուղի մոտ հաղթական ճակատամարտ մղելով Հասան խանի 4000 հեծյալների դեմ,վերջիններիս հարկադրեց նահանջել դեպի Երևան։

Այս հաղթանակներից հետո սկսվում են նախապատրաստական աշխատանքներ Երևանի և Նախիջևանի խանությունները գրավելու համար։

Երևանի վրա հարձակումը հետաձգվեց մինչև 1827թ․ գարունը։

Երևանի գրավումը։1827թ․ մարտի 25-ին Նիկոլայ 1-ինի հրամանագրով Կովկասի կառավարչապետի և Կովկասյան հատուկ կորպուսի հրամանատար նշանակվեց գեներալ Ի․Ֆ․ Պասկևիչը։1827թ․ ապրիլի 2-ին գեներալ Բենկենդորֆը արշավում է դեպի Երևան։Ներսես Աշտարակեցին Հովհաննես Ասլանյանին ուղարկում է Էջմիածին։Պարսիկները բռնում են Ասլանյանին և ստիպում տեղեկություններ տալ ռուսական զորքերի մասին։Նա ոչ մի գաղտնիք չի հայտնում։Դահիճները կտրում են նրա քիթը,լեզուն ու հանում մեկ աչքը։Ասլանյանին նրանք թողնում են ուշագնաց վիճակում և հեռանում են։Ուշքի գալով՝Ասլանյանը հասնում է Էջմիածին և կատարում իրեն տրված հանձնարարությունը։

Ասլանյանին պարգևատրում են ոսկե մեդալով և նշանակում տարեկան 100 ռուբլի թոշակ։

Ապրիլի 13-ին ռուսական զորքերը գրավում են Էջմիածինը։Մայիսի 17-ին Էջմիածին մեկնեց կամավորական առաջին,հունիսի 2-ին՝երկրորդ,իսկ օգոստոսի 21-ին երրորդ գումարտակը։

Հունիսի 26-ին ռուսական կորպուսը գրավեց Նախիջևանը և հուլիսի 1-ին պաշարեց Արաքսի ափին գտնվող Աբաս Միրզայի կառուցած Աբասաբադի բերդը։Ջևան-Բուլաղի մոտ հուլիսի 5-ին տեղի ունեցած ճակատամարտում ռուսները հաղթանակ են տանում։Հուլիսի 7-ին Աբասաբադի պարսկական կայազորը անձնատուր եղավ։Աբասաբադում ռուսները գերեցին 3 հազար փութ սարբազ,գրավեցին 18 թնդանոթ,հազար փութ վառոդ և կենսամթերքի պաշարներ։

Ռուսական զորքերը պաշարել էին Երևանի բերդը(Ներկայիս <<Արարատ>> գինեգործարանի ընդարձակ համալիրի տարաքում)։Երևանի բերդը շրջապատված էր 4,5 կմ․ երկարությամբ երկտակ պարիսպներով,որոնց բարձրությունը հասնում էր 12 մետրի։Սկսվել էին Արարատյան դաշտի շոգերը և Կրասովսկին դադարեցնում է Երևանի բերդի պաշարումը։

Աբաս Միրզան ուժերը վերադասավորելու նպատակով զինադադար է խնդրում՝դիմելով խորամանկության։

Կարազիադինում սկսված բանակցություններին մասնակցում էր Ա․ Ս․ Գրիբոյեդովը։Օգոստոսի 6-ին Աբաս Միրզան գրավում է Աշտարակը,ապա օգոստոսի 15-ին պաշարում է էջմիածինը։

1827թ․ օգոստոսի 17-ին Օշականի մոտ Աբաս Միրզայի 30 հազարանոց բանակը,գրոհում է ռուսական ուժերի վրա։Պարսիկները գրոհներ են գործում Կրասովսկու զորամասի վրա։Թևից վիրավորվում է Կրասովսկին։Օշականի ճակատամարտում աչքի ընկավ նորքեցի Հակոբ Հարությունյանը։Նա թնդանոթն ուղղում է պարսկական զորաշարքերի դեմ։Կրասովսկու զորագունդը ճեղքում է հակառակորդի շղթան և մտնում է Էջմիածին։Հակոբ Հարությունյանը բռնվում է ու ենթարկվում խոշտանգումների։

Պարսիկները փորում են նրա աչքերը,կտրում քիթը,շրթունքները,ականջներն ու կրունկները։Նա ուշքի գալով՝հասնում է Էջմիածին,որտեղ սկսում են բուժել նրա վերքերը։Նրան հատկացվեց տարեկան 100 ռուբլի ցմահ կենսաթոշակ։Այդ ժամանակ Ներսեսն Էջմիածնի տաճարում աղոթքներ էր կարդում արտասվելով,որպեսզի երկինքն օգնի ռուսական զորքին։

Այսպիսով,Օշականի ճակատամարտում հաղթանակ տարան ռուսները։Պարսիկների կորուստը կազմեց 3500 հոգի,իսկ ռուսներինը՝1000։1834թ ․ի հավերժացումն Օշականի ճակատամարտում զոհված ռուս զինվորների հիշատակի,Էջմիածնից ոչ հեռու կառուցվեց հուշարձան,որը կանգնուն է առ այսօր։

Սեպտեմբերի 13-ին ռուսական զորքերը պաշարում են Սարդարապատի բերդը,որն ուներ կրկնակի պարիսպներ ու աշտարակներ։Բերդը պաշտպանում էր Հասան խանը՝իր մի քանի հազար զինվորներով և 13 հրանոթով։Ներսես Աշտարակեցին կոչով դիմել էր Սարդարապատի բնակչությանը ռուսական հպատակություն ընդունելու համար։Սեպտեմբերի 16-ին ռուսական հրետանին սկսեց Սարդարապատի բերդի ռմբակոծությունը։Հասան խանը դիմում է փախուստի։Ռուսները սեպտեմբերի 19-ի լույս 20-ի գիշերը գրավում են Սարդարապատի բերդը։Ռուսների ձեռքն ընկավ 13 հրանոթ,վառոդ և այլ ավար։

Սեպտեմբերի 25-ին ռուսական հրետանին սկսեց ռմբակոծել Երևանի բերդը։Հասան խանը բերդում ուներ 6000 սարբազ և 50-ից ավելի թնդանոթ։Հրազդան գետի կողմից նա շրջապատված էր բարձր պարիսպներով։Բերդում եղած հայերն օգնում էին ռուսական զորքերին։Նման խիզախներից մեկին՝Աստվածատրյանին,պարսիկները բռնում են,կապում թնդանոթի փողին և կրակում։Պասկևիչի բանակում գտնվող Ներսես Աշտարակեցին կոչեր է ուղարկում ներս՝հորդորելով,որ ամենքն անձնատուր լինեն։

Հոկտեմբերի 1-ին բերդի հարավ-արևելյան պարսպի փլվածքի միջով առաջինը Երևանի բերդը ներխուժեցին լեյբ-գվարդիական հավաքական գնդի վաշտերը և գրավեցին նրա հարավ-արևելյան աշտարակը։Այդ նույն ժամանակ գվարդիական գնդի մյուս վաշտերը և գեներալ Կրասովսկու զորամասը ներխուժեցին բերդը։Պարսկական կայազորը անձնատուր եղավ,իսկ Հասան խանը թաքնվեց մզկիթում։

Ռուսները գերի վերցրին կայազորը,Աբբաս-Միրզայի գվարդիական գումարտակը,Հասան խանին։Ռուսների ձեռքն ընկավ ռազմական մեծ ավար,այդ թվում 35 թնդանոթ,չորս մարտկոցային հրանոթ,արկեր,վառոդ և այլն։Գերեցին նաև Սվան-Ղուլի խանին,Մարանդի,Այրումի,Թավրիզի և ուրիշ խաների։Ռուսներն ունեցան 52 սպանված և վիրավոր։Այսպիսով,ռուսական զորքերի երրորդ արշավանքը ավարտվեց 1827թ․ հոկտեմբերի 1-ին Երևանի գրավումով։Զորահանդեսի սկիզբը և ավարտը ազդարարվեց 101 հրետանային համազարկով։Սահմանվեց հատուկ մեդալ,որով պարգևատրվեցին Երևանի գրավման հազարավոր մասնակիցներ։

Երևանի բերդում քաջի մահով ընկնում է հայ պարտիզան Աբովյան Աղասին՝Խաչատուր Աբովյանի <<Վերք Հայաստանի>> վեպի գլխավոր հերոսը։Գեներալ Պասկևիչը Երևանի գրավման համար ստացավ <<կոմս Երևանսկի>> տիտղոսը։

Երևանի գրավմանը մասնակցած ռուսներից և հայերից շատերը պարգևատրվում են <<Երևանի բերդի գրավումը>> մեդալով։Խաչատուր Աբովյանը դրա մասին գրում է <<Դժոխքի քանդվիլը մեղավորների համար էս գինը չէր ունենալ,ինչպես Երևանու բերդի առնիլը հայերի համար>>։

Պասկևիչի հրամանագրով ստեղծվեց Երևանի ժամանակավոր վարչություն՝գեներալ Կրասովսկու գլխավորությամբ։Ռուսական զորքերը հոկտեմբերի 13-ին գրավեցին Թավրիզը։

1828թ․ մարտի 21-ին Նիկոլայ 1-ինի հրամանագրով կազմակերպվեց <<Հայկական մարզ>> վարչական միավորը,որի մեջ ընդգրկվեցին Երևանի և Նախիջևանի խանություններից նաև Օրդուբադի գավառը։

Կամավորական ջոկատների կազմակերպումը։Արևելյան Հայաստանի համար մղված մարտերում աչքի ընկնող դեր խաղացին Կովկասյան կորպուս արտաքսված աստիճանազրկված դեկաբրիստ սպաները։Դրանցից էին Լաչինովը,Բեստուժևը,Վիշնևսկին,Ակուլովը,Գանգեբլովը,Կոնովնիցինը,Ռինկեվիչը,Օրժիցկին և ուրիշներ։

Սարդարպատի և Երևանի բերդերի գրավման ժամանակ իրենց քաջագործություններով աչքի ընկած և շքանշաններով պարգևատրված հայ զորայիններից էին Պողե Եսանովը,Ռուստամ Լաչինովը,Գրիգոր Քալանթարյանը,Մկրտում Պոտապովը և ուրիշներ։

Շիրակում և Ապարանում ծավալված մարտերի ժամանակ աչքի ընկավ կարինցի Մարտիրոս Վեքիլյանի գլխավորած հեծյալ ջոկատը։

Կովկասյան կորպուսին ծառայություն էր մատուցում ադրբեջանական հասարակական գործիչ,գրող ու գիտնական,լուսավորիչ Ա․ Բակիխանովը։

Ներսես Աշտարակեցու հետ միասին գործի լծվեց հասարակական գործիչ,Ներսիսյան դպրոցի տեսուչ,բանաստեղծ Հարություն Ալամդարյանը։1827թ․ ստեղծվեց հայկական առաջին կամավորական ջոկատը։

Հայկական գումարտակների կազմակերպման համար մշակվեց 34 հոդվածից բաղկացած <<Առաջադրություն>>։Ըստ <<Առաջադրության>> հայկական գումարտակ կարող էին ընդունվել կամավոր ցանկությամբ 18-30 տարեկան տղամարարդիկ։Ջոկատի հրամանատարը պետք է լիներ հայ։Գումարտակը նախատեսվում էր հետևյալ կազմով՝1 շտաբս-սպա,2 կապիտան,2 շտաբս-կապիտան,4 պորուչիկ,1 գանձապահ,1 համհարզ,4 փողհար,4 թմբկահար և այլն։Գումարտակի հագուստն էր կանաչ գույնի չեկմետ՝մուգ գույնի արխալուղ,գդակ և յափնջի։Կամավորները ազատվում էին բոլոր հարկերից ու պարհակներից։

1827թ․ մարտի 30-ին Թիֆլիսում կայացավ հայ առաջին կամավորների զորահանդեսը։

Կամավորական առաջին ջոկատները ձևավորվում են Թիֆլիսում։Հունիսին Թիֆլիսից Երևան է մեկնում կամավորական երկրորդ դրուժինան՝ենթասպա Ակիմովի հրամանատարությամբ։Օգոստոսին ռազմաճակատ է մեկնում երրորդ դրուժինան,թվով 67 մարդ,կապիտան Բեհբութովի հրամանատարությամբ։

Ներսես Աշտարակեցին կոչ էր անում հայ երիտասարդներին մտնել կամավորական ջոկատների մեջ։<<Ոտքի կանգնեցեք,հայոց քաջեր,-իր կոչերից մեկում գրում է նա,-թոթափեցեք պարսից լուծը,ուրախացրեք ալեզարդ Մասիսին,մի անգամ արյունով ներկեցեք հայրենի հողը ու ապա ապրեցեք ազատ,հիմա կամ երբեք>>։

Իրենց սխրագործություններով աչքի ընկան հրամանատարներ Ռուստամ Լաչինյանը,Գևորգ Նազարյանը և ուրիշներ։

Շուշիի պաշարվածներին պարենով ապահովելու գործում աչքի ընկան Սաֆար և Ռոստոմ Թարխանյան եղբայրները,Զոհրապ Թառումյանը,Բ․ Մելիք-Շահնազարյանը և ուրիշներ։

Հայ տղամարդկանց հետ կռվում էին նաև աղջիկները։Լոռի-Փամբակում հայտնի էին գեղջկուհի Մանուշակի,Ղարաբաղում Խաթուհու և այլոց սխրագործությունները։

Հայ կամավորական ջոկատները ակտիվ մասնակցություն ունեցան 1826-1828թթ․ ռուս-պարսկական պատերազմին և մեծ դեր խաղացին Արևելյան Հայաստանի պարսկական բռնակալության դարավոր լծից ազատագրելու գործում։

Թուրքմենչայի պայմանագիրը,պարսկահայերի գաղթը։1827թ․ հոկտեմբերի 13-ին Թավրիզի գրավումից հետո նոյեմբերին,Դեհկարխան գյուղում սկսվում են հաշտության բանակցությունները։Բանակցություններին ռուսների կողմից մասնակցում էին Ի․ Պասկևիչը,Ա․ Գրիբոյեդովը,Ա․Ամբույգերը,Ն․Կիսիլևը և այլն։Պարսկական կողմից մասնակցում էին Աբաս Միրզան,Կայմակամ Ֆարահանին, Բեգլար բեկ Ֆաթհ-Ալի խանը և ուրիշներ։

Պասկևիչի և Գրիբոյեդովի հետ Ներսես Աշտարակեցու հանձնարարությամբ հայ պատվիրակները՝Ատրպատականի առաջնորդ Բարսեղ արքեպիսկոպոսը և խոյեցի Մարգար Եղիազարյանը ներկայացնում են իրենց պահանջները։Պարսիկներն ընդունում են ռուսական առաջարկը՝Արաքս և Կուր գետերը ճանաչելու որպես պետական սահմանագիծ,ռուսները սահմանում են ռազմատուգանք 20 միլիոն ռուբլի։Շուտով պարզ դարձավ,որ պարսիկները Ուրմիայի շրջանում ուժեր են կենտրոնացնում և պատրաստվում են թուրքերի օգնությամբ սկսել ռազմական գործողությունները։Այսպիսի իրավիճակում Պասկևիչը 1828թ․ հունվարի 7-ին ընդհատում է Դեհկարխանի բանակցությունները և վերադառնում Թավրիզ։

1828թ․ ռուսական զորամասերը գրավում են Մարաղան,ապա Ուրմիան,Խոյը,Սալմաստը և Արդաբիլը։

Թավրիզից Թեհրան տանող ճանապարհի վրա գտնվող Թուրքմենչայ գյուղում 1828թ․ փետրվարի 10-ին Ռուսաստանի և Պարսկաստանի միջև կնքվեց հաշտության պայմանագիր։Ռուսաստանի կողմից պայմանագիրը ստորագրեցին գեներալ Պասկևիչը և Օբրեզկովը,իսկ Պարսկաստանի կողմից՝Աբաս-Միրզան։Գրիբոյեդովը ձևակերպել և խմբագրել է այդ դաշնագրի հիմնական հոդվածները։

Պայմանագիրը բաղկացած էր 16 հոդվածից։Ռուս-պարսկական սահման էր ճանաչվում Արաքս գետը։

Պարսկաստանը պարտավորվեց վճարել 20 միլիոն ռուբլի արծաթ ռազմական տուգանք։Պարսկաստանը զրկվում է Կասպից ծովի վրա զինվորական նավեր ունենալու իրավունքից։

Այսպիսով ռուս-պարսկական երկրորդ պատերազմում Ռուսաստանի տարած հաղթանակի շնորհիվ Արևելյան Հայաստանը միացվեց Ռուսաստանին։

Թուքմենչայի պայմանագրի կնքումից հետո սկսվում են ներգաղթի նախապատրաստությունները։

Ներգաղթողներին ընդունելու համար 1828թ․ փետրվարին կազմակերպվում է ներգաղթի կոմիտե։

Պարսկաստանից ներգաղթի կազմակերպումը հանձնարարվում է գնդապետ Լազար Լազարևին,որի օգնականներն էին գնդապետ Մովսես Արղությանը,մայորներ Իվանե Մելիքյանը,Իսահակ Ղամազյանը,Դավիթ և Ալեքսանդր Ղորղանյանները և այլ պաշտոնյաներ։Լազարևին տրամադրվեց 100 հազար ռուբլի թղթադրամ ներգաղթի ծախսերը հոգալու համար։Ներգաղթի իրագործման մեջ իր ներդրումն ունի Գրիբոյեդովը,Ներսես Աշտարակեցին։

1828թ․ գարնանը մի քանի ամիսների ընթացքում մոտ 45-50 հազար հայեր Թավրիզից,Մակուի,Սալմաստի,Խոյի,Ուրմիայի և Արդաբիլի շրջաններից անցնում են Արևելյան Հայաստան։

Ներգաղթողները հարկերից ազատվում էին 6 տարով,իսկ գավառական պարտականություններից՝3 տարով։Ներգաղթողները կարող էին զբաղվել երկրագործությամբ,արհեստներով և առևտրով։Ներգաղթողները բնակեցվում էին Երևանի և Նախիջևանի գավառներում,Դարալագյազում,Մեղրիում,Ղափանում,Վայոց ձորում,Վեդիում,Սուրմալուում,Կոտայքում և այլուր։1828-1829թթ․ Ատրպատականից 45 հազար հայեր ներգաղթեցին Հայաստան։

Ներգաղթի հետևանքով շատ հայեր ազատագրվեցինՊարսկաստանի տիրապետությունից և վերադարձան Հայաստան։

1828-1829թթ․ ռուս-թուրքական պատերազմը և արևմտահայությունը

Ռազմական գործողությունները Կովկասյան ճակատում և հայերի օգնությունը ռուսական բանակին։1828թ․ ապրիլի 14-ին սկսվեց ռուս-թուրքական պատերազմը Բալկանյան և Կովկասյան ռազմաճակատներով։

Կովկասյան ռազմաճակատում 1828թ․ հունիսի 14-ին Պասկևիչը 12 հազար զինվորով,70 հրանոթով անցնում է Ախուրյան գետը և շարժվում դեպի Կարս։Հունիսի 19-ին Կարսի մոտ տեղի են ունենում առաջին մարտերը։Հունիսի 20-ին ռուսական զորքերը պաշարում են Կարսը։Կարսը ուներ 12 հազարանոց կայազոր՝150 թնդանոթներով։Կարսին օգնության էր շտապում Կիոս-Մամեդ փաշան։Կարսի արվարձանը կազմող մասում,որ կոչվում էր Բայրամ փաշա և բնակեցված էր հայերով,ներս խուժած ռուս զինվորները կատաղի դիմադրության հանդիպեցին նրանց կողմից։Հունիսի 23-ին Մահմեդ-Էմին փաշայի գլխավորությամբ Կարսի բերդը անձնատուր եղավ։

Ռազմական գործողությունների նախօրյակին կազմակերպվեցին 400 հոգիանոց <<Հայկական հետևակագունդը>> և 800 հոգիանոց <<Հայկական հետևակային գումարտակը>>։Հայերն օգնում էին ռուսներին։Կարսը գրոհող ռուս նշանավոր հրամանատարներից էին Մուրայվովը,Օստեն-Սակենը,Բուրցովը,Ռաևսկին,Ռեուտը և Կարպովը։Կարսի համար մղված մարտերում աչքի ընկան դեկաբրիստներ Բուրցովը,Պուշչինը,Ակուլովը,Լաչինովը,Ֆոկը և ուրիշներ։

Այսպիսով ռուսները կորցնում են 400,իսկ թուրքերը՝2000 մարդ։Ռուսները գրավում են 151 հրանոթ,մեծ քանակությամբ զենք և ռազմամթերք,33 դրոշակ,գերի են վերցնում 1301 զինվոր,այդ թվում Կարսի փաշային։

Հուլիսի 23-ին ռուսական կորպուսը գրավեց Ախալքալաքը։Ամրոցի թուրքական կայազորի զինվորները փախուստի դիմեցին,իսկ 300 զինվորներ գերի վերցվեցին։Հուլիսի 26-ին ռուսները գրավեցին Խերթվիսի ամրոցը։

Օգոստոսի 5-ին ռուսական բանակը պաշարեց Ախալցխան։Ախալցխային էր մոտեցել Կիոս-Մամեդ փաշայի բանակը։Ռուսները ջախջախում են նրան։Օգոստոսի 15-ին ռուսական զորքերը գրավեցին Ախալցխան։Հակառակորդը կորցնում է մոտ 5000 հոգի։Հայերից իրենց քաջությամբ աչքի են ընկնում Բեհբությանը,Ղորղանյանը,Բեջանյանը և ուրիշներ։Քաջի մահով ընկնում է Բեջանյանը։Ախալցխան գրավելուց հետո Պասկևիչը գեներալ Բարսեղ Բեհբությանին նշանակում է կայազորի պետ և շրջանի կառավարիչ։

Օգոստոսի 22-ին ռուսական զորքերը գրավեցին Արդահանը։Բացվեցին դռները և հայ հոգևորականությունը դուրս եկավ դիմավորելու ռուսական զորքին և մատուցեց նրան բերդի բանալիները։

Ռուս-թուրքական պատերազմը ոտքի է հանում նաև Բայազետի հայերին։Բայազետի փաշայությունում ապրող բնակչության 80 տոկոսից ավելին հայեր էին։Թուրք փաշաներն ու քուրդ բեգերը կեղեքում էին հայերին։Բայազետի տերը Բահլյուլ փաշան էր։

1828թ․ հունիսին քրդերի մի խումբ,բաղկացած 400 հոգուց,հարձակվում է Մասիսի լանջին գտնվող Ակոռի գյուղի վրա։Բայց հայերը զենքով ետ փախցրին նրանց։

Հուլիսին քրդերը հարձակվում են Կողբ գյուղի վրա։Թեև այդտեղ գտնվող ռուսական զորաբաժինը ետ է քշում քրդերին,բայց նրանց հաջողվում է քշել տանել գյուղի ամբողջ տավարը,մինչև 3000 գլուխ։

Երրորդ արշավանքը քրդերը կատարեցին Մաստարա գյուղի վրա և տարան 23 գերիներ։

1828թ․ օգոստոսի 25-ին Հայկական մարզի կառավարիչ գեներալ Ա․Ճավճավաձեն մտնում է Բայազետի փաշայության սահմանը։Օգոստոսի 28-ին հայերի ճնշման տակ Բայազետի Բահլյուլ փաշան բերդի բանալիները հանձնում է ռուսներին։Բայազետի հայ բնակիչները ցնծությամբ են դիմավորում ռուսներին։

Գլխավոր հրամանատարը Աբդուլ Ռիզախ բեյին պատվիրեց Ալաշկերտի ազգաբնակությունը տեղահան անել։Ճավճավաձեն օգնության հասավ Ալաշկերտին սեպտեմբերի 9-ին։Ալաշկերտում գտնվող թուրքերը տեսնելով ռուսների մոտենալը,փախան։Այս ընթացքում թուրքերը գրավեցին մի շարք գյուղեր,այդ թվում Չիլկանը։Սեպտեմբերի 12-ին ռուսական զորքերը գրավում են Թոփրակ-Կալան և ազատագրում Ալաշկերտը։Հոկտեմբերին նրանք առաջ են շարժվում դեպի Մուշ և գրավում մի շարք գյուղեր։Պատնոց գյուղի հայ բնակիչները օգնություն են ցույց տալիս ռուսական զորքերին։Էրզրումի սերասկյարը 4000-անոց մի զորամաս է ուղարկում Ճավճավաձեի դեմ,որն էլ հոկտեմբերի վերջերին նահանջում է դեպի Ալաշկերտ։

Այսպիսով,1828թ․ ռուսական զորքերը գրավում են Կարսը,Ախալքալաքը,Ախալցխան,Արդահանը և Բայազետը։

Թուրքական հրամանատարությունն իր հարվածն ուղղեց Ախալցխայի դեմ և 20 հազարանոց բանակով 1829թ․ փետրվարի 17-ին պաշարեց Ախալցխան։Փետրվարի 19-ի լույս 20-ի գիշերը հակառակորդը ներխուժեց քաղաք։

Անառիկ է մնում պաշարված ամրոցը,որի կայազորի պետն էր գեներալ Վ․Բեհբութովը։Նա մերժեց Ահմեդ փաշայի վերջնագիրը։Բուրցովի զորագունդը Բորժոմի կիրճում պարտության է մատնում թուրքերին և մարտի 4-ին թշնամուն հարկադրում է փախուստի դիմել։Ամրոցում փակված էր 700 ընտանիքներ։

1829թ․ հունիսի 19-20-ին Սողանլուղի լեռներում ռուսական զորքերը ետ են շպրտում թուրքական զորքերին,գերի են վերցնում Հակկի փաշային,1200 զինվոր ու սպա և այլն։Այս մարտերում դեկաբրիստներից աչքի են ընկնում Բուրցովը,Վալխովսկին,Սեմիչևը և ուրիշներ։

Հունիսի 24-ին ռուսական զորքերը գրավում են Հասան-Կալայի բերդը։

Հունիսի 26-ին Պասկևիչը շրջապատում է Էրզրումը և հաջորդ օրը ռմբակոծում այն։Էրզրումի սերասկյարը հարկադրված բերդի բանալիները հանձնում է Պասկևիչին։Ռուսական զորքերի մուտքը մեծ ոգևորությամբ են դիմավորում տեղի հայերը,որոնց թիվը հասնում է մոտ 20 հազարի։Պուշկինը նկարագրում է ռուսական զորքերի մուտքը Էրզրում։

Էրզրումից հետո ռուսները գրավում են Խնուսը,Քղին,Դերջանը,Մուշը,Օլթին և Բայբուրդը։

1829թ․ հունիսին Վանի փաշան 15 հազարանոց զորքով և 12 հրանոթով հարձակվում է Բայազետի վրա։Բայազետի պաշտպանությունը գլխավորում էին գեներալներ Պապովը և Պանյուտինը։Նրանց տրամադրության տակ կար 13 հետևակային վաշտ,կազակային մի գունդ,1000 հոգուց կազմված հայկական գումարտակ,17 հրանոթ և մեկ ամսվա պաշար։

Հունիսի 20-ին թուրքական զորքերը գրոհում են Բայազետի կայազորի վրա։Մարտերը տևում են 32 ժամ։Թշնամին,լսելով Պասկևիչի մոտենալը,նահանջում է։

Բարսեղ Արծրունին արժանանում է <<Արիության համար>> արծաթե մեդալի,Նահապետ Բուդալյանը՝<<Պատվո նշան>> շքանշանի և այլն։

Պատերազմական գործողությունների ընթացքում մեծ ծառայություն մատուցեց Մելիք Մարտիրոսի 500 մարդուց բաղկացած հեծյալ ջոկատը,Կարապետ արքեպիսկոպոսի ջոկատը։

Ռուս-թուրքական պատերազմում աչքի ընկավ նախկին դեկաբրիստ Միկլաշևսկին,Բուրցովը,Պյոտր և Պավել Բեստուժև եղբայրները,Ա․ Վեդենյապինը,Պ․Կոնովնիցինը և այլն։

Ադրիանապոլսի պայմանագիրը և հայերի գաղթը։Բալկանյան ռազմաճակատում գործող ռուսական զորքերը 1829թ․ օգոստոսին հասնում են Կոստանդնուպոլսի դռներին։Սուլթան Մահմուդ 2-րդը հաշտություն է խնդրում,որը կնքվում է Ադիրանապոլսում 1829թ․ սեպտեմբերի 2-ին։Ադրիանապոլսի պայմանագիրը ուներ 16 հոդված։Ռուսաց կողմից այն ստորագրել էր Ա․Ֆ․ Օրլովը և Ֆ․Պ․ Պալինը,իսկ թուրքաց կողմից Մեհմեդ Սադիկ էֆենդին և Աբդուլ Կադիր բեյը։Ադրիանապոլսի պայմանագրով Թուրքիային էր անցնում Կարսը,Կարինը,Բայազետը և այլ բնակավայրեր։Ռուսաստանին էին անցնում Սև ծովի կովկասյան ափերը՝Կուբանի գետաբերանից մինչև Փոթի նավահանգիստը,Ջավախքը՝Ախալքալաք կենտրոնով ու Ախալցխան։Թուրքիան ճանաչեց Հունաստանի ներքին ինքնավարությունը,ինքնավար իրավունքներ տրվեցին Մոլդավիային և Վալախիային,Սերբիային։Թուրքիան պարտավորվում էր Ռուսաստանին վճարել ռազմատուգանք 4,5 միլիոն ռուբլի՝ոսկով։Թուրքիան ճանաչում էր Երևանի և Նախիջևանի խանությունների միացումը Ռուսաստանին։Ռուսական նավերին իրավունք տրվեց նավարկելու սևծովյան նեղուցներով,իսկ ռուսական վաճառականներին՝ազատ առևտուր անելու։15-րդ հոդվածով Թուրքիան վերաճանաչեց մինչ այդ Ռուսաստանի հետ կնքած բոլոր պայմանագրերը։

Շատ արևմտահայեր որոշեցին օգտվել պայմանագրի 13-րդ հոդվածից,որի համաձայն երկու կողմերի հպատակներին իրավունք էր տրվում 18 ամսվա ընթացքում իրենց ընտանիքով տեղափոխվել մյուս պետության տարածք։

Արևմտահայերի գաղթը ղեկավարելու համար ստեղծվում է հանձնաժողով,որը գործում էր Պասկևիչի տրված հրահանգով։Հատկացվում էր 15000000 ռուբլի։Դեպի ռուսական սահմանները գաղթեց 14․050 ընտանիք՝մոտավորապես 95-100 հազար մարդ։

Էրզրումից գաղթածները Կարապետ արքեպիսկոպոսի առաջնորդությամբ հաստատվեցին Ախալցխա և Ախալքալաք քաղաքներում,Լոռու,Շիրակի և Ծալկայի գյուղերում,կարսեցիները՝Ալեքսանդրապոլում,Շիրակի,Ապարանի ու Թալինի գյուղերում,բայազետցիները՝Սևանի ավազանում,Դարաչիչակում և մասամբ Սուրմալուում։Գաղթողների մեծամասնությունը գյուղացիներ էին և արհեստավորներ։

Այսպիսով,թեպետ 1828-1829թթ․ ռուս-թուրքական պատերազմից հետո էլ Արևմտյան Հայաստանը շարունակեց մնալ սուլթանական տիրապետության ներքո,այնուամենայնիվ 100 հազար արևմտահայեր հնարավորություն ստացան գաղթել Արևելյան Հայաստան։

Արևմտահայերի ներգաղթը մեծ նշանակություն ունեցավ Արևելյան Հայաստանի գյուղատնտեսության,արհեստների և առևտրի հետագա զարգացման համար։

Ռուսաստանի հետ միանալով հայ ժողովրդի մի մասը ազատագրվեց հետամնաց Թուրքիայի ու Պարսկաստանի ծանր լծից։Ստեղծվեց Հայկական մարզը։

Շուրջ 140 հազար հայեր Պարսկաստանի և Թուրքիայի սահմաններից գաղթեցին Արևելյան Հայաստան ու Անդրկովկաս։Հայերը 6 տարով ազատվեցին պետական հարկից,3 տարով պարհակներից։Ռուսաստանի տիրապետության տակ անցնելով հայ ժողովուրդը կապվեց ուժեղ պետության,Թուրքիայից և Պարսկաստանից տնտեսապես ու մշակութապես ավելի զարգացած երկրի հետ։Ռուսաստանի հետ միանալով հայ ժողովուրդը ազատագրվեց պարսկական ու թուրքական հետամնաց ֆեոդալական կարգերի կապանքներից և կանգնեց նոր,կապիտալիստական ուղու վրա։

Արտահայտելով Ռուսաստանի հետ Արևելյան Հայաստանի միացման նշանակության մասին Խաչատուր Աբովյանը գրել է <<Օրհնվի էն սհաթը,որ ռսի օրհնած ոտը հայոց լիս աշխարհը մտավ,ու ղզլբաշի անիծած չար շունչը մեր երկրիցը հալածեց>>։

Արևելյան Հայաստանը Ռուսաստանի կազմում

Վարչական կարգերը։Երևանը գրավելուց հետո 1827թ․ հոկտեմբերի 6-ին Պասկևիչի հրամանով կազմվում է ժամանակավոր վարչություն,որի պետ նշանակվում է Կրասովսկին,իսկ անդամներ՝Բորոդինը և Ներսես Աշտարակեցին։Երևանի ժամանակավոր վարչությանը հանձնարարված էր իշխանությունը վերցնել իր ձեռքը և կարգ ու կանոն հաստատել երկրում,հոգ տանել Երևանի,Սարդարապատի ու Աբբասաբադի՝բերդերի պաշտպանության մասին։Երևանի մարզում պահակային ծառայության համար հայերից կազմակերպվեցին հեծյալ ու հետևակ դրուժինաներ,ապահովվել կապը Վրաստանի հետ՝Դիլիջանի և Ապարանի վրայով,զարկ տրվեց բամբակի մշակությանը և Կողբի աղի արտադրությանը,հաշվառվեց Երևանի խանի շարժական ու անշարժ գույքը։Կազմակերպվեց հայկական հեծյալ ու հետևակ դրուժինաներ՝բաղկացած 1000 հոգուց։

Պասկևիչը Կրասովսկուն ազատում է իր պաշտոնից,հեռացնում է Ներսես Աշտարակեցուն և հալածանքներ է սկսում նրա համախոհների դեմ,որին զոհ գնաց Հարություն Ալամդարյանը։

Խ․Լազարյանը,Ա․ Խուդաբաշյանը,Կ․ Արղության-Երկայնաբազուկը և ուրիշներ 1827թ․ Պետերբուգում կազմում են Հայաստանի ինքնավարության մի նախագիծ և ներկայացնում կառավարությանը։

Հայկական ինքնավար իշխանությանը կադրեր պետք է տային Մոսկվայի Լազարյան ճեմարանը և Թիֆլիսի Ներսիսյան դպրոցը։Նախագծի հեղինակները պահանջում էին ճորտատիրական իրավունքի ոչնչացում և սահմանափակում։Այդ նախագիծը անհրաժեշտ է համարում վերականգնել <<հայկական թագավորությունը>> և Նիկոլայ 1-ինին պետք է տրվեր <<հայկական թագավոր տիտղոսը>>։Հարկ էին համարում ունենալ սեփական զորք։Սակայն Նիկոլայ 1-ինը մերժում է այդ պահանջը և հավանություն է տալիս Հայկական մարզ ստեղծելու նախագծին։

1828թ․ մարտի 20-ին Նիկոլայ 1-ինը ստորագրեց մի հրամանագիր,որով ստեղծվում է Հայկական մարզը։Նրա պետ նշանակվեց Ալեքսանդր Ճավճավաձեն,իսկ անդամներ՝երկու ռուսական զինվորականներ և մեկ հայ,մեկ մահմեդական։Մինչև 1813թ․ հայ բնակչության ներկայացուցիչն էր Սահակ Մելիք-Աղամալյանը։Վարչական կազմի մեջ մտնում էին նաև երեք խորհրդական,որոնք պետք է վարեին գործադիր,ֆինանսական,տնտեսական և դատական գործերը։

Հայկական մարզը բաժանվում էր Երևանի և Նախիջևանի գավառների և Օրդուբադի օկրուգի։Ստեղծվեցին ոստիկանական վարչություններ և գավառական,քաղաքային դատարաններ։

Նախիջևանում և Օրդուբադում իշխանությունը թողնվեց տեղական մահմեդական նաիբների՝Էհսան խանի և Շեյխ-Ալի բեկի ձեռքը։Գավառները բաժանվում են շրջանների,իսկ շրջանները՝գյուղերի։Նաիբներին որպես օգնականներ նշանակվում են ռուսական սպաներ։Շրջանների և գյուղերի կառավարումը թողնվում է միրբոլուքներին,մելիքներին և աղալարներին։

Հայկական մարզի զինանշանի վրա պատկերված են Մասիսը,հայկական թագը,Արարատյան դաշտը,Էջմիածինը,թևերը փռած երկգլխանի արծիվ և կայսերական թագ։1830-1838թթ․ Հայկական մարզի պետ նշանակվեց Վասիլի Բեհբութովը։

Հայկական մարզի վարչական կառուցվածքի մեջ փոփոխություններ մտցվեցին 1833թ․ հունիսի 23-ի օրենքով։Ըստ դրա,լայն իրավունքներ են տրվում վարչության պետին։Կազմվում է հարկերի գանձման վարչություն։Երևանի գավառը բաժանվում է 4 օկրուգի՝Երևանի,Շարուրի,Սուրմալուի և Սարդարապատի։Երևանում և Նախիջևանում գործող քաղաքային դատարանների փոխարեն հիմնվում են գավառական դատարաններ։Մահալներում և գյուղերում վարչական ապարատը մնում է անփոփոխ։Պասկևիչից հետո Կովկասի կառավարչապետ է նշանակվում Ռոզենը։

1837թ․ մարտին Նիկոլայ 1-ինը Անդրկովկաս է ուղարկում սենատոր Գանին,որը պետք է ուսումնասիրեր երկրամասում տիրող իրավիճակը։Գանը զեկուցագիր ներկայացրեց կառավարության քննարկմանը և 1840թ․ ապրիլի 10-ին օրինագիծը վավերացվեց կայսեր կողմից։Ըստ դրա,Անդրկովկասը բաժանվում է երկու միավորի՝վրացա-իմերեթական նահանգ և Կասպիական մարզ,որոնք ունեին 18 գավառ և 22 շրջան։Տեղական <<Բարձր դասը>>՝աղաներն ու բեկերը դուրս էին մղվում վարչական գործունեության ասպարեզից։

Այսպիսով,12-ամյա գործունեությունից հետո վերացվում է Հայկական մարզը։

Նիկոլայ 1-ինը ժողովրդական հուզումները վերացնելու համար Անդրկովկաս է ուղարկում Չերնիշևին և Պոզենին։

1840թ․ ապրիլի 10-ին օրենքով սահմանված վարչաձևի փոխարեն Կովկասի տարբեր մասերում մտցվում են տարբեր վարչաձևեր։Հայաստանում,Վրաստանում և Ադրբեջանում հիմնվում է քաղաքացիական վարչություններ,Օսեթիայում,Գուրիայում, Զարո-Բելոկանում ռազմաքաղաքացիական վարչություններ։

1846թ․ դեկտեմբերի 14-ի օրենքով վրացա-իմերեթական նահանգի և Կասպիական մարզի փոխարեն կազմվում է 4 նահանգ՝Թիֆլիսի,Քութայիսի,Շամախու,Դերբենտի։

1849թ․ հունիսի 9-ին կազմակերպվեց Երևանի նահանգը,որի մեջ մտնում էին Երևանի,Նախիջևանի,Ալեքսանդրապոլի,Օրդուբադի և Նոր Բայազետի գավառները։

Երևանի նահանգի կազմակերպումը կարևոր նշանակություն ունեցավ Արևելյան Հայաստանի տնտեսական,քաղաքական և մշակութային կյանքի հետագա զարգացման համար։

1840-ական թթ․ անցկացված ռեֆորմներով ցարական ինքնակալությունը ամրապնդում է իր վարչական ապարատը Անդրկովկասում։

Ցարիզմի գաղութային քաղաքականությունը։Արևելյան Հայաստանի միացումից հետո ցարական կառավարությունը ձեռնամուխ եղավ հայ եկեղեցու ներքին հարցերի կարգավորմանը։Պասկևիչը Թիֆլիսում ստեղծում է 4 հոգուց կազմված մի գաղտնի հանձնաժողով,որը պետք է հայ եկեղեցու ներքին կյանքը սահմանող կանոնադրություն մշակեր։Գաղտնի հանձնաժողովի մեջ մտնում էին Հայկական մարզի պետ Բեհբութովը,Սերովբե Կարնեցին,Հակոբ Շահան-Ջրպետյանը և Օչկինը։Գաղտնի հանձնաժողովը մշակեց եկեղեցու համար կանոնադրության մի նախագիծ,որը 1836թ․ մարտի 11-ին հաստատվեց Նիկոլայ 1-ինի կողմից իբրև հայ եկեղեցական կանոնադրություն,որը հայտնի էր նաև <<Պոլոժենիե>> անունով։

Կանոնադրությունը բաղկացած էր 10 գլխից,141 հոդվածից։

Ըստ այդ կանոնադրության հայկական շրջանները բաժանվում էին 6 թեմի՝Երևանի,Ղարաբաղի,Վրաստանի,Շամախու,Նոր Նախիջևանի և Աստրախանի։Հայերը կարող էին օգտվել մայրենի լեզվից։Հայկական եկեղեցու գլուխ հռչակվում էր կաթողիկոսը, ընտրությունը վերապահվում էր միայն ցարին։Եկեղեցիներին կից նախատեսվում էր ստեղծել ծխական դպրոցներ,իսկ յուրաքանչյուր թեմում թեմական դպրոց։

Հայկական դպրոցների ամուսնական,ծննդյան ու թաղման գործերի տնօրինությունը հանձնվում էր հոգևոր իշխանություններին։

<<Պոլոժենիե>>-ն դժգոհությամբ ընդունվեց հայ եկեղեցու կողմից,քանի որ այն դիտվեց իբրև հայ եկեղեցու ազգային իրավունքներ սահմանափակող մի օրենք։Այդ կանոնադրությունը նոր պայմաններ ստեղծեց կառավարության ու եկեղեցու ազդեցությունը ժողովրդի վրա ուժեղացնելու համար։

1830-ական թթ․ Հայկական մարզում պաշտոններից հեռացվեցին նախկին պաշտոնյաները՝խաները,բեկերը,մելիքները և աղաները։Հայկական մարզի պետ իշխան Բեհբութովը մի շարք կանոններ մշակեց մուլքադարների և թիուլդարների,նաև քոչվոր ժողովուրդների ցեղապետերի իրավունքների վերաբերյալ։Մուլքադարներն ազատ էին լինելու բացի բահրայից,մնացյալ տուրքերից և զեմստվային պարհակներից։Քոչվոր ժողովուրդների աղաները և ցեղապետերը տեղական իշխանություններին պետք է օգնեին իրենց կառավարման տակ թողնվող ցեղախմբերին հսկելու և տուրքեր հավաքելու գործում։

Բնակչությունը պարտավոր էր աղաներին և ցեղապետներին աշխատուժով օգնել։

1836թ․ կենսագործվեց հարկային նոր համակարգ։

Ընդունվեց բեկական և աղալարական կոչված <<կանոնադրությունը>>,որոնց սկզբունքները մշակել էին Վորոնցովը և Լադինսկին։

Ըստ բեկական կանոնադրության,հողատերը պարտավոր էր 15 տարին լրացած արական սեռի յուրաքանչյուր գյուղացու տալ 5 դեսյատինից ոչ պակաս հարմար հողակտոր։

Աղալարական կանոնադրությամբ նախատեսված էր,որ գյուղացու հողաբաժինը մնալու է նույնը,ինչ որ էր մինչ 1847թ․։

Գյուղացիները պարտավոր էին նաև կոռ կատարել։

Ցարիզմի գաղութային քաղաքականության գծերից մեկն էլ Արևելյան Հայաստանի բնակեցումն էր Ռուսաստանից բերված գաղթականներով։Ռուս գաղթականներին տրվում էր վեցամյա հարկային արտոնություն։

Անդրկովկասում ռուս գաղթականների բնակեցման գործը ղեկավարում էին Կովկասյան գլխավոր վարչության խորհրդի անդամ Ֆադեևը և Երևանի գավառապետ Բլավատսկին։

Ռուսաբնակ գյուղերից էին Վորոնցովկա,Նովո-Միխայլովկա,Պրիվոլնոյե,Պոկրովկա,Նիկոլաևկա և այլ գյուղեր։Հիմնվեցին նաև Նիկիտինո,Վոսկրեսեսենովկա,Ալեքսանդրովկա,Նադեժդինո (Շորժա) և այլ գյուղեր։

Անգեղակոթի և մի շարք այլ գյուղերի հողատարածությունների հաշվին հիմնվեցին Բազարչայ և Բորիսովկա ռուսական գյուղերը։

Գյուղացիական ելույթներ։Գյուղացիները ճնշման էին ենթարկվում թե տեղական հողատեր կալվածատերերի և թե ցարական կառավարության կողմից։Նրանք ըմբոստանում և պայքարի էին դուրս գալիս իրենց ճնշողների դեմ։1830-1860-ական թթ․ Արևելյան Հայաստանում ծավալված գյուղացիական ելույթները բաժանվում են երկու հատվածի՝1830-ական թթ․ և մյուսը 1840-ական թթ․ կեսերից ընկած ժամանակաշրջանը։

Առաջին բողոքները վերաբերում են 1837թ․,երբ Նիկոլայ 1-ինը այցելեց Հայաստան։Նրանք ճանապարհին,տների կտուրներին կրակ են վառում՝ցույց տալու համար,որ իրենք էլ այդպես վառվում են պաշտոնյաների ձեռքին,իսկ Սարդարապատում ցույց տվեցին մի փետրահան աքաղաքղ,որը խորհրդանշում էր,թե իրենք կողոպտվում են։

Սարդարապատի Շահրիար գյուղի բնակիչները 1832թ․ բողոքում են մահալի կառավարիչ Օհան Շահխաթունյանի դեմ։

1833թ․ Կողբ գյուղի բնակիչները համաձայնում են հարկ վճարել իրենց պահանջը բավարարելուց հետո։Դարալագյազի շրջանի Կորադիզ և Ալմալու գյուղերի բնակիչները գրում են,որ իրենց աղքատության միակ պատճառը կալվածատերերի ճնշումերն են։

1838թ․ գյուղացիական հուզումներ են տեղի ունենում Փամբակ-Շորագյալի շրջանում։Վրաստանի քաղաքացիական մասի նահանգապետ,գաղտնի խորհրդական Ն․Փալավանդովը մեկնում է Փամբակ-Շորագյալ՝ըմբոստացողներին պատժելու համար։Հունվարի 25-ին Հոռոմ գյուղի բնակիչներից ավելի քան 50 հոգի,Գյումրիում հարձակվում են Պրիստավի տան վրա,ջարդում լուսամուտները և փորձում ներխուժել սենյակ։Պրիստավի պահանջով դեպքի վայրն է գալիս զինված մի ջոկատ,բանտարկում 27 մարդու,իսկ մնացածները թաքնվում են։

27 բանտարկյալներին,այդ թվում Հոռոմ գյուղացի Կուրղի Մարտիրոսյանին,Մակար Սարոյանին,Այվազ Հովհաննիսյանին և ուրիշների տեղափոխում են Ալեքսանդրապոլի գլխավոր բանտը։

Շիրակում բռնկված այս շարժման մասնակիցների վրա նկատելի էր թոնդրակյան շարժման գաղափարների ազդեցությունը։Թոնդրակյան գաղափարների տարածման գործում աչքի են ընկել Մեսրոպ Բուդաղյանը,Տոնո Կիրակոսյանը,տիրացու Գևորգը և ուրիշներ։

Մեծ ծավալ ընդունեցին Գյոկչայի կամ Նոր Բայազետի 30 հայ գյուղերում ծավալված գյուղացիական հուզումները։Նրանց խնդիրները,հարկերը կրճատելու մասին մերժվեց։Նրանք խնդրում էին իրենց ճանաչել իբրև քաղաքացիներ(Նոր Բայազետը քաղաք դարձավ 1850 թ․),ազատել գյուղական տուրքերից,այնտեղ գավառական դպրոց բացել։

Կառավարչապետը Ռոզենի հանձնարարությամբ Նոր Բայազետ է ժամանում Հայկական մարզի պետ Բեհբութովը՝տեղում հարցը քննելու համար։Բեհբութովի եզրակացությունն այն էր,որ նրանց պետք է պատժել զենքի ուժով։Ռոզենը նրա տրամադրության տակ էր դնում եգերների երկու վաշտ,կազակային մեկ հարյուրակ և երկու լեռնային թնդանոթներ։Գյուղացիներին հաջողվում է հնազանդեցնել,շարժման ղեկավարներից 13 հոգու կալանավորում են։Դրանցից 10 հոգու մարմնական պատժի են ենթարկում,իսկ 3 գլխավորներին՝Բարսեղ Արծրունուն,Գալուստ Շահումյանին և Նահապետ Բուդալյանին բանտարկում և ուղարկում են Երևանի բերդը։

Կոտայքի և Ախուրյանի շրջաններում կալվածատեր Գեղամյանների ու Մելիք-Աղամալյանների դեմ պայքար են մղում Բջնի,Արզական,Գյո-Քիլիսա և այլ գյուղեր բնակիչները։

Համառ բնույթ է ստանում Ախտայի Բջնի գյուղի բնակիչների պայքարը կալվածատեր Արսեն Գեղամյանի դեմ։

Գեղամյանը Բջնիի գյուղացիներից պահանջում էր վճարել բահրա,ծխահարկ և այլն։

1830թ․ մարտին բջնեցիք 40 հայերի և ադրբեջանցիների ստորագրությամբ Գեղամյանի դեմ բողոքում են Երևանի նահանգապետին։

Հատուկ հանձնարարությամբ չինովնիկ Սալտիկովը գնում է Բջնի և հարցաքննվում մի շարք գյուղացիների՝Սարո Դրմոյանին և այլոց։

Բջնեցիների ըմբոստությունը խեղդելու համար գյուղ է գալիս Նոր Բայազետի գավառապետը,որը բանտարկում է շարժման երեք պարագլուխներին՝Ազատ Գրիգորյանին,Օհան Հարությունյանին,Խալիլ Ահմեդ Օղլուն և ուղարկում Երևանի բանտը։

19-րդ դարի գյուղացիական շարժումների կարևոր էջերից է նաև Դարալագյազի շրջանի գյուղացիների պայքարը կալվածատեր Թառումյանների դեմ։

Այնազոր,Արփա,Խաչիկ,Կնիշիկ,Ռինդ,Քեշիշքենդ գյուղերի համայնքները բողոքում են իշխանություններին և խնդրում Թառումյաններին զրկել անօրինական ճանապարհով ձեռք բերած մուլքադարական իրավունքից։

Գյուղացիական շարժուները լայն ծավալ են ստանում նաև Արարատյան դաշտի գյուղերում։Երևանի գավառի Սաֆիաբադ,Ղարաջաբազար,Ղամարլու,Վերին և Ներքին Խաթունարխ գյուղերի բնակիչները վեճերի մեջ էին գտնվում մուլքադար Եղիազարովների հետ։1840թ․ Երևանի գավառի Սևանի շրջանի Զոդ,Մեծ Մազրա,Փոքր Մազրա,Չախրլու և Ղոշա-Բուլաղ գյուղերի բնակիչները հրաժարվում են իրենց աղալարների համար ծառայություն կատարելուց։

Զանգեզուրում պայքարը սուր բնույթ ստացավ Տեղ գյուղում Ասադ-բեկի դեմ։Սակայն ցարական պաշտոնյաները խռովության մղողին գյուղի քահանան Սահակ Բաբայանին պատժի են ենթարկում։

Պակաս բնորոշ չէ նաև Զանգեզուրի Բանազոր գյուղի պայքարը Ջաֆար-Ղուլի աղայի շահագործումից։Ջաֆար-Ղուլի աղային խնդրանքով դիմում է Բանազոր գյուղի քահանա Մինաս Միրզաբեկյանը վրան փիլոն ծածկած։Ջաֆար-Ղուլի աղան հրամայում է վերցնել քահանայից փիլոնը և գցել իր շան վրա,ապա հարկադրում է գյուղացիներին,որ նրանք երկրպագեն փիլոն ծածկած շանը։Վ երջիվերջո խռովության առաջնորդները,որոնց մեջ և Մինաս քահանան,ենթարկվեցին զանազան պատիժների։Ջաֆար-Ղուլի աղան դիմում է Ներսես Աշտարակեցուն,որպեսզի նա հորդորի Բանազորից փախած 12 ընտանիքներին վերադառնալ։

Ուշադրության արժանի է Մեղրու Արջաձոր գյուղի բնակիչների պայքարը։1866-1867թթ․ Օրդուբադում ծավալվեց պայքար Անդրեաս Ստեփանյանի դեմ։

19-րդ դարի գյուղացիական շարժումները չվերածվեցին մասսայական հուզումների ,բայց գնալով սուր բնույթ ստացավ։

1841թ․ գյուղացիական շարժման դեպք կար նաև Վերին Թաղավարդ գյուղում,որի կալվածատերը հայ էր՝Հովսեփ բեկ Մադաթյան։Գյուղացիության մեծ մասը հրաժարվեց կատարել կալվածատիրոջ պահանջները։Շարժման պարագլուխը և գյուղացիները ձերբակալվեցին և աքսորվեցին Թիֆլիս մի տարի ժամանակով։Գյուղը նորից հպատակվեց Հովսեփ բեկ Մադաթյանին։

1849թ․ Զանգեզուրի Տեղ գյուղում կալվածատեր Աստղաբեկ Ռուստամբեկովի դեմ գյուղացիական պայքար ծավալվեց։

Ղրիմի Պատերազմը և հայերը։19-րդ դարի կեսերին Արևելայն հարցը կանգնեց մեծ տերությունների առջև։Անգլո-ֆրանսիական գաղութարարները ձգտում էին իրենց ազդեցության տակ գցել Թուրքիան և Մերձավոր արևելքը,Ռուսաստանը ձգտում էր ամրապնդել իր դիրքերը Բալկաններում և նեղուցներում,ազատ ելք ունենալ դեպի Միջերկրական ծով,տարածքներ ձեռք բերել Մերձավոր արևելքում։

Նիկոլայ 1-ինը 1853թ․ փետրվարին Բյուզանդիա ուղարկեց իշխան Ա․Մենշիկովի դեսպանությունը,սուլթանին իր կամքը թելադրելու համար։ Նիկոլայը սուլթանից պահանջեց,որ պաշտպանի ուղղափառ եկեղեցու իրավունքները և չեղյալ համարի իր նախկին հրամանը կաթոլիկական եկեղեցուն արտոնություն շնորհելու վերաբերյալ։Մենշիկովը պահանջեց պաշտոնազուրկ անել Ֆուադ փաշային։

Թուրքիան մերժեց Մենշիկովի պահանջները։1853թ․ հունիսի 2-ին Ռուսաստանը օկուպացրեց Մոլդավիան և Վալախիան։Սուլթանը պահանջեց ետ քաշել զորքերը Դանուբյան իշխանություններից,մերժում ստանալով,հոկտեմբերի 4-ին պատերազմ հայտարարեց Ռուսաստանին։Այսպես սկսվեց Ղրիմի կամ <<Արևելյան>> պատերազմը (1853-1856թթ․)։

Պատերազմական գործողությունները սկսվեցին Դանուբի,Ղրիմի և Կովկասյան ռազմաճակատներում։

Սինոպի ծովախորշում Նախիմովը և Լ․ Սերեբրյակովը 1853թ․ նոյեմբերի 18-ին գրոհեցին նրանց վրա։Ճակատամարտը տևեց 5 ժամ և ավարտվեց ռուսական նավախմբի հաղթանակով։1854թ․ մարտին ռուսական 50 հզ․-ոց բանակը պաշարեց Սիլիստրա ամրոցը։

Թուրքերը Աբդի փաշայի հրամանատարությամբ 100․000-ոց բանակով շարժվում են դեպի Ալեքսանդրապոլ։Հոկտեմբերի 31-ին գեներալ Օրբելիանիի գլխավորությամբ 7000-անոց մի զորամաս ուղարկվեց հետախուզության։Բայանդուր գյուղի մոտ նոյեմբերի 2-ին թուրքերն հարձակվում են ռուսների վրա։Ռուսները պաշտպանվում են մինչև օգնության են հասնում հիմնական ուժերը։Թուրքերը նահանջում են դեպի Կարս։

Թուրքական 15 հզ-ոց մի զորաբանակ,Ալի փաշայի հրամանատարությամբ,նոյեմբերի 13-ին հարձակվեց Ախալցխայի վրա,որտեղ ռուսներն ունեին 7 հզ․-ոց կայազոր։Նոյեմբերի 14-ին Ախալցխայի զորաջոկատը գեներալ Անդրոնիկովի հրամանատարությամբ ետ շպրտեցին Ալի փաշայի զորաբանակը։

Նոյեմբերի 18-ին Բեհբութովը 10 հզ․-ոց զորամասերով Պրիվալի գյուղի մոտ անցնելով Կարս գետը,գրավում է շրջակա բարձունքները և սկսում նախապատրաստվել վճռական գործողությունների։

Ռուսական զորքերը 10 հզ․-ոց զորքով նոյեմբերի 19-ին Բաշ-Քադկլարի տակ անցան հարձակման՝թուրքական 36 հզ․-ոց կորպուսի վրա։Թուրքական բանակը Մավրյակ գետի ափին բաժանվեց 3 մասի։Օգտվելով հակառակորդի բանակում առաջացրած խուճապից,ռուսական զորամասերը երկու կողմից թևանցեցին Բաշ-Քադկլար գյուղը,իսկ հակառակորդը,խուսափելով աքցանի մեջ ընկնելուց նահանջեց։

Այսպիսով,Բաշ-Քադկլարի ճակատամարտն ավարտվեց ռուսական կորպուսի հաղթանակով։Ռուսները վերցրին 25 հրանոթ,60 զույգ ձի,13 արկղ վառոդ և մեծ քանակությամբ հանդերձանք։Հակառակորդի կորուստն անցավ 6000 մարդուց,այդ թվում 1500-ից ավելի սպանված։Ռուսական կողմից սպանվեց 317 և վիրավորվեց 926 մարդ։Բաշ-Քադկլարի ճակատամարտում տարած հաղթանակի համար Բեհբութովը պարգևատրվում է Գեորգիի երկրորդ աստիճանի շքանշանով։

Ախալցխայի,Սինոպի և Բաշ-Քադկլարի մարտերից հետո Անգլիան և Ֆրանսիան ավելի բացահայտորեն դրսևորեցին իրենց թշնամանքը Ռուսաստանի նկատմամբ։1854թ․ փետրվարի 28-ին Թուրքիայի,Անգլիայի և Ֆրանսիայի միջև կնքվեց <<պաշտպանական ու հարձակողական >> դաշնագիր և նրանք մտան պատերազմի մեջ։Նրանք ավելի շատ զենք էին մատակարարում Թուրքիային և Շամիլին,որը կռվում էր ցարական կառավարության դեմ։

Կովկասյան կորպուսը մայիսի 27-ին Նիգոտյան բարձունքներում,հուլիսի 4-ին՝Օզուրգեթի մոտ,իսկ հուլիսի 17-ին Չենգլի կիրճում ջախջախեցին թուրքական բանակներին։Չինգլի կիրճում թուրքական 20 հզ․-ոց բանակը նահանջեց։Երևանյան զորաջոկատն թուրքերին ստիպեց նահանջել դեպի Բայազետ։Ռուսները գրավեցին Բայազետը։

Դաշնակիցները 1854թ․ սեպտեմբերին սկսում են ծովային ու ցամաքային ուժեր կենտրոնացնել Ղրիմում՝Սևաստոպոլը գրավելու համար։Մենշիկովի ապաշնորհության հետևանքով նրա հրամանատարությամբ գործող 33 հզ․-ոց բանակը,նահանջեց Բախչիսարայ։

1854թ․ հոկտեմբերի 4-ին դաշնակիցները պաշարեցին Սևաստոպոլը,որի պաշտպանությունն իրենց ձեռքը վերցրին փոխծովակալ Վ․Կոռնիլովը,ծովակալ Պ․ Նախիմովը և կոնտր․ ծովակալ Վ․ Իստոմինը։Սևաստոպոլի պաշտպանությունը տևեց 349 օր և 1855 թ․ օգոստոսի 28-ին 73 հզ․ զինվորների կորուստի գնով դաշնակիցներին հաջողվեց գրավել այն։

1854թ․ հուլիսի 24-ին Զարիֆ Մուստաֆա փաշայի 60 հզ․-ոց բանակը Կարսի շրջանի Քյուրուկդարա գյուղի մոտ հարձակվում է Բեհբութովի 18 հզ․-ոց զորամասի վրա։Ճակատամատն սկսվեց առավոտյան ժամը 5-ին երկուստեք հրետանային ուժեղ կրակով։Քյուրուկդարայի ճակատամարտն ավարտվում է ռուսական զորքի հաղթանակով։

Թուրքերը թողնելով 2200 սպանված 2000 գերի,15 հրանոթ,մեծ քանակությամբ զենք փախչում են Կարս։Ռուսների կորուստն էր՝599 սպանված,483 վիրավոր։Բեհբութովը պարգևատրվում է Անդրեյ Նախավկայի շքանշանով։

1855թ․ մայիսին Կովկասյան գործող կորպուսի հրամատնատար է դառնում Կովկասի նոր փոխարքա Նիկոլայ Նիկոլաևիչ Մուրավյովը։Բեհբութովը նշանակվում է Կովկասի քաղաքացիական մասի կառավարիչ և թիկունքի հատուկ զորամասի հրամանատար։

Սեպտեմբերի 17-ին ռուսական զորքերը գեներալ Մուրավյովի գլխավորությամբ գրոհում են Կարսի բերդի վրա,բայց կորուսուտներ տալով՝նահանջում են(տալիս են մոտ 2300 սպանված,4800 վիրավոր)։Ռուսական զորքերը վերադասավորելով ուժերը՝գրոհում են Կարսը։Կարսի կայազորի ղեկավարն էր անգլիացի գեներալ Վիլյամսը։Կարսում ծայր է առնում դասալքությունը,գլուխ են բարձրացնում սովն ու համաճարակը,մահացությունը։Միակ փրկութոյւնը հանձնվելն էր և նոյեմբերի 16-ին ռուսական զորքերը մտնում են Կարս։Թուրքական կայազորն՝16 հզ․ հոգի,գերի է վերցվում,գրավվում է 130 հրանոթ։

Ղրիմի պատերազմն ավարտվեց 1856թ․ մարտի 30-ին Փարիզում կնքված հաշտության պայմանագրով,որի համաձայն Արևմտյան Հաաստանում գրաված հողերը ետ վերադարձվեցին Թուրքիային։Սևաստոպոլը և դաշնակիցների կողմից օկուպացված մյուս քաղաքները՝Ռուսաստանին։Ռուսաստանը զրկվեց Դանուբի գետաբերանից և Բեսարաբիայի հարավ-արևմտյան մասից,նաև Սև ծովում ռազմական նավատորմիղ պահելու,նրա ափերին ռազմական ամրություններ ունենալու իրավունքից։

Հայերը մասնակցություն ունեցան Ղրիմի պատերազմին և կազմակերպեցին կամավորական ջոկատներ։Հայտնի էին Ալեքսանդրապոլի,Կարսի,Շիրակի,Նախիջևանի,Բայազետի այլ վայրերի կամավորական ջոկատները։

Վաղարշապատում Գևորգ Մալինցյանի և Ստեփան Սամսոնյանի գլխավորությամբ ստեղծվում է կամավորական ջոկատ։Շիրակի հայ կամավորները Թարխանյանի գլխավորությամբ 10 ժամ մարտնչում են թուրքերի դեմ։

Իրենց քաջագործություններով աչքի ընկան Դ․Հարությունյանը,Գ․ Մանուկյանը,Ի․ Թարխանյանը,Ս․ Սամսոնյանը,Լոռիս Մելիքյանը,Արարատսկին,Գեղամյանը և ուրիշներ։Հայերը նյութական և ռազմական օգնություն են ցույց տվել ռուսական զորքերին։

Ղրիմի պատերազմը մեծ ազդեցություն ունեցավ Ռուսաստանի և Անդրկովկասի տնտեսական և քաղաքացիական կյանքի վրա։Ցարական Ռուսաստանի պարտությունը ակներև դարձրեց ճորտատիրական կարգերի փտածությունը։Ղրիմի պատերազմը նպաստեց ռուսական կայսրության մեջ մտնող ժողովուրդների հասարակական-քաղաքական կյանքի և ազատագրական շարժումների աշխուժացմանը։

Տնտեսական կյանքի զարգացումը

Գյուղատնտեսությունը,արհեստները,համքարությունները,արդյունաբերությունը,առևտուրը, քաղաքները։Գտնվելով հետամնաց Թուրքիայի ու Պարսկաստանի տիրապետության տակ Հայաստանը մնացել էր զարգացման ցածր մակարդակի վրա։Արևելյան Հայաստանի միացումը Ռուսաստանին նպաստեց նրա տնտեսական կյանքի հետագա զարգացմանը։

Արևելյան Հայաստանի բնակչության 90 տոկոսը կազմում էր գյուղատնտեսությունը։

Գյուղատնտեսական հիմնական կուլտուրաները մնում էին նույնը,ցանվում էին ցորեն,գարի,կորեկ,բամբակ,բրինձ,ծխախոտ և այլն։Ցորենի,գարու և կորեկի մշակման վայրերն էին Երևանի և Նախիջևանի գավառները։Լոռի-Փամբակի,Դիլիջանի և Իջևանի շրջաններում զարկ տրվեց նաև կարտոֆիլի ու կաղամբի մշակությանը։Հայտնի էին Հայկական մարզի խաղողը,որից գինի և օղի էին պատրաստում։

Հողը մշակվում էին եռադաշտային համակարգով,նահապետական պարզ գործիքներով։Գյուղատնտեսական գործիքներն էին արորը,փոցխը,մանգաղը,գերանդին,կամը,գութանը։

Մշակվում էր նաև բամբակ,մետաքս։Ստեղծվում էր գյուղական տոնավաճառներ,ինչպես Շարուր-Դարալագյազի գավառի Մալիշկա գյուղի տոնավաճառն էր,որը բացվեց 1857թ․։

Հայաստանի բնակչության զգալի մասը զբաղվում էր արհեստներով։Արհեստները կենտրոնացած էին գլխավորապես քաղաքներում։Արհեստների տեսակներով կոչվում էին թաղամասեր,օրինակ շիլաչի(կարմիր ներկող),դամրչի(երկաթագործ) և այլն։

Արհեստավորության կենտրոններն էին Երևանը,Շամախին,Շուշին,Նուխին,Նախիջևանը,Ալեքսանդրապոլը,Մալաթիան,Կարսը,Վանը և այլ քաղաքներ։

Արհեստավորների թիվը Երևանի նահանգում 1865թ․ հավասար էր 7995-ի։Արհեստներով զբաղվում էին ավելի քան 10 հզ․ մարդ։Տարածված արհեստներից էին դարբնությունը,պղնձագործությունը,կավագործությունը,ջուլհակությունը,ոսկերչությունը,ներ-կարարությունը և այլն։

Ռուս վիճակագիր Ի․ Շոպենը Հայկական մարզում 96 տեսակի արհեստ է հաշվում։Ամենատարածված արհեստներից մեկը ջուլհակությունն էր։Աչքի ընկնող արհեստներից էին նաև կաշեգործությունը և ներկարարությունը։Երևանում մշակվում էին կաշիներ,պատրաստվում էին գունավոր կաշիներ և կարում էին մի քանի տեսակ կոշիկներ ու մաշիկներ։Հայկական մարզում Շոպենը հաշվում է 45 կաշեգործարան։

Արհեստի հիմնական ճյուղերը մնում էին բրուտագործությունը,դարբնությունը,ոսկերչությունը,հացագործությունը և այլն։

Տարածված արհեստներից մեկն էլ կավագործությունն էր։Հայկական մարզի Յուվա գյուղը կավագործության նշանավոր կենտրոններից էր։Արհեստավորական արտադրությունը հիմնված էր ձեռքի ու ոտքի աշխատանքի վրա,մեքենաներ չկային,ամեն ինչ կատարվում էր պարզ գործիքներով։

Այս ժամանակահատվածում էլ արհեստավորները կազմակերպված էին համքարությունների մեջ։1863թ․ Երևանի համքարությունների թիվը հասնում էր 28-ի։Դրանցից էին բազազների,կաշեգործների,կոշկակարների և այլ համքարություններ։

Համքարությունները ունեին իրենց կանոնադրությունը,դրոշակը,գերբը,փոխադարձ օգնության դրամարկղը։Նրանք սահմանում էին ապրանքների տեսակները,գները,ընտրում իրենց ավագներին,ժողովներ գումարում և այլն։Համքարություններն իրենց կազմակերպության ներսում օգտվում էին տնտեսական,դատական և վարչական որոշ իրավունքներից։Համքարական դատարանը տուգանում,պատժում էր անկարգապահ անդամներին։

Համքարությունները կազմված էին վարպետներից,ենթավարպետներից ու աշակերտներից։Աշակերտների ուսուցման ժամկետը սահմանված էր 3-10 տարի։Վարպետներն թաքցնում էին իրենց արհեստի գաղտնիքները մյուս արհեստավորներից և աշակերտներից։

Թիֆլիսի համքարական կազմակերպությունները եռանդուն դիմադրություն էին ցույց տալիս ռուսական արդյունաբերական արտադրանքի տարածմանը։

Համքարությունների պաշտպանությամբ 1857թ․ հրապարակ իջան Գևորգ Ախվերդյանը և Պետրոս Շանշյանը։Ախվերդյանը համքարությունների թշնամիներն էր համարում խոշոր դրամատերերին,որոնց կամենում էին ասպարեզի միակ տերը դառնալ։

Կովկասյան գլխավոր վարչության խորհրդի անդամ բարոն Նիկոլային գրում էր,որ առևտրական համքարությունները պետք է արգելվեն։

Համքարությունների գլխին փոթորիկ պայթեց 1865թ․,երբ դրանց մեջ համախմբված արհեստավորները ցույց կազմակերպեցին այն պատճառով,որ տուրքերը ավելացվել էին 60․000 ռուբլով։Նրանք հարձակվեցին քաղաքագլուխ Գալուստ Շերմազանյանի տան վրա և քարուքանդ արեցին այն։

1869թ․ ապրիլի 5-ին Թիֆլիսի 80 համքարություններից թողնվում էին միայն 17-ը։Համքարությունների մեջ կարող էին մնալ միայն արհեստավորները,ամբողջ գործունեությունը դրվում էր ոստիկանության հսկողության տակ։Սահմանվում էին երկաստիճան ընտրություններ։

1865թ․ Թիֆլիսի համքարային կազմակերպությունների ցույցին իրենց համակրանքը արտահայտեցին Պետրոս Շանշյանը,Պետրոս Սիմոնյանը,Գաբրիել Սունդուկյանը,Պերճ Պռոշյանը և ուրիշներ։

19-րդ դարի երկրորդ կեսին ֆաբրիկա-գործարանային ապրանքների Անդրկովկաս ներմուծելու հետևանքվ արհեստների արտադրանքը հետզհետե դուրս է մղվում,համքարությունները բռնում էին քայքայման ուղին։

Արևելյան Հայաստանը արդյունաբերական զարգացման տեսակետից դեռևս առաջին քայլերն էին անում։Զարգացած էր լեռնային արդյունաբերությունը։Կարևոր դեր էին խաղում օճառի,կաշվի,կավագործական,ներկարարական,օղու,գինու ձեռնարկությունները,ձիթհանները և այլն։Արդյունաբերության կարևոր ճյուղերից մեկը հանքագործությունն էր։19-րդ դարի առաջին կեսին Արևելյան Հայաստանում մշակվում էին Ալավերդու,Ախթալայի և Շամլուղի պղնձահանքերը,Նախիջևանի Կողբի աղահանքերը։Հայկական մարզից աղը արտահանվում էին սահմանամերձ շրջանները։Սկսվում է նաև Հայաստանի պղնձարդյունաբերության երկրորդ կարևոր կենտրոնի՝Զանգեզուրի(Կավարտ,Ղաթար,Հալիձոր,Ագարակ) հանքերի մշակումը։Հայաստանի լեռնարդյունաբերության մեջ աշխատում էր 1000-1500 մարդ։

Հայաստանի աղահանքներում մինչև 1868թ․ բանվորները մնում էին հարկադրական աշխատանքի պայմաններում։Վորոնցովի փոխարքայության տարիներին պղնձարդյունաբերության մեջ մտցվեց ազատ վարձու աշխատանքի համակարգ։Այսուհետև պղնձահանքերը կապալով էին տրվում հայ,հույն,գերմանացի արդյունաբերողներին։

Բանվորների վիճակը ծանր էր և ամենափոքր զանցանքի դեպքում նրանց դաժան պատիժների էին ենթարկում։Հայկական գյուղը ներգրավվում էր առևտրափոխանակային գործառությունների ոլորտը։Հայ առևտրական կապիտալը ներգրավվում էր արդյունաբերական գործունեության ոլորտը։

Անդրկովկասի միացումը Ռուսաստանին նույնպես հնարավորություններ ստեղծեց առևտրի զարգացման համար։Առևտրի զարգացմանը խթանեցին անցումը հարկային նոր համակարգի,այն է՝բնամթերային հարկի փոխարինումը դրամական հարկով,որը նպաստեց տնտեսության ապրանքայնացմանը։

Պասկևիչը հրահանգեց հոգալ Երևանում և Սարդարապատում գրավված բամբակի շահավետ վաճառքի մասին։Հայտնի էին կապալառուներ Արշակունին,Միրիմանյանը,Սվեշնիկյանը և Միրզոյանը։

Արտահանվում էին բամբակ,բրինձ,չոր մրգեր,ծխախոտ և այլ ապրանքներ։Ներմուծվել էր շինարարական փայտ,անասուններ,աղացած ձուկ,հաց և այլն։

1821թ․ հոկտեմբերի 8-ին ընդունվեց օրենք ազատ առևտրի վերաբերյալ։Ըստ դրա Անդրկովկասում ներմուծվող ապրանքների համար 10 տարով սահմանվում էր արտոնյալ մաքս։Առևտրականներն իրավունք էին ստանում ձեռք բերելու անշարժ սեփականություն,Սև և Կասպից ծովերի միջև ընկած առևտրական ճանապարհի վրա քարվանսարաներ կառուցելը,Անդրկովկասի վրայով մուտքն Ռուսաստան՝խստիվ արգելվում էր։

1871թ․ հունիսին ցարական կառավարությունը նոր օրենք է հրապարակում,որով վերացվում են տարանցիկ առևտրի արտոնությունները։

1836թ․ դեկտեմբերի նոր կանոնադրությամբ թույլատրվում էին եվրոպական և առևտրական ապրանքների տրանզիտն Անդրկովկասի վրայով,իջեցվում էին եվրոպական ապրանքներից գանձվող մաքսերը։Արևմտաեվրոպական տերություններին հաջողվել էր Տրապիզոնի վրայով առևտրական ուղիներ հարթել դեպի Մերձավոր ու Միջին Արևելքի շուկաներ։19-րդ դարում ավելի է ուժեղանում առևտրական կապիտալի մուտքը գյուղ։

19-րդ դարի առաջին կեսին շատ քաղաքներ կային Հայաստանում։Դրանք կառուցված էին միհարկանի հողե տներով,հազվագույտ դեպքերում երկհարկանի տներով և քարե շենքներով։Քաղաքի փողոցներում և տներում գիշերները լուսավորություն չէր լինում։Քաղաքացիներից շատերն իրենց տներում անասուններ էին պահում։Քաղաքի բնակիչները զբաղվում էին առևտրով,արհեստներով,արդյունագործությամբ։1845թ․ Ալեքսանդրապոլում բացվում է Հայաստանում առաջին տոնավաճառանոցը։Հետագայում տոնավաճառ է կազմակերպվում նաև Երևանում,Գանձակում,Գորիում և այլուր։

Երևան քաղաքի բնակչության մի մասը զբաղվում է այգեգործությամբ,բանջարաբուծությամբ,թռչնաբուծությամբ և այլն։Երևանի մասին վկայում է Ի․ Շոպենը։1832թ․ բացվեց գավառական երկդասարան դպրոցը։1850 թ․ Երևանի բնակչությունը կազմում էր 126․03 մարդ։1830-1840-ական թթ․ Երևանում սկսել էր գործել գավառական և թեմական դպրոցներ։Աբովյանը Երևանում աշխատել էր որպես դպրոցի տեսուչ։

Հայերը մեծ թիվ էին կազմում Թիֆլիսում,Գորիում,Շուշիում,Նուխիում և այլուր։

Այս կենտրոններում էլ եղբայրական վրաց և ադրբեջանական ժողովուրդների փոխադարձ կապերի պայմաններում զարգացել է հայկական քաղաքային կյանքն ու մշակույթը։

Արևմտահայերի սոցիալ-տնտեսական և քաղաքային կյանքը 1830-1860-ական թթ․

Ռեֆորմները Թուրքիայում։19-րդ դարի երկրորդ քառորդին Թուրքիան շարունակում էր մնալ որպես ագրարային երկիր։Ռեֆորմների կարիք էր զգացվում։Ռեֆորմներով շահագրգռված էին արդյունաբերողներն ու առևտրականները,նաև գյուղացիական զանգվածները։Արտաքին գործերի նախարար Ռեշիդ փաշան Աբդուլ Մեջիդ սուլթանին ստիպեց 1839թ․ նոյեմբերի 3-ին ստորագրել ռեֆորմների ծրագիր,որը կոչվեց Գյուլխանեի Հաթթը-շերիֆ (Վարդաստանի հրովարտակ)։Այն ստորագրվեց Գյուլխանե պալատում։Ներկա էր ամբողջ արքունիքը,բարձրաստիճան պաշտոնյաներ,հոգևորականությունը և այլն։

Հաթթը-շերիֆը պետության հպատակներին խոստանում էր պատվի,ունեցվածքի և կյանքի ապահովություն,որոշ փոփոխություններ հարկատվության համակարգում,այլազգիները բանակում ծառայության թույլտվություն էին ստանում։

1839թ․ թանզիմաթի հռչակած սկզբունքերը գոհունակությամբ ընդունեցին հպատակ ժողովուրդները։Բայց այդ խոստումները չիրագործվեցին,մնացին թղթի վրա։

Սուլթանական կառավարությունը շարունակում էր բռնությունները հայերի նկատմամբ։

Բնորոշ է հետևյալ փաստը։1839թ․ Պոլսում մի հայ երիտասարդ՝Հովակիմ Թավուքչյանը մահմեդականություն է ընդունում,բայց հետո զղջում է։Թուրքական կառավարությունը բանտարկում է նրան և,չնայած ծնողների աղերսանքներին,պատրիարքի միջնորդությանը բազմաթիվ տանջանքներից հետո,1843թ․ օգոստոսի 17-ին գլխատվում է։Թանզիմաթի հրապարակումից մի տարի հետո աննշան հանցանքի համար փաշան հրամայում է շիկացած թաս դնել հայ գյուղացու գլխին։

Թղթի վրա ՝իրավահավասարություն,իսկ իրականում իրավազրկություն։Այդպիսին էր հայերի վիճակը Թուրքիայում։

1856թ․ փետրվարի 18-ին տրվեց նոր հրովարտակ,որը կոչվեց Հաթթը Հումայուն։

1856թ․ օրենքով ստեղծվում էին մինիստրություններ,կազմակերպվում էր Օտոմանյան բանկը,քրիստոնյա ազգերը հոգևոր խորհուրդներ ընտրելու թույլտվություն էին ձեռք բերում։

Այս օրենքները հիմնականում չկիրառվեցին։

Գյուղացիության վիճակը։19-րդ դարի երկրորդ քառորդից փոփոխության ենթարկվեց Թուրքիայի վարչաձևը։1834թ․ նախկին փաշայությունը վերանվանվեցին վիլայեթներ,որոնք իրենց հերթին բաժանվեցին սանջակների ու կազաների։

Արևմտյան Հայաստանը բաժանվեց Էրզրումի,Սվազի,Դիարբեքիրի և Խարբերդի վիլայեթների,իսկ մի քանի գավառներ էլ միացվեցին Տրապիզոնին։

1867թ․ հրապարակվեց <<վիլայեթների վարչության մասին օրենքը>>։

Էրզրումի վիլայեթի մեջ մտցվեցին Կարսը,Բայազետը և Էրզինջանը։Սվազի վիլայեթին էր մնում Սեբաստիան,Ամասիան,Դիվրիկը,Խարբերդի վիլայեթին՝Խարբերդը,Մալաթիան,Մադենը,Շապին-Կարահիսարը և Գյումուշխանեն և կցվում էին Տրապիզոնին։Դիարբեքիրի վիլայեթի մեջ էին մտցվում Դիարբեքիրը,Մուշը,Վանը,Հեքյարին,Ջեզիրեն,Բիթլիսը։Ըստ այդ օրենքի նախկին փաշաները կոչվում էին վալի։

1830-50-ական թթ․ Թուրքիայում վերափոխվում է նաև հողատիրության ձևերը։

Աբդուլ Մեջիդը 1858թ․ ապրիլի 21-ին ձևակերպեց հողային օրենք՝ Դուստրը,որը պաշտպանեց ֆեոդալական հողատրիությունը։Նրա նշանակությունը կայանում էր նրանում,որ օրինականացնում էր պատմական տարբեր պայմաններում առաջացած հողատիրության ձևերը։Թուրքիայում հողը համարվում էր պետական սեփականություն։

Թուրքիայում գոյություն ունեին հողատիրության հետևյալ ձևերը։

Պետական հողեր,որոնք տրվում էին գյուղական համայնքներին և առանձին մարդկանց։Այդ հողերից գանձում էին եկամտահարկը՝աշարը։Վակուֆային հողեր,որոնք պատկանում էին կրոնական և բարեգործական հաստատություններին։

Մուլք,որոնք ձեռք էին բերվում գնումների միջոցով։

Մեթյուքե կամ հանրային օգտագործման ենթակա հողեր։

Թափու-վարձակալությամբ օգտագործվող հողեր։

Քուրդ բեկերն,շեյխերն ու աղաներն իրենց ձեռքում էին կենտրոնացրել հողի մեծ մասը։Արևմտյան Հայաստանում կալվածքներ ունեին նաև հայկական վանքերը։Լիմ անապատն ուներ ընդարձակ հողեր,Կտուց անապատն ուներ 1500-2000 օրավար հող,Վանում տներ,խանութներ և ալն։Վարագա վանքն ունեցել է 619 կտոր վարելահող։

Հոգևոր կալվածատերերը կեղեքում էին աշխատավորական մասսաներին։

Արևմտյան Հայաստանում ավելացավ հողատերերի թիվը։Մշո դաշտում մեծ կալվածքներ ձեռք բերեցին Հաճի Աղայանցը,Կոնճոյանները և այլն։Խոշոր հողատերեր կային Կարինի,Խարբերդի,Բաղեշի,Սեբաստիայի վիլայեթներում։

Մուշի ս․ Կարապետ վանքը տարեկան ստանում էր 400 հզ․ ղուրուշի եկամուտ։

Այսպիսով,Արևմտյան Հայաստանում 19-րդ դարի 30-60-ական թթ․ ստվարացավ ամենատարբեր դավանանքի,տարբեր ազգությունների պատկանող խոշոր հողատերերի դասը։Խոշոր հողատերեր մնացին սուլթանը,Բ․ Դռան պաշտոնյաները,թուրք աղաները,մահմեդական հոգևորականությունը,քուրդ ցեղապետերը,հայկական վանքերը և այլն։

Գյուղացիների մյուս մասը կիսրարներն էին։

Կիսրար հողամշակությամբ զբաղվող գյուղացիությունը վերածվեց մի ստվար դասի,որը կոչվում է մարաբա։

Մարաբաները հողազուրկ գյուղացիներ էին։Մարաբան կատարում էր տնային և դաշտային այլ աշխատանքներ,որը կոչվում էր օլամ։Մարաբաները ճորտեր չեին, բայց ճորտական կախման մեջ էին գտնվում հողատերերից։Դրանք գյուղացիության ամենաաղքատ տարրերն էին։Մարաբաները բաժանվում էին մ ի քանի մասերի։

19-րդ դարի 40-60-ական թթ Թուրքիայի տնտեսության հիմնական ճյուղը գյուղատնտեսությունն էր։Կիլիկիայում զարգացած էր բամբակագործությունը։Արտահանվում էին հացահատիկ,չոր մրգեր,անասուններ,բուրդ,կաթնամթերք։

Գյուղատնտեսական աշխատանքը կատարվում էր պարզ գործիքներով՝վաղեմի արորով,փոցխով,մանգաղով,կամով և այլն։

Սուլթանական կառավարությունը,թուրք փաշաները,աղաները,կապալառուները և այլոք շահագործում էին հայ գյուղացուն։

Քուրդ ցեղապետները,բեկերն ու շեյխերը պատրաստում էին նաև գյուղացիների համար։Նրանք հարձակումներ էին գործում հայկական գյուղերի վրա,կոտորում էին խաղաղ բնակիչներին և այլն։

Գյուղացիներից գանձվող հարկերը բազմատեսակ էին։

Աշարը գլխավոր եկամտային հարկն էր,որը կազմում էր բերքի 1/10 մասը։

Այգիների,բանջարանոցների,խոտի,առվույտի և այլ եկամուտների աշարը գանձվում էր դրամով։

Կալվածատիրական հարկը վճարում էին տների,խանութների ,ջրաղացների,տնամերձ հողերի և շենքերի,մարգագետինների համար։Սա բաժանվում էր երկու մասի՝հողային հարկ կամ արաջի և շինությունների հարկ կամ էմլաք։

Ղամճուռը գանձում էին ամեն մի ոչխարի կամ այծի համար։

Բեյրե անվանված հարկը հավաքվում էր զույգ եզների տերերից։Ճանապարհների հարկը պարտադիր էր 20-60 տարեկան տղամարդկանց համար։

Էհթիսաբը վերցվում էր խոշոր եղջերավոր անասունների վաճառքի,նույնիսկ փոխանակման դեպքում։

Խարաջը հողային գլխավոր հարկն էր,որը բնամթերքով տրվում էր կալվածատերերին տարեկան բերքի 1/10 չափով։

Գլխահարկը կամ ջիզիեն գանձվում էր բոլոր չափահաս տղամարդկանցից։

Զբաղմունքի հարկ վճարում էին արհեստավորներն ու առևտրականները։

Զինվորական հարկ վճարում էին տղամարդկանցից զինվորական ծառայության փոխարեն,քանի որ քրիստոնյաներն իրավունք չունեին զենք կրելու։

Արևմտահայերը վճարում էին նաև ամուսնության,կրթական,բանջարանոցների և այլ հարկեր։

Քաղաքներ։Արևմտյան Հայաստանում զբաղվում էին արհեստագործությամբ և առևտրով։19-րդ դարի երկրորդ երեսնամյակին Թուրքիայում կային 40-ից ավելի հայաբնակ քաղաքներ։Այդ քաղաքներում ապրում էին բուն քաղաքացիներ,գյուղերից գաղթած արհեստավորներ,առևտրականներ,պանդուխտ օրամշակներ։Հայկական քաղաքներ էին ներհոսում նաև քուրդ ու թուրք բնակչությունը,խոշոր կալվածատերերը,մահմեդական առևտրականներն ու արհեստավորները։

1830-1860-ական թթ․ Խարբերդն ուներ 10 հզ․ բնակիչ,Դիարբեքիրը՝40-50 հզ․,Սեբաստիան՝ 30 հզ․,Երզնկան՝ 15հզ․ և այլն։Արևմտյան Հայաստանում և Փոքր Ասիայի հայաբնակ վայրերում ապրում էին մոտ 350 հզ․ հայ քաղաքացիներ։

Թուրքիայում 250 մետաղահանքերից գործում էր միայն 30-ը։

Տեքստիլ արհեստագործությունը՝հատկապես չթագործությունը,կտավագործությունը զարգացած էին Եվդոկիայում,Բաղեշում,Կարինում,Ադանայում և այլուր։

Եվդոկիայում գործում էին կտավագործական արհեստանոցներ։

Մարաշում տարածված էր ջուլհակությունը։Արղանայում գործում էր պղնձահանքեր,Կապան-մադենում արծաթահանքեր,Դերսիմում գործում էին ոսկու և աղի հանքեր։Խարբերդում կային երկաթագործներ։Վանը արծաթագործության և ոսկերչության ասպարեզում լայն ճանաչում ստացած քաղաք էր։Վանում,Կարինում,Սասունում,Զեյթունում տարածված էր զինագործությունը,Խարբերդում գործում էին կաշեգործական արհեստանոցներ։

Հայաստանում կային դերձակներ,թիթեղագործներ,հյուսներ,վարսավիրներ,ժամագործներ,բրուտներ և այլն։

Արհեստագործության կենտրոններից էր նաև Խարբերդը։Հռչակված էին Խարբերդի մետաքսագործները,կոշկակարները ու երկաթագործները։

Քաղաքի վերին թաղում գտնվում էր Քյուրքչյանների մետաքսի գործարանը։Մետաքսի մեծ գործարան կար Խարբերդի մոտ գտնվող Մեզիրե ավանում։Գրիգոր Իփեքչյանը Խարբերդում հիմնում է մետաքսի գործարան։Իփեքչյաններին տեղացիներն անվանում էին <<ֆաբրիկաթորներ>>։

Խարբերդը հայտնի էր իր կաշեգործության և կոշկակարության արհեստով։

Արևմտահայ քաղաքային ազգաբնակչության մի մասը զբաղվում էր առևտրով։Կարինը,Բաղեշը,Վանը,Սեբաստիան և այլ քաղաքներ մնում էին քարավանային առևտրի կենտրոններ։

Կարինում հայտնի էին Նշկյան,Ասատուրյան,Տեր-Ներսիսյան առևտրական տները։

Վանեցիները ներմուծում էին գորգեր,բամբակ,չիթ և այլ ապրանքներ։

Եվդոկիայում աշխույժ էր պղնձեղենի առևտուրը։Հայ առևտրականները Արևմտյան Եվրոպա,Ռուսաստան և այլ երկրներ արտահանում էին մետաքս,ծխախոտ,բամբակ,մեղրամոմ և այլն։

Թուքիայի և Արևմտյան Հայաստանի արհեստավորներն ու առևտրականները համախմբված էին կազմակերպությունների՝էսնաֆությունների մեջ։

Օտար տիրակալների ֆեոդալական լուծը,անձի ու գույքի անապահովությունը արհեստավորներին ու առևտրականներին մղում էին միավորվելու։

Մինչև 19-րդ դարի առաջին կեսերը թուրքական պետությունը խրախուսում էր էսնաֆությունները,որովհետև իրենց սահմանած հարկերն ավելի հեշտ էր գանձել ընդհանուր գանձարկղից։Էսնաֆությունների քանակով աչքի էր ընկնում Կարինը։

Հայտնի էին երկաթագործների,զինագործների,պղնձագործների,կոշկակարների,դերձակների և այլ էսնաֆություններ։

Էսնաֆության անդամներ էին վարպետները,ենթավարպետները,աշակերտները։Էսնաֆությունն ուներ իր ղեկավար մարմինը,գանձարկղը,դրոշակը,ժողովատեղը և այլն։

Ամեն մի էսնաֆությունն ուներ իր գանձարկղը։Աղքատ արհեստավորի մահվան դեպքում թաղման ծախսերը էսնաֆությունն էր կատարում։

Էսնաֆությունները դարձել էին Արևմտյան Հայաստանի ճակատագրով հետաքրքրվող ընդդիմադիր ուժ։

Պոլսահայերը։19-րդ դարի առաջին կեսին Կ․Պոլսի հայ գաղութը դարձել էր արևմտահայերի տնտեսական,քաղաքական ու մշակութային խոշոր կենտրոն։Կ․Պոլիսն ուներ 36 թաղամաս։Հայերն ապրում էին Սուլու Մանաստերում,Գում-Գափույում,Ղալաթիայում,Օտալարներում,Սկյուտարում և այլ թաղամասերում։Արհեստի և առևտրի համար քաղաքում լայն հնարավորություններ կային։

Պոլիսը վերածվում էր արևմտահայ մշակույթի ամենախոշոր օջախի։20-ից ավելի ամիրայական գերդաստաններ,սկզբում գործելով Ակն քաղաքում,տեղափոխվել էին Կ․Պոլիս։Ակնից էին եկել Տատյանները,Ճեզայիրլյանը,Խորասանճյանը,Միրճանյանը,Փեշմիշյանները։

Ամիրանների մեծամասնությունը շուրջ 80-100 հոգի,զբաղվում էր սեղանավորությամբ։Հին սեղանավորների մնացորդները և նոր դրամատերերը սուլթանի թույլտվությամբ կազմեցին սարաֆական երկու՝<<Անատոլուի>> և <<Ռումելիի>> ընկերությունները։

Անատոլուի ընկերության անդամներ էին Հարություն Ուզունյանը,Պետրոսը,Ճեզայիրլյան Մկրտիչը և այլն։Ռումելիի ընկերությունը բաղկացած էր Ճանիկ և Մագսուտ ամիրաներից,անդամակցում էին Հարություն Կելկելյանը,Աբրահամ Ալլահվերդին,Հովհաննես Թընկրյանը։Սրանց երկուսի գլխավորն էր Ուզունյան Հարություն ամիրան։

Մահտեսի Առաքել Տատյան ամիրան՝Տատյան գերդաստանի ավագագույնը նշանակվում է արքունի զինագործության ղեկավարը։

Տյուզյան ամիրայական տանն էր վստահված պետական ոսկերչանոցը։Արքունի ճարտարապետությունը գլխավորում էին Պալյանները։

Ակներցի Արփիարյան ամիրայական տունը երկար տարիներ վարեց Կապան-մատենի արծաթի հանքերի վերատեսչության գործը։

1850-1860-ական թթ․ Կ․Պոլսում ձևավորվեցին արևմտահայ էֆենդիները։

Պոլսահայ վաճառականները ներմուծում էին շալեր,համեմներ,գոհարեղեն,կերպասներ և այլն։Պոլսեցիությունը բաժանված էր երկու մասի։Մոքալաքների դասակարգին Կ․ Պոլսում համապատասխանում էր ամիրաների դասակարգը,իսկ երկրորդ դասակարգը կոչվում էր էսնաֆ։

Ամիրա էր կոչվում Կ․Պոլսի դրամատեր,բուրժուա հայերի դասակարգը։Ամիրան առաջանում էր պարսկական էմիր բառից,որ նշանակում է հրամայող։17-րդ դ․ ամիրայությունը իր իրավունքը դարձրեց պատրիարքներ ընտրելը և հրաժարեցնելը։Շնորհ Մկրտիչ ամիրա Միրիջանյանը 1790թ․ հիմնեց Կ․Պոլսում Հայոց թաղային դպրոցը և նրա մոտ մի փոքրիկ տպարան։Սա մի առաջնակարգ սարաֆ էր։

19-րդ դարում Պոլսի հայ ազգաբնակչության հիմնական մասը կազմում էր արհեստավորությունը։

19-րդ դարի կեսերին հիշատակվում են հետևյալ էսնաֆությունները․սառաֆ(սեղանավոր),խոյումճի(ոսկերիչ),թերզի(դերձակ),քյուքճի (մուշտակագործ),սանդալճի(մակույկ շինող),տյուրգեր(հյուսն),ղազանճի(կաթսայագործ),թութունճի(ծխախոտավաճառ) և այլ միություններ։

Կ․Պոլսում զարգանում էր տպագրական գործը։Հայտնի էին Արապյանները։

Հայ տպագրության մեջ էական դեր են կատարել 1792թ․ Մ․Միրիջանյանի ջանքերով հիմնած Մայր Դպրատունը,1799թ․ բացված Մ․ Հովնանյանի տպարանը,1839թ․ հիմնված Մյուհենտիսյան և այլ տպարանները։Պողոս Արապյանը հայերեն տառերի տպագրության կատարելագործման հետ միաժամանակ հնարում է նաև թուրքերեն տառեր,որոնք իր անունով կոչվում են <<Արապօղլու գրեր>>։

1816թ․ նա նշանակվում է արքունի տպարանի վարիչ։1806թ․ Կ․ Պոլսում,Քիթապճի Մարգարի ջանքերով,հիմնվում է արևմտահայերի առաջին գրավաճառանոցը։

18-րդ դարի վերջերին աշխուժանում է կրթական գործը։Կ․ Պոլսում սկսեց գործել <<Սրբոյն Հակոբա Մծբնա Հայրապետի մանկատունը>>,իսկ 1790 թ․ հիմվեց անդրանիկ թաղային դպրոցը։

Դարասկզբին բացվեցին շուրջ 15 դպրոցներ։Դրանցից էր Միջագյուղ,Սամաթիա թաղերի դպրոցները։1828թ․ Հարություն Պեզճյանը Բերայում հիմնում է ասեղնագործության դպրոց՝պոլսահայերի իգական առաջին վարժարանը։Հետագայում հիմնվում են Հռիփսիմյան,Գայանյաց,Էյուպ թաղամասի Պեզճյան վարժարանը,Խասգյուղի Ներսիսյան վարժարանը,Սկյուտարի ճեմարանը։

1834թ․ Կ․Պոլսում բացվում է Ազգային հիվանդանոցը։Հիվանդանոցի ծախսերը սկզբում հոգում էր Հարություն Պեզճյանը,հետո՝Ազգային սահմանադրությամբ ստեղծված հոգաբարձությունը։Կ․ Պոլսում էին լույս տեսնում <<Զոհալ>>,<<Երևակ>>,<<Հայաստան>> և այլ պարբերականները,<<Մեղու>>,<<Մյունատի>>,<<Թատրոն>> և այլ հանդեսներ։

Մերձավոր Արևելում և Անդրկովկասում իրենց առևտրական գործարքները դյուրին դարձնելու,Ռուսաստանի քաղաքական ազդեցությունը թուլացնելու համար Իտալիան և Ֆրանսիան կաթոլիկ պրոպագանդիստների խմբեր է շարժում դեպի Կ․ Պոլիս,ապա Արևմտյան Հայաստան և քրիստոնեկան եկեղեցու շահերը պաշտպանելու կեղծ պատրվակով դավանափոխում շատ հայերի։

1864թ․ բողոքական միսոներները Կ․ Պոլսում բացում են Ռոբերտ-կոլեջ դպրոցը,ուր վեց լեզուներով հրատարակվում և ձրի բաժանվում էին կրոնական գրքեր։

Հայ լուսավորականների,կաթոլիկների ու բողոքականների միջև տեղի ունեցած դավանաբանական վեճերը կատարյալ չարիք էին սուլթանական բռնապետության լծի տակ հեծող հայ ժողովրդի համար։Դրանք մեծ հարված հասցրին մեր ժողովրդի միասնությանը։

Արևմտահայերի ազգային սահանադրությունը։Առաջադիմական ու հետադիմական ուժերի պայքարի հիմնական հարցերից մեկը դարձավ Ազգային սահմանդրություն կամ կանոնադրություն ստեղծելու հարցը։Գրիգոր Օտյանը,Սերվիչենը(Սերովբե Վիչենյան),Գ․Պալյանը,Ն․ Ռուսինյանը,Ն․ Պալյանը,Կ․ Յութուճյանը 1854թ․ կազմեցին կանոնադրության տեքստը և օգոստոսի 26-ին ներկայացրին պատրիարքին։

Կանոնադրության նախագիծը դուր չեկավ հայ ամիրաներին։Հակառակ սրանց,1859թ․ մայիսին ընտրվում է հանձնաժողով՝5 եկեղեցականների և 14 աշխարհականների մասնակցությամբ։Հանձնաժողովի կազմումն էին Կ․ Յութուճյանը,Բարունակ բեյը,Մկրտիչ Աղաթոնը և այլոք։

Պատրիարք Սարգիս Գույումճյանը 1866թ․ մայիսի 24-ին ընդունում է կանոնադրությունը,որը հաստատվում է ընդհանուր ժողովի կողմից և Ն․ Ռուսինյանի առաջարկությամբ այն ստանում է Ազգային սահմանադրություն անվանումը ։

Ազգային սահմանադրությունը բաղկացած էր առաջաբանից,150 հոդվածներից,պետք է ընտրվեին 220 երեսփոխաններ,հրավիրվեին 140 անդամակիցներ,կազմվում էին կրոնական ու քաղաքական ժողովներ։Կրոնական ժողովի ղեկավարը բաղկացած էր 12 հոգուց,իսկ քաղաքականինը՝20։

1860թ․ դեկտեմբերի 23-ին հանկարծամահ եղավ Երուսաղեմի հայոց պատրիարքը։Կղերա-ամիրայականները մերժելով Սահմանադրության սկզբունքները,պահանջեցին Երուսաղեմի պատրիարքության թեկնածուներ առաջարկել միաբաններից՝ներսից։Սահմանադրության պաշտպանները Երուսաղեմի պատրիարքին դրսից ընտրելու առաջարկ արեցին։Մեծ վեզիր Ալի փաշան պահանջեց դադարեցնել Սահմանադրութայն գործադրությունը։Փակվեցին <<Մեղու>>,<<Մյունատի>>,<<Ծաղիկ>> պարբերաթերթերը։

1861թ․ հուլիսին Պոլսի փողոցներում մասսայական ցույցեր են տեղի ունենում։Ցուցարարները ներխուժում են Գում-Գափու թաղամասի Հայկական եկեղեցին,որտեղ ընդհարումներ են լինում սամանադրության կողմնակիցների ու հակառակորդների միջև։Սահմանադրության կողմնակիցները Հ․ Չամուռճյանի գլխավորությամբ ձգտում էին սուլթանի ձեռքով ջնջել սահմանադրությունը։

1862թ․ օգոստոսի 1-ին ամբոխը հարձակվում է պատրիարքարանի վրա,շենքից վռնդում է պատրիարքին և խառը ժողովի անդամներին։Երեկոյան Սելիմ փաշան ցրում է ցուցարարներին։Պատրիարքի տեղապահ Մաղաքիան և խառը ժողովի նախագահ Բարունակ բեյը հրաժարվում են պաշտոնից։Բարձր Դուռը մերժում է նրանց հրաժարականը և խոստանում է վավերացնել Ազգային սահմանադրությունը։

1863թ․ մարտի 17-ին գործողության մեջ դրվեց սահմանադրությունը։Նախկինում եղած 150 հոդվածների փոխարեն,հրամցվեց 99 հոդվածներից բաղկացած մի կանոնադրություն։Երեսփոխանների թիվը իջեցվում է 140-ի։Կազմվում է Ազգային ժողով,Ազգային կենտրոնական վարչություն։Հիմնվում են ուսումնական,տնտեսական,դատաստանական վանքերի ու թաղական խորհուրդներ և այլն։Ընտրական իրավունք սահմանվում են 25 տարին լրացած մարդկանց համար,իսկ ընտրվելու իրավունք 30 տարին։Ազգային ժողովի 140 անդամներից 20-ը հոգևորականներ էին։

Ազգային սահմանադրությունը հարատևեց մինչև 1896թ․-ը։Վերականգնվեց 1908թ․ Երիտթուրքերի հեղաշրջումից հետո։Այն արգելվեց 1915թ-ին։Արևմտահայերի Ազգային սահմանադրությունը,որոշ խմբագրումներով,մինչը օրս էլ գործադրվում է Սփյուռքի մի շարք հայաշատ համայնքներում։

Ազգային-ազատագրական շարժումները 1850-1860-ական թթ․

Զեյթունցիների ինքնապաշտպանական կռիվները 1830-1850-ական թթ․։Արևմտյան Հայաստանում և Կիլիկիայի լեռնագավառներում 1830-1850-ական թթ․ բռնկվեցին սուլթանական կառավարության դեմ մի շարք ապստամբություններ։

Մարտերի կենտրոնը մնում էր Լեռնային Կիլիկիայի Զեյթուն գավառը,որի բնակչության թիվը հասնում էր 35-40 հազարի։Զեյթունը կիսանկախ էր։

1829թ․ Կեսարիայի նահանգապետ Քեոսե փաշան հանձնարարություն է ստանում նվաճել Զեյթունը։Թուրքական բանակը Կոկիսոնի մոտ հանդիպում է զեյթունցիներին։Փաշայի զորքը նահանջում է,իսկ Զեյթունը շարունակում է մնալ կիսանկախ։

1832թ․ Մարաշի Սուլեյման փաշան շարժվեց դեպի Զեյթուն և բանակ դրեց Ջերմուկի դաշտում։Զեյթունցիները գիշերը հարձակվում են և պարտության մատնում Սուլեյման փաշային։Սուլեյման փաշան մարտադաշտում 309 դիակ թողնելով՝ նահանջում է։

1841թ․ 500 հեծյալներով Խասեք անունով մի թուրք զինվորական մտավ Զեյթուն և պահանջեց հարկագումարը,սակայն ամոթահար վերադարձավ Մարաշ։

1847թ․ Զեյթունի վրա է արշավում Թոփալ Սատո զորապետը։Սկսվում է զեյթունցիների հարձակումը և Թոփալ Սատո զորապետը սպանվում է։

1851թ․ Զեյթունի 4 իշխանները՝Մահտեսի Հովհաննես Շովրոյանը,Մարտիրոս Սուրենյանը,Աստվածատուր Յաղուբյանը և Աստվածատուր Ենիտունյանը հրավիրվեցին Կ․Պոլիս՝բանակցությունների։Պայմանադրության համաձայն զեյթունցիները պայմանավորվում էին ամեն տարի Աբդուլ Մեջիդին վճարել 60 քիսե հարկ։

1860թ․ օսմանյան մի բանակ Խուրշիդ փաշայի գլխավորությամբ 10 հզ․ բանակով արշավեց Զեյթունի վրա և բանակ դրեց Ջահան գետի հովտում։

Հունիսի 8-ին փաշան պահանջում է անցած 12 տարիների հարկը։Ստանալով բացասական պատասխան՝փաշան զորքը շարժում է Ջերմուկի դաշտ և սկսում կռիվը։Սակայն թշնամին պարտվում է։Ավարտվում է Զեյթունի պաշտպանության համար մղվող պայքարի առաջին էտապը։

Զեյթունի 1862թ․ ապստամբությունը։Զեյթունի բնակչության հիմնական զբաղմունքը հողագործությունն էր,անասնապահությունը և արհեստները։Զեյթունի գավառում ապրում էին շուրջ 30 հզ․ հայեր,որից մոտ 18 հազարը՝Զեյթուն գյուղաքաղաքում։Զեյթուն գյուղաքաղաքը բաժանված էր 4 թաղերից։

1862թ․ Մարաշի կուսակալ նշանակվեց Ազիզ փաշան։Հուլիսին Ազիզ փաշան 12 հզ․-ոց բանակով շարժվեց դեպի Ջահան գետը։

1862թ․ հուլիսի 28-ին Ազիզ փաշայի բանակը մտնում է Զեյթուն գավառը։Ավերվում են 10-ից ավելի գյուղեր։Առաջին հանդիպումն տեղի է ունենում Չաքր-դերե Քեփիր վայրում,որտեղ 500 զինվորի գլուխ անցած Շովրոյան իշխանը կանգնեցնում է թշնամու առաջխաղացումը,սակայն նահանջում է քաղաք։

Արեգին գյուղը կործանելուց հետո թուրքերը ներխուժում են ս․Փրկչի վանքը,սրախողխող անում Մամբրե վարդապետին։Թուրքերը մարդակույտի են վերածում Ավագկալը։

Թուրքերը զեյթունցիներից պահանջում էին վճարել անցած տարիների հարկը՝500 հզ․ դահեկան և իրենց հանձնել Կարապետ քեհյային և Չափար Վարդանյանին։Զեյթունցիները համաձայնվեցին վճարել 125 հզ․ դահեկան,սակայն հրաժարվեցին <<մեղադրյալներին հանձնելուց>>։

1862թ․ օգոստոսի 2-ին Զեյթունի լեռներն ու ձորերը լցվում են թնդանոթի որոտով։

Ս․ Աստվածածնա վանքը պաշտպանում էր Մահտեսի Գրիգոր Մարտիրոսյանը։

Մյուս թևում թուրքական բանակի մի ջոկատ հասնում էր քաղաքի եզերքը։Փախուստի կեղծ ցույցով զեյթունցի առաջապահ գունդը չերքեզներին քաշում է այն կողմը,ուր սպառնում էին Ենիտունյանի գլխավորած 1500 քաջերը։Անսպասելի հարվածներից շփոթված չերքեզները,նաև թուրքմենական աշիրեթները փախչում են։Զեյթունցիները շարունակում են հետապնդումը։Հետագայում <<Կոտորածի ձոր>> կոչված վայրից փախուստի դիմող թուրքական բանակը մարտադաշտում թողնում է 756 դիակ,զինամթերք,պարեն։

Թուրքական բանակը նահանջում է։ 5000 զեյթունցի զինվորները չախմախլի հրացաններով հետապնդում են թշնամուն մինչև Ջահան գետը։

1862թ․ օգոստոսի 2-ի հաղթանակը կատարյալ էր։Փախուստի դիմած թուրքական բանակը ռազմադաշտում թողնում է 2 թնդանոթ,2000-ից ավելի դիակ։Զեյթունցիները միայն 77 հոգու կորուստ տվեցին։

Մարկոս Թաշճյանը մոտենում է թուրքական բանակին,կրակում և սպանում թնդանոթաձգին։Վերադարձին նա հերոսաբար զոհվում է։

Չաքր-դերեի մարտահատվածում կռվում էր Մելիքսեթ Քասմյանը։Քաջը մոտենում է Փրկչի լեռանը։Այդ պահին վրա են հասնում փաշայի զինվորները։Նրանք Քասմյանի կենդանի լինելը ստուգելու նպատակով կտրում են նրա ականջները։Հերոսը տանում է բոլոր տանջանքները։Մայրը որդուն գտնում է ահավոր տառապանքների մեջ։Այս դեպքը պատմում են Մկրտիչ Պեշիկթաշլյանին։Նա գրում է <<Դու զով խնդրես մայր իմ անուշ>> բանաստեղծությունը։Մարտերում սխրանքներ գործեցին նաև Գալուստ վարդապետը,Զոպա Ապարտյանը,Թորոսենց Հակոբը,Գուգուրենց Փանոսը,որոնք բոլորն էլ ընկան ճակատամարտում։

Մի անգամ Բերկին-Կալի և Աքդաղի ուղղությամբ թուրքերին հաջողվեց ճեղքել հայկական պաշտպանության գիծը և ներխուժել Զեյթուն։Բայց թշնամու հաղթանակը կարճատև եղավ։Սուրենյանի զինվորները հարձակվեցին թուրքերի վրա և նրանց դուրս շպրտեցին քաղաքից։

Ուշագրավ է,որ տեղացի թուրքերից ոմանք մասնակցեցին Զեյթունի պաշտպանությանը։Դրանցից էր Ֆերիզ Օղլի Մեհմեդճիկը և Չեքյուկ Մեհմեդը,որոնք Չաքր-Դերեում կռվեցին Ազիզ փաշայի զորքերի դեմ և ընկան մարտի դաշտում։

Զեյթունի հերոսամարտից հետո Ազիզ փաշան թուրքերին արտոնություն է տալիս ճանապարհներին կողոպտել և սպանել զեյթունցիներին։Սրանով նա ծանրացնում է ջորեպանների դրությունը,որոնք առևտրականներին ծառայելով բավական եկամուտ էին տալիս լեռնագավառին։Զեյթունը դրվում է պաշարված կացության մեջ։Պաշարումը կանգնեցնում է սովամահության վտանգի առջև։

1862թ․ սեպտեմբերին Ազիզ փաշան զեյթունցիներից պահանջեց երկու թնդանոթները,ապա հարկի մի մասը։Զեյթուն է ուղարկվում Սուլեյման բեկը՝հանձնարարություն ունենալով հարկեր հավաքել։Նա 25․ 000 ղուրուշի հարկ է հավաքում,ապա չկարողանալով դիմանալ գավառում,հեռանում է Զեյթունից։Արծվաբնի օղակումը շարունակվում է։

Սուլթանն իմանալով իր բանակի պարտության մասին,որոշում է Աշիր փաշային 150 հզ․-ոց զորք տալ՝հանձնարարելով կործանել Զեյթունը։Վերացվում են Զեյթունի որոշ արտոնություններ,սահմանվում է զինվորական հարկ,առաջին անգամ թուրք զորախումբ է մտցվում քաղաք։

Ստեղծված ծանր դրությունից դուրս գալու համար զեյթունցիները պատվիրակներ ուղարկեցին Կ․ Պոլիս,դիմեցին ֆրանսիական կառավարության և Պոլսի հայ պատրիարքի միջամտության։Մ․ Պեշիկթաշլյանը,Մ․ Մամուրյանը,Երեմիա Տևկանցը,Մ․ Խրիմյանը բողոքագրեր են առաքում ֆրանսիական դեսպանին։

Ֆրանսիան խոստացավ զեյթունցիներին օգնելու՝կաթոլիկություն ընդունելու պայմանով։Սուլթանը վախենալով,ուր կաթոլիկություն ընդունելով զեյթունցիք ամբողջությամբ կընկնեն Ֆրանսիայի ազդեցության տակ,դիմում է կոմպրոմիսի։Զեյթունցիք պարտավորվում են վերասդարձնել 2 հրանոթը,ռազմական ավարը և վճարել հարկերը։Քննիչ հանձնաժողով է ուղարկվում Զեյթուն և հաշտություն է կնքվում։

1865թ․ Զեյթունում նշանակվում է թուրք կառավարիչ։Զեյթունցիք զրկվում են իրենց նախկին կիսանկախ վիճակից,նրանց թողնվում են սահմանափակ իրավունքներ։

Զեյթունի ապստամբության նշանակությունը մեծ է եղել հայ ժողովրդի գիտակցության բարձրացման համար։

Հեղափոխական-դեմոկրատ Մ․ Նալբանդյանը,արևմտահայ նշանավոր դեմոկրատներ Հ․ Սվաճյանը,Ս․ Թագվորյանը,Մ․ Մամուրյանը,Մ․ Պեշիկթաշլյանը,Ծերենցը և ուրիշներ պաշտպանում էին զեյթունցիներին։Մ․ Նալբանդյանի նախաձեռնությամբ Պոլսում ստեղծվել է գաղտնի հեղափոխական մարմին։

Զեյթունի իրադարձությունները լայն արձագանք գտան հայ իրականության մեջ։

Զեյթունի հերոսամարտերը լուրջ ազդեցություն ունեցան նաև Ռուսաստանի քաղաքներում սովորող հայ ուսանողության քաղաքական մտայնության վրա։1863թ․ Մոսկվայում և Պետերբուրգում կազմակերպվեցին խմբակներ,որոնք համախմբվեցին <<Ժողով>> անունով կազմակերպության շուրջը։<<Ժողովը>> քաղաքական աշխատանք էր տանում ուսանողության մեջ։

Զեյթունի հերոսամարտը լայն արձագանք գտավ հայ պարբերական մամուլի էջերում։

Ապստամբության մասին Պոլսի հայատառ թուրքերեն <<Մյունատի>> շաբաթաթերթը տպագրեց առաջին հոդվածը։Թերթի խմբագիրը պ․ Կարապետ Փանոսյանը բանտարկվեց,իսկ <<Մյունատին>> փակվեց։

Արևմտահայ <<Մեղու>> պարբերաթերթն անդրադարձավ Զեյթունի ապստամբությանը։

1862թ․ օգոստոսի 10-ից 20-ը <<Մեղուն>> փակվեց,նրա խմբագիր Հարություն Սվաճյանը ենթարկվեց հարցաքննության և սպառնալիքի։

Արգելվեց նաև <<Ծաղիկը>>։Ապստամբության մասին տպագրեցին <<Մասիսը>>,<<Արշալույս Այրարատյանը>> և այլ թերթեր։

Զեյթունին էջեր էին նվիրում նաև <<Հյուսիս>>,<<Կովկաս>>,<<Մասյաց աղավնի>>,<<Փարիզ>>,<<Մեղու Հայաստանի>> և այլ թերթեր։

Հովակիմ Մելիքյանը ինքնապաշտպանական խմբեր էր կազմակերպում։Մելիքյանին հաջորդեցին շատերը,որոնց մեջ ուշադրութայն արժանի է Եղիա Տնտեսյանը։

Մնացական Սեմերճյանը, Մովսես քահանան,տեր Հակոբը,Մկրտիչ Պեշիկթաշլյանը և այլոք ապստամբությունից հետո զեյթունցիների հետ գործարար կապերի մեջ էին։1862թ․ ցարական ոստիկանության կողմից Նոր Նախիջևանում Մ․ Նալբանդյանի տանը կատարած խուզարկության ժամանակ հայտնաբերվեցին մի շարք փաստաթղթեր,որոնք լույս սփռեցին նրա արտասահմանյան գործունեության վրա։

1866թ․ Պոլսում հիմնվեց <<Սեր>> օթյակը,որը ընտրվել էր գործադիր և ղեկավար մարմին՝Հանձին Մատթեոս Մամուրյանի,Հ․ Սվաճյանի,Ս․ Թագվորյանի և այլն։<<Սեր>> ընկերության նշանաբանն էր ֆրանսիական հեղափոխության կոչերը՝ազատություն,հավասարություն,եղբայրություն։

1868թ․ հունիսի 1-ին Ալեքսանդրապոլում բացվում է <<Որբախնամ>> ընկերությունը,որն ուներ 100 անդամ։

Այսպիսով 1850-1860-ական թթ․ հայ իրականության մեջ հասարակական-քաղաքական գործողությունների սկզբնավորման տասնամյակներ էին։

Հայ-հասարակական-քաղաքական հոսանքները 1850-1860-ական թթ․

Արևելահայ հասարակական հոսանքները։

Կղերա-աղայական հոսանք։19-րդ դարի 50-60-ական թթ․ տնտեսական ու քաղաքական բնույթի փոփոխություններով պայմանավորված լուրջ տեղաշարժեր կատարվեցին հայ հասարակական քաղաքական կյանքում։

Հայաստանի երկու հատվածներում տեղի ունեցող տեղաշարժերն ու երևույթները պայմանավորեցին հասարակական-քաղաքական հոսանքների երևան գալը։

Հասարակական հոսանքները հայ իրականության մեջ սոցիալական և դասակարգային պայքարի ծնունդ են։

Հասարակական դասակարգերին համապատսախան գոյություն են ունեցել նաև հասարակական-քաղաքական հոսանքներ։

Կղերա-աղայական հոսանքի աչքի ընկնող ներկայացուցիչներից էին Ներսես Աշտարակեցին,Խաչատուր Լազարյանը։

Լազարյանները դիմադրում էին հայ գրականության աշխարհականացման ձգտումներին։Մոսկվայի արևելյան ճեմարանում նրանք հովանավորում էին գրաբարի պաշտպանության կուսակիցներին։

1859-1862թթ․ Մոսկվայում Մ․ Մսերյանի խմբագրությամբ լույս տեսած <<Ճռաքաղը>> կղերա-աղայական հրապարակախոսության օրգաններից էր։

Կղերա-ամիրայական ուղղության ներկայացուցիչները դեմ էին հայ ժողովրդի ազատագրական պայքարին,նրա առաջադիմությանը,եկեղեցին համարում էին ազգի գոյության միակ հենարանը։Այս ուղղության անդամներից էին Հովհաննես Չամուռճյանը,Մսեր Մսերյանը,Առաքել Արարատյանը և ուրիշներ։

Ներռեֆորմյան տասնամյակներին կղերա-աղայական միտքը թևակոխեց իր կազմալուծման շրջանը։

Ազգային-պահպանողական հոսանք։Այն ներկայանում էր նաև <<կղերա-պահպանողականություն>> պիտակով։Ազգային-պահպանողականների համար գերագույն հեղինակությունը ազգն էր։Այս հոսանքի գաղափարախոս Մարկոս Աղաբեկյանը բարոյական շաղկապ էր համարում ազգային կենդանի լեզուն։Ազգային լեզուն ու գրականությունը,ազգային պատմությունը,ավանդություններն ու բարքերն էին այն գործոնները,որոնք երաշխիք էին նկատվում ազգի կենդանացմանը։Նրանք տրտնջում էին ցարական գաղութային քաղաքականության դեմ,պաշտպանում տեղական հայ առևտրականների շահերը։

Հայ ազգային-պահպանողականների ղեկավարներ Շանշյանը և Գ․ Ախվերդյանը պաշտպանում էին տեղական առևտրի ու արդյունաբերության շահերը։Շանշյանը մեծարում էր Ադամ Սմիտի բուրժուական տնտեսագիտության դասական ուսմունքը։

Զեյթունի ապստամբության օգտին հանգանակություն անելու համար Կովկասում կազմակերպվեց հատուկ կոմիտե,որի շարքում էին ազգային-պահպանողական գործիչներ Մ, Աղաբեկյանը․Հ․ Էնֆիաջյանը և Պ․ Սիմոնյանը։Պ․ Սիմոնյանը 1863թ․ իր ձեռքն առավ <<Մեղու Հայաստանի>> թերթի խմբագրման գործը։

Ազգային-պահպանողականների մեջ կային գործիչներ,որոնք հայ ազգային շարժման ապավենը որոնում էին արևմտաեվրոպական պետությունների միջամտության մեջ։

Ազգային-պահպանողական մյուս գործիչների պես Շահնազարյանը ևս քննադատում էր ցարիզմի գաղութային քաղաքականությունը։

Լիբերալ-բուժուական հոսանք։Լիբերալ-բուրժուական հոսանքը արձագանքում էր բուրժուական այն հասարակախավերին,որոնց բարեկեցությունը կախված էր արդյունաբերական կապիտալի հետ կապված ռուսահայ գաղթավայրերից,որոնք 19-րդ դարի 50-60-ական թթ․ դարձան այդ հոսանքի գործունեության հանգրվանները։Դրանցից էին Պետերբուրգն ու Մոսկվան և Նախիջևանը,Ղրիմը,Մոզդոկը և այլն։Այս հոսանքի ներկայացուցիչ Ստեփանոս Նազարյանը իր ժողովրդի ինքնապաշտպանության երաշխիքը որոնում էր զինված ապստամբության մեջ։1858թ․ Մոսկվայում Նազարյանի խմբագրությամբ սկսեց լույս տեսնել <<Հյուսիսափայլ>> ամսագիրը։Նազարյանը հանգում էր այն մտքին,թե հայ ժողովրդի Ռուսաստանին միացած հատվածը արդեն թոթափել է քաղաքական ստրկության լուծը և հիմա նրան մնում է միայն զարգանալ։

1862թ․ Նազարյանը թույլտվություն էր խնդրում հրատարակելու նոր պարբերական՝<<Լապտեր Հայաստանի>>։

Նա այն միտք էր հայտնում,թե որքան դանդաղ ընթանա որևէ ազգի լուսավորությունը,նույնքան ապահով կլինի նրա նպատակի իրագործումը։

Լիբերալ-բուրժուական հոսանքը պաշտպանում էր զարգացող բուրժուազիայի շահերը։Այս հոսանքի ներկայացուցիչները պայքարում էին ֆեոդալական,միապետական հետամնաց կարգերի դեմ։Նրանք աշխատում էին հին,ֆեոդալական կարգերը փոխել խաղաղ ճանապարհով,ռեֆորմների միջոցով։

Նրանք դեմ էին հեղափոխական պայքարին։

Այդ հոսանքի ներկայացուցիչներից էին Ստեփանոս Նազարյանը,Նահապետ Ռուսինյանը,Գրիգոր Օտյանը և ուրիշներ։

Ստեփանոս Նազարյանը (1812-1870թթ․) հայ լուսավորական շարժման դեմքերից է։Նա Դորպատի համալսարանի շրջանավարտ էր,փիլիսոփայական գիտությունների թեկնածու,արևելագիտության դոկտոր,Կազանի համալսարանի և Լազարյան ճեմարանի պրոֆեսոր,գիտեր հայերեն,ռուսերեն,գերմաներեն,պարսկերեն և արաբերեն։Նա հանդես եկավ գրաբարի դեմ,պաշտպանեց աշխարհաբար գրական լեզուն։

Հեղափոխական-դեմոկրատական հոսանք։Հեղափոխական դեմոկրատական հոսանքը 1850-1860-ական հայ հասարակական քաղաքական կյանքի ամենաառաջավոր ուղղությունն էր։Եթե սկզբնապես ազգային գործիչները ազգի լուսավորությունը ակնկալում էին իշխող վերնախավից, ապա Մ․ Նալբանդյանը հասարակ ժողովրդի մեջ տեսավ ազգի հենարանը։

Մ․ Նալբանդյանը ծնվել է 1829թ․ հոկտեմբերի 26-ին Նոր Նախիջևանում՝արհեստավոր-դարբնի ընտանիքում։Խալֆայական դպրոց հաճախելուց հետո նրան տալիս են Գաբրիել Պատկանյանի մասնավոր վարժարանը։Այստեղ Պատկանյանը սեր է արթնացնում Նալբանդյանի մեջ դեպի գրաբարը,հայոց մատենագիտությունը,պատմությունը,ռուսերենը։

Թեմական քարտուղարի պաշտոնով նա լինում է Նոր Նախիջևանում,Ղրիմում,Օդեսայում և Քիշնևում

1853թ․ նա հայոց լեզու է դասավանդում Մոսկվայի Լազարյան ճեմարանում։Այնուհետև նա ուսանում է Մոսկվայի համալսարանի բժկական ֆակուլտետում,ուսումնասիրում Բելինսկու,Գերցենի,Չերնիշևսկու,Դոբրոլյուբովի երկերը։

Նա ուսումնասիրում է հայ գրականության անցյալը։Ս․ Նազարյանը և Մ․ Նալբանդյանը հրատարակում են <<Հյուսիսափայլ>> ամսագիրը։

Հայ ժողովրդի հետամնացության գլխավոր պատճառը նա համարում էր անգրագիտությունը։

Նա պահանջում էր Հայաստանի բոլոր գյուղերում և քաղաքներում հաստատել պարզ դպրոցներ։

Ցարական ինքնակալության դեմ պայքարելու համար նա գրեց <<Իտալացի աղջկա երգը>>,<<Մանկության օրեր> և <<Ազատն աստված>> բանաստեղծությունները։

1860թ․ Նալբանդյանը մեկնում է Կ․Պոլիս։

Նա գտնում էր,որ հանցագործը պետք է պատասխանատվության կանչվի ոչ թե կրոնական,այլ քաղաքական և քրեական ատյանների առջև։

1861թ․ Փարիզում նա հրապարակում է <<Երկու տեղ>> պամֆլետը։Նա կոչ էր անում հայ ժողովրդին ազատության դրոշ պարզել։

1862թ․ Փարիզում նա լույս է ընծայում <<Երկրագործությունը որպես ուղիղ ճանապարհ>> աշխատությունը։

Այս գործում նա Թուրքիայի դժբախտության պատճառը համարում էր եվրոպական պետություններից նրա ունեցած կախումը։

Կապիտալիզմին հատուկ վարձու աշխատանքի համակարգը Նալբանդյանին պատկերանում էր որպես ստրկության համազոր չարիք։Նա գտնում էր,որ արևմտահայությունը պետք է ապավինի համայնական հողատիրության։

Նա առաջինն էր,որ հայ դեմոկրատիայի ազգային-ազատագրական հեռանկարները կողմնորոշեց դեպի ռուսական և եվրոպական հեղափոխական շարժումները։

Հայ հեղափոխական-դեմոկրատական ուղղության առաջացման ու զարգացման համար մեծ նշանակություն ունեցան նաև Ռուսաստանի և Արևմտյան Եվրոպայի ազատագրական շարժումները։Նա կանգնեց ռուս նշանավոր հեղափոխական-դեմոկրատներ Բելինսկու,Գերցենի,Չերնիշևսկու,Դոբրոլյուբովի դիրքերում։Նա ջանքեր գործադրեց մեր ժողովրդի երկու հատվածների հասարակական-քաղաքական կյանքի հետագա զարգացման համար։

1862թ․ ամռանը ապստամբության կազմակերպողների ու ղեկավարների,այդ թվում Մ․ Նալբանդյանի կալանքը և մահը խափանեց Կովկասում և Թուրքիայում նրա գործունեությանը։

Նա դաստիարակեց ազատասեր գործիչների մի ամբողջ սերունդ,ունեցավ իր հետևորդները։

Նրա անունը ոսկե տառերով գրվեց մեր ժողովրդի պատմության մեջ։

Արևմտահայ հասարակական հոսանքները

Լիբերալ-բուրժուական հոսանք։Արևմտահայ լիբերալներն արտահայտում էին գաղութահայ օջախներում կենտրոնացած հայ առևտրական բուժուազիայի շահերը,որը 1830-ական թթ․ կազմակերպում էր վաճառականական ընկերություններ,հույների ու հրեաների հետ միասին դառնում թուրք-եվրոպական առևտրի զորեղ միջնորդ։Արտասահմանում կրթություն ստանալուց հետո նրանք բերում էին առաջադեմ գաղափարներ։Այս հոսանքի ներկայցուցիչներից էին Նիկողայոս Զորայանը,Գրիգոր Օտյանը,Սերվիչենը,Ն․ Ռուսինյանը և ուրիշներ։Նրանք խմբվում էին <<Մեղու>>,<<Մասիս>>,<<Պեգասյան թռչնիկ>>,<<Ծաղիկ>>,<<Կիլիկիա>> և այլ պարբերականների շուրջ։Նրանք կողմ էին աշխարհաբար լեզվին։

1860թ․ Կ․ Պոլսում հիմնվեց <<Բարեգործական>> ընկերությունը։Դրա հիմնադիրներն էին Մ․ Աղաթոնը,Հ․ Շիշմանյանը,անդամներն էին՝Գր․Օտյանը,Ն․ Ռուսինյանը և այլոք։Այս ընկերությունը քաղաքական կազմակերպություն չէր և իր առջև խնդիր էր դրել կրթել և լուսավորել։

Գրիգոր Օտյանը դեմ արտահատվեց ապստամբական շարժումներին,առաջարկում էր քվեարկության իրավունքից զրկել կարդալ չիմացող արևմտահայերին։

Ռուսինյանը իր ստեղծած <<Տարեցույցով>> պահանջեց ընդունել ֆրանսիական հեղափոխության տոմարը,փորձեց հակադրվել հայ եկեղեցուն։

Նա հերետիկոսի անուն վաստակեց,իսկ նրա գրքերը հրո ճարակ դարձան։Չափավոր ծրագրերի իրականացումը նա տեսնում էր ժողովրդի մեջ։Ռուսինյանը ուզում էր ազատ տեսնել Հայաստանը։

Այսպիսով, 1860-ական թթ․ արևմտահայ լիբերալ-բուժուական հոսանքը հեռու էր ժողովրդական պայքարից։

Նահապետ Ռուսինյանը Կ․ Պոլսում 1853թ․ ընտրվում է Ուսումնական խորհրդի անդամ,լույս է տեսնում <<Ուղղախոսություն>> աշխատությունը,նրա դեմ վայնասուն են բարձրացնում կղերա-ամիրայական ռեակցիոն տարրերը։1862թ․ նա գրել է <<Կիլիկիա>> բանաստեղծությունը։

Կղերա-ամիրայական հոսանք։19-րդ դարում կղերա-ամիրաները արտահայտում էին պոլսահայ ամիրաների և բարձրաստիճան հոգևորականության շահերը։

Կղերա-ամիրայական հոսանքի պարագլուխը դարձավ Հովհաննես Չամուռճյան-Տերոյենցը,գաղափարակիցներ ունենալով Մ․ Գ․ Տեյիրմենճյանին,Կ․ Պալթազարյանին և այլն։

Հոսանքի ձայնափողերը դարձան <<Զոհալ>>,<<Երևակ>>,<<Արևելյան դար>>,<<Բազմավեպ>>,<<Արշալույս Արարատյան>> պարբերականները։Նրանք նախապատվությունը տալիս էին գրաբարին։

Հ․ Չամուռճյանը գրեց համաշխարհային կրոնների պատմությունը՝<<Իրավախոհը>>։Կղերա-ամիրայականները միայն հայ ազատագրական պայքարը չէ,որ դատապարտում էին,այլ ազգային-բուժուական բոլոր այն շարժումները,որոնք խարխլում էին ֆեոդալական միահեծանության հիմքերը։

1861թ․ մայիսին Չամուռճյանի հանձնարարությամբ <<Արևելյան դարը>> խմբագրեց հոդվածաշարը և դատապարտեց Մ․ Նալբանդյանին։Նրանք կողմնակիցներ գտան ժողովրդական զանգվածների մեջ,ունեին թուրքական կողմնորոշում և ձգտում էին հավերժացնել ֆեոդալական միապետությունը,լուսավորչական հայ եկեղեցու տիրապետությունը,ունեին թուրքական կողմնորոշում։

Ազգային-պահպանողական հոսանք։1850-1860-ական թթ․ Արևմտյան Հայաստանում ձևավորվեց գավառահայ առևտրա արհեստագործական բուրժուազիան։Նա մտահոգված էր գյուղաբնակչության ճակատագրով։Մինչ այդ Կ․Պոլիսն ու Զմյուռնիան,Վենետիկը,Վիեննան ու Փարիզն էին տալիս արևմտահայ գրական ու քաղաքական մտքի նշանավոր ներկայացուցիչները։

Ազգային-պահպանողականները համախմբված էին <<Արծվի Վասպուրական>> և <<Արծվիկ Տարոնո>> պարբերականների շուրջը։Հոսանքի առաջնորդը Մ․ Խրիմյանն էր։Նա առաջարկում էր գրվածքները շարադրել գրաբարում։Այդ հոսանքին հարեցին Գ․ Սրվանձտյանցը,Նաթանյան եղբայրները,Երեմիա և Արիստակես Տևկանցները,Գևորգ Շերենցը,Գ․ Աղվանյանցը,Րաֆֆին և այլն։

1869թ․ Խրիմյանը ընտրվում է արևմտահայերի պատրիարք։Նա մայրաքաղաք էր տանում ժողովրդի բողոքները։1873թ․ նա հրաժարվեց պատրիարքությունից և վերադարձավ Վան։Նրա հետ էին գալիս հազարավոր պանդուխտ վանեցիներ,որոնք գնել էին հրացաններ։

Խրիմյանի գլխավորած հոսանքը հասունացնում էր գործիչների մի սերունդ,որը կրթվել էր Վարագա ժառանգավորաց դպրոցում։Դրանց մեջ էին Գարեգին Սրվանձտյանցը։Նա խմբագրում է <<Արծվի Տարոնո>> պարբերաթերթը։Գրաբարի ու աշխարհաբարի,կրոնի ու եկեղեցու հարցերում ազգային պահպանողական էր։Նա տարված էր հայ ժողովրդի նահապետական անցյալով,դեմ էր բուրժուական հարաբերությունների զարգացմանը։

Նա պայքարի էր կոչում հայ ժողովրդի լուսավոր զավակներին։

Վարագա դպրոցը տվեց այլ մտավորականներ՝ Երեմիա և Արիստակես Տեր-Սարգսենցները։

Երեմիա Տևկանցը սերտ կապերի մեջ էր Մ․ Խրիմյանի,Գ․ Սրվանձնտյանցի,Մ․ Մամուրյանի և այլոց հետ։

Բեռլինի վեհաժողովից հետո այս հոսանքի ներկայացուցիչների մի մասը,հուսախաբված Եվրոպայի միջամտությունից,ոգեշնչվում է արևմտահայերի ապստամբական շարժումների գաղափարով։

Ազգային-դեմոկրատական հոսանք։Կ․ Պոլսում և Զմյուռնիայում ասպարեզ իջավ հայրենասեր գրողների մի սերունդ,որը դիմագրավում էր սուլթանական բռնատիրությանը։

Հ․ Սվաճյան,Գր․ Չիլինկիրյան,Կ․ Փանոսյան և այլն՝ահա այն սերունդը,որն արևմտահայ իրականության մեջ ձևավորեց ազգային-ազատագրական պայքարի գաղափարը։1860-ական թթ․ դեմոկրատ գործիչները իրենց մտահոգության առարկան դարձրին հասարակ ժողովրդի վիճակի բարելավումը։Դեմոկրատական հոսանքի օրգանները դարձան <<Մեղու>>,<<Ծաղիկ>>,<<Մյունատի>>,<<Միություն>> պարբերականները։

Ս․ Ոսկանյանը դարձավ ընդդեմ կղերա-ֆեոդալական կաստայականության մարտնչող։

Ստեփան Ոսկանյանը ծնվել է Զմյուռնիայում,1846թ․ գնալով Փարիզ,նա պաշտոնավարում է իբրև ուսուցիչ և հաճախում Սորբոնի համալսարանը։

Նա հիմնադրեց <<Արևելք>> և <<Արևմուտք>> թերթերը։

Ժողովրդի ազգային զարթոնքի համար Ոսկանյանը էական տեղ էր հատկացնում գեղարվեստական գրականությանը։

Իր գործունեությունը ծավալեց Մատթեոս Մամուրյանը։Նա իր հոդվածները տպագրում էր <<Մասիս>>,<<Մեղու․>>,<<Ծաղիկ>> և այլ պարբերականներում։

Նա քննադատում էր սուլթանական միահեծան կարգերը։Նա պաշտպանում էր Մ․ Նալբանդյանի տեսակետները։

Կարապետ Փանոսյանը հրատարակեց մի շարք թերթեր։

Հարություն Սվաճյանը ազդարարում էր,որ ազգի լծակը հասարակ ժողովուրդն է։

<<Մեղուն>> մշակում էր հայ ժողովրդի ազատագրման ծրագիր։

1860թ․ ստեղծվեց վաճառականության մասին հոգ տանող <<Արարատյան ընկերությունը>>։

Հ․ Սվաճյանը արևմտահայ դեմոկրատիայի ամենախոշոր դեմքն էր,ազգային-ազատագրական շարժման գաղափարախոսներից մեկը։Նա ազատագրական պայքարի էր կոչում ներքին և արտաքին թշնամիների դեմ։Նա մասնակցեց 1862թ․ Զեյթունի ապստամբության նախապատրաստմանը։

Նա հայրենասեր էր,ժողովրդասեր։Նրա գրչին են պատկանում <<Հայաստան մայր>> և <<Արիք Հայկազունք>>բանաստեղծությունները,<<Քաթինքա>> վիպակը,<Առանձար Ամատունի>> պատմական ողբերգությունը,<<Մատնություն>> քաղաքական պամֆլետը։

1850-1860-ական թթ․ դեմոկրատական և լուսավորական շարժումը հայ ժողովրդի քաղաքական և գաղափարական հասունության արտահայտությունն էր։Այդ շարժումը մեծ դեր կատարեց հայ ազատագրական պայքարի,հասարակական մտքի ու մշակույթի հետագա զարգացման համար։

Հայկական գաղթավայրերը 1800-1870թթ․

Հայկական գաղթավայրերը Ռուսաստանում

Նոր Նախիջևան։19-րդ դարի առաջին կեսում հայկական գաղթավայրերի կյանքում տեղաշարժեր կատարվեցին։Մի շարք հնագույն գաղթօջախներ քայքայվեցին,առաջացան նոր գաղթավայրեր։

Եթե Արևելյան Հայաստանից բնակչության արտահոսքը հետևանք էր կապիտալիզմի զարգացման,ապա Արևմտյան Հայաստանից արտագաղթը հետևանք էր Թուրքիայի բռնապետական կարգերի հարկային քաղաքականության։

Արևմտահայերի մի զգալի թիվ հաստատվեց Սիրիայում,Լիբանանում և Եգիպտոսում։

Նկատելի զարգացում ապրեցին Նոր Նախիջևանի,Աստրախանի,Ղրիմի․Մոսկվայի,Պետերբուրգի և Հյուսիսային Կովկասի հայ գաղթավայրերը։Արևելահայ իրականության մեջ նշանավոր դեր խաղաց Մոսկվայի Լազարյան ճեմարանը և Մոսկվայի համալսարանը։

Լեհահայ գաղթավայրը 19-րդ դարի սկզբին անցել էր պատմության գիրկը։Հունգարահայ գաղութը ենթարկվեց աստիճանական թուլացման։

Հայկական գաղթավայրերում բացվեցին բազմաթիվ դպրոցներ,ստեղծվեցին տպարաններ,հրատարակվեցին պարբերականներ,աշխուժացավ հասարակական-քաղաքական միտքը։

Ռուսաստանում ամենախոշոր հայկական գաղթավայրերից էր Նոր Նախիջևանը։1780թ․ կազմակերպվում է հայկական մագիստրատը,որն իրականացնում էր քաղաքի և գյուղերի դատաստանական,ոստիկանական և գործադիր իշխանության ֆունկցիաները։ժողովրդի կողմից երեք դարի ժամանակով մագիստրատում ընտրվում էին 5 դատավորներ,որոնք վարում էին հայ հասարակության գործերը։Մագիստրատում դատավարությունն իրականացվում էր <<Հայկական դատաստանագրքի>> հիման վրա։Հայկական գյուղերը ունեցել են իրենց կառավարման տեղական օրգանները,հանձին ավագի և 4 <<ծերերի>>։1811թ․ հաստատվում է Դոնի գաղութի գերբը,ուր պատկերված էին հայերի աշխատասիրությունը խորհրդանշող մեղուներ ու փեթակներ։

1850թ․ Նոր Նախիջևանը ուներ 11․295,իսկ հայկական գյուղերը 5293 բնակիչ։

Նոր Նախիջևանում զբաղվում էին դաշտավարությամբ,բանջարաբուծությամբ ու այգեգործությամբ(զարգանում էր շերամապահությունը),անասնապահությամբ,մետաղագործությամբ,ձկնորսությամբ։

Նոր Նախիջևանում զարգացում ապրեց մանր եղջերավոր անասուններից գործարանային պայմաններում ճարպ ստանալու եկամտաբեր գործը։Հայերը հռչակված էին օղու,մասամբ նաև գինու արտադրության բնագավառում։Զարգացած էր նաև առևտուրը։

Ներքին առևտրի կարևոր ճյուղերից է եղել ձկնավաճառությունը։Արտաքին առևտրի կարևոր ապրանքներից էր ցորենը։

Արտասահմանից ներմուծում էին բուսական յուղ,ծխախոտ,չոր մրգեր,նարինջ,կիտրոն,գորգեր և այլն։

Նոր Նախիջևանը կապերի մեջ էր նաև Կ․ Պոլսի հնդկահայ գաղութների հետ։

Նախիջևանցիներից ոմանք իրենց զավակներին ուղարկում էին Մոսկվայի,Պետերբուրգի բարձրագույն ուսումնական հաստատությունները ուսանելու։

Ճեմարանավարտներ Թ․ Խադամյանը,Ս․ Տիգրանյանը և Մ․ Քուշներյանը Նախիջևանում մի քանի տարի շարունակ հայերեն լեզվով ներկայացումներ են կազմակերպում։

Աստարախան։19-րդ դարի կեսին Աստարախանի հայերի թիվը հասնում է շուրջ 5․800-ի։

Աստարախանի հայերը զբաղվում էին արհեստով և առևտրով։Պարսկաստանից ու Անդրկովկասից ներմուծում էին մետաքս,բամբակ,գորգեր,ներկեր,թեյ,սուրճ և այլն։

Աստարախանի հայ վաճառականները առևտուր էին անում նաև կալմիկների և ղազախների հետ։Հայ վաճառականները նախընտրում էին Ղզլար-Վլադիկավկազ-Թիֆլիս առևտրական ուղին։

Հայերը զգալի դեր էին խաղում Աստարախանի արդյունաբերության և արհեստագործության մեջ։

1799թ․ հոկտեմբերի 28-ին Պավել 1-ինի հրովարտակով Աստրախանում,Ղզլարում և Մոզդոկում վերականգնվեցին հայկական դատարանները։Դատարանը բաղկացած էր յուրաքանչյուր տարի վերընտրվող երեք անդամներից և գրասենյակի աշխատողներից։Հայերը ամեն տարի ընտրում էին 3 հոգաբարձուներ,որոնք վերահսկում էին հարկերի գանձումը ,մի քանի ավագներ,նաև գնահատող անձ(գույքը ցուցակագրելու համար),բնակարանային հանձնաժողովի գրագիր և պատգամավոր։Ամենախոշորը պետական հարկն էր։

1804թ․ Աստրախանի վաճառական Նիկողայոս Աղաբաբյանը հիմնադրեց հայկական երկդասյան Աղաբաբյան ուսումնարանը։1851թ․ հիմնադրվեց նաև հայկական ծխական դպրոց։

1813թ․ լույս տեսավ Աստրախանի առաջին լրագիրը՝<<Վոստոչնիե իզվեստիան>։1816թ․ հունվարի 5-ին լույս տեսավ <<Արևելյան ծանուցմունք>> շաբաթաթերթը։

Հյուսիսային Կովկաս։Երկրամասի հայ գաղթավայրերից ամենախոշորն էին Ղզլարն ու Մոզդոկը։1816թ․ Ղզլարում ապրում էին 4392թ․ հայ։

Ղզլարում կար հատուկ <<Հայկական շուկա>>,որտեղ ապրանքներ էին բերվում Ռուսաստանի կենտրոնական նահանգներից,Իրանից,Վրաստանից,Դաղստանից,Օսեթիայից և ուրիշ շրջաններից։19-րդ դարի կեսերին Ղզլարն ուներ 11 հազար բնակիչ։

Մոզդոկը 19-րդ դարի առաջին քառորդում ապրել է տնտեսական զգալի զարգացում։

18-րդ դարի վերջին Դերբենտում հաշվվում էր 100 հայկական ընտանիք։1796թ․ ռուսական զորքերի դեպի Դերբենտ արշավանքից հետո սկսվեց հայերի նոր գաղթը Դաղստանից,Ադրբեջանից և Ղարաբաղից։

Գյուղական բնակչության մեծ մասը հիմնավորվեց Թերեքի ավազանում,ստեղծվեցին հայկական գյուղեր՝Դերբենդսկոյե,Մալախալինսկոյե և այլն։

19-րդ դարի սկզբներին հայաբնակ գաղութներ ստեղծվում են նաև Ստավրոպոլում,Գեորգիևսկում և Եկատերինոգրադում։

Գրիգորիոպոլ։Գրիգորիոպոլի հիմնադրումը տեղի ունեցավ 1792թ․ հուլիսի 25-ին։

Գաղութի առաջին քաղաքագլուխ ընտրվեց կապիտան Պողոս Թումանովը։

Գրիգորիոպոլում ընդլայնվեց սեկի(այծի բարձրորակ կաշի) արտադրությունը։

Գրիգորիոպոլը սերտ կապերի մեջ էր Հայաստանի հետ։1806թ․ Մանվել Կյումուշխանեցու ջանքերով Գրիգորիոպոլում բացվում է ծխական դպրոց։

19-րդ դարի 60-70-ական թթ․ բուրժուական ռեֆորմներից հետո անհետացան Գրիգորիոպոլի հայկական ինքնավարության վերջին մնացորդները։

Ղրիմ։18-րդ դարի 90-ական թթ․ ղրիրմահայ գաղութի կազմակերպմանը սատարում է ռուսահայ թեմի առաջնորդ Հովսեփ Արղությանը։1799թ․ հոկտեմբերի 28-ին հրապարակվեց կայսերական հրովարտակ,որը նրանց թույլ էր տալիս բնակություն հաստատել թերակղզում։Հին Ղրիմ քաղաքը հատկացնում էր հայերին,նրանց արտոնում սեփական ռատուշա(քաղաքապետարան) ունենալու իրավունք,իսկ սբ․ Խաչ հայկական վանքին էր վերադարձնում նախկին կալվածքները։

Հին Ղրիմ(երբեմնի Սուրխաթ) քաղաքի բնակեցումը հայերով հիմնականում սկսվեց 1806-1808թթ․։Գաղութը սկզբնավորվում էր Նոր Նախիջևանից թերակղզի վերադարձած նախկին ղրիմահայերը,հայության շարքերը Ղրիմում ստավարնում էին գրիգորիոպոլցիների հաշվին։Ղրիմահայության գերակշիռ մասը կազմում էին արևմտահայերը։

Հայ բնակչությունը կենտրոնացած էր Հին Ղրիմում,Ղարասուբազարում,Սիմֆերոպոլում,Եվպատորիայում,Թեոդոսիայում,Յալթայում և այլ գյուղատիպ վայրերում։

Ղրիմ էին բերում մետաքսյա և բրդյա գործվածքներ,բրինձ,գինի,ձեթ,շաքար,սուրճ,սիսեռ,պղինձ և այլն։

Ղրիմից տանում էին բուրդ,կաշի,այլուր,ցորեն,վարսակ և այլն։

Ղրիմահայ կյանքում կարևոր տեղ էին գրավում այգեգործությունը,ծխախոտագործությունը,բանջարաբուծությունը և դաշտավարությունը։Խոշոր հողատերեր էին դարձել Նալբանդովների,Սեֆերովների,Այվազովսկիների և այլ ընտանիքներ։Արևմտահայերը Ղրիմում ծխախոտի <<սամսոն>> և <<տրապիզոն>> տեսակների տարածողներից էին։Հայերը ճանաչված արհեստավորներ էին,ոսկերիչներ,հյուսներ,կոշկակարներ և այլն։

Ղրիմահայ առաջին դպրոցը հիմնվեց Ղարասուբազարում 1816թ․ Մ․ Կյումուշխանեցու կողմից։Հայտնի էր Խալիբյան ուսումնարանը։

Ղրիմահայ գաղութում 19-րդ դարի կեսին հրատարակվում էին <<Մասյաց աղավնին>> և <<Դաստիարակը>>։

Հայկական գաղթավայրերը Արևելյան Եվրոպայում

Բուկովինա։Բուկովինան 1775թ, փարվել էր Ավստրիական կայսրությանը։Բուկովինայում հայաբնակ խոշոր կենտրոն էր Սուչավան։

Հայերը Նեգուշտինա գյուղում 1862թ․ կառուցում են ս․ Նիկողայոսի անվան մի եկեղեցի։Հայերը ներմուծում էին զենքեր,գործվածքներ,համեմունքներ և այլն։Զբաղվում էին արհեստներով,պատրաստում էին երշիկեղենի և պանրեղենի տեսակներ,ոգելից ըմպելիքներ,զբաղվում կաշեգործությամբ,ոսկերչությամբ և այլն։

Բուկովինայի Չերնովից քաղաքում էր ծնվել Շոպենի աշակերտ Կարլ Միկուլին։

Մոլդովա։1857թ․ հայերի թիվը հասել էր արդեն 7000-ի։

Առևտրի նոր <<Մոլդովական ճանապարհը>> օգտագործվում էր նաև հայ առևտրականների կողմից։Դրանցից էր Հակոբ Յակուբենցն։

Հայերը զբաղվում էին

անասնաբուծությամբ,սրճագործությամբ,ծխախոտագործությամբ,դերձակությամբ և այլն։

1840թ․ վավերացվեց Հակոբ Պըյըգլիույի և Մկրտչի կազմած գաղութի նոր կանոնադրությունը։

Ըստ կանոնադրության գաղութը ղեկավարելու էր 5 անդամներից բաղկացած թաղական խորհրդի միջոցով։Նրանք զբաղվելու էին եկեղեցիներ բարվոքելով,դպրոցներ բացելով,բոլոր տեսակի ունեցվածքների տնօրինությամբ և այլն։

1841թ․ նոյեմբերի 8-ին Միհայիլ Ստրուզա իշխանի հրովարտակով վավերացվում է հայկական դպրոցների կանոնադրությունը։Պետք է անցնեին հայոց լեզու,կրոն,հայոց պատմություն։

Մոլդովահայությունը տվեց մի շարք գործիչներ,որոնք զգալի հետք թողեցին հայ ժողովրդի պատմության մեջ։Դրանցից էր մանկավարժ,պատմաբան և քերականագետ Ստեփանոս Պալասանյանը։

Հայտնի էր Գեորգե Ասաքին (1788-1869թթ․)։Նա հրատարակեց մոլդովական առաջին թերթը,հիմնադրեց ռումիներեն լեզվով առաջին թատրոնն ու օպերան։Նա բանաստեղծ էր և թատերագիր։

1868թ․ <<Գարնանային հառաչանքներ>> խորագրով բանաստեղծությունների ժողովածուն հրատարակեց Ֆոկշանի հայազգի բանաստեղծ Նիկոլայե Պրունկուն։

1861թ․ Ֆոկշանում հրատարակվեց ժողովրդական երգերի հատընտիրը(Միլկովի ծաղկեփունջը),հայազգի Շտ․ Իգնատի օժանդակությամբ։Պահվում է բոտոշանցի հայազգի Չերքեզ գ․ Չոմակի կողմից Միլտոնի <<Դրախտ կորուսյալ>> գործի թարգմանությունը։

1808թ․ Յասիում Ներսես քահանա Հարությունյանը մոլդավերենից հայերեն էր թարգմանել Նեփիտոսի <<Գիրք ճակատամարտութեան>>-ը։Հայկական դպրոցներ կային Բոտոշանում,Ռոմանում և Ֆոկշանում և այլուր։

Ֆոկշանում գործում էին տղաների՝ս․ Ղևոնդյանց և աղջիկների ս․ Հռիփսիմյանց վարժարանը։

Յասիում 1847թ․ հիմնվեց հայկական առաջին տպարանը,որը լույս ընծայեց <<Այբբենարան>>,<<Քրիստոնեական>>,<<Աղօթագիրք>> և այլն։

Վալաքիա,Օլտենիա և Դոբրուջա։Բուխարեստի հայ առևտրականներից էր Կարապետ Անուշը,հռչակված էր հայազգի հացագործ Պապիկը։Հայտնի ծխախոտագործներից էին Գրիգոր Կարապետը,Ռահել Արմեանուլը և ուրիշներ։

19-րդ դարի սկզբներին Բուխարեստի պատմության հետ է կապված խոշոր դիվանագետ Մանուկ բեյ Միրզայանի կյանքը։Նա ծնվել էր Ռուսչուկում։Բուխարեստում նա բացել էր իր նշանավոր իջևանատունը։Մեծ է Մանուկ բեյի ցույց տված օգնությունը ռուսական բանակին 1806-1812թթ․ ռուս-թուրքական պատերազմի տարիներին։

1861թթ․ հայկական դպրոցներ էին գործում նաև Դոբրուջայի Բաբադաղ և Տուլչա քաղաքներում։Բուխարեստի հայերից գրականությամբ էին զբաղվում Պողոս և Մեսրոպ Սեբաստիան եղբայրները։

Ճարտարապետության ասպարեզում աչքի ընկավ Հակոբ Մելիքը։1829թ․ Բուխարեստի քաղաքային բժշկապետն է դառնում Հովհաննես Սերաֆիմը։

Տրանսիլվանիա։Տրանսիլվանիայի Եղիսաբեթուպոլիս քաղաքում մեծ ծավալ ուներ մսագործությունը։

Տրանսիլվանիայի հայերը տվել են 3 զորավարներ։Դրանցից էր էռնե Կիշը,Վիլմոշ Լազարը,Հովհաննես Ցեցյանը։

Հայերը երկրին տվեցին նաև հայտնի գիտնականներ։Դրանցից էին բուսաբաններ Գաբրիել Վոլֆը,Անտոն Ցեցը,բժշկապետ Ստեփան Մալիյանը,բանաստեղծ հերոս Շանդոր Պետեֆին։

Հայ պատմագիր Խաչիկ Լուքաչյանն էր,որը հրատարակեց <<Տվյալներ Տրանսիլվանիայի հայերի պատմություն>> և <<Հունգարացիների նախնիները,նրանց վաղեմի անունները և բնակավայրերը ըստ հայ աղբյուրների>> աշխատությունը։

Բուլղարիա։Բուլղարահայությունը զբաղվում էին ոսկերչությամբ,կաշեգործությամբ,կոշկակարությամբ,դերձակությամբ,այգեգործությամբ և այլն։

Կ․Պոլիսը դարձավ բուլղարական տպագրական գործի կենտրոններից մեկը։1840-1870-ական թթ․ լույս տեսավ 202 անուն բուլղարերեն գրքից,17 անուն լրագրեր ու ամսագրեր,31 անուն տարեգրքեր։Թադեոս Տիվիթճյանը Կ․ Պոլսում հանդիսացավ առաջին բուլղարական տպարանի հիմնադիրը։

Հայ ժողովուրդը լանորեն արձագանքեց բուլղարների ազգային-ազատագրական շարժման վերելքին։Դրանցից էին Երանոս Երանոսյանը,Հովհաննես Ալաջաջյանը,Գեորգ Ռուսչուկյանը և ուրիշներ։

Պարսկաստանի և Հնդկաստանի հայ գաղութները

Պարսկաստան։19-րդ դարի առաջին կեսին Պարսկաստանը շարունակում էր մնալ որպես միջնադարյան հետամնաց ագրարային երկիր։

Հյուսիսային Պարսկաստանում հայերը բնակվում էին Թավրիզում,Խոյում,Մակուում,Սալմաստում և այլուր։Պարսկաստանի հայ բնակչության հիմնական մասը գյուղացիությունն էր։

Պարսկահայերի մեջ զգալի մաս էին կազմում ջուլհակները,ոսկերիչները,դարբիները,որմնադիրները,կոշկակարները,հյուսները։

Պարսկահայ արհեստավորության շրջանում գոյություն են ունեցել համքարային կազմակերպություններ՝կոշկակարների,ոսկերիչների,դերձակների,հյուսների և այլն։

Պարսկահայ գյուղացիությունը զբաղվում էր նաև գորգագործությամբ։Հայերի գործած գորգերը հայտնի էին <<Արմանիբաֆ>> անունով։

Պարսկական արքունիքում հայերի մեջ զգալի թիվ են կազմել դիվանագետները և թարգմանիչները։Դրանցից էին Դավիթ Մելիք-Շահնազարյանը,Դավիթ խան Դավթյանը,Սեթ Աստվածատրյանը,Մելքոն խանը։

19-րդ դարում Նոր Ջուղայում Գրիգոր Սամյանը,Հարություն Աբգարյանը,Մանուկ Հորդանյանը բացում են դպրոցներ։

Հնդկաստան։19-րդ դարում փոխվել էր հնդկահայ գաղթավայրի պատկերը։Հին գաղթօջախների մի մասը վերացել էր։Նախկին գաղթօջախներից իրենց գոյությունը պահպանում էին Կալկաթան,Չիչրան,Ագրան և այլն։

19-րդ դարի հնդկական առևտրում խոշոր դեմքը համարվում է Գրիգոր Աբգարը։Հնդկահայ իրավաբանների ամենից փայլուն դեմքը Գրիգոր Չարլզ Պոլլն է։

Աչքի ընկնող հայ զինվորներից էին Մովսես Մանուկյանը,Հակոբ Պետրոսյանը։

19-րդ դարի կեսերին Հնդկաստանում երևան եկան հայ առևտրաարդյունաբերողների ընկերություններ՝<<Արևելյան ապահովաց ընկերությունը>>,<<Ծովային ապահովության գործարանը>>,<<Միացյալ շոգենավաձիգ ընկերությունը>> և այլն։

Հնդկահայ մշակութային կյանքի ամենից խոշոր երևույթը 1821թ․ Կալկաթայի Հայկական մարդասիրական ճեմարանի բացումն էր։Ուսուցիչներից են եղել Մարտիրոս Մկրտիչ Դավթյանը,Մեսրոպ Թաղիադյանը,Հովհաննես Ավդալը և ուրիշներ։

1828թ․ Կալկաթայի Մարդասիրական ճեմարանին կից Հովհաննես Ավդալի ջանքերով բացվում է <<Արարատյան գրադարանը>>,որը հիմնականում հավաքում է հայագիտական գրքեր։

Դարի սկզբին իրար հաջորդեցին սկզբում Մադրասում՝1809թ․ Շիրազեցու,1818թ․ Սարգիս Ծատուր Աղավելյանցի,ապա Ջենթլում Ավետումյանի տպարանները։Հովհաննես Ավդալի ջանքերով ստեղծվել է <<Մարդասիրական տպարանը>>։

Կալկաթայում տպագրում է <<Շտեմարան>> պարբերականը։<<Շտեմարանի>> խմբագիրն էր Մարտիրոս Շիրազեցի Մկրտչյանը։<<Ազգասեր>> և <<Ազգասեր Արարատյան>> պարբերականների խմբագիրն է եղել Մեսրոպ Թաղիադյանը։Հրատարակվել է նաև Կալկաթայի <<Եղբայրասեր>>-ը,որի խմբագիրն էր Եղիազար Տեր-Հարությունյանը։

Հնդկահայ գաղթօջախներում հիմնվեցին մշակութային և հասարակական կազմակերպություններ՝<<Օճանսփյուռյան ընկերությունը>>,<<իմաստաքննադատության միությունը>>։

Հայերը Մերձավոր Արևելքում և Աֆրիկայում

Զմյուռնիա։19-րդ դարի առաջին կեսին ստվարանում էին Կ․ Պոլսի,Զմյուռնիայի,Դամասկոսի,Հալեպի,Անտիոքի հայկական համայնքները։

Թուրքիայի զարգացած ու նավահանգստային երկրորդ քաղաքը Զմյուռնիան էր։1605թ․ 1000 ընտանիք արևելահայեր՝երևանցիներ,նախիջևանցիներ ու ղարաբաղցիներ գաղթեցին և խարիսխ գցեցին Զմյուռնիայում։18-րդ դարի վերջերին կարբեցի,օշականցի և աշտարակցի հայերի մի մասը գաղթեց Զմյուռնիա։Հաղորդակցության լեզուն հունարենն էր։

Այստեղ կային հայ ամիրաներ,վաճառականներ,խանութատերեր։Հայտնի էին Յուսուֆյան Հովսեփ Չելեբին,Գրիգոր Գույումճյանը,Թովմաս Թովմասյանը և ուրիշներ։

19-րդ դարի երկրորդ կեսին քաղաքում գործում էին ոսկերչական,վերմակագործների,ժամագործների,դերձակների,վարսավիրական,կոշկակար-ների և այլ արհեստանոցներ։

Հայերը արտահանում էին բամբակ,մրգեր,ձիթապտուղ,ծխախոտ,մորթիներ։

Գորգի վաճառականներն էին Սիլիկճյանը,Քեհյանը և այլն։

Մրգերի արտահանության մեջ առաջին տեղը բռնում էր թուզը։Այդ բնագավառի խոշոր առևտրականներից էր Արամ Համբարձումյանը։

Նրանք ներմուծում էին բամբակյա գործվածքներ,մետաքսյա կտորներ,ապակի,շաքար,բրինձ,նավթ և այլն։

Զմյուռնիայի հայերը ունեին 4 եկեղեցի․ս․ Ստեփանոս,ս․ Լուսավորիչ և կաթողիկոսների ու բողոքականների եկեղեցինները։Աչքի էին ընկնում Մեսրոպյան վարժարանը,շուկաները,հայկական բաղնիքը։

Այստեղ կային բազմաթիվ տպարաններ,որոնցից էին միսիոներականը,Մեսրոպյան վարժարանի տպարանը,<<Արշալույս Արարատյանինը>>,Տետեյանը և այլն։

Հրատարակվում էին <<Արշալույս Արարատյան>>,<<Ծաղիկ>>,<<Դիմակ>>,<<Իրավունք>>,<<Արևելյան մամուլ>> և այլ պարբերականներ։

Զմյուռնիայի մշակութային ընկերություններից էին <<Սյունյաց ընկերությունը>>,<<Արագածունյաց ընկերությունը>>,<<Աղքատասիրաց ընկերությունը>> և այլն։

Նիկոմիդիա։19-րդ դարի առաջին կեսին Նիկոմիդիայի գավառի ընդհանուր ազգաբնակչությունը 310 հազար էր։Հայաբնակ քաղաքներն էին Իզմիտը,Ադաբազարը,Պարտիզակը,Օվաճըկը։

Թուրքիայով մեկ հայտնի առևտրական գերդաստաններ էին Պուլությանները,Նազարեթյանները և այլն։

Նիկոմիդիան ուներ հայկական ութ դպրոց։Իզմիրում հրատարակվել են <<Սուրհանդակ>>,<<Հայրենասեր>>,<<Բյութանիա>>,<<Երկիր>> պարբերականները։

Պարտիզակի հայտնի մտավորականներն էին Հովհաննես Մկրյանը,Գևորգ Մեսրոպը և այլն։

Ադաբազարցիները զբաղվում էին երկրագործությամբ,արհեստագործությամբ և առևտրով։

Օվաճըկում լույս է տեսել <<Քնարիկ>> անունով թերթը։

Նիկոմիդիայի կարևոր կենտրոններից էր հայկական Արմաշ գյուղը։Արմաշում 1825թ․ հիմնադրվում է Դպրեվանքը։1864-1878թթ․ Արմաշում լույս էր տեսնում <<Հույս>> հանդեսը։

Տրապիզոն։Պատմական Պոնտոսի տարածքում գտնվող՝Հայաստանի մի շարք գավառներն ընդգրկող Տրապիզոնի վիլայեթում հայերը վաղուց էին բնակություն հաստատել։

19-րդ դարի երրորդ քառորդին Տրապիզոնի վիլայեթում բնակվում էին 50 հազար հայ տեղաբնիկներ և 10 հազարի հասնող պանդուխտներ։

Տրապիզոն քաղաքի աչքի ընկնող վաճառականներն էին Արապյան Պողոսը,Թահմազյանի,Մինասյանի,Ազնավուրյան եղբայրները և ուրիշներ։

Տրապիզոնում տպագրվում էին <<Խարիսխ>>,<<Գեղջուկ>>,<<Մոծակ>>,<<Պոնտոս>> և <<Բժիշկ>> պարբերականները։

Հայտնի քաղաքներից էին Շապին-Կարահիսարը,Անկյուրիան(այժմ Անկարան)։Անկյուրիան տվել է այնպիսի խոշոր դեմքեր,ինչպիսին էին Աբրահամ Անկյուրացին,Պետրոս Ադամյանը,Մաղաքիա Օրմանյանը և ուրիշներ։

Ադրիանապոլսից են Հակոբ Պարոնյանը,Սարգիս և Պողոս Ադրիանապոլսեցի պատրիարքները։

Երուսաղեմ։Երուսաղեմում հայերը զբաղվում էին առևտրով։Երուսաղեմում հայտնի էր Սիոն լեռան վրա կառուցված Սրբոց Հակոբյանց վանքը։Երուսաղեմն ուներ ժառանգավորաց վարժարան։Երուսաղեմում լույս է տեսնում <<Սիոն>> ամսագիրը։

Եգիպտոս։Մուհամեդ Ալին (1805-1849թթ․)իշխանության անցնելուց հետո լայն ասպարեզ տվեց հայ արդյունաբերողներին,առևտրականներին և արհեստավորությանը։1880-ական թթ Եգիպտոսում հայերի թիվը հասնում է 6․000-ի։

Հայերը Եգիպտոս էին գաղթում Արևմտյան Հայաստանից։Հայերը բնակություն են հաստատում Թանտայում,Բենի-Ադիում,Քաֆր-Զիարեթում և Սուեզում։Նրանք զբաղվում էին առևտրով,ոսկերչությամբ,կոշկակարությամբ,դերձակությամբ,բանվորությամբ։

Եգիպտոսի հայ աչքի ընկնող գործիչներից էին ծովակալ Նիկողայոսը,Մելքում Ռուստամը,որը աչքի ընկնող զինվորական գործիչ էր,Պողոս Յուսուֆյանը,Նուբար փաշան,Ստեփան Դեմերջյանը և այլն։

Կահիրեում Եղիազար Ամիրյանի կտակով 1828թ․ բացվեց հայկական դպրոց։

Եգիպտոսում լույս են տեսել <<Արմավենի>>,<<Նեղոս>>,<<Մսըր>>,<<Էլ զաման>> և այլ թերթեր։

Եթովպիա։Եթովպիայի հայ գաղթավայրի պատմությունը սկսվում է 19-րդ դարից։Հայ արհեստավորներն աշխատել են արհեստի 28 ճյուղերում։Մեծ թիվ են կազմել ոսկերիչները,զինագործները և երկաթագործները։Եթովպիայի գլխավոր ճարտարապետն է եղել Գրիգոր Հովյանը։Ճանաչված ճարտարապետներից է եղել Մինաս Խերպիկյանը,գանձապետի պաշտոնում իրար են հաջորդել Սելիֆ Ուստան,Հովհաննես Թովմաճյանը,Պողոս Թովմաճյանը և ուրիշներ։

Հայերը ներմուծում էին երկաթեղեն,զենք,մետաքս,կապար,ապակեղեն և այլն։Արտահանում էին կաշի,մորթեղեն,սուրճ և այլ ապրանքներ։

Եղել են հայեր,որոնք պարգևատրել են <<Սողոմոնյան շքանշանով>>,մի պարգև,որը թագավորական տան անդամներին էին միայն շնորհում։

Սիրիա և Լիբանան։Սիրիայի և Լիբանանի գաղթավայրերը 19-րդ դարում զգալիորեն նվազեցին։

Հալեպում զբաղվում էին ներկարարությամբ,կոշկակարությամբ,դերձակությամբ և այլն։

Անտիոքում ապրում էին շուրջ 5 հազար հայեր։Հայ գաղթօջախներ են եղել Փայասում,Ալեքսանդրետում,Թեյլանում։Շատ փոքր է եղել հայ բնակչության թիվը Լիբանանում։

Հայ կաթոլիկները ունեին իրենց հոգևոր կենտրոնը։Ղոստա գյուղի մոտ կառուցվեց Քրեյմի Ամենափրկիչ վանքը։Այստեղ Լիբանանի և Սիրիայի հայ կաթոլիկները հիմնեցին Անտոնյան կոչվող կաթոլիկ միաբանությունը։1749թ․ կառուցվեց Զմմառի վանքը։

Հովհաննես Քյուրքչյանը Հալեպում հիմնեց <<Արամյան առևտրական ընկերություն>>,որի ծրագրով անհրաժեշտ էր միջնակարգ դպրոց բացել Կիլիկիայում։

Բեյրութի բժշկական կոլեջի հիմնադիր Հովհաննես Բժիշկը գրել է <<Տան բժիշկ>> աշխատությունը։

19-րդ դարի հեղինակավոր հրապարակախոսներից է Հովհաննեսի որդի Գրիգորը,որը գրել է <<Սիրիան և սիրիացիները<< աշխատությունը։

Պատմաբան-հրապարակախոս Իսկանդար Աբգարիոսը գրել է <<Սարսափների գիրք>>-ը։

Հայտնի է գիտնական Եոհաննա Աբգարիոսը,ճարտարապետներից է Բիշարա Միհինդեգը։

Այսպիսով,գաղթոջախները կարևոր դեր են խաղացել աշխարհի տարբեր ժողովուրդների հետ մշակութային և տնտեսական կապերի ամրապնդման,Հայաստանում լուսավորություն տարածելու,ժողովրդին ազատագրական պայքարի նախապատրաստելու գործում:

Վրաստան

Վրաստանի կցումը Ռուսաստանին ուներ մեծ նշանակություն հայության համար։1832թ․ կատարված մարդահամարը ցույց տվեց,որ Թիֆլիսում ապրում են արական սեռի 9447 հայեր։Հայաբնակ քաղաքներից էին Գորին,Անանուբը,Թելավը և Սղնախը։

Հայերը Թիֆլիսում ունեին իրենց համքարությունները։Թիֆլիսի հայերը կազմում էին մի իշխանություն՝մելիքի գլխավորությամբ։Թիֆլիսի մեջ հիշատակվում է և մամասախլինը,որ բառացիորեն նշանակում է <<տան հայր>>։

Հայերի և վրացիների միջև կրոնական հողի վրա ընդհարումներ էին տեղի ունենում։

Ռուսական տիրապետությունը Թիֆլիսին հանում էր փակ տեղայնությունից և դնում էր ընդարձակ հորիզոնների մեջ։

Վրաստանի ամբողջ հայությունից միայն Թիֆլիսի հայությունն էր,որ մնաց հայախոս։Դարերի ընթացքում ընդունելով գաղթող հայերի,Թիֆլիսի հայությունը իր մեջ ձուլեց նրանց։Թիֆլիսի բարբառը մոտ է Երևանի բարբառին։

Մշակույթը (1801-1870թթ)

Լուսավորություն,գիտություն,մամուլ

Ընդհանուր ակնարկ հայ մշակույթի զարգացման։18-րդ դարի վերջին տասնամյակներում և 19-րդ դարի արշալույսին մտավոր աշխուժացում է նկատվում հայ գաղութներում,նաև Ռուսաստանի և Անդրկովկասի հայաբնակ վայրերում։

Լուսավորության տարածումը դառնում էր հայ գործիչների առաջնահերթ խնդիրներից մեկը։

19-րդ դարի առաջին քառորդում հայկական տպարաններ են բացվում Մադրասում,Թիֆլիսում,Կ․ Պոլսում,Մոսկվայում,Զմյուռնիայում։

Գրադարաններ են ստեղծվում Մոսկվայի Լազարյան ճեմարանին,Թիֆլիսի Ներսիսյան դպրոցին,Զմյուռնիայի Մեսրոպյան վարժարանին,Պոլսի Սկյուտարի ճեմարանին կից։

Ռուսաստանից Կովկաս էին ներթափանցում առաջավոր գաղափարներ։Տպագրվում են ռուս-հայ բառարաններ,լեզվական ձեռնարկներ,կատարվում են թարգմանություններ Պուշկինից,Լերմոնտովից,Կռիլովից։

Հնդկահայ գործիչները կատարում էին թարգմանություններ։

Հայ մշակույթի կենտրոններից մեկը շարունակվում էր մնալ Վենետիկի Մխիթարյանների ս․ Ղազար վանքը։

Հայ իրականության մեջ մշակութային կարևորագույն կենտրոն էր Էջմիածնի վանքը։

Արևմտյան Հայաստանում գործում էին Վարագա վանքը,Մուշի սուրբ Կարապետ վանքը և այլն։

Կ․ Պոլսում լայն գործունեություն է ծավալում Արապյան եղբայրների տպարանը։

Տետեյան տպարանը հրապարակեց թարգմանական վեպեր։

19-րդ դարում Մոսկվան,Պետերբուրգը,Նոր Նախիջևանը,Աստրախանը,Դորպատը,Թիֆլիսը,Կ․ Պոլիսը հայկական մշակույթի աչքի ընկնող օջախներ էին։

Տնտեսական-քաղաքական ծանր պայմաններում հայ ժողովուրդը հավատարիմ մնաց իր մշակութային մեծ ավանդներին։Նա ստեղծեց 19-րդ դարի իր նոր,ավելի բարձր ու առաջավոր մշակույթը։

Դպրոց,լուսավորություն։19-րդ դարասկզբին դասավանդման հիմնական առարկաները կապված էին կրոնի հետ։Խորտակվում էին ֆեոդալական հարաբերությունները,հայ ժողովուրդը ներքաշվում էր կապիտալիզմի ոլորտը։Նոր ժամանակը թելադրում էր,որպեսզի մատաղ սերնդի կրթության գործը համապատասխանեցվի իր պահանջներին,այն է՝դպրոցի աշխարհականացմանն ու ժողովրդականացմանը։

Փայլատակում են կրթական մի քանի օջախներ՝Մոսկվայի Լազարյան ճեմարանը,Թիֆլիսի Ներսիսյան դպրոցը,Սկյուտարի ճեմարանը,Վենետիկի Մուրադյան վարժարանը,Զմյուռնիայի Մեսրոպյան վարժարանը և մի քանի այլ դպրոցներ՝արևմտահայ իրականության մեջ։Բացվում են Երևանի և Շուշիի թեմական դպրոցները,նաև դպրոցներ են բացվում Վանում,Էրզրումում,Փարիզում այլ տեղերում։

1815թ․ Մոսկվայում հիմնադրվում է Լազարյան ճեմարանը՝Լազարյան տոհմի միջոցներով։Այն դառնում է արևելագիտական փակ կենտրոն Ռուսաստանում։Ճեմարանում պաշտոնավարել են Հ․ Ալամդարյանը,Մ․ Սալթանյանը,Մ․ Էմինը,Մսեր Մսերյանցը,Ստ, Նազարյանը,Միքայել Նալբանդյանը և ուրիշներ։

Այնտեղ սովորել են Գ․ Ախվերդյանը,Քերովբե և Ռափայել Պատկանյանները,Ս․ Շահազիզը,Գ․ Դոդոխյանը,Հովհաննես Հովհաննիսյանը և ուրիշներ։Ստեղծվում են հայերեն դասագրքեր,քերականության,հայ ժողովրդի պատմության,կրոնի,ճարտասանության ձեռնարկներ։Ճեմարանն ուներ իր տպարանը։Ճեմարանը դրված էր կոմս Արակչեևի խնամակալության տակ։

1824թ․ Ներսես Աշտարակեցին հիմնադրեց Թիֆլիսում Ներսիսյան դպրոցը։1825-1830թթ․ նրա տեսուչն էր Հարություն Ալամդարյանը։Այդ դպրոցի առաջին հունձքը հանդիսացան Խաչատուր Աբովյանը,Ստեփանոս Նազարյանը,Գալուստ Շերմազանյանը և ուրիշներ։Առաջին տարիներին դասավանդման լեզուն գրաբարն էր։

Դպրոցում դասավանդվում էին պատմություն,գրականություն,ֆիզիկա,թվաբանություն,հանրահաշիվ և այլն։

1837թ․ բացվում է Երևանի թեմական դպրոցը։Դպրոցին օգնում են Սուրմալուի,Ալեքսանդրապոլի բնակիչները՝բամբակով,ցորենով։

Դպրոցը կազմակերպում էր երեկույթներ,տարեվերջի հանդեսներ,թատերական ներկայացումներ։

Երևանի կրթական կյանքում մեծ դեր է կատարել Խաչատուր Աբովյանը,տեղի գավառական դպրոցի տեսչության հինգ տարիների ընթացքում(1843-1848թթ․)։Դպրոցում ստեղծվել է թանգարան,որտեղ հավաքվել են Արարատյան դաշտի բուսական աշխարհից նմուշներ,հանքային բեկորներ,նաև հնագիտական իրեր։

1850թ․ բացվել է Երևանի առաջին իգական Հռիփսիմյանց դպրոցը։

1838թ․ բացվում է նաև տպարանը,առաջին շրջանում տպագրելով հոգևոր բնույթի գրքեր,սակայն աստիճանաբար հրատարակում է նաև աշխարհիկ բովանդակությամբ գործեր,թարգմանություններ,ինչպես <<Շիլիոնյան կալանավորը>>։Այստեղ անցնում էին հայոց լեզու,հայոց պատմություն,աշխարհագրություն,թվաբանություն,ռուսերեն,նկարչություն և այլն։

1810թ․ բացվում է Աստրախանի Աղաբաբյան դպրոցը։Այն բացում է Նիկողայոս Աղաբաբյանը։

1819-1827թթ․ տեսուչն է եղել Սերովբե Պատկանյանը։Այստեղ է սովորել Մսեր Մսերյանը։

Դպրոցներ են հիմնել Մսեր Մսերյանը,Թեոդորոս Խադամյանը,Գրիգոր ամիրա Չերքեզյանը,Հարություն Պեզճյանը։

1838թ․ բացված Սկյուտարի ճեմարանը առաջին միջնակարգ դպրոցն էր արևմտահայ կյանքում։Զմյուռնիայում կային երկու դպրոցներ՝Մեսրոպյան-արական և Հռիփսիմյան-իգական վարժարանը։

Արևմտահայ իրականության մեջ խոշոր դեր է խաղացել Վենետիկի Մխիթարյանների Մուրադ-Ռաֆայելյան վարժարանը։

Սամվել Մուրադի և էդուարդ Ռափայելի միջոցներով 1834 և 1836թ․ բացվեցին Մուրադյան և Ռափայելյան դպրոցները։Առաջինը գործել է Փարիզում,երկրորդը Վենետիկում։1870թ․ Մուրադյան դպրոցը տեղափոխվեց Վենետիկ և Մխիթարյան վանքի ենթակայությամբ ստեղծվեց Մուրադ-Ռափայելյան միացյալ վարժարանը։

1821թ․ Կալկաթայում հիմնվեց Մարդասիրական ճեմարանը,որտեղ ուսուցանում էին հայոց լեզու,պատմություն և այլն։Ճեմարանն ուներ զարգացած ուսուցիչներ՝Հովհաննես Ավդալյանը,Թադ․ Ավետումյանը,Մ․ Թաղիադյանը և ուրիշներ։Այն ուներ տպարան,գրատուն։

1824թ․ Էջմիածնում հիմնադրվեց Գևորգյան հոգևոր ճեմարանը,որն ուներ երկու բաժին։Այստեղ դասավանդվում էին նշանավոր գիտնականներ,ճեմարանի սաները դառնում էին եկեղեցական և աշխարհիկ գործիչներ։

Այսպիսով,19-րդ դարի 50-60-ական թթ․ դպրոցական գործը հայ իրականության մեջ լուրջ առաջընթաց է ապրում։

Պարբերական մամուլ։Առաջին հայ պարբերականը ՝<<Ազդարարը>> լույս է տեսնում Մադրասում քահանա Հ․ Շմավոնյանի խմբագրությամբ։<<Ազդարարի>> էջերում տպագրվում են Խաչատուր Ջուղայեցու <<Պատմություն պարսից>> գիրքը։Հնդկահայ գաղութը ունեցել է այլ պարբերականներ՝<<Շտեմարան>>,<<Օճանասփյուռ>>,<<Եղբայրասեր>>,

<<Ազգասեր>>,<<Ազգասեր Արարատյան>> և այլն։

Հայ պարբերական մամուլի երկրորդ սկզբնավորություն կարելի է համարել 30-ական թթ․ վերջը,երբ Զմյուռնիայում սկսվում են հրատարակվել <<Շտեմարան Պիտանի Գիտելյաց>> ամսատետրը և <<Արշալույս Արարատյան>> փոքրիկ թերթը՝15 օրը մի անգամ։Վիեննայի Մխիթարյաններն ունեին իրենց <<Եվրոպան>>։

Մխիթարյանները լույս են ընծայել <<Եղանակ Բյուզանդյանը>>,որտեղ լայն տեղ են հատկացնում աշխարհագրական,տեղագրական գիտելիքներին,գյուտերին,տպագրում զանազան ժողովուրդների կենցաղը և այլն։Լույս են ընծայել նաև <<Դիտակ Բյուզանդյան>> պարբերականը՝Գրիգոր Գափամճյանի խմբագրությամբ։

Լույս ընծայվեց նաև <<Բազմավեպը>>,որի առաջին խմբագիրը եղել է Գաբրիել Այվազովսկին։<<Բազմավեպին>> աշխատակցել են Ղ․ Ալիշանը,Զարպհանալյանը,Հ․ Զոհրապյանը և ուրիշներ։

<<Բազմավեպում>> լույս են ընծայվել բանասիրական և գիտական հոդվածներ։

Արևելահայ առաջին պարբերականը 1816թ․ Աստրախանում հրատարակված <<Արևելյան ծանուցմունք>> թերթն է,որի խմբագիրն էր,Կ․ Շահվերդյանը։

Լույս են ընծայվում Թիֆլիսում Հ․ Կարենյանի և Միք․ Պատկանյանի խմբագրությամբ լույս տեսած <<Կովկաս>> շաբաթաթերթը։Լույս է տեսնում նաև Գաբրիել քահանա Պատկանյանի խմբագրությամբ <<Արարատ պարբերականը>>։

1850թ․-ական թթ․ կեսերից Թիֆլիսում լույս է տեսնում <<Մեղու Հայաստանի>> շաբաթաթերթը։Նրա խմբագիրն էր քահանա Մանդինյանը,հետագայում Պետրոս Սիմեոնյանցը։Թիֆլիսում հրատարակվում էր <<Կովկաս>> թերթը,որ ռուսերեն <<Կավկազ>> պաշտոնաթերթի հայերեն բաժանմունքն էր։Մեսրոպ Թաղիադյանը խմբագրում էր <<Ազգասեր>> անունով երկշաբաթաթերթը։

Հնկաստանի Մադրաս քաղաքում հրատարակվում է <<Բանասեր>> տասնօրյա թերթը։

Կ․ Պոլսի հայ մտավորականներից մեկը,Նիկողայոս Զորայանը 1847թ․ տպում էր <<Բազմավեպի>> մեջ մի տեսություն վաճառականության մասին։

Սինգապուրում 1849թ․ Գալստանյան անունով մի վաճառական սկսում է հրատարակել <<Ուսումնասեր>> անունով մի երկշաբաթաթերթ,որ ունենում է միայն 30 բաժանորդ։

1858թ․ Մոսկվայում Ստ․ Նազարյանցի խմբագրությամբ լույս է տեսնում <<Հյուսիսափայլը>>։

1860թ․ Թիֆլիսում լույս է տեսնում <<Կռունկ Հայոց աշխարհի>> ամսագիրը,որտեղ տպագրվել են Պերճ Պռոշյանի <<Սոս և Վարդիթեր>> վեպը,Միքայել Նալբանդյանի <<Մեռելհարցուկը>>,<<Հիշատակարանը>>։

Զմյուռնիայում Ղուկաս Պալթազարյանը հրատարակեց <<Արշալույս Արարատյանը>>։Շաբաթաթերթում լուսաբանվել են բանասիրության,գրականության,պատմագրութայն հետ կապված շատ հարցեր։

1846թ․ Կ․ Պոլսում հրատարակվում է <<Հայաստան>> պարբերականը,որի խմբագիրն էր Հովհաննես Տերոյենց Չամուռճյանը։

Արևմտահայ հասարակական կյանքում խոշոր դեր կատարեց <<Մեղու>>,<<Ծաղիկ>>,<<Արևելք>> և <<Արևմուտք>>,<<Մասյաց աղավնի>>,<<Փարիզ>>,<<Արծվի Վասպուրական>> թերթերը։

Հայ պարբերական մամուլը խոշոր դեր է կատարել մեր ժողովրդի տնտեսական,քաղաքական և մշակութային զարգացման գործում։

1872թ․ Թիֆլիսում լույս տեսավ <<Մշակ>> թերթը,որի խմբագիրն էր Գրիգոր Արծրունին։Այստեղ են առաջին անգամ լույս տեսել Րաֆֆու մի շարք երկերը։

Հայագիտություն։18-րդ դարի վերջում և 19-րդ դարի կեսերին հայագիտությունը բուռն զարգացում ապրեց։1784-1786թթ․ Վենետիկում լույս է տեսնում Մխիթարյան միաբաններից Միքայել Չամչյանի եռահատոր <<Հայոց պատմությունը>>։

Ղուկաս Ինճիճյանի, Ստեփանոս Գուվեր Ագոնցի հետ միասին 1806թ․ հրատարակում է <<Աշխարհագրություն չորից մասանց աշխարհի>> վեց հատորից բաղկացած աշխարհագրությունը,գրում է Ասիային նվիրված հատորը,որը կոչվում է <<Նոր Հայաստան>>։

1822թ տպագրվում է Ինճիճյանի <<Ստորագրություն հին Հայաստանյաց>>,իսկ 1835թ․ <<Հնախոսություն աշխարհագրական Հայաստանյաց աշխարհի>> եռահատոր աշխատությունը։

Հայագիտական մտքի զարգացմանը նպաստել է Հարություն Ավգերյանը։1821թ․ այն լույս է ընծայել <<Բացատրութիւն չափուց և կշռոց նախնեաց>> հետազոտությունը։

1836-1837թթ․ Վենետիկում լույս է տեսնում <<Նոր Բառգիրք Հայկազեան լեզուի>> երկհատոր բառարանը(հեղինակներ Ավետիքյան,Մ․ Ավգերյան և Խ․ Սյուրմելյան),որտեղ ստուգաբանված են բազմաթիվ բառեր։

1788թ․ Պետերբուրգում լույս է տեսնում Գր․ Խալդարյանի կազմած առաջին <<Հայ-ռուս բառարանը>>։

Լույս են տեսնում ֆրանսիահայ և անգլո-հայ բառարաններ,կազմված Մխիթարյան միաբանության անդամ Հարություն Ավգերյանի կողմից։

Մի քանի լեզուներով թարգմանվել էին Ղազար Փարպեցին,Փավստոս Բուզանդը,Կորյունը,Սեբեոսը և այլ պատմագիրներ։

Հայագիտությանը զարկ է տրվում նաև եվրոպական համալսարաններում։Լույս է տեսնում Շահան Ջրպետյանի <<Քերականություն արամեան լեզուի>> ֆրանսերեն աշխատությունը։

1840-1850-ական թթ․ հայագիտությունն լայն զարգացում է ապրում ֆրանսիայում։Բեղմնավոր գործունեություն են ունեցել Է․ Դյուլորիեն,Մ Բրոսեն,Վ․ Լանգլուան և ուրիշներ։

Հայագիտության նկատմամբ լուրջ հետաքրքրություն են ցուցաբերում գերմանացի արևելագետները՝Ֆրանց Բոպպը,Հայրնիխ Պետերմանը,Ֆրեդերիխ Վինդիշմանը,Ռիխարդ Գոշեն։

1831-1833թ․թ․ լույս է տեսնում Ս․ Ն․ Գլինկայի <<Հայ ժողովրդի պատմության տեսությունը>>։Հայագիտությունը որոշ զարգացում է ապրում նաև արևելահայ և արևմտահայ կյանքում։1826թ․ Կ․ Պոլսում տպագրվում է Գևորգ դպիր Պալատեցու <<Պարսկերեն-հայերեն>> ստվար բառարանը։

Արևելահայ իրականության այս բնագավառում մեծ դեր են կատարել Ստ․ Նազարյանը,Պ․ Շանշյանը,Մկրտիչ Էմինը,Ք․ Պատկանյանը և ուրիշներ։

Լազարյան ճեմարանի դասախոս Մկրտիչ Էմինի <<Վեպք հնոյն Հայաստանի>> աշխատությունը լույս է տեսնում 1850թ․ Մոսկվայում։ Հրատարակվում է Սայաթ-Նովայի հայերեն երգերի ժողովածուն ,հաստատուն պատվանդանի վրա դնելով սայաթնովայագիտությանը։Նրա հետքերով ընթացավ Գևորգ Տեր-Աղեքսանդրյանը։

Այսպիսով մինչև 19-րդ դարի 50-60-ական թթ․ հայագիտությունը բուռն զարգացում ապրեց հայերի մոտ,Ռուսաստանում և Արևմուտքում։

Աչքի ընկնող պատմաբաններից էր նաև Հովսեփ Գաթրճյանը,որը գրել է <<Տիեզերական պատմությունը>>։

Գաբրիել վարդապետ Այվազովսկին հրատարակում է <<Պատմություն օսմանեան պետության>>, Մ․ Բժշկյանը՝<<Պատմություն Պոնտոսի>> աշխատությունները։

Մոսկվայում 1827թ․ ռուսերեն լեզվով հրատարակվում է Հակոբ և Դավիթ Արզանյան եղբայրների <<Հայկական թագավորության պատմության ուրվագծման փորձ>> գիրքը։

Մ․ Թաղիադյանը Կալկաթայում տպագրում է <<Պատմություն Հին Հնդկաստանի>>,<<Պատմություն պարսից>>,<<Ճանապարհորդություն ի Հայս>> և այլ աշխատություններ։

1890թ լույս տեսավ Ստեփան Պալասանյանի <<Պատմություն հայոց սկզբից մինչև մեր օրերը>> աշխատությունը։

Անտոն Գարագաշյանը իր քառահատոր <<Քննական պատմություն հայոց>> աշխատությունում վերլուծում էր հայոց պատմության ընթացքը։

Նշանավոր են Ալիշանի <<Շիրակ>>,<<Այրարատ>>,<<Սիսական>>, երկհատոր <<Հայապատում>> աշխատությունները։

Գրականություն։19-րդ դարասկզբի հայ գրականության տիրապետող ուղղությունը կլասիցիզմն էր։

Հայտնի էր բժիշկ Ռեստենի գրած երկհատոր <<Բժշկարանը>>։

Հայ առաջին կլասիկական դրաման՝<<Արկածք Տիգրանայ>> ասպարեզ եկավ 1776թ․։

Հովհան Վանանդեցին իր չափածո վեպերում՝<<Տեսարան հանդիսիցն Հայկայ,Արամայ և Արայի>>,<<Արփիական Հայաստանի>>,ներկայացնում է հայոց պատմության հնագույն շրջանի դրվագները։

Արսեն Բագրատունին գրել է <<Երվանդ>>,<<Արտաշես>> պատմական ողբերգությունները։Նա գրել է բանաստեղծությունների 5շարք՝<<Տերունականը>>,<<Կրոնականք>>,<<Բարոյականք>>,<<Կենցաղականք>>, <<Սթափականք>> ։Նրա գրչին է պատկանում 22 հազար տողից բաղկացած <<Հայկ Դյուցազն>> պոեմը։Պոեմի նյութը վերցված է Մովսես Խորենացու Հայոց պատմության մեջ եղած Հայկի և Բելի առասպելից։Այն գրված է Հոմերոսի <<Իլիականի>> ազդեցությամբ։

Պետրոս Մինասյանի գրչին են պատկանում <<Սմբատ Առաջին>>,<<Արշակ Բյուզանդական>>,<<Երվանդ>> պատմական ողբերգությունները։

Անցումը կլասիցիզիմից ռոմանտիզմին առաջինը նշանավորեցին Հարություն Ալամդարյանը և Մեսրոպ Թաղիադյանը։

Հարություն Ալամդարյանը (1796-1834թթ․) ծնվել է Աստարախանում,սովորել Աղաբաբյան դպրոցում,ապա տասը տարի որպես ուսուցիչ,աշխատել է Լազարյանն ճեմարանում։Նա տեղափոխվում է Թիֆլիս,որտեղ Ներսիսյան դպրոցում որպես տեսուչ և ուսուցիչ աշխատում է 1830թ․։Որպես Ներսես Աշտարակեցու մտերիմ,նա հալածանքի է ենթարկվում Պասկևիչի կողմից։

1834թ․ Նոր Նախիջևանի մոտ գտնվող ս․ Խաչ վանքում նա սպանվում է անհայտ չարագործ- ների կողմից։Նրա բանաստեղծությունները <<Չափաբերականք>> խորագրով տպագրվել է Պետերբուրգում։

Թաղիադյանի պատմագիտական բանասիրական հետազոտություններն ու ուղեգրությունները՝<<Դիցաբանություն>>,<<Հնդկաստանի պատմություն>>,<<Պատմություն Պարսից>> և այլն,վկայում են հեղինակի լայն իմացությունների մասին։

Նա գրել է նաև <<Վեպ Վարսենկան>> և <<Վեպ Վարդգեսի>> վեպերը։

Մեսրոպ Թաղիադյանը պատանի հասակում կորցնելով հորը,ընկնում է էջմիածնի վանքը,սովորում վանական դպրոցում,ընդունվում է Կալկաթայի անգլիական հոգևոր դպրոցը,ավարտում՝ստանալով մագիստորսի կոչում։

1838թ․ Թաղիադյանը գնում է Կոստանդնուպոլիս,որտեղ զբաղվում է ուսուցչությամբ։Նա ծանր հիվանդանում է և 1858թ․ վախճանվում Շիրազում։

Նա առաջին հայ մանկավարժն էր,որ բարձրացրեց աղջիկների համար դպրոցներ բացելու հարցը։1845թ․ Կալկաթայում նա բացում է օրիորդաց դպրոցը։

Սմբատ Շահազիզը (1841-1907թթ․) սովորելով Լազարյան ճեմարանում,այնուհետև աշխատում է Մոսկվայում։Պուշկինի,Գրիբոյեդովի,Լերմոտովի,Նեկրասովի և Նալբանդյանի գաղափարները անջնջելի կնիք են դնում Շահազիզի ստեղծագործությունների վրա։Նա հայ գրականության մեջ հռչակում է <<Նախ քաղաքացի և ապա պոետ>> նշանաբանը։

Ռափայել Պատկանյանը՝Գամառ Քաթիպան,<<Վեհաժողով>>,<<Բողոք առ Եվրոպա>> և այլ բանաստողծությունների մեջ անարգանքի սյունին է գամում մեծ տերություններին,որոնք իրենց իմպերիալիստական շահերի համար զոհաբերում էին հայ ժողովրդին։

Պատկառելի է Ղևոնդ Ալիշանի (1820-1901թթ․) թողած գիտական-բանասիրական վաստակը։Նրա գրչին են պատկանում պատմագիտական,աշխարհագրական,բնագիտական,կրոնափիլիսոփայական,բանասիրա-կան և այլ աշխատություներ,ինչպես՝<<Քաղաքական աշխարահագրություն,<<Հայ-Բուսակ>>,<<Հայ-Վենետ>>,<<Հայապատում>> և այլ աշխատություններ։

Նրա չափածո երկերը հրատարակվել են հինգ հատորով՝<<Նուագք>> խորագրի տակ։Բնությունը այն կամուրջն է,որով Ալիշանը գտնում է կապը իրական աշխարհի հետ։

19-րդ դարի գրական-լուսավորական շարժման ամենամեծ դեմքը Խաչատուր Աբովյանն է(1809-1848թթ․)։Նա ծնվել 1809թ․ Քանաքեռում,նահապետական ազդեցիկ գյուղացու ընտանիքում։Տասը տարեկանից սովորել է էջմիածնի վարժարանում,ապա կրթություն ստացել Թիֆլիսում՝նախ Պողոս Ղարադաղցու ուսումնարանում,ապա Ներսիսյան դպրոցում,1828թ․ Էջմիածնում նշանակվում կաթողիկոսի թարգման ու գրագիր։

1829թ․ Դորպատի համալսարանի պրոֆեսոր Ֆրիդրիխ Պարրոտի արշավախմբի հետ միասին իբրև թարգման ոտք է դնում Արարատի գագաթը։1830թ․ մեկնում է Դորպատ՝կրթություն ստանալու։Վեց տարի սովորելով Դորպատի համալսարանում,Աբովյանը վերադառնում է հայրենիք և նվիրվում գրական-կրթական գործունեության։1848թ․ ապրիլի 2-ի վաղ առավոտյան տնից դուրս է գալիս և անհետանում և այդպես էլ մինչև օրս չի պարզվում նրա կորուստը։

Նա հայ նոր գրականության հիմնադիրն է,մեծ հայրենասեր,լուսավորիչ,վիպասան,բանաստեղծ,առակագիր,թարգման,պատմաբան,մանկա-վարժ,լեզվաբան,ազգագրագետ։

Նա գրում էր․<<Մանուկներին կրթելը աշխարհիս երեսին ամեն բան է ինձ համար>>։<<Ուսուցիչը պետք է սիրի աշակերտին այնպես,ինչպես հայրը որդուն>>։

Աբովյանը մտերմական կապեր ուներ ադրբեջանական նշանավոր գրող Միրզա Ֆաթալի Ախունդովի,բանաստեղծ Միրզա Շաֆու և ուրիշներ հետ։

Նա թարգմանություններ է կատարել Հոմերոսից,Գյոթեից,Շիլլերից,Կարամզինից և այլն։

Նա գրել է <<Վերք Հայաստանի>>,<<Պարապ վախտի խաղալիք>>,<<Մեռելհարցուկ>> և այլ ստեղծագործություններ։

Նա լուսավոր ճանապարհ բացեց գալիք սերունդների համար։

Սրապիոն Հեքիմյանի <<Արտաշես և Սաթենիկ>>,<<Սամվել>> և այլն,Հակոբ Կարենյանի(<<Շուշանիկ>>,<<Վարդան Մամիկոնյան>>),Թովմաս Թերզյանի(<<Հովսեփ գեղեցիկ>>,<<Մովսես>>,<<Հռիփսիմե>>) և այլ հեղինակների գործերը գրական-պատմական նշանակություն ունեին։

Ասպարեզ է գալիս մի շարք դրամատներ և ասպատակվում են տասնյակ ոդևիլներ ու կատագերգություններ։

Միք․ Պատկանյանի <<Միջի մարդ կամ մոցիքուլ>>,<<Սատանի փայ>>,այլ հեղինակների պիեսները հիմք են դնում հայկական ռեալիստական դրամատուրգիային։

Մ․ Նալբանդյանը թողել է գրական-հրապարակախոսական հարուստ ժառանգություն։Նրա բանաստեղծություններից են <<Հիշենք>>,<<Օշական>>,<<Իտալացի աղջկա երգը>>,<<Առօրյա աշխարհ>>,<<Հայ մարդու հայրենիքը>>,<<Ազատություն>> և այլն։

Նշանակալից է նրա դերը հայ գեղարվեստական արձակի ձևավորման պատմության մեջ։

Նրա անվան հետ է կապվում հայ գրական-քննադատության կոչումը։Նա շեշտում է քննադատության դերը ազգային գրականության զարգացման գործում։

Ռափայել Պատկանյանին համբավ բերեց <<Արաքսի արտասուքը>> հայրենասիրական լիրիկական ասքը։

1866թ․ Պատկանյանը տեղափոխվում է Նոր Նախիջևան և նվիրվում դպրոցական-կրթական գործունեության։Արձակ գործերից են <<Չախու>>,<<Փորսուղին ավագը>>,<<Նոր տուն,հին տուն>> և այլ պատմվածքներ։

Նրա բանաստեղծություներից են <<Մշեցու հեկեկանքը>>,<<Ղարիբ մշեցի>>,<<Վանեցի մոր երգը>> և այլն։

Սմբատ Շահազիզը լույս ընծայեց բանաստեղծի անդրանիկ ժողովածուն՝<<Ազատության ժամերը>>։<<Ազգային վիճակ>>,<<Ինձ միր սիրիր>>,<<Բանավոր սուլթան>>,<<Պոետ>> բանաստեղծություններով և <<Լևոնի վիշտը>> պոեմով անփոխարինելի տեղ նվաճեց 19-րդ դարի ազատագրական-ռոմանտիկական պոեզիայի պատմության մեջ։Նրա <<Երազը>> մինչև այսօր էլ հուզում է իր երգային հմայքով։

<<Լևոնի վիշտը>> պոեմի հերոսը՝հայրենի եզերքից հեռացած Լևոնը մեկնում է հայրենի եզերքը՝լուսավորությամբ փրկելու իր տառապած ազգը։

Գաբրիել Սունդուկյանը գրել է <<Խաթաբալա>>,<<Էլի մեկ զոհ>>,<<Պեպո>>,<<Քանդած օջախ>> ստեղծագործությունները։

Մկրտիչ Պեշիկթաշլյանը գրել է մի քանի պատմական ողբերգություններ՝<<Արշակ Երկրորդ>>,<<Վահե>>,<<Վահան Մամիկոնյան>>,որոնք բեմադրվում էին պոլսահայ թատրոններում։

Նա գրել է <<Ծերն Վանա>>,<<Եղբայր եմք մեք>>,<<Գարուն>> և այլ բանաստեղծություններ։

Պետրոս Դուրյանը գրել սկսել է վաղ պատանեկության հասակից և ապրելով հազիվ քսան տարի,թողել է գեղարվեստական մի ժառանգություն։

Նա գրել է <<Սիրել>>,<<Դրժել>>,<<Լճակ>>,<<Իմ մահը>>,<<Տրտունջք>> և այլ բանաստեղծություններ։

Նա թողել է թատերական մի շարք երկեր՝<<Վարդ և Շուշան>>,<<Սև հողեր>>,<<Անկումն Արշակունի հարստության>> և այլն։

Շահասիրություն,խարդավանք,բանսարկություն,ոճիրներ ու դավեր։Այս էլ Դուրյանը համարում է հայոց պատմական դժբախտության չարիքներից մեկը։

Թատրոն։19-րդ դարի առաջին կեսին աշխուժացում ապրեց թատերական արվեստը։1790-ական թթ, Մխիթարյանների մոտ ցուցադրվում են հայ պատմական անցյալը ներկայացնող պիեսներ՝<<Վահան Մամիկոնյանը>>,<<Ղևոնդյանց նահատակությունը>>,<<Հայկ դյուցազն>>։

1812թ․ բեմադրվում է <<Երևակայական հիվանդը>>,<<Ակամա բժիշկը>>։

1820-ական թթ․ սկսած ներկայացումներ են տրվում Թիֆլիսի Ներսիսյան դպրոցի դահլիճում։Այդ դպրոցի աշակերտ Գալուստ Շերմազանյանը գրում է <Ասրիբեկ և Գիքի>>,<<Նկարագրություն ինչ-ինչ գործոց Կարապետ եպիսկոպոսի․․․>> պիեսները։1832թ․ Թիֆլիսում բեմադրվում է ռուս նշանավոր գրող Ա․ Ս․ Գրիբոյեդովի <<Խելքից պատուհաս>> պիեսը։

1846թ․ Կ․ Պոլսում հիմնվում է Արամյան թատերական ընկերությունը,որի խաղացանկում եղել է <<Ռոբերտ ավազակապետը>> պիեսը։

1858թ․ Մոսկվայի համալսարանի հայ ուսանողները բեմադրում են <<Հաջի Սուլեյման>> վոդևիլը։

Այդ տարվա հունվար ամսին Թիֆլիսի Ներսիսյան դպրոցում Հակոբ Կարենյանը բեմադրում է <<Շուշանիկ>> պատմական ողբերգությունը։

1863թ․ Թիֆլիսում ստեղծվում են արևելահայ թատրոնը Պ․ Պռոշյանի և ուրիշների ջանքերով։Բեմադրվում է Խ․ Գալֆայանի <<Արշակ Բ>> ողբերգությունը։Այս թատերախմբում բեմ են բարձրանում Սոփիա Շահինյանը,Սաթենիկ Չմշկյանը և Գ․ Չմշկյանը և ուրիշներ։

Գ․ Չմշկյանը կերտեց Պեպո (<<Պեպո>>),Մասիսյան(<<Խաթաբալա>>),Միքայել (<<Էլի մեկ զոհ>>) և այլ կերպարներ։

1859թ․ դեկտեմբերի 14-ին Կ․ Պոլսի Բերա թաղամասում բացվում է հայ ազգային <<Արևելյան թատրոնը>>։

Այն իր գործունեությունը շարունակում է մինչև 1867թ․։Այստեղ բեմադրվում են Ս․ Հեքիմյանի <<Սամվել>>,Մ․ Պեշիկթաշլյանի <<Արշակ Բ>>,<<Կոռնակ>> և այլ գործեր։Բեմադրվում են նաև Մոլիերի <<Տարտյուֆը>>,<<Բռնի ամուսնությունը>>, Վ․ Հյուգոյի <<Թագավորը զվարճանում է>> դրաման և այլն։

Հիմնվում է <<Վասպուրական>> թատրոնը,որը բեմի վրա մի ամբողջ թատերաշրջան գործել է <<Արևելյան թատրոնի>> խումբը՝Ստեփան Էքշյանի գլխավորությամբ։

Այս շրջանում պոլսահայ դերասանական ասպարեզ եկան Պետրոս Ադամյանը,Մարտիրոս Մնակյանը,Սիրանույշը,Աստղիկը և ուրիշներ։

1846թ․ Գանձակում ուսուցիչ Կարապետ Մատինյանցի ղեկավարությամբ բեմադրվում է <<Արտաշիր թագավոր հայոց>> ողբերգությունը։

Նոր Նախիջևանում 1830-1840-ական թթ․ Մոսկվայի համալսարանի շրջանավարտ Սարգիս Տիգրանյանի նախաձեռնությամբ,բեմադրվում են Ռասինի <<Գոթողիա>> ողբերգությունը։

Կերպարվեստ։19-րդ դարի առաջին կեսում զարգանում են կերպարվեստի բոլոր ճյուղերի գեղանկարչությունը, կիրառական արվեստը,գրաֆիկան,քանդակագործությունը,գորգագործությունը,թերթերի և ամսագրերի ձևավորումը։

Պետերբուրգի գեղարվեստների ակադեմիայում մասնագիտական կրթություն են ստանում մի շարք շնորհալի նկարիչներ,որոնց թվում նաև Հովհաննես Քաթանյանը և Աղաթոն Հովնաթանյանը։

Թիֆլիսում դիմանկարչի համբավ ուներ Մկրտում Հովնաթանյանը (1779-1845թթ․)։

Մկրտում Հովնաթանյանը կերտել է մի շարք հայ թագավորների դիմանկարներ (<<Հայկ>>>,<<Արտաշես>>,<<Աշոտ Ա․>>,<<Լևոն Բ․>> և այլն)։

Հակոբ Հովնաթանյանի գործերից են Նատալիա Թևումյանի և Ներսես 5-րդ Աշտարակեցու դիմանկարները։

Նա ստեղծագործել է Թիֆլիսում,նրա գործերից մեզ հասել է մոտ 60-ը։

Հովհաննես Այվազովսկին (1817-1900թթ․) ծնվել է Թեոդոսիայում(Ղրիմ)։Սովորում է Պետերբուրգի գեղարվեստների ակադեմիայում, 1840թ․ մեկնում է Իտալիա,լինում բազմաթիվ երկրներում։Նա մահանում է 1900թ․ մայիսի 2-ին Ղրիմում,նրա նկարների թիվը 6000-ի է հասնում։

Նրա գործերից են <<Իններորդ ալիքը>>,<<Սև ծովը>>,  
<<Ալիքների մեջ>>,<<Անդորրություն>>,<<Նավարինի ճակատամարտը>>։

Ստեփան Ներսիսյանը (1807-1884թթ․) երևանցի էր,Խ․ Աբովյանի մանկության ընկերներից,սովորել է Էջմիածնի դպրոցում,ապա Թիֆլիսի Ներսիսյան դպրոցում։1842թ․ նա ավարտում է Գեղարվեստի ակադեմիան։Նրա գործերից են Մեսրոպ Մաշտոցի,Վ․ Բեհբութովի,Մելիք-Ադամյանի դիմանկարները,<<Խնջույք գետափին>> նկարը և այլն։

Երաժշտություն։19-րդ դարում տիրապետողը ժողովրդական ու գուսանական երաժշտությունն էր։Երաժշտական գործիքներից տարածված էր զուռնան,դուդուկը,հովվական սրինգը,քամանչան սազը և այլն։

1856թ․ Պետերբուրգում լույս տեսավ Գամառ-Քաթիպայի <<Ազգային երգարան հայոց>> ժողովածուն։

Աշուղներից էին Շիրինը(Հովհաննես Կարապետյան),Թուրինջը(Թորոս Մարթաշյան) և ուրիշներ։

1815թ․ Համբարձում Լիմոնճյանը ստեղծեց հայկական նոր ձայնագրության համակարգը։Համբարձում Լիմոնճյանը ծնվել է Կ․ Պոլսում,աղքատ ընտանիքում։Նրա ստեղծած նոտաներով Լիմոնճյանն ու նրա հետևորդները՝Ս․ Հովհաննիսյանը և ուրիշներ,ձայնագրում են եկեղեցական շարականներ,ազգային,ժողովրդական երգեր։Անդրեաս Քաղցածյանը գրել է <<Սինոպյան քայլերգ>>-ը։

Տիգրան Չուխաջյանը Միլանում երաժշտական կրթություն ստանալուց հետո Պոլիս վերադառնալով ձեռնարկեց իր անդրանիկ օպերայի՝<<Արշակ Բ․>>-ի ստեղծմանը։

Տ․ Չուխաջյանը գրել է նաև <<Լեբլեբիջի>> կոմեդիան,<<Զեմիրե>> լիրիկական օպերան։Նրան անվանել են <<Հայկական Վերդի>>։

Հայկական օպերայի ստեղծման ուղղությամբ զգալի վաստակ ուներ նաև Գրիգոր Սինանյանը(1836-1914թթ․),որը ստեղծեց մանկական երաժշտությունը։

Արևմտահայ իրականության մեջ վարպետների ձեռքով պատրաստվում էին երաժշտական շատ գործիքներ։Դրանցից է Զիլճյանների ընտանիքը։Վարպետ Քերովբե Զիլճյանը պատրաստել է ծնծղաներ։

Երաժշտական կյանքի կազմակերպման մեջ կարևոր դեր կատարեց <<Քնար հայկական>> երաժշտական ընկերությունը։

Ստեղծվեց երաժշտական մամուլը,որոնցից առաջինը <<Քնար արևելյան>> պարբերաթերթն էր,որի հրատարակիչներն էին Արիստակես Հովհաննիսյանը և նրա աշակերտ Գաբրիել Երանյանը։

<<Քնար արևելյան>>-ին փոխարինեց <<Քնար հայկական>>-ը։Դրա նախաձեռնողն էր Գաբրիել Երանյանը և իր աշակերտ Նիկողոս Թաշճյանը։

<<Քնար հայկական>> ընկերության մեջ ընդգրկված գործիչները(Տ․ Չուխաջյան,Ա․ Հովհաննիսյան,Ն․ Թաշճյան,Ե․ Տնտեսյան և ուրիշներ) նպաստեցին հայ երաժշտության առաջընթացին։Ընկերության հիմնադիր Գաբրիել Երանյանի կյանքը շուտ ընդհատվեց։Նա վախճանվեց 1862թ․ հոկտեմբերին,25 տարեկան հասակում։Նա ստեղծեց մի շարք երգեր,որոնք այսօր էլ պահպանել են իրենց գեղարվեստական արժեքը։Դրանցից են՝<<Կիլիկիա>>,<<Հայաստան>>,<<Արիք Հայկազունք>> և այլն։

1863թ․ <<Քնար հայկական>> ընկերությունն ու նրա երկշաբաթաթերթը դադարեցին գործելուց։

Ճարտարապետություն։Արևելյան Հայաստանը Ռուսաստանին միացնելուց հետո սկսվում է իրականացվել քաղաքաշինական միջոցառումներ։

Այդ տեսակետից ակնառու է Երևանը։Երևանի գլխավոր հատակագծի կիրառությունը սկսվում է 1862թ․,երբ նախաձեռնվում են աշխատանքներ Կրեպոստնայա (հետագայում՝Աստաֆյան,այժմ՝Աբովյան) փողոցի բացման ուղղությամբ։

Երևանի գործարար կենտրոնը շուկայի հրապարակն էր՝ղանթարով։Կային երկրագործական նշանակություն ունեցող հրապարակներ,ինչպես ֆայլա-բազարը և նոր հրապարակը։

Բնակչության կոմունալ սպասարկմանն էին ծառայում բաղնիքները։

Քաղաքաշինական նույն կարգի փոփոխություններ են տեղի ունենում նաև Ալեքսանդրապոլում։Գյումրիում 1865թ․ բնակիչների թիվը հասնում էր մոտ 17 հազարի։

Ալեքսանդրապոլի կորիզը հանդիսացավ հին Գյումրին,պատմական Կումայրին։Կառուցապատվում են Ալեքսանդրապոլի նոր թաղամասերը,որոնք են <<Թուրքի մահլա>>,<<Ռուսական թաղամաս>> կամ <<Սլաբոդկա>> և այլն։Ալեքսանդրապոլում հասարակական կենտրոնը շուկայի հրապարակն էր։

Կառուցված շենքերից հիշատակելի է Ամենափրկիչ եկեղեցին։Այն կառուցել են Պապիկ և Թադևոս Կարապետյանները և Արդար Մանուկը։

Գորիսի հատակագծման ու կառուցապատման աշխատանքները ավելի կազմակերպված են ընթանում 1870թ․ սկսած։

Նոր Բայազետի հիմնադրման և զարգացման մեջ զգալի դեր են կատարել Արծրունիների տոհմի ներկայացուցիչները։

Դպրոցական շենքերից հիշատակելի են Երևանի թեմական կամ առաջնորդարանի,Հառիճու վանքի,Վաղարշապատի վարժարանի և Գևորգյան ճեմարանի դպրոցական շենքերը։

Հիշատակելի է 1846թ․ Ներսես 5-րդ Աշտարակեցի կաթողիկոսի օրոք կառուցված լիճը,որը ծառայում էր արհեստական անտառի ոռոգման,նաև միաբանների հանգստի նպատակներին։

Հովհաննես Կարբեցին շինել է Սինոդի շենքը,իսկ 1869թ․ Մայր տաճարի արևելյան կողմից կառուցվում է մի շենք՝եկեղեցական սպասքը պահելու համար։

Թիֆլիսում հայտնի է Ներսիսյան դպրոցի շենքը (1824թ․)։

Մոսկվայում Լազարյանների Արևելյան լեզուների ճեմարանի շենքի միջին մասի շինարարությունն իրականացվել է 1814-1816թթ․ ընթացքում։

Հիշատակելի են Մադրասի <<Հայոց մարդասիրական ճեմարանի>> ու Կալկաթայի <<Ս․ Սանդխտյան>> դպրոցի,Մ․ Թաղիադյանի <<Արարատյան ընկերության>> և այլ շենքեր։

Հայաստանից դուրս գործել են բազմաթիվ հայազգի ճարտարապետներ։Դրանցից էր Պալյանների ճարտարապետական տոհմը։

Դրանցից հանդես է գալիս Գրիգոր Խալֆա Պալյանը,որի նախագծերով կառուցվել են 12-ից ավելի շենքեր՝Պեշիկթաշի,Բեյլեր բեյի պալատները և այլն։

Արքունական ճարտարապետի պաշտոնում հորը փոխարինում է Կարապետ ամիրա Պալյանը։Սրա նախագծերով կառուցվել են 10-ից ավելի շենքեր։

Պալյաններից հայտնի էին Նիկողոս բեյ Պալյանը,Սարգիս բեյ Պալյանը,Հակոբ բեյ Պալյանը։

Եգիպտոսի արաբական ճարտարապետության մեջ զգալի ներդրում են կատարել հայազգի ճարտարապետներ Գևորգ Ռաֆայելյանը և Զենոբ Միրամեթճյանը։

Հայազգի շատ –ճարտարապետներ մասնակցել են նաև այլ երկրների ճարտարապետական կոթողների ստեղծմանը։

Հայաստանի սոցիալ-տնտեսական և քաղաքական դրությունը 1870-1900թթ․

Վարչական բաժանումը և ազգաբնակչությունը։19-րդ դ․-ում Հայաստանը թևակոխեց արդյունաբերական կապիտալիզմի ժամանակաշրջանը։Ձևավորվեց բանվոր դասակարգը։Կապիտալիզմի ժամանակաշրջանում ծավալվեցին հայ ազգային- ազատագրական շարժումները։

1869թ․-ին դեկտեմբերի 9-ի օրենքով Անդրկովկասը բաժանվեց 5 նահանգների`Քութայիսի,Թիֆլիսի,Երևանի,Ելիսավետպոլի և Բաքվի։Թիֆլիսի ու Բաքվի նահանգները բաժանվեցին վեցական,իսկ Երևանի,Ելիսավետպոլի և Քութայիսի նահանգները՝հինգական գավառների։Արևելյան Հայաստանի տարածքի մեծ մասը մտավ Երևանի,իսկ մնացած շրջանները՝Ելիսավետպոլի ու Թիֆլիսի նահանգների մեջ։1874թ․ Երևանի նահանգը բաժանվեց 7 գավառների՝Երևանի,Էջմիածնի,Ալեքսանդրապոլի,Նոր Բայազետի,Նախիջևանի,Սուրմալուի և Շարուր-Դարալագյազի։

1862-1882թթ․ Կովկասյան երկրամասը կառավարում էր փոխարքան՝ցարի եղբայր մեծ իշխան Միխայիլ Նիկոլաևիչ Ռոմանովը։1882թ․ վերացվեց փոխարքայությունը և ստեղծվեց Կովկասի քաղաքացիական մասի գլխավոր կառավարչապետություն։

Կառավարչապետի պաշտոնում նշանակվեց իշխան Ա․ Մ․ Դոնդակով-Կորսակովը,ապա Ս․ Ա․ Շերեմետևը,այնուհետև Գ․ Ա․ Գոլիցինը։

Անդրկովկասի նահանգները և մարզերը կառավարում էին նահանգապետերը,գավառները ղեկավարում էին գավառապետերը։

Տեղական ժողովրդի ներկայացուցիչներից շատ քչերին էր հաջողվում պաշտոններ գրավել տետական ապարատում,գործավարությունը տարվում էր միայն ռուսերեն։

Ցարական պաշտոնեության ամենաստորին աստիճանին կանգնած էր գյուղական տանուտերը,Արևելյան Հայաստանի քաղաքները կառավարում էին տեղական ոստիկանական վարչությունները։

1895թ․ Արևմտյան Հայաստանը բաժանվեց Վանի,Բիթլիսի,Դիարբեքիրի,Խարբերդի,Սվազի ու Էրզրումի նահանգների։Այդ վեց նահանգներն ընդգրկում էին 270․200 քառ․կմ․ տարածություն։Կիլիկիան բաժանված էր Ադանայի ու Հալեպի նահանգների։

Թուրքիայում 1870թ․ օրենքով նահանգը կառավարում էր կուսակալությունը,գավառը՝գավառապետը,գավառակը՝գավառակապետը,գյուղախումբը՝ գյուղախմբի պետը,իսկ գյուղը՝տանուտերը։Սուլթանական կառավարությունը բոլոր պաշտոնները տալիս էր մահմեդականներին։1897թ․ մարդահամարի տվյալներով Ռուսաստանում հայերը հաշվվում էին 1․123․096 մարդ։

Արևելյան Հայաստանի քաղաքներում հայերը կազմում էին բնակչության հարաբերական մեծամասնությունը։

1876թ․ տվյալներով Օսմանյան կայսրության մեջ հաշվվում էր մոտ երեք միլիոն հայ։Միայն 90-ական թթ․ բնաջնջվեց շուրջ 300․000 հայ։

Արևմտահայերի մի մասն էլ հարկադրված եղավ դավանափոխվել, կամ բռնել արտագաղթի ճամբան։19-րդ դ․ վերջին Արևմտյան Հայաստանում հայերը շարունակում էին կազմել մեծամասնություն։

Արևմտյան Հայաստանում հայերից բացի ապրում էին նաև քրդեր,թուրքեր,ասորիներ,հույներ,չերքեզներ և այլ ժողովուրդներ։Հայերից հետո մեծամասնություն էին կազմում քրդերը,ապա թուրքերը։Արևմտյան Հայաստանի ազգաբնակչության մեծամասնությունն ապրում էր գյուղում և միայն փոքր մասը քաղաքում։Արդեն 80-90-ական թթ․ երկրի մի շարք քաղաքներում թուրքերը մեծամասնություն էին կազմում։

Հայերը զբաղվում էին առևտրով ու արդյունաբերությամբ,իսկ թուրքերը պետական պաշտոնավարությամբ,զինվորական ծառայությամբ,կապալառությամբ և այլն։

Այսպիսով Հայաստանի երկու հատվածների հայ ազգաբնակչության կացությունը տարբեր էին։Արևելյան Հայաստանում,Ռուսաստանի ազդեցության պայմաններում,հայերը աճում էին,մինչդեռ Արևմտյան Հայաստանում,սուլթանական կառավարության ազգահալած քաղաքականության հետևանով նրանք նվազում էին։

1860-1870-ական թթ․ բուրժուական բարենորոգումները,գյուղացիական ռեֆորմները Անդրկովկասում։19-րդ դ․ երկրորդ կեսից ցարական կառավարությունը երկրում անցկացրեց մի շարք բարենորոգումներ։1861թ․ փետրվարի 19-ի կանոնադրությամբ վերացվեց ճորտատիրական իրավունքը։

1864թ․ հունվարի 1-ի օրենքով ստեղծվեցին զեմստվոներ՝տեղական կառավարման նոր օրգաններ։Զեմստվոները զբաղվելու էին տեղական խնդիրներով՝նահանգի ու գավառի ճանապարհների,դպրոցների,հիվանդանոցների բարենորոգումներով և այլ հարցերով։

1807թ․ հունիսի 16-ին հրատարակվեց կառավարման ոչ դասային մարմիններ,որոնք ընտրվում էին 4 տարին մեկ։Կարգադրիչ մարմինը քաղաքային դուման էր,իսկ գործադիրը՝քաղաքային վարչությունը։Քաղաքային ինքնավար մարմիններն զբաղվում էին քաղաքի բարեկարգման,տնտեսության,առևտրի հարցերով։

1864թ․ նոյեմբերի 20-ի օրենքով անցկացվեցին դատական ռեֆորմներ։Ստեղծվեցին հաշտարար,օկրուգային դատարաններ և դատաստանական պալատ։Առաջինը լուծում էր տեղական մանր,երկրորդը՝նահանգային,իսկ երրորդը՝մի քանի նահանգների գործերը։Դատարանը վարչական իշխանություններից անկախ էր համարվում։Դատավարությունն ընթանում էր դռնբաց։Նոր դատարանը շահագործվող դասակարգերի ձեռքին մի զենք էր աշխատավոր մասսաներին ճնշելու համար։

1874թ․ հունվարի 1-ին հրատարակվեց նաև զինապարտության կանոնադրությունը,ըստ որի 20 տարին լրացած բոլոր տղամարդիկ պարտավոր էին ծառայել բանակում։1886թ․ մայիսի 28-ին զինապարտության կանոնադրությունը տարածվեց նաև Անդրկովկասի վրա։

1860-ական թթ․ Ռուսաստանում իրականացվեցին նաև ֆինանսական ռեֆորմներ,ըստ որի կառավարման եկամուտների հիմնական մասը ուղղակի և անուղղակի հարկերի ձևով հավաքվում էր գյուղացիներից։

1864թ․ հուլիսի 14-ին բարենորոգումներ մտցվեցին լուսավորության ասպարեզում։Գիմնազիաները բաժանվեցին ռեալական և դասական կարգերի։

Առաջինները պետք է կադրեր պատրաստեին ժողովրդական տնտեսության,իսկ երկրորդները պետական հիմնարկների համար։1863թ․ հունիսի 18-ի կանոնադրությամբ վերականգնվեց համալսարանների ինքնավարությունը։

1865թ․ օրենքով բարեփոխություններ մտցվեցին գրաքննության մեջ։

Անդրկովկասի սոցիալ-տնտեսական կյանքի օբյեկտիվ ընթացքը,կապիտալիզմի զարգացումը հարկադրեցին ցարական կառավարությանը ռեֆորմներ անցկացնել նաև Անդրկովկասում։

Անդրկովկասում ռեֆորմի նախագծի պատրաստման նպատակով ստեղծվեց Անդրկովկասյան Կենտրոնական կոմիտե։

Արևելյան Հայաստանում և Ադրբեջանում գյուղացիական ռեֆորմը անցկացվեց 1870 թ․ մայիսի 14-ի օրենքով։1870թ․ ռեֆորմն իրագործելուց առաջ փոխարքայի առաջարկով Երևանի,Բաքվի ու Ելիսավետպոլի նահանգներում ստեղծվեցին բեգական հանձնաժողովներ։

1870թ․ մայիսի 14-ի կանոնադրության հիմքում դրված էին 1840,1874 և 1851թթ․ օրենքները։Մայիսի 14-ի կանոնադրությամբ գյուղացիական ռեֆորմը տարածվում էր Հայաստանի գյուղացիության մի փոքր մասի վրա։

Ըստ այդ կանոնադրության 15 տարին լրացած արական մեկ շունչը իրավունք ուներ փրկագնման միջոցով ձեռք բերել մինչև 5 դեսյատին հող։

1870թ․ մայիսի 14-ի կանոնադրությունը գյուղացիներին իրավունք էր վերապահվում իրենց հողաբաժինները ետգնել։Ըստ այդ օրենքի թիուլդարներին գյուղացիական ամեն մի ծխից տրվող բնատուրքը վերացվում էր։

1870թ․ գյուղացիական ռեֆորմը պահպանեց Հայաստանում գոյություն ունեցող ֆեոդալական հարաբերությունները։Ռեֆորմը նպաստեց ապրանքակապիտալիստական հարաբերությունների զարգացմանը։

Ցարական կառավարությունը ռեֆորմների դիմեց ոչ թե ժողովրդին ազատություն տալու,այլ ժողովրդական հեղափոխության վերահաս վտանգը կանխելու,իր տիրապետությունն ամրապնդելու համար։

Այնուամենայնիվ 1860-1870-ական թթ․ ռեֆորմները նպաստեցին կապիտալիզմի զարգացմանը։

Գյուղացիական շարժումները հետռեֆորմյան շրջանում։Գյուղացիական ռեֆորմը ոչ միայն հող և ազատություն չտվեց,այլև ծանր պայմաններ ստեղծեց նրանց համար։Գյուղացիական շարժումները ուղղված էին հողատեր կալվածատերերի և դատական իշխանությունների դեմ։Գյուղացիական պայքարն արտահայտվում էր տարբեր ձևերով։Նրանք հրաժարվում էին մուլք վճարելուց և պարհակներ կատարելուց։

1872թ․ Ախտայի շրջանի Բջնի գյուղի բնակիչները բողոքում են կալվածատեր Գեղամյանի ճնշումների դեմ։1871թ․ ամռանը գյուղացիները հարձակվում են կալվածատիրոջ տան վրա,այրում ձիանոցը և խոտի դեզերը։

Գյուղացիներին կեղեքում էր նաև Էջմիածնի գավառի Շահրիար գյուղի կալվածատեր Օհան Շահխաթունյանը։

Երևանի գավառի Նովրուզլու գյուղի բնակիչները 1875թ․ հրաժարվում են մուլք վճարել Ահմեդ բեկ Քերիմբեկովին։

Պտղնի գյուղի մուլքադար Աղաջան բեկ Մելիք-Ղարագյոզյանը 1851թ․ հուլիսի 2-ին դիմում է Երևանի գավառի հաշտարար միջնորդին։Գյուղացիները Ռուստամ Ավետյանի,Մելիք Գրիգորյանի,Պողոս Աբրահամյանի և Համբարձում Ավագյանի գլխավորությամբ մասսայորեն ապստամբվում են։Հաշտարար միջնորդը դիմում է Երևանի գավառի ոստիկանական վարչության օգնությանը։Պտղնի է ուղարկվում Տեր-Մարուքյանը։Սակայն գյուղացիները ծեծում և դուրս են վռնդում նրան։Գյուղացիների պայքարը Մելիք-Ղարագյոզյանի դեմ հաջողություն չի ունենում։Թագավորը 1894թ․ ճանաչում է Մելիք-Ղարագյոզյանի թիուլական իրավունքը։

1889թ․ Աղամալ Մելիք-Աղամալյանին գյուղացիները հրաժարվում են դրամ վճարել։Հաշտարար միջնորդը հրամայում է բավարարել կալվածատիրոջ պահանջը։

1883-1884թթ․ Ղամարլուի(Արտաշատ) շրջանի Գյոդաքլու և Դալար գյուղերի բնակիչները չեն ճանաչում իրենց մուլքադարի իրավունքները։1884թ․ հաշտարար միջնորդը պահանջում է բավարարել մուլքադարին։

19-րդ դարի երկրորդ կեսի գյուղացիական շարժումները պատմական խոշոր նշանակություն ունեցան։

Հողային հարաբերությունները,հարկերն ու պարհակները։19-րդ դ․ վերջին Արևելյան Հայաստանում շարունակվեցին գոյատևել նախկին պետական,կալվածատիրական և վանական-եկեղեցական հողատիրության ձևերը։

Ցարական կառավարությունը իր հողերի մեծ մասը տաիս էր գյուղացիներին՝մշտական ու ժառանգական օգտագործման համար և փոխարենը գանձում բազմաթիվ հարկեր։

1892թ․ պետական ունեցվածքների նախարար Օստրովսկու առաջարկությամբ Թիֆլիսում ստեղծվեց հատուկ հանձնաժողով՝Կովկասի պետական ունեցվածքների լիազոր,գաղտնի խորհրդական Յա․ Ս․ Մեդևեդևի նախագահությամբ,որի վրա պարտականություն դրվեց մշակել Անդրկովկասի 5 նահանգների պետական գյուղացիների հողաշինարարության նախագիծը։

Մեդևեդևը պատրաստեց այդ զեկուցագիրը ու արձանագրվում էր,թե բոլոր գավառներում հողը բաժանված է տարբեր գյուղերի միջև միանգամայն անհավասար։

1896թ․ փետրվարին Յա․ Ս․ Մեդևեդևի <<Զեկուցագիրը>> քննվեց հանձնաժողովի նիստում և նյութերն ուղարկվեցին Պետերբուրգ։1900թ․ նյութերը վերլուծվեցին կենտրոնական հանձնաժողովում և ընդունված նախագիծը հանձնվեց պետական խորհուրդ,որի հիման վրա հրատարակվեց 1900 թ․ մայիսի 1-ի օրենքը։

Արևելյան Հայաստանում պետական գյուղացիները իրենց կալվածատերերը,խոտատեղերը,բանջարանոցներն ու ոչ մեծ այգիները համարում էին սեփականություն և դարձնում գործարքի առարկա։Վարելահողերից օգտվում էին համայնական կարգով և պարբերաբար վերաբաժանում իրար մեջ։

Վերաբաժանումները կատարվում էին <<համփա-չարեք>> սկզբունքով։<<Համփան>> համարվում էր հողաբաժանի առավելագույն չափը,իսկ չարեքը՝նվազագույնը։Գործում էր նաև արոտավայրերի օգտագործման <<չգրված օրենքը>>՝սովորույթը>>։

Ոռոգվող ջրից օգտվելու համար ամեն մի գյուղ ընտրում էր իր հավատարմատարները,որոնք ընտրում էին միրաբ՝1-3 տարի ժամանակով։

1887թ․ հունիսի 2-ին կառավարությունը նոր օրենք հրատարակեց Անդրկովկասում հողային սահմանազատումների մասին։

Արևելյան Հայաստանում կալվածատերերի դասակարգը բաղկացած էր աղաներից,բեգերից,մուլքադարներից և թիուլդարներից։

1870թ․ մայիսի 14-ի կանոնադրության կիրառման ժամանակ գյուղացիական բազմաթիվ կտորներ զավթեցին։Արևելյան Հայաստանում գերակշռում էր մանր կալվածատիրական հողատիրությունը։

Ետռեֆորմյան տարիներին Արևելյան Հայաստանում պետական ու կալվածատիրական հողատիրության կողքին պահպանվել էր նաև վանական եկեղեցական հողատիրությունը։Էջմիածինն ընդարձակ տարածքներ ուներ Արևելյան Հայաստանում,Վրաստանում,Ադրբեջանում նաև Ռուսաստանի տարբեր շրջաններում։Կալվածատիրական հողատիրությունը Ռուսաստանում և Արևելյան Հայաստանում խոչընդոտում էր հասարակական-տնտեսական առաջնընթացը։

Օսմանյան կայսրության 1858թ․ ապրիլի 22-ի հողային օրենքով երկրի բոլոր հողերը բաժանվում էին 5 կատեգորիաների՝արազի-մեթրուքե,արազի-մեվաթ,արազի-փիրի,վակֆային և մուլքային։

Արազի-մեթրուքեի մեջ մտնում էին ամառային ու ձմեռային արոտավայրերը,անտառները,շուկաները,փողոցները և այլն,իսկ արազի-մեվաթ հողերի մեջ՝գյուղից կես ժամ հեռավորության վրա գտնվող սարերը,մացառուտներն ու ճահիճները։Այս հողերը կարող էին անցնել անհատական օգտագործման,եթե մեկը մաքրում էր քարերը կամ չորացնում ճահիճները։

Արազի-միրին գերազանցապես վարելահողերն ու մարգագետիններն էին։Եթե մեկը ցանկանում էր հող ձեռք բերել,դիմում էր տեղական իշխանություններին։Այնուհետև առաջարկվում էր դիմողին՝մուծել պետական դրամարկղ սահմանված գումարը,որից հետո նրան տալիս էին անդորագիր։Պայմանագիրը կազմվում էր երեք օրինակից,որոնցից մեկը տրվում էր դիմողին,երկրորդը մնում էր գավառի խորհրդում,իսկ երրորդն ուղարկվում էր Կոստանդնուպոլիս՝բարձրագույն իշխաններին։Դիմողին տրվում էր գնման կայքագիր։

Մուլքային հողերը կազմում էին առանձին անհատների սեփականությունը։

Վակֆային հողերը մահմեդական հոգևոր հաստատության անձեռնմխելի ունեցվածքն էին։19-րդ դարի վերջին հատկապես 90-ական թթ․ ջարդերի տարիներին,աղաները բռնագրավեցին հայերից 741․600 հեկտար հող։

Հողազուրկ գյուղացիների զանգվածը՝մարաբա ընդհանուր անունով,վարձակալում էին աղաների հողը։

Արևմտյան Հայաստանում նշանակալի հողային տարածություններ ունեին նաև կրոնական հաստատությունները։Վանի նահանգի ս․ Խաչ վանքը,ս․ Վարագա,ս․ Նարեկա,ս․ Առաքելոց,ս․ Կարապետ և այլ վանքեր ընդարձակ տարածություններ ունեին։

1880-ական թթ․ աղաները ձեռնամուխ եղան վանքապատկան հողերի բռնագրավմանը։

Պետական հողերի վրա բնակվող գյուղացիները 1858թ․ հողային օրենքով իրենց հողաբաժինների համար պարտավոր էին ունենալ կայքագիր։Ցարական կառավարությունը գյուղացիներից վերցնում էին հարկեր(ծխահարկ,հողահարկ) և երկրային տուրք։

Ցարիզմը շարունակում էր բարձրացնել հարկերը։Հողատերերը շահագործում էին գյուղացիներին նաև կապալային եղանակներով,իրենց հողերը վարձակալության տալով նրանց։Ծանր հարստահարման էին ենթարկվում հայկական վանքապատկան ու եկեղեցական գյուղացիները,նաև քաղաքային բնակչությունը։

19-րդ դարի վերջին թուրքական իշխանություններն ու աղաներն արևմտահայ գյուղացիներին ենթարկում էին կեղեքման։Աղաները շինականներից հավաքում էին հարկ և ֆեոդալական ռենտա։Աղաները հարկը հավաքում էին խաֆիրության միջոցով։

Արևմտյան Հայաստանի գյուղացիները հարկեր էին տալիս նաև պետությանը։Նրանք վճարում էին տասանորդ,տարեկան հարկ,ոչխարի հարկ,զինվորական հարկ։

Աղաներն ու բեգերը վճարում էին հարկերի աննշան մասը,իսկ գյուղացիները կրում էին հարկերի ողջ ծանրությունը։

Արևմտհայ գյուղացիները որոշակի պարտավորություններ ունեին նաև եկեղեցու հանդեպ։Կ․ Պոլսի պատրիարքարանը վանքերից ու եկեղեցիներից ստանում էր մուկաթաա։Հայոց վանքերն ու եկեղեցիները պարտադրում էին գյուղացիներին կատարել զուբարա,այսինքն՝ աշխատել իրենց կալվածքներում։Նրանք գյուղացիներից հավաքում էին պտղի։

Արևմտյան Հայաստանում գյուղացին ավելի շատ հարկեր ու տուրքեր էր վճարում,քան Արևելյան Հայաստանում։

Հայաստանի արդյունաբերությունը և գյուղատնտեսությունը։Արևելյան Հայաստանի Ռուսաստանին միացման շնորհիվ հայերը զարգացման լայն հնարավորություններ ստացան։Տեղի էր ունենում դարավոր բնիկ <<տնայնագործական>> արհեստագործությունների արտամղումը,որոնք Մոսկվայից բերվող ֆաբրիկատների մրցության հետևանքով անկում էին ապրում։Ընկնում էր երկաթի,պղնձի,ոսկու,արծաթի,կավի և այլ ապրանքների արտադրությունը։

1883թ․ սկսեց գործել Թիֆլիս-Բաքու երկաթուղին։1880-90-ական թթ․ կառուցվեցին Քութայիս-Թղիբուլի և այլ երկաթգծերը։1860-90-ական թթ․ խճապատվեցին Թիֆլիս-Երևան-Ջուլֆա և Երևան-Նախիջևան-Շուշի-Եվլախ,Ղարաքիլիսա-Համզաչիման,Ալեքսանդրապոլ-Համամլու և այլ ճանապարհները։

Արդյունաբերության բնագավառում հայտնվեցին օտարերկրացի կապիտալիստներ։1880-ական թթ․ Գետաբեկի պղնձահանքերում հաստատվեցին գերմանացի Սիմենս եղբայրները,իսկ Ախթալայում ֆրանսիացիները։1887թ․ ֆրանսիական <<Ախթալայի հանքերի ընկերությունը>> վարձակալեց Ալավերդու պղնձահանքերը։Օտարերկրացիները տիրացան նաև Քութայիսի մարգանեցի և Ճիաութուրայի քարածխի հանքերին։Բաքվի նավթարդյունաբերության մեջ մ եծ դեր էին խաղում Նոբելը,Ռոտշիլդը և Վիշաուն։

<<Սյունիք>> պղնձաձուլական գործարանը,որը կառուցվեց Մելիք-Ազարյանցի կողմից՝1897թ․,1900 թ․ արտահանեց 38,8 հազ․ փութ պղինձ։Արևելյան Հայաստանում 1900 թ․ պղնձի արտադրությունը հասավ 71,5 հազ փթի։

1880-90-ական թթ․ Արարատյան դաշտում հիմնվեցին բամբակազտիչ ձեռնարկություններ։Բամբակը զտվում էր <<Ջին>> մեքենայով։

Աշխուժացավ մետաքսաթելի արտադրությունը,որի գլխավոր կենտրոնը Շուշու գավառն էր։Մետաքսաթելի արտադրությունը զարգացած էր Նախիջևանի գավառում,Օրդուբադում։

Նշանավոր էր Գաբրիելյանի կաշեգործական ձեռնարկությունը,որը հիմնվեց Երևանում 1894թ․։Կաշինները ուղարկվում էին Թիֆլիս,Քութայիս,Դոնի-Ռոստով և այլ քաղաքներ։

Երևան եկան գինեգործական և օղեթորման մի շարք գործարաններ։Ձեռնարկատերերի մի մասն սկսեց արտադրել լիկյորներ։

1880-ական թթ․ գարեջրի ձեռնարկություններ կառուցվեցին Երևանում,Ալեքսանդրապոլում,Կարսում։19-րդ դ․ վերջին սկսվեց կոնյակի արտադրությունը։Կոնյակի գործարան բացեց Ն․ Թաիրյանը,այնուհետև նրան հետևեցին Դ․ Սարաջևը,Գ․ Գյոզալովը և ուրիշներ։

Առաջադիմեց կաթնամշակությունը։Կարսի մարզում ու Լոռիում հիմնվեցին տեղական հոլանդական ու շվեյցարական սննդի արդյունաբերության այլ ճյուղեր։1880-ական թթ․ Զոլոտարևն ու Բլանկենբուրգը Երևանում կառուցեցին պահածոների պատրաստման և մրգի կիսամեքենայացված գործարան,Խան-Ազովը 1882թ․ Վաղարշապատում հիմնեց ձեթի ձեռնարկություն։

1872թ․ Երևանում Անդրեաս Գալստյանը հիմնեց ատաղձագործական ձեռնարկություն,Ալի Հասան Օղլին՝գինեգործական արհեստանոց և այլն։

Այսպիսով,Արևելյան Հայաստանի արդյունաբերությունը թևակոխեց կապիտալիզմի շրջանը։

Արևմտյան Հայաստանի տնտեսության մեջ կատարվում էին որոշ տեղաշարժեր։Կարինում պատրաստում էին կողպեքներ,Վանում արտադրվում էին ոսկյա և արծաթյա իրեր,Մուշում կճուճներ,Խարբերդում գործում էին գորգեր։

Առաջադիմեց կահույքագործությունը,դերձակությունն ու կոշկակարությունը։Դերձակները 80-ական թթ․ կարում էին <<Զինգեր>> մեքենայով։1870-ական թթ․ Թոխմախյան եղբայրները Վանում հիմնում են կտավագործական արհեստանոց։1887թ․ Վ․ Փափազյանը գրում էր,որ Վանում նշանավոր են Թոխմախյանների,Քափամաճյանների,Չթչոց և այլ գործարանները,որտեղից արտադրում էին աբա,շալ,կտավ և այլն։

Կարինում 1880-ական թթ․ Լավինը կատարելագործեց իր աբայի,իսկ ամերիկացի միսիոներ Չեյմպրսը 1897թ․ հիմնեց մանուսայի ձեռնարկություն։

Կտավագործական ձեռնարկություններ կային նաև Բիթլիսում,Սղերդում,Դիարբեքիրում ու Երզնկայում։

Կաշեգործական ձեռնարկություններ կային Վանում,Կարինում,Թլկատին գյուղում և այլն։

Սպիրտային խմիչքների արտադրության մեջ աչքի էին ընկնում Կարինի երկու օղեթորանները,որոնցից նշանավոր էր Շամբանյան եղբայրների օղեթորանը,Խարբերդում և Բալուում արտադրում էին ընտիր գինի։

Առաջադիմել էր նաև բրուտագործությունը։

1880-ական թթ․ իտալացի Քոնդ դը Բիզանին հիմնեց ծխախոտագործական ձեռնարկություն։Երզնկայում մի հայ հիմնեց լուցկու ձեռնարկություն,բայց հենց որ լուցկիների տուփերի վրա երևաց <<Լուցկիք Հայաստանի>> մակագրությունը,թուրքական կառավարությունը փակեց ձեռնարկությունը։

1880-ական թթ․ Քյուրքչյան եղբայրները և Գրիգոր Իփեքչյանը Խարբերդում և Մեզիրեում իրենց ձեռնարկությունները վերածեցին մետաքսամշակման գործարանների։1880-90-ական թթ․ վարպետ Ալեքսանդրը Վանում կառուցեց մեքենաշինական գործարաններ։

Ռուսական կապիտալիստները Արևելյան Հայաստանում խթանեցին բամբակագործության զարգացմանը։

Աճեց նաև խաղողի արտադրությունը։1880-ական թ․ հավաքվեց 1085 հազ․ փութ խաղող։

Զարգացավ նաև այգեգործությունը։Սերտացավ բանջարաբուծության կապը շուկայի հետ։Գյուղացիները սկսեցին ավելի շատ վաճառել սեխ,ձմերուկ,սոխ և վարունգ։Տեղաշարժեր կատարվեցին նաև հացահատիկի արտադրության մեջ։Առաջադիմեց շերամապահությունը։

Անասնապահության մեջ տեղի ունեցան փոփոխություններ։Երևանի նահագում և Կարսի մարզում 1900թ․ կար 917 հազ․ խոշոր եղջերավոր անասուն։

Արևմտահայ գյուղացիները ցանում էին ցորեն,գարի,բրինձ,վարսակ և այլն։

Այգեգործությունը ու բանջարաբուծությունը տարածված էին Թորթումում,Կիսկիմում,Սպերում և այլուր։

19-րդ դ․ վերջին տասնամյակներում Արևմտյան Հայաստանի գյուղատնտեսությունը ներգրավվել էր ապրանքադրամական հարաբերությունների մեջ։Արաբկիրից արտահանվում էր թութ,Խարբերդից սերկևիլ,Թորթումից,Կիսկիմից և Սպերից՝դեղձ,տանձ,բալ ու կեռաս,իսկ Արտամետից՝խնձոր։

Անասունների առևտուրը զարգացած էր Վանի,Կարինի,Բիթլիսի և Դիարբեքիրի նահանգներում։

19-րդ դ․ վերջին քառորդում Արևմտյան Հայաստանի գյուղատնտեսությունը ավելի հետամնաց վիճակում էր,քան Արևելյան Հայաստանինը։

1877-1878թթ․-ի ռուս-թուրքական պատերազմը և հայկական հարցը

1877-1878 թթ․ ռուս-թուրքական պատերազմը և հայերը։Ղրիմի պատերազմում(1853-1856թթ․) կրած պարտության հետևանքով Ռուսաստանը կորցրեց իր ազդեցությունը Բալկաններում և Մերձավոր Արևելքում։Ռուսաստանը հետպատերազմյան երկու տասնամյակների ընթացքում պատրաստվում էր նոր պատերազմի իր միջազգային հեղինակությունը վերականգնելու և Բոսֆոր ու Դարդանել նեղուցներին տիրանալու համար։1875թ․ ամռանն ապստամբել էր Հերցեգովինան,Բոսնիան,իսկ 1876թ․ Բուլղարիան։

1876թ․ Սերբիան և Չեռնոգորիան պատերազմ հայտարարեցին Թուրքիային։Սերբական զորքերի ընդհանուր հրամանատար էր նշանակված գեներալ Մ․ Գ․ Չերնյաևը։

Ռուսաստանը նախատեսում էր Կ․ Պոլսում հրավիրել միջազգային կոնֆերանս՝Օսմանյան կայսրության տիրապետության ներքո գտնվող սլավոնական ժողովուրդների հարցը դիվանագիտական ուղիներով լուծելու նպատակով։1876թ․ դեկտեմբերի 16-ին Կ․Պոլսում իր աշխատանքները սկսեց միջազգային կոնֆերանսը։Կ․ Պոլսի Հայոց պատրիարք Ներսես Վարժապետյանը ուղերձով դիմում է Անգլիայի դեսպան Էլիոտին՝խնդրելով,որ կոնֆերանսում քննարկման առարկա դառնա նաև Արևմտյան Հայաստանի ազգաբնակչության դրության բարելավման հարցը։

1876թ․ Կ․ Պոլսի դեսպանաժողովում հայկական հարցը չքննարկվեց,իսկ կոնֆերանսը,չհանգելով որևէ դրական արդյունքի,փակվեց 1877թ․-ի հունվարին։

Ապստամբությունները ճնշվեցին,իսկ Սերբիան և Չեռնոգորիան պարտություն կրեցին։Ցարական կառավարությունը սուլթանից պահանջեց բարենորոգումներ անցկացնել սլավոնական երկրամասերում։Անգլիայի և Ավստրո-Հունգարիայի խորհրդով սուլթանը մերժեց Ռուսաստանի պահանջները։

1877թ․ ապրիլին ռուսական ցար Ալեքսանդր 2-րդը Ռումինիայի հետ պայմանագիր կնքեց Քիշնևում և,ապահովելով նրա դաշինքը,նույն օրը՝ապրիլի 12-ին,ստորագրվեց պատերազմ սկսելու մանիֆեստը։Պատերազմն սկսվեց Բալկանյան և Կովկասյան ռազմաճակատներում միաժամանակ։Բալկաններում ռուսները կենտրոնացրին 185 հզ․-ոց բանակ՝թուրքական 160 հզ․-ոց բանակի դեմ։Բալկանյան ռազմաճակատի հրամանատար նշանակվեց մեծ իշխան Նիկոլայ Նիկոլաևիչ Ռոմանովը։1877թ․ հունիսի 27-ին ռուսական զորքերը անցան Դանուբը և ներխուժեցին Բուլղարիա։Գրավվեց Սվիշտավն,որտեղից ռուսական բանակը առաջ շարժվեց 3 ռազմերթով՝Ռուսչուկի ուղղությամբ՝դեպի արևելք,հարավ՝դեպի Տըրնովո և արևմուտք՝Նիկոպոլ,Պլևնա։

Ռուսների հետ կողք-կողքի կռվում էին մոտ 5000 բուլղար կամավորներ՝ռուսական գեներալ Ն․ Գ․ Ստոլետովի գլխավորությամբ։Աշխարհազորային խմբերի հրամանատարներ էին դարձել հայդուկապետեր Ֆ․ Թոդյուն,Ի․ Մարկովը և ուրիշներ։Բալկանյան բանակում աչքի ընկան ռուսական բանակի զորավարներ Մ․ Ի․ Դրագոմիրովը,ի․ Վ․ Գուրկոն,Ֆ․ Ֆ․ Ռադեցկին և ուրիշներ։

Շիպկայի և Պլևնայի մոտ տեղի ունեցած մարտերից հետո 1878թ․ հունվարի 4-ին ռուսական զորքերը մտան Սոֆիա։Ապա ընկան Պլովդիվը,Ադրիանապոլիսը և ռուսական զորամասերը մոտեցան Կ․ Պոլսին։

Կովկասյան ռազմաճակատը(գլխավոր հրամանատար մեծ իշխան Միխայիլ Ռոմանով) բաժանված էր երկու թևի։Առաջինը՝Կովկասյան 60 հզ․ոց կորպուսը(հրամանատար Մ․ Տ․ Լոռիս-Մելիքով),գործում էր կենտրոնում։Այդ հարձակումն իրականացվում էր 3 ուղղություններով։Գլխավոր հարվածը տրվում էր Ալեքսանդրապոլ-Կարս ուղղությամբ(30 հզ․ զինվոր)։Ձ ախ ուղղությունը՝գեներալ Արշակ Տեր-Ղուկասովի հրամանատարությամբ գործող երևանյան զորամասը(13 հզ․ զինվոր) գեներալ Դևելի հրամանատարությամբ հարձակվելու էր Ախալքալաք-Արդահան ուղղությամբ։Թուրքական 75 հզ․ոց բանակը(գլխավոր հրամանատար Ահմեդ Մուխտար փաշա) հանձնարարություն ուներ կասեցնել ռուսական հարձակումը։

Ապրիլի 28-ին երևանյան ջոկատը հայ աշխարհազորայինների հետ միասին Իգդիրից շարժվեց դեպի Բայազետ և 3 օր անց գրավեց քաղաքը։Բայազետի փաշա Ալի-Քեմալ փաշան փախուստի է դիմում։Տեղի բնակիչներն աղ ու հացով են դիմավորում ռուսական զորքին։

Բայազետում թողնելով փոքրաթիվ կայազոր՝ապրիլի 24-ին գեներալ Տեր-Ղուկասովը շարժվում է դեպի Դիադին։Ապրիլ-մայիս ամիսներին նա գրավում է Դիադինը,Ղարաքիլիսան,Ալաշկերտը,Զեյդեկանը։

Դևելի զորամասը խոշոր հաղթանակներ է տանում։1877թ․ մայիսի 5-ին ռուսները վերցնում են Արդահանը։Թուրքերը կորցնում են 2000 մարդ,95 հրանոթ,մեծ քանակությամբ զենք ու զինամթերք։Գերի է վերցվում 3000 հոգի,այդ թվում Ալի փաշան։Մայիսի 20-ին զորքերը պաշարում են Կարսը։

1877թ․-ի հունիսի 4-ին Դրամ-դաղի լեռներում տեղի ունեցած մարտերում թուրքական զորքերը պարտություն են կրում,զոհվում է Մահմեդ փաշան։

Հունիսի 9-ին Դևադի բարձունքներում Մուխտար փաշայի և ռուսների միջև տեղի է ունենում ճակատամարտ,որտեղ ռուսները ետ են մղում հակառակորդի բոլոր գրոհները։Զևինի մոտ հունիսի 13-ին Մուխտար փաշան հարձակվում է գեներալ Գեյմանի վրա և հարկադրում նահանջել։Հունիսի 15-ին նահանջի հրաման է ստանում Տեր-Ղուկասովը։

1877թ․ հունիսի 6-ին թշնամին պաշարում է Բայազետը։Ռուսական փոքրաթիվ կայազորը քաջարի կապիտան Ֆեոդոր Շտոկվիչի գլխավորությամբ ամրանում են բերդում և դիմում ինքնապաշտպանության։

Բայազետի կայազորը սպառել էր իր նյութական ու ռազմական բոլոր պաշարները։Նրանց օրվա սնունդը մի կտոր ձիու միս էր և մի ճաշի գդալ ջուր։Այս օրհասական դրության մասին Սամսոն Տեր-Պողոսյանը,քրդական հագուստով,մի խավար գիշեր ծպտյալ անցնում է թշնամու օղակով և լուր հասցնում Տեր-Ղուկասովին։Հունիսի 28-ին սկսվում են Բայազետի համար մղվող մարտերը։8 ժամ շարունակ համառ մարտեր են մղվում թուրքական 15 հզ․ոց կորպուսի դեմ։Երեկոյան ջոկատը մտնում է Բայազետ և 23 օրվա գերությունից փրկում մարտիկներին։Բայազետի ազատագրման համար Տեր-Ղուկասովն ստանում է Գեորգիի երրորդ աստիճանի շքանշան։

Պատմական այս իրադարձությունները Րաֆֆին պատկերել է իր նշանավոր <<Խենթը>> վեպում։

Գեներալ Գերմանի դեմ տարած հաղթանակը և ռուսական զորքերի նահանջը ոգեշնչում են Մուխտար փաշային։Նա որոշում է անցնել հակահարձակման և հրամայում է Իսմայիլ փաշային,Վանի ջոկատի հրամանատար Ֆաիկ փաշային ներխուժել Երևանի նահանգը։

Տեր-Ղուկասովը Բայազետում ջախջախեց Ֆաիկ փաշայի զորքերին։Իսմայիլ փաշան չհարձակվեց Երևանի վրա։Օգոստոսի 25-ին միայն Բաշկադկլարի մոտ տեղի ունեցած մարտերում թուրքերը կորցրին 1500 մարդ,իսկ ռուսները՝900։

Հոկտեմբերի 3-ին Կարսի մոտ,Ալաջայի բարձունքներում,տեղի է ունենում խոշոր ճակատամարտ։Ռուսական զորքերը,Լոռիս-Մելիքովի,Գեյմանի,Լազարևի,Օբրուչևի գլխավորությամբ ջախջախում են Մուխտար փաշային։Թուրքերը կորցնում են 18-20 հզ․ մարդ,35 հրանոթ,մեծ քանակությամբ զենք։Ռուսների կորուստը հաշվվում է 1500 մարդ։

Հոկտեմբերի 23-ին Դևե-Բոյնի ճակատամարտում Մուխտար և Իսմայիլ փաշաները,կորցնելով մոտ 7 հզ․ մարդ,նահանջում են դեպի Էրզրում։Ռուսական զորքերը շարժվում են դեպի Էրզրում,իսկ մյուս մասը երկրորդ անգամ պաշարում Կարսը։Բերդի պաշտպանների թիվը հասնում էր մոտ 30 հզ․-ի,որոնք ունեին 300 հրանոթ։Նոյեմբերի 6-ի առավոտյան ռուսական զորքերը գրավում են Կարսի ամրոցը,թուրքերը կորցնում են 2500 սպանված և գերի։Գեներալ Հովհաննես Լազարևը պարգևատրվում է Գեորգի երկրորդ աստիճանի շքանշանով։1877 թ․ փետրվարի 8-ին ռուսական զորքերը հասնում են Էրզրում։1878թ․ գրավում են Ադրիանապոլիսը։Հունվարի 19-ի զինադադարի համաձայն դադարում են պատերազմական գործողությունները։

Այս պատերազմի ժամանակ հայերի համակրանքը ռուսների կողմն էր։Ռուս-թուրքական պատերազմը ազատության հույսեր էր արթնացնում նրանց մեջ։

1877-1878թթ․ ռուս-թուրքական պատերազմի ժամանակ արևելահայերը և արևմտահայերը հանդես եկան ակտիվ և միասնական։

Պատերազմի հենց սկզբից Անդրկովկասի հայերը,վրացիների ու ադրբեջանցիների հետ միասին կամավորական ջոկատներ կազմակերպեցին։

Միայն միլիցիայում ծառայելու համար կամավոր էին գրվել 42 հզ․ հայ երիտասարդներ,որոնք ընդգրկվել էին 108 մարտական միավորումներում։

Հայերն աչքի են ընկել Կաղզվանի և Արդահանի գրավման ժամանակ։Կաղզվանի վրա գրոհող ռուսական զորամասերին առաջնորդում էին հայ կամավորներ Ասո Հակոբյանը և Հարություն Մկրտչյանը,որոնց թուրքերը բռնում և խոշտանգում են։Միայն Ղարաբաղից գնդապետ Գրիգոր Մելիք Շահնազարյանի և Համբարձում Հախումյանի ղեկավարությամբ 1877 թ․ հունիսի սկզբներին Բայազետ են հասել 1000 հեծյալ կամավորներ։Նրանցից 400 հոգի սպանվում և անհայտ կորչում են։

Կովկասյան ռազմաճակատում ռազմական գործողությունները ղեկավարել են 10 հայ գեներալներ և 500 սպաներ,այդ թվում Կովկասյան առանձին կորպուսի հրամանատար,գեներալ-համհարզ Միքայել Լոռիս-Մելիքովը,գեներալ-լեյտենանտներ Հակոբ Ալխազովը,Հովհաննես Լազարևը,Արշակ Տեր-Ղուկասովը,Էրզրումի ռազմական օկրուգի պետ,գեներալ-մայոր Բեհբուտ Շելկովնիկովը և ուրիշներ։

Անձնազոհ պայքարի էջեր գրեցին Գաբրիել Գեղամյանը,Դանիել Հարությունյանը և ուրիշներ։

Իրենց քաջագործություններով աչքի ընկան Սմբատ Մուշեղյանը,Դանիել Հարությունյանը,մայոր Ավետյանը,Կ․ Հունանյանը,Կ․ Տեր-Ղազարյանը,Ս․ Սարգսյանը և ուրիշներ։

Այս պատերազմի ժամանակ քրդերի մեծ մասը հայերի հետ միացած հանդես եկան թուրքերի դեմ։

Հայերն աչքի են ընկել նաև Բուլղարիայի համար մղված մարտերում։Հայտնի դարձավ Հովհաննես Սվաճյանի սխրանքը,որի հնարամտության շնորհիվ ոչնչացումից փրկվեց Բուլղարիայի Պազարջիկ քաղաքը։Աչքի ընկան նաև Կարապետ Երանոսյանը,Ստեփան Աբգարյանը և ուրիշներ։

Պատերազմի ժամանակ հայերը ռուսական բանակին ցույց տվեցին նյութական օգնություն։Երևանի նահանգի բնակիչները տրամադրել էին 36 հզ․ սայլ,1000 ձի,6000 ուղտ,1000 փութ ցորեն,2000 փութ գարի և այլն,իսկ Ալեքսանդրապոլի գավառը տրամադրել էր 320 հզ․ փութ խոտ,24 հզ․ փութ գարի և այլն։

Հայ ժողովուրդը 1877-1878թթ․ ռուս-թուրքական պատերազմին մասնակցում էր իր կյանքի ու գույքի ապահովության,իր հայրենիքի աազատության,իր լավ ապագայի համար։Նրա պայքարն ուղղված էր ճնշող ների դեմ և միանգամայն արդարացի էր։

Հայկական հարցը Սան-Ստեֆանոյի կոնֆերանսում և Բեռլինի կոնգրեսում։Կ․ Պոլսից 12 կմ․ հեռավորության վրա գտնվող Սան-Ստեֆանո ծովափնյա ավանի այն ամառանոցում,որը պատկանում էր հայ մեծահարուստ Տատյան Առաքել բեյին,1878թ․ փետրվարի 19-ին ստորագրվեց ռուս-թուրքական պատերազմի արդյունքներն ամփոփող Սան-Ստեֆանոյի պայմանագիրը։Սան-Ստեֆանոյի կոնֆերանսում ռուսական պատվիրակությունը գլխավորում էր Ն․ Պ․ Իգնատևը և Նելիդովը,իսկ թուրքական պատվիրակության կազմում արտաքին գործերի մինիստր Սավֆեթ փաշան և Բեռլինի թուրքական ղեսպան Սաադուլլա բեյը։Որպես պատվիրակության քարտուղար և խորհրդական մասնակցում էր հայազգի Սարգիս բեյ Համամչյանը։Սան-Ստեֆանոյի պայմանագիրը բաղկացած էր 29 կետից։Անկախ էին հռչակվում Սերբիան,Չեռնոգորիան,Ռումինիան։Բուլղարիան դառնում էր ինքնավար իշխանություն և միայն որոշ հարկ պետք է վճարեր Թուրքիային։Ինքնավարություն էին ստանում Բոսնիան և Հերցեգովինան,Բոսֆորն ու Դարդանելը դառնում էին բաց նեղուցներ։Ռուսաստանը ստանում էր 310 միլիոն ռուբլու ռազմատուգանք և տեր դառնում Բեսարաբիային,Արևմտյան Հայաստանի 35․650 քառ․ կմ․ տարածությամբ խոշոր մի հատվածի՝Կարսին,Արդահանին,Բայազետին և մինչև Սողանլու ընկած տարածքին,նաև Բաթումին։

Սան-Ստեֆանոյի պայմանագրի 16-րդ հոդվածով միջազգային դիվանագիտության խաղացանկ էր մտնում Արևմտյան Հայաստանի բարենորոգումների,իսկ հետագայում ինքնավարության կամ անկախության խնդիրը՝Հայկական հարց անունով։Այն Արևելյան հարցի բաղկացուցիչ մասն է։Գր․ Արծրունին,Րաֆֆին,Սպ․ Սպանդարյանը,Ստ․ Պալասանյանը և ուրիշներ հայերին կոչ էին անում ոտքի կանգնել, նրանց հետ միասին թոթափել թուրքական բռնակալության դարավոր լուծը։

Դեռևս պատերազմի ընթացքում հասարակական շրջանները բանակցություններ են վարում մեծ իշխան Նիկոլայ Նիկոլայևիչի հետ,իսկ 1878թ․ փետրվարի 1-ին պատրիարք Ներսես Վարժապետյանը Ալեքսանդր 2-րդին է ներկայացնում մի աղերսագիր, որտեղ հայցում է Ռուսաստանի միջամտությունը Արևմտյան Հայաստանում բարենորոգումներ կատարելու համար։Ալեքսանդր 2-րդը տվեց պաշտոնական համաձայնություն և հանձնարարվեց ռուսական պատվիրակության ղեկավար կոմս Ն․ Իգնատևին <<թուրքերի հետ կնքվելիք դաշնակցության պայմանագրում ընգգրկել հայերի համար այս անչափ կարևոր հարցը>>։

Սան-Ստեֆանոյի դաշնագրի 16-րդ հոդվածն վերաբերում էր թուրքահայության հարցին,որտեղ ասվում էր․<<Նկատի առնելով այն,որ ռուսական զորքերի դուրս բերումը նրանց կողմից գրավված Հայաստանի՝Թուրքիային վերադարձվելիք վայրերից կարող է այնտեղ առիթ տալ բախումների ու բարդությունների,որոնք երկու պետությունների բարի հարաբերությունների վրա կունենան վնասակար ազդեցություն,Բարձր Դուռը պարտավորվում է անհապաղ կենսագործել հայաբնակ մարզերի տեղական կարիքներից հարուցվող բարելավումներ և բարենորոգումներ,և զերծ պահել հայերի անվտանգությունը քրդերից ու չերքեզներից։Երբ այս հոդվածը ներկայացվում է թուրքական պատվիրակության ղեկավար Սավֆետ փաշային,նա տեղից վեր է թռչում և աղմկում․<<Դուք մեզ համարյա զրկել եք եվրոպական մարզերից,գոնե մեզ հանգիստ թողեք Ասիայում>>։

Սան-Ստեֆանոյի 25-րդ հոդվածի համաձայն ռուսական զորքերը գրավված վայրերից պետք է դուրս բերվեին 6 ամսվա ընթացքում։Սան-Ստեֆանոյի պայմանագրի 16-րդ հոդվածով առաջին անգամ հայկական հարցը մտնում էր միջազգային պայմանագրի մեջ։16-րդ հոդվածի կատարման հսկողությունը դրվում էր Ռուսաստանի վրա,ռուսական զորքերը մնալու էին գրավված տարածքներում մինչև ռեֆորմների գործադրությունը և այլն։

Սակայն 16-րդ հոդվածը չիրագործվեց։Սան-Ստեֆանոյի պայմանագիրը նախնական էր,և շահագրգիռ կողմերը ջանք չխնայեցին այն վերանայելու։

Սան-Ստեֆանոյի պայմանագիրը ուժեղացնում էր Ռուսաստանի դիրքերը Բալկաններում,նեղուցներում և Մերձավոր Արևելքում։Այս հանգամանքը չէր բխում եվրոպական մեծ տերությունների շահերից,որոնք միջոցներ ձեռնարկեցին Ռուսաստանին զրկելու ձեռք բերած նվաճումներից։

Եվ քանի որ Ռուսաստանը պատրաստ չէր պատերազմի,ուստի համաձայնվեց միջազգային կոնգրես հրավիրելու և կնքված հաշտության պայմանագիրը վերանայելու առաջարկներին։

Ավստրո-Հունգարիայի արտաքին գործերի նախարար Յու․ Անդրաշին պահանջեց միջազգային կոնգրեսի հրավիրում։Սան-Ստեֆանոյի պայմանագրի կնքումից հետո հայտարարեց,որ այն վերջնական չէ։Նախատեսվեց նոր կոնգրեսը հրավիրել 1878թ․ ամռան սկզբներին Բեռլինում։

1878թ․ մայիսի 30-ին Լոնդոնում գաղտնի համաձայնագիր է կնքվում Անգլիայի և Ռուսաստանի միջև,ըստ որի Կարսը և Բաթումը պետք է մնային Ռուսաստանին,իսկ Բայազետը և Ալաշկերտը վերադարձվեցին Թուրքիային։

Անգլիան բանակցություններ էր վարում Թուրքիայի հետ,խոստանում էր Ռուսաստանից վերցնել Կարսը,Բաթումը,Արդահանը և Բայազետը,դրա համար պահանջում էր Կիպրոսը։

1878թ․ հունիսի 4-ին կնքվում է անգլո-թուրքական գաղտնի պայմանագիր,որն ուղղված էր Ռուսաստանի դեմ և չեղյալ էր հայտարարվում Սան-Ստեֆանոյի պայմանագիրը։Այս պայմանագրով Կարսը,Արդահանը,Բաթումը Անգլիան պարտավորվում էր վերադարձնել Թուրքիային։

Անգլիան Կիպրոսի պայմանագրով համաձայնության է գալիս ռեֆորմներ անցկացնել քրիստոնյա հպատակների դրությունը բարելավելու նպատակով։Դրանով Անգլիան աշխատում էր արևմտահայերին գցել իր ազդեցության տակ, նրանց հանել Ռուսաստանի դեմ,սեպ խրել հայ ժողովրդի արևմտահայ և արևելահայ հատվածների միջև։

Բեռլինի վեհաժողովին,պատրաստվում էր և հայ ժողովուրդը։Կոնգրես մեկնող հայկական պատվիրակությունը ղեկավարում էր Մկրտիչ Խրիմյանը։

Պատվիրակության կազմում էին նրա քարտուղար և թարգմանիչ Մինաս Չերազը,Խորեն Գալֆայանը(Նար-Պեյ) և Ստեփան Փափազյանը։

1878թ․ մարտի 8-ին Մ․ Չերազի ուղեկցությամբ Իտալիայի ճանապարհը բռնեց Մ․ Խրիմյանը։Նրանք իրենց հետ տանում էին Կ․ Պոլսի պատրիարք Ներսես Վարժապետյանի հուշագիրը,Հայաստանի քարտեզը։

Խորեն Նարբեյը մեկնում է Պետերբուրգ,տեսակցում Գորչակովի և Իգնատևի հետ,Ալեքսանդր 2-րդին ներկայացնում Ն․ Վարժապետյանի դիմումը։

Ամենայն Հայոց կաթողիկոսին ակտիվ գործունեության կոչելու դիտավորությամբ,Էջմիածին ուղևորվեց Մատթեոս Իզմրիրլյանը։

Մ․ Խրիմյանը չգիտեր եվրոպական ոչ մի լեզու։Երբ նրան հարցնում են,թե Եվրոպայում ինչ լեզվով պետք է խոսի նա պատասխանում է <<Պիտի խոսեմ լեզու մը,որ համաշխարհային է և տառապանքի լեզուն է միևնույն ժամանակ, այսինքն պիտի լամ>>։

Խրիրմյանը և Չերազը գնում են Հռոմ,մարտի 15-ին հանդիպում արտաքին գործերի մինիստր Կորտիի հետ։Փարիզում նրանք հանդիպում են Ֆրանսիայի արտաքին գործերի նախարար Վիլյամ Հենրի Վադդինգտոնի,նշանավոր քաղաքական գործիչ Նուբար փաշայի հետ։

Անգլիայում հայ պատվիրակներն ընդունվեցին Անգլիայի արտաքին գործերի նախարար Սոլսբերիի կողմից։Նրանք այցելեցին Անգլիայի ընդդիմադիր կուսակցության առաջնորդ Գլադստոնի և այլոց հետ։

Պատվիրակությունը կոնգրեսին էր ներկայացնելու մի խնդրագիր,որի բովանդակությունը հետևյալն էր։

1․Հայկական գավառները պետք է համախմբվեին մեկ ընդհանուր նահանգի մեջ,որը կառավարվելու էր քրիստոնյա կառավարչի կողմից՝5 տարի ժամկետով։

2․Նահանգապետը օժտված էր լինելու գործադիր իշխանությամբ։Նրա նստավայրն էր նախատեսվում Էրզրումը։

3․Նահանգի հարկերից ստացվող եկամտի 80 տոկոսը պետք է հատկացվեր տնտեսության զարգացման կարիքներին։

4․Սահմանվելու էր դավանանքի ազատություն,կազմվելու էին քրեական և քաղաքացիական նոր օրենքներ։

5․Վարչական և դատական հիմնարկներում պետք է ապահովվեր քրիստոնյաների և մահմեդականների հավասարաչափ մասնակցության իրավունքը։

6․Հայերենը դառնալու էր պաշտոնական լեզու։

7․Քրդական և չերքեզական հրոսակախմբերը զինաթափվելու էին։

8․Նշված բարենորոգումները կիրառելու պատասխանատվությունը դրվելու էր միջազգային հանձնախմբի վրա։

Բեռլինի կոնգրեսը բացվեց 1878թ․ հունիսի 1-ին և տևեց 1 ամիս՝1878 թ․ հուլիսի 1-ը։Բեռլինի կոնգրեսը հուլիսի 4-ի նիստում քննարկում է հայկական հարցը։Սոլսբերին առաջարկում է 16-րդ հոդվածից պահել միայն ռեֆորմներին վերաբերող վերջին տողերը։Շուվալովն առարկում է,հարցը հետաձգվում է։Ռուսները վերադարձնում են Բայազետն ու Ալաշկերտը,իսկ 16-րդ հոդվածի շուրջը համաձայնության չեն գալիս։Այդ ժամանակ հայտնի է դառնում Կիպրոսի գաղտնի պայմանագիրը,որը ճնշող տպավորություն է թողնում։

Հուլիսի 8-ին,15-րդ նիստում կոնգրեսն ընդունում է անգլիական ներկայացուցչի առաջարկած հետևյալ հոդվածը․

<<Բարձրագույն Դուռը պարտավորվում է,առանց ուշացնելու,հայաբնակ վայրերում գործադրել տեղական պահանջներից բխող բարեփոխություններ ու ռեֆորմներ և ապահովել հայերի անվտանգությունը չերքեզներից ու քրդերից։Այդ նպատակի համար ձեռք առած միջոցների մասին նա պետք է պարբերաբար հաղորդի պետություններին,որոնք պետք է հսկեն դրանց գործադրության վրա։

Նոր պատվիրակները,որոնց թույլ չտվեցին մասնակցել իրենց դիմումի քննարկմանը դռնեդուռ ընկած խնդրում էին 61-րդ հոդվածի <<հայաբնակ վայրերի>> փոխարեն մտցնել <<Հայաստան>> բառը։Հայ պատվիրակները բողոք ներկայացրին կոնգրեսի նախագահ Բիսմարկին։

Խոսելով Բեռլինի կոնգրեսի մասին,Խրիմյանն ասում է․<<Գնացի Եվրոպա ձեզ ազատություն բերելու և ինչ տեսա այնտեղ․Բեռլինում դրված էր մի մեծ պղինձ,մեջը լիքը հարիսա։Գալիս էին զանազան ազգերի պատվիրակներ երկաթե շերեփներով և հարիսայից վերցնում ու գնում․․․բուլղարը,սերբը,ղարադաղցին ամենն ալ առին իրենց մասերը։Կարգը գալով մեզ հայոցս,ես ալ ձեռքիս աղերսաթուղթը ցուցնելով աղաչեցի,որ ամանս ալ լնուն հարիսա։Յայնժամ կաթսայի գլուխն սպասող մեծատունները ինձ հարցուցին,թե ու՞ր է քո շերեփը, չունեցողն չի կարող անոր մոտենալ։Զայն իմացիր որ,եթե մոտ ատենեն այս հարիսան կրկին բաժնվի,յանժամ առանց շերեփի չգաս,զի կրկին պարապ ետ կդառնաս։

Յայնժամ դարձրի իմ երեսս և իբր թե կփնտրեի իմ զեյթունցի,սասունցի և մշեցի քաջերս ու՞ր էին․ պետք չէ՞ր,որ անոնցմե մեկ երկու հոգի ալ իմ քովս գտնվեին և նոցա արյունոտ թուրքերը եվրոպացոց աչքը խոթելով բարձրաձայն աղաղակեցի,թե տեսեք,ահա հոս է շերեփը։Բայց չկար․․․ մի աղերսաթուղթ ուների ձեռքիս,ան ալ թրջվեց ու հարիսին մեջ մնաց․ուստի և եկած եմ այսպես դատարկաձեռն>>։

Բեռլինի կոնգրեսը հայկական հարցը դարձրեց մեծ պետությունների հայերի հետ կապված մի հարց։Օսմանյան լծից Արևմտյան Հայաստանի ազատագրության հարցը Սան-Ստեֆանոյի և Բեռլինի պայմանագրերով մ իջազգային դիվանագիտության մեջ մտավ որպես <<Հայկական հարց>>։

Հայ ազատագրական շարժումները 19-րդ դարի երկրորդ կեսին

Ազատագրական խմբակների առաջացումը։Հայ ժողովրդի ազատագրական պայքարը թուրքական բռնակալության դեմ ծնունդ առավ 19-րդ դ․ երկրորդ կեսին։

Օտար երկրներում կրթություն ստացած հայ երիտասարդները Կ․ Պոլիս էին բերում ոչ միայն գիտելիքներ ու եվրոպական մշակույթ,այլև եվրոպական հեղափոխությունների շունչը։

Բազմաթիվ հայ ուսանողներ մասնակցել էին 1830 և 1848թթ․-ի ֆրանսիական հեղափոխություններին։Հայրենիք վերադառնալով նրանք դարձան ազատության,հավասարության,եղբայրության գաղափարների առաջին մունետիկները։Բացվեցին Սկյուտարի,Նուբար-Շահնազարյան,Կեդրոնական,Պերպերյան վարժարանները Կ․ Պոլսում,Սանասարյան վարժարանը՝Կարինում,դպրոցներ։

Հետաքրքրություն է ներկայացնում մասոնական շարժման տարածումը։Հայկական առաջին այդպիսի կազմակերպությունը ՝<<Սեր>> միությունը,ստեղծվել էր Կիլիկիայում դեռևս 1851թ․։<<Սեր>> միությունը,որպես կազմապերպված մասոնական օթյակ,հանդես եկավ Կ․ Պոլսում 1866 թ․ մայիսին։Հիմնադիրներն էին Սերովբե Ազնավուրը,Սրապիոն Հեքիմյանը,Սերովբե Թագվորյանը,Հարություն Սվաճյանը և ուրիշներ։

Օթյակն իր առջև խնդիր էր դրել հասնել բոլոր հայերի միությանը։<<Սեր>> օթյակը ճանաչվեց Ֆրանսիայի <<Արևելյան մեծ օթյակի>> կողմից։

Արդեն 1870-ական թթ․ սկզբներին Արևմտյան Հայաստանում ձևավորվում են գաղտնի խմբակներ ու կազմակերպություններ։

Վանում հիմնադրվեց մի ընդհատակյա կազմակերպություն՝շուրջ 50 անցումով՝նպատակ ունենալով նախաձեռնել ժողովրդի ինքնապաշտպանությանը։Կազմակերպությունը ստացավ <<Միություն ի փրկություն>> անվանումը։

Նրա նշանաբանն էր <<մահ կամ ազատություն>> կոչը։<<Միության>> հիմնադիրները մեծ հույսեր էին կապում ռուսական իշխանությունների հետ։Առաջին քայլը ռուսական հյուպատոս ունենալն էր Վան քաղաքում։Այդ խնդրով <<Միությունը>> շուտով իր մասնաճյուղերն է հաստատում Վասպուրականի Անգղ,Բերդ,Հնձան,Նոր գյուղ բնակավայրերում։

1878թ․ Վանում հիմնադրվեց <<Սև խաչ>> գաղտնի կազմակերպությունը՝կազմված մի խումբ հայ երիտասարդներից։Նրանք որոշել էին զենքով հակադրվել թուրք-քրդական վայրագություններին։<<Սև խաչը>> պատժում էր այն հայերին,որոնք թուրքերին,քրդերին կամ պարսիկներին զենք էին վաճառել։<<Սև խաչ>> կազմակերպությունը փորձեց նախապատրաստել Գավաշի ինքնապաշտպանությունը։

Կարինում 1881թ․ մայիսին արհեստավոր Խաչատուր Կերեքցյանի(1846-1891թթ․) գլխավորությամբ հիմնում է <<Պաշտպան հայրենյաց>> գաղտնի կազմակերպությունը։Կազմակերպության հիմնադիրներից էին նաև Կարապետ Նշկյանը,Հակոբ Թերզիբաշյանը և այլն։Կազմակերպության ղեկավար մարմինը գլխավոր խորհուրդն էր։Կազմակերպության գլխավոր նպատակը միայն Կարինի հայության ինքնապաշտպանության կազմակերպումը չէր։

<<Պաշտպան հայրենյաց>> ընկերությունն ուներ իր ընթերցասրահը,որտեղ հավաքվում,գրքեր էին կարդում, խորհրդակցում։Կ․Պոլսից բերել էին տվել հեկտոգրաֆ,որի վրա տարածում էին հայրենասիրական կոչեր,երդմնագիր։

1882թ․ նոյեմբերին <<Պաշտպան հայրենյացը>> հայտնաբերվում է թուրքական ոստիկանության կողմից։Սկսվում են զանգվածային ձերբակալությունները։Ձերբակալվածներն բանտում ենթարկվում էին խոշտանգումների։Քառասուն հոգի դատապարտվեցին տարբեր ժամանակների բանտարկության։Դատապարտվեցին Խաչատուր Կերեքցյանը՝15 տարվա,Կարապետ Նշկյանը՝13 տարվա,Հակոբ Իշխալացյանն ու Հովհաննես Ասատրյանը՝10-ական տարվա և Ալեքսանդր Էթալիկյանը՝7 տարվա բանտարգելության։

<<Պաշտպան հայրենյաց>> ընկերությունը Կարինի հայ աշխատավորության առաջին հայրենասիրական,ազատագրական կազմակերպությունն էր։Այդ ընկերությունը սուլթանական կառավարության կողմից ջախջախվեց,բայց նրա գործն ու գաղափարներն ապրեցին։Նրա մասին երգեր հյուսվեցին։Մեզ է հասել <<Ձայն մը հնչեց Էրզրումի Բարձր հայոց լեռներեն>> երգը։

Նույն միջոցին,երբ ձևավորվում էին արևմտահայ առաջին խմբակները,որոշակի աշխուժություն էր նկատվում նաև ռուսահայ (արևելահայ) մտավորականության շրջանում։

Արևելահայ մտավորականության 19-րդ դ․ կեսերին սկսեցին մեծ ուշադրություն հատկացնել արևմտահայության խնդիրներին։Միքայել Նալբանդյանը,Ռաֆայել Պատկանյանը,Րաֆֆին,Գրիգոր Արծրունին ռուսահայերին ներկայացնում էին Արևմտյան Հայաստանի ծանր կացությունը։

1860-ական վերջերից Ռուսահայաստանում հանդես են գալիս առաջին գաղտնի հեղափոխական խմբակները որոնց նպատակն էր աջակցել թուրքահայության ազատագրական պայքարին։1896թ․ Ալեքսանդրապոլում հիմնվում է<<Բարենպատակ ընկերությունը>>։Նրա հիմնադիրն ու ղեկավարը Ալեքսանդրապոլցի երիտասարդ ուսուցիչ Արսեն Կրիտյանն էր։Մյուս եռանդուն գործիչը նույնպես ուսուցիչ էր՝Պետրոս Հայկազունի։<<Բարենպատակ ընկերության>> առաջին անդամներ դարձան 40-ից ավելի ուսուցիչներ,ուսանողներ,արհեստավորներ և այլն։

Կազմակերպությունն ուներ իր կանոնադրությունը։Կազմակերպվում էին գրական երեկույթներ հասարակական հավաքներ,բարեսիրական հանգանակություններ։Պետրոս Հայկազունին զբաղվում էր զենքի տեղափոխման և քարոզչական աշխատանքներով։Նրա ջանքերով կապեր հաստատվեցին Վասպուրականի ազատագրման շարժման գործիչների հետ,ինչը հետագայում հանգեցրեց կայուն համագործակցության 1877թ․ Վանում հիմնված <<Միություն ի փրկություն>> կազմակերպության հետ։<<Բարենպատակ ընկերությունը>> ժողովրդի ազատագրության հույսը կապում էր զինված ապստամբության հետ։1876թ․ մայիսին ընկերության գործունեությունն արգելվում էր,իսկ Արսեն Կրիտյանը դատապարտվում է բանտարկության։

Նշանակալից էր 1874թ․ հունիսին Մեծ Ղարաքիլիսայում հիմնադրված <<Հայերնյաց սիրո գրասենյակի>> գործունեությունը։Խմբակի անդամ մի խումբ երիտասարդները Գևորգ Խոսրովյանցի գլխավորությամբ շաբաթական երեք անգամ հավաքներ էին անցկացնում,որոնց ընթացքում քննարկվում էին հայ ժողովրդի քաղաքական դրության հետ առնչվող հարցեր։1875թ․ ապրիլին ձերբակալվեցին խմբակի անդամները և այն դադարեց գործելուց։

Թիֆլիսում կազմակերպվեց Գր․ Արծրունու խմբակը,որի մեջ մտնում էին Րաֆֆին,Գաբրիել Սունդուկյանը,Խենթում անմահացած բժշկապետ Բագրատ Նավասարդյանը,Արսեն Թոխմախյանը,Ալեքսանդր Ստեփանյանը(Սև Սանդրոն) և ուրիշներ։Խմբակը ձեռք է բերել Մ․ Նալբանդյանի <<Երկրագործությունը որպես ուղիղ ճանապարհ>> աշխատությունը և 1884թ․ հեկտոգրաֆոֆ բազմացրել։Հեկտոգրաֆի համար գիրքն արտագրել են Նար-Դոսը և Ալ․ Ծատուրյանը։1885թ․ փետրվարի 22-ին խմբակը տպագրում է <<Հայ եղբայրներ և հայ քույրեր>> թռուցիկը։

Խմբակի նպատակն էր Արևմտյան Հայաստանի ազատագրումը։Այն համագործակցում էր Մոսկվայի <<Հայրենասերների միության>> Երևանի <<Հայասեր-ազգասերի>> և այլ գաղտնի խմբակների հետ։

Այդ տարիներին Թիֆլիսում զգալի աշխատանք էր իրականացնում <<Նարոդնայա վոլյայի>> տեղի կոմիտեի երեք հայ անդամների՝Գրիգոր Տեր-Գրիգորյանի,Թամարա Ադամյանի և Աբրահամ Յաստակյանի կազմակերպած խումբըՎերջինիս ջանքերով հրատարակվում է <<Մունետիկ>> գաղտնի թերթը։

Շուշիում ստեղծվեց <<Ուժ>> գաղտնի կազմակերպությունը,որը նպատակադրվել էր զենք գնել արևմտահայաստանի համար։Կազմակերպության անդամներն ուսումնասիրում էին հայոց պատմությունը,լեզուն և մշակույթը։

1882թ․ Մոսկվայի հայ ուսանողները հիմնադրեցին <<Հայրենասերների միությունը>>։Դրա հիմնադիրը Ներսես Աբելյանն էր(1855-1933թթ․)։ Նրա խմբագրությամբ հրատարակվում է <<Ազատության ավետաբեր>> թերթը։Կազմակերպության անդամներից էին Դավիթ Ներսիսյանը,Թամար Ադամյանը,Աբգար Արտեմյանը և այլն։<<Հայրենասերների միության>> խնդիրը հայկական հարցի լուծումն էր։

Այս միությունը չդիմացավ դատական ոստիկանության հետապնդումներին և դադարեց գործելուց։

Երևանում ձևավորվում է <<Հայասեր և Ազգասեր>> խմբակը։Նրա անդամներից են եղել Ռուբեն Ջալալյանը,Վասիլ Եղիազարյանը,բժիշկ Լևոն Տիգրանյանը և ուրիշներ։

<<Հայասեր և Ազգասեր>> խմբակը նպատակ էր դրել հայրենասիրական գաղափարներ տարածել ժողովրդի մեջ։Այս խմբակը տարածում էր հայ թագավորների ու զորավարների,հին Հայաստանի քաղաքների նկարները։Ընկերության անդամները նամակագրություն ունեին Րաֆֆու հետ։

1883թ․ մարտին <<Հայասեր-ազգասեր>> կազմակերպությունը բացահայտվեց և ղեկավարները աքսորվեցին։

Խուզարկությունների ժամանակ Ռուբեն Ջալալյանի մոտ հայտնաբերվեցին Րաֆֆու՝ նրան հասցեագրված գրություններ։Սա պատճառ դարձավ,որ Րաֆֆին ենթարկվի տնային կալանքի։

Լ․ Տիգրանյանը աքսորվեց Դորպատ,Ռ․ Ջալալյանը,Հ․ Մատակյանը․Գ․ Հովհաննիսյանը՝Օդեսա։

Հայրենասիրական միություններ էին ստեղծվում Բուլղարիայում,Ռումինիայում,Ֆրանսիայում,Անգլիայում և այլուր։

1885թ․ Բուլղարիայում գործում էր <<Հայրենիքի իրավունքների պաշտպանության կոմիտեն>>,որը հրատարակեց <<Իրավունք>> թերթը։

---------Հասարակական-քաղաքական հոսանքները։Հայ հասարակական-քաղաքական հոսանքները բաժանվում էին երեք խմբի՝պահպանողական,լիբերալ-բուրժուական և դեմոկրատական։

Ազգային-պահպանողական հոսանքն արտահայտում էր տեղական մանր ու միջին արդյունաբերողների,կալվածատերերի և առևտրական բուրժուազիայի սոցիալական շահերը։Նրանք արևմտահայերի ազատագրության հույսերը չէին կապում միայն Ռուսաստանի հետ։Նրանք արևմտահայերին առաջարկում էին ինքնապաշտպանություն,քան ապստամբություն։Նրանք կողմնակից էին կապիտալիստական հարաբերությունների զարգացմանն Անդրկովկասում։

Պահպանողականները պաշտպանում էին <<նորամուծություններ>>,եթե դրանք նպաստում էին ազգի առաջընթացին։

Լիբերալ-բուրժուական հոսանքն արտահայտում էր զարգացող բուրժուազիայի շահերը։Այն կապված էր հայ գաղթավայրերի և Անդրկովկասի հայաշատ կենտրոնների հետ։

19-րդ դ․ 70-80-ական թթ․ արևելահայ բուրժուազիայի լիբերալ-բուրժուական հոսանքի նշանավոր ներկայացուցիչը Գրիգոր Արծրունին էր՝հանձին իր <<Մշակ>> թերթի։Այդ հոսանքի ձախ թևն արտահայտում էր Ավետիք Արասխանյանցը իր <<Մուրճ>> ամսագրով։

Արևմտահայ իրականության մեջ լիբերալ ուղղությունը շարունակում էին գլխավորել Ն․ Ռուսինյանը,Սերվիչենը,Գ․ Օտյանը։

Հայ դեմոկրատական հոսանքի գաղափարախոսությունը իր արտահայտությունը գտավ 70-90-ական թթ․ հայ դեմոկրատ գրողներ Ռ․ Պատկանյանի,Րաֆֆու,Հ․ Պարոնյանի,Ա․ Ավետիսյանի և այլոց երկերում։

Հայ դեմոկրատական մտավորականության գլխավոր մտահոգությունը ժողովրդի սոցիալական և ազգային ազատագրության հարցն էր։

Հեղափոխական դեմոկրատական գաղափարները լայն արձագանք էին գտնում ուսանող երիտասարդության շրջանում։Պետերբուգում հայ ուսանող Կ․ Մելիքովի բնակարանը հեղափոխական կոմիտեի հավաքույթների գաղտարաններից էր։

Հայտնի էր Թիֆլիսում կազմված հեղափոխական խմբակը,որը գործում էր մտավորականության և գյուղացիության շրջանում։Նրա մեջ էին Սարկիսովը,Այվազովը,Մամուլովը և ուրիշներ։

Ուժեղանում են սոցիալական ու ազգային ճնշումներն ու հալածանքները։Խստանում է գրաքննությունը,արգելվում են մամուլի օրգանները և այլն։

Քաղաքական կուսակցությունների ձևավորումը։Ազատագրական շարժումը 19-րդ դարի 80-ական թթ․ կեսերին բարձրացավ որակական նոր աստիճանի՝ազգային հեղափոխության։Պայքարի ղեկավարությունը ստանձնեցին նոր ձևավորվող ազգային կուսակցությունները,որոնք հետապնդում էին նույն գործնական նպատակը՝Արևմտյան Հայաստանի ազատագրումը։

Կ․ Պոլսի հայրենասերների միացյալ ընկերությունը Մկրտիչ Փորթուգալյանին ուղարկեց Վասպուրական՝դպրոցական գործը գլխավորելու համար։Վանում Փորթուգալյանը ստեղծեց <<Առաջադիմական միությունը>>։

Ուսուցիչ Տաճատ Պեյլերյանի և ռուսական բանակի սպա Սողոմոնյանի հետ Փորթուգալյանը կազմակերպեց <<Քաղաքական ակումբ>>։

Շուտով սկսվեցին թուրքական կառավարության հետապնդումները և <<Քաղաքական ակումբը>> փակվեց։

Նա հիմնում է նաև <<Զինակիր>> ընկերությունը։Մ․ Փորթուգալյանը ծնվել և կրթություն է ստացել Կ․ Պոլսում,1869թ․-ին Եվդոկիայում աշխատել է որպես ուսուցիչ։1875թ․ նա խմբագրում է <<Ասիա>> լրագիրը։

Թուրքական կառավարությունը սկսում է հետապնդել Մ․ Փորթուգալյանին,1815թ․ նա փախչում է Մարսել,տպարան հիմնում և 1885թ․- հուլիսից հրատարակում <<Արմենիա>> թերթը,որի անունով էլ կոչվում է արմենականների կուսակցությունը։

Գաղտնի հանդիպումների նախաձեռնող դարձան Մկրտիչ և Գրիգորիս Թերլեմեզյան եղբայրները,որոնց այգում ողջ տարվա ընթացքում տեղի էին ունենում գաղտնի հանդիպումներ։Այս հավաքների արդյունքում 1885թ․-ի աշնանը հիմնադրվեց Արմենական կուսակցությունը։Հիմնադիր ժողովին մասնակցում էին Ղևոնդ Խանջյանը,Գրիգոր Աճեմյանը,Գրիգոր և Մկրտիչ Թերլեմեզյանները,Ռուբեն Շատվորյանը,Գևորգ Օտյանը և այլոք։

<<Արմենիայի>> շուրջը համախմբված գործիչները 1889թ․ կազմակերպեցին <<Հայոց հայրենասիրական միությունը>>,որի ծրագրային հիմքը Ռ ․ Պատկանյանի <<Վարդապետարան Հայաստանի ազատության>> գրքույկն էր։

Միությունը կազմեց 23 կետից բաղկացած կանոնադրություն։Իրականում Արմենական կուսակցությունն ունեցել է սեփական ծրագիր՝կազմված 7 մասից։

Կարևորվում էր ինքապաշտպանական գաղափարի արմատավորումը,ինքնապաշտպանական խմբերի կազմակերպումը։Արմենական կուսակցության նպատակը Արևմտյան Հայաստանի ազատագրում էր։

Արմենական կուսակցության մասնաճյուղեր բացվեցին Վասպուրականում,Մուշում,Բիթլիսում,Տրապիզոնում և Կ․ Պոլսում։

Լայն արձագանք գտավ Վանի մոտակայքում՝Բաշկալեյում տեղի ունեցած ընդհարումը թուրք զինվորների և արմենական զինված խմբի միջև։

3 հոգուց կազմված խումբը (Կարապետ Գուլակսզյան,Հովհաննես Ագրիպասյան,Վարդան Գոլոչյան) Պարսկաստանից անցնում էր Վան։Բախման ժամանակ զոհվում են դրանցից վերջին երկուսը,որոնց մոտ գտնվում են Մկրտիչ Փորթուգալյանի և Լոնդոնի ընկերներից առաքված նամակներ։

1896թ․ հունիսին օսմանյան կառավարությունը ձեռնարկեց Վանի հայ բնակչության ոչնչացման փորձ։Վանի ինքնապաշտպանական ուժերը Պարսկաստան անցնելու ճանապարհին Ս․ Բարթուղիմեոս առաքյալի վանքի մոտերքում ենթարկվեցին բանակի հարձակմանը և ոչնչացան։Ծանր էր արմենականների կորուստները։

Մկրտիչ Ավետիսյանին փոխարինեց Եղիշե Կոնդակչյանը։1921թ․ Պոլսում նրանք վերակազմվեցին և կոչվեցին Ռամկավար-ազատական կուսակցություն։

1882թ․ օգոստոսին կովկասահայ ուսանողները Ժնևում հիմք են դնում Հնչակյան կուսակցության։

Նրանք հրատարակում էին <<Հնչակ>> թերթը,որի անունով էլ կոչվեց կուսակցությունը։Հնչակյան կուսակցութան հիմնադիրներն էին Ավետիս Նազարբեկյանը,Մարո Վարդանյանը,Ռուբեն Խանազատյանը,Գաբրիել Կաֆյանը,Գևորգ Ղարաջյանը,Քրիստափոր Օհանյանը,Լևոն Սարգսյանը և ուրիշներ։

Հնչակյան կուսակցության ձևավորման վրա մեծ ազդեցություն գործեցին ռուսական հեղափոխական միջազգային սոցիալիստական և անարխիստական ուսմունքները,ազգային-ազատագրական շարժումներին բնորոշ գաղափարները։Կազմակերպության կորիզը դաստիարակված էր եվրոպական հեղափոխական գաղափարների ոգով։Վճռական էր <<Նարոդնայա վոլյայի>> և բալկանյան հեղափոխական կազմակերպությունների ունեցած ազդեցությունը։

Հնչակյան կուսակցության ծրագրի նախնական տարբերակը կազմվեց Մարո Վարդանյանի,Ավետիս Նազարբեկյանի,Գևորգ Ղարաջյանի ջանքերով։Ըստ այդ ծրագրի նոր հասարակությունը հենվելու էր սոցիալիստական իրավակարգի սկզբունքների վրա։

Ծրագիրն ապագա հայկական պետության համար նախատեսում էր ժողովրդավարական կարգեր՝ուղիղ և գաղտնի ընտրություններ,խղճի,խոսքի,ազատություններ, համայնքային ինքնավարություններ և այլն։

Հեղափոխական պայքարում ծրագիրն ընդունում էր հետևյալ առաջնահերթությունները

Ա․Պրոպագանդա,որը տարվելու էր ժողովրդի մեջ օսմանյան բռնատիրությունը տապալելու անհրաժեշտությունը բացատրելու համար։

Բ․Ագիտացիա,որը ներառելու էր ժողովրդին ոտքի հանելու աշխատանքներ։

Գ․Տեռոր,որը համարվում էր ժողովրդի ոգին բարձրացնելու ազդու լծակ։

1890թ․ հուլիսի 15-ին Կ․Պոլսի Գում Գափու թաղամասում կազմակերպված հայտնի ցույցը բացում էր հնչակյան կուսակցության գործունեության նոր փուլը։Ցույցը բացահայտեց հնչակյան գործելակերպի մարտավարություններից մեկը․ելույթներով հայկական հարցի վրա հրավիրել եվրոպական տերությունների ուշադրությունը՝պահանջելով բարենորոգումների գործադրում։

Գում Գափուի ցույցին մասնակցեցին 4000 մարդ։

Կիլիկիայում և Արևմտյան Հայաստանում ձևավորվում էին հնչակյան կոմիտեները։Կիլիկիայում հսկայական էր Ժիրայր Պոյաճյանի ազդեցությունը,Սասունում գործում էր Միհրան Տամատյանը։1893թ․ ձերբակալվեց և կախաղան բարձրացվեց Ժիրայր Պոյաճյանը,բանտարկվեց Միհրան Տամատյանը։

Կուսակցության մեջ հասունանում էր ներքին դժգոհություն ղեկավար մարմնի գործունեությունից։1896թ․ Լոնդոնում կայացած հնչակյանների առաջին ընդհանուր ժողովում արևմտահայ պատգամավորների մեծ մասը լքեց կուսակցության շարքերը՝հանդես գալով հետագայում որպես <<վերակազմյալ>> հնչակյանների կուսակցություն։Իրենց գործունեության կայան դարձնելով Եգիպտոսը,1892թ․ <<վերակազմյալները>> հրատարակեցին <<մարտ>> օրգանը,իսկ 1896թ․-ին Լոնդոնում ՝<<Նոր կյանք>> պարբերականը։

Դաշնակցությունը հիմնվեց 1890թ․ Թիֆլիսում։Նրա հիմնադիրներն էին Քրիստափոր Միքայելյանը,Սիմոն Զավարյանը,Ստեփան Զորյանը(Ռոստոմ),Խաչատուր Մալումյանը(Ակնունի) և ուրիշներ։Նրանց պաշտոնական օրգանն էր <<Դրոշակ>> թերթը։

<<Մանիֆեստում>> դաշնակցությունը հայ հասարակությանը հորդորում էր կանգնել մեկ դրոշի տակ։

1892թ․ Թիֆլիսում կայացած կուսակցության ընդհանուր անդրանիկ ժողովը փոփոխեց կուսակցության անվանումը՝Հայ հեղափոխականների դաշնակցության՝փոխարեն՝Հայ հեղափոխական դաշնակցություն (ՀՀ․Դ․)։Նա ընդունեց իր ծրագիր-կանոնանագիրը։

Այն կազմված էր երեք մասից՝նպատակ,միջոցներ,կազմակերպություն։Այդտեղ ներկայացվում էր հայ ժողովրդի ծանր վիճակը Թուրքիայում։Բուն ծրագիրը սկսվում է <<Նպատակ>> բաժնով,ուր նշվում էր,որ Հ․Հ․Դ․ նպատակն է ասպստամբության միջոցով Տաճկահայաստանում ձեռք բերել քաղաքական և տնտեսական ազատություն։Հայաստանի համար խնդիր էր դրվում հասնել ժողովրդավարական ընտրական և կառավարման ձևերի,խոսքի, հավաքների,խղճի ազատությունների հաստատմանը։Մեծ ուշադրություն էր հատկացվում սոցիալական ու տնտեսական պահանջներին(կյանքի ու գույքի ապահովություն,ուսման իրավունք և այլն)։

<<Միջոցներ>>բաժնում ներկայացված էր հեղափոխական-ազատագրական պայքար մղող կուսակցության մարտավարական զինանոցը։

Ծրագրում նշվում էր,որ Հ․Հ․ Դաշնակցությունը ապստամբության միջոցով իր նպատակին հասնելու համար կկազմակերպի հեղափոխական խմբեր,որոնք իրենց պայքարում կիրառելու էին հետևյալ միջոցները։

Մղել Դաշնակցության գլխավոր սկզբունքների և խնդիրների քարոզչություն։Կազմակերպել և աշխատել մարտական խմբերի հետ։Բարձրացնել ժողովրդի ոգին և ակտիվությունը,անել ամեն ինչ ժողովրդին զինելու համար։Կազմակերպել տարածքային ֆինանսական շրջաններ և այլն։

Ծրագրի <<Կազմակերպություն>> բաժինը պահանջում էր կառույցում կիրառել գաղափարական կենտրոնացման և կազմակերպական սկզբունքը։

19-րդ դ․ 90-ական թթ․ դաշնակցականներն իրենց ամբողջ գործունեությունը կենտրոնացրին Արևմտյան Հայաստանում,իրենց գրեթե բոլոր ուժերը նվիրեցին հայկական հարցին։

Ազգային-ազատագրական շարժումները 19-րդ դ․ 90-ական թթ․

Թուրքական կառավարության հայահալած քաղաքականությունը և ժողովրդական ելույթները 90-ական թթ․ սկզբներին։1890-ական թթ․ սկզբներին աբդուլհամիդյան վարչակարգը,ձգտելով կանխել հայ ազատագրական շարժումը,դիմում է Հայաստանի բնակչության ֆիզիկական բնաջնջման։Այս ժամանակ ստեղծվեց պանթուրքիզմը։Նրա առաջին քարոզիչներից մեկը Իսմայիլ բեյ Գասպիրալին էր՝Բախչիսարայի թաթար քաղաքապետը ու <<Թերջումենի>> խմբագիրը։Նրա հետևորդներն էին Յուսուֆ օղլի Ակչուրան,Ահմեդ Ռիզան,Ս․ Աղաևը և ուրիշներ։Նրանց ստեղծած տեսությունը նպատակ էր դնում ստեղծել համաթուրանական մի պետություն՝Ղրիմից մինչև Ալթայ,Կազանից Միջերկրական ծով,Կովկասյան լեռնաշղթայից Պարսից ծոց։

Արևմտահայության համար պատուհաս դարձան 1891թ․ ստեղծված ու սուլթանի պատվին <<համիդիե>> կոչված քրդական հեծելազորային գնդերը։Համիդիե գնդերը կազմակերպեց Զեքի փաշան։

1890-ական թթ․ սկզբերից հայկական ջարդերն սկսեցին կրել հաջորդական բնույթ։

1890 թ․ ամռան սկզբներին Կ․ Պոլիս հասավ մ ի կեղծ ահազանգ,թե իբր Կարինի հայերը զինապահեստներ ունեն և ապստամբության են պատրաստվում։Տեղական իշխանությունները խուզարկեցին Սանասարյան վարժարանը,ս․ Աստվածածին եկեղեցին,առաջնորդարանը։Խուզարկությունն անցավ անարդյունք ,սակայն ունեցավ արյունոտ ավարտ։Հունիսի 18-ին եկեղեցու բակը խուժած թուրք ոստիկանների ջոկատը հանդիպեց պատարագի եկած բազմության դիմադրությանը։

<<Պաշտպան հայրենյացի>> ղեկավարներ Խ․ Կերեքցյանը,Գ․Չիլինկիրյանը,հնչակյան գաղափարներով ոգևորված Հ․ Իշղալացյանը դիմադրեցին ոստիկաններին։Անզոր ժողովրդի վրա հարձակված ոստիկանները սպանեցին ու վիրավորեցին երկու տասնյակից ավելի հայերի։Կերեքցյանին,Հ․ Իշղալացյանին ու Հ․ Նշկյանին հաջողվեց թաքնվել,իսկ դպրոցի տեսուչ Գևորգ Չիլինկիրյանը անցավ Կովկաս։

Հնչակյանները որոշեցին որպես բողոք Կարինում կատարաված խժդժության և հայ ժողովրդի նկատմամբ տարվող հալածանքների ցույց կազմակերպել Կ․ Պոլսում։

1890թ․ հունիսի 15-ին Կ․ Պոլսում տեղի ունեցավ հայոց մայր եկեղեցու և առաջնորդարանի թաղամասի՝Գում-Գափուի անունը կրող ցույցը։

Եկեղեցում պատարագի էր հավաքվել մի բազմություն։Լսվում է հայ ժողովրդին ուղղված հնչակյանների Կազմած կոչը,որը կարդում էր Հ․ Ճանկուլյանը,ժողովրդին ոգեշնչելով պայքարել հանուն ազատության։Ապա ցուցարարները ներս խուժեցին պատրիարքարան,որտեղ Հ․ Ճանկուլյանը պատից պոկեց ու պատառոտեց Աբդուլ Համիդ 2-րդի նկարն ու թուրքական պետական զինանշանը։Ցուցարարները ստիպեցին Աշգյան պատրիարքին իրենց հետ գալ պալատ՝սուլթանին հանձնելու բողոքագիրը։Սակայն ճանապարհին զինված ոստիկանության կրակի տարափի տակ ցուցարարները նահանջեցին։Նրանցից մի քանիսը զոհվեցին,իսկ Հ․ Ճանկուլյանը ձերբակալվեց և դատապարտվեց մահվան,որը հետագայում փոխարինվեց ցմահ բանտարկության։Հակոբ Վարդ-Պատրիկյանը հանձնվեց ռուսական իշխանություններին,Կ․ Պոլսից Երուսաղեմ աքսորվեց նաև Մ․ Խրիմյանը։

Պետերբուրգի մի խումբ ուսանողներ որոշեցին անցնել Արևմտյան Հայաստան։Այդ ոգին Սարգիս Կուկունյանն էր,27-ամյա մի երիտասարդ,որը սովորել էր Գևորգյան ճեմարանում,ապա ավարտել Ներսիսյան դպրոցը։Պետերբուրգից Թիֆլիս ժամանած Ս․ Կուկունյանն այցելեց Գ․ Արծրունուն,որը և նրան հորդորեց զինված անցնել Արևմտյան Հայաստան։

Խումբը ժամանեց Շիրակ։Կարսում ձևավորված խումբը հասավ 100 մարդու։Խմբի անդամներն իրենց ուսերին կրում էին <<Մ․ Հ․>>(<<Միություն հայրենասերների>>) պարբերանշանը։

1890թ․ սեպտեմբերի 20-ին Սարգիս Կուկունյանի,նրա օգնականներ Սարդար Ավետիսյանի ու Աբրահամ Աղամալյանի ղեկավարությամբ խումբը մոտեցավ թուրքական սահմանին։Խմբի անդամները ձեռքներին տանում էին Գր․ Լուսավորչի ու առյուծի պատկերներով դրոշներ։

Թուրքական սահմանն անցած խումբը մարտի բռնվեց քրդական մի քանի հեծյալ ջոկատների հետ։Շուտով երևացին նաև թուրքական զորամասերը և հայ ռազմիկները նահանջեցին դեպի ռուսական սահմանը։

Խմբի գործելակերպը դիտվեց որպես քրեական հանցագործություն և նրա անդամները կանգնեցին ցարական դատարանի առջև։Ձերբակալվածներից շատերը դատապարտվեցին 3-ից մինչև 20 տարվա տաժանակրության, 1895թ․ մարտին Ս․ Կուկունյանն ու նրա ընկերները բռնեցին Սիբիր-Սախալինի ուղին։Կուկունյանն այնտեղ մնում է 15 տարի։

1891թ․ հոգևորական Մինաս Տեր-Պետրոսյանը Կարսի եկեղեցում հանդես եկավ կոչումով,որի համար նա վտարվեց Կարսից։Թիֆլիսում արևմտահայերի օգտին պրոպագանդ մղելու մեջ էին մեղադրվում Լևոն Մանվելյանը,Կոմիտասը և ուրիշներ։1890թ․ հակաթուրքական տրամադրություններ սերմանելու համար Մետեխի բանտ նետվեց Ալ Շիրվանզադեն։Բանտարկվեցին և Թիֆլիս աքսորվեցին Ղ․ Աղայանը,Ավ․ Իսահակյանը,Ատրպետը և ուրիշներ։

Ժողովրդի փրկության ուղիներ էին որոնում Հ․ Թումանյանն ու Ավ․ Իսահակյանը,հայրենասիրական քնար էին հնչեցնում Հ․ Հովհաննիսյանը,Ղ․ Աղայանը,Ա․Ահարոնյանը,Շիրվանզադեն,Լեոն,Լեռենցը։

1890թ․ Տարոնի Վարդենիս գյուղը Մարգար Ամրոյանի ղեկավարությամբ ինքնապաշտպանության դիմեց։90-ական թթ․ սկզբներին շարունակում էին մարտընչել հայ ֆեդայինները։Մուշ-Սասունի իրենց մարտական դիրքերում էին Բերդակ գյուղը կենտրոն դարձրաց սասունցի Արաբոն և նրա զինակիցները։Երզնկայի ու Սեբաստիայի տարածքում գործում էին Գալուստ Արխանյանի,Ռուբեն Շիշմանյանի,Հովհաննես Մինասյանի ղեկավարած հայդուկային խմբերը։Աչքի ընկավ Դանիել Չաուշի հայդուկային խումբը Շապին-Կարահիսարում։Նշանակալի դեր կատարեցին Արամ Աշըգպաշյանն ու Հ․ Պոյաճյանի եղբայր Ժիրայրը։Վասպուրականում գործում էին շատախցի հայդուկներ Չաթոն,Շերոն։

90-ական թթ․ առաջին կեսը նշանակալի էր նաև զինատար խմբերի գործունեությամբ։Արևմտյան Հայաստան անցան Վարդան Մեհրաբյանը,Ալեքսանդր Պետրոսյանը։

Վանից Թավրիզ անցավ Փանոս Թերլեմեզյանը,այդ գործին էին նվիրվել Արմենակ Եկարյանը,Րաֆֆու կրտսեր քույրը՝Ջավահիրը։Եվրոպայից զենք տեղափոխելով էր զբաղված Աղասին։

Թավրիզի զինագործարանի ղեկավարությունը ստանձնեց երևանցի Գալուստ Ալոյանը։Զինարանների էին վերածվել ս․ Ստեփանոսի եկեղեցին և Մուշի ս․ Կարապետի վանքը։Այստեղ էր գործում եռանդուն վարդապետ Վարդան Հակոբյանը,Դերիկի ս․ Աստվածածնի վանքի վանահայրությունն ստանձնեց Բագրատ Թավաքալյանը։

Խնուսի ու Մուշի միջև հերոսաբար կռվեց ու նահատակվեց Արաբոն։1894թ․ գարնանը Յոզդաղում կախահան հանվեց Ժիրայրը։Մարզվանում նահատակվեցին Բարսեղ Զաքարյանն ու նրա ընկերները,կախահան բարձրացվեց վարդենիսցի Մարգար վարժապետը։Սակայն այդ դաժանությունները ոչ թե վհատեցրին,այլ պայքարի նոր ճանապարհ դուրս բերեցին հայ ազատամարտի զինվորներին։

Սասունի 1894թ․ հերոսամարտը։Թուրքական կառավարության հայահալած քաղաքականության դեմ ուղղված ժողովրդական հուզումները լայն թափ ստացան հատկապես Սասունում։Բիթլիսի կուսակալության մեջ մտնող պատմական Սասունը 19-րդ դ․ վերջերին ընդգրկում էր մեկ տասնյակի հասնող գյուղախմբեր՝մոտ 35 հզ հայ ազգաբնակչությամբ։Սասնո ամրոցի միջնադարյան լքված ավերակները հայտնի էին Դավթի բերդ անունով։

Լեռնականների դժգոհությունը սրվեց 90-ական թթ․ սկզբներին,երբ կառավարությունը փորձեց կրկնակի գանձել պետական հարկերը,ապա և հաշվեհարդար տեսնել բողոքող աշխատավոր գյուղացիների հետ։

1891-1892 թթ․ ընթացքում քրդական վերնախավերը իշխանությունների թելադրանքով կանոնավոր զորամասերի և <<համիդիե>> հեծելազորային ջոկատների հետ արշավաքներ ձեռնարկեցին հայկական բնակավայրերի վրա։

Տատրագոմ գյուղի գյուղացիները հայդուկ Հովանի գլխավորությամբ մարտեր մղեցին թշնամու դեմ։

Թուրքական ոստիկանական ջոկատներն ու համիդեական զորախմբերն հակահարված ստացան Սասունի գյուղերի՝Շենիկի,Սեմալի,Տալվորիկի,Գելիեգուզանի և այլ գյուղերի կողմից։Տալվորիկի Սպաղանքի թաղապետի՝ճանաչված հայդուկ Մակարի գլխավորությամբ հետ մղեցին թշնամուն։

90-ական թթ․ սկզբներին ինքնապաշտպանական կռիվներում աչքի ընկան Միհրան Տամատյանը,Մուրադը(Համբարձում Պոյաճյան),Հրայրը(Արմենակ Ղազարյան),Գրգոն(Գրիգոր Մոսեյան),Քոլոզը(Հովհաննես Կիրակոսյան),Գևորգ Չաուշը(Գևորգ Ադամյան) և ուրիշներ։

1893թ․ սեպտեմբերին Հ․ Պոյաճյանը մեկնում է Թիֆլիս՝զենով օգնելու խնդրանով դիմում է մի շարք մտավորականների՝Ղ Աղայանին,Ս․ Զավարյանին և այլոց։

Տեսնելով,որ ոստիկանությունը հնարավոր չի ծնկի բերել սասունցիներին,Բիթլիսի կուսակալ Թահսին փաշան որոշեց Սասուն ուղարկել կառավարչական կանոնավոր զորամասեր։

1893թ․ ամռանը Թահսին փաշան սաունցիներին ներկայացրեց իր պայմանները․1․հանձնել հեղափոխականներին,դրսից եկած գործիչներին,2․հանձնել զենքերը,3․վճարել այդ տարվա և նախկինում չվճարած տուրքերը,4․ստորագրել հանրագրություն,ըստ որի իրենք գոհ են օսմանյան կառավարությունից։Սասունցիները հրաժարվում են։Գյուղացիներն անցան ինքնապաշտպանության։Առաջին հարվածն իրենց վրա ընդունեցին ալիանքցի գյուղացիները՝Մանե Պողոսի առաջնորդությամբ։

Տալվորիկցիներին հաջողվեց մի քանի հաղթական մարտեր տալ թուրքական զորքերին։Տալվորիկի շուրջն էր կենտրոնացվել 5000-անոց մի բանակ։

1894թ-ի գարնանը Տալվորիկ ժամանած Հ․ Պոյաճյանը ստանձնեց Սասունի ինքնապաշտպանության կազմակերպման ղեկավարությունը։Հաթերքի թաղապետ Գասպար Խեչոյանի տանը գումարված նիստում որոշում ընդունվեց արգելել <<Սատանի կամուրջի>> նորոգումը։Հայերը հարձակվեցին կամուրջի վերականգնման աշխատանքները հսկող ոստիկանների վրա և ստիպեցին հեռանալ Սասունի սահմանները։

Շուտով Սասուն արշավեց Անատոլիական 4-րդ բանակի հրամանատար Զեքի փաշան։

1894թ․ հուլիսին Շենիկում գյուղապետ Գ․ Մոսեյանի տանը հրավիրվեց Սասունի ինքապաշտպանության ղեկավարների խորհուրդ,որտեղ պաշտպանական ուղղություն ընտրեցին Գելիեգուզան-Տալվորիկ գիծը։

Օգոստոսի սկզբին թուրքական ավելի քան 40․000-անոց զորքն անցնում է հարձակման։Շենիկի ու Սեմալի պաշտպանները մարտերով նահանջեցին։

Տղամարդկանց հետ մարտնչում էին նաև կանայք։Տեսնելով,որ չի կարողանում ճնշել լեռնականներին,թշնամին դիմում է նենգության,պատվիրակություն է ուղարկում սասունցիների մոտ և սուլթանի անունից ներում խոստանում,եթե նրանք անձնատուր լինեն։Բանակցությունների համար սասունցիներն ուղարկում են 148 հոգու,որոնք կոտորվում են թշնամու կողմից։Թշնամին գրավում է Գելիեգուզան գյուղը։2000 մարտիկ ունեցող սասունցիները դիրքավորվում են լեռներում,զգալի հարված հասցնում թշնամուն։15 օր շարունակվում է գոտեմարտը։Թուրքական զորքերը օգոստոսի վերջերին հաղթում են և սրի քաշում մոտ 7000 հոգու։Կանանցից ոմանք չարատավորվելու համար,ինքնասպան են լինում։Գյուղապետ Գրիգորի գեղանի հարս Շաքեն զոհվում է ցած նետվելով ժայռից։

Մուրադը,Գևորգ Չաուշը,Գր․ Մոսեյանը և ուրիշներ ձերբակալվեցին։Մուրադը դատապարտվեց 11 տարվա բանտարկության և աքսորվեց Տրիպոլի(Լիբանան)։Զոհվեցին 10․000 հայեր։

Ժողովրդական ընդվզումն արյան մեջ խեղդելու համար Զեքի փաշան սուլթանական շքանշան ստացավ։

Ժողովրդական այս ընդվզումը հայ լեռնաբնակ աշխատավորության դժգոհության արդարության պոռթկումն էր։

Բարենորոգումների մայիսյան ծրագիրը։Սասունի հերոսական մարտերը լայն արձագանք գտան ոչ միայն երկրի ներսում,այլև միջազգային հասարակական շրջաններում։Առաջավոր մադկության բազմաթիվ ներկայացուցիչներ պահանջում էին մեծ տերություններից զսպել սուլթանի կամայականությունները։Մեծ տերությունների Կ․Պոլսի դեսպանները պահանջեցին թուրքական կառավարությունից քննիչ հանձնաժողով ուղարկել Սասուն։1895թ․ հունվարին Սասուն ժամանեց հայկական ջարդերի պատճառներն քննող հանձնաժողով։Հարցաքննվեցին 190 հայ,թուրք,քուրդ վկաներ,որոնց ցուցումներն մերկացնում էին օսմանյան վարչակարգը։

1895թ․ մայիսի 11-ին Կ․Պոլսի անգլիական,ռուսական և ֆրանսիական դեսպանները հայկական նահանգներում բարենորոգումներ անցկացնելու ծրագիր ներկայացրին Բ․Դռանը։Բարենորոգումների մայիսյան ծրագիրը բաղկացած էր 13 գլուխներից և 40 հոդվածներից։

Ըստ այդ ծրագրի վեց նահանգներում կուսակալներ(վալի) պետք է նշանակվեին սուլթանի կողմից առանց կրոնի խտրության։

Գավառների պետերը(մյութեսարիֆները) ևս պետք է նշանակվեին սուլթանի կողմից։

Ամեն մի նահիե իր մեջ ընդգրկում էր մի շարք գյուղեր։Ընտրվելու էր նահիեի ղեկավար՝մյուդիր։Նահիեի մեջ մտնող ամեն մի գյուղ ունենալու էր իր կառավարիչը՝մուխթարը։

Ոստիկանները պետք է նշանակվեին տվյալ նահիեի խորհրդի կողմից և իրենց չաուշներով(տասնապետ) դրվելու էին մյուդիրների իրավասության տակ։

Անհրաժեշտության դեպքում համիդիե հեծելազորը կարող էր օգտագործվել միայն կանոնավոր զորքի հետ միասին։Հարկերի գանձումը պետք է կատարվեր մյուդիրի իշխանության տակ եղող հարկահանների միջոցով։

Մեծ տերությունների բարենորոգումների մայիսյան ծրագիրը կազմեցին և մի կողմ քաշվեցին։

Առարկելով մեծ տերությունների պահանջին,Բ․Դուռը գտնում էր,որ վարչական փոփոխությունները կդժվարացնեն կառավարման գործը։

Անցան ամիսներ բայց թուրքական կառավարությունը որևէ գործանական քայլ չէր կատարում բարենորոգումներ կիրառելու ուղղությամբ։

1895թ․ սեպտեմբերի 18-ին Կ․Պոլսում հայոց մայր եկեղեցու բակում հնչակյանները կազմակերպեցին բողոքի ցույց,որին մասնակցում էր 4000 մարդ։

<<Մայիսյան ծրագրի>> իրագործման պահանջով ցուցարարները շարժվեցին դեպի Բ․Դուռը։Ցույցը կոչվեց Բաբ Ալիի(սուլթանի նստավայրը) ցույց։Նրանք իրենց հետ տանում էին հնչակյանների կազմած պահանջագիրը,որում նկարագրված է հայ ժողովրդի ծանր կացությունը։

Ցույցից առաջ օրիորդ Մարի Պեյլերյանը մի ճառով կոչ է անում պատրիարք Իզմիրլյանին և խնդրում դիմել եվորպական տերություններին հայերին ծանր վիճակից փրկելու։Ամբոխը <<Ձայն հնչեց Էրզրումի հայոց լեռներեն>> երգելով շարժվում է դեպի սուլթանի պալատը։Ոստիկանները կոտրում են ցուցարարների ճանապարհը։Այդ պահին արքունի թիկնապահ Սերեվեթ բեյը Բաբ Ալիի հազարապետին է հանձնում ցուցարարներին գնդկակահարելու հրամանը։Սկսվում է ջարդը։18-ամյա Աբրահամը ատրճանակի կրակոցով ձիուց ցած է գլորում Սերեվեթ բեյին։

Սկսվում է սոսկալի ջարդը,որին զոհ է գնում 2000 մարդ։

Այս բոլորը հետևանք էր այն բանի,որ եվրոպական դիվանագիտությունը ոչ մի գործնական քայլ չարեց։Թուրքական կառավարությունը ջարդեր կազմակերպեց հենց մայրաքաղաքում։

Սուլթանը երկրում ծավալվող զայրույթը կասեցնելու համար 1895 թ․-ի հոկտեմբերի 18-ին համաձայնվեց ստորագրել մայիսի 11-ի ծրագիրը,մտցնելով նրա մեջ այնպիսի փոփոխություններ,որոնք տեղ էին թողնում բռնությունների համար։

Սուլթանը ձևի համար Շաքիր փաշային նշանակեց բարենորոգումներ անցկացնող կոմիսար, սակայն նա ոչ միայն չկատարեց իր խոստումը,այլև նոր ջարդեր կազմակերպեց։Մեծ պետությունները հայերին օգնություն ցույց չտվին։

Զեյթունի 1895 թ․ ապստամբությունը։Սուլթանական կառավարության ջարդարարական քաղաքականության դեմ զենքը ձեռքներին ելան Զեյթունի քաջամարտիկները։

Հալածանքներն ավելի սաստկացան Սուլեյման բեյի կառավարման տարիներին։Զեյթունի նոր կառավարիչ նշանակված Ավնի բեյը շարունակեց նախորդների վարքագիծը։

1895 թ․ հուլիսին Մարաշի կառավարչի և հարկահավաքի պարտականություններով,բայց առավել <<հայ հեղափոխականներ>> որսալու նպատակով Զեյթունի Արեգին գյուղը ժամանեց Ասլան բեյը։Պատժիչ այս ջոկատին չհաջողվեց ձերբակլալել գյուղապետ Խաչեր Կարապետյանին։

1895 թ․ ամռանը ժողովրդին մոլեգնող ջարդերի դեմ պայքարի պատրաստելու նպատակով Զեյթուն անցան մի խումբ գործիչներ՝Աղասին,Զելլաթը,Հրաչյան,Մլեհը,Մխո Շահենը և ուրիշներ։

Ապստամբության նախապատրաստման գործունեություն ցուցաբերեցին Ղազար Շովրոյանը,Խաչեր Կարապետյանը,Հարություն Չոճայանը,Բարդուղիմեոս վարդապետ Թագաճյանը և ուրիշներ։

1895 թ․-ի հոկկտեմբերի 12-ին Արեգին գյուղի մոտ,Մութ Ձոր կոչված վայրում հրավիրվեց ապստամբության ղեկավարների ժողով,որտեղ որոշվեց պայքար մղել թուրքական բռնակալության դեմ։

Բերդուս Չայի ճակատամարտին մասնակցում էին հայկական ջոկատները՝Փանոս Գամ-Բելիլենի,Խաչեր Կարապետյանի և Չելլաթի ղեկավարությամբ։Հայերը նահանջեցին՝իրենց հետ տանելով վիրավորված Նազարեթ Չաուշին։Այդ գոտեմարտում ընկավ Ջելլաթը։

Զեյթունում Նշան Նորաշխարհ յանը գրավեց կառավարչատունը։Ապստամբության շտաբը հաստատվեց սբ․ Աստվածածնի վանքում և սկսվեց զորանոցը գրոհելու նախապատրաստությունը։

Զորանոցի կայազորի հրամանատար Իֆֆեթ բեյը հոկտեմբերի 17-ին դադարեցրեց դիմադրությունը,իսկ զորանոցն հանձնվեց ապստամբներին։700-ի հասնող գերիները Զեյթունի ոգևորված բնակիչների աչքի առաջ գլխիկոր անցան ապստամբների սրի տակով։Զեյթունցիների ձեռքն անցան գերմանական երկու տակառ վառոդ և այլն։Զորանոցի վրա բարձրացվեց ապստամբների կարմիր դրոշը,որի վրա գրված էր՝<<Զեյթունի անկախ իշխանություն>>։

Հոկտեմբերի 19-ին ստեղծվեց Զեյթունի հեղափոխական ժամանակավոր կառավարություն՝կազմված գերագույն ժողովից և վարչական մարմնից։

Ապստամբության պաշտպանական ղեկավարությունը ստանձնել էր Աղասին,իսկ ղեկավարությունը Նազարեթ Չաուշն էր։Զեյթունի ապստամբության օրերին կազմակերպական եռանդուն գործունեություն ծավալեցին Կոստան Մոմճյանը,Հովհաննես Ահարոնյանը,Ղազար Շովրոյանը։

Հարձակումներ սկսվեցին հայկական բնակավայրերի վրա։Յուրփուզ,Արեգին գյուղերում հաշվեհարդար տեղի ունեցավ հայ բնակչության հետ։Հերոսաբար պաշտպանվում էր նաև Թելեմելիք գյուղի բնակիչները, որոնց օգնության հասան Ավետիք Տեր-Ղազարյանի ջոկատը,Խաչեր Կարապետյանի,Մարտիրոս Շատվորյանի գունդը։Հրոսակները ջարդվեցին ու ետ շպրտվեցին։Ապստամբների դրոշը ծածանվեց նաև Ջահանի Քարե կամուրջի վրա։Նրանք գրավեցին Կապան գյուղը։

Նոյեմբերի 3-ին Անդրուն քաղաքի մերձակայքում՝Ազտի բերդի ստորոտում ջախջախեցին թշնամուն։

Ռեմզի փաշան Մարաշից շարժվեց դեպի Զեյթուն,իսկ Ադանայի կողմից Ալի բեկի գլխավորությամբ լեռնագավառ մտավ արևմտյան բանակը։Այդ երկու բանակում կար 30․000-ից ավելի զինվոր։

Կապանում ապստամբները նահանջեցին դեպի Ֆռնուզ։Դեկտեմբերի 2-ին թուրքական զորքերը խուժեցին Ֆռնուզ։

Դեկտեմբերի 2-ի գիշերը Զեյթունում հրավիրված արտակարգ ժողովում որոշվեց զինել 15-70 տարեկան զենք կրելու ընդունակ բոլոր բնակիչներին։Սկսվեց Զեյթունի 49-օրյա հերոսամարտը։

Դեկտեմբերի 3-ի առավոտյան թշնամին 3 հիմնական ուղղություններով շարժվեց Զեյթուն։Ճակատի առաջին գծում,նժույգի վրա երևաց Զեյթունի ալեզարդ իշխան Կարապետ Բասիլոսյանը։Հայ ռազմիկներին Նազարեթ Կալվանեսյանի հետ մարտի տարավ նրանց։Սանդուխ լեռան վրա ու նրա կիրճերում տեղի ունեցած արյունալի մարտերում խափանեցին թշնամու առաջխաղացումը։

Սանդուխի ճակատամարտի օրը Զեյթունում գտվող մոտ 500 թուրք գերի զինվորները խռովության փորձ կատարեցին։Նրանք հրդեհեցին միայն կառավարչատունը։Զեյթունցի կանայք հարձակվեցին հրձիգների վրա,մեծ մասին կոտորեցին և հանգցրին հրդեհը։

Զեյթունի վրա արշավեցին Ալի բեկը և Ռեմզի փաշան։Պետրոս Ճինկոզյանի ղեկավարությամբ մի ջոկատ հարձակվեց Ալի բեկին հաց բերող թուրքական ջոկատի վրա,գրավեց ամբողջ պաշարը։Ալի փաշան իր զորքերը հետ քաշեց քաղաքի սահմաններից։

Դեկտեմբերյան կատաղի մարտերից մեկի ժամանակ հա նշանառուներից մեկը խոցեց Ռեմզի փաշային,որը վիրավորված և գազազած տենդի մեջ մի հեռագիր հղեց Կ․ Պոլիս՝նոր համալրումներ ստանալու խնդրանքով։Զորապետը պաշտոնանկ արվեց և զորքերի ղեկավարությունը հանձնվեց Էթհեմ փաշային։Նա փորձում էր ահաբեկել պաշտպաններին,սակայն այդ ջանքերը ապարդյուն անցավ։Ապստամբության 4 ամիսների ընթացքում հայերը կորցրել էին շուրջ 3,5 հզ․,իսկ թուրքերը՝ մոտ 20․000 զինվոր։

Հունվարի վերջերին թուրքական բանակատեղի հասան ռուսական,անգլիական,ֆրանսիական ու իտալական հյուպատոսները՝Յակիմանսկին,Պարնհայմը,Պարթելեմին և Հենրիկո Վիթթոն։Զեյթունի պատվիրակները պահանջեցին հաշտություն և ընդհանուր ներում,Զեյթունի համար քրիստոնյա կառավարիչ և բարենորոգումներ Թուրքիայի հայկական կուսակալություններում։9 օր տևած բանակցությունները ավարտվեցին Հունվարի 30-ին։ Զեյթունի ապստամբների, թուրքական կառավարության և վեց տերությունների ներկայացուցիչների միջև ստորագրվեց մի համաձայնագիր,ըստ որի

1․Զեյթունցիները և գավառի մահմեդականները հանձնում են պատերազմական զենքերը,սակայն պահում են որսորդական զենքերը և հին տիպի հրացաններն ու ատրճանակաները։

2․Հայտարարվում էր ներում։

3․Բավարարվում էր <<միրի>> հարկի կրճատման և նախկին տուրքերի չեղյալ հայտարարելու մասին զեյթունցիների առաջարկը։Զորանոցը վերականգնվում էր պետության միջոցներով։

4․Զեյթունում նշանակվելու էր քրիստոնյա կառավարիչ։

5․Չեր ընդունվում Զեյթունում թուրքական կայազորի վերացման առաջարկը։Թուրքական բանակը զենքերը ստանալուց հետո պետք է հեռանար Զեյթունից՝այնտեղ թողնելով միայն մեկ զորամաս։

Այս ամենի իրականացման հսկողությունը դրվում էր մեծ պետությունների հյուպատոսների վրա։Նույն օրը Զեյթունի եկեղեցիների զանգերի ղողանջով ազդարարվեց ապստամբության հաղթական ավարտը։Սակայն այս համաձայնագիրը մնաց թղթի վրա։Զեյթունը մեծ դժվարություններից հետո ստացավ քրիստոնյա կառավարիչ(ազգությամբ հույն Յուվանակի)։

Զեյթունի 1895թ․ ապստամբությունը հայ ազատագրական շարժումների փառապսակն է։

Վանի 1896թ․ ինքնապաշտպանությունը։1895թ․ վերջերին,1896թ․ սկզբներին հայկական կոտորածներ կազմակերպելու նպատակով,Վան ժամանեց սուլթանի հանձնակատար Սաադեդդին փաշան։

Նա չեզոքացրեց կուսակալ Նազիմ փաշային և նրա օգնական Ստեփան Մելիքյանին։1895թ․ աշնանը Սալմաստից Վան անցան Ներսեսի(Գ․Պեոզիկյան),Վազգենի(Տերոյան) և Նիկոլի(Ն․Տեր-Հակոբյան) ղեկավարած խմբերը,նաև Մ․ Ավետիսյանը,որն վերստանձնեց Վանի Արմենական կազմակերպության ղեկավարությունը։Վանի ինքնապաշտպանությանը պատրաստվող հայ ազգաբնակչությունն ուներ ընդամենը 500-ի չափ հրացան և ատրճանակ։

1896թ․ հունիսի 2-ին Վանում իշխանությունները խուզարկեցին Տիգրան Տերոյանի տունը և ձերբակալեցին վերջինի քրոջը՝Զարուհի Տերոյանին։Հունիսի 2-ի լույս 3-ի գիշերը թուրքական զինվորների և քուրդ մաքսանենգների միջև տեղի ունեցավ շինծու մի ընդհարում,որի մեջ ներքաշեցին նաև հայերին։Այս բախումից հետո Այգեստանի զորահրամանատար Հալիմը մեղքը բարդեց հայերի վրա։Խաչ փողոցի հրապարակում թուրք խուժանին ի տես ցուցադրվեցին սպանված թուրք զինվորների մարմինները։Մ․ Ավետիսյանի,Մարտիկի և Պետոյի ղեկավարությամբ պայքարի միացյալ ճակատ ստեղծվեց։Ստեղծվեցին 30-ից ավելի դիրք պատնեշներ։

Ինքնապաշտպանության առաջին օրինակ տվողներից մեկը Արշակ Չթչյանն էր,որը Կլոր դար թաղում իր բնակարանից դիմադրում էր ներխուժող թշնամուն՝Ներսես Ժամկոչյանի օգնությամբ։Միհրդատ Եսայանի հորինած <<Կռվեք տղերք>> երգի ղողանջները տարածվում էին դիրքից դիրք։

Ինքնապաշտպանության ղեկավարները որոշեցին ընդունել Սաադեդինի պայմանները՝դիմադրությունը դադարեցնելու և պաշտպանության կազմակերպիչներին Պարսկաստան հեռանալու մասին։Թուրքական կողմը խոստանում էր չհետապնդել հեռացողներին։

Հունիսի 8-ին 1,5 հզ-ոց մի բազմություն դուրս եկավ քաղաքից ու շարժվեց դեպի Վարագի լեռը։Նենգամիտ Սադդեդինը խաբել էր հայ գործիչներին։Մոտ վեց-յոթ հարյուր մարդ ս․ Բարդուղիմեոսի վանքի մոտ շրջապատվեց Սաադեդինի ուղարկած թուրքական զորաբանակի կողմից։Տեղի ունեցած անհավասար մարտում նրանց մեծագույն մասը զոհվեց։Թուրքական հրոսակները Հալիմ փաշայի առաջնորդությամբ խուժեցին հայկական թաղամասերը,սրի քաշեցին անմեղ մարդկանց։Մոլեգնած բարբարոսները սրախողխող էին անում երեխաներին ու կանանց։Սոսկալի ջարդեր տեղի ունեցան Արճեշում,Հայոց ձորում,Գավաշում,Կարճկանում և այլուր։

Այս իրադարձությունները կոչվեց <<Վանի մեծ դեպք>>։

Օսմանյան դրամատան գրավումը։Կռիվները Սամաթիայում։Խանասորի արշավանքը։Դաշնակցություն կուսակցության կարծիքով հնչակյանների կողմից Կ․Պոլսում կազմակերպված զանգվածային ելույթները(Գում Գափուի և Բաբ Ալիի ցույցերը) հարկ եղած տպավորությունը չէին թողել Եվրոպայի վրա։Նա գտնում էր,որ պետք է իրականացնել այնպիսի գործողություն,որը սպառնալիքի տակ դներ Եվրոպայի շահերը,որը և,իբր կդառնար Հայկական հարցի լուծման ազդու միջոց։

Դրամատան գրավման հետ միասին նախատեսված էր հարձակում կատարել մայրաքաղաքի մատույցներում գտնվող Սամաթիայի զորանոցի վրա և դիմադրություն ցույց տալ դեպի դրամատուն շարժվող զորքերին։Սամաթիայում ոստիկանությունն ու զորքերը նախահարձակ են լինում՝կատարելով խուզարկություններ ու ձերբակալություններ։

1896թ․ օգոստոսի 14-ին դաշնակցական 26 մարտիկներ Բաբկեն Սյունու(Պետրոս Փարյան) գլխավորությամբ գրոհում են Օսմանյան դրամատան վրա,գրավում այն և 13 ժամ պահում իրենց ձեռքում։Դրամատունը գրավելու պահին զոհվում է Բաբկեն Սյունին և ղեկավարությունն անցնում է Արմեն Գարոյին և Հրաչին(Հայկ Թիրաքյան)։Դրամատունը գրավողները ներկայացնում են պահանջներ,որոնց չընդունվելու դեպքում սպառնում են պայթեցնել հաստատությունը։

Կ․Պոլսի ռուսական դեսպանության առաջին թարգման Մաքսիմովը միջամտում է գործին։Մաքսիմովը ներկայացնում է իր կառավարության ժխտական վերաբերմունքը ձեռնարկի նկատմամբ։

Հայ վրիժառուներին հասկացնում էին,որ անիմաստ է միջազգային ռազմական միջամտության սպասելը,իսկ դրամատունը չթողնելու դեպքում դիվանագետը նախազգուշացնում էր ծանր հետևանքների մասին։Նա իր կառավարության անունից խոստանում էր ազդել սուլթանի վրա,որպեսզի դադարեցնի հայկական նոր ջարդերը,առաջիկա 6 ամիսների ընթացքում Հայաստանում իրականացնի բարենորոգումների ծրագիր և այլն։Բավարարվելով ոչնչով չերաշխավորված այդ խոստումներով,հայ մարտիկները թողնում են դրամատան շենքը։<<Ժիրոնդ>> շոգենավով նրանց հեռացնում են Կ․Պոլսից։Դադարում է նաև Սամաթիայի կռիվները։Սուլթան Աբդուլ Համիդի հրամանով զորքը արյան մեջ թաթախեց պոլսահայությանը՝մեկ-երկու օրում գերեզմանելով 10 հզ․ անմեղ մարդկանց։

1897 թ․ հուլիսի 25-ին 253 դաշնակցական մարտիկներից բաղկացած արշավախումբը Վարդանի,Իշխանի(Հովսեփ Արղության),Նիկոլ Դումանի և այլոց գլխավորությամբ Ատրպատականից անցավ թուրք-պարսկական սահմանը և Խանասորի դաշտում հարձակվեց Շարաֆ բեկի քրդական մազրիկ ցեղի վրա։Լուրջ կորուստներ պատճառելով մազրիկ ցեղին՝արշավախումբը վերադարձավ Պարսկաստան։Խանասորի արշավանքը նոր լիցք հաղորդեց ազատագրական շարժմանը։Հիմնական խնդիրը՝մազրիկ ցեղի ցեղապետի և նրա ենթակա արյունարբու բեկերի ոչնչացումը չիրականացավ։

Հայկական ջարդերն ու ինքնապաշտպանական մարտերը։Մայիսյան բարենորոգումների շուրջը ծավալված աղմուկից հետո,թուրքական սուլթանը համոզվեց,որ եվրոպական տերությունները մտադիր չեն հետամուտ լինելու իրենց պահանջների իրականացմանը։Նա որոշեց հայերի բողոքի արդար ձայնը խլացնել նրանց արյան մեջ։

Սուլթան Համիդը շատ սահմանափակ,վախկոտ ու կասկածամիտ,բայց խորամանկ,նենգ ու դաժան մարդ էր։Իր գահակալության շրջանում նա երկու գիշեր միևնույն սենյակում չքնեց և մահվան սարսափից հանգիստ չունեցավ։Նա սեպ խրեց հայերի և քրդերի միջև,ստեղծեց հայ-քրդական խնդիրը։1895թ․ աշնանը Արևմտյան Հայաստանում սկսվեցին հայերի զանգվածային կոտորածները։

1895 թ․ հոկտեմբերի 5-ին Տրապիզոնում սկսվեց կոտորածը։Ավերվում են դպրոցները,եկեղեցիներն ու բոլոր սրբավայրերը ոչնչացվում,հայերի մի մասին կրոնափոխ են անում։

Հայերի հասցված վնասը Տրապիզոնում անցնում էր 5 միլիոն ֆրանկից։

Սեպտեմբերի 30-ին ջարդ է սկսվում Բաբերդում։1895թ․-ի հոկտեմբերի 7-ին կոտորած է տեղի ունենում Դերջանի գավառում։Երզնկայի կոտորածի ժամանակ հոկտեմբերի 9-ին քաղաքը կողոպտվում է,նշանավոր վանքերը ավերվում։Քղիի գավառակում հոկտեմբերի 10-ին սկսված ջարդերի զոհ են դառնում 1000-ից ավելի հայեր։Յաթաղանի զոհ դարձան նաև Բիթլիսի նահանգի հայ բնակիչները։

Սարսափելի չափերի է հասնում կոտորածը Եդեսիայում։Հոկտեմբերի 16-ին թուրքական զորքը և ամբոխը հարձակվում են հայերի խանութների վրա,կողոպտում,ավերում ու հրկիզում։Հայերն ուժեղացնում են պաշտպանական դիրքերը։

Մ եծ թվով կանայք և երեխաներ փակվում են եկեղեցում։Սակայն դահիճները ջարդում են եկեղեցու դուռը,անպաշտպանների վրա նավթ լցնում և այրում։Այդ ջարդերին զոհ դարձավ 7000 մարդ։

1895թ․ հոկտեմբերի 16-ին սկսվում է կոտորածը Շապին-Կարահիսարում։Հայերի ունեցվածքը կողոպտվում է,տները ավերվում։Ավերվում են շրջակա 30 հայկական գյուղերը,սպանվում ավելի քան 3000 մարդ։

Կարինում հոկտեմբերի 18-ին զոհվում են 400 հոգի, ավերվում ու կողոպտվում է 1500 խանութ։Հայկական գյուղերից 40-ը կողոպտվում ու ավերվում է,3-ը բռնի մահմեդականություն են ընդունում։Հասան Կալեի վանքը կողոպտելուց հետո,բարբարոսները Տիմոթեոս վարդապետին,իր 6 միաբանների հետ մորթում,ապա դիակները այրում են։Հոկտեմբերի 21-ին ավերվում են հայերին պատկանող տները և մոտ 20 եկեղեցիները։Սպանվում են 1500 հայեր։

Մեծ ավերածության է ենթարկվում Խարբերդը։Հոկտեմբերի 26-ի կոտորածին զոհ է գնում ամբողջ քաղաքը՝բացի մեկ թաղից։Ոստիկանական ջոկատները գիշերը գյուղացու հագուստով ուղարկվում էին հայերին կոտորելու։

Հոկտեմբերի 10-ին սկսվեցին Չարսանջակի շրջանի կոտորածները։Ոստիկանները մուտք գործելով հայերի տները՝սկսեցին կոտորածը։

Նույն օրը երեկոյան սկսվեց հարձակումը Բերդակ,Կուզուօվու,Հարսիկ,Տղորկուխ,Կորնե,Բեգլուշեն և այլ գյուղերի վրա։Այդ կոտորածը գլխավորում էր Սուլեյման բեյը։Ավելի քան 300 հայ սպանվեց։

Բալուում զոհված հայերի թիվը 1300-ից ավելի էր։Արաբկիրում զոհվեցին 2800,Թորթումում՝500 հայեր։

Ջարդերը Մալաթիայում սկսվեցին 1895թ․ հոկտեմբերի 23-ին։Հավաքված հայերին առաջարկում են կրոնափոխ լինել։Կառավարչի հրամանով զինվորներից մեկը շուկայում սպանում է մի հայ վաճառականի,որից հետո սկսվում է ընդհանուր ջարդը։

Քահանա Եղիշե Խաչատրյանն կազմակերպում է Մալաթիայի շուկային մոտ գտնվող հայկական թաղամասերի պաշտպանությունը։Կռիվներին մասնակցում էին Գրիգոր Ասլանյանը,Գրիգոր Անանյանը,Գրիգոր Մարտիկյանը և ուրիշներ։Թուրքերը հարձակվում են եկեղեցու վրա։Այստեղ Եղիշե Խաչատարյանի և Թորոս Բեքմեզյանի ղեկավարած գրոհից թշնամին ետ է քաշվում։Այդ կռիվներում աչքի է ընկնում Գևորգ Պոզոյանը։Բազմաթիվ կանայք օգնում են կռվողներին,ջուր ու սնունդ մատակարարում նրանց։Գտնվեցին նաև բարեկամությանը հավատարիմ մահմեդականներ,որոնք պաշտպանեցին հայերին։Այդպիսիններից էին Մստոն,Հաջի Աբդուլլան,հաջի Հուսեյինը և ուրիշներ։Մալաթիայում սպանվեց 3 հզ․-ից ավելի մարդ,և այրվեց մոտ 1000 տուն։

1895թ․-ի նոյեմբերի 3-ին ջարդեր սկսվեցին Մարզվանում։Այդ օրը սպանվեց 100 և վիրավորվեց 500 մարդ։Կողոպտվեցին և ավերվեցին 1500 խանութ։Կարգը վերահաստատելու համար քաղաք է ժամանում Աբդուլլա փաշան։

Բասենի մոտ գտնվող սուրբ Աստվածածին վանքն ավերվեց,իսկ վանահայր Կարապետը բռնի կրոնափոխ արվեց։Կեղսույում սուրբ Կիրակոս վանքը նույնպես ավերվեց,իսկ վանահայրը՝Պողոս Խաչատրյանը սպանվեց։Ավերվեց նաև Սարիի սուրբ Աստվածածին վանքը։

Մուշում հռչակումը սկսվեց շուկայից։Սակայն բնակչությունն անմիջապես դիմադրություն կազմակերպեց,անգլիական հյուպատոս Հեմբսոնի միջամտությունը ևս նպաստեց հարձակումը կանխելուն։

Դիարբեքիրում ջարդը սկսվեց 1895թ․ նոյեմբերի 1-ին։Հայերից սպանվեց ավելի քան 1000 մարդ,մոտ 300-ը վիրավորվեցին։

Սեբաստիայում նոյեմբերի 12-ին սպանվեց մոտ 1000 մարդ։

Ջարդեր տեղի ունեցավ Երզնկայում,Արաբկիրում և այլուր։Կոստանդնուպոլսում մահակների և սրերի հարվածներից փողոցներում ընկնում էին սպանված հայերը։

Ոստիկանությունն իր կազմակերպած չարագործության հետքերը թաքցնելու համար դիակները հավաքում և նետում էին Բոսֆորից Մարմարյա ծովն անցնող հոսանքի մեջ։

Կոտորած եղավ Ակնում,1100 տնից հազիվ 150-ը մնացին։

1896թ․ հոկտեմբերի 27-ին Բաբերդում հայերի նկատմամբ կեղծ դավադրություն սարքեցին։

1890-ական թթ․ կոտորածների ժամանակ եղան թուրքեր և քրդեր,որոնք պաշտպանեցին հայերին։Այսպես,Մոկսի կառավարիչ,ազգությամբ քուրդ Մուրթուլլա Բեյը հասնում է Մոկս,և կանխում կոտորածը։

Ահավոր ջարդերից հետո նոր ուժով ծայր առավ պանդխտությունը։

1890-ական թթ․ ջարդերը թուրքական դահիճների արևմտահայության առաջին զանգվածային ցեղասպանության փորձն էր։Զոհվեց շուրջ 300․000 հայ,համարյա այդքանն էլ տարագրվեց,որից մոտ 100․000-ը անցավ Ռուսաստան,իսկ 150․000-200․000-ը Եվրոպայի,Աֆրիկայի ու Ամերիկայի զանազան երկրներ։Արևմտահայության որոշ մասն էլ հարկադրված դավանափոխվեց,ընդունելով մահմեդականություն։

Քուրդ աղաները կոտորածների տարիներին բռնագրավեցին հայկական հողերը և դարձան ընդարձակ կալվածքների տերեր։Ադլջևազում հռչակվեց Քոռ Հյուսեին փաշան,Արճեշում՝Էմին փաշան,Խիզանում՝շեյխ Սեիդ Ալին և ուրիշներ։

Թուրքական կառավարությունը բնաջնջելով հայ գյուղացիներին,նրանց դաշտերը վեր էին ածում արոտավայրերի և երկրի գյուղատնտեսությունը ետ տանում հետամնաց ավատատիրության։

Այսպիսով, թուրքական կառավարության ցեղասպանության քաղաքականությունը երկիրը հասցրեց քայքայման և կանգնեցրեց տնտեսական ու քաղաքական խորը ճգնաժամի առջև։-Հայկական ջարդերը և մեծ տերությունների քաղաքականությունը։90-ական թթ․ սուլթանական Թուրքիայում ստեղծված հայ ժողովրդի ոչնչացման վտանգը հետևանք էր մեծ տերութոյւնների թողտվության պայմաններում թուրքական կառավարության քաղաքականության։Զանգվածային ջարդեր կազմակերպելով՝սուլթանական կառավարութjունը հետապնդում էր հայկական հարցը միջազգային դիվանագիտությունից հանելու խնդիրը։Ռուսաստանը այնքան էլ շահագրգռված չէր Հայաստանը գրավելու,իմանալով,որ Անգլիան ցանկանում է վատացնել Ռուսաստանի և Թուրքիայի հարաբերութունները։

Փարիզում լույս տեսնող <<Պրո Արմենիա>> թերթի էջերում հօգուտ հայկական հարցի,հանդես են գալիս Ժորեսը,Կլեմանսոն,Բրիանը,Պրեսանսեն և ուրիշներ։Ուժեղանում էին գերմանա-թուրքական մտերմությունը։

Հայ ժողովրդի ազատագրման համար դաշնակցականներն ու հնչակյաններն այն տեսակետին էին,թե Եվրոպան կզբաղվի հայերի հարցով,եթե ցույցերով ու ելույթներով նրանց ուշադրությունը հրավիրվի։

Կոտորածներից տուժած հայերին օգնելու համար կազմակերպվեցին Շոտլանդիա-հայկական ընկերություն։1894-1896թթ․ հայերի կոտորածների ժամանակ Անգլիայի պրեմիեր-մինիստրը լորդ Սոսլբերին հայերի դիմումներին պատասխանում էր․<<Անգլիական նավերը չեն կարող բարձրանալ Հայաստանի լեռները։

Ալեքսանդր 3-րդի կառավարության արտաքին գործերի մինիստր Լոբանով-Ռոստովսկին հայտարարում էր․<<Հայաստանը մեզ հարկավոր է առանց հայերի>>։

ԱՄՆ-ն դատապարտել է սուլթանական բռնապետության դեմ ուղղված ազգային ազատագրական շարժումները։Ֆրանսիայի արտաքին գործերի մինիստր Գ․Հանոտոն իր թրքասիրության համար սուլթանից շքանշան ստացավ և <<Հանոտո փաշա>> ծաղրական անունը վաստակեց։

Հայդուկային շարժումները։Արևմտահայ ազգային-ազատագրական պայքարի մեջ մեծ տարածում գտավ հայդուկային կամ ֆիդայական շարժումը։Հայդուկ հունգարերեն բառ է,նշանակում է պարտիզան․ֆիդայի արաբերեն բառ է,նշանակում է անձնազոհ։Հայդուկային շարժումն Արևմտյան Հայաստանում սկսվեց 19-րդ դ․ 80-ական թթ․։

Այն ուղղված էր ճնշողների դեմ։Իբրև ճնշող հանդես էին գալիս քուրդ ռազմական ավագանին՝ցեղապետերը և թուրք պաշտոնեությունը։Հայդուկի զենքն ուղղվում էր նաև հայ մատնիչների դեմ։Չհանդուրժելով լլկանքները՝հայ գյուղացին մի որչէ քուրդ աղա կամ թուրք ոստիկան սպանելուց հետո թողնում էր տուն,տեղ,ընտանիք և բարձրանում լեռները։Նրանք ապաստանում էին լեռներում։Նրանք հարձակվում էին կառավարական զորքերի,քուրդ հրոսակների վրա։

Հայդուկային խմբերն առաջնորդվում էին չգրված օրենքներով։

Հայ ազատագրական պայքարում հայդուկային շարժման ականավոր դեմքերից էին Աղբյուր Սերոբը,Հրայրը,Անդրանիկը,Գևորգ Չավուշը և այլոք։Առաջին հայդուկներից էր Արաբոն(Առաքել Մխիթարյան),որը որոշեց քուրդ ցեղապետներին պատասխանել <<ակն ընդ ական>>։

Նա կողոպտում է հարուստների ունեցվածքը,բաժանում գյուղացիներին։Կովկասից զենք տեղափոխելու ժամանակ Արաբոյի 16-հոգանոց խումբը շրջապատվեց թշնամու կողմից․և բոլորն էլ զոհվեցին։

Հայդուկային շարժման դեմքերից էր Արմենակ Ղազարյանը։Ծնվել է 1864թ․ Սասունի Ահրոնք գյուղում։Նա հայտնի դարձավ Հրայր, Դժոխք,Ուրվական անուններով։ Հրայրը թուրքական բռնակալության դեմ հայերին և քրդերին ոտքի հանելու նպատակով շրջում էր Տարոնի քրդական գյուղերը։Նա ընդունվեց ՀՀԴ շարքերը,թղթակցում էր<<Հնչակին>> և <<Դրոշակին>>։

Անվանի հայդուկապետերից էր Սերոբ Վարդանյանը՝Ախլաթի շրջանի Սոխորդ գյուղի գյուղապետի կրտսեր եղբայրը։Իր վրա հարձակված քրդերից մեկին սպանելուց հետո նրան փախցնում են Կ․ Պոլլիս,ապա Ռումինիա։Այնտեղ հայդուկային խումբ է ձևավորում և 1895թ վերադառնում Ախլաթ։1895-1897 թվերին ողջ գավառում նա կազմակերպում է ժողովրդի ինքնապաշտպանությունը։Այդ պատճառով ժողովուրդը նրան սկսեց կոչել Աղբյուր Սերոբ,այսինքն՝կյանք պարգևող։Թեղուտ գյուղի ճակատամարտից հետո նա թաքնվում էր Նեմրութ լեռան կատարին։Այդ ժամանակներից նրան կոչում են նաև Նեմրութի Ասլան։Կառավարությունը մեծ գին հայտարարեց Սերոբի գլխի համար։ Գեղաշենի Ավոն թունավորում է նրան և հայտնում Բշարե Խալիլին։Գելիեգուզան գյուղում թունավորված Սերոբը(1864-1899թթ․) դիմադրում է Բշարե Խալիլի զորքերին,բայց զոհվում է։Նրա մասին հյուսվեցին երգեր ու ասքեր։

Զոհվում են նաև Սերոբի եղբայրները՝Մխոն և Զաքարը։Սերոբի հետ էին նրա 12 ընկերները։Սոսեն տղայի՝Հակոբի հետ օգնում էր ամուսնուն։Զոհվում է նաև Հակոբը։Թուրքերը գերի են վերցում վիրավոր Սոսեին։Աղբյուր Սերոբի գլուխը սվինի ծայրին հագցրած՝Խալիլ աղան շրջել է տալիս Մուշի փողոցներում,ապա տանում է Բիթլիսի վրա,ցանկանալով սարսափ տարածել հայերի մեջ։

Թուրքական կառավարությունը Սերոբի գլուխը հանձնում է Բիթլիսի հոգևոր առաջնորդ Չիլինկերյանին,որը հողին է հանձնում ս․ Կարմրակ եկեղեցու բակում։Անդրանիկը որոշում է Սերոբի վրեժը առնել։

1900 թ․ հոկտեմբերին տեղեկանալով,որ Խալիլիը Խաս գյուղից պետք է մեկներ և անցներ ս․Աղբերիկի կիրճով,կարգադրում է հայդուկներին դարանակալել և սպանել նրան։Կարգադրությունը կատարվում է։Խալիլի մոտ Անդրանիկը գտավ նրա 13 հայ լրտեսների կնիքները։Այս դավաճանները նույնպես ստացան իրենց պատիժը։

Սերոբի խմբի հայդուկներից էր Անդրանիկ Օզանյանը,ծնվել է 1865 թ․ Սեբաստիայի վիլայեթի Շապին-Գարահիսար քաղաքում։Սպանելով իր անմեղ հորը ծեծող թուրք պաշտոնյային՝նա բանտարկվում է, ապա փախչում Կ․ Պոլիս, հետո՝Ռումինիա։

Նա լինում է Ռուսաստանում,գնում Սևաստոպոլ,Յալթա և այլուր ու կազմելով 26 հոգուց բաղկացած մի խումբ,1895թ․ հուլիսին վերադառնում է Արևմտյան Հայաստան։Խումբը հասնում է Գոմաձոր,որտեղ նրանց միանում են Ալեքսանդրը և Սողոն։Մոտ քսան օր Անդրանիկն ու նրա ընկերները մնում են Բերդակ,Ալվառինջ գյուղերում և Առաքելոց վանքում։1896թ․ մարտին Սասունից 16 հոգով անցնում է Սևաստոպոլ,լինում է Յալթայում։

1897թ․ հուլիսի 15-ին Անդրանիկը մեկնեց Սանամերկ։

1898թ․ գարնանը Ցրոնք գյուղում դավաճանության զոհ են դառնում հայդուկներ Գուրգենը,Ռուբենը,Փարսադանը,Տիգրանը,Վարդանը,Կարապետը և Մկրոն։

1907թ․ Ժնևում լույս տեսավ Անդրանիկի <<Մարտական հրահանգներ>> գրքույկը,որտեղ տրվում են պարտիզանական կռիվների տակտիկան ու կազմակերպական դրույթները։

<<Մարտական հրահանգներ>> գրքույկի 15 բաժինները պարունակում են ազատագրական մարտեր վարելու հետաքրքիր խորհուրդները։

Ըստ մշակած կանոնադրության՝ազատագրական պայքարի ղեկավար մարմինը <<Զինվորական խորհուրդն>> է,որը պետք է ունենա առնվազն 12 փորձված անդամ։

Խմբի կազմում պետք է լինեին ռումբ ձուլողներ,զինագործներ,բժիշկ,ատաղձագործ,կոշկակար,դերձակ և այլն։

<<Ապստամբին>> բաժնում նախատեսում էր ծրագիր մշակել,որը պետք է ներկայացվի <<զինվորական խորհրդի>> քննությանը և մնա խիստ գաղտնի։

Այդ գրքույկում նշվում է,որ գյուղացիները իրենցից ընտրված մարդկանց միջոցով պետք է վերջացնեն իրենց դատը։Եթե գյուղի ընտրյալները կարողանան հարցը լուծել,ապա զինվորական խումբը պետք է գործը իր ձեռքը վերցնի և արդարադատ վճիռ կայացվի։

<<Քրդերը և քրդական միություն>> բաժնում Անդրանիկը գտնում է,որ հայերի,քրդերի և բոլոր ժողովուրդների բարեկամական միությունը անհրաժեշտ է սուլթանի հալածանքներին վերջ տալու համար։

<<Մարտական հրահանգներում>> Անդրանիկը ներկայացրել է հայդուկային կռիվների իր փորձն ու տեսությունը։Այդ գիրքը հայ ժողովրդի ռազմական պատմության ուշագրավ էջերից է։

Արևելյան Հայաստանի սոցիալ-տնտեսական դրությունը 20-րդ դարի սկզբին

Արևելյան Հայաստանի արդյունաբերության և գյուղատնտեսության զարգացումը։20-րդ դ․ սկզբին Արևելյան Հայաստանի տնտեսությունը զգալի առաջընթաց ապրեց։19-րդ դ․ վերջին և 20-րդ դ․ սկզբին Ռուսաստանի հետ Արևելյան Հայաստանը և ամբողջ Անդրկովկասը թևակոխում են իմպերիալիզմի դարաշրջանը։Եթե Արևելյան Հայաստանը թևակոխեց իմպերիալիզմի դարաշրջանը,ապա Արևմտյան Հայաստանը դուրս մնաց տնտեսական-քաղաքական զարգացման այդ ուղուց։

Արդյունաբերական աչքի ընկնող ճյուղերից էր լեռնարդյունաբերությունը։Զանգեզուրում նշանավոր էին Բաղդասար Տեր-Մելիքյանի,Կոնդուրով եղբայրների պղնձաձուլական գործարանները։<<Շահալի-Էգլար>> ընկերությունը ձեռնամուխ եղավ Շահալիի պղնձահանքի մշակմանը։Արևելյան Հայաստանը տալիս էր Անդրկովկասում արտադրվող պղնձի 58,2 տոկոսը։Անդրկովկասում պղնձարդյունաբերողները իրենց արտադրանքը իրացնում էին գերմանացի ֆ․Մ․ Վոգաուի առևտրական տան միջոցով։1901թ․ Հայաստանում պղինձ արտադրվել է 112 հզ․ փութ,1908թ․ 196,1913թ․ 343։

Լեռնային արդյունաբերության մյուս ճյուղը աղի արտադրությունն էր,որի կենտրոններն էին Կողբը,Նախիջևանի գավառը,Կաղզվանը և Օլթին։Դրանք բոլորը պետական սեփականություն էին,բացի Նախիջևանի գավառի Սուստինի աղահանքից։Կողբի կապալառու Ջանփոլադյանը ներդրեց անգլիական մեքենաներ։Կողբի,Նախիջևանի և Կաղզվանի աղահանքներից 1899 թ․ ստացվել է մոտ 1,800 հզ․ փութ աղ,իսկ 1903թ․ 2,600 հզ․։

Զարգանում էր սպիրտային խմիչքների արտադրությունը։Ռուս կապիտալիստ Շուստովը 1899 թ․ Երևանում գնեց Թաիրովի կոնյակի ու գինու գործարանը։1903թ․ նրա գործարանը տվեց 751 հզ․ աստիճան սպիրտ։

1900-1907թթ ընթացքում կոնյակի և գինու գործարաններ կառուցեցին Չելաբովը,Աբրամովը,Գոլովովը և ուրիշներ,իսկ 1904թ․ վերսկսեց գործել Աֆրիկովի ձեռնարկությունը։Ղամարլուում հիմնվեցին <<Արաքս>>,<<Վստահություն>> կոնյակի արտադրության ընկերությունը։1902-1909թթ․ ընթացքում Երևանի նահանգում կոնյակի գործարանների թիվը հասավ 13-ի։1910թ․ գինեգործական ամենախոշոր կենտրոնը համարվում էր Արտաշատ(Ղամարլու) գյուղը։Գարեջրի կենտրոններն էին Ալեքսանդրապոլն ու Կարսը։

Պետք է նշել,որ Շուստովի արտադրած կոնյակը <<Արարատ>> մակնիշով էր վաճառահանվում։

Արևելյան Հայաստանում զարգացավ նաև կաթնամշակությունը։Լոռիում 1894-1908թթ․ հիմնվեցին 20-ից ավելի ձեռնարկություններ,որոնցից յուրաքանչյուրը արտադրում էր 29 հզ․ փութ պանիր։Կաթնամշակությունը ծավալվեց Նոր Բայազետի գավառում,Կարսի մարզում։Լոռիում պատրաստում էին տեղական,շվեյցարական և հոլանդական պանրատեսակներ։

Նկատելի բարեփոխություններ էին կատարվում բամբակի մշակման գործում։Բամբակի ակցիոներական ընկերության Եղիազարովի,Աֆրիկովի,Տիգրան Տեր-Մաթևոսյանի,Աթարբեկովի,Սարգիս Սիմոնյանի և ուրիշ գործարաններ հիմնված էին Երևանի,Էջմիածնի ու Սուրմալուի գավառների գյուղերում և յուրաքանչյուրը տարեկան հակավորում էր մինչև 60հզ․ փութ բամբակ։

Դարասկզբին լուրջ տեղաշարժեր կատարվեցին մետաքսագործության մեջ ։1902թ․ Օրդուբադի գավառամասում կար 7,իսկ 1908թ․ Շուշու գավառում 10 մետաքսափաթաթման գործարան։

Զարգանում է նաև գորգագործությունը։Երևանի նահանգում 1902-1912թթ․ գորգագործական տնտեսությունների թիվը հասավ 6674-ի,իսկ արտադրած գորգերի արժեքը 134․394 ռուբլու։

Տեղաշարժեր կատարվեցին կաշեգործության մեջ։Աչքի ընկան Գաբրիելյանի ու Տեր-Սարգսյանի կաշեգործական գործարանները։Կաշեգործական արտադրանքը արտահանվում էր Թիֆլիս,Քութայիս,Դոնի-Ռոստով և այլ քաղաքներ։

Առաջադիմեց մետաղամշակման արդյունաբերութունը։Տեր-Ավետիքյանի և Հեքիմյանի գործարաններն արտադրում էին մեքենաների մասեր,պոմպեր և այլն։

Ծանր էր բանվորների դրությունը։Նրանք շահագործվում էին։Նրանք իրավազուրկ էին,չունեին խոսքի,մամուլի,ժողովների ազատություն։

Չնայած այդ ամենին,20-րդ դարի սկզբին Արևելյան Հայաստանի արդյունաբերությունը դեռ թույլ էր զարգացած։

Լուրջ տեղաշարժեր կատարվեցին գյուղատնտեսության մեջ։1900-1911թթ․ ընթացքում հավաքած բերքը 382 հզ․ փթից հասավ 650 հզ․ փթի։

20-րդ դ․ սկզբին Անդրկովկասի բամբակի արտադրության գլխավոր կենտրոնը Արևելյան Հայաստանից տեղափոխվում է Ադրբեջան։Դա պայմանավորված էր նրանով,որ Ադրբեջանում դրանով զբաղվում էին կալվածատերերը,իսկ Արևելյան Հայասատնում մանր գյուղացիական տնտեսությունները։

Դարասկզբին վերելք է ապրում խաղողագործությունը։Խաղողագործության հիմնական շրջանները Երևանի և Էջմիածնի գավառներն էին։

Այգեգործությունը լայն տարածում է ստանում Երևանում,Ղամարլուում,Փարպիում,Իգդիրում և այլուր,իսկ բանջարաբոստանային կուլտուրաների արտադրությունը Կարսի մարզում,Ալեքսանդրապոլի,Նոր Բայազետի,Զանգեզուրի գավառներում և այլուր։

Առաջադիմում էր ծխախոտագործությունը։Միայն 1900-1906թթ․ ընթացքում արտադրությունը հասավ 11․600 փթի։Ծխախոտագործության կենտրոններն էին Երևանի ու Սուրմալուի գավառները,նաև Շարուր-Դարալագյազի ու Նախիջևանի որոշ վայրեր։

Շերամապահության արտադրության կենտրոններն էին Նախիջևանի ու Շուշիի,Երևանի,Էջմիածնի ու Շարուր-Դարալագյազի գավառները։Հացահատիկային տնտեսությունն առաջադիմում էր Կարսի մարզում,Ալեքսանդրապոլի և Նոր Բայազետի գավառներում։Կարսի մարզում 1900 թ․ 5259 հզ․ փթի դիմաց 1910 թ․ հավաքվել էր 7116 փութ հացահատիկ։

Շարունակում էին զբաղվել նաև բրնձի արտադրությամբ։Երևանի նահանգում 1904թ․ հավաքվել էր 840․903 փութ բրինձ։Բրինձն արտադրվում էր Երևանի ու Շարուր-Դարալագյազի գավառներում։

Յուղատու բույսերի արտադրությունը ցարիզմի հարկային քաղաքականության և Բաքվի նավթի ներթափանցման հետևանքով շարունակվում էր կրճատվել։Սակայն կտավատի արտադրությունը աճում էր։

Անասնապահությունը նույնպես զարգանում է։Զարգացավ նաև մեղվաբուծությունը։

Կառուցվեցին Խան-Ազովի,Շան-Գիրեյի ու գեներալ Կախանովի ջրանցքները։Դարասկզբին գյուղական բուրժուազիան կիրառեց Եվրոպական գութանների հնձիչներ,փոցխեր,ֆուրգոններ և այլն։1911թ․ Մանթաշևի կալվածքում(Լոռի) առաջին անգամ սկսեց աշխատել առաջին տրակտորը։

Գյուղական բուրժուազիան տնտեսության բոլոր ճյուղերում կիրառում էր վարձու աշխատանք։

Արևելյան Հայաստանի գյուղացիները չկարողանալով ապրել ծանր աշխատավարձով,դիմում էին արտագնացության։Նրանք մեկնում էին Բաքու,Թիֆլիս,Բաթում,նաև արտասահման՝Ֆրանսիա,Գերմանիա,Ամերիկա։

Ցարիզմի հողային ու հարկային քաղաքականությունը։Պետությունը,կալվածատերերը և հոգևոր հաստատություններն տիրում էին երկրի հողային տարածությանը,իսկ գյուղացիները չունեին սեփական հող։Արևելյան Հայաստանում գերիշխում էր մանր կալվածատիրական հողատիրությունը։

1900թ․ մայիսի 1-ին ցարական կառավարությունը օրենք հրատարակեց <<Անդրկովկասի պետական հողերում բնակվող գյուղացիների հողաշինարարության գլխավոր հիմունքների մասին>>։

Ըստ այդ օրենքի՝հողերի բաշխման նախկին վիճակը մնում էր անփոփոխ։Գյուղացիները պարտավոր էին վճարել հողահարկ կամ բահրա։Պետական հողերը ենթական չէին վերաբաժանման,իսկ հողաբաժինները չէին կարող լինել վաճառքի առարկա։Թույլատրվում էին գյուղացիներին անտառային հողաբաժին տալ միայն այն վայրերում,որտեղ անտառներ շատ կային։Գյուղացիները պարտավոր էին պետությանն անտառահարկ վճարել։

Այսպիսով,ցարական կառավարության <<նոր>> օրենքը փոփոխություն չէր մտցնում Անդրկովկասի,այդ թվում նաև Արևելյան Հայաստանի գյուղում։

Ցարական կառավարությունը ձգտելով ռուս գյուղացիներին վերաբնակեցնել Անդրկովկասում և Արևելյան Հայաստանում՝այստեղ գործուղեց Մարկովին։

1903թ․ ապրիլի 21-ին օրենք հրատարակվեց Անդրկովկասում հողաբաժինների սահմանագծումների մասին։Երբ իշխանությունները սկսեցին կտրատել գյուղացիական հողերը,գյուղացիները համառ դիմադրություն ցույց տվեցին։

1904թ․ Կովկասի գլխավոր կառավարչապետի գրասենյակը խորհրդակցություն հրավիրեց,որտեղ կարծիք հայտնվեց գյուղացիների <<ժամանակավոր-պարտապան>>հարաբերությունները վերացնելու մասին՝նրանց հողաբաժինները փրկագնելու ճանապարհով։Հողատերերը աշխատեցին պահպանել <<ժամանակավոր-պարտապան>> հարաբերությունները։

Կովկասի փոխարքա Վորոնցով-Դաշկովը կրկին անդրադաձավ այդ հարցին։Սակայն մինիստրների խորհուրդը 1906թ․ սկզբներին հավանություն չտվեց։

Կառավարությունը որքան էլ ձգտում էր պահպանել կալվածատիրական հողատիրությունը,այնուամենայնիվ 20-րդ դ․ սկզբին գյուղացիության դասակարգային վերելքի պայմաններում քայքայվում էր։

1906թ․ նոյեմբերի 9-ին ցարական կառավարությունը հողային օրենք հրատարակեց և իրավունք տվեց պետական գյուղացիներին դառնալու իրենց հողաբաժինների սեփականատերերը։

Ստոլիպինյան ագրարային ռեֆորմը կանխատեսում էր,որ գյուղացիները կքայքայվեն ու իրենց հողերը կվաճառեն կուլակներին։Կառավարությունը ձգտում էր կուլակային տնտեսությունների ուժեղացման ճանապարհով ամրապնդել գյուղում թուլացած իր հենարանը։Ստոլիպինյան այդ օրենքը տարածվեց միայն ռուսական,ուկրաինական և բելոռուսական նախագծերի վրա,շրջանցելով Անդրկովկասը։

Սակայն ռուս,ուկրաինացի ու բելոռուս գյուղացիության հիմնական մասը դեմ դուրս եկավ նոր օրենքի կենսագործմանը։

1899թ․ հոկտեմբերին կազմվեց հարկային ռեֆորմի նախագիծը,որը 1900 թ․ հունիսի 12-ին հաստատվեց ցարի կողմից։Նոր օրենքի համաձայն 1901թ․ հունվարի 1-ից Անդրկովկասում վերացվում էին ծխահարկն ու հողահարկը և մտցվում էին պետական բահրային տուրքն ու հողային հարկը։Առաջինը գանձվելու էր պետական այն հողերից,որոնք գտնվում էին գյուղացիների օգտագործման տակ,իսկ երկրորդը մնացած հողերից,որոնք պատկանում էին արքունիքին,եկեղեցիներին,վանքերին մզկիթներին և գյուղացիներին։Նոր օրենքով հարկի տակ էին դրվում նաև կալվածատիրական հողերը։Կառավարության այս քաղաքականությունը բողոքներ առաջադրեց Արևելյան Հայաստանի գյուղերում։

Գյուղացիները շահագործվում էին նաև հոգևորականների կողմից,որոնք վերցնում էին զանազան հարկեր և ստիպում կատարել պարհակներ։

Հեղափոխական շարժումները Անդրկովկասում ու Հայաստանում

Բանվորական և գյուղացիական շարժումները։1905թ․ բուրժուա-դեմոկրատական հեղափոխությունը միանգամից չբռնկվեց։1905թ․ նախօրեին Ռուսաստանում և նրա ծայրամասերում տեղի ունեցան մի շարք հեղափոխական ելույթներ։Հեղափոխական շարժումն ընդգրկել էր նաև Անդրկովկասը։

Անդրկովկասի բանվորական շարժումների փառահեղ էջերից է 1900թ․ Թիֆլիսի օգոստոսյան գործադուլը։Թիֆլիսի երկաթուղու արհեստանոցների 4000 բանվորներ օգոստոսի 14-ին,աշխատանքը դադարեցնելով պահանջեցին 8-ժամյա բանվորական օր,աշխատավարձի ավելացում,բանվորների տնտեսական պայմանների բարելավում։Գործադուլը տևեց 15 օր,Թիֆլիսում ռազմական դրություն հայտարարավեց։

1901թ․ հունվար և փետրվար ամիսներին Թիֆլիսում տեղի է ունեցել 15 գործադուլ։

Մարտին ձերբակալվեցին Թիֆլիսի սոցիալ-դեմոկրատական կազմակերպության մի շարք ղեկավար աշխատողներ՝Վ․Կուռնատովսկին,Ի․Ֆրանչեսկին,Ֆ․Մախարաձեն,Հ․Զարգարյանը և ուրիշներ։

ՌՍԴԲԿ Թիֆլիսի կոմիտեի կոչով քաղաքի կենտրոնում՝Սալդատսկի բազարի,Ալեքսանդրովյան այգու շրջանում մոտ 3000 ցուցարարներ հավաքվում են կարմիր դրոշի շուրջը։Վիրավորվեց 14 և ձերբակալվեց ավելի քան 50 ցուցարար։

1902թ․ մարտի 9-ին Բաթումում տեղի ունեցավ ցույց,որին մասնակցում էին 6000 աշխատող։

Ցույցի ընթացքում սպանվեց 15,վիրավորվեց 54 և ձերբակալվեց 500 մարդ։

1902թ․ Բաքվի բանվորների մայիսմեկյան ցույցին մասնակցում էր շուրջ 5000 մարդ։Ձերբակալվեցին ցույցերի կազմակերպիչներից 34 հոգի,այդ թվում՝Բոգդան,Լյուդվիգ,Տիգրան Կնունյանցները,նրանց քույրը՝Փառո Կնունյանցը,Հ․Մելիք-Հովսեփյանցը և ուրիշներ։

1907թ․ հուլիսի 2-ին Բաքվում ավելի քան 50 հզ․ բանվորներ գործադուլի դուրս ելան,որը տևեց 20 օր։Բաքվի գործադուլին արձագանքեցին Թիֆլիսի,Կիևի,Օդեսայի,Ալավերդու և այլ վայրերի բանվորները։

Անդրկովկասում հուլիսյան գործադուլներին մասնակցեց ավելի քան 100 հզ․ մարդ։

Քաղաքական պայքարի են դուրս գալիս Հայաստանի բանվորները։1903թ․ ապրիլի կեսերին գործադուլ են անում Շամլուղի պղնձահանքերի բանվորները՝առաջադրելով բարձրացնել իրենց աշխատավարձը,ստեղծել տանելի պայմաններ,վերջ տալ կապալառուների կամայականություններին։

Ալավերդու հանքագործների քաղաքական ելույթը տեղի ունեցավ 1904թ․ գարնանը։

1904թ․ ապրիլի 29-ին գործադուլ արեցին Ալեքսանդրապոլի արդյունաբերական ձեռնարկություները և փռերի աշխատողները։Գործադուլը ճնշվեց։

1901թ․ փետրվարին Երևանի նահանգի Էջմիածնի գավառի Փոքր Շահրիար,Մարգարա,Արզնի,Ելղովան,Ներքին Ղույլասար գյուղերի 30 ընտանիքներ դիմում են նահանգի պետական գույքերի կառավարչին և պահանջում իրենց հող տրամադրել։

1902-1905թթ․ Էջմիածնի գավառի Սարդարապատի գյուղացիները բողոքում էին Երևանի նահանգապետին կալվածատեր Եղիազարովի արարքների դեմ։

Զանգեզուրի Տաթև,Շինուհայր,Խնձորեսկ և այլ գյուղերի բնակիչները հրաժարվում են պետական հարկերը վճարելուց։

Գյուղացիական շարժումներից ամենանշանավորը Հաղպատի գյուղացիների 1903թ․ ելույթն էր։

Հաղպատի հողերի մեծ մասը պատկանում է իշխան Բարաթովին։1902թ նա բարձրացնում է հողի կապալավարձը։Գյուղացիները հրաժարվում են կատարել նրա ապօրինի պահանջները։Իշխան Բարաթովը Հաղպատի գյուղացիների դեմ գործ է հարուցում։

1903թ․ նոյեմբերին մի խումբ ոստիկանների ուղեկցությամբ Հաղպատ են գալիս դատական կատարածուն և Բորչալուի ոստիկանական պրիստավ իշխան Ավալովը։

Նոյեմբերի 8-ին գյուղացիները հարձակվում են պրիստավի ու ոստիկանների վրա և թույլ չեն տալիս իրենց անասունները տանել։

Նոյեմբերի 8-ին կռիվների ժամանակ Հաղպատի գյուղացիներից սպանվում են 3 հոգի,վիրավորվում 5-ը,բանտարկվեց 34 հոգի,որոնցից 14-ին ուղարկում են Թիֆլիս՝Մետեխի բանտը։Նոյեմբերի 8-ի գյուղացիական ելույթի կազմակերպիչներից էին գյուղացիներ Արզուման Մոխիկյանը,Սարգիս Աթանասյանը,Կամսար Մելքումյանը և այլոք։

Չնայած համառ դիմադրությանը,Հաղպատի գյուղացիների 1903թ․ նոյեմբերյան ելույթը ճնշվեց։

Հայկական եկեղեցական կալվածքների բռնագրավումը և ժողովրդական ելույթները 1903-1904թթ․։1903թ․ հունիսի 12-ին Նիկոլայ 2-րդը Գոլիցինի սադրանքով ստորագրեց հատուկ օրենք,որով պետությանն էր անցնում հայկական հոգևոր հաստատություններին պատկանող ամբողջ շարժական և անշարժ գույքը։Դա ուղղված էր լուսավորական-կրթական հիմնարկների դեմ։Հայտնի էր,որ վանքերի ու եկեղեցիների կալվածներից ստացվող եկամուտների հաշվին էին պահվում հայկական դպրոցները։

Հեղափոխական Բոգդան Կնունյանցը <<Իսկրա>> թերթում տպագրված իր հոդվածում ցարիզմի այդ քաղաքականությունն անվանեց <<նոր ավազակություն>>։

Հունիսի 12-ի օրենքի դեմ հանդես եկավ Ալեքսանդրապոլը։Այնուհետև օգոստոս-սեպտեմբեր ամիսներին հակացարական ցույցեր եղան Երևանում,Կարսում,Էջմիածնում,Ախալցխայում,Շուշիում և այլ քաղաքներում։Օգոստոսի 3-ին Երևանի հազարավոր բնակիչներ իրենց ձայնը բարձրացրին հունիսի 12-ի օրենքի դեմ։

Օգոստոսի 29-ին Ելիզավետպոլում փոխնահանգապետ Անդրեևը հարձակվեց բանվորների վրա և կրակ բացեց,սպանվեցին բազմաթիվ անմեղ մարդիկ։

Զինված ընդհարումներ տեղի ունեցավ օգոստոսի 31-ին Թիֆլիսում,սեպտեմբերի 2-ին Բաքվում՝Պարապետի հրապարակում։

Հայերը դատաստան տեսան իշխանության բազմաթիվ ներկայացուցիչների հետ։

1903թ․ հոկտեմբերին հնչակյան ահաբեկիչները Գոլիցինի դեմ անհաջող մահափորձ կատարեցին։Ահաբեկման ենթարկվեցին Ելիսավետպոլի փոխնահանգապետ Անդրեևը,հարկային տեսուչ Շչերբակովը,Բաքվի նահանգապետ իշխան Նակաշիձեն և ուրիշներ։

Ցարական կառավարությունը զենքի ուժով ճնշեց 1903թ․ ազգային-ազատագրական շարժումները, բայց 1905թ․ օգոստոսի 1-ի հրովարտակով չեղյալ հայտարարեցին 1903թ․ հունիսի 12-ի օրենքը։

Ամբողջ երկրում բարձրացող հեղափոխական ալիքը կառավարությանն ստիպում էր դիմելու որոշ զիջումների։Վորոնցով-Դաշկովը կայսրին փութացրեց 1903թ․ բռնագրաված գույքը վերադարձնելու հրովարտակի արձակումը։1905թ․ օգոստոսի 11-ին Նիկոլայ 2-րդը ստորագրեց այդ հրովարտակը,որով հայ եկեղեցուն էր վերադարձվում նրա գույքը նաև կրթական գործով զբաղվելու իրավունքը։Օգոստոսի 2-ին կաթողիկոս Խրիմյանին պալատ հրավիրելով՝Վորոնցով-Դաշկովի կեղծավոր հանդիսավորությամբ հայտնեց,որ թագավորը որոշեց վերադարձնել այն սուգը,որի մեջ ընկղմված էր հայ ժողովրդը։

Փակված ուսումնական հաստատություններից առաջինը վերաբացվեց Շուշիի թեմական դպրոցը։1905թ․ նոյեմբերի 4-ին հաստատվեցին այն կանոնները,որոնց համաձայն վերադարձվելու էին կալվածքները։

Հեղափոխական շարժումներն Արևելյան Հայաստանում 1905-1907թթ․

Հեղափոխական շարժումները Հայաստանում 1905թ գարնան-ամռան ամիսներին։1904թ․ սկսված ռուս-ճապոնական պատերազմը ավելի սրեց տնտեսական-քաղաքական ճգնաժամը՝երկիրը կանգնեցնելով հեղափոխության շեմին։Հասունացող հեղափոխությունը լինելով իր բնույթով բուրժուադեմոկրատական,հետամուտ էր վերացնելու կիսաճորտատիրական հարաբերությունների մնացորդները,տապալելու միապետությունը և երկրում հաստատելու դեմոկրատական հանրապետություն։

Հեղափոխությունն սկսվեց 1905թ․ հունվարի 9-ին՝Պետերբուրգում խաղաղ ցույցի դուրս եկած բանվորների գնդակոծությամբ։

Գործադուլ հայտարարեցին Թիֆլիսի,Ալավերդու բանվորները։Ալեքսանդրապոլի երկաթուղայինները,Երևանում ոտքի կանգնեցին Սարաջևի կոնյակի,Շուստովի գինու կոնյակի գործարանների բանվորները։Ալավերդու հանքերի և գործարանների դիրեկտոր Պոլմարը փորձեց ձախողել այն,սակայն այդ ջանքերը ապարդյուն անցան։

Ալավերդու բանվորների գործադուլը տևում է 12 օր և վերջանում կոմպրոմիսով։Շուստովի և Սարաջևի բանվորների գործադուլների մեջ ակտիվ դեր էր կատարում ՌՍԴԲԿ Երևանի կոմիտեի անդամ Սոկոլովսկին։

Ալավերդում բանվորները դուրս եկան մայիսմեկյան ցույցի,որը կազմակերպել էին բոլշևիկները՝Ստեփան Շահումյանի գլխավորությամբ։

Ստեփան Շահումյանը Երևանում հիմնում է ՌՍԴԲԿ Երևանի կոմիտե,որի կազմի մեջ էին մտնում Ա․Մալխասյանը,ԳՍոկոլովսկին,Կ․Ալավերդյանը և ուրիշներ։

Ապրիլին զինված ընդհարում էր տեղի ունեցել Լոռիի կալվածատեր-վաշխառու Վասիլ Մոսինյանի պահնորդների միջև՝<<Օղոմոսի>> կոչված հանդամասի համար։

1905թ․ ապրիլին Թիֆլիսում տեղի է ունենում հայաբնակ 24 կենտրոնների ներկայացուցիչների համաժողով,որը Կովկասի փոխարքային է ներկայացնում հետևյալ պահանջները՝լեզվի,խոսքի,ժողովների և մամուլի ազատություն,անձի և բնակարանների անձեռնմխելիություն,կանանց և տղամարդկանց իրավունքների հավասարեցում,Թիֆլիսում բացել համալսարան,ութժամյա աշխատանքային օր և այլն։

Այդ համաժողովին մասնակցեցին կովկասյան մտավորականության ներկայացուցիչները՝Ս․Տիգրանյանը,Հ․Սաղաթելյանը,Լ․Սարգսյանը,Ա․ Քալանթարը և ուրիշներ։

1905թ․ հուլիսի 16-ին Հաղպատի գյուղացիները հարձակում կազմակերպեցին կալվածատեր Բարաթովի վրա։

1905թ․ հոկտեմբեր-դեկտեմբերյան իրադարձությունները Հայաստանում։1905թ․ հոկտեմբերին սկսվեց համառուսաստանյան քաղաքական գործադուլը։Գործադուլն սկսեցին Մոսկվայի երկաթուղային բանվորները։Պետերբուրգում ևս երկաթուղայինները գործադուլ հայտարարեցին։Հոկտեմբերին քաղաքական գործադուլների ալիքը հասավ նաև Անդրկովկաս և Հայաստան։Համառուսական քաղաքական գործադուլին մասնակցում էր ավելի քան 2 մլն․ մարդ։Հոկտեմբերի 16-ին հրապարակվում է ՌՍԴԲԿ Ալեքսանդրապոլի կազմակերպության կոչը։Գործադուլային կոմիտեն ներկայացրեց հետևյալ պահանջները։Դրանք էին՝

հրավիրել հիմնադիր ժողով՝ընտրված ընդհանուր,հավասար,գաղտնի և ուղղակի ձայնատվությամբ,ընտրական իրավունք հատկացնել 20 տարին լրացած բոլոր քաղաքացիներին,խոսքի,մամուլի,ժողովների,միությունների և հավատի ազատություն,մահապատժի վերացում,սահմանել ութժամյա բանվորական օր և այլն։Պատժիչ զորամասերի փոխադրումները կանխելու համար հեղափոխականները մի շարք վայրերում կազմակերպեցին երկաթուղային գծերի խափանումներ։Հոկտեմբերի 15-ին Ղարաքիլիսա և Շահալի կայարանների միջև խորտակվեց Թիֆլիս գնացող զինվորական գնացքը։Հոկտեմբերի 16-ին Սանահին կայարանի մոտ խորտակվեց զինվորական մի այլ գնացք։

Նիկոլայ 2-րդը հրապարակեց հոկտեմբերի 17-ի մանիֆեստը,որը հռչակում էր քաղաքացիական ազատությունների հիմունքներ,անձի անձեռնմխելիություն,խղճի,խոսքի,ժողովների ազատություն։Հակոբ Հակոբյանը գրեց <<մեկ էլ,մեկ էլ>> բանաստեղծությունը։

Ալավերդու բանվորների գործադուլն սկսվեց 1905 թ․ նոյեմբերի 20-ին։Նոյեմբերի 21-ին գործադուլային կոմիտեն,որի մեջ մտնում էին Ս․Փիրուզյանը,Մ․ Աղամալյանը,Ն․ Զաքարովը և ուրիշներ,գործարանի դիրեկտորին ներկայացնում է հետևյալ պահանջները՝ութժամյա բանվորական օր,աշխատավարձի ավելացում 20 տոկոսով,բանվորին օրավարձ տալ մեկ ռուբլի,կառուցել երեք բաղնիք և այլն։Նոյեմբերի 25-ին գործարանի վարչության և գործադուլային կոմիտեի միջև համաձայնագիր է կնքվում,որի համաձայն պետք է բավարարեին բանվորների հիմնական պահանջները։

Նոյեմբերի 20-ին Ալեքսանդրապոլի կայազորի մոտ 300 զինվոր մի շարք պահանջներ ներկայացրին։Զինվորական ելույթների մյուս օջախը Կարսի կայազորն էր։Զինվորական հուզումներ տեղի ունեցան նաև Սարիղամիշում,Ջալալօղլում և այլ վայրերում։

Հեղափոխական շարժումներին արձագանքեց նաև սովորող երիտասարդությունը։Հոկտեմբերի 15-ին և 27-ին հացադուլ հայտարարեցին Երևանի արական և իգական գիմնազիաների աշակերտներն ու աշակերտուհիները։Երիտասարդության շրջանում հեղափոխական աշխատանք էին տանում Ալեքսանդր Մալխասյանը,Գեորգի Սոկոլովսկին և Ասքանազ Մռավյանը։

Դեկտեմբերի 18-ին, 22-ին և 23-ին Թիֆլիսի Նախալովկա,Դիուբե և բանվորական արվարձաններում և Սոլդատսկի բազարի մոտակայքում զինված ընդհարումներ տեղի ունեցան։Նախալովկայի բանվորական ջոկատների հրամանատարը լեգենդար Կամոն(Ս․Տեր Պետրոսյան) էր,որը բանտարկվեց Մետեխի բանտում։1905թ․ նոյեմբերին ՌՍԴԲԿ Կովկասյան միության 4-րդ կոնֆերանսը ստեղծել էր <<Ռազմատեխնիկական հանձնաժողով>>,որը գլխավորում էին Սերգո Օրջոնոկիձեն և Կամոն(1882-1922թթ․)։

------------------Ալեքսանդրապոլում բանվորներն կազմակերպում էին նաև միտինգներ,որտեղ ելույթ ունեցողները կոչ էին անում զենքի դիմել՝ցարական կարգերը տապալելու համար։

Գործադուլային շարժումները Հայաստանում 1906թ․։Առաջին Պետական դուման։Եթե գործադուլավորների թիվը 1905թ․ հասնում էր 2․863 հզ․-ի,ապա 1906թ․ 1․108հզ․-ի,1907թ․՝740 հզ․-ի։

Բոլշևիկների կուսակցությունը մեծ Լենինի գլխավորությամբ ժողովրդին կոչ էր անում շարունակել պայքարը մինչև հաղթական վախճանը։

1906թ․ գարնան,ամռան ամիսներին Երևանում գործադուլ հայտարարեցին բանկային ծառայողները,քաղաքի տպարանների գրաշարները,Ալեքսանդրապոլում պայտառ,կոշկակար,դերձակ բանվորները։

1906թ․ գարնան ամռան ամիսներին գործադուլ են անում Շուստովի և Սարաջևի գործարանների բանվորները։Ալեքսանդրապոլում 1906թ․ մարտին գործադուլ են անում 200 բանվորներ։1906թ․ Հայաստանում տեղի ունեցած գործադուլների մեջ ամենախոշորը Ալավերդու բանվորների օգոստոսյան ելույթն էր։

Հեղափոխական շարժումները լայն ծավալ են ստանում 1906թ․ օգոստոսին։Օգոստոսի 2-ին գործադուլ են անում Ալավերդու բանվորները,7-ին՝Կարսի սղոցարանների և կոշկակար բանվորները,11-ին ՝Ալեքսանդրապոլի Զինգեր կարի ընկերության ծառայողները,հացթուխները,21-ին ՝Երևանի փականագործները,հյուսները,31-ին հացթուխները և այլն։

Օգոստոսի 2-ի Ալավերդում գործադուլին մասնակցում էր մոտ 4500 մարդ։Կազմվել էր գործադուլային կոմիտե,որի մեջ մտնում էին՝Ս․ Փիրուզյանը,Վ․Գելիձեն,Ս․Վերմիշյանը և ուրիշներ։Բանվորների պահանջները ներկայացվեց <<Կովկասյան արդյունաբերական ու մետաղագործական ընկերության>> նոր դիրեկտոր Գրոյին։Այդ պահանջների կետերն էին՝ սահմանել 8-ժամյա աշխատանքային օր,վերացնել տուգանքները,կիրակի օրերը հանգստանալ,ավելացնել աշխատավարձը և այլն։

Գործարանի վարչությունը Ալավերդու փայատեր-բանվորների ստորագրությամբ խնդրագիր ներկայացրեց Ալավերդու պղնձահանքերի դիրեկտոր Գրոյին։Այդ խնդրանքով հանձն էին առնում ոչ մի պահանջ չդնել վարչության առաջ,հրաժարվել առանց վարչության գիտության ժողովներին մասնակցելուց,բանվորների մեջ մի որևէ երևույթ նկատելիս հայտնել վարչությանը,անմիջապես անցնել աշխատանքի։

Գործադուլը ղեկավարելու համար Ալավերդի գործուղեց նախ Սուրեն Սպանդարյանին,ապա Ստեփան Շահումյանին։Օգոստոսի վերջին գնդապետ Զոլոտարյովը պաշարեց Ալավերդին,օգոստոսի 29-ին զորքի ճնշման տակ գործադուլը դադարեց։

1906թ․ օգոստոսի 10-ին Ալեքսանդրապոլում գործադուլ արեցին հացթուխ բանվորները,օգոստոսի 11-ին գինեվաճառանոցների գործակատարանոցները,սեպտեմբերին գործադուլ են անում Երևանի Տեր-Ավետիքովի չուգունագործական գործարանի բանվորները,նոյեմբերին՝Սարաջևի գործարանի բանվորները,դեկտեմբերին՝կաշվի գործարանի բանվորները։

Անդրկովկասում հեղափոխական շարժումները կասեցնելու,պրոլետարիատի համերաշխությունը խախտելու համար 1905թ․ փետրվարի 6-ին տեղական իշխանությունների և հատկապես Մ․ Նակաշիձեի հրահրումով մի քանի օր տեղի ունեցան հայ-ադրբեջանական ընդհարումներ։Սակայն չարիքը միայն Բաքվով չսահմանափակվեց։

Փետրվարի 18-ին ընդհարումներ սկսվեցին Երևանում,որին արձագանքեց Նախիջևանը։Կատաղի ընդհարումներ սկսվեցին նաև Ելիսավետպոլի գավառում։Օգոստոսի կեսերին սկսված Շուշիի կոտորածին արձագանքնեց Բաքուն։Նոյեմբերի 18-23-ը ընդհարումներ եղան Ելիսավետպոլում։Հայերը կազմակերպվեցին և հակառակորդին զգալի կորուստներ պատճառեցին։Նշանավոր հայդուկներ Նիկոլ Դումանը,Քեռին,Վարդանը ղեկավարում էին դիմադրական մարտերը։Թիֆլիսում ինքնապաշտպանությունը գլխավորում էր Արմեն Գարոն(Գարեգին Փաստրմաճյան,1872-1923թթ)։Սաստիկ կռիվներ տեղի ունեցան Սյունիքում։

<<Կարմիր քրքիջը>> շարունակվեց նաև 1906 թ․։Վորոնցով-Դաշկովը Երևանի նահագում գեներալ-նահանգապետի արտոնություններով նշանակել էր Ալիխանով-Ավարսկուն,որը <<հովանավորում>> էր ադրբեջանցիներին,իսկ Ելիսավետպոլի նահագում՝<<հայասեր>> գեներալ Գոլաշչապովին։Հիմնահատակ կործանվեց Աշտարակի մոտ գտնվող Ուշիքենդ ադրբեջանական գյուղը,Զանգեզուրի գավառում՝Մինքենդ հայկական գյուղը և այլն։

Ցարի կազմակերպած խրախճանքին իրենց ձայնը բարձրացրին Մաքսիմ Գորկին,Հովհաննես Թումանյանը,ադրբեջանական գրող Միրզա Սաբիրը և ուրիշներ։

1906թ․ տեղի ունեցան Առաջին պետական դումայի ընտրությունները։Բոլշևիկները բոյկոտի ենթարկեցին առաջին դումայի ընտրությունները։Հայաստանի բոլշևիկյան կազմակերպությունները ևս աշխատանքներ ծաավալեցին առաջին դուման բոյկոտի ենթարկելու համար։

Նահանգի քրիստոնյա բնակչության մեծամասնությունը կազմող հայերը պետք է ընտրեին երկու պատգամավոր,իսկ ադրբեջանցիները՝մեկ։Ադրբեջանական պատվիրակներն ընտրեցին կալվածատեր Աղախան Էրիվանսկուն։Հայերի կողմից պատգամավորներ ընտրվեցին Գ․Տեր-Պետրոսյանցը և իրավաբան Լ․Թումանյանը։Կարսում դումայի պատգամավոր ընտրվեց Զաքարիա-բեկ Աջարսկին,Թիֆլիսից բժիշկ Ա․Այվազյանցը։Անդրկովկասի հայ պատգամավորները 1906թ․ հունիսին հարցապնդում արեցին մինիստրների խորհրդի նախագահին հայ-ադրբեջանական ընդհարումների ժամանակ կովկասյան իշխանությունների բռնած դիրքի և ապիկարության վերաբերյալ։Այս հարցապնդումը պաշտպանություն գտավ ռուս պատգամավորների մոտ։Դումայում ընթերցվում էին նամակներ,հեռագրեր,աղերսագրեր և այլն։Հարցապնդման հեղինակները պահանջում էին դումայի կողմից ընտրված կառավարություն։

Դումայում դրսևորվում էր օպոզիցիոն տրամադրություններ։Դրանց արտահայտիչները գյուղացիական պատգամավորներն էին,որոնց ելույթները հողի և ազատության համար վախեցրին ցարին և հուլիս ամսին կառավարությունը կարգադրեց ցրել Պետական դուման։

Գյուղացիական ելույթներն ու զինվորական հուզումները Հայաստանում 1905-1907թթ․։Գործադուլային պայքարը 1907թ․։1906-1907թթ․ Հայաստանում տեղի ունեցան մի շարք գյուղացիական ելույթներ։Առանձնապես աչքի ընկավ Լոռու գյուղացիությունը։Կալվածատերեր Բարաթովը,Արամյանցը,Լոռիս-Մելիքովը,Քալանթարյանը զավթել էին մեծ քանակությամբ հողեր և կեղեքում էին գյուղացիությանը։Հաղպատի գյուղացիները մի քանի անգամ մահափորձ են կատարում կալվածատեր Բարաթովի դեմ։Նա հարկադրված է լինում իր կալվածքը 1906թ․ սկզբներին 200․000 ռուբլով վաճառել Արամյանցին։Ի պատասխան կալվածատիրոջ բռնությունների,գյուղացիները հուլիսի սկզբներին հավաքվեցին միտինգի և որոշեցին․1․Հաղպատից անմիջապես հեռացնել Արամյանցի պահնորդներին,նրանց փոխարեն ընտրելով իրենց միջից երկու մարդու,գյուղում կարգը պահպանելու համար։2․Անտառից շինափայտ կտրել անվճար։3․Կարկուտի հետևանքով առաջացած վնասի պատճառով հրաժարվել կալվածատիրոջը վճարելու բերքի նախատեսված մասը։Արամյանցի կառավարիչը ստիպված համաձայնվեց առաջադրված պայմաններին։

1906թ․ օգոստոսի 12-ին Այգեհատ գյուղի գյուղացիները Բորչալուի սոցիալ-դեմոկրատական բոլշևիկյան կազմակերպության ղեկավարությամբ որոշեցին վերջ դնել կալվածատիրոջ չարաշահումներին։Դրա համար այգեհատցիները որոշեցին վերցնել այն արոտավայրերը,որոնց համար վճարված էր կալվածատիրոջը։

1906թ․ օգոստոս-սեպտեմբեր ամիսներին Կուրթանի գյուղացիները ելույթներ են ունենում կալվածատիրոջ դեմ։1906-1907թթ․ ըմբոստություններ են ծագում Վարդաբլուր գյուղում։Շիրակի գյուղացիներին միանում են Լոռու շրջանի Շիղթափա,Ղոթուրբուլաղ և Ղարաքիլիսա գյուղերի բնակիչները։

1907թ․ փետրվարին Բորչալուի գավառապետին կարգադրություն արվեց միջոցներ ձեռնարկել Դարբազ գյուղի բնակիչների դեմ,որոնք խլել էին Ջալալօղլիի հարուստ Եգոր Չալաբովի գոմեշները և օղեթորման սարքերը։1907թ․ մարտին Գյուլագարակ գյուղի բնակիչները հրդեհեցին Խաչատուր Շահինյանցի խանութը և ավերեցին նրա այգիները։

Երևանի գավառի Կոտայքի շրջանի Ելղովան և Գյոքիլիսա գյուղերի մուլքադար Գեղամյանը 1902թ․ բողոքում է,որ գյուղացիները հրաժարվում են մուլք վճարելուց։Կալվածատեր Մելիք-Աղամալյանը 1907թ․ ապրիլին բողոքում է,որ Առինջի գյուղացիները հրաժարվում են իրեն հասանելիք մուլքը Երևան փոխադրել։Ջառ գյուղի կապալառու Ալիբեկ Հաջի Ալաքպար օղլին գրում է,որ գյուղացիները մուլք չեն տալիս։

1907թ․ ագրարային շարժումներ էին տեղի ունենում Ղափանի գյուղերում։

Ցարական գեներալները գյուղացիներին ահաբեկելու համար գործի էին դնում նույնիսկ հրանոթները։

1906թ․ փետրվարին Սիսիանում ռմբակոծում են Անգեղակոթ,Բռնակոթ և Ուզ գյուղերը։

Ապստամբ գյուղացիներին ճնշելու համար Լոռիում Զոլոտարյովը ռմբակոծում է Ներքին Գերգեր և Ղարամուրադ գյուղերը։

1906-1907թթ․ ընթացքում հեղափոխական ելույթներ տեղի ունեցան նաև զինվորների շրջանում։1906թ․ մարտին Թիֆլիսի կայազորի մինգրելյան գնդի զինվորներն ապստամբություն բարձրացրին,որը ճնշվեց,իսկ նրա ղեկավարներից 27-ին զինվորական իշխանությունները մահվան դատապարտեցին։

1906թ․ հուլիսին Գյառգառ գյուղում հրետանավորներն անհնազանդության ցույց արեցին՝հրաժարվելով հնձել պետական խոտատեղերը։

1907թ․ հեղափոխությունը թեպետ և գնում էր դեպի անկում,բայց Հայաստանում տեղի ունեցան մի շարք գործադուլներ։

1907թ․ մարտի 26-ին Ղափանի բոլոր հանքերի ու պղնձագործարանների բանվորներն գործադուլ հայտարարեցին։Մոտ 2500 բանվոր դադարեցրին աշխատանքները։Ներկայացվեց բանվորների պահանջները՝բաղկացած 27 կետից։

Այդ պահանջներից էր 1․Սահմանել 8 ժամյա բանվորական օր,վերացնել տուգանքները,ավելացնել աշխատավարձը,ապահովել բանվորներին աշխատանքով և բժիշկով և այլն։

1907թ․ հուլիսի 3-ին Երևանում գործադուլ արեցին Հակոբյանի,Այվազյանի տպարանները,Տեր-Նիկողոսյանի և Առաքելյանի կազմատների բանվորները։

Ղափանում գործարաններից էին Կոնդուրովինը,Հալիձորինը և Ղանթարինը։Գործադուլային կոմիտեի մեջ մտնում էին Ա․Վարդանյանը,Ա․Մարտիրոսյանը և ուրիշներ։

Երևանի Սարաջևի կոնյակի գործարանի բանվորները գործարանատիրոջն են ներկայացնում հետևյալ պահանջները՝ութժամյա բանվորական օր,աշխատավարձի ավելացում,ձրի բժշկական օգնություն և այլն։Գործարանատերը բանվորների հետ համաձայնագիր կնքեց,որով պարտավորվում էր՝մտցնել ութժամյա բանվորական օր,տալ ձրի բժշկական օգնություն,տարեկան 3 շաբաթ արձակուրդ տալ՝պահպանելով աշխատավարձը և այլն։

Այսպիսով,1906-1907թթ․ ինչպես ամբողջ երկրում,այնպես էլ Անդրկովկասում և Հայաստանում շարունակվում էին հեղափոխական գոտեմարտերը։

Երկրորդ պետական դուման։Հեղափոխության պարտությունը։1907թ․ հունվարին սկսվեց Երկրորդ պետական դումայի ընտրությունների կամպանիան։Հունվարի վերջերին,փետրվարի սկզբներին Անդրկովկասում ավարտվեցին Երկրորդ դումայի ընտրությունները։Երևանի նահանգի կողմից Երկրորդ դումայի պատգամավորներ ընտրվեցին դաշնակցականներ Հ․Սաղաթելյանն ու Ս․Տիգրանյանը,ադրբեջանական բնակչութայն կողմից՝Մահմեդ աղա Շախտախտինսկին,Ելիսավետպոլից պատգամավոր ընտրվեց Ս․Տեր-Ավետիքյանը։Թիֆլիսում դաշնակցականները դումայի պատվիրակ ընտրեցին 24 մարդու,իսկ սոցիալ-դեմոկրատիայի կողմից ընտրվեց 52 մարդ։Դումայի պատվիրակության թեկնածուներ առաջադրվեցին Սիմոն Զավարյանը,Ստեփան Շահումյանը և Արշակ Զուրաբյանը։Դումայի պատգամավոր ընտրվեց Արշակ Զուրաբյանը։

1907թ․ ապրիլին Աթաբեկյանցը դումային ներկայացրեց մի զեկուցագիր,որով մինիստրների խորհրդի նախագահից պահանջում էր փոխարքայի խորհուրդը փոխարինել ժողովրդից ընտրված խորհրդակցական մարմնով,մայրենի լեզու մտցնել գյուղական դատարաններում,մայրենի լեզվով դասավանդություն տարրական և ժողովրդական ուսումնարաններում և այլն։

Նիկոլայ 2-րդը որոշեց ցրել Դուման։1907թ․ հունիսի 1-ին կառավարության ղեկավար Ստոլիպինը պահանջեց սոցիալ-դեմոկրատական ֆրակցիայի բոլոր 65 անդամներին և ստահոդ մեղադրանք ներկայացնելով <<պետական դավաճանության>> մեջ,նրանց բանտարկել տվեց։

1907թ․ հունիսի 3-ին օրենք հրատարակվեց պետական դուման ցրելու և Երրորդ դումա հրավիրելու մասին։

1907 թ․ հունիսերեքյան հեղաշրջումով ավարտվեց Ռուսաստանի առաջին ժողովրդական հեղափոխությունը։Հեղափոխությունը պարտվեց։

Հեղափոխության պարտության հիմնական պատճառն այն էր,որ չհաջողվեց միասնական հեղափոխական հոսանքի մեջ միավորել բանվորների,գյուղացիների և զինվորների ելույթները։

1905թ․ հեղափոխությունը 1917թ․ Հոկտեմբերյան սոցիալիստական մեծ հեղափոխության փորձը հանդիսացավ։

Այն ոտքի հանեց փոքր ժողովուրդներին,ցույց տվեց,որ նրանց,ինչպես և հայ ժողովրդի ազատագրումը հնարավոր է միայն Ռուսաստանի բոլոր ճնշված ժողովուրդների համատեղ պայքարով։

1905-1907թթ․ հեղափոխության բոլոր էտապներում հայ ժողովրդի պայքարն ընթանում էր համառուսաստանյան ընդհանուր շարժման հունով։Հեղափոխությունն ավելի ամրապնդեց ժողովուրդների բարեկամությունը,նրանց մեջ հեղափոխական դաշինքի հիմք դրվեց։1905-1907թթ․ հեղափոխությունը մեծ ազդեցություն ունեցավ հայ ժողովրդի տնտեսական,քաղաքական և մշակութային կյանքի վրա։Նա նոր թափ հաղորդեց հասարակական-քաղաքական դեմոկրատական մտքի,մշակույթի,գրականության ու արվեստի զարգացմանը։

1905-1907թթ․ հեղափոխությունը ցույց տվեց,որ ինչպես մյուս ճնշված ժողովուրդների,այնպես էլ հայ ժողովրդի ազգային և սոցիալական ազատագրությունը հնարավոր է միմիայն ռուսական հեղափոխության հաղթանակի շնորհիվ։

Հայաստանը ռեակցիայի տարիներին(1907-1910թթ․)

Ստոլիպինյան ռեակցիան և իրադրությունը Հայաստանում։Ռուսաստանում առաջին բուրժուադեմոկրատական հեղափոխության պարտությունից հետո՝1907թ․ հունիսերեքյան հեղաշրջումով,սկսվեց ռեակցիայի ժամանակաշրջանը։Ցարիզմը կատաղի հարձակման անցավ բանվորների,գյուղացիների,երկրի դեմոկրատական ու առաջադիմական բոլոր ուժերի դեմ։Ցարական կառավարության գլուխ էր կանգնել արյունռուշտ Ստոլիպինը։Դաժան ռեակցիան համակեց ինչպես Ռուսաստանը,այնպես էլ Անդրկովկասն ու Հայաստանը։Ցարական կառավարությունը երկրամասը հայտարարեց ռազմական դրության մեջ և ստեղծեց հատուկ մարմին՝<<Կովկասյան շրջան>> պահնորդական բաժանմունք։

Երևանի նահանգում 1908թ․ բանտարկված էր 5351 մարդ,1910թ․՝6909 մարդ։

Դաշնակցություն կուսակցությունն իր վրա էր վերցրել ոստիկանական ֆունկցիաներ՝Դաշնակցությունը մտավ 2-րդ ինտերնացիոնալի մեջ։

Հայաստանի բանվորությունը ենթարկվում էր շահագործման,ստանում էր չնչին աշխատավարձ և վարում էր կիսաքաղց կյանք։Ծանր էր բանվորների դրությունը Ղափանի պղնձահանքերում։

Ռեակցիայի տարիներին բանտերը լեփ-լեցուն էին։1909թ․ Երևանում լցված էր 518 մարդ։1908-1910 թթ Երևանի նահագում սպանվել էր 862 մարդ։

Պայքար ռեակցիայի հարձակումների դեմ։Այս ժամանակաշրջանում Հայաստանում գործում էին մի շարք կուսակցություններ ու հոսանքներ՝դաշնակցականներ,հնչակյաններ,մենշևիկներ,էսեռներ և այլն։Դաշնակցության ներսում ուժեղացան պառակտիչ հոսանքները։Խմբապետ Միհրանը 1906թ․ <<Մշակի>> էջերում Հ․Առաքելյանի աջակցությամբ հանդես եկավ մի շարք հոդվածներով,որոնց մեջ կոչ էր արվում դաշնակցության անդամներին ճանաչել միայն թուրքահայ դատը։Միհրանը իր ընկեր Շխալու հետ միասին 1906թ․ հասավ Էջմիածին,որպեսզի ձերբակալի այնտեղ գումարված ազգային <<Հիմնադիր ժողովի>> դաշնակցական անդամներին ու դատի նրանց։

Միհրանի(Գաբրիել Քեշիշյան) պատիժները դուր չեկավ դաշնակցական շեֆերին։Դաշնակցականները սպանեցին Շխալուն,ապա 1907թ․ վիրավորեցին Միհրանին,որն էլ մատնեց դաշնակցական իր նախկին ընկերներին։Վրեժխնդիր դաշնակցականները 1910թ․ սպանեցին Միհրանին։

Ավելի հեռուն գնաց Ա․Ամիրյանը(Մրավյան),որը հրատարակեց <<Ժամանակն է սթափվելու>> բրոշյուրը և <<Դաշնակցության կրիզիսը>> աշխատությունը։Ռուսական հեղափոխությունը համարելով հայ ժողովրդի փրկության ուղին,Ամիրյանը մերկացնում է դաշնակցության կործանարար արևմտյան դիրքորոշումը։

Բոլշևիկների ազդեցությամբ նախկին մոլորված աշխատավորներից շատերը հեռանում էին դաշնակցությունից և կանգնում հեղափոխական սոցիալ-դեմոկրատական դրոշի տակ։

Ռեակցիայի տարիներին ուժեղացավ նաև <<հնչակյան>> կուսակցության կազմալուծման պրոցեսը։Դրությունը վատ է հայկական գյուղական շրջաններում,որտեղ հնչակյանները փող էին կորզում գյուղացիներից։Հնչակյան կուսակցությունը նույնպես կազմալուծվում է։<<Ձախերն>> հեռանում էին նրանից և հարում ՌՍԴԲԿ-ին։

Ռեակցիայի տարիներին հայ ժողովրդի շահերն արտահայտում էին բոլշևիկները։Հայաստանում գործող բոլշևիկներից պետք է նշել Հ․Սարուխանյանին,Գ․Աթարբեկյանին,Ս․Էվոյանին և ուրիշներին։

1907թ․ աշնանը տեղի ունեցան Երրորդ պետական դումայի ընտրություններ։Պատգամավորներ ընտրվեցին Ալեքսանդր Աբրահամյանը,դաշնակցական Հ․Սաղաթելյանը և ուրիշներ։

Ժողովրդական հուզումները Հայաստանում ռեակցիայի տարիներին։Չնայած ռեակցիայի տարիներին հեղափոխական պայքարը ինչպես Ռուսաստանում,այնպես էլ Հայաստանում անկում ապրեց,բայց բոլորովին չդադարեց։1907թ հուլիսի 3-ին գործադուլ սկսվեց Երևանի տպարաններում ու կազմատներում։Գործադուլավորները ներկայացրին 15 կետից բաղկացած պահանջներ։Տերերը սահմանեցին 9-ժամյա բանվորական օր ու աշխատվարձը բարձրացրեցին։

1907թ․ օգոստոսի 22-ին գործադուլ արին Երևանի ձիաքարշի ծառայողները,1908թ․ ապրիլի 29-ին գործադուլ արին Կարսի բերդի բանվորները(մոտ 200 մարդ)։

Ալեքսանդրապոլում Խան-Անուշյանների կարի արհեստանոցի բանվորների 1908թ․ գործադուլը տևեց 10 օր։

Ղափանի Բաշքենդ գյուղի բնակիչները լայն ագիտացիա ծավալեցին,կալվածատիրական հողերը բռնագրավելու համար։Միայն ոստիկանության օգնությամբ հաջողվում է հանգստացնել նրանց և ձերբակալել շարժման ղեկավարներին։Ապստամբության ղեկավարները գանակոծվում էին Գորիսի ու Գանձակի բանտերում,իսկ վերջն էլ մահ գտնում Թիֆլիսի Մետեխի բանտում։

1907-1909թթ․ Զառ գյուղի մուլքադարները բողոքում էին ցարական իշխանություններին,որ գյուղացիները հրաժարվում են իրենց պարտականությունները կատարելուց։

Ռեակցիայի տարիներին եղան նաև աշակետական-ուսանողական ելույթներ։Հաճախակի էին հուզումները Էջմիածնի Գևորգյան ճեմարանում։

Լայն չափեր ընդունեց Երևանի թեմական դպրոցում 1908թ․ նոյեմբերին բորբոքված աշակերտական շարժումը։Նրանք պահանջեցին հեռացնել դպրոցի դաշնակցական տեսուչ Տիգրան Աղամալյանին։Դպրոցի ղեկավարությունը ստիպված աշխատանքից ազատում է Տ․Աղամալյանին։

Անդրկովկասի և Հայաստանի աշխատավորությունը ռեակցիայի տարիներին հսկայական օգնություն կազմակերպեց պարսկական հեղափոխությանը։Մեծ աշխատանք կատարեցին Գ․Օրջոնոկիձեն,Մ․Ազիզբեկովը,Պ․ Ջափարիձեն և ուրիշներ։Անդրկովկասի բոլշևիկները Պարսկաստան ուղարկեցին նաև զինված ջոկատներ։

Արևելյան Հայաստանը հեղափոխական նոր վերելքի տարիներին(1910-1914թթ․)

Սոցիալ-տնտեսական դրությունը։20-րդ դ․ սկզբին Ռուսաստանի տնտեսութան մեջ աշխուժություն նկատվեց։1910-1913թթ․ կառուցվեց 3200 կմ․ երկաթուղային ճանապարհ։Մոնոպոլիստական միավորումների թիվը 1913թ․ հասավ 230-ի։

Զարգացում ապրեց գյուղատնտեսությունը։1909-1913թթ․ ընթացքում Ռուսաստանից արտահանվում էր 12 միլիոն տոննա հացահատիկ։

Հայաստանում 1910-1913թթ․ պղնձի արտադրությունը հասավ 343,4 հզ․ փութի։

Հայաստանում լեռնարդյունաբերության կարևոր ճյուղերից էր աղի արդյունաբերությունը։Բացի Սուստինի աղահանքի,մյուսները պետական էին վարձակալության տրված Ջանփոլադյաններին։Հետագայում նրանց կողքին երևացին նոր վարձակալներ Բրոդսկին և ուրիշներ։

Մեծ տեղ էր բռնում սպիրտի,կոնյակի արտադրությունը։Հայաստանի սպիրտը և կոնյակը արտահանվում էր Պետերբուրգ,Մոսկվա,Վարշավա,Կուրսկ,Թիֆլիս և այլուր։

Երևանի նահանգի բամբակագործական կարևոր ձեռնարկությունները պատկանում էին Եղիազարովին,Գևորգյան և Աֆիրկով եղբայրներին,Հաջի Իրզա Կյալամովին և այլոց։Ղափանի մետաքսափաթաթման ձեռնարկությունում արտադրում էին օրեկան մեկ փութ մետաքս։

20-րդ դ․ սկզբներից սակավահողության պատճառով գյուղացիության արտահոսքը ընդունեց մասսայական բնույթ։Գյուղացինների քայքայման ցուցանիշ էր նաև նրանց անասունների գլխաքանակի անկումը։Հայաստանում ոռոգելի հողերը մեծ տարածություններ չէին գրավում,որի հետևանքով գյուղատնտեսական մթերքների արտադրությունը խիստ ցածր էր։

1910թ․ գյուղացիական հուզումներ են լինում Էջմիածնի գավառի Ագարակ,Նազրվան և Թալին գյուղերում։1911թ․ Բջնի գյուղի բնակիչները հարձակվում են հաշտարար միջնորդի վրա,դուրս վռնդում գյուղից։Գյուղացիական ելույթներ են տեղի ունենում նաև Էջմիածնի,Սևանի,Տաթևի և Հաղպատ-Սանահինի վանքերին պատկանող գյուղերում։

1912թ․ դեկտեմբերի 20-ի օրենքով որոշվում էր 1913թ․ հունվարի 1-ից գնելու իրենց հողերը որպես մասնավոր սեփականություն։

Դեկտեմբերի 20-ի օրենքը գործադրվում է 1915թ․ հունվարի 1-ից։Այդ օրենքը նպաստեց գյուղում կուլակության դիրքերի ամրապնդմանը,կապիտալիզմի զարգացմանը։1912թ․ դեկտեմբերի 20-ի օրենքը սահմանափակ տարածում ուներ և գյուղացիների ուժերից վեր էր ետգնման բարձր վճարումներ կատարելը։

Հասարակական բախումները արևելահայ իրականության մեջ։Չորրորդ Պետական դուման։<<Դաշնակցության գործի>> բուն քննությունը սկսվեց Պետերբուրգում Սենատի դատական ատյանում 1912թ․ հունվարի 17-ին ։

Մեղադրանք էր ներակայցվում <<հեղափոխական>> գործունեության և իշխանության մի շարք ներկայացուցիչների սպանության համար։Մեղադրվող 159 մարդուց 9-ը բացակայում էին,2-ը մահացել էին բանտում։Մեղադրյալների մեջ էին Ա․Մելիք-Ազարյանը,Շապոշնիկյանը,Գենչօղլյանը,Հ․Օհանջանյանը,Ա․Սահակյանը,Ա․Գյուլխանդանյանը,Ա․Իսահակյանը և ուրիշներ։

Հրավիրվել էին ռուսական իրավաբանության ամենանշանավոր դեմքերը,այդ թվում՝Ա․Կերենսկին,Օ․Գյուզենբերգը,Կարաբշևսկին,Սոկոլովիը և այլոք։Բացահայտվում է փաստաթղթերի կորսուտ և կեղծիքներ։

1912թ․ մարտի 19-ին հայտարարվեց դատավճիռը,անմեղ ճանաչվեցին 94 մարդ,տաժանակիր աշխատանքի դատապարտվեցին՝4-6 տարի ժամկետով 4 մարդ,մյուսները՝ավելի փոքր ժամկետներով։

1912թ․ օգոստոսին հրամանագիր եղավ Երրորդ պետական դուման արձակելու և նոր դումա գումարելու մասին։Սեպտեմբերին ամբողջ երկրում սկսվեցին պատվիրակների ընտրությունները։4-րդ պետական դումայի անդրկովկասյան պատգամավորներն էին Ն․Չխեիձեն,Ա․Չխենկելին,Մ․Սկոբելևը,Մ․Ջաֆարովը և ուրիշներ։1912թ․ նոյեմբերի 15-ին տեղի ունեցավ դումայի բացումը։Դումայում Մ․ Պապաջանյանը հանդես է գալիս Անդրկովկասում անբերրիությունից տուժած բնակչությանն օգնություն ցույց տալու հարցի կապակցությամբ։Նա հանդես եկավ ելույթով՝նվիրված Հայկական հարցին։Բոլշևիկյան ֆրակցիայի գործունեությունը ղեկավարում և ուղղություն էր տալիս Վ․Ի․Լենինը արտասահմանից։

Բանվորական և գյուղացիական ելույթները։Հայաստանում հեղափոխական շարժման նոր վերելքը նշանավորվում է բանվորական և գյուղացիական մի շարք ելույթներով։1910 թ․ հուլիսին գործադուլ են հայտարարում Ալավերդու հանքարդյունաբերական շրջանի Սիսիմադանի պղնձաձուլական գործարանի մոտ 200 բանվորներ։1910թ․ ամռանը գործադուլ են հայտարարում Երևանի և Ուլուխանլուի կայարանների երկաթուղիները։1911թ․ փետրվարին գործադուլ է բռնկվում Կողբի աղահանքերում։

Լենայի ոսկու հանքերի բանվորների գնդակոծումն ալեկոծեց ամբողջ Ռուսաստանը։

Հայաստանում ևս ցույցեր,միտինգներ տեղի ունեցան։Դրանք տեղի ունեցան Ալեքսանդրապոլում,Կարսում,Ղափանում,Ալավերդում,Ջալալօղլում և այլուր։Ղափանում բանվորները 1912 թ․ մայիսին բոլշևիկներ Մ․Մանուչարյանի ու Ա․Մարտիրոսյանի ղեկավարությամբ բողոքի միտինգ են կազմակերպում Լենայի բանվորների գնդակոծության դեմ և մայիսմեկյան տոնակատարությունը վերածում են պրոլետարիայի համերաշխության հզոր ցույցի։

1914թ․ մարտին Ալավերդում բռնկվում է գործադուլ։Բանվորները պահանջում էին 8-ժամյա աշխատանքային օր,աշխատավարձի բարձրացում 20 տոկոսով և բանվորական տեսչության նշանակում։Ալավերդի են ժամանում ոստիկաններ,նաև օկրուգային ինժեներ Ցեյտլինը։Վերջինիս հաջողվում է խոստումներով ու խաբեությամբ համոզել բանվորներին՝բավարարվել պահանջների մասնակի կատարումով և վերսկսել աշխատանքները։

-----------------Ուժեղացավ նաև ագրարային շարժումը։1910թ․ շարունակվում էր Երևանի գավառի Ելղովայի և Գյոյքիլիսա գյուղերի բնակիչների պայքարն իրենց կալվածատերերի դեմ։Գյուղացիները հրաժարվել էին մուլք և թիուլ վճարելուց,նաև վռնդել էին կալվածատիրոջ հարկահավաքներին և մերժել կարգադրությունը հացահատիկի ընդհանուր կալատեղում կալսելու վերաբերյալ։Գյոյքիլիսայի կալվածատեր Կ․Գեղամյանը դիմում է իշխաններին՝խնդրելով պատժել գյուղացիներին։

1911թ․ ընդվզում են Բջնի գյուղի բնակիչները։Բջնի են գալիս գավառական իշխանության ներկայացուցիչները,սակայն հանդիպելով բնակիչների դիմադրությանը,ետ են վերադառնում։

Էջմիածնի գավառում 1910թ․ կալվածատերերի դեմ ընդվզեցին Ագարակ,Նազիրվան և Թալին գյուղերը։1911թ․ ելույթ ունեցան Նոր Բայազետի գավառի Զոդ գյուղի բնակիչները։

1911թ․ Երևանի գավառի Ղարադաղլու գյուղի բնակիչները հրաժարվում են կալվածատիրոջ օգտին մուլք վճարելը։

1912թ․ դեկտեմբերի 20-ի օրենքը հօգուտ իրենց մեկնաբանելու փորձ են կատարում Էջմիածնի գավառի Խոջայարլու գյուղի բնակիչները,Ելիսավետպոլի նահանգի մի շարք հայկական գյուղերի բնակիչները։

Էջմիածնի գավառի Գյուլիջա,Սամուդարվիշ,Հաջի Բաղիր գյուղերի բնակիչները դիմադրություն ցույց տվեցին իշխանություններին։

Հուզված էին Երևանի գավառի <<Արազդայան>> պետական կալվածքի գյուղացիները,որոնք լուր ստանալով պատժաջոկատների մեկնելու մասին,ընկրկում են։

1911թ․ փետրվարին Երևանի օկրուգային դատարանը հեղափոխական գործունեության համար տաժանակրության է դատապարտում Անտոն Սաշչենկոյին և այլոց։

Ինչպես ամբողջ երկրում,այնպես էլ Անդրկովկասում և Հայաստանում զինվորական հուզումները բացահայտ ապստամբության չվերաճեցին,որովհետև վրա հասած համաշխարհային պատերազմը փոխեց իրադրությունը ամբողջ երկրում։

Արևմտյան Հայաստանի սոցիալ-տնտեսական և քաղաքական դրությունը 1900-1908թթ․։

Արևմտահայերի սոցիալ-տնտեսական վիճակը 1900-1908թթ․։Օսմանյան կայսրությունում 20-րդ դարի սկզբին տիրապետող էին դեռևս ամենահետամնաց ռազմա-ֆեոդալական հարաբերությունները։

Տեքստիլ մանածագործական,մետաքսի ու բամբակի գործվածքների,պղնձագործական,ոսկերչական ձեռնարկություններ գոյություն ունեին Կ․Պոլսում,Իզմիրում,Տրապիզոնում,Կարինում,Վանում և այլ քաղաքներում։

Դարասկզբին միայն Դիարբեքիրում գոյություն ունեին անագապղնձաձուլողների,երկաթագործների,հյուսների և մի շարք այլ միություններ։

Խարբերդում կար կտավագործական երկու ձեռնարկություն,հռչակված էր գորգագործական ձեռնարկությունը,որի արտադրած գորգերը հասնում էին նաև Ամերիկա։Վանում կար 100 կտավագործական արհեստանոց՝300 դազգահով։

1906թ․ Թոքատի պղնձագործական արհեստանոցներում աշխատում էր շուրջ 1000 մարդ։

Ռուսաստանից Արևմտյան Հայաստան էր ներմուծվում նավթ,բրինձ,իսկ Արևմտյան Հայաստանի քաղաքներից արտահանվում էին մանուսա․մետաքսե գործվածքներ,կաշվեղեն,ապուխտ,խմիչքներ,բամբակ,ձուկ և այլն։

Սուլթանական բռնապետական կեղեքիչ կարգերը կործանարար ազդեցություն ունեին գյուղացիության վրա։Հողազուրկ գյուղացին կամ ստիպված էր հեռանալ բնակավայրից,կամ հարկադրված էր դառնալ զավթիչ բեգի ճորտը։

Գյուղացին տնտեսությունը վարում էր նախնադարյան եղանակով։

Արևմտահայ շինականը շարունակում էր վճարել տասանորդն ու ոչխարահարկը,եկամտահարկը և զինվորական հարկը և այլն։

Ազատագրական շարժումները Արևմտյան Հայաստանում 20-րդ դ․ սկզբներին։Սուլթանական կառավարությունը շարունակում էր իր հայահալած քաղաքականությունը։Տարոնի և Սասունի ազատագրական շարժման ղեկավար Հրայրին և Սասունում հայդուկային խմբերի ղեկավարությունն ստանձնած Անդրանիկ Օզանյանին(1865-1927թթ․) հաջողվեց համախմբել ուժերը և գլխավորել ազատագրական պայքարը։Անդրանիկն իր ուշադրությունը դարձրեց Տարոնի միջնաբերդ Սասունի վրա,ուր 1901թ, մայիսից թուրքական կառավարությունը ձեռնարկել էր զորանոցներ կառուցելու գործը։Նա սասունցիներին կոչ էր անում բոլոր միջոցներով խափանել այն։Տարոնի 28 կետերում կառավարությունը կենտրոնացրել էր կանոնավոր զորքերի ստորաբաժանումներ։Հայկական գյուղերում նշանակված էին քուրդ պահապաններ,իբր թե գիշերային ավազակային հարձակումներից գյուղերը պաշտպանելու համար։Իրականում կառավարությունը նրանց միջոցով հետևում էր գյուղերի ներքին անցուդարձին հայդուկների գործունեությանը։Անդրանիկը որոշում է հայդուկների մի փոքրաթիվ ջոկատով Սասունից իջնել և ամրանալ Մուշից ոչ հեռու գտնվող Առաքելոց վանում և հերոսական պայքարի օրինակով սթափեցնել հուսահատության մատնված ժողովրդին,նրա մեջ բորբոքել ազատագրական պայքարի ոգին։

1901թ․ նոյեմբերի սկզբին Առաքելոց վանք իջան սպառազինված 27 հայդուկներ՝Անդրանիկի գլխավորությամբ։Նրանց միացան նաև երկու տասնյակի հասնող գյուղացիները։Վանքը պաշարվում է թշնամու կողմից։

Վանքից 200-250 մետր հեռավորության վրա խրամատավորվել էին թուրք ասկյարները և զինված բաշիբոզուկները։50-60 հայդուկների դեմ կառավարությունը դուրս էր բերել մի քանի հազարի հասնող կանոնավոր զորամասերը և ոստիկանական ուժերը։

Անդրանիկի հետ էին նրա զինակիցներ Գևորգ Չավուշը,Սեբաստացի Մուրադը,Առաքելը(Տիգրան Աբաջյան),Սմբատ Բորոյանը,Հակոբ Կոտոյանը,Սպաղանցի Մակարը և ուրիշներ։Սկսվում են բանակցությունները։

Վանք են թողնվում թուրքական պատվիրակները՝Մուշի քաղաքապետը,զինվորական կոմիսար Մուհամմեդ էֆենդին,Խոսրով վարդապետ Բեդրիկյանը և ս․ Կարապետ վանքի վանահայրը։Նրանք Անդրանիկին հայտնում են,որ սուլթանը հրամայել է վայր դնել զենքերը և հանձնվել,խոստանալով ներման արժանացնել <<խռովարարներին>>։Անդրանիկը ներկայացնում է հետևյալ պահանջները․ներում շնորհել բոլոր քաղաքական բանտարկյալներին,գյուղերում տասանորդ տուրքը հավաքել գյուղացիների միջոցով, զինաթափ անել քրդական բանդաները,բեգերի կողմից զավթված հայկական հողերը վերադարձնել տերերին,վերացնել ցեղապետների հայերից ապօրինի տուրք գանձելու իրավունքը։Հետագայում միայն բանտարկյալներին վերաբերող կետը մասամբ իրագործվեց․31 հայ բանտարկյալների ներում շնորհվեց։

Մնացած պահանջները մերժվում են և վերսկսվում են կատաղի մարտերը։Թշնամու բանակում բռնկվել էր համաճարակ,որն սպառնում էր թափանցել վանքից ներս։Բացի այդ,պաշարվածները երկար ժամանակ կռվելու համար զինամթերք չունեին։Անդրանիկը մտածում էր ելք գտնել պաշարման օղակից դուրս գալու համար։

Նոյեմբերի 27-ին հայդուկները սպիտակ սավանների մեջ փաթաթված,որպեսզի ձյան վրա աննկատ մնան,գիշերով դուրս են գալիս վանքի պարիսպներից և հեռանում։

Արևմտյան Հայաստանում ստեղծվել էր ինքնապաշտպանության գործը կազմակերպող ղեկավար կենտրոն։Այդ կենտրոնի մեջ մտնում էին Վարդգեսը(Հովհաննես Սերենկյուլյանը)՝Վասպուրականում,Ռուբեն Շիշմանյանը(Քեռին)`Կարինի շրջանում։Սակայն շարժման փաստական ղեկավարը Արմենակ Ղազարյանն(Հրայր Դժոխք) էր։1903թ վերջերին Կովկասից Սասուն էր հասել Թորգոմի(Թուման Թումանյան) 27 հոգուց բաղկացած խումբը։Այդ առիթով Տարոնի ինքնապաշտպանության ղեկավարությունը Գելիեգուզանում ժողովի էր հրավիրել զինված խմբերի ղեկավարներին։Ժողովը որոշեց եղած զենքերը բաժանել գյուղերին։Միայն Գելիեգուզանն ստացավ 70 հրացան։

Հայ ազգային ղեկավար շրջանների գործունեությունը ծավալվում էր 3 ուղղությամբ՝Արևմտյան Հայաստանի ազատագրական շարժումների մասին տեղեկագրերի կազմում և առաքում <<քաղաքական աշխարհին>> դրամական միջոցներ,զենքի ու ռազմամթերքի հայթայթում,Ամենայն Հայոց կաթողիկոսի անունից պաշտոնական դիմումների հղում մեծ պետությունների կառավարություններին Բեռլինի պայմանագրի 61-րդ հոդվածն իրագործելու խնդրանքով։

Պետական սահմանն անցան Խանի (Բարսեղ Թիրաքյան),Թեքիրդաղցի Նովրուզի,Թորգոմի,Աշոտի և ուրիշների խմբերը։

1904 թ․ Սասունի ինքնապաշտպանությունը։Սուլթանի կառավարությունը Սասունի դեմ նախապատրաստվող արշավանքն իրագործեց 1904թ․ գարնանամուտին։Սասունի դեմ զինված արշավանքի առաջին զոհը դարձավ Հունան գյուղը։1904թ․ փետրվարի 5-ին թուրք ջարդարարները խուժեցին Հունան գյուղը,կողոպտեցին ու այրեցին 120 տուն։

Սասունի վրա երեք ուղղությամբ շարժվող 10 հզ․-ոց թուրքական բանակը ղեկավարում էր Քեոսե բինբաշին։Նրա հետ էին Սալիհ փաշան և Բիթլիսի կուսակալը՝7 գումարտակներով։

Անդրանիկը հենակետ էր ընտրել Տափըկ գյուղը։Մյուս կարևոր հենակետերն էին Գելիեգուզանը,Շենիկը,Իշխնձորը և Տալվորիկը։Կենտրոնական ինքնապաշտպանության ճակատի ղեկավարությունը ստանձնել էր Հրայրը։Չայի շրջանում գործում էին Սպաղանցի Մակարի,Հաճի Հակոբ Կոտոյանի,Սեբաստացի Մուրադի,Ալիանքի հովտում՝Մանուկի,Ղազարի,Իշխնձորի հատվածում՝Գևորգ Չավուշի և Մշեցի Սմբատի ջոկաատները։

Շենիկի ճակատում թուրքերը գրոհեցին Մերկեր գյուղի վրա։Այստեղ էլ նրանք հանդիպեցին Գևորգ Չավուշի մարտիկների դիմադրությանը և արդյունքի չհասան։

Թուրքական հրամանատարությունը ռմբակոծեց Սեմալի ու Ալիանքի հայկական դիրքերը և դեպի Գելիեգուզան հեռացող խաղաղ բնակչությանը։Կռվի թեժ պահին Հրայրը զոհվեց։Թուրք-քրդական զորախմբերին չհաջողվեց մարտը շահել։

Սմբատը քաշվում է Փշփուշ սարը։Ապրիլի 20-ին մարտեր տեղի ունեցան Քեփի մոտ,ուր ճակատում էին Սմբատի և Գևորգ Չավուշի ուժերը,իսկ Տափըկ գյուղի մոտ մարտեր էր մղում Սեբաստացի Մուրադը։Գելիեգուզանում ապրիլի 19-ին մարտը տևեց մինչև ուշ երեկո,թուրքական զորքերին հաջողվեց կոտրել հայերի դիմադրությունը։Սասունում ինքնապաշտպանությունը տևեց մինչև մայիսի 14-ը։Կոտորվեց մոտ 8 հզ․ հայ և ավերվեց 2 հզ․ տուն։

Օտարերկրյա հյուպատոսների միջամտությանը տեղի տալով կառավարությունը հրաժարվեց Սասունը հայերից դատարկելու մտքից։

Սասունի պարտությունից հետո հայդուկները շարունակեցին պարտիզանական պայքարը։

Հուլիսի 16-ին Կուրավու գյուղում էին Անդրանիկը,Գևորգ Չավուշը,Մուրադը և ուրիշներ։

Հայդուկները կասեցնում են թշնամու առաջխաղացումը,մի քանի անգամ ավելի զոհեր պատճառելով թշնամուն։Անդրանիկը 80 հայդուկներով անցնում է Վան,հաղթում է թշնամուն Շամիրամում,անցնում Աղթամար։Անդրանիկի ջոկատն անցնում է Պարսկաստան,իսկ ինքը Կովկաս,որտեղից մեկնում է Ժնև,ապա Բուլղարիա։

1907թ․ մայիսի 26-ին Սուլուխի կռվում Գևորգ Չավուշը մահանում է,նրան թաղում են Մուշի հայոց գերեզմանատանը։

Շարժմանը հարված հասցրեց Դավոյի մատնությունը,որը հայտնեց զինապահեստներից 10-ի տեղը։Նա սպանվեց Տաճատ Թերլեմեզյանի ձեռքով։

Հայ ազատագրական շարժման մասնակիցները գյուղացիներ,արհեստավորներ էին։Հայ ֆիդայինների մասին հորինած երգերում ժողովուրդն արտահայտել է իր ջերմ սերը։

Ազատագրական շարժման արձագանքները և քաղաքական շրջանների դիրքորոշումը։Միջազգային հասարակական կարծիքը համակրանքով էր վերաբերվում հայկական ազատագրական շարժմանը։Իրենց բողոքի ձայնն էին բարձրացնում ֆրանսիական սոցիալիստներ Ժան Ժորեսը,Ֆրենսիս դը Պրեսանսեն,Անատոլ Ֆրանսը,Վիկտոր Բերարը և ուրիշներ։

1902թ․ հուլիսի 4-7-ը Բրյուսելում կայացավ միջազգային կոնֆերանս,որտեղ 150 երկրների ներկայացուցիչներ պահանջում էին սուլթանին կատարելու բարենորոգումներ։

1904թ․ Մկրտիչ Խրիմյանի հանձնարարությամբ դիմումներ են ներկայացնում մեծ տերություններին՝հիշեցնելով հայկական բարենորոգումների ծրագրի իրագործման անհրաժեշտության մասին։Հուլիսին կաթողիկոսի պատվիրակներին ընդունում է Ֆրանսիայի պրեզիդենտ Լուբենը։

1906թ․ հուլիսի 25-ին Բելգիայի պառլամենտի անդամ Ժորժ Լորանը Լոնդոնում գումարված միջպառլամենտական միջազգային կոնֆերանսում բարձրացրեց հայկական խնդիրը։

Մ․Խրիմյանը դիմում է Անգլիայի թագավորին,վարչապետին և արտաքին գործերի մինիստրին՝խնդրելով իրենց ձեռքը վերցնել հայկական բարենորոգումների իրագործման նախաձեռնությունը։1907թ․ նոյեմբերի 11-ին Մեծ Բրիտանիայի արտաքին գործերի մինիստր Գրեյը բացասական պատասխան է տալիս։

Դաշնակցության ղեկավարությունը ձեռնարկում է սուլթան Աբդուլ Համիդ 2-րդի մահափորձի գործը։Այդ գործին մասնակցում էին բելգիացի Ժոռիսը,Սիլվիո-Ռիշլին,գերմանացի Սոֆի Ռիպսը և ուրիշներ։Միքայելյանը Սամուել Ֆայն անվան տակ ծպտված ղեկավարում էր ահաբեկման նախապատրաստումը։Սակայն նա սպանվեց 1905թ․ մարտի 17-ին,Սոֆիայից ոչ հեռու Վիտոշ լեռան լանջին ռումբի փորձարկման ժամանակ։

Աբդուլ Համիդի դեմ մահափորձը կատարվեց 1908թ․ հուլիսի 21-ին պալատի պարիսպների ներսում։Պայթյունից սպանվեց և վիրավորվեց շուրջ 100 մարդ։

Կույր պատահականությունը փրկել էր սուլթանի կյանքը։Մզկիթից դուրս գալու պահին նա հապաղել էր՝զրույցի բռնվելով շեյխ-ուլ իսլամի հետ։

Մահափորձից հետո Աբդուլ Համիդն ավելի սաստկացրեց բռնությունները։

Վանի Երամյան և Կենտրոնական վարժարանների շրջանավարտներից՝Մանվել և Բարունակ Կապուտիկյանները,Արամ Սաֆրաստյանը և ուրիշներ հրապարակեցին <<Երկունք>> ամսագիրը։

Համբարձում Պոյաճյանը (1860-1915թթ․) դիմում էր հնչակյան և դաշնակցական կազմակերպիչներին,առաջարկելով վերջ տալ ներկուսակցական շահերը համազգային շահերից վեր դասելու գործելակերպին։

1908թ․ արմենական կազմակերպության հիմքի վրա ձևավորվեց <<Հայ սահմանադրական ռամկավար կուսակցությունը>>։

Ժողովրդական շարժումների վերելքն Արևմտյան Հայաստանում 1905-1908թթ․։1905թ․ մարտին Բիթլիսի հայերն ըմբոստացան կառավարության դեմ։Շուտով ոտքի կանգնեց նաև քաղաքի մահմեդական բնակչությունը։

Բիթլիսցիների հաջորդ ելույթը տեղի ունեցավ 1905թ․ հուլիսի 26-ին։

1907թ․ հունիսի 9-ին 500 մահմեդականներ շարժվեցին կուսակալի բնակարանը և կառավարությունից պահանջեցին հեռացնել կուսակալին։Ապստամբները 3 օր քաղաքը պահեցին իրենց ձեռքում։Սուլթանը ստիպված եղավ պաշտոնազրկել Բիթլիսի կուսակալին։

1907թ․ նոյեմբերին դիարբեքիրցիները խնդիր դրին կուսակալի պաշտոնից հեռացնել Աթա բեյին։

Էրզրումում սուլթանի քաղաքականությունից դժգոհ մահմեդական վաճառականներն ու կապալառուները ստեղծեցին <<Ջանվեհիր>>(<<Հոգի տվող>>) կազմակերպությունը։>1906թ․ մարտի 8-ին Ջանվերիրներն պահանջեցին կուսակալի վտարումը։Կառավարությունը պաշտոնազրկեց Շևքեթ փաշային և նրա փոխարեն նշանակեց Նուրի բեյին։

1907թ․ աշնանը քաղաքում հուզումները դադարեցին։Աբդուլ-Համիդը սկսեց հաշվեհարդար տեսնել ըմբոստացողների հետ։

Վանում ընդվզումները ծավալվեցին 1906թ․ գարնանը։Ոստիկանները ձերբակալում էին կասկածելիներին ու բանտ նետում։1906թ․ հուլիսի 1-ին հրդեհեցին բանտը՝ցանկանալով ողջակիզել <<խռովարարներին>> ու դրանով արմատախիլ անել այդ բողոքները։

1905-1908թթ․ հեղափոխական տրամադրությունները թափանցեցին Արևմտյան Հայաստանի մյուս քաղաքները՝Սվազ,Խարբերդ,Կյուրին։

Մասսայական շարժումներ ծավալվեցին նաև Արևմտյան Հայաստանի գյուղերում՝Կարճկանում,Հերկերտում,Բուլանըխում,Ախլաթում,Չմշկածագում և այլուր։

Մի շարք տեղերում հայ գյուղացիներին վանում էին նրանց հարևան թուրքերն ու քրդերը և համատեղ պայքարում համիդյան բռնապետության դեմ։

Արևմտյան Հայաստանի աշխատավորության ելույթները նպաստեցին Աբդուլ Համիդ 2-րդի տապալմանը։

Արևմտյան Հայաստանը 1908-1914թթ․

1908թ․ երիտթուրքական հեղաշրջումը և արևմտահայության վիճակը։Օսմանյան կայսրությունը տնտեսական և քաղաքական ճգնաժամ էր ապրում։Ուժեղացել էին հպատակ ժողովուրդների ազատագրական շարժումները։

1889թ․ կազմակերպված <<Իթթիհատ վե թերաքի>> (<<Միություն և առաջադիմություն>>) կուսակցությունը գլխավորում է հակասուլթանական շարժումը։

1907թ․ դեկտեմբերին Փարիզում երիտթուրքական և դաշնակցական կուսակցությունները,արաբական,հրեական,ապա մակեդոնական կոմիտեները համաձայնության եկան համիդյան վարչակարգը տապալելու և Թուրքիայում սահմանադրական կարգեր հաստատելու համար։

1908թ․ հուլիսի 23-ին ապստամբած գնդերը մուտք գործեցին Սալոնիկ և 1908թ․ հուլիսի 23-ին Մակեդոնիայում սպաներ Նիազի և Էնվեր բեյերի գլխավորությամբ զորքերն ապստամբում են։Սուլթանը հուլիսի 24-ին ազդարարեց 1876թ․ սահմանադրությունը վերահաստատելու և մեջլիսի առաջիկա ընտրությունների մասին։

Երկրում սկսվեցին ցույցեր՝ազատություն,հավասարություն,եղբայրություն լոզունգներով։

Կազմվեց մի հանձնաժողով՝հայրենադարձներին օգնելու նպատակով միջոցներ հանգանակալելու համար։Հանձնաժողովի կազմի մեջ մտնում էին՝Ս․Գյուլբենկյանը,Ղ․ Աղայանը,Վ․Փափազյանը և ուրիշներ։

Հազարավոր արևմտահայեր Կովկասից վերադարձան Արևմտյան Հայաստան։Աբդուլ Համիդը գահազրկվեց,նրա փոխարեն գահին բազմեցրին կամազուրկ Մեհմեդ 5-րդին։Նոր կառավարության մեջ մտան <<Միություն և առաջադիմություն>> կոմիտեի ղեկավարները։

Երիտթուրքերը ոչ միայն սահմանադրական բարեփոխումներ չիրագործեցին,այլ շարունակեցին Աբդուլ Համիդի հակահայ քաղաքականությունը։

20-րդ դարի սկզբին Ադանա քաղաքի 60 հազար բնակչությունից 22 հզ․-ը հայեր էին։

1909թ․ ապրիլի 1-ին զինված խուժանը Ադանայի վալի Ջևդադ բեյը զորահրամանատար Մուստաֆա Րեմզի փաշայի ցուցումով խուժում է քաղաքի հայկական թաղերը և կոտորում բնակչությանը։

Օսմանյան պառլամենտի 1909թ․ ապրիլի 19-ի նիստում ելույթներով հանդես եկան դեպուտատներ Վարդգես Սերենկյուլյանը,Գրիգոր Զոհրապը,Համբարձում Պոյաճյանը և ուրիշներ։Ադանայի եղեռնին զոհ է գնացել 30․000 հայ։Ջարդարարները հրդեհել էին հայկական 24 եկեղեցի,16 դպրոց։

Կիլիկիայի մի շարք հայկական բնակավայրերում հայերը կարողացան դիմադրություն կազմակերպել։

Դյորթ-Յոլ գյուղում ինքնապաշտպանությունը գլխավորում է Միհրան Մելքոնյանը։

Սիս քաղաքի հայությունը՝1500 հոգի,Ղևոնդ վարդապետ Թուրսարգսյանի և Գյուտ վարդապետի ղեկավարությամբ նրանք դիմադրում են ջարդարարներին։Հաճնի հայությունը Ներսես վարդապետի գլխավորությամբ դիմագրավում է թուրքական ուժերին։

Ինքնապաշտպանական մարտեր են տեղի ունենում նաև հայկական այլ բնակավայրերում։

Ազգային-ազատագրական և սոցիալական շարժումներն Արևմտյան Հայաստանում երիտթուրքերի կառավարման տարիներին:1908թ․ հեղաշրջումից հետո էլ Օսմանյան կայսրության բոլոր մասերում պահպանվեցին ազգային հալածանքները,հայկական հարստահարումներն ու ճնշումները։Ազատագրական պայքար ծավալվեց նաև Արևմտյան Հայաստանում։

1909թ․ հունիսին ըմբոստացան Վանի հացթուխների աշակերտները,1911թ․ գարնանը Երզնկայի մանուսայագործները,1912թ․ հունիսին Բիթլիսի կաշեգործները,1912թ․ հունիսին Սվազի <<Շարք>> ընկերության գորգագործական ձեռնարկությունների բանվորները և այլն։

Բնորոշ էր Վանի ու նրա հարևան գավառների բնակիչների ցույցը,որի առիթը Աղթամարի դպրոցների թեմական տեսուչ Ռաֆայել Երիցյանի սպանությունն էր,որը տեղի ունեցավ 1912թ․ հոկտեմբերի 11-ին Սեիդ Ալիի հրոսակների կողմից։Ամբոխը պահանջում էր ձերբակալել Սեիդ Ալիին։Սակայն իշխանությունը անտարբերության մատնեցին այդ պահանջները։

Ելույթներ տեղի ունեցան նաև Սղերդի շրջանի Ոզմ գյուղում,Կարճկանի Ուրանց գյուղում։

1908թ․ հետո Արևմտյան Հայաստանում ծավալվում են նաև քրդական,թուրքական և ասորի գյուղացիական շարժումները։Քրդերը հանդես եկան Ադլջևազում,թուրքերը Բասենում,Թորթումում և Նամրվանում,ասորիները Ջուլամերկում։

Այսպիսով,Արևմտյան Հայաստանի քաղաքների բնակիչների և գյուղացիների ու զինվորների շարժումներն առաջանում էին տարերայնորեն։Նրանք չունեին ընդհանուր ղեկավարություն և կտրված էին միմյանցից։

Արևմտյան Հայաստանի ճնշված ժողովուրդների համագործակցության հարցը։Համիդյան բռնապետությունը գնալով անտանելի էր դառնում ոչ միայն նրա տիրապետության տակ ընկած այլազգի ժողովուրդների,այլև իրենց՝թուրքերի համար։

Երիտթուրքերն ու դաշնակցականներն Արևմտյան Հայաստանում ստեղծեցին երիտթուրքական կոմիտեներ,իսկ 1906-1908թթ․ սկսեցին հրատարակել Վանում <<Արշալույս>>,իսկ Մուշի սանջակի Առնինջ գյուղում՝<<Ազատություն>> թերթերը։

1907թ․ դեկտեմբերի 27-ին Փարիզում հրավիրվեց Թուրքիայի ընդդիմադիր կուսակցությունների ու խմբերի կոնգրես։Կոնգրեսն ընդունեց դեկլարացիա,որի մեջ ազդարարվում էր գահընկեց անել Աբդուլ Համիդին,փոխել գոյություն ունեցող կարգերը,հաստատել պառլամենտ։

Այդ նպատակների իրագործման համար առաջարկվում էր զինված դիմադրություն իշխաններին,հրաժարվել հարկերի ու տուրքերի վճարումից,բարձրացնել ապստամբություն և այլն։

19-րդ դարի վերջերից համագործակցության որոշ փորձեր կատարեցին նաև երիտթուրքերն ու հնչակյանները։

Արմենականները գտնում էին,թե իրենք գործելու են միայն հայ իրականության սահմաններում։Հայ-թուրքական համագործակցության մասին հանդես եկավ դեմոկրատական գործիչ Տիգրան Զավենը։

Հայերի բարեկամն էր Մոկսի մյուդիր Մուրթուլլա բեյը։Նրա ջանքերով Մոկսը զերծ մնաց հայկական ջարդերից։Նա օժանդակել է Հովսեփ Օրբելուն։

Քրդերը գորվերգում էին հայդուկներին։Քրդական երգերից մեկում Աղբյուր Սերոբի մասին ասվում էր․

<<Քաֆր է այն մարդը

Որ ուզենայ Սերոբ փաշան սպանել>>։

Արևմտյան Հայաստանում կային նաև հայ-ասորական համագործակցության դեպքեր։

1908թ․,երբ Վանի հարուստները կրկնապատկեցին ցորենի գները,հայերն ու թուրքերը պահանջեցին վերականգնել նախկին գները։

Քրդերն ու ասորիները համատեղ պայքարի օրինակ ցուցաբերեցին Վանի նահանգի Տոսկան գյուղում,Ջուլամերկի գավառի Արճի գյուղում։

Սակայն Արևմտյան Հայաստանի ճնշված ժողովուրդները չկարողացան համընդհանուր պայքարի միասնական ճակատ ստեղծել։

Հայկական բարենորոգումների խնդիրը 1912-1914թթ․։Երիտթուրքերի տիրապետությունը գրեթե ոչ մի էական փոփոխություն չմտցրեց արևմտահայերի դրության մեջ։Ընդհակառակը,վատթարացրեց այն։

1912-1913թթ․ Բալկանյան պատերազմներում Օսմանյան Թուրքիայի կրած պարտությունը աշխուժություն է առաջացնում հայերի շրջանում։Հայերը որոշում են մեծ տերությունների ուշադրությունը հրավիրել հայկական վիլայեթներում բարենորոգումներ իրականացնելու վրա։

1912թ․ սեպտեմբերի 19-ին Թիֆլիսում տեղի ունեցավ հայ հասարակական գործիչների ժողով,որը որոշեց դիմել Ամենայն հայոց կաթողիկոսին՝ցարի առջև արևմտահայության հարցը բարձրացնելու խնդրանքով։Սեպտեմբերի 21-ին,Ս․Հարությունյանը և Հ․Առաքելյանը Էջմիածնում հիշյալ դիմումը հանձնեցին կաթողիկոսին։

Կաթողիկոս Գևորգ 5-րդ Սուրենյանը(1847-1930թթ․) 1912թ․ հոկտեմբերի 2-ին Թիֆլիսի Բյուրոյի դրմումի հիման վրա փոխարքա Վորոնցով-Դաշկովի միջոցով խնդրագիր ուղարկեց Նիկոլայ 2-րդ ցարին՝ խնդրելով,որ Լոնդոնի կոնֆերանսում նկատի առնվեր նաև Հայկական հարցը։

Միաժամանակ Գևորգ 5-րդը 1912թ․ նոյեմբերի 10-ին հատուկ կոնդակով Փարիզում գտնվող եգիպտահայ մեծահարուստ,հասարակական-քաղաքական գործիչ Պողոս Նուբար փաշային(1851-1930թթ․) նշանակեց իր լիազորը՝Բեռլինի դաշնագիրն ստորագրած պետությունների հետ բանակցությունները վարելու համար։Կազմվեց հայոց ազգային պատվիրակություն՝Պողոս Նուբարի նախագահությամբ,անդամներն էին Եվրոպայի հայոց հոգևոր առաջնորդ Գևորգ արքեպիսկոպոս Ութուճյանը,Յաղուբ Արթին փաշան,Մինաս Չերազը և Հարություն Մոստիճյանը։

Հայկական հարցը դարձավ մեծ պետությունների բանակցությունների առարկա։

1913թ․ ապրիլին արևմտահայերը Կ․Պոլսում ռուսական դեսպան Գրիսին ներկայացրին բարենորոգումների իրենց նախագիծը։Այն նախատեսում էր Վանի,Բիթլիսի,Էրզրումի,Սեբաստիայի,Խարբերդի և Դիարբեքիրի նահանգներից կազմել մի երկրամաս՝օտարերկրացի գերագույն կոմիսարի կառավարմամբ։Բարձրագույն ժողովի անդամների կեսը պետք է լինեին մահմեդականներ,մյուս կեսը՝քրիստոնյաներ։Հայերենը պետք է գործածվեր թուրքերենին հավասար։

1913թ․ հունիսի 8-ին ցարական կառավարությունը ներկայացրեց հայկական նահանգներում բարենորոգումների նախագիծը,որը կազմել էր դեսպանատան թարգման և խորհրդական Անդրեյ Մանդելշտամը։Նախատեսվում էր էրզրումի,Վանի,Բիթլիսի,Դիարբեքիրի,Խարբերդի և Սվազի վիլայեթներից կազմել մեկ Հայկական մարզ,որը պետք է կառավարեր գեներալ-նահանգապետը,որը ընտրվելու էր 5 տարի ժամկետով։Հայկական մարզը պետք է բաժանվեր սանջակների,կազանների և նահիեների։Գեներալ-նահանգապետը պետք է մարմնավորեր մարզի գործադիր իշխանությունը,նաև ենթակա էին ոստիկանությունը,ժանդարմերիան և զինված ուժերը։Հայկական մարզի օրենսդիր մարմինը լինելու էր մարզային ժողովը,որն ընտրվելու էր 5 տարով և պիտի ունենար հավասար թվով քրիստոնյա և մահմեդական անդամներ։Սահմանվում էր թուրքերենի,հայերենի և քրդերենի իրավահավասարություն։Համիդիե գնդերը վերացվելու էր։Յուրաքանչյուր ազգություն կարող էր ունենալ իր ազգային դպրոցը՝մայրենի լեզվով։

Թուրքիան մերժեց ռուսական նախագիծը և ներակյացրեց իր նախագիծը։

1914թ․-ի հունվարի 26-ին ստորագրվեց ռուս-թուրքական համաձայնագիր՝հայկական բարենորոգումների մասին։Ռուսաստանի կողմից այն ստորագրեց Կ․ Գուլկևիչը,իսկ Թուրքիայի կողմից՝օսմանյան կառավարության մեծ վեզիր Սայիդ Հալիմ փաշան։Ըստ դրա Արևմտյան Հայաստանը բաժանվելու էր երկու նահանգի։Մի նահանգի մեջ մտնելու էին Էրզրումի,Տրապիզոնի և Սվազի վիլայեթները,իսկ մյուս նահանգի մեջ՝Վանի,Բիթլիսի,Խարբերդի և Դիարբեքիրի։Նահանգի կառավարիչներ եվրոպացիներից առաջադրելու էին մեծ պետռությունները,հաստատելու էր սուլթանը։Նրանց էր պատկանելու նահանգի,վարչական,դատական ու ոստիկանական իշխանությունը։Զինվորական ծառայությունը պարտադիր էր բոլորի համար,Համիդիե գնդերը վերածվելու էին պահեստի հեծելազորի։Վիլայեթների վարչական խորհուրդը կազմվելու էին հավասար թվով մահմեդականներից ու քրիստոնյաներից։Գերագույն կառավարիչներն իրենց տրամադրության տակ ունենալու էին ռազմական ուժերը,զենք կրելու խնդրում հայերի իրավունքները հավասարվում էին մահմեդակնների իրավունքներին,հայկական դպրոցները պետք է ֆինանսավորվեին պետական բյուջեից։

Թուրքական կառավարությանը հանձնվեց 5 թեկնածություն։Ապրիլի 15-ին Բ․Դուռը նրանից ընտրեց երկու հոգու՝հոլանդացի դիվանագետ Վեստենենկին(Կոնգոյի նախկին փոխարքան) և նորվեգացի գնդապետ Հոֆին։

Վեստենենկը նշանակված էր Էրզրումի,Տրապիզոնի և Սվազի նահանգների կառավարիչ,իսկ Հոֆը՝Վանի,Բիթլիսի,Խարբերդի և Դիարբեքրիրի։

Սակայն Հոֆը հազիվ էր հասել Վան,իսկ Վեստենենկը դեռ չէր մտել Կարին,երբ սկսվեց Առաջին համաշխարհային պատերազմը։Թուրքիան չեղյալ հայտարարեց իր ստորագրած համաձայնագիրն ու երկրից հեռացրեց եվրոպացի գլխավոր տեսուչներին։

Հայաստանը առաջին համաշխարհային պատերազմի տարիներին։

Պատերազմական գործողությունները Կովկասյան ռազմաճակատում։Առաջին համաշխարհային պատերազմն սկսվեց 1914թ․ օգոստոսի 1-ին Քառյակ միության(Գերմանիա,Ավստրո-Հունգարիա,Թուրքիա,Բուլղարիա) և Անտանտի(Անգլիա,Ֆրանսիա,Ռուսաստան) միջև։

Պատերազմը տևեց 4 տարուց ավելի և ընգրկեց 33 պետություն՝1,5 միլիարդ բնակչությամբ։Զորակոչվեց 74 միլիոն մարդ,որից 10 միլիոնը սպանվեց,վիրավորների թիվը հասնում էր 20 միլիոնի։

Պատերազմի պատճառը իմպերիալիստական պետությունների միջև գոյություն ունեցող հակասություններն էին՝կապված աշխարհի վերաբաժանման հետ։Առիթը ծառայեց սերբերի կողմից Ավստրո-Հունգարիայի թագաժառանգ Ֆրանց Ֆերդինանդի սպանությունը Սարաևոյում։Սերբիային անընդունելի վերջանգիր ներկայացնելուց հետո Ավստրո-Հունգարիան հուլիսի 15-ին պատերազմ սկսեց նրա դեմ։Պատերազմն ընդգրկել էր Եվրոպայի, Ասիայի և Աֆրիկայի 4 միլիոն քառակուսի կիլոմետր տարածք։

Թուրքերի նպատակն էր գրավել Անդրկովկասը,հասնել Վոլգայի ափերը,այնուհետև թափանցել Միջին Ասիա։Թուրքական ապագա կայսրությունը պիտի տարածվեր Բալկաններից մինչև Ալթայ և Հեռավոր Արևելք,Ղրիմից մինչև Հյուսիսային սառուցյալ օվլիանոս։Թուրքիայի՝պատերազմի մեջ մտնելու գլխավոր պատճառներից մեկն էլ Հայկական հարցի <<լուծումն>> էր։

Թուրքիայի նպատակն էր իր զավթողական պլաններն իրագործել Անդրկովկասի,Հյուսիսային Կովկասի,Ղրիմի,Իրանական Ադրբեջանի և Միջին Ասիայի նկատմամբ։

Թուրքերը մեծ քանակությամբ(մոտ 300 հզ․ մարդ) զորք էին կենտրոնացրել Կովկասյան ռազմաճակատում։Թուրքական զորքերի ընդհանուր հրամանատարն էր ռազմական գործերի մինիստր Էնվեր փաշան։Կովկասյան ռազմաճակատում փոխարքա Վորոնցով-Դաշկովի հրամանատարությամբ կազմվեց ռուսական զորքերը(մոտ 200 հզ․)։

Գերմանիան նպատակ ուներ տիրանալ Անգլիայի և ֆրանսիայի գաղութներին,տիրանալ Հնդկաստանին,փակել Ռուսաստանի առաջխաղացումը դեպի թուրքական տարածքները։

Ֆրանսիան ձգտում էր տիրանալ Թուրքիային պատկանող Միջագետքի արաբական տարածքներին։

Ռուսաստանը նպատակ ուներ Թուրքիայից զավթել սևծովյան նեղուցները,ապա Արևմտյան Հայաստանի վրայով դուրս գալ Միջերկրական ծով։

Պատերազմն ընթանում էր բազմաթիվ ռազմաճակատներում,որոնցից գլխավորները Եվրոպայի,Արևմտյան,Արևելյան,Բալկանյան և այլ ռազմաճակատներն էին։

Պատերազմի սկզբին թուրքերը գրավեցին Արդվինն ու Արդանուշը։

Կովկասյան ճակատում 1914-1917թթ․ ռուսական բանակը իրականացրեց մի շարք օպերացիաներ՝Սարիղամիշի․Ալաշկերտի և այլն։

Սարիղամիշի օպերացիան ընթացավ 1914թ․ դեկտեմբերի 9-ից մինչև 1915թ․ հունվարի 5-ը։Այստեղ իրենց ուժերը կենտրոնացնում են ֆոն Շելենդորֆը և էնվեր փաշան։

Սարիղամիշի խմբավորման հրամանատարությունը իր վրա վերցրեց Միշլաևսկուն։

Նա հրամայեց Չեռնոզուբովի ջոկատին՝նահանջել և դիրքեր գրավել Ջուլֆա-Խոյ բնագծում։Աստիճանաբար Սարիղամիշ բերվեցին ռեզերվեներ՝հետևակային,հեծելազորային և հրետանային զորամասեր։Դեկտեմբերի 15-ից հետո եղան պահեր,երբ թուրքերը գրավեցին Սարիղամիշի կայարանը,Սարիղամիշի մատույցները,<<Արծվաբույն>> բարձունքը։Դեկտեմբերի 20-ից հետո Ջաբաևի,Բարաթովի,Ֆեսենկոյի,Բուկրետովի,Պոպովի,Բարկովսկու ջոկատները կտրեցին թշնամու նահանջի ճանապարհները։Դեկտեմբերի 22-ին Պրժևալսկու զինվորները գերի վերցրեցին Իսհան փաշային։Պրժևալսկու ջոկատը Սարիղամիշի անտառներում գերեց թուրքական դիվիզիաների հրամանատարներին։Էնվեր փաշան փախավ Էրզրում։1915թ․ հունվարի 5-ին ռուսական զորքերի հաղթանակով ավարտվեց Սարիղամիշի օպերացիան։Թուրքական 90․000-անոց 3-րդ բանակից փրկվեցին ընդամենը 12․000-ը։Ռուսների կորուստները կազմում էին 29․000։

Սարիղամիշի տակ ավարտվեց ռազմական գործողությունների առաջին փուլը ռուս-թուրքական ռազմաճակատում 1914-1917թթ․։

Կովկասյան ռազմաճակատում հաջորդ իրադրությունը Ալաշկերտի օպերացիան էր։1915թ․ սկզբին բանակի շտաբը Թիֆլիսից տեղափոխվեց Կարս։1915թ․ ապրիլի 1-ի դրությամբ ռուսական բանակն ուներ 120 գումարտակ 212 հարյուրակ,364 թնդանոթ։Թուրքերն ունեին 100․000 զինվոր։Մարտերն ակտիվ բնույթ էին կրում Կովկասյան բանակային կորպուսի հատվածում,որի հրամանատարն էր Պյոտր Օգանովսկին։Կորպուսը բաղկացած էր գեներալներ Աբացիևի,Նիկոլաևի,Տրուխինի և Չեռնոզուբովի ջոկատներից։

1915թ․ ապրիլին թուրքական զորքերը Խալիլ բեյի հրամանատարությամբ գրավեցին

Ուրմ իա քաղաքը։Ապրիլին Աբացիևի ջոկատը գրավեց Մանազկերտը։Ռուսական զորքերը մայիսին գրավեցին Վանը,որտեղ առաջինը մտավ դաշնակցական Խեչոյի ջոկատը,հետո քաղաք մտան Վարդանը և գեներալ Նիկոլաևը։

Ռուսական զորքերը գրավեցին Սարայ գյուղը։Արճեշն ու Կոփը,Դիլմանի մոտ ջախջախեց Խալիլ բեյի խմբավորմանը։Դիլմանի ճակատամարտում աչքի ընկան Թ․ Նազարբեկովի դիվիզիան և Անդրանիկի դրուժինան։Թուրքերը նահանջեցին Կոփի ուղղությամբ։

Այնուհետև սկսվեց ռուսական բանակի նահանջը Վանից ու Մանազկերտից մինչև ռուսական սահմանը։

Ալաշկերտի օպերացիան տևեց 1915թ․ ապրիլի 24-հուլիսի 26-ը։

Կովկասյան ռազմաճակատում 1916թ․ ամենակարևոր իրադարձությունը Էրզրումի գրավումն էր։Էրզրումի օպերացիան տևեց 1915 թ․- դեկտեմբերի 28-ից մինչև 1916թ․-ի փետրվարի 18-ը։Սկսվեց ռուսների հարձակումը Օլթիի ուղղությամբ, գրավեցին Քյոփրիքյոյի բնագծերը, գրավեցին Հասան-Կալան և թուրքերը փախան Էրզրում։Ստեղծվեց Էրզրումի ամրոցը գրավելու ռեալ հնարավորություն։

Էրզրումի գրոհն սկսվեց 1916թ․ հունվարի 29-ին։Հունվարի 30-ին ռուսները գրավեցին Կարագյուբեկի, Դոլանգյոզի,Տաֆտա բերդամասերը։Գրավվեց Չոբան-Դեդե ամրոցը։Սկսվեց Ուզուն-Ահմեդ,Կաբուրգա,Օրթայունով,Սիվիշիկ և այլ բերդամասերի գրոհները։

Փետրվարի 3-ին Էրզրումի ամրոցը ռուսների ձեռքում էր։Նազարբեկովը փետրվարի 3-ին գրավեց Մուշը,իսկ փետրվարի 17-ին Աբացիևը գրավեց Բիթլիսը։

Տրապիզոնի օպերացիան անցկացվեց 1916թ․ մարտի 13-մայիսի 17-ը։Այն տեղի ունեցավ ռուս գեներալ Բրուսիլովի հրամանատարությամբ։Սկսվեց հարձակումը և կռվանցելով Կարադերե գետը,ռուսական զորքերը ապրիլի 5-ին գրավեցին Տրապիզոնը։Հուլիսին ռուսները գրավեցին Երզնկան։Երզնկայի գրավմամբ ռուսներն ավարտեցին Արևմտյան Հայաստանի մաքրումը թուրքերից։

Հուլիսի 13-ին սկսվեց թուրքական բանակի հարձակումը Օղնուտի և Քյոփրիքյոյի ուղղություններով։Սակայն թուրքական բանակի հարձակումը (հրամանատար Մուստաֆա Քեմալ փաշա) ավարտվեց պարտությամբ։Օղնուտի օպերացիայի ընթացքում թուրքերը կորցրին 60․000,ռուսները 21․000 մարդ։

Հայերի մասնակցությունը պատերազմին և կամավորական շարժումը։Կովկասյան ռազմաճակատում պատերազմական գործողություններին հայ ժողովրդի ակտիվ մասնակցությունը պայմանավորված էր Արևմտյան Հայաստանն ազատագրելու նրա վաղեմի բաղձանքով։

Պատերազմը մղվում էր Ռուսաստանի և Թուրքիայի միջև։Ռուսական կառավարությունը բանակ կանչեց կռվի ընդունակ մոտ 200 հզ․ արևելահայերի,իսկ թուրքական կառավարությունը մեծ թվով արևմտահայերի։Արևելահայերն ու արևմտահայերը պետք է կռվեին միմյանց դեմ,մեկը Ռուսաստանի,մյուսը Թուրքիայի հաղթանակի համար։

Կամավորական շարժումը գլխավորում էր Հայկական Ազգային բյուրոն,որը ստեղծվել էր Թիֆլիսում 1912թ․։Բյուրոյի նախագահն էր Մեսրոպ եպիսկոպոսը,անդամներն էր Ա․ Բաբախանյանը(Լեոն),Հովհաննես Թումանյանը,Հ․Արղությանը,Ստ․Լիսիցյանը և այլոք։

Կազմակերպվեցին կամավորական 4 ջոկատներ։Առաջինի հրամանատարն էր Անդրանիկը,երկրորդ ջոկատի հրամանատարն էր Դրոն(Դրաստամատ Կանայան),երրորդինը՝Համազասպ Սրվանձտյանը,չորրորդինը՝Քեռին( Արշակ Գավաֆյան)։Հետագայում կազմվեց 5-րդ գունդը՝Խանասորա Վարդանի(Սարգիս Մեհրաբյան) գլխավորությամբ։6-րդ գնդի հրամանատարն էր Ա․Ջանփոլադյանը,որին փոխարինեց Գ․Ավշարյանը,իսկ նրա զոհվելուց հետո՝Հայկ Բժշկյանը(Գայ)։7-րդ գնդի հրամանատարն էր Հովսեփ Արղությանը(Իշխան)։1915թ․ կամավորների թիվը հասավ 10․000-ի։2-րդ,3-րդ և 4-րդ ջոկատները միավորվեցին 5-րդ ջոկատի հետ՝Արարատյան ջոկատ անվամբ,որի հրամանատարն էր Խանասորա Վարդանը։

Կամավորական գնդերի համար որոշվեցին հետևյալ ուղղությունները։

Առաջին գունդ-Իրան-Բաշկալե-Վան։

Երկրորդ գունդ-Իգդիր-Բայազետ-Բերկրի-Վան։

Երրորդ գունդ-Կաղզվան-Ալաշկերտ-Մանազկերտ-Բիթլիս։

Չորրորդ գունդ-Սարիղամիշ-Քյոփրիքյոյ-Էրզրում։

Դրոն(Դրաստամատ Կանայան) (1883-1956թթ․) Կավրե-Շամեի ճակատամարտում թուրք-քրդական հրոսակներին փախուստի մատնեց։Այս ճակատամարտում Դրոն վիրավորվեց և փոխադրվեց Թիֆլիսի Արամյան հիվանդանոց։Հիվանդանոցում Թիֆլիսի քաղաքագլուխ Ալ Խատիսյանի ուղեկցությամբ Դրոյին այցի եկավ Նիկոլայ 2-րդ ցարը և նրան շնորհեց Գեորգիևյան զինվորական խաչ՝քաջության համար։

Դրոն 1915թ․ փետրվարին վերստանձնեց Երկրորդ կամավորական գնդի հրամանատարությունը,իսկ նրա օգնական է նշանակվում Գարեգին Նժդեհը։2-րդ վաշտի հրամանատարությունը հանձնվեց Ղազար Քոչարյանին (Քաչալ Ղազո):Դրոն շարժվեց Վան։

Գրավելով Շեխակալե և Ջանիկ գյուղերը՝Դրոն մոտենում է Վանին։Մայիսի 2-ին Դրոն մտնում է Վան։Վանում Դրոն այցելում է իր վաղեմի ընկերոջ՝Լեռնապարի մարտական ուժերի կազմակերպիչ ու առաջնորդ,թուրքերի կողմից սպանված Վանա Իշխանի այրուն։Նրա հանձնարարությամբ հայ զինվորները Հիրճ գյուղում հայտնաբերում են Իշխանի ու նրա զինակիցների դիակները և ամփոփում Վանի գերեզմանատանը։

Դրոն օգնության շտապեց Շատախի և Մոկսի հայությանը։Դրոյի նախաձենությամբ Շատախի ինքնապաշտպանության հրամանատարներ Սամվել Պետրոսյանի և Տիգրան Բաղդասարյանի գլխավորությամբ կազմվում է գավառի կառավարություն և ոստիկանություն,որոնք անմիջականորեն պիտի ենթարկվեին Արամ Մանուկյանի նահանգապետությանը։Նա գրավում է Աղվուտ և Սևտիկին գյուղերը։Այնուհետև Դրոն մուտք է գործում է Թաղ գյուղը։

Դրոն գրավում է Մոկսը,Սոքան և Սպարկերտ գյուղերը,Սուրբը,Դատվանը։

Թ․Նազարբեկովը հրավիրում է խորհրդակցություն և Մանազկերտում հայտնված թուրքական ուժերի հայտնվելու պատճառաբանությամբ հրամայում է թողնել գրաված տարածքները և նահանջել։1915թ․ հուլիսի 15-ին սկսվեց ռուսական զորքերի զանգվածային նահանջը։Հուլիսի վերջին Դրոն գաղթականության հետ հասնում է Իգդիր։

1916թ․ փետրվարի 5-ին Դրոն մտնում է Մուշ։Այնուհետև նա գրավում է Բիթլիսը,1916թ․ կամավորական գնդերի կազմալուծումից հետո, Դրոն գալիս է Կովկաս։Փետրվարյան հեղափոխությունից հետո Դրոն շտապում է Թիֆլիս և հայտնվում իրադարձությունների կենտրոնում։

Անդրանիկն իր զինակիցների հետ 1914թ․ հոկտեմբերի 19-ին Թիֆլիսից գնացքով մեկնեց դեպի Պարսկաստան։Գնդի կազմում կար 1200 հոգի։Վաշտերի հրամանատարներն էին Սմբատ Բորոյանը,Սեպուհը,Արտաշես Սուճյանը և Նիկոլ Տեր-Հակոբյանը։

Անդրանիկի գունդը 1914թ․ նոյեմբերին շարժվեց դեպի Դիլման։Նա գրավեց Պուրուշղուրան գյուղը,Խանիկ գյուղը,Կոթուրի լեռնանցքը,Պելեճուկ և Բելեգյանուկ գյուղերը։1914թ․ դեկտեմբերի 24-ին Չեռնուզուբովը նահանջի հրաման ստացավ։Անդրանիկը նահանջեց մինչև Ջուլֆա։Տասնօրյա հանգստից հետո նա կռվի դաշտ մեկնելու հրաման ստացավ։

1915թ․ ապրիլին թուրքերը շրջապատեցին Դիլմանում գտնվող գնդապետ Նազիևի 6-րդ գունդը։Այստեղ եկավ Անդրանիկը։Ապրիլի 18-ին ճակատամարտ սկսվեց։Խալիլի բանակը նահանջեց։Հաղթանակը լիակատար էր։Թուրքերը տվեցին 3000 սպանված և 1500 վիրավոր։

Այնուհետև Վանի շրջակայքում՝Բաշկալեում,Չուխկետուկում,Առակում,Սուֆլյանում,Մերվանայում(այստեղ մի գնդակ մտավ Անդրանիկի ձախ կոշիկի մեջ) Անդրանիկը հաղթական կռիվներ մղելով հետապնդեց Խալիլին մինչև Ջուլամերիկ,որտեղից էլ ուղղություն վերցրեց դեպի Վան։

Նա գրավեց նաև Բերկրին,Զեյվան,Ջանիկը և այլն։Հուլիսի 6-ին Անդրանիկը մտավ Դատվան գյուղը,այնուհետև հասավ մինչև Ախլաթ և Ադիլջևազ։

Գեներալ Նազարբեկովը Անդրանիկին ու Դրոյին հայտնեց,որ գեներալ Օգանովսկին հրամայել է նահանջել,պատճառաբանելով,թե թուրքական 11 դիվիզիա է գալիս ընդառաջ,որոնց դիմագրավելն անհնար է։Նահանջն իրականացվել էր երկու ուղղություններով։Սկսվեց Վասպուրականի հայության մեծ ու աղետալի գաղթ։Գաղթականների թիվը հասնում էր 150 հազարի։Գաղթականների շարասյունները հասան Արարատյան դաշտ։

1916թ․ փետրվարի 8-ին Անդրանիկը հրաման ստացավ Դատվանից շարժվել դեպի Ռահվի-Դուրան՝Բիթլիսի կիրճի մուտքը փակելու առաջադրանքով։Փետրվարի 19-ին Բիթլիսը գրավված էր։Թիթլիսի հաղթանակի համար Անդրանիկը պարգևատրվեց Սուրբ Վլադիմիրի 4-րդ աստիճանի շքանշանով՝սրով ու ժապավենով։Փետրվարի վերջերին Անդրանիկը գրավեց Մուշը։Հոգնած և հիվանդ Անդրանիկը,1916թ․ մարտի 18-ին զորամասի հրամանատարությունը հանձնելով Սմբատին,հանգստանալու նպատակով մեկնեց Կովկաս։

Կամավորական ջոկատները թեև զինամթերքով,հանդերձանքով ավելի վատ էին ապահովված,քան ռուսական բանակի զորամասերը,այնուամենայնիվ բացառիկ անձնվիրությամբ էին մատնչում թշնամու դեմ։

Հայկական կամավորական գնդերը ցրելու մասին հրամանը Նիկոլայ 2-րդը ստորագել էր դեռևս 1915թ․-ի դեկտեմբերին։Վկայակոչվում էր կամավորների ցածր կարգապահությունը։Իրականում իշխանությունները վախենում էին,որ դրանք կարող են ինքնուրույն բանակի վերածվել։

Հայոց Մեծ եղեռնը։1918թ․ դեկտեմբերի 9-ին ՄԱկ-ի ընդունած <<Ցեղասպանության հանցագործությունները կանխելու և դրա համար պատժի մասին>> փաստաթղթում տրվեց դրա իրավական ձևակերպումը։Ըստ այդ փաստաթղթի՝Ցեղասպանություն են համարվում այն գործողությունները,որոնք կիրառվում են որևէ ազգի կամ կրոնական համայնքի լիակատար կամ մասնակի ոչնչացման նպատակով։

Առաջին համաշխարհային պատերազմի ժամանակ հայ ժողովուրդը ենթարկվեց ցեղասպանության։Բնաջնջվեցին մոտ 1,5 միլիոն արևմտահայեր,իսկ Արևմտյան Հայաստանը լիովին դատարկվեց։

Հայերը սեպի նման խրվել էին մուսուլմանական աշխարհում,ունեին ռուսական կողմնորոշում և խանգարում էին իրենց պանիսլամական ու պանթուրքական պլանների իրականացմանը։

Իթթիհատը 1910թ․ հոկտեմբերի 31-ին Սալոնիկում ժողով գումարեց,որն ընդունեց մի ծրագիր,որը հիմք դարձավ թուրքական կառավարության հետագա ցեղասպանության քաղաքականության համար։Ժողովում բանաձևվեց <<Թուրքիան միայն թուրքերի համար>> սկզբունքը։

Բեհաէդդին Շաքիրի առաջարկությամբ ստեղծվեց հայերի բնաջնջման հատուկ կազմակերպություն՝Թեշքիլաթը մախսուսե,որի գլուխ կանգնած էր Թալեաթը,տեղակալն էր Ռեշիդ բեյը։Այդ կազմակերպության վարչական մարմնի մեջ մտնում էին Նազըմը,Շաքիրը,Աթըֆը,Ռիզան,Խալիլը,Ազիզը,Ջևադ բեյը։

Իթթիհատի կոմիտեի խորհրդակցության ժամանակ,դոկտեր Նազըմ բեյն ասում է․<<Հայ ազգը պետք է արմատախիլ արվի,մեր հողի վրա անգամ մի մարդ չպետք է մնա․հայ անունը պետք է մոռացվի>>։

Հայերի ցեղասպանության երիտթուրքական քաղաքականությունը նախադուռ հանդիսացավ հրեա ժողովրդի գերմանա-ֆաշիստական ցեղասպանության քաղաքականության։Հիտլերը,օրինակ բերելով հայկական ջարդերը,ասում էր․<<Այժմ,մեր ժամանակներում,այլևս ո՞վ է հիշում հայերի բնաջնջման մասին>>։

Երիտթուրքերի կառավարության առաջին գործը եղավ հայ երիտասարդության կռվող ուժի ոչնչացումը։Բանակ կանչելու պատրվակով 18-45 տարեկան հայ երիտասարդների հավաքեցին և հոշոտեցին։Արևմտահայության կտտանքներն սկսվեցին թուրքական սեֆերբելիք կոչվող զորահավաքից։Արևմտահայության համար մեծագույն պատուհաս դարձավ պատերազմական տուրքը՝թեքյալիֆի-հարպիեն։Պատերազմական ծախսերը հոգալու համար կառավարությունը բնակչությունից վերցնում էր պարեն,հագուստ,քաշող ուժ՝ունեցվածքի 1/10-ի չափով և փոխարենը տալիս ոչինչ չարժեցող թղթի կտոր՝ստացական։

Երիտթուրքերի կառավարության երկրորդ գործը եղավ հայ մտավորականության ղեկավար ուժի ոչնչացումը։

1915թ․ ապրիլի 24-ին Կ․Պոլսում բանտարկվում են 600 հայ մտավորականներ։

Աքսորված հայ մտավորականների մեջ էին Կոմիտասը,գրողներ Գրիգոր Զոհրապը,Դանիել Վարուժանը,Սիամանթոն,Ռուբեն Սևակը,բժիշկ Ն․Տաղավարյանը,հայագետներ Հրանդը,Սմբատ Բյուրատը և ուրիշներ։

Հայ մշակույթի մշակներին թուրքական ոստիկանները քշում էին երեք ուղղությամբ,դեպի Այաշ,Չանկրի և Չորում։

Կոմիտասը,չկարողանալով տանել հայ ժողովրդի տառապանքները,խելագարվեց։1915թ․ օգոստոսի 26-ին Չանկրիի մոտ Դ․Վարուժանին և Ռ․Սևակին կապում են ծառերից և դաշույններով կտրատում։1915թ․ օգոստոսին Ուրֆայի մոտ գնտվող Կարաքյոփրու վայրում Ահմեդի և Խալիլի հեծյալ չեթենները հոշոտւմ են Զոհրապին։Դանիել Վարուժանի և Սևակի վրա Թունեյ գյուղի ձորակում հարձակվում են ավազակ Հալոյի քրդերը,մերկացնում բոլորին ու տանջամահ անում անձնապաշտության դիմած մտավորականներին։Իսկ մինչ այդ Սևակը փրկել էր քուրդ Հալոյի աղջկան։Կ․Պոլսում օգոստոսին պետական դավաճանության մեղադրանքով ձերբակալվում են մեծանուն գրող,իրավաբան,պառլամենտի անդամ Գրիգոր Զոհրապը և Վարդգեսը,որոնք տարվեցին Ուրֆա և բանտ նետվեցին։Գավառներում ձերբակալվեցին ու մորթոտվեցին գրողներ Երուխանը,Թլկատինցին,պրոֆեսորներ Կարապետ Սոդիկյանը,Մկրտիչ Որբերյանը և ուրիշներ։

1915թ․ հունիսի 15-ին,Կ․Պոլսի սուլթան Բայազետի հրապարակում կախաղան են բարձրացվում 20 հնչակյան գործիչներ,դրանց թվում Փարամազը,Համբարձում Գրիգորը,Երվանդ Թոփուզյանը,Սմբատ Գլճյանը և ուրիշներ։

Թուրքական վանդալները կողոպտեցին 2150 եկեղեցիներ ու վանքեր,կոտորեցին շուրջ 4000 հոգևորականների։

Մեծ եղեռնի ամենաարյունոտ գործողությունը նահանգներում հայերի կոտորածն էր։Արևմտահայերի ջարդը տեղի ունեցավ 1915թ․ մարտ-հոկտեմբեր ամիսներին։

Վանի վիլայեթն ուներ 542․000 բնակչություն։Վանի կուսակալ Թահսին բեյին փոխարինեց Ջևդեթ բեյը,որն Էնվերի փեսան էր։1914թ․ նոյեմբեր-դեկտեմբեր ամիսներին Արևելյան Հայաստան գաղթեցին 40․000 հայեր։Վանա լճի հյուսիսային շրջաններում 3 օրում կոտորվեցին 22 հզ․ հայեր։Բաշկալեի և Սարայի շրջանների տասնյակ գյուղերում կազմակերպեցին կոտորած,ջարդեր կազմակերպվեցին Ալջավազի,Բերկրիի և այլ շրջաններում։

Ցեղասպանություն իրականացնելու համար Կարին էր ուղարկվել երիտթուրքական պարագլուխներից Բեհաէդդին Շաքիրը։

Կարինի վիլայեթի 646․000 բնակիչներից 215․000-ը հայեր էին։Ցեղասպանությունն իրականացնելու համար այստեղ էր ուղարկվել երիտթուրքական պարագլուխներից Բեհաեդդին Շաքիրը։Նա ստեղծեց հայերի ջարդի իրականացման հատուկ մարմին,կազմակերպվեցին հատուկ հրոսակախմբեր։Թուրքական հրոսակախմբերը 1915թ․ մայիսի 12-ին Կարինից շարժվեցին շրջակա հայկական գյուղերը,տեղահանեցին 25․000 հայերի,քշեցին դեպի Դերջան ու ոչնչացրեցին։Թուրքերը ոչնչացրին Կարին-Երզնկա գծի վրա աշխատող զինաթափված հայ զինվորներին։Մայիսի 19-ին թուրքական բանակը հարձակվեց Խնուսի վրա ու կոտորեց տեղի հայ բնակչությանը։

Կարինում բնակվում էր 78․000 հայեր։Մայիսի 26-ին Կարինում տեղի ունեցան մտավորականների և հոգևորականների ձերբակալություններ։Ավերվեց 1877-1878թթ․ ռուս-թուրքական պատերազմում զոհված ռուս զինվորների հուշարձանը։Տեղահանվեցին հայ ընտանիքներ,որոնք Քղիի ճանապարհին հոշոտվեցին թուրքերի և քուրդ ավազակախմբերի կողմից։Հունիսի 4-ին նոր հարձակում սկսվեց Կարնո դաշտի 100-ից ավելի գյուղերի վրա։Երկու ժամում տեղահանելով բնակչությանը,նրանց քշեցին դեպի Դերջան ու Երզնկա և ճանապարհին կոտորեցին։

Դրան հետևեց Երզնկայի աղետը,որտեղ կային 25․000 հայեր։Հունիսի 9-10-ին նրանք երեք քարավաններով դուրս բերվեցին քաղաքից և հունիսի 14-ին նրանց միացրին Քեմախում։Այստեղ կազմակերպվեց չորսժամյա ջարդ,և հազարավոր հայեր կոտորվեցին։Բաբերդի հայության(19.000) ջարդը նույնպես տեղի ունեցավ Քեմախի կիրճում։Նրանց բոլորին կնքում էին Աբդուլլա անունով,որ հետո հեշտ գտնեն ու ոչնչացնեն։

Մայիսի 20-ին տեղահանվեցին Խնուսի և շրջակա 27 գյուղերի հայ բնակչությանը՝1700 ընտանիք,որոնց հոշոտեցին Բասկանի մոտ։

Թուրքերը լլկում էին կանանց և աղջիկներին,մորթում էին երեխաներին իրենց ծնողների առաջ,պատռում էին հղի կանանց փորը,մորթում էին երեխաներին և ստիպում ծնողներին՝ուտել նրանց միսը։

Հունիսի 19-ին դեպի Բաբերդ ու Երզնկա քշվեցին կարինցիները՝շուրջ 10․000 մարդ,Երզնկայի դաշտում կազմակերպվեց ահավոր ջարդ։

Կարինցիների երրորդ քարավանը՝8000 մարդ,քաղաքից դուրս բերվեց հունիսի 24-ին և Քեմախի կիրճում կոտորվեց։

Հուլիսի 3-ին կոտորվեց կարինցիների չորրորդ քարավանը՝9000 հոգի։5-րդ քարավանը՝7000 հոգի,դուրս բերվեց հուլիսի 18-ին,որոնց թվում էր նաև Կարինի հոգևոր առաջնորդ Սմբատ եպիսկոպոս Սաաթեդյանը,և կոտորեցին Դերջանի մոտ։Այդպիսով,Կարինը լիովին հայազրկվեց։

Տրապիզոնում և նրա շրջակայքում բնակվում էին շուրջ 60․000 հայեր,իսկ բուն քաղաքում՝14․000։Տրապիզոնահայության մասսայական ջարդը գլխավորում էր Ջեմալ Ազմի փաշան։Տեղահանությունը կատարվեց 1915թ․ հունիսի 17-ից մինչև հուլիսի 6-ը։Շատերին խեղդամահ արեցին ծովում։

Թուրքերը պարկերի մեջ լցրին և ծովը թափեցին հույն միտրոպոլիտ Խրիստաֆի հավաքած 600 հայ մանուկներին,որոնցից միայն 8-ը փրկվեցին։Տրապիզոնի հայությունը ոչնչացվեց Գյումուշխանե-Երզնկա ճանապարհին։Թեքքե կայանում 100-ի չափ հայ տղամարդիկ զինաթափեցին պահակներին ու բարձրացան լեռները,իսկ աքսորյալները իրենց վախճանը գտան Քեմախի կիրճում։Տրապիզոնում հնչակյան Հարություն Սարգսյանը իր Գուրգեն և Պարույր որդիների հետ փորձեց սպանել Ջեմալ Ազմիին,բայց ժամանակից շուտ ձերբակալվեցին ու սպանվեցին։Սեդրակ Սեդրակյանն ու Երվանդ Տերտերյանը թուրքերի դեմ կռվեցին մինչև վերջին փամփուշտը և անձնասպան եղան։

Շուրջ 600 տրապիզոնցիներ բարձրացան լեռները և մարտնչեցին թուրքերի դեմ՝Զիլ Օհաննեսի,Միքայել Զեյթունճյանի,Հակոբ Քեհյանի գլխավորությամբ։Միայն 1923 թ․ նրանց հաջողվեց նավակներով դուրս գալ ռուսական ափ։

Շուրջ 60հզ․ տրապիզոնահայերից փրկվեցին 2500 հոգի։

Սամսունի սանջակում կար 30․000 հայություն,իսկ քաղաքում 5000։Այստեղ տեղահանության հրամանն ստացվեց 1915թ․ հուլիսի սկզբին,որոնց քշեցին դեպի Ամասիա և Թոքատ ու ճանապարհին կոտորեցին։Շատերը տանջանքներից փրկվելու համար իրենց նետում էին Եփրատը։

Պատմական Տարոնը Բիթլիսի վիլայեթն էր,որն ուներ 398․000 բնակիչ։Բիթլիսի վիլայեթի մեջ էր մտնում նաև հերոսական Սասունը։Բիթլիսի նահանգապետն էր Մուստաֆա Աբդուլ Հալըգը,իսկ Մուշի գավառապետն էր ջարդարար Սերեվեթ բեյը։

Տարոնում ձերբակալությունները սկսվեցին 1915թ․ գարնանը։Մայիսի սկզբին Ջևդեթը շարժվեց դեպի Սղերդ ու Բիթլիս և սկսեց կոտորել բնակչությանը։Թուրք-քրդական ուժերը 1915թ․ հունիսի 28-ին ոչնչացրին Մշո դաշտի 125 հայաբնակ գյուղեր։

Մուշ քաղաքի հայերը Հաջի Հակոբ Կոտոյանի գլխավորությամբ դիմում են ինքնապաշտպանության։

Սեբաստիայի վիլայեթում կար 370․000 հայություն։Կուսակալն էր Մուամմերը։1915թ․ հունիսի 3-ին ձերբակալվեցին 3500 հայեր։Տեղահանության հրամանը տրվեց հունիսի 18-ին։Սեբաստիա քաղաքի շուրջ 36․000 հայությունը տեղահանվեց 15 օրում։Նրանց տանում էին դեպի Մոսուլ և Դեր-Զոր։Հասան-չելեպի մեծ գյուղը դարձավ սպանդանոց։Մի քարավանից 4000 երեխաների թուրքերը թափեցին Եփրատը։Տարագրվեց Մարզվանի և Ամասիայի հայ բնակչությունը։Բնաջնջվեցին ավելի քան 300․000 սեբաստահայեր։

Խարբերդի վիլայեթն ուներ 575․000 բնակիչ,որից հայեր էին 168․000-ը։Խարբերդ քաղաքն ուներ 35․000 բնակչություն,որից 10․000-ը հայեր էին։Աշխատանքի տանելու պատրվակով Խարբերդի 4000 հայ զինվորների քշեցին ղեպի Մեզիրե և բոլորին սրախողխող արեցին։

1915թ․ Խարբերդում բանտ նետվեցին Թլկատինցին(Հովհաննես Հարությունյան),Երուխանը(Երվանդ Սրմաքեշխանլյան),թրքագետ-պատմաբան Նիկողոս Թենեքեջյանը։Քոլեջի տեսուչ <<Խարբերդի Սոկրատ>> Հովհաննես Պուճիգանյանի գանգը թուրքրեը փշրեցին,ասելով,թե նրա ռումբը այնտեղ է։Երուխանին և Թլկատինցուն թուրքերը կացնահարեցին։

1915թ․ հունիսի 25-ին սկսվեց խարբերդցիների աքսորը դեպի Ուրֆա։Հուլիսի 1-ին դուրս բերվեց առաջին քարավանը՝2500 հոգի։Հուլիսի 3-ին երկրորդ քարավանը՝3000 հոգի։Նոյեմբերին տեղի ունեցավ վերջին գաղթը։Տեղահանելուց հետո նրանց կոտորեցին։

Մալաթիայի բնակիչների 35․000-ից 15․000-ը հայեր էին,որոնք նույնպես տեղահանվեցին և հոշոտվեցին։Դիմադրություն ցույց տվեցին Մորենիկ գյուղի Ծոփքի Ս․Նշան կղզին և Դերսիմը։Խարբերդի ոսկեղեն դաշտը վերածվեց ավերակների։

Դիարբեքիրի(Տիգրանակերտ) 124 հզ․ հայությունը նույնպես ենթարկվեց ցեղասպանության արհավիրքներին։1914թ․ օգոստոսին թուրքերը հրդեհեցին Դիարբեքիրի շուկան։

Ապրիլին,Դիարբեքիրում,որտեղ բնակվում էին 45․000 հայեր,ձերբակալվեցին 400 մտավորականներ,ապա 11․հզ․ քաղաքացիներ խոշտանգվեցին։Առաջնորդ Մկրտիչ վարդապետ Չլղատյանին հանեցին բանտից,պտտեցրին փողոցներով,երեսին մուր քսեցին,ականջներին զանգակներ կախեցին,այնուհետև կաթիլ-կաթիլ նավթ լցնելով վրան՝վառեցին։Նույն բախտին արժանացավ Տիգրանակերտի կաթոլիկ առաջնորդ Անդրեաս եպիսկոպոս Չելեպյանը։

Մայիսի 30-ին Դիարբեքիրից դուրս բերեցին 700 հայերից կազմված մի քարավան,որը ոչնչացվեց։

Հուլիս-օգոստոսին տեղահանվեց Դիարբեքիրի ողջ հայությունը,որոնց աքսորում են դեպի Ռաս-ուլ-Այն և Դեր-Զոր։

Միայն Տիգրանակերտ քաղաքից նահատակվեցին 30․000,իսկ շրջաններից՝45․000 մարդ։Մարտինցի Մարտոյի,Հագրացի Կիրակոսի,Զավզավաթչի Մնճոյի և Իսպիրի որդի Մարտոյի անունները պահպանվել են,որոնք զենք վերցրին և կորուստներ պատճառեցին թշնամուն։

Տարագրության և կոտորածի ենթարկվեցին Թուրքիայի մյուս մասերում բնակվող հայերը,որոնք վտանգ չէին ներկայացնում Օսմանյան կայսրության համար։Իզմիրի սանջակում ապրում էին 71․000,Բրուսայի վիլայեթում՝90․000,Այդնի վիլայեթում՝27․000 հայեր։

Իզմիրի և Բրուսայի հայության տարագրությունը տեղի ունեցավ 1915թ․ հուլիս-օգոստոս ամիսներին։

Պարտիզակցի 250 երիտասարդներ Զալըմ Կարապետի գլխավորությամբ բարձրացան լեռները և պայքար մղեցին։

Հուլիսին տարագրեցին Անկարայի վիլայեթի տղամարդկանց,որոնց կոտորեցին Անկարայի մոտ։Հուլիս-օգոստոսին Անկարայի վիլայեթում հոշոտվեցին 42․000 հայեր։Անկարայի կուսակալ Աթեֆը նույնն արեց Կասթեմունիում,երբ այնտեղ նշանակվեց նույն պաշտոնով։

Ջարդի ենթարկվեցին Յոզղաթի 75․000 հայերը։Այստեղ մյութեսարիֆ էր Քեմալ բեյը։Յոզղաթի հայության ջարդն սկսվեց հուլիսին։

Չագմագ գյուղում թուրքերը մորթեցին հաղթահասակ Մանուկ Թավլյանին և խմեցին նրա արյունը՝<<անոր պես զորավոր ըլլալու համար>>։Քեմալ բեյի հրամանով օգոստոսի 1-ին Յոզղաթի 10․000 հայերի քշեցին Յարադարասի ձորը և նախճիր կատարեցին։

Կեսարիայի սանջակում կային 47․500 հայեր։Գտնվեցին նաև հայ դավաճաններ՝Գևորգ Ելանջյան,Միհրան Յազջյան,Հովակիմ Եզեկիելյան և այլն,որոնք ոչ միայն մատնեցին իրենց ընկերներին,այլև թուրքերին ցույց տվեցին պահված զենքերի տեղերը։

Բուրսայի վիլայեթի 78 հզ․ հայերից փրկվեցին 28․300-ը,Կոնիայի 25 հզ․-ից՝10․000-ը։

Կիլիկիայի հայերը կազմում էին 205․000։

1914թ․ օգոստոսին 600 զինվորներով Զեյթուն եկավ Մարաշի մյութեսարիֆ Հայդարը՝զինաթափումը իրականացնելու նպատաակով։Թուրքերը սպանեցին զեյթունցիների համայնքի ավագ Նազարեթ Չաուշին։Զեյթունի Սահակ Խապայան կաթողիկոսի հորդորներով զեյթունցիները ինքնապաշտպանության չդիմեցին։Շատ քչերը Փանոս Չագրյանի ղեկավարությամբ լեռ բարձրացան,հերոսաբար կռվեցին թշնամու դեմ և քաջի մահով ընկան։Մարտի 23-ին Զեյթունից ու նրա շրջակայքից տարագրվեցին 18 հզ․ զեյթունցիներ։Զեյթունցիներին քշեցին դեպի Դեր-Զոր և Կոնիա։Կիլիկիայից տարագրվեցին 100 հզ․-ից ավելի հայեր։Հալեպի վիլայեթից տարագրվեցին 200․000 հայ։

Տեղահանված հայությունը աքսորվում էր դեպի Միջագետքի անապատներ՝հատկապես Րաս-էլ-Այն ու Դեր-Զոր։Մարտ-հունիս ամիսներին հայերը Ռաս-ուլ-Այնից քշվեցին Շեդդատե ու գրեթե բոլորը հոշոտվեցին։

Ռաս-ուլ-Այնում և նրա շրջակայքում սպանվեցին 70․000 հայեր։Ինթիլլիում էին հավաքվել 50․000 հայեր,Բաղդատի երկաթուղու շինարարության վրա աշխատելու համար։Ջևդեթի հրամանով նրանք աքսորվեցին Մարաշի և Այնթապի ճանապարհով ու մորթոտվեցին։

Ամենասարսափելին կատարվեց Դեր-Զորում։

Դեր-Զորի կառավարիչ նշանակվեց Սալահ Զեքի բեյը։Հալեպի կուսակալ նշանակվեց Աբդուլհալիգ բեյը՝օգնական ունենալով Նուրի բեյին։

Նրանք իրականացրեցին Հալեպի վիլայեթից հայերից Դեր-Զոր քշելու և ոչնչացնելու գործողությունը,որոնց թիվը հասավ 200․000-ի։1916թ․ մայիսի սկզբին Զեքի բեյը ձեռնամուխ եղավ Դեր-Զորում դուրս գտնվող 200․000 հայերին բնաջնջելու գործին։ Առաջին քարավանը դուրս բերվեց 1916թ․ մայիսի 16-ին։Դեր-Զորի շրջակայքում ոչնչացվեցին 400․000 հայեր։

1915թ տարագրվեց մեկուկես միլիոն արևմտահայեր,որից 800․000-ը կոտորվեց դեռ ճանապարհին,իսկ մնացածները բնաջնջվեցին արաբական անապատներում։Փրկվեցին շատ քչերը,որոնք իրենց գաղթավայրերը հիմնեցին Դեր-Զորում,Ռաքքայում,Ջեզիրեում և այլուր։

Ցեղասպանության իրագործումն Թուրքիան կարողացավ Գերմանիայի միջոցով։

Տրապիզոնում ջարդերը ղեկավարում էին Նայիլ բեյը,գերմանական սպա Շտանկերը և Շուլենբուրգը։Մուշում գերմանացիները կողոպտում են նաև Ս․Կարապետ վանքը։Ուրֆայում հայերի կոտորածը ղեկավարում էր գերմանական հյուպատոսը,գերմանական <<Կրուպպ>> մարկայի հրանոթներից անձամբ կրակում էին գերմանացի սպաները։Վիլհելմ 2-րդի կառավարության ու նրա դեսպանի բռնած դիրքը ոգեշնչում էր Էնվերին ու Թալեաթին։Հայերի նկատմամբ թշնամական դիրք էին բռնել Պոլսի գերմանական դեսպան Վանգենհայմը և ծովային կցորդ Հյումանը։

Այսպիսով,նրանք մեղասկից են իրենց դաշնակցի՝թուրքական կառավարության կազմակերպած հայկական ջարդերին։

Շուրջ մեկ միլիոն արևմտահայեր էլ հարկադրված բռնեցին գաղթի ճանապարհը։

Նրանց մոտ 400 հզ․ը ապաստան գտավ Կովկասում և Ռուսաստանում,Մերձավոր Արևելքի երկրներում,Եգիպտոսում,Հունաստանում,Ֆրանսիայում և այլ երկրներում։

Հանգանակություն կազմակերպեցին Ռուսաստանի և Կովկասի հայաբնակ քաղաքներում։Դրանցից էին <<Երևանի եղբայրական օգնության կոմիտեն>>,<<Մոսկվայի կոմիտեն>> և այլն։

1915թ․-ին Ստեփան Շահումյանի նախաձեռնությամբ ստեղծվեց <<Նպաստամատույց կոմիտե>>,որը գաղթականների օգտին հանգանակություններ կազմակերպեց։

Արևմտահայության նյութական կորուտները կազմեցին 15 միլիարդ ֆրանկ։Ավերվեցին դարավոր հուշարձաններ,ձեռագրեր,գրքեր և այլն։

1915թ․ օգոստոսի 31-ին Թալեաթը հայտարարեց,թե ինքը հայկական հարցի լուծման գործում երեք ամսում ավելի շատ գործ կատարեց,քան Աբդուլ-Համիդը 30 տարում։

1915թ․ մայիսի 23-ին մամուլում հրապարակվեց Ռուսաստանի,Անգլիայի և Ֆրանսիայի համատեղ հայտարարությունը Հայաստանում տեղի ունեցող կոտորածների մասին։

Դաշնակցային կառավարությունը հայտարարում են Դռանը,որ նրանք այդ հանցագործությունների համար պատասխանատու են համարում թուրքական կառավարության անդամներին։1915թ․-ի հունիսի 6-ին տված պատասխանը ժխտում էր ցեղասպանության փաստը։

-----------------1915թ․ հուլիսին բողոքով հանդես եկավ Հռոմի Բենեդիկտ 15-րդ պապը։Ավստրո-Հունգարիան,Իտալիան և Բուլղարիան չդատապարտեցին արևմտահայերի ցեղասպանությունը։

ԱՄՆ-ի արտգործնախարարը երկու անգամ բողոք ներկայացրեց թուրքական կառավարությանը՝հայերի կոտորածներին վերջ տալու պահանջով։

1915թ․ աշնան-1916թ․ գարնան ամիսներին Մեծ Բրիտանիայի,Ֆրանսիայի և Ռուսաստանի միջև բանակցություններ էին ընթանում Օսմանյան կայսրության տարածքների բաժանման վերաբերյալ։

Ասվածի արտահայտությունն է Սայքս-Պիկոյի համաձայնագիրը։Համաձայնագիրն այդպես կոչվեց անգլիացի դիվանագետ Մ․ Սայքսի և Ֆրանսիայի դիվանագետ Ժ․Պիկոյի անուններով,որոնք նախապատրաստել էին փաստաթուղթը։Սայքս-Պիկոյի համաձայնագիրը նախատեսում էր տարբեր երկրների անցնող հինգ՝կապույտ,կարմիր,դարչնագույն դեղին,կանաչ,նաև A,B,C գոտիների ստեղծում։Կապույտ գոտին,որի մեջ էր Կիլիկիան,անցնում էր Ֆրանսիային,կարմիրը՝Անգլիային,դեղինը՝Ռուսաստանին։

Մեծ տերությունները երբեք միտք չեն ունեցել օգնել արևմտահայերին՝ազատագրվելու թուրքական բռնակալությունից։Նրանք օգտագործում էին Հայկական հարցն իրենց նվաճողական պլաններն իրագործելու նպատակով։

Հայկական հարցի մեջ կատարված այդ խաղը հանգեցրեց ոչ թե Արևմտյան Հայաստանի ազատագրմանը,այլ օգնեց թուրքերին՝բնաջնջելու հայ ժողովրդի արևմտյան հատվածը։

Ցեղասպանության դատապարտմամբ հանդես եկան ռուս,անգլիացի,ամերիկացի,ֆրանսիացի,լեհ ու այլ ազգերի ականավոր մտավորականներ։

Ամերիկյան գիտնական,փիլիսոփայության դոկտոր Հերբերտ Ադամս Գիբոնսը հրատարակեց <<Նորագույն պատմության ամենասև էջը․վերջին կոտորածներ Հայաստանում>> գիրքը,որտեղ դատապարտում էր հայոց ցեղասպանությունը։Ցեղասպանության դատապարտմամբ հանդես եկավ ամերիկյան գրող-հրապարակախոս Ջոն Ռիդը։

Թուրքիայում ամերիկյան դեսպան Հենրի Մորգենթաուն(1856-1946թթ) հրատարակեց հուշերի գիրք։

Հայերի պաշտպանությամբ հանդես եկան Անատոլ Ֆրանսը,Ռոմեն Ռոլանը,Անրի Բարբին։Նա 1916թ․ մարտին այցելեց Արևմտյան Հայաստան,հավաքեց նյութեր և հրատարակեց <<Սարսափի երկրին մեջ,Նահատակ Հայաստան․Պոլիս,1919>> գիրքը։

Դատապարտող ելույթներով հանդես եկան գիտնականներ Անտուան Մեյեն,Ֆրեդերիկ Մակլերը,Վիկտոր Բերարը և ուրիշներ։

Էմիլ Վերհարնը գրեց <<Ռազմի կարմիր թևեր>> գիրքը։

Նորվեգացի աշխարհահռչակ բևեռախույզ-աշխարհագրագետ,Պետերբուրգի գիտությունների ակադեմիայի պատվավոր անդամ Ֆրիտյոֆ Նանսենը կանգնեց Ազգերի Լիգայի ստեղծած հայ գաղթականության գործերի միջազգային հանձնաժողովի գլուխ։Սահմանվեց <<Նանսենյան անձնագիրը>>,որը տրվում էր հայ գաղթականներին։Նրա գրչին են պատկանում <<Հայաստանը և Մերձավոր Արևելքը>>,<<Խաբված ժողովուրդ>> գրքերը։

1925թ․ Նանսենը եղավ Խորհրդային Հայաստանում,մասնակցեց Շիրակի ջրանցքի բացմանը։Ցեղասպանությունը դատապարտեց բուլղարական կոմունիստական շարժման հիմնադիրներից մեկը՝Վասիլ Կոլարովը։

Անգլիացի հրապարակախոս և պատմաբան Առնոլդ Թոյնբին 1915թ․ հրատարակեց <<Հայկական սարսափները․Մի ազգի բնաջնջումը>> գիրքը։

1916թ․ Լոնդոնում Ջեյմս Բրայսի նախաձեռնությամբ հրատարակվեց <<Կապույտ գիրքը>>։

Միջազգային բանվորական շարժման գործիչ,պատգամավոր Կարլ Լիբկնեխտի ելույթները արձագանք գտան ամբողջ աշխարհում։

Գերմանացի միսիոներ,աստվածաբանության դոկտոր Յոհաննես Լեփսիուսը ապարդյուն ճիգեր գործադրեց ազդելու Գերմանիայի կառավարության վրա։Հաջողություն չունեցավ նրա հանդիպումը Թալեաթի և Էնվերի հետ։Նա փախչում է Հոլանդիա և հրատարակում <<Հայաստանի ջարդերը>> գիրքը։Նա նպաստեց Թալեաթին սպանողի՝հայ վրիժառու Սողոմոն Թեհլերյանի արդարացմանը։

Գերմանացի գրող և հրապարակախոս Արմին Վեգները եղեռնի վերաբերյալ հավաքեց 2000 լուսանկարներ,ԱՄՆ-ի նախագահ Վիլսոնին հղեց բաց նամակ՝<<Հայ ժողովրդի արտաքսումը դեպի անապատներ>> վերնագրով։

Գերմանացի գիտնական,հայագետ Յոզեֆ Մարկվարտը հրատարակեց <<Հայ ազգի ծագումն ու վերածնունդը>> աշխատությունը։Նա իր ազգանունը հայերերն թարգմանեց <<Բդեշխյան>>։

Հայասեր ավստրիացի գրող Ֆրանց Վերֆելը՝<<Մուսա լեռան քառասուն օրը>> վեպի հեղինակն է։

Արաբ պետական գործիչ,իրավաբան Ֆայեզ էլ Ղոսեյնը Կահիրեում հրատարակեց <<Հերոսական հայության անցյալեն։Ջարդերը Հայաստանի մեջ(ականատեսի վկայություններ>>) գիրքը։

Լեհ հրապարակախոս Բոգդան Գեմբարսկին հրատարակեց <<Նամակներ աշխարհում>> և <<Մահվան դատապարտվածները>> գրքերը։

Մաքսիմ Գորկին հրատարակեց <<Հայ գրականության ժողովածու>> աշխատությունը։

Մոսկվայում լույս տեսավ Յուրի Վեսելովսկու <<Արևմտյան Հայաստանի ողբերգությունը>> գրքույկը։Նա սովորել է Մոսկվայի Լազարյան ճեմարանում,գիտեր հայերեն,ուսումնասիրել էր հայոց պատմությունն ու գրականությունը։

Նրա գրչին է պատկանում նաև <<Մոռացված երկրամասի զավակները>> աշխատությունը։

Ռուս բանաստեղծ և գիտնական Վալերի Բրյուսվը սովորել էր հայերեն։Պատերազմի ժամանակ նա եղավ Երևանում,էջմիածնում։Նա գրեց <<Հայ ժողովրդի պատմական բախտի տարեգրությունը>> աշխատությունը։

Ռուս արևելագետ,ակադեմիկոս Վ․Ա․Գորդլևսկին եղել էր Արևմտյան Հայաստանում,գրեց <<Հայերը և պատերազմը>> աշխատությունը։

Ռուս պատմաբան ակադեմիկոս Ե․Վ․Տարլեն <<Եվրոպան իմպերիալիզմի էպոխայում>> ժողովածուի 5-րդ հատորում հայ ժողովրդի ողբերգության մասին նյութեր է տվել։

Մոսկվայի համալսարանի պրոֆեսոր,կադետ Ս ․Կոտլարևսկին գրեց <<Հայ ժողովրդի ողբերգությունը>> հոդվածը։

Իր աշխատություններով զորավիգ կանգնեց Մաքսիմ Կովալևսկին։

Բոլշևիկյան կուսակցության գործիչները անարգանքի սյունին գամեցին թուրք ջարդարարներին։Դրանցից էին Ս․Մ․Կիրովը,Սուրեն Սպանդարյանը։

Երիտթուրքական վարչակարգը տապալվեց և Ահմեդ Իզզեթ փաշայի գլխավորած նոր կաբինետը որոշում կայացրեց դատական պատասխանատվության ենթարկել երիտթուրքական կառավարության ղեկավարներին։Դեռևս 1918թ․ դեկտեմբերի 16-ի որոշմամբ,երբ Թուրքիայի վարչապետն էր Ահմեդ Թեվֆիկը,կազմվում են հարցաքննիչ հանձնախմբեր՝Անկարայի նախկին վալի Մազհար բեյի նախագահությամբ,որոնք սկսում են հավաքել արևմտահայության կոտորածներին վերաբերող մեղադրական ապացույցներ։Ձերբակալվում են երիտթուրքական մի շարք գործիչներ։

Երիտթուրքական կառավարության ղեկավարների և կուսակցության կենտկոմի անդամների դատավարությունն սկսվում է 1919թ․ ապրիլի 27-ին Կ․Պոլսում և տևում մինչև հունիսի 26-ը։Դատաքննությունն անկացնող հանձնաժողովի անդամներն էին գեներալ-լեյտենանտ Մուստաֆա Նազըմ փաշան,գեներալ մայոր Ալի Նազըմ փաշան,գնդապետ Ռեջեբ Ֆերդի բեյը։Հեռակա կարգով դատվողներն էին ներքին գործերի մինիստր Թալեաթ փաշան,ծովային,ռազմական մինիստր Էնվեր փաշան,ծովային մինիստր Ջեմալ փաշան․Թեշքիլաթը մախսուսեի նախագահ Բեհաեդդին Շաքիր բեյը,Թեշքիլաթը մախսուսեի անդամ դոկտոր Նազըմ բեյը,ֆինանսների մինիստր Ջավիդ բեյը և ուրիշներ։

Քաղաքացիական քրեական օրենսգրքի 45-րդ հոդվածի 1-ին կետով դատարանը մահվան վճիռ է կայացնում Թալեաթի,Էնվերի,Ջեմալի և Նազըմի նկատմամբ։Երկուսն ազատվում են,մնացածները դատապարտվում են 15 և ավելի պակաս տարով աքսորի։

Ստամբուլի ռազմական արտակարգ ատյանում լսվում է Յոզղաթի մութեսարիֆի տեղակալ և Բողազլյանի կայմակամ Քեմալ բեյի և Յոզղաթի ոստիկանության պետ Թևֆիկ բեյի կատարած հանցագործությունների հարցը։Առաջինը դատապարտվում է մահվան,իսկ երկրորդը 15 տարվա աքսորի։Քեմալին 1919թ․ ապրիլի 11-ին կախեցին Կ․Պոլսի Բայազեդի հրապարակում։

Տրապիզոնի հայերի կոտորածին վերաբերող 1919թ․ մայիսի 22-ի դատավճռով մեղադրվում են 8 հանցագործներ։Դատարանը հեռակա կարգով մահվան է դատապարտում Տրապիզոնի վալի Ջեմալ Ազմի բեյին և կուսակցության Տրապիզոնի պատասխանատու քարտուղար Նայիլ բեյին։Մյուսները դատապարտվում են աքսորի կամ բանտարկության։

Խարբերդի հայերի կոտորածի համար Բեհաէդդին Շաքիրը դատապարտվեց մահվան,իսկ կուսակցության Խարբերդի պատասխանատու քարտուղար Ռեսնելի Նազմ բեյը՝15 տարվա տաժանակիր աքսորի։

Թուրքական ռազմական արտակարգ ատյանը մահվան վճիռ կայացրեց հետևյալ 9 ցեղասպանների նկատմամբ․Թալեաթ,էնվեր,Ջեմալ,Նազըմ,Բեհաէդդին Շաքիր,Ջեմալ Ազմի,Նայիլ բեյ,Քեմալ բեյ,Թևֆիկ բեյ։

1919թ․ սեպտեմբերի 27-ին Երևանում իր աշխատանքներն սկսեց Հ․Հ․Դ 9-րդ ընդհանուր ժողովը,որը տևեց մինչև հոկտեմբերի վերջը։Ժողովը որոշեց հաշվեհարդար տեսնել թուրք ճիվաղների հետ։Կազմվեց այդ գործը իրականացնող պատասխանատու մարմին՝ԱՄՆ-ից պատգամավոր Շահան Նաթալիի ղեկավարությամբ։

Նրա օգնականն էր Գրիգոր Մերջանովը։

Շահան Նաթալին (Հակոբ Տեր-Հակոբյան) ծնվել է 1884թ․ Խարբերդի շրջանի Հյուսեյնիկ գյուղում։Համիդյան կոտորածների ժամանակ կորցնում է հորը և բազմաթիվ ազգականների։Խարբերդի Եփրատ Քոլեջում սովորելուց հետո 1900 թ․ ավարտում է Պոլսի Պերպերյան վարժարանը։Նա վերցնում է իր սիրելի ուսուցիչ Շահան Պերպերյանի անունը,իսկ Նաթալի մականվան ընտրության պատճառը հայտնի չէ։

1904թ․ Խարբերդում անդամակցում է Հ․Հ․Դ-ին։

Զբաղվել է գրական-հասարակական գործունեությամբ,հեղինակ է մի շարք աշխատությունների։Գրական անունն է Նեմեսիս։1961թ․ այցելում է Խորհրդային Հայաստան,բուժում ձայնը։Մահացել է 1983թ․ ապրիլի 18-ին,99 տարեկան հասակում,Բոստոնում։

Թալեաթի ոչնչացումը հանձնարարվում է Սողոմոն Թեհլերյանին։Նա ծնվել է Երզնկայի մոտ գտնվող Բագառիճ գյուղում։Եղեռնի ժամանակ սպանել էին նրա մորը,կացնահարել եղբայրներին,լլկել երկու քույրերին,նրանց երեխաներին,իսկ ինքը մի կերպ փրկվել էր։

1921թ․ մարտի 15-ին Բեռլինում,Շառլոտենբուրգի Հարդենբերգ փողոցի վրա՝ծոծրակին ատրճանակի կրակոցով սպանեց Թալեաթ փաշային ու կամավոր հանձնվեց ոստիկանությանը։

1921թ․ հուլիսի 2-3-ին տեղի ունեցավ դատավարություն։Դատում էր Բեռլինի նահանգային դատարանը՝դոկտոր Հեմբերգի նախագահությամբ։Դատախազն էր Գոլնիկը։Դատապաշտպաններն էին դոկտորներ Գորդոնը,Վերթաուերը և պրոֆեսոր Նիմայերը։Գերմանական դատարանը արդարացրեց Սողոմոն Թեհլերյանին։

1921թ․ հոկտեմբերի 6-ին Հռոմում Արշավիր Շիրակյանը սպանեց Թուրքիայի նախկին վարչապետ Սայիդ Հալիմին։

1922թ․ ապրիլին Բեռլինում Արամ Երկանյանն սպանեց Բեհաէդդին Շաքիրին,իսկ Արշավիր Շիրակյանը Ջեմալ Ազմիին։

1922թ․ հուլիսի 25-ին Թիֆլիսում Պետրոս Տեր-Պողոսյանը և Արտաշես Գևորգյանը սպանեցին Ջեմալ փաշային։

1922թ․ օգոստոսի 4-ին Միջին Ասիայում սպանվեց Էնվեր փաշան։

Դոկտոր Նազըմը իբրև Մուստաֆա Քեմալի դեմ կազմակերպված դավադրության մասնակից տարվեց և կախաղան հանվեց 1926թ․։

Մուսավաթական Ադրբեջանի վարչապետ Խան-Խոյսկուն սպանեց Արամ Երկանյանը 1920 թ․ Թիֆլիսում,իսկ ներքին գործերի նախարար Բեհբուդ խան Ջիվանշիրին սպանեց Միսաք Թոռլաքյանը 1921թ․ հուլիսի 19-ին Պոլսում,որոնք մեղավոր էին 1918թ․ սեպտեմբերին Բաքվի հայերի ջարդի համար։Դրանք արդարացի ժողովրդավրիժառուական գործողությունների էին։

Ինքնապաշտպանական մարտերը։Երիտթուրքերի կողմից կազմակերպված սպանդի պայմաններում արևմտահայերը երկրի մի շարք շրջաններում անհավասար կռիվ մղեցին թշնամու ուժերի դեմ։

Հերոսական պայքարի շնորհիվ Վանում,Շատախում,Մուշում,Սասունում,Մուսա լեռան վրա,Շապին-Կարահիսարում,Ուրֆայում տասնյակ հազարավոր կյանքեր փրկվեցին թուրքական յաթաղանից։

1914թ․ նոյեմբերին Ոստանի գայմագամ Շուքրի բեյը հարձակվեց Գավաշ և Կարճկան գավառների սահմանագծում գտնվող Բելու գյուղի վրա։Հայերը մի քանի օր դիմադրեցին և թողեցին գյուղը։Գավաշ գավառի Աթանան գյուղում խառակոնցի Լևոնի գլխավորությամբ դիմադրություն կազմակերպվեց։

Կարկառում դիմադրությունը գլխավորում էր Գալուստ Պողոսյանը կամ Վուշիկ Գալոն։Ուժեղ մարտեր տեղի ունեցան Որիզ գյուղի մոտ։Զոհեր տալով հայերը քաշվեցին Մոկս ու Գավաշ։Թուրքերը ցից հանեցին զոհված Վուշիկ Գալոյի գլուխը։

1915թ․ փետրվարին քրդերը Ամարե Չաթոյի գլխավորությամբ հարձակվեցին Ալջավազ գավառի վրա,որտեղ հայերը դիմեցին ինքնապաշտպանության՝Օհան Դարբինյանի և Մկոյի գլխավորությամբ։Առեն գյուղում հայերը ջարդեցին քրդերին,որտեղ սպանվեց Ամարե Չաթոն։Սակայն թուրքական զորքերը դատաստան տեսան հայերի հետ։

Մարտի սկզբին թուրքերը հարձակվեցին Թիմար գավառի Էրերին,Ալյուր և Խավենց գյուղերի վրա։Թիմարի ինքնապաշտպանությունը գլխավորում էր Ռուբեն Իսրայելյանը։

Արճակ գավառի Արճակ ու Խառակոնիս գյուղերի բնակիչները Շիրին Հակոբյանի գլխավորությամբ զենք վերցրին։Թուրքերին դիմադրություն ցույց տվեցին նաև Լիմ,Զարանց,Սևան,Ոսկեբակ և այլ գյուղեր։

Հայոց Ձոր գավառում թուրքերը Էդհեմ բեյի գլխավորությամբ հարձակվեցին հայկական գյուղերի վրա,հայերը քաշվեցին Քերծ գյուղի լեռը և դիմեցին ինքնապաշտպանության։

Ապրիլի 7-ին զենքի դիմեցին Կեմ և Անգղ գյուղերի բնակիչները՝տալով 700 զոհ։Իշխանի Գոմ գյուղում 1000 թուրքերի ու քրդերի դեմ ելան 100 հայեր։Դրանով էլ Հայոց Ձորի ինքնապաշտպանությունն ավարտեց։

Ինքնապաշտպանություն կազմակերպվեց նաև Թիմար գավառում։

Ապրիլի 8-ին քուրդ ցեղապետ Արիֆի ելուզակնեը պաշարեցին Տիրամեր գյուղը,հարձակվեցին հարևան Ջանիկ գյուղի վրա։

Ապրիլին թուրքական զորքերն ու քրդական խուժանը հարձակվեցին Ալյուր գյուղի վրա։Ինքապաշտպանությունը գլխավորում էին Աբիսողոմը և Սարգիս Մադոյանը։Սակայն թշնամին մտավ գյուղ և կոտորեց բնակչությանը։

1915թ․ ապրիլի 25-ին Ջևդեթը շարժվեց Վարագի վրա։Ուժեղ մարտեր մղվեցին Շուշանց գյուղի մոտ։Գյուղի պաշտպաններն անցան Վան։Այսպիսով՝Վանի վիլայեթի շրջաններում հայ ժողովուրդը հերոսական գոտեմարտ մղեց։

1915թ․ հայերի ինքնապաշտպանության փառապսակը դարձավ Վանի հերոսամարտը։

Վանը կազմված էր երկու մասից․արևմտյան մասը Քաղաքամեջն էր՝հինավուրց բերդով,շուկայով,իսկ արևելյան մասը Այգեստանն էր։Նրանց միացնում էր մի փողոց՝Սղգայի ջադդան։Վանն ուներ 41․000 բնակիչ,որից 23․000-ը հայեր։

Քաղաքամեջում ապրում էր 4000 մարդ,որից 3000-ը հայեր։Այգեստանի հայաբնակ թաղերն էին Արարքը,Նորաշենը,Հանկույսները։Քաղաքից հարավ-արևելք ընկած էր թրքաբնակ Շամիրամի թաղը,իսկ հարավային Կլոր-դար թաղն ուներ խառը բնակչություն։Թուրքերը հայկական թաղերի թիկունքում ստեղծել էին զորանոցներ՝Հաջի-Բեքիրի Թոփրակ-կալեի,Համուդ-աղայի։Այգեստանը զուրկ էր բնական ամրություններից։Հյուսիսային կողմում գտնվում էր Զմզմ մաղարան ու Մհերի դուռը։

Դեպի Վան շտապեց կուսակալ Ջևդեթը։Նախ նա տեսակցություն ունեցավ Վանի երեսփոխան Վռամյանի(Օնիկ Դերձակյան),Արամ Մանուկյանի հետ։Նա պահանջեց,որ Վանի երիտասարդությունը զորակոչվի։Ջևդեթի պահանջին հավանություն տրվեց։Այդ ամենը առաջացրեց Վանի հայ ազգաբնակչության զայրույթը։Ջևդեթը Շատախի դեպքերը քննելու համար այնտեղ ուղարկեց հանձնաժողով՝դաշնակցական գործիչ Վանա Իշխանի գլխավորությամբ,սակայն ճանապարհին,Հիրճ գյուղում կազմակերպվեց նրանց սպանությունը։

Նույնպիսի ճանապարհով սպանվեց նաև Վռամյանը,իսկ Արամը կարողացավ խուսափել թակարդից։

Ջևդեթը նախապատրաստվեց հարձակման։Ընդհատվեց կապը Քաղաքամեջի ու Այգեստանի միջև։

Վանի ինքնապաշտպանությունը ղեկավարելու համար ստեղծվեց Վանի հայ ինքնապաշտպանության զինվորական մարմին՝Արմենակ Եկարյանի նախագահությամբ,որի մեջ մտան Կայծակ Առաքելը,Բուլղարացի Գրիգորը,Արամ Մանուկյանը,Գաբրիել Սեմերճյանը,Հրանտ Գալիկյանը,Փանոս Թերլեմեզյանը։Ստեղծվեցին նաև պարենավորման,զինաբաշխ,հայթայթիչ,կարմիր խաչի ու այլ մարմիններ։

Հայերի 1500 կռվողների դեմ կանգնած էր թուրքական կանոնավոր 10-12 հզ-ոց բանակը՝12 թնդանոթով։Այգեստանը բաժանվեց պաշտպանական 5 շրջանների՝73 դիրքերով,ուր ամրացան 1053 զինվոր։

1915թ․ ապրիլի 7-ի առավոտյան թուրքերն սկսեցին հարձակումը։Հայերին հաջողվեց գրավել Խաչ-փողանում գտնվող թուրքական դիրքը՝հեռագրատունը,և պաշարել Համուդ-աղայի զորանոցը։Ապրիլի 8-ին հայերը ստիպված էին թողնել Շահբենդերյանի դիրքը,բայց դրա փոխարեն հրդեհեցին անգլիական հյուպատոսարանի շենքը։Զինվորական մարմինը սահմանեց <<Պատվո խաչ>> շքանշան,որն արծաթյա փոքրիկ խաչ էր՝<<Հայ Յեղ>> մակագրությամբ։

Ապրիլի 9-ին վանեցիներին հաջողվեց ոչնչացնել Համուդ-աղայի զորանոցը։Գործի անցան հողափոր արհեստավորները Կոլե Խաչոյի և Կարապետի գլխավորությամբ,որոնք մինչև զորանոցի հիմքը,ստորգետնյա անցք փորեցին և ռումբեր դրեցին։Զորանոցի ոչնչացումից հետո այգեստանցիները գրավեցին Շահբենդերյանի դիրքը։Այդ գործում մեծ դեր կատարեց քյանքան Խամբոյի աղջիկ Սևոն՝19-ամյա Իսկուհի Համբարձումյանը։Նա պարգևատրվեց <<Պատվո խաչ>>շքանշանով։

Ապրիլի 15-ին Տիգրան Վարժապետ Այիճյանը հրկիզում է Արարուց հրապարակի վրա գտնվող թուրքական ոստիկանությունը։Նա պարգևատրվեց <<Պատվո խաչ>> շքանշանով։

Քաղաքամեջում էին գտնվում պետական հիմնարկները և հայոց առաջնորդարանը։Քաղաքամեջում կար 3000 հայ բնակչություն։Այստեղ ևս կազմվեց Զինվորական մարմին՝Հիսուսյան վարժարանի տեսուչ Հայկակ Կոսոյանի ղեկավարությամբ։Անդամներն էին Լևոն Գալջյանը,Միհրան Թորոմանյանը,Դավիթ Սարգսյանը և ուրիշներ։

1915թ․ ապրիլին թուրքերն այստեղ էլ անցան հարձակման։Հայերը հրդեհեցին փոստ-հեռագրատունը,ոստիկանատունը և դատարանը։Աչքի ընկան 16-ամյա Արամ Կապարուկյանը և տիկին Աղավնի Վարպետյանը։Ապրիլի 8-ին հայերը ոչնչացրեցին կառավարական նոր փոստատունը և զինարանը։

Տեսնելով,որ զենքի ուժով հնարավոր չէ կոտրել հայերի դիմադրությունը,Ջևդեթը դիմեց խարդախության և նամակ գրեց իտալական հյուպատոս Սպորդոնիին՝խնդրելով նրա միջնորդությունը։Երբ այդ փորձը ձախողվեց,նա թույլ տվեց գաղթականներին մտնել քաղաք,սով առաջացնելու մտադրությամբ,սակայն դա էլ դրությունը չփոխեց։

Զենք հայթայթելու համար ստեղծեցին զինարան,որտեղ աշխատում էին մասնագետներ՝Վանի վարժապետանոցի տնօրեն,քիմիկոս պրոֆեսոր Միքայել Մինասյանի ղեկավարությամբ։Նրա օգնականներն էին Վարդան Պապիկյանը և Հարություն Կաքավյանը։

Կենսական դեր կատարեց 500 արհեստավորներից կազմված <<Ամրաշենների խումբը>>,որի մեջ էին մտնում Շավարշ Հովիվյանը,Ազատ Խորենյանը և Գրիգոր Պաջիրյանը։

Մեծ դեր կատարեց Հովհաննես Բուճիկանյանի ղեկավարած նվագախումբը՝<<Ֆանֆառը>>,որը հասնում էր ամենավտանգված դիրքերը և ոգևորում էր մարտիկներին։Նվագախմբի առաջնորդն էր Մարգար Փախչոյանը։

Ջևդեթը ապրլի 21-ին ձեռնարկեց նոր հարձակում։Վանեցիները անձնուրաց կռվի ելան ոսոխի դեմ։Աչքի ընկան 12-14-ամյա պատանիներ Ասլանը,Բաբկենը,Մարտիրոսը և ուրիշներ։Դրանց մեջ էր նաև Արամ Թովմասյանը՝ապագայի երգիծաբան Լեռ-Կամսարը։

Ապրիլի 30-ին հայերը գրավեցին Խաչ-փողանի կարևոր կետերը և մի մեծ շան պոչին նավթոթ թիթեղ կապելով ու վառելով՝բաց թողեցին դեպի թուրքերի դիրքերը։

Մայիսի 3-ին հայ մարտիկները լիովին ազատագրեցին քաղաքը,Վանի բերդի վրա բարձրացրին հայոց դրոշը։

Մայիսի 5-ին Վան մտան Դրոն,Համազասպը,Քեռին ու Վարդանը։Մայիսի 6-ին Վան մտավ ռուսական բանակը՝գեներալ Նիկոլաևի հրամանատարությամբ։

Այդպես վերջացավ Վանի 27-օրյա հերոսամարտը,որի ընթացքում հայերը տվեցին 200 սպանված։Վանի ինքնապաշտպանությանը զուգահեռ 40-օրյա կռիվ մղեցին Շատախի հայերը։

Շատախ գավառը,որը հայտնի է նաև Ջերմաձոր անունով,գտնվում է Վանա լճի հարավում։Գավառի հյուսիսային սահմանը Արտոս լեռն է,արևմուտքում՝Առնոս լեռը և Մոկս գավառը,արևելքում՝Նորդուզի և Անձևացյաց գավառները,իսկ հարավային սահմանը Արևելյան Տիգրիսն է։

Շատախի 110 գյուղերից 50-ը հայաբնակ էին։Գավառի կենտրոնը Թաղ գյուղն էր։

Վասպուրականում 1900-ական թթ․ Հ․Հ․ Դաշնակցությունը լծվեց ինքնապաշտպանության կազմակերպման գործին։Դաշնակցության գործունեության առանցքը կազմում էր Լեռնապարի շրջանը,որի մի կարևոր օղակն էլ Շատախն էր։1904թ․ Լեռնապարում գործում էին դաշնակցական գործիչներ Իշխանը(Նիկողայոս Պողոսյան,1883-1915թթ),Արամը,Սարգիսը,Նիկոլը և ուրիշներ։

Հերոսամարտի նախօրյակին Շատախն ուներ 120 նոր սիստեմի հրացան,20 տասնոց մաուզեր ատրճանակ և այլն։

1915թ․ փետրվարին խմբապետ խումարցի Պետրոսի սպանությամբ Շատախում դեպքերը գահավեժ ընթացք ստացան։Մարտի 15-ին Զինվորական մարմինը Վան ուղարկեց Սամվել Մեսրոպյանին և Միհրան Տեր-Մարգարյանին՝Դաշնակցության Կենտրոնական կոմիտեից ցուցումներ ստանալու համար։Մարտի 25-ին ձերբակալվեց Զինվորական մարմնի անդամ Հովսեփ Չոլոյանը։

Մարտի 30-ին հրավիրվեց բոլոր խմբապետների խորհրդակցություն,որը հանգեց հետևյալ որոշման․ապարդյուն համարել համաձայնության փորձերը կառավարության հետ,հայտարարել զինվորական դրություն և հարաբերությունները խզված համարել իշխանների հետ,որոշման մասին հատուկ սուրհանդակի միջոցով տեղեկացնել Կենտրոնական կոմիտեին։Կազմվեց նոր Զինվորական մարմին,որի մեջ մտան Սամվել Մեսրոպյանը,Ազատ Սիմոնյանը և Տիգրան Բաղդասարյանը։Խմբապետները ստանձնեցին դիրքերի պաշտպանությունը,որոնք յոթն էին՝Շահրուրա բերդ,Հաշկանից գյուղ,Սողվանց գյուղ,Տիգրիսի վրա գտնվող Խլքտանի,Կաճեթի և Արմշատի կամուրջներ։

Կռիվների սկզբում հայ մարտիկներին հաջողվեց հակադրել անձնատուր լինել Սիվտկին գյուղի 20 հոգուց բաղկացած թուրքական ջոկատին,նաև վերացնել Շահրուրի բերդի շրջակայքում գտնվող Խանի և Գոմերի պահակախմբերը։Հայ մարտիկները հաշվեհարդար են տեսնում նաև Սակ գյուղում իջևանած 14 ժանդարմների հետ՝իրենք ՝էլ տալով երեք զոհ։

Ջևդեթը հղանում է դավադիր ծրագիր՝նա Վռամյանի միջոցով առաջարկում է Կենտրոնական կոմիտե երկու կողմից ներկայացուցիչներ ուղարկել Շատախ՝իբրև կացությունը պարզելու և խաղաղեցնելու համար։Նա մատնանշում է,որ հայերի կողմից գնացողն լինի Իշխանը։

Ապրիլի 3-ին Իշխանը մեկնում է Վանից՝հետը վերցնելով Շատախի զինվորական մարմնի անդամ Միհրան Մարգարյանին,իր զինակիցներ Վ․Խռանյանին և Քոթոթ Պողոսին։Սակայն ճանապարհին Հիրճ գյուղում հանգստանալիս չորսն էլ զոհ են գնում Ջևդեթի կազմակերպած դավադրությանը։

Ապրիլի 4-ին Թաղի թուրքական վարչության և հայերի միջև բանակցություններ սկսվեցին,որոնք անցան ապարդյուն։

Ապրլի 4-22-ը Թաղում և ամբողջ գավառում ընթացան թեժ մարտեր։Հայերն այրեցին Ներքին թաղի ոստիկանատունը,ձերբակալեցին մի ոստիկանի և գրավեցին 240 փամփուշտ։Ապրիլի 7-ին հայերն այրեցին ջրաղացի կամուրջը և կտրեցին թուրքերի հաղորդակցության ճանապարհները։Ապրիլի 12-ին հայերը Խլիտանի կամուրջը քանդելու անհաջող փորձ կատարեցին։Հայոց եկեղեցին վերածվեց մի բարձր զինական դարբնոցի։Ապրիլի 18-ին թուրք ոստիկանները փորձեցին անցնել Հաշկանից կամուրջը,սակայն հինգ զոհ տալով՝նահանջեցին։

Ապրիլի 4-ի նամակով,որը ինչպես նաև մոտ 25 այլ գրություններ,ընկան հայերի ձեռքը․Շատախի կայմակամ Համդի բեյը կուսակալ Ջևդեթից խնդրում էր օգնական ուժեր։Ապրիլի 6-ի նամակում, ուղղված գումարտակի հրամանատար Քյամիլ բեյին նշվում է,որ իրենք արդեն ութ օր է,ինչ կռվում են Թաղի ապստամբների դեմ։Ապրիլի 10-ին Համդի բեյը Ջևդեթին գրում էր,որ Թաղի կռիվը առավել լուրջ կերպարանք է ստանում։Սպանվել է Նովրուզի մյուդիրը,իսկ Հայոց Ձորի,Գյավաշի և Մոկսի ուժերից ոչ մի տեղեկություն չկա։Ապրիլի 12-ին Ջևդեթը ծածկագրով հավաստիացնում էր Համդի բեյին և Նովրուզի կայմակամ Խալըդ բեյին,որ Շատախի համար ուղարկված է 10 սնդուկ մաուզերի փամփուշտ և մի թնդանոթ։Սակայն ապրիլին Համդի բեյը գումարտակի հրամանատար Քյամիլ բեյին գրում էր,որ ոչ մի թնդանոթ ՝չի ստացվել,ուստի խնդրում էր շտապ երկու թնդանոթ ուղարկել։

Ապրիլի 24-ից քրդերը մտան Արմշատ և Բոլիս հայկական գյուղերը։Եռօրյա կռիվներից հետո հայերը խմբապետ Սեթի գլխավորությամբ քաշվեցին Վարիսետ լեռան դիրքերը՝թիկունքից Թաղը պաշտպանելու նպատակով։Այստեղ կենտրոնացվեցին շատախցիների ուժերը՝Ազատի,Միհրան Չաթոյանի,Հովսեփ Գուրունյանի,Սահակ Չոլոյանի գլխավորությամբ։

Ապրիլի 28-ին Թաղի պաշտպանները նկատեցին կարմիր դրոշ,որ նշանակում էր,թե թշնամին մոտենում է։Անհրաժեշտ էր սուրհանդակ ուղարկել և 12 տարեկան Սրբոն վերցրեց նամակը և կատարեց իր պարտականությունը։Դրոշակը 3 անգամ գլուխն իջեցրեց և վայր ընկավ։Դա նշանակում էր,որ Սողվանցն անցել է թշնամու ձեռքը։

Թաղն ընկավ պաշարման մեջ։Այս անգամ սուրհանդակի պարտականությունը հանձն առավ 4 զավակների մայր Ասմարը,որը զինվորական մարմնի նամակը հասցրեց Ազատին ու վերադարձավ։Բազիկը 10 մարտիկներով մտավ Թաղ։

Թաղեցիները նորից սուրհանդակ ուղարկեցին Սիվտիկին՝խնդրելով արագացնել Սողվանի գրավումը։Հարձակումը նախապատրաստում էր Ազատը,որի հետ էին Միհրան Չաթոյանը,Արշակ Պետրոսյանը,Սեթը,Մեսրոպ Չանոյանը՝120 մարտիկներով։Մայիսի 8-ի առավոտյան սկսվեց Ազատի հարձակումը Քյուրիկ լեռան գագաթից։Սողվանը վերագրավվեց։Մայիսի 11-ին քրդերը լքեցին Թաղի շրջակայքի իրենց դիրքերը։Մայիսի 12-ին Թաղը ընդունեց Դրոյին։

1915թ․ ապրիլին ինքնապաշտպանական կռիվներ տեղի ունեցան նաև Ռշտունիքում կամ Գավաշ գավառում՝Լևոն Շաղոյանի ղեկավարությամբ։Գավաշցիները ապաստանեցին Փեսանդաշտում։Այստեղ պատսպարվեց մոտ 6000 մարդ։Փեսանդաշտը մտնում էր Շատախի գավառի մեջ։

Փեսանդաշտի ինքնապաշտպանությունն ուներ 4 դիրք՝Բարադոտիկի,Շահրուրա-Բերդի,Կարոսլախի և Նառի։

Ապրիլի 14-16-ը թուրքերն ուժգին հարձակումներ կատարեցին Բարադոտիկի ուղղությամբ,որի ինքնապաշտպանությունը ղեկավարում էր Լևոն Շաղոյանը։Թշնամու գրոհներն ավարտվում էին մարդկային կորուստներով։Մայիսի 10-ին Փեսանդաշտ մտան հայ կամավորական գնդերը։

Տրապիզոնցի Հարություն Սարգսյանը իր երկու որդիների՝Գուգենի և Պարույրի հետ ծրագրել էր սպանել Ջեմալ Ազմիին։Սակայն նրանք ընկել են թուրք ոստիկանության ձեռքը և սպանվել։Տրապիզոնցիներ Սեդրակ Սեյրանյանն ու Երվանդ Տերտերյանն իրենց տները վերածել են կրակակետերի,կռվել թուրք հրոսակների դեմ և անձնասպան եղել։

Տրապիզոնի մոտ գտնվող Կովատ Շամի հայ բնակչությունը ձեռք է բարձրացրել թուրքերի դեմ։

Գևորգ 5-րդը դիմել է ցարական իշխաններին՝խնդրելով սևծովյան նավատորմի օգնությունը Կովատ Շամի և Տրապիզոնի բնակչությանը։Ռուսական նավատորմը չկարողացավ օգնության հասնել և տրապիզոնահայությունը կոտորվեց,սակայն շուրջ 600 հայորդիներ մարտնչեցին թուրք հրոսակների դեմ։Նրանց ղեկավարներն էին Զիլ Օհաննեսը,Հակոբ Քեհյանը և ուրիշներ։Նրանց պայքարը տևեց մինչև 1923 թ․,երբ հայորդիներին հաջողվեց դուրս գալ ռուսական ափ։

1915թ․ հունվարին Հ․Հ․Դ․ Դուրան-Բարձրավանդակի Կենտրոնական կոմիտեի նախաձեռնությամբ հրավիրվեց ժողով,նվիրված ինքնապաշտպանության կազմակերպմանը։Ամբողջ Տարոնը բաժանվեց ինքնապաշտպանական ութ շրջանների։Ժողովի որոշմամբ Ռուբենը և Իսա Կորյունը սկսեցին շրջել Մշո

դաշտի գյուղերում՝ինքնապաշտպանությունը կազմակերպելու համար։

1915թ․ Մշո դաշտի Ցրոնք գյուղ ուղարկվեց 500 զինվոր՝Իսմայիլի գլխավորությամբ։Ցրոնքցիները քաշվեցին լեռները,թուրք զինվորները հրի մատնեցին գյուղի 150 տները։

Փետրվարի 6-ին բախում տեղի ունեցավ Գոմս գյուղում,որի ինքնապաշտպանության պատասխանատուն էր Կորյունը։Այդ օրը գյուղ եկավ Շեյխ Մեհմեդ Էմինը՝15 ոստիկաններով և իջևանեց Կորյունի տանը։

Նա գաղտնի հրահանգ ուներ սպանելու Ռուբենին և Կորյունին։Սակայն Կորյունին հավատարիմ մի քուրդ նրան տեղեկացրեց դավադրության մասին։Վերջինս հրդեհեց սեփական տունը,իսկ հայ մարտիկները ոչնչացրին ոստիկաններին։Ռուբենն ու Կորյունը շարժվեցին դեպի Սասուն։

Շենիկ գյուղում փետրվարի 10-ին Ռուբենը հրավիրվեց Սասունի խմբապետների ժողով,որին մասնակցում էին Կորյունը,Փեթարա Մանուկը,Սասունցի Մուշեղը և այլոք։Սասունի ճակատը բաժանվեց յոթ գլխավոր հատվածների․

1․Տալվորիկի,Խուլբի և Խիանքի շրջանը հանձնվեց Մուշեղին,որի օգնականներն էին ֆիդայիններ Թաթարը, Համզեն,Բազեն և Ռզգոն։

2․Փսանքի ճակատը հանձնվեց Ստեփան վարդապետին և Դավիթ Երիցյանին։

3․Գելիեգուզանի շրջանը պիտի ղեկավարեին Կորյունը և Միջոն։

4․Շենիկի և Սեմալի ուղղությունը տրվեց Իշխան Մանուկին,Քաթիպ Մանուկին,Չոլոյին և Ադամին։

5․Աղբի շրջանը հանձնվեց Աղբնա Մարտեին։

6․Կեփիի լեռնամասը տրվեց Ձորա Արթինին ու նրա եղբայր Մկրեին։

7․Ալիանքի լեռնամասը տրվեց Շենիկցի Պողոսին,Սեմալցի Տերտերին,Գրգեի Վադանին ու Ղազարին։

1915թ․ մայիսի 1-ին թուրքերը հարձակվեցին Խնուսի շրջանի վրա։Մինչև մայիսի 10-ը Խնուսի գյուղերը կոտորվեցին ու թալանվեցին։Խնուսի 25 հազար հայությունից փրկվեցին մի քանի հազար մարդ։

Հուլիսի 10-ին Մուշի կառավարիչ Սերվեթ բեյն իր մոտ հրավիրվեց Վարդան վարդապետին և 28 երևելիների։Սակայն Մուշի մարտիկներ Հաջի Հակոբը,Մուխսի Ֆարհադի Արոն,Լ․Ասլանյանը և Տիգրան Մկրտչյանը որոշում են Սասուն բարձրանալ։Մուխտի Ֆարհադի Արոյի խմբին հաջողվեց ճեղքել թուրքական շղթան և Սասուն բարձրանալ։Ձերբակալվեց Վարդան վարդապետը և շուրջ 70 հոգի։

Ս․Մարինե թաղում էր գտնվում Տիգրան Մկրտչյանը՝իր 15 մարտիկներով։Ձորի թաղում էր Կենտկոմի անդամ Լևոն Ասլանյանը 6-7 մարտիկներով։

Հերոսամարտի ղեկավար նշանակվեց Հաջի Հակոբ Կոտոյանը,օգնական Տիգրան Մկրտչյանը։

Հուլիսի 11-ին Վերին թաղ մտավ ժանդարմական մի ջոկատ և շարժվեց Լևոն Ասլանյանի տունը։Դուռը թակելով և պատասխան չստանալով թուրքերն սկսեցին կրակել։Լսվեցին պատասխան կրակոցներ,և մի քանի ժանդարմներ սպանվեցին։Թուրքերը ռմբակոծեցին Վերին թաղի դիրքերը։Թաղի պաշտպանները հուլիսի 13-ին տեղափոխվեց Ձորի թաղ։

Չախչախենց Յոսիկը շարքից հանեց երկու թուրք թնդանոթաձիգներին,բայց ինքն էլ զոհվեց։Չնայած ստացած երեք թեթև վերքերին՝Հաջի Հակոբը շրջում էր դիրքերը,օգնում մարտիկներին։Քաղաքից հաջողվեց դուրս գալ 700 հոգու։Մնացածները Հաջի Հակոբի գլխավորությամբ հուլիսի 13-14-ին մղեցին Մուշի մահվան ճակատամարտը։Նրա հետ հիշվում են Մամիկոն Պետրոսյանի և Միսակ Կոնջոյանի անունները։Հաջի Հակոբն քաջությամբ դիմավորեց մահը։Հուլիսի 13-ին Շահկա Արոն շուրջ 100 հոգով ճեղքեց թուրքական զորաշղթան և հասավ Հավատորիկ։Մեկ ուրիշ խումբ Զաքարիայի գլխավորությամբ կռվով հասավ Մշո այգիներին,որտեղ մարտի բռնվեց թուրքերի հետ ու բոլորը նահատակվեցին։

Տեր Եղիշեի հետ մոտ 200 հոգի հասան Մոկունքի այգիներ։Այստեղից մտադրվեցին անցնել Քանի լեռները,բայց անցումն անկարելի դարձավ։Տիգրան Մկրտչյանը ստիպված էր կրակ բացել թշնամու վրա։Առաքելոց վանքի կողմից թուրքական զորքերը կրակ էին թափում պաշտպանվող հայերի վրա։Անցելով Բերդակ գյուղի միջով,ողջ մնացածները բարձրացան Քանի լեռները։Դա Մուշ քաղաքի հերոսամարտի ավարտն էր։

Ի տարբերություն Մուշ քաղաքի,որի հերոսամարտը կարճատև եղավ,Մշո դաշտի դիմադրական կռիվները շարունակվեցին մի քանի ամիս։Գտնվեցին գյուղեր,որոնք ծառացան թշնամու դեմ։

Դրանցից են Կառնենը,Ս․ Կարապետ վանքի շրջանը,Ավրանը,Ալիջանը,Վարդենիսի շրջանը։

Կառնեն գյուղի ինքնապաշտպանությունը գլխավորում էր Կառնենցի Մկրտիչը։Կառնեցինների դիմադրությունը տևեց մեկ օր՝մինչը հուլիսի 12-ի ուշ գիշերը։

Ալիջանի ինքնապաշտպանության գործը կազմակերպելու համար հուլիսին այստեղ եկավ Հայկ Միրջանյանը։Դիմադրությունը ղեկավարում էին Հայկ,Մխիթար և Միսակ Միրջանյանները։Ալիջանի հերոսամարտը տևեց չորս օր։Չորս օր անց ալիջանցիներն ստիպված էին բարձրանալ Քանի լեռները։

Ավրան գյուղը դիմադրեց մեկ օր՝Հայկ տեր-Վարդանյանի և Մակար Խարախանյանի գլխավորությամբ։

Վարդենիս գյուղը գտնվում էր Չխուրի շրջանում։Վարդենիսի շրջանից մոտ վեց հազար հոգի փրկվեցին։

Սուրբ Կարապետի շրջանի մեջ մտնում էր Զիարեթ,Մեղտի,Բաղլու և այլ գյուղեր։Նշված գյուղերի ժողովրդի մեծ մասը նահանջեց դեպի ս․Կարապետի լեռն ու անտառը։Ինքնապաշտպանությունը ղեկավարում էին Սորտարցի Արամը,Գոմսա Մոսոն և Մելիքը,ուսուցիչ Մկրտիչ Տեր-Մկրտչյանը և ուրիշներ։Կռիվը շարունակողները Սորտարցի Արամի գլխավորությամբ տեղից տեղ էին փոխադրվում։

Տարոնի հերոսական դրվագներից են Նեմրութի եռամսյա կռիվները։Նեմրութ լեռը բարձրացան 300 կռվողներ։Դիմադրությունը ղեկավարում էին Սողոյի եղբայրը՝Շամիրամցի Արամը,համագյուղացի Մուշեղը և ուրիշներ։

Նեմրութի հերոսամարտն սկսվեց ապրիլի 15-20-ին տևեց երեք ամիս,որից հետո միացան ռուսական բանակին։

1915թ․ ապրիլի սկզբներին թուրքական զորքերը հարձակվեցին Անտոք գյուղի վրա։Շրջանի մարտական ուժերը բաժանվեցին մի քանի խմբերի։Մի խումբը ղեկավարում էին Մոնոն,Կիբոն և Խաչոն,որը Ահրոնքի խումբն էր։Մյուս խմբերը կազմված էին Ընձաքարի,Գեղերվանքի մարտիկները։

Սպիտակ լեռում ու Տալվորիկում կռիվները տևեցին ապրիլից մինչև հունիսի վերջերը,երբ Խուլբի և Խիանքի հայությունը քաշվեց Անտիոք։

Կառավարությունը երկու վաշտ ուղարկեց Կուրտիկի ամբողջ լեռնաշղթան գրավելու համար։Ռուբենի և Կորյունի գլխավորությամբ սկսվեց կռիվը,որը տևեց 3 ամիս։Թուրքերի հենարանը Ս․Հովհաննեսի վանքն էր։Կուրտիկի կռիվների ղեկավարն էր Փեթարա Մանուկը,Ախոն,Իսրոն,Կիրակոսը և այլն։

Ապրիլից սկսած Սասունը չորս կողմից պաշտպանված էր և այդ վիճակը տևեց մինչև հուլիս։Կռիվ էր մղվում Կուրտիկից մինչև Սպիտակ լեռ,Իշխանձոր,Ընկուզնակ և Աղբի տարածվող մի երկար ճակատի վրա։

Շուտով ավելացավ Բսանաց գավառի ճակատը։Բսանիի հայության մի մասը Դավիթ Երիցյանի գլխավորությամբ քաշվեց Տալվորիկ,իսկ մյուս մասը Ստեփան Վարդապետի,Աղջոյի և Իշխան Շառոյի գլխավորությամբ ապաստանեց Գոմանց վանքում և այնտեղից նոր ճակատ բացեց Սասունի հարավ-արևելյան լեռնամասերի վրա։Քրդերի ձեռքն անցան Խիանքը,Խուլբի մեծ մասը և Բսանքը։Դիմադրական կռիվները փոխադրվեցին Անտոք,Հարավային շրջանների ժողովուրդն ու կռվողները տեղավորված էին Տալվորիկի,Անտոքի լեռներում ու անտառներում։

Տեսնելով,որ թուրքերի հարձակումը Սասունի վրա ուշանում է,Ռուբենը որոշեց օգնության հասնել Մուշ քաղաքին։Սասուցիները շարժվեցին դեպի Կուրտիկ ու Ծիրինկատար,բայց տեղեկացան,որ հերոսամարտն ավարտված է։

Վահան Փափազյանը (Կոմս) մեկնեց Հավատորիկ և դիրքեր բռնեց թուրքական վաշտերի դեմ։Դիրքեր ստեղծվեցին նաև Մառնիկում և Բերդակում։

Մուշի հերոսամարտից հետո թուրքական ուժերը սկսեցին բարձրանալ դեպի Ծիրինկատար,Կուրտիկ և Առաքելոց վանքի վերին ձորերը։Կուրտիկի վրայով թուրքական զորամասերն ուղղվեցին դեպի Շենիկ և Սեմալ։Թուրքերի նպատակն էր ոչնչացնել Մուշից և Մշո դաշտից ազատված հայ մարտիկներին,որոնք Կոմսի և Մատթեոսի գլխավորությամբ դիրքեր էին գրավել Հավատորիկի և Մառնիկի բարձունքների վրա։Փոքրաքանակ սասունցիները ուժեղ դիմադրություն ցույց տվեցին,բայց տեղի տվեցին և անցան Շենիկ ու Սեմալ։

Հուլիսի 19-ին թուրքական հարձակումը կանոնավոր ճակատամարտի բնույթ ստացան։

Ռուբենը,Կորյունը և Մճոն դիմադրությունը կենտրոնացրին 6 ճակատների վրա։

Տալվորիկի և Խիանքի ճակատը ղեկավարում էր խմբապետ Մուշեղը,որի օգնականներն էին Ալիջանցի Տիգրանը և Բսանցի Դավիթ Երիցյանը։Շենիկ-Սեմալի ղեկավարությունը հանձնվեց Չոլոյին,Շենիկցի Ղազարին,Սեմալցի Քյաթիպ Մանուկին և Ադամին։Աղբիի ճակատը վստահվեց Աղբկա Մարտեին։Գեբին-Խուլբի ճակատը հանձնվեց Իշխանաձորցի Արթինին,Հեղինցի Վահան Վարդանյանին։

Գելիեգուզանի ճակատներն հանձնված էին Կորյունի և Մճոյի ղեկավարությանը։Սասունի շրջաններում հավաքված էր շուրջ 15 հզ․ ժողովուրդ։

Շենիկի ուղղությամբ թուրքական բանակը գրավեց Մերկե-Մոզանի բարձունքները։Քրդերը բուռն հարձակում ձեռնարկեցին Տալվորիկի և Իշխանաձորի ուղղությամբ։

Խմբապետ Մուշեղի,Ալիջանցի Տիգրանի,Դավիթ Երիցյանի և Տալվորիկի իշխանների մարտիկները բախվեցին թշնամուն։Երեկոյան կողմ քրդերը զինադադար առաջարկեցին,որը և ընդունվեց։

Շենիկի ճակատում հայերը վերացրին պահակներին և գրավեցին թնդանոթները։Այնուհետև կրակ տեղացին մոտակա դիրքերի զորամասերի վրա։Շենիկը վերագրավված էր։Համալրելով ուժերը՝հուլիսի 23-ին թուրքերն սկսեցին նոր հարձակում,որը տևեց մինչև օգոստոսի 2-ը։Օգոստոսի 2-ին թշնամուն հաջողվեց Շենիկի ճակատից ճեղքել դիմադրության կուռ շղթան՝խլելով Կորյունի կյանքը։Ռուբենի, Վահան Փափազյանի,Մարտիրոսի ղեկավարությամբ կռվողներին օգոստոսի վերջերին հաջողվեց հասնել ռուսական բանակին։

Սասունի հայությունը 1915թ․ փետրվարից մինչև 1916 փետրվարը կարողացավ դիմադրել թուրքին,որից հետո իր մասնակցությունը բերեց Հայաստանի Առաջին Հանրապետության ստեղծմանը։

Շապին-Գարահիսարն իբրև բնակավայր հայտնի է դեռևս Տիգրան 2-րդի ժամանակներից։Հռոմեական եռապետության անկումից հետո բերդը գրավում է հռոմեական կայսր Նիկողայոս Կոլթը և իր անունով կոչում Նիկոպոլիս։18-րդ դ․ թուրքերը հույներից գրավեցին Նիկոպոլիսը և այն վերանվանեցին Շապին-Գարահիսար,որովհետև շրջանի լեռներում կային շապի(պաղլեղ,շիբ) հանքեր։Քաղաքի շրջակայքում կային մի շարք հայկական գյուղեր՝Բյուրք,Կթանոց,Սիս,Էնտիրես և այլն։

Շապին-Գարահիսարում կային երկու դպրոցներ,Արամյան և ս․Փրկիչ վարժարանները։

Դասալիքներ որոնելու պատրվակով կառավարությունն սկսեց խուզարկություններն ու հետապնդումները։Այդ խժդժություններն իրականացնում էր Քել Հասանը։Ձերբակալվեցին շուրջ 20 հայեր։

1915թ․ հունիսին հայկական թաղերից մեկում հայերը կրակ բացեցին թուրք ոստիկանների վրա և բախումն սկսվեց։Քաղաքի Եկեղեցու թաղ,Բերդի թաղ,Միջին թաղ և այլ հայկական թաղերի բնակիչները դիմեցին ինքնապաշտպանության,որը ղեկավարում էին Գարեգին,Անդրանիկ և Ավետիս Պարոնվարդյան եղբայրները։

Ինքնապաշտպանության ղեկավարությանը հանձնարարվեց Ղուկաս Դովլաթյանին,իսկ մարտական գործողություններն ղեկավարում էր Գարեգին Թաշճյանը։

Բերդում ապաստանեցին 5062 հոգի,որից 1500-ը արական սեռի։Բերդի պաշտպաններն ունեին 40 հեծելազորային <<ֆիլինտա>> տիպի հրացան և 80-ի չափ ձեռնառումբեր։

Զինվորական խորհուրդը տվեց հետևյալ հրահանգները՝բացարձակ հնազանդություն խմբապետներին,կուսակցական վեճեր և խռովություններ հարուցող անձը կգնդակահարվի,առանց թույլտվության ոչ ոք իրավունք չունի հեռանալ բերդից,անհնազանդները կենթարկվեն մահապատժի։

Սեբաստիայի կուսակալն իբրև բանագնաց նամակով այնտեղ ուղարկեց մի հայ կնոջ՝զենքը վայր դնելու անձնատվության առաջարկությամբ։

Հայերը մերժեցին՝պատասխանելով՝<<Մեռնելու երկու ձև կա․պատվավոր և անպատիվ մահ․թող աշխարհը ըսե,թե շապինկարահիսարցիք պատվով մեռան>>։

Շապինկարահիսարցիներից հերոսամարտում աչքի ընկան Գարեգին Կարմիրյանը,Շապուհ Օզանյանը և ոըւրիշներ։

Թուրքերն սկսեցին հրետակոծությունը։

Հայերը հավաքում էին ժայռերի խոռոչներում պայթած ռումբերի բեկորները,տանում զինարան,փամփուշտներ ձուլում ու <<վերադարձնում>> թշնամուն։

Թշնամուն հաջողվեց գրավել բերդի դուռը և քանդել մուտքը պաշտպանող պատվարը։Այդ պահին բերդի դռան առջև մի ռումբ պայթեց,որը նետեց Գ․Կարմիրյանը։Հացթուխ կանայք ևս ռումբ էին պահանջում։Այդ պահին 14 տարեկան Հ․Թռեքելյանը հայթայթեց ռումբը,որը պայթեց դռան առջև և սպանեց 5-6 զինվորներ։Հայ կռվողները հարձակվեցին թշնամու վրա։Առջևից վազում էր Երեմիա Բալուցյանը։Թշնամին հեռացավ՝թողնելով անթիվ դիակներ։Հայերից զոհվել էին Հ․ Գարակյոզյանը,Ավագ Տուրիկյանը,Ռուբեն և Գրիգոր Պարոնվարդյանները և ուրիշներ։

Բայց սկսվեց սովը։Ղուկաս Դովլաթյանը ժողովի հրավիրեց բոլոր մարտիկներին։Նա հրահանգեց ուժեղ հարձակումով ճեղքել պաշարումը։Նահանջին մասնակցող 1000 հոգուց հարյուրը նահատակվեցին,մնացածները անցան դաշտ,որտեղ ցրվեցին և մոտ երկու տարբեր վայրերում կռվելուց հետո բոլորն էլ սպանվեցին։

Հունիսի 28-ին բերդի վրա պարզվեց անձնատվության սպիտակ դրոշը և թշնամին մտավ բերդ։Նրանք առանձին դաժանությամբ հաշվեհարդար տեսան Անդրանիկի հարազատների հետ։Նրանք ոչնչացրին Անդրանիկի եղբոր ու հորեղբոր ընտանիքները,որոնց թվում էր Անդրանիկի հորեղբոր որդին՝Գագիկ Օզանյանը։

Անտիոք քաղաքից արևմուտք տարածվում է մի փոքրիկ լեռնաշղթա,որը բաժանված է երկու մասի․Արևելյան մասը կոչվում է Ջեբել էլ Ահմար,իսկ Արևմտյան մասը՝Ջեբել Մուսա,կամ Մովսեսի լեռ։

Մուսա լեռան վրա գտնվում են հայկական վեց գյուղեր,որոնցից կարևորագույնը Բիթիասն է։Նրանից արևմուտք գտնվում է Հաջի Հաբիբլի գյուղը։Մուսա լեռան մոտ գտնվում է Յողուն-Օլուք,Խտր-բեկ,Վագֆ և Քեբուսիե գյուղերը։

Այսպիսով՝հայկական վեց գյուղերի բնակչության թիվն էր 6811 հոգի։

1915թ․ հուլիսի 26-ին տեղահանվելու հրահանգ ստացավ հարևան Քեսապի հայ բնակչությունը։

Հուլիսի 30-ին Սուետիայի շրջանն էլ ստացավ տեղահանության հրահանգ՝ստորագրված Անտիոքի կայմակամի կողմից։

Տեղահանության նախապատրաստվելու համար տրվում էր ութ օր։

Սուետիայի տեղահանության պատվիրակներից մեկն էլ այն էր,որ Անտանտի դաշնակիցները ուժեր էին կենտրոնացրել 150 կմ․ հեռու գտնվող Կիպրոս կղզում և ծովեզերքից ոչ հեռու երթևեկում էին անգլիական ու ֆրանսիական ռազմանավեր։

Անելիքը որոշելու համար Յողուն Օլուք գյուղի քահանա Աբրահամ Տեր Գալուստյանի գլխավորությամբ հրավիրվեց խորհրդակցություն։Ինքնապաշտպանության դիմելու գաղափարին դեմ արտահայտվեցին Մովսես Ռենճիլյանը,Գրիգոր Մարգարյանը և գերապատվելի Հարություն Նոխուդյանը։Ինքապաշտպանությանը կողմնակից էին Մովսես Տեր-Գալուստյանը,Ավետիս Մասմանյանը,Թովմաս Այնթապլյանը և ուրիշներ։

Նրանք ընտրեցին պաշտպանության կոմիտե՝Եսայի Յաղուբյանի ղեկավարությամբ։Նրա զինակիցներն էին Պետրոս Տմլաքյանը,Տիգրան Անդրեսյանը,Հակոբ Քարակյոզյանը,Հակոբ Իսկենտերյանը և ուրիշներ։

6811 հոգուց մեկ երրորդը 2050 մարդ բռնեցին տարագրության ճանապարհը,իսկ 4231-ը որոշեցին դիմագրավել թշնամուն։

1915թ․ հուլիսի 31-ին սկսվեց լեռը բարձրանալու գործողությունը,որը տևեց երեք օր։Բարձրացողներին տեղավորեցին Գճլճա Գուզճղազ,Տավաճըգ վայրերում։

Օգոստոսի 5-ին մյուդիրը մուսալեռցիների մոտ ուղարկեց մի պատվիրակություն,որի մեջ էին Տեր Վարդան Վարդերեսյանը,Հաջի Խաչեր Մարտիրոսյանը,Հարություն Նոխուդյանը,որոնք փորձում էին համոզել ըմբոստներին՝հրաժարվելու <<արկածախնդությունից>>։

Օգոստոսի 7-ին 200 թուրքեր շարժվում են դեպի հայերի դիրքերը։6 ժամ տևած ընդհարումից հետո թուրքերը նահանջեցին՝թողնելով տասը սպանված և քսան վիրավոր։

Օգոստոսի 10-ի լուսաբացին Պազճըգ կոչված դիրքի պահակները Հաջի Հաբիբլի գյուղի շրջակայքում նշմարեցին զինվորական կուտակումներ։Թշնամին մոտեցավ հայկական դիրքերին։Պազաճըգի պաշտպանները թողեցին իրենց դիրքերը։Յոթժամյա դիմադրությունից հետո հայերը նահանջեցին։Թուրքերը տիրացան Թաթար Ալանին։Ժողովուրդը ապաստանեց Գուշ Ճողազի հյուղերում։

Թշնամին տվեց 100,հայերը 3 սպանված։

Իրենց քաջությամբ աչքի ընկան Պետրոս Գալուստյանը և Հակոբ Գարակյոզյանը։

Գզլճայի բնակիչները հաստատվեցին Տամալճըգում։Երեք բնակավայրերն էլ գտնվում էին մի գծի վրա,հարավից հյուսիս՝Տամալճըգ,Գափլան Տուղազի և Գուղզղազ։Ստեղծվեց Կենտրոնական վարչական ժողով և զինվորական կենտրոնական վարչություն,որի վերահսկիչ նշանակվեց Մովսես Տեր-Գալուստյանը,կենտրոնական վարչական ժողովի ատենապետն էր Տիգրան Անդրեասյանը։Կազմվեց 25 հոգանոց հարվածային մի խումբ։Հրամանները փոխադրելու գործը վստահվեց պատանիների մի խմբի,որին տրվեց <<Թելեֆոնի տղաք>> անունը։

Մնում էր մտածել փրկության մասին,որի միակ ճանապարհը ծովում երթևեկող դաշնակիցների ռազմանավերն էին։Դրանց ուշադրությունը գրավելու համար որոշվեց ծովի դիմաց պարզել երկու սպիտակ սավաններ,որոնցից մեկի վրա կարված էր կարմիր խաչ,իսկ մյուսի վրա կարմիր թելով հյուսված էին․ <<Քրիստոնյաները վտանգի մեջ են>> բառերը։Երկու դրոշերը պիտի պարզվեին միայն ռազմանավ երևալու դեպքում։Այդ գործը հանձնարարվեց 4 հոգու,որոնք հաջորդաբար գիշեր-ցերեկ հերթապահում էին։

Օգոստոսի 19-ին Աստվածածնի տոնի առթիվ գլխավոր զորանոցի մոտ պատարագ մատուցվեց։Պատարագը դեռ չէր վերջացել,երբ հայտնի դարձավ ,որ թշնամին շարժվում է դեպի լեռը։Հարձակվում էին մոտ 4000 զինվոր։Հարձակումը կատարվում էր 6 ուղղություններով։

Թուրքերն իրենց ուժերը կենտրոնացրին Թաթար Ալանի ուղղությամբ։

Տալմաճըգի ներքևից հոսում էր Մեծ Ջուրը։Երբ թուրքական ուժերն անցան Ջուրը,Տամալճըգի վերևում դիրք մտած հայ կանայք նրանց վրա հսկայական քարեր գլորեցին։Դրանից հետո երկու կողմերն էլ ուժերը կենտրոնացրին Թաթար Ալանի ուղղությամբ։Թաթար Ալանը վերածվել էր մահվան արենայի։Թշնամին տիրացավ Թաթար Ալանին։

Ճակատամարտը մղվում էր մի բլրի շուրջ,որը կոչվեց <<Մահվան բլուր>>։Թշնամին սկսեց նահանջել։Հայերը տվել էին 10,թշնամին 500-ից ավելի զոհ։

Սրվում էր պարենավորման վիճակը,նաև մոտենում էին աշնան ցրտերը,որն անկարելի կդարձներ նման բարձրության վրա գոյատևելը։

Սեպտեմբերի 5-ին <<Գիշեն>> նավը խարիսխ գցեց ծովեզերքից մի քանի կիլոմետր հեռու։Խաչեր Տումանյանը իր ընկերներով ներկայացավ նավապետ Պրիսոնին,նրան ներկայացրեց կացությունը։

Նավապետը խոստացավ հայերի խնդրանքը հաստատել Կիպրոսում գտնվող գլխավոր հրամանատար ծովակալ Դասթին դը Ֆուրնիեին։Ծովակալն պիտի դիմեր Փարիզ,որտեղից պիտի ստացվեին վերջնական հրահանգները։Ծովի սպաների թվում էր Տիրան Թեքեյանը։

Սեպտեմբերի 7-ին թուրքական ուժերը նետվեցին լեռան կողմն ի վեր՝Շեյխ Օրդուի կողմից։Թշնամին կրկին նահանջեց՝տալով մեծ զոհեր։

Սեպտեմբերի 10-ին տեղի ունեցավ Մուսա լեռան վճռական ճակատամարտը։Աչքի ընկավ Եսայի Յաղուբյանը։Խուժանը սկսեց նահանջել։

Գիշենից մի մակույկ եկավ ափ։Հայերին հայտնվեց ֆրանսիական կառավարության որոշումը,որ անհնար է օգնական զորքեր ափ հանել։Ծովակալ Դարթիժ դը Ֆուրնիեն հրահանգ էր ստացել Մուսա լեռան հայերին փոխադրել ապահով վայր՝Կիպրոս կամ Եգիպտոս։Հրահանգվում էր ժողովրդին հավաքել ծովեզերքին,որտեղից նրանք մակույկներով կփոխադրվեն ռազմանավեր։Ժողովրդին հրահանգ տրվեց իջնել ծովեզերք։Այդ գործողությունը տևեց երկու օր։

Սեպտեմբերի 12-ին <<Գիշեն>> և <<Դեսեքս>> ռազմանավերին միացան ուրիշ երեք ռազմանավեր՝<<Դեստրե>>․<<Ադմիրա Շարնե>>,<<Ֆոտր>>։Սկսվեց փոխադրման գործողությունը։Նրանց հրահանգ էր տրված մեկնել Եգիպտոսի Պորտ Սայիդ նավահանգիստը։

Մուսա լեռան հերոսամարտի մասին վեպ ստեղծեց ավստրիացի գրող Ֆրանց Վերֆելը՝<<Մուսա լեռան քառասուն օրը>> վերնագրով։

Վեպը թարգմանված է 36 լեզուներով։

Երկրորդ աշխարհամարտի տարիներին Սլովենիայի պարտիզանները Ռոգ լեռը կոչեցին <<Սլովենիայի Մուսա լեռ>>։

Ուրֆա կամ Եդեսիա քաղաքը գտնվում է Միջագետքի հյուսիսային սահմաններում։Ուրֆայի գավառն ուներ շուրջ 10 հզ․ քառ․ կմ․ տարածք։Ուրֆայի հնագույն անունն էր Ուռհա։20-րդ դ․ սկզբին Ուրֆա քաղաքի հայության թիվն անցում էր 30 հզ․-ից։

ՀՀԴ-ն ձեռնամուխ եղավ զինամթերման գործին,որի համար ստեղծվեց երեք հոգուց կազմված գաղտնի մարմին՝Մկրտիչ Յոթնեղբայրյան,Կիրակոս Դերձակյան,Կարապետ Գարագաշյան։Դաշնակցական կազմակերպության մեջ կարևոր դեր էին խաղում Հակոբ Գասապյանը,Գևորգ Յոթնեղբայրյանը և ուրիշներ։Կազմակերպության ղեկավարն էր Հարութոյւն Տեր-Խորենյանը։

Իբրև մյութեսարիֆ այստեղ ժամանեց իթթիհատական Ալի Հադդարը՝ջարդարարներ Խալիլի ու Ահմեդի հետ։

Ուրֆայի Հայոց քաղաքական ժողովը խորհրդակցություն հրավիրեց առաջնորդարանում։Հանգանակվեց մեծ գումար՝թուրքական պաշտոնյաներին կաշառելու համար։Կուսակցությունների ներկայացուցիչները առաջարկում էին նոր ձերբակալությունների դեպքում զենքի դիմել։

Ուրֆայում հունիսի 8-ին ձերբակալվեցին 16 երևելիներ։Մի քանի օր անց Ուրֆայի մեծամեծները կոտորվեցին Րագգայի մոտ գտնվող մի վայրում։

Հուլիսի 25-ին Ուրֆայում սկսվեցին զանգվածային նոր ձերբակալություններ։Հուլիսի 26-ին ձերբակալեցին Արտավազդ վարդապետին։Հուլիսի 28-ին բոլոր բանտարկյալներին բանտից հանեցին ու տարան դեպի Տիգրանակերտ,սակայն Շեյթան Դերեսի վայրում բոլորին կոտորեցին։

Օգոստոսի 4-ին թուրք զինվորները պաշարեցին Ուրֆայի մոտ գտնվող Գուտեմե և Կարա Քյոփրու վայրերում գտնվող 1500 հայ զինվորներին ու բոլորին կոտորեցին։

Մկրտիչ Յոթնեղբայրյանը թաքնվում էր Հարություն Ռասթեկելյանենց տանը։Թուրք ոստիկաններն Ահմեդի ու Բաքր Չաուշի գլխավորությամբ պաշարեցին ողջ թաղը։Երբ թուրքերը փորձեցին բռնաբարել Հարությունի մորը,վերջինս թաքստոցից դուրս թռավ և մաուզերով գնդակահարեց Բաքրին,իսկ Ահմեդը փախավ։

Սեպտեմբերի 29-ին սկսվեց հերոսամարտը։

Սեպտեմբերի 30-ին թուրք խուժանը հարձակվեց հայկական թաղերի վրա։Հայերը ռմբահարեցին նրանց։Թուրքերը թողեցին 450 դիակ,հայերը տվեցին 8 զոհ։

Յոթնեղբայրյանն ու Ռասթեկելյանն ստեղծեցին Զինվորական խորհուրդ,որի մեջ մտան Հարություն Սիմյանը․Խորեն Կյուպելյանը և ուրիշներ։

Ընտրվեց Պարենավորման մարմին,պատրաստվեց հիվանդանոց,բացվեց զինագործարան։

Հայկական թաղամասը բաժանվեց վեց շրջանների։Հոկտեմբերի 1-ին թուրքերը մտան կաթողիկոսական եկեղեցու բակը։Մկրտչի հրահանգով ծուղակ սարքվեց և բոլորը ոչնչացվեցին։Նույնը կատարվեց Թեմրին թաղում Գևորգ Ալահայտոյանի գլխավորությամբ։

Շուտով Հալեպից դեպի Ուրֆա եկավ Ֆախրի փաշան 6000 զորքով,նաև Սուլեյման բեկը՝600 կռվողներով։

Ֆահրի փաշայի տեղակալն էր գերմանացի սպա Քոունդ Վոլֆ Վոլֆհսկահենը։Թնդանոթաձգությունը ղեկավարում էր գերմանացի գնդապետ Ֆոն Էկսֆեյլը։

Սարգիս Յոթնեղբայրյանը՝Քոռ Սաքոն,Գևորգ Ալահայտոյանը և ուրիշներ աննկատ մոտեցան Ֆախրի փաշայի թնդանոթներին,դիպուկ կրակով ոչնչացրեցին թնդանոթաձիգներին։

Շուտով առաջացավ մի թուրք հիսնապետ,որն իր հետ բերել էր Ֆախրի փաշայի նամակը՝հանձնվելու մասին՝ուղղված Մկրտիչ Յոթնեղբայրյանին։Մկրտիչը պատասխանեց,որ հայերը պիտի կռվեն մինչև վերջին մարդը։

Հոկտեմբերի 8-ին Ֆախրի փաշան ուժեղ հարձակում սկսեց։Նրանց հաջողվեց հավաքվել հայկական տներից մեկի բակում,բայց նրանց վրա դանակներով հարձակվեցին հայ տղաները։

Թուրքերին հաջողվեց գրավել մի քանի տուն։Գևորգ Ալահայտոյանը թուրք զինվորի տարազով խաբեց թշնամուն և իմացավ գիշերային կարգախոսը,իսկ 30 հայ զինվորներ ծուղակի մեջ գցեցին թուրք զինվորներին ու կոտորած սարքեցին։Թուրքերը տվեցին 200 սպանված։

Հոկտեմբերի 9-ին թուրքերին հաջողվեց ամրանալ Թլֆտուր բլրի գագաթին։ժամը 12-ին բլրի գագաթից սկսեցին որոտալ թուրքական թնդանոթները․Մկրտիչը և Հարությունը շրջում էին դիրքից դիրք ու ժողովրդի մեջ նկատում սարասփ։Օրիորդների երեք խմբեր՝օրիորդներ Խանում Քեթենճյանի,Մարիամ Չիլինկիրյանի և Կեմչյանի ղեկավարությամբ անցնում են դիրքից դիրք և քաջալերում կռվողներին։Մկրտիչը ծնկեց փողոցի կենտրոնում ու դիմահար կրակով տապալեց առաջ վազող թուրք զինվորին։Հաղթանակը կատարյալ էր։Սակայն այդ պահին թշնամու գնդակը մխրճվեց Մկրտչի աջ ծունկը։Հիվանդացավ նաև Հարություն Ռասթկելենյանը։Նահատակվեցին Գարագաշյանը,Ալաջաջյանը,Սևքարյանը և ուրիշներ։

Հոկտեմբերի 10-ին թուրքական թնդանոթները վերսկսեցին ռմբակոծությունը։Ուրֆայի մարտիկները կռվում էին ավերակների հետևից,անընդհատ <<ամենայն տեղ մահը մի է>> երգելով։

Հոկտեմբերի 12-ին թուրքերը կատաղի հարձակման անցան։Հոկտեմբերի 13-ին ահավոր կռիվներ տեղի ունեցան Հայր Աբրահամի շրջանում։

Հայերը ամերիկյան հյուպատոսարանի վրա ճերմակ դրոշ բարձրացրին և երբ թուրքերը լցվեցին շենքի բակը,հայերը ոչնչացրին բոլորին։

Թուրքերը մտան մայր եկեղեցու գավիթը։Մի գնդակ զարկեց Հարություն Ռասթկելենյանի ճակատին և ընկավ հերոսը։Հոկտեմբերի 20-ին դիմադրությունը շարունակվում էր երկու թաղերում,իսկ գրավված թաղերում բազմաթիվ կանայք ու աղջիկներ անձնասպան էին լինում։

Հոկտեմբերի 23-ին հերոսամարտը հասավ իր վախճանին։Վերջին օրերին Մկրտիչ Յոթնեղբայրյանին պատգարակով դիրքից դիրք էին պտտեցնում և նրա երևալը ուժ էր տալիս մարտիկներին։Նա աջ ու ձախ կրակեց թուրք զինվորների վրա և վերջին գնդակով կյանքն ավարտեց փառավոր մահով ։Ֆախրի փաշան թնդանոթի 24 համազարկով թուրք խուժանին տեղեկացրեց հսկայի մահը։

Ընկան նաև Գևորգ Ալահայտոյանը,Սարգիս Յոթնեղբայրյանը,Գառնիկ Շամյանը և ուրիշներ։

Ուրֆայի հերոսամարտում իրենց մեծ բաժինն ունեն Ուրֆայի հայուհիները։Դրանցից էին Եղիսաբեթ Յոթնեղբայրյանը՝Մկրտչի կինը,Մարիամ Չիլինկիրյանը,Խանում Քեթենճյանը և ուրիշներ։

Զեյթունի հայությունը ունկնդրելով Կիլիկիայի կաթողիկոս Սահակի հորդորներին,այս անգամ չկարողացավ կազմակերպել իր ինքնապաշտպանությունը։

Թուրքերը նախօրոք գլխատել էին Զեյթունի ռազմական ուժը։Սակայն երիտասարդության մի մասը մերժեց չդիմադրելու առաջարկությունները և սկսեց փոքրիկ խմբերով հարձակումներ գործել թշնամու վրա։Ինքնապաշտպանական մարտերը Զեյթունում շարունակվեցին շուրջ 3 ամիս։1915թ․ մայիսին թուրքական զորքերը գրավեցին Զեյթունը և ոչնչացրեցին տեղում մնացած հայերին։

Հայ ժողովուրդը 1917թ․ փետրվարյան հեղափոխության ժամանակաշրջանում։

Հայաստանը փետրվարյան հեղափոխության օրերին։Առաջին համաշխարհային պատերազմը արագացրեց ցարիզմի կործանումը,որովհետև այն սրեց սոցիալ-տնտեսական ճգնաժամը և դասակարգային հակասությունները Ռուսաստանում։Երկրի տնտեսությունը փլուզվեց։Նույնը տեղի ունեցավ նաև Անդրկովկասում։Աշխուժացավ հեղափոխական շարժումը։

1917թ․ հունվարի 9-ին Պետրոգրադում գործադուլ արեց 145 հզ․ մարդ։Բանվորները ցույցի էին դուրս գալիս <<Կորչի պատերազմը>>,<<Հաց>>,<<Կեցցե հանրապետությունը>>,<<Կորչի ցարը>> լոզունգներով։

Փետրվարի 26-ին բանվորները շարժվեցին քաղաքի կենտրոն։Սակայն Պետրոգրադի ռազմական օկրուգի հրամանատար Ս․Խաբալովը կարգադրեց զորքերին կրակ բացել ցուցարարների վրա,որի հետևանքով 40 մարդ սպանվեցին։Փետրվարի 28-ին ապստամբները գրավեցին ծովակալության շենքը,ձմեռային պալատը և Պետրոպավլովյան ամրոցը։

1917թ․ փետրվարի 27-ին Ռուսաստանում տեղի է ունենում բուրժուա-դեմոկրատական հեղափոխություն։Տապալվում է ցարիզմը,Ռոմանովների 300 տարվա դինաստիան։

Մենշևիկներ Ն․Չխեիձեն և Սկոբելևը մտան դումա և մենշևիկ պատգամավորների հետ միասին իրենց հայտարարեցին <<Բանվորների դեպուտատների սովետի ժամանակավոր գործադիր կոմիտե>>։Ժամանակավոր գործադիր կոմետեն կոչ արեց ընտրել Պետերբուրգի սովետի դեպուտատներ։Ընտրվեց գործադիր կոմիտե,որի նախագահ ընտրվեց Ն․ Չխեիձեն,նախագահի ընկերներ Ա․ Կերենսկին և Սկոբելևը։Պետական դումայի ներկայացուցիչներն ընտրեցին Պետական դումայի ժամանակավոր կոմիտե,որի մեջ մտան Պետական դումայի նախագահ Մ․ Ռոձյանկոն,Ն․ Նեկրասովը,Ն․Չխեիձեն,Պ․Միլյուկովը և ուրիշներ։Փետրվարի 28-ին Ռոձյանկոն հայտարարեց ժամանակավոր կոմիտեի կողմից կառավարական ֆունկցիաններն իր վրա վերցնելու մասին։

1917թ․ մարտի 2-ին Պետական դումայի ժամանակավոր կոմիտեն կազմավորեց կառավարություն,որի մեջ մտան Գ․Ե․ Լվովը,Պ․Միլյուկովը,Ա․Գուչկովը և ուրիշներ։

Ժամանակավոր կառավարության ստեղծմամբ փետրվարյան հեղափոխությունը փաստորեն ավարտվեց։

Փետրվարյան հեղափոխության հաղթանակի լուրը հասավ նաև Անդրկովկաս ու Հայաստան։Մարտի սկզբներին միտինգներ տեղի ունեցան Հայաստանում։

Մարտի 6-ին ոտքի կանգնեց Կարսի 40 հզ․-ոց կայազորը։Բանտարկվեցին Կարսի մարզի նահանգապետ գեներալ Սուշչինսկին,գեներալ Աուշինսկին և ուրիշներ։

Մարտի 7-ին Էջմիածնում գումարվում է բազմամարդ միտինգ,որտեղ ճառ է արտասանում Անաստաս Միկոյանը։Միտինգից հետո բանտարկվեց գավառապետ Հիմերմանը։

Ժամանակավոր կառավարության տեղական մարմիններն Անդրկովկասում ու Հայաստանում։1917թ․ մարտի 9-ին ժամանակավոր կառավարությունն Անդրկովկասում ստեղծեց իր տեղական մարմինը՝ՕԶԱԿՈՄ-ը՝Անդրկովկասյան Հատուկ Կոմիտեն,որի մեջ մտան Խառլամովը(նախագահ),Պապաջանյանը․Պերևերզևը,Ջաֆարովը,Աբաշիձեն։Նրանք խոսում էին ժողովրդի անունից,բայց պաշտպանում էին բուրժուազիայի և կուլակության շահերը։Օզակոմի կառավարման ժամանակ շատ վայրերում մոլեգնում էր սովը։

Օզակոմը խոստանում էր ստեղծել նոր իրավակարգ։Օզակոմը իր խնդիրներից մեկն էր համարում ինքնավարության մարմինների կազմակերպումը։

Փետրվարյան հեղափոխությունից հետո Հայաստանում իշխանությունն իրենց ձեռքը վերցրին Երևանի նահանգային և Կարսի մարզային կոմիտեները։Գործադիր կոմիտեն առանձնացրել էր նահանգային կոմիսարիատ,որը կառավարում էր նահանգը։Կոմիսարիատի գլուխ էր կանգնած Երևանի քաղաքագլուխ Ս․Խաչատրյանը։Օզակոմի նախաձեռնությամբ Երևանի նահանգային և Կարսի մարզային կոմիտեները 1912 թ․ ամռանը ձեռնամուխ եղան գյուղական գործադիր կոմիտեների ընտրություններին։

Օզակոմը գոյություն ունեցավ 8 ամիս։Օզակոմի փոխարեն կազմվեց Անդրկովկասյան կոմիսարիատ։

Փետրվարյան հեղափոխությունից հետո Ռուսաստանում և Հայաստանում հիմնվում են բանվորական,զինվորական և գյուղացիական խորհուրդները։Հայաստանում խորհուրդներ հիմնվում են Երևանում,Ալեքսանդրապոլում,Կարսում,Ղափանում և այլուր։Ալեքսանդրապոլի խորհուրդը հրատարակում է <<Սոլդատ>> թերթը։Բայց խորհուրդները չդարձան իսկական դեմոկրատական իշխանության օրգաններ։

1917թ․ ապրիլի 26-ին հրապարակվեց ժամանակավոր կառավարության որոշումը՝Արևմտյան Հայաստանի կառավարման մասին,որը ստորագրել էին Գ․Լվովը,Պ․Միլյուկովը և Վլ․ Նաբոկովը։Ըստ դրա Թուրքահայաստանի կառավարումը վերցվում է Կովկասյան իշխանություններից և ենթարկվում է ժամանակավոր կառավարությանը,կառավարումը հանձնվում է Թուրքահայաստանի ընդհանուր կոմիսարին։

Մայիսի 15-ին Թուրքահայաստանբի կոմիսար նշանակվեց Պյոտր Ավերյանովը։Կարճ ժամանակում Թուրքահայաստանը վերակենդանացավ։

Արևմտյան Հայաստանի տարածքներից ստեղծվեցին երեք մարզեր՝Էրզրումի,Խնուսի,Վանի։Օգոստոսի 8-ին սահմանվում է կոմիսարի քաղաքացիական մասի երկրորդ տեղակալի պաշտոն,որը զբաղեցնում է Հակոբ Զավրիևը։

1917թ․ մայիսի 2-11-ը Երևանում տեղի ունեցավ արևմտահայերի առաջին համագումարը,որի նախագահ ընտրվեց Անդրանիկը,նախագահության կազմում էին Լևոն Շանթը,Վրթանես Փափազյանը,Արտակ Դարբինյանը։

Համագումարն ընտրեց Արևմտահայ ազգային խորհուրդ,որի կազմի մեջ մտան Անդրանիկը,Սմբատ Բորոյանը,Զապել Եսայանը,Լևոն Շանթը,Վահան Փափազյանը և ուրիշներ։Կազմվեցին Արևմտահայ բյուրոյի մասնաճյուղեր։Համագումարը որոշեց թուրքահայ ժողովրդի գոյության պահպանում,հայրենիքի վերաշինություն,նոր սերնդի դաստիարակություն։Դրանով համագումարն ավարտեց իր աշխատանքները։

Փետրվարյան հեղափոխության հետևանքով 1917թ․ գարնանըԿովկասյան բանակը հայտնվեց ծանր դրության մեջ։Պետրոգրադում ստեղծվեց հայկական զինվորական հանձնաժողովը,որի նախագահ դարձավ գեներալ-մայոր Լ․Տիգրանյանը,որը շուտով լուծարվեց և Արսեն Շահմազյանի նախագահությամբ Թիֆլիսում հիմնվեց զինվորական միություն։Ա․Բրուսիլովը հունիսի 28-ին թույլատրեց ստեղծել Հայկական հրաձգային բրիգադ,որի 6 գնդերի հրամանատարներն էին Դ․Կարաքեշիշյանը,Ս․ Սամարցյանը,Լ․Հովսեփյանը և ուրիշներ։

Ժամանակավոր կառավարման որոշմամբ ստեղծվեց Երևանյան ջոկատը,որի հրամանատար նշանակվեց գեներալ մայոր Շիրինկովը։

Վանի,Էրզրումի և Խնուսի մարզերում կազմակերպվեցին հայկական ժողովրդական զորամիավորումներ ,որոնք գլխավորում էին նախկին ֆիդայինները։

1917 թ․ հունիսի 12-25-ին էջմիածնում կայացավ հայ եկեղեցական համագումար։Հայոց ելկեղեցին ողջունեց Փետրվարյան հեղափոխությունը ,բարձրացրեց կարևոր հիմնահարցեր։

Հեղափոխական շարժումները Հայաստանում Փետրվարյան հեղափոխությունից հետո։Հայաստանը հուլիսյան դեպքերի և Կոռնիլովյան հակահեղափոխության օրերին։Փետրվարյան հեղափոխությունից հետո Ռուսաստանում և Անդկովկասում բանվորները և հողազուրկ գյուղացիները հանդես եկան տնտեսական և քաղաքական պահանջներով։Հուզումներ տեղի ունեցան Ալավերդում,Ղափանում,Երևանի Շուստովի կոնյանկի և գինու գործարանում,Ալեքսանդրապոլում,Կողբի աղահանքում։Գյուղացիական շարժումներ ծավալվեցին Նոր Բայազետի Ծաղկունք,Դդմաշեն և Չռչռ գյուղերում։

1917թ․ մայիսին դաշնակցականները Երևանի նահանգի և Կարսի մարզի գյուղացիական պատգամավորների համագումար գումարեց,որտեղ որոշվեց օժանդակել Ժամանակավոր կառավարությանը և անվճար հողեր հատկացնել գյուղական համայնքներին։

<<Արազդայան>> կալվածքի կառավարիչը դիմեց Երևանի նահանգային կոմիտեին՝բողոքելով գյուղացիների գործողություններից։

Գյուղացիական ելույթներ էին տեղի ունենում Զանգեզուրում։

Երկիշխանությունը երկրում շարունակվել չէր կարող։

Բուրժուազիան երկրում շարունակվել չէր կարող։Բուրժուազիան ձգտում էր մենիշխանության,բայց պրոլետարիատն էլ պահանջում էր խորհուրդների մենիշխանություն։Պետրոգրադի բանվորների և կայազորի զինվորների 1917թ․ հուլիսի 3-4-ի ցույցը վերջին փորձն էր դրդելու մենշևիկների և էսեռների կողմից ղեկավարվող խորհուրդներին իրենց ձեռքը վերցնելու իշխանությունը։

Հուլիսյան ցույցի ջախջախումից հետո երկիշխանությունը վերջացավ։Ժամանակավոր կառավարությունը անցավ բռնության։

Հուլիսյան դեպքերն արձագանք գտան նաև Հայաստանում և Ալեքսանդրապոլում հուլիսի 9-ին միտինգ կայացավ,որը ղեկավարում էին բոլշևիկները։

Օգոստոսին Ժամանակավոր կառավարության գլխավոր հրամանատար Կոռնիլովը պատրաստվում էր հաշվեհարդար տեսնել հեղափոխական մարմինների հետ։Սակայն այդ խռովությունը ջախջախվեց։Կոռնիկովն իր կողմնակիցներն ունեցավ Կովկասյան բանակում։Կոռնիլովյան ճնշումից հետո խորհուրդները Ռուսաստանում վերակենդանացան։

Հայաստանը Հոկտեմբերյան սոցիալիստական մեծ հեղափոխության նախօրյակին։Կարևոր նշանակություն ունեցավ բոլշևիկների առաջին համագումարը,որը բացվեց Թիֆլիսում 1917թ․ հոկտեմբերի 2-ին։Օրակարգի հիմնահարցը Ստեփան Շահումյանի զեկուցումն էր։Պատգամավոր Ա․Միկոյանը հաղորդեց,որ Ալավերդու շրջանի գյուղացիությունը անցնում են բոլշևիկների կողմը։Համագումարը ողջույն հղեց կառավարության առաջնորդ Վ․Ի․Լենինին և ընտրեց ՌՍԴԲ(բ)Կ Կովկասյան երկրային կոմիտե։

Փետրվարյան հեղափոխությունը հնարավորություն ստեղծեց քաղաքական կուսակցությունների գործունեության համար։Անդրկովկասում բուռն գործունեություն էին ծավալել Հայ հեղափոխական դաշնակցություն,Սոցիալ-դեմոկրատական կուսակցությունները,վրացական սոցիալիստ-ֆեդերալիստները,կովկասյան թաթարների մուսավաթ և իթթիհատ կուսակցությունները։

1917թ․ հոկտեմբերին Թիֆլիսում կայացած Դաշնակցության երկրամասային ժողովն ընդունեց ծրագիր,որը նախատեսում էր Անդրկովկասը բաժանել երեք շրջաննների՝հայկական,վրացական և թաթարական։Հայկական շրջանը պետք է ընդգրկեր Երևանի նահանգի,Ելիզավետպոլի նահանգի լեռնային մասը,Ախալքալաքի գավառը,Կարսի և Կաղզվանի գավառները։

Անդրկովկասի վարչատնտեսական բաժանումների վերաբերյալ վրացական և մահմեդական քաղաքական ուժերն ունեին սեփական պատկերացումները։Սոցիալ-ֆեդերալիստների կուսակցությունը Վրաստանի մաս հայտարարեց Ախալքալաքի,Ախալցխայի,Բորչալուի գավառները։Վրացական Ազգային-դեմոկրատական կուսակցությունները վրացական էր համարում Երևանի նահանգի և Կարսի մարզի առանձին գավառներ։

Մուսավաթականները նախատեսում էին Ատրպատականի,Թուրքիայի,Կովկասի,Բաշկիրիայի,Թաթարստանի,Ղրիմի միավորումը մի պետության մեջ։

Դաշնակցություն կուսակցության ներկայացրած առաջարկները տապալվեցին։

Հայոց Ազգային համախորհրդակցությունը կայացավ Թիֆլիսում 1917թ․ սեպտեմբերի 29-ից մինչև հոկտեմբերի 13-ը, օրակարգի հարցերն էին Ժամանակավոր կառավարության քաղաքականության,Օզակոմի նկատմամբ վերաբերմունքի,նոր վարչական սահմանագծման և այլ հարցեր։

Ազգային Համախորհրդակցությանը մասնակցում էին ՀՀԴ-ն,Ս․Դ․ Հնչակը,ՀԺԿ-ն,սպեցիֆիկները,ՌՍԴ(բ)Կ,մենշևիկները և էսեռները։

ՀՀԿ-ն (Հայ Ժողովրդական կուսակցություն) հիմնադրվել է 1917թ․ մարտին Թիֆլիսում։Կենտկոմի նախագահ ընտրվեց Միքայել Պապաջանյանը,հայտնի գործիչներից էին Հ․Առաքելյանը,Լ․Պալյանը և ուրիշներ։Կենտրոնական օրգաններն էին <<Ժողովրդի ձայն>>,<<Ժողովուրդ>>,<<Ժողովրդական թերթ>> թերթերը։

Արևմտյան Հայաստանի հարցը նրանք համարում էին միջազգային դիվանագիտության հարց,խնդիր էին դրել բարեփոխումներ մտցնել եկեղեցու գործերում։ՀԺԿ-ն ողջունեց Փետրվարյան հեղափոխությունը։

Սոցիալ-դեմոկրատական բանվորական հայ կազմակերպությունը (ՍԴԲՀԿ,<<Սպեցիֆիկներ>>) ձևավորվել է 1903թ․Ժնևում։Հիմնադիրներն էին Երվանդ Պալյանը,Բախշի Իշխանյանը և ուրիշներ։Նրանք դնում էին կուլտուր-ազգային ինքնավարության պահանջ։

Հայ մենշևիկներից էին՝Գևորգ Ղարաջյանը,Հայկ Ազատյանը,Արշակ Զոհրաբյանը և ուրիշներ։

Հայ էսեռական կուսակցությունը ձևավորվել է 1907թ․ Բաքվում՝Լևոն Աթաբեկյանի գլխավորությամբ։

Նրանք ընդունում էին տեռորը,մասնավոր սեփականությանը կողմնակից էին։Կուսակցության գործիչներից էին Լ․Աթաբեկյանը,Վ․Մինախորյանը և ուրիշներ։

Համախորհրդակցությանը մասնակցելու համար ընտրված էին 185 պատգամավոր։

Համախորհրդակցությունը որոշեց,որ պետք է համախմբել ուժերը Կովկասյան ռազմաճակատի պաշտպանության համար։Ռուսաստանը պետք է լինի դաշնակցային հանրապետություն,Անդրկովկասը պետք է ենթարկել վարչական նոր բաժանման,պետք է կազմավորել 3 ազգային՝հայկական,վրացական,թաթարական ինքնավար կենտրոններ։

Համախորհրդակցությունը ընտրեց երկու ղեկավար մարմին՝Ազգային ժողով՝բաղկացած քաղաքական կուսակցություններից,ազգաբնակչության,արևմտահայերի,տարբեր կազմակերպությունների ներկայացուցիչներից։

Այն ունենալու էր 35 անդամ։Ընտրվեց նաև Ազգային խորհուրդ բաղկացած քաղաքական կուսակցությունների ներկայացուցիչներից՝15 անդամից։Նախագահն էր Ավետիս Ահարոնյանը,անդամներ՝Ռ․Տեր-Մինասյանը,Խ․Կարճիկյանը,Ն․Աղբալյանը և ուրիշներ։

Այնուհետև Ազգային խորհուրդներ ստեղծվեցին նաև Երևանում և Բաքվում։

Հայոց ազգային խորհուրդը դարձավ 1918թ․ ստեղծված Հայաստանի Հանրապետության սաղմը։

Հայկական գաղթավայրերը(1870-1917թթ․)

Ռուսաստանի հայկական գաղթավայրերը

Նոր Նախիջևան։Հայոց պատմությունը ընդգրկում է ոչ միայն Հայաստանի,այլև հայրենիքից դուրս առաջացած հայկական գաղթավայրերը։Հայրենիքից հեռու հայերը հայտնվում էին արտագաղթերի հետևանքով։Արտագաղթի պատճառները տարբեր էին՝անկախ պետականության կորուստ օտարների տիրապետություն,ցեղասպանություն,սով,համա-ճարակներ և այլն։

Նրանք բնակության նոր երկրում ձևավորում էին հայկական համայնք։Յուրաքանչյուր պետությունում ստեղծված համայնքը ընդունված է անվանել գաղութ։Գաղութի կազմավորման համար առաջնահերթ խնդիր էր մայրենի լեզվի,ազգային հավատի,ինքնագիտակցության,ավանդական ապրելակերպի պահպանումը։

Գաղթավայրերում ծնված սերունդներին հայեցի դաստիարակություն տալու,ազգային ինքնությունը պահպանելու և Հայաստանից հեռու գոյատևելու համար անհրաժեշտ էր ունենալ ազգային եկղեցի,դպրոց,համայքնի գործերը տնօրինող ազգային մարմիններ և գործիչներ։Համայն հայությանը միավորող հոգևոր և ազգային քաղաքական կառույցի դեր էր կատարում Հայ առաքելական եկեղեցին։Կազմակերպված ազգային կյանքով ապրող գաղթավայրերը կարողացել են պահպանել ազգային լեզուն,հավատը,զարգացնել մշակույթը։

19-րդ դարի վերջին և 20-րդ դարի սկզբներին բուրժուական հարաբերությունների առաջընթացը,կապիտալիզմի տիրապետությունը իր դրոշմը դրեց տարբեր երկրների զարգացման վրա։Արդյունաբերության հարվածների տակ քայքայվում էր տնտեսության կարևոր ճյուղը՝արհեստագործությունը։

Նշված հանգամանքները նաև մանր տնտեսությունների քայքայման,պանդխտության,Թուրքիայում սկսված կոտորածների հետևանքով ստվարացան մի շարք հայկական գաղթօջախներ։

Լիաթոք կյանքով գոյատևում էին Նոր Նախիջևանի,Մոսկվայի,Պետերբուրգի,Աստրախանի և Ռուսաստանի և այլ վայրերի հայկական գաղթօջախները։

Ռուսահայ գաղութները չէին կարող խթանել խոշոր արդյունաբերության զարգացմանը։Այդ պատճառով էլ կապիտալը ներդնում էին Ռուսաստանի արդյունաբերության խոշոր կենտրոններում։

Կարևոր դեր էին կատարում Նոր Նախիջևանի,Աստրախանի,Աղաբաբյան,Մոսկվայի Լազարյան ճեմարանը։Ռուսահայ գաղութներում հիմվում են տպարաններ,թատրոններ,հրատարակվում գրքեր,թերթեր,հանդեսներ և այլն։

Հայկական գաղութներ են ձևավորվում Անգլիայում,Ֆրանսիայում,գոյատևում էին Հնդկաստանի,Բիրմայի,Ինդոնեզիայի և այլ հայկական համայնքները։

Նոր Նախիջևան(Դոնի Ռոստով) գաղութը հիմնադրվել է 1779թ․ Ղրիմից 12․600 հայեր գաղթեցնելու միջոցով։Գաղթեցված ղրիմահայերը հանգրվան են գտնում Դոնի տափաստանում և հիմնում Նոր Նախիջևան քաղաքը և 5 հայկական գյուղեր։

1866թ․ ստեղծվեց քաղաքային դումա՝60 ընտրովի ձայնավորներով։1892-1910թթ․ Ռոստով քաղաքում բնակվող հայերի թիվը հասել էր 8000-ի։Քաղաքի եկամուտներն գոյատևում էին անշարժ ու շարժական գույքից՝գործարաններից,առևտրական կրպակներից,շուկայից և այլն։

19-րդ դարի երկրորդ կեսին Նոր նախիջևանը համարվում է Եկատիրոնսլավի նահանգի և Դոնի մարզի բարեկարգ քաղաքներից մեկը։Դոնի ավազանը ագրարային բնույթ ուներ։Դոնի հայերը իրենց հողատարածությունների զգալի մասը տալիս էին վարձակալության։

Գյուղերի բնակիչները հողից օգտվում էին համայնական կարգով։

1906թ․ նոյեմբերի 9-ի հրամանագրով գյուղացիներին իրավունք տրվեց ընտանիքի անդամների քանակի համեմատ հող ստանալ։

Հայերը մշակում էին ցորեն։Զարգացած էր անասնապահությունը։Հայերը զբաղվում էին խոշոր եղջերավոր անասունների բուծմամբ,նաև ոչխարաբուծությամբ,ձիաբուծությամբ։Առաջադիմում էին ճարպի մշակումը,բրդի լվացումը,կաշվի․ծխախոտի,մոմի,ալյուրի արտադրությունը։

Բուրդ լվացող գործարանների թիվը չէր անցնում հինգից․հայտնի էր Մելքոնով-Եզոկովի արտադրական-առևտրական հնագույն ֆիրման։

1850-ական թթ․ Ռոստովում հիմնադրվել էր Հակոբ Քուշնարյանի ծխախոտի ֆաբրիկան։

Արտաքին առևտրի առարկաններ էր հացահատիկը,հատկապես ցորենը։Հայ վաճառականները կապված էին Մոսկվայի,Խարկովի,Պոլտավայի,Տագանրոգի և այլ քաղաքների հետ և չթի,կտորեղենի,արդուզարդի,մորթու,սերմերի և այլ ապրանքների առևտուր էին անում։

Դոնում ակնառու կերպով դրսևորվում էր դասակարգային պայքարը։Այդ իմաստով հատկանշական է Նալբանդյանի գործունեությունը,որը մեծ ազդեցություն թողեց հեղափոխական-նարոնդիկական շարժման համար։Թեմական դպրոցը,որտեղ ուսանում էին Ալ․ Մյասնիկյանը և Սրապիոնյանը(Լուկաշին),տոգորված էր դեմոկրատական տրամադրություններով։

19-րդ դարի երկրորդ կեսին և 20-րդ դարի սկզբներին Նոր Նախիջևանը ուներ Մոսկվայում,Պետերբուգում և այլ քաղաքներում կրթություն ստացած մտավորականություն։

Համաշխարհային պատերազմն սկսվելուց հետո Դոնի հայությունը ընդհանուր հավաք է կազմակերպում։Նախիջևանի դումայի դահլիճում հանդես է գալիս ապագա լեզվաբան Հր․ Աճառյանը։

Նախիջևանի հոգևոր կառավարությունը որոշում է ժողովրդական հերոս Անդրանիկի նկարը 500 օրինակ տպագրել և տարածել տեղի հայության միջև։

Նախիջևանի Ս․ Խաչ վանքի բակում են հանգչում Մ․ Նալբանդյանի,Ռ․ Պատկանյանի,Հ․ Ալամդարյանի աճյունները։1901թ․ կատարվում է Ռ․Պատկանյանի,իսկ հաջորդ տարին Մ․ Նալբանդյանի կիսանդրիների բացումը։

1912թ․ Նոր Նախիջևանում նշվում են հայ գրերի գյուտի 1500 և տպագրական գործի 400-ամյա տարելիցները։Զ․ Եսայանը զեկուցում է կարդում <<19-րդ դարի վերջի և 20-րդ դ․ սկզբի տաճկահայ գրականությունը>> թեմայով։

1880 թ․ բացվում է ուսումնարանը և պարապմունքները սկսվում են Նոր Նախիջևանի և Բեսարաբիայի թեմական դպրոցներում։Նույն տարում Ռ․ Պատկանյանի ջանքերով բացվում է Գոգոյան օրիորդաց դպրոցը։

Զարգացավ թատերական գործը։Մեծ է Ադամյանների դերը։Նոր նախիջևանում կազմակերպվում է <<Թատերական արվեստ սիրողների ընկերություն>>,որի գործիչներ Գ․ Չուբարի,Ա․ Խադամյանի ջանքերով ներկայացումներ են տրվում։

Հրատարակվում են <<Մեր ձայնը>>,<<Լույս>>,<<Գրիչ>>,<<Գաղութ>> և այլ պարբերականներ։

Հյուսիսային Կովկաս։19-րդ դարի վերջին և 20-րդ դարի սկզբին Հյուսիսային Կովկասի՝Կուբանի,Թերեքի,Դաղստանի մարզերում,Ստավորպոլի և Սևծովյան նահանգներում մեծ թվով հայեր էին ապրում։Հյուսիսային Կովկասի արևելյան շրջաններում բնակվող հայերի հիմնական մասը կենտրոնացած էր Ղզլար,Մոզդոսկ և Սուրբ Խաչ քաղաքներում։

19-րդ դարի երկրորդ կեսից սկսած Կովկասի նախալեռների բնակեցման,երկաթուղինների կառուցման,առևտրական նոր ուղիների բացման հետևանքով ծայր է առնում բնակչության հոսքը դեպի աճող քաղաքները։

Ղզլարի,Մոզդոկի,Սուրբ Խաչի շրջաններում հայկական գյուղերի բնակության մեծ մասը զբաղվում էր այգեգործությամբ,խաղողագործությամբ,անասնապահությամբ,գինեգործությամբ և այլն։Կուբանում և Մերձսևծովյան գյուղերում զբաղվում էին ծխախոտագործությամբ,եգիպտացորենի ու արևածաղկի մշակությամբ։

1875թ․ Հովհաննես Տարասովը բամբակի մշակման ֆաբրիկա է բացում Արմավիրում։

Գրոզնիում հայ վաճառականներ Կաֆյանցը,Դեմիդովը և ուրիշներ առևտուր էին անում լեռնականների հետ։Գրոզնիում նավթային արդյունաբերության զարգացման գործում կարևոր դեր խաղացին Մայիլովը,Պարոնյանը,Ավակիմովը և ուրրիշներ։

Արմավիրի հայերը գումարում էին ժողովներ և տնօրինում էին իրենց վարչական,դատական ու կուլտուրական գործերը։

Հայկական գաղթավայրերում՝Պոլսում,Մոզդոկում,Արմավիրում և այլուր ազգային դպրոցներ էին հիմնվել։

Հյուսիսային Կովկասում իրենց առաջին քայլերն արեցին խորհրդային նշանավոր թատերական գործիչ Ե․ Բ․ Վախտանգովը,խորհրդահայ բեմի վարպետ Վ․Բ․ Վաղարշյանը,կոմպոզիտոր Ռ․ Մելիքյանը։Այստեղ էին բոլշևիկյան կուսակցության մի շարք գործիչներ Իսահակ Լալայանցը,կին հեղափոխական Նինա Ալաջալովան և ուրիշներ։

Աստրախան։Այստեղ հայկական գաղթօջախը ձևավորվում է 17-րդ դ․։Հայ ազգաբնակչությունը 1918թ․ հասավ շուրջ 15 հազար մարդու։

Աստրախանը դարձավ նավահանգիստային խոշոր քաղաք։Բուռն զարգացում ապրեցին ձկնարդյունաբերությունը,նավաշինությունը,նավագնացությունը։Մեծ չափերի հասավ նաև նավթամթերքների փոխադրումը։Մի քանի խանութ ու ձեռնարկություն ունեին ձկնարդյունաբերողներ և անասնավաճառներ՝Դ․Գ․ Աղաբաբովը,Միզանդրոցև եղբայրները և ուրիշներ։

19-րդ դարի վերջին Աստրախանի հայերը մասնակցում են Բաքվից,Աստրախան և Վոլգայով դեպի հյուսիս նավթափոխադրման գործում։Այդ ասպարեզում նշանակալից էր աստրախանցի Արտեմով եղբայրների կողմից 1873թ․ նավթամուղ համակարգի կիրառումը։Դարավերջին Աստրախանի հայերն աստիճանաբար կորցնում են իրենց ինքնավարությունը։

Աստրախանի հայերի կյանքում մեծ դեր էին խաղում դպրոցները։Ամենախոշոր ուսումնական հաստատությունը Աղաբաբյան դպրոցն էր։Բացվում է հայկական օրիորդաց չորսդասյա դպրոցը։Գոյություն ուներ նաև հոգևոր դպրոց։Հայերը Աստրախանում ստեղծել էին ռուսական մասնավոր ուսումնական հաստատություններ,որոնցից աչքի էին ընկնում Ն․Ս․ Շավերդովայի օրիորդաց գիմնազիան և Գ․Ս․ Սոբոլևի ռեալական ուսումնարանը։

1910-1911թթ․ աստրախանաբնակ հասարակական գործիչ Ռոմանոս Աստվածատուրյանի ղեկավարությամբ ստեղծվեց հայ արվեստասերների ընկերություն,իսկ 1917թ․՝հայկական թատերական ընկերություն։Մեծ ժողովրդականություն էին վայելում Պետրոս Ադամյանը,Սիրանույշը,Հովհաննես Աբելյանը և ուրիշներ։Աստրախանում է ծնվել նշանավոր օպերային երգչուհի Նադեժդա Պապայանը։

Աստրախանի ճանաչված դեմքերից է բժիշկ-համաճարակագետ Մարգար Առուստամյանը։Նրա գործունեությունը նկարագրված է ռուս գրող Վ․ Գ․ Կորոլենկոյի <<ինը ֆունտանոց ռեյդի կարանտին>> պատմվածքում։

Աստարախանում բուռն գործունեություն էր ծավալել Ստ․ Շահումյանը։Աստրախանում ապրող հեղափոխական գործիչներ Ն․ Նարիմանովի,Ա Խումարյանի և ուրիշների հետ Ստ․ Շահումյանը նոր շունչ տվեց քաղաքի երկրամասի հեղափոխական կազմակերպություններին։

Մարզային կուսակցական կոմունիստների նախաձեռնությամբ 1919թ․ ստեղծվում է ՌԿ(բ)Կ Աստրախանի կազմակերպության հայկական սեկցիան։Խումբը 1919թ․ հունվարից լույս է ընծայում <<Կարմիր բանվոր թերթը>>։

Այստեղ հիմնվում է հայկական դատարանը կամ ռաթհաուզը։Տեղի հայ մտավորականները 1765թ․ստեղծեցին <<Աստրախանի հայոց դատաստանագիրքը>>։Այն կազմված էր Մխիթար Գոշի դատաստանագրքի հիման վրա։1870թ վերացվեց համայնքի ինքնավարությունը։

Ղրիմ։19-րդ դարի երկրորդ կեսին և 20-րդ դարի առաջին տասնամյակներին Ղրիմի թերակզու քաղաքներում՝Սիմֆերոպոլում,Հին Ղրմում,Ղարասուբազարում,Յաթայում,Թեոդոսիայում և այլուր հարատևում էին հայկական գաղթօջախներ։Ղրիմահայության թիվը 1912-1913թթ․ հասավ 14-15 հզ․ հոգու։Ղարասուբազար և Հին Ղրիմ քաղաքների հայ համայնքները ունեին իրենց ինքնավար օրգանները։Ղարասուբազարում գործում էր հայ կաթոլիկական դատարանը,իսկ Հին Ղրիմում հայկական քաղաքային ռատուշան։

Ղրիմահայերի տնտեսական կյանքում շարունակվում էին մեծ դեր խաղալ առևտուրը,արհեստները և երկրագործությունը։

Աշխույժ էին առևտրական գործառնությունները Սիմֆերոպոլ,Եվպատորիա,Արմյանսկ,Ղարասուբազար և Թեոդոսիա քաղաքներում։

Հայ աշխատավորության զգալի մասն իր ապրուստը հայթայթում էր գյուղատնտեսությունից ստացած եկամուտներով։

Ժամանակի ընթացքում խոշոր հողատերեր էին դարձել Ստեփանյանները,Օբերովները,Սպենդիարիովները,Սերեբրյակովները,Նալբանդովները և ուրիշներ։Մինչև խորհրդային իշխանության հաստատումը հայ եկեղեցին Ղրիմում մեծ քանակությամբ հողեր և անտառներ ուներ։Կարևոր դեր էին խաղում արհեստագործությունը։Հայերը աչքի էին ընկնում ոսկերչության,դերձակության,կոշկակարության,հացագործության,գինեգործության և այլ արհեստների մեջ։Օճառի,մոմի,կաշվի,կոշիկի ձեռնարկություններ ունեին Ղարասուբազարի և Սիմֆերոպոլի մեծահարուստներ Մոմջյանը,Ռաֆայելյանը և ուրիշներ։Սևաստոպոլում հայտնի գործարանատեր էր Գևորգյանը,որի մակարոնի ֆաբրիկան գործում էր շոգեմեքենայով,Սիմֆերոպոլում՝ Սրապիոնյանը,որը հիմնել էր կոշիկի ձեռնարկություն։

Հայերն ակտիվորեն մասնակցում էին թերակզու առևտրական գործարքներին,ջրաշինարարությանը և այլն։

Ղրիմահայ Արմեն Առաքելի Բահաթրյանցը 1905-1906թթ․ հեղափոխական լայն գործունեություն է ծավալում։Հեղափոխական շարժման գործիչներից էր Արմենի քույրը՝Վարդանուշ Բահաթրյանը(Լաուրա)։

1919թ․ աշնանը Դենիկինի սպիտակգվարդիական զորքերը գրավում են Ղրիմը։Սևաստոպոլում սպիտակգվարդիականները ձերբակալում են Լաուրային։Սակայն նա ազատվում է բանտից և նորից անցնում ընդհատակ։

Ռուսական առաջին հեղափոխությանը հաջորդած տարիներին և Բալկանյան պատերազմների շրջանում ղրիմահայության մեջ գործունեություն են ծավալում հնչակյան կուսակցության ներկայացուցիչները։

Հնչակյանների գործունեությունը Ղրիմում հանդիպում է ցարական իշխանությունների և գաղութահայ բուրժուազիայի դիմադրությանը։

Ղրիմահայ գաղութի մշակութային կյանքում նկատելի երևույթ էր <<Դաստիարակ>> պարբերականը,որը լույս էր տեսնում 1873-1874թթ․ Թեոդոսիայում։Լույս տեսավ նաև <<Մասյաց աղավնի>> պարբերականը։

Գրագետ էր տղամարդկանց 54,98,իսկ կանանց 47,71 տոկոսը։

19-20-րդ դարում ղրիմահայերը տվեցին համազգային արվեստագետներ,դրանց թվում՝նկարիչ Հ․Կ․Այվազովսկին(1817-1900թթ․),Նրա աշակերտ Է․ Մահտեսյանը(1857-1908թթ․),երաժշտության ներկայացուցիչներ Ա․ Սպենդիարյանն(1871-1928թթ․) ու Քր․ Կարա-Մուրզան(1854-1902թթ․),հայ կոմպոզիտորներից մեկը՝Ա․ Քաղցածյանը,ջութակահար ու մանկավարժ Հ․ Նալբանդյանը(1871-1942թթ․) և ուրիշներ։

Նոր շրջանի ղրիմահայ մշակույթի դրսևորումներից մեկը ճարտարապետությունն էր։Ճարտարապետական մի հուշարձան է Հովհ․ Այվազովսկու պատկերասրահը։։Քաղաքացիական բազմաթիվ շենքներ էին կառուցել Սպենդիարյանները,Թոփալյանները,Սեֆերովները և այլոք։

Միջին Ասիա։19-րդ դարի երկրորդ կեսին Միջին Ասիան միացվեց Ռուսական կայսրությանը։1867թ․ կազմվեց Թուքեստանյան գեներալ-նահանգապետությունը,որը 1866թ․ վերածվեց Թուրքեստանյան երկրամասի։Վարչական այդ նոր կազմավորումն ընդգրկում էր ողջ Միջին Ասիան և և Ղազախստանի հարավային շրջանները։

1869թ․ Կասպից ծովի ափին ռուսական Կովկասյան բանակի զորքերը հիմնեցին Կրասնովոդսկ քաղաքը,հիմնեցին Կզըլ-Արվաթ,Աշխաբադ,Մերվ և այլ քաղաքներ։

Միջին Ասիայում հիմնական հայաբնակ քաղաքներն էին Աշխաբադը,Կրասնովոդսկը,Տաշքենդը,Սամարղանդը,Կոկանդը և այլն։

Հայերը զբաղվում էին առևտրական գործարքներով ու շինարարական աշխատանքներով։

Երկրամասի առևտրի մեջ հայերն զգալի դեր էին խաղում։Նրանք Անդրկովկաս,Իրան,Աֆղանստան և Կենտրոնական Ռուսաստան էին արտահանում աղ,չոր մրգեր,բուրդ,գորգեր,բամբակ և այլն։

Երկրամասի տնտեսական կյանքում նկատելի տեղ ունեին նաև արհեստավորները՝կաշեգործները,ներկարարները,կոշկակարները,հյուսները,ոսկերիչներն ու արհեստագործները։Ֆերգանայի մարզում խոշոր կապալառու Կ․Ա․ Մկրտիչևը կազմակերպել էր աղյուսի,կրի և շինարարական այլ նյութերի արտադրություն։Նիկ․ և Ավ․ Տեր-Մկրտչյանների առևտրական տունը բամբակազտիչ և բուսական յուղի գործարաններ կառուցեց։Հայերն ունեին նաև գինու,կաշվի,աղյուսի գործարաններ և այլն։

Աշխաբադում,Մերվում,Կզըլ-Արվաթում,Կրասնովոդսկում,Սամարղանդում,Տաշքենդում և Կոկանդում գործում էին եկեղեցիներ,որոնք էլ ենթարկվում էին Շամախիի թեմին։Սակայն մինչև 19-րդ դարի վերջին Միջին Ասիայի հայությունը մտավ Աստրախանի հայկական թեմի մեջ։

Գաղթօջախի հոգացողության առաջնակարգ հարցերից մեկը դպրոցների կազմակերպումն էր։20-րդ դարի սկզբներին Միջին Ասիայում գործել է 8 հայկական-ծխական դպրոց։

Աշխաբադի <<Արտուչև և ընկ․>> առևտրական տան հաշվապահ Գ․ Ազատյանը 1913թ․ կազմակերպում է հաշվապահական դասընթացներ։1896թ․ շուշեցի Ս․ Ավանեսովն Աշխաբադում կազմակերպեց առաջին գրադարան-ընթերցարանը։Ա․Իշխանովը պայքար է կազմակերպել վարակիչ հիվանդությունների դեմ։Նրա ջանքերով ստեղծվել են փոքրիկ հիվանդանոցներ,կատարվել բարդ վիրահատություններ։

Միջին Ասիայի քաղաքներում աշխատել են հայ բժիշկներ Ա․ Մնացականովը,Ա․Նասիրբեկյանը,Սոֆյա Մալխասյանը,Ա․ Փարսադանյանցը և ուրիշներ։

Գաղթօջախի հայերը հետաքրքրություն են հանդես բերել նաև թատերական արվեստի նկատմամբ։1900թ․ Ա․ Վրույրը նույպես Աշխաբադում ներկայացում է կազմակերպել։

Թուրքեստանյան երկրամասի բոլշևիկյան կենտրոնի ակտիվ գործիչներից էր Ահարոն Ահարոնյանը։Միջին Ասիայում հեղափոխական աշխատանք է տարել նաև Գ․ Հայկունին։

Եվրոպայի և Ամերիկայի հայկական գաղթավայրերը

Բուլղարիա։1877-1878թթ․ ռուս-թուրքական պատերազմում Ռուսաստանի տարած հաղթանակի շնորհիվ Բուլղարիան ազատագրվեց Թուրքիայի լծից և բռնեց տնտեսական-քաղաքական զարգացման ուղին։Բուլղարահայերը օգտվում էին սահմանադրական և օրենսդրական իրավունքներից։Դարավերջին բուլղարահայերի թիվը հասնում է շուրջ 33 հազարի։Հայկական համայնքներ կային Ֆիլիպոպոլսում,Ռուսչուկում,Սոֆիայում,Շումենում,Սիլիստրայում,Թորնովոյում և այլուր։

Նշանավոր էին Հայրապետյան,Գույումճյան,Բեզազյան,Փափազյան և այլ առևտրական տներ։Վառնան,Շումենը,Սիլիստրան,Բուրգասը և այլ քաղաքներ հայտնի էին որպես ոսկերչության,դերձակության,կաշեգործության կենտրոններ։Նշանավոր է <<Չուբուկչյան և այլք>> ոսկերչական-ասեղնագործության ընկերությունը։Պարսկական գորգերի արտադրությամբ հիշատակության է արժանի Վանի վարպետներից մեկը՝Հովհաննես Պողոսյանը։

Հողագործները բնակվում էին Վառնայի,Ախի-Օրման,Միսիլիմի և այլ գյուղերում։Նրանք զբաղվում էին այգեգործությամբ և անասնապահությամբ։Որոշակի կշիռ ուներ նաև մտավորականությունը։Բուլղարահայության կյանքում մեծ դեր կատարեցին բազմաթիվ ուսուցիչներ,որոնցից նշանավոր էին Գարեգին և Նշան Շիշմանյան եղբայրները,Տաճատ Պեյլերյանը,Կարապետ Սահակյանը և ուրիշներ։<<Գրասիրաց եղբայրությունը >>բացեց հայկական գրադարան-ընթերցարան։Նույնատիպ հասարակական կազմակերպություններ հիմնադրվեցին նաև Վառնայում(<<Սիսակյան ընկերություն>>),Սիլիստրայում(<<Խնամակալ ընկերություն>>),Շումենում(<<Ընթերցասիրաց ընկերություն>>) և այլն։Ազգային կյանքի աշխուժացումը պայմանավորված էր Արևմտյան Հայաստանում ազգային-ազատագրական շարժման բուռն վերելքով։Նույնատիպ կազմակերպություններ հիմնադրվեցին նաև Պլովդիվում,Ռուսչուկում,Սիլիստրայում և Շումենում։Ակտիվություն ցուցաբերեց Սիլիստրայի <<Հայրենասիրաց ընկերությունը>>,որը գլխավորում էր Տաճատ Պեյլերյանը։<<Դանուբ>> թերթի խմբագիր Մկրտիչ Թյութունճյանը իր <<Դատապարտյալն Շուշան>>,<<Հայաստանի թշվառները>>,<<Իմ հայրասպան ընկերը>> ստեղծագործություններում նկարագրելով արևմտահայերի ողբերգական վիճակը,կոչ էր անում մահապարտ Շուշանի օրինակով,դիմել զինված ինքնապաշտպանության։

Սվետոսլավ Մերջանովի հայդուկային խումբը 1901թ․ հուլիսի 18-ին Հասքովոյի շրջանի Սլադուն գյուղի մերձակայքում պաշարվեց թուրքական զորաջոկատի կողմից։Անհավասար կռվում զոհվեցին հայդուկներ Պետըր Սոկոլովը,Իվան Քոթակովը և Հովհաննես Զարմանյանը։

1912թ․ հոկտեմբերին սկսված բալկանյան պատերազմը՝մի կողմից Թուրքիայի և մյուս կողմից Բուլղարիայի,Սերբիայի,Հունաստանի և Չերնոգորիայի միջև,լայն արձագանք գտավ թուրքական լծի տակ տառապող ժողովուրդների շրջանում։

Անդրանիկը բնակություն էր հաստատել Բուլղարիայում՝Գալատայում,մասնակցում էր բուլղարների և մակեդոնացիների ազատագրական գործունեությանը։

Պատերազմի նախօրյակին Բուլղարիայում ծայր առավ կամավորական շարժումը։Ժամանելով Սոֆիա,Անդրանիկը ձեռնամուխ եղավ հայկական կամավորական ջոկատ ստեղծելու գործին։

Գենովի հրամանով հայ կամավորական ջոկատը մտցվեց 12-րդ Լոզենգրադյան դրուժինայի կազմում,որպես նրա երկրորդ վաշտ,որի հրամանատար հաստատվեց Գարեգին Նժդեհը,իսկ վոյեվոդ՝Անդրանիկը։Հայերին թույլ տրվեց հավաքագրել 230 հոգի։

Նոյեմբերի 6-ին վաշտը աչքի ընկավ Ուզուն-Համիդլար լեռնաշղթայի շրջանում ծավալված կռիվներում։

Վաշտը մասնակցեց Գյումուրջինա քաղաքի ազատագրմանը և Մարիցա գետի շրջանում կատաղի կռիվների բռնվեց նրա հետ։Մերհամլա գյուղի մոտ Անդրանիկը,թշնամու թնդանոթային ուժեղ կրակի տակ,կարողացավ շրջանց կատարել․թուրքական զորամասերն սկսեցին անձնատուր լինել։

Բալկանների ազատագրման համար մղված կռիվներում,բացի հայկական վաշտից,աչքի ընկան նաև մի շարք քաջարի հայ զորականներ։Նրանցից հայտնի է դեդեաղաջցի Հովհաննես Չավուշը։

Ռումինիա։Ռումինիայում հայերն ապրում էին Մոլդովայում,Դոբրոջայում և Վալաքիայում։Նրանց մեծամասնությունը հաստատված էր քաղաքներում։Հայաշատ քաղաքներից էին Բուխարեստը,Բոտոշանը,Գալացը,Կոստանցան,Ռոմանը և այլն։

Սոցիալական կազմով ռումինահայությունը միատարր չէր․նրանց մեջ կային պաշտոնյաներ,կալվածատերեր,առևտրականներ և այլն։Հայ առևտրականներից նշանավոր էին Պ․Ճապուրոֆը,Աճեմօղլու-Փոփովիչը,Գ․ Ջունդ եղբայրները և ուրիշներ։

Դպրոցների պահպանման գործում կարևոր դեր էին խաղում տարբեր քաղաքներում հիմնված ընկերությունները։Բուխարեստում հայտնի էին <Ուսումնասիրաց>>,<<Հայաստան>>,<<Արարատյան>> և այլ ընկերություններ։

1872թ․ Ֆոկշանում կազմակերպվում է <<Հայաստան>> կամ <<Ասքանազյան>> ընկերությունը։

Ռումին ժողովուրդը և նրա առաջավոր մտավորականությունն անտարբեր չմնացին հայերին վիճակված ողբերգության օրերին։

Ռումին մեծանուն գիտնական և հայագետ Նիկոլա Յորգան 1915թ․ մեծ եղեռնի առթիվ <<Թուրքիայի հայերի բնաջնջումը>> խորագրով ցասումնալից առաջնորդող տպագրեց իր խմբագրությամբ հրատարակվող <<Ռումինական ժողովուրդ>> թերթում։

1877-1878թթ․ ռուս-թուրքական պատերազմի ժամանակ ռումինական բանակի ընդդեմ թուրքերի հետ կռվում էին նաև հայերը։Պատերազմի ելքը որոշող բանակին ցույց տվին նյութական օժանդակություն։Պատերազմի ելքը որոշող Պլևնայի ու Սմըրդանի ճակատամարտերում աչքի ընկավ հայազգիր Միքայել Չերքեզը,որը ստացավ գեներալի աստիճան։Առաջին համաշխարհային պատերազմում Մըրըշեշտի ճակատամարտում հռչակվեց Հակոբ Զատիկը,որը հետագայում ստացավ գեներալ-լեյտենանտի աստիճան։1908թ․ Ռումինիայում հաստատված նոր գաղթականների միջոցներով վերականգնվում է Բուխարեստի դպրոցը,ուր տեսուչ էր գրող Վրթանես Փափազյանը։Հայկական դպրոցներ կային նաև Սուլինայում,Բազարչիկում,Սիլիստրայում։Դպրոցական կյանքը զարգանում է Կոստանցայում,ուր դասավանդում էին Խաչատուր Ոստանիկյանը,Ղազարոս Կռնիկյանը,գրող Սմբատ Բյուրատը և ուրիշներ։

Մեզ են հասել ռումինահայ գործիչների ձեռագիր մի շարք աշխատություններ։Դրանցից են բոտոշանցի Նիկողայոս Զեննեյանի,Մարտիրոս վարժապետ Չերքեզյանի և ուրիշների ձեռագիր մատյաններ։

19-րդ դարի վերջին և 20-րդ դարի սկզբին ռումինահայերը զարկ են տալիս տպագրական-հրատարակչական աշխատանքներին։1895-1921թթ․ Ղևոնդ Փափազյանը Գալաց և Տուլչա քաղաքներում ուներ տպարաններ։Բուխարեստում գործում էին Լանիսի և Արիս Լազարի հայկական տպարանները։Ռումինիայում հայկական թերթ հրատարակելու առաջին փորձն անում է Ղևոնդ քահանա Փափազյանը։Նա հրատարակում է <<Հայկական տարեցույցների>> շարքը։Վարդան Մեստուճյանի ջանքերով Բուխարեստում հրատարակվեց <<Արշալույս>> հանդեսը։<<Մառօ>> և <<Արարատ>> պարբերականների խմբագիրն էր Մուրադ Գևորգյան Վանիկօղլուն․նա հիմնադրել է նաև նույն քաղաքի հայոց եկեղեցին և դպրոցը։

Լևոն Շահազիզյանի խմբագրությամբ Բուխարեստում հրատարակվեց առաջին հայկական հանդեսը՝<<Շեփոր>> խորագրով։

Իր տեղն է ունեցել նաև թատրոնը։1888թ․ Ռումինիա է ժամանել դերասան Պետրոս Ադամյանը։Ռումինիայում հյուրախաղերով հանդես են եկել Սիրանույշը,Պահլավունին,Կարապետ Գալֆայանը և ուրիշներ։Սպիրու Հարետը Ռումինիայի առաջին քաղաքացին էր,որ Փարիզում մաթեմատիկայի գծով պաշտպանեց դոկտորական դիսերտացիա։Նրա ծրագրով կառուցվեց 2000 նոր դպրոց։

Ռումինական փիլիսոփայության հիմնադիր Վասիլև Կոնտան գրեց մի շարք փիլիսոփայական երկեր։Հայտնի էր գրող և հրապարակախոս Կարապետ Իբրըլեանուն։

Բժշկության ասպարեզում աչքի էր ընկնում Բուխարեստի բժշկական ֆակուլտետի պրոֆեսոր Քրիստեա Բուիկլիուն։Ռումինիայի դեղագործական միութ-

յան նախագահի տեղակալն էր հայազգի Անտոն Ալթընը։

ճանաչված գեղանկարիչներ էր Թեոդոր Աստվածատուր Պըյգլյանը և Աբգար Բալթազարը։

Ռումինական թատրոնի պատմության մեջ խոր հետք թողեց դիմախաղի դերասան Ակոբը։

Արևելագիտության գործում ցուցաբերած իր ծառայություններով հայտնի է հայագետ Գրիգոր Պըյըգլյանը։Ռումինահայ մամուլի պատմության մեջ հետք են թողել լրագրողներ Թեոդոր Պալասանը և Վարդան Գ․ Մեշտուճյանը։

Նիկոլա Յորգան գրել է <<Հայերը և ռումինացիները պատմական մի զուգակշիռք>> աշխատությունը։

--------------------Բուկովինա։Բուկովինայում հայերը վաղուց էին բնակվում։Բուկովինայի հայերի սոցիալական կազմը տարբեր էր։Կային կալվածատերեր,առևտրականներ,կապալառուներ,հոգևորականներ և այլն։Հայ խոշոր կալվածատերեր էին Ժորժ Կապրին,Անդրեաս և Քրիշտոֆ Արիթոնովիչ եղբայրները և ուրիշներ։Խոշոր կալվածատերեր էին Ֆոն Խրիստոֆ Աբրահամովիչը,Ստեփան Վարդերեսովիչը և ուրիշներ։

Որպես ղեկավար մարմիններ Սուչավայում գործում էին Մեծաժողովը և հոգաբարձությունը։Սուչավայում շարունակում էր գործել հայկական դպրոցը։Սուչավայում հիմնադրվում է <<Անի>> բարեգործական ընկերությունը։

Սուչավայի հայկական համայնքի ղեկավար ասպետ Ֆոն Պրունկուլը եղել է քաղաքապետի տեղակալ,հայազգի Պետրովիչը՝Չերնովիցի առաջին քաղաքագլուխը։

Բուկովինայում ապրող հայերը որոշակի դեր են կատարել նաև երկրի մշակութային կյանքում։Իրենց ավանդն են մուծել հայազգի նշանավոր երգահան Կարլ Միկուլին։

Չերնովիցի հայ կաթոլիկները 1875թ․ կառուցեցին մի եկեղեցի։Սուչավայի հայերը վերանորոգեցին Հաճկատարի վանքը։

Ռումին գիտնական Դիմիտրիե Դանը հրատարակել է հայագիտական մի շարք ուսումնասիրություններ՝նվիրված Մինաս Թոխատեցու <<Ողբին>>։Հայագիտությամբ զբաղվեց նաև ռումին գիտնական Օկտավիան Իսոպեսկուլը։Նա գրեց <<Մաղաքիա մարգարեի եբրայերեն բնագիրը>> աշխատությունը։

Տրանսիլվանիա և Հունգարիա։Տրանսիլվանիայի հայերի կենտրոնը Գեռլա (Արմենոպոլիս) հայաքաղաքն էր։Գեռլայի հայերը հիմնել էին բարեգործական ընկերություններ,որբանոցներ,ծերանոց և այլն։Գեռլան հայտնի էր իր բուժիչ ջրերով և առողջարաններով։Այստեղ աշխատում էին նշանավոր հայ բժիշկներ որոնցից հիշատակության արժանի են բժիշկ Հովսեփ Զաքարյաշը,քիմիկոս Կ․ Հանքոն։

Տրանսիլվանիայի հայաշատ երկրորդ քաղաքը Եղիսաբեթուպոլիսն էր։Տրանսիլվանիայի մի շարք գործիչներ՝Խաչիկ Սոնգոտյանը,Հուլիոս Միրզայանը,Գրիգոր վ․ Գովրիկյանը եռանդուն գործունեություն ծավալեցին։Հայ ազգաբնակչութունը Հունգարիայում հասնում էր 15-20 հազարի։

Գեռլայում Խ․ Սոնգոտյանի,Ա․ Հերմանի և այլոց ջանքերով հայկական թանգարան է ստեղծվում։Նրա առաջին տեսուչը դարձավ Հունգարիայի հայագետ դոկտոր Անտոն Հերմանը։

Տրանսիլվանիայում նշանակալից դեր է կատարում <<Արմենիա>> ամսագիրը,որի հրատարակիչն էր Խաչիկ Սոնգոտյանը։

Ամենանշանավոր պատմաբամնը Խաչիկ Սոնգոտյանն էր։Նա հեղինակել է նաև <<Հունգարահայ գերդաստանների տոհմանունները>>,<<Հունգարահայերի ազգագրությունը>>։Նա հունգարերեն է թարգմանել Մ․ Խորենացու <<Պատմություն հայոցը>>։

Պատմաբաններից հայտնի են նաև Խաչիկ Լուքաչյանը,Լուքաչ Ավետիքը,Դյուլա Մերզան և այլն։Հայագիտության զարգացմանը նպաստել են հայազգի Մարտոն Կապոտանը և Ղուկաս Բադրուպանյանը։

Հիշատակվում է Սոֆոկլեսի և Շեքսպիրի հունգարերենի թարգմանիչ,նշանավոր թատերագիր Գրիգոր Չիքիի անունը։Մի քանի հայ գեներալներ՝ Վիլմոշ Լազարը,Ցեցյանը,Էռնե Կիշյանը ազատագրական բանակի հրամանատարներ էին։

<<Հունգարիայի սոխակ>> են անվանել օպերային երգչուհի հայազգի Կորնելիա Հոլոշիին։Նշանավոր էր հունգարերեն լույս տեսնող <<Արմենիա>> ամսագիրը,որը օտարներին ծանոթացնում էր հայոց պատմությանն ու մշակույթին։

--------Ֆրանսիա։Հայ-ֆրանսիական առնչությունները բազմադարյա պատմություն ունեն։Ֆրանսիա հասած առաջին հայերի մասին հիշատակություններ կան դեռևս 5-6-րդ դարերից։

Պրովանսի,Լանգեդոկի նահանգներում,մասնավորապես Մարսել,Մոնպելիե,Նարբոն,Նիմ քաղաքներում ստեղծվում են հայկական գաղթօջախներ։Հայկական գաղթօջախի հետքեր են մնացել Տարասկոն քաղաքում։Պարսկաստանից և Արևելքի մյուս երկրներից նրանք Ֆրանսիա էին ներմուծում մեծ քանակությամբ մետաքսեղեն,ադամանդներ և այլ թանկագին քարեր,գունավոր կաշիներ։

Զարկ տրվեց նաև հայ մշակութային կյանքին և տպագրության գործին։1633թ․ Փարիզում լույս է տեսնում Ֆրանչեսկո Ռիվոլայի <<Բառգիրք հայոցը>>։Այստեղ բարձրագույն կրթություն ստանալու են գալիս բազմաթիվ հայ երիտասարդներ։1846թ․ Փարիզ տեղափոխվեց Սամվել Մուրադյան վարժարանը։Նրա գոյությունը ֆրանսահայ գաղթօջախում կարևոր երևույթ էր։Այնտեղ դասավանդում էին Գ․ Այվազովսկին,Ամբրոսիոս և Խորեն Գալֆայան եղբայրները,Սարգիս Թեոդորյանը և ուրիշներ։Այդ վարժարանն են ավարտել Մաթեոս Մամուրյանը,Մարկոս Աղաբեկյանը,Ստ․ Պալասանյանը և ուրիշներ։

Գաղթօջախի մի զգալի մասն էլ կազմում էին ուսանողները,որոնք սովորում էին Փարիզի,Մարսելի,Լիոնի,Մոնպելիեի և այլ համալսարաններում։Առաջին համաշխարհային պատերազմի նախօրյակին,հայերի թիվն ամբողջ Ֆրանսիայում հասնում էր 4․000-ի։

1892թ․ կազմակերպվում է <<Փարիզի հայոց բարեգործական ընկերությունը>>,1904թ․ <<Հայ աշխատավորաց միություն>> կազմակերպությունը։1906թ․ կազմակերպվում է <<Փարիզի հայկական միությունը>>,որի նախագան էր Ներսես խան Ներսիսյանը,քարտուղարը՝Արշակ Չոպանյանը,անդամների թվում էր նաև Ալ․ Շիրվանզադեն։Փարիզի հայկական միության նպատակն էր պաշտպանել հայ ժողովրդի բարոյական և նյութական շահերը։1913թ․ ստեղծվեց <<Փարիզի հայ տիկնանց միությունը>>։Ֆրանսահայ գաղութում կազմակերպվեցին նաև <<Փարիզի հայ մտավորական միությունը>>,<<Ազգային միությունը>>,<<Կրթասիրաց միությունը>> և ուրիշներ։

Ֆրանսիաում <<Արմենիայից>> հետո լույս են տեսել տարբեր բովանդակությամբ թերթեր ու ամսագրեր,որոնցից էր <<Անահիտը>>։Լույս տեսավ նաև <<Արևելք>>,<<Արևմուտք>>,<Փարիզ>>,<<Հնչակ>> և ուրիշ պարբերականներ։

Անգլիա։Հայերը Բրիտանական կզիներ մուտք են գործել շատ վաղուց ։Սակայն հայկական գաղթավայրն Անգլիայում սկսել է կազմավորվել 1830-ական թվականներից։Մանչեստրում հիմնվում է <<Արարատյան>> առևտրական ընկերությունը։Մանչեստրում ու Լոնդոնում հայտնի էին Գափամաճյան,Կարագյոզյան եղբայրների,Մարտիրոս Թոքատյանի և այլոց առևտրական տները։

Գաղթօջախի հայ մտավորականությունը հիմնականում սուլթանական հալածանքներից փախած գրողներ և հասարակական գործիչներ էին՝Մինաս Չերազ,Արփիար Արփիարայան,Երվանդ Օտյան և ուրիշներ։

Կ․ Հակոբյանը գործուն մասնակցություն ունեցավ նաև <<Լոնդոնի հայ գործավորաց և ուսանողների միության>> կազմակերպմանը։1878թ․ ստեղծվեց <<Անգլո-հայկական կոմիտեն>>,որը արծարծում էր Հայկական հարցը։

Գաղթօջախի կազմակերպություններից էին <<Հառաչադիմական միությունը>>(1909թ․) և <<Հայ երիտասարդաց ակումբը>>( 1914թ․)։

Գաղթօջախում առաջին պարբերականը հրատարակվել է Մանչեստրում՝<<Երկրագունդ>>,1863-1864թթ․։Խմբագիրն էր Կարապետ Շահնազարյանը,որ արծարծել է տնտեսական ու քաղաքական խնդիրներ։Հետագայում լույս տեսան մի շարք պարբերականներ՝<<Համայնք>>(1894թ․),<<Ապտակ>>(1894-1897թթ.),<<Մարտ>>(1897-1901թթ․) և այլն։Բեռլինի վեհաժողովի պատվիրակության անդամ Մինաս Չերազը Լոնդոնում հրատարակում է <<Արմենիա>> ամսագիրը։

Նշանակալի է Րաֆֆու ընտանիքի ծավալած գործունեությունը։Նրա մահից հետո,նրա կինը՝Աննա Րաֆֆին և Արամ ու Արշակ որդիները հաստատվեցին Լոնդոնում։Արամ Րաֆֆու խնդրանքով,լոնդնոնահայության հետ հանդիպում է ունեցել ՌՍԴԲԿ հինգերորդ համագումարի պատգամավոր Ստեփան Շահումյանը,որը պատասխանել է ներկաներին հուզող հարցերին։

Լոնդոնում է ապրել և ստեղծագործել գրող ու թարգմանիչ,նկարիչ ու գրականագետ Զաբել Բոյաջյանը։Նա գրել է <<Եսթեր>> վեպը 1901թ․,<<Գիլգամեշ>> դյուցազներգությունը 1924թ․։

1736թ․ Լոնդոնում թարգմանաբար հրատարկվել են Մովսես Խորենացու <<Հայոց պատմությունը>> և Անանիա Շիրակացու <<Աշխարհացույցը>>։

Անգլիացի ընթերցողին հայկական կյանքին ծանոթացրել են նաև անգլիացիները՝Ջեյմս Բրայսը,Առնոլդ Թոյնբին,Բաքստոն եղբայրները,Լինչը և ուրիշներ։

Ամերիկայի Միացյալ Նահանգներ։Առաջին հայը,որի անունը արձանագրվել է Ամերիկայի Վիրջինիա նահանգի գաղթականության ցուցակներում Ջոն Մարտինն է։Ամերիկա եկած հայերի մասին հաջորդ տեղեկությունը վերաբերում է պոլսահայ շերամապահներին,որոնց 1653-1654թթ․ Ամերիկա է հրավիրել Վիրջինիայի կառավարիչ Էդվարդ Դիքսը՝տեղում շերամապահությունը զարգացնելու նպատակով։

Առաջին ամերիկահայ հասարակական գործիչը,որ փորձել է համախմբել Ամերիկայի հայ բնակչությանը եղել է Կ․Պոլսի <<Արարատ Բյուզանդյան>> թերթի նախկին հրատարակիչ Խաչատուր Ոսկանյանը։Սիմեոն Մինասյանը եղել է Ֆիլադելֆիայի հիվանդանոցի գլխավոր բժիշկը։Հյուսիսային բանակում աչքի է ընկել Արմենակ անունով մեկը,զմյուռնահայ Նարինյանը,Զորա Թադևոսյանը և ուրիշներ։

Ամերիկայի հայ գաղթականության առաջին համախմբումը տեղի ունեցավ Ուսթրում։

19-րդ դարի 70-ական թթ․ գաղթօջախներ են ստեղծվում նաև Նյու Յորքում,Փրովիդենսում,Բոստոնում և Նյու Ջերսիում։Կ․ Պոլսի պատրիարքությունը առաջնորդ է ուղարկում Հովսեփ վարդապետ Սարջյանին։1921թ․ ամերիկահայ բնակչության թիվը հաշվվում էր 130․000։

Ամերիակահայ հնագույն հասարակական կազմակերպությունը համարվում է <<Հայկական միությունը>>,որը հիմնվել է 1886թ․ Նյու Յորքում։Հիմվում են նաև <<Հայոց գրադարանի միություն>>՝1892թ․,<<Հայոց առաջադիմական ընկերություն>>՝1899թ․ և այլն։Երիտասարդական խոշոր կազմակերպություններից էր <<Ամերիկահայ ուսանողական միությունը>>։

Ամերիկահայ գաղթավայրում առաջին քաղաքական կուսակցությունը եղել է հնչակյանը,որի մասնաճյուղը կազմակերպվել է Ուսթրում՝1890թ․։1896թ․ Ամերիկայի հայկական գաղթավայրում սկսում է գործել նաև դաշնակցական կուսակցությունը։Ամերիակահայերի շրջանում լայն արձագանք գտավ <<Արևելյան լեգեոնի>> համար հայ կամավորներ հավաքագրելու գործը։,

1919թ․ Ամերիկա է ժամանում զորավար Անդրանիկը՝նպատակ ունենալով կազմակերպել համաժողովրդական հանգանակություն՝հոգուտ հայ գաղթականության և որբերի։Ակտիվ գործունեություն է ծավալում <<Հայ բարեգործական ընդհանուր միություն>>,<<Հայերի ազատագրության ամերիկյան կոմիտե>>,<<Հայ-ամերիկյան միություն>> կազմակերպությունները։

Ամերիկայում հրատարակված առաջին հայկական պարբերականը <<Արեգակ>> ամսաթերթն է։1899թ․ Նյու-Յորքում լույս է տեսել <<Հայրենիք>> պարբերականը,1903թ․ Բոստոնում <<Երիտասարդ Հայաստան>> թերթը և այլն։

Ամերիկահայ երեխաները սովորում են տեղական դպրոցներում՝անգլերեն լեզվով։

Ասիայի և Աֆրիկայի հայկական գաղթավայրերը

Իրան

Հայերը Իրանում բնակվում էին Ատրպատականի,Գիլանի,Մազանդարանի և Սպահանի նահանգներում։Նրանց թիվը 1870-1917թթ․ տատանվել է 150-200 հազարի միջև։

Իրանահայերի հոգևոր հասարակական կյանքը կենտրոնացված էր երկու թեմերում՝Ատրպատականի և Սպահանի։Հայ գյուղացիությունը մեծ տոկոս էր կազմում Սալմաստի,Խոյի,Մակուի,Մարաղայի,Ղարադաղի և այլ գավառներում։Սպահանի թեմին ենթակա հայությունը կենտրոնացած էր Նոր Ջուղայում,Սպահանում,Թեհրանում և այլուր։

Իրանում կային հայազգի մեծահարուստ արդյունաբերողներ ու առևտրականներ։Դրանցից էին Լիանոզովները։

Ավելի մեծ թիվ էին կազմում հայ մանր առևտրականները,արհեստավորները և քաղաքային բնակչության միջին խավերը։Ատրպատականի հայերը աչքի էին ընկնում հատկապես կտորեղենի արտադրության,ապակեգործության,ոսկերչության ու արհեստագործության բնագավառում։

Իրանահայության զգալի մասը գյուղացիներ էին ու մշակում էին շահի,խաների,կալվածատերերի ու վաշխառուների հողատարածությունները։

19-րդ դարի վերջից իրանահայ գաղութում հասարակական ու քաղաքական կյանքն սկսեց աշխուժանալ։

Հայ ազգային-ազատագրական շարժումների տարիներին Իրանի հայաբնակ վայրերը դարձան հայդուկային և զինատար խմբերի կենտրոնատեղիներ։

20-րդ դարի ամենախոշոր իրադարձությունը Իրանի պատմության մեջ 1905-1911թթ․ հեղափոխությունն էր։Հեղափոխության բոցերում ծնվեցին ժողովրդական հերոսներ Սաթթար խանը,Բագիր խանը,հայազգի Եփրեմ խանն ու Քեռին և այլն։

Բոլշևիկներն առաջին օգնությունը հասցրին ապստամբ Թավրիզին։

1909թ․ աշնանը մի մեծ խումբ՝թվով հայ,ադրբեջանցի և վրացի հեղափոխականներ,Սերգո Օրջոնոկիձեի ղեկավարությամբ անցավ Իրան։Բացի պարսիկներից հեղափոխությանը մասնակցեցին հայ,վրացի,ռուս,արաբ,բուլղար և այլ ժողովուրների ներկայացուցիչներ։Պարսից պատմաբաններ Ահմեդ Քեսրաֆին,Մալեք Զադեն,Քյարիմ Բեհզադը և ուրիշներ բարձր են գնահատել հայ ժողովրդի մասնակցությունը իրանական հեղափոխությանը։Հիշատակության արժանի է Եփրեմ խանը։Նա ծնվել է Շամխորի շրջանի Բարսում գյուղում,որտեղ և ստացել է սկզբնական կրթությունը։Սարգիս Կուկունյանի խմբի արշավանքին մասնակցելու պատճառով 1892թ․ աքսորվել է Սախալին։Փախել է աքսորից և անցել Պարսկաստան։Նա ուսուցչություն է արել Ղարադաղի Աղաղան գյուղում։Նա գիտեր թուրքերեն,ռուսերեն,պարսկերեն և անգլերեն լեզուներ։Եփրեմը սպանվեց 1912թ․ մայիսի 6-ին Համադանի մատույցներում։

Եփրեմ խանը Ղարադաղում ջախջախիչ հարված հասցրեց Ռահիմ խանի ավազակային խմբերին։Կառավարությունը և մեջլիսը Եփրեմին շնորհեցին <<սարդարի>> աստիճան,նվիրելով նրան ադամանդազարդ ոսկյա սուր։

Պարսկական գաղթօջախում գործում էին մի շարք հասարակական ընկերություններ ու միություններ՝<<Թատերասիրաց ընկերությունը>>,<<Կանանց բարեգործական ընկերությունը>><<Օրիորդաց խնամատար ընկերությունը>> և այլն։

Նոր Ջուղան ունեցավ իր գրադարանները,որոնք կոչվեցին <<Քանանյան>>,<<Իզմիրլյան>>,<<Երկունք>> և այլն։

Ատրպատականում առաջին հայկական դպրոցը հիմնադրվել է 1835թ․ Թավրիզում,որը հայտնի է Արամյան անունով։19-րդ դարի կեսին Թավրիզում բացվեցին նաև <<Աննայան>>,<<Հայկազյան>>,<<Թամարյան>> և այլ դպրոցներ։

Իրանահա դպրոցներում մանկավարժական մեծ աշխատանք են կատարել Մեսրոպ Թաղիադյանը,Րաֆֆին,Հրաչյա Աճառյանը և ուրիշներ։

Ջուղայեցիք հիմնում են նաև մատենադարան-թանգարան։Թանգարանի շենքը կառուցվել է 1907թ․ Թադևոս Հարությունյանի նվիրատվությամբ։

Հայերը Նոր Ջուղայում կառուցել են 24 եկեղեցի։Իրանի հնագույն հայկական վանքը համարվում է ս․ Թադեի տաճարը։

Ծնունդ առան իրանահայ պարբերականները։Թեհրանում,Թավրիզում ու Նոր Ջուղայում հրատարակվեցին <<Շավիղ>>,<<Աստղ Արևելյան>>,<<Գործ>>,<<Առավոտ>> և այլ պարբերականներ։

Իրանի հասարակական-քաղաքական կյանքում մեծ թվով հայեր աչքի ընկան իրենց գործունեությամբ՝Ջհանգիր Էնիկոլոփ Մամիկոնյանը,Միրզա Մելքոնը,Հովհաննես Մասեհյանը և ուրիշներ։Ջհանգիր խանը զգալի ծառայություններ ունի Իրանի ռազմական գործում։

Իրանահայության ականավոր դեմքերից էր Հովհաննես խան Մասեհյանը,Շեքսպիրի հայերեն լավագույն թարգմանիչը։Նա հիմնադրել է իրանահայ անդրանիկ պարբերականը՝<<Շավիղը>>։

Աֆղանստան։Աֆղանստանի հայ գաղթօջախը 19-ր դարի 70-ական թթ․ դեռևս պահպանում էր իր գոյությունը։

Հայերը հիմնականում ապրում էին Քաբուլ և Ղանդահար քաղաքներում։

1897թ․ էմիրի վերաբերմունքը հայերի նկատմամբ փոխվեց և տեղի հայերը տեղափոխվեցին Հյուսիսային Հնդկաստան ու բնակություն հաստատեցին Փեշեվարում։

Ղաշխան Չինաստանի հետ կատարվող հատկապես մետաքսի առևտրի կարևոր հենակետ էր։Մետաքսի առևտուրը գտնվել էր հայ վաճառականների ձեռքում։

Սիրիա և Լիբանան։Օսմանյան տիրապետության ներքո գտվող Սիրիայում և Լիբանանում ապրում էին տարբեր ժողովուրդներ և ցեղեր։

Հայեր կային Սիրիայի և Լիբանանի գրեթե բոլոր նահանգներում,սակայն նրանց հիմնական զանգվածը հաստատված էր Ալեքսանդրետում,Բեյլանում,Անտիոքում և Հալեպ քաղաքում։Սիրիայի նահանգի հայերը տեղաբաշխված էին Դամասկոսում,Ջեբել-Հաուրանում,Հոմսում,Համայում և այլ վայրերում։

Սիրիայում և Լիբանանում գերիշխում էր ֆեոդալական արտադրաեղանակը։Ընդարձակ տիրույթներ ունեին նաև Երուսաղեմի հայոց վանքը,Հալեպի Հայոց առաջնորդարանը և Զմմառի հայ կաթոլիակական միաբանությունը։Բեյրութի Գալուստ Գյուլբենկյան հիմնարկությունը ներմուծում էր Ծովյանովի և Մանթաշովի՝Բաքվի ընկերության նավթի արտադրանքը և արտահանում հացահատիկ։

Հայաբնակ գյուղերում ապրուստի հիմնական միջոց էին այգեգործությունը,ծխախոտագործությունը և շերամապահությունը։ Հայերը աչքի էին ընկնում ջուլհակության,գորգագործության,ներկարարության,ոսկերչության,կոշկակարության և մի շարք այլ արհեստներում։

Կային մի շարք հարկեր,որոնք ծանրանում էին քաղաքային և գյուղական բնակչության վրա։Գլխավորներն էին տասանորդը կամ աշարը,կալվածահարկը,անասնահարկը և այլն։

Քրիստոնյաները,այդ թվում և հայերը,զրկված էին այնպիսի իրավունքներից,ինչպես դատարանում վկայություն տալը,եկեղեցու կոչնակ հնչեցնելը և այլն։

Ազգային-ազատագրական խմորումներ էին տեղի ունենում նաև Սիրիայի և Լիբանանի հայության շրջանում։

1909թ․ հայերի կոտորած տեղի ունեցավ Հալեպի նահանգի տարբեր քաղաքներում և գյուղերում։Զգալի թվով հայեր կոտորվեցին նաև Գրըկ-Խանում,Բեյլանում,Մարաշում և նրանց շրջակա գյուղերում։

Գործում էին նաև մի շարք մշակութային միություններ,որոնցից արժանի են Հալեպի <<Ռուբենյան միությունը>>,<<Ուսումնասիրաց ընկերությունը>>,<<Դպրոցասեր միությունը>> և այլն։Հալեպում լույս տեսան <<Աղբյուր>>,<<Հրո ձայն>> և <<Տարագիր>> պարբերականները։

Եգիպտոս։1894թ․ Եգիպտոսում հաշվվում էր 9200,իսկ 1917թ․՝17․225․ հայ,որոնց մեծամասնությունը տեղաբաշխված էր Կահիրեում և Ալեքսանդրիայում։Համայնքներ կային Զագազիզում,Գիզեում,Ֆայումում,Մինեայում և այլուր։

Հայերը կարևոր դեր էին խաղում Եգիպտոսի տնտեսության տարբեր բնագավառներում։Ծխախոտագործական <<Մաթոսյան անանուն ընկերությունը>> համարվում էր եգիպտական սիգարետի խոշորագույն արտադրողներից մեկը։Նրա հիմնադիրներն էին Հովհաննես և Կարապետ Մաթոսյանները։

Եգիպտոսում սիգարետի արդյունաբերության զարգացման գործում ճանաչված էին նաև Կամսարական,Սանոսյան և ուրիշ ձեռնարկատերեր։Հայերը կարևոր դեր էին խաղում նաև մետաղամշակության մեջ։Արհեստագործության ասպարեզում աչքի էին ընկնում հայ ոսկերիչները։

Եգիպտոսում հայերն ունեին մի քանի հարյուր առևտրական հիմնարկներ,որոնցից խոշորագույնները՝<<Գեորգ Թոփալյան>>,<<Սարգիս Մանուկյան և որդիք>>,<<Գևորգ Մուրադյան>> և ուրիշներ Կ․ Պոլսի և Զմյուռնիայի համանուն առևտրական հիմնարկների մասնաճյուղերն էին։

Թուրքական հալածանքներից Եգիպտոսում ապաստանած մտավորականները՝Արփիար Արփիարյանը,Վահան Թեքեյանը և ուրիշներ,մերկացնում էին եգիպտահայ մեծատունների հակասահմանադրական ընթացքը։Եգիպտահայերն հանդես էին գալիս Բեռլինի պայմանագրի 61-րդ հոդվածի կենսագործման օգտին։

Համաշխարհային պատերազմի տարիներին եգիպտահայ գաղութը օգնության ձեռք մեկնեց ցեղասպանությունից ճողոպրած բազմահազար հայ գաղթականներին։Այդ նպատակով 1915թ․ ստեղծվեց <<Եգիպտահայ նպաստամատույց մարմինը>>,որը հանգանակեց 5 միլիոն եգիպտական դահեկան։

Եգիպտահայերը աչքի էին ընկնում նաև պետությանը մատուցած ծառայություններով։Հիշատակաության արժանի են Նուբար փաշան,Առաքել Ապրոյանը,Պողոս Նուբարը և ուրիշներ։Եգպիպտահայ բուժուազիայի շահերից էր բխում Նուբարի անվան հետ առնչվող դատական ռեֆորմը։Նուբար փաշայի որդի Պողոս Նուբարը գլխավորել է հայ ազգային պատվիրակությունը Փարիզում և նրա ջանքերով հիմնադրվել է <<Հայ բարեգործական ընդհանուր միությունը>>։

Եգիպտահայերը ստեղծել են նաև երկու հրատարակչական ընկերություն՝<<Հրատարակչական ընկերություն Եգիպտոսի հայոց>> և <<Հայկական մամլո ընկերություն>>։

Եգիպտահայ լավագույն պարբերականները՝<<Փյունիկը>>,<<Ազատ խոսքը>>,<<Շիրակը>> պայքարում էին դեմոկրատական գաղափարների արմատավորման համար։

Կահիրեում և Ալեքսանդրիայում գործում էին ավելի քան քսան հայկական տպարաններ։Դրանցից աչքի էին ընկնում <<Արարատ>>,<<Պերպերյան>>,<<Հայկական>> և այլն։

Վերելք ապրեց նաև եգիպտահայ թատերական և երաժշտական կյանքը։Կահիրեում և Ալեքսանդրիայում հանդես էին գալիս հյուրեկ դերասաններ՝Սիրանույշը,Արմեն Արմենյանը,Վահրամ Փափազյանը և ուրիշներ։Խոշոր իրադարձություն էին Կոմիտասի և Արմենակ Շահմուրադյանի համերգները։

Եթովպիա։Մինչև 19-րդ դարը բավականին սերտ հարաբերություներ են եղել հայերի և եթովպացիների միջև։Բազմաթիվ եթովպահայեր գրավել են պետական պաշտոններ։Մեծ թիվ էին կազմում ոսկերիչները,զինագործները և երկաթագործները։

Նշելի է Տիգրան Հեպեյանի գործունեությունը,որի ջանքերով տասնյակ եթովպացիներ սովորել են ոսկերչություն և այդ արհեստը տարածել երկրում։

Եթովպիայի գլխավոր ճարտարապետն էր Գրիգոր Հովեյանը,որը հայտնի էր նաև Ֆրանսիայում,Բրազիլիայում և այլուր։Ճանաչված ճարտարապետներից էր Մինաս Խերպիկյանը։

Հայ առևտրականները ներմուծում էին երկաթեղեն,զենք,զինամթերք և այլն։Եթովպիայի անկախության համար մղած պայքարի պատմության մեջ մեծ համբավ ուներ Սարգիս Թերզյանը,որը հայտնի է Սարգիս Թըզլը մականունով։

Նա է առաջին անգամ կազմակերպել Եվրոպայից մեքենաների ներմուծումը,երկաթգծի կառուցումը Ջիբութի-Ադիս-Աբեբա գծով և ապրանքների տեղափոխումը երկաթուղով։

Եթովպիայի կայսրը Երուսաղեմում եղած ժամանակ որդեգրել և իր հետ Ադիս-Աբեբա է տարել 40 հայ որբեր։Այս խումբը հայտնի դարձավ <<Քառասուն մանկունք>> անունով և կազմեց կայսերական նվագախմբի կորիզը։Խմբի ղեկավար Գ․ Նալբանդյանի գրչին է պատկանում Եթովպիայի պետական հիմնի երաժշտությունը։Հայկական գաղթօջախներ կային Եթովպիայի Դերե-Դավա,Հարար,Ջիբութի և այլ քաղաքներում։Այս գաղթօջախների հայերի մեծ մասը արհեստագործներ էին։

Սուդանում հաստատվող հայերը մեծ մասամբ եկել են Եգիպտոսից և հարևան երկրներից։

19-րդ դարում Սուդանում գործող <<Սարգիս Իզմիրլյան>> <<Ա․ և Ա․ Վանյան>>,<<Քյուրքչյան եղբայրք>> առևտրական ընկերությունների կողքին առաջանում էին նորերը։

Հայերը վաճառահանում էին բամբակ,կաշի,ծխախոտ,համեմունք և այլն։

1917թ․ ստեղծվում է սուդանահայության վարչական մարմինը՝բաղկացած հինգ հոգուց։Հետաքրքիր է,որ սուդանահայությունն առաջնորդվում էր Մխիթար Գոշի <<Դատաստանագրքով>>։

1870-ական թթ․ հայկական համայնքեր պահպանվել էին Կալկաթա,Մադրաս,Բոմբեյ,Դաքքա և այլ քաղաքներում։

1870-1880-ական թթ դեռևս շարունակում էին գործել 40-50-ական թթ․ հիմնադրված հայկական <<Արևելյան ապահովչաց>>,<<Միացյալ շոգենավաձիգ>> գործարանները և այլն։

Հնդկաստանի հայ գաղթօջախների արհեստավորները՝ոսկերիչներ,ներկագործներ,կաշեգործներ և այլք միանում և կազմում էին համքարություն։Հնդկահայերի մեջ մեծ համարում ունեին իրավաբաններ Գրիգոր Հ․ Առաքելը,Ս․ Սարգիսը,Գրիգոր Պոլը և ուրիշներ։

Հնդկահայ համայնքներն ունեին իրենց ղեկավար մարմինը՝եկեղեցական վարչությունը։

1892թ․ Հովսեփ Մելիք-Բեգլարյանը Կալկաթայում հիմնադրեց անգլերեն հրատարակվող <<Արև>> ամսագիրը։Հայտնի է <<Մարզական ակումբը>>,որը ունեցել է ֆուտբոլի,խոտի հոկեյի,ռեգբիի և այլ խմբեր։

1909թ․ գործում է Մեսրովբ Սեթյանի ջանքերով հիմնադրված <<Մարդասիրական ճեմարանի>> շրջանավարտների միությունը։1910թ․ հիմնադրվում է <<Կանանց միությունը>>,ավելի ուշ՝<<Հայկազյան մշակութային միությունը>>։

20-րդ դարում Բիրմայի,Պեգու Սիրամ,Մանդալայ,Ավա և Ամարապուրա քաղաքներում գործող հայկական գաղթօջախների փաստը հաստատում են ինչպես հայկական,այնպես էլ օտար և տեղական սկզբնաղբյուրները։

18-րդ դարում Բեսեյն գետի գետաբերանում,բիրմայական զորքերը հայերի հետ միասին,խոջա Գրիգոր Այվազյանի հրամանատարությամբ պարտության մատնեցին անգլիացիներին և կործանեցին նրանց ռազմական շինությունները։

Հայ նավաշինարար վարպետները նավեր էին կառուցում նաև մեծահարուստների պատվերով։Այդ նավերը կրում էին հայկական անուններ՝<<Արա>>,<<Հայկ>><<Տիգրան>> և այլն։

Հայտնի էր նավավար Հովսեփ Մանուկյանի անունը։

Դեռևս 1874թ․ Մինդուն հատուկ նամակով դիմել էր Հայոց կաթողիկոսին,ուր տեղեկություններ էր հաղորդել տեղի հայերի մասին և խնդրել հոգևոր հովիվ ուղարկել։

1876թ․ մարտի 11-ին մայրաքաղաք է ժամանում կաթողիկոսական նվիրակ Գրիգոր արքեպիսկոպոսը,որին թագավորի հրամանով շքեղ ընդունելություն է կազմակերպվում և հատուկ շքախմբով առաջնորդվում դեպի հայկական եկեղեցի։

Իշխան Սարգիս Մանուկյանը Բիրմայի երկու թագավորների՝Մինդուի և նրա հաջորդ Թզիբաուի ժամանակ վարել է Բիրմայի արտաքին գործերի նախարարի պաշտոնը։

Հիմնադրվում է <<Բաղդասարյան>> վաճառատունը,որը հետագայում վերածվեց <<Ընկերության>>։

Այդ ժամանակ ռանգունաբնակ Մարիամ Վրթանեսյանի և Էթել Առաքել Մարտինի կազմակերպած <<Տիկնանց միությունը>> խնամում էր հայ որբերին։

Հիմնադրվեց <<Մարտին և ընկ>> շինարարական ընկերությունը։Մարտինը հիմնադրեց <<Առաքել Մարտինյան և Նահապետյան ընկերությունները>>։

1884թ․ ռանգունաբնակ հայերը կազմակերպեցին <<Թանգարան հայոց>> ընկերությունը։

1915թ․ Ռանգունում բացվում է <<Հայկական ակումբը>>։

Բազմաթիվ հայեր սկսեցին մեկնել Ավստրալիա և բնակություն հաստատել նրա քաղաքներում և գյուղերում։

Արևելքից դեպի Ավստրալիա գաղթի ջատագովն էր Սինգապուրի <<Ուսումնասերի>> խմբագիր Գ․Դ․ Գալստյանը։

Հայերը բնակվում էին Մելբուռն,Սիդնեյ,Բրինգտոն և այլ քաղաքներում։Նրանց հիմնական զբաղմունքը մանր առևտուրն ու արհեստն էր,կային նաև նավաստիներ,նավերի վրա աշխատող հնոցապաններ և այլն։

Հայերն Ինդոնեզիայում սկսել են հաստատվել առևտրական գործառնությունների շնորհիվ։Ինդոնեզիայում հայերը հիմնականում ապրում էին Ջավայի մայրաքաղաք Բաթավիայում,Սուրաբայա,Սեմարանգ և այլ քաղաքներում։Հայկական համայնքներ են եղել հարևան Տուլունգ-Ադունդում,Չերեբոնում այլ քաղաքներում։Հայ համայնքների ներկայացուցիչներ՝Հովհաննես Պետրոսյանը,նրա եղբայր Հարությունը և էմիլ Ծատուրյանը վարում էին փոխնահանգապետի պաշտոններ,Ա․Աղանուրը նշանակվել է պետական թարգման,Մ․ Հովհաննիսյանը՝երկրի կրոնի և կրթության պետական քարտուղար։

Մ․ Հորդանյանի ջանքերով Մանուչարյան քույրերը 1855թ․ Բաթավիայում հայկական դպրոց են բացում,որը գործում է մինչև 1870թ․։Վ․Ք․ Աղայանի հրատարակած օրացույցները հարուստ նյութեր են պարունակում Ինդոնեզիայի հայ գաղթօջախների պատմության վերաբերյալ։

Կազմակերպվել են <<Հայոց խրախուսական միությունը>>,որի կազմակերպիչն էր Օհաննես Քյուրքչյանը։

Հայ համայնքները միշտ հաղորդակից են եղել մայր հայրենիքի հետ,օգնել օտար տիրապետությու նների տակ տառապող իրենց հայրենակիցներին։

Մշակույթը և գիտությունը(1870-1917թթ․)

Դպրոցը,գրականությունը,արվեստը և մամուլը

Դպրոց։19-րդ դարի վերջին երեսնամյակը և 20-րդ դարի առաջին տասնամյակները կարևոր շրջան են հայ մշակույթի բազմադարյան պատմության ընթացքում։Մշակույթի գործիչները առաջնորդվում են այն գաղափարով,որ ժողովրդին հարկավոր է լուսավորել,հաղորդակից դարձնել ժամանակի առաջավոր երկրների ձեռք բերած գիտական ու մշակութային արժեքներին,նրանք աշխատում էին գիտությունը,արվեստը,գրականությունը,մամուլը կապել ժամանակի առաջադրած խնդիրներին և աջակցել ժողովրդի ազատագրման գործին։Նոր ժամանակներում կյանքի ընդհանուր առաջընթացը,Ռուսաստանում և Եվրոպայում կրթություն ստացած նոր երիտասարդ մտավորականության ջանքերը,առաջադիմական գաղափարների տարածումը նպաստեցին հասարակական նախաձեռնությaն զարգացմանը։

Պատմության ճակատագրի բերումով բաժանված լինելով երկու հատվածի,հայ ժողովուրդն ստիպված էր իր մշակույթը զարգացնել հասարակական-քաղաքական տարբեր պայմաններում։Նախորդ տարիներին նոր շրջանի հայկական մշակույթը հիմնականում զարգանում էր Հայաստանից դուրս,գաղթօջախներում։Արևելահայ մշակույթի գործիչները ապրում ու ստեղծագործում էին մեծ մասամբ Մոսկվայում,Պետերբուրգում,Թիֆլիսում և այլուր։

19-րդ դ․ երկրորդ կեսին գիտության և տեխնիկայի հայտնագործությունները (հեռախոս,ռադիոկապ,ավտոմեքենա,օդանավ և այլն) մեծապես նպաստեցին աշխարհի տարբեր մասերում ապրող ժողովուրդների շփումներին և մշակույթի վերելքին։Համընդհանուր նվաճումներն իրենց բարերար ներգործությունն ունեցան տարբեր ժողովուրդների,այդ թվում և հայ մշակույթի վրա։Արևելահայերը կապված էին գերազանցապես ռուսական,իսկ արևմտահայերը՝ֆրանսիական մշակույթի հետ։

Արևելահայերի մշակութային գլխավոր կենտրոնը Թիֆլիսն էր,իսկ արևմտահայերինը՝Կոստանդնուպոլիսը։

Արևելյան Հայաստանում հայկական մշակույթը խզում է կապերն իրանական ավանդույթների հետ և ուժեղացող առնչություններ հաստատում ռուսական գրականության,գիտական և հասարակական մտքի հետ։

Եվրոպական գիտական և գրական ձեռքբերումները հայ իրականության մեջ տարածում էին ստանում Մխիթարյան միաբանության Վենետիկի և Վիեննայի ճյուղավորումների բեղմնավոր գործուենության շնորհիվ։Հայոց եկեղեցին որոշակի դիրք ուներ մշակութային կյանքում։

Մշակույթը ծանր վիճակում հայտնվեց արևմտահայության բնաջնջման հետևանքով։Առաջին աշխարհամարտի,Ռուսաստանում և Այսրկովկասում տեղի ունեցած ռազմա-քաղաքական ցնցումների արդյունքը եղավ մշակութային զարգացման կասեցումը նաև Արևմտյան Հայաստանում։

Գևորգյան ճեմարանի հիմնադրմամբ Էջմիածինը դարձավ հայագիտության և հայ մշակույթի կենտորն։Հայկական գավառներում բացվեցին մի շարք դպրոցներ,հիմնվեցին տպարաններ,լույս տեսան թերթեր ու ամսագրեր,ստեղծվեցին բազմաթիվ գրադարաններ։

Հայ գրականությունը կլասիցիզմից շրջադարձ կատարեց դեպի ռոմանտիզմ և ապա ռեալիզմ։Տիրապետող դարձավ արձակը,նոր որակ ձեռք բերեց դրամատուրգիան։Կազմավորվող պրոֆեսիոնալ թատրոնը զարգացավ ռեալիզմի ուղիով,ծնունդ առավ նաև երաժշտական թատրոնը։

Ազգաին դպրոցները ստացան կանոնադրություններ,մշակվեցին ուսումնական նոր ծրագրեր,բացվեցին իգական դպրոցներ,մի շարք դպրոցներ դարձան մտավորականներ պատրաստող և կրթական շարժանն ուղղություն տվող կենտրոններ։

Առաջընթաց ապրեց նաև գիտությունը։

Բնական գիտությունների ասպարեզում հայ իրականությունից դուրս եկան մի շարք գիտնականներ՝Ա․ Արծրունի,Ջ․ Չամչյան,Հովհ․ Ադամյան,Մ․ Առուստամյան։

Ակնառու էին հայագիտութայն նվաճումները։Հայագիտության նվաճումներից էր ազգային <<Սասնա ծռեր>> էպոսի հայտնագործումը և հայկական էպոսագիտության սկզբնավորումը։Հայ գիտնականների ջանքերով ինքնուրույն բնագավառների իրավունք ձեռք բերեցին բանագիտությունը,ազգագրությունը,հնագիտությունը,որոշ հաջողությունների հասավ բուրժուական տնտեսագիտական և փիլիսոփայական միտքը։

20-րդ դարի սկզբին,իմպերիալիզմի և պրոլետարիատի հեղափոխական շարժումների ծավալման դարաշրջանում հայկական մշակույթի զարգացման գործում նկատելի տեղաշարժեր կատարվեցին։

Հայ մարքսիստ-լենինյանները՝Ստ, Շահումյան,Ս․Սպանդարյան,Բ․ Կնունյանց,Ալ․ Մյասնիկյան և ուրիշներ մեծ ծառայություն մատուցեցին հայ մշակույթին։

1915թ․ թուրքական կառավարությունը կազմակերպեց արևմտահայության բնաջնջումը և արտաքսումը,որի հետևանքով դադարեց հայ ժողովրդի այդ խոշոր հատվածի մշակութային կյանքը։Հազարավոր հայ տարագիրներն աշխարհի տարբեր մասերում նոր գաղթօջախներ հիմնեցին և սկիզբ դրեցին հայկական սփյուռքին։Իսկ հայ ժողովրդի արևելյան հատվածը Հոկտեմբերյան հեղափոխության հաղթանակի շնորհիվ,տեր դարձավ նախորդ ժամանակաշրջաններում ստեղծված հայկական ողջ մշակույթին ու հենվելով նրա արժեքների վրա,հայրենի հողում ստեղծեց սոցիալիստական մշակույթը։

1870-ական թթ հայ ժողովրդի արևելյան և արևմտյան հատվածներում դպրոցական գործը առաջընթաց ապրեց։

Ի տարբերություն նախորդ տարիների,երբ դպրոցը հիմնականում զարգանում էր հայաշատ գաղթօջախներում,այժմ այն սկսել էր տարածվել նաև բուն Հայաստանում։

1871թ․ բոլոր գիմնազիաները դարձան 8-ամյա և վերածվեցին դասականի՝լատիներեն և հունարեն լեզուների ընդգծված ուսուցումով,իսկ 1872թ․ ստեղծվեցին ռեալական 6-7-ամյա ուսումնարաններ՝տեխնիկական մասնագիտացմամբ,որոնք 1888թ․ վերածվեցին հանրակրթական միջնակարգ դպրոցների՝բնագիտական թեքումով։

Զգալի փոփոխությունների ենթարկվեց նաև միջնակարգ դպրոցից անջրպետված տարրական կրթությունը։

Ժողովրդի կրթության հիմնական օջախը դարձավ տարրական եկեղեցական-ծխական դպրոցը։Այդ դպրոցներում ուսուցումը հիմնականում 2-3 տարի էր։Ավանդվում էին՝կրոն,հայոց և ռուսաց լեզուներ,թվաբանություն,նախնական գիտելիքներ աշխարհագրությունից,պատմությունից,բնագիտությունից և այլն։

1870-ական թթ․ հրապարակ եկավ հոգևոր դպրոց։Այդ դպրոցներում ուսուցումը 6-8 տարի էր։Սրանցում ավանդվում էին նաև Հայաստանի,Ռուսաստանի և ընդհանուր պատմություն և աշխարհագրություն,գծագրություն և այլն։

Դպրոցի մյուս, բարձր տիպը թեմական դպրոցն էր՝դպրանոց,հոգևոր սեմինարիա։Նման դպրոցներ կային միայն Թիֆլիսում,Երևանում և Շուշիում։

1874թ․ բացվեց Էջմիածնի Գևորգյան ճեմարանը։Ճեմարանն ուներ երկու բաժին՝դասարանական և լսարանական։Այն իր հիմնադրի՝Գևորգ 6-րդ կաթողիկոսի անունով կոչվեց Գևորգյան ճեմարան։

Այսպիսով 1870-ական թթ․ ուրվագծվեց արևելահայ կրթական համակարգը չորս տիպի դպրոցներով՝ծխական,հոգևոր,թեմական և ճեմարան։Արևելահայության շրջանում կար երկու տեսակի դպրոց՝պետական և ազգային։Այսրկովկասում 1914թ․ դրությամբ կար 400 հայկական եկեղեցական դպրոց՝31 հազարից ավելի աշակերտով։

Արևելահայ դպրոցի վերելքի շրջանում սկզբնավորվեց նաև երեխաների նախադպրոցական կրթության գործը։1879թ․ Ռ․ Պատկանյանը Նոր Նախիջևանում բացեց մանկապարտեզ։Եվրոպայում մասնագիտական կրթություն ստացած Սոֆյա Բաբայանն ու Գայանե Հովհաննիսյանը Թիֆլիսում կազմակերպեցին Ֆրեոբելյան ընկերություն,նպատակ ունենալով հասարակության մեջ տարածել գերմանական նշանավոր մանկավարժ Ֆ․ Ֆրեոբելի նախադպրոցական դաստիարակության գաղափարները։1882թ․ այդ ընկերությունը Զրկինենց եկեղեցուն կից բացեց առաջին ժողովրդական մանկապարտեզը։Երևանը,Ալեքսանդրապոլը,Ախալցխան,Կարսը,Բաքուն ևս ունեցան մանկապարտեզներ։

1894-1895թթ․ Ռուսաստանում գործող հայկական ծխական դպրոցների թիվը հասել էր 253-ի,քսան հազարից ավելի աշակերտով։

1897թ․ հունիսի 2-ի Պետական խորհրդի որոշմամբ հայկական եկեղեցական-ծխական բոլոր դպրոցները ենթարկվեցին լուսավորության մինիստրությանը։

1914-1915թթ․ ուստարում Անդրկովկասում եկեղեցական-ծխական դպրոցների թիվն անցել էր 400-ից և դրանք ունեին 31 հազարից ավելի աշակերտ ու մոտ 1100 ուսուցիչ։

Զգալի դեր էին կատարում պետական միջնակարգ դպրոցները։Հիշատակելի են՝Երևանում արական գիմնազիան,իգական գիմնազիաները,Ալեքսանդարպոլում՝Օլգինյան գիմնազիան,ռեալական ուսումնարանները՝Շուշիում և Կարսում։

1905թ․ հետո հայկական իգական դպրոցներից առաջինը Թիֆլիսի Մարիամյան-Հովնանյան դպրոցն էր։Ոչ պակաս ճանաչման էր հասել Թիֆլիսի Գայանյան իգական միջնակարգ դպրոցը։1910-1911թթ․ միջնակարգ դպրոցների շարքն անցան Երևանի Գայանյան և Ալեքսանդրապոլի Արղության դպրոցները։1914թ․ Շուշիում հիմնադրվեց Մարիամ Ղուկասյան միջնակարգ իգական դպրոցը։

Միջնակարգի մակարդակի էր հասել նաև Բաքվի Հռիփսիմյան և Մեսրոպյան եկեղեցական-ծխական դպրոցները։Աստրախանում Աղաբաբյան ուսումնարանը 1917թ․ վերածվեց Աստրախանի հայկական Աղաբաբյան գիմնազիայի։

Լազարյան ճեմարանում նշանավոր գիտնական Մկրտիչ Էմինի ջանքերի շնորհիվ Մոսկվայում հիմնվեց հայագիտական կենտրոն։Այստեղ են աշխատել արևելագետներ,ակադեմիկոսներ Վ․Ֆ․Միլլերը,Ա․Ե․ Կրիմսկին,Ֆ․Ե․Կորշը և ուրիշներ։Ճեմարանում են դասավանդել նաև մշակույթի ներկայացուցիչներ Ս․Նազարյանը,Մ․ Էմինը,Ս․ Շահազիզը և ուրիշներ։

1909թ․ Գայանյան դպրոցին կից բացվում է դպրոց արհեստանոց՝որտեղ չքավոր երեխաներին տրվում է տարրական կրթություն և դերձակի,ջուլհակի մասնագիտություն։Թիֆլիսի Հայուհյաց բարեգործական ընկերությունը 1888թ․ բացեց կարուձևի ու ձեռագործի հնգամյա դպրոց։

1869թ․ հրապարակվեց Թուրքիայի կրթական նոր օրենքը։Այդ օրենքով կայսրության դպրոցները բաժանվում են երկու կարգի՝հանրային և մասնավոր։Պետական տարրական դպրոցն ուներ երկու աստիճան՝սիբյան ու ռյուշտիյե։

Կրթասիրական ընկերությունների կազմակերպման ջատագովները դարձան Մինաս Չերազը,Ա․ Արփիարյանը,Մ․ Փորթուգալյանը և ուրիշներ։

1871թ․ Կ․Պոլսում սկսեց գործել <<Վարդանյան ընկերությունը>>,որի հիմնադիրները Նուպար-Շահնազարյան դպրոցի սաներն էին։1870թ․ Ղալաթասարայի լիցեյի հայ ուսանողների նախաձեռնությամբ կազմվեց <<Դպրոցասիրաց ընկերությունը>>։

1879թ․ Զապել Խանճյանի նախաձեռնությամբ ստեղծվեց <<Ազգանվեր հայուհյաց ընկերությունը>>։Նույն թվականին Սրբուհի Տյուսաբի ջանքերով կազմակերպվեց նաև <<Դպրոցասիրաց հայուհյաց ընկերությունը>>։

1870-ական թթ․ Թուրքիայում գործում էր 450-ից ավելի հայկական դպրոց,ավելի քան 24 հազար աշակերտով,իսկ 20-րդ դարի սկզբին Թուրքիայում գործող ազգային դպրոցների թիվը անցում էր 800-ից,ուր սովորում էր 82 հազարից ավելի աշակերտ։

Արևելահայերի կրթական կյանքին ուղղություն տվող կենտրոնը մնում էր Կ․Պոլիսը։19-րդ դարի սկզբին այստեղ հիմնված էին եկեղեցիներին կից թաղային դպրոցներ,որոնց թիվը տատանվում էր 40-ի շուրջը։

Որոշ դպրոցներ մոտենում էին միջնակարգի աստիճանի։Այդպիսի դպրոցներից էին Գում-Գափուի Լուսավորչյան և Պեզճյան մայր վարժարանները,Սամաթիայի Սահակյան,Խասգյուղի Ներսիսյան,Բերայի Նարեկյան վարժարանները։

Խորեն Աշըգյան պատրիարքը,Մ․ Օրմանյանի և Աբիգ Ունճյանի աջակցությամբ,1889թ․ հիմնում է Արմաշի դպրեվանքը։

Կարինում գործում էին Արծնյան և Հռիփսիմյան վարժարանները։

Սակայն Կարինի և ողջ արևմտահայ կրթական կյանքում բացառիկ երևույթ էր Սանասարյան վարժարանը։Արևելահայ հասարակական ու կրթական գործիչ Կ․ Եզյանի մտահղացմամբ և Մ․ Օրմանյանի աջակցությամբ վարժարանը 1881թ․ հիմնադրել էր Պետերբուրգի մեծահարուստ Մ․ Սանասարյանը։

Վանում գործող ազգային դպրոցների շարքն է անցում իգական Սանդխտյան դպրոցը։Նույն թվականին հիմնվում է Հայկազյան վարժարանը։

1810թ․ վաճառական Նիկողայոս Աղաբաբյանը Աստրասխանում հիմնադրում է Աղաբաբյան դպրոցը։Դասավանդումը հիմնականում կատարվում էր ռուսերեն։Դպրոցում գործունեություն է ծավալել մանկավարժ Սերովբե Պատկանյանը։

Լազարյան ճեմարանում դասավանդել են Ստեփանոս Նազարյանը,Միքայել Նալբանդյանը,Սմբատ Շահազիզը և ուրիշներ։

1824թ․ Թիֆլիսում բացվեց դպրոց,որն ի պատիվ Ներսես Աշտարակեցու 1861թ․ կոչվեց Ներսիսյան։Դպրոցի նոր վերելքը սկսվեց 19-րդ դ․ կեսերին և կապված էր մանկավարժ Պետրոս Շանշյանի հետ։

Մուշում Ս․ Կարապետի վանքին կից 1880թ․ ստեղծվում է երկրագործական վարժարան։ Խարբերդում <<Սմբատյան ընկերության>> ջանքերով 1875թ․ բացվում է բարձր տիպի վարժարան։Վարժարանի տնօրեն է դառնում Թլկատինցին։Այնթապում եղել է Կիլիկյան ճեմարան կոչված գիշերօթիկ վարժարանը,գործել է Ներսիսյան ու Հայկանուշյան ազգային դպրոցները,1874թ․ հիմնադրվել է Վարդանյան,իսկ 1885թ․ Ադենական վարժարանները։

Արևմտահայերի լուսավորության գործում մեծ դեր խաղացած Մխիթարյանների Փարիզի Մուրադյան և Վենետիկի Ռաֆայելյան վարժարանները 1870 թ․ միավորվեցին Վենետիկում՝որպես միացյալ Մուրադ-Ռաֆայելյան վարժարան։

Միսիոներական դպրոցների մեջ համբավ ուներ Կ․Պոլսի <<Ռոբերտ կոլեջը>>,որը հիմնել էր միսիոներ Համլինը։Աչքի էր ընկնում Խարբերդում 1878թ․ հիմնված <<Եփրատ կոլեջը>>։

Հայ մանկավարժական մտքի զարգացմանը մեծապես նպաստեց մասնագիտական մանկավարժական մամուլի ծնունդը։Լույս է տեսնում Վ․ Բաստամյանի <<Դպրոց>>,Հ․ Տեր-Հովհաննիսյանի <<Մանկավաժական թերթ>>,Ն․ Խոսրովյանի <<Վարժարան>> պարբերականները։

Խոշոր իրադարձություն էին Ղ․ Աղայանի 1875թ․ հրատարակած <<Ուսումըն մայրենի լեզվի>> դասագրքերը։

Լայն ճանաչում ստացավ Պալասանյանի <<Պատմություն հայոցը>>։Ստեղծվեցին նաև ռուսաց լեզվի,թվաբանության,պատմության,աշխարհագրության,երգ-երաժշտության դասագրքեր։Օգտակար ձեռնարկներ էին Ս․ Մանդինյանի <<Համառոտ մանկավարժությունը>> և Առ․ Բահաթրյանի <<Համառոտ գործնական հոգեբանությունը>>։

Դպրոցական ընթերցարաններ են կազմել նաև Ա․ Գարագաշյանը,Գ․Սրվանձտյանցը,Ա․Անտոնյանը,Ռ․Զարդարյանը։

Հայ դպրոցին անգնահատելի ծառայություն է մատուցել գրող ու մանկավաժ Ղազարոս Աղայանը(1840-1911թթ․)։

Ազգային մանկավարժական գիտության զարգացման գործում խոշոր ավանդ ունի անվանի մանկավարժ Սեդրակ Մանդինյանը,Առաքել Բահաթրյանը,Մատթևոս Մամուրյանը,Ռեթեոս Պերպերյանը և ուրիշներ։

20-րդ դարի սկզբներից սկսեց ձևավորվել նաև հայ մարքսիստական մանկավարժական միտքը,որի առաջամարտիկներն էին Ստեփան Շահումյանն ու Սուրեն Սպանդարյանը։

-------------Գրականություն։19-րդ դարի 70-80-ական թթ․ հայ գրականությունը զարգացման մի նոր,բարձր շրջան է թևակոխում։

19-րդ դ․կեսերին հայ գրականության մեջ գերիշխող էր կլասիցիզմը։Այս ուղղության գրողների երկերում ներբողվում էին հայրենասիրությունը,անձնվիրությունը,առաքինությունը,առաջադրվում էր հայրենիքի ազատության գաղափարը։Հայ կլասիցմիզի գլուխգործոցը Արսեն Բագրատունու <<Հայկ դյուցազն>> վիպերգն է։

1880-ական թթ․ երկրորդ կեսին հայ գրականությունը ռոմանտիզմից անցում է կատարում ռեալիզմին։

Դասական ռելաիզմը փոխարինվում է նոր ուղղություններով՝նատուրալիզմ,սիմվոլիզմ,նեոռոմանտիզմ։

Լավագույն երկերով հանդես են գալիս Րաֆֆին ու Պարոնյանը,Պռոշյանն ու Սունդուկյանը,Աղայան ու Ծերենցը և ուրիշներ։

Հայ վիպասան Րաֆֆին(Հակոբ Մելիք-Հակոբյան,1835-1888թթ) իր ստեղծագործության մեջ արտացոլել է Թուրքիայի ֆեոդալական բռնապետական կարգերի դեմ ուղղված ազգային-ազատագրական շարժումների համադեմոկրատական բովանդակությունը։

<<Ջալալեդդին>>,<<Խենթը>>,<<Կայծեր>> գործերում,որոնք նվիրված են արևմտահայության ազատագրման հարցին,հեղինակն ապրում է որոշակի զարգացում։

<<Կայծերում>> Րաֆֆին նոր խնդիր է առաջ քաշում։Նա արծարծում է հայրենագիտության զարգացման և պատմության օրինակով դաստիրակելու անհրաժեշտությունը։

Րաֆֆու համար մարդու մեջ գեղեցիկը ժողովրդի ու հայրենիքի շահերին անձնական երջանկությունը զոհաբերելու կարողությունն է։Նրա այս գեղագիտական իդեալը մարմնավորում է ստացել իր վերջին գործում՝<<Սամվել>> պատմավեպում։

Հայ վիպասանության դեմքերից է Ծերենցը(Հովսեփ Շիշմանյան,1822-1888թթ․):Նա հրապարակ եկավ 1877թ․ իր <<Թորոս Լևոնի>> վեպով։<<Երկունք Թ Դարու>> վեպի համար հայ ժողովրդի պատմական անցյալից Ծերենցը վերցնում է այնպիսի դրվագներ,երբ հայրենիքը ընկած է օտար լծի տակ,որի վերացման համար բռնկվում է ազատագրական պայքար և այդ պայքարը հասցնում է երկրի անկախության վերականգնմանը։Նրա երրորդ վերջին պատմավեպը՝<<Թեոդորոս Ռշտունին>> է։Մեծ երգիծաբան Հակոբ Պարոնյանը(1843-1891թթ․) 19-րդ դարի հայ դասական գրականության կենտրոնական դեմքերից է։

<<Պարզությունը և ճշմարտությունը այնպիսի գեղեցկություններ են,որ ամեն բանի մեջ կփնտրվին ամեն բանե առաջ>>,-գրում է նա։

Պարոնյանի երգիծանքի հիմնական տեսակը սատիրան է,որի բովանդակությունն են կազմում ժամանակի սոցիալական և քաղաքական կյանքի՝հայ հասարակությանը հուզող անցքերն ու երևույթները։

Պարոնյանն ամբողջ հոգով տենչում է հայ ժողովրդին ազատագրված տեսնել սուլթանական Թուրքիայի բարբարոսական լծից։

Չնայած իր անձին սպառնացող վտանգներին,սուլթանական գրաքննության խիստ հետապնդումներին,իր հրատարակած պարբերականների խափանումներին,Պարոնյանը հայրենասերի խոր վշտով ցույց է տալիս արևմտահայության արտակարգ ծանր վիճակը,Արևմտյան Հայաստանում տիրող խտրականությունը։ Հատկապես 70-ական թթ․ վերջերին և 80-ական թթ հասարակությանն անչափ զբաղեցնող Հայկական հարցի կապակցությամբ Պարոնյանը հաճախ է արտահայտվել մեծ պետությունների վարած երկերեսանի քաղաքականության մասին։Պարոնյանի սատիրական քննադատությունն ուղղված էր բուրժուազիայի ու հոգևորականության դեմ։Պարոնյանի սոցիալական սատիրայի և հայ երգիծաբանության գլուխգործոցներից են նրա <<Մեծապատիվ մուրացկաններ>> վեպը և <<Պաղտասար աղբար>> կատակերգությունը։Պարոնյանը Սունդուկյանի հետ միասին մի նոր ժանրի՝կատակերգության սկիզբը դրեց հայ գրականության մեջ և ուժգին հարված հասցրեց կես կլասիցիզմի,կես պահպանողական ռոմանտիզմի ոճով գրված պատմական ողբերգություններին։Նրա հրատարակած պարբերականները՝<<Մեղու>>,<<Թատրոն>>,<<Խիկար>> իրենց կարևոր տեղն ունեն հայ առաջադիմական մամուլի պատմության մեջ։

80-ական թթ․ հայ արձակի նշանավոր դեմքերից է Սրբուհի Տյուսաբը(Վահանյան,1841-1901թթ):Նրա երեք վեպերն էլ ՝<<Մայտա>>,<<Սիրանույշ>>,<<Արաքսյա կամ Վարժուհի>> նվիրված են կանանց ազատագրման,սիրո և ընտանիքի հարցերին։Տյուսաբը,ներշնչված Ժորժ Սանդից,հանդես եկավ իր ժամանակի համար առաջավոր հայացքներով։Նա իր վեպերում դատապարտում է անսեր,բռնի ու հաշվենկատ ամուսնությունը,որը բարոյազրկում է ընտանիքն ու այն կանգնեցնում քայքայման եզրին։

70-80-ական թթ․ աևելահայ գյուղի կյանքին նվիրված գործերով ժողովրդականություն ձեռք բերեց Պերճ Պռոշյանը(Հովհաննես Տեր-Առաքելյան,1837-1907թթ․)։Նա գեղարվեստական արձակի մեջ ռեալիզմի սկզբնավորողներից և զարգացնողներից է։

Պռոշյանի գրական հասունության առաջին արգասիքը <<Հացի խնդիր>> վեպն է։Պռոշյանը առաջին հերթին ուշադրության է առնում տնտեսական հարցը՝<<Հացի խնդիրը>> և ցույց տալիս թե ինչպես ցարական չինովնիկները գյուղական ցեցերի հետ համերաշխ,կեղեքում են աշխատավոր գյուղացիներին։

<<Հացի խնդիրից>> հետո Պռոշյանը գրեց մի շարք վեպեր,որոնցից լավագույններն են <<Ցեցերը>>,<<Բղդեն>> և <<Հունոն>>։Դրանք իրենց շատ կողմերով նորություն էին բերում և ամբողջացնում ժամանակաշրջանի գյուղի կյանքի պատկերը։Գրել է նաև <<Մեր Խեչոն>> պատմվածքը։

Գյուղացիական դեմոկրատիզմի աչքի ընկնող ներկայացուցիչներից է Ղազարոս Աղայանը(1840-1911թթ․)։Աղայանը բազմաժանր գրող է։Նա խոր հետք թողեց հայ գրականության պատմության մեջ իբրև մանկական գրող։Նրա արձակ գործերից նշանավոր է <<Երկու քույր>> վեպը,որը լույս է տեսել 1872թ․։Սունդուկյանի <<Պեպոյի>> հետ միասին,Աղայանի այս երկը հայ գրականության այն առաջին նմուշներից է,որոնց մեջ արտացոլվել է պայքարը հասարակության շահագործող և շահագործվող խավերի միջև։Աղայանը գրել է <<Քյոռ-օղլի>> էպոսը։

70-80-ական թթ․ գրականության ամենանշանավոր դեմքերից է Գաբրիել Սունդուկյանը(1825-1912թթ․)։Մեծ է նրա դերը դրամատուրգիայի և թատերական արվեստի զարգացման պատմության մեջ։Սունդուկյանն ստեղծագործական կյանքը սկսել է 1863թ․ <<Գիշերվան սաբրը խեր է>> կատակերգությամբ։1871թ․ բեմադրվեց նրա գլուխգործոցը՝<<Պեպոն>>։Նա գրել է <<Քանդած օջախ>>,<<Վարինկի վեչեր>>,<<Խաթաբալա>> ստեղծագործությունները։Ընտանիքի թեման Սունդուկյանի ստեղծագործության մեջ այն կիզակետն է,որը ճշմարտացիորեն արտացոլում է ժամանակաշրջանի բուժուական իրականությունը՝ամբողջության մեջ։Սունդուկայնի հումանիզմը և նրա քննադատական վերաբերմունքը կյանքի նկատմամբ իրենց ամենացայտուն արտահայտությունն են գտել <<Խաթաբալա>>> և <<Պեպո>> կատակերգություններում։

1880-ական թթ․ հայ իրականության մեջ բուռն թափով սկսում է զարգանալ ռեալիստական արձակը։Արևելահայ գրականության մեջ խոշոր նորարարներ Շիրվանզադեի,Վ․ Փափազյանի ու Նար-Դոսի ստեղծագործական բեղմնավոր կյանքը շարունակվեց 1900-ական թթ․։Նույն ժամանակամիջոցում իր ստեղծագործության ծաղկման շրջանն ապրեց նաև ռոմանտիկ Մուրացանը։Արևմտահայ հատվածում ռեալիստական արձակի նշանավոր դեմքերից էին Արփիար Արփիարյանը,Տիգրան Կամսարականը,Գրիգոր Զոհրապը,Երուխանը,Երվանդ Օտյանը և ուրիշներ։

90-ական թթ․ բուրժուական հարաբերությունների ու դասակարգային պայքարի խորացման պայմաններում հայ առաջավոր գրողներին առանձնապես զբաղեցնում են սոցիալական թեմաները։

Մեծ է Շիրվանզադեի (Ալեքսանդր Մովսիսյան,1856-1935թթ․) ավելի քան կեսդարյա ստեղծագործության դերը հայ գրականության զարգացման գործում։

Շիրվանզադեի լավագույն ստեղծագործություններն են՝ <<Նամուսը>>,<<Արտիստը>>,<Քաոսը>>,<<Պատվի համարը>>։

Գրողի ստեղծագործության լավագույն կողմերն իրենց արտահայտությունը գտան նրա առաջին գործերից մեկում՝<<Նամուս>> վեպում։Նա իր այս,ինչպես և <<Ֆաթման ու Ասադը>> և <<Չար ոգին>> երկերում քննադատության է ենթարկում գավառական կյանքի հետամնացությունը,ցույց տալով,թե ինչպես հոգեկան գեղեցիկ գծերով օժտված շատ անմեղ ու ազնիվ մարդիկ զոհ են գնում դրան։

Հեղինակի գլուխգործոցներն են <<Քաոս>> վեպը և <<Պատվի համար>> դրաման,որոնց մեջ պատկերված է մեծ քաղաքի կյանքը։

Շիրվանզադեն գրել է նաև <<Արամբին>>,<<Մելանիա>> արձակ գործերը,<<Եվգինե>>,<<Ուներ իրավունք>>,<<Արմենուհի>> դրամաները։<<Արսեն Դիմաքսյան>> վեպում,<<Կրակը>>,<<Ընկերներ>> և այլ պատմվածքներում հանձինս բացասական հերոսների հայրենասեր գրողը մերկացնում է բուրժուական մտավորականության կոսմոպոլիտիզմը և խոսքի ու գործի հակասությունը,անձնական շահերի համար ամենաստոր գործարքների դիմելը։Հայաստանում խորհրդային կարգեր հաստատվելուց հետո Շիրվանզադեն ըմբռնեց կապիտալիստական աշխարհի դատապարտվածությունը և գրեց <<Մորգանի խնամին>> կատակերգությունը։

Սակայն մանրբուժուական <<Գյուղափրկիչ>> ուտոպիական պատկերացումների առաջին և ամենահետևողական ներկայացուցիչը հայ արձակի խոշորագույն դասականներից մեկը՝Մուրացանն է(Գրիգոր Տեր-Հովհաննիսյան,1851-1908թթ․)։Նրա ուտոպիան հանրածանոթ է <<Խորհրդավոր միանձնուհի>> և <<Առաքյալ>> վեպերից։Մուրացանի երկերը հարուստ են գյուղի հետամնացության և գյուղացիության ծանր վիճակի պատկերներով։Նշանավոր արձակագիրն այն տեսակետն ուներ,որ ժողովրդի,ազգության,ինչպես և հայրենիքի պահպանման հիմքը կազմում է գյուղացիությունը։Իր հռչակավոր <<Գևորգ Մարզպետունի>> վեպի բովանդակության հիմնական կողմերից մեկը դարձրեց ընտանիքն ամուր պահելու անհրաժեշտության գաղափարը։

Գյուղի և գյուղացիության դրության բարվոքման հարցում Մուրացանին հակառակ դիրքերում էր կանգնած Վրթանես Փափազյանը(1866-1920թթ․)։Դեռ իր <<Պատկերներ թուրքահայերի կյանքից>> պատմվածքների շարքում,Փափազյանն առավել ուշադրության է առնում արևմտահայ գյուղի ներքին կյանքում առաջացած սոցիալական պայքարի երևույթները։<<Ենիչերի>>,<<Լալո>>,<<Ճգնավոր Եղոն>>,<<Շահնա>> և այլ պատմվածքներում ներկայացնում է սուլթանական տիրապետության տակ հայության ապրած սարսափները։

1904-1906թթ․ գրված <<Պատկերներ գյուղից>> գեղարվեստական ակնարկներում,որոնք առանձին գրքով լույս տեսան 1913թ․, Փափազյանը պատկերում է արդեն արևելահայ գյուղի կյանքը։

<<Զրույցներ>> ընդհանուր վերնագրով լույս տեսած ստեղծագործություններում որոշակի են Փափազյանի հակացարական հայացքները։Ցարիզմը,որը նա <<Ժայռը>> դրամայում ներկայացնում է,համարում է չարիք։

Նա գրել է <<Սերմնացան>>,<<Հողի աշխատավորը>>,<<Ձորագլխին>>,<<Ծիլն ու ապառաժը>>,<<Առվակը>>,<<Վիշապը>>,<<Ծովափին>> ստեղծագործությունները։

Մուրացանին հոգեկից է Նար-Դոսը(Միքայել Հովհաննիսյան,1867-1933թթ․)։

Հեղինակի ողջ ստեղծագործության համար բնորոշ է քննադատական վերաբերմունքը դեպի բուրժուական իրականությունը։Նա գրել է <<Մահը>> վեպը։Նար-Դոսը պատկանում է անցյալի հայ այն գրողների թվին,որոնք իրենց ստեղծագործությունը համակել են հայրենասիրական ազնիվ ոգով և ջերմ սիրով դեպի աշխատավորությունը։

<<Մեր թաղը>> պատմավածաշարքում գրողը իր ստեղծագործությունների նյութ է դարձրել նաև մեծ քաղաքի ծայրամասերի կյանքը,այնտեղ ապրող մի ամբողջ խավի ծանր վիճակը,ծուռումուռ կեղտոտ փողոցները։

Նար-Դոսը գրեց մի շարք արժեքավոր պատմվածքներ՝<<Անհետ կորածը>>,<<Վերջին մոհիկաններ>>։

Արևմտահայ արձակի զարգացումը կապված է Արփիար Արփիարյանի(1862-1908թթ․) հետ։Հիշատակելի են <<Ապուշը>>,<<Հաճույքի համար>>,<<Դերասանուհին>>,<<Դատապարտյալը>> պատմվածքները։

Արփիարյանի <<Կյանքի պատկերներ>> շարքի,ինչպես և դրանից դուրս՝<<Մինչև երբ>> և <<Ոսկի ապարանջան>> պատմվածքների սյուժեների համար բնորոշ է այն,որ նրանց զարգացման հիմքում ընկած է սոցիալական կոնֆլիկտը։Գրողը մերկացնում է ժամանակի հասարակության մեջ տիրող դասակարգային խտրականությունը,հարուստների վայրի բարքերն ու հոգեբանական դաժան գծերը,արհամարհական վերաբերմունքն աշխատավոր ազնիվ մարդկանց նկատմամբ։Նա լայն ճանաչում գտավ իր <<Կարմիր ժամուց>> վիպակով,որում արծարծում էր արևմտահայության ազատագրման հարցը։

Արևմտահայ արձակի նշանավոր դեմքերից էր Տիգրան Կամսարականը(1866-1941թթ․)։Նա գրել է <<Վարժապետին աղջիկը>> վեպը։Նշանավոր են Թլկատինցին(Հովհաննես Հարությունյան,1863-1915թթ․) և Ռուբեն Զարդարյանը(1874-1915թթ․)։Թլկատինցին գրել է <<Փշուր մը հինէն>>,<<Տանիքին աղջիկը>>,<<Պիծակներուն ձայնը>> և այլն։Զարդարյանը գրել է <<Տան սերը>> և <<Սև հավը կանչեց>> պատմվածքները։

Հայ նովելի ժանրի մեծագույն վարպետի՝ Գրիգոր Զոհրապի(1861-1915թթ․) ստեղծագործության գեղարվեստական մեծությունը պայմանավորված է հեղինակի կատարած թե՛ սոցիալական ընդհանրացումներով,թե՛ հերոսների հոգեբանական ինքնատիպ,նուրբ ու գեղեցիկ վիճակների հարստությամբ։Զոհրապը իր նովելների զգալի մասը հրատարակել է երեք ժողովածուներով՝<<Խղճմտանքի ձայներ>>,<<Կյանքն ինչպես որ է>> և <<Լուռ ցավեր>>։Նա գրել է <<Թեֆարիկ>> և <<Փոստալ>> նովելները։

Զոհրապը բուռն ատելություն տածելով դեպի բուրժուական հաշվենկատութոյւնը,հոգեկան ճղճիմությունն ու սահմանափակությունը,դրականը,լավը փնտրում է զգացմունքների ազնիվ,անմիջական, անկաշառ ու ազատ դրևորումների մեջ։Նա գրել է նաև <<Ճեյրան>>,<<Արմենիսա>>,<Ռեհան>>,<<Այինկա>><<Երջանիկ մահը>> և շատ ուրիշ նովելներ։

Ռեալիստական արձակի ծաղկման նույն այս շրջանում հանդես են գալիս երգիծաբանության մի շարք փայլուն դեմքեր՝Հարություն Ալփիարը,որը գրել է <<Ֆանտազիո>> ժողովածուն Առանձարը,որը գրել է <<Վշտի ծիծաղ>> ժողովածուն,Օնիկ Չիվթե Սարաֆին,որը գրել է <<Միամիտի մը արկածները>> վեպը։

Սոցիալական ու քաղաքական երգիծանքի ամենափայլուն ներկայացուցիչը դարձավ Երվանդ Օտյանը(1869-1926թթ․)։Օտյանի քաղաքական երգիծանքի փայլուն նմուշներ են <<Հեղափոխության մակաբույծներ>> պատկերաշարը և միաժամանակ մի քանի վիպակների գլխավոր գործող անձ Փանջունու կերպարը։<<Ընտանիք,պատիվ,բարոյական>>,<<Միջնորդ տեր պապան>>,<<Թաղականին կնիկը>>,<<Վաճառականի մը նամակները>> և այլ գործերում նա ցուցաբերել է իրականության լայն շրջանակներն ընդգրկելու բարձր կարողություն և բացահայտել է բուրժուական և քաղքենիական խավերի բարքերի այլասերումը։

Հովհաննես Հովհաննիսյանը (1864-1929թթ․) ստեղծագործական կյանքն սկսել է 80-ական թթ․-ից։Նա գրել է <<Երկու ճանապարհ>> բանաստեղծությունը։Նա առաջիններից մեկն էր,որ պատկերեց գյուղի ու քաղաքի աշխատավորության ծանր վիճակը և բողոքի ձայն բարձրացրեց ոսկու իշխանության ու կեղեքիչների դեմ։1895-1896թթ․ հայկական ջարդերի շրջանում գրած բանաստեղծությունները (<<Սարն ի վեր>>,<<Հավատում եմ մեռնելու չի սուրբ գաղափար>>,<<Մենք միասին գնում էին ճանապարհ>>,<<Գարուն>> մեծ ժողովրդականություն բերեցին նրան։

19-րդ դարի 90-ական թթ․ պոեզիայի վերելքը նախապատրաստեց նաև Ալեքսանդր Ծատուրյանը։Նա գրել է <<Գրչի հանաքներ>> ստեղծագործությունը։Նա ստեղծում է աշխատավոր մարդու,երկրի իսկական տիրոջ քնարական կերպարը։<<Սերմնացան>>,<<Նավավար>>,<<Երկրի մշակներ>> բանաստեղծություններում գովերգված է ժողովրդի մարդկանց ազնիվ աշխատանքն ու վաստակը։Նա գրել է նաև <<Բանվորուհու օրորը>> բանաստեղծությունը։

Հրապարակ եկան նոր արձակագիրներ Դեմիրճյանը և Զորյանը,բանաստեղծներ Թումանյանն ու Իսահակյանը,Տերյանն ու Մեծարենցը,Վարուժանն ու Սիամանթոն,Ռուբեն Որբերյանը և Ռուբեն Սևակը,Վահան Թեքեյանը։

Այս էր նորը,որի գեղարվեստական մարմնավորման ուղին գլխավորեց Հովհաննես Թումանյանը(1869-1923թթ․)։Նա գնաց դեպի ժողովուրդը և դարձավ ժամանակաշրջանի ոգու ամենամեծ արտահայտիչը։Նա իր հերոսների մեջ մարմնավորեց հայ ժողովրդի ազնիվ ու հերոսական ոգին,նրա իմաստուն խոհերն ու լավատեսությունը,կենսական առողջ ձգտումներն ու երազանքները,որով և խոր համամարդկայնություն հաղորդեց նրանց։

Նա գրել է <<Թմկաբերդի առումը>> և <<Հազարան բլբուլ>> ,<<Մարո>>,<<Լոռեցի Սաքոն>>,<<Անուշ>>,<<Փարվանա>> պոեմները և <<Գիքորը>> պատմվածքը։ Նա գրել է նաև <<Գելը>>,<<Արջաորսը>> նովելները և այնպիսի մի գլուխգործոց ,որպիսին է <<Քաջ Նազարը>> հեքիաթը,<<Հայրենիքիս հետ>> բանաստեղծությունը։Նա ուրախությամբ ողջունեց 1920թ․ Հայաստանում հաստատված սովետական կարգերը։

Հայ ժողովրդի իղձերի լավագույն արտահայտիչը դարձավ նաև նոր ժամանակների խոշորագույն քնարերգու բանաստեղծներից՝Ավետիք Իսահակյանը(1875-1957թթ․)։Նրա ստեղծագործության գեղարվեստական մեծության հիմքը ջերմ սերն է դեպի հայրենիքը և աշխատավոր ժողովուրդը։Բանաստեղծությունների առաջին՝<<Երգեր և վերքեր>> գիրքը նշանավորվեց հայ քնարերգության զարգացման մի նոր աստիճանը։Իսահակյանը գրեց իր աշխարհահռչակ լիրիկական պոեմը՝<<Աբու-Լալա-Մահարին>>։Նա գրել է նաև <<Գարիբալդիականը>>,<<Համբերանքի չիբուխը>> պատմվածքները,<<Լիլիթը>>,<<Հավերժական սերը>> և այլ չափածո ու արձակ լեգենդներ,<<Ալագյազի մանիներ>> քնարական պոեմը։

Իսահակյանը մեծ ժողովրդականություն էր վայելում ոչ միայն իբրև հանճարեղ բանաստեղծ,այլև որպես խոշոր հասարակական ու գրական-քաղաքական գործիչ։

Սոցիալական չարիքին ու քաղաքական ռեակցիային նորովի հակադրվում են Վահան Տերյանն(1885-1920թթ․) ու Միսաք Մեծարենցը(1886-1908թթ․) Տերյանն առանձանում է իր գեղեցիկ ու թախծագին անուրջների աշխարհում,իսկ Մեծարենցը ապավինում է բնությանը։Այսպիսով,նրանց քնարերգության նմանությունը երևույթական է,էությամբ նրանք միանգամայն ինքնատիպ ստեղծագործողներ են։

Տերյանի առաջին ժողովածուն՝<<Մթնշաղի անուրջները>><<Ոսկի հեքիաթ>>,<<Ոսկե շղթա>> բանաստեղծությունների շարքը,նրբագեղ հոգեվիճակների ու ապրումների արտահայտություններն են։

Տերյանը նաև գրական-հասարակական գործիչ էր,որին մեծապես հուզել է հայ գրականության զարգացման ընթացքն ու հետագա ճակատագիրը։Նա իր <<Երկիր Նաիրի>> բանաստեղծությունների շարքում հայրենասերի խոր վշտով խորհրդածում է հայության դառը ճակատագրի մասին և արտահայտում հայրենի աշխարհի գեղեցկության ու ժողովրդի անմահության գաղափարը։

Գեղեցիկի մի աշխարհ է բերում Միսաք Մեծարենցի ստեղծագործությունը։

Մեծարենցի պոեզիան թաթախված է լույսով։

Մեծարենցյան պոեզիայից տարբեր է Սիամանթոյի(Ատոմ Յարճանյան,1884-1915թթ․) և Դանիել Վարուժանի (Դանել Չպուքքարյան,1884-1915թթ․) ստեղծագործությունը։

Նա գրել է <<Հոգևարքի և Հույսի ջահեր>>,<<Կարմիր լուրեր բարեկամես>>,<<Մահվան տեսիլք>>,<<Անդրշիրիմյան աղաղակ>> և այլ բանաստեղծություններ,<<Հայրենի հրավեր>> բանաստեղծությունների շարքը։

Նա հրատարակեց <<Սարսուռներ>> և <<Ցեղին սիրտը>> ժողովածուն։<<Ցեղին սիրտը>> ժողովածոուում զգալի տեղ է բռնում <<հեթանոսական>> մոտիվը։Նա գրել է նաև <<Հեթանոս երգեր>> ժողովածուն։

Վարուժանի բերած նորութուններից մեկն էլ բանվորական թեման էր։Նրա <<Մայիսի մեկը>>,<<Դադար>>,<<Մեքենաները>>,<<Մեռնող բանվորը>> և ուրիշ բանաստեղծություններ հայ գրականության մեջ բանվորական շարժմանը նվիրված գործերից են։Վարուժանի վերջին ստեղծագործությունը <<Հացին երգը>> ժողովածուն է։Այս անգամ բանաստեղծը գեղեցիկը փնտրելու ճանապարհին՝գնում է դեպի գյուղական աշխարհը։

Ռուբեն Սևակը(1885-1915թթ․) <<Տրուբադուրներ>> բանաստեղծության հեղինակն էր։Սևակը զինված պայքարի կոչ է անում և որոշակի բողոքում,թե ինչու են այդքան տաճարներ շինվում,իսկ որբերը գիշերելու տեղ չունեն։

Լևոն Շանթը(Սեղբոսյան,1869-1951թթ․) գրական գործունեությունը սկսել էր բանաստեղծություններով և <<Լեռան աղջիկ>> պոեմով և մի շարք արձակ գործերով՝<<Երազ օրեր>>,<<Դարձ>>,<<Դուրսեցիներ>>։Նրա արժեքավոր գործերից են <<Հին աստվածներ>> և <<Կայսրը>> դրամաները։

Շանթը գրել է մի քանի պատմական դրամաներ,որոցից հաջողված է <<Օշին Պայլը>>։Այս դրամայում իր արտահայտությունն է գտել նրա մի շարք գործերում շոշափված՝մարդու մենակության գաղափարը։

Հակոբ Հակոբյանը(1866-1937թթ․) աշխատելով Բաքվում ,կապվում է բանվոր դասակարգի հետ և եռանդուն մասնակցություն ցույց տալիս բուրժուազիայի դեմ մղած նրա հեղափոխական պայքարին։Լույս տեսան նրա <<Աշխատանքի երգեր>>,<<Հեղափոխական երգեր>> ժողովածուները,<<Կարմիր ալիքներ>> և <<Հավասարություն>> պոեմները։Հոկտեմբերյան մեծ հեղափոխությունից և Հայաստանում սովետական կարգեր հաստատվելուց հետո՝Հակոբ Հակոբյանը դարձավ սովետահայ գրականության հիմնադիրներից մեկը։Նա գրեց մի շարք գործեր՝՝<<Վոլխովստրոյ>>,<<Բոլշևիկ է Շիր կանալը>>,<<Ձորագէսում>> և այլն։

Հայ պրոլետարական-հեղափոխական պոեզիայի սկզբնավորողներից է Շուշանիկ Կուրղինյանը(1876-1926թթ․)։Նա գրել է <Աշնան երգերից>>,<<Բլբուլին>>,<<Այնտեղ գնացեք>>,<<Ազատության ղողանջը>> և այլ գործեր,<<Արշալույսի ղողանջներ>> բանաստեղծությունների փունջը։Կուրղինյանը խանդվառությամբ ընդունեց Հոկտեմբերյան մեծ հեղափոխության հաղթանակը և սովետական կարգերի հաստատումը Հայաստանում։Նա գրեց <<Բանվորական քայլերգ>>,<<Նոր մաղթանք>>,<<Քայլերգ>> բանաստեղծությունները։

Հայ գրականության դասականների ստեղծագործությունը մշակութային հարուստ ժառանգություն է։Այն մեծ նշանակություն է ունեցել սովետական շրջանի գրականության զարգացման համար։

Թատրոն։ 1870-ական թթ․ հայ թատրոնի վիճակը,մանավանդ արևմտահայ իրականությունում,տարբերվում էր նախորդ տասնամյակից։

Հայ թատերական կյանքում ակտիվ գործունեություն ծավալեց հայ բեմի վարպետ Պետրոս Ադամյանը(1849-1891թթ․)։

Պետրոս Մաղաքյանը կազմեց թատերախումբ։Նրա ընկերակիցներից էին Պետրոս Ադամյանը,Ազնիվ Հրաչյան,Խաչիկ Փափազյանը և ուրիշներ։Խումբը հիմնադրեց Ռ․ Սետեֆճյանի <<Վարդան Մամիկոնյանը>>,<<Մեծն Տիգրանը>>,Ս․ Հեքիմյանի <<Սմբատ Բ-ն>>,Սունդուկյանի <<Պեպոն>> և այլն։

Դեռևս 1868թ․ Կ․ Պոլսում Հակոբ Վարդովյանի հիմնադրված թատերախումբը կոչվեց <<Օսմանյան թատրոն>>,որը բեմադրեց հայերեն և թուրքերեն ներկայացումներ։Թուրքական թատրոնում են աճել տաղանդավոր դերասան-դերասանուհիներ Գ․ Ռշտունին,Դ․ Թրյանը,Երանուհի և Վերգինե Գարագաշյան քույրերը և ուրիշներ։

Հայ նշանավոր կոմպոզիտոր Տ․ Չուխաջյանը հայ դրամատիկական թատրոնների բեմադրությունների համար գրում էր հատուկ երգեր։Չուխաջյանը իր <<Արշակ Բ>>օպերայով և <<Արիֆ>>,<<Քյոսե Քեհյա>>,<<Լեբլեբիջի>> արևելյան օպերաներով դարձավ այդ ժանրերի սկզբնավորողը հայ երաժշտության մեջ։

Այդ տարիներին Թիֆլիսում շարունակում է գործել Գևորգ Չմշկյանի թատերախումբը,որի խաղացանկում էին Գ․ Սունդուկյանի նշանավոր պիեսները՝<<Պեպոն>>,<Էլի մեկ զոհ>>,<<Քանդած օջախ>>,նաև <<Խաթաբալան>>։

Թիֆլիսում կազմակերպվեց նախաձեռնող խումբ՝<<Թատրոնական կոմիտետ>>,որն ընտրեց ղեկավարող մասնաժողով՝Նապոլեոն Ամատունու ղեկավարությամբ։

Թատերախմբի խաղացանկը մեծ ընդունելություն գտավ հասարակայնության կողմից։Ռուսական դասական գործերի մեծ մասը նորություն էր հայ հանդիսատեսի համար(Ա․Սուխովո-Կոբիլինի <<Կրեչինսկու հարսանիքը>>, Ա․ Օստրովսկու <<Արդյունավոր պաշտոն>>, Ա․ Գրիբոյեդովի <<Խելքից պատուհասը>> և այլն։

Թիֆլիսի օրինակով Բաքվի հայերը 1885թ․ ստեղծեցին մի նոր <<Թատերական կոմիտետ>>,որի դերասանական խմբի գործունեությունը շատ կարճ եղավ։

Ռուս դերասանների հետ Պետրոս Ադամյանը ելույթեր էր ունեցել ֆրանսերեն,երբեմն հայերեն։Նա խաղացել է Շեքսպիրի <<Համլետի>>,Ջիակոմետիի <<Ոճրագործի ընտանիքի>>, Մ․Լերմոնտովի <<Դիմակահանդեսի>> հերոսների դերերում։Այդ ողբերգակը,ծանր հիվանդությունից հետո,1891թ․ 42 տարեկան հասակում վախճանվեց։

Գևորգ Պետրոսյանը(1859-1906թթ․) կարողացավ նոր շունչ հաղորդել Թիֆլիսի <<Դրամատիկական ակումբին>>։

Թատրոնի ստեղծագործական նոր կազմը համալրելու համար Թիֆլիս եկան Սիրանույշը և Դավիթ Թրյանը։Մյուս անդամներն էին Գ․ Պերտրոսյանը,Հ․ Աբելյանը,Ա․ Վրույրը,Փառանձեմը և ուրիշներ։Հայ թատրոնի համար նորություն էին Բոմարշեի <<Սևիլյան սափրիչը>>,Հ․ Իբսենի <<Դոկտոր Շտոկմանը>>,Մոպասանի <<Մյուզոտը>> և ուրիշներ։

Հովհաննես Աբելյանը ստեղծեց <<Դերասանական ընկերություն>>,որը 1895-1896թթ․ դառնում է Թիֆլիսյան թատերաշրջանի կազմակերպիչը։Այդ թատերաշրջանի խաղացանկ են մտնում Ա․ Սարդարյան-Արևշատյանի և Ա․ Վրույրի <<Ղարաբաղի աստղագետը>>,Հ․ Պարոնյանի <<Պաղտասար աղբարը>>,Շիլլերի <<Ավազակները>> ստեղծագործությունները։Դերասանական խմբի անդամներ են հրավիրվում Սիրանույշը,Հ․ Աբելյանը,Ա․ Վրույրը և ուրիշներ։Հանդես եկան նոր ուժեր՝Սաթենիկ,Իսահակ Ալիխանյան,Ամո Խարազյան,Միքայել Մանվելյան և ուրիշներ։Հանդես եկան նաև Օլգա Գուլազյանը,Հասմիկը,Արուս Ոսկանյանը,Վահրամ Փափազյանը և ուրիշներ։Ուշագրավ երևույթ դարձան Շիրվանզադեի <<Պատվի համար>>,<<Նամուսը>>,<<Չար ոգին>>,Վրթ․ Փափազյանի <<Ժայռը>>,Լևոն Շանթի <<Հին աստվածները>>,Նար Դոսի <<Սպանված աղավնին>> և այլ ներկայացումներ։Մեծ դեր խաղաց Հավլաբարի թատրոնը,որը 1903թ կազմակերպել էր տաղանդավոր դերասան-երգահան Պողոս Արաքսյանը,իսկ այնուհետև՝ Զուբալովի անվան <<Ժողովրդական տան>> հայկական դրամատիկ խումբը։Այդ թատրոնում որպես ռեժիսոր-դերասաններ մեծ դեր են կատարել Պողոս Արաքսյանը,Օվի Սևումյանը,Ամո Խարազյանը։

1861թ․ Կ․Պոլսում կազմվեց առաջին մշտական խումբը՝Պետրոս Մաղաքյանի ղեկավարությամբ։Այն հայտնի է <<Արևելյան թատրոն>> անունով։

Բաքվում հայտնի էին <<Քնարիկ>> թատերախումբը,որի ղեկավարն էր տաղանդավոր դերասանուհի Քնարիկը(Մարգարիտ Բաբալյան)։Նշանավոր են այն թատերապտույտները,որոնք տեղի ունեցան Մոսկվայում և Պետերբուրգում։Ուղևորությունները գլխավորում էին Հովհաննես Աբելյանը։Խմբի մեջ էին Սիրանույշը,Օլգա Մայսուրյանը,Ժասմենը,Օլգա Գուլազյանը և ուրիշներ։

1910-ական թթ․ Կովկասում զարգացավ օպերետային արվեստը։Օպերետի ներկայացուցիչներից էին Գևորգ Փիրումյանը,Սամսոն Կարապետյանը,Սեդրակ Մաղալյանը և ուրիշներ։

1885թ․ աշնանը Մարտիրոս Մնակյանը(1837-1920թթ․) հիմք է դնում <<Օսմանյան դրամատիկ ընկերությանը>>։

Աբելյան և Արմենյան դերասանական խումբը ներկայացումներ տվեց Թուրքիայում։Հայկական մամուլը փայլուն գնահատական տվեց <<Պատվի համար>>,<<Եվգինե>>,<<Օթելլո>>, և այլ պիեսների բեմադրությանը։Խումբը բաժանվում է երեք մասի,որոնցից մեկը՝Արմենյանի ղեկավարությամբ գնում է Զմյուռնիա,մյուսը՝Արտեմ Բերոյանի ղեկավարությամբ՝Անատոլիա․իսկ երրորդը՝Աբելյանի և Զարիֆյանի ղեկավարությամբ՝Պարտիզակ,Ադաբազար,Էսքիշեհիր և Ռոդոստո։

Երաժշտություն։Աբդուլհամիդյան ռեակցիան խիստ բացասաբար անդրադարձավ արևմտահայ երաժշտական կյանքի վրա։

Տ․ Չուխաջյանը 1890թ․ Փարիզում իր <<Զեմիրե>> օպերայի ներկայացման անհաջող փորձերից հետո վերադարձավ Կ․ Պոլիս,ապա անցավ Զմյուռնիա և այնտեղ ծայր աղքատության մեջ կնքեց իր մահկանացուն։

1910թ․ հետո Կոմիտասը Էջմիածնից փոխադրվեց Կ․Պոլիս և ստեղծեց 300 հոգուց բաղկացած <<Գուսան>> երգչախումբը։Կոմիտասը կարճ ժամանակում պատրաստեց աշակերտներ,որոնք հետագայում շարունակեցին նրա գործը(Բ․ Կանաչյան,Վ․Սարգսյան,Վ․Սրվանձտյան)։Բավական սուր պայքար ծավալվեց նոտագրության հարցի շուրջը։1873-1874թթ․ Գևորգ 4-րդ կաթողիկոսը Կ․ Պոլսից Էջմիածին հրավիրեց ձայնագրագետ-կոմպոզիտոր Նիկողայոս Թաշճյանին և նրա օգնությամբ լիմոնջյանական ձայնանիշերով ձայնագրել տվեց շարականներ,պատարագի երգեցողությունը,ժամագիրքը և հոգևոր երգեր։Հանդես եկան բազմաթիվ հայ աշուղներ,որոնցից ամենանշանավորներն են՝Ջիվանին (Սերովբե Բենկոյան-Լևոնյան,1846-1909թթ․),Ջամալին,Սայազին,Խայաթը և Շերամը(Գրիգոր Տալյան,1857-1938թթ․)։Մեծ ժողովրդականության արժանացան Ջիվանու ստեղծած <<Մայրիկ>>,<<Ձախորդ օրերը>>,<<Ով սիրուն սիրուն>>,<<Խելքի աշեցեք>>> և այլ երգեր։Շերամի երգերից են <<Նա մի նազ ունի>>,<<Սարեր կաղաչեմ>>,<<Շորորա>> և այլ երգեր։

Հայ երաժշտական ազգագրության իսկական հիմնադիրը հանդիսացավ Կոմիտասը(Սողոմոն Սողոմոնյան)։

Ճեմարանն ավարտելուց հետո ձայնագրեց <<Շար Ակնա երգերի>> և որպես հավելված հրատարակեց Հ․ Ճանիկյանի <<Հնութիւն Ակնա>> արժեքավոր գրքի հետ։

Կոմիտասը մեծ ավանդ ունի հայ հոգևոր երգերի՝պատարագի երգեր,շարականներ,տաղեր,մեղեդիներ և ալելուիաներ։Հիշատակելի են <<Տիրամայրը>>,<<Հավիկ>><<Աչքն ծով>> և այլ տաղեր։Հայ երաժշտագիտության զարգացման գործում զգալի ներդրում է կատարել Եղիա Տնտեսյանը։1890-ական թթ հանդես եկավ մի այլ խոշոր երաժշտագետ՝Վ․Դ․Ղորղանյանը( Կորգանով,1865-1934թթ․)։Ղորղանյանը գրել է ծավալուն ուսումնասիրություններ՝նվիրված Մոցարտին,Բեթհովենին և Վերդիին։1916թ․ Թիֆլիս հրավիրվեց Ալեքսանդր Սպենդիարյանը։Այստեղ էլ տեղի ունեցավ մեծ կոմպոզիտորի հանդիպումը Հովհաննես Թումանյանի հետ և հիմք դրվեց <<Ալմաստ>> օպերայի ստեղծմանը։1914թ․ ընկերությունը կազմակերպեց գիտական արշավախումբ դեպի Շիրակի գավառը և 1917թ․ հրատարակեց <<Շիրակի երգեր>>ժողովածուն,որի մեջ մտած երգերը ֆոնոգրաֆի օգնությամբ ձայնագրված առաջին երգերն էին հայ իրականության մեջ։

Հարություն Սինանյանի հայրը իրեն պատրաստել էր ոչ միայն որպես ջութակահար,այլև նվագախմբի ղեկավար ու ստեղծագործող։Լինելով Տիգրան Չուխաջյանի աշակերտը,զգալի դեր կատարեց ազգային-հայրենասիրական երգերի մշակման ուղղությամբ։Փայլեց Գևորգ Սինանյանը,որը ձեռք բերեց վիրտուոզ ջութակահարի համբավ և համերգներով հանդես եկավ նաև եվրոպական երկրներում։

Համաեվրոպական ճանաչման արժանացավ նաև երգչուհի Նադեժդա Պապայանը(1863-1906թթ․),որն իր երաժշտական կրթությունն ստացել է Պետերբուգում ,ապա կատարելագործվել Նեապոլում և Միլանում։

Այս ժամանակ հայկական միջավայրը տվեց մի շարք այլ նշանավոր երգիչ-երգչուհիներ,որոնցից են Ներսես Շահլամյանը,Բեգլար Ամիրջանյանը,Արշակ Կոստանյանը,Տիգրան Նալբանդյանը։Նշանավոր ներկայացուցիչներն էին Տիգրան Չուխաջյանը( 1837-1898թթ․),Քր․Կարա-Մուրզան(1853-1902թթ․), Նիկողայոս Տիգրանյանը(1856-1951թթ.)

Վոկալ երաժշտության բնագավառում շարունակվեցին նախորդ շրջանում ձեռք բերված նվաճումները։

Ձևավորվեց նաև գեղարվեստական ռոմանսը։Կոմպոզիտորներ Ա․ Սպենդիարյանը,Ռ․ Մելիքյանը,Ա․Տիգրանյանը և ուրիշներ կերտեցին բազմաթիվ ռոմանսներ։Ա․ Սպենդիարյանի <<Այ վարդ>>,Ա․ Տիգրանյանի <<Սև աչերեն>> և այլ ռոմանսներ հայ ռոմանսային գրականության զարգացման լավագույն արտահայտություններն են։

Հանդես եկան բազմաթիվ նոր երգեր։Դրանցից են <<Մայր Արաքսի ափերով>>,<<Երազ>>,<<Հույս>> և այլ երգեր։

19-րդ դարում հիմք դրվեց նաև սիմֆոնիկ ստեղծագործությանը։Առաջին փորձերը կատարեց Տ․ Չուխաջյանը։Նա գրել է <<Արշակ Բ>> օպերան։

Կարևոր տեղ են գրավում նաև Ս․Բարխուդարյանի <<Անուշ>>,Սպ․Մելիքյանի <<Ախթամար>> և այլ սիմֆոնիկ ստեղծագործությունները։Ք․ Կարա-Մուրզան գրեց <<Շուշան>> օպերան։Դա առաջին օպերան էր,որի հիմքում դրված էր Արևմտյան Հայաստանում տեղի ունեցած իրական դեպքերը։Առավել նշանակալից էր Ալ․ Սպենդիարյանի աշխատանքը Հ․ Թումանյանի <<Թմկաբերդի առումը>> պոեմի վրա և որի արդյունքը եղավ <<Ալմաստ>> օպերան։

Ճարտարապետություն։Արևելյան Հայաստանի քաղաքները՝Երևանը,Ալեքսանդրապոլը,Կարսը,Գորիսը,Ղափանը և այլն ապրել են բարեկարգման արգասավոր մի շրջան։Երևանում կառուցապատվում են Աստաֆյան,Նազարովյան,Բեհբութովի,Ցարսկայա և այլ փողոցները։Կարգի է բերվում <<Անգլիական>> այգին,գործարկվում է քաղաքային ձիաքարշը,ավարտվում է ջրամատակարարման գծի կառուցումը Կըռխ-Բուլաղի աղբյուրներից։Արևելքից արևմուտք ձգվող Ալեքսանդրյան,Ցարսկայա,Գեներալսկայա և այլ փողոցներ լուսավորվում են գազային լապտերներով։Որոշ աշխատանքներ տարվեցին կանաչապատման ուղղությամբ։1878թ․ քաղաքային գերեզմանոցը փոխադրվում է հարավային ծայրամասը։Կարսում քաղաքաշինությունը զարգացավ Ռուսաստանի կազմում գտնվելու տարիներին։Քաղաքն ուներ մի քանի հանդիսասրահ՝<<Իլյուզիոն>>,<<Տրիումֆ>> կինոթատրոնները,քաղաքային ակումբը։Կարսի երկրորդ գրավման ժամանակ զոհված մարտիկների հիշատակին նվիրված հուշարձանը կանգնեցվեց 1910թ․։

Գորիսը Արևելյան Հայաստանի նոր քաղաքներից է։Նրա կառուցապատումն սկսվում է 19-րդ դ․ 70-ական թթ․ և Հին Գորիսի բնակիչները աստիճանաբար տեղափոխվում են այստեղ։Գորիսը տեղադրված է հարթ տարածքի վրա,մշակված ու հաստատված գլխավոր հատակագծով։Քաղաքի աչքի ընկնող կառույցներն էին նոր եկեղեցին,<<Պասաժ>> առևտրական տունը,դպրոցը,հյուրանոցը,բանկը։Բնակավայրի խմելու ջուրը բերված է Վարարակն կոչվող աղբյուրներից։

Վաղարշապատի կենտրոնական մասի ճարտարապետական նկարագրի փոփոխումը սկսած 19-րդ դարի վերջից հետևանք էր բնակարանային շինարարության ծավալման,այնպես էլ Էջմիածնի Մայր աթոռի շինարարական գործունեության ակտիվացման։

Առաջին համաշխարհային պատերազմի նախօրյակին են կառուցվել վանքապատկան երեք կարևոր շենքեր՝Նոր Վեհարանի,Մատենադարանի,Աստղադիտարանի մասնաշենքերը։

Թիֆլիսում 1912թ․ ավարտվում է Ներսիսյան դպրոցի նոր շենքի կառուցումը։Քաղաքի կենտրոնում ,Երևանյան հրապարակի վար գտնվող թատերական շենքը 1874թ․ այրվելուց հետո,վեարկառուցվել ու հարմարեցվել է Թամամշյան քարվանսարա կոչվող առևտրական տանը։Կառուցվել է նաև արտիստական թատրոնի,Վրացական ակումբի շենքերը,Թամամշյանի,Բեհբութովի,Միրզոևի բաղնիքները և այլն։Շքեղ մահարձաններով հարստանում է հայկական Խոջե-վանքի գերեզմանատունը։

Բեղմնավոր է եղել Շուշի քաղաքի հայկական թաղամասի շինարարական գործունեությունը։Նշանավոր է Ղազանչոց ս․ Ամենափրկիչ եկեղեցին,որի հատակագծային հորինվածքը վերարտադրում է Էջմիածնի Մայր տաճարի ձևերը,Խանդամիրյանի թատրոնի շենքը՝Թոփխանա հրապարակում,նաև Օրիորդաց Մարիամյան ուսումնարանների շենքերը։

Ճարտարապետ Քրիստաֆոր Բոգդանի Տեր-Սարկիսովը(1875-1917թթ․) ավարտել է Պետերբուրգի կայսերական գեղարվեստական ակադեմիայի ճարտարապետական ֆակուլտետը։Նրա նախագծերով իրականացված շենքերից են վրաց ազնվականական ակումբը Թիֆլիսում և Ալոիզի թատրոնը Սուխումում։

Ճարտարապետ Պողոս Ալեքսանդրի Զոհրաբյանը(1874-1942թթ․),ավարտելով Պետերբուրգի քաղաքացիական ինժեներների ինստիտուտը,մեկ տարի աշխատել է Կուրսկի երկաթուղային վարչությունում,որից հետո փոխադրվել է Թիֆլիս։Վրաստանում նրա նախագծերով կառուցվել է 36 շենք։

Բաքվում աշխատած ճարտարապետներից են Վարդան Ստեփանի Սարկիսովը(1875-1955թթ․)։Բաքվում նա լայն ճանաչման է հասնում բարձր վարպետությամբ նախագծած իր բնակելի և հասարակական շենքերով։

Բաքվում ստեղծագործող ճարտարապետներից էր նաև Հովհաննես Մաթևոսի Տեր- Հովհաննիսյանը( Քաջազնունին,1863-1937թթ․)։1892թ․ Պետերբուրգում քաղաքացիական ինժեներների ինստիտուտն ավարտելուց հետո նա երկու տարի աշխատել է Բաթումում,ապա փոխադրվել Բաքու,ուր ղեկավարել է նավթարդյունաբերողների խորհրդի շինարարական վարչությունը։Նա Բալախանիում կառուցել է բնակելի տներ,հիվանդանոց,դպրոց, վարչագրասենյակային և այլ շենքեր,իսկ 1910-1911թթ․ ս․ Թադևոս և ս․ Բարդուղիմեոս կաթողիկե եկեղեցին։

Նիկոլայ Գևորգի Բաևը (1878-1946թթ․),որը նույնպես ավարտել էր Պետերբուրգի քաղաքացիական ինժեներների ինստիտուտը, կառուցել է տարբեր բնույթի շենքերի,այդ թվում Բաքվի թատրոնի նախագծողն ու կառուցողն էր։

Ռուսաստանում ստեղծագործող ճարտարապետներից առավել լայն ճանաչման է արժանացել Ալեքսանդր Հովհաննեսի Թամանյանը(1878-1936թթ․)։Նա վերակառուցել է Պետերբուրգի հայկական եկեղեցին։Նա միակն է եղել հայ ճարտարապետներից,որն իր ստեղծագործության փայլուն արդյունքների համար երիտասարդ տարիքում ընտրվել է ճարտարապետության ակադեմիկոս(1914թ․)։

Նիկողայոս Գաբրիելի Բունիաթովը(1884-1943թթ․) չափագրել է Նովո-Լադոժսկի գավառի և Մոսկվայի մի քանի հուշարձաններ։

Ճարտարապետության զարգացման համար պակաս նպաստավոր էին պայմանները Արևմտյան Հայաստանի քաղաքներում։

Վանը Արևմտյան Հայաստանի խոշոր քաղաքներից էր,ուներ շուրջ 50 հզ․ բնակիչ։Նրա տարածությունը կազմում էր 64 հեկտար։

Քաղաքամեջում կային փայտածածկ յոթ եկեղեցիներ։Վանի բաղկացուցիչ մասն էին կազմում արվարձանները,որոնց զբաղեցրած տարածությունը գերազանցում էր Քաղաքամեջի տարածությանը։Արվարձանները հարուստ էին պտղատու այգիներով,որոնք ոռոգվում էին թաղամասերով հոսող ջրանցքների ջրերով։

Վանի այս ժամանակաշրջասնում կառուցված շենքներից հիշատակության արժանի են Երամյան դպրոցի երկհարկանի շենքը,Աշխատանքի տունը և վարժապետանոցի երկհարկանի շենքը։

Էրզրումի առանցքն էր բարձունքի վրա տեղադրված և բազմաթիվ անգամներ ավերված ու վերաշինված շենքը։

Կարինում կային դպրոցական բազմաթիվ շենքեր,որոնցից հիշատակելի են ս․ Թարգմանչաց իգական վարժարանի շենքը,որը 1883թ․ հատկացվում է Կարնո Սանասարյան միջնակարգ վարժարանին։

Խարբերդ քաղաքում հայերն ապրում էին Սինամուտ,Վերի և Վարի թաղերում,որոնք ունեին եկեղեցիներ ու նրանց կից վարժարաններ կամ նախակրթարաններ։

Խարբերդի ուսումնական ու բուժական շենքերից հիշատակության արժանի են իգական ճեմարանը,Եփրատի կոլեջի եռահարկ շենքը և Աննա Թրեյզի Րիկզ հիվանդանոցը։

Հաճընը 20-րդ դ․ աչքի ընկավ տնտեսական բարգավաճմամբ ու տարբեր բնույթի շենքերի կառուցմամբ։

Սահակ-Մեսրոպյան վարժարանի քարաշեն հինգ հարկանի շենքը տեղադրված էր ս․ Աստվածածին եկեղեցու դիմաց,ժայռի վրա,հին բերդի տեղում ու իր դիրքով այնքան անառիկ էր,որ 1920թ․ ծառայեց հաճընցիների ինքնապաշտպանությանը։

Կ․Պոլսում շարունակվում էր Պալյանների ճարտարապետական տոհմի ներկայացուցիչների՝Հակոբ և Սարգիս Պալյանների գործունեությունը,որոնք միասին ավարտում են Չրաղանի պալատի շինարարությունը։

Եգիպտահայ գաղթօջախում ապրել ու ստեղծագործել են նշանավոր հայ ճարտարապետներ Կ․Պալյանը,Հ․ Ազնավուրյանը,Լ․Նաֆիլյանը և ուրիշներ,որոնք նախագծել են բազմաթիվ շենքեր նաև գաղթավայրի համայնքի համար։Կարո Պալյանը (1878-1961թթ․) սերվում էր Կ․Պոսլի Պալյան ճարտարապետական տոհմից ու քանդակագործ Պալի Պալյանի որդին էր։

Պոլսահայ ճարտարապետ Լևոն Նաֆիլյանը(1877-1937թթ․) կրթությունն ստացել է Փարիզի գեղարվեստաց բարձրագույն դպրոցում։

Հայ նշանավոր ճարտարապետ և գիտնական Թորոս Թորոմանյանը (1864-1934թթ․) իր ստեղծագործական կյանքի առաջին տարիներն անց է կացրել սկզբում Սոֆիա,ապա Վառնա քաղաքներում,նախագծել և կառուցել է բազմաթիվ շենքեր։

Հայաստանի հնագիտական վայրերում՝Անիում,Զվարթնոցում,Դվինում և այլուր կազմակերպվեցին պեղումներ,որոնք ընձեռեցին նոր նյութեր հայկական ճարտարապետության ուսումնասիրության համար։

Առանձնապես հարուստ նյութեր ստացվեցին միջնադարյան Հայաստանի մայրաքաղաք Անիի պեղումներից։Արշավախմբի ղեկավար պրոֆ․ Ն․Մառը,Հ․Օրբելին,Թ․Թորոմանյանը,Ն․Բունիաթյանը և ուրիշներ նախասովետական տարիներին որոշակի ավանդ մտցրին հայ ճարտարապետության ուսումնասիրության գործում։

Թորոս Թորոմանյանը մասնակից է դառնում Զվարթնոցի և Անիի պեղումներին,ապա պեղում է Շիրակի բարձրավանդակի,Արագածոտնի,Արարատյան դաշտի ու Հայաստանի այլ մասերի հուշարձանները։

Նրա աշխատություններից են <<Տեկորի տաճարը>>,<<Զվարթնոցի տաճարը>> և այլ գործեր։

Կերպարվեստ։19-րդ դարի վերջին և 20-րդ դարի սկզբին զարգացում է ապրում հայ կերպարվեստը։1915թ․ Թիֆլիսում կազմակերպվեց <<Հայ արվեստագետների միությունը>>,որի հիմնադիրներից էին Վ․Սուրենյանցը,Հովհ․ Թումանյանը,Ե․Թադևոսյանը և ուրիշներ։

Գրվում են արվեստաբանական առաջին հոդվածներն ու ուսումնասիրությունները,որոնց հեղինակներն են Ալ Շիրվանզադեն,Վ․Սուրենյանցը,Ա․Չոպանյանը և ուրիշներ։

Հ․Այվազովսկին (1817-1900թթ․) ծովանկարչության մեջ բերեց բնությունն զգալու և այն գեղարվեստորեն վերարտադրելու մեծագույն կարողություն։

Նրա ստեղծագործություններից են <<Նեապոլի ծոցը լուսնկա գիշերով>>,<<Սև ծովը>>,<<Ալիքների մեջ>>,<<Իններորդ ալիքը>> և այլ կտավներ։Նա անդրադարձավ հայկական բնաշխարհի պատկերմանը՝<<Արարատ>>,<<Սևանա լիճը>>,<<Արարատյան հովիտը>>,նաև հայկական թեմաներով մի շարք այլ աշխատանքներ՝<<Խրիմյան Հայրիկը Էջմիածնի շրջակայքում>>,<<Հայ զորավարի երդումը>> և այլն։

Նրա կտավներից են նաև <<Հայերի ջարդը Տրապիզոնում>>,<<Հայերին լցնում են նավերը>><<Կենդանի հայերին թուրքերը թափում են Մարմարա ծովը>> և այլն։

Զգալի էր Հ․ Այվազովսկու ազդեցությունը նաև հայ ռեալիստական բնանկարչության խոշորագույն դեմքերից մեկի՝Գևորգ Բաշինջաղյանի (1857-1925թթ․) ստեղծագործության վրա։Նա նկարել է <<Դիլիջանի ճանապարհը>>,<<Խաչատուր Աբովյանի տունը Քանաքեռում>>,<<Ձնհալը Կովկասում>>,<<Կազբեկ>> և այլ նկարներ։

Հայ կերպարվեստի բացառիկ երևույթներից էր Վարդգես Սուրենյանցի արվեստը։

Նա նկարել է <<Լքյալը>>,<<Հռիփսիմեի եկեղեցին>>,<<Շամիրամը Արա Գեղեցիկի դիակի մոտ>> կտավները ։Չունենալով իր նախորդը պատմական նկարչության մեջ Վ․ Սուրենյանցը կարողացավ օգտվել համաշխարհային կերպարվեստի ժառանգությունից և դարձավ այդ ժանրի հիմնադիրը հայ գեղանկարչության մեջ։Վ․ Սուրենյանցը միաժամանակ ստեղծեց գրքային գրաֆիկայի առաջին բարձր պրոֆեսիոնալ օրինակները՝Ա․Պուշկինի <<Բախչիսարայի շատրվանը>>,Սմբատ Շահազիզի <<Հոբելյանի տարեդարձը>> և այլն։Նա հայ իրականության մեջ առաջին արվեստագետն էր,որ արվեստի պատմություն էր դասավանդում Էջմիածնի Գևորգյան ճեմարանում,կազմելով այդ առարկայի առաջին ծրագիրը։

Ժանրային նկարչության առաջին ներկայացուցիչներից էր Հարություն Շամշինյանը (1956-1914թթ․)։Նրա կտավներից են <<Ղեինոբա>>,<<Հին Թիֆլիս>>,<<Շեյթան բազար>> և այլն։

Կենցաղային նկարչության զարգացմանն էր նվիրված Հմայակ Հակոբյանի (1871-1939թթ․) արվեստը։Նա իր ստեղծագործությունը նվիրեց Թիֆլիսի կենցաղին( <<Հարազատ Քռի վրայով>>,<<Հանգստացող գյուղացին>>), և առաջիներից մեկը եղավ,որ անդրադարձավ գյուղացու կյանքին,ստեղծելով <<Վարը Արագածի լանջերում>> կտավը։

Կենցաղագիրների շարքում առանձնակի տեղ է գրավում Վանո Խոջաբեկյանը(1875-1925թթ․)։Վ Խոջաբեկյանը,գրաֆիկական թերթերի արտաքին գրոտեսկի տակ(<<Կուշտեր և քաղցածներ>>,<<Քելեխից հետո>>,<<Հարսի օժիտը>> և այլն),խորհում է կյանքի երևույթների վրա,խորհում է ու ծիծաղում։

Հայկական գրաֆիկայի զարգացումը կապված է նաև Էդգար Շահինի անվան հետ(1874-1947թթ․)։Շահինի լավագույն գործերից են Անատոլ Ֆրանսի,Բոդլերի,Վեռլենի դիմանկարները։Հատկապես մեծ է նրա վաստակը որպես առաջին հուշարձանների հեղինակ։Միքայել Նալբանդյանի ու Ռափայել Պատկանյանի կիսանդրի հուշարձանները Նոր Նախիջևանում նշանավորեցին հայ քանդակագործության զարգացումը։Խաչատուր Աբովյանի հուշարձանը,որը Ա․ Տեր-Մարուքյանը կատարեց Երևանի համար, հանդես բերեց քանդակագործի հուշարձանային արվեստի բնագավառում ունեցած կարողությունները։

Նույն այդ ժամանակ ձևավորվեց հայ ականավոր քանդակագործ Հակոբ Գյուրջյանի(1881-1948թթ․) արվեստը։Նրա ստեղծագործական կյանքում նշանակալից երևույթ էր Ռոդենի արվեստանոցում աշխատելը։Մ․ Գորկու,Լ․ Տոլստոյի,Ա․Շիրվանզադեի դիմաքանդակներն այդ ժանրի ինքնատիպ օրինակներ են։

20-րդ դարի սկզբներին հայ կերպարվեստի ասպարեզ մուտք գործեցին Ս․Աղաջանյանը,Ե․Թադևոսյանը և Փ․Թերլեմեզյանը։

Մարդկային բնավորության,տիպական կերպարի ստեղծումն առաջնահերթ նպատակ է Ս․Աղաջանյանի համար։Այդպիսիք են նրա <<Քրոջ դիմանկարը>>,<<Մտորումներ>>,<<Մարիետա Շահինյանը>> և այլ գործեր։

Նկարիչ Փանոս Թերլեմեզյանը (1865-1941թթ․) ստեղծեց <<Սանահնի վանքի գավիթը>>,<<Լոռեցի հովիվը>>,<<Սիփան սարը Կտուց կղզուց>><<Կոմիտասի դիմանկարը>> կտավները։

1890-ական թթ․ Մոսկվայում գեղարվեստական ցուցահանդեսում ցուցադրվեցին Եղիշե Թադևոսյանի(1870-1936թթ․) կտավները,որոնք գրավեցին արվեստասերների ուշադրությունը։Նա նկարել է <<Կոմիտասը Էջմիածնի լճափին>>,<<Դեպի պանդխտություն>>,<<Արարատը Էջմիածնից>>,<<Արագած>> և այլն։

Ուշագրավ երևույթներից էր համաշխարհային հռչակ ստացած Մարտիրոս Սարյանի (1880-1972թթ․) արվեստը։Նրա նկարներից են <<Ալեքսանդր Մյասնիկյանի դիմանկարը>>,<<Եգիպտական դիմակներ>>,<<Փյունիկյան արմավենի>> և այլն։

1914-1915թթ․ ստեղծագործական առաջին քայլերն էր անում սովետահայ կերպարվեստի դասականներից մեկը՝Սեդրակ Առաքելյանը։Նա նկարել է <<Հաց են թխում>>,<<Ցորեն են ծեծում>>,<<Ցորեն են չորացնում>> և այլ գործեր։

Մամուլ։Հայ մշակույթի ընդհանուր վերելքի հետ միասին աճում է պարբերական մամուլը։Հայ անդրանիկ պարբերականի՝ <<Ազդարարի>> հիմնադրումից մինչև 1980 թ, Հայաստանում և աշխարհի տարբեր երկրներում հրատարակվել է ավելի քան 3000 անուն հայերեն պարբերական։

Արևելահայ իրականությունում լիբերալ-բուրժուական հոսանքի հիմնադիր տպագիր օրգաններն էին՝<<Մշակը>> և <<Մուրճը>>։

Հայ դեմոկրատ գրողներից և հրապարակախոսներից շատերը՝Րաֆֆի,Գ․Սունդուկյան,Ղ․Աղայան․Ա․Շիրվանզադե,Լեո և ուրիշներ իրենց ստեղծագործություններն առաջին անգամ հրապարակել են <<Մշակում>>։

Լիբերալ-բուրժուական օրգաններից էր <<Մուրճը>>,որը 1889թ․ Թիֆլիսում հիմնադրել էր հայ առաջին տնտեսագետներից Ավետիք Արասխանյանը։Այդ ամսագրի էջերում են տպագրվել ժամանակի գրեթե բոլոր առաջադեմ հայ գրողները։

<<Նոր դարը>> հիմնադրել է Սպանդար Սպանդարյանը(1849-1922թթ․)։21 տարի շարունակ <<Նոր դարը>> ներգործել է հայ հասարակական մտքի վրա։

Պահպանելով ազգային շահախնդրությունները,<<Նոր դարի>> խմբագրությունը հաճախ հակադրվում էր ցարական կառավարության ազգային քաղաքականությունը։<<Փորձ>>,ապա <<Արձագանք>> պարբերականները հրատարակում էր Աբգար Հովհաննիսյանը։Նա նույնպես պաշտպանում էր ազգային-պահպանողական հոսանքի գաղափարական գիծը և,ինչպես Սպանդարյանը,պետականություն չունեցող հայ ժողովրդի գոյատևման հիմնական գործոններ էր համարում մայրենի լեզուն և եկեղեցին։Դաշնակցությունն այնուհետև իր տպագիր օրգաններն է ստեղծում Թիֆլիսում,Բաքվում,Երևանում,Ալեքսանդրապոլում,Շուշիում և այլուր։

Հնչակյանները հրատարակել են ավելի քան 180 պարբերական,այդ թվում <<Հնչակ>>,<<Գաղափար>>,<<Պայքար>> և այլն։

Ռամկավար-ազատականների հոսանքն իր գաղափարական ակունքներում ունենալով Մկրտիչ Փորթուգալյանի <<Արմենիան>>,հետագայում աշխարհի տաբեր մասերում հրատարակեց <<Հայաստանի ձայն,<<Նոր կյանք>> և այլ թերթեր,որոնք պրոպագանդել են ռամկավարական գաղափարներ։

Հայ-դեմոկրատական բանվորական կազմակերպությունը՝<<Սպեցիֆիկները>> հրատարակել են <<Սոցիալիստ>>,<<Ձայն>> և այլ թերթեր, տոգորված էին ազգայնական մանրբուրժուական գաղափարախոսությամբ։Հրատարակվեց նաև <<Երկրի ձայնը>>,<<Գեղարվեստ>><<Գյուղատնտես>> և այլ թերթեր։Հայ պարբերական մամուլի պատմության մեջ նոր էջ է կազմում բոլշևիկյան մամուլը։Բոլշևիկյան հայ պարբերական մամուլի պատմությունը բացվում է մարքսիստական <<Պրոլետարիատ>> թերթով։Հրատարակվում էին նաև <<Պրոլետարիտատի կռիվը>>,<<Իսկրան>>,<<Բանվորի ձայնը>>,<<Կայծ>> և այլ թերթեր։

Բոլշևիկյան հայ պարբերական մամուլի պատմությունը բացվում է <<Կայծ>> թերթով,որի առաջին համարը լույս տեսավ 1906թ․ ապրիլին Թիֆլիսում։<<Կայծը>> խմբագրել են Ստ․Շահումյանը,Ս․Սպանդարյանը,Ս․Կասյանը։

<<Կայծը> և ապա <<Նոր խոսք>> և <<Օրեր>> թերթերը խոշոր դեր խաղացին հայ աշխատավորության գաղափարական դաստիրակության,ցարիզմի մերկացման գործում։

1911թ․ մինչև 1912թ․ հունվարը Բաքվում Ստ Շահումյանի խմբագրությամբ լույս էր տեսնում հայերեն առաջին լեգալ հանդեսը՝<<Նոր խոսքը>>։

Բոլշևիկյան <<Պրավդա>> թերթը բարձր է գնահատել <<Մեր խոսքը>> շաբաթաթերթը։Անգնահատելի է սոցիալ-դեմոկրատ>>,<<Նոր կյանք>>,<<Նեցուկ>> և այլ թերթերի կատարած դերը սոցիալիստական հեղափոխության նախապատրաստման և իրագործման,սովետական իշխանության գաղափարների տարածման ասպարեզում։

Արևմտահայության հասարակական-մշակութային կյանքի զարգացման մեջ ևս խոշոր դեր է կատարել պարբերական մամուլը,որն զգալի զարգացում է ապրել 19-րդ դարում։

Ասպարեզի վրա եղած թերթերից ամենահինը լիբերալ-պահպանողական հրապարակախոս Կարապետ Ութունճյանի խմբագրությամբ Կ․Պոլսում լույս տեսնող <<Մասիսն >>էր։

1860-ական թթ․ հրատարակվող պարբերականներից աչքի էր ընկնում Հարություն Սվաճյանի <<Մեղուն>>,որն ուներ դեմոկրատական ուղղություն,որի պատճառով էլ 1865թ․ փակվեց։Պարոնյանը սկսում է հրատարակել <<Թատրոն>> երգիծաթերթը,որտեղ ավելի է ընդլայնում իր քննադատության շրջանակները։<<Մեղուին>> և <<Թատրոնին>> մոտ էր կանգնած 1873թ․ դեկտեմբերից լույյս տեսնող Մկրտիչ Փորթուգալյանի <<Ասիա-Ձայն Հայաստանի>> թերթը,որն պաշտպանում էր աշխատաավորական խավերի շահերը։

Առաջադիմական դիրքերից էր գործում Կ․Պոլսում Կարապետ Փանոսյանի <<Մանզումեի էֆքյար>> օրաթերթը,որը մեծ տեղ էր հատկացնում գավառաբնակ հայության կյանքի նկարագրությանը։Տևական եղավ Մինաս Գափամաճյանի խմբագրությամբ լույս տեսնող <<Հայրենիք>> օրաթերթը,որը լիբերալ-պահպանողական ուղղություն ուներ։

1870-ական թթ․ են լույս տեսնում նաև առաջին մանկական պարբերականները։Կարևոր էր Հ․ Պարոնյանի <<Թատրոն՝բարեկամ մանկանց>> պատկերազարդ երկշաբաթաթերթը,որն հայ մանկական գրականության զարգացման հիմք դարձավ։<<Արևելքը>> առաջին պոլսահայ թերթն էր,ուր տպագրվում էին Գ․Արծրունու,Րաֆֆու,Լեոի և այլոց գործերը։

1882թ․ հրատարակվող <<Բյուրակն>> ամսագիրն զգալի տեղ էր հատկացնում ազգագրական,բանասիրական բնույթի աշխատություններին, նաև հարուստ նյութ տալիս հայ բարբառների և բանահյուսության վերաբերյալ։

1890-ական թթ․ ասպարեզ են իջնում <<Բյուզանդիոնը>>,<<Լույսը>>,<<Հանրագիտակը և <<Սուրհանդակը>>։<<Հայրենիքը>> սկսեց լույս տեսնել Արփիար Արփիարյանի խմբագրությամբ։<<Հայրենիքը>> համագործակցում էր <<Մշակի>> հետ։19-րդ դարի վերջին և 20-րդ դարի սկզբին որոշ աշխուժություն են ցուցաբերում գրական շաբաթաթերթն ու ամսագրերը։Դրանցից էին Հ․Պարոնյանի <<Խիկարը>>,Եղիա Տեմիրճիպաշյանի <<Գրական և իմաստասիարական շարժումը>>։Երկար կյանք ունեցավ Անտոն Սարգսյանի <<Ծաղիկ>> հանդեսը։1850-1860-ական թթ․ ամենաառաջադիմական հանդեսը <<Հյուսիսափայլն>> էր։Նա լույս էր տեսնում Մոսկվայում 1858-1864թթ․ Ստ․Նազարյանի և Միքայել Նալբանդյանի գլխավորությամբ։Հանդես էր գալիս նաև Մ․Խրիմյանի խմբագրած

,<Արծիվ Վասպուրականի թերթը։

1884թ․, <<Մասիսը>> որպես ազգային,քաղաքական և բանասիրական թերթ ձուլվեց <<Արևելքի>> հետ։Սուրեն Պարթևանը խմբագրեց <<Շանթ>> կիսամսյա գրական-գեղարվեստական պատկերազարդ հանդեսը,որի նպատակն էր նպաստել մայրենի գրականության ու արվեստի զարգացմանըւ։Արևելյան մամուլի անբաժանելի մասն էին կազմում տարեգրքերը։Դրանցից լավագույնը Թեոդիկի <<Ամենուն տարեցույցն>> է։

Գիտությունը

Պատմագիտութունը։19-րդ դարի երկրորդ կեսին և 20-րդ դարի սկզբին հայ պատմագիտությունը նշանակալի առաջընթաց ապրեց։Պատմագիտության զարգացմանը նպաստեցին հարակից գիտությունների`(աղբյուրագիտության,մատենագիտության,ազգագրության,հնագիտության և այլն) ասպարեզում ձեռք բերված նվաճումները։

Հայ բուրժուական պատմագիտությունը վաղ շրջանում ավելի պաշպանողական ուղղություն ուներ և ինչ-որ չափով արձանագանքում էր հին պատմագիտությանը։

Հաջորդ տասնամյակներում ավելի ակնառու դարձավ լիբերալ-բուրժուական պատմագիտությունը։Արձագանքելով ժամանակի առաջադրած պահանջներին,հայ ժողովրդի ծավալվող ազգային-ազատագրական շարժումներին,լիբերալ-բուրժուական պատմաբաններն սկսեցին քննադատական մոտեցում հանդես բերել հին հայկական աղբյուրների նկատմամբ և աշխատեցին վերլուծել պատմական փաստերն ու երևոււյթները։Հայ մարքսիստները դրեցին գիտական պատմագիտության հիմքերը։

Բուրժուականացող կղերական պատմագիտության խոշոր ներակայացուցիչն էր անվանի գիտնական ու բանաստեղծ ,Վենետիկի Մխիթարյան միաբանության անդամ Ղևոնդ Ալիշանը (1820-1901թթ․)։Ղևոնդ Ալիշանը,որ երբեք չէր եղել Հայաստանում,ստեղծեց կապիտալ աշխատություններ՝Շիրակ,Սիսուան,Այրարատ,Սիսական,որոնցում ներկայացրեց Հայաստանի պատմությունը։

Մաղաքիա Օրմանյանը (1841-1918թթ․) գրել է եռահատոր <<Ազգապատում>> ուսումնասիությունը,որը նվիրված է հայ եկեղեցու պատմությանը։Մոսկվայի Լազարյան ճեմարանի պրոֆեսոր Մկրտիչ Էմինը(1815-1890թթ․) հսկայական աշխատանք է կատարել միջնադարյան հայ պատմիչների գործերը ռուսերեն և ֆրանսերեն թարգմանելու ուղղությամբ։Նշանակալի տեղ են գրավել հեթանոս հայերի հավատքին նվիրված ուսումնասիրությունները։

Պետերբուրգի համալսարանի պրոֆեսոր Քերովբե Պատկանյանի(1833-1889) գրչին են պատկանում հայ և Արևելքի ժողովուրդների հին պատմության,լեզվի ու գրականության վերաբերյալ բազմաթիվ աշխատություններ։

Մոսկվայի Լազարյան ճեմարանի պրոֆեսոր Գրիգոր Խալաթյանը ուսումնասիրել է հայոց պատմության հին շրջանը,հատուկ ուշադրություն է դարձրել Մովսես Խորենացու <<Հայոց պատմության>> աղբյուրների քննությանը։

Բանասեր Կարապետ Կոստանյանը(1853-1920թթ․) զգալի ուշադրություն է դարձրել հին հայկական մշակույթի պատմության հարցերին ՝<<Հայոց հեթանոսական կրոնը>>,<<Հայոց վանքերը>> և այլն։Մշակույթի պատմությանը անդրադարձել է նաև հայագետ Գարեգին Հովսեփյանը(1867-1952թթ․),որը գրել է հայ նախարարական տների պատմությունը։Կարապետ Բասմաճյանը(1864-1942թթ․) հայ դրամագիտությանը,բևեռագիր արձանագրություններին նվիրված մի շարք աշխատություններ և հայոց պատմության դասագրքեր ստեղծելուց բացի արժեքավոր ներդրում կատարեց հայ մշակույթի պատմության մեջ։

Նախասովետական շրջանում հայկական միջնադարի լավագույն ուսումնասիրողներից էր պատմաբան Նիկողայոս Ադոնցը1871-1942թթ․)։Ն․ Մառի աշակերտ,Պետերբուրգի,իսկ հետագայում Բրյուսելի համալսարանների պրոֆեսոր Ադոնցն լրջորեն զբաղվեց միջնա- դարյան Հայաստանի տնտեսական և հասարակական-տնտեսական ու հասարակական-քաղաքական կյանքի,հայ-բյուզանդական հարաբերությունների ուսումնասիրությամբ։Նրա <<Հայաստանը Հուստինիանոսի դարաշրջանում>> աշխատությունը համարվում է հայագիտության խոշոր նվաճումներից։Ֆրանսիացի արևելագետ,ռուսական գիտությունների ակադեմիայի անդամ Մարի Բրոսսեն(1802-1880թթ․) հսկայական ներդրում կատարեց Եվրոպայում հայ-վրացական բանասիրության սկզբնավորման և զարգացման ուղղությամբ։

Կովկասագիտության մեծ երախտավորը եղավ Նիկողայոս Մառը(1864-1935թթ․):Ղեկավարելով Պետերբուրգի համալսարանի հայագիտության ամբիոնը,Ն․ Մառը ձեռնամուխ եղավ հայ-վրացական բանասիրության զարգացմանը։Նա մեծարժեք ուսումնասիրություններ է կատարել կովկասյան ժողովուրդների լեզվի,պատմության,գրականության,աղբյուրագիտության,արվեստի,հնագիտության,ազսգա-գրության և այլ բնագավառներում։

Մառը պատրաստեց կովկասագետների մի ամբողջ սերունդ(Հ․Օրբելի,Գ․Ղափանցյան,Ն․Ադոնց,Ի․Ջավախիշվիլի,Աշխ․Քալանթար և ուրիներ),որը խոշոր ներդրում կատարեց գիտության ասպարեզում։Մառի աշակերտներից ակադեմիկոս Իվանե Ջավախիշվիլին(1876-1940թթ․) դարձավ վրացական հայագիտության դպրոցի հիմնադիրը։

Աշխարհի տարբեր երկրներում ցրված հայկական գաղթավայրերի պատմությունը նույնպես դարձավ հայ պատմաբանների ուսումնասիրության առարկա։Ուշադրության արժանի էին Ղ․ Ալիշանի <<Կամենից>> և <<Հայ- Վենետ>> աշխատությունները,Գ․Գովրիկյանի՝Եղիսաբեթուպոլիս և Գեռլա հայաքաղաքներին նվիրված ուսումնասիրությունները,Հ․Տեր-Հովնանյանցի <<Պատմություն Նոր Ջուղայու>> և մի շարք այլ հեղինակների գործերը։

Այս շրջանում հայ պատմաբանների ուշադրությունը գրավեց հայ-ռուսական հարաբերությունների զարգացման խնդիրը։Առաջին քայլն կատարեց Կարապետ Եզյանը(1835-1905թթ․):

Այդ գործում առաջին խոշոր քայլը կատարեց Անտոն Գարագաշյանը(1818-1903թթ․)։Նա հրապարակ հանեց <<Քննական պատմություն հայոց,ըստ նորագույն պատմական,լեզվաբանական և բանասիրական տեղեկությանց>> քառահատոր աշխատությունը։

Ուշագրավ երևույթ էր նաև Ստեփանոս Պալասանյանի(1837-1889թթ․) <<Պատմություն հայոց։Սկզբից մինչև մեր օրերը>> աշխատությունը։Հայաստանի պատմության ամբողջական պատկերը ներկայացնելու հետաքրքիր փորձ արեց նաև ռուս նշանավոր գիտնական ու բանաստեղծ Վալերի Բրյուսովը(1873-1924թթ․)։

Այս գործին նպաստեցին նոր շրջանին վերաբերող պատմական փաստաթղթերի և վավերագրերի հրապարակումները։Առանձնապես նշանակալի երևույթ էր Կովկասի փոխարքայության գլխավոր վարչության արխիվային նյութերի 12 հատորանոց ժողովածուն։

Անդրկովկասի սոցիալ-տնտեսական կյանքի վերաբերյալ հարուստ նյութեր էր պարունակում յոթ հատորանոց ժողովածուն։1893-1915թթ․ Գ․Աղանյանը հրատարակեց <<Դիվան հայոց պատմության>> տասներեք հատորները,որտեղ ամփոփված էին հայ ժողովրդի 18-19-րդ դարերի պատմության ամենաբազմազան հարցերին նվիրված հարուստ վավերագրեր։

Հայ ժողովրդի պատմության հարցերին անդրադարձավ բուրժուական պատմագրության ականավոր ներկայացուցիչ Ալեքսանդր Երիցյանը։Երիցյանը հայ նշանավոր քաղաքական ու մշակութային գործիչների(Խ․Աբովյան,Ս․Նազարյան,Ն․Աշտարակեցի և ուրիշներ) մասին գրել է մի շարք հետազոտություններ և հրատարակել նրանց գործունեությունը լուսաբանող բազմաթիվ փաստաթղթեր։Նրա ամենակարևոր գործը <<Ամենայն հայոց կաթողիկոսությունը և Կովկասի հայք 19-րդ դարում>> երկհատորանոց ուսումնասիրությունն է։

Նոր պատմության ուսումնասիության Երիցյանի սկսած գործը շարունակեց Լեոն(Առաքել Բաբախանյան,1860-1932թթ․)։

1917թ․ լույս տեսավ Լեոյի <<Հայոց պատմություն>> կապիտալ աշխատության առաջին հատորը՝նվիրված հին շրջանին։Նա գրել է <<Ստեփանոս Նազարյանց>>,<<Գրիգոր Արծրունի>> մենագրությունները։Նրա ծավալուն աշխատությունները (Հայկական տպագրություն>>,<<Ս․Մեսրոպ>>,<<Երեսնամյակ Հայոց բարեգործական ընկերության Կովկասում>>) կարևոր տեղեկություններ են պարունակում հայ մշակույթի պատմության բազմազան հարցերի վերաբերյալ։

Նոր պատմության հարցերին անդրադարձել է նաև արևմտահայ պատմաբան Ավետիս Պերպերյանը(1802-1870թթ․)։Նա գրել է <<Պատմություն հայոց>> աշխատությունը,որը հանդիսանում է Մ․Չամչյանի պատմության շարունակությունը։

Նոր շրջանի հայ ժողովրդի պատմության հարցերին է անդրադաձել Դավիթ Անանունը(1879-1943թթ․) իր <<Ռուսահայերի հասարակական զարգացումը 19-րդ դարում>> եռահատոր աշխատության մեջ։

Անդրկովկասի և Հայաստանի սոցիալ-տնտեսական կյանքի հարցերին առաջին անգամ անդրադարձողներց էր Կազանի և Կիևի համալսարաների պրոֆեսոր Սողոմոն Եղիազարյանը(1852-1935թթ․)։Հայկական հարցի արծարծումներրին և հայերի ազգային –ազատագրական շարժումների հետ կապված ամենաբազմապիսի խնդիրներին անդրադարձան Լ․ Օշերովսկին,Ա․Ամֆիտեատրովը,Գ․Գիբբոնսը,Ա․Թոյնբին Ջ․ Բրայսը և ուրիշներ։

1915թ․ Լեոն հրատարակեց <<Հայոց հարցի վավերագրերը>> ժողովածուն,որում տեղ գտած փաստաթղթերը ընդգրկում էին 1878-1914թթ․ ընկած ժամանակաշրջանը։

Ա․Սարուխանի <<Հայկական խնդիը և Ազգային սահմանադրությունը Թուրքիայում (1860-1901թթ)․ աշխատությունը,որը հեղինակի քրտնաջան աշխատանքի արդյունքն էր։Նույնպես արևմտահայության վիճակին էր նվիրված Ա-Դոյի (Հովհաննես Տեր-Մարտիրոսյան)<<Վանի,Բիթլիսի և Էրզրումի վիլայեթները>> աշխատությունը,<<Մեծ դեպքերը Վասպուրականում>> աշխատությունում Ա-Դոն ականատեսի հավաստիությամբ նկարագրեց Վանում 1914-1915թթ․ կատարված դեպքերը։Րաֆֆին իր պատմական վեպերով ու <<Խամսայի մելիքությունները>> ուսումնասիությամբ հանդես եկավ որպես հայոց պատմության քաջ գիտակ։

Մատթեոս Մամուրյանը հեղինակ էր հին և միջին դարերի ընդհանուր և հայ ժողովրդի պատմության մի շարք դասագրքերի,պատմության հարցերին նվիրված հոդվածների։Հայ սոցիալ-դեեմոկրատ Գևորգ Ղարաջյանը առաջինն էր հայ իրականության մեջ,որ փորձեց մարքսիստական դիրքերից լուսաբանել Անդրկովկասի բանվորական շարժման ու սոցիալ-դեմոկրատական կազմակերպությունների պատմությունը։

Հայ մարքիսիտ-լենինյաններն էին (Ստ Շահումյան,Ս․Սպանդարյան,Բ․Կնունյանց,Ալ Մյասնիկյան և ուրիշներ),որ հայ իրականության մեջ դրեցին մարքսիստական գիտական պատմագրության հիմքերը։Լինելով մարքսիզմի գաղափարների փայլուն պրոպագանդիստ,Շահումյանը մի շարք աշխատություններում անդրադաձավ նաև պատմության հարցերին։Նա գրել է <<Էվոլյուցիոնիզմն ու ռևոլյուցիոնիզմը հասարակական գիտության մեջ>>,<<Դասակարգերը ժամանակակից եվրոպական հասարակության մեջ>>,<<Ազգային-կուլտուրական ավտոնոմիայի մասին>>,<<Վ․ Փափազյանը պատմագետի դերում>> աշխատությունները։

19-րդ դարում զգալի առաջընթաց է ապրում հայագիտությունը։Հայագիտական մտքի կազմակերպմանն ու համախմբմանը նպաստում է Էջմիածնում <<Արարատ>> և Վիեննայում <<Հանդես ամսօրյա>> ամսագրերի հիմնադրումը։

Ընդհանուր լեզվաբանության մեջ արմատավորված և լեզուների ուսումնասիրության համեմատական մեթոդը Հայնրիխ Պետերմանի,Ֆրիդրիխ Վինդիշմանի,Ֆրանց Բոպպի աշխատություններով հիմնավորապես ապացուցել էր հայոց լեզվի հնդեվրոպական բնույթը։

Հայ լեզվաբանությունը Հյուբշմանի աշխատությունների շնորհիվ թևակոխում է զարգացման իր նոր՝բարձր փուլը։

Հյուբշմանի կողմնակիցներից ու հետևորդներից էր նորվեգացի նշանավոր լեզվաբան Սոֆուս Բուգգեն(1833-1907թթ․)։

Անտուան Մեյեն(1866-1936թթ․) 1890թ․ Վիեննայի Մխիթարյանների մոտ խորացնում է հայերենի ուսումը,աշակերտելով հայագետ Հակովբոս Տաշյանին։Նա գալիս է Հայաստան,Էջմիածնում ուսումնասիրում հին ձեռագիր ավետարանների լեզվական հատկանիշները,ծանոթանում արևելահայերի արտասանությանը։

Հայերենագիտության բնագավառում մեծ ավանդ է ներդրել դանիացի պրոֆեսոր,հնդեվրոպաբան Հոլգեր Պեդերսընը(1867-1953թթ․)։Նա գրել է <<Հայոց լեզվի պատմության վերաբերյալ>>,<<Հայերենն ու դրացի լեզուները>>,<<Հին հայերենի ցուցական դերանունները>> ուսումնաիրությունները։

Հայերեն բառերի ու մասնիկների ստուգաբանություններով են զբաղվել Էվանդ Լիդենը,Հերման Օսթահովը և ուրիշներ։Յոզեֆ Կարստը հրատարակեց <<Կիլիկյան հայերենի պատմական քերականություն>> աշխատությունը։

Մխիթարյան միաբանության անդամ Արսեն Այտընյանը հրատարակեց <<Քննական քերականություն արդի հայերեն լեզվի>> աշխատությունը։

Ստ․ Պալասանյանը 1870թ․ հրատարակած <<Ընդհանուր տեսություն արևելյան նոր գրավոր լեզվի հայոց>> աշխատությամբ մշակում է արևելահայ գրական աշխարհաբարի քերականական հիմունքները և ստեղծում արևելահայ գրական աշխարհաբարի քերականագիտական համակարգը։

Մանուկ Աբեղյանը <<Աշխարհաբարի քերականությամբ>> զգալի նորամուծություններ է կատարում։Նա գրում է նաև <<Աշխարհաբարի հոլովները>>,<<Հայցական հոլովը մեր աշխարհաբարում>>,<<Բայի եղանակներն արևելյան աշխարհաբարում>>,<<Աշխարհաբարի շարահյուսություն>>,<<Հայոց լեզվի տեսություն>>ուսումնասիրությունները։

Աբեղյանը զբաղվել է նաև գրաբարի ուսումնասիրությամբ։Նա հրատարակել է <<Գրաբարի համառոտ քերականությունը>>,որով նա ստեղծում է գրաբարի ձևաբանության ու շարահյուսության մի կուռ համակարգ։<<Ուղղագրական նկատողություններ>>,<<Գրաբարի երկբարբառներն>>,<<Մեր ուղղագրության մասին>> ուսումնասիրություններում նա առաջ է քաշում ուղղագրական միասնություն ստեղծելու և արմատական բարեփոխումներ կատարելու հարցը։

Հայ բարբառագիտության մեջ իր ավանդն էր ներդրել հայագետ-արևելագետ Քերովբե Պատկանյանը։

Հայ նոր բարբառագիտության հիմնադիր երկն է դառնում Հր․Աճառյանի <<Հայ բարբառների դասակարգումը>> աշխատությունը։Նա հրատարակում է <<Հայերեն գավառական բառարանը>> աշխատությունը։

19-րդ դարի 70-ական թթ-ից սկսած առաջադիմություն է ապրում տպագիր և ձեռագիր գրքերի ու գրվածքների նկարագրության գիտությունը՝մատենագիտությունը։1883թ․ լույս է տեսնում Գարեգին Զարպհանալյանի <<Հայկական մատենագիտություն>>,<<Մատենադարան հայկական թարգմանութեանց նախնեաց>> աշխատությունները։Լույս է տեսնում Գ․Զարբհանալյանի <<Պատմություն հայկական տպագրության>>,Լեոյի <<Հայկական տպագրություն>>,Թեոդիկի <<Տիպ ու տառ>> և այլ աշխատություններ։

Մեծ զարգացում է ապրում քննական աղբյուրագիտությունն ու բնագրագիտությունը։

Աղբյուրագիտական-բանասիրական քննության են ենթարկվում Ագաթանգեղոսի,Կորյունի,Փավստոս Բուզանդի,Եղիշեի և այլ մատենագիրների երկերը։

1908թ․ Գալուստ Տեր-Մկրտչյանը տպագրում է <<Տիմոթեոս Կուզի Հակաճառության հայ թարգմանության ժամանակը>> ուսումնասիրությունը։Ներսես Ակինյանը հրատարակում է <<Տիմոթեոս Կուզ հայ մատենագրության մեջ>> ուսումնասիրությունը։

Հակոբ Մանանդյանը 1903թ․ Մարբուրգում հրատարակում է Գրիգոր Նազիանզանցու հինգ ճառերի Նոնոսի մեկնությունների հայերեն թարգմանությունների համեմատական բնագիրը՝գերմաներեն առաջաբանով։

Ծայր է առնում ու զարգանում նաև համեմատական տեքստաբանությունը։Վաղարշապատում լույս է տեսնում Ուխտանես եպիսկոպոսի <<Պատմություն հայոցը>>,իսկ 1873թ․՝Սիմեոն Երևանցու <<Ջամբռը>>։

Գյուտ ավագ քահանա Աղանյանցը Թիֆլիսում հրատարակում է <<Դիվան հայոց պատմության>> ժողովածուն,որն ընգրկում էր 18-19-րդ դդ․ արխիվային պատմական վավերագրեր։1902թ․ Ստ․ Մալխասյանի նախաձեռնությամբ Էջմիածնում սկիզբ է դրվում <<Պատմագիրք հայոց>> մատենաշարի գիտական հրատարակությունը։

1870-1917թթ․ հայ բանասիրության մեջ ձևավորվում են գիտական նոր մասնաճյուղեր՝մատենագիտություն,ձեռագրագիտություն,քննական աղբյուրագիտություն,համեմատական տեքստաբանություն։

20-րդ դարի սկզբներին հայ գրականագիտական միտքը ձեռք է բերում իր հիմնական ուղղությունները։

1878թ․ Վենետիկում հրատարակվում է Գար․ Զարպհանալյանի <<Պատմութիւն հայերէն դպրութեանց>> երկի երկրորդ հատորը՝նվիրված 14-19-րդ դարերի հայ գրականությանը։

Մկրտիչ Պոտուրյանը 1905թ․ տպագրում է 14-րդ դարի բանաստեղծ Կոստանդին Երզնկացու ստեղծագործությունների մի մասը։1910թ․ Հարություն Մըրմըրյանը Կ․Պոսլում հրատարակում է <<Պատմություն հայ գրականության>> ձեռնարկը։

Հայ գրականագիտական պատմագիտության նոր վերելքը կապվում է Մանուկ Աբեղյանի անվան հետ։Իր <<Ս․Գրիգոր Նարեկացի>> մենագրությամբ Աբեղյանը Նարեկացու պատմական առաքելությունը տեսնում է իրական կյանքը,բնությունը բանաստեղծության առարկա դարձնելու մեջ։

1895-1898թթ․ Լույս է տեսնում Մ․ Աբեղյանի <<Գրական գործեր>> աշխատությունը,շարադրված ժամանակի ֆրանսիական գրականության ամենաակնառու տեսաբանների ու պատմաբանների աշխատությունների հիման վրա։

Ա․ Չոպանյանը գրել է <<Մկրտիչ Պեշիկթաշլյանի կյանքն ու գործը>> մենագրությունը։

Երվանդ Շահազիզը 1897թ․ հրատարակում է Միքայել Նալբանդյանի կենսագրությունը։Արսեն Տերտերյանը հետազոտություններ է գրել՝նվիրված Վահան Տերյանին,Հովհ․ Թումանյանին,Շիրվանզադեին,Լ․Շանթին և այլն։1900-ական թթ․ սկզբներին ձևավորվում է հայ նոր գրականության պատմագրությունը։Առաջին օրինակը տալիս է Լեոն իր <<Ռուսահայ գրականությունը>> աշխատությամբ։Հաջորդ փորձը պատկանում է Հրաչյա Աճառյանին,որը երեք պրակով հրատարակում է <<Պատմություն հայոց նոր գրականության>> աշխատությունը։

1910թ․ լույս է տեսնում Վրթանես Փափազյանի <<Պատմութոյւն հայոց գրականության>> աշխատությունը,որի մեջ ամփոփվում են նախնական բանահյուսությունը,միջին դարերի,նոր և նորագույն շրջանի արևելահայ և արևմտահայ գրականությունները։

Էդուարդ Հյուրմուզյանի <<Հայկական տաղաչափություն>> հոդվածի մեջ ընդգծվում է շեշտի կարևոր դերը հայկական ոտանավորում։Ավետիք Բահաթրյանը գրել է <<Հին հայոց տաղաչափական արվեստը>> աշխատությունը։

Մեծ նշանակություն են ունենում Մ․ Աբեղյանի հետազոտությունները,մասնավորապես <<Հայերեն տաղաչափության մասին>> ուսումնասիրությունը։Նա գրել է նաև <<Հայոց լեզվի տաղաչափություն>> հետազոտությունը։

Հայ բանահավաքչության զարգացման վրա մեծ ազդեցություն է գործում համեմատական առասպելաբանությունը։

Այդ ուղղության խոշոր ներակայացուցիչն է դառնում Գարեգին վարդապետ Սրվանձտյանցը։1873թ․ Մշո Առնիստ գյուղից հայտնաբերում և գրի է առնում <<Սասնա ծռեր>> ժողովրդական վեպի մի պատում,որը 1874թ․ հրատարակում է մի գրքով <<Գրոց ու բրոց և Սասունցի Դավիթ կամ Մհերի դուռ>> խորագրով։

Տիգրան Նավասարդյանը հրատարակում է <<Հայ ժողովրդական հեքիաթների>> տասը գիրք,տպագրում է բանահյուսական փոքր ժանրերի ժողովածուն՝<<Հայ ժողովրդական ավանդություններ>> խորագրով։Հիշարժան են Հ․Ճանիկյանի <<Հնությունք Ակնա>>,Հ․ Ալլահվերդյանի <<Ուլնիա կամ զեյթուն>>,Գևորգ Շերենցի <<Վանա սազ>> և ուրիշ ստեղծագործություններ։Երվանդ Լալայանը հիմնադրում է <<Ազգագրական հանդես>>,իսկ Գր․ Խալաթյանը <<Էմինյան ազգագրական ժողովածու>> հրատարակությունները։Ե․Լալայանը հրատարակում է <<Մարգարիտներ հայ բանահյուսության>> ժողովածուն։

Մ․ Աբեղյանը 1889թ․ հրատարակում է <<Դավիթ և Մհեր>> պատումը։Այնուհետև հրատարակվում է Բագրատ Խալաթյանի,Արտաշես Աբեղյանի,Խաչիկ Դադյանի և այլոց գրառած վեպի նորանոր տարբերակներ։Աբեղյանի և Կոմիտասի համատեղ աշխատանքով լույս են տեսնում ժողովրդական երգերի երկու պրակ՝<<Հազար ու մի խաղ>> խորագրով։

Հնագիտություն։Հայ մտավորականության շրջանում հետաքրքրություն է արթնանում դեպի հայ ժողովրդի ստեղծած հոգևոր և նյութական գանձերը։Դարաշրջանի խնդիրներից մեկն է դառնում բազմադարյան մշակույթի հետազոտությունը․ծնունդ է առնում հայագիտության կարևոր բնագավառներից մեկը՝հնագիտությունը։1871թ․ Ալեքսանդր Երիցյանը Գուգարքում՝Ակներ գյւուղում կատարում է հնագույն դամբարանադաշտի պեղումները։Այս աշխատանքներով սկզբնավորվում է Հայաստանի հուշարձանների գիտական ուսումնասիրությունը։

1871թ․ հոկտեմբերին Թիֆլիսում ստեղծվում է <<Կովկասյան հնագիտական կոմիտեն>>,որը հետագայում վերանվանվում է <<Հնասերների կովկասյան ընկերություն>>։

19-րդ 80-ական թթ․ Ալավերդու պղնձահանքերի ինժեներ Ժակ դը Մորգանը պեղումներ է կատարում Դեբեդի ձորում,ուր հայտնաբերվում են հնագույն հետաքրքիր նյութեր։Գարեգին Սրվանձտյանցը կատարել է Աղթամարի,Նարեկա վանքի,Տարոնի եկեղեցիների,նաև խաչքարերի,կոթողների նկարագրությունը։ Պարբերական մամուլի էջերում իր հայրենի Դսեղ գյուղի հնություններին է անդրադառնում Հովհ․ Թումանյանը։

19-րդ դարում սկսվում է Արևմտյան Հայաստանի հնագիտական սիստեմատիկ ուսումնասիրությունը։Գերմանացի գիտնականներ Լեման Հաուպտը և Վ․ Բելքը Վանա լճի արևելյան ափին իրականացնում են 5-4 հազարամյակներին վերաբերող Շամիրամ Ալթիի պեղումները։Այդ տարիների հնագիտական ուսումնասիրությունների պսակն են կազմում Անիի պեղումները,որոնք կապված են Ն․Յա․ Մառի(1864-1931թթ․) հետ։Գիտական արշավախմբին մասնակցում էին Թ․Թորոմանյանը,Հ․ Օրբելին,Ա․Վրույրը,Ա․Քալանթարը։Պեղումների արդյունքները ամփոփվեցին Ն․ Յա․ Մառի <<Անի>> մենագրության մեջ։

1909-1910թթ․ հնագետը իրականացնում է Գառնիի 1-ին դարի հեթանոսական տաճարի պեղումները։Յա․ Ի․ Սմիռնովի հետ Ն․Մառը գիտական ուղևորություն է կազմակերպում դեպի Գեղամա լեռները,որի արդյունքը լինում է հետագայում Յա․ Ի․ Սմիռոնվի հետ ձկնակերպ վիշապ քարակոթղներին նվիրված ուսումնասիրության հրատարակումը։

Հայաստանի հնագիտական ոսւումնասիրության մեջ մեծ է Հովսեփ Օրբելու ներդրումը։Նա մասնակցում է Անիի պեղումներին,հրատարակության է պատրաստում Անիի,Մարմաշենի և այլ վայրերի վիմագիր արձանագրությունները։Հ ․Օրբելին գործուղվում է Վան,ուր Մուշի և Մոկսի բարբառների ուսումնասիրությանը զուգընթաց զբաղվում է ուրարտական հուշարձաններով։Նա Թոփրախ-կալեում հայտնաբերում է հետարքրիր հնագիտական հուշարձաններ։

Հայաստանի հնագիտությանը մեծ ծառայություն է մատուցել ճարտարապետ Թորոս Թորոմանյանը։Նա Անիի հնագիտական ուսումնասիրության գիտական արշավախմբի գլխավոր դեմքերից մեկն էր։Ե․ Լալայանը 1904 և 1913թթ․ նյութեր է հայտնաբերում Նախիջևանի Քյուլ-թափա հնավայրում,հետազոտում Շրեշ բլուր բնակավայրը,Սևանա լճի ափամերձ վայրերում Ե․Լալայանը պեղում է բազմաթիվ դամբարանաբլուրներ և դամբարանային հուշարձաններ։

1827թ․ Վանի շրջանն է գործուղվում Շուլցը։

1913թ․ լույս է տեսնում Կ․Կոստանյանցի <<Վիմագիր տարեգիր>> ժողովածուն։20-րդ դարի սկզբին հայերեն արձանագրությունների հավաքման,հրատարակման աշխատանքներին իրենց լուման են ներդրել Երվանդ Լալայանը,Մ․Փափազյանը։Օրբելին հավաքում է Անիի արձանագրությունները,հրատարակում Բագարանի,Բագավանի,Մարմաշենի և այլ վիմագիր հիշատակարանները։

Ազգագրություն։Հայ ժողովրդին վերաբերվող ազգագրական գիտելիքների կուտակումը սկսվել է վաղ անցյալում։Խաչատուր Աբովյանը իր գեղարվեստական երկերում գրել է նաև ազգագրական բնույթի աշխատանքներ։Այս շրջանում աչքի ընկան ազգագրության ու բանագիտության ներկայացուցիչ Գ․Սրվանձտյանցի(1840-1892թթ․) երկերը՝<<Գրոց ու բրոց>>,<<Հնոց ու նորոց>>,<<Մանանա>>,<<Համով հոտով>>։19-րդ դարի վերջին տասնամյակները և 20-րդ դ․ սկիզբը նշանավորեցին ազգագրական գիտելիքների կուտակմամբ։Այդ երևույթը իր արտահայտությունը գտավ պարբերական մամուլում՝<<Հանդես ամսօրյայում>>,<<Բազմավեպում>>,<<Մշակում>><<Տարազում>> և այլն։Հայ ազգագրական նյութի մատուցման ու մեկնաբանման գործում նշանակալից ներդրում կատարեցին Ղ․Ալիշանը,Ս․Ամատունին,Մ․Միրախորյանը,Գ․Ախվերդյանը և ուրիշներ։

Նա ժամանակի ընթացքում կարողացավ <<Հանդեսի>> շուրջը համախմբել լավագույն գիտական ուժերի՝Մ․Աբեղյան,Թ․Թորոմանյան,Լեո,Ե․Շահազիզ և այլն։

<<Ազգագրական հանդեսը>> դարձավ հայ կյանքի մի յուրօրինակ հանրագիտարան։<<Ազգագրական հանդեսի>> էջերում հանդես էին գալիս նաև Բենսեն,Խ․Փորքեշյանը,Մալխասյանը և ուրիշներ։Խաչիկ Սամվելյանը (1873-1941թթ․) հանդես է գալիս սովորույթական և ընտանեկան իրավունքին նվիրված հոդվածաշարերով։

<<Ազգագրաակն հանդեսի>> շնորհիվ,ազգագրությունը Հայաստանում լիովին ձևավորվեց որպես գիտության ուրույն բնագավառ։

Ուշագրավ է <<էմինյան ազգագրական ժողովածուն>>,որը հրատարակվեց Լազարյան ճեմարանի ուսուցչապետ Մ․էմինի կտակով,ինը գրքով,Գր․ Խալաթյանցի խմբագրությամբ։

Հայ ազգագրական նյութի ուսումնասիրության առումով առանձնահատուկ տեղ են գրավում Ն․Ադոնցը և Ս․Եղիազարյանը,առաջինն իր <<Հայաստանը Հուստինիանոսի ժամանակաշրջանում>> աշխատությամբ։

Տնտեսագիտություն։Հայ բուրժուական գաղափարախոսությունը ձևավորվել է 18-րդ դարի երկրորդ կեսում,հանձին Մադրասի հայկական համայնքի առաջավոր մտավորականներ Հովսեփ Էմինի(1726-1809թթ․),Մովսես Բաղրամյանի և Շահամիր Շահամիրյանի(1723-1797թթ․)։Բուրժուական հասարակության սրբության սրբոց՝մասնավոր սեփականությունը հռչակվում է որպես հասարակական հարաբերությունների հիմք։Հայկական կապիտալի գործունեության հիմնական նպատակը պետք է լիներ ազատագրված հայրենիքի հարստությունների արդյունահանումն ու վերամշակումը։

Ռուսաստանին միանալուց հետո Անդրկովկասում նպաստավոր պայմաններ են ստեղծվում արտադրողական ուժերի զարգացման համար։Ղ․Տերտերյանը տնտեսական գործունեությունը բաժանում էր երեք մասի՝երկրագործություն,արդյունագործություն և վաճառականություն։

<<Բազմավեպի>> հոդվածագիրներից Տ․Թնկրյանը ապրանքի,փողի,արժեքի,գնի մասին իր հայացքները շարադրում է Ադամ Սմիթի անմիջական ազդեցությամբ։

Թնկրյանը փորձում է ստեղծել արտադրության երեք հիմնական տարրերի՝աշխատանքի,կապիտալի և հողի մասին անմիջական ուսմունք։Թնկրյանը պահանջում էր կապիտալը տարբերել փողից,բաժանելով կապիտալը երկու հիմնական մասերի։

Այսպիսով,աշխատանքը,կապիտալը և հողը նա դիտում է որպես եկամտի երեք գլխավոր աղբյուրներ։

Քաղաքատնտեսության տեսական հարցերն ավելի հանգամանորեն են շարադրված արևմտահայ մտավորականության ականավոր ներկայացուցիչ Նիկողայոս Զորայանի (1821-1859թթ․) <<Քաղաքական տնտեսության վրա տեղեկություններ>> աշխատության մեջ։Նա գտնում է,որ ապրանքների փոխանակությունը կատարվում է ըստ նրանց արժեքի՝փողի միջոցով։

Լինելով բուրժուազիայի գաղափարախոս,Զորայանը մասնավոր սեփականությունը համարում է հարստության արդյունավետ օգտագործման հիմքը և մերժում է շահույթի,տոկոսի և ռենտայի անարդարացի եկամուտներ լինելու մասին տեսակետը։

Միքայել Նալբանդյանի (1829-1866թթ․) թողած հարուստ գրական ժառանգության մեջ ծավալուն տեղ է գրավում սոցիալ-տնտեսական երևույթների վերլուծությունը։

Նալբանդյանը բացահայտում է արտադրության տարրերի հակամարտ բնույթը կապիտալիստական կարգերում,որտեղ աշխատողը <<վարձկան է,իսկ վարձկանի աշխատությունը յուր համար չէ,վարձկանի առաջ բերած արդյունքը վայելում է նրա տերը>>։

Ապագա հասարակության տնտեսական ծրագրի հիմքը համարելով ազատ երկրագործությունը,Նալբանդյանը ընդգծում էր նաև արդյունաբերության և առևտրի զարգացման անհրաժեշտությունը։

70-80-ական թթ․ Ռուսաստանում և Անդրկովկասում,կապիտալիստական հարաբերությունների զարգացման հետևանքով հայ իրականության մեջ ձևավորվում է մանրբուրժուական տնտեսագիտությունը,որի ներկայացուցիչները հանդիսացան Գ․Ախվերդյանը,Պ․Շանշյանը և Ս․ Եղիազարյանը։Համքարությունների լավ կողմերն Ախվերդյանը համարում էր այն,որ նրանք ապահովում են աշխատողին հանապազօրյա հացով։Համքարությունը Շանշյանը համարում է աղքատության հուսալի պատվար։

Կապիտալիզմի զարգացման հետ միասին հանդես եկան տնտեսագիտության դոկտորներ Գր․Արծրունին(1845-1892թթ․) և Ավ․ Արասխանյանը(1857-1912թթ․)։Արծրունին համոզված էր,որ պետությունը կարող է վերացնել կապիտալիզմի բերած թշվառությունները և լուծել տնտեսական հակասությունները։

Հայ հասարակական մտքի պատմության մեջ բուրժուական ականավոր ներկայացուցիչ էր նաև Ավետիք Արասխանյանը։Նա տեսնում էր կապիտալիստների և բանվորների տնտեսական շահերի հակադրությունը։

Նա գտնում էր,որ մասնավոր սեփականությունը ունի թերություններ։Արծրունին և Արասխանյանը կապիտալիստական եղանակը դիտում էին որպես արդյունավետ համակարգ և հասարակության առաջընթացի նպատակը համարում նրա հետագա կատարելագործումը։

Նախահեղափոխական շրջանի հայ տնտեսագիտական մտքի պատմության ականավոր դեմքերից են բուրժուական լիբերալ տնտեսագետներ Ս․Գուլիշամբարովը,Մ․Բունիաթյանը,Վ․Թոթոմյանցը։

Ստեփան Գուլիշամբարովը(1849-1915թթ․) ավարտել է Պետերբուրգի տեխնոլոգիական ինստիտուտը, որոշ հակում է ունեցել դեպի նարոդնիկական շարժումները,բայց հետո հանգել է այն հաստատ համոզման,որ Ռուսաստանի ապագան կապիտալիստական հասարակությունն է։1891թ․-ից պետական պաշտոններ է վարել Պետերբուրգում,մասնակցություն է ունեցել <<Ռուսական գյուղատնտեսական լիակատար հանրագիտարանի>> ստեղծմանը։Նրա հիսունից ավելի մենագրությունների մի մասը թարգմանվել է տարբեր լեզուներով։

Գուլիշամբարովի աշխատությունները նվիրված են Ռուսաստանի և հատկապես Անդրկովկասի,նաև Միջին Ասիայի արտադրողական ուժերի ուսումնասիրությանը,որի հիմքում ընկած էր երկրի ինդուստրիալ զարգացման գաղափարը։Նա հաճախ է անդրադառնում բանվորական հարցին։Իր շրջագայությունների ընթացքում նա ծանոթանում է զարգացած կապիտալիստական երկրների տնտեսական կյանքին և մի շարք աշխատություններ նվիրում այդ հարցին։

Նա ցույց է տալիս արտադրանքի գլխավոր տեսակների արտադրության և արտասահմանյան պատկերը միջազգային շուկայում և առանձին երկրների դերը համաշխարհային ապրանքաշրջանառության մեջ։

Վ․Թոթոմյանցը(1875-1923թթ․) ծնվել է Աստրախանում,սովորել եվրոպական համալսարաններում։Ավարտել է Բրյուսելի համալսարանը և ստացել սոցիալական գիտությունների դոկտորի աստիճան։Դասավանդել է Բեռլինի,ապա Պետերբուրգի և Մոսկվայի համալսարաններում որպես քաղաքատնտեսության և կոոպերացիայի դասախոս։Աշխատել է Պրագայում,Բուլղարիայում,Իտալիայում,հրատարակել է կոոպերացիայի տեսության և պատմության վերաբերյալ մի շարք աշխատություններ։

Թոթոմյանցը կոոպերատիվ շարժման լիբերալ-բուրժուական ուղղության տեսաբան է։

20-րդ դարի սկզբին մարքսիստական գաղափարախոսությունն տարածվում էր աշխատավորական զանգվածների շրջանում։Այս նոր ուսմունքի դրոշակակիրները հայ իրականության մեջ հանդիսացան Ա․ Մյասնիկյանը Ս․Շահումյանը,Ս․Կասյանը և ուրիշներ։

Կապիտալիզմի զարգացումը ուսումնասիրելով,հատկապես <<Արդի տնտեսական կյանքը>> ծավալուն հետազոտության մեջ Մյասնիկյանը վեր է հանում Ռուսաստանի և Անդրկովկասի տնտեսական զարգացման առանձնահատկությունները։

Փիլիսոփայություն։19-րդ դ․ վերջին հայ փիլիսոփայական մտքի մեջ ձևավորվում են պոզիտիվիստական,էլեկտիկ և մատերիալիստական ուղղությունները։

Հայ մատերիալիստական մտքի զարգացման գործում մեծ է Գալուստ Կոստանդյանի(1843-1898թթ․) դերը։Այն հարցին,թե ինչն է առաջնային՝հոգին,թե՛ մատերիան,գոյը,թե՛ գիտակցությունը,Կոստանդյանը պատասխանում է,որ սկզբնականը սուբստանցիան է,մատերիան,որն առաջանալ չի կարող,նա եղել է,կա ու պիտի լինի։

Մատերիալիզիմի մյուս ներկայացուցիչը Ղ․ Աղայանն էր։Նա գիտակցությունը ծագեցնում էր փորձից,նյութական աշխարհից,մտածողությունը,հասկացությունները,միտքը դիտում որպես մատերիայի մտածողության արդյունքը,նրանից ածանցվածը։

20-րդ դ․ սկզբին հայ փիլիսոփայական մտքի պատմության համար բնորոշ են երեք հոսանքներ՝սուբյեկտիվ իդեալիզմը՝բուրժուազիայի գաղափարախոսության փիլիսոփայական հիմքը,մատերիալիզմի և իդեալիզմի միջև տատանվող էլեկտիզմը՝մանրբուրժուազիայի փիլիսոփայությունը,մարքսիստական փիլիսոփայությունը,պրոլետարիատի աշխարհայացքը։

Հայ փիլիսոփայական մտքի պատմության մեջ հանդես եկավ մի ուղղություն ևս՝ի դեմս հնչակյան կուսակցության գաղափարախոսներ Ա․Կենճյանի,Ա․Կիտուրի,Ռ․Խանազատի և ուրիշների։

Հայ ականավոր մարքսիստներ Ստ․Շահումյանը,Բ․Կնունյանցը,Ս․Սպանդարյանը և ուրիշներ,պայքար ծավալեցին մարքսիստական բացահայտ կեղծարարների և ռևիզիոնիստ-աղավաղողների դեմ։

Հայ մարքսիստների աշխատություններում լուսաբանված են՝կեցության ու գիտակցության հարաբերության,դիալեկտիկայի և իմացության,փիլիսոփայության կուսակցականության և այլ հարցեր։

Բնական գիտություններ։Հին Հայաստանում բարձր զարգացման էին հասել լեռնային գործը,կիրառական քիմիան,տեխնիկական և քիմիական գիտելիքները,մետալուրգիան՝ոսկի,արծաթ,պղինձ

պատրաստելու արվեստը։

Եվրոպայում և Ռուսաստանում հանդես եկան մի շարք հայ քիմիկոսներ և ֆիզիկոսներ՝Ա․Ե․Արծրունին,Ջ․Հ․Չամչյան,Հ․Ադամյան,որոնց աշխատությունները լուրջ ներդրում էին գիտության մեջ։

Երկրաբան,հանքաբան և բյուրեղաքիմիկոս պրոֆ․ Անդրեաս Արծրունին(1847-1898թթ․) սովորել է Դորպատի և Գերմանիայի մի քանի համալսարաններում։Ուսումնասիրել է Կովկասի և Ուրալի օգտակար հանածոների հանքավայրերը։Նա ուսումնասիրել է Սևանի ափերը,Ղարաքիլիսայի,Լոռու շրջանները,բարձրացել Փոքր Մասիսի գագաթը։

Բյուրեղագիտական իր հետազոտություններում Արծրունուն հետաքրքրում էին բյուրեղների քիմիայի հարցերը։Նրա լույս ընծայած մոտ հինգ հարյուր աշխատություններից շուրջ վաթսունը նվիրված են այդ խնդրին։Արծրունին արտասահմանյան մի շարք գիտական ընկերությունների անդամ էր՝Պետերբուրգի,Տուրինի և Բավարիայի գիտությունների ակադեմիաների թղթակից-անդամ։

Եվրոպայում և Ամերիկայում լայնորեն ճանաչված օրգանիկ-քիմիկոսներից էր Ջակոմո (Հակոբ)Չամչյանը(1857-1922թթ․)։Նա իր գիտական և մանկավարժական աշխատանքն սկսել է Հռոմի համալսարանում,ընտրվել է Պադուայի և Բոլոնիայի համալսարանի պրոֆեսոր,որտեղ էլ աշխատել է մինչև իր կյանքի վերջը,վարելով անօրգանական և օրգանական ու կենսաբանական քիմիաների դասընթացը։Նրա հրապարակած շուրջ 400 աշխատությունները նվիրված էին ֆիզիկական,օրգանական և կենսաբանական քիմիայի պրոբլեմներին։Նրա աշխատություների մեջ մեծ տեղ են գրավում օրգանական լուսաքիմիայի՝օրգանական նյութերի վրա լույսի քիմիական ազդեցության ուսումնասիրությունը։

Չամչյանի մահից հետո տրիեստի <<Հայկական փողոցը>>,ուր գտնվում էր այն տունը,որտեղ ապրել էր Չամչյանն իր պատանեկության տարիներին,վերանվանվել է <<Չամչյանի փողոց>>,իսկ տան վրա փակցվել է բրոնզե հուշատախտակ։Բոլոնիայում նրա տան մոտ գիտնականի աշակերտները կանգնեցրել են նրա հուշարձանը,իսկ քիմիական ինստիտուտը անվանել <<Ջակոմո Չամչյանի անվան քիմիական ինստիտուտ>>։

Աչքի ընկնող հայ քիմիկոսներից էր նաև Հարություն Աբելյանցը(1849-1921թթ․)։Ավարտելով Թիֆլիսի Ներսիսյան դպրոցը,ապա Հեյդելբերգի համալսարանը,նա իր կրթությունը շարունակեց Ցյուրիխի համալսարանում,աշակերտելով Հելմհոլցին,Կիրխհոֆին,Վիսլիցենիուսին։Նա դասավանդել է անալիտիկ քիմիա,ղեկավարել է լաբորատոր գործնական աշխատանքները։

Վահագն Դեմիրչօղլյանը ինքնուրույն ձեռք է բերել անհրաժեշտ գիտելիքներ իր ժամանակի ֆիզիկայի հիմնական նվաճումների վերաբերյալ և զբաղվել ֆիզիկայի ու քիմիայի բաժիննեորվ՝ատոմի ու նրա միջուկի կառուցվածքի,տարրերի արժեքականության էլեկտրոնային տեսության տեսական ուսումնասիրությամբ։

Հովհաննես Ադամյանի (1879-1932թթ․) անվան հետ է կապված պատկերները հեռագրով հաղորդելու-լուսահեռագրի,եռագույն հեռուստատեսության համակարգի,հեռուստացույցի հայտնագործումը։

Վենետիկի ս․ Ղազար կղզում հիմնադրվում է հայկական աստղադիտարան,որը հնարավորություն է ընձեռում կատարելու որոշ գիտական հետազոտություններ։Ուշագրավ են Խորեն Սինանյանի (1868-1928թթ)․ուսումնասիրությունները։Նա ս․Ղազարի հայկական աստղադիատարանում աշխարհում առաջին անգամ հայտնաբերում է Յուպիտերի վեցերորդ արբայնակը։

Այսպիսով,19-րդ դարի կեսերից հայ աստղագիտության բնագավառում զգալի առաջխաղացում է նկատվում։

Կենսաբանություն։18-րդ դարի վերջերին19-րդ դարի սկզբերին տպագրվում են կենսաբանական տեղեկություններ պարունակող որոշ գրքեր։

Նշանակալից դեմք էր խոշոր հասարակական գործիչ,հայտնի բժշկապետ և բուսաբան Ստեփանոս Շահրիմանյանը(1766-1830թթ․)։Նա ծնվել է Թիֆլիսում,սովորել Տրիեստում,ապա Վենետիկի համալսարանում։Ժանտախտի ժամանակ աշխատելով Կոստանդնուպոլսում,գրել է <<Անդեղայ ժանտախտի>> աշխատությունը։Ս․ Շահրիմանյանի ստվարածավալ ձեռագիր աշխատությունում՝<<Տնկաբանություն կամ Փղորա Հայաստանի>>,որն այժմ պահվում է Մեսրոպ Մաշտոցի անվան Մատենադարանում,նկարագրված են պատմական Հայաստանի 800 դեղաբույսեր։

1884թ․ Վենետիկում լույս տեսավ Հ․Սափարյանի <<Բուսաբանությունը>>,հրատարակվեց Ղ Ալիշանի <<Հայբուսակ կամ հայկական բուսաբանություն>> աշխատությունը,որն առաջին հրատարակված գիրքն է Հայաստանի բուսականության մասին։Այստեղ Ալիշանը նկարագրել է հայկական բնաշխարհի ավելի քան 3400 բույսեր։

Արևմտահայ կենսաբան-գիտնականների մեջ հատուկ տեղ է գրավում Նազարեթ Տաղավարյանը(1862-1915թթ․)։Նա գիրք հրատարակեց դարվինիզմի սկզբունքների վերաբերյալ։Ավարտելով Փարիզի երկրագործական վարժարանը և միաժամանակ աշխատելով այդ մասնագիտությամբ,Տաղավարյանը ստանում է նաև բժշկական կրթություն և Պաստյորի ինստիտուտում ուսումնասիրում մանրէաբանություն։Երկար տարիներ նա բժշկությամբ է զբաղվում Կ․Պոլսում և զոհ գնում 1915թ․ մեծ եղեռնին։

Ն Տաղավարյանի աշխատություններից են <<Բնական պատմությունը>>,<<Մարդկային սաղմնախոսությունը>>,<<Բժշկարանը>> և այլն։

Բնագիտական,կենսաբանական խնդիրների և դարվինիզմի հետ կապված հարցերի մասին հոդվածներ են տպագրում <<Մշակ>>,<<Տարազ>>,<<Փորձ>> թերթերն ու ամսագրերը։

Թիֆլիսում լույս տեսավ Ա․Զելինսկու <<Բույսերի գործածությունը Երևանի նահանգում>>,իսկ Պետերբուրգում՝Ա․Բուդաղյանի երկու գիրքը՝<<ժառանգականություն և դաստիարակություւն>> ու <<Գոյության կռիվ>>։

Մուրճում հոդվածնեորվ հանդես են գալիս մի շարք հեղինակներ,այդ թվում և Սամվել Բալաղյանը(1865-1952թթ․)։Բարձրագույն բնագիտական կրթությունը նա ստացել է Օդեսայի համալսարանում։Նա բնագիտական առարկաներ է դասավանդել Ներսիսյան դպրոցում և զբաղվել դարվինիզմի լայն պրոպագանդայով։Առանձին գրքերով լույս են տեսել Բալաղյանի <<Միկրոբներ>>,<<Հողի մասին>> և այլ աշխատություններ։

Ռուսաստանում անասնաբուծության զարգացման գործում զգալի ավանդ ունեն Ալեքսանդր և Ավետիս Քալանթարները։Ավ Քալանթարը մասնակցություն է ունեցել Վոլոգդայում 1911թ․ գյյուղատնտեսական կաթնամշակության առաջին ինստիտուտի ստեղծմանը,եղել է Տիմիրյազևի անվան գյուղատնտեսության ակադեմիայի և Երևանի անսասնաբուժական-անասնաբուծական ամբիոնի վարիչ։Ալ․ Քալանթարը եղել է Ռուսաստանի բազմաթիվ նահանգների անասնապահության վիճակի ուսումնասիրության ու նկարագրության ասպարեզում։

Նշանավոր գիտնականներից է Վ․Ի․Վարդանովը՝Ի․Պ․Պավլովի աշակերտներից մեկը Պետերբուրգի ռազմաբժշկական ակադեմիայում։

Լևոն Օրբելին զարգացրեց իր ուսուցիչ Ի․Պ․Պավլովի ուսմունքը,ստեղծեց էվոլյուցիոն ֆիզիոլոգիայի ուղղությունը։

20-րդ դարում իրենց գործունեությունը սկսել են սովետահայ մի շարք գիտնականներ՝Ս․Աբովյանը,Հ․Բեդելյանը,Պ․Բ․ Քալանթարյանը և ուրիշներ։Կովկասում ծավալուն հետազոտություններ է կատարել գերմանացի նշանավոր բնագետ Հ․ Աբիխը։Նա բարձրացավ Արարատի և Արագածի գագաթները և հաստատեց դրանց հրաբխային ծագումը։Նրան անվանում են <<Հայկական երկրաբանության հայրը>>։Պետերբուրգի գիտությունների ակադեմիան նրան ընտրում է իսկական անդամ։

Հայաստանում երկրաբանական աշխատանքներ են ծավալում Ֆ․Յու․ Լևինսոն-Լեսսինգը,Ստոյանովը,Վ․Ի․Միլլերը ուրիշներ։

Հայրենի երկրի հանքավայրերը և երկրաբանական կառուցվածքն է ուսումնասիրել պրոֆ․ Հովհաննես Կարապետյանը(1875-1943թթ․),որը դարձավ Հայաստանի ԳԱ երկրաբանական ինստիտուտի կազմակերպիչը և առաջին դիրեկտորը։Երկրաբանության բնագավառում աչքի ընկող ներկայացուցիչներից էր Անդրեաս Արծրունին։Նրա անունով <<Արծրունիստ>> է կոչվում իր ժամանակիր նորահայտ հանքատեսակներից մեկը։

Հայ անվանի երկարաբաններից էր նաև Լեոնիդ Սպենդիարյանը՝կոմպոզիտոր Ա․Ա․ Սպենդիարյանի եղբայրը,որն ապրեց կարճ,սակայն բեղմնավոր կյանքով(1869-1897թթ․)։Նրա գրչին են պատկանում Կովկասի և Ղրիմի երկրաբանությանը նվիրված մի շարք ուսումնասիրություններ,որոնցից առավել հետաքրքիր է Կովկասի ծովային ոզնիներին նվիրված աշխատությունը։Պետրոս Քալանթարյանը 1764թ․ ավարտելով Ս․Պետերբուրգի բժշկական բուհը,1793թ․ Նոր Նախիջևանում հրատարակում է <<Բժշկարան համառոտ>> հետաքրքիր պատմությունը։

Հայաստանի առաջին դիպլոմավոր բժիշկը՝Սիմոն Լոռու-Մելիքյանը,1832թ․ ավարտել է Մոսկվայի համալսարանը և նշանակվել հայկական մարզի բժիշկ։

Կարապետ Քոչարյանցն առաջիններից էր,որ օգտագործելով ռուսական,եվրոպական բժշկական գիտամատչելի գրականությունը, 1863թ․ հրատարակեց <<Տանու բժիշկ կամ հասարակաց բժշկարան>> աշխատությունը։

Դորպատի համալսարանավարտ բժիշկ Լևոն Տիգրանյանը Երևանում հրատարակում է <<Առողջապահական թերթ>> հանդեսը,որը ուշադրություն է նվիրում բժշկական գիտելիքների պրոպագանդմանը և դպրոցական առողջապահության հարցերին։

Հայ բժիշկներից Ավետիք Բաբայանը(1844-1913թթ․),որն ավարտել էր Պետերբուրգի բժշկավիրաբուժական ակադեմիան,առաջինն էր,որ ուսումնասիրեց Հայաստանի և Կովկասի լեռնակլիմայական գործոնները և հանքային ջրերը։

Հայ բժշկության երախտավորներից էր նաև Մարգար Առուստամովը( 1854-1901թթ․),Պետերբուրգի բժշկավիրաբուժական ակադեմիայի սան։Իր ծննդավայր Շուշի քաղաքում ծավալած դեմոկրատական գործունեության համար ցարական իշխանությունները նրան արտաքսում են Աստրախան։Առուստամյանը ժանտախտի համաճարակի դեմ պայքար է կազմակերպել Աստրախանի նահանգում։

Ժողովրդի առողջապահության կազմակերպման գործում եղած սոցիալական աղաղակող անհավասարության դեմ իր հոդվածներով և աշխատություններով,կրքոտ պայքար է մղել ճանաչված բժիշկ Արտաշես Բուդաղլյանը։

Հայ մշակույթի աչքի ընկնող գործիչներից է նաև Վահան Արծրունին(1857-1947թթ․):Նա ավարտել է Փարիզի համալսարանի բժշկական ֆակուլտետը և գործել Թիֆլիսում։

1892թ․ հրատարակված նրա <<Խոլերայի մասին>> գիտա-հանրամատչելի գիրքը թարգմանվում է Անդրկովկասի ժողովուրդների լեզուներով և արժանանում ընկերության մրցանակին։

Բժիշկ և նշանավոր գործիչ Բագրատ Նավասարդյանը 1880թ․ Թիֆլիսում աղքատների համար հիմնադրում է ձրի բուժարան։Նա կազմակերպում է Ելիսավետպոլի և Բաքվի նահանգներում բռնկված ժանտախտի համաճարակի դեմ մղվող պայքարը։

1890թ․ Երևանում բացվում է առաջին բուժարանը,իսկ 1882թ․ միակ խղճուկ հիվանդանոցը,որն ուներ ընհամենը 12 մահճակալ,1913թ․ նահանգում գործում էր վեց հիվանդանոց՝212 մահճակալով։Թիֆլիսում գործում էին նաև բժիկներ Ավետիքյանի և Հովհաննիսյանի երկու մասնավոր հիվանդանոցները։

Արևմտյան բժշկական մշակույթի ասպարեզում աչքի ընկնող դեմք էր հունգարահայ բժիշկ Անդրիաս Փափովիչը,որը բժշկական բարձրագույն կրթություն էր ստացել Բուդապեշտւմ և տեղափոխվել Կ․Պոլիս։

Կ․Պոլսում բժշկական բարձրագույն կրթական հաստատությունը հիմնադրվել է 1838թ․ Թուրքիայի արքունի բժիշկ Մանվել Շանշյանի նախաձեռնությամբ։

Արտասահմանյան երկրներում համբավ էր ձեռք բերել բժիշկ Հովսեփ Բերյանը(1825-1866թթ․),որը 1854թ․ Կ․Պոլսից տեղափոխվում է Փարիզ։Նա գրում է <<Ընդհանուր ախտաբանություն>> ծավալուն գործը։Նա հայտնագործել է միզուկահատիչ։Նա հրատարակում է <Միզուղիների հիվանդություններ>> իր կարդացած դասախոսությունները։

Երվանդ Մանվելյանը իր մորֆոլոգիական հետազոտական աշխատանքների համար արժանանում է Փարիզի բժկական ֆակուլտետրի դափնեկրի պատվավոր կոչման։Նա ընտրվում է Հայկական ՍՍՀ Թղթակից-անդամ։Միհրան Ղասաբյանը ԱՄՆ-ում ճանաչված ռենտգեբաբան էր։

1854թ․ Հարություն Պեզճյանի միջոցներով Կ,Պոլսում կառուցվում է 300-350 մահճակալանոց հիվանդանոցը,որը թերապևտիկ ,վիրաբուժական և հոգեբուժական բաժանմունքներից բացի ուներ նաև անխնամ ծերերի և որբերի բաժիններ։

18-րդ դարում Զմյուռնիայում գոյություն է ունեցել ս․ Լուսավորչի ազգային հիվանդանոցը։

Այսպիսով,19-ր դդ․ երկրոդ կեսին ևն 20-րդ դ․ սկզբներին և արևելահայ և արևմտահայ կյանքում,նմանապես և հայկական գաղթօջախներում առաջընթաց է կատարվում ինչպես բժշկության,այնպես էլ բժշկագիտության մեջ։

Հոկտեմբերյան հեղափոխությունը և Հայաստանը

Հոկտեմբերյան հեղափոխության հաղթանակը։Հայաստանի աշխատավորների պայքարը սովետական իշխանության հաստատման համար։Սոցիալիստական հեղափոխությունն իրականացնելու համար ընտրվեց Ռազմա-հեղափոխական կենտրոն,որի մեջ մտան Ա․Բուբնովը,Ֆ․Ձերժինսկին,Ի․Ստալինը,Մ․Ուրցկին։1917թ․ հոկտեմբերի 25-ին <<Ավրորա>> հածանավի հրանոթների համազարկն ազդարարեց կապիտալիզմի կործանման և սոցիալիստական հասարակարգի հաստատման դարագլխի սկիզբը։

Հոկտեմբերի 25-ին հեղափոխական ուժերը գրավեցին երկաթուղու կայարանները,էլեկտրակայանները,Պետբանկը,փոստն ու հեռախոսակայանը և այլն։

Հոկտեմբերի 25-ին ՌՀԿ-ն հանդես եկավ կոչով,որով ազդարարվում էր հեղափոխության հաղթանակը։Սմոլնիում բացվեց Խորհուրդների Համառուսաստանյան Երկրորդ Համագումարը,որը հռչակեց իշխանության անցումը Խորհուրդներին:

Հոկտեմբերի 26-ին Ձմեռային պալատը գրավվեց։Նույն օրը Խորհուրդների համագումարն ընդունեց Դեկրետ հաշտության մասին և Դեկրետ հողի մասին։Համագումարն ստեղծեց առաջին խորհուրդ՝Ժողկոմխորհ՝Վ․Ի․ Լենինի նախագահությամբ։

Հաշտության մասին դեկրետով խորհդային իշխանությունը հրաժարվեց ցարական և ժամանակավոր կառավարության կնքած պայմանագրերից և առաջարկեց բանակցություններ սկսել ընդհանուր,արդարացի,դեմոկրատական հաշտություն կնքելու համար։

Հողի մասին դեկրետով վերացվում է հողի մասնավոր սեփականությունը։Կալվածատիրական ամբողջ հողը բռնագրավվում էր և տրվում ժողովրդին։

Տապալելով շահագործողների տիրապետությունը,բանվոր դասակարգը հաստատեց իր դիկտատուրան,ոչնչացրեց կառավարման հին պետական ապարատը,ազգայնացրեց գործարանները,բանկերը,երկաթուղին և ձեռնամուխ եղավ սոցիալիստական հասարակարգի ստեղծման գործին։Նոյեմբերի 2-ին Մոսկվայում հաստատվեց խորհրդային իշխանություն։

Խորհրդային իշխանություն հաստատվեց ողջ Ռուսաստանում,Ուկրաինայում,Մերձբալթիկայում,Միջին Ասիայում և այլուր։

Նույնանման որոշումներ ընդունվեցին Կարսում,Երևանում,Սարիղամիշում,Ղարաքիլիսայում և այլուր։Ելենովկայի շրջանի գյուղացիները կազմակերպում են խորհուրդներ։

Հոկտեմբերի հեղափոխության լուրը հասավ նաև Արևմտյան Հայաստան։1917թ․ նոյեմբերի 21-22-ին տեղի ունեցավ զինվորների և բանվորների դեպուտատների Էրզրումի խորհուրդ ,որը ընդունեց հետևյալ բանաձևը․Ճանաչել Ռուսաստանի իշխանությունը,իշխանությունը հանձնել խորհուրդներին։

1917թ․ դեկտեմբերին ստեղծվեց Հայկական գործերի կոմիսարիատը՝Վառլամ Ավանեսովի(Սուրեն Մարտիրոսյան) ղեկավարությամբ։Նրա տեղակալն էր բանաստեղծ,բոլշևիկ Վահան Տերյանը։

1917թ․ նոյմեմբերի 2-ին Բաքվում հռչակվեց խորհրդային իշխանություն՝Ստեփան Շահումյանի գլխավորությամբ։

Հակասովետական բլոկի ստեղծումը Անդրկովկասում։Հայոց ազգային խորհուրդը (նախագահ Ա․Ահարոնյան) հայտարարեց,որ չի ճանաչում Խորհրդային Ռուսաստանի կառավարությունը։

Թշնամական դիրք բռնելով Ռուսաստանում հաղթանակած խորհրդային իշխանության հանդեպ,Անդրկովկասյան հակախորհրդային բլոկը ձեռնամուխ է լինում երկրամասը կառավարելու նոր օրգանի ստեղծմանը,որին միջամտում են Թիֆլիսում գտնվող ԱՄՆ-ի և Անգլիայի հյուպատոսները։Այդ ուղղությամբ ակտիվ գործունեություն է ծավալում ամերիկյան հյուպատոս Սմիթը։Գեներալ Շորը հրահանգներ է ստանում Լոնդոնից կազմակերպել Հարավային Ռուսաստանի և Հյուսիսային Կովկասի հակահեղափոխական ուժերին Խորհրդային Ռուսաստանի դեմ հանելու համար։

Ռուսաստանի խորհդային իշխանությունը չճանաչելու,Օզակոմի հեղինակազրկման պայմաններում առաջացավ Անդրկովկասյան տեղական նոր իշխանություն ստեղծելու պահանջը։Այդ նպատակով նոյեմբերի 15-ին Թիֆլիսում հրավիրվեց մի խորհրդակցություն,որը որոշեց ստեղծել տեղական իշխանություն՝Անդրկովկասյան Սեյմ՝իբրև օրենսդիր մարմին և Անդրկովկասյան կոմիսարիատ՝իբրև սեյմի գործադիր մարմին։Սեյմի նախագահ ընտրվեց մենշևիկ Նիկոլայ Չխեիձեն ,Անդրկովկասյան կոմիսարիատի նախագահ նշանակվեց Եվգենի Գեգեչկորին,ներքին գործերի կոմիսար նշանակվեց Ա․Չխենկելին,ռազմական կոմիսար՝Դ․Դոնսկոյը և այլն։Հայերին տրվեց 3 տեղ ֆինանսների կոմիսար դաշնակցական Խաչատուր Կարճիկյան,խնամատարության կոմիսար՝Համո Օհանջանյան և պարենավորման կոմիսար՝Գևորգ Տեր-Ղազարյան։

ՌԽՖՍՀ Ժողկոմսովետի 1917թ․ դեկտեմբերի 16-ի նիստում քննարկելով Կովկասում ստեղծված դրությունը որոշեց Ստեփան Շահումյանին նշանակել Կովկասի գործերի ժամանակավոր արտակարգ կոմիսար ։Կովկասի մանդատը և 500 հզ․ ռուբլի Թիֆլիս էր հասցրել Կամոն։Անցնելով ընդհատակ,1918թ․ փետրվարի 20-ին Ստ․ Շահումյանը հարկադրված վերադարձավ Բաքվու։Թիֆլիսում գտնվող ԱՄՆ-ի հյուպատոս Սմիտի համաձայնությամբ և հակախորհրդային բլոկի ղեկավարների Ն․Ժորդանիայի,Ն․Ռամիշվիլու ցուցումով 1918թ․ հունվարի 9-12-ին Թիֆլիս-Բաքու երկաթգծի Դալար ու Շամխոր կայարանների միջև տեղի է ունենում ոճրագործություն։էշելոնների վրա հարձակվեցին Անդրկովկասյան կոմիսարիատի ուղարկած զրահագնացքը՝Աբխազավկայի հրամանատարությամբ,Սաֆիքդարսկու գլխավորությամբ և Մաշալովի գլխավորած <<Վայրենի դիվիզիան>>։

Կովկասյան ռազմաճակատի քայքայումը արագացավ։Հրապարակվել էր հողի մասին դեկրետը և ռուսական բանակը վերադառնում էր,ուր հող էին բաժանում։

ՌՍՖՍՀ-ի դեկրետը <<Թուրքահայաստանի>> մասին։1917թ․ նոյեմեբերին ՌԽՖՍՀ Ժողկոմսովետը ստեղծեց հանձնաժողով՝Արևմտյան Հայաստանի վերաբերյալ դեկրետի նախագիծ մշակելու նպատակով։Դրա մեջ մտնում էին Ի․Ստալինը,Վ․Ավանեսովը,Վ․Տերյանը,Ս․Լուկաշինը և այլոք։

1917թ․ դեկտեմբերի 29-ին ՌԽՖՍՀ Ժողկոմսովետը Վ․Ի․Լենինի նախագահությամբ ընդունեց դեկրետ Արևմտյան Հայաստանի մասին,որը հրատարակվեց դեկտեմբերի 31-ին։

Դեկրետում ասվում էր․<<Ժողովրդական կոմիսարների սովետը հայտարարում է հայ ժողովրդին,որ Ռուսաստանի բանվորական և գյուղացիական կառավարությունը պաշտպանում է Ռուսաստանի կողմից օկուպացված <<Թուրքահայաստանի>> հայերի ազատ ինքնորոշման իրավունքը՝ընդհուպ մինչև լիակատար անկախություն>>։

Ժողոկոմսովետը դեկրետի իրագործման համար անհրաժեշտ էր գտնում ապահովել հետևյալ պայմանները․զորքերի դուրսբերումը Արևմտյան Հայաստանից և հայկական ժողովրդական միլիցիայի կազմակերպումը,վտարանդիների և Թուրքիայի խորքերն աքսորված հայերի վերադարձը Արևմտյան Հայաստան,Արևմտյան Հայաստանի ժամանակավոր կառավարության կազմակերպումը։Դեկրետի իրագործումը դրվում էր Ստեփան Շահումյանի վրա։

Դեկրետը չիրագործվեց Խորհրդային Ռուսաստանի վրա իմպերիալիստների կատարած ավազակային հարձակման,Անդրկովկասում Հոկտեմբերյան հեղափոխության ուշացման,Անդրկովկասը Խորհրդային Ռուսաստանից անջատելու,Անդրկովկասի բուրժուաազգայնական կուսակցությունների և նրանց գլխավորած կոմիսարիատի ու սեյմի վարած հակախորհրդային քաղաքականության պատճառով։

Գերմանա-թուրքական ինտերվենցիան։Անդրկովկասյան կոմիսարիատը որոշեց զինադադար կայացնել թուրքերի հետ։1917թ․ դեկտեմբերի 5-ին Երզնկայում ստորագրվեց զինադադար։

1917թ․ Կովկասյան ռազմաճակատի քայքայումից հետո ազգային զորամասերի կազմավորումը դարձավ օրվա հրամայական պահանջ։

1917թ․ նոյեմբերի 19-ին Կովկասյան ռազմաճակատի գլխավոր հրամանատար գեներալ Պրժևալսկու հրամանով սկսվեց Հայկական բանակային կորպուսի ձևավորման գործընթացը։Կորպուսի հրամանատար նշանակվեց գեներալ-մայոր Թովմաս Նազարբեկյանը։Դրոն նշանակվել էր ստեղծվելիք հայկական բոլոր զորամասերի ընդհանուր կոմիսար։

Հայկական բանակային կորպուսն ուներ հետևյալ կառուցվածքային կազմը․

Կորպուսի հրամանատար՝գեներա-մայոր Թովմաս Նազարբեկյան։

Առաջին դիվիզիա- Մովսես Սիլիկյան,օգնական՝գնդապետ Դանիել-բեկ Փիրումյան։

Երկրորդ դիվիզիա-հրամանատար՝գեներալ-մայոր Միքայել Արեշյան,օգնական՝գնդապետ Ա․Տեր-Սարգսյան։

Հեծելազորային բրիգադ-հրամանատար՝գնդապետ Նիկոլայ Ղորղանյան։

1917թ․ դեկտեմբերի 12-ին Թիֆլիսի Հայոց թեմի առաջնորդարանում գումարվեց Արևմտահայ ազգային խորհրդի խորհրդաժողովը։Որոշվեց ստեղծել արևմտահայերից կազմված երկրապահ դիվիզիա և հրամանատար նշանակել Անդրանիկին։Գլխավոր հրամանատար Պրժևալսկու հրամանով Անդրանիկ Օզանյանը պարգևատրվեց սուրբ Վլադիմիրի 4-րդ աստիճանի սրով ու ժապավենով և սուրբ Ստանիսլավի 2–րդ աստիճանի սրով։Արևմտահայ դիվիզիան անվանվեց Հատուկ հայկական հրաձգային դիվիզիա,որի հրամանատար նշանակվեց Անդրանիկ Օզանյանը։Անդրանիկին տրվեց գեներալ-մայորի աստիճան։

1918թ․ հունվարի 16-ին արևմտահայերից կազմավորվեց Հատուկ հայկական հավաքային ջոկատ,որն ուներ հետևյալ կառուցվածքը․

Ջոկատի հրամանատար՝Անդրանիկ Օզանյան։

1-ին հատուկ բրիգադ-հրամանատար Մորել։

2-րդ հատուկ բրիգադ-հրամանատար՝գնդապետ Դ․Հովսեփյան։

3-րդ հատուկ բրիգադ-հրամանատար՝գնդապետ Տ․ Բաղդասարյան։

Ջոկատի կազմում էին նաև Մուրադի,Սեպուհի,Պանդուխտի,Դալի Ղազարի և այլոց գլխավորած կամավորական խմբերը։

1917թ․ դեկտեմբերի 2-ին Բրեստ-Լիտովսկում զինադադար կնքվեց Խորհրդային Ռուսաստանի և Քառյակ միության միջև։

Անդրկոմիսարիատը Վիշնևսկու գլխավորությամբ պատվիրակություն ուղարկեց Երզնկա,որտեղ զինադադար կնքվեց ռուսական ու թուրքական բանակների միջև։1917թ․ դեկտեմբերի 9-ին սկսվեցին Բրեստ-Լիտովսկի հաշտության բանակցությունները,որտեղ Խորհրդային Ռուսաստանի պատվիակության ղեկավարն էր Ա․Իոֆֆեն։

Վահան Տերյանը նշանակվեց պատվիրակության կազմում,պատվիրակության քարտուղարն էր Լևոն Կարախանը։

Բանակցությունների ընթացքում Գերմանիան գրավելով Ուկրաինան,անցավ հարձակման։1918թ․ փետրվարի 12-ին հարձակում սկսեցին թուրքերը։Թուրքերը գրավեցին Երզնկան,Բարթոլդը,Էրզրումը,Մամախաթունը։

1918թ․ փետրվարի 1-ին Թիֆլիսում բացվեց Անդրկովկասյան Սեյմը։

1918թ․ փետրվարի 16-ին Սեյմը զբաղվեց Տրապիզոնում կնքվելիք հաշտության խնդրով։

Ըստ հաշտության հիմք պիտի դրվի 1914թ․ ռուս-թուրքական սահմանը,որը գոյություն ուներ նախքան պատերազմը։

Հաստատվեց Տրապիզոն մեկնող պատվիրակության կազմը՝Չխենկելի,Հովհաննես Քաջազնունի,Ալ․Խատիսյան,պատմաբան Լեո և Ռուբեն Տեր-Մինասյան։

Տրապիզոնի կոնֆերանսը բացվեց 1918թ․ մարտի 1-ին՝Ռաուֆ բեյի մասնակցությամբ։

1918թ․ մարտի 3-ին կնքվեց Բրեստ-Լիտովսկի պայմանագիրը,որով Ռուսաստանից զավթվում է մոտ 1 միլիոն քառ․ կմ․ տարածք։Խլվում էին Արևմտյան Հայաստանը,Կարսն ու Արդահանը,Կաղզվանի արևմտյան մասը և Օլթիի օկրուգը։Գերմանիան այդ մարզերը Ռուսաստանից խլում է հօգուտ Թուրքիայի։

Մարտի 7-ին Տրապիզոնի կոնֆերանսի նիստում Ա․Չխենկելին հայտարարեց,որ Բրեստ-Լիտովսկի դաշնագիրը ընդունելի չէ Անդրկովկասի համար։Ռաուֆ բեյը պատասխանեց,որ Օսմանյան պատվիրակությունը պնդում է Բրեստ-Լիտովսկի դաշնագրի վրա։

Բանակցություններն ընդհատվեցին և անդրկովկասյան պատվիրակությունը մի քանի հոգու ուղարկեց Թիֆլիս՝նոր հրահանգներ ստանալու համար։Մարտի 13-ի նիստում Սեյմը որոշում ընդունեց Ն․Չխենկելուն արտակարգ լիազորություններ տալու մասին։

Էրզրումի անկումով 1918թ․ մարտի 12-ին ամբողջ Թուրքահայաստանը նորից անցավ թուրքերի ձեռքը։

Մարտի 10-ին հայկական զորքերը անցան հետ դեպի Խան-Դերե,թուրքերը շարժվեցին դեպի Կարաքուրդ,Բարդուս և գրավեցին այն։Մարտի 23-ի լույս 24-ի գիշերը հայկական զորքերը թողեցին Սարիղամիշը։

Չխենկելին մարտի 28-ին Ռաուֆ բեյին հաղորդեց,որ ինքն ընդունում է Բրեստ-Լիտովսկի դաշնագիրը։Սակայն ապրիլի 13-ին Ռաուֆ բեյը պատասխանեց,որ բանակցությունները շարունակելու համար անհրաժեշտ է,որ Անդրկովկասը հայտարարի իր անկախությունը։Սեյմը Տրապիզոնից հետ կանչեց պատվիրակությանը,որը նշանակում էր,որ Անդրկովկասը պատերազմի մեջ էր մտնում Թուրքիայի հետ։

Պատերազմը վարելու համար ընտրվեց երեք հոգուց կազմված հատուկ մարմին՝Ե․Գեգեչկորի,Խ․Կարճիկյան,Ն․Ռամիշվիլի։

Թուրքերը ապրիլի 12-ին գրավեցին Բաթումը։1918թ․ ապրիլին գումարվեց Սեյմի նիստը,ուր դրվեց Անդրկովկասի անկախության հայտարարության հարցը։Այդպիսով՝ստեղծվեց Անդրկովկասի Դեմոկրատական Ֆեդերատիվ Հանրապետությունը՝ԱԴՖՀ-ն,որը գոյություն ունեցավ ընդամենը մեկ ամիս չորս օր և 1918թ․ մայիսի 26-ին լուծարվեց։

Ընդունվեց Ե․Գեգեչկորիի կառավարության հրաժարականը և նոր կառավարություն կազմելը հանձնարարեց Ա․Չխենկելիին։Անդրկովկասյան Սեյմի 1918թ․ ապրիլի 13-ի նիստում հռչակվեց ԱԴՖՀ-ի առաջին կառավարության կազմը․Ա․Չխենկելի(նախագահ),Ն․Ռամիշվիլի (ներքին գործերի նախարար),Ա․Խատիսյան (ֆինանսների նախագահ),Ֆ․Խան-Խոյսկի (արդարադատության նախարար) և այլն։

Անդրկովկասի հակահեղափոխական ուժերը թշնամական դիրք բռնելով Խորհրդային Ռուսաստանի նկատմամբ,անջատելով Անդրկովկասը Ռուսաստանից,անկարող գտնվեցին կասեցնել թուրքական արշավանքը։

Բաքվի սովետը 1917թ․ նոյեմբերի 2-ին ընտրեց նոր գործադիր կոմիտե՝բոլշևիկ Ստեփան Շահումյանի նախագահությամբ,և Բաքվում հռչակեց խորհրդային իշխանություն։

1918թ․ մարտին խորհրդային իշխանություն հաստատվեց ամբողջ Բաքվի նահանգում և Դաղստանում։

1917թ․ դեկտեմբերի 30-ին Բաքվում ստեղծվեց Հայոց ազգային խորհուրդ,որի նախագահ ընտրվեց Աբրահամ Գյուլխանդանյանը։Հայոց ազգային խորհուրդը Բաքու ուղարկեց Համազասպ Սրվանձտյանին,որը կազմավորեց հայկական գումարտակ։

1918թ․ ապրիլի 25-ին ստեղծվեց Բաքվի Ժողովրդական կոմիսարների խորհուրդը,որը հայտնի է Բաքվի կոմունա անունով։Ժողկոմխորհի կազմի մեջ մտնում էին Ժողկոմսովետի նախագահ Ստ․Շահումյանը,ներքին գործերի կոմիսար՝Ա․Ջափարիձեն,ռազմածովային՝Գ․Կորգանովը,լուսավորության՝Ն․Կոլեսնիկովը,քա-ղաքային տնտեսության Ն․Նարիմանովը և ուրիշներ։

Բաքվում և Ադրբեջանի մի շարք շրջաններում հաստատված խորհրդային իշխանությունը հայտնի է նաև Բաքվի կոմունա անունով։

Ժողկոմսովետը 1918թ․ հունիսի 2-ի դեկրետով ազգայնացրեց նավթարդյունաբերությունը,ձկնարդյունաբերությունը,բանկերը,դեկրետ հրատարակվեց կալվածատիրական հողերի բռնագրավելուն և դրանք աշխատավոր գյուղացիներին հանձնելու համար։

Թուրքական զորքերի ներխուժումը Արևելյան Հայաստան։Մայիսյան

հերոսամարտերը

Թուրքական զորքերի ներխուժումը Արևելյան Հայաստան։Էրզրումի անկումից հետո հայկական ուժերը նահանջեցին դեպի Սարիղամիշ։1918թ․ ապրիլի 10-ին թուրքերը գրավեցին Սարիղամիշը,ապրիլի 7-ին Վանը,իսկ ապրիլի 15-ին Բաթումը,այնուհետև Կարսը։

1918թ․ մայիսի 14-ի լույս 15-ի գիշերը թուրքական զորքերի հրամանատար Խալիլ բեյը վերջնագիր ներկայացրեց Չխենկելուն և Ալեքսանդրապոլի զորքերի հրամանատարին՝պահանջելով մինչև առավոտյան ժամը 7-8-ը դատարկել Ալեքսանդրապոլը։

Մայիսի 15-ին վաղ առավոտյան Ալեքսանդրապոլի դեմ կանգնած թուրքական զորքերը խախտեցին զինադադարը և անցան հարձակման։Թուրքերը գրավում են Օրթաքիլիսան և առաջ են շարժվում դեպի Ջաջուռ։

Գրավելով Ալեքսանդրապոլը,թուրքերը մի կողմից շարժվում են դեպի Երևան,մյուս կողմից՝Ղարաքիլիսա։

Ալեքսանդրապոլն ընկնելուց հետո հայկական զորքերի հրամանատար գեներալ Նազարբեկյանը իր շտաբը տեղափոխում է Ղարաքիլիսա,իսկ Համամլու գյուղը մայիսի 21-ին թուրքերի ձեռքն անցնելուց հետո՝Դիլիջան։

Թուրքական զորքերը շարժվեցին դեպի Երևան և Լոռի։Համամլու հասած թուրքական բանակը բաժանվեց երկու մասի։Մի մասը Բզովդաղով բարձրացավ Ջալալօղլու սարահարթը,իսկ մյուս մասը շարժվեց Երևանի վրա։

<<Կարս>> խմբավորման հրամանատար Յաղուբ-Շևքի փաշան զորքերը բաժանեց 4 զորախմբերի ։Առաջին զորախմբի հրամանատարն էր Մյուրսել բեյը,երկրորդ զորախմբի հրամանատարն էր Ջեմալ-ալ-Ջավիդ բեյը։

Սարդարապատի հերոսամարտը։Ալեքսանդրապոլ-Սարդարապատ-Երևան ուղղությամբ հարձակվող թուրքական խմբավորման մեջ մտնում էին 36-րդ հետևակային դիվիզիան,որը բաղկացած էր 4000-5000 հոգուց։Թուրքական այդ զորախմբի դեմ պիտի մարտնչեր Ալագյազի զորախումբը,որի մեջ մտնում էին երկու հետևակային բրիգադ։Առաջին բրիգադի հրամանատարն էր Մորելը,երկրորդինը Շնեուրը։

Գեներալ Թ․Նազարբեկյանը հրամայեց գեներալ Մովսես Սիլիկյանին կարգադրեց անցնել հակահարձակման և կանխել թուրքերի առաջխաղացումը դեպի Երևան։Թուրքական դիվիզիան գրավեց Արաքս կայարանը։

Գևորգ 5-րդը մերժեց Մ․Սիլիկյանի առաջարկը տեղափոխվել Սևանա կղզի և մնաց Էջմիածնում՝ժողովրդի կողքին։

Մայիսի 21-ին թուրքերը գրավեցին Սարդարապատ գյուղն ու կայարանը,Վերին Խերիբեկլու գյուղը և մոտեցան Ղամըշլու կիսակայարանին։

Մայիսի 21-ին հայկական զորամիավորումները երկու ուղղություններով հակահարձակման անցան Քյորփալու (այժմ՝Արշալույս) և Ղուդուղուլի (այժմ՝Արմավիր) գյուղերի բնագծերից։Հակահարձակման դիմած զորամիավորումների մեջ էին Պողոս Բեկ-Փիրումյանը։

Մայիսի 22-ին հայերը Վարդան Ջաղինյանի և Միքայել Օհանջանյանի գլխավորությամբ գրավեցին Սարդարապատ գյուղն ու կայարանը։Մարտերին մասնակցում էին պատանի Ակսել Բակունցը,ապագա ակադեմիկոսներ Արարատ Ղարիբյանը,Գրիգոր Ղափանցյանը,ապագա մանկավարժ Արշավիր Շավարշյանը և ուրիշներ։

Սարդարապատի հերոսամարտին ակտիվ մասնակցություն ունեցան կանայք և աղջիկները,երեխաներն ու ծերերը։Դա իսկական ժողովրդական պատերազմ էր։Թշնամին կորցրեց 3500 սպանված։Սարդարապատի ճակատամարտը տևեց մայիսի 22-ից մինչև 28-ը։

Բաշ-Ապարանի ճակատամարտը։Սիլիկյանը Բաշ-Ապարանի պաշտպանությունը հանձնարարեց Դրոյին։Էսադ փաշան մայիսի 22-ին գրավեց Բաշ-Ապարանը,մայիսի 21-23-ին Ապարանում թուրքերին դիմադրություն են ցույց տալիս Արսեն աղայի,Մաթևոս Հովհաննիսյանի և Սեդրակ աղայի խմբերը։Բաշ-Ապարան են մեկնում նաև Յապոնի,բաշգյառնեցի Մարտիրոսի և այլոց խմբերը։Բաշ-Ապարանի ճակատամարտում հայ հոգևորականությունը հանդես բերեց անձնուրացություն։Բաշ-Ապարանի ճակատամարտին մասնակցեց նաև Ջհանգիր աղայի գլխավորած 200 եզդի հեծյալները։Թուրքերը Բաշ-Ապարանի ճակատամարտում թողեցին 200 սպանված,երկու գնդացիր և այլ ռազմամթերք։

Մարտերը շարունակվեցին մինչև մայիսի 29-ը։

Ղարաքիլիսայի հերոսամարտը։Թուրքերի կողմից Համամլուն և Բաշ-Ապարանը գրավելուց հետո Ղարաքիլիսայի վիճակը ծանրացավ։Մայիսին Ղարաքիլիսայում կայացած հանրահավաքում Մեսրոպ եպիսկոպոս Տեր-Մովսեսյանը,գնդապետ Սամարցյանն ու Գարեգին Նժդեհը որոշում են դիմադրություն ցույց տալ։Թ․Նազարբեկյանը հրամայում է Ալեքսանդր Բեյ-Մամիկոնյանին՝գնալ Ղարաքիլիսայի վրա։Նրա զորքը բաժանվում էր 3 մասի։Հայկական ուժերը կազմում էին 7 հզ․ զինվոր։

Մայիսի 25-ին սկսվեց Ղարաքիլիսայի ճակատամարտը,որը տևեց մինչև մայիսի 28-ը։

Մայիսի 28-ին թուրքերը գրավեցին Դարպասը,Վարդանլի գյուղը,դրանից առաջ մայիսի 27-ին գրավում են Բզովդաղ գյուղը։

Մայիսի 28-ին թուրքերը գրավեցին Ղարաքիլիսան և սկսեցին զբաղվել վանդալիզմով։

Այսպիսով՝Ղարաքիլիսայում հայերը կռվեցին խիզախորեն և քաղաքը թուրքերին զիջեցին թշնամու զինական գերակշռության ճնշման տակ։Թիֆլիսը փրկվեց թուրքական ներխուժումից։

Սարդարապատի,Բաշ-Ապարանի,Ղարաքիլիսայի կռիվներում մեր հերոսների թափված արյունը թույլ տվեց դնել պետության հիմքը։

Հայաստանի Հանրապետությունը

Հայաստանի Հանրապետության հռչակումը։Անդրկովկասյան սեյմը,գտնվելով ներքին ճգնաժամի մեջ,այլևս չէր կարող շարունակել իր գոյությունը։Անդկովկասյան սեյմում չկար միաբանություն։

1918թ․ մայիսի 26-ին Անդրկովկասյան սեյմը դադարեցրեց իր գործունեությունը։Քայքայվեց Անդրկովկասի անկախ հանրապետությունը։Սեյմի ցրումից հետո Անդրկովկասում ստեղծվեցին Հայաստանի,Վրաստանի և Ադրբեջանի հանրապետությունները։

Այդ նույն օրը մենշևիկները Վրաստանը հայտարարեցին անկախ հանրապետություն և կազմեցին մենշևիկյան կառավարություն Նոյ Ժորդանիայի գլխավորությամբ։Հաջորդ օրը մուսավաթականները Ադրբեջանը հայտարարեցին անկախ հանրապետություն,որի գլուխ կանգնեց Խան-Խոյսկին։Մայիսի 28-ին դաշնակցականների գլխավորած Հայոց ազգային խորհուրդը Հայաստանը հռչակեց անկախ հանրապետություն։Ա․Ահարոնյանը,Ստ․Մամիկոնյանը,Տ․Բեկզադյանը և ուրիշներ դեմ էին անկախությանը։

Խ․Կարճիկյանը,Ս․Հարությունյանը,Ս․Վրացյանը և ուրիշներ կողմնակից էին Հայաստանի անկախությունը հայտարարելուն։

1918թ․ օգոստոսի 1-ին Երևանում բացվում է Հայաստանի խորհրդարանը։Այն հաստատեց Հայաստանի առաջին կառավարության կազմը,որի մեջ գերակշռում էին դաշնակցականները։Պետական ապարատը կենտրոնացված էր դաշնակցականների ձեռքում։Դաշնակցականների կառավարությունն ուներ բազմաթիվ նախադրյալներ,40 հզ-ոց բանակ,5000-ից ավել միլիցիա։

Վարչապետ նշանակվեց Հ․Քաջազնունին,արտաքին գործերի նախարար Ա․Խատիսյանը,ներքին գործերի՝Արամ Մանուկյանը։

Բաթումի հաշտության պայմանագիրը։Հայոց Ազգային խորհրդի պատվիրակներ Ա․Խատիսյանը(պատվիրակության նախագահ), Հ․Քաջազնունին և Մ․Պապաջանյանը Բաթում հասան 1918թ․ մայիսի 30-ին և սկսեցին բանակցությունները հայկական և օսմանյան պատվիրակությունների մ իջև։Հունիսի 4-ին ստորագրվեց հաշտության պայմանագիր Օսմանյան կառավարության և Հայաստանի Հանրապետության միջև։

Թուրքական կողմից այն ստորագրեցին պետական խորհրդի նախագահ Խալիլ բեյը և Վեհիբ Մահմեդ փաշան,հայկական կողմից՝Ա․Խատիսյանը,Հ․Քաջազնունին և Մ․Պապաջանյանը։Այն բաղկացած էր 14 հոդվածներից։

Թուրքիային էին անցնում ոչ միայն Արևմտյան Հայաստանը,այլև Արևելյան Հայաստանի զգալի մասը՝Շարուր-Դարալագյազը,Նախիջևանը,Սուրմալուն,Կարսը,Կազվանը,Սարիղամիշը,Ախալքալաքը,Լոռին։Հայաստանը բաղկացած էր լինելու Նոր-Բայազետի գավառից,Երևանի,Էջմիածնի,Ալեքսանդրապոլի և Ղարաքիլիսայի գավառների մի մասից՝մոտ 11․000 քառակուսի կիլոմետր տարածություն։

Բաթումի բանակցություններին մասնակցում էին Գերմանիայի ներկայացուցիչ գեներալ ֆոն Լոսովը։

Ըստ պայմանագրի Թուրքիան ստանում էր Անդրկովկասի երկաթուղիներով,ազատ երթևեկելու իրավունք։Օսմանյան կառավարությունը պարտավորվում էր զենքի ուժով օգնություն ցույց տալ ՀՀ կառավարությանը,այն դեպքում,եթե վերջինս այդ օգնությունը խնդրեր։Վեցերորդ հոդվածում խոսվում էր ՀՀ-ում բնակվող մուսուլմանների կրոնը հարգելու մասին և այլն։

Սակայն Բաթումի թալանչիական պայմանագիրը կարճատև գոյություն ունեցավ։1918թ․ Մուդրոսի զինադադարով Օսմանյան կայսրությունը ճանաչեց իր պարտությունը Առաջին համաշխարհային պատերազմում և դեկտեմբերին թուրքական զորքերը հեռացան Անդրկովկասից,իսկ Կարսի մարզը դատարկեցին 1919թ․ ապրիլին։

Հունիսի 5-9-ը Երևանում տեղի ունեցան ցույցեր հաշտության դեմ։

Հայերի մասնակցությունը Բաքվի պաշտպանությանը։Բաթումի պայմանագրի ստորագրումից հետո թուրքերը շտապում էին հասնել Բաքու,որտեղ դեռևս 1918թ․ ապրիլի 25-ին ստեղծվել էր խորհրդային իշխանություն՝Ժողկոմխորհուրդ՝բոլշևիկ Ստեփան Շահումյանի գլխավորությամբ։Այս իշխանությունը հայտնի է <<Բաքվի կոմունա>> անունով։Գրավելով Բաքուն,թուրքերը կգրավեին Ղարաբաղն ու Երևանը,ուստի Բաքվի պաշտպանությունը մեծ դեր խաղաց հայ ժողովրդի փրկության գործում։

Բաքվի Հայոց Ազգային խորհուրդը իր վրա վերցրեց կանոնավոր զորամասեր կազմելու և ռազմաճակատ ուղարկելու գործը։

Ստեղծվեց 3000 հոգուց բաղկացած Համազասպի բրգադը։1918թ․ մարտին Բաքվում սկսվեց հայ-ադրբեջանական ընդհարում։

Համազասպի բրիգադը վերակազմավորվեց Կարմիր բանակի 16-րդ և 17-րդ գումարտակների։

Բաքվի կոմունայի ստեղծումից հետո ռազմածովային կոմիսար նշանակվեց բոլշևիկ Գրիգորի Կորգանովը,շտաբի պետ՝գնդապետ Ավետիսյանը,հայկական զորամասերի պետ Համազասպը։Անդրանիկը,որն իր զորամասով գտնվում էր Նախիջևանի գավառում,1918թ․ հուլիսի 14-ին հեռագրում է Ստ․Շահումյանին և հայտնում,որ ինքը Նախիջևանը հայտարարում է Ռուսաստանի մի մասը։

Բաքվի Կարմիր բանակի 3-րդ բրիգադի հրամանատարն էր Համազասպը։

Բաքվի պաշտպանների շարքերում էին Անդրանիկի զինակիցներ Սեպուհը և Սեբաստացի Մուրադը։

Նուրի փաշան Գանձակում կազմավորում էր <<իսլամական>> բանակը,որի նպատակն էր գրավել Բաքուն։

Հունիսի 29-ին թուրքերն անցան հակահարձակման։Բաքվի զորքերը նահանջեցին դեպի Կարամարգյան։Հուլիսի 6-ին Բաքվի ուժերը կանգնեցին Շամախի-Քուրդամիր գծի վրա։ Բաքվի պաշտպանության պետ նշանակվեց Լազար Բիչերախովն։

Հուլիսի 8-26-ը Բաքվի ուժերը նահանջեցին Շամախիից և հասան մինչև Խուրդալան ու Ալեաթ։

1918թ․ հուլիսի 31-ին Բաքվի սովետի նիստում Ժողկոմսովետը ցած դրեց իր լիազորությունները։

Ստ․ Շահումյանի հրաժարականից հետո հուլիսի 31-ին Բաքվում ստեղծվեց Կասպիական նավատորմի կենտրոնական կոմիտեի դիկտատուրա,որի նախագահն էր Տիշկովը,փոխնախագահը՝դաշնակցական Ալեքսանդր Առաքելյանը և ուրիշներ։Օգոստոսի 2-ին Բաքու հասավ անգլիական զորքերի ջոկատը։Ընդհանուր հրամանատարն էր Դենստերվիլը։

Օգոստոսի 29-ին թուրքերը հարձակման անցան անգլիացիների գրաված ճակատում։Անգլիացիները նավերով հեռացան Պարսկաստանի ուղղությամբ։

Սեպտեմբերի 15-ին թուրք-մուսավաթական ուժերը ներխուժեցին Բաքու։Այստեղ եկավ նաև Ադրբեջանի կառավարությունը։3 օր ու գիշեր շարունակվեց Բաքվի հայերի եղեռնը,որին զոհ գնաց շուրջ 30․000 մարդ։

Բաքվի 26 կոմիսարները ձերբակալվեցին և բանտ նետվեցին։Անդրկասպյան ավազուտներում 1918թ․ սեպտեմբերի 20-ին Բաքվի 26 կոմիսարներին գնդակահարեցին,որոնց թվում էին Ստ․Շահումյանը,Մ․Ազիզբեկովը,Պ․Ջափարիձեն և ուրիշներ։26 կոմիսարներից 8-ը հայեր էին։Նրանց վերջին խոսքն էր․<<Մենք մեռնում ենք կոմունիզմի համար։Կեցցե՛ կոմունիզմը․․․>>։Նրանց գնդակահարեցին անգլիական դահիճներն իրենց էսեռ լակեյների հետ միասին։

Հայաստանի Հանրապետության ներքին դրությունը։1918թ․ հուլիսի 17-ին Հայոց Ազգային խորհուրդն ու կառավարությունը Թիֆլիսից մեկնեցին Երևան։Հայաստանի վարիչները Թիֆլիսից մեկնեցին նվաստացած։Առաջին հանդիսավոր դիմավորումը տեղի ունեցավ Դիլիջանում,որտեղ կատարվեց ճոխ հյուրասիրություն։Նույնը տեղի ունեցավ Սեմյոնովկայում և Ելենովկայում(այժմ՝Սևան)։Հուլիսի 19-ին նրանք հասան Ախտա այժմ՝Հրազդան,ուր դիմավորելու էր եկել Արամ Մանուկյանը։Քանաքեռում հյուրերին դիմավորեց Թ․Նազարբեկյանը։

Հուլիսի 19-ին Ազգային խորհրդի և կառավարության անդամները հասան Երևան։

Աստաֆյան փողոցը լեցուն էր բազմությամբ։

Հաջորդ օրվանից կառավարությունն անցավ գործի և ձեռնամուխ եղավ պետական ապարատի կառուցմանը։Կազմվեց 46 հոգուց բաղկացած Հայաստանի առաջին օրենսդիր մարմինը՝Հայաստանի խորհուրդ անունով։

Հաստատվեց Հայաստանի ազգային դրոշը՝հորիզոնական կարմիր,կապույտ և նարնջի գույներով,որտեղ կարմիրը հայ ժողովրդի թափած արյունն էր,կապույտը՝Հայաստանի կապույտ երկինքը և ոսկեգույնը՝խտացումն աշխատանքի։Պետական հիմն ճանաչվեց Մ․ Նալբանդյանի <<Մեր հայրենիքը>>։

Հայաստանի խորհրդի նախագահ ընտրվեց Ավ․Սահակյանը,փոխնախագահներ՝Գր․Տեր-Խաչատրյանը և Յ․Զուբյանը։

Վարչապետը նշեց,որ պետք է պայմաններ ստեղծել պետական շինարարության համար,որը հանգելու է հետևյալին։

Ներքին գործերի բնագավառում երկրում հաստատել տարրական կարգ ու կանոն,վերականգնել տարրական կարգ ու կանոն,վերականգնել փոստ-հեռագրական կապը,վերականգնել արդյունաբերությունը,բարեկարգել դատարանը,վերակազմել երկրի զինվորական ուժերը։

Հայաստանը դաշնակցականների տիրապետության ժամանակաշրջանում դարձել էր սովի ու մահվան երկիր։Քայքայվել էր արդյունաբերությունը,չէր գործում արդյունաբերական ձեռնարկությունների մեծ մասը։Ջրով էին լցվել Ղափանի և Ալավերդու պղնձահանքերը։Բանվորները անտանելի պայմաններում աշխատում էին օրական 12-15 ժամ և ստանում չնչին աշխատավարձ։Քայքայվել էր նաև գյուղատնտեսությունը։Կրճատվել էր բամբակի մշակությունը։Պակասեց անասունների գլխաքանակը,քայքայվեց ոռոգման համակարգը։

Եղվարդի մի խումբ գյուղացիներ 1918թ․ սեպտեմբերի 19-ին բողոքում են,որ կառավարությունը թալանում ու կողոպտում է գյուղացիությանը։

Կոթի գյուղում մաուզերիստները մտնելով տները,խլում են նրանցից այն ամենը,ինչ տեսնում են։

Կոթի գյուղացիները մոտ՝200 հոգուց բաղկացած զինված ջոկատ են կազմում և վճռում զինաթափել զորամասը։

Դարալագյազի և Նոր Բայազետի գավառների վիճակն ուսումնասիրելու համար 1919թ․ նոյեմբերին Պառլամետնը մի հանձնաժողով է կազմում։

Զանգեզուրում հանքերը փակվելու պատճառով հարյուրավոր բանվորներ ցրվում են գյուղերը,կամ դիմում արտագաղթի։

1919-1920թթ․ գործադուլներ են տեղի ունենում Ալեքսանդրապոլի դեպոյում,տպարաններում և պետական այլ հիմնարկություններում։

Երկրում տարածվել էին սովն ու համաճարակը,որոնց զոհ գնաց բնակչության 1/3-ը։1919թ․ միայն Երևանի փողոցներից հավաքվել է 9055 դիակ։

Ժողովրդական մասսաները քաղցած էին և մերկ։Երկրում շուրջ 850․000 գաղթական էր թափված,որից 40․000-ը Երևանում։Սկզբում խոլերան,ապա բծավոր տիֆը առատ հունձ էր անում ամեն կողմից։

Սովից ու հիվանդություններից Հայաստանում մեռավ 180․000 մարդ։

Առաջին միջոցառումները։Հայաստանի խորհրդի և կառավարության առաջին գործը եղավ ձևավորել պետական ապարատը։Վերակազմվեցին բանակն ու վարչական հիմնարկները։Մինչև սեփական օրենսդրության ընդունումը Հայաստանի Հանրապետության սահմաններում գործողության մեջ դրվեցին նախկին ռուսական օրենքները։

1911թ․ սեպտեմբերի 11-ին բամբակի առևտուրը հայտարարվեց կառավարության մենաշնորհ և պետականացվեց ամբողջ երկրի բամբակը։Հաստատվեց դպրոցական օրենքը,կարիքավոր գաղթականներին հողով,աշխատանքով ապահովելու օրենքը։

1918թ․ նոյեմբերի 4-ին Հովհաննես Քաջազնունու վարչապետությամբ կազմվեց նոր կոալիցիոն կառավարություն,որտեղ Խ․Կարճիկյանը դարձավ խնամատարության նախարար,Ս․ Հարությունյանը՝արդարադատության և այլն։

Նոյեմբերի 14-ին դաշնակցական սպա Եգոր Տեր-Մինասյանը իր աշխատասենյակում սպանեց խնամատարության նախարար Խ․Կարճիկյանին՝անհիմն մեղադրելով նրան Կարսի անկման համար։

ՀՀ սահմանների ընդարձակումը։Առաջին համաշխարհային պատերազմում Թուրքիայի պարտությունից հետո՝1918թ․ հոկտեմբերի 30-ին,Լեմնոս կղզու Մուդրոս նավահանգստում <<Ագամեմնոն>> հածանավի վրա դաշնակիցների և Թուրքիայի միջև ստորագրվեց զինադադար։Դաշնակիցների անունից զինադադարն ստորագրեց Քալթորփը,Թուրքիայի կողմից Ռաուֆը,Հիքմեթը և Սաադուլլան։Թուրքական զորքերն դուրս էին բերվում իրենց գրաված վայրերից,այդ թվում և Անդրկովկասից։Նոյեմբերի 18-ին հայկական զորքերը մտան Ղարաքիլիսա,դեկտեմբերի 4-ին՝Ալեքսանդրապոլ։Հայ-անգլիական զորքերը ապրիլի 24-ին մտան Կարս։Մայիսի 9-ին հայկական զորքերը գրավեցին Մերդենենկը,մայիսի 13-ին մտան Օլթի և Կաղզվան։

Գրավվեց նաև Նախիջևանը,որի նահանգապետ նշանակվեց Գևորգ Վարշամյանը,զորքերի հրամանատար՝Դրոն։

Այսպիսով,չեղյալ է դառնում Բաթումի պայմանագիրը։Անդրկովկասից գերմանա-թուրքական զորքերի հեռանալուց հետո այնտեղ մտան Անտանտի իմպերիալիստները։Նրանց խնդիրն էր տեղական բուրժուա-ազգայնական կառավարությունների հետ միասին ճնշել Անդրկովկասի ժողովուրդների հեղափոխական շարժումները։

Դաշնակցականները ստորաքարշությամբ են դիմավորում ամերիկյան գնդապետ Հասկելին,որը նշանակվել էր դաշնակիցների գերագույն կոմիսար Անդրկովկասում։

Ջերմ ընդունելության արժանացավ ամերիկյան գեներալ Ջեյմս Հարբորդի առաքելությունը։ԱՄՆ-ի իմպերիալիստական էքսպանսիան Հայաստանում իրականացնելու գործում պակաս դեր չէր խաղում ամերիկյան օգնության վարչությունը,որի գլուխ էր կանգնած Հուվերը։

Հայ-վրացական պատերազմը։Անկախությունից հետո վրացիները պահանջեցին,որ Ախալքալաքի գրավման ու Բորչալուի գավառի մեջ մտնող Լոռին մտնեն Վրաստանի կազմի մեջ։1918թ․ մայիսին վրաց-գերմանական զորամասերը գրավել էին Բորչալուն։

Հոկտեմբերի 19-ին Վրաստանում Հայաստանի ներկայացուցիչ Ա․Ջամալյանին բողոք ներկայացվեց։Հաջորդ օրը Սանահինում կանգնած վրացական զրահագնացքի հրամանատար Գոգուաձեն պահանջեց հայերից հեռանալ Լոռիից և այն Շահալիով հանդերձ հանձնել վրացիներին։

ՀՀ կառավարությունը չընդունեց վերջնագիրը։Հոկտեմբերին վրացական զրահագնացքը ռմբակոծեց Շնող գյուղը և հասավ մինչև Այրում։

1918թ․ դեկտեմբերի 5-ին վրացական զորքերը գրավեցին Ախալքալաքի գավառը։

1918թ․ դեկտեմբերի 13-ին բռկվեց հայ-վրացական պատերազմը։ՀՀ կառավարությունը հրամայեց Դրոյին մաքրել Լոռին վրացական զորքերից։

Գնդապետ Տեր-Նիկողոսյանի զորամասը գրավեց Վորոնցովկան,Պրիվոլնոյեն և Միխայլովկան։Գնդապետ Նեստերովսկու զորամասը գրավեց Սանահին կայարանը։Դեկտեմբերի 14-15-ին վրացական զորքերը թողեցին Ալավերդին,իսկ դեկտեմբերի 16-ին Այրումը։Վրացական զորքերի հրամանատար Ծուլուկիձեն փախուստի դիմեց։

Շուլավեր-Սադախլուի շրջանում ծավալվեցին թեժ մարտեր։Դեկտեմբերի 31-ին Սադախլուի շրջանում սկսվեց ուժեղ ճակատամարտ։Հայ-վրացական պատերազմն ավարտվեց,և դժվար էր ասել,թե ո՞վ հաղթեց այդ պատերազմում։

1918թ․ հունվարին Թիֆլիսում բացվեց հայ-վրացական հակամարտության խորհրդաժողովը։Մշակվեց Լոռու չեզոք գոտու վարչության կանոնագիրք։Չեզոք գոտին կառավարվելու էր Անգլիայի նահանգապետի կողմից։Հայ-վրացական հարաբերությունները կանոնավորվեցին։

1919թ․ ՀՀ ներքին վիճակը շարունակում էր մնալ ծանր։Երևանում մեռավ 4000 մարդ։

1919թ հունվարի 26-ին բծավոր տիֆին զոհ գնաց Արամ Մանուկյանը։

Հայաստանի խորհուրդը օգնություն խնդրեց Եվրոպայից և ԱՄՆ-ից։Հայաստանն Ամերիկայից ստացավ 1․195․243 փութ ալյուր(1 փութը հավասար է 16 կիլոգրամի),256․758թ․ փութ ցորեն,125․000 փութ լոբի,5․950․000 տուփ խտացրած կաթ և այլն։

Արևմտահայերի երկրորդ համագումարը տեղի ունեցավ Երևանում 1919թ․ փետրվարի 6-13-ին։Մասնակցում էին 55 պատգամավորներ,նախագահում էր Գրիգոր Բուլղարացին։Ընտրվեց Արարատյան հանրապետության մեջ ապրող արևմտյան հատվածի գործադիր մարմին։1919թ․ մայիսի 28-ին Հայաստանի խորհրդի նիստում կատարվեց Միացյալ և Անկախ Հայաստանի հռչակումը։Ա․Խատիսյանը հայտարարեց,որ ինքը հանդիսանում է Միացյալ Հայաստանի կառավարությունը։

ՀՀ-ում խորհրդարանի ընտրություններն անցակցվեցին 1919թ․ հունիսի 21-23-ին։Նորընտիր խորհրդարանի բացումը տեղի ունեցավ 1919թ․ օգոստոսի 1-ին։Վարչապետ ընտրվեց Ալեքսանդր Խատիսյանը։

Օգոստոսի 10-ի նիստում հայտարարվեց նոր կառավարության կազմը՝վարչապետ և արտաքին գործերի և արդարադատության՝Ա․Գյուլխանդանյան,պարենավորման և ֆինանսների՝Ս․Արարատյան,հանրային կրթության և արվեստի՝Նիկոլ Աղբալյան և այլն։

1920թ․ հունվարի 19-ին դաշնակից երկրների Գերագույն խորհուրդը ճանաչեց Հայաստանի Հանրապետության դե ֆակտո գոյությունը։

ՀՀ ներքին կյանքի ամրապնդումը։Երկիրը բաժանված էր 10 գավառների,որոնցից յուրաքանչյուրն ուներ վարչություն և դատարան,դատաստանական պալատ,Սենատ։

Կառավարությունը միջոցառումներ ձեռնարկեց պետական հիմնարկներն աստիճանաբար հայացնելու ուղղությամբ։1919թ․ ապրիլի 17-ին Երևանի քաղաքապետարանում տեղի ունեցավ հայկական թերթերի ներկայացուցիչների ժողովը։Ժողովը որոշեց կոչ ուղղել պետական,հասարակական և մասնավոր հիմնարկություններին՝խոսել ու գրել հայերեն,մերժել ոչ հայերենով նյութերի ընդունումը,պահանջել հայոց լեզվի պաշտոնականացում,ստեղծել հայացման կոմիտե։

1919թ․ դեկտեմբերի 26-ին ընդունվեց հատուկ օրենք,որով հայերենը հայտարարվեց պետական լեզու։

1919 թ․ մայիսի 1-ին կառավարությունը պետականացրեց Կողբի աղահանքերը՝աղի արտադրությունն ու վաճառքը պետականորեն կազմակերպելու նպատակով։

Օգոստոսի 25-ին որոշում ընդունվեց ժողովրդական տնտեսության նախարարություն հիմնելու մասին։

Հոկտեմբերին ավարտվեց Երևանի ուժեղ ռադիոկայանի կառուցումը,որը հաղորդումներ էր արձակում մինչև Բասրա,Տաշքենդ և Աստրախան։

1920թ․ հունվարի 4-ին Երևանում բացվեց Հայաստանի քաղաքների համագումարը։Համագումարը զբաղվեց քաղաքների կյանքին վերաբերվող բազմաթիվ իրավական,տնտեսական,ֆինանսական,պարենավորման,կուլտուր-կրթական,բժշկա-կրթական,բժշկա-առողջապահական,շինարարական խնդիրներով,քննարկման ներկայացվեցին բազմաթիվ ծրագրեր։

1920թ․ հունվարի 31-ին Ալեքսանդրապոլում տեղի ունեցավ Հայաստանի համալսարանի հանդիսավոր բացումը,որին մասնակցում էին խորհրդարանի նախագահ Ավ․ Սահակյանը,վարչապետ Ա․Խատիսյանը,բրիտանական ներկայացուցիչ Ուորդոպը,Հայաստանի գերագույն կոմիսար,գնդապետ Հասկելը։

Հանդեսը բացեց համալսարանի տեսուչ,պրոֆեսոր Իվ․Ղամբարյանը։

Կարևոր իրադարձություն էր Հայաստանի բժիշկների առաջին համագումարը,որը բացվեց 1920թ․ ապրիլի 20-ին Երևանում։Մասնակցում էին 72 պատգամավորներ,քննարկվեցին բժկա-առողջապահական բոլոր սուր հարցերը։

1920թ․ հունվարի 27-ին ստեղծվեց Սերմագնման հատուկ կոմիտե,որը եռանդուն գործի անցավ և ամբարեց 375 հազար փութ սերմացու,225 միլիոն վարկ բացվեց սերմացու գնելու համար։Մայիլյանները որոշեցին ապակու գործարան կառուցել Ղարաքիլիսայում։Բաթումի <<Հայ կանանց միության>> նախաձեռնած ոսկու հանգանակությամբ Հայաստանում սկիզբ դրվեց <<Ոսկու ֆոնդ>> ստեղծելու շարժմանը։

1920թ․ մարտի 1-ին Խորհրդարանը մեկ միլիոն ռուբլու վարկ բացեց՝գյուղատնտեսական գործիքներ գնելու համար։Բաթումից բերվեցին տրակտորներ,հնձելու և քամելու մեքենաներ,գութաններ,սերմազտիչներ,այգեգործական և մեղվաբուծական գործիքներ,գերանդիներ,մանգաղներ և այլ գործիքներ։

1920թ․ մարտի 15-ին տեղի ունեցավ երդվյալ ատենակալների դատարանի բացումը։

Ապրիլին ընդունվեց օրինագիծ տարրական կրթության մասին,ըստ որի՝պետական դպրոցներում մտցվում էր տարրական կրթություն։1919թ․ վերջին հանրապետությունում գործում էր 431 տարրական դպրոց՝1000-ից ավելի ուսուցիչներով ու 38 հզ․ աշակերտներով,և 20 միջնակարգ դպրոց՝շուրջ 300 ուսուցիչներով ու 5200 աշակերտով։Սահմանվում էր,որ տարրական դպրոցներում ավանդվելու են հետևյալ առարկաները․հայոց լեզու,թվաբանություն,պատմություն,աշխարհագրություն,բնագիտություն և այլն։

Հանրապետությունում ծավալվեց սկաուտական շարժումը։

1920թ․ ամռանը Հայաստանի Հանրապետությունը բաժանված էր չորս նահանգապետությունների․1․Արարատյան(նահանգապետ՝Ս․Թորոսյան),2․Շիրակի(նա-

հանգապետ` Կ․Սասունի),3․Վանանդի(նահանգապետ` Ստ․Ղորղանյան),4․Սյունիքի նահանգապետ՝Ս․Մելիք-Յոլչյան):Նահանգերն իրենց հերթին բաժանվում էին գավառների։

Բուլղարիայից,Պոլսից,Իզմիրից,Իտալիայից,Ֆրանսիայից և այլ կողմերից ուղարկում էին զինվորական հագուստ,դեղորայք,գրենական պիտույքներ,ավտոմոբիլներ,ուտելիք հագուստ,գրադարններ,նկարներ,զարդեղեն։

Ստավրոպոլի հայ կապիտալիստ Պոպովը իր ամբողջ հարստությունը՝25 միլիոն ռուբլի,կտակեց Հայաստանի համալսարանին։

Մայիսի 8-ին հաստատվեց Գլխավոր ճարտարապետի վարչություն՝ակադեմիկոս Ալ․Թամանյանի գլխավորությամբ։

Երևանում բացվելու էր պետական երաժշտանոց,որտեղ աշխատելու համար հրավիրվել էին Ա․Սպենդիարյանը,Ռ․Մելիքյանը և ուրիշներ։Քայլեր ձեռնարկվեցին պետական թատրոնի կազմակերպման ուղղությամբ։1920թ․ ամռանը Երևանում մի շարք ներկայացումներ տվեցին հռչակավոր դերասաններ Հ․Զարիֆյանը,Հ․Աբելյանը,Օ․Մայսուրյանը՝իրենց ընտիր խմբով։

Հանրային կրթության և արվեստի նախարարության համակարգում ստեղծվեց Հայաստանի Հնության պահպանության կոմիտե,որի կազմի մեջ մտան պրոֆեսորներ Գարեգին եպիսկոպոս Հովսեփյանը,Աշխարհբեկ Քալանթարը,ակադեմիկոս Ա․Թամանյանը։Կոմիտեի առաջին հոգսը եղավ Անիի ավերակների ուսումնասիրությունը,և ճարտարապետ Թ․Թորամանյանը հաստատվեց այնտեղ։

Կառավարությունը հոգ տարավ Սևանա լճի վրա նավարկություն կազմակերպելու ուղղությամբ։Լճի վրա սկսեցին գործել շոգեմակույկներ և <<Աշոտ Երկաթ>> ռազմանավը՝մեկ թնդանոթով։

1920թ․ հուլիսին ՀՀ կառավարությունը հաստատեց Հայաստանի Հանրապետության պետական զինանշանի՝գերբի նախագիծը,որի հեղինակներն էին ակադեմիկոս Ա․Թամանյանը և նկարիչ Հակոբ Կոջոյանը։Զինանշանի կենտրոնում վահան էր՝բաժանված չորս մասի,որոնցում տեղավորված էին Արտաշեսյան,Արշակունյաց,Բագրատունյաց և Ռուբինյանց զինանշանները։Վահանի կենտրոնում Մեծ և Փոքր Մասիսներն էին,նրանցից վերև՝Հ․Հ․ տառերը։Վահանը ձախից ու աջից բռնել էին առյուծն ու արծիվը,իսկ ներքևում սուր էր,գրիչ,հասկեր և շղթա։

Մայիսի 25-ին Երևանում բացվեց հայ արվեստագետների միության կազմակերպած անդրանիկ նկարչական ցուցահանդեսը՝հանրային կրթության և արվեստի նախարարության հովանավորությամբ։Ցուցադրված էին Գ․Բաշինջաղյանի,Ե․Թադևոսյանի,Մ․Սարյանի և այլոց նկարները։

Երաևնում լույս էին տեսնում <<Աշխատանք>>,<<Հայաստանի աշխատավոր>>,<<Հառաջ>>,<<Ժողովուրդ>> և այլ թերթեր։

Սեպտեմբերի 10-ին Խորհրդարանը որոշեց հիմնել Ազգագրական-Մարդաբական թանգարան-գրադարան։Նոր հիմնադրված թանգարան-գրադարանին հանձնվեց Հայոց ազգագրական ընկերության ամբողջ շարժական և անշարժ գույքը՝մոտ 10․000 գիրք,պարբերականներ,120 ձեռագրեր,ազգագրական նյութեր։Ընկերության հիմնադիր և վարիչ,հայ նշանավոր ազգագրագետ Երվանդ Լալայանը նույն պաշտոնով տեղափոխվեց Հայաստան։

ՀՀ ստեղծման պահին Հայկական բանակային կորպուսը բաղկացած էր երկու հրաձգային դիվիզիաներից,որոնցից յուրաքանչյուրն ուներ չորսական հրաձգային գնդեր և մեկական հրետանային բրիգադներ՝վեցական հրետանային մարտկոցներով։

ՀՀ-ն ունեցավ զինվորական չորս նախարար՝Հովհաննես Հախվերդյանը,Քրիստափոր Արարատյանը,Ռուբեն-Տեր-Մինասյանը,Դրաստամատ Կանայանը։

1919թ․ սկզբին ՀՀ զինվորական նախարարությանն առընթեր ստեղծվեց Ռազմական խորհուրդ։1919թ․ հայկական բանակի թվաքանակը կազմում էր 30․000 մարդ։

Դրությունը Հայաստանում ապստամբության նախօրյակին։1918-1920թթ․ հեղափոխական շարժումները Հայաստանում լայն թափ են ստանում։1919թ․ գործադուլ են անում Երևանի երկաթգծի,տպարանների ծառայողները,Ալավերդու և Ղափանի հանքափորները։1920թ․ հունվարին գորածդուլ է տեղի ունենում Ալեքսանդրապոլի երկաթգծի դեպոյում,դաշնակցականները ձերբակալում են Եգոր Սևանին։

1918թ․ Նոր Բայազետի գավառի Շահրիզ գյուղում բռնկվում է ապստամբություն,որը ճնշվում է դաշնակցականների կողմից։

1919թ․ փետրվարին Բասարգեչարի(այժմ Վարդենիս) շրջանի Զոդ գյուղում տեղի է ունենում ապստամբություն,որը ճնշվում է։Սիսիանի շրջանի Բռնակոթ գյուղում 1919թ․ գարնանը գյուղացիները բռնագրավում և միմյանց մեջ են բաժանում բեկական հողերը։

1918թ․, օգոստոսին Ղազախում գումարվում է Նոր Բայազետի,Ալեքսանդրապոլի և Ղազախի գավառների գյուղացիական դեպուտատների համագումար,որը քննադատության է ենթարկում դաշնակցականների կառավարության քաղաքականությունը։

Գյուղացիական շարժումները գլխավորելու գործում մեծ դեր են խաղում Հայաստանի մի շարք վայրերում կազմակերպված գյուղացիական միությունները։Կազմակերպվում է Շիրակի գյուղացիական միությունը,որը հրատարակում էր <<Գյուղացիական միություն>> թերթ։Լայն գործունեություն էր ծավալել <<Արագածոտն>> գյուղացիական միությունը,որի ղեկավարն էր բժիշկ Արտաշես Մելքոնյանը։Այն հրատարակում էր <<Գյուղացու ձայն>> թերթը։

1917թ․ դեկտեմբերին Խորհրդային Ռուսաստանի Ազգությունների գործերի ժողովրդական կոմիսարիատին կից ստեղծվեցին լեհերի,լիտվացիների և ուրիշ ժողովուրդների գործերի կոմիսարիտաներ։Այդ օրգանների խնդիրը Ռուսաստանի ճնշված ժողովուրնդերին Հոկտեմբերյան հեղափոխության դրոշի տակ համախմբելն էր։

1917թ․ դեկտեմբերին Մոսկվայում կազմակերպվեց նաև Հայկական գործերի կոմիսարիատը,որը ղեկավարում էր Վառլամ Ավանեսովը(Սուրեն Մարտիրոսյան),իսկ նրա տեղակալն էր բոլշևիկ բանաստեղծ Վահան Տերյանը։

Կոմիսարիատը իր բաժանմունքները ստեղծեց Աստրախանում,Սարատովում,Ցարիցինում և այլուր։

1918թ․ հունիսին Մոսկվայում հայերեն լեզվով լույս տեսավ կոմիսարիտատի օրգան <<Կոմունիստ>> շաբաթաթերթը։

Հայկական գործերի կոմիսարիատի հետ գրեթե միաժամանակ մի խումբ հայ կոմունիստներ՝Գ․Հայկունի,Վ․Երեմյան,Հ․Հովսեփյան և ուրիշներ ստեղծում են <<Հայաստանի կոմունիստական կուսակցություն>> կազմակերպությունը Արևմտյան Հայաստանում գործելու նպատակով։

<<Հայաստանի կոմունիստական կուսակցությունը>> 1918թ․ գարնանը Թիֆլիսում հրատարակում էր <<Կարմիր օրեր>>,իսկ հետո <<Կարմիր դրոշակ>> թերթերը։

Հայաստանի կոմունիստական կազմակերպությունների առաջին խորհրդակցությունը տեղի ունեցավ 1919թ․ սեպտեմբերին Երևանում,Արշավիր Տեր-Ղազարյանի բնակարանում։Խորհդակցությանը մասնակցում էին Ս․Կասյանը,Ա․ Մռավյանը,Ղ Ղուկասյանը և մի շարք այլ բոլշևիկներ։Այն ընտրեց Հայաստանի կազմակերպությունները միավորող ղեկավար օրգան՝ՌԿ(բ)Կ Հայաստանի կոմիտե (Արմենկոմ),որի կազմում մտան Ս․Կասյանը,Ա․Մռավյանը,Ս․Ալավերդյանը,Ղ․ Ղուկասյանը։Խորհրդակցությունը որոշում է ընդունում 1920թ․ հունվար-փետրվար ամիսներին հրավիրել Հայաստանի կոմունիստական կազմակերպությունների կոնֆերանս։

Արմենկոմը խնդիր է դնում ծավալել կոմունիստական կազմակերպությունների աշխատանքները,որոշում է հրատարակել թերթ։Անհրաժեշտ էր աշխատավորությանը ներկայացնել երկրում ստեղծված ծանր վիճակը և ցույց տալ դրանից դուրս գալու ուղիները։Այդ նպատակով Արմենկոմը հանձնարարում է Ս․Կասյանին գրել մի աշխատություն։Նրա <<Ու՞ր է ելքը>> աշխատությունը լույս է տեսնում 1919թ․։Արմենկոմի նախագահը Ս․Կասյանն էր։Լույս էին տեսնում <<Պահակ>>,<<Նոր ուղի>>,<<Ալիք>> և այլ թերթեր։

Ստեղծվեց <<Սպարտակ>> միությունը,որի ղեկավարներն էին կոմունիստներ Ղ․Ղուկասյանը,Ա․Խանջյանը,Ա․Բադաղյանը։Նրանք աշխատանք են ծավալել երիտասարդությանը հեղափոխական պայքարի մեջ ընդգրկելու համար։

1919թ․ մայիսի մեկին լույս է տեսնում <<Սպարտակ>> միության օրգան <<Սպարտակ>> թերթը,որը մեկ համարից հետո արգելվում է։

1920թ․ հունվարին Երևանում տեղի ունեցավ Հայաստանի կոմունիստական կազմակերպությունների առաջին կոնֆերանսը։

Այն մերկացրեց դաշնակցականների,մենշևիկների և մուսավաթականների քաղաքականությունը։

Քաղաքացիական պատերազմը Հայաստանում տիրող դասակարգերի դեմ, դաշնակցականների իշխանության բռնի տապալումը Հայաստանի կոմունիստական կազմակերպությունների առաջնահերթ խնդիրն է։Սա ասված է կոնֆերանսի բանաձևում։

Կուսակցական բազմաթիվ գործիչներ՝Ս․Կասյանը,Ա․Մռավյանը և ուրիշներ արտաքսվում են Հայաստանից,շատ ուրիշներ ձերբակալվում են։

1920թ․ Մայիսյան ապստամբությունը։11-րդ բանակը,Հյուսիսային Կովկասը մաքրելով սպիտակգվարդիական բանդաներից,1920թ․ գարնանը մոտեցավ Անդրկովկասի սահմաններին։Կարմիր բանակի հաղթանակները բուռն ոգևորություն առաջ բերեցին Անդրկովկասի բանվորների և գյուղացիների մեջ,որոնք պայքարում էին իրենց ազատագրության համար։

1920թ․ ապրիլի 28-ին խորհրդային կարգեր հաստատվեցին Ադրբեջանում։Այդ լուրը հեղափոխական նոր վերելք ստեղծեց Հայաստանում։

Մայիսի 1-ին Հայաստանի քաղաքներում և գյուղերում տեղի ունեցան աշխատավորների հզոր ցույցեր,որոնք անցան կոմունիստների առաջադրած լոզունգներով՝<<Կորչի՛ դաշնակցականների կառավարությունը>>,<<Կեցցե՛ Սովետական Հայաստանը>>,<<Բաքուն ընկավ,հերթը Երևանինն է>>։

Երևանի աշխատավորները մայիսի 1-ին,դուրս գալով ցույցի,Ստ․ Ալավերդյանի,Ս․Մարտիկյանի,Ղ․Ղուկասյանի և ուրիշների գլխավորությամբ շարժվեցին դեպի դաշնակցական պառլամենտի շենքը,որի դիմաց պետք է տեղի ունենար մայիսմեկյան միտինգները։

Մայիսյան տոնակատարությունը բարձր մակարդակով է անցնում նաև Ալեքսանդրապոլում։Կրակոտ ճառերով հանդես են գալիս բոլշևիկներ Բ․ Ղարիբջանյանը,Ա․Նուրիջանյանը,Ե․Սևյանը և ուրիշներ։<<Վարդան զորավար>> զրահագնացքի հրամանատար Ս․ Մուսայելյանը հայտնում է,որ զրահագնացքի ամբողջ անձնակազմը պատրաստ է կռվելու հանուն ամբողջ Հայաստանում սովետական իշխանության հաղթանակի։

Լայն գործունեություն են ծավալում Եգոր Սևյանը,Հովհաննես Բաղրամյանը,Ա․Մելիք-Շահնազարյանը։

Մայիսի 7-ին զրահագնացքում տեղի է ունենում Ալեքսանդրապոլի,Կարսի,Սարիղամիշի,Քավթառլուի կոմունիստական կազմակերպությունների ներկայացուցիչների խորհրդակցություն,որտեղ որոշվում է սկսել զինված ապստամբություն։

Ապստամբությունը ղեկավարելու համար ընտրվում է Հայաստանի ռազմահեղափոխական կոմիտե,որի կազմի մեջ մտան Ս․Մուսայելյանը,Ա․Նուրիջանյանը,Ա․Մելքոնյանը,Կ․Այվազյանը,Դ․Տեր-Սիմոնյանը,Ա․Գոգունցը,Պ․Պետրոսյանը,Գ․Սարգսյանը,Լ․Ուլիբեկյանը։Մայիսի 10-ին ՀՀ ռազմահեղափոխական կոմիտեն ամբողջ Հայաստանում հռչակում է սովետական իշխանություն։Հայաստանի կարմիր բանակի հրամանատար է նշանակվում կապիտան Ս․Մուսայելյանը։

Ապստամբությունը կանխելու նպատակով Դաշնակցության բյուրոյի որոշմամբ մայիսի 4-ին Ա․Խատիսյանի կառավարությունը հրաժարական տվեց։

ՀՀԴ բյուրոն անցավ իշխանության գլուխ,բյուրո-կառավարության կազմում էր, վարչապետ և արտգործնախարար՝Համո Օհանջանյան,ներքին գործերի և զինվորական նախարար Ռուբեն Տեր-Մինասյան,ֆինանսների՝Աբրահամ Գյուլխանդանյան և այլն։

Երկրում հայտարարվեց արտակարգ դրություն,գավառներ գործուղվեցին արտակարգ լիազորներ՝տեղերում զինված ելույթները ճնշելու նպատակով։Երևանում Արմենկոմի անդամներ Ս․Ալավերդյանի և Դ․Տեր-Սիմոնյանի հետ բանակցություններ է վարում Հ․Օհանջանյանը,որը փորձում էր համոզել բոլշևիկներին հրաժարվել ապստամբությունից։

Ապստամբեցին նաև Ալեքսանդրապոլի գավառի գյուղացիները։Ստեղծվեց ՌՀԿ,որի կազմում էին Ա․ Փանյանը,Ն․ Կուրղինյանը և Ա․Մովսիսյանը։Ապստամբեցին նաև Պարնիի,Նորաշենի,Ղուլիջանի և Արթիկի գյուղացիները՝Ս․ Գալոյանի և Ե․ Գալոյանի ղեկավարությամբ։

Ալեքսանդրապոլից հետո Մայիսյան ապստամբության մյուս կարևոր օջախը Կարսն էր։Զինված ապստամբությունը ղեկավարելու համար ընտրվում է ռազմահեղափոխական կոմիտե,որի մեջ մտնում են Ղուկաս Ղուկասյանը,Դմիտրի Մելիքյանը,Ալեքսանդր Նազարյանը և ուրիշներ։

Ալեքսանդրապոլի և Կարսի հեղափոխական իրադարձություններն իրենց արձագանքն են գտնում Սարիղամիշում։

Մայիսի 9-ին կազմվում է Սարիղամիշի ռազմահեղափոխական կոմիտե,որի կազմում էին Անդրանիկ Ճուղուրյանը,Լիպարիտ Մխչյանը,Պավել ԿուխմալայկինըԱլեքսանդր Առաքելյանը։

Մայիսի 10-ի լույս 11-ի գիշերը ռազմահեղափոխական կոմիտեի ղեկավարությամբ ապստամբները գրավում են քաղաքային վարչության շենքը և հայտարարում սովետական իշխանություն։

Ալեքսանդրապոլի և Կարսի անկումից հետո կառավարության զորքերը շարժվեցին դեպի Սարիղամիշ։Քաղաքը գրավվեց,իսկ Կուխմալայկինը,Ս․Ոսկանյանը գնդակահարվեցին։

Նոր Բայազետում Հովհաննես Սարուխանյանը,Բաղդիկ Բադիկյանի,Ս․Մակարյանի,Մ․Պետրոսյանի և մյուս կոմունիստների հետ միասին ձեռնամուխ է լինում ապստամբության նախապատրաստման գործին։Կազմակերպվում է Նոր Բայազետի ռազմահեղափոխական կոմիտե՝Հ․Սարուխանյանի գլխավորությամբ։Ապստամբությունը բռնկվեց մայիսի 13-14-ին։Ապստամբները ձերբակալում են գեներալ Սիլիկյանին։Նրանց թիվը հասնում է 1300 հոգու։Նոր Բայազետի դեմ ուղարկվում են խոշոր ուժեր,որոնք մայիսի 19-ին վերագրավում են քաղաքը։Գնդակահարվում են Հ․Սարուխանյանը և ուրիշներ։Ապրիլի 25-ին Քրդևանում(այժմ՝Ենոքավան) գումարվում է Դիլիջանի գավառի կուսակցական կոնֆերանսը,որը քննարկում է զինված ապստամբության նախապատրաստման հարցը։Մայիսի 9-ին Ղրղի գյուղում տեղի է ունենում համագումար,որը նույնպես որոշում է դիմել աշխատավորությանը։Մայիսին ստեղծվում է Դիլիջանի գավառային հեղկոմ,որի կազմի մեջ մտնում են Շ․Ամիրխանյանը,Հ․Յաղուբյանը,Կ․Այվազյանը և ուրիշներ։

Շրջանի Մովսես,Կարմիր Աղբյուր,Նորաշեն,Բերդ և այլ գյուղերում տեղի են ունենում բազմամարդ միտինգներ։

Մայիսի 19-ին ապստամբությունը հասավ Իջևան։Այստեղ ապստամբության ղեկավարներից էին Ս․Հակոբջանյանը,Ե․Շամախյանը,Ե․Մկրտումյանը և ուրիշներ։Տեղի ՌՀԿ-ն դիմում է 11-րդ Կարմիր բանակին և մայիսի 21-ին ռուսական կարմիր ջոկատը մտավ Իջևան։

Զանգեզուրում ապստամբությունը բռնկվեց մայիսի վերջերին։Առաջինը ապստամբության դրոշ բարձրացրեց Խնձորեսկը։Ապստամբությունը ղեկավարում էր Հակոբ Կամարու գլխավորած Զանգեզուրի կոմունիստների ժամանակավոր Կենտկոմը։Ապստամբության ղեկավարներից էին նաև Բ․Հարությունյանը,Ք․Մկրտչյանը,Մ․Մաշուրյանը։

Մայիսի 24-ին Բռնակոթում ստեղծվում է ռազմա-հեղափոխական կոմիտե,որը շրջանում հայտարարում է սովետական իշխանություն,մայիսի 28-ին Խնձորեսկում հաստատվում է սովետական իշխանություն։ՍակայնԶանգեզուրում գտնվող Դրոյի և Նժդեհի զինված ուժերը ավելի շատ էին,որի հետևանքով ապստամբությունը լայն ծավալ չի ստանում։

Մայիսմեկյան ցույցերից հետո դաշնակցական կառավարությունը վճռական միջոցների է դիմում հեղափոխական շարժումները ճնշելու համար։

Կարսի կայազորի պետ գեներալ Փիրումովը ստեղծում է <<Հայրենիքի փրկության կոմիտե>>,որը մայիսի 12-ին անցնում է հարձակման։Ապստամբությունը ճնշելու համար խմբապետ Սեպուհը մայիսի 14-ին մտնում է Ալեքսանդրապոլ և դաժան հաշվեհարդար տեսնում ապստամբների հետ։Ապստամբությունը ճնշվում է նաև Սարիղամիշում,Նոր Բայազետում,Զանգեզուրում և Ղազախ-Շամշադինում։Ճնշելով ապստամբությունը դաշնակցականները դաժան հաշվեհարդար տեսան ապստամբության ղեկավարների ու մասնակիցների հետ։

Ապստամբությունը պարտվեց,բայց մեծ նշանակություն ունեցավ սովետական իշխանության հաստատման համար աշխատավորների հետագա պայքարի կազմակերպման գործում։

Ապստամբության օրերին չկար միասնական ղեկավարություն։Այն միաժամանակ չսկսվեց Հայաստանի տարբեր վայրերում։Գյուղացիության որոշ մասը գործում էր տարերայնորեն։

Մայիսյան ապստամբության պարտության պատճառներից մեկն էլ այն էր,որ 11-րդ բանակը ի վիճակի չեղավ օգնություն ցույց տալ Հայաստանի ապստամբ աշխատավորությանը։Լինելով Հոկտեմբերյան հեղափոխության օղակներից մեկը,մայիսյան ապստամբությունն ունեցավ պատմական մեծ նշանակություն։Հայաստանի բոլշևիկյան կազմակերպությունները հաշվի առնելով Մայիսյան ապստամբության փորձն ու դասերը,աշխատավոր մասսաներին նախապատրաստեցին հեղափոխական նոր պայքարի՝հանուն սովետական կարգերի հաստատման։

Թուրք-ադրբեջանական խռովությունների ճնշումը։1919թ․ Հայաստանի Հանրապետության ներքին կյանքի ամենասուր հիմնահարցերից մեկը մահմեդական հակապետական շարժումներն էին,որոնք կազմակերպում էին Թուրքիան և Ադրբեջանը՝երկրի անկախությունը վերացնելու նպատակով։Մահմեդական տարրը թշնամական դիրք բռնեց հայոց պետականության նկատմամբ՝ձգտելով միանալ Ադրբեջանին կամ Թուրքիային։

Հայաստանի ներսում մահմեդական խռովությունների գլխավոր կազմակերպիչը 1919թ․ մարտին իբրև դիվանագիտական ներկայացուցիչ ադրբեջանից Երևան ուղարկված մոլի պանթուրքիստ խան Թեքինսկին էր։

Անդրկովկասից անգլիական զորքերի հեռանալուց հետո մահմեդականների խռովություն սկսվեց Բոյուք-Վեդի գյուղից,որտեղ հարևան գյուղերի հետ միասին կային մոտ 4000 կռվողներ։Գլուխ բարձրացրին Շարուրի և Նախիջևանի մահմեդականները,Սուրմալուն,Զանգիբասարը և Կարսի մարզը։

Օգոստոսի 7-ին մահմեդական հարձակումները սկսվեցին Կողբի շրջանում,և հայկական զորքը նահանջեց Արաքսի ափը։

Օգոստոսի 23-ին թուրքերը սկսեցին աշխուժանալ Էջմիածնի շրջանում։Ամբողջ Զանգիբասարը հրաժարվեց ճանաչել ՀՀ իշխանությունը։

Վաղարշապատի զորախմբին (հրամանատար՝գնդապետ Ա․Շահմազյան) հրամայվեց զենքի ուժով գրավել Զանգիբասարը,որը մի քանի օրում կատարվեց։Հայկական զորամասերի դեմ կռվում էին շուրջ 400 զինված տեղական ադրբեջանցիներ և մոտ 800 թուրք ասկյարներ։

Հունիսի 18-ին հայկական զորքերը գեներալ Հովսեփյանի և գնդապետ Միրիմանյանի հրամանատարությամբ՝ռազմական գործողություններ սկսեցին Կարսի նահանգում՝ածխահանքերը գրավելու նպատակով։Հակառակորդը,Խալիլ բեյի գլխավորությամբ,խայտառակ պարտություն կրեց և դիմեց փախուստի։

Զանգիբասարից հետո իրականացվեց Բեյուք-Վեդիի գրավումը,որտեղ թշնամին ուներ 3000 կռվող,3 թնդանոթ,9 գնդացիր։Հրամանատարն էր թուրք սպա Մուստաֆա բեյը։

Այդ ուժերի դեմ հայկական կողմը դուրս բերեց 26 վաշտ հետևակ,7 հարյուր հեծելազոր,16 թնդանոթ,1 զրահագնացք,կամավորական խմբեր։Հրամանատարն էր գեներալ Շելկովնիկյանը։

Հուլիսի 12-ին հայկական ուժերը գրավեցին Դավալուն և Գայլի դրունքը։Հուլիսի 25-ին հայկական զորքերը գրավեցին Շահթախթը։

Այսպիսով՝1920թ․ ամռանը ՀՀ սահմանները տարածվեցին Ղարաբաղից սկսած մինչև Օլթիի ածխահանքերը։

Հայաստանի Հանրապետության արտաքին քաղաքականությունը

Հայաստանի հարցը Փարիզի կոնֆերանսում։Առաջին համաշխարհային պատերազմում գերմանական բլոկի կրած պարտությունից հետո Անդրկովկասում տիրապետում են Անտանտի պետությունները։ԱՄՆ-ն,Անգլիան ու Ֆրանսիան ձգտում էին իրենց տիրապետությունը հաստատել Անդրկովկասում Սովետական Ռուսաստանի դեմ օգտագործելու և Մերձավոր ու Միջին արևելքում իրենց դիրքերն ամրապնդելու համար։Արևմտյան իմպերիալիստները ստիպում էին Անդրկովկասի կառավարություններին օգնելու Դենիկինին Սովետական Ռուսաստանի դեմ նրա մղած պայքարում։

Միջամտելով հայ-վրացական պատերազմին՝անգլիական իմպերիալիստները առաջարկում են վիճելի շրջանը հայտարարել <<չեզոք գոտի>>,որը կառավարվելու էր անգլիական <<նահանգապետի>> կողմից։Ֆրանսիական միսիայի ղեկավար Շարտինյեն բանակցություններ սկսեց Անդրկովկասի կառավարությունների հետ՝առաջարկելով Անդրկովկասը մանր նահանգների վերածել։

Անկախության հռչակումից հետո Հայաստանի Հանրապետությունը դիվանագիտական կապեր հաստատեց մի շարք երկրների հետ։

Հայաստանի Հանրապետությունը հյուպատոսներ ուներ ԱՄն-ում,Բուլղարիայում,Շվեյցարիայում և այլ երկրներում։

Դիվանագիտական կապեր էին ստեղծվել Ուկրաինայի,Դենիկինի,Կուբանի և այլ երկրների հետ։

1918թ․ նոյեմբերի 11-ին Ֆրանսիայի Ռետոնդ կայարանի մոտ գտնվող Կոմպիենի անտառում՝սալոն-վագոնում կնքվեց զինադադար պարտված Գերմանիայի և Ֆրանսիայի,մեծ Բրիտանիայի և ԱՄՆ-ի միջև,որով ռազմական գործողությունները դադարեցվում էին։Պատերազմը վերջացավ Անտանտի հաղթանակով։Պատերազմի ընթացքում սպանվեց 10 միլիոն մարդ։

1919թ․ հունվարի 18-ին Փարիզում բացվեց հաշտության կոնֆերանսը,որին մասնակցում էին 27 երկրների 1000 պատվիրակներ։

Փարիզի կոնֆերանսին մասնակցելու համար 1918թ․ դեկտեմբերի 3-ին ՀՀ․ կառավարությունը կազմեց պատվիրակություն,որի նախագահն էր Ավետիս Ահարոնյանը,անդամներն էին Համո Օհանջանյանը և Միքայել Պապաջանյանը։

Այնտեղ մեկնեց նաև արևմտահայերի կամ գաղութահայերի պատվիրակությունը եգիպտահայ մեծահարուստ Պողոս Նուբարի գլխավորությամբ։

Հայկական հարցը քննվեց կոնֆերանսի բոլոր ղեկավար օրգաններում՝<<Տասի խորհրդում>>,<<Չորսի խորհրդում>>։Սակայն պարզ դարձավ,որ մեծ տերությունների ներկայացուցիչները հայկական հարցը քննում են ոչ թե հայ ժողովրդի,այլ միայն իրենց շահերի տեսանկյունից,ելնելով Մերձավոր Արևելքում իրենց պետությունների ազդեցությունն ուժեղացնելու նպատակով։

1919թ․ փետրվարի 12-ին հայկական երկու պատվիրակությունների նախագահները Փարիզի կոնֆերանս ներկայացրին <<Հայկական պահանջների հուշագիրը>>։

Այնտեղ խնդիր էր դրվում դատապարտել երիտթուրքերի կատարած ոճրագործությունը,պատժել հանցավորներին, հատուցել վնասը և հայերին հանձնել իրենց երկիրը։Հուշագրում պահանջվում էր ստեղծել հայկական միասնական պետություն։

1919թ․ փետրվարի 26-ին Պողոս Նուբարն ու Ավետիս Ահարոնյանը ընդունվեցին Տասի խորհրդի կողմից և ներկայացրին Հայաստանը օր առաջ դաշնակից զորքերով գրավելու և Հայաստանի մանդատը ԱՄՆ-ին տրամադրելու խնդրանքը։

ԱՄՆ-ի իմպերիալիստները ԱՄՆ-ում կազմակերպեցին և Հայաստան ուղարկեցին զանազան միսիաներ՝տեղում ամերիկյան մանդատը հաստատելու պայմաններ ստեղծելու համար։

Բարեգործական կոմիտեներից կարելի է հիշատակել <<Մերձավոր արևելքում ամերիկյան օգնության կոմիտեն>>,<<Կարմիր խաչի հայ-ամերիկյան կոմիտեն>>,<<Հայաստանի անկախության ամերիկյան կոմիտեն>> և այլն։

1919թ․ հունիսին ՀԱԱԿ-ը նամակով դիմում է Փարիզում գտնվող ԱՄՆ-ի պրեզիդենտ Վիլսոնին՝առաջարկելով 50 հզ․-ոց բանակի համար Հայաստան ուղարկել զինամթերք և հանդերձանք։Այդ բանակը պետք է գրավեր այն տերիտորիաները,որոնք նախատեսվում էին մանդատով ԱՄՆ-ին հանձնել։Ամերիկյան իմպերիալիստները ձգտում էին տիրել Հայաստանը հայերի միջոցով։

1919թ․ հուլիսի 5-ին Փարիզի կոնֆերանսի տասի խորհուրդը Լանսինգի առաջարկով ամերիկյան գնդապետ Հասկելին նշանակում է դաշնակիցների գերագույն կոմիսար Հայաստանում։

Փարիզի կոնֆերանսում դաշնակիցները,ձգտելով փրկել Դենիկինի զորքերի մնացուկները վերջնական ջախջախումից,խանգարել կարմիր բանակի առաջխաղացմանը դեպի Անդրկովկասի սահմանները,որոշում են դե ֆակտո ճանաչել Հայաստանի,Վրաստանի և Ադրբեջանի <<անկախ>> հանրապետությունները։

Կարմիր բանակի մոտենալը Հայաստանի սահմաններին ,Անդրկովկասի,նաև Մերձավոր ու Միջին արևելքի ժողովուրդների պայքարը ամերիկյան իմպերիալիզմի դեմ,իմպերիալիստական հակասությունների պայքարը ամերիկյան իմպերիալիզմիդեմ,իմպերիալիստական հակասությունների սրումը Մերձավոր արևելքում և Անդրկովկասում,ԱՄն-ի և Ճապոնիայի միջև պատերազմի վտանգի հասունացումը,Արևմտյան Եվրոպայի և ԱՄՆ-ի բանվորների շրջանում հակասովետական ինտերվենցիայի նկատմամբ ծագած բուռն դժգոհությունները և մի շարք այլ պատճառներ ստիպեցին ԱՄՆ-ի կոնգրեսին 1920թ․ հունիսի 1-ին որոշում ընդունել Հայաստանի մանդատից հրաժարվելու մասին։Դա Հայաստանը զավթելու ամերիկյան քաղաքականության ձախողումն էր։

Կոնֆերանսի Չորսի խորհրդի գիտությամբ ԱՄՆ-ն Թուրքիա և Անդրկովկաս գործուղեց գեներալ-մայոր Ջեյմս Հարբորդի զինվորական առաքելությունը,որի գլխավոր նպատակն էր պարզել Հայաստանի շահավետությունը ամերիկյան կապիտալի համար։

1919թ․ օգոսոտոսի 15-ին 40 հոգուց բաղկացած առաքելությունը Փարիզից մեկնեց Կ․Պոլիս։

1919թ․ սեպտեմբերի 6-ին Հարբորդի առաքելությունը Կ․Պոլսից մեկնեց Անատոլիա,եղավ Արևմտյան Հայաստանի մի շարք բնակավայրերում՝Դիարբեքիրում,Խարբերդում,Մալաթիայում,Սվասում և այլն։ՀՀ կառավարությունը բավարարեց Հարբորդի բոլոր պահանջները և նրան տրամադրեց անհրաժեշտ փաստաթղթեր և նյութեր։

Փարիզում ամերիկյան պատվիրակության նախագահին բանավոր զեկույց տալուց հետո Հարբորդը մեկնեց Վաշինգտոն, զեկուցագիր հանձնեց պրեզիդենտ Վ․Վիլսոնին և հաշվետվություն տվեց սենատին։Հարբորդի զեկուցագիրն անուղղակիորեն հաստատում էր ցեղասպանության փաստը։

Զեկուցագրում Ջ․Հարբորդը եզրակացնում է,որ անդրկովկասյան հանրապետություններից ոչ մեկն էլ ի վիճակի չէ ոտքի կանգնել,եթե նրանց վրա չհաստատվի միասնական մանդատ։

Ըստ Ջ․ Հարբորդի հաշվարկների՝ենթամանդատային տարածքներում կարգուկանոն պահպանելու համար անհրաժեշտ կլիներ 59 հզ․ զինվոր,իսկ չնախատեսված իրադարձությունների ժամանակ այդ թիվը կարելի էր հասցնել 200․000-ի։

Ջ․ Հարբորդի զինվորական առաքելությունը Հայաստանի հարցի լուծման գործում փաստորեն ոչ մի էական դեր չկատարեց։

Սան Ռեմոյի կոնֆերանսը։1920թ․ սկզբին դաշնակից տերությունների դեսպանների՝Լոնդոնում կայացած կոնֆերանսը մշակեց Թուրքիայի հետ կնքվելիք հաշտության պայմանագրի նախագիծը։1920թ․ ապրիլի 19-26-ը Իտալիայի Սան Ռեմո քաղաքի Դևաշան վիլայում հրավիրվեց Անտանտի Գերագույն խորհրդի նիստը։Կոնֆերանսին մասնակցում էին Մեծ Բրիտանիայի,Ֆրանսիայի և Իտալիայի պրեմիեր-մինիստրներ Դ․Լլոյդ Ջորջը,Ա․Միլերանը,Ֆ․Նիտտին,արտգործնախարարներ Քերզոնը,Բերտելոն,Սցիալոյան,Փարիզում Ճապոնիայի դեսպան Մացուին։

Կոնֆերանսին թույլատրեցին մասնակցելու ՀՀ պատվիրակության նախագահ Ա․Ահարոնյանին և Ազգային պատվիրակության նախագահ Պ․Նուբարին։

Ապրիլի 20-ի նիստում Անգլիայի պրեմիեր-մինիստր Լլոյդ Ջորջը հայտարարեց,որ <<եթե հայերն ի վիճակի չեն պաշտպանել իրենց սեփական սահմանները,ապա ինքը կարծում է,որ աշխարհում նման ժողովրդից ոչ մի օգուտ չկա և դաշնակից կառավարություններից ոչ մեկը պատրաստ չի լինի օգնելու նրանց թեկուզ մեկ գումարտակով>>։

Ֆրանսիացիներն ասում էին,թե Ֆրանսիան չի կարող դրամ ծախսել Հայաստանում։-

Ապրիլի 22-ին նիստի ժամանակ կոնֆերանսի դահլիճ հրավիրվեց Ազգային պատվիրակության ղեկավար Պողոս Նուբար փաշան։

Պողոս Նուբար փաշան ասաց,որ ինքը կասկած չունի,որ հայերը կարող են հաստատվել Էրզրումում։Նրանք արդեն Երևանում ունեն զորամասեր,որոնք կռվել են ողջ պատերազմի ընթացքում և դրսևորել իրնեց իբրև գերազանց զինվորներ։Հայերն արդեն ունեն 15 հզ-ից ոչ պակաս բանակ և կարող են առանց դժվարության ոտքի հանել ևս 40 հզ․,եթե դաշնակիցները պատրաստ են ապահովել նրանց զինամթերքով և հանդերձանքով։

Լլոյդ Ջորջն առաջարկեց խնդրել ԱՄՆ-ին՝ընդունել Հայաստանի մանդատը։1920թ․ապրիլի 25-ին Սան Ռեմոյի կոնֆերանսը ԱՄՆ-ի պրեզիդենտ Վ․Վիլսոնին ուղարկեց մի հռչակագիր՝խնդրելով վերցնել Հայաստանի մանդատը,իսկ մերժման դեպքում լինել արբիտր Թուրքիայի և Հայաստանի սահմանների հաստատման հարցում՝չորս վիլայեթներում։Խոսքը Վանի,Էրզրումի,Բիթլիսի ու Տրապիզոնի վիլայեթների մասին է,որոնք պետք է մտնեին Հայաստանի մեջ՝ելք ունենալով դեպի Սև ծով։Սակայն 1920թ․ մայիսի 29-ին սենատը մերժեց Վիլսոնի առաջարկը՝Հայաստանի մանդատն ընդունելու վերաբերյալ։Մերժումն ուներ թե՛ տնտեսական,թե՛ քաղաքական պատճառներ․նախ Հայաստանի տնտեսական գայթակղությունը անբավարար էր թվում ամերիկացիներին և զսպում էին Խորհրդային Ռուսաստանի դեմ դուրս գալու հեռանկարը։

Սևրի պայմանագիրը և Հայաստանը։Թուրքիայի հետ հաշվետվության պայմանագրի Սան Ռեմոյի կոնֆերանսում մշակված նախագիծը հաստատվեց Փարիզից ոչ հեռու Սևր փոքրիկ քաղաքում՝հախճապակու գործարանի դահլիճում,1920թ․ օգոսոտոսի 10-ին։Պայմանագիրը կնքվեց մի կողմից՝Թուրքիայի,մյուս կողմից՝ Անգլիայի,Ֆրանսիայի,Իտալիայի,Ճապոնիայի,Հայաստանի,Բելգիայի և այլ պետությունների միջև։Հայաստանի Հանրապետության ներկայացուցիչն էր Ավետիս Ահարոնյանը։

Սևրի պայմանագրի 88-93 հոդվածները վերաբերում էին Հայաստանին։

Հոդված 88-ով Թուրքիան հայտարարում էր,որ ճանաչում է Հայաստանը իբրև ազատ և անկախ պետություն։

Հոդված 89-ով Թուրքիան և Հայաստանը,ինչպես և Բարձր պայմանավորվող կողմերը,համաձայնվում էին Էրզրումի,Տրապիզոնի,Վանի և Բիթլիսի վիլայեթներում Թուրքիայի և Հայաստանի միջև սահմանազատումը,նաև Հայաստանին դեպի ծով ելք տալու մասին առաջարկը թողնել ԱՄՆ-ի որոշմանը։

Հոդված 92-ով Ադրբեջանի և Վրաստանի հետ Հայաստանի սահմանները պիտի որոշվեին շահագրգռված պետությունների ընդհանուր համաձայնությամբ,իսկ եթե նրանք չկարողանան,սահմանագիծը կորոշեն Գլխավոր դաշնակից պետությունները։

Հոդված 352-ով Հայաստանին Տրապիզոնի նավահանգստի վրայով տրվում էր ազատ մուտք դեպի Սև ծովը։

Միացյալ և անկախ Հայաստանն ունենում էր մոտ 150 հզ․ քառակուսի կիլոմետր տարածք։

Մեկնաբանելով Սևրի պայմանագրի՝Հայաստանին վերաբերող հոդվածները՝Գ․Գալոյանը գրում է,որ կարծես թե իրականանում էր հայ ժողովրդի դարավոր երազանքը,Արևմտյան Հայաստանն ազատագրվում էր և Արևելյան Հայաստանի հետ միասին ստեղծվում էր Միացյալ և Անկախ Հայաստանը։

Պատմաբանի կարծիքով,եթե իրագորվեր Սևրի պայմանագիրը,այն սրելու էր նաև հայ-ադրբեջանական և հայ-վրացական հարաբերությունները,քանի որ նրանց միջև տարածքային հարցերում գոյություն ունեին անհաղթահարելի վեճեր։-ՀՀ հարաբերությունները Խորհրդային Ռուսաստանի հեմ։1920թ․ ապրիլի վերջին Երևանում կազմվեց պատվիրակություն՝Խորհրդարանի անդամ,դաշնակցական,բանաստեղծ Լևոն Շանթի (Սեղբոսյան,1869-1951թթ) նախագահությամբ,անդամներն էին Համբարձում Տերտերյանը և Լևոն Զարաֆյանը,որին հանձնարարվեց մեկնել Մոսկվա՝Հայաստանի անունից Խորհրդային իշխանության հետ բանակցություններ վարելու և բարեկամական դաշինք կնքելու նպատակով։Պատվիրակությանը տրվեցին հետևյալ հրահանգները1․Խորհրդային Ռուսաստանը պետք է ճանաչի Հայաստանի անկախությունը՝Ղարաբաղով և Գյուլիստանով,2․Խորհրդային Ռուսաստանը պետք է ընդունի արևմտահայ տարածքների կցումը Հայաստանին,3․Խորհրդային Ռուսաստանը չպետք է միջամտի Հայաստանի ներքին գործերին,4․Խորհրդային Ռուսաստանը պիտի թույլ տա,որ Հյուսիսային Կովկասում և Ռուսաստանում գտնվող հայ գաղթականները վերադառնան Հայաստան։

1920թ․ մայիսի 4-ին պատվիրակությունը հեռագիր ուղարկեց Ռուսաստանի արտգործժողկոմ Գ․Վ․Չիչերինին(1872-1936թթ․)։

Պատվիրակությունը Մոսկվա հասավ բավականին ուշացումով,հանդիպեց Գ․Չիչերինին և բանակցությունները սկսվեցին։

Խորհրդային կողմից բանակցությունները վարում էր Գ․Չիչերինի տեղակալ Լևոն Կարախանը(Կարախանյան 1889-1937թթ․)։

1920թ․ հուլիսի 1-ին Չիչերինը հեռագրեց Հայաստանի կառավարությանը և առաջարկեց բանակցությունները տեղափոխել Երևան,որը կվարի լիազոր ներկայացուցիչ նշանակված Բորիս Լեգրանը։Վարչապետ Համազասպ Օհանջանյանը պատասխանեց,որ ինքը դրան դեմ չէ,պայմանով,որ բանակցությունները Երևանում սկսվեն Մոսկվայից Շանթի պատվիրակության վերադարձից հետո։

Հուլիսի 20-ին Լեգրանը հասավ Բաքու,որտեղից էլ անցավ Թիֆլիս։

Շանթի պատվիրակության առաքելությունը Մոսկվայում ավարտվեց անարդյունք և առաջարկվեց հայկական կողմին՝բանակցությունները փոխադրել Երևան։

Գ․Գալոյանը նշում է,որ Հայաստանի պատվիրակության հետ բանակցությունները վարում էին Գ․Չիչերինը և Լ․Կարախանը,որոնք միաժամանակ շարունակում էին բանակցությունները թուրքերի հետ։

Լևոն Շանթի պատվիրակության Մոսկովյան առաքելության ձախողումից հետո խորհրդային կառավարությունը որոշեց Հայաստանում ստեղծել ՌԽՖՍՀ լիազոր ներկայացուցչություն՝Բորիս Լեգրանի գլխավորությամբ,որը և պետք է Երևանում շարունակեր Մոսկվայում ընդհատված հայ-ռուսական բանակցությունները։

1920թ․ հուլիսին Բ․Լեգրանի 14 հոգուց կազմված պատվիրակությունը մեկնեց Անդրկովկաս,որի առաջնահերթ խնդիրն էր Զանգեզուրում Կարմիր բանակի և հայկական բանակի միջև զինված ընդհարման դադարեցումը և ՀՀ կառավարության հետ հաշտության պայմանագրի կնքումը։Թիֆլիսից Բ․ Լեգրանը հեռագիր ուղարկեց Հայաստանի արտգործնախարար և վարչապետ Համո Օհանջանյանին։ՀՀ կառավարությունը տվեց իր համաձայնությունը՝պայմանով,որ բանակցությունները պետք է վարվեն ոչ թե Երևանում,այլ Թիֆլիսում։

1920թ Օգոստոսի 10-ին՝Թիֆլիսում ՌԽՖՍՀ-ի և Հայաստանի Հանրապետության միջև կնքվեց առաջին միջպետական համաձայնագիրը,որը մի կողմից ստորագրել էին Արշավիր Բաբալյանը և Արշակ Ջամալյանը,մյուս կողմից՝Բ․Լեգրանը։Համաձայնագիրը բաղկացած էր 6 կետից։

Առաջին կետի համաձայն՝1920թ․ օգոստոսի 10-ից ՌԽՖՍՀ և ՀՀ զորքերի միջև ռազմական գործողությունները համարվում էին դադարեցված։

Երկրորդ կետով ՀՀ զորքերն զբաղեցնելու էին Շահթախթ-Ազնաբերդ-Սուլթանբեկ-Բազարչայ գիծը,իսկ Ղազախի գավառում՝մինչև հուլիսի 30-ը նրանց զբաղեցրած գիծը։

Հինգերորդ կետով՝երկաթուղու Շահթախթ-Ջուլֆա ուղեմասի շահագործումը հանձնվում էր Հայաստանի երկաթուղիների վարչությանը՝պայմանով,որ այն չպետք է օգտագործվի ռազմական նպատակով։

Համաձայնագրի կնքումից հետո հայկական զորքերը դուրս բերվեցին Զանգեզուրից,սակայն զանգեզուրցիների պայքարը Գ․Նժդեհի գլխավորությամբ շարունակվեց։

1920թ․ օգոստոսի 10-ի համաձայնագրին անդրադարձել է պրոֆեսոր Արամ Սիմոնյանը։Նա գտնում է,որ համաձայնագիրը խորհրդային կողմի դիվանագիտության հաջողություններից էր,քանի որ դրանով <<վիճելի>> տարածքների հարցը վերցվեց արևմտյան տերությունների դիվանագիտության ոլորտից և մտցվեց բոլշևիկյան Ռուսաստանի դիվանագիտության ոլորտը։

Նա գրում է,որ Անդրկովկասում անգլիական գերագույն կոմիսար Լուկկը և ֆրանսիական բարձրագույն կոմիսար Դը Մարտելը,որոնց նստավայրը Թիֆլիսն էր,համաձայնագրի կնքման հաջորդ օրն իսկ իրենց մոտ հրավիրեցին Թիֆլիսում Հայաստանի դիվանագիտական ներկայացուցիչ Տիգրան Բեկզադյանին,իրենց զայրույթը հայտնեցին ու նրանցից հանգամանալի բացատրություն պահանջեցին։Տ․Բեկզադյանը և նրա պաշտոնակիցները փորձեցին համոզել իրենցից պատասխան պահանջողներին,որ բոլշևիկների հետ կնքած համաձայնագիրը լոկ զինադադար է,որ Հայաստանի կառավարությունը հավատարիմ է Անտանտի տերություններին ու շարունակում է մնալ հակախորհրդային դիրքերում։

Խորհրդային Ռուսաստանի հետ բարեկամության դաշնագիր կնքելու նպատակով 1920թ․ հուլիսի 19-ին Մոսկվա հասավ Թուրքիայի պատվիրակությունը՝արտգործմինիստր Բեքիր Սամի բեյի գլխավորությամբ։Պատվիրակության կազմում էին Յուսուֆ Քեմալ բեյը,Իբրահիմ Թալի բեյը,Օսման բեյը,գլխավոր շտաբի սպա Սեյֆին։Նախնական բանակցությունները թուրքական պատվիրակության հետ վարում էր արտգործժողկոմի տեղակալ,հայազգի Լևոն Կարախանը։Քանի որ Լ․ Կարախանը հայ էր,ուստի թուրքերը հարց բարձրացրին,որ բանակցությունները վարի Չիչերինը։Թուրքերի այդ պահանջը բավարարվեց։

Ռուս-թուրքական բանակցություններն ավարտվեցին 1920թ․ օգոստոսի 24-ին։

Պայմանագրի նախագծի առաջին հոդվածում կողմերը պայմանավորվում էին չճանաչել այս կամ այն կողմին ուժով պարտադրված որևէ պայմանագիր։ՌխՖՍՀ-ը պարտավորվում էր ոչ մի դեպքում չճանաչել Թուրքիային վերաբերող և Թուրքիայի ազգային կառավարության կողմից չճանաչված միջազգային ակտերը։

Փաստորեն Խորհրդային Ռուսաստանը պարտավորվում էր չճանաչել Սևրի պայմանագիրը,որը օգոստոսի 14-ի հայտարարությամբ չէր ճանաչել Մ․ Քեմալը։Չեղյալ էր համարվում ՌԽՖՍՀ ժողկոմսովետի 1917թ․ դեկտեմբերի 31-ի դեկրետը <<Թուրքահայաստանի մասին>>։

Երկրորդ հոդվածով Թուրքիան ընդունում էր Բրեստ-Լիտովսկի պայմանագրի ուժը կորցրած լինելը,որը չեղյալ էր հայտարարել Խորհրդային Ռուսաստանի կառավարությունը՝1918թ․ նոյեմբերին։

Երրորդ հոդվածով Ռուսաստանը փաստորեն իր վրա էր վերցնում Հայաստանի վրայով դեպի Թուրքիայի տարանցիկ ճանապարհի բացումը։

Հաջորդ հոդվածը վերաբերում էին կողմերի քաղաքացիների իրավունքներին,Սև ծովի և նեղուցների միջազգային կարգավիճակի կարգավորմանը,տնտեսական,ֆինանսական,հյուպատոսական և այլ համաձայնագրեր կնքելուն։

1920թ․ հայ-թուրքական պատերազմը

Պատերազմի սկիզբը և ընթացքը։1920թ․ հայ-թուրքական պատերազմին իրենց աշխատություններում անդրադարձել են շատ հեղինակներ՝Ծ․Աղայան,Ս․ Ալիխանյան,Ա․Եսայան,Ս․Կարապետյան,Գ․Գալոյան,Գ․Լազյան,Ռ․Փիրումյան և ուրիշներ։Սակայն հիմնահարցի ըստ ամենայնի հետազոտությանը հատուկ ծավալուն մենագրություն է նվիրել պատմ․ գիտ․ դոկտոր,պրոֆեսոր Էդիկ Զոհրաբյանը՝<<1920թ․ թուրք-հայկական պատերազմը և տերությունները,Երևան,1997>> խորագրով։

Հայաստանի և Թուրքիայի միջև պատերազմական դրություն գոյություն ուներ դեռևս 1920թ․ հունիսից,երբ սահմանային լուրջ ընդհարումներ սկսվեցին Օլթիի շրջանում։Բանն այն է ,որ Մուդրոսի զինադադարի համաձայն՝թուրքերը պետք է հետ քաշվեին ռուս-թուրքական 1914թ․ սահմանից այն կողմ,սակայն նրանք հրաժարվում էին մաքրել Օլթին՝մեջտեղ բերելով Բրեստ-Լիտովսկի և Բաթումի պայմանագրերը։Այդ հողի վրա սահմանային ընդհարումները չդադարեցին ընդհուպ մինչև թուրքական ընդհանուր արշավանքը։

Սեպտեմբերի 9-ին թուրքերը թնդանոթային կրակ բացեցին Վասկուտ սարի ուղղությամբ և հարձակում սկսվեց,բայց հայկական ուժերը նրանց հետ մղեցին։

Սեպտեմբերի 10-ին թուրքական հարձակումը վերսկսվեց,սակայն հայկական զորքը պատասխան հարված տվեց և երկօրյա մարտերից հետո գրավեց Կողբ գյուղը և աղահանքերը։

Սեպտեմբերի 29-ին թուրքերը գրավեցին Սարիղամիշը,իսկ 30-ին Մերդենեկը։Որոշվեց արագացնելու համար կառավարության գործունեությունը և շրջաններում հեղինակավոր ներկայացուցիչներ ունենալու նպատակով,նախարարների մի մասին և մի շարք գործիչներ ռազմաճակատ և գավառներ ուղարկել։Ալեքսանդրապոլ ուղարկվեցին Ա․Ջամալյանը և Գ․Ղազարյանը,Կարս՝Ս․Վրացյանը և Ա․Բաբալյանը,Սուրմալու՝Ս․Արարատյանը,Իջևան՝Ա․Գյուլխանդանյանը,Նոր-Բայազետ՝Ս․Մելիք-Յոլչյանը,Աշտարակ՝Խորհրդարանի անդամներ Հ․Տեր-Հակոբյանը և Հ․ Տերտերյանը։Կենտրոնում մնացին Հ․Օհանջանյանը և Ռ․Տեր-Մինասյանը։

Պատերազմի հենց սկզբից ՀՀ կառավարությունը դիմեց եվրոպական երկրներին՝օգնություն ստանալու խնդրանքով,սակայն ոչ մի տեղից այդպիսին չստացավ։Սեպտեմբերի 28–ին ՀՀ վարչապետ և արտգործնախարար Հ․Օհանջանյանը հեռագրով հանձնարարեց Վրաստանում Հայաստանի ներկայացուցիչ Տիգրան Բեկզադյանին՝օգնության խնդրանքով դիմել Թիֆլիսում Ֆրանսիայի,Անգլիայի,ՌԽՖՍՀ-ի,Հունաստանի,Վրաստանի և Վրանգելի ներկայացուցիչներին։Սեպտեմբերի 30-ին Հ․Օհանջանյանը հեռագիր ուղարկեց Գ․Չիչերինին՝խնդրելով բոլոր ջանքերը գործադրել թուրքերի հետագա հարձակումը Հայաստանի վրա դադարեցնելու համար։

Տ․Բեկզադյանը առաջինը հանդիպեց Բ․ Լեգրանին։Փարիզում ՀՀ պատվիրակության նախագահ Ավետիս Ահարոնյանը տեսակցություն ունեցավ ԱՄՆ-ի,Ֆրանսիայի,Իտալիայի,Հունաստանի ներկայացուցիչների հետ և նրանցից խնդրեց գործնական օգնություն։Սակայն,ինչպես գրում է Էդ․ Զոհրաբյանը,քաղաքակիրթ Եվրոպան այս անգամ էլ խուլ գտնվեց հայ ժողովրդի հառաչանքների հանդեպ։Կատարված բազմաթիվ դիմումների միակ արձագանքը եղավ այն,որ անգլիական բարձրագույն կոմիսար,գնդապետ Ստոքսը հոկտեմբերի 5-ին Թիֆլիսից ժամանեց Երևան,մոտ երկու ժամ զրուցեց վարչապետ Հ․Օհանջանյանի հետ,որից հետո մեկնեց Կարս,որի կայարանում նրան ցույց տրվեց հանդիսավոր դիմավորում։Այնուհետև Ստոքսը շրջագայեց ռազմաճակատում,գտավ,որ այն բավականաչափ ամուր է ու․․․ մեկնեց։Եվ էլ ուրիշ ոչինչ։

Էդ Զոհրաբյանը պատերազմը բաժանում է երեք շրջանների։Առաջին շրջանն ավարտվում է սեպտեմբերի 30-ին,երկրորդը տևում է հոկտեմբերի 1-28-ը,երրորդը՝հոկտեմբերի 18-ից մինչև նոյեմբերի 18-ը։

Ռազմական գործողություններն ընթանում էին երկու՝Կարսի և Սուրմալուի ճակատներում,որոնցից առաջինի հրամանատարն էր գեներալ Մովսես Սիլիկյանը,երկրորդինը՝Դրոն։

Հոկտեմբերի 24-ին կռիվներ սկսվեցին Քուլլուկ,Կարակալա,Վերին Չարուխչի,Դաշբուռունի շրջանում։Վաղ առավոտյան Իգդիրի և Մարգարայի ուղղությամբ հարձակում սկսեցին թուրքական մեկ կանոնավոր դիվիզիա և բազմաթիվ քրդական խմբեր։Բազմաթիվ գրոհներից հետո թշնամին շպրտվեց։

Հոկտեմբերի 26-ին Սուրմալուի ճակատամարտում թշնամին դիմեց փախուստի։Անբարենպաստ ընթացք ստացան մարտական գործողությունները Կարսի ճակատում։Կարսի ճակատում ընդհանուր հրամանատարն էր գեներալ Մ․ Սիլիկյանը,շտաբի պետը՝գնդապետ Վեքիլյանը։

Այնուհետև նախաձեռնությունն անցավ Թուրքերի ձեռքը։Հոկտեմբերի 28-ին թուրքերը գրավեցին Վեզենքոյի բարձունքները։Հոկտեմբերի 30-ին Կարսն ընկավ թուրքերի ձեռքը։

Կարսում թուրքական գազանություններին զոհ գնացին շուրջ 6․000 հայեր։

Նոյեմբերի 14-ին թուրքերը հարձակվեցին Ջաջուռի ուղղությամբ։Հայկական զորքերը նահանջեցին դեպի Համամլու։Թեժ կռիվներ տեղի ունեցան նաև Աղինի շրջանում,սակայն դրանք արդեն վերջին կռիվներն էին։

ՀՀ կառավարությունը համաձայնվեց թուրքերի պահանջներին,կնքվեց զինադադար և նոյեմբերի 22-ին նրանց հանձնվեց պահանջվածը։Չիչերինը Բուդու Մդիվանուն նշանակեց հայ-թուրքական բանակցությունների մասնակից։

ՀՀ կառավարությունը Ալեքսանդրապոլ ուղարկեց հաշտության պատվիրակություն հետևյալ կազմով․Ա․Խատիսյան նախագահ,ներքին գործոց նախարար Ա․Գյուլխանդանյան,Կարսի նահանգապետ Ստ․ Ղորղանյան,Խորհրդարանի անդամներ Վ․Մինախորյան,Լ․Զարաֆյան։

Նոյեմբերի 23-ին Ալ․Խատիսյանի գլխավորած պատվիրակությունը մեկնեց Ալեքսանդրապոլ և նույն օրն էլ վարչապետ Հ․Օհանջանյանը խորհրդարանին ներկայացրեց իր գլխավորած կառավարության հրաժարականը։

Հաշտության պայմանագրի հոկտեմբերի 28-ի նախագիծը։Մոսկվայում ընդհատված հայ-ռուսական բանակցությունները վերսկսվեցին Երևանում,հոկտեմբերի 12-ին։Երևանի բանակցությունները պետք է շարունակեր հուլիսի 19-ին Հայաստանում Խորհրդային Ռուսաստանի լիազոր ներկայացուցիչ Բորիս Լեգրանը։Բ․Լեգրանը բանակցությունների հենց սկզբում վերջնագրի ձևով հայկական կողմին ներկայացրեց հետևյալ նախապայմանները․1․Հրաժարվել Սևրի պայմանագրից,2․Թույլ չտալ խորհրդային զորքերին՝Հայաստանի երկաթուղիներով ու խճուղիներով միանալու Մուստաֆա Քեմալի զորքերին՝Անտանտի դեմ կռվելու համար,3․Հայաստանի և հարևանների միջև գոյություն ունեցող սահմանային վեճերի լուծումը հանձնել Խորհրդային Ռուսաստանի իրավասությանը։

Երևանում ընթացող բանակցություններն ավարտվեցին 1920թ․ հոկտեմբերի 28-ին։Մշակվել էր Հայաստանի և Ռուսասատնի միջև հաշտության պայմանագրի նախագիծ,որի կողմերը պետք է համաձայնեցնեին իրենց կառավարությունների հետ։

Պայմանագրի նախագծի համաձայն՝Խորհրդային Ռուսաստանը ճանաչում էր ՀՀ անկախությունը։ՌԽֆՍՀ-ը արդարացի էր համարում Թուրքահայաստանի միակցումը Հայաստանի Հանրապետությանը և պատրաստակամություն էր հայտնում աջակցություն ցուցաբերել նշված մարզերը կամ նրանց մի մասը Հայաստանին միացնելու հարցում։

Զանգեզուրը և Նախիջևանը ճանաչվում էին իբրև Հայաստանի անբաժանելի մասեր։Թուրքիան դադարեցնելու ռազմական գործողությունները և իր զորքերը հետ էր քաշելու մինչև 1914թ․ ռուս-թուրքական սահմանագիծը։Թուրքիան պիտի հրաժարվեր 1918թ․ Բրեստի պայմանագրից։

Պատերազմի ավարտական փուլը։Հայաստանի պարտությունը։Հայ-թուրքական պատերազմի երրորդ՝վերջին շրջանն սկսվեց հոկտեմբերի 28-ին,երբ Կարաբեքիրի զորքերը Կարսի ճակատում երկու թևերով անցան հարձակման և թեժ մարտերից հետո կարողացան գրավել Վեզենքոյի բարձունքները։Հայկական զորքերը նահանջեցին։Թուրքերին հաջողվել էր գրավել Կարսի բերդի Ռադիևսկու ամրոցը և այնտեղից հրետանային ու գնդացրային կրակ էր տեղում նահանջող զորքերի վրա։

Կարսի անկման պատճառները հետևյալն էին․Թուրքական զորքերը քանակով և մարտական բարոյահոգեբանական պատրաստվածությամբ գերազանցում էր հայկական զորքերին,բերդի պաշտպանությունը վատ էր կազմակերպված,հրամանատարությունը հակամիջոց չգտավ թուրքերի կիրառած թևային շրջանցումների դեմ,չապահովվեց հայկական զորքերի թիկունքը։

Նոյեմբերի 4-ին թուրքական զորքերը գրոհ ձեռնարկեցին Կզլախչախի ուղղությամբ՝նպատակ ունենալով ճեղքել ճակատը,դուրս գալ Արփաչայ և վտանգել Ալեքսանդրապոլը։Հայկական զորքերը թողեցին Կզլախչախի դիրքերը և նոր դիրքեր գրավեցին Ալեքսանդրապոլից 10 կիլոմետրի վրա։Վտանգվեց Ալեքսանդրապոլը։Նոյեմբերի 16-ին ՀՀ կառավարությունը որոշում է ընդունել զինադադարի թուրքական պայմանները։Ռազմաճակատ է մեկնում ներքին գործոց նախարար Սարգիս Արարատյանը։Նոյեմբերի 18-ին Արարատյանը ստորագրեց զինադադարի համաձայնագիրը։

Պրոֆեսոր Էդ Զոհրաբյանը ներկայացնում է Հայաստանի պարտության պատճառները։Թուրքական բանակը գերազանցում էր հայկական բանակին։Հայկական բանակը վատ էր կազմակերպված։Վատ էր կազմակերպված բանակային հետախուզական ծառայությունը։Թույլ էր կապը հրամանատարության և ռազմաճակատի միջև։

1920թ․ նոյեմբերին ՀՀ խորհրդարանը արտակարգ նիստ գումարեց՝քննարկելու համար կառավարության հրաժարականի հարցը։Խորհրդարանը ընդունեց Հ Օհանջանյանի հրաժարականը և ընտրեց նոր կառավարություն՝Սիմոն Վրացյանի գլխավորությամբ։Նա ներկայացրեց կառավարության նոր կազմ․Ս․ Վրացյան (վարչապետ և արտգործնախարար),Դրաստամատ Կանայան (զինվորական նախարար),Համբարձում Տերտերյան (ֆինանսների նախարար),Արշամ Խոնդկարյան (արդարադատության) և այլն։

Դեռևս նոյեմբերի 23-ին Ալեքսանդրապոլ էր ժամանել Հայաստանի պատվիրակությունը և, նոյեմբերի 24-ին բանակցությունները սկսվեցին։

Որպես Հայաստանին օգնելու պայման Լեգրանն առաջարկում է Վրացյանին՝մերժել թուրքերի պահանջները և խորհրդային զորքեր մտցնել Հայաստան։Հայաստանի խորհրդայնացման գաղափարն արդեն ընդունում էին բնակչության լայն խավերը։Պատմական այս պայմանները անխուսափելի դարձրին կոմունիստների իշխանության գլուխ գալը։

Խորհդային Հայաստանը 1920-1922թթ․

Խորհրդային իշխանության հաստատումը Հայաստանում։Մայիսյան ապստամբության պարտությունից հետո Հայաստանի բոլշևիկյան կազմակերպությունները անցան ընդհատակ։Սովետական անկախ հանրապետություններ ստեղծելու համար անհրաժեշտ էր կոմունիստական կուսակցություններ ստեղծել Ադրբեջանում,Վրաստանում և Հայաստանում։1920թ․ հունիսի 30-ին Ռկ(բ)Կ Կենտկոմի կազմբյուրոն որոշեց Վրաստանում,Հայաստանում,Ադրբեջանում ստեղծել կոմունիստական կուսակցություններ։

1920թ․ սեպտեմբերին կովկասյան բյուրոն հաստատում է ՀԿ(բ)Կ Կենտկոմի կազմը,որի մեջ են մտնում Ա․Նուրիջանյանը,Հ․ Կոստանյանը,Ս․Տեր-Գաբրիելյանը,Ա․Խանջյանը։

1920թ․ սեպտեմբերի 1-ին Բաքվում բացվեց Արևելքի ժողովուրդների համագումարը,որին մասնակցում էին նաև Հայաստանի աշխատավորների ներկայացուցիչները։Համագումարի աշխատանքին մասնակցում էին Արևելքի տարբեր երկրների 37 ազգությունների 1891թ․ պատվիրակ,որոնցից 157-ը հայեր էին։

Արևելքի ժողովուրդների համագումարի բացման օրը Բաքվում իր աշխատանքները սկսեց Հայաստանի կոմունիստական կազմակերպությունների արտասահմանյան կոնֆերանսը,որին մասնակցում էին 50 պատգամավոր։Կոնֆերանսը քննարկեց սովետական կարգերի հաստատման համար գալիք վճռական մարտերում Հայաստանի կոմունիստական կազմակերպությունների խնդիրները։

Հայ-թուրքական պատերազմի հետևանքով Հայաստանի դրությունն էլ ավելի ծանրացավ։Թանկությունը չտեսնված չափի էր հասել։Ծանր էր տասնյակ հազարավոր հայ գաղթականների վիճակը։Մեծ չափերի էին հասել անարխիան,կողոպուտը,սպիտակ տեռորը։Ստեղծված ծանր դրությունից դուրս գալու միակ ելքը Հայաստանում սովետական իշխանության հաստատումն էր։

Ուժեղանում է պայքարը սովետական իշխանության հաղթանակի համար Զանգեզուրում։Սեպտեմբերին սովետական զորամասերը հետապնդելով Նժդեհի զորքերին,մտնում են Ղափան։Շրջանում հաստատվում է սովետական իշխանություն։Կազմակերպվում է շրջանային Հեղկոմ,որի աշխատանքները ղեկավարում էր Բ․Հարությունյանը։1920թ․ հոկտեմբերի 17-ին Գորիսում բացվում է Զանգեզուրի բոլշևիկյան կազմակերպությունների կոնֆերանսը։

Դաշնակցականները անցնում են հարձակման։Տեղի են ունենում մարտեր ապստամբների և Նժդեհի զորքերի միջև։Նրանք գրավում են Ղափանն ու Սիսիանը,նոյեմբերի 20-ին Գորիսը և դաժան դատաստան տեսնում Զանգեզուրի կոմունիստ ղեկավարների հետ։Դաշնակցականները գնդակահարում են հեղափոխական գործիչներ Բ․Հարությունյանին,որը Ղափանի հեղկոմի նախագահն էր,Ք․Մկրտչյանին,Մ․ Մաշուրյանին և ուրիշների։

Նոյեմբերի 6-ին Շիրակի մի շարք գյուղերում հաստատվում է սովետական իշխանություն։

Նոյեմբերի 7-ին Հոկտեմբերյան հեղափոխության տարեդարձի օրը,գործադուլ են հայտարարում Հայաստանի երկաթուղայինները։

Նոյեմբերի 9-ին Ուլուխանլու կայարանում կուտակված գաղթականությունը կազմակերպում է հակակառավարական ցույց։

Խանկալամովը հայտնում է կառավարությանը,որ Ադրբեջանի սահմանների մոտ կանգնած 6-րդ գնդի 4-րդ վաշտի զինվորները անցել են կոմունիստների կողմը։

Նոր Բայազետից,Դիլիջանից,Դարալագյազից և այլ գավառներից հայտնում են,որ գյուղացիները մի շարք գյուղերում դուրս են քշել դաշնակցական պաշտոնյաներին։Նոյեմբերի 27-28-ին ելույթներ են տեղի ունենում Դիլիջանի,Իջևանի,Շիրակի և այլ գավառներում ու շրջաններում։

Նոյեմբերի 24-ին Հ․Օհանջանյանի կաբինետը հրաժարական է տալիս,կազմվում է նոր կառավարություն Ս․Վրացյանի նախագահությամբ։

1920թ․ նոյեմբերի 29-ին Քարվանսարայի (Իջևանի) և Դիլիջանի շրջանների աշխատավորները կոմունիստական կուսակցության ղեկավարությամբ ապստամբություն բարձրացրին։Այն ղեկավարելու համար ստեղծվեց Հայաստանի հեղափոխական կոմիտե,որի կազմի մեջ մտնում էին Ս․Կասյանը,(նախագահ),Ս․ Տեր-Գաբրիելյանը,Ա․Մռավյանը,Ալ․Բեկզադյանը,Ի․Դովլաթյանը և Ա․Նուրիջանյանը։Նոյեմբերի 29-ին Քարվանսարան արդեն ապստամբների ձեռքում էր։

Նույն օրը,նոյեմբերի 29-ին,Հեղափոխական կոմիտեն հանդես է գալիս Հայաստանի սովետական սոցիալիստական հանրապետություն հայտարարելու մասին դեկլարացիայով,որտեղ ասված էր․<<Հայաստանի ապստամբ աշխատավոր ժողովրդի կամքով ու ցանկությամբ Հայաստանի կոմունիստական կուսակցությունն այսօրվանից Հայաստանը հայտարարում է Սոցիալիստական Խորհրդային Հանրապետություն>>։

Նոյեմբերի 30-ին ապստամբները մտնում են Դիլիջան,որտեղից Հեղկոմը հեռագրով Վ․Ի․Լենինին հայտնեց Հայաստանը Սոցիալիստական Խորհրդային Հանրապետություն հռչակելու մասին։

Նոյեմբերի 2-ին հեղկոմի նախագահ Ս․Կասյանի անունով ստացվեց Վ․Լենինի հեռագիրը,որով նա ողջունում էր աշխատավոր Խորհրդային Հայաստանին։Այնուհետև Հայաստանի հեղկոմը և խորհրդային ուժերը Դիլիջանից շարժվեցին դեպի Երևան։Կարմիր զորքերի և բնակչության միջև որչէ ընդհարում տեղի չունեցավ։Դիմադրություն ցույց չտվեց նաև ՀՀ բանակը։

Հայաստանը դարձավ խորհրդային հանրապետություն։

1920թ․ դեկտեմբերի 2-ի Երևանի համաձայնագիրը։1920թ․ նոյեմբերի 29-ին Հայաստանում հռչակվել էր խորհրդային իշխանություն,սակայն ՀՀ կառավարությունը դեռևս հրաժարական չէր տվել։Նոյեմբերի 30-ին Լեգրանը բանակցություններ էր սկսել Դրոյի և Համբարձում Տերտերյանի հետ։

1920թ․ դեկտեմբերի 2-ին Հայաստանում ՌԽՖՍՀ ներկայացուցիչ Բորիս Լեգրանի և ՀՀ կառավարության ներկայացուցիչներ Դրոյի ու Համբարձում Տերտերյանի միջև՝Երևանում ստորագրվեց համաձայնագիր։

Համաձայնագիրը բաղկացած էր ութ հոդվածներից։

Համաձայնագրի առաջին հոդվածով Հայաստանը հայտարարվում էր անկախ սոցիալիստական խորհրդային հանրապետություն,երկրորդ հոդվածով ամբողջ իշխանությունը Հայաստանում անցնում էր ժամանակավոր Ռազմահեղափոխական կոմիտեին,երրորդ հոդվածով ՌԽՖՍՀ կառավարությունն ընդունում էր,որ ՀխՍՀ կազմի մեջ մտնում են Երևանի նահանգը,Կարսի մարզի մի մասը ,Զանգեզուրի գավառը,Ղազախի գավառի մի մասը Թիֆլիսի նահանգի մի մասը և այլն։ՀՀ-ան կառավարությունը հեռանում էր իշխանությունից,այն մինչև հեղկոմի ժամանումը անցնում էր զինվորական հրամանատարությանը,որը հանձնվում է Դրոյին,իսկ Հայաստանի զորահրամանատարությանը կից ՌԽՖՍՀ-ի կողմից կոմիսար է նշանակվում Օ․ Սիլինը։

Հայաստանի աշխատավորները ողջունեցին սովետական իշխանության հաստատումը Հայաստանում։Քաղաքներում ու գյուղերում տեղի էին ունենում միտինգներ ու ժողովներ։

Հայհեղկոմի ղեկավարությամբ դեկտեմբերի 4-ին ապստամբները,երկու օր հետո նաև 11-րդ կարմիր բանակի զորամասերը մտնում են Երևան։Երևանի վրա հաղթականորեն ծածանվում է մեծ Հոկտեմբերի կարմիր դրոշը։

Հայաստանի բանվորների ու գյուղացիների փառավոր հաղթանակը ջերմորեն ողջունեցին Սովետական Ռուսաստանի,Վրաստանի և այլ վայրերի աշխատավորները։

Հայաստանում խորհրդային իշխանության հաստատմամբ հայ ժողովրդի պատմության մեջ սկսվեց նոր դարաշրջան՝սոցիալիզմի դարաշրջանը,որը հարատևեց շուրջ 72 տարի։

Հայաստանի խորհրդային գործընթացը պայմանավորված է 5 փաստաթղթերով։1920թ․ նոյեմբերի 29-ի Հայհեղկոմի դեկլարացիան,որով հռչակվեց Սոցիալիստական Խորհրդային Հանրապետություն,Հայհեղկոմի 1920թ․ նոյեմբերի 30-ի ողջույնի հեռագիրը ՌԽՖՍ Ժողկոմխորհի նախագան Վ․ Ի․ Լենինին,որով օրինականացվում է Կարմիր բանակի մուտքը Հայաստան,Հայհեղկոմի 1920թ․ նոյեմբերի 30-ի <<բոլորին,բոլորին,բոլորին>> դիմումը,որով Հայաստանի խորհրդայնացումը հայտարարվում էր ի լուր աշխարհի,Վ․Ի․Լենինի 1920թ․ դիմումը նախագահ Ս․Կասյանին,որով Խորհրդային Ռուսաստանը ճանաչում էր Խորհրդային Հայաստանը,1920թ․ դեկտեմբերի 2-ի Երևանի համաձայնագիրը,որի համաձայն ՀՀ կառավարությունն իշխանությունը հանձնեց Հայհեղկոմին։

Այսպիսով,Հայաստանի բանվորներն ու գյուղացիները կոմունիստական կուսակցության ղեկավարությամբ,ռուսական մեծ ժողովրդի եղբայրական օգնությամբ,տապալեցին դաշնակցականների իշխանությունը և հաստատեցին սովետական իշխանություն։Պատմական այդ մեծ ակտով հայ ժողովուրդը ոչ միայն ազատվեց ֆիզիկական բնաջնջումից,շահագործումից ու կեղեքումից,այլև ձեռք բերեց դարերով երազած պետությունը,նա կանգնեց սոցիալիստական զարգացման լայն ճանապարհի վրա։

Ալեքսանդրապոլի պայմանագիրը։Հայաստանի խորհրդայնացումից հետո ծառացած գլխավոր հարցը Հայաստանի և Թուրքիայի միջև հաշտության պայմանագրի կնքումն էր։Դեռևս նոյեմբերի 30-ին Քյազիմ Կարաբեքիրը Հայաստանի պատվիրակությանը ներկայացրեց թուրքական պայմանները և հաջորդ օրը պահանջեց դրանց ընդունումը։

1920թ․ դեկտեմբերի 2-ի լույս 3-ի գիշերը ստորագրվեց Ալեքսանդրապոլի ստրկացուցիչ պայմանագիրը,որի տակ Հայաստանի Հանրապետության անունից իրենց ստորագրությունները դրեցին Ալեքսանդր Խատիսյանը,Ա․Գյուլխանդանյանը և Ս․ Ղորղանյանը,Թուրքիայից՝Քյազիմ Կարաբեքիր փաշան,Համիդ բեյը և Սուլեյման Բեջարի բեյը։ Պայմանագիրը բաղկացած էր 14 կետերից։Առաջին կետով պատերազմը Հայաստանի և Թուրքիայի միջև համարվում էր ավարտված։Թուրքիային էր անցնում Կարսը,Սարիղամիշը,Արդահանը,Օլթին,Սուրմալուի գավառը,Կաղզվանը,Ալեքսանդրապոլը։Հայաստանին թույլատրվում էր ունենալ 1500 զինվորից բաղկացած ջոկատ։Գաղթականներին արգելվում էր իրենց բնակավայրերը վերադառնալ։ՀՀ կառավարությունն անվավեր էր ճանաչում այն բոլոր պայմնանագրերը,որ կարող են կնքվել և առնչություն ունենալ Թուրքիայի հետ։

Նշելով,որ ռազմավարական առումով Ալեքսանդրապոլի պայմանագիրն ուղղված էր նաև Ռուսաստանի դեմ,Գ․Գալոյանն ավելացնում է,որ պայմանագիրը չճանաչվեց Խորհրդային Ռուսաստանի կողմից։

Իշխանության մարմինների ստեղծումը։Երիտասարդ սովետական իշխանությունը Հայաստանում ժառանգություն ստացավ ավերված մի երկիր։

Շարունակվում էր հին կարգերից ժառանգություն մնացած պարենային սուր ճգնաժամը,սովը և համաճարակը։Երկիրը լցված էր գաղթականներով ու որբերով,քայքայված էր տնտեսությունը։Թուրքիան օկուպացրել էր Հայաստանի տերիտորիայի մակերեսը,Լոռու նախկին <<չեզոք գոտին>> գտնվում էր վրացական մենշևիկների ձեռքին։

Սովետական իշխանության ամրապնդման համար՝անհրաժեշտ էր վերացնել պետական հին ապարատը և ապա ստեղծել նորը։

Պետական կյանքի առանձին բնագավառների ղեկավարման համար Հայաստանի հեղկոմը 1920թ․ դեկտեմբերին ստեղծեց կոմիսարիատներ։Դրանք էին ներքին գործերի,հողագործության,ռազմական,լուսավորության,արդարադատության,ֆինանսների,

պարենավորման,աշխատանքի,առողջապահության,սոցիալական ապահովագրության և ճանապարհների,փոստի ու հեռագրի ժողովրդական կոմիսարիատներ։

Կազմավորվեցին 9 գավառային,30 շրջանային,նաև գյուղական հեղկոմներ։Հեղկոմները գործեցին մեկ տարի,որից հետո նրանց փոխարինեցին ընտրովի խորհուրդները։

1920թ․ դեկտեմբերի 4-ին Երևան ժամանեցին միայն հեղկոմի նախագահ Սարգիս Կասյանը և Ավիս Նուրիջանյանը,դեկտեմբերի 9-ին Երևան ժամանեց Ասքանազ Մռավյանը,իսկ Սահակ Տեր-Գաբրիելյանը մնաց Մոսկվա՝իբրև ՀԽՍՀ գրավոր ներկայացուցիչ։

1920թ․ դեկտեմբերի 19-ին հրապարակվեց դեկրետ Գերագույն հեղափոխական տրիբունալ հիմնելու մասին,որը վարում էր հետևյալ գործերը․Պայքար հակահեղափոխական գործողությունների դեմ, հաշվառման ենթարկված ապրանքների և առարկաների խոշոր սպեկուլյացիայի կանխում,պաշտոնական հանցագործությունների կանխում,պայքար խորհրդային աշխատողների կողմից իշխանության վարկաբեկման դեմ։Հայկական ՍՍՀ արդարադատության ժողովրդական կոմիսարիատը վերացրեց հին դատարանները և ստեղծեց ժողովրդական դատարանները։Եկեղեցին անջատվեց պետությունից,իսկ դպրոցը՝եկեղեցուց։

Արդարադատության ժողկոմ նշանակվեց Ս․Բաղդասարյանը։

1920թ․ դեկտեմբերի 2-ին դրվեց Սովետական Հայաստանի կարմիր բանակի կազմակերպման հիմքը։Ռազմական գործերի ժողկոմ է նշանակվում Ա․ Նուրիջանյանը,իսկ քաղաքական վարչության պետ Հ․ Լազյանը։

Արգելվում էր խիզախության համար շքանշաններ կրել,բացի Կարմիր դրոշի շքանշանից։

ՍՍՀ ռազմական գործերի ժողկոմ Ա․ Մյասնիկյանի հրամանով,Երևանում կազմակերպվեց ռազմական դպրոցներ,որը տվեց հիանալի շրջանավարտներ՝Հ․ Բաբաջանյան,Բ․Առուշանյան,Ս․Զաքյան,Ն․ Սաֆարյան և ուրիշներ։

Հայաստանի կարմիր բանակի ամրապնդման գործում մեծ վաստակ ունի Գայը։

Հեղկոմի 1920թ․ դեկտեմբերի 28-ին հրատարակված դեկրետով ազգայնացվեց հողը։

Հայաստանի Հեղկոմի դեկտեմբերի 31-ի դեկրետով պետականացվում են ջրերը,իսկ 1921թ․ հունվարի 10-ի և 11-ի դեկրետներով անտառները և ամբողջ հողի ընդերքը։Սովետական իշխանությունը ազգայնացրեց մոտ 1,5 միլիոն հեկտար հող։

Աշխատավորների սոցիալական ապահովության գործը կազմակերպելու համար Հեղկոմը ստեղծում է սոցիալական ապահովության ժողովրդական կոմիսարիատ։

Ժողովրդական կոմիսար է նշանակվում Հ․Կոստանյանը։

Ֆինանսների ժողովրդական կոմիսարիատի,որին ղեկավարում էր Ե․Երզնկյանը,դեկտեմբերի 28-ի և 31-ի հրամաններով կազմակերպվեց Սովետական պետական բանկը։

Սովետական իշխանությունն իր գոյության առաջին իսկ օրերից ուշադրություն դարձրեց լուսավորության գործին։Կազմակերպվում է ժողովրդական կոմիսարիատ։Ժողովրդական կոմիսար է նշանակվում Աշ․ Հովհաննիսյանը (1887-1972թթ)։Նա ծնվել է Շուշիում,ավարտել տեղի ռեալական ուսումնարանը,այնուհետև Մյունխենի համալսարանը,ստացել փիլիսոփայության դոկտորի աստիճան։1921-1927թթ․ եղել է ՀԿԿ Կենտկոմի գլխավոր քարտուղարը։

Պետականացվեց կուլտուր-կրթական հիմնարկները՝դպրոցները,հնագիտական և ազգագրական թանգարանները,գրադարանները,Էջմիածնի վանքին պատկանող հարուստ ձեռագրատունը,Երևանի պետական համալսարանը։

Կազմակերպվեց պարենավորման ժողովրդական կոմիսարիատ,որը ղեկավարում էր Ալ․ Բեգզադյանը։

Հեղկոմի 1921թ․ հունվարի 4-ի դեկրետով կազմվում է բանվորա-գյուղացիական տնտեսություններ,որի պարտականություններն էին՝հետևել Հեղկոմի դեկրետների,որոշումների,ժողովրդական կոմիսարիատների ճիշտ կիրառմանը։

Ձեռնարկված միջոցառուներից մեկն էլ կոմունիստական շաբաթօրյակներն էին։

1920թ․ դեկտեմբերի 8-ին դեկրետ հրատարակվեց հանրապետությունում ռազմական կոմունիզմ մտցնելու մասին։

Թուրքական բանակի կողմից գրավված Կարսի մարզի և Ալեքսանդրապոլի գավառի հայ բնակչությունը հալածվում և ոչնչացվում էր թուրքական զորքերի կողմից։

Հայաստանի Հեղկոմին ուղարկած իր զեկուցագրում հաղորդվում է Քավթառլու գյուղում իննը կոմունիստի սպանության մասին։Ալեքսանդրապոլի գավառում սպանվել էին մոտ 30 հզ․ կին և երեխա։Սովից մեռածների թիվը հասել էր 32 հզ․-ի։

Թուրքիա տանելու համար Նալբանդ կայարանում կենտրոնացվում է հացահատիկի խոշոր պաշար,որի հետևանքով գյուղերի բնակիչները սովի,մահվան են դատապարտվում։

Այսպիսի դժվարին պայմաններում էին տեղի ունենում Հայաստանում սովետական իշխանության առաջին քայլերը։

Վերցնելով իշխանությունը Հայաստանի Հեղկոմը անմիջապես դիմեց բռնաճնշումների։

Դեկտեմբերի 6-ին կազմվեց և գործի անցավ Չեկան։Բանտարկվեցին նախկին վարչապետ Հ․Օհանջանյանը,նախկին նախարար Ռ․Չիլինգարյանը,խորհրդարանի անդամներ բժիշկ Հ․Տեր-Դավթյանը,Վ․Բաբայանը,բանտ նետվեցին խորհրդարանի նախագահ Ավետիք Սահակյանը և ուրիշներ,բազմաթիվ բարձրաստիճան զինվորականներ աքսորվեցին Բաքու։Ռուսաստան աքսորվեց Դրոն՝իր զինակիցների հետ,Հայաստանի բանակի մնացած սպաները՝1200 հոգի,որոնց մեջ էին սպարապետ Նազարբեկյանը,գեներալներ Սիլիկյանը,Հախվերդյանը,Ղամասյանը։Կատարվում էին բռնագրավումներ՝բնակարան,կարասիներ,հագուստ,ուտելիք և այլն։

Բռնագրավումները չէր կարող չօգտագործվել նաև 1921թ․ փետրվարյան ապստամբության կազմակերպիչների կողմից,որի մասին էլ խոսք կլինի ստորև։

Ռազմա-քաղաքական իրադրությունը Հայաստանում 1921թ․

Լոռու <<Չեզոք գոտու>> ազատագրումը։Լոռվա <<չեզոք գոտում>> հայ-վրացական պատերազմից հետո տեր ու տնօրեն էին հանդիսանում անգլիական իմպերիալիստները,իսկ անուհետև՝ վրացական մենշևիկները։

<<Չեզոք գոտու>> մեջ էին մտնում նախկին Բորչալու գավառի Ալավերդու,Ուզունլարի և Վորոնցովկայի շրջանները՝41 գյուղերով։Հետագայում գյուղերի թիվն ավելանում է՝հասնելով 53-ի։

1920թ․ աշնանը,օգտվելով Հայաստանի համար պատերազմի պատճառով ստեղծված ծանր իրադրությունից,վրաց մենշևիկները դաշնակցականներից պահանջեցին իրենց զորքերը մտցնել Լոռվա <<չեզոք գոտին>>։Այդ պատճառով դաշնակցականների և մենշևիկների միջև բանակցություններ են սկսվում,որոնք ավարտվում են 1920թ․ նոյեմբերի 13-ին կնքած համաձայնագրով։Ըստ այդ համաձայնագրի Վրաստանի կառավարության առաջարկով Հայաստանի կառավարությունը տալիս է համաձայնություն <<չեզոք գոտում>> վրացական զորքերը մտցնելու մասին։Հայաստանում սովետական իշխանություն հաստատվելուց հետո,շարունակելով իրենց առաջխաղացումը,վրաց մենշևիկների զորամասերը հասնում են մինչև Շահալի կայարանը և զավթում Ջալալօղլին,Լորուտը,Աթանը և ուրիշ գյուղեր։

<<Չեզոք գոտում>> զինված ապստամբություն նախապատրաստելու,տեղի կոմունիստական կազմակերպություններին օգնելու նպատակով ՌԿ(բ) կուսակցության Կենտկոմի կովկասյան բյուրոն այնտեղ է ուղարկում ղեկավար կուսակցական աշխատողներ՝Գ․Առուստամյանին,Ս,Լիսինին և ուրիշների։

Ծանր էր Լոռու աշխատավորության դրությունը։Այստեղ նույնպես տիրում էին թալանն ու տեռորը։Տեղական կալվածատերերն ու կուլակները,մենշևիկներն ու դաշնակցականները,անգլո-ամերիկյան զավթիչները կեղեքում էին գյուղացիներին։Լոռվա աշխատավոր գյուղացիներից գանձվում է ավելի քան 14 տեսակի հարկ։

Լոռում զինված ապստամբությունը նախապատրաստելու նպատակով ՌԿ(բ)Կ Կենտկոմը 1920թ․ թ․ դեկտեմբերի 20-ին Ղարաքիլիսայում կազմակերպում է ապստամբության շտաբ ՌԿ(բ)Կ Կենտկոմի կովկասյան բյուրոյի կողմից <<չեզոք գոտուն>> ամրացված ներկայացուցիչ Հովսեփ Լազյանի գլխավորությամբ։Ապստամբության շտաբն ամբողջ <<չեզոք գոտին>> բաժանում էր 5 գավառամասերի՝Վորոնցովկայի,Դսեղի,Ուզունլարի,Ջալալօղլու և Շնողի։

Փետրվարի 7-ին կազմակերպվում է Լոռու ռազմա-հեղափոխական կոմիտեն՝Հովսեփ Լազյանի նախագահությամբ։Ռազմա-հեղափոխական կոմիտեի կազմի մեջ էին մտնում Սիմոն Էվոյանը և Սեդրակ Սարգսյանը։

<<Չեզոք գոտում>> ապստամբությունը սկսվում է փետրվարի 11-ի լույս 12-ի գիշերը։

Լոռվա տափաստանում մենշևիկների ընտրովի զորամասերը ապստամբներին ցույց են տալիս կատաղի դիմադրություն։Նրանք հրետանային կրակով ավերում են Վորոնցովկա,Պրիվոլնոյե և շրջակա գյուղերը։Գ․Օրջոնոկիձերի կարգադրությամբ 11-րդ բանակի զորամասերը փետրվարի 12-ին անցնում են <<չեզոք գոտու>> սահմանը։

Կարմիր բանակը ապահովվեց ապստամբության արագ հաղթանակը <<չեզոք գոտում>>։

Շնորհիվ ապստամբության շտաբի լուրջ ձեռնարկումների,Շահալիի կամուրջը գրավված էր։Այդ գործում կարևոր դեր խաղաց Արտաշես Ստեփանյանը,որը խիզախորեն կամուրջը փրկեց ականների պայթյունից և փլուզումից։Ապստամբները ազատում են Շահալին,Կուրթանը,Գյուլագարակը,Ալավերդին,Վորոնցովկան,Հաղպատը և երկաթուղային մյուս կայարաններն ու գյուղերը։

Լոռվա ազատագրության համար մարտերում իրենց քաջագործություններով աչքի ընկան հրամանատարներ Գ․Օգանեզովը,Վ․Օդաբաշյանը,Մալումյանը,քաղաքական աշխատողներ Բաբլումյանը,Ավակիմովը,մարտիկներ Փախաչանյանը,Ա․ Մատինյանը,Հարությունյանը,Կարապետյանը և շատ ուրիշներ։Շուտով զինված ապստամբություն է սկսվում Գորիում,Դուշեթում,Գուրիայում,Աբխազիայում,Աջարստանում,Հարավային Օսեթիայում,Լեչխումի գավառում և այլուր։

1921թ․ փետրվարի 25-ին Վրաստանի մայրաքաղաք Թիֆլիսի վրա ծածանվում է սովետական կարմիր դրոշը։Շուտով սովետական իշխանություն է հաստատվում ամբողջ Վրաստանում։

1921թ․ փետրվարյան ապստամբությունը։Հայաստանում սովետական իշխանությունը դեռ նոր էր սկսել ամրապնդվել,երբ դաշնակցականները,համախմբելով հակահեղափոխական ուժերը,1921թ․ փետրվարին զինված խռովություն բարձրացրին։Բանվորների և գյուղացիների սոցիալիստական պետության դեմ ուղղված այդ հակահեղափոխական ելույթն ուներ իր որոշակի նպատակը՝տապալել սովետական իշխանությունը Հայաստանում,վերականգնել հին կարգերը։Այդ նպատակին հասնելու համար նրանք իրենց շուրջը համախմբեցին երկրի բոլոր հակահեղափոխական ուժերին և ընդհատակյա պայքար սկսեցին սովետական իշխանության դեմ։Երևանում,Բաշ-Գյառնիում,Աշտարակում,Էջմիածնում,Դարալագյազում և մի քանի շրջաններում նրանք կազմակերպեցին զինված ջոկատներ։

Դրոն իր շուրջն էր համախմբում սովետական իշխանության թշնամիներին։1921թ․ փետրվարին Կոտայքի շրջանի Զառ գյուղում Երևանի փրկության կոմիտեի նախաձեռնությամբ տեղի է ունենում խորհրդակցություն,որտեղ որոշվում է ապստամբություն բարձրացնել։Կուռոն՝Ստյոպա Թարխանյանը,Դրոյի կողմից նշանակվել էր Խորհրդային Հայաստանի կարմիր բանակի շտաբի օպերատիվ բաժնի պետ։Նա նշանակվել էր խռովության մասնակից բոլոր զինված խմբերի ընդհանուր հրամանատար՝սպարապետ Սուրեն անունով։Հակախորհրդային ուժերի թիվը հասնում էր 5000 մարդու։

1920թ․ դեկտեմբերի կեսերին դաշնակցականները Երևանում կազմակերպում են գաղտնի կոմիտե,որի գլուխն է կանգնում Ս․Վրացյանը։Ապստամբության նախապատրաստությունը վերցնելով իր ձեռքը,այդ կոմիտեն գաղտնի կապեր է հաստատում այն շրջանների հետ,ուր կենտրոնացված էին հակահեղափոխական ուժերը(Բաշ-Գյառնի,Դարալագյազ,Էջմիածին,Աշտարակ և այլն)։

1921թ․ հունվարին դաշնակցականներն իրենց զինված բանդաները կենտրոնացնում են Արագածի ստորոտում,Ներքին Ախտայի,Բաշ-Գյառնիի,Նոր Բայազետի և Դարալագյազի շրջաններում։

Զինված ելույթի առաջին փորձը դաշնակցականները կատարեցին 1921թ․ հունվարի 22-ին՝Բաշ-Գյառնիում և գրավեցին այն։Երևանից մեկնած կարմիր բանակի ջոկատը աշխատավոր գյուղացիության օգնությամբ,հունվարի 29-ին ճնշեց այդ խռովությունը։

Դաշնակցականների հակահեղափոխական ընդհանուր խռովությունն սկսվեց 1921թ․ փետրվարի 13-ին։Այդ օրը դաշնակցական զինված ջոկատները Զանգեզուրի կողմից հարձակվում են Քեշիշքենդի վրա(այժմ Եղեգնաձոր) և սրախողխող անում 11-րդ բանակի 20-րդ դիվիզիայի 180-րդ գնդի շատ մարտիկների ու սպաների,իսկ մնացածներին գերի վերցնում։Գրավելով Դարալագյազը,դաշնակցական ջոկատները խմբապետներ Նժդեհի ու Յապոնի հրամանատարությամբ շարժվում են դեպի Նոր Բայազետ և գրավում այն։Միաժամանակ զինված ելույթներ են տեղի ունենում Բաշ-Գյառնիում,Ապարանում,Էջմիածնում,Աշտարակում,Ախտայում,Ելենովկայում և այլ վայրերում։Այսպիսով,դաշնակցականներն իրենց կազմակերպած խռովությամբ երիտասարդ Սովետական Հայաստանը ներքաշեցին քաղաքացիական պատերազմի մեջ։

Դաշնակցականների զինված ուժերի մեջ մտնում էին գլխավորապես խմբապետ-մաուզերիստների խմբերը,որոնց մի մասը Զանգեզուրից տեղափոխվել էր Սովետական Հայաստան։

Կարմիր բանակի տրամադրության տակ էին գտնվում <<Մուսայելյան>> (նախկին <<Վարդան զորավար>>) և <<Ազատամարտ>> զրահագնացքները։Հանրապետության կարմիր բանակի հարամանատարն էր Մ․ Մոկլաչանովը,կոմիսարն էր Ի․Սվիրիդովը։

Փետրվարի 26-ին Քարվանսարա,Սև Քար,Աչաջուր և այլ գյուղերի աշխատավորներից կազմված կոմունիստական գումարտակը մեկնեց Դիլիջան-Ելենովկա՝օգնելու դաշնակցականների դեմ կռվող կարմիր բանակի զորամասերին։Այդպես են վարվում նաև Դիլիջանի,Ղարաքիլիսայի,Ղամարլուի,Վեդիի,Ելենովկայի(Սևանի) և մենշևիկյան լծից նոր ազատագրված <<Լոռու չեզոք>> բանվորներն ու աշխատավոր գյուղացիները։

Երբ սկսվեց ապստամբությունը,Ն․Ախտայի շրջանի Ռնդամալ շրջանի Ռնդամալ և Քարվանսարա գյուղերի աշխատավորները համառ դիմադրություն ցույց տվեցին դաշնակցականների խմբերին։Երկու օր ուժեղ մարտեր մղելով թշնամու դեմ,այդ գյուղերի պարտիզանական ջոկատը անցնում է Ելենովկա,միանում կարմիր բանակի զորամասերին և շարունակում պայքարը։Պարտիզանական ջոկատներ են կազմակերպվում նաև մյուս շրջաններում։

Տիրանալով Կոտայքի,Ախտայի,Նոր Բայազետի,Աշտարակի և Էջմիածնի շրջաններին,փետրվարի 17-ին խռովարարները հարձակում սկսեցին Երևանի վրա։

Փետրվարի 17-ին հյուսիսից և արևմուտքից թշնամին շրջապատել էր մայրաքաղաքը։Թշնամու դեմ մարտնչող կարմիր զորամասերին օգնելու նպատակով,փետրվարի 17-ին Երմոլենկոյի հրամանատարությամբ Երևանից դեպի Քանաքեռ էր մեկնել մի ջոկատ,որը Քանաքեռի տակ շրջապատվում է թշնամու կողմից։Մարտում հերոսաբար ընկնում է ջոկի հրամանատար Երմոլենկոն։Փետրվարի 17-ին մարտեր են տեղի ունենում Երևանի ծայրամասերում՝Կոնդի շրջակայքում և Հրազդան գետի կամուրջի մոտ։Թշնամին մտնում է քաղաք։Փետրվարի 18-ի վաղ առավոտյան մարտեր են սկսվում Երևանի փողոցներում։

Թողնելով Երևանը,փետրվարի 18-ին կարմիր բանակի զորամասերը 178-րդ գնդի և <<Ազատամարտ>> ու <<Մուսայելյան>> զրահագնացքների պաշտպանության ներքո սկսում են ետ քաշվել դեպի Ղամարլու։Նրանց հետ էին ՀԿ(բ)Կ Կենտկոմը և Հայաստանի Հեղկոմը։Երևանից նահանջելու նախօրյակին բոլշևիկները Երևանի բանտում կացնահարում են շուրջ 40 բանտարկյալների,այդ թվում Համազասպ Սրվանձտյանին,գնդապետ Գ․ Ղորղանյանին,խմբապետ Մակեդոնին և այլոց։

Սկսվում է Ղամարլու—Վեդիում մեկուսացած հակառակորդի ուժերով շրջապատված կարմիր բանակի զորամասերի հերոսական գործողություններով հարուստ 45-օրյա մարտերի շրջանը։

Սովետական իշխանությունը կանգուն մնաց Ղամարլուում,Վեդիում,Ղարաքիլիսայում,Դիլիջանում,Իջևանում և Շամշադինում,որոնց միացավ Լոռին։

Ծանր մարտեր մղելով,կարմիր բանակի զորամասերը առաջ շարժվեցին դեպի Երևան և հասան քաղաքից մի քանի կիլոմետր հեռավորության վրա գտնվող Վ․Շենգավիթ և Չարբախ գյուղերը։

Հույս ունենալով մինչև 11-րդ բանակի ուժերի գալը լիկվիդացնել Ղամարլուի ճակատը,դաշնակցականները մարտի 8-ին Երևանի կողմից հարձակվում են Փոքր Վեդի գյուղի վրա և Խոր Վիրապի վրա։Այդ մարտերում խիզախություն է ցուցաբերում հայկական բրիգադի մարտական կոմիսար Լիպարիտ Մխչյանը,որը ծանր վիրավորվում է մարտի դաշտում և ապրիլի 16-ին մահանում Երևանում։

Հայաստանի բանվորների ու գյուղացիների դեմ կռիվը շարունակելու նպատակով Ս․Վրացյանը <<Հայրենիքի փրկության կոմիտեի>> անունից դիմում է Թուրքիայի օգնությանը։Հայրենիքի փրկության կոմիտեն գլխավորում էր ՀՀ վերջին վարչապետ Սիմոն Վրացյանը։Նա արտաքին գործերի,գյուղատնտեսության և պետական գործերի վարիչն էր,զինվորական գործերի վարիչ նշանակվեց Արշակ Հովհաննիսյանը,ներքին գործերի՝Կարո Սասունին,արդարադատության Ա,Խոնդկարյանը և այլն։Սիմոն Վրացյանը սկսում է տեսակցություններ ունենալ Թուրքիայի արևելյան ճակատի հրամանատար Քյազիմ Կարաբեքիր փաշայի Երևանի ներկայացուցիչ Բահաեդդինի հետ։

Դաշնակցականները օգնություն են խնդրում նաև արևմտյան տերություններից,ինչպես և Իրանի խաներից։

Հայաստանի հյուսիսային գավառներում սովետական աշխատանքները գլխավորելու և հակահեղափոխության դեմ պայքարը կազմակերպելու նպատակով 1921թ․ փետրվարի 26-ին Դիլիջանում կազմակերպվում է Դիլիջան-Ղարաքիլիսա գավառների ռազմա-հեղափոխական կոմիտե՝Գ․Աթարբեկյանի գլխավորությամբ։Ռազմա-հեղափոխական կոմիտեի կազմի մեջ մտնում էին Գ․Ալիխանյանը,Ա․Մռավյանը,Ե․Շամախյանը,Գ․Թովմասյանը և Ա․Պոլյանսկին։

Դաշնակցականների խռովությունը լիկվիդացնելու համար սկսվում են կարմիր բանակի զորամասերի և Հայաստանի բանվորների ու գյուղացիների պարտիզանական ջոկատների մարտական գործողությունները։Կարմիր բանակը Ղամարլուում գտնվող փետրվարի 24-ի լույս 25-ի գիշերն անցնում է հարձակման։Հարձակվող զորամասերն ընդհուպ մոտենում են Երևանին։

<<Կարմիր տաբորը>,որը գործում էր Աբաս-կուլի Շադլինսկու ղեկավարությամբ և բաղկացած էր 400 մարտիկներից,ետ շպրտելով բանդաներին ու գրավելով կարևոր ստրատեգիական կետեր,մինչև վերջ հերոսաբար պաշտպանում է Ղամարլու-Վեդիի շրջանում ամրացած սովետական զորամասերի թիկունքը։Դրանով նա դաշնակցականների Դարալագյազի խմբերին զրկեց Երևանում գտվող <<Հայրենիքի փրկության կոմիտեի>> ուժերին միանալու հնարավորությունից։

Մարտի 8-ին թշնամին Երևանի կողմից սեղմելով կարմիր բանակի զորամասերի ձախ թևը,հանկարածակի ուժեղ հարձակում է սկսում Քյուչուկ-Վեդի գյուղի և Խոր-Վիրապի վրա։Սակայն,ենթարկվելով հայկական առաջին բրիգադի վճռական հակագրոհներին,հակառակորդը մեծ կորուստներ կրելով,խուճապահար նահանջում է։Այդ մարտերում կոմիսար Լ․Մխչյանը անձամբ գլխավորում է զրահապատ գնացքի դեսանտային ջոկատը։Մարտի ժամանակ նա ծանր վիրավորովում է և 1921թ․ ապրիլի 16-ին մահանում Երևանում։

Ղամարլուի ռազմաճակատում կռվում էին նշանավոր բանաստեղծ Ե․Չարենցը,հայտնի ճարտարապետ Կ․Հալաբյանը,արտակարգ հանձնաժողովի նախագահի տեղակալ Մելիք-Օսիպովը և շատ այլ պատասխանատու աշխատողներ։

Այդ ռազմաճակատում ակտիվ աշխատանք էին կատարում Սովետական Հայաստանի կուսակցական և պետական գործիչներ Ս․Կասյանը,Ա․Նուրիջանյանը,Դ․Տեր-Սիմոնյանը,Աշ Հովհաննիսյանը և ուրիշներ։

Կարմիր բանակի հաղթանակն ապահովելու համար անձնուրաց աշխատանք էին տանում կոմունիստ Աղվանի Բուդումյանը,Սիրուշ Հակոբյանը,Մարո Թումանյանը և ուրիշներ։

Հակառակորդը մեծ կորուստներ կրելով,մարտի 16-ին դարձյալ դուրս է շպրտվում Նոր Բայազետից և նահանջում դեպի Ղարանլուղ(Մարտունի)։Մարտի 16-ին նրանք ազատագրեցին Ներքին և Վերին Ախտաները,Քաղսին և շարունակում էին հետապնդել թշնամուն։

Մարտի 25-ին կարմիր բանակի զորամասերը և պարտիզանական ջոկատները գրոհ սկսեցին Երևանի վրա։Երևանում գտնվող իրենց ուժերին օժանդակելու նպատակով դաշնակցականները Դարալագյազի կողմից հարձակման անցան Վեդի-Ղամարլու ուղղությամբ։

11-րդ բանակի ռազմա-հեղափոխական խորհուրդը,անձամբ Գ․Օրջոնոկիձեն ձեռք են առնում կտրուկ միջոցառումներ։

1921թ․ մարտի 25-ին,դժվարին պայմաններում,սովետական ինքնաթիռը թռչում է Թիֆլիսից դեպի Արարատյան դաշտ։Հայաստանի լեռների ու կիրճերի վրայով,մառախուխը ճեղքելով,ինքնաթիռը վայրէջք է կատարում Արարատյան դաշտում-Արաքսի ափին և փայլուն կերպով կատարում մարտական առաջադրանքը։Սովետական ինքնաթիռը վարում էին քաջարի օդաչուներ Վ․Լ․Մելնիկովը և Բ․Կուդրինը։

Վեդի-Ղամարլուում մարտնչող զորքերի համար ինքնաթիռը փոխադրում է 47 կիլոգրամ (5000 հատ )ոսկի,որով կենսամթերքներ են ձեռք բերվում։

Կարմիր դրոշի շքանշանով պարգևատրվում են 126 հոգի և թանկարժեք նվերներով՝87 հոգի։Կարմիր դրոշի շքանշանով պարգևատրվածների թվումն էին հրետանու հրամանատար Նիկոլայ Կրիչը,<<Մուսայելյան>> զրահագնացքի հրամանատար Մանուկ Աղաբաբյանը,զրահագնացքի նշանառուներ Աղասի Պետրոսյանը,Համբարձում Ավագյանը,3-րդ գնդի հրամանատար Արմենակ Բաղդասարյանը,դասակի հրամանատարներ Ստեփան Ստեփանյանը,Ստեփան Գալանովը,Իվան Խառլամովը և այլոք։

Թշնամին դուրս է շպրտվում Երևանից,ապրիլի 3-ին ազատագրվում է Էջմիածինը,ապրիլի 4-ին Երևան է մտնում նաև Վեդի-Ղամարլվում գտնվող հայկական կարմիր բանակի զորամասերը։Հետապնդելով հակառակորդին,կարմիր բանակի զորամասերը ապրիլի 7-ին ազատագրում են Բաշ-Գյառնին,իսկ մինչև 15-ը Ղարանլուղի,Բասարգեչարի և Դարալագյազի շրջանները։

1921թ, մարտի 25-ին,երբ կարմիր բանակը մոտենում է Երևանին,դաշնակցականները Երևանի բանտից առանձացնում և պահակային ուժեղ հսկողութայն տակ դեպի Բաշ-Գյառնի են տանում 63 հեղափոխական մարտիկների։

Ապրիլի 3-ին Բաշ-Գյառնիի մոտ դաշնակցականները ձորի ափին ցած են նետում երեք հիվանդների։Ապրլի 5-ին Արմեկի դաշտում նրանք սվինահար են անում Հայաստանի կոմերտմիության Կենտկոմի քարտուղար Արմենակ Բուդաղյանին և բանվոր Տ․Թաղիանոսյանին։

Քեշիշքենդում հեղափոխական մարտիկների այս խմբին միացվում են 40 բանտարկյալներ։Ապրիլի 13-ին բանտարկյալներին հասցնում են Գնդևազ գյուղը։

Բանտարկյալներին տանելով դեպի Տաթև,Անգեղակոթում դաշնակցականները սպանում են 16 հոգու,Լծին գյուղում՝17 հոգու և այլն։

Այսպիսով 203 հեղափոխական մարտիկներից ճանապարհին ոչնչացվում են 91-ը,երկու հոգու հաջողվում է փախչել,իսկ մնացած 110 բանտարկյալները հասցվում են Տաթև։Այստեղ,Նժդեհի կարգադրությամբ 104 հեղափոխական մարտիկներ ցած են նետվում Տաթևի ժայռից։

Զանգեզուր տանող ճանապարհը բռնեց շուրջ 500 ապստամբ զինվորներ և մոտ 8000 քաղաքացիական անձինք։Նրանց թվում էին Հովհ․Քաջազնունին,Սիմոն Վրացյանը,Նիկոլ Աղբալյանը,Լևոն Շանթը, Լեռ Կամսարը և ուրիշներ։

Արցախյան հիմնահարցը,իրավիճակը Զանգեզուրում։Արցախը երբեք և ոչ մի դարում չի եղել ադրբեջանական հող։1813թ․ Արցախը մտավ Ռուսաստանի կազմի մեջ։

1918թ․ հուլիսի 22-26-ին Շուշիում անցկացվեց Ղարաբաղի հայության առաջին համագումարը։Այն Լեռնային Ղարաբաղը հայտարարեց անկախ վարչական միավոր1918թ․ սեպտեմբերի 22-ին թուրքական բանակը մտավ Լեռնային Ղարաբաղ՝ավերելով Ասկերանի շրջանի Նախիջևանիկ,Խրամորթ,Խանաբադ,Քարագլուխ և այլ գյուղեր և սեպտեմբերի 24-ին մտավ Շուշի։

Նրանք լուծարքի ենթարկեցին Ղարաբաղի կառավարությունը, ձերբակալեցին 30 մտավորականներ,նետեցին բանտ։

Արցախի վրա հարձակումը սկսվեց 1920թ․ մարտի 22-ին։Քյաթուկ գյուղի կողմից թշնամու վրա է գրոհում Դալի ղազարի 35-անոց ջոկատը։Թշնամին ճեղքում է ճակատը,Դալի Ղազարը ստիպված էր նահանջել։

Խանքենդի ուղղությամբ գնդապետ Զ․Մեսյանի ջոկատը գրավում Խանքենդը։

Դիզակի ուղղությամբ հրամանատար էր Հովակ Ստեփանյանը,որը կարողանում է ճանապարհ բացել դեպի Զանգեզուր։

ՀՀ կառավարության կարգադրությամբ 1920թ․ ապրիլի 17-ին Զանգեզուրի կողմից Վարանդա մտան Դրոյի և Ղափանի կողմից Դիզակ մտան Նժդեհի զորամասերը։

Արցախը վերամիավորվեց մայր հայրենիքի հետ։Կամզվեց Արցախի ժամանակավոր կառավարություն։

1920թ․ մայիսին 11-րդ հրաձգային դիվիզիայի զորամասերը Եվլախից շարժվեցին դեպի Արցախ։1921թ․ հունիսի 3-ին տեղի ունեցավ ՌԿ(բ)Կ Կովկասյան բյուրոյի պլենումը,որին մասնակցում էին Օրջոնոկիձեն,Ֆիլիպ Մախարաձեն,Նարիմանովը,Ա․Մյասնիկյանը և ուրիշներ։

Որոշվում է,որ Լեռնային Ղարաբաղը պատկանում է Հայաստանին։

1921թ․ հուլիսի 4-ին հրավիրվեց ՌԿ(բ)կ Կովկասյան բյուրոյի նիստ,որին մասնակցելու համար Թիֆլիս ժամանեց ՌԽֆՍՀ ազգային գործերի կոմիսար Ստալինը։Հուլիսի 5-ին որոշվեց Լեռնային Ղարաբաղը թողնել Ադրբեջանի կազմում։Այս որոշումն ընդունվեց Ստալինի ճնշման տակ։1923թ․ հուլիսի 7-ին Ադրբեջանի Կենտգործկոմի նախագահի տեղակալ Կասումովի ստորագրությամբ հրապարակվեց դեկրետ՝<<Լեռնային Ղարաբաղի Ինքնավար մարզ կազմելու մասին>>։Մարզի ժամանակավոր հեղկոմի նախագահ դարձավ Ա․Ղարագյոզյանը։

1923թ․ սեպտեմբերի 30-ին Խանքենդը,որը վերանվանվեց Ստեփանակերտ,դարձավ մարզի կենտրոնը։։1917թ․ փետրվարյան հեղափոխությունից հետո Գանձակից անկախ կազմվեց Ղարաբաղ-Զանգեզուր շրջանային կոմիտե։1918թ․ հուլիսին Անդրանիկը մտավ Զանգեզուր և անցավ տեղի ինքնապաշտպանթյան գլուխ։

1919թ․ մարտի 6-ին Գորիս հասավ Հայաստանի Հանրապետության նշանակած Զանգեզուրի ընդհանուր կոմիսարը՝փոխգնդապետ Արսեն Շահմազյանը։Գավառապետ նշանակվեց Ն․Հովսեփյանը,վարչապետ և ներքին գործերի վարիչ նշանակվեց Ա․Շիրինյանը,որը կազմեց վարչություն։

1919թ․ նոյեմբերի 1-ին ադրբեջանական զորքերը Զաբուղից,Կարյագինոյի կողմից,Նախիջևանից ու Դարալագյազից սկսեցին ընդհանուր հարձակում։Թշնամին գրավեց Խնածախ,Խոզնավար,Բայանդուր,Կոռնիձոր գյուղերն ու սպառնում էր Գորիսին։

Սակայն նոյեմբերի 4-ին զանգեզուրցիները Արսեն Շահմազյանի հրամանատարությամբ կանգնեցրին թշնամու առաջխաղացումը։

1919թ․ նոյեմբերի 20-ին գնդապետ Ռեյի առանձնասենյակում տեղի ունեցավ վարչապետներ Ա․Խատիսյանի և Ուսուպբեկովի հանդիպումը։Ստորագրվեց համաձայնագիր,ըստ որի գործողությունները դադարեցվում էին։Սակայն նոյեմբերի վերջերին Զանգեզուր հասավ Երևանից ուղարկված Գարեգին Նժդեհը,որի գլխավորությամբ ղափանցիները ադրբեջանցիներից մաքրեցին Ողջի գետի շրջանը,նաև Գեղվաձորի 40 ադրբեջանաբնակ գյուղեր։

Դեռևս 1919թ․ նոյեմբերին Արսեն Շահմազյանին փոխարինել էին Սերգեյ Մելիք-Յոլչյանը՝որպես քաղաքացիական մասի կոմիսար և մայոր Ն․Ղազարյանը՝իբրև զինվորական հրամանատար։

Ամբողջ Զանգեզուրը բաժանվեց երկու գավառի՝Զանգեզուրի գավառ,որի մեջ մտնում էին բուն Զանգեզուրը՝Գորիսը,Տաթևը և Սիսիանը և Կապարգողթ,որի մեջ մտնում էին Ղափանը,Գեղվաձորը,Մեղրին։

Զինվորական առումով շրջանը բաժանվեց 3 մասի․

1․Սիսիան․հրամանատար՝Պողոս Տեր-Դավթյան

2․Կապարգողթ․հրամանատար՝Գարեգին Նժդեհ

3Բուն Զանգեզուր․հրամանատար՝գեներալ Ն․Ղազարյան։Առաջին երկուսի հրամանատարները ենթակա էին գեներալ Ն․Ղազարյանին։

Չնայած Գարեգին Նժդեհը ի պաշտոնե միայն Կապարգողթի հրամանատարն էր,1919թ․ նոյեմբերից սկսած նա էր կանգնել Զանգեզուրի ինքնապաշտպանության գլուխ։

Գարեգին Նժդեհը (Գարեգին Եղիշեի Տեր-Հարությունյան,1886-1955թթ․) ծնվել է 1886թ․ հունվարի 1-ին Նախիջևանի գավառի Կզնութ գյուղում՝քահանայի ընտանիքում։Նժդեհ նշանակում է պանդուխտ,օտարության մեջ ապրող։

1902թ․ ընդունվում է Պետերբուրգի համալսարանի իրավաբանական ֆակուլտետը։1904թ․,համալսարանը չավարտած,ՀՀԴ մարմնի հանձնարարությամբ մեկնում է Պարսկաստան՝Սալմաստ,կուսակցակլան քարոզչության։

1906թ․ անցնում է Բուլղարիա և ընդունվում Սոֆիայի սպայական դպրոցը,որը գերազանցությամբ ավարտելուց հետո վերադառնում է Կովկաս,որտեղից Սեբաստացի Մուրադի հայդուկային խմբի հետ մտնում է Արևմտյան Հայաստան։

1909թ․ վերադառնում է Կովկաս՝զենք ու զինամթերք Թավրիզ տեղափոխելու նպատակով,սակայն Արաքսն անցնելիս Ջուլֆայի մոտ ձերբակալվում է,երեք տարի անցկացնում Նախիջևանի և Երևանի բանտերում։

1911թ․ ազատվում է,մեկնում է Բուլղարիա և իբրև սպա ծառայության անցնում բուլղարական բանակում։

1918թ․ մայիսին Նժդեհն իր զորամասով մասնակցում է Ղարաքիլիսայի հերոսամարտին և վիրավորվում։

1919թ․ նոյեմբերին Նժդեհը նշանակվում է Կապարգողթի՝Կապանի,Արևիքի և Նախիջևանի Գողթան գավառակի հայկական զինված ուժերի հրամանատար,որտեղ կար շուրջ 60 հազար հայություն։

Դաշնակցականների իշխանության տարիներին ծանր էր Զանգեզուրի աշխատավորության դրությունը։Քայքայվել էր գավառի տնտեսական կյանքը։Չէին աշխատում պղնձահանքերը,պղնձաձուլարանը,մոլեգնում էր սովն ու համաճարակը։

1920թ․ դեկտեմբերի 1-ին հրավիրվեց Բաքվի խորհրդի նիստ,որտեղ Ադրբեջանի հեղկոմի նախագահ Նարիման Նարիմանովը հրապարակեց Ադրհեղկոմի դեկլարացիան,որտեղ ասված էր,որ Զանգեզուրի և Նախիջևանի գավառների տարածքները Խորհրդային Հայաստանի անբաժանելի մասն են։

Դեկտեմբերի 2-ին Օրջոնոկիձեն հեռագիր է ուղարկում Լենինին Հայաստանում Խորհրդային իշխանության հաստատման և Ադրբեջանի Նախիջևանը,Զանգեզուրը և Լեռնային Ղարաբաղը Խորհրդային Հայաստանին հանձնելու հայտարարության մասին։

Հայաստանի կոմունիստական կուսակցության Կենտկոմը և Ժողովրդական կոմիսարների սովետը հանրապետությունում կազմակերպելով և գլխավորելով խաղաղ շինարարական աշխատանքները,միաժամանակ հոգ էին տանում Զանգեզուրը դաշնակցականներից ազատագրելու մասին։Զանգեզուրի ապստամբ ուժերը որոշեցին մինչև վերջ պայքարել Խորհրդային Հայաստանի դեմ։

1920թ․ դեկտեմբերի 25-ին Տաթևի վանքում տեղի ունեցավ դաշնակցականների և հակահեղափոխական մյուս կուսակցությունների,հոգևորականների ու կուլակների համագումար,որտեղ Զանգեզուրը հայտարարվեց <<Ինքնավար Սյունիք>>։Տաթևի համագումարին ներկա էին 118 մարդ։Նախագահ ընտրվեց Գեդեոն Տեր-Մինասյանը։Այստեղ Գ․Նժդեհը,որպես ռազմական դիկտատոր,հռչակվեց <<Սյունյաց սպարապետ>>։Սյունիքը բաժանվեց 6 շրջանի՝բուն Զանգեզուր,Տաթևի ձոր,Ղափան,Դարբասի ձոր,Սիսիան և Գենվազ։

1921թ․ ապրիլի 21-ին Տաթևում գումարվեց Երևանից փախած նախարարների ժողով,որտեղ <<Հայրենիքի փրկության կոմիտեն>> լուծարքի ենթարկվեց։Ապրիլի 26-ին Տաթևի վանքում դաշնակցականների գումարած երկրորդ համագումարը որոշում է<<Ինքնավար Սյունիքը>> վերանվանել Լեռնահայաստան՝Գորիս մայրաքաղաքով։Համագումարը իրեն հայտարարում է պառլամենտ,իսկ իր պատգամավորներին՝նախարարներ։

1920թ․ մարտին Խոսրով բեկ Սուլթանովը վերջնագիր ներկայացրեց արցախահայերին՝պահանջելով զինաթափվել։Մերժում ստանալով՝ադրբեջանական զորքերը կրակի մատնեցին Արցախի շուրջ 20 հայկական գյուղեր։Հրղեհվեցին Շուշիի հայկական թաղերը,սրի մատնվեցին հազարավոր հայեր։

Մտնելով Շուշի՝Դրոն 1920թ․ ապրլի 26-ին հայրենասիրական կոչով դիմեց արցախահայերին՝կռվել մինչև հաղթանակ։

Ադրբեջանի խորհրդայանցումը և 11-րդ բանակի զորամասերի՝Վրաստանի և Հայաստանի սահմաններին մոտենալը կտրուկ փոխեցին իրադրությունն Անդրկովկասում։

Նույն օրը՝մայիսի 1-ին,ՀՀ կառավարությունը սպառնալից վերջնագիր ստացավ 11-րդ Կարմիր բանակի հրամանատարությունից,որով պահանջվում էր 24 ժամվա ընթացքում Ադրբեջանին հանձնել Ղարաբաղը և Զանգեզուրը։Վերջնագիրը ստորագրել էին Կովկասյան ռազմաճակատի ռազմհեղկոմի անդամ Օրջոնոկիձեն,11-րդ բանակի ռազմհեղկոմի անդամներ Կիրովը,Մեխանոշինը,Լևանդովսկին։

Բանկացություններն արդյունք չտվեցին,և 11-րդ Կարմիր բանակի հրամանատարությունը հրամայեց 32-րդ դիվիզիայի հրամանատար Շտեյգերին՝գրավել Լեռնային Ղարաբաղը և շարժվել դեպի Զանգեզուր։

Շուտով 32-րդ հրաձգային դիվիզիան մտավ Շուշի։11-րդ բանակի հրամանատար Մ․Լևանդովսկու և ռազմհեղկոմի լիազոր Ս․Տեր-Գաբրիելյանի հետ եկավ նաև Ս․Օրջոնոկիձեն։Շուշին հայտարարվեց խորհրդային,և Դրոյին առաջարկեց հեռանալ Ղարաբաղից։

Մայիսի 24-ին Ավետարանոց գյուղում Դրոն խորհրդակցություն հրավիրեց և հայտնեց,որ ՀՀ կառավարությունը համաձայն է զորքերը հանել Ղարաբաղից։Դրան խստորեն հակառակվում է Նժդեհը,անգամ մենամարտի կանչում Դրոյին և արժանանում վերջինիս <<Դերասան շան որդի>> որակավորմանը։

Մայիսի 25-ին Դրոն իր զորամասով հեռացավ Ղարաբաղից և ամբողջ երկրամասը դարձավ խորհրդային։

1921թ․ ապրիլի 26-ին Տաթևի վանքում հրավիրվեց Սյունիքի երկրորդ համագումարը,որի նախագահ ընտրվեց Սերգեյ Մելիք Յոլչյանը։Որոշվեց Սյունիքը հայտարարել անկախ պետություն և այն վերանվանել Լեռնահայաստան,որի մեջ մտնում են Զանգեզուրը,Վայոց Ձորը և Լեռնային Ղարաբաղը։Գորիսը համարվեց Լեռնահայաստանի մայրաքաղաք։Հայտարարվեց Լեռնահայաստանի վարչապետություն՝նախարարների խորհուրդ,որոշվեց վարչապետ ընտրել սպարարպետին։Որոշվեց Նժդեհին շնորհել զորավարի աստիճան և նրան պարգևատրել <<Խուստուփյան արծիվ>> երկաթի շքանշանով։

Կազմվեց կառավարություն՝հետևյալ կազմով․Գ․Նժդեհ՝վարչապետ և արտգործնախարար, Ս․ Մելիք-Յոլչյան՝ներքին գործոց նախարար,Հ․ Տեր-Հակոբյան՝պարենավորման և այլն։

Լեռանահայաստանը ուներ 12․000 զորք,16 հրանոթ,100 գնդացիր։Դեռևս 1920թ․ մայիսի 5-ին Գորիսում կազմակերպվել էր ՌԿ(բ)Կ Զանգեզուրի ժամանակավոր Կենտրոնական կոմիտե,որի նախագահն էր Հակոբ Կամարին,անդամներն էին Երեմիա Բակունցը,Քրիստափոր Մկրտչյանը,Մակիչ Մաշուրյանը,Բագրատ Հարությունյանը։Մայիսի 18-ին զինված ելույթներ եղան Սիսիանի շրջանի Բռնակոթ,Ախլաթյան,Ղարաքիլիսա և այլ գյուղերում։Ապստամբությունը լայնածավալ բնույթ ընդունեց հատկապես Գորիսի շրջանի Խնձորեսկ գյուղում։Վիճակը ծանր էր Նախիջևանի գավառում։Դեռևս 1919թ․ ամռանը այստեղ մուսավաթականները թուրքական զորքերի օժանդակությամբ ապստամբություն էին բարձրացրել և գավառն անջատել ՀՀ-ից։ՀՀ բանակը շարունակում էր կռիվը Նախիջևանը վերագրավելու համար։1920թ․ մայիսի 26-ին Գյանջայում սկսվեց մուսավաթական հակախորհրդային ապստամբություն,որը գլխավորում էր թուրք գեներալ Նուրի փաշան։1920թ․ հունիսի 3-ին մուսավաթականները գրավեցին Շուշին,որտեղ խորհրդային իշխանությունը տապալվեց։

Թուրք-մուսավաթական հակախորհրդային խռովությունը ճնշելու համար Կարմիր բանակի զորամասերը դիմեցին վճռական գործողությունների։Ղարաբաղ ուղարկվեց Շտեյգերի 32-րդ հրաձգային դիվիզիան և Կուրիշկոյի 18-րդ հրաձգային դիվիզիան,Լունիևիչի ավիացիոն ջոկատը։Հունիսի 15-ին կարմիր զորքերը վեարգրավեցին Շուշին։

Հուլիսի 5-ին 32-րդ դիվիզիայի հեծյալ բրիգադի զորամասերը մտան Գորիս և Զանգեզուրը հայտարարվեց խորհրդային։Նույն օրը հուլիսի 5-ին,Գորիսում ստեղծվեց Զանգեզուրի գավառի հեղկոմ՝Հակոբ Կամարու նախագահությամբ։

Տեղեկանալով Կարմիր բանակի կողմից Զանգեզուրի կենտրոն Գորիսը գրավելու մասին,Ղափանի հանքերում գտնվող Գարեգին Նժդեհը շտապ հրավիրեց շրջանի 37 գյուղերի ներկայացուցիչների ժողով։Նրա մասնակիցները միաձայն որոշեցին կարմիր զորքերին դիմադրել և կռվել մինչև վերջ։

Հուլիսի 10-ին Կարմիր բանակի մի հեծյալ գունդ գրավեց Խոտանան գյուղը,այնուհետև Կավարտ և Առաջաձոր գյուղերը։

Հուլիսի 12-ին Ղափանի Ազգային խորհուրդը Առաջաձոր գյուղում հրավիրեց երկրորդ արտակարգ ժողովը,որին մասնակցում էին յուրաքանչյուր գյուղից երկուական ներկայացուցիչ։Նժդեհի զգայացունց ելույթից հետո ժողովը միաձայնությամբ որոշեց կարմիրներին թույլ չտալ մտնել Ղափան։

1920թ․ հուլիսին Լեռնային Ղարաբաղում,Զանգեզուրում և Նախիջևանում հաստատվեցին խորհրդային կարգեր։

Օգոստոսի 3-ին Դրոն գրավեց Գորիսը։Կարմիր զորամասերը նահանջեցին և անցան Ադրբեջան։

Սիսիանում և Գորիսում Դրոյի հաղթանակը երկար չտևեց։1920թ․ օգոստոսի 7-ին Գորիսի շրջանի Տեղ գյուղի շրջակայքում Կարմիր բանակի զորամասերը կռվի բռնվեցին հայկական զորամասերի հետ,որոնք չդիմացան և նահանջեցին Գորիս,այնտեղից էլ՝Սիսիան։

Օգոստոսի 8-ին խորհրդային զորամասերը վերագրավեցին Գորիսը,իսկ 9ին՝Սիսիանը և Դրոն նորից նահանջեց Դարալագյազ։Այսպիսով 3-4 օրվա ընթացքում Գորիսի և Սիսիանի շրջաններում խորհրդային իշխանությունը վերահաստատվեց։

1921թ․ հունիսի 29-ին կարմիր զորամասերը գրավեցին Անգեղակոթը,Ղարաքիլիսա,Ուզ,Վաղուդի գյուղերը,որով ռազմական գործողությունները Սիսիանում ավարտվեցին։

Հուլիսի 2-ին Խորհրդային զորքերը գրավեցին Խնածախ,Բայանդուր,Խոզնավար գյուղերը և մտան Գորիս։Հուլիսի 5-ին նրանք գրավեցին Զեյվա,Տանձավեր,իսկ հուլիսի 6-ին՝ Եղվարդ,Ագարակ,Խդրանց,Ուժանիս գյուղերը։

Հուլիսին խորհրդային զորքերը գրավելով Բաղաբուրջ,Վաչագան,Բեխ,Քաջարան և այլ գյուղեր՝ուղղություն վերցրին դեպի Մեղրի։

Նժդեհի կառավարությունը անցավ Պարսակստան,իսկ խորհրդային զորքերը հուլիսի 13-ին գրավեցին Մեղրին։Զանգեզուրում խորհրդային կարգը վերականգնվեց։

Քաղաքացիական կռիվներում կարմիր զորամասերը և դաշնակցական զորքերը տվեցին բազմաթիվ հերոսներ։Այդ հերոսներից էին կարմիր բանակի առաջին բրիգադի զինվորական կոմիսար Լ․Մխչյանը,Ա․Ֆիշիլևիչը,Երմոլենկոն,դաշնակցական ջոկատի հրամանատար Ս․Մակարյանը և ուրիշներ։

1828թ Թուրքմենչայի պայմանագրով Ռուսաստանին միացվեցին Նախիջևանը և Շարուրը։1918թ․ թուրքերի հսկողության տակ անցան Նախիջևանն ու Շարուրը։

Գողթանի,Նախիջևանի,Շարուրի շրջանների հայությունը կենաց ու մահու կռիվներ էր մղում մահմեդական ավազակախմբերի ու թուրք ասկյարների դեմ։Հայաստանի կառավարության կողմից Նախիջևանի նահանգապետ նշանակվեց Գ․Վարշամյանը։

Խորհրդային Ռուսաստանի և Թուրքիայի զորքերը Թարխանովի գլխավորությամբ գրավում են Նախիջևան քաղաքը։

Նախիջևանի,Շարուրի և Շահթախթի շրջանը ժամանակավորապես թողնվեց Թուրքիայի պաշտպանության տակ։

1917թ․ գարնանից Պետրոգրադում իրավաբան Զուրաբ Ավալովի գլխավորոււթյամբ գործող հատուկ պետական հանձնաժողովը,որը որոշում ընդունեց Բորչալուի և Ախալքալաքի գավառներն Թիֆլիսի նահանգից հանելու և Ալեքսանդրապոլի նահանգին միացնելու մասին։Բայց վրաց քաղաքական ուժերը հանդես եկան դրա դեմ։1918թ․ մայիսի 20-ին թուրքական զորքերը ներխուժեցին Ախալքալաքի գավառ։

Գավառի հյուսիսային գյուղերի բնակչությունը գաղթեց դեպի Բակուրիան,իսկ հարավայինը՝հիմնականում Ծալկա։

Հայոց ազգային խորհրդի աջակցությամբ թիֆլիսաբնակ ջավախքեցիներից կամզկերպվեց <<Ախալքալաքի հայրենյաց միությունը>>,որի մեջ մտան Բ․Օհանջանյանը,Գր․Պապոյանը,Պողոս Աբելյանը և ուրիշներ։

1918թ․ նոյեմբերից համաշխարհային պատերազմում պարտված Թուրիքան իր զորքերը հետ էր քաշում Ջավախքից։Վրաստանը զորք մտցրեց Ախալքալաք։

1918թ․ դեկտեմբերին ծագեց հայ-վրացական պատերազմը։1919թ․ հունվարի 9-17-ը Լոռին հայտարարվեց չեզոք գոտի,իսկ Ախալքալաքի հարցը մնաց առկախ։

1921թ․ փետրվարի վերջին Ախալքալաքը ենթարկվեց թուրքերի հարձակմանը։Ախալքալաքի գավառը կորցրեց իր հայ բնակչության 45 տոկոսը։

ՀԽՍՀ տարածքային հիմնախնդիրների և հայկական հարցի քննարկումները 1921-1923թթ․

1921թ․ Մոսկվայի պայմանագիրը։Հայաստանի Հեղկոմի կարևորագույն քայլերից մեկը եղավ այն,որ նա չճանաչեց դեկտեմբերի 2-ին Ալեքսանդրապոլում դաշնակցականների կնքած ապօրինի պայմանագիրը։Դեկտեմբերի 10-ին նոտայով թուրքական կառավարությանն առաջարկվեց հրավիրել նոր կոնֆերանս։

1920թ․ նոյեմբերի 27-ին ՌԿ(բ)Կ Կենտկոմի քաղբյուրոն համաձայնություն տվեց Մուստաֆա Քեմալի առաջարկությանը՝Մոսկվայում ռուս-թուրքական խորհրդաժողով հրավիրելու մասին։

1920թ․ դեկտեմբերի 8-ին Թուրքիայի կառավարությունը հայտնեց Մոսկվա ուղարկելու պատվիրակության կազմը՝Յուսուֆ Քեմալ․Ռիզա Նուրի,Ալի Ֆուադ։

Մենշևիկյան Վրաստանը չհրավիրվեց մասնակցելու ռուս-թուրքական բանակցություններին։Ռուսաստանի կառավարությունը Մոսկվա ուղարկեց պատվիրակություն հետևյալ կազմով,Ա․ Բեկզադյան պատվիրակության ղեկավար Ա․Կարինյան,Ս․Տեր-Գաբրիելյան։Ռուս-թուրքական բանակցությունները սկսվեցին փետրվարի 26-ին։Առաջին նիստը բացեց Գ․Չիչերինը։Թուրքերը առաջարկեցին քննարկել Նախիջևանի ինքնավարության հարցը՝Ադրբեջանի հովանավորության տակ։Քննարկվեց նաև Ախալքալաքի և Ախալցխայի հարցը,թուրքական զորքերը դուրս բերվեցին այդ տարածքներից։

1921թ․ մարտի 16-ին ստորագրվեց պայմանագիր Ռուսաստանի և Թուրքիայի միջև,որը ՌԽՍՀ կողմից ստորագրել էին Գ․Չիչերինը,Կորկմասովը,Թուրքիայի կողմից Յուսուֆ Քեմալ բեյը,դոկտոր Ռիզա Նուրի բեյը,Ալի Ֆուադ փաշան։

Այդ բաղկացած էր 16 հոդվածներից։

Առաջին հոդվածով Խորհրդային Ռուսաստանը չէր ճանաչում Սևրի պայմանագիրը։Թուրքիային էր զիջվում նաև 1920թ․ հայ-թուրքական պատերազմի ժամանակ զավթված տարածքների մեծ մասը։

Երկրոդ հոդվածով Թուրքիան Վրաստանին էր զիջում Բաթումի մարզը։

Երկրորդ հոդվածով Նախիջևանի մարզը կազմելու է ինքնավար տարածք՝Ադրբեջանի խնամակալության ներքը։

Մնացած հոդվածները վերաբերում էին սևծովյան նեղուցների շահագործման,երկաթուղային հեռագրային և հաղորդակցության այլ միջոցներին և այլն։

Ռուսաստանը զրկվեց Նախիջևանից,Կարսի մարզից՝Օլթիի,Արդահանի,Սարիղամիշի,Կաղզվանի գավառներից,Սուրմալուի գավառից։

Պայմանագիրը Հայաստանում ընդունվեց դժգոհությամբ։Այն ունեցավ այն դրական հետևանքը,որ չեղյալ հայտարարվեց Ալեքսանդրապոլի 1920թ․ դեկտեմբերի 2-ի հայ-թուրքական պայմանագիրը։

Կարսի կոնֆերանսը։Պայմանագրի ստորագրումից հետո Խորհրդային Ռուսաստանի կառավարությանն առաջարկվեց դրա հիման վրա համապատասխան պայմանագրեր կնքել Անդրկովկասի հանրապետությնների հետ։Թուրք-անդրկովկասյան կոնֆերանսին նախապատրաստվելու նպատակով 1921թ․ մայիսի 7-ին Բաքվում հրավիրվեց անդրկովկասյան 3 հանրապետությունների ներկայացուցիչների խորհրդակցություն։Հայաստանից մասնակցում էր Ալ․Բեկզադյանը,Վրաստանից՝Մ․ Օրեխաշվիլին,Ադրբեջանից՝Մ․Հուսեյնովը,նաև ՌԿ(բ)կ ԿԿ անդամ Գ․ Օրջոնոկիձեն և Անդրկովկասում ՌԽֆՍՀ լիազոր ներկայացուցիչ Բ․Լեգրանը։Խորհդակցությունը գտավ,որ կոնֆերանսը կարող է գումարվել Բաքվում,Թիֆլիսում կամ Կարսում։

Կարսի կոնֆերանսը սկսվեց 1921թ․ սեպտեմբերի 26-ին։Խորհրդային Հայաստանի պատվիրակության նախագահն էր արտգործժողկոմ Ասքանազ Մռավյանը,անդամներից էր ներքգործժողկոմ Պողոս Մակինցյանը։

Կարսի պայմանագիրն ստորագրվեց 1921թ․ հոկտեմբերի 13-ին։Այն բանղկացած էր 20 հոդվածներից և 2 հավելվածներից։ՀԽՍՀ կողմից ստորագրեցին Ա․Մռավյանը և Պ․Մակինցյանը,Վրաստանի կողմից՝Շ․Էլիավան և Ա․Սվանիձեն,Ադրբեջանի կողմից՝Բ․Շահթախթինսկին,Թուրքիայի կոմղից՝Քյազիմ Կարաբեքիրը,ՌԽՖՍՀ կողմից Յակով Գանեցկին։

Կարսի պայմանագրի շատ հոդվածներ կրկնում էին Մոսկվայի պայմանագրի համապատասխան հոդվածները։

Կարսի պայմանագրի շատ հոդվածներ կրկնում էին Մոսկվայի պայմանագրի համապատասխան հոդվածները։

Լոնդոնի կոնֆերանսը։Սևրի պայմանագիրը վերանայելու և Մոսկվայում կայանալիք ռուս-թուրքական կոնֆերասնին հակակշռելու նպատակով 1921թ․ փետրվարի 21-մարտի 14-ին Լոնդոնում կայացավ խորհրդաժողով,որին մասնակցում էին Մեծ Բրիտանիան,Ֆրանսիան,Իտալիան,Ճապոնիան,Հունաստանը,Բելգիան,Գերմանիան և Թուրքական տեսակետը հետևյալն էր․Արևելյան Թրակիայի վերադարձը Թուրքիային,Կիլիկիայի վերադարձը Թուրքիային,Ալեքսանդրապոլի պայմանագրով գծված սահմանի պահպանում,Զմյուռնիայի մարզի վերադարձը Թուրքիային։

1921թ․ փետրվարի 26-ին Լոնդոնում արտգործնախարար լորդ Քերզոնի առանձնասենյակում գումարված դաշնակցային կոնֆերանսին մասնակցում էին Անգլիայից լորդ Քերզոնը,Ֆրանսիայից Բերտելոն,Իտալիայից՝կոմս Սկորցան,Թուրքիայից՝Բեքիր Սամի բեյը հրավիրվեցին նաև Պողոս Նուբար փաշան,Ավետիս Ահարոնյանը,գեներալ Հ․Բագրատունին և հայազգի Մալքոլմը։

Լորդ Քերզոնը հայկական պատվիրակություններին ուղղեց հետևյալ հարցերը.Ո՞րոնք են Հայաստանի անհրաժեշտ սահմանները,որոնք խնդրում են երկու պատվիրակությունները և ո՞րոնք են մարդկային և դրամական այն աղբյուրները,որոնք կկարողանա տրամադրել Հայաստանը՝իր անկախությունը ձեռք բերելու համար։

Պողոս Նուբար փաշան պատասխանեց,որ նախագահ Վիլսոնի մասին հայկական պատվիրակությանը չի տեղեկացվել։Հայերն իրենք երբեք Տրապիզոնը չեն պահանջել,հայերի պահանջը միայն Տրապիզոնի վրայով դեպի ծով ելք ունենալն է։

Լոնդոնի խորհդաժողովում դաշնակից տերությունները ճանաչեցին Մուստաֆա Քեմալի կառավարությունը և այլևս չպնդեցին ուժի մեջ պահելու Սևրի պայմանագիրը։

Այն անհաջողությամբ ավարտվեց,չարդարացրեց ոչ քեմալականների,ոչ էլ նրանց հետ համաձայնության ձգտող իմպերիալիստական շրջանների հույսերը։

Լոզանի կոնֆերանսը։Հունա-թուրքական պատերազմը ավարտվեց 1922թ․ հոկտեմբերի 11-ին Մուդանիայի զինադադարով,որն էլ դարձավ Լոզանի կոնֆերանսի նախերգանքը։

1922թ․ սեպտեմբերի 23-ին Անգլիայի,Ֆրանսիայի և Իտալիաjի կառավարությունները հուշագիր ուղարկեցին Մուստաֆա Քեմալին,որով թուրքերին հրավիրում էին կոնֆերանսի՝ Թուրքիայի,Հունաստանի և դաշնակից տերությունների միջև հաշտության պայմանագիր կնքելու համար։Կոնֆերանսին պետք է մասնակցեին Անգլիան,Ֆրանսիան,Իտալիան,Ճապոնիան և այլն։

Լոզանի կոնֆերանսը բացվեց 1922թ․ նոյեմբերի 20-ին,լորդ Քերզոնի նախագահությամբ։Ստեղծվեցին 3 հանձնաժողովներ՝քաղաքական,իրավաբանական և տնտեսական։

Ազգային պատվիրակության կողմից Լոզան մեկնեցին Գ․Նորատունկյանն ու Գ․Սինապյանը,ՀՀ պատվիրակության կողմից՝Ա․Ահարոնյանն ու Ալ․ Խատիսյանը։Նրանք Լոզանում միացան և ստեղծեցին ընդհանուր գրասենյակ՝հայ գրող Լևոն Բաշալյանի ղեկավարությամբ,որը դարձավ միացյալ պատվիրակության խորհրդականը։Հայկական միացյալ պատվիրակությունը կոնֆերանսին ներկայացրեց հուշագիր՝հայկական պահանջների մասին։Հուշագրում ասվում էր,որ պատերազմի հետևանքով բոլորից շատ տուժել են հայերը՝2,5 միլիոն հայերից ոչնչացվել է 1 միլիոն 250 հզ-ը։Երկարացվում էր Թուրքիայի հայկական հողերի վրա հայկական օջախ ստեղծելու պահանջ։Հայկական պատվիրակությունը ներկայացնում է հետևյալ վիճակագրական տվյալները հայերի թվի վերաբերյալ․աշխարհում 3 միլիոն 4000։

Հայ դատի արդարացի լուծման համար կոնֆերանսին դիմումներ ուղարկեցին Անդրեյ Մանդելշտամը,Ֆրիտյոֆ Նանսենը,Մոնգոմերին և ուրիշներ։Իսմեթ փաշան հայտարարեց,թե հայերը կարիք չունեն ազգային օջախի և եթե պատերազմի ժամանակ եղան որոշ անախորժություններ,ապա դրա հանցավորները իրենք հայերն են և նրանց օգնող ռուսները։

Լոզանի կոնֆերանսը հաղթանակ բերեց Թուրքիային,ճանաչվեց նրա ամբողջությունը։

Անցում նոր տնտեսական քաղաքականության:Խաղաղ շինարարության առաջին հաջողությունները։

Սովետական Հայաստանի դրությունը քաղաքացիական կռիվներից հետո։Խաղաղ շինարարական աշխատանքների սկիզբը։Առաջին համաշխարհային պատերազմը քայքայեց պատերազմող բոլոր երկրների,նույնպես և ցարական Ռուսաստանի ու նրա գաղութը հանդիսացող Հայաստանի տնտեսությունը։Քայքայվել ու կանգ էին առել պղնձահանքերն ու պղնձի մշակման ձեռնարկությունները Ալավերդիում և Ղափանում։Համարյա նույն վիճակում էին գինու-կոնյակի արտադրությունը,բամբակի մշակությունը։Էլ ավելի ծանր հարված հասցրեց երկրի ամբողջ տնտեսությանը 1920թ․ թուրքական արշավանքը։Երկրի ժողովրդական տնտեսությանը մեծ վնաս պատճառեց նաև դաշնակցականների փետրվարյան խռովությունը։

Դաշնակցականների տիրապետության ժամանակ գյուղատնտեսությունը ծայրահեղ անկում ապրեց։

Հայաստանի գյուղատնտեսության ամբողջ արտադրանքը 1913թ․ 65,8 միլիոն ռուբլուց 1919թ․ նվազել էր մինչև 11,3 միլիոն ռուբլու ,անասնապահության արտադրանքը 27,0 միլիոն ռուբլուց իջել էր մինչև 4,3 միլիոն ռուբլու։

Հանրապետությունում կար 200 հզ․ գաղթական,որի գերակշռող մասը դեռ նոր էր տեղավորվում և հողով ու աշխատանքով ապահովվում։Որբանոցներում կար 50 հզ․ երեխա և պատանի։Աշխատավոր բնակչությունը գտնվում էր ծայրահեղ աղքատ վիճակում։

Սուր բնույթ էր ընդունել դասակարգային պայքարը ինչպես քաղաքում,այնպես էլ գյուղում։Չնայած փետրվարյան ապստամբության լիկվիդացումով սովետական իշխանությունը ջախջախիչ հարված էր հասցրել սոցիալիզմի թշնամիներին՝դաշնակցականներին,էսեռներին,մենշևիկներին,սպեցիֆկներին և հակասովետական մյուս տարրերին,սակայն դրանց թաքնված մնացորդները,օգտագործելով հանրապետության ներքին տնտեսական-քաղաքական դժվարությունները,միանալով կուլակային ուժերին,կատաղի պայքար էին տանում սովետական իշխանության դեմ։

Սովետական կառավարության և Հայաստանի կոմունիստական կուսակցութայն ձեռք առած վճռական միջոցների ու աշխատավորության ակտիվ պայքարի շնորհիվ Հայաստանում բանդիտիզմը շուտով լիկվիդացվեց։

Սկսեցին արտադրանք տալ Երևանի գինու-կոնյակի,կաշվի նախնական վերամշակման,պահածոների և մի քանի այլ գործարաններ։Մեծ արդյունք էին տալիս մասսայական շաբաթօրյակները,որոնց կազմակերպման գործում առանձին ակտիվություն էին ցուցաբերում կուսակցական,արհմիութենական և կոմերիտական կազմակերպությունները։

Գյուղի և քաղաքի միջև ապրանքափոխանակությունը ծավալելու նպատակով 1921թ․ հունիսին ստեղծվեց Սովետական Հայաստանի սպառողական կոոպերացիա՝Հայկոոպ։

Խաղաղ շինարարության անցնելու գործին նպաստեց նաև դիվանագիտական ու տնտեսական հարաբերությունների հաստատումը Իրանի և Թուրքիայի հետ։1921թ․ հուլիսին այդ երկրների և Անդրկովկասի երկաթուղային վարչությունների միջև կնքվեց համաձայնագիր,որով ուղիղ երկաթուղային հաղորդակցություն էր սկսվում Անդրկովկասի և Իրանի միջև՝Ջուլֆայով,և Անդրկովկասի ու Թուրքիայի միջև՝Ալեքսանդրապոլով։

Անցում նոր տնտեսական քաղականության։Վ․Ի․Լենինի 1921թ․ ապրիլի 14-ի նամակը։1920թ․ վերջերին Սովետական Ռուսաստանում քաղաքացիական կռիվները հիմնականում ավարտվել էին։Ջախջախվել և մեր երկրի սահմաններից դուրս էին քշվել օտարերկրյա իմպերիալիստների օկուպացիոն զորքերը։

Կարևոր հաջողությունների էր հասել սովետական դիվանագիտությունը։

Այդ ժամանակաշրջանում երկրի ներքին կյանքի բնորոշ կողմն այն էր,որ դեռևս շարունակվում էր ռազմական կոմունիզմի քաղաքականությունը,որը լինելով միակ ճիշտ քաղաքականությունը օտարերկրյա ռազմական ինտերվենցիայի և քաղացիական կռիվների տարիներին,այլևս չէր համապատասխանում սովետական երկրի խաղաղ զարգացման պայմաններին։

Քաղաքացիական կռիվների ավարտից հետո գյուղացիության մեջ դժգոհություններ են սկսվում ռազմական կոմունիզմի քաղաքականությունից,առանձնապես պարենմասնատրումից։Եվ իրոք,նոր խաղաղ պայմաններում աշխատավոր գյուղացիության շահերը պահանջում էին,որ փոխվի այդ քաղաքականությունը,վերացվի պարենմասնատրումը,թույլատրվի հացի ազատ առևտուր և ապրանքափոխանակություն ծավալվի գյուղի և քաղաքի միջև։

Սովետական երկրի բանվոր դասակարգը,կրելով քաղաքացիական կռիվների հիմնական ծանրությունը,այդ կռիվների ավարտից հետո ձեռնամուխ եղավ խաղաղ տնտեսական շինարարության աշխատանքին։

Նոր տնտեսական քաղաքականության կենսագործման կապակցությամբ Վ․Ի․Լենինն ընդգծում էր կոոպերացիայի զարգացման անհարժեշտությունը,նշելով,որ կոոպերացիան հեշտացնում է միլիոնավոր բնակչության կազմակերպումը,ապահովում սոցիալիզմի կառուցումը։

1921թ․ մարտին Ռկ(բ)Կ 10-րդ համագումարը,լսելով Վ․Ի․Լենինի զեկուցումը,որոշեց ռազմական կոմունիզմի քաղաքականությունից անցնել նոր տնտեսական քաղաքականության (ՆԷՊ)։Դա անհրաժեշտ միջոցառում էր կապիտալիզմից սոցիալիզմին անցնելու ժամանակաշրջանում։Պարենմասնատրումը պարենհարկով փոխարինելու և առևտրի ազատություն թույլ տալու շնորհիվ կծավալվեր աշխույժ ապանքափոխանակություն գյուղի ու քաղաքի միջև,կխրախուսվեր գյուղատնտեսության և ամբողջ ժողովրդական տնտեսության զարգացումը։

1921թ․ ապրիլին հրապարակվեցին Սովետական Հայաստանի պարենային ժողովրդական կոմիսարի <<Պարենային բռնագրավումները վերացնելու մասին>>,<<Հանրապետության մեջ բռնագրավումների ամբողջական վերացման մասին>> հրամանները։Նոր տնտեսական քաղաքականության անցնելը ձևակերպվեց Հայաստանի Ժողկոմխորհի 1921թ․ հունիսի 24-ի դեկրետով։Այդ դեկրետի առաջին կետում ասվում էր,որ բանակի բանվորների,սովետական ծառայողների,որբերի և գաղթականների կարիքները բավարարելու համար պահանջվող պարենի մի մասը ծածկելու նպատակով Սովետական Հայաստանի ամբողջ տարածքում մտցվում է պարենհարկ։Յուրաքանչյուր քաղաքացի,ով զբաղվում է հացահատիկի,կարտոֆիլի,տեխնիկական կուլտուրաների մշակմամբ,ինչպես նաև մեղվաբուծությամբ և անասնապահությամբ,պարտավոր է պետությանը վճարել պարենային հարկ։

Նոր տնտեսական քաղաքականության հաջող իրագործումը պահանջում էր սովետական ապարատի վերակառուցում։

1921թ․ հունիսին Երևանում տեղի ունեցան Սովետական Հայաստանի աշխատավոր կանանց,օգոստոսին՝Հայաստանի կոմերտմիության առաջին համագումարները։

Պետական ապարատի վերակառուցման ու ամրապնդման գործում մեծ դեր խաղաց բանվորագյուղացիական տեսչության ժողովրդական կոմիսարիատը,որն ստեղծվել էր 1921թ․ հունվարին։

Քայքայված ժողովրդական տնտեսությունը վերականգնելու և սոցիալիզմի կառուցման գործում Կովկասի,այդ թվում նաև Հայաստանի կոմունիստների համար ուղեցույց հանդիսացան Վ․Ի․Լենինի պատմական ցուցումները։Այդ ցուցումները շարադրված են Ադրբեջանի,Վրաստանի,Հայաստանի,Դաղստանի,Լեռնականների հանրապետության կոմունիստներին ուղղված Վ․Ի․Լենինի 1921թ․ ապրիլի 14-ի նամակում,որն իր հետ Կովկաս բերեց Ա․Մյասնիկյանը։Նա այդ նամակը բերում է իր հետ և շուտով հրատարակում մամուլում։

Վ․Ի․Լենինի այդ ծրագրային նամակում հանճարեղ խորաթափանցությամբ շարադրված են նոր տնտեսական քաղաքականությանն անցնելու կոնկրետ ձևերն ու մեթոդները։

ԲՆութագրելով Կովկասի սովետական հանրապետությունների դրության յուրօրինակությունը Ռուսաստանի համեմատությամբ,Վ․Ի․Լենինը նշում է չորս հիմնական տարբերություն․

1․Սովետական Ռուսաստանը ոչ մի տեղից ռազմական ու քաղաքական օգնություն չէր ստանում,թեև նա տարիներ շարունակ հարկադրված էր կռվել Անտանտի ռազմական արշավանքների ու բլոկադայի դեմ,իսկ Կովկասի սովետական հանրապետությունները քաղաքական և ռազմական օժանդակություն էին ստանում Սովետական Ռուսաստանից։

2․Կովկասյան սովետական հանրապետությունները կարող են չվախենալ Անտանտից և կովկասյան սպիտակգվարդիականներին նրա ցույց տված ռազմական օժանդակությունից։

3․Կովկասյան հանրապետություններն առավել գյուղացիական երկրներ են,քան Ռուսաստանը։

4․Տնտեսապես Ռուսաստանը կտրված էր և զգալի չափով կտրված է մնում առաջավոր կապիտալիստական երկրներից,իսկ Կովկասը կարող է ավելի արագ ու ավելի հեշտ կերպով կազմակերպել ապրանքա-փոխանակություն կապիտալիստական Արևմուտքի հետ։

Վ․Ի․Լենինը իր նամակում առաջ է քաշում նաև ազգային խաղաղություն և ժողովուրդների ինտերնացիոնալ բարեկամություն ստեղծելու հարցը,որը սոցիալիզմի կառուցման կարևորագույն պայմաններից մեկն է։

Խաղաղ շինարարության հաջողությունները։ՆԷՊԻ առաջին արդյունքները։Այդ ժամանակաշրջանում ներքին տնտեսական շինարարութայն գծով ամենակարևոր և միաժամանակ ամենադժվարին հարցերից մեկը 1921թ․ գարնանացանի կատարման ու բերքահավաքի կազմակերպման խնդիրն էր։Գյուղացիական շատ տնտեսություններ պետությունից ստացան սերմացու,գործիքներ և ֆինանսական օգնություն։

Անհրաժեշտություն զգացվեց Հայաստանում իրականացնել վարչական նոր վերաբաժանում։1921թ․ հուլիսի 20-ին ՀԽՍՀ Ժողկոմսովետը ղեկրետ ընդունեց <<ՀԽՍՀ վարչական վերաբաժանումների մասին>>։Ըստ այդ դեկրետի հանրապետությունում կազմակերպեցին Երևանի,Էջմիածնի,Ալեքսանդրապոլի,Ղարաքիլիսայի․Լոռու,Իջևանի,Նոր Բայազետի և Դարալագյազի գավառները,որոնք իրենց հերթին բաժանվեցին գավառակների(շրջանների)։Բոլոր այդ ութ գավառների մեջ մտնում էին 33 գավառակ։

Նէպին անցնելու առաջին շրջանում կոմունիստական կուսակցության և սովետական իշխանության ձեռք առած միջոցառումների շնորհիվ միջակ գյուղացիությունը վճռական շրջադարձ կատարեց դեպի սովետական իշխանությունը։Դրան նպաստեցին հետևյալ հանգամանքները․սովետական իշխանությունը կարողացավ լուծել հողային հարցը,որի համար դարեր շարունակ պայքարել էին գյուղացիությունը,պետությունն աշխատավոր գյուղացիությանն ապահովեց հողով,նոր տնտեսական քաղաքականությանն անցնելով,սովետական իշխանությունը ամենալայն օգնություն կազմակերպեց աշխատավոր գյուղացիությանը,պետությունը գյուղացիներին տվեց սերմացու,վարկ,գյուղատնտեսական գործիքներ,գյուղատնտեսական և արդյունաբերական ապրանքների գների սովետական քաղաքականությունը,որի նպատակն էր մոտեցնել մկրատի ծայրերը,ավելի ամրապնդեց բանվոր դասակարգի և գյուղացիության դաշինքը։

Սակայն վերականգնման շրջանի սկզբում գյուղատնտեսության զարգացմանն արգելակում էին մի շարք լուրջ դժվարություններ։Հայաստանում գյուղատնտեսությունը բավականին հետամնաց էր,մշակման գործիքները՝պրիմիտիվ,ցանքերը կատարվում էին մեծ մասամբ առանց սերմազտման և առանջ պարարտացման։

Խոշոր նշանակություն ունեցան Հայկական ՍՍՀ Ժողովրդական կոմիսարների սովետի 1921թ․ հունիսի 3-ի և նոյեմբերի 24-ի դեկրետները։Հունիսի 3-ի դեկրետը սահմանում էր,որ Հայկոոպի ցանցում ընդգրկված սպառողական կոոպերացիան իրավունք ունի՝փոխանակել,գնել և վաճառել թե գյուղատնտեսական արտադրության մթերքներ,թե մասնավոր արդյունաբերական ձեռնարկությունների արտադրած ապրանքներ և թե տնայնագործական արտադրանք,կնքել պայմանագրեր գյուղատնտեսական և քաղաքային արտադրող խմբերի,նաև կոոպերատիվների հետ՝մթերքների և առարկաների պատրաստման, վերամշակման,գնման ու վաճառքի մասին,կազմակերպել մթերքների ձեռք բերման և վերամշակման արտադրական ձեռնարկություններ և այլն։1921թ․ Հակոոպի ցանցը իր մեջ ընդգրկում էր 121 միավոր։Այն իր բաժանմունքներն ուներ սովետական հանրապետությունների տարբեր քաղաքներում՝Թբիլիսում,Բաթումում,Սուխումում և այլն։

1921թ․ սեպտեմբերին կազմակերպվում է Հայպետառը,որի առջև խնդիր է դրվում միավորել Սովետական Հայաստանի ամբողջ պետական առևտուրը և լայնորեն ծավալել այն։

1922թ․ հոկտեմբերին սկսվում է Շիրակի ջրանցքի շինարարությունը,որը առաջին խոշոր կառուցումն էր ոռոգման բնագավառում։

1921-1922թթ․ սկսում են աշխատել Երևանի գինու-կոնյակի <<Արարատ>> գործարանը,երկու կաշեգործարանները և ուրիշ ձեռնարկություններ։

1922թ․ հիմնադրվում է Ալեքսանդրապոլի տեքստիլ գործարանը՝Սովետական Հայաստանի նորաստեղծ արդյունաբերության առաջին ձեռնարկություններից մեկը։

1922թ․ նոյեմբերին Երևանում գումարվում է Հայաստանի գյուղացիական առաջին համագումարը,որին մասնակցում էին բոլոր գավառների ներկայացուցիչները։

1921թ․ թ․ նոյեմբերի 16-ին լույս տեսավ Հայկական ՍՍՀ Ժողովրդական կոմիսարների սովետի դեկրետը 1920թ․ նոյեմբերի 29-ը ՝դաշնակցականների հակաժողովրդական իշխանության տապալման և Հայաստանում սովետական կարգերի հաստատման օրը,Հայաստանի բանվորների և գյուղացիների համաժողովրդական տոն հայտարարելու մասին։

Հայաստանի գաղթական և սովյալ բնակչությանն օգնություն կազմակերպելու և հանրապետությունում սկսված շինարարական աշխատանքներին օժանդակելու համար 1921թ․ սեպտեմբերին Երևանում հիմնվեց Հայաստանի օգնության կոմիտե( ՀՕԿ) ,որի կենտրոնական վարչութայն նախագահ ընտրվեց մեծ բանաստեղծ Հովհաննես Թումանյանը։ՀՕԿ-ի մասնաճյուղեր ստեղծվեցին Անդրկովկասի մյուս հանրապետություններում,Ռուսաստանում,Ուկրաինայում,Միջին Ասիայում,Հունաստանում,Ֆրանսիայում և այլ երկրներում։Մինչև 1923թ․ վերջը Հայաստանում ՀՕԿ-ի արտասահմանյան մասնաճյուղերից ստացվել է 42հզ․ փութ ալյուր,30 հզ․ փութ սերմացու,266 հզ․ ռուբլու հագուստեղեն,կոշկեղեն,դեղորայք և այլն։

Զարկ տրվեց անասնապահությանը։1921թ․ Վորոնցովկայում կազմակերպվեց կաթնատնտեսական ֆերմա,իսկ Երևանում պետական սերմնաբուծական և շերամապահութայն կայան։

1922թ․ նոյեմբերի 29-ին շահագործման հանձնվեց Էջմիածնի Լենինի անվան ջրանցքը 23 կմ․ երկարությամբ,որը ոռոգելի դարձրեց ավելի քան հազար հեկտար հող։1923թ․ մայիսին շահագործման հանձնվեց Երևանի Շահումյանի անվան ջրանցքը,1924թ․ ապրիլին՝էվջիլարի ջրանցքը։

Գյուղատնտեսության զարգացման գործում զգալի դեր խաղացին պետական տնտեսությունները՝սովխոզները,որոնք ստեղծվեցին Հայաստանում սովետական իշխանության հաստատման առաջին տարում նախկին կալվածատիրական հողերի բազայի վրա։1923թ․ Հայաստանում գործում էր չորս սովխոզ՝Երևանում,Կոտայքի,Էջմիածնի ու Լոռու շրջաններում։

Սոցիալիստական շինարարության բնագավառում առավել աչքի ընկած կոլեկտիվներին և անձանց պարգևատրելու համար 1923թ․ հուլիսին ՀՍՍՀ Կենտգործկոմը սահմանեց ՀՍՍՀ Աշխատանքային կարմիր դրոշի շքանշան։

Սովետական Ռուսաստանի օգնությունը։Հանրապետության ժողովրդական տնտեսությունը վերականգնելու գործում Սովետական Հայաստանի բանվորներին ու գյուղացիներին եղբայրական անշահախնդիր օգնություն ցույց տվեցին բոլոր սովետական հանրապետությունները,առաջին հերթին Սովետական Ռուսաստանը։

1920թ․ դեկտեմբերի կեսերին սովետական կառավարության ցուցումով 11-րդ բանակի ֆոնդից առանձնացվեց և Բաքվից Հայաստան ուղարկվեց 40 վագոն հացահատիկ։

1920թ․ դեկտեմբերի 13-ին Վ․Ի․Լենինը Սովետական Հայաստանի Հեղկոմի անդամներ Ա․Մռավյանի և Ս․Տեր-Գաբրիելյանի հետ ունեցած զրույցի ժամանակ հավաստիացնում է,որ հայ ժողովրդին ցույց կտրվի ամեն տեսակի օգնություն։<<Մենք ինքներս դժվարին դրության մեջ ենք,-ասել է Վ․Ի․Լենինը,-բայց Սովետական Հայաստանին կօգնենք ամեն կերպ>>։

Նույն օրը Սովետական Ռուսաստանի կառավարությունը,որպես առաջին օգնություն,որոշեց Սովետական Հայաստանին բաց թողնել երեք միլիարդ ռուբլի սովետական թղթադրամ։Պարենժողկոմատի կարգադրությամբ Հայաստանին տրամադրվեց մեծ քանակությամբ սննդամթերք և արդյունաբերական ապրանքներ։Սովետական Հայաստան ուղարկվեցին նաև գյուղատնտեսական գործիքներ,սերմացու և այլն։

1921թ․ մայիս-նոյեմբեր ամիսների ընթացքում Սովետական Ռուսաստանից օգնության կարգով Հայաստան է ուղարկվել 1․545 հազար ռուբլի ոսկեդրամ,426 հազար փութ հացահատիկ և այլուր,50 հազար փութ ձուկ,7000 փութ շաքար,7 վագոն բրինձ,1,5 միլիոն արշին մանուֆակտուրա,12 վագոն դեղորայք և այլն։Սովետական Ադրբեջանից ստացվեց 1 միլիոն 177 հազար փութ վառելանյութ(նավթ,բենզին,մազութ և այլն)։

1922թ․ վերջերին Իվանովո-Վոզնեսենսկի տեքստիլագործ բանվորները Սովետական Հայասատնին նվիրեցին մեծ քանակությամբ մանող մեքենաներ և գործող հաստոցներ,որոնց հիմքի վրա հետագայում կառուցվեց Լենինականի տեքստիլ ֆաբրիկան՝Սովետական Հայաստանի տեքստիլ արդյունաբերության առաջնեկը։

Սովետական Հայաստանի Ժողովրդական կոմիսարների սովետի 1922թ․ փետրվարի 8-ի որոշմամբ Սովետական Ռուսաստանի կողմից օգնության կարգով Հայաստան ուղարկված 75 հազար ռուբլին(ոսկով) հատկացվում է սովյալներին օգնելու ֆոնդին։

1922թ․ գարնանը Երևան փոխադրվեց առաջին համաշխարհային պատերազմի ժամանակ Մոսկվա տեղափոխված էջմիածնի մատենադարանի գույքը,հատկապես հայ ժողովրդի հոգևոր մշակույթի մասունքները՝շուրջ 5 հազար հին ձեռագիր մատյաններ։Երևան փոխադրվեցին նաև Լազարյան ճեմարանի թանգարանը,գրադարանը,Նոր Նախիջևանի թանգարանը,բազմաթիվ հայկական ձեռագրեր Ռուսաստանի տարբեր գաղթօջախներից։

Սովետական Ռուսաստանի և մյուս հանրապետությունների եղբայրական օգնությունը ավելի էր ոգևորում Հայաստանի աշխատավորներին սոցիալիզմի համար մղվող պայքարում։

Հայկական ՍՍՀ սահմանադրության ընդունումը։Անդրկովկասյան ֆեդերացիայի ստեղծումը։ՍՍՀՄ-ի կազմավորումը

Սովետական շինարարությունը Հայաստանում։Հայաստանում սովետական իշխանության հաստատման առաջին իսկ օրից,որպես իշխանության պետական օրգաններ,կազմակերպվել էին հեղափոխական կոմիտեներ։

Երկրի ներքին գործերի բարձրագույն վարչական մարմնի պարտականությունը դրված էր ներքին գործերի ժողովրդական կոմիսարիատի վրա,որն իրականացնում էր իշխանության կազմակերպումը տեղերում,ղեկավարում էր բոլոր տեղական,գավառային և քաղաքային հեղկոմները։

1921թ․ հունիսի 20-ին հրապարակվեց Հայկական ՍՍՀ ժողովրդական կոմիսարների սովետի դեկրետը գյուղական,գավառային և գավառակային հեղկոմների մասին,որն օրենսդրական կարգով հաստատեց հեղկոմների,որպես սովետական իշխանության կառավարման տեղական օրգանների գոյությունը։

<<Մինչև ՀԽՍՀ սահմանադրության մշակումը,-ասված էր դեկրետում,-կազմակերպվում են տեղական հեղափոխական կոմիտեներ(հեղկոմներ) հետևյալ հիմունքներով։

1․Հեղկոմները ժամանակավոր ստորադասական կարգով նշանակովի իշխանություններ են․

2․Հեղոմների նպատակն է՝

ա)Խորհրդային իշխանության ամրապնդումը տեղերում։

բ)Խորհուրդների ընտրությունների և համագումարների նախապատրաստությունը։

գ) երկրի կառավարելը,մինչև որ կկազմակերպվեն ընտրովի խորհրդային մարմիններ։

3․Հեղկոմները,ըստ ստորադասական կարգի բաժանվում են գյուղական,գավառակային և գավառային հեղկոմների>>։

Այդ հեղկոմների աշխատանքներին օժանդակելու համար գյուղի աշխատավորության մասնակցությամբ կազմակերպվում էին գյուղական տնտեսության,կուլտուր-կրթական,ժողովրդական սեփականության պահպանության,կարմիրբանակայինների ընտանիքներին օժանդակող,ճանապարհների պահպանության,առողջապահության,բանվորա-գյուղացիական տեսչությանն աջակոցող հանձնաժողովներ։

Գավառակային հեղկոմները միավորում և ղեկավարում էին իրենց ենթակա բոլոր գյուղական հեղկոմների աշխատանքները։Գավառակային հեղկոմներն ունեին հետևյալ բաժինները․վարչական,ժողովրդական լուսավորության, գյուղական տնտեսության, պարենավորման և զինվորական։

Գավառային հեղկոմների մասին դեկրետում ասված էր․<<Յուրաքանչյուր գավառում կազմակերպվում է գավառական Հեղկոմ,որը գավառի բարձր իշխանությունն է և ենթակա է ՀԽՍՀ ժողկոմների խորհրդին։Գավառային հեղկոմների պարտականությունն է միացնել,հսկել և ղեկավարել իրենց ենթակա գավառակային և գյուղական հեղկոմների գործունեությունը։Գավառային հեղկոմներն ունեին վարչական,զինվորական,քաղաքական,սոցիալական ապահովության և այլն,ընդամենը 13 բաժին։

Գյուղական հեղկոմների կազմը նշանակվում էր գավառակային Հեղկոմի կողմից,գավառակայինը՝գավառային Հեղկոմի,գավառայինը՝Հայաստանի Հեղկոմի,իսկ 1921թ․ մայիսի 21-ին՝Հեղկոմին փոխարինած Հայկական ՍՍՀ Ժողովրդական կոմիսարների սովետի կողմից։

1921թ․ վերջերին հեղկոմներն այլևս չէին ապահովում խաղաղ շինարարության բազմապիսի խնդիրների կենսագործումը։Այժմ անհրաժեշտ էր հեղկոմները փոխարինել ընտրովի,հետևաբար ավելի դեմոկրատական օրգաններով՝բանվորների,գյուղացիների և կարմիրբանակայինների դեպուտատների սովետներով։

1921թ․ դեկտեմբերի 1-ին Սովետական Հայաստանի քաղաքներում,գյուղերում,գավառամասերում և գավառներում տեղի են ունենում դեպուտատների սովետների առաջին ընտրությունները,որոնք ավարտվեցին 1922թ․ հունվարի կեսերին։

1921թ․ դեկտեմբերի 27-ին Հայաստանում բացվում է Ալեքսանդրապոլ քաղաքի բանվորների,գյուղացիների և կարմիրբանակայինների դեպուտատների սովետի նիստը։

Երևան քաղաքի բանվորների,գյուղացիների և կարմիրբանակայինների դեպուտատների սովետի առաջին նիստը բացվում է 1922թ․ հունվարի 1-ին։

Սովետը մայրաքաղաքի բոլոր աշխատավորների անունից արտահայտվում է Անդրֆեդերացիայի կազմակերպման անհրաժեշտության օգտին։

Հայաստանի սովետների առաջին համագումարը։Հայկական ՍՍՀ սահմանադրության ընդունումը։Սովետների առաջին ընտրությունների ընթացքում Հայաստանի գյուղերում,գավառներում և գավառակներում հեղկոմների փոխարեն,որպես իշխանության տեղական օրգաններ,ընտրվեցին բանվորների,գյուղացիների և կարմիրբանակայինների դեպուտատների սովետները։

Հանրապետության առաջ ծառացած նոր խնդիրները նշելու,երկրի հիմնական օրենքը՝առաջին սահմանադրությունն ընդունելու և Կենտրոնական գործադիր կոմիտեի ընտրությունն իրականացնելու նպատակով անհրաժեշտ էր գումարել Հայաստանի բանվորների,գյուղացիների և կարմիրբանակայինների դեպուտատների սովետների առաջին համագումարը,որը կայացավ Երևանում,1922թ․ հունվարի 30-ից մինչև փետրվարի 4-ը։Համագումարին մասնակցում էր 252 պատգամավոր։

Սովետների համագումարը քննության առավ հետևյալ հարցերը․Հայաստանի ՍՍՀ կառավարության հաշվետվությունը( զեկուցող՝Ա․Մյասնիկյան),Հայաստանի ՍՍՀ սահմանադրության ընդունումը(զեկուցող` Ա․Մռավյան),Անդրֆեդերացիայի կազմակերպման հարցը(զեկուցող՝Ա․Մռավյան),տնտեսական քաղաքականության մասին(զեկուցող՝ Ս․Լուկաշին),գյուղատնտեսական քաղաքականության մասին (զեկուցող՝Ս․Լուկաշին),գուղատնտեսության և հողային քաղաքականության մասին (զեկուցող՝Ա․Երզնկյան)։

1922թ․ փետրվարին Թիֆլիսում բացվեց Անդրկովկասի կոմունիստական կազմակերպությունների առաջին համագումարը։Համագումարը ՌԿ(բ)Կ Կենտկոմի Կովկասյան բյուրոյի փոխարեն ընտրեց Անդրկովկասի կոմունիստական կազմակերպությունների երկրային կոմիտե՝Անդրերկրոմ,որի առաջին պլենումն ընտրեց Երկրային կոմիտեի նախագահություն և քարտուղարություն։Քիչ ուշ Անդրեկրկրոմի քարտուղար ընտրվեց Ա․Մյասնիկյանը։

Հայաստանի սովետների առաջին համագումարի որոշմամբ ընտրվեց Հայաստանի ՍՍՀ Կենտրոնական գործադիր կոմիտե՝բաղկացած 75 անդամից և 17 թեկնածուից։Կենտգործկոմի անդամներ ընտրվեցին Ս․Օրջոնոկիձեն,Ա․Մյասնիկյանը,Ա․Միկոյանը,Ա․Մռավյանը,Ս․ Լուկաշինը,Ա․Հովհաննիսյանը և ուրիշներ։

Սովետների առաջին համագումարը 1922թ, փետրվարի 3-ին հաստատեց ՀՍՍՀ սահմանադրությունը։ՀՍՍՀ սահմանադրության մասին զեկուցեց Ա․Մռավյանը։

<<Ամբողջ իշխանությունը կենտրոնում և տեղերում,-ասված է սահմանադրության մեջ,-պատկանում է բանվորների,գյուղացիների և կարմիր զինվորների պատգամավորական խորհուրդներին>>։

Հայկական ՍՍՀ-ի սահմանադրությունը մշակվել էր Վ․Ի․Լենինի <<Աշխատավոր ու շահագործվող ժողովրդի իրավունքների դեկլարացիայի >> դրույթների հիման վրա և 1918թ․ հուլիսին ընդունված ՌՍՖՍՀ-ի սահմանադրության սկզբունքներով։Հայկական ՍՍՀ առաջին սահմանադրությունը բաղկացած էր 5 հատվածից,ուներ 12 գլուխ և 89 հոդված։

Հողը,նրա ընդերքը,անտառները,բանկերը,երկաթուղիներն ու խոշոր արդյունաբերությունը հայտարարվեցին սոցիալիստական սեփականություն։Սահմանադրությունը աշխատանքը պարտադիր համարեց ՀՍՍՀ բոլոր քաղաքացիների համար։Հաստատվեց եկեղեցու անջատումը պետությունից,դպրոցի անջատումը եկեղեցուց։Աշխատավորների համար սահմանվեց ձրի կրթություն։Սահմանադրությունը բոլոր աշխատավորների համար հռչակեց խոսքի և մամուլի ազատություն։

Սահմանադրությամբ չեղյալ հայտարարվեցին Հայաստանի վերաբերյալ բոլոր միջազգային պայմանագրերը,որոնք կնքվել էին նախկին կառավարության կողմից։Կազմվում է ՀՍՍՀ կարմիր բանակ,բոլորի համար պարտադիր դարձնելով զինվորական ծառայությունը։

Հանրապետության իշխանության գերագույն օրգանը համարվում էր բանվորների,գյուղացիների և կարմիրբանակայանների դեպուտատների սովետների համագումարը։Համագումարն ընտրում է ՀԽՍՀ Կենտգործկոմ,որը հանդիսանում է իշխանության օրենսդիր,կարգադիր և ղեկավար օրգանը։Կենտգործկոմը ընտրում է նախագահություն և կազմում է կառավարություն՝Ժողովրդական կոմիսարների խորհուրդ։

Ժողովրդական տնտեսության և կուլտուրական շինարարության տարբեր բնագավառները ղեկավարելու համար սահմանադրությունը հաստատում է հետևյալ կոմիսարիատները՝արտաքին գործերի,ներքին գործերի,արդարադատության,ժողովրդական լուսավորության և այլն։Կենտգործկոմի կազմը բաղկացած էր 75 անդամից և 17 թեկնածուից։Կենտրոնական գործադիր կոմիտեի կազմում ընտրվեցին Ալ․Մյասնիկյանը,Ա․Միկոյանը,Գ․Օրջոնոկիձեն,Ա․Մռավյանը,Աշ․Հովհաննիսյանը և ուրիշներ։

Սովետներում ընտրելու և ընտրվելու իրավունք ունեին 18 տարին լրացած ՀՍՍՀ բոլոր աշխատավորները՝անկախ նրանց ազգությունից,դավանանքից,նստակեցությունից և սեռից։Տեղական սովետների ղեկավար օրգանների համար գյուղի 1000 բնակչից ընտրվում էր մեկ դեպուտատ,իսկ քաղաքի 200 ընտրողից՝մեկ դեպուտատ։Սովետների ընտրությունները բազմաստիճան էին ու բաց։

Սահմանադրության չորրորդ հատվածը վերաբերում էր բյուջեին,հինգերորդը՝պետական գերբին և դրոշակին։

1922թ․ հունվարի 26-ին Երևանում բացվեց Հայաստանի կոմունիստական կուսակցության 1-ին համագումարը,որը քննարկեց մի շարք հրատապ հարցեր։Համագումարը լսեց Կետնկոմի առաջին քարտուղար Ս․Լուկաշինի զեկուցումը ՀԿ(բ)Կ Կենտկոմի քաղաքական հաշվետվության մասին։ՌԿ(բ)Կ 11-րդ կոնֆերանսի արդյունքների և սովետական շինարարության ու Անդրֆեդերացիայի վերաբերյալ զեկուցումներով հանդես եկավ Ա․Մյասնիկյանը։Գյուղում կատարվող աշխատանքի մասին զեկուցեց հողագործության ժողովրդական կոմիսար Ար․Երզնկյանը։

Համագումարում Հայաստանի կոմունիստական կուսակցության Կենտրոնական կոմիտեի անդամներ ընտրվեցին Ալ․Մյասնիկյանը,Ս․Լուկաշինը,Աշ․Հովհաննիսյանը և ուրիշներ,թվով 17 հոգի։Կենտկոմի քարտուղար է ընտրվում Աշ․Հովհաննիսյանը։

Անդրկովկասյան ֆեդերացիայի ստեղծումը։Անդրկովկասում սովետական իշխանություն հաստատվելուց հետո կոմունիստական կուսակցությունը խնդիր դրեց տնտեսական և քաղաքական ամուր դաշինք ստեղծել Անդրկովկասի երեք հանրապետությունների միջև։

Ղեկավարվելով ազգությունների իրավահավասարության,բարեկամության և եղբայրական համագործակցության լենինյան սկզբունքներով,Սովետական համառուսաստանյան 3-րդ համագումարը 1918թ․ հունվարին ստեղծեց առաջին սովետական ֆեդերացիան՝ՌՍՖՍՀ։

Անդրկովկասյան Ֆեդերացիայի ստեղծման անհրաժեշտությունը պայմանավորված էր տնտեսական և քաղաքական մի շարք նկատառումներով։

Ֆեդերացիայի ստեղծումը հնարավորություն կտար միավորել Վրաստանի,Ադրբեջանի և Հայաստանի սովետական հանրապետությունների ռազմական ուժերը,ամրապնդել նրանց դիվանագիտական դաշինքը։

Անդրկովկասի կոմունիստական կազմակերպությունները Գ․Կ․ Օրջոնոկիձեի,Ս․Մ․ Կիրովի և Ա․Ֆ․ Մյասնիկյանի ղեկավարությամբ մեկ կողմից շարունակում էին ծավալուն ագիտացիոն-քաղաքական աշխատանք հօգուտ ֆեդերացիայի կազմակերպման։

1921թ․ ապրիլի 20-ին հրապարակվեց Ադրբեջանի,Վրաստանի և Հայաստանի միջև կնքված համաձայնագիրը Անդրկովկասի երկաթուղիների միավորման մասին։

1921թ․ հունիսի 25-ին հրապարակվեց Անդրկովկասի երեք հանրապետությունների արտաքին առևտրի միավորման համաձայնագիրը,որտեղ արտացոլվել էին եղբայրական այդ հանրապետությունների արտաքին շուկաներում միասնաբար հանդես գալու հիմնական սկզբունքները։

1921թ․ նոյեմբերի 7 ին Թիֆլիսում տեղի ունեցավ Անդրկովկասի երկրային կուսակցական 2-րդ խորհրդակցությունը,որտեղ լսվեց Գ․Կ․Օրջոնոկիձեի զեկուցումը ֆեդերացիայի ստեղծման ուղղությամբ Վրաստանում,Ադրբեջանում և Հայաստանում կատարվող աշխատանքների ընթացքի մասին։

Անդրկովկասյան Ֆեդերացիայի կազմակերպման անհրաժեշտության մասին Ռկ(բ)Կ Կենտկոմի կովկասյան բյուրոյի պլենումի վերոհիշյալ բանաձևը նույն թվականի նոյեմբերի վերջերին ներկայացվեց ՌԿ(բ)Կ Կենտկոմի հաստատմանը։Վ․Ի․Լենինը ծանոթանալով այդ որոշմանը,Կենտկոմի քաղբյուրոյի հաստատմանը ներկայացնելու նպատակով նոյեմբերի 9-ին կազմում է Անդկովկասյան Հանրապետությունների Ֆեդերացիա կազմակերպելու վերաբերյալ առաջարկի մասին։

1922թ․ մարտի 12-ին գումարվում է Ադրբեջանի,Հայաստանի և Վրաստանի Սովետական Հանրապետությունների Կենտրոնական գործադիր կոմիտեների լիազոր կոնֆերանսը,որը համագործակցության պայմանագիր է կնքում այդ երեք հանրապետությունների քաղաքական,տնտեսական ու ռազմական սերտ դաշինքի մասին։Կազմակերպվում է Ադրբեջանի,Վրաստանի և Հայաստանի պետական միությունը։Առաջին շրջանում այն կոչվում էր Անդրկովկասյան Սովետական Սոցիալիստական Հանրապետությունների Ֆեդերատիվ Միություն։

Վերացվեցին մաքսատները մի կողմից Անդրկովկասի սովետական հանրապետությունների,մյուս կողմից՝Անդրկովկասի ու Սովետական Ռուսաստանի միջև։Միավորվեց երկրամասի փոստի և հեռագրի գործը։Կազմակերպվեցին Անդրկովկասի Ֆեդերացիայի արտակարգ հանձնաժողով,բանվորա-գյուղացիական տեսչություն,ռազմա-ծովային գործերի,աշխատանքի ժողովրդական կոմիսարիատներ։Գործնական լուրջ քայլեր կատարվեցին անդրկովկասյան միասնական դրամ ստեղծելու,երեք հանրապետությունների ֆինանսական կապերը ամրապնդելու ուղղությամբ։

Այդ որոշման հիման վրա 1922թ․ դեկտեմբերի 10-13-ը Բաքվում տեղի ունեցավ բանվորների,գյուղացիներ և կարմիրբանակայինների դեպուտատների սովետների անդրկովկասյան առաջին համագումարը,որը նույնպես լիակատար հավանություն տվեց միութենական սովետի գործունեությանը։

Համագումարն ընտրեց Անդրֆեդերացիայի գերագույն օրգան՝Անդրկովկասյան Կենտգործկոմ,որը պետք է ղեկավարեր ֆեդերացիայի աշխատանքները անդրկովկասյան սովետների համագումարների միջև ընկած ժամանակամիջոցում։Համագումարն ընտրեց նաև Սովետների համամիութենական առաջին համագումարի պատգամավորներ։

Շուտով կազմակերպվում է Անդրկովկասյան Ֆեդերացիայի կառավարությունը՝Ժողովրդական կոմիսարների սովետը։Միացյալ կառավարության գործադիր մարմինն էր Դաշնակցային խորհուրդը,որի նախագահ հաստատվեց Ա․Մյասնիկյանը։

Անդրկովկասյան Ֆեդերացիայի ստեղծման կապակցությամբ Հայաստանի Ժողոկոմսովետի նախագահ և ռազմական գործերի ժողովրդական կոմիսար Ալ․Մյասնիկյանը ղեկավար աշխատանքի է փոխադրվում Անդրկովկասյան երկրային կոմիտե։

Հայաստանի Կենտգործկոմի 1922թ․ հոկտեմբերի 17-ի որոշմամբ Սովետական Հայաստանի ռազմական գործերի ժողովրդական կոմիսար է նշանակվում 1918-1920թթ․ Ռուսաստանի քաղաքացիական կռիվների լեգենդար հերոս Գայը՝Հայկ Դիմիտրի Բժշկյանը։

ՍՍՀՄ կազմավորումը։Կոմունիստական կուսակցության լենինյան ազգային քաղաքականության փայլուն հաղթանակը հանդիսացավ Սովետական Սոցիալիստական Հանրապետության Միության՝ՍՍՀՄ-ի ստեղծումը։1922թ․ հոկտեմբերի 6-ին ՌԿ(բ) Կենտկոմի պլենումը ընդունեց Վ․Ի․Լենինի առաջարկությունը ՍՍՀՄ ստեղծելու անհրաժեշտության մասին։Մինչ այդ,սեպտեմբերին,ինչպես և դեկտեմբերի վերջին օրերին ,Վ․Ի․Լենինը,որը հիվանդության պատճառով չկարողացավ մասնակցել սովետների 1-ին համագումարին,խիստ քննադատության ենթարկեց Ի․Վ․Ստալինի առաջ քաշած <<ավտոնոմիզացիայի>> սխալ դրույթը,որը փաստորեն անտեսում էր սովետական ազգային հանրապետությունների լիակատար իրավահավասարության գաղափարը։

Սովետական ազգային հանրապետությունների միջև հաստատված համագործակցությունը զարգանալով ու ամրապնդվելով,վեր էր ածվել համաժողովրդական շարժման՝հանուն այդ հանրապետությունների ֆեդերատիվ միավորման՝Սովետական Սոցիալիստական Հանրապետությունների Միության կազմակերպման։

Այդ շարժման առաջին փուլն ընդգրկում է 1918-1921թթ․,երբ ներքին հակասովետական ուժերի և օտարերկրյա ինտերվենտների դեմ մղվող պայքարում հաստատվեց սովետական հանրապետությունների ռազմա-քաղաքական դաշինքը,որով ապահովվեց թշնամու ջախջախումը։Այդ դաշինիքի կոնկրետ արտահայտությունը սովետական հանրապետությունների ռազմական ուժերի միավորումն էր։

Սովետական հանրապետությունների միավորման համար ծավալված շարժման երկրորդ փուլը ընդգրկում է 1921թ․ վերջին և 1922թ․ սկիզբն ընկած ժամանակաշրջանը,երբ Սովետական Ռուսաստանի գլխավորությամբ ստեղծվեց այդ հանրապետությունների դիվանագիտական դաշինքը։Հիշյալ դաշինքի շնորհիվ Ճենովայի և Հաագայի կոնֆերանսներում վճռական հակահարված տրվեց Արևմուտքի իմպերիալիստներին։

Սովետական հանրապետությունների միավորման համար համաժողովրդական շարժման նոր,երրորդ փուլը սկսվեց 1922թ․ կեսերից,որով և ավարտվեց ՍՍՀՄ-ի կազմավորումը։Այդ շարժումը լայնածավալ բնույթ ընդունեց Անդրկովկասում,Ուկրաինայում,Բելոռուսիայում և Ռուսաստանում։Կուսակցական կազմակերպությունների ժողովներում, սովետներում,աշխատավորության ժողովներում քննարկվում էր անկախ սովետական հանրապետությունների միավորման,միասնական սոցիալիստական պետության ստեղծման հարցը։

1922թ․ դեկտեմբերի 30-ին Մոսկվայում տեղի ունեցավ ՍՍՀՄ սովետների 1-ին համագումարը,որին մասնակցում էր 91 պատգամավոր,այդ թվում՝Գ․Կ․Օրջոնոկիձեն,Ա․Մյասնիկյանը,Ս․Կիրովը,Մ․Օրախելաշվիլին,Հ․Նազարեթյանը և ուրիշներ։Հայաստանից որպես պատգամավորներ համագումարին մասնակցում էին Ս․Լուակշինը,Ս․Տեր-Գաբրիելյանը,Ս․Համբարձումյանը և ուրիշներ։Համագումարը հաստատեց ՍՍՀՄ կազմակերպելու վերաբերյալ դեկլարացիան և պայմանագիրը։Ընտրվեց ՍՍՀՄ Կենտրոնական գործադիր կոմիտե,որի կազմում ընտրվեցին Ա․Մյասնիկյանը,Հ․Նազարեթյանը,Ս․Լուկաշինը և ուրիշներ։Ընտրվեց Կենտգործկոմի նախագահություն։Անդրկովկասից նախագահության անդամ ընտրվեց Ա․Մյասնիկյանը։

Այսպես ստեղծվեց աշխարհում առաջին բազմազգ սոցիալիստական պետությունը,որը գլխավորում էր ժողովուրդների մեծ առաջնորդ Վ․Ի․Լենինը։

ՍՍՀՄ ստեղծումով սկսվեց սովետական հանրապետությունների միասնական համատեղ պետական գոյության ժամանակաշրջանը։1924թ․ ՍՍՀՄ սովետների 2-րդ համագումարում ընդունվեց ՍՍՀՄ առաջին սահմանադրությունը՝սովետական պետության Հիմնական օրենքը։

Կուսակցությունը,սովետական ժողովուրդը,համաշխարհային պրոլետարիատը,ամբողջ առաջադեմ մարդկությունը մեծ կորուստ կրեցին։1924թ․ հունվարի 21-ին վախճանվեց Վ․Ի․Լենինը։Ի հավերժացումն Վ․Ի․Լենինի հիշատակի,հունվարի 26-ին որոշվեց Երևանի նախկին պարետային վարչության շենքի առաջ գտնվող հրապարակը կոչել Լենինի անունով։Հաջորդ օրը հրապարակում տեղի ունեցած Երևանի բազմահազար աշխատավորների սգո միտինգում դրվեց Վ․Ի․Լենինի հուշարձանի հիմքը։ՍՍՀՄ Կենտգործկոմը փետրվարի 26-ին որոշում ընդունեց Ալեքսանդրապոլ քաղաքը Լենինական վերանվանելու մասին։

Սովետական Հայաստանի ժողովրդական տնտեսության վերականգնման հիմնական արդյունքները

Սոցիաիստական շինարարության հետագա ընթացքը։ՍՍՀՄ-ի կազմավորումից հետո ժողովրդական տնտեսության վերականգնման ուղղությամբ տարվող խաղաղ շինարարական աշխատաքներն ավելի լայն ծավալ ստացան։Որպես սոցիալիստական շինարարության կարևորագույն հարց,կոմունիստական կուսակցությունը դրեց մեր երկրի ժողովուրդների կուլտուրական և տնտեսական փաստական անհավասարության վերացման անհրաժեշտությունը։

Ազգային հանրապետություններում և մարզերում տնտեսական շինարարությունը հաջողությամբ առաջ տանելու նպատակով խորհրդակցությունն անհրաժեշտ համարեց կարգավորել վերաբնակեցումները,պետական հողային ֆոնդի հաշվին աշխատավոր բնակչությանն ապահովել հողով,տեղական բնակչությունը մատչելի պայմաններով հատկացնել գյուղատնտեսական վարկ,ուժեղացնել ոռոգման աշխատանքները,ամեն կերպ օգնել կոոպերացիային,նոր ֆաբրիկաներ և գործարաններ կառուցել հումքի բազաների մոտ,տեղական բնակչության համար կազմակերպել տեխնիկական դպրոցներ,գյուղատնտեսական դասընթացներ։

Խոշոր աշխատանքներ էին սկսվել Սարդարաբադի,Զանգիբասարի,Վեդիբասարի,Բաշ-Գյառնիի,Կոտայքի,Ապարանի և հանրապետության մյուս շրջանների ոռոգման ցանցի վերանորոգման ուղղությամբ։

1923թ․ մարտին Երևանում կայացավ Հայաստանի կոմունիստական կուսակցության 2-րդ համագումարը,որը քննարկեց ՀՀԿ Կենտկոմի քաղաքական և կազմակերպչական հաշվետվությունը։Համագումարը կուսակցական,սովետական,կոմերիտական և արհմիութենական կազմակերպությունների առջև խնդիր դրեց հատուկ ուշադրություն դարձնել անգրագիտության վերացման գործի վրա։

Համագումարն ընտրեց ՀԿԿ նոր կազմ,որն իր առաջին պլենումում ԿԿ-ի առաջին քարտուղար ընտրեց Ա․Գ․Հովհաննիսյանին,իսկ քարտուղարներ Ա․Շահսուվարյանին և Ե․Բակունցին։

Կարևոր հաջողություններ էին ձեռք բերվել հանրապետության արդյունաբերության վերականգնման ուղղությամբ։Վերականգնվել և աշխատում էին կաշվի վերամշակման Երևանի երկու գործարաններ,ընդարձակվել և նոր սարքավորումներով հարստացել էր պոլիգրաֆ արդյունաբերությունը,որի շնորհիվ 1922 թ, համեմատությամբ,1923թ․ հանրապետությունում տպագրված գրքերի,ամսագրերի և լրագրերի տպաքանակն ավելացել էր մոտ երկու անգամ։Որոշ չափով ավելացել էր Երևանի մեխանիկական և <<Արարատ>> գործարանների արտադրանքը։Երևանում և Ալեքսանդրապոլում վերականգվել և սկսել էին աշխատել մի շարք ձեռնարկություններ։Ալեքսանդրապոլում ծավալվել էին տեքստիլ ֆաբրիկայի շինարարության աշխատանքները։

Արևմտյան իմպերիալիստների օգնությամբ ներքին թշնամիները տնտեսության տարբեր ճյուղերում,հատկապես արդյունաբերության մեջ,տրանսպորտում և գյուղում կազմակերպվում էին սաբոտաժ,դիվերսիա և այլ կարգի թշնամական գործողություններ։Կուլակային և մյուս հակահեղափոխական ուժերը բանդիտական ելույթներ էին կազմակերպում սովետական իշխանության դեմ։Հայաստանում 1922-1923թթ․ այդպիսի ելույթներ տեղի ունեցան Դարալագյազի,Դիլիջանի և այլ գավառներում։

Իրենց շուրջը համախմբելով չքավոր և միջակ գյուղացիությանը,կուսակցական կազմակերպությունները մերկացնում ու հակահարված էին հասցնում դասակարգային թշնամուն։

1924թ․ մայիսին Երևանում տեղի ունեցավ Հայաստանի կոմունիստական կուսակցության 3-րդ համագումարը։

Նշելով Հայաստանի կոմերտմիության շարքերի աճը,համագումարը համարեց ուժեղացնել երիտասարդության շրջանում կատարվող քաղաքական-դաստիարակչական աշխատանքը,վերացնել անգրագիտությունը կոմերտմիության մեջ,ուժեղացնել օգնությունը ժողովրդական կրթության գործին,ապահովել երիտասարդության ակտիվ գործունեությունը արդյունաբերության մեջ և ժողովրդական տնտեսության մյուս բնագավառներում։

1924թ․ օգոստոսին հրապարակվեց Հայկական ՍՍՀ Կենտգործկոմի և Ժողկոմսովետի դեկրետը գյուղատնտեսական կոոպերացիայի մասին։

Դեկրետում սահմանված էին այդ միությունների խնդիրները՝կոոպերատիվ հիմունքներով գյուղատնտեսական արտադրության կազմակերպումը,գործիքների,սերմացուի,պարարտանյութերի,ազնվացեղ անասունների և այլ միջոցների հայթայթումը,հողերի բարելավումը և այլն։

Այդ աշխատանքները կազմակերպելու և գլխավորելու նպատակով նույն թվականին կազմակերպվում է Հայաստանի գյուղատնտեսական կոոպերատիվների կենտրոնը(գյուղկոոպկենտրոնը)։

Հուլիսից սկսվեցին Ղափանի պղնձահանքերի և մյուս ձեռնարկությունների վերականգնման աշխատանքները,որի համար կառավարությունը բաց էր թղել 846 հազար ռուբլի։

Ընդարձակվել և մասնակի մեքենայացման էին ենթարկվել Երևանի կաշվի մշակման երկու գործարանները։

Հայաստանի սովետների 4-րդ համագումարում միաժամանակ խնդիր դրվեց արագացնել Ղափանի և Ալավերդու պղնձարդյունաբերության վերականգնման աշխատանքները։

Հայաստանի Հեղկոմը դեռևս 1921թ․ հունվարի 4-ին դեկրետ էր հրատարակել Հայկական ՍՍՀ բանվորա-գյուղացիական տեսչության ստեղծման մասին,նրան տալով ժողովրդական կոմիսարիատի իրավասություն։Դեկրետում սահմանված էին բանվորա-գյուղացիական տեսչության խնդիրները․

ա)պայքարել սովետական հիմնարկություններում տեղ գտած բյուրոկրատիզմի դեմ,վերահսկել կառավարության դեկրետների ու կենսագործումը,օգնել սովետական իշխանության օրգաններին՝նրանց աշխատանքների բարելավման համար։

բ)բոլոր հիմնարկություններում հսկել ամեն կարգի բողոքների ու դիմումների ընդունման և ընթացք տալու գործը։

գ)կենտրոնական և տեղական իշխանությունների քննարկմանը ներկայացնել գործնական առաջարկություններ և միջոցառումներ ամբողջ վարչական սիստեմը վերակազմելու մասին։

գ)զանցառությունների ու հանցանքների համար դատական պատասխանատվության ներկայացնել պաշտոնական անձանց։

Գյուղատնտեսությունը։Դասակարգային պայքար։Խաղաղ շինարարության հինգ տարիների ընթացքում՝1921-1925թթ․,Սովետական Միությունը հաջողությունների էր հասել ժողովրդական տնտեսության վերականգնման ուղղությամբ։Երկրի արդյունաբերությունը և գյուղատնտեսությունը մոտեցել էին նախապատերազմյան մակարդակին։

1925թ․ հունիսին շահագործման հանձնվեց Շիրակի ջրանցքը։Սովետական Հայաստանի բազմաթիվ շրջանների պատգամավորություններից ու ներկայացուցիչներից բացի հանդեսին ներկա էին եղբայրական սովետական հանրապետությունների ներկայացուցիչները։Շիրակի ջրանցքի բացմանը մասնակցեց նաև Ֆ․Նանսենը։Խանդավառված այդ հոյակապ հաղթանակով,հայ մեծ բանաստեղծ Հ․Հակոբյանը 1924թ․ գրեց <<Բոլշևիկ է Շիր- կանալը>> բանաստեղծությունը։

Բարելավվել էր չքավոր և միջակ գյուղացիության դրությունը,1924-1925թթ․ չքավոր և միջակ գյուղացիությանը տրվել էր 4․416 հզ․ ռուբլի պետական վարկ։

Դասակարգային սուր պայքարը արտահայտվում էր նաև քաղաքում։Այստեղ թշնամին փորձում էր ձախողել արդյունաբերական ձեռնարկությունների վերականգնումը։

Սովետական կառավարության որոշմամբ 1925թ․ տեղի ունեցավ գյուղատնտեսական հարկի իջեցում։

Գյուղում աշխատանքները բարելավելու և կուսակցական ղեկավարությունը ամրապնդելու նպատակով կուսակցության 14-րդ կոնֆերանսը որոշեց քաղաքից գյուղ ուղարկել 3000 պրոպագանդիստ,1000 կուսակցական ղեկավար աշխատող և 2000 կոմերիտական։Լավագույն կոմունիստներին գյուղում աշխատանքի են ուղարկում նաև Լենինականի,Ղարաքիլիսայի,Ղափանի և Ալավերդու կուսակցական կազմակերպությունները։

1924թ․ օգոստոսին ՀՍՍՀ Ժողկոմխորհը և Կենտգործկոմը որոշում ընդունեցին գյուղատնտեսական կոոպերացիայի մասին։Ստեղծվեց Հայգյուղկոոպ,որը գյուղացիներին միավորում էր արտադրական կոոպերացիայի տարբեր ձևերի մեջ,կազմակերպում էր նրանց գյուղատնտեսական գործիքներով,սերմացուով,պարարտանյութով և ֆինանսական միջոցներով օգնություն ցույց տալու գործը։

Արդյունաբերությունը։Հանրապետության արդյունաբերության կարևոր ճյուղերից մեկը հանդիսանում է գինեգործությունը։Արագ կերպով առաջ էր գնում պանրագործարանների շինարարությունը։1925-1926թթ․ տնտեսական տարում պանրի արտադրանքն արդեն կազմում էր 1913 թ․ մակարդակի 111,8 տոկոսը։Ավարտվել էր կաշվի մշակման արդյունաբերության վերականգնումը։

Էական հաջողություններ էին ձեռք բերվել նաև երկաթուղային տրանսպորտի աշխատանքներում։Ավելացել էր վագոնների և շոգեքարշերի քանակը։1924-1925թթ․ Երևանի և Սարդարապատի բամբակազտիչ գործարանների գործարկման շնորհիվ 1913թ․ համեմատությամբ ավելացավ բամբակի արտադրությունը։Վերականգնվում էր կաշվի արտադրությունը։Մեծ աշխատանք կատարվեց գինու-կոնյակի արտադրության վերականգնման ուղղությամբ։1925թ․ Երևանում ստեղծվեց ծխախոտի ֆաբրիկա։

1924թ․ նոյեմբերի 7-ին Ղափանում վերսկսվեց պղնձի ձուլումը,որը դադարել էր 1916թ․։Ղափանում աշխատող բանվորների թիվը հասնում էր 800-ի։Լայն աշխատանքներ ծավալվեցին նաև Հայաստանի պղնձարդյունաբերության մյուս կենտրոնում՝Ալավերդիում։

1925թ․ դրվեցին Երևանի և Լենինականի հիդրոէլեկտրակայանների հիմքերը։Երևանի հիդրոէլեկտրակայանի հիմնադրմանը ներկա էին ՍՍՀՄ կառավարության անդամներ՝Գ․Չիչերինը,Ա․Միկոյանը,զինվորական գործիչներ Ս․Բուդյոննին,Ա․Եգորովը և ուրիշներ։Ժողովրդական տնտեսության կաևոր լծակներից մեկն էր նաև ապրանքաշրջանառության ծավալումը գյուղի և քաղաքի միջև։

Պետական և կոոպերատիվ առևտրի ծավալման շնորհիվ կրճատվեց մասնավոր առևտուրը։

1924թ․ սովետական պետությունը կատարեց դրամական ռեֆորմ։

Աշխատավորների նյութական կենսամակարդակի բարձրացումը։Ամբողջ Սովետական Միությունում վերացվեցին հին դրամները և սահմանվեց միասնական կայուն դրամ՝չերվոնեցը։1924-1925թթ․ հանրապետության բյուջեի եկամտային մասը կազմում էր 6․781 հզ․ռուբլի։Հաջորդ տնտեսական տարում բյուջեն աճել էր երկու անգամ,հասնելով 14․667 հզ․ ռուբլու։

Վճռական միջոցառումներ ձեռնարկվեցին գործազրկության դեմ։Պակասեց գործազուրկների թիվը։Աշխատանքային ստաժ ունեցող գործազուրկները ստանում էին պետական նպաստ։Գործազուրկներից կազմակերպվեցին կոշկակարների,ջուլհակների,կառուցողների և այլ աշխատանքային-արտադրական արտելներ։

1923-1926թթ․ քաղաքատիպ վայրերում կառուցվել էին 3065 բնակարաններ՝61․575 քառ․ մետր ընդհանուր տարածությամբ։Նշված ժամանակամիջոցում կառուցվել էր 3579 շենք։

Շինարարական այդ աշխատանքները կատարվել էին Երևանում,Լենինականում,Ղարաքիլիսայում,Ղափանում և Ալավերդում։Ճարտարապետ Ալ․Թամանյանը 1923թ․ տեղափոխվեց մշտական աշխատանքի Հայաստան։Կառավարության հանձնարարությամբ նա մշակեց Երևանի վերակառուցման գլխավոր հատակագիծը։Միաժամանակ նախագծեց Երևանի առաջին հիդրոէլեկտրոկայանը,կառավարական տունը,օպերայի թատրոնը,նաև բժշկական ֆիզիոթերապևտիկ ինստիտուտների շենքերը և մի շարք այլ կառույցներ։

Խոշոր միջոցներ հատկացվեցին առողջապահությանը,որի շնորհիվ ընդարձակվեց նրա ցանցը։1921թ․ դեկտեմբերին Հայաստանում գործել են 77 հաստատություններ՝հիվանդանոցներ,պոլիկլինիկաներ,գիտական ինստիտուտներ,բուժկայաններ,լաբորատորիաներ և այլն։

1925թ․ դեկտեմբերին առողջապական հաստատությունների թիվը հասել էր 151-ի։

1923թ․ Ծաղկաձորում կազմակերպվեց առաջին հանգստյան տունը։1924թ․ սկսեց գործել Դիլիջանի առողջարանը։1926թ․ Հայաստանի բնակչության թիվը հասել էր 881․290-ի։

Սոցիալիստական ինդուստրացման և գյուղատնտեսության կոլեկտիվացման առաջին քայլերը Հայաստանում

Ինդուստրացման սկիզբը Հայաստանում։Ժողովրդական տնտեսության վերականգնումը ավարտելուց հետո Սովետական Միությունը թևակոխեց երկրի սոցիալիստական ինդուստրացման ժամանակաշրջանը։Դա սոցիալիզմի կառուցման համար մղվող պայքարի նոր էտապ էր,երբ խնդիր էր դրվում ստեղծել սոցիալիզմի նյութատեխնիկական բազան։

Վերականգնման ժամանակաշրջանի վերջում կոմունիստական կուսակցության 14-րդ համագումարը կուսակցությանը և ժողովրդին կողմնորոշեց դեպի սոցիալիստական ինդուստրացման լենինյան պլանի կենսագործումը։

Ինդուստրացնել երկիրը՝նշանակում էր նոր ձեռնարկություններ կառուցելու ճանպարհով հասնել այն բանին,որ համախառն արտադրանքի մեջ արդյունաբերական արտադրանքի ծավալը գերազանցեր գյուղատնտեսականին։

Մինչդեռ,ինչպես հայտնի է ,կապիտալիստական երկրների ինդուստրացումը սկսվել է թեթև արդյունաբերությունից։

Սոցիալիստական ինդուստրացումն ու գյուղի կոլեկտիվացման նախապատրաստումը նախադրյալներ էին ստեղծում երկրի տնտեսական վերածնության և բնակչության սոցիալական կառուցվածքի արմատական վերափոխման համար։

Հայ ժողովուրդը մեծ եռանդով ձեռնամուխ եղավ երկրի սոցիալիստական ինսդուստրացման աշխատանքներին։

Նախատեսվեց Հայաստանում ստեղծել պղնձի,քիմիական,շինանյութերի արդյունաբերության ճյուղերը,էլեկտրաէներգիայի արտադրությունը,ինչպես նաև թեթև սննդի արդյունաբերությունը և այլն։

Արդյունաբերության ու գյուղատնտեսության զարգացման խնդիրները քննարկվեցին ՀՍՍՀ սովետների 5-րդ համագումարում,որը կայացավ 1927թ․ թ․ մարտ-ապրիլին։

Սովետական 5-րդ համագումարն ընտրեց Կենտգործկոմի նոր կազմ։Կենտգործկոմի անդամների թվում էին Ս․Լուկաշինը,Աշ․Հովհաննիսյանը,Ա․Մռավյանը,Մ․ Աբեղյանը,Բ․Ներսիսյանը և ուրիշներ։

Հայաստանի Կենտգործկոմի նստաշրջանը հաստատեց Կենտգործկոմի նախագահության կազմը։Կենտգործկոմի նախագահ վերընտրվեց Արտաշես Կարինյանը,նախագահի տեղակալ՝Հայկ Ազատյանը և Կենտգործկոմի քարտուղար՝Ռուբեն Դաշտոյանը։Նույն նստաշրջանում հաստատվեց ՀՍՍՀ Ժողկոմսովետի կազմը,որի նախագահն էր Սաքո Համբարձումյանը,իսկ նախագահի տեղակալը՝Ասքանազ Մռավյանը։

Ինդուստրացման առաջին տարում ՝1926թ․,շահագործման հանձվեց Երևանի հիդրոէլեկտրակայանը։Դրա բացմանը ներկա էին Անդրկովկասի Ֆեդերացիայի կուսակցական ու պետական ղեկավարներ Գ․Օրջոնիկիձեն,Ս․Աղամալի-Օղլին,Շ․Էլիավան և ուրիշներ։

1925թ․ Շիրակի ջրանցքի վրա սկսված Լենինականի հիդրոէլեկտրակայանի կառուցումը ավարտվեց 1928թ․։Ձորագէսի հիդրոէլեկտրակայանի հիմնադրմանը նվիրված միտնիգում ճառերով հանդես եկան Մ․Օրախելաշվիլին,Ս․Կասյանը,Ս․Համբարձումյանը,պրոֆ․ Մ․Աբեղյանը և ուրիշներ։

Կայանի կառուցման աշխատանքները ղեկավարում էր ինժեներ Հովսեփ Տեր-Աստվածատրյանը։1928թ․ նոյեմբերի 26-ի որոշումով հանրապետությունում առաջինը նրան պարգևատրեց <<Աշխատանքային կարմիր դրոշի>> շքանշանով։

Գյուղական էլեկտրակայաններ գործարկվեցին Ղարաքիլիսայում,Նոր Բայազետում,Մեղրիում,Իջևանում և այլ վայրերում։Մինչև 1928թ․ շահագործման հանձնվեցին Զանգեզուրի( Լենինյան,Շահումյանի անվան) հանքերը և Շամլուղի ու Ալավերդու հանքերի մեծ մասը։

1927թ․ շահագործման հանձվեց Երևանի կարբիդի գործարանը։Սովետական իշխանության տարիներին սկսվեցին շինարարական քարերի և նյութերի տեսակների հանքապաշարների հետախուզությունը և շահագործման աշխատանքները։

1926-1929թթ․ կառուցվեց Ձերժինսկու անվան մեխանիկական գործարանը,որն ուներ ձուլման ցեխ և հիմնականում արտադրում էր գյուղատնտեսական գործիքներ,կատարում էր վերանորոգման աշխատանքներ և այլն։Որոշ զարգացում ապրեց կաշվի արդյունաբերությունը։

1926թ․ հոկտեմբերի 22-ին տեղի ունեցավ ուժեղ երկրաշարժ,որը մեծ վնաս հասցրեց Լենինական քաղաքին և շրջակա գյուղերին։Սովետական Միության եղբայրական ժողովուրդների և միութենական կառավարության օգնությամբ Հայաստանի աշխատավորները ձեռնամուխ եղան տուժած շրջանների վերականգնմանը։

1927թ․ Հունիսին ՍՍՀՄ Կենտգործկոմի նախագահ Կալինինը ժամանեց Լենինական։Նա ծանոթացավ երկրաշարժից տուժած քաղաքի և գյուղերի վերականգման ընթացքին։

1929թ․ ֆաբրիկա-գործարանային ուսումնարաններ բացվեցին Ալավերդում և Լենինականի տեքստիլ գործարանում։

Երևանի պետական համալսարանի տեխնիկական ֆակուլտետը տալիս էր հիմնականում շինարար-ինժեներներ։1929-1930թթ․ ուսումնական տարում հիշյալ ֆակուլտետին կից բացվեց նաև քիմիական բաժին։

Ինդուստրացման տարիներին արագորեն աճեց բանվոր դասակարգը։1929թ․ բանվորների և ծառայողների թիվը հասնում էր մոտ 55 հազարի։Պղնձարդյունաբերության վերականգնման գործում աչքի ընկնող ծառայություն են մատուցել երկրաբան Հ․Կարապետյանը,ինժեներներ Վ․Զարապովը,Հ․Մելիք-Աղամիրյանը և ուրիշներ։Հայաստանում քիմիական արդյունաբերության ստեղծման նախաձեռնողներից էին Գ․ Գուրգենյանը,պրոֆեսորներ Ս․Ղամբարյանը և Լ․Ռոտինյանը։Էլեկտրաֆիկացիայի և ոռոգման ուղղությամբ մեծ աշխատանք կատարեցին Հ․Տեր-Աստվածատրյանը և Գ․Շիրմազանյանը։Հայաստանի մասնագետները համագործակցում և օգնություն էին ստանում Մոսկվայի,Լենինգրադի և այլ կենտրոնների գիտնականներից ու ինժեներներից։

1926-1927թթ․ տնտեսական տարում Հայաստանի արդյունաբերության մեջ կապիտալ ներդրումները կազմեցին 18 միլիոն ռուբլի,որի մեծագույն մասը հատկացվեց էլեկտրիֆիկացիային և լեռնահանքային արդյունաբերությանը։1928թ․ շահագործման հանձնվեց մարմարի վերամշակման առաջին գործարանը Երևանում։

Պղնձարդյունաբերության զարգացումն ապահովելու համար կազմակերպվեց ԽՍՀՄ Ժողտնտխորհին ենթակա <<Հայպղինձ>> տրեստը։

Պլանավորվեց 1932թ․ սկսել Ալավերդու պղնձաձուլական գործարանի,Ղափանի հարստացուցիչ ֆաբրիկայի,Օխչի գետի վրա կառուցվող Ղափանի Էլեկտարակայանի շինարարությունը։

Սրվում էին կապիտալիստական երկրների և հատկապես ԱՄՆ-ի ու Անգլիայի հարաբերությունները,հասունանում էին հեղափոխական մարտերը։Գլուխ բարձրացրին Կովկասի սահմաններից վռնդված բուրժուա-նացիոնալիստական տարրերը։

Կովկասում նախկին ֆրանսիական գերագույն կոմիսար գնդապետ Ա․Շեվալյեի ղեկավարությամբ Ռամիշվիլին,Ժորդանիան,Խոսրով բեկ Սուլթանովը,Ռասուլ Զադեն,Վրացյանը,Խատիսյանը և Անդրկովկասի ու Հյուսիսային Կովկասի ժողովուրդների մյուս դավաճանները,հույս ունենալով,թե անգլիական իմպերիալիստները,լեհական և մյուս հակասովետական ուժերը կհարձակվեն Սովետական Միության վրա,իրենք ևս նախապատրաստում էին Կովկասի <<ազատագրումը>>։

Ամրաապնդվում էին Սովետական Միության միջազգային հեղինակությունը և կապերը համաշխարհային պրոլետարիատի հետ։

1927թ․ հոկտեմբերին հայ ժողովրդին հյուր եկավ ականավոր գրող,ՍՍՀՄ-ի մեծ բարեկամ Հանրի Բարբյուսը։

1926թ․ ամռանը տրոցկիստները,զինովևականները և օպոզիցիոն մյուս խմբերի մնացորդները միավորվեցին հակակուսակցական բլոկի մեջ։Տրոցկիստական-զինովևական բլոկը ժխտում էր սոցիալիզմի հաղթանակի հնարավորությունը մեր երկրում։

Հինգերորդ համագումարի Կենտկոմի առաջին պլենումը ՀԿ(բ)Կ Կենտկոմի քարտուղար ընտրեց Հայկ Հովսեփյանին։ՀԿ(բ)Կ Կենտկոմի 1928թ․ ապրիլյան պլենումը Հայկ Հովսեփյանի փոխարեն Կենտկոմի առաջին քարտուղար ընտրեց Հայկազ Կոստանյանին։

Կոլեկտիվացման առաջին քայլերը։Սոցիալիստական խոշոր արդյունաբերությունը արագ զարգացման պայմաններում ակնառու դարձավ գյուղատնտեսության ետ մնալը։Ժամանակակից տեխնիկայի բազայի վրա մանրգյուղացիական տնտեսութունները խոշոր սոցիալիստական տնտեսությունների մեջ միավորելը,գյուղատնտեսության կոլեկտիվացման ծավալումը դիտվեց որպես կուսակցության հիմնական խնդիրը գյուղում։

Վ․Ի․Լենինը սովորեցնում էր,որ կոտորակված մանր տնտեսությունից հասարակական արտադրության անցնելը մի քանի անգամ կբարձրացնի աշխատանքի արտադրողականությունը,կխնայի մարդկային աշխատանքը,գյուղացիներին ընդմիշտ դուրս կբերի խավարից,կմոտեցնի կուլտուրական կյանքին և նրանց քաղաքացիների հետ կդնի հավասար վիճակում։Ելնելով լենինյան ցուցումներից,ՀամԿ(բ)Կ 15-րդ համագումարը,որը տեղի ունեցավ 1927թ․ դեկտեմբերին,ամբողջ սրությամբ առաջ քաշեց գյուղատնտեսության կոլեկտիվացման հարցը։ՀՍՍՀ Ժողկոմխորհի որոշմամբ 1926թ․ կազմակերպվեց Հայաստանի տնայնարհեսագործական կոոպերատիվների միություն՝Հայտնարկոոպ։

Գյուղատնտեսության համախառն արտադրանքը 1913թ․ 65,8 միլիոն ռուբլու դիմաց 1928թ․ կազմեց 72,4 միլիոն ռուբլի։

1927թ․ հիմնականում ավարտվեցին միջգյուղային և ներքին հողաշինարարության աշխատանքները,որոնց շնորհիվ վերացվեցին հին կարգերից ժառանգություն մնացած անասելի խճճվածությունն ու անարդարությունները,բավարարվեցին հողազուրկ և սակավահող տնտեսությունները,խոշորացվեցին հողակտորները,կարգավորվեց ազգային փոքրամասնությունների հողօգտագործումը։

Հայաստանի կոմունիստական կուսակցությունը և կառավարությունը մոբիլիզացրին հանրապետության աշխատավորների ուժերը գյուղատնտեսության կոլեկտիվացումը նախապատրաստելու համար։

Գյուղատնտեսության սոցիալիստական վերակառուցմանն էին ծառայում կոոպերացիան,վարկավորումը,կոնտրակտացիան,շեֆական ու կուլտուրական աշխատանքը։

Ուժեղացվեց գյուղում տարվող քաղաքական-դաստիրակչական աշխատանքը,որն անմիջապես ընկած էր գյուղական կուսակցական,կոմերիտական բջիջների,սովետների և արհեստակցական միությունների վրա։

Հայաստանում գյուղատնտեսական կոոպերացիան սկսեց զարգանալ հատկապես 1924թ․ հետո,երբ տեղի ունեցավ գյուղատնտեսական կոոոպերատիվների առաջին համագումարը,որտեղ ձևավորվեց Հայաստանի գյուղատնտեսական կոոպերատիվների միությունը՝Հայգուղկոոպը։

1927թ․սկսած Հայգյուղկոոպը մթերման և վաճառահանման բնագավառում օգտագործում էր կոնտրակցիան,որը գյուղատնտեսական մթերքների սիստեմ է։Երբ պետական ու կոոպերատիվ կազմակերպությունները պայմանագրային հարաբերությունների մեջ են մտնում անհատական գյուղացիական և կոլեկտիվ տնտեսությունների հետ,կոչվում է կոնտրակտցիա։Պայմանագրի համաձայն վերջիններս պարտավորվում էին սահմանվածներով ու որոշակի ժամկետներում նշված քանակությամբ և համապատասխան որակով գյուղատնտեսական մթերքներ հանձներ պետությանը։

Հանրապետության գյուղատնտեսական Հայգյուղկոոպի միջոցով 1927-1929թթ․ ստացել էր 85 տրակտոր,7,146 գութան,580 տարբեր տեսակի շարքացան,ավելի քան երկու հարյուր սերմազտիչ և գյուղատնտեսական այլ գործիքներ։1929թ․ հոկտեմբերի 1-ի դրությամբ Հայաստանում կար 228 տրակտոր։

1928-1929թթ․ Հայաստանի առաջին պետական տնտեսություններին ավելացան նորերը՝Դիլիջանի,Սեմյոնովկայի,Յանըղի կաթնաանասնապահական,Ալագյազի ոչխարաբուծական ֆերմաները և Լենինականի հացահահատիկային-ճակնդեղական ու Զոդի անասնաբուծական սովխոզները։1929թ․ հանրապետության սովխոզների թիվը հասնում էր 41-ի,որոնք ունեին այգեգործական,անասնաբուծական և դաշտավարական ուղղություն։

Սովխոզները գյուղացիներին մատակարարում էին տեսակավոր սերմեր,ազնվացեղ անասուններ,խաղողի վազի ու պտղատու ծառերի մատեր,օգնում էին պայքարելու գյուղատնտեսական հիվանդությունների ու վնասատուների դեմ,մշակելու հողամասերը,կալսելու հացահատիկը և այլն։

Այսպիսով,սոցիալական ինդուստրացման առաջին տարիներին,գյուղատնտեսական կոոպերացիայի միջոցով,նոր տեխնիկայի բազայի վրա նախապատրաստվում էր գյուղի սոցիալիստական վերափոխումը։

Գյուղատնտեսության կոլեկտիվացումը նախապատրաստելու բնագավառում նոր հաջողություններ ձեռք բերվեցին 1929թ․,երբ գյուղը ընդհուպ մոտեցավ մասսայական կոլեկտիվացմանը։

Գյուղատնտեսական կոոպերացիայի ցանցի ընդարձակման հետ միասին,հայգյուղկոոպի սիստեմում կազմակերպվեցին մասնագիտական կենտրոններ՝Պանիրյուղկենտրոն,Բամբակմիություն։ՀՍՍՀ Ժողկոմխորհի որոշմամբ 1926թ․ կազմակերպվեց Հայաստանի տնայնաարհետսագործական կոոպերատիվների միություն՝Հայտնարկոոպ

Կուսակցությունը և սովետական կառավարությունը հատտւկ ուշադրություն էին դարձնում սովխոզային շինարարությանը։Սովխոզները հանդիսանում էր գյուղատնեսության սոցիալիստական վերակառուցման լավագույն բազաներ։

Ժողովրդական տնտեսության սոցիալիստական վերակառուցման քաղաքականությունը հանդիպեց գյուղի և քաղաքի կապիտալիստական տարրերի կատաղի դիմադրությանը։

Առաջին հնգամյա պլանը։Սոցիալիստական մրցության ծավալումը։Նոր տեխնիկայի բազայի վրա ամբողջ ժողովրդական տնտեսությունը վերակառուցելու,սոցիալիզմի նյութա-տեխնիկական հիմք ստեղծելու համար անհրաժեշտ դարձավ համընդհանուր հեռանկարային պլանի մշակումը։

Դեռևս 1927թ․ դեկտեմբերին կուսակցության 15-րդ համագումարը ընդունել էր հնգամյա պլան մշակելու մասին դիրեկտիվներ։

1929թ․ մարտին ՍՍՀՄ Ժողկոմսովետի և Աշխատանքի ու պաշտպանության խորհրդի համատեղ նիստը,սովետական հանրապետությունների ներկայացուցիչների մասնակցությամբ քննարկեց հնգամյա պլանի նախագիծը։

1929թ․ ապրիլին ՀամԿ(բ)Կ 16-րդ կոնֆերանսը հավանություն տվեց ՍՍՀՄ զարգացման առաջին հնգամյա պլանին՝1928/1929-1932/1933 թթ․ համար,իսկ մեկ ամիս հետո այն հաստատվեց ՍՍՀՄ սովետների 5-րդ համագումարում։

1929թ․ ապրիլի 29-ին ՀամԿ(բ)Կ 16-րդ կոնֆերանսն ընդունեց ՍՍհՄ բոլոր աշխատավորներին ուղղված դիմում,որում կոչ էր արվում սոցիալիստական մրցություն ծավալել հնգամյա պլանը հաջողությամբ կատարելու համար։

Հանրապետության ժողովրդական տնտեսության զարգացմանը մեծ ուշադրություն նվիրեց Հայաստանի կոմկուսի 6-րդ համագումարը,որը քննարկեց Կենտկոմի հաշվետվությունը(զեկուցող՝ՀԿԿ Կենտկոմի քարտուղար Հ․Կոստանյան),հանրապետության հնգամյա պլանի նախագիծը( զեկուցող ժողկոմսովետի նախագահ Ս․Տեր-Գաբրիելյան)։Գյուղում տարվող աշխատանքների մասին զեկուցումով հանդես եկավ Կենտկոմի քարտուղար Ա․Խանջյանը։

ՀՍՍՀ Ժողկոմսովետը և Ժողտնտխորհը պլանը ներկայացրին հանրապետության սովետների 6-րդ համգումարին,որը հրավիրվեց 1929թ․ ապրիլին։

Սովետների 6-րդ համագումարի կենտրոնական հարցը հանրապետության առաջին հնգամյա պլանն էր,որի մասին զեկուցեց ՀՍՍՀ Ժողկոմսովետի նախագահի տեղակալ և պետպլանի նախագահ Մ․Սահակյանը։Նախատեսվում էր զարգացնել լեռնային և լեռնագործարանային արդյունաբերությունը,զարկ տալ քիմիական արդյունաբերության զարգացմանը,ոռոգման և էլեկտրիֆիկացիայի նպատակով առավելագույն չափով օգտագործել ջրային պաշարները։

Ամբողջ ժողովրդական տնտեսության մեջ հինգ տարվա ընթացքում նախատեսվում էր ներդնել մոտ 227 միլիոն,այդ թվում միայն արդյունաբերության մեջ՝մոտ 118 միլիոն ռուբլի։

Համագումարը ընտրեց ՀՍՍՀ Կենտգործկոմի նոր կազմ,բաղկացած 220 մարդուց։Բանվորների,աշխատավոր գյուղացիների,ինտելիգենցիայի ընտրյալների թվում էին Սարգիս Կասյանը,Մանուկ Աբեղյանը,Ստեփան Զորյանը,Ալեքսանդր Թամանյանը,Կարո Հալաբյանը,Մարտիրոս Սարյանը և ուրիշներ։Կենտգործկոմի նստաշրջանը Սարգիս Կասյանին ընտրեց ՀՍՍՀ Կենտգործկոմի նախագահ և հաստատեց Ժողկոմսովետի կազմը՝Սահակ Տեր-Գաբրիելյանի նախագահությամբ։

1929թ․ հունվարի 26-ին <<Կոմսոմոլսկայա Պրավդան>> դիմեց Սովետական Միության բոլոր կոմերիտականներին՝համամիութենական սոցիալիստական մրցում կազմակերպելու կոչով։Նույնպիսի կոչով մարտի 31-ին հանդես եկավ ՀամԼԿԵՄ Կենտկոմը։

Այս բոլորին հաջորդեց երիտասարդական հարվածային բրիգադների կազմակերպումը և արտադրական ձեռնարկությունների կողմից միմյանց սոցիալիստական մրցման հրավիրումը։

Սոցիալիստական մրցումը և հարվածայնությունը Սովետական Հայաստանում սկսեց տարածվել ապրիլ-մարտ ամիսներին։

Լենինգրադի <<Կրասնի վիրոբեժ>> գործարանի կոլեկտիվը մարտի 5-ին սոցիալիստական մրցման հրավիրեց Սովետական Միության բոլոր արդյունաբերական ձեռնարկություններին։Երևանի կարբիդագործները առաջինը Հայաստանում ընդունեցին լենինգրադցիների մրցահրավերը։Կարբիդագործները կատարեցին իրենց խոստումը։Իրենց արտադրական պլանները գերակատարում էին բանվորներ Ա․Գևորգյանը,Մ․Ուլոյանը,Մ․Միրաբյանը,Մ․Մկրտչյանը և ուրիշներ։

Շուտով սոցիալիստական մրցումն ու հարվածայնությունը տարածվեց Հայաստանի բոլոր գործարաններում և երկաթուղային տրանսպորտում։

Ալավերդում սկզբում մրցում էին երեք ցեխ և տաս բրիգադ,Շամլուղում՝տաս հարվածային բրիգադ։Նոյեմբերին ամբողջ կոմբինատում մրցող բրիգադների թիվը հասավ 60-ի։Շամլուղում վերականգնվեց <<Կույր>> հանքահորը,որը վերանվանվեց Մայիսի 1-ի անվան։Հանքահորը վերականգնելու գործում աչքի ընկավ Ս․Բաբայանի բրիգադը,որն այդտեղ էր փոխադրվել արտադրական խորհրդակցության որոշմամբ։Աշխատանքի արտադրողականությունը բարձրացնելու պլանը գերակատարում էին Ա․Մահմուդովի,Մ,Փափախչյանի,Սամարչևի,Վախանելովի,Ա․Մադոյանի և մյուսների բրիգադները։

Միմյանց սոցիալիստական մրցության հրավիրեցին Հայաստանի,Վրաստանի,Ադրբեջանի և սովետական մյուս հանրապետությունների մի շարք ֆաբրիկաների ու գործարանների կոլեկտիվներ,երկաթուղայիններ ու շինարարներ։

Ինդուստրացման և սոցիալիզմի գործին նվիրվածության վառ օրինակ էին նաև շաբաթօրյակները։1929թ․ փետրվարին կոմերտմիության Լոռի-Փամբակի գավկոմը ՀԼԿԵՄ Կենտկոմին հայտնել է,որ գավառի շաբաթօրյակներին մասնակցել են 1500 երիտասարդներ,այդ թվում 1200 կոմերիտականներ։Նրանք աշխատել են Ալավերդում,Ձորագէսի թունելի շինարարությունում,վերանորոգել են կամուրջներ ու ճանապարհներ և այլն։

Կազմակերպվեցին տասնյակ նոր կոլտնտեսություններ։1928-1929թթ․ ընթացքում ստեղծվեցին 170 նոր կոլտնտեսություններ,իսկ հների մեջ մտան բազմաթիվ նոր անդամներ։1929թ․ հոկտեմբերի 1-ի դրությամբ Հայաստանում կոլեկտիվ տնտեսությունների թիվը հասել էր 245-ի՝6300 տնտեսությամբ,որը կազմում էր գյուղացիական բոլոր տնտեսությունների 4 տոկոսը։

Այսպիսով,Սովետական Հայաստանում,ավելի ճիշտ,հանրապետության մի շարք շրջաններում 1929թ․ երկրորդ կեսին սկսվեց մասսայական կոլեկտիվացումը։Դա գյուղի սոցիալիստական զարգացումը նախապատրաստելու՝կոմունիստական կուսակցության և սովետական կառավարության քաղաքականության հաղթանակն էր։

Հաջողությամբ մրցում էին Ձորահէկի և Ռիոնհէկի կառուցողները,հայբամբակկոմի Երևանի և Գյանջայի ձեթ-օճառի գործարանների,Երևանի ու Բաքվի Ֆ,Ձերժինսկու անվան

մեխանիկական գործարանների կոլեկտիվները․Լենինականի,Բաքվի,Խաշուրիի երկաթուղայինները և ուրիշներ։

1929թ․ մեր հայրենիքի պատմության մեջ մտավ որպես մեծ բեկման տարի։

Սովետական Միությունը թևակոխեց պատմական զարգացման նոր՝ժողովրդական տնտեսության ամբողջ ճակատով սոցիալիզմի ծավալուն հարձակման ժամանակաշրջանը։

Մասսայական կոլտնտեսային շարժման սկիզբը Հայաստանում։Արմատական հեղաշրջումը գյուղատնտեսության մեջ

Համատարած կոլեկտիվացման սկիզբը։Սովետական Միության գյուղատնտեսության զարգացումը 1929թ․ աշնանից թևակոխեց նոր էտապ։Գյուղի բազմամիլիոն աշխատավորները սկսեցին միավորվել կոլեկտիվ տնտեսությունների մեջ։Երկիրը անցավ սոցիալիստական խոշոր հողագործության ստեղծման գործին։

Միլիոնավոր մանրգյուղացիական տնտեսությունների գոյությունը,որոնք զուրկ էին ընդլայնված վերարտադրության հնարավորությունից,ոչ միայն դանդաղեցնում էին արտադրողական ուժերի զարգացումը,այլև արգելակում էին սոցիալիստական արդյունաբերության արագ զարգացումը։Գյուղատնտեսությունը իր զարգացման տեմպերով չափազանց ետ էր մնում սոցիալիստական ինդուստրիայի զարգացման տեմպերից՝գյուղը-քաղաքից։

Իմպերիալիստական պետությունների շրջապատման պայմաններում պրոլետարական դիկտատուրայի միակ երկրի՝Սովետական Միության հզորացման,ժողովրդական տնտեսության արագ զարգացման և սոցիալիզմի կառուցման շահերը թելադրում էին արդյունաբերությունը,տրանսպորտը և գյուղատնտեսությունը ենթարկել արմատական տեխնիկական վերակառուցման։Այդ խնդիրների լուծման գործում վճռական նշանակություն ուներ ժողովրդական տնտեսության զարգացման առաջին հնգամյա պլանը,որի առաջին տարվա ծրագրային նախագծումների կենսագործման արդյունքները որոշակի նախադրյալներ ստեղծեցին արդյունաբերության հետագա բուռն զարգացման և մասսայական կոլտնտեսային շարժման ծավալման համար։

ՀԿ(բ)Կ Կենտկոմի 1929թ․ նոյեմբերյան պլենումը զբաղվեց Հայաստանի գյուղատնտեսության սոցիալիստական վերակառուցման ընթացքով և առաջիկա խնդիրներով։Պլենումը արձանագրեց,որ կոլտնտեսային շարժումը Հայաստանի գյուղերում ևս աննախընթաց վերելք է ապրում և որ 1929թ կեսերից այն արդեն լայնորեն ծավալվել է աշխատավոր գյուղացիության մեջ։Պլենումը առաջ քաշեց կոլտնտեսությունների խոշորացման հարցը,ինչպես նոր անդամների ներգրավման,այնպես էլ առանձին փոքր կոլտնտեսությունները միաձուլելու ճանապարհով։

Բացի Ղուրդուղուլու շրջանից համատարած կոլեկտիվացման համար նախադրյալներ ունեցող վայրերի թվին դասվեցին նաև Վաղարշապատի,Հրազդանի,Ղամարլուի և Դուզքենդի շրջանները։

Կոլտնտեսային շարժումը ինչպես իր թափով,այնպես էլ ծավալով առանձնապես աչքի էր ընկնում Միության հացահատիկային առաջավոր շրջաններում։

Կարևոր նշանակություն տալով կոլտնտեսությունները կադրերով ապահովելու խնդրին,Կենտկոմը անհրաժեշտ համարեց նրանց պատրաստման համար կազմակերպել կարճատև դասընթացների լայն ցանց։

1930թ․ հունվարի 5-ին ՀամԿ(բ)Կ Կենտկոմը ընդունեց <<Կոլեկտիվացման տեմպի ու կոլտնտեսային շինարարությանը պետության կողմից օգնելու միջոցառումների մասին>> որոշումը,որը դրվեց գյուղում կուսակցության և սովետական իշխանության քաղաքականության հիմքում։Այն պահանջում էր՝ավարտել գյուղացիական տնտեսությունների համատարած կոլեկտիվացումը և այդ հիման վրա վերացնել կուլակությունը որպես դասակարգ։

Որպես մոտակա գործնական խնդիր Կենտկոմի նախագահությունը անհրաժեշտ համարեց համատարած կոլեկտիվացում սկսել Բասարգեչարի,Դուզքենդի շրջաններում և Երևանի ամբողջ օկրուգում։

Դարալագյազի,Կոտայքի,Վեդու,Աշտարակի շրջանների գուղերի վրա չէր կարելի տարածել համատարած կոլեկտիվացման մասին որոշումը։

Կոլեկտիվացումը հիմնականում ավարտվել էր Փոքր Շահրիար,Քյալագյարխ,Մեծ Շահրիար,Արջարխ գյուղերում։Հունվարի վերջերին Ղուրդուղուլու և Ղամարլուի շրջաններում կոլեկտիվացումը արդեն հիմնականում ավարտվել էր։Այն զգալի ծավալ էր ընդունել նաև Մեղրու,Էջմիածնի,Երևանի,Լենինականի,Լոռու,Սևանի օկրուգների առանձին շրջանների մի շարք գյուղերում։Զանգեզուրում,Աղբաբայի,Ապարանի,Մարտունու,Շամշադինի,Կոտայքի,Ախտայի և լեռնային մյուս շրջաններում կոլեկտիվացումն չէր ծավալվել,որը պայմանավորված էր այդ վայրերի առանձնահատկություններով։

Հանրապետության մի շարք առաջավոր Ղուրդուղուլու,Ղամարլուի,Հրազդանի,Էջմիածնի և մի քանի այլ շրջանների համատարած կոլեկտիվացումը փետրվարի կեսերին ավարտվել էր։

1930թ․ հունվարի 1-ին Հայաստանում կար 300 կոլտնտեսություն,իսկ փետրվարի վերջերին դրանց թիվը հասավ 668-ի։Գյուղատնտեսությունը սոցիալիստական ուղու վրա փոխադրելու հզոր լծակ հանդիսացան մեքենատրակտորային կայանները։1930թ․ մարտի 1-ին Սարդարապատում սկսեց գործել հանրապետության առաջին մեքենատրակտորային կայանը։

Կուլակության վերացումը կապված էր մասսայական կոլեկտիվացման հետ,այն կարող էր իրականացվել միայն համատարած կոլեկտիվացման հիման վրա։Կուլակությունը,որպես դասակարգի,լիկվիդացնելու քաղաքականությունն իր օրենսդրական ձևակերպումն ստացավ ԽՍՀՄ Կենտգործկոմի և Ժողկոմխորհի 1930թ․ փետրվարի 1-ի որոշմամբ,որը վերացրեց մինչ այդ գործող այն օրենքը,ըստ որի անհատ տնտեսությանը թույլատրվում էր հողի վարձակալում և վարձու աշխատանքի օգտագործում։Այդ որոշումը տեղական իշխանության օրգաններին իրավունք էր վերապահում կոլեկտիվացման վայրերում բռնագրավել կուլակային տնտեսության արտադրական միջոցները,տնտեսական կառույցները։Գյուղի հասարակության և իշխանության որոշումով նրանցից առավել թշնամաբար տրամադրվածները արտաքսվում էին հեռավոր վայրեր կամ տվյալ մարզի սահմաններից դուրս։

1930թ․ սկզբներին կուլակային տարրերը Հայաստանի մի շարք շրջաններում դիմեցին տեռորիստական ակտերի՝ուղղված կոլտնտեսային շարժման ակտիվ մասնակիցների դեմ։Իսկ Դարալագյազի,Վեդու,Մարտունու,Շամշադինի շրջաններում տեղի ունեցան բանդիտական ելույթներ։Նրանք հրդեհեցին Իջևան,Դսեղ,Ջարխեջ ու մի քանի այլ գյուղերի կոլտնտեսությունների և Մարտունու շրջանի վարկային ընկերության անասնակերը։

Կոլեկտիվ տնտեսության շինարարության ասպարեզում,թե նրա շարժման ծավալմանն աջակցելու գործում,թե նրանում կատարված սխալների վերացման ուղղությամբ հսկայական դեր կատարեց բանվոր դասակարգը՝էլ ավելի ամրապնդելով իր դաշինքը գյուղի աշխատավորության հետ։

Կոլտնտեսային շինարարությունը և բանվոր դասակարգի ու գյուղացիության դաշինքի հետագա ամրապնդումը։Մանրատված հողագործության սոցիալիստական վերակառուցումը շատ ջանքեր էր պահանջում նաև բանվոր դասակարգից։

Կոմունիստական կուսակցության Կենտկոմի 1929թ․ նոյեմբերյան պլենումը որոշեց կառուցել տրակտորային և գյուղատնտեսական բարդ տեխնիկայի արտադրության մի շարք գործարաններ։Կառուցվեցին Ստալինգրադի,Խարկովի,Չելյանբինսկի տրակտորային,Ռոստովի,Սարատովի և այլ գյուղատնտեսական մեքենաշինության գործարանները,որոնք սոցիալիստական գյուղատնտեսությունը զինեցին առաջավոր տեխնիկայով։

Սոցիալիստական գյուղատնտեսությունը ղեկավարող կադրերով ապահովելու անհրաժեշտությունից ելնելով ՀամԿ(բ)Կ Կենտկոմի նոյեմբերյան պլենումը անհարժեշտ համարեց մոտակա ամիսների ընթացքում գյուղ ուղարկել կազմակերպչական-քաղաքական փորձ ունեցող 25 հազար բանվոր՝կոլտնտեսություններում,մեքենա-տրակտորային կայաններում,փնջային միավորումներում և այլ բնագավառներում աշխատելու համար։

Գյուղ ուղարկվող բանվորական բրիգադների կազմակերպումը լայն թափ ստացավ։Երևանի,Լենինականի,Ալավերդու,Ղափանի արդյունաբերական ձեռնարկությունների և երկաթուղու բանվորների նախաձեռնությամբ առանձնացվեցին բազմաթիվ բրիգադներ։

Ընդունելով այդ առաջարկությունները,նրանք մրցման հրավիրեցին Լենինականի տեքստիլ կոմբինատի,մեխանիկական գործարանի,Ալավերդու և Ղափանի պղնձագործ,Երևանի <<Արարատ>>,մեխանիկական և հանրապետության մյուս ձեռնարկությունների բանվորներին՝իրենց օրինակով օգնություն կազմակերպել կոլեկտիվ շարժման գործին։

Հայաստանի կոմկուսի Կենտկոմը 1930թ․ հունվարին որոշում ընդունեց կոլտնտեսային շինարարությունը կադրերով ապահովելու մասին։Կազմակերպվեցին մի շարք կուրսեր ու դասընթացներ,որոնք ընդգրկում էին մի քանի հազար մարդ։Կազմակերպվեցին կոլտնտեսային հաշվային աշխատողների կուրսեր՝200 ունկնդիրներով։Մեկամսյա կուրսեր դասընթացի միջոցով պատրաստվեց խոշոր կոլտնտեսությունների 60 նախագահ։

Կոլտնտեսային շինարարությունը փորձված կադրերով ապահովելու համար կարևոր նշանակություն ունեցավ 25-հազարականների շարժումը։Գյուղ մեկնեցին 66 քսանհինգհազարականներ,որոնցից 36-ը հաստատվեցին կոլտնտեսային նախագահներ,հինգը՝նախագահի տեղակալներ,իսկ մյուսները վարում էին կոլտնտեսային վարչության անդամների և այլ պարտականություններ։

Մի շարք կոմունիստներ կազմակերպությունների միջոցով կոլտնտեսությունների համար գնեցին նաև գյուղատնտեսական այլ մեքենաներ ու գործիքներ։Լենինականի կազմակերպությունը,օրինակ,հատուկ ֆոնդ ստեղծեց 10 սերմազտիչ և 15 գութան ձեռք բերելու համար։Սիսիանի շրջանի կոմերիտական բջիջները գնեցին և կոլտնտեսություններին հանձնեցին 12 գութան,Ղափանի կազմակերպությունը՝9 գութան և այլն։

1930թ․ փետրվարին Ղուրդուղուլու,Ղամարլվի,Հրազդանի,Էջմիածնի,Աշտարակի,Կոտայքի,Վեդու,Մեղրու շրջանների կոմերիտականների ավելի քան 90 տոկոսը գտնվում էր կոլտնտեսությունների մեջ։

Պայքարելով գյուղական սովետների դերը թուլացնելու,կամ այն նսեմացնելու բոլոր տեսակի տենդեցների դեմ,կուսակցությունը և կառավարությունը լուրջ միջոցներ ձեռնարկեցին գյուղական սովետների աշխատանքը վերակառուցելու,նրանց դերը ուժեղացնելու ուղղությամբ։

Պայքար կոլտնտեսությունները շարժման դժվարությունների հաղթահարման և սխալների վերացման համար։

1930թ․ փետրվարի 20-ին ՀամԿ(բ)Կ Կենտկոմի կողմից հրավիրված երկրամասային և նահանգային մի շարք կուսակցական կազմակերպությունների ղեկավարների խորհրդակցությունը դատապարտեց կոլտնտեսային շարժման մեջ դրսևորված շտապողականությունը և պահանջեց իրականացնել անհետաձգելի ձեռնարկումներ՝կոլտնտեսային շինարարությունը ճիշտ հունի մեջ դնելու համար։Կուսակցության Կենտկոմը փետրվարի վերջերին որոշում ընդունեց տնտեսապես հետամնաց ազգային հանրապետությունների և մարզերի,այդ թվում նաև Անդրկովկասի կոլեկտիվացման հարցի մասին։

Գյուղատնտեսության սոցիալական վերակառուցման գործում թույլ տված սխալների ուղղման և կոլտնտեսությունների ամրապնդման համար կարևոր նշանակություն ունեցավ 1930թ․ մարտի 2-ին հրապարակված գյուղատնտեսական արտելի նոր կանոնադրությունը։Այդ կանոնադրության մեջ արդեն հաշվի էր առնված գյուղացիների արտադրական միջոցների համայնացման հարցի մեջ պարզություն մտցնելու պահանջը։

1930թ․ մարտի 9-ին և 14-ին ՀամԿ(բ)Կ Կենտկոմը կարևոր որոշումներ ընդունեց ուղղված կոլտնտեսային շարժման բնագավառում կատարված սխալների բացահայտման ու դրանց դեմ մղվող պայքարի կազմակերպմանը։

1930թ․ ընթացքում կոլտնտեսություններին 500 միլիոն ռուբլու վարկ տրամադրելու վերաբերյալ Միության Կենտգործկոմի և Ժողկոմխորհի որոշումը հանդիսացավ կարևոր ազդակներից մեկը՝կոլտնտեսային շինարարության զարգացմանը նոր թափ հաղորդելու և նրա համար նոր վերելք խթանելու ուղղությամբ։

Զգալի թվով նոր ձեռնահաս կադրերով ուժեղացվեց շրջանային և գյուղական սովետների ղեկավար կազմը։

Շատ կոլտնտեսություններ քայքայվեցին։Զգալի թվով կոլտնտեսություններ էլ վերացվեցին։Կոլտնտեսությունները մեծ մաղում տվեցին Թալինում,Վեդիում,Ազիզբեկովում,Քեշիշքենդում,Աղբաբայում,Ապարանում,Բասարգեչարում և այլ շրջաններում։

Հանրապետության առաջավոր,համայնական տնտեսության համար զգալի չափով նախապատրաստված Ղուրդուղուլու,Ղամարլուի,Էջմիածնի շրջաններում,ամբողջ կոլտնտեսությունների տարերայնորեն քայքայման դեպքեր համարյա տեղի չունեցան։

1930թ․ մայիսի 24-28-ը տեղի ունեցան ՀԿ(բ)Կ 7-րդ համագումարը։

Համագումարը ՀԿ(բ)Կ Կենտկոմի հաշվետվությամբ հանդես եկավ Կենտկոմի առաջին քարտուղար Ա․Խանջյանը։Համագումարը քննեց նաև գյուղատնտեսության վերելքի և կոլտնտեսային շինարարության խնդիրները(զեկուցող Ս․Կասյան),երիտասարդության մեջ տարվող աշխատանքը և այլ հարցեր։

Եթե 1930թ․ հուլիսին Հայաստանում գոյություն ուներ 380 կոլտնտեսություն,ապա դեկտեմբերի 15-ի տվյալներով դրանց թիվը հասավ 458-ի։

Հայաստանի աշխատավորների պայքարը սոցիալիզմի տնտեսական հիմքի կառուցման համար

Պայքար առաջին հնգամյա պլանի կատարման համար։Հայաստանի սովետների 7-րդ համագումարը։Առաջին հնգամյա պլանի խնդիրն էր սոցիալիզմի տնտեսական հիմքի կառուցման ավարտումը և ամբողջ ժողովրդական տնտեսության սոցիալիստական վերակառուցման համար առաջավոր տեխնիկական բազայի ստեղծումը։Երկրում մեծ թափով ծավալվում էր սոցիալիստական շինարարությունը։1930թ․ սկսվեց Քանաքեռի խոշոր հիդրոէլեկտարակայանի,Ալավերդու քիմիական,Դավալուի ցեմենտի գործարանների,Երևանի սննդի կոմբինատի,Ղափանի պղնձահանքային կոմբինատի ֆլոտացիոն ֆաբրիկայի,Երևանի ծխախոտի և Իջևանի փայտամշակման գործարանների կառուցումը։

Հայ ժողովրդի հաղթանակների փառապանծ տասնամյակը Սովետական Միութայն ԿԳԿ նախագահության անունից ողջունեց նրա նախագահ Մ․Ի․ Կալինինը։

Հայաստանի բանվորներին,նրանց հաղթանակների տասնամյակի առթիվ ջերմ ողջույն հղեց Ֆրանսիայի կոմկուսի առանորդ Մ․Թորեզը։

Հայաստանի աշխատավորները 1930թ․ սկսեցին նախապատրաստվել իշխանության տեղական օրգանների՝սովետների վերընտրություններին։

Ինչպես քաղաքներում,այնպես էլ գյուղական վայրերում սովետների հաշվետու-ընտրական ժողովներին ընտրողների մասնակցությունը բարձր էր,քան 1929թ․ ընտրությունների ժամանակ։Ընտրողների թվում կանայք կազմում էին 27,5 տոկոս,իսկ կոլտնտեսականները՝63,2 տոկոս։

ՀՍԽՀ Կենտգործկոմի որոշմամբ,1931թ․ փետրվարի 14-ին Երևանում գումարվեց Հայաստանի սովետների 7-րդ համագումարը։Վճռական ձայնի իրավունքով համագումարին մասնակցում էին 476 պատգամավորներ։

Համագումարը քննարկեց Անդրֆեդերացիայի կառավարության զեկուցումը(զեկուցող՝Ա․Փիրումյան),Հայաստանի կառավարության հաշվետվությունը (զեկուցող՝Ս․Տեր-Գաբրիելյան),հանրապետության գյուղատնտեսության վերելքը և նրա սոցիալիստական վերակառուցման խնդիրները(զեկուցող՝Ա․Գուլոյան),ընդհանուր պարտադիր ուսումը և անգրագիտության վերացումը(զեկուցող Ա․Եղիազարյան) և այլ հարցեր։

Հանրապետության Ժողովրդական կոմիսարների խորհրդի նախագահ Ս․Տեր-Գաբրիելյանն իր հաշվետվության մեջ հանգամանորեն վերլուծեց հանրապետության ժողովրդական տնտեսության զարգացման ընթացքը,առանձնահատուկ տեղ տալով հնգամյա պլանի իրականացման ուղղությամբ ձեռք բերված հաջողությունների և թերությունների լուսաբանման խնդիրներին։

Համագումարը քննության առավ Հայաստանի գյուղատնտեսության դրությունը,նրա սոցիալիստական վերակառուցման ընթացը,ինչպես նաև տարրական ընդհանուր պարտադիր ուսման և անգրագիտության վերացման խնդիրները։

Պետական արդյունաբերության մեջ 1931թ․ ներդրվելիք կապիտալ միջոցների չափը սահմանվեց 25 միլիոն,իսկ էլեկտրիֆիկացիայի հիմնական ներդրումները՝16 միլիոն ռուբլի։

1931թ․ փետրվարի 1-ի տվյալներով կոլտնտեսությունների թիվը հանրապետությունում արդեն հասնում էր 544-ի։

Հնգամյակի երրորդ տարում հանրապետության գյուղատնտեսությունը,բացի տրակտորային պարկի նկատելի ավելացումից,ստացավ զգալի քանակությամբ գյուղատնտեսական այլ մեքենաներ և գործիքներ,որոնց մեծ մասը տրվեց աշխատավոր մենատնտեսների օգտագործման։

Այդ նպատակներից ելնելով Հայաստանի սովետների 7-ր համագումարը մատնանշեց,որ գյուղացիական տնտեսություններում հետզհետե արորը պետք է փոխարինել գութանով և առավելաագույն չափով պետք է օգտագործվեն մեքենայացված գործիքները։

Հանրապետության Կենտգործկոմի 7-րդ գումարման առաջին սեսիան ընտրեց ԿԳԿ նախագահություն՝բաղկացած 15 անդամից և 5 թեկնածուից։ԿԳԿ նախագահության նախագահ ընտրվեց Ա․Անանյանը,քարտուղար՝Ռ․Դաշտոյանը»։Նախագահության անդամների թվում ընտրվեցին նաև Ա․Գալոյանը,Կ․Այվազյանը,Ա․Երզնկյանը,Ա․Խանջյանը և ուրիշներ։Սեսիան հաստատեց կառավարության կազմը։Ժողկոմսովետի նախագահ հաստատվեց Ս․Տեր-Գաբրիելյանը,առաջին տեղակալ՝Ա․Երզնկյանը,երկրորդ տեղակալ՝Սուսաննա Շահվերդյանը։Սոցիալիստական մրցության առաջավոր ձևերի և աշխատանքի հարվածային մեթոդների արմատավորման շնորհիվ մի շարք ձեռնարկություններ և շինարարական օբյեկտներ 1931թ․ իրենց արտադրա-ֆինանսական առաջադրանքների կատարման ուղղությամբ հասել էին զգալի հաջողությունների։

Անընդհատ զարգացող արդյունաբերությունը,տրանսպորտը,նոր կառուցվող ձեռնարկությունների,հիդրոէլեկտրակայանների,քաղաքային և կոմունալ շինարարությունը բանվորական ուժի մեծ պահանջ էր առաջադրում։Այդ բոլորի շնորհիվ գործազրկութոյւնը 1931թ․ արդեն վերացել էր։

Զգալի չափով բարձրացավ էլեկտրաէներգիայի արտադրությունը,որի տարեկան աճը կազմեց 24,4 տոկոս։

1931թ․ հուլիսի 1-ի տվյալներով հանրապետությունում կոլտնտեսությունների թիվը հասել էր 724-ի,որոնք միավորում էին 40,6 հազար տնտեսութուն,կամ գյուղացիական տնտեսությունների 21,6 տոկոսը։

1931թ․ գործում էր չորս մեքենատրակտորային կայան,որոնք ունեին 168 տրակտոր և զգալի չափի հասնող գյուղատնտեսական այլ մեքենաների պարկ։ՄՏԿ-ները սպասարկում էին 153 կոլտնտեսություն։1929թ․ հանրապետությունում կար <<Ֆորդզոն>>,<<Ինտերնացիոնալ>>,<<Քեյ>>,<<Պուտիլովեց>> մակնիշների 163 տրակտոր։Մեքենատրակտորային կայանները (ՄՏԿ) 1931 ունեին 168 տրակտոր։

Առաջին հնգամյա պլանի կատարման արդյունքները։Սոցիալիզմի տնտեսական հիմքի կառուցման ավարտը։Սովետական աշխատավորությունը հաջողությամբ կատարելով հնգամյակի առաջին երեք տարիների ծրագրային առաջադրանքները,ձեռնամուխ եղավ հնգամյակի չորրորդ տարվա՝1932 թ․ տնտեսական և կուլտուրական շինարարության խնդիրների կենսագործմանը։1932թ․ ամբողջ ժողովրդական տնտեսության պլանի հիմնական խնդիրը կոնֆերանսը համարեց սև մետալուրգիայի,ածխի և մեքենաշինության արտադրական ու շինարարական ծրագրի կատարումը։

Այդ իսկ նկատառումով անհրաժեշտ համարվեց հիմնական կապիտալ հատկացումներն ու շինարարական մյուս կարգի միջոցները կենտրոնացնել առավել կարևորություն ներկայացնող կառույցներում։Ընդ որում,խնդիր դրվեց 1932թ․ անպայման ավարտել և շահագործման հանձնել Ղարաքիլիսայի քիմիական և Դավալուի ցեմենտի գործարանները,Ձորագէսի և Երևանի հիդրոէլեկտարակայանները,արագացնել Քանաքեռի հիդրոկայանի կառուցման աշխատանքները։

Պլանավորվեց 1932թ․ սկսել Ալավերդու պղնձաձուլական գործարանի,Ղափանի հարստացուցիչ ֆաբրիկայի,Օխչի գետի վրա կառուցվող Ղափանի էլեկտրակայանի շինարարությունը։

1932թ․ պլանային առաջադրանքներում պատշաճ տեղ հատկացվեց գյուղական էլեկտարակայանների շինարարությանը։Առանձնապես կարևոր էր Մեղրու,Դիլիջանի և Իջևանի հիդրոէլեկտրակայանների ավարտումը,Շաքիի և Յանզի էլեկտարակայանների կառուցման աշխատանքների ծավալումը։Թեթև արդյունաբերության զարգացման գծով խնդիր դրվեց լայնացնել Լենինականի տեքստիլ ֆաբրիկան,հասցնել այն նրա նախագծային հզորությանը,արագացնել մսի կոմբինատի կառուցումը և այլն։

Սովետական ժողովուրդը հերոսական աշխատանք էր կատարում առաջին հնգամյա պլանը ժամկետից շուտ կատարելու համար։Ծնվեց   
<<հնգամյակը չորս տարում>> լոզունգը։Հնգամյակի երրորդ տարվա պլանները ժամկետից շուտ կատարելու համար ՀՍՍՀ Կենտգործկոմը 1931թ․ նոյեմբերին ՀՍՍՀ Աշխատանքային կարմիր դրոշի շքանշանով պարգևատրեց Երևանի կարի ֆաբրիկայի,ձեթ-օճառի գործարանի,Անիպեմզայի և հայկինոյի կոլեկտիվներին,ինչպես նաև հանրապետության մի շարք աշխատողների։1932թ․ մարտին Անդրֆեդերացիայի 10-ամյակի առթիվ ԱՍՖՍՀ Աշխատանքային կարմիր դրոշի շքանշաններով պարգևատրվեցին ՀԿ(բ)Կ Կենտկոմի առաջին քարտուղար Ա․Խանջյանը,Ժողկոմխորհի նախագահ Ս․Տեր-Գաբրիելյանը,գրող Դ․Դեմիրճյանը,ժողովրդական արտիստ Ամո Խարազյանը և ուրիշներ։Հաջողությամբ և ժամկետից շուտ կատարվեց առաջին հնգամյա պլանը։

Առաջին հնգամյակի տարիներին հանրապետության ժողովրդական տնտեսության մեջ ներդրվեց 319 միլիոն ռուբլի։Համատարած կոլեկտիվացման հիման վրա վերացվեց շահագործող դասակարգի վերջին մնացորդը՝կուլակությունը։1932թ․ հանրապետության բնակիչների թիվը հասավ մեկ միլիոն 124 հազարի։Խոշոր աշխատանքեր կատարվեցին հատկապես Լենինականում,որը մեծ չափով տուժել էր 1926թ․ ուժեղ երկարաշարժից։Քաղաքի վերաշինության համար միութենական բյուջեից բաց էր թողնվել 6 միլիոն ռուբլի։Շինարարական աշխատանքեր կատարվեցին Զանգեզուրում,ուր նույնպես ուժեղ երկարաշարժ էր տեղի ունեցել 1931թ․ գարնանը։1931թ․ հիմնադրվեց Հոկտեմբերյան քաղաքը։

Երևանի Ֆ․Ձերժինսկու անվան մեխանիկական գործարանի հայտնի խառատ Հ․Դիլանյանը հանրապետության արդյունաբերության աչքի ընկնող առաջավորներից էր։Նա իր գիտելիքներով և աշխատանքի փորձով դաստիարակել էր տասնյակ երիտասարդների։Նրա օրինակով շատերը դարձան արտադրության առաջավորներ։Իրենց հարվածային,օրինակելի աշխատանքով աչքի ընկնող խառատ Ա․Մատինյանը,փականագործներ Մ․Հովհաննիսյանը և Գ․Մարտիրոսյանը,հղկող Մ․Մելքոնյանը և շատ ուրիշներ։

<<Արարատ>> գործարանի սպիրտի թորման ցեխի անվան մեքենավար Հ․Հարությունյանը,ծխախոտի գործարանի բարձրորակ վարպետ Հ․Երզնկյանը,պոլիգրաֆ արդյունաբերության հնագույն աշխատող գրաշար Կ․Եղիկյանը,հանրապետության գործարանների ու ֆաբրիկաների հարյուրավոր որակյալ,երկարամյա աշխատանքի փորձ ունեցող բանվորներ Սովետական Հայաստանի բանվոր դասակարգի առաջամարտիկներ էին։

Շինարարների կատարյալ ինտերնացիոնալ կոլեկտիվներ էին Ձորագէսի,Քանաքեռգէսի,Դավալուի ցեմենտի,Ղարաքիլիսայի քիմիական ,Երևանի սինթետիկ կաուչուկի կոմբինատների շինարարները,Ալավերդու և Ղափանի պղնձագործները։

Ահա թե ինչու Հայաստանի ժողովրդական տնտեսության մեջ հնգամյակում նախատեսված 276,8 միլիոն ռուբլու դիմաց փաստացի կապիտալ ներդրումը կազմեց 312,3 միլիոն ռուբլի։

Շահագործման հանձնված նորակառույցների թվումն էին Ձորագէսը,Երևանի երկրորդ ավտոմատ էլեկտարակայանը,Լենինականի հիդրոկայանի երկրորդ հերթը,Երևանի Ձերժինսկու անվան մեխանիկական ֆերմենտացիոն գործարանները,կարի նոր ֆաբրիկաները Երևանում և Լենինականում,Մինջևան-Ղափան երկաթուղին և այլն։

Այսպիսով,հաջողությամբ կատարվեց երկրի սոցիալիստական ինդուստրացման և գյուղատնտեսության կոլեկտիվացման ծրագիրը՝առաջին հնգամյա պլանը։Կառուցվեց սոցիալիզմի հիմքը մեր երկրում։

1932թ․ միայն բանվորների թիվը անցնում էր 16 հազարից։

Հանրապետության բուհերում հնգամյակի սկզբում սովորում էին 1366 ուսանող,իսկ հնգամյակի վերջում՝3526 ուսանող։Տեխնիկումներում սովորողների թիվը համապատասխանաբար՝1852-ից հասնում է 7555-ի,բանֆակներում՝659-ից հասնում է 2644-ի։

Առաջին հնգամյա պլանի հաջող ավարտումը անհրաժեշտ նյութա-տեխնիկական նախադրյալներ ստեղծեց երկրի արտադրողական ուժերի հետագա լայն զարգացման,սոցիալիստական էկոնոմիկայի կառուցման ավարտումն ապահովելու համար։

Հայկական ՍՍՀ-ը ժողովրդական տնտեսության զարգացման երկրորդ հնգամյակի տարիներին(1933-1937թթ․)

Երկրորդ հնգամյա պլանի հիմնական խնդիրները։ՍՍՀՄ-ի ժողովրդական տնտեսության զարգացման հնգամյա պլանի իրագործումը տեղի ունեցավ միջազգային բարդ իրադրության պայմաններում։ՍՍՀՄ-ում ստեղծվել էր սոցիալիստական ծանր ինդուստրիա,ռազմական տեխնիկայի արտադրություն և զարգացած թեթև արդյունաբերություն։Գյուղատնտեսության կոլեկտիվացման շնորհիվ,արտադրության հիմնական միջոցները կենտրոնացվել էին կոլտնտեսությունների ձեռքում։Սակայն ռազմական հարձակման վտանգի ուժեղացումը պահանջում էր արագ կերպով ավարտել ժողովրդական տնտեսության վերակառուցումը և բարձրացնել նրա հզորությունը։

1932թ․ հունվարին ՀամԿ(բ)Կ 17-րդ կոնֆերանսը ընդունեց, <<ՍՍՀՄ ժողովրդական տնտեսության զարգացման երկրորդ հնգամյա պլանը կազմելու դիրեկտիվները>>(1933-1937թթ․)։Կոնֆերանսը հնգամյակի հիմնական քաղաքական ու տնտեսական խնդիրները համարեց ամբողջ ժողովրդական տնտեսության վերակառուցման ավարտումը և կապիտալիստական տարրերի վերջնական լիկվիդացումը։

Համաժողովրդական քննարկումից հետո հնգամյա պլանը վերջնականապես հաստատվեց ՀամԿ(բ)Կ 17-րդ համագումարի կողմից և դարձավ աշխատանքի ու պայքարի ծրագիր։Ամբողջ ժողովրդական տնտեսության համար կապիտալ ներդրումների ծավալը նախատեսվեց 133 միլիարդ ռուբլի,առաջին հնգամյակի 64,5 միլիարդ ռուբլու դիմաց։

1932թ․ մշակվեց նաև Հայկական ՍՍՀ-ի ժողովրդական տնտեսության զարգացման հնգամյա պլանը։

Հայաստանի ժողովրդական տնտեսության զարգացման երկրորդ հնգամյա պլանը նախատեսում էր ժամանակակից տեխնիկայի հիման վրա վերակառուցել ամբողջ ժողովրդական տնտեսությունը՝արդյունաբերությունը,գյուղատնտեսությունն ու տրանսպորտը և վերջնականորեն լիկվիդացնել կապիտալիստական տարրերին։

Խնդիր էր դրվում ընդարձակել հանրապետության շինանյութերի հիմնական տեսակների՝տուֆի,պեմզայի,մարմարի,բազալտի,ցեմենտի և կրի արտադրությունը,Դավալուում կազմակերպել նոր տեսակի ցեմենտի արտադրություն,Երևանում՝կղմինդրի արտադրություն,Արթիկում՝տերմո-բետոնային բլոկների,իսկ Դսեղում՝հրակայուն աղյուսի գործարան։

Վերակառուցվելու և ընդարձակվելու էին նաև հանրապետության թեթև և սննդի արդյունաբերության ձեռնարկությունները։

Արդյունաբերության տեխնիկական վերակառուցմանը զուգընթաց,հնգամյա պլանով պետք է ավարտվեր հանրապետության գյուղատնտեսության սոցիալիստական վերակառուցումը։

Հնգամյակի ընթացքում նախատեսվում էր ընդարձակել ցանքատարածությունները,ավելացնել հացահատիկային ու տեխնիկական կուլտուրաների բերքատվությունը և բարելավել գյուղատնտեսական աշխատանքների կազմակերպական ղեկավարումը։

Հնգամյակի առաջին երկու տարիների ընթացքում գյուղատնտեսական աշխատանքները մեքենայացնելու,հացահատիկային ու տեխնիկական կուլտուրաների բերքատվությունը բարձրացնելու համար հանրապետության կոլտնտեսությունների,սովխոզների և ՄՏ կայանների աշխատողները մտան սոցիալիստական մրցության մեջ։

Ղափանում կառուցվեց հարստացուցիչ ֆաբրիկա,ընդարձակվեց Ալավերդու պղնձաձուլական գործարանը,մեքենայացվեցին հանքերի հորատման աշխատանքները,գործարկվեց Ղարաքիլիսայի քիմիական գործարանի առաջին հերթը։Խոշոր աշխատանքներ կատարվեցին Ալավերդու ծծմբաթթվի և պղնձաջարսպի գործարանների կառուցման ուղղությամբ։Սկսվեց Երևանի Ս․Կիրովի անվան սինթետիկ կաուչուկի գործարանի կառուցումը,վերանորոգվեց կարբիդի գործարանը։

1933թ․ հանրապետության թեթև արդյունաբերության ձեռնարկությունները երկրին տվեցին 26 միլիոն ռուբլու արտադրանք։

1934թ․ հունվարի 10-ից մինչև 13-ը տեղի ունեցավ ՀԿ(բ)Կ 9-րդ համագումարը։

Համագումարը ընտրեց Կենտկոմի նոր կազմ։Կենտկոմի առաջին քարտուղար ընտրվեց Ա․Խանջյանը։

1935թ․ հունվարի 9-ին Երևանում հրավիրվեց ՀՍՍՀ սովետների 8-րդ համագումարը,որը հանրագումարի բերեց սովետների 7-րդ համագումարից հետո ընկած ժամանակաշրջանում Հայաստանի ժողովրդական տնտեսության նվաճումները։

Համագումարը ընտրեց ՀՍՍՀ Կենտրոնական գործադիր կոմետեի նոր կազմ՝բաղկացած 241 հոգուց։Կենտրոնական գործադիր կոմիտեի նախագահ ընտրվեց Ս․Մարտիկյանը։

Հայաստանի աշխատավորների պայքարը երկրորդ հնգամյակի պլանը ժամկետից

շուտ կատարելու համար։Ստախանովյան շարժման ծավալումը։Ժողովրդական տնտեսության զարգացման երկրորդ հնգամյա պլանը ժամկետից շուտ կատարելու նպատակով աշխատավորները 1935թ․ մտան երկրում ծավալված ստախանովյան շարժման մեջ։

Այդ շարժումը սոցիալիստական մրցության հետագա զարգացումն էր։Այն սոցիալիստական հասարակության լավագույն մարդկանց կողմից տեխնիկապես խորապես տիրապետելու և աշխատանքի նոր ձևերի ու մեթոդների կիրառման արդյունք էր։Ստախանովյան շարժումը համաժողովրդական նոր խթան հանդիսացավ աշխատանքի բարձր արտադրողականության հասնելու համար։

ՀամԿ(բ)Կ Կենտկոմի 1935թ․ դեկտեմբերյան պլենումը խնդիր դրեց բոլոր կուսակցական կազմակերպությունների առաջ՝գլխավորել այդ շարժումը և այն տարածել ժողովրդական տնտեսության բոլոր ճյուղեր։

Հայաստանում ստախանովյան շարժման առաջին տարածողները դարձան Ալավերդու և Ղափանի բանվորներն ու ինժեներա-տեխնիկական աշխատողները։

Մտնելով ստախանովյան շարժման մեջ,Ղափանի պղնձի կոմբինատի բանվորներ Մ․Պապյանը,Լ․Ստեփանյանը և մյուսները օրական կատարում էին կրկնակի արտադրական նորմաներ։

1935թ․աշնանը Հայաստանի հանքագործային բանվորների հետ միասին ստախանովյան շարժման մեջ մտան Քանաքեռի հիդրոկայանի և Երևանի Ս․Մ․Կիրովի անվան գործարանի շինարարությունների բանվորներն ու ինժեներա-տեխնիկական աշխատողները։

1935թ․ աշնանը ստախանովյան շարժմանը արձագանքեցին Երևանի մեխանիկական,պահածոների,կաշվի գործարանների,ծխախոտի ֆաբրիկայի,Կիրովականի քիմիական և Լենինականի տեքստիլ կոմբինատների բանվոր-ծառայողները։

Հնգամյանկի ընթացքում հանրապետության բարձրագույն և միջնակարգ տեխնիկական յոթնամյա ուսումնական հաստատությունները ժողովրդական տնտեսությանը տվեցին 9014 մասնագետ կադրեր,որից 3242-ը բարձրագույն,իսկ 5772-ը միջնակարգ տեխնիկական կրթությամբ։

1935թ․ կուսակցությունն առաջ քաշեց <<Կադրերն են վճռում ամեն ինչ>> լոզունգը։Այն լրացնում էր <<Տեխնիկան է վճռում ամեն ինչ>> լոզունգը,որը կուսակցությունն առաջադրել էր վերակառուցման շրջանի սկզբում,երբ երկիրը ամենից առաջ տեխնիկայի կարիք ուներ։

1937թ․ հանրապետությունում գործում էին 57 միջնակարգ մասնագիտական տեխնիկումներ,որոնցում սովում էին 10․05 ուսանող։

Երկրորդ հնգամյակի արդյունքները։1937թ․ ավարտվեց ՍՍՀՄ ժողովրդական տնտեսության զարգացման երկրորդ հնգամյա պլանի կատարումը։

Հնգամյա տարիներին շարք մտան արդյունաբերական 4500 նոր ձեռնարկություններ։Արագ աճեց ծանր արդյունաբերության արտադրանքը։

Հնգամյակի ընթացքում շահագործման հանձնվեցին Թալինի ու Միկոյանի շրջանային էլեկտարակայանները,վերակառուցվեցին Դիլիջանի,Կիրովականի,Ղափանի ու Գորիսի էլեկտրակայանները։

Հնգամյակի վերջին տարում՝1937թ․ Հայաստանում գործում էին տեղական ու հանրապետական նշանակություն ունեցաող 48 էլեկտրակայաններ,որոնց ընդհանուր կարողությունը կազմում էր 76,8 հազար կիլովատ-ժամ։

Երկրորդ հնգամյակում զգալի կերպով ընդարձակվեց գունավոր մետալուրգիայի հանքային բազան։Նախապատրաստական լուրջ աշխատանքներ կատարեցին մոլիբդենի և պղնձի հանքագործարանային արտադրություն ստեղծելու ուղղությամբ։Շահագործման հանձնվեց Ալավերդու պղնձաջարսպի գործարանը,որի արտադրանքը օգտագործվում էր Անդրկովկասի երեք հանրապետությունների այգեգործության մեջ։

Հնգամյակի տարիներին խոշոր տեղաշարժեր կատարվեցին հանրապետության շինանյութերի արտադրության մեջ։Միջոցառումներ ձեռնարկվեցին հանրապետության շինանյութերի հումքի աղբյուրների գիտական ու տեխնիկական ուսումնասիրություններ կատարելու,,գործող ձեռնարկութոյւնները վերակառուցելու և ընդարձակելու ուղղութայմբ։

Հնգամյակի տարիներին շահագործման հանձնվեցին ժողովրդական տնտեսության համար կարևոր նշանակություն ունեցող Դավալուի ցեմենտի,Երևանի բազալտի,պեմզաբետոնի բլոկների,գրանիտ կտրող և մարմար մշակող գործարանները։Ընդարձակվեցին Արթիկի տուֆի և Անի-Պեմզայի ձեռնարկությունները։

Աշխատանքի առաջավոր մեթոդների արմատավորման համար մղված պայքարում լավ նախաձեռնություն հանդես բերեցին Ալավերդու պղնձաձուլարանի վարպետներ Սեդրակ Ուլիխանյանը,Հակոբ Մոսինյանը,Մանթաշ Սիմոնյանը։Կիրովականի կարբիդագործների բրիգադիր Գևորգ Ղազարյանը,որը Անդրկենտգործկոմի անդամ էր,6 ամիս շարունակ իր ձեռքում էր պահում կոմբինատի փոխանցիկ դրոշը։Երկաթուղային տրանսպորտում կրիվոնոսյան շարժմանը առաջինն արձագանքեցին մեքենավար Թորգոմ Պողոսյանը,Գարեգին Աբաջյանը,Բաղդիկ Շիգանյանը,Անդրանիկ Խաչատրյանը և ուրիշներ։

Երկրորդ հնգամյակում վերակառուցվեցին ու ընդարձակվեցին նաև հանրապետւթյան սննարդյունաբերության մի շարք,այդ թվում Երևանի մսի կոմբինատը և <<Արարատ>> տրեստի ձեռնարկությունները։

Տեխնիկական վերակառուցման շնորհիվ Երևանի պահածոների գործարանի արտադրանքը 1937թ․ կազմեց մոտ 20 միլիոն պայմանական տուփ։

Լայն ծավալ ստացավ բնակարանային և կոմունալ շինարարությունը։Հանրապետության քաղաքներում և արդյունաբերական այլ կենտրոններում կառուցվեցին հազարավոր նոր բնակելի տներ։1933-1937թթ․ քաղաքներում ու բանվորական ավաննեորւմ շահագործման հանձնվեց 483 հազար քառ․ մետր բնակելի տարածություն։Բոլոր հիվանդանոցների մահճակալների թիվը 1933 թվականի 1600-ից 1937 թվականին հասավ 2214-ի։

Հնգամյակի վերջում մեր երկրում հիմնականում ավարտվեց սոցիալիզմի կառուցումը։

Սոցիալիզմի հաղթանակը։ՍՍՀՄ նոր սահմանադրությունը։Սովետական Հայաստանը միութենական հանրապետություն։

Կապիտալիզմից սոցիլաիզմին անցնելու ժամանակաշրջանի հիմնական հանրագումարը։Սոցիալիստական հայ ազգի ձևավորումը։Երկրի ինդուստրացումն և կոլտնտեսային կարգերի հաղթանակի շնորհիվ ՍՍՀՄ-ը սոցիալիզմի կառուցման բնագավառում վճռական հաջողությունների հասավ։

Առաջին հնգամյակի պլանի հաջող կատարումը ապահովեց սոցիալիստական էկոնոմիկայի հիմքի կառուցումը,նախադրյալներ ստեղծվեցին ՍՍՀՄ-ում սոցիալիզմի լիակատար հաղթանակի համար։

Աշխատավոր լայն մասսաների հերոսական աշխատանքի շնոհրիվ երկրորդ հնգամյակը ևս կատարվեց հաջողությամբ և ժամկետից շուտ։Ավարտվեց ժողովրդական միջոցների տնտեսության տեխնիկական վերակառուցումը։Երկրում վերացվեցին շահագործող դասակարգերը։

Բարձրացավ ժողովրդի նյութական բարեկեցությունը,զգալիորեն զարգացան գիտությունը և կուլտուրան։Ավելի քան երկուևկես անգամ աճեց բանվորների և ծառայողների աշխատավարձի ֆոնդը,երեք անգամից ավելի՝կոլտնտեսականների դրամական եկամուտը։

1937թ․ ՍՍՀՄ նավթի և գազի հանույթի 76 տոկոսը տալիս էր Բաքուն։Հանրապետության արդյունաբերության տեսակարար կշիռը կազմեց 89,7 տոկոս,Վրացական ՍՍՀ-ում՝75 տոկոս,իսկ Հայկական ՍՍՀ-ում՝84 տոկոս։

Սոցիալիզմի հաղթանակը սովետական հասարակության մեջ ընդմիշտ վերացրեց ներքին հակադրություններ ծնող բոլոր պատճառները։Դադարեց գոյություն ունենալ վերջին շահագործող դասակարգը՝կուլակությունը։Բանվորների և ծառայողների թիվը ՍՍՀՄ-ում աճեց և 1936թ․ հասավ 25,8 միլիոնի՝1913 թվականի 11,4 միլիոնի դիմաց։

Զգալի փոփոխություն տեղի ունեցավ նաև սովետական ինտելիգենցիայի կյանքում,որն ամբողջովին նվիրվեց բանվոր դասակարգի և կոլտնտեսային գյուղացիության գործին,սոցիալիստական հասարակարգի հաղթանակի գործին։Երկրորդ հնգամյակի վերջում սովետական ինտելիգենցիան իր շարքերում հաշվում էր 9,6 միլիոն մարդ,որոնց գերակշռող մասը ծագում էր բանվորներից,գյուղացիներից և մյուս աշխատավոր տարրերից։

Երկրորդ հնգամյակի քաղաքական և տնտեսական խնդիրների հաջող լուծումը նպաստեց աշխատավորների կենսամակարդակի բարձրացմանը։Բոլոր արդյունաբերական ձեռնարկություններում մտցվեց 7-ժամյա,առանձին ճյուղերում՝6-ժամյա աշխտանքային օր։

Քաղաքի և գյուղի աշխատավորների կուլտուր-կենցաղային դրության բարելավման,նրանց լուսավորության,առոջղապահության և այլ կարիքների վրա պետության կատարած ծախսերը 1932թ․ կազմեցին 30,8 միլիարդ ռուբլի։

1939թ․ մարդահամարի տվյալներով գրագետ էր 9 տարեկանից բարձր հասակ ունեցողների 81,2 տոկոսը,գյուղական բնակչության 76,8 տոկոսը,մինչդեռ 1926 մարդահամարի տվյալներով գրագետ էր բնակչության միայն 51,1 տոկոսը։ՍՍՀՄ ժողովուրդներից 40-ը,որոնք նախկինում չունեին իրենց գիրն ու գրականությունը,այն ստեղծեցին սովետական կարգերի օրոք։Լայն հեռանկարներ բացվեցին հայ ժողովրդի հոգևոր ուժերի հետագա ծաղկման համար։Հանրապետության բնակչությունը 1939թ․ հասավ 1․281․599-ի։

Սոցիալիզմի հաղթանակը տնտեսության բնագավառում հիմնովին վերափոխեց նաև ՀՍՍՀ-ի բնակչության դասակարգային կառուցվածքը։Նախկինում գոյություն ունեցող շահագործողների դասակարգը վերացվեց։Քաղաքում անհետացան կապիտալիստները,գյուղում՝կուլակությունը։

Որակական փոփոխության ենթարկվեց գյուղացիությունը։Մանր արտադրողների դասակարգից այն վերափոխվեց կոլտնտեսայինի և իր սոցիալիստական բնույթով մերձեցավ բանվոր դասակարգին։Կարևոր նշանակություն ունեցավ աշխարհով մեկ ցրված վտարանդի հայերի ներգաղթի կազմակերպումը։Գտնվելով Անդրֆեդերացիայի կազմում և նրա միջոցով մտնելով ՍՍՀՄ-ի կազմի մեջ,հայ պետականությունը շրջապատված էր բարեկամական ջերմ հոգատարությամբ,նյութական ու բարոյական օգնություն էր ստանում,որի շնորհիվ հայ ժողովուրդը կարողացավ ընթանալ սոցիալիզմի կառուցման ուղիով։

Սոցիալիստական շինարարության պրոցեսում աճեց նաև սովետական դարաշրջանի նոր մարդը,որն օժտված էր ջերմ հայրենասիրությամբ,ժողովրդի ընդհանուր գործի նկատմամբ նվիրվածությամբ։

Գնալով ուժեղացավ կուսակցական կազմակերպությունների ազդեցությունը մասսաների վրա,նրանց ավանգարդային դերը ժողովրդական տնտեսության բոլոր բնագավառներում։Այդ թերությունները վերացնելու համար 1933թ․ հունվարի 12-ին ՀամԿ(բ)Կ ԿԿ և ԿՎՀ միացյալ պլենումը որոշում ընդունեց կուսակցության զտման և կուսակցության մեջ ընդունելությունը ժամանակավորապես դադարեցնելու մասին։

ՀամԿ(բ)Կ Կենտկոմի 1938թ․ հունվարյան պլենումը դատապարտեց կոմունիստների նկատմամբ ցուցաբերած հախուռն վերաբերմունքը,երբ առանց փաստերի ստուգման հեռացնում էին կուսակցության շարքերից,զրկում աշխատանքից,հայտարարում ժողովրդի թշնամի և այլն։Կոմունիստական դեմոկրատիայի կոպիտ խախտումները անհատի պաշտամունքի պայմաններում մեծ վնաս էին հասցնում կուսակցական աշխատանքին։

Դասակարգային պայքարը սուր բնույթ ստացավ։Տրոցկիստների ու աջերի պայքարը ծանրացրեց վիճակը։Իմպերիալիստները ցանկանում էին օգտվել ստեղծված դրությունից և ինտերվենցիա սկսել ՍՍՀՄ-ի դեմ։Պետք էր երկիրը դուրս բերել նման վիճակից։Այդ պայմաններում ձևավորվեց Ստալինի անձի պաշտամունքը։17-րդ դարում չափազանցվեցին Ստալինի ծառայությունները։Այդ ժամանակից կուսակցության և սովետական ժողովրդի ձեռք բերած հաջողությունները վերագրվեցին Ստալինին։Գնալով Ստալինը չարաշահում էր իր դիրքը։

Սակայն կուսակցական գործիչների արդարացի պահանջները որակավորվեցին որպես նահանջ դասակարգային թշնամու հանդեպ,և նրանք շուտով անձի պաշտամունքի զոհ դարձան։Զգոնությունը բարձրացնելու պատրվակով Բերիան և նրա դրածոները լենինյան կադրերի ջարդ կազմակերպեցին Հայաստանում։Շինծու մեղադրանքներ հորինվեցին լավագույն կոմունիստների նկատմամբ։Կատարեոլվ Բերիայի ցուցումները,կարերիստական տարրերը ջանում էին ցույց տալ,թե իբր Հայաստանում նացիոնալիստական-տրոցկիստական կազմակերպությունների լայն ցանց գոյություն ունի։Բերիան 1935թ․ շարքից հանեց Հայկական ՍՍՀ Ժողկոմսովետի նախագահ Ս․Տեր-Գաբրիելյանին,այնուհետև անհատի պաշտամունքի կամայականության զոհ դարձավ ՀԿԿ Կենտկոմի առաջին քարտուղար Աղասի Խանջյանը։Բուրժուական նացիոնալիստներ որոնելու մոլուցքով տարված՝նրանք հորինում էին գոյություն չունեցող կազմակերպություններ։Մտացածին այդ խմբի անդամներ էին համարվում ականավոր սովետական գրողներ Եղիշե Չարենցը,Ակսել Բակունցը,Գուրգեն Մահարին,Նորենցը և ուրիշներ։

Կապված բոլշևիկների կազմակերպած մայիսյան ապստամբության ճնշման հետ՝հակամարտություն սկսվեց դաշնակցություն կուսակցության և բոլշևիկների միջև։Այդ հակամարտություններն ավելի խորացան 1921թ․ փետրվարյան ապստամբությունից հետո։

Խորհրդային իշխանության հաստատումից հետո շուրջ 1400 սպաներ արտաքսվեցին Ռյազան քաղաք։Արտաքսվածների թվում էին Թ․Նազարբեկյանը,գնդապետներ Մելիք-Աղամալովը,Բաբաջանով եղբայրները։

Լենինի մահից հետո կուսակցության առաջնորդի տեղն զբաղեցնելու համար անհաշտ պայքար սկսվեց Իոսիֆ Ստալինի և Լև Տրոցկու միջև,որն ավարտվեց Ստալինի հաղթանակով։Նա տրոցկիզմը հայտարարեց թշնամական գաղափարախոսություն։

Հայաստանի կոմկուսի ներսում խմբակցային պայքար էր ընթանում,որն արտահայտվում էր դիմումների նշումով ՀամԿ(բ)Կ ղեկավարությանը,որոնցում քննադատում էին Հայաստանի կոմկուսի ղեկավարության <<թույլ աշխատանքը>> գաղափարախոսական ճակատում և այլն։

Որպես նախկին մենշևիկներ դատապարտվում են Արամայիս Երզնկյանը,Թադևոս Ավդալբեգյանը։Որպես նախկին էսեռներ դատապարտվում են Ս․Մարկոսյանը,Գրիգոր Չուբարը և այլն։

1920թ․ դեկտեմբերի 17-ին Խորհրդային Հայաստանում հրապարակվեց դեկրետներ հոգևոր հաստատություններին պատկանող մշակութային հիմնարկությունների պետականացման մասին։

Հոգևորականները զրկվեցին ընտրելու-ընտրվելու իրավունքից։Եկեղեցին անջատվեց պետությունից,իսկ դպրոցը եկեղեցուց։1922թ․ հունվարի 6-ի դեկրետի հիման վրա եկեղեցիներից բռնագրավվեց շուրջ 300 կգ․ ոսկի,400 տոննա արծաթ և այլն։

1920-1930-ական թթ․ դատապարտվել է 1248 մարդ,որից 44-ը գնդակահարվել է։Սահակ Տեր-Գաբրիելյանը ձերբակալվեց Մոսկվայում։1937թ․ օգոստոսի 31-ին Ս․Տեր-Գաբրիելյանին դուրս նետեցին ՆԳԺԿ 3-րդ հարկի պատուհանից Հ․Գևորգովը և Նիկողոսովը։

1938թ․ մայիսի 6-ին խոշտանգումներից բանտում մահացավ Ա․Գալոյանը։Բանտում է մահացել նաև Ա․Երզնկյանը։

Ա․Խանջյանի փոխարեն ՀԿ(բ)Կ առաջին քարտուղար դարձավ Ա․Ամատունին։

Կենտկոմի կազմից հանվեցին և ձերբակալվեցին Հայաստանի Ժողկոմխորհի նախագահ Ա․Գուլոյանը,Խ․Մուղդուսին,Գևորկովը և ուրիշներ։

Մարդ կարող էր պատիժ-կրել ոչ միայն տվյալ պահին իր կոնկրետ գործողությունների,այլև անցյալում թույլատրած սխալների համար։1921թ․ հունվարին Ռյազանի և Ռուսաստանի այլ համակենտրոնացման ճամբարներ աքսորվեցին շուրջ 1400 սպաներ։Դաշնակցությունը,որպես ընդդիմադիր ուժ վերացավ,իրենց գործունեությունը դադարեցրին մյուս ոչ կոմունիստ կուսակցությունները։

1930-1938 թթ․ ձերբակալվեց 164 հոգևորական,որոնցից 90-ը գնդակահարվեց։

1930-ական թթ․ Հայաստանում քաղաքական բռնաճնշումների ենթարկվեց մոտ 25 հզ․ մարդ,որոնց մոտ կեսը գնդակահարվել է։

1936-1937թթ․ ընթացքում շարքից հանվեցին,ռեպրեսիայի ենթարկվեցին հեղափոխական շարժման ականավոր ներկայացուցիչներ,հին բոլշևիկներ ՀԿ(բ)Կ Կենտկոմի նախկին քարտուղարներ Գևորգ Ալիխանյանը,Սարգիս Սրապիոնյանը,Աշոտ Հովհաննիսյանը,Հայկ Հովսեփյանը,Հայկազ Կոստանյանը,Աղասի Խանջյանը,Հայաստանի ռազմա-հեղափոխական կոմիտեի առաջին նախագահ Սարգիս Կասյանը,ՀՍՍՀ Կենտգործկոմի նախագահներ Սերգո Մարտիկյանը և Գևորգ Հանեսօղլյանը,լուսժողկոմներ Ներսիկ Ստեփանյանը և Արտո Եղիազարյանը։

Անհատի պաշտամունքի զոհ դարձան նաև գրականության,գիտության և կուլտուրայի շատ աչքի ընկնող գործիչներ,նրանց թվում՝բանաստեղծ Եղիշե Չարենցը,արձակագիր Ակսել Բակունցը,գրականագետ Պ․Մակինցյանը։Ձերբակալվեցին Գ․Մահարին,Վ․Թոթովենցը,Վ․Ալազանը,Գևորգ Քոչարը,Երվանդ Քոչարը և ուրիշներ։Քաղաքական բռնաճնշումները շարունակվեցին մինչև 1953թ՝Ի․Ստալինի մահը։

1937թ․ սեպտեմբերյան պլենումը ՀԿ(բ)Կ Կենտկոմի առաջին քարտուղար է ընտրում Գ․Հարությունյանին։

ՍՍՀՄ նոր սահմանադրության ընդունումը։Երկորդ հնգամյակի վերջում ազգային հանրապետություները լուծեցին կարևորագույն պրոբլեմներից մեկը՝տեղական ազգային կադրերի ստեղծումը,որը մի կողմից ամրապնդում էր ազգային սովետական պետականությունը և մյուս կողմից՝զարգացնում կապերը մյուս սովետական հանրապետությունների հետ։Այդ ժամանակ սովետական բազմազգ պետությունը բաղկացած էր 7 միութենական,16 ինքնավար հանրապետություններից,16 ինքնավար մարզերից և 10 ազգային շրջաններից։Սոցիալիզմի հաղթանակը փոփոխություններ մտցրեց ոչ միայն երկրի տնտեսական կյանքում,այլև հասարակության դասակարգային կառուցվածքում։Այդ ամենը հրատապ պահանջ էր դնում որոշ փոփոխություններ մտցնել պետության կառավարող օրգանների ֆունկցիաների մեջ։

1935թ․ փետրվարի 1-ին ՀամԿ(բ)Կ Կենտկոմի պլենումը որոշեց սովետների 7-րդ համագումարում առաջարկել ՍՍՀՄ սահմանադրության մեջ մի շարք փոփոխություններ մտցնելու անհրաժեշտութայն մասին։

1935թ․ փետրվարի 6-ին որոշվեց կազմել ՍՍՀՄ նոր սահմանադրություն՝հաշվի առնելով այն փոփոխությունները,որոնք տեղի էին ունեցել մեր երկրի կյանքում։

Կատարելով այդ որոշումը,ՍՍՀՄ Կենտգործկոմի սեսիան ընտրեց 31 մարդուց կազմված սահմանադրական հանձնաժողով,որը և ձեռնամուխ եղավ նոր սահմանադրության նախագծի մշակմանը։

1936թ․ հունիսի սկզբներին նոր սահմանադրության նախագիծը արժանացավ նախ ՀամԿ(բ)Կ Կենտկոմի պլենումի,ապա ՍՍՀՄ Կենտգործկոմի նախագահության հավանությանը և նույն ամսի 12-ին հրապարակվեց մամուլում՝համաժողովրդական քննարկման համար։

1936թ․ նոյեմբերի 19-ին բացվեց ՀՍՍՀ սովետների արտակարգ 9-րդ համագումարը,որը լսեց ՀՍՍՀ Կենտգործկոմի նախագահ Գ Հանեսօղլյանի զեկուցումը նոր սահմանադրության նախագծի համաժողովրդական քննարկման արդյունքների մասին։Ամենուրեք այն արժանացել էր մասսաների միահամուռ հավանությանը։

1936թ․ նոյեմբերի 25-ին Մոսկվայում բացվեց ՍՍՀՄ սովետների 8-րդ արտակարգ համագումարը։

Համագումարին մասնակցում էր 2016 պատգամավոր,որոնք ներկայացնում էին 63 ազգություններ։Համագումարը քննարկեց նոր սահմանադրության նախագիծը։Համագումարը հավանություն տվեց ներկայացված նախագծին,և այն ընդունվեց որպես հիմք։Խմբագրական հանձնաժողովը ուղղումներ և լրացումներ մտցրեց 38 հոդվածներում։

Սահմանադրությունն ազդարարում էր,որ ՍՍՀՄ-ը բանվորների և գյուղացիների սոցիալիստական պետություն է,որի հիմքը ժողովրդական տնտեսության սոցիալիստական համակարգն է,արտադրական միջոցների ու գործիքների սոցիալիստական սեփականությունը։

Սահմանադրության համաձայն,ազգերի իրավունքների ուղղակի կամ անուղղակի սահմանափակումը պատժվում է որպես հանցագործություն։

Ըստ նոր սահմանադրության,մեր երկրի պետական իշխանության բարձրագույն օրգանը ՍՍՀՄ Գերագույն սովետն է՝կազմված Միության սովետից և Ազգությունների սովետից,որոնք ընտրվում են ՍՍՀՄ քաղաքացիների ուղղակի ընտրությամբ։Ամեն մի քաղաքացի ունի խղճի,խոսքի և մամուլի,ժողովների ու միտինգների,փողոցային երթերի ու ցույցերի ազատություն,հասարակական կազմակերպությունների մեջ միավորվելու,անձի անձեռնմխելիության իրավունք և այլն։Սահմանադրությունը արգելում է մարդու կողմից մարդուն շահագործումը։Դա հաղթանակած սոցիալիզմի սկզբունքներից մեկն էր։

ՍՍՀՄ սովետների 8-րդ համագումարի որոշմամբ լիկվիդացիայի ենթարկվեց Անդրֆեդերացիան,որպես իր դերն արդեն կատարած։Ադրբեջանի,Վրաստանի և Հայաստանի Սովետական Սոցիալիստական Հանրապետությունները նոր սահմանադրության համաձայն,որպես միութենական հանրապետություններ,ինքնուրույն կերպով մտան ՍՍՀՄ կազմի մեջ։

Հայկական ՍՍՀ նոր սահմանադրությունը։1936թ․ հունիսին,ՍՍՀՄ սահմանադրության նախագծի հրապարակումից հետո,ՀՍՍՀ Կենտգործկոմի որոշմամբ ստեղծված հանձնաժողովը, նախագահ Ա․Խանջյանը,անդամներ Ս․Մարտիկյանը,Պ․Թորոսյանը,Ռ․Դաշտոյանը և ուրիշներ մշակեցին ՀՍՍՀ սահմանադրության նախագիծը,որը նույն թվականի հոկտեմբերին համաժողովրդական քննարկման համար հրապարակվեց մամուլում։1937թ․ փետրվարի 22-ին ՀՍՍՀ Կենտգործկոմը հավանություն տվեց ՍՍՀՄ սահմանադրության հիման վրա կազմված Հայկական ՍՍՀ հիմնական օրենքի նախագծին։

Հայաստանի սովետների 9-րդ արտակարգ համագումարը 1937թ․ մարտի 20-ին վերսկսեց իր աշխատանքները։Համագումարի քննարկման էին դրված Հայկական ՍՍՀ 1937թ․ սահմանադրության նախագծի ընդունման,նաև Անդրկովկասյան Ֆեդերացիայի լիկվիդացիայի հարցերը։Համագումարում ՀՍՍՀ նոր սահմանադրության նախագծի մասին զեկուցումով հանդես եկավ ՀՍՍՀ Կենտգործկոմի նախագահ Գ․Հանեսօղլյանը։

Համագումարն իր մարտի 23-ի որոշմամբ հաստատեց ՀՍՍՀ նոր սահմանադրությունը։

Հայկական ՍՍՀ հասարակական կյանքի զարգացումը միանգամայն նոր ընթացք էր ընդունել․վերացվել էին շահագործող դասկարգերը և մարդու կողմից մարդուն շահագործելու հնարավորությունները,ապրանքաշրջանառությունից դուրս էին մղվել նէպմաններն ու շահագործող մյուս տարրերը։Դրության տերը բանվոր ու գյուղացի դասակարգերն էին և սովետական ինտելիգենցիան։

Սահմանադրությունը հաստատեց,որ Հայկական ՍՍՀ-ն բանվորների և գյուղացիների սոցիալիստական պետություն է։

Սահմանադրական կարևորագույն երաշխիքներից էր նաև կրթության իրավունքի հաստատումը,որը ապահովվում էր ձրի,ընդհանուր պարտադիր և պոլիտեխնիկական կրթության զարգացմամբ,դպրոցական լայն ցանցի ստեղծումով։

Սահմանվեց նաև,որ ՍՍՀՄ զինված ուժերում ծառայելն ու հայրենիքի պաշտպանությունը,Հայկական ՍՍՀ յուրաքանչյուր քաղաքացու սրբազան պարտքն է։Հայրենիքի հզորությանը վնաս հասցնելը,լրտեսությունն ու դավաճանությունը,երդում խախտելն ու թշնամու կողմն անցնելը համարվում էր ծանր հանցագործություն և պատժվում օրենքի խստությամբ։Կնոջը տղամարդուն հավասար իրավունք էր տրվում։Բոլոր քաղաքացիներն ապահովվում էին խոսքի,մամուլի,ժողովների,միտինգների,երթերի ու ցույցերի ազատությամբ։

Սահմանադրության մեջ նշվում էր,որ Հայկական ՍՍՀ-ն իրավահավասար մի հանրապետություն է և կամավոր կերպով է մտել ՍՍՀՄ կազմի մեջ։

ՍՍՀՄ Կենտգործկոմը իր 1937թ․ հոկտեմբերի 1-ի որոշմամբ Գերագույն սովետի ընտրությունների օրը նշանակեց նույն թվականի դեկտեմբերի 12-ը։

1937թ․ հոկտեմբերին սկսվեց ՍՍՀՄ Գերագույն սովետի դեպուտատության թեկնածուների առաջադրումը։Կոմունիստական կուսակցությունը անկուսակցականների հետ բլոկ կազմած առաջադրում էր արդյունաբերության,գյուղատնտեսության,գիտության ու կուլտուրայի առաջավորների,պետական և կուսակցական ականավոր գործիչների լավագույն ներկայացուցիչներին։

1937թ․ դեկտեմբերի 12-ին կայացած ընտրությունները մասսաների և կուսակցության միջև գոյություն ունեցող սերտ կապի փայլուն արտահայտությունն էին։

Հայկական ՍՍՀ-ից ՍՍՀՄ Գերագույն սովետի կազմում ընտրվեց 29 դեպուտատ,որոնցից չորսը Միության սովետում և քսանհինգը՝Ազգությունների սովետում։Դեպուտատների թվում էին Ա․Միկոյանը,Կ․Հալաբյանը,Լ․Հովսեփյանը,Մացակ Պապյանը,Գ․Հարությունյանը,Ա․Փիրուզյանը,Ա․Ալեքսանյանը,Բ․Մարտիրոսյանը և ուրիշներ։

Գերագույն սովետի նոր սահմանադրությունը։Հայկական ՍՍՀ Գերագույն սովետի ընտրությունները,պետական կառուցվածքն ու սուվերեն իրավունքները։Հայկական ՍՍՀ Գերագույն սովետի ընտրությունները նշանակվեցին 1938 թ․ հունիսի 12-ին։Հանրապետության 611․649 ընտրողներից ընտրություններին մասնակցեց 605․907-ը,այսինքն՝ընտրողների 99,6 տոկոսը։Կոմունիստների և անկուսակցականների բլոկի թեկնածուների օգտին ձայն տվեց ընտրողների 99,67 տոկոսը։

Հայ ժողովրդի կուլտուրայի,գիտության ու արվեստի գործիչներից դեպուտատների թվումն էին Արազին,Հարո Ստեփանյանը,Հայկանուշ Դանիելյանը,Ռուբեն Գյանջունցյանը,Սիմակ Սահակյանը,Շարա Տալյանը և ուրիշներ։Դեպուտատների թվում էին ՍՄԿԿ Կենտկոմի քաղբյուրոյի անդամ Անաստաս Միկոյանը,ՀԿԿ Կենտկոմի քարտուղար Գրիգոր Հարությունյանը,ճարտարապետության ակադեմիկոս Կարո Հալաբյանը,Ղափանի անվանի հանքափոր Մինաս Պապյանը և ուրիշներ։

Հայկական ՍՍՀ Գերագույն սովետի նախագահության նախագահ ընտրվեց նախկին բատրակ,հետագայում կոլտնտեսության նախագահ Մացակ Պապյանը,իսկ Ժողկոմխորհի նախագահ՝հեղափոխական բանվորի որդի Արամ Փիրուզյանը։

Հայկական ՍՍՀ հիմնական օրենքը սահմանում է,որ հանրապետությունն ունի իր որոշակի տերիտորիան․այն անձնեռնմխելի է և նրա փոփոխման հարցը որոշում է ինքը՝ժողովուրդը և նրա պետական բարձրագույն մարմինը՝Գերագույն սովետը։

Հանրապետության պետական բարձրագույն ինքնուրույն մարմիններ էին Հայկական ՍՍՀ Գերագույն սովետը և նրա նախագահությունը,Ժողկոմսովետն իր ժողովրդական կոմիսարիատներով ու գերատեսչություններով,դատախազությունը և գերագույն դատարանը։

ՀՍՍՀ ունի իր մայրաքաղաքը,պետական գերբը,դրոշակը և պետական հիմնը։Պետական զինանշանի հեղինակը Մարտիրոս Սարյանն էր,պետական օրհներգի հեղինակներն էին կոմպոզիտոր Արամ խաչատրյանը և բանաստեղծ Սարմենը,պետական դրոշը կարմիր էր,մեջտեղում կապույտ շերտով,իսկ վերին ձախ անկյունում մուրճ-մանգաղի պատկերն էր՝բանվորագյուղացիական դաշինքի խորհրդանիշը։

ՀՍՍՀ Գերագույն սովետը ընտրվում է չորս տարի ժամանակով՝հինգ հազար բնակչից մեկ դեպուտատի նորմայով։

Հայկական ՍՍՀ Գերագույն սովետը բաղկացած է մեկ պալատից,որն իր կազմում ունենալով մյուս ազգությունների ներկայացուցիչներ,լիովին արտահայտում է հանրապետությունում ապրող ազգությունների շահերը։

Պետության գործունեությունը գլխավորելու և օրենքների իրագործումը վերահսկելու գործում մեծ դեր ունի ՀՍՍՀ Գերագույն սովետի նախագահությունը,որը բաղկացած է նախագահից, նրա երկու տեղակալներից,քարտուղարից և նախագահության 9 անդամից։

Հիմնական օրենքը սահմանում է,որ Հայկական ՍՍՀ պետական իշխանության բարձրագույն կարգադրիչ օրգանը Ժողկոմսովետն է։Այն կազմվում է Գերագույն սովետի կողմից և հաշվետու է նրա առջև։

Հանրապետության ճյուղային կառավարման բարձրագույն օրգանները ժողկոմներն են,որոնք գլխավորում են Գերագույն սովետի կողմից նշանակված ժողկոմներով։Ժողկոմները մտնում են Հայկական ՍՍՀ կառավարության կազմի մեջ։

Այսպիսով, սոցիալիզմի հաղթանակը և նոր հասարակարգի կառուցումը պատմական մեծ նշանակություն ունեցող ժամանակաշրջան էր մեր երկրի կյանքում։

Ժողովրդական տնտեսության զարգացման երրորդ հնգամյա պլանը։Սովետական Հայաստանը Հայրենական Մեծ պատերազմի նախօրյակին։

Երրորդ հնգամյա պլանը։1939թ․ հունվարին ՀամԿ(բ)Կ Կենտրոնական կոմիտեն հրապարակեց կուսակցության հերթական 18-րդ համագումարում քննարկվելիք ՍՍՀՄ ժողովրդական տնտեսության զարգացման երրորդ հնգամյա պլանի(1938-1942թթ․) դիրեկտիվների նախագիծը։

1939թ․ փետրվարի 26-ին Երևանում բացվեց ՀԿ(բ)Կ 12-րդ համագումարը։Ելնելով ՍՍՀՄ ժողովրդական տնտեսության զարգացման երրորդ հնգամյա պլանի դիրեկտիվներից,համագումարը մշակեց Հայաստանի արդյունաբերության,գյուղատնտեսության,գիտության,կուլտուրայի հետագա զարգացման խնդիրները երրորդ հնգամյակի տարիներին։

Նախատեսում էր արագ տեմպերով զարգացնել մեքենաշինությունը,ածխարդյունաբերությունը,ստեղծել նավթարդյունաբերության նոր բազա՝<<երկրորդ Բաքու>>,էլեկտրակայանների ընդհանուր հզորությունը ավելացնել 2,1 անգամ,քիմիական արդյունաբերությունը դարձնել արդյունաբերական առաջատար ճյուղերից մեկը։

Աճելու էր մեքենատրակտորային կայանների ցանցը,գյուղատնտեսությունը հագեցվելու էր նոր տեխնիկայով։Նախագծվում էր խոշոր ջրանցքների կառուցում,որի հիման վրա մեծ չափերով զարգանալու էր այգեգործությունն ու բանջարաբուծությունը։Սահմանվում էին հացահատիկի,բամբակի,ծխախոտի,շաքարի ճակնդեղի,կարտոֆիլի բերքատվության բարձր ցուցանիշներ։

Շամլուղի անվանի հանքափոր,հայկական ՍՍՀ Գերագույն սովետի դեպուտատ Յանգաբուտովը,Ալավերդու հանքերից Արշակ Ադամյանը և Արտեմ Անտոնյանը կատարում ու գերակատարում էին իրենց արտադրական նորմաները։

Կոմերիտական աշխատանքի լավ օրինակներ էին տալիս նաև Ձերժինսկու անվան մեքենաշինական,Երևանի կաշվի գործարանների,Երգէսի և Լենինականի տեքստիլ կոմբինատի կոմերիտական կազմակերպությունները։

1939թ․ մարտին ավարտվեց Ս․Մ․ Կիրովի անվան խոշոր գործարանի շինարարությունը,որը մեր հանրապետությունում հիմք դրեց սինթետիկ կաուչուկի արտադրությունը։

Արմատապես վերակառուցվեց Երևանի Ձերժինսկու անվան մեքենաշինական գործարանը։

Շահագործման հանձնվեցին նաև Լենինականի մանվածքային ֆաբրիկան՝76․000 իլիկով և գործվածքային ֆաբրիկան՝2272 դազգահով,Երևանի ալրաղաց կոմբինատը,Քանաքեռգէսի հինգերորդ և վեցերորդ ագրեգատները և նրանց միացվող ագրեգատները և նրանց միացվող 326 կիլոմետր բարձրավոլտ հաղորդման գծի կառուցումը։Հնգամյա տարիներին շահագործման հանձնվեցին Այրումի պահածոների գործարանը։

Հայկական ՍՍՀ Ժողկոմխորհը և Հայաստանի կոմկուսի Կենտկոմը միջոցառումներ մշակեցին կոլտնտեսություններում հացահատիկային կուլտուրաների,խաղողագործության ու պտղաբուծության զարգացման համար։

Վարչական նոր վերաբաժանման շնորհիվ 1938թ․ ստեղծվեցին Աղինի,Ալագյազի,Ղուկասյանի,Դյուզքանդի,Զանգիբասարի,Կարաբաղլարի,Կալինինոյի,

Կրասնոսելսկի,Նոյեմբերյանի,Սևանի և Սպիտակի շրջանները։

1940թ․ հունիսին շարք մտավ Նալբանդի ջրանցքը,որը կառուցվել էր Սպիտակի շրջանի կոլտնտեսությունների միջոցներով և կոլտնտեսականների ակտիվ մասնակցությամբ։Սպիտակի ջրանցքը միաժամանակ արդյունաբերական նշանակություն ուներ։Նրա ջրերը ոռոգելու էին նաև Սպիտակի ճակնդեղի դաշտերը,որոնց բերքը մշակվելու էր Համամլուի նոր կառուցվող շաքարի գործարանում։1939թ․ շահագործման հանձնվեց Դալմայի ջրանցքը։Գյուղատնտեսության կարևոր ճյուղերից էր բամբակագործությունը,որի բերքատվությունը զգալիորեն աճեց հնգամյակի տարիներին։

Էջմիածնի շրջանի Էջմիածին գյուղի <<Անաստված>> կոլտնտեսությունը բամբակի 270 հեկտար տարածության յուրաքանչյուր հեկտարից ստացել էր 27 ցենտներ։

Հանրապետությունում տարեցտարի զարգացող տեխնիկական կուլտուրաների շարքում կարևոր տեղ էր գրավում ծխախոտի մշակությունը։

Հանրապետության գյուղատնտեսության մեջ արմատավորվեցին նոր տեխնիկական կուլտուրաներ՝շաքարի ճակնդեղը և խորդենին։

Հանրապետության գյուղատնտեսական կուլտուրաներից ամենահետամնացը հացահատիկային կուլտուրաների բնագավառն էր։

Սովետական Հայաստանի անասնապահները որոշ արդյունքների հասան անասունների գլխաքանակի ավելացման ու մթերատվության բարձրացման ասպարեզում։

Երրորդ հնգամյակի տարիներին զգալի տեղաշարժեր կատարվեցին հանրապետության սոցիալիստական գյուղատնտեսության մեքենայացման գործում։

1939թ․ արդեն կար 32 մեքենատրակտորային կայան՝1285 տրակտորով։

Վրաստանի Մախարաձեի շրջանի Նաթանաբեի գյուղի կոլտնտեսության հետ սոցիալիստական մրցության մեջ էր Հոկտեմբերյանի շրջանի Մեծ Շահրիար գյուղի կոլտնտեսությունը։

Բարձր բերքատվության համար Լենինի շքանշանով պարգևատրվեցին Էջմիածնի

շրջանի <<Անաստված>> կոլտնտեսությունը և աշխատանքային կարմիր դրոշի շքանշանով՝<<Արտաշատի շրջանի Փարիզյան կոմունայի անվան կոլտնտեսությունը>>։

1939թ․ դեկտեմբերի 24-ին տեղի ունեցան տեղական սովետների ընտրությունները։Շրջանային սովետներում ընտրվեցին 1161 դեպուտատ,գյուղական սովետներում՝9726 դեպուտատ։

Լենինի շքանշանով պարգևարտվեցին Կիրովականի շրջանի Հաջիդարա գյուղի կոլտնտեսության պտղաբույծ Մակար Հակոբյանը,Էջմիածնի ՄՏԿ տրակտորիստ Գևորգ Զաքարյանը,ՀԿ(բ)Կ Արտաշատի շրջկոմի քարտուղար Սամսոն Ղազարյանը,Կոտայքի շրջանի Ելղովան գյուղի կոլտնտեսության օղակավարուհի Վարդուշ Մելիքյանը և Հոկտեմբերյանի շրջանի Մայիսի 1-ի անվան կոլտնտեսության օղակավարուհի Հրանուշ Մխիթարյանը։

Հանրապետության քաղաքներում և գյուղական վայրերում ծավալվեց բնակարանային շինարարությունը։Գյուղերում կառուցվեցին բուժարաններ,ակումբներ,դպրոցներ,մանկապարտեզներ ու մանկամսուրներ։

Զգալի չափով բարեալվվել էր բնակչության բժշկական սպասարկումը։

1940թ․ հանրապետության բնակչության թիվը հասել էր 1,3 միլիոնի։

Բացի Երևանից,որը դարձել էր առաջնակարգ սոցիալիստական քաղաքներից մեկը,բարգավաճում էր հանրապետության մյուս քաղաքները ևս՝Լենինականը,Կիրովականը,Ալավերդին,նաև Արթիկը,Ղափանը,Գորիսը և այլն։

Պայքարի ու հաջողությունների 20 տարին։1940 թ․ նոյեմբերին հանրապետության աշխատավորները,ամբողջ Սովետական Միության ժողովուրդների հետ միասին,մեծ հադիսավորությամբ նշեցին Հայաստանում սովետական իշխանության հաստատման քսանամյակը։

Հկ(բ)Կ 13-րդ համագումարը լսեց և քննարկեց ՀԿ(բ)Կ Կենտրոնական կոմիտեի ու վերստուգիչ հանձնաժողովի հաշվետվությունները և ընտրեց Հայաստանի կոմկուսի ղեկավար օրգանները։Կենտկոմի հաշվետվությամբ համագումարում հանդես եկավ ՀԿ(բ)Կ Կենտկոմի առաջին քարտուղար Գ․Ա․ Հարությունյանը,որը վերընտրվեց առաջին քարտուղարի պաշտոնում։

Այդ տարիների ընթացքում հանրապետությունում կառուցվել էին 25 խոշոր արդյունաբերական ձեռնարկություններ՝Երևանի սինթետիկ կաուչուկի կոմբինատը,Երևանի մեքենաշինական գործարանը,Դավալուի ցեմենտի գործարանը և այլն։

Եթե նախկինում գյուղացիները գաղափար չունեին ռադիոյի,թերթի, մասին,ապա այժմ նրանք ունեին ռադիո,ստանում էին թերթեր,ամսագրեր։Կինոնկարի ցուցադրումը գյուղում սովորական երևույթ էր դարձել։Փոփոխություններ տեղի ունեցան գյուղատնտեսական արտադրության մեջ․կոլտնտեսային դաշտերի մեծ մասը մշակվում էր տրակտորներով,կոմբայններով,խոտհնձի և այլ մեքենաներով։

1940-1941թթ․ ուսումնական տարում Սովետական Հայաստանում գործում էր 1155 մասսայական դպրոց,որտեղ սովորում էրն 326․600 աշակերտ։Միջնակարգ մասնագիտական ուսումնական հաստատություններում սովորում էին 62 հազար ուսանող,9 բարձրագույն ուսումնական հաստատությունում՝11․100 ուսանող։

1940թ․ նոյեմբերի 23-ին բացվեց Հայկական Սովետական Սոցիալիստական Հանրապետության Գերագույն սովետի հոբելյանական նստաշրջանը,որտեղ <<Սովետական իշխանության քսան տարին Հայաստանում>> զեկուցումով հանդես եկավ հայկական ՍՍՀ Ժողկոմսովետի նախագահ Ա․Փիրուզյանը։

Գիտության և տեխնիկայի ասպարեզում մատուցած աչքի ընկնող ծառայությունների համար գիտության վաստակավոր գործչի պատվավոր կոչում ստացան ակադեմիկոսներ Հ․Օրբելին,Հ․Մանանդյանը,պրոֆեսորներ Ա․Հակոբյանը,Ս․Վելլերը,Գ․Աղաջանյանը,Հր․Բունյաթյանը,Ա․Տերտերյանը,Ավ․Տեր-Պողոսյանը։

1940թ․ հոկտեմբերին հանդիսավոր կերպով բացվեց Երևանի բուսաբանական այգին,նոյեմբերին շահագործման հանձնվեց Ա․Մյասնիկյանի անվան պետական հանրային գրադարանի շենքը։

1940թ․ նոյեմբերի 24-ին Երևանի Լենինի հրապարակում մեծ հանդիսավորությամբ բացվեց Վլադիմիր Իլյիչ Լենինի մոնումենտալ հուշարձանը,որի հեղինակն է ականավոր քանդակագործ,ՍՍՀՄ ժողովրդական նկարիչ Ս․Մերկուրովը։

Կապիտալիստական խոշոր երկրները բաժանվել էին երկու հակադիր խմբավորումների։Մի խմբավորման մեջ էին Գերմանիան,Ճապոնիան և Իտալիան,իսկ մյուսի մեջ՝ԱՄՆ-ը,Անգլիան և Ֆրանսիան։Աշխարհը վերաբաժանելու նպատակով ֆաշիստական Գերմանիան,Իտալիան և միլիտարիստական Ճապոնիան տենդորեն նախապատրաստվում էին համաշխարհային նոր պատերազմի։

Գերմանական ֆաշիզմը 1939թ․ սեպտեմբերի 1-ին սկսեց պատերազմ Լեհաստանի դեմ,հսկայական բանակով ներխուժելով վերջինիս տերիտորիան։Անգլիան ու Ֆրանսիան ստիպված էին պատերազմ հայտարարել Գերմանիային։Սկսվեց երկրորդ համաշխարհային պատերամզը։

Գնալով գերմանա-ֆաշիստական ագրեսիան ընդարձակվում էր։1940 թ․ ապրիլին ֆաշիստական Գերմանիան ներխուժեց Սկանդինավյան երկրները,գրավեց Դանիան և Նորվեգիան,այնուհետև Բելգիան ու Հոլանդիան և ներխուժեց Ֆրանսիա։Ջախջախված ֆրանսիական բանակը հետ նահանջեց։Հայտնի են հրեական ջարդերը,հիտլերյան ճիվաղները բնաջնջման էին ենթարկում խաղաղ հրեա բնակչությունը։Այդ կապակցությամբ,1938թ․ դեկտեմբերի 2-ին,Հայաստանի աշխատավորները միտինգներ գումարեցին և իրենց զայրույթն արտահայտեցին ֆաշիստների նկատմամբ։Ֆրանսիայի պարտությունից հետո,ֆաշիստական Գերմանիան,1940 թ․ երկրորդ կեսից,հիմնական ուշադրությունը նվիրեց Սովետական Միության դեմ պատերազմի նախապատրաստմանը։

Երրորդ հնգամյակի երեքևկես խաղաղ տարիների ընթացքում,Հայաստանի աշխատավորներն իրագործեցին այն բոլոր խնդիրները,որոնք առաջադրված էին ժողովրդական տնտեսության վերելքի համար։Սովետական ժողովրդի եղբայրական համերաշխ մեծ ընտանիքում բարգավաճում էր հայ ժողովուրդը։Սակայն ֆաշիստական Գերմանիայի ուխտադրուժ հարձակումը մեր սրբազան հայրենիքի վրա,ընդհատեց ամբողջ սովետական ժողովրդի,այդ թվում և հայ ժողովրդի խաղաղ ստեղծագործական աշխատանքը։

Սովետական Հայաստանի մշակույթը(1920-1940թթ․)

Կուլտուրական հեղափոխությունը Սովետական Հայաստանում։

Առաջին քայլերը։Հայաստանում սովետական կարգերի հաստատումը նշանավորեց դարաշրջանի սկիզբը հայ ժողովրդի ոչ միայն քաղաքական ու տնտեսական,այլև նրա հոգևոր կյանքում,մշակույթի ասպարեզում։Սոցիալիստական նոր մշակույթի ստեղծողը շահագործումից ազատագրված ժողովուրդն էր։

Սոցիալիստական հասարակության կառուցման նախապատերազմյան շրջանում (1920-1940թթ․) Սովետական Հայաստանում իրականացված կուլտուրական շինարարության պատմությունը բաժանվում է երկու փուլի։Առաջին էտապը սկսվում է 1920թ․ նոյեմբերին՝Հայաստանում սովետական իշխանության հաղթանակի պահից և ավարտվում է 1930թ․,երբ հանրապետությունում մտցվեց ընդհանուր պարտադիր ուսուցում։Սկսվեցին անգրագիտության վերացման աշխատանքները,դրվեցին նոր,սովետական դպրոցի հիմքերը,ստեղծվեցին առաջին բարձրագույն ուսումնական հաստատությունները։

Կուլտուրական շինարարության առաջին էտապի վերջերին հիմնականում ձևավորվեց սովետահայ մտավորականությունը։

Կուլտուրական շինարարության երկրորդ փուլը սկսվեց 1930 թ․ սկզբներից,որն ընդհատեց Հայրենական մեծ պատերազմը։

1920թ․ դեկտեմբերի 6-ին Հայաստանի Հեղկոմը դեկրետ ընդունեց պետական լեզվի մասին,որի համաձայն հանրապետության սահմաններում պետական լեզու ճանաչվեց հայերենը։Նույն թվականի դեկտեմբերի 17-ին Հեղկոմի և լուսժողկոմի դեկրետով ազգայնացվեցին կրոնական հաստատություններին պատկանող կուլտուր-կրթական հիմնարկությունները՝դպրոցները,հնագիտական և ազգագրական թանգարանները,մատենադարաններն ու տպարանները։

1921թ․ հունվարի 8-ին ՀՍՍՀ լուսավորության ժողկոմը հրաման արձակեց՝գեղարվեստական ու հնագիտական արժեք ունեցող հուշարձանները պաշտպանելու մասին։Այդ նպատակով լուսժողկոմատին կից ստեղծվեց <<Հնությանց և գեղարվեստանց պահպանման հանձնաժողով>>։

1921թ․ փետրվարի 5-ին ՀՍՍՀ Հեղկոմի և լուսժողկոմատի կողմից ընդունված դեկրետով ազգայնացվեցին և հանրապետության լուսժողկոմատի տնօրինությանը հանձնվեցին Էջմիածնի կուլտուր-կրթական հաստատությունները՝Մատենադարանը,թանգարանը և տպարանը։

Սովետական դպրոցի կազմակերպումն ու զարգացումը։Կոմունիստական կուսակցությունը ի սկզբանե մեծ նշանակություն էր տալիս դպրոցներին՝կոմունիստական հասարակարգ կառուցելու գործում։Անբավարար էին դպրոցական շենքերը,չկային դասագրքեր,զգացվում էր դասարանների պակաս։1921թ․ մայիսի 25-ին Քեշիշքենդում գումարված գյուղացիական համագումարում Դարալագյազի գավառի 33 գյուղերի ներկայացուցիչները նկատի առնելով գավառում դպրոցների բացակայությունը և խորապես գիտակցելով կրթության նշանակությունը,որոշում են առաջիկա սեպտեմբերին գավառի բոլոր գյուղերում բացել դպրոցներ։

Որոշում ընդունվեց կազմակերպել դպրոցներ՝արտադրության մեջ զբաղված երեխաների համար։Հայկական սովետական դպրոցի ստեղծման ուղղությամբ ձեռնարկված ռեֆորմը ավարտվեց մայրենի լեզվով անցկացնելու և ձրի ուսուցում մտցնելու մասին որոշում- ներով։Գյուղերում պիտի ստեղծվեին նաև գյուղական երիտասարդության դպրոցներ։Լուրջ նշանակություն էր ստանում կրթության նյութական բազայի ընդլայնումը՝դպրոցական շենքերի կառուցումը և դրանց հագեցումը անհրաժեշտ գույքով, սարքավորմամբ։Հիմնական ուշադրությունը դարձվեց գյուղական շրջանների դպրոցական շինարարության վրա։

1932-1933 ուսումնական տարում հանրապետությունում գործում էր 1099 դպրոց,այդ թվում 782 տարրական,302 յոթնամյա և 12 միջնակարգ։Նրանցում սովորում էին 179 հազար աշակերտներ։

1930թ․ հոկտեմբերի 5-ին ՀՍՍՀ Ժողկոմսովետը որոշում ընդունեց հանրապետությունում ընդհանուր պարտադիր տարրական ուսուցում մտցնելու վերաբերյալ։

Ընդհանուր պարտադիր ուսուցման անցնելու կարևորագույն պայմաններից մեկը դպրոցների ապահովումն էր մանկավարժական կադրերով։Առաջավոր ուսուցիչների թվում էին Ա․Տոնոյանը,Վ․Տեր-Սահակյանը,Ռ․Մեծատունյանը,Մ․Մխիթարյանը և ուրիշներ։1930թ․ Հայաստանի կառավարությունը հաստատեց հանրապետության վաստակավոր ուսուցչի պատվավոր կոչումը։Սովետական Հայաստանի առաջին պատվավոր ուսուցիչը դարձավ հայ նշանավոր մանկավարժներից մեկը՝Սիմակ Սահակյանը։

Սովետական իշխանության առաջին տարիներին մանկավարժական կադրերը պատրաստվում էին Երևանի պետական համալսարանում,որտեղ 1921թ․ հոկտեմբերին բացվեց մանկավարժական ֆակուլտետ։Բացի դրանից,տարբեր ժամանակներում հիմնվեցին մանկավարժական տեխնիկումներ Երևանում,Լենինականում,Ստեփանավանում,Գորիսում։1927-1928թթ․ ուսումնական տարում Հայաստանի դպրոցներում աշխատում էր 2․598 ուսուցիչ։Լուսժողկոմատի 1930թ․ հունիսի 5-ի որոշմամբ մանկավարժական ինստիտուտում բացվեցին նախադպրոցական,կենսաբանական,քիմիական,ֆիզիկո-տեխնիկական,երկրաբանա-աշխարհագրական,լեզվի ու գրականության և հասարակագիտության ֆակուլտետներ։

Հիմնվեցին նաև միջնակարգ մասնագիտական դպրոցներ՝տեխնիկումներ,որոնց նպատակն էր առաջին հերթին ժողովրդական տնտեսությանը տալ միջին որակավորման մասնագետներ։Հայաստանի տարբեր վայրերում,առաջին հերթին Երևանում,բացվեցին ինդուստրիալ,գյուղատնտեսական,մանկավարժական,գեղարվեստական,քիմիական,լեռնա-մետալուրգիական,բժշկական և այլ տեխնիկումներ։1931-1932 ուս․ տարում Հայաստանում գործում էին 64 տեխնիկում և միջնակարգ մասնագիտական ուսումնական այլ հաստատություններ,որտեղ սովորում էր 6700 երիտասարդ։1931թ․ հունվարին բացվեց աշխարհում միակ քրդական մանկավարժական տեխնիկումը Երևանում։

Ստեղծվեցին Հայաստանի պատմության,գրական և կերպարվեստի պետական թանգարաններ։1940թ Հայաստանում գործում էր 11 թանգարան։1942թ․ անվանի նկարիչ Մ․Սարյանի նախագահությամբ կազմակերպվեցին <<Գիրք>> հրատարակչական ընկերությունը։

Արդեն 1933-1934թթ․ ուսումնական տարում հանրապետւթյունում գործում էր 377 յոթնամյա դպրոց։1940-1941 ուսումնական տարում հանրապետությունում կար 1155 դպրոց,որոնցից 255 տարրական,572 յոթնամյա և 325 միջնակարգ։Բոլոր տիպի դպրոցներում սովորում էր 326․617 աշակերտ։Տվյալ ժամանակաշրջանում գյուղական վայրերում գործում էր 1020,այդ թվում՝235 տարրական,551 յոթնամյա և 234 միջնակարգ դպրոց։

Հայաստանի ժողովրդական կրթությանը մեծ վնաս հասցրեցին 1936-1938թթ․ մասսայական ռեպրեսիաները։Անհատի պաշտամունքի կամայականությունների հետևանքով ռեպրեսիաների ենթարկվեցին Հայաստանի կուլտուրական շինարարության ականավոր գործիչներ Աշոտ Հովհաննիսյանը,Դրաստամատ Տեր-Սիմոնյանը,Արտավազդ Եղիազարյանը,Ներսիկ Ստեփանյանը։Լենինի շքանշանով պագևատրվեցին Հայկական ՍՍՀ վաստակավոր ուսուցիչ Սիմակ Սահակյանը,Աշտարակի տարրական դպրոցի ուսուցչուհի Մարիամ Գրիգորյանը,Թումանյանի միջնակարգ դպրոցի ուսուցչուհի Հայկուշ Պողոսյանը և Ֆիոլետովոյի միջնակարգ դպրոցի ուսուցչուհի Կլավդիա Բաբրովան։

Մասսայական անգրագիտության վերացումը։Հայաստանում կուլտուրական շինարարության երկրորդ կարևոր խնդիրը չափահաս բնակչության անգրագիտության վերացումն էր։1921թ․ սեպտեմբերի 21-ին ՀՍՍՀ Ժողովրդական կոմիսարների սովետն ընդունեց դեկրետ անգրագիտության վերացման մասին։Գրագիտության ուսուցումը կատարվում էր անգրագիտության վերացման կետերում,ուսուցման ժամկետ էր սահմանված 3-6 ամիս։1922-1923թթ․ ուսումնական տարում Հայաստանում գործում էր անգրագիտության վերացման 316 կետ՝6400 սովորողներով,1923-1924 ուսումնական տարում՝429 կետ՝85․000 սովորողներով։Կազմակերպվեց <<Կորչի անգրագիտությունը>> ընկերությունը։Հետագայում ընկերության կենտրոնական խորհրդի մեջ մտան ՀՍՍՀ Կենտգործկոմի քարտուղար Ռուբեն Դաշտոյանը,որն ընտրվեց կենտրոնական խորհրդի նախագահ,գրող Ստեփան Զորյանը,հանրապետության հասարակական գործիչներ Կարո Ղազարյանը,Սերիկ Դավթյանը,Վարդուշ Տարախչյանը և ուրիշներ։Մայրենի լեզվով կրթություն ստանալու հնարավորության ընձեռումը ազգային փոքրամասնությունների համար ստեղծեց ամենաանհրաժեշտ պայմանները նրանց ազգային մշակույթի զարգացման համար առհասարակ։

Կուլտուրական շինարարության բնագավառի մյուս նվաճումը չափահաս բնակչության անգրագիտության վերացման ավարտումն էր։Հայաստանում անգրագիտության վերացումը անց էր կացվում <<Գրագետ կոլտնտեսականի համար>> լոզունգի ներքո։

Անգրագիտության վերացման աշխատանքներն ուղեկցվում էր խրճիթ-ընթերցարանների,կարմիր անկյունների,իսկ ավելի ուշ՝կոլտնտեսային ակումբների և կուլտուրայի տների կազմակերպմամբ։Անգրագիտության վերացման աշխատանքներն ընթանում էին նաև ակումբներում ու գրադարաններում։

Պատմական կարճ ժամանակամիջոցում հայ ժողովուրդը,նվաճելով քաղաքական ազատության և անկաշկանդ զարգացման իրավունք,հաղթահարեց դարավոր չարիքը և թոթափեց խավարի շղթաները։

Բարձրագույն դպրոցի ստեղծումը։Սովետական իշխանության առաջին տարիները Հայաստանում բարձրագույն դպրոցների ստեղծման ժամանակաշրջան էր։1920թ․ դեկտեմբերի 28-ին լուսժողկոմատը Երևանի ժողովրդական համալսարանի հիմնադրման համար ստեղծված հանձնաժողովի աշխատանքը համարեց ավարտված և որոշում ընդունեց համալսարանի կազմակերպման մասին։

Առաջին հերթին համալսարան էին ընդունվում բանվորներն ու չքավոր գյուղացիները։Ուսուցումը համալսարանում անվճար էր։Հետագայում համալսարանում հաստատվեց ուսանողական 50 թոշակ։Հիմնադրման տարին Երևանի համալսարանն ուներ երկու ֆակուլտետ՝բնագիտական և հասարակագիտական։Համալսարանի հանդիսավոր բացումը տեղի ունեցավ 1921թ․ հունվարի 23-ին,իսկ 25-ին սկսվեցին սիստեմատիկ պարապմունքները։Ուսանողների թիվը 1929-1930թթ․ հասավ 1300-ի։

Հանրապետության ժողովրդական տնտեսության սկսվող վերականգնումը նոր խնդիր է դնում համասարանի առջև։Դրանց համապատասխան՝բնագիտական(որը շուտով վերակազմվեց գյուղատնտեսական ինստիտուտի),տեխնիկական,արևելագիտական (հետագայում վերակազմվեց պատմագրական ֆակուլտետի),մանկավարժական և սովետական շինարարության։Հիշյալ ֆակուլտետները հետագայում ինքնուրույն ինստիտուտների ստեղծման հիմք հանդիսացան։1922թ․ Ժողովրդական կոմիսարների սովետի որոշմամբ Երևանի համալսարանին միացվեց քաղաքային բժշկական դպրոցը և կազմակերպվեց համալսարանի բժշկական ֆակուլտետը։

Հանրապետության կուլտուրական կյանքի կարևոր միջոցառումներից էր բանվորական ֆակուլտետների ստեղծումը։

Հանրապետության երկրորդ բարձրագույն հաստատությունը դարձավ Երևանի կոնսերվատորիան,որը հիմնադրվեց 1923թ․։1930թ․ հունիսին Անդրֆեդերացիայի որոշմամբ Երևանի համալսարանի համապատասխան ֆակուլտետների հիման վրա կազմակերպվեցին գյուղատնտեսական,շինարարական,առևտրա-կոոպերատիվ,մանկավարժական և բժշկական ինստիտուտները։1931-1932թթ․ ուսումնական տարում հանրապետությունում գործում էր ութ ուսումնական հաստատություն,որոնցում սովորում էին 3400 ուսանող։Ի լրումն եղածի՝Երևանում,Լենինականում,Կիրովականում,Գորիսում և այլուր ստեղծվեցին նորերը՝քիմիական,մեխանիկական,երեք շինարարական,լեռնամետալուրգիական,լեռնա-հետախուզական,ճանապարհային։

1940-1941թթ․ ուսումնական տարում սովորում էր 11․120 ուսանող,իսկ տեխնիկումներում՝մոտ 9000։

Գիտական մտքի զարգացումը։Հանրապետության առաջին խոշոր գիտական կենտրոնը ՀՍՍՀ գիտության և արվեստի ինստիտուտն էր,որն ակադեմիական սկզբունքներով կազմակերպվեց 1925թ․ հունվարին։

Գիտության և արվեստի ինստիտուտի իսկական անդամներ էին հայ անվանի գիտնականները,մշակույթի և արվեստի գործիչները։Դրանց թվում էին բնական-մաթեմատիկական բաժանմունքի գծով՝բժիշկներ Գ․Արեշյանը,Վ․Արծրունին,մեխանիկ Ա․Հակոբյանը,քիմիկոսներ Լ․Ռոտինյանը,Ս․Ղամբարյանը և ուրիշներ,պատմա-հասարակական բաժանմունքի գծով՝պատմաբաններ Հ․Մանանդյանը,Լեոն,Աշ․Հովհաննիսյանը,գրականագետներ Ե․Լալայանը,Ա․Քալանթարը,լեզվաբաններ Հր․Աճառյանը,,Գ․Ղափանցյանը,արվեստի բաժանմունքի գծով՝ճարտարապետներ Թ․Թորոմանյանը,գրողներ Եղիշե Չարենցը,Դ,Դեմիրճյանը,նկարիչ Մ․ Սարյանը,կոմպոզիտորներ Ա․Սպենդիարյանը,Ռ․Մելիքյանը և ուրիշներ։

Հանրապետությունում մի շարք գիտա-հետազոտական հիմնարկներ էին գործում նաև հասարակական գիտությունների գծով։Դրանց թվումն էին՝կուլտուրայի պատմության ինստիտուտը,պետական պատմական թանգարանը,հեղափոխության թանգարանը,հին ձեռագրերի պահպանման ձեռագրատունը։

Հայաստանում գիտական աշխատանքի կազմակերպմանը մեծապես աջակցում էին Սովետական Միության մի շարք գիտնականներ,ակադեմիկոսներ՝Ն․Յա․Մառը,Վ․Լ․Կոմարովը,Հ․Ա․Օրբելին և ուրիշներ։1928թ․ Երևանի պետական համասարանին կից բացվեց ասպիրանտուրա։

1935թ․ հուլիսին հիմնադրվեց ՍՍՀՄ գիտությունների ակադեմիայի հայկական ֆիլիալ,որի առաջին նախագահն էր նշանավոր բնագետ-երկրաբան Ֆ․Լևինսոն-Կ․Լեսսինգը։1938թ․ Արմֆանի նախագահ նշանակվեց արևելագետ Հովսեփ Օրբելին։1941թ․ Արմֆանի կազմում հաշվվում էին 11 գիտա-հետազոտական հիմնարկներ,որոնցում աշխատում էին 180 գիտական աշխատողներ։Այստեղ աշխատում էին Վ․Հ․Համբարձումյանը,քիմիկոսներ Վ․Ի․Իսագուլյանցը,Ա․Ի․Ալիխանովը և ուրիշներ։Հայ նշանավոր ինժեներ-էներգետիկ Հ․Տեր-Աստվածատրյանը գլխավորւմ էր Հայաստանի հիդրոտեխնիկական շինարարությունը։Կիրառական հանքաբանության գծով լայն աշխատանք էր ծավալել երկարաբան Հովհ․Կարապետյանը։1925թ․ Հովհաննես Ադամյանը աշխարհում առաջինը ստեղծեց եռագույն հեռուստատեսության և լուսահեռագրության սարքը։

Հին Հայաստանի պատմության վերաբերյալ իր արժեքավոր աշխատություններով Հ․Մանանդյանը մեծ ծառայություններ մատուցեց։Հայ պատմագրության մշակներից էր պրոֆ․Լեոն։Աճառյանը հրատարակեց <<Հայերեն արմատական բառարանը>>,Մ․Աբեղյանը Կ․Մելիք-Օհանջանյանի հետ մշակեց <<Սասունցի Դավիթ>> էպոսը։Հայ լեզվաբանության զարգացման գործում մեծ աշխատանք է կատարում նաև Գրիգոր Ղափանցյանը։Մեծ է հայ ճարտարապետության պատմության հետազոտող Թ․Թորոմանյանի վաստակը։

Մեծ դեր խաղացին Ամբերդի պեղումները,որոնք տեղի ունեցան 1936թ․ Հ․Օրբելու գլխավորությամբ,1939թ․ Պիոտրովսկու ղեկավարությամբ սկսվեցին Կարմիր-բլրի՝ուրարտական քաղաք-ամրոց Թեյշեբաինիի պեղումները։

Սովետահայ մտավորականության ձևավորումը։Սովետական մտավորականություն ստեղծելու պրոբլեմը մեր երկրում լուծվեց երկու հիմնական ուղիով․մի կողմից,հին մտավորականությանը մասնակից դարձնելով սոցիալիստական շինարարությանը,մյուս կողմից՝նոր սովետական մտավորականության ստեղծմամբ։

Հայաստանում սովետական իշխանության հաղթանակից հետո հայ հին մտավորականության ամենաբազմամարդ խավը՝բժիշկները,ուսուցիչները,ծառայողները,իր հիմնական զանգվածով ձեռք մեկնեց սովետական իշխանությանը և լծվեց սոցիալիստական հասարակության կառուցմանը։

Ի դեմս ուսուցիչների՝սովետական իշխանությունը Հայաստանում գտավ իր հավատարիմ օգնականին,սոցիալիզմի բարձր գաղափարներ տարածողին։

Սովետական իշխանության կողմն անցնելու պրոցեսը մի փոքր բարդ ընթացավ հայ հին մտավորականության բարձր խավի ներկայացուցիչների մոտ։Այդ մտավորականության մի մասը անմիջապես ճանաչեց սովետական իշխանությունը և լծվեց սոցիալիստական շինարարությանը։Այդ մասի մեջ էին մտնում պատմաբաններ Հակոբ Մանանդյանը և Լեոն,գրողներ Հովհ․ Հովհաննիսյանը,Դերենիկ Դեմիրճյանը,Նար-Դոսը,կոմպոզիտորներԱլեքսանդր Սպենդիարյանը,Ռոմանոս Մելիքյանը,Նիկողայոս Տիգրանյանը,Սպիրիդոն Մելիքյանը,գրականագետներ Մանուկ Աբեղյանը,Ստեփան Մալխասյանը և այլն։

Մտավորականության կազմը փոփոխելու գործում կարևոր նշանակություն ունեցավ բանֆակների միջոցով կամ ուղղակի՝անմիջական արտադրությունից տնտեսական ու կուսակցական ղեկավար աշխատանքների առաջ քաշելը։

Բանվոր դասակարգի և աշխատավոր գյուղացիության հետ միասին Հայաստանի մտավորականությունն իրականացնում էր լենինյան կուսակցության նախանշումները,կառուցում էր սոցիալիստական հասարակարգ։

Մասսաների մեջ տարվող կուլտուր-լուսավորական աշխատանքը։Սովետական իշխանության առաջին օրերից կարևորագույն խնդիրներից էիր մասսաների դաստիարակումը կոմունիզմի ոգով։

Բնականաբար,մասսսաների քաղաքական դաստիարակումը կոմունիզմի ոգով,նոր հասարակության գիտական և ակտիվ կառուցողների դաստիարակումը չափազանց բարդ և բազմակողմանի պրոցես էր։

Մասսաների քաղաքական և կուլտուրական դաստիարակության կարևոր միջոցներից մեկն էլ մամուլն է։Սովետական իշխանության առաջին իսկ օրերին Հայաստանում փակվեցին բուրժուական բոլոր թերթերը,ազգայնացվեցին մասնավոր տպարանները։1920 թ․ դեկտեմբերից Երևանում հայերեն լեզվով սկսեց հրատարակվել <<Կոմունիստ>> թերթը՝Հեղկոմի և Հայաստանի կուսակցության ԿԿ-ի օրգանը։1921-1926թթ․ Հայաստանում լույս էին տեսնում հանրապետական մի շարք թերթեր՝<<Խորհրդային Հայաստան>>,<<Աշխատանք>>,<<Մաճկալ>>,<<Բանվոր>>,<<Ավանգարդ>>․1928թ․ Հայաստանում հրատարակվում էր ինը անուն թերթ և 22 անուն հանդես։

Սկսեցին լույս ընծայվել նաև հայ և ռուս գրականության կլասիկների՝Ալ․Շիրվանզադեի,Գ․Սունդուկյանի,Հովհ․Թումանյանի,Լ․Տոլստոյի,Ա․Չեխովի,

Ա․Պուշկինի,Մ․Գորկու և այլոց գործերը։

1921թ․ ՀՍՍՀ կառավարության որոշմամբ ստեղծվեց Հայաստանի հանրային գրադարանը,որը հետագայում կոչվեց Ալ․Մյասնիկյանի անունով։1925թ․ գրադարանում կար 200 հազար գիրք։

Հայաստանում,քաղաքացիական պատերազմի ժամանակ,մասսաների քաղաքական դաստիարակության գործում մեծ դեր էր խաղում կարմիր բանակը։

1923-1924թթ․ Գլխքաղլուսի գծով հանրապետությունում կային անգրագիտության վերացման 430 կետ․կիսագրագետների 25 դպրոց,բարձր տիպի 3 դպրոց և 320 խրճիթ-ընթերցարան։

Հատուկ ուշադրություն դարձվեց գյուղական բնակչության կուլտուրական լուսավորման գործին։Այդ նպատակի համար օգտագործվում էին տարբեր միջոցներ՝մամուլը,ռադիոն,գրքերը,կուլտուրական և ագիտացիոն-մասսայական աշխատանքի տարբեր ձևեր։

Նախապատերազմյան տարիներին մեծ տպաքանակով լույս տեսան Խ․Աբովյանի,Մ․Նալբանդյանի,Գ․Սունդուկյանի,նաև սովետահայ գրողներ Ավ․Իսահակյանի,Ե․Չարենցի,Ա․Բակունցի և ուրիշների ստեղծագործությունները։Լույս տեսան Պուշկինի,Գոգոլի,Նեկրասովի,Շևեչենկոյի և ուրիշների գործերը։

1940թ․ մասսայական գրադարանների թիվը աճեց և հասավ 908-ի,որոնց գրքային ֆոնդը հաշվվում էր 711 հազար օրինակ։

Մասսաների կոմունիստական դաստիարակության գործում կարևոր դեր էին խաղում թանգարանները։

Սոցիալիստական շինարարության նախապատերազմյան տարիներին կուսակցության ծավալած գաղափարական աշխատանքներում կենտրոնական տեղ էր գրավում մարքս-լենինյան ուսմունքի պրոպագանդան։Բուհերում մտցվեց մարքսիզմ-լենինիզմի առարկայի դասավանդումը։

Մասսաների կուլտուր-քաղաքական լուսավորման և նրանց ընդհանուր կուլտուրական մակարդակի բարձրացման գործում,հիրավի,կարևոր դեր կարող էր խաղալ հայկական սովետական հանրագիտարանը։

1930-ական թթ․ ընդլայնվում և ամրապնդվում էին հայ ժողովրդի մշակութային կապերը ՍՍՀՄ մյուս ժողովուրդների հետ։Այդ նպատակով էլ ՍՍՀՄ ժողովուրդների կուլտուրաների ազգային տոները նշվում էին որպես բոլոր ժողովուրդների տոներ։Կարելի է մատնանշել Ա․Ս․Պուշկինի մահվան 100-ամյա հոբելյանի անցկացումը։

Հայաստանի աշխատավորները 1937թ․ նշեցին Շոթա Ռուսթավելու 750-ամյակը։Լույս ընծայվեց Շ․Ռուսթավելու <<Վագրենավորը>> հայերեն Գ․Ասատուրի թարգմանությամբ։1939թ․ որպես առաջավոր մշակույթի,որպես ՍՍՀՄ ժողովուրդների տոն,նշվեց հայկական ժողովրդական էպոս <<Սասունցի Դավթի>> 1000-ամյակը։

Հայ ժողովրդի կարիքների հանդեպ ունեցած ուշադրության և կոմունիստական կուսակցության մշտական հոգատարության շնորհիվ Սովետական Հայաստանը հասավ տնտեսական ու կուլտուրական զարգացման բարձր մակարդակի։

Սովետահայ գրականությունը։Սովետահայ գրականության ձևավորումը։Բազմադարյան հայ գրականությունը զարգացման նոր շրջան թևակոխեց Հայաստանում սովետական իշխանության հաստատումից հետո։

Հովհաննես Թումանյանն ու Հովհաննես Հովհաննիսյանը,Ավետիք Իսահակյանն ու Ալեքսանդր Շիրվանզադեն,Նար-Դոսն ու Դերենիկ Դեմիրճյանը՝գեղարվեստական խոսքի ճանաչված վարպետները և նրանց հետ շատերը խորին հավատով զինվորագրվեցին <<մուրճի և մանգաղի>> իշխանությանը։

1921-1925թթ․ ընթացքում սովետական իշխանության պաշտպանությամբ հանդես եկան Ե․Օտյանը,Վ․Թեքեյանը,Ա․ Չոպանյանը,Զ․Եսայանը և ուրիշներ։

Սոցիալիստական գրականության կերտմանը լծվեցին հեղափոխությունից առաջ արդեն ճանաչված գրողները( Մ․Մանվելյան,Կ․Միքայելյան,Ստ,Զորյան,Վ․Թոթովենց),նաև <<գյուղացիական գրողները>> (Աթ․Խնկոյան,Վ․Միրաքյան,Մ․Դարբինյան և ուրիշներ)։Պրոլետարական գրական շարժման ներկայացուցիչներն էին Սուրեն Սպանդարյանը և Ստեփան Շահումյանը։Տեղ գրավեցին նաև գյուղական ու բանվորական միջավայրից եկած երիտասարդ գրողները՝Ա․Բակունցը,Գ․Մահարին,Վ․ԱլազանըՆ․Զարյանը,Սարմենը և ուրիշներ։

Սովետական իշխանությունը շրջապատեց գրականության <<հին>> ու <<նոր>> գործիչներին,նյութական ու բարոյական լայն հնարավորություններ ստեղծեց նրանց ստեղծագործական աճման համար։Կենսաթոշակ նշանակվեց Անդրկովկասում և արտասահմանում գտնվող բոլոր նշանավոր հայ գրողներին։

Գեղարվեստական գրականության զարգացման կարևոր լծակներ դարձան գրական-գեղարվեստական,քաղաքական-հասարակական հանդեսները (<<Նորք>>,<<Դարբնոց>>,<<Մուրճ>>,<<Նոր ուղի>>) և այլ օրաթերթերը (<<Խորհրդային Հայաստան>>,<<Մարտակոչ>>,<<Պրոլետար>>) գրական հավելվածները,մանկական և երիտասարդական պարբերականները (<<Պատկոմ>>,<<Կարմիր ծիլեր>>,<<Պիոներ>>,<Երիտասարդ բոլշևիկ>>,<<Ավանգարդ>>) և երգիծական մամուլի օրգանները։

20-ական թթ․ գրաքննադատության բնագավառում արդյունավետ աշխատանք կատարեցին Ալ․ Մյասնիկյանը,Ա․Կարինյանը,Աշ․Հովհաննիսյանը,Ա․Տերտերյանը և ուրիշներ։

Եղիշե Չարենցի առաջին ստեղծագործությունը,որտեղ արտահայտվեց հեղափոխական նոր էպոսի կերտման պահանջը,դարձավ նրա <<Ամենապոեմը>>։

Չարենցն այստեղ խոսում է ժողովրդի մասին,որը բանաստեղծներից մեծագույնն է,նյութական և հոգևոր բոլոր արժեքների ստեղծողը,բոլոր էպոսների հեղինակը։Այդ տարիներին նա գրել էր <<Ամբոխները խելագարված>> պոեմը,գրեց մի շարք նոր երկեր,ինչպես ռադիոպոեմները,<<Ես իմ անուշ Հայաստանի>> և հայրենասիրական այլ բանաստեղծությունների հայտնի շարքը,<<Խմբապետ Շավարշը>> սատիրական պոեմը,<<Երկիր Նաիրի>> վեպը։Նա հրատարակեց <<Գիրք ճանապարհի>> ժողովածուն։

Նշանավոր երկերից է Ն․Զարյանի <<Ռուշանի քարափը>> պոեմը,որի մեջ պատկերված է գյուղի կոլեկտիվացումը։

Այդ ժամանակաշրջանում են գրված Ստ․Զորյանի <<Մի կյանքի պատմություն>> վեպը,Մ․Արմնեի <<Հեղնար աղբյուր>> պատմվածքը,Գ․Մահարու <<Մանկություն>> և <<Պատանեկություն>> վիպակները։Գյուղի սոցիալիստական վերակառուցումը ռեալիստորեն արտացոլված է Ն․Զարյանի <<Հացավան>> վեպում։

Դրամատիկական ուժով,հերոսական տարեգրությունների ոճով իր բալլադներում Չարենցը ցուցադրեց հեղափոխության նահատակների՝հայկական հրաձգային բրիգադի անձնվեր կոմիսար Լիպարիտ Մխչյանի,Բաքվի կոմունայի ղեկավար Ստեփան Շահումյանի ու նրա ընկերների,Վրաստանի կոմերտմիության հիմնադիր Բորիս Ձնելաձեի կերպարները։

Այցելելով Շիրակի խոշոր ջրանցքի շինարարության վայրը,Հակոբ Հակոբյանը գրեց <<Բալշևիկ է Շիրկանալը>> պոեմը։Նրան հետևեցին Գ․Սարյանը (<<Շիրակի հարսանիքը>>),Սարմենը (<<Դաշտերը ժպտում են>>),Ն․Զարյանը(<<Ջրանցքի կապույտ երկրում>>) և ուրիշներ։

Ա․Խնկոյանը երկար տարիներ աշխատակցում էր գյուղացիական <<Մաճկալ>> թերթին,որը հրատարակվում էր բացառապես գեղջուկ ընթերցողների համար։

Դեռևս հեղափոխությունից առաջ իրենց կյանքը սկսած արձակարգիրների Ալ․Շիրվանզադե,Նար-Դոս,Դ․Դեմիրճյան,Ստ․Զորյան,Մ․Մանվելյան,Վ․Թոթովենց կողքին հանդես եկան նոր հեղինակներ,որոնց միացյալ ջանքերով հաստատվեց արձակի գաղափարական-թեմատիկական և ժանրային-ոճային նկարագիրը։

1922-1925թթ․ <<Նորք>> հանդեսի մի քանի համարներում տպագրվեց Ե․Չարենցի <<Երկրի Նաիրի>> երգիծական վեպը։

<<Երկիր Նաիրին>> հայ գրականության,ներառյալ նաև դասական անցյալը,երգիծական էջերից մեկը լինելով,հետաքրքրություն էր ներկայացնում նաև հայ ժողովրդի պատմական ուղիների վերաբերյալ արտահայտած խոր ու ճշմարտացի կոնցեպցիայում,պատմական իրադարձությունները երգիծանքի միջոցով ընդհանրացնելու ուժով,երգիծական տիպականացման արվեստով։

20-ական թթ․ երգիծանքի բնագավառում աչքի ընկնող դեր խաղացին Լեռ-Կամսարը,Դ․Դեմիրչճանը,էդ․Խոճիկը,Վ․Թոթովենցը՝իրենց ֆելիետոններով։

Պայքարող հերոսների կերպարներ գծեց Ակսել Բակունցն իր մի շարք պատմվածքներում (<<Բրուտի տղան>>,<<Սև ցելերի սերմնացանը>>)։Պատմա-հեղափոխական գրվածքներով հանդես եկան նաև Մ․Դարբինյանը (<<Կիկոսը>>,<<Ջաղացպան Անտոնը>>),Ծ․Թորգոմյանը (<<Հորձանքում>>),Հ․Հակոբյանը (<<Ագիտատորի հուշերից>>)։

Մյուս պրոբլեմը նոր մարդու անհատականության կազմավորման ընթաքցի պատկերումն է,որ ցայտուն արտահայտվեց Դ․Դեմիրճյանի (<<Սաթոն>>,<<Աբդուլ>>,<<Կայարանի Ակոբը>>,<<Մերկեն>>),Արազու( <<Ընկեր Մուկուչը>>,<<Աչքը վախեցած Հանեսը>>) պատմվածքներում։

Վահան Թոթովենցը սկսեց <<Բաքու>> պատմա-հեղափոխական եռահատոր վեպը՝Անդրկովկասի պրոլետարիատի պատմության մասին,Ա․Բակունցը գրեց <<Կարմրաքար>> էպոպեայի առաջին գլուխները։

Հրապարակ եկան Դ․Դեմիրճյանի <<Քաջ Նազար>>,Շիրվանզադեի <<Մորգանի խնամին>> կատակերգությունները։

20-ական թթ դրամատուրգիայում հայտնվեցին նաև հեղափոխական ու քաղաքացիական պատերազմի մասնակիցները( Դ․Դեմիրճյան․<<Հաղթական սիրո երգը>>,Վ․Թոթովենց․<<Հրդեհ>>,Ա․Վարդանյան․,<<Կարմիր աստղիկ>>,Վ․Վաղարշյան․<<Նավթ>>):

Սոցիալիզմի ռեալական մեթոդի հաստատումը։1934թ․ օգոստոսին կայացավ Հայաստանի գրողների առաջին համագումարը։

Հայաստանի գրականության մասին տրված հարակից զեկուցման մեջ( Դր․Տեր-Սիմոնյան) և համագումարի պատգամավորների (Ե․Չարենց,Դ․Դեմիրճյան,Ա․Բակունց,Զ․Եսայան,Ալ․Շիրվանզադե) ելույթներում ընդգծեց սովետահայ գրականության գաղափարա-գեղարվեստական նորարարությունն ու նրա զարգացման ուղիների կենսունակությունը։

1941թ․ մայիսի 10-20-ը Մոսկվայում տեղի ունեցավ հայ գրականության տասնօրյակը,որը հանդիսացավ աշխարհի հնագույն գրականության մեկի դասական ու նոր արժեքների ստուգատեսը։

Գրական շարժման պարագլուխը՝Եղիշե Չարենցը,հանդես եկավ <<Էպիկական լուսաբաց>> ծրագրային գրքով։

Կյանքի նոր երևույթներին առաջինը արձագանքեց պոեզիան՝հրապարակ բերելով այնպիսի ստեղծագործություն,ինչպես Ն․Զարյանի <<Ռուշանի քարափը>> էպիկական պոեմը։

Ն․Զարյանը գրեց նաև <<Սաքո Միկինյան>> ու <<Կարինե>> պոեմները,նյութ ունենալով հայ գյուղացու վերաբերմունքը աշխատանքի հանդեպ,նոր հոգեբանության մշակման ընթացքը։

Ն․Զարյանի <<Վերածնունդը>> գործում պատմության բոլոր հողմերին դիմացած,հավերժորեն կենդանի ու կենսունակ ծաղկի կերպարով բացահայտվում է ժողովրդի վերածնության իմաստը։

Արդիական վեպի ձևավորման ընթացքի մեջ կաևոր նշանակություն ունեցավ Ն․Զարյանի <<Հացավանը>>։

Արդիականության խոր բովանդակությունը փիլիսոփայորեն հայտնագործելու ճանապարհով գնաց Ա․Բակունցը,գրելով <<Պրովինցիայի մայրամուտը>>՝իմաստային նրբերանգներով հարուստ մի վիպակ։

Ժողովրդի մոտավոր անցյալին էր նվիրված Մովսես Արազու <<Այրվող հորիզոնը>>,որտեղ ցուցադրվում է հայ ուսանողության մասնակցությունը համառուսական հեղափոխական շարժումներին,Վ․Թոթովենցի <<Բաքու>> վեպը,Մ․ Արմենի <<Սկաուտ 89>> և <<Պատկոմներ>> գրքերը,որոնցով սկզբնավորվում է պատանեկան վիպակի ժանրը սովետահայ գրականության մեջ։

Ստեղծվեցին այնպիսի երկեր,ինչպես Մ․Արմենի <<Հեղնար աղբյուր>> վիպակը,Ա․Բակունցի <<Կյուրեսը>>՝գավառական կյանքի երգիծական տարեգրությունը և այլն։

30-ական թթ․ գրականության բոլոր ժանրերում լայն արձագանք գտավ սովետական հայրենասիրության մոտիվը։

Սովետահայ արվեստը։Թատրոնն ու կինոարվեստը։Սոցիալիստական նոր իրավակարգը հնարավորություններ ընձեռեց թատրոնի բուռն զարգացման համար։Հայաստանում սովետական կարգեր հաստատվելու շնորհիվ,թատրոնն արժանացավ պետական հոգատարության։

Վահան Տերյանի գործուն մասնակցությամբ 1918թ․ Հյուսիսային Կովկասի Պյատիգորսկ քաղաքում կազմակերպվեց թատերական սեկցիա,որը ղեկավարում էր թատերական նշանավոր գործիչ Օվի Սևումյանը։

Սովետական և կուսակցական աջակցությամբ հետագայում նման թատերախմբեր կազմակերպվեցին նախ Կրասնոդարում (<<Կոմունա>>) անունով,Դոնի Ռոստովում՝Պետրոս Ադամյանի անվան,Աստրախանում,Ստավորոպոլում,ապա նաև Ուկրաինայի և Ղրիմի մի շարք հայաբնակ քաղաքներում։

Անդրկովկասի հայկական թատրոնների ստեղծագործական խմբերը համալրելու նկատառումով,Հայկական գործերի կոմիսարիատի նախաձեռնությամբ,1919թ․ Մոսկվայի հայկական կուլտուրայի տանը սկսեց գործել դրամատիկական ստուդիան,որի գեղարվեստական ղեկավարը երկար տարիներ նշանավոր ռեժիսյոր Ռուբեն Սիմոնովն էր,իսկ կազմակերպիչը՝Սուրեն Խաչատրյանը։

Հայ ազգային խմբարվեստի իսկական զարթոնքը կապված է Երևանի առաջին պետական թատրոնի կազմակերպման հետ,որի գործունեությունը սկսվեց 1922թ հունվարի 25-ին,Գ․Սունդուկյանի <<Պեպո>> պիեսի բեմադրությամբ։Թատրոնի առաջին գլխավոր ռեժիսյոր Լևոն Քալանթարյանի ղեկավարությամբ խմբում գործում էին փորձված ու անվանի մի շարք դերասաններ,այդ թվում Հասմիկը,Միքայել Մանվելյանը,Արուս Ոսկանյանը,Հրաչյա Ներսիսյանը,Վահրամ Փափազյանը,Օլգա Գուլազյանը,Վաղարշ Վաղարշյանը,Ավետ Ավետիսյանը և ուրիշներ։

Դ․Դեմիրճյանի <<Քաջ Նազար>> և Շիրվանզադեի <<Մորգան խնամին>> կատակերգությունները նոր լիցք հաղորդեցին հայ բեմի խաղացանկին։<<Երևակայական հիվանդ>>,<<Պարտիզպանի շունը>>,<<Օթելլո>> և այլ գործերի բեմադրությամբ աչքի ընկավ ռեժիսյոր Արշակ Բուրջալյանը։1925թ․ Սովետական Հայաստանի կառավարության հրավերով հայրենիք վերադարձավ Հովհաննես Աբելյանը և ստեղծագործեց՝կատարելով Բարխուդարի( <<Նամուս>>),Էլիզբարովի (<<Պատվի համար>>),Գիժ Դանիելի( <<Չար ոգի>> )դերերը։

1928թ․ կազմակերպվեց պետական շրջիկ թատրոն,որի ղեկավարությունը ստանձնեց Ամո Խարազյանը։Հանրապետությունում գործում էին նաև ադրբեջանական և քրդական թատրոններ։Բեմ բարձրացան Վ․Վաղարշյանի <<Օղակում>> դրաման,Մ․Գորկու <<Եգոր Բուլըչևը և ուրիշներ>>,Ա․Օստորվսկու <<Ամպրոպը>> և այլ ստեղծագործություններ։

Սովետահայ մշակույթի մեջ,որպես նոր և ինքնուրույն բնագավառ,իր կարևոր տեղն է գրավում կինոարվեստը։

1924թ․ էկրան բարձրացավ <<Խորհրդային Հայաստան>>առաջին կինոակնարկը։1925թ․ ցուցադրվեց հայկական գեղարվեստական կինոմատոգրաֆիայի առաջնեկը՝<<Նամուսը>>,<<Խաս-փուշ>> նկարները։Վերոհիշյալ կինոնկարների ու նրանց սցենարների,ինչպես նաև <<Շոր և Շորշոր>> կինոկոմեդիայի հեղինակը հայ ազգային կինոարվեստի սկզբնավորող Համո Բեկնազարյանն էր։<<Զամալու>>,<<Տունը հրաբխի վրա>>,<<Երկու գիշեր>>,<<Սև թևի տակ>> և այլ ֆիլմեր արտացոլում էին հայ ժողովրդի մոտիկ անցյալի հերոսական դրվագները։1923թ․Երևանում ստեղծվեց Հայաստանի <<Պետկինոն>>(1926թ՝<<Հայկինո>>,իսկ 1957թ․՝<<Հայֆիլմ>> կինոստուդիա)։

1935թ․ ստեղծվեց հայ ազգային կինեմատոգրաֆիայի գլուխգործոցը՝առաջին հնչուն ֆիլմ <<Պեպոն>>։Դրանից հետո էկրան բարձրացան <<Զանգեզուր>>,<<<Սևանի ձկնորսները>>,<<Լեռնային արշավ>> ֆիլմերը։Մինչև Հայրենական մեծ պատերազմը Հայկինոն թողարկեց գեղարվեստական 40 կիոնոնկար և շուրջ 70 անուն վավերագրական ակնարկ ու մուլտիպլիկացիոն ֆիլմ։

Երաժշտական կուլտուրան։Հանրապետությունում երաժշտական կրթության կազմակերպման գործում եռանդուն մասնակցություն ցուցաբերեց կոմպոզիտոր Ռոմանոս Մելիքյանը։

Վերածնունդ ապրեց գուսանական արվեստը,այդ թվում նշանավոր Գուսան Շերամի ստեղծագործությունը։1924թ․ Հայաստան եկավ Ալեքսանդր Սպենդիարյանը։Նա գրեց <<Երևանյան էտյուդներ>> սիմֆոնիկ նվագախմբի համար և <<Ալմաստ>> օպերան՝դիմելով Հովհ․ Թումանյանի <<Թմկաբերդի առումը>> պոեմի սյուժեին։Անուշավան Տեր-Ղևոնդյանը գրեց <<Սեդա>> օպերան(ըստ Շանթի <<Հին աստվածներ>> դրամայի) և <<Ախթամար>> սիմֆոնիկ ծրագրային պոեմը։

Ռ․Մելիքյանի <<Ջառ-վառ>> շարքի երգերն ու ռոմանսները ազգային վոկալ լիրիկայի մարգարիտներ են։

20-րդ դարի վերջերին երևան եկան Ռ․Մելիքյանի,Մ․Միրզոյանի․Ա․Տեր-Ղևոնդյանի,Կ․Զաքարյանի առաջին երգերը,որոնք գովերգում էին նոր կյանքը,ժողովուրդների բարեկամությունը։

-Ստեղծվեցին երաժշտական կուլտուրայի նոր օջախներ,որոնց շարքում մեծ տեղ է գրավում Ալ․Սպենդիարյանի անվան օպերայի և բալետի պետական թատրոնը,որի բացումը տեղի ունեցավ 1933 թ․ հունվարի 20-ին՝<<Ալմաստ>> օպերայի ներկայացմամբ։Կարևոր նշանակություն ունեցավ նաև Ա․Տիգրանյանի՝<<Անուշի>> ներկայացումը։Հայկական,ռուսական և արևմտաեվրոպական կոմպոզիտորների օպերաներում անմոռաց կերպարներ էր կերտում նշանավոր երգչուհի Հայկանուշ Դանիելյանը։Նրան շնորհվեց սովետական միության ժողովրդական արտիստուհու կոչում։

Ծաղկեց երգիչ Շարա Տալյանի ինքանտիպ տաղանդը։Աչքի էր ընկնում Թաթուլ Ալթունյանի գլխավորած Հայկական ժողովրդական երգի ու պարի անսամբլը։

Ժողովրդական երգի մյուս կոլեկտիվի ՝գուսանական երգի անսամբլի հիմքում ընկած էին հայտնի աշուղներ և գուսաններ Սայաթ-Նովայի,Ջիվանու,Շերամի,Հավասու և այլոց երգերը։

Հայ երաժշտության ձեռք բերած մեծ հաջողությունները հանրագումարի բերվեցին Մոսկվայի հայ արվեստի առաջին տասնօրյակի ժամանակ 1939թ․։Տասնօրյակում ներկայացվեցին Ալ․Սպենդիարյանի <<Ալմաստ>>,Ա․Տիգրանյանի <<Անուշ>>,Հ․Ստեփանյանի <<Լուսաբացին>> օպերաները և Արամ Խաչատրյանի <<Երջանկություն>> բալետը։

Արամ Խաչատրյանի արվեստը դարձավ աչքի ընկնող երևույթ սովետական երաժշտության մեջ։

Առաջին սիմֆոնիան նշանավորեց Խաչատրյանի ստեղծագործության հասունության գարունը։Կոմպոզիտորն այն նվիրեց Հայաստանի սովետականացման 15-ամյակին։

Կոմպոզիտորին համաշխարհային ճանաչում բերեց դաշնամուրի համար գրված կոնցերտը։

Կոմպոզիտորի 30-ական թթ․ ստեղծագործական որոնումներն ավարտվեցին <<Գայանե>> բալետով։

Երաժշտական թատրոնի ասպարեզում հաջող գործունեություն էր ծավալել կոմպոզիտոր Հարո Ստեփանյանը։Նրա առաջին օպերային ստեղծագործությունը՝<<Քաջ Նազարը>> հետաքրքիր մի փորձ էր ազգային երգիծական օպերայի ստեղծման ուղղությամբ։

Հայ ժողովրդրի հանրաճանաչ էպոսի մոտիվներով է գրված Ստեփանյանի <<Սասունցի Դավիթ>> օպերան։Ճանաչում ստացավ Հ․Ստեփանյանի <<Լուսաբացին>> օպերան։Պատմա-հեղափոխական թեմային դիմեց նաև Կ․Զաքարյանն իր <<Մարջան>> օպերայում։

Ազգային բալետ ստեղծելու փորձերի թվում էին Ս․Բարխուդարանի <<Նարինեն>> և Ա․Տեր-Ղևոնդյանի <<Անահիտը>>,որոնք գրված են հայ ժողովրդական հեքիաթների սյուժետային մոտիվներով։

Կերպարվեստը։Հայաստանում սովետական իշխանություն հաստատվելուց հետո հայ կերպարվեստը թևակոխեց զարգացման նոր և աննախընթաց շրջան։

1921թ․ հուլիսին Երևանում բացվեց <<Հայ կերպարվեստագետների միության>> ցուցահանդեսը,որը փաստորեն դարձավ մինչև այդ տարբեր երկրներ ցրված հայ նկարիչներին և քանդակագործներին Սովետական Հայաստանի շուրջը համախմբելու լուրջ փորձ։

Դրանից հետո Հայաստան տեղափոխվեցին մի շրաք պրոֆեսիոնալ նկարիչներ և քանդակագործներ,այդ թվում Մ․Սարյանը,Վ․Ախիկյանը,Ս․Ալաջաջյանը,Գ․Գյուրջյանը,Վ․Գաֆեճյանը,որոնք մինչ այդ Հայաստանում ապրող նկարիչների հետ,ինչպես Թիֆլիսում մշտական բնակություն հաստատած Գ․Բաշինջաղյանի,Ե․Թադևոսյանի,Ա․Բաժբեուկ-Մելիքյանի և քանդակագործ Մ․Միքայելյանի մասնակցությամբ ձեռնամուխ եղան սովետահայ կերպարվեստի ստեղծմանն ու զարգացմանը։

Կերպարվեստի առաջընթացը ղեկավարելու համար 1923թ․ դեկտեմբերին Երևանում կազմակերպվեց <<Հայաստանի կերպարվեստի աշխատավորների ընկերություն>>՝ճարտարապետության ակադեմիկոս Ալ․Թամանյանի նախագահությամբ։

Սովետահայ նկարչության սկզբնավորման ու զարգացման գործում խոշոր է մեր ժամանակի նկարիչ Մ․Սարյանի դերը։Նա կերտեց Սովետական Հայաստանի բնության և առաջավոր մարդկանց բարձրարվեստ կերպարներ,որոնցից <<Լեռներ>>,<<Հայաստան>>,<<Գարուն>>,<<Ալավերդի>>,կենսահայ լավատեսությամբ հագեցված բնանկարները և բանաստեղծ Ե․Չարենցի,արտիստուհի Ա․Ոսկանյանի ճարտարապետ Ալ․Թամանյանի,արտիստ Ռ․Սիմոնովի,բանաստեղծ Ավ․Իսահակյանի դիմանկարները սկզբնավորեցին սովետահայ նկարչությունը։

Եղիշե Թադևոսյանը նկարեց <<Մեր փողոցը Էջմիածնում>> կենցաղային մոտիվներ պարունակող պատկերը։

Արդյունաբերական,կոլտնտեսային ու կուլտուր-լուսավորական թեմաներով նրա պատկերները (<<Սևանի ձկնորսները>>,<<Կուլտուրան լեռներում>> արտացոլելով ժամանակակից կանքը,միաժամանակ նպաստեցին սյուժետային նկարչության զարգացմանը։

Սովետահայ ռեալիստական դիմանկարչության ականավոր վարպետներից էր Ստեփան Աղաջանյանը։Աղաջանյանը նկարեց հին և նոր սերնդի մարդկանց տիպական կերպարներ (<<Գուլպա գործող կինը>>,<<Վասիլը>>,<<Սեդրակ բիձա>>,<<Պիոներուհին>>,<<Կոմերիտական աղջիկը>>,տալով յուրաքանչյուրի հոգեբանական բնութագիրը։

1928թ․ Ամերիկայից Սովետական Հայաստան վերադարձած Փանոս Թերլեմեզյանը(1867-1940թթ․) հայրենիքի նկատմամբ իր անհուն սերն արտահայտող բազմաթիվ բնանկարների հետ ստեղծեց արդյունաբերական օբյեկտների ու նորակառույցների մի շարք ուշագրավ պատկերներ(<<Ղափան>>,<<Արդյունաբերական Երևանը>> և այլն),որոնք բացահայտում են այն նորը,որը հանդես է եկել սովետական իշխանության տարիներին։

Սովետահայ նկարչական արվեստի զարգացմանը զգալիորեն նպաստել են նաև Վ․Ախիկյանը,Վ․Գայֆեճյանը,Ա․Բաժբեուկ-Մելիքյանը և ուրիշներ։

Քանդակագործներ Վաղարշակ Մելիք-Հակոբյանը1879-1954թթ․) և Կարո Հալաբյանը (1897-1959թթ․) ստեղծեցին Կ․Մարքսի և Ֆ․Էնգելսի,Վ․Ի․Լենինի,Ստ․Շահումյանի,Ալ․Սպենդիարյանի կիսանդրիները։

Հայկական ՍՍՀ ժողովրդական նկարիչ-քանդակագործ Սերգեյ Մերկուրովը(1881-1952թթ․) ստեղծեց և Երևանում կանգնեցրեց երկու մեծածավալ հուշարձան՝Ստ․Շահումյանի և Վ․Ի․Լենինի հոյակապ մոնումենտները։

Արա Սարգսյանը ստեղծեց Ս․Սպանդարյանի,Ա, Ջափարիձեի հուշարձանները Երևանում,Մայիսյան ապստամբության հերոսների հիշատակին նվիրված հուշարձանը Լենինականում և կոմպոզիտոր Ն․Տիգրանյանի դիմաքանդակը։Սուրեն Ստեփանյանը կերտեց Մ․Ազիզբեկովի և Ղուկաս Ղուկասյանի հուշարձանները և Լենինի մեծածավալ հուշարձանը (Գորիս)։Այծեմնիկ Ուրարտուն կերտեց <<Հայուհու գլուխ>>,<<Ապարանցի կինը>>,<<Կժով աղջիկը>> արձանային ստեղծագործությունները։

Հակոբ Կոջոյանը (1883-1959թթ)․ ստեղծեց <<Սասունցի Դավիթ>> էպոսի,<<Հազարան բլբուլ>> հեքիաթի նկարազարդումները։

Ճարտարապետություն։Սովետահայ ճարտարապետության զարգացման մեջ առաջատար տեղ գրավեց ճարտարապետ ակադեմիկոս Ալեքսանդր Թամանյանը։Երևան քաղաքի նրա հեղինակած գլխավոր հատակագիծը 1924թ․,քսանական թթ․ քաղաքաշինական առավել ուշագրավ գործերից է և հանդիսանում է քաղաքների սոցիալիստական վերակառուցման առաջին փորձերից մեկը։

Բնակելի տների նոր տիպերի ձևավորման և հետագա շինարարության մեջ մեծ դեր խաղացին ավագ սերնդի ճարտարապետներ Ն․Բունիաթյանը,Բ․Արազյանը,ինչպես նաև Ա․Ահարոնյանը,Կ․Հալաբյանը,Գ․Քոչարը և այլն։

Դրանք են Երևանի առաջին հիդրոէլեկտրակայանի,օպերայի և բալետի թատրոնի և Հայկական ՍՍՀ կառավարության տան շենքերը։Պրոֆեսոր Ի․Մալոզեմովի ղեկավարությամբ և Երևանի մասնագետների մասնակցությամբ։Երևանի <<Հայպետնախագծում>> մշակվեցին Լենինական,Կիրովական,էջմիածին քաղաքների,Արզնի և Դիլիջանի առողջարանների հատակագծերը։

Աճող քաղաքն ընդգրկեց Նորք արվարձանը,Քանաքեռի բարձրավանդակն ու Քանաքեռ գյուղը,որոնց տերիտորիաները նպատակահարմար էին բնակելի շինարարության համար։

Լենինականի գլխավոր հատակագծում,որ 1931-1937թթ․ մշակել էին ճարտարապետներ Մ․Մազմանյանը ղեկավար,Փ․Մանուկյանը և Գ․Մուրզան,կատարվեցին լրացումներ և մասնակի փոփոխություններ։

Հայաստանի երրորդ քաղաքի՝Կիրովականի հատակագծումը,սկսած 1929թ․,մի քանի փուլ է ունեցել։Նախապատերազմյան գլխավոր հատակագիծը,որ 1939թ․ կազմել են Ն․Զարգարյանը և Ա․Մինասյանը,ճիշտ արտահայտել է քաղաքի արդյունաբերական բնույթը։

Կազմվեց նաև Էջմիածին քաղաքի գլխավոր հատակագիծը (ճարտարապետ Ս․Մանուկյան,կոնսուլտանտ՝պրոֆեսոր Լ․Իլյին)։Կենտրոնական ունիվերմագի (ճարտարապետներ՝Ա․Ահարոնյան,Մ․Մազմանյան,Հ․Սարգսյան և Գ․Քոչար),բժշկական և գյուղատնտեսական ինստիտուտների (ճարտարապետ՝Ս․Սաֆարյան),գրքի պալատի ճարտարապետներ՝(Մ․Մազմանյան և Հ․Մարգարյան),<<Մոսկվա>> կինոթատրոնի (ճարտարապետներ՝Տ․Երկանյան,Գ․Քոչար) և մի շարք այլ շենքեր,նոր փուլ ձևավորեցին սոցիալիստական ռեալիզմի մեթոդին տիրապետելու ճանապարհին։

Այս առումով նշանակալից դեր խաղաց նաև <<Արարատ>> տրեստի մառանների կոմպլեքսը (սկզբնական մասը ճարտարապետներ՝Գ․Քոչար,Ռ․Իսրայելյան,ինժեներ՝Ա․Մարտիրոսյան) և հանդիսավոր արժեքավոր ավանդ ունեցավ Սովետական Հայաստանի ճարտարապետության մեջ։

Կարելի է նշել կինոթատրոնների շենքները՝Կիրովականում և Դիլիջանում( ճարտարապետ Գ․Քոչար),Կոտայքի և Էջմիածնի շրջսովետի գործկոմի շենքները( ճարտարապետ Զ․Բախշինյան) և այլն։

Երեսնական թթ․ կազմված գյուղական բնակավայրերի հատակարգծերից կարելի է հիշատակել օրինակ՝Գյոդակլու և Վերին Արտաշատ (հեղինակներ Գ․Քոչար և Տ․Մարության),Ֆանտան (հեղինակ՝Ռ․Գրիգորյան),Արմավիր (հեղինակ Ս․Ասոյան),Փարաքար,Նորագյուղ (հեղինակ Մ․Մազմանյան) և այլ գյուղերի գլխավոր հատակագծերը։Հնությունների պահպանման կոմիտեում,պատմության թանգարանում և գիտության ու արվեստի ինստիտուտում Թ․Թորոմանյանը ծավալեց չափազանց բեղմնավոր գործունեություն։

Այսպիսով,հանրապետության պատմության առաջին քսանամյակի 1920-1940թթ․ ընթացքում սովետահայ ճարտարապետությունը չկարողացավ հասնել որոշակի նվաճումների։

Սովետահայ ճարտարապետությունը կազմեց ազատագրված հայ ժողովրդի նյութական և հոգևոր մշակույթի բաղկացուցիչ մասը։

Հայկական սփյուռքը (1920-1940թթ․)

Սովետական Հայաստանը և սփյուռքահայությունը։Հայկական սփյուռքի ստվարացումը։Թուրքական կառավարող շրջանները,ոչնչացնելով ավելի քան մեկ միլիոն հայերի,համոզված էին,որ մնացածներն էլ իրենց մահը կգտնեն արաբական անապատներում։Բայց անապատները քշված հարյուր հազարավոր ծերերի,կանանց ու երեխաների որոշ մասին հաջողվեց փրկություն գտնել՝անցնելով Սիրիայի ու Եգիպտոսի քաղաքներն ու գյուղերը կամ ավելի հեռուն՝Հունաստան,Բուլղարիա,Ռումինիա,Ֆրանսիա և այլ երկրներ։Արևմտահայության այդ զանգվածները բազմապատկեցին նախկին գաղթօջախները և ստեղծեցին՝ստվարածավալ հայկական Սփյուռքը։

20-ական թթ․ սկզբի տվյալներով ամենամարդաշատը Սիրիայի հայկական գաղութն էր։Այնտեղ ապաստան էր գտել շուրջ բ150 հազար հայություն,որից մոտ 90 հազարը՝Հալեպում և նրա շրջաններում,18 հազարը՝Բեյրութում,8 հազարը՝Դամասկոսում,իսկ մնացածները ցրված էին այլ քաղաքներում ու ավաններում։

Իր մեծությամբ և ազգային-հասարակական ակտիվ գործունեությամբ Սիրիայից հետո աչքի էր ընկնում ԱՄՆ-ի հայկական գաղութը։Ամերիկայի գաղթօջախներում միասին հաշվում էին ավելի քան 128 հազար հայեր։

1920-1922թթ․ տվյալներով գաղութահայության ընդհանուր թիվը կազմեց շուրջ 870 հազար մարդ։Հետագայում կազմեց 1200000 մարդ։

Սովետական իշխանության առաջին քայլերը գաղութահայությանը օգնելու ուղղությամբ։Դեռևս 1920թ․ դեկտեմբերից Հեղկոմը ձեռնամուխ եղավ գաղթականների վիճակի արմատական բարելավմանը։1921թ․ մայիսին ՀԽՍՀ Ժողկոմխորհը քննարկեց ներքին գործերի ժողովրդական կոմիսար Պողոս Մակինցյանի <<Գաղթականների խնդրի մասին>> զեկուցումը և մշակեց կոնկրետ միջոցառումներ՝ամեն կերպ նրանց օգնելու ուղղությամբ։Դրա փոխարեն ստեղծվեց ժողկոմխորհին առընթեր գաղթականական գործերի գլխավոր վարչություն,որին տրվեց ժողովրդական կոմիսարիատներին հավասար իրավունքներ։Ստեղծվեց նաև ՀԽՍՀ տերիտորիայում գտնվող գաղթականների հարցերով զբաղվող հատուկ օրգան՝Արևմտահայ բյուրո,հասարակական ակտիվ գործիչ Գրիգոր Վարդանյանի գլխավորությամբ։

ՆԳԺԿ գաղթականական բաժնի 1923թ․ փետրվարի 1-ի տվյալներով Հայաստանի գյուղական վայրերում հաշվառման էին ենթարկվել 128․634 գաղթականներ,որոնցից հողով բավարարվել էին շուրջ 49․000 մարդ։

Այդ ուղղությամբ որոշ աշխատանք տարան նաև Մերձավոր արևելքի օգնության ամերիկյան կոմիտեն(Ամերկոմ),անգլիական կոմիտեն( Լոնդոնի քաղաքագլխի ֆոնդ )և բարեգործական այլ կազմակերպություններ ու հիմնարկներ։

Սփյուռքահայության կողմնորոշումը դեպի Սովետական Հայաստան։Գաղութահայության նկատմամբ սովետական կառավարության ու կոմունիստական կուսակցության ճիշտ քաղաքականության մշակման ու իրականացման գործում խոշոր ծառայություն մատուցեցին Ալ․Մյասնիկյանը,Ս․Սրապիոնյանը,Ս․Համբարձումյանը,Ասք․ Մռավյանը,Աշ․Հովհաննիսյանը և ուրիշներ։

Սովետական Հայաստանի և սփյուռքահայության միջև կամուրջ էր ծառայում նաև Հայաստանի օգնության կոմիտեն։

Դեպի Սովետական Հայաստան՝որպես հայության միակ հայրենիքի,գաղութահայության դիրքորոշման մեջ որոշակի զգաստացնող նշանակություն ունեցավ Լոզանի կոնֆերանսը,որը վերջնականապես ցրեց արևմտահայ պետությունների հետ կապված սփյուռքահայության որոշ շրջանների բոլոր ակնկալությունները։

Հայ ժողովրդի <<բարեկամներ>> ձևացնող արևմտյան տերությունները,կարգավորելով իրենց հետաքրքրող խնդիրները,հայ գաղթականության հարցը ձևականորեն, մի որչէ բան արած լինելու համար,կտակեցին տխրահռչակ Ազգերի լիգայի տնօրինությանը։Ահա թե ինչու Լոզանի կոնֆերանսից հետո,առավել հրամայական դարձավ սփյուռքահայերի հայրենադարձության խնդիրը։

Սփյուռքահայության հայրենադարձությունը 1921-1925թթ․։Հայրենիքը դեպի իրեն էր գրավում մեծ թվով սփյուռքահայ աշխատավորների ոչ միայն Մերձավոր ու Միջին արևելքի երկրներից,ուր տնտեսական խիստ անբարենպաստ վիճակ գոյություն ուներ հայ տարագիրների համար,այլև համեմատաբար բարձր կենսամակարդակ ունեցող Եվրոպայից,Ամերիկայից ու հայկական այլ գաղթօջախներից։

Հայաստանի կոմունիստական կուսակցության Կենտկոմը և սովետական կառավարությունը անընդհատ բազմաթիվ դիմումներ ու նամակներ էին ստանում սփյուռքահայ աշխատավորներից,իրենց Հայաստան գալու հնարավորություն ընձեռելու խնդրանքով։

Հայաստանի կոմկուսի Կենտկոմը գնահատելով ոչ հեռու անցյալի դեպքերը և հայ ժողովրդին հասած աղետները,ոչ միայն Միջագետքի տարագիրներին,այլև համայն աշխարհով մեկ ցրված հայությանը կոչ արեց վերադառնալ հայրենիք՝Սովետական Հայաստան և նվիրվել շինարար աշխատանքի։

1921թ․ դեկտեմբերի 13-ին ՀԽՍՀ Ժողկոմխորհի նախագահությունը քննարկեց Միջագետքից Հայաստան ժամանող 3000 գաղթականներին ընդունելու հարցը և ձեռք առավ միջոցներ՝նրանց տեղավորելու ուղղությամբ։

1921թ․ դեկտեմբերի կեսերին Բաթում ժամանեց առաջին շոգենավը՝մոտ 3000 գաղթականով,որոնք հիմնականում տեղավորվեցին Ալեքսանդրապոլի,Բասարգեչարի և Ղամարլուի շրջաններում։

Այսպիսով,Միջագետքը ապաստանած հայ գաղթականության զգալի մասը՝ավելի քան 9000 մարդ,Հայաստան ներգաղթեց 1921թ․ վերջերին և 1922թ․ սկզբներին։Միջագետքից ժամանած հայրենադարձները տեղավորվեցին հիմնականում Վեդու,Ղամարլուի,Բասարգեչարի և Ալեքսանդրապոլի շրջաններում։

Ընդառաջելով այդ ցանկություններին սովետական կառավարությունը 1923թ․ իրականացրեց մոտ 1000 հոգու ներգաղթը Թուրքիայից,Պարսկաստանից և այլ վայրերից։

1924թ․ ընթացքում Հունաստանից,Սիրիայից,Թուրքիայից,Ֆրանսիայից և այլ երկրներից Սովետական Հայաստան ընդունվեցին 4167 գաղթական և որբ։

1925թ․ հունվարին կազմակերպվեց ՀԽՍՀ Ժողկոմխորհին առընթեր գաղթականության հարցով զբաղվող հատուկ հանձնաժողով՝Ժողկոմխորհի նախագահի տեղակալ Ասքանազ Մռավյանի գլխավորությամբ։

1925թ․ արտասահմանից Հայաստան ներգաղթեցին 5018 հոգի։

1925թ․ նոյեմբերի 7-ին,հունահայ ներգաղթողների 3016 հոգուց բաղկացած խումբը <<Խարալամբոս>> նավով Դեդեղաջից ուղևորվեց դեպի Բաթում և այնտեղից երկաթուղով փոխադրվեց Սովետական Հայաստան։

1925թ․ նոյեմբերի 10-ին ՀԽՍՀ Ժողկոմխորհին առընթեր աշխատավորական ներգաղթի հանձնաժողովը քննարկեց Հունաստանից և Միջագետքից ժամանած գաղթականության ընդունման հետ կապված խնդիրները և որոշեց տեղավորել Արազդայանի շրջանում։Ստեղծվեց հատուկ հանձնաժողով՝Ժողկոմխորհի նախագահ Ս․Համբարձումյանի գլխավորությամբ և ներքգործժողկոմ Հովհ․ Դուրգարյանի,հողժողկոմ Ար․Երզնկյանի ու ջրային տնտեսության վարչության պետ Ս․ Շադունցի անդամակցությամբ։

1295թ․ ներգաղթածների մեծ մասը բնակություն հաստատեց Երևանում,Լենինականում,Արազդայանում և այլ վայրերում։

Սովետական կառավարությունը 1926թ․,ինչպես և հետագա տարիներին,դարձյալ երկիր ընդունեց մեծ թվով ներգաղթողների։

Դաշնակցական վերնախավերը,օրինական ոչ մի իրավունք չունեցող <<Հ․Հ պատվիրակությունը>>,Պողոս Նուբարի,իսկ հետո Գաբրիել Նորատունկյանի գլխավորած Ազգային պատվիրակությունը և այլ հաստատություններ իրենց գոյությունը պահպանում էին գաղթականների շահագործման հաշվին։

1924թ․ մայիսին Պոլսից ՀՍՍՀ Ժողկոմխորհին ուղարկած իր զեկուցագրում Դ․Շահվերդյանը հայտնում էր,որ ներգաղթի կազմակերպումը մեծ հետաքրքրություն է առաջացրել ժողովրդական զանգվածների մեջ ինչպես այստեղ,այնպես էլ մյուս գաղութներում։

Հայ գաղթականության հարցն Ազգերի լիգայում և նանսենյան ծրագիրը։Ազգերի լիգան հայ և այլազգի գաղթականության հարցով ստիպված էր զբաղվելու սոսկ հասարակական կարծիքի ճնշման տակ։

Անդրադառնալով այս հարցին Ազգերի լիգան որոշեց ,որ Թուրքիայից հեռացած այն հայ տարագիրներին,որոնց թուրքական կառավարությունը իրենց նախկին բնակավայրերը վերադառնալու արտոնություն չի տալիս և որոնցով չեն ուզում զբաղվել թուրքական արտասահմանյան ներկայացուցիչները,նրանց այլևս թուրքահպատակներ չճանաչելով,պետք է տալ լիգայի երաշխավորությունը վայելող անձնագրեր․դեռևս 1922թ․ Ազգերի լիգան այլ ազգությունների գաղթականների համար սահմանել էր միջազգային անձնագրեր,որոնք տրվում էին լիգայի գաղթականական գործերի կոմիսար ֆրիտյոֆ Նանսենի նախագահությամբ գործող կոմիտեի կողմից և այդտեղից էլ ստացել էին <<նանսենյան>> անունը։

Վերջապես,1924թ․ սեպտեմբերի 25-ին,Ազգերի լիգան որոշում է հանձնարարել աշխատանքի միջազգային բյուրոյին՝Նանսենի ղեկավարությամբ հանձնաժողով կազմել և ուսումնասիրել Սովետական Հայաստանում մեծ թվով հայ գաղթականներ բնակեցնելու հնարավորությունները։

1925թ․ հունվարի 17-ին Երևան ժամանեց Նանսենի գլխավորած հանձնաժողովը։Նույն օրը նրա միսիայի անդամները այցելեցին ՀՍՍՀ Ժողոկմխորհի նախագահ Ս․Լուկաշինին և Կենտգործկոմի նախագահ Ս․Համբարձումյանին։

Սփյուռքահայ գաղթականությանը Սովետական Հայաստանում բնակեցնելու հետ կապված միջոցառումների այս ամբողջ պլանը հայտնի է <<Նանսենայն ծրագիր>> անունով։

Նանսենը ծնվել է 1861թ․ հոկտմբերի 10-ին Նորվեգիայի մայրաքաղաք Օսլոյում,ավարտել է Օսլոյի համալսարանի բնագիտական ֆակուլտետը։1882թ․ Ֆ․Նանսենը Օտտո Սվեդրուպի և 4 այլ ուղեկիցների հետ ճանապարհվեց դեպի Գրենլանդիա։Նրանք 38 օրվա ընթացքում դահուկներով ու սահնակներով Գրենլանդիայի արևելյան ափից անցան արևմտյան ափը՝սառցադաշտի ամենաբարձր կետի վրայով։Նա 13 հոգանոց արշվախմբով <<Ֆրամ>> նավով մեկնում է Հյուսիսային բևեռ։Սակայն նրանք չեն հասնում Հյուսիսային բևեռ,թեև մնում էր ընդհամենը 400կմ․։1922թ․ դեկտեմբերին Ֆ․Նանսենը արժանացավ Խաղաղության Նոբելյան մցանակի։Նա մահացավ 1930թ․ մայիսին և թաղվեց իր տան բակում։

Նանսենյան անձնագրի վրա փակցված էր դրոշմանիշ՝Նանսենի լուսանկարով և <<Ազգերի լիգա>> մակագրությամբ։Վկայականը լրացվում էր երկու լեզվով՝տվյալ երկրի լեզվով և ֆրանսերեն։Նանսենյան անձնագիր կարելի էր ձեռք բերել տարեկան 5 ֆրանկ մուծելու պայմանով։

1924թ․ սեպտեմբերի 25-ին Ազգերի լիգան Ֆ․Նանսեսնի գլխավորությամբ կազմեց հատուկ հանձնաժողով,որը տեղում կուսումնասիրեր Խորհրդային Հայաստանում հայ գաղթականներին տեղավորելու հարցը։

Երևանում Նանսենին դիմավորեց Ժողկոմխորհի նախագահ Ս․Համբարձումյանը։Նանսենը ներքին գործերի ժողկոմ Հ․Դուրգարյանի,ակադեմիկոս Ա․Թամանյանի և այլ մասնագետների հետ մեկնեց Սարդարապատի դաշտ,այցելեցին Արմավիր մայրաքաղաքի ավերակները,եղան Բամբակաշատ գյուղում։Նա մասնակցեց Շիրակի ջրանցքի բացման արարողությանը։Նա անձնական բարեկամական կապեր հաստատեց Ա․Երզնկյանի,Մ․Սարյանի և այլոց հետ։Նանսենն իր ստացած տպավորությունների և ուսումնասիրությունների հիման վրա հետագայում գրեց <<Խաբված ժողովուրդ>> գիրքը։

Վերջանականապես համոզվելով,որ կապիտալիստական աշխարհը քար անտարբերությամբ է վերաբերվում հայ գաղթականության տառապանքներին,և այլևս չհանդուրժելով,որ Ազգերի լիգան շարունակի խաբել հազարավոր տարագիրների,1929թ․ աշնանը լիգայի ընդհանուր ժողովում Նանսենը առաջարկ մտցրեց՝դադարեցնելու հայ գաղթականներին հարցը անօգուտ կերպով հոլովելը։1929թ․ սեպտեմբերի 21-ին,ընդհանուր ժողովը ստիպված էր ընդունել Նանսենի առաջարկը և տարիներ շարունակ լիգայի շրջանակներում անարդյունք կերպով արծարծված այդ հարցը հանվեց օրակարգից։

Հայաստանի օգնության կոմիտեն և նրա դերը հայրենիքին։Հայրենիքի հետ սփյուռքահայ աշխատավորների կապերի ստեղծման ու ամրապնդման գործում կարևոր դեր է խաղացել Հայաստանի օգնության կոմիտեն(ՀՕԿ),որը կազմակերպվել էր 1921թ․ սեպտեմբերին Երևանում։

ՀՕԿ-ի հիմնադիր համագումարից անմիջապես հետո ստեղծվեցին նրա տեղական մասնաճյուղերը Սովետական Միության հայաշատ գրեթե բոլոր քաղաքներում։

Արդեն 1925թ․ սկզբներին ՀՕԿ-ի մասնաճյուղեր էին կազմակերպվել Ֆրանսիայի,Բալկանների,Մերձավոր արևելքի,ԱՄՆ-ի,Հարավային Ամերիկայի և այլ հայկական գաղթօջախներում։

Գաղութահայությանը դեպի Սովետական Հայաստան տրամադրելու տեսակետից մեծ նշանակություն ունեցավ 1921թ․ նոյեմբեր-դեկտեմբերին ՀՕԿ-ի առաջին նախագահ Հովհաննես Թումանյանի առաքելությունը դեպի Կ․Պոլիս։

Արդեն 30-ական թթ․ սկզբին ՀՕԿ-ն արտասահմանում ուներ 200-ից ավելի մասնաճյուղեր,որոնցում ընդգրկված էին ավելի քան 10․000 անդամ։

Սովետական Հայաստանի և սփյուռքահայության կապերի ամրապնդման,ինչպես նաև արտասահմանում ՀՕԿ-ի գործունեության հետագա զարգացման տեսակետից կարևոր դեր խաղաց ՀՕԿ-ի կենտրոնական վարչության կողմից 1925թ․ վերջերին հայկական գաղութները մեկնած նոր պատվիրակությունը,որի կազմի մեջ մտնում էին կենտրոնական վարչության քարտուղար Գր․Վարդանյանը,անդամ Կ․Միքայելյանը և Հայաստանի կարմիր խաչի նախագահ,բժիշկ Ս․Կամսարականը։

ՀՕԿ-ի կենտրոնական վարչության առաջին պարբերականը <<Հրավիրակ>> ամսագիրն էր։1928թ․ հրատարակվեց <<ՀՕԿ-ի տեղեկատու>> ամսագիրը։ՀՕԿ-ի Թիֆլիսի և Մոսկվայի մասնաճյուղերը լույս են ընծայել <<Օգնիր Հայաստանին>>,<<Հայրենաշեն>>,<<Լրաբեր>> և այլ պարբերականներ։

Իրենց տպագիր օրգաններն ունեին նաև ՀՕԿ-ի Ամերիկայի կենտրոնական վարչությունը՝<<Շինարար>> հանդեսը,Եգիպտոսի մասնաճյուղը՝<<ՀՕԿ>> ամսագիրը։

Դաշնակցականները մատնությունների միջոցով հասան այն բանին,որ տեղական իշխանությունները արգելեցին ՀՕԿ-ի Բեյրութի,Կահիրեի,Ալեքսանդրիայի և Ալժիրի մասնաճյուղերը։Ժողովրդականություն էին վայելում ՀՕԿ-ի մասնաճյուղերի ստեղծած մշակութային միությունները,գրադարանները,ակումբները,թատերական ու երգի ինքնագործ խմբերը և ազգային մշակույթի այլ օջախները։

1933թ․ փետրվարի 26-ին Ֆրանսիայում,Գրենոբլ քաղաքում դաշնակցականները սպանեցին ՀՕԿ-ի գործիչ Մանուկ Մարուքյանին և վիրավորեցին հինգ հայերի այն բանի համար,որ նրանք ժողովի ժամանակ բացականչել էին <<Կեցցե Խորհրդային Հայաստանը>>։

Այսպիսով,Հայաստանի օգնության կոմիտեն իր գործունեությամբ նպաստեց սոցիալիստական հայրենիքի հետ սփյուռքահայ հայրենիքի հետ սփյուռքահայ աշխատավորության կապերի ամրապնդմանը։

Սփյուռքահայերի հայրենադարձությունը 1920-1940թթ․ և հայրենակցական միությունների գործունեությունը։Հայրենակցական միությունների առաջացման հիմնական շարժառիթն ու նպատակն էր՝նյութական ու կուլտուրական աջակցություն ցույց տալ Արևմտյան Հայաստանում և ընդհանրապես Թուրքիայում գտնվող իրենց հայրենակիցներին։

Սկիզբ առավ հայրենակցական միությունների վճռական շրջադարձը դեպի Սովետական Հայաստան,որտեղ պատմական Հայաստանի և գյուղերի անուններով աստիճանաբար առաջացան նոր ավաններ ու թաղամասեր։

Արաբկիրցիների հայրենակցական միության դիմումը հարգվեց սովետական կառավարության կողմից և նրան թույլատրվեց Երևանի հյուսիս-արևմտյան ծայրամասում կառուցել <<Նոր Արաբկիր>> ավանը,ուր կկարողանային հավաքել տարագիր բոլոր նախկին արաբկիրցիները։

Նոր Արաբկիրը,որի նախագիծը պատրաստել էր ակադեմիկոս Ալ․Թամանյանը,մեծ հանդիսավորությամբ հիմնադրվեց Հայաստանում 1925թ․ նոյեմբերի 29-ին։

Հունաստանից ներգաղթած իզմիրցի,ատաբազարցի,սեբաստացի,բիլեճիկցի գաղթականների և Բյութանիացիների հայրենակցական միության կողմից Երևանի հարավ-արևելյան արվարձանում,Թոխմախյան լճի մոտ,հիմնադրվեց <<Նոր Բյութանիա>> ավանը։

Հետագայում բավարարվեց նաև սեբաստացիների Սովետական Հայաստանում Նոր Սեբաստիա անունով ավան հիմնադրելու մասին խնդրանքը։

Սովետական կառավարության,համապատասխան հայրենակցական միությունների և որոշ նվիրատուների ու կտակների միջոցներով ձեռնարկվեցին Նոր Մալաթիայի(1927),Նոր Սեբաստիայի (1928),Նոր Խարբերդի (1930),Նուբարաշենի(1930) և այլ ավանների կառուցման աշխատանքները։

1921-1933 և 1936թթ․ ներգաղթած տնտեսությունները հիմնականում տեղավորվեցին հայրենադարձների համար կառուցված ավաններում,Երևանում,Լենինականում,Կիրովականում,Անի-Պեմզայում,Իջևանում և այլուր։

Սփյուռքահայ մշակույթը։Դպրոցը։Սփյուռքը ուներ իր տնտեսական,քաղաքական և հոգևոր ուրույն կյանքը։

Վանեցիները հիմնում են իրենց հայրենակցականը,կեսարցիները,մալաթացիները՝իրենցը և այլն։Բնորոշ են անունները՝<<Սեբաստիո վերաշինության միություն>>,<<Այնթապի ուսումնասիրաց միություն>>,<<Տիգրանակերտի հայրենակցական միություն>>,<<Ամերիկահայ արաբկիրցիների միություն>>,<<Երզնկայի վերաշինաց միություն>>։

Այդ տարիներին ամենակենսունակ օջախներից մեկը Եգիպտոսն էր։Կահիրե և Ալեքսանդրիա քաղաքներում գործում էին մի քանի հայկական դպրոցներ։Դրանցից ամենահինը Գալուստյան վարժարանն էր,որը հիմնադրվել էր դեռևս 1854թ․ և խոշոր դեր կատարել մատաղ սերնդի ուսուցման գործում։

1924թ․ Կահիրեից ոչ շատ հեռու գտնվող Հելիոպոլիս նորաստեղծ քաղաքում բացվեց Նուպարյան Ազգային վարժարանը,որն ուներ նախակրթարան և մանկապարտեզ։

Կահիրե քաղաքում գործում էին նաև մի քանի մասնավոր դպրոցներ,ինչպես Մանիսալյան վարժարանը,որն ուներ երկսեռ մանկապարտեզ և աղջիկների նախակրթարան։Սովորողների թիվը հասնում էր 100-ի։Թաշչյան վարժարանն ուներ նույն բնույթը և ուներ 150 աշակերտ։Կահիրեում գործում էր Պերպերյան վարժարանը՝իր նախակրթարանով,երկրորդական տասնամյա ծրագրով,որը հիմնադրվել էր Ռեթեոս Պերպերյանի նախաձեռնությամբ։

Ալեքսանդրիայում գործում էր Պողոսյան ազգային վարժարանը՝350-400 երկսեռ աշակերտով,Մելքոնյան մանկապարտեզը՝300 երեխայով,Հայկազյան կրթարանը՝200-250 աշակերտով,Պալյան վարժարանը։

1930թ․ Մխիթարյանները Սևրում վերաբացեցին Մուրադյան վարժարանը՝հայագիտական թեքումով։

Մամուլը։Մինչև 1922թ․ ամբողջ Սփյուռքում լույս էր տեսնում 22 թերթ ու հանդես։Մեկ հնգամյակ անց դրանց թիվը բարձրացավ 55-ի։

Ամերիկայում լույս տեսավ <<Բանվոր>> թերթը,որը հետագայում վերանվանվեց <<Նոր աշխարհ>>,իսկ ավելի ուշ <<Լրաբեր>>։<<Բանվորի>> շուրջը համախմբվեցին ամերկահայ շատ գործիչներ՝Կարապետ Սիտալ․պատրիկ Սելյան,Օգսեն Սարյան և ուրիշներ։

Ամերիկայում լույս էր տեսնում նաև <<Պրոլետարիատը>>,որը հաճույքով ընթերցվում էր բոլոր գաղութներում։

Նշանակալից երևույթ էին Փարիզում լույս տեսնող <<Երևանը>>,<<Բանվոր-Պարիզը>> և <<Վերելքը>>։

1922թ․ հունահայ գաղութն էլ ստեղծեց իր պարբերականը․Սալոնիկում լույս տեսավ <<Երկունք>> հնչակյան թերթը,որը փակվեց հաջորդ տարին։

Գրականագետ Սիմոն Հակոբյանը Վիեննայում հրատարակում էր <<Արեգ>> գրական պարբերականը։Առաջին անգամ Սփյուռքում այդ ամսագրի էջերում երևացին Եղիշե Չարենցի և սովետական այլ գրողների վերաբերյալ հոդվածաշարեր։Այնտեղ տպագրվեցին Զապել Եսայանի,Կարապետ Սիտալի և այլ գրողների երկերը։

Ռումինիայում լույս էր տեսնում <<Նավասարդ>> հանդեսը,Հ․Սիրունու խմբագրությամբ։

1843թ․ Վենետիկի ս․ Ղազար կղզում լույս էր տեսնում <<Բազմավեպ>> հանդեսը։Հայ կաթոլիկների մյուս հրատարակությունը՝<<Հանդես ամսօրյան>>,ուներ հայագիտական ուղղություն։

Սփյուռքում լույս էին տեսնում 6-7 կրոնական այլ պարբերականներ՝<<Եկեղեցի>>,<<Ջահակիր>>,<<Ռահնումա>> և այլն։

Դարասկզբին ամերիկայում լույս էր տեսնում <<Կոչնակ>> շաբաթաթերթը,որը հետագայում վերանվանվեց <Հայաստանի կոչնակ>>։

1929թ․ Ա․Չոպանյանը Փարիզում վերսկսեց <<Անահիտ>> հանդեսի հրատարակությունը։Հր․Բալույանը սկսեց հրատարակել <<Զվարթնոց>> պարբերականը,Մ․Պարսամյանը՝<<Կյանք և արվեստը>>,Ս․Վրացյանը՝<<Վեմը>>․բոլորն էլ Փարիզում։

Ուրույն դեմք ուներ Ա․Սեմայի և Պետրոս Զարոյանի խմբագրությամբ հրատարակվող <<Մշակույթը>>։

1920-1940թթ․ սփյուռքում լույս էին տեսնում տասնյակ տարեգրքեր․Թեոդիկի <<Ամենուն տարեցույցը>>,Մ․Պարսամյանի <<Կյանք ու արվեստը>>,Արտավազդ վարդապետի <<Տաթևը>>,Ե․Թոլայանի<<Կավռոշը>> և այլն։

Յուրաքանչյուր գաղութ ուներ իր տարեգիրքը,ինչպես <<Ֆրանսահայ տարեգիրք>>,<<Եգիպտահայ տարեցույց>>,<<Ամերիկահայ տարեցույց>> և այլն։

Գրականություն։Գաղթականական թոհուբոհի,տնտեսական ու քաղաքական վայրիվերումների,անորոշ գոյավիճակի պայմաններում սկսեց զարգանալ սփյուռքահայ գրականությունը։

<<Վարժապետին աղջիկը>> վեպի հեղինակ Տ․Կամսարականը <<Անահիտում>> վերատպեց համիդյան բռնապետական տարիներին գրաքննական աղճատումների ենթարկված <<Հարոն>> և <<Հովկուլը>>։

Ամենից բեղմնավորը Ե․Օտյանն էր։Նա գրեց <<Թիվ 17 խաֆիեն>>,<<Կանաչ հովանոցով կինը>>,<<Մեր նոր հարուստները>>,<<Հայ տիասբորան>> և այլ վեպեր։Նա 1922թ․ վերահրատարակեց <<12 տարի Պոլսեն դուրս>> հուշագրությունը,հաջորդ տարին՝<<Առաքելություն մը ի Ծապլվար>> գրքի երրորդ մասը։

1922թ․ նա կանգնեց Սովետական Հայաստանը ողջունողների կողքին։

Նա գրեց <<Նահանջող ուժեր>> վեպը,որտեղ պատկերված է հայ ազգայնական կուսակցությունների քաղաքական սնանկությունը։

Օշականը( Հակոբ Քյուֆեճյան) գրական ասպարեզ էր մտել պատերազմի նախօրյակին։Նա հրատարակել էր <<Խոնարհները>>,<<Մնացորդաց>>,<<Ծակ պտուկը>> և <<Հարյուր մեկ տարվան>> ստեղծագործությունները։

Վազգեն Շուշանյանը արտացոլել է շատ բնագավառներ․որբանոցային կյանք,գաղթականություն,պատանեկան միջավայր,փարիզյան պատկերներ և վերջապես անխուսափելի բնաշխարհը,ծննդավայրի հուշերը։

Կոստան Զարյանը գրեց <<Բանկոպը և մամոնտի ոսկորները>>,<<Նավը լեռան վրա>> վեպերը։

Փարիզում լույս տեսան Շահան Շահնուրի <<Նահանջ առանց երգի>>,Զ․Որբունու <<Փորձը>>,Հ․Զարդարյանի<<Մեր կյանքը>> և այլ վեպեր։

Նկատելի աշխուժացում ապրեց չափածոն։Վազգեն Շուշանյանը,Կոստան Զարյանը,Լևոն Սուրմելյանը,Լևոն Էսաճանյանը,Թորոս Ազատյանը,Կարապետ Սիտալը և ուրիշներ պարբերաբար ստեղծագործություններ էին տպագրում հայ մամուլում։Ստեղծագործում էին արևմտահայ գրականության ականավոր ներկայացուցիչներ Վահան Թեքեյանը,Արշակ Չոպանյանը,Սիպիլը,Անայիսը,Վահե Վահյանը,Միսաք Մանուշյանը,Մուշեղ Իշխանը և այլն։

Թորոս Ազատյանը հանդես եկավ որպես նահապետական գյուղի գովերգու,հին օրերի կարոտով տոգորված մի գրող։

Լևոն էսաճանյանը,որ ստեղծագործում էր Հունաստանում,չկարողացավ դիտել շրջապատը,եղեռնի սարսափը մեծապես հարվածել էր նրա զգայուն հոգուն,երգում էր Հին Հունաստանը,Ակրոպոլն ու Պարթենոնը,Սոկրատին և այլն։Նա չուզեց տեսնել շրջապատը,սարսափեց այդ շրջապատից և հուսահատ վիճակում,կիսաքաղց,կաթվածահար մահացավ Աթենքում,1935թ․։

Վահե Վահյանը գրեց <<Արև անձրևի վրա>> ժողովածուն։

Վահան Թեքեյանը հրատարակեց բանաստեղծությունների մի ժողովածու,որոնց մեջ նշանակալից էին <<Հրաշալի հարություն>>,<<Կես գիշերեն մինչև արշալույսը>> բանաստեղծությունները։Նա գրեց <<Եթե տերը կամենա>> վեպը։

Սիտալը հրատարակեց <<Գուսաներգեր>> ժողովածուն։

Եթե Ամերիկայում Սիտալը և Հակոբ Գույումճյանն էին հանդես գալիս որպես նոր գաղափարների կրող և իրենց ներշնչման աղբյուրը համարում Սովետական Հայաստանը,ապա 30-ական թթ կեսերից Ֆրանսիայում նույն այդ գաղափարները արտահայտեցին Միսաք Մանուշյանը,Գեղամ Աթմաճյանը և ուրիշներ։

Թատրոնը։1920թ․ Հայաստանում տիրող անորոշությունն ու կամայականությունները օտար ափեր էին նետել մի քանի տասնյակ հայ դերասան-դերասանուհիներ,երգիչներ,նկարիչներ։Դրանց մեջ էին Հովհաննես Աբելյանը,Հովհաննես Զարիֆյանը,Սիրանույշը,Սեդրակ ու Մաշա Սուրաբյան ամուսինները։

Արևմտյան բեմի շատ ներկայացուցիչներ գերազանցապես կենտրոնացել էին Փարիզում,մինչպես Տրդատ Նշանյանը,Արտաշես Գմբեթյանը,Արման Կոթիկյանը և ուրիշներ։

1919թ․ հոկտեմբերին Փարիզ է հասնում Մկրտիչ Ջանանը,կազմակերպում մի խումբ,որի մեջ մտնում էին Վահրամ Սվաճյանը,Լևոն Հարութը,Արման Կոթիկյանը։Ջանանը բեմադրում է Շիրվանզադեի <<Պատվի համար>>,<<Չար ոգին>>,Շանթի <<Հին աստվածները>> և այլ պիեսներ։

1923թ․ հունվարից բեմադրվում են <<Ոճրագործի ընտանիքը>>,<<Օթելլոն>>,<<Պաղտասար Աղբարը>>,Տ․Կամսարականի <<Փրկանքը>>։<<Օթելլոն>> ուշագրավ է նրանով,որ Վենետիկի մավրի դերը կատարել է Հովհաննես Աբելյանը։

Ֆրանսահայ թատրոնի երկրորդ սկզբնավորումը կապված է փարիզահայ մշակութային կյանքի նշանավոր դեմքերից մեկի՝Աննա Բուդաղյանի անվան հետ։Նա կազմակերպում է <<Մայրենի բեմ>> թատերախումբը։Նա բեմադրում է Շիրվանզադեի <<Նամուսը>>,<<Պատվի համար>>,<<Կործանվածը>>,<<Եվգինե>> և այլն։

Սուրաբյան ամուսինները հանդես են գալիս իրենց օպերետային խաղացանկով(<<Արշին մալ-ալան>>,<<Ուշ լինի նուշ լինի>>,<<Սայաթ Նովա>><<Անուշ>> և այլն։

Կոստանյան ամուսինները հանդես են գալիս <<Օթելլո>> և <<Անհայտ կին>> ներկայացումներով,Հովհ․Զարիֆյանը ՝<<Տայֆունով>>,Մ․Մարությանը <<Բոռով>>։

1932թ․ Փարիզ է հասնում Վահրամ Փափազյանը և հանդես գալիս Օթելլոյի,Համլետի,Կորրադոյի,Դոն Ժուանի դերերով։

1932թ․ Ա․Կոթիկյանը մի խումբ ընկերների օժանդակությամբ ստեղծում է <<Հայ ժողովրդական թատրոնը>>։Դարձյալ խաղացանկում հիմնական դերը հատկացվում է ազգային դրամատուրգիային՝<<Պատվի համար>>,<<Պաղտասար աղբար>>,<<Կայսրը>>,<Վարդանանք>> և այլն։

Իր դերասանական մկրտությունը Պոլսում ստացած մի պատանի՝Օննիկ Գալֆայանը,հիմնում է <<Եգիպտահայ դրամատիկ թատերախումբը>>։

<<Եգիպտահայ դրամատիկը>> բեմադրում է <<Կամելիազարդ տիկինը>> պիեսի նման սիրվող գործեր,որոնք մեծ հաջողություն են ունենում։Ներկայացվում են Պարոնյանի,Երվանդ Օտյանի կատակերգությունները,Տ․Կամսարականի <<Վարժապետին աղջիկը>>,Ս․Պարթևյանի <<Ձայն հնչեց> և այլն։

Պարսկաստանը հանդիսանալով արտասահման մեկնողների առաջին հանգրվաններից մեկը,հյուրընկալել է կովկասահայ բոլոր թատերախմբերին։Ինչպես նախապատերազմյան տարիներին,այնպես էլ հետագայում,այնտեղ ներկայացումներ են տվել Սիրանույշը,Աբելյանը,Զարիֆյանը,Վ․Փափազյանը,Սուրաբյան ու Կոստանյան խմբերը և այլն։

Այսպես,1930-ական թթ․ առաջին անգամ Պոլսում թուրքերեն ներկայացվում են Ալ․Շիրվանզադեի <<Պատվի համարը>>,<<Նամուսը>><<Եվգինե>>,Հ․Պարոնյանի <<Պաղտասար աղբարը>>,Օտյանի և Կյուրճյանի <<Չարշըլը Արթին աղա>>։

Արվեստի ոչ մի բնագավառ Սփյուռքում չզարգացավ այնքան աննպաստ պայմաններում,որքան երաժշտությունը։

Երգվում էի նաև աքսորի,գաղթականության երգեր։

Երգվում էին և այնպիսի երգեր,որոնք ստեղծվել էին ավելի ուշ,հենց Սփյուռքում։20-30-ական թթ․ Ամերիկայից մինչև Եգիպտոս,բոլորի շրթներին էր <<Ինչու ես եկա Ամերիկա>> երգը։

Բայց կար հայ բնաշխարհում ծնված,Կոմիտասի հետ գործակցած,էությամբ ժողովրդի հետ ձուլված մի հզոր երգիչ՝Արմենակ Շահմուրադյանը։Ձայնը մշակել էր Փարիզում,երգել Փարիզի օպերաներում,հռչակ ձեռք բերել ամբողջ Եվրոպայում։Նա երգում էր <<Մոկաց Միրզա>>,<<Անտունի>>,<<Կալի երգը>>,նաև <<Կիլիկիա>>,<<Հայաստան>> երգերը։

Հայ երգի տարածման գործում խոշոր դեր են կատարել Կոմիտասի աշակերտները։Այն օրերին,երբ անմահ երաժշտագետը տառապում էր Փարիզի հոգեբուժական հիվանդանոցներից մեկում,նրա աշակերտները ստեղծում են Կոմիտասյան հանձնաժողովը,որի նպատակներից մեկն էր մեծ ուսուցչի անտիպ գործերի հրատարակումը։Այս գործում վճռական դեր են կատարում երաժշտագետներ Վ․Սարգսյանը,Մարգարիտ Բաբայանը և Թումաճյանը։Մարգարիտ Բաբայանը հրատարակել է Կոմիտասի ստեղծագործություններից մի քանիսը և տարբեր վայրերից ձեռք բերված կոմիտասյան վավերաթղթերը ուղարկելով Հայաստան,հիմք դրել Կոմիտասի ճոխ արխիվին։

Միանգամայն ճոխ զարգացում ունեցավ կերպարվեստը՝նկարչությունն ու քանդակագործությունը։

Սփյուռքում էին Էդգար Շահինը,Փանոս Թերլեմեզյանը,Սարգիս Խաչատրյանը,Արշակ Ֆեթվաճյանը,Ռաֆայել Շիշմանյանը,Երվանդ Քոչարը,Արա Սարգսյանը,Օննիկ Ավետումյանը,ծաղրանկարիչ՝Ալ․ Սարուխանը,քանդակագործ Հակոբ Գյուրջյանը և այլոք։

Շահինը պատկերել է <<Մուրացիկը>>,<<Մուրացկան ծեր կինը>>,<<Անգործը>>,<<Ծեր որմնադիրը>> և այլն։

Արշակ Ֆեթվաճյանը ներկայացրեց հետևյալ ստեղծագործությունները՝<<Հայուհին>>,<Սևանա լիճը և կղզին>>,<<Թուրքական սուրհանդակը>>,<<Արարատը>> և այլն։

Սարուխանը ապրում էր Եգիպտոսում։

1925թ․ նա Կահիրեում հիմնեց <<Հայկական սինեմա>> գունավոր պարբերականը,որի էջերում ծաղրեց օտարամոլներին,խոցեց քաղաքական բախտախնդիրներին։1926թ․ Սարուխանին միացավ Երվանդ Օտյանը։

Սովետական Հայաստանը Հայրենական Մեծ պատերազմի առաջին շրջանում

Հայրենական մեծ պատերազմի սկիզբը։1941թ․ հունիսի 22-ին ֆաշիստական Գերմանիան,խախտելով ՍՍՀՄ-ի և Գերմանիայի միջև կնքված չհարձակման պայմանագիրը,ուխտադրժորեն հարձակվեց Սովետական Միության վրա՝նպատակ ունենալով ոչնչացնել աշխարհում միակ սոցիալիստական պետությունը,զավթել նրա տերիտորիան,վերականգնել շահագործողների տիրապետությունը։Գերմանական զինված ուժերի գլխավոր հրամանատարությունը մշակել էր այդ հարձակման պլանը,որը կոչվում էր <<Բարբարոսա>>-ի պլան։Այն այդպես էր կոչվել գերմանական կայսր Ֆրիդրիխ Բարբարոսայի անունով։Սովետական երկրի վրա հիտլերյան Գերմանիան և նրա դաշնակիցները նետեցին 190 դիվիզիա,3․500 տանկ,50․000 հրանոթ և ականանետ,4․900 ինքնաթիռ։Այդ ժամանակ հիտլերյան բանակի զինվորների և սպաների թիվը հասնում էր 8,5 միլիոնի։

Հունիսի 22-ին սովետական կառավարությունը հայտարարություն հրապարակեց Սովետական Միության վրա Գերմանիայի ուխտադրուժ հարձակման և ֆաշիստական զավթիչների դեմ Հայրենական պատերազմ սկսելու մասին։

1941թ․ հունիսի 29-ին ՍՍՀՄ Ժողկոմսովետը և ՀամԿ(բ)Կ Կենտրոնական կոմիտեն ընդունեցին որոշում ,որում շարադրված էին կոմունիստական կուսակցության,սովետական կառավարության,Կարմիր բանակի և ՍՍՀՄ ժողովուրդների ծրագրային խնդիրները Հայրենական պատերազմում։

Կուսակցության Կենտրոնական կոմիտեի և կառավարության կոչերը,Պաշտպանության պետական կոմիտեի դիրեկտիվները հասան բոլոր հանրապետությունների ժողովուրդներին,նրանց ոտքի հանեցին պաշտպանելու սոցիալիստական հայրենիքը գերմանա-ֆաշիստական զավթիչներից։Կուսակցությունը առաջադրեց <<Ամեն ինչ ռազմաճակատի համար,ամեն ինչ հաղթանակի համար>> մարտական լոզունգը։Հայաստանից կամավոր կերպով բանակ մեկնեցին ավելի քան 20 հազար կոմերիտականներ։

Կամավոր կերպով ռազմաճակատ մեկնեցին նաև զգալի թվով աղջիկներ։

Սովետական Հայաստանը հաջողությամբ կատարեց ռազմաճակատի համար նյութատեխնիկական և մարդկային ռեզերվներ առանձնացնելու առաջադրանքները։

Պաշտպանության պետական կոմիտեն ընդունեց 1941թ․ հոկտեմբերի 1-ից ՍՍՀՄ քաղաքացիների ընդհանուր պարտադիր ռազմական ուսուցում սկսելու մասին։Այդ որոշման մեջ ասված է,որ զենք կրելու ընդունակ յուրաքանչյուր քաղաքացի պետք է սովորի ռազմական գործը,պատրաստ լինի զենքը ձեռքին պաշտպանելու հայրենիքը։Արական սեռի 16-ից մինչև 50 տարեկան քաղաքացիները պարտավոր էին անցնել ռազմական ուսուցում։

Ռազմական ուսուցման ծրագիրն անցավ 84․477 մարդ։

Այսպիսով,ՍՍՀՄ-ի վրա ֆաշիստական զավթիչների հարձակման առաջին օրերից Հայաստանի աշխատավորները բարձր գիտակցականությամբ ընդունեցին սովետական կառավարության և կոմունիստական կուսակցության կոչերը,Սովետական Միության եղբայրական ժողովուրդների հետ համերաշխ և միաձույլ դուրս եկան Հայրենական մեծ պատերազմի։

Սովետական Հայաստանի ժողովրդական տնտեսության վերակառուցումը։Հայրենական մեծ պատերազմի առաջին շրջանում Սովետական Հայաստանում խոշոր աշխատանք կատարվեց ամբողջ թիկունքը պատերազմի պայմաններին համապատասխան վերակառուցելու,ռազմաճակատի կարիքների համար արտադրանքի թողարկումը յուրացնելու,ռազմա-պաշտպանական գործը ամուր հիմքերի վրա դնելու և ռազմաճակատին նոր համնալրումներ տալու համար։

1941թ․ օգոստոսի 28-ին ՍՍՀՄ Ժողկոմսովետը որոշում ընդունեց 1941թ․ չորրորդ եռամսյակի ժողովրդա-տնտեսական պլանի մասին։

Պաշտպանության պետական կոմիտեի առաջադրանքով ՀՍՍՀ Ժողկոմսովետը միջոցառումներ մշակեց հանրապետության մետաղամշակման ձեռնարկություններում զենք և զինամթերք արտադրեոլւ համար,որոշումներ ընդունեց Հայկական ՍՍՀ մի շարք ձեռնարկություններում զինամթերքի արտադրության,հրետանային զենքի ու զինամթերքի պատվերներ կատարելու,ականանետների արտադրության,հրկիզող հեղուկ շշերի պատրաստման և այլ հարցերի մասին։

1941թ․ հուլիսի 1-ին ՍՍՀՄ Ժողկոմսովետն ընդունում է որոշում ռազմական արդյունաբերության ծավալման մասին։Կառավարությունը պարտավորեցրեց ՍՍՀՄ զինամթերքների արդյունաբերության ժողկոմ Գորեմիկինին,սպառազինության արդյունաբերության ժողկոմ Ուստինովին,սև մետալուրգիայի արդյունաբերության ժողկոմ Հ․Թևոսյանին,միջին մեքենաշինության արդյունաբերության ժողկոմ Ակոպովին՝օգտագործել ժողկոմատների ձեռնարկությունների ներքին հնարավորությունները,օգնել տեղական օրգաններին՝ռազմական արտադրանքը ծավալելու համար։

ՍՍՀՄ Ժողկոմսովետը 1941թ․ հուլիսին ընդունած որրշմամբ,որն ստորագրել էր Ժողկոմսովետի նախագահի տեղակալ Ա․Ի․Միկոյանը,պարտավորեցրեց միութենական բոլոր հանրապետւթյունների ժողկոմսովետներին՝տեղերում կազմակերպել ռազմական գույքի մի շարք տեսակների արտադրությունը։

Հանրապետության Ժողկոմսովետը ռազմական արտադրանքի առաջադրանքների կատարումը հանձնարարում էր ժողկոմատներին և ձեռնարկություններին։1941թ․ ամռանից սկսած ռազմական պատվերները կատարում էին տեղական արդյունաբերության ժողովրդական կոմիսարիատը( ժողկոմ Գ․Ջհանգիրյան),տեքստիլ արդյունաբերության ժողկոմատը( ժողկոմ Զ․Գալստյան),անտառարդյունաբերության ժողկոմատը( ժողկոմ Լ․Հովսեփյան) և այլն։

Ղափանի և Ալավերդու հանքերում աշխատող հազարավոր առաջավոր բանվորներ,փոխարինելով պատերազմի դաշտ մեկնած իրենց ընկերներին և սոցիալիստական մրցություն ծավալելով,կատարում էին նաև ճակատ մեկնածների նորմաները։

Հանրապետության արտադրական ձեռնարկությունների մի մասի աշխատանքի նկատմամբ հսկողությունն իրագործում էր անմիջականորեն Պաշտպանության պետական կոմիտեն։Դրանց թվում էր Երևանի Ս․Մ․Կիրովի անվան կոմբինատը։

Կարմիր բանակին էին տրամադրվում տրակտորներ,քարշակներ,ձիեր,ավտոմեքենաներ։

Պատերազմի առաջին շաբաթներից սկսած Հայաստանի կոլտնտեսականներն մեծ օգնություն ցույց տվեցին ռազմաճակատին։Ալավերդու շրջանի Հագվի գյուղի կոլտնտեսության անդամ Անուշ Ունանյանը ուներ 10 տղա,5 աղջիկ,12 թոռ։Ռազմաճակատ մեկնեցին Անուշ Ունանյանի 9 որդիները և 5 թոռները։Որդիներից մեկը՝Կոստանդ Ունանյանը զոհվեց 1941թ․։

Սովետահայ ինտելիգենցիայի բոլոր ջոկատները պատերազմի դուրս եկան թշնամու դեմ։Հազարավոր ինժեներներ,տեխնիկներ,բժիշկներ,ուսուցիչներ,գիտության,արվեստի,գրականության գործիչներ մեկնեցին ռազմաճակատ։

Այսպիսով,1941թ․ երկրորդ կեսի ընթացքում և 1942թ․ սկզբներին Սովետական Հայաստանի թիկունքի աշխատանքը հիմնովին վերակառուցվել էր պատերազմի պահանջներին համապատասխան։

Հայ ժողովրդի զավակների մասնակցությունը Կարմիր բանակի 1941թ․պաշտպանության մարտերին։Կարմիր բանակի մարտիկները,հրամանատարները և քաղաշխատողները պատերազմի առաջին օրերից հանդես էին բերում տոկունություն,անձնազոհություն և անսահման նվիրվածություն հայրենիքին։

Բրեստի շրջանում սահմանամերձ հատվածը պաշտպանելու համար կանգնած էր Կարմիր բանակի չորս հրաձգային դիվիզիա։Բրեստի միջնաբերդի պաշտպանության հետ է դառնում կապիտան Չուբաշևը,իսկ քաղգծով տեղակալ՝գնդային կոմիսար Ե․Ֆոմինը։

Բրեստի պաշտպանության կազմակերպիչներից էր գնդի կոմերիտական բյուրոյի քարտուղար,կոմունիստ Սամվել Մաթևոսյանը։Ամրոցի հերոսների մեջ էին Սոս Նուրիջանյանը,Գուրգեն Խաչատրյանը,Թորգոմ Ղուկասյանը,Շմավոն Դավթյանը և ուրիշներ։

Կիևի հերոսամարտում աչքի ընկնող սխրանքներ կատարեցին հայ ժողովրդի բազմաթիվ զավակներ։Դրանցից էին գեներալ-լեյտենանտ Միքայել Պարսեղովը,Բագրատ Առուշանյանը,Քրիստափոր Ալավերդյանը,Հովհաննես Բաղրամյանը,Վլադիմիր Տամրուչին, Լևոն Դարբինյանը,Մաթևոս Մադաթյանը,Համազասպ Բաբաջանյանը և ուրիշներ։

Լվով և Պերեմիշլ քաղաքների պաշտպանության համար հերոսաբար էր կռվում գնդապետ Աշոտ Սարգսյանի հրամանատարությամբ գործող մոտոհրաձգային դիվիզիան։

Հայրենական պատերազմի անձնվեր խիզախներից էր լեյտենանտ Մարկ Ստեփանյանը։

Ուկրաինական հողի պաշտպանության մարտերից մեկում զոհվեց նաև դիվիզիայի հրամանատար,գնդապետ Աշոտ Սարգսյանը։

Բելոռուսիայի և Ուկրաինայի պաշտպանությանը մասնակցած հերոս օդաչուներից էր Պատրիկ Գազազյանը։

----------------Պատերազմի առաջին շաբաթներին իր մարտական գործերով աչքի ընկավ օդաչու Լազր Չափչախյանը։Նա առաջին մկրտությունը ստացել է դեռևս 1940թ․՝սպիտակ ֆինների դեմ մղված մարտերում։1941թ․ հունիսի 22-ից մինչև սեպտեմբերի 17-ը Չափչախյանը կատարել է 130 մարտական թռիչք։Նա մասնակցել է 20 օդային մարտերի։Նա պարգևատրվեց Լենինի շքանշանով։

Օդեսայի պաշտպանությանը մասնակցող սովետական բազմահազար ռազմիկների մեջ քիչ չէին հայ ժողովրդի անվեհեր զավակները։Դրանցից էին Կարլոս Ղուկասյանը,Գևորգ Շատվորյանը,Լևոն Տատյանը։

Լենինգրադի պաշտպանության առաջին մարտերում,1941թ․ ամռանը և աշնանը ՍՍՀՄ բազմազգ ժողովուրդների ներկայացուցիչների հետ միասին աչքի ընկան նաև հայ ժողովրդի բազմաթիվ զավակներ։Առաջին հայ խիզախներից էին Աշոտ Ղազարյանը,Համլետ Մաքսապետյանը,Արգամ Պետրոսյանը,Սերգեյ Գրիգորյանը։

Գրոհող օդաչու,կապիտան Նելսոն Ստեփանյանը ծառայում էր Կարմրադրոշ Բալթիական նավատորմում։Նա մասնակցում է Կիևի,Օդեսայի,Սևաստոպոլի և Կովկասի համար մղված մարտերին։Նա հռչակված էր որպես խիզախ բազե։

Ընդմիշտ կհիշվի ակադեմիկոս Հովսեփ Օրբելու՝Լենինգրադի Էրմիտաժի դիրեկտորի հերոսական կերպարը։Նա գլխավորում էր Էրմիտաժի գիտական կոլեկտիվը,կազմակերպում թանգարանի արժեքների պաշտպանության գործը։

Վահրամ Փափազյանը դարձավ Լենինգրադի պաշտպաններից մեկը։

Մոսկվան պաշտպանելու դուրս եկան Սովետական Միության բոլոր ժողովուրդները։Դրանցից էր հեղափոխական գործիչ Հովհաննես Ալիբեկյանը։Մարտերից մեկում Հովհաննես Ալիբեկյանը զոհվում է։Ծանր վիրավորվելուց հետո մահանում է նաև գրականագետ,աշխարհազորական Գրիգոր Կուլօղլյանը։

Ահա և Աղասի Մանուկյանը,որի ղեկավարած հրետանային դիվիզիոնի մասին մամուլում տպված ակնարկում բերված է հետևյալ դրվագը։

Մեր զորամասերը պատրաստվում են հարձակման։Լուսաբացից առաջ նա ավարտում է հրետանային մարտկոցների նախապատրաստությունները։Մարտկոցներից մեկը պետք է կրակ վարեր բաց դիրքերից՝թշնամու ուշադրությունն իր վրա գրավելու համար,իսկ մյուսները՝քողարկված դիրքերից։Լուսաբացին հրետանային հարձակման հրաման է տրվում։Գիշերային լռությունը խախտում են Մանուկյանի հրետանավորները։Հակառակորդի ամրությունները ավերվում են սովետական հրետանու արկերի հարվածներից։Թշնամին դիմադրում է։Կատաղի մարտեր են բռնկվում սովետական զորամասերի և դիմադրող ֆաշիստների միջև։<<Շուտով հայտնի դարձավ,-շարունակում է թերթը,որ-մարտկոցներից մեկն ընկել է շրջապատման մեջ։Թշնամին մեծ խմբով գրոհում էր շրջապատված մարտկոցի դիրքերը։Մայոր Մանուկյանը շտապեց մարտկոցը։Հրետանավորները մայոր Մանուկյանի հետ միասին ութ ժամ դիմադրեցին թշնամու գրոհներին։

Մոսկվայի պաշտպաններից էր հրետանային գնդի հրամանատար,մայոր Հայկ Ղազարյանը։Տեղի է ունենում ձեռնամարտ,որն ավարտվում է Հ․Ղազարյանի և տանկիստ մարտիկների հաղթանակով։Բայց կորուստները ծանր էին։Այդ մարտում Հայկ Ղազարյանը զոհվել էր։

Մոսկվայի մոտ մղված ճակատամարտում աչքի ընկած զորահրամանատարներից է գնդապետ Հայկ Մարտիրոսյանը։Նա գրոհում էր թշնամու դիրքերը,լիկվիդացնում նրա հենակետերը։Ազատագրվեցին Պլավսկ,Կոզյոլսկ,Սերպիյսկ քաղաքները։

Մոսկվայի պաշտպանության մարտերում Հ․Մարտիրոսյանի զորամասերը ոչնչացրին մոտ 3000 ֆաշիստական զինվոր ու սպա,25 հրանոթ,30 տանկ։Նրանք թշնամուց գրավեցին 15 տանկ,60 հրանոթ,45 ականանետ,100 գնդացիր և այլ զենք ու զինամթերք։Հայկ Մարտիրոսյանը պարգևատրվեց Կարմիր դրոշի շքանշանով։

Ստեփան Գինոսյանը մեկնում էր ստորաբաժանումները,խրամատները,ծանոթանում իրադրությանը։<<Մարտերը Նարո-Ֆոմինսկի շրջանում>> հոդվածում Գինոսյանը վերլուծում է Մոժայսկի մոտ իր հրամանատարությամբ գործող զորամասերի մղած կռիվների փորձը։

Մոսկվայի համար մղված ճակատամարտում հանդես բերած ռազմական վարպետության և արիության համար Ստեփան Գինոսյանը պարգևատրվեց Կարմիր դրոշի շքանշանով,նրան շնորհվեց գեներալ-մայորի կոչում։

Զորամասերի մարտական գործողությունները հմտորեն ղեկավարելու և ռազմական բարձր արվեստին տիրապետելու լավագույն օրինակ տվեց Ներսես Բալոյանը,որը Մոսկվայի պաշտպանության օրերին մայոր էր։Շուտով թշնամին Մոսկվայի մոտ ջախջախվեց և ետ շպրտվեց դեպի արևմուտք։Հօդս ցնդեց գերմանական բանակի անպարտելիության առասպելը։Մոսկվա քաղաքի օդային պաշտպանության կազմակերպիչներից էր ավիացիայի գեներալ-մայոր,հետագայում ավիացիայի մարշալ Արմենակ Խանփերյանցը (Սերգեյ Խուդյակովը):

Հետագայում գնդապետ Ն․Բալոյանը հայկական 261-րդ հրաձգային դիվիզիայի հրամանատարն էր։

Հայկական դիվիզիաների ստեղծումը։1920-1921թթ․ ստեղծվեց հայկական ազգային դիվիզիա,որը հետագայում մտավ ՍՍՀՄ զինված ուժերի կազմում՝որպես 76-րդ լեռնահրաձգային դիվիզիա։76-րդ լեռնահրաձգային դիվիզիայի կազմում աճեցին հայկական զինվորական լավագույն կադրեր,որոնցից,սակայն,Ստալինի անձի պաշտամունքի և սովետական օրինականության խախտման զոհ դարձան ՀՍՍՀ նախկին ռազմական ժողկոմ Հայկ Բժշկյանը,դիվիզիայի հրամանատար Ա․Մելիք-Շահնազարյանը,դիվիզիայի զինկոմ և հրամանատար Հակոբ Աթոյանը,Արմենակ Բաղդասարյանը,Խորեն Աբրահամյանը և այլն։

1941թ․ դեկտեմբերին Պաշտպանության ժողկոմի հրամանով Երևանում սկսվեց 89-րդ հայկական հրաձգային դիվիզիայի ձևավորումը։Դիվիզիայի հրամանատար նշանակվեց Սիմոն Զաքյանը,շտաբի պետ՝փոխգնդապետ Արտաշես Ղազարյանը,զինվորական կոմիսար Վասիլի Չումակովը,որին փոխարինեց Արիստակես Հայրապետյանը,քաղբաժնի պետն էր Ազիզ Կիրակոսյանը,շտաբի պետը՝փոխգնդապետ Արտաշես Ղազարյանը։Գնդերի հրամանատարներն էին Միքայել Սիրունյանը,Սուքիաս Ասլանյանը,Սեպուհ Խանջյանը,Գուրգեն Բաղիրովը,Խաչիկ Պայազատյանը։

Հայկական 409-րդ հրաձգային դիվիզիան կազմավորվեց Ստեփանավանում։Այն կազմավորվում էր Անդրկովկասյան ռազմաճակատի 45-րդ բանակի կազմում։Դիվիզիայի հրամանատարն էր գնդապետ Արտաշես Վասիլյանը,զինվորական կոմիսարը՝Արշալույս Հայրապետյանը։Գնդերի հրամանատարներն էին Միքայել Գրիգորյանը,մայոր Թարայանը,Սարգիս Ղազարյանը։

Դիվիզայի քաղբաժնում աշխատանքի նշանակվեցին գումարտակային կոմիսար Տիտովը,Գևորգ Եղիազարյանը,Լիպարիտ Վարդանյանը,պրոֆեսոր Հովիկ Մելիքյանը,Մկրտիչ Գուլյանը և ուրիշներ։

1942թ․ փետրվարի 23-ից սկսեց հրատարակվել դիվիզիայի <<մարտական դրոշ>> թերթը,որի խմբագիրն էր Հարություն Մկրտչյանը,քարտուղարը Գարեգին Բեսը,գրական աշխատող Վախթանգ Անանյանը։Այնուհետև 409-րդ դիվիզիայի հրամանատար նշանակվեց Վ․Ֆ․Գլադկովը։

Դիվիզիան անցավ հարձակման 1943թ․ հունվարին և մինչև մարտի վերջ անցավ շուրջ 1000 կմ․ մարտական ուղի՝Թերեքից մինչև Կուբան։Դիվիզիան ազատագրեց Ստավրոպոլի և Կրասնոդարի երկրամասերի բազմաթիվ քաղաքներ ու գյուղեր՝Նովոպավլովսկայա,Պրոխլադնի,Սադովո,Արմավիր և այլն։

1943թ․ սեպտեմբերի 20-ին դիվիզիայի զորամասերը անցան Դնեպր գետը և հասան Կրիվոյ Ռոգ։409-րդ դիվիզիան աչքի ընկավ Կիրովոգրադ քաղաքի մղված մարտերում։

Դիվիզիան դուրս եկավ Հունգարիայի սահմանը և 1944թ․ մասնակցություն ունեցավ Բուդապեշտյան գործողություններին։Դիվիզիան կարևոր դեր խաղաց Սլովակիայի մայրաքաղաք Բրատիսլավայի ազատագրմանը,այնուհետև մասնակցեց Չեխոսլովակիայի ազատագրմանը։Դիվիզիան անցավ Հունգարիա,որտեղ էլ կազմացրվեց։

ԽՍՀՄ-ում ՊՊԿ 1941թ․ օգոստոսի 9-ի որոշմամբ և ԽՍՀՄ պաշտպանության ժողկոմի օգոստոսի 11-ի հրահանգով Վաղարշապատում և ապա Երևանում կազմավորվեց 408-րդ հրաձգային դիվիզիան։Դիվիզիայի հրամանատար նշանակվեց Պ․Կ․Կիցուկը,կոմիսար Ի․Ն․Գրիշինը,քաղբաժնի պետն էր Բիկովը։Դիվիզիայի քաղբաժնի պետի պոստում կարճ ժամանակ աշխատեց Հայկ Դռնոյանը,ապա նրան փոխարինեց Ավետիս Մուրադյանը,այնուհետև քաղբաժնի պետ նշանակվեց Սիմոն Սարգսյանը։

1942թ․ սեպտեմբերի 11-18-ին դիվիզիայի զորամասերը փոխադրվեցին Փոթի,որտեղից նավերով՝Տուապսե։Այնուհետև դիրքեր գրավեց Նովոռոսիյսկի շրջանում։

Նոյեմբերի 3-ին 408-րդ դիվիզիայի հրամանատար Պ․Կիցուկը առաջադրանք ստացավ շարժվել դեպի Փշիշ գետի հովիտը և թույլ չտալ հակառակորդին՝անցնել Տուապսե։Դիվիզիայի մարտիկները հաջողությամբ կատարեցին առաջադրանքը։

Դիվիզիան մարտական ուղին ավարտեց Էլբայի ափին։

1942թ․ աշնանը Հայաստանում կազմավորվեց 261-րդ դիվիզիան,որի հրամանատարն էր գնդապետ Ներսես Բալոյանը,զինվորական կոմիսաը՝Արամ Կանանովը,իսկ քաղբաժնի պետը՝Լևոն Շահբազյանը։

390-րդ դիվիզիան կազմավորվել է Վրաստանի Փոթի և Զուգդիդի քաղաքներում։Դիվիզիայի հրամանատար նշանակվեց գնդապետ Սիմոն Զաքյանը,զինկոմ՝Թորգոմ Շահինյանը,շտաբի պետ՝մայոր Շուբան,քաղբաժնի պետ Սուրեն Թովմասյանը,հրետանու պետ՝Բագրատ Դանիելյանը։

1942թ․ մարտի 13-ին լույս տեսավ դիվիզիայի <<Հայկական սնայպեր>> հայերեն թերթը,որի խմբագիրն էր Գուրգեն Հովհաննիսյանը։

390-րդ դիվիզիան մասնակցեց Կոյ-Հասանի ուղղությամբ սկսած հարձակմանը։

1942թ․ ապրիլի 17-ին 390-րդ դիվիզիայի հրամանատար նշանակվեց գնդապետ Հմայակ Բաբայանը։

Ապրիլին դիվիզիա այցելեց Հայաստանի աշխատավորության պատվիրակությունը՝ՀամԿ(բ)Կ Կենտկոմի երկրորդ քարտուղար Աղասի Սարգսյանի գլխավորությամբ։Դիվիզիայում համերգներով հանդես եկավ Հայաստանի ջազ-նվագախումբը։

Գերագույն գլխավոր հրամանատարի թույլտվությամբ և Հյուսիսկովկասյան ուղղության գլխավոր հրամանատար,Մարշալ Մ․Բուդյոննու հրամանով Ղրիմի ռազմաճակատի զորքերը դուրս բերվեցին Կերչի թերակզուց և տեղափոխվեցին Թամանյան թերակղզի։Թամանյան թերակղզի տեղափոխվածների թվում էր 390-րդ դիվիզիան։Մարտերում զոհվեցին դիվիզիայի հրամանատար Ս․Զաքյանը,ՀԿ(բ)Կ Երևանի Կիրովյան շրջկոմի նախկին քարտուղար Միսակ Արմենյանը,Խաչիկ Նազարյանը,Մարկ Նալբանդյանը,Մկրտիչ Մանուկյանը,Սուրեն Սարգսյանը և ուրիշներ։ԽՍՀՄ պաշտպանության ժողկոմի 1942թ․ հունիսի 14-ի հրամանով դիվիզիան կազմացրվեց։

76-րդ դիվիզիան կազմավորվել է 11-րդ բանակի կազմում եղած հայկական առանձին գնդի և հայկական նախկին բանակային կորպուսի՝խորհրդային իշխանության կողմն անցած անձնակազմի հիման վրա։

1920թ․ հուլիսին Գանձակում 11-րդ բանակի 20-րդ դիվիզիայի կազմում ստեղծվեց 750 հոգուց բաղկացած հայկական գունդ,որն ուղարկվեց Բաքու՝32-րդ դիվիզիան համալրելու համար,Բաքվում 32-րդ դիվիզիայի կազմում ստեղծվեց հայկական առանձին հրաձգային գունդ։

1920թ․ դեկտեմբերի 4-ին գունդը մտավ Երևան։Հայկական նախկին զորամասերի և հայկական գնդի հիման վրա ստեղծվեց Խորհրդային Հայաստանի կարմիր բանակ։

Այնուհետև Հայաստանի Կարմիր բանակը վերակազմավորվում է մեկ հավաքական բրիգադի մեջ։

1935թ․ դիվիզիան կոչվում է Կ․Վորոշիլովի անվան 76-րդ հայկական լեռնահրաձգային դիվիզիա։

1940թ․ հուլիսին դիվիզիայի հրամանատար է նշանակվում Կ․Ի․Գորյունովը։

1941թ․ օգոստոսի 25-ին խորհրդային զորքերը մտան Ջուլֆա քաղաքը։Դրա կազմում էր 76-րդ լեռնահրաձգային դիվիզիան։Այնուհետև դիվիզիան 38-րդ բանակի կազմում մարտերի մեջ մտավ թշնամու դեմ։

1941թ․ դեկտեմբերի 9-ին դիվիզիան լեռնահրաձգայինից վերակազմավորվում է հրաձգայինի։

1942թ․ դիվիզիան մասնակցում է Ստալինգրադի ճակատամարտին։

1942թ․ նոյեմբերի 23-ի հրամանով վերանվանվեց Կ․Ե․Վորոշիլովի անվան և 51-րդ հրաձգային դիվիզիա։

Այն մասնակցեց Կուրսկի ճակատամարտին,այնուհետև 1944թ․ 6-րդ բանակի կազմում հարձակողական մարտեր էին մղում Բելոռուսիայի հյուսիսային շրջաններում։

Վիտեբսկի մարզում թշնամուն ջախջախելու համար ստացավ <<Վիտեբսկյան>> անունը։Դիվիզիան մասնակցեց Լատվիայի և Լիտվայի ազատագրմանը։

Այսպիսով,հայկական 51-րդ հրաձգային դիվիզիան անցավ 12․000 կմ․,ոչնչացրեց թշնամու 50․000 զինվոր ու սպա,ազատագրեց 1000-ից ավելի բնակավայր,26 հոգու շնորհվեց Խորհրդային Միության հերոսի կոչում,7-ը դաձան Փառքի 3-րդ աստիճանի շքանշանակիրներ։

Այսպիսով,ներառյալ 76-րդ դիվիզիան,Կարմիր բանակի կազմում Սովետական Հայաստանն ուներ վեց ազգային դիվիզիա՝89-րդ,390-րդ,408-րդ,409-րդ,261-րդ,և 76-րդ։

Սովետական Հայաստանը Հայրենական Մեծ պատերազմի արմատական բեկման շրջանում(1942թ․ նոյեմբեր-1943թթ․)

Անդրկովկասի ռազմա-քաղաքական դրությունը։1942թ․ ամռանը Սովետական Միությունը ապրում էր ծանր օրեր։Գերմանա-ֆաշիստական բանակը կանգնած էր Մոսկվայից 120 կիլոմետր հեռավորության վրա,Լենինգրադը գտնվում էր պաշարված վիճակում։Թշնամին զավթել էր Կրիմը և հարվածն ուղղել Կովկասին։

1942թ․ Գերմանիայի ամբողջ բանակի 256 դիվիզիայից Սովետական Միության դեմ գործում էին 179 դիվիզիա։Գերմանական գլխավոր շտաբը Ստալինգրադի վրա հարձակվող զորքերի հրամանատարությունը հանձնարարել էր իր ամենաընտիր ստարտեգներին՝ֆելդմարշալ Պաուլյուսին և մյուսներին։

Ստալինգրադի ճակատամարտի առաջին էտապում 1942թ հուլիսի 17-ից մինչև նոյեմբերի 18-ը Կարմիր բանակը մղում էր պաշտպանական մարտեր։Այդ ճակատամարտի երկրորդ էտապում (1942թ․նոյեմբերի 19-ից մինչև 1943թ․ փետրվարի 2-ը )Կարմիր բանակը մղում էր հարձակողական մարտեր։

Ստալինգրադի ճակատամարտում Կարմիր բանակը ջարդեց ֆաշիստական կոալիցիայի զորաբանակների ողնաշարը։

Կովկասի համար մղված ճակատամարտը սկսվեց 1942թ․ հուլիսի 25-ին,տևեց մինչև 1943թ․ հոկտեմբերի 9-ը։

Անդրկովկասյան ռազմաճակատի հրամանատարն էր բանակի գեներալ Ի․Վ․Տյուլենևը։Ռազմական խորհրդի անդամներ էին Պ․Ի․Եֆիմովը,նավատորմի ծովակալ Հ․Ս․Իսակովը,որը ղեկավարում էր Սևծովյան նավատորմի գործողությունները և Կովկասյան ծովափնյա շրջանի պաշտպանությունը։

Թուրքիան ռազմական ակտիվ պատրաստություններ էր տեսնում,զորքեր կենտրոնացնելով մեր սահմանների մոտ՝նպատակ ունենալով պատեհ առիթին ներխուժել սովետական երկիր։Փաստորեն Թուրիքան հանդիսանում էր ֆաշիստական Գերմանիայի աջակիցը։1942թ․ կեսերից նեղուցները բաց արեց հիտլերյան կոալիցիայի ռազմածովային ուժերի առջև,և ֆաշիստական ռազմանավերն անարգել թափանցեցին Սև ծով։

Այսպիսով,թուրքական իշխանությունները թշնամական դիրք էին գրավել ՍՍՀՄ-ի նկատմամբ,մասնակցում էին Կարմիր բանակի և Անդրկովկասի հանրապետությունների դեմ նյութվող դավադրական գործարքներին,պատրաստվել էին մեր Հայրենիքի համար առավել ծանր պահին հարավից դանակ խրել նրա թիկունքը,նոր եղեռն իրագործել հայ ժողովրդի նկատմամբ։

Սովետա-իրանական պայմանագրի համաձայն՝1941թ․ օգոստոսին Կարմիր բանակի զորամասեր էին մտցվել Իրան,նպատակ ունենալով պաշտպանել պարսկական ծոցից դեպի Կովկաս տանող ճանապարհները և կանխել իրանական սահմանից Սովետական Միությանը սպառնացող վտանգը։

Գերմանա-ֆաշիստական կոալիցիայի պարագլուխներն ու նրանց հետ գործակցող պանթուրիքստները հույս ունենին Անդրկովկասի ժողովուրդների միջև առաջ բերել ազգամիջյան ընդհարումներ։

1942թ․ օգոստոսի 23-ին Թբիլիսիում կայացավ Անդրկովկասի ժողովուրդների հակաֆաշիստական միտինգ,որը վերածվեց ժողովուրդների բարկամության հզոր ցույցի։

Անդրկովկասի ժողովուրդների միասնությանն արձագանքեցին Հյուսիսային Կովկասի ժողովուրդները։Կովկասյան լեռնաշղթայի ստորոտներում,Հոկտեմբերյան հեղափոխության մարտերում զոհված 17 հազար մարտիկների եղբայրական գերեզմանի մոտ հակաֆաշիստական միտինգի հավաքվեցին Հյուսիսային Օսեթիայի,Կաբարդինոբալկարիայի,բազմազգ Դաղստանի ներկայացուցիչները։

ՍՍՀՄ Գերագույն սովետի նախագահության հրամանագրով 1942թ․ սեպտեմբերին Հայկական ՍՍՀ-ում,ինչպես նաև Անդրկովկասի մյուս հանրապետություններում հայտարարվեց պատերազմական դրություն։

Կովկասի համար մղված առաջին մարտերի օրերին Պաշտպանության պետական կոմիտեի ցուցումով Կովկասի պաշտպանությանը մասնակցող զորքերի մատակարարման պարտականությունը դրվեց Հայկական,Վրացական և Ադրբեջանական սովետական սոցիալիստական հանրապետությունների վրա։

Արդեն 1942թ․ վերջերին Հայկական ՍՍՀ ժողովրդական տնտեսության բոլոր ճյուղերը աշխատում էին ռազմաճակատի կարիքների համար։Միայն տեղական արդյունաբերությունը 1942թ․ ամռանը և աշնանը Անդրկովկասյան ռազմաճակատի համար արտադրում էր 79 տեսակ հանդերձանք և զինվորական գույք։

Արտաշատի շրջանի կոլտնտեսականները միահամուռ որոշեցին իրենց միջոցներով կառուցել և Կարմիր բանակին տրամադրել մեկ զրահագնացք։Զրահագնացքը կառուցվեց Մոսկվայի Հոկտեմբերյան երկաթուղու արհեստանոցում։Նրանց տրվեց <<Սովետական Հայաստան>> անունը։

Երևան,Լենինական և Կիրովական քաղաքների բանվորները և բոլոր աշխատավորները լայն շարժում սկսեցին <<Սովետական Հայաստան>> ավիացիոն միավորում ստեղծելու համար։<<Սովետական Հայաստան>> ավիամիավորումը 1943թ․ գարնանը մարտի մեջ մտավ։

Հայկական ՍՍՀ Ժողկոմսովետը (նախագահ՝Ա․Փիրուզյան) և Առողջապահության ժողկոմատը (ժողկոմ Գ․Ղևոնդյան) կենսագործեցին Պաշտպանության պետական կոմիտեի դիրեկտիվը՝վիրավորների բուժումը կազմակերպելու,վարակիչ հիվանդությունները կանխելու,բնակչության առողջապահության գործը լավ կազմակերպելու մասին։Արզնիի,Դիլիջանի,Կիրովականի,Ախթալայի և մյուս առողջարաններն ու հանգստի տները դարձան վիրավոր մարտիկների բուժման օջախներ։

Սևաստոպոլի հերոսական պաշտպանության օրերին թշնամուն ահ ու սարսափ էր պատճառում <<Ժելեզնյակով>> լեգենդար զրահագնացքը,որի հրամանատարն էր կապիտան Գ․Սահակյանը։

Հայ ժողովրդի զավակները Ստալինգրադի և Կովկասի ճակատամարտերում։Ստալինգրադի և Կովկասի համար մղված ճակատամարտերի ժամանակ հայ ժողովրդի բազմահազար զավակներ մասնակցում էին Կարմիր բանակի պաշտպանողական և հարձակողական գործողություններին։Ստալինգրադի և Կովկասի ճակատամարտերի օրերին հայ ժողովուրդը հայրենասիրական նամակ-կոչով դիմեց ռազմակաճակտում գտնվող իր զավակներին։

Հայ ժողովրդի կողմից հայ ռազմիկներին ուղարկված նամակի տակ ստորագրել էին 335․316 մարդ։Ստորագրողների թվում էին անվանի գիտնական Մանուկ Աբեղյանը,մեքենավար Գարեգին Աբաջյանը,այգեգործ Մակար Հակոբյանը,դերասան Վաղարշ Վաղարշյանը և ուրիշներ։

1942թ․ օգոստոսի 23-ին Թբիլիսում գումարվեց Անդրկովկասի ժողովուրդների հակաֆաշիստական բազմամարդ միտինգ։Միտինգում Հայաստանից ելույթ ունեցան ակադեմիկոս Հովսեփ Օրբելին,ժողովրդական ուսուցիչ Սիմակը,բանաստեղծ Ն․Զարյանը,ՍՍՀՄ ժողովրդական արտիստուհի Հ․Դանիելյանը։

76-րդ լեռնահրաձգային դիվիզիան Ստալինգրադյան մարտերում ոչնչացրեց թշնամու ավելի քան 8․000 զինվոր ու սպա,40 հրանոթ,60 ականանետ,200 գնդացիր,34 տանկ,250 ավտոմեքենա,7 ինքնաթիռ։

Ստալինգրադի ճակատամարտում 76-րդ դիվիզիան վերակազմվեց գվարդիական 51-րդ դիվիզիայի։

Դիվիզիան,որի հրամանատարն էր Ն․Թավարթկելաձեն,պարգևատրվեց Լենինի շքանշանով։Նրա մեջ մտնող 93-րդ գունդը,որը 1921թ․ Հայաստանի քաղաքացիական կռիվներում աչքի ընկնելու համար կոչվել էր <<Լորիյսկի>>,վերանվանվեց 154-րդ գվարդիական <<Լորիյսկի>> գունդ։

Գվարդիական դիվիզիայի մարտիկներից 3․000 հոգի պարգևատրվեցին շքանշաններով,իսկ մի քանիսը արժանացան Սովետական Միության հերոսի կոչման,որոնց թվում էր եֆրեյտոր Արամայիս Սարգսյանը։Հայ գվարդիականներից էին Արտեմ Քոչարյանը,Երվանդ Ալիխանյանը,Մելիք Մելիքյանը,Լյուդվիգ Մկրտչյանը,Գրիգոր Գրիգորյանը և ուրիշներ։

Հայ տաղանդավոր գրող-հրապարակաախոս,գվարդիայի կապիտան Հրաչյա Քոչարը 51-րդ գվարդիական դիվիզիայի նշանավոր մարդկանցից էր։Նա այդ դիվիզիայի հետ եղավ Իրանում,մասնակցեց Պոլտավայի շրջանում և Խարկովի մոտ մղված դաժան մարտերին,նահանջելով մինչև Ստալինգրադ,այնտեղ երգեց հերոսների ծնունդը։

Ստալինգրադում մղված մարտերում աչքի ընկան հայ ժողովրդի դուստրերը։Բուժքույր Սոնյա Մելքումյանը մարտերից մեկում ընկավ հերոսի մահով։

1942թ․ սեպտեմբերի 21-ին 89-րդ հայկական դիվիզիայի զորամասերը,Թերեքի աջ բնագծում փոխարինելով 10-րդ գվարդիական հրաձգային բրիգադին և 417-րդ հրաձգային զորամասերին՝հաջողությամբ պաշտպանեցին իրենց հանձնված բնագիծը։Դիվիզիայի նոր հրամանատար նշանակվեց գնդապետ Արտաշես Վասիլյանը, զինկոմ՝ՀԿ(բ)Կ Կենտկոմի նախկին երկրորդ քարտուղար Խաչիկ Հակոբջանյանը։

Ստալինգրադի հերոսամարտերում աչքի ընկան գեներալ-մայոր Ասքանազ Կարապետյանի հրամանատարությամբ գործող մոտո-մեքենայացված զորամասերը։Արիաբար կռվում էին հրետանու գեներալ-լեյտենանտ Իվան Վեքիլովի,Հայկ Թումանյանի,Դոնի ռազմաճակատի քաղվարչութայն պետ Սերգեյ Գալաջևի,ռազմաօդային ուժերի կապի պետ գնդապետ Անուշավան Ստեփանյանի,գեներալ-մայոր Սերգեյ Կարապետյանի,գվարդիայի փոխգնդապետ Մաթևոս Մադաթյանի,գվարդիայի կապիտան Արամ Միրզոյանի զորամասերի մարտիկները։

Քաջ ռազմիկի համբավ ձեռք բերեց Օշական գյուղի նախկին կոլտնտեսական Խաչիկ Բաղդասարյանը։

Անմահ փառքի արժանացավ ավագ լեյտենանտ,էսկադրիլիայի հրամանատար Սերգեյ Բուռնազյանը,որին հետագայում շնորհվեց Սովետական Միության հերոսի կոչում։Տանկիստ Սարգիս Սաղաթելյանը բազմիցս մասնակցել է թեժ կռիվների։Ստալինգրադի ճակատամարտում քաջաբար էին կռվում նաև Սովետական Միության հերոս Միհրան Բոստանջյանը,խիզախ հետախույզ Գարեգին Հարությունյանը,բժշկական ծառայությունների լեյտենանտ Վիրաբ Սաֆարյանը և ուրիշներ։Հարյուրավոր մարտիկների ու հրամանատարների կյանքը փրկելու համար 16-ամյա Ասյա Քեքեջյանը,որը սանիտարական հրահանգչուհի էր,պարգևատրվեց Կարմիր աստղի շքանշանով։

89-րդ դիվիզիայի 400-րդ գնդի մարտիկները ազատագրեցին Մալգոբեկ քաղաքը։Դիվիզիայի զորամասերը ազատագրեցին Խամիդա բնակավայրը։1943թ․ հունվարի 3-ից մինչև փետրվարի 9-ը դիվիզան անցավ 800 կիլոմետր մարտական ուղի։Մարտերից մեկում զոհվեցին դիվիզիայի հրամանատար,գնդապետ Ա․Վասիլյանը,գնդի հրամանատար,մայոր Իսախանյանը ու ուրիշներ։

Փետրվարի վերջերին 89-րդ դիվիզիան փոխադրվեց Ազովի ծովափ և գրավեց պաշտպանական նոր բնագիծ։Դիվիզիայի հրամանատար նշանակվեց գնդապետ Նվեր Սաֆարյանը։Դիվիզիայի քաղգծով տեղակալ նշանակվեց փոխգնդապետ Գրիգոր Հակոբյանը։

408-րդ դիվիզիայի մղած մարտերում աչքի ընկան մայոր Տ․Սայադյանը,հրետանային դիվիզիայի հրամանատար Ա․Սոխրոկովը,լեյտենանտ Պ․Իսահակյանը,ավագ քաղղեկ Գ․Բադալյանը,քաղղեկ Ի․Սահակյանը և ուրիշներ։Հայրենիքի համար իրեն կյանքը չխնայեցին գնդի կոմիսար Գ․Մարինոսյանը,հետախուզական վաշտի հրամանատար Պ․Իսահակյանը,քաղաքական աշխատողներ Գ․Քացախյանը,Խ․Խաչատրյանը,Դ․Առաքելյանը և ուրիշներ։

Կովկասյան ճակատամարտի վերջին էտապը Թամանի թերակզում մղված հերոսամարտն էր։

Թամանի ազատագրման համար մղված մարտերում հերոսական սխրանք կատարեց հայ ժողովրդի քաջարի զավակ Հունան Ավետիսյանը,որին շնորհվեց Սովետական Միության հերոսի կոչում։

1943թ․ սեպտեմբերի 16-ին գերմանացիների պաշտպանության ճեղքման և Կրասնոդարի երկրամասի Վերխնի Բականսկի շրջանը գերմանական զավթիչներից ազատագրելու ժամանակ 390-րդ հրաձգային վաշտի դասակի հրամանատարի տեղակալ ավագ սերժանտ Հունան Ավետիսյանը Դոլգայա լեռան գրոհի ժամանակ փառավորեց իրեն,ոչնչացնելով ա կրակակետերը։

Այդ մարտերում մեծ սխրանքներ կատարեցին Սուրեն Առաքելյանը և Ջահան Կարախանյանը,որոնք նույնպես արժանացան Սովետական Միության հերոսի կոչման։

89-րդ հայկական դիվիզիային շնորհվեց <<Թամանյան>> կոչումը։Դիվիզիայի անձնակազմից 2000 մարդ պարգևատրվեց կառավարական շքանշաններով։

Հայերի մասնակցությունը 1943թ․ հարձակողական մարտերը մյուս ռազմաճակատներում։Ստալինգրադի և Կովկասի ճակատամարտերի ժամանակաշրջանում,1942թ․ աշնանից մինչև 1943թ․,Կարմիր բանակը միաժամանակ համառ մարտեր էր մղում սովետա-գերմանական ռազմաճակատի այլ հատվածներում,ուր հայ ժողովրդի զավակները նույնպես զգալի ավանդ մտցրին Սովետական Միության հաղթանակն ապահովելու գործում։

Լենինգրադի պաշտպանության ակտիվ մասնակիցներից է հայ ժողովրդի ականավոր զավակ Բենիամին Գալստյանը։

1943թ․ հունվարին Լենինգրադյան և Վոլխովյան ռազմաճակատների զորքերը հուժկու հարձակման անցան՝բլոկադան ճեղքելու համար։

Սովետական Միության Հայրենական Մեծ պատերազմի ընթացքի մեջ արմատական շրջադարձ առաջացրած կարևորագույն իրադարձություններից էր Կուրսկի մեծ ճակատամարտը,որին նույնպես ակտիվ մասնակցություն ունեցան Սովետական Հայաստանի զավակները։Օրյոլի շրջանում գերմանա-ֆաշիստական զավթիչներին կործանիչ հարված հասցրեց 11-րդ գվարդիական բանակը,որի հրամանատարն էր այն ժամանակ գեներալ-լեյտենանտ Հ․Ք․Բաղրամյանը։Ճակատամարտում թշնամու հարձակման դեմ անառիկ պաշտպանություն կազմակերպելու համար Հ․Ք․Բաղրամյանը 1943թ․ աշնանը նշանակվեց 1-ին Մերձբալթյան ռազմաճակատի հրամանատար։

Օրյոլ-Կուրսկ-Բելգորոդի շրջանում մղված մարտերում աչքի ընկնող մասնակցություն ունեցան հայ ժողովրդի զավակներ Գրիգոր Բաղրամյանը,որը սակրային զորամասի հրամանտար էր,հեծելազորային վաշտի հրամանատար Գուրգեն Արզումանյանը,տանկային դասակի հրամանատար Անդրանիկ Մանուկյանը,մեքենայացված զորամասի հրամանատարն էր գվարդիայի փոխգնդապետ Նավասարդ Մնացականյանը և ուրիշներ։

Ուկրաինայի ազատագրման համար մղված ճակատամարտում սովետական բազմազգ զինվորների շարքերում կռվում էին Սովետական Հայաստանի զավակները։

Դնեպրի անցման ժամանակ մղված հերոսամարտում աչքի ընկնող սխրագործություններ կատարելու համար ՍովետականՄիության հերոսի կոչման արժանացան գնդացրորդ Երեմ Դանիելյանը,ռազմիկ կապավոր Սուրեն Սարգսյանը,գնդի հրամանատար,փոխգնդապետ Գեդեոն Միքայելյանը,Գարեգին Բալայանը,Արամայիս Պողոսյանը և ուրիշներ։

Քաջի մահով ընկան Սերգեյ Բուռնազյանը,Անդրանիկ Մուրադյանը,Սարգիս Ղազարյանը,Լևոն Դարբինյանը և ուրիշներ։

1943թ․ նոյեմբերի 6-ին Կարմիր բանակը ազատագրեց Կիևը։Ուկրաինական ՍՍՀ մայրաքաղաքի ազատագրման համար մղված մարտերում աչքի ընկավ Սարգիս Մարտիրոսյանը։

Մելիտոպոլ քաղաքի ազատագրման համար մղված մարտերը հռչակ բերեցին Ասքանազ Կարապետյանի դիվիզիային։Գնդապետ Լևոն Դարբինյանը անձնազոհությամբ էր մասնակցել Խարկովի,Դոնբասի և Կիևի ազատագրմանը,ետմահու արժանացավ Սովետական Միության հերոսի կոչման։Կիևի,նաև Լվով,Պերեմիշլ քաղաքների ազատագրման մարտերում աչքի ընկավ Նիկոլայ Հովհաննիսյանը։Քաջաբար կռվում էր նաև նրա որդին՝Ռեմիկը։

Ստալինգրադի շրջանում գերմանա-ֆաշիստական 330 հազարանոց զորքերի շրջապատումն ու ջախջախումը,հակառակորդի վտարումը Կովկասից,Օրյոլ-Կուրսկ-Բելգորոդի շրջանում գերմանա-ֆաշիստական հարձակման տապալումը և Կարմիր բանակի հակահարձակումը,Աջափնյա Ուկրաինայի ու Թամանյան թերակղզու ազատագրումը փոխեցին պատերազմի ընթացքը հօգուտ Սովետական Միության։Մեկ տարում գերմանա-ֆաշիստական բանակը կորցրեց 4 միլիոն զինվոր,14 հազար ինքնաթիռ,25 հազար հրանոթ։Պատերազմի տարիներին մեծ չափով բարձրացավ պարբերական մամուլի և ռադիոյի դերը։

Լայն կիրառում գտան ֆոտոցուցահանդեսները,որոնք պատկերում էին սովետական մարտիկների ռազմական սխրագործությունների և թիկունքի,մարդկանց հերոսական աշխատանքը։

Ամբողջ Անդրկովկասում,այդ թվում նաև Հայաստանով մեկ տարածվեց աշխատավորական միտինգների ալիքը։

Հանրապետության կուսակցական կազմակերպությունները հատուկ ուշադրություն էին դարձնում Անդրկովկասի ժողովուրդների,մասնավորապես հայ ժողովրդի հերոսական անցյալի պրոպագանդմանը։

Սովետական Հայաստանը Հայրենական Մեծ պատերազմի ավարտի շրջանում

Իրադրությունը 1944թ․։Գերմանա-ֆաշիստական զավթիչների դեմ Սովետական Միության Հայրենական մեծ պատերազմը 1944թ․ թևակոխել էր եզրափակիչ փուլը։

1944թ․ ՍՍՀՄ-ում լայն թափ ստացավ արդյունաբերական շինարարությունը։Դեռևս 1942-1944թթ․ երկրի արևելյան շրջաններում շարք էր մտել 2250 արդյունաբերական ձեռնարկություն։

Կարմիր բանակը 1944թ․ ստացավ 29 հազար տանկ,40 հազար ինքնաթիռ,120 հազարից ավելի հրանոթ և այլ սպառազինություն։

1944թ․ ընթացքում իրար ետևից ազատագրվեցին Լենինգրադի և Ղրիմի մարզերը,Աջափնյա Ուկրաինան,Բելոռուսիան,Մերձբալթյան հանրապետությունները։Օկուպանտները լիովին դուրս վռնդեցին սովետական տերիտորիայից։Վերականգնվեց Սովետական Միության պետական սահմանը՝Սև ծովից մինչև Բարենցի ծովը։

Վերսկսվեցին Քաջարանի պղնձամոլիբդենային կոմբինատի,Շամշադինի ֆերմենտացիոն,Շահումյանի մետաքսի,Երևանի մահուդի և նուրբ գործվածքեղենի ֆաբրիկաների,Քանաքեռի ալյումինի,Երևանի ժամացույցի,հաստոցաշինական գործարանների,Կիրովականի ազոտային պարարտանյութերի և այլ ձեռնարկությունների կառուցման աշխատանքները։

Ղափանի հանքափոր բանվորներ Լևոն Ստեփանյանը և Ալեքսանդր Սուսլովը 1944թ․ կատարեցին կիսամյակի իրենց արտադրական նորմաները։Ստեփանյանը հերթափոխի նորման կատարում էր 1․184 տոկոսվ։Հանքամասի կուսկազմակերպիչը՝բազմահանքախորշային հորատման մեթոդի վարպետ Արամ Անանյանը,պլանից դուրս երկրին տալիս էր հազարավոր տոննաներով հանքաքար։

Պլանները գերակատարում էին նաև Ալավերդու պղնձահանքերի և ձուլարանի կոլեկտիվները։

Հայաստանի պահածոների գործարանները 1940թ․ արտադրել էին 17,3,միլիոն պայմանական տուփ պահածո,իսկ 1945թ․՝21,3 միլիոն։Երկրին ու բանակին տրվեց մեծ քանակությամբ ծխախոտ,յուղ,օճառ,հրուշակեղեն,սպիրտ և զանազան կենսամթերքներ։

1944թ․ վերսկսվեց ջրանցքների շինարարությունը։Կառուցվեցին ստորին Հրազդանի,Գառնիի,Ուզունլարի,Թալինի,Ադիյամանի,Նորքի ջրանցքները,Կոտայքի ջրհան կայանը։

Սովետական Միության բոլոր հանրապետությունների հետ միասին,Հայկական ՍՍՀ աշխատավորները Լենինգրադի,Ստալինգրադի,Օդեսայի ավերված մյուս քաղաքների վերականգնման ֆոնդ մուծեցին ավելի քան 8 միլիոն ռուբլի կանխիկ դրամ։

Հայ ռազմիկները սովետական հողը ազատագրելու համար մղված մարտերում։Կարմիր բանակի 1944թ․ հարձակողական մարտերին մասնակցեցին հայ ժողովրդի հարյուր-հազարավոր զավակներ։1944թ․ Կարմիր բանակը առաջին հարվածը հասցրեց ֆաշիստական զորքերի լենինգրադյան խմբավորմանը։

Երկրորդ հարվածային բանակի,մերձսևծովյան Օրանիենբաումի օպերատիվ խմբի զորքերի կազմում գործում էր 131-րդ հրաձգային դիվիզիան,որի հրետանու հրամանատարան էր կադրային սպա,գնդապետ Գևորգ Բաղդասարյանը։

Նույն հարվածային բանակի 196-րդ հրաձգային դիվիզիայի հրետանավորները՝գնդապետ Սամվել Հարությունյանի հրամանատարությամբ հասան մինչև Պսկով։

Թշնամու պաշտպանությունը ճեղքող զորամասերի շարքերում էր գվարդիական 168-րդ հրաձգային դիվիզիայի 412-րդ հրետանային գունդը,որի հրամանատարն էր փոխգնդապետ Սարգիս Խաչիկյանը։

1944թ․ հունվարի 25-ին ավագ սերժանտ Դ․Մուրադյանի և ավագ սերժանտ Ա․Մանիի հրանոթների անձնակազմը Վոյսկովիցի կայարանի շրջանում խփեց <<Վագր>> տիպի երեք տանկ և մեկ ինքնագնաց հրանոթ,ոչնչացրեց տասնյակ ֆաշիստական զինվոր ու սպա։

Հարձակման ընթաքցի հետևակի համար ճանապարհ էին հարթում տանկերը։Տանկային հարվածի հմուտ վարպետ էր Ալեքսանդր Մնացականյանը,որը աչքի ընկավ Կրասնոյե սելո-Կիպեն հենակետում և Վոյսկովիցի երկաթուղային կայարանի շրջանում տեղի ունեցած մարտերում։

Լենինգրադը հյուսիսից պաշտպանող՝Կարելական ռազմաճակատի հատվածներից մեկում կատարած քաջագործությունների համար Սովետական միության հերոսի կոչման արժանացավ Տ-34 ծանր տանկի հրամանատար,գվարդիայի կրտսեր լեյտենանտ Աշոտ Ասրյանը։Սակրային մոտո-մեքենայացված զորամասի հրամանատարն էր փոխգնդապետ Ավետիս Անանյանը։

Լենինգրադի ռազմաճակատում խիզախ գործեր կատարեցին Կարապետ Հակոբյանը,Վազգեն Թիրաբյանը,Անդրանիկ Ախոյանը և ուրիշներ։

1944թ․ մայիսին սովետական կառավարությունը Իսակովին շնորհում է Սովետական Միության նավատորմի ծովակալի կոչում։Հայրենական պատերազմում ցուցաբերած ծառայությունների համար ՍՍՀՄ նավատորմի ծովակալ Հ․Ս․Իսակովին շնորհվեց Սովետական Միության հերոսի կոչում։

Կարմրադրոշ Բալթյան նավատորմում կրթված ծովային հրետանավորներից էր առաջին կարգի կապիտան Արտավազդ Սագոյանը։

Նարվայի ծոցածոցում և ֆիննական ափերում մղված մարտերում աչքի ընկավ և Կարմիր դրոշի շքանշանով պարգևատրվեց Համբարձում Մարտիրոսյանը։

Բալթյան նավատորմի 35-րդ գրոհային ավիագնդի օդաչու,Կարմիր դրոշի շքանշանակիր,կրտսեր լեյտենանտ Հարություն Փորսուղյանը 12 մարտական թռիչք կատարեց,ցած գցեց հակառակորդի 6 ինքնաթիռ և վնասեց 3 նավ։Մնացական Ջանսուզյանը Նարվայի մոտ 1944թ․ մարտի 8-9-ին,Վայվարա կայարանի շրջանում արիություն ցուցաբերեց։

Սպիտակ ծովի անդրբևեռային ավիացիայի ջոկատում էր ծառայում օդաչու,կապիտան Ալեքսանդր Պողոսովը։

Բալթյան նավատորմի օդային ուժերի շարքերում խիզախ գործերով աչքի ընկան Գրիգոր Օգանեզովը,Արշակ Տատուսյանցը,Լևոն Օրբելին,Ղարիբջան Ղարիբջանյանը և ուրիշներ։

Երկրորդ Ուկրաինական ռազմաճակատի զորքերի կազմում էին գործում 7-րդ բանակի 25-րդ կորպուսի հայկական 409-րդ հրաձգային դիվիզիան,որի հրամանատարն էր գվարդիայի գնդապետ Մ․Ի․Դոբրովոլսկին։Հունվարի 8-ին նրանք ազատագրում են Ուկրաինայի Կիրովոգրադ քաղաքը։Կիրովոգրադի տակ մեծ խիզախություններ կատարեց Արտաշես Միրզաբեկյանը։

Վերադաս հրամանատարության առաջադրանքները կատարելու համար ՍՍՀՄ Գերագույն սովետի Նախագահությունը 1944թ․ ապրիլի 26-ի հրամանագրով Համազասպ Բաբաջանյանին շնորհեց Սովետական Միության հերոսի կոչում։

3-րդ Ուկրաինական ռազմաճակատում գործող գվարդիական երրորդ տանկային բանակի հրետանու հրամանատարն էր գվարդիայի գեներալ-մայոր Նիկոլայ Հովհաննիսյանը։

Կիևի ազատագրումից հետո 2-րդ Ուկրաինական ռազմաճակատի զորքերի կազմում էր գործում գեներալ-մայոր Սարգիս Մարտիրոսյանի գլխավորած 50-րդ կորպուսը։Կորպուսը Աջափնյա Ուկրաինայում ազատագրեց Վասիլկովոն,Ֆաստովը,Բելայա Ցերկովը և այլ քաղաքներ ու բնակավայրեր։

Ուկրաինայի համար մարտնչեցին և անթառամ փառք վաստակեցին նաև Տիմոֆեյ Դեդեօղլին,Սերգեյ Միանսարովը,Անդրանիկ Մելքոնյանը,Ռուբեն Բաղիրովը,Սերգեյ Սարխոշևը,Լևոն Դարբինյանը,Գևորգ Հակոբյանը և ուրիշներ։

Հայաստանից ռազմաճակատ էին մեկնել տասնյակ հայ աղջիկներ։Դրանցից էին Սոնյա Սինոյանը,Ռոզա Ջանջուտովան,Անժելա Միքայելյանը,Սոնյա Չիլինգարյանը և ուրիշներ։

Լվովի շրջանում մղված մարտերում օղակի հրամանատար էր օդաչու Սուրեն Ավետիսյանը։Օդաչուներ Վլադիմիր Նովիկովի և Սերգեյ Կուզնեցովի հետ մայիսին ոչնչացրեց թշնամու մի քանի ինքնաթիռ։

Նոյեմբերի 21-ին Կերչի նեղուցով Թամանից դեպի պլացդարմ սկսեց փոխադրվել հայկական Թամանյան 89-րդ դիվիզիան։Նա պաշտպանական բնագիծ ընդունեց Հաջիմուշկայ ավանի շրջանում։Կարմիր բանակի մյուս միավորումների հետ միասին դիվիզիայի զորամասերը պաշտպանեցին Կերչի պլացդարմը։

Մարտերից մեկի ժամանակ մարտիկները մտնում են հակառակորդի խրամատները։Սկսվում է կատաղի ձեռնամարտ։Արտակարգ եռանդով է կռվում ավագ լեյտենանտ Մեժլումյանի վաշտը։Մարտիկ Սաշա Հակոբյանը ոչնչացնում է 27 հիտլերական։Կերչի համար մղված մարտերում զոհվում է սակրավոր Ջահան Կարախանյանը,որին հետմահու շնորհվում է Սովետական Միության հերոսի կոչում։Հերոսի մահով է ընկնում նաև մայոր Մամիկոն Խաչանյանը։

Սովետական զորքերը մայսիս 9-ին ազատագրեցին Սևաստոպոլը,իսկ մայիսի 12-ին լիովին մաքրեցին Ղրիմը։Դիվիզիայի անձնակազմի մարտերում աչքի ընկած 5868 մարտիկ,հրամանատար ու քաղաշխատող պարգևատրվեցին շքանշաններով ու մեդալներով։

Սևաստոպոլի ազատագրման մարտերում աչքի ընկան Խաչիկ Միրոյանը,Մարտիրոս Մարտիրոսյանը,Խաչիկ Աղաջանյանը։

Մելիտոպոլյան դիվիզիայի հրամանատար Ասքանազ Կարապետյանը ապրիլի 8-9-ը ազատագրում է Արմյանսկ քաղաքը։Պարգևատրվեցին Սուրեն Հարությունյանը,Գառնիկ Երամյանը,բժիշկ Ցոլակ Ղարիբյանը և ուրիշներ։

Սապուհ Գորայի գրոհողների ցուցակում է շարքային մարտիկ Աշոտ Մարգարյանի անունը։Աշոտը նկատում է գերմանացի ավտոմատավորին,որը թաքստոցից զենքն ուղղել էր լեյտենանտ Սախարովի վրա։Հայ ժողովրդի արիասիրտ զավակն առաջ նետվելով,իր մարմնով պաշտպանում է հրամանտարին և ինքը զոհվում։

Բելոռուսիայի և Մերձբալթիկայի ազատագրման ճակատամարտերի հետ է կապված հայ ժողովրդի զավակ,առաջին Մերձբալթյան ռազմաճակատի հրամանատար,Սովետական Միության մարշալ Հ․Ք․Բաղրամյանի անունը։Նրա զորավարական տաղանդը փայլեց 1944թ․ ամռանը։Բանակի գեներալ Չերնյախովսկու երրորդ բելոռուսական ռազմաճակատի զորքերի հետ միասին օղակի մեջ սեղմելով թշնամուն,ազատագրեցին Բելոռուսիայի մարզային կենտրոն Վիտեբսկ քաղաքը և 700 այլ բնակավայրեր։

Առաջին Մերձբալթյան ռազմաճակատի զորքերը,ավիացիայի,տանկային խոշոր ուժերի հմուտ փոխգործողությամբ,հուլիսին գետանցեցին Արևմտյան Դվինան և ազատագրեցին Պոլոցկ,Դաուգավպիլս,Շաուլյայ քաղաքները,նաև 650 բնակավայր։Նրանք մաքրեցին Լատվիայի մեծ մասը,Լիտվայի,Բելոռուսիայի և Լեհաստանի մի շարք շրջաններ։

--------------------Էստոնիան ազատագրող զորքերի մեջ էր 146-րդ գվարդիական հրաձգային դիվիզիան՝գվարդիայի գեներալ-մայոր Սերգեյ Կարապետյանի հրամանատարությամբ։1944թ․ հուլիս-օգոստոս ամիսներին դիվիզիան մասնակցեց Լենինգրադի մարզի Օստրովո և ապա Էստոնական Տարտու քաղաքների ազատագրման մարտերին։Հերոսական մահով ընկան Կարապետյանի միավորման շատ ռազմիկներ,այդ թվում գնդապետ Կլիմենկոն,Տոնականյանը,Փերիշվիլին,կապավոր Դուտկոն և ուրիշներ։Օգոստոսի 25-ին թշնամին դուրս շպրտվեց Տարտուից։Կարապետյանի զորամասերում մարտնչում էին Թորոս Շեխոյանը,Հովհաննես Ղամարյանը,Մարտիրոս Ստեփանյանը,Ավագ Սահակյանը և ուրիշներ։

Սեպտեմբերի 22-ին Մերձբալթյան և Լենինգրադի ռազմաճակատի զորքերը,Բալթիական կարմրադրոշ նավատորմի հետ միասին,ազատագրեցին Տալինը։

Մերձբալթիկայի և Բելոռուսիայի ազատագրման մարտերում աչքի ընկան Բաբկեն Էլոյանը,Գևորգ Իսրայելյանը,Գերասիմ Այվազյանը,Սուրեն Ջիլավյանը,Շվասպ Թորոսյանը և ուրիշներ։

Մերձբալթիկայի ազատագրման մարտերում հերոսկան գործեր կատարեցին Կարմրադրոշ Բալթյան նավատորմը։Նրա անձնակազմի շարքերում էր Նելսոն Ստեփանյանը։Նրա տարերքը ծովային մարտերն էին։Նրան <<Բալթիկայի մրրկահավ>> անունն էին տվել։Նելսոն Ստեփանյանը իր կործանիչով կատարել է 339 մարտական թռիչք։Նա օդում խփել և օդանավակայաններում ոչնչացրել է թշնամու 27 ինքնաթիռ,ծովում խորտակել է 13 ռազմանավ,ոչնչացրել է 80 տանկ,140 հրանոթ,40 երկաթուղային վագոն և այլն։

1945թ․մարտի 6-ին ՍովետականՄիության հերոս Նելսոն Ստեփանյանին հետմահու շնորհվում է Սովետական Միության կրկնակի հերոսի կոչում։

Մերձբալթյան ռազմաճակատում տարբեր խիզախությունների համար Սովետական Միության հերոսի կոչմանն արժանացան նաև հրետանավոր Կոստանդին Նազարովը,Գարուշ Կոստանդինովը,Մուշեղ Հարությունյանը,Դավիթ Յազիչյանը և այլն։

ՄերձբալթիկայիԲելոռուսիայի և Լեհաստանի ազատագրման մարտերում արժանի ավանդ ներդրեցին տասնյակ զորավարներ։Դրանցից են Բագրատ Առուշանյանը,Հմայակ Բաբայանը,Գրիգոր Գրիգորյանը,Կարապետ Հախնազարյանը և ուրիշներ։

Պարտիզանական շարքերում։Հայրենիքի սերը,ատելությունը դեպի օկուպանտները,ֆաշիզմին ոչնչացնելու ձգտումը առաջ բերին պարտիզանական համաժողովրդական շարժում։

Տասնյակ հայ պարտիզաններ կային Սովետական Միության կրկնակի հերոս Ա․Կովպակի պարտիզանական միավորման կազմում։Նրանք մարտնչեցին կարպատյան հայտնի արշավին։Այդ մարտերում աչքի ընկան Բագրատ Գալստյանը,Սարգիս Ղազարյանը,Անդրոն Ապրեսյանը,Տիգրան Մանգասարյանը և ուրիշներ։Կովպակի դիվիզիային է միանում հայ մարտիկներից կազմված <<Հաղթանակ>> պարտիզանական ջոկատը,որի հրամանատարն էր Սերգեյ Հարությունյանը,իսկ կուսկազմակերպիչը Հովհաննես Պետյանը։

Միկոյանի ջոկատը ամենախոշոր պարտիզանական ստորաբաժանումն էր։Նա 1943-1944թթ․ գործել է Սովետական Միության հերոս,գեներալ-մայոր Մ․Ի․Նաումովի պարտիզանական հեծյալ միավորման կազմում։Այդ ջոկատի հրամանատարն էր Արամայիս Հովսեփյանը,կոմիսարը Յուրի Պավլովսկին,ապա՝Ալեքսեյ Վասյանովիչը,Ժորա Բաղդասարյանը,Սուխարիչ Հարությունյանը,Վերա Հովսեփյանը Արտո Բակունցը և ուրիշներ։

Ուկրաինայի և Բրյանսկի մարզի պարտիզանների մեջ քաջի համբավ ուներ Սարգիս Ազարյանը,որը հերոսի մահով զոհվեց 1943թ․ սեպտեմբերին և թաղվեց Չերնիգովի մարզի Գրեմյաչի գյուղում։Կիրովոգրադի մարզում պարտիզանական ջոկատի հրամանատարն էր Գալուստ Ստեփանյանը։

Ղրիմի պարտիզանական ջոկատների Հյուսիսային միավորման շտաբի պետն էր կապիտան Գրիգոր Սարգսյանը։Այդ միավորման հրամանատարն էր Պ․Յամօպոլսկին,որը մասնակցեց Սիմֆերոպոլի ազատագրմանը։Սիմֆերոպոլի ընդհատակի ակտիվ անդամներից էր Հրանուշ Մխիթարյանը։

Բրեստի շրջանում գործող պարտիզանական բրիգադի հրամանատարն էր Սմբատ Արզումանյանը։

Բելոռուսիայում լեգենդար հերոսի համբավ էր վայելում Խաչիկ Մաթևոսյանը։

Բելոռուսական ընդհատակի անվանի հերոսներից էր երիտասարդ կոմունիստ,հրետանավոր Հենրիկ Զաքարյանը։

Լենինի շքանշանի է արժանացել 308-րդ պարտիզանական գնդի շտաբի պետ,գնդապետ Վահագ Հայրապետովը,Վահան Աղաջանյանը,Գրիգոր Հովսեփյանը,Հովհաննես Խաչատրյանը,Սամվել Հակոբյանը,Լազար Բալայանը և ուրիշներ։

Հայ պարտիզանները գործունեություն ծավալեցին նաև Լենինգրադի և Կալինինի մարզերում՝Սովետական Միության հերոս Ա․Վ․Գերմանի անվան բրիգադում։

Նրա 4-րդ գնդի 41-րդ ջոկատի հրամանատարն էր Արտեմ Սաղումյանը,Ժորա Ավչյանը,Սուրեն Օգանովը,Վահան Բաբայանը և ուրիշներ։

Պատերազմի ընթացքում պարտիզանական շարժմանը մեծ ծառայություններ մատուցեցին նաև Կարմիր բանակի ավիացիայի օդաչուները՝Աշոտ Կասպարովը,Գուրգեն Բաղդասարյանը,Գոգա Աղամիրյանը,Ռաֆայել Գաբրիելյանը և ուրիշներ։

Սովետական Միության հերոս Գոգա Աղամիրյանը պարգևատրվեց հարավսլավական <<Առաջին կարգի պարտիզանական աստղ>> շքանշանով,<<Հայրենական պատերազմի պարտիզանին>> առաջին աստիճանի մեդալով։Անօրինակ խիզախություն կատարեց օդաչու Արամ Կարապետյանը։

Մերձբալթյան պարտիզանների շարքերում մեծ համբավ ուներ Նիկոլայ Սարաբյանը։Նա գործեց Լիտվայում և Արևելյան Պրուսիայի սահմանամերձ շրջաններում։

Խիզախ հետախույզներից էին կոմերիտական,սերժանտ Հարություն Սևյանը,Գեորգի Խումարյանը։Սևյանը գործել է Հյուսիսային Կովկասում,Դոնբասում,Կիրովոգրադի մարզում,իսկ Խումարյանը՝Բելոռուսիայի և Մոգիլյովի մարզում։

1963թ․ ետմահու Իտալիայի ազգային հերոսի կոչման արժանացավ Մկրտիչ Դաշտոյանը,որը կռվել էր 54-րդ գարիբալդիական <<Մակարիո>> պարտիզանական բրգադում։1965թ․ ՍՍՀՄ-ում իտալական հանրապետության դեսպանը <<Ռազմական արիության համար>> մեդալը Երևանում հանձնեց հերոսի դուստր Վիլենա Դաշտոյանին։

Չեխոսլովակիայում սովետական պարտիզանների խմբի մեջ կռվում էր Արտյոմ Պետրոսյանը։Նա արժանացավ <<Չեխոսլովակյան պարտիզանի աստղ>>,<<Չեխոսլովակյան զինվորական խաչ>> շքանշանների։

Թշնամու թիկունքում հետախուզական աշխատանք էին կատարում նաև հայ ժողովրդի բազմաթիվ այլ զավակներ։

Պատերազմի հաղթական ավարտի մարտերում։Սովետական զորքերը ազատագրեցին Լեհաստանը,Հունգարիայի մայրաքաղաք Բուդապեշտը,Ավստրիայի մայրաքաղաք Վիեննան,գրավեցին Արևելյան Պրուսիան,Սիլեզիան։

Մայիսի 8-ին ֆաշիստական Գերմանիան կապիտուլյացիայի ենթարկվեց։Սովետական Միության Հայրենական մեծ պատերազմը ֆաշիստական Գերմանիայի դեմ ավարտվեց պատմական հաղթանակով։

Գետանցելով Պրուտը,Դանուբը,նա ոտք դրեց Բալկանյան տերիտորիաները,մասնակցեց Ռումինիայի,Բուլղարիայի,Հարավսլավիայի Չեխոսլովակիայի,Հունգարիայի,Ավստրիայի արյունահեղ մարտերին։

409-րդ դիվիզիայում իրենց անունները փառքով պսակեցին դիվիզիայի հրամանատար Գրեչանինը,Միքայել Գրիգորյանը,Խորեն Գրիգորյանը,Աշոտ Հարությունյանը,Աշոտ Դավթյանը,Գևորգ Սահակյանը և ուրիշներ։

Հարձակման անցած սովետական զորքերը երեք շաբաթվա կռիվներում ջախջախեցին Կվանտունյան միլիոնանոց բանակը և ազատագրեցին Մանջուրիան,Հյուսիսային Կորեան,Հարավային Սախալինը և Կուրիլյան կզիները։Սեպտեմբերի 2-ին Ճապոնիան պարտվեց և ստորագրեց կապիտուլյացիայի ակտը։Ճապոնական միլիտարիստների դեմ Կարմիր զորքերի կազմում հռչակվեցին Մ․Պարսեղովը,Հ․Թումանյանը,Ա․Ղազարյանը,Գ․Չայլախյանը,Ա․Խուդյակովը և ուրիշներ։

Հայաստանի զավակներից

Ամերիկայի ռազմաօդային ուժերի օդաչուներից էին Չարլզ Տերտերյանը,Սեմ Պարսամյանը,Քըրք Քըրքորյանը։Ամերիկյան բանակի գեներալներ դարձան Ջորջ Մարտիկյանը,սիրիական բանակի՝Արամ Կարամանուկյանը,Բուլղարիայի Գաբրիել Գաբրիելյանը։

Ֆաշիստական գերությունից հայ ռազմագերիներին ազատելուն օգնեցին հայ աշխարհահռչակ երգիչ և Հայաստանի ազգայի հերոս Շառլ Ազնավուրի ծնողները՝Միքայել և Քնար Ազնավուրյանները,քույրը՝Աիդան և անձամբ 20-ամյա Շառլը։

Հայաստանի 103 ռազմիկներ արժանացան Սովետական Միության հերոսի կոչման,որոնց թվում Նելսոն Ստեփանյանը՝Սովետական Միության կրկնակի հերոսի կոչման։Մոտ 70 հազար մարտիկներ ու հրամանատարներ պարգևատրվեցին Սովետական Միության շքանշաններով ու մեդալներով։Սովետական զորավարների շարքում իրենց տեղը գրավեցին Սովետական Միության մարշալ Հ․Ք․Բաղրամյանը,ավիացիայի մարշալ Ա․Ա․Խուդյակովը,Սովետական Միության նավատորմի ծովակալ Հ․Ի․Իսակովը և մոտ 6 հայ գեներալներ։9 զավակների շնորհվեց սոցիալիստական աշխատանքի հերոսի կոչման՝Անաստաս Միկոյան,Հովհաննես Թևոսյան,Համո Յոլյան, Արտեմ Միկոյան և ուրիշներ։

Խորհրդային Հայաստանի բանակ մեկնեցին 200․000,իսկ ԽՍՀՄ մյուս հանրապետություններից 200․000 հայեր։Զոհվեց 200․000 հայ զինվոր։

Սփյուռքահայության մասնակցությունը հակաֆաշիստական պայքարին։Երկրորդ համաշխարհային պատերազմի տարիներին ֆաշիստական զավթիչների դեմ մղված համընդհանուր պայքարում ակտիվ մասնակցություն ունեցավ նաև սփյուռքահայությունը։

Պատերազմի սկզբին արտասահմանում ապրող հայերի թիվը հասնում էր մոտ մեկ ու կես միլիոնի։

Սովետական Հայաստանի գիտության,արվեստի ու գրականության աշխատողները 1941թ․ օգոստոսին հրապարակեցին <<Արտասահամանյան երկրների բոլոր հայերին>> դիմում-կոչը։Հակահիտլերյան ուժերը միավորվեցին <<Ազգային ճակատ>>-ի մեջ։

Հայ ազգային ճակատի կազմակերպություններից էին <<Ամերիկահայ ազգային խորհուրդը>>,որի հետ աշխատում էր <<Ամերիկահայ առաջադիմական միությունը>>,<<Հայերի ազգային ճակատը>>։Սիրիայում և Լիբանանում գործում էր <<Սովետական Հայաստանի բարեկամների ընկերությունը>>,Եգիպտոսում՝<<Հայ մշակույթի բարեկամների միությունը>>,Բուլղարիայում՝<<Երևան>> մշակութային ընկերությունը,Ռումինիայում՝ <<Հայաստանի ճակատ>>-ը,Իրանում՝<<ՍՍՀՄ բարեկամների միությունը>> և ուրիշներ։

1945թ․ հունիսից սկսեց լույս տեսնել արտասահմանի հետ կուլտուրական կապի հայկական ընկերության օրգան <<Սովետական Հայաստան>> ամսագիրը։

Ամուր կապեր հաստատվեցին Սովետական Հայաստանի և գաղութահայ մասսաների միջև։

1920թ․կորցրած իշխանությունը հիտլերականների սվիններով վերականգնելու հույսերով՝սփյուռքահայերը ծառայագրվեցին ֆաշիստներին։Դաշնակցականների գործակցությունը հիտլերականների հետ փաստորեն սկսվել էր դեռևս պատերազմից առաջ՝Հիտլերի իշխանության գլուխ անցնելու շրջանից։Դաշնակ պարագլուխներ Արտաշես Աբեղյանը,Գարեգին Նժղեհը,Ալեքսանդր Խատիսյանը,Սիմոն Վրացյանը և մյուսները շրջում էին արտասահմանյան հայկական գաղթօջախները և ֆաշիստական ստահոդ պրոպագանդա անում ընդդեմ Սովետական Միության։

Դաշնակցությունը իր պարագլուխների մի մասին փոխադրեց Բեռլին՝հիտլերականների հետ գործակցելու նպատակով։Բեռլինում ստեղծվում է <<Հայ ազգային խորհուրդ>>,որի նախագահն էր Արտաշես Աբեղյանը,փոխնախագահը Աբրահամ Գյուլխանդանյանը և այլն։

Բանաստեղծ Ավետիք Իսահակյանը 1943թ․ հունվարին հանդես եկավ դաշնակցության դեմ։

Նյու Յորքում գտնվող ազգային խորհրդում ակտիվ աշխատանք էին կատարում Պ․Թերզյանը,Չանգալյանը և ուրիշներ։Այդ խորհուրդը իր մասնաճյուղերն ուներ Չիկագոյում,Բոստոնում,Դետրոյտում,Ֆիլադելֆիայում և այլ քաղաքներում։

Ակտիվ գործունեություն ծավալեցին Հարավային Ամերիկայի հայկական գաղթօջախների առաջադիմական կազմակերպությունները։Աչքի ընկնող կազմակերպություններից էին Հայաստանի օգնության միությունը,հայրենասիրական մի շարք միություններ,որոնք մասնաճյուղեր ունեին Հարավային Ամերիկայի գրեթե բոլոր հայկական գաղութներում։

1942թ․հիմնվում է Սովետական Հայաստանի բարեկամների միությունը։Ստեղծվում է նաև Հայաստանի պաշտպանության լիգա,որը միջոցների հանգանակություն է կազմակերպում հօգուտ Կարմիր բանակի։

Եգիպտոսում գործող <<Հայ մշակույթի բարեկամների միության>> հիմնադիր անդամներ էին <<Արև>> օրաթերթի խմբագիր,արևմտահայ ականավոր գրող Վահան Թեքեյանը,ծաղրանկարիչ Ալեքսանդր Սարուխանը,գեղանկարիչ Առաքել Պատրիկը և ուրիշներ։Միությունը պատերազմի տարիներին կազմակերպեց հայկական արվեստների՝ճարտարապետության,հին հուշարձանների,մանրանկարչության,կերպարվեստի,հին ձեռագրերի ցուցահանդեսներ։

Իրանում դեմոկրատական շարժման ընդհանուր իրադրության պայմաններում ամրապնդվեց իրանահայ առաջադիմական ուժերի միասնությունը։Աչքի ընկնող ղեկավար գործիչներից էին Արտաշես Հովհաննիսյանը,Հայկ Գարագաշը և ուրիշներ։

1943-1944թթ․ ընթացքում սփյուռքի առաջադիմական կազմակերպությունների կարևոր ձեռնարկումներից մեկը հանդիսացավ <<Սասունցի Դավիթ>> տանկային շարասյան համար միջոցների հանգանակությունը։<<Սասունցի Դավիթ>> տանկային շարասյան ֆոնդին 1943թ հունվարին առաջին մուծումը կատարեց Էջմիածինը՝Ամենայն հայոց կաթողիկոսությունը։Նա այդ ֆոնդին նվիրեց թանկարժեք նվերներ՝800 հազար ռուբլու արժողությամբ,1000 անգլիական ֆունտ ստեռլինգ և 50 հազար ռուբլի սովետական դրամ։

Երկրորդ համաշխարհային պատերազմի սկզբից արտասահմանում ապրող տասնյակ հազարավոր հայեր կռվեցին հիտլերյան Գերմանիայի դեմ։

ԱՄՆ-ի բանակում հայ ռազմիկների թիվը հասնում էր 18 հազարի։

Ամերիկյան ինժեներա-տեխնիկական զորքերի կազմում էր մարտնչում Ճանին Պետրոսյանը,որը պարգևատրվեց <<Պղնձյա աստղ>> շքանշանով։Նա Բելգիայում ծանր վիրավորվում է,տեղափոխվում է հոսպիտալ,որտեղ և մահանում է։Լեյտենանտ Էրնեստ Դերվիշյանը կռվեց եվրոպական ռազմաճակատում և արժանացավ ամերիկյան հերոսի՝<<Կոնգրեսի պատվո մեդալ>>-ի։

Ամերիկյան բանակի կազմում մարտնչում էր Զավեն Կոստանյանը։Իրենց խիզախությունների համար պարգևատրվեցին Կոշտոյանը,եղբայրներ Միհրան,Թորոս և Միսակ Սապունջյանները։Ռազմաճակատում էին գտնվում եղբայրներ Հայկ ու Սարգիս Գավարճյանները։Լեյտենանտ Սեն Պարսամյանը կատարել է 33 մարտական թռիչք։<<Թռչող բերդ>> օդանավի հրամանատարն էր Ժիրայր Գևորգյանը։Թշնամու դեմ հերոսաբար կռվեց և ԱՄՆ-ի պրեզիդենտ Ռուզվելտից պարգև ստացավ Ժիրայր Զարզավաթյանը։Խիզախ օդաչու էր Չարլզ Տերտերյանը։Չ․Տերտերյանը պարգևատրվեց <<Կաղնու տերևների փունջ>> երեք մեդալներով։

Ֆրանսահայ ազգային ճակատի ղեկավար գործիչներից էին Միսաք Մանուշյանը,Դավիթ Դավթյանը,Շահե Տատուրյանը,Սիրաք Բաղդասարյանը և ուրիշներ։Ֆրանսահայ ղեկավարության պայքարի մեջ կարևորագույն տեղ գրավեց պարտիզանական շարժումը։1941թ․ դիմադրության շարժման մեջ էր արիասիրտ պարտիզան,կոմունիստ բանաստեղծ Միսաք Մանուշյանը։

Մանուշյանի ջոկատի պարտիզանները հարձակումներ կատարեցին ֆաշիստական ջոկատների վրա։Նրանք խորտակեցին 20 զինվորական գնացք,ոչնչացնելով 300 և վիրավորելով 500 ֆաշիստական զինվոր ու սպա։

1943թ․ նոյեմբերի 16-ին ստոր մատնությամբ գեստապոն ձերբակալում է Մանուշյանին և նրա խմբի 22 պարտիզանների։Տրիբունալը 23 հայրենասերներին դատապարտեց գնդակահարության,որն ի կատար ածվեց 1944թ․ փետրվարի 21-ին,Փարիզում։

Գնդակահարվեցին կամ ֆաշիստական ճամբարներում տանջամահ արվեցին Ֆրանսիայի դիմադրության ներքին խիզախ հայ մարտիկներից շատերը,որոնց թվում Արսեն ճաքրյանը,Արփեն Դավթյանը,Արփիար Դավթյանը,Լուիզա Ասլանյանը և ուրիշներ։

Հայ ռազմիկներից կազմված երկու ջոկատներ՝Կարմիր բանակի կապիտան Բարդուղ Պետրոսյանի և Վահան Օհանյանի հրամանատարությամբ,ֆրանսիական պարտիզանների հետ միասին,մարտեր մղեցին Գարի և Կլոզերի դեպարտամենտներում։

Դիմադրության պայքարի պարտիզանական շարժման ալիքը ծավալվեց նաև Հունաստանում,Բուլղարիայում,Ռումինիայում և Եվրոպայի մյուս երկրներում։

300 հայ քաջորդիներ ընկան Հունաստանի պարտիզանական կռիվներում։Դրանց մեջ էին Հունաստանի կոմունիստական շարժման վետերան,պրոֆեսիոնալ հեղափոխական Վահրամ Սաքայանը,Անդրանիկ և Երվանդ Ղուկասյանները,Սարգիս Եմեջյանը և ուրիշներ։

Ֆաշիստները Վառնայում գնդակահարեցին և ծովը նետեցին Կարապետ Խաչատրյանին,Հարություն Պողոսյանին և նրանց շատ ընկերների։Գազանաբար սպանվեց նաև բուլղարահայ աշխատավորության ղեկավարներից Հակոբ Պարոնյանը։

Ամբողջ Բուլղարիայում թնդաց Հերմինե Ռազգրադլյանի անունը։Նա հակաֆաշիստական կոչեր ու թռուցիկներ էր տարածում բուլղարական աշխատավորության շրջանում։1943թ․ նա բարձրանում է լեռները և դառնում Ստարա-Բլանինայի շրջանում գործող <<Չավդար>> պարտիզանական գումարտակի զինվոր։1944թ․ բուլղարական ոստիկանությունը նրան ձերբակալում է։18-ամյա Հերմինեին դահիճներն անմարդկային տանջանքների են ենթարկում,բայց ոչ մի գաղտնիք չեն կարողանում կորզել նրանից։

Հայերը դիմադրական-պարտիզանական պայքարին մասնակցեցին նաև Հարավսլավիայում,Իտալիայում,Լեհաստանում,Չեխոսլովակիայում և Գերմանիայում։

Հարավսլավական պարտիզանների շարքերում է մարտնչել հետախույզ Հարություն Հարությունյանը։Տարբեր ջոկատներում են գործել Պարգև Սահակյանը,Իգնատ Գրիգորյանը,Ցոլակ Աֆրիկյանը և ուրիշներ։Հարավսլավիայում պարտիզանների մեջ հռչակված հերոսներից է Վարդուշ Սուքիասյանը։

Չեխոսլովակիայում պայքարել են տասնյակ հայ պարտիզաններ։Նրանցից է Յան Կոզինայի անվան բրիգադի հրամանատարի տեղակալ Արտեմ Պետրոսյանը,որը մարտնչել է նաև Ուկրաինայի պարտիզանների շարքերում։

Չեխոսլովակիայի պարտիզանների շարքերում կռվեց և զոհվեց Կարմիր բանակի կադրային սպա,մայոր Յակով Իլիկչյանը։Պարտիզանական ջոկատի հրամանատար էր Ա․Բաբայանը՝անորսալի Արթուրը և ուրիշներ։

Խիզախության և կայունության օրինակներ ցուցաբերեցին Իտալիայում գործող հայ պարտիզաններ Մկրտիչ Դաշտոյանը և Գևորգ Քոլոզյանը։Նա խիզախություններ կատարեց և այդ մարտերում էլ զոհվեց։Իտալական կառավարությունը հետմահու նրան շնորեց Իտալիայի ազգային հերոսի կոչում,պարգևատրեց <<Զինվորական արիության մեդալով>>։

Պատերազմի անծայրածիր դաշտերում շատ ռազմիկներ ընկան։Երախտապարտ հայ ժողովուրդը հարյուրավոր հուշարձաններ է կառուցել Հայրենիքի համար զոհվածների հիշատակին։1970թ․ մայիսի 9-ին Երևանի <<Հաղթանակ>> զբոսայգում տեղի ունեցավ Անհայտ զինվորի աճյունի թաղման արարողությունը։

Հայ մշակույթը Հայրենական պատերազմի ժամանակաշրջանում։Կուլտուրական շինարարության բնագավառում նախապատերազմյան տարիներին ձեռք բերված կարևոր նվաճումներից մեկը ընդհանուր պարտադիր տարրական ուսուցման իրականացումն էր։

Հայրենական պատերազմի սկզբից մի շարք դժվարություններ առաջացան նաև ժողովրդական կրթության բնագավառում,որոնց հաղթահարումը դարձավ սովետահայ դպրոցի առաջնահերթ խնդիրը։Դպրոցական շենքերի մի մասը հատկացվեց հոսպիտալներին։Հազարավոր ուսուցիչներ զորակոչվել էին Կարմիր բանակի շարքերը։Պատերազմի առաջին տարիներին ուսուցիչների թիվը կրճատվեց 1300-ով։

Չորս տարվա ընթացքում Հայաստանում շահագործման հանձնվեց 12 դպրոցական շենք։1944-1945թթ․ հանրապետությունում գործում էր 1164 դպրոց՝250 հազար աշակերտով և 12․140 ուսուցչով։

1943թ․ ՍՍՀՄ Ժողովրդական կոմիսարների սովետի որոշմամբ մտցվեց տղաների ու աղջիկների անջատ ուսուցում։Անջատ ուսուցումը պահպանվեց ընդհամենը 10 տարի։Այնուհետև այն վերացվեց և վերականգնվեց համատեղ ուսուցման նախկին կարգը։

Պատերազմի ժամանակ Երևանում ստեղծվեցին երկու ռազմական դպրոցներ՝օդաչուական և հրետանային ուսումնարաններ։

Հայաստանի դպրոցների շրջանավարտներն առաջին անգամ հասունության ատեստատի քննություններ հանձնեցին 1944-1945 ուսումնական տարում։

Պատերազմի տարիներին Հայաստանի շատ դպրոցներ հանդես եկան հայրենասիրական նախաձեռնություններով։Երևանի Պուշկինի անվան դպրոցի աշակերտների կոչով,դպրոց,որի սաներից էր հերոս օդաչու Սերգեյ Բուռնազյանը,հանրապետության աշակերտները հավաքեցին 120 հազար ռուբլի՝<<Հայաստանի պիոներիա>> կործանիչ ինքնաթիռ արտադրելու համար։Հանրապետության գյուղական դպրոցների աշակերտները արձակուրդների ժամանակ մասնակցում էին գյուղատնտեսական աշխատանքներին,իրենց աշխատավարձը տրամադրելով երկրի պաշտպանության ֆոնդին։

Պատերազմի առաջին իսկ օրերին բանակ զորակոչվեց հանրապետության բուհերի ուսանողների մեծամասնությունը։Ռազմաճակատ մեկնեցին շատ ու շատ դասախոսներ։Պատերազմի տարիներին Հայաստանի բուհերը երկրին տվին 3800 բժիշկ,ինժեներ,ագրոնոմ,անասնաբույժ,ուսուցիչ և այլն։

Պատերազմի տարիներին Սովետական Հայաստանի կուլտուրական կյանքում կարևորագույն իրադարձություն էր հանրապետության գիտությունների ակադեմիայի ստեղծումը։

Պատերազմի տարիներին աստրոֆիզիկոս Վ․Հ․Համբարձումյանը առաջ քաշեց մութ միջավայրում լույսի սփռման նոր տեսությունը,որը կիրառական նշանակություն ուներ ռազմական գործում։Նշանակալից հաջողություններ ձեռք բերվեցին կոսմիկական ճառագայթների ուսումնասիրման բնագավառում։Այս ուղղությամբ կատարված աշխատանքները ղեկավարում էին Ա․Ի․Ալիխանովը և Ա․Ի․Ալիխանյանը։

Պատերազմի տարիներին մեծացավ հետաքրքրությունը դեպի հայ ժողովրդի հերոսական անցյալը։1942թ․ ակադեմիկոս Հ․Ա․ Օրբելին,որը միաժամանակ գլխավորում էր պատմության ինստիտուտը,հիմնեց Հայրենական մեծ պատերազմի պատմության կաբինետը։

1943թ․ նոյեմբերին Սովետական Միության կառավարությունը որոշում ընդունեց ՍՍՀՄ գիտությունների ակադեմիայի Հայկական ֆիլիալի հիման վրա Հայաստանի Սովետական Սոցիալիստական Հանրապետության գիտությունների ակադեմիա ստեղծելու մասին։

Ֆիզիկո-մաթեմատիկական և բնական գիտությունների բաժանմունքի գծով ակադեմիկոսներ հաստատվեցին՝մեխանիկ Ա․Ա․Հակոբյանը,ֆիզիկոսներ Ա․Ի․Ալիխանովը և Ա․Ի․Ալիխանյանը,աստրոֆիզիկոս Վ․Հ․ Համբարձումյանը,հիդրոմեխանիկ Ի․Վ․ Եղիազարյանը,հասարակական գիտությունների բաժանմունքի գծով՝գրականագետներ Մ․Խ․Աբեղյանն ու Ա․Ա․Տերտերյանը,լեզվաբաններ Հ․Ա․Աճառյանը,Գ․Ա․Ղափանցյանը,պատմաբաններ Հ․Ա․․Մանանդյանն ու Հ․Ա․Օրբելին։Ակադեմիայի իսկական անդամ հաստատվեց նաև մեծ բանաստեղծ Ավ․Իսահակյանը։

1943թ․ նոյեմբերի 29-ին տեղի ունեցավ Հայկական ՍՍՀ գիտությունների ակադեմիայի առաջին ընդհանուր ժողովը։Այն Հայկական ՍՍՀ գիտությունների ակադեմիայի պրեզիդենտ ընտրեց անվանի գիտնական-արևելագետ, ակադեմիկոս Հովսեփ Աբգարի Օրբելուն։Փոխ-պրեզիդենտներ ընտրվեցին Վ․Հ․Համբարձումյանը և Վ․Հ․ Գուլքանյանը։Հայկական ՍՍՀ գիտությունների ակադեմիայի ֆիզիկո-մաթեմատիկական և բնական գիտությունների բաժանմունքը գլխավորում էր Ի․Վ․Եղիազարյանը և այլն։

Հայ ժողովրդի պատմության ուսումնասիրման բնագավառում ծանրակշիռ գիտական ներդրում էին ակադեմիկոս Հակոբ Մանանդյանի աշխատությունները՝նվիրված հին և միջնադարյան Հայաստանի պատմության կարևոր պրոբլեմներին։Արժեքավոր էր Բ․Բ․Պիոտրովսկու՝Ուրարտուի պատմությանը նվիրված մենագրությունը,որն արժանացավ ՍՍՀՄ Պետական մրցանակի։Մեծ էր Հայկական ՍՍՀ գիտությունների ակադեմիայի իսկական անդամներ Հրաչյա Աճառյանի և Գրիգոր Ղափանցյանի ներդրումը հայոց լեզվի պատմության,բառարանագիտության և քերականության ուսումնասիրման մեջ։

Հայ գրականությունը նոր խնդիրների հստակ գիտակցությամբ դիմավորեց պատերազմի անակնկալը։Ռուսական փառքի քաղաք Սևաստոպոլի հերոս պաշտպանների մեջ էր բանաստեղծ Թաթուլ Հուրյանը։Մարտի գնացին և հերսի մահով ընկան ֆրանսիական դիմադրության շարժման մասնակիցներ,բանաստեղծ Գեղամ Աթմաջյանը,արձակագիր Լուիզա Ասլանյանը,բանաստեղծ և հրապարակախոս Միսաք Մանուշյանը։

Պատերազմի տարիներին հայ գրականությունն ունեցավ նշանակալի նվաճումներ գրական բոլոր ժանրերում։Ստեղծվեց Ավ․Իսահակյանի հրապարակախոսությունը,Դ․Դեմիրճյանի <<Վարդանանք>> և Ստ․Զորյանի <<Պապ թագավոր>> պատմվավեպերը,Ն․Զարյանի <<Արա Գեղեցիկ>> ողբերգությունը և այլն։

Հրապարակվեցին Ա․Տերտերյանի <<Հայ հայրենասեր գրողները․ Ղ․Աղայան և Հ․Թումանյան>>,<Ղ․ Ալիշանը և հայրենասիրությունը>>,Ա․Ղանալանյանի <<Հայրենական կռիվները և ֆոլկլորի հերոսները>> և այլն։1944թ․ լույս տեսավ հայագետ Մանուկ Աբեղյանի <<Հայոց հին գրականության պատմության>> առաջին հատորը,որը խոշոր ներդրում է գրականագիտական մտքի պատմության մեջ։

Ռազմականչային քնարերգության դասական օրինակ է Ավ․Իսահակյանի հնադարյան գուսանների հերոսական դիմումների ոճով գրված <<Ռազմակոչը>>։

1941-1945թթ․ հրատարակած ժողովածուներում(<<Մարտակոչ>>,<<Շիկացած հոգով>>,<Վրեժ>>,<<Լսեք դարեր>>),Ն․ Զարյանը հրապարակախոսակա-պաթոսային խոսքով արտահայտեց ժամանակակիցների հայրենասիրական զգացմունքների հարստությունը։

Գ․Սարյանը գրեց <<Խոսք բարի երթի>> բանաստեղծական շարքը։

Ռազմականչային ոտանավորներով հանդս եկան նաև Ս․Տարոնցին (<<Ռազմի շեփոր>>),Ա․Վշտունին (<<Ես կդառնամ>>),Աղավնին (<<Ռազմի երգեր>>) և մյուս բանաստեղծները։

Ժամանակին հնչեց ու մասսայականացավ Գ․Սարյանի <<Ռուս ժողովրդին>> բանաստեղծական ուղերձը։<<Սերմանցանները չդարձան տուն>> բանաստեղծության մեջ Գ․Սարյանը ողբերգական սուր վերապրումներով արտահայտեց կորուստների ցավը։

Բանաստեղծները նշանակալի հաջողության հասան քնարական պոեմի ժանրում։Այդպիսի երկեր էին Ն․Զարյանի <<Ձայն հայրենականը>>,Գ․Սարյանի <<Դեպի կառափնարանը>>,Հ․Շիրազի <<Բիբլիականը>>։

<<Դեպի կառափնարանը>> Գ․Սարյանի լավագույն պոեմներից է։Պոեմը պատմում է 1915թ․ Մեծ Եղեռնի զարհուրելի դեպքերից մեկը։

Հ․Շիրազի <<Բիբլիական>> պոեմն ըստ էության պատերազմական օրերի ինքնատիպ արձագանքն էր։

Աչքի ընկան զինվորական թղթակիցների՝Հր․Քոչարի,Վ․Անանյանի,Հ․Մկրտչյանի,Ստ․Կուրտիկյանի,Գ․Բեսի և այլոց ռազմական ակնարկները։Կազմվեցին <<Նախօրյակին>> և <<Հերոսների ծնունդը>> ժողովածուները,որոնց մեջ Քոչարը պատմեց պատերազմի առանձին դրվագների,խրամատներում ծայր առած բարեկամության,զինվորների ապրումների մասին։

Քոչարը մի շարք պատմվածքներում(<<Փրկիչը>>,<<Մարդը և ընտանիքը>>,<<Որդու վերադարձը>>,<<Սրբազան ուխտ>> և այլն) հաջողությամբ լուծեց հերոսների հոգեբանության ճանաչման գեղարվեստական խնդիրը։

Դեմիրճյանն իր պատմվածքներում <<Ծնողները>>,<<Բժիշկը>>,<<Անխուսափելին>>,<<Նրանք գնում են արևմուտք>> և խոհական բազմաթիվ մանրապատումներում առաջ քաշեց կյանքի ու մահվան,կործանման ուժերի ու կյանքի հավերժական խորհրդի հարցերը և դրանց տվեց ինքնատիպ պատասխաններ։

Թիկունքային հերոսների կյանքին նվիրված պատմվածքները Զորյանը ժողովեց <<Պարզ հոգիներ>> գրքում։

Գրականության մեջ տեղադրված <<անցյալը>> երբևէ չեր ունեցել այնքան կենդանի բովանդակություն ու ժամանակակից հագեցում,որքան Հայրենական պատերազմի օրերին գրված պատմական վեպերում ու նովելներում։Ամենացայտուն օրինակը Դ․Դեմիրճյանի <<Վարդանանք>>-ն է՝հայ պատմավեպի պսակը։

<<Պապ թագավոր>> վեպի հիմքում դնելով Հաայստանի պատմության չորրորդ դարի անցքերը,Ստ Զորյանը հայտնաբերում է հայ ժողովրդի պատմական զարգացման տենդենցը՝պետական,քաղաքական ու կուլտուրական անկախության համար մղված պայքարը։

Պատերազմի տարիներին արձակում գեղարվեստական հայտնություն եղավ Վիգեն Խեչումյանի պատմական նովելների <<Զվարթնոց>> ժողովածուն։Իր նովելներում(<<Հեթում գրիչ>>,<<Աստվածամայր>>,<<Տպագրեալ ի Ամստերդամ>>,<<Յայգածաղիկ>> և այլն) Վ․Խեչումյանը պատմեց գրիչների,ծաղկողների,մանրանկարիչների,ճարտարապետների,տպագրիչների՝<<պատմութ-յան մատյաններում>> հազիվ անունով հիշատակված մարդկանց կյանքը։

Թատերագրության մեջ նոր որակ էր Վաղարշ Վաղարշյանի <<Վանքաձոր>> դրաման,որը հանրապետական մրցույթում արժանացավ մրցանակի։

1944թ․ Ն․Զարյանը գրեց <<Արա Գեղեցիկ>> դիցա-պատմական ողբերգությունը։

Հայրենական մեծ պատերազմը հիմնովին վերափոխեց նաև թատերական աշխատանքի բնույթը,էական սրբագրումներ մտցրեց նրա ստեղծագործական կյանքի մեջ։

1942թ․ Գ․Սունդուկյանի անվան թատրոնը բեմադրեց Ա․Կորնեյչուկի <<Ռազմաճակատ>> պիեսը։

Ցուցադրվում էին սովետական ժողովրդի անցյալը պատկերող հայրենասիրական մի շարք դրամաներ և բեմականացումներ։

1942թ․ հիմնադրվեց Երևանի երաժշտական կոմեդիայի թատրոնը (այժմ Հ. Պարոնյանի անվան),երկու տարի անց՝թատերական ինստիտուտը։

Վ․ Վաղարշյանի և Հր․Ներսիսյանի կողքին հանդես եկան Գ․Ջանիբեկյանն ու Ռ․Վարդանյանը,Ա․Ավետիսյանն ու Ս․Գարագաշը,Գ․Ավետյանն ու Ա․Մկրտումյանը,իսկ Լենինականի թատրոնում՝Ց․Ամերիկյանի ու Լ․Զոհրաբյանի կողքին՝Գ․Հարությունյանը,Կ․Արծրունյանը,Ա․Բերոյանը,Ն․Բոխյանը ու ուրիշներ։

1944թ․ Հայկինոն ստեղծեց <<Մի անգամ գիշերով>> նկարը,ուր վեր են հանված սովետական մարդկանց՝հայրենական պատերազմի ծանր օրերի բարոյական բարձր հատկանիշները։Նույն թվականին Հայկինոն նկարահանեց <<Դավիթ Բեկը>>։Ֆիլմի հաջողությունը պայմանավորված է Հր․ Ներսիսյանի մարմնավորած Դավիթ Բեկով։

<<Դավիթ Բեկի>> շարունակությունն էր <<Երկիր հայրենի>> վավերագրական ֆիլմը։

Երիտասարդ կոմպոզիտորներ Տ․Հովհաննիսյանը,Գ․Մելիքյանը,Ս․Տերտերյանը,Ի․Նադիրյանը,Ա․Պարխարյանը,Մ․Չայլախյանը քաջի մահով ընկան ֆաշիստական զավթիչների դեմ մղած մարտերում։

Գեղարվեստական բարձր արժանիքներով աչքի ընկան Գլինկայի <<Իվան Սուսանին>>, Վերդիի <<Օթելլո>>,Մայերբերի <<Հուգենոտները>> օպերաների բեմադրությունները։

Ա․Այվազյանը՝ստեղծեց <<Արևելյան ատամնաբույժ>>,<<Քաջ Նազար>>,<<Երջանիկ օր>> և այլ երաժշտական կոմեդիաներ։

Պատերազմի իրադարձությունների անմիջական արձագանքը հանդիսացան Գ․Եղիազարյանի <<Ատելութայն երգը>>,Ռ․Աթայանի <<Վրեժ>>,Է․Միրզոյանի <<Հայերնիքն է կանչում>> և ցասման այլ երգերը։Մարտական հերսական պաթոսով էին համակված Վ․Տալյանի <<Կարմիր երգը>>,Ա․Մերանգուլյանի <<Հայրենիք>> երգերը։Պատերազմի հերոսներին էին ձոնված Ա․Խաչատրյանի <<Կապիտան Գաստելլո>>,Ա․Սաթյանի <<Մարտիկի երգը>>,Ա․Այվազյանի <<Գեներալ Բաղրամյան>>․Մ․Միրզոյանի <<Գեներալ Մարտիրոսյան>> և այլ երգեր։

Առաջին մրցանակը շահեց Արամ Խաչատրյանը (խոսք` Սարմենի)։Նրա երաժշտությամբ Հայկական ՍՍՀ պետական հիմնը առաջին անգամ հանդիսավոր կերպով հնչեց 1944թ․ օգոստոսի 12-ին։

Այդ ժամանակ է մտահղացվել Արմեն Տիգրանյանի <<Դավիթ Բեկ>> օպերան,որը բեմական մարմնավորում ստացավ 1950թ․։

Ուշագրավ երևույթ էր Լ․Խոջա-Էյնաթյանի <<Նամուս>> օպերայի(1945թ․) բեմադրությունը։

Գունանկարչական պատկերներից նշանակալից են ժողովրդական նկարիչ Մ․Սարյանի <<Ինքնանկարը>>,որն ունի ներգործող մեծ ուժ,ծովակալ Հովհաննես Իսակովի,ակադեմիկոս Հովսեփ Օրբելու դիմանկարները,ջերմ ու ուրախ տրամադրությամբ հագեցված <<Պայծառ ծաղիկները>> և,առանձնապես, <<Նվեր ռազմաճակատից վերադարձողներին>> մեծածավալ նատյուրմորտները։

Հայրենասիրական խորը բովանդակություն ունեն Գ․Գյուրջյանի բնանկարները,Հ․Կոջոյանի գունանկարչական ու գրաֆիակական ստեղծագործությունները,Էդ․ Իսաբեկյանի <<Զոյա Կոսմոդեմյանսկայա>> սյուժետային պատկերը և ուրիշներ։

Սովետական կերպարվեստի ոսկե գանձարան են մտել Արա Սարգսյանի <<Բարձունքի գրավումը>>,<<Ի զե՛ն իմ ժողովուրդ>> քանդակագործական պատկերները,ինչպես նաև Մեսրոպ Մաշտոցի և Սահակ Պարթևի խմբաքանակը,Ս․Ստեփանյանի <<Ռազմաճակատի հայ հերոսուհին>>,դերասանուհիներ Սիրանույշի և Տ․Սազանդարյանի դիմաքանդակները,Ա․Ուրարտուի <<Կանայք Հայրենական մեծ պատերազմում>> հայրենասիրական բովանդակությամբ բարձրաքանդակը։

Առաջին աղբյուր հուշարձանի կառուցման նախաձեռնությունը պատկանում է Էջմիածնի շրջանի Փարաքար գյուղի կոլտնտեսականներին,որոնց հետևեցին Արտաշատի և Աշտարակի աշխատավորները։Աղբյուր-հյուշարձաններ կառուցվեցին Արթիկի,Ալավերդու,Ստեփանավանի,Ապարանի,Հրազդանի,Գորիսի և այլ շրջաններում։

Ուշագրավ են նաև Ռ․Իսրայելյանի նախագծով Աշտարակում,Գորիսում,Արթիկում,նաև Դսեղ և Բուրաստան գյուղերում կառուցված աղբյուր-հուշարձանները։

Ինժեներական խոշորագույն կառուցվածք է <<Հաղթանակ կամուրջը>>( հեղինակ՝ինժեներ Ս,Հովնանյան,ճարտարապետներ՝Ա․Մամիջանյան,Ս․Ասատրյան,Ս․Սաֆարյան,քանդակագործ՝Ա․Սարգսյան)։Այն կառուցված է Հրազդանի գեղատեսիլ կիրճում,հին կամուրջից փոքր ինչ վերև։

Ճարատարպետներ Ռ․Իսրայելյանը պատերազմի տարիներին կազմեց Օշականի գինեգործարանի ճարտարապետական մշակման նախագիծը։Նույն տարիներին է կառուցվել Բյուրականի աստղադիտարանի շենքերի համալիրը(ճարտարապետ՝Ս․Սաֆարյան)։

Այսպիսով,պատերազմի տարիներին,երբ սովետական ժողովուրդը անօրինակ մարտերում պաշտպանում էր հայրենիքի ազատությունն ու անկախությունը,շարունակում էր զարգանալ ձևով ազգային,բովանդակութայմբ սոցիալիստական սովետահայ մշակույթը,իր բազմահարուստ միջոցներով արտահայտելով սովետական հայրենասիրության նվիրական գաղափարները։

Անցումը խաղաղ շինարարության։Պայքար չորրորդ հնգամյա պլանի կենսագործման համար։Հասարակական-քաղաքական կյանքը(1946-1950թթ․)

Անցումը խաղաղ շինարարության։Հաղթելով հայրենական մեծ պատերազմում,Սովետական Միությունը է՛լ ավելի հզորացավ։

Էական փոփոխություններ տեղի ունեցան կապիտալիստական աշխարհում,որը պատերազմից հետո ապրում էր ընդհանուր ճգնաժամի հետագա խորացում։

Փոխվեց ուժերի փոխհարաբերությունը սոցիալիստական և կապիտալիստական համակարգերի միջև՝հօգուտ սոցիալիստականի։

1949թ․ հունվարին ստեղծվեց Տնտեսական փոխադարձ օգնության խորհուրդը,որի մեջ մտան ՍՍՀՄ-ը,Լեհաստանը,Չեխոսլովակիան,Հունգարիան,Ռումինիան,Բուլղարիան,Մոնղոլիան,Ալբանիան,ապա Գերմանական Դեմոկրատական Հանրապետությունը։Իրագործվում էր տնտեսական փորձի փոխանակում,տեխնիկական օգնություն,հումքի,մեքենաների և սարքավորումների փոխադարձ մատակարարում։

Սոցիալիստական լագերի երկրների բնակչությունը պատերազմից հետո կազմում էր մոտ 900 միլիոն կամ երկրագնդի բնակչության մեկ երրորդը։

Աշխարհի բոլոր երկրների ժողովուրդները պայքարի ելան հանուն խաղաղության,ընդդեմ պատերազմի հրձիգների։

Խաղաղության կողմնակիցների համամիութենական երկրորդ կոնֆերանսում ընտրվեց Խաղաղության պաշտպանության սովետական կոմիտե,որի կազմում էին նաև Սովետական Հայաստանի ներկայացուցիչները՝գիտությունների ակադեմիայի պրեզիդենտ,ակադեմիկոս Վիկտոր Համբարձումյանը,գրողներ՝Ավետիք Իսահակյանը,Նաիրի Զարյանը և Ամենայն հայոց կաթողիկոս Գևորգ 6-րդը(Չորեքչյան)։

Անձնվեր աշխատանքով հայ ժողովուրդը,սովետական մյուս ժողովուրդների հետ միասին,իր ավանդն էր ներդնում Սովետական Միության հզորության ամրապնդման գործում։

Հաղթականորեն ավարտելով պատերազմը,սովետական ժողովուրդը ձեռնամուխ եղավ խաղաղ շինարարության։

Պատերազմի վրա կատարած սովետական պետության ընդհանուր ծախսերը և օկուպացիայի հետևանքով ժողովրդական տնտեսության եկամուտների կորուստները կազմեցին 1․890 միլիարդ ռուբլի։Այսպիսով,Սովետական Միությանը պատճառած վնասը հասնում էր երկու տրիլիոն 569 միլիարդ ռուբլու։Այդ պատերազմի հասցրած ամենամեծ վնասը ավելի քան քսան միլիոն մարդկային կորուստն էր։

ՍՍՀՄ Գերագույն սովետի երկրորդ գումարման առաջին սեսիայում հաստատվեց ՍՍՀՄ ժողովրդական տնտեսության վերականգնման ու զարգացման 1946-1950թթ․ հնգամյա պլանի մասին օրենքը։

ՍՍՀՄ չորրորդ հնգամյա պլանից բխող Հայկական ՍՍՀ ժողովրդական տնտեսության վերականգնման ու զարգացման 1946-1950թթ․ հնգամյա պլանի մասին օրենքը հաստատվեց 1946թ․ հուլիսին հանրապետության Գերագույն սովետի առաջին գումարման 11-րդ նստաշրջանում։ Չորրորդ հնգամյակի տարիներին Հայաստանի աշխատավորները պետք է լուծեին խոշորագույն ժողովրդա-տնտեսական խնդիրներ։

Չորրորդ հնգամյակի տարիներին Սովետական Հայաստանում սկսեցին զարգանալ նաև ծանր արդյունաբերության նոր ճյուղեր,ինչպես՝էլեկտրամեքենաշինությունը,հաստոցաշինությունը,մոլիբդենի,հրակայուն շինանյութերի արտադրությունը և այլն։Հայաստանի արդյունաբերության մի շարք արտադրանքներ՝ուժային տրանսֆորամտորներ,գեներատորներ,հիդրոտուրբիններ,կոմպրեսորներ և այլն,դուրս եկան միութենական շուկա։Ընդլայնվում էր հանրապետության թեթև և սննդի արդյունաբերությունը։Բրդյա և մետաքսյա գործվածքները,կոշկեղենը,մրգի և բանջարեղենի պահածոները,գինիները,կոնյակները և լայն սպառման այլ արտադրանքներ հայտնի էին ամբողջ Սովետական Միության մեջ։

1948թ․ ավարտվեց Քանաքեռի հիդրոէլեկտարակայանի վերջին ագրեգատի կառուցումը։1948թ․ իրագործվեց Ձորագեսի վերակառուցումը։Հաջորդ տարում գործարկվեց նրա երրորդ ագրեգատը։1948թ․ նոյեմբերին շահագործման հանձնվեց Սևանի ջրամբարող կառուցվածքը,որն ապահովեց Սևան-Հրազդան կասկադի էլեկտրակայանների արդյունավետ աշխատանքը։

1945թ․ սկսվեցին Հայաստանի ամենախոշոր՝Գյումուշի հիդրոկայանի շինարարության նախապատրաստական աշխատանքները։

Ս․Մ․Կիրովի անվան սինթետիկ կաուչուկի գործարանի առաջավորներ Ց․Հակոբյանը,Վ․Մարտիրոսյանը,Ս․Ասոյանը,Ա․Ավետիքյանը և ուրիշներ 1948թ․ արդեն կատարել էին իրենց հնգամյա պլանները։

Ալավերդու պղնձաձուլական գործարանում ձուլող Ս․Հովհաննիսյանը,եռակցող Կ․Էվոյանը,խառատ Ս․Սալիկյանը գերակատարում էին իրենց պլանները։Գունավոր մետալուրգիայի առաջավորներից էին անվանի մետաղագործներ Ս․Փերիխանյանը,Հ․Բաղդասարյանը,Գ․Հովհաննիսյանը,Ա․Խաչատրյանը,Ս․Մոսինյանը և ուրիշներ։

Հատուկ տեղ գրավեց մեքենաշինությունը։

Ղափանի անվանի հանքափորներ Արտեմ Անտոնյանը,Արամ Խաչատրյանը,Խանզուվար Գավջալիևը,Կոստանդին Բաթմանովը,Շամսե Կրեմերը և ուրիշներ գերակատարում էին իրենց արտադրական պլանները։Անձնվիրաբար աշխատում էին Ալավերդու մետաղաձուլողներ Իսահակ Պապոյանը,Հակոբ Լուսինյանը,Հովհաննես Սարգսյանը և ուրիշներ։

1949թ․ շահագործման հանձնվեց Սևանի ստորերկրյա հիդրոէլեկտրակայանը,որով Հայաստանի էլեկտրաէներգիայի արտադրանքն ավելացավ մոտ 90 տոկոսով։

Ուժեղ թափով ծավալվեց Գյումուշգէսի շինարարությունը։

Հնգամյակի տարիներին բարձր ցուցանիշների հասավ Վ․Ի․Լենինի անվան էլեկտրամեքենաշինական գործարանը,որը 1950թ․ թողարկեց 282 հազար կիլովատ ընդհանուր կարողությամբ գեներատորներ,609 հազար կիլովատ-ամպեր ընդհանուր կարողությամբ տրանսֆորմատորներ։

Գործարանը յուրացրեց շարժական ենթաէլեկտրակայանների արտադրությունը,որի փորձնական նմուշների պատրաստման գործում կարևոր դեր խաղացին կոնստրուկտորներ Վ․Ալեքսեևսկին,Ս․Եղյանը,Յու Խոջոյանը։

Ընդլայնվում էր թեթև և սննդի արդյունաբերությունը։Առանձնապես արագ վերելք ապրեց տեքստիլ արդյունաբերությունը։

Աճեցին կաթնամթերքների ու մսի վերամշակման ձեռնարկությունները։Ավելացավ հացաբուլկեղենի,սեղանի գինիների ու պահածոների արտադրանքը։

Հնգամյակի տարիներին շահագործման հանձնվեցին մահուդի գործարանը Երևանում,տրիկոտաժի ֆաբրիկան՝Կիրովականում,կոշիկի գործարանը՝Քանաքեռում,կահույքի ֆաբրիկաները և հախճապակու գործարանը՝Երևանում,Մսի կոմբինատները՝Կիրովականում և Ղափանում և այլն։

Չորրորդ հնգամյակի տարիներին Հայստանում կառուցվեցին Երևանի կաբելի,էլեկտրամեքենաշինական,ալյումինի,հիդրոտուրբինների,ավտովերանորոգման,ճըշ-գրտ էլեկտրասարքավորումների և այլ գործարաններ։

Հասարակական հարգանքի էին արժանացել բազմաթիվ առաջավորներ,որոնք ժամկետից շուտ կատարել էին իրենց պլանները։

Դրանցից էին Երևանի կարբիդի գործարանի բրիգադավար Ա․Մարգարյանը,Կիրովի անվան գործարանի ավագ ապարատավար Բ․Թադևոսյանը,Զանգեզուրի հանքվարչության հորատող Լ․Ստեփանյանը,Ալավերդու պղնձագործ Ի․Պապոյանը և ուրիշներ։

1947թ․ կազմակերպվեց Անդրկովկասյան երկաթուղու չորրորդ՝Երևանի բաժանմունքը,որն ընդգրկում էր Հայկական ՍՍՀ երկաթուղագիծը։Մրցության առաջավորներից էին մեքենավարներ,սոցիալիստական աշխատանքի հերոս Ա․Խաչատրյանը,Մ․ Զիրոյանը,Ս․Հարությունյանը,Բ․Շահինյանը և ուրիշներ,որոնք ավելացնում էին գնացքների տեխնիկական արագությունը,խնայում վառելանյութը և վարում բեռնվածության նորմաները գերազանցող գնացքներ։

---------------------Մեծ հաջողությունների հասան գծային վարպետներ Գևորգյանը,Մանուկովը,Լենինականի դեպոյի Առուշանյանի ղեկավարած բրիգադը,Երևանի երկաթուղային հանգույցի ավագ մեքենավարներ Վ․Մելիքյանը,Վ․Գայգոյանը,զոդող Ն․Թորգոմյանը և ուրիշներ։

Երևանի տրամվայի գիծը երկարացվեց 15 կիլոմետրով,ստեղծվեց տրոլեյբուսային հաղորդակցություն։

Ավտոերթևեկություն հաստատվեց Ադրբեջանի և Վրաստանի հետ։

Գյուղատնտեսությունը։Չորրորդ հնգամյա պլանում մեծ տեղ էր հատկացվել հանրապետության սոցիալիստական գյուղատնտեսության զարգացմանը։Նախատեսվում էր ընդլայնել ցանքատարածությունները,տեխնիկական կուլտուրաների պլանտացիաները և բարձրացնել բերքատվությունը։

Բնական անբարենպաստ պայմաններից և տեխնիկայի ու կադրերի պակասից բացի,կային նաև այլ պատճառներ,որոնք օբյեկտիվորեն արգելակում էին գյուղատնտեսության առաջընթացը։

Պայքար ծավալվեց ձրիակերների և լոդրերի դեմ։Հանրօգուտ աշ-

խատանքից խուսափող,բայց կոլտնտեսականի արտոնություններից օգտվող անձանց նկատմամբ կիրառվեց ՍՍՀՄ Գերագույն սովետի Նախագահության 1948թ․ հունիսի 2-ի հրամանագիրը։Դրա հիման վրա Դիլիջանի,Ալավերդու և Կիրովականի շրջանների միայն 183 ստուգված կոլտնտեսություններից,ընդհանուր ժողովների որոշմամբ,վտարվեց 515 մարդ։

ՍՍՀՄ կառավարության առընթեր ստեղծվեց Կոլտնտեսային գործերի խորհուրդ՝Ա․Ա․Անդրեևի նախագահությամբ։

Սոցիալիստական գյուղատնտեսության նյութա-տեխնիկական բազան պատերազմից հետո վերականգնվեց ավելի բարձր մակարդակով։Միայն չորրորդ հնգամյակի տարիերին ՄՏԿ-ները հարստացան 150 տեսակի գյուղատնտեսական նոր մեքենաներով։

Չորրորդ հնգամյակի տարիներին հանրապետության գյուղատնտեսությունը մեքենայացվեց անհամեմատ ավելի արագ տեմպերով։1940թ․ 38 ՄՏԿ-ների փոխարեն,1950 թ․ Հայաստանում կար 456 ՄՏԿ։Եթե 1940թ․ հանրապետության կոլտնտեսություններին սպասարկում էր 1555 տրակտոր,ապա 1950թ․ դրանց թիվը հասել էր 2055-ի։Արտադրական պլանները պարբերաբար գերակատարելու համար Հոկտեմբերյանի ՄՏԿ-ի դիրեկտոր Գ․Սուքիասյանը,գլխավոր գյուղատնտես Վ․Հարությունյանը,գլխավոր մեխանիկ Պ․Ներսիսյանը արժանացան Սոցիալիստական աշխատանքի հերսի կոչման։Կարևոր հաջողությունների էին հասել նաև Շահումյանի,Ղարիբջանյանի,Թալինի և այլ ՄՏԿ-ներ։

Հատուկ ուշադրություն էր դարձվում գյուղատնտեսության էլեկտրիֆիկացիային։1948թ․ էլեկտրիֆիկացված էր գյուղերի միայն 31,5 տոկոսը։Հատկապես ետ էին մնում Ալագյազի,Ազիզբեկովի,Ղուկասյանի,Ղափանի,Նոյեմբերյանի շրջանները։

Չորրորդ հնգամյակի տարիներին Հայաստանում խոշոր աշխատանքներ կատարվեցին նոր ջրանցքների շինարարության և գոյություն ունեցող ոռոգման համակարգերի վերանորոգման ուղղությամբ։

Կոտայքի ջրհան կայանի շինարարության շնորհիվ ոռոգելի դարձան նոր հողատարածություններ։Շարք մտան Շահումյանի շրջանի Դալմայի ջրանցքը՝2,6 հազար,Լոռունը՝4 հազար,Գառնիինը՝հազար,Ադիամանի ջրանցքը՝1750 հեկտար ոռոգելու կարողությամբ և այլն։

Հանրապետության աշխատավորության ջանքերի շնորհիվ ոռոգելի ցանքատարածությունները 1947-1951թթ․ աճեցին մոտ 15 հազար հեկտարով։

Ինչպես պատերազմի տարիներին,այնպես էլ հետագա շրջանում ընդլայնվում էր տեխնիկական կուլտուրաների ցանքատարածությունները։Նախատեսվում էր Արարատյան հարթավայրի նոր յուրացվող հողերը հիմնականում հատկացնել բամբակի ցանքատարածություններին։Ծխախոտի մշակումը կենտրոնացվում էր Սևանի ավազանի,հյուսիս-արևելյան գոտու և Զանգեզուրի կոլտնտեսություններում։Շաքարի ճակնդեղը մշակվում էր Արթիկի,Ախուրյանի,Կիրովականի,Սպիտակի,Ստեփանավանի շրջաններում։

Հանրապետությունում մեծ համբավ ձեռք բերեց Թալինի շրջանի Ձիթհանքով գյուղի կոմերիտական-երիտասարդական օղակի օղակավար Մարիամ Մարտիրոսյանը,որը պլանով նախատեսված 16 ցենտների փոխարեն անջրդի տարածության յուրաքանչյուր հեկտարից ստացավ 39,5 ցենտներ հացահատիկ։Մ․Մարտիրոսյանին շնորհվեց սոցիալիստական աշխատանքի հերոսի կոչում։Մ․Մարտիրոսյանը հանրապետության կոլտնտեսային դաշտերի հերոսուհին է։

Հացահատիկային կուլտուրաների մշակման ու բերքահավաքի աշխատաքները լավ կազմակերպվեցին Թալինի,Կամոյի,Սիսիանի և այլ շրջաններում։Հանրապետությունում տարածվեց Կամոյի շրջանի <<Սպարտակ>> կոլտնտեսության համբավը։Կոլտնտեսության նախագահ Ս․Վարդանյանը,օղակավարներ Մ․Ուրմշատյանը,Ս․Ենգոյնանը,Դ․Սարգսյանը և ուրիշներ արժանացան սոցիալիստական աշխատանքի հերոսի կոչման։Սոցիալիստական աշխատանքի հերսի կոչման արժանացան Թալինի շրջանի Գետափ գյուղի կոլտնտեսության դաշտավարական բրիգադավար Ե․Սահակյանը,Սիսիանի շրջանի Բորիսովկա գյուղի <<Ավանգարդ>> կոլտնտեսության նախագահ Ա․Ավետիսյանը և ուրիշներ։

Սիսիանի շրջանի Բարձրավանի <<Բեկում>> կոլտնտեսությունը հեկտարից ստացավ 29,2 ցենտներ հաճարի միջին բերք։Կոլտնտեսության նախագահ Ե․Հախվերդյանը,օղակավարներ Գ․Մայիլյանը,Գ․Բալասանյանը և ուրիշներ արժանացան սոցիալիստական աշխատանքի հերոսի կոչման։1949թ․ սոցիալիստական աշխատանքի հերոսի կոչման արժանացան Հրազդանի շրջանի Ֆանտան գյուղի կոլտնտեսության նախագահ Մ․Սարգսյանը,օղակավար Տ․Հովհաննիսյանը և ուրիշներ։

Հմուտ ծխախոտագործի անուն վաստակեցին Եղեգնաձորի շրջանի Արենի գյուղի Կալինինի անվան կոլտնտեսության նախագահ Հ․Գրիգորյանը։Հերոսների թվում էին օղակավարներ Թ․Դավթյանը,Ռ․Սիմոնյանը,Ֆ․Բաղդասարյանը և ուրիշներ։Սոցիալիստական աշխատանքի հերոսի կոչում շնորհվեց կոլտնտեսության նախագահ Հ․Գրիգորյանին և գյուղատնտես Մ․Գյուլխասյանին։

Ոչխարաբուծության ասպարեզում կարևոր արդյունքների հասան Սիսիանի շրջանի աշխատավորները։Շաքի գյուղի կոլտնտեսության հովիվներ Մ․Գյոզալովը,Ա․Հուսեինովը,Շ․Ջաֆարովը ջանքեր էին գործադրում ոչխարաբուծության զարգացման համար։

ՍՍՀՄ գերագույն խորհրդի նախագահությունը Շաքիի կոլտնտեսության նախագահ Ա․Խաչատրյանին,հովիվներ Շ․Ջաֆարովին,Մ․Գյոզալովին,Ա․Հուսեինովին 1919թ․ շնորհեց սոցիալիստական աշխատանքի հերոսի կյոչում։Նույն կոչմանն արժանացան նաև Սիսիանի շրջանի Նորավան գյուղի Կիրովի անվան կոլտնտեսության նախագահ Հ․Մինասյանը,հովիվ Ղ Բաբաջանյանը,Վաղուդի գյուղի <<Բարեկամության>> կոլտնտեսության նախագահ Բ․Ալոյանը,հովիվներ Ա․Առուստամյանը,Ա․Ասատրյանը և ուրիշներ։

Հասարակական-քաղաքական կյանքը։Խաղաղ շինարարության անցնելու պայմաններում նոր խնդիրները հաջող կերպով վճռելու համար անհրաժեշտ էր ավելի բարձրացնել կուսակցական ու սովետական կադրերի գաղափարական-քաղաքական ու տնտեսական գիտելիքների մակարդակը,որին և ձեռնամուխ եղավ կոմունիստական կուսակցությունը։Վերակառուցվեց կուսակցական լուսավորության համակարգը։

Կոմունիստական կուսակցության կարևորագույն խնդիրներից մեկը շարունակում էր մնալ ամբողջ ժողովրդին կոմունիզմի ոգով դաստիարակելը։Խոշոր աշխատանք ծավալվեց այս ուղղությամբ։

ՀամԿ(բ)Կ Կենտրոնական կոմիտեն մեծ օգնություն էր ցույց տալիս Հայաստանի կոմունիստական կուսակցությանը։

Կուսակցական,սովետական ակտիվի և մտավորականության համար Երևանում և Լենինականում կազմակերպվեցին մարքսիզմ-լենինիզմի երեկոյան համալսարաններ։

1947թ․ դեկտեմբերին Երևանում հիմնադրվեց ՀԿ(բ)Կ Կենտկոմին առընթեր կուսակցության պատմության ինստիտուտը՝ՍՄԿԿ Կենտրոնական կոմիտեին առընթեր մարքսիզմ-լենինիզմի ինստիտուտի հայկական ֆիլիալը։

Մինչև 1952թ․ հայերեն լեզվով լույս տեսան Լենինի երկերի 35 հատորանոց ժողովածուի բոլոր հատորները։Հնգամյակի տարիներին մեծ տպաքանակով լույս տեսան Մարքսի և Էնգելսի մի շարք աշխատություններ։

1946թ․ փետրվարի 10-ին տեղի ունեցավ ՍՍՀՄ Գերագույն սովետի երկրորդ գումարման ընտրությունները։

Խնդիր դրվեց բարձրացնել աշխատավորության բարեկեցությունը,բնակչությանը տալ ավելի շատ կենսամթերք և լայն սպառման ապրանքներ,ավելի բարեկարգել մեր քաղաքներն ու գյուղերը,լայնորեն ծավալել բնակարանների,հիվանդանոցների,ծննդատների ու դպրոցների շինարարությունը։

1946թ․ փետրվարի 10-ի ընտրությունները վերածվեցին ժողովրդական տոնի,կոմունիստական կուսակցության և սովետական կառավարության շուրջը աշխատավորության միասնության և համախմբվածության զորեղ ցույցի։

Հայաստանի աշխատավորները ևս ընտրություններին մասնակցեցին մեծ ակտիվությամբ։Հանրապետության 643․733 ընտրողներից քվեարկությանը մասնակցեց 643․113 մարդ կամ բոլոր ընտրողների 99,9 տոկոսը։Միության սովետի ընտրություններին կոմունիստների և անկուսակցականների բլոկի թեկնածուների օգտին ձայն տվեցին 641․204 մարդ կամ 99,7 տոկոսը,ազգությունների սովետի ընտրություններին՝641․051 մարդ կամ 99,68 տոկոսը։

1947թ․ Հայկական ՍՍՀ-ում տեղի ունեցան հանրապետության Գերագույն սովետի երկրորդ գումարման ընտրությունները։

Ընտրությունները տեղի ունեցան փետրվարի 9ին։Հայկական ՍՍՀ բոլոր ընտրական օկրուգներում ցուցակարգրված 715․240 ընտրողներից ընտրություններին մասնակցեց 713․164 մարդ,այսինքն՝99,99 տոկոսը։Կոմունիստների ու անկուսակցականների բլոկի թեկնածուների օգտին իրենց ձանը տվեցին քվեարկությանը մասնակցած ընտրողների թվի 99,8 տոկոսը։Ընտրված 269 դեպուտատներից 203-ը կոմունիստներ էին,75-ը կանայք։

1950թ․ մարտին կայացան ՍՍՀՄ Գերագույն սովետի երրորդ գումարման ընտրությունները։

Կոմունիստական կուսակցության և սովետական պետւթյան ականավոր գործիչ Ա․Ի․Միկոյանը,որը դեպուտատության թեկնածու էր գրանցված Երևան քաղաքում,մարտի 10-ին հանդիպում ունեցավ ընտրողների հետ։

Մարտի 12-ին ընտրություններին սովետական ժողովուրդը մասնակցեց միահամուռ կերպով։

ՍՍՀՄ Գերագույն սովետի դեպուտատներ ընտրեցին Զանգեզուրի Լենինի անվան հանքերի հանքափոր Արտեմ Անտոնյանին,Ալավերդու պղնձաձուլարանի վարպետ Իսահակ Պապոյանին,Լենինականի շոգեքարշային դեպոյի մեքենավար Գարեգին Աբաջյանին,Թալինի շրջանի Ձիթհանքով գյուղի կոլտնտեսության օղակավարուհի,սոցիալիստական աշխատանքի հերոս,կոմերիտուհի Մարիամ Մարտիրոսյանին,վաստակավոր ուսուցչուհի Կարինե Դրամբյանին,պետական համալսարանի դասախոս Ստեփան Ներսիսյանին,գիտությունների ակադեմիայի պրեզիդենտ Վիկտոր Համբարձումյանին ,ժողովրդական նկարիչ Մարտիրոս Սարյանին և ուրիշների։

Սոցիալիստական մրցման մեջ էին Անդրկովկասի երեք եղբայրական հանրապետությունների՝Լենինական,Կիրովաբադ,Քութայիս քաղաքների արդյունաբերական ձեռնարկությունները։Հայաստանի կոլտնտեսականները սոցիալիստական մրցության մեջ էին եղբայրական Ադրբեջանի և Վրաստանի գյուղատնտեսության աշխատավորների հետ։

Չորրորդ հնգամյա պլանի կատարման համար մղվող պայքարում գնալով ավելի էր բարձրանում հանրապետության աշխատավորների քաղաքական և մշակութային մակարդակը,ընդարձակվում նրանց մտահորիզոնը,ամրապնդվում ժողովուրդների եղբայրական բարեկամությունը։

Երկրորդ համաշխարհային պատերազմի ավարտին Սփյուռքի և Խորհրդային Հայաստանի մտավորականության շրջանում բարձրացավ Արևմտյան Հայաստանի Կարսի մարզը Խորհրդային Հայաստանին վերադարձնելու հարցը։Հայկական գաղթօջախներում ստեղծվեցին ազգային խորհուրդներ։Նյու Յորքում ստեղծված ազգային խորհրդի ատենապետն էր ՌԱԿ ղեկավար Պետրոս Թերզյանը։Ֆրանսահայ ազգային խորհրդի նախագահն էր Արշակ Չոպանյանը։

1942թ․ օգոստոսին թուրքական զորքերը մոտեցան Արաքս գետին և սկսվեցին զինավարժություններ անցկացնել։

1945թ․ հուլիսի 5-ին Գրիգոր Հարությունյանը դիմեց Ստալինին և բարձրացրեց Թուրքիային անցած հայկական տարածքների հարցը։

1945թ․ աշնանից հայկական հողերի հարցի լուծմանը սկսկում է մասնակցել հայոց եկեղեցին։

Ամենայն Հայոց Կաթողիկոս Գևորգ 6-րդը նոյեմբերին դիմումներ է հղում Ստալինին,Տրումենին և Էտլիին՝խնդրելով հայկական հողերը վերցնել Թուրքիայից և միացնել Խորհրդային Հայաստանին։

1945թ․ նոյեմբերին Գրիգոր Հարությունյանը նամակով դիմեց Ի․Ստալինին՝Լեռնային Ղարաբաղը և Նախիջևանը Հայաստանին միացնեոլւ համար։

1947թ․ դեկտեմբերի 3-ին Գրիգոր Հարությունյանի և Մ․Բաղիրովի ստորագրությամբ նամակ է հանձնվում Ստալինին,որով խնդրում էին թույլ տալ Թուրքիայից 130 հազար ադրբեջանցիների Հայաստանից տեղափոխել Ադրբեջանի Քուռ-Արաքս դաշտավայր՝Մինգեչաուրի համակարգում աշխատելու համար։

1947թ․ դեկտեմբերի 23-ին ԽՍՀՄ նախարարների խորհուրդը որոշում կատարեց ադրբեջանական բնակչության վերաբնակեցման մասին։

1948թ․ մարտի 10-ին ընդունվեց երկրորդ որոշումը Ստալինի ստորագրությամբ։Հայաստանից Ադրբեջան տեղափոխվեց 44․168 մարդ։

Հայրենական պատերազմից հետո կոմունիստական կուսակցությունը ձեռնամուխ եղավ մտավորականության վրա գաղափարական վերահսկողությունը ուժեղացնելու գործին։

<<Զվեզդա>> ամսագիրը ստացավ նկատողություն,իսկ <<Լենինգրադը>> փակվեց։

ՀամԿ(բ)Կ Կենտկոմը ընդունեց որոշում,որ կեղծ ուղու վրա են կոմպոզիտորներ Վ․․Մուրադելին,Դ,Շոստակովիչը,Ա․Պրոկոֆևը,Արամ Խաչատրյանը և ուրիշներ։

ՀԿ(բ)Կ Կենտկոմն ընդունեց որոշում,որտեղ նշվում էր,որ կոմպոզիտորներ Հ․Ստեփանյանը,Վ․Արարատյանը և ուրիշներ հեռացել են դասական երաժշտության ավանդություններից,մոդեռնիզմին և ֆորմալիզմին տուրք տալու մեջ մեղադրվում են Ե․Քոչարը,Մ․Աբեղյանը,Է․Իսաբեկյանը և ուրիշներ։

Հր․Աճառյանը մեղադրվեց հնդեվրոպական լեզվագիտության դիրքերում կանգնած լինելու համար։

Կենսաբանության որորտում հալածանքների են ենթարկվում Ա․Թախտաջյանը,Մ․Գայլախյանը և ուրիշներ։

Հարվածն ուղղվեց նաև Աշոտ Հովհաննիսյանի դեմ։

Հայաստանում բռնադատվել էր շուրջ 5200 մարդ,որոնցից 466-ը գնդակահարվել էին։

1949թ․ հունվարին ԽՍՀՄ պետանվտանգության նախարարաների հանձնարարությամբ անդրկովկասյան հանրապետություններում սկսում են կազմել նախկին դաշնակցականների,հայ լեգեոնականների ու նրանց անդամների ցուցակներ՝նրանց երկրի հեռավոր շրջաններ աքսորելու նպատակով։Հայերի համար բնակեցման վայր էր ընտրված Ալթայի երկրամասը։Աքսորվածների թիվը հասնում էր 13․272 հոգու։

Հայրենական մեծ պատերազմի տարիներին խորհրդային պետության վերաբերմունքը հայ եկեղեցու հանդեպ որոշ չափով բարելավվեց։Սկսվեց հրատարակվել <<Էջմիածին>> թերթը։

Ետպատերազմյան առաջին հայրենադարձությունը(1946-1948թթ․):Սովետական Միության կուսակցությունը և կառավարությունը միշտ էլ բարյացակամ վեաբերմունք են ցույց տվել հայ ժողովրդի սփյուռքահայ հատվածին։Դեռևս սովետական իշխանության առաջին տարիներին կազմակերպվեց առաջին ներգաղթը։Երկրորդ համաշխարհային պատերազմի հաղթական ավարտից հետո Սովետական Միությունը նորից ձեռնամուխ եղավ սփյուռքահայության ներգաղթի իրականացմանը։

Սփյուռքահայերից ստացվող բազմահազար նամակները խոսում էին այն մասին,որ պետք է արագացնել ներգաղթի վերսկսումը։

Ծանր էր սփյուռքահայ աշխատավորության տնտեսական և քաղաքական դրությունը,հատկապես թշվառ վիճակում էր հունահայությունը։

Հայերի վիճակը վատ էր նաև Իրանում,Պաղեստինում,Կիպրոսում և այլ երկրներում։

Ընդառաջելով արտասահմանում բնակվող հայության բուռն ձգտումներին,Հայկական ՍՍՀ կառավարության միջնորդությամբ Սովետական Միության կառավարությունը 1945թ․ նոյեմբերի 21-ին որոշում կայացրեց սփյուռքահայության ներգաղթը Սովետական Հայաստան իրականացնելու մասին։

ՍՍՀՄ Ժողովրդական կոմիսարների սովետը 1946թ․ փետրվարի 22-ին քննեց սփյուռքահայության ներգաղթի հարցը և որոշում ընդունեց այդ կապակցությամբ ձեռնարկվող գործնական միջոցառումների մասին։Այդ որոշման համաձայն Բուլղարիայից,Հունաստանից,Իրանից,Լիբանանից,Ռումինիայից և Սիրիայից 1946թ․ նախատեսվող ներգաղթի հաջող անցկացման պատասխանատվությունը դրվեց վերոհիշյալ երկրներում սովետական ներկայացուցիչների և Հայկական ՍՍՀ Ժողկոմսովետի վրա։

Արդեն 1946թ․ փետրվարին հայրենիք գալու թույլտվություն էին խնդրել 130 հազար մարդ։Սակայն,նկատի առնելով հանրապետության հնարավորությունները,որոշվեց այդ թվականին ընդունել միայն 28․800 մարդ։

Բոլոր այն երկրներում,ուր գոյություն ունեին հայկական գաղթօջախներ,ստեղծվեցին ներգաղթի կոմիտեներ,իսկ առանձին քաղաքներում ու շրջաններում՝տեղական կոմիտեներ։Ներգաղթի կոմիտեները ձեռնամուխ եղան ներգաղթողների ցուցակները կազմելուն։

1945թ․ դեկտեմբերի 8-ին ՀԽՍՀ Ժողոմխորհը ստեղծում է հայերի ընդունման կոմիտե,որի նախագահն էր Բ․Աստվածատրյանը,տեղակալներ՝Հ․Մարջանյան,նկարիչ Մ․Սարյան և ուրիշներ։

Ներգաղթի կոմիտեն դիմեց Հայկական բարեգործական ընդհանուր միության՝ՀԲԸՄ Նյու Յորքի կենտրոնական և Փարիզի եվրոպական վարչություններին։

ՀԲԸՄ վարչության նախագահն էր Արշակ Կարգյոզյանը։

Նախատեսվում էր հայրենադարձների համար կառուցել 135․000 քառ․մետր տարածություն։

1946թ․ հունվարին Բեյրութի նավահանգստից <<Տրանսիլվանիա>> շոգենավով Բաթում ուղևորվեց հայրենադարձների առաջին քարավանը՝1806 հոգի։Առաջին քարավանի պետն էր բժիշկ Գևորգ Մանուշակյանը։

Հունիսի 29-ին հայրենադարձների գնացքը Բաթումից շարժվեց դեպի Խորհրդային Հայաստան։Ֆրանսիացիները հայրենիք մեկնեցին <<Ռոսիա>> և <<Պոբեդա>> շոգենավերով։

1946թ․ հուլիս-օգոստոս ամիսներին Սովետական Հայաստանը Իրանից,Սիրիայից,Լիբանանից,Հունաստանից,Բուլղարիայից և Ռումինիայից ընդունեց 50․945 մարդ։

Մեծ աշխատանք տարվեց հայրենադարձների անգրագիտության վերացման համար։

Սիրիայից,Լիբանանից,Պաղեստինից,Իրաքից,Եգիպտոսից,Հունաստանից,Ֆրանսիայից,ԱՄՆ-ից և մյուս երկրներից 1947թ․ Սովետական Հայաստան ներգաղթեց 8․521 ընտանիք կամ 35․401 մարդ։

Այսպիսով,1946-1948թթ․ սփյուռքից մոտ 100 հազար հայեր վերադարձան հայրենիք՝Սովետական Հայաստան և լծվեցին հայրենաշեն աշխատանքի։Եգիպտահայ Գոհար Գասպարյանը դարձավ ՍՍՀՄ ժողովրդական արտիստուհի,մեծ համբավ ձեռք բերեցին երգիչներ Միհրան Երկաթը,Հովհաննես Բադալյանը,Արթուր Այդինայնը և ուրիշներ։Սովետահայ գրականությունը հարստացրին գրողներ Ստեփան Ալաջաջյանը,Աբիգ Ավագյանը,Հովհաննես Ղուկասյանը,կերպարվեստի բնագավառում աչքի ընկնող վաստակ ունեն Ռաֆայել Շիշմայնանը,Գրիգոր Ահարոնյանը և ուրիշներ։

ՀՍՍՀ կառավարությունը եռադուն աշխատանք ծավալեց հանրապետության նոր քաղաքացիների դրությունը ավելի բարեկեցիկ դարձնելու և ապագայում ներգաղթը շարունակելու ուղղությամբ։

Ժողովրդի նյութական բարեկեցության աճը։Սովետական կառավարությունը և կոմունիստական կուսակցությունը մեծ հոգատարություն էին ցուցաբերում ժողովրդի բարեկեցության,նյութական ու կուլտուրական մակարդակի բարձրացման նկատմամբ։

Չորրորդ հնգամյակի տարիներին մի քանի անգամ կատարվեց մասսայական սպառման ապրանքների մանրածախ գների իջեցում։Առաջին իջեցման շնորհիվ,որ տեղի ունեցավ 1947 թ․ դեկտեմբերին,քարտային համակարգի վերացման հետ միաժամանակ,Սովետական Միության բնակչությունը տարեկան շահեց մոտ 86 միլիարդ ռուբլի։Երկրորդ իջեցումը,որ կատարվեց հաջորդ տարում,բնակչությանը տվեց տարեկան 71 միլիարդ ռուբլու նոր շահույթ։1950թ․ մարտի 1-ին տեղի ունեցավ գների երրորդ իջեցումը,որն բնակչությանը տվեց 110 միլիարդ ռուբլու շահույթ։Պետական և կոոպերատիվ առևտրի մանրածախ ապրանքաշրջանառությունը 1950թ․ կազմեց 2 միլիարդ 370 միլիոն ռուբլի։

Աճեց կոլտնտեսային առևտուրը։Եթե կոլտնտեսությունների դրամական եկամուտների ընդհանուր գումարը 1940թ․ կազմում էր 224,9 միլիոն ռուբլի,ապա 1950 թ․ այն հասավ 421,7 միլիոն ռուբլու։

Հնգամյակի տարիներին Հայաստանում կար 11 արհեստագործական ուսումնարան և 5 ֆաբրիկա-գործարանային ուսուցման դպրոց,որտեղ սովորում էր շուրջ 3 հազար պատանի։

Ամբողջ ժողովրդական տնտեսության մեջ բանվորների ու ծառայողների թիվը 1950թ․ վերջին կազմեց մոտ 235 հազար։

Միայն 1950թ․ ընթացքում պատրաստվեց 1400 մեխանիզատոր,այդ թվում 780 տրակտորիստ։

Գյուղական վայրերում կառուցվեց 15 հազար բնակելի տուն։

Հնգամյակի ընթացքում մի շարք շրջանային կենտրոններում անցկացվեցին նոր ջրմուղներ,կարգավորվեց բնակչության ջրամատակարարումը։Գործարկվեցին նոր էլեկտրակայաններ,ռադիոհանգույցներ,հյուրանոցներ,բաղնիքներ։Շատ գյուղերում կառուցվեցին աղբյուրներ,ակումբներ,դրվեցին մշտական կինոսարքավորումներ,ընդարձակվեց ռադիոցանցը,էլեկտրալուսավորումը և այլն։

Ընդլայնվեց հեռախոսային կապը քաղաքներում և գյուղական վայրերում,մայրաքաղաքի և շրջանների,շրջանային կենտրոնների և գյուղերի միջև։Բարելավվեց քաղաքային տրանսպորտի աշխատանքը Երևանում,Լենինականում,Կիրովականում։Տրոլեյբուսային հաղորդակցությունը,նոր ավտոբուսները և երկաթուղային վագոնները,ռադիոն,հեռախոսը մեծ հարմարություններ էին բնակչության համար։Նոր սանատորիաներ կառուցվեցին Ջերմուկում։

Զգալի չափով ընդարձակվեց հիվանդանոցների,կլինիկաների,ծննդատների,պոլիկլինիկաների ցանցը։

Սովետական Հայաստանի բնակչության թիվը 1951թ․ արդեն հասել էր մեկ միլիոն 364,4 հազարի։

Այսպիսով,Սովետական Հայաստանի աշխատավորների ստեղծագործական աշխատանքի ու հերոսական պայքարի շնորհիվ հիմնականում իրագործվեց խաղաղ շինարարության 1946-1950թթ․ պլանային նախատեսումները։Այդ թթ․ հանրապետության տնտեսության ու մշակույթի հետագա զարգացման տարիներ էին։

Սովետական Հայաստանը սոցիալիզմն ավարտելու ժամանակաշրջանում(1951-1955թթ․)

Սովետական հասարակական-պետական կարգի ամրապնդումը։ՍՍՀՄ չորրորդ հնգամյա պլանի հաջող կատարումն ավելի ամրապնդեց երկրի տնտեսական-տեխնիկական հզորությունը։Դա արտահայտություն գտավ ժողովրդական տնտեսության զարգացման հինգերորդ հնգամյա պլանում(1951-1955թթ․)։

Սովետական Միության ժողովուրդները,դրանց թվում նաև ժողովուրդը,հինգերորդ հնգամյակի վիթխարի խնդիրների կատարմանը ձեռնամուխ եղան բարդ իրադրության,խաղաղության համար մղվող պայքարի պայմաններում։

Սովետական Սոցիալիստական Հանրապետությունների Միության Գերագույն սովետը որոշում է․

1․Գտնել,որ պատերազմի պրոպագանդան,ինչ ձևով էլ մղվի,քայքայում է խաղաղության գործը,ստեղծում է նոր պատերազմի սպառնալիք և այդ պատճառով հանդիսանում է մարդկության դեմ ուղղված ամենածանր հանցագործությունը։

2․Պատերազմի պորպագանդայի մեջ հանցավոր անձանց դատի տալ և դատել որպես ծանր քրեական հանցագործների։

1951թ․ սեպտեմբերին Խաղաղության համաշխարհային խորհուրդը դիմում ուղղեց աշխարհի բոլոր ժողովուրդներին՝հինգ մեծ տերությունների՝ՍՍՀՄ-ի,Չինաստանի,ԱՄՆ-ի,Անգլիայի ու Ֆրանսիայի միջև խաղաղության պակտ կնքելու անհրաժեշտության վերաբերյալ։

1951թ․ սեպտեմբերին Երևանում գումարվեց խաղաղության կողմնակիցների հանրապետական կոնֆերանս։Կոնֆերանսը ընտրեց խաղաղության պաշտպանության հանրապետական կոմիտե,որի կազմում էին Հայկական գիտությունների ակադեմիայի պրեզիդենտ,ակադեմիկոս Վ․Հ․Համբարձումյանը,գրող Դ․Կ․Դեմիրճյանը,ՍՍՀՄ ժողովրդական նկարիչ Մ․Ս․Սարյանը,ՍՍՀՄ ժողովրդական դերասանուհի Հ․Բ․Դանիելյանը,Ամենայն հայոց կաթողիկոս Գևորգ 6-րդը( Չորեքչյան) և ուրիշներ։

Երևանի Վ․Ի․Լենինի անվան Ս․Մ․Կիրովի անվան,<<Արարատ>> գործարաններում,Ալավերդու և Ղափանի հանքերում,Լենինականի,Կիրովականի և հանրապետության բազմաթիվ այլ արդյունաբերական ձեռնարկություններում արտադրության առաջավորները կանգնեցին խաղաղության հերթափոխի,կատարելով և գերակատարելով իրենց արտադրական պլանները։

Խաղաղության ամրապնդման պայքարին ակտիվ մասնակցություն ունեցան նաև Հայաստանի կոմերտմիությունը և ամբողջ երիտասարդությունը։1951թ․ հոկտեմբերին Երևանում տեղի ունեցավ կոմերիտական-երիտասարդական համաքաղաքային ժողով՝նվիրված խաղաղության համար երիտասարդության պայքարին։Այդ հարցի վերաբերյալ զեկուցումով հանդես եկավ Համամիութենական լենինյան կոմերտմիության Կենտկոմի առաջին քարտուղար Ն․Ա․Միխայլովը,Ս․Մ․ Կիրովի անվան գործարանի բանվոր Ս․Լեվոնյանը։

Խաղաղության Համաշխարհային Խորհրդի դիմումի տակ Սովետական Միությունում ստորագրեցին մոտ 97 միլիոն,այդ թվում Հայկական ՍՍՀ-ում՝ավելի քան 800 հազար մարդ։

1952թ․ նոյեմբերի վերջերին Մոսկվայում գումարվեց խաղաղության պաշտպանության համամիութենական չորրորդ կոնֆերանսը։Ելույթ ունեցողների թվում էր խաղաղության պաշտպանության հայկական կոմիտեի նախագահ,ակադեմիկոս Վ․Հ․Համբարձումյանը։Ժողո- վուրդների միջև խաղաղություն ամրապնդելու համար միջազգային մրցանակի դափնեկիրներից Սովետական Հայաստան այցելեցին Քենտրբերիի մայր տաճարի վանահայր դոկտոր Հյուլետ Ջոնսոնը,բրազիլացի գրող Ժորժի Ամադուն,չիլիական բանաստեղծ և հասարակական գործիչ Պաբլո Ներուդան և ուրիշներ։

1953թ․ մարտի 1-ին Հայաստանում տեղի ունեցավ աշխատավորների դեպուտատների օկրուգային,շրջանային,քաղաքային,գյուղական և ավանային սովետների ընտրությունները։

Աշխատավորների դեպուտատների տեղական սովետներում ընտրվեցին 12․438 մարդ։Ընտրվածների 56,7 տոկոսը կոմունիստներ էին,43,3 տոկոսը՝անկուսակցականներ,34,9 տոկոսը՝կանայք։

1953թ․ մարտի 5-ին վախճանվեց ՍՍՀՄ Մինիստրների սովետի նախագահ և ՍՄԿԿ Կենտկոմի գլխավոր քարտուղար Ի․Վ․Ստալինը։Բերիան և նրա գործակիցները սովետական դատարանի կողմից ստացան իրենց արժանի պատիժը՝դատապարտվեցին գնդակահարության։

1953-1955թ․թ․ Հայաստանում ստեղծվեցին միութենական-հանրապետական վեց մինիստրություն՝հայկական ՍՍՀ պարենային ապրանքների արդյունաբերական ապրանքների,ավտոմոբիլային տրանսպորտի և խճուղային ճանապարհների,մսեղենի և կաթնեղենի արդյունաբերության,քաղաքային և գյուղական շինարարության և կապի։Ստեղծվեցին նաև հանրապետական մի շարք նոր մինիստրություններ։Դրանց թվում էին Հայկական ՍՍՀ ջրային տնտեսության և անտառային արդյունաբերության մինիստրությունները։

1953թ․ նոյեմբերին տեղի ունեցավ Հայաստանի կոմունիստական կուսակցության Կենտրոնական կոմիտեի պլենումը։

Պլենումը որոշեց Կենտկոմի առաջին քարտուղար Գ․Ա․Հարությունյանին ազատել քարտուղարի պաշտոնից։Պլենումն ընտրեց Կենտկոմի նոր բյուրո և քարտուղարներ։ՀԿԿ Կենտկոմի առաջին քարտուղար ընտրվեց Ս․Հ․Թովմասյանը։

Հանրապետությունում հայտնի էին արտադրության առաջավոր կոմերիտականներ Ղազարյանի,Մինասյանի,Ղուկասյանի,Խաչատրյանի և ուրիշ շատերի անունները։

Առանձնապես աչքի ընկան Երևանի Կիրովի անվան գործարանի,Լենինականի Մայիսյան ապստամբության անվան տեքստիլ կոմբինատի,Կիրովականի Ալ․Մյասնիկյանի անվան քիմիական կոմբինատի,Ղափանի և Ալավերդու պղնձարդյունաբերության արհմիութենական կազմակերպությունները։

1955թ․ Հայաստանում կար մոտ 3600 արհմիութենական կազմակերպություն՝244․817 անդամով։

1955թ․ մարտի 6-ին կայացան Հայկական Գերագույն սովետի և տեղական սովետների ընտրություններ։Դեպուտատ ընտրվեց 300 մարդ,որոնց թվում էին կուսակցական և պետական ղեկավար գործիչներ,տնտեսության,գիտության և մշակույթի առաջավորներ։

Հայկական ՍՍՀ Գերագույն սովետի նախագահության կազմում ընտրվեցին 13 մարդ։Նախագահության նախագահ ընտրվեց Շ․Մ․Առուշանյանը,տեղակալներ՝Ջ․Մ․ Վելիբեկովը,Ս․Գ․Սլկունին,քարտուղար՝Ս․Հ․ Ղևոնդյանը,անդամներ Ս․Հ․Թովմասյանը,Գ․Թ․Հարությունյանը և ուրիշներ։

Հայկական ՍՍՀ Մինիստրների սովետի նախագահ և արտաքին գործերի մինիսիտր հաստտավեց Ա․Ե․Քոչինյանը։Կառավարության կազմում հաստատվեց 20 մինիստր։

Արդյունաբերությունը։Հայաստանի կոմունիստական կուսակցությունը մեծ աշխատանք ծավալեց հնգամյա պլանի դիրեկտիվների մասսայականացման ուղղությամբ։

Մրցության առաջավոր դիրքերում էին Երևանի Ստալինյան շրջանի արդյուանբերական ձեռնարկությունների աշխատավորները։

Մայրաքաղաքի առաջավոր արդյունաբերական ձեռնարկությունների շարքում էր Ս․Մ․Կիրովի անվան գործարանը։Լավագույն արդյունքների էին հասել Հովհաննես Ազիզյանի,Ավետիք Ավետիսյանի,Հրաչիկ Հարությունյանի ևն Սերգեյ Ամիրխանյանի ղեկավարած բրիգադները։

<<Արարատ>> տրեստի Երևանի գինու կոմբինատում 1951թ․ գերազանց որակի բրիգադի կոչման արժանացան Լիզա Սոսոյանի,Սիրուշ Գևորգյանի,Սոֆիկ Վարդանյանի և այլոց բրիգադները։

Լենինականի Մայիսյան ապստամբության անվան տեքստիլ կոմբինատի կոլեկտիվը նույնպես հաջողությամբ էր կատարում իր պարտավորությունները։

Արտադրական պլանները գերակատարելու համար կոմբինատի բանվոր-բանվորուհիներից 21 մարդ գրանցվեցին կոմբինատի Պատվո գրքում,այդ թվում Մարուսյա Խաչատրյանը,Աստղիկ Պետրոսյանը,Միհրան Դեմիրճյանը և ուրիշներ։

1948թ․ սոցիալիստական մցության մեջ էին Լենինականի,Կիրովաբադի և Քութայիսի տեքստիլագործները։

Երևանի ծխախոտի ֆաբրիկայի կոլեկտիվը մրցում էր Ռիգայի ծխախոտի 2-րդ ֆաբրիկայի կոլեկտիվի հետ։

Ավելի բարձր ցուցանիշների հասավ Երևանի Ս․Մ․Կիրովի անվան գործարանի կոլեկտիվը։Աչքի ընկան ինժեներներ Է․Հակոբյանի,Կ․Խուդոյանի,և Բ․Մուրադյանի ղեկավարած արտադրամասերի կոլեկտիվները։Բարձր ցուցանիշներ ձեռք բերեցին նաև Ղափանի պղնձահանքերի անվանի հորատողներ Ե․Ջիլավյանը,Մ․Սելիբովը,Ս․Սոլոյանը և ուրիշներ։

Ակնառու հաջողությունների հասան Քանաքեռի ալյումինի,Երևանի էլեկտրտեխնիկական,ավտոդողերի,կաբելի,դազգահաշինական,<<Արարատ>> և պահածոների գործարանների կոլեկտիվները և ուրիշներ։

Առաջավոր ձեռնարկություններից էր Երևանի էլեկտարտեխնիկական գործարանը։Այստեղ սոցիալիստական մրցությունը ղեկավարում էին Գալֆայանը՝փաթաթող բանվոր,Գ,Ներսիսյանը,Բ․Գրիգորյանը՝խառատներ և ուրիշներ։

Ուշադրության արժանի է Լենինականի գուլպա-տրիկոտաժի ֆաբրիկայի կուսակցական կազմակերպության գործը։Ֆաբրիկայի 210 կոմունիստներից 202-ը աշխատում էին արտադրության մեջ։

Նորանոր հաջողություննեորով աչքի էին ընկնում նաև Երևանի Ձերժինսկու անվան հաստոցաշինական գործարանի կոլեկտիվը։

Աչքի ընկնող հաջողությունների հասավ Երևանի մուլիտի գործարանը։Լավագույն ցուցանիշների էին հասել բանվորներ Վ․Սրմոյանը,Պ․Հովսեփյանը,Դ․Գալկինը և ուրիշներ։

Հինգերորդ հնգամյակի տարիներին Հայաստանում կառուցվեց և շահագործման հանձնվեց 41 պետական արդյունաբերական խոշոր ձեռնարկություն։

Իրագործվում էր Գյումուշի հիդրոէլեկտրակայանի շինարարությունը։1953թ․ գարնանը Գյումուշի կառույց եկան Վոլգա-Դոն նավարկելի ջրանցքի շինարար-մոնտաժողները՝Ա․Գասպարովի,Լենինգրադի էլեկտրամոնտաժողները՝ինժեներ՝Պ․Օլեյնիկովի և Հյուսիսային Կովկասի հիդրոմոնտաժողները՝Գ․Բիրյուկովի ղեկավարությամբ։

1953թ․ ապրիլին ավարտվեց այդ խոշոր կառույցի առաջին հերթի շինարարությունը,որը իրագործվում էր անվանի շինարար Գ․Աղաբաբովի ղեկավարությամբ։

Հնգամյակի տարիներին կառուցված խոշոր արդյունաբերական ձեռնարկություններից են Քաջարանի պղնձա-մոլիբդենային կոմբինատը,Երևանի էլեկտրալամպերի,մարգարինի,շինանյութերի,կոնյակի գործարանները և այլն։

Զարգացման բարձր մակարդակի էր հասել Էներգետիկ տնտեսությունը։1955թ․ այն արդեն հասել էր 2․214,7 միլիոն կիլովատտ-ժամի։

Ընդարձակվել էին կապի միջոցները։1955թ․ Հայաստանում կար 282 կապի ձեռնարկություն։Ընդարձակվեց միջքաղաքային հեռախոսային կապը։

Գյուղատնտեսությունը։Չնայած նախորդ հնգամյակում հանրապետության սոցիալիստական գյուղատնտեսությունը հասել էր որոշ հաջողությունների,բայց այդ բնագավառում դեռևս առկա էին լուրջ թերություններ։

Հայաստանի կոմունիստական կուսակցության Կենտկոմի 1951թ․ մարտյան պլենումը քննարկեց գյուղատնտեսական տեխնիկայի օգտագործման հարցը և կուսակցական ու սովետական կազմակերպությունների առջև խնդիր դրեց բարելավել մեքենա-տրակտորային կայանների աշխատանքը։

Սոցիալիստական գյուղատնտեսական վիճակը բարելավելու միջոցառումներից էր մանր կոլտնտեսությունների միավորումը և նրանց խոշորացումը,որն իրագործվեց ամբողջ սովետական երկրում 1950-ական թթ։

1952թ․ մեքենա-տրակտորային և մեքենա-անասնաբուծական կայանների թիվը 1952թ․ հասել էր 53-ի

Ավելացել էին կոլտնտեսութունների ցանքատարածությունները՝1952 թ․ հասնելով 516,8 հազար հեկտարի։

Բարելավվել էր անասնապահության վիճակը,ավելացել անասունների գլխաքանակը։

Իջևանի շրջանի Կույբիշևի անվան կոլտնտեսությունը 1952թ․ ուներ 10․000 գլուխ ոչխար։Անասնապահական ֆերմայի վարիչ,70-ամյա կոլտնտեսական Ա․Թամրազյանը լավագույն աշխատանքի համար պարգևատրվեց Լենինի շքանշանով։

1951թ․ գյուղատնտեսության բնագավառում բարձր ցուցանիշներ ձեռք բերելու համար ՍՍՀՄ Գերագույն սովետի նախագահության 1952թ․ օգոսոտսի 5-ի հրամանագրով սոցիալիստական աշխատանքի հերոսի կոչման արժանացան Ղարիբջանյանի ՄՏԿ-ի կոմբայնավարներ Նիկողոս Հարությունյանը,Քերոբ Քերոբյանը և Պարույր Բաղդասարյանը,Ազիզբեկովի շրջանի Կալինինի անվան կոլտնտեսության բրիգադավար Թորոս Դավթյանը,Շամշադինի շրջանի Ղրղի գյուղի կոլտնտեսության օղակավար Աբել Զարգարյանը,Թալինի ՄՏԿ-ի կոմբայնավարներ Աշոտ Նիկոյանը և Անդրանիկ Սվազյանը։

ՍՍՀՄ Գերագույն սովետի նախագահության հրամանագրով 1953թ․ սոցիալիստական աշխատանքի հերոսի կոչում շնորհվեց ՀԿԿ Շահումյանի շրջանային կոմիտեի առաջին քարտուղար Դ․Հ․Հովհաննիսյանին,Շահումյանի կոլտնտեսության նախագահ Ս․Մ․Մեժլումյանին և ուրիշների։

Արարատի ցեմենտի գործարանը նույն շրջանի Ավշար գյուղի կոլտնտեսությանը օգնում էր աշխատող ձեռքերով և մեքենաներով։Սպառկոոպերացիայի միջոցով գործարանը շրջանի կոլտնտեսություններին բաց էր թղել 3000 տոննա ցեմենտ։

Հնգամյակի ընթացքում երկրում ցանքատարածություններն աճեցին 39,5 միլիոն հեկտարով,այդ թվում հացահատիկային կուլտուրաների ցանքատարածությունները՝23,5 միլիոն հեկտարով։

1950թ․ 471,2 հազար հեկտարի փոխարեն ընդհանուր ցանքատարածությունները 1955թ․ հասել էին 481,3 հազար հեկտարի։

ՀԿԿ 18-րդ համագումարը նշեց,որ ժողովրդական տնտեսության առավել ետ մնացող բնագավառը դարձյալ գյուղատնտեսությունն էր։

18-րդ համագումարը խնդիր դրեց կուսակցական,սովետական,գյուղատնտեսական օրգանների և գյուղատնտեսության բոլոր աշխատողների առջև՝շարունակել պայքարը ձեռք բերած հաջողություններն ամրապնդելու և գյուղատնտեսության ետ մնալը հաղթահարելու համար։

Բնակչության կենսամակարդակի բարձրացումը։Սովետական Միության ժողովրդական տնտեսության զարգացմանը զուգընթաց,հինգերորդ հնգամյակի տարիներին տեղի ունեցավ աշխատավորների նյութական կենսամակարդակի հետագա բարձրացում։Տեղի ունեցավ մասսայական սպառման ապրանքների մանրածախ գների իջեցում։Զգալի թվով բարձրացել էր բանվորների և ծառայողների ռեալ աշխատավարձը։

Տեղի էր ունեցել հանրապետության պետական բյուջեի հետագա աճ։Եթե չորրորդ հնգամյակի ընթացքում Սովետական Հայաստանի բյուջեի եկամտային մասը կազմել էր 5․295,7 միլիոն ռուբլու։Այդ տարիներին աչքի ընկնող տեղաշարժեր կատարվեցին Սովետական Հայաստանի աշխատավորների առողջապահության բարելավման բնագավառում։

Այսպիսով,միայն առողջապահության և ֆիզիկական կուլտուրայի զարգացմանը 1951-1955թթ․ պետական և տեղական բյուջեից հատկացվել էր 1․529,2 միլիոն ռուբլի։

Նոր հիվանդանոցներ կամզակերպվեցին Երևանում,Լենինականում,Կիրովականում և այլ քաղաքներում։Աշտարակում,Մեղրիում,Նոր Բայազետում,ՍիսիանումԳորիսում,Կալինինոյում և մի շարք այլ շրջաններում գյուղական և տեղամասային բուժարաններին կից կազմակերպվեցին հիվանդանոցներ։Աղինին շրջանում 1950թ․ աշխատում էր 7 բժիշկ,1955թ․ նրանց թիվը հասնում էր 15-ի,Ղափանի շրջանում՝36-ից 52-ի,Կոտայքի շրջանում ՝35-ից 53-ի և այլն։

Առանձնապես խոշոր զարգացում ապրեցին Ջերմուկ և Արզնի առողջարանները,որոնք ունեն միութենական նշանակություն։

Ազգաբնակչության բնական աճը յուրաքանչյուր 1000 մարդուն 1950 թ․ եղել է 23,1․իսկ 1955թ․ 28,7։

Քաղաքներում և գյուղական վայրերում տեղի ունեցավ անհատական բնակարանային լայն շինարարություն։Անհատական շինարարության գծով կառավարության օգնությամբ քաղաքներում և բանվորական ավաններում 1951-1955թթ․ կառուցվեց և շահագործման հանձնվեց 475 հազար քառակուսի մետր բնակելի տարածություն,իսկ գյուղական վայրերում՝25,8 հազար բնակարան։

Ակադեմիկոս Ի․Եղիազարյանի ղեկավարությամբ Երևանում պատրաստվեց Կույբիշևյան հիդրոհանգույցի մոդելը։Երևանում կազմակերպվեց հայտնաբերված քարերի ֆիզիկա-տեխնիկական հատկությունների ուսումնասիրման գործը,պրոֆ․ Ա․Նազարովի ղեկավարությամբ պատրաստվեց նոր սեյսմոմետր,ուսումնասիրվեց կարծր քարերի մշակման տեխնոլոգիան։

Կոմունիստական շինարարության ծավալումը

ՍՍՀՄ 20-րդ համագումարը։Զարգացման նոր հեռանկարներ։1956թ․ փետրվարին Մոսկվայում տեղի ունեցավ ՍՄԿԿ 20-րդ համագումարը։Համագումարը քննարկեց ՍՄԿԿ Կենտրոնական կոմիտեի հաշվետու զեկուցումը,հաստատեց ՍՍՀՄ ժողվորդական տնտեսության զարգացման վեցերորդ հնգամյա պլանի (1956-1960թթ) վերաբերյալ դիրեկտիվները։Համաշխարհային սոցիալիստական համակարգը ցույց տվեց իր առավելությունները կապիտալիստական համակարգի նկատմամբ։Համագումարն ամփոփեց հինգերորդ հնգամյակի արդյունքները և նշեց,որ արդյունաբերությունը 5-ամյա պլանի առաջադրանքները գերակատարել է արտադրանքի կարևորագույն տեսակների՝պողպատի,նավթի,էլեկտրաեներգիայի,ցեմենտի,ալյումինի,ավտոմեքենաների,

տրակտորների և շատ այլ արտադրատեսակների գծով։Հատուկ ուշադրություն դարձվեց արհեստական և սինթետիկ մանրաթելի,պլաստմասաների,հագուստի,կոշիկի,կենցաղային սպառման և սննդի արդյունաբերության արտադրանքի ավելացման հարցի վրա։Համագումարը անհրաժեշտ համարեց ավելի մեծ ուշադրություն նվիրել սովետական զինված ուժերի հետագա ամրապնդման գործին։Համագումարի փաստաթղթերի ՍՄԿԿ Կենտկոմի 1956թ․ հունիսի 30-ի որոշման մեջ բացահայտված է անհատի պաշտամունքի հակալենինյան էությունը և տրված է Ի․Վ․Ստալինի անձի պաշտամունքի առաջացման պայմանների և պատճառների մարքս-լենինյան բազմակողմանի խոր վերլուծությունը,նշված են նրա վնասարար հետևանքների վերացման ուղիները։Սակայն սովետական ժողովրդի պատմական հաղթանակները սոցիալիստական շինարարության բոլոր բնագվառներում սխալ կերպով վերագրվեցին Ի․Վ․Ստալինի անձնական արժանինքներին։Այդ հաջողությունները և գովերգությունները գլխապտույտի բերեցին Ի․Վ․Ստալինին։Նա սկսեց ինքնահրապուրմամբ զբաղվել և գերագնահատել իր ծառայությունները,իրեն անսխալական համարելով,սկսեց արհամարհել կոլեկտիվ ղեկավարության լենինյան սկզբունքը։

Ի․Վ․Ստալինի մահից և ժողովրդի թշնամի Բերիայի հակաժողովրդական գործունեության մերկացումից հետո սովետական հազարավոր ազնիվ մարդիկ ազատվեցին կալանքից։Համագումարի որոշումներում նշված է,որ անհատի պաշտամունքի հետևանքների վերացմամբ կստեղծվեն այնպիսի պայմաններ,որոնք ըստ ամենայնի կնպաստեն ազատ ու ստեղծագործական մտքի զարգացմանը։

Էական թերություններ բացահայտվեցին Երևանի,Լենինականի,Կիրովականի,Դիլիջանի և Ղափանի քաղաքային սովետների գործունեության մեջ։

1958թ․ ապրիլին ՀՍՍՀ Գերագույն սովետի նախագահությունը քննարկեց Վեդիի,Թալինի և Սպիտակի շրջանների ոռոգման համակարգի զարգացման հարցը և մշակեց մի շարք միջոցառումներ,որոնք բարելավեցին այդ շրջանների ջրային տնտեսությունների աշխատանքերը։Հայաստանի կոմերիտականները շարունակեցին ակտիվորեն մասնակցել Սովետական Միության խամ ու խոպան հողերի յուրացմանը։

ԽՄԿԿ 20-րդ համագումարում փետրվարի 25 ի առավոտյան փակ նիստում Ն․Ս․Խրուշչովը հանդես եկավ <<Անհատի պաշտամունքի և նրա հետևանքների մասին զեկուցումով>>։

1956թ․ տեղի ունեցավ Երևանի Կիրովյան շրջանի կուսակտիվի ժողովը,որտեղ ելույթներ ունեցան նաև կոմունիստներ Արմեն Անանյանը,Մամբրե Գարագաշը,ԵՊՀ դասախոս Ռաֆիկ Մովսիսյանը,ՀԱՄԽ-ի աշխատակից Հայրիկ Մուրադյանը։Նրանք խոսեցին Ստալինին պատասխանատվության ենթարկելու և այլ հրատապ հարցերի մասին։

Ապրիլի 4-9-ին տեղի ունեցավ Հայաստանի գրողների միության կուսկազմակերպության ժողովը,որտեղ գրողներ Բաղիշ Հովսեփյանը,Նաիրի Զարյանը,Հրաչյա Քոչարը հարց բարձրացրին Հայոց Մեծ եղեռնի,հայոց լեզվի,Ղարաբաղը,Նախիջևանը,Ջավախքը Խորհրդային Հայաստանին միացնելու և այլ հրատապ հարցեր։

ԽՄԿԿ 20-րդ համագումարի օրերին ՀԿԿ Կենտկոմի քարտուղար Սուրեն Թովմասյանը ԽՄԿԿ Կենտկոմում ներկայացրեց1949թ․ Ալթայ աքսորվածներին արդարացնելու առաջարկություն։ԽՍՀՄ Գերագույն խորհրդի որոշմամբ նման գործերի վերանայման համար ստեղծվեցին հանրապետական հանձնաժողովներ։Հայաստանում հանձնաժողովը գլխավորում էր Յակով Զարոբյանը։

Ժողովրդի թշնամի հայտարարված պետական,կուսակցական,գիտության և մշակույթի նշանավոր գործիչները,ինչպես Ա․Խանջյանը,Ս․Տեր-Գաբրիելյանը,Ս․Կասյանը,Ս․Մարտիկյանը,Դ․Տեր-Սիմոնյանը,անվանի գրողներ

Ե․ Չարենցը,Ա․Բակունցը,Վ․Թոթովենցը և ուրիշներ արդարացվեցին։

1957թ․ հունիսին Կենտկոմի նախագահության որոշմամբ Ն․Խրուշչովը ազատվեց ԽՄԿԿ Կենտկոմի առաջին քարտուղարի պաշտոնից։Նախագահողի տեղը գրավեց Բուլգանինը։

1960թ․ դեկտեմբերին Կենտկոմի պլենումը Ս․Թովմասյանին ազատեց Կենտկոմի առաջին քարտուղարի պաշտոնից։Կենտկոմի առաջին քարտուղար ընտրվեց Յակով Զարոբյանը։

Արդյունաբերություն։ՍՄԿԿ 20-րդ համագումարի դիրեկտիվների կատարման նշանաբանով ամբողջ երկրում ծավալվեց կոմունիստական աշխատանքի հզոր շարժում,որի մեջ ընդգրկվեցին միլիոնավոր աշխատավորներ։

Սովետական Հայաստանի աշխատավորները ձեռնամուխ եղան ժողովրդական տնտեսության զարգացման վեցերորդ հնգամյա պլանի(1956-1960թթ. ) իրականացմանը։

Հայաստանում համաժողովրդական սոցիաիստական մրցության նախաձեռնողներն էին Երևանի,Ղափանի,Ալավերդու,Լենինականի և Կիրովականի արդյունաբերական ձեռնարկությունների կոլեկտիվները։

Ս․Մ․Կիրովի անվան սինթետիկ կաուչուկի գործարանի բանվորական կոլեկտիվը պարտավորվեց երկրին տալ բարձրորակ արտադրանք։

Կիրովականի Ալ․Մյասնիկյանի անվան քիմիական կոմբինատը հնգամյա պլանը ժամկետից շուտ կատարելու նպատակով սոցիալիստական մրցության էր հրավիրել եղբայրական Վրաստանի,Ադրբեջանի և Ուկրաինայի համապատասխան ձեռնարկություններին։Երևանի <<Պոլիվինիլացետատ>> գործարանի կոլեկտիվը կատարելագործեց արտադրության մի

շարք տեխնոլոգիական պրոցեսներ։

Արտադրական պլանների կատարման և գերակատարման համար մղված պայքարում բարձր ցուցանիշների հասավ Ղափանի պղնձա-մոլիբդենային կոմբինատի՝Աշոտ Մելքոնյանի ղեկավարած բրիգադը։

ՍՍՀՄ Գերագույն սովետի նախագահությունը 1960թ․ մայիսի 28-ի հրամանագրով Աշոտ Մելքոնյանին շնորհեց սոցիալիստական աշխատանքի հերոսի կոչում։

ՍՍՀՄ ժողովրդական տնտեսության զարգացման վեցերորդ հնգամյա պլանի կատարման և գերակատարման համար մղված պայքարի առաջավորներից էին Ա․Կոշկակարյանը,Ա․Պետրոսյանը,Վ․Ղազարյանը,Ս․Մաթևոսյանը և ուրիշներ։

Սովետական Հայաստանում զարգացավ արդյունաբերությունը,առանձնապես պղնձի,ալյումինի,մոլիբդենի և գունավոր մետաղների արտադրությունը։Երևանում,Կիրովականում և Ալավերդում զարգացավ քիմիական արդյունաբերությունը։Հատկապես թափ ստացավ էլեկտրատեխնիկական,հաստոցաշինական և շինանյութերի արդյունաբերությունը։

Մեծ չափերով ընդարձակվեց հանրապետության էներգետիկ բազան։1958թ․ էլեկտարակայանների տարեկան արտադրանքը կազմեց 2․543,8 միլիոն կիլովատ-ժամ։

1958թ․ արդյունաբերության մեջ բանվորների և ծառայողների թիվը հասավ 125 հազարի,շինարարության աշխատողների թիվը՝39 հազարի,տրանսպորտում աշխատողներինը՝29 հազարի և այլն։

Վեցերորդ հնգամյա պլանի կատարման և գերակատարման համար մղված պայքարում մեծ ակտիվություն ցուցաբերեցին հանրապետության սովետական,արհմիութենական կոմերիտական կազմակերպությունները։

Ստեղծվեց ժողովրդական տնտեսության խորհուրդ,որի համակարգում գործում էր ավելի քան 250 արդյունաբերական ձեռնարկություն։

Կազմակերպվեցին գիտահետազոտական ինստիտուտներ,որոնք օգնում էին արդյունաբերական ձեռնարկությունները զինելու տեխնիկայի ու գիտության նվաճումներով։Դրա լավագույն արդյունքներից մեկը եղավ <<Հրազդան>>> և <<Արագած>> արագագործ էլեկտրահաշվիչ մեքենաների փորձնական նմուշների թողարկումը։Կարևոր նշանակություն ունեցավ Կիրովականի <<Ավտոմատիկա>> ինստիտուտի ստեղծումը,որը լուրջ քայլեր կատարեց գիտության և տեխնիկայի նորագույն նվաճումները պրոպագանդելու և արդյունաբերության մեջ արմատավորելու համար։

ՍՄԿԿ լենինյան ազգային քաղաքականության կենսագործման շնորհիվ վերացավ Հայաստանի դարավոր հետամնացությունը,աղքատությունն ու կարիքը։

Աննախընթաց վերելք ապրեց արդյունաբերությունը,հատկապես էլեկտրատեխնիկան,մեքենաշինությունը,հաստոցաշինությունը և այլ ճյուղեր։

Հայաստանը ապրանքներ էր արտահանում Արաբական Միացյալ Հանրապետություն,Հունաստան,Լիբանան,Բիրմա,Սուդան,Թուրքիա,Մեքսիկա,Իրան,Չինաս-տան,Կորեա և այլուր։Արտահանվում էին հիմնականում մեքենաշինական,հաստոցաշինական և էկելկտրատեխնիկական սարքեր։Արտասահմանյան երկրներում բարձր էին գնահատվում Սովետական Հայաստանի գեներատորները,տրանսֆորմատորները,մետաղահատ հաստոցները և այլն։

Գյուղատնտեսություն։Կարգավորվեցին գյուղատնտեսական մթերքների մթերման և գնման գները,իջեցվեցին կոլտնտեսությունների կողմից հացահատիկի,բանջարեղենի,կարտոֆիլի,ձիթատու սերմերի,իսկ կոլտնտեսականների կողմից անասնաբուծական մթերքների պարտադիր հանձնումների չափերը։Ավելացվեցին գյուղատնտեսությանը հատկացվող գումարները։Ամրապնդվեց գյուղատնտեսության տեխնիկական բազան։Կոլտնտեսությունները,սովխոզները և ՄՏ կայաններն ապահովվում էին բարձրորակ մասնագետներով և փորձված ղեկավար աշխատողներով։

Սոցիալական մրցությունը լայն ծավալ ստացավ Արտաշատի,Ստեփանավանի,Բասարգեչարի,Շամշադինի,Շահումյանի,Վեդու և հանրապեության մյուս շրջանների կոլտնտեսություններում։

Սոցիալական մրցությունը լայն ծավալ ստացավ Արթիկի և Մոլդավական ՍՍՀ Չադրլունգի,Ստեփանավանի և Կիևի մարզի Չերնոբիլի,Արտաշատի և Ուկրաինական ՍՍՀ Վիսոկոպոլյեի շրջանների կոլտնտեսությունների միջև։Վիսոկոպոլյեի շրջանի աշխատավորները Արտաշատի շրջանի կոլտնտեսություններին ուղարկեցին հազար գլուխ ցեղական հորթեր։

1956-1958թթ․ մեծ աշխատանք կատարվեց ոռոգման համակարգի ընդարձակման ուղղությամբ։Արզնի-Շամիրամ ջրանցքի,Թալինի ոռոգման համակարգի,Կոտայքի և այլ ջրանցքների կառուցման շնորհիվ ոռոգելի դարձավ ավելի քան 32 հազար հեկտար անմշակ տարածություն։Զգալի աշխատանք կատարվեց նաև գյուղատնտեսության աշխատատար պրոցեսների էլեկտրիֆիկացման և մեքենայացման ուղղությամբ։

1956-1958թթ․ գուղում սկիզբ առավ նոր շարժում,որի նշանաբան էր՝<<հարուստ հեկտարի համար>>։Լայն ճանաչում գտավ Թալինի շրջանի Արեգ գյուղի կոլտնտեսության տրակտորային բրիգադի աշխատանքի փորձը։Բրիգադը գլխավորում էր Սոցիալիստական աշխատանքի հերոս Աշոտ Նիկոյանը։

1956-1958թթ․ ակտիվ աշխատանք ծավալվեց Էջմիածնի շրջանի Շահումյանի կոլտնտեսության Սոցիալիստական աշխատանքի հերոս Արծվի Հարությունյանի ղեկավարած օղակը։

Բարձր բերքի ծավալված համաժողովրդական պայքարում աճեցին սոցիալիստական դաշտերի բազմաթիվ հերոսներ,որոնցից Ն․Եղիազարյանը,Գ․Գրիգորյանը,․Հարություն- յանը,Պ․Բաղդասարյանը,Ք․Քերոբյանը և ուրիշներ։

Մեքենա-տրակտորային կայանների վերակառուցումը հիմնականում ավարտվեց 1958թ․։1959թ․ հունվարի մեկի դրությամբ երկրի 56․791 կոտնտեսություններն արդեն ձեռք էին բերել 482 հազար տրակտոր և 214 հազար կոմբայն։

Յոթնամյա պլանը։Կոմունիստական շինարարության հետագա ծավալման համար կուսակցությունը և կառավարությունը ձեռնամուխ եղան ՍՍՀՄ ժողովրդական տնտեսության զարգացման յոթնամյա պլանի մշակմանը։1958թ․ ՍՄԿԿ Կենտկոմի սեպտեմբերյան պլենումը որոշեց հրավիրել կուսակցության 21-րդ արտահերթ համագումար,որը քննարկելու էր յոթնամյա պլանը։

1959թ․ հունվարի 10-ին Երևանում բացվեց Հայաստանի կոմկուսի 20-րդ արտահերթ համագումարը,որը քննարկեց ՍՍՀՄ ժողովրդական տնտեսության զարգացման յոթնամյա պլանի նախագիծը և Հայաստանի կոմկուսի խնդիրները։

1959թ․ հունվարի 27-ին Մոսկվայում բացվեց Սովետական Միության կոմունիստական կուսակցության 21-րդ համագումարը։

Նախատեսվում էր կառուցել նոր ջերմաէլեկտարակայաններ ու հիդրոկայաններ,ավարտել Մինգեչաուրի հիդրոէլեկտրակայանը Հայաստանի էլեկտրահամակարգին միակցող էլեկտրահաղորդման գծի շինարարությունը։

Յոթնամյա պլանը նախանշում էր հանրապետության անասնապահության,խաղողագործության,բանջարաբուծության,ծխախոտագործության զարգացման նոր հեռանկարներ։Մեծ կաևորություն էր տրվում հացահատիկային և մյուս կուլտուրանների բերքատվության բարձրացմանը։

Յոթնամյա պլանը ժամկետից շուտ կատարեոլւ համար ծավալված մրցությունը զուգադիպեց կարևոր քաղաքական կամպանիայի՝հայկական ՍՍՀ Գերագույն սովետի ընտրություններին,որոնք տեղի ունեցան աշխատանքային ու քաղաքական նոր վերելքի պայմաններում։Տասնյակ արդյունաբերական ձեռնարկություներ ժամկետից շուտ կատարեցին 1959թ․ պլանը։1959թ․ մարտի 15-ին կայացան հանրապետության Գերագույն սովետի ընտրություններ։Ընտրություններին մասնակցեց ընտրողների ընդհանուր թվի 99,99 տոկոսը,որից 99,8 տոկոսը ձայն տվեց առաջադրված թեկնածուների օգտին։

Յոթնամյակի առաջին տարում արտադրության լավագույն առաջավորների բնագծում կանգնեցին Ալավերդու պղնձա-քիմիական կոմբինատի ավագ ձուլող,սոցիալիստական աշխատանքի հերոս Արշակ Ղազարյանը,Արարատի ցեմենտ-թերթաքարային կոմբինատի կոմպլեքսային բրիգադավար Եղիազար Գալստյանը,Քանաքեռի ալյումնինի գործարանի ձուլողների բրիգադավար Բաբկեն Նավասարդյանը և ուրիշներ։

Յոթնամյակի առաջնեկները հանդիսացան Լուսավանի դազգահաշինական,Լենինականի հղկող ու միկրոշարժիչների գործարանները,ճշգրիտ տեխնիկական քարերի գործարանը Արզնիում և այլն։Յոթնամյակի նվաճումներից է նաև Երևանի դաշնամուրի ֆաբրիկան։

Աթարբեկյանգէսի կառուցմանը մասնակցում էին Սովետական Միության տարբեր ազգությունների ներկայացուցիչներ՝Ս․Մխիթարյանն ու Գ․Ստեփանյանը,Վ․Մարկուշևը,Ա․Յուրիկը,Ա․Ալիևը,Ֆ․Ռուսովը և ուրիշներ։

Յոթնամյակի առաջին տարում հանրապետությունում որոշ չափով ավելացավ գյուղատնտեսական մթերքների արտադրությունը։

Հայաստանի կոմունիստական կուսակցության 21-րդ համագումարը,որը բացվեց 1960թ․ փետրվարի 10-ին Երևանում,քննարկեց հանրապետության ժողովրդական տնտեսության զարգացման հարցերը։

ՍՍՀՄ Գերագույն սովետի նախագահության 1960թ․ մայիսի 28-ի հրամանագրով կոմու- նիստական աշխատանքի 52 առաջավորներ արժանացան Սոցիալիստական աշխատանքի հերոսի կոչման։Հայկական ՍՍՀ-ից Սոցիալիստական աշխատանքի հերոսի կոչում ստացողների թվում էին Ղափանի պղնձահանքային կոմբինատի հորատողների բրիգադավար Աշոտ Մելքոնյանը,Երևանի Կիրովի անվան գործարանի ապարատավարների բրիգադավար Սերգեյ Ամիրխանյանը։

Կազմակերպվեցին համալսարաններ ու տեխնիկայի տներ,նորարարների ինստիտուտներ ու կոնստրուկտորական բյուրոներ։Նույնպիսի ուսումնական հաստատություններ բացվեցին Ղափանում,Ալավերդում,Լենինականում և այլուր։

Պայմաններ ստեղծվեցին արտադրության նորարարների գիտելիքների հարստացման,նրանց մտահորիզոնի ընդլայնման համար։Համալսարանի աշխատանքները գլխավորում էր Հայկական ՍՍՀ գիտությունների ակադեմիայի ակադեմիկոս Մարտին Կասյանը։

1961թ․ավարտվեց Աղստաֆա-Աթարբեկյան բարձրավոլտ էլեկտրահաղորդման գծի շինարարությունը,որով Հայաստանը սկսեց էլեկտրաէներգիա ստանալ եղբայրական Ադրբեջանից։Շահագործման հանձնվեցին Քաջարան-Ագարակ-Շինուհայր-Գորիս և մի շարք ուրիշ էլեկտրահաղորդման գծեր։

Յոթնամյակի առաջին տարիների խոշորագույն կառույցներից էր Ղազախ-Երևան գազամուղը։

Աշխատանքային հերոսության օրինակներ ցույց տվեցին լենինյան կոմերտմիության ուղեգրով այստեղ եկած Ալեքսանդր Ռակիտինսկին,Վիկտոր Ստոյանցևը,Սլավա Ժերկովը,Վալյա Սաբուրովան,Վազգեն Գրիգորյանը և ուրիշներ։

1960թ․ փետրվարի 10-ին Ղարադաղի գազը եղբայրական Ադրբեջանից հասավ Հայաստանի մայրաքաղաք։

Ղարադաղից այդպիսի գազամուղ անցկացվեց նաև մինչև Վրաստանի մայրաքաղաք Թբիլիսի։Բաքու-Թբիլիսի-Երևան գազամուղն անվանվեց Անդրկովկասի ժողովուրդների բարեկամության գազամուղ։

1961թ․ օգոստոսի 12-ին ՍՍՀՄ Մինիստրների սովետը,Սևանա լճի մակարդակը բնական վիճակին մոտ պահելու նպատակով,որոշում ընդունեց Արփա գետի ջրերի մի մասը Սևան տեղափոխելու մասին։

Հայաստանի կոմկուսի կենտկոմի պլենումը 1960թ․ դեկտեմբերին Կենտկոմի առաջին քարտուղարի պարտականություններից ազատեց Ս․Հ․Թովմասյանին։Հայաստանի կոմկուսի Կենտկոմի առաջին քարտուղար ընտրվեց Յա․Ն․Զարոբյանը։

Չնայած առկա թերություններին,յոթնամյակի առաջին տարիներին Հայաստանում ստեղծվեցին արտադրական նոր հզորություններ,որոշ չափով ավելացավ գյուղատնտեսության մի շարք ճյուղերի համախառն արտադրանքը։

Հայկական ՍՍՀ քառասնամյակը։Հայ ժողովրդի կյանքում կարևոր իրադարձություն էր Հայաստանի կոմունիստական կուսակցության ստեղծման և Հայաստանում սովետական իշխանության հաստատման 40-ամյակի հանդիսավոր տոնակատարությունը։

Հայաստանի կոմունիստական կուակցության ստեղծման և Հայաստանում սովետական կարգերի հաստատման 40-ամյակի տոնակատարությանը մասնակցելու համար Երևան ժամանեցին ՍՄԿԿ Կենտկոմի առաջին քարտուղար,ՍՍՀՄ Մինիստրների սովետի նախագահ Ն․Ս․Խրուշչովը,միութենական բոլոր հանրապետությունների պատվիրակությունները,Հայաստանում սովետական իշխանության համար մղված հեղափոխական պայքարի շատ մասնակիցներ,սփյուռքահայերի ներկայացուցիչներ։

1961թ․ մայիսի 6-ին օպերայի և բալետի ակադեմիական թատրոնի շենքում բացվեց Հայկական ՍՍՀ Գերագույն սովետի և Հայաստանի կոմկուսի Կենտրոնական կոմիտեի հանդիսավոր նիստը։Նիստում լսվեց Հայաստանի կոմկուսի Կետկոմի առաջին քարտուղար Յա․Ն․Զարոբյանի՝<<Հայկական Սոցիալիստական Հանրապետության և Հայաստանի կոմունիստական կուսակցության 40 տարին>> զեկուցումը։

40 տարում կառուցվել էր 30-ից ավելի խոշոր ու միջին էլեկտարակայան,որոնք 1960թ․ արտադրեցին ավելի քան 2,7 միիարդ կիլովատտ-ժամ էլեկտրաէներգիա։

Մեծ աշխատանք կատարվեց նաև ոռոգման ասպարեզում,որի շնորհիվ բոլոր ցանքատարածությունները 1960թ․,1943թ․ համեմատությամբ,ընդարձակվեցին համարյա 20 տոկոսով։

Կառուցվեցին Լենինական-Արթիկ,Ղափան-Մինջևան երկաթուղային նոր ճյուղերը։Յոթնամյակի սկզբում հանրապետության մայրաքաղաքը երկաթուղային գծով կապվեց Սևանի հետ։

1921-1960թթ․ պետական ու կոոպերատիվ կազմակերպությունները կառուցեցին ավելի քան 3 միլիոն 300 հազար քառակուսի մետր բնակելի տարածություն։

1960թ․ Հայաստանում հաշվվում էր 269 հիվանդանոց,ուր աշխատում էին 4,6 հազար բժիշկ և շուրջ 11 հազարանոց միջին բժշկական անձնակազմ։

Աշխատավորության բարեկեցության և մշակույթի անշեղ աճի,առողջապահության նկատմամբ մեծ ուշադրութան,մոր և մանկան իրավունքների պահպանման սոցիալական ապահովագրությանը տրվող հատկացումների շնորհիվ Սովետական Հայաստանում մեծ չափով աճեց ծննդաբերությունը և կրճատվեց մահացությունը։

Քառասուն տարում աշխարհի տարբեր երկրներից Սովետական Հայաստան ներգաղթեց ավելի քան 130 հազար հայ։

ՀՀԿ 22-րդ համագումարը կոմունիստներին հանրապետության աշխատավորներին կոչ արեց աշխատանքային նոր հաջողությունների հասնել ժողովրդական տնտեսության բոլոր ճյուղերում։

ՍՄԿԿ 22-րդ համագումարը։Հանրապետության ժողովրդական տնտեսության զարգացումը։1961թ․ հոկտեմբերին Մոսկվայում տեղի ունեցավ Սովետական Միության կոմունիստական կուսակցության 22-րդ համագումարը,որը պատմության մեջ մտավ իբրև կոմունիզմ կառուցողների համագումար։

1956-1961թթ․ ՍՍՀՄ-ում կառուցվեց ու շահագործման հանձնվեց շուրջ վեց հազար արդյունաբերական խոշոր ձեռնարկություն։

1956-1961թթ․ երկրում ավելի շատ բնակելի տուն կառուցվեց,քան նախորդ 15 տարվա ընթացքում։Նոր բնակարաններ ստացան 50 միլիոն մարդ։

Միայն 1963թ․ շահագործման հանձնվեցին 700 արդյունաբերական ձեռնարկություններ։

1963թ․ երկրի գյուղատնտեսությունն ստացավ 15 ձիաուժի 439 հազար տրակտոր,86 հազար բեռնատար ավտոմեքենա,180 հազար տարբեր տեսակի կոմբայն և շատ ուրիշ գյուղատնտեսական մեքենաներ ու սարքավորումներ։

Յոթնամյակի տարիներին շարք մտան 48 արդյունաբերական նոր ձեռնարկություն և արտադրամաս։Առաջին արտադրանքը տվեցին Ագարակի պղնձա-մոլիբդենային կոմբինատն ու Կիրովականի քիմիական կոմբինատի արտադրական նոր օբյեկտները։

Տեխնիկապես վերազինվեցին հանրապետության տրանսպորտն ու կապը։Էլեկտրիֆիկացվեցին Երևան-Սևան և Ալավերդի-Այրում երկաթուղային ուղեմասերը։Հանրապետության մի շարք շրջաններում շահագործման հանձնվեցին նոր ավտոմատ հեռախոսակայաններ,ընդլայնվեց միջքաղաքային հեռախոսային գծերի ցանցը,հաջողությամբ ծավալվում էր Երևանի հեռուստատեսային կայանի շինարարությունը։

1961թ․ համեմատությամբ 1962թ․ ցանքատարածություններն աճեցին 5,2 տոկոսով։

Հանրապետության գյուղատնտեությունը երկու տարում ստացավ 15 ձիաուժի 1915 տրակտոր,1160 բեռնատար ավտոմեքենա և շատ ուրիշ գյուղատնտեսական մեքենաներ։

1963թ․ մարտի 17-ին տեղի ունեցավ Հայկական ՍՍՀ Գերագույն սովետի և աշխատավորների դեպուտատների տեղական սովետների ընտրությունները։

Նստաշրջանը հանրապետության Գերագույն սովետի նախագահության նախագահ ընտրեց ՀՍՍՀ գիտությունների ակադեմիայի ակադեմիկոս Ն․Ք․Հարությունյանին։Հայկական ՍՍՀ Գերագույն սովետի նախագահ ընտրվեց գրականագետ Է․Ս․Թոփչյանը։

Նստաշրջանը որոշում ընդունեց Հայկական ՍՍՀ կառավարության՝Մինիստրների սովետ կազմելու մասին։Հանրապետության մինիստրների սովետի նախագահ հաստատվեց Ա․Ե․Քոչինյանը։

1963թ․ պլենումը ՍՄԿԿ Կենտկոմի առաջին քարտուղար ընտրեց Լ․Ի․Բրեժնևին,այդ պաշտոնից ազատելով Ն․Ս․Խրուշչովին։Հետագա զարգացում ստացավ հեռախոսային-հեռագրական կապը։Մեծացավ քաղաքային հեռախոսակայանների կարողությունը։Քաղաքներում ու գյուղերում ստեղծվեցին կապի ավելի քան 30 նոր բաժանմունքներ։

Յոթնամյա վերջին տարում նկատելի հաջողությունների հասան Հայաստանի գյուղատնտեսական աշխատողները։

Հայրենադարձությունը 1963-1965թթ․։1961թ․ օգոստոսի 12-ին ՍՍՀՄ Մինիստրների սովետը որոշում ընդունեց հայերի նոր հայրենադարձություն կազմակերպելու մասին։1961թ․ օգոստոսի 29-ին վերակազմակերպվեց Հայկական ՍՍՀ Մինիստրների սովետին առընթեր արտասահմանից վերադարձող հայերի ընդունման և տեղավորման կոմիտեն։

Բնակելի շենքների նոր զանգվածներ ստեղծվեցին Երևանում,Լենինականում,Կիրովականում,Ալավերդում,Ղափանում և Հրազդանում։

1962թ․ սկզբներին Կիպրոսից Բաթումի ժամանեց հայրենադարձների առաջին խումբը։Դրան հաջորդեց Արաբական Միացյալ Հանրապետությունից մեկնած քարավանը։<<Պիոներ>> ջերմանավը 1962թ․ վերջին Փեհլեվիի նավահանգստից Բաքու բերեց իրանահայերի առաջին խումբը։

1962-1965թթ․ Սովետական Հայաստան եկավ 1․655 ընտանիք,թվով 6․949 մարդ։

Հայրենադարձները,ճնշող մեծամասնությամբ,արհեստավորներ էին՝ փականագործներ,խառատներ,հյուսներ,կոշկակարներ և դերձակներ։

Սովետական Հայաստանի նոր քաղաքների մեջ զգալի թիվ էին կազմում անգրագետները և կիսագրագետները։

Հայրենադարձներից ավելի քան 400 մարդու նշանակվեց ծերության կենսաթոշակ։

Հայրենադարձները ներգրավվեցին հասարակական-քաղաքական կյանքի մեջ։Արաբական Միացյալ Հանրապետությունից ներգաղթած Խաչիկ Էմջյանը դեպուտատ ընտրված Կիրովականի քաղաքային սովետում,Իրաքից եկած Մուշեղ Միրզոյանը՝Հրազդանի քաղսովետում,իսկ ԱՄՆ-ից վերադարձած Օգսեն Սարյանը՝Երևանի քաղաքային սովետում։

Հանրապետությունում ու նրա սահմաններից դուրս ընդհանուր ճանաչման են արժանացել ՍՍՀՄ ժողովրդական արտիստուհի Գոհար Գասպարյանը,հանրապետության ժողովրդական արտիստներ Հովհաննես Բադալյանը և Միհրան Երկաթը,դիրիժոր Հովհաննես Չեքիջյանը,գրողներ Հովհաննես Ղուկասյանը,Ստեփան Ալաջաջյանը,Աբիգ Ավագյանը և ուրիշներ։

Բարձր ցուցանիշների համար Էջմիածնի շրջանի համար 3 սովխոզի բանվորներ Ամիր Առաքելյանը և Գաբրիել Թամազյանը արժանացան Սոցիալիստական աշխատանքի հերոսի կոչման։Երևանի էլեկտատեխնիակական գործարանի փականագործ Ժիրայր Աղայանը,Արաբկիրի տրիկոտաժի ֆաբրիկայի բանվորուհի Անժելա Դուրյանը,Շահումյանի Վ․Ի․Լենինի անվան մետաքսի կոմբինատի բանվորուհի Շաքե Թորեզյանը ընտրվեցին իշխանության բարձրագույն օրգանի՝հանրապետության Գերագույն սովետի դեպուտատներ,իսկ Գոհար Գասպարյանը՝ՍՍՀՄ Գերագույն սովետի դեպուտատ։

Բացի դրանից,1965թ․ Սովետական Հայաստանից սփյուռք են ուղարկվել 92 հազար օրինակ գրքեր,բազմաթիվ կինոնկարներ,ցուցադրական նյութեր և այլն։1965թ․ Բեյրութ մեկնեց հայկական ՍՍՀ գիտությունների ակադեմիայի թղթակից-անդամ Մորուս Հասրաթյանը։Մեկուկես տարի նա հայագիտական թեմաներով դասախոսություններ կարդաց Հայկազյան վարժարանում և Երվանդ Հյուսյանի հայագիտական ամբիոնում։

Սփյուռքահայ գաղթօջախներ այցելեցին գրողներ Հր․Քոչարը,Ս․Խանզադյանը,բանաստեղծներ Ս․Կապուտիկյանը և ուրիշներ։

Ֆրանսահայ մշակութային միությունը հայրենիք է ուղարկել գրողներ Զապել Եսայանի,Արշակ Չոպանյանի,Վահան Մալեզյանի,քանդակագործ Գյուրջյանի ավելի քան երեք հարյուր աշխատանքները,Հովհաննես Այվազովսկու ավելի քան քառասուն կտավ։Եգիպտոսից ստացվել է պատմաբան Արշակ Ալպոյաճյանի արխիվն ու գրադարանը։Հայաստան ուղարկվեցին նաև Թորոս Ազատյանի,Վազգեն Շուշանյանի,Մերուժան Պարսամյանի և ուրիշների արխիվները։

Սիրիայի ու Լիբանանի հայկական գաղթավայրերում ջերմ ընդունելություն գտան ՍՍՀՄ ժողովորդական արտիստ Թաթուլ Ալթունյանի ղեկավարած հայկական ժողովրդական երգի-պարի վաստակավոր անսամբլի ելույթները,իսկ Ալժիրում,Թունիսում,Իրանում,Մարոկկոյում,Իսրայելում հանդես եկավ ժողովրդական արտիստ Էդուարդ Մանուկյանի ղեկավարած Հայաստանի պարի պետական անսամբլը։

Յոթնամյա պլանի կատարման հիմնական հանրագումարները։Յոթնամյա պլանի կատարման արդյունքներն ամփոփեց Հայաստանի կոմկուսի 24-րդ համագումարը,որը կայացավ 1966թ․ մարտին։Հաշվետու զեկուցման մեջ,որով հանդես եկավ Կենտկոմի առաջին քարտուղար Ա․Ե․Քոչինյանը և Մինիստրների սովետի նախագահ Բ․Հ․Մուրադյանի՝<<ՍՍՀՄ ժողովրդական տնտեսության 1966-1970թթ․ հնգամյա պլանի վերաբերյալ 23-րդ համագումարի դիրեկտիվների նախագծի մասին>> զեկուցման մեջ արտացոլված էին յոթնամյակում Հայկական ՍՍՀ աշխատավորության նվաճումները։

Յոթնամյակը նշանավորվեց արդյունաբերական արտադրանքի ավելացմամբ արդյունաբերական առաջատար նոր ճյուղերի՝էլեկտրոնիկայի ու ռադիոէլեկտրոնիկայի,սարքաշիանության ու գործիքաշինության,հաշվիչ մեքենաների արտադրության և այլ ճյուղերի ստեղծմամբ։

Յոթնամյակի խոշորագույն նորակառույցներն էին Աթաբեկյանի և Երևանի հիդրոէլեկտարակայանները,Երևանի ջերմաէլեկտակայանը,որոնք զգալիորեն հարստացրին հանրապետության էներգետիկ բազան։

Յոթնամյակը լավ ցուցանիշներով ավարտեցին Քաջարանի հանքագործները։

1966թ․մայիսին ՍՍՀՄ Գերագույն սովետի նախագահության հրամանագրով Քաջարանի պղձա-մոլիբդենային կոմբինատը պարգևատրվեց Լենինի շքանշանով։

Ձեռնարկության առաջավորներից են Լենինի շքանշանակիր,վարորդ Օնիկ Ավետիսյանը,Աշխատանքային կարմիր դրոշի շքանշանակիր,էքսկավատորավար Արծրուն Առաքելյանը,վարպետ Արտեմ Աբրահամյանը,որը պարգևատրվեց Պատվո նշան շքանշանով և շատ ուրիշներ։

Առաջավոր ձեռնարկության փառք նվաճեց Հայաստանի քիմիայի առաջնեկը՝Երևանի Ս․Մ․Կիրովի անվան սինթետիկ կաուչուկի գործարանը։Աշխատանքային կարմիր դրոշի շքշանշանով պարգևատրվեց նաև Երևանի Վ․․Լենինի անվան էլեկտրամեքենաշինական գործարանը։

Այնտեղ աճել էր արտադրության առաջավորների մեծ ջոկատ։Նրանցից շատերը,այդ թվում՝հավաքող փականագործ Ս․Մխիթարյանը,մոնտաժող-փականագործ Վ․Մնացականյանը,կաղապարող Ի․Իսպիրյանը,փաթաթող բանվորուհի Վ․Գոլոշչապովան,բանվոր Ա․Կիրակոսյանը,զոդող Ժ․Հովհաննիսյանը և ուրիշներ արժանացան կառավարման բարձր պարգևեների։

Լենինականի Մայիսյան ապստամբության անվան տեքստիլ կոմբինատը 1966թ․ հունիսին պարգևատրվեց Աշխատանքային կարմիր դրոշի շքանշանով։

Արարատի ցեմենտա-թերթաքարային կոմբինատի վերանորոգող փականագործների,բրիգադավար Մինաս Խաչերովը,Լենինականի մասնագիտացված շինարարա-մոնտաժային վարչության մոնտաժող-փականագործների բրիգադավար Միքայել Պետրոսյանը,Անդրկովկասյան երկաթուղու Լենինականի ազդանշանային կապի ավագ էլեկտամեխանիկ Սարգիս Գևորգյանը,Հայկական ՍՍՀ Մինիստրների սովետի երկրաբանական վարչության Մեղրու երկրաբանական-հետախուզության խմբի հորատող Վլադիմիր Ամիրխանյանը,Երևանի գինու կոմբինատի բրիգադավար Արփիկ Ֆրանգուլյանը և ուրիշներ արժանացան Սոցիալիստական աշխատանքի հերոսի կոչման։

Հոկտեմբերյանի շրջանի <<Նաիրի>> սովխոզի երիտասարդ այգեգործ Աղվան Մնացականյանը գլխավորում էր սովխոզի ետ մնացող բրիգադիրներից մեկը։

Գյուղատնտեսական լավագույն կազմակերպիչներից է Շամշադինի շրջանի Մովսեսգեսի <<Ինտերնացիոնալ>> կոլտնեսության նախագահ Սեդրակ Պապյանը։1966թ․ նրան շնորհվեց Սոցիալիստական աշխատանքի հերոսի կոչում։Աչքի ընկան Կալինինոյի շրջանի Նորաշեն գյուղի կոլտնտեսության նախագահ Անդրանիկ Մանուկյանը,Վեդու շրջանի ՍՄ․Կիրովի անվան սովխոզի դիրեկտոր Վազգեն Ստեփանյանը,որոնք պարգևատրվեցին Լենինի շքանշանով։

Ժողովրդի կենսամակարդակի բարձրացումը։Միլիոնավոր աշխատավորների կենսամակարդակի բարձրացման կարևոր միջոցառումներից էր թոշակների արմատական կարգավորումը։ՍՍՀՄ Գերագույն սովետը 1956թ․ հունիսի 14-ին ընդունեց օրենք,որի շնորհիվ մեծ չափերով ավելացավ թոշակավորման ֆոնդը։Ծերության համար նույնպես սահմանվեցին թոշակի համապատասխան չափեր։

1956-1965թթ․ իջեցվեցին մանկական և բամբակե գործվածքից հագուստի,ալյումինե ամանեղենի,ռադիոապրանքների,հեռուստացույցների,ֆոտոապարատների,դեղորայքի և այլ ապրանքների գները։Մեծ աշխատանք կատարվեց նաև բնակարանային շինարարության,բնակչության կուլտուր-կենցաղային,բժշկական սպասարկման և ֆիզկուլտուրայի ու սպորտի զարգացման ուղղությամբ։

1956-1958թթ․ շահագործման հանձնվեց 398 հազար քառակուսի մետր բնակելի տարածք։

Աճեց Հայկական ՍՍՀ պետական բյուջեն,որը 1958թ․ եկամուտների գծով կազմում էր 2․577․370 հազար,իսկ ծախսերի գծով՝2․554․064 հազար ռուբլի։

1965թ․ Հայկական բնակչության թիվը 2,2 միլիոն էր։

ՍՄԿԿ 22-րդ համագումարը քննարկեց և ընդունեց ՍՍՀՄ ժողովրդական տնտեսության զարգացման 1966-1970թթ․ հնգամյա պլանի դիրեկտիվները։

Քաղաքների զարգացումը։Հայկական ՍՍՀ Ժողկոմխորհը 1938թ․ նոյեմբերին հատուկ որոշում ընդունեց <<Սոցիալիստական քաղաքների և ավանների շինարարության և հին քաղաքների վերակառուցման մասին>>։

Երևանում զարգացավ քիմիական,մեքենաշինական,թեթև ու սննդի արդյունաբերությունը,Լենինականում՝տեքստիլ,Կիրովականում՝քիմիական,իսկ Ալավերդում և Ղափանում՝պղնձարդյունաբերությունը։

Բուռն զարգացում ապրեցին և քաղաքների վերածվեցին Կիրովականը,Ալավերդին,Ղափանը,Գորիսը,Դիլիջանը,Ստեփանավանը և Էջմիածինը։1921-1928թթ․ Հայաստանում բնակարանային շինարարությանը հատկացվել է 3,1 միլիոն ռուբլի։

Առաջին հնգամյակում հանրապետության բնակարանային շինարարությանը հատկացվել է 4,4 միլիոն,իսկ երկրորդ հնգամյակում՝19,6 ռուբլի։

Պատերազմի տարիներին Երևանում կառուցվեցին <<Արարատ>> կամուրջը Հրազդան գետի վրա։

Մեծ Ղարաքիլիսա գյուղը դարձավ բարեկարգ քաղաք 70 հազար բնակչով։

Ղափանն ու Ալավերդին դարձան քաղաքներ,իսկ Շամլուղն ու Ախթալան՝քաղաքատիպ ավաններ։Զարգացան Քաջարան քաղաքը,Ագարակ և Դաստակերտ ավանները։

Ավարտվեց Սևանի կասկադի հիդրոէլեկտրակայանների շինարարությունը։Սևան և Հրազդան բնակավայրերը վերածվեցին քաղաքների,իսկ ամայի տարածություններում առաջացան Չարենցավան,Աբովյան քաղաքները,Արզնի,Նոր Հաճըն,իսկ Ձորագէսի շուրջը՝Թումանյան և Քոլագերան քաղաքատիպ ավանները։Հայաստանում զարգացան Դիլիջան,Ջերմուկ կուրորտային քաղաքները և Արզնի,Ծաղկաձոր և Հանքավան կուրորտային ավանները։

Սովետական Հայաստանի 23 քաղաքներից Երևանը,Լենինականը,Կիրովականը,Դիլիջանը,Ալավերդին,Ղափանը,Արթիկը,Կամոն,Հրազ-դանը,Հոկտեմբերյանը,Սևանը,Ջերմուկը և Էջմիածինը հանրապետական ենթակայության քաղքներ են,իսկ Արարատը,Ստեփանավանը,Գսրիսը,Իջևանը,Սպիտակը,Քաջարանը,Չարենցավանը,Արտա-շատը,Աշտարակը և Աբովանը՝շրջանային ենթակայության քաղաքներ։Առաջացան 27 քաղաքտիպ ավաններ՝Անիպեմզա,Ազիզբեկով,Ապարան,Ագարակ, Արզնի,Ախթալա և այլն։

Ավարտվեց մի քանի խոոշր շենքերի շինարարությունը՝ռադիոֆիզիկայի և էկեկտրոնիկայի ինստիտուտի շենքների կոմպլեքսը Աշտարակում,շինանյութերի և կառուցվածքային ինստիտուտի,պետական համալսարանի և ուսանողական հանրակացարանների շենքների կոմպլեքսը Երևանում և այլն։

Երևան,Ալավերդի,Ղափան,Քաջարան,Կիրովական,Հրազդան և այլ քաղաքներում ստեղծվել են անտառային գոտիներ։

1960թ․ սկսած Երևան,Լենինական,Կիրովական,Սևան,Դիլիջան,Իջևան քաղաքներում բնակչությունն օգտագործում է բնական գազ։

Քաղաքներում զարգացավ էլեկտրաքարշային,տրոլեյբուսային,ավտոմոբիլային տրանսպորտը։1933թ․ Երևանում շահագործման հանձնվեց էլեկտրաքարշը։

Հանրապետության բոլոր քաղաքներն ու գյուղերը ռադիոֆիկացված են։1957թ․ սկսեց գործել Երևանի հեռուսատեսության կայանը։

1951թ․ Հայկական մինիստրների սովետը հաստատեց Երևանի գլխավոր հատակագիծը։

Ավարտվեց Ազատության պողոտայի բարեկարգման աշխատանքերը։

Սայաթ-Նովայի պողոտայի բացումը կարևոր նշանակություն ունեցավ։

Կառուցապատվել է Կոմիտասի փողոցը։

Երևանի հիմնադրման 2750-ամյակը մեծ շուքով նշվեց 1968թ․։

Ալավերդին յուրահատուկ էր աշխարահագրական դիրքով։Քաղաքի կենտրոնը գտնվում է Դեբեդի կիրճում։

Ղափանում քաղաքային բնակչությունը հասավ 25 հազարի։

Քաջարանում ստեղծվեցին կուլտուր-լուսավորական և առողջապահական հիմնարկներ։Անցկացվեց ջրմուղ-կոյուղու ցանց։Քաղաքը էլեկտրիֆիկացվեց,ռադիոֆիկացվեց։Ստեղծվեց կապի լայն ցանց։

Քաղաքաշինական զգալի աշխատանք են կատարվել նաև Արթիկում,Ստեփանավանում,Սպիտակում,Գորիսում և այլուր։

<<Ջերմուկ>>,<<Սևան>>,<<Հանքավան>> ջրերի գործարանները տարեկան մի քանի միլիոն շիշ հանքային ջուր են արտադրում։

Այսպիսով,սովետական իշխանության տարիներին առաջացան սոցիալիստական նոր քաղաքներ և բանվորական ավաններ։Հիմնովին կերպարանափոխվեցին հին քաղաքները։

Սովետական Հայաստանը հաջորդ հնգամյակներում։Հայ ժողովուրդը ազգային զարթոնք ապրեց 1965թ․,երբ նշվեց Հայոց Մեծ եղեռնի 50-ամյա տարելիցը։

Ազգային զարթոնքը նախապատրաստեցին Սիլվա Կապուտիկյանի <<Քարավանները դեռ քայլում են>>,Պարույր Սևակի <<Անլռելի զանգակատուն>> ստեղծագործությունները,Հովհաննես Շիրազն իր ստեղծագործությամբ։Այդ օրերին մեծագույն նվաճում պիտի համարել խորհրդահայ պատմաբաններ Մկրտիչ Ներսիսյանի,Երվանդ Սարգսյանի,Ջոն Կիրակոսյանի գործերի հրատարակումը։

1965թ․ ապրիլի 24-ին Հայաստանում և Սփյուռքում անցկացվեցին հարյուրավոր սգո ցույցեր։

Եղեռնի 50-ամյակի նշման արդյունքում 1967թ․ Ծիծեռնակաբերդում վեր խոյացավ հուշակոթողը։

1964թ․ օգոստոսին 2-4 տարվա ազատազրկման դատապարտվեցին Խաչատուր Ամիրջանյանը,Վիգեն Բաբայանը,Մերուժան Հովհաննիսյանը,Խաչիկ Սաֆարյանը,Գրիգոր Եղյանը,Կարապետ Քիրամիջյանը,Էդվարդ Կակոսյանը,որոնք հավաքույթներ էին կազմակերպել Երևանում,Էջմիածնում,հետապնդել են Հայաստանը Խորհրդային Միությունից անջատելու և անկախ Հայկական պետականություն ստեղծելու նպատակ։

1960 թթ․ Հայաստանում գործում է <<Ազգային միացյալ կուսակցություն>> ընդհատակյա կազմակերպությունը,որի ղեկավարներն էին Հայկազ Խաչատրյանը,Ստեփան Զատիկյանը և Շահեն Հարությունյանը,որոնք 1969թ․ դատապարտվեցին ազատազրկման։

Կուսակցության օրգանն էր <<Փարոս>> թերթը։1968թ կուսակցության ղեկավար դարձավ Պարույր Հայրիկյանը։

1968թ․ ապրիլի 24-ին Ծիծեռնակաբերդում Արշակյանի,Նավասարդյանի և այլոց հետ Պ․Հայրիկյանը կազմակերպում է ազգային բովանդակության ռադիոհաղորդումներ։

Մինչև կալանավորվելը 1969թ․ ապրիլի 8-ը Պ․Հայրիկյանը վարում է ակտիվ ընդհատակյա գործունեություն՝նպատակ ունենալով Հայաստանը անջատել ԽՍՀՄ-ից ստեղծելու անկախ Հայկական պետություն։

1974թ․ օգոստոսին ՀխՍՀ Գերագույն դատարանի քրեական գործերով կոլեգիան Աշոտ Նավասարդյանին դատապարտեց ազատազրկման։

Դեռևս 1965-1967թթ․ դպրոցում գաղտնի ազգագրական խմբակ է կազմակերպել Անդրանիկ Մարգարյանը։1974թ․ նոյեմբերին դատարանի առաջ է կանգնում Պարույր Հայրիկյանը։Դատավճռում նշվում է,որ նա իր կյանքը նվիրել է ազատ և անկախ Հայաստանի ստեղծմանը։

Դատապարտվում է ինժեներ Անդրանիկ Մարգարյանը(հետագայում՝2000-2007թթ․ ՀՀ վարչապետ)։Դատավճռում նշվում է,որ դեռևս դպրոցում նա կազմակերպել է <<Պայքար աշակերտական միություն>> անունով գաղտնի խմբակ։1968թ․ նա մտել է <<Ազգային միացյալ կուսակցության>> մեջ,գրել է <<Երկունք>> վերնագրով թռուցիկներ։

Հատկանշական է ԵՊՀ ֆիզիկայի ֆակուլտետի և Էջմիածնի հոգևոր ճեմարանի շրջանավարտ Ռոբերտ Նազարյանի գործը։Նրա դատավճռում ասված է,որ տարել է հակախորհրդային պրոպագանդա։

1977թ․ Ռ․Նազարյանը գրել է բաց նամակ ԱՄՆ-ի նախագահ Ջեյմս Քարտերին,որում ընդգծել է,որ մենք զրկված ենք պետությունից։

Ամենաակտիվ կազմակերպություններից էին <<Հայկական ցեղասպանության արդարության մարտիկները>>,Հայաստանի ազատագրության Հայկական գաղտնի բանակը՝ԱՍԱԼԱ-ն։Արտասահմանում գործում էին նաև <<Հայ ազատագրական շարժում>>,<<Հայաստանի գաղտնի բանակ>> և այլ խմբեր։Ձևավորվում են ԱՄՆ-ի <<Երկունք>>,<<Այգ>> մասնաճյուղերն իրենց ճյուղավորումներով։

1973թ․ հունվարի 23-ին 78-ամյա Գուրգեն Յանիկյանը Լոս Անջելեսի <<Բալթիմոր>> հյուրանոցի ռեստորանում գնդակահարեց Թուրքիայի հյուպատոս Մեհմեդ Բեյդարին ու փոխհյուպատոս Դեմիրեին,որի համար դատապարտվեց 10 տարվա ազատազրկման։

Պատիժը կրելուց հետո Պ․Հայրիկյանը ղեկավարում է <<Ազգային ինքնորոշում>> միավորումը՝<<Անկախություն>> շաբաթաթերթով։

1953-1990թթ․ այլախոհության մեղադրանքով դատապարտվել է 107 մարդ։1990-ական թթ․ ՀՀ-ան Գերագույն դատարանի որոշումներով նրանք բոլորը արդարացվել են։

Ազգային զարթոնքին նպաստեց 1968թ․ Սարդարապատի ճակատամարտի հերոսներին նվիրված հուշարձան-համալիրի կառուցումը։

1966թ․ մարտին Հայաստանի կոմունիստական կուսակցության 24-րդ համագումարը,հավանություն տվեց <<ՍՍՀՄ ժողովրդական տնտեսության զարգացման 1966-1970թթ․ հնգամյա պլանի վերաբերյալ ՍՄԿԿ 23-րդ համագումարի դիրեկտիվների>> նախագծին։Շուտով ՍՄԿԿ 23-րդ համգումարում քննարկվեցին և հաստատվեցին ՍՍՀՄ ժողովրդական տնտեսության զարգացման 1966-1970թթ․ հնգամյա պլանի դիիրեկտիվները։

Արդյունաբերական արտադրանքի ծավալը մեծացավ մոտ 1,8 անգամ։Աճեցին արդյունաբերության առավել երիտասարդ ճյուղերը՝ճշգրիտ սարքաշինությունը,էլեկտրոնային և ռադիոտեխնիկական արդյունաբերությունը։Ստեղծվեցին ավտոմոբիլային և բժշկական արդյունաբերությունը,դրվեցին միկրոբիոլոգիական արդյունաբերության հիմքերը։Հզորացավ էներգետիկան։1965թ․ համեմատությամբ 1970թ․ էլեկտրաէներգիայի արտադրությունը կրկնապատկվեց՝հասնելով 6 միլիոն կվտ ժամի։

1969թ․ Արարատյան դաշտում սկսվեց Հայաստանի ատոմային էլեկտրակայանի շինարարությունը,որը նախատեսված էր ավարտել 9-րդ հնգամյակում։Այդ էլեկտարակայանը մեկ տարում պետք է տար այնքան էլեկտարէներգիա,որքան տալիս էին Հայաստանի բոլոր ջերմաէլեկտարակայանները և հիդրոէլեկտարակայանները միասին վերցրած։

1967թ․ ավարտվեց Երևան-Թբիլիսի երկաթուղային էլեկտրիֆիկացումը։

Հնգամյակի տարիներին շահագործման հանձնվեցին 110 արդյունաբերական ձեռնարկություններ և խոշոր արտադրամասեր,այդ թվում Երևանի քիմիական ռեակտիվների և կենցաղային քիմիայի,Արզնու բյուրեղապակու գործարանները,Հրազդանի լեռնաքիմիական կոմբինատի հարստացուցիչ ֆաբրիկան և այլն։

1966թ․ Երևանի ավտոմոբիլային երիտասարդ գործարանը թողարկեց <<Երազ>> ավտոմեքենան։

Ոսկե մեդալի արժանացավ Երևանի <<Նաիրի>> էլեկտրոնային հաշվիչ մեքնենան։Լայպցիգի տոնավաճառում 1965թ․ ոսկե մեծ մեդալների արժանացան Երևանի ֆրեզերային հաստոցների գործարանի արտադրած հաստոցներից մեկը և <<Երևան>> գորգը։75 մեդալ նվաճեցին <<Արարատ>> տրեստի արտադրած հայկական կոնյակներն ու գինիները։

Սովետական Հայաստանից հաստոցներ արտահանվեցին Նորվեգիա,Իտալիա,Ֆրանսիա,Ֆինլանդիա և այլուր։Էլեկտրական շարժիչներ,տարբեր տեսակի սարքեր,ժամացույցներ ուղարկվեցին Իրան,Թուրիքա,Ավստրիա,Անգլիա և սոցիալիստական երկրներ։

Մեծ հանբավ ձեռք բերեցին Արփա-Սևան թունելի շինարարությունում Հայկական ՍՍՀ վաստակավոր շինարաար,տեղամասի պետ,ուկրաինացի Իվան Նուժին,Երևանի և Հրազդանի ջերմաէլեկտրակենտրոնների շինարարությունում՝Հայկական ՍՍՀ Գերագույն սովետի դեպուտատ,էքսկավատորավար,ռուս Նիկոլայ Կոստինը,կառավարական բարձր պարգև ստացավ Որոտանի կասկադի հորատողների բրիգադավար Իվան Չոբանը և ուրիշներ։

8-րդ հնգամյակում զգալի հաջողություններ ձեռք բերվեցին նաև գյուղատնտեսության բնագավառում։Զգալի էր հացահատիկի արտադրանքի ավելացումը և բերքատվության բարձրացումը։

Կառուցվեցին Ապարանի և Մանթաշի ջրամբարները,շարք մտավ Արտաշատի շրջանի Մխչյան գյուղի ջրհան կայանը,Առաջ էր ընթանում Արզնի-Շամիրամ ջրանցքի երկրորդ հերթի,Որոտանի և Քասախի ոռոգման ցանցի և մի շարք այլ ջրանցքների և ջրհան կայանների շինարարությունը։1967թ․ Մարտունու շրջանի Վարդենիկ գյուղի կոլտնտեսությունը պարգևատրվեց Լենինի շքանշանով։Լենինի շքանշանով պարգևատրվեց նաև Հոկտեմբերյանի շրջանի <<Նաիրի>> սովխոզը,իսկ Ախուրյանի շրջանի Ազատան գյուղի կոլտնտեսությունը և Կալինինոյի շրջանի անվան սովխոզը՝Աշխատանքային կարմիր դրոշի շքանշանով։

1966-1970թթ․ հանրապետությունում կառուցվեցին 6 միլիոն քառ․ մ տարածությամբ բնակելի տներ։

Տնտեսական և կուլտուրական շինարարության ասպարեզում հանրապետության աշխատավորների ձեռք բերած հաջողությունների համար 1968թ․ հոկտեմբերին ՍՍՀՄ Գերագույն սովետի նախագայության հրամանագրով Սովետական Հայաստանը պարգևատրվեց Լենինի երկրորդ շքանշանով։

1970թ․ նոյեմբերի վերջին հայ ժողովուրդը մեծ շուքով տոնեց Հայաստանում սովետական կարգերի հաստատման ու կոմունիստական կուսակցության կազմավորման կեսդարյա հոբելյանը։

Հոբելյանական օրերին Հայաստանում էր գտնվում ՍՄԿԿ Կենտկոմի քարտուղար Լ․Ի․Բրեժնևը։

Սովետական Հայաստանի 50-ամյա հոբելյանը հանդիսավորությամբ նշվեց նաև հայկական սփյուռքում։

ՍՄԿԿ 24-րդ համագումարը տեղի ունեցավ 1971թ․ գարնանը,որը հաստատեց ՍՍՀՄ ժողովրդական տնտեսության զարգացման 1971-1975թթ․ հնգամյա պլանի դիրեկտիվները։

Հնգամյակում հանրապետության ազգային եկամուտն աճեց 46 տոկոսով։Սովետական Հայաստանում իրացվեց 4,5 միլիադ ռուբլու կապիտալ ներդրում։Մեքենաշինության մեջ աչքի ընկան սարքաշինության,ռադիո և էլեկտրոնային արդյուանբերությունը։Զարգացան նոր ճյուղեր՝միկրոկենսաբանական,բժշկական և այլն։

Իններոդ հնգամյակում մեծացան Հրազդանի պետական շրջանային էլեկտրակայանի էներգետիկ կարողությունները,շարք մտան երկաթի արտադրության փորձնական-արդյունաբերական գործարանը Երևանում,Իջևանի <<Բենտոնիտ>> կոմբինատը,Չարենցավանի լիզինի արտադրության,Աբովյանի բիոքիմիական պատրաստուկները և այլն։

Ժամկետից շուտ ավարտվեցին <<Հայէլեկտրալույս>> միավորումը,<<Էլեկտրոն>> գործարանը,Քանաքեռի ալյումինի,Երևան արհեստական ալմաստե գործիքների,Դիլիջանի <<Իմպուլս>>,Երևանի <<Գարուն>> կարի արտադրական միավորումը և այլն։

Ժողովրդական տնտեսության,գիտության ու տեխնիկայի զարգացման շնորհիվ մեծ առաջընթաց տեղի ունեցավ ժողովրդի նյութական ու մշակութային մակարդակի բարձրացման բնագավառում։

Հանրապետությունում կառուցվեց 6,5 միլիոն քառ․մ բնակելի տարածություն։

Իններորդ հնգամյակի երկրորդ տարվա վերջում լրացավ ՍՍՀՄ-ի կազմավորման 50 ամյակը։Ժողովուրդը իններորդ հնգամյակի ինտերնացիոնալ կառույցներ անվանեց Հայաստանի ատոմային էլեկտարակայանը,Արփա-Սևան ստորերկրյա ջրատարը,Տաթևի հիդրոէլեկտրակայանը,Հրազդանի լեռնաքիմիական կոմբինատը։

Հեղափոխությունից առաջ Սովետական Հայաստանի տարածքում կար ընդհամենը չորս քաղաք՝Երևան,Ալեքսանդրապոլ,Նոր Բայազետ և Գորիս։Երևանում ստեղծվել էր նոր քաղաք-թաղամասեր՝Արաբկիրը,Աջափնյակը,Նոր Նորքը,Զեյթունը,Արարատյան զանգվածը և այլն։

Երևանի 300 արդյունաբերական ձեռնարկություններ 1977թ․ տալիս էին հանրապետության արդյունաբերական արտադրանքի կեսից ավելին։

Այստեղ գործում են ոչ միայն թեթև արդյունաբերության,այլև մեքենաշինական,սարքաշինական,էլեկտրատեխնիկական բազմաթիվ ձեռնարկություններ։

Կիրովականը՝հանրապետության երրորդ քաղաքը,մեծ քիմիայի կենտրոնն էր։1978թ․ վերջում ուներ 145 հազար բնակիչ։

1976թ․ փետրվարի 24-ից մինչև մարտի 5-ը Մոսկվայում տեղի ունեցավ ՍՄԿԿ 25-րդ համագումարը,որը քննարկեց ՍՄԿԿ Կենտկոմի հաշվետվությունը և կուսակցության հերթական խնդիրները ներքին և արտաքին քաղաքականության բնագավառում հարցը,որի մասին զեկուցեց ՍՄԿԿ Կենտկոմի գլխավոր քարտուղար Լ․Ի․Բրեժնևը ՍՍՀՄ ժողովրդական տնտեսության զարգացման 1976-1980թթ․ հիմնական ուղղությունները և այլ հարցեր։

Որոշվեց զարկ տալ էլեկտրոնային,ռադիոտեխնիկական,էլեկտրատեխնիկական,հաստոցաշինական ու գործիքաշինական արդյունաբերության զարգացմանը։

Սովետական Հայաստանի աշխատավորները կենսագործելով ՍՄԿԿ 25-րդ և ՀԿԿ 26-րդ համագումարների պատմական որոշումները,նոր հաջողությունների հասան տասներորդ հնգամյակի առաջին երեք տարում։

Հանրապետության էլեկտրաէներգիայի հաջողություններից էր Անդրկովկասում միակ ատոմային էլեկտարակայանի առաջին էներգաբլոկի գործարկումը՝405 հազար կվտ հզորությամբ։Բարձրացավ գյուղատնտեսական մթերքների արտադրությունը։

Թալինում,Եղվարդում,Սևանում,Ջրառատում և այլ վայրերում կառուցվեցին անասնապահական հսկա համալիրներ,թռչնաֆաբրիկաներ։

Մեծ աշխատանքներ են կատարվում Արփա-Սևան հիդրոտեխնիկական թունելի շինարարությունն ավարտելու ուղղությամբ։

Նախատեսվում էր Որոտան գետի վերին հոսանքից 200 միլիոն խորանարդ մետր ջուր մղել նախ Արփա գետը,իսկ այնուհետև Արփա-Սևան թունելով՝Սևանա լիճ։

Բանվորների ու ծառայողների ամսական միջին աշխատավարձը 1976թ․ հասավ 146 ռուբլու՝1975թ․ 139 ռուբլու դիմաց։Շարունակվում էր ծավալվել բնակարանային շինարարությունը։Ավելի բարելավվեց բնակչության բուժսպասարկումը։1978թ․ հանրապետությունում աշխատում էր ավելի քան 10 հազար 400 բժիշկ։

Հանրապետության բնակչությունը աճեց և 1978թ․ հասավ 3 միլիոնի։

Լենինական,Կիրովական,Դիլիջան քաղաքները,այդ թվում Աբովյան,Ղափան,Սիսիան,Մասիս,Արարատ և այլն,ինչպես նաև մեծ թվով աշխատանքային կոլեկտիվներ արժանացան Հայաստանի կոմկուսի Կենտկոմի,Հայկական ՍՍՀ Մինիստրների խորհրդի,ՀԱՄԽ-ի և ՀԼԿԵՄ Կենտկոմի փոխանցիկ կարմիր դրոշին։

1977թ․ հոկտեմբերի 7-ին ՍՍՀՄ Գերագույն սովետի յոթերորդ արտահերթ նստաշրջանը ընդունեց ՍՍՀՄ նոր սահմանադրությունը։

ՍՍՀՄ սահմանադրության հիման վրա կազմվեց և հայկական ՍՍՀ Գերագույն սովետի արտակարգ յոթերորդ 1978թ․ ապրիլի նստաշրջանում հաստատվեց նաև Հայկական ՍՍՀ նոր սահմանադրությունը։

1971-1976թթ․ հանրապետությունում թողարկվեց արդյունաբերական արտադրանքի մոտ 500 նոր տեսակներ։Արդյունաբերական 180 արտադրատեսակներ արտահանվում են աշխարհի ավելի քան 80 երկրներ,այդ թվում ԱՄՆ-ը,Անգլիա,Ֆրանսիա,Իտալիա և այլն։

Սովետական Հայաստանը միութենական հանրապետություններից ամենափոքրն է։Նրա տարածքը մոտ 30 հազար քառ․ կմ է։

Սովետական Հայաստանը ակտիվ մասնակցություն է ունեցել ՍՍՀՄ մեծ կառույցներին,ինչպես օրինակ,դարի մեծ կառույց ԲԱՄ-ին։

1978թ․ հոկտեմբերին մեծ շուքով տոնվեց Արևելյան Հայաստանը Ռուսաստանի կազմի մեջ մտնելու 150-ամյակը։Այն վերածվեց ՍՍՀՄ ժողովուրդների բարեկամության,ռուս ժողովրդի նկատմամբ հայ ժողովրդի անսահման սիրո և երախտագիտության մեծ ցույցի։

Հոկտեմբերի 14-ին մեծ հոբելյանի առթիվ տեղի ունեցավ Հայաստանի կոմկուսի Կենտրոնական կոմիտեի և Հայկական ՍՍՀ Գերագույն սովետի հանդիսավոր նիստ,որտեղ զեկուցումով հանդես եկավ ՀԿԿ Կենտկոմի առաջին քարտուղար Կ․Դեմիրճյանը։

Իններորդ հնգամյակում նախատեսվում էր շարք մտցնել Զոդի ոսկու հանքերի կոմբինատը,Արարատի հարստացուցիչ ֆաբրիկան,Հրազդանի լեռնաքիմիական կոմբինատի կավահողի և քիմիական արտադրանքի կարողությունները։

Նախատեսվում էր նոր հիվանդանոցների,հանգստյան տների կառուցում։

Զանգվածային գրադարանների թիվը 1975թ․ պետք է հասցվեր 1343-ի,ակումբներինը՝1231-ի,պետք է ավելանար կինոսարքերի,թատրոնների թիվը։

Նախատեսվում էր շահագործման հանձնել պետական պատկերասրահի,հանրային գրադարանի գրապահոցի,<<Հայֆիլմ>> կինոստուդիայի նոր շենքերը և այլն։

Հայաստանում հատկապես արդյունավետ էին թռչնաբուծական համալիրները,ավելացավ հավի մսի և ձվի արտադրությունը։

1972թ․ սեպտեմբերի 1-ից նախատեսվում էր բարձրացնել բուհերի ուսանողների և միջնակարգ մասնագիտական հաստատություններում սովորողների կրթաթոշակների չափերը,ընդլայնել նրանց շրջանակը։

Շարք մտան 71 արդյունաբերական ձեռնարկություններ։Կարևորներն են Հայաստանի ատոմակայանը,Շամբի հիդրոէլեկտարակայանը,Հրազդանի մեքենաշինական գործարանը,Ախթալայի պահածոների,Աբովյանի գարեջրի գործարանները,Երևանի,Աբովյանի և Ղափանի երկաթբետոնի կոնստրուկցիաների գործարանները,հացի,պանրի,գինու մի շարք ձեռնարկությունները։

Շահագործման հանձնվեցին Սևան-Շորժա-Զոդ,Երևան-Նուռնուս երկաթուղագծերը,ծավալվեց Երևանի մետրոպոլիտենի շինարարությունը։

Կառուցվեցին 370 կմ․ ավտոճանապարհներ,որոնցից ամենակարևորը Մեղրի-Քաջարան ավտոճանապարհն էր։

Շարք մտավ <<Զվարթնոց>> օդանավակայանի առաջին հերթը։

Տասնմեկերորդ հնգամյակի 1981-1985թթ․ կարևորագույն խնդիրներն էին բնակչության պահանջմունքների առավել լրիվ բավարարումը։

Վերակառուցման աշխատանքներ իրականացվեցին <<Նաիրիտ>> գիտարտադրական միավորումում,Ալավերդու լեռնամետալուրգիական կոմբինատում,Երևանի <<Պոլիվինիլացետատ>> գործարանում և այլուր։

Հնգամյակի տարիներին վերակառուցվեց Ղազախ-Երևան գազամուղի Դիլիջան-Սևան հատվածը։

Զարգացման բարձր տեմպեր հաղորդվեց մեքենաշիանությանը։

Աշխատանքներ տարվեցին նոր էլեկտրոնային հաշվիչ մեքենաների համակարգերի,սարքերի ստեղծման ուղղությամբ։Նախատեսվեց հնգամյակի ավարտին արտադրել 30 հզ․ ավտոբեռնիչ ու ավտոֆուրգոն։

Վերակառուցվեցին և տեխնիկապես վերաշինվեցին գործող կահույքի ֆաբրիկաները։

Ընդլայնվեց ցեմենտի և շիֆերի արտադրությունը,ընդարձակվեց Արարատի ցեմենտի-շիֆերի կոմբինատը։

Հնգամյակում խթանվեց թեթև արդյունաբերությունը,ավելացավ մետաքսի,գորգերի,գուլպեղենի,կարի ու կոշիկի արտադրությունը։Ընդլայնվեց սննդի արդյունաբերությունը։Խնդիր դրվեց ավելացնել բուսաբուծության և անասնապահական մթերքների արտադրությունը։

Բացվեցին կապի 80 նոր բաժանմունքներ։

Ամսական միջին աշխատավարձը հասավ 80 ռուբլու։

1980-ական թթ․ Հայաստանում կար 27 քաղաք,31 քաղաքատիպ ավան։

1986թ․ ապրիլին տեղի ունեցած ԽՄԿԿ 27-րդ համագումարը նպաստեց <<ԽՍՀՄ տնտեսական ու սոցիալական զարգացման 1986-1990թթ․ և մինչև 2000թ․ ընկած ժամանակաշրջանի հիմնական ուղղությունները>>։

Սակայն 12-րդ հնգամյակը (1986-1990թթ․) վերջինն էր խորհրդային երկրի պատմության մեջ։Գորբաչովյան վերակառուցման քաղաքականության ձախողումը,1988թ․ ծայր առած Արցախյան շարժումը և նույն թվականի դեկտեմբերի 7-ին Սպիտակ-Գյումրի տարածաշրջանում տեղի ունեցած ավերիչ երկաշարժը արմատապես փոխեցին հասարակական-քաղաքական կյանքի ընթացքը,և հնգամյակի խնդիրների մինչև վերջ իրականցումը մնաց անավարտ։Դա ևս խորհրդային երկրի և Խորհրդային Հայաստանի պատմության մայրամուտն էր։Սկսվում է բոլորովին նոր պատմաշրջան։

Մշակույթը( 1946-1991թթ․)

Ժողովրդական կրթության հետագա զարգացումը։Հայրենական մեծ պատերազմի հաղթական ավարտից հետո սովետական ամբողջ ժողովուրդը կրկրին ձեռնամուխ եղավ խաղաղ ստեղծագործական աշխատանքի։Ետպատերազմյան տարիները,հատկապես 50-ական թթ․ երկրորդ կեսը և 60-ական թթ․,նշանավորվեցին զգալի փոփոխություններով ժողովրդական կրթության բնագավառում։

1967թ․ սեպտեմբերին Հայաստանում դպրոցների թիվը հասնում էր 1596-ի,ուր սովորում էր 593․395 աշակերտ։

Մեծ ուշադրություն էր դարձվում դպրոցական արհեստանոցների և լաբորատորիաների սարքավորման վրա,որոնք պետք է հնարավորություն տային իրականացնելու աշակերտների արտադրական ոսուցումը։Դպրոցներին հատկացվեցին հաստոցներ,շարժիչներ,ավտոմեքենաներ,գործիքներ,զանազան սարքավորումներ։

Միջնակարգ դպրոցի աշակերտները սկսեցին գիտելիքների որոշակի պաշար ձեռք բերել նաև տեխնիկայից,ծանոթանալ արտադրական պրոցեսներին։Դպրոցներում մտցվեցին նոր առարկաներ՝հանրօգուտ աշխատանք,տնավարություն,ձեռքի աշխատանք։

Մշակվեց թեզիսների նախագիծ՝<<Կյանքի հետ դպրոցի կապն ամրապնդելու և երկրում ժողովրդական կրթության սիստեմի հետագա զարգացման մասին>>։

Միջնակարգ կրթությունը բաժանվում էր երկու էտապի։Դրանցից առաջինում՝ութամյա դպրոցում,որը ստեղծվելու էր գոյություն ունեցող յոթնամյա դպրոցի փոխարեն,ուսուցումը պետք է լիներ պարտադիր,իսկ երկրորդ էտապը՝միջնակարգ դպրոցն էր և լրիվ միջնակարգ կրթությունը։Նախատեսվում էր գիշերօթիկ դպրոցների հետագա զարգացում։

1959թ․ ապրիլին կայացած Հայկական ՍՍՀ Գերագույն սովետի հինգերորդ գումարման առաջին նստաշրջանը հավանություն տվեց <<Կյանքի հետ դպրոցի կապի ամրապնդման և Հայկական Սովետական Սոցիալիստական հանրապետության մեջ ժողովրդական կրթության սիստեմի հետագա զարգացման մասին>> օրենքի նախագծին։Այսպիսով,ուսուցման առաջին էտապը՝ոչ լրիվ միջնակարգ կրթությունը,ընդգրկում էր 1-ից 8-րդ դասարանները,իսկ ուսուցման երկրորդ էտապը՝միջնակարգ դպրոցը՝9-ից 11-րդ դասարանները։ՍՄԿԿ Կենտկոմի և ՍՍՀՄ Մինիստրների սովետի թեզիսներում նշվում էր,որ սովետական դպրոցում ուսուցման պրոցեսն իրականացվելու էր մայրենի լեզուներով։Միութենական և ինքնավար հանրապետությունների դպրոցներում ուսուցանվում է նաև ռուսաց լեզու։

1964-1965թթ․ ուսումնական տարում միջոցներ ձեռնարկվեցին դպրոցական կրթությունը երկու շրջանի տեղափոխելու ուղղությամբ․առաջին շրջան՝ոչ լրիվ միջնակարգ դպրոց՝յոթ դասարանի ծավալով և լրիվ միջնակարգ դպրոց՝10-րդ դասարանի ծավալով։1966-1967թթ․ ուսումնական տարվանից դպրոցներում մտցվեցին քննություններ՝ոչ-լրիվ միջնակարգ դպրոցն ավարտողների համար 7-րդ դասարանում և լրիվ միջնակարգ դպրոցն ավարտողների համար՝հասունության ատեստատի քննություններ 10-րդ դասարանում։Երևանի և Հայաստանի այլ քաղաքների մի շարք դպրոցների բարձր դասարաններում ուսուցումը տարվում է մաթեմատիկայի կամ ֆիզիկայի թեքումով։

1966թ․ ուսուցիչների թիվը Հայաստանում հասավ 26 հազարի։

Իրենց մանկավարժական լավագույն աշխատանքով աչքի ընկան Երևանի Ն․Կ․Կրուպսկայայի անվան դպրոցի դիրեկտոր Մ․Հայկազունին,Կամո քաղաքի միջնակարգ դպրոցի ուսուցիչ Մ․Ա․Թումանյանը,Կալինինոյի շրջանի Պրիվոլնոյե գյուղի դպրոցի ուսուցիչ Ն․Լ Գոլուբյատնիկովը և ուրիշներ։

Լենինի շքանշանի արժանացան Թ․Ս․Աղաջանյանը (Ղափանի դպրոցի ուսուցչուհի),Բ․Ա․Բաղդասարյանը( Երևանի Ա․Ս․Պուշկինի անվան դպրոցի դիրեկտոր),Հր․Ս․Բոյաջյանը( Երևանի Ֆ․Ձերժինսկու անվան միջնակարգ դպրոցի դիրեկտոր),Մ․Ս․Չոփուռյանը և ուրիշներ։1969թ․ Երևանի Մանուկ Աբեղյանի անվան դպրոցի ուսուցիչ Դաղբաշյանը արժանացավ Սոցիաիստական աշխատանքի հերոսի բարձր կոչման։Հանրապետության ավելի քան 900 մանկավարժներ կրում են Հայկական ՍՍՀ վաստակավոր ուսուցչի պատվավոր կոչում։

Սովետական Հայաստանի մարզիկները զգալի հաջողություններ ձեռք բերեցին ֆիզիկական կուլտուրայի տարբեր բնագավառներում։1953թ․ սկսած Երևանի <<Արարատ>> ֆուտբոլային խումբը մասնակցում է ՍՍՀՄ ֆուտբոլի գծով առաջնությանը։

Աշխարհով մեկ հայտնի են աշխարհի և օլիմպիական խաղերի չեմպիոներ Հրանտ Շահինյանի և Ալբերտ Ազարյանի( մարմնամարզություն),Վլադիմիր Ենգիբարյանի( բռնցքամարտ),Իգոր Նովիկովի( ժամանակակից հնգամարտ) անունները։Տիգրան Պետրոսյանը 1959թ․ նվաճեց ՍՍՀՄ շախմատի չեմպիոնի կոչումը,իսկ 1963թ․՝հաղթելով Միխայիլ Բոտվիննիկին,դարձավ աշխարհի չեմպիոն։1966թ․ գրոսմայստեր Տիգրան Պետրոսյանը պահպանեց շախմատի գծով աշխարհի չեմպիոնի կոչումը՝հաղթելով Բ․Սպասկուն։

Մեծ ուշադրություն էր դարձվում բարձրագույն ուսումնական հաստատությունների ուսումնական բազայի ընդլայնմանը։

1949թ․ երկրաբանական ֆակուլտետ կազմակերպվեց նաև Երևանի պոլիտեխնիկական ինստիտուտում։1950-60-ական թթ․ կազմակերպվեց կադրերի պատրաստում՝ավելի քան 5 մասնագիտությունների՝այդ թվում աստղագիտության,հաշվիչ մեքենաների,էլեկտրոնիկայի,սիլիկատային քիմիայի,ֆիզիկայի,արհեստական մետաքսաթելի,կիբեռնետիկայի,ատամնաբուժության գծով և այլն։

1959թ․ Լենինականում և Կիրովականում ստեղծվեցին Երևանի պոլիտեխնիկական ինստիտուտի ֆիլիալներ,որոնք կադրեր են պատրաստում մեքենաշինության,արդյունաբերական ու քաղաքացիական շինարարության և այլ մասնագիտությունների գծով։

Մեծ աշխատաքն կատարվեց Հայաստանի բարձրագույն ուսումնական հաստատությունները պրոֆեսորա-դասախոսական բարձրորակ կադրերով համալրելու ուղղությամբ։1967թ․ հանրապետության բարձրագույն ուսումնական հաստատություններում դասախոսում էր 2865 մարդ,այդ թվում գիտության 190 դոկտոր ու պրոֆեսոր,1120 գիտության թեկնածու։

Գիտություն։1950-1960-ական թթ․ Սովետական Հայաստանի համար գիտական մտքի բուռն զարգացման ժամանակաշրջան էին։

Մաթեմատիկայից,քիմիայից,ֆիզիկայից,կենսաբանությունից և մյուս գիտություններից սկսեցին ճյուղազատվել նոր ուղղություններ։Տեխնիկայի բնագավառում սկսեցին առաջատար դեր խաղալ ավտոմատիկան ու կիբեռնետիկան։

1967թ․ ակադեմիայի հիմնարկներում աշխատում էր 4100 մարդ,որոնցից 1330-ը գիտական աշխատողներ,այդ թվում՝84-ը գիտությունների դոկտոր,524-ը թեկնածու։Ընդլայնվեց գիտահետազոտական հիմնարկների ցանցը։1967թ․ այդ հիմնարկներում ընգրկված աշխատողների ընդհանուր թիվը անցնում էր 20 հազարից,որից 8 հազարը գիտական աշխատողներ էին։

1947թ․ ընդհանուր ժողովը Հայկական ՍՍՀ գիտությունների ակադեմիայի պրեզիդենտ ընտրեց ականավոր գիտնական ակադեմիկոս Վիկտոր Համազասպի Համբարձումյանին։

Հայկական ՍՍՀ գիտությունների ակադեմիայի թղթակից-անդամներ ընտրվեցին հնագետ Բ․Բ․Պիոտրովսկին,որը գլխավորում էր Կարմիր բլուրի պեղումների գիտական արշավախումբը,անվանի բուսաբաններ Ա․Լ․Թախթաջյանը և Մ․Կ․Չայլախյանը։Գիտությունների ակադեմիայի ակադեմիկոսներ ընտրվեցին մաթեմատիկոս Ա․Լ․Շահինյանը,ֆիզիոլոգ Է․Հասրաթյանը,պատմաբան Ա․Ռ․Հովհաննիսյանը,Մ․Գ․Ներսիսյանը (պատմութոյւն),Ա․Լ․Մնջոյանը (քիմիա),Ա․Բ․Կարինյանը (գրականագիտություն),Ս․Ն․Մերգելյանը (մաթեմատիկա),Ա․Գ․Հովհաննիսյանը (պատմություն) և ուրիշներ։Ակադեմիկոսներ ընտրվեցին ՍՍՀՄ ժողովրդական նկարիչ Մարտիրոս Սարյանը,կոմպոզիոտր Արամ Խաչատրյանը,գրող Ստեփան Զորյանը։

1958թ․ ֆիզիկայի բնագավառում սկսվեցին աշխատանքները ՍՍՀՄ-ում խոշորագույն էլեկտրոնային արագացուցչի նախագծման,ապա կառուցման ուղղությամբ՝6 միլիարդ էլեկտրոն-վոլտ էներգիայում։Աշխատանքները կատարվում էին Ա․Ի․Ալիխանյանի ղեկավարությամբ։1967թ․ էլեկտրոնային արագացուցչի կառուցումն ավարտվեց։

Բյուրականի աստղադիտարանի գիտական ուսումնասիրությունները,որոնք ղեկավարում է խոշորագույն աստղաֆիզիկոս Վ․Հ․Համբարձումյանը,1950-1960-ական թթ ընթանում էին երկու ուղղությամբ՝գալակտիկայի (Ծիր Կաթինի) կառուցվածքի օրինաչափությունների,աստղերի և աստղային համակարգությունների ծագման ու զարգացման և կոսմիկական նյութի հետազոտությունների գծով։

Աստղասփյուռների հայտնաբերման համար 1950թ․ ակադեմիկոս Վ․Հ․Համբարձումյանը և Բյուրականի աստղադիտարանի գիտական աշխատակից Բ․Ե․Մարգարյանը արժանացան պետական մրցանակի։

Բյուրականի աստղադիտարանը դարձել է միջազգային գիտական սեսիաների ու խորհրդակցությունների հավաքատեղի։Ակադեմիկոս Վ․Հ․ Համբարձումյանը 1962-1965թթ․ Աստղագետների միջազգային միության պրեզիդենտն էր։

1950-1960թթ․ մեծ ծավալ ընդունեցին քիմիայի բնագավառի հետազոտական աշխատանքները։Զարգանում են հետևյալ ուղղությունները՝օրգանական նուրբ սինթեզ,ացետիլենի և նրա ածանցյալների քիմիա,ամոնիումի միացությունների քիմիա,ֆիզիկական քիմիա,քիմիական տեխնոլոգիա,անօրգանական քիմիա։

1956թ․ հանրապետության գիտությունների ակադեմիայի համակարգում ստեղծվեց նուրբ օրգանական քիմիայի ինստիտուտը,որը զբաղվում է կենսաբանորեն ակտիվ միացությունների սինթեզով։Ինստիտուտը Հայկակակն ՍՍՀ գիտությունների ակադեմիայի ակադեմիկոս Ա․Լ․Մնջոյանի գլխավորությամբ նշանակալից հաջողությունների է հասել դեղանյութերի ստեղծման ասպարեզում։

1957թ․ հիմնվեց Հայկական ՍՍՀ գիտությունների ակադեմիայի օրգանական քիմիայի ինստիտուտը։

Քիմիական ֆիզիկայի բնագավառի հետազոտությունների կենտրոն դարձավ Հայկական ՍՍՀ գիտությունների ակադեմիայի քիմիական ֆիզիկայի լաբորատորիան,որը հիմնադրվել է 1959թ․։Այստեղ,Հայկական ԳԱ ակադեմիկոս Ա․Բ․Նալբանդյանի ղեկավարությամբ,մշակվում է պրոբլեմների մի ամբողջ կոմպլեքս՝կապված քիմիական պրոցեսների մեխանիզմների հետ։

Գիտական կարևորագույն այն պրոբլեմը,որի վրա աշխատում էին Հայաստանի երկրաբանները,Հայկական ՍՍՀ-ի գիտությունների ակադեմիայի իսկական անդամներ Ի․Գ․Մաղաքյանի և Ս․Ս․Մկրտչյանի ղեկավարությամբ,օգտակար հանածոների հանքավայրերի կազմավորման և տեղաբաշխման պայմանների ուսումնասիրությունն էր՝օգտակար հանածոների հանքավայրերի հայտնաբերման և երկրաբանական արդյունավետ հետազոտությունների համար։

1950թ․ Սովետական Հայաստանի մի խումբ առաջատար երկրաբաններ՝Ս․Ս․Մկրտչյանը,Պ․Ս․Սահակյանը,Ս․Ա․Մովսիսյանը,Գ․Մ․Հարությունյանը,Ի․Գ․Մա-ղաքյանը և ուրիշներ արժանացան ՍՍՀՄ Պետական մրցանակի։ՍՍՀՄ Պետական մրցանակ շնորհվեց նաև հայկական ՍՍՀ ԳԱ ակադեմիկոս Կ․Ն․Պաֆֆենհոլցին՝<<Հայաստանի երկրաբանությունը>> հետազոտության համար։

Հայաստանում երկրաբանական գիտության բնագավառում կատարված ուսումնասիրությունների արդյունքներն ընդհանրացված են <<Հայկական ՍՍՀ երկրաբանությունը>> բազմահատոր աշխատություններում։

1961թ․ Լենինականում կազմակերպվեց Հայկական ՍՍՀ գիտությունների ակադեմիայի գեոֆիզիկայի և ինժեներական սեյսմոլոգիայի ինստիտուտը։

Հայկական ՍՍՀՄ գիտությունների ակադեմիայի թղթակից-անդամ,հետագայում ՍՍՀՄ գիտությունների ակադեմիայի թղթակից-անդամ Ա․Լ․Թախթաջյանի ղեկավարությամբ նշանակալից աշխատանքներ տարվեցին բուսաբանության բուսական աշխարհը հետազոտելու աշխատանքները,որոնց արդյունքներն ամփոփվեցին <<Հայաստանի բուսական աշխարհը>> բազմահատոր աշխատության մեջ։

Սկսեցին զարգանալ կենսաբանական գիտության նորագույն ուղղությունները՝բիոնիկան,հիդրոպոնիկան,ռադիացիոն գենետիկան և այլն։

Նշանակալից զարգանում ստացան միկրոբիոլոգիական բնագավառի հետազոտությունները։

1966թ․ կազմակերպվեց ագրոքիմիական պրոբլեմների և հիդրոպոնիկայի ինստիտուտը,որի աշխատանքները գլխավորում է Հայկական ՍՍՀ ԳԱ ակադեմիկոս Գ․Ս․Դավթյանը։

Հայկական ՍՍՀ ԳԱ ֆիզիոլոգիայի ինստիտուտը զբաղվում էր վեգետատիվ նյարդային համակարգության ուսումնասիրությամբ,զարգացնելով սովետական ականավոր ֆիզիոլոգ,աշխարհահռչակ գիտնական Լ․Ա․Օրբելու ուսմունքը։

Հայաստանի 19-րդ դարի հասարակական-քաղաքական մտքի ուսումնասիրման և հայ ժողովրդի ազատագրական պայքարի գաղափարախոսության լուսաբանման գործում մեծ է Հայկական ՍՍՀ ԳԱ ակադեմիկոս Ա․Գ Հովհաննիսյանի վաստակը։

Հայ-ռուսական հարաբերությունների պատմությունը լուսաբանված է Հայկական ՍՍՀ ԳԱ ակադեմիկոս Մ․Գ․Ներսիսյանի մի շարք աշխատություններում։

Արևելյան Հայաստանի՝Ռուսաստանին միանալու հարցերը միջազգային հարաբերությունների տեսանկյունից և հայ-ռուսական հարաբերությունների մի քանի կարևոր պրոբլեմներ քննարկվել են Հայկական ՍՍՀ ԳԱ ակադեմիկոս Ա․Ռ․Հովհաննիսյանի հետազոտություններում։

Միջնադարյան Հայաստանի պատմության,հայ ժողովրդի ծագման,ինչպես նաև Հայաստանի և նրա սահմանակից երկրների պատմական աշխարհագրության ուսումնասիրման գործում մեծ է Հայկական ՍՍՀ ԳԱ ակադեմիկոս Ս․Տ․Երեմյանի ծառայությունը։

1950-1960թթ․ նշանակալից հաջողությունների հասավ հնագիտությունը։

Արդյունավետ էին ուրարտական հուշարձանների(Թեյշեբաինի,Էրեբունի),նաև հին շրջանի հուշարձաների (Գառնիի) պեղումները։Հնագիտության զարգացման գործում մեծ ներդրում ունեն Հայկական ՍՍՀ ԳԱ ակադեմիկոս Բ․Բ․Պիոտրովսկին,թղթակից անդամ Բ․Ն․Առաքելյանը,պրոֆ Կ․Ղ Ղաֆադարյանը և ուրիշներ։1959թ․ Հայաստանի գիտությունների ակադեմիայի կազմում ստեղծվեց հնագիտության և ազգագրության ինստիտուտ,Հայկական ՍՍՀ գիտությունների ակադեմիայի արևելագիտության բաժինը։

1950-1960-ական թթ․ նշանակալից հաջողությունների հասավ գրականագիտությունը։

1960-ական թթ․ հրատարակվեցին <<Հայ նոր գրականության պատմության>> երեք հատորները,<<Սովետահայ գրականության պատմության>> երկհատորյակը և այլն։Միաժամանակ Հայկական ՍՍՀ գիտությունների ակադեմիայի գրականության ինստիտուտը իրականացրեց հայ նոր գրականության դասականների՝Հ․Պարոնյանի,Ռ․Պատկանյանի,Մ․Աբեղյանի,Մ․Նալբանդյանի,Ե․Չարենցի,Հ․ Հովհաննիսյանի երկերի հրատարակությունը։

Լեզվաբանության զարգացման գործում մեծ վաստակ ունեն Հայկական ՍՍՀ ԳԱ ակադեմիկոս Ա․Ղարիբյանը,թղթակից-անդամներ Գ․Սևակը,Է․Աղայանը,Գ․Ջահուկյանը և ուրիշներ։

Սովետական մշակույթը ինտերնացիոնալ մշակույթ էր։Հայ ժողովրդի մշակութային կապերը 1950-1960-ական թթ․ հասան աննախընթաց զարգացման։Զարգացել են հասարակական գիտությունների աշխատողների կապերը 1950-1960-ական թթ։Բեղմնավոր էին Հայաստանի և Ուկրաինայի պատմաբանների ստեղծագործական կապերը։Արտասահմանյան մի շարք երկրներում հրատարակվել են ակադմիկոս Վ․Հ․Համբարձումյանի,Հայկական ՍՍՀ ԳԱ ակադեմիկոսներ Ն․Խ․Հարությունյանի,Ի․Գ․Մաղաքյանի,Վ․Ա․Ֆանարջյանի և այլ գիտնականների աշխատությունները։Հովհ․Թումանյանի,Ա․Լ․Շիրվանզադեի,Դ․Դեմիրճյանի, Շիրազի և ուրիշների գործերը բազմիցս թարգմանվել և հրատարակվել են ռուսերեն,նաև ՍՍՀՄ այլ ժողովուրդների լեզուներով։

1965թ․ անցկացվեցին հայ արվեստի տասնօրյակ՝Էստոնիայում և էստոնական արվեստի տասնօրյակ՝Հայաստանում։

1962թ, երկրում նշվեց ադրբեջանական մտածող և լուսավորիչ Միրզա Ֆաթալի Ախունդովի ծննդյան 150-ամյակը,1963թ․ հայ մեծ բանաստեղծ Սայաթ-Նովայի ծննդյան 15-ամյակը,1966թ․ վրաց մեծ բանաստեղծ Շոթա Ռուսթավելու ծննդյան 800-ամյակը։

Գրականություն։1946թ․ սեպտեմբերին գումարվեց Հայաստանի գրողների երկրորդ համագումարը,ուր քննարկվեցին գրական-ստեղծագործական աշխատանքի արմատական հարցեր։

Համագումարին հրավիրված էին նաև սփյուռքահայ գրականության մի շարք ներկայացուցիչներ( Զ․Որբունի,Կ․Սիտալ,Լ․Մեսրոպ,Վ․Վահյան և ուրիշներ)։

Ազատագրական պայքարում ժողովրդի ցուցաբերած հերոսության ու բարոյական ամրության թեմայի հիմնական յուրացնողը եղավ մեծ կտավը՝վեպը։Այս ժանրում հանդես եկան Հր․Քոչարը՝<<Մեծ տան զավակները>>,ՀՄ․ Սիրաս՝ <<Արարատ>>,Ս․Խանզադյանը՝ <<Մեր գնդի մարդիկ>> ստեղծագործություններով և ուրիշներ։<<Մեծ տան զավակները>> վեպի հիմքում դրված է հայկական այն դիվիզիայի հերոսական գործերի պատմությունը,որը ձևավորվել էր դեռևս քաղաքացիական պատերազմի օրերին։

Պատերազմի տարիների թիկունքի կյանքի մասին է պատմում Մ․Արմենի <<Յասվա>> վեպը,Հր․Հովհաննիսյանի <<Իմ կյանքի երգը>>,Գ․Բորյանի <<Լիրիկական լուսաբաց>>,Հ․Սահյանի <<Որոտանի եզերքին>> ժողովածուները։Զինվորի հավատարմության բյուրեղացումն է Համո Սահյանի <<Նաիրյան դալար բարդի>> բանաստեղծությունը։

Վ․Դավթյանը գրեց <<Ճանապարհ սրտի միջով>> քնարական ասքը՝նյութ դարձնելով Հունան Ավետիսյանի հայտնի սխրագործությունը։

Նաիրի Զարյանի <<Խոսք աշխարհին>>,<<Խաղաղության աղավնին>> բանաստեղծություններում,Պ․Սևակի <<Անմահները հրամայում են>> ժողովածուներում պաշտպանվում է խաղաղության սովետական գաղափարախոսությունը։

Հայ ժողովրդի մոտավոր անցյալը պատկերող վեպերից ուշագրավ էին Խաչիկ Դաշտենցի <<Խոդեդանը>> և Աղավնու <<Շիրակը>>։

Ն․Զարյանը ամբողջացրեց <<Հացավան>> վեպը,գրեց <<Աղբյուրյի մոտ>> և <<Փորձադաշտ>> կատակերգությունները։Առանձնացավ Սերո Խանզադյանի <<Հողը>>։

Պատմելով Զանգեզուրի լեռնային գյուղերից մեկի մարդկանց դժվարին պայքարի ու աշխատանքի մասին,Ս Խանզադյանը <<Հողը>> վեպում կերտեց նաև ժողովրդի բարոյական բարձր գծերը մարմնացնող մի շարք կերպարներ։

Վախթանգ Անանյանի որսորդական ու բնասիրական պատմվածքների պրակները,ինչպես նաև համամիութենական մրցույթներում մրցանակի արժանացած <<Սևանի ափին>> և <<Հովազաձորի գերիները>> վիպակները թարգմանվեցին քսանից ավելի լեզուներով։

Ընդգծվեցին Գ․Էմինի,Ս․Կապուտիկյանի,Հ․Սահյանի նոր գրքերը։

Պետական մրցանակի արժանացավ Գ․Էմինի <<Նոր ճանապարհ>> բանաստեղծությունների ժողովածուն։

1952թ․ Պետական մրցանակի արժանացավ նաև Սիլվա Կապուտիկյանի <<Իմ հարազատները>> ժողովածուն։

Աչքի ընկավ նաև Մ․Մարգարյանի <<Փշատենի>> գիրքը։Համո Սահյանը գրեց <<Բարձունքի վրա>> ժողովածուն։

Լուրջ արժեքներ են Ա․Տերտերյանի <<Աբովյան>> մենագրությունը և Ա․Ինճիկյանի <<Մ․Նալբանդյանի կյանքի տարեգրությունը>>։

Ն․Զարյանը գրեց մի շարք գործեր՝<<Արև և ստվեր>>,<<Ասք էության>>։

Սարմենը գրեց <<Բանաստեղծի աղբյուրը>>,<<Կենաց բաժակ>> գրքերը։

<<Իմ սիրտը պոեմը>>,<<Ծիածանի յոթ երգը>> գրքերում հայրենի բնությունը երգեց Ա․Գրաշին։

Կյանքի երևույթները խորը թափանցելու ձգտում,ապրումների մարդկայնացում,քաղաքացիական անհանգստություն,խնդիրների գեղարվեստական և ոչ թեմատիկ լուծումներ,զննողական տարերք,ոճական հարստություն-արդի պոեզիայի այս հատկանիշները առավել ցայտունությամբ արտահայտվեցին Սիլվա Կապուտիկյանի

<<Մտորումներ ճանպարհի կեսին>>,Պարույր Սևակի <<Մարդը ափի մեջ>>,Համո Սահյանի <<Հայաստանը երգերի մեջ>>,<<Մայրամուտից առաջ>>,<<Քարափների երգը>>,Գևորգ Էմինի <<Երկու ճամփա>>,Վահագն Դավթյանի <<Ամառային ամպրոպ>>,<<Գինու երգը>> ժողվածուներում։

Մարո Մարգարյանը գրեց <<Ձնհալից հետո>> գիրքը։

Հր․Հովհաննիսյանն իր ժողովածուներում(<<Հրաշալի այգեպան>>,<<Ծովի լռությունը>>) կերտում է հողի մարդու՝այգեպանի կերպարը։

Վահագն Դավթյանը գրել է <<Ամառային ամպրոպ>> և <<Գինու երգը>> ժողովածուները։

Պոեզիայի սկսված նորոգման ընթաքցի ամենաբնորոշ արտահայտությունը Պարույր Սևակի <<Մարդը ափի մեջ>> գիրքն է։1961թ․ լույս տեսավ Պարույր Սևակի <<Անլռելի զանգակատունը>>։Վահագն Դավթյանի <<Թոնդրակեցիները>> լայն ճանաչում գտավ։

Հայրենական պատերազմի անքերին նվիրված վեպերից են Բ․Հովսեփյանի <<Սերմնացանները չվերադարձան>>,Մ․Սարգսյանի <<Կյանքը կրակի տակ>>,<<Ճակատագրով դատապարտվածները>>,Խ․Գյուլնազարյանի <<Ինչ-որ տեղ վերջանում էր հորիզոնը>>։

Ստ․Զորյանի <<Ամիրյաների ընտանիքը>> վեպը նվիրված է 1921թ․ փետրվարյան խռովությանը։

Հր․Քոչարի <<Նահապետը>> վիպակի համար գրողը արժանացավ հանրապետության Պետական մրցանակի։

<<Կարապներ>> վեպում Լ․Հուրունցը անդրադարձել է անհատի պաշտամունքի հետ կապված դեպքերին,իսկ Շ․Թաթիկյանը <<Նրա ճանապարհը>> վեպում արծարծել է սովետական հասարակության համար կենսական մի շարք խնդիրներ։

Բնորոշ են Բոգդան Վերդյանի <<Ինչպես է գալիս երջանկությունը>> Անժելա Ստեփանյանի <<Ամառնամուտին>> վեպերը։

Սերո խանզադյանի <<Քաջարան>> վեպի նյութը սոցիալիստական հայ ազգի առաջատար ուժի՝բանվոր դասակարգի ձևավորումն է։

Անահիտ Սահինյանը գրեց <<Ծարավ>> վեպի առաջին գիրքը,որ արծարծում է հայ ժողովրդի ճակատագրի համար վիթխարի կարևորություն ունեցող ոռոգման պրոբլեմը։

Ստ․Զորյանը գրեց <<Հայոց բերդը>> և <<Վարազդատ>> վեպերը,որոնք ինչպես և <<Պապ թագավորը>> արծարծում են ուժեղ ու միասնական պետության թեման։

Հայ գրականությունը հարստացավ ժողովրդի ռուսական կողմնորոշման՝18-րդ դարի ազատագրական շարժման մասին պատմող վեպերով Մ․ Արազի՝ <<Իսրայել Օրի>>,Ս․Խանզադյան՝<<Մխիթար սպարապետ>>,Ս․Այվազյան՝<<Ճակատագիրն հայոց>>։

Դ․Դեմիրճյանը գրեց <<Մեսրոպ Մաշտոց>> վեպը։

Հովհ․Ղուկասյանի <<Ոսկան Երևանցի>> վեպը նվիրված է հայկական գրքի տպագրությանը։

Զարզանդ Դարյանը գրեց <<Սայաթ Նովա>> վեպը։<<Պարոն Պետրոսն ու իր նախարարները>> վեպում Ն․Զարյանը ներկայացնում է Հայաստանի վիճակը դաշնակցության օրերին։

Գեղարվեստական հետաքրքրություն են ներկայացնում Գ․Մահարու <<Սև մարդը>>,Ռ,Արամյանի <<Չթամբած ձիեր>> հավաքածուն,Ս Խանզադյանի <<Կորած արահետներ>> և այլն։

Մնայուն արժեքներ դարձան Գ․Մահարու <<Չարենց-նամեն>> և Ստ․ Զորյանի <<Հուշերը>>։Ռ․Դավոյանը գրեց <<Ռեքվիեմ>> պոեմը։

<<Մենք ենք,մեր սարերը>> վիպակով,<<Օգոստոս>>,<<Ալխո>>,<<Մերսոպը>> և մյուս պատմվածքներով լայն ճանաչման արժանացավ Հրանտ Մաթևոսյանը։

Պուշկինի,Լերմոնտովի,Մ․Գորկու,Շեքսպիրի,Բալզակի,Ջեկ Լոնդոնի,Հոմերոսի,Դանթեի,Գյոթեի,Շիլլերի և այլ գրողների բազմաթիվ գրքեր դարձան հայ ընթերցողի սեփականությունը։

Վերացվեցին այն սահմանափակումները,որ գոյություն ունեին արևմտահայ և սփյուռքահայ գրողների հանդեպ։Առաջին անգամ մայր հայրենիքում հրատարակվեցին Սիամանթոյի,Երուխանի,Ռ․Զարգարյանի,Թլկատինցու,Շ․Շահնուրի և ուրիշ հեղինակների գործերը։

Լույս տեսան <<Հայ ժողովրդական հեքիաթներ>> բազմահատորյակի վեց հատորը,Ա․Ղանալանյանի <<Հայկական առածանի>>,<<Հայկական ավանդապատում>>,Ս․Հարությունյանի <<Հայկական ժողովրդական հանելուկներ>> մեծաարժեք ժողովածուները։<<Սասունցի Դավիթ>> էպոսի ուսումնասիրության բնագավառում նոր խոսք է ակադեմիկոս Հ․Օրբելու <<Հայ հերոսական էպոսը>> գիրքը։

Լույս տեսավ <<Սովետահայ գրականության պատմության>> երկհատորյակը։1966թ․ <<Նաուկա>> հրատարակչությունը ռուսերեն հրատարակեց <<Սովետահայ գրականության պատմություն>> ստվար հատորը։

Ընդարձակվեցին սովետահայ գրականության տարածման միջազգային շառավիղները։Ավ․ Իսահակյանի,Ե․Չարենցի,Դ․Դեմիրճյանի,Ա․Բակունցի,Արազու,Ստ․Զորյանի,Վ․Թոթովենցի և ուրիշ հայ գրողների երկերը թարգմանվեցին աշխարհի բազմաթիվ լեզուներով։

Սովետահայ գրականությունից անբաժանելի են ՍՍՀՄ եղբայրական հանրապետություններում ապրող հայ գրողների ստեղծագործությունները։Դրանցից են Մոսկվայում՝լենինյան մրցանակի դափնեկիր,սոցիալիստական աշխատանքի հերոս Մարիետա Շահինյանը,Վրաստանում՝Ծերուն Թորգոմյանը,Բենիկ Սեյրանյանը,Ադրբեջանում՝Վարսենիկ Աղասյանը,Մարգար Դավթյանը և ուրիշներ։

Թատրոնը և Կինոն։Այդ տարիներին հնչեց ռուս դասական դրամատուրգիան։Ամենից ցայտուն ներկայացումները Ա․Սուխովո-Կոբիլինի <<Կրեչինսկու հարսանիքն>> էր՝Լենինականի և Ա․Օստրովսկու <<Անօժիտը>>՝Սունդուկյանի անվան թատրոններում։Հետաքրքրությամբ դիտվեցին Դ․Ֆոնվիզինի <<Տհասը>>,Մ․Գորկու <<Ծերուկը>> և Ա․Օստրովսկու <<Անմեղ մեղավորները>> և <<Գայլերն ու ոչխարները>>։

Հայ դերասանական արվեստը բարձր դրսևորում գտավ Գ․Սունդուկյանի անվան թատրոնում բեմադրված Մ․Լերմոնտովի <<Դիմակահանդես>>,Լ․Տոլստոյի <<Կենդանի դիակ>>,Մ․Գորկու <<Արևի զավակները>>,Ա․Չեխովի <<Բալենու այգին>> ներկայացումներում։

Նկատելի վերեք ապրեց երաժշտական կոմեդիայի թատրոնը։Մի շարք օպերետների կողքին բեմ հանվեցին <<Մորգանի խնամին>>,<<Աղբյուրի մոտ>>,<<Հին հիվանդություն>>,<<Շողոքորթը>> և ուրիշ գործեր։

Գոհունակությամբ ընդունվեց Սունդուկյանի անվան թատրոնի <<ժայռ>>,<<Նամուս>>,<<Պաղտասար աղբար>>,<<Էլի մեկ զոհ>> ներկայացումները։

Մի շարք դերակատարումներ ոչ միայն հայ թատրոնի,այլև ազգային մշակույթի կյանքում խոշոր իրադարձություն հանդիսացան։Դա Վ․Փափազյանի Օթելլոն էր,Վ․Վաղարշյանի Բուլըչովը,Հր․Ներսիսյանի Պաղտասար աղբարը,Օ․Գուլազյանի Սոլոմեն,Գ․Ջանիբեկյանի Գրիգոր աղան։<<Նամուս>> ներկայացման մեջ հնչեց երիտասարդ դերասաններ Մ․Սիմոնյանի,Մ․Մկրտչյանի,Խ,Աբրահամյանի,Ս․Սարգսյանի,Հ․Հովհաննիսյանի և մյուսների ձայնը։

Երևանի Կ․Ստանիսլավսկու անվան ռուսական թատրոնը հայ և ռուս ժողովուրդների բարեկամությունը ամրապնդող կարևոր օջախներից մեկն է։Տասնօրյակի ժամանակ ուշադրության կենտրոնում էին այդ թատրոնի ցուցադրած Շիրվանզադեի <<Պատվի համար>>,Մ․Գորկլու <<Քաղքենիներ>>,Ն․Պոգոդինի <<Կրեմլյան կուրանտներ>>,Մ․ Օվչիննիկովի <<Շրձադարձ>> դրամաների բեմադրությունները։

Թատրոնի հիմնադիր ուժերին՝ռեժիսյոր Լ․Քալանթարին,դերասաններ Զ․Գուկևիչին,Վ․Դոբրովոլսկուն,Ն․Կեմարսկայային փոխարինելու էին եկել Ա․Սուդբինինը,Գ․Գենը,Ն․Տեր-Սեմյոնովը․Յու․ Վանովսկին,Ա․Ջիգարխանյանը և ուրիշներ։

Վահրամ Փափազյանին և Հրաչյա Ներսիսյանին շնորհվեց Սովետական Միության ժողովրդական արտիստի պատվավոր կոչում։Հետագայում նույն կոչմանն արժանացան նաև Ավետ Ավետիսյանը և Վարդան Աճեմյանը։

Վ․Սարոյանի <<Իմ սիրտը լեռներում է>> դրամայի,Ե․Չարենցի տեքստով կազմված <Դեպի ապագան>> բեմականացման,Ա․Միլլերի <<Սալեմի վհուկները>> պիեսի բեմադրությունները Գ․Սունդուկյանի անվան թատրոնում,Ա․Արբուզովի <<Իրկուտսկյան պատմությունը>> Լենինականի թատրոնում,Ե․Չարենցի <<Կապկազ թամաշան>> և Բ․Բրեխտի   
<<Երեք գրոշանոց օպերա>>-ն՝երաժշտական կոմեդիայի թատրոնում,Յ․Օտչենաշեկի <<Ռոմեոն,Ջուլիետան և խավարը>>՝Պատանի հանդիսատեսի թատրոնում,Կոգոուտի <<Այդպիսի սերն>> ու Լոպե դե Վեգայի <<Սևիլյայի աստղը>>՝Կիրովականի թատրոնում-այս ամենը ստեղծագործական առաջընթացի հաստատուն ապացույցներն են։

Որոշ առաջընթաց տեղի ունեցավ կինոյի բնագավռում։

Հայրենադարձության թեման արտացոլվեց <<Վերադարձ>>,<<Օվկիանոսի մյուս ափից>>,հանրապետության էներգետիկայի ընդլայնման մեծ աշխատանքները՝<<Էներգեետիկա>>,<<Սևանի ջրերը>>,արդյունաբերության,շինարարության և մշակույթի հարցերը՝<<Սովետական Հայաստան>> և ուրիշ ֆիլմերում։

Մեկը մյուսի ետևից էկրան բարձրացան <<Պատվի համար>>,<<Արևածագից առաջ>>,<<Տժվժիկ>><<Մոսյո Ժակը և ուրիշները>> ֆիլմերը։

Նոր լույսի տակ դիտվեցին <<Հյուսիսային ծիածան>>,<<Անձամբ ծանաչում եմ,>>,<<Ծնված ապրելու համար>> և <<Առաջին սիրո երգը>> ,<<Բարև, ես եմ>>(ռեժիսյոր Ֆ․Դովլաթյան) նկարները։

<<Յոթ երգ Հայաստանի մասին>>,<<Մարտիրոս Սարյան>>,<<Լեռնային պարեկ>>,<<Հարազատ երգեր>>,<<Հայաստանի ճարտարապետությունը>> և այլ ֆիլմեր բարձրացրին ազգային կինոարվեստի հեղինակությունը։

Թատերական արվեստի նշանավոր վարպետներ էին Ռաֆայել Քոթանջյանը,Գուժ Մանուկյանը,Արթուր Ութմազյանը,Մուրադ Կոստանյանը,Վերջալույս Միրիջանյանը,Արմեն Խոստիկյանը,Կարեն Ջանիբեկյանը և ուրիշներ։

Առանձանում են <<Հարսնացուն հյուսիսից>>,<<Տղամարդիկ>>,<<Նահապետ>>,<<Կտոր մը երկինք>>,<<Հին օրերի երգը>>,<<Մեր մանկության տանգոն>>,<<Աշնան Արև>>,<<Երջանկության մեխանիկա>> և այլ ֆիլմեր։

Երաժշտությունը։Ետպատերազմյան տարիներին իսկական բարգավաճում է ապրում ազգային կատարողական արվեստը։

Վերակառուցվեց ռադիոյի և հեռուստատեսության ժողովրդական գործիքների նվագախմբի (ղեկավար Ա․Մերանգուլյան,դիրժյոր՝Ս․Ջրբաշյան) աշխատանքը։

Նվագախմբի հետ ելույթ էին ունենում Ա․Տեր-Աբրահամյանը,Ա․Գյուլզադյանը,Օ․Համբարձումյանը,Հ․Բադալյանը,որոնք նվաճեցին ունկնդիրների սերն ու համակրանքը։

Անսամբլի գեղարվեստական ղեկավար Թաթուլ Ալթունյանին շնորհվեց Պետական մրցանակ և ՍՍՀՄ ժողովրդական արտիստի կոչում։

Միջազգային երեք մրցանակաբաշխությունների դափնեկիր դարձավ դաշնակահար Յուրի Հայրապետյանը։Վարպետությամբ աչքի է ընկնում ջութակահար Ժ․Տեր-Մերկերյանի արվեստը։

Ծաղկում ապրեց Զարուհի Դոլուխանյանի՝արդի ժամանակաշրջանի մեծագույն երգչուհիներից մեկի տաղանդը։

Գոհար Գասպարյանի երգը ուշագրավ է։Բարձր նվաճումների է հասել վոկալ և բեմական վառ տաղանդով օժտված,Սովետական Միության ժողովրդական արտիստուհի Տաթևիկ Սազանդարյանը։Օպերային բեմում մի շարք անմոռանալի կերպարներ են կերտել մեծահռչակ երգիչներ,ՍՍՀՄ ժողովրդական արտիստներ Պ․Լիսիցյանը և Ն․Հովհաննիսյանը,հանրապետության ժողովրդական դերասան Շարա Տալյանը և ուրիշներ։

Օպերային թատրոնը հանդես եկավ <<Անուշ>>,<<Արշակ Երկրորդ>>,<<Պիկովայա դամա>>,<<Դավիթ Բեկ>> օպերաների և <<Սևան>> բալետի բեմադրություններով։

Հայ,ինչպես և սովետական ողջ երաժշտության զարգացման գործում կարևոր նշանակություն ունեցավ ՍՄԿԿ Կենտկոմի 1948թ․ որոշումը Վ․Մուրադելու <<Մեծ բարեկամություն>> օպերայի մասին։

Հ․Ստեփանյանի <<Հերոսուհին>>,Ա․Տեր-Ղևոնդյանի <<Արևի ցոլքերում>>,Յու․Գևորգյանի <<Խարույկ>> օպերաները հասարակության ճանաչումը գտան։Երաժշտական թատրոնի խաղացանկում մնացին Գ․Եղիազարյանի <<Սևան>> բալետը և Ա․Բաբաևի <<Արծվաբերդ>> օպերան։

Այդ տարիների գեղարվեստական խոշորագույն նվաճումն է Ա․Խաչատրյանի <<Սպարտակ>>բալետը,որն արժանացավ Լենինյան մրցանակի։

Կոմպոզիտոր Է․Հովհաննիսյանի գրչին են պատկանում <<Մարմար>> և <<Հավերժական կուռք>> հեքիաթային բնույթի բալետները։

Երգարվեստի բնագավառում առավել վառ ստեղծագործական դեմք է կոմպոզիտոր Աշոտ Սաթյանը։Նա է գրել <<Արարատյան հովտի երգերը>>,<,Խաղաղության երգը>>,<<Ես իմ անուշ Հայաստանի․․․>> և շատ ուրիշ երգեր։

1950-1960-ական թթ․ քնարական երգեր և ռոմանսներ են գրել Կ․Զաքարյանը,Հ․Ստեփանյանը,Ա․Դոլուխանյանը,Վ․Կոտոյանը,Ա․Աճեմյանը,Տ․Մանսուրյանը և ուրիշներ։

Ռոմանտիկ շնչով հմայում է Առնո Բաբաջանյանի երաժշտությունը։Նվագախմբի և դաշնամուրի համար գրած նրա <<Հերոսական բալլադը>> հուզիչ մի պոեմ է սովետական երիտասարդության մասին։

Ավարտվում է Ալ․Սպենդիարյանի երկերի 11 հատորանոց ժողովածուի հրատարակությունը։Սկսվեց Կոմիտասի երկերի լիակատար ժողովածուի հրատարակությունը։

Սովետահայ երաժշտության զարգացման գործում աչքի ընկան կոմպոզիտորներ Էդգար Հովհաննիսյանը,Կոնստանդին Օրբելյանը,Խաչատուր Ավետիսյանը,Ալեքսանդր Հեքիմյանը և շատ ուրիշներ։

Ժողովրդական երաժշտության ճանաչված կատարողներ էին Արաքսյա Գուլզադյանը,Օֆելյա Համբարձումյանը,Ռուբեն Մաթևոսյանը,դուդուկահարներ Լևոն Մադոյանը,Վաչե Հովսեփյանը,Ջիվան Գասպարյանը և ուրիշներ։

1966թ․ կազմակերպվեց հեռուստատեսության և ռադիոյի էստրադային նվագախումբը,որի գեղարվեստական ղեկավարն էր կոմպոզիտոր Մարտին Վարդազարյանը։

1985թ․ Հայաստանում գործում էր 102 երաժշտական դպրոց։

Կերպարվեստը։1945թ․ Երևանում հիմնադրվեց գեղարվեստական ինստիտուտ։

Մ․Սարյանը,Դ․Նալբանդյանը,Հ․Զարդարյանը,Գ․Խանջյանը և քանդակագործ Ա․Սարգսյանը ընտրվեցին ՍՍՀՄ գեղարվեստի ակադեմիայի իսկական անդամ։

Բազմահազար հայերի թվում սփյուռքից Սովետական Հայաստան են ներգաղթել մի շարք նկարիչներ ու քանդակագործներ։Նրանցից քանդակագործ Գ․Ահարոնյանը,նկարիչներ Բ․Վարդանյանը,Հ․Գալենցը և ուրիշներ արժանացան հանրապետության վաստակավոր նկարչի կոչման։

Գունանկարչության մեջ խոշոր դեր է կատարում ՍՍՀՄ ժողովրդական նկարիչ Մարտիրոս Սարյանը։Հանրահայտ են Մ․Սարյանի <<Ծաղկած ծառեր>>,<<Տեսարան Արագածի բարձունքից>>,<<Լալվար>>,<<Կեսօր>>,<<Բյուրական>><<Գառնիի ձորը>> և մյուս բնանկարները։Հատկանշական է <<Իմ հայրենիք>> պատկերաշարը։1965թ․ Մ․Սարյանին շնորհվեց Սոցիալիստական աշխատանքի հերոսի կոչում։Նյութական ու հոգևոր հարստության գաղափարն են արտահայտում նրա<<Երևանյան աշնանային նայտուրմորտ>>,<<Մայիսյան ծաղիկներ>>,<<Ոսկե աշուն>> և բազմաթիվ այլ գործեր։

Դ․Նալբանդյանը <<Իշխանությունը ժողովուրդներին>>,<<Ապասիոնատա>>,<<Վ․Ի․Լենինը 1919 թվականին>><,<<Բաումանի թաղումը>>,<<Վ․Ի․Լենինը և Մաքսիմ Գորկին Կապրի կղզում>> և մյուս ստեղծագործություններում բացահայտում է Վ․Ի․Լենինի և հեղափոխական զանգվածների դերը սոցիալիստական հասարակարգի ստեղծման,սոցիալիզմի և կոմունիզիմի կառուցման գործում։

Այս ժանրի բնագավառում է ընթանում վաստակավոր նկարիչ Հ․Ավետիսյանի և ժողովրդական նկարիչ Էդ Իսաբեկյանի գործունեությունը։Վերջինիս <<Դավիթ –Բեկ>>,<<Ավարայրի ճակատամարտը>>,<<Հաղպատի գյուղացիների ապստամբությունը 1903 թվականին>>,<<Պատասխան Հազկերտին>> մեծակտավ պատկերները արտացոլում են հայրենիքի անկախության համար մղված հերոսական պայքարը։

Հայրենի բնության,ժողովրդի կյանքի ու կենցաղի թեմաներով բազմաթիվ նոր պատկերներ ստեղծեցին հանրապետության ժողովրդական նկարիչներ Մ․Աբեղյանը,Խ․Եսայանը,Ա․Բեքարյանը,Հ․Զարդարյանը և ուրիշներ։Հ․ՂԶարդարյանի <<Սևանի հիդրոկայանի թունելի շինարարների հաղթանակը>>,Մ․Աբեղյանի <<Դեղձահավաք>> և այլ պատկերներ ցույց են տալիս,որ հանրօգուտ աշխատանքը մեր երկրում փառքի և արիության գործ է։

Հակոբ Կոջոյանը ստեղծել է Վ․Ի․Լենինի և Ստ․Շահումյանի կենդանի կերպարները,կոմպոզիտոր Ալ․Սպենդիարյանի <<Երկերի ժողովածու>>-ի առաջնաթերթը,Մ․Գորկու <<Աղջիկն ու մահը>> պոեմի նկարազարդումները։

Գրքի գրաֆիկայի բնագավառում լայն ճանաչում գտան հանրապետության վաստակավոր նկարիչներ Ռ․Բեդրոսյանը,Կ․Տիրատուրյանը,Ա․Մամամջյանը և ուրիշներ։

Գրքի գրաֆիկայի ստեղծագործություններից են Հ․Թումանյանի <<Լոռեցի սաքոն>>,<<Գիքորը>>,<<Անուշ>>,Խ․Աբովյանի <<Վերք Հայաստանի>> և Պ․Սևակի <<Անլռելի զանգակատուն>> գրքերի նկարազարդումները,որոնք կատարել է ՍՍՀՄ գեղարվեստի ակադեմիայի թղթակից -անդամ Գրիգոր Խանջյանը։

Խոր հուզականությամբ են հագեցած Մ․Աբեղյանի նկարազարդումները Հ․Թումանյանի <<Ախթամար>> լեգենդի թեմայով։

Ծաղրանկարչության զարգացմանը նպաստեց <<Ոզնի>> երգիծական հանդեսը։Նշանակալից են Լևոն Գենչի,Սերգեյ Արուտչյանի և Հովհ․Շավարշի ստեղծագործությունները։

Ծաղրանկարներ են հրապարակում Հ․Տեր-Ղազարյանը,Մ․Կարապետյանը,Վ․Պոդպոմոգովը և ուրիշներ։

Ետպատերազմյան ժամանակաշրջանում լայն տարածում գտավ մոնումենտա-հուշարձանային քանդակագործությունը և դիմաքանդակը։

Սովետահայ քանդակագործության ստեղծագործություններից է հանրապետության ժողովրդական նկարիչ-քանդակագործ Երվանդ Քոչարի <<Սասունցի Դավիթ>> մեծածավալ բրոնզե հոուշարձանը։

Ժողովրդական նկարիչ-քանդակագործ Արա Սարգսյանի կերտած Սովետական Միության կրկնակի հերոս,օդաչու Նելսոն Ստեփանյանի կիսանդրի-հուշարձանը զարդարում է մայրաքաղաքի Ս․Մ․Կիրովի անվան զբոսայգին։Ուշագրավ են Արա Սարգսյանի կերտած Հովհ․Թումանյանի հուշարձանը Երևանում,Վ․Ի․Լենինի հուշարձանը Կամո քաղաքում և բազմաթիվ դիմաքանդակներ։

Լենինի զինակից,հեղափոխական Սուրեն Սպանդարյանի,շախմատի աշխարհի չեմպիոն Տ․Պետրոսյանի դիմաքանդակները կերտված են կերպարի լայն ընդգրկումներով։

Հայ մեծ լուսավորիչ ու դեմոկրատ,գրող Խ․Աբովյանի նոր կերպարն է ներկայացնում ժողովրդական նկարիչ-քանդակագործ Սուրեն Ստեփանյանի քանդակած հուշարձանը Երևանում։Նրա ստեղծագործություններից լայն ճանաչում են գտել Վ․Ի․Լենինի մեծածավալ հուշարձանը Գորիսում,գրող Դ․Դեմիրճյանի,կոմպոզիտոր Օրդոյանի դիմաքանդակները,ինչպես նաև ֆիզիկապես ուժեղ և հոգեպես ամուր երիտասարդ մարդու ընդհանրացված կերպարներ պատկերող <<Էստաֆետա>> և <<Բասկետբոլիստուհիներ>> բրոնզե խմբաքանդակները։

ՍՍՀ ժողովրդական նկարիչ-քանդակագործուհի Այծեմնիկ Ուրարտուն կերտեց բանվոր-բրիգադավար Ղարագյոզյանի և անվանի գիտնական Աշոտ Հովհաննիսյանի խորապես հոգեբանական դիմաքանդակները։Արտահայտիչ է նրա քանդակած Մովսես Խորենացու արձանը։Ա․Ուրարտուն ստեղծել է բարձրաքանդակներ՝<<Բերքահավաք>>,<<Կոլտնտեսային բրիգադի հաշվետվությունը>>,<<Առատություն>>։

Մշակույթի ականվոր գործիչների դիմաքանդակներ է կերտել Գրիգոր Կեպինյանը։

Դիմաքանդակի ասպարեզում լուրջ հաջողությունների է հասել վաստակավոր նկարիչ-քանդակագործ Ն․Նիկողոսյանը։Նրա ստեղծագործություններից նշանավոր են Սովետական Միության մարշալ Հովհ,Բաղրամյանի,Ավ․Իսահակյանի,ֆրանսիացի գրող Լուի Արագոնի, Մոսկվայի Մեծ թատրոնի մենապարուհի Մայա Պլիսեցկայայի դիմաքանդակները։

Գեղանկարչության մեջ մեծ դեր է գրավում Մինաս Ավետիսյանը։Նրա կտավներից են <<Ջաջուռ>>,<<Ծնողներ>>,<<Սպասում>> և այլն։Հայ ժողովրդի ճակատագրին է նվիրված Գ․Խանջյանի <<Հայոց այբուբեն>>,<Վարդանանք>> գոբելենները։

Ճարտարապետությունը։Արդյունաբերական և քաղաքացիական մեծածավալ շինարարությունը պահանջում էր վերանայել քաղաքների գլխավոր հատակագծերը։Այդ ամենը ավելի վերաբերում էր հանրապետության մայրաքաղաքին։Թեև 1939թ․ գլխավոր հատակագծով դեռ քիչ բան էր իրականացված,այնուամենայնիվ,ստեղծված իրադրությունը թելադրեց նոր հատակագծի անհրաժեշտությունը,որի մշակումը կատարվեց Երևանի քաղսովետի գործկոմի ճարտարապետական բաժնում՝Մարկ Գրիգորյանի ընդհանուր ղեկավարությամբ և Նորայր Զարգարյանի հեղինակությամբ։

Հայկական ՍՍՀ Մինիստրների սովետին առընթեր ճարտարապետական գործերի վարչությունը նախաձեռնեց Ալավերդու,Ղափանի,Ջերմուկի,Հրազդանի,Սևանի,Դիլիջանի,Թումանյան ավանի և այլ բնակավայրերի հատակագծման նախագծերի պատրաստումը։

Վ․Ի․Լենինի անվան հրապարակը զարդարում են կառավարական տունը (Ալ․Թամանյան),վարչական շենքը( Ս․Սաֆարյան,մասնակցությամբ Վ․Արևշատյանի և Ռ․Իսրայելյանի),պատմության թանգարանի,<<Արմենիա>> հյուրանոցի,միությունների տան և կապի մինիստիրության շենքերը( Մ․Գրիգորյան և Է․Սարապյան)։

Հայաստանի կումունիստական կուսակցության Կենտկոմի շենքը (Մ․Գրիգորյան) մայրուղու վրա կառուցված եզակի բնույթի շենքի հաջող օրինակ է։

Ընդհանուր առմամբ համանման սկզբունքներով են լուծված Հայաստանի գիտությունների ակադեմիայի նախագահության և նրա համալիրում գտնվող գիտահետազոտական ինստիտուտների շենքները՝կառուցված նույն մայրուղու՝բարեկամության փողոցի վրա (Ս․Սաֆարյան)։

Հասարակական կարևոր կառույցներից է Մատենադարանի շենքը Երևանում(Մ․Գրիգորյան)։

Արզնի առողջարանում կառուցված լոգարանային շենքի( Հ․Մարգարյան՝Ն․Բաժբեուքի մասնակցությամբ) մտահղացման հիմքը կառույցի ֆունկցիան է։

Լենինականի գլխավոր հատակագծի հիման վրա (Հ․Իսաբեկյան,Ս․Կարապետյան և ուրիշներ) նոր միկրոշրջաններ են ստեղծվել <<Անտառային>> կոչվող վայրում,Մարալիկի և Ախալքալաքի խճուղիների շրջանում։Քաղաքի կենտրոնում կառուցվել է Արագածի փողոցը։

Սովետահայ ճարտարապետության աչքի ընկնող նվաճումներից է Սունդուկյանի անվան թատորնի նոր շենքը (hեղինակ՝Ռ․Ալավերդյան,կոնստրուկտոր՝ Ռ․Բադալյան,մասնակցությամբ Ս․Բարխուջյանի և Գ․Մնացականյանի)։

Ուսումնական հանրակացարանների խոշոր համալիր է կառուցված Երևանի Զեյթուն թաղամասում(Գ․Քոչար և Շ․Ազատյան)։

Սովետահայ ճարտարապետության նվաճումներից է Սարդարապատի ճակատամարտի 50-ամյակին նվիրված ճարտարապետական-քանդակագործական խոշոր տարածական համալիրը (ճարտարապետ՝Ռ․Իսրայելյան,քանդակագործներ՝Ա․Հարությունյան,Ս․Մանասյան,Ա․Շահին-յան)։

Հայրենասիրական թեման ուրույն ձևով է արտահայտված Հաղթանակի կոթողում (Ռ․Իսրայելյան)։

Վաթսունական թվականներին մայրաքաղաքում կառուցվեցին նաև <<Դինամո>> ընկերության սպորտային դահլիճը (Կ․Հակոբյան և Ն․Ալավերդյան) պետական համալսարանի կենտրոնական շենքը և նուրբ օրգանական քիմիայի ինստիտուտի համալիրը (Է․Տիգրանյան),ժողովրդական տնտեսության նվաճումների հանրապետական ցուցահանդեսների տաղավարները (Լ․Գևորգյան,Ֆ․Դարբինյան,Ջ․Թորոսյան,կոնստրուկտորներ՝Ռ․Մանուկյան և ուրիշներ),շինանյութերի և կառուցվածքների ինստիտուտի շենքերի համալիրը Երևանում (Մ․Միքայելյան) և այլն։

Այսպիսով,ետպատերազմյան տարիներին,կոմունիստական շինարարության ծավալման շնորհիվ,նոր զարգացում ապրեց սովետահայ ճարտարապետությունը։

Բացվեց Ստալինի մոնումենտը,արձանի հեղինակն էր Սերգեյ Մերկուրովը։Մոնումենտի ճարտարապետն էր Ռ․Իսրայելյանը։1967թ․ Ստալինի արձանը փոխարինվեց <<Մայր Հայաստան>> քանդակով( քանդակագործ Արա Հարությունյան) և կառույցը վերանվանվեց <<Հաղթանակի մոնումենտ>>

1976թ․ հանրապետությունում գործում էր 1327 մասսայական գրադարան,մոտ 12 միլիոն գրքային ֆոնդով,իսկ բոլոր գրադարանների թիվը հասնում էր 3096-ի՝55,5 միլիոն գրքային ֆոնդով։

Հանրապետությունում գործում էին նաև 1190 ակումբային հիմնարկներ,14 թատրոն,803 կինոթարտրոն և կինոսարքավորում։

Բացվեցին մի շարք տուն-թանգարաններ,որտեղ հավաքվում և ցուցադրվում են հայ գրողների կյանքին ու գործունեությանը վերաբերող հարուստ նյութեր։Էջմիածնում բացվեց Հ․Հովհաննսիյանի,Աշտարակում՝Պ․Պռոշյանի,Երևանում՝Հովհ,Թումանյանի,Ավ․Իսահակյանի,Ե․ Չարենցի տուն թանգարանները։

1978թ․ հանրապետությունում հրատարակվում էին 83 անուն թերթ,89 ամսագիր և այլ պարբերականներ։Հրատարակված պարբերականներից են <<Ռյա թազա>>,<<Պատմա-բանասիրական հանդես>>,<<Բանբեր Հայաստանի արխիվների>>,<<Գարուն>> և այլն։

1978թ․ Հայաստանում լույս էր տեսել 1400 անուն գիրք։

Հայոց պատմության հին և նոր շրջանի մի շարք կարևորագույն հիմնահարցեր լուսաբանվեցին Հ․Ռ․ Սիմոնյանի,Հ․Ա․ Ավետիսյանի,Լ․Ա․Խուրշուդյանի,Մ․Կ․Զուլալյանի,Լ․Շահինյանի,Է․Կոստանդյանի,Բ․Հ․Հարություն-յանի և այլոց աշխատությունները։

Հայաստանի հնագիտության շատ հարցեր լուսաբանվեցին Ս․Սարդարյանի,Հ․Մարտիրոսյանի,Գ․Տիրացյանի և այլոց հետազոտություններում։Լեզվաբանության բնագավառում աչքի ընկան Նվարդ Պառնասյանը,Պետրոս Բեդիրյանը,Սերգեյ Աբրահամյանը և ուրիշներ,գրականագիտության ասպարեզում Սերգեյ Սարինյանը,Հրանտ Թամրազյանը,Դավիթ Գասպարյանը և ուրիշներ,ֆիզիկայի բնագավառում Դ․Սեդրակյանը,Է․Չուբարյանը և ուրիշներ,մաթեմատիկայի բնագավառում Ալեքսանդր Թալաալյանը,Վանիկ Զաքարյանը և ուրիշներ,մեխանիկայի բնագավառում Սերգեյ Համբարձումյանը,Արա Ավետիսյանը,Արտուշ Ղուկասյանը և ուրիշներ։

Հրատարակվեցին <<Հայ ժողովրդի պատմության>> ութհատորյակը։Կարևոր իրադարձություւն էր<< Հայկական խորհրդային հանրագիտարանի>> 12 հատորների հրատարակությունը։

Համաշխարհային հռչակ ձեռք բերեցին Ռաֆայել Վահանյանը,ֆուտբոլիստներ Աղասի Անդրեասյանը,Հովհաննես Զանազանյանը,Էդուարդ Մարգարյանը,բռնցքամարտիկներ Վլադիմիր Ենգիբարյանը,Իսրայել Հակոբկոխյանը,Նշան Մունչյանը։1973թ․ <<Արարատ>> ֆուտբոլային թիմը մարզիչ Նիկիտա Սիմոնյանի գլխավորությամբ նվաճեց Խորհրդային Միության չեմպիոնի կոչումը։

1988թ․ հանրապետությունում գործում է 24 մարզադաշտ,45 լողավազան,1176 մարզադահալիճ,Ծաղկաձորի օլիմպիական բազան,<<Հրազդան>> և <<Դինամո>> մարզադաշտերը։

Աշխարհի տարբեր երկրների հայկական գաղթօջախներում բնակվող հայազգի բազմաթիվ մարզիկներ շարունակում էին հաջողություններ ձեռք բերել։Տարբեր մարզաձևերում միջազգային ճանաչում ձեռք բերեցին Անդրե Աղասին,Լևոն Իշխանյանը,Վարդան Ազատյանը,Արտաշես Սահինյանը,Նելսոն Դավթյանը և ուրիշներ։

Սփյուռքահայությունը 1946-1991թթ․

Հասարակական քաղաքական կյանքը։Հայերի մեծ զանգվածներ ապրում են Ամերիկայի,Ասիայի,Եվրոպայի,Հյուսիսային Աֆրիկայի երկրներում։Եվրոպայում բնակվող հայության ամենախոշոր մասն ապրում է Ֆրանսիայում՝շուրջ 200 հազար մարդ։Ֆրանսահայության հիմնական զբաղմունքը արհեստագործությունն է։Մեծ թիվ են կազմում գործարանային բանվորները։

Ավելի քան 850 հազար հայ բնակվում են Ասիայի զանազան երկրներում,հիմնականում Իրանում,Թուրքիայում,Լիբանանում,Սիրիայում և այլուր։

Իրանում,Սիրիայում,Իրաքում և Թուրքիայում բնակվող հայերի մի զգալի մասի զբաղմունքը գյուղատնտեսությունն է։Այդ երկրների քաղաքային հայ բնակչությունն զբաղվում է արհեստագործությամբ և բանվորությամբ։

Հյուսիսային Աֆրիկայի երկրների մոտ 25 հազար հայերի հիմնական զբաղմունքը արհեստագործությունը և բանվորությունն է։

Սփյուռքահայերի մեջ գործում են հնչակյանների,ռամկավարների և դաշնակցականների կուսակցությունները։

Սփյուռքահայ գաղթօջախների մշակութային և այլ կազմակերպությունների բարեգործական զգալի օժանդակություն է ցույց տալիս <<Գալուստ Կյուլպենկյան ֆոնդ>> հաստատությունը։

1949-1954թթ․ Սիրիայում ուժեղ հալածանքներ սկսվեցին դեմոկրատական կազմակերպությունների դեմ։Կոմունիստական կուսակցությունն ընդհատակ անցավ,փակվեցին նրա լեգալ օրգանները։

1955թ․ սեպտեմբերին նացիոնալիստական տարրերը Ստամբուլում արյան բաղնիք սարքեցին հույների,հրեաների և հայերի համար։

1950-ական թթ․ կեսերից ավելի աշխուժացան կապերը հայրենիքի և սփյուռքի միջև։Սկսեցին Սովետական Հայաստան այցելել բազմաթիվ սփյուռքահայեր։

Բեյրութում,ինչպես նաև մյուս գաղթօջախներում,Սովետական Հայաստանից ստացվում են մեծ քանակությամբ գրքեր,պարբերականներ,կինոֆիլմեր։

1956թ․ աշնանը,Եգիպտոսի դեմ անգլո-ֆրանս-իսրայելական ինտերվենցիայի և հատկապես Պորտ-Սայիդի դեպքերի օրերին հայ բնակչությունն իր բողոքի միահամուռ ձայնը բարձրացրեց իմպերիալիստական ինտերվենտների դեմ։Եգիպտոսում և Սիրիայում կազմակերպված աշխարհազորայինների մեջ մտան մեծ թվով հայեր։

Հայաստանում սովետական իշխանության հաստատման քառասուներորդ տարեդարձի տոնակատարությանը մասնակցեցին ԱՄՆ-ից,Ֆրանսիայից,Արաբական Միացյալ Հանրապետությունից,Լիբանանից,Արգենտինայից,Բրազիլիայից,Ռումինիայից ժամանած հյուրեր։

1965թ․ նշվեց 1915թ․ եղեռնի 50-ամյակը։Դատապարտելով թուրքական կառավարության կողմից կազմակերպված հայերի այդ մասսայական ցեղասպանությունը,սփյուռքահայությունը էլ ավելի փարվեց մայր հայրենիքին։

Սփյուռքում հրատարակվում են մեծ քանակությամբ պարբերականներ և գրքեր անգլերեն,ֆրանսերեն և իսպաներեն լեզուներով՝այն հայերի համար,ովքեր չտիրապետելով մայրենի լեզվին,ձգտում են չկտրվել հայրենիքից և հայկական միջավայրից։

Մշակույթը

Կրթական կյանքը։Երկրորդ համաշխարհային պատերազմից հետո սփյուռքահայության մշակութային կյանքում լուրջ փոփոխություններ տեղի ունեցան։

Այն սերունդը,որը փոքր հասակից հաղորդակից չէ մայրենի լեզվին,աշակերտական թոթովանքներից ուսանում է օտար դպրոցներում,կանգնած է օտարացման ճանապարհին։Այս տեսակետից ողբերգական պատկեր են ներկայացնում ԱՄՆ-ի գաղթօջախը,ուր հայերի թիվը հասնում էր 300-400 հազարի,ուներ ընդհամենը 2 տարրական դպրոց՝300 աշակերտով։

Դպրոցական ցանցը հետաքրքիր պատկեր է ներկայացնում Թուրքիայում։Մոտ 70 հազար հայ ապրում են Ստամբուլում և 130 հազար՝Անատոլիայի տարբեր վայրերում։Մնացած վայրերում ոչ միայն արգելված է մայրենի դաստիարակությունը,այլև հայերեն խոսելը։

Պետք է հիշատակել մի քանի դպրոցներ,որոնք մեծ դեր են կատարում մշակութային կյանքում։Դրանցից են Էսայան,Պեզճյան և այլ վարժարաններ,ուր երկար տարիներ մայրենի դաստիարակություն են ստանում հազարավոր աշակերտներ։

Լիբանանում բացվել են մի շարք նոր դպրոցներ։1951թ․ բացվել է Վահան Թեքեյանի անվան դպրոցը,որտեղ մայրենի դաստիարակություն են ստանում մոտ 500 աշակերտ։1954թ․ հիմնվել է Էհրամճյան վարժարանը՝200 աշակերտով,1956թ․՝Սիմոնյան կոլեջը,1957թ․՝նոր բարձրագույն վարժարանը՝չորս հարյուր աշակերտով։1962թ․ հիմնադրվեց Լևոնյան-Նազարյան վարժարանը։

Մամուլը և գրականությունը։1961թ․ սփյուռքում լույս էր տեսնում 134 անուն պարբերական,որից 16-ը՝օրաթերթ,5-ը՝եռօրյա,24-ը՝շաբաթաթերթ,41-ը՝ ամսագիր,իսկ 45-ը տարբեր պարբերականություն ունեցող հրատարակություններ և այլն։

Դեռևս պատերազմի տարիներին Բեյրութում լույս էին տեսնում մի քանի թերթ՝<<Ժողովրդի ձայն>>,<<Առավոտ>> և այլն։Պատերազմից հետո Բեյրութում սկսեց հրատարակվել <<Անի>> ամսագիրը՝բանաստեղծ Վահե Վահյանի խմբագրությամբ։

Լիբանանում լույս են տեսնում մոտ 30 պարբերական։Բեյրութում հրատարակվում էր հայերեն չորս օրաթերթ՝<<Արարատ>>,<<Զարթոնք>>,<<Այգ>> և <<Ազդակ>>,հինգ շաբաթաթերթ՝<<Հառաջ>>,<<Նաիրի>>,<<Սփյուռք>>,<<Մասիս>> և <<Նոր կյանք>>,մի քանի ամսագիր ՝<<Հասկ>>,<Բագին>>,<<Բժիշկ>>,<<Արարատ գրական>> և <<Շիրակ>>,մի քանի տարեգիրք և այլն։

Բեյրութում լույս տեսնող պարբերականներից են հնչակյանների <<Արարատ>> և ռամկավարների <<Զարթոնք>> օրաթերթերը։Աչքի է ընկնում Ա․Ծառուկյանի <<Նաիրի>> շաբաթաթերթը։

Եգիպտոսում լույս տեսան <<Արև>> և <<Հուսաբեր>> օրաթերթերը,<<Սավառնակ>> շաբաթաթերթը,<<Արաքս>> շաբաթաթերթը։Ամենատարեցը ռամկավարների <<Արև>> օրաթերթն է։,

Ամերիկահայ մամուլը նույնպես երկրորդ համաշխարհային պատերազմից հետո քանակական աճ գրեթե չունեցավ։

<<Լրաբերում>>> հայրենանվեր գործ են կատարել Օ․Սարյանը,Կ․Սիտալը․Պ․Սելյանը,Ա․Զարդարյանը և ուրիշներ։

Հիշատակության արժանի են հնչակյանների <<Երիտասարդ Հայաստանը>> և ռամկավարների <<Պայքարը>>,որոնք մեծ տարածում ունեն սփյուռքում։Լույս են տեսնում նաև մի շարք շաբաթաթերթեր ու ամսագրեր։Դրանցից են <<Կռունկ>>,<<Հայաստանի կոչնակ>>,<Հայաստանյաց եկեղեցի>>,<<Հուշարար-Միություն>> և այլն։

Ֆրանսիայում Շ․Տատուրյանը հրատարակեց <<ժողովուրդ>> թերթը,որը սփյուռքի նոր գոյավիճակը ճիշտ լուսաբանող առաջին հրատարակությունն էր։

1960թ․ Ալեքսանյանը Փարիզում հրատարակում է <<Աշխարհ>> շաբաթաթերթը>>,որը նկատելի ժողովրդականություն է ձեռք բերել սփյուռքի շատ վայրերում։

Բանաստեղծ և նկարիչ Բյուզանդ Թոփալյանը 1952թ․ Փարիզում հրատարակում է <<Անդաստան>> գրական-գեղարվեստական պարբերականը։

Լույս տեսան հայագիտական երկու հանդեսներ՝<<Բազմավեպ>>-ը՝Իտալիայում,<<Հանդես ամսօրյան>>՝Վիեննայում։

Թուրքիայում լույս տեսան նաև <<Անիվ>>՝գրական-գեղարվեստական,<<Պարտեզ>>՝մանկական,<<Քուլիս>>՝թատերական հանդեսները և <<Սան>>,<<Հանդես մշակույթի>> պարբերականները։

Համաստեղը,որ հին գյուղը պատկերող պատմվածքներով իշխում էր ոչ միայն ամերիկահայ,այլև սփյուռքահայ գրականության վրա,որոշ նահանջ կատարեց <<Սպիտակ ձիավորը>> երկհատոր վեպով,նահանջ թե գաղափարական առումով,թե գեղարվեստական։

Վ․Հայկը իր <<Հայրենի ծխան>> շարքում ունի գրական մի էջ,որը խորհրդանշական է առհասարակ ամերիկահայ կյանքի համար։Այդ պատկերը կոչվում է <<Օր մը Հայկ Նահապետի հետ>>։Վահե Հայկի ստեղծագործություններից են <<Առաջին ձմեռը>>,<<Վերը աստված կա>>,<Կարապետ>>,<<Հոգվոցն հանգուցելոց>>,<<Աստ հանգչի>> և այլն։

Բ․ Նուրիկյանը գրել է <<Մաշած ավելը>>,<<ծաղիկները չեն ուտվիր>> և այլ ստեղծագործություններ։

1947թ․լույս տեսավ Անդրանիկ Անդրեասյանի պատմվածքների նոր ժողովածուն՝<<Կարմիր ասպատակի մը օրագրեն>> խորագրով,ուր պատկերված է ուկրաինական պարտիզանների հերոսական պայքարը ֆաշիզմի դեմ։

Կարապետ Սիտալը հրատարակեց հուշագրական երկու ստվար ժողովածուներ,որոնցից մեկը կոչվում է <<Տեսա իմ երկրի արևածագը>>,մյուսը՝<<Արևածագ և առավոտ>>։Կ․Սիտալը հրատարակեց <<Կաշտի քաջերը>>,<<Սասնա ծռերը>> և <<Հովիվ Ազոն>> մշակումերը։

Գրական եռուն կյանք ապրեց Լևոն Մեսրոպը։Նա 1929թ․ Փարիզում լույս ընծայեց <<Հաշիշին>> վեպը։Դրան հաջորդեցին <<Զարե>>,<Քերբելայի գիշերները>>։Նրա գրչին են պատկանում <<Կախարդող լեռը և ներգաղթող ձին>>,<<Շամիրամ երկրորդը>> և <<Օտարականը>>,<<Աղետ և վերածնունդ>> գործերը։։

Հրաչ Զարդարյանը հրատարակեց սփյուռքը պատկերող ծավալուն մի վեպ՝<<Որբացող մարդիկ>>,իսկ Զ․Որբունին՝<<Վարձու սենյակ>> պատմվածքների ժողովածուն,որին հաջորդեցին նրա <<Անձրևոտ օրերը>>,<<Եվ եղև մարդ>> և այլ գրքեր։

<<Անդաստան>> գրական-գեղարվեստական հանդեսի խմբագիր Բ․Թոփալյանը հրատարակել է մի քանի ժողովածուներ՝<<Այգահանդես,<<Արևագալ>>,<<<Հրախաղություն>>,

<<Լուսածնունդ>>։

Վահե Վահյանի <<Արև-Անձրև>> ժողովածուում նկատվում է հեղինակի հիասթափությունը կյանքից,նրա սրտի մորմոքը,անհեռանկար մարդու հոգեկան տվայտանքը։Նա գրել է նաև <<Ոսկե կամուրջ>>,<<Հարալեզներու հաշտությունը>> գիրքը։

Ա․Ծառուկյանը Բեյրութում հրատարակվող իր <<Նաիրի>> պարբերականով ամուր տեղ է գրավում լիբանանահայ գրականության մեջ։Նա գրել է <<Մանկություն չունեցող մարդիկ>> գիրքը։

1954թ․ Բեյրութում լույս տեսավ Գ․Ադդարյանի <<Պատնեշի վրա>> բանաստեղծությունների ժողովածուն։

Արմեն Դարյանը գրել է <<Խարիսխեն հեռու>> գիրքը։

Գ․Աճեմյանը գրեց <<Կրակ ու հուր մնաց>>,<<Ուրիշները>>,<<Մերօրյա պատմություն հայոց>> և այլ մնայուն գործեր։

Իրանահայ գրականության դեմքերից են բանաստեղծ-նկարիչ Դևը (Մարգար Ղարաբեկյան),Արա Հովհաննիսյանը,Հ․Մարդը,Գևորգ Դարֆին։

Դարֆին( Գևորգ Խուդոյան) զբաղվել է գերազնացապես դրամատիկական ստեղծագործություններով՝<<Արյունոտ թագը>>,<<Մեսրոպ Մաշտոց>> և այլն։Նա կատարել է թարգմանություններ՝<<Ռիչարդ 3-րդ>>,<<Լիոնի թղթատարը>>,<<Սիդ>> և այլն։1963թ․ հրատարակել է կենսագրական մի գրքույկ Հովհաննես Մասեհյանի մասին։

Հայտնի էին Հակոբ Մնձուրին,Խ․Ամիրյանը,Հ,Գալուստյանը,Վ․Գարակյոզյանը և ուրիշներ։Հիշատակության արժանի են Հ․Գալուստյանի <<Գործիս ճամփուն վրա>>,Վ․Գարակյոզյանի <<Իմ Մասիս>> և <<Զույգ աչքերես>>,Խ․Ամիրյանի <<Երգեր սիրո և պայքարի>> այլ չափածո ժողովածուներ։

Զ․Պիպեռյանը գրել է <<Լկրտածը>>,<<Անկուտի սիրահարները>>,<<Ծովը>> ժողովածուները։

Վ․Աճեմյանը լույս ընծայել <<Քովնտի փողոց>> ստեղծագործությունը։

Ատրինե Տատուրյանը գրել է <<Հայրը>> վեպը,<<Մայթերուն վրա>> գիրքը,ունի նաև մանկական մի շարք գործեր՝<<Անիին գանձանակը>>,<<Գողցված աղջիկը>> և <<Կույր աղջկան ընկերը>>։1954թ․ հրատարակել է <<Այսպես մեծցան անոնք>> պիեսը։

Հայազգի գրողներից ոմանք ստեղծագործում են օտար լեզուներով։Դրանցից ամենանշանավորը Վիլյամ Սարոյանն է,որն արժանացել է համաշխարհային ճանաչման։Նա ծնվել է Ամերիկայում,Բիթլիսից գաղթած ընտանիքում,խոսել մայրենի լեզվով,բայց ստանալով ամերիկյան կրթություն,սկսել է գրել անգլերեն։

Լևոն Սյուրմելյանը գրել է <<Ձեզ եմ դիմում․տիկիններ ու պարոններ>> գիրքը,որի մեջ պատկերված է հայ ժողովրդի մղձավանջային կյանքը Թուրքիայում։

Սյուրմելյանը անգլերեն է հրատարակել <<Սասունցի Դավիթ>> ժողովրդական էպոսը։

Ֆրանսերեն գրող հայազգի բանաստեղծներից ու արձակագիրներից են Մերուժան Պարսամյան,Շահան Շահնուր,Վահրամ Կաքավյան,Վահե Քաչա և ուրիշներ։

Իսպաներեն լեզվով ստեղծագործում է անվանի բանաստեղծուհի Ալիսա Կիրակոսյանը։

Սփյուռքահայ պատմագրությունը կարելի է բաժանել երկու մասի՝հայ ժողովրդի պատմության առանձին դրվագների շարադրանքի փորձեր և հայրենակցական պատմագրություն։

Հ․Արմենը հրատարկեց <<Մեծն Տիգրան>> ,<Մարզպանը և Սպարապետը>>,<<Պապ Արշակունի>>,<<Փառանձեմ թագուհի>> աշխատությունները։

Պատմագրության բնագավառում բեղմնավոր աշխատանք կատարեց Արշակ Ալպոյաճյանը,որը հրատարակեց <<Պատմություն հայ գաղթականության>> բազմահատոր ուսումնասիրությունը։

1929թ․ լույս տեսավ Վանի հայտնի Երամյան վարժարանի հիմնադիր Համբարձում Երամյանի <<Հուշարձան Վան-Վասպուրականի>> երկհատոր աշխատությունը։1932թ․ Կարինում տպագրվեց Հարություն Սարգսյանի <<Բալուն>>։Հետագայում լույս տեսան Գրիգոր Գալուստյանի <<Մարաշ կամ Գերմանիկը>>, Ա․Ալպոյաճյանի՝<<Պատմություն հայ Կեսարիո>> երկհատորյակը և այլ աշխատություններ։Երկրոդ համաշխարհային պատերազմից հետո լույս տեսան Հ․Պողոսյանի՝<<Հաճընի ընդհանուր պատմությունը>>,Գ․Սուրմենյան՝<<Երզնկա>>,Ա․Ալպոյաճյանի՝<<Պատմություն Եվդոկիո հայոց>> և այլ աշխատություններ։

Ռիչարդ Հովհաննիսյանը գրեց <<Հայաստանի Հանրապետությունը>> քառահատոր աշխատությունը։

Վահագն Դադրյանը հեղինակ է Հայոց Ցեղասպանության վերաբերյալ հարյուրից ավելի ուսումնասիրությունների։

Արվեստը։Ետպատերազմյան ժամանակաշրջանում սփյուռքահայ թատրոնը,երաժշտությունը,նկարչությունն ու քանդակագործությունը նկատելի թուլացում ապրեցին։

Բեյրութում ստեղծվեց <<Վահրամ Փափազյան>> թատերախումբը,որը ղեկավարում է Պերճ Ֆազլյանը։

Ստամբուլը տվել է բեմական տասնյակ խոշոր աստղեր՝Պետրոս Ադամյան,Սիրանույշ,Ազնիվ Հրաչյա,Վահրամ Փափազյան,Արուս Ոսկանյան,Հրաչյա Ներսիսյան և ուրիշներ։Ստեղծվում էին թատերախմբեր և ներկայացումներ տրվում։Դրանցից էին <<Մխիթարյան Սանուց>><<Կեդրոնական Սանուց>>,<<Սկյուտարի Սանուց>> և այլ թատերախմբեր։

Պոլսահայ հանդիսականը նորից հնարավորություն ստացավ բեմից լսելու մայրենի լեզուն,դիտելու Հ․Պարոնյանի <<Մեծապատիվ մուրացկանները>>,Ալ․ Շիրավանզադեի <<Նամուսը>>,<<Պատվի համարը>>,Լ․Շանթի <<Հին աստվածները>> և այլ պիեսներ։Ազգային երաժշտության զարգացման գործում նկատելի դեր են կատարել Կոմիտասի աշակերտներից Մ․Թումաճյանը,Վ․Սրվանձտյանցը,Բ․Կանաչյանը,Վ․Սարգսյանը և ուրիշներ։

Որպես երգահան և խմբավար-դիրիժյորներ սփյուռքում հայտնի են Համբարձում Պերբերյանը,Աշոտ Պատմագրյանը,Արա Պարթևյանը և ուրիշներ։

Օնիկ Պերբերյանի նախասիրությունը սիմֆոնիկ երաժշտությունն է։Նրա գրչին են պատկանում <<Հայկական սիմֆոնիան>>,<<Հայկական պատարագը>>,

<<Հայրենիքը>>-ը և այլն։

Ստամբուլում օգտակար մեծ աշխատանք են կատարել Բ․Կանաչյանը,դաշնակահարուհի Գոհարիկ Ղազարյանը,դիրիժյոր Հովհաննես Չեքիջյանը և ուրիշներ։Երգչախմբեր ստեղծվեցին Սանուց միություններին կից։Դրանցից մեկը ղեկավարում էր Հովհաննես Չեքիջյանը։

Երեսնական թվականներին Եվրոպայում ու Ամերիկայում ստեղծագործում էին մեկ տասնյակից ավելի նկարիչներ,քանդակագործներ,որոնցից շատերը,ինչպես Էդգար Շահինը,Հ․Գյուրջյանը,Տիգրան Փոլատյանը,ճանաչված էին օտար շրջաններում։

Սփյուռքահայ գաղթօջախներում ասպարեզ են եկել մի քանի տասնյակ նկարիչներ՝Արիել Մութաֆյանը,Ժանսեմը,Արտավազդ Պերպերյանը և ուրիշներ։Ժանսեմը հեղինակն է <<Հայրենիք>>,<<Հայկական հարսանիք>>,<<Հայ ծերունու մահը>>,<<Հույն ձկնորսներ>> և բազմաթիվ այլ նկարների։

Իրանում բնակվում են մի շարք հայ նկարիչներ։Հայկական կյանքի հետ սերտորեն կապված արվեստագետներ են Դևը,Հարություն Մինասյանը,Մարգո Գրիգորյանը և ուրիշներ։

Աբրահամ Գուրգենյանը նկարազարդել է Օմար Խայամի քառյակները,Հաֆիզի,Սայադիի բանաստեղծությունները։1946թ․ Թեհրանում ցուցադրվել են Նահապետ Քուչակի իսկ 1959թ․ ցուցահանդեսում՝Սայաթ-Նովայի,Հովհաննես Թումանյանի,Ավ Իսահակյանի բանաստեղծությունների հիանալի նկարազարդումները։

Շառլ Ազնավուրը ծնվել է հայ թատրոնին ծառայող ընտանիքում,հայրը՝դերասան,մայրը՝դերասանուհի,մանկուց լսել է հայ երգն ու երաժշտությունը։Շ․Ազնավուրը աշխարհում հայտնի է որպես ֆրանսիացի երգիչ,չնայած նրա երգարվեստում իրեն զգացնել է տալիս հայկական մեղեդին։

Շառլ Ազնավուրը 1988թ․ 10 անգամ եղել է Հայաստանում,կազմակերպել <<Ազնավուրը Հայաստանին>> ֆոնդը՝Սպիտակի երկրաշարժից տուժածներին օգնելու համար,Ժորժ Կառվարենցի հետ միասին գրել է <<Քեզ համար,Հայաստան>> երգը։2004թ․ արժանացել է Հայաստանի Հանրապետության ազգային հերոսի կոչմանը։

Հարյուրավոր թերթեր գովերգել են Լ․Ամարայի տաղանդը։

Համընդհանուր ճանաչման են արժանացել նաև օպերային աստղեր Լիլի Չուգասզյանը,Լին Դուրյանը,Կարպիս Զոբյանը,Ռոզի Արմենը և ուրիշներ։

Ալան Հովհաննեսը ծնվել է հայ մշակույթին ծառայողի ընտանիքում։Հայրը՝Հովհ․Չամաքչյանը գրել ու հրատարակել է <<Հայոց պատմություն>> գիրքը և կազմել է անգլերեն-հայերեն մի բառարան։

Ալանը գրել է<<Անահիտ>>,<<Վահագն>> ստեղծագործությունները։

Նկարչության խոշորագույն դեմքերից մեկն է Գառզուն(Գառնիկ Զուլումյան)։Խոշոր արվեստագետ է Ակիմ Թամիրաժովը՝կինոռեժիսյոր-դերասան։Նույնը կարելի է ասել կինոարվեստի ականավոր ներկայուցիցիչներից մեկի՝Ռուբեն Մամուլյանի մասին։

Ճանաչված են Մարո և Անահիտ Աճեմյան քույրերը,առաջինը՝դաշնակահարուհի,երկրորդը՝ջութակահարուհի,նկարիչներ Ժերանյանը,Գր․Շլթյանը և շատ ուրիշներ։

Հայաստանը անկախության վաղորդայնին(1985-1991թթ․)

Գորբաչովյան <<Վերակառուցումը>> և Արցախահայության հարցի բարձրացումը։ԽՍՀՄ-ը 1980-ական թթ․ երկրորդ կես թևակոխեց աստիճանաբար հասունացող սոցիալ-տնտեսական և քաղաքական ճգնաժամի պայմաններում։

Այս ամենի հետևանքով ԽՍՀՄ ազգաբնակչության շրջանում խորանում էր անվստահությունը երկրի ղեկավարության նկատմամբ։Ներքին հիմնախնդիրներին ավելանում էր <<սառը պատերազմի>> թելադրանքով իրականացվող արտաքին քաղաքականության սխալները։

Ահա թե ինչու 1985թ․ մարտին ԽՄԿԿ գլխավոր քարտուղար Միխայիլ Գորբաչովը ձեռնամուխ եղավ տնտեսությունը կատարելագործելուն։

ԽՄԿԿ Կենտկոմի 1985թ․ ապրիլյան պլենումը հասարակության արմատական վերակառուցման քաղաքականություն ընդունեց։Սակայն <<վերակառուցումը>> քաղաքական համակարգի արտաքուստ նորացման փորձ էր։

1989թ․ մայիսին ԽՍՀՄ ժողովրդական պատգամավորների առաջին համագումարը Մ․Գորբաչովին ընտրեց երկրի Գերագույն խորհրդի նախագահ,իսկ 1990թ․ մարտին նա ընտրվեց ԽՍՀՄ առաջին և վերջին նախագահ։

Խորհրդային Միության տարբեր վայրերում պաշտոնեական իշխանությունների կողքին առաջացան զանազան հասարակական կազմակերպություններ։

Սկսվեց ԽՍՀՄ-ի քաղաքական քայքայման գործընթացը։

Եվրոպայի սոցիալիստական երկրները դուրս եկան ԽՍՀՄ ազդեցության ոլորտից,որի հետևանքով ավելի վատթարացավ Խորհրդային Միության տնտեսական վիճակը։

ԽՍՀՄ-ի տնտեսության և հարկային-քաղաքական կյանքի ճգնաժամի հետևանքները դրսևորվեցին նաև Հայաստանում։

Հայաստանի վիճակը ավելի ծանրացավ,երբ ավելացավ Լեռնային Ղարաբաղի հարցը։

Աստիճանաբար սկսեց զգացվել հիվանդանոցների,պոլիկլինակաների,մանկապարտեզների և նման այլ հաստատությունների պակաս։

Սրվել էին նաև բնապահպանական խնդիրները։

Տագնապալի էր Սևանա լճի վիճակը։Ծաղկում էին կաշառակերությունը,հովանավորչությունն ու հավելագրումները։Զարգանում էր <<ստվերային տնտեսությունը>>։

Տեղի ունեցավ հանրահավաքներ։1987թ․ սեպտեմբերի 17-ին Երևանի Թատերական (այժմ՝Ազատության) հրապարակում կազմակերպվեց <<Բնապահպանություն>> ընկերության հանրահավաքը։Հանրահավաքի մասնակիցները պահանջում էին փակել <<Նաիրիտ>> գիտարտադրական միավորումը։

1921թ․ հուլիսի 5-ին Կովկասյան բյուրոյի որոշմամբ Արցախի կենտրոնային մասը բռնակցվել էր Խորհրդային Ադրբեջանին։Ադրբեջանի խորհրդային իշխանությունները ծրագրված աշխատանքեր էին սկսել Արցախը հայաթափելու համար։Լեռնային Արցախի բնակչությունը շուրջ 70 տարի պայքարել էր ադրբեջանական իշխանությունների հայավեր քաղաքականության դեմ։

Արցախի գրողների միութայն ղեկավար Բագրատ Ուլուբաբյանը նամակ հղեց Մոսկվա։Դրա տակ իրենց ստորագրությունն էին դրել նաև մարտի 12-ի գործիչներ՝Ստեփանակերտի Քաղհորհրդի գործկոմի նախագահ Սերգեյ Շաքարյանը,<<Խորհդային Ղարաբաղ>> մարզային թերթի խմբագիր Գրիգոր Ստեփանյանը,հանրապետության ժողովրդական դերասան Միքայել Կորգանյանը և ուրիշներ։

Նամակի հեղինակներն շեշտել էին,որ ԼՂ բնակչության 85 տոկոսը հայեր էին և հույս էին հայտնել,ուր ԽՄԿԿ Կենտկոմն ու խորհդային կառավարությունը կաջակցեն մարզի միավորմանը Հայկական ԽՍՀ-ի հետ։1965թ․ հունիսին <<13-ի նամակը>> ուղարկվեց Մոսկվա։

Ուշագրավ էր Սերո Խանզադյանի,արցախցի նշանավոր գիտնական Հրանտ Եպիսկոպոսյանի,Երևանի պոլիտեխնիկական ինստիտուտի դասախոս Սուրեն Բաղդասարյանի և այլոց բողոքները։1970-1980-ական թթ․ Զորի Բալայանը հանդես եկավ գրքերով,հոդվածներով,հրապարակախոսական ելույթներով։

Մոսկվա ուղարկվեցին պատվիրակություններ Վազգեն Բալայանի,Վաչե Սարուխանյանի գլխավորությամբ։Ոտքի ելած մարզի բովանդակ հայության ազատագրական շարժումն առաջ քաշեց մի կոլեկտիվ ղեկավարություն,որի մեջ էին Արկադի Մանուչարյանը,Համլետ Գրիգորյանը,Ռոբերտ Քոչարյանը,Ռոլես Աղաջանյանը,Արկադի Կարապետյանը և ուրիշներ։

Ստեղծվեց նախաձեռնող խումբ Արկադի Մանուչարյանի ղեկավարությամբ։Նախաձեռնողներին փոխարինեց 1988թ․ մարտին ստեղծված 11 հոգուց բաղկացած խորհուրդը՝<<Կռունկ>> անունով։Խորհրդի նախագահ ընտրվեց Արկադի Մանուչարյանը,տեղակալ՝Վարդան Հակոբյանը։Կոմիտեի քաղաքական գծով հանձնաժողովի կազմի մեջ ընդգրկվեցին Ռոբերտ Քոչարյանը (նախագահ),Սերժ Սարգսյանը և ուրիշներ։

1985թ․ փետրվարի 20-ին հրավիրվեց ԼՂԻՄ ժողովրդական պատգամավորների մարզխորհրդի արտահերթ նստաշրջան։Մարզխորհրդի նստաշրջանը որոշեց <<Ընդառաջելով ԼՂԻՄ-ի աշխատավորների ցակություններին,խնդրել Ադրբեջանական ԽՍՀ Գերագույն խորհրդին և Հայկական ԽՍՀ Գերագույն խորհրդին՝խորին ըմբռնման զգացում դրսևորել Լեռնային Ղարաբաղի հայ բնակչության իղձերի նկատմամբ և լուծել ԼՂԻՄ-ը Ադրբեջանական ԽՍՀ կազմից,ՀԽՍՀ կազմ հանձնելու հարցը,միաժամանակ միջնորդել ԽՍՀՄ Գերագույն խորհրդի առջև՝ԼՂԻՄ-ն Ադրբեջանական ԽՍՀ կազմից Հայկական ԽՍՀ կազմ հանձնելու հարցի դրական լուծման համար>>։

Արցախահայությանը ազատագրական պայքարին զորավիգ լինելու միջնորդությամբ հաջորդ օրը Հայաստանում սկսվեցին հանրահավաքներ։Հանրահավաքներում ելույթ էին ունենում ՀխՍՀ ԳԱ նախագահ,աշխարհահռչակ ակադեմիկոս Վիկտոր Համբարձումյանը,արձակագիր Սերո Խանզադյանը,դերասան Սոս Սարգսյանը,երաժիշտ Հովհաննես Չեքիջյանը,բանաստեղծ Ռազմիկ Դավոյանը և ուրիշներ։

Փետրվարի 25-ին ԽՄԿԿ կենտկոմի գլխավոր քարտուղար Մ․ Գորբաչովը հանղիպեց Զ․Բալայանի և Ս․Կապուտիկյանի հետ։

Շարժումը գնալով ծավալվում էր։1988թ․ փետրվարին ստեղծվեց շարժման կազմկոմիտե,որի մեջ մտան Իգոր Մուրադյանը,Վազգեն Մանուկյանը,Վանո Սիրադեղյանը,Հենրիկ Իգիթյանը և ուրիշներ։Մարտի սկզբներին ստեղծվեց <<Ղարաբաղ>> անունով կոմիտե՝Իգոր Մուրադյանի նախաձեռնությամբ։<<Ղարաբաղ>> կոմիտեներ ստեղծվեցին բոլոր քաղաքներում։

Սումգայիթյան ողբերգությունը։1988թ․ փետրվարի 26-ին ԽՄԿԿ ԿԿ գլխավոր քարտուղար Մ․Գորբաչովը կոչով դիմեց Ադրբեջանի և Հայաստանի աշխատավորներին՝հորդորելով դադարեցնել ցույցերն ու հանրահավաքները։Ադրբեջանցիները ոչ միայն չդադարեցրին,այլև նոր թափ հաղորդեցին հակահայկական ելույթներին։

Բաքվից 35 կմ․ հեռավորության վրա գտնվող Սումգայիթ քաղաքում 1988թ․ փետրվարի 27-ին ադրբեջանական խուժանը կատարեց ազգաբնակչության կոտորած,որը տևեց մինչև փետրվարի 29-ը։Տանջամահ էին արվել 32 մարդ,խոշտանգվել 200 հոգի։Այդ հանցագործության նպատակն էր հայերին հարկարդրել հրաժարվել ազատագրական պայքարից։Փետրվարի 29-ի գիշերը խորհրդային զորքը մտավ Սումգայիթ,որին մեծ դժվարությամբ հաջողվեց դադարեցնել վայրագությունները։Սումգայիթյան ոճրագործները մնացին անպատիժ։

Համազգային պայքարի վերելքը։1988թ․ մարտին Արցախ-Հայաստանում մեծ թափով վերսկսվեցին բողոքի ցույցերն ու հանրահավաքները։Շուտով Երևանի փողոցներում հայտնվեցին խորհդային զորքեր ու զրահատեխնիկա,որոնք իրենց հսկողության տակ վերցրեցին կառավարական շենքերը,ռադիոցանցը,հեռախոսակենտրոնը,փոստացանցն ու հիմնական ճանապարհները։1988թ․ մարտին ԽՄԿԿ Կենտկոմի և ԽՍՀՄ Մինիստրների խորհրդի որոշմամբ ԼՂԻՄ-ին հատկացվեց 400 միլիոն ռուբլի՝մարզի սոցիալ-տնտեսական հրատապ հարցերը լուծելու համար։Մայիսին <<Ղարաբաղ>> կոմիտեն համալրվեց նոր անդամներով՝Լևոն Տեր-Պետրոսյան,Բաբկեն Արարքցյան,Դավիթ Վարդանյան և ուրիշներ։Ադրբեջանի կոմկուսի պլենումը 1988թ․ մայիսի 21-ին իր զբաղեցրած պաշտոնից ազատեց Ք․Բաղիրովին և կենտկոմի առաջին քարտուղար ընտրեց Ա․Վեզիրովին,իսկ Հայաստանի կոմկուսի կենտկոմի պլենումը Կ․Դեմիրճյանին ազատեց ՀԿԿ կենտկոմի առաջին քարտուղարի պաշտոնից և նրա փոխարեն ընտրեց Ս․Հարությունյանին։

1988թ․ հուլիսի 18-ին Արցախի իշխանությունների խնդրանքով ԽՍՀՄ Գերագույն խորհրդի նախագահությունը քննարկեց Լեռնային Ղարաբաղի հարցը։Հայաստանի ներկայացուցիչներ Վ․Համբարձումյանը,Վ․Պետրոսյանը,ԼՂԻՄ-ի ներկայացուցիչ Հ․Պողոսյանը դատապարտեցին սումգայիթյան ոճրագործությունը,ցույց տվեցին Լեռնային Ղարաբաղի՝Հայաստանին միանալու անհրաժեշտությունը։

Բռնագաղթը։Հայաստանի վիճակն ավելի ծանրացավ 1988թ․ կեսերին Ադրբեջանից հայերին աքսորելու հետևանքով։

1988թ, նոյեմբեր-դեկտեմբեր ամիսներին Կիրովաբադից,Բաքվից,Շամխորի և Խանլարի շրջաններից սկսվեց հայ բնակչության արտագաղթը։Ադրբեջանի իշխանությունները 1988թ․ դեկտեմբերին կազմակերպեցին հայաստանաբնակ 120 հզ․ադրբեջանցիների արտագաղթ։Բռնագաղթված հայերը հանգրվանեցին Երևանում,Մասիսի,Արարատի,Վարդենիսի,Հրազդանի,Աբովյանի,Կրասնոսելսկի շրջաններում,հանրապետության հյուրանոցներում,հանրակացարաններում և այլուր։Նրանց մի մասն ապաստանեց ԽՍՀՄ տարբեր տարածաշրջաններում և հատկապես Հյուսիսային Կովկասում։

1988թ․ երկրաշարժը։1988թ․ դեկտեմբերի 7-ին Հայաստանում տեղի ունեցավ 9 բալ հզորությամբ երկրաշարժ։Լրիվ կամ մասնակի ավերվեցին Լենինականը,Սպիտակը,Կիրովականը,Ստեփանավանը,հարյուրից ավելի ավաններ ու գյուղեր։Ավերվեցին 120 արդյունաբերական ձեռնարկություն։Երկրաշարժը ժողովրդական

տնտեսությանը հասցրեց 13 մլրդ ռուբլու վնաս։Զոհվեց 25 հզ․ մարդ,530 հզ-ը դարձավ անօթևան։Դեկտեմբերի 8-ին Երևան ժամանեց ԽՍՀՄ նախարարների խորհրդի նախագահ Ն․Ռիժկովը,ԽՍՀՄ Գերագույն խորհրդի նախագահ Մ․Գորբաչովը,ԽՍՀՄ նախարարների խորհրդի նախագահի տեղակալներ Բորիս Շչերբինան,Յուրի Բատալինը,Իվան Սիլաևը և ուրիշներ։Համակողմանի օգնությանը մասնակցում էին աշխարհի 113 երկրներ։Նրանք աղետյլաներին օգնելու համար բերում էին սննդամթերք,դեղորայք,վրաններ և այլն։

1988թ․ իտալացիները Սպիտակում կառուցեցին բնակելի թաղամաս <<Իտալական գյուղը>>,Գյումրիում անգլիացիների հիմնադրած դպրոցի բացմանը ներկա էին Անգլիայի վարչապետ Մարգարետ Թետչերը։

Հայ ժողովուրդը երբեք չի մոռանա աղետի գոտի օգնության շտապող հարավսլավացի 7 օդաչուներին,որոնք Երևանի մատույցներում զոհվեցին օդային աղետից։

Մայր հայրենիքին լայն աջակցության ձեռք մեկնեց սփյուռքահայությունը։Ստեղծվեց <<ՍՕՍ Արմենիա>>,<<Ազնավուրը Հայաստանին>> և այլ կազմակերպություններ։

Ժողովրդական հուզումների նոր ալիք Հայաստանում։Արցախահայության գոյամարտը (1988թ․ հունվար-1991թ․ օգոստոս)։Հանրապետության բնակչությունը շարունակում էր իր արդարացի ազատագրական պայքարը։

Աղետի գոտի ժամանած Մ․Գորբաչովից նա պահանջեց լուծում տալ հարցին։Նա ոչ միայն չընդառաջեց,այլև կարգադրեց հաշվեհարդար տեսնել շարժման կազմակերպիչների հետ։Կալանավորվեցին և մոսկովյան բանտերում արգելափակվեցին <<Ղարաբաղ>> կոմիտեի անդամները։

Հայ ժողովրդի արդարացի ընդվզմանը պաշտպան կանգնեցին ռուս մտավորականությունը՝Անդրեյ Սախարովը,նրա կինը Ելենա Բոնները,Գալինա Ստարովոյտովան,Միխայիլ Դուդինը,Բուլատ Օկուջավան և ուրիշներ։Մեր ժողովրդի կողքին էր Մեծ Բրիտանիայի Լորդերի պալատի փոխխոսնակ Քերոլայն Քոքսը,որը 1991թ․ մայիսից Արցախ է այցելել 50 անգամ։

Բուլղար ժողովրդի ազնիվ զավակ,կինովավերագրող Ցվետանա Պասկալևան,1991-1994թթ․ լինելով Լեռնային Ղարաբաղում,լուսաբանել է Ղարաբաղի հիմնախնդիրը։Ռազմական թեժ կետերից նա բազմիցս հեռուստահաղորդումներ է պատրաստել CNN,NBS հեռուստաընկերությունների համար։

1989թ․ հունվարի 12-ին ԽՍՀՄ-ում Գերագույն խորհուրդը որոշում ընդունեց Լեռնային Ղարաբաղում կառավարման նոր ձև մտցնել։Նախատեսվում էր ստեղծել 8 հոգուց կազմված Հատուկ կառավարման կոմիտե՝ԽՄԿԿ Կենտկոմի բաժնի վարիչ Ա․Վոլսկու գլխավորությամբ։Վերացվեց մարզկոմը։Հուլիս-օգոստոսին սկսվեց երրորդ մեծ բռնագաղթը,որի հետևանքով հայաթափվեցին Կիրովաբադը,Մինգեչաուրը,Խանլարը,Շահումյանը և այլ շրջանները։

Հուլիսին Ադրբեջանի կողմից փակվեցին Հայաստան և Արցախ տանող երկաթուղիներն ու ավտոճանապարհները։Իրենց բնակավայրերը լքեցին 30 հզ․ հայեր։Ադրբեջանը շրջափակեց Արցախն ու Հայաստանը,փակեց ՌՍՖՍՀ-ից եկող գազատարը,փակվեցին դպրոցները և բուհերը,սկսվեցին հովհարային անջատումները։

Ազատագրական պայքարին նվիրված բոլոր ուժերը Հայաստանում համախմբելու համար ձևավորվեց Հայոց համազգային շարժում( ՀՀՇ) կազմակերպությունը։

1982թ․ դեկտեմբերի 30-ին փակվեց <<Նաիրիտը>>,որը կաուչուկ էր արտահանում,իսկ 1991թ․ հուլիսի 1-ից վերագործարկվեց։

Ադրբեջանի ժողովրդական ճակատը 1990թ․ հունվարին Բաքվում սանձազերծվեց հայերի զանգվածային ջարդեր։

1990թ․ հունվարի 12-ին Ադրբեջանի Գերագույն խորհրդի նախագահությունը ստեղծեց հանրապետական կազմկոմիտե։Այն գլխավորում էր Ադրբեջանի Կոմկուսի կենտկոմի երկրորդ քարտուղար հայատյաց Վ․Պոլյանիչկոն։

1990թ․ փետրվարին հայաթափվեցին Շահումյանի շրջանի Ազատ և Կամո գյուղերը։

Հունվար-փետրվար ամիսներին ադրբեջանական զինված բանդաները հարձակումներ սկսեցին նաև Հայաստանի սահմանների ամբողջ երկայնքով։Ինքնապաշտպանական ջոկատներն հակահարված տվեցին թշնամուն։Դրանցից էին <<Սասունցի Դավիթը>>,<Մուշը>>,<<<Արաբոն>>,<<Մեծն Տիգրանը>><<Զորավար Անդրանիկը>><<Մխիթար Սպարապետը>> և այլն։Նրանք կասեցրին Երասխավանի,Վայքի,Գորիսի,Մեղրու,Կապանի,Տավուշի,Իջևանի և սահմանամերձ այլ շրջանների վրա կատարված հարձակումները։Այդ մարտերում զոհվում են Մովսես Գորգիսյանը,Երվանդ Սաղումյանը,Կամո Աբովյանը և ուրիշներ։Ինքնապաշտպանական ջոկատների հրամանատար Վազգեն Սարգսյանի շնորհիվ էր,որ թշնամին չկարողացավ ղեպքերին Սումգայիթի կամ էլ Բաքվի նման ընթացք տալ։

1990թ․ մայիսի 20-ին հունիսի 3-ին տեղի ունեցան Գերագույն խորհրդի ընտրություններ։Ընտրական պայքարը ընթացավ ՀՀՇ-ի և ՀԿԿ-ի միջև։Նորընտիր պատգամավորների թվում էին ԱԻՄ-ի նախագահ Պարույր Հայրիկյանը,Հայաստանի հանրապետական կուսակցության հիմնադիր Աշոտ Նավասարդյանը։Գերագույն խորհրդի նախագահ ընտրվեց Լևոն Տեր-Պետրոսյանը։Նախարարների խորհրդի նախագահ նշանակվեց ՀՀՇ վարչության և Ղարաբաղյան շարժման Հայաստանի կոմիտեի անդամ Վազգեն Մանուկյանը։

1990թ․ օգոստոսի 23-ին Հայաստանի Գերագույն խորհրդի առաջին նստաշրջանն ընդունեց <<Հռչակագիր Հայաստանի անկախության մասին>>։

1990թ․ Մոսկվայի <<Մոսկվա>> հյուրանոցում հացադուլ հայտարարեցին Վիկտոր Համբարձումյանը,Զորի Բալայանը,ԼՂԻՄ լուծարված մարզխորհրդի նախագահ Սեմյոն Բաբայանը և այլն։

1991թ․ապրիլ-մայիս ամիսներին ադրբեջանական օմոնը (միլիցիայի հատուկ նշանակության ջոկատներ) պատերազմ սկսեց Շահումյանի շրջանի և Գետաշենի ենթաշրջանի հայ բնակչության դեմ՝իրականացնեոլվ <<Կոլցո>> (<<Օղակ>>) օպերացիան։Դրան մասնակցում էին նաև խորհրդային <Վիրաժ>> և <<Օբրիվ>> ռազմական միավորումները,ադրբեջանական օմոնի <<Դոզոր>> ստորաբաժանումը։Գետաշենի և Մարտունաշենի մարտերում զոհվեցին Թաթուլ Կրպեյանը,Սիմոն Աչիգյոզյանը,Արթուր Կարապետյանը և ուրիշներ։

1998թ․ Հայաստանում հաշվվում էր 316հզ․ փախստական ու բռնագաղթված Ադրբեջանից և Լեռնային Ղարաբաղից։

Հայաստանի երրորդ Հանրապետությունը,Հայաստանի անկախության հռչակումը

Հայաստանի անկախության հռչակագիրը։1990թ․ օգոստոսի 23-ին Հայաստանի Գերագույն խորհրդի առաջին նստաշրջանը ընդունեց <<Հռչակագիր Հայաստանի անկախության մասին>> փաստաթուղթը։

Կային ուժեր՝ՀՀՇ-ն ներկայացնող պատգամավորները՝Լ․Տեր-Պետրոսյանի ղեկավարությամբ,դեմ էին հռչակագրում ցեղասպանության հարցը որևէ կերպ արծարծելուն։Սակայն մի ստվար պատգամավորների խումբ՝Ա․Նավասարդյան,Ի․Մուրադյան,Հ․Բաբուխանյան և այլն՝Հ․Սիմոնյանի ղեկավարությամբ պահանջում էին այդ փաստաթղթում արձանագրել ցեղասպանության փաստը։

Հռչակագիրը բաղկացած էր 12 կետից։Հռչակագրի քաղաքական բաժնում նշվում էր,որ ՀԽՍՀ-ն վերանվանվում է Հայաստանի Հանրապետություն։

Փաստաթղթում ամրագրվում էր,որ Հայաստանի Հանրապետությունը ինքնիշխան պետություն էր՝օժտված պետական իշխանության գերակայությամբ,անկախությամբ,լիիրավությամբ։Նրա ամբողջ տարածքում գործելու էին միայն Հայաստանի Հանրապետության Սահմանադրությունը և օրենքները։

Պետական խորհրդանիշներ հաստատվեցին Հայաստանի առաջին հանրապետության դրոշն ու զինանշանը։

Հայաստանը պետք է վարեր անկախ և ակտիվ արտաքին քաղաքականություն։Հայաստանի Հանրապետությունն ստեղծելու էր սեփական զինված ուժեր,ներքին զորքեր,ներքին գործավարությունը պետք է կատարվեր միայն հայերենով,արտոնվում էր խղճի,կուսակցությունների,ժողովների,մամուլի ազատություն։

Հայաստանի Հանրապետությունը ինքնիշխան պետություն,ԽՍՀՄ-ի փլուզումը։1989-1991թթ․ Խորհրդային Միության ծայրամասերում առաջացան ճգնաժամի լարվածության մի շարք օջախներ,որոնք վերածվեցին անկախության համար պայքարի կենտրոնների։

Մ․Գորբաչովը դեռևս 1990թ․ ապրիլի 3-ին ստորագրեց <<ԽՍՀՄ-ի կազմից միութենական հանրապետության դուրս գալու հետ կապված հայերի լուծման կարգի մասին>> օրենքը։Հայաստանը առաջիններից մեկն էր,որ պատրաստակամություն հայտնեց անկախացման գործընթացում ղեկավարվել վերոնշյալ օրենքով։

Հանրապետությունների անկախացումը թույլ չտալու համար Մ․Գորբաչովի գլխավորությամբ մշակվեցին <<հակաանկախացման>> օրենքներ։

1991թ․ մարտի 1-ին ընդունվեց մեկ այլ որոշում <<Հայաստանի Հանրապետության տարածքում ԽՍՀՄ-ի կազմից դուրս գալու վերաբերյալ հանրաքվե անցկացնելու մասին>>։

Քվեարկության էր դրվում հետևյալ հարցը․<<Համաձա՞յն եք,որ Հայաստանի Հանրապետությունը լինի անկախ ժողովրդավարական պետություն ԽՍՀՄ-ի կազմից դուրս>>։Հանրաքվեն անցկացվելու էր 1991թ․ սեպտեմբերի 21-ին։

Հանրաքվեի անցկացման հետ կապված ծախսերը կատարել ՀՀ պետական բյուջեից։Սրանք էին մարտի 1-ին ընդունված որոշումները։

Հայաստանի Հանրապետության հանրաքվեի կենտրոնական հանձնաժողովի նախագահ դարձավ Բ․Արարքցյանը։

Հանրաքվեի անկախացման նպատակներով որոշվեց Հայաստանի Հանրապետության պետական բյուջեից հատկացնել 1,8 միլիոն ռուբլի։

1991թ․ օգոստոտի 19-ին ԽՍՀՄ-ի հետադիմական ուժերը կազմակերպեցին խռովություն։Օգոստոսի 19-ի առավոտյան,օգտվելով այն հանգամանքից,որ երկրի նախագահը արձակուրդը անցկացնում էր Ղրիմում,հայտարարվեց, թե Մ․Գորբաչովը

վատառողջության պատճառով չի կարող կատարել երկրի նախագահի պարտականությունները,և դրանք անցնում էր փոխնախագահ Գ․Յանաևին։

-----------Օգոստոսի 19-ին զորքը մտավ Մոսկվա։ Ռուսաստանի Դաշնության նախագահ Բորիս Ելցինը կատարվածը համարեց <<հակասահմանադրական>> հեղաշրջում։Օգոստոսի 21-ին խռովարարները ձերբակալվեցին։Մ․Գորբաչովը Ղրիմից վերադարձավ Մոսկվա։

Օգոստոսյան դեպքերից հետո ՌԽՍՖՀ նախագահ Բ․Ելցինի հրամանագրով արգելվեց ԽՄԿԿ-ի գործունեությունը Ռուսաստանի տարածքում։1991թ․ սեպտեմբերի 7-ին Հայաստանի կոմունիստական կուսակցության 29-րդ համագումարը որոշեց դադարեցնել ՀԿԿ-ի գործունեությունը։

1991թ․ սեպտեմբերի 21-ին անցկացվեց հանրաքվե ԽՍՀՄ-ի կազմից դուրս գալու մասին։Հանրաքվեին մասնակցեց քաղաքացիների 95,05 տոկոսը,Հայաստանի անկախության օգտին իր ձայնը տվեց 2 միլիոն 43 հզ․ մարդ կամ քվեարկության իրավունք ունեցողների 94,39 տոկոսը։Անկախությանը դեմ էին քվեարկել մոտ 0,47 տոկոսը և անվավեր ճանաչված քվեաթերթիկների քանակը կազմում էր 0,19 տոկոսը։

1991թ․ սեպտեմբերի 23-ին Հայաստանի Հանրապետության Գերագույն խորհուրդը ընդունեց Հայաստանը անկախ պետություն հռչակելու մասին պատմական որոշումը։Որոշման ընդունմանը հաջորդեց Հայաստանի օրհներգն ու Ամենայն հայոց կաթողիկոս Վազգեն Առաջինի տերունական օրհնությունը։

Սեպտեմբերի 24-ին Գերագույն խորհրդի որոշմամբ սեպտեմբերի 21-ը հայտարարվեց տոնական,ոչ աշխատանքային օր։

Այսպիսով,70-ամյա ընդմիջումից հետո կրկին վերականգնվեց Հայաստանի ազգային անկախությունը։

1991թ․ հոկտեմբերի 16-ին Հայաստանում առաջին անգամ անցկացվեցին նախագահական ընտրություններ։Նախագահ ընտրվեց Լևոն Տեր-Պետրոսյանը,իսկ փոխնախագահ Գագիկ Հարությունյանը։

1991թ․ դեկտեմբերի 8-ին Լվովի մոտակայքի Բելովեժսկ բնակավայրում երեք սլավոնական հանրապետությունների՝Ռուսաստանի,Ուկրաինայի և Բելառուսի ղեկավարությունները ստորագրեցին համաձայնագիր՝ԽՍՀՄ-ի գործունեությունը դադարեցնելու մասին։

1991թ․ դեկտեմբերի 21-ին Ղազախստանի նախկին մայրաքաղաք Ալմա-Աթայում 11 ինքնիշխան պետություններ՝Ռուսաստանը,Ուկրաինան,Բելոռուսիան,Ղազախստանը,Ուզբեկստանը,Տա-ջիկստանը,Ղրղզստանը,Թուրքմենստանը,Ադրբեջանը,Մոլդովան և Հայաստանը ստորագրեցին համաձայնագիր ԱՊՀ ստեղծման մասին։

Այլևս գոյություն չունեցող երկրի նախագահ Մ․ Գորբաչովին մնում էր հրաժարական տալ։

Պետության կայացման գործընթացի սկիզբը։Հայաստանի հանրապետությունը իր անկախության հաստատման համար պետական շինարարությունն իրականացրեց պատերազմական պայմաններում։

Հայաստանի Հանրապետության Գերագույն խորհուրդը 1990թ․ օգոստոսի 24-ին ընդունեց Հայաստանի Հանրապետության պետական դրոշի մասին օրենք,հայտարարվեց նորանկախ Հայաստանի պետական զինանշանի և հիմնի ստեղծման մրցույթ։1990թ․ օգոստոսի 25-ին Հայաստանի Հանրապետության Գերագույն խորհրդի շենքի վրա հանդիսավոր կերպով բարձրացվեց հայոց եռագույնը։

Որոշվեց Հայաստանի Հանրապետության օրհներգի հիմք ընդունել <<Մեր հայրենիք>> ստեղծագործությունը,Հայաստանի Հանրապետության պետական զինանշան ընդունվեց 1920թ․ հաստատված Հայաստանի առաջին Հանրապետության հերալդիկան։

Գերագույն խորհուրդը 1991թ․ հունիսի 25-ին հիմնեց հանրապետության նախագահի պաշտոնը։Հայաստանի Հանրապետության նախագահը հանրապետության բարձրագույն պաշտոնատար անձն է և գլխավորում է հանրապետության գործադիր իշխանությունը։

Հայաստանի Հանրապետության իշխանությունն իրականացվում էր Հայաստանի Հանրապետության կառավարության կողմից,որը կազմված էր վարչապետից ու նախարարներից։Կառավարությունը 1991-1992թթ․ գործադիր իշխանությունն իրականացնում էր Հայաստանի Հանրապետության նախարարությունների,8 պետական վարչարարությունների և վարչապետի ու փոխվարչապետի միջոցով։

1995թ․ Հայաստանի Սահմանադրության ընդունումը։Հանրապետության պետական-քաղաքական կյանքի կաևոր իրադարձություններից էր պետության հիմնական օրենքի՝Հայաստանի Հանրապետության Սահմանադրության ընդունումը։

1995թ․ մայիսի 12-ին Հայաստանի Հանրապետության Գերագույն Խորհուրդն ընդունեց որոշում <<Հայաստանի Հանրապետության Սահմանադրության նախագծի մասին>>,որով Հայաստանի Հանրապետության Գերագույն խորհուրդը որոշեց․

1․Հավանություն տալ Հայաստանի Հանրապետության Գերագույն Խորհրդի սահմանադրության հանձնաժողովի ներկայացրած Հայաստանի Հանրապետության նախագծին։

2․Հայաստանի Հանրապետության սահմանադրության ընդունման նպատակով 1995թ․ հուլիսի 5-ին անցկացնել հանրաքվե,քվերակության դնելով հետևյալ հարցը․<<Համաձա՞ն եք արդյոք ընդունել Հայաստանի Հանրապետության Գերագույն Խորհրդի հավանության արժանացած Հայաստանի հանրապետության սահմանադրությունը>>։

1995թ․ հուլիսի 5-ին անցկացվեց սահմանադրական հանրաքվե։Հանրաքվեին մասնակցեցին մեկ միլիոն 217 հազար 531 քաղաքացի,ասինքն քվեարկության իրավունք ունեցողների 55,66 տոկոսը։Հայաստանի Հանրապետության Հիմնական Օրենքի օգտին կողմ արտահայատվեց ընտրողների ճնշող մեծամասնությունը՝68,04 տոկոսը։

Սահմանադրությունը կազմված էր ներածությունից և 117 հոդվածներից,որոնք շարադրված էին ինը գլուխներում։

Բարձրագույն օրենսդիր մարմինը՝Գերագույն խորհուրդը վերանվանվեց Ազգային ժողով։Նա հռչակում էր,որ Հայաստանի Հանրապետությունը ինքնիշխան ժողովրդավարական,սոցիալական և իրավական պետություն է։

Հայաստանի Հանրապետության սահմանադությամբ հաստատվեցին Հայաստանի երրորդ Հանրապետության խորհրդանիշները՝դրոշը,զինանշանը և օրհներգը։

Հայոց ազգային բանակի կազմավորումը։Առաջնահերթ նշանակություն ստացավ ազգային պետության անվտանգության և անկախության պահպանման հարցը,որի երաշխիքը կարող էր լինել մարտունակ բանակը։Այն անցավ 3 փուլ։Առաջին փուլն ընդգրկում է 1998թ․ փետրվարից մինչև 1992թ․ մայիսը։Երկրորդ փուլը ներառում է 1992թ․ հունիսից մինչև 1994թ․ մայիսն ընկած հատվածը,երբ Հայաստանի Հանրապետությունը Լեռնային Ղարաբաղի Հանրապետության հետ գտնվում էր պատերազմի մեջ։Երրորդ փուլն անվանվում է բանակաշինության շրջան։Այդ ժամանակահատվածում <<բանակ>> էր համարվում 80 կամավորական ջոկատները,որոնցից էին <<Սասունցի Դավիթ>>-ը,<<Մաշտոց>>-ը և այլն։

1994թ․ սեպտեմբերին կազմավորվեց Հայաստանի Հանրապետության ներքին գործերի նախարարությանը կից հատուկ գունդը,որի կազմի մեջ ընդգրկվեցին 26 ինքնապաշտպանական վաշտերը։Հայրենիքի սահմանների համար մղված մարտերում զոհվեցին 159 մարտիկներ,այդ թվում նաև գումարտակի հրամանատար,Հայաստանի ազգային հերոս Ջիվան Աբրահամյանը։

Ի հայտ եկան չվերահսկվող զինված խմբավորումներ,որոնց գործունեությունն ապակայունացնում էր Հայաստանի ներքին դրությունը։Այդպիսի մի զինված անհնազանդության ժամանակ օգոստոսի 29-ին զոհվեցին Վիտյա Այվազյանն ու Գեղազնիկ Միքայելյանը,որոնց հետմահու շնորհվեց Ազգային հերոսի կոչում։

ՀՀ-ան կառավարության որոշմամբ ստեղծվեց պաշտպանության պետական կոմիտեն,որի հիմքի վրա էլ ստեղծվեց պաշտպանության նախարարությունը։

1992 թ․հունվարի 28-ին ազդարարվեց ազգային բանակի ստեղծման սկիզբը։

1991թ․ դեկտեմբերի 5-ին ՀՀ-ան պաշտպանության առաջին նախարար էր նշանակվել Վազգեն Սարգսյանը։Հայաստան վերադարձան հարյուրավոր հայազգի սպաներ,որոնք լծվեցին բանակաշինության գործին։

Նրանց թվում էին Գ․Դալիբալթայանը,Մ․Հարությունյանը,Ն․Տեր-Գրիգորյանը,Ք․Իվանյանը,Յու Խաչատուրովը,Ա․Տեր-Թադևոսյանը (Կոմանդոս) և ուրիշներ։

Հայոց բանակի ստեղծման գործում մեծ եղան պաշտպանության նախարարներ Վ․Սարգսյանի,Վ․Մանուկյանի և Ս․Սարգսյանի դերը։

Արցախի անկախութայն հռչակումը

ԼՂՀ անկախության հռչակումը և պետության ձևավորումը։ՀՀ-ը օգնում էր Արցախին Ադրբեջանի դեմ մղվող ազատագրական պայքարում։

1991թ․ մայիսին Ադրբեջանի կողմից հրահրվեց ղարաբաղա-ադրբեջանական պատերազմ։

1991թ․ օգոստոսի 30-ին Բաքվում հրավիրված Ադրբեջանի Գերագույն խորհրդի արտահերթ նստաշրջանն ընդունեց անկախության վերականգնման մասին հռչակագիր։

1991․ սեպտեմբերի 2-ին Ստեփանակերտում տեղի ունեցավ Լեռնային Ղարաբաղի մարզային և Շահումյանի շրջանային,բոլոր մակարդակների խորհուրդների պատգամավորների մասնակցությամբ համատեղ նստաշրջանը։

Ընդունվեց <<Հռչակագիր Լեռնային Ղարաբաղի Հանրապետության հռչակման մասին>> որոշումը։Նախկին ԼՂԻՄ և Շահումյանի շրջանի տարածքում հռչակվեց անկախ հայկական պետություն՝Լեռնային Ղարաբաղի Հանրապետությունը (ԼՂՀ)։

1991թ․ դեկտեմբերի 10-ին տեղի ունեցավ անկախության հանրաքվե,որը հաստատեց Լեռնային Ղարաբաղի անկախությունը։ԼՂՀ-ի բնակչության ընտրական իրավունք ունեցողների 80 տոկոսը մասնակցեց հանրաքվեին,իսկ քվեարկողների 99 տոկոսից ավելին ձայն տվեց անկախության օգտին։

1991թ․դեկտեմբերի 28-ին կայացած Լեռնային Ղարաբաղի Հանրապետության Գերագույն խորհրդի պատգամավորների ընտրությունները։Հունվարի 8-ին Գերագույն խորհրդի նախագահ ընտրվեց 33-ամյա պատմաբան Արթուր Մկրտչյանը։Ստեղծվեց ԼՂՀ նախարարների խորհուրդ՝Օլեգ Եսայանի վարչապետությամբ։

1992թ․ հունիսի 2-ին ԼՂՀ Գերագույն խորհուրդը հաստատեց պետական դրոշը,իսկ նոյեմբերի 17-ին՝երկրի զինանշանն ու օրհներգը։Աստիճանաբար կազմավորվեց դատական համակարգը։կազմավորվեց ԼՂՀ բանակը։

Թուրքիայի աջակցությամբ ադրբեջանցիները ռմբակոծում էին Արցախի բնակավայրերը։Շուշիից,Խոջալուից և Աղդամից ամեն օր ռմբակոծվում էր Ստեփանակերտը։

Արցախի ազատագրական մարտերը,ՀՀ-ան աջակցությունը Արցախին։ԼՂՀ-ի ինքնապաշտպանական ուժերը ձեռնամուխ եղան Ստեփանակերտի քաղաքամերձ կրակակետերի ոչնչացմանը։Զինված ուժերի հրամանատար նշանակվեց գնդապետ Արկադի Տեր-Թադևոսյանը (Կոմանդոս)։Կազմակերպվեց ԼՂՀ պաշտպանության խորհուրդ՝Արթուր Մկրտչյանի նախագահությամբ։1992թ․ հունվարի 11-ին հայկական կրակակետերը հարված հասցրին Մալիբեյլուին և Ղուշչուլարին,որտեղից ռմբակոծում էին Ստեփանակերտը և Ասկերանի մի շարք գյուղեր։

1992թ․ հունվարի 19-20-ը ազատագրեցին Կրկժանը։

Քարինտակի հերոսամարտը,Շուշիի ազատագրումը։1992թ․ հունվարին թեժ մարտեր տեղի ունեցան Քարինտակի մատույցներում։Այդ գյուղի ինքնապաշտպանական ջոկատի հրամանատարն էր Վ․Առուշանյանը։

Ադրբեջանցիներն այդ ուղղությամբ նոր լայնածավալ հարձակում սկսվեցին 1992թ․ հունվարի 22-ի լույս 26-ի գիշերը։Քարինտակին օգնության հասավ Շուշիի ինքնապաշտպանական ջոկատը՝Ս․Հայրյանի հրամանատարությամբ։

Ադրբեջանցիները պարտություն կրեցին՝թողնելով 74 սպանված ու 70 վիրավոր։

1992թ․ փետրվարի 25-ի լույս 26-ի գիշերը Աշոտ Ղուլյանի (Բեկոր) գլխավորությամբ հասան Խոջալուի առաջավոր դիրքերին։

1992թ․ ապրիլի 14-ին չբացահայտված հանգամանքներում ողբերգական մահով կյանքից հեռացավ Արցախի Գերագույն խորհրդի նախագահ Արթուր Մկրտչյանը։

1992թ․ մայիսի 4-ին որոշվեց իրականացնել Շուշիի գրավման <<Հարսանիք լեռներում>> գործողությունը։

Ռազմական գործողությունը ղեկավարում էր Ա Տեր-Թադևոսյանը։Դրա կողքին էին գեներալ Գ․Դալիբալթայանը,շտաբի պետ ֆ․Գզողլյանը Ս․Օհանյանը և ուրիշներ։Գլխավոր ուղղություների պատասխանատուներ էին Սեյրան Օհանյանը,Աշոտ Ղուլյանը,Դուշմանը (Վարդան),Սամվել Բաբայանը և ուրիշներ։Մայիսի 8-ին սկսվեց Շուշիի գրոհը՝4 ուղղություններով։Մայիսի 9-ին այն ազատագրված էր։Թշնամին Շուշիում տվեց 300 զոհ,600-700 վիրավոր,13 գերի։

Պատերազմի հաղթական ավարտը։Հայ ազատամարտիկները մայիսի 15-ին ազատագրեցին Լիսագորսկը,իսկ մայիսի 12-ին Բերդաձորը,մայիսի 18-ին մտան Լաչին։Դրանով ճեղքվեց շրջափակման օղակը և Արցախը միացավ Հայաստանի Հանրապետությանը։

Օգոստոսի 15-ին ստեղծվեց Պաշտպանության պետական կոմիտե՝Ռոբերտ Քոչարյանի գլխավորությամբ։1992թ․ սեպտեմբեր-հոկտեմբեր ամիսներին ազատագրեցին Ասկերանի և Մարտունու մի շարք գյուղեր։

1993թ․ ապրիլին ազատագրեցին Քելբաջարի( Քարվաճառ) շրջանը,իսկ մայիս-հունիս ամիսներին Մարտակերտի շրջանի գլխավոր տարածքները։Հունիսի 12-ին Աղդամի ուղղությամբ Մարզիլուի մարտերում զոհվեց Մարտունու պաշտպանական շրջանի հրամանատար,Հայաստանի ազգային հերոս,Արցախի հերոս,փոխգնդապետ Մոնթե (Ավո) Մելքոնյանը։

1993թ․ հուլիսի 23-ին ազատագրվեց Աղդամի,այնուհետև Ֆիզուլիի(Դիզակ) և Ջաբրայիլի շրջանները,Կուբաթլիի և Ջանգելանի շրջանները՝5-րդ կամավորական բրիգադի հրամանատար Մանվել Գրիգորյանի հետ միասին։

Հոկտեմբերի 24-ին գրավվեց Հորադիզը։Այս մարտերում զոհվեցին Լեոնիդ Ազգալդյանը,Աշոտ Ղուլյանը,Շահեն Մեղրյանը և ուրիշներ։

Ազատագրվեցին Մարտակերտի և Ասկերանի շրջանների բնակավայրերը։Ադրբեջանը Ռուսաստանի միջնորդությամբ և Մինսկի խմբի օգնությամբ 1994թ․ մայիսին հրադադար խնդրեց։Մայիսի 5-ին Բիշքեկում Ռուսաստանի,Ղրղզստանի և ԱՊՀ միջնորդական խորհրդաժողովի միջնորդությամբ Ադրբեջանի,Լեռնային Ղարաբաղի Հանրապետության և ՀՀ-ան խորհրդարանների ղեկավարները ստորագրեցին արձանագրություն կրակի դադարեցման մասին։

ՌԴ պաշտպանության նախարար Պավել Գրաչովի միջնորդությամբ Հայաստանի Հանրապետության,Ադրբեջանի Հանրապետության պաշտպանության նախարարները (Ս․Սարգսյան,Մ․Մամեդով) և ԼՂՀ պաշտպանության բանակի հրամանատարը (Ս․Բաբայան) մայիսի 11-ին համաձայնագիր ստորագրեցին կրակը դադարեցնելու մասին։Մայիսի 16-ին Պավել Գարչովի նախաձեռնությամբ ՀՀ-ան պետնախարար Վ․Սարգսյանը,ՀՀ-ան,ԱՀ-ան պաշտպանության նախարարները և ԼՂՀ ՊԲ հրամանատարը Մոսկվայում համաձայնության եկան մայիսի 17-ին կրակը դադարեցնել։

Դադարեցվեցին ռազմական գործողությունները և սկսվեց ԼՂՀ հակամարտության բանակցային փուլը։

Արցախի հերոսի կոչման են արժանացել Սամվել Բաբայանը,Զորի Բալայանը,Վիտալի Բալասանյանը,Ժորա Գասպարյանը,Մանվել Գրիգորյանը,Սերժ Սարգսյանը,Ռոբերտ Քոչարյանը և ուրիշներ։

197 մարտիկներ պարգևատրվեցին <<Մարտական խաչ>> 1-ին աստիճանի շքանշանով,իսկ 705 մարտիկներ <<Մարտական խաչ>> 2-րդ աստիճանի շքանշանով։ՀՀ ազգային հերոսի կոչման արժանացան՝Ջիվան Աբրահամյանը,Գեղազնիկ Միքայելյանը,Վիտյա Այվազյանը,Մովսես Գորգիսյանը,Թաթուլ Կրպեյանը,Մոնթե Մելքոնյանը և Յուրա Պողոսյանը։Զոհվեցին շուրջ 6500 ազատամարտիկ։

Սփյուռքահայության մասնակցությունը Արցախյան պատերազմին։Արցախյան պատերազմին մասնակցեց նաև սփյուռքահայությունը։

Ջոկատի հրամանատար Կարապետ Քահքեջյանը ծնվել է Հալեպում,1962թ․։

Ավարտել է Ֆրանկֆուրտի ճարտարապետական համալսարանը։1992թ․ կազմավորվեց խաչակիրների ջոկատը,որի հրամանտարն էր Կարո Քահքեջյանը։Այդ ջոկատը մարտեր է մղել Դրմբոնում,Քելբաջարում,Ասկերանի և Մարտակերտի շրջաններում։Զոհվել է 1993թ․ հունիսի 26-ին Մարտակերտի շրջանի <<Պուշկենյալ>> բարձունքի վրա։

Մոնթե Մելքոնյանը ծնվել է 1957թ․ Վայսիլիայում՝Ֆրեզնոյի մոտ։Ավարտել է Բերկլիի համալսարանի հին ասիական ժողովուրդների պատմության և հնագիտության բաժինը։1991թ․ հիմնել է<<Հայրենասիրական>> ջոկատը։Նա մասնակցել է ՀՀ-ան Իջևանի,Ճամբարակի,ԼՂՀ Շահումյանի,Մարտակերտի,Մարտունու,Քարվաճառի շրջանների պաշտպանությանը։1993թ․ հունիսի 12-ին զոհվել է Մարզիլու գյուղում։

Լևոն Թաշճյանը մասնակցել է Ֆիզուլիի,Զանգելանի,Ջաբրայիլի,Մարտակերտի,Կուբաթլիի շրջանների ազատագրական մարտերին։

Շուշիի առանձնակի գումարտակը ստեղծվել է 1992թ․ սեպտեմբերի 1-ին։Հրամանատարը եղել է Ժիրայր Սեֆիլյանը,որը ծնվել է 1967թ,․ Բեյրութում։1986թ․ ավարտել է Բեյրութի <<Գևորգ Չաթալբաշյան>> հայկական քոլեջը։Հրամանատարներից էին եղել նաև Պետրոս Ղևոնդյանը,Հ․Հովհաննիսյանը,Ա․Մխիթարյանը,Ս․Կիրակոսյանը,Ա․Եղյանը։

Այսպիսով,հայ ժողովուրդն հաղթականորեն դուրս եկավ և ստեղծեց ազգային երկրորդ պետությունը։

Զինադադարի կնքումից հետո շարունակվեցին բանակցային գործընթացները,որոնք դարձան Եվրոպայի անվտանգության և համագործակցության կազմակերպության (ԵԱՀԿ) քննարկման առարկա։Ադրբեջանը մերժում է Լեռնային Ղարաբաղի խնդրի քաղաքական կարգավորմանն ուղղված ամեն առաջարկ՝առաջ քաշելով Արցախը կրկին իրենց ենթարկելու պահանջը։

1995թ․ Լիսաբոնի ԵԱՀԿ գագաթնաժողովում միտք դրվեց Արցախյան խնդրի լուծումը կապել Ադրբեջանի տարածքային ամբողջականության հետ,որը չընդունվեց և բանակցությունները մտավ փակուղի։

1998թ․ սկսվեց ղարաբաղյան բանակցությունների նոր փուլը։ԵԱՀԿ Մինսկի խումբն ակտիվացրեց գործունեությունը։Այնուհետև բանակցությունների գործընթացը հայտնվեց փակուղում։

Լեռնային Ղարաբաղի Հանրապետության կայացումը,ներքին դրությունը (1991-2012թթ․)

Սոցիալ-տնտեսական վիճակը 1990-ական թթ․ սկզբին։Ադրբեջանի կազմում Լեռնային Ղարաբաղի տնտեսությունը զրկված էր զարգացման հնարավորությունից և կախված էր Բաքվի քմահաճույքից։1913-1977թթ․ Ադրբեջանում արդյունաբերությունը աճել էր 40,իսկ ԼՂԻՄ-ում 15 անգամ։ԼՂԻՄ-ում 1926-1976թթ․ բնակչության արտագաղթի հետևանքով հայկական բնակավայրերը պակասել էին,իսկ ադրբեջանականը 17 տոկոսով ավելացել։

1988թ․ Լեռնային Ղարաբաղը հայտնվել էր Ադրբեջանի թշնամական օղակում։Հափշտակվում էին Լեռնային Ղարաբաղ ուղղվող ժողովրդական-տնտեսական ապրանքներով բեռնված գնացքները։

Ադրբեջանի սանձազերծած ռազմական գործողությունների հետևանքով ավերվել էին մի քանի տասնյակ գյուղեր։Նորաստեղծ հանրապետությունը ենթարկվել էր տրանսպորտային շրջափակման։

Շրջափակումը,բռնագաղթերը,հողահանդակների առգրավումները,հացահատիկային դաշտերի հրդեհումները,էլեկտրաէներգիայի անջատումները,ջրատար խողովակների պայթեցումներն ու թունավորումները,անասունների հափշտակությունները վիթխարի վնաս հասցրին երկրամասի տնտեսությանը։

ԼՂՀ տնտեսության վերականգնումը։Տնտեսական կյանքի վերականգնումը սկսվեց 1994թ․ հրադադարից հետո։Լաչին-Գորիս մայրուղով միանալով Հայաստանի հետ՝Արցախը ճեղքեց շրջափակումը և կարգավորեց անկախության գոյատևման գործընթացը։Մարտական գործողությունների տարիներին հակառակորդի կողմից Արցախին հասցվել էր 2,5 միլիարդ ամերիկյան դոլարի վնաս,ոչնչացվել էր 167 եկեղեցի,8 վանքային համալիր,123 պատմական գերեզմանոց և այլն։։Եթե 1995թ․ անհատական ձեռնարկությունների քանակը 74-ն էր,ապա 2000թ․ դրանց թիվը հասավ 253-ի։

2010թ․,երբ համաշխարհային տնտեսությունը ապրում էր ներճգնաժամային ժամանակաշրջան,ԼՂՀ-ում հաջողվեց պահպանել տնտեսական աճի 5,5 տոկոս ցուցանիշ։

Տնտեսական ոլորտում առաջնահերթությունը տրվում էր ԼՂՀ-ի փոքր և միջին ձեռնարակատիրության զարգացմանը։

Նախատեսվեց բարեփոխումներ իրագործել երեք փուլով՝2000-2002թթ․՝ակտիվ բարեփոխությունների տարիներ,2003-2005թթ․՝տնտեսական կտրուկ աճի տարիներ և 2006-2011թթ․ տնտեսության հետագա զարգացման տարիներ։

Հաջողվեց բարեփոխումների առաջին փուլում հաղթահարել ճգնաժամային երևույթները և արձանագրվեց համախառն ներքին արդյունքի( ՀՆԱ )11,3 տոկոս աճ։

Եթե 1995-1999թթ․ տարեկան միջին հաշվով արտադրվել է մոտ 29 հազար տոննա ցորեն,ապա 2000-2008թթ․ այդ թիվը հասել է 63 հազարի։

Գյուղատնտեսության համախառն արտադրանքի 60 տոկոսը բաժին է ընկում բուսաբուծությանը,40 տոկոսը՝անասնապահությանը։

Կենսական նշանակություն ունեցավ Գորիս-Բերձոր մայրուղին,որը վերակառուցվեց սփյուռքահայության ֆինանսավորման միջոցներով։

2006թ․ ԼՂՀ-ում ստեղծվել է 1800 նոր աշխատատեղ,իսկ մեկ աշխատողի միջին ամսական աշխատավարձը կազմել է 56 հազար 683 դրամ։

1995թ․ Արցախի հանրապետությունում կատարվել են սեփականաշնորհման առաջին քայլերը։

ԼՂՀ-ում մասնավորեցման գործընթացը կարելի է բաժանել երկու փուլի։1997թ․ հունվարի 1-ի դրությամբ հանրապետությունում սեփականաշնորհվել էր 230 ձեռնարկություն։1998թ․ սկսվեց սեփականաշնորհման երկրորդ փուլը։

Միչև 2006թ․ հունվարի 1-ը Հայաստանի Հանրապետությունում սեփականաշնորհվեց 905 ձեռնարկություն։

2000թ․ Ստեփանակերտում գործարկվեց կաբելի գործարանը։Դեռևս 2000թ․ հունիսին ստեղծվեց <<Հավկիթ>> պետական փակ բաժնետիրական ընկերությունը։

2000-ական թթ․ Արցախում կառուցվեց ժամացույցի գործարան,սկսվեց սննդամթերքների վերամշակում,խմիչքների արտադրություն և այլն։

<<Մանեքս-Վալեքս>> ընկերությունների խմբի մեջ մտնող <<Բեյս Մեթըլս>> փակ բաժնետիրական ընկերությունը 2002թ․ օգոստոսին նախաձեռնեց Դրմբոնի ոսկու և պղնձի հանքավայրի շահագործումը։

2003թ․ հոկտեմբերի 1-ին գործարկվեց լեռնահարստացուցիչ կոմբինատը։

Էլեկտրաէներգիայի արտադրության հիմնական աղբյուրը Սարսանգի հիդրոէլեկտարկայանն էր,որը տարեկան արտադրում է 60-65 միլիոն կվտ/ժ էլեկտրաէներգիա։

ԼՂՀ-ում իրականացվում են նաև սոցիալական բարեփոխումներ։ԼՂՀ կառավարությունը միջոցառումներ էր իրականացնում նաև առողջապահության ոլորտի խնդիրները կարգավորելու ուղղությամբ։

Բարձրացվեցին կենսաթոշակների,նպաստների,կրթաթոշակների չափերը։

2009թ․ նվազագույն աշխատավարձը սահմանվեց 30 հզ․ դրամ։ԼՂՀ-ին աջակցություն են ցուցաբերում <<Հայաստան համահայկական հիմնադրամը>>,Լիբանանի <<Արցախի օգնության մարմինը>> և այլն։

Հասարակական-քաղաքական կյանքը։Ազատագրական պատերազմից հետո աշխուժացավ ԼՂՀ հասարակական-քաղաքական կյանքը։Անցում կատարվեց բազմակուսակցական համակարգին։Սկսվեցին գործել Հայ հեղափոխական դաշնակցություն և Արցախի արմենական կուսակցությունները։Առաջացան նոր կուսակցություններ և քաղաքական միավորումներ՝<<Ազատ հայրենիք>>,<<Սոցիալական արդարություն>>,<<Մեր տունը ՀՀ-ն է>>,<<ՀՀԴ Շարժում-88 դաշինք>>,<<Արցախի ժողովրդավարական կուսակցություն>>։

1995թ․ հունիսի 23-ին տեղի ունեցավ ԼՂՀ ազգային ժողովի ընտրություններ և պատգամավոր ընտրվեց 33 մարդ։

1996թ․ նոյեմբերին կայացան առաջին նախագահական ընտրությունները։Հանրապետության նախագահ ընտրվեց Ռոբերտ Քոչարյանը։Հաջորդ տարի նա նշանակվեց ՀՀ-ան վարչապետ,ուստի 1997թ․ սեպտեմբերին ԼՂՀ-ում տեղի ունեցան նախագահական ընտրություններ և ԼՂՀ նախագահ ընտրվեց Արկադի Ղուկասյանը։

Աննախադեպ ակտիվությամբ ընթացավ նաև ԼՂՀ երրորդ գումարման Ազգային ժողովի ընտրությունները,որոնք տեղի ունեցան 2000թ․ հունիսի 18-ին։

2002թ․ օգոստոսի 11-ին կայացած նախագահական երրրոդ ընտրությունների արդյունքում ԼՂՀ նախագահ վերընտրվեց Ա․Ղուկասյանը։

ԼՂՀ չորրորդ գումարման Ազգային ժողովի պատգամավորների ընտրությունները տեղի ունեցան 2005թ․ հունիսի 19-ին։

2007թ․ հուլիսի 20-ին տեղի ունեցավ ԼՂՀ նախագահական հերթական ընտրությունները։Նախագահ ընտրվեց Բակո Սահակյանը։

2010թ․ մայիսի 23-ին տեղի ունեցան ԼՂՀ հինգերորդ գումարման Ազգային ժողովի ընտրությունները։

Հաղթեց վարչապետ Արա Հարությունյանի ղեկավարած <<Ազատ հայրենիք>> կուսակցությունը։

2012թ․ հուլիսի 19-ին տեղի ունեցած ԼՂՀ նախագահական հերթական ընտրություններում նախագահ վերընտրվեց Բակո Սահակյանը։

2006թ․ դեկտեմբերի 10-ին համաժողովրդական հանրաքվեի միջոցով ընդունվեց Սահմանադրությունը։

2005-2006թթ․ ուսումնական տարում ԼՂՀ-ում գործում էր 182 հանրակրթական դպրոց։1992թ․ վերակազմավորվեց ԼՂՀ պետական համալսարանը։Արցախում գործում են 1 տասնյակից ավելի մասնավոր բուհեր։

2010-2011թթ․ ուսումնական տարվա սկիզբի դրությամբ բարձրագույն ուսումնական հաստատությունների թիվը հասնում է յոթի,որոնցից երկուսը պետական,հինգը՝ոչ պետական։

Հրատարակվում են <<Արցախ>>,<<Գիտությունը և կրթությունը>>,<<ԱրՊՀ գիտական տեղեկագիր>> հանդեսները։

Ստեփանակերտին վեհություն է հաղորդում Սարգիս Բաղդասարյանի <<Մենք ենք,մեր սարերը>> կոթողը,որը դարձել է Արցախ աշխարհի խորհդանիշ։

Հաշվվում են բազմահազար հուշարձաններ։

Հայ հնագետների կատարած պեղումների շնորհիվ բացվեց Տիգիրան Մեծի հիմնադրած Տիգրանակերտը։

Հայաստանի Հանրապետության կայացման ու ամրապնդման դժվարին ուղին(1991-2000թթ․)

Ներքին դրությունը։Տնտեսության ճգնաժամային երևույթները։Խորհրդային պետության փլուզումից հետո նախկին հանրապետությունները ներքաշվեցին հակամարտությունների մեջ և Հայաստանը մնաց միայնակ իր հոգսերի հետ։Եթե սրան ավելացնենք լիակատար շրջափակումը,պատերազմը Լեռնային Ղարաբաղում,փախստականների օրհասական դրությունն ու էներգետիկ ճգնաժամը,ապա հանրապետությունում ստեղծված սոցիալ-տնտեսական անմխիթար վիճակի պատկերը կամբողջանա։

Այս ծանր պայմաններից դուրս գալու համար հանրապետությունում մի շարք բարեփոխումներ իրագործվեցին։

1990թ․ սեպտեմբերի 10-ին ընդունվեց <<Հայաստանի Հանրապետության պետական սեփականության մասին>> օրենքը։

1990թ․ հոկտեմբերին որոշում ընդունվեց ստեղծել <<ՀՀ-ան կառավարության տնտեսական բարեփոխումների և սեփականաշնորհման գծով պետական հանձնաժողով>>։Այդ հանձնաժողովի նախագահն էր հանրապետության վարչապետ Վազգեն Մանուկյանը,իսկ տեղակալ ՀՀ-ան էկոնոմ իկայի պետական կոմիտեի նախագահ Հրանտ Բագրատյանը։Վազգեն Մանուկյանին փոխարինեց Խ․Հարությունյանը,որին փոխարինեց Հ․Բագրատյանը,1991-1995թթ․ բարձրացան հեղուկ գազի օդային փոխադրումների,արտաքին հեռախոսային և փոստային կապի ծառայությունների սակագները։

Արդյունաբերությունը։ԽՍՀՄ փլուզման,շրջափակման և այլ պատճառներով Հայաստանի արդյունաբերությունը հայտնվեց խոր ճգնաժամի մեջ։Անկում ապրեցին հատկապես մետալուրգիան,շինանյութերի արտադրությունն ու մեքենաշինությունը։

Տրանսպորտը դադարեց գործելուց։1992-1993թթ․ կենցաղային կարիքների համար միայն 2-3 ժամ էր էներգիա տրվում։

1992թ․ օգոստոսին ընդունվեց <<Պետական ձեռնարկությունների և անավարտ շինարարության օբյեկտների սեփականաշնորհման և ապապետականացման մասին>> օրենքը,որով սկիզբ դրվեց հանրապետությունում արդյունաբերական ոլորտի սեփականաշնորհման գործընթացին։Համաձայն այդ օրենքի,ՀՀ-ան քաղաքացիներին տրվելու էին սեփականաշնորհելու սերտիֆիկատներ( վաուչերներ)։1993թ․ սեփականաշնորհվեց 500 ձեռնարկություն,իսկ 1994-1995թթ․ մոտ 800։

Գյուղատնտեսությունը։Որպես շուկայական հարաբերություններին անցնելու գլխավոր պայման ՀՀ-ը ձեռնամուխ եղավ գյուղատնտեսական հողերի,պետական կամ հանրային բնակարանային ֆոնդի,պետական կամ հանրային բնակարանային ֆոնդի,պետական ձեռնարկությունների ու անավարտ շինարարական օբյեկտների մասնավորեցման ծրագրի իրականացմանը։

1991թ․ հունվարի 22-ի որոշմամբ ստեղծվեց ՀՀ-ան նախարարների խորհուրդ հողային վերափոխման և սեփականաշնորհման պետական հանձնաժողով,որի կազմում էր 37 պաշտոնյա։Հանձնաժողովի նախագահն էր ՀՀ-ան նախարարների խորհրդի նախագահ Վ․Մանուկյանը,իսկ հանձնաժողովի նախագահի տեղակալները չորսն էին՝ՀՀ-ան Գերագույն Խորհրդի նախագահի տեղակալ Գ․Հարությունյանը,ՀՀ-ան նախարարների խորհրդի նախագահի առաջին տեղակալ,ՀՀ-ան էկոնոմիկայի պետական խորհրդի նախագահ Հ․Բագրատյանը,ՀՀ-ան նախարարների խորհրդի նախագահի տեղակալ Մ․Գրիգորյանը,ՀՀ-ան Գերագույն խորհրդի պատգամավոր Տեր-Հուսիկ Լազարյանը։

1991թ․ հունվարի 29-ին ընդունվեց <<Գյուղացիական և գյուղական կոլեկտիվ տնտեսությունների մասին>> օրենքը։

1991թ․ հողի սեփականաշնորհումը ՀՀ-ում իրականացվեց ելնելով հետևյալ սկզբունքներից․

1․Հողը բաժանվեց գյուղի մշտական բնակիչներին՝ելնելով առկա ընտանիքների քանակից և գյուղի հողային ռեսուրսներից։

2․Հողամասերի բաժանումը կատարվեց վիճակահանության սկզբունքով։

3․Հողը տրվեց գյուղացուն վճարովի։

4․Գյուղատնտեսական մշակովի հողերի 20 տոկոսը միջին հաշվով չսեփականաշնորհվեց։

5․Նոր օրենսդրությունը թույլատրում էր սեփականաշնորհված հողի ազատ տնօրինում։

Հողի սեփականաշնորհման հետևանքով հանրապետության բնակչության զգալի մասը դարձավ հողի սեփականատեր։

Մասնավոր սեփականատիրական հողօգտագործման անցնելը չէր կարելի լուծել մեկ հաշվումով։

Սեփականաշնորհման ընթացքում թույլ տրվեցին անարդարություններ։

Հանրապետությունում մշակվող փոքր մակերես ունեցող հողակտորներն է՛լ ավելի մասնատվեցին։

Հողը գյուղացուն բաժանելուց հետո պետությունն իր գործը համարեց ավարտված ու մի կողմ քաշվեց։

Հողի սեփականաշնորհումը կենսագործվեց համատարած։

1995թ․ վերակառուցվեցին Հերհերի և Երևանի ջրանցքները,իսկ 1990-2000թթ․ Արզնի-Շամիրամի,Կոտայքի,Արտաշատի,Հրազդանի մայր և Արմավիրի ու Նալբանդյանի երկրորդ կարգի ջրանցքները։

Այսպիսով, ՀՀ-ում 1991-2000թթ․ իրականացված ագրարային բարեփոխումները դրական արդյունքների հետ մեկտեղ թողեցին բացասական հետևանքներ ոչ միայն տնտեսության,այլ նաև սոցիալական ու քաղաքական ոլորտներում։Ագրարային բարեփոխումների հեղինակ Հրանտ Բագրատյանը այն կարծիքին էր,որ հողային վերափոխումները դրական էին։

Ֆինանսավարկային և հարկային քաղաքականությունը։Արդյունաբերության և գյուղատնտեսության անկման հետևանքով ծանր կացության մեջ էր հայտնվել նաև Հայաստանի ֆինանսավարկային համակարգը։

1993թ․ նոյեմբերին հանրապետության կառավարությունը շրջանառության մեջ դրեց հայկական ազգային դրամը։Ստեղծվեց Հայաստանի կենտրոնական բանկ,ձևավորվեցին շուրջ 60 առևտրային մասնավոր բանկեր։

Բանկային վերափոխումները Հայաստանում սկսվեցին 1993թ․ և 1996թ․ ՀՀ-ան <<Կենտրոնական բանկի մասին>>,ՀՀ-ան <<Բանկերի և բանկային գործունեության մասին>> օրենքների ընդունմամբ։

1993-1994թթ․ Հայաստանին տրամադրված վարկերի գումարը կազմեց 1250 մլն դոլար։

Հայաստանի արտաքին պարտքը 1995թ․ կազմեց 850 մլն․ ԱՄՆ դոլար։

ՀՀ-ում հարկային հարաբերությունները կարգավորվում են հարկերի,շահութահարկի,եկամտահարկի և հողի հարկի և այլ հարկերի մասին օրենքներով։

1998թ․ հունվարի 1-ից ուժի մեջ մտավ ՀՀ-ան <<Գույքահարկի մասին>> օրենքը։

2001թ․ հունվարին պետական բյուջեի ապառքները կազմել են 134 մլն դրամ։

2001թ․ հունվարի 1-ից գործածության մեջ մտավ ՀՀ-ան նոր մաքսային օրենսգիրքը։

Այսպիսով,պետությունն իր ֆինանսա-տնտեսական վիճակի կայունացումն իրականացնում էր մանր ու միջին առևտուրը սահմանափակելու հաշվին։Չստեղծվեց միջին խավը։Բնակչության մեծամասնության համար ստեղծվեց ծանր կացություն։

Արտահանումն ու ներմուծումը։Խորհրդային համակարգի փլուզումով հանրապետությունը կորցրեց խորհրդային վիթխարի շուկան,որտեղ նա բնութագրվում էր տնտեսական հզորությամբ։ԽՍՀՄ տնտեսական շրջաններից,մասնավորապես Ռուսաստանից և Ուկրաինայից,հանրապետություն է ներկրվել շուրջ 1 մլն․ տոննա սև մետաղ։Ներմուծվել են բնական գազն ու նավթամթերքները։

1990-ական թթ․ արտաքին աշխարհի հետ ապրանքաշրջանառությունը հիմնականում ընդգրկում էր բնակչության սպառման ապրանքներ՝հացահատիկ ու հացամթերք,կաթնամթերք,մսամթերք,շաքարավազ,էներգակիրներ՝նավթամթերք ու գազ։

ՀՀ-ը բեռնափոխադրումները նշանակալից չափով իրականացնում է օդային ուղիներով։

Արտահանման 2000թ․ մակարդակը՝297,5 մլն․ ԱՄՆ դոլարով,մոտ 13 անգամ զիջում էր 1998թ․ մակարդակը։2000թ․ արտահանվող ապրանքների երկու երրորդը կազմել են թանկարժեք քարերը և մետաղները,ոչ թանկարժեք մետաղները,հանքահումքային արտադրանքը։

Ներմուծում էին էներգակիրներ,սննդամթերք,կիսաֆաբրիկատներ և այլն։

ՀՀ-ն առևտրական կապեր ուներ աշխարհի 55 երկրների հետ։Հայաստանից արտադրանք էր արտահանվում 36 երկիր,իսկ ներմուծվում էր 55 երկրներից։

Հիմնականում արտահանվում էին թանկարժեք մետաղներ,ադամանդ և այլն։

Իրանից ներմուծվում էր ճակընդեղի սպիրտ,ձմերուկ,սեխ,վարունգ,լոլիկ,կարտոֆիլ,Ֆրանսիայից և Հոլանդիայից ներմուծում էին հավի միս,ներքին շուկայում իշխում էր մանրավաճառությունը։Սննդի ապրանքատեսակների վաճառքով էին զբաղված փողոցներում,մայթերի վրա,ուր պատահեր։Չէին ապահովվում անհրաժեշտ էներգետիկ պայմանները։

Հանրապետության շուկայում բազմաթիվ մթերքների վաճառքով զբաղված էին նաև օտարերկրյա քաղաքացիները։

Տնտեսական ամենամեծ հաջողութոյւններից էր հանրապետութայն անդամակցությունը Առևտրի համաշխարհային կազմակերպությանը,որը տեղի ունեցավ 2002թ դեկտեմբերի 10-ին։ՀՀ-ն դարձավ ԱՀԿ-ի 145-րդ լիիրավ անդամը։

ՌԴ-ի Դաշնության հետ ՀՀ-ը կնքել էր 40-ից ավելի պայմանագրեր տնտեսության տարբեր բնագավառներում։

2002թ․ հոկտեմբերին Երևանի <<Մարո>>,<<Էլեկտրոն>> և այլ խոշոր մեքենաշինական համալիրների մեծ մասը,Հրազդանի ջեկը տրամադրվեց Ռուսաստանին։

Պայմանագիր էր կնքվել Երևանի <<Նաիրիտ>> ՓԲԸ-ի և բրիտանական <<Ռանտաս>> ընկերութայն միջև։Երևանի <<Նաիրիտ>> ձեռնարկության տեխնոլոգիայով կաուչուկի արտադրության ձեռնարկություն ստեղծվեց նաև Չինաստանում։Չինաստանում Հայաստանից տարված տնկիներով հիմնադրվել էին հայկական ծիրանի այգիներ։

Տնտեսական պայմանագրեր էին կնքվել նաև Իրանի հետ։

Վերափոխումները սոցիալական ոլորտում։Սոցիալական քաղաքականությունը կարելի է բաժանել 2 փուլի։Առաջին փուլը 1990-1995թթ․ ՀՀ-ում շուկայական նոր հարաբերությունների ձևավորման սկիզբն էր։

ԽՍՀՄ փլուզումից հետո ակնհայտ դարձավ,որ կրթության,գիտության և մշակույթի,նաև բնակչութայն անապահով խավերի նկատմամբ պետական աջակցության քաղաքականությունը չլուծեց ոչ մի խնդիր։

Ապրուստի համար անհարժեշտ նվազագույն սահմանից( մոտ 50-60 ԱՄՆ դոլարի) կրկնակի ցածր միջին աշխատավարձի պայմաններում քաղաքացիները չէին կարող լուրջ հատկացումներ կատարել սոցիալական ապահովագրության ֆոնդերին։

Արհմիությունները անգործության էին մատնվել,տեղի էր ունեցել մարդկային կապիտալի փոշիացում։

Դեռևս լուծումներ էին պահանջում բազմաթիվ փախստականների և երկրաշարժի գոտու բնակչության հիմնահարցերը։

Երկրորդ փուլը (1996թ․ հետո) ցայսօր սոցիալական աջակցությaն և սոցիալական ապահովագրության համակարգի տարանջատման սկիզբն է։

Կենսամակարդակի անկման հետևանքով նկատվում էր հանցագործությունների,հիվանդությունների,հաշմանդամության,մահացության աճ։

Չնայած տարեցտարի արձանագրվող 5/6 տոկոսանոց տնտեսական աճին,չէր հաջողվել այն ուղղել բնակչության լայն շերտերի վիճակի բարելավմանը։

Հանրապետությունում ավելանում էր գործազուրկների թիվը։1992թ․ հանրապետության տնտեսության մեջ զբաղվածների թիվը կազմել էր 1․550 հզ․ մարդ,գործազուրկներինը 54,5 հզ․,իսկ 2000թ․ 1․283 հզ․ և 169,5 հզ․։

Գործազրկությունը 2-3 անգամ բարձր էր Գյումրիում,Վանաձորում,Արթիկում,Չարենցավանում,Հրազդանում,Կապանում և այլ քաղաքներում։

Գործազուրկներին օգնելու նպատակով հանրապետությունում 1996թ․ ստեղծվեց <<Փարոս>> համակարգը,որտեղ ընդգրկվեց 735․000 ընտանիք։2000թ․ ներառվեց շուրջ 190․000 ընտանիք։Միջին աշխատավարձը 2000թ․ կազմում էր 40 դոլար։

2001թ․ աղքատները կազմում էին 32,14 տոկոս,իսկ ոչ աղքատները 44,95տոկոս։

ՀՀ-նն շարունակվում էր դասվել ամենից աղքատ երկրների շարքը։

Առողջապահությունը։Հայաստանի առողջապահության համակարգը ժառանգել էր հարուստ նյութա-տեխնիկական բազա։Եվրոպայի և ԱՄՆ-ի առաջավոր բժշկական հիմնարկներում վերապատրաստված հայ բժիշկները կարողացան Հայաստանում իրականացնել ամենաբարդ հիվանդությունների ախտորոշումը և բուժումը։

Բժիշկների մեծ մասի ցածր վարձատրությունը ունեցան անդառնալի հետևանքներ։Բժիշկների մի մասն ընդգրկվեց առևտրական կառույցներում,մեկնեց այլ երկրներ։Հիվանդները բուժվելու համար միջոցներ չունեին։Այս համակարգում բարեփոխումների հիմք հանդիսացավ ՀՀ Ազգային ժողովի կողմից 1996թ․ մարտի 4-ին ընդունված <<Բնակչության բժշկական օգնության և սպասարկման մասին>> օրենքը։Այդ օրենքով որոշ ծառայություններ,ինչպես օրինակ ատամնաբուժությունը և պլաստիկ ու կոսմետիկ վիրաբուժությունը դարձան վճարովի։

1997թ․ առողջապահական համակարգի բարեփոխումներն ընդլայնում էին չորս ուղղություններով՝համակարգի կազմակերպական կառուցվածք և կառավարում,ցանցի կառուցվածք և կառավարում,առողջապահության ֆինանսավորում և բժշկական կրթություն։

Բարեփոխումների կարիք ուներ նաև առողջապահության կրթական համակարգը։

Կարևոր քայլ էր 2001թ․ հունվարին ՀՀ նախագահի կողմից հաստատված ծրագիրը։Նրանում սահմանվում էին բնակչությանը ամեն տարի մատուցվող,պետության կողմից երաշխավորված անվճար բուժօգնությունն ու ծառայությունները,որոնք ֆինանսավորվում էին ՀՀ պետական բյուջեից։

Հասարակական-քաղաքական կյանքը

Բազմակուսակցական համակարգի ձևավորումը։1991թ․ փետրվարի 26-ին խորհրդարանի կողմից ընդունվեց <<Հասարակական-քաղաքական կազմակերպությունների մասին օրենքը>>,որով ստեղծվում էր բազմակուսակցական համակարգ։

Հանրապետությունում առաջացան նոր կուսակցություններ,հասարակական-քաղաքական կազմակերպություններ ու միություններ՝Ազգային ինքնորոշում միավորումը (ԱԻՄ),Հայաստանի Հանրապետական կուսակցությունը (ՀՀԿ),Ազգային ժողովրդավարական միությունը (ԱԺՄ),շարունակում էր գործել կոմունիստական կուսակցությունը։Ավելի ուշ հիմնվեցին <<Օրինաց երկիր>>( ՕԵԿ),<<Բարգավաճ Հայաստան>> (ԲՀԿ),<<Ժառանգություն>> կուսակցությունը և այլն։

1996թ․ նոյեմբերի 1-ին ընդունվեց <<Հայաստանի Հանրապետության օրենքը հասարակական կազմակերպությունների մասին>>։1998թ․ ՀՀ-ում գործում էին արդեն 70 կուսակցություններ ու հասարակական-քաղաքական միավորումներ։

1990-ական թթ․ նորաստեղծ կուսակցությունների մեջ ամենախոշորը ՀՀՇ-ն էր։Գերագույն խորհրդում ՀՀՇ-ին հաջորդում էին ՀՅԴ-ն,Հայաստանի կոմունիստական կուսակցությունը(ՀԿԿ) և Հայաստանի ռամկավար-ազատական կուսակցությունը (ՀՌԱԿ)։Ընդդիմադիր կուսակցությունները ՀՅԴ,ՀՌԱԿ,ԱԺՄ,ՀԿԿ և այլն չկարողացան վճռական ուժ դառնալ։

1991թ․ Գերագույն խորհրդի մի խումբ պատգամավորներ,որոնք հեռացել էին ՀՀՇ-ից,կազմեցին իրենց առանձին պատգամավորական խմբակցություն,որի հիման վրա 1991թ․ սեպտեմբերին ձևավորվեց Ազգային ժողովրդավարական միություն (ԱԺՄ) կուսակցությունը,որի նախագահ ընտրվեց Վազգեն Մանուկյանը։

Անկախացումից հետո Հայաստանի բազմակուսակցական պատմությունը կրում է երկու փուլ։Առաջին փուլն անվանվում է ժողովրդավարության զարգացման շրջան և ընդգրկում է 1990-1994թթ․,երբ կուսակցություննեի կայացումը խրախուսվում էր պետության կողմից։

Երկրորդ փուլը կարելի է անվանել ժողովրդավարության ճգնաժամի շրջան,որը ընդգրկում է 1994թ․դեկտեմբերից 1998թ․ փետրվարը,երբ անօրինաբար կասեցվեց դաշնակցության գործունեությունը։

1995թ․ նոյեմբերի 7-ին Ազգային ժողովն ընդունեց <<ՀՀ վարչատարածքային բաժանման մասին>> օրենքը,որի համաձայն հանրապետության 37 վարչական շրջանների միջոցով ստեղծվեցին 10 մարզեր՝Արագածոտնի,Շիրակի,Սյունիքի,Գեղարունիքի,Լոռու,Կոտայքի,Արարատի,Արմավիրի,Վայոց Ձորի,Տավուշի, մարզի կարգավիճակ ստացավ Երևանը։Մարզերը բաժանվեցին 930 համայնքների,որոնցից 47-ը քաղաքային,12-ը՝թաղային և 871-ը՝գյուղական։

1995թ․ ընդունված սահմանադրությամբ ամրագրվեցին դատական նոր համակարգը,դատավարության սկզբունքները,արդարադատության կազմակերպման և կառավարման համակարգային մոտեցումները։

Դատական բարեփոխումների առաջին փուլի շրջանակներում ընդունվեցին ՀՀ քաղաքացիական և քաղաքացիական դատավարության,ՀՀ քրեակատարողական օրենսգրքերը,Դատակազմության,դատավորի կարգավիճակի,Արդարադատության խորհրդի և այլ օրենքները։

ՀՀ Սահմնանադորւթայն դատարանը ձևավորվեց 1996թ․ փետրվարի 6-ին»Նրա նախագահն նշանակվեց Գ․Հարությունյանը։1999թ․ հունիսի 12-ին ներդրվեց եռաստիճան դատական համակարգը։

1995թ․ խորհրդարանական և 1996թ․ նախագահական ընտրությունները։1995թ․ հուլիսի 5-ին Հայաստանում տեղի ունեցավ խորհդարանական ընտրություններ։ՀՀՇ-ն ձևավորվեց <<Հանրապետական>> միավորումը։Այն ուներ բարձրագույն օրենսդիր իշխանություն։

Երեք ընդդիմադիր կուսակցություններ (ՀԿԿ,ԱԺՄ,ԱԻՄ )միասին ունեին 15 տեղ։

Խորհրդարանական այդ ընտրություններն անցան աննախադեպ խախտումների,անարդարության և բռնությունների մթնոլորտում։Ազգային ժողովի գումարման նստաշրջանի աշխատանքներն սկսվեցին 1995թ․ հուլիսի 22-ին։Ազգային ժողովի նախագահ ընտրվեց Բաբկեն Արարքցյանը։1996թ․ սեպտեմբերի 22-ին տեղի ունեցան նախագահական ընտրություններ։

Ընդդիմադիր 5 քաղաքական կուսակցություններ ԱժՄ-ն,ԱԻՄ-ը,ՀԴԿ-ն և ՍԻՄ-ը միավորվեցին <<Ազգային համաձայնություն>> դաշինքի մեջ, առաջարկեցին Վազգեն Մանուկյանի թեկնածությունը։ՀԿԿ-ն առաջարկեց Սերգեյ Բադալյանի,իսկ <<Հանրապետություն>> միավորումը ՀՀՇ-ն,ՀԿԿ-ն,ՔԴՄ-ն,ՍԴՀԿ <<Մտավոր Հայաստանը>> նախագահ Լևոն Տեր-Պետրոսյանի թեկնածությունը։

Ընտրություններին մասնակցել է ընտրողների 60 տոկոսը՝1 մլն 333հզ․ 204 ընտրող։Թեկնածուների օգտին տրված ձայների թիվը կազմել է 1 մլն․249 հզ․ 893,որից 79․347-ը քվեարկել է հանրապետության նախագահի թեկնածուներ Սերգեյ Բադալյանի օգտին (6,34)տոկոս,Աշոտ Մանուչարյանի օգտին 7․529 (0,6)տոկոս,Լևոն Տեր-Պետրոսյանի օգտին 646․888-ը(51,75) տոկոս,իսկ Վազգեն Մանուկյանի օգտին 546,129-ը։Այսպիսով,նախագահ ընտրվեց երկրորդ անգամ Լևոն Տեր-Պետրոսյանը։

Դժգոհելով նախագահական ընտրությունների արդյունքներից՝<<Ազգային համաձայնություն>> դաշինքը և նրան հարող կուսակցությունները կազմակերպեցին հանրահավաքներ,որտեղ պահանջեցին անցկացնել կրկնակի քվերակություններ։

Շուտով 1996թ․ սեպտեմբերի 25-ին հանրահավաքը վերածվեց հանրապետության Ազգային ժողովի շենքի վրա ցուցարարների կողմից կազմակերպված գրոհի,որի արդյունքում ԱԺ նախագահն ու փոխնախագահը կրեցին մարմնական վնասվածքներ։

Հանրապետության իշխանությունները վճռական գրոհի անցան ընդդիմության դեմ։

1996թ․ սեպտեմբերի 26-ին Վազգեն Մանուկյանը և Աշոտ Մանուչարյանը հայց ներկայացրին ՀՀ Սահմանադրական դատարան՝նախագահի ընտրությունները վիճարկելու վերաբերյալ։ՀՀ Սահմանադրական դատարանը մերժեց ընդդիմության լրջորեն փաստարկված հայցը։

1998թ իշխանափոխությունը։Փաստորեն 1995թ․ խորհդարանական և նախագահական ընտրությունների ժամանակ թույլ տրված խախտումներից հետո ընտրական գործընթացի նկատմամբ ընտրողների վստահության աստիճանը նվազեց։Տեղի ունեցավ Հայաստանի իշխանությունների և հասարակության լիակատար օտարացում։երկրի ներսում ստեղծվեց ամենաթողության ու անպատժելիության մթնոլորտ։

Իշխանությունները շահագործեցին վերջին հնարավորությունը՝ղարաբաղյան խնդիրը։

1997թ․ նոյեմբերին Լ․Տեր-Պետրոսյանի հրավերով երևան տեղափոխվեց Արցախի հանրապետության նախագահ Ռոբերտ Քոչարյանը և նշանակվեց ՀՀ վարչապետ։Ի վերջո տևական առճակատումը հանգեցրեց գործող նախագահի հրաժարականին։

Տնտեսական զրկանքները,սոցիալական անարդարությունները,մամուլի ու ընդդիմության վրա գործադրած ճնշումներից զայրացած ժողովուրդը դեռևս հանդուրժում էր միայն հանուն Ղարաբաղի անվտանգության։

1998թ․ փետրվարի 3-ին ՀՀ առաջին նախագահը հրաժարական տվեց։Դրան հետևեցին Բաբկեն Արարքցյանի և նրա երկու տեղակալների հրաժարականը։Ընտրվեց ԱԺ-ի նոր նախագահ՝Խոսրով Հարությունյանը երկու տեղակալներով։

1998թ․ փետրվարին ՀՀ նախագահի պաշտոնակատար Ռոբերտ Քոչարյանի նախաձեռնությամբ վերականգնվեց Դաշնակցության պաշտոնական կարգավիճակը,և ազատ արձակվեցին քաղբանտարկյալները։

Հայաստանում 1998թ․ արտահերթ նախագահական ընտրությունները նշանակվեցին մարտի 12-ին։Այն ընթացավ 2 փուլով և ավարտվեց մարտի 30-ի քվեարկությամբ։

ՀՀ նախագահի ընտրության առաջին փուլի տվյալներով ընտրողների ընդհանուր թվի 2 մլն․ 297 հզ․ 636-ից ընտրություններին մասնակցեցին 1 մլն․ 455 հզ․ 605 հոգի։Ձայները բաշխվեցին հետևյալ ձևով՝Ռոբերտ Քոչարյան՝38,76տոկոս,Կարեն Դեմիրճյան՝30,67 տոկոս,Վազգեն Մանուկյան՝12,24 տոկոս,Սերգեյ Բադալյան՝11,01 տոկոս,Պարույր Հայրիկյան՝5,4 տոկոս,Դավիթ Շահնազարյան՝0,48 տոկոս,Արտաշես Գեղամյան՝0,4 տոկոս,Վիգեն Խաչատրյան՝0,28 տոկոս,Հրանտ Խաչատրյան՝0,21 տոկոս,Արամ Սարգսյան՝0,19 տոկոս,Յուրի Մկրտչյան՝0,18 տոկոս,Աշոտ Բլեյան՝0,11 տոկոս։

Երկրորդ փուլ դուրս եկան Ռ․Քոչարյանը և Կարեն Դեմիրճյանը։Երկրորդ փուլում ստանալով ձայների 55,49 տոկոսը՝նախագահ ընտրվեց Ռոբերտ Քոչարյանը։

Հայաստանի նորընտիր իշխանության գործունեության սկիզբը նշանավորվեց քաղաքացիական ազատությունների վերականգնմամբ,քաղաքական դատավարությունները կարճելով։

<<Արհեստավարժների կառավարություն>> ստեղծելու կարգախոսով նոր իշխանությունները ձեռնամուխ եղան ընդդիմության լայն ընդգրկմամբ երկրի կառավարման գործընթացում։

ՍԻՄ-ի նախագահ Հրանտ Խաչատրյանը, ՀԴԿ-ի նախագահ Արամ Սարգսյանը նշանակվեցին նախագահի խորհդականներ,իսկ ԱԻՄ-ի նախագահ Պ․Հայրիկյանը՝Սահմանադրության վերափոխման հանձնաժողովի նախագահ,ապա մարդու իրավունքների պաշտպանության հանձնաժողովի նախագահ։

1999թ․ փետրվարին ընդունվեց ընտրական օրենսգիրքը։1999թ․ հունվարի 25-ին,ՀՀ գլխավոր դատախազը Ազգային ժողովում միջնորդություն ներկայացրեց Վանո Սիրադեղյանին անձեռնմխելիությունից զրկելու և կալանավորելու թուլտվություն ստանալու վերաբերյալ՝նրան մեղադրելով մի շարք սպանություններ կազմակերպելու մեջ,սակայն խորհդարանը մերժեց այդ պահանջը։

Միայն նախագահի միջնորդությունից հետո Ազգային ժողովը բավարարեց նրա պահանջը։Սակայն Վ․Սիրադեղյանն արդեն հեռացել էր հանրապետությունից ,որտեղից վերադարձավ և մասնակցեց Ազգային ժողովի ընտրություններին՝դարձավ պատգամավոր։2000թ․ ապրիլի 3-ին Մալաթիա-Սեբաստիա համայնքի առաջին ատյանի դատարանը Վ․Սիրադեղյանի նկատմամբ կալանքը որպես խափանման միջոց ընտրելու վերաբերյալ կայացրեց համապատասխան որոշում,իսկ ապրիլի 4-ին գլխավոր դատախազի նման միջնորդությամբ մտավ Ազգային ժողով և ԱԺ-ն տվեց իր համաձայնությունը նրան կալանավորելու վերաբերյալ,երբ Վ․Սիրադեղյանը արդեն հեռացել էր հանրապետությունից։

1999թ․ խորհրդարանական ընտրությունները և ներքաղաքական զարգացումները 1998-2000թթ․։1999թ․ մայիսի 30-ին տեղի ունեցավ խորհդարանական ընտրությունները։Ձևավորվեց միասնություն դաշինքը,որի մեջ մտան Հայաստանի հանրապետական կուսակցությունը(ՀՀԿ),Հայաստանի ժողովրդական կուսակցությունը (ՀԺԿ)և Երկրապահների միությունը։

1999թ․ հունվարի 29-30-ին ավարտվեց հանրապետականների և <<երկրապահների>> միաձուլման գործընթացը պաշտպանության նախարար Վազգեն Սարգսյանի գլխավորությամբ։Կարեն Դեմիրճյանի գլխավորած ժողովրդական կուսակցության և ՀՀԿ դաշինքը ձևավորեց մարտի 30-ին և կոչվեց <<Միասնություն>>։

Մայիսի 30-ի քվեարկության արդյունքները գերազանցեց <<Միասնություն>> դաշինքը՝ստանալով ձայների 41,69տոկոսը։Ազգային ժողովի նախագահ ընտրվեց Կարեն Դեմիրճյանը,փոխնախագահներ՝Ա,Բազեյանն ու Ռ․Միրոյանը։Ռ․Քոչարյանն ընդունեց Ա․Դարբինյանի հրաժարականը և նոր վարչապետ նշանակվեց պաշտպանության նախարար Վազգեն Սարգսյանին։

Մայիսի 30-ից մինչև հոկտեմբերի 27-ն ընկած հինգ ամիսների ընթաքցում ՀՀ-ն ապրում էր ներքաղաքական կյանքի բարդ ու հակասական մի շրջան։Վ․Սարգսյանի հետևողականությունն ու պահանջկոտությունը հույս էին ներշնչում,որ կարվեն անհրաժեշտ քայլեր երկիրը սոցիալ-տնտեսական և բարոյաքաղաքական ծանր վիճակից դուրս բերելու համար։

1998թ․ հոկտեմբերի 27-ին ահաբեկիչները Նաիրի Հունանյանի գլխավորությամբ մուտք գործեց խորհրդարան և հրազենով <<գլխատեցին>> օրենսդիր և գործադիր իշխանությունների ղեկավարությանը։Սպանվեցին Ազգային ժողովի նախագահ Կարեն Դեմիրճյանը,տեղակալներ Յուրի Բախշյանը և Ռուբեն Միրոյանը,պատգամավորներ Արմենակ Արմենակյանը,Հենրիկ Աբրահամյանը,Միքայել Քոթանյանը,նախարար Լեոնարդ Պետրոսյանը,վարչապետ Վազգեն Սարգսյանը։

Երևանի Կենտրոն և Նորք-Մարաշ համայնքների առաջին ատյանի դատարանի 2003թ․ դեկտեմբերի 2-ի դատավճռով ահաբեկիչները դատապարտվեցին ցմահ ազատազրկման։

Ահաբեկչությունը հանգեցրեց հանրապետության ներքաղաքական իրավիճակի կտրուկ սրման։

Ազգային ժողովի նախագահ ընտրվեց Արմեն Խաչատրյանը։Դիմակայության մեջ էին մյուս կողմից հանրապետության նախագահը և նրա շրջապատը,մյուս կողմից՝կառավարության անդամների ու բարձրաստիճան զինվորականության մի մասը,<<Երկրապահ>> կամավորական միությունը։Նախագահին ընդդիմադիր ուժերի մեջ էր նոր նշանակված վարչապետ Վազգեն Սարգսյանի եղբայր Արամ Սարգսյանը։Այնուամենայնիվ,հանրապետության ղեկավարը մեծ ջանքերի գնով կարողացավ կայունացնել իրավիճակը։

2000թ․ մայիսին Ա․Սարգսյանը ազատվեց պաշտոնից և վարչապետ նշանակվեց ՀԿԿ նախագահ Անդրանիկ Մարգարյանը(2000-2007թթ․):

Մշակութային կյանքը։Առկա սոցիալ-տնտեսական ծանր իրադրությունը բացասական ազդեցություն ունեցավ հոգևոր կյանքի վրա։Պետական օգնության բացակայության պատճառով հայոց մշակույթը մեծ անկում ապրեց։

Արվեստի բազմաթիվ կոթողներ ճարտարապետական հուշարձաններ,թատրոնի և կինոյի շենքեր հայտնվեցին անմխիթար վիճակում։

Հանրապետության գիտական համալիրի քայքայումը հանգեցրեց գիտական կադրերի(<<ուղեղների>>) արտահոսքի։ՀՀ ԳԱԱ համակարգից 1991-1995թթ․ հեռացել էր 800 գիտաշխատող։

1994թ․ ՀՀ ԳԱԱ Ինֆորմատիկայի և ավտոմատացման պրոբլեմների ինստիտուտի աշխատանքները թույլ տվեցին ստեղծել Հայաստանում առաջին ռադիոմոդելային ցանցը և վերգետնյա արբանյակային հանգույցի միջոցով ապահովել ինստիտուտների ելքը դեպի ինտերնետ։

Հրապարակվեցին Ադրանիկին,Նժդեհին,Դրոյին և ուրիշներին նվիրված աշխատություններ,լայն ծավալ ստացավ Հայաստանի նոր և նորագույն շրջանի պատմության,հայոց ցեղասպանության,Ղարաբաղյան ազատագրական պայքարի և մի շարք այլ թեմաների ուսումնասիրությունը։

Փոփոխություններ կատարվեցին կրթական համակարգում,որոնք ամրագրվեցին 1999թ․ <<Կրթության մասին>> Ազգային ժողովի կողմից ընդունված օրենքով։

2000թ․ մասնավոր դպրոցների թիվը հասավ 40-ի։

1995թ․ հունիսի 12-ի որոշումով բուհերը անցան նոր՝եռաստիճան համակարգին։

Այդ համակարգն բաղկացած էր բակալավրիատից՝4 տարի,մագիստրատուրայից՝2 տարի և ասպիրանտուրայից։

1991թ․ հիմնադրվեց Հայաստանի Ամերիկյան համալսարանը,ավելի ուշ բացվեցին ֆրանսիական և Եվրոպական համալսարանները,իսկ 1998թ․՝Սլավոնական համալսարանը։

2000-2001թթ․ ուս․տարում Հայաստանում կար՝19 պետական բուհ՝60,7 հզ․ ուսանողներով։

1990թ․ Հայաստանի մասնագիտական կրթության ոլորտում ներդրվեց վճարովի ուսուցման համակարգը։

Ստեղծագործական աշխատանքի կազմակերպումը շարունակում է իրականացնել Գրողների միությունը,որը ղեկավարել են Հր․Հովհաննիսյանը,Վ․Դավթյանը,Ռ․Դավոյանը,Հր․Մաթևոսյանը և Լ․Անանյանը։

Լույս են տեսնում գրական հին պարբերականներ՝<<Գրական թերթ>>,<<Գարուն>>,<<Նորք>> և այլն։

Լույս տեսավ Հովհ,Գրիգորյանի <<Հրեշտակներ մանկության երկնքից>> և <<Երկու ջրհեղեղի արանքում>>,

Ա․Մարտիրոսյանի <<Շարակնոց>>, Հ․Էդոյանի <<Հարյուր սոնետ>> և այլ գրքեր։

Պիեսներով հանդես եկան Ա․Այվազյանը,Ն․Ադալյանը,Պ․Զեյթունցյանը,Չ․Խանջյանը և ուրիշներ։Լույս տեսան պատմավեպեր՝Լ․․Խեչոյանի <<Արշակ արքա,Դրաստամատ ներքինի>>,Զ․Խալափյանի <<Վասիլ Մեծ>> և այլն։

Մայրաքաղաքում ձևավորվող գեղարվեստական շուկան կենտրոնացավ Մարտիրոս Սարյանի հուշարձանի շուրջը՝<<Վերնիսաժում>>։

Սոնիա Պալասանյանի նախաձեռնությամբ 1994թ․ Երևանում կազմակերպվեց արվեստի կենտրոնը՝սեփական պատկերասրահով։

1990-ական թթ․ կերպարվեստի առաջատար ճյուղը գեղանկարչությունն էր։Աչքի ընկան Սարգիս Մուրադյանը (<<Զարթոնք>>),Փարավոն Միրզոյանը և ուրիշներ։

Հայտնի են Արա Շիրազի <<Զորավար Անդրանիկ>>( 2002թ․ ճարտարապետ՝Ա․Մխիթարյան),Նորայր Կարգանյանի <<Հովհ․Բաղրամյան>>( 2003թ․ ճարտարապետ Է․ Արևշատյան),Գարեգին Նժդեհին նվիրված հուշահամալիրը Կապանում (Գ․Գևորգյան) և այլն։

Էդուարդ Ղազարյանը միկրոքանդակագործության նոր ուղղության՝շարժական միկրոաշխատանքների հիմնադիրն էր։Նա շուրջ 1000 միկրոքանդակների հեղինակ էր։Սփյուռքահայ շատ արհեստավորներ եկան Հայաստան,մասնակցեցին մշակույթի վերաշինության գործին։

Առաջիններից էր դիրիժոր և կոմպոզիտոր Լորիս Ճգնավորյանը,որը ստանձնեց Հայաստանի ֆիլհարմոնիկ նվագախմբի ղեկավարությունը։Իր գործունեությունը սկսեց դիրիժոր Օհան Դուրյանը։

Արամ Ղարաբեկյանը ստանձնեց Պետական կամերային նվագախմբի ղեկավարությունը։

Էդգար Հովհաննիսյանը( 1930-1998թթ․) հեղինակն է <<Գողգոթա >>սիմֆոնիկ պոեմի և <<Գրիգոր Նարեկացի>> օրատորիայի։

Հայտնի են Տ․Մանսուրյանի,Ռ․Ամիրխանյանի,Կ․Օրբելյանի,Ա․Սաթյանի,Մ․Բաղրամյանի և ուրիշների ստեղծագործությունները։

Հայ թատրոնի վերջին քսանամյակն առանձնանում է հիմնարար փոփոխություններով։

Նոր բեմադրություններով հանդես եկավ Ա․Սպենդիարյանի անվան օպերայի և բալետի,Գ․․Սունդուկյանի անվան ակադեմիական,Հր․Ղափլանյանի անվան դրամատիկական,Համազգայինի,Գյումրիի և Վանաձորի թատրոնները։

Շարունակում էին բեմում հանդես գալ տաղանդավոր դերասաններ Խորեն Աբրահամյանը,Սոս Սարգսյանը,Վարդուհի Վարդերեսյանը և ուրիշներ։

1990-ական թթ․ նկարահանվեցին Առնոլդ Աղաբաբովի <<Որտե՞ղ էին,մարդ Աստծո>>,Արման Մանարյանի <<Ընկեր Փանջունի>>,Դմիտրի Կեսայանցի <<Անիծվածները>>,Միքայել Դովլաթյանի <<Լաբիրինթոս>> և այլ մուլտֆիլմեր։

2000-ական թթ․ Հայաստանում նկարահանվել են մոտ 60 լիամետրաժ և կարճամետրաժ ֆիլմեր։

1990-ական թթ․ իրենց գործունեությունն էին շարունակում անիմատորներ Ռոբերտ Սահակյանցը( <<Քեզ Հայաստան>>,<<Սեղմակոճակ>>,<<Կացին>> և այլն),Գայանե Մարտիրոսյանը( <<Քամու թևեր>>,<<Տարաշխարհիկները>> և այլն),Արման Մանարյանը նկարեց <<Տգետը>> մուլտֆիլմը,իսկ 2009թ․ Սասունցի Դավթի անիմացիոն էկրանավորումը։

Հայկական կինոյում մեծ դեր էին խաղում Արտավազդ Փելեշյանը,Վիգեն Չալդրանյանը,Տիգրան Խզմալյանը,Հարություն Խաչատրյանը,Ռուբեն Գևորգյանցը և ուրիշներ։

Զգալի հաջողություններ ձեռք բերվեցին 1999-2000թթ․ հանրապետությունում ֆիզիկական կուլտուրայի և սպորտի աշխատանքներում։

Ստեղծվեց Հայաստանի ազգային օլիմպիական կոմիտեն,որի նախագահ ընտրվեց Ռ․Հակոբյանը։

1992թ․ հունիսի 25-ին Մելբուռնի օլիմպիական խաղերին մասնակցեցին Հրաչյա Պետիկյանը,ըմբիշներ Մնացական Իսկանդարյանը և Ալֆրեդ Տեր-Մկրտչյանը,ծանրամարտիկ Իսրայել Միլիտոսյանը։

Բարսելոնի օլիմպիական խաղերին մասնակցեցին 6 սփյուռքահայ մարզիկներ։Մասնակիցներից էին ժամանակակից հնգամարտիկ Միսակ Կոստիկյանը և ֆրանսահայ լողորդ Քրիստոֆ Կալֆայանը,ռումինահայ մարմնամարզուհի Ջինա Գոզյանը և այլն։

1994թ․ ապրիլի 19-20-ը տեղի ունեցավ ՄՕԿ-ի պատվիրակության այցը Հայաստան ՄՕԿ-ի պրեզիդենտ մարկիզ Խուան Անտոնիո Սամարանչի գլխավորությամբ։

Ատլանտայի 26-րդ օլիմպիական խաղերին մասնակցեցին հայաստանցի 32 մարզիկ-մարզուհիներ։

Հունահռոմեական ոճի ընբշամարտիկ Արմեն Նազարյանը նվաճեց օլիմպիական չեմպիոնի ոսկե մեդալ։Ազատ ոճի ըմբիշների օլիմպիական մրցումներում հանդես եկավ Արմեն Մկրտչյանը,որը ձեռք բերեց արծաթե մեդալ։Ամերիկահայ թենիսիստ Անդրե Աղասին նվաճեց ոսկե մեդալ։

1998թ․ ֆրանսիայի ֆուտբոլի ազգային հավաքականի կազմում աշխարհի չեմպիոնի տիտղոս նվաճեցին ֆրանսահայ ֆուտբոլիտսներ Յուրի Ջորկաևը և Ալեն Պողոսյանը։

1999թ․ Եվրոպայի չեմպիոնի կոչումը նվաճեցին Հայաստանի շախմատի գրոսմայստեր Լևոն Արոնյանը,Սմբատ Լպուտյանը,Արտյոմ Մինասյանը ու Աշոտ Անաստասյանը։

1999թ․ ՀԱՕԿ նախագահ ընտրվեց Բենուր Փաշայանը։

Համահայկական առաջին խաղերը կայացան Հայաստանում 1999թ․ օգոստոսի 28-ից սեպտեմբերի 5-ը։Խաղերի ոսկե մեդալակիրների մեջ էին Երևան,Վանաձոր,Թբիլիսի,Թեհրան,Սիսիան և այլ քաղաքներ։

2000թ․ Սիդնեյի 27-րդ օլիմպիական խաղերին մասնակցեցին 24 հայաստանցի մարզիկներ։Միայն ծանրորդ Արսեն Մելիքյանին հաջողվեց ձեռք բերել բրոնզե մեդալ։

2001թ տեղի ունեցավ Համահայկական երկրորդ խաղերը։

Ծանրամարտի գծով առաջին կինը,որը Եվրոպայի չեմպիոն դարձավ,Հռիփսիմե Խուրշուդյանն էր,որին հաջորդեց Մելինե Դալուզյանը,իսկ աշխարհի չեմպիոն հռչակվեց Նազիկ Ավդալյանը(2009թ․)։

Հանրապետության շախմատի տղամարդկանց թիմը՝2006թ․ համատեղ օլիմպիադայում նվաճեց չեմպիոնի տիտողսը։Այդ աննախադեպ հաջողությունը շախմատի հնգյակը՝Լ․Արոնյան,Վ․Հակոբյան,Գ․Սարգսյան,Ա․Մինասյան,Տ․Պետրոսյան կազմով կրկնեց 2008թ․։Հայ շախմատիստները նոր հաջողության հասան 2011թ․՝8-րդ թիմային առաջնությունում նվաճելով չեմպիոնի տիտղոսը։

Առաջին հայազգի կին բռնցքամարտիկ Սյուզի Կենտիկյանը աշխարհի չեմպիոնի կոչում վաստակեց 2007թ։

Անկախության տարիներին տարբեր մարզաձևերում Եվրոպայի և աշխարհի չեմպիոններ դարձան տարբեր պետությունների հայ գաղթօջախների բազմաթիվ մարզիկներ։

Նրանցից էին սուպերմարզիկներ Գեորգի Պողոսյանը,Կարինե Ազնավուրյանը,բռնցքամարտիկ Արթուր Գրիգորյանը,հնգամարտիկ Միսակ Կոստիկյանը և ուրիշներ։

Հայոց եկեղեցին իր ժողովրդի հետ մասնակցեց հանրապետության կայացմանը։Արցախյան ազատամարտի ընթացքում իրենց անունը փառքով պսակեցին Արցախի թեմի առաջնորդ Պարգև արքեպ․ Մարտիրոսյանը,Հովհաննես քահանա Հովհաննիսյանը,Ռաֆիկ դպիր Խաչատրյանը և ուրիշներ։

Վազգեն 1-ին կաթողիկոսի նախաձենությամբ Սևանի թերակզում հիմնադրվեց հոգևոր դպրոց։

1994թ․ օգոստոսին վախճանվեց Ամենայն Հայոց Մեծագործ կաթողիկոս Վազգեն Առաջինը։Կաթողիկոս ընտրվեց Գարեգին 1-ինը (1995-1999թթ)։

Ընդլայնվեցին կապերը Վատիկանի և Եկեղեցիների համաշխարհային խորհրդի հետ։Երևանի պետական համալսարանում հիմնվեց Աստվածաբանության ֆակուլտետ։

1999թ․ հոկտեմբերին կաթողիկոս ընտրվեց Գարեգին 2-րդը։

Կարևորագույն իրադրություն էր 2001թ․ սեպտեմբերին քրիստոնեությունը Հայաստանում պետական կրոն հռչակելու 1700-ամյակի առթիվ կազմակերպված տոնակատարությունը։Օծվեց Երևանի Ս․Գրիգոր Լուավորիչ եկեղեցին։Գևորգյան հոգևոր ճեմարանը ճանաչվեց բարձրագույն ուոումնական հաստատություն՝Աստվածաբանական համալսարան։Դպրոցներում 4-10-րդ դասարաններում 2003թ․ դասավանդվելու էր <<Հայոց եկեղեցու պատմություն>> առարկան։Այն դասավանդելու համաձայնագիրը 2002թ․ օգոստոսին ստորագրեցին հանրապետության վարչապետ Ա․Մարգարյանի և Ամենայն Հայոց կաթողիկոս Գարեգին 2-րդ Ներսիսյանը։

Միջազգային դրությունն ու արտաքին քաղաքականությունը

ՀՀ միջազգային ճանաչումը։Նորանկախ Հայաստանը միջազագայնորեն ճանաչվեց 1991թ վերջերին։ՀՀ-ը ճանաչեցին ԱՄՆ-ը Ռուսաստանը,Կանադան,Ռումինիան և այլ պետութոյւններ։1992թ․ մարտի 2-ին նա դարձավ ՄԱԿ-ի լիիրավ անդամ։

1990թ․ օգոստոսի 31-ին ՀՀ-ան նախարարների խորհրդի նախագահ Վ․Մանուկյանը և Բելոռուսիայի ԽՍՀ կառավարության նախագահի տեղակալ Ի․Կենիկը ստորագրեցին համաձայնագիր սոցիալ-տնտեսական,գիտատեխնիկական ու մշակութային համագործակցութայն մասին։

1990թ․ հոկտեմբերի 2-ին հանրապետության բնակչության անունից Գերմանիայի վերամիավորման կապակցությամբ Գերագույն խորհուրդը շնորհավորական հեռագիր հղեց Գերմանիայի Դաշնային Հանրապետության իշխանություններին։

1991թ․ նոյեմբերի 21-ին ՀՀ-ան անկախությունը ճանաչեց Լիտվայի հանրապետությունը,դեկտեմբերի 12-ին Ուկրաինան,դեկտեմբերի 16-ին Թուրքիան։

1992թ․ ՀՀ-ը ճաանչել էին աշխարհի 101 երկրներ։

Դիվանագիտական կադրերով ապահովելու նպատակով արտգործնախարարությունը հանդես եկավ Երևանի պետական համալսարանում միջազգային հարաբերությունների ֆակուլտետ բացելու նախաձեռնությամբ։

2000թ․ դիվանագիտական հարաբերություններ հաստատվեցին 148 երկրների հետ։

ՀՀ առաջին արտգործնախախարը ԱՄՆ-ի 35-ամյա քաղաքացի Րաֆֆի Հովհաննսիյանն էր՝հայտնի պատմաբան,պրոֆեսոր Ռիչարդ Հովհաննիսյանի որդին։

Հայաստանի Հանարապետության և Ռուսաստանի Դաշնության միջև հարաբերությունների ձևավորումը,հարաբերությունները ԱՊՀ մյուս երկրների հետ։

ՀՀ-ան արտաքին քաղաքականության հիմնական առաջնություններից մեկը Անկախ պետությունների համագործակցությունն է։ԽՍՀՄ փլուզումից հետո ՀՀ-ան արտաքին քաղաքականությունը չշեղվեց ԱՊՀ անդամ Ռուսաստանի հետ փոխհարաբերություններում պատմականորեն ձևավորված մոտեցումներից։

1991թ․ դեկտեմբերի 3-ին Ռուսաստանի Դաշնության և ՀՀ-ան միջև համաձայնագիր ստորագրվեց առևտրատնտեսական համագործակցության սկզբունքների մասին։

Ռուսաստանի Դաշնության վարչապետ Եգոր Գայդարը 1992թ․ սեպտեմբերին ժամանեց Հայաստան,տեսակցեց և բանակցեց հանրապետության ղեկավարության հետ,որի հետևանքով ստորագրվեցին 1993թ․ առևտրատնտեսական համագործակցության,ռուսական զորամասերի կարգավիճակի մասին և այլ համաձայնագրեր։

1998թ․ մարտի 16-ին ՀՀ-ան և Ռուսաստանի Դաշնության միջև կնքվեց <<ՀՀ-ան տարածքում ռուսաստանյան ռազմակայանի մասին>> պայմանագիր,որը ստորագրեցին Լևոն Տեր-Պետրոսյանը և Բորիս Ելցինը։

Նշանակալի դեր ունի ռուսական սահմանապահ <<Արմենիա>> զորախումբը։

1991-2000թթ․ Ռուսաստանի և Հայաստանի միջև կնքվել են 100-ից ավելի պայմանագրեր։

1995թ․ ապրիլին Ռուսաստանի Պետդուման ընդունեց հայ ժողովրդի ցեղասպանությունը դատապարտելու մասին հայտարարություն։1997թ․ մարտին և ապրիլին տեղի ունեցավ Հայաստանի ԱԺ պատվիրակության այցը Մոսկվա։

1998թ․ հոկտեմբերի 18-21-ը ՀՀ Ազգային ժողովի նախագահ Կ․Դեմիրճյանի գլխավորած պատվիարկությունը ժամանեց Մոսկվա։

1992թ․ հունիսին Երևան ժամանեց Ռուսաստանի փոխվարչապետ ՎալերիՍերովի գլխավորած Ռուսաստանի Դաշնության պաշտոնական պատվիրակությունը։ՀՀ նախագահի հետ կայացած հանդիպման ընթացքում քննարկվեցին երկու երկրների միջև էներգետիկայի,տրանսպորտի և բանկային բնագավառում համագործակցության հարցեր։

Հայ-ռուսական տնտեսական հարաբերությունները զարգացման նոր խթան էր Մոսկվայի քաղաքապետ Յու․Լուժկովի պատվիարակության ժամանումը Երևան։

Տպավորիչ է 1994-2000թթ․ տեղի ունեցած միջոցառումների ցանկը՝Հայաստանի մշակույթի օրեր Ռուսաստանում և Ռուսաստանի մշակույթի օրեր Հայաստանում և այլն։

1992թ․ մարտին Մոսկվայում կայացավ Լ․Տեր-Պետրոսյանի և Բ․Ելցինի հանդիպումը։

1992թ․ օգոստոսի 28-ին եռօրյա այցով Մոսկվա մեկնեց ՀՀ նախագահի գլխավորած պատվիրակությունը։Օգոսոտսի 29-ին Կրեմլի մեծ պալատի Վլադիմիրյան դահլիճում երկու երկրների նախագահները ստորագրեցին <<ՀՀ-ան և Ռուսաստանի դաշնության միջև բարեկամության>> մեծ պայմանագիր,նաև <<Հայ-ռուսական համատեղ հռչակագիրը>>։

Հայաստանը բարիդրացիական հարաբերություններ է հաստատել Ուկրաինայի հետ։

Երկու երկրների համար շրջադարձային էր Ուկրաինայի նախագահ Լեոնիդ Կուչմայի 1996թ․ մայիսին Երևան կատարած այցը,սեպտեմբերին Ուկրաինայի դեսպանության բացումը Երևանում,1997թ․ Ուկրաինայի ռադայի նախագահ Ալեքսանդր Մորոզովի գլխավորած պատվիրակությունը։

Զարգանում էր հարաբերությունները Բելոռուսիայի,Մոլդովայի,Թուրքմենստանի հետ։

1996թ․ Թուքմենստանի նախագահ Ս․Նիյազովը այցելեց Հայաստան և ստորագրեց բարեկամության մեծ պայմանագիր։

Ընդլայնվեցին կապերը Ղրղզստանի հետ։ՀՀ-ան նախագահը և Ղրղզստանի նախագահ Ասկար Ակաևը Երևանում 1997թ․ ապրիլին ստորագրեցին համագործակցության մի շարք պայմանագրեր։

ՀՀ փոխհարաբերությունները հարևան երկրների հետ։Հանրապետության արտաքին քաղաքականության հիմնական ուղղություներից մեկը հարևան երկրների հետ կապերի ամրապնդումն է։

Վրաստանը մեր միակ հարևանն է,որի հետ Հայաստանը կապված է քաղաքական,տնտեսական,մշակութային և կրոնական հազարամյա ընդհանրություններով։Կարևոր էր 1991թ․ հուլիսի 27-ին ՀՀ Գերագույն խորհրդի նախագահ Լ․Տեր-Պետրոսյանի այցը Թբիլիսի։

2000թ․ մարտի 29-30-ը Ռ․Քոչարյանի գլխավորած պատվիրակությունը այցելեց Վրաստան։Ռ․ Քոչարյանին շնորհվեց Թբիլիսիի պատվավոր քաղաքացու կոչում։

Վրաստանի նախագահ Շևարդնաձեին շնորհվեց Երևանի պատվավոր քաղաքացու կոչում և հանձնվեց Երևանի խորհրդանշական բանալին։

Համագործակցության սերտ կապեր են ստեղծվել ՀՀ Ազգային ժողովի և Վրաստանի խորհրդարանի միջև։

Ավանդական են դարձել մշակույթի օրերի փոխադարձ անցկացումը։

Առանձնակի նշանակություն է ստանում Իրանի հետ էներգետիկայի,տրանսպորտի,առողջապահության,միջպետական առևտրի բնագավառներում համագործակցության կայացումը։

ՀՀ-ան արտգործնախարար Րաֆֆի Հովհաննիսյանի այցը Թեհրան 1992թ․ փետրվարի 8-10-ը նպաստեց երկու երկրների դիվանագիտական կապերի հաստատմանը։

1995-1996թթ․ մի շարք համաձայնագրեր կնքվեցին,որոնց թվում կապիտալ ներդրումների,Հայաստանին էլեկտրաէներգիա և հեղուկ գազ վաճառելու,Արաքսի վրա ՀԷԿ կառուցելու մասին։

1990-ական զգալի աշխատանքներ են կատարվել ՀՀ-Իրան-Թուրքմենստան և ՀՀ-Հունաստան-Իրան եռակողմ և բազմակողմ հարաբերությունների ուղղությամբ։

1995թ․աշնանը կազմակերպվեց Իրանի մշակույթի օրերը Հայաստանում,իսկ 1996թ․ աշնանը Հայաստանի օրերը Իրանում։

Թուրքիայի հետ դիվանագիտական հարաբերությունները չշարունակվեցին։Ավելի ուշ ՀՀ-ան և Թուրքիայի միջև տնտեսական հարաբերությունների ոլորտում որոշ աշխուժացում նկատվեց։1992թ․ Անկարայում տեղի են ունենում քննարկումներ Հայաստանի Սևծովյան համագործակցության մեջ ընդգրկելու շուրջ։ՀՀ-ը ԱԳՆ փոխնախարար Արման Նավասարդյանի գլխավորությամբ առաջին պաշտոնական այցն էր կատարում Թուրքիա՝մասնակցելու համար այդ քննարկումներին։Թուրքիան այդպես էլ չբացեց ՀՀ-ան հետ պետական սահմանը։Դրա առիթը ղարաբաղյան ուժերի կողմից Խոջալուի և ԼՂՀ տարածքների մեծ մասի ազատագրումն էր։

1999թ․ նոյեմբերի 18-ին Ստամբուլի գագաթնաժողովի շրջանակներում տեղի ունեցավ ՀՀ նախագահի և Սուլեյման Դեմիրելի առանձնազրույցը,որտեղ քննարկվեցին հայ-թուրքական հարաբերությունների հեռանկարները։

Հայ-ամերիկյան հարաբերությունները։Գործնական բնույթ ստացան հայ-ամերիկյան հարաբերությունները։

Երևանում ԱՄՆ-ի դեսպանությունը բացվեց 1992թ․ փետրվարին։ԱՄՆ-ն Հայաստանին հատկացրեց հարյուր միլիոնավոր դոլարների մարդասիրական օգնություն։

1993թ․ մայիսի 31-ին ԱՄՆ-ի առաջին արտակարգ և լիազոր դեսպան Հ․Գիլմորը իր հավատարմագրերը հանձնեց ՀՀ նախագահին։

1993թ․ ՀՀ ԱԳ նախարար Վահան Փափազյանը հանդիպումներ ունեցավ պետական քարտուղար Ռ․Քրիստոֆերի,նախագահի ազգային անվտանգության հարցերով խորհրդական Լեյքի և այլ պաշտոնյաների հետ։

1994թ․ օգոստոսի 9-ին նախագահ Լ․Տեր-Պետրոսյանը մեկնում է ԱՄՆ։

Անկախության ձեռքբերումներից մինչև 2000թ ԱՄՆ-ը Հայաստանին է հատկացրել 612 մլն դոլարի մարդասիրական օգնություն։

ՀՀ փոխհարաբերությունները Եվրամիության հետ։ՀՀ-ը դիվանագիտական հարաբերություններ հաստատեց եվրոպական երկրների հետ։

Հեռահաղորդակցության ոլորտում նախատեսվում էր <<Բրիտիշ-Տելեկոմ>> ընկերության ուժերով 3 ամսում իրականացնել արբանյակային հեռահաղորդակցություն։

Նախատեսվում էր Լորիս Ճգնավորյանի գլխավորած Հայաստանի ֆիլհարմոնիկ նվագախմբի համերգային շրջագայությունը Մեծ Բրիտանիայում։

Ֆրանսիան 1991թ․ հունվարի 3-ին ճանաչեց ՀՀ-ը։Ֆրանսիայի նախագահ Ժակ Շիրակը ԵԱՀԿ ստամբուլյան գագաթնաժողովում ընդգծեց հայ-ֆրանսիական հարաբեորությունների հետագա զարգացման հեռանկարը։

1998թ․ սեպտեմբերին Գերմանիայում անցկացվեցին ՀՀ մշակույթի օրեր։1998թ․ սեպտեմբերին Գերմանիա ժամանեց ՀՀ ազգային ժողովի պատվիրակությունը ԱԺ-ի նախագահ Կ․Դեմիրճյանի գլխավորությամբ։

1999թ․ նոյեմբերի 19-23-ը կայացավ ՀՀ արտգոծնախարար Վ․Օսկանյանի այցը Գերմանիա։Այդտեղ պայմանավորվածություն ձեռք բերվեց հայ-գերմանական տնտեսական համագործակցության զարգացման,Հայաստանում գերմանական ներդրումների վերաբերյալ։

1999թ․ մայիսին Հունաստանի Հանրապետության նախագահ Ստեֆանոպոլի Հայաստան կատարած պաշտոնական այցի արդյունքում կնքվեց տնտեսական համագործակցության պայմանագիր։

Ռումինիան առաջին պետություններից էր,որ ճանաչեց ՀՀ-ան անկախությունը։1991թ․ Հայաստանի և Ռումինիայի միջև հաստատվեցին ուղիղ կապեր։

1994թ․ Բուխարեստում բացվեց ՀՀ-ան դեսպանությունը։1990թ․ փետրվարի 10-ից Երևանում գործում է Ռումինիայի արտակարգ և լիազոր դեսպան Պավել Պլատոնոն։

Ռումինիայի նախագահ Էմիլ Կոստանտինենսկուի 1999թ․ Հայաստան կատարած այցելության ժամանակ երկու երկրների միջև ստորագրվեց քաղաքական,մշակութային,տնտեսական համագործակցության և բարեկամության պայմանագիր։

2000թ․ ապրիլի 5-ին ՀՀ նախագահ Ռ․Քոչարյանը ժամանեց Բուխարեստ,որտեղ էլ Ռումինիայի նախագահի հետ համատեղ ստորագրեցին նոր համաձայնագրեր երկու երկրների քաղաքական-տնտեսական,մշակութային,գիտական և այլն բնագավառներում։

Բարեկամական կապեր հաստատվեցին նաև Բուլղարիայի հետ։

Կարևոր նշանակություն ունեցավ Բուլղարիայի հանրապետության նախագահ Պետր Ստոյանովի այցը Հայաստան 1999թ․ դեկտեմբերի 1-ին։Նրան շնորհվեց Երևանի պատվավոր քաղաքացու կոչում,որոշվեց Երևանում բացել Բուլղարիայի դեսպանություն։

ՀՀ-ը դիվանագիտական հարաբերություններ հաստատեց Հարավսլավիայի,Խորվաթիայի և Սլովենիայի հետ։

2000թ․մարտի 15-18-ը ՀՀ արտաքին գործերի նախարար Վ․Օսկանյանը,հանդիպելով Լատվիայի,Լիտվայի և Էստոնիայի նախագահների հետ ստորագրեց կոնվենցիա։

ՀՀ-ան արտաքին քաղաքականության կարևորագույն ուղղություններից է բարեկամական հարաբերությունների զարգացումը Մերձավոր և Միջին Արևելքի արաբական երկրների՝Եգիպտոսի,Սիրիայի,Լիբանանի,Ալժիրի,Մարոկկոյի և Օմանի հետ։

Հայաստանի նախագահ Լ․Տեր-Պետրոսյանը 1992թ․ ապրիլ-մայսին այցելեց Եգիպտոս և Սիրիա։

1997թ․ հոկտեմբերին տեղի ունեցավ Լիբանանի վարչապետ Ռաֆիկ Հարիրիի այցը Հայաստան։

2000թ․ փետրվարի 15-ին ՀՀ նախագահ Ռոբերտ Քոչարյանի գլխավորած պատվիրակությունը այցելեց Բեյրութ։Նրա և Լիբանանի նախագահ էմիլ Լահուդի միջև ստորագրվեցին մի շարք պայմանագրեր՝միջազգային փոխադրումների,միջտնտեսական,միջխորհրդարանական կապերի և մշակութային համագործակցությունների վերաբերյալ։

Տեղի ունեցավ ՀՀ նախագահ Ռ․Քոչարյանի այցը Երուսաղեմ 2000թ․ հունվարի 20-ին։Վարչապետ Էհուդ Բարաքի և նախագահ Էյզեր Վայցմանի հետ հանդիպման ժամանակ քննարկվեցին հայ-իսրայելական երկկողմ հարաբերություններին և իսրայելա-պաղեստինյան հակամարտության խաղաղ կարգավորման գործընթացի զարգացմանը վերաբերող հարցեր։

Հայրենիք-Սփյուռք հարաբերությունները

Կրթամշակութային կապերը։ԽՍՀՄ փլուզումից հետո նպաստավոր պայմաններ ստեղծվեցին Հայրենիք-Սփյուռք հարաբերությունների բազմակողմանի ամրապնդման համար։

Կարևոր նշանակություն ունեցավ 1964թ․ ստեղծված Սփյուռքահայության հետ մշակութային կապի կոմիտե աշխատանքների վերակառուցումը։

1996թ․ հանրապետութայն արտաքին գործերի նախարարությունում ստեղծվեց Սփյուռքի հետ կապերի ստորաբաժանում։

1997թ․ Հայաստանի պետական բուհերում սովորում էր արտերկրից եկած 818 ուսանող։

1998թ․ Սփյուռքում կային 160-ից ավելի կրակնօրյա դպրոցներ։

1996թ․ Երևանի Խ․Աբովյանի մանկավարժական համալսարանում հիմնվեց <<Սփյուռք>> գիտաուսումնական կենտրոնը,որը Սփյուռքի ուսումնական հաստատությունների համար սկսեց մշակել ուսումնակրթական ծրագրեր։

Անգնահատելի են Ալեք Մանուկյանի,Գաբրիել Ինջեջիկյանի,Մատթևոս Ֆերահյանի և ուրիշների նվիրաբերումները դպրոցաշինությանը։

1991թ․ բացվեցին Երևանի հայկական քոլեջ-համալսարանը,մենեջմենթի բարձրագույն դպրոցը,որտեղ հիմնականում սովորում էին արտասահմանից եկած ուսանողները։

Նույն տարում Երևանում հիմնվեց Հայաստանի Ամերիկյան համալսարանը։

Կարևոր էր 1991թ․ մայիսին Երևանում հրավիրված սփյուռքահայ թատրոնների անդրանիկ փառատոնը,որի գլխավոր մրցանակը շնորհվեց Լոս Անջելեսի <<Վարդան Աճեմյան>>։ թատեախմբին։

Հայրենիքում պարբերաբար կազմակերպվում էին փոխադարձ նկարչական ցուցահանդեսներ։Լոս Անջելեսի Թեքեյան միության կենտրոնում կազմակերպվեց գեղանկարիչ Բյուզանդ Կոճամանյանի ցուցահանդեսը։Ամերիկահայ հայտնի քանդակագործ Խորեն Տեր-հարությունյանը հարյուրավոր արձաններ նիվիրեց հայրենիքին։

1997թ․ Բոստոնում բացվեց <<Էլբակյանների արվեստը>> ցուցահանդեսը։

Նկարիչ Արամ Ստեփանյանի ջանքերով իրանահայերի հնօրյա լուսանկարների հավաքածուի ցուցահանդես բացվեց Թեհրանի Արդի արվեստի պետական թանգարանում։

Կարևոր երևույթ էր 1993թ․ հունվարի հայկական մշակույթին նվիրված փառատոնը Իտալիայում։

Ցիցիլիա Բրուտյանը իր <<Հայ երաժշտական մշակույթի աշխարհասփյուռ ընտրյալները>> աշխատության մեջ ամփոփվել էր 32 գաղթավայրերի շուրջ 350 երաժիշտների գործերը։

Նշանակալի միջոցառում էր 1992թ․ հոկտեմբերին Երևանում տեղի ունեցած ԳԱԱ ակադեմիայի Մ․Աբեղյանի անվան գրականության ինստիտուտի,Երևանի պետական և Կալիֆոռնիայի նահանգային համալսարանների համատեղ գիտաժողովը,որին մասնակցում էին ԱՄՆ-ից,Ֆրանսիայից և այլ երկրներից եկած մասնագետները։

Սփյուռքի աճող սերնդի հայրենասիրական դաստիարակության կարևոր միջոց էր հայ գործի պրոպագանդումը։Այդ տեսակետից օրինակելի աշխատանք էր կատարում Բուենոս-Այրեսի <<Խրիմյան կրթական հիմնարկությունը>>։1999թ․ Շվեյցարիայում հրատարակվեց <<Ղարաբաղի պատմական հուշարձանները>> գունավոր քարտեզը։Լայն տարածում գտան Շահեն Մկրտչյանի Արցախին նվիրված գրքերը և ալբոմները։

Աջակցությունը Մայր հայրենիքին։1964թ․ հիմնված Ալեք Մանուկյանի և նրա տիկնոջ Մարի Մանուկյանի հիմնադրած ,միջոցներով դպրոցներ և մշակույթի տներ,հիվանդանոցներ,ծերանոցներ կառուցվեցին ԱՄՆ-ում,Կանադայում,Արգենտինայում,Ավստրալիայում և այլ երկրներում։

Մեծ բարերար Ալեք Մանուկյանի գործունեությունը բարձր են գնահատվել Հայրենիքում և Սփյուռքում։Նա արժանացել է Ազգային հերոսի կոչման։Նրա գործը 1996թ․ շարունակեց դուստրը՝Լուիզա Սիմոն-Մանուկյանը։

Սփյուռքի կողմից հայրենիքին աջակցեց Գալուստ Կյուլպենկյանը,Շառլ Ազնավուրը,որին շնորհվեց Ազգային հերոսի կոչում,<<Լինսի>> հաստատությունը։

Հանրահայտ է <<Չինիշյան>> հիմնադրամի գործուենությունը Գյումրիում։

Բարերարներ Գալուստ Սողոմոնյանը,Սարգիս Իզմիրլյանը մեծ օգություն ցուցաբերեցին Հայաստանին։

Մեծ ակտիվությամբ էր գործում Հայ օգնության միությունը(ՀՕՄ)։Հայաստանին օգնության հասնելու գործում բեղուն աշխատանք է կատարել Հայ օգնության ֆոնդը (ՀՕՖ)։

ԱՄՆ-ն ունի 1,6 միլիոն հայություն։Հայերը գլխավորապես բնակվում են Լոս-Անջելես,Նյու-Յորք,Բոստոն,Ֆրեզնո և այլ քաղաքներում։

Ֆրանսիայում հայտնի է <<Ազնավուրը Հայաստանին>>,<< Արմենիա>> բարեգործական և <<Արմենիա>> մշակութային կազմակերպությունների գործունեությունը։

Ամենամեծ համայնքը 2,5 միլիոն հայ ունեցող Ռուսաստանն է,որտեղ հայերը հիմնականում բնակվում են Մոսկվայում,Կրասնոդարի,Ստավրոպոլի երկրամասերում,Ս․Պետերբուրգում և այլն։

2008թ․ հոկտեմբերին ստեղծվեց ՀՀ Սփյուռքի նախարարությունը,որի ջանքերով 2009թ․

կազմակերպվեց <<Արի տուն>> հայրենասիրական ծրագիրը,որի շնորհիվ հարյուրավոր սփյուռքահաայեր հանգրվանեցին Մայր Հայրենիքում։

1999,2002 և 2006թթ․ Երևանում կայացավ Հայաստան-Սփյուռք խորհրդաժողովները։

Անցկացվել են Հայաստան-Սփյուռք համահայկական 50-ից ավելի միջոցառումներ․Համահայկական մարզական խաղեր,<<Մեկ ազգ,մեկ մշակույթ>> փառատոն,<<Բազե>> համահայկական հավաքներ,հայագիտական,հայ բժիշկների համահայկական գիտաժողովներ և այլն։

Հայկական կինոարվեստի զարգացմանն էր ուղղված 2004թ․ հուլիսն Երևանում կայացած <<Ոսկե ծիրան>> միջազգային փառատոնը,որն ամենամյա է դարձել։

2011թ օգոստոսին Երևանում անցկացվեցին Համահայկական 5-րդ մարզական խաղերը։

Հայկական համայնքները։1990-ական թթ․ մի շարք պատճառներով՝էներգետիկ ճգնաժամ,գործազրկություն,ցածր կենսամակարդակ,հանրապետության շրջափակում,պատերազմ Լեռնային Ղարաբաղում և Հայաստան բռնագաղթված փախստականների դժվարին դրություն,Հայաստանի նորանկախ հանրապետությունից սկսվեց արտագաղթ դեպի արտերկիր՝Ռուսաստան,ԱՄՆ,Եվրոպայի տարբեր երկրներ և այլուր։

1990թ․ ՀԲԸՄ-ն վերաբացեց իր գրասենյակը Երևանում։Հայ օգնության միությունը 1991թ․ հիմնեց իր շրջանային կազմակերպությունը Հայաստանում՝<<Հայ օգնության խաչը>>։

Լեռնային Ղարաբաղում ՀՕՄ-ը հիմնեց <<Հայ կին>> կազմակերպությունը։

<<Հայաստան>> համահայկական հիմնադրամը հիմնվեց 1992թ․ մարտին Երևանում։

Սփյուռքում գործում են Արևմտյան Հայաստանի բնակավայրերի՝Զեյթունի,Ադանայի,Կեսարիայի,Մարաշի,Մալաթիայի և այլ անուններով հայրենակցական միություններ։

Հայաստանի անկախությունից հետո ՀՅԴ-ն,ՌԱԿ-ը,ՍԴՀԿ-ն հնարավորություն ստացան վերսկսելու իրենց գործունեությունը։

Սփյուռքում գործում էին Հայ օգնության միությու,նը Համազգային մշակութային միությունը (ՀՄՄ),Հայ մարմնակրթական ընդhանուր միությունը՝ ՀՄԸՄ,<<Նոր սերունդ>> մշակութային միութոյւնըմ,Հայ մարմնամարզական միությունը և այլն։

Անկախության տարիներին նշանակալի,պատմական առաքելություն բաժին ընկավ Մայր Աթոռ Ս․Էջմիածնին։

Լիբանանում հայերի թիվը 2010թ․ հասել է 120 հազարի։Լիբանանում է գտնվում Սփյուռքում գործող միակ հայկազյան համալսարանը։Լիբանանում հրատարակվող թերթերից են <<Ազդակը>>,<<Արարատը>>,<<Նարիրին>>,<<Շիրակը>> և այլն։

Սիրիայում բնակվում էր շուրջ 100հզ․ հայ։Գործում էին հայ ավանդական կուսակցությունների տեղական մարմինները։Համազգային հայ կրթական և մշակութային միության,Թեքեյան մշակութային միության,<<Նոր սերունդ>> մշակութային միութայն մասնաճյուղերը։

Թուրքիայի հայ համայնքում կա 70 հզ․ մարդ։

Գործում է Կոստանդնուպոլսի Հայոց պատրիարքությունը։Պոլսում հաշվվում է մոտ 35 հայկական եկեղեցի,18 կրթական հաստատություն։

Պոլսահայ համայնքն ունի իր պարբերականը՝<<Ժամանակ>>,<<Մարմարյա>> օրաթերթերը և երկլեզու <<Ակոս>> շաբաթաթերթը։1996թ․ Հրանտ Դինքի խմբագրությամբ <<Ակոս>> շաբաթաթերթը շոշափեց Հայոց ցեղասպանության հարցը։

Իրանում բնակվում է շուրջ 80 հզ․ հայ։

Երկրում գործում են նաև ՀԲԸՄ-ի,ՀՕՄ-ի,Համազգային հայ կրթական մշակութային միության,Հայ դատի մասնաճյուղերը։Համայնքի գլխավոր տպագիր թերթը <<Ալիքն>> է։Հրապարակվում են նաև <<Լույս>>,<<Արաքս>>,<<Ապագա>> պարբերականները։

ՌԴ-ում գործում է շուրջ 40 հայկական եկեղեցի։

Ռուսաստանի հայ համայնքը համախմբված է <<Ռուսաստանի հայերի միություն>> կազմակերպության շուրջը։

Մոսկվայում լույս են տեսնում <<Արմյանսկի վեստնիկ>>,<<Պրո Արմենիա>> հանդեսները։

2010թ․ Բելոռուսում բնակվում է 30-36 հզ․ հայ։

Թբիլիսիում բնակվում է 150 հզ․ հայ։Գործում է 6 հայկական դպրոց,Պետրոս Ադամյանի անվան հայկական դրամատիկական թատրոնը։

Թբիլիսիում է գտնվում նաև հայ մեծանուն գրողների և հասարակական գործիչների՝Խոջիվանքի պանթեոնը,որտեղ ամփոփված են Րաֆֆու,Թումանյանի,Սունդուկյանի,Աղայանի և հայազգի այլ մեծերի աճյունները։

Ներկայումս Սամցխե-Ջավախքում բնակվում է շուրջ 125 հզ․ հայ։

1992թ․ վրաց-աբխազական պատերազմի հետևանքով Աբխազիայից արտագաղթել է մոտ 30 հզ․ հայ։

Ղազախստանում բնակվում է շուրջ 50 հզ․ հայ։

Ֆրանսիայում բնակվում է շուրջ 500 հզ․ հայ։Ֆրանսիայում հաշվվում է մոտ 500 հայկական կազմակերպություն։

Ֆրանսիայում հրատարակվում են <<Հառաչ>> օրաթերթը,<<Ապագա>> թերթը։

Գերմանիայում բնակվում է 40 հզ․ հայ։Բեռլինում,Մայնցում,Մյունխենում,Շտուտգարդում,Քյոլնում ձևավորվել են հայ համայնքներ։

Իտալիայի հայ համայնքը տնտեսապես բարգավաճ է։Միլանի Ս․Ամբրոզիո տաճարի մոտակայքում տեղադրված է Մեծ եղեռնի զոհերի հիշատակը հավերժացնող հայկական խաչքար։2000թ․ Հռոմի պապ Հովհաննես Պողոս 2-րդը Ս․Գրիգոր Լուսավորչի մասունքները հանձնել է Հայ առաքելական եկեղեցուն։

2003թ․ դրությամբ Մեծ Բրիտանիայում հայերի թիվը կազմել է 15-20 հզ․ մարդ։

ԱՄՆ-ում բնակվում է 600 հզ․ հայ։Նրանց կեսը կենտորնացած է Լոս Անջելես,Նյու Յորք,Դետրոյտ,Բոստոն,Չիկագո,Ֆիլադելֆիա քաղաքներում։

ԱՄՆ-ի մի շարք նահանգների՝Կալիֆոռնիա,Միչիգան,Կոլումբիա,Փենսիլվանիա համալսարաններում գործում են հայագիտական ամբիոներ և դասընթացներ։ԱՄՆ-ում լույս են տեսնում <<Հայրենիք>>,<<Նոր օր>>,<<Նոր կյանք>>,<<Նոր գիր>> թերթերը։

2009թ․ տվյալներով Արգենտինայում բնակվում է 100 հզ․ հայ։

2003թ․ օգոստտսի 20-ին Հայոց ցեղասպանության փաստը վերաճանաչել է Արգենտինայի Խորհրդարանը,իսկ 2005թ․ ապրիլի 20-ին Սենատը։

Բուենոս Այրեսի Պալերմո թաղամասի Արմենիա փողոցում 1998թ․ կառուցվել է Սարդարապատի հերսամարտի հուշարձան-կոթող։

2009թ․ տվյալներով Ավստրալիայում բնակվում է 60 հզ․ հայ,գերակշիռ մասը Սիդնեյ և Մելբուռն քաղաքներում։

Սիդնեյ և Մելբուռն քաղաքներում գործում են Հայ առաքելական Հայ կաթողիկե և Հայ ավետարանական եկեղեցիներ,երեք ամենօրյա և վեց մեկօրյա վարժարանները։

Հայաստանի Հանրապետությունը երրորդ հազարամյակի սկզբին (2001-2012թթ․)

Ներքին դրությունը

Տնտեսական վիճակը։2002-2008թթ․ տնտեսական աճը կազմել է միջինը 12,5 տոկոս։Համախառն ներքին արդյունքի (ՀՆԱ) իրական աճի միջին տարեկան տեմպը կազմել է 10 տոկոս,իսկ 2009-2011թթ․՝40 տոկոս։

21-րդ դարասկզբին ՀՀ-ան տնտեսությունը թևակոխում է նոր փուլ՝անցում <<սպառողական տնտեսությունից>> <<խնայողական տնտեսության>>։

2008թ․ ներդրումների աճի տեմպը մոտ հինգ անգամ գերազանցեց 2000թ․ ցուցանիշը՝15 տոկոսի փոխարեն աճելով 24 տոկոսով։

2000-2002թթ․ Հայաստանի տնտեսության մեջ ներգրավված օտարերկրյա ներդրումների ծավալները պայմանավորված էին կապի (Արմենթել ) և էներգետիկայի Հայռուսգազարդ բնագավառների ներդրումային մասնավորեցումներով։

2007թ․ դրությամբ ՀՀ-ում գործում էին օտարերկրյա կապիտալի մասնակցությամբ 3350 ընկերություններ։

2004թ․ ավարտվեց արդյունաբերական ձեռնարկությունների ապապետականացումը։

2001-2002թթ․ ՀՀ-ում մշակվում էր տարեկան 300 մլն․ դոլարի ադամանդի հումք։2011թ․ գործում էր ադամանդագործական 10 ընկերություն։Գործում են <<Ալմաստ>>,Նոր Հաճնի <<Արևակն>> ընկերությունները։

2000-2008թթ․ վերագործակվեցին 50 խոշոր ընկերություններ,հիմնվեցին 2500 արդյունաբերական ձեռնարկություններ։

Վերագործարկվեցին մի շարք մեքենաշինական գործարաններ՝<<Հրազդանմաշ>> ՓԲԸ,<<Հայէլեկտրամեքենա>>,Ավտոդողերի,Երևանի հաստոցաշինական։Վերագործարկվեցին <<Հայ-քիմ-մեքենա>> արտադրական միավորումը։

Կարևորագույն քայլ էր <<Զանգեզուր>> պղնձամոլիբդենային կոմբինատ ՓԲԸ-ի վերաշինությունը։

2000-2007թթ․ արտադրվել է 1,65 միլիարդ դոլարի արտադրանք։

Հայաստանյան մասնաճյյուղեր են հիմնում <<Մարքրոսոֆթ>>,<Սինոփսիս>>,<<Ալկադել>> և այլ ընկերություններ։

Վանաձորում գործում է <<Ավտոգեն Մ>>-գործարանը։Այն ունենալով 250 աշխատող՝տարեկան մոտ 1 միլիարդ դրամի արտադրանք է տալիս։Գործարանը արտադրում է ավտոգենային 40 անուն սարքավորումներ՝հիմնականում կտրիչներ և ուրիշներ։

2000թ․ շարունակում էին անգործության մատնվել դեռևս 1990-ական տարերայնորեն սեփականաշնորհված բազմաթիվ ձեռնարկություններ։

2000-2008թթ․ հայրենական արտադրութայն խթանման,բարեփոխումների,գործարար միջավայրի ձևավորման,կայուն տնտեսական ապահովման,արտաքին տնտեսական հարաբերութոյւնների խորացման և տնտեսական վերամասնագիտացման ժամանակաշրջան էր։2008թ․ վրա հասավ համաշխարհային ճգնաժամը։

ՀՀ կառավարությունը ձեռնարկեց որոշ միջոցառումներ արդյունաբերության ոլորտում։Այս միջոցառումները բաժանվում էին 3 խմբի։Առաջինը կարճաժամկետ,որը ուղղված էր ճգնաժամի հետևանքների վերացմանն ու օպերատիվ խնդիրների լուծմանը,երկրորդը՝միջնաժամկետ,որը ապահովում էր ներդրումները,տնտեսական աճը,երրրոդը՝երկարաժամկետ,որը բացահայտում և իրականացնում էր արդյունաբերության նոր հնարավորություններն ու նոր քաղաքականությունը։

2008թ․ վերջին վարչապետի գլխավորությամբ ստեղծվեց օպերատիվ շտաբ,որը մասնավոր ընկերություններին ֆինանսական աջակցություն տրամադրեց։

Այդ նպատակով դրամ հատկացվեց արտադրական ձեռնարկություններին,37 միլիարդ դրամ փոքր և միջին բիզնեսին,32,5 միլիարդ դրամ էլ խոշոր համակարգաստեղծ հանքարդյունաբերական ընկերութոյւններին։

2011թ․ 64 ձեռնարկություններում կատարվեցին լուրջ ներդրումներ։Գործարկվել են <<Արքիմեդ>> դեղագործական ընկերությունը,<<Արարատ ջուրը>>,<Պեպսին>>,<<Մաքրոսոֆթի ինովացիոն կենտրոնը>> և այլն։

2006թ․ փոքր ջէկերի արտադրանքը կազմում էր 230 միլիոն կվտ։ՀՀ-ան էներգետիկ հզորության զգալի աճ ապահովեցին նաև Հրազդանի և Երևանի ջէկերը վերակառուցվելուց հետո։

Կառոուցվեց Իրան-ՀՀ գազամուղը՝2009թ․։Իրականացվեց <<Հայկական էլեկտրացանցեր>> ՓԲԸ մասնավորեցումը։Մասնավորեցվեց նաև <<Սևան –Հրազդան-կասկադ>> ՓԲԸ-ն։

2002թ․ հոկտեմբերին Երևանի <<Մարս>>,<<Էլեկտրոն>> և այլ խոշոր մեքենաշինական համալիրների մեծ մասը նաև Հրազդանի ջէկ-ի բաժնետոմսերի մեծ մասը 1 միլիարդ դոլար պետական պարտքերի դիմաց տրվեց Ռուսաստանի Դաշնությանը։

Սկսվեց Իրան-Հայաստան նավթատար խողովակաշարի կառուցումը։

2011թ․ դրությամբ էլեկտրաէներգիա էին արտադրում 110 փոքր հեկերը։

Գյուղատնտեսության համախառն արտադրանքի ավելի քան 98 տոկոսը արտադրվում է մասնավոր հատվածի կողմից,ընդ որում՝2010թ․ տվյալներով համախառն արտադրանքի ավելի քան 61,6 տոկոսը բաժին է ընկել բուսաբուծությանը,իսկ 38,40 տոկոսը անասնաբուծությանը։

2000-2005թթ․ մշակվեց ՀՀ-ան ջրային ռեսուրսների համապափակ կառավարման ծրագիր։

2009թ․ ոռոգման համակարգում տեղադրվել են 300 կմ․ ջրամատակարարման խողովակներ։2010թ․ կառուցվել է մոտ 500 կմ․ ջրագիծ։

<<Հազարամյակի մարտահրավերներ կորպորացիայի>> կողմից Հայաստանի ոռոգման և գյուղացիության բնագավառներում կատարվել է շուրջ 177 մլն դոլարի ներդրում։

2004թ․ ստացվեց հացահատիկային մշակաբույսերի աննախադեպ բերք՝457 հազ․ տոննա։2007թ․ բանջարեղենի և բոստանային մշակաբույսերի արտադրության ծավալները գերազանցեցին 2000թ․ մակարդակը՝համապատասխանաբար 2,5 և 3,5 անգամ։

2005թ․ ստացվեց պտղի և հատապտղի աննախադեպ բերք՝316 հազ․ տոննա,որը գերազանցում էր 2000թ․ 2,5 անգամ։

2000թ․ համեմատությամբ 2007թ․ տավարի գլխաքանակն աճեց 32 տոկոսով,այդ թվում կովերինը 20 տոկոս,ոչխարներինը և այծերինը 15 տոկոսով,իսկ խոզերինը՝2 անգամ։

Թռչնամսի և ձվի արտադրության ոլորտում մեծ ծավալի աշխատանքներ իրականացրին <<Նուբարաշեն>> և <<Արաքս>> թռչնաբուծական ֆաբրիկաները։

2002թ․ Հայաստանում կաթի համախառն արտադրանքը հասավ 642 հազար տոննայի։

Տնտեսվարողներին տրվեցին 109 հացահատիկահավաք կոմբայն և 745 միավոր հզորության տրակտորներ։2011թ․ հանրապետության գյուղատնտեսական մեքենաների հավաքակազմը ընդգրկում է 1412 հացահատիկահավաք և 314 կերակրահավաք կոմբայն,14 հազար 772 թրթուրավոր և անիվավոր տրակտոր,15 հազար 332 բեռնատար ավտոմեքենա։

2000-2006թթ․ հանրապետությունում Համաշխարհային բանկի աջակցությամբ տնտեսվարողներին տրամադրվեցին կարճաժամկետ վարկեր 17 հազարից ավելի տնտեսություններին 16 մլն ԱՄՆ դոլարի չափով և միջնաժամկետ վարկեր 52 տնտեսություններին 4 մլն ԱՄՆ դոլարի չափով։

2007թ․ վերագործարկվել էին կամ ստեղծվել պահածոների 30,գինեգործական 40,կաթի 250,մսի 70 և ծխախոտի 4 վերամշակման ընկերություններ։

Մշակվող ցանքատարածությունները 2010թ․ հասնում էր 283 հազար հա․։

ՀՀ-ան գյուղատնտեսությունում 2010թ․ գրանցվեց մեր տնտեսության մեջ ամենամեծ անկումը՝13,4 տոկոս։

Հանրապետությունում գյուղացիական վարկավորման ուղղվածություն ունեցող բանկ է <<ԱԿԲԱ-Կրեդիտ-Ագրիկոլ բանկը>>։

2011թ․ արտահանվել է 550 տոննա ձկնեղեն։

2011թ․ վերականգնվեցին Արփա-Սևան թունելի վնասված հատվածները,որի համար ծախսվեց 12 մլն դրամ։

2011թ․ հոկտեմբերի 16-ին ՀՀ-ում նշվեց Գյուղատնտեսության աշխաատողի օրը։

2011թ․ հոկտեմբերի 1-ին նշվեց Արմավիր քաղաքի 80-ամյա հոբելյանական տոնակատարությունը։Հոկտեմբերի 15-ին նշվեց Արտաշատ մայրաքաղաքի հիմնադրման 2200-ամյակը։

2011թ․ հոկտեմբերի 14-16-ը Երևանում Կ․Դեմիրճյանի անվան մարզահամեգային համալիրում տեղի ունեցավ հայ ֆերմերների առաջին համաշխարհային <<Հայագրոֆորում>> համաժողովը,որին մասնակցեցին շուրջ 40 սփյուռքահայ ֆերմերներ։

Տրանսպորտը և կապը։Ձեռնարկվել են միջոցառումներ միջազգային այլընտրանքային հաղորդակցության ուղիների ստեղծման համար։2007թ․ գործարկվել է երկաթուղային լաստանավ ՌԴ-Կավկազ և Վրաստանի Փոթի նավահանգիստների միջև։Աշխատանքները հաջողությամբ տարվեցին Էնզելի( Իրան)-Ակտաու (Ղազախստան)-Աստրախան ՌԴ նավահանգիստների միջև միջազգային լաստանավային հաղորդակցություն ստեղծելու ուղղությամբ։

2000-2007թթ․ ընթացցում կառուցվել և վերանորոգվել են մոտ 900 կմ․ երկարությամբ ճանապարհ և 118 կամուրջ,այդ թվում Երևան քաղաքի Դավթաշենի կամուրջը։

Երևան-Այրում հատվածում վերանորոգման է ենթարկվել շուրջ 72 կմ․ երկաթգիծ։

2000-2007 թթ․ հիմնանորոգվել են 73,4 մլն․ ԱՄՆ դոլարի 435 կմ երկարությամբ ՀՀ միջպետական և հանրապետական նշանակություն ավտոմոբիլային ճանապարհները։

2005թ․ սկսվեց և մի քանի տարի անց ավարտվեց 92 կմ․ երկարությամբ Կապան-Ծավ-Շվանիձոր-Մեղրի միջպետական ճանապարհի շինարարությունը։

Ամերիկահայ Քըրք Քըրքորյանի <<Լինսի>> հիմնադրամի միջոցներով կառուցվեց Սևան-

Դիլիջան թունելը։

Նորոգվեցին Վանաձոր-Ստեփանավան-Գոգավան,Երևան-Գորիս-Մեղրի,Երևան-Գյումրի մինչայժմյան Թուրքիայի սահմանը ընկած հատվածը և մի շարք այլ մայրուղիներ։

2011թ․ շահագործման հանձնվեց <<Զվարթնոց>> օդանավակայանի ուղևորային նոր համակարգը։

2000թ․ կազմակերպվեց Երևան-Բաթումի նոր ուղերթը։

2003թ․ 57 հեռուստակայանների գործարկմամբ ավարտվեց Հայաստանի հանրային հեռուսատեսության,իսկ 2006թ․ թվով 65 FM ռադիոկայանների գործարկմամբ՝նաև Հայաստանի հանրային ռադիոյի 1-ին ծրագրով հանրապետության ամբողջ բնակչությանն ապահովելու ծրագիրը։

2008թ․Երևանում,Էջմիածնում,Վանաձորում,Աշտարակում և Սևանում հնարավոր դարձավ ADSL ծառայությունների տրամադրումը՝ինտերնետ ցանց և տվյալների փոխանցման այլ ցանցեր լայնաշերտ մուտքի հնարավորությամբ։

2005թ ․ՀՀ տարածությունն իր գործունեությունն է ծավալել <<Կ-Տելեկոմ>> ՓԲ ընկերությունը,որը շարժական բջջային կապի օպերատորն է։

Աղետի գոտու վերականգնման ծրագրի շրջանակներում 2000-2006թթ․ ընթացքում 20 հզ․ ընտանիք բարելավել է բնակարանային պայմանները։

2011թ․ Երևանում շահագործման հանձնվեց ՀՀ նախագահի նախաձեռնությամբ ԵՊՀ աշխատակիցների և երիտասարդ դասխոսների համար մատչելի գներով կառուցված բազմաբնակարան շենքը։

Նմանատիպ նախագծերով շենքներ են կառուցվում ոչ միայն Երևանում այլև մարզերում։

2011թ․ շուրջ 7 հազար անօթևան ընտանիքներ ապահովվեցին բնակարաններով։

Առևտուրը և ծառայությունները։21-րդ դարասկզբին աճեց մանրածախ առևտրի շրջանառության և բնակչության մատուցած ծառայությունների ծավալը։Մեկ շնչի հաշվով մանրածախ ծառայությունների ծավալը 2008թ․,2000թ․ համեմատությամբ,համադրելի գներով աճել է 3,5 անգամ։

2000-2005թթ․ ընթացքում շուրջ 2,5 անգամ աճել է երկրատև օգտագործման ապրանքների հեռուստացույց,սառնարան,կահույք,լվացքի մեքենա և այլն վաճառքի ծավալները։

2003թ․ փետրվարի 5-ին ՀՀը դարձավ Առևտրի համաշխարհային կազմկերպության (ԱՀԿ) լիիրավ անդամ։

ԱՀԿ-ին անդամակցելով մեծ դաշտ է ստեղծվել պաշտպանելու ինչպես ՀՀ ներքին շուկան,այնպես էլ տեղական արտադրողների շահերը,բարձրացնելու վերջիններիս մրցունակությունն արտաքին շուկաներում։

Եվրոխորհրդին ՀՀ-ան լիիրավ անդամակցությունը տեղի ունեցավ 2001թ․ հունվարի 25-ին։2000-ական թթ․ Եվրամիությունը երկկողմանի համաձայնագրեր կնքեց ԱՊՀ երկրների,այդ թվում Հայաստանի հետ։

2008թ․դրությամբ ԱՊՀ երկրներին է բաժին ընկնում ՀՀ ողջ առևտրաշրջանառության 33 տոկոսը։

2008թ․ ցուցանիշներով 2000թ․ համեմատ զգալի աճ են ունեցել մեքենասարքավորումների և մեխանիզմների,նաև արդյունաբերական հումքի ներմուծման ծավալները։

Համագործակցություն է ծավալվել ՄԱԿ-ի Արդյունաբերության զարգացման կազմակերպության,Եվրոպական տնտեսական հանձնաժողովի,Արժույթի միջազգային հիմնադրամի,Համաշխարհային բանկի Եվրասիական տնտեսական ընկերության,նաև Սևծովյան տնտեսական համագործակցության շրջանակներում,որտեղ ՀՀ-ի ներգրավվածությունը աճել էր։

2011թ նոյեմբերի 25-ին Բրյուսելում տեղի ունեցավ Հայստան՝Եվրամիության համագործակցության խորհրդի 12-րդ նիստը,որտեղ քննարկվեցին երկկողմ համագործակցության զարգացման բազմաթիվ հարցեր։

Հարկային քաղաքականությունը։2000-ական ՀՀ-ում իրականացրած հարկային քաղաքականությունը բնութագրվում է հետևյալ ուղղղություններով։Առաջինը հարկային դաշտի համար անհրաժեշտ հարկային միջավայրի ապահովումն էր։

Գույքահարկից ազատվեցին հիմնական միջոցների զգալի մասը՝մեքենաներն ու սարքավորումները։

Փոքր և միջին ձեռնարկատիրության խրախուսման նպատակով կարևոր քայլ էր 2000թ․ պարզեցված հարկի կիրառությունը,ինչը փոքր ձեռնարկության դեպքում փոխարինեց ավելացած արժեքի հարկին և եկամտահարկին։

2003թ․ հետո կատարված օրենսդրական փոփոխությունների մյուս կարևոր ուղղղությունը վերաբերում էր հարկային հսկողության մեխանիզմների կատարելագործմանը։

Ֆինանսաատնտեսական ճգնաժամի ընթացքում նվազած տնտեսական ակտիվության պատճառով կրճատվեցին հարկային մուտքերը,ինչը հանգեցրեց հարկաբյուջետային պակասորդի աաճին։Պակասորդը փակվում էր արտաքին ռեսուրսներից։

2009թ․ ՀՀ-ան արտաքին պարտքը կազմեց մոտ 3 մլրդ․ ԱՄՆ դոլար,իսկ 2012թ 3 մլրդ․ 740 հազար ԱՄՆ դոլար։

2011թ․ հարկային քաղաքականության մեջ կատարվեցին նոր փոփոխություններ։

Մաքսային քաղաքականությունը։2001թ․ ուժի մեջ մտավ ՀՀ-ան մաքսային վճարների գանձման նպատակով որոշվող մաքսային արժեքի հաշվարկման եղանակները։

2009-2011թթ․ ստվերային տնտեսության հայտնաբերման ուղությամբ կառավարությունն ու պետական եկամուտների կոմիտեն որոշակի միջոցառումներ ձեռնարկեցին։Հասարակությանը ստվերի բացահայտման գործում ներգրավելու,փաստաթղթաշրջանառությունը ցույց տալու նպատակով բոլոր առևտրական կետերում տեղադրվեցին հաշվիչ դրամարկղային մեքենաներ ՀԴՄ-ներ՝կտրոնների դիմաց տրամադրելով բոնուսներ։Սակայն այդ գործընթացն անհաջողության մատնվեց։

2010թ․ բանկային համակարգում գործում էին 21 բանկեր։

2000թ․ ՀՀ Ազգային ժողովի կողմից ընդունվեց այնուհետև 2004թ․ վերանայվեց <<Գնումների մասին>> օրենքը։

2008-2011թթ․ գնաճն ու գների մակարդակը անկայուն վիճակի հանգեցրին ՀՀ-ան տնտեսության ու սոցիալական վիճակի զարգացումները։

2008թ․ սեպտեմբերին ԱՄՆ-ում սկիզբ առած և ամբողջ աշխարհում տարածված ֆինանսատնտեսական ճգնաժամը բացասական հետևանքներ ունեցավ նաև ՀՀ-ան տնտեսության վրա։Աղքատության մակարդակը սկսեց աճել։

2008թ․ նոյեմբերին փակվեց Վանաձորի քիմիական կոմբինատը։Ընդհատումներով աշխաատեց Զանգեզուրի պղնձամոլիբդենային կոմբինատը։

Մինչև 2009թ․ փետրվարը պարապուրդ հայտարարեց նաև <<Նաիրիտ>> գործարանը։

Բնակչության սոցիալական վիճակը։2000թ․ հանրաապետությունում դիտվում է գործազրկութայն մակարդակի ցուցանիշների նվազում։2011թ․ նվազագույն աշխատավարձը կազմել է 32․500 դրամ։

2003թ․ ՀՀ-ան կառավարությունը մշակել և իրագործել է <<Աղքատության հաղթահարման ռազմավարական ծրագիր>>,որի արդյունքում աշխատության մակարդակը 2005թ․ կրճատվեց 19 անգամ։2009թ․ համաշխարհային տնտեսական ճգնաժամի պայմաններում աղքատությունը նորից գերակշիռ տենդենց ձեռք բերեց։

2012թ․ ՀՀ-ում աղքատության մակարդակը կազմել է 32,4 տոկոս։

Զբաղվածության բնագավառը կանոնակարգվեց 2005թ․ ընդունված <<Բնակչութայն զբաղվածության և գործազրկության դեպքում սոցիալական պաշտպանության մասին>> ՀՀ-ան օրենքով։

ՀՀ-ան աշխատանքային ռեսուրսները 2011թ․ կազմում են շուրջ 2,25 մլն մարդ։

Նվազագույն աշխատավարձը 32,500 դրամ էր,աշխատանքային միջին կենսաթոշակը՝28,396 դրամ(2012թ․)։

2003թ․ <<Պետական կենսաթոշակների մասին>> ՀՀ-ան օրենքը։

2006թ․ ՀՀ ժամանածների թիվը մոտ 22․ հազարով ավելի է եղել ՀՀ-ից մեկնողների թվից։Գործազրկությունը երկրում սկսում է աստիճանաբար նվազել 2002թ․՝9,8 տոկոսից 2006թ․ հասնելով 2,8 տոկոսի։

Միջին կենսաթոշակը 2010թ․ հասել է 31 հազար 255 դրամի։

2008-2009թթ․ Հայաստան չվերադաձածների թվաքանակը կազմել է 23-30 հազար մարդ։Հայաստանից մեկնողների թվաքանակը 2012թ․ 42․784 մարդով գերազանցեց ժամանողներին։

Առողջապահությունը։Իրականացվեց առողջապահական համակարգի օպտիմալացման գործընթացը։

2006թ․ առողջության առաջնային պահպանման ծառայությունները հանրապետության բնակչության համար դարձան անվճար։Առաջին անգամ մասնագիտացված ստոմատոլոգիական ծառայության մատուցումը 65 տարեկանից բարձր բնակչության տարիքային խմբի համար իրականացվեց պետական պատվերի շրջանակներում։

2002-2007թթ․ բացվեցին ժամանակակից բուժսարքավորումներով ու տեխնոլոգիաներով հագեցված բաժանմունքներ ու կենտրոններ։

2005թ․ հուլիսի 1-ից մեկնարկեց ծննդօգնության սպասարկումը ըստ հավաստագրերի։2011թ․ հունվարի 1-ից ներդրվեց մինչև 7 տարեկան երեխաների հիվանդանոցային անվճար բուժօգնության հավաստագիրը։2011թ․ մայիսից անվճար էր 14 տարեկանը բոլորած նախազինակոչային տարիքի երիտասարդների բուժզզնումը և անհրաժեշտության դեպքում բուժումը։

2011թ․ շտապօգնության ծառայությունների ավտոպարկը նորավցվեց Չինաստանից կառավարության դրամաշնորհով ստացված 88 ժամանակակից ավտոմեքենաներով։

2011թ․ բժիշկների աշխատավարձը կազմեց 103 հզ․ դրամ բուժքույրերինը՝75 հզ․ դրամ,վարորդներինը՝96 հզ․ մդրամ։

Բժիշկների միջին աշխատավարձը 2011թ․ կազմել է 170 հզ․ դրամ,բուժքույրերինը՝70 հզ․ դրամ,մայրապետներինը՝57 հզ․ դրամ,մանկական ծառայության բժիշկներինը՝215 հզ․ դրամ։

Հիմնովին վերակառուցվեց և բժշկական նորագույն սարքավորումներ տեղադրվեցին Իջևանի,Հրազդանի,Արմավիրի,Արարատի և Գորիսի բժշկական կենտորններում։

2011թ․ ցուցակը համալրվեց Ապարանի և Գավառի բուժկենտրոններ։2019թ․ ավարտվեցին Գյումրու բժշկական նոր կենտրոնի կառուցման աշխատանքները։

Կրթությունը։2012-2013թթ․ դպրոցների թիվը կազմում էր 1388 սովորում էր 361,228 հզ․ աշշակերտ և կար 39,5 հզ․ ուսուցիչներ։

Կրթության ոլորտում 2008թ․ աշխատում էր շուրջ 45 հզ․ մանկավարժ։

2012-2013թթ․ ՀՀ-ում գործել են հանրակրթական ծրագրեր իրականացվող 1435 հանրապետական դպրոցներ,որից 1388-ը պետական,իսկ 47-ը ոչ պետական։ՀՀ-ում գործում էր 109 ավագ դպրոց,որից 44-ը Երևանում։

2013թ․ հանրապետությունում գործել է 16 վարժարան և 837թ․ միջնակարգ դպրոց։

Իրականացվել է շուրջ 400 դպրոցների հիմնանորոգում։Այդ դպրոցներն աապահովվել են համակարգչային տեխնիկայով և ինտերնետային կապով։

2010-2011թթ․ ընթացցում միավորվել և վերակազմավորվել է 20 միջին մասնագիտական հաստատություն և արհետսագործական ուսումնարան,ևս 4 վարժարան։

2004թ․ ընդունվեց <<Բուհական և հետբուհական կրթության մասին>> օրենքը։

2005թ․ Նորվեգիայի Բերգեն քաղաքում ՀՀ-ը ստորագրեց նաև Բերգենի հռչակագիրը՝միանալով Բոլոնիայի գործընթացին։

2005թ․ հուլիսին հաստատվեց <<Ուսանողների մեկ բարձրագույն ուսումնական հաստատությունից մեկ ուրիշը փոխադրելու կարգը>>։

2012-2013թթ․ ուստարում հանրապետությունում գործել են 23 բարրագույն ուսումնական հաստատություններ և 12 մասնաճյուղեր,որոնցում սովորել են 76,730 ուսանող։2012-2013թթ․ ուստարում հանրապետությունում գործել են 42 բարձրագույն ոչ պետական ուսումնական հաստատություններ,որտեղ ուսանողների թվաքանակը կազմել է 13,415։

2007-2008թթ․ ոսումնական տարում պետական և ոչ պետական բուհերում սովորում էին մոտ 2300 օտարերկրացի և սփյուռքահայ ուսանողներ։

Գիտությունը։2006-2007թթ․ ընթացքում մշակվեց և ՀՀ-ան կառավարության հավանությանը արժանացավ ՀՀ-ան գիտության ոլորտի բարեփոխումների հայեցակարգը,որի հիմնական նպատակն էր գիտելիքների վրա հիմնված տնտեսության և հասարակության ստեղծումը։

Հիմնադրվել է Ա․Ի․Ալիխանյանի անվան ազգային գիտական լաբորատորիան։

ՀՀ-ան ԳԱԱ-ն և Երևանի պետական համալսարանը կազմակերպվեցին հայագիտության արդի վիճակին և զարգացման հետանկարներին նվիրված միջազգային համաժողով։

Հայագիտության կարևորագույն նվաճումներից է <<Հայոց պատմություն>> քառահատորյակի (յուարքանչյուրը 2 գրքով) հրատարակումը։

Ավարտվեցին <<Օտար աղբյուրները հայերի մասին>> (16 հատոր),<<Հայ ժողովրդական հեքիաթներ>>,(12 հատորով),<<Հայաստանի ազգային ատլասի>>

( 2 հատորով),<<Լեռնային Ղարաբաղի Հանրապետության ատլասի>> հրատարակությունները։Իրականացվեցին հանրագիտարանի համառոտ քառահատոր հրատարակությունը,<<Հայկական Սփյուռք>>, <<Քրիստոնյա Հայաստան>>,<<Ղարաբաղյան ազատագրական պատերազմ>> և այլ հայագիտական հրատարակությունները։

Հրատաարկվել են <<Բանբեր մատենադարանի>> ժողովածուի երկու տասնյակի հասնող հատորները>>,<<Բազմավեպն>> ու <<Հանդես ամսօրյան>>,<<Պատմա-բանասիարական հանդես>> ու <<Բանբեր Երևանի համալսարանի>> և այլն։

2008թ․ ԵՊՀ-ում ստեղծվեց հայագիտական հետազոտությունների ինստիտուտը,որի գիտաշխատողների ջանքերով 2008-2011թ․ հրատարկվել են 55 գիրք,մեթոդական ձեռնարկներ,119 հոդված,200-ից ավելի քարտեզներ։Կարևոր նվաճում է հայ մատենագիտության և դասական գրականության թվանշանային գրադարանի և ----- w.w.w.digilib.am կայքի ստեղծումը։

Հայաստանի <<Արենի 1-ին>> քարանձավային համալիրում 2010թ․ կատարված պեղումներով հայտնաբերվեց եղինջի մանրաթելից պատրաստված կանացի հագուստ 5000-ամյա ոտնաման և աշխարհի ամենահին ոտնամանը։

Մշակույթը։Կազմակերպվեցին և ֆինանսավորվեցին բազում երաժշտական, թատերական,կիոնարվեստի փառատոններ,ցուցահանդեսներ,աշխարհահռչակ մշակութային գործիչների հյուրախաղեր։

Իրականացվել են <<Սպարտակ>>( բեմադրիչ Յուրի Գրիգորովիչ),<<Ռոմեո և Ջուլիետ (բեմադրիչ՝Ռուդոլֆ Խառատյան) բալետների և այլ օպերաների բեմադրությունը։

ՀՀ-ան կառավարությունը ստացել է Պլաչիդո Դոմինգոյի,Լարա Ֆաբիանի,Յան Գիլանի,Ջո Կոկերի,Վլադիմիր Սպիվակովի,Քշիշտոֆ Պենդերենցկու և այլոց հայաստանյան հյուրախաղերը։

Կինոարվեստի ոլորտում նոր թափ է հաղորդվել <<Ոսկե ծիրան>> կինոփառատոնին՝աջակցելով կինոյի համաշխարհային աստղեր Կլաուդիա Կարդինալեի,Ժերար Դեպարդիեի,Քշիշտոֆ Զանուսիի և այլոց մասնակցությանը։

Թատերարվեստի ոլորտում նախատեսվեց Ծաղկաձոր քաղաքում Մնջախաղի միջազգային նշանակության <<Թատրոն X>>փառատոնը։

Կինոարվեստի ոլորտում հայ մշակույթը արտերկրում ներկայացվեց շուրջ 18 ցուցահանդեսներում։Հայաստանում կազմակերպվեց <<Սալվադոր Դալին և սյուռեալիստները>> ցուցահանդեսը,որտեղ ներկայացվեց Սալվադոր Դալիի,Վասիլի Կանդինսկու,Ջորջո դե Կիրիկոյի ավելի քան 160 գրաֆիկական գործեր։

2009-2010թթ․ հուշարձանների վերականգնման ծրագիրը համալրվեց <<Հուշարձանների տեխնիկական վիճակի դիտանցում>>,<Հուշարձանների պեղում>> ենթածրագրերով,նաև <<Հուշարձանների վավերագրման>> նոր ծրագրային ուղղություններով,որոնց շրջանակում իրականացվեց շուրջ 65 հուշարձանի նախնական ուսումնասիրում։

Թանգարաններում ներդրվել է շուրջ 26,8 մլն․ դրամ գումար՝հակահրդեհային,ազդանշանային,ջեռուցման տեղադրման համար։

Գրադարանային ոլորտում ներդրվեցին <<Հայաստանյան գրադարանների միացյալ ավտոմատացված ցանց>> գրադարններից օգտվողների համար։

<<Հայաստանյան գրադարանների միացյալ ավտոմատացված ցանց>> ծրագրում ընգրկված 12 գրադարանները մուտքագրեցին մոտ 3 մլն․ միավոր գրքի մատենագիտական տվյալներ։

Վերանորոգվել է թատրոնի 6 շենք,որից 4-ը մարզային (Գավառի,Արտաշատի,Վանաձորի,Գորիսի) թատրոնները։

12 թանգարանային ,այդ թվում Օրբելի եղբայրներինը՝Ծաղկաձորում,Պերճ Պռոշյանինը՝Աշտարակում,Ակսել Բակունցինը՝Գորիսում և այլն։

2012թ․ ՅՈՒՆԵՍԿՕ-ի կողմից Երևանը հայտարարվեց գրքի համաշխարհային մայրաքաղաք։

<<Գառնի>> պատմամշակութային արգելոց-թանգարանն արժանացել է ՅՈՒՆԵՍԿՕ-ի և Հունաստանի կողմից սահմանված Մելինա Մերկուրի մրցանակին։

Հասարակական-քաղաքական կյանքը

Սահմանադրական և դատական նոր բարեփոխումները։Սահմանադրական բարեփոխումների նախապատրաստական աշխատանքները կատարվեցին 1998-2005թթ․։Այդ փոփոխությունները վերջնական տարբերակային համաժողովրդական հանրաքվեի արդյունքով հաստատվեց 2005թ․ նոյեմբերի 27-ին։

Ամրագրվեցին այնպիսի իրավունքներ,ինչպիսիք են ազատ տեղափոխվելու խաղաղ,առանց զենքի ժողովներ,հանրահավաքներ,երթեր և ցույցեր անցկացնելու իրավունք, ծերության,հաշմանադամության,հիվանդության և այլ դեպքերում սոցիալական ապահովության իրավունք,կրթության իրավունք և այլն։

Հանրապետության նախագահի շատ լիազորություններ փոխանցվեցին Ազգային ժողովին։

Ազգային ժողովի լիազորությունների ժամկետը երկարացվեց՝4 տարուց դառնալով 5 տարի։

Սահմանադրական փոփոխությունների դրական քայլերից էր նաև տեղական ինքնակառավարման մարմինների լիազորությունների ժամկետների երկարացումը։Ինքնակառավարման մարմիններն ընտրվում էին 3 տարի ժամկետով,փոփոխություններից հետո այդ ժամկետը դարձավ 5 տարի։

Փոխվեց Երևանի կարգավիճակը՝մարզից դառնալով համայնք։Երևանի քաղաքապետը ընտրովի է։

2009թ․ մայիսին առաջին անգամ ՀՀ անկախության տարիներին տեղի ունեցան մայրաքաղաքի քաղաքապետի ընտրությունները։

2000թ․ սկսվեց դատաիրավական բարեփոխումների երկրորդ փուլը։2001թ․ հիմնվեց ՀՀ-ան տնտեսական դատարանը,իսկ 2003թ․ ընդունվեց ՀՀ-ան քրեական նոր օրենսգիրքը։Դատաիրավական բարեփոխումների երկրորդ փուլում ստեղծվեցին նոր դատաիրավական օրենսգրքեր,մասնավորապես քրեական,քաղաքացիական և վարչական դատավարության օրենսգրքերը։

2007թ․փետրվարին ՀՀ-ան Ազգային ժողովի կողմից ընդունվեց նաև <<Դատախազության մասին>> ՀՀ-ան օրենքը։

ՀՀ-ան դատական օրենսգրքի ընդունմամբ 2008թ․ հունվարի 1-ից դատական համակարգում բարեփոխումները շարունակվեցին,դրվեց դատական նոր համակարգի հիմքը։

Բարեփոխումներ իրականացվեցին անվտանգության և ոստիկանական մարմիններում։Դրանք նպաստեցին ՀՀ-ան Ազգային ժողովի կողմից 2001-2002թթ․ ընդունած <<Ազգային անվտանգության մամինների մասին>> և <<Ոստիկանությունում ծառայության մասին>> օրենքները։

Բարեփոխումներ պետական և հանրային կառավարման ոլորտում։Պետական կառավարման ոլորտում իրականացվեցին որոշակի բարեփոխումներ։2001թ․ դեկտեմբերին ՀՀ Ազգային ժողովի կողմից ընդունվեց <<Քաղաքացիական ծառայության մասիւն ՀՀ-ան օրենքը>>։Իրականացավ 7500 քաղաքացիական ծառայողների վերապատրաստման և ատեստավորման նոր ինստիտուտների ստեղծումը։

Այսպիսով,հնարավոր եղավ բոլոր քաղաքացիների համար համահավասարություն ապահովել պետական կառավարման ոլորտ ընդգրկվելու համար։

2012թ․ հունվարին նշվեց ՀՀ-ան քաղաքացիական ծառայության համակարգի ներդրման 10-ամյակը։

Կարևոր նշանակություն ուներ մարդու իրավունքների պաշտպանի (օմբուդսմեն) ինստիտուտի ստեղծումը։

2003թ․ հոկտեմբերին ՀՀ-ան Աժ-ն ընդունեց <<Մարդու իրավունքների պաշտպանի մասին>> օրենքը,որը ուժի մեջ մտավ 2004թ․ հունվարի 1-ից։2006թ․ ընտրվեց առաջին պառլամենտական օմբուդսմեն՝6 տարի ժամկետով։

Բարեփոխումներ իրականացվեցին նաև անվտանգության և ոստիկանական մարմիններում։Դրան նպաստեցին ՀՀ-ան Ազգային ժողովի կողմից 2001թ․ դեկտեմբերին ընդունված <<Ազգային անվտանգության մարմինների մասին>> և 2002թ․ հուլիսին <<Ոստիկանության ծառայության մասին>> ՀՀ-ան օրենքները։

Ձեռնարկվել են կոնկրետ գործողություններ ճանապարհային ոստիկանության նյութատեխնիկական բազան կատարելագործելու ուղղությամբ։2011-2012թթ․ զգալի աշխատանք կատարվեց տեխնիկական համակարգերի,արագության չափման խախտումների գրանցման,տեսախցիկների ներդրման ուղղությամբ։

Ներքաղաքական զարգացումները։2000թ․ հանրապետության ղեկավարությունը կայունացրեց քաղաքական իրավիճակը։2001թ․ դեկտեմբերին ընդունվեց <<հասարակական կազմակերպությունների մասին>> ՀՀ-ան օրենքները։2011թ․ կուսակցությունների թիվը հասավ 77-ի։

2003թ․ փետրվարի 19-ին ՀՀ-ում նախագահական չորրորդ ընտրություններ անցկացվեցին։Երկրորդ փուլ դուրս եկավ գործող նախագահ Ռոբերտ Քոչարյանը և միացյալ ընդդիմության թեկնածու Ստեփան Դեմիրճյանը։Նախագահ վերընտրվեց Ռոբերտ Քոչարյանը։2003թ․ մայիսի 25-ին տեղի ունեցան Ազգային ժողովի ընտրություններ։5 տոկոսի սահմանագիծը հաղթահարեց և պատգամավորական մանդատները բաշխվեցին հետևյալ կուսակցությունների միջև՝

1․Հայաստանի հանրապետական կուսակցություն-23

2․<<Արդարություն>> դաշինք-14

3․Օրինաց երկիր>>-12

4․ՀՅԴ-11

5․<<Ազգային միաբանություն>>-9

6․<<Միավորված աշխատանք կուսակցություն>>-6

Ազգային ժողովի նախագահ ընտրվեց Արթուր Բաղդասարյանը։Վարչապետ նշանակվեց Հայաստանի հանրապետական կուսակցության խորհրդի նախագահ Անդրանիկ Մարգարյանը (1951-2007թթ․)։

2007թ․ մայիսի 12-ին տեղի ունեցավ Ազգային ժողովի չորրորդ գումարման խորհրդարանական ընտրություններ։Ազգային ժողովի նախագահ ընտրվեց Տիգրան Թորոսյանը։

Հունիսի 7-ին վարչապետ նշանակվեց Սերժ Սարգսյանը։

ՀՀ-ան նախագահական հինգերորդ ընտրություններն անցկացվեցին 2008թ․ փետրվարի 19-ին։Սերժ Սարգսյանը ստացել է ձայների 52,8 տոկոսը,Լևոն Տեր-Պետրոսյանը՝21,5 տոկոսը,Արթուր Բաղդասարյանը՝16,6 տոկոսը,Վահան Հովհաննսիյանը՝6,18 տոկոսը և այլն։

Մերժելով ընտրություններիի արդյունքները,ընդդիմության արմատական թևը,փետրվարի 21-ից Երևանում սկսեց չարտոնված հանրահավաքների շարք։

Լևոն Տեր-Պետրոսյանի կողմնակիցների գործողությունները գործող նախագահ Ռոբերտ Քորչարյանը փետրվարի 23-ին որակեց <<իշխանությունը զավթելու ոչ լեգիտիմ փորձ>> և հայտարարեց,որ պատասխանը կլինի <<վճռական և կտրուկ>>։

Ժողովրդական կուակցության նախագահ Տիգրան Կարապետյանը և Լևոն Տեր-Պետրոսյանը դիմեցին սահմանադրական դատարան ընտրությունների արդյունքներն անվավեր համարելու դիմումով։

Մարտի 1-ի առավոտյան Երևանի ազատութայն հրապարակում տեղի ունեցավ ոստիկանության և ցուցարարների բախում։Ջարդուփշուր արվեցին անձնական օգտագործման շուրջ 100 ավտոմեքենա,շտապ օգնության մեքենաներ,վնասվեցին գրասենյակներ և խանութներ։Զոհվեց 10 մարդ՝ոստիկանական 2 ծառայող և 8 քաղաքացիական անձ,վիրավորվեցին մեծ թվով ոստիկաններ և քաղաքացիական անձինք։

Մարտի 1-ի երեկոյան ՀՀ-ան գործող նախագահ Ռ․Քոչարյանի հրամանագրով Երևան քաղաում 20 օրով հայտարարվեց արտակարգ դրություն։

Սպանված անձանց գործի քննության համար հաստատվեց քրեական գործ։

2008թ․ հոկտեմբերի 23-ին հանրապետության նախագահ Սերժ Սարգսյանի կարգադրությամբ ստեղծվեց նույն իրադարձությունների պատճառների վերահսկման և բացահատմանն ուղղված փորձագետների փաստահավաք խումբ։

2008թ․ մարտի 1-2-ին Երևան քաղաքում տեղի ունեցած ողբերգական իրադարձությունները բացասական բարոյահոգեբանական ազդեցություն թողեցին հայ ժողովրդի տարբեր շերտերի վրա։

Կուսակցությունները։Անխոցելի է մնում քաղաքական կուսակցությունների դերը,որոնք կոչված են նպաստելու երկրում ժողովրդավարության հաստատմանը։

Հանրապետության ընդդիմադիր դաշտի շուրջ 2 տասնյակ կուսակցություններ ու հասարակական կազմակերպություններ միավորվելով՝կազմեցին հայ ազգաին կոմգրես (ՀԱԿ)կուսակցությունների դաշինքը,որը ձևավորվեց 2008թ․ օգոստոսին ՀՀ առաջին նախագահի ղեկավարությամբ։Այս դաշինքը միավորում էր <<ՀՀՇ>>,<<Ազատություն>>,<<ՀԺԿ>>,<<Հանրապետություն>> և այլ կուսակցական խմբեր։

2008թ․ մարտի 21-ին նորընտիր նախագահի նախաձեռնությամբ հանրապետությունում բարեփոխումներ իրականացնելու նպատակով ՀՀ Ազգային ժողովում մեծամասնություն կազմող 4 կուսակցություններ՝ՀՀԿ-ն,ԲՀԿ-ն,ՕԵԿ-ն ու ՀՅԴ-ն ստորագրեցին քաղաքական կոալիցիայի համաձայնագիր՝ստանձնելով երկրի կառավարման պատասխանատվությունը։Վարչապետ նշանակվեց Տիգրան Սարգսյանը։

ՀՀ նախագահի առաջարկով 2008թ․ աշնանը ստեղծվեց հանրային խորհուրդ՝հասարակության հուզող հարցերը վերհանելու նպատակով։

Հանրային խորհրդի նախագահ ընտրվեց Վազգեն Մանուկյանը։

2009թ․ ՀՀ նախագահ Սերժ Սարգսյանի նախաձեռնությամբ ձևավորվեց ՀՀ կուսակցությունների համատեղ խորհդակցությունների ավանդույթ։

2012թ․ մայիսի 6-ին կայացած խորհդարանական ընտրություններում հաղթանակ տարավ ՀՀԿ-ն,ԲՀԿ-ն երկրորդն էր։Խորհրդարան մտավ ՕԵԿ-ը,ՀՅԴ-ն,Ժառանգությունը և ՀԱԿ-ը։Վարչապետ նշանակվեց Տիգրան Սարգսյանը, ՀՀ Ազգային ժողովի նախագահ ընտրվեց Հովիկ Աբրահամյանը։

ՀՀ նախագահի վեցերորդ ընտրություններ անցկացվեցին 2013 փետրվարի 19-ին։

Առավել շատ ձայներ հավաքեցին ՀՀ-ան գործող նախագահ Սերժ Սարգսյանը՝58,64տոկոս և <<Ժառանգություն>> կուսակցության ղեկավար Րաֆֆի Հովհաննիսյանը՝36,74 տոկոս։Նախագահ վերընտրվեց Սերժ Սարգսյանը։

Պատերազմի սպառնալիքը։2000-ական թթ․ Հայաստանի համար ռազմական առումով հիմնական սպառնալիքը շարունակում է մնալ ղարաբաղյան հակամարտության չկարգավորվածությունը։

2005թ դեկտեմբերին հիմնադրվեց ՀՀ-ան անվտանգության և պաշտպանության հարցերի ուսումնասիրման գիտա-կիրառական հաստատությունը՝ՀՀ-ան Դրաստամատ Կանայանի անվան ազգային ռազմավարական հետազոտությունների ինստիտուտը։

Սպառնալիքների վերլուծությունը, դրանց դիմակայման միջոցները նախատեսվեցին 2007թ․ փետրվարի 7-ին ՀՀ նախագահ Ռ․Քոչարյանի հրամանագրով հաստատված <<Հայաստանի ազգային անվտանգության ռազմավարություն>> փաստաթղթում։

Դեկտեմբերի 25-ին հաստատվեց ՀՀ-ան ռազմական դոկտրինը։Մշակվեց և 2008թ․ նոյեմբերի 27-ին ընդունվեց <<Պաշտպանության մասին>> ՀՀ-ան նոր օրենքը։

ՀՀ-ն ակտիվորեն համագործակցում է ՀԱՊԿ-ի և ՆԱՏՕ-ի հետ։

Զարգացավ համագործակցությունը Բելոռուսի Ղազախստանի,Ուկրաինայի,ԱՄՆ-ի,Հունաստանի,Լեհաստանի,Բուլղարիայի հետ։

Պաշտպանական բանակի հարձակողական զորավարժությունները իրականացավ 2011թ․,որին մասնակցեց ՀՀ-ան ԶՈւ գերագույն գլխավոր հրամանատարը։

2009թ․ անցկացվեցին դաշտային երթեր,շտաբային զորավարժություններ ու մարտավարական մարզումներ։

2010թ․ հուլիսի 13-ին Քարվաճառում տեղակայված զորամասի պահպանության գոտում պետական սահմանը խախտած հակառակորդի զինված խումբը հայկական ուժերի կողմից ստացավ արժանի հակահարված։

2011թ․ հոկտեմբերին ՀՀ-ան նախագահն այցելեց ԼՂՀ-ում մարտական հերթապահության ժամանակ ադրբեջանական դիվերսանտներին վնասազերծած Արտակ Ղաբուզյանին և իբրև նվեր հատկացրերց երեքսենայկանոց բնակարան։

2010-2012թթ․ ՀՀ ԶՈւ-ն համալրվեց հակաօդային պաշտպանության համակարգերով,կրակային խախտման նորագույն միջոցներով,ստեղծվեց զինամթերքի լուրջ պաշարներ։

2011թ․ սեպտեմբերի 21-ին ՀՀ-ան անկախության 20-ամյա հոբելայնին նվիրված զորահանեսի ժամանակ հանրապետության հրապարակում առաջին անգամ ցուցադրվեցին 9472 <<Էլբա>> օպերատիվ մարտավարական և 9479 <<Տոչկա>> հրթիռային համալիրները։

2009թ․ ստեղծվեց հասարակական խորհուրդ,որը աշխատանք տարավ գիտության և կրթության ոլորտի մասնագետների կողմից <<Պատմություն և մշակույթ>> խորագրով հայկական զորամասերում դասախոսություններ կարդալու,զինվորների ռազմահայրենասիրական ոգու բարձրացման համար։

2010թ․ 273 զինծառայողների ընտանիքներ ապահովվել են բնակարաններով։

ՀՀ-ան զինված ուժերի կարևորագույն խնդիրն է հանդիսացել ՀՀ-ան և ԼՂՀ սահմանների հուսալի պաշտպանությունը։

ՀՀ-ան արտաքին քաղաքականության հիմնական ուղղությունները

ՀՀ-ան հարաբերությունները ՌԴ-ի հետ։ՀՀ-ն անդամակցեց Եվրախորհրդին։ՀՀ-ը դարձավ միավորված ազգերի կազմակերպության մի շարք հանձնաժողովների ու կոմիտեների անդամ։ՀՀ-ան հետ դիվանագիտական հարաբերություններ հաստատած երկրների թիվը դարձավ 160։

Ընդարձակվել են կապերը Մերձավոր Արևելքի երկրների,Ճապոնիայի,Չինաստանի,Հնդկաստանի,աշխարհի բազմաթիվ այլ երկրների հետ։

Հայ-ռուսական երկկողմ հարաբերությունները նոր որակ ստացան ՀՀ-ան նախագահ Ռ․Քոչարյանի ՌԴ կատարած առաջին պաշտոնական այցից հետո,որն իրականացվեց 2000թ․ սեպտեմբերի 25-28-ը։Հիշատակելի է առանց մուտքի արտոնագրերի ՀՀ-ան և ՌԴ քաղաքացիների փոխայցելության մասին համաձայնագիրը։

Շարունակվում են ՌԴ-ից ՀՀ բնական գազի առաքումը,միջուկային վառելիքի,բնական ալմաստների ներկրումը։

2001թ․ սեպտեմբերի 15-ին ՌԴ նախագահ Վլ․Պուտինի ՀՀ կատարած պաշտոնական այցի ժամանակ ստորագվեցին մի շարք պայմանագրեր։

Ռուսգազ ռուսական ընկերությունը ձեռք բերեց այլումին արտադրող <<Արմենալ>> ձեռնարկությունը։2011թ․ ՀՀ-ում գործում էր ռուսական կապիտալով 1500 ընկերություն։

2008թ․ հոկտեմբերի 21-ին ՌԴ նախագահ Դմիտրի Մեդվեդևի այցի շրջանակներում ստորագրվեցին մի շարք նոր առևտրատնտեսական, գիտատեխնիկական ու մշակութային համգործակցության համաձայնագրեր։

2009թ․ապրիլի 23-ին ՀՀ նախագահ Ս․Սարգսյանի այցը Ռուսաստան և հանդիպումը Դ․Մեդևեդևի հետ հաստատեցին երկու երկրների ռազմավարական նշանակությունը։

2009թ․ հոկտեմբերի 12-ին Դ․Մեդվեդևը այցելեց Հայաստան։

Երկկողմ և բազմակողմ ձևաչափերում ՀՀ-ան և ՌԴ նախագահներն ունեցել են մեկ տասնյակ հանդիպում։

ՀՀ-ան հարաբերությունները ԱՄՆ-ի հետ։Հայ-ամերիկյան հարաբերություները շարունակել են դինամիկ զարգացում ապրել։

2004թ․ԱՄՆ Սենատն ընդունեց օրինագիծ,ըստ որի Հայաստանի Հանրապետությանը շնորհվեց մշտական կանոնավոր առևտրական հարաբերությունների կարգավիճակ։

2006թ․ մարտի 27-ին հազարամյակի մարտահրավերներ կորպորացիան 236,65 մլն․ ԱՄՆ դոլարի հնգամյա համաձայնագիր ստորագրեց ՀՀ-ան կառավարության հետ։

2011թ․մայիսին տեղի ունեցավ ՀՀ-ան ԱԳ նախարար Էդվարդ Նալբանդյանի այցը ԱՄՆ։

Նա հանդիպեց ԱՄՆ պետքարտուղար Հիլարի Քլինթոնի հետ։

2012թ․ հունիսի 4-ին Հայաստան այցելեց ԱՄՆ պետքարտուղար Հիլարի Քլինթոնը,որը հանդիպում ունեցավ ՀՀ-ան նախագահի հետ։

ՀՀ-ան հարաբերությունները Եվրամիության հետ։Հիշարժան են Հայաստանի փոխհարաբերությունները ԵՄ-ի այնպիսի պետությունների հետ,ինչպիսիք են Ֆրանսիան,Գերմանիան,Իտալիան,Բելգիան և այլն։

2000թ․ ուժի մեջ մտավ Եվրոպական համայնքների և դրանց անդամ երկրների ու Հայաստանի միջև կնքված գործընկերության և համագործակցության համաձայնագիրը։

Եվրոպայի խորհրդում Հայաստանի անդամակցության գործընթացը ավարտվեց 2001թ․ հունվարի 25-ին պաշտոնական լիիրավ անդամակցության հանդիսավոր արարողությամբ՝նախագահ Ռոբերտ Քոչարյանի ևն ՀՀ-ան բարձրաստիճան պատվիրակության մասնակցությամբ։

2003թ․ հուլիսի 8-ին Երևանում պաշտոնապես գործում է ԵԽ գլխավոր քարտուղարի հատուկ ներկայացուցչության գրասենյակը և ԵԽ տեղեկատվական գրասենյակը։

Հայաստանը շարունակել է միջազգային կոնվեցիաներին միանալու գործընթացը։Կարևորագույններից մեկը <<Միջուկային ահաբեկչության գործողությունների խափանման մասին միջազգային կոնվենցիան>> էր,որին Հայաստանը միացավ 2005թ․։

2001թ․ Ստամբուլում գործեց Սևծովյան տնտեսական համակառույցում (ՍԾՏՀԿ ) ՀՀա-ն մշտական ներկայացուցչությունը։

Զարգացել են նաև Հայաստան-ՆԱՏՕ հարաբերությունները։2004թ․ փետրվարին Հայաստանի 34 հոգանոց խաղաղապահ դասակը հունական ուժերի կազմում մասնակցեց Կոսովոյում ՆՍՏՕ-ի կողմից իրականացվող KFOR գործողությանը։

2000թ․ սկզբներից շարունակվեցին ՀՀ-ան հարաբերությունների սերտացումը Ֆրանսիայի,Գերմանիայի,Մեծ Բրիտանիայի,Իտալիայի և այլ երկրների հետ։

Հարաբերությունները հարևան երկրների հետ։ՀՀ-ան և Վրաստանի միջև երկկողմ հարաբերությունները հանդիսանում են տարածաշրջանային կայունության կարևոր բաղադրիչներից մեկը։Գործում են հայ-վրացական 100-ից ավելի պայմանագրեր,որոնցից առանձնանում է 2001թ․ կնքված <<Բարեկամության,համագործակցության փոխադարձ անվտանգության մասին>> պայմանագիր։

Կառուցվեց <<Աշոցք-Նինոծմինդա>> 110 կմ․ գիծը։

ՀՀ-ան միջոցներով վերանորոգվել է Թբիլիսիի հայ նշանավոր գործիչների պանթեոնը։

2011թ․ հունվարի 22-23-ին կայացան Վրաստանի նախագահ Միխայիլ Սահակաշվիլիի այցը Հայաստան։

Նոյեմբերի 29-30-ին կայացավ ՀՀ նախագահ Սերժ Սարգսյանի այցը Վրաստան։Հունիսի 10-ից 15-ը կայացավ Ամենայն Հայոց կաթողիկոսի՝Գարեգին 2-րդի այցը Վրաստան։Տեղի ունեցավ հանդիպումներ համայն Վրաստանի պատրիարք Իլյա 2-րդի ,Վրաստանի նախագահ Միխայիլ Սահակաշվիլիի հետ։

2012թ․ նոյեմբերի 30-ին Երևանում տեղի ունեցավ ՀՀ-ան և Վրաստանի նախագահների հանդիպումները,որտեղ քննարկվել են նաև գիտա-կրթական և էներգիայի ոլորտներում համագործակցություն ամրապնդելու հարցեր։

2001թ․ դեկտեմբերի 25-27-ը ՀՀ-ան նախագահ Ռ․Քոչարյանը երկօրյա պաշտոնական այցով մեկնեց Իրան։Տեղի ունեցավ հանդիպումներ ԻԻՀ հոգևոր առաջնորդ Ալի Խոմեյնիի,ԻԻՀ նախագահ Մոհամմադ Խաթամիի հետ։

Ստորագվեցին 10 փոխըմբռնման հուշագրեր և համաձայնագրեր Իրան-Հայաստան գազամուղի շինարարության,Քաջարանի թունելի կառուցման և այլ բնագավառներում համագործակցության շուրջ։

2004թ․ սեպտեմբերի 8-9-ը երկօրյա պաշտոնական այցով Հայաստան ժամանեց ԻԻՀ նախագահ Մոհամմադ Խաթամին։

2006թ․ հուլիսի 5-6-ը երկօրյա աշխատանքային այցով ԻԻՀ մեկնեց ՀՀ նախագահ Ռ․Քոչարյանի գլխավորած պատվիրակությունը։ՀՀ-ան նախագահը հանդիպումներ ունեցավ ԻԻՀ նախագահ Մ․ԱհմադիՆեժադի,Ազգային անվտանգության բարձրագույն խորհրդի քարտուղար Ա․Լարիջանիի հետ։

2007թ․ մարտի 19-ին ՀՀ-ան նախագահ Ռ․Քոչարյանը և ԻԻՀ նախագահ Մահմուդ Ահմադինեժադը բացեցին Իրան-Հայաստան գազատարը։

2007-2012թթ․ տեղի ունեցավ երկու երկրների նախագահներ Սերժ Սարգսյանի և Մահմուդ Ահմադինեժադի փոխադարձ այցելություններ։Ավարտվեցին ՀՀ-Իրան այլընտրանքային ավտոճանապարհների բարեկարգված նոր հատվածների շինարարությունը, ընթացքի մեջ դրեցին երկաթգծի կառուցման,նաև <<Ագարակ-Շինուհայր>> էլեկտրահաղորդման օդային երրորդ գծի աշխատանքները։

2005-2008թթ․ որևէ առաջընթաց չնկատվեց հայ-թուրքական հարաբերությունների ոլորտում։Մի քանի անգամ մերժվեց Թուրքիայի անդամակցություը Եվրամիությանը՝նրա կողմից Հայոց ցեղասպանության ժխտման պատճառով։

ՀՀ-ան նախագահ Սերժ Սարգսյանը Թուրքիայի նախագահ Աբդուլահ Գյուլին 2008թ․ սեպտեմբերի 6-ին հրավիրեց Հայաստանի և Թուրքիայի ֆուտբոլային հավաքականների հանդիպման,իսկ հաջորդ տարի 2009թ․ հոկտեմբերին նա հրավիրվեց Թուրքիա՝պատասխան խաղը դիտելու։ՀՀ-ան նախագահի նախաձեռնությունը միջազգային հանրության կողմից անվանվեց <<ֆուտբոլային դիվանագիտություն>>։

2009թ․ հոկտեմբերի 10-ին Ցյուրիխում ՀՀ-ան և Թուրքիայի միջև ստորագրվեցին <<Երկկողմ դիվանագիտական հարաբերությունների հաստատման և զարգացման մասին>> արձանագրություններ։Դրանով նախատեսվում է բացել երկու երկրների սահմանը և կարգավորել միջպետական հարաբերությունները։Ելնելով իրավիճակից՝ՀՀ-ան նախագահը 2010թ․ ապրիլի հրամանագրով կասեցրեց արձանագրությունների վավերացման գործընթացը։

2011թ․ հոկտեմբերի 23-ին Ռուսաստանում տեղի ունեցած երկրաշարժից տուժածներին Հայաստանը տրամադրեց 40 տոննա մարդասիրական օգնություն։

Ղարաբաղյան բանակցությունների նոր փուլը։2001թ․ ապրիլին ստեղծվեց Քի Վեստի փաստաթուղթը,որը որոշակի առաջընթաց արձանագրեց։

2007թ․առաջ եկան Մադրիդյան հիմնական սկզբունքները,որոնք ներառում էին երեք կարևորագույն միջազգային նորմերը՝տարածքային ամբողջության,ազգերի ինքնուրույն իրավունք և ուժի կիրառման բացառում։Համաձայն այդ սկզբուքների նախատեսվում էր,որ Ղարաբաղը պետք է ունենա միջանկյալ կարգավիճակ,որը թույլ կտա արցախցիներին անվտանգ ապրել։Մադրիդյան սկզբունքները ընդունվեցին 2008թ․ նոյեմբերին 2-ի Մոսկովյան հռչակագրով,որը հայտարարում էր,որ հակամարտությունը պետք է լուծվեր միայն քաղաքական բանակցությունների ճանապարհով։

2008-2011թ․ Հայաստանի և Ադրբեջանի նախագահները եռակողմ ձևաչափով հանդիպել են երեք անգամ Սանկտ-Պետերբուրգում,երկուական անգամ Մոսկվայում և Սոչիում,մեկ անգամ Աստրախանում,որոնց ընթացքում ընդունվել են մի շարք փաստաթղթեր։

2011թ․ հունիսի 24-ին Թաթարստանի մայրաքաղաք Կազանում եռակողմ՝ Ռուսաստանի նախագահ Դ․Մեդվեդևի,Հայաստանի նախագահ Ս․Սարգսյանի և Ադրբեջանի նախագահ Ի․Ալիևի միջև տեղի ուենցավ հանդիպում։

2012թ․ հունվարի 23-ին տեղի ունեցավ Հայաստանի,Ռուսաստանի և Ադրբեջանի նախագահների եռակողմ հանդիպում,որտեղ քննարկվեցին ԼՂՀ հակամարտության կարգավորման ընթացքը։

Հայոց ցեղասպանության միջազգային ճանաչման ուղղությամբ գործադրված ջանքերը։ՀՀ-ան արտաքին քաղաքականության գլխավոր ուղղություններից մեկը Հայոց ցեղասպանության միջազգային ճանաչումն էր։

1998թ․ ապրլիլի 24-ին Եվրախորհրդի խորհրդարանական վեհաժողովը Հայոց ցեղասպանությունը համարեց 20-րդ դարի առաջին ցեղասպանություն։

1990-ական․ Ռուսաստանը,Կանադան,Կիպրոսը,Հունաստանը և այլք ճանաչեցին հայոց ցեղասպանությունը։2000-ական թթ․ նման որոշումներ կայացրեցին Ֆրանսիայի,Արգենտինայի,Իտալիայի,Գերմանիայի և այլ երկրների խորհրդարանները։

2007թ․ հունվարի 19-ին Ստամբուլում ահաբեկչության զոհ դարձավ <<Ակոս>> թերթի խմբագիր հայտնի հասարակական գործիչ Հրանտ Դինքը։Նրա թաղման արարողությունը վերածվեց բազմահազարանոց ցույցի։

2011թ․դեկտեմբերին ֆրանսիայի Ազգային ժողովի,իսկ 2012թ․ հունվարի 23-ին Սենատի կողմից տեղի ունեցավ Հայոց ցեղասպանության ժխտումը քրեականացնող օրենքի նախագծի ընդունումը,որը 45 հազար եվրո տուգանք և մեկ տարվա բանտարկություն էր նախատեսում օրենքով ճանաչված ցեղասպանությունների ժխտման համար։Թուրքիան սվիններով դիմավորեց նախագծի ընդունումը։

Այսպիսով,Թուրքիան ոչ միայն չի ճանաչում Հայոց ցեղասպանության փաստը,այլև հանդես է գալիս նրա միջազգային ճանաչման դեմ՝անտեսելով նաև հայ ժողովրդին պատճառած վնասների նյութական և տարածքային փոխհատուցման խնդիրը։